
ANY  NOU 

ina  un  altre  any  d'unifor- 
inisme  y  comensa  un 
any  novell  que  també 
finirà  sense  que  Catalu¬ 
nya  oviri  l’aubada  de 
llibertat.  Emperò,  res  hi 
fa;  els  anys  son  segons 
en  la  vida  dels  pobles, 
y  sabentho,  nosaltres  com  avans  y  ara  havem  de 
seguir  propagant  ab  la  mateixa  energia  y  sere¬ 
nitat  las  únicas  ideas  redemptoras  de  nostra 
Patria.  Fins  qu’en  la  nostra  terra  sia  un  fet  la 
oficialitat  de  la  llengua  catalana,  v  vejém  a  tots 
els  empleats  catalans,  y  tinguem  Corts  qu’esta- 
tuheixin  lleys  nostras,  pensadas  en  català  y  pera 
catalans  dictadas,  y  administrém  nostres  cabals 
fent  que  Catalunya  sia  altra  volta  senyora  y 
majora  de  sa  casa  y  que  cap  de  sos  fills  tinga 
d’ésser  soldat  per  la  forsa;  fins  que  tot  això  sia, 
no  deixarà  de  fer  propaganda’l  Catalanisme, 
perque  tenint  complerta  conciencia  dels  drets 
que’ns  ha  concedit  la  naturalesa,  tenim  ensemps 
el  deverde  defensarlosyno  podém  abdicar  d’ells, 
puig  els  nostres  fills  ens  en  demanarían  compte. 

Per  dignitat,  no  per  egoisme,  havém  de  perse¬ 
verar  en  nostra  tasca.  No  per  considerar  dolent 
lo  dels  altres,  sinó  perque  volém  lo  nostre.  Ad- 
metém  iguals  nostres,  però  rebutjém  els  amos  y 
lluytarém  ab  la  forsa  de  la  rahó  contra  tot  lo  que 
sia  atentatori  a  nostre  dret  y  tinga  la  quixotesca 
pretensió  de  barrar  el  pas  al  retorn  de  nostras  ins¬ 
titucions,  de  nostra  llengua,  de  nostras  costums. 

Las  imposicions  de  fora  s’estrellaràn  contra  la 
perseverancia  del  Catalanisme,  qu’ha  seguit,  se¬ 
gueix  y  seguirà  sempre’l  proverbi  del  gran  Ra- 
món  Llull:  Persevera  ab  justícia  e  lleyaltat  e  no 
seràs  vensut. — Joseph  M.a  Roca. 


L’ESPERIT  VELL 

’  esperit  vell  que  viu  y’s 
sosté  en  el  dret  de  la 
forsa,  que  cambía  en  las 
sevas  manifestacions  ex- 
ternas  peró  que  no  evo¬ 
luciona  perque  es  per 
naturalesa  regressiu,  y 
qu’es  y  ha  sigut  sempre 
el  més  gros  impediment  pera’l  veritable  progrés 
de  la  humanitat,  pretén  qu’en  el  seu  sí  hi  ba¬ 
tega’l  verb  del  avens,  sembra  l’engany  en  la 
conciencia  humana,  assegura,  ab  mala  fe,  que 
farà  lliures  y  felissos  als  homes,  y'is  hi  mostra  al 
esperit  nou  de  vida,  d’amor  y  de  llibertat  com 
a  malestruch  de  tirania,  d’opressió  y  de  dolors 
angoixoses,  pera  que  la  gentada,  errada,  rebutjí 
y  apedregui  la  Pau  y  l'Amor  entre’ls  homes  y 
pera  que,  degradada  per  las  foscors  d’ànimas 
inconscients,  brinqui  y  balli  ab  alegria  esferehi- 
dora  al  drinch  d’oprobiosas  cadenas  que  no  li 
agarrotan  peus  y  mans  peró  qu’entortolligantse 
al  esperit  y  engrillonant  pensament,  sentiments 
y  voluntats,  esclavitzan  moralment  al  home  y 
l’embruteixen  pera  que  sia  l’etern  paria  dels  oli- 
garcas  socials  de  totas  menas. 

L’esperit  vell  dirigeix  al  autócrata,  al  oligar¬ 
ca,  al  revolucionari  delirant  y  al  agitador  d’ofi¬ 
ci;  l’esperit  vell  s’alaba  ab  cínich  desvergonyi¬ 
ment  de  progressiu  y  nia  odis  y  feréstechs 
sentiments  en  el  cor  del  home,  l’empeny  a  la 
lluyta  homicida,  amara  la  terra  de  sanch  hu¬ 
mana,  omplena  la  vida  de  desesperació  o  de 
frisansas  anguniosas,  y  ls  pobles  de  misèria.  Del 
esperit  vell,  atàvich  y  desviat,  son  las  malehidas 
guerras  entre’ls  estats  y  las  lluytas  socials  vio- 
lentas;  l’esperit  vell  determina’l  militarisme  y 
las  rancunias  socials,  els  privilegis  dels  uns  y  la 
opressió  dels  altres;  ab  ferro  ruhent  ó  ab  violen- 
cias  de  desviat  pervers  destruheix  l’Ideal  d’amo¬ 
rós  humanisme  tan  bon  punt  se  manifesta;  des¬ 
enrotlla  en  l’esperit  l’utilitarisme,  en  els  senti¬ 
ments  la  bestialitat,  en  la  voluntat  l’encegament; 
als  poderosos  els  conduheix  al  fruhir  del  sen¬ 
sualisme  groller,  al  actuar  del  egoisme  esferehidor, 
a  l’acció  opressora  dels  cors  que  no  senten;  als 
humils  els  enfonza  en  el  rebaixament  moral,  en 
la  ordinariesa,  en  la  degradació  del  esperit,  en 
una  vida  que  no  passa  del  reflexisme  vegetatiu. 

Si  veyéu  un  terrer  arreu  trepitjat,  ab  la  vegeta¬ 
ció  baixa  esmicolada,  en  el  que  hi  fumejan  casas 

enrunadas,  veyentshi  per  tots  els  indrets  homes 
morts  despedassats  per  esgarrifosas  feridas,  que 
aixamplan  y  engrandeixen  a  picossadas  corbs 
famolenchs,  terrer  erm  solemnement  trist  y  en- 
dolat,  quiet  y  sense  remor,  en  el  que  sols  s'hi  sent 
el  plorar  suau  peró  fondament  corprenedor  d’al¬ 
guna  ignocent  criatura  asseguda  als  peus  de  la 
seva  mare  qu’erta  per  l’esglay  y  dreta  al  llindar 
de  la  portalada  del  seu  casal,  mira  sense  véu- 
rehi  y  pateix  sense  sufrir  perque  es  petit  el  cor 
pera  que  hi  càpiga  tan  inmens  pesar,  digueu  que 
l’esperit  vell,  en  nom  del  progrés  y  de  la  civili- 
sació  y  del  humanisme  y  fins  de  la  justícia,  es  el 
causant  d’aqueix  esparverador  espectacle  de 
destrucció,  de  sufriment  y  de  mort.  Si  veyéu  a 
ciutat  que  la  vida  hi  es  aturada,  que  l’agradosa 
remor  del  tràfech  y  del  trevall  no’s  sent,  que  hi 
manca  la  joya  del  viure  que’s  manifesta  en  el 
seguit  y  ordrenat  bellugarse  de  tothóm,  que 
arreu  las  portas  estan  tancadas  y  barradas,  que 
es  gros  el  burgit  del  desordre,  que’ls  homes  en- 
calabrinats  per  agitadors  dolents  y  encegats 
per  las  tossuderías  dels  que  no  han  de  sentir  els 
més  greus  dolors  de  la  vida,  se  llensan  a  lluytar 
pera  sucumbir,  vessant  sanch  que  no  fructifica 
perque  cau  en  las  xorcas  llosas  del  carrer,  men- 
tres  en  la  humilíssima  llar  del  obrer  la  maynada 
hi  somica  de  necessitat  y  las  esposas  y  mares  hi 
ploran  anguniadas,  y  mentres  la  ciutat  tota  resta 
com  espalmada  per  l’angoixa  que  ocasionan 
els  trontollaments  socials  sense  finalitat  directa 
y  positiva,  diguéu  també  que  malgrat  el  caràcter 
revolucionari  de  la  pertorbació  y  l’apariencia 
que’s  pretén  donàrselhi,  l’esperit  vell,  endarrerit 
y  oposat  sempre  a  la  evolució  natural  de  las  so¬ 
cietats  humanas,  es  el  qu’ha  determinat  aqueix 
esclat  d’odi,  aqueixa  lluyta  xorca,  y’l  munt  de 
desgracias  y  apesaraments  que  sempre  causan 
aqueixas  comnocions  socials  qu’han  d’ésser 
consideradas  com  cega  impulsió  de  degene¬ 
rats  y  no  com  acció  definida  y  ferma  de  cons¬ 
cients. 

L’esperit  vell  mou  al  autócrata  y  als  oligarcas 
que’s  creuhen  que’l  fer  escolar  sanch  pot  anor¬ 
rear  justas  reivindicacions  del  pobles  o  dels  in- 
dividuus,  y  que’s  pensan  qu’ab  las  imposicions 
de  la  forsa  asseguran  la  perdurabilitat  de  l’acció 
oligàrquica  qu’exerceixen;  l’esperit  vell  es  el  que 
inspira  als  que  destruhint  e  inmolant  vidas  pre¬ 
tenen  soterrar  injusticias  y  tiranías  com  si  aquei¬ 
xos  actes  violents  no  fossin  determinats  o  per 
personalitats  desequilibradas  ab  ideals  utópichs 


o  per  sentiments  dolents  que  no  poden  assolir  la 
satisfacció  de  las  sevas  ambicions  antihumanas. 
L’esperit  vell  es  l’ànima  de  las  repressions  hor¬ 
ribles  del  dret  constituhit  per  la  forsa,  y  ho  es 
també  de  la  forsa  brutal  y  salvatje  qu’ab  explo¬ 
sions  y  dallant  vidas  fa  feyna  d’impotents. 

L'esperit  vell  es  el  residuu  atàvich  de  feréste¬ 
ga  destrucció  y  de  sentiments  salvatjes,  del  que 
va  lliberantsen  la  humanitat  per  l’acció  del  es¬ 
perit  nou  qu’es  mogut  per  l’Amor  qu’es  la  vida. 
L’esperit  nou  estima  a  tots  els  homes;  en  tots  hi 
veu  defectes  y  vol  que  tots  se’n  corretjeixin; 
vol  que  tots  sían  de  pensar  dreturer,  de  sentir 
amorós  y  de  volguer  just.  Vol  amor  y  pietat  als 
cors,  que’ls  homes  desenrotllin  del  tot  la  seva 
personalitat,  que  tots  se  dignifiquin,  que  tots  se 
perfeccionin,  y  que  tots  sían  guiats  per  l'ideal 
del  progressiu  perfeccionament  del  home  y  de 
la  societat.  Vol  llibertat  digna  pera  l’individuu 
y  pera  las  nacionalitats;  vol,  per  tant,  l’autono- 
mía  per’anar  sempre  avant  per  la  via  del  Bé, 
de  la  Veritat  y  de  la  Justícia. 

Tant  el  polítich  oligarca  com  el  revoluciona¬ 
ri  d'ofici  moguts  per  l’esperit  vell,  diuhen  a  la 
gentada  assenyalantli  l’esperit  nou:  No'l  seguiu , 
qu’es  reaccionari.  Y1  poble  massa  que  se’ls  creu, 
sens  adonarse  que  l’esperit  reaccionari  no  es 
altre  que’l  que  congria  rancunias,  angunia  la 
vida  y  ocasiona  las  lluytas,  la  destrucció  y  la 
mort,  y  que  l’esperit  veritablement  progressiu 
es  el  que  trevalla  per  la  llibertat  del  poble  y 
vol  els  homes  lliures  abrassantse  amorosos  pera 
assolir  la  igualtat  del  no  patir. 

D.  Martí  y  Julià. 

GALILEO 


i 

Pegantse  un  cop  al  front  de  cop  y  volta 
y  alsantse  ab  magestat, 

«Es  mentidal — exclama.  —  La  terra,  volta! 
El  sol  està  parat!» 

Y  de  Florència  à  Padua,  aquell  sant  día, 

semblà  que  terra  y  cel 
s’inundavan  de  llum  y  d’alegria 
com  deslliurats  d’un  vel. 

Mes  Roma  s’estremí.  «Vil  impostura! 

—  rugí  en  son  desconsol. — 

Josiié,  segóns  conta  l’Escriptura, 
ino  parà  el  curs  del  sol? 

Si  avuy  un  matemàtich  desbarata 
lo  qu’escrit  allí  està, 
dels  llibres  sants  que  tot  lo  món  acata 
íquè'n  quedarà  demà?» 

Y  el  va  cridar  l'Inquisició;  y  al  sabi 

y  a  la  ciència  tement, 
no  va  posarli  la  mordassa  al  llavi 
mes  la  mà  solzament. 

«Tingas  ò  nó  rahó — va  dirli  —  calla; 
lo  sagrat  no’s  remou. 

—  Callaré  — digué  el  savi  ab  mitja  rialla,  — 
però  la  terra’s  mou.» 

II 


alsant  la  vista  a  las  regións  serenas, 
exclamà  à  tota  veu : 

«El  sol  està  parat!  La  pobra  terra 
va  a  mendicar  la  llum. 

Sagrada  ò  nó,  si  l’Escriptura  s’erra 
n’hem  d’esbargir  el  fum!» 

III 

L’enemiga  mortal  de  l’heretjía, 
l’ègida  de  la  fe, 

la  Santa  Inquisició  ^què  més  volia? 

^Què  faltava?  No  re. 

Encadenat  de  peus  y  mans  el  postra 
devant  son  tribunal, 
y  després  de  resar  un  pare  nostre 
condemna  al  criminal. 

«Viuràs,  al  fons  d’una  presó  malsana, 
tres  anys  de  sufriments, 
resant  en  alta  veu  cada  setmana 
el  salm  dels  penitents. 

Y  avants  que  tot,  de  genollóns,  abjura 

de  bon  cor  y  ab  tot  zel, 
demunt  del  Evangeli  ta  impostura 
que  clama  contra  el  cel.» 

Y  el  vell  va  agenollarse;  ab  drinchs  de  ferro 

posà  las  dugas  mans 
sobre  el  missal,  y  va  abjurar  «son  erro» 
devant  de  sos  tiràns. 


Y  va  callar  setze  anysl  Setze  anys  reclosa 

dormí  la  veritat! 

Y  solzament  quan  en  la  cambra  closa 

del  vell  tl  -  luminat 

«^es  cert?»  li  preguntava  algun  deixeble 
pressentint  un  món  nou, 
el  savi  radïós  deya  ab  veu  feble: 

«Es  cert:  la  terra’s  mou!» 

Mes  ay,  la  veritat  no  vol  cadenas, 
y  un  día  Galileu 


IV 


L’hoine  estava  humiliat — l’home,  no’l  savi. 

Y  al  alsarse  de  nou, 
sonrient  va  murmurar  a  flor  de  llavi: 

«No  obstant ...  la  terra’s  mou!» 


S  novembre  i()02. 


Apeles  Mestres. 


(Ilustració  de!  autor  ) 

ARTISTAS  Y  CANTANTS 

l  ocuparnos  dels  intérpre- 
tes  de  las  obras  líricas, 
y  particularment  de  las 
lírich-dramàticas,  es  in¬ 
dispensable  distingir 
entre  dos  conceptes  que 
tan  sovint  se  barrejan 
sense  motiu:  l'artista  y’l 
cantant.  Quants  cantants  poden  en  realitat 
ésser  tinguts  per  veritables  artistas?  En  nostre 
concepte  ben  pochs,  y  menys  entre’ls  cantants 
d’ópera,  y  encara  menys  dins  la  escola  de  l’ó- 
pera  italiana.  No  volétn  dir  que  aquesta  escola 
no  compti  ab  cap  artista-  lo  que  sí  afirmém  es 
que  sols  per  excepció’s  troban  els  que  deurían 
constituhir  una  regla  general,  y  pel  contrari  es 
lo  comú  que  aquesta  mena  d’aucells  arribin  a 
desconeixe  fins  las  més  rudimentarias  nocions 
d’art. 

Quina  paraula  més  buyda  es  pera  ells  X Art! 
Per  res  del  món  se’ls  pot  treure  del  cap  la  creen- 
cia  de  que  tot  l’art  imaginable  res  significa  al 
costat  d’una  bona  veu,  y  de  que  solzament  qui 
posseheix  aquesta  es  un  bon  cantant.  Y  es  que 
la  seva  curta  inteligencia  no’ls  permet  compen- 
dre  que’s  pot  cantar  molt  bé  ab  una  veu  mitja¬ 
na,  com  se  pot  cantar  molt  malament  ab  una 
veu  excelent.  Que  l’ideal  fora  possehir  sempre 
abdugas  condicions  ningú  ha  de  negarho,  mes 
íquàntas  vegadas  se  troban  reunidas?  Y  de  no 
ésser  aixís  equina  deurà  preferirse? 

La  escola  italiana  ha  pecat  sempre  pel  defec¬ 
te  de  dedicar  l’atenció  quasi  exclusivament  a 
las  facultats  naturals,  y  no  concedir  importància 
d  lo  demés.  Aquell  que’ls  nostres  pares  tingueren 
per  un  dels  seus  mellors  músichs,  el  cèlebre 
cisne  de  Pesaro,  l’autor  del  Don  Giovanni,  volém 
dir  de  II  barbiere  di  Seviglia,  va  afirmarho  de 
una  manera  ben  terminant  ab  sa  cèlebre  frase: 

«Veu,  veu  y  veu.» 

Aixó  ho  era  tot  pera  en  Rossini,  y  lo  demés... 
romansos  (com  las  sevas  óperas). 

Entre  las  frases  dels  grans  homes  que  passa¬ 
ran  a  la  historia,  es  aquesta  de  las  que  ab  me- 
nos  lletras  contenen  una  tontería  més  gran. 

Peró  no  es  del  famós  Rossini  tota  la  culpa, 
puig  si  ell,  fidel  a  la  seva  teoria,  va  escriure  en 
las  particellas  un  complert  tractat  d’exercicis 
acrobàtichs  de  la  gola,  afortunadament  el  reper¬ 


tori  rossinid  quasi’s  pot  dir  qu’ha  passat  a  la 
historia,  y  no  son  avuy  las  creacions  del  cisne 
las  que’ns  espatllan  el  jovent  que  tira  pel  cant: 
lo  que’l  malmet  de  debó  son  obras  com  la  dit- 
xosa  Bo-he-me,  que  fan  en  el  camp  del  art  lírich 
més  mal  que  una  pedregada  en  un  camp  de 
blat;  lo  que’ls  descarrila  del  bon  camí  son  las 
lloansas  exageradas  de  la  crítica  y’l  desenfré  del 
públich  sacrificant  totas  las  bellesas  devant  de 
la  bellesa  fonètica;  y  més  que  ningú,  els  princi¬ 
pals  culpables  son  els  professors  de  cant,  aquei¬ 
xa  colla  de  mestres  industrials,  que  no’s  cuydan 
de  treure  artistas  dels  deixebles,  sinó  sols  d’ex- 
plotalshi  la  veu:  aixó  quan  al  tractar  de  colocaria 
no  la  treuhen  de  lloch. 

En  la  ensenyansa  es  ahont  s’ha  de  cercar  el 
remey  d’aquests  mals,  procurant  de  bon  principi 
que’ls  deixebles,  en  lloch  de  tirar  pera  cantants, 
aspirin  a  ésser  artistas,  lo  qual  no’s  conseguirà 
fins  que  comensin  per  serho’ls  mestres.  La  ma¬ 
jor  part  dels  cantants  surten  de  las  capas  socials 
menys  instruhidas:  aixís  es  que  la  seva  educació 
pròpiament  artística  deuria  ésser  considerada 
tant  o  més  important  que  la  educació  de  la  veu, 
y  ab  tot,  no  sols  es  descuydada,  sinó  que  ni  s’in¬ 
tenta  generalment. 

Preguntéu  a  qualsevol  d'aqueixos  infelissos 
que’ls  fan  malbé  del  pit  pera  que  fent  de  tenor 
guanyin  molts  més  quartos  que  fent  de  barítono, 
o  a  aquellas  noyas  que,  si’s  plau  per  forsa,  las  hi 
abaixan  la  veu  perque  de  tiples  se’n  troban  à 
cabassos,  preguntéuloshi  qualsevol  noció  artísti¬ 
ca,  per  rudimentària  que  sia,  y  vos  respondran 
que’l  mestre  no’ls  hi  ha  ensenyat  encara.  Y  si 
quan  ja  son  cantants,  quan  ja  han  rebut  la  visita 
del  quefe  de  la  claque,  tornéu  a  felshi  la  mateixa 
pregunta,  ab  un  mitj  riure  despreciatíu  vos  con¬ 
testaran  que  semblants  caborias  no  serveixen  de 
res  prdctich.  Aixís  se  comprèn  el  cas,  rigorosa¬ 
ment  histórich,  d’una  cantant  de  molta  fama, 
deixeble  d’un  mestre  més  famós  encara,  que 
després  de  bon  temps  de  representar  X  Els  a  feya 
aquesta  exemplar  confessió:  «No  he  pogut  com- 
pendre  encara  de  què  m’acusa  Telramond!»  Per 
aixó  es  que,  quan  ho  fan  bé,  arriban  a  donar  las 
notas,  peró  la  intenció  dramàtica  no  l’hi  posan 
may. 

Mes  prescindint  de  lo  molt  que  podríam  dir 
sobre  la  educació  artística  en  general,  y  refe- 
rintnos  sols  a  la  educació  de  la  veu,  també  es 
aquesta  ben  falsa.  No  parlém  ja  del  art  d’inter¬ 
pretar  un  personatje:  volém  fixarnos  sols  en  l’art 

del  cantant,  en  la  manera  de  cantar  la  part,  de 
diria,  d’emetre  y  modular  la  veu,  de  frasejar,  en 
una  paraula,  de  servirse  de  la  veu  com  un  ver- 
dader  artista  se  serveix  del  violí  o  del  piano. 
Donchs  en’tot  aixó  l'art  per  lo  general  no  hi  apa¬ 
reix;  no  hi  veyém  més -que  la  pràctica  d’un  ofici, 
del  que’s  posseheix  en  major  o  menor  escala’l 
mecanisme,  peró  no  hi  hà  la  plena  conciencia 
de  lo  que’s  fa,  y  per  aixó  quan  las  facultats  vo¬ 
cals  mimvan,  com  que  falta  la  base,  els  coneixe¬ 
ments  fonamentals  del  art,  el  cantant-màquina 
queda  en  descubert  y  se’n  va  bentost  cap  a  la 
posta, al  pas  que  l  ver  artista  té  encara  molt  camp 
per  corre  y  devegadas  es  quan  arriban  pera  ell 
sos  mellors  èxits. 

Ens  ha  enipés  a  fer  aquestas  lleugeras  refle¬ 
xions  un  agradable  síntoma  qu’en  aquest  ultim 
temps  hem  notat  en  un  dels  factors  que  interve¬ 
nen  en  las  representacions  líricas,  y  no  i  menys 
important.  Sembla  que’l  públichcomensa  a  fixar- 
shi:  sembla  estar  tip  de  tantas  veus  espléndidas 
peró  sense  solta;  sembla  que  ja’s  preocupa  princi¬ 
palment  de  la  dicció;  en  un  mot,  sembla  que 
cerca  l’artista  ab  preferencia  al  cantant.  Ho  hem 
observat  repetidas  vegadas  en  poch  temps,  en 
diferentas  obras  y  ab  diferents  artistas,  quinas 
facultats  vocals  no  tenían  res  d’exuberants  y  qui¬ 
na  bellesa  de  veu  tampoch  encisava  ni  de  bon 
tros.  Donchs  els  qu’en  altras  ocasions  probable¬ 
ment  haurían  passat  no  sols  desapercebuts,  sinó 
un  xich  pitjor,  avuy  han  sigut  festejats,  y  fins  ho 
han  sigut  ab  entussiasme.  No  hi  fa  res  que  d’un 
Engel  a  un  Cossira  hi  hagi  (considerats  wagne- 
rianament)  una  distancia  massa  gran:  la  qüestió 
es  que’l  públich  ha  trobat  la  diferencia  ab  els 
carmelos  italians  que  acostuman  a  servirli,  s’ha 
fixat  en  una  dicció  més  o  menys  fidel,  y  no  hem 
pas  de  criticarli.  <Y  qué  li  ha  importat  al  públich 
la  calitat  de  veu  d’un  Menotti,  ni  las  sevas  poch 
espléndidas  facultats,  si  ha  descubert  tot  seguit 
en  ell  a  un  verdader  artista  y  com  a  tal  l’ha 
aclamat?  Per  aixó  mereix  aquest  públich,  a  qui 
tantas  vegadas  hem  combatut,  nostra  felicitació 
més  entusiasta;  y  sols  li  encarreguem  la  virtut 
de  la  perseverancia,  pera  que  l’avens  d’avuy  no 
sia  flor  de  un  día, 

Quí  ho  hauria  dit,  temps  enrera,  qu’ab  artis¬ 
tas  de  facultats  líricas  bastant  migradas  s’havían 
d’entusiasmar  els  liceístas,  donantnos  la  rahóen 
nostre  ctiteri  de  sempre  sobre  cantants  y  artis¬ 
tas!  Avuy  ho  podém  dir  més  alt  que  may:  com 
més  hermosa  sia  la  veu,  més  fàstich  ens  farà’l 


cantant  que  no  sàpiga  servirse  dels  dons  que 
li  ha  prodigat  la  esplèndida  natura;  pel  con¬ 
trari,  com  més  art  del  llegitim  trobérn  en  l’in- 
térprete,  més  oblidarém  las  deficiencias  de  sas 
facultats  vocals,  per  moltas  que  s/an.  En  el  pri¬ 
mer  cas,  may  serà  possible  que  disfrutém;  en 
el  segón  ho  serà  moltas  vegadas...  quan  no 
sempre.  Fins  quan  el  cantant  es  considerat  una 
mina,  y  per  tant  no’s  pot  líricament  admetre, 
sempre’s  troba  al  menys  una  frase  que  val  per 
tota  un’ópera  dels  «tf-artistas.  No’n  passan  cada 
día  d’intérpretes  com  l’Adini,  com  l’Engel,  com 
en  Kaschmann,  com  en  Menotti... 

Es  indubtable  que'l  drama  lírich  ha  d’acabar 
ab  lo  que  resta  de  tots  aquells  convencionalis¬ 
mes.  El  jorn  que  s’arribin  a  donar  representa¬ 
cions  en  que’ls  cantants  no  fassin  òpera,  en  que 
donguin  a  cada  frase  la  seva  adequada  dicció  y 
s’identifiquin  ab  l’ànima  del  personatje  que  in- 
terpretan,  el  públich  acabarà  d’obrir  els  ulls  y 
discutirà  ab  preferencia  lo  que  fins  ara  havia  tin¬ 
gut  per  secundari.  Y’is  cantants  se  preocuparàn 
per’apendre  alló  que  una  vegada  adquirit  no’s 
pert  com  la  veu;  y’is  mestres  se  veuràn  obligats 
a  extendre  sas  ensenyansas  més  enllà  del  penta¬ 
grama.  El  drama  lírich  aixís  ho  exigeix,  el  drama 
lírich  es  una  nova  forma  d’art  escénich  incom¬ 
parable  ab  cap  altra,  y  contra  d’ell  res  conse- 
guiràn  totas  las  rutinas  y  convencions  per  arre- 
ladas  que’s  trobin. 

Y  ara,  si  poguéssim  arribar  fins  a  la  tomba  de 
Rossini,  li  cridaríam  ben  fort:  Vares  enganyar- 
te,  mestre!  Tos  temps  passaren,  tas  obras  s’es- 
borran  del  món  del  art,  y  de  ta  cèlebre  frase 
no’n  quedarà  gayre  més  de  lo  que  aquí  dins  res¬ 
ta  de  ta  vanitat,  que  diuhen  era  tanta.  Wagner 
ha  sigut  el  venjador  de  Mozart,  y’l  seu  drama 
lírich  no  demana  «veu,  veu  y  veu»  com  las 
tevas  Gazza-ladras,  sinó  que  vol 
ART,  ARI'  y  veu. 

Joaquím  Pena. 

ELEVACIÓ 

(De  Charles  Baudelaike) 


Per  sobre  estanys  y  boscos  y  valls  y  serraladas, 
per  sobre  mars  y  núvols,  per  sobre’ls  gels  del  pol, 
amunt  y  sempre  amunt,  molt  més  enllà  del  sol, 
per  sobre  las  regions  del  cel  més  apartadas; 


tu’t  mous,  esperit  meu,  eteri,  vaporós, 
y,  a  tall  de  nadador  que  l’ona  no  intimida, 


alegrement  tu  solcas  l’etern  espay  sens  mida, 
sentint  d’un  mascle  afany  l’impuls  voluptuós. 


Segueix  volant  ben  lluny  d’aquests  mortals  miasmes: 
amunt!  fins  qu’assoleixis  el  món  superior 
hont  beu,  el  qui  hi  arriba,  com  divinal  licor, 
el  foch  generador  dels  grans  entusiasmes. 


Deixant  enrera’ls  mals,  els  jorns  d’angoixa  plens 
qu’ab  el  llur  pes  feixuch  la  vida  fan  boyrosa, 
felís  qui  l’arrencada  pot  pendre  vigorosa 
envers  els  camps  de  llum  diafans  y  serens! 


qui  al  cel  sos  pensaments,  las  alas  ja  crescudas, 
a  l’auba,  com  alosas,  aixeca  lliurement! 
qui  plana  sobre’ls  homes  y,  sens  esfors,  entén 
la  llengua  de  las  flors  y  de  las  cosas  mudas  1 


E.  GUANYABÉNS,  traa. 

(Ilustració  de  J.  Brull.) 

CANT  DE  BRANGANIA 

Per  amor  al  amor;  per  instint  propi;  per  servitut  y  caritat;  per  llàstima.  Per  aixó  faig  tot  quant  faig,  y  de  la 
torra  més  alta  guayto  al  enllà  y  a  travers  la  nit,  me  sento  reyna  d’un  misteri  que  guio.  Soch  àngel  guardià  sens 
alas,  peró  d'ulls  fins  que  salvan  quan  vigilan 

El  meu  cor,  en  vaga  per  mi  mateixa,  bat  fort  pels  altres.  No  demano  or  en  paga  de  mas  trassas:  sentirme  dir 
fidel,  ja’m  dona  glòria. 

Per  amor  al  amor  tot  ho  faig,  y  per  follia  tal  vegada.  Si,  per  follia;  que  molt  sovint  no  sé  qué  lli  trobo 
d’esbojarrat  y  sabi  en  mon  ofici,  y  com  si  jugués  desconcertada  besant  als  uns  y  pessigant  als  altres,  me  sembla 
aliviar  una  fam  de  riure  que’m  rosega,  y  que,  a  punt  d’esclafir,  moltas  vegadas  he  deturat  tot  mossegantme’ls  llabis. 

De  dolenta  no'n  soch,  y  si  un  moment  m’ho  penso,  me  refaig  del  dubte  quan  m’adono  que  la  passió 
qu’encubreixo  es  més  hermosa  que  no  pas  gran  la  traidoría  que  disfresso. 

Vetllo  y  callo  com  la  nit,  perque  com  ella  adoro  la  voluptuositat  del  misteri,  y  com  ella  m’adormo  ab  els 
ulls  oberts  de  cara  als  impacients.  Si  algún  cop  canto,  es  pregant  a  la  fosca  que  no’m  deixi,  perque  m’hi  veig 
més  clara  que  a  la  llum  del  sol  gran.  Si  ploro,  no  es  d’envejal... 

Quan  m’adormo  essent  dia,  somnio  ab  l’hermós  Tristany  y  ma  gentil  senyora  Isolda  dels  cabells  rossos,  com 
somnían  els  infants  ab  la  ilusió  blanquíssima  que’ls  té  de  dur  felicitat  novella. 

Soch  valenta  com  la  flor  d’alba  negra;  fidel  en  la  dissort  com  l’alelí  groch  de  las  murallas;  guardiana  com  el 
girassol;  forta  y  freda  com  la  fulla  dels  xiprers!... 

Per  amor  al  amor,  de  dalt  la  torra  del  castell  del  Rey  Marke  ho  previnch  tot  y  allargo  glorias  y  tristors.  . 
Per  amor  al  amor;  per  servitut;  per  caritat  y  llàstima;  per  instint  propi  ho  faig...  perque  soch  dona! 

Adrià  Gual 


(llustració  del  autor.) 

FEYNA  PELS  ALTRES 

enyor  director  de  Joven¬ 
tut:  Una  vegada  més 
li  dono  públicament  las 
gracias  per  la  seva  in¬ 
sistència  amistosa  en 
demanarme  alguna  his¬ 
toria  per  Joventut...  y 
com  sia  que  la  seva  de¬ 
manda  fins  conté  indi¬ 
cacions  d’assumptos,  com  si  diguéssim  temas, 
que  segons  vosté  m’haurfa  de  ser  fàcil  desenrot¬ 
llar,  responch  als  temas  que  vosté  m’envía,  en- 
viantne  d’altres  que  vostès  no  dubto  sabran 
desenrotllar  ab  enlayrat  criteri. 

« Primer  tema. — Luther  empenyent  la  Europa 
»  vers  lo  lliure  examen  porta  danys  grandíssims 
*  a  la  Nacionalitat  Espanyola. — A  Martí  Luther 
»  devém  los  Espanyols  la  pèrdua  de  nostras  lli- 
»  bertats  públicas,  aixís  com  la  serie  de  nostras 
»  interminables  guerras  civils  o  sían  las  lluytas 
»  del  poder  central,  Cessarista,  ab  las  regions 
»  autónomas  o  casi  autónomas:  Aragó-Catalu- 
»  nya,  Navarra,  Biscaya,  Castella  mateixa. 

»  Segón  tema. — Lo  Protestantisme  qu'agitava 
»  la  Fransa,  que  triumfava  a  Alemanya,  que 
»  s’havía  introduhit  a  Espanya,  sobre  tot  entre 

»  la  gent  Universitària,  es  considerat  pel  Céssar 
»  de  Madrid  com  l’enemich  maxim.  Noblesa  y 
»  Clero  s’uneixen  al  Rey,  y’l  Poble’s  queda  sense 
»  qui  l’ajudi  y  l’aconselli. 

»  Tercer  tema. — Desapareguda  de  per  tota 
»  Espanya  la  llibertat  política  y  naturalment  la 
»  religiosa,  lo  moviment  de  vida  donat  al  món 
»  per  la  Reforma  precipita’ls  Estats  del  Rey  de 
»  Espanya  en  la  més  funesta  tirania  teològica 
»  y’l  més  despótich  poder  Real. 

»  Quart  tema. — Las  ciutats  castellanas,  aban- 
»  donadas  per  los  poders  civils  y  teológichs,  vo- 
»  len  sostenir  la  lluyta  y  fins  pendre  la  iniciativa 
»  del  atach.  Aragó  y  Catalunya  segueixen  massa 
»  tart  l’exemple  de  Castella.  Sobrevenen  las  tra- 
»  gedias  de  Villalar,  de  Zaragoza,  de  València, 
»  de  Barcelona  (Comuneros,  Lanuza,  Germa- 
»  nias,  Segadors  1640),  tot  causat  per  un  fals 
»  punt  de  vista  de  Carles  de  Gand,  que  per  altra 
»  part  havia  estat  a  punt  d’entendres  ab  Luther 
»  etc.,  etc.,  etc.» 

Quan  vostès  hagin  publicat  las  historias-veras 
que  deixo  indicadas,  jo’m  posaré  a  conjuminar 
las  historias  fingidas  que’m  demana  y  que  de 
bona  gana  li  enviaré  pera  la  seva  Revista. 

Amistats  y  mani  a  son  s.  s., 

J.  Pin  v  Soler. 


{Selecció?  per  A.  Solé  y  Pta 

LA  IGLESIA  GÒTICA 

Divagació. 

obra  se’n  pujava  enlayre,  en- 
layre...  Las  atrevidas  agu- 
llas  y  els  ayrosos  pinacles 
semblavan  esqueixar  els 
núvols,  y’s  mantenían  ferms 
en  sos  respectius  setials 
amanyagats  per  las  besa- 
das  del  vent  que  al  refregar  ab  forsa  per  sos  cay- 
res  xiulava  frisós,  boy  passant  d’esma.  L’esculp- 
tor  passava  de  sol  a  sol  la  vida  en  l'ample 
claustre  escrivint  ab  el  cisell  tot  un  poema  en  la 
granítica  pedra  dels  capitells  feixuchs.  Las  apun- 
tadas  voltas,  tèixidas  ab  menudas  pessas,  s’en- 
layravan  superbas  sobre  murs  y  pilastras,  y  re- 
tingudas  per  l’esfors  de  las  claus  y  protegidas 
pels  contraforts  restavan  fixas  y  seguras.  Els 
mestres  cerrallers  a  cops  de  mall  domavan  el 
ferro,  adaptantlo  a  formas  plenas  de  gracia 
original.  Tota  l’ànima  dels  artistas  contribuhía 
a  la  creació  de  l’obra  gegantina  pera  oferiria  a 
un  poble,  y  aquest  poble,  al  nou  estil  arquitectó- 
nich,  li  donava,  inconscient,  el  nom  de  gótich, 
sinònim  de  barbre. 

S’acabà  la  iglesia,  que’s  manté  en  peu  resol- 
tament  ayrosa.  Els  noms  dels  que  la  concebiren 
y  dels  que  la  pujaren  pedra  a  pedra  no  han  arri¬ 
bat  à  nosaltres.  El  temps  esborra  rnoltas  cosas 
ab  sa  destructora  marxa,  mes  las  generacions 
qu’han  succehit  a  la  creadora  del  art  ojival,  y 
las  qu’han  de  nàixer  encara,  ab  veneració  y  res¬ 
pecte  han  acatat  y  acataràn  las  maravellas  de 
un  art  tan  pur  y  tan  sincer  y  noble. 

En  la  nit  quieta  y  en  la  solitut  del  claustre, 
s’ouhen  remors  somortas:  l’ànima  de  l’obra 
sembla  que’s  desvetlla  y  mormola  un  himne  de 
agrahiment  y  d’alabansa  endressat  tal  volta  als 
que  la  engendraren.  Els  cavallers  armats  baixan 
de  sos  sepulcres  ab  respectuós  silenci;  las  flors  y 
fullas  de  capitells,  frisos  y  culs  de  llantia’s  mou- 
hen  com  empesos  per  un  vent  suau  de  bonansa. 

La  campana  del  cloquer  canta  las  horas,  que 
van  passant  com  perseguintse,  y’s  repeteix  sa 
veu  acompassada  en  l’interior  de  las  naus  am- 
plas,  rabejantshi  suaument  endormiscada. 

La  petita  llantia  que  no  s’apaga  may,  espeter- 
nega  a  voltas:  apar  un  ull  que,  vigilant  entre  la 
foscor  que  tot  ho  embolcalla,  vulgui  obrirse  pera 
ovirar  ben  lluny  y  parpellegi. 


La  boyra  encensada  petoneja’ls  murs,  deixan- 
thi  rastre,  enmorenintlos  feblement  ab  son  bes 
humitejant. 

Las  fustas  cruixeixen  y’is  corch  van  fent  la 
seva  tasca  de  destruhir  pera  viure,  aytal  com  fem 
nosaltres. 

Tot  el  conjunt  es  armónich  y  quiet;  la  vida 
traspúa  en  tots  els  objectes  y  cada  un  canta 
son  cant  ó  trena  sa  pregaria;  la  font  del  jardí 
que  circonda’l  claustre  mormola  suaument,  y  ab 
rítmich  engranall  de  notas  forja  una  melodia 
trista  y  corprenedora. 

S’aixeca’l  día;  el  sol  inonda’l  claustre  y  tra- 
vessa’ls  vidres  destriantse  en  faixas  y  com  un 
arch  de  Sant  Martí  va  a  entafurarse  en  els  re- 
cons  obscurs  o  besa’l  rostre  de  las  imatjes  dels 
altars. 

La  vida  de  la  llum  se  fa  regina  dels  llochs  y 
esbandeix  arreu  sas  caricias  falagueras.  Las 
febles  veus  s’esmortuheixen  vensudas  per  las 
més  fortas,  y’l  jorn  novell  arriba  à  son  imperi. 

Y  a  cada  nou  jorn  que  comensa,  l’obra  calla 
esperant  ansiosa  la  nit  pera  deixondarse;  y’s  van 
succehint  las  anyadas,  y  ella  ferma  y  atrevida 
s’aixeca  enlayre,  enlayre,  boy  esqueixant  els 
núvols  ab  sas  fermas  agullas  brodadas  y  sos 
lleugers  pinacles... 

Y  vindrà  un  jorn  en  que  la  iglesia  gòtica, 
cansada  y  perdent  la  vida,  voldrà  esfondrarse,  y 
malgrat  els  esforsos  dels  que  l’aymin,  s’aclofarà 
rendida.  No  hi  fa  res:  ab  l’escalf  de  sas  mara¬ 
vellas  haurà  engendrat  en  la  pensa  d’altres  artis¬ 
tas  el  foch  de  la  inspiració,  y  aquests  ne  basti- 
ràn  de  novas  que  perpetuaràn  la  memòria  de 
las  que  foren,  y  ab  sos  mateixos  fragments,  que 
anyoradissos  aniràn  separantse’ls  uns  dels  altres, 
se  comensaràn  els  fonaments  de  construccions 
novellas  que  també  tindràn  d’acabarse  un  día. 
No  mor  may  res  en  la  terra:  tot  se  transforma. 
La  cadena  sens  fí  deurà  giravoltar  sigles  y  sigles. 

J.  Pujol  y  Brull. 

LA  «TOMÍA»  DEL  ESTRANY 


Al  cap  de  dos  días  d’infructuosas  rodadas  en  segui¬ 
ment  d’un  rastre  fals,  la  parella  de  guardas  civils  se’n 
entomava  cap  a  son  quartell  a  llargas  gambadas  uni- 
forms,  com  fetas  a  compàs.  Los  dos  guardas  estavan 
espuatats,  rendits,  plens  de  malhumor,  per  culpa  de 
aquella  confidència  filla  de  la  por  que’ls  hi  havia  jugat 
tan  bella  treta,  y  trescavan  de  ferm,  desitjosos  no  més 
que  d’arribar  a  lloch  pera  reposar.  Un  al  costat  del  al¬ 
tre  com  si  anessin  collats  per  un  jou  invisible,  la  capa 
posada,  lo  mauser  al  muscle,  la  cara  ferrenya,  feyan 
via,  ala,  ala,  ala,  sens  dirse  un  piu  ni  distreures  ab  res, 
talment  com  si  fossen  grans  ninots  seriosos  qu’anessen 
ab  corda.  Ja  era  fosch  y  volían  arribar  de  vetlla  a 
casa. 

Passant  per  Olivenys,  la  hostalera’ls  havia  convidat  a 
sopar  y  fer  nit  allí,  dihent  que  si  se’n  anavan  la  pluja 
els  atraparia.  Peró  ells  refusaren,  y  sense  fer  gayre  cas 
del  pronóstich, després  de  beure  un  ditet  d'ayguardent 
seguiren  la  via.  Lo  temps  era  primot  y  molt  seria  que 
no  aguantés  durant  lo  parell  d’horas  que’ls  hi  calían 
pera  arribar  a  terme. 

Peró,  heus  aquí  que  tantost  havían  fet  la  tersa  part 
del  camí,  comensà  a  ruhimejar  seguit,  seguit,  lo  cel  anà 
espessintse,  y  a  la  fi,  la  pluja  se  desféu  de  ton  son  ayre, 
esbiaixant  revidament  la  fosca  ab  sos  milions  d’agullas 
de  crestall,  fredas  com  la  gebre. 

Cercant  sopluig  sota  la  brancalada  d’un  om,  la  pare¬ 
lla  deliberà.  iSería  mellor  esperar  allà  aturada  que  pas¬ 
sés  lo  xàfech,  seguir  avant  o  tornar  enrera?  Se  decidi¬ 
ren  per  lo  darrer,  puig  la  casa  era  lluny  y  no  volían 
passar  la  mala  nit  al  ras  y  en  va. 

Y  ja  no  més  esperavan  que’l  devassall  mimvés  una 
mica  pera  desfer  camí,  quan  un  dels  guardas  recordà 
que  allà  a  la  vora  hi  havia’l  mas  dels  Pous  hont  podrían 
cercar  aculliment  Ja  sabían  ells  que  a  la  guarda  civil 
cap  pagés  entenimentat  la  rebutja.  Com,  en  lloch  de 
mimvar,  la  pluja  anés  refermant  de  minut  en  minut,  los 
guardas,  posantse’l  mauser  sota  l’aixella,  de  cop  y  a  la 


una,  emprengueren  una  gran  correguda  a  bots  de 
llebra. 

Lo  mas  dels  Pous  era  a  tocar,  y  desseguida  arribaren 
sota’l  ràfech  del  portaló  del  pati;  un  dels  guardas  pegà 
cop  ab  la  culassa  del  mauser  a  las  pots  consumidas, 
mes  lo  ressò,  ofegat  pel  xirigueix  de  l’aygua,  no  s’exten- 
gué  quatre  canas  entorn. 

Esperaren  que’ls  hi  responguessen,  mes  al  cap  d’una 
mica,  no  sentint  veu  de  ningú,  tornaren  a  trucar,  amo- 
hinats  y  neguitosos,  puig  quedavan  amarats  a  corre- 
cuyta.  Tampoch  aquesta  vegada  lograren  ferse  obrir 
La  estada  de  la  gent  era  al  fons  del  pati,  després  de  la 
jassa,  pahissa  y  corts,  y’is  guardas  pensaren  qu’entre 
la  son,  la  distancia  y’l  temperi  de  la  pluja  may  més 
arribarían  a  sentirlos;  y  com  ab  la  nit  que  feya,  sempre 
pitjor,  calia  buscar  joch  de  totas  maneras,  s’arriscaren 
a  fer  un  punt  d’atrevits  y  passés  lo  que  passés. 

Clavant  en  una  esquerda  de  la  paret  los  coltells  dels 
mausers  y  fentlos  servir  d’esgrahons,  s’enfilaren  fins  a 
encamallarse  sobre  la  crestanella  de  la  mateixa  paret; 
d  allà  estant  hagueren  los  coltells  novament,  y’s  van 
deixar  relliscar  poch  a  poch  fins  a  dins  del  pati.  Ento- 
llantse  en  bassals  de  fanch  espés  y  llepissós,  y  empas- 
segant  ab  sochs  y  runa  que  hi  havia  al  sol,  arribaren 
sota’l  porxet  de  devant  la  casa  Regalavan  tots  de  tal 
manera  que  la  capa  se’ls  hi  hauria  pogut  escorre. 

A  las  palpentas,  puig  no’s  veya  res  a  tret  de  nas, 
passaren  entremitj  d’un  carretó  y  un  carro  de  baranas, 
y  d'improvís  embestiren  la  porta  d’entrada  Ab  comp¬ 
te,  pera  no  alarmar  massa  a  la  gent  del  mas,  donaren 
altre  parell  de  truclis,  peró  aquesta  volta,  dins  del  en¬ 
clòs  de  las  parets,  los  cops  semblaren  una  tronadissa. 
Altra  vegada  esperaren  pacientment  un  minut,  un  mi¬ 
nut  y  mitj,  sens  que  se  sentís  més  fressa  que  la  del  de¬ 
vassall.  Apretant  los  genolls  un  ab  l’altre  y  arronsantse 
d’espatllas,  puig  la  mollena’ls  havia  tots  enfredorit,  se 
decidiren  a  picar  de  nou,  ja  sense  contemplacions.  Som 
niavan  un  bon  caliver  de  garbons,  una  mica  de  recapte 

calent  y  un  recó  de  jas  hont  reposar  los  ossos,  cansats 
d’anar  ballant  un  al  cim  del  capoll  del  altre  durant 
tantas  horas  seguidas. 

Per  aixó  quan,  cantants  de  moure  un  terratrèmol, 
vegeren  que  no  hi  havia  bellugament  en  la  casa  ni 
eixia  un  cap  a  las  finestras,  un  dels  guardas  botzinà 
cremat: 

— Aquesta  gent  es  pitjor  que’l  guix! — 

Però  en  aquell  mateix  punt  caygueren  en  una  cosa: 
no  havían  sentit  un  lladruch  de  gos,  un  nyech  d’oca, 
un  renill  de  poltro,  cap  senyal  d’alarma  dels  guardians 
d’un  mas  al  apropament  de  ge*t  exiranya. 

Alló’ls  posà  sobre  avís,  y,  flayrant  quelcóm  de  sos¬ 
pitós  en  aquella  quietut  extranya  que  feya  semblar  la 
casa  un  cau  de  gojas  o  encisats,  comensaren  a  re¬ 
celar. 

Ja  no  era  possible  creure  que  la  gent  dormís,  anch 
que  fos  de  fusta,  després  de  la  fressa  qu’ells  havían 
fet;  tampoch  podia  ésser  que  fessen  lo  sort,  puig  l’amo 
del  mas,  l’avi  Estrany,  qu’ho  era  de  nom  y  de  fets  y 
tenia  un  geniàs  pitjor  que  la  pólvora,  no  era  pas  home 
pera  deixar  entrar  gent  al  pati  sense  més  ni  més  y 
menys  pera  deixarse  estabellar  la  porta  d'aquella  ma¬ 
nera,  sens  aviar —  posantho  en  lo  cap  més  baix —  boca 
avall  a  tots  los  sants  y  santas  de  la  cort  celestial. 

Mes  si  ell,  a  repel  de  sas  costums,  hagués  tingut  lo 
rampell  d’aguantar  la  boca  closa,  no  haurían  pas  fet  lo 
mateix  las  bestiolas. 

Després  de  probar  si’ls  responían  ab  una  nova  tanda 
de  cops,  y  vist  que  tot  seguia  com  suara,  determinaren 
resoltament  entrar  en  la  casa.  No  hi  havia  pas  que 
pensar  en  la  porta  forana,  més  ferma  y  resistenta  que 
la  d’un  castell;  de  segur  que  l’aguantava  un  bon  berna- 
dàs  de  ferro  o  una  barra  com  un  arbre  de  bergantí,  y 
lo  mateix  las  altras  portas  que  ni  ells  sabían  hónt 
queyan  ni  deixarían  també  d’estar  ben  seguras.  Lo  més 
pràctich  y  senzill  seria  entrar  pels  alts.  Haventhi  estat 
alguna  altra  volta,  coneixían  vagament  la  disposició  del 
mas  y  recordavan  que  al  cim  del  porxet  hi  havia  un 
terrat,  hont  treya’l  balcó  de  la  cuyna,  quina  balconera, 
feta  de  fusta  blana  y  consumida  per  mitja  cenluria  de 
sols  y  serenas,  era  com  una  neula  y  ab  un  parell  d’ern- 
pentas  donaria  de  sí.  Lo  que  calia,  donchs,  era  pujar 
al  terrat.  Tenia  poca  alsana,  mes  ab  tot,  s’havia  de 
menester  quelcóm  pera  enfilarshi. 

Avesats  ja  a  la  foscor  de  gola  de  llop  que’ls  enron- 
dava,  cercaren  quelcóm  a  propòsit  entremitj  dels  fòtils 
que  hi  havia  sota’l  porxo  y,  trobant  una  portadora  buy- 
da,  l’arrimaren  boca  avall  a  la  banda  forana  d’una  pi¬ 
lastra,  y  un  dels  guardas  hi  muntà  al  cim.  Com  esti- 
rantse  ben  bé,  sols  escallimpava  ab  lo  cap  dels  dits  la 
tortugada  que  servia  de  cornisa  al  terradet,  tornà  a 
baixar  cercant  quelcóm  més,  que  fes  creixe  l’alsaria 
del  escambell.  Trobà  una  pedrassa,  y  ab  ella  sobre  la 
samal,  pogué  agafarse  ben  bé  a  las  tortugas.  Alashoras 
tirà  la  capa  a  son  company,  que  parava  estoicament  la 
pluja,  s’issà  ell  a  pes  de  brassos,  y  en  un  no  res  se  trobà 
dalt  del  terradet. 

D’una  en  una  prengué  las  capas  y  las  armas  que 
l’altre  li  allargava,  l’ajudà  a  muntar  després,  y  un  cop 
frech  a  frech  abdós,  ab  un  sol  mot  quedaren  entesos. 
Mentres  un  donava  la  volta  al  terrat  pera  ferse  càrrech 
del  lloch  que  trepitjavan,  l’altre  arrimà  la  orella  a  la 
balconera,  sotjant  lo  que  podia  passar  a  dins.  Peró 
l’aygua  queya  per  amor  de  Deu  sobre  la  terra,  que  ja 
no  la  engolia  y  allà  prop  dtías  o  tres  canals  la  engega- 
van  a  brams  y  ab  fressa  de  molí,  mentres  la  que  petava 
reventa  sobre  las  rajolas  del  terrat  sorollava  abrepique 
teig  monoton  d’esqueilincada.  Lo  guarda,  vegent  que 
no  podia  sentir  res,  ja’s  disposava  à  ficar  la  punxa  del 
coltell  en  una  clivella  de  la  balconera  pera  fer  saltar 
una  estella,  quan,  de  cop,  una  mà  li  aturà  ab  violència 


el  bras.  Era  l’altre  guarda  qui,  fent  la  volta,  havia  tro¬ 
bat  una  finestra,  que  tantost  empesa  s’obrí  sense  fer 
soroll.  Tot  arràn  de  paret,  acotats  y  ab  l’arma  a  punt, 
anaren,  un  darrera  l’altre,  fins  aquella  finestra,  ficaren 
los  reptes  canons  pel  badall  de  las  fullas,  y  d’improvís, 
una  veu  aspra  y  ferma  desvetllà  la  sopitesi  aclaparado¬ 
ra  de  la  nit  de  pluja,  ab  un  sech  crit  de: 

—Alto!— 

Y  després  d’un  minut  de  silenci  afegí  ab  to  sever: 

—  Qui’s  moga  es  mortl  - 

Lo  ressó  de  la  tremenda  amenassa  s’esvahí,  las  ca¬ 
nals  vomitaren  imparables,  lo  clapoteig  de  l’aygua  se¬ 
guí  repiquetejant  en  las  rajolas  y  tot  restà  com  suara. 

Los  guardas  estavan  xops  fins  al  moll  del  os,  y  de 
tant  en  tant  los  cabells  se’ls  hi  adressavan  com  fil-ferros 
sota  ’l  bicorn.  Després  de  creuhar  dos  mots  a  cau  de 
orella,’!  més  jove  s’arrimà  cautelosament  a  la  finestra, 
la  esbatanà  poch  a  poch,  s’encamallà  sobre  l’antpit,  y 
després  d'un  punt  de  deteniment,  caygué  quietós  sota 
teulada. 

A  son  clatell  l’altre  guarda  apuntava  à  la  fosca, 
dispost  a  enjegar  lo  tret  al  més  peiit  remor  sospitós. 

Palpant  en  la  buydor  ab  una  mà,  mentres  ab  l’altra 
estrenyia  l’arma,  donà  un  parell  de  passos  y  s’aturà, 
parant  la  orella.  La  casa  semblava  una  tomba.  Ben  se¬ 
gur  de  que,  fora’l  company,  no  hi  havia  prop  seu 
ànima  viventa,  se  posà’l  màuser  en  mitj  de  las  camas, 
aguantantlo  ab  los  genolls,  y’s  tragué  del  pit  una  capsa 
de  cerillas  Una  rascada,  un  vesllúm  verdós  y  prou: 
las  cerillas  eran  humidas.  Alashoras,  en  comptes  de 
fregarlas  en  la  capsa  las  fregà  al  sol,  perfidiosament, 
una,  dúas,  tres  vegadas...  A  la  fi,  un  rioler  esclatet  de 
claror  esbargí  com  un  llampech  las  tenebras  y  tot  restà 
a  las  foscas  altra  vegada.  Peró  ab  aquell  llampech  lo 
guarda,  mitj  enlluhernat,  n’havia  tingut  prou  pera  veu¬ 
re  que’s  trobava  sol  y  en  un  lloch  petit. 

Maldant,  maldant,  encengué  un’altra  cerilla,  y  fentli 
taparada  ab  la  mà  y  signant  a  son  company  que’l  se¬ 
guís,  se’n  anà  cap  a  l’única  porta  que’s  veya.  Donava  a 
la  cuyna,  en  la  que  tampoch  hi  havia  ningú  ni  s’hi 
veya  res  fora  d’ordre. 

En  la  llar  un  piló  de  cendra  y  un  tió  apagat,  sobre’l 
banch  del  escó  un  plat  de  terra  vermella  ab  un  tros  de 
seu  a  dins,  y  en  la  portella  del  forn,  penjant  del  forre¬ 
llat  un  llum  de  quatre  bechs. 

— Encenlo  —  signà’l  guarda  més  vell  a  son  com 
pany. 

Y  aquest  l’encengué:  lo  ble  feya  un  moquis  d’un 
travers  de  dit  que  ab  prou  feyna’l  deixava  cremar,  peró 
ells  no’s  curaren  de  traurel,  sinó  de  guaytar  a  son  en¬ 
torn. 

La  cuyna  era  una  pessa  mitjana,  més  llarga  qu’am- 
pla  y  mal  escayrada.  En  un  dels  caps  hi  havia  llar, 
forn,  escó  y  la  porteta  que  donava  al  carnbró  del  forn, 
per  hont  havían  entrat  los  guardas.  En  lo  cap  fronter, 
lo  trau  de  la  esca'a  que  donava  a  baix,  enrondat  de  la 
gabia  de  llatas,  després  una  porta  sense  batents  y 
l'arrancada  d’un’altra  e:ca!a  que  duya  als  alts  de  la 
casa.  En  la  paret  forana,  fogons,  aygüera,  lo  balcó  que 
treya  al  terrat  y  un  armari  baumat  en  la  paret  y  ab  una 
cortineta  de  percala  greixosa  al  devant;  de  l’altra  ban¬ 
da  una  porta  mitjana  y  una  de  petita,  y  enlre  porta  y 
porta  la  pastera. 

Al  sostre,  de  cayrat  y  canya,  ben  negre,  un  home, 
posantse  de  puntetas,  hi  hauria  tocat  ab  lo  cap  dels 
dits,  y’l  sol  era  un  tros  de  volta  enrajolada  y  l’altre 
empostissat. 

Los  guardas  s’havían  aturat,  indecisos,  sense  saber 
per  hónt  comensar.  Després  de  donar  una  ràpida  ullada 
a  las  oberturas,  lo  més  vell  signà  cap  al  altre  cap. 

Y  aturantse  ell  a  la  porta,  pera  quedar  al  aguayt 
dominantho  tot,  son  company  enirà  en  un  lloch  fosch 

hont  donavan  tres  portetas,  una  al  fons  y  un’altra  per 
banda.  Fent  blandar  lo  sol  empostissat,  qu’era  tot  una 
trepadura,  a  cada  petjada,  ficà’l  llum  dins  de  la  porteta 
de  la  esquerra:  era  un  rebost  encongit  sota’l  revol  de 
la  escala.  Tirà  cap  a  la  dreta;  allà  hi  havia  una  cambra 
espsyosa,  ab  finestra  a  rnilj  día,  un  escriptori  anticfa  y 
un  llit  altíssim  ab  dos  lleons  daurats  en  la  capsalera; 
tenia  ayres  d’ésser  la  cambra  del  amo.  No  hi  havia  nin¬ 
gú,  peró’l  llit  tot  revolt,  unas  sabatas  de  badell  sobre 
la  estora  y  un  gech  posat  en  l’espatller  d’una  cadira, 
demostravan  que  no  feya  molt  que  n’havia  eixit  gent. 

Fentse  càrrech  de  tot  ab  un  cop  d’ull,  lo  guarda  eixí 
sens  entretenirse. 

Son  company  l’interrogà  ab  mirada  sorpresa. 

—  Rastres... — feu  ell,  anantsen  cap  a  la  porta  del 
fons,  quin  únich  batent  estava  ajustat.  Empenyentlo  ab 
recel  ficà  ’l  cap,  després  entrà  resolt.  Era  una  nova 
cambra,  més  xica  que  la  primera  y  que  tenia  per  tot 

parament  un  llit  de  pots,  una  tauleta  y  tres  cadiras. 
Lo  llit  semblava  fet  depressa,  ab  un  sol  coixí  posat 
de  gayrell,  y  sobre  la  tauleta  hi  relluhía  un  mirallot  de 
un  pam.  La  finestra  tenía’ls  dos  porticons  oberts. 

Al  veure  novament  al  guarda  jove  sol  a  la  porta,  lo 
guarda  vell  no’s  pogué  estar  de  dir  a  mitja  veu: 

— ^Tampoch? 

— Tampoch — feu  l’altre  secament. 

—  Peró  ,;hónt  s’han  ficat? 

—No  ho  sé...  Aquí’n  passa  alguna... — 

Y  se’n  entrà  per  la  primera  porta  de  l'altra  banda 
d’escala,  mentres  son  company  se  quedava  dret  al  peu 
del  llindar. 

Una  sala  gran  ab  quatre  desferras  de  mobles,  al  cap 
d’avall  d’aquella  un'altra  sala  més  petita  ab  un  piló  de 
garbellias  al  sol,  una  pollera  en  un  recó,  un  rull  de 
corda,  un  perol  y  molts  forchs  de  cebas  penjant  del 
sostre:  y  prou.  La  casa  acabava  per  aquella  banda. 


Quan  tornaren  a  ésser  en  la  cuyna’ls  dos  guardas, 
duyan  los  rostres  enfosquits  y  ja  no’s  recordavan  de  la 
pluja  que  queya,  ni  de  la  mollena  que’ls  feya  petar  de 
dents,  ni  del  rau  rau  de  la  gana,  ni  de  cosa  alguna  que 
no  fos  lo  misteri  d’aquella  casa. 

Havían  mirat  tot  lo  pis  fora’l  cantó  ahont  duya  la 
porteta  petita,  sens  haver  trobat  un  ànima;  talment  com 
si  fossen  en  paratje  deshabitat. 

—  ?Qué  fem? — preguntà  l’un. 

— Acabar  de  seguirho  tot;  veyàm  si  s’hauràn  os... — 
respongué  l’altre,  rosegantse,  preocupat,  los  pels  as¬ 
pres  del  bigoti  cendrós 

Ja  no  anavan  ab  compte  ni  parlavan  poch  a  poch, 
com  si  tinguessen  lo  pressentiment  de  que  no  havían 
d’esparverar  a  ningú  ab  sa  presencia. 

Y  entraren,  aquesta  vegada’ls  dos  plegats.  Un’altra 
pessa  quadrada,  y  per  moblatje  un  guarda  robas  de 
fusta  blanca,  un  catre  ab  estarpontí  y  una  caixa  vella 
ab  la  tapadora  oberta:  al  fons  de  tot,  una  porta  baixa. 
La  empenyeren  d’esma,  d’esma  ficaren  lo  llum  y  d’esma 
allargaren  lo  coll  cap  a  la  fosca  pera  donar  una  llam¬ 
bregada;  peró  tantost  ho  hagueren  fet,  que,  ab  un  sust 
violent,  l’un  reculà  d’un  bot  y  l’altre  s’engaltà  l’arma 
barroher.  Entre  mitj  dels  garbells  d’ombras  qu’omplían 
lo  lloch,  havían  entrevist  una  llarga  ombra  més  espes¬ 
sa:  un’ombra  de  forma  humana. 

Passat  lo  primer  sobtament,  y  no  sentint  cap  lley  de 
remor,  atansaren  altra  vegada,  y  ab  recel,  lo  llum. 

En  efecte:  allà  hi  havia  un  home:  un  home  alt,  test, 
inmóvil,  com  si  fos  empedrehit;  sos  peus  no  tocavan  a 
terra  y  son  cap  estava  a  tres  pams  del  sostre...  Sembla 


va  un  cos  d’anegat  que  s’aguantés  entre  dúas  ayguas. 

Al  extrém  del  moquis  recremat  no  més  hi  quedava 
una  espurneta  com  un  coronell  d’agulla  que  no  tenia 
claror  sinó  pera  enrogir  la  mà  qu'aguantava’l  llum  y 
traure  una  ratlla  de  lluhissor  metàlica  al  canó  extés 
d’un  dels  màusers. 

Tot  lo  altre  eran  tenebras  espessas  que  s’agombola- 
van  en  tots  indrets,  com  pera  amagar  lo  crim.  Fendint- 
las  ab  esguans  durs  que  semblavan  endinzarse  com 
fullas  d’eyna,  los  dos  guardas,  sens  moures  del  peu  de 
la  porta,  feyan  esforsos  prodigiosos  pera  escorcollar  lo 
fons  d’aquell  cau.  Quan  se  convenceren  de  que  no  més 
hi  havia  allí,  sol  y  vern,  aquell  home  repte,  sospés  en 
l’ayre,  lo  guarda  vell  abaixà  l’arma,  va  traures  la  cap 
sa  de  cerillas  y  n’apuntà  una  a  la  espurneta,  que  s’apa¬ 
gà  al  espetech  de  la  mistura.  Mentres  ell  feya  capelleta 
ab  la  mà  sobre  la  cerilla  encesa,  son  company  mocà’l 
llum  y  destrià  ben  bé’l  ble,  hont  al  cap  d’un  minut  s’hi 
arborava  una  faronassa  que  semblava  d’atxa. 

D’improvís  las  ombras  fugiren  depressa  cap  als  re- 
cons,  com  fantasmas  sorpresas,  y  la  fantasma  real,  iso¬ 
lada  y  terrible,  sorgí  ab  sinistra  claretat. 

Penjava  d’una  viga,  a  la  fi  d’un  tros  de  corda:  lo  cap 
sobre’l  pit,  brassos  y  camas  estirats,  descals  y  en  mà 
negas  de  camisa.  Tenía’ls  ulls  oberts,  lo  mateix  que  la 
boca,  y’l  rostre  y’is  peus  morats. 

Los  guardas,  esgroguehits,  avensaren  lentament  y 
un  d’ells  tocà  ab  lo  cap  del  dit  aquells  peus  inmóvils: 
eran  frets  com  un  pa  de  neu,  ab  la  fredor  esparverado- 
ra  de  la  carn  sens  vida. 

Ja  l’havían  trobat,  al  cap  d’avall,  lo  segret  que  tan- 

cava  la  extrar.ya  quietut  d’aquella  casa!  Mes  lo  misteri, 
en  lloch  d’esvahirse,  seguia  en  peu,  creixent  y  fentse 
pahorós  per  instants 

Allà  hi  havia  un  home  mort.  iQuí  l’havia  mort?  ^Fou 
ell  l’occidor  de  sí  mateix  o  la  víctima  d’altres?  Aixóera 
lo  que  mancava  aclarir. 

— iQué  fem?—  murmurà  a  la  fi’l  guarda  jove  deixant 
de  mirar  al  cadavre. 

— ijQué?  —  feu  l’altre  ab  las  dents  closas.  —  Escorco- 
llarho  tot  de  sota  a  sobre  ara  mateix.  Algú  ha  d’haver 
vist  aquesta  mort,  qu’ell  no  vivia  pas  sol  a  la  casa;  y 
cal  que  aquest  algú  surti,  anch  que  siga  al  infern. — 

Eixiren,  y  al  anar  pera  tancar  la  porta,  se  van  trobar 
que  no  hi  havia  pany  ni  clau;  una  baga  de  cordill  per 
tirador  y  prou. 

—  Tant  se  val!  Aquest  ray  que  no  pot  fugir!  — 

Al  ésser  a  la  cuyna,’l  que  duya’l  llum  girà’l  cap. 

—  íAmunt  o  avall,  primer? 

— Amunt:  enllestim  los  alts  — 

Pujaren  deu  o  dotze  grahons,  y’is  hi  aturà’l 
porta  groixuda  tancada  ab 
un  forrellat.  Al  ferlo  corre 
llensà  un  grinyol  agre,  de 
bèstia  ferida,  que  feu  pro- 
hir  las  dents  del  guarda. 

Tot  lo  dalt  era  una  nau, 
ab  dúas  grans  arcadas  que 
soportavan  la  teulada,  par¬ 
tida  en  dúas  vessants.  A 
ponent  y  a  mitjdía  hi  ha¬ 
via  finestras  enreixadas, 
obertas  de  bat  a  bat;  per 
las  de  mitjdía  entrava  la 
pluja  fent  mollader  al  sol, 
y  silenciosas  canals  d’ay- 
re  que  ajeyan  de  costat  la 
faror  del  llum  y,  atraves- 
sàntloshi  las  robas  mollas, 
gebravan  lo  costat  dret 
dels  guardas.  Canats  de 
canya,  rimers  de  sachs, 
mesuras  y  garbells,  y  res 
més.  La  pluja  petava  ab 
estrèpit  sobre  la  teulada, 
y  en  un  cantó  se  sentia’l 
pich,  pich,  pich  perfidiós 
d’una  gotera. 

Los  guardas  tornaren  a  passar  lo  forrellat  y  baixa¬ 
ren  la  escala.  Lo  primer  tros  de  la  que  duya  a  baix  te¬ 
nia  també  deu  o  dotze  grahons,  després  venia  un  replà, 
una  porta  ajustada  y  un  altre  tros  d’escala  fent  angle 
recte  ab  lo  primer. 

Abaix  un  ample  passadís  de  terra  pegalosa,  ab  la 
porta  forana  ben  apuntalada  y  altras  portas  als  extrems; 
a  banda  y  banda,  penjats  en  estacas  clavadas  en  la 
paret,  collars,  cadenas,  bastets  y  tota  mena  d’arreus 
pera’i  rossàm  y  demés  bestiar  de  trevall,  y  al  cim,  tera- 
nyinas  com  mocadors  de  butxaca  carregadas  de  pols  y 
bilorda. 

De  la  porta  que  tocava  a  la  escala,  n’eixia  sentor 
de  adobs  covats,  enfortehida  per  la  humitat  del  temps: 
los  guardas  entraren.  Era  una  cort.  .  sense  cap  bèstia. 
Lo  sostre  també  era  tot  blanch  de  teranyinas  (l'insecli- 
cida  venerat  dels  pagesos),  y  a  terra  ple  de  palla  y 
buynas.  Esclafaren  una  d’aquestas  ab  lo  peu:  encar  no 
era  ben  seca.  Los  guardas  creuharen  una  mirada,  y 
com  aquella  cort  no  donava  en  lloch  més,  tiraren  pas¬ 
sadís  avall. 

La  primera  porta  del  altre  cap  donava  a  la  porce- 
llera,  feta  dins  d’una  cort  més  gran,  neta  de  jas  y  ab  lo 
sol  empedrat,  per  hont  corria  en  reguerons  l’aygua  que 
entrava  per  un  finestró  mitj  partit  ab  un  llangardaix  de 


ferro.  Perla  porta  del  recó  entraren  a  un’altra  cort  — de 
cavalls,  a  judicar  per  las  mostras  escampadas  arreu 
sobre  la  brossa  —  peró  sense  bèstia  de  cap  lley.  D'allà 
estant,  y  per  un  esboranch  fet  en  la  paret  de  fanch,  se 
veya  encar  un  altre  lloch,  hont  hi  havia  una  llitera  de 
llatas  Devia  ésser  la  cambra  del  mosicot...  Ho  era,  en 
efecte:  al  peu  d’una  arcada  estava  arrambada  la  llitera, 
plena  de  palla  y  ab  una  manta  de  pel  al  cim,  y  darrera 
l’arcada  quedava  una  reconada  fosca. 

Lo  guarda  que  duya’l  llum  feu  dos  o  tres  passos  cap 
aquella  reconada,  y  de  sobte  s’aturà  en  sech,  llensant 
un  rehira  ofegat. 

Allà,  demunt  d’un'altra  llitera,  hi  havia  un  home 
ajegut,  tot  arrupit  y  de  cara  a  la  paret. 

Li  aplanaren  l’arma  a  tres  passos,  y  sota  las  voitas 
baixas  sonà  un  nou  y  vigorós  crit  d’ alto! 

L'home  no  mogué  peu  ni  cama. 

— Veyàm  si  també  serà  mort! —  murmurà  corprès  lo 
guarda  jove;  y  avensantse,  tustà  la  esquena  al  ajegut. 

—  Mestre!...  Ep,  mestre!... — 

Lo  mestre  mogué  ’  Is 
brassos,  com  pera  fer  un 
estirament,  bellugà  las  es- 
patllas  y  tornà  a  quedarse 
quiet. 

Los  guardas  creuharen 
un’altra  mirada,  més  y 
més  sorpresos.  Aquell  no 
era  mort:  dormia...  No 
tindria  mala  llevada,  ala¬ 
bat  sia  Deu! 

Vegent  que  ni  sacce- 
jantlo  ’l  podían  desper¬ 
tar,  lo  guarda  vell  feu  se 
cament: 

—  Que  tantas  contem¬ 
placions!  Tíral  a  baix  y 
acabat!  — 

Y’l  guarda  jove,  pen¬ 
jant  lo  llum  en  lo  galze 
de  l’arrencada  del  arch, 
s’abrassà  a  las  camas  del 
dormilech  y  de  la  primera 
estrebada’l  feu  caure  de 
la  llitera  y  ab  poch  més 
petar  de  cara  al  sol. 
Quelcóm  fosch  y  bo- 
nyegut  com  una  gran  trumfa,  se  remové  catxassuda- 
ment,  llensant  grunys  confosos:  uns  ullots  de  porch, 
sens  expressió  y  enlayrats  de  la  cúa  s’entrobriren,  y 
al  cap  de  poch,  devant  dels  guardas  severs  y  malca¬ 
rats,  s’adressava  un  sér  disform,  un  nan  rabassut  y 
curt  de  cama,  tot  cubert  de  burell.  Estava  enlluhernat 
y’s  posà'ls  dos  punys  als  ulls  ab  ayre  matusser,  de 
criatura  de  mamas. 

— ^Cóm  te  dius?  -  li  preguntà’l  guarda  vell. 

Lo  nan  seguí  fregantse’ls  ulls  mandrosament,  sense 
tornar  resposta. 

Lo  guarda  jove  li  clavà’ls  dits  al  muscle. 

— iQue  no  sents  lo  que’t  diuhen?  — 

Lo  nan  apartà’ls  punys,  mirà  embadalit  als  guardas 
y  en  son  rostre  bru  de  tubércol  s’hi  dibuixà  un  somriu 
ignoscent,  un  placévol  y  aturat  somriu  de  nici. 

— Fa’l  boig  pera  no  pagar  la  gabella — digué’l  guar¬ 
da  vell,  adressàntseli’l  bigoti  ab  cert  ayre  ferotje  que 
trahía  instints  mal  domats. 

Donaren  una  ràpida  llambregada  a  la  darrera  establa 
que  mancava  veure,  y  alashoras,  ja  ben  segurs  de  que 
no  hi  havia  ningú  més  en  la  casa,  passà  sota  aquellas 
voitas  aterradas  d’hipogeu  quelcóm  ruhí  y  miserable. 

Dos  homes  sans  y  drets  que  l’esperit  d'ofici  feu  obli 
dar  de  que  ho  eran,  com  cans  de  presa  escometeren  a 


pas  una 

un  homenet  mesquí,  a  un  sér  que,  arrimat  a  la  llitera,  ab 
prou  feyna  passava  mitj  cap  de  las  darreras  llatas.  Yo 
lían  ferlo  cantar ,  volían  ferit  vomitar  de  totas  passadas 
lo  segret  que  devia  coneixe  ..  Hi  mitjansaren  renys, 
amenassas,  estretas  de  corda...  cossas...  Mes,  tot  en  va: 
ni  a  bonas  ni  a  malas  pogueren  tràureli  una  sola  pa¬ 
raula  al  estrafet.  De  primer  reya,  inirantlos  encantat, 
després  grunyia,  y  a  la  fí  rompé  en  plors  extranys  que 
semblavan  lo  belitar  d’un  marrà  enrabiat. 

Quan  s’aclarí  la  ceguera  escorcolladora  dels  guardas 
y  la  rahó  se  sobreposà  als  mals  hàbits  del  servey,  la 
corda  ab  que  de  moment  havían  lligat  al  nan  s’afluixà 
una  mica  y  aquest  fou  empés  cap  a  dalt  y  arrossegat 
fins  al  cambró  cluch  honi  penjava’l  cadavre  del  vell 
Estrany. 

L’acostaren  al  mort,  y  posant  lo  llum  en  mitj  dels 
dos  lo  feren  guaytar.  L’estrafet,  de  primer  se’l  contem¬ 
plà  enfavat,  després  s’arrupí  tot,  y  so%  ulls  de  porch, 
enrondats  de  quatre  pestanyas  curtas,  com  punxas  de 
cerda,  s’obriren  espaumats;  guaytà,  guaytà,  guaytà  y... 
de  cop,  com  si  l’haguessen  agullonat,  donà  embestida 
pera  fugir 

Plantantse  en  la  porta  d'un  bot,  lo  guarda  vell  li 
encarà  l’arma,  y’l  jove,  d’una  sola  manassada’l  rebaté 
contra  la  paret;  de  rebot  caygué  com  un  sach  a  terra, 
y  allà,  amorrat  a  las  rajolas,  seguí  belant,  ab  llarchs 
bels  planyívols,  que  alashoras  ja  no  semblavan  de  mar- 
rà,  sinó  d’ovella. 


Quan  la  justícia  entrà  a  la  casa  y  ho  repassà  tot,  tro¬ 
bà  que  la  corda  que  suspenia  al  cadavre  havia  sigut 
tallada  del  rull  penjat  en  la  saleta  del  recó;  que  dita 
corda  estava  enseuhada  y  las  mans  del  penjat  eran  ne- 
tas;  que  als  peus  d’aquest,  al  sol,  hi  havia  una  agulla  de 
cap  de  la  mateixa  joga  que  un  altra  descuberta  en  lo 
junt  de  las  fustas  d’una  tauleta  (la  de  la  cambra  petita, 
que  al  cim  tenia  un  mirallot);  que’ls  calaixons  del  es¬ 
criptori  estavan  espanyats,  mes  ab  los  escutets  de  llautó 
intactes... 

Manat  fer  un  escorcoll  minuciós  a  tot  arreu,  se  tra¬ 
gueren  d’un  pou  del  pati’ls  dos  gossos  del  mas,  ab  tota 
la  boca  negra  y  llensanl  molt  de  tuf,  y  del  altre  pou 
una  camisa  d'home  tota  estripada  y  un  devantal  de 
bordets,  ple  de  llepadas  de  seu. 

Cridats  los  vehins  dels  entorns  declararen  que  l’es¬ 
trafet,  fill  únich  del  amo  del  mas.  era  sort  y  mut  de 
naixensa  y  tan  felisset  que  no  servia  pera  res,  com  no 
fos  pera  menjar  y  jaure,  per  lo  que  son  pare’l  tenia 
tan  aborrert  que  no’l  volia  may  ab  ell  y’l  feya  dormir 
a  la  cort. 

També  digueren  que  sempre  havían  vist  a  la  casa 
fadrí  y  criada,  y  que  aquesta  era  molt  amiga  ab  l’amo. 
Peró  la  declaració  més  important  fou  la  de  la  hostalera 
d’Olivenys,  quina  digué  que  sis  días  enrera  s’havia 
aturat  a  casa  seva'l  fadrí  del  mas  dels  Pous,  expli- 
cantli  molt  cremat  que  l’amo  l'havia  tret  per  arreu 
de  casa  seva,  perque  ’s  temia  que  festejés  la  criada, 
peró  que  li  pagaiía  la  feta,  perque  com  qu’  era  cert 
que  la  festejava  d’amagat,  ell  pla  s’arrenjaría  per 
que  la  mossa  n’hi  fes  una  de  ben  retorta  al  ronyicó 
del  vell. 

Com  del  fadrí  y  la  criada  ningú  en  aquells  moments 
pogués  donarne  rahó,  picà’l  telégrafo  pera  que  se’ls 
aturés  fossen  allà  hont  fossen,  y  més  tart  arribaren 
novas  de  que  ja  havían  passat  la  frontera,  endinzantse 
a  Fransa,  després  d’haverse  desfet  a  cap  preu  d’un  ca¬ 
vall  roig  y  una  mula  negra  que  dtiyan  y  qu’eran  los 


del  mas.  Més  tart  encara  s'esbrinà  que  un  negociant  de 
bestiar  havia  comprat  tots  los  bous  del  mas  dels  Pous, 
que  li  menà’l  fadií  dihent  que  l’amo  estava  malalt  y 
s’arrendava’l  mas. 


Aquell  dia  al  poble  semblava  festa:  se  sabia  que  la 
cosa  comensaría  cap  a  las  deu,  y’is  bordegassots,  ab  lo 
sarró  de  cotolina  negra,  ple  de  llibres,  darrera  la  es¬ 
quena,  en  lloch  de  fer  cap  a  estudi,  corrían  vers  lo  clos 
de  vora’l  cementiri,  cridantse  uns  als  altres: 

—  Ey,  tul  iQue  no  hi  vens?  Fan  la  tomía  al  avi  Es¬ 
tranyi... 

—  ^Fan  la  tomía  al  avi  Estrany?  Ma,  noyl  Sí  que  hi 
vinchl... — 

Y  obehint  aquella  consigna,  aplegats  tots  com  una 
remada  d’esquirols,  acudiren  al  clos.  Girantse  las  un- 
glas  del  revés  y  arrapantse  als  cayres  de  las  pedras, 
s’enfilaren  fins  a  traure’l  nas  sobre  las  altas  parets  que 
l’enrondavan,  y  allà’ls  atraparen  al  cap  d’estona  las 
mares  que  també  anavan  a  furar.  Crits,  estiradas,  cops 
de  pedra,  res  hi  valgué  pera  ferlos  fugir  d’allí  y  anar 
cap  a  estudi.  Al  que  treyan  d'un  costat,  lo  substiluhía 
un  altre,  fent  lloch  al  company  un  tros  més  enllà,  y  a 
la  fí  plorant,  rebequejant,  llenguajant  o  rihent,  tots  s’hi 
quedaren  fins  al  terme  de  la  funció.  Llàstima  que’n  ve- 
geren  poca  cosa. 

Dins  del  clos,  en  mitj  d’una  rodona  de  gent  en  que 
hi  havia’l  jutje,  l’agutzil,  lo  menescal,  mitj  ajuntament 
y  uns  quants  curiosos  privilegiats,  quedà  extés  lo  cos 
del  avi  Estrany,  llarch,  llarch  com  Deu  sabia  qué,  repte 
com  si  tingués  una  canya  passada  dels  talons  fins  al 
clatell,  sens  lley  de  vestidura  mateix  que  una  imalje 
del  Sant  Crist,  y  ab  los  brassos  encarcarats  y’is  dits  com 
urpas,  talment  com  si  volgués  esgarrapar  la  terra  que 
l’aguantava.  Tenía’ls  ulls  oberts  y  revirats  que  feyan 
basarda,  y  semblava  que’ls  pels  verdosenchs  de  la  bar- 
bota  li  haguessen  crescut  després  de  mort. 

— Goyta,  quina  cosa  més  lletja! — digué  una  dona. — 
Sembla  que  110  més  té  peus  y  mans  de  personal 

— Ay,  calla,  boja,  que  aquesta  nit  lo  somiaré! — bot¬ 
zinà  un’altracom  ab  esma  de  cloure’ls  ulls  esparverada, 
peró  badantlos  bé  desseguida. 

De  cop,  en  mitj  del  rotllo  aparegué  en  Xicoy,  lo 
pech  del  poble,  llarch  de  cama  y  aixamplat  de  colzes; 
duya  un  serrutx  a  la  mà. 

Lo  saludà  un  esclat  d'alegria  entre’l  públich  de  l’al¬ 
tra  banda  de  paret. 

— Ay,  bon  Deul  Miréu  en  Xicoy. 

— Conxo  de  Xicoyl  Veyàm  quína’n  farà!  — 

Aviat  va  saberse  quina  n’havia  de  fer:  cama  assà 
cama  allà,  ab  lo  niu  de  la  barretina  al  clatell  y  rihent 
de  tota  sa  boca  sens  una  dent,  esperava  ordres. 

Dos  senyors  que  duyan  paltó  y  botinas  ab  bigoteras 
y  semblavan  ministrejarho  tot  allí  (eran  dos  metjets 
dels  poblets  vehins),  van  enrahonarli  que'cóm  à  n’en 
Xicoy;  en  Xicoy  vinga  fer  que  sí,  que  sí,  ab  lo  caparrot 
enriallat;  un  dels  senyors  s’ajupí  y  signà  una  ratlla 
travessera  sobre’l  front  del  mort;  en  Xicoy  aplanà  allà 
mateix  lo  serrutx,  y  serra  que  serraràs.  . 

— Maliatsiga  l’asl  Goytéu  cóm  li  llevan  la  gorra!... 
— digué  un  home,  entussiasmat. 

— Calla,  heretje! — li  rebufà  una  dona. — Deu  en  des¬ 
lliuri  als  teus  y  als  nostres  .. 

— No  s'hauria  de  premetre  bulxinejar  així  la  carn  de 
cristià... 

— No  li  deuhen  pas  fer  gayre  mal,  quan  no’s  queixa 
—  tornà’l  cinich  fent  una  ganyota  de  bogiot. 

Aixís  que  la  closca  del  mort  caygué  al  sol  com  una 
tapadora,  la  gent  de  la  paret  llensà  un  xiscle  de  triomf 
y  la  canalla  picà  de  mans  alegrament. 

Los  dos  senyors  del  paltó  s’agenollaren  ran  del  ca- 
davre,  tots  los  del  rotllo  s’acotaren  sobre  d’ells,  y  ja 
no’s  vegé  sinó  una  corona  d’esquenas  entorn  del  Xicoy, 
que  dret  y  mirant  cap  a  la  paret,  reya  més  y  més  de 
gust.  Ab  lo  rim  ram  del  serrar  la  barretina  se  li  havia 
posat  dreta  y’l  niu  mirava  al  cel. 

Durant  molt  de  temps  fou  moda  entre  la  canalla  del 
poble  jugar  a  fer  la  tomía ,  y  sempre'l  xicot  més  valent 
volia  quedarse  pera  ell  lo  paper  del  pech. 


Los  metjes  opinaren  que’l  vell  havia  sigut  escanyat 
avans  de  penjarlo. 

Al  fadrí  y  a  la  criada  semblà  que  la  lluna  se’ls  havia 
begut,  ningú  va  sentirne  ni  l  fum  may  més  y  la  causa  va 
haverse  d’arxiuhar. 


Una  germana  del  mort,  com  a  més  prop  parenta  del 
hereu,  anà  a  fer  la  senyora  y  majora  al  mas  dels  Pous, 
y  l’estrafet,  estiu  e  hivern  cubert  de  burell,  y  menjant 
ab  los  cans  las  sobras  de  la  casa,  seguí  dormint  en  la 
cort,  com  una  bèstia  mes  en  mitj  de  las  altras  bestias, 
fins  que’s  va  morir. 

Víctor  Català. 

(Unstracions  del  autor.) 


LO  SOL  Y  LA  TERRA 

Jo  tincli  un  aínich:  lo  sol, 
y  una  estimada:  la  terra. 

No’n  tinch  cap  més  fora  d’ell; 
no’n  tinch  cap  més  fora  d’ella. 

Ell  me  dona  ab  los  seus  raigs 
vida  y  salut  a  mans  plenas; 
ella  m’atràu  ab  amor 
desde’l  dia  que  vaig  neixe. 

Ell  me  fa  de  bon  company 
desde  l’auba  fins  al  vespre; 


ella  en  lo  seu  sí’m  sosté 
y  ab  lo  seu  calor  m’alenta. 

No  m’ha  trahit  ell  jamay 
ni  jamay  m’ha  trahit  ella; 
una  amistat  y  un  amor 
nascuts  pera  durar  sempre! 

Quan  jo’m  mori,  ell  ab  sos  raigs 
fidel  vetllarà  mas  cendras; 
y  units  pera  sempre  més 
nos  confondrém  jo  y  la  terra. 

Joseph  Martí  v  Folguera 

(Ilustració  de  /.  Primo,) 

CONFIANSA  MUTUA 

e  tant  en  tant  es  bo  donar 
una  ullada  a  casa  nostra 
y  endegar  lo  qu’estigui 
fora  d’ordre;  perque  si 
es  cert  qu’esperém  pera 
jorns  a  venir  la  gloriosa 
arribada  d’un  ideal  que 
fa  estremir  de  joya  las 
entranyas  de  la  nostra  terra,  ^cóm  no  li  amani¬ 
rem  un  hostatje  digne  de  la  seva  excelencia? 

Llarga  es  la  feyna  pera  destruhir  las  preocu¬ 
pacions  históricas  ab  las  que’s  topan  las  nostras 
reivindicacions;  entossudits  els  enemichs  de  Ca¬ 
talunya  en  son  funest  mercadeig  polítich,  entor¬ 
piran  cegament  nostras  petjadas  ab  els  esclats 
de  sa  rabia  y  de  sos  apetits  insaciables;  mes  aquí, 
entre  nosaltres  mateixos,  en  el  sí  de  la  societat 
catalana  que’l  regim  histórich  ha  corromput 
durant  el  transcurs  d’una  llarga  e  ilógica  domi¬ 
nació,  la  nostra  tasca  es  encara  més  pesada,  més 
urgent,  més  imprescindible,  y  requereix  l’empleo 
dels  més  incessants  afanys. 

L’individualisme  aplicat  a  las  nacionalitats  es 
una  forsa  continua  que  silenciosament  s’oposa  a 
la  complerta  destrucció  d’aquestas;  peró  qu’es 
incapas  de  produhir  ni  d’un  modo  suau,  ni  d’un 
modo  sobtat,  el  seu  enaltiment  definitiu.  Com  el 
sistema  de  guerrillas ,  acaba  ab  las  forsas  dels 
més  poderosos  cossos  d’exércits  y’s  burla  de  las 
més  encertadas  combinacions  estratégicas;  mes, 
incapas  de  formar  grossos  núcleus,  no  arriba  a 
estatuhir  res  sólit  y  durable.  En  una  paraula, 
dintre  del  cos  nacional  l’individualisme  no  té 
potencia  creadora,  perque  està  renyit  ab  tota 
lley  d’organisació. 

Y  aquí’s  dona’l  cas  de  poderse  formular  du- 
gas  afirmacions  que  semblarían  contradictorias 
si  no’s  tinguessin  en  compte  aquests  principis 
de  dinàmica  política-social.  L’individualisme  ha 
conservat  l’esperit  de  Catalunya;  l'individualis¬ 
me  ha  perdut  a  la  nacionalitat  catalana  y  es 
obstacle  pera’l  seu  futur  restabliment. 

Ha  conservat  l’esperit  de  Catalunya,  perque 
ofegada  la  vida  colectiva  per  la  pressió  d’un  do¬ 
mini  exclusivista  y  presumptuós,  s’han  reclòs  en 
el  cor  de  cada  català  las  activitats  y  las  energías 
de  la  nostra  rassa,  la  qual  no  ha  pogut  menys 
de  donar  mostras  de  la  seva  empresa,  de  la  seva 
laboriositat,  del  afany  de  vida  independent, 
tant  en  la  esfera  del  progrés  material,  com  en  la 


del  progrés  moral,  tant  en  las  lluytas  ab  el  món 
inanimat,  com  en  las  grandiosas  lluytas  de  la 
inteligencia.  Y  aixís  hem  pogut  assistir  ab  joya 
al  hermós  e  incessant  avens  de  l’agricultura, 
del  comers  y  de  la  indústria  qu’han  aumentat 
considerablement  nostra  potencia  financiera, 
com  hem  saludat  la  resurrecció  esplendorosa 
d’una  literatura  y  d’un  art  propis,  y  un  renai¬ 
xement  científich,  més  tardà  que  tots  aquests, 
peró  no  menys  patent  y  ple  d’esperansas  pera’l 
nostre  pervindre.  Catalunya  avuy  fa  rotllo  sense 
déureho  al  esfors  colectíu,  sinó  deventho  tot  al 
esfors  de  cada  català.  Som  un  conjunt  d’homes 
que  trevallan  sols;  si  l’esperit  d  una  mateixa 
rassa  no  orientés  aquestas  energías,  no  hi  hauria 
integració  possible;  ni  avens  hi  hauria  entre 
nosaltres. 

Mes  las  societats  no’s  forman  ni’s  consolidan 
per  la  sola  justaposició  d’individuus,  per  gros 
que  sigui’l  cabal  de  cada  un  d’ells;  sense  un 
nexe  intim  y  estret  d’afectes,  may  d’una  multi - 
tut  ne  faréu  un  poble. 

Aixó,  donchs,  es  lo  que  manca;  aquest  nexe 
es  lo  que  lindividualisme  ha  destruhit  entre’ls 
fills  de  la  terra  catalana.  La  lluyta  brutal  qu’en 
el  cor  de  cada  català  han  encés  el  despotisme 
foraster  y  l’esperit  de  la  nostra  rassa,  ha  acabat 
per  deslligarlo  de  tot  sentiment  de  germanor, 
l'ha  fet  recelós,  li  ha  donat  una  confiansa  cega 
en  sí  mateix  y  un  dubte  crudel  pera  quants  el 
rodejan,  l’ha  encastellat  dintre  un  triple  mur  de 
desconfiansas,  desd’hont,  a  fí  de  no  sufrir  erros 
en  la  distinció  d’amichs  y  enemichs,  els  tracta  a 
tots  ab  la  mateixa  desconsideració  y  ab  idén- 
tich  ensanyament.  Aixó  es  lo  que’ns  inhabilita 
pera  la  vida  corporativa;  lo  que’ns  dona  escassa 
consistència  colectiva. 

Aquests  defectes  del  nostre  caràcter  son  lò¬ 
gica  conseqüència  de  las  causas  qu’han  obrat 
sobre  nosaltres  y  que  s’han  oposat  al  lliure  y 
digne  desenrotllo  de  la  rassa  catalana.  Mes  no 
per  ésser  lógich,  deixa  d’ésser  deplorable. 

Las  qualitats  y’is  defectes  d'un  poble  no  s’es- 
borran  sobtadament  per  medi  d’una  real  ordre, 
com  no  s’esborran  tampoch  per  medi  de  dog¬ 
matismes:  aquesta  es  obra  del  temps  y  del  exem¬ 
ple  constant. 

Esbandim  dels  nostres  cors  aquesta  forma 
perniciosa  del  egoisme  que'ns  porta  a  no  creure 
en  ningú  més  qu’en  nosaltres  mateixos;  exteném 
la  nostra  confiansa  a  tots  els  indrets  y  a  totas 
las  personalitats  dignas  de  Catalunya;  concedim 

als  demés  prou  llealtat,  fins  a  imposar  respecte  a 
la  nostra  llealtat;  omplimnos  del  convenciment 
de  que  darrera  de  cada  acte  hi  hà  una  bona 
intenció,  y  haurem  fet  en  poch  temps  molt  més 
bé  pera  Catalunya  qu’ab  totas  las  propagandas 
de  doctrina,  qu’ab  totas  las  demés  manifesta¬ 
cions  del  nostre  amor  patri. 

No’l  podém  desarrapar  en  una  generació 
aquest  individualisme  que  desde  tantas  genera¬ 
cions  enrera  portém  arrapat  al  cor;  als  homes 
d’avuy  no’ls  podém  mudar  la  naturalesa;  peró, 
mentres  ells,  entre’ls  quals  devém  comptarnos, 
trevallan  per  l’adveniment  de  la  nacionalitat  ca¬ 
talana,  seguim  tots  plegats  un  camí  de  perfec¬ 
cionament  moral  y  preparém  el  terrer  pera  las 
futuras  generacions. 

No’ls  dirém  pas  que  s’estiguin  quiets,  fins 
y  a  tant  que  deixin  d’ésser  lo  qu’avuy  día  son, 
ni’ns  hem  de  rellevar  del  culte  a  la  llealtat  agena, 
fins  y  a  tant  que  tothóm  se  n’hagi  fet  digne; 
si  la  moral  no  ha  d’ésser  pràctica,  serà  una  mo¬ 
ral  morta,  serà  un  idealisme  més  que,  a  pesar  de 
las  prédicas,  el  temps  se  cuydarà  d’enterrar. 

Per  la  essencia  mateixa  de  las  nostras  doctri- 
nas,  per  la  forma  com  s’han  desenrotllat  per 
Catalunya,  per  la  multiplicitat  de  tascas  que 
dintre  de  la  suprema  finalitat  se’ns  ofereixen, 
venim  obligats  a  la  divisió  del  trevall  en  el  qual 
tothóm  hi  pot  concorre  de  bona  fe;  donchs,  su- 
posemla  en  tothóm  aquesta  bona  fe,  concedim- 
nos  noblement  un  vot  de  confiansa,  ple  de  sin¬ 
ceritat,  tots  quants  d’un  modo  terminant  y  cate- 
górich  hem  proclamat  l’enaltiment  de  Catalunya 
per  medi  de  la  instauració  de  sa  vida  política  y 
administrativament  autonòmica,  els  uns  envers 
els  altres,  els  de  la  dreta  ab  els  de  la  esquerra, 
els  de  dalt  ab  els  de  baix,  els  individuus  en¬ 
vers  las  corporacions  y  las  corporacions  envers 
els  individuus. 

Pera  la  prosperitat  de  Catalunya,  pera  l’apro¬ 
fitament  dels  esforsos  de  sos  fills,  cal  sumar 
tots  aquests  esforsos;  cal  ferne  un  poble  del  con¬ 
junt  dels  catalans;  cal  que  tots  se  trobin  agra- 
dosament  en  el  sí  d'una  amorosa  familia.  S’acos¬ 
ta  l’hora  de  las  lluytas  sagnantas  y  es  precís  que 
cada  combatent  se  senti  sostingut  per  l’afecte 
dels  que’l  rodejan;  no’l  portém  a  combatre  ab 
el  dubte  dintre'l  cor,  ab  la  temensa  de  trobarse 
sol  en  mitj  d’una  munió  de  gent  desconeguda, 
pera  ell  extranya,  tan  forastera  com  sos  propis 
enemichs;  que’s  senti  llegió,  que’s  senti  fort  ab 
la  fortalesa  de  tota  la  patria  catalana. 


Y  aixó,  com  acabo  de  dir,  el  vehícul  d’aquests 
afectes  enardidors  y  germanívols,  tan  sols  pot 
serho  la  sinceritat  d'una  conjiansa  mutua. 

^Qué?  ^Hem  de  témer  las  traidorías  dels  vivi¬ 
dors?  ^Temerém  las  caygudas  dels  atolondrats? 
^Temerém  la  indecisió  dels  primers  passos? 
^Tindrém  por  de  nostra  pròpia  impericia? 

^Qué  hi  fa  de  tot  aixó?  Catalunya  ja  repartirà 
ab  justicia’l  seu  agrahiment,  y  portada  a  una  no¬ 
va  vida,  haurà  aprés  en  nostres  propis  actes  las 
reglas  de  conducta  per’arribar  a  la  plena  pos¬ 
sessió  de  la  seva  dignitat. 

;Ha  de  deshonrarse  la  nostra  causa  perque 
pochs  o  molts  dels  seus  homes  no  estiguin  a  l’al- 
sada  de  la  seva  missió  o  hagin  fet  mal  us  d’una 
confiansa  inmerescudament  dipositada  en  ells? 

^Qué  hi  fa?  Las  donas  catalanas  ja’n  pariràn 
més  de  fills  que  no  seràn  tan  corcats  com  els 
homes  d’avuy,  qu’en  sa  infantesa  hauràn  sigut 
alletats  en  altras  ideas  de  las  que  nosaltres  ma¬ 
marem,  qu’estaràn  més  aprop  del  desitjat  y  defi¬ 
nitiu  triomf  y,  per  lo  tant,  al  ovirar  ab  major 
precisió  y  ab  major  esplendor  el  terme  de  tan 
nobles  afanys,  se  sentiràn  més  catalans,  més 
profondament  plens  del  verdader  esperit  gene¬ 
rós  de  Catalunya,  y  hauràn  avensat  un  bon  pas 
més  que  nosaltres  en  el  camí  de  son  perfeccio¬ 
nament  moral. 

Creyeume,  amichs  del  cor,  aymadors  de  la 
patria  catalana:  destralejém  ab  decisió  aquests 
recels  dels  que’n  xucla  la  vida’l  nostre  fatal  in¬ 
dividualisme,  y  no  tarda rém  a  veure  com  la  pa- 
tria’s  rejoveneix  y’s  fa  poderosa  per’arribar  al 
fí  de  las  majors  empresas.  La  victorià  obtinguda 
dintre’ls  nostres  cors  serà  penyora  d’una  més 
gran  victorià  sobre’ls  enemichs  de  la  terra  cata¬ 
lana  hont  se  bressan  nostres  somnis  y  hont  bri- 
llejan  nostras  esperansas. 

G.  Estrany. 

llevant  del  tribunal  sempre  inimitable, 
l’assessí  està  sentat. 


Es  tot  un  miserable: 
es  ben  cert  qu’ha  faltat, 
mes  no'l  trobo  culpable. 

Cap  sér  ha  demanat  entrada  al  món 
ni  ha  pogut  escullir;  reb  la  existència 
ab  molt  o  poch  cor,  ab  pocll  o  molt  front 
pro  a  plena  inconsciència. 


Creix  y  camina  per  hont  may  ha  passat... 

Ay  del  pobre  infelís  que  ve  esguerrat  1 
L’assessí  espera  trèmol  la  sentencia 
que’s  farà  en  nom  de  Deu. 

Ve’l  Jurat  infalible  y  venerable 
y  diu  en  alta  veu: 

—  Aquest  home  es  culpable!!  — 

Y  el  Jurat  se  compón 
tot  ell  de  gent  del  món! 

Els  lentes  d’or,  negre  la  ioga, 
negre’l  berret  que  porta  al  cap: 
es  l’home  qu’en  justícia  té  més  boga, 
el  suprém  president  que  més  en  sab. 

L’honrat  a  carta  closa: 

Ah,  si  pogués  parlar  la  pobra  esposa! 

Al  últim,  fallarà. 

Y  en  la  gran  sala 
s’extén  la  quietut  més  sepulcral. 

Entre’l  silens  glassat  de  la  gran  sala, 
jo  hi  veig  una  visió  trascendental: 

Passa’l  Christ  gravement,  solemnement 
parla  filtrant  la  veu  a  la  conciencia: 

—  «Qui  estigui  net  de  pecat 
que  firmi  la  sentencia!...»  — 

El  president  es  l’home  inmaculat. 

A  mort  l’ha  condempnatll 

Rafel  Nogueras  y  Oli.er. 

(Ilustració  de  Pau  GargaJIo.) 

Fidel  Giró,  impressor.  —  Carrer  de  València,  311 

nent:  Circular.— Sonets,  per  P.  Riera  y  Riquè.  —Me¬ 
ditació,  per  Anfós  Sans  y  Rossell.— Marina;  Pluja 
d'estiu,  per  Francescb  Oliver.— Novas. 

FOLLETÍ: 

TÏTELLAS  FEBLES,  per  Frederich  Pujulà  y  Vallés. 
Cuberta. 

NATURA,  per  John  Ruskin,  traducció  de  Cebrià  Mon¬ 
toliu.  Introducció,  plech  I. 


LAS  COSAS  CLARAS 

En  milj  de  la  confusió  que  regna  en  la  po¬ 
lítica  espanyola,  sols  dos  fets  se  destacan  ab 
tal  vigor,  que  ningú  de  bona  fe  pot  negar  sa 
evidencia:  la  ràpida  decadència  del  regim 
centralisador  y’l  constant  progrés  de  la  causa 
autonomista. 

Aquells  que,  com  en  Silvela,  no  mirant 
més  que  la  superfície  de  las  cosas,  deyan 
que’l  Catalanisme  era  mort;  aquells  que  si 
bé  reconeixent  sa  existència,  encara  que  de 
mala  gana,  pretenian  tréureli  tota  importàn¬ 


cia;  aquells  que  perque  tan  sols  se  pagan  de 
cops  teatrals  deyan  que’l  Catalanisme"no  era 
res  perque  no  feya  res,  avuy  poden  conven- 
cers  si'lsplau  per  forsa  de  que  lo  difícil  no 
es  fer  pronóstichs,  sinó  ferlos  encertats.  Prou 
qu’ho  diuhen  a  Madrid: — Ja  sabém  qué  es  el 
Catalanisme:  es  un  perill.  Sí  que  fa  quelcom: 
fa  por. — 

Y’is  nostres  governants,  agafant  com  sem- 
pre’l  rave  per  las  fullas,  devant  d’aquest  pe¬ 
li  gro  nacional  no  se’ls  acut  més  que  fer  com 
las  criaturas:  taparse  la  cara  pensant  qu’aixís 
ningú’ls  hi  veurà’l  cos. 

Ja’s  pot  suposar,  donchs,  de  qui  ha  d'ésser 
la  victorià.  Mentres  el  govern  no  sab  o  no 
vol  saber  ahónt  va,  el  Catalanisme  va  fent 
confiat  la  seva  via,  y  sense  moures  del  seu 
camí  posa  en  el  d’ells  tals  entrebanchs,  qu’es 
fàcil  qu’en  alguna  de  sas  ensopegadas  no 
puguin  aixecarse  més. 

Examiném  els  fets,  que’ns  donaràn  la 
rahó. 

Ningú  pot  dubtar  que  la  cayguda  del 
ministeri  Sagasla  fou  principalment  deguda 
a  la  barbaritat  d’en  Romanones.  Tothom,  a 
excepció  d’uns  quants  hidalgos  més  o  menys 
caslizos ,  va  reconeixe  que  aquella  temeraria 
provocació  a  Catalunya,  sobre  tot  en  las  ac¬ 
tuals  circunstancias,  constituhía  un  acte  tan 
impolitich  qu’era  suficient  pera  despresti- 

giar  a  qualsevol  que,  com  el  citat  ministre, 
no  ho  fes  del  tot  impossible,  perque  ell  de 
prestigi  no  n’ha  tingut  may  cap.  Donchs  bé: 
malgrat  haverse  tingut  de  reconeixe  que  las 
protestas  dels  catalans  eran  ben  fundadas, 
aquell  decret  queda  subsistent  y  sols,  seguint 
el  tradicional  sistema  tan  espanyol  de  tapar 
la  gotera  y  no  adobar  la  teulada,  s’han  sus¬ 
pès  els  seus  efectes...  per  ara.  Bona  entrada 
pera’l  senyor  Silvela,  que  una  vegada  més 
s’ha  acreditat  de  polítich  hàbil!  Ja’ns  agrada¬ 
ria  estar  a  la  seva  altura  pera  capir  la  justifi¬ 
cació  de  la  seva  conducta  y  deslliurarnos 
d'aquest  dubte  que  no  sabém  aclarir:  Si’l 
decret  era  injust  {per  qué  no  deiogarlo? 
Y  si’l  judicava  profitós  y  necessari  <per  qué 
no  mantenirlo  a  despit  de  tot  y  contra  tot¬ 
hom?  El  govern  s’ha  fet  ell  mateix  la  senten¬ 
cia,  donchs  ab  tal  acte  ha  revelat  o  sa  co- 
bardia,  que  no  li  permet  obrar  segons  sa 
conciencia,  o  sa  ignorància,  que’l  fa  moure 
en  una  esfera  de  vacilacions  y  temors,  privat 
de  tota  norma  segura  d’acció.  Si  pretén  de- 
fensarse  dihent  qu’aixís  ha  procurat  satisfer 
a  Catalunya  y  no  desayrar  massa  al  infelis 
Romanones,  li  contestarém  que  la  rahó  d’un 
poble  no  ha  de  patir  per  la  imbecilitat  d’un 
ministre,  y  que  no’s  comprèn  que’l  senyor 
Silvela,  tan  poch  mirat  en  qüestions  de  deli¬ 
cadesa,  pugui  tenir  en  aquesta  ocasió  més 
respecte  a  un  adversari  polítich,  es  a  dir.  a 
un  competidor,  que’l  que  sol  concedir  a  sos 
amichs,  als  que  deixa  per  portas  quan  li  con¬ 
vé,  o  a  si  mateix  per  quant  desfà  avuy  ab  la 
qúa  lo  qu’ahir  havia  fet  ab  el  cap,  segons  de 
quin  costat  bufa’l  vent. 

Tot  aixó  es  tan  vell,  que  no  valdria  la 
pena  de  parlarne.  Perque,  qui  no  coneix  la 
malaltia  {cóm  pot  posarhi’l  remey  indicat? 
Qui  no  té  perfecta  noció  del  fi  (cóm  pot  en¬ 
certar  la  elecció  dels  medis?  Y  sobre  tot,  qui 
es  mal  pagador  {qué  ha  de  donar  sinó  excu- 
sas?  Peró  la  novetat  està  en  que  ab  aquests 
equilibris  el  govern  ha  tingut  la  sort  de  no 
fer  gracia  a  ningú;  mentres  se  desfà  pera 
explicarse  y  satisfer  a  tothom,  resulta  que  si 
las  explicacions  no  mancan,  las  satisfaccions 
no’s  veuhen  per  cap  costat. 

Ja  l’ha  trobada’l  govern,  segons  diu,  la 
causa  del  regionalisme  que  no  es  pas  exclu¬ 
siu  de  Catalunya.  L’origen  de  tot — ho  sab 
de  bona  tinta  —  es  el  malestar  de  las  provin- 


cias,  agravat  per  Ics  desastres  coloniales ,  y 
son  remey  es  una  bona  administració,  a 
quin  efecte’s  proposa  nombrar  pera’ls  càr- 
rechs  públichs  personas  ben  reputadas  en  la 
localitat  que  no  estiguin  afiliadas  a  cap  par¬ 
tit,  encara  qu’ab  aixó  ja  sab  que  disgustarà 
als  seus  amichs  politichs.  Tu  dixisti! 

Vejàm  ara  lo  que’n  pensan  las  provincias. 

Per  lo  que  toca  a  nosaltres,  segons  diuhen 
a  Madrid,  no  podém  queixarnos.  La  circular 
deixant  sens  efecte’l  decret  d’en  Romanones 
y’l  nombrament  d’en  Joseph  Monegal  pera 
la  presidència  del  municipi  barceloní  son 
triomfs  del  Catalanisme,  com  ho  proba  la 
cridòria  dels  centralistas  que  protestan  de 
que’l  govern  ab  sa  debilitat  dongui  alas  als 
autonomistas. 

Per  sa  part  els  conservadors  estàn  que  no 
saben  a  quin  sant  encomanarse,  perque  las 
manifestacions  del  seu  quefe  venen  a  demos¬ 
trar  que’ls  politichs  son  pertorbadors  de  la 
bona  marxa  de  l’administració,  cuydantse 
més  dels  seus  interessos  que  dels  del  comú, 
com  ho  proba  que  al  voler  iniciar  una  cam¬ 
panya  moralisadora  a  Barcelona,  hagin  cuy- 
dat  d’enviar  un  governador  y  un  alcalde  des- 
lligats  de  la  política.  Aixó  ja  fa  temps  qu’ho 
sabiam,  y’is  caciquistas  també,  peró’s  com¬ 
prèn  que’ls  hi  hagi  vingut  de  nou,  donchs 
no  podían  esperarho  d’en  Maura,  aquell  mi¬ 
nistre  que  tan  bon  punt  agafà  la  cartera  feu 
saber  als  governadors  que’l  caciquisme  dei¬ 
xava  d’ésser  un  mal  quan  afavoria  al  govern; 
y  aquest,  perque  no  sigui  dit  qu’ha  fet  algu¬ 
na  cosa  encertada,  a  las  protestas  dels  seus 
adeptes  contesta  que  no  ha  obrat  per  volun¬ 
tat  pròpia,  sinó  obehint  a  indicacions  d’ele- 
vadas  esferas,  ab  lo  qual  treu  el  valor  relatiu 
que  pogués  tenir  el  seu  acte,  y  las  ilusions 
dels  pochs  babaus  qu’encara  creyan  en  las 
promesas  dels  quefes  de  partit. 

{Es  cert,  donchs,  que’l  Catalanisme  ha 
obtingut  una  victorià?  Avans  de  contestar, 
cal  qu’examiném  serenament  la  qüestió. 

Lo  únich  de  positiu  que’l  Catalanisme  pot 
haver  guanyat  ab  tot  aixó  es  el  reconeixe¬ 
ment  de  sa  importància  y  de  la  justícia  de 
sas  protestas;  de  que  sa  campanya  es  de  mo- 
ralisació;  de  que  la  política  porta  per  conse¬ 
qüència  fatal  el  caciquisme,  y  finalment,  de 
que  cap  dels  governs  tornants  té  prou  conei¬ 
xement  de  las  necessitats  del  país,  prou  forsa 

pera  curar  els  mals  qu’estàn  acabantlo,  ni 
molt  menys  bona  voluntat  pera  esmenar  sos 
propis  erros.  De  tot  aixó  pot  deduhirsen, 
donchs,  la  derrota  del  centralisme,  peró  no 
la  victorià  del  Catalanisme,  que  no  es  un 
partit  ni  un  sistema,  sinó  una  causa  política 
y  social  ensemps. 

Que’l  nombrament  del  senyor  Monegal  ha 
sigut  rebut  ab  general  satisfacció,  ab  molt 
gust  ho  confessém;  som  els  primers  en  reco- 
neixe  sas  bonas  qualitats,  que’ns  fan  esperar 
quelcóm  de  profitós  pera  Barcelona,  encara 
que  un  home  per  si  sol  y  fins  comptant  ab  la 
cooperació  de  valiosos  elements,  si  molt  pot 
fer,  no  creyém  que  pugui  arribar  a  fer  mira¬ 
cles;  peró  fins  suposant  que  realisés  el  pro¬ 
digi  de  convertir  Barcelona  en  una  gran  ciu¬ 
tat  posantla  al  nivell  mora!  que  li  pertocaria 
dada  sa  extensió  material,  fins  en  aquest  cas 
no  consideraríam  tampoch  que’ls  catalanis- 
tas  haguessin  obtingut  cap  triomf,  perque’l 
Catalanisme  no  trevalla  únicament  pera 
Barcelona,  sinó  pera  tota  Catalunya,  que 
com  a  organisme  natural  qu’es,  exigeix  pe¬ 
ra  sa  perfecta  existència  que  tots  els  seus 
órguens  sian  proporcionalment  y  armónica- 
ment  nutrits,  no’ls  uns  en  perjudici  dels  al¬ 
tres,  donchs  un  desenrotllo  anormal  sols  pot 
produhir  monstres:  aixis  també  es  indispen¬ 
sable  pera  sa  vida  que  cada  un  dels  órguens 
pugui  exercir  sa  funció  pròpia  rebutjant  com 
a  perjudicial  tot  lo  que  sia  contrari  a  sa  na¬ 
turalesa.  Els  pobles  que  coneixen  sas  ne¬ 
cessitats  son  els  qu’han  de  determinar  els 
medis  de  satisferlas,  y  ells  millor  que  ningú 
sabran  elegir  las  personas  més  aptas  pera 
dirigirlos,  essent  precís  també  que  no  tin¬ 
guin  de  lluytar  ab  las  trabas  que’ls  imposi 
un  artificiós  mecanisme  qu’en  comptes  d’aju¬ 
dar,  dificultarà  sa  missió. 

Aquells  que  s’empenyan  en  qu’es  nostra  la 
victorià  perque’l  senyor  Monegal  es  catala¬ 
nista,  haurian  de  tenir  present  lo  qu’estém 
cansats  de  repetir  en  tots  els  tons:  el  Catala¬ 
nisme  no’s  fixa  en  las  personas,  sinó  en  las 
ideas,  y  aquesta  es  una  ventatja  que  té  sobre 
tots  els  partits  polítichs  subjectes  a  las  ge¬ 
nialitats  dels  seus  quefes,  que  molt  sovint 
sacrifican  la  puresa  dels  principis  a  mesqui- 
nas  qüestions  de  personalisme.  Peró  pera 
remarcar  més  la  falsetat  de  tal  afirmació, 
encara  que  d’ésser  certa  res  valdria  per  lo 

que  ja  hem  dit  avans,  cal  fer  constar  qu’en 
Joseph  Monegal  y  Nogués,  actual  alcalde  de 
Barcelona,  no  es  catalanista,  al  menys  en  el 
sentit  que  nosaltres  enteném,  es  a  dir,  mili¬ 
tant.  Els  seus  èxits  o’is  seus  fracassos  ben 
seus  seran,  que  no  volém  fer  nosaltres  com 
aquells  que  portan  totas  las  ayguas  al  seu 
molí  y  fan  servir  d’escambell  la  popularitat 
d’altri. 

Llassos  molt  íntims  ens  uneixen  ab  el  se¬ 
nyor  Monegal,  que  sab  quant  l’estimém  y 
quant  apreciém  sas  qualitats.  Aquesta  mani¬ 
festació  es  penyora  de  nostra  sinceritat.  Po- 
drém,  donchs,  alabar  0  censurar  sa  gestió 
com  a  administrador  dels  bens  comunals, 
may  com  a  catalanista. 

Catalanista  deyan  al  senyor  Duran  y  Bas, 
y  nosaltres  may  li  hem  fet  cap  retret  de  sos 
actes  perque  per  tal  no’l  teniam,  com  tam¬ 
poch  hi  teniam  al  memorable  doctor  Robert 
quan  al  comens  de  sa  evolució  autonomista 
sols  ho  era  per  sentiment;  peró’l  considera¬ 
rem  y  l’aplaudirem  quan  brillantment  de¬ 
fensà  nostra  causa,  perque  tingué  la  convic¬ 
ció  de  sa  justícia,  quan  la  veritat  se  li  imposà 
per  enter  esborrant  tota  mena  de  prejudicis, 
despertant  el  germen  de  Catalanisme  que 
dorm  en  el  si  de  tots  els  bons  catalans  y  que 
eo  dubtém  existeix  latent  dins  del  senyor  Mo¬ 
negal:  aquella  forsa  interior  que  sols  li  man¬ 
ca  pera  exteriorisarse  la  petita  guspira  que 
tart  0  d’hora  ha  d’encendre  la  gran  foguera. 

S’erran,  donchs,  els  polítichs  madrilenys 
si’s  pensan  guanyar  el  plet  retardant  a  tall 
de  litigants  temeraris  la  sentencia  ab  excep¬ 
cions  dilatorias,  y  s’erran  molt  més  si  aixis 
se  pensan  preparar  la  vinguda  a  Barcelona 
del  quefe  del  Estat  espanyol. 

Catalunya  té  las  portas  ben  obertas  pera 
tothom.  Vinga’l  monarca  si  aixis  li  plau,  peró 
si  vol  estudiar  el  nostre  poble,  que’s  deixi  a 
la  meseta  central  els  seus  falsos  consellers,  els 
que’l  fan  viure  en  una  atmosfera  artificial 
disfressantli  la  realitat  de  la  vida.  No’s  fihi 
d’ovacions  oficials,  ni  s’acontenti  d’entusias¬ 
mes  de  real  ordre,  comnosaltres  no’ns  fihém 
de  promesas  de  polítichs  ni’ns  aconhortém 
de  tituls  y  medallas.  Si’ls  seus  consellers  li 
diuhen  que  se’ns  pot  tapar  la  boca  ab  zonas 
neutrals  y  concerts  econórnichs,  es  que  l’en- 
ganyan  com  volen  enganyarnos  a  nosaltres; 
fan  com  aquells  mals  administradors  que 

quan  l’amo  visita  la  hisenda  procuran  que 
trobi  la  casa  ben  neta  perque  no  miri’ls 
comptes  que  son  bruts. 

Nosaltres  no  volém  gracia,  sinó  justícia. 

No  volém  engrunas  sinó  tot  el  pa,  crosta 
y  molla;  el  pa  de  casa,  fet  del  blat  de  xeixa 
segat  en  nostre  camp,  molt  en  nostre  molí, 
cuyt  en  nostre  forn.  Ben  guardat  tenim  el 
llevat  que’ns  deixaren  nostres  avis;  sembrém 
avuy,  que  no’ns  ha  de  mancar  farina  ni 
brahó  pera  pastaria,  y  tart  ó  d’hora  farém 
bona  fornada. 

Oriol  Martí. 


ALS  FEDERALS  CATALANS 

Es  de  creure  que  tots  els  republicans  fede¬ 
rals  veritables  (no  tots  els  que  se’n  anomenan 
ho  son)  estiman,  com  a  essencia  de  llur  Idea, 
l’Autonomia:  perque  la  forma  republicana 
no  més  es  el  mecanisme  en  que  volen  accio¬ 
ni  aquella. 

Son  republicans  perque,  a  son  entendre,  las 
monarquias  no  tenen  rahó  d’ésser,  y  perque 
dintre  la  República  (y  si  aquesta,  perendevant, 
se  sapigués  havia  de  respondre  a  son  concep¬ 
te  purissim,  tindrían  rahó)  creuhen  han  de 
assolir  més  aviat  el  triomf  dels  seus  ideals. 

Aixó  sentat,  estich  convensut  de  que,  com 
tothom  que  professi  honradament  ideas, 
els  federals  desitjan  assolir  lo  més  aviat  pos¬ 
sible  la  total  implantació  de  las  sevas,  per¬ 
que  aquesta  totalitat  la  consideran  un  con¬ 
junt  armónich.  Examiném  ara’ls  viaranys 
empresos  y  quin  es  el  camí  més  dreturer. 

Fins  ara,  en  aquests  darrers  temps,  s’ha- 
vían  marcat  dugas  tendencias  fonamentalís- 
simas  en  el  partit  federal  espanyol.  La  ge¬ 
nuïna,  la  dels  que  segueixen  las  aspiracions 
qu’heretaren  de  son  malaguanyat  quefe  en 
Pi  y  Margall  (desgraciadament  la  menys 
nombrosa),  y  la  dels  que  sempre  s’han  decan¬ 
tat  a  aliarse  ab  sos  germans  de  Forma,  mes 
no  d’Essencia. 

Seguint  la  darrera,  chi  hà  probabilitats 
d’éxit?  Encara  que  mal  organisat,  s’ha  de  re- 
coneixe  que’l  partit  republicà  unitari  espa¬ 
nyol  es  molt  més  poderós  que’l  federal.  <Es 
de  creure  que  la  opinió  d’uns  pochs,  molt 
més  essent  en  lo  essencial,  s’imposaria  a  la 
d’una  gran  majoria?  Lo  lógich  es  que’ls  fede¬ 
rals  fossin  absorbits, yla  essencia  de  llur  Idea 


reduhida  al  no-res.  Queda  descomptada, 
donchs,  aquesta  tendencia,  y  aixís  ho  han 
entés  la  inmensa  majoria  de  federals  cata¬ 
lans,  segons  s’ha  vist  ab  motiu  de  l’Assam- 
blea  de  federals  espanyols  celebrada  a  Ma¬ 
drid,  y  fixemnos  en  la  primera. 

Pot  dirse  que’ls  que,  després  de  dita  As- 
samblea,  han  quedat  mantenintla,  son  els 
verdaders,  els  únichs  federals.  Y  si’s  té  en 
compte  que  aquests  boy  tots  son  catalans, 
no  serà  incorre  en  exageració  l’asseverar  que 
las  ideas  federals  a  Espanya  no  més  han  arre¬ 
lat  a  Catalunya.  Vejém  ara  si’l  trevallar  pera 
extendre  sas  ideas  per  tot  el  territori  espa¬ 
nyol  pot  donar  resultats  pràctichs  y  relativa¬ 
ment  propers. 

Pera  no  semblar  apassionat,  vull  prescin¬ 
dir  de  lo  infeconds  que  podrian  resultar  esfor- 
sos  fets  en  aquest  sentit,  pel  mer  fet  d’ésser 
catalans  els  qui’ls  fessin.  Me  fixaré,  no  més, 
en  si  es  lógich  esperar  que  s’oLtinguin  resul¬ 
tats  positius. 

Ningú  podrà  negar  que’ls  pobles  del  cen¬ 
tre  y  sur  d’Espanya  son  refractaris  a  l'Auto¬ 
nomia,  no  per  mancament  de  virtualitat  en 
aquesta,  sinó  per  impotència  d’aquells  pera 
capiria.  Ne  son  probas  ben  eloqüents:  el  fet 
de  que  la  inmensa  llevor  encampada  pel  mes¬ 
tre  durant  una  llarga  serie  d’anys,  ab  tot  y 
ésser  boníssima,  hagi  donat  fruyts  ben  mi¬ 
grats,  y’l  no  menys  decisiu  de  que,  aduch  las 
bofetadas  rebudas  per  haverse  encaterinat  en 
defensar  un  regim  absorbent  y  unitarista,  se 
aprestin  ab  més  inconscient  tossuderia  que 
may  a  sostenirlo  sos  antichs  mantenedors 
y  amostrarli  benevolensa’ls  mateixos  que  s’a- 
nomenan  federals.  {Qué’n  podéu  esperar,  fe¬ 
derals  catalans,  de  la  vostra  propaganda,  dels 
vostres  esforsos  realisats  en  aquest  darrer 
sentit,  pera  implantar  la  República  federal 
ab  tots  els  seus  atributs?  Res,  enterament  res. 
No  cal  esmentar  res  més  pera  demostrarho. 

En  cambi,  miréu  a  vostre  entorn  y  escoltéu 
arreu,  aqui  a  casa,  a  Catalunya,  y  cada  dia 
veuréu  engroixir  el  ja  nombrós  estol  d’auto- 
nomistas,  y  sentiréu  entonar  ab  empenta 
creixent,  per  tots  els  indrets  de  nostra  terra, 
un  himne  a  la  Llibertat.  Aquesta  es  la  verda- 
dera  Federació:  un  moviment  eixit  del  mateix 
poble,  no  l’imposat  per  un  centre. 

iPer  qué  no  vos  hi  acobléu  d’una  vegada, 
vosaltres,  ab  tota  l’ànima,  a  n’aquest  movi- 

ment?  Abstraveuvos  un  moment  y  feune  cas 
omis  de  lo  que  diguin  els  enemichs  de  l’Au¬ 
tonomia.  També  n'hi  hà  de  tan  radicals 
com  vosaltres  en  la  qüestió  religiosa,  y  de 
progressius  en  la  social,  dintre’l  Catalanis¬ 
me,  y  no’s  veuhen  pas  rebutjats,  per  aixó. 
Donchs  veniuhi  vosaltres  també,  veniuhi,  que 
per  altra  banda,  aquest  es  el  cami  més  recte 
per’assolir  la  finalitat  que  perseguiu. 

Crech  haver  aduhit  prous  arguments  pera 
probar  que  la  verdadera  República  federal 
(quin  partit,  espurgat  de  las  impuresas  que 
darrerament  s’haencomanat  dels  actualment 
existents  a  Espanta,  es  l’únich  qu’ofereix  un 
programa  capàs  de  salvaria)  avuy  per  avuy  y 
més  pels  viaranys  empresos,  se  pot  conside¬ 
rar  d’implantació  molt  llunyana. 

En  cambi,  a  seguir  progressant  com  en 
aquests  darrers  anys  l’Autonomia  a  Catalu¬ 
nya  (y  lo  lógich  es  que  progressi  cada  vega¬ 
da  ab  més  intensitat),  no’s  pot  pas  reputar 
d’exageració  assenyalar  el  dia  de  son  triomf 
com  relativament  proper. 

Ara  bé:  aixó  ja  suposa  l’enlayrament  de  la 
Essència  de  vostra  Idea.  çY  creyéu  que  des¬ 
prés  forau  sols  a  defensar  la  forma  republi¬ 
cana  en  el  sí  de  la  Representació  del  Estat? 
Apart  de  que’ls  esforsos  que  féssiu  pera  pro¬ 
pagar  la  idea  republicana,  sens  dubte  dona- 
rian  resultat,  havéu  de  tenir  en  compte  que 
avuy  ja  n’hi  hà  molts  de  republicans  dintre’l 
Catalanisme.  Y  lo  mateix  podríadirse  respec¬ 
te  a  altres  punts  del  vostre  programa. 

Triomfanta  l’Autonomia,  veuréu  que  deia 
plenitut  de  vida  de  Catalunya’n  vindrà,  noho 
dubtéu,  la  de  las  demés  regions  espanyolas 
que  tinguin  energia  per’assolirla  y  potencia 
pera  soportarla,  que  no  podràn  permaneixe 
en  llur  ensopiment  enfront  dels  resplandors 
de  Llum  creadora  que  d’aquí  n’eixiràn. 

Y  heusaqui  una  veritable  Confederació; 
heusaquí’l  modo  de  propagaria  idea  federal. 
Un  cop  s’hagi  lograt  encastaria  a  la  massa 
de  las  sanchs  del  poble,  lo  demés  es  tasca 
ben  lleu. 

Joseph  M.a  Rosich. 

CONSISTORI  DELS  JOCHS  FLORALS 

DE  BARCELONA 

Convocatoria  pera'  Is  del  any  /çoj. 

Als  honorables  poetes  y  prosadors  de  Catalunya  y 
de  tots  los  territoris  ahon  la  nostra  llengua  es  parlada 
ò  coneguda,  los  VII  Mantenedors  del  Consistori  dels 
Jochs  Florals  de  Barcelona  en  l’any  XLV  de  llur  res¬ 
tauració,  salut. 

A  fí  de  donar  bon  cumpliment  a  la  honrosa  coman¬ 
da  que’l  respectable  Cos  d’Adjunts  nos  feu  lo  dia  15 
d’aquest  mes,  vos  convidàm  à  pendre  part  en  los 
Jochs  Florals  de  1903  que,  segons  los  Estatuts  y  bo¬ 
nàs  costums  establertes,  se  regiran  per  lo  següent 

CARTELL 

Lo  primer  diumenge  de  Maig,  que  s’escau  lo  dia  3, 
se  celebrarà  la  poètica  festa,  en  la  qual  seran  adjudi¬ 
cats  als  autors  de  les  mellors  poesies  que  hi  obten,  los 
premis  ordinaris  que  ofereix  cada  any  l’Excm.  Ajunta¬ 
ment  de  Barcelona,  protector  y  ja  de  temps  antich  ay- 
mador  de  la  Gaya  Ciència,  ò  sían:  la  Englantina,  la 
Viola  y  la  Flor  Natural,  que  corresponen  als  mots  que 
forman  lo  lema  de  la  Institució. 

La  Englantina  d’ or  se  donarà  al  autor  de  la  mellor 
poesia  sobre  fets  històrichs  ò  gestes  glorioses  de  Cata¬ 
lunya  ò  be  sobre  usatges  y  costums  de  nostra  benvolgu¬ 
da  terra,  essent  preferida  en  igualtat  de  mèrit  la  escrita 
en  forma  narrativa  de  romanç  ò  de  llegenda. 

De  la  Viola  d'or y  argent  se’n  farà  entrega  al  autor 
de  la  mellor  poesia  lírica  relligiosa  ò  moral. 

La  Flor  natural,  premi  anomenat  d'honor  y  cortesia, 
s’adjudicarà  à  la  mellor  composició  en  vers  sobre  tema 
que’s  dexa  al  bon  gust  y  franch  àrbitre  del  autor.  Se¬ 
guint  la  bella  costum  d’antich  establerta, ’l  qui  obtinga 
aquest  premi  deurà  ferne  present  à  la  dama  de  sa  elec¬ 
ció,  la  qual,  proclamada  Reyna  de  la  Festa ,  entregarà 
tots  los  altres  premis  als  qui  guanyadors  ne  sían. 

PREMIS  ESTRAORDINARIS 

Una  copa  artística  que  ofereix  lo  Consistori  à  la  me¬ 
llor  composició  en  prosa  sobre  tema  y  gènero  literari 
que’s  dexa  al  bon  gust  del  autor. 

Un  premi  que  ofereix  l’Eminentíssim  y  Reverendís- 
sim  Senyor  Cardenal  Bisbe  d’aquesta  Diòcesis,  al  autor 
de  la  poesia  relligiosa  que’n  sia  mereixedora. 

Un  obgecte  artístich,  ofert  per  la  Lliga  Espiritual 
de  N.a  S.a  de  Montserrat,  à  la  mellor  composició  relli¬ 
giosa  ò  moral,  en  vers  ò  en  prosa,  essent  preferida  la 
que’s  referesca  à  fills  de  Catalunya  qu’hagen  sigut  ca- 
nonisats  ò  beatificats  per  la  Iglesia. 

D’acort  ab  los  Estatuts  dels  Jochs  Florals ,  podràn 
concedirse  ademés  los  premis,  accèssits  y  mencions 
honorífiques  que’l  Consistori  judique  ben  merescuts. 

Totes  les  composicions  deuràn  esser  rigorosament 
inèdites  y  escrites  en  antich  ò  modern  català  d’aquest 
Principat,  de  Mallorca,  de  València  ò  del  Rosselló. 

Tots  los  treballs,  ab  lletra  clara  é  inteligible,  se  re- 
meteràn  al  Consistori,  à  son  domicib,  carrer  dels  Tem- 
plaris,  núm.  3,  abans  del  mitgdia  del  15  de  Març  vi¬ 
nent,  junt  cada  hií  ab  un  plech  clos  que  continga’l  nom 
del  autor  y  duga  damunt  escrit  lo  títol  y  lema  de  la 
composició. 

No  s’entregarà’l  premi  al  autor  qual  nom  no  conste 
clarament  expressat  en  lo  plech  respectiu,  ò  vaja  en 
forma  d’anagrama,  pseudònim  ò  altra  contrassenya. 

Los  plechs  que  continguen  los  noms  dels  autors  no 
premiats  se  cremaràn,  com  de  costum,  acabada  la  re¬ 
partició  dels  premis. 

*■  Lo  Consistori’s  reserva  per  un  any,  à  comptar  del  dia 
de  la  festa,  la  propietat  de  les  obres  premiades. 

Que’l  Senyor  vos  donga  inspiració  pera  cantar  ab 
esperit  verament  català  la  Patria ,  la  Fe  y  X Amor,  y  à 
nosaltres  discreció  en  judicar  y  acert  en  premiar  als 
més  dignes 

Fou  escrit  y  firmat  lo  present  Cartell  en  la  ciutat  de 
Barcelona,  als  16  dies  del  mes  de  Desembre  de  1902, 
per  los  VII  Mantenedors. — Joseph  Franquesa  y  Gomis, 
President. — Joan  Maragall. — Martí  Genis  y  Aguilar. — 
Frederich  Rahola,  —  Pere  Vidal.  —  Víctor  Brosa  y  San- 
german.  —  Antoni  Bori  y  Fontestà,  Secretari. 

OBSERVACIONS  SOBRE 
LA  VIDA  MODERNA  00 

Apuntes  pera  un  llibre  que  no  surtirà  may 
XV 

Els  inglesos  tenen  el  seu  home ,  la  seva 
llar,  y  com  els  antichs  romans  qu’en  ella 
mateixa  hi  adoravan  als  seus  deus  tute¬ 
lars,  fan  de  son  home  un  culte.  Ells  viatjan, 
ells  trevallan  en  despatxos,  banchs,  magat¬ 
zems,  etc.,  peró  al  fi  de  la  jornada  tornan  a 
casa  a  reposar,  a  viure;  perque  sols  a  casa, 
dintre’l  sagrat  de  la  llar  pròpia, ’s  pot  viure 
lliurement.  Els  fatichs  del  trevall,  las  angu- 
nias  del  negoci,  las  desilusions  del  art,  las  ca- 
borias  de  la  feyna  y  fins  els  recorls  de  la  dis- 
bauixa  desapareixen  com  per  encant  al  atra- 
vessar  el  dintell  d’una  porta  en  que  no  hi  hà 
rètol  que  recordi  vostra  professió;  y  al  ex- 
téndreus  mandrosament  en  l’ampla  y  cò¬ 
moda  butaca  acaronat  pel  bes  confiat  y  seró 
dels  tendres  infants  si’n  teniu,  de  la  esposa 
fidel,  si’n  teniu  y  ho  es,  o  dels  sers,  en  fí,  que 
francament  viuhen  ab  vos,  contempléu  ab 
melangiosa  satisfacció  unas  parets  rialleras 
perque  no  han  sentit  may  crits  de  dolor  ni 
de  desenganys,  contempléu  uns  mobles  que 
naturalment  obren  sos  brassos  pera  servirvos 
perque  os  coneixen  a  fons  y  saben  bé  vos- 
tras  habituts,  y  contempléu  l’ultim  raig  de 
sol  ponent  que’s  despedeix  embolcallantvos 
ab  sas  tebiors  manyagosas,  com  si  l’astre  su¬ 
perb  s’empenedís  d’havervos  aniquilat  ab  sos 
ardors  durant  el  día. 

Sols  aixis  se  comprèn  la  llar.  Pau, llibertat 
y  armonia.  Pau  ab  vostre  esperit  que  ja  no’s 
sent  soci,  soci  d’aquella  societat  que’n  diu- 
hen  humanitat  organisada  y  qu’os  obliga  a 
portarconstantment  groixuda  careta  pera  que 
no  os  coneguin,  y’l  puny  ben  clos  y  amenas- 
sador  pera  que  no  os  atropellin.  Al  entrar 
llenséu  la  careta  y  respiréu  lliurement,  obriu 
la  màry  vostres  dits  se  bellugan  serenament* 
Pau  ab  els  esperits  afins  qu’os  rodejan, 
qu  ’os  coneixen  y  os  comprenen  perque 
sempre’ls  hi  havéu  parlat  ab  el  cor  y  ab  el 
cor  os  han  contestat  sempre.  Vostre  pacte, 
qu’haurà  sigut  un  pacte  d’amor,  es  pacte  de 


(0  Véginse’ls  números  107,  108,  112,  113,  120, 

pau.  Llibertat,  perque  en  vostra  llar  sols  vos 
y’is  vostres  hi  deuhen viure.  Afora’lsextranys 
que  no  las  coneixen aquellas  parets, niaquells 
mobles,  y  podrían  contaminarlos;  a  fora’ls  ex- 
tranys  que  no  os  coneixen  a  vos  mateix  ni 
als  vostres  y  podrian  obligarvos  a  clou- 
re’ls  punys  y  a  endossarvos  la  careta.  Parents 
y  coneguts,  amichs  y  consocis,  companys  y 
companyas,  enrera  tothom,  que  vostra  llar  es 
vostra.  Armonia,  que  vol  dir  compenetració 
perfecta  entre  vos  mateix  y  vostra  llar.  Vos¬ 
tra  casa  ha  d’ésser  bella,  mes  no  bella  pera’ls 
demés, "sinó  pera  vos.  Sou,  donchs,vos  sol  el 
qu'ha  de  dictaminar  sa  bellesa.  Exterior  e 
interiorment,  vostra  casa  ha  de  satisfer  els 
més  íntims  y  més  senzills  ideals  de  vostre 
esperit,  y  si  no  sou  filarmónich  faréu  mal 
fet  no  ja  sols  tenint  sota’l  mirall  un  piano, 
sinó  que  fins  un  quadro  que  representi  a 
Listz  extasiantse  tocant  son  instrument,  se¬ 
rà  pera  vos  motiu  d’obsessió  enervadora. 
Malgrat  el  quadro  sigui  d’un  gran  pintor; 
faréu  millor  substituhintlo  per  un  regularet 
pastel  representant  melons,  peras,  tomàtechs 
y  etzevaras  si  per  cas  sou  aficionat  a  la  fruy- 
ta  y  a  la  botànica.  Vostra  casa  ha  d’ésser 
útil,  y  en  ella  hi  heu  de  trobar  fàcil  satisfac¬ 
ció  a  totas  vostras  necessitats  y  capritxos. 
Tot  lo  que  hi  hagi  en  ella  ha  de  servir  pera 
vos  y  no  hi  devéu  tenir  res  que  únicament 
pugui  servir  pera’ls  altres.  No  tindréu, 
donchs,  sala  de  rebre ,  sinó  tan  sols  sala 
d'estarse;  no  tindréu  quarto  de  forasters  y 
engrandiréu  el  vostre;  no  tindréu  cüberts  de 
níquel  pera’ls  convidats  y  mudaréu  pera  vos 
els  de  plata  a  cada  servey;  no  tindréu  taula 
de  despatx  per  petita  que  sigui  y  menjaréu 
en  una  de  molt  ampla;  faréu  un  bon  celler  si 
os  agrada’l  vi,  y  tindréu  el  llit  ben  tou  si  os 
costa  adormirvos.  Y  en  fi,  vostra  casa  ha 
d’ésser  còmoda  pera  vos, no  pera’ls  altres,  en 
el  sentit  de  contenir  tots  aquells  mobles, 
utensilis  y  demés  elements,  tant  d’art  y  de¬ 
coració  com  mecànichs  y  de  diversió, 
qu’os  siguin  no  ja  necessaris,  sinó  senzilla¬ 
ment  agradables,  y  devéu  desterrar  en  abso¬ 
lut  tots  aquells  altres  que  pera  res  os 
serveixin,  no  ja  sols  els  qu’os  siguin  des¬ 
agradables,  sinó  fins  els  qu’os  siguin  indi¬ 
ferents.  Un  moble  que  no’os  diu  res  acaba¬ 
rà  per  enutjarvos. 

Tres  son,  donchs,  els  elements  constitutius 

d’una  llar,  en  la  perfecta  armonia  dels  quins 
trobariam  la  vida  privada  ideal:  la  familia  y 
circunstancialment,  com  a  complement  avuy 
per  avuy  necessari,  el  servey,  la  casa  pròpia¬ 
ment  dita  y’is  mobles.  Evidentment  el  pri¬ 
mer  es  el  més  essencial,  puig  es  clar  que 
sens  una  confiansa  ilimitada,  sens  un  amor 
infinit,  sens  una  armonia  perfecta  entre’ls 
sers  que  integran  la  familia  que  viu  en  comu¬ 
nitat,  una  llar  tranquila  y  serena  es  impossi¬ 
ble.  No  hem  de  tractar  avuy  d’inquirir  las 
causas  de  que  la  familia  moderna  consisteixi 
en  un  agregat  de  sers  poch  menys  qu’extranys 
els  uns  pera’ls  altres.  Incidentalment  ja  n’hem 
dit  alguna  cosa,  y  ja’ns  fixarém  un  altre  dia 
én  aquest  trascendentalissim  problema  ab 
més  detenció.  Per  avuy  sols  ens  interessa 
anotar  el  fet,  qu’es  ben  palpable.  ;Quin  es  el 
pare,  quin  el  fill,  quin  el  germà  que  no  té 
secrets  que  guarda  gelosamenP  Un  secret 
que’s  guarda’s  transparenta  sempre  en  peti- 
tas  manifestacions  de  recel  qu’originan  la 
desconfiansa,  font  de  tota  intranquilitat;  y 
un  cop  la  desconfiansa  penetra  en  la  llar,  ja 
aquesta  deixa  d’esserho  verament.  Doném  per 
sentat,  en  fi,  qu’ab  l’actual  organisació 
cristiana  de  la  familia  la  vera  llar  es  impos¬ 
sible;  mes  deixant  de  banda  aquesta  qüestió, 
aixis  com  la  del  servey  que  la  complementa  y 
deia  quetambé’ns  ocuparém  oportunament, 
fixemnos  en  els  altres  dos  elements,  la  casa 
o  habitació  y’is  mobles,  y  vejém  de  quina 
manera’s  comporta  la  societat  actual,  espe¬ 
cialment  en  nostra  terra,  al  escullir  uns  y 
altres  pera  son  us  particular. 

Tot  seguit  veurém  qu’en  lo  que  menys  se 
fixa  una  persona  o  familia  que  tracta  de  po¬ 
sar  casa  es  en  que  la  tal  casa  ha  de  servir 
única  y  exclusivament  pera  ells.  La  senyora 
inspecciona  minuciosament  la  sala  de  rebre, 
demana  que  li  cambihin  el  paper  de  la  saleta 
de  confiansa,  y  no  repara  qu’en  l’arcoba,  po¬ 
sat  el  llit  gran  de  matrimoni,  no  hi  cabrà  la 
tauleta  de  nit;  el  senyor  conta’ls  esgrahons, 
no  pera  saber  si  ell  se  cansa,  que  sense  con- 
tarlos  també  ho  sabria,  sinó  pera  saber  si’ls 
clients  trobaran  el  pis  massa  alt;  la  senyore¬ 
ta  se’n  va  de  dret  al  balcó  pera  comensar  a 
pendre  vistas,  y  la  criada  dirà  que  la  cuyna 
no  val  res,  per  espayosa  y  confortable  que 
sigui,  si  per  cas  no  té  una  finestra  que 
dongui  a  un  pati  de  vehinat.  Tots  junts  os 


diràn  que’l  recibidor  té  d’ésser  gran  encara 
que’l  rebost  quedi  petit,  y  que  no  hi  fa  res 
que’ls  dormitoris  siguin  foscos  y  mal  venti¬ 
lats  mentres  el  passadis  que  conduheix  a  la 
sala  sigui  espayós  y  ben  clarejat. 

En  quant  a  moblatje,.  tot  seguit  distingi- 
réu,  al  visitar  qualsevol  pis  de  qualsevol  fa¬ 
milia  burgesa  de  Barcelona,  els  quartos 
qu’han  d'ésser  vistos  y’is  que  no  ho  han  d’és¬ 
ser,  las  salas  qu’han  de  servir  principalment 
pera'ls  de  fora  y  las  qu’han  d’utilisar  els  de 
dintre.  Amples  sofàs  de  xicaranda,  artisticas 
llantias  d’innumerables  bechs,  grans  miralls 
y  flonjas  catifas  adornan  las  principals 
habitacions  del  pis,  y  en  l’esquifit  tocador  del 
amo  hi  trobaréu  un  senzill  mirallet  penjat  a 
la  finestra,  un  bech  de  gas  sense  globo,  un 
parell  de  cadiras  de  rejilla  y  un  rentamans 
de  tres  peus  en  que  hi  caben  dos  litres  d’ay- 
gua.  Els  sillons  més  tous  els  trobaréu  a  la 
sala,  que  sols  s’obre  un  cop  per  setmana, 
la  vajilla  y  la  roba  més  blanca  sols  se 
treuhen  pera’ls  forasters  distingits,  els  mi¬ 
llors  quadros  sols  podréu  contemplarlos  el 
dia  de  recepció,  y’l  llit  de  respecte  ab  mata¬ 
lassos  de  ploma  y  llensols  brodats  se  guarda 
pera’ls  hostes  ilustres.  Avans  que  una  gela- 
dora  teniu  de  comprar  el  piano,  avans  que’l 
lavabo  el  paraygüero,  y’is  cortinatjes  à  la 
sala  hi  son  més  necessaris  que’l  choubesky  al 
despatx.  Y  aixis  per  l’estil.  Res  en  las  llars 
(diguemne  llars)  modernas  indica’l  desitj  de 
viure  Íntimament  y  còmodament;  res  tro¬ 
baréu  en  ellas  que  fassi  agradable  la  estada 
pera’ls  que  l’habitan,  donantse'l  contrasen¬ 
tit,  ben  curiós  per  cert,  de  que  aném  a  bus¬ 
car  las  comoditats  y’is  serveys  més  útils  a 
fora  de  casa  nostra,  ja  sigui  a  cassinos, 
restaurants  y  demés  establiments  especials, 
o  senzillament  a  casa  dels  amichs.  A  casa 
no  hi  estém  bé,  y  naturalment  ens  aném 
acostumant  a  trobarnos  bé  fora  de  casa. 
iAvuy  tinch  ganaï  Donchs  me’n  vaig  a  dinar 
al  restaurant  o  a  casa  del  diputat,  que  preci¬ 
sament  avuy  dona  dinar.  Els  sillons  del 
cassino  son  més  tous  y’is  criats  més  ben 
educats,  al  Ateneu  hi  hà  més  silenci,  y’l  café 
del  cafè  té  més  bon  gust  que’l  de  casa.  Y  aixis 
successivament. 

Per  altra  part,  èl  domicili  particular  s’ha 
convertit  o  s’ha  confós  ab  la  residència  ofi¬ 
cial  de  tots  els  individuus  d’una  familia,  y 

aquesta  confusió  es,  com  ja  hem  indicat 
avans,  una  de  las  causas  que  més  han  contri- 
buhit  a  fernos  no  ja  desagradable,  sinó  en 
ocasions  verament  enutjosa  la  estada  dintre 
la  casa  pròpia.  El  marit  dintre  sa  casa 
fa  d’advocat,  de  metje  y  fins  en  ocasions  de 
comerciant;  la  muller  hi  reb  visitas,  y  las 
senyoretas  hi  prenen  llissons  de  francès,  de 
piano,  de  labors,  etc.;  y  per  tal  manera  la 
llar  qu’hauria  d'ésser  un  verdader  santuari 
en  que  cap  extrany  tingués  el  dret  de  pos- 
sarhi’ls  peus,  queda  convertida  en  un  com- 
plexelaboratorienel  ques’hi  preparan,  combi- 
nan  y  realisan  tots  els  petits  projectes  y  totas 
las  petitas  aspiracions  qu’agitan  a  las  àni- 
mas  modernas  en  sa  febrosa  lluyta  per  un 
benestar  material  qu’en  definitiva’s  concreta 
en  la  riquesa:  el  pare  fent  diners,  la  mare  y 
las  fillas  preparantse  convenientment  pera 
que  aquestas  puguin  colocarse  ventatjosa- 
ment. 

De  tot  lo  qual  ne  resulta  que  la  familia 
moderna  no  té  pròpiament  una  llar,  y  que  la 
vida  que  vivim  en  nostres  pisos,  simètrica¬ 
ment  ordenats  com  celdas  de  quartel,  es  la 
mateixa  vida  de  ficció  y  d’apariencia  que 
vivim  a  fora.  El  pis  per  sí  sol  ja  os  dirà,  al 
entrarhi,  quina  es  la  professió  y  fins  quínas 
son  las  grans  ambicions  dels  que  l’habitan. 
Parets,  mobles  y  detalls  d’ornamentació  os 
diran  totseguit:  aqui  hi  viu  un  metje,  un  advo¬ 
cat,  un  arquitecte,  un  músich  ó  un  retratista. 
Ells  os  diran  també:  aquí  hi  viu  un  avaro, 
un  creyent,  un  lúbrich  ó  un  pretenciós;  ells 
os  diràn  també:  aquí  hi  hà  fillas  que  volen 
casarse  o  fills  solters  qu’en  tot  pensan  me- 
nos  en  aixó;  ells  os  diràn  si  la  familia  es 
rica  o  si  ho  fa  veure,  si  son  vers  senyors  o 
si’s  pensan  serho,  y  fins  si  menjan  bé  ó  mala¬ 
ment.  Un  pis  de  Barcelona  os  dirà  tota  la 
historia  externa,  y  fins  totas  las  preocupa¬ 
cions  y  miserias  dels  sers  que  l'habitan.  Lo 
únich  que  no  os  dirà  es:  aquí  hi  viu  un 
home,  hi  viu  una  familia  que  s’ha  fet  un  niu 
apart  pera  gaudir  lliurement  segons  siguin 
sos  gustos,  sas  necessitats  o  sos  capritxos; 
hi  viu  un  home  o  una  familia  que,  cansats 
de  la  ficció  social  a  que  forsosament  estém 
tots  condempnats,  han  sentit  la  necessitat  de 
crearse  un  reconet  inviolable  ahont  puguin 
aislarse,  lluny  de  tot  lo  que  creuhen  lleig, 
fals  o  desagradable. 


Y  aquesta  mistificació  de  las  llars  es  ben 
desconsoladora,  perque’ns  demostra  que  la 
humanitat  organisada  es  tan  egoista,  que  ja 
no’n  té  prou  ab  obligarnos  a  fingir  en  tots 
nostres  actes  socials,  a  fernos  trevallar  en  lo 
que  no’ns  agrada,  a  fernos  admirar  lo  que 
detestém,  a  fernos  dir  lo  que  no  volém  dir, 
sinó  que’ns  obliga  també  a  fingir  dintre  de 
casa  nostra,  a  tenir  sillons  en  que  no’ns  hi 
podém  asseure,  a  tenir  viandas  que  no  podém 
menjar  y  a  tenir  sempre  a  punt  una  dotzena 
de  mentidas  que  devém  articular  ab  cara 
riallera.  Evidentment  aquells  filosops  que 
negan  que  l'home  es  un  sér  eminentment 
social  s’equivocan  de  mitj  a  mitj.  Nosaltres 
comensém  a  creure  que  no  solzament  es  so¬ 
ciable,  sinó  qu’ho  es  massa. 

Emili  Tintorer. 


UNIÓ  CATALANISTA 

Junta  Permanent 
Circular 

Havcntse  de  celebrar  enguany  eleccions  administra- 
tivas  (provincials  y  municipals)  y  llegislativas,  vos  re- 
cordém  los  acorts  de  l’Assamblea  de  Tarrassa  als  que 
deuhen  subjectarse  los  elements  que  constituheixen  la 
Unió  Catalanista.  Y  al  donar  trasllat  dels  esmentats 
acorts  a  totas  las  entitats  adheridas,  aquesta  Junta  té 
la  convicció  ferma  que  no  li  caldrà  fer  us  de  las  fa¬ 
cultats  que  li  concedeixen  las  Bases  5-a  y  7.“ 

Com  que  la  intervenció  directa  del  Catalanisme  sols 
pot  exercirse  en  las  eleccions  llegislativas  per  ésser  las 
únicas  que  tenen  caràcter  polítich,  la  Junta  Permanent 
recomana  a  las  entitats  adheridas  que  pensin  concorre 
a  la  lluyta  electoral  pera  diputats  a  Corts,  procurin 
posarse  d’acort,  conservant  sempre  la  pròpia  persona¬ 
litat,  ab  tots  los  elements  autonomistas  de  la  seva  Cir- 
cunscripció  pera  evitar  competencias  de  candidats 
qu’en  definitiva  resultarían  favorables  al  enemich  comú. 
Y  si  aquesta  inteligencia  patriòtica  no’s  pot  assolir, 
avans  de  presentar  una  candidatura  de  la?  Unió  Cata¬ 
lanista  que  tinga  de  posarse  enfront  d’un’altra  o  altras 
candidaturas  autonomistas,  es  preferible,  abdicant  d’un 
mal  entés  amor  propi,  no  fer  candidatura  y  votar  al 
altre  o  altres  candidats  autonomistas  que’s  presentin. 

Fentho  aixís  donaréu  una  proba  més  d’amor  a  la 
causa  de  Catalunya. 

Visquéu  molts  anys. 

Barcelona  i.er  de  janer  de  1903. — Per  A.  de  la  J.  P. 
Lo  President,  Joseph  M.à  Roca.  —  Lo  Secretari  acciden¬ 
tal,  Fredcrich  Pujulà  y  Vallés. 

Al  peu  d’aquesta  circular  s’hi  transcriuhen 
las  Bases  referents  a  eleccions  municipals, 
provincials  y  llegislativas  que’s  formularen 
en  l’Assamblea  de  Reus  y  s’aclararen  en  la 
de  Tarrassa. 

Massa  tendre  es  el  vostre  plomissol, 
gafarrons  que  no  més  vos  teniu  drets; 
no  devíau  surti  ab  aqueixos  frets 
al  camp  ras  de  las  planas  sense  sol. 

Sota  rosers  s’hi  ajoca’l  rossinyol: 
vosaltres  a  la  nit,  pobres  sonets, 
dormiréu  a  peu  coix  sobre  palets 
mancantvos  alas  pera  empendre’l  vol. 

Al  meu  redós  teníau  jas  calent, 
tou,  endressat,  segà,  rialler,  joliu, 
a  cubert  de  la  pluja,  lluny  del  vent, 
fet  al  hivern  pera  esperar  l'estíu... 

Si  al  meu  cor  hi  gosavau  de  valent, 
dèbils  sonets,  ,;per  qué  heu  deixat  el  niu? 

II 

Reprench  dejorn  el  meu  passeig  diaii, 
veig  ta  finestra  hont  l’eura  s’hi  reposa 
de  la  tristor  del  pati  solitari, 
y  veig  cóm  truca  als  vidres  blaus  l’alosa. 

Voldria  com  aqnesta’l  meu  desvari 
de  ta  finestra  repassar  la  llosa, 
pro’l  camí  tan  mateix  es  un  calvari 
hont  l’aresta  s’hi  fa  sense  la  rosa. 

Probo  a  enfilarme,  y  la  branzida  falta 
y  la  derrota  al  noble  cor  subleva, 
plor  d’impotencia’ls  rojos  ulls  esmalta, 
y  munto  y  perdo  y  solicito  treva: 
ta  finestra  no  es  baixa,  es  alta,  es  alta... 
Jo  no  puch  arribarhi,  vida  meva. 


Dels  petons  qu’a  milers  me  tens  promesos 
pochs  me’n  daràs,  pro  aquéts  tan  xardorosos, 
que’l  bitxo  y  pebre,  en  la  saliva  fosos, 
no’n  puguin  treure  may  de  més  encesos. 

Els  que  la  pell  encetan  son  els  besos 
que  m’agradan  per  franchs  y  generosos, 
no’ls  qu’aturantse  al  propi  esclat  confosos 
del  fet  d’haver  nascut  quedan  sorpresos. 

Si  en  tas  genivas  al  arrop  barrejas 
mostassa  y  sal,  tindrà  més  gust,  aymada, 
la  dels  teus  besos  espessida  coca. 

Mossega,  donchs,  al  temps  que  petonejas; 
procura  encloure  en  ta  genial  besada 
l’infern  y’l  cel  al  rotllo  de  la  boca. 

V. — L’alarb. 

Tarik,  arraix  de  Bona,  de  la  branca 
fatimita  regnant  a  Constantina, 
passa  muntat  en  euga  marroquina 
pels  carrerons  estrets  d’Alger  la  blanca. 

Ni  la  tortuosa  xarxa  l'entrebanca 
de  la  Kasbah  baixant  fins  a  marina, 
ni’l  detura’l  palau  de  la  Jenina, 
caixa  hont  son  or  el  Barba-roja  tanca. 

Va  com  dihent:  «Tarik  es  el  meu  nom»; 
ab  mà  segura  del  barnús  vermell 
fa  caure’ls  plechs  sobre  las  amplas  calsas, 

y  obre  bé’ls  dits  pera  ensenyà  a  tothóm 
els  anells  de  llautó  plens  de  rovell 
fets  ab  rubins  trencats  y  perlas  falsas. 


III. — La  embosgada. 


VI 


«Vam  toparnos  a  Ordal,  prop  de  la  Creu, 
— me  contava’l  besavi  qu’al  cel  sia: — 
dels  nostres  una  sola  era  la  veu: 

— Au,  que’ls  tenim!  Apa  minyons,  fem  vial 
Que  l’escamot  de  brètols  a  bon  preu 
pagui  crims  y  maldats  avuy  qu’es  dia. 

Foch! — Y  un  gabatx  rodà  per  terra,  al  peu 
d’una  feixa,  en  un  dir  Jesús-María. 

Jove  y  guapo’l  francès.  De  sas  miradas 
brillava’l  flam  com  una  encesa  teya: 

—  Català  só,  rossellonès,  de  Pradas — 
ans  de  morir  digué  a  la  patuleya. 
Qu’encara’l  sento’m  sembla  devegadas...» 

Y  el  besavi  plorava  quan  m’ho  deya. 


Flors  del  alè  joves  d'esclat, 
ricas  d’olor,  fortas  de  sava, 
sota  quin  calze  reblincat 
s’hi  engreixa  l’ars  que  sempre’s  clava; 

brescas  del  llabi  enamorat 
per  hont  el  maig  tot  l’any  s’esbrava, 
plenas  de  such  quin  doll  sapat 
ab  tant  que  dona  may  s’acaba: 

si  eixint  del  forn  qu’es  vostre  lloch 
m’heu  de  tocà  regalant  foch, 
petons  de  mel  que  sia  prompte; 

dolsos  petons,  veniu  sovint 
de  deu  en  deu,  de  vint  en  vint: 
qu’arribi  a  vell  treyent  el  compte. 

P.  Riera  y  Riqué, 

MEDITACIÓ 

Quitllat  al  bell  cimall  d’una  montanya  es¬ 
querpa  y  rabassuda,  desafiant  valentment 
l'udol  feréstech  del  tro  al  estiu,  y  copsant  al 
hivern  la  sentor  de  la  neu  qu’enmantella  sas 
venerables  runas,  s’aixeca’l  vell  castell  lle¬ 
gendari...  quatre caygudas  parets  que’l  temps 
ha  patinat  ab  un  color  extrany  y  que’l  salvat- 
je  herbàm  mitj  cubreix. 

La  torra  del  homenatje,  que’s  complau  en 
enfonzar  sos  marlets  en  el  cel,  un  aixut  sa- 
freig  ahont  els  roserars  hi  esfullan  sas  flors 
agradivolas,  un  esqueix  de  capella  ahont  en¬ 
cara  sembla  retrunyirhi  solemnement  el 
ressó  dels  primers  cants  litúrgichs...  heus- 
aqui  lo  que’n  resta  d’una  creació  del  home 
que,  a  judicar  per  sos  vestigis,  degué  ésser 
hermosa  y  gran. 

Un  glassat  silenci  prenyat  de  fúnebre  ar- 
monia  excita  la  imaginació  del  visitant  y  ía 
que’s  descapdellin  en  la  pensa  una  serie  de 
recorts  boyrosos  que  la  historia  ha  escrit  en 
sas  planas,  en  las  que’ls  fets  verídichs  se  bar- 
rejan  ab  els  faulosos  despertant  en  nosaltres 
el  desitj  de  saber  qué  fou  d’aquells  homes 
que  ja  no  son. 

De  tant  en  tant,  assegut  sobre  esbalandra- 
da  roca  despresa  dels  murs,  s’ovira  algún 
ferreny  pastor  que  s’embadaleix  ab  els  sons 
del  seu  fluviol  y  va  seguint  ab  esguart  man¬ 
drós  la  somnolència  dels  xays  del  seu  remat, 
qu’esbrotonan  l’herba  en  dolsa  germanorfent 
dringar  l’esquellinch  joyosament,  cridant  las 
mares  als  petitoys  qu’enllà  cabriolejan.  Y'is 
sons  del  fluviol,  extenentse  amplament  per 
la  calma  plascévola  de  las  valls,  esvahintse 
en  la  inmensitat  de  las  montanyas,  semblan 
una  tendra  absolta  a  las  passadas  centu- 
rias. 

Una  tarda  d’estíu,  a  sol  morent,  rodejant- 
me  tot  l’encis  de  la  poesia  del  capvespre 
pera  conhort  de  ma  solitut,  mentres  els  ar¬ 
bres  balandrejant  ploravan  fullas,  vaig  arri¬ 
bar  fins  als  murs  del  castell.  La  caminada 
fou  llarga  y  fadigosa,  y  una  suau  melangia 
m'anava  corprenent  a  mida  qu’avensava.  Al 
assolir  l’abrupte  cimall  vaig  esguardar  a  la 
banda  de  llevant  la  plana  inmensa  clapada 
de  florestas  rialleras  y  de  vinyats  rojenchs,  y 
a  la  banda  de  ponent  una  successió  de  mon¬ 
tanyas,  sobressurtint  las  unas  darrera  las 


altras  y  formant  com  i’^nella  d’una  colossal 
sardana. 

Vaig  asseurem  al  cayre  d’un  mur,  y  devant 
d’aquells  restes  de  passadas  civilisacions, 
devant  també  de  las  excelencias  d’aquell 
xamós  paisatje,  vaig  esgranar  mos  pensa¬ 
ments.  Mon  cor,  més  que  ma  boca,  parlà 
aixis: 

— Noble  vestigi  de  passadas  edats,  {ahónt 
son  tos  prínceps  fastuosos,  tos  cavallers  de 
pesanta  cuirassa,  tos  gays  patjes,  tas  prin- 
cesetas  qu’encisadas  repetían  els  serventesis 
que’ls  trovayres  enamorats  cantavan  acom- 
panyantse  ab  daurada  lira?  <;Qué  s’han  fet 
las  festas  solemnials  que  presididas  pels 
vells  comtes  en  ton  recinte’s  celebravan, 
qu’eran  tal  volta  preludi  de  lluytas  cavalle- 
rescas,  y  en  las  que  tantas  parellas  destrena- 
van  a  cau  d’orella’l  relat  dels  seus  somnis 
d’amor?... 

Mostram  las  tevas  grans  cambras  de  sos¬ 
tres  artesonats,  plenas  de  tapissos  ab  fantàs- 
ticas  escenas,  rublertas  d’armuras  sempre 
Uuhentas,  y  de  moblatjes  ab  crostas  d’or  y 
pedreria... 

^S’es  esfumada  per  sempre  més  la  memò¬ 
ria  dels  artistas  genials  que  pintaren  ta  enru¬ 
nada  capella,  que  cisellaren  els  sepulcres 
estotjats  sota  sa  volta,  avuy  fets  trossos  per 
terra?... 

Noble  vestigi  de  passadas  edats...  parla, 
parla!... — 

Res  torbava’l  silenci,  y  ab  recansa  vaig 
deixar  aquell  lloch  que’ls  sigles  han  santifi¬ 
cat  y  que  sembla  profanarse  ab  la  emprempta 
de  la  petja  humana.  Blanca  v  pura,  comensava 
la  lluna  a  rodolar  per  l’espay  y  a  vetllar  her- 
mosament  el  silenci. 

Anfós  Sans  y  Rossell. 

MARINA 

La  mar  suau  remulla 
la  sorra  blanca; 
revoltas  las  gavinas 
à  flor  de  l’aygua, 
lliscan  ab  vol  de  fletxas 
al  capbussarse. 

Ja  la  tarda  declina, 
el  sol  s’amaga, 
la  mar  es  d’un  blau  tendre, 
el  cel  de  flamas. 

Als  núvols  enllumenan 
per  la  vesprada 
els  raigs  del  sol  que  fina 
voltat  de  grana. 

Suau  melancolía 
del  cel  devalla; 
las  ayguas  s’enfosqueixen 
del  mar  que  canta. 

Una  boyra  de  rosa, 
de  rosa  clara, 
à  l’horitzó  fumeja 
com  floch  de  llana. 


Qu’hermosa  es  allavoras 
la  trista  platja, 


quan  entre  bots  y  velas 
no’s  veu  un’ànima 
y’l  vent  entre  las  cordas 
va  arrossegantsel 

PLUJA  D’ESTÍU 

Surt  del  núvol  negrench  el  1  amp  que  cega 
y  s’encén  el  camp  moll  y  tenebrós: 
se  veuhen  rojas  las  alzinas  verdas 
sobre  un  fondo  de  foch. 

Ressona’l  tro  y’s  pert  per  las  alturas, 
darrera  dels  turons  mor  son  ressó, 
y  cau  del  núvol  un  ruixat  fortissim, 
aixordant,  pahorós. 

Y  l’aygua  va  cayent:  demunt  dels  vidres, 
entre  mitj  de  fosfórichs  resplandors, 
redobla  un  pas  fantàstich,  una  marxa 
de  tenebras  y  mort. 


Els  núvols  suaument  van  esvahintse, 
lluheix  de  l’auba  la  gentil  rojor, 
y  las  gotas  de  pluja,  tremolosas, 
al  pur  oreig  relliscan  per  las  flors. 

Francesch  Oliver. 


NOVAS 

Ha  mort  el  gran  politich  espanyol  Pràxedes 
Mateu  Sagasta;  y'l  califiquém  aixis  perque 
ja’s  comprèn  que  lo  de  gran  politich ,  y  a  més 
espanyol ,  resulta  avuy  com  avuy  un  absurd. 
Passi  no  obstant  com  a  fórmula  que  l’us  ha 
consagrat  dintre  d’una  política  y  d’una 
prempsa  com  las  que  patim,  y  a  quina  cor¬ 
rupció  tant  contribuhí’l  mateix  Sagasta. 

i.a  desaparició  d’aquest  res  significa,  en 
res  ha  d’influir  en  l’esdevenir  del  Estat  espa¬ 
nyol,  sinó  sols  en  els  destins  dels  particulars 
que  de  la  política  viuhen  y  quina  estrella 
brillarà  més  o  menys  esplendenta  ab  la  mort 
del  quefe  del  partit  monàrquich  lliberal. 

Y  molt  menys  ha  d’influhir  en  els  destins 
del  Catalanisme,  que  ni  per  en  Sagasta  ni 
per  cap  politich  a  la  espanyola  havia  sigut 
comprés  ni  estudiat.  Fins  suposantli  bona  fe 
(cosa  que  se’ns  faria  difícil),  jamay  en  Sagas¬ 
ta,  clau  falsa  y  gastada  d’una  política  de 
convencions  encara  més  gastada  y  falsa,  po¬ 
dia  compendre  lo  qu’es  y  significa’l  nostre 
moviment.  Ab  el  seu  sistema  del  tira  y  aflui¬ 
xa,  debadas  se  digué  lliberal  qui  com  ell  to¬ 
lerà  totas  las  corrupcions.  L’antich  demagogo 


ab  trassas  de  cortisà  modern,  era  represen¬ 
tant  d’una  llibertat  més  diferenta  de  la  nos¬ 
tra  de  lo  qu’ho  es  la  monarquia  de  la  repú¬ 
blica  que  un  jorn  defensà.  La  seva  llibertat 
y  la  nostra  son  tan  antitéticas  com  la  menti¬ 
da  y  la  veritat,  la  corrupció  y  la  virtut,  las 
tenebras  y  la  llum. 

Per  aixó  no’ns  podia  ell  compendre,  y  per 
aixó  no  significa  res  pera  nosaltres  la  seva 
mort.  En  tot  cas  es  un  bé  relatiu,  perque’ls 
politichs  centralistas  que  puguin  succehirlo 
encara  valen  menys  qu’ell  y  encara  apressa- 
ràn  més  la  mort  del  centralisme  y  ab  ella’l 
triomf  del  regim  que  defensém. 


L’anunciat  meeting  catalanista  de  protesta 
contra'l  decret  d’en  Romanones,  organisat 
pel  «Centre  Escolar  Catalanista»,  que  devia 
celebrarse  a  Girona  1  dia  26  del  passat  de¬ 
sembre,  que  fou  prohibit  per  l’autoritat  go¬ 
vernativa  y  més  tart  autorisat  segons  manan 
las  lleys  qu'ab  aytal  prohibició  no  s’havian 
tingut  en  compte,  se  celebrà  per  fi’l  diumen¬ 
ge  dia  4  del  actual  en  el  teatre  de  Novetats 
d’aquella  inmortal  ciutat,  assistinthi  gran 

gentada  y  representacions  d’innombrables 
entitats  y  periódichs  de  tota  Catalunya. 

Ocupà  la  presidencia’l  senyor  Botet  y  Sisó, 
president  de  la  «Lliga  Catalanista»  de  Giro¬ 
na,  qui,  després  de  saludar  als  concurrents, 
cedí  son  lloch  al  president  de  la  Unió  senyor 
Roca.  Llegida  pel  secretari  la  llista  dels  ad¬ 
herits  y’is  representants,  el  senyor  Botet  y 
Sisó  pronuncià  un  discurs  de  tons  vehemen- 
tissims,  fent  patent  la  injustícia  del  decret 
d’en Romanones  que  prohibeix  la  ensenyansa 
del  catecisme  en  català,  y  la  falta  de  lògica 
del  actual  govern  al  pretendre  esmenar,  sense 
lograrho,  el  conflicte  creat  ab  aytal  decret. 

A  continuació’l  senyor  Cardús,  en  repre¬ 
sentació  del  «Centre  Escolar  Catalanista»  de 
Barcelona,  després  de  ressenyar  els  trevalls 
realisats  pera  la  celebració  del  meeting ,  de¬ 
mostrà  l’arbitrarietat  dels  governs  que  pro¬ 
hibeixen  a  determinadas  regions  lo  que  per¬ 
meten  a  altras,  y  remarcà  la  necessitat  d’en¬ 
senyar  en  català  al  jovent  de  Catalunya, 
única  manera — digué  —  de  que  surtin  vers 
catalanistas  y  aixis  s'apressi’l  triomf  de  nos¬ 
tra  causa. 

El  senyor  Gircós  recordà  la  protesta  pro¬ 
moguda  en  tota  Catalunya  al  intentar  l’Alon- 
so  Martínez  reformar  el  Códich  civil.  Aixó 
proba  que  llavors  com  ara,  Catalunya  sentia 
la  necessitat  de  fer  triomfar  la  personalitat 
pròpia  al  costat  de  la  de  las  altras  regions,  y 
que  lograrà  son  objecte  a  pesar  de  las  dispo¬ 
sicions  centralistas  que  pretenen  anorrearia. 
Digué  qu’es  mal  vell  entre’ls  politichs  espa¬ 
nyols  el  voler  matar  la  personalitat  de  las 
regions,  especialment  la  de  Catalunya  perque 
es  més  avensada  que  las  demés. 

El  senyor  Folguera  y  Duràn  parlà  en  nom 
del  «Centre  Català»  de  Sabadell.  Digué  en¬ 
tre  altras  cosas  que  no  volia  aduhir  argu¬ 
ments  contra’l  decret  ni  contra’l  cataplasma 
conservador,  y  que  no  hi  veya  atropell,  sinó 
una  mostra  de  lo  que  ve  a  causa  del  estat  ab¬ 
jecte  en  que  jeu  Catalunya,  que  té  dret  a  la 
sobirania  y  té  ab  l’Estat  espanyol  un  pacte 
fet  qu’encara  subsisteix:  perque  Catalunya, 
sola  o  ab  Aragó,  ’s  governava  ella  mateixa  fins 
que  s’uni  ab  Castella  mitjansant  pacte  matri¬ 
monial  que  no  ha  sigut  cumplert,  puig  no 
s’han  respectat  els  drets  de  quiscún  poble. 
Nosaltres  no  volém  dominadors,  ni  volém  és¬ 
ser  parias:  aquesta  es  la  substància  de  las 
Bases  de  Manresa. 

Recomanà  que,  ja  que’s  vol  acudir  a  las 
eleccions,  se  porti  a  las  Corts  a  gent  que  sen¬ 
se  mitjas  tintas  defensi  en  totalitat  els  drets 
de  nostra  terra  y  reclami  sa  autonomia. 

En  Joseph  Ma.  Roca  resumi  dihent  que  ni 
en  Romanones  ni  en  Silvela  lograràn  res, 
l'un  ab  son  decret,  l’altre  ab  sa  circular  y  sa 
contestació  al  missatje  dels  catalans,  contes¬ 
tació  qu’es  un  ramell  de  flors  ple  de  vibras. 
Es  impossible  treure  de  las  escolas  la  llen¬ 


gua  de  tants  sants  y  sabis,  la  llengua  de  sa- 
pientissimas  lleys,  la  llengua  del  rey  Jaume, 
d’en  Llull,  en  Muntaner,  l’Ausias  March,  en 
Metje,  l’Eximenis  y  en  Jordi  de  Sant  Jordi. 
Intentarho  sols,  es  ridicul,  y  més  si  ho  intern 
tan  nulitats  com  Silvelay  Romanones.  En  un 
periode  que  li  valgué  una  ovació  evocà’l  res¬ 
sò  de  la  llengua  catalana  en  el  Coll  de  Panis- 
sars,  en  tot  el  mar  llatí,  en  el  cadafalch  de 
Bach  de  Roda  y  en  l’assetje  de  Barcelona 
ahont  morí  en  Casanova. 

Deixariam  d’ésser  catalans — digué — si  dei¬ 
xéssim  perdre  la  llengua:  y  aixó  no  pot  ésser. 
La  llengua  es  l’ànima  del  nostre  poble,  y  no 
desapareixerà.  A  la  llengua  devém  el  desper¬ 
tar  del  nostre  poble,  a  ella  devém  l’aparició 
del  Catalanisme,  y  ella  salvarà  la  terra. 

Proposà,  y  s’acordà  per  absoluta  unani¬ 
mitat,  enviar  al  president  del  Consell  de  mi¬ 
nistres  el  següent  telégrama: 

« Meeting  catalanista  Girona  acordat  una¬ 
nimitat  mantenir  protesta  decret  Romano¬ 
nes,  entenent  deu  ésser  derogat,  estimant 
insuficients  aclaracions  govern  actual.  —  El 
President  de  la  Unió  Catalanisla,  Joseph  M.a 
Roca.)) 

El  senyor  Botet  y  Sisó  pronuncià  breus  pa- 
raulas  tancant  l’acte,  durant  el  que  havia  reg¬ 
nat  indescriptible  entusiasme. 


La  passada  setmana,  al  acabar  de  repre¬ 
sentar  el  primer  acte  del  drama  La  locura  de 
amor ,  mori  a  Manresa  la  famosa  actriu  cata¬ 
lana  Carlota  de  Mena.  D’ella  havian  dit  va- 
rias  eminencias  de  la  escena  extrangera  que 
l’havían  vista  representar,  qu’era  de  la  fusta 
de  las  grans  actrius.  No’ns  atrevirém  nosal¬ 
tres  a  dir  tant. 

A  la  cultura  del  públich  barceloní,  casulà 
fins  al  moll  dels  ossos,  si  que  hi  contribuhi 
la  Mena  representant,  es  cert,  melodramas 
esgarrifosos,  peró  representantlos  ab  un  bon 
gust  molt  digne  de  llohansa.  La  nota  senti¬ 
mental  que  donava  la  Mena  a  la  majoria  de 
sos  tipos,  conmovia  en  gran  manera  a  son 
públich.  Es  clar  que’ls  inteligents  no  podían 
seguiria  per  aquest  camí  (l’únich  fressable 
per’aquell  públich),  y,  per  més  que  la  titu¬ 
lat  en  actriu  eminent,  no  la  encoratjaren  a 
temps  obligantla  a  seguir  els  veritables  via¬ 
ranys  del  art.  Heusaqui  cóm  la  Mena  no  ar¬ 
ribà  a  gran  actriu:  peró,  en  cambi,  feu  un  pú¬ 
blich,  y  aquesta  obra  seva  la  devém  recordar. 
Ella  no  pogué  progressar,  peró  deixà  llevor 
sembrada  pera  que  son  públich  progressés; 
y  dels  progressos  d’aquest  se’n  convencé  ella 
mateixa,  y  ho  degué  celebrar  íntimament,  ab 
melancólica  fruhició,  en  la  trista  tardor  de 
sa  vida. 

Repetim  que  la  Mena  no  era  una  gran  ac¬ 
triu:  peró  era,  de  totas  maneras,  una  actriu 

bastant  complerta.  No  assolí  may  la  nota  trà¬ 
gica,  peró  fou  la  primera  actriu  dramàtica  de 
Catalunya,  y  en  el  género  cómich  demostrà 
també  son  domini  de  la  escena.  Algunas 
obras  catalanas,  com  La  Dida,  trobaren  en 
ella  una  intérprete  insubstituhible.  Repre¬ 
sentava  tambéab  predilecció, y  ab  molt  acert, 
dramas  d'en  Tamayo  y  Baus  y  altres  autors 
castellans,  y  sobre  tot  arreglos  del  francès, 
ab  maestria  y  sentiment.  Sa  dicció  era  neta, 
peró  darrerament  s’havia  amanerat  y,  al  per¬ 
dre  las  facultats,  havia  accentuat  certa  tona¬ 
da  cansonera  qu’en  sa  joventut  fou  un  de  sos 
encants. 

Descansi  en  pau  la  excelent  artista. 


L’obra  civilisadora  y  redemptora  del  Cata¬ 
lanisme  va  fent  son  fet.  Comensà  ab  esclats 
de  romanticisme,  mes  no  quedà  oblidada  la 
part  practica.  Hem  tingut  y  tenim  poetas, 
mes  també  tenim  filosops  que’ns  ensenyan 
que’l  moviment  de  nostra  reivindicació  es  un 
moviment  social  que’ns  enalteix  y’ns  fa  cul¬ 
tes.  Hem  conresat  la  bella  literatura  deia  terra, 
hem  evocat  nostras  tradicions  y  hem  cantat 
nostres  cants.  Ab  ells  hem  trobat  nostra  veri¬ 
table  personalitat,  y  hem  comprés  que  cal 
afermaria  en  totas  las  pràcli cas  de  la  vida. 
Y  hem  pensat  en  la  fundació  d’escolàs  catala¬ 
nas,  y  a  cada  vergassada  del  centre  hem 
comprés  més  y  més  la  necessitat  de  sa  implan¬ 
tació,  perque  ja  es  sabut  qu’en  l’obra  del 
Catalanisme  tenim  per  principals  colabora- 
dors  als  desatentats  goyerns  enemichs  dels 
pobles. 

Ara  es  a  l’agrupació  de  Sans  «Los  Sega¬ 
dors»  a  qui’s  deu  la  creació  d’un  Estudi  Ca¬ 
talà  ahont  hi  aniràn  els  noys  a  apendre  las 
primeras  lletras  en  nostra  parla,  y  d’ahont 
n’eixiràn  degudament  instruhits  pera  entrar 
en  els  tallers  y  pera  ésser  bons  ciutadans  y 
bons  pares  de  familia. 

En  aqueix  Estudi  Català  la  ensenyansa’s 
diferenciarà  de  la  oficial  en  que  no  hi  haurà 
excés  de  textes  inútils,  a  fi  de  que  resulti  pràc¬ 
tica  pera’ls  alumnes,  atenentse  tant  al  desen¬ 
rotllo  intelectual  y  moral  d’aquests,  com  al 
fisich. 


La  passada  setmana  estigueren  exposats 
en  el  Saló  Parés  uns  quants  quadros  y  di¬ 
buixos  d’en  Feliu  de  Lemus  que  cridaren 
extraordinàriament  l’atenció  com  a  obras  re- 
veladoras  d’un  verdader  artista  y  d’un  pintor 
consumat.  Nosaltres  no  tenim  a  n’en  Feliu 
de  Lemus  per  un  artista  tan  personal  com 
molts  han  volgut  suposar  qu’es;  la  influencia 
de  Velàzquez  se  nota  molt  en  ell  pera  que 
poguém  dir  qu’es  del  tot  seu  el  caràcter  de 

sas  obras,  o’l  modo  d’observar  la  realitat  que 
pinta.  De  totas  maneras,  las  obras  qu’ha  ex¬ 
posat  son  sólidas  de  debó,  y’l  posan  en  lloch 
distingidissim  entre’ls  bons  pintors  de  nos¬ 
tra  terra. 


Dilluns,  a  Romea,  va  estrenarse  en  català 
(l’obra  havia  sigut  ja  traduhida  y  represen¬ 
tada  anys  enrera  per  la  companyia  Guerrero- 
Mendoza)  el  quadro  poemàtich  titulat  La 
Nit  dels  Reys,  original  de  nostre  company  de 
redacció  en  Salvador  Vilaregut.  Aquesta  da¬ 
rrera  circunstancia’ns  priva  de  fer  cap  consi¬ 
deració  critica.  Ens  limitarém,  donchs,a  ano- 
tarque  la  nombrosa  concurrència  qu’assisti  al 
teatre  aplaudi  forsa  l’obra,  y  que  l’autor  ha¬ 
gué  de  surtir  a  escena  junt  ab  els  actors  y 
actrius  de  la  companyia  d’en  Borràs,  que  in¬ 
terpretaren  ab  carinyo  sos  respectius  papers. 


El  pianista  en  Arlhur  Marcet,  ab  la  coo¬ 
peració  de  distingits  professors,  ha  inaugu¬ 
rat  desde  i.er  de  janer,  en  aquesta  ciutat, 
una  Acadèmia  de  Música  pera  la  enseyansa 
de  solfeig,  teoria,  cant,  piano,  composició  e 
instruments  de  corda. 


El  dia  27  del  passat  desembre  la  senyoreta 
Onia  Farga  donà  un  concert  en  el  Centre 
Artístich  Musical,  demostrant  molt  domini 
del  piano  y  de  las  composicions  que  hi  exe¬ 
cutà,  ab  una  interpretació  per  cert  molt  per¬ 
sonal  y  vigorosa. 

En  la  primera  part  del  programa  executà 
ab  alguna  vacilació’l  Rondó  capritxós  de 
Mendelssohn,  la  Fuga  sobre  Alceste  de 
Glück,  de  Saint-Saéns,  y’l  Chor  de  filadoras 
del  mateix;  peró  tot  seguit  s’afinà  y’s  feu 
aplaudir  en  un  fragment  del  Vaixell  Fantasma 
y  en  La  Pastoreta  d’en  Rodríguez  Alcàntara. 
En  la  segona  part  fou  objecte  d’aplaudiments 
entusiastas  al  executar  varias  obras  de 
Chopin,  y  sobre  tot  la  Polonesa  en  mi  major , 
de  Liszt. 


El  quart  concert  de  la«Filarmónica»’s  cele¬ 
brà’l  29  del  passat  desembre  en  el  Teatre 
Principal.  Els  mestres  Granados  y  Crick- 
boom  executaren  tres  sonatas  pera  violí  y  pia¬ 
no,  de  Brahms,  Beethoven  y  Saint  Saéns, 
essent  molt  aplaudits  per  la  correcta  interpre¬ 
tació  que  las  hi  donaren. 

El  dia  de  cap  d’any,  al  dematí,  tingué  lloch 
en  el  teatre  de  las  Arts  el  primer  concert  que 
ha  donat  pera’l  públich  l’«Orfeó  Barcelonès». 

La  primera  matèria,  las  veus,  demostra 
que  l'«Orfeó  Barcelonès»  pot  arribar  a  ésser 
una  institució  musical  que  fassi  honor  a  Bar¬ 
celona. 

Foren  molt  aplaudits  el  mestre  Serra,  di¬ 
rector  del  «Orfeó»,  y’ischoristas d’aquest.  Fou 
celebrada  la  execució  de  las  composicions 
Sant  Dilluns ,  L'Hivern ,  Aleluya  y  Balada  Ca¬ 
talana. 


Fa  alguns  mesos  que’s  tracta  d’aixecar 
un  monument  a  Verdaguer  en  un  dels  cims 
del  Montseny,  y  havent  ja  sigut  nomenada 
la  Junta  organisadora  d’aytal  obra,  sembla 
que  molt  en  breu  apareixeran  las  llistas  de 
suscripció  popular,  precedidas  d’una  exhor¬ 
tació  als  catalans. 

Se  tracta,  segons  se'ns  ha  dit,  de  substitu- 
hirla  creu  de  Matagalls  per  una  de  ferro  ve¬ 
rament  monumental,  unificant  ab  aqueix 
monument  de  la  creu  que  tant  havia  cantat 
nostre  poeta,  el  monumental  poeta  mateix. 

La  Junta  organisadora,  que’s  reunirà  din¬ 
tre  de  pochs  dias  pera  fer  públich  el  projecte, 
està  formada  pels  senyors  següents: 

Reverent  doctor  don  Joseph  Pou  y  Batlle 
(Girona). — Doctor  Marti  Genis  y  Aguilar 
(Vich). — Antoni  Bori  y  Fontestà  (Barcelona). 
— Jaume  Novellas  de  Molins  (Barcelona). — 
Francisco  Comas  (Folgarolas).  — Lluís  Coll 
y  Espadaler  (Manlleu).  —  Antón  Busquets  y 
Punset  (Sant  Hilari).  —  Mossèn  Ignaci 
Obiols  (Osor). —  Ricart  Bessa  (Sant  Celoni). 
— Miquel  de  Reguer  y  de  Descatllar  (Tavér- 
nolas). — Jaume  Bofill  y  Matas  (Viladrau). 


Las  associacions  «Centre  Escolar  Catala¬ 
nista»,  «Associació  Popular  Regionalista», 
«Catalunya  y  Avant»,  «Catalunya  Autòno¬ 
ma»,  «Lo  Sometent»  y  la  «Lliga  Espiritual 
de  Nostra  Senyora  de  Montserrat»;  las  agru¬ 
pacions  del  «Cassino  Mercantil»,  «Ramón 
Llull»,  «Los  Montanyenchs»,  «Los  Sega¬ 
dors»,  «Lo  Tràngul»,  «Lo  Renaixement», 
«Los  Feyners»,  «Los  Pregoners»,  «Catala¬ 
nista  del  Poble  Sech»,  «La  Sahó»,  «Centre 
Catalunya  de  Sant  Andreu  de  Palomar»  y 
«Bach  de  Roda»,  y’is  periódichs  La  Renai- 
xensa ,  L' Art  del  Pagés ,  La  Nació  Catalana , 
Universitat  Catalana ,  Llevant ,  Montserrat , 
Vida  Nova  y  Joventut,  domiciliats  tots  a 
Barcelona,  convocats  per  la  «Lliga  de  Cata¬ 
lunya»  y  consultats  respecte  a  la  conve¬ 
niència  0  no  conveniència  de  concorre  a  la 
pròxima  lluyta  electoral,  acordaren  en  prin¬ 


cipi  en  sentit  afirmatiu,  atenentse  al  resultat 
de  la  votació  que’s  practicà  al  efecte. 

S’estàn,  donchs,  lent  els  preparatius  pera 
concorre  a  las  próximas  eleccions  llegislati- 
vas,  tenint  sempre  en  compte  lo  acordat  en 
las  Assambleas  de  la  Unió  y  las  oportunas 
alocucions  de  la  JuntaPermanent.  D’aquestas 
n’es  mostra  dignissima  la  circular  que  pu- 
bliquém  en  altre  lloch  del  present  número. 


Està  en  vias  de  formació  en  aquesta  ciutat 
una  nova  colectivitat  catalanista  que,  sem¬ 
blant  a  altras  del  extranger,  no  tindrà  més 
finalitat  que  celebrar  sessions  públicas  de 
bona  y  correcta  lectura. 

S'han  rebut  ja  adhesions  d’importants  per¬ 
sonalitats  de  nostra  terra,  y  en  la  redacció 
d’aquest  periódich  se  n’admeten  per  escrit  a 
fi  d’acabar  de  formar  la  susdita  colectivitat. 

Tan  prompte  hi  hagi  un  nombre  suficient 
d’inscrits  se  verificarà  la  reunió  preparatòria 
pera  redactar  reglament  y  demanar  autorisa- 
ció  legal  pera  constituhirla. 


Per’aquesta  nit  passada  havia  convocat  la 
«Lliga  de  Catalunya»  a  las  entitats  que  com¬ 
ponen  la  Unió  Catalanista ,  ab  el  fi  d’acordar 
els  necessaris  preparatius  pera  concorre  a  las 
próximas  eleccions.  No  arribém  a  temps 
aquesta  setmana  pera  dar  compte  del  resul¬ 
tat  d’aqueixa  reunió,  y  sols  declarém  veure 
ab  gust  las  tendencias  de  germanor  qu’arreu 
van  accentuantse  entre  tots  els  autonomis- 
tas,  lo  qual  es  indispensable  sempre  que’s 
tracti  de  realisar  actes  pera’l  bé  comú  dintre 
de  Catalunya.  En  aquest  mateix  sentit  s’ex¬ 
pressava  l’altre  dia  en  Folguera  y  Duràn  en 
una  carta  dirigida  a  n’en  Rafel  Patxot  y  pu¬ 
blicada  en  las  planas  de  La  Renaixensa.  Cal 
enrobustir  cada  dia  més  el  partit  autonomis¬ 
ta  català,  unintse  tots  en  lo  essencial  y  dei¬ 
xant  de  banda  petitesas  y  miserias.  Que  pensi 
cadascú  com  vulgui,  que’s  respecti  l’autono- 
mia  individual,  y  aixís  tots  els  autonomistas 
s’uniràn  encara  més,  y  la  massa  que  formin 
serà  més  forta. 


Havent  repartit  en  nostre  número  150  l’ul- 
tim  plech  de  l’obra  de  Ruskin  Natura,  el  tra¬ 
ductor  de  la  mateixa  senyor  Montoliu  ha 
escrit  una  Introducció  qu’avuy  comensém  a 
publicar  y  qu’anirà  en  primer  lloch  del  vo- 
lúm  que  dita  obra  formi.  Se  contenen  en 
aqueixa  Introducció  interessants  noticias  so¬ 
bre  Ruskin,  explicantse  la  vida  del  emi-. 
nent  filosop  y  donantse  compte  de  sas  obras 
més  capdals,  ahont  ha  trobat  el  traductor 


JOVENTUT 


els  materials'  que  integran  el  llibre  Natura 
qu’hem  tingut  la  satisfacció  d’oferir  als  abo¬ 
nats  de  Joventut. 


Publicacions  rebudas: 

Nomenclatura  de  Geografia  Universal  pera 
l’us  de  las  escolas  catalanas,  composta  per 
Francisco  Flos  y  Calcat  y  publicada  sots  els 
auspicis  de  l’«Associació  Protectora  de  la 
Ensenyansa  Catalana».  Aquesta  associació 
(que  com  diguerem  s’establi  fa  poch  respo¬ 
nent  al  doble  fi  d’omplir  un  buyt  que’s 
notava  en  nostra  ciutat,  y  de  neutralisar  en 
lo  possible’ls  efectes  de  las  disposicions  dels 
governs  centralistas  atentatorias  a  la  lliber¬ 
tat  del  nostre  idioma),  ha  fet  una  bona  obra 
ab  la  publicació  d’aquest  llibret,  tan  útil  a 
las  escolas  com  tots  els  del  reputat  professor 
senyor  Flos  y  Calcat. 

Calendari  Català  pera  l'any  igoy,  coleccio- 
nat  y  publicat  pel  conegut  llibreter  Joan  Bap¬ 
tista  Batlle.  Forma  un  volúm  de  160  pàginas. 
El  text  es  degut  als  escriptors  catalans 
Sebastià  Farnés,  Ramón  N.  Comas,  mossèn 
Jacinto  Verdaguer,  Maspons  y  Camarassa, 
mossèn  Jaume  Collell,  Moliné  y  Brasés, 
mossèn  Costa  y  Llobera,  Bori  y  Fontestà, 
Frederich  Rahola,  Busquets  y  Punset,  No- 
gueras  y  Oller,  Cots  y  Soldevila,  etc.  Reco- 
maném  a  nostres  lectors  el  Calendari  Català 
d’enguany. 

Hem  rebut  el  Tractat  del  Ball  de  la  Sar¬ 
dana  que  l’empordanès  senyor  Valls  y  Sala 
ha  escrit  ab  l’intent  de  popularisar  el  tipich 
ball  català.  El  follet  va  precedit  d’un  estudi 
sobre  l’origen  del  nostre  ball,  y  notas  tradi¬ 
cionals  forsa  interessantas.  La  ensenyansa 
que  ve  després  es  sumament  clara  y  concisa, 
pròpia  pera  ésser  rebuda  fins  per  aquells 
que  no  tinguin  cap  noció  de  la  sardana,  si 
bé,  com  fa  constar  l’autor,  lo  que  cal  per’arri- 
bar  a  esserne  contador  es  pràctica  y  més 
pràctica  devant  mateix  de  las  coblas.  Acom¬ 
panya  al  tractat  la  sardana  llarga  La  Orfa- 
neta ,  del  senyor  E.  Guiteras,  pera  piano.  El 
folleti  se  ven  a  60  cèntims. 

Judicis  crítichs  referents  a  l'obra  «Dramas 
rurals ))  d'en  Víctor  Català.  El  llibreter 
antiquari  en  Fèlix  Clos  ha  publicat  baix 
aquest  títul  un  interessant  fascicle  en  el  que 
s’hi  reproduheixen  íntegrament  las  opinions 
emesas  per  reputats  escriptors  sobre  dit  lli¬ 
bre,  que  a  sa  aparició  tingué  Joventut  la  sa¬ 
tisfacció  de  senyalar  com  a  fita  gloriosa  en  el 
camp  de  las  lletras  catalanas,  lo  mateix  que’l 
nom  de  son  eminent  autor.  Se  llegeixen  en 
el  fascicle’ls  articles  crítichs  d’en  Maragall, 
l’Opisso,  en  Pin  y  Soler,  en  Moliné  y  Bra¬ 
sés,  en  Morató,  nostre  company  Zanné  y 

altres,  publicats  en  el  Diario  de  Barcelona,  La 
Vanguardia ,  La  Renaixensa ,  La  Veu  de  Cata¬ 
lunya ,  La  lluslración  .Artística,  La  Tarjeta 
Postal  Ilustrada  y  Joventut.  S’acompanyan 
alguns  dels  grabats  que  ilustran  l’obra  Dra- 
mas  rurals ,  interposats  ab  els  articles  cri- 
tichs.  Per  nostra  part  alabém  l’acte  del  inte- 
ligent  llibreter  senyor  Clos,  qu’ab  aquesta 
publicació  proba  son  empenyo  en  que’s  fo¬ 
menti  la  bona  literatura  de  la  terra.  El  fasci¬ 
cle  se  serveix  a  tothóm  que’l  demani  acom¬ 
panyant  l’import  de  15  cèntims  en  sagells  de 
correu. 

El  distingit  compositor  en  Joan  Borràs  de 
Palau  ens  ha  entregat  un  exemplar  del  Pen¬ 
sament  Religiós,  poesia  de  mossèn  Jacinto 
Verdaguer,  pera  la  que  ha  escrit  una  delicada 
melodia  de  caràcter  apropiadissim  a  la  lletra 
per  sa  senzillesa  y  candorós  misticisme.  Ei 
Pensament  Religiós  es  una  composició  musi¬ 
cal  digna  del  autor  de  La  Farigola. 

Un  faccioso  màs  y  algunos  frailes  menos. 
S’ha  publicat  la  sexta  edició  d’aquesta  obra 
d’en  Pérez  Galdós  pertanyent  a  la  segona 
serie  dels  Episodios  Nacionales.  Fins  ara 
d’aquest  Episodio  se  n’han  venut  31.000 
exemplars.  Preu,  2  pessetas. 

Els  Saltimbanquis.  Passa-temps  cómich- 
dramàtich-modernista,  original  d’Hermene- 
gild  Vallvé.  Val  una  pesseta. 

La  llibreria  de  Miquel  Parera  ha  publicat, 
com  sol  fer  cada  any,  una  elegant  Agenda- 
Dietari.  La  precedeixen  alguns  articles  fir¬ 
mats  per  M.  Parera,  Emépese  y  Mira  Leroy, 
relatius  a  arts  gràficas  e  industrials.  Se  ven 
a  3  pessetas. 

La  Imprenta  Elzeveriana  ha  publicat  per 
cap  d’any,  com  obsequi  a  sos  clients,  un  mag- 
nífich  almanach  de  paret,  propi  pera  des¬ 
patx,  ab  una  notable  decoració  deguda  a 
n'en  D.  Renart. 

Altre  Almanach  hem  rebut  de  la  Imprenta 
d’en  Joseph  Cunill,  ab  un  garbós  dibuix 
d’en  Ramón  Casas. 

Es  també  remarcable  l’almanach  publicat 
per  la  casa  Orsola,  Solà  y  C.%  que’s  dedica 
a  la  fabricació  de  mosaichs  hidràulichs. 

La  casa  J.  Uriach  y  C.a  reparteix  a  sos 
parroquians  un  almanach  que’s  distingeix 
per  l’artística  elegancia  de  son  decorat,  de 
caràcter  modernista. 

També  ha  publicat  un  almanach  pera  1903, 
en  el  qu’anuncía  son  comers  en  imprenta, 
litografia  y  llibres  ratllats,  la  casa  R.  Mo- 
lero.  El  dibuix  d’aquest  almanach  es  degut 
a  en  A.  Femenia. 


Fidel  Giró,  impressor.  — Carrer  de  València,  31 1 

NOSTRE  FOLLETÍ 

Terminada  la  publicació  de  l’obra  d’en  Pujulà  y  Vallés 

TITKLLAS  FEBLES 

que  tant  del  gust  ha  sigut  de  nostres  lectors,  repartim  ab  el  present  número 
la  cuberta,  deguda  al  mateix  autor.  Las  personas  que  tinguin  complerta  la 
colecció  dels  folletins  y  vulguin  enquadernarlos,  poden  durlos  junt  ab  la 
cuberta  à  aquesta  Administració,  ahont  mitjansant  la  entrega  de  20  cèntims 
se’ls  donarà’l  llibre  enquadernat  en  rústica.  Las  enquadernacions  en  cartonné 
valen  50  céntirrs. 


La  setmana  entrant  comensarém  la  publicació  en  nostre  folletí  del  aplech 
d’estudis  originals  del  eminent  prosista  català  Joaquim  Ruyra,  que  portarà 
per  títul 

EL  CATALANISME 
Y  LAS  ELECCIONS 

Cal  posar,  com  se  diu  vulgarment,  els 
punts  sobre  las  is. 

L'acort,  pres  en  principi  per  moltas  enti¬ 
tats  d’aquesta  circunscripció  adheridas  à  la 
Unió  Catalanista ,  d’anar  a  las  próximas  elec¬ 
cions,  no  significa  pas  cap  cambi  de  princi¬ 
pis  com  algú  ha  volgut  suposar,  sinó  qu’es 
sols  acort  accidental  en  rahó  als  aconteixe- 
ments. 

Prou  saben  els  llegidors  de  Joventut  que 
nosaltres,  adherits  a  la  Unió ,  no’ns  hem  mos¬ 


trat  may  partidaris  d’anar  a  las  Corts,  com 
tampoch  s’hi  han  mostrat  en  els  darrers  anys 
altres  periódichs  que  sustentam'en  tota  sa 
integritat  el  credo  catalanista.  Peró  (apart 
de  que  sempre  hem  dubtat  qu’en  aquelPcen- 
tre  de  corrupció  política  y  social  que  per  sar¬ 
casme  s’anomena  Congrés  de  Representants 
de  la  Nació,  hi  puguin  trobar  satisfacció 
nostras  aspiracions)  lo  que  com  a  catalanis- 
tas  hem  dit  sempre,  no  ha  sigut  que  degui 
prescindirse  d’anar  a  las  Corts,  sinó  qu’en 
tot  cas  sols  devém  anarhi  pera  sostenir  ab 
energia  nostres  drets,  sense  tebiors  ni  vaci- 
lacions.  Altra  cosa  no  podiam  diria,  perque 
en  las  Assambleas  de  la  Unió  ha  sigut  ben 
previst  tot  lo  referent  a  eleccions  y  s'han  pres 
acorts  ben  concrets  sobred  particular,  à  fi  de 
que’l  Catalanisme,  al  ésser  portat  a  las  lluy- 
tas  electorals,  no  pugui  contaminarse  ab  els 
vicis  de  que  adoleixen  tots  els  sistemas  le¬ 
gals  (!)  que’ns  imposa’l^centralisme,  màqui¬ 
na  quins  engranatjes  embrutan  y  trituran,  y 
pels  que  cal  passar  y  eixirne  sencers  y  sense 
màcula  tal  com  hi  entrarem,  essent  aquest  el 
gran  inconvenient  que  sempre  hem  tingut 
previst,  y  al  qual,  la  veritat  sia  dita,  sem- 
pre’ns  ha  repugnat  sotmétrens. 

Peró  la  Unió  Catalanista  es,  0  deu  ésser, 
un  agregat  de  tots  els  autonomistas  catalans, 
sens  exclusivismes  y  respectantse  las  opi- 

nions  y  la  personalitat  de  cada  hu  ab  tal  que 
cada  hu  vulgui  la  complerta  autonomia  de 
nostra  terra  y  no  apeli  may  a  medis  dubto¬ 
sos  ó  degradants  pera  defensaria;  y  aixís  hem 
vist  autonomistas  de  la  Unió  qu’han  anat  de¬ 
cidits  a  las  lluytas  electorals  (exemple  las 
darreras  eleccions  municipals),  y  no’ns  ha 
extranyat  gens.  Lo  qu’ha  dit  sempre  la  Unió 
y  segueix  dihent,  es  que  si  may  las  entitats 
d’un  districte  creuhen  necessari  anar  a  las 
eleccions,  sobre  tot  las  llegislativas,  l'acort 
ha  d’ésser  pres  no  per  una  sola  entitat,  sinó 
per  la  reunió  de  totas,  convocadas  per  la  més 
antiga  (tal  com  ho  ha  fet  ara  a  Barcelona  la 
«Lliga  de  Catalunya»);  y  que’ls  candidats 
que’s  presentin  sàpigan  y  puguin  ostentar  ab 
el  cap  ben  alt  la  nostra  representació. 

Posteriorment  la  Unió ,  procurant  no  mos- 
trarse  fanàtica  ni  exclusivista,  ha  acullit  ab 
simpatia  la  idea  d’una  inteligencia  ab  altres 
elements  autonomistas  per'aquells  actes  en 
que  sia  necessari’l  concurs  de  tots,  sens  ab¬ 
dicar  ningú  de  cap  de  sos  principis;  y  aquei¬ 
xos  altres  elements  poden  ésser  de  la  dreta 
o  de  la  esquerra,  ab  tal  que  de  bona  fe  y  ab 
convicció  trevallin  pera’l  bé  de  Catalunya, 
que  la  Unió  ja  cuydarà  de  no  separarse  del 
cami  qu’en  son  credo  catalanista  té  prescrit, 
o  per  millor  dir,  ja  cuydarà  d’obrar  honrada¬ 
ment  segons  sa  conciencia. 

Es,  donchs,  molt  natural  que  las  entitats 
de  la  Unió  reunidas  a  la  «Lliga  de  Catalu¬ 
nya»  acordessin  concorre  a  las  próximas 
eleccions;  tan  natural,  que  no  caldria  esfor- 
sarse  a  dirho  si  no  haguessin  existit  en 
aquests  darrers  temps  apassionaments  y  fa¬ 
natismes  capassos  d’ofuscar  criteris  ben 
clars.  A  major  abundament,  l’acort  d’anar  a 
las  eleccions  y’l  nombrament  d’una  comissió 
ab  facultats  ilimitadas  pera  entrar  en  rela¬ 
cions  si  necessari  ho  creu  ab  altres  elements 
autonomistas,  no  es  més  que  una  afirmació 
del  criteri  manifestat  en  el  darrer  Consell 
general  de  representants,  en  que  l’actual 
president  de  la  Unió  senyor  Roca  fou  objecte 
d’un  vot  unanim  de  confiansa  precisament 
per  haverse  mostrat  partidari  d’anar  a  una 
inteligencia  ab  altres  elements  autonomistas 
quan  la  Junta  Permanent  ho  considerés 
oportú. 

No  oblidém  tampoch  qu’en  l’Assamblea  de 
Tarrassa’l  mateix  senyor  Roca  digué  que  si 


may  el  Catalanisme  anava  a  las  Corts,  devia 
anarhi  «no  ab  la  humilitat  del  que  demana 
almoyna,  sinó  ab  la  enteresa  del  qu’exigeix 
el  pagament  d’un  deute  sagrat,  del  que  vol 
que’s  torni  a  la  seva  terra  lo  que  li  fou  arre- 
bassat  per  la  forsa»,  y  que  «els  candidats  que 
presenti’l  Catalanisme  han  d’acceptar  totas 
las  bases  fonamentals  del  programa  deíen- 
santlo  a  tota  costa  encara  que’ls  insultin,  en¬ 
cara  que’ls  befin,  encara  que’ls  maltractin, 
encara  que’ls  treguin,  encara  que’ls  escupin 
a  la  cara». 

Aquest  es  nostre  Catalanisme,  y  hem  de 
creure  que  aquests  segurament  seràn  els 
candidats  que  las  entitats  de  la  Unió  presen- 
taràn  si  la  ocasió  arriba.  Donchs  encara  que 
sían  més  tebis  els  candidats  qu’altres  ele¬ 
ments  presentin,  lo  qu’hem  de  procurar  es 
que’ls  nostres  responguin  al  nostre  modo 
d’ésser,  pera  que’s  vegi  quins  som  nosaltres 
y  quin  es  el  Catalanisme  que  defensém. 

Per  tot  lo  dit,  no  veyém  que  hi  hagi  motiu 
de  que  ningú's  sorprengui  si’ls  catalanistas 
de  la  Unió  acudeixen  a  la  lluyta  electoral. 
Anirém  o  no  anirém  a  las  eleccions,  peró  si 
s’obra  ab  decisió  y  energia  tal  com  se  deu, 
més  aviat  trobarém  motius  de  joya  que  de 
pesar:  no  per  lo  que’ns  puguin  donar  a  Ma¬ 
drid,  que  no  som  pas  pidolayres  (i),  sinó 
perque  devant  del  poder  central  y  dels  vivi¬ 
dors  polítichs  que  acoblan  totas  sas  forsas 
contra  nosaltres,  ens  hi  trobarém  probable¬ 
ment  tots  units.  La  unió  fa  la  forsa — diuhen 
—  y  si’ls  de  la  Unió  realisan  bé  l’acte  que’s 
prepara,  ne  portaràn  molts  d’adeptes  a  la 
causa,  ó  al  menys  faràn  que  sían  molts  els 
que  s’hi  acostin. 

Tots  els  honrats  vindràn,  y  tot  els  que  do 
sian  exclusivistas  com  no  ho  som  nosaltres; 
y  a  bona  voluntat  no’ns  guanyaràn,  que  si  bé 
no  hem  d'abdicar  en  lo  més  minim  de  nos- 
tras  aspiracions  en  benefici  de  ningú,  sempre 
estém  disposats  a  reconeixe  las  bonas  quali¬ 
tats  dels  demés.  Y  del  mateix  modo  que  cen¬ 
surarem  als  regionalist  as  que,  sense  parlar  clar 
a  Madrid  y  sens  haverse  ajustat  per’anarhi  a 
lo  prescrit  en  las  Assambleas  catalanistas, rse 
deyan  representants  del  Catalanisme,  els  ala- 


(i)  Els  nostres  drets  son  nostres,  y  lo  qu’es  nostre 
jcóm  hem  de  demanarho?  ^Ni  cóm  pot  donar  qui  ha 
de  retornar? 

barem  al  véurels  sostenir  ab  enteresa  lo 
essencial  de  nostre  programa.  Aixis  succehí 
ab  el  doctor  Robert,  aixis  ha  succehit  ab  els 
senyors  Domènech  y  Rusinol,  y  succehirà  lo 
mateix  fins  ab  aquells  que,  no  dihentse  ca- 
talanistas  ni  haventse  obligat  per  lo  tant  a 
defensar  nostra  causa,  defensin  palesament 
l’autonomia  de  Catalunya. 

Aixis  també  esperém  que  succeheixi  ab  els 
federals  catalans:  si  bé  es  cert  que'a  n’aquests 
tenim  més  d’un  motiu  pera  considera: los 
gayre  bé  catalanistas,  tota  vegada  que  lo 
essencial  y  lo  principal  de  son  programa  es 
l’autonomia  de  las  regions. 

Tots  s’aniràn  convencent  de  que’l  cami 
més  pràctich  es  el  nostre,  y  a  tots  els  tindrém 
al  costat  en  dia  no  llunyà,  pera  fer  trontollar 
la  corcada  politica  centralista  que’ns  malme- 
na,  salvant  a  Catalunya  y  ab  ella  las  demés 
regions  que’n  sàpigan  pendre  exemple.  Y 
llavors  podrém  dir  que  federals,  regionalis- 
tas  y  catalanistas  tots  som  uns,  perque'l 
nom  no  fa  la  cosa  y  perque  tots  tenim  una 
mateixa  gran  aspiració  que’ns  uneix.  El 
gran  partit  salvador  s’està  formant  més  que 
depressa.  Cal  qu’estiguém  units  en  alló  que 
convingui;  calen  la  germanor  entre  tots  y  la 
enteresa  de  tots  contra’l  comú  enemich. 

Lluís  Vía. 


CABÀS  DE  POBRE 

L'horitzó. 

has  passejat  may  a  vora  mar  y  has  es¬ 
tès  ton  esguart  fins  al  horitzó?  ;No  es  cert 
que  sempre  aquest  t’ha  aparegut  com  la  rat¬ 
lla  limitadora  de  ta  mirada?  No,  home:  l'ho- 
ritzó’l  portas  tu  mateix  en  tu  mateix.  Puja 
al  pi  que  verdeja  vora  la  platja,  y  l’horitzó’l 
veuràs  més  gran;  puja  al  cimall  vehi,  y’l  veu¬ 
ràs  més  gran  encara.  Y  alt  o  baix,  allí  hont 
estiguis,  del  horitzó  qu’oviris,  gran  o  petit, 
sols  tu’n  seràs  el  centre. 

Riallers. 

Aqueixos  infants  que  ja  en  els  pits  de  sas 
mares  riuhen  y  os  allargan  sas  carnosas 
mans;  que  quan  jugan  pel  carrer  os  venen 
a  trobar  rihent...  quina  tristor  me  fan!  Por- 
tan  una  direcció  contraria  a  la  humanitat 


sencera,  y’l  topament  que  faràn  ab  ella  serà 
terrible. 

Terrejar. 

Quan  la  trobo  a  la  maynada  terrejant  pels 
carrers,  m’ajupo  y’is  beso.  íNo  es  potser  un 
instint  natural  que’ls  fa  arrossegarse  pel  sol 
y  grapejar  la  terra?  Pla  qu’arribarà’l  jorn  en 
que„  aixecantse,.  voldràn  tocar  de  front  als 
núvols.  íTe’n  recordas  de  quan  terrejavam? 
—  Terrejém  encara!  —  ens  dihém...  Vans 
son  nostres  propòsits:  ens  han  fet  fugir  la 
terra  de  sota’ls  peus! 

La  suma. 

Tres  ignorants  junts  no  faràn  may  un  sabi; 
en  cambi,  tres  sabis  junts  poden  fer  moltas 
bestiesas. 

Els  simpàtichs. 

T’admiras  de  que’ls  vividors  tinguin  l’as¬ 
pecte  tan  simpàtich,  sense  veure  que  un  anti- 
pàtich  no  pot  viure  íent  de  vividor. 

Anàlisis. 

Hi  hà  molta  gent  que  diu  qu’estima,  y  en 
realitat  creu  estimar.  Succeheix  moltas  vega- 
das  que’ls  actes  d’estimació  envers  nosaltres 
ens  son  perjudicials.  Per  aixó’ls  homes  pru¬ 
dents  no’n  tenen  prou  ab  que  se’Is  estimi, 
sinó  que  necessitan  analisar  els  actes  de  ca- 
rinyo. 

Coneixe  'i temps. 

Al  meu  poble  hi  havia  un  vell  que  te¬ 
nia  fama  de  coneixe’l  temps.  Surtia  de  casa 
un  día  aixis  com  avuy,  y  se’n  anava  cap  a  la 
Planassa,  y  aturantse  ab  els  que  prenían  el 
sol  a  la  porta  de  sas  casas,  quan  li  pregunta- 
van: — ,-Quín  temps  farà  demà,  avi? — ell  res¬ 
ponia: — Mal  temps,  minyons:  me  sento  una 
punxada!  — 

Y  després,  fent  via  per  la  carretera,  entra¬ 
va  a  vila  pel  Portal,  y  quan  li  preguntavan 
els  que  feynejavan  al  carrer:  —  íQuín  temps 
farà  demà,  avi?  -ell  responia: — Bon  temps, 
minyons,  bon  temps. — 

Y  al  sentdemà,  si  plovia,  el  seu  passeig  se 
limitava  a  la  Planassa,  ahont  tots  li  deyan 
admirats: — Tinguereu  rahó,  avi. — Y  si  feya 
sol,  se’n  anava  al  Porta!  no  més,  ahont  tots 
li  deyan  lo  mateix. 

Veushoaquí. 

Batre  ja. 

Un  poeta  es  un  hermafrodita:  té  de  mas¬ 
cle  la  part  de  pensador,  y  de  femella  la  de 
músich. 

Tanzigir. 

Tranzigir  equival  a  confessar  que  no  es- 
tém  convensuts  de  nostras  ideas.  L’home 
qu’està  convensut  y  tranzigeix  es  un  hipòcri¬ 
ta.  Sols  en  un  cas  no  ho  es:  quan  el  seu  con¬ 
venciment  es  de  que  deu  tranzigir.  L’home 
que  no  està  convensut  d’una  idea  no  pot  ve¬ 
rificar  l’acte  de  transacció.  Perque  no  es  pos¬ 
sible  que  un  home  accepti  drets  sobre  una 
casa  que  no  té. 


PLANY 

El  vent  sech  que  fort  bufava 
l’arbre  vell  trontollejava 
rebatentl®  a  tort  y  a  dret; 
y  la  fulla  esgroguehida 
murmurava  defallida: 

«Adeu,  arbre,  que  tinch  fret! » 

Y  al  fugir  de  la  brancada 
que  restava  despullada, 
devallava  lentament 
tota  trista,  esmortuhida, 
bo  y  cercant  un  lloch  de  vida 
hont  no  hi  fes  ni  fret  ni  vent. 


Y’l  vent  cruel  que  fort  bufava 
el  fullàm  arrossegava 
rebatentlo  a  tort  y  a  dret; 
y  la  fulla  esgroguehida 
murmurava  defallida: 

«Aquí  baix  també  hi  fa  fret». 

MADRIGAL 

Entre  las  rosas  del  florit  jardí 
qué  bé  hi  estéu,  Amor, 


Inversió. 

La  Revolució  Francesa,  establint  els  Drets 
del  home,  encoratjà’l  socialisme.  Nosaltres 
aném  a  la  revolució  social  pera  establir  els 
drets  del  individuu. 

Filosofia. 

Un  home  civilisat  colocat  en  el  vértix  del 
àngul  recte  que  forma  la  prolongació  d’una 
linia  férrea  al  curvarse,  resta  impassible  al 
veure  venir  vers  ell  un  tren  a  tota  velocitat, 
donchs  sab  la  direcció  que  pendrà.  A  un  sal- 
vatje  li  es  suficient  la  sola  visió  del  monstre 
de  ferro  pera  prorrompre  en  crits  y  exal- 
tarse. 

Aixís  mateix,  l’home  qu’ha  maridat  sa  àni¬ 
ma  ab  la  filosofia,  veu  avensar  vers  ell  els 
aconteixements,  impassible,  coneixedor  com 
es  de  la  llur  direcció  precisa;  ensemps  que 
l’home  ignorant  riu  o  plora  exageradament 
al  més  petit  aconteixement  favorable  ó  des¬ 
favorable  que  li  esdevingui. 

F.  PujulA  y  Vallés. 


balandrejant  el  vostre  cos  diví, 
escampant  pampallugas  de  claror 
que  fan  glati’l  meu  corl 

Entre  las  rosas  del  florit  jardí, 
vos  sou  com  la  poncella  voluptuosa 
que  ja’s  comensa  a  obrL 


A  MA  ESTIMADA 

Mon  bé,  ma  vida  tota,  jo  os  adoro. 

Fa  temps  que  os  pressentia  ja  mon  cor. 

No  havia  jo  viscut  may  del  amor, 
y  ara  de  tant  que’n  visch  sembla  que’m  moro. 

No  os  allunyéu,  que  quan  sou  lluny  m’anyoro; 
del  sospir  vostre  vull  sentí’l  remor; 
vull  que  aquests  ulls  que  son  font  de  claror 
riguin  quan  rich  y  plorin  quan  jo  ploro. 

Vull,  sobre’l  marbre  pur  de  vostre  front, 
estamparhi  a  petons  pensa  altanera. 

Assedegat  estich:  obriu  la  font 
de  vostra  ànima  dolsa  y  falaguera! 

Estimeume,  que  al  fí  no  es  cap  afront, 
com  os  estimo  jo,  dona  encisera, 
y  doneume  ab  els  Habis  tot  un  món 
al  péndrens  y  donans  l’ànima  entera! 


Carles  Ferrer  Clavé. 

DE  MÚSICA 

«El  6  d’octubre  de  ióoo  tingueren  lloch  a 
Florensa,  en  el  palau  Pitti,  grans  festas  pera 
celebrar  el  matrimoni  de  Maria  de  Médicis 
ab  el  rey  Enrich  IV.  Durant  tres  jorns  sols 
s’ohi  música,  sols  se  vegeren  seguicis  sump¬ 
tuosos,  dansas  y  mascaradas;  però  la  més 
maravellosa  de  las  maravellas  fou  la  repre¬ 
sentació  de  la  faula  d’Orfeu  y  d’Euridice, 
posada  en  vers  per  Ottavio  Rinuccini,  y  en 
música  per  Jacopo  Peri  y  Giulio  Caccini.  Al 
jorn  següent,  la  cort  aplaudia  una  pastoral 
titulada  Ratlo  di  Cefalo,  quins  cantàbils  ha- 
vian  sigut  ideats  per  Caccini. 


Aqueix  primer  any  del  sigle  xvii  serà 
comptat  entre'ls  més  ilustres  de  la  historia 
de  la  música.  iQué  hi  havia  passat?  Res, 
o  poca  cosa:  l'ópera  moderna  havia  nas¬ 
cut.))  ( i ) 

D’una  reunió  de  personas  cultissimas,  ay- 
mants  de  las  arts,  situadas  en  un  ambient 
que  volia  ésser  una  nova  Grècia,  n’eixi  l’ópe- 
ra.  L’ópera  nasqué  seriosament.  La  bellesa 
artística  resultant  de  la  vera  unió  de  la  poe¬ 
sia  y  de  la  música,  era  l’únich  objectiu  dels 
aristocràtichs  concurrents  a  las  festas  del 
palau  Pitti.  No  obstant,  els  ilustres  Peri, 
Rinuccini  y  Caccini  han  fet  inconscientment 
un  gran  tort  al  Art,  tort  que  potser  no  té  ja 
remey,  y  quals  conseqüencias  poden  apre- 
ciarse  avuy  en  els  moderns  teatres  d’ópera. 


La  polifonia  de  la  Edat  Mitja,  que  ja  en  el 
Renaixement  simplificà  sas  formas,  s’anà 
modificant  ab  el  temps,  en  el  sentit  de  ferse 
cada  vegada  més  senzilla,  fàcil  y  comprensi¬ 
ble.  Per  aquest  cami  de  la  modificació  s’arri¬ 
bà  a  obtenir  la  melodia  deslligada  del  teixit 
armónich  que,  desdenyat  pels  compositors, 
semblà,  en  certs  moments,  desapareixe. 

La  melodia  absoluta  triomfà:  al  robust 
conjunt  polifónich,  al  chor  potent  ahont  vi- 
bran  tots  els  matisos  de  las  veus  humanas 
succehi’l  cantàbil  d’un  home  o  d’una  dona. 
Heusaqui  cóm  vingué  a  la  vida  del  Art, 
mercès  a  algunas  transformacions,  aquest 


sér  que’ls  italians  calificaren  de  virtuoso , 
rey  de  la  escena  lirica,  qu’ofegà  al  chor,  a  la 
orquesta,  al  poeta,  al  compositor,  qu’avassa- 
llà  als  públichs,  que  feu  esclatar  deliris  folls 
o  tempestas  furiosas...  Avuy  aquest  sér  reg¬ 
na  ab  l’imperi  d’avans,  sobre  tot  quan-sa 
veu  es  de  tenor. 

Els  aristocràtichs  concurrents  a  las  festas 
del  palau  Pitti  sembraren  la  llevor  del  mo¬ 
dern  cantant  d’ópera:  vegis,  donchs,  cóm  la 
rahó’ns  sobra  al  afirmar,  com  hem  fet  no  fa 
gayre,  llur  gran  tort  al  Art,  tort  que  potser 
ja  no  té  remey. 

Allà  hont  el  filosop  se  mor  de  gana  y  es 
ridiculisat;  allà  hont  l’artista  ab  prou  feynas 
menja,  el  cantant,  representat  per  sa  especie 
més  elevada,  el  tenor ,  ab  quatre  pinyols  se  fa 
una  fortiyaa.  Son  nom  omplena  un  estat,  Els 
periódichs  li  dedican  columnas  senceras,  els 
crítichs  més  seriosos  discuteixen  sa  corda 
?nitja,  sos  aguts ,  son  fraseig ,  etc.  A  propòsit 
del  tenor  s’entaulan  furiosas  polémicas  en  els 
cafés  y  circuls  de  sport.  Se’l  compara  ab  es¬ 
tels  ja  desapareguts  del  cel  del  cant.  Deve- 
gadas  las  discussions  s’acaban  a  plantofadas, 
ohintshi  molt  sovint  las  paraulas  més  gro- 
lleras. 

Y  mentres  tant  el  tenor  porta’ls  bigotis  a 
lo  Guillém  II  d’Alemanya,  s’omple’ls  dits  de 
brillants  y  la  cartera  de  bitllets  de  banch,  y  si 
es  un  xich  instruhit  no  pot  menys  d’excla¬ 
mar:  «Gracias  vos  donch,  Rinuccini,  Cacci¬ 
ni,  Peri;  per  vostre  enginy  y  per  la  ignoràn¬ 
cia  y  mal  gust  de  la  gent  del  meu  temps, 
soch  un  home  felís!» 

Deixant  de  banda  ’ls  dramas  lírichs  de 
Wagner,  que  solzament  algunas  dotzenas 
d’aficionats  escoltan  com  s’han  d’escoltar,  y 
que’s  mutilan  y  fan  malbé  lo  mateix  aqui  que 
a  Fransa,  Italia  y  fins  Alemanya,  com  diu 
en  Chamberlain;  deixant  de  banda  las  trage- 
dias  líricas  de  Glück,  las  óperas  romànticas 
de  Weber  y  algunas  altras  obras  escritas  ab 
fi  verament  artístich,  tot  lo  demés  qu’ab  el 
nom  d'ópera's  representa  sobre’ls  escenaris 
no  es  més  que  un  pretext  de  lluhiment  y 
d’exhibició  personal:  es  l’apoteosis  del  can¬ 
tant. 

Qui  cerqui’l  drama  y  l’artista,  no’ls  troba¬ 
rà  may  —  parlém  en  termes  generals  —  en 
las  óperas  v  en  els  cantants.  Pera  coneixe 
YOtelo  no’s  va  a  ohir  el  d’en  Verdi,  sinó’l 


(i)  Lavoix:  Hist.  de  la  Musique. 

d’en  Shakespeare.  Pera  coneixe  a  Manon 
Lescciut,  no’s  va  a  ohir  l’ópera  d’en  Masse- 
net,  sinó  que’s  llegeix  la  novela  d’en  Prevost. 
Ni  va  ningú  a  ohir  ÏHernani  d’en  Verdi  pera 
compendre  al  personatje  creat  per  en  Victor 
Hu-go.  A  V òpera  no  s’hi  va  més  que  pera 
ohir  cantar. 

L 'òpera  es,  donchs,  en  general,  una  mani¬ 
festació  artistica  ben  inútil.  Una  serie  d’ay- 
res  de  concert,  romanza,  aria ,  rondó ,  acom¬ 
panyats  per  orquesta  o  piano,  podrian 
substituhirla.  Y  per  cert  que’l  bon  gust, 
el  sentit  comú  y  la  veritat  artística  hi 
guanyarian.  Un  senyor  vestit  ab  frach  y 
una  senyora  ab  trajo  de  societat  produheixen 
sempre  cantant  un  efecte  óptich  y  plàstich 
que  no  produhiràn  may  un  ducca  Alfonso ,  un 
Moisès  o  un  Radamés  explicantijos  llurs 
goigs  y  dolors  ab  dolsos  canlàbils  o  ra- 
biosas  imprecacions  en  forma  de  recitalivi 
buyts. 

Llavors  el  cantant  esdevindria  un  sér 
més  modest,  y  la  gran  corrent  de  la  música 
desviada, tornaria  a  son  llit  natural.  Palestri- 
na,  Bach,  Haendel,  Beethoven,  Mozart, 
Schumann,  Chopin,  vindrian  a  ocupar  d’una 


manera  definitiva’l  lloch  que  de  dret  els  hi 
pertoca.  Els  colossals  dramas  lirichs  de 
Ricart  Wagner  serian  considerats  ab  el 
mateix  respecte  que  mereixen  el  Faust  de 
Goethe,  las  tragedias  de  Schilos,  Sófocles  y 
Euripides,  els  dramas  de  Shakespeare  y 
d’Ibsen;  deixarian  d’ésser  profanats  ab  el 
nom  d ’ópèras,  y  solzament  se  posarian  en 
escena,  de  tant  en  tant,  interpretats  per  can¬ 
tants-  artistas — excepció  de  la  regla,  puig  no 
hi  hà  regla  sens  excepció — y  ab  la  veneració 
deguda  a  las  obras  mestras. 

Els  demés  cantants  —  la  majoria  —  sense 
pretensions  d’actor,  cantarían  els  lieder  ale¬ 
manys  de  Schubert,  las  cansons  de  la  terra, 
els  fragments  d’óperas  que  tenen  valor  ab¬ 
solut,  etc. 

En  el  teatre’s  representarian  més  sovint  El 
somni  d'una  nit  d'estiu  de  Shakespeare  ab  las 
ilustracions  musicals  de  Mendelsshon,  L' Ar- 
lèsienne  de  Daudet  ab  las  ilustracions  musi¬ 
cals  de  Bizet,  el  Peer  Gynt  d’Ibsen  ab  las 
ilustracions  musicals  de  Grieg,.. 

Quin  somni  artistich  tan  hermósl 

Geroni  Zanné. 


DE  RETORN 

He  portat  en  mon  bras  arrepenjada 
l’amorosida  esposa  del  meu  cor, 
y  hem  surtit  de  la  Patria  apesarada 
a  la  suau  empenta  del  amor. 


Y  l’Art  y  la  Natura  y  la  estelada, 
ho  hem  sentit  tot,  del  cor  al  fons  del  fons, 
al  enamorament  de  ma  mirada 
y  al  ritme  cadenciós  dels  seus  petons. 


Hem  vist  palaus,  esglesias  y  cabanyas; 
hem  sentit,  terra  enllà,  novas  cansons; 
ens  han  parat  el  pas  altas  montanyas 
y’ns  han  cridat,  al  lluny,  nous  horitzons. 

Clarors  d’aubada’ns  han  deixat  corpresos, 
y  a  voltas  encantats  ens  hem  trobat 
pels  núvols  de  Ponent,  rojos  y  encesos, 
fins  que  la  hermosa  posta  s’ha  apagat. 


En  alta  mar  hem  vist  la  nau  gronxarse 
trobantnos  cara  a  cara  ab  l’infinit, 
y’ns  ha  semblat,  al  nostre  pas,  queixarse 
el  penetrant  misteri  de  la  nit. 

Y  estimant  y  estimat,  joyós  sens  treva, 
del  amor  visch  y  só  al  amor  fervent, 
que  al  tornà  a  tu,  encara,  Patria  meva, 
m’ha  somrigut  l'amor  més  dolsament 

Bull  d’estíu  la  tempesta  esvalotada, 
fuig  extenent  la  rossa  cabellera 
pel  cel  el  llamp  com  verge  esparverada, 
y’i  tro,  mascle  zelós,  li  va  al  darrera. 

Més  tart  llambrega’l  sol,  y  sa  mirada 
converteix  en  infern  la  plana  entera, 
pro’l  juny  ens  porta  la  franquesa  honrada: 
com  el  mal  temps  la  calda  es  verdadera. 

S’abandona  al  estiu  plena  de  vida,- 
sens  oripells  ni  robas  que  fan  nosa, 
la  robusta  y  sensual  Naturalesa 

com  dona  qu'ofereix  conscienta,  ardida, 
son  cos  de  contorns  mórbits  y  l’exposa 
en  la  regia  esplendor  de  sa  nuesa. 

VIII 

D’un  tros  per  banda  s’ha  escursat  el  día 
y  al  sol  la  xafogor  no  es  tan  intensa. 

M’ho  deya’l  cor  ab  fonda  melangia: 

«Pobre  de  mi  que  la  tardor  comensal > 

Ja  las  fullas  darreras  que  tenia 
el  jinjoler  del  hort  a  terra  llensa, 
y  ja  sembla,  perduda  la  energia, 
el  món  un  hétich  qu’agoneja  y  pensa. 

Avuy  m’han  dit  adeu  las  orenetas 
que’l  niu  de  fanch  sota  las  amplas  llosas 
del  meu  balcó  havían  penjat  a  dretas. 

Quan  de  l’Africa  tornin  las  alosas, 
florirà  l’alegria  dels  poetas 
y  s’obriràn  en  els  jardins  las  rosas. 

• 

IX 


A  la  teva  ànima  informal 
l’ànima  meva  s’abrahona: 
com  es  la  forsa  desigual, 
dura  la  lluyta  poca  estona. 

Toí  ulls  son  fletxas  per  fer  mal, 
son  tas  paraulas  trets  de  fona, 
y  a  més  ton  gesto  deslleal 
se’m  clava  endins  com  una  ascona. 

Ben  ajudada  de  la  sort 
ja  a  terra’m  tiras,  ja’m  tens  mort, 
ulls  entelats,  cara  engroguida: 

pro  es  tan  pervers  el  teu  instint, 
que  per  matarme  més  sovint 
ab  plors  me  tornas  a  la  vida. 

XI. — Rizzio  y  María  Stuard. 

«Del  gust  d’haverte,  al  teu  marit  vull  fora» 
— diu  Rizzio  en  brassos  de  l’augusta  amiga. 
Del  bohemi  a  la  veu  la  reyna  plora 
y  abaixa’l  cap  com  rebregada  espiga. 

L’aymant  reprèn:  «Quan  de  la  joya  es  l’hora 
dins  ta  arcoba  a  la  nit  el  vici  os  lliga, 
y  allí  os  té  fins  que  l’auba  es  a  la  vora, 
y  l’una  basca  ab  l’altra  os  aconsiga. 

Per  mi’t  vull  sola,  t’ambiciono  pura, 
y  aixó  es  mancarme  ab  ton  espós,  perjura. 

Si  ha  de  durar  l’amor  que't  tinchs  promès, 
exemple  pren  d’eixa  floreta  honrada 
que,  del  sol  respectuosa  enamorada, 
tanca  sas  fullas  de  la  lluna  al  bes.» 

XII. — Miratje. 


Del  hivern  trossejadas  las  cadenas, 
sembla  que  fassi’l  món  la  revivalla; 
sota  la  terra  la  llevor  trevalla, 
la  sava  bull  dels  arbres  en  las  venas. 

Passan  de  las  marjadas  a  las  trenas 
de  las  noyas  las  flors,  la  fadrinalla 
canta  a  la  primavera  que  devalla, 
consoladora  de  fatichs  y  penas. 

A  la  Terra  festeja  la  Natura. 

«Tu  volías — li  diu  -colors  y  aromas: 
donchs  jo  te’n  dono  més  que  no’n  daleixes.» 

Y  ls  raigs  del  sol  escampan  sa  llum  pura, 
y’is  boscos  sas  olors  per  valls  y  comas... 
Tardor,  quin  món  de  cosas  destruheixes! 


Pesa’l  mitjorn  sobre  la  terra  blana; 
recull  de  l’aygua’l  pescador  la  trema, 
deixa  la  gent  pel  bon  dinar  la  plana 
hont  bat  el  coure  la  copiosa  brema. 

Las  dotze  son;  es  l’hora  sobirana; 
misteriosos  y  purs  com  un  emblema, 
s'ouhen  al  lluny  accents  d'una  campana 
que  ressonan  com  dístichs  d’un  poema. 

Jo  ab  l’arma  a  coll,  y  rodejat  dels  gossos, 
al  poble  vinch  hont  he  deixat  mil  vidas 
als  brassos  teus  en  mil  instants  encesos, 
y  veig  el  més  bonich  dels  capets  rossos 
que  surt  a  la  finestra:  ets  tu  que’m  cridas, 
ets  tu  que’m  veus  de  lluny  y’m  tiras  besos. 

P.  Riera  y  Riqué. 

ELS  REYS  D’EN  MARIANET 

Al  amich  F.  Capdevila. 

En  la  mitja  foscor  de  la  cambra,  la  dolsa 
non-non  vibrava  encara  més  en  las  orellas 
del  nen  qu’en  els.  llabis  de  la  mare.  Ja  s’ador- 
mia’l  menut,  ben  acotxadet  sota  la  groixuda 
flassada,  deixant  veure  una  estesa  de  rinxos 
negres  sobre  la  blancor  del  coixi;  els  par- 
pres  mitj  closos  li  aletejavan  encara  de  tant 
en  tant,  debatentse  contra  la  son. 

La  mare  s’alsà  de  la  cadira,  y  de  puntetas 
s’allunyà  del  llit.  Avans  qu’arribés  aprop  de 
la  calaixera  ahont — darrera  una  capsa,  per 
mor  del  malaltet — cremava  ab  esmortuhida 
llum  una  trista  espelma,  tornà  a  sentir  la 
veuheta  xamosa,  mitj  enterbolida: 

— Mama,  deixa’l  balcó  obert...  vull  véurels 
passar... 

— Calla,  Marianet,  calla;  fes  noneta,  cuyta. 
<;Que  no  sabs  que’ls  Reys  no  passan  fins  que’ls 
nens  dormen?  No’t  descotxis,  reyet;  mira 
que’l  metje  ha  dit  que’t  morirías  si  agafavas 
fret.  Tapat  bé,  maco,  aixis,  aixis... — digué 
tornant  a  ficar  dintre  las  robas  del  llit  el 
brasset  y  la  maneta  calentona  del  menut.  Y 
afegí  entre  dents,  tota  cavilosa: 

— Sembla  que  s’ha  tornat  a  carregar  un 
xich!...-— 

Tornà  a  llunyarse  y  s’atansà  al  balcó.  De¬ 
via  glassar,  puig  els  vidres  entelats  privavan 
a  la  Dolors  de  guaytar  enfora.  Hi  passà  sa  es- 
blanquèhida  mà  de  trevalladora  anémica  y 
estigué  llarga  estona  ab  el  front  apoyat  al 
vidre,  fits  els  ulls  al  lluny,  sens  esguart, 
com  una  sonàmbula. 

Afora  la  lluna  brillava  llumenant  ab  sa 
claror  d’argent  las  tristas  y  negrosas  casas 
del  estret  carrer.  Abaix,  com  un  ressò  llunyà, 
se  sentia’l  tranzitar  atrafegat  d’alguns  que 
cuytavan  cap  al  niu,  fugint  del  fret  y  de  la 
feyna,  y  las  calmosas  esquellas  de  las  burras 
de  la  llet. 

Desd’aquell  quint  pis,  a  frech  casi  del  cel, 
no  podia  ovirarse’l  carrer...  Sonaren  las  deu 
al  rellolje  de  la  iglesia  propera,  y  com  si 
aquellas  campanadas  li  haguessin  comunicat 
sobtada  resolució,  la  Dolors  se  mogué,  y 
s’acostà  altra  volta  al  llit.  El  nen  roncava 
qu’era  un  gust. 

Li  embolicà’l  cap  ab  una  nube  de  llana  ne¬ 
gra,  y  cubri  sas  espatllas  ab  una  miserable 


capeta  de  panyo  de  color  indefinit.  Després 
obrí  la  calaixera,  y  del  fons  d’una  capsa’n  tre- 
gué  un  estotx  petitet  de  vellut  vermell;  se’l 
guaytà  perfora  donantli  voltas  y  més  voltas, 
com  si  dubtés  en  fer  quelcom,  y  acabà  per 
obrirlo. 

Tancava  unas  bonicas  arracadas  d’or  tat- 
xonadas  de  puntetas  de  diamants,  arracadas 
de  menestrala  acomodada,  recort  sens  dubte 
d’altres  temps  més  pròspers  que’ls  presents. 
Bona  estona  va  estar  fent  guspirejar,  a  la  llum 
de  la  esquifida  espelma,  las  estrelletas  bri¬ 
llants;  sos  ulls  foscos  y  enfonzats  s’enfosqui¬ 
ren  més  sota’ls  rinxos  negres  que  s’escapa- 
van  follament  d’entre’l  modest  pentinat,  y 
ofegant  un  sospir  tancà  l’estotx  y  se’l  ficà  a 
la  butxaca. 

Sobre  una  cadira  hi  havia  un  farsellet 
blanch,  com  un  coixí  de  bressol,  apuntat  ab 
agullas,  que  prengué  sota  la  capa;  tornà  a 
mirarse’l  seu  fill  sense  gosar  tocarlo,  apagà’l 
llum  y  eixi  de  la  cambra,  deixant  al  nen  ma¬ 
laltet  en  mans  de  la  Providencia,  ab  aquell 
tranquil  refiar  de  las  mares  pobras. 

Aquella  escala  estreta  y  bruta,  tenia  una 
tristor  intensa  malgrat  el  llum  de  gas,  que 
llengotejava  com  un  beneyt  fent  un  soroll 
escandalós.  Algú  la  pujava,  mes  la  Dolors  no 
s'adonava  de  ningú:  cuytava,  cuytava...  volia 
veure  si  encara  trobaria  oberta  la  botiga  per 
la  que  trevallava  feya  quatre  anys.  Encara 
qu’era  un  xich  tari,  may  tancavan  avans  de 
quarts  d’onze,  y  aquella  nit  de  compras, 
menys. 

Tot  caminant  depressa,  no’s  donava  rahó 
de  cóm  s’havia  anat  quedant  sense  quartos 
tan  aviat.  Veritat  que’l  Marianet  feya  días 
que  no  estava  gayre  bo,  y  a  n’ella  se  li  havia 
endarrerit  la  feyna.  Per’xó  cuytava  a  tornar 
aquells  ricljs  mantons  de  blonda.  N’hi  havia 
cinch  y  cobraria  sis  pessetas  de  cada  un.  No 
tenia  més  que  tres  rals  a  casa  y  encara  devia 
pagar  el  lloguer  de  la  cambreta  ahont  vivia 
ab  son  fill.  Sort  que  la  bona  empordanesa 
que  li  havia  rellogada  era,  feya  dias,  a  Caste¬ 
lló  a  matar  el  porch  a  casa  l’hereu,  y  fins  al 
dia  quinze  no  l’amohinaria  per  las  nou  pes¬ 
setas;  mes  la  Dolors  no  s’havia  endeutat 
may,  desde...  llavors  de  la  desgracia. 

Tot  ho  va  anar  pagant  y  desempenyant  ab 
penas  y  fatichs,  passant  negras  horas  de 
misèria,  escarrassantse  en  son  ofici  de  blon- 

dista  que  li  robava  la  vista  poch  a  poch.  Si 
no  foa  pel  nen,  prou  s'hauría  colocat  de  cam¬ 
brera  en  alguna  bona  casa.  Tothóm  li  acon¬ 
sellava,  mes  ella  may  havia  volgut  abando¬ 
nar  al  seu  «reyet»,  ara  l’únich  amor  de  sa 
vida,  el  sol  recort  de  sa  passió:  son  fill  tan 
bonich,  tan  aixerit,  que  tants  li  envejavan, 
pel  qui  sols  vivia:  sa  esperansa,  son  idol,  per 
amor  del  qui  ella  passava  penas  y  miserias 
ab  una  voluptuositat  de  martrel... 

Y  no  sentia,  en  aquella  crudel  nit  de  janer, 
el  fret  que  li  esborronava’l  pit  y  las  espatllas 
sota  la  miserable  capa,  pensant  embadalida 
en  lo  maco  y  ben  abrigadet  qu’anava’l  nen, 
ab  un  bon  abrich  de  panyo  blanch  guarnit 
de  pell  blanca,  ab  la  boyna  fentli  joch,  y  las 
mitjetas  de  llana,  y  las  botinetas  blancas 
també,  embolicat  dintre  tanta  blancor  com 
un  aucellet  bonich  vestit  de  plomissol  nevat. 
Tothóm  se’l  mirava  quan  sa  mare’l  duya’ls 
diumenges  a  veure  l'avi  del  Parch. 

Y  tampoch  s’adonava  de  que’ls  peus  li  fe- 
yan  mal  de  tan  frets  com  els  tenia  dintre 
unas  sabatas  de  lona  rossa  que  va  comprarse 
a  primerias  d’estiu,  recordant  lo  d’aquell 
diumenge,  en  que  unas  senyoras  castellanas 
molt  elegants  que  baixavan  d’un  cotxe  devant 
de  la  Vaqueria,  van  acostarse  al  nen  fentli 
festas  y  preguntantli  a  n’ella  si  aquell  nen 
era  el  hijo  del  coronel  Romero... 

Havian  pres  al  fill  de  la  humil  trevalladora 
per  fill  d’un  coronel,  y  a  n’ella  per  sa  mav- 
naderal...  Y  la  Dolors  somreya,  somreya  ab 
aquell  somris  de  mare  ditxosa,  que  no  s’as¬ 
sembla  a  cap  més,  mentres  arribava  al  por¬ 
tal  de  la  botiga. 

Se  deturà  com  ferida  d’una  pedrada.  Tot 
estava  tancat  y  barrat,  y  pogué  llegir,  en  un 
paper  clavat  sobre  la  porta,  aquestas  parau- 
las:  Cerrado  por  de/unción  de  la  madre  del 
dneno. 

S’havia  mort  la  senyora  Ramonal...  Veri¬ 
tat  es  que  ja  tenia  molts  anys  y  estava  feri¬ 
da...  Deu  la  perdó:  peró  aixó  volia  dir  que 
fins  dintre  un  parell  de  dias  no  estarian  pera 
res  a  ca’n  Muns  y  Torner... 

— Deumeu,  Senyor! — murmurà  tristament 
la  trevalladora,  clavada  en  l’acera. — Ja  no’m 
queda  altre  remey...Tinch  de  ferho  per  forsa! 
El  nen  vol  el  tren  y  l’elefant,  y  hem  d’anar 
menjant,  y  pagar  las  medecinas...  y  si  vin¬ 
gués  la  Rosalia  hauria  de  donarli'ls  quartos... 


No  puch  deixarho  de  fer,  Deu  meu!...  Jo 
que’m  creya  no  haverlas  de  tornar  a  empe- 
nyar  més!... — 

Y  altra  volta  emprengué  tristament  sa  ca- 
minadà  per  carrers  y  carrers,  cot  el  cap  y 
a  poch  a  poch,  capficada  d’aytal  manera  que 
ni  s’adonava  de  las  empentas  de  tanta  y  tanta 
gentada  com  eixia  de  las  botigas,  aquella 
nit  obertasfins  a  deshora,  vessantas  de  llum, 
de  joguinas  bonicas  y  llampantas,  y  de  bellu¬ 
gadissa.  Entre  mitj  d’aquell  soroll  anava 
com  esma-perduda.  No  sentia  fret  al  cos: 
tota  la  fredor  se  li  concentrava  al  cor,  men¬ 
tres  anava  recorrent  d’una  a  una  las  casas 
d’empenyo,  que  coneixia  massa,  per  des¬ 
gracia! 

Totas  tancadas!  Eran  quarts  de  dotze... 
Sos  ulls,  ja  massa  fets  a  las  llàgrimas,  res- 
tavan  aixuts  aquella  nit...  Y  seguia  sa  via 
de  misèria  y  desconhort  entre  mitj  de  la  gat¬ 
zara,  de  las  pressas  rialleras  dels  altres  pa¬ 
res...  Ella  també  havia  deixat  a  son  filló  ben 
calentonet  sota  las  flassadas,  encara  que 
sens  altre  vetllador  que  l’àngel  del  capsal;  y 
prou  veya  la  pobra  mare,  desd’aquell  carrer 
llunyà  ple  de  crits  y  soroll,  el  vol  de  somnis 
rosats  qu’enjoyavan  el  son  del  seu  Marianet. 

Qué  cosas  els  havia  demanat  als  Reys,  del 
llit  estant  hont  jeya  feya  quatre  o  cinch 
dias!  Quin  dalit  perque  sa  mare'ls  escrigués 
una  carta  llarga,  ben  llarga!... 

Y,  no  podent  empenyar  las  arracadas  que 
s’havia  endut  en  previsió  de  no  cobrar  la 
feyna,  l’endemà  al  mati’l  nen  no  tindria 
present  de  Reys,  ni  ella,  pera  donarli,  altra 
cosa  que  llàgrimas  y  petons. 

No,  ella  no  volia  que’l  seu  «reyet»  plorés 
aquella  diada  en  que’ls  altres  nens  riuhen  y 
gosan...  El  darrer  sacrifici  pera  que  son  fillet 
estigués  content:  vendria  las  arracadas,  son 
ultim  recort  del  Albert;y  reprengué  altra  vol¬ 
ta  ab  dalit  son  cami,  cercant  una  argenteria. 

Anavan  a  tocar  las  dotze,  las  botigas  co- 
mensavan  a  buydarse,  la  gentada’s  feya  més 
clara,  els  cotxes  rodolavan  més  lleugers  y’l 
fret  creixia. 

En  la  primera  botiga  qu’entrà,  se  la  mira¬ 
ren  ab  certa  desconfiansa.  Potser  se  creyan 
qu’ella,  ab  son  aspecte  miserable,  no  podia 
ésser  llegitima  mestressa  d’una  joya  com 
aquella.  Li  oferiren  sis  duros,  y  no  volgué  " 
deixar  las  arracadas. 

En  un’altra  joyería,  més  luxosa,  n’hi  dona- 
van  set. 

En  la  tercera  li  respongueren  qu’anavan  a 
tancar  y  tornés  l’endemà. 

El  cap  se  li  esvania...  rebia  empentas  y  no 
se’n  sentia,  semblava  ximple...  Un  munici¬ 
pal  se  la  guaytà  ab  recel...  Un  moment  cre¬ 
gué  qu’anava  a  caure  y  s’apoyà  en  la  porta 
d’una  botiga;  un  senyor  que’n  surtia  se  la 
mirà,  y  ab  sos  ulls  foscos  sens  esguart,  sense 
color  els  llabis,  las  galtas  y’l  front  com  els 
d'una  imatje  d’evori  antich,  la  confongué  ab 
una  mendicant  y  li  donà  una  pessa  de  deu 
cèntims. 

La  prengué  sense  saber  lo  que  feya...  re¬ 
cordà  vagament  que  aquella  nit  sols  havia 
menjat  un  plat  de  sopas  d’aygua,  donchs  el 
nen  necessitava  molta  llet  y  la  llet  va  tan 
cara!  Tingué  por  de  caure  en  basca,  de  que 
l’agafessin  y  se  la  enduguessin  cap  al  hospi¬ 
tal...  L’hospital  que  li  feya  tanta  por  de  tota 
sa  vida,  una  por  inexplicable!...  Arreplegà 
sas  forsas  y  tornà  a  caminar. 

Al  tombar  d’aquell  carrer  vegé  una  boti- 
guela  d’argenter  encara  oberta.  A  dintre  dos 
homes,  pare  y  fill  sens  dubte,  d’aspecte  agra¬ 
dós,  estavan  enfeynats  tancant  calaixos.  Un 
aprenent  geperut,  de  cara  aixeriday  riallera, 
s’apariava  pera  tancar,  tot  xiulant  la  tonada 
dels  Segadors. 

Entrà  la  Dolors  donant  un  «bona  nit!» 
qu’ab  prou  feyna  se  sentia,  y  oferi  las  arra- 
cadas. 

Després  d’una  ràpida  investigació  a  la  po¬ 
bra  dona,  els  argenters  se  miraren  detingu¬ 
dament  la  joya:  «Vuyt  duros...  no  podia 
donarsen  ni  un  cèntim  més...  Eran  pas- 
sadas  de  moda  y  s’havian  de  fondre...  Els 
diamants  no  eran  gayre  bons...  En  lloch  n’hi 
donarian  més...  ja  podia  mirarho.» 

Vuyt  duros!  Ella  que  sempre  s’havia  cre¬ 
gut  que,  venudas,  aquellas  arracadas|,  al 
menys  ne  treuria  vint  duros!  Ell  li  havia 
assegurat  que’n  valían  cinquanta.  Vuyt  du¬ 
ros!...  Donchs  (jquànt  devían  haver  costat? 

— De  compra,  aqueixas  arracadas  haurían 
valgut  de  divuyt  a  vint  duros,  y  ara  las  joyas 
van  més  baratas  que  cinch  o  sis  anys  endar¬ 
rera... — 

Ab  las  paraulas  del  argenter,  un  altre  des¬ 
engany  rebia  la  pobra  Dolors...  Una  nova 
mentida  d’aquell  mal  home  a  qui  ella  havia 


estimat  tant  y  donat  lo  millor  de  sa  vida, 
confiada  en  sa  llealtat!... 

— Miri... — s’atrevi  a  dir:  — es  l’ultim  recort 
que’m  queda...  Soch  viuda,  tinch  el  meu  fi II et 
malalt  y  estich  molt  necessitada.  Vegi  si  pot 
arribar  a  deu  duros  tan  sols...  farà  una  bona 
obra!... — 

Pare  y  fill  se  consultaren,  comprenent 
que  aquella  dona  no’ls  enganyava... 

— Vaja,  tingui...  aqui  té  nou  duros  y  cre¬ 
gui  que  no  hi  fem  cap  negoci.— 

Van  voler  per  aixó  pendre’l  nom  y’l  domi¬ 
cili,  y  ella’ls  donà  comprenent  la  descon- 
fiansa  dels  negociants:  anava  tan  pobrement 
vestida!... 


Ah!  Ja  no  feya  fret!  Un  dols  escalf  d’espe- 
ransa  s’anava  apoderant  d’ella,  mentres  es¬ 
trenyia  ab  sos  dits  convulsos  el  mocador  en 
que  hi  duya’ls  nou  duros. 

Ja  eran  més  de  las  dotze...  si  ara  no 
trobés  oberta  la  botiga  ahont  el  nen  havia 
vist  el  tren  y  l’elefant  que  li  agradavan?. .. 
Semblava  que  volés,  la  pobra  mare!...  Si... 
Allà  lluny,,  al  cap  d’avall  del  carrer,  aque¬ 
lla  claror...  era  la  botiga...  D’alli  estant  ve- 
ya  cóm  despenjavan  laspilotas  de  coloraynas, 
las  banderas,  els  ninots  que  coronavan  el 
frontis  iluminat.  Hi  arribà  casi  sens  alé.  Ja 
no  hi  havia  cap  comprador:  sols  els  depen¬ 
dents  qu'anavan  a  tancar,  malcarats,  can¬ 
sats  d’aquells  dias  de  feynada  brutal,  mitj 
ensopits. 

Altre  desori!  El  tren  aquell  del  nen  havia 
sigut  venut.  Ella  ab  aixó  no  hi  comptava... 
Sols  ne  quedava  un  de  molt  maco,  dintre 
una  capsa  grossa,  que  valia  cinch  duros  «y 
tenia  corda  pera  un  quart  d’hora». 

Cinch  duros!  Era  més  de  la  meytat  de  lo 
que  duya...  L.i  semblava  una  bojeria  gastar- 
se  tants  diners.  (Y  si  li  comprés  qualsevol 
altra  joguina?...  Voltava  perla  botiga,  febro- 
sa,  anguniada  dels  ulls  d’aquells  homes  que 
semblavan  tréurela  d’alli,  sentia  que  feya 
nosa,  peró...  iahónt  aniria  a  rodar  en  aque¬ 
lla  hora?  Tot  fora  tancat...  Ja  n’hi  restavan 
de  joguinas  bonicas,  encara,  a  la  botiga... 
peró’l  nen  estava  ilusionat  ab  el  tren;  era  la 
seva  deria  desde  feya  dos  anys,  d’ensà  que 
comensava  a  parlar  clar.  Sempre  que  sa  ma¬ 
re’l  duya  al  Parch,  sa  delicia  era  estarse  llar. 
guíssimas  estonas,  incansable,  al  li  dalt  del 

pont  de  la  Marítima  contemplant  el  va  y  ve 
dels  trens  y  sas  fumerolas  negras,  sentint 
sos  xiulets  y  aquells...  jfff!...  jfff!  jffí!  qu’es- 
carnia  tan  bonicament  apretant  sas  dentetas 
blancas  de  ratoli  sobre’l  llabi,  quan  era  me¬ 
nut,  menut. 

Y  l’avi!...  Era’l  seu  gran  amich.  Devant 
dels  trens  estava  seriós  y  admirat,  com  cap¬ 
ficat:  devant  del  avi,  quin  esclafir  de  riaUas 
criatureras!  Quina  alegria  en  sos  ulls  d’an¬ 
gelet!  ..  Y  tenir  pera  ell  tot  sol  un  elefant 
que  mogui  la  tompa...  y  un  ten  que  siuli  y 
codi!... 

La  mare  no  s’hi  pensà  més.  Primer  era’l 
nen  que  tot.  Dintre  dos  dias  cobraria  la  fey- 
na,  y  al  cap  d'avall  aquells  nou  duros  sem- 
blavan  trets  a  la  rifa...  Per  sis  duros  la  Do¬ 
lors  s’endugué’l  tren  y  un  elefant  gros,  ab 
una  alfombreta  a  la  esquena  de  color  de  por¬ 
pra.  engalonada  d’or...  Y  com  una  boja,  cor¬ 
rent,  carregada  ab  els  paquets,  emprengué’l 
cami  de  casa  seva  atravessant  com  una  exha- 
lació’ls  carrers  casi  deserts  en  aquella  hora. 

Mentres  pujava  la  escala,  a  las  palpentas, 
se  senti  al  cor  un  cop  punyent:  s’adonà  que 
no  duya’l  farsellet  de  la  feyna,  el  preciós  far- 
sellet  que  no  li  perteneixia...  Un  núvol  de 
glas  caygué  sobre  ella...  {L’havia  perdut? 
{Li  havian  pres?  {Se  l’havia  deixat?  {Ahónt, 
Senyor,  ahónt?  Si  en  tota  aquella  nit  no  sa¬ 
bia  lo  que’s  feya,  la  pobra!...  Ay,  Deu  de 
misericòrdia  y  de  pietat!...  Una  riquesa  ai- 
xis!  Cinch  mantons  de  blonda  que  valían  de 
vuytanta  a  cent  duros  cada  un!...  {Cóm  ho 
faria?...  A  ca'n  Muns  y  Torner,  per  mol¬ 
ta  confiansa  que  hi  tinguessin  {cóm  s’ho  creu- 
rian?... 

Li  semblà  un  moment  que  s’havia  mort,  y 
que  comensavan  pera  ella’ls  torments  del  in¬ 
fern  com  a  càstich  de  sa  falta.  S’oblidà  del 
seu  fill  pera  malehir  la  vida,  el  món...  pera 
malehirse  ella  mateixa...  {Qué  fer?...  En  la 
negror  d’aquella  escaleta  de  pobre,  llepisso- 
sa,  pudenta,  horrible  de  tenebras,  jquín  pe¬ 
nar  tremendo  passà  aquella  pobra  dona  tan 
ben  batejadal 

{Qué  fer?  {Tornar  endarrera?  {Desfer  tot  el 
camí  fet  aquella  nit  de  Calvari?...  Y  per’anar 
{ahónt?  Tot  estaria  desert,  tancat,  fins  la  por¬ 
ta  de  la  escaleta  que  li  havia  obert  el  vigi¬ 
lant,  puig  no  s’havia  recordat  d  endursen  la 
clau  d’abaix  al  surtir. 


{Podia  ser  que  Deu  nostre  Senyor  no  se 
apiadés  d’ella?  Qui  sabl...  Demà,  si,  demà,  o 
més  ben  dit,  dintre  pocas  horas — donchs  ja 
era  més  de  la  una — mentres  el  nen  jugués  ab 
el  tren  y  l’elefant,  y  fos  ben  ditxós,  y  esti¬ 
gués  ben  alegre,  ella  tornaria  a  las  botigas 
ahont  havia  anat;  posaria  anuncis  als  diaris; 
potser  un’ànima  bona’s  compadiria  de  sa  dis¬ 
sort  y  li  tornaria’l  farsell...  Deu  era  bo,  gran 
y  misericordiós. 

Oh,  qué  car  que  pagava  son  foll  enamora¬ 
ment!...  Tot  per  culpa  d’aquell  miserable 
per  qui  ella  ho  havia  deixat  tot,  donantse  to¬ 
ta,  sense  regateig  ni  condicions,  sense  veure 
més  món  que’l  del  seu  amor...  pera  restar 
després  abandonada,  deshonrada,  miserable, 
quan  ell  sapigué  qu’anava  a  ésser  mare. 

Y’l  tornava  a  veure  encisador,  manyach, 
acaronanlla,  besantla,  féntsela  seva...  enga¬ 
nyador  sempre,  sempre...  Oh  misèria!... 

Mes  ella  tenia’l  seu  fill,  bonich  com  un 
serafí,  inteligent,  robust;  un  fill  ben  seu,  tot 
seu,  donchs  al  pare,  que  ni’l  va  voler  coneixe 
{qué  li  havia  costat?...  Mentres  qu’a  n’ella!... 

Obrí  la  porta  del  pis,  sempre  a  las  foscas, 
ab  la  temensa  d’haverse  equivocat...  No:  era 
a  casa  seva:  la  clau  entrava  bé. 

Una  bufada  glassada  la  sorprengué.  {Qué 
era  alló?  Ella  ho  havia  tancat  tot  avans  de 
anarsen... 

Al  entrar  a  la  cambra  ahont  deixà’l  nen 
adormit,  un  crit  esgarrifador  s’escapà  de  sa 
gola,  al  temps  que  li  queya  de  las  mans  l’em- 
bolúm  de  joguinas.  Pel  balcó  obert  de  bat  a 
bat  entrava,  ab  la  blavenca  claror  de  la  llu¬ 
na,  un  ayre  de  mortal  fredor.  El  llit  era  buyt, 
y  aprop  de  la  finestra,  extés  a  terra,  hi  havia 
el  nen  casi  nuhet,  ab  son  cos,  avans  de  llet 
y  rosas,  tot  morat. 

La  Dolors  se  llensà  sobre  son  fill,  Faisà 
de  terra  y  l’estrenyé  sobre’l  pit,  cridantlo. 
El  nen  no  era  mort,  no:  respirava,  peró  qui¬ 
na  lley  de'panteig!... 

El  ficà  al  llit  corrents,  y  ta!  com  anava, 
s’ajegué  casi  sobre  d’ell  volentli  donar  escalf 
y  vida,  ella  qu’ab  prou  feynas  ne  tenia  y  sols 
pera  patir! 

{Qui  li  inspirava  aquellas  eloqüents  pa- 
raulas  a  la  pobra  dona  ignorant  dels  refina¬ 
ments  del  llenguatje?...  Era  un  devassall  de 
dolcesas  el  qu’eixia  dels  seus  llabis  mentres 
tornava’l  fillet  a  la  vida! 

Y’l  menut  al  cap  de  poch  comensà  a  be- 
llugarse,  gemegant,  mentres  la  mare  li  fre¬ 
gava  tot  el  cosset  ab  sas  mans  geladas,  que’s 
ficava  de  tant  en  tant  entre  la  cotilla,  glas- 
santse’l  pit  pera  treuren  calor  pera’l  nen. 

Llavors  s'adonà  de  que  no  havia  tancat 
encara  la  finestra,  la  malehida  finestra  que’l 
menut,  despertantse,  havia  oberta  pera  cer¬ 
car  las  joguinas  o  pera  veure  passar  als  Reys... 
Després  acotxà  al  nen,  li  posà  a  sobre  tota  la 
roba  que  pogué  trobar,  ho  tancà  totyencen. 
gué  la  espelma  ab  mans  tremolosas.  Li  res- 
tavan  unas  gotas  de  vi  al  fons  d’una  ampolla, 
y’l  feu  engolir  a  la  forsa  al  petitet...  Quins 
ulls  més  extranys  tenia  en  Marianetl...  Qui' 
na  mena  de  soroll  li  feya  l’ayre  al  entrarli 
a  la  gola!...  Ay,  Deu  meul...  {Y  si  se  li  mo¬ 
ria’l  «reyet»?  El  metje  havia  dit  que’s  tingués 
compte  en  que  no  agafés  fret...  y  ja  li  semblà 
que’l  seu  fill  no’n  surtiria  pas  d’aquella. 

Eran  las  dugas  de  matinada.  ^Ahónt  tro¬ 
bar  un  metje  en  aquella  hora,  ella  qu’era 
tan  pobra?  Pensà  cridar  als  vehins  pera  que 
l’assistissin,  pero  no’s  feya  ab  ningú  de  la 
escala,  ahont  sabia  que  la  bescantavan  per- 
que  no  tenia  marit  y  feya  anar  el  seu  fill  com 
no  li  pertocava. 

Quinas  horas  d’angoixa  fins  que  comensà 
a  clarejar!  iCóm  deixar  el  nen  tan  enfebrat, 
tan  agitat,  ab  aquells  ulls  tan  extranys?...  A 
las  sis  ja  no  pogué  més.  Per  la  escala,  enca¬ 
ra  mitj  a  las  foscas,  ja's  sentían  remors. 
El  repicar  de  las  campanas,  l’espinguet  d’una 
trompeta  y’l  soroll  d’un  timbal  li  recordaren 
la  diada  dels  Reys,  el  jorn  de  tanta  alegria 
com  esperava  veure  fruhir  al  seu  fillet  qu’es- 
tava  morintse! 

Eixi  al  replà  y  trucà  a  la  porta  del  devant. 
Una  dona  jove,  encara  a  mitj  vestir  y  escabe¬ 
llada,  eixi  a  la  poca  estona. 

—  Dispensin,  tinch  el  nen  molt  malalt,  y 
no  goso  deixarlo.  Si’m  fessin  la  caritat  de 
avisàr  el  metje  que  vingués  desseguida... 
Deu  els  hi  pagarà!... 

— Ja  ho  crech,  dona,  ja  ho  crech!  No  falta¬ 
va  més,  per  aixó  son  els  vehins!...  Ab  molt 
gust...— 

«Y  cóm  havia  estat  alló?...  Ara  hi  aniria, 
desseguida,  ella  mateixa;  la  quitxalla  s’en¬ 
tretenia  ja  ab  las  joguinas,  y’l  marit  dormia 
encara  aprofitant  la  festa»... 


El  metje  receptà,  digué  que  tornaria  al 
vespre,  y  en  sent  a  la  porta  manifestà  a  la’ve- 
hina: 

— Es  qüestió  de  pocas  horas. — 

A  las  set  del  vespre  acabà  l’agonia  del 
angelet,  y  se’n  pujà  al  cel  l’animeta  xamosa, 
el  «reyet»  de  sa  mare,  sens  haver  vist  el 
ten  tan  bonich,  tan  lluhent  d’or  y  vert,  ni 
l 'avi  ab  tompa ,  que  jeyan  a  terra,  aprop  del 
llit.  Oh!  L’agonia  d’aquella  tendra  criatura, 
la  mort  per  asfixia,  quinas  horrorosas  fibla- 
das  donà  a  l’ànima  d’aquella  mare  tan  mare! 
Aquells  ulls,  pocas  horas  avans  tan  dol- 
sos,  d’esguart  envellutat  ensemps  que  llumi¬ 
nós  com  un  raig  d’estel,  tantas  horas  gira¬ 
voltant,  presos  d’horrible  estrabisme  dintre 
las  concas  dilatadas!...  Aquells  llabis  ria¬ 
llers,  que  restavan  cayguts  per  l’ultim  dolor, 
deformats  y  semblant  queixarse  encara!... 
Aquells  brassets,  ara  erts,  ab  els  punys  clo¬ 
sos  després  d’haver  estat  batent  tantas  horas 
l’ayre,  com  els  d’un  que’s  nega  y  11  uy ta  ab  la 
onada  que  li  roba  la  llum,  l’alé,  la  vida!... 
Aquellas  ombras  de  mort  corrent  sobre  la 
carona  blanca!...  Aquell  ronch  tremendo, 
mortal,  esferehidor,  cóm  se  li  havia'ficat  en¬ 
dins  de  l’ànima  a  n’aquella  trista  dona!... 

Y  quan  tot  fou  acabat,  quan  atontada, 
idiota,  sens  esma  ni  sentits,  seya  en  un  recó 
mirantse  ab  ulls  de  dement  cóm  aquellas 
donas  forasteras  mogudas  per  la  caritat  li 
regiravan  la  calaixera  y  li  vestían'el  nen... 
no  tingué  ni  un  moviment  de  protesta:  las 
deixà  fer. 

Tot  li  posaren:  las  botinetas  blancas,  las 
mitjetas  de  llana,  l’abriguet  de  panyo  blanch 
guarnit  de  la  veloneta  de  pell... 

— Qu’es  monol — digué  unas  de  las  vehinas 
decantant  el  cap  pera  mirarse’l  mortet  com 
qui’s  mira  una  figureta  de  pessebre  ben  colo- 
cada. — Ves  si  n’era  d’alt,  per  tenir  quatre 
anys!  — 

Las  donas  anavan  amunt  y  avall  de  la 
cambra  arreglantho  tot,  encenent  dos  ciris, 
espolsant  els  mobles,  adressant  el  mirall  de 
demunt  de  la  calaixera,  remenant  las  quatre 
frioleras  que  la  guarnian.  Una  d’ellas,  trobant 
l’elefant  a  terra,  el  posà  al  bell  mitj  del  mar¬ 
bre  «com  un  adorno»,  segons- digué.  Y  unas 
y  altras,  en  sas  anadas  y  vingudas  oferían  a 
la  Dolors  una  tassa  de  caldo  o  una  cullerada 
de  medecina,  qu’ella  rebutjava  sempre.  Y  ve- 

hins  y  vehinas,  grans  y  xichs,  entravan,  sur- 
tían,  tafanejavan,  s’acostavan  al  mortet  y 
se’l  guaytavan  silenciosos;  la  maynada  mitj 
esporuguintse,  ab  aquellas  caronas  qu'en  un 
instant  s’hi  veuhen  tants  contrasts — la  sor¬ 
presa,  la  por,  la  curiositat — agafantse  a  las 
faldillas  de  sas  mares,  obrint  els  ulls  tant 
com  podían,  guaytantho  tot,  en  aquella  oca¬ 
sió  pera  ells  extranya... 

Entrà  també  un  xicot  ab  trassas  d’apre¬ 
nent,  geperut,  ab  un  rostre  bellugadís  y  ria¬ 
ller  que  cambià  d’expressió  devant  del  qua¬ 
dro  de  mort  que  s’oferia  a  sa  vista.  Preguntà 
si  allí  hi  vivia  una  tal  Dolors  Vidal,.,  se 
mirà  a  la  pobra  mare,  y  deixant  sobre  una 
cadira  un  farsellet  blanch  que  semblava  un 
coixinet  de  bressol,  fugi  depressa  d’aquell 
ambient  de  tristor. 

Una  vehina  despuntà  una  de  las  agullas, 
y  després  de  mirar  lo  que  contenia’l  farsell, 
digué  a  un’altra  dona: 

— Li  duhen  la  feyna:  per  feyna  està,  pobra 
xicota,  com  hi  hà  món! — 

Miraren  d’endúrsela  d’allí,  mes  fou  impos¬ 
sible.  Aixis  passà  la  trista  vetlla.  El  marit 
d’una  de  las  vehinas  cuydà  de  fer  las  diligen- 
cias.  Quan  a  la  Dolors  li  varen  demanar  els 
noms  del  seu  fillet,  se  guaytà  a  la  gent 
com  beneyta  y  no  respongué.  Semblava 
muda. 

El  metje  forense  la  vegé  y  digué  à  las 
vehinas  que'l  consultavan: 

— Vegin  d’endúrsela  d’aquí.  No  m’agrqda 
gens.  Avisin  al  metje  que  la  visita:  aquesta 
dona  està  malament. — 

Ningú  li  coneixia  parents  ni  amichs.  Sols 
sabían  que  trevallava  perla  casa  Muns  y  Tor¬ 
ner;  allí  hi  anà  algú  a  avisar  lo  que  pas¬ 
sava,  y  feren  de  resposta  qu’ells  també  tenian 
una  gran  tribulació;  enviaren  tres  duros,  y 
aixis  quedà  la  cosa. 

Quan  ficaren  el  nen  a  la  caixeta  blanca, 
que  pagaren  els  vehins,  va  semblar  que  tor¬ 
nava  en  sí  la  pobra  Dolors.  S’alsà  de  la  ca¬ 
dira,  y  com  un’autómata,  els  ulls  oberts  y 
fixos,  s’acostà  al  llit  sobre’l  que  reposava  la 
caixa,  comprenent  qu’alli  dintre  se  li  endu- 
rían  el  seu  «reyet»,  la  llum  dels  seus  ulls. 
De  sos  llabis,  més  blanchs  que’ls  de  la  cria¬ 
tura, ’n  surti  un  gemech  esferehidor,  com  un 
udol  de  fera  moribonda.  La  vehina  que  res¬ 
tava  en  aquell  moment'sola  ab  ella,  no  gosà 


contenirla,  y  un  xich  esporuguida  s’allunyà 
cap  a  la  porta. 

La  Dolors  se  mirava’l  seu  nen  mort,  ben 
mort...  el  dia  dels  Reysl...  sens  haver  gosat 
de  las  desitjadas  joguinas,  causa  de  la  des¬ 
gracia.  S’adonà  que’l  cap  del  menut  reposava 
sobre  la  fusta,  cercà  entorn,  y  sa  mirada  anà 
a  raure  sobre’l  farsellet  blanch  qu'encara 
era  a  sobre  la  cadira  tal  com  li  havia  deixat 
el  geperudet.  La  mare'l  prengué,  estovantlo 
com  un  coixí,  y  alsant  el  caparronet  rinxós 
del  fillet  de  sas  entranyas,  li  posà  dolsament 
dintre  la  caixa. 

Y  en  Marianet  se’n  anà  al  cementiri  dins 
d’una  caixa  d’almoyna,  el  cap  sobre  un  coixí 
de  quatrecents  duros,  en  que  potser  hi  ana¬ 
va’l  bon  nom  de  sa  trista  y  desvalguda  mare, 
mentres  se’n  duyan  a  n’aquesta  camí  del  hos¬ 
pital. 

L.  Escardot. 


NOVAS 

En  la  reunió  que  tingué  lloch  el  dia  27  a 
la  «Lliga  de  Catalunya»  dels  representants 
d’entitats  d’aquesta  circunscripció  electoral 
adheridas  a  la  Unió  Catalanista ,  quedà  nom- 
brada  una  comissió  composta  del  senyors 
Antoni  Sunol,  Domingo  Martí  y  Julià, 
Lluís  Marsans,  Trinitat  Monegal  y  Jo- 
seph  M.a  Valls  y  Vicens. 

Aquesta  comissió  té  amplas  facultats  pera 
dur  a  la  pràctica’ls  acorts  presos  en  principi 
per  las  esmentadas  entitats  respecte  a  la  con¬ 
veniència  d’anar  a  las  vinentas  eleccions. 


Novament  se  reuniren  en  Assamblea’ls 
federals  catalans  la  setmana  passada,  acor¬ 
dant  accentuar  per  sa  part  las  corrents  de 
simpatia  qu’existeixen  entre  ells  y'is  catala- 
nistas,  puig  cada  día  es  més  patent  que’ls 
catalanistas  y’is  federals  catalans  forman  en 
conjunt  el  gran  partit  autonomista  qu’es 
l’únich  que's  pot  pendre  en  serio  a  Espanya. 

Lo  que’ns  dol  es  que  no’s  prenguessin  en 
aqueixa  Assamblea  acorts  ferms,  com  era 
del  cas,  respecte  al  Directori  Nacional  de 
Madrid,  en  el  que  tan  desayrat  paper  hi  repre- 
sentan,  diguis  lo  que’s  vulgui,  els  federals 
catalans,  es  à  dir,  nostres  benvolguts  com¬ 
panys  de  patria  y  d'autonomisme. 

Clar  ho  ha  dit  en  una  interview  el  senyor 
Pi  y  Suner,  vispresident  del  Consell  Federa¬ 
lista  Regional.  Ell,  com  nosaltres,  entén  que 
no  havent  tingut  el  partit  federalista  cap 
organisme  nacional  mentres  en  Pi  y  Margall 
visqué,  y  haventse  constituhit  ab  ben  pocas 

formalitats  l’actual  Directori  Nacional,  puig 
no  fou  elegit  directament  per  las  regions  com 
organisme  necessari  de  relació  entre  ellas, 
cal  que'ls  federals  catalans  ne  fassin  d’aqueix 
Directori  cas  ornis.  Y  lo  mateix  que  diu  el 
senyor  Pi  y  Suner  ho  diuhen  tots  els  bons 
federals,  que  per  unanimitat  en  l’Assamblea 
regional  del  darrer  octubre  ja’s  manifestaren 
contraris  a  anar  a  Madrid,  y  qu'ara  veuhen 
ab  recansa  las  complacencias  qu’alguns  del 
partit  tenen  ab  un  Directori  Nacional  qu’es 
capàs  qualsevol  dia  de  trahir  els  principis 
autonomistas  y’is  democràtichs  aliantse  ab 
els  unitaris. 

Té  rahó’l  senyor  Pi  y  Suner,  com  ne  té’l 
senyor  Ventura,  representant  dels  federals 
de  Manresa,  y  com  ne  tenen  els  veritables 
federals  lliures  d’ambicions  y  personalismes: 
la  seva  actitut  deu  limitarse  avuy  com  avuy 
a  trevallar  per  Catalunya  tenint  per  únichs 
aliats  els  que  defensin  la  total  autonomia  de 
nostra  terra.  Del  principi  d’autonomia  arren- 
can  totas  las  llibertats:  per’xó  creyém  que’l 
credo  autonomista  es  el  més  pràctich.  D’ell 
n’eixiràn  a  son  dia  las  federacions  més  robus- 
tas  y  las  més  lliberals  organisacions  socials 
y  politicas  dels  pobles. 

Ara  va  bé.  L’expresident  de  la  República 
espanyola  en  Nicolau  Salmerón  ha  comprés 
que’ls  republicans  de  la  fusión  y’is  de  la 
sanla  unidad  de  la  palria  estan  sense  quefe, 
y  ell  que  sí  que’s  posa  a  fer  mèrits  predicànt- 
loshi  ab  tota  la  eloqüència  de  qu’es  capàs  el 
més  xorch  dels  unitaris.mes,  el  que  tantas 
desgracias  ha  ocasionat  en  aquest  pais  de  la 
eloqüència  y  la  xerrameca  al  fanatisar  durant 
anys  y  sigles  a  tan  gran  nombre  de  cervells 
estrets  y  d’ànimas  encartronadas  com  el  po- 
blan. 

Avant  per  aquest  cami,  que  al  fí  y  al  cap 
la  lley  del  contrast  es  la  més  lògica  de  las 
lleys,  y  ab  la  política  de  la  mentida  que  pre- 
conisa  en  Salmerón  se  farà  més  necessària 
la  implantació  de  la  veritat. 

Lo  cert  es  que’ls  unitaris  estàn  tan  corcats 
que  difícilment  se  sostenen,  y  tot  lo  que  di¬ 
gui  y  fassi  en  Salmerón  no  son  més  que  for- 
sas  de  flaquesa.  De  mal  encara  poden  ferne, 
y  es  casi  lo  únich  que's  pot  esperar  d’ells; 
peró  també  poden  acabarse  de  desacreditar. 
Compadimlos  als  que  segueixin  a  n’en  Sal¬ 
merón,  perque  ara  més  que  may  pot  dirse 
que  no  saben  ahónt  van. 

S’estàn  ultimant  las  reunions  preparatorias 
pera  la  celebració  d’un  Congrés  Universitari 
Català  qu’es  d’esperar  tingui  veritable  im¬ 
portància,  puig  tendeix  a  afermar  els  prin¬ 
cipis  de  descentralisació  en  la  ciència  y  en 
totas  las  manifestacions  de  la  inteligencia 
pera  fer  més  robusta  la  personalitat  cata¬ 
lana.  El  Congrés,  organisat  pel  «Centre 
Escolar  Catalanista»,  l’agrupació  «Ramón 


LI  ull )) ,  y  l’«Associació  Protectora  de  la  En- 
senyansa  Catalana»,  ha  publicat  ja  la  Con¬ 
vocatòria,  qu’es  notable.  Heusaqui’ls  temas 
que's  desenrotllaran  en  aqueix  Congrés, 
que’s  tracta  de  celebrar  a  últims  de  janer: 

I.  «Reformas  que’s  deurían  introduhir  desd’ara  en 
la  organisació  universitària,  independentment  de  la 
qüestió  autonomista.»  —  Els  senyors  ponents  presenta- 
ràn  conclusions  sobre’ls  següents  punts: 

Primer.  Creació  de  càtedras  de  Dret  Civil  català  y 
d’Historia  y  Literatura  catalanas. 

Segón.  Organisació  de  las  Facultats  y  Escolas  es¬ 
pecials. 

Tercer.  Extensió  universitària  y  Universitats  po¬ 
pulars. 

Quart.  Conveniència  o  inconveniència  d’abolir  els 
doctorats. 

Quint.  Necessitat  de  dividir  y  especialisar  las  car¬ 
reras  evitant  las  ensenyansas  enciclopédicas. 

Sisé.  Extensió  de  las  ensenyansas  especulativas. 

Seté.  La  llibertat  d’ensenyansa  y  la  Universitat 
catalana. 

II.  «Autonomia  universitària.» 

A.) — Constitució  autonòmica  de  la  Universitat  cata¬ 
lana,  derivada  dels  principis  del  regionalisme,  que  deu¬ 
ria  aplicarse’l  dia  en  que’s  planteji  en  sa  integritat 
aquest  sistema  tal  com  s’ha  formulat  a  Catalunya.  Din¬ 
tre  d'aquest  sub  tema  seran  objecte  d’estudi  y  la  ponèn¬ 
cia  presentarà  conclusions  sobre’ls  següents  punts: 

Primer.  Relacions  ab  el  Poder  Central  y  ab  las 
demés  universitats  espanyolas. 

Segón.  Idioma. 

Tercer.  Personal  docent  y  administratiu. 

Quart.  Poder  qui  deurà  dictar  las  lleys  orgànicas  y 
administrativas  de  la  ensenyansa  pública  y  en  que 
deurà  residir  la  suprema  autoritat  en  aquest  ram. 

Quint.  Divisió  territorial  universitària;  atribucions 
que  deurían  concedirse  al  Municipi  y  a  la  Comarca 
pera  satisfer  llurs  necessitats  intelectuals. 

Sisé.  Servey  militar  dels  estudiants. 

Seté.  La  Instrucció  pública  com  a  servey  retribuhit; 
aplicació  del  servey  del  sobrant  de  la  retribució. 

Vuyté.  Organisació  gremial  de  la  Universitat  pera 
intervenir  en  la  formació  de  las  Corts. 

B  ) — Bases,  derivadas  de  lo  que  s’acordi  en  el  sub- 
tema  anterior,  sobre  las  quals  podria  acceptarse,  vigent 
l’actual  sistema,  una  situació  més  ó  menys  autonòmica 
de  la  Universitat  catalana.  Dintre  d’aquesta  qüestió 
sols  cal  determinarse:  Quins  dels  anteriors  punts  se 
consideran  essencials  a  l'autonomia  universitària. 

Ab  motiu  de  l’actual  guerra  del  Marroch 
entre’l  sultà  y’l  que  vol  destronarlo,  els  pa- 
trioters  espanyols,  no  havent  escarmentat 
encara  ab  els  desastres  suferts  en  la  guerra 
hispà-americana,  han  tornat  a  recordarse  de 
que  nuestro  porvenir  eslà  en  Àfrica ,  y  no’n 
vulguin  més  de  farolerias.  Realment  «la 
sanch  sempre  lira»,  y  a  fer  un  disbarat  més 
sempre  hi  estém  exposats.  Natural  es  que 
las  lluytas  d’alarbs  seduheixin  als  seus 
vehins,  y  natural  serà  que  las  potencias 
tractin  el  dia  de  demà  com  alarbs  a  africans 
y  espanyols  si  aixis  els  hi  convé,  alegant  que 
tots  son  uns...  desd’en  Silvela  per’avall. 

El  centre  catalanista  «Gent  nova»,  de  Ba¬ 
dalona,  seguint  el  criteri  sentat  per  la  Unió 
Catalanista  en  las  Assambleas  de  Reus  y  de 

Tarrassa,  se  proposa  convocar  a  totas  las 
entitats  y  delegats  del  districte  electoral  de 
Granollers,  del  que  n’es  la  entitat  més  an¬ 
tiga,  y  presentar  candidat  autonomista  pera 
las  próximas  eleccions  llegistativas,  candi¬ 
dat  que,  si  es  qui’s  diu,  no  dubtém  obtindrà 
un  brillant  triomf. 

De  diferentas  comarcas  de  Catalunya  arri- 
ban  noticias  semblants,  essent  moltas  las 
entitats  antigas  que,  com  ja  ha  fet  la  «Lliga 
de  Catalunya»  a  Barcelona,  convocan  a  las 
demés  per’acordar  si’s  va  a  las  eleccions. 
Fentho  d’aquesta  manera,  ab  las  degudas 
formalitats  y  ab  tota  la  legalitat  segons  nos¬ 
tre  programa,  no  dubtém  que’l  moviment 
serà  serio,  puig  no  s’hi  barrejaràn  incons¬ 
cients  que  puguin  treure  importància  a  la 
gran  manifestació  que  per  tota  Catalunya 
sembla  prepararse  contra’l  centralisme. 

S’està  organisant  en  el  districte  sisé  d’a¬ 
questa  ciutat,  un  nou  Centre  Catalanista 
quin  objecte  principal  serà  facilitar  la  cam¬ 
panya  electoral. 

Han  produhit  molt  mal  efecte  las  paraulas 
pronunciadas  per  en  Joseph  Mallofré  a 
Arenys,  donchs  ellas  encubreixen  una  vera 
protesta  contra  la  circular  de  la  Junta  Per¬ 
manent  respecte  a  eleccions.  El  senyor  Ma¬ 
llofré  pot  tenir  las  sevas  opinions  particulars, 
peró  quan  obra  en  delegació  de  la  Directiva 
de  la  Unió  Catalanista  ha  de  fer  tots  els  pos¬ 
sibles  pera  pensar  avans  lo  que  diu.  La  re¬ 
elecció  d’en  Roca  y’l  vot  de  gracias  entu- 
siastament  concedit  a  la  Junta  surtint,  hau- 
rian  degut  convence  al  senyor  Mallofré  de  lo 
inútil  qu'es  la  política  de  capelleta,  y  que  las 
antipatias  personals  no  han  d’inüuhir  en  la 
bona  marxa  del  Catalanisme.  Peró  ja  que’l 
senyor  Mallofré  persisteix  en  aquest  sistema, 
que  no  podém  acceptar  els  que  no  volem  tre- 
vallar  a  l'ombra ,  creyém  que  la  Junta  Per¬ 
manent,  devant  de  tanta  reincidència,  procu¬ 
rarà  posarlo  a  ratlla,  a  fi  de  que  a  la  toleràn¬ 
cia,  en  aquest  cas,  ningú  li  pugui  donar  un 
altre  nom. 

Ha  deixat  de  publicarse  La  Veu  de  Tor¬ 
tosa ,  periódich  catalanista,  per  malaltia  de 
son  director,  continuant  sa  obra’l  nou  perió¬ 
dich  La  Veu  de  la  Comarca. 

A  Mataró  ha  aparegut  un  altre  periódich 
catalanista  ab  el  titul  de  Sol-ixenl. 

Y  a  Vilafranca  del  Panadés  ha  reaparegut 
el  setmanari  comarcal  Penadés  Nou ,  defen¬ 
sor  també  dels  ideals  autonomistas,  que  tor¬ 
na  a  sa  valenta  tasca  pera’l  bé  de  Catalunya. 

^  tots  desitjém  llarga  y  próspera'v'^a- 

De  música: 

El  passat  dissapte  debutà  al  Liceu  la  cele¬ 
brada  tiple  senyora  Darclée,  ab  l’ópera)  de 
Verdi  II  Trovatore.  Si  bé  la  Darclée.  rebé  en 

el  primer  acte  mostras  d’entusiasme  del  pú- 
blich,  en  el  quart  la  cosa  varià  d’aspecte. 
Entre’ls  demés  cantants,  fou  el  tenor  senyor 
Angioletti  qui  menys  aplausos  alcansà. 

El  chor  de  «Catalunya  Nova»  rebé  molts 
aplausos  en  el  concert  que  donà  diumenge 
al  vespre  en  obsequi  als  socis  protectors  de 
dita  societat.  Fou  molt  ben  dirigit  pel  mes¬ 
tre  senyor  Martí,  haventse  de  repetir,  entre 
altras  composicions,  Els  Pescadors ,  de  Cla- 
vé,  y  las  cansons  El  testament  d' Amèlia,  El 
comte  Arnau  y  La  primavera  eterna.  En  els 
solos  de  Sant  Ramón  y  La  nina  encantada  va 
lluhirse  la  senyoreta  Call.  Tots  els  chorals 
en  que  prengueren  part  las  tres  seccions 
d’homes,  noys  y  noyas  agradaren  extraordi¬ 
nàriament,  motivant  justos  aplausos. 

En  el  «Centre  Catalanista  Graciench»  la 
societat  choraí  «La  Lira  Martinense»  donà 
un  concert  el  diumenje  passat  a  la  tarda  ab 
la  cooperació  del  violinista  senyor  Fèlix  de 
Santos  y’is  senyors  López  y  Cumellas.  S’exe- 
cútaren  composicions  de  Goberna,  Thomàs, 
Clavé,  Grieg,  Wagner,  Otto,  etc.  Els  intér- 
pretes  foren  molt  aplaudits. 

El  «Sindicato  Musical  Barcelonès  Dote- 
sio»  (antigas  casas  de  Pujol,  Guardia  y  Vidal 
de  Barcelona,  en  representació  de  la  casa  Do- 
tesio)  ens  ha  enviat  uns  bonichs  platets- 
anunci,  de  metall,  propis  pera  deixarhi  la 
cendra  dels  cigarros. 

En  el  Gran  Teatre  del  Liceu,  després  de 
Mefistofele  y  La  Bohème ,  s’ha  posat  en  es¬ 
cena  La  Walkyria.  El  mestre  Mascheroni 
y’is  cantants  qu’executaren  aquesta  gran¬ 
diosa  òpera  en  ires  acios ,  com  l’anomenan 
els  cartells  del  Liceu,  foren  aplaudits  pel 
públich. 

Publicacions  rebudas: 

La  Gallarda  del  Roser ,  quadro  de  costums 
de  montanya,  estrenat  ab  éxit  en  el  Teatre 
Català  (Romea)  la  nit  del  20  de  setembre 
de  1902.  Oportunament  ja  remarcarem  las 
bonas  qualitats  d’aquesta  obreta  d’en  Bori  y 
Fontestà,  qu’ha  sigut  editada  y  forma  part 
de  la  Biblioteca  de  Catalunya  Artística.  Preu, 
una  pesseta. 

Halvard  Solness ,  drama  en  tres  actes  d’En- 
rich  Ibsen.  Traducció  castellana.  Forma 
aquesta  traducció’l  primer  volúm  de  la  Bi¬ 
blioteca  del  «Teatro  Antiguo  y  Moderno», 
que  no’s  pot  negar  que  comensa  bé  en  lo 
referent  a  elecció  d’obras.  Preu,  1  pesseta. 

Pe'l  honor  del  poble  català.  Paràfrasis 
del  càntich  de  mossèn  Jacinto  Verdaguer 
/ Guerra  a  la  blasfèmia! ,  per  E.  P.  y  D 

Hem  rebut  un  exemplar  del  cartell  qu’en- 
guany  regala  a  sos  suscríptors  el  periódich 
Pel  &  Ploma ,  dibuixat  ab  la  trassa  qu’es 
característica  del  afamat  artista  Ramón  Ca¬ 
sas,  y  quin  tiratje  fa  honor  a  la  casa  Thomas. 

Fidel  Giró,  impressor.  — Carrer  de  València, -31 1 

NOSTRE  FOLLETÍ 

Havent  terminat  la  publicació  de  l’obra  d’en  Pujulà  y  Vallés 

TITELLAS  FEBLES 

las  personas  que  tinguin  complerta  la  colecció  dels  folletins  y  vulguin  enqua- 
dernarlos,  poden  durlos  junt  ab  la  cuberta  à  aquesta  Administració,  ahont 
mitjansant  la  entrega  de  20  cèntims  se’ls  dona’l  llibre  enquadernat  en  rús¬ 
tica.  Las  enquadernacions  en  cartonné  valen  50  cèntims. 


Ab  el  present  número  comensém  la  publicació  en  nostre  folletí  del  aplech 
d’estudis  originals  del  eminent  prosista  català  en  Joaquim  Ruyra,  que  porta 
per  títul 

MARINES  Y  BOSC ATJES 

SETMANARI  CATALANISTA 

Els  trevalls  se  publican  baix  la  exclusiva  responsabilitat  de  sos 
autors. 

No  s’admeten  els  que  no  sían  inèdits. 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 


las  qu’ho  mereixin  se’n  farà  crítica. 

PREUS  DE  SUSCRIPCIO 

CATALUNYA:  Un  any . 8  Pessetas. 

»  Mitj  any .  4 '50  » 

»  Trimestre . 2’ 25  » 

ALTRAS  REGIONS  D’ESPANYA:  Un  any..  .  9 

EXTRANGER:  Un  any . 10  Franchs. 

Número  corrent . 20  Cèntims. 

»  atrassat,  ab  folletins . 40  » 

»  »  sense  folletins . 25  » 


Redacció  y  Administració: 

Plassa  del  Teatre,  6,  entressol. 

—De  música,  per  Geroni  Zannè. — Notas  btbliogràfi- 

Jabal-lí,— Heretjías:  LTndividuu,  per  Salvador  Al¬ 

Teatres,  per  Emili  Tintorer.— Sonets,  per  P.  Riera 
y  Riqué.— Superstició,  per  I.  Soler  y  Escofet.— El 

Plech  2. 

NATURA,  per  John  Ruskin,  traducció  de  Cebrià  Mon¬ 

ELS  FEDERALS  CATALANS 
EN  L’ACCIÓ  AUTONOMISTA 

Guanya  cada  día  vigor  y  desenrotllo’l 
moviment  autonomista.  Sia’l  que’s  vulgui 
el  motiu  de  sa  determinació:  ja  obeheixi  al 
desitj  de  fer  resorgir  anyoradas  personali¬ 
tats  históricas  de  preuhada  memòria;  sia 
pera  concorre  a  las  activitats  de  la  vida  ab 
son  esfors  propi’ls  grupos  humans  que 
portan  en  sas  condicions  étnicas  y  en  el  fun¬ 
cionament  de  la  seva  ànima  un  sagell  carac- 
teristich;  ja  perque  determinadas  concep¬ 


NÚMERO  CORRENT . 20  CÈNTIMS. 

»  ATRASSAT,  AB  FOLLETINS.  .  40  » 

»  >  SENSE  FOLLETINS.  25  » 

cions  filosóficas  impulsin  a  las  voluntats  y  a 
las  inteligencias  cap  a  la  consecució  d'un 
nou  dret  en  que’s  desplegui  ab  tota  sa  ex¬ 
tensió  la  personalitat  humana;  ja,  en  ultim 
terme,  perque’l  coneixement  cada  día  més 
perfecte  de  las  lleys  de  la  vida,  varia  en  va¬ 
rietat  infinita  dintre  d’una  senzilla  síntesis 
suprema,  exigeixi’l  respecte  de  las  particula¬ 
ritats  en  que’s  desenrotlla  la  vida  de  las  so¬ 
cietats  humanas,  el  fet  es  qu’ha  esdevingut 
un  vigorós  moviment  autonomista  pera  donar 
satisfacció  a  tots  aquests  anhels  y  a  totas 
aquestas  aspiracions,  moviment  que,  si  aques- 
tas  rahons  no  fossin,  trobaria  encara  justifi¬ 
cada  la  seva  necessitat  ab  la  contemplació  de 
la  innombrable  serie  de  desditxas  que  l’uni- 
formisme  ha  produhit  arreu  y  qu’ha  portat 
a  Espanya  al  estat  d’embrutiment,  d’incul¬ 
tura  y  de  misèria  en  que  avuy  se  troba. 

Per  lo  que  toca  a  Espanya,  aqueix  movi¬ 
ment  autonomista  qu’agita  avuy  totsfels  po¬ 
bles  de  la  terra,  s’ha  circunscrit  casi  parti¬ 
cularment  a  Catalunya;  peró  aqui  ha  sigut 
tan  intens  y  de  tal  manera  absorbent,  que 
pot  ben  dirse  que  tota  la  vida  de  Catalunya 
va  impulsada  per  ell,  y  ha  determinat,  ade- 
més,  per  part  del  restant  d’Espanya  y  per 
part  dels  governants  la  necessitat  de  son  es¬ 
tudi,  com  si  per  intuició,  ja  que  no  per  con¬ 
seqüència  d’un  rigorós  encadenament  ló- 

gich,  comprenguessin  tots  la  inmensa  tras- 
cendencia  qu’en  la  vida  d’Espanya  ha  de 
tenir  la  implantació  dels  principis  autono- 
mistas  y’l  gravíssim  perill  qu’enclouhen  pel 
regim  imperant. 

Devant  de  las  manifestacions  "ben  marca- 
das  de  la  opinió  pública  a  Catalunya,  en 
presencia  de  la  lluyta  entaulada  per  l’auto¬ 
nomia  d’aquesta  terra,  {quina  ha  d’ésser  l’ac- 
titut  del  partit  federal,  quin  el  criteri  que 
la  determini? 

Fàcil  es,  al  nostre  entendre,  la  resposta. 
Partit  essencialment  autonomista’l  partit 
federal,  partit  que  va  propagar  avans  que 
ningú  a  Espanya  l’autonomia  de  las  regions, 
ha  de  concorre  ab  el  seu  esfors  a  la  lluyta 
qu’arreu  per  la  nostra  terra  té  Uoch  per  la 
implantació  de  la  seva  autonomia.  Avans 
que  tots  y  ab  més  vigor  que  tots  deurían  els 
federals  trevàllar  per  l’autonomia  de  Catalu¬ 
nya.  Mes,  al  portar  a  l’acció  general  autono¬ 
mista’l  seu  concurs,  es  natural  qu’han  de 
portarli  ab  el  desitj  y  la  ferma  voluntat  de 
donar  a  l’acció  autonomista’l  caràcter  lli¬ 
beral  que  deuria  revestir,  que  revestirà  més 
ó  menys  tart  per  la  seva  pròpia  virtualitat 
a  despit  de  tot  lo  qu’en  contrari’s  fassi,  y 
qu’han  de  portarli  ab  son  ample  criteri  de- 
mocràtich — cosa  fàcil  de  conseguir  en  aques¬ 
ta  terra  essencialment  democràtica — ab  son 
esperit  reformador,  ab  sos  anhels  de  lliber¬ 
tat  y  de  justícia,  y  ab  son  amor  fermissim  a 
la  forma  republicana,  única  que  pot  conve¬ 
nir  a  homes  y  a  pobles  que  vulguin  ésser  lliu¬ 
res,  que  vulguin  regular  la  seva  vida  per  la 
rahó  y  per  la  conciencia,  y  no  vulguin  dele¬ 
gar  en  castas  privilegiadas  els  seus  organis¬ 
mes  de  relació. 

Aixó  deurían  fer  els  federals  a  Catalunya. 
Si  volen  que  l’autonomia  regional  sia  un 
fet,  si  volen  que  un  dia  la  Espanya  federal 
s’assenti  sobre’l  pacte  lliure  y  espontani  de 
las  regions,  han  de  procurar  pel  desvetlla¬ 
ment  de  sas  regions  respectivas.  Ab  regions 
mortas  no  pot  baverhi  sobirania  regional, 
no  pot  haverhi  federació;  per  lo  tant,  el  seu 
dever  es  contribuhir  com  el  qui  més  a  tot  lo 
que  sia  donar  vida  y  personalitat  a  las  re. 
gions,  trevallant  per  la  consecució  de  l’auto¬ 
nomia  regional  y,  en  el  cas  particular  nos¬ 
tre,  per  l’autonomia  de  Catalunya. 

Si’l  partit  federal  no’s  resol  a  pendre  deci¬ 


didament  aquesta  actitut  per  lo  que  toca  a 
las  reivindicacions  autonomistas  de  Catalu¬ 
nya;  si  segueix,  com  ha  seguit  casi  fins  ara, 
extrany  a  n’aquest  moviment,  l’acció  del 
Federalisme  com  a  partit  serà  absolutament 
nula  y  sense  finalitat,  y  haurà  de  veure  cóm 
l’acció  redemptora  pera  la  nostra  terra,  qu’ell 
deuria  impulsar  y  guiar,  la  realisan  altres 
organismes  que  ni  han  sigut  els  primers  en 
escométrela,  ni  hi  procuraràn  donar  un  ca¬ 
ràcter  tan  ample,  tan  expansiu  com  aquesta 
acció  requereix.  Y  haurà  de  portar  sobre  la 
seva  conciencia’l  remordiment  d’haver  dfeser- 
tat  de  son  lloch  d’honor,  qu'era  a  l’avensada 
de  l’acció  autonomista,  y  de  no  haver  fet  res 
de  profit  pels  ideals  que  son  l’ànima  de  son 
programa  de  principis  y  son,  a  la  vegada, 
rahó  de  la  seva  existència  com  a  personalitat 
política. 

L'actitut  que  deuria  pendre’l  partit  federal 
a  Catalunya  en  el  sentit  de  contribuhir  com 
el  qui  més  a  l’acció  autonomista,  requereix, 
ademés  de  la  propaganda  dels  principis,  que 
pels  federals  quedan  continguts  en  el  pro¬ 
grama  del  22  de  juny  de  1894,  una  determi¬ 
nada  conducta  envers  els  grupos  qu’en  la 
vida  politicaVmouhen.  Creyent  els  federals, 
com  creuhen,  que  la  llibertat  es  solament 
possible  dintre  dels  principis  particularistas, 
y  que’ls  que  no  respectan  las  condicions  es¬ 
pecials  en  que  la  vida  d’individuus  y  pobles 
se  desenrotlla  infereixen  gran  atach  a  la  per¬ 
sonalitat  humana  y,  per  lo  tant,  a  la  lliber¬ 
tat,  tenen  ben  definida  la  seva  conducta:  es¬ 
treta  germanor  ab  tots  els  qui  propaguin  el 
particularisme,  ab  tots  els  qui  defensin  l’au¬ 
tonomia,  perque  ella  es  la  llibertat,  perque 
ella  ha  de  portar  necessàriament  a  la  lliber¬ 
tat;  y  separació,  cada  vegada  més  marcada, 
de  tot  grupo  unitari,  malgrat  se  cubreixi  ab 
capa  de  democràcia,  malgrat  ostenti  amor  per 
la  forma  republicana,  perque  l’uniformisme 
es  la  tirania,  exercéixila  un  poderunipersonal 
y  de  casta  0  la  exerceixi  un  poder  parlamen¬ 
tari. 

A  la  llibertat  sols  s’hi  va  per  l’autonomia. 
A  trevallar,  donchs,  per  ella  tots  els  fede¬ 
rals  de  Catalunya,  acoblantse  ab  tots  quants 
lluytin  per  l’autonomia  de  nostra  terra. 

Francisco  Pi  y  Suner. 

PLÀTICA  regi°ns  del  seu  domini,  y  vos  no  sou  ni  lo  un 


Alegria,  satisfacció,  joya  de  la  vida...  ideas 
buydas  de  sentit  al  emétrelas  entre  la  massa; 
ideas  no  sols  no  compresas  per  ella,  sinó  de 
las  que  s’os  nega’l  dret  de  compéndrelas, 
perque  la  massa  es  tirànica  y  vol  que  tot 
passi  pel  raser  de  la  seva  voluntat...  diguem- 
ne  voluntat;  ideas  qu’entranyan  una  armo- 
nia  sublim,  peró  que  resta  sense  vibrar  en 
l’espay  xuclada  per  las  parets  tovas  y  llefis- 
cosas  que  formala  multitut.  Y  vos,  missenyor 
el  vident,  qu’havéu  descorregut  las  cortinas 
de  la  conciencia  en  aquesta  tardor  freda  de 
la  humanitat,  com  descorren  els  ventitjols  de 
la  tarda  las  cortinas  de  núvols  pera  mostrar 
a  la  fosca  de  la  natura’ls  últims  raig  verme- 
llenchs  del  sol  ponent,  vos  os  feu  a  una  banda 
d’aquest  camí  creuhat  per  las  generacions,  y 
abdiquéu  de  vostres  cants  de  jovenesa,  y  ab- 
diquéu  de  l’Alegria  vostra  gentil  enamorada 
amarantvos  deia  Tristor  inmensa  patrimoni 
de  la  Bestiesa,  y  abdiquéu  de  la  Satisfacció 
enxopant  vostras  carns  núas  en  el  descontent 
qu’aporta’l  falliment  y  acompanya  a  tot  lo 
mancat,  y  abdiquéu  de  la  Joya  de  la  vida, 
capbussant  en  la  Recansa  qu’en  vostre  pit  ha 
injectat  la  visió  de  lo  impossible,  fet  tal  per 
tot  lo  extern,  y  no  per  culpa  vostra. 

Y  ploréu:  ploréu  com  ploran  gotas  de  rosa¬ 
da  las  flors  al  colltorsarse,  videntas  del  seu 
esfullament  proper;  ploréu  com  ploran  las 
rocas  cascatas  d’escuma  després  d’haver  es¬ 
tat  cubertas  per  las  onas;  ploréu  com  ploran 
els  arbres  las  plujas  que  sobre’l  seu  fullat je 
hi  han  caygut;  ploréu  com  ploran  _ las  valls 
las  ayguas  de  que  las  vessants  de  las  monta- 
nyas  las  hi  fan  do;  ploréu,  en  fi,  llagrimas 
enmatllevadas,  missenyor  el  vident,  que  no 
naixen  pas  de  vos,  de  vostras  ideas,  sinó  de 
la  humida  humanitat  qu’os  envolta. 

Vos  me  diréu:  «Y  donchs  iqué  fer?  Jo  he 
cantat,  jo  he  extés  el  plany  noble  de  ma  con- 
ciencia;y  la  deslliuransa  no  lahesentidapas.» 
Jo  os  diré:  «Lluytéu;  cantar  no  es  pas  lluy- 
tar;  cantar  es  donar  un  plaher  a  l’ànima  fora 
de  temps,  ja  que’ls  cants  venen  després  de 
la  victorià  y  vos  encara  no  havéu  avensat  el 
peu  dret  pera  posarvos  en  guarda;  plànyers 
no  es  pas  lluytar;  el  plany  es  sols  propi  de 
las  ànimas  febles,  y  sols  consentible  en  las 
ànimas  genials  que’l  llensin  allà  en  las  altas 


ni  lo  altre:  no  sou  feble,  donchs  heu  tingut  la 
fortalesa  d’ovirar  quelcóm  y  desitjarho  sens 
espahordirvos,  mes  no  sou  genial,  donchs 
avans  d’empendre  la  lluyta  os  heu  fet  a  una 
banda  del  cami.» 

Y  vos,  missenyor  el  vident,  me  respon- 
dréu:  «Es  cert  que  lluytar  es  la  vida,  mes  pe¬ 
ra  tota  lluyta  cal  un  enemich,  y  £ahónt  es 
aquest?  L’he  buscat  entre  la  multitut  imbècil 
y  no  l’he  pas  trobat;  l’he  cridat  y  no  m’ha  pas 
respost.  Tota  ella  es  l’enemich  y  tota  ella  no 
ho  es,  y’is  seus  fragments  aixis  mateix  ho 
deuhen  ésser  y  no  ho  son.  Es  un  enemich 
impalpable  que  no  respón  al  alach,  un  ene¬ 
mich  tou,  per  sobre  de  quin  cos  els  tallants 
de  las  armas  hi  relliscan.  M’he  volgut  perdre 
entre  la  multitut;  he  nedat  entre  las  onadas 
de  llot  que  forma  en  el  seu  mar  de  miserias; 
he  malehit;  y  sols  he  lograt  que  glops  d’a¬ 
quell  líquit  fastigós  omplissin  ma  boca.  He 
individualisat,  y  un  a  un  he  anat  agafant  sers 
pel  coll  pera  mellor  atràurels  a  mi  y  contem- 
plarlos  fit  a  fit.  Tantost  he  collprés  al  poten¬ 
tat  d’esguart  tou,  tantost  al  paria  de  rostre 
cadavérich;  ara  he  donat  el  crit  d’«aturat!))  a 
la  verge  candorosa  d’ignocenta  mirada,  ara 
a  la  impúdica  meretriu  d’ulls  pintats  y  lú- 
brichs  moviments.  Y  a  tots  he  dit:  «Vos  ne 
sou  el  culpable,  vos  sou  la  part  d’aquest 
tot  que  imposa  la  lley  y  oprimeix  y  escla¬ 
vitza;  vos  sou  ab  la  vostra’  passivitat  con- 
tribuyent  al  gran  atach  que’l  monstre  de 
mil  caps  m’endressa.»  Y  tots  un  a  un  m’han 
esguardat  sorpresos,  y  obrintme  llur  pit 
m’han  ensenyat  las  llagas  qu’en  llur  cor  els 
cops  del  monstre  hi  ha  imprès.» 

Y  jo  os  'respondré:  «Missenyor  el  vident, 
pel  sentiment  os  heu  deixat  portar.  Las  lla¬ 
gas  del  cor  qu’os  han  ensenyat  no  excusan 
res;  feridas  pot’portar  el  criminal  qu’os  sotja 
darrera  d’un  cantó  pera  matarvos,  y  no  per 
aixó  deixaréu  d’aniquilarlo  si  podéu.  Altra¬ 
ment,  vos  heu  anat  errat  al  cercar  al  defora 
l’enemich  que  vos  portéu  adintre,  en  vostra 
compassió.  Aixó  es  un  quarto  fosch  ahont  hi 
teniu  enemichs  y  d’ahont  no  podéu  surtir, 
donchs  tots  els  qu’ab  vos  son  s’oposan  a  que 
la  porta  obriu  y  a  que’l  llum  feu;  y  vos  os 
heu  arrupit  en  un  recó.  No!  Siguéu  coratjós, 
redresseuvos  y  feu  descriure  molinets  al  vos¬ 
tre  tallant.  Sou  un  contra  tots;  cada  cop  que 

donaréu  malmetrà  un  enemich;  cada  cop 
que  un  d’aquests  dongui  pot,  es  cert,  malmé- 
treos,  peró  es  més  fàcil  que  toqui  a  un  dels 
seus.  Vos  tindréu  de  vostra  banda  la  convic¬ 
ció  de  que  sou  sol,  qu’os  donarà  forsa:  ells 
tindràn  la  por  de  ferir  a  un  seu  semblant 
quina  perdua’ls  debilitarà.  Un  cop  tots  cay- 
guts,  si  voléu  analisar  cors  y  deixarhi  una  llà¬ 
grima  sobre  cada  llaga,  llavors  ne  tindréu  el 
dret,  donchs,  genial,  hauréu  assolit  las  altas 
regions  de  la  victorià.» 

F.  Pujulà  y  Vallés. 


HISTORIA  COMARCAL 

El  decret  (emanat  d’allà  hont  els  apar  sem¬ 
pre  bé  ventar  falconada  a  tort  y  a  dret)  sobre 
la  reforma  del  Concordat,  porta  en  si  la  su¬ 
pressió  del  manteniment  del  culte  en  las  co- 
legiatas,  a  excepció  de  las  de  Covadonga  y 
Roncesvalles,  existents  en  terrer  privilegiat. 
Aixó,  com  ja’s  digué  a  son  temps,  es  una 
bofetada  a  Catalunya,  terra  que  guarda  tot 
un  floret  de  colegiatas,  veritables  monuments 
d’art  arquitectónich  que  marcan  l’avens  y  la 
civilisació  del  país.  La  supressió  del  mante¬ 
niment  del  culte  es  com  sumirlas  en  la  deixa¬ 
desa  més  complerta,  tenint  com  tenen  obli¬ 
gació  de  mantenirlas,  quan  n’expremeren 
tot  el  such  material,  els  governants  que 
s’apropiaren  tots  sos  bens.  Aquest  acte,  que 
no  cal  calilicar,  ha  mogut  a  nostre  sabi 
amich  de  Girona  don  Francesch  Monsalvatje 
a  escriure  una  tanda  d’articles  interessantís- 
sims  d’historia  comarcal,  parlant  de  las  cole¬ 
giatas  notables  existents  en  e!  bisbat  de  Gi¬ 
rona  que  son  l’admiració  de  propis  y  extranys 
ab  tot  y  restar  en  un  abandono  que’s  doblarà 
a  ben  segur  al  arrebassàrlashi’l  Govern  la 
petita  subvenció  que  las  hi  concedia  pera’l 
sosteniment  del  culte  y  ab  ell  la  conservació 
d’aytals  joyells. 

Santa  Maria  de  Besalú,  Sant  Pere  de  Ro¬ 
da,  Santa  Maria  de  Lladó  y  altras  qu’exis- 
teixen  en  la  susdita  diòcesis,  claman  restau¬ 
ració  o  al  menys  decent  conservació  als  ulls 
dels  que  las  visitan;  aixís  ho  creu  nostre 
ilustrat  amich,  com  se  desprèn  dels  articles 
que  van  eixint  en  las  planas  del  Diario  de 
Gerona  ab  goig  verdader  dels  que’s  daleixen 
pels  trevalls  hístórichs  comarcals,  que  son 


els  qu’ajudan  a  formar  la  total  historia  deia 
patria. 

Prou  coneguda  es  la  personalitat  d’en 
Monsalvatje,  per  lo  que’ns  abstindrém  de 
donaria  a  coneixe  als  nostres  llegidors.  La 
provincià  de  Girona  hi  es  ben  assortada  en 
capdills  d’aquesta  tasca.  Que  parlin,  a  més 
del  citat,  els  senyors  Matas,  notari  de  Besalú, 
l’Alsius  de  Banyolas,  en  Pellicer  de  Ripoll 
y  altres  que  de  moment  no’ns  acuden,  peró 
que  tan  sols  ens  caldria  obrir  els  volums  de 
la  Revista  de  Gerona  pera  pellucarhi  tot  un 
floret  de  publicistas  meritíssims  com  Botet  y 
Sisó,  Enrich  Claudi  Girbal  (f )  y’l  mateix  Pe- 
11a  y  Forgas  ab  sa  valiosa  Historia  del  Am- 
purdàn,  ver  model  d’obras  d’aytal  mena. 

Avuy,  desgraciadament,  el  conreu  de  la 
historia  va  devall-cayent;  no  hi  hà  afició, 
y’is  pochs  que  s’hi  dedican  restan  arreco- 
nats  en  llurs  comarcas  o  pels  arxius  compi¬ 
lant  y  més  compilant,  sense  que  sos  preuhats 
inventaris  vegin  la  llum  a  causa  de  la  poca 
importància  que’s  dona  a  tasca  tan  meritò¬ 
ria  y  que,  com  hem  dit  més  amunt,  contri- 
buheix  ben  de  veras  a  la  formació  de  la  his¬ 
toria  general. 

Historia  comarcal:  heusaquí  lo  que  con¬ 
vindria  fomentar  arreu,  obrint  las  columnas 
de  periódichs  y  revistas  a  tants  cronistas  com 
romanan  ensà  y  enllà,  per  tots  els  indrets  de 
Catalunya,  y  llavors  se  faria  l’arreplech  ge¬ 
neral;  mentres  qu’ara  queda  en  carteras  par¬ 
ticulars  no  tenintho  a  mà  pera  quan  convé 
esbrinar  quelcom  d’interés  general  o  parti¬ 
cular. 

Lo  qu’ha  fet  en  Monsalvatje  ab  la  publica¬ 
ció  de  las  sevas  valiosas  obras  no  ho  pot  fer 
tothom,  y  aixis  ens  hem  de  planye  de  que’l 
caudal  d’historia  local  que  posseheix  l’erudit 
notari  de  Besalú  don  Joaquim  Matas  resti 
amagat;  igualment  els  d’en  Pellicer  y  Pagés 
referents  a  Mataró  y  Ripoll,  y’is  d’en  Alsius 
de  Banyolas,  qui  no  té  a  mà  la  Revista  de 
Gerona  pera  continuarhi  sos  estudis  interes¬ 
sants. 

Aquesta  tasca  toca  al  «Centre  Excursionis¬ 
ta  de  Catalunya»,  entitat  qu’hauria  de  pen- 
dre  més  interès  en  aquest  ramde  sas  aficions, 
sens  dubte  la  més  interessant,  omplint  part 
de  son  Butlletí  ab  estudis  d’aquests;  bé  pot 
ferho,  tenint  tan  bona  organisació  de  socis 
delegats.  En  sos  primers  temps  s’hi  dedicava 

més;  aixís  ho  veyém  en  sas  crónicas  curullas 
de  trevalls  d’aquesta  classe,  mentres  qu’ara 
apar  talment  que  las  excursions  solament 
tinguin  interès  sportiu  o  recreatiu.  Sort  tenim 
encara  de  l’«Associació  Arqueològica»  que, 
ab  adalits  trevalladors  com  en  Pelegri  Casa¬ 
des  y  en  Soler  y  Palet,  va  aguantant  la  ban¬ 
dera  y  esperant  una  empenta  decidida  pera 
revifar  de  debò  la  historia  comensant  per 
la  organisació  de  comitès  locals  y  la  fundació 
d’una  revista  històrica,  per  la  que  no  s’ha 
d’esperar  pas  que  las  suscripcions  l’aguantin, 
sinó  qu’entre  subvencions  y  quotas,  que  bé 
se’n  esmersan  en  societats  recreativas  y  al- 
tras  de  menys  profit,  fassi  cara  al  temps  y 
perseveri  fomentant  una  ciència  tan  interes¬ 
sant  y  de  tan  gran  importància  com  es  la 
historia. 

Antón  Busquets  y  Punset. 


DE  MÚSICA 

Baix  tres  aspectes  distints  s’ha  considerat 
la  música:  com  un  arabesch  de  sons ,  frase 
del  crítich  vienès  Hanslick,  qu’en  el  fons  no 
es  més  que  un  extracte  de  la  definició  del 
cèlebre  filosop,  crítich  y  músich  Jean  Jac- 
ques  Rousseau,  la  música  es  la  combinació 
dels  sons  d'una  manera  agradosa  al  ohido; 
com  un  art  de  naturalesa  independent,  que 
viu  per  si  mateix,  peró  sense  que  degui  tras¬ 
passar  sos  límits  naturals,  fins  quan  va  unit 
al  text  poétich  en  l’ópera,  opinió  de  Scho- 
penhauer  que,  en  sa  gran  obra  El  món  com 
voluntat  y  representació ,  afirma  qu’ella  (la 
música)  expressa  no  las  formas  del  món  vi¬ 
sible,  sinó  la  essencia  metafísica  del  món,  y 
que  nosaltres  sentim  lo  qu’ella  expressa 
peró  que  no  ho  sabèm ,  afegint  que  «si  la 
música  s’esforsés  massa  en  amotllarse  a  las 
paraulas,  a  sotmetres  als  aconteixements, 
tindria  la  pretensió  de  parlar  un  llenguatje 
que  no  li  correspón»;  y  finalment,  segons 
Wagner,  com  element  femení  subordinat  al 
mascle ,  la  poesia,  qu’es  qui  la  feconda,  do¬ 
nant  naixensa  al  drama,  y  que  per  conse¬ 
güent — y  aquí’s  troba  la  discrepància  ab 
Schopenhauer — deu  acomodarse  a  las  parau- 
las  y  sotmetres  als  aconteixements. 

La  primera  opinió  —  la  de  Rousseau  y 
Hanslick — no  l’acceptarém  may:  si  en  la 
música  no  hi  haguessin  més  que  combina¬ 


cions  capritxosas  de  sons,  aquest  art  no  tin¬ 
dria  rahó  d’existir.  Beethoven  hauria  perdut 
el  temps.  Lo  més  fondo  de  las  emocions  y 
dels  sentiments,  lo  més  amagat  e  intim  de 
nostres  sers,  que  debadas  s’esforsa  pera 
exteriorisarse  mitjansant  pafaulas,  restaria 
inexpressable  ( i ). 

Las  dugas  opinions  restants,  la  de  Scho¬ 
penhauer  y  la  de  Wagner,  en  el  fons  coin¬ 
cideixen.  «Nosaltres  sentim  lo  que  la  música 
expressa,  peró  no  ho  sabèm »,  diu  Scho¬ 
penhauer.  «La  música  expressa  únicament 
emocions  y  sentiments»,  diu  Wagner.  Ab- 
dós  afirman,  donchs,  la  existència  de  la 
música  com  art  emocional  y  sentimental, 
que’s  manifesta  d’una  manera  abstracta, 
peró  ab  forsa  irresistible,  y  qual  llenguatje 
té’l  poder  de  sugerirnos  la  essencia  més  in¬ 
tima  dels  sers  y  de  las  cosas. 

Beethoven  representa,  com  ningú,  la  po¬ 
tencia  d’expressió  de  la  música  quan  no  va 
lligada  ab  la  paraula;  ell  penetrà  del  tot  en  lo 
més  profond  de  sa  essencia.  Realisà  un  mo¬ 
viment  enérgich  de  dins  a  fora,  tregué  a  la 
llum  de  la  vida  totas  las  passions,  tots  els 
sentiments,  totas  las  aspiracions  dels  homes. 
Sas  Sinfonias ,  pera  qui  sab  sentirlas,  son 
una  revelació  de  la  humanitat.  Wagner  ha 
dit  de  Beethvoen:  «A  mesura  que  sos  anys 
aumentavan,  l’esguart  del  músich  s’encenia 
ab  una  llum  interior.  D’aqueixa  manera, 
quan  sos  ulls  se  deturavan  una  volta  més  en 
lo  aparent,  aquell  maravellós  reflex  de  llum 
interior  a  tot  donava  color,  mostrantho  tot  a 
la  seva  ànima  baix  la  llum  d’un  nou  jorn. 
La  essencia  pura  dels  sers  li  parlà  alashoras, 
mostràntloshi  a  travers  del  prisma  seré  de  la 
bellesa. 

Tota  la  naturalesa  se  li  entregà:  boscos, 
xaragalls,  pradas,  espays  blaus,  gentadas 
joyosas,  aucells  cantayres,  parellas  d’enamo¬ 
rats,  núvols  passatjers,  tempestas  bramay- 
res,  joyas  placévolas  de  la  tranquilitat...» 

Y  heusaquí  lo  que  Schopenhauer  ha  dit  de 
Beethoven,  paraulas  que  reflexan  alhora  la  se¬ 
renitat  del  filosop  y  l’entusiasme  del  artista: 
«Una  sinfonía  de  Beethoven  ens  presenta  la 


(i)  El  gran  escriptor  rus  Ivan  Tourgueneff,  en  sa 
novela  Ayguas  primaverals,  reconeix  la  impotència  de 
la  paraula  pera  expressar  situacions  que  sohavient  la 
música ,  diu,  pot  traduhir.  Y  Tourgueneff  ha  sigut  un 
dels  més  grans  mestres  del  llenguatje. 

més  gran  confusió,  fonamentada  no  obstant  en 
l’ordre  més  perfecte;  el  combat  més  violent 
que  al  moment  se  resol  en  la  més  bella  de  las 
armonias:  es  la  rerum  concordia  discors,  imatje 
complerta  y  fidel  de  la  naturalesa  del  món 
que  rodola  per’·un  caos  inmens  de  formas 
sense  nombre  y’s  conserva  per  un  trevall  de 
continua  destrucció.  Al  ensemps  sentim  en 
aquesta  sinfonía  la  veu  de  totas  las  passions, 
de  totas  las  emocions  humanas;  joya  y  tris¬ 
tesa,  afecte  y  odi,  temensa  y  esperansa,  etc., 
y  totas  son  expressadas  mitjansant  matisos 
infinits,  però  sempre  ab  cert  aspecte  in  abs- 
tracto  y  sense  cap  distinció;  de  totas  n’es  la 
forma  sola,  sense  la  substància,  com  un  món 
de  purs  esperits  sense  matèria.» 

Peró  quan  no’s  tracta  de  Beethoven,  quan 
no’s  tracta  de  la  música  existint  per  si  matei¬ 
xa,  sinó  acompanyant  y  subratllant  a  la  pa¬ 
raula,  Schopenhauer  y  Wagner  pensan  d’una 
manera  oposada.  Schopenhauer  creu  que  la 
música  no  deu  esforsarse  massa  en  amotllarse 
a  las  paraulasysotmetresalsaconteixements, 
y  afegeix  que  ningú  com  Rossini  ha  assolit 
aquest  ideal.  Wagner  diu  qu’en  l’obra  d’art 
del  pervindre,  la  música  «sols  se  desenrotlla¬ 
rà  en  tota  sa  plenitut  en  las  situacions  en  que 
degui  devenir  omnipotenta;  mes,  pel  contra¬ 
ri,  en  aquellas  que  sigui  absolutament  ne¬ 
cessari’l  llenguatje  dramàtich,  la  música  deu¬ 
rà  esserli  subordinada.  Y  com  que  la  música 
té  justament  la  facultat  de  plegarse  insensi- 
blement  à  las  exigencias  del  llenguatje,  sense 
veures  obligada  a  callar  per  complert,  podrà, 
donchs,  deixar  el  camp  lliure  a  la  paraula, 
sense  deixar  de  servirli  de  sosteniment.» 

Glück — puig  Glück  y  no  Rossini,  que  sols 
se  preocupà  d’escriure  pera’ls  cantants,  es 
qui  assoleix  l’ideal  poétich  musical  de  Scho¬ 
penhauer  —  y  Wagner  representan  abdugas 
maneras  d’entendre  la  música  quan  va  adap¬ 
tada  a  la  paraula:  el  primer  li  conserva  sem¬ 
pre — exceptuant  en  els  seus  recitats  y  encara 
alguns  d’aquests  tenen  valor  musical  molt 
apreciable —  la  integritat  y  la  regularitat  de 
la  forma.  En  sas  mans,  la  música  no’s  des¬ 
pulla  may  dels  atributs  de  sa  naturalesa;  sa 
personalitat  no  s’esborra  may  devant  de  la 
poesia  (1).  Al  contrari,  Wagner  la  maneja 


(1)  En  honor  de  la  veritat  s’ha  de  dir  que  la  música 
de  Glück  s’adapta  més  als  aconteixements  en  general 


com  cera  flexible,  li  dona  las  formas  que  vol, 
la  fa  quasi  bé  enmudir  quan  la  forsa  del  llen¬ 
guatje  parlat  es  tan  gran  que  no  li  cal  cap 
mena  d’auxili  (2),  y  la  eleva  a  regions  esplen- 
dorosas  ab  una  empenta  y  una  inspiració 
may  igualadas,  quan  l’element  lírich,  es  a 
dir,  lo  més  fondo  de  las  emocions y  dels  senti¬ 
ments,  esclata  ab  brahó  irresistible,  y  s’im¬ 
posa,  vens  y  ofega  al  llenguatje  parlat  (3). 

Tenim,  deixant  de  banda  per  inútil  y  xorca 
la  tendencia  de  Rousseauy  de  Hanslick,  que 
al  coincidir  els  autors  de  las  altras  dugas 
tendencias,  Schopenhauer  y  Wagner,  troban 
llur  ideal  en  Beethoven;  al  disentir,  l’un  va  a 
parar  a  Rossini  per  erro,  peró  lògicament 
y  en  el  fons  a  Glück,  y  l’altre  a  son  propi 
drama. 

Llurs  tendencias,  donchs,  son  altament 
beneficiosas  a  la  causa  de  la  música,  justifi- 
can  la  seva  existència  entre  las  arts  y  la  en¬ 
nobleixen  y  dignifican. 

Geroni  Zanné. 


NOTAS  BIBLIOGRÀFICAS 

Enrich  Paz  i  Marcalló. — Ensaigs.  Aplec  de 
treballs  en  prosa. — Tobella  i  Costa ,  Impres¬ 
sors. — Barcelona. — 1903 . 

El  jove  escriptor  Enrich  Paz  y  Marcalló 
ha  publicat  ab  el  títul  de  Ensaigs  uns  quants 
quadrets  literaris.  El  calificatíu  d 'Ensaigs 
els  hi  escàu;  els  quadrets  d’en  Paz  y  Marca¬ 
lló  revelan  a  un  principiant  que’s  llensa  a  la 
vida  literaria  no  mancantli  sentiment,  peró 
si  experiencia.  No’l  censurarém  per  haver 
publicat  son  llibre  potser  avans  d’hora,  no 
sols  perque  l’atreviment  y  la  empenta  son 
qualitats  dignas  d’un  jove,  sinó  també  per¬ 
que  s’hi  endevina  pasta  d’escriptor,  y  qui’n 
té  deu  ésser  sempre  considerat  ab  respecte. 
El  llibre,  donchs,  no  es  més  que  un  ensaig: 


que  a  las  paraulas,  al  revés  de  la  de  Wagner,  que 
s’adapta  estrictament  als  uns  y  a  las  altras. 

(2)  Els  anti-Wagnerians  y  fins  certs  wagnerians 
califican  aytals  moments  de  poch  inspirat ,  per  no  haver 
comprés  la  teoria  del  drama  wagnerià. 

(3)  Els  finals  de  L' Or  del  Rhin  y  de  La  Walkyria , 
l'encís  del  divendres  sant  ( Parsifal ,  acte  III),  l’enterro 
de  Sigfrid  [Capvespre  dels  deus ,  acte  III),  las  remors  del 
bosch  ( Sigfrid ,  acie  II),  els  diàlechs  amorosos  de  Sig¬ 
frid  y  Brunhilda  ( Sigfrid ,  acte  III  y  Capvespre  dels  deus , 
prólech),  la  mort  d’Isolda  [Trislany  e  Isolda,  acte  III), 
etc.,  etc.,  revelan  el  geni  incomparable  de  Wagner  quan 
deixa  predominar  la  música  sobre  la  poesia. 

en  Paz  deu  continuar  el  cami  comensat, 
perfeccionantse,  estudiant  y  recullint  mate¬ 
rials  ab  mà  ben  ferma  pera  que  darrera  del 
seu  segón  llibre  s’hi  vegi  ja  al  home,  en  lloch 
de  véureshi  al  jovenet  que  hi  hà  darrera  del 
primer. 


Altres  llibres  hem  rebut:  Los  Universita- 
rios ,  Estudiós  Literarios ,  El  Alcoholismo  y 
Ciència  Política. 

Los  Universitarios ,  obra  tirmada  pel  doc¬ 
tor  J.  Esteban  de  Marchamalo  y  que  porta 
per  sub-titul  Novela  de  tipos  y  coslumbres 
académicas  en  1898 ,  es  una  justa  y  rahonada 
critica  dels  defectes  interns  de  las  Univer¬ 
sitats  y  demés  centres  docents  espanyols; 
per  consegüent,  es  un’obra  de  sanas  tenden- 
cias  que  sols  elogis  deu  mereixe.  El  llibre 
es  recomanable  ademés  per  sas  condicions 
literarias.  Sota’l  pseudònim  doctor  J.  Este¬ 
ban  de  Marchamalo  s’hi  amaga’l  nom  d’un 
distingit  catedràtich.  La  novela  ha  sigut  edi¬ 
tada  per  la  Biblioteca  de  « La  Educación  Na¬ 
cional».  de  Madrid. 

Els  Estudiós  Literarios  son  deguts  al  frare 
agusti  Restituto  del  Valle  Ruiz,  llegintshi  un 
prólech  del  conegut  escriptor  mallorquí  en 
Joan  Alcover. 

Estudia  fra  Restituto  del  Valle  Ruiz  en  la 
primera  part  de  son  llibre  alguns  autors 
mallorquins:  Ramón  LI  ull ,  Joseph  M.  Qua- 
drado,  mossèn  Miquel  Costa  Llobera  (a  qui 
creu  superior  com  artista,  no  com  poeta,  al 
mateix  mossèn  Jacinto  Verdaguer),  Joan 
Alcover  y  Miquel  Mir.  En  la  segona  part 
s’ocupa  de  las  darreras  manifestacions  de  la 
poesia  lírica  en  llengua  castellana;  Bécquer, 
Campoamor,  Núnez  de  Arce,  Balart  y  Zorri- 

lla.  Després  segueixen  varis  articles  sobre 
diversas  obras  d’en  Menéndez  Pelayo,  del 
cèlebre  rabi  Dom  Sem  Tob  y  d’en  Dicenta. 
Acaban  el  llibre  un  conte  titulat  Nenoy  dos 
articles  que  portan  per  epigrafs  respectius  La 
guerra  del  Transvaal  y  Krüger ,  trevalls  que 
may,  y  en  cap  concepte,  poden  incloures  en 
una  colecció  d’estudis  literaris. 

Fra  Restituto  del  Valle  Ruiz  es  un  notable 
escriptor  y  un  culte  y  elegant  crítich.  No 
obstant,  creyém  que  sas  qualitats  de  pensa¬ 
dor  no  estan  en  armonía  ab  sas  qualitats 
d’erudit,  ni  ab  el  seu  bon  gust  y  seguretat  en 
el  maneig  del  llenguatje.  L’escriptor  domina, 
en  nostre  concepte,  al  pensador.  Els  Estudiós 
Literarios  son  trevalls  dignes  d’admiració 
per  la  claretat  y  bellesa  del  estil:  com  obra 
d’estètica  no’ns  resulta  de  tanta  importància, 
trobantnos,  per  consegüent,  en  disconformi¬ 
tat  ab  algunas  de  sas  apreciacions. 

Ha  editat  els  Estudiós  Literarios  el  llibre¬ 
ter  barceloní  en  Joan  Gili. 

El  Alcoholismo  es  un  follet  de  Constancio 
Bernaldo  de  Quirós,  destinat  a  combatre’ls 
efectes  fatals  de  la  beguda.  Es  un  trevall 
recomanable  y  qual  vulgarisació  interessa  a 
tothom. 

Ciència  Política  forma  part  dels  manuals 
enciclopédichs  Gili,  y  es  original  de  don 
Antonio  Royo  y  Villanova,  catedràtich  de 
Dret  administratiu.  Aquesta  obreta,  qu’es 
un  medi  de  vulgarisar  el  dret  usual ,  cridarà 
indubtablement  l’atenció  dels  que's  dedican 
a  las  qüestions  jurídicas,  no  solzament  pels 
assumptos  que  s’hi  estudian,  sinó  per  llur 
ordre  y  mètode. 

Aquest  manual,  com  també’l  follet  d’en 
Quirós,  han  sigut  editats  per  en  Joan  Gili. 

G.  Z. 


PREGARIA  CONJUGAL 

Dimmi  di  grazzia  amor  se  gli  occhi  mici 
veggono  il  ver  delia  bella  che  io  miro. 

Michelangelo. — Sonetto  passionale" 

Aquest  capvespre  penombral  y  musch 
crida  als  cors  joves  ab  sa  veu  de  càntichs, 
y  entre  las  fullas,  ab  brunzits  de  rusch, 
volan  idilis  dolsament  romàntichs. 

{No  veus  la  vetlla  cóm  s’extén  pel  parch” 
cubrint  els  besos  y  creant  efluvis? 
ijNo  veus  els  arbres  cóm  ens  fan  un  arch 
pera  guardar  nostra  cansó  de  nuvis? 

En  el  bell  claustre,  silenciosa  y  lleu, 
semblas,  germana,  una  vestal  novicia; 
ets  com  un  marbre  recubert  de  neu 
que  reb  l’alé  d’una  sublim  caricia... 

Volém,  esposa,  que’l  jardí  estiuhench 
serva  pels  cors  una  esperansa  viva; 
caygui  en  mos  brassos  ton  desmay  blavench 
com  la  ignocencia  d’una  sensitiva. 

La  vetlla’ns  crida  y  un  oratje  dols 


mou  tos  cabells  en  indecisa  dansa, 
y  al  grat  va-y-ve  dels  ideals  bressols 
te  vas  movent  ab  celestial  gaubansa. 

Digam,  esposa:  ton  esblaim  llunar 
^ha  trascendit  dels  plenilunis  célichs? 
íEts  vaga  imatie  qu’ha  perdut  l’altar 
o  t'has  creat  entre  respirs  angélichs? 

Mos  ulls  somnían  santament  perduts 
en  là  bellesa  de  ton  cos  magnífich 
y  t’entreveuhen  en  las  quietuts 
com  sobirana  en  setial  aurífich. 

^No  veus  la  vetlla  cóm  s’extén  pel  bosch 
ab  cants  d’oreig  y  cruiximents  de  fullas? 

^Nq  sents  els  resos  del  jardí  blau-fosch 
mentres  las  rosas  del  meu  cor  esfullas? 

Volém,  germana,  sota’l  cel  d'estíu 
com  del  llur  rusch  dugas  gentils  abellas; 
volém  somrihent  vers  el  bressol  que  riu 
demunt  de  molsas  y  de  suaus  poncellas: 
que  aquesta  nit  el  lluminós  atzur 
fa  de  sas  bolvas  animetas  blancas, 
y  al  clar  mormull  de  nostre  ensomni  pur 
ens  cantaràn  en  sas  voladas  francas. 

Pere  Prat  Jabal·lí 

HERETJÍAS 

L’Individuu 

Son  las  generacions  garbells  inmensos  de 
moviment  incessant  que  separan  palla  y  gra 
de  la  vida  y  espargeixen  en-  els  solchs  de  la 
humanitat  llevor  d’existencias  innombrables 
que,  germinanthi  silenciosas  y  ocultas,  se 
coronan  de  temps  a  altre  de  raras  eflorescen- 
cias. 

Ab  ample  gest  sembra’l  jardiner  inteligent 
granas  de  flors  vulgars  avuy  y  un  día  rebus- 
cadas,  cobdiciós  d’exemplarsnous  que  naixe¬ 
ran  {quí  ho  sab?  d’alguns  dels  milions  de 
diminuts  estotxos  de  vida  qu’haurà  espargit 
sobre’ls  llits  preparats  ab  mà  solícita.  El  fla¬ 
mant  exemplar  cobdiciat  obtingut  ja,  esde¬ 
vindrà  l’hoste  d’altres  y  altres  jardins,  fins  a 
universalisarse,  a  vulgarisarse,  desbancat 
per  la  estrepitosa  aparició  d’exemplars  nous 
fills  tal  volta  d’ell,  com  ho  fou  ell  d’altres,  y 
que,  al  igual  de  sos  antecessors,  tindràn  son 
apogeu  y  sa  decadència...  Heusaqui’l  gènesis 
del  Individuu. 

L’Individuu  es  el  sér  d’amples  pulmons  y 
muscles  vigorosos,  capàs  d’aspirar  y  assimi- 
larse  grans  quantitats  de  vida  verdadera, 
única ,  y  apte  pera  exteriorisarla  y  exteriori- 
sarse  per  endósmosis  potentíssima;  es  l’arbre 
geganti  d’arrels  extensas,  fondas,  y  brancatje 
imponent  que,  alsant  la  testa  altiva  al  cel 
que  l’acarona,  se  cubreix  de  flors  inmarcessi- 
bles  y  feconda  ab  son  polen  exquisit  sa  nom¬ 
brosa  germanor,  embellint  ab  matisos  y  con¬ 
torns  més  delicats  la  florida  nova. 

L’Individuu  no  es  un  sér  apart,  ni  produc¬ 
te  de  generació  espontània;  es,  lluny  d’aixó, 
síntesis  augusta  d’incomptables  sers  y  resul¬ 
tant  excelsa  d’infinitas  y  misteriosas  evolu¬ 
cions. 

Cada  sigle  té’ís  seus  Individuus.  La  recí¬ 
proca  no  ha  pogut  fins  avuy  ésser  verdadera, 
puig  els  Individuus  no  tenen  el  seu  sigle: 
tenen  el  sigle  dels  seus  successors.  Son  essen¬ 
cialment  inactuals.  Aqueixos  noms  gloriosa¬ 
ment  únichs,  orgull  de  la  Historia,  qu’han 
passat  a  la  categoria  de  tópichs  en  panegí- 
richs  de  ciencias  y  arts,  son  mers  sembradors 
de  cullitas  qu’ha  gaudit  la  seva  posteritat. 
Ells  sols  han  tingut  el  privilegi  de  sentir 
la  impressió  fondament  reconfortanta  de  sí 
mateixos  mil  voltas  més  intensa  y  pura 


que’ls  barrohers  afalachs  de  la  Glòria.  Glo- 
riam  qui  spreverit ,  veram  habet.  Qui  cobdícia 
la  glòria,  esmersa  un  temps  preciós  en  sem¬ 
blar  lo  que  deuria  ésser.  La  glòria  ha  perdut 
a  molts  que,  com  aucellas  encisadas,  han 
baixat  de  grans  alturas  atrets  pel  mirallet 
brillant  y  tornadis  que  llensa  arràn  de  terra 
lluhissors  d’oripell. 

«L’amor  de  la  glòria  sols  pot  fer  un  héroe; 
el  menyspreu  d’ella  fa  un  home  sensat.))  Un 
héroe  no  ho  es  sempre  un  Individuu;  a  voltas 
es  un  simple  pastor  de  remat;  sovint  una 
ovella  més  grossa  que  las  altras.  Fou  en  Na- 
poleón,  per  exemple,  com  a  héroe,  un  llop  que 
sobressurtí  de  la  llopada  de  sa  època;  com  a 
home,  un  gran  feble.  Temps  a  venir,  l’asso¬ 
lirà  també  a  n’ell  la  exclamació  d’en  Young: 
«Un  César  viu:  n’hi  hà  mil  ja  d’oblidats.» 

Gran  part  dels  Individuus  ho  son  no  per 
haver  somniat  lo  gran  y  complexe,  sinó 
per  haver  formulat  lo  petit  y  elemental. 

El  progrés  es  la  tendencia  de  la  humanitat 
a  individualisarse. 

De  tot  temps,  y  en  una  ó  altra  forma,  ha 
sigut  l’individuu  perseguit  per  la  Massa. 
Selecció  aquell  d’aquesta,  es  per  ella  temut  o 
envejat,  y  sempre  incomprès.  Quan  el  veu 
distint  d’ella,  emancipat,  voldria  absorbirlo 
de  nou  pera  evitarse  l’insoportable  esfors 
progressiu  a  que  l’obliga  sa  presencia. 

No  podent  véncel,  acut  a  l’Aritmética  y 
l’apostrofa  satisfeta  de  si  mateixa:  «Tu  ets 
menos  que  jo,  perque  nosaltres  som  més.)) 

Si’l  reconeix  com  a  mestre,  es  a  condició  de 
que  també’s  presti  a  ésser  ayo.  Si’s  resisteix, 
se  l’acusa  injustament  de  superb  y  egoista. 
Se’l  vol  modest  pera  estalviarse  la  modèstia 
d’humiliarlo  y  d’humiliarse  devant  d’ell.  La 
Massa  es  petita  y  exigeix  al  Individuu  que’s 
tingui  per  petit,  si  desitja  viure  en  pau  ab 
ella.  El  sol,  gran  Individuu  de  nostre  siste¬ 
ma,  el  sol,  modest,  seria  un  sol  sense  surti- 
das  espléndidas  ni  postas  aclaparadoras;  un 
sol  manyach,  circunscrit  en  sa  pròpia  circun- 
ferencia,  permetent  ésser  mirat  per  l’ull 
humà;  un  sol  mort  y  trist  com  una  lluna;  un 
astre  més.  Natura  no  demana  modèstia  a  cap 
de  sos  fills;  tots  tenen  sa  manera  d’ésser  y 
s’acceptan  tals  com  son.  El  sol  es  gran,  ma¬ 
jestuós,  imponent.  Verdader  monarca  del 
cel,  fa  sa  via  sense  vacilacions  ni  defalli¬ 
ments.  Sos  súbdits  el  necessitan,  peró  cap  li 

demana  que  baixi  de  son  trono  pera  donarli 
claror  y  vida. 

Els  sers  se  vivifican  ab  sa  llum  y  son  calor, 
qu’ell  escampa  arreu  ab  la  indiferència  d’un 
deu,  cumplint  sa  missió  excelsa.  Atrau  els 
mons  absa  forsa  inmensurable,  mantenintse 
d'ells  emperò  a  honesta  distancia,  y  respira 
ab  pulmons  de  colós  efluvis  misteriosos  es- 
pargits  per  son  camí  sideral  y  qu’ell  trans¬ 
forma  dintre  son  ardent  cervell  de  gegant 
hermosament  superb  en  inestroncables  fonts 
de  vida  fecondíssima. 

Desaparegut  l’Individuu  del  món  dels  vius, 
l’ofenóm  encara  pretenent  honrarlo,  a  n’ell 
qu’es  honra  nostra,  traduhintlo  o  trahintlo, 
millor  dit,  en  pedra  o  bronze.  Baix  pretext 
d’enlayrarlo,  ens  el  treyém  del  devant. 

Al  contemplar  una  estatua  sembla  que  un 
senti  la  muda  protesta  del  Individuu  con- 
dempnat  a  una  actitut  perenne  invariable, 
producte  encarcarat  d’una  atrevida  concepció 
monosimbólica,  traspuant  sempre  aburri- 
ment  d’inercia. 

Se  preté  qu’es  dever  moral  en  l’Individuu, 
quan  ell  ja  s’ha  fet,  de  fer  als  altres.  Quants 
Individuus  han  fet  tart,  aturantse  a  escoltar 
els  planys  eterns  de  la  Massa  irredimible! 
Quants  s’han  empobrit  prodigant  sos  tresors 
en  almoynas  que  no  han  extingit  cap  misè¬ 
ria!  Quants  han  desohit  la  veu  armoniosa 
del  Ideal  aixordats  pelsbruhelsamenassadors 
del  dever,  motor  de  voluntats  baldadas,  fill 
gran  d’aqueixa  moral  escenogràfica,  efectista, 
que  sols  sembla  quelcom  vista  a  distancia! 

L’Individuu  ha  d’ésser  egoista  de  la  ma¬ 
nera  que  la  planta  ho  es.  La  planta  produ- 
heix  el  fruyt,  peró  no’l  dona:  se  li  ha  de  pen- 
dre.  Si  ningú  l’apeteix,  el  fruyt  esdevé 
madur  y  cau  a  terra,  no  pera  perdres  inútil¬ 
ment,  sinó  per’alimentarla  a  n’ella  mateixa 
o  transformarse  en  novas  plantas  que’s  cu- 
briràn  també  de  fruyt  esperant,  ab  serena 
indiferència,  al  passant  que  las  hi  prengui  y 
se’n  nodreixi. 

La  humanitat  progressa  per  Individuus, 
y’s  retors  a  voltas  tot  un  sigle  en  son  llit  de 
dolor  per’arribar  a  parirne  un.  Y  en  tant 
passan  els  días,  com  grans  d’un  rosari  infi¬ 
nit,  naixent  ab  auroras  prenyadas  d’esperan- 
sas  y  agonitzant  en  crepúsculs  rublerts  de 
desenganys. 

Quan  mor  el  sol  y  enmudeix  pausadament 

la  remor  de  la  humana  lluyta  (monstruós 
acoblament  de  pantejar  de  màquinas  y  crits 
de  sér  humà;  pregarias  de  creyent  y  renechs 
d’ateu;  injurias  de  butxi  y  planys  de  víctima) 
lluyta  incessant,  tremenda  pera  produhir 
l’Individuu;  quan  el  jorn  s’adorm  com  un  ge¬ 
gant  afadigat,  un  pensa  ab  tristor  indefinible 
y  fonda:  Un  dia  més,  un  dia  que  no  torna. 
La  humanitat  es  lenta  en  son  progrés.  L’ho¬ 
ritzó  es  negre.  Un  zero  de  tenebras  ens  en¬ 
volta.  S’es  post  el  sol...  (Serà  demà?... 

Salvador  Albert. 


LA  COVA  ENCANTADA 

Dissapte  prop-passat,  trobantme  en  un 
d’aquells  moments  en  que  la  imaginació 
bojeja,  vaig  entrar  al  Saló  Parés,  y  no  sé 
per  qué  se’m  va  figurar  que’m  trobava  en 
l’interior  fantàstich  d’una  cova  encantada. 

No  tenia  res  que  veure  ab  aquella  qu’atra- 
vessaren  Gentil  y  Flordeneu  pera  pujar  al 
cim  del  Canigó,  peró  s’hi  sentia  la  influencia 
del  encis,  del  encantament  ab  que  alguna 
fada  malèvola  enrondava  mon  esperit. 

Els  visitants  me  semblavan  toscas  estalag- 
mitas  que’m  privavan  el  pas.  Procurant  no 
toparhi,  vaig  acostarme  a  la  paret  de  vora  la 
entrada  y  vaig  admirar  uns  esgrafiats...  peró 
ay!  que  no  eran  deguts  a  cap  home  primitiu; 
eran  més  aviat  d’un  refinat,  d’un  decadent 
que  patia  la  obsessió  de  la  linia,  qu’anava 
destriantse  y  entortolligantse  dins  d’una  com¬ 
plicació  malaltissa;  era  entretingut  y  cansat 
al  ensemps  desxifrar  els  símbols  qu’entra- 
nyavan  entre  l’agarbonament  dels  arabeschs. 

Avensant  per  la  cova,  y  deixant  de  banda 
un  pany  de  pedra  tosca,  vaig  arribar  al  lloch 
verament  encantat.  Una  olor  de  farigola  va 
corpendrem,  y  una  munió  de  nimfas  y  ninas 
casulanas  va  empendre  a  la  quieta  una  dansa 
cadenciosa  a  mon  entorn;  sos  cossos  esfu- 
mats  se  desdibuixavan  dins  d’un  argenti  pol¬ 
sim,  m’embolcallavan  lliscant  esboyrats  com 
ombras  impalpables... 

Vaporosas,  destenyidas  per  haverse  ba¬ 
nyat  en  ayguas  térbolas,  se  m’acostavan  fala- 
gueras  las  eterias  nimfas  y  pretenian  acari- 
ciarme,  produhintme  son  contacte  sensacions 
de  pols  y  de  trenyinas;  me  miravan  ab  sos 
ulls  entelats,  que  no  m’atreyan  al  volerme 
encisar  ab  sos  fingits  sentimentalismes;  jo’m 
resistia  espahordit,  de  por  d’ofegarme  entre 
sa  polsaguera,  y  pera  deslliurarmen,  vaig 
enjegar  ud  renech  que  las  va  fer  tornar  a  son 
lloch.  Y  fugint,  vaig  internarme  en  la  gruta. 

Un  altre  espant  devia  curarme  del  anterior. 
Una  ronda  feréstega  de  gitanas  s’apoderà 
de  mi,  y  brutalment  comensà  a  sacsejarme; 
me  miravan  ab  ulls  de  rabia  y  enveja,  com 
si  jo  tingués  la  culpa  de  que  fossin  d’una 

rassa  inferior,  embrutida;  crits  ronchs  de 
venjansa  ressonavan  per  mas  orellas,  befant- 
me,  escarnintme,  insultantme;  ballavan  a 
mon  entorn  frenètica  sardana,  y’m  cridavan 
iradas:  —  Payet,  payet,  regenérans!... — 

Me  feyan  llàstima  y  fàstich;  prou  volia 
deixarlas,  mes  m’agarravan  de  nou,  me  ma- 
rejavan  ab  son  alè  ayguardentós  y’m  refre- 
gavan  sos  fastigosos  parrachs  pel  rostre, 
fins  a  revoltarme’l  ventrell;  pera  deslliurar- 
men  se’m  va  ocorre  una  idea:  ab  veu  pro- 
fonda  y  enèrgica  vaig  cridar: — En  nom  de 
la  Majestat  de  Caldas,  aquieteuvos!  — 

Com  per  art  d’encantament  varen  quedar 
inmóvils,  ab  la  testa  acotada,  anorreadas, 
tristas,  en  posituras  de  greu  aclaparament. 

L’encís  quedava  desfet,  el  saló  ja  no  era 
cova,  y’is  esgrafiats,  las  nimfas  y  las  gitanas 
ja  no  eran  més  que  las  obras  d’en  Triadó, 
d’en  Brull  y  d’en  Nonell. 

Sebastià  Junyent. 


TEATRES 

El  mestre  nou. — Mlle.  Debriége. 

En  El  mestre  nou ,  drama  en  tres  actes  de 
don  J.  Pous  y  Pagès,  estrenat  l’altra  nit  a 
Romea,  s’hi  nota  una  personalitat,  escènica¬ 
ment,  mai  equilibrada.  Per  una  part  se’ns 
presenta  l’autor  com  artista  modern  qu’ob- 
serva  la  vida,  qu’estudía  tipos  y  costums 
qu’ha  sorprès  ab  justesa  y  reflexa  ab  sinceri¬ 
tat;  mes  per  un’altra  l’acció  dramàtica,  ab 
exposició,  nus  y  desenllàs,  segons  totas  las 
reglas  clàssicas,  resulta  convencional,  feta  v 
tallada  ab  patró.  Baix  el  primer  aspecte 
l’obra  d'en  Pous  y  Pagès  es  un  model:  tipos 
no  ja  apuntats,  sinó  detallats  de  mà  de 
mestre,  escenas  robadas  a  la  mateixa  vida 
y  presentadas  ab  sobrietat  extraordinària,  y 
quadros  de  color  de  gran  veritat;  peró  baix 
el  segón,  tot  es  artifici,  y’l  drama  passio¬ 
nal,  qu’es  el  que  forsosament  adquireix  més 
relleu  en  escena,  no  es  més  que  un  drama 
vulgar,  tret  d’un  de  tants  clixés  falsos  y 
gastats,  que’ns  fa  somriure.  No  es  l’autor  un 
plagiari,  com  algú  ha  volgut  suposar,  en  el 
sentit  de  que  tal  o  qual  autor  hagi  presentat 
avans  qu’ell  un  argument  semblant;  peró  ho 
es  en  un  altre  sentit  més  honrós  encara  que 
no  menys  sensible:  hoesen  el  sentit  més  am¬ 
ple  de  copiar  el  seu  argument  de  la  conven¬ 
ció  teatral  en  que  las  passions,  els  tipos  y’is 
aconteixements  son  sempre’ls  mateixos  y’ns 
portan  tranquilament  a  un  mateix  desenllàs. 

Aixís  en  El  mestre  nou  hi  trobém  els  indis¬ 
pensables  amors  contrariats  de  dos  sers  no¬ 
bles,  desinteressats  y  generosos,  la  oposició 
per  part  d’un  pare  egoista  y  sech  de  cor,  y  la 
catàstrofe  final  en  forma  de  mort  violenta 
d’un  dels  protagonistas,  qu’en  el  cas  present 
es  el  galàn.  Tot  aixó  no  es  pas  copiat  de  tal 
o  qual  drama — jo  no  sabria  pas  quin  citar — 
peró’s  fa  necessari  confessar  que  no  es  nou, 


qu’es  copiat  de  cent,  de  mil  dramas  més  o 
menys  moderns  que’ns  presentan  els  matei¬ 
xos  tipos  grisos,  las  mateixas  passions  de 
teatre  sense  la  més  petita  veritat  psicològica, 
els  mateixos  entrebanchs  de  convenció  y  la 
mateixa  catàstrofe  final  quan  fa  un  quart  y 
mitj  que  dura’l  tercer  acte 

Aixó  es  el  Teatre,  segons  diuhen,  y  l’autor 
ha  tingut  de  fer  aixó.  La  seva  idea  fonamen¬ 
tal,  que  jo  no  crech  pas  que  fos  la  d’un  ar¬ 
gument  tan  vulgar,  ha  tingut  d’enmotllarse, 
y  ls  motllos  l’han  feta  malbé  donant  relleu  a 
n’aquells  amors  y  tipos  de  comèdia  en  per¬ 
judici  del  drama  social  qu’endeviném  en  el 
fons  de  l’obra.  Lo  qual  es  una  verdadera 
llàstima,  puig  com  ja  he  indicat,  tot  lo  que 
no’s  refereix  a  la  intriga  amorosa  demostra 
que  l’autor  es  home  de  talent,  bon  observa¬ 
dor  de  la  vida  y  escriptor  correcte  y  sóbri.  El 
tipo  del  cacich  es  un  dels  tipos  més  justos  y 
més  reals  qu’hagin  trepitjat  la  escena  catala¬ 
na;  y  fou  molt  ben  interpretat,  per  cert,  per 
un  actor  quin  nom  sentim  no  recordar.  Molt 
encertats  també  son  els  d’en  Guilla,  l’alcalde, 
y  encara  que  un  xich  carregats,  els  del  rec¬ 
tor,  el  secretari  y  l’hereu.  Els  demés  els  tro¬ 
bo  falsos  y  convencionals.  Lo  mateix  podria 
dir  de  las  escenas  del  drama.  N’hi  hà  dugas, 
pera  citar  las  mellors,  en  el  segón  acte,  en- 
tre’l  mestre  y’l  rector  y  entre’l  cacich  y  en 
Guilla,  que  acreditan  per  sí  solas  a  un  autor. 

En  fi,  jo  desitjaria  que  un’altra  vegada 
l’autor  deixés  de  banda’ls  motllos  y  presentés 
la  seva  concepció  despullada  d’artificis  avuy 
dia  ja  gastats.  Potser  l’aplaudirían  menos  els 
de  la  galeria,  peró  en  cambi  fora  més  sincer 
y  artísticament  més  gran. 

La  execució,  en  conjunt,  molt  desigual. 

A  Novetats  hi  ha  cantat  aquests  días 
Mlle.  Debriége,  divette  lleugera  de  café-con- 
cert.  Se  distingeix  per  sa  dicció  neta  e  inten¬ 
cionada,  y  per  la  finura  y  elegancia  d’actituts 
y  moviments.  Molt  expressiva  de  rostre,  sub¬ 
ratlla  gràficament  las  cansonetas  sentimen¬ 
tals  y  picantas  que  constituheixen  son  reper¬ 
tori;  y  si  bé  abusa  dels  calderons  y  busca 
efectes  musicalment  poch  recomanables,  just 
es  confessar  que  sa  veu  es  agradable  y  ben 
timbrada,  especialment  en  las  notas  graves, 
que  dona  sense’l  més  petit  esfors.  No  canta 
com  una  màquina,  com  acostuman  a  fer  la 
majoria  de  sas  companyas,  sinó  que  sab  lo 
que  diu  y  ho  diu  ab  fe  y  calor.  Aquesta  es 
pera  mi  sa  mellor  qualitat.  Ha  cantat  cansons 
bon  xich  verdas ,  y’l  públich  l’ha  aplaudida  y 
las  senyoras  no  s'han  ruborisat.  íLas  ente- 
nian  o  no?  Jo  no  ho  sé  pas:  lo  que  sí  sé  es 
qu’en  un  y  en  altre  cas  ha  quedat  demostrat 
que  aquest  género  lleuger  francès  no  es  tan 
inmoral  com  algú  volia  fernos  creure.  Y  si 
no,  qu’ho  diguin  las  distingidas  senyoras 
que  aquests  días  aplaudian  a  Mlle.  Debriége 
a  Novetats. — Emili  Tintorer. 


JOVENTUT 


67 


SONETS 


XIII 

Ta  boca,  oberta  als  besos,  es  petxina 
qu'al  sol  no  veu  y  a  sa  influencia’s  bada; 
tos  besos  inconscients,  d'alé  glassada, 
son  plantas  bordas  sense  flor  ni  espina. 

Ton  cor,  encara  inhàbil,  no  endevina 
qu’ha  de  deixarme  un  rastre  ta  besada 
dols  com  la  mel  y  amarch  a  la  vegada 
com  el  such  de  la  verda  taronjina. 

Quan  me  sorprengui  à  ta  graciosa  espatlla 
novament  repenjat  la  blanca  lluna, 
faràs  bé  de  tenir  la  boca  closa 

si  no  ha  de  dibuixar  demunt  la  ratlla 
que  tas  cellas  bessonas  junta  en  una 
l’aubada  del  desitj  sa  fresca  rosa. 


XVI. —  1.  La  verge  resisteix 

Si  al  nort  me  troba  la  estiuhada 
y  allí  tremolo  al  mitj  del  jorn, 
penso  en  la  vall  del  sur  desada 
que’l  sol  caldeja  com  un  forn. 

Si’l  temps  ens  passa,  freda  aymada, 
sens  alegria  ni  trastorn, 
la  emoció  esmento  adalerada 
que  viu  y  creix  al  nostre  entorn. 

Y  en  amors  penso  exagerats 
y  en  besos  forts  d’aquells  sobtats 
que  primè’s  donan  qu’ofereixen: 

en  besos  fills  del  frenesí, 
d’aquells  qu’esclatan  pel  camí 
avans  las  bocas  no  s’uneixen. 


XIV 


XVII.  —  2.  La  verge  s’abandona 


Ton  clos  l'han  comprat, 
sa  tanca  bonica 
per  altra  han  cambiat 
més  alta  y  més  rica. 

Pro’l  clos  qu’has  deixat 
recorda  y  somica, 
y  encar  d’amagat 
de  cosas  n’explica: 

Del  vent  qu’a  las  nits 
mos  passos  y  crits 
t’hi  duya  de  fora, 
del  vell  garrofer 
quin  rtístich  dosser 
ens  queya  à  tot’hora. 

XV.  —  L’idili  de  Venecià 

Dins  la  cambra  tranquila  y  apartada 
que  pel  goig  del  amor  fou  feta  expressa, 
la  tendra  esposa  en  somni  dols  se  bressa 
y  Otelo  entra  de  cop,  la  vista  irada. 

Surt  a  temps  del  carrè  una  veu  sobtada: 
«Yago  al  morir  sa  vil  acció  confessa». 

L’alarb  no  escanya,  donchs;  s’ha  dit  depressa: 
«Si  Yago  ment,  Desdémona  es  honrada». 

Sent  corre  per  las  venas  sanch  calenta 
quan  veu  sa  ditxa  caminar  segura 
Otelo;  com  un  mall  li  bat  el  pols; 

y  als  ulls  li  puja  una  claror  lluhenta; 
vol  cridar,  pro  no  pot,  qu’encara  dura 
de  la  fidel  aymada’l  somni  dols. 


Nosaltres  som  romàntichs;  ni  una  engruna 
li  enmatllevém  al  gust  del  jorn,  oh  amiga; 
tenim  per  bona  la  manera  antiga 
y  festejém  de  nit  al  clar  de  lluna. 

Qué  bé  li  escàu  a  ta  bellesa  bruna 
el  vestit  blanch  qu’en  la  ocasió  t’abrigal 
La  teva  boca  ab  quin  dalé  deslliga 
l’enfilall  de  sos  besos  oportuna! 

Al  teu  balcó  quànts  cops  en  la  volguda 
quietut  nocturna,  quan  el  món  reposa, 
nostra  escena  d’amor  s’allarga  muda 

fins  que  tu,  obrint  els  purs  llabiets  de  rosa: 
«Vesten — me  dius — que  ja  al  nou  jorn  saluda 
ab  tendre  cant  la  matinera  alosa.» 

XVIII.  —  3.  La  verge  es  morta 

S’han  fos  com  flochs  de  neu 
la  verge  y  ma  alegria; 
rosers  d’ufana  breu, 
floriren  un  sol  día. 

La  verge  es  qui'm  sab  greu: 
jo  tant  que  la  volia! 

Molts  cops  el  recort  seu 
ve  a  ferme  companyia. 

Sovint  a  mon  tresor 
li  prench  de  somnis  d’or 
una  polsada  forta, 
y  marxo  pels  carrers 
solet  ab  mos  quefers 
a  festejà  ab  la  mortal 

P.  Riera  y  Riqué. 

SUPERSTICIÓ 

I 

L’hereu  Xarigot  estava  desatinat:  en  qües¬ 
tió  de  quinze  días  se  li  havian  mort  més  de 
trenta  ovellas,  la  meytat  si  fa  o  no  fa  del  re¬ 
mat,  y  justament  las  més  plenas,  las  més  11a- 
nudas,  las  que  feyan  més  tossa... 

Y  era’l  cas  que  no  sabia  pas  cóm  fersho, 
perque  ja  ho  havia  probat  tot:  pegats,  ora¬ 
cions,  unturas...  y  res,  res  li  estroncava  la 
malura;  al  contrari,  cada  dia  se  li  morian 
més  y  més  caps. 

—  Y  donchs,  Minguet,  {cóm  ho  tenim  assó 
del  remat?  {Qu’encara  no  te’l  vol  deixar  aques¬ 
ta  passa? — li  feu  el  Quel  del  Francàs,  al  en¬ 
sopegar  ab  ell  pels  carrers  del  poble  y  veyent 
qu’anava  ab  el  cap  cot,  tot  pensatíu. 

—  No  me’n  parléu,  Quel,  que  n’estich,  de 
assó,  que  no  sé  pas  qué’m  fassi;  creguéu, 
estich  despacientat. 

—  Aném,  home,  no  n’hi  hà  pera  tant,  tam- 
poch! 

—  Ja  ho  dihéu  vosi  Quan  veig  qu’en  quin¬ 
ze  dias  se  m’han  mort  passa  de  trenta  caps... 
y  que  cada  dia,  encara,  se  me’n  van  morint 
més!... 

—  Oh,  prou,  prou...  mes  {qué  vols  ferhi?... 

—  Qu’ho  sé  jo!...  Mal  rellamp,  aixis  se’m 
morissen  totas  d’un  cop  que  acabaríam  més 
prompte!... 

—  Vàlgans  Deu,  no  digas  assó,  hereu,  que 
Nostre  Senyor  te  podria  castigar,  home!  — 
feu  el  Quel,  tot  horroritzat. 

—  Si  n’hi  hà  per... 

—  Ja  me’n  faig  cabal... — Y  després  d’una 
curta  pausa: — Escolta,  {ja  has  anat  a  mirar 
aquell  curandero  tan  sabi  que  diu  quehi  hà  a 
Vilafranca  del  Conflent? 

—  No  so  fet  ni  un  pas... 

—  Doncas  arríbathi,  creume,  qu’assó  per 
forsa  ha  d’ésser  mal  donat;  per  mi  las  tens 
embruixadas!... 

—  {Voléu  dir,  Quel? 

—  Per  mi  no  hi  hà  altra  cosa...  Aquest 
damnat  del  Jan  te  vol  molt  mal,  jo  ja  ho  sé, 
y  creu  que  té  molt  malas  arts...  {Te  recorda 
qué  li  va  passar  al  vell  Rosta,  allavoras  de 
las  mulas,  que  totas  se  li  tornavan  guitas? 

—  Prou! 

—  {Qui’n  va  tenir  la  culpa  si  no’l  Jan  de  la 


Jossa  que  las  hi  va  mal-mirar?  Assó  tot  el  po¬ 
ble  ho  sab!... 

—  Mes  {voléu  dir  que  fora  capàs  d’assó’l 
Jan,  tant  que’m  fa  la  gara-gara  quan  m’a¬ 
trapa?... 

—  No  hi  posis  dubte:  es  una  mala  ànima... 
Jot {qué  vols  que’t  diga,  Minguet?  Aniria  a 
trobar  aqueix  home  de  Fransa,  que  diu  que 
fa  miracles... 

—  {Ahónt  dihéu  que  viu? 

—  A  Vilafranca  del  Conflent...  Ell  te  sabrà 
dir  si  es  mai  donat  y,  si  li  pagas  bé,  fins  la 
persona  que’t  mata’l  bestiar... 

—  Doncas  demà  mateix  me'n  hi  aniré... 
Vaja,  adeussiàu,  Quel!... 

—  Alanla ,  Minguet... — 

Y  l’un  tirà  per’amunt  y  l’altre  per’avall  del 
rudimentari  y  costarut  carrer  del  poble  ahont 
abdós  havian  fet  sob-y-sob. 

II 

El  dia  següent,  a  las  primeras  horas  de  la 
matinada,  l’hereu  Xarigot,  agafant  la  vara 
de  freixa  ab  tiretas  de  cuyro  y  dihent  als  seus 
qu’anava  a  vila  pera  un  negoci,  emprengué’l 
camí  que  per  la  part  solana  conduheix  a 
Puigcerdà  y  d’allà  a  la  Cerdanya  francesa  y 
al  Conflent. 

Al  arribar  a  Vilafranca,  l’hereu  Xarigot 
s’encaminà  de  dret  a  cal  curandero.  La  entra¬ 
da  de  la  casa  era  fosca,  rònega,  llefiscosa. 
Al  trucar  a  la  porta,  una  dona  vella,  graba- 
da,  d’ulls  petits  y  fondos  y  nas  aplanat,  com 
de  bull-doch,e  1  surti  a  rebre  y  sense  pregun- 
tarli  tan  sisquera  per  qui  demanava  y  llen- 
sant  una  bravada  d’ayguardent  que  tapava’ls 
esperits,  li  digué  ab  veu  gangosa: 

—  Ja  podéu  passar,  bon  home,  ja  po- 
déu  passar.  Monsieur  Brousse  os  espera  al 
fons...  — 

Y  conduhit  per  un  corredor  humit  e 
interminable,  arribà’l  Minguet  a  una  habi¬ 
tació  fosca  y  esquifida,  en  un  angle  de  la 
qual  s’estava  monsieur  Brousse  entafurat 
darrera  una  taula  polsosa,  plena  d’ampollas, 
papers,  llibres  vells  y  altras  andróminas. 

Al  entrar  l’hereu  Xarigot,  el  curandero  ai¬ 
xecà’l  cap  d’un  llibre  que  tenia  al  devant  y 
que  llegia,  y  dirigíntseli: 

—  Seyéu,  seyéu,  bon  home  —  li  digué. — 
Y  bé,  {qué  tenim  de  nou,  mon  cher  ami? 

—  Veuréu:  tinch  el  reihat  que  se  m’acaba 
de  perdre,  y  m’han  dit  que  vos  me’l  podriau 
salvar. 

—  Ho  mirarém,  ho  mirarém... 

—  Ara  mateix  acabo  de  quedar  sens  una 
ovella;  ahir  solzament,  se  me’n  van  morir 
set...  ans  d’ahir  cotre... 

—  Y  bé  icón  temps  hi  hà  que  dura  ça? 

—  iSabéu  quant  hi  hà?  Uns  quinze  dias... 

—  Quinze  jours.  (Y  cónlas  s’os  han  mort 
entre  toutes ? 

—  Més  de  trenta... 

—  II  faut  sabé’l  numeró  juste... 

—  Trenta  tres. 

—  (Y  cóntas  os  ne  restan  mainienanl? 

—  cSabéu  que  me’n  restan?  Altras  tantas, 
si  fa  0  no  fa... 

—  Le  numeró  juste... 

— Trenta  sis. 

— La  dernière  que  s’os  ha  mort  cera  blanca 
ó  noire? 

— Negra. 

— Y  bé,  doncas  ja  mirarém  que  no  s’os 
ne  mori  cap  més,  {c’est  ça) 

— Per  assó  vinch. — 

Y’l  curandero  va  comensar  à  regirar  el 
munt  de  llibres  vells  que  tenia  escampats 
per  la  taula,  fullejantlos  y  llegintne  algún 
qu’altre  fragment  ab  gran  detenció. 

Monsieur  Brousse  era  un  home  d'uns  se¬ 
tanta  anys,  ab  barba  blanca  molt  poblada: 
duya  ulleras  fumadas  y  tenia’l  cap  pelat  com 
una  bola  de  billar;  una  rialleta  mofeta  surava 
sempre  en  els  seus  llabis  esblaymats  y 
prims. 

Quan  va  haver  acabat  de  consultar  aquells 
llibres,  plens  de  geroglífichs  y  signes  caba- 
listichs,  aixecà  de  nou  la  testa  y  mirantse 
fixament  à  n’el  Minguet,  li  digué: 

— Aquesta  malura  es  donada... 

— Ja  m’ho  pensava  —  feu  l’hereu  Xarigot, 
tot  satisfet  per  haverho  endevinat. 

— Per  un  vehi  vostre  —  continuà’l  vell  im¬ 
pertorbable. 

— Mal  rellamp,  ja  serà  ell! 

— ,:Que’l  voléu  veure? 

— cVeure?  íY  ahónt? 

— Aquí  mateix,  en  aquesta  porta.  Os  el 
laré  compareixe  tout  suite. 

— Mal  rellamp!  Sí  que’l  vull  veure! 

— Os  he  d’advertir  que  ça  os  costarà  un 
petit  plus. 


— No’m  fa  pas  res.  Pagaré  tot  quan  sia. 

— C'est  bien. — 

Monsieur  Brousse  tancà  llavors  la  finestra 
qu’estava  mitj  oberta,  encengué  un  fanalet 
que  produhi  una  llum  verdosa  y,  murmurant 
uns  quants  mots  i  ni  ntel  i  gibles,  donà  un  cop, 
ab  una  vareta,  a  la  porta  senyalada,  aparei- 
xenthi  tot  seguit  un’ombra  que  l’hereu  Xa¬ 
rigot,  en  l’estat  d’excitació  en  que’s  trobava, 
prengué  per  la  del  seu  vehi  el  Jan  de  la  Jos- 
sa.  Llavors  el  Minguet,  no  podentse  conte 
nir,  confegi  ab  prou  feynas: 

— Es  ell!  Mal  rellamp  el  fonga!  Ja  tenia 
rahó’l  Quel!... — 

Instantàniament  la  visió  va  esvahirse. 

— cL'havéu  coneguP — li  preguntà  ab  burla 
monsieur  Brousse. 

— Massa  qu’es  elll — barbotejà’l  Minguet. — 
Ja  m’ho  temia! 

— Y  bé:  doncas  ja  que  sabéu  qui  es,  pre- 
veníuvosen. 

— Ja  me'n  previndré,  ja!  Os  ho  juro! 

— Maintenant  os  donaré’l  remey  pera  ma¬ 
tar  la  malura.  Miréu:  chaque  nuit,  per  espay 
de  huit  jours,  posaréu  en  tres  finestras  de  ca¬ 
sa  vostra  unas  creuheras  de  verga  ab  un 
bossí  de  fetje  de  la  dernière'.  ovella  que  se  os 
haja  mort,  y  dessous  hi  posaréu  una  lluma- 
nera  de  tres  blens  jusqu'a  dotze  horas.  Et  ça 
serà  fini. 

— Moltas  gracias.  iQuànt  os  he  de  donar? 

—  Quinze  Jranchs. 

— Aquí'ls  teniu  y  adeussiàu. 

— Au  revoir ,  bon  home. — 

Y  l’hereu  Xarigot  desaparegué  d’aquella 
fatídica  casa  lo  mateix  que  un  foll. 

Menjà  quatre  mossadas  al  primer  hostal 
qu’atrapà,  y’s  posà  en  camí  vers  el  seu  poble. 

Al  ésser  a  Puigcerdà’l  Minguet  no  sembla¬ 
va  pas  el  mateix;  estava  verament  desfigurat; 
una  suhor  freda  li  lliscava  pel  rostre  y  una 
salivera  amarganta  que  li  omplenava  la  bo¬ 
ca’l  feya  escupir  sovint. 

Entrà  en  una  taberna  y  allí  comensà  a 
beure,  a  beure  de  valent  pera  ferse  passar 
aquella  amargantor,  peró  ca!  tot  era  inútil: 
com  més  vi  bevia  més  en  aument  li  anava 
aquell  mal  gust. 

— Que’s  fassi  f... — 

Y  surti  de  la  taberna  ab  rodaments  de 
cap. 

Era  al  cayent  de  la  tarda,  y  per’arribar  a 

casa  seva  encara  li  calia  caminar  quatre  ho- 
ras.  Emprengué’l  camí  que’l  demati  havia  fet 
y...  avall. 

Al  arribar  a  la  «Farga  vella»  bé  prou  que 
hi  hauria  entrat  per  veure  si  bevent  més  con- 
seguia  treures  aquell  mal  gust  de  la  boca 
qu’encara  li  durava,  però  era  ja  tancat  y  bar¬ 
rat;  els  hostalers  ja  dormían;  y  no  s’hi  aturà. 

Havia  surtit  la  lluna,  y  aixís  al  hereu  Xa- 
rigot  li  fou  més  fàcil  seguir  el  camí.  Y  tres¬ 
cava  adalerat,  saltant  marges,  aprofitant 
dresseras,  atravessant  camps  y  prats... 

Al  arribar  al  seu  poble  tot  restava  mut  y 
quiet;  tothom  dormia  horas  hà;  y  la  lluna, 
en  son  ple,  enviava  sos  raigs  argentats  so- 
bre’ls  llosats  dels  casals  que  lluhian  com 
miralls. 

L’hereu  Xarigot  no  s’hi  pensà  pas  un  mo¬ 
ment,  que  massa  que  tot  el  cami  ho  portava 
de  cap:  s’encaminà  a  cal  Jan  de  la  Jossa,  y 
saltant  la  paret  de  l’era,  entrà  al  paller;  en¬ 


cengué  un  misto  d’esca  rascantlo  ab  l’ungla, 
calà  foch  a  la  palla  y’s  dirigi  tot  seguit  a  ca¬ 
sa  seva. 

Al  cap  de  mitj  quart  el  paller  de  cal  Jan 
apareixia  tot  abrandat  en  la  solitut  de  la  nit. 
A  la  poca  estona  tot  el  patrimoni’s  trobava 
embolcallat  d’espessa  fumera,  y  llengote- 
jantas  flamas  invadian  tots  els  finestrals... 

Y  l’hereu  Xarigot,  ja  en  son  llit,  al  costat 
de  la  seva  dona  que  roncava  com  una  bena- 
venturada,  ho  contemplava  ab  fruhició;  sen- 
tia’ls  cruiximents  del  vell  fustàm  al  consu- 
mirse,  els  estrèpits  somorts  de  las  parets  al 
desplomarse,  y  s’estremia  de  goig... 

Y  mentres  tant  el  foch,  ab  son  petjar  sort, 
anava  fent  cami,  devorant  el  grandiós  patri¬ 
moni  de  cal  Jan, que  l’ensentdemà’ls  pacifichs 
vehins  havían  de  trobar  fet  cendra  y  servint 
de  mortalla  als  cossos  carbonisats  dels  mora- 
dors  del  casal. 

I.  Soler  y  Escofet. 


GUARDA-VÍA 

Passan  els  trens  amunt  y  avall, 
ràpits,  brunzents,  vertiginosos, 
enfora’l  pit,  el  cap  de  gall, 
bufant  orgull,  majestuosos. 

S’esborren  prest  com  la  ilusió 
qu’al  fons  del  cor  el  guarda  alenta; 
y  ell,  sol  i-vern  en  la  buydò, 
se  sent  molècula  impotenta. 

Venen  del  lluny  del  horitzó 
y  al  lluny  se’n  van  sens  mirà  enrera: 
passan  com  una  exhalació 
sens  detenir  la  llur  carrera. 

Prou  que  la  entén  la  veu  dels  trens; 
prou  que’l  comprèn  el  llur  llenguatje! 
Diuhen: — Nosaltres  som  l’Avens: 
tu  un  ressaguer  del  esclavatje. 

Y’l  guarda-vía’ls  guayta  fit 
cóm  van  y  venen  del  Misteri, 
interrogantlos  ab  dalit: 

— Enllà  d’enllà  íqué  deu  haverhi? — 

Igual  que  un  rail,  igual  que  un  bloch, 
ets  una  pessa  de  la  via. 

Resta  clavat  en  el  teu  lloch 
y  no  te’n  moguis  nit  ni  día. — 

dQué  deu  haverhi  enllà  d’enllà, 
que  l’horitzó  aixís  els  fascina? 

...  Si  se’l  volguessin  emportà 
vers  els  paíssos  qu’endevinal... 

Y  no  se’n  mou,  y  allà  clavat, 
pena’l  desitj  buyt  d’esperansa: 
eternament  viu  condempnat 
a  un  món  petit  sense  mudansa. 

Pro  se’l  escoltan  ab  desdeny 
y  li  responen,  mentres  corren, 
ab  un  xisclet  que  sembla  un  reny 
y  uns  claps  de  fum  que  prest  s’esborren. 

Y’is  trens  l'insultan  sempre  més 
ab  llurs  xisclets  y  llur  fumera, 
y’l  trist  renega  del  Progrés 
tot  presentantli  la  bandera. 

Claudi  Mas  y  Jornet. 

ASSOCIACIÓ  GREMIAL  DE 
DROGUERÍA  Y  PRODUCTES 
QUÍMICHS  DE  BARCELONA 

Al  llegir  els  estatuts  d’aquesta  nova  Asso¬ 
ciació,  lo  primer  que  salta  a  la  vista  es  qu’en 
ella  hi  predomina  l’esperit  pràctich  dels  co¬ 
merciants  de  nostra  terra.  En  pocas  planas  y 
pochs  articles  s’hi  troba  contingut  l’objecte 
de  l’Associació  y  la  organisació  que  li  han 
donat,  sense,  per  lo  general,  entretenirse 
massa  en  els  detalls,  com  acostuman  a  fer 
els  que’s  deixan  portar  per  la  mania  del  ca- 
suisme. 

Els  objectes  principals  de  l’Associació  son 
el  fonament  dels  rams  de  producció  a  que’s 
dedican  els  associats,  vetllar  pera  queaquests 
produheixin  ab  rectitut  y  escrupulositat,  y 
defensar  els  interessos  dels  mateixos  y  per 
tant  de  l’Associació,  ab  armonía  ab  els  del 
Estat,  Provincià  y  Municipi,  y  arreglar  las 
qüestions  y  diferencias  que’s  presentin  en- 
tre’ls  associats  al  exercir  son  comers  e  indús¬ 
tria  d’una  manera  equitativa  y  amistosa. 

Tan  útil  creyèm  la  existència  d’aquesta  As¬ 
sociació  y  tan  pràctichs  sos  resultats,  qu’ab 
fervor  y  entusiasme  recomanóm  als  diferents 
rams  de  comers  e  indústria  que  s’associhin 
fundant  institucions  per  l’estil. 

Respecte  a  la  declaració  de  que  l’Associa¬ 
ció  no  podrà  realisar  acte  0  manifestació  que 
tingui  caràcter  polítich,  sols  els  hi  hem  de 
manifestar  que  si’s  tracta  de  política  menu¬ 
da  y  raquitica  com  la  qu’hem  disfrutat  en 
l’Estat  espanyol,  fan  molt  bé  al  declararho: 
aixís  es  que  trobém  necessària  y  natural  tal 
manifestació.  Mes  els  hi  recomaném  quepe- 
ra  més  endevant  y  pera  certs  casos  recordin 
el  dever  que  té  tot  organisme,  natural  0  arti¬ 
ficial ,  de  contribuhir  a  la  bona  marxa  del  or¬ 
ganisme  complexe  Estat;  que’ls  poders  pú- 
blichs  son  els  que  fan  las  lleys  civils,  admi- 
nistrativas  y  económicas,  y  que  unas  y  altras 
poden  afectar  no  tan  sols  els  interessos  gene¬ 
rals,  sinó’ls  particulars  de  l’Associació  y  dels 
individuus  que  la  componen;  y  que  l’Asso¬ 
ciació  al  defensarse  contra  las  arbitrarietats 
d’aquell,  fa  un  acte  de  verdadera  política. 
Això  a  més  de  que  pot  venir  un  jorn  en  que 
s’accepti  pera’l  sistema  electoral  la  represen¬ 
tació  per  gremis  e  institucions  barrejada  ar- 
mónicament  ab  el  sufragi  universal,  y  qu’en 
dit  cas  foran  molt  útils  entitats  com  la  de  que 
parlém,  qu’han  d’ésser  la  base  dels  moderns 
gremis  que  tant  deuràn  influhir  en  la  bona 
organisació  dels  futurs  Estats. 

Reiterém  als  fundadors  de  l’Associació 
nostra  més  coral  enhorabona. 

M.  V. 


NOVAS 

Els  federals  de  El  Federalista  s’han  enfa¬ 
dat  perque  en  nostre  darrer  número  varem 
dir  que’l  partit  federal  no  havia  tingut  cap 
organisme  nacional  mentres  en  Pi  y  Margall 
visqué. 

Pera  tréurens  de  nostre  erro,  El  Federa¬ 
lista  ns  recorda  que  sempre  hi  ha  hagut  un 
Consell  federal;  que’l  mateix  Pi  firmava 
«Por  acuerdo  del  Consejo));  y  en  fi,  qu’en  la 
darrera  Assamblea  de  Madrid  s’ha  renovat 
aquell  organisme.  Després  se  dol  amarga¬ 
ment  de  que,  a  pesar  de  nostra  ilustració , 
hagim  caygut  en  equivocació  semblant. 

En  realitat,  sols  ne  som  mitjanament 
d’ilustrats,  lo  qual  no  priva  que  tot  aixó 
que’ns  diu  El  Federalista  ja  ho  sapiguessim. 
Y  a  pesar  de  saberho,  creyam  y  seguim  cre- 
yent  que’l  partit  federal  ni  avans  ni  ara  ha  tin¬ 
gut  un  organisme  nacional  a  Madrid,  es  a  dir, 
un  organisme  VERAMENT  nacional ,  un  or¬ 
ganisme  que  representi  totas  las  aspiracions, 
desitjós  y  voluntats  de  las  diferentas  regions 
espanyolas.  Lo  del  actual  Directori  Nacional 
ja  sabémqu’es  pura  comèdia  tramada  y  repre¬ 
sentada  per  uns  quants  autors  y  actors  do¬ 
lents;  y  si  per’aqueixa  comèdia  ó  moxiganga 
hi  havia  qui  comptava  ab  l’aquiescencia  dels 
veritables  federals,  dels  veritables  autono- 
mistas,  créguins  qu’anava  errat,  perque  nos¬ 
altres  no  fem  de  comparsa.  Aixó  queda  ftels 
tristos  passants  de  la  política. 

Ab  els  arguments  dels  senyors  de  El  Fede¬ 
ralista,  en  Silvela'ns  demostraria  qu’ell  forma 
un  govern  nacional,  y  nosaltres  no’l  creu- 
ríam  com  no’ls  creyém  a  n'ells,  sobre  tot  ara 
qu’en  l’Assamblea  de  Madrid  hi  han  fet  un 
tan  trist  paper. 

En  Pi  en  sos  últims  temps  ho  va  dir  ben 
clar:  pera  ésser  federal  s’ha  d'ésser  avans  de 
tot  autonomista,  peró  autonomista  de  noms 
y  de  fets,  puig  pera  pactar  cal  ésser  avans 
lliure.  Nosaltres  afegim  que  pera  que  hi  hagi 
organisme  nacional,  lo  primer  que’s  necessi¬ 
ta  es  representació  verdadera  de  totas  las  as¬ 
piracions  regionals.  Aquestas  aspiracions, 
diu  El  Federalista ,  foren  admesas  en  l’última 
Assamblea  de  Madrid,  peró  dificultats  prdcti- 
cas  privaren  que’l  Directori’s  constituhís  ab 
delegacions  regionals.  Seria  curiós  que’ns 
las  expliquessin  aqueixas  dificultats  pràcticas. 
Volen  fernos  l’obsequi,  senyors  de  El  Fede¬ 
ralista^ 

A  nosaltres  ja’ns  coneixen  els  veritables 
federals,  aquells  que  son  autonomistas  per 
rahó  y  per  convicció,  y  no  per  conveniència 
0  per  inconsciència;  ells  estàn  ab  nosaltres 
y  nosaltres  ab  ells,  perque  sabém  distingir 
lo  que  va  de  las  petitesas  dels  homes  a  las 
grandesas  de  la  Idea.  A  nosaltres  no’ns  pot 
fer  cap  efecte  la  comèdia  preparada  pels 
histrions  més  experimentats  y’is  comparsas 

més  servils;  aqueixa  tramoya  sols  servirà 
pera  enlluhernar  als  babaus,  que  per  ésser 
en  gran  número  tan  agradables  son  als  fal¬ 
sos  politichs  que  tanta  nosa  fan  pera’l  triomf 
de  las  veritables  causas.  Per  aixó’ls  federals 
y  catalanistas  de  bona  fe  y  bon  sentit  procu- 
rém  ilustrar  la  massa,  0  prescindim  d’ella 
quan  es  tan  estúpida  que  fa  inútils  tots  els 
esíorsos  pera  redimiria.  Per’aqueixos  ele¬ 
ments  cegos  y  sorts  d’enteniment  trevallan 
aquells  politichs  de  quarto’l  rengle,  que  prou 
coneixen  que’l  día  que  s’acabin  els  babaus 
s’acabaràn  els  arrenca-caixals. 

Queda,  donchs,en  peu  lo  que  deyam  en  el 
passat  número.  El  Federalista ,  que  sempre 
s’havia  ocupat  de  nosaltres  ab  paraulas  afa- 
lagadoras,  ho  ha  fet  ara  en  so  de  censura,  y 
aixó  que  no  l’anomenavam  pas  a  n’ell  al  par¬ 
lar  dels  federals  corcats.  No  s’enfadi,  per  lo 
tant;  no  sia  ell  mateix  qui’s  posi  encara  més 
en  evidencia. 


Els  dissapte  y  diumenge  prop-passats  van 
inaugurarse  respectivament  una  exposició  a 
ca’n  Parés  y  dugas  al  Círcul  Artistich.  La 
primera  està  composta  per  obras  dels  artistas 
Nonell,  Brull  y  Triadó.  De  las  dugas  obertas 
en  el  Círcul  Artistich,  enclóu  l’una’ls  trevalls 
presentats  al  concurs  organisat  pel  conegut 
llibreter  en  Miquel  Parera,  y  l'altra  una  colec- 
ció  de  cartells  reunida  per  en  Lluís  Plandiu- 
ra.  De  totas  aquestas  manifestacions  artisti- 
cas  ne  parlarém  degudament  en  el  número 
pròxim. 

L’«Associació  Wagneriana»  conmemora- 
rà  enguany  la  fetxa  del  dia  13  de  febrer, 
XX  aniversari  de  la  mort  de  Ricart  Wagner, 
ab  una  extraordinària  festa  musical  en  son 
domicili,  en  la  que  s’executaràn  diversos 


fragments  vocals  e  instrumentals,  y  entre  ells 
la  gran  escena  del  Parsifal  anomenada  La 
Consagració  del  Gral,  aplicada  a  la  música, 
en  vers  català,  pel  distingit  escriptor  en  Xa¬ 
vier  Viura,  junt  ab  el  mestre  Ribera.  La  part 
choral  serà  desempenyada  per  la  institució 
musical  «Escola  Jordiana- Orfeó  Canigó» 
junt  ab  la  Escolania  de  Sant  Pere  de  las 
Puellas  baix  la  direcció  del  reputat  mestre 
Màs  y  Serracant.  La  orquesta  estarà  com¬ 
posta  per  cinquanta  professors  y  serà  dirigida 
pel  mestre  Ribera.  Els  tres  chors  seràn  dis¬ 
posats  com  en  el  teatre  de  Bayreuth. 

Tenim  el  gust  de  manifestar  a  nostres  lec¬ 
tors  qu’ha  entrat  a  formar  part  d’aquesta 
Redacció  nostre  estimat  amich  en  Joseph 
Pujol  y  Brull,  ja  ben  conegut  d'ells  per  ve¬ 
nir  afavorintnos  de  temps  ab  sa  colaboració 
assidua. 

Publicacions  rebudas: 

El  Prestidigitador ,  monólech  per  Santiago 
Rusinol,  estrenat  ab  éxit  la  nit  del  12  de  ja- 
ner  d’enguany,  en  el  Teatre  Català.  Preu, 
una  pesseta. 

L’ Agencia  d'en  Pep  Currillo,  saynete  en 
un  acte  y  en  prosa  per  R.  Ramón  y  Vidales, 
estrenat  també  en  el  Teatre  Català  la  nit  del 
28  de  novembre  de  1902,  com  ja  diguerem 
oportunament  al  publicaruna  impressió  críti¬ 
ca  d’aquesta  obreta.  Preu,  una  pesseta. 

Els  fabricants  del  paper  de  fumar  «Marca 
Boer»  han  publicat  unas  bonicas  tarjas- 
anunci,  ab  un  dibuix  del  notable  artista  Ra¬ 
món  Casas. 

Altra  tarja-almanach  hem  rebut  de  la  fà-r 
brica  de  perfumeria  de  J.  Font  y  C.a,  ab  una 
ilustració  alegórica  d’en  A.  Renau. 

Fidel  Giró,  impressor.  — Carrer  de  València,  31 1 

Els  trevalls  se  publican  baix  la  exclusiva  responsabilitat  de  sos  autors. —  No  s  admeten  els  que 

UNITAT  DE  LA  LITERA¬ 
TURA  CATALANA  EN 
TEMPS  DELS  TROVADORS 

Casi  tots  els  detractors  de  la  literatura  ca¬ 
talana  0  tan  solament  d’ella  poch  devots,  han 
volgut  presentar  la  nostra  poesia  clàssica 
com  a  un  eco  debilitat  dels  cants  dels  trova- 
dors  provensals,  y’l  mal  pitjor  ha  estat  que, 
a  copia  de  sentirho  contar  aixis,  fins  els  ma¬ 
teixos  catalans  d’avuy,  mirada  aquella  època 
a  través  de  dos  o  tres  sigles  d’eclipsament 
de  literatura  catalana  y  d’incessant  decadèn¬ 


cia,  s’han  arribat  a  creure  com  a  cosa  certa 
aquesta  falsetat. 

Convé  fer  constar  que  tota  la  cultura  lite¬ 
rària  desenrotllada  al  Mitjdia  de  Fransa  y  a 
Catalunya  del  segle  x  al  xv,  es  una  mateixa 
literatura,  diferenciada  solament  per  petitas 
y  pintorescas  formas  dialectals  propias  de 
las  nombrosas  y  diferentas  comarcas  ahont 
se  cultivava. 

Deu  tenirse  present  qu’en  aquella  època 
no  existian  els  actuals  estats  d’Espanya 
y  de  Fransa;  enllà  del  Loira  s’extenia’l 
regne  dels-  franchs,  enllà  del  Ebre’l  de 
Castella  y  Lleó,  y  enllà  de  Valencia’ls  reg¬ 
nes  0  califats  moros.  Tota  la  terra  qu’entre- 
mitj  s’extenía  era  regida  per  comtes  y  duchs 
y  reys  sobirans  e  independents  que  res  te- 
nían  que  veure  ab  els  regnes  que’ls  envolta- 
van,  erigintse  entre  ells  com  a  pares  tutelars 
de  tots  aquells  estats  germans,  els  comtes 
sobirans  de  la  casa  de  Barcelona,  que  tenian 
devall  son  poder  l’exèrcit  més  poderós  y  la 
esquadra  més  formidable  d’aquella  època, 
essent  la  primera  potencia  del  Mediterrani. 

Més  que  diferents  comtats,  era  una  ma¬ 
teixa  familia  comtal  que  regia  aqueixa  mena 
de  confederació  d’estats.  L’abat  Oliva  y  Sant 
Olaguer  regint  Seus  catalanas  y  provensals; 
els  fills  d’Armengol  de  Gerb  heretant  en  1080 
els  comtats  de  Provensa  de  sa  mare  Ade- 

layda  de  Provensa;  el  rey  Pere  II  morint  als 
camps  de  Muret  defensant  a  son  cunyat  el 
comte  Raymond  de  Tolosa  contra’ls  exèrcits 
franchs;  en  Jaume  I  naixent  a  Montpeller 
y  fundant  universitats  a  Catalunya  y  a  Pro¬ 
vensa,  proclaman  ben  alt  la  unitat  armónica 
y  lliure  de  totas  aqueixas  terras  que  parla- 
van  una  mateixa  llengua,  unitat  verdadera  y 
lliberal,  ben  diferent  de  la  unitat  tirànica 
y  enervadora  que  distingeix  als  dos  estats 
moderns  qu’avansant  poch  a  poch  las  fron- 
teras,  l'un  per  un  cantó,  l’altre  per  un  altre, 
han  acabat  per  repartirse  y  assimilarse  tot  lo 
qu’han  pogut  aqueixas  infortunadas  terras, 
posant  entremitj  la  cadena  dels  Pirineus, 
com  la  senyal  que  desllinda  dugas  propietats 
pertanyents  a  dos  amos  diferents,  arrebassa- 
das  als  seus  naturals  possessors.  D’aquella 
admirable  constelació  d’estats  pirenenchs, 
com  estrella  de  petita  magnitut  sobrelluhint 
al  cel  ennuvolat,  sols  ne  queda  un,  un  sol 
estat  lliure  de  tot  jou  tirànich,  la  felis  An¬ 
dorra,  que  no  sabém  si  calificar  de  Principat 
o  de  República  independent. 

Com  hem  dit,  la  llengua  d’aqueixos  estats 
era  una  mateixa  pera  tots  ells.  Era  tan  igual 
per  tot  arreu,  que’ls  valencians,  posats  a  un 
extrém  d'aqueixas  terras,  li  digueren  llemo- 
sina ,  perque’l  Llemosi  era  patria  de  nume- 
rosos  y  excelents  poetas  qu’havian  honrat  y 
ennoblit  la  llengua,  y’is  poetas  del  Llemosí, 
sota  mateix  del  Loira,  al  extrém  oposat 
d’aqueixas  terras,  li  deyan  catalana ,  perque 
Catalunya  era  verament  el  cor  de  totas  aquei¬ 
xas  terras  lliures.  Ausias  March  y  tots  els 
poetas  y  escriptors  valencians  no  anomenan 
més  que  llemosi  al  català;  l’Aribau,  en  sa 
Oda  cèlebre,  també  diu  que  quan  parla  ab 
son  esperit  a  solas  li  parla  en  llemosi;  en 
Balaguer  llemosí  diu  al  català,  y  aixis  tants 
y  tants  d’altres,  mentres  que’ls  poetas  del 
Llemosi  diuhen  que’l  Loira  es  la  ratlla  que 
divideix  a  catalans  y  francesos. 

En  Teodor  Llorente,  ja  fa  prop  de  trenta 
anys  que  deya  en  Las  Provincias: 

Los  catalanes  quieren  dar  el  nombre  de  literatura 
catalana  al  conjunto  de  la  literatura  «de  oc»  en  Es- 
pana,  comprendiendo  las  tres  ramas:  catalana  propia- 
mente  dicha,  valenciana  y  balear.  Los  valencianos  no 
nos  resignamos  fàcilmente  a  esa  denominación,  por 
no  hàber  sido  nunca  Cataluna  nombre  genérico  de  es¬ 
tos  antiguos  estados,  y  sostenemos  la  antigua  denomi¬ 
nación  de  lengua  y  literatura  lemosinqs. 


Cal  notar  que  al  ensemps  que  casi  tots 
els  escriptors  d’Espanya  anomenan  llengua 
llemosina  a  la  catalana,  com  pera  desnatura- 
lisar  la  seva  personalitat,  els  historiayres  y 
filólechs  francesos  anomenan  catalana  a.  la 
llengua  del  Mitjdía  de  Fransa.  M.  Cambou- 
liu  titula  sa  obra  Essai  sur  ï Histoire  de  la  lit- 
téralure  catalane;  M.  Alard  escriu:  Documents 
sur  la  langue  catalane ,  y  aixis  casi  tots. 

Com  a  testimoni  de  l’época,  citarém  al 
trovador  llemosí  Albert  de  Sisteron,  quan 
pregunta,  desllindant  molt  bé  las  terras  de 
llengua  catalana  y  francesa: 

Monges,  digatz,  segons  la  vostra  sciença 
cal  valon  mais,  Catalan  o  Françés; 
enver  de  sa  Gascoigna  e  Provença, 
e  Limosin,  Alvernha  et  Vianés, 
e  de  la  i  met  la  terra  dels  dos  reys: 
e  car  sabetz  de  tot  lur  captenença 
voill  que’m  digatz  en  quals  plus  fis  pretz  es. 

EI  Dant  mateix,  segons  consigna  Marc 
Monnier  en  son  estudi  De  Danle  à  Luther , 
dubtà  seriament  si  escriure  sa  Commedia  en 
toscà  o  llemosi;  el  llemosí  era  la  llengua 
literaria  de  l’época,  el  toscà  no  s’havia  culti¬ 
vat  encara,  peró  era  la  llengua  qu’havia  ma¬ 
mat  de  sa  mare  y  ab  molt  bon  sentit  se  de¬ 
cidí  per  ella.  No  obstant,  al  escriure’l  Pur¬ 
gatori ,  al  colocar  en  ell  al  trovador  Arnaut 
Daniel,  el  fa  parlar  en  sa  pròpia  llengua,  po- 
dentnos  enorgullir  aixis  de  comptar  al  gran 
florenti  entre’ls  cultivadors  de  la  nostra 
parla. 

Io  mi  feci  al  mostrato  inanzi  un  poco, 
è  dissi  ch’al  suo  nome  il  mio  desire 
apparecchíaba  grazioso  loco. 

Ei  cominció  liberalmente  à  dire: 

Tan  ni  abelleis  vostre  cortès  deman 
quieu  no' m  puesch ,  ni  vueil  a  vos  cobrire; 

Ieu  soi  Arnaut ,  que  plor  e  vai  chantan; 
concirós  vei  la  passada  folor, 
e  vei  ja  auzent  lo  jorn  qu  esper  deuan. 

Ara  vus  prech  per  aquella  valor 
que  vus  guida  al  soni  de  l'escalina, 
sovenga  vus  a  temprar  ma  dolor: 

Poi  s’ascosse  nel  fuoco  che  gli  affina. 

La  cultura  literaria  de  nostra  rassa  era  ja 
en  aquells  temps  admirable.  Nostres  trova- 
dors,  passejanlse  de  l’un  cap  al  altre  de  nos- 
tras  terras,  estudiaren  també  las  llenguas 
dels  paissos  limítrofes  y’is  hi  encomanavan 
sa  cultura.  Ells  lograren  introduhir  a  la  cort 
d’Alfons  X  las  festas  de  la  Gaya  Sciencia ,  y 
sabut  es  que’l  rey  Sabi  privà  a  sos  trovadors 

de  cantar  y  celebrar  las  passions  del  amor, 
que  deya  que  degradavan,  deixantlos  sols 
lliures  de  celebrar  las  gestas  de  la  guerra, 
torsant  y  desviant  aixis  l’objecte  de  la  verita¬ 
ble  poesia,  segons  consigna  l’Amador  de  los 
Rios  en  sa  Historia  de  la  Literatura  espanola. 
Villemain,  en  sa  Historia  de  la  francesa, 
consigna  també  que  nostres  trovadors  foren 
els  mestres  dels  trouvères  del  Nort  de  Fransa, 
y  qu’ab  ells  s’afanyavan  en  rivalisar,  y  en 
tocant  per  la  banda  d’Italia,  ja  veyém  la  in¬ 
fluencia  exercida  sobre’l  Dant,  y’l  Petrarca 
es  considerat  per  sa  naturalesa,  encara  que 
escrigué  en  tosca,  com  el  darrer  dels  trova¬ 
dors. 

Ademés,  per  lo  que  toca  a  Espanya,  en  sas 
estadas  a  la  Cort  de  Barcelona  tenian  ocasió 
de  coneixe  la  llengua  castellana  per  sas  rela¬ 
cions  ab  els  cavallers  de  nissaga  aragonesa 
qu’envoltavan  a  nostres  Comtes-Reys,  y  fins 
alguns  no’s  desdenyaren  de  vestir  ab  las  ga- 
las  del  seu  ingeni  una  llengua  del  tot  inculta. 
Entre  altres  podém  citar  a  Riembaut  de  Va- 
queiras,  que  li  agradava  fer  gala  de  sa  cultu¬ 
ra  tiaduhintse  ell  mateix  sas  composicions  a 
diversas  llenguas. 

Fins  al  mateix  cor  de  Castella's  populari- 
savan  las  cansons  dels  trovadors,  y  la  prime¬ 
ra  literatura  castellana  està  plena  de  catala¬ 
nismes,  com  pot  veures  en  El  Libro  de  los 
Reys  d'Orient.  La  producció  literaria  catala¬ 
na  era  inmensa,  sobre  tot  en  poesia,  y  mara- 
vellarà  a  tothom  el  dia  en  que  pugui  donarse 
a  la  estampa’l  manuscrit  titulat  Cançoner 
d'amor ,  que’s  conserva  en  la  Bibliotèque  Na- 
tionale  de  Paris,  en  el  qual  hí  hà  composi¬ 
cions  escullidas  de  prop  de  200  autors. 

El  trovador  Raymond  Vidal  escriu  el  pri¬ 
mer  llibre  de  «retòrica  y  poètica»  que  s’ha 
escrit  en  las  llenguas  modernas  ab  el  titul  de 
Dreita  manera  de  tronar ,  y  no  reconeix  més 
llenguas  que  la  francesa  y  la  catalana,  de  las 
quals  ne  diu: 

La  parladura  francesa  val  mais  et  es  plus  avinez  a 
far  romanz  et  pasturellas;  mas  cella  de  Lemosin  val 
mais  per  far  vers  et  cansons  et  cementes:  et  per  totas  las 
terras  de  nostre  langage  so  de  maior  auctoritat  li  cantar 
de  la  lenga  lemosina  que  de  neguna  autra  parladura. 

Aixis  fjoreixen  del  Loira  al  Xúcar  de  Bur- 
deus  a  Miramar  de  Mallorca,  en  Raymond 
Vidal,  el  primer  llegislador  literari  de  las 
llenguas  neo-llatinas;  en  Marfre  Armengaut, 


autor  del  Breviari  d'Amor ,  quin  plan  copià 
Dant  en  sa  Commedia;  l’Andreu  Febrer,  pri¬ 
mer  traductor  del  gran  poema  dantesch;  en 
Ramón  LI  ull ,  el  més  gran  geni  d’aquells  si¬ 
gles;  l’Ausias  March,  poeta  de  la  talla  del 
Petrarca;  Rocaberti,  felis  imitador  del  Dant; 
en  Jaume  Roig,  el  primer  poeta  satirich  del 
seu  temps;  l’Eximenis,  profond  fïlosop;  en 
Guillém  de  Tudela,  el  gran  poeta  épich;  en 
Joanot  Martorell,  el  primer  novelista  de  la 
seva  època,  autor  del  famós  Tirant  lo  Blanch ; 
el  moralista  Bernat  Metje;  el  gran  llegisla¬ 
dor  anomenat  Sancta  Cilia;  el  genial  poeta 
Bertràn  de  Born;  el  gran  autor  dels  Usatjes 
y’l  del  Códich  del  Consulat  de  Mar ,  y  altres 
sabis  y  trovadors,  que  constituhiren  durant 
cinch  sigles  un  estol  d’escriptors  incompara- 
blement  més  gloriós  que’ls  que  durant  aque- 
1 1  as  mateixas  centurias  cultivaren  la  literatu¬ 
ra  castellana  y  la  francesa. 

Els  castellanistas  s’esvaneixen  d’haver  ab¬ 
sorbit  0  castellanisat  la  literatura  catalana 
durant  els  sigles  xv  y  xvi,  sobre  tot  a  Valèn¬ 
cia,  mes  no  consignan  que’l  vers  endecassi- 
lab,  que  tanta  glòria  ha  donat  a  la  poesia 
castellana, ’l  deuhen  al  català  Boscà,  que  fou 
el  primer  escriptor  que'l  cultivà  en  castellà 
després  qu’era  corrent  ja  en  nostra  llengua, 
com  dels  trovadors  el  prengué’l  Dant  pera 
escriure  sa  Commedia.  Tampoch  diuhen  que 
Domingo  Marcó  escrigué  y  feu  representar 
devant  del  rey  a  València,  en  1394,  sa  comè¬ 
dia  L'home  enamorat  y  la  fembra  satisjeta , 
molt  avans  q-ue  s’escrigués  ni  representés 
cap  comèdia  castellana. 

Encara  que  Boscà,  Gil  Polo,  Guillém  de 
Castro,  Cristòfol  de  Virués  y  alguns  altres 
autors  valencians  se  castellanisessin,  no  fal¬ 
tava  per  aixó  a  València,  en  aquella  època, 
qui  fes  sentir  la  veu  del  bon  sentit  dihent  al 
poble  la  veritat  sobre  la  llengua  que’ls  inva- 
dia  y  exalsant  ensemps  las  preeminencias 
de  la  seva  pròpia.  Veusaqui  lo  que  diu  Marti 
de  Viciana,  l’erudit  autor  de  la  Crònica  de 
València: 


La  Lengua  Valenciana  ha  probado  con  todo  cum- 
plimiento  que  la  Lengua  Latina  es  muy  universal 
por  todo  el  mundo,  y  de  aquella  muchas  otras  Lenguas 
han  tornado  gran  número  de  vocablos;  y  que  la  Lengua 
Valenciana  es  hija  y  fadtira  de  la  Lengua  Latina  por 
derecha  línea  y  propagación.  Y  que  la  Lengua  Caste¬ 
llana  procede  de  madre  bastarda,  por  ser  compuesta 

de  la  Romana  Latina,  que  fué  Latín  corrompido;  y  en 
la  venida  de  Roma  a  Castilla  màs  se  corrompió.  Y  si 
toda  vez  pretende  tener  vocablos  latinos,  viénenle  por 
tercera  Lengua,  entre  las  dos,  lo  que  en  la  Lengua  Va¬ 
lenciana  no  hay  medio  alguno,  porque  beve  en  el  na- 
cimiento  de  la  fuente  Latina,  y  copiosísima  de  proprios 
vocablos  à  cualquier  cosa  por  rara  y  peregrina  que  le 
venga  à  la  memòria.  Y  por  consiguiente,  es  mejor  y 
màs  aventajada  que  las  otras  Lenguas  de  la  Latina  en 
baxo. 

Y  en  fí,  per  acabar,  transcriurém  lo  que 
diu  l’historiayre  italià  Gregory  en  sa  Storia 
delia  Sardegna ,  parlant  de  la  llengua  dels 
catalans  del  Alguer: 

Els  habitants  del  Alguer  han  conservat  el  dialecte 
català  de  la  Edat  Mitja,  qu’ha  subministrat  moltíssimas 
paraulas  pera  la  creació  de  las  tres  llenguas  fillas  de  la 
llatina,  qu’en  el  sigle  XIV  prengueren  un  estd  y  abras- 
saren  els  progresos  de  las  ciencias. 

La  conclusió  es  ben  clara.  ^Cóm  pot  ésser 
el  català  fill  o  dialecte  del  castellà,  portantli 
dos  sigles  de  ventatja  segons  documents 
auténtichs,  tant  en  sos  primitius  fragments 
d'escriptura,  com  en  son  cultiu  literari,  y  ha- 
ventli  donat  moltíssimas  paraulas  pera  sa 
formació?  Si  alguna  relació  de  parentiu  té  la 
nostra  llengua  ab  la  de  Castella,  no  seràn 
segurament  els  devers  qu’obligan  y  s’han 
de  pagar  dels  fills  envers  la  mare,  sinó 
aquells  que  dignifican  y  s’han  d’agrahir  de 
la  mare  envers  el  fill. 

Joseph  Aladern. 


OBSERVACIONS  SOBRE 
LA  VIDA  MODERNA  (0 

Apuntes  pera  un  llibre  que  no  surtirà  may 
XVI 

Generalment,  l’ofici  de  criat  y  criada  es  tin¬ 
gut  com  ofici  rebaixat;  y  no  hi  hà  cap  dubte 
que,  raciocinant  segons  els  principis  de  moral 
corrent,  la  personalitat  del  criat  ocupa  l’ultim 
lloch  en  la  escala  dels  sers  lliures;  y  com  que 
la  dignitat  de  cada  home  està  en  rahó  directa 
ab  el  grau  de  llibertat  de  que  disfruta,  es 
clar  que’l  criat,  essent  l’home  que  voluntària¬ 
ment  renuncia  a  fer  us  del  dret  de  llibertat 
en  major  grau  que’ls  altres,  es  també’l  que 
pateix  més  en  sa  dignitat,  y  per  lo  tant  es 
tingut  per  sér  inferior  y  menys  digne. 


(i)  Véginse’ls  números  107,  108,  112,  113,  120, 
126,  130,  13 1,  132,  133,  136  y  152  de  Joventut. 


Tot  aixó  es  evident,  y  si  no  ho  es,  ho  sem¬ 
bla.  L’ideal  perfecte  del  home  està  en  lograr 
la  llibertat  absoluta  sense  trabas  ni  limita¬ 
cions  de  cap  género;  els  monarcas  absoluts, 
civilisats  ó  salvatjes,  s’han-  acostat  a  realisar 
pera  ells  aqueix  ideal,  els  filosops  anarquis- 
tas  el  somnían  com  a  cosa  possible.  Els  pri¬ 
mers  son  admirables  perque  sapigueren  fer- 
se  obehir  pels  demés,  als  que  consideravan 
com  a  bestias;  els  segons  ho  son  també  pel  sol 
fet  de  creure  en  una  humanitat  perfecta.  Mes 
deixant  de  banda  aixó,  lo  cert  es  qu’avuy 
l’home  no  pot  disfrutar  d’una  llibertat  abso¬ 
luta.  A  ella  s’hi  oposan:  las  religions,  las 
lleys  y  la  necessitat.  D’aquestas  travas,  las 
dugas  primeras  no’ns  interessan,  per  ara;  sols 
farem  notar,  per  lo  que  respecta  a  la  primera, 
que  no  val  a  dir:  «Ningú  obliga  a  professar 
cap  religió,  y  ja  no’s  crema  als  heretjes.» 
No  val  a  dirho  aixó,  perque  si  pres  al  peu 
de  la  lletra  aixó  es  veritat,  també  ho  es  que 
qualsevol  que  vulgui  fer  us  d’aquest  dret  de 
irreligió  (perdó  pel  neologisme)  se  trobarà, 
si  no  rebutjat,  al  menys  molestat  contí¬ 
nuament  per  la  inmensa  majoria  deia  socie¬ 
tat.  La  coacció  moral  que  sentirà  constant¬ 
ment  al  seu  entorn  es  per  sí  sola  una  vulne¬ 
ració  al  seu  dret  de  llibertat.  En  quant  a  las 
lleys,  es  clar  que  pel  sol  fet  d’ésser  lleys 
son  ja  un  atach  directe  a  aquell  principi  de 
llibertat  absoluta  que  consideravam  avans 
com  a  somni  irrealisable.  De  tots  modos, 
precis  es  confessar  que’l  més  gran  obstacle 
ab  que  topa  la  llibertat  humana  es  la  neces¬ 
sitat;  la  necessitat  de  viure  que’ns  obliga  a 
contemporisar .  Si  no  fos  ella,  tant  las  reli¬ 
gions  com  las  lleys  perdrían  la  major  part 
de  sa  forsa  passiva.  Las  primeras,  fillas 
d’un  egoisme  espiritual,  no  podrían  desen¬ 
rotllar  sa  acció  fora  de  las  conciencias  indi¬ 
viduals,  y  las  segonas,  fillas  d’un  egoisme 
utilitari,  desapareixerian,  quan  menys  en  sa 
gran  majoria,  puig  haurian  desaparegut  las 
rahons  de  necessitat  que  las  inspiraren.  Si 
l’home  no  sentís  cap  necessitat  espiritual 
ni  física,  no  hi  hauria  religions  ni  lleys;  y 
si  l’home,  sentint  abdugas  menas  de  neces¬ 
sitats,  pogués  satisférselas  individualment, 
sense’l  més  petit  concurs  extrany,  tampoch 
ni  religions  ni  lleys  tindrían  rahó  d’ésser. 
Aixó  son  veritats  de  Pero  Guillo,  es  a  dir, 
grans  veritats. 

Resulta,  donchs,  que  la  necessitat  es  el 
primer,  casi  bé  l’únich  obstacle  ab  que  topa 
l'home  que  voldria  y  no  pot  ésser  lliure.  Ara 
bé:  si  fos  possible  concretar  las  necessitats 
humanas,  la  solució  del  gran  problema’s 
simplificaria;  peró’l  cas  es  que  no  sols  no 
poden  concretarse,  sinó  que  ni  poden  enu- 
merarse.  Cada  home,  per  ésser  home,  té  o 
sent  las  sevas  necessitats,  y  no  n’hi  hà  pas  dos 
que  sentin  las  mateixas;  ni,  fins  quan  en  un 
ordre  determinat  dos  individuus  sentin  una 
mateixa  necessitat,  podrém  afirmar  que  la 
senten  ab  un  mateix  grau  d’intensitat.  Cada 
home  es  un  món.  El  problema  es,  donchs, 
molt  complexe.  Mes  tot  seguit  se’ns  apareix 
en  un  ordre  metafisich  una  veritat  clarís- 
sima:  L’home  més  lliure  entre  tots  els  homes 
es  el  que  sent  menys  necessitats  y  las  sent 
ab  menor  intensitat;  y  al  contrari,  l’home 
menys  lliure  entre  tots  els  homes  es  el  que 
sent  més  necessitats  y  las  sent  ab  més  inten¬ 
sitat.  Perque,  una  de  dugas,  o  queda  ab 
las  necessitats  no  satisfetas,  y  qui  no  las  sa¬ 
tisfà  es  esclau  d’ellas,  o  lluyta  pera  satisferlas 
y  tota  lluyta  suposa  opressió,  coacció,  estat 
de  no  llibertat.  Es  clar,  donchs,  que  com 
més  necessitats  sent,  més  lluyta,  y  per  lo  tant 
té  menys  llibertat.  ^Ne  deduhirém  d’aixó  que 
l’home  salvatje,  l’home  mitj  fera  sigui  l’home 
més  perfecte?  En  absolut  no  ho  afirmarém. 
Ara,  si  per  perfecció  s’entén  grau  de  lliber¬ 
tat,  si,  aquell  home,  qu’es  el  més  lliure,  es 
el  més  perfecte.  Metafisicament  es  indubta¬ 
ble.  Mes  si  per  perfecció  s’entén  conciencia 
de  la  pròpia  dignitat,  el  problema  ja  varia 
d’aspecte.  Alashoràs  veurém  tot  seguit  que 
la  vera  perfecció  consisteix  en  la  satisfacció 
de  las  propias  necessitats  (i),  siguin  pocas  o 
moltas,  o  quan  menys  en  l’esfors  voluntari  y 
sostingut  pera  lograrho.  Y  com  que,  per  al¬ 
tra  part,  las  necessitats  ennobleixen  al  home 
perque  pressuposan  un  desitj  ó  anhel  intim 
que’s  complica  en  rahó  directa  a  la  intelec- 
tualitat  dels  sers,  es  clar  que,  com  més  ne¬ 
cessitats  senti  un  individuu,  tant  més  perfecte 
serà,  sempre  suposant  que  las  satisfassi  o 
tracti  de  satisferlas.  En  resum:  l’home  més 
perfecte,  metafisicament,  seria’l  que  sentint 

(i)  Al  dir  necessitats  usém  la  paraula  en  son  sentit 
mes  ample,  que  comprèn,  ademés  de  lo  que  indica  la 
paraula  en  son  sentit  extricte,  tot  alló  que  s’indica  ab 
els  noms  de  capritxos,  vicis,  cebas,  etc. 


major  número  de  necessitats,  pogués  satisfer¬ 
las  sense’l  més  petit  esfors,  y  pràcticament 
ho  es  el  que  sentintne  en  major  número  — 
essent  la  lluyta  necessària — lluyta  contínua¬ 
ment,  satisfentlas  en  sa  major  part. 

Ara  bé:  fixantnos  en  l’home  en  sas  diferen- 
tas  situacions  socials,  distingirém  tot  seguit 
quatre  grupos:  Primer,  el  dels  que  senten 
moltas  necessitats  y  lluytan  pera  satisferlas. 
Aquests  son  els  més  perfectes.  Segón,  el  dels 
que’n  senten  pocas  y  lluytan.  En  ordre  a 
perfecció  segueixen  a  aquells.  Tercer,  el  dels 
que’n  senten  pocas  y  no  lluytan.  Y  quart,  el 
dels  que’n  senten  moltas  y  no  fan  cap  esfors 
pera  satisferlas.  Aquests  son  els  més  imper¬ 
fectes,  perque  indican  un  mancament  absolut 
d’energia  y  d’activitat  moral  que  degrada. 
Exemple  dels  primers,  l’artista,  el  sabi,  el 
filàntrop.  Tots  ells  senten  més  ilusions,  més 
ideals  que’ls  demés  homes,  y  al  realisar  unas 
y  altres  se  perfeccionan,  puig  crean  Bellesa, 
descubreixen  Veritat  y  fan  Bé.  Exemple  dels 
segons  el  trobém  en  l’honrat  menestral,  en  el 
pagés  incult,  en  el  mestre  d’estudi  exemplar. 
Tots  ells  realisan  una  vida  armónica,  y  al 
concretar  el  seu  esfors  a  las  necessitats  o 
aspiracions  individuals,  si  bé’ns  demostraran 
que  son  ànimas  senzillas,  també  veurém 
que  son  equilibradas.  En  el  tercer  grupo, 
qu’es  el  que’ns  interessa,  hi  podém  incloure 
al  criat,  del  qu’aném  a  ocuparnos  especial¬ 
ment.  En  el  quart  hi  trobém  als  invàlits  de 
la  vida,  als  ratés  de  totas  las  professions,  als 
ambiciosos  vulgars,  als  inconscients:  sers 
que  acaban  per  perdre  tota  noció  d’egoisme 
fortificadoryson  pasta  abonada  pera’l  suicidi. 

Y  torném  al  criat.  El  criat,  hem  dit,  es 
l’home  que  sent  menys  necessitats  y  menys 
esforsos  fa  pera  satisferlas.  La  demostració 
es  senzilla:  Qui  sent  moltas  necessitats — 
necessitats  y  capritxos— instintivament  re¬ 
clama  molta  llibertat;  y  tant  més  desitj  d’és¬ 
ser  lliure  té  l’home  quantas  més  son  las  se¬ 
vas  aspiracions  que  satisfer.  Aixís  molt  fàcil¬ 
ment  distingirém,  observant  l’ofici  u  ocupa¬ 
ció  que  cada  home  voluntàriament  esculleix, 
quin  grau  de  llibertat  li  precisa  pera  ésser 
felís,  es  a  dir,  pera  satisfer  las  sevas  aspira¬ 
cions.  Un  sol  exemple:  Hi  hà  conductor  de 
tramvias  que's  fa  sis  pessetas  de  jornal,  y 
trobarém  llimpia  botas  d’ayre  lliure  que  no 
se’n  fa  més  que  dugas.  Proposeuli  a  n’aquest 

cambiar  ab  aquell,  y  os  dirà  que  no:  «Perque 
alashoras  seria  manat,  y  ara  faig  lo  que  vull.)) 
Necessita  més  llibertat,  perque  sent  més  aspi¬ 
racions,  més  capritxos.  Donchs  bé:  entre 
tots  els  oficis  coneguts  modernament,  el 
de  criat  es  el  que  suposa  major  privació  de 
llibertat.  El  contracte  exprés  o  tàcit  d’arren¬ 
dament  de  serveys  no  concreta  obligacions, 
y  per  lo  tant,  el  criat  sab  al  contractarse  que 
s’obliga  a  una  serie  d’actes  indefinits  que 
poden  en  determinats  moments  serli  violen- 
tíssims,  y  a  pesar  d’aixó  s’hi  obliga.  Es  que, 
com  vulgarment  se  diu,  el  criat  ja  ha  fet  a 
tots ,  ja  té  endurida  la  voluntat  de  manera 
tal,  que  difícilment  se  sentirà  ferida.  El  ver- 
dader  criat  no  té  aspiracions,  no  té  capritxos, 
no  té  necessitats,  y  si’n  té,’ls  sent  ab  tan 
poca  intensitat,  que  fàcilment  sab  reprimir- 
los  y  dominarlos;  sens  aixó,  tindria  de  dei¬ 
xar  l’ofici .. 

Heusaqui  lo  que  nosaltres  trobém  de  re¬ 
baixat,  d’humiliant,  en  l’ofici  de  criat.  No 
pel  sol  fet  d’obligarse  a  cumplir  tals  o  quals 
devers  en  servey  d’un  amo,  qu'al  fi  y  al  cap 
en  el  món  tothom  trevalla  pera  servir  a  un 
altre  mitjantsant  un  preu,  sinó  pel  fet  de 
qu’en  la  seva  prestacióde  serveys  s’obligui  a 
una  serie  d’actes  que  no  es  possible  concre¬ 
tar.  No  es  gens  humiliant  pera’ls  criats  d’un 
circul  el  tenirse  d’aixecar  y  arrenglerarse 
quan  entra  un  senyor  soci,  perque’l  criat,  al 
contractarse,  pot  descomptar  la  fatuitat  aris¬ 
tocràtica  d’aquell  circul:  en  cambi,  es  forsa 
humiliant  pera  ell  que  un  soci  malhumorat 
el  renyi  sense  motiu  o  li  mani  quelcom  poch 
delicat;  y  ho  es,  perque  la  poca  educació 
d’aquell  senyor  soci  no  l’havia  pogut  des¬ 
comptar  al  contractarse.  No  es  humiliant  pera 
una  criada  servir  a  taula  y  rentar  els  plats — 
una  bugadera  renta  la  roba  y  una  senyora  ser¬ 
veix  el  the  en  el  saló — peró  ho  es,  en  cambi, 
l’estar  exposada  a  qu’en  el  precís  moment  de 
posarse  a  dinar  l’envihi  la  senyora  a  portar 
un  recado  urgent  al  amich  del  seu  marit  y  ay- 
mant  seu.  No  es  gens  humiliant  pera  un  mos¬ 
so  de  restaurant  portar  frach  y  corbata  blanca 
— també’ls  senyors  per’anar  a  un  enterro 
s’han  de  posar  barret  de  copa— y  ho  es  molt 
pera  ell  que  un  parroquià  mogui  gran  escàn¬ 
dol  si  per  casualitat  se  troba  una  mosca  a  la 
sopa.  Y  aixis  successivament.  Lo  que  hi  hà 
d’inmoral,  d’humiliant  en  l’ofici  de  criat,  no 


està,  donchs,  en  la  naturalesa  dels  serveys 
que’ls  criats  prestan,  sinó  en  lo  imprevist 
d’aqueixos  serveys. 

En  cambi,  no  hi  hà  cap  dubte  que’l  trevall 
del  criat,  generalment,  es  més  ben  retribuhit 
y  menys  cansat  que  la  majoria  dels  trevalls 
manuals  a  que  tenen  de  dedicarse’ls  altres. 
Aquí  se’ns  presenta  tot  seguit  una  distinció 
a  fer.  Hi  hà  criats  y  criats.  Hi  hà’ls  criats 
que’n  podríam  dir  indispensables,  e  hi  hà’ls 
criats  de  luxo.  Dels  primers,  poca  cosa’n 
dirém.  Donada  l’actual  organisació  social, 
evidentment  son  necessaris,  y  l’abolició  sob¬ 
tada  per  medi  d'una  lley  del  contracte  d’ar¬ 
rendament  de  serveys,  ademés  d’ésser  poch 
pràctica,  portaria  una  pertorbació  molt  fonda 
que  perjudicaria  tant  als  amos  com  als  criats, 
qu’en  definitiva’s  contractan  lliurement.  Lo 
qual  no  vol  dir  qu’en  el  fons  el  contracte  es 
eminentment  inmoral  y  que,  encara  que  llu¬ 
nyà,  s’ovira’l  dia  en  que  aquesta  última 
transformació  de  la  esclavitut  desapareixerà 
del  tot.  Mes  aixó  no  succehirà  fins  que’ls 
homes  tots  se  trobin  en  condicions  tals  de 
llibertat  e  independencia  que  voluntària  y 
mutuament  se  prestin  els  serveys  indispen¬ 
sables.  Y  no  val  a  dir  qu’en  tal  hipòtesis 
ningú  voldria  servir  a  ningú.  Tal  afirmació, 
filla  d’un  egoisme  molt  natural  avuy,  peró 
qu’alashoras  no  tindria  rahó  d’ésser,  es  una 
solemne  tonteria.  Fins  avuy  en  dia  ^no  allar¬ 
ga  tothom  la  mà  pera  que  puji  al  tramvia’l 
bon  vellet  a  qui  las  camas  li  tremolan?  Y  si  os 
en  anéu  una  colla  a  fer  un  arrós  al  campcno 
notaréu  tot  seguit  qu’espontania  e  instinti¬ 
vament  s’ofereix  un,  el  més  àgil,  a  recullir 
la  llenya;  l’altre,  el  que  sab  guisar,  a  fer 
coure  las  viandas...  etc.,  y  tots  trevallaràn 
segons  sas  aptituts  sense  que  ni  per  un  mo¬ 
ment  murmurin  de4  que  no  fa  res  perque  en 
res  d’alló  entén?  Y  fins  si’l  cas  se  dona  de 
que  aquest  sigui’l  més  gastronom  de  tots, 
trobaràn  lo  més  natural  del  món  portarli- 
una  cullerada  de  such  pera  que’s  digni  dir  si 
està  o  no  està  la  vianda  a  punt.  tPer  qué  no 
hem  de  suposar,  donchs.  qu'organisada  la 
societat  ab  menys  egoisme  y  més  armonia, 
tots  els  serveys  indispensables  que  l’home 
necessités  se  trobarian  fets  per  algú  que  s’hi 
prestaria  voluntàriament?  No  podém  insistir 
sobre  aixó,  que’ns  portaria  molt  lluny  de 
nostre  objecte.  De  tots  modos,  avuy  l’aboli- 

ció  dels  criats  qu’hem  anomenat  indispensa¬ 
bles,  es  a  dir,  d’aquells  criats  que  prestan 
serveys  que  un  mateix  no  pot  ferse  y  dels 
quals  no  pot  prescindir,  es  materialment  im¬ 
possible.  Els  que  pertanyen  a  aquest  grupo 
son  els  que  guanyan  menos,  peró  moralment 
son  superiors  als  altres,  perque’l  seu  trevall 
es  més  fixo  y  sobre  tot  més  franch.  Casi  bé 
no  hi  hà  cap  diferencia  entre  la  cuynera  que 
no  té  de  fer  res  més  que  cuynar  y’l  paleta 
que  paguéu  pera  que  trevalli  de  son  ofici 
vuyt  horas  diarias. 

Laclasse  més  interessant  es  la  qu’hem  ano¬ 
menat  criats  de  luxo.  Dificil  seria  concretar 
ahónt  acaban  els  criats  indispensables  y 
ahónt  comensan  els  de  luxo,  els  que  pres¬ 
tan  serveys  utils  y’is  que’n  prestan  d’inú¬ 
tils;  peró,  si  no  determinarios  un  per  un, 
podém  establir  una  separació  en  linias  ge¬ 
nerals.  Si  al  entrar  en  un  círcul  veyém  cons¬ 
tantment  vuyt  o  deu  criats  ab  irreprotxables 
llureyas,  que  s’aixecan  amatents  pera  tornar 
a  seure  un  cop  hem  passat,  podém  afirmar 
tot  seguit  que  dels  deu,  al  menys  sis  son 
criats  no  indispensables,  son  criats  de  luxo. 
Si  en  una  casa  ahónt  sols  hi  viuhen  un  matri¬ 
moni,  dugas  senyoretas  y  un  jove,  hi  veyém 
quinze  habitacions  ricament  amobladas,  ab 
un  centenar  de  cadiras,  deu  llits,  vint  y  tants 
sillons,  cinquanta  quadros,  etc.,  podém  dir 
que  las  dugas  terceras  parts  del  servey  qu’en 
aquella  casa  trevalla  es  servey  de  luxo.  Si  en 
un  café  trobém  un  mosso  per  cada  cinch 
taulas  y  observém  que  aquestas  no  estan 
constantment  plenas,  podém  afirmar  qu’en 
el  café  la  meytat  dels  mossos  hi  sobran,  son 
de  luxo.  De  luxo  es  el  lacayo  que  va  al  costat 
del  cotxer;  de  luxo  un  dels  dos  escolans 
qu’ajudan  a  dir  determinadas  missas;  de  luxo 
els  municipals  d’a  cavall  que  precedeixen  la 
cavalcada  de  cotxes  dels  regidors  que  van  a 
una  festa;  de  luxo  l’introductor  d'embaixa- 
dors  y’l  criat  qu’anuncía  a  la  porta  del  saló 
la  entrada  de  novas  visitas;  de  luxo  l’apre¬ 
nent  de  barber  qu’os  respatlla  la  roba  un 
cop  afeytat;  de  luxo  tots  els  capellans  menys 
un  que  v‘an  al  enterro  d’un  creyent,  y  totas 
las  cambreras  menys  dugas  que  manté  una 
princesa  de  la  sanch  que  té  familia;  ei  sic 
de  cceteris.  Analisantho  casuisticament,  veu- 
riam  que  unas  tres  quarlas  parts  ben  bonas 
de  criats  son  criats  de  luxo,  es  a  dir,  criats 


que  prestan  serveys  inútils.  Ara  bé:  nota  ca¬ 
racterística:  aquesta  mena  de  criats  son  els 
qu’estàn  més  bé,  son  els  més  ben  retribuhits, 
els  que  trevallan  menos,  y  ^per  qué  no  dirho? 
els  més  honorats.  Y  no  obstant,  son  els 
menys  dignes  d’esserho;  perque  en  cambi  de 
tot  això  s’han  de  prestar  a  una  serie  d’adu¬ 
lacions,  d’humiliacions  y  de  servilismes  que 
no  podran  pas  esborrar  ab  la  protesta  inter¬ 
na  del  seu  esperit  al  sentirse  ferits,  ni  ab  las 
murmuracions  y  criticas  desconsideradas que 
faran  dels  seus  amos  després,  dintre  del  cir- 
cul  de  las  sevas  relacions;  murmuracions 
que,  moralment,  encara  ’  ls  disminuheixen, 
perque  en  ellas,  més  que  la  veritat,  s'hi  tras- 
lluheix  un  esperit  de  venjansa  y  de  delació. 

Res  més  lluny  de  nostre  anim  que  negar 
el  dret  que  té  l’home  d’escullir  el  trevall  que 
més  li  convingui;  fins  creyém  que  hi  hà 
temperaments  especials  pera’ls  que  l’ofici  de 
criat,  sobre  tot  criat  de  luxo,  ve  a  ésser  com 
una  vocació.  Y  eom  qu’en  definitiva  no  hi 
hà  dubte  que  pera  ells  el  fer  de  criat  re¬ 
presenta’l  millor  modo  d’assolir,  o  aproparse 
a  assolir  las  sevas  aspiracions  ab  un  trevall 
qu’entre  tots  els  hi  sembla’l  menys  des¬ 
agradable,  es  evident  que  no  sols  estàn  en 
son  dret  al  escullirlo,  sinó  que  racionalment 
fan  ben  fet. 

Qui  no  fa  tan  ben  fet  es  la  societat  qu’ho 
tolera,  y  ab  sas  hipócritas  costums  y  ridícu- 
las  fatxenderias  els  fa  necessaris.  Evident¬ 
ment,  ab  l’abolició  dels  criats  de  luxo’s  do¬ 
naria  un  gran  pas  per’arribar  a  l’abolició 
paulatina  dels  altres.  Peró  ni  aixó  ni  alló’s 
lograrà  mentres  hi  hagi  sers  humans— homes 
y  donas —  que  creguin  qu’es  un  signe  de  su¬ 
perioritat  el  tenir  més  o  menys  a  sas  ordres 
el  major  número  possible  de  personas.  Men- 
tres  tant,  els  criats,  els  d’abaix,  ja’s  venjan 
explotant  tranquilament  las  tonterias  y  debi¬ 
litats  dels  seus  amos.  Per  nostra  part  creyém 
que  hi  hà  molt  fina  filosofia  en  la  següent 
reflexió  que’s  feya  un  criat  de  confiansa  d’un 
*molt  noble  senyor,  castigat  ab  una  puntada  de 
peu  que  li  etjegà’l  seu  amo  per  un  descuyt 
qu’havía  tingut,  al  rebre  més  tart  com  a  re¬ 
paració  un  billet  de  500  pessetas:  «No  havent- 
me  de  fer  més  mal  qu’avuy,  es  molt  probable 
qu’en  lo  successiu  ne  tingui  molts  de  des- 
cuyts  semblants.» 

Emili  Tintorer. 

TEATRES 

Crònica 

L.a  temporada  de  Carnaval  ha  comensat  en 
els  teatres  de  Barcelona  molt  pobrement. 
Després  del  ultim  estreno  de  Romea,  sols  a 
Novetats  han  donat  quelcom  de  nou;  ben 
poca  cosa  en  calitat,  per  cert:  un  drama, 
La  espiga  negra ,  del  que  no  vull  parlar  per- 
que  a  pesar  de  qu’ell  descubreix  en  son  au¬ 
tor  recomanables  qualitats  de  poeta  y  fins  de 
pensador,  els  detalls  no  justifican  las  preten¬ 
sions.  Es  massa  drama  pera  un  principiant. 
L’altre,  La  Ciclón ,  es  una  adaptació,  arreglo 
o  qui  sab  qué  d’un  vandeville  francès;  no  sé 
quin,  perque  l’adaptador,  arreglador  o  lo  que 
sigui  no  ha  volgut  dirho.  Tal  com  el  serveix 
en  Mario  resulta  groller,  salvant  algunas  es- 
cenas  que  dintre  del  género  no  deixan  de 
tenir  gracia.  Per  altra  part,  just  es  tenir  en 
compte  que’ls  actors  espanyols,  y  sobre  tot 
els  catalans  quan  representan  en  castellà,  no 
son  pas  els  més  a  propòsit  pera  interpretar 
aqueixa  mena  d’obras  que  requereixen  una 
ductilitat  y  un  moviment  extraordinaris. 


Fa  prop  d’un  més  moria  una  actriu  vella, 
la  Mena,  després  d’haver  11  uy tat  molt  hono¬ 
rablement  tota  sa  vida  per  son  art.  Per  sa 
dissort  trobà  a  aquest  en  un  periode  en  que, 
baix  aparatosas  formas  y  esplendorosos  ro- 
patjes,  estava  de  moda  un  teatre  buyt  y  ra- 
quitich,  un  teatre  de  tranzició,  de  grans 
esclats  y  enlluhernaments,  però  de  vida 
curta;  tant,  que  l’actriu,  que  quasi  havia 
assistit  a  sa  naixensa,  vegé  també  sa  mort  ab 
mal  amagada  melancolia.  Sa  desilusió  degué 
ésser  gran  quan  en  els  últims  temps  pogué 
contemplar  desde  la  mateixa  escena  la  inten¬ 
sa  revolució  que  gayrebé  sobtadament  s’ha¬ 
via  operat  en  el  gran  públich.  Tots  els  ídols 
enderrocats;  autors  y  actors  jeyan  per  terra 
entre  mitj  de  las  coronas  de  llautó,  dels  man¬ 
tells  de  llustrina,  de  las  espasas  de  fusta  y  de 
tots  els  mirallets  ab  que  uns  y  altres  disfres¬ 
saren  personatjes  fantasiosos  y  ridículs.  El 
públich  qu’avans  s’entusiasmava,  ara  reya, 
burleta!...  La  Mena  no  nasqué  ab  sort.  Tenia 
qualitats  més  sólidas  que  las  que’s  necéssi- 
tavan  alashoras,  y  potser  no  tingué  en  grau 
suficient  cap  d’aquells  grans  defectes  simpà- 
tichs  que  transformaren  en  genis  d’un  día  a 
més  d’un  actor  adotzenat.  Fou,  encara  que 
modestament,  una  víctima  d’un  teatre  que 
glorificà  a  moltas  mitjanías;  peró  víctima  y 
tot,  honorà  son  art. 

Avuy  ha  mort  un  actor  jove,  en  Manso, 
una  glòria  modesta,  peró  llegítima  del  tea¬ 
tre  català.  Ell  trobà’l  nostre  teatre  en  un 


moment  de  franca  evolució  envers  la  veritat 
y  la  sinceritat  escénicas;  y  aquestas  dugas 
qualitats  brillaren  sempre  en  ell.  Més  jove, 
ab  facultats  menys  extensas  y  fins  ab  talent 
més  modest  que  molts  altres  que’l  rodejavan, 
logrà  sobressurtir  y  ferse  un  nom  entre’ls 
actors  de  Romea ,  arribant  no  ja  sols  a  satis¬ 
fer  en  sos  modestos  papers  a  las  personas 
de  paladar  fi,  que’l  distingían  voluntària¬ 
ment,  sinó  també  a  ferse  aplaudir  pel  gran 
públich,  per  aquell  gran  públich  viciat  y  ruti¬ 
nari  del  tradicional  teatre  que  sempre  havia 
mostrats  preferencias  y  debilitats  per  altres 
actors  més  barrohers.  En  Manso  també  feya 
riure;  ab  la  gran  ventatja  que  feya  riure  a 
tothom.  Y  ho  lograva  perque  era  sincer  y  no 
buscava  l’efecte.  Ell  no  s’ho  deya  tot  baixet, 
com  deuhen  dirsho  molts  altres:  «Ara’ls  faré 
riure,  ara  faré  ta!  cosa  pera  que  riguin»;  ell 
se  limitava  à  dir  son  paper  y  dirlo  natural¬ 
ment  tal  com  l’entenia.  Y  essent  el  seu  pa¬ 
per — quan  ho  era — verament  cómich,  la  ria¬ 
llera  brollava  espontània  del  públich. 

Jo  no  crech  qu’en  Manso  hagués  arribat 
may  a  ésser  un  gran  primer  actor,  entre  al- 
tras  rahons  perque  sas  facultats  eran  limita- 
das,  concretantse  a  un  determinat  género  de 
tipos  que  li  anavan  bé;  peró  a  pesar  d’aixó, 
crech  que  tenia  un  hermós  pervindre  en  la 
escena  catalana,  y  crech  que’l  teatre  Romea 
al  pérdrel  ha  perdut  un  dels  elements  artís- 
tichs  de  més  valua  ab  que  comptava.  En 
Manso  may  desfeya  un  conjunt;  ab  la  serie¬ 
tat,  ab  la  convicció  y  ab  la  bona  fe  de  son 
trevall  artistich  sempre  honorava  a  la  esce¬ 
na, ’s  feya  simpàtich  al  públich  y  guanyava 
l’agrahiment  del  autor  a  qui  sempre  respec¬ 
tava.  íQuànts  n’hi  hà,  ab  més  nom  qu’ell,  de 
quins  en  justícia  pugui  dirse  altre  tant? 

Emili  Tintorer. 

XIX.  —  Deixament. 

El  meu  jardí  reclòs  de  temps  tinch  descuydat, 
l’aucell  que  hi  feya  niu  sos  dolsos  cants  no  hi  porta, 
no  es  lloch  d’estarhi  a  gust,  hi  esglaya  més  aviat 
veure  tant  arbre  sech  y  tanta  fulla  morta. 

Llarchs  hiverns  mon  jardí  de  manera  han  posat 
que  no  hi  valen  empelts  ni  cavegada  forta, 
el  sorral  dels  camins  mals  vents  l’han  escampat 
y’l  raig  del  surtidor  sembla  una  flor  colltorta. 

Pobre  jardí  en  desmay,  qui  l'ha  vist  y  qui’l  veul 
Ans  hi  brotavan  llirs  al  contacte  del  peu, 
avuy  sols  un  xiprer  hi  alsa  sa  copa  ardida, 

un  xiprer  d’ayre  trist  que’m  conta  a  cada  instant: 
«No  es  planta’l  riure  dols  que  creixi  al  meu  voltant; 
ma  vida  durarà  lo  que  duri  ta  vida.» 

XX 

«L’ estiu  vol  mori 
— s’han  dit  lss  alosas — 
esclau  del  destí 
com  totas  las  cosas. 

Feréstech  butxí 
de  dalias  y  rosas, 
l’hivern  se’n  ve  aquí 
las  alas  desclosas...» 

Y  volan  arràn, 
y  muntan  y  van 
a  collas  ben  lluny; 

y’l  foch  treu  l'hivern 
que  creyam  etern 
quan  eram  al  juny. 

XXI.  —  El  gorch. 

Ull  melangiós  de  dona  enmalaltida 
sembla’l  gorch  solitari  a  trench  d’aubada 
quan  al  bo  de  la  dolsa  matinada 
el  cel  hi  envia  sa  blavó  esllanguida 
Y  sembla’l  gorch  altiu  replè  de  vida 
ull^ebrosench  de  dona  enamorada 
quan  al  fort  de  l’ardenta  mitjdiada 
el  sol  hi  posa  sa  nineta  ardida. 

Quan  en  divorci  ab  la  indiscreta  lluna 
sobra  l’aygua  camina  la  nit  bruna 
qu’aucells  ajoca  y  ensomnía  flós,  • 

s’ennegreixen  del  gorch  las  quietas  voras 
y  suau,  tranquil,  aquest  sembla  alashoras 
ull  adormit  de  verge  en  sant  repòs. 


XXII 

La  capritxosa  sort  me  digué  un  día: 

«Jo  extendré  al  teu  demunt  l’ala  daurada»  ; 
y'l  meu  cor  va  entreobrirse  a  l’alegria 
com  lliri-jonch  al  bes  de  la  rosada. 

Pro  de  nou  al  meu  cor  la  melangia 
com  eura  revinguda  està  arrapada: 
pro  la  dona  que  vull,  que  mataria, 
ni  es  morta  ni  sospira  enamorada. 

Cert  qu’en  un  raig  de  glòria  baixà  osa 
la  sort,  y  un  jorn  se  m'oferí  agradosa; 

pro  encara’m  sembla  que  la  sento,  encara, 
fonda  y  secreta  veu  que’m  digué:  «Espera. 
L’éxit  ja’l  tens  aquí,  ja  es  teu:  donchs  ara 
pensa  quin  dany  ha  de  venir  darrera.» 

XXIII.  —  Bohèmia 

Reposa  acotxadeta 
Mimí,  que’l  fret  a  fora 
es  viu;  seu  a  sa  vora 
Rodolf  el  dols  poeta 
Marcel  diu  a.Museta: 

«Del  goig  no  ha  passat  l'hora». 

Y  a  un  temps  bromeja  y  plora 
Colin  sempre  mofeta. 

Son  aus  que,  a  dins  del  niu, 
per  hont  surti  l’estíu 
veyent  entrar  la  mort, 
s’acostan  al  racè... 

Pera  escalfarse  bé 
voldrían  fè’l  cor  fort. 


XXIV 

També  la  pau  del  esperit  m’agrada, 
guaridora  de  mals,  font  d’alegria; 
també,  fugint  del  món,  m’enfonzaría 
dins  d’una  vall  tranquila  y  amagada. 

La  novetat  del  medi,  la  bravada 
del  rech  qu'entre  verdissas  fa  sa  via, 
l'alé  dels  camps,  el  viure  de  masia, 
medecina  me  foran  encertada. 

Passaria  distret  la  vida  bona, 
que  may  falta  a  la  vora  d’un  torrent 
pinsà  o  verdúm  qu’alegres  cants  entona. 

Tots  els  meus  mals  fondrían  al  moment 
sols  que  una  imatje  celestial  de  dona 
la  pogués  allunyar  de  pensament. 


P.  Riera  y  Riqué, 

QUELCOM  SOBRE’LS  TRUSTS 

«Depuis  1900,  les  trusts  ont 
gagné  plus  d'un  tiers  de  leur  ex- 
tension  précédente.  —  Pour  faire 
comprendre  le  mouvement  pro- 
gressif  des  trusts,  rappelons  que 
leur  nombre  avant  1897  n’était 
que  de  63.  En  1897,  on  en  a  fon- 
dé  7;  en  1898,  20;  en  1899, 
79,  etc.  En  mai  1900,  l’état  des 
tru*ts  était  le  suivant:  183  syndi- 
cats  ont  englouti  2.029  sociétés 
industrielles! — Tous  les  prix  ont 
augmenté  et  la  hausse  contiriue... 
Certains  produits  comme  les  pom- 
mes  ont  enchéri  de  100  °/0. —  Le 
trust  de  la  viande  a  montré,  du 
reste,  de  quoi  son  capables  les 
entreprenants  Yankees,  lorsqu’il 
s’agit  d’arrondir  le  nombre  de 
leurs  millions  ...  —  ...  de  ce  trust 
de  la  faim,  ses  organisateurs 
n’ont  pas  de  demontrer  que  leurs 
gains  pour  l’année  1902  vont  at- 
teindre  la  bagatelle  de  100  mil¬ 
lions  de  dollarsl — Si  le  nombre 
des  trusts  grandit,  le  nombre  des 
sociabstes  augmente  encore  plus 
considerablement.  Lors  les  der- 
nières  élections,  ils  étaient  plus 
de  500.000;  ils  prétendent  au- 
jourd’hui  ètre  déjà  3  millions.» 

La  Folie  des  Trusis.  —  L.  de  Nor- 
vins. — n.es  l  y  3  d’enguany, 
de  La  Revue. 

Lleugerament  extractat,  no  per  enter  sinó 
tan  sols  en  quant  a  un  de  sos  més  interes¬ 
sants  aspectes,  el  notable  article  de  L.  de 
Norvins,  anotarém  algunas  de  las  considera¬ 
cions  que  sa  lectura’ns  ha  sugerit. 

El  gros  increment  que  prenen  els  trusts, 
per  ara  als  Estats  Units,  realment  dona  que 
pensar.  Un  día’ls  carbons,  un  altre’ls  ferro¬ 
carrils,  un  altre’ls  cers,  un  altre  la  maquina¬ 
ria...  va  cayent  tota  la  producció  sota  las  gra- 
pas  del  Trust,  el  monstre  insaciable  que 
boca-badat  y  vetllant  ab  un  ull  mentres  del 
altre  dorm,  no  pensa  en  altra  cosa  qu’en  en¬ 
golir  milions  y  més  milions  pera  omplir  son 
ventre  de  millardari. 

Res  importa  que  la  misèria  creixi  ab  rapi¬ 
desa:  lo  que  cal  es  alimentar  el  gran  paràs- 
sit,  tot  y  essent  la  sanch  de  milers  de  familias 
l'aliment  que  sense  parar  demana.  Bé  diu  de 
Norvins  que  lorsque  le  adieu  milliard ))  est 
en  jeu ,  la  conscience  se  tait ,  les  scrupules  dis- 
paraisssent  et  le  banditisme  acivilisé »  apparaít 
alors  dans  toute  sa  beauié.  El  Trust  res  res¬ 
pecta,  perque  ho  vol  tot:  sa  lley  es  la  lley 
del  més  fort,  extreta  del  fet  el  peix  gros  *e 


menja'l  petit ,  baix  aquesta  fórmula:  el  peix 
petit  ha  d’ésser  menjat  pel  gros. 

Es  la  més  alta  expressió  del  més  groller 
egoisme.  Ell  sol  ho  es  tot:  tot  lo  demés  res 
es,  com  no  sigui  son  resignat  servent.  Tot  ho 
pobla  de  ruinas,  puig  de  las  ruinas  ajenas 
n’ha  de  fer  el  seu  palau.  Escampa  arreu  la 
mort,  perque  com  els  corps  s’ha  d’afartar  de 
carn  morta.  Nascut  a  la  terra  que  divinisa  la 
Llibertat,  sarcàstich  saluda  a  la  colossal  es- 
tatua  que  ilumina’l  món,  ensemps  qu’extén 
l’esclavatje  de  jou  mésfeixuch.  Sols  ell  es  dig¬ 
ne  de  la  llibertat,  de  la  vida  y  del  benestar! 

Agabella’l  pa  dels  homes  y’l  detenta  en  sas 
ignobles  mans.  Posa  cercle  als  que  resistei¬ 
xen,  y’is  reduheix  per  la  fam.  Y  no  l’enten¬ 
dreixen  els  iays!  dels  que  penan,  ni.  las 
súplicas  dels  menesterosos,  ni’l  clams  dels 
vensuts:  sols  el  drinch  del  or  pot  conmoure 
sas  entranyas. 

Devant  de  son  esguart  terrible  com  el  de 
Júpiter  irritat,  las  empresas  tingudas  per 
poderosas  tremolan  espahordidas:  son  reys 
qu’estàn  a  punt  de  perdre’l  ceptre  pera  con- 
vertirse  en  humiliats  feudataris,  quan  de  sob¬ 
te  no’ls  anorrea’l  tirà  omnipotent.  Els  forts 
d’ahir  cauhen  avuy  a  la  empenta  del  nou 
Hèrcules,  com  febles  branquillons  a  la  esco¬ 
mesa  del  huracà. 

Es  el  fruyt  monstruós  de  la  civilisació. 
Pólip  inmens,  allarga’ls  descomunals  tentà- 
culs  ab  l’intent  de  ferse  seu  el  món  enter, 
centralisant  la  vida  en  un  punt,  en  un  punt 
sol  que  s’infla;  en  ell,  qu’aspira  a  ésser  El 
Ventrell  universal.  Es  la  realisació  comer¬ 
cial  de  la  concepció  politica  dels  déspotas 
ambiciosos  qu’han  pretingut  sotmetre  tot  el 
món  sota  llur  planta.  La  sàtira  mitològica 
que  personifica’l  robo  y’l  comers  en  un  ma¬ 
teix  simbol,  may  ha  sigut  tan  justa  com  en 
aquests  temps  del  Trust. 

Mes  aqueix  gran  paràssit  no  ha  comensat 
pas  ara  a  viure:  fa  temps  qu’existeix,  si  bé, 
fins  fa  poch,  ab  una  forma  atenuada,  rudi¬ 
mentària.  Sempre,  no  obstant,  ha  presentat 
tots  els  caràcters  ab  que  avuy  se  manifesta, 
per  més  qu’ara’ls  té  més  concrets  y  accen¬ 
tuats.  Els  monopolis,  els  sindicats,  las  grans 
companyias  quina  existencia’ls  trusts  ame- 
nassan  destruhir  tqué  son  sinó  tentativas 
dels  mateixos  trusts?  Al  cap  d’vall,  entre 
uns  y  altres  tota  la  diferencia  consisteix  en  el 

radi  d’acció,  com  a  conseqüència  dels  majors 
medis  disponibles;  peró’ls  efectes  no  han 
sigut  diferents.  Com  ara,  avans  també’l  peix 
gros  se  menjava’l  petit. 

El  Trust  es  senzillament  la  perfecció  de 
las  veilas  explotacions.  Aixis  com  el  Krupp 
pot  exterminar  més  al  engrós  que’ls  aparells 
de  guerra  antichs,  el  Trust  també  té  un  po¬ 
der  major  que’ls  enginys  comercials  fins  ara 
en  us.  Es  el  Krupp  del  Comers,  que  destru- 
heix  al  engrós.  No  per  altre  motiu  es  tan  ge¬ 
neral  el  crit  d’alarma  qu'en  vista  del  Trust 
s’ha  sentit  per  tot.  Y  es  del  cas  fixarshi:  els 
qu’avuy  més  s’inquietan  son  els  panxa-con- 
tents  d’ahir:  els  qui  més  temen  ésser  victimas 
son  els  que  fins  ara  han  sigut  butxins.  {Per 
qué?  Obvia  es  la  causa:  avans  el  Trevall  fou 
l’únich  flagel I at  pel  Capital;  després  el  petit 
capital  sufri  junt  ab  el  Trevall  el  jou  de  ca¬ 
pitals  més  ferms:  actualment  el  Millard,  el 
Capital  enorme,  ho  avassalla  tot,  perque  tot 
èstà  per  dessota  seu. 

No  es  d’extranyar  que  allà  hont  el  Trust 
s’ha  desenrotllat  hagi  aumentat  tot  seguit  el 
socialisme  en  una  proporció  assombrosa.  De 
Norvins  s’ho  explica  suposant  que  l’esperit 
pràctich  dels  yankis  ha  menyspreuhat  totas 
las  concepcions  colectivistas  fins  que'ls 
Trusts  els  han  facilitat  la  comprensió  de 
ditas  concepcions  fentlas  concretas  y  palpa¬ 
bles.  Certament  no’ns  satisfà  semblant  ex¬ 
plicació.  Som  del  parer  de  que’l  socialisme 
(y  l’anarquisme  també  encara  que  no  ho  di¬ 
gui  de  Norvins)  ha  crescut  en  gran  manera 
al  compàs  dels  trusts,  perque’ls  trusts  han 
elaborat  molta  primera  matèria.  Mentres  fou 
sol  el  Trevall  a  sufrir  la  injustícia  d’una  so¬ 
cietat  desequilibrada,  fou  sol  també’l  Trevall 
a  queixarse:  natural  y  molt  humà  es  qu’ara 
qu’ab  el  Trevall  van  quedanthi  junyits  els 
capitals  de  menor  quantia,  aquests  l’acompa¬ 
nyin  igualment  en  sas  queixas. 

Els  pejits  y  grans  burgesos,  que  com  els 
senyors  feudals  y’is  reyetons  de  la  Mitjana 
Edat,  en  nombre  incomptable  han  anat  vi¬ 
vint  y  •surant  a  expensas  dels  deixats  de  la 
mà  de  la  Fortuna,  ab  més  pressa  de  la  que 
voldrían  van  a  engroixir  la  pila  dels  vensuts, 
perdent  la  batalla  que’l  Millard  famolench, 
l’autócrata  endeuhat  els  presenta.  Y  aixó,  en 
veritat,  constituheix  una  consoladora  espe- 
ransa.  La  tirania  repartida  en  moltas  mans 


pot  durar  forsa,  perque  entre  ls  tirans  y  ls 
tiranisats  no  hi  hà  una  desproporció  excessi¬ 
vament  marcada,  y  ademés  els  molts  tirans, 
ajudantse,  reprimeixen  ab  éxit  las  tentativas 
d’emancipació  dels  tiranisats:  peró  desde’l 
moment  en  que  la  tirania's  concentra  en  un 
sol  tirà,  a  n’aquest  li  es  impossible  tenir  sot¬ 
mesos  a  tots  els  per  ell-vexats  y  tart  0  d'hora 
ha  de  sucumbir. 

Veusaqui  per  quin  modo  l’abominable 
butxi  pot,  a  pesar  seu,convertirse  en  redemp¬ 
tor.  Que  s’infli’l  Trust;  que  s’infli  bé!  Com 
més  depressa  s’infli  més  aviat  se  reventarà. 

Claudi  Mas  y  Jornet. 


ARTS  GRÀFICAS 

Saló  Parés. — El  dia  1 7  d’aquest  mes  varen 
inaugurarse  en  el  Saló  del  carrer  de  Petrit- 
xol  tres  exposicions  d’obras  originals  dels 
senyors  Nonell,  Triadó  y  Brull. 

En  Nonell,  ab  son  marcat  personalisme, 
ofereix  a  la  vista  del  públich  unas  quantas 
telas  que  no  necessitan  la  firma  pera  que 
s’endevini  l’autor  al  primer  cop  de  vista.  El 
cami  emprés  pel  pintor  es  ple  d’espinas,  ja 
que,  seguintlo,  li  toca  lluytar  ab  un  públich 
en  general  acostumat  al  cromo  dolent  y  ba¬ 
rato,  0  tot  lo  més  als  quadrets  al  oli  llegiats  y 
envernissats  com  cotxes  de  luxo,  y  enemich 
detot  lo  que  no  sab  definir  0  li  costa.  Donchs 
en  Nonell  sembla  qu’encara  s'hi  diverteixi  ab 
aquesta  lluyta,  y  despreciant  murmuracions  v 
criticas,s’entretémortificantacritichs  ya  mur- 
muradors.  Busca’ls  models  més  repugnants  y 
degenerats  que  pot  trobar, y  al  reproduhirlos 
exagera  encara  tots  els  detalls  que  poden 
aumentar  sa  deformitat;  aixó  fa  que  moltas 
de  sasobras  no  resultin  simpàticas,  y  creyém 
sincerament  qu’en  quant  a  exageracions  al- 
gunas  vegadas  ne  fa  massa ,  més  sempre  dei¬ 
xa  veure  que  té  domini  de  lo  que  s’ha  pro¬ 
posat  realisar  en  totas  sas  obras.  Reuneix  en 
Nonell  una  gran  condició  de  verdadèr  artista: 
no  necessita  caminadors. 

Notabilissima  resulta  la  exposició  de  di¬ 
buixos  que  presenta  en  Triadó,  y  demostra 
ab  ella  una  vegada  més  qu’en  el  ram  a  que 
pertanyen  las  obras  acobladas  es  un  verda- 
der  mestre.  En  totas  ellas,  consistents  en 
una  hermosa  serie  d’ex-libris,  hi  campeja  una 
trassa  especial,  un  exquisit  cuydado  d’execu¬ 
ció  y  un  coneixement  perfecte  de  tots  els  res¬ 
sorts  propis  pera  fer  simpàtichs  sos  trevalls; 
diversos  estils  y  finalitat  diferenta  forman  la 
variada  colecció  reunida  per  l’artista  a  ca’n 
Parés,  y  d’ella  no's  pot  parlar  d’un  exem¬ 
plar  tan  sols  sense  que  s’esmentin  els  altres. 
Mereix  en  Triadó  la  enhorabona  més  coral, 

ensemps  que  l’encoratjament  pera  que  no  dei¬ 
xi’l  camí  qu’ab  pas  tan  ferm  trepitja  y  en  el 
que  va  a  primer  rengle. 

De  las  obras  que  nostre  estimat  amich  en 
Joan  Brull  ha  exposat  junt  ab  las  dels  se¬ 
nyors  Nonell  y  Triadó,  excusém  parlarne, 
seguint  la  costum,  per  tractarse  d’un  redac¬ 
tor  de  Joventut. 

Círcul  Artístich. — Exposició  de  cartells 
artístichs  organisada  per  en  Lluís  Plandiura. — - 
L’obra  portada  a  cap  per  aquest  senyor  es 
digna  de  lloansa,  donchs  ab  l’aplech  de  car¬ 
tells  que’ha  instalat  cuydadosament  en  las 
salas  del  Círcul  Artístich,  ha  fet  fruhir  a  tots 
els  aymants  delart  d’unamanera... exagerada; 
y  dihém  exagerada  perque  la  munió  de  car¬ 
tells  reunida  .potser  es  massa  nombrosa  pera 
una  sola  exposició.  L’inmens  devassall  de 
colors  y  figuras  està  lluytant  y  arriba  a  amo- 
hinar.  El  visitant,  al  recorre  las  salas  del  Cír¬ 
cul  Artístich,  examina  detingudament  algu- 
nas  dotzenas  d’obras,  peró  com  que  aquestas 
hi  son  en  gran  nombre,  acaban  per  fadigarli  la 
vista.  De  totas  maneras  la  exhibició  dels  car¬ 
tells  resulta  notabilísssima  y  contribuhiràsens 
dubte  à  que’s  desenrotlli  més  el  gust  al  art 
del  carrer,  bon  xich  conreuhat  aquí  desde 
algun  temps  y  molt  estimat  desde  fa  molt  al 
extranger.  Moltas  de  las  obras  reunidas  pel 
senyor  Plandiura  eran  ja  conegudas,  mes 
no  per’xó  deixém  d’admirarlas  novament. 
Entre  altras  firmas  hi  campejan  las  d’en  John 
Hassal,  autor  que  lo  mateix  dibuixa  una 
figura  correctament  que  la  exagera  ab  ribets 
de  caricatura;  trobómen  Cassiers,  en  Capie- 
llo  y  molts  altres  d'extrangers,  entre  alguns 
cartells  dels  de  casa,  com  en  Casas,  Utrillo, 
Riquer,  Gual,  etc.  Parlar  detingudament  d’al¬ 
guna  de  las  obras  seríafeyna  llarguíssima  si 
persa  bondat  anessimescullintlas,  donchs  n’hi 
hà,  com  hem  dit  al  comensament,  moltas  y 
molt  bonas  que  denotan  la  importància  que 


per  tot  arreu  Se  dona  al  Cartell  Artístich, 
exemple  que  desitjariam  veure  tan  imitat  com 
se  mereix  entre  nosaltres,  donchs  es  un  fac¬ 
tor  molt  propi  no  sols  pera  cumplir  els  de¬ 
sitjós  del  anunciant, sinó  també  pera’lfoment 
de  la  cultura  del  públich. 


Concurs  celebrat  per  la  revista  « Materiales 
y  Documentos  de  Arte  Espanol)) . — La  casa  Pa¬ 
rera  va  obrir  un  concurs  oferint  una  serie  de 
premis  a  altres  tants  temas.  Al  concurs  s’han 
presentat  varis  artistas,  mes  dels  trevalls 
presentats  pochs  son  els  que  mereixen  elogi, 
donchsla  major  part  resultan  bastantdolents. 
La  idea  del  senyor  Parera  d’organisar  aquest 
concurs  ha  resultat  superior  als  seus  efectes. 
De  tots  modos  es  digna  de  lloansa,  donchs 
ab  ella  ha  contribuhit  a  excitar  l’amor  al  art 
en  sas  diferentas  manifestacions.  Entre’ls  tre¬ 
valls  presentats  a  Concurs, y  exposats  en  una 
sala  del  Círcul  Artístich,  mereixen  citarse’ls 
següents:  els  números  23  y  25,  dibuixos  pera 
teixits;  el  número  44,  projecte  d’una  vidriera 
de  colors;  el  número  9,  projecte  d’una  rei¬ 
xa  de  ferro;  els  números  8,  1 1  y  45,  projectes 
d’altars:  d’aquests  tres  crida  poderosament 
l’atenció’l  primer  per  son  dibuix  y  per  ésser 
un  trevall  d’aquarela  a  una  sola  tinta,  fet  ab 
una  netedat  y  un  garbo  exquisits;  hi  hà  també 
algún  projecte  de  moble  pera  recibidor  bas¬ 
tant  ensopegat.  Entre  las  fotografías  presen- 
tadas  hi  hà  trevalls  de  verdader  artista,  no 
sols  per  la  manera  d’ésser  executats  sinó 
també  molts  d’ells  per  la  elecció  encertada 
dels  llochs  que’s  repro- 
duheixen.  Esperém  del 
senyor  Parera  que  no  si¬ 
gui  aquest  concurs  l’ul- 
tim  qu’organisi,  y  aixís 
veurà  realisats  comple¬ 
tament  els  desitjós  que 
l’han  inspirat  en  el  con¬ 
curs  actual. 


PRIMAVERAL 

Els  braus  pasturan 
mandrosament  pel  marjenal  del  riu; 
els  inclinats  pollancres  se’ls  contemplan 
tot  gronxolant  els  nius. 

Al  pastor  ajegut  prop  la  resclosa 
l’encisa’l  tou  de  l’aygua  presonera, 
y  un  deix  inmens  de  tebia  primavera 
desclóu  els  Uabis  de  las  flors... 


Es  el  temps  dels  amors... 

Frisan  las  aus,  ulls  cluchs  y  ala  estirada; 
las  euras  fortament  a  la  brancada 
s'abrassan  ab  dalit... 

Es  el  temps  dels  amors,  videta  mía; 
aném  al  nostre  niu,  ara  es  el  día, 
el  día  dels  petons  y  del  neguit... 

J.  Novellas  de  Molins. 


* 

*  * 

Per  no  tindren  cap  recort, 
li  he  tornat  fins  las  violas 
qu’ella  un  jorn  va  bressolar 
en  son  pit  de  panteix  d’ona. 

Al  darlas  las  he  olorat, 
y  no  tenían  aroma. 

Quan  l’amor,  a  n’el  meu  cor, 
va  barrarli  ferm  la  porta, 
las  violas  se  van  pansir, 
y  prengueren  sas  corolas 
aquell  ayre  melangiós 
companyó  dels  cors  qu’anyoran. 

Per  no  tindren  cap  recort 
li  he  tornat  fins  las  violas... 

Al  darlas  las  he  olorat 
y  no  tenían  aroma. 

Xavier  Gambús. 

GRAN  TEATRE  DEL  LICEU 

Giovanna  dí  Napoli 

Giovanna  di  Napoli  es  un  poema  (aixís  ho 
diuhen  els  cartells)  escrit  en  francès  per  en 
Maurice  Chassang,  traduhit  al  italià  per 
l’Angelo  Bignotti,  y  posat  en  música  pel  no- 
tabilissim  virtuoso  del  violi,  el  mestre  català 
en  Joan  Manén. 

Es  Giovanna  di  Napoli  un  dramón  que  re- 
corda’ls  de  la  decadència  romàntica,  els  dels 
deixebles  d’en  Bouchardy.  L’obra  abunda 
en  efectes  que  de  tan  terrorífichs  resultan 
cómichs.  No  es  musical  ni  ho  ha  sigut  may, 
y’l  mestre  Manén  al  escuilirla  ha  estat  tan 
poch  encertat  co'm  l’autor  al  escriurela. 

Comensa  l’obra  ab  un  preludi  que  sembla 
un  ballet  sense  cap  mena  de  color  ni  d’ex¬ 
pressió,  acabant  ab  dos  sechs  cops  de  timba- 
las.  Puja'l  teló.  Andreu  d’Hungaría  (que’s  vol 
casar  ab  Joana,  reyna  de  Nàpols)  explica’ls 
seus  maldecaps  a  n’en  Boccaccio  (el  dels  cè¬ 
lebres  contes,  segons  sembla)  aconsellantli 
l’esmentat  Boccaccio  que  no’s  fihi  de  la  reyna 
ni  del  princep  Lluís  de  Tarento,  home  ambi¬ 
ciós  y  crudel,  de  qui  la  reyna  n’està  molt 
enamorada.  La  música  d’aquesta  escena  té 
un  caràcter  que  recorda  la  d’en  Ponchielli, 
confonentse  al  final  ab  una  mena  de  barcaro- 
la  de  ritme  vulgarissim,  que'l  chor  canta  fo¬ 
ra  de  la  escena. 

Arriba  Joana  de  Nàpols,  la  orquesta  treva- 
11a  de  valent  (la  confusió  dels  cantants,  chor 
y  músichs  arriba  al  summum ),  surt  el  traydor 
Lluis,  apareix  en  la  orquesta  l’hermosissim 
tema  ( Sigfrid ,  acte  111)  que’ls  comentaristas 
d’en  Wagner  anomenan,  si  no  recordém  ma¬ 
lament,  tema  de  la  pau,  entre  alguns  cops  de 
timbalas,  y  després  apareix  una  melodia  (que 
per  cert  recorda  un  dels  més  populars  ayres 
de  Cavalleria  rusticana )  sobre  la  qual  se  des¬ 
enrotlla  un  concertant. 

Se’n  van  cantants  y  chor,  y  quedan  sols  en 
escena  la  reyna  y  Lluis  de  Tarento.  Duo; 
torna  a  ohirse’l  tema  de  la  pau;  se  fa  fosch 
tal  com  acostuma  a  ferse  fosch  en  el  Liceu 
aixó  es,  de  cop;  nova  surtida  d’Andreu  de 
Hungaría  y  nova  aparició  del  tema  de  la  pau , 
aquesta  vegada  desenrotllat  y  recordant  per 
consegüent  ab  més  precisió'l  d’en  Wagner; 
farandola  (o  lo  que  sigui)  interior;  desespera¬ 
ció  de  Joana  que’s  troba  entre  dos  fochs  (Lluis 
y  Andreu);  fugida  de  Joana  quedant  frente  d 
frenle  Andreu  y  Lluis;  chors  carrinclons  in¬ 
teriors;  desafiament  d’Andreu  y  Lluís,  cri¬ 
dant  el  primer  in  dietro!  al  seu  rival;  ferida 
a  traició  d’Andreu;  arribada  de  Joana  y  chor; 
marxa  quasi  fúnebre  y  darrera  aparició  del 
tema  de  la  pau-,  mort  d’Andreu  dihent  io  t'a¬ 
mo,  etc.,  etc.:  heusaqui  las  últimas  peripe- 
cias  de  Tópera. 


85 

Dirigi  la  orquesta’l  mateix  mestre  Ma¬ 
nén,  anant  els  personatjes  de  l’obra  à  càr- 
rech  de  la  senyora  Ferrani,  senyors  Angio- 
letti,  Menotti,  etc  ,  qual  trevall  no  podia 
ésser  may  de  lluhiment  en  una  obra  com 
Giovanna  di  Napoli. 

El  mestre  Manén,  a  qui  no  hem  volgut 
molestar  personalment  en  lo  més  minim,  deu 
y  pot  redimirse,  ab  un’allra  obra,  del  pecat 
d’haver  escrit  Giovanna  di  Napoli ;  però  a  la 
empresa  del  Liceu  equí  la  redimirà  d’haver 
donat  Cristoforo  Colombo  y  Giovanna  di  Na- 
poli  com  a  estrenos  de  la  temporada  y  d’ha- 
vernos  quedat  a  deure  Euryanthe  de  Weber, 
l’única  obra  nova  d’importancia  anunciada? 


NOVAS 

Atentament  invitats,  assistirem  el  passat 
dissapte  a  la  conferencia  que  a  l’«Associació 
Popular  Regionalista»  donà  en  Joseph  Ma- 
llofré  en  nom  y  representació  de  la  mateixa 
segons  manifestà’l  conferenciant,  y  a  prechs 
de  sa  Junta  Directiva  segons  s’havia  anun¬ 
ciat. 

El  senyor  Mallofré  exposà  moltas  rahons 
encaminadas  a  demostrar  lo  improcedent 
qu’es  la  lluyta  electoral  pera’l  triomf  de  nos¬ 
tra  causa,  cità  opinions  de  caracterisats  cata- 
lanistas,  llegi  textos  de  varis  periódichs  y 
molt  especialment  de  Joventut,  en  que's 
fuhetejan  fortament  las  immoralitats  dels  pro¬ 
cediments  anomenats  legals,  aqueixos  proce¬ 
diments  que  fins  quan  se  segueixen  ab  bona 
intenció,  tenen  el  fatal  poder  en  nostre  des¬ 
graciat  pais  de  fer  fracassar  las  causas  més 
nobles,  corrompentlas  y  corrompent  de  pas¬ 
sada  als  homes  que  las  defensan;  digué  que’l 
poble  català  es  encara  inconscient,  que  si  al¬ 
guna  conciencia  té  de  sí  mateix  la  deu  als 
esforsos  del  Catalanisme,  y  que  sols  veurà 
realisat  lo  que  desitja’l  dia  en  que  sas  con¬ 
viccions  sian  tan  fortas,  que’l  fassin  a  n’ell 
prou  fort  y  prou  digne  pera  obtenir  sa  total 
reivindicació. 

Tot  aixó  digué’l  senyor  Mallofré,  y  altras 
cosas  qu’omitim  perque  podrían  ésser  inter- 
pretadas  com  un  propòsit  deliberat  de  mo¬ 
lestar  a  determinadas  personas  (encara  que'l 
conferenciant  ja  expressà  que  no  era  aquesta 
sa  intenció),  y  perque  podrían  semblar  aten- 
tatorias  a  elevats  prestigis  (que  per  altra  part 
creyém  ben  sólits.)  Aduhí,  en  una  paraula, 
el  senyor  Mallofré,  tots  els  arguments  qu’hem 

aduhit  nosaltres,  y  molts  que  com  nosaltres 
pensan.  Sols  que  nosaltres  no  volém  passar 
per  intranzigents  quan  la  intranzigencia  pot 
semblar  obcecació  o  fanatisme.  Esperém  els 
aconteixements  ab  la  conciencia  tranquila. 
Si  la  Unió  Catalanista  dona  mostra  en  las 
actuals  circunstancias  d’una  elevació  de  cri¬ 
teri  y  un  desapassionament  que  l’honra  molt, 
no  hem  d’ésser  nosaltres,  ni  molt  menys  un 
individuu  que  formi  part  de  la  Junta  Perma¬ 
nent,  qui  impugni’l  procedir  d’aqueixa  Junta, 
que  tal  volta  per  lo  seré  y  per  lo  elevat  farà 
més  bonas  a  son  temps  las  opinions  que’l  se¬ 
nyor  Mallofré  y  nosaltres  hem  sentat  tantas 
vollas,  y  servirà  pera  que’s  desenganyin  els 
impacients  de  bona  fe,  quedant  en  evidencia 
els  que  ab  baixos  móvils  vora  seu  trevallin. 
La  conducta  de  la  Permanent  hauria  d’haver 
mogut  al  senyor  Mallofré  a  pensar  una  mica 
avans  de  donar  confefencias  com  la  d’Arenys 
y  com  la  que’ns  ocupa;  a  pensar  una  mica', 
o  a  dimitir  prèviament  el  càrrech  si  volia 
persistir  en  sa  conducta.  La  noticia  de  sa  di¬ 
missió  la  hem  tiuguda  posteriorment,  sense 
que’l  conferenciant  públicament  l'hagi  dona¬ 
da  avans  que  ningú  com  era  son  dever,  ja 
que  públicament  feu  constar  sa  protesta  con¬ 
tra  la  Permanent. 

Gonsideri’l  senyor  Mallofré  que  quan  la 
entitat  capdal  del  Catalanisme  està  compos¬ 
ta  de  catalanislas  tan  poch  sospitosos  com 
ell,  com  en  Roca  y  altres  que  s’han  passat 
la  vida  predicant  el  més  pur  radicalisme,  es 
quan  més  que  may  pot  donarse,  sense  temor 
d’inspirar  rezels,  el  gran  exemple  de  se¬ 
renitat  que  s’està  donant  y  qu’ell  ab  sas 
conferencias,  lluny  de  secundar,  malogra. 
S’ha  d’ésser  intranzigent  en  els  grans  princi¬ 
pis,  peró  també  s’ha  d’estar  a  l’altura  del 
càrrech. 

Suposar  mala  fe  en  els  de  la  Unió  fora  in¬ 
digne:  el  senyor  Mallofré  hi  convindrà  ab 
nosaltres.  Tinguém  l’esperit  ample,  que  ja 
sabém  que  ningú  de  nosaltres  anirà  a  las 
eleccions  si  no  hi  pot  anar  ab  el  cap  ben  alt 
y  defensant  palesament  nostres  drets.  Dintre 
la  Unió  Catalanista  (y  celebrém  que’l  senyor 
Mallofré  ho  reconegui)  hi  caben  tots,  absolu¬ 
tament  tots  els  que  vulguin  l’autonomia  com¬ 
plerta  de  Catalunya,  defénsinla  com  millor 
els  sembli  mentres  sia  ab  honradesa.  Qui  no 
sia  honrat  ja  no  serà  dels  nostres,  y  Joven¬ 
tut  per  sa  part  té  prou  acreditat  que  sab 
parlar  clar  quan  convé,  y  senyalar  ab  el  dit 
si  es  necessari  als  traydors  o  als  dubtosos, 
sían  pochs  o  molts,  com  també  considerar 
degudament  als  que  s’acostin  a  las  veritables 
aspiracions  del  Catalanisme  (exemple’l  doc¬ 
tor  Robert). 

Dels  bons  autonomistas,  gelosos  de  son 
bon  nom  y  del  de  sa  causa,  ja  no  cal  dirho 
qu’avans  que  prestarse  a  jochs  indignes  se 
quedan  a  casa  seva,  ahont  dignament  poden 
fer  patria  No  temi’l  senyor  Mallofré  si  veu 


creixe  la  onada  de  las  corrupcions  politicas, 
que  ni  a  ell  ni  a  nosaltres  ens  empestarà  se¬ 
gurament.  Que  no’s  pugui  dir  may  que  som 
nosaltres  els  que  impedim  que  creixi’l  movi¬ 
ment  nacionalista  català,  ni  pugui  pensar 
ningú  que’ns  tenim  ridículament  per  infali- 
bles,  puig  no  ho  som.  Ens  trobém  allà  hont 
eram,  peró  anirém  ahont  sia  necessari  si  hi 
aném  ab  bons  companys  y  ab  totas  nostras 
aspiracions  pera  major  companyia. 

El  procedir  del  senyor  Mallofré  serà  tan 
noble  com  ell  vulgui,  peró  en  els  actuals 
moments  ens  ha  semblat,  quan  menys,  ino¬ 
portú  y  desacertat.  Ell,  a  qui  sempre  havíam 
considerat  home  lliberal  y  d’altas  miras, 
hauria  de  parar  compte  en  no  confondres  ab 
els  despitatS  vulgars  ab  son  trop  de  zèle.  Re- 
coneixém  que  com  a  particular  està  en  son 
dret,  peró  hem  volgut  advertirlo  en  bé  seu. 

Y  no  dihém  més  perque’ns  sembla  que’l 
senyor  Mallofré  ja  ha  feta  tots ,  donchs  cre- 
yém  que  la  Junta  Permanent  deu  haverli  in¬ 
dicat  quina  es  la  solució  d’aquest  assumpto. 
Aixís  se  desprèn,  al  menys,  de  la  noticia  de 
sa  dimissió  que  aquests  dias  circula. 


Hem  rebut  de  la  «Lliga  de  Catalunya»  la 
següent  comunicació,  en  la  que’s  transcriu  lo 
acordat  per  la  comissió  nomenada  pera  dur 
a  la  pràctica’l  projecte  de  concorre  a  las  pró- 
ximas  elecciones  de  diputats  a  Corts  per 
Barcelona.  Diu  aixis: 

Lliga  de  Catalunya. — Havent  donat  fi  la  Comissió 
que  en  7  de  Janer  va  esser  nomenada  pera  portar  à 
la  pràctica  los  acorts  presos  en  30  de  Desembre 
darrer,  ha  enviat  à  la  «Lliga  de  Catalunya»  la  comuni¬ 
cació  que  tenim  l'honor  de  posar  en  vostre  coneixe¬ 
ment  à  prechs  de  dita  Comissió  y  qu’es  com  segueix: 

«Els  que  suscriuen,  elegits  per  las  entitats  de  Barce¬ 
lona  adheridas  à  la  Unió  Catalanista  pera  portar  à  la 
pràctica’ls  acorts  presos  en  la  reunió  tinguda  per  las 
mateixas  el  30  de  Desembre  prop  passat,  acorts  que, 
segons  l’atenta  comunicació  de  V.  del  8  del  present, 
son: 

i.er  Conveniència  d'anar  d  la  lluyta  electoral  en  las 
próximas  eleccions  de  Diputats  à  Corts,  y 

2.on — De  que  deuria  concórreshi  junt  ab  altres  ele¬ 
ments  autonomistas  ; 

vàrem  reunirnos  per  primera  vegada’l  día  10,  acordant 
unanimment  acceptar  la  comanda  y  comensar  tot  se¬ 
guit  els  estudis  y  trevalls  necessaris  pera  duria  à  la 
pràctica  ab  la  premura  que  las  circunstancias  imposan. 

No  se’ns  amagaren,  desde’l  primer  moment,  las  difi¬ 
cultats  de  tal  empresa,  dificultats  que  si  son  sempre 
molt  grans  pel  complicat  mecanisme  à  que  la  desacre- 
ditada  burocràcia  espanyola  ha  subjectat  l'exercici  d'un 
dret  tan  senzill  com  es  el  del  sufragi,  ens  semblaren  enor¬ 
mes  à  nosaltres,  en  vista  de  la  falta  d’una  organisació 
adequada,  y  tenint  en  compte’ls  perills  qu’enclou  l’em- 
pendre  una  campanya  seria  embastant  à  corre  cuyta 
una  organisació  interina  El  desitj,  no  obstant,  de 
cumplir  llealment  la  comanda  rebuda,  y  el  temor,  ade- 
més,  de  que  la  nostra  renuncia  pogués  ser  atribuida  à 
desconformitat  ab  la  tendencia  manifestada  per  las  en¬ 
titats  qúhavían  pres  els  esmentats  acorts,  aixís  com  el 

convenciment  de  que,  en  tesis  general,  l'exercici  del 
dret  de  sufragi  en  forma  colectiva  es  un  acte  de  políti¬ 
ca  experimental  que,  à  més  d’acostumar  els  pobles  à  la 
disciplina,  pot  contribuir  al  despertament  d’entusias 
mes  y  energías  que,  si  no  avuy,  algún  día  donguin 
bons  fruyts  pera  la  causa  que  defensa  la  Unió,  ens  de¬ 
cidiren  à  acceptar  l’encàrrech  rebut  y  à  intentar  reali- 
sarlo  del  modo  millor  y  ab  la  necessària  activitat. 

Ens  hem  reunit,  al  efecte,  diversas  vegadas,  hem  fet 
tots  els  trevalls  d'investigació  y  d’estudi  previ  que’ns 
han  semblat  indispensables,  y  hem  realisat  totas  aque- 
llas  gestións  quepodían,al  nostre  entendre,  contribuhir 
ab  major  eficacia  al  logro  del  nostre  propòsit  y  facili¬ 
tar  la  seva  ràpida  execució.  Y,  ab  sentiment  ho  dihem, 
de  las  nostras  gestións,  de  las  nostras  cunversas,  de  las 
entrevistas  tingudas  ab  varias  entitats  à  qui  hem  cregut 
prudent  consultar,  y  del  recompte  y  estudi  dels  dins- 
tints  organismes  que  caldria  improvisar  en  curtíssim 
espay  de  temps,  n’hem  tret  la  convicció  de  que,  dada  la 
manera  com  estàn  avuy  constituidas  y  enllassadas  las 
forsas  que  la  Unió  té  à  Barcelona,  era  millor  no  con¬ 
córrer  colectivament  à  la  lluyta,  que  no  pas  arriscar  el 
perill  de  intervenirhi  d’una  manera  deficient  y  desay- 
rada,  donant  lloch  à  que,  per  falta  de  preparació  elec¬ 
toral,  pogués  resultarne  en  poch  ó  en  molt  desconcep- 
tuada  la  Unió  Catalanista ,  qu’encara  qu’ab  una  organi- 
sació  que  opiném  cal  perfeccionar  aviat,  ha  sapigut 
fins  ara  no  solzament  interpretar  ab  sa  autorisada  veu 
els  sentiments  patriótichs  de  nostre  poble,  sino  realisar 
hermosas  campanyas  de  propaganda,  objecte  à  que  ha 
vingut  dedicant  sos  principals  esforsos. 

Y  feta  aquesta  declaració,  creyém  del  nostre  dever 
manifestar  que  las  dificultats  que  més  ens  han  preocu¬ 
pat,  las  qu'hem  considerat  més  costo^as  de  superar  en 
el  curt  temps  de  que  disposavam,  son  las  d’ordre  mate¬ 
rial,  las  d’establiment  y  distribució  de  las  múltiples 
ramificacions  qu’ exigeix  una  campanya  d’aquesta 
naturalesa,  y  las  dè  nomenament  é  instrucció  discipli¬ 
nada  dels  numerosos  agents  que  caldria  moure  y  diri¬ 
gir  pera  lluytar  dignament  y  ab  probabilitats  d’éxit.  En 
quant  ú  las  dificultats  d’ordre  moral,  encara  que  las 
informacións  qu’hem  presas  han  sigut  gayre  bé  totas 
dintre’l  terreno  particular,  ens  plau  consignar  qu’hem 
trobat  à  dreta  y  esquerra  una  acullida  franca  y  afectuo¬ 
sa,  penyora  certa  de  la  possiblitat  d’empendre  més  en- 
devant,  ab  la  cooperació  de  tots  els  elements  autono- 
mistas,  campanyas  profitosas  pera’l  Catalanisme. 

Considerant,  donchs,  las  rahons  exposadas,  en  l  es- 
peransa  de  que’ls  nostres  elements  directius  s’aplicaràn 
peremptoriament  à  subsanar  aqueixas  deficencias  d’or- 
ganisació.ab  l’objecte  detenir  preparats  els  instruments 
de  combat  si  un  jorn  cal  usarlos,  y  mirant  únicament  lo 
que  interessa  al  bon  nom  y  al  prestigi  de  la  Unió  Cata¬ 
lanista ,  qu’es  lo  qu’en  definitiva  enteném  ha  de  resultar 
més  conveTiient  pera  la  nostra  patria,  els  abaix  firmats 
hem  acordat  aconsellar  à  las  respectables  corporacions 
que’ns  elegiren,  que  desisteixin  d’intervenir  en  forma 
colectiva  en  las  vinentas  eleccions  de  diputats  à  Corts, 
procurant,  no  obstant,  cada  un  dels  seus  membres, 
cumplir  lo  que  recomana  la  Junta  Permanent  en  sa 
circular  de  primer  d’aquest  mes,  aixó  es,  votar  els  al¬ 
tres  candidats  autonomistas  que’s  presentin.  Fentho 
aixís,  com  diu  molt  bé  aquella,  donaran  una  proba 
més  d’amor  à  la  causa  de  Catalunya. 

Avants  de  terminar,  ens  cal  dir  qu’hem  rebut  algu- 
nas  indicacions  pera  intervenir  en  els  trevalls  que’s 
preparan  en  altres  districtes,  mes  ab  tot  y  las  bonas 
impresions  que  de  diversos  punts  hem  recullit,  ens  hem 
cregut  inhibits  de  fer  cap  mena  de  gestió  per  estar  la 
nostra  comanda  circunscripta  à  Barcelona.  Es  evident 
que  convindria  se’n  ocupés  alguna  representació  de  la 
Unió  Catalanista ,  ab  facultats  é  instruccions  pera 

entendres  ab  els  nostres  companys  de  per  tot  arreu. 

Al  dar  per  complerta  la  nostra  missió,  preguém 
à  V.,  digníssim  President  de  la  Societat  més  antiga 
dintre  de  la  Unió  à  Barcelona,  se  serveixi  trasladar 
aquest  nostre  dictamen  à  cada  una  de  las  entitats  que 
li  delegaren  sa  representació,  transmetentlos  »1  mateix 
temps  la  nostra  gratitut  per  la  confiansa  que’ns  feren. — 
Deu  guardi  à  V. — Barcelona  20  de  Janer  de  1903. — 
A  Suiiol  —  Joseph  A/a  Valls  y  Vicens. — Lluís  Mar  sans. 
—  Trinitat  Monegal.  —  D.  Martí  y  Julià. — Sr.  Presi¬ 
dent  de  la  «Liga  de  Catalunya*. 

Lo  que  posém  en  vostre  coneixement  als  efectes 
consegüents. 

Deu  vos  guardi  molts  anys 

Barcelona,  23  de  Janer  de  1903. — Lo  President, 
Enrich  X.  Vidal y  Valenciano. — Lo  Secretari,  Josepli 
Cardiís  y  Arqué. 

Sr.  Director  de  Joventut. 

Dissapte  tingué  lloch  al  Ateneu  Barcelonès 
la  sessió  inaugural  del  present  any,  ab  gran 
concurrència,  entre  la  que  hi  tiguravan  repre¬ 
sentacions  de  la  major  paï  t  de  centres  y  cor¬ 
poracions  d’aquesta  ciutat. 

Llegida  pel  secretari  surtint  en  Bonaventu¬ 
ra  Bassegoda  la  memòria  dels  trevalls  reali- 
sats  durant  l’anyada  darrera,  el  president  en 
Raymond  Abadai  pronuncià  son  discurs,  que 
versà  sobre’l  tema  «Evolució  de  l’agrupació 
social»,  demostrant  que  l’estat,  organisme 
posat  al  servey  de  la  nació,  depèn  d’ella,  al 
revés  de  lo  que  se  sol  entendre  per  molts  que 
tergiversan  el  veritable  sentit  d’estat  y  de 
nació.  Feu  veure  qu’en  els  pobles  ben  orga- 
nisats,  com  els  Estats  Units  y  altres,  els  ho 
mes  que  constituheixen  l’estat  no’s  conside- 
ran  ni  son  considerats  superiors  als  demés, 
puig  res  seria  l’estat  sense  la  nació.  S’ocupà 
de  la  llengua  patria  y  demostrà  lo  necessari 
qu’es  son  conreu,  apoyantse  en  arguments 
d'eminents  sociólechs.  Estudià  la  societat  ca¬ 
talana  y  remarcà  sa  personalitat  inconfundi- 
ble  y  cada  dia  mes  floreixent  graciaà  al 
comers  y  la  indústria,  y  al  amor  per  las  ma¬ 
nifestacions  de  la  inteligencia. 

Fou  aplaudit  ab  entusiasme  com  tenia 
merescut  per  son  notabilissim  parlament. 

Després  anuncià  una  serie  de  conferencias 
sobre  art,  literatura,  sociologia,  dret  y  reli¬ 
gió.  Las  de  literatura  catalana  aniràn  a  càr- 
rech  del  doctor  Rubió  y  Lluch,  tenint  lloch 
la  primera  passat  demà  dissapte. 


La  prempsa  inconsútil  de  Madrid  ve 
aquests  dias  furiosa  contra  l’alcalde  de  Bar¬ 
celona  senyor  Monegal,  que  junt  ab  una 
comissió  de  la  Cambra  de  Comers  d’aquesta 
ciutat  gestiona  en  la  vila  y  cort  l’establiment 
d’una  zona  neutral  a  Catalunya. 

Com  es  natural  en  aquella  gent,  interpre- 
tan  la  digna  y  resolta  actitut  del  senyor  Mo¬ 
negal,  que  trevalla  per  l’establiment  d’aquei¬ 
xa  zona,  com  una  concessió  més  que  reclama 
Catalunya  en  desmérit  y  perjudici  del  reste 

d’Espanya,  y  no  s’estàn  de  dir  que’ls  catala- 
nistas  som  insaciables,  y  que  busquém  en 
profit  propi  la  ruina  de  las  demés  regions. 

Y  tan  insaciables  som,  senyor  Imparcial , 
que  ni  ab  una  ni  ab  cent  zonas  neutrals  ens 
dariam  per  satisfets  nosaltres.  El  Catala¬ 
nisme  reclama  molt  més,  y’l  dia  que  s’hagin 
de  satisfer  sas  aspiracions  créguins  que  tin¬ 
dran  feyna  a  protestar  els  falsos  patriotas,  si 
es  que  a  n’aqueixos  representants  de  la  inmo- 
ralitat  y  de  la  mentida’ls  hi  queda  veu  y 
energia  pera  oposarse  a  la  forsa  triomfadora 
de  la  veritat. 

Ha  sigut  designat  pera  desempenyar  el 
càrrech  de  director  del  diari  La  Renaixensa 
l’antich  y  ferm  catalanista  y  conegut  escrip¬ 
tor  en  Joaquim  Botet  y  Sisó. 

L’«Associació  Catalanista»  de  Lleyda  ha 
publicat  el  cartell  de  sos  Jochs  Florals  d’en¬ 
guany,  que  com  de  costum  els  celebrarà’l  dia 
14  de  maig.  S’ofereixen  tretze  premis,  y’is  tre- 
valls  s’hauràn  de  remetre  al  domicili  del  se¬ 
cretari  del  jurat  en  Humbert  Torres,  metje, 
Major,  2,  i.er,  per  tot  el  dia  15  d’abril.  El 
jurat  calificador  està  compost  pels  senyors 
en  Francesch  Matheu,  president;  en  Manel 
Roger  de  Lluria,  vispresident;  en  Frederich 
Renyé  y  Viladot,  en  Enrich  Arderíu  y  Valls 
y  en  Joan  Bergós  y  Dejuàn,  vocals;  y  en 
Humbert  Torres  y  Barberà,  secretari. 

El  «Centro  de  Lectura»  de  Reus  ha  prorro¬ 
gat  per  tot  el  mes  de  mars  pròxim  la  celebra¬ 
ció  del  Concurs  nacional  de  fotografías  que 
tenia  anunciat  pera’l  present  janer.  Després 
del  fallo  del  jurat  se  formarà  una  Exposició 


de  totas  las  fotografías  rebudas.  Aquesta  ex¬ 
posició  s’inaugurarà  durant  el  mes  d’abril. 

El  Concurs  de  fotografías  se  divideix  en 
dos  grupos:  l’un  anomenat  nacional,  y  l’altre 
local,  oferintse  premis  per  valor  de  més  de 
5.000  pessetas. 

Nostre  amich  y  company  de  Catalanisme 
en  Joseph  Aladern  publicarà  dintre  pochs 
dias  un’obra  titulada  El  Català  ies  idioma  0 
dialecte?  Ab  un  títul  tan  sugestiu,  y  ab  una 
competència  literaria  reconeguda  com  es  la 
del  senyor  Aladern,  no  cal  dir  si’l  nou  llibre 
serà  esperat  ab  interès.  A  ell  pertany  l’arti¬ 
cle  que  insertém  en  primer  lloch  en  el  pre¬ 
sent  número,  quina  lectura  pot  donar  idea 
del  caràcter  que  tindrà  la  obra. 

La  imprenta  y  llibreria  «L’Avenç»  ens  ha 
enviat  son  almanach  pera’l  present  any  de 
1903,  ab  un  dibuix  d’en  Sebastià  Junyent, 
reproducció  de  la  patriòtica  alegoria  que 
figurà  en  la  primera  de  las  tarjetas  postals 
de  la  notable  serie  Els  Segadors ,  publicada 
per  «L’Avenç».  Al  peu  s’hi  llegeixen  els  ver¬ 
sos  d’en  Guanyàbéns:  «Catalunya  triomfant 
— tornarà  a  ser  rica  y  plena». 

En  l’article  d’en  Salvador  Albert  titulat 
Heretjias :  L' Individuu,  que  publicarem  la  set¬ 
mana  passada,  hi  aparegué  per  erro  de  plo¬ 
ma  un  concepte  qu’es  contrari  al  que  volgué 
expressar  l’autor  y  que  deu  de  rectificarse  de 
la  següent  manera:  allà  hont  diu  «per  endós- 
mosis  potentíssima»,  llegeixis  «per  exósmosis 
potentissima». 


Fidel  Giró,  impressor.  — Carrer  de  València,  31 1 

COALICIÓ  AUTONOMISTA 

Està  en  la  conciencia  d’una  gran  munió 
de  cajtalans  la  necessitat  d’assolir  l’autono¬ 
mia  pera  Catalunya.  Desde  las  rengleras 
més  avensadas  a  las  dels  més  moderats, 
dintre  tots  els  estaments,  y  entre’ls  partidaris 
de  las  més  oposadas  formas  de  govern,  n’hi 
hà  molts  que  senten  aquesta  aspiració  cap¬ 
dal  de  la  nostra  terra.  Federals,  catalanistas, 
regionalistas  y  molts  carlins  consideran 
essencialíssima  l’Autonomia. 

Enfront  d’aquesta  aspiració,  hi  tenim: 
d’una  banda’ls  interessants  adictes  a  las  co- 
llas  actualment  usufructuarias  del  poder,  y 
de  l’altra’ls  republicans  unitaris.  Pera  ben 


trista  cosa  aquests  coincideixen  ab  aquells, 
ab  els  qu’en  diferentas  ocasions  s’han  coali- 
gat  pera  satisfer  las  més  grolleras  concupis- 
cencias  o  portats  per  repugnants  personalis¬ 
mes.  La  pacifica  repartició  d’actas  que,  ab 
el  nom  d’encasillat,  s’ha  vingut  fent  desde 
molt  avans  del  admirable  despertar  de  Cata¬ 
lunya  y  de  la  que’ls  republicans  bonament 
n’acceptavan  las  engrunas  que’ls  hi  llensavan 
els  amos  de  l’auca;  las  darreras  eleccions 
municipals  de  Barcelona  y  de  diputats  a 
Corts  per  Figueras;  la  votació  sobre  l’us  de 
la  llengua  catalana  en  las  escolas  subvencio- 
nadas  per  l’Ajuntament  barceloní,  y  altres 
fets  que’s  podrian  recordar,  ne  son  probas 
ben  eloqüents.  per  qué  no  coaligarnos 
nosaltres  pera’l  manteniment  d’una  idea  no¬ 
ble  y  la  realisació  d’una  aspiració  justa?  Ja 
veyém  que,  ab  rahó,  no  podrian  pas  bescan- 
tarnos  nostres  enemichs  per  aquesta  conjun¬ 
ció  de  forsas. 

Ab  tot,  prescindint,  com  havém  de  prescin¬ 
dir  al  fer  nostra  via,  dels  atachs  dels  contra¬ 
ris,  considerarém  baix  dos  aspectes  aqueixa 
qüestió  que  un  rigorisme  inútil,  petit  devant 
de  la  grandiositat  del  fi  que’s  persegueix, 
podria  feria  veure  ab  rezel  sense  las  degudas 
aclaracions. 

L’aliansa  de  diferentas  forsas  per’arribar  a 
un  fí  que  las  hi  es  comú,  molt  més  quan 

aquest  pera  totas  ellas  es  essencialissim,  es 
lògica  y  altament  humana.  Mil  exemples  po- 
drían  retreures  pera  demostrar  que  l’home, 
instintivament,  obeheix  a  aquesta  tendencia 
que  ve  a  ésser  lley  de  la  Naturalesa.  {Ens  en 
havém  de  sustraure’ls  autonomistas?  {No 
considerém,  lots,  com  cosa  essencial  l’Auto¬ 
nomia?  Perque’l  coaligarse  en  aquest  sentit 
no  significa,  en  lo  més  minim,  abdicació 
dels  especials  punts  de  vista  que,  en  lo  de¬ 
més,  defensin  las  diversas  forsas  coaligadas. 
Y  en  las  circunstancias  actuals,  aquesta  as¬ 
piració  unanim  que  batega  en  els  cors  de 
tants  naturals  de  Catalunya  {no  imposa  la 
conjunció  de  totas  las  gradacions  que  la  in- 
tegran? 

Vejém  ara  l’altre  aspecte  de  la  qüestió. 
Es  aquest  l’interés  que,  com  a  colectivital 
política  organisada,  hi  tingui,  particular¬ 
ment,  cada  entitat  de  las  integrants  en  la 
coalició.  Sentat  que  aquesta  suposa  com¬ 
plerta  independencia  en  tot  alló  que  no  las 
hi  sia  comú,  dintre  d’aquest  aspecte  sols  s’ha 
de  tenir  en  compte  la  major  o  menor  influen¬ 
cia  qu’exerciria  cada  una.  {Es  menester  adu- 
hir  cap  proba  pera  evidenciar  que  la  coalició 
— en  cassos  d’eleccions,  per  exemple, —  es  el 
mellor  medi  pera  que’ls  distints  elements  que 
defensin  l’autonomia  obtinguin,  cada  un 
de  per  sí,  més  nutrida  representació? 

Demostrat  lo  natural  d’aquesta  aliansa,  y 
lo  profitosa  que  fora  pera  las  parts  aliadas 
com  a  organismes  polítichs  independents 
{pot,  seria  y  desapassionadament,rebutjarse? 

Es  justificadíssima,  donchs,  la  coalició 
autonomista,  y  si  no  ho  fos  pera  res  més, 
perque  ella  interpreta  la  voluntat,  menys  ex- 
teriorisada  que  sentida,  de  la  Catalunya 
pensant  y  productiva.  Els  impulsadors  dels 
grans  ideals  cal  qu’aprofitin  els  moviments 
que’ls  hi  son  favorables  si  volen  que  la  seva 
obra  no  mori  o  no’s  desvihi. 

Ara  que  s’atansan  las  eleccions,  es  bona 
ocasió  pera  feria.  Probablement,  en  molts 
districtes  nostres  enemichs  pactaran  con- 
xorxas  més  o  menys  encubertas.  A  son  ma- 
ridatje  clandestí,  oposemhi ,  francament, 
nostra  unió  realisada  a  la  llum  del  sol!  {Cóm 
posaria  en  pràctica?  Partint  d’una  base  ampla 
y  senzilla  e  inspirantnos  en  el  més  desinte¬ 
ressat  patriotisme. 

Joseph  M.a  Rosich. 


QÜESTIONS  PICTÓRICAS 

A  don  Raymond  Casellas. 

Apreciat  amich:  Vostre  article  del  27  del  pas¬ 
sat  desembre  publicat  a  La  Veu  de  Catalunya 
m’ha  decidit  a  escriure  aquest,  y  ja  voldria 
jo  possehir  vostra  ben  trempada  ploma  pera 
surtir  ayrós  de  la  tasca. 

Jo,  que  soch  el  primer  en  admirar  vostras 
excelents  qualitats  de  literat,  me  permeto  dis¬ 
crepar  de  vostras  opinions  sobre  matèria  ar¬ 
tística,  perque  si  bé  es  cert-qu’he  anat  obser¬ 
vant  que  molts  pintors  en  art  no  hi  entenen, 
també  he  observat  que  molts  critichs  hi  en¬ 
tenen  per  l’estil  dels  pintors.  Y  casi  m’incli¬ 
naria  a  creure  qu’en  art  no  hi  entén  ningú, 
perque  enténdrehi  vol  dir  ésser  ajste  pera 
judicar  basantse  en  definicions  y  afirmacions 
establertas,  en  íleys  derivadas,  qui  sab  si  ab 
prou  rahó,  de  las  grans  obras  qu’han  produ- 
hit  els  grans  artistas. 

Perque  Miquel  Angel,  Rafael,  Tizia no,  etc., 
se  serviren  de  tals  y  tals  medis,  generacions 
d’académichs  han  anat  aprobant  ó  desapro- 
bant  obras;  perque  Velàzquez,  Goya,  etc., 
han  pintat  de  tal  0  qual  manera,  s’ha  accep¬ 
tat  com  a  model  un  mètier  y  se  l'ha  consa¬ 
grat. 

Es  comparantla  ab  las  mil  interpretacions 
del  natural  que  coneixém  que  formém  judici 
d’un’obra;  sempre  comparantla  ab  lo  ja  co¬ 
negut.  Ay  del  que  intenti  cercar  un  nou  ca- 
mi,  un  nou  punt  de  mira!  Aquell  serà’l  man- 
qué ,  perque  desdenya  emplear  medis  ja  ac¬ 
ceptats  pel  públich  dels  erudits,  que  potser 
a  causa  de  sa  erudició  es  un  públich  pitjor 
que  l’altre.  Si  se’ns  presenta  un’obra  com¬ 
pletament  nova  de  visió,  d’interpretació  y  de 
factura,  estém  impossibilitats  de  judicaria 
perque’ns  falta’l  punt  de  comparació  qu’en 
el  fons  es  la  base  de  tot  judici,  y’ns  hem 
de  limitar  a  dir:  la  sento,  lacomprench,  o  no 
la  comprench  ni  la  sento.  Y  aquesta  consi- 
deració’ns  portarà  a  creure  que  l’obra  d’art 
es  filla  d’una  manera  de  veure  y  de  sentir,  y 
que  serà  compresa  0  no  pels  espectadors  se¬ 
gons  els  graus  d’afinitat  que  tinguin  ab  l’àni¬ 
ma  del  artista. 

L’obra  pictòrica  constituheix  un  tot  únich 
e  indivisible,  peró  pera  parlarne  y  pera  en- 
téndrens,  es  precís  que,  analitsantla,  sepa- 
rém  el  fons  de  la  forma,  y  en  aquesta  hi  con¬ 
siderém  las  diferentas  parts  que  integra, 
com  son  llum,  color,  valors,  dibuix,  factura, 
y  las  qualitats  que  se’n  derivan. 

Fons  y  forma  son  tan  compenetrats,  que 
no  pot  ésser  de  bona  lley  l’un  sense  qu’ho 
sigui  l’altre;  quan  succeheix  que  la  forma  no 
està  identificada  ab  el  fons,  l’obra  coixeja,  y 
quan  la  forma  ho  ompla  tot  deixant  no  més 
que  un  granet  de  fons,  l’obra  queda  buyda 
y  la  forma  no  la  salva  de  sa  nulitat. 

Aquest  ultim  cas  es  el  que  se’ns  presenta 

més  sovint:  aixís  es  que  vaiga  posar  en  ell 
tota  ma  atenció,  y  a  estudiar  la  part  més  apa¬ 
rent  de  la  forma,  la  que  ademés  de  veures 
se  pot  tocar,  la  que’ls  pintors  anomeném 
factura. 

La  factura  es  la  manera  de  posar  el  color 
sobre  la  tela.  Peró,  pera  fernos  càrrech  de 
son  paper  en  l’obra,  devém  tenir  present 
que’l  color  s’empasta  ab  cantitat  en  els  clars, 
o’s  refrega  en  els  obscurs,  s’esmalta  ab  grui¬ 
xos  superposats  o’s  transparenta  en  velatu- 
ras,  s’ensordeix  diluhintlo  o  se’l  fa  vibrar  ab 
punts  y  ratllas;  ab  la  pinzellada  sesubratllan 
formas  y  s’insisteix  en  certs  accents  caracte- 
rístichs,  y  ja  obeheix  a  una  mà  febrosa  y  a 
una  visió  ràpida,  ja  suaument  acaricia  la  tela 
y  flemàticament  va  cuydantse  de  posar  en  re¬ 
lleu  els  detalls  interessants,  ja  acusa  la  mà 
inexperta  del  principiant,  ja’l  deix  viciós  del 
amanerat,  ja  s’extén  ampla  y  llarga  si  es  d’un 
pintor  sobri  y  grandiós,  ja’s  caragola  y  s’ex¬ 
tén  y’s  desenrotlla  y  s’atreveix  a  tot  si'l  que 
la  mena  es  un  ampulós  y  un  xerrayre. 

La  factura,  junt  ab  el  coneixement  técnich 
o  empirich  dels  recursos  que  pot  donar  el 
procediment  (fresch,  tremp,  oli,  etc.,)  es  lo 
que  constituheix  la  part  d’ofici  (métier)  del 
art  de  la  pintura. 

Es  la  factura  entre’ls  pintors  quelcom  de 
lo  qu’es  l’estil  enlre’ls  literats.  Es  la  qualitat 
que’s  compenetra  més  ab  sa  manera  d’ésser 
pròpia  y  ab  la  manera  cóm  se  sent  l’obra,  y 
es  potser  ahont  ab  més  forsa  s’imprimeix  el 
sagell  deia  personalitat. 

Y  ara’m  pregunto:  ^Se  preocupavan,  els 
grans  mestres,  de  la  factura,  de  la  execució 
de  l’obra?  Y  recordant  las  obras  vistas  me 
responch:  No  se'n  preocupavan,  sorgia  es¬ 
pontània  de  la  essencia  mateixa  de  l’obra. 
De  lo  que’s  cuydavan  era  de  la  part  més  ma¬ 
terial,  de  la  solidesa  dels  colors  y  las  prepa¬ 
racions,  de  lo  que  dona  a  l’obra  consistència 
y  durada,  precisament  de  lo  qu’ara  apenas 
ningú’s  cuyda. 

Els  mestres  antichs  no  tingueren  de  des- 
preciar  lj.  factura,  ni  odiaria;  els  mestres  mo¬ 
derns  han  tingut  de  ferho,  perque  may  com 
avuy  s  havia  fet  servir  per’amagar  la  buydor 
de  las  obras. 

La  ignorància  y  la  impotència  es  molt  cert 
que  s’aixoplugan  a  voltas  sota  la  bandera  re¬ 
volucionaria,  peró  encara  molts  més  igno¬ 
rants  e  impotents  s’amagan  y’s  disfressan  ab 
els  métiers  ja  consagrats,  ab  las  exterioritats 
ja  admesas.  Altres  ben  dotats  y  ab  condi¬ 
cions  excelents  son  malejats  de  jovenets  per 
las  ensenyansas  rahonables  peró  rutinarias 
de  las  academias,  y  al  ésser  homes  tenen  de 
fer  un  esfors  brutal  pera  deslliurarse  o  con- 
tinúan  mitj  disfressats  si  a  temps  no  hi  han 
vist  prou  clar  o  no  han  tingut  prou  forsa. 

En  la  historia  del  art  poden  citarse  tres 
pintors  que  donaren  a  la  factura  molta  me- 
nos  importància  que’ls  altres,  que  tenian 

molt  menos  métier,  que’s  valian  pera  pintar 
d’una  factura  franca  y  senzilla.  Aquests  ar- 
tistas  foren  el  Greco,  Velàzquez  y  Goya,  y 
en  tots  tres  me  refereixo  a  l’época  de  la  ple- 
nitut  del  seu  talent. 

El  prototipo  de  la  franquesa  en  el  pintar  es 
Velàzquez,  y  sa  factura  està  tan  compenetra¬ 
da  ab  sa  obra,  que  no’s  pot  parlar 'de  l’una 
sense  que  hi  surti  l’altra.  Velàzquez  no  era 
un  visionari,  no  era  un  idealisador,  era  un 
vident.  Comensà  pintant  unas  testas  tan 
acusadas  de  formas,  modeladas  ab  tanta 
insistència,  qu’arriban  a  la  duresa  del  cuyro; 
passà  després  per  la  que’n  diuhen  sa  segona 
època,  en  la  que  produhi  Els  borratxos  y 
Las  fornals  de  Vulcà,  en  que  hi  hà  més  flexi¬ 
bilitat,  una  comprensió  sòbria  del  clar-obs- 
cur,  un  modelat  simple,  un  dibuix  ferm  y 
una  factura  unida,  peró  encara  es  rarificat 
d  ayre;  y  arribà  a  la  tercera  època  en  que 
pintà  Las  filadoras  y  Las  « meninas »  ab  una 
llibertat,  un  desembràs,  unaespontaneitat, un 
bon  ayre  qu  admiran,  enamoran  y  encantan. 

Desde  sa  joventut  avensa  sempre,  no  defa¬ 
llint  may;  sempre  impecable,  arriba  a  la 
maduresa  de  son  talent' veyent  lo  natural  ab 
tal  claretat  com  si  ja  ho  guaytés  pintat;  no 
veyent  en  la  figura  humana  linias  que  con- 
tornejan  nassos,  ulls,  orellas,  torsos  y  extre¬ 
mitats,  sinó  valors,  tintas,  relacions,  mo- 
ventse  dintre  la  llum  y  l  ayre  resolts  ja  en 
pinzelladas.  1N0  sabia  ahónt  acabava  una 
cosa  y  ahónt  comensava  un’altra:  ho  veya  y 
s  ho  trobava  pintat  ab  la  fusió  y  la  precisió 
justas.  May  ha  existit  cap  més  pintor  qu’ab 
tanta  propietat  se  li  pugui  dir:  «Ets  just, 
ets  enter,  ets  sobri.»  Sas  qualitats  foren 
precursoras  de  las  qu’avuy  ens  plauhen,  y 
sa  manera  de  fer,  avuy  prou  estudiada,  ens 
demostra  qu  havia  arribat  a  una  perfecció 
sense  buscaria.  En  ell  la  factura  era  un  re¬ 
sultat  del  veure  molt  bé  y  de  la  molta  pràcti¬ 
ca:  no  era  un  parti  pris  com  ha  estat  en  la 
majoria  de  sos  imitadors. 

De  la  observació  de  las  grans  obras  ne 
deduheixo  que  la  execució  sempre  ha  sigut 
un  medi,  y  may  1  han  presa  com  à  fi  no  més 
que’ls  plagiaris. 

L  home-artista  que  té  un  sentiment  intens 
de  la  vida,  qual  impressionabilitat  vibra  al 
contacte  de  lo  que’l  conmóu  0  l’impressiona, 
sent  la  necessitat  d  exteriorisar  sas  impres¬ 
sions  pera  comunicarlas  a  sos  semblants. 
Pera  ferho  té  de  realisar  l  obra  y  ha  d’exer- 
citaise  en  reproduhir  lo  que  veu  y  sent,  y 
tot  trevallant  va  trobant  recursos  y  arriba  a 
tindré  estil  propi,  conquistat  per  ell,  més  o 
menos  marcat,  més  ó  menos  original  segons 
la  forsa  que  naturalment  té. 

Per  aixó  crech  que  la  factura  es  l’última 
qualitat  de  que  1  artista  deu  preocuparse 
malgrat  estar  tan  lligada  ab  la  bondat  de 
1  obra,  y  de  lo  que  trevalli,  l’estil  ne  sera’l 
resultat. 

May  com  actualment  s’havía  arribat  a  dis¬ 
simular  la  feblesa  del  fons  ab  las  bellas  apa- 
riencias  de  l’obra.  S’ha  vist  que  s’acabava 
una  casa  posanthi  una  banderola,  y  no  s’han 
volgut  recordar  que  per’arribar  al  terrat  s'ha 
de  comensar  pels  fonaments.  Una  cara  bo¬ 
nica,  una  bona  planta  y  un  vestit  elegant 
no’ns  proban  que’l  qu’ho  posseheix  sigui  un 
home  complert.  Mes  el  món  està  inclinat  a 
pagarse  d’apariencias. 

Ay  del  que’s  senti  innovador!  A  Paris, 
com  per  tot  ahont  domina’l  burgès  y  son 
complement  el  pompier ,  el  rebutjaran,  l’ata- 
caràn  y  li  disputaran  l’èxit. 

Referintse  a  la  execució  o  factura,  s’ha 
volgut  fer  una  distinció  entre  pintors  y  artis- 
tas.  Jo,  qu’avans  hi  creya,  ara  no  hi  crech. 
Pera  mi  no  hi  hà  més  qu’artistas  que  pintan, 
es  a  dir,  qu’executan  més  0  menos  bé,  se¬ 
gons  un  convencionalisme  establert. 

Als  que  no  tenen  altra  qualitat  que  la  de 
pintar  bé,  ab  tot  el  respecte  degut  els  nego. 

La  gran  preocupació  de  la  factura  ha  dat 
naixement  a  una  qualitat  xorca,  la  trassa  o 
habilitat,  qu’ha  perjudicat  a  voltas  a  pintors 
per  altra  part  ben  dotats  tots  per  l’afany 
d’aparentar  ésser  més  de  lo  que  son,  y  dar  a 
sas  obras  apariencias  d’obras  mestras.  Du¬ 
rant  el  sigle  xix  hi  ha  hagut  gran  cullita  de 
pintors  hàbils,  sobre  tot  a  Espanya;  a  Paris 
ab  la  factura  habilidosa  y  buyda  veuhen  venir 
desseguida  a  un  espanyol. 

Algú  podria  ferme  una  objecció  y  pregun- 
tarme:  tEl  Greco,  Velàzquez,  Ribera,  Goya, 
eran  inhàbils?  Pera  mi,  si.  La  paraula  habili¬ 
tat,  que’m  fa  pensar  desseguida  en  la  lleuge¬ 
resa  de  mans  dels  prestidigitadors,  es  indig¬ 
na  d’aplicarse  a  la  qualitat  d’un  gran  mestre. 
Al  perfecte  domini  del  métier,  resultat  casi 
involuntari  d’una  gran  pràctica,  deu  aplicar- 
shi  ia  paraula  destresa.  La  trassa  y  l’habili¬ 
tat  son  la  degeneració  de  la  destresa.  For¬ 
tuny  no  era  més  qu’hàbil:  Velàzquez  era 
destre. 

Ab  la  qüestió  de  la  factura  hi  està  íntima¬ 
ment  lligada  la  qüestió  de  la  originalitat  y 
del  plagi. 

Encara  que’l  plagi  no’s  limiti  sempre  a  la 
execució,  puig  se  plagian  formas,  colorits, 
efectes,  etc.,  etc.,  es  ab  tot  alia  hont  més 
s’aferra  per  ésser  la  part  més  visible  de  las 
obras. 

Qüestió  la  de  la  originalitat  ben  trencadis¬ 
sa  per  cert,  v  diíicil  d’esbrinar.  Per  de 
prompte’ns  trobém  ab  que  un  home  molt 
ben  dotat,  vivint  desde  infant  en  una  tribu 
de  salvatjes,  no  passaria  de  tallar  toscament 
idols  de  tusta  y  pintarlos  de  mangra  y  negre; 
y  en  la  historia  del  art  veyém  que  no  hi  hà 
home  sens  home  y  que’ls  grans  mestres  son 
derivats  dels  artistas  que’ls  precediren;  for- 
sosament  han  sigut  influhits;  per’arribar  a 
sa  perfecció  han  hagut  de  tenir  la  sort  de 
naixe  en  un  període  en  que  l’art  ja  sigui  ben 


conreuhat,  que  fassi  temps  qu’hagi  deixat  els 
bolquers,  y  que  hi  hagi  ja  artistas  prou  forts 
pera  felshi  de  base  y  ésser  sos  precursors. 
En  l’art  contemporani  veyém  cóm  Delacroix, 
Millet,  Puvis  de  Chavannes  y  Rodin,  artis¬ 
tas  genials,  estàn  plens  d’influencias  de  las 
arts  passadas,  sense  que  per  aixó  deixin 
d’ésser  perfectament  personals. 

Per  altra  part,  tenim  un  gran  nombre  de 
plagiaris  que  viuhen  de  lo  qu’han  rapinyat 
al  seus  ídols,  y  fan  ombras  d’obras  mestras, 
enganyan  ab  la  vestidura  ajena  y  poden 
compararse  ab  l’ase  disfressat  ab  pell  de 
lleó.  La  dificultat  estriba  en  véurelshi  la 
orella. 

Entre  aquests  dos  extrems  veyém  imita¬ 
dors  que,  sens  arribar  al  artista  o  artistas  de 
quins  derivan,  han  assimilat  prou  y  han  dat 
a  sas  obras  prou  caràcter  propi  pera  que  si¬ 
guin  dignas  d’apreci. 

Aixis  podém  establir  una  serie  de  valors 
aplicables  a  las  obras,  que  van  baixant  de  la 
influencia  a  la  imitació  y  al  plagi. 

La  influencia  hem  vist  qu’era  compatible 
ab  la  originalitat,  y  més  aviat  mèrit  que  de¬ 
fecte  en  els  grans  artistas. 

La  imitació  que  naix  de  la  profonda  admi¬ 
ració  per  un  gran  mestre,  es  un  principi  de 
decadència. 

El  plagi  es  la  negació  del  artista,  es  la  co- 
bertora  de  la  impotència  y  la  ignorància,  y 
tots  l’hem  de  condempnar  implacablement. 

La  imitació  en  idèntica  direcció  seguint  el 
mateix  camí  y  las  maleixas  petjadas,  es  sem¬ 
pre  plagi,  a  no  ésser  que  se  sobrepuji  al  imi¬ 
tat.  Crech  qu’es  en  Valera  que  va  dir  que’l 
plagi  no  més  era  llegitim  a  condició  d’anu¬ 
lar  al  plagiat. 

A  las  grans  obras  dels  grans  artistas  s’hi 
deuria  penjar  aquell  rètol  que  penjaren  a  las 
armas  de  Róland: 

Nadie  las  mueva 
que  estar  no  pueda 
con  Roldàn  à  prueba. 

Aixís  Rafael  va  sobrepujar  al  Peragino, 
Lleonart  al  Verrocchio,  Ribera  al  Caravag- 
gio,  Velàzquez  a  Pacheco. 

A  Espanya  la  castiza  prosa  de  Cervantes  hi 
ha  fet  més  mal  que  la  pedra  seca,  y  entre’ls 
pintors  ha  produhit  idéntich  efecte  la  va¬ 
lenta  pinzellada  de  Velàzquez.  Tot  per  aga¬ 
far  el  rave  per  las  fullas,  per  admirarse  més 
de  las  fatxadas  que  dels  interiors.  Si  hagues¬ 
sin  volgut  profondisar,  s’hagueran  fet  càr- 
rech  de  que  la  part  exterior  de  Velàzquez  es 
fàcil  de  veure,  de  compendre  y  d’imitar,  y  lo 
que  no’s  pot  fer  ni  ha  fet  ningú  es  veure  com 
ell,  fer  correspondre  ab  aquell  isocronisme 
la  visió  y  la  factura;  perque  veya  y  feya  lo 
més  simultàniament  possible,  era  verdadera- 
ment  un  impressionista,  el  pare  de  tots.  El 
que  no  posseheixi  aquella  sensibilitat  sem¬ 
pre  prompta  a  rebre  impressions  y  transmé- 

trelas,  y  aquella  dificilissima  facilitat  que  li 
proporcionà’l  pintar  molt,  que  no  intenti 
amidarshi. 

El  preocuparse  de  la  trassa  y  la  factura  no 
es  més  que  un  destorb  continuu  pera  la  sin¬ 
cera  observació  de  la  naturalesa. 

L’antiga  pintura  espanyola  ha  influhit 
extraordinàriament  en  el  moviment  del  art 
modern;  més  ben  entesa  pels  francesos  que 
pels  mateixos  espanyols,  ens  l’han  portada 
transformada,  y  ara  aqui  comensan  ú  entén- 
drela. 

Si  observém  als  diferents  pintors  derivats 
del  impressionisme  clàssich  espanyol,  veu- 
rém  que  tenen  més  valor  com  més  s’han 
diferenciat  dels  mestres  de  quins  derivan. 

Vegis  la  diferenta  manera  cóm  han  sufert 
la  influencia  espanyola  en  Manet,  en  Degàs, 
Wisler,  Cotet,  Zorn,  Blanche,  Simon,  Ser¬ 
gent,  Zuloaga,  Bilbao,  Sorolla,  etc.,  etc.,  y’s 
veurà  que  son  major  o  menor  valor  depèn 
de  l’assimilació,  comprensió  del  fons  y  sa- 
gell  propi  qu’han  imprès  a  sas  obras  tot  y 
fentlas  derivar  del  mateix  principi.  Principi 
qu’ha  donat  lloch  a  tota  la  escola  impressio¬ 
nista  moderna,  que’ns  equivocariam  si  cre- 
yam  qu’es  l’única  tendencia  revolucionaria 
actual,  encara  que  sens  dubte  es  la  qu’ha  fet 
més  soroll. 

Hi  hà  un  altre  punt,  amich  Casellas,  en 
vostre  article  que  permet  observacions,  y  es 
el  referent  als  manqués ,  als  fracassats. 

Un  fracassat  jo  entench  qu’es  un  home 
que  s’ha  proposat  un  fí  artístich,  y  no  ha- 
venthi  pogut  arribar,  s’ha  quedat  a  mitj 
camí. 

Dels  morts  pot  dirse  palesament  si  han  si¬ 
gut  o  no  fracassats. 

Dels  vius  pot  dirse  quan  ja  tenen  edat  ma¬ 
dura  y  han  anat  produhint  seguint  la  rutina 
y  ficats  dins  d’una  manera  de  fer  mitjana. 

May  se  pot  aplicar  aquesta  paraula  als 
joves.  Un  jove  es  una  flor  a  mitj  descloure; 
son  cervell,  son  cor,  son  entusiasme,  sas 
opinions  poden  dar  tal  tom,  que’s  posi  d’un 
tret  a'  primera  fila,  o  bé  poden  anar  desen- 
rotllantse  sas  facultats  ab  marxa  pausada 
peró  segura,  y  arribar  a  son  fí  a  son  temps  y 
sahó.  La  joventut  està  prenyada  de  prome- 
sas,  ella  ha  de  fer  patumejar  als  pintors  d’ara, 
com  a  son  torn  li  tocarà  cedir  el  pas  als  nins 
d’avuy.  L'obra  d’un  jove,  per  inconsistent 
qu’aparegui,  may  pot  ésser  un  fracàs.  Més 
aviat  trobaria  fracassats  als  que  s’han  pro¬ 
posat  pintar  com  tal  o  qual  gran  mestre  y 
no  han  pogut  conseguirho. 

Y  ara  vaig  a  defensar  aquesta  tendencia 
que’s  nota  en  els  joves  a  menyspreuhar  las 
ensenyansas  académicas  y’l  saber  que  se’n 
desprèn. 

Portan  els  artistas  actuals  un  farcell  enor¬ 
me  y  feixuch  de  tradició;  mil  tendencias, 
mil  conceptes,  mil  colorits,  mil  facturas 
donan  cada  un  sa  llissó  y  fórman  la  vo¬ 

luminosa  estètica  moderna,  que’ns  diu: 
«Se  composa  aixis,  se  dibuixa  aixis,  aixis 
s’idealisa,  en  aixó  estriba’l  sentiment,  aixis 
se  consegueixen  efectes  de  llum...»  No 
tan  sols  se  poden  coneixe  anatómicament 
totas  las  parts  y  proporcions  del  cos  humà, 
sinó  que  tots  sabém  las  lleys  fisicas  a 
que  està  subjecte'l  colorit,  expliquém  el 
modelat  ab  números,  y  pera  nosaltres  la 
perspectiva  ja  no  té  secrets.  Ademés,  la  foto- 
grafía’ns  pot  servir  de  poderós  auxiliar,  y 
podém  cassar  un  aucell  al  vol  y  un  cavall  al 
galop. 

Tot  aixó  y  la  educació  que’s  dona  a  la  vis¬ 
ta  y  a  la  mà  assistint  ab  assiduitat  a  estu¬ 
diar  el  model  nu,  y  escoltant  els  consells 
d’un  mestre,  fa  que  un  jove  mitjanament  in- 
teligent  peró  aplicat,  arribi  a  tindré  totas  las 
apariencias  d’un  pintor  fet,  y  d’aquí  aquesta 
plaga  de  mitjanías  qu’empesta’l  camp  de  la 
pintura  moderna,  y  que  a  voltas,  si  saben 
ferse  valer,  al  extranger  tant  com  aqui  pas- 
san  per  notabilitats. 

Qualsevol  qu’hagi  vist  cantitat  de  pintura 
moderna  al  extranger,  haurà  observat  que  las 
obras  discretas  y  apreciables,  y  fins  las  que  a 
la  primera  impressió  semblan  molt  y  després 
van  desmillorant,  se  produheixen  ab  tanta 
abundor  que  s’arriba  a  possehir  la  idea  clara 
de  que’l  saber  dibuixar  y'l  saber  pintar  ha 
esdevingut  banal;  y  que  sota  d’aquesta  capa 
exterior  qu’enganya  al  públich  hi  medran 
pintors  d’ofici  que  logran  ferse  passar  per 
verdaders  artistas. 

Per  aixó’ls  revolucionaris,  a  Fransa  vells 
y  a  Espanya  encara  joves,  els  qu’han  sentit 
que  l’art  es  quelcom  més  que  linias  y  colors, 
han  proclamat  la  guerra  y  han  volgut  rom¬ 
pre  ab  tanta  rutina  y  tanta  banalitat.  No  per- 
que  desprecihin  als  Rafaels  o  als  Velàzquez, 
sinó  perque’ls  sembla  que  ja  s’han  imitat 
prou. 

De  tot  l’art  passat  sols  poden  despéndres- 
sen  dos  sabis  consells  als  que  deuria  redu- 
hirse  tota  la  Estètica: 

«SIGAS  SINCER», 

«SEGUEIX  TON  CAMÍ». 

Aixó  es  lo  que  foren  y  lo  que  feren  els 
grans  mestres.  Sobran  avuy  els  pintors  que 
a  pols  saben  fer  una  circunferencia:  lo  que 
falta  son  artistas  que  tinguin  l’ànima  de 
Fra  Angélich. 

Aixis  com  un  nen  petit  s’acontenta  ab  son 
vestit  perit  y  un  noy  gran  ab  son  vestit  gran, 
aixis  com  la  violeta  s’acontenta  ab  son  per- 
fúm  y’l  pintor  gótich  s’acontentava  ab  son 
saber,  aixis  cada  hu  de  nosaltres  hauria 
d’acontentarse  de  lo  seu  procurant  fugir  de 
disfressas.  Y  molt  pot  fer  cada  hu  dintre  la 
mida  de  sas  forsas  pera  tenir  estil  propi,  en¬ 
cara  que  influhit  inevitablement,  peró  do¬ 
nant  el  sagell  distintiu  de  la  pròpia  manera 

d’ésser  y  de  la  despreocupada  observació  de 
la  natura. 

Als  pintors  més  personals,  als  qu’han  vol¬ 
gut  esbrossar  son  cami,  se’ls  ha  dit  deca¬ 
dents.  Decadents!  No  estém  a  la  deguda  dis¬ 
tancia  pera  poder  judicar  nostre  temps,  peró 
tal  volta  tots  ho  som  de  decadents:  deca¬ 
dents  d’aquesta  grandiosa  mistificació  que 
se  n’ha  dit  Renaixement.  Tots  els  derivats  de 
Rafael,  desde  Julio  Romano  a  Bourguereau, 
^qué  son  sinó  decadents--1  Tots  els  qu’han  se- 
seguit  las  petjadas  de  Velàzquez  (qué  son  sinó 
la  decadència  desde’l  punt  ahont  arribà’l  gran 
mestreï1  Y  tal  volta  com  totas  las  decaden- 
cias  porta  l’actual  el  germen  d’una  nova 
regeneració  y  comensa  a  passar  per  l’inevi¬ 
table  període  anàrquich.  Per  aixó  trobo  a 
Gustave  Geoffroy  inconseqüent,  puig  tan 
anarquista  deuria  ésser  en  sociologia  com  en 
art,  marxant  com  sempre  aparellats  el  movi¬ 
ment  social  y  l’artistich.  Y  tal  volta  podria 
apoyar  ab  cert  fonament  las  ditas  suposi¬ 
cions,  la  predilecció  ab  que’ls  artistas  (i)  ad- 
miran  las  arts  primitivas,  las  sinceras,  las  que 
no  tenen  barrejas  d’afectació,  las  qu’arren- 
can  de  l’ànima,  las  fortas,  las  rublertas 
d’ideas  y  d’ingenuitat. 

Tal  volta  per  aixó  estàn  en  tant  predica¬ 
ment  els  pintors  primitius  (que  vos  tant  ay- 
méu),  y  Lleonart,  el  Greco,  Tintoretto,  Ve- 


(l)  Al  usar  la  paraula  artistas  ho  fem  en  un  sentit 
molt  limitat,  creyent  sols  dignes  d’aquest  nom  els  escu- 
llits. 


CROQUIS 

Una  noya  y  un  noy,  ferits  d’amor, 
un  día’s  van  trobar  per  un  camí. 

Era  una  matinada  de  tardor. 

— Escolta,  pobra  noya:  i’m  voldràs  di 
hónt  vas  tan  trista  per  cercar  conhort 
al  mal  del  cor? — 

Va  sospirar: —Aquí — 
tot  senyalant  un  reconet  del  hort. 

— Escolta,  jove  amich:  digam  tu  a  mi 
hónt  esvaheixes  ton  punyent  doló. — 

Y  ell,  tombant  l’esbelt  cap,  digué: — Per  ’llí — 
tot  fitant  el  camí  del  horitzó. 

Y  la  noya  y’l  noy,  ferits  d’amor, 
ab  un  abràs  se  varen  despedl: 
ell  ab  més  forsa  y  ella  ab  més  tristor. 


Entra  la  nena  al  jardí 
y  veu  unas  rosas  blancas: 
hi  corre,  las  va  arrencant 
y  se’n  curulla  la  falda. 

La  nena  va  jardí  avall 
y  veu  una  clavellina: 
n’arrenca  tots  els  clavells 
y  en  sas  mans  cofoya’ls  mira. 


làzquez,  Rembrandt,  Goya,  perque  dins  del 
Renaixement  representan  l’art  lliure  y  s’ad¬ 
mira  sa  superba  independencia,  sa  forsa  per- 
sonalíssima,  sa  embranzida  nirviosa,  son 
dalit  pera  obrirse  un  cami  seu.  Son  els 
avensats,  son  continuadors  y  precursors 
alhora. 

El  moviment  del  art  actual  es,  com  en  el 
segle  xv,  profondament  individualista;  l'exér- 
cit  d’artistas  combatents  aixeca  sobre  sas  tes- 
tas  la  bandera  de  la  llibertat,  y’l  crit  que 
ressona  per  tot  arreu  es  el  de  guerra  a  la 
convenció . 

Ay  si  no  fossin  els  caps  calents,  els  arrui- 
xats,  els  revolucionaris!  La  humanitat  se  po¬ 
saria  un  dia  una  inmensa  perruca  y  un 
monumental  sombrero  de  gresol,  y  no  se’ls 
tocaria  may  més... 

Y  ara  m’adono,  repassant  aquest  article, 
que  per  defensar  ideas  revolucionarias  he 
buscat  mon  apoyo  en  la  historia  del  art,  ni 
més  ni  menos  que  qualsevol  académich;  ho 
deu  fer  que  tot  lo  que  creyém  saber  necessi- 
tém  apoyarho  en  el  passat,  privats  com  estém 
de  véurehi  clar  en  lo  preseftt  y  veyenthi 
completament  fosch  si  volérq  ovirar  el  per- 
vindre. 

Dispenseume,  distingit  amich,  qu’os  hagi 
molestat  l’atenció  ab  aquest  article,  que 
si  no  resulta  més  atractiu  y  ben  pensat,  no 
es  per  falta  de  voluntat,  sinó  per  falta  de 
mèrits. 

Sebastià  Junyent. 


La  nena  no’n  té  pas  prou, 
que  veu  un  lliri  a  flor  d’aygua: 
y’l  lliri,  mal  arrencat, 
son  pit  naixent  engalana. 

La  nena  encara’n  vol  més 
y  pren  l’única  camèlia, 
que  joyosament  li  escau 
tan  blanca  en  sos  cabells  negres. 

La  nena,  plena  de  flors, 
de  sobte’s  queda  parada: 
ni  una’n  veu  en  el  jardí: 
si  la  vejés,  l’arrencava. 

La  nena  va  jardí  amunt, 
caminant  ab  tanta  pressa, 
que  la  camèlia  li  fuig 
y’l  lliri  li  cau  a  terra. 

La  nena  va  jardí  amunt 
sense  perdre  l’alegria: 
mes  va  perdent  els  clavells 
per  demunt  la  sorra  fina. 

La  nena  va  jardí  amunt 
boy  saltant  com  una  boja, 
pro’s  para  junt  als  rosers, 
que  l’ha  punxada  una  rosa... 

La  nena  fuig  del  jardí, 
sense  cap  flor,  entristida... 

Ay,  si  la  nena  ho  fa  així 
en  las  cosas  de  la  vida! 

R.  SURINACH  SENTÍES. 

CALÍU  D’HIVERN 

Al  amich  M.  Balcells. 

La  pluja  bat  els  vidres  ab  sas  gotetas  de 
diamants,  depressa,  depressa  com  si’l  sol  la 
empaytés  y  tingués  ansia  d’enllestir,  d’aca¬ 
bar  aviat  son  ruixadet  d’abril  que  tot  ho  re¬ 
fresca  y  res  amara,  enduhentsen  la  pols  d’ar¬ 
reu,  netejant  els  carrers,  las  euras  del  jardí, 
el  fullam  dels  arbres. 

En  el  salonet  de  l’avia  encara  s’hi  ía  foch 
dins  la  xemeneya  de  marbre  cuberta  de  deli- 
cadas  figuretas  qu’envoltan  un  pom  de  lilà 
blanch.  Es  aquest  un  flayrós  somrís  de  la 
primavera,  qu’afora  bressa  sos  plomalls  de 
fullas  tendras  per  demunt  dels  caminals. 

La  bona  senyora,  enfonzada  en  el  molsut 
sillonet  aprop  del  balcó,  guayta’l  jardi  y  la 
pluja,  tota  capficada.  Sos  ulls  verdosos  par- 
pellejan  de  tant  en  tant  com  si  volguessin 
detindre  unas  llàgrimas  atrevidas  que  pug- 
nan  per  eixir  sense  demanar  permis.  Està 
molt  trista;  va  brandant  el  cap-  nevat,  y  ni 
s’ataleya  de  la  mitja,  cayguda  sobre  sa  falda, 
quins  punts  s’aprofitan  de  sa  distracció  pera 
fugir  traydorament  de  las  agullas. 

L’avi,  ab  el  casquest  enfonzat  fins  a  las  ce- 
llas— senyal  de  mal  humor  segons  deya  la 
Roser, —  las  mans  a  la  esquena, ’s  passeja 
amunt  y  avall  del  salonet,  també  ab  cara  de 
amohinat. 

Cada  cop  qu’arriba  prop  desa  muller,  se 
la  mira  de  qúa  d’ull,  fa  uns  segons  de  para¬ 
da,  y  torna  a  girar  la  esquena. 

Y  no’s  diuhen  un  mot. 

L'avia  acaba  per  alsarse,  un  xich  nirviosa 
d’aquell  silenci  que  dura  fa  més  de  mitja  ho¬ 
ra,  y  deixant  sobre’l  silló  la  mitja  y’l  capdell, 
s’acosta  resoluda  al  seu  marit. 

Malgrat  sos  seixanta  anys  y  sos  cabells 
tols  blanchs,  flonjos  com  trocas  de  seda,  té 
molt  bon  ayre  encara.  Alta  y  prima,  molt  dre¬ 
ta,  guarda  una  distinció  y  una  elegancia  que 
moltas  donas  de  trenta  anys  li  envejarían. 
Son  rostre  conserva  una  correcció  de  faccions 
envejable,  y  en  sa  boca  xica,  de  llabis  groi- 
xudets,  hi  brillan  encara  las  ben  cuydadas 
dents.  Vesteix  el  sever  hàbit  dels  Dolors  des 
que  va  morir  sa  filla,  fa  vint  anys. 

S’atansa  al  seu  home,  a  qui  sobrepuja  en 
alsaria,  y  encaràntseli,  ab  veu  tromolosa  li 
diu: 


—  Tant  mateix,  Jordi,  ets  massa  tossut!.. 
No  vulguis  donarnos  més  penas,  per '  Deu 
t’ho  demano!  Decideixte  d’una  vegada...  La 
nena  seràfelis...  el  cor  no  m’enganya,  no, 
com  no  va  enganyarme  al  estimarte  a  tu.  Ca- 
semlos...  Si  ell  no  té  diners,  ella’n  té  prou 
pera  tots  dos...  ^Qué  hi  fa  que  sols  tingui  sa 
carrera?...  íPer  ventura'ls  nostres  pares  no 
foren  també  pobres?  ..  Ell  es  inteligent,  hon¬ 
rat,  trevallador,  bon  fill...  Ja  ho  sabs  ben  bé 
que  no  ve  pels  quartos  de  la  nena;  ho  sabs 
tan  bé  com  jo;  es  una  excusa  que  vols  donar- 
te  a  tu  mateix.  Si  cerqués  sols  els  diners,  po¬ 
dia  casarse  ab  sa  cosina,  la  viuda,  qu’es  molt 
més  rica  que  nosaltres...  S’estiman  tant  ell 
y  la  Roser!...  Aném,  home!...  Jordi!... — 

L’avi  rondina,  vol  fugir  de  l’acorralada, 
escaparse,  y  cerca  entorn  una  surtida,  mes 
sa  muller  el  té  massa  ben  agafat. 

—  Ja’t  tinch  dit  que  deixém  aquesta  qües¬ 
tió,  Maria  ..  'Acabarém  per  barallarnos,  y 
vetaquí  lo  que’n  treurém.  Tot  es  inútil,  tot 
quan  íeu  y  diguéu.  He  dit  que  no  y  serà  que 
no! — 

Y  vol  despendres  del  bras  que  sent  encreu- 
harse  ab  el  seu. 

L’avia  es  perfidiosa  y  coneix  fa  son  vell 
company.  Veu  sota  las  ulleras  els  ulls  blaus 
que  fugen  devant  dels  seus  com  si  tingues¬ 
sin  por  de  feblesa  devant  d’un  enemich  pode¬ 
rós,  y  ben  acostadeta  a  n’ell,  de  brasset,  do- 
minantlo  ab  sa  esbelta  figura,  trepitjant  nir- 
viosament  las  alegras  flors  de  l’alfombra, 
prossegueix  la  seducció  a  cau  d’orella,  insi¬ 
nuant,  tendra... 

—  Serà  que  no,  teh?...  No  sabs  lo  que’t 
dius,  criatura!  No  vulguis  fer  el  dolent,  no 
t’escàu  gens,  per  la  manca  de  costum...  Ets 
més  bo  que’l  pa,  y  lo  qu’estàs  fent  d’unas 
quantas  setmanas  a  n’aquesta  banda  no  es 
més  que  una  rebequeria  ...Sí,  sí,  una  rebe¬ 
queria! — insisteix  l’avia  deturant  el  moviment 
de  protesta  qu’ha  sospés  un  instant  la  passe¬ 
jada. — Sí  senyor...  El  motiu  de  qu’en  Joan  es 
pobre!  Com  si  un  xicot  tan  rich  en  qualitats 
de  tota  mena,  jove,  guapo,  ab  bona  carrera, 
enamorat,  pogués  ésser  pobre...  Ademés  t’ho 
torno  a  repetir:  aixó  no  vol  dir  res  als  meus 
ulls...  Ells  s’estiman  molt,  tant  com  ens  hem 
estimat  nosaltres,  y  seran  felissos.  Tu  ja  sabs 
cóm  es  la  nostra  Roser:  si  no  la  deixém  casar 
ab  el  qu’ella  vol,  no’s  casarà  ab  cap  més. 


96  JOVENTUT 


Totas  hem  sigut  aixís  a  casa:  d’aixó’n  pots 
donar  tanta  rahó  com  jo.  Passaran  els  anys — 
per  nosaltres,  que  ja’ns  fem  tan  vells,  no  gay- 
res  ne  restan, — la  nena  quedarà  sola  al  món, 
sense  ningú  que  li  fassi  costat,  el  seu  bé  en 
mans  d’extranys,  trista,  plorant  sa  joventut 
y  sas  esperansas  malaguanyadas...  {No  val 
més  que’s  casi  ara,  digas?  Aquesta  casa  s’om¬ 
plirà  de  l'alegria  que  fa  mesos  sembla  haver- 
ne  fugit...  Aném,  Jordi...  no  siguis  tossut!... 
Si  jo  hagués  cregut  al  meu  pare,  no  foram 
pas  marit  y  muller...  {Qué’t  sab  greu?...  Es¬ 
colta...  ;no  t’agradaria  veure  revolcarse  per 
aquesta  alfombra  un  parell  d’angelets  rossos 
com  ho  era  la  Roser,  com  ho  havia  sigut  la 
Mercé...  la  nostra  pobra  Merceneta?...  Alla- 
vors  no  varem  casi  bé  poder  gosar  de  las  gen- 
tilesas  de  la  neta...  estavam  tan  tristos... 
El  gendre,  la  filla...  tots  dos  en  tan  poch 
temps!...  Y  mentres  la  menuda  corria  y  reya, 
nosaltres  dos  ploravam.  {Te’n  recordas?  Qui¬ 
na  infantesa  tan  poch  alegra  ha  passat  la  Ro¬ 
ser!  Per’xó  s’ha  criat  tan  seriosa,  tan  enteni- 
mentada...  {Cóm  havia  de  gaudir  de  la  vida 
la  seva  primavera  en  mitj  del  nostre  hi¬ 
vern?...  Jordi...  Jordi  meu!... — 

Y  l’avia  va  fentse  més  amorosa,  y  s’acosta 
cada  cop  més.  El  bras  del  avi  —  ni  ell  sab 
cóm — li  volta  la  cintura.  Poch  a  poch  s’atan- 
san  al  sofà,  vora’l  foch,  y  s’hi  assentan  se¬ 
guint  la  conversa. 

— Jordi...  recordat  de  lo  que  nosaltres  va¬ 
rem  passar.  Tampoch  ho  volían  a  casa... 
mes  jo  t’estimava  tant! — 

El  pobre  home  no  sab  lo  que  li  passa. 
Que’n  fa  d’anys  que  la  seva  Maria  no  li  ha 
parlat  aixís!  Sent  que  li  assoleix  el  cor  una 
escalforeta  extranya,  el  caliu  del  foch  dels 
seus  trenta  anys.  Segueix  escoltant  la  veu- 
heta  carinyosa,  y  ell  calla.  El  casquet  de  ve¬ 
llut  ja  descubreix  tot  el  front,  un  front 
blanch,  lluhent,  ple  d’arruguetas  menudas, 
menudas.  Sobre  sa  galta  afeytada  sent  el 
pessigolleix  dels  rinxos  d’argent  y  de  la 
blonda  negra  que’ls  cubreix;  clou  els  ulls 
bressat  per  la  veuheta,  y  li  sembla  que 
s’adorm,  tendrament  amanyagat. 

Sa  pensa  se’n  tornaenrera,  enrera...  a  mon- 
tanya...  en  la  seva  hisenda  de  la  Garga,  un 
capvespre  d’abril.  Acaba  de  ploure,  y  la 
terra  humida  flavra  com  una  gran  rosa... 

En  un  recó  de  la  cambra  inmensa — encara 


un  xich  freda  malgrat  el  braser  encés — hi 
hà  un  gran  mundo  y  dugas  maletas,  tot  nou 
flamant,  lluhent,  bonich...  Acaban  d’arribar 
els  nuvis,  casats  al  matí  a  Vich  pel  senyor 
bisbe,  y  esperant  la  xacolata  reposan  dels 
sotrachs  de  la  tartana,  assentadets  l’un  ben 
aprop  del  altre  en  l’ample  sofà  de  domàs 
groch. .. 

L’avi!...  Oh,  cóm  ho  torna  a  reveure  tot 
alló!...  Las  calaixeras  de  caoba,  ventrudas, 
ab  incrustacions  de  nacre  y  coure,  cubertas 
de  globos  plens  de  flors  de  drap  que  voltan 
las  escaparatas  ab  unas  verges  totas  vestidas 
de  festa...  Allà,  al  fons  de  l’arcoba  dau¬ 
rada,  el  llit  dels  seus  pares,  inmens,  feixuch, 
ab  sa  capsalera  monumental  ahont  dos  cig¬ 
nes  fantàstich  se  besan,  entortolligant  els 
colls  y  aixamplant  las  alas  d’or  esmortuhit; 
el  llit  guarnit  com  un  altar  de  rich  domàs  de 
seda  groga,  ab  sos  dos  coixins  bessons,  erts  y 
solemnes,  vestits  d’enmidonadas  randas... 

La  Maria  està  un  xich  cansada  del  viatje  y 
atropellada  per  las  emocions  propias  del 
dia.  La  cambra  s’ilumina  d’una  claror  su¬ 
perba;  sobre’l  cap  ros  de  la  nuvia  sembla  que 
la  llum  s’endolceixi  y  li  fassi  un  nimbe  d’or 
entorn  de  la  fresca  cara.  Ell  se  la  mira  em¬ 
badalit:  es  seva,  es  seva  per  sempre!...  Es  la 
seva  esposa!...  Bé’ls  havia  costat  prou!... 

Que’n  serían  de  felissos!...  Que  n’era  de 
bona  la  vida,  allà  dalt  d’aquella  hermosa 
montanya  color  d’esperansa,  frech  a  frech 
del  cel,  sols  tots  dos,  adorantse,  dihentsho  a 
tothora,  las  mans  agafadas,  els  ulls  del  un 
fits  en  els  del  altre,  els  llabis  sobre’ls  llabis, 
confonentse  en  una  realitat  de  ditxa  infi¬ 
nita...  El  cel  sobre  la  terra  durant  aquella 
lluna  de  mel,  y  sempre,  sempre!... 

— Jordi  meu!  si  tu  vulg... — 

L’avia  no  pot  acabar  el  darrer  prech:  sent 
sa  boca  cloures  sota  un  petó  tan  ardent  com 
el  primer  que  reberen  sos  llabis  de  nuvia, 
aquell  capvespre  d’abril,  prop  de  mitj  sigle 
enrera,  allà  a  montanya  dins  la  cambra  de 
la  masia,  mentres  pel  balcó  obert  entrava  a 
dojo  l’alé  de  primavera,  l’esplet  de  vida 
d’aquella  terra  humida  que  flayrava  com 
una  gran  rosa. 

L’abril  fou  qui  protegí  la  boda  de  la  Ro¬ 
ser  y  d’en  Joan. 


L.  Escardot, 

ARTS  GRÀFICAS 

Qu'en  Santiago  Rusinol  es  un  artista  de 
bona  mena  ja  es  cosa  ben  sapiguda  de  tot¬ 
hom:  dels  de  casa  y  dels  de  fora  casa. 
L’aplech  de  quadros  qu’ha  reunit  a  Ca’n  Pa¬ 
rés  aquesta  vegada,  es  un  verdader  devassall 
d’art,  d’art  refinadissim;  y  si  bé  no  sor¬ 
prèn  a  ningú  per  tractarse  d’en  Rusinol,  tot¬ 
hom  s’encanta  al  contemplar  tan  inmens 
nombre  d’obras  produhidas  en  curt  espay 
de  temps,  més  curt  encara  del  transcorregut 
durant  la  estada  del  pintor  a  Mallorca  y  Va¬ 
lència,  d’hont  ha  traduhit  sas  obras  pictóri- 
cas,  ja  qu’en  sas  excursions  darreras  no  ha 
deixat  la  ploma  y  ha  escrit  varias  obras  lite- 
rarias.  El  trevall  del  artista  es  digne  de 
lloansa,  puig  sa  cantitat  no  perjudica  a  sa 
qualitat.  Permétins  que  li  observém,  ja  que 
sincers  hem  de  presentarnos,  que  l’única 
nota  qu’en  nostre  concepte  desvirtúa  lo  que 
acabém  de  deixar  escrit  últimament,  es  l’obra 
còmica  (?)  tan  discutida  Els  jochs  florals  de 
Canprosa.  Si  en  Rusinol  hagués  esmersat  el 
temps  que  va  perdre  escrivintla,  pintant  un 
quadro,  encara  que  aquest  fos  l’inferior  en¬ 
tre  tots  els  que  té  avuy  exposats  a  Ca’n  Pa¬ 
rés,  l’art  hauria  guanyat  moltissim.  Mes, 
perdoném  al  artista:  si’ls  erros  se  perdonan 
a  cambi  de  bonas  obras,  en  Rusinol  ha  cum- 
plert  ben  bé  la  penitencia. 

En  tots  els  quadros  exposats  avuy  pel 
distingit  pintor,  s’hi  endevina’l  poeta  a  pri¬ 
mera  vista.  La  elecció  dels  assumptos  es  una 
bona  mostra  de  la  fusió  íntima,  del  mari- 
datje  perfecte  de  las  dugas  arts  qu’en  Rusi¬ 
nol  conreuha.  Cada  tela  pintada  que  l’artista 
avuy  ens  presenta  es  un  raconto.  De  lo  expo¬ 
sat  podria  ferne  un  llibre,  que  de  segur  l’ha 
pensat  mentres  pintava:  un  llibre  d’aromas 
delicats,  de  notas  suaus  y  tranquilas,  de 
quietuts  profondas,  de  rajolins  de  sol  daurat 
matisant  llochs  tristos  y  placevols...  A  nos¬ 
altres  la  exposició’ns  produheix  aquest  efec¬ 
te.  Després  de  visitaria  ab  detenció’ns  ha 
semblat  llegir  un  pendant  de  Fulls  de  la  vida. 
En  tots  els  quadros,  exceptuant  els  Calvaris 
y  Dijous  Sant ,  no  s’hi  veu  una  sola  figura 
humana,  mes  la  naturalesa  hi  regna  viva  y 
sencera,  superbament  trasplantada,  y  parla  a 
l’ànima  l’expressiu  ilenguatje  que  fa  vibrar 
d’un  modo  intens  las  sensacions  més  fondas. 

De  tot  l’aplech,  fora  difícil  anomenar  las 
obras  per  ordre  de  mérit,  donchs  totas  re¬ 
uneixen  condicions  ben  remarcables.  Recor- 
dém,  entre  altras,  las  qu’ab  el  titul  de  Jardí 
senyorial  y  reproduhint  el  mateix  assumpto, 
portan  els  números  hu  y  nou,  especialment 
l’ultim;  Raixa  ab  llum  de  sol;  el  Jardí  de 
Valldemossa ,  d’una  frescor  encantadora; 
L'hora  fervent ,  d’execució  admirable  per  sa 
simplicitat;  el  Jardí  de  montanya ,  deliciosa¬ 
ment  elegant;  Camí  de  rosas ,  nota  valenta  y 
justa;  El  poblet,  devassall  de  llum  que  fereix 

la  vista;  els  Calvaris ,  ja  coneguts  avans  de 
la  present  exhibició  per  haver  sigut  repro- 
duhits  en  una  revista  catalana,  y  finalment 
El  laberinte,  tela  preciosíssima,  d’una  veri¬ 
tat  pasmosa  y  una  factura  intatxable.  A  nos¬ 
tre  entendre,  aquesta  obra,  sense  fer  desme- 
reixe  a  sas  companyas,  es  la  nota  sobressur- 
tint  de  la  exposició  Rusinol. 

Mereix  el  pintor  poeta  la  més  coral  enho¬ 
rabona,  que  li  transmetém  sincera,  recoma- 
nantli  que  ben  sovint  ens  fassi  gaudir  belle- 
sas  com  las  qu’avuy  té  acobladas  al  Saló 
Parés.  Els  aymants  del  art  sabrém  agrahirli; 
els  que’l  conreuhan  que’n  sàpigan  treure 
profit  y’is  hi  serveixi  d’estímul  pera  sa  tasca. 


NOTAS  BIBLIOGRÀFICAS 

Dos  llibres  de  versos  tenim  a  la  vista:  No¬ 
tes  i  clams ,  d’en  B.  Sagrera  (ab  un  ben  escrit 
prólech  d’en  Claudi  Mas  y  Jornet),  y  Voladu- 
rias ,  d’en  Francesch  Armengol  y  Duran.  Cre- 
yém  que  tant  l’Armengol  com  en  Sagrera 
han  tingut  massa  pressa  pera  publicar  el 
primer  llibre  de  versos. 

Cert  es  que  tothom  ha  escrit  versos,  puig 
a  setze  anys  tothom  es  poeta  y’l  món  se  veu 
y  sent,  com  a  cap  altra  edat,  a  travers  de  rit¬ 
mes  y  d’armonías;  però  quan  se  tracta  de 
publicar  un  llibre,  es  a  dir,  quelcom  que’s 
fa,  no  ab  un  desitj  intim  de  fruhir  las  crea¬ 
cions  propias,  sinó  pera  delectació  y  esbarjo 
dels  demés,  cal  ésser  molt  rigorós  en  la  tria 
dels  versos  que’l  forman,  ja  que  si  aquests 
semblaren  sentits  y  justos  al  moment  d’ésser 
concebuts,  la  reflexió  y’l  temps  passat  d’ensà 
llur  naixensa  s’han  d’encarregar  de  llevàr- 
loshi  aquell  potent  encís  que,  als  ulls  del  au¬ 
tor,  els  feya  més  bells  de  lo  qu’eran  y’is  hi 
donava  més  valor  del  que  tenian. 

El  defecte  capdal  de  Notes  i  clams  y  de 
Voladurias  se  deu,  donchs,  a  la  pressa  que 
han  tingut  en  Sagrera  y  l’Armengol  de  pos- 
sehir  llibres  originals  y  propis  —  l’estimat 
llibre  de  versos! — en  quins  hi  han  abocat  tal 
vegada — y  aixó  no  ho  assegurém,  puig  no’ns 
consta — tot  lo  que  tenian  escrit.  Y  es  llàsti¬ 
ma.  Si’ls  dos  joves  escriptors  haguessin  es¬ 
perat  alguns  anys,  ab  lo  bo  que  tenen  llurs 
llibres  y  lo  bo  que  poguessin  produhir  men¬ 
tres  tant,  haurian  fet  dos  bonichs  volums  de 
versos.  Perque  tant  en  l’un  com  en  l’altre 
s’hi  endevina  quelcom  superior  a  lo  que  hi 
hà  en  la  gran  massa  de  versayres  carrinclons 
que,  pera  vergonya  de  la  poesia,  vagan,  com 

animetas,  entorn  dels  periódichs  literaris  y 
sobre  tot  entorn  dels  Jochs  Florals  y  certà¬ 
mens  de  tota  mena. 

En  Sagrera  ha  encertat  algunas  notas  en 
son  llibre  de  versos,  com  Fl  Sàtir  Foll ,  Nos¬ 
tàlgia ,  Crepuscular ,  Mar  endins;  peró’ns  sem¬ 
bla  que’l  domina  la  deria  de  que  se’l  tingui 
per  mascle,  vital  y  optimista  (aixis  sembla 
creureho  també  en  Mas  y  Jornet,  prologuista 
del  llibre),  al  revés  de  l’Armengol,  que’s  pre¬ 
senta  com  poeta  sentimental  y  creyent.  Per 
la  forma,  entre  las  poesías  esmentadas  d’en 
Sagrera,  es  notable  Mar  endins ,  perque  s’hi 
troba  ab  gran  espontaneitat  el  regust  de  la 
musa  popular,  el  ritme  de  las  cansons  de 
la  terra;  héusela  aqui: 

— Mariner,  mal  mariner: 
íqué  has  fet  de  la  meva  filla? 

— Diguéu  a  l’ona  del  mar 
que  de  la  Rosó  us  ne  diga. 

—  Quari  ma  filla’t  vaig  donar 
te  doní’l  que  més  volia. 

—  A  ma  casa  hi  va  venir 
pera  portarme  la  vida. 

Vam  eixir  en  el  llahut 
y  feya  la  mar  tranquila; 
pro  a  l’entrarne  mar  endins 
la  bonansa  ja’s  perdia: 
rompías  l’ona  en  mon  cor, 
de  la  fera  gelosia 
les  veles  inflava’l  vent 
de  ma  concentrada  ira... 
y  la  mar  s’endugué  a  fons 
lo  qu’era  amor  y  era  vida 
mentres  cumplí’l  jurament, 
mentres  fou  esposa  digna. 

— Mariner,  trist  mariner, — 
l’ona  diu  de  nit  y  dia:  — 
jo  tinch  reclosa  en  mon  fons 
mala  mullè  y  mala  filla. 

Noslalgia  y  Crepuscular  revelan  a  un  poeta 
que  sent  de  debó  y  que  lo  que  sent  sab  trans- 
métreho  al  lector  ab  certa  originalitat  y  bon 
gust. 

De  las  Voladurias  de  l’Armengol,  trobém 
molt  fluixas  las  que  s’acoblan  ab  el  títul  de 
Amor — un  amor  per  cert  ploraner  y  un  xich 
afemellat — però  El  Monastir,  que  si  no  estém 
errats  el  varem  publicaren  nostre  periódich, 
y  sobre  tot  L'hivern  al  bosch ,  poemet  joliu 
y  ben  versificat,  donan  clara  idea  de  que 
í’Àrmengol  podrà  arribar,  ab  el  temps,  a  es¬ 
criure  un  apreciable  llibre  de  versos. 

Ni  ell  ni  en  Sagrera  han  dit  encara  la  da¬ 
rrera  paraula. 


AMORS  DE  FIRA 

1 

La  doble  filera  debarracas  s’allargava  fins 
a  la  plassa,  ahont  s’aixamplava  voltantla. 
Las  velas  que  cubrían  las  barracas  eran  bru- 
tas  y  recremadas  pel  sol:  alguna  qu’altra 
destacava  entre  las  demés  ab  sos  colors  llam¬ 
pants,  per  ésser  un  xich  més  nova  la  tela.  Els 
firayres,  dintre  llurs  paradas,  estavan  rode¬ 
jats  de  velas  per  tota  decoració:  las  del  fons, 
las  dels  costats  y,  percobrecel,  una  en  forma 
de  teulada.  Al  vespre,  al  plegar,  deixavan 
caure  la  del  devant  que  durant  el  jorn  havían 
tingut  alsada,  y’s  quedavan  a  dintre  amagats, 
com  els  caragols  en  llur  closca. 

Feya  poch  que’ls  firayres  havian  arribat  al 
poble,  y  estavan  clavant  fustas,  lligant  ve¬ 
las,  obrint  caixas  de  quincalla,  de  joguinas, 
de  joyells  de  doublé  ab  pedras  de  vidre  0 
brillants  francesos.  S’afanyavan  per  tenirho 
a  punt  cap  al  tart,  hora  d’obertura,  en  qu’en- 
cendrian  els  quinqués  de  petroli  fumós,  0  bé, 
donant  mostras  d' adelantats,  lluhirian  els 
aparatós  d'acetileno  que  treurían  espurnas 
dels  brillants  y  del  or  fi,  embolcallant  la  pa¬ 
rada  de  llum  clara  y  esplendenta.  Guarnían 
també’l  llit  sota  la  parada,  ab  un  matalàs  a 
terra,  formant  una  cambra  llargaruda,  de 
volta  baixa  y  esquifida.  Y  encenian  fogons 
al  costat  de  las  barracas,  ahont  hi  posavan 
una  barreja  d’ollas  y  utensilis  de  tota  mena. 

Era  la  vigilia  de  la  festa  major,  y  com  de 
costum  la  gent  anava  a  la  fira  a  veure  lo  nou 
y  lo  vell,  mercadejant  objectes  y  acabant  per 
dir  que  no  portavan  quartos  y  qu’ho  compra- 
rian  l’endemà.  Y’is  firayres  vessavan  elo¬ 
qüència  y  bons  modos,  festejant  a  las  noyas, 
preguntàntlashi  si  volian  una  agulla  de  pit, 
una  pinta  pel  monyo,  etc.  Y  ellas  passavan 
agafadas  del  bras,  ullantho  tot  y  trobantho 
bo  0  dolent,  fi  u  ordinari.  Reyan  sentint  las 
falagas  dels  joves  que  las  perseguían  y  las 
hi  deyan  cosas  a  cau  d’orella  fentlas  enrojir... 
reyan  perque  l’atmósfera  estava  plena  de 
riallas  y  alegria.  Las  campanas  repicavan  a 
festa  esbojarradas,  tot  era  ple  de  llum  y  de 
vida,  y  ellas  no  sabían  lo  que  las  hi  passava 
perque  l’endemà  era  la  gran  diada  de  músi- 
cas  y  balls,  envelats  y  trajos,  joves  y  prome- 

sos,  paraulas  y  broma  y  joya  per  tot.  L’en¬ 
sopiment  del  poble  fugia  per  uns  quants 
jorns,  la  gatzara  y’l  brugit  s’ho  feyan  tot  seu, 
un  desitj  infinit  de  fruhir,  de  sentir  la  felici¬ 
tat  una  estona,  ho  deixondia  tot.  Per’xó  las 
noyas  anavan  de  parada  en  parada  com  pa- 
pallonas  que  tastan  flors  y'n  cercan  de  més 
dolsas,  y’s  removian  en  mitj  de  la  gentada 
qu’omplia’ls  espay  d’entre  barraca  y  barraca, 
caminant  febrosenca  pera  véureho  tol  y  fru¬ 
hir  de  lot. 

La  Mariagna,  la  noya  més  xamosa  del  po¬ 
ble,  órfana  de  pares  desde  molt  petita  y 
qu’havía  crescut  en  plena  llibertat,  revelava 
ab  sos  posats  que  duya  en  sí  las  conseqüen- 
cias  d’una  vida  independent,  rústega,  fins 
diriam  salvatje.  El  vestit  senzill,  peró  portat 
ab  gracia,  s’arrapava  tibant  sobre  sas  corvas 
y  feya  que’s  marqués  mellor  la  elegancia  v 
abundor  de  formas,  com  si  restés  encastat 
sobre  la  carn,  que  tremolava  de  desitj  sota  la 
roba  prima,  de  tons  clars.  La  Mariagna 
s’havía  aturat  devant  d’una  parada  en  la  que 
un  firayre  jove  li  tirava  flors  y  amoretas,  y  a 
qui  ella  responia  ab  sa  desinvolta  parla.  La 
conversa  s’animava  per  graus,  pujant  de  tal 
manera  que,  sense  saber  cóm,  quedà  la  Ma¬ 
riagna  engrescada  ab  el  firayre  y  disposta  a 
férsel  seu. 

La  gentada  anava  y  venia;  prompte  entre 
mitj  d’ella’s  perderen  la  Mariagna  y  sas  com- 
panyas,  llensant  riallas  y  xiscles,  seguidas 
del  estol  de  joves  de  sempre. 

II 

Allí,  sobre’ls  llensols,  en  la  cambra  llarga¬ 
ruda  y  baixa  de  volta,  s’escampava’l  negre 
devassall  del  cabells  desfets  de  la  Mariagna, 
qu’allargava’ls  brassos  y  repicava  ab  el  dits 
la  fusta  de  sota  la  parada  com  si’s  volgués 
convence  de  que’l  sostre  do’Is  hi  cauria  as- 
sobre. 

Y  ell  la  tenia  allí,  en  sos  brassos,  sense 
capir  cóm.  Se  l’havia  emportada  del  seu  po¬ 
ble  fascinada  com  l’aucell  per  la  serp  tray- 
dora.  Li  havia  ofert  tot  lo  de  la  parada,  y  tot 
son  amor,  y  sa  cambra  única,  la  cambra  de 
volta  baixa,  ab  un  matalàs  a  terra  pera 
jaure... 

Y  ella  ho  havia  acceptat.  Y  s’omplia  de 


joyells  de  fira,’s  pentinava’ls  cabells  negres, 
llarchs  y  ondulants,  s’hi  clavava  pintas  y 
agullas  del  tresor  del  firayre,  treyéntselas 
cada  jorn  pera  posarsen  de  novas.  Deixava 
lo  portat  ab  gestos  de  fàstich  y’s  mirava  ab 
cobdícia  lo  nou,  lo  arribat  de  poch,  com  si 
tingués  por  de  no  poderho  lluhir  tot.  Cohia’l 
menjar  en  el  fogó  del  costat  de  la  parada,  y 
venia  objectes  fent  de  mestressa;  y  quan  al¬ 
gun  dels  objectes  qu’ella  havia  portat  se 
venia,  se’l  guaytava  com  si  li  requés  aban- 
donarlo  a  un  altre.  Llensava  miradas  llam¬ 
pegants  als  quartos  que  li  havia  produhit  la 
venda,  y,  tot  d’un  plegat,  els  rebatia  a  dins 
del  calaix  pera  que  dringuessin;  després  tan¬ 
cava’l  calaix  y  s’amagava  la  clau  d’una  revo¬ 
lada. 

La  vida  nòmada,  corrent  de  poble  en 
poble,  aturantse  en  alguns  y  no  arrelant  en- 
lloch,  fou  al  principi  agradivola  a  la  Mariag¬ 
na,  que  criada  en  plena  llibertat,  hi  gosava 
donant  esbarjo  a  son  lliure  voler  no  fet  a  tre- 
vas.  Era  la  mestressa  de  la  parada,  de  son 
contingut  y  del  firayre,  a  qui  manava  y  do¬ 
blegava  a  son  albir.  Per  tot  ahont  anavan, 
deixondia  un  desitj  esbojarrat  ab  sas  for¬ 
mas  arrodonidas  y  espléndidas,  ab  son  ros¬ 
tre  enquadrat  pels  cabells  negres  adornats 
ab  pintas  y  agullas  de  totas  menas.  Els  jo¬ 
ves  enrotllavan  la  barraca  y  mercadejavan 
objectes  pera  ferse  ben  veure  d’ella,  que 
somreya  de  satisfacció  entre  sos  admiradors, 
sentintse  desitjada  y  cremada  pel  foch  de 
tants  ulls  que  la  despullavan  ab  la  mirada. 
Dintre  la  parada’s  creya  en  un  trono  des- 
d’hont  manava  sobre  la  voluntat  dels  homes, 
despertant  sos  sentits,  encenent  sas  passions 
y  atiant  ensemps  la  enveja  de  las  donas.  Y  las 
paraulas  dolsas  y  afalagadoras  que  li  diri- 
gían,  y  las  miradas  d’amor  infinit,  la  conmo- 
vían  tota,  fentli  enrojir  las  galtas  ansiosas 
de  petons,  y  fent  recorre  per  son  cos  esbelt 
com  una  onada  tremolosa  de  goig  y  desitj  y 
ambició  de  possehirho  tot,  tot,  y  d’abando- 
narse,  d’estimar  pera  ferse  seus  als  galante- 
jadors  com  s’hi  havia  fet  al  firayre  ab  sa 
barraca  y  sos  tresors  de  fira. 

Y  per’xó  quan  un  jorn  un  home  li  mostrà 
que  possehia  diners  y  joyells  que  no  eran  de 
fira,  y  li  assegurà  que  tindria  tot  lo  que 
desitjés  perque  era  rich,  inmensament  rich, 

se’n  anà  ab  ell,  fugi  com  havia  fugit  ab  el 
firayre,  que  ja  era  massa  seu.  Fugiren  lluny, 
viatjaren  perque  ella  volia  véureho  tot,  fruhir 
de  tot  no  podentho  tot  possehir. 

III 

Y’l  firayre’s  revolcava  tot  sol  sobre’l  mata¬ 
làs  de  la  cambra  llargaruda  y  baixa  de  volta, 
plena  d’un  desitj  gelós  y  buyda  del  plaher 
que  fugi  ab  aquella  dona  sensual  y  ambi¬ 
ciosa. 

Y’is  seus  companys,  els  firayres  y  llurs  fa- 
milias,  ne  mormolaren  un  quants  jorns  com 
n’havían  mormolat  mentres  visqueren  ple¬ 
gats.  Y  las  donas,  tol  encenent  el  fogó,  fent 
el  menjar,  dinant,  sopant,  trobantse  unas  ab 
altras,  y  ab  llurs  marits  dintre  llurs  cam- 
bras,  deyan: 

— El  firayre  y  aquella...  la  Mariagna,  no 
s’han  pas  entés.  Oh,  y  qui  sab  lo  que  hi  va 
haver!  — 

Y.  esclafint  una  riallada,  afegian: 

— Han  sigut  uns  amors  de  fira! — 

Octavi  Pell. 


TEATRES 

L’aixalabrat 

Divendres  passat  estrenaren  a  Romea  una 
comèdia  en  tres  actes,  titulada  L' aixalabrat, 
escrita  pels  senyors  Jordà  y  Costa,  aplaudits 
traductors  de  diferentas  obras  extrangeras, 
entre  ellas  Hedda  Gabler,  que  s’ha  represen¬ 
tat  aquests  dias  al  Principal  y  que,  per  cert, 
ha  sigut  moltalabada.  Per  la  meva  part  més 
d’una  vegada  m’he  complagut  en  fer  constar 
la  conciencia  artistica  de  que’ls  joves  autors 
han  fet  gala  en  sas  traduccions,  y  lo  lloable 
de  sa  tasca  al  donar  a  coneixe  obras  extran¬ 
geras  d’indiscutible  mérit.  Dich  això  per- 
que’ls  mal  intencionats — n’hi  hà  tants! — no’s 
creguin  que  la  meva  opinió  sobre  la  comèdia 
dels  senyors  Jordà  y  Costa  es  deguda  a  una 
antipatia  personal  que  ni  existeix  ni,  en  tot 
cas,  podria  cegarme. 

Perque,  ingènuament,  L' aixalabrat  m’ha 
produhit  una  molt  penosa  impressió.  Ena¬ 
morats  els  autors  del  modern  teatre  extran- 
ger,  han  volgut  fer — la  intenció  es  lloable — 
una  comèdia  imitació  d’aquell:  però  sas  for- 
sas  els  han  trahit  La  revolució  social  qu’ha 
de  transformar  l’actual  organisació,  que’ls 
autors  creuhen,  com  crech  jo  mateix,  qu’es 


inevitable,  entranya  un  problema  quina  so¬ 
lució  es  complicadissima.  Lo  qual  vol  dir 
que  qui  pretengui  portar  a  las  taulas  aqueix 
problema  y  aqueixa  solució  concretantho  en 
un  conflicte  dramàtich,  ha  de  tenir  las  espat- 
1  las  molt  fermas,  puig  no  es  ab  quatre  tó- 
pichs,  quatre  solts  de  oacetilla  y  quatre  fra¬ 
ses  fetas  y  paradoxals  cóm  se  logra  conven¬ 
cé  a  un  públich  mitjanament  i lustrat.  Y  aquest 
es  el  defecte  capdal  de  la  comèdia  de  dits  se¬ 
nyors.  Qui  vulgui  presentar  un  problema  tan 
trascendental  en  escena,  l’ha  de  presentar 
clarament  y  concretament;  el  pahorós  con¬ 
flicte  l’hem  de  palpar  nosaltres  els  especta¬ 
dors,  y’l  gran  drama  que  separa’ls  dos  esta¬ 
ments  socials  ens  ha  de  fer  vibrar  a  compàs 
del  esclat  de  las  vigorosas  passions  que’s 
desenrotllan  sobre  la  escena.  Res  d’aixó  hi  hà 
en  L' aixalabrat;  la  vaga  de  que’ns  parlan 
contínuament  no  percuteix  may  a  las  taulas, 
y  la  sola  escena  qu’hauría  pogut  impressio¬ 
nar  al  públich,  sobre  tot  al  de  galeria,  la  de 
la  entrevista  entre  amos  y  trevalladors,  es 
d'una  mansuetut,  d’una  pobresa  y  d’una  vul¬ 
garitat  que  glassan. 

Com  estudi  de  tipos,  la  mateixa  monoto¬ 
nia  y  vulgaritat  se  nota  en  tots  els  personat- 
jes:  y  de  conflicte  dramàtich  no  n’hi  hà,  puig 
els  amors  semi-intelectuals  de  Victoria  ab  el 
protagonista  no  poden  interessarnos  per  la 
rahó  senzilla  de  que’ls  mateixos  protagonis- 
tas,  ab  sa  indecisió  y  ab  lo  boyrós  de  son 
caràcter,  no  logran  despertar  en  nosaltres 
cap  sentiment...  com  no  sigui’l  de  la  major 
indiferència.  Ademés,  no  passa  may  res  en 
la  comèdia;  tots  els  diàlechs  y  totas  las  esce- 
nas  se  tancan  sobtadament  en  el  punt  precis 
en  que’ls  personatjes  sembla  que  van  a  dir 
quelcom  de  serio,  ab  lo  qual — y  que’m  per¬ 
donin  elsautors  lacomparació — més  s’assem¬ 
bla  la  seva  comèdia  a  un  vaudeville  de  quid 
pro  quos  en  que’l  mal  entés  no  s’aclara  fins 
al  final  puig  de  lo  contrari  no  hi  hauria  obra, 
que  a  un’obra  seria  en  que  las  situacions 
deuhen  ésser  claras  y’is  personatjes  deuhen 
parlar  francament,  com  passa  en  la  vida  real. 
Els  embuts  y’is  mal-entesos  no  son  lo  més 
apropiat  pera  un  drama  d’ideas. 

L’obra’m  sembla  ben  dialogada,  y’is  actors 
de  Romea,  si  bé  vacilants  sens  dubte  per  fal¬ 
ta  d’ensaigs — fins  la  Monner  vacilava — s’es- 
meraren  en  treuren  partit.  En  Soler  sobres- 
surtí,  en  son  paper  de  fabricant. 

REVISTA  DE  REVISTAS 

En  el  número  de  La  Rassegna  Internazio- 
nale  (Roïna)  corresponent  al  15  del  passat 
janer  hi  figura  un  sumari  exquisidíssim,  es¬ 
sent  els  trevalls  més  notables  La  Lega  inter- 
nazionale  contro  il  chiello  e  í Esercito,  d'en 
Filippo  Abignente,  Verso  l'Orienie,  d’en  Sil- 
vio  Ghelli,  y  La  scoperta  d'una  Compagnia 
dialetiale ,  de  Stanis  Manca.  Aquest  article 
va  ilustrat  ab  retrats  dels  artistas  sicilians 
Giovanni  Grasso,  Marinella  Bragaglia,  P.  Sa- 
puppo  y  D.  Quartarone  en  els  principals  pa¬ 
pers  de  son  repertori.  També  s’hi  llegeix  la 
comèdia  de  Haydée  Per  te!  premiada  en  el 
concurs  de  La  Rassegna. 

La  Lectura,  de  Madrid,  ha  publicat  son 
número  de  janer  ab  notables  estudis  artis- 
tichs,  literaris  y  polítichs  firmats  per  distin¬ 
gits  escriptors.  Es  molt  nutrida  la  secció 
bibliogràfica  y  de  crítica  literaria,  firmada 
per  Miguel  de  Unamuno,  Pedro  Gonzàlez 
Blanco,  C.  Bernaldo  de  Quirós  y  Zeda;  com 
també  la  de  Revista  de  revistas. 

La  Renaissance  Latine  (París),  en  son  nú¬ 
mero  de  janer,  publica’ls  següents  trevalls: 
Menus  Propos  sur  la  Criiique ,  per  Emile 
Faguet;  La  Nouvelle  Espérance ,  per  la  Com 
tesse  M.  de  Noailles;  Pages  inèdites ,  de  An- 
dré  Chénier;  La  Morale  de  l'Esclave,  per 
J.-H.  Rosny;  Le  Paradís  des  Vierges  sages 
(acabament),  per  Albert  Erlande,  y  Inven- 
tions ,  per  A.  Gilbert  de  Voisins.  Segeixen 
varias  crónicas  d’art  per  Peladan,  Calvoco- 
ressi,  Dorys  y  Chalmers  Mitchell,  y  un’altra 
crònica  sobre  Le  mouvement  latin. 

L'Europèen ,  també  de  Paris,  ha  publicat 
en  sos  darrers  números  sumaris  tan  extensos 
y  ab  trevalls  tan  remarcables  com  de  cos- 
túm,  essent  molt  nutrida  sa  informació  in¬ 
ternacional.  En  la  part  referent  a  FZspanya 
cal  desvirtuar  el  concepte  de  que  l’alcalde  de 
Barcelona  senyor  Monegal  procedeix  del 
camp  separatista;  y  ho  dihém  perque  tenim 
per  serio  al  Européen. 

La  Revue  Provinciale  (Tolosa),  ofereix  en 
son  número  de  janer  varis  trevalls,  en  prosa 
y  en  vers,  llegintse  ab  gust  Le  Comte  d'Olon- 
na ,  de  Pierre  Camo,  y  Le  Tuilier  de  Fifies- 
tret ,  de  Louis  Codet. 

La  notable  revista  ilustrada  Hispania, 
que’s  publica  en  nostra  ciutat,  ha  inaugurat 
sa  segona  època  publicant  un  número  vera¬ 
ment  extraordinari,  essent  d’admirar  tant  el 
text  com  las  artisticas  ilustracions  que  profu¬ 
sament  figuran  en  sas  planas,  quin  tiratje  es 
digne  d’elogi.  Hi  hà  articles  de  Maragall, 
Opisso,  xMasriera  (Arthur),  etc.,  y  grabats 
que  reproduheixen  obras  mestras  de  Rem- 
brandt,  retaules  de  la  Exposició  d’Art  An- 
tich,  quadros  de  Clapés,  vistas  fotogràficas 
del  temple  en  construcció  de  la  Sagrada 
Familia,  y  altres  no  menys  remarcables. 

Pel  &  Ploma  (Barcelona).  Ha  entrat  en  el 


IOI 

quart  any  de  sa  publicació  aquesta  notabi- 
líssima  revisia  que  a  tanta  altura  ha  arribat 
dintre  de  las  arts  gràficas  de  Catalunya  y 
del  extranger.  El  número  ab  que  inaugura 
sa  quarta  anyada  es  sens  dubte  dels  mellors 
qu’ha  publicat,  tant  per  son  text,  que  llubeix 
las  firmas  d’Apeles  Mestres,  Lluís  de  Zu- 
lueta,  mossèn  Cinto  y  altres,  com  per  sos 
notables  grabats,  que  reproduheixen  ab  la 
netedat  v’l  gust  artistich  propi  de  la  casa 
Thomas,  obras  d’en  Casas,  en  Lerolle,  en 
Torres  García,  el  Greco,  varis  delicats  ex  li- 
bris  d’en  Riquer,  y,  sobre  tot,  els  dos  admi¬ 
rables  retaules  gótichs  que’s  conservan  en 
la  iglesia  de  Sant  Pere  de  Tarrassa  y  que 
tant  en  favor  parlan  del  art  català  antich. 
Acompanya  al  numero  un  magnifich  fac-símil 
d’un  quadro  d’en  Casas,  bella  mostra  dels 
fac-símils  que  s’aniràn  regalant  als  suscrip- 
tors  en  els  números  següents. 

La  Criiique  Internationale ,  interessant  re¬ 
vista  mensual  parisenca,  dona  en  son  nú¬ 
mero  de  janer  escullits  articles,  entre’ls  que 
hi  figuran  com  a  més  remarcables  un  estudi 
sobre’l  dramaturch  alemany  Max  Halbe,  fir¬ 
mat  per  Adolphe  Danegger;  Etudes  Italien- 
nes :  Un  conteur  florentin  au  XVP  siècle ,  per 
Ad.  van  Bever  y  Ed.  Sansot  Orland;  y  una 
crònica  sobre  La  Collection  Dutuit ,  per  René 
Jean.  S’hi  llegeixen  ademés  altras  crónicas 
sobre  llibres,  teatres,  lletras  russas,  italia- 
nas,  etc. 

El  quadern  corresponent  al  mes  de  desem¬ 
bre  de  la  revista  Materiales  y  Documentos  de 
Arte  Espanol  conté  bonas  reproduccions 
d’obras  arquitectónicas  antigas  y  modernas, 
com  algunas  llosanas  de  la  catedral  de  Ma¬ 
llorca,  detalls  del  chor  de  la  catedral  de 
Ciudad  Rodrigo,  portada  del  establiment 
'(El  Torino»  de  Barcelona,  etc.,  y  varis  her- 
mosos  ex-libris  d’en  Triadó. 

També  hem  rebut  Nuestro  Tiempo,  de  Ma¬ 
drid,  qu’en  son  número  de  desembre-publicà 
un  trevall  sobre  La  qüestió  catalana ,  original 
de  nostre  benvolgut  company  en  Pompeyus 
Gener.  En  el  número  de  janer  publica  un  ma¬ 
gistral  article  d’en  Salvador  Canals  estudiant 
la  personalitat  política  d’en  Sagasta;  y  varis 
altres  interessants  trevalls,  com  La  crítica  en 
matemàticas ,  per  José  Echegaray;  La  revolu- 
ción  en  Marruecos,  per  Genaro  Alas;  La  in- 
tervención  de  Europa  en  Venezuela ,  per 
S.  Pérez  Triana;  la  continuació  dels  Recuer- 
dos  de  mi  vida ,  per  S.  Ramón  y  Cajal,  etc.,  y 
las  acostumadas  Crónicas  americanas,  Re¬ 
vista  de  revistas  y  Revista  bibliogràfica. 

Ademés  han  visitat  nostra  redacció  els  dar¬ 
rers  números  de  Hojas  Selectas ,  Album  Sa- 
lón ,  y  altras  revistas  de  Barcelona;  La  Veu 
del  Montserrat,  de  Vích;  Euskalduna ,  de  Bil¬ 
bao;  La  Alhambra,  de  Granada;  Le  Mènès- 
trel ,  de  Paris;  etc.,  etc. 

En  cambi,  de  varias  d’aqueixas  revistas 
ens  arriban  queixas  perque  no  reben  la  nos- 

tra  a  pesar  d’essérloshi  enviada  puntualment.  per  més  que’ls  moderns  Samain,  Heredia, 

N.osaltres  també  trobém  a  faltar  de  tant  en  etcètera,  passin  el  rato  fent  hermosas  varia- 

tant  la  visita  d’alguna,  com  el  Mercure  de  cions  dintre  d'aqueix  motllo  arcaich,  ni  soch 

France.  ^Podrian  explicar  tan  repetidas  ano-  aficionat  als  entreteniments  sobre  la  taula ,  ni 


malías  els  senyors  empleats  de  correus,  o 
posarhi  remey  d’una  vegada? 


Post  scriptum: 

Feta  l’anterior  ressenya,  ens  ha  vingut  a 
mans  el  segón  numero  d’una  revista  catalana 
que  ve  a  representar  en  las  arts  lo  qu’en  las 
lletras  representa’l  Circul  de  Sant  Lluch,  y 
en  la  que  s’hi  llegeixen  dugas  sàtiras  man- 
sas. 

La  primera  va  contra  nosaltres.  Diuhen 
els  senyors  de  l’aludida  revista  que’ls  hi  plau 
haver  vist  en  aquestas  planas  una  llarga  tan¬ 
da  de  sonets:  però  no  se’n  saben  avenir,  per- 
que —  segons  afirman —  ens  havíam  declarat 
enemichs  d’aqueix  género  poétich. 

No  hi  hà  res  d’aixó,  cavallers.  Y  si  no  ho 
creuhen,  els  acabarà  d’enterar  el  senyor  Teli, 
colaborador  seu  y  ex-colaborador  nostre.  Qui 
se’n  declarà enemich  no  fou  el  periódich,  sinó 
un  articulista  que  firmava  ab  son  propi  nom, 
y  qu’era  un  servidor  de  vostès.  Cert  que  al 
donar  la  seva  opinió  no  deya  jo,  sinó  nosal¬ 
tres,  peró  això  en  la  revista  de  que’s  tracta 
també  ho  fa  cada  quisque  per  lo  que’s  veu, 
ab  l’agravant  de  no  firmar. 

Apart  d’aixó,  tant  aquest  periódich  com  un 
servidor  de  vostès  sabém  respectar  totas  las 
opinions,  totas  las  tendencias,  tots  els  géne- 
ros  y  formas  artísticas  (aixó  es  una  lletania), 
y  fins  tots  els  sonets...  quan  els  fa  un  poeta. 
Per  ma  part  afegeixo  qu’encara  que’l  Dante, 
Petrarca  y  Lope  fossin  excelents  orfebres 
(calificatíu  que  trobo  en  l’aludida  revista),  y 

Deunos  un’eynal  Martell  o  massa, 
càvech  o  aixada,  ploma  o  pinzell. 

Volém  fer  feyna,  perque’l  temps  passa 
y’ns’nem  fent  vells! 

Deunos  un’eyna,  déunosla,  vinga, 
que’n  tenim  ganas  de  trevallar. 

Qui  de  nosaltres  més  feyna  tinga, 
més  goig  n’haurà. 

Cervells  que  pensin;  punys  que  dobleguin 
al  mateix  ferro  y  al  mateix  cer; 
llabis  que  cantin,  cors  que  bateguin  • 
pel  sant  dever. 


a  las  habilitats  massa  trevalladas,  ni  a 
la  poesia  que  va  ab  guants  (aixó  també  es  de 
la  revista),  ni  a  la  que  va  ab  caminadors. 
Ab  aixó,  y  encara  que  no  son  vostès  sols  qui 
m’ha  criticat  l’article  de  referencia,  ja  veu- 
hen  que  no  deixo  d’opinar  lo  mateix  qu’opi- 
nava,  y  que  per  lo  tant  no  tinch  empenyo 
en  passar  per  refinat,  molt  menys  aqiií  hont 
hi  hà  tants  refinats  baratos,  impotents  y 
pretensiosos.  Vostès  ne  poden  donar  rahó. 
Y  per  lo  demés,  celebraré  que  se’ns  pre¬ 
sentin  novas  ocasions  de  publicar  bons  so¬ 
nets,  que  tot  lo  qu’es  bo  mereix  ésser  ben 
acullit,  y  un  gran  sonet  pot  impressionarme 
a  mi  mateix  com  qualsevol  altra  obra  artís¬ 
tica. 

La  segona  sàtira  no  va  contra  nosaltres:  va 
contra  Sófocles. 

Tots  els  que’s  preocupan  un  xich  del  movi¬ 
ment  artistich  saben  que’!  ((Teatre  íntim»  que 
dirigeix  en  Gual  té  anunciadas  las  represen¬ 
tacions  del  Edip  de  Sófocles,  Els  Teixidors 
de  Hauptmann,  el  Casament  per  f orsa  de  Mo- 
lière,  y  un’altra  obra  que  no  recordo,  de 
Goethe.  La  societat  d’autors  espanyols,  patro¬ 
cinadora  del  teatro  por  horas,  semblava  que 
volia  fer  la  trabeta  a  n’en  Gual,  peró  al  úl¬ 
tim  aquest  s’ha  surtit  ab  la  seva,  y  per’xó’ls 
senyors  de  la  revista  en  qüestió,  al  oeupar- 
sen,  diuhen  que  «Eskil  (!)  Hauptmann,  Moliè- 
re  y  Goethe  se’n  van  a  Novetats  de  dos  en 
dos  y  ab  somriure  de  triomf.» 

^D’hónt  ho  han  tret  qu’Eskil  sia  l’autor  del 
Edip ?  cQue  potser  els  ha  informat  aquell  jove 
que  va  matar  a  n’en  Maeterlinck? 

Y  ara  que’ls  lectors  no’s  pensin  qu’ab  tot 
aixó  vull  dir  que  sian  una  colla  de  pedants  o 
de  criaturas  els  redactors  de  la  nova  revista, 
per  més  que  hi  hà  qui’ls  coneix  per  «La  colla 
de  Caloyos .» 

Y  aquest  xiste  no  es  meu:  que  consti. 

Ll.  V. 


Brassos  que  lluytin  y  en  lluyta  noble 
del  trevall  fassin  l’única  lley: 
aixó  li  manca,  aixó,  a  n’el  poble 
que  vol  ser  rey! 

Si  aixó  li  manca,  no  ha  de  mancarli 
desd’ara  al  poble  que’ns  treu  del  fanch. 
Per  xó  som  joves:  pera  donarli 
fins  nostra  sanch. 

Deunos  un’eyna:  Martell  o  massa, 
càvech  o  aixada,  ploma  o  pinzell. 

Volém  fer  feyna,  perque’l  temps  passa 
y’ns’nem  fent  vells! 

E. Just  y  Pastor. 

Per  tot  Catalunya  ha  sigut  rebuda  ab  gran 
satisfacció  la  circular  de  la  Unió  Catalanista 
referent  a  eleccions,  en  la  que  tan  gran  espe¬ 
rit  de  germanor  hi  batega  y  tan  altas  miras 
s’hi  descubreixen  estudiantla  serenament. 

No  menys  bon  efecte  ha  produhit  el  dicta¬ 
men  emés  per  la  comissió  que  las  entitats 
de  Barcelona  adheridas  a  la  Unió  elegiren 
pera  qu’estudiés  la  conveniència  de  concorre 
o  deixar  de  concorre  a  las  lluytas  electorals. 
L’exemple  que  aquesta  comissió  ha  donat, 
d’acort  ab  la  circular  de  la  Unió ,  ha  de  con- 
tribuhir  a  llimar  prejudicis  y  aspresas.  Vents 
de  concordia  y  germanor  son  aqueixos, 
qu’han  de  fer  que  s’enllassin  joyosament  las 
ufanosas  brancas,  cada  dia  més  nombrosas, 
del  arbre  del  autonomisme  català. 


Ja  era  hora! 

Quansols  faltavan  pochs  días  pera  cumplir- 
se  un  any  desde  que  foren  suspesas  las  ga- 
rantias  constitucionals  a  Barcelona,  ha  aixe¬ 
cat  el  govern  aqueixa  suspensió. 

iPer  qué  no  esperar  l’any  just?  jPer  qué  no 
esperarne  dos,  o  tres,  o  per  qué  no  deixarlas 
suspesas  per  una  eternitat?  Aqui  ja  hi  estém 
fets  a  dictadura  militar  o  suspensió  de  garan- 
tias  quasi  constant,  y  tota  vegada  que  la  si¬ 
tuació  política  y  social  continua  essent  la  ma¬ 
teixa,  puig  ni  s’ha  solucionat  el  conflicte  del 
capital  y’l  trevall  ni  s’han  satisfet  las  aspira¬ 
cions  de  Catalunya,  es  per  demés  que’l  go¬ 
vern  dongui  per  restablerta  la  normalitat  si 
un  altre  dia  ab  qualsevol  pretext  ha  d’alte¬ 
raria  novament. 

Estém  com  estavam:  els  vividors  polít-i chs 
buscant  com  sempre  cóm  fer  de  las  sevas, 
encalabrinant  al  poble,  predicant  revolució  y 
tirant  a  la  reacció;  el  caciquisme  trevallant 
ab  ells  a  l’ombra;  y’is  grans  vividors,  els  su¬ 
prems  governants  del  Estat,  menjant,  dige¬ 
rint,  sens  haver  fet  res,  ni  estudiat  res,  ni 
alterat  en  res  el  fatal  regim  que  a  n’ells 
els  aguanta  y  qu’es  causa  de  tots  els  estats  de 
forsa  y  de  totsnls  mals  que  patim. 

Podrà  no  ésser  de  durada  la  normalitat  le¬ 
gal  a  Barcelona,  però  tan  va’l  canti  a  la  font 
que  ve  que’s  trenca;  els  estats  de  forsa  sols 
serveixen  per’aguantar  als  dèbils;  el  centra¬ 
lisme  està  cada  dia  més  dèbil  y  caduch,  y’l 
trioml  del  autonomisme’s  va  acostant. 

Ara’s  torna  a  parlar  de  novas  vagas.  {Tin- 
dràn  els  mals  aconsellats  obrers  la  debilitat 
de  deixarse  seduhir  per  las  fatals  prédicas 
que  tanta  pertorbació  ocasionaren  l’any  pas¬ 
sat?  cSeràn  ells  els  que  contribuheixin  a  pro¬ 
moure  nous  estats  de  forsa? 

No  anavam  errats  quan  deyam,  a  la  mort 
d’en  Sagasta,  que’ls  polítichs  que  quedavan 
valian  encara  menys  qu’ell.  Trist  exemple 
d'aíxó  s’ha  donat  ab  la  confecció  del  progra¬ 
ma  lliberal,  que  fou  encarregada  a  n’en  Mon¬ 
tero  Rios  y  que  tantost  ocasiona  la  disolució 
del  partit.  <•  Per  qué?  Perque  lo  essencial  no 
eran  las  doctrinas  ni  las  ideas,  sinó  la  quefa- 
tura,  qü’en  Moret,  en  Vega  de  Armijo  y  en 
Montero  Ríos  desitjan  cada  hu  que  recaygui 
en  ell. 

Per  altra  part,  y  encara  qu’en  Montero 
Ríos  sia’l  més  indicat  pera  la  quefatura  del 
partit  lliberal  equina  llibertat  es  aqueixa  que 
consent  el  servey  obligatori,  qu’en  el  progra¬ 
ma  hi  íigura? 

Tot  ve  a  donar  la  rahó  al  Catalanisme. 
A  Madrid  els  partits  giran  al  entorn  d’un  ho¬ 
me,  perque  careixen  d’ideals.  No’s  pot  dir  lo 
mateix  del  Catalanisme,  que  com  aspiració 
més  elevada,  no  pot  dependre  dels  actes  de 
cap  particular,  ni  ab  ell  vincularse.  Per’xó 
han  vist  a  Madrid  que  per  molt  que  valgués 
el  doctor  Robert,  a  qui  anomenaren  nostre 
quefe ,  sa  mort  no  ha  perjudicat  la  nostra  cau¬ 
sa;  y  qui  diu  el  doctor  Robert,  diu  altres 
eminents  y  ben  radicals  apòstols  de  las  nos- 
tras  ideas. 


Per  la  prempsa  diaria  suposém  ben  ente- 
rats  a  nostres  llegidors  de  las  conclusions 
aprobadas  en  el  Congrés  Universitari  Català 
celebrat  durant  els  días  3 1  de  janer  y  1  y  2  del 
corrent.  Dels  temas  ja’n  donarem  compte  en 
un  dels  passats  números,  essentnos  avuy 
impossible,  dada  l’índole  d’un  periódich  set¬ 
manal,  disposar  del  espay  que’s  requeriria 
pera  transcriure  totas  las  discussions  hagu- 
das.  Hem  de  congratularnos  tan  sols  del 
ferm  esperit  autonomista  que  manifestaren 
els  congresistas,  lo  que  proba  que  una  causa 
com  la  nostra,  defensada  ab  tanta  convicció 
pels  homes  de  ciència,  no  es  sols  causa  emi¬ 
nentment  popular,  sinó  qu’es  també  causa 
d’avens  y  de  cultura. 

Perseverém  per  aqueix  camí  a  fi  de  que,  a 
no  trigar  gayre,  se  traduheixin  en  resultats 
pràctichs  y  profitosos  las  tascas  del  Congrés 
Universitari  Català. 


La  comissió  executiva  pera  erigir  un  mau¬ 
soleu  al  gran  autonomista  Francisco  Pi  y 
Margall,  ens  ha  enviat  la  circular  qu’en  la 
Assamblea  de  Madrid  de  29  de  novembre 
ultim  s’acordà  enviar  a  tots  els  correligiona¬ 
ris  y  als  admiradors  del  mestre.  En  aquesta 
circular  (que  per  falta  d’espay  no  reproduhim 
íntegrament)  se  consigna  que  la  glòria  d’un 
home  com  Pi  y  Margall  no  pot  ésser  enaltida 
per  la  erecció  de  monuments  qu’han  de  mo- 

rir  avans  que  sa  fama,  però  que  la  falta 
d’aqueixos  monuments  fora  vergonya  eterna 
pera  la  generació  qu’ab  ell  va  viure.  S’adme- 
teràn  totas  las  quotas,  desde  la  més  mínima 
a  la  més  elevada,  que’s  dipositaran  en  el 
Banch  Hispà-Americà,  Els  donatius  poden 
entregarse  al  recaudador  don  Joseph  M.a  de 
la  To  rre  Murillo,  carrer  de  Sant  Miquel,  7, 
principal,  Madrid,  0  en  giros  a  l’ordre  del 
Banch  Hispà-Americà,  Madrid,  0  sa  sucursal 
de  Barcelona,  0  sos  corresponsals  del  reste 
d’Espanya  y  del  extranger. 


El  dill  uns  passat  quedà  definitivament 
constituhida  en  nostra  ciutat  l’associació  de 
propaganda  democràtica  federalista  republi¬ 
cana  «Catalunya  Federal»,  nomenant  sos  or¬ 
ganismes  directius,  un  d’ells  politich,  que’s 


titularà  «Consell  de  Catalunya  Federal»,  y 
l’altre  administratiu. 

El  Consell  s’organisà  de  la  següent  ma¬ 
nera: 

President,  Francisco  Pi  y  Suner. — Vis-pre- 
sident,Juli  Marial. — Vocals,  Miquel  Lapor- 
ta,  Baldomer  Tona,  Rafel  Puig,  Joseph 
Tutau,  Francisco  Torres. — Secretari,  Carles 
Ventura  Pardo.  — Vis  secretari,  Manel  Mari- 
nel-lo. 

Forman  la  Junta  Administrativa’ls  senyors 
Alfons  Bosch  (president),  J.  Gurri  Deulofeu 
(tresorer)  y  Alexandre  Marraco  (secretari). 

S’aprobà  també  en  la  mateixa  sessió’l  ma¬ 
nifest  ab  que  «Catalunya  Federal»  donarà  fe  de 
sa  existència  y  marcarà  d’una  manera  clara 
sos  propòsits,  manifest  que’s  publicarà  dintre 
breus  días. 


Fidel  Giró,  impressor.  — Carrer  de  València,  31 1 

CATALUNYA:  Un  any . . .  8  Pessetas. 

»  Mitj  any . . .  4/50  » 

»  Trimestre .  2G5  » 

ALTRA S  REGIONS  D’ESPANYA.  Un  any .  8  » 

EXTRANGER:  Un  any . * .  10  Franchs. 

Número  corrent . . .  20  Cèntims. 

»  atrassat,  ab  folletins . . . .  40  » 

»  »  sense  folletins . . .  25  » 

El  número  corrent  no’s  ven  sense  folletins. 


TA  PAS 

PERA  LA  ENQUADERNACIÓ  DEL  TERCER  VOLÚM  DE  JOVENTUT 

Se  venen  soltas  a  2’50  pessetas.  L’ Administració’s  cuyda  de  fer 
enquadernar  las  coleccions  que  se  li  envihin  pel  preu  de  3  pessetas, 
compresas  tapas  y  enquadernació. 


Coleccions  de  “Joventut"  enquadernadas 

Las  dels  anys  1901  y  1902,  sense  folletins,  se  venen  a  LO  pessetas 
cada  una. 

Ne  quedan  tres  únicas  del  any  1900,  que’s  venen  cada  una  a  20  pes¬ 
setas. 


Redacció  y  Administració: 

Plassa  del  Teatre,  6,  entressol. 

SOBRE  LA  REVISIÓ 
DE  LAS  BASES 

L’esperit  ample  y  de  tolerància  que  regnà 
en  l’ultim  Consell  general  que  celebrà  la 
Unió  Catalanista  en  16  de  novembre  de 
1902,  al  discutir  la  proposició  que  nosaltres 
presentarem  pera  qu’en  la  prop  vinenta  As- 
samblea’s  posés  a  discussió'l  tema  de  «Revi¬ 
sió  de  las  Bases  establertas  en  las  Assam- 
bleas  de  la  Unió  Catalanista »,  llensà  de  nos¬ 
altres  certs  temors  que  tal  volta  no  tenian 
fonament,  y’ns  encoratjà  pera  seguir  drets  y 


ferms  el  camí  qu’emprenguerem al  comensar 
nostras  campanyas  de  Joventut. 

En  l’esmentat  Consell  general  vegerem  a 
tots  els  concurrents  plenament  convensuts  de 
que  un  jorn  o  altre  las  Bases  podrian  sufrir 
reformas  y  esmenas  més  o  menys  importants, 
que  las  posessin  en  consonància  ab  la  marxa 
de  las  i  deas,  tenint  en  compte  sempre  las  cir- 
cun  stancias  de  temps  y  modos  d’ésser  de  la 
societat  catalana.  Més  encara:  vegerem  que 
estavan  complertament  d’acort  en  que  devia 
ferse  un  examen  o  revisió  de  las  mateixas 
pera  veure  si  responian  en  l’actualitat  a  la 
manera  d’ésser  del  Catalanisme  y  als  avensos 
de  las  ciencias  sociológicas. 

La  proposició  que  presentarem  fou  apro- 
bada  per  unanimitat  en  sa  part  fonamental;  y 
per  tant,  en  la  primera  Assamblea  de  la  Unió 
que's  reuneixi,  un  dels  punt  que  deuràn  ésser 
posats  a  discussió  serà’l  de  «Revisió  de  las 
Bases  acordadasen  las  anteriors  Assambleas» 
0  sia  examen  de  las  mateixas  pera  discutir  y 
resoldre  si  deuhen  continuar  totas  en  sa  inte¬ 
gritat,  0  si  deuhen  ésser  excluhidas  o  modi- 
ficadas  algunas,  y  en  tot  cas  en  quin  sentit 
deuràn  ferse  las  reformas  que’s  creguin  ne- 
cessarias. 

En  la  mateixa  sessió,  nostre  bon  amich  en 
Antoni  Sunol  proposà  que  la  prop  vinenta 
Assamblea  se  celebrés  a  Barcelona,  exposant 

alinadissimas  rahons  pera  que  aixís  se  de¬ 
terminés.  La  solució  presa  fou  la  de  deixarho 
al  criteri  de  la  Junta  Permanent.  Indubta¬ 
blement  el  motiu  principal  de  que  no’s  pre¬ 
cisés  que  fos  nostra  ciutat  el  lloch  ahont  se 
deuria  celebrar  l’Assamblea  fou  el  de  que 
aqui,  casi  a  perpetuitat,  disfrutém  del  estat 
anormal  de  sense  garantias ,  en  quin  cas  es 
impossible  tenir  la  reunió  ab  complerta  lli¬ 
bertat.  Mes  l’esperit  de  tots  els  reunits  era  de 
que,  si  fos  possible,  l’Assamblea  deuria  con- 
vocarse  pera  tenir  lloch  en  la  ciutat  de  Bar¬ 
celona. 

Avuy,  sigui  pels  motius  que’s  vulgui,  la 
normalitat  està  restablerta,  puig  el  govern 
ha  aixecat  l’estat  de  suspensió  de  garantias 
constitucionals;  y  per  tant  creyém  nosaltres 
qu’ha  arribat  el  moment  de  recordar  lo  que’s 
discutí  y  acordà  en  el  Consell  general  que  úl¬ 
timament  celebrà  la  Unió. 

Segons  nostra  opinió,  deu  reunirse  lo  més 
prompte  que  sia  possible  l’Assamblea;  aques¬ 
ta  deu  tenir  lloch  en  la  ciutat  de  Barcelona; 
y  un  dels  temas,  el  preferent  tal  volta,  deu 
ésser  la  «Revisió  de  las  Bases  de  las  ante¬ 
riors  Assambleas». 

A  més  de  las  rahons  que  podriam  anome¬ 
nar  reglamentarias,  o  siguin  las  contingudas 
en  els  estatuts  de  la  Unió,  n’hi  hà  moltas  al- 
tras,  bon  xich  més  importants,  que  inclinan 
nostre  esperit  en  favor  de  la  reunió  d’una 
Assamblea  Catalanista. 

En  efecte:  el  Catalanisme,  en  aquests  úl¬ 
tims  anys,  ha  rebut  forts  trontollaments,  ca- 
passos  d’enderrocar  son  edifici  si  aquest  no 
hagués  sigut  ferm  y  ben  fonamentat,  y  per 
tant  superior  als  homes.  En  el  camp  del  Ca¬ 
talanisme  han  aparegut  fondas  divisions  (de 
las  que  no  volém  parlar)  degudas,  no  als 
principis,  ni  del  tot  als  procediments  que’s 
deurían  seguir,  sinó  a  altras  causas  bon  xich 
més  petitas.  Nostras  ideas  han  sufert,  per 
altra  banda,  certs  atachs  que,  si  no  estavan 
ben  fonamentats,  en  cambi  las  apariencias 
els  abonavan,  y  per  aixó  havém  vist  ab  des- 
conhort  que  molts  amichs  y  enemichs  se’n 
feyan  ressó,  y  lo  qu’es  pitjor,  hem  vist  a 
gran  part  del  poble  créureho,  y  en  molts  ca¬ 
sos  allunyarse  de  nosaltres  no  volent  ni  tan 
sols  escoltarnos. 

No  obstant,  nostres  principis  e  ideals 
s’han  escampat  en  part,  si  no  en  totalitat, 


per  moltas4  encontradas  qu’avans  els  desco- 
neixían,  y  per  las  classes  mitjas  de  la  societat 
qu’avans  fins  ens  menvspreuhavan.  La  flayre 
de  nostrés  amors  patris  ha  sigut  arreu  respi- 
rada,  y  avuy  son  moltíssims  els  cors  dels  ca¬ 
talans  que  bategan  per  amor  a  Catalunya. 

Nostres  trevalls  de  propaganda  han  sigut 
seguits  ab  admiració  y  simpatia  y  aplaudits 
per  un  nombrós  estol  de  nostres  compatricis; 
y  nostres  principis  han  comensat  a  trobar  ca¬ 
buda  en  llurs  cervells,  per  més  qu’encara  no 
hagin  pres  plena  possessió  d’aqueixos. 

Y  en  fí,  els  trevalls  que  desde  la  Junta 
Permanent  de  la  Unió ,  yperiódjchs  d’aques¬ 
ta,  y  dels  altres  elements  autonomistas  s’han 
fet  per’ajuntar  las  tendencias,  han  sigut  co¬ 
rejats  ab  entusiasme,  y  en  l’esperit  de  tot- 
hóm  van  arrelanthi’l  desitj  y  la  esperansa 
de  que  prompte  y  per  sempre  arribin  a  ésser 
un  fet. 

Desitjosos  estém  tots  els  veritables  catala- 
nistas,  els  que  de  bona  fe  volém  assolir  l’au- 
tonomía  absoluta  pera  nostra  benvolguda 
Catalunya,  de  que  per  sempre  desapareguin 
las  divisions  actuals  y  vingui’l  fitament  natu¬ 
ral  y  lógich  de  camps,  donant  lloch  a  una 
separació  noble  y  amistosa,  y  sense  deixar 
rastre  de  rancunias  personals.  Separació  que 
deurà  estar  fonamentada  en  las  ideas  y  ésser 
filla,  per  tant,  del  modo  de  pensar  de  quis- 
cún;  separació  que  donarà  lloch  a  que’s  pre¬ 
sentin  ben  marcadas  las  dugas  tendencias: 
la  lliberal ,  que  vol  avensar  implantant  las 
ideas  modernas,  y  la  conservadora ,  que  com 
diu  son  nom  defensarà  lo  tradicional  y  lo  his- 
tórich,  volent  conservar  ló  vell  y  antich  sen¬ 
se  ficarse  en  aventuras  d’implantar  las  novas 
conquestas  que’ns  ensenyi  ia  sociologia  mo¬ 
derna.  Ab  aytal  separació,  sense  màcula  de 
personalismes,  las  dugas  brancas  autonomis¬ 
tas,  trevallant  per  compte  propi,  estarían 
sempre  a  punt  d’ajuntarse,  en  determinats 
moments,  pera  trevallar  de  comú  acort  en 
pro  de  l’autonomia  de  nostra  terra. 

La  celebració  de  l’Assamblea  no  tan  sols 
donaria  lloch  a  lo  que  acabém  de  manifestar, 
sinó  qu’encendría  més  y  més  l’entusiasme 
per  nostres  principis,  puig  de  tots  els  indrets 
de  Catalunya  vindrían  companys  que  al  aco- 
blarse,  al  discutir  y  rahonar  nostres  parla¬ 
ments,  sentirían  refermarse  sas  conviccions, 
y  a  sas  llars  tornarían  ab  més  amor  per  la 

terra,  ab  més  convenciment  de  la  bondat  de 
nostra  causa. 

Es  d’alta  conveniència  y  fins  de  necessitat 
que  l’Assamblea  tingui  lloch  a  Barcelona, 
tota  vegada  que  la  volada  qu’ha  emprés  l’au- 
tonomisme,  las  diferencias  qu’en  tots  els 
camps  s’hi  dibuixan,  fonamentadas  en  las 
discrepancias  de  criteri  en  las  qüestions  eco- 
nómicas,  religiosas,  politicas  y  socials,  fan 
que  sigui  precís  que  no  tan  sols  las  resolu¬ 
cions  presas,  sinó  fins  els  arguments  que 
d’un  cantó  y  altre  s’exposin,  arribin  arreu, 
escampantse  per  tots  els  indrets  de  nostra 
patria. 

Compreném  els  motius  que  tingueren  els 
respectables  individuus  de  las  respeclivas 
Permanents  al  designardiferentas  poblacions 
pera  la  celebració  de  las  anteriors  Assam- 
bleas.  Nosaltres,  en  son  lloch,  lo  mateix 
hauriam  fet.  Mes  avuy,  donat  l’estat  actual 
del  Catalanisme  y  dels  demés  partits  autono- 
mistas,  avuy  que  l’autonomisme  es  el  pro¬ 
blema  més  important  en  l’Estat  espanyol, 
hem  d’esperar  grans  resultats  de  l’Assam- 
blea,  y  per  tant  aquesta  ha  de  reunirse  en  un 
lloch  importantissim,  pera  que  tinguin  la 
deguda  resonancia’ls  seus  acorts. 

L’Assamblea  prop  vinenta  es,  a  nostre 
modo  de  veure,  la  més  important,  per  la 
trascendencia  de  sas  resolucions,  de  totas  las 
que  fins  avuy  s’hauràn  celebrat  dintre  del 
Catalanisme.  En  ella  deurà  ferse  un  detingut 
examen  general  de  tot  lo  que  fins  avuy  hem 
construhit,  pera  veure  lo  qu’ha  de  quedar  y 
lo  que  deu  ésser  reformat;  y  convé  per  tant, 
pera  fer  obra  complerta  y  definitiva  en  lo 
possible,  que  hi  tinguin  intervenció  directa 
totas  las  tendencias  del  autonomisme  català, 
siguin  las  que’s  vulguin  sas  opinions  ja  en 
qüestió  de  principis,  ja  de  procediments. 
Aixó’s  facilitarà  moltissim  sempre  que’s  tin¬ 
gui  la  reunió  en  un  lloch  assequible  a  tot¬ 
hom,  com  es  nostra  ciutat.  A  més,  aqui’ns 
sentiràn  amichs  y  enemichs:  y  uns  y  altres 
se  convenceràn  no  tan  sols  de  la  virtualitat 
de  nostras  ideas,  sinó  de  que  nosaltres  no 
tenim  predilecció  per  principis  politichs  de¬ 
terminats,  ab  antelació  a  nostre  ideal;  y  qu’en 
el  camp  del  autonomisme  n’hi  militém  de 
totas  las  ideas,  desde  las  ultra-tradicionalis- 
tas  y  reaccionarias  fins  a  las  posiíivistas  y  més 
avensadas  en  sociologia;  y  que,  per  tant, 


el  conjunt  no  té  caràcter  particular  en  cap 
sentit. 

Las  opinions  e  ideas  qu’en  l’Assamblea’s 
llensin  correràn  per  tota  la  ciutat,  y  d’aqui  a 
tots  els  indrets  de  nostre  terrer;  y  a  ben  se¬ 
gur  que  Barcelona,  que  tantas  y  tantas  vol- 
tas  ha  mostrat  sa  simpatia  pels  ideals  auto- 
nomistas  y  sos  campions,  al  enterarse  de 
primera  màdels  parlamentsde l’Assamblea,’s 
convencerà  del  tot  de  que’l  Catalanisme  por¬ 
ta  en  son  si  la  renovació  de  la  societat  cata¬ 
lana,  guardant  lo  bo  de  lo  antich  e  implan¬ 
tant  lo  bo  de  lo  nou  en  els  camps  económich, 
polítich,  religiós  y  social;  y  qui  sab  si  Barce¬ 
lona  quedarà  convertida,  pera  més  endevant, 
en  el  més  ferm  baluart  de  defensa  dels  drets 
y  llibertats  de  nostra  desvalguda  patria. 

Com  ja  hem  anat  indicant,  en  la  esmenta¬ 
da  Assamblea  deuria  tractarse  de  la  revisió 
de  las  Bases,  sense  cap  partit  pres  de  si  deu¬ 
ran  subsistir  com  fins  ara,  0  si  deuràn  ésser 
reformadas  en  un  sentit  o  altre:  may  deixant- 
se  dur  del  esperit  sectari,  sinó  escoltant  las 
rahons  que  s’exposin  y  resolent  en  concien- 
cia  y  atenent  al  bé  del  autonomisme  en  ge¬ 
neral  y  de  Catalunya  en  particular. 

En  aquest  punt,  sols  hem  de  recordar  la 
influencia  qu’ha  tingut  y  té,  y  quecada  jorn  es 
més  crescuda,  la  sociologia  moderna,  qu’ha 
aportat  molta  gent  que  no  sols  per  senti¬ 
ment,  sinó  per  convenciment,  defensan  nos¬ 
tres  ideals;  com  també  las  corrents  d’apro¬ 
ximació  d’altres  elements  autonomistas  que 
estàn  plenamemt  convensuts  de  que  lo  pri¬ 
mer  que  deurà  procurarse  es  assolir  l’auto¬ 
nomia  de  Catalunya  per’arribar  després  a 
implantar  dintre  d’ella  las  veritables  doctri- 
nas  democràticas  modernas. 

Aixis,  donchs,  convé  obrir  de  bat  a  bat  las 
portas  de  nostre  casal  pera  que  hi  entri  tot¬ 
hom  que  defensi  l’autonomia  de  nostra  pa¬ 
tria,  y  aixó  sols  se  lograrà  posant  a  discussió 
la  «Revisió  de  Bases». 

Es  evident  qu’ab  ella  no’ns  proposém  im- 
plantarne  de  novas,  ni  menys  reformarne 
algunas  en  determinat  sentit  contrari  al  ac¬ 
tual;  no:  sinó  tan  sols  eliminarne  algunas 
qu’avuy  son  un  obstacle,  sense  definir  res  en 
aytal  sentit,  donant  aixis  digna  cabuda  a 
totas  las  opinions. 

Ab  el  present  article  sols  volém  recor¬ 
dar  als  autonomistas  en  general,  y  als  cata- 
lanistas  de  la  Unió  y  sa  Junta  Permanent 
en  particular,  el  dever  que  tenim  tots  de  pro¬ 
curar  que’s  reuneixi  prompte  l’Assamblea; 
d’anarhi  tots,  sigui’l  que’s  vulgui’l  camp 
ahont  militém  (dintre  del  autonomisme);  y 
sense  passió  discutir  en  son  dia  y  aportar 
tot  lo  que  poguém  en  bé  de  nostra  causa.  Ab 
tals  desitjós  y  propòsits  estém  plenament 
convensuts  de  que,  ab  l’Assamblea,  l’autono- 
misme  català  pendrà  nova  y  més  gran  vola¬ 
da;  y  engroixit  el  ja  nombrós  estol  dels 
catalanistas,  y  trevallanthi  tots  ab  fe  y  entu¬ 
siasme,  arribarém  prompte  a  assolir  lo 
que  avuy  sembla  un  ideal  llunyà. 


CRIT  D’ALERTA' 

Casi  en  el  mateix  moment  en  que’ls  cata¬ 
lans  ens  enteravam  de  que  pel  govern  del  Es¬ 
tat  espanyol  ens  havían  sigut  retornadas  las 
garantias  constitucionals,  remors  d’una  nova 
vaga  general  s’extenían  pels  tallers  de  Barce¬ 
lona,  deixant  en  la  major  sorpresa  als  obrers 
conscients  que,  per  conéixels  massa,  no’s 
fían  ja  de  las  baladronadas  que  contra’l  ca¬ 
pital  llensan  à  totas  horas  aquests  nous 
apòstols  del  proletariat  que,  ab  el  nom 
d’anarquistas  ahir  y  avuy  ab  el  de  llibertaris, 
estàn  individualment  en  contra  de  tota  classe 
de  colectivitat  y  acudeixen  no  obstant  a  de¬ 
manar  l’apoyo  de  las  societats  obreras  quan 
volen  portar  a  la  pràctica  algún  dels  descabe- 
llats  projectes  que’ls  hi  sugereix  la  seva  pen¬ 
sa  esbojarrada. 

No  serém  nosaltres,  puig  bastanta  fe  tenim 
en  las  vagas  quan  una  bona  organisació  las 
precedeix,  els  que  reneguém  d’ellas  en  ge¬ 
neral;  però  may,  may  de  la  vida  podrém 
donar  nostra  conformitat  a  las  que  volen 
ferse  sense’l  degut  estudi,  y  molt  menys 
quan  els  seus  iniciadors  son  els  que,  quan 
tenen  las  massas  al  carrer,  en  comptes  d’ocu¬ 


par  el  lloch  de  més  perill,  agafan  el  primer 
tren  per’anarsen  ahont  ningú’ls  pugui  descu- 
brir,  si  es  que,  com  s’han  dat  cassos,  no  tro- 
ban  refugi  a  casa  d’algún  personatje  d’ele¬ 
vada  posició,  ahont  poden  estar  tranquils 
respecte  als  registres  que  fassi  la  policia. 

No  es  pas  tan  vella  perque  la  linguém 
oblidada  la  vaga  general  comensada’l  dia 
1 7  de  febrer  del  any  passat.  Promoguda  ab 
motiu  de  la  que  parcialment  tenian  decla- 
rada’ls  obrers  metalúrgichs,  y  més  que  per 
aixó  a  conseqüència  dels  meetings  llibertaris 
celebrats  aquells  dias,  sense  la  més  petita 
organisació  com  tot  lo  que  fa  aqueixa  gent, 
sense  un  lloch  a  propòsit  ahont  els  obrers 
poguessin  cambiar  impressions,  sense  una 
mà  directora,  sense  un  cap  que  pensés,  anà 
desenrotllantse  no  sabent  ningú  ahónt  ana¬ 
va,  deixant  la  majoria  dels  obrers  el  trevall, 
no  ab  la  fe  del  que  creu  que  practica  un 
acte  de  solidaritat,  sinó  per  la  imposició 
dels  grupos  que’s  presentavan  als  tallers  en 
actitut  poch  menys  qu’agressiva;  y  quan 
tothom  fou  al  carrer  formant  petitas  o  gros- 
sas  reunions  d’individuus  que  no  sabian  lo 
qu’havian  de  fer...  oh,  autoritat  previsora! 
alashoras  y  sols  alashoras,  quan  las  vías  de 
la  ciutat  eslavan  plenas  de  gent  pacifica,  sur- 
tiren  la  guardia  civil  y  l’exércit  dels  quartels, 
y,  donant  càrregas  a  tort  y  a  dret,  sembraren 
el  pànich  entre’ls  infelissos  tranzeunts  que 
res  tenian  que  veure  ab  la  vaga. 

Ocupada  la  ciutat  militarment,  tancadas 
las  fàbricas  y  tallers,  interromput  el  servey 
de  tramvías  y  ferrocarrils  interiors,  passà  una 
setmana,  arribà’l  diumenje  y  la  ciutat  se  pre¬ 
sentà  en  son  estat  normal,  y  al  dia  següent 
tothom  tornà  a  la  feyna,  inclosos  els  obrers 
metalúrgichs,  que,  a  pesar  de  la  vaga  general, 
no  conseguiren  la  més  petita  ventatja  en  las 
condicions  en  que  trevallavan  anteriorment. 

Resúm  de  la  qüestió:  alguns  morts,  bas¬ 
tants  ferits,  tancament  dels  centres  obrers, 
empresonament  de  bon  número  de  trevalla- 
dors,  y  per  torna,  estat  de  guerra  en  tot  Ca¬ 
talunya,  ab  la  corresponent  suspensió  de  ga- 
rantías  constitucionals. 

Y  no  podia  resultar  altra  cosa,  puig  de  tan 
sabut  es  casi  oblidat  que  no  poden  fer  res 
de  bo  certs  llibertaris  que  no’s  cansan  de 
predicar  l’autonomia  individual  y  la  negan 
en  tots  els  actes  que  portan  a  la  pràctica,  do- 

nant  lloch  a  que’s  pugui  creure,  vista  la  seva 
inconseqüència,  que  no  son  res  més  que  ins¬ 
truments  d'altres,  a  quins  els  hi  convé  que’ls 
obrers  fassin  forsa  etzegalladas  pera  fer  veure 
que  no  son  dignes  de  disfrutar  de  la  més  pe¬ 
tita  llibertat. 

Si,  diguemho  ben  alt,  encara  que  caygui 
sobre  nosaltres  l’anatema  d ' autócratas  ab  que 
batejan  a  tots  els  que  no  pensan  com  ells: 
aqueixos  individuus  que  aconsellan  als  tre- 
valladors  que  sense  una  bona  organisació 
(que  sols  se  lograrà  quan  els  obrers  siguin 
concients)  vagin  a  la  vaga  general  y  a  fer 
altras  barbaritats,  o  parlan  obcecats  per  la 
passió,  y  allavors  son  dignes  de  llàstima,  0 
no  son  més  que  vils  mercenaris  dels  nostres 
enemichs,  que  procuran  portar  a  la  boca  del 
llop  el  major  número  de  victimas,  que  des¬ 
graciadament  avuy  encara  troban  dintre  la 
desvalguda  classe  trevalladora. 

Y  no’s  cregui  ningú  que  dihém  això  per 
ganas  dedirho;  puig  no  seria  la  primera  ve¬ 
gada  que’ls  enemichs  de  la  llibertat  se  dis- 
fressan  ab  la  capa  dels  incendiaris  y  pregonan 
l’extermini  deia  humanitat  al  objecte  deque'l 
govern  se  vegi  obligat  a  pendre  midas  coer- 
citivas,  privant  tots  els  actes  que  puguin 
tenir  relació  ab  l’avens  y  mellorament  del 
proletariat. 

Dos  casos  ocorreguts  en  temps  de  la  Inter¬ 
nacional  vindran  à  corroborar  lo  que  deixém 
apuntat. 

L’un  se  refereix  a  cert  subjecte  que  recor- 
ria’ls  centres  obrers  donant  conferencias  y 
meetings  tan  pujats  de  color,  qu’arribaren  a 
despertar  sospitas  als  mateixos  encarregats 
de  la  direcció  societaria  de  certa  ciutat  de 
Catalunya,  y  al  anar  un  dia  a  la  fonda  en 
que  s’hostatjava  pera  ferli  alguna  pregunta 
que  aclarés  el  seu  estat,  trobaren  que’l  bon 
mosso  havia  desaparegut,  però  deixant  l’e- 
quipatje,  pel  que’s  va  descubrir  que,  efectiva¬ 
ment,  era  un  emissari  de  la  reacció. 

L’altre’s  refereix  al  cèlebre  jesuita  Marsa- 
lau,  que  logrà  una  gran  representació  dins 
d’aquella  grandiosa  associació  obrera  per  la 
eloqüència  ab  que  defensava’ls  drets  dels 
desheretats,  y  qual  verdader  estat  no’s  cone¬ 
gué  fins  després  de  la  restauració  borbònica, 
en  què,  si  no  aném  errats,  arribà  à  ésset 
confessor  d’un  alt  personatje  qu’habitava  en 
un  dels  principals  palaus  de  la  vila  y  cort. 


Creyém  que  aquests  fets,  entre  molts  d’al¬ 
tres  que’n  podriam  citar,  son  prou  eloqüents 
pera  que  dubtém  dels  que’ns  volen  fer  anar 
massa  depressa  per  un  cami  qu’està  plé  d’es¬ 
barzers  y  pedruscall,  puig  seria  molt  fàcil 
que  al  trobarnos  a  mitj  cami,  ja  fos  per  can- 
sanci  0  per  no  tenir  las  eynas  necessarias 
pera  fernos  bon  pas,  haguéssim  de  tornar 
enrera  y  desfer  el  trajecte  que  ab  calma 
portém  ja  avuy  guanyat. 

Joseph  Arnau. 


COR,  RES  MÉS  QUE  COR 

En  els  andens  de  la  rònega  estació  de  la 
ciutat  xamosa,  els  obrers  de  brusas  xarxonas 
y  espellingadas  bregavan  a  cops  y  empentas 
per’assolir  els  mellors  llochs,  arràn  mateix 
del  regalze  de  la  via,  deixant  escapar  parau- 
las  grolleras  si  no  podian  conseguirho.  Per 
fi,  dolsament  apinyocats  en  ]a  fosca  clapada 
a  intérvals  pels  malaltissos  raigs  d’un  bech 
de  petroli,  las  sevas  caras,  ab  indomable 
energia  contretas,  ressaltavan  ab  un  esgro- 
guehiment  torrat,-  brillant  inquiets  els  ulls 
dintre  las  concas. 

Un  silenci,  lleument  torbat  pel  bleix  d’una 
munió  tan  complexa  de  gent,  se  feu  de  sobte. 
Enllà,  ahont  el  cel  y  la  terra's  confoman  en 
abrassada  estreta,  s’ovirava  un  llumet  ver¬ 
mell  qu’avensava  ab  rapidesa,  sentintse  un 
traqueteig  monoton  a  mida  qu’anava  acos- 
tantse.  Era’l  tren,  que  lliscava  mansament 
sobre’ls  rails,  esbufegant  ab  pena  la  mà¬ 
quina,  llensant  glopadas  de  fum  blanquinós 
al  xiular  estridentment. 

Passava  ja  majestuós  al  llarch  dels  an¬ 
dens,  y  las  portellas  dels  cotxes  s’obrian  ab 
remors  sordas  confonentse  ab  l’avalot  dels 
picaments  de  mans  y  las  aclamacions  dels 
fills  del  poble.  Els  passatjers,  sorpresos 
d’avtal  espectacle,  devallavan  filant  arreu 
llurs  esguarts,  no  capint  y  cercant  debadas 
la  causa  d’aquell  entusiasme. 

Els  crits  y’is  picaments  de  mans  no  mim- 
vavan.  Al  apareixe  en  els  estreps  del  slee- 
ping-car  la  silueta  arrogant  del  subjecte  a 
qui  anavan  endressats  els  aplaudiments,  els 
senzills  obrers  s’abalansaren  com  folls  cap  a 
n’ell,  volent  quiscún  ésser  el  primer  d’estré- 
nyeli  la  mà.  Satisfet,  orgullós  de  la  ovació, 
retocantse’l  mostatxo  ros  que  li  ombrejava  la 

cara  vermella  y  rodanxona,  feya  acataments 
ab  la  testa,  ab  un  ayre  d’ingenuitat  que  cor¬ 
prenia. 

— Visca  la  honradesa! — s’esgargamellà  un. 

— Visca! 

— Abaix  la  burgesia! — afegi  un  altre. 

—  Mori!  — 

L’arribat,  ab  una  mitja  rialla  als  llabis, 
no’s  cansava  de  repetir: 

— Mercès,  ciutadans,  mercès!  La  meva  vi¬ 
da,  tota  sencera,  al  servey  de  la  causa!... — 

Milers  de  brassos  s’enlayraren  alhora,  y  ' 
estrenyentlo  ab  forsa,  se  l’emportaren  a  fora 
dels  andens.  Ell  gesticulava  pera  que’l  dei¬ 
xessin  anar,  iniciants  planys  que  li  privava 
de  continuar  la  emoció;  mes  tot  inútil:  sos 
admiradors  no’l  deixavan  en  repòs. 

Un  cotxer  entusiàstich,  embadalit  ab  la 
sublimitat  del  espectacle,  considerantse  obli¬ 
gat  a  cooperar  a  la  glorificació  d’aquell  ho¬ 
me,  s’obrí  pas  entre’l  rotllo  y,  plorant  corprès 
d’una  santa  emoció,  volgué  oferirli’l  cotxe 
que  tenia  a  son  càrrech,  contantse  sobrera- 
ment  pagat  ab  l’honra  de  portar  a  semblant 
personatje. 

— Veniu,  oh,  veniu! —  s’exclamava —  que’l 
meu  cotxe  os  espera!  L’honra  més  grossa  pe¬ 
ra  mi  serà  la  de  guiar  el  cotxe  en  que  vos 
pendréu  assiento!... — 

Imposava  fondament  aquell  acte  en  aras 
del  ideal  y  en  llahor  dels  que  contribuheixen 
a  la  implantació  de  novas  doctrinas.  Aixís  ho 
comprengueren  tots,  y  deixaren  lliure  al 
idol,  si  bé  rodejantlo  ab  curiositat  y  respec¬ 
te,  ab  quelcom  de  la  veneració  qu’ells  criti- 
cavan  als  seus  contraris. 

L’idol  parlà,  y  ab  exaltació  rebutjà  la  ofer¬ 
ta  del  cotxer,  pronunciant  frases  plenas  de 
foch. 

— No! —  digué.  — No’n  vull  de  cotxes,  que 
sols  serveixen  pera  que'ls  richs  els  embrutin! 
Es  un  agravi  l’oferírmel!  La  meva  obligació 
es  anar  a  peu  com  els  pobres,  com  els  des¬ 
heretats  de  la  fortuna  que,  tot  y  deixant  d’anar 
en  cotxe,  son  més  nobles  que’ls  altres,  que’ls 
richs  que’ls  explotan  y  d’aixó  viuhen!  La 
noblesa’ls  fills  del  poble  la  tenen  al  cor,  no 
tan  aixarrahit  com  se  suposa,  y  vessant  senti¬ 
ments  d'emancipació!... — 

Els  obrers  esclatavan  en  crits  d’indignació 
al  ferse  cabal  de  la  oferta  del  cotxer,  pen- 
santse  qu’era  un  sarcasme  ab  que’s  pretenia 


ferir  la  dignitat  inmaculada  del  seu  repre¬ 
sentant.  Y  las  interjeccions  iradas,  rublertas 
de  verí,’s  barrejavan  las  unas  ab  las  altras 
atarantant  al  pobre  home  a  qui  l’entusiasme 
irreflexiu  feya  representar  tan  desayrat  pa¬ 
per. 

— Brètol! 

— Animal! 

—Murri! 

— Poca  solta!  — 

Impertèrrit,  ab  resignació  mansoya,  aguan¬ 
tava’l  xàfech  de  paraulas  ab  que’l  motejavan 
aquells  infelissos.  Restava  com  espahordit, 
no  sabent  a  quin  cantó  tombarse,  y  sens  es¬ 
ma  pera  considerar  de  quina  manera  paga 
certa  gent  las  bonas  intencions. 

Com  bonament  pogué,  després  de  curta 
estona,  s’esmunyi,  entre’l  batibull  d’iradas 
protestas  que  s’aixecavan  arreu;  d’un  bot 
muntà  al  pescant,  feu  petar  ardidament  la 
tralla,  pegà  enèrgica  estrebada  a  las  regnas, 
y’l  sech  cavall  arrossegà  ab  rapidesa’l  des- 
lluhit  vehícul  per  sobre  las  humidas  llam- 
bordas,  aprop  seu  ohintse  clarament  l’espe- 
tech  de  las  pedras  ab  que  las  massas  refer- 
mavan  llur  protesta. 

El  cotxe  desaparegué  per  una  cantonada 
que  tot  just  se  dibuixava  entre  penombras, 
y’is  crits,  las  iradas  veus  de  protesta,  l’espe- 
tech  de  las  pedras  qu’esclatavan  per  terra, 
deixà  de  sentirse.  Tots,  satisfets  de  la  finida 
gesta,  restaren  en  silenci  enrotllant  al  que 
consideravan  representant  seu,  disposats  a 
acompanyarlo  en  compacte  aplech  a  son  do¬ 
micili. 

Mes  la  nota  gris,  l’ombra  de  misteri  qu’em- 
bolcalla  sempre’ls  actes  dels  homes,  apare¬ 
gué  tot  seguit  fatalment.  Un  subjecte  qu’ha- 
via  presenciat  las  escenas  totas,  s’encarà  ab 
la  gran  massa  inconscient  y  ab  veu  potenta, 
forta,  d’inflexions  terribles,  després  d’havér- 
loshi  endressat  una  llambregada  de  rancú¬ 
nia  y  d’empassarse  una  riallada  sarcàstica 
que  li  eixia  a  flor  de  llabi,  digué: 

— Remat  etern  d’una  humanitat  desgave¬ 
llada,  parias  explotats  per  tota  mena  d’ex¬ 
plotadors  qu’ab  desferras  sagnantas  s’enri¬ 
queixen;  ànimas  senzillas  que  s’encisan  ab 
els  jochs  de  paraulas  refermantse  en  sos 
afanys  per  un  ideal  vagarós  quina  solució 
no’s  veu  sinó  en  somnis!...  Escoltéu! — 

Una  onada  de  murmulls  va  ofegar  las 

paraulas  qu’eixian  atropelladamenl  de  sa 
boca.  Dintre’ls  cors  dels  ignorants  qu’escol- 
tavan  la  lluyta  era  entaulada,  la  bona  fe 
comensava  a  dubtar.  Sols  els  qu’estavan  en 
el  secret  de  la  cosa,  els  iniciats  als  qui’l  se¬ 
guir  determinadas  teorías  els  hi  es  deu  de 
vida,  feyan  esforsos  pera  que  l'intrús  aquell 
servés  el  parlar  per’altre  jorn  més  a  propò¬ 
sit,  no  cuytant  a  refredar  entusiasmes.  Co- 
mensaren  a  promoure  un  avalot  per’arrosse- 
gar  a  la  gran  massa,  y  enmurriats,  ab  posat 
resolut,  cridaren: 

—  Fora!  Fora! 

— Que  calli! 

— Jesuita!  — 

Però  sas  veus  eixian  afeblidas,  y’is  timits 
aplaudiments  ab  que  acompanyavan  las  in¬ 
terjeccions  vagavan  com  esmaperduts  per 
l’espay.  Alguns  decidits  d’entre  la  gran 
massa  s’atreviren  a  gallejar,  fins  a  riscos 
d’ésser  presos  per  traydors. 

—  Que  parli! — cridava  un. 

— Cadascú  es  lliure  d’exposar  lo  que  vul¬ 
gui! — afegia  un  altre. 

— No!  No! — repetian  els  uns. 

— Si!  Si! — contestavan  els  altres. 

La  baralla  anava  a  esclatar  ab  furia;  ja’ls 
bastons  eran  enlayre,  las  caras  esdevenian 
d’una  vermellor  carminosa,  y  una  tremolor 
nirviosa  invadia  a  tots.  Entre  mitj  del  si¬ 
lenci,  preludi  de  brega  terrible,  de  topament 
d’ideas,  s’ohi  la  veu  del  intrús  que  semblava 
desafiarlos: 

— No  vol  anar  en  els  cotxes  dels  burgesos 
— deya  ab  els  ulls  desmesuradament  oberts 
y  brandant  la  testa. — Vol  anar  a  peu  com 
vosaltres...  encara  que  tots  sabéu  d’hónt  ha 
devallat  qui  això  acaba  de  manifestarvos. 
Ha  baixat  del  sleeping-car ,  d’aquell  cotxe 
hont  las  bombetas  eléctricas  escampan  la 


GEBRADA 

Per  entre  mitj  del  Pirineu 
la  tramonlana  ha  alsat  la  testa: 
ha  bufat  fort,  llensant  arreu 
el  mort  alé  de  la  congesta. 

Desseguida’l  tremolo 
ha  conmogut  tots  els  cossos; 
la  fredò 

s’ha  filtrat  al  moll  dels  ossos. 

Y  s’han  parat  las  taulas  y  s’han  encés  las  llars, 
y  las  pells  han  surtit — y  las  robas  forradas. 

Y  amatents, 


seva  claror  bella,  y  a  quina  porta  s’hi  veu  al 
criat  ab  galons  que  mira  cap  aqui  ab  extra- 
nyesa. — 

Algú  intentà  disculpar  al  idol. 

— Sou  la  gran  gentl — interrompé  l’intrús 
ab  rapte  d’odi. — Qui  no  os  enganya  es  perque 
no  vol,  y  prou  qu’estéu  en  disposició  de  ser¬ 
vir  d’escambell  a  qui  primer  li  plagui  apro- 
fitarsen!  — 

Mes  la  seva  veu,  quin  ressò  s’extingia  ab 
recansa,  fou  interrompuda  ab  brutalitat  pels 
crits  d’admiració  de  la  gran  massa,  que, 
revinguda  de  la  sorpresa,  deixant  en  la  soli- 
tut  del  més  profond  despreci  al  qui  volia 
mostrarli  la  infamia  del  qui  comerciava 
ab  la  seva  sanch,  corria  adalerada  darrera 
l’idol  de  las  aspiracions  sense  cami.  Y  aixe¬ 
caren  al  idol  enlayre,  entre  la  remor  dels 
aplaudiments  que  feréstegament  retrunyian; 
y’l  saludaren  ab  exclamacions  que,  a  tenir 
ell  sentits,  en  comptes  d’endolcirli  l’amargor 
de  las  acusacions  de  poch  avans,  havian 
d’amargarli  més  l’ànima,  com  amargan  sem¬ 
pre  als  cors  honrats  las  grans  mentidas. 

— Visca  la  honradesa! 

— Visca! 

— Abaix  la  burgesia! 

— Mori! — 

Portat  en  triomf  a  espatllas  de  quatre  ho¬ 
mes  de  robusta  musculada  que  renegavan 
sempre  d’estar  tips  y  cuvts  d’ésser  bestias  de 
càrrega  dels  burgesos  sens  entranyas,  aquell 
vividor  era  tot  un  simbol.  Tot  plegat  venia 
a  expressar  que’l  poble  que  vol  abolir  els 
honors  tot  contribuhint  al  exalsament  de 
nulitats  cridaneras,  no  pensa  jamay,  y  si  al¬ 
guna  volta  s’ataleya  a  ferho,  els  resultats 
parlan  ab  prou  eloqüència. 

Anfós  Sans  y  Rossell. 


petant  de  dents 
y  ab  las  carns  esborronadas, 
tots  han  cercat  bon  confort. 

He  pensat  alashoras 
en  els  vensuts  per  la  dissort; 
en  las  familias  miserables 
que  per  lluytà  ab  la  Mort 
no  tenen  pa,  ni  foch,  ni  abrichs. 
També  he  pensat  en  els  mals  richs... 

Y  esgarrifansas  de  gebro  feresta, 
més  freda  que  l’alé  de  la  congesta, 
m’han  estremit  l’ànima. 

Claudi  Mas  y  Jornet, 

PARSIFAL  DE  RICART  WAGNER 

ESCENA  DE  LA  CONSAGRACIÓ  DEL  GRAL 

(Traduhida  pera  la  «Associació  Wagneriana») 


Gurnemanz  conduheix  lentament  a  Parsi- 
fal  cap  al  castell  del  Gral.  Mentres  abdós 
semblan  avensar,  la  escena  va  transfor- 
mantse  quasi  insensiblement  d’esquerra  a 
dreta,  desapareixent  el  bosch  que  formava 
la  decoració  del  quadro  primer.  Passan  per 
l’escenari  ferms  murs  de  rocas,  y  aprés  gale- 
rías  ascendents,  per  quinas  el  cavaller  y 
l’adolescent  semblan  pujar,  desapareixent  a 
voltas  entre  llurs  revolts.  Mentrestant  se 
senten,  allargantse  y  repercutint  dolsament, 
els  sons  de  las  trompetas  cridant  als  cava¬ 
llers,  y’l  retentir  de  las  campanas,  qu’aumen- 
ta  fins  qu’apareix  la  grandiosa  nau  del 
Temple  del  Gral,  voltada  de  pilastras  que 
sostenen  un’alta  cúpula,  ahont  se  celebra  la 
sagrada  cerimònia.  —  S’obran  las  dugas 
grans  portas  del  fens,  y  entran  per  la  dreta 
els  Cavallers  del  Gral,  que  durant  el  següent 
cant  s’arrengleran  voltant  las  dugas  taulas 
disposadas  pera  l’Ofici. 

CHOR  DE  CAVALLERS 

D' Amor  al  ultim  acte 
a  punt  per  sempre  esüm, 
encar  qu  aquest  ho  siga 
son  dols  confort  rebem. 

Qui  bonas  obras  fà 
de  nou  confort  tindrà, 
al  Sant  Convit  seurà 
y  el  dó  suprlm  rebrà. 

Els  escuders,  formant  dos  corteigs,  l’un 
d’adolescents  y  l’altre  d’infants,  han  entrat 
després,  creuhant  la  escena  en  oposadas  di¬ 


reccions,  pera  pujar  a  la  cúpula. — Per  la 
porta  esquerra  del  fons  entra  Amfortas  por¬ 
tat  en  una  llitera  pels  germans  servents  y 
altres  escuders;  els  precedeixen  quatre  d’a¬ 
quests,  dos  dels  quins  portan  una  caixa 
cuberta  per  un  drap  de  porpra,  ahont  se 
guarda’l  Gral;  els  altres  dos  duhen  las  ciste- 
1  las  y  àmforas  que  contenen  el  pa  y’l  vi. 
Tots  se  dirigeixen  al  mitj  del  fons  de  la  es¬ 
cena,  y  allà  posan  a  Amfortas  en  una 
especie  de  llit  elevat  que  té  al  devant  una 
taula  de  marbre  oblonga,  demunt  de  quí- 
na’ls  infants  hi  colocan  la  caixa. 

VEUS  DELS  ADOLESCENTS 

(Venint  de  mitja  alsaria  de  la  cúpula:) 

Per  l'home  culpable , 
en  forta  angoixa 
un  jorn  Ta  sanch  brollava; 
donchs  per  Tu  quedis  salvas 
que  sigui  avuy  ab  gran  joya 
ma  sanch  vessada. 

Ton  cos  per  nostra  culpa  ofert, 
vencent  la  mort,  dins  nostre  viu. 

VEUS  DELS  INFANTS 

(Venint  de  dalt  de  tot  de  la  cúpula:) 

La  Fe  ja  viu; 

cl  pur  Colóm 
del  cel,  august,  devalla. 

El  vi  bevlu 

y'l  pa  tnenjèu 
qu  os  donan  vida  santa. 

Acabat  el  cant,  y  en  mitj  del  major  silenci, 
s’assentan  els  Cavallers.  Amfortas,  després 
d’una  gran  lamentació,  se  resigna  per  fi  a 
obehir  la  veu  de  son  pare  Titurel  que  li  mana 
oficiar  de  nou,  consagrant  el  Gral.  Al  re- 
dressarse  pera  ferho,  els  escuders  aixecan  el 
drap  que  cubreix  la  caixa  d’or,  d’hont  treu- 
hen  una  copa  antiga  de  crestall,  colocantla 
devant  d'ell  sobre  la  taula. 

Una  intensa  penombra  s’extén  pel  temple, 
mentres  Amfortas  s’acota  en  adoració  devant 
del  Càlzer  y  tots  cauhen  agenollats. 

VEUS 

(Desde  dalt:) 

« Pren ,  aquest  es  mon  cos, 
pren,  aquesta  es  ma  sanch 
que  mon  A?nor  te  dona. » 

Llarch  silenci;  la  més  complerta  foscor  regna  en  la  nau. 

<tPren,  aquesta  es  ma  sanch, 
pren,  aquest  es  mon  cos 
y  serva'l  meu  recort. » 

Un  raig  de.  llum  enlluhernadora  devalla 
de  la  cúpula  demunt  la  taula,  y  atravessant 
el  crestall  de  la  copa  la  encén  ab  color  de 
porpra,  qu’esdevé  sempre  més  intens  y  tot 
ho  il·lumina  suaument.  Amfortas,  ab  el  ros¬ 
tre  transfigurat,  alsa’l  Gral  solemnialment 
y’l  dirigeix  a  dreta  y  esquerra.  Després  be- 
neheix  el  pa  y’l  vi.  Tots  segueixen  ageno¬ 
llats. 

Amfortas  deixa  sobre  la  taula’l  Gral,  qui¬ 
na  resplandor  s’esblayma  a  mida  que  las 
tenebras  de  la  nau  s’esvaheixen  y  torna  a 
poch  a  poch  la  llum  del  jorn.  Llavors  els  es¬ 
cuders  colocan  novament  el  Càlzer  en  la 
caixa,  cubrintla  com  avans. 

Els  cavallers  s’assentan  a  llurs  taulas  men¬ 
tres  els  escuders  els  hi  distribuheixen  el  pa 
y’l  vi  consagrats. 

VEUS  DELS  INFANTS 

(De  dalt  de  tot  de  la  cúpula:) 

Pa  y  vi  del  Sant  Cenacle 
transforma  l  divi  miracle, 
per  virtut  del  dols  Amor, 
en  la  Sanch  y  en  el  Cos  purs 
que  inmolà'l  Salvador. 

VEUS  DELS  ADOLESCENTS 

(Desde  mitja  alsaria  de  la  cúpula:) 

Sanch  y  Cos,  preciosa  ofrena, 
pera  darvos  vida  plena 

converteix  l' Amor  Diví, 
en  el  pa  qu'  ara  menjeu 
y  en  aquest  dolcissim  vi. 

CHOR  DE  CAVALLERS 

(Primera  meytat:) 

Pren  d  eix  sant  Pa, 
tórnal  ab  zel 
en  nova  y  forta  vida ; 
sempre'  t  farà 
fermy  fidel 

per  l'obra  de  Deu  benehida. 

(Segona  meytat: ) 

Pren  d'eix  sant  Vi, 
tórnal  aymant 
en  sanch  valefita  y  fogosa ; 
que'ns  fàssi  uni 
com  bons  germans 
per  vence  en  la  lluyta  piadosa. 

(Tots:) 

l Glòria  al  que  creui 
j  Glòria  al  qu  estima! 

I  Glòria  al  que  creu  y  estima! 

Els  Cavallerss’aixecany  s’abrassan  de  dos 
en  dos  solemnialment,  donantse  l’òscul  de 
pau. 

Durant  la  cerimònia,  Amfortas,  que  no  hi 
ha  pres  part,  ha  surtit  poch  a  poch  del  seu 
èxtasis.  Acota’l  cap  y  posa  la  mà  en  sa  ferida; 
els  escuders,  acostàntseli,  indícan  per  llurs 
gestos  que  aquesta  sagna  de  nou.  L’auxilian 
conduhintlo  vers  la  llitera,  y  disposantse  tots 
pera  surtir,  organisan  el  corteig  d’Amfortas 
y  de  la  sagrada  caixa  en  el  mateix  ordre  qu’a 
l’arribada. 

Els  Cavallers  s’arrengleran  en  un  altre  so- 
lemnial  corteig  y  abandonan  la  sala  lenta¬ 
ment.  El  jorn  comensa  a  decaure  y  de  nou 
se  senten  las  campanas. 

Las  dugas  collas  d’escuders,  venint  de  la 
cúpula,  tornan  a  atravessar  ràpidament  la 
nau. 

Gurnemanz,  al  veure  que  Parsifal  no  ha 
comprès  res  de  lo  qu’ha  vist,  el  llensa  fora 
del  temple  tancant  la  porta  d’una  revolada, 
y’s  tanca  la  cortina,  mentres  unas  veus  ve¬ 
nint  de  las  alsarias  repeteixen  per  darrera 
vegada,  com  un  eco  entre’l  toch  de  campanas 
que  s’apaga: 

l  Glòria  al  que  creu ! 

Traducció  de 

Xavier  Viura. — Antoni  Ribera. 


ii4 


JOVENTUT 


MARIÀN  VAYREDA 

D’un  quant  temps  a  n’aquesta  part,  Cata¬ 
lunya  està  ben  dissortada.  Ab  quina  pressa 
se’n  van  els  grans  homes!  Ab  quanta  calma’s 
revelan  els  nous!  La  delmadissa  d’antany 
segueix  enguany,  sense  treva;  oberta  la  feri¬ 
da,  encara,  per  la  pèrdua  dels  caps  de  brot 
segats  de  poch  per  la  dalla  de  la  mort  en  el 
nostre  camp,  avuy  ne  cau  un  altre  y  dels 
difícils  de  rellevar... 

En  Vayredal  Tota  Catalunya  sent  la  seva 
mort,  perque  la  seva  obra  era  tan  cone¬ 
guda  com  apreciada  arreu.  Ell  era  la  ter¬ 
cera  branca  d’aqueil  arbre  montanyench 
plantat  ab  bona  sahó,  y  del  que  sols  ne  resta 
la  tanyada.  En  Joaquim,  en  Estanislau. . . 
moriren.  Quedava  don  Marian  aguantant 
ben  ferma  la  tasca  artística  y  reivindicadora 
que  s’havia  imposat  el  primer;  mes,  al  bo 
de  son  trevall,  quan  encara  s’ assaboria’l 
fruvt  de  sa  darrera  cullita  y  treya  flor  la  no¬ 
vella,  ha  mort  com  moren  els  atmetllers  al 
tocarlos  la  gelada  hivernenca. 

Nosaltres  que  seguiam  pas  a  pas  la  seva 
terrible  malaltia,  y  de  forsa  temps  que’l  ve- 
yam  brandar  a  impuls  del  tramontanal  es- 
mortuhidor,  encara  no’ns  sabém  revenir  de 
la  falconada.  L’hem  vist  desapareixe  y  la 
recansa  no’ns  deixa,  y  doblement  la  sentim 
la  seva  pèrdua.  Sentim  la  mort  del  amich  es¬ 
timat,  del  home  dols  y  afectuós  qu’al  en- 
semps  era  bon  espòs,  bon  pare  y  excelent 
cap  d’una  familia  ben  catalana,  y  qu’ho  vo¬ 
lia  ésser  també;  la  mort  del  literat,  del  ar¬ 
tista  meritissim  quina  ploma  y  quin  pinzell 
farà  fretura  en  els  moments  de  lluyta  per 
l'establiment  sólit  de  la  nostra  literatura;  y, 
per  sobre  de  tot,  la  mort  d’un  adalit  ferm  y 
encoratjador,  ab  tot  y  sa  fredor  de  caràcter. 
Enrahonava  poch  y  sentia  molt,  y  aixó  ho 
podém  dir  nosaltres  que’l  tractarem  forsa 
dintre’l  círcul  literari  y  en  la  llar  domèstica, 
y  que’ns  consta  prou  que,  a  pesar  d’ésser 
aixut  de  paraulas,  era  home  de  grans  senti¬ 
ments  y’is  exposava  abundantment  en  sos 
llibres,  qu’havia  d’expurgar  molt  avans  de 
publicarlos,  perque’n  vessavan  arreu;  y  era 
que  de  sentiment  ne  tenia’l  cor  ple,  puig  sa 
boca  closa  no’l  deixava  exteriorisar;  mes  quan 
llegia  sas  primeras  quartillas,  se  li  veya  tot,  y 
ell  hi  gosava  en  aquella  expansió,  demostrant 


que  no  era  egoista,  sinó  que  sas  ideas,  sas 
conversas,  tot  ho  exposava  en  sos  llibres 
com  pera  omplir  més  al  llegidor. 

Vegis,  si  no,  Recorts  de  la  darrera  carlinada 
qu'es  sa  obra  magna,  y  vegis  Sanch  Nova 
y’s  veurà  també  en  La  Punyalada,  obra  en  la 
que  hi  tenia  posada  sa  darrera  atenció  y  que 
s’està  imprimint;  ne  corretjía,  malalt  y  tot, 
las  probas,  trevall  que’l  fadigava  de  debó, 
peró  que  no  se  li  podia  privar,  puig  li  man¬ 
tenia  la  ilusió  de  que  la  seva  enfermetat  era 
passatjera...  Oh,  còm  ne  parlava  de  Aa  Pu¬ 
nyalada!  En  sa  darrera  estada  a  Barcelona, 
instalat  en  un  sanatori  ahonl  el  visitavam 
ben  sovint,  ens  n’esgranava’ls  últims  plans,  y 
nosaltres  hi  fruhím  el  recort  d’ara  fa  un  any, 
quan  en  sa  casa  d'Olot  obsequiantnos  galant- 
ment  ens  llegia  aquells  capítuls  grandiosos 
plens  d’un  encant  corprenedor;  y  no  obstant, 
al  despedirnos  cada  vegada  ab  estreta  de 
mà  afectuosa,  veyam  el  desenllàs  funest  y’l 
cor  se’ns  nuhava  cada  volta  que  accentuava 
més  la  seva  seguretat  de  qu’era  passatjera 
sa  malaltia...  Y  sa  desolada  esposa  feya’l 
cor  fort  pera  mantenirli  aquell  ambient  de 
bon  avir  qu’ell  suposava,  y  per’xó  acudia  als 
amichs  a  fi  de  que  l’acompanyessin,  a  fi  de 
distréureli  la  ocasió  de  donarse  compte 
de  son  estat;  y  esperavam...  esperavam  sens 
esperansa! 

No  es  hora  ara  d’escatir  sa  obra  artística  y 
literaria.  Joventut  ho  feu  ja  en  dugas  oca¬ 
sions,  y  per  cert  valentse  de  nostra  pobra 
ploma.  Coneguda  es  la  seva  obra  ja,  y  a 
més,  no  es  ara  l’hora  oportuna  pera  tor- 
narhi;  concretemnos  a  vessar  una  llàgrima 
sobre  sa  tomba  y  a  desitjarli  l’etern  repòs  de 
que  prou  l’han  fet  mereixedor  sas  grans  vir¬ 
tuts. 

A  vigilias  de  Nadal,  quan  ab  tot  trevall 
els  metjes  y  la  familia’l  retornavan  cap  a 
Olot  pera  passar  las  festas  al  costat  de  sa 
fillada  qu’anyorava,  nosaltres  l’anarem  a 
despedir  ab  el  pressentiment  de  no  véurel 
més.  Aposentat  en  cómodo  departament,  es¬ 
tava  a  punt  de  deixarnos,  y  volgui  donarli  la 
darrera  estreta  de  mà,  pugi  al  vagó  y’l  vegi 
tot  animat  y  fins  rioler,  y  no  pugui  pas  dirli 
gran  cosa: 

— Ab  Deu  siàu  y  a  reveure! 

—  Sí,  a  reveure,  Busquets!  Al  ésser  al 
bon  temps  pujéu  a  Olot,  ^sentiu?  — 

No  pugui  pas  respóndreli;  ens  mirarem 
ab  en  Bernadas  que  l’acompanyava,  y’is  vaig 
desitjar  un  bon  cami. 

Perdonada’m  sia  la  nota  personal  ab  que 
acaba  aquest  article,  y  serveixi  de  tribut 
que  de  cor  rendeix  a  n’en  Vayreda  aquesta 
redacció. 


M 

TEATRES 

Resurrección. — Els  Vells. 

L’ultima  novela  de  Tolstoy,  Resurrecció , 
com  totas  las  del  gran  místich  rus,  ha  causat 
sensació  en  tota  Europa.  El  públich  ha  de¬ 
vorat  las  siscentas  planas  del  llibre  sense 
cansanci.  Y  es  que  Tolstoy  posseheix  el  se¬ 
cret  d’interessar  al  lector.  Dotat  d’un  mara- 
vellós  esperit  d’observació,  d’un  estil  fàcil 
y  enérgich,  d’una  imaginació  privilegiada 
y,  sobre  tot,  d’un’ànima  ardenta  que  s'exalta 
fins  a  las  regions  d’un  misticisme  simpàtich 
ab  tot  y  semblar  malaltís,  las  sevas  obras 
reuneixen  tots  els  elements  precisos  pera  se- 
duhir  no  ja  sols  a  las  massas  incultas  que 
s’apassionan  ab  lo  dramàtich  y  terrorifich 
dels  quadros  que  tan  al  viu  pinta  l’autur,  si¬ 
nó  fins  al  públich  de  paladar  fi  que  sab  apre¬ 
ciar  en  tot  son  valor  aquellas  descripcions 
tan  gràficas  y  tan  plenas  de  llum  y  de  vida 
que’s  succeheixen  en  laa  planas  del  llibre. 

A  mi  no’m  seduheixen  pas  las  teorias  so¬ 
cials  d’en  Tolstoy,  que’m  semblan  més  fi  1  las 
d’una  imaginació  romàntica  y  malaltissa  que 
d’una  pensa  clara  y  ben  equilibrada;  peró, 
en  cambi,  m’encantan  aquells  quadros  inten¬ 
sos  de  vida  y  de  color  en  que  las  miserias, 
els  crits  de  dolor  y  la  fe  senzilla  dels  deshe¬ 
retats  contrastan  admirablement  ab  la  incons¬ 
ciència,  la  crudeltat  estoica,  el  luxo  y  la  in¬ 
diferència  dels  potentats.  Lleys  iniquas  que 
s’aplican  iniquament,  magistrats  venals  que 
fan  de  justiciers  en  nom  d’un  Deu  misericor¬ 
diós,  ànimas  serenas  sacrificantse  per  grans 
ideals  de  redempció,  presons  inmondas,  pa¬ 
laus  sumptuosos,  dramas  punyents,  tendres 
idilis,  suplicis,  festas,  butxins  y  pastors  d’à- 
nimas,  etc.,  tot  pren  vida  baix  la  feconda 
ploma  del  gran  escriptor,  maravellantnos 
sempre,  convencentnos  sovint. 

No  puch  detenirme  estudiant  aquest  lli¬ 
bre  notable,  perque  aquí  sols  del  drama 
dech  parlar.  No  obstant,  no  he  sabut  abs- 
tenirme  de  fer  aquestas  consideracions  que 
m’ha  sugerit  la  lectura  de  la  novela,  y  que  des¬ 
graciadament  no  havia  pogut  deduhir  del 


drama  Resurreción  que  l’altra  nit  va  estrenar 
la  companyia  de  laTubau  al  Principal. 

Els  autors  del  arreglo  en  castellà  s’han 
cuydat  de  dirnos  que  res  té  que  veure’l  seu 
ab  el  que  un  autor  francès  ha  fet  de  la  matei¬ 
xa  novela,  reclamant  en  conseqüència  pera 
ells  sols  la  responsabilitat  de  son  erro  si  n’hi 
hà  cap. 

Jo,  en  general,  crech  que  may  un’obra 
d’art  concebuda  per  un  verdader  artista  pot 
enmotllarse  fàcilment  a  diferentas  formas  ar- 
tísticas.  Fer  d'una  bona  novela  un  bon  dra¬ 
ma,  com  fer  d’un  bon  drama  una  bona  nove¬ 
la,  es  a  mon  entendre,  fins  pera’l  mateix 
autor,  molt  més  difícil  que  fer  un  drama  o 
una  novela  completament  nous.  Perque  por¬ 
tant  en  si  tota  concepció  artística  elements 
precisos  que  la  fan  més  apta  pera  exteriori- 
sarse  en  una  forma  d’art  determinada,  es 
clar  qu’al  voler  enmotllarla  en  una  forma  di- 
ferenta,  aquella  concepció,  y  per  lo  tant  la 
obra  d’art  en  conjunt,  se  n’ha  de  ressentir. 
Per’xó  un  drama  tret  d’una  bona  novela 
sempre  resultarà  inferior  a  n’aquesta.  Potser 
hi  haurà  alguna  excepció,  peró  en  general 
passa  sempre  aixis. 

Donchs  bé:  aquesta  dificultat  es  encara 
més  gran  en  obras  com  las  de  Tolstoy,  per¬ 
que  precisament  en  ellas  l’argument  general 
es,  casi  bé  sempre,  lo  més  fluix.  Sembla  que 
l’autor,  completament  dominat  per  teorias 
que  creu  salvadoras  y  que  voldria  vulgarisar, 
imagina  aquestas  faulas  a  las  que  sols  dona 
una  importància  relativa.  Elías  li  serveixen 
pera  ferse  seu  el  gran  públich  de  cor  senzill, 
que  s’apassiona  fàcilment  y  segueix  ab  emo¬ 
ció  una  historia  molt  sovint  grollera. 

Y  aquesta  historia  (argument)  es  precisa¬ 
ment  lo  únich  qu’aprofitan  els  arregladors. 
De  lo  qual  ne  resulta  que,  fins  quan  se  limi- 
tan  a  fer  una  reducció  fidel  de  l’obra  origi¬ 
nal,  aquell  caràcter  purament  emocional  que 
ab  tota  intenció  l’autor  posa  en  sa  obra,  ad¬ 
quireix  en  escena  un  relleu  tan  marcat,  que 
tot  seguit  ens  trobém  en  ple  melodrama. 
Això  quan,  com  succeheix  en  el  present  cas, 
els  mateixos  arregladors  no  carregan  un  xich 
la  mà  transformantlo  en  un  incoherent  dra- 
raón  de  folleti.  Aixis  passa  en  casi  bé  to¬ 
tas  las  escenas  del  primer  acte,  en  el  que 
té  lloch  el  judici  y  sentencia  de  la  protago¬ 
nista  y  altres  acusats.  Tot  està  exagerat  y 
cambiat  de  tal  manera,  que  ni’ls  personatjes 
ni  la  escena  tenen  res  que  veure  ab  el  quadro 
que  magistralment  pinta  l’autor  en  sa  nove¬ 
la.  Lo  mateix  podria  dir  de  la  escena  del  se¬ 
gon  acte  entre’l  princep  y  Catarina.  En  l’obra 
hi  hà  psicologia  fina,  en  el  drama  hi  hà  crits 
y  paraulas  groixudas.  Més  afortunats  han  es¬ 
tat  el  arregladors  en  el  prólech,  quina  escena 
final  es  de  gran  veritat  y  de  gran  efecte  dra¬ 
màtich. 

La  Tubau  millor  en  els  últims  actes  qu’en 
el  prólech,  sense  deixar  may  el  seu  amanera- 

ment  característich.  En  Reig  sempre  sembla 
que  surt  de  la  capsa,  fins  quan,  com  passa 
aixís  qu’entra  en  escena,  arriba  mullat  fins 
als  ossos.  «No  os  acostéu,  qu’os  mullaria», 
diu  ell.  Y  ni  una  gota  d’aygua,  ni  un  esquitx 
de  fanch.  Els  demés  no  feren  res  de  notable. 

Jo  no  sé  si  ab  Els  Vells ,  drama  en  tres  ac¬ 
tes  original  de  l'Ignaci  Iglesias  qu’estrenaren 
l’altra  nit  a  Romea,  ha  volgut  l’autorresoldre 
cap  tesis.  El  titul,  ja  de  sí  ben  sugestiu  y  al- 
gunas  escenas  en  que  la  discussió  domina, 
com  també  altres  petits  detalls,  podrían  ferho 
creure.  Diguinho,  si  no,  las  protestas  y  fins 
amenassas  que  surten  dels  llabis  d’en  Joan, 
un  dels  vells  despedits  de  la  fàbrica,  el  con¬ 
trast  de  sas  teorías  ab  las  del  jove  Agustinet, 
y  sobre  tot  la  reunió  de  tots  els  despedits  y 
aquest  ultim,  enques’exposanper  tots  teorías 
més  o  menys  relacionadas  ab  el  problema 
social. 

A  pesar  de  tot,  jo  no  crech  qu’hagi  volgut 
fer  l’Iglesias  un  drama  de  tesis.  Si  aquest 
ha  sigut  el  seu  intent,  confesso  que  no  n’he 
pogut  treure  l’aygua  clara.  Ni  las  reivindica¬ 
cions  dels  vells  obrers,  ni  las  poch  explícitas 
teorías  del  Agustinet,  ni’l  fonament  del  con¬ 
flicte — el  despido  dels  trevalladors —  que  no 
queda  solucionat,  ni,  en  fí,  els  arguments 
contradictoris  de  las  dugas  parts  interessa- 
das,  que  no  trobém  en  l’obra  y  que  per  altra 
part  sols  incidentalment  y  pera  lligar  l’acció 
s’exposan,  son  suficients  pera  poder  suposar 
que  tal  cosa  s'hagi  proposat  l’iglesias  al  es¬ 
criure  son  ultim  drama. 

Jo  m’estimo  més  creure  que  l’Iglesias  ha 
volgut  fer  senzillament  obra  d’art.  Y  en  tal 
sentit  el  seu  drama  m’ha  agradat  molt.  Es 
un  quadro  de  costums,  un  grapat  de  tipos 
finament  observats  y  un  aplech  de  dramas 
íntims  ben  sentits  y  sobriament  exposats. 
Res  més  sugestiu  ni  més  vivent  que  aquell 
interior  ahont  hi  vegetan  un  matrimoni  de 
trevalladors  vells  y  honrats  y  una  filla  hones¬ 
ta  y  ben  criada,  interior  en  que  hi  veyém 
tota  aquella  serie  de  quadros  de  color  carac- 
teristichs  de  la  vida  anguniosa  de  nostres 
obrers  que,  estemordits  al  pensar  en  un  demà 
sempre  tenebrós,  buscan  y  troban  en  la  fran¬ 
ca  cordialitat  de  relacions  y  afectes  mutuus 
un  estimulant  pera  sas  voluntats  decaygudas 
y  pera  esperansas  llunyanas  qu’en  la  solilut 
de  sas  ànimas  no  s’atreveixen  a  formular. 
D’aquests  quadros,  com  ja  he  dit  altras  ve- 
gadas,  l’Iglesias  n’es  mestre. 

En  aquest  medi  ambient  s’hi  mouhen  una 
serie  de  tipos  preciosos,  sobressurtint  per  sa 
veritat  psicológica’ls  dels  vells,  homes  y  do- 
nas;  els  quals — salvant  algún  de  secundari 
qiíe’m  sembla  exagerat — son  d’una  fermesa 
de  trets,  d’una  varietat  y  d’una  originalitat 
baix  el  punt  de  vista  escénich,  que  acreditan 
al  autor  d’artista  observador  y  fecond.  En 
Joan,  orgullós  de  sa  llarga  vida  de  trevall, 


tossut  y  confiat  en  sas  forsas,  defensant  els 
furs  dels  vells  y  sos  drets  a  la  vida;  en  Vale- 
ri,  tan  honrat  com  ell,  peró  més  feble,  vensut 
ja  pel  pes  dels  anys  y  pel  pes  no  menys  fei - 
xuch  d’un  trevall  d’autómata;  en  Xalet ,  vell 
ben  humorat  gandul  de  mena,  bon  jan  qu’ale- 
grament  y  ab  picardia  sab  viure  ab  la  esque¬ 
na  dreta;  l’Ursula,  interessada,  bon  xich  ra- 
patania  peró  d’inmillorables  sentiments;  la 
dona  d’en  Valeri,  aclaparada  en  sa  feblesa  de 
caràcterper  pressentiments fatídichs,  pressen¬ 
timents  fills  de  las  crudels  llissons  deia  vida, 
que  se  li  apareix  en  un  pervindre  de  misèria 
inevitable,  etc.,  son  hetrnosas  probas  de  lo  dit. 

No’m  plauhen  tant  alguns  altres  tipos  se¬ 
cundaris,  ni’ls  dels  dos  joves:  el  de  Gracieta, 
que’m  sembla  bon  xich  hermosejat  per  la 
fantasia  del  poeta,  lo  qual  no  vol  dir  que  no 
trobi  en  ella  raptes  d’una  sinceritat  y  d’una 
veritat  grans,  y’l  del  Agustinet,  confós  y 
poch  definit  com  a  tipo  psicológich.  Evi¬ 
dentment,  entre'ls  joves  trevalladors  d’avuy 
n’hi  hà  molts  de  reflexius  y  tímits  que  s’es- 
pantan  devant  de  la  vida  que  s’obre  fosca  a 
sos  ulls;  peró  regularment  aquests  son  dels 
que  no  s’enamoran.  y  en  tot  cas  no  gastan 
tants  embuts  com  l’Agustinet  de  Els  Vells , 
qu’en  ocasions  arriba  a  enervar  per  lo  con¬ 
tradictori  e  irresolut  de  sa  conducta. 

He  dit  qu’en  Els  Vells  hi  havia  varis  dra¬ 
mas,  dramas  petits,  dramas  íntims  d'aquells 
qu’entreteixeixen  las  vidas  humanas  sense 
grans  esclats,  peró  punyents  e  intensos.  En 
cada  cor  de  cada  personatje  d’aquesta  obra  hi 
endeviném  un  drama  verdader  que  pren  for- 
sa  a  compàs  dels  petits  aconteixements  de  la 
existència  prosaica  En  Joan  y  sa  esposa 
Ursula,  amenassats  per  la  misèria,  ab  una 
filla  qu’adoran  y  quin  promès  vacila  en  ca- 
sarse  comprometent  el  pervindre  d’aquella, 
que  creyan  aixís  ben  assegurat;  en  Valeri  y 
la  seva  dona  trobantse  de  sobte  en  la  misè¬ 
ria,  ja  vells  y  després  d’una  vida  de  trevall 
honrat;  la  mateixa  Gracieta,  qu’en  la  flor  de 
sa  joventut  reb  també  de  sobte’ls  primers 
dolorosos  desenganys;  y  en  fi  l’Agustinet  en 
son  dubte  irresoluble  entre’l  dever,  que  com¬ 
prèn,  y  la  por  d’un  pervindre  amenassador, 
son  exemples  de  lo  dit  que  no  puch  concre¬ 
tar  més  per  falta  d’espay. 

Com  a  construcció,  el  drama  es  d’una 
gran  sobrietat,  sobrqssurtint  el  primer  acte, 
que  a  mon  entendre  es  un  model  d’exposi¬ 
ció.  En  el  segón,  no  obstant,  hi  hà  algunas 
escenas  bastant  difusas  y  tal  volta  un  xich 
declamatorias,  que  per  altra  part  potser  jqs- 
tificarà  l’autor  ab  la  excitació  dels  personat- 
jes  en  la  situació  excepcional  en  que’s  tro¬ 
ban.  Lo  més  hermós  es  el  final  de  l'obra.  La 
mort  fulminant  del  vell  Joan  després  de  las 
sobtadas  alternativas  de  dolor  y  alegria,  de 
desespero  y  esperansa,  de  rabia  y  consol 
per  que  passa  son  esperit,  resulta  imponent 
per  sa  veritat  moral  y  material.  Y  en  fi,  la 

frase  íinal  de  la  dona  d’en  Valeri,  que  fent  el 
cor  fort  li  diu:  «No  t’espantis!»  al  véurel  aba¬ 
tut  per  la  inesperada  mort  d’aquell  company 
qu’era  pera  ell  mitja  vida,  la  frase  aquesta, 
dich,  per  sa  sobrietat  y  per  lo  bé  e  intensa¬ 
ment  que  resumeix  la  situació,  es  tot  un 
poema  de  dolor,  de  resignació,  y  també 
d’energia  y  d’amor. 

En  resúm,  Els  Vells  es  un  drama  que  fa 
honor  a  la  conciencia  artística  y  a  la  inspira¬ 
ció  de  son  autor,  y  entre  mitj  de  sos  defec¬ 
tes— defectes  de  detall — demostra  que  l’Igle- 
sias  ha  donat  un  pas  ben  llarch  com  autor 
dramàtich  modern. 

En  Soler  fa  de  Valeri  admirablement, 
sempre  just  d’expressió  y  d’actituts.  La  Mon- 
ner  també  admirable  de  naturalitat;  no  obs¬ 
tant,  tinch  de  repetir  lo  que  deya  l’altre 
dia:  certas  vacilacions  denotan  falta  d’estudi 
del  paper,  qu’en  ella  com  en  tothom  son  im¬ 
perdonables.  En  Borràs,  salvant  petits  de¬ 
talls  d’entonació  en  determinats  moments  en 
que'l  personatje  s’exaha,  també  estigué  ben 
just.  En  Capdevila  més  serio  de  lo  que  acos¬ 
tuma.  Y’is  dos  joves,  la  Delhóm  y’l  que  feya 
d’Agustinet,  ben  discrets.  Els  demés-arrodo- 
niren  el  conjunt,  excepció  feta  d’en  Marti, 
que  desentona  ab  sos  crits  sempre  monòtons 
e  inexpressius.  La  escena  ben  presentada. 


L’ALOJA 

Al  amichLl.  Balcells. 

Tornan  d’estudi,  tots  dosets,  pel  cami  de 
la  salzareda,  tot  perseguint  las  papallonas 
color  de  sofre  que  cercan  hostatje  nocturn 
giravoltant  pel  salvial  florit. 

El  barret  de  palla  penjant  a  la  espatlla,  els 
cabells  daurats  onejant  al  vent  que’ls  embu¬ 
lla,  sense  caborias,  ni  penas,  ni  recorts, 
qu’alegra  va  la  gentil  parella! 

De  sobte’ls  bessons  sospenen  sas  riallas. 
Entre’ls  remors  del  capvespre  que  s’atansa, 
puja  vers  ells,  de  las  margenadas,  una  mú¬ 
sica  dolsa  y  armoniosa  com  un  cant  de  se- 
rafí. 

— L’aloja!  L’aloja! — cridan  a  la  una’ls  pe- 
titets;  y  agafantse  las  mans,  devallan  cap  al 
llach,  corrent  a  travers  dels  sàlzers,  doble¬ 
gant  violetas  y  margaridoyas  ab  el  trepitj 
lleuger  de  sos  peuhets  descalsos. 


Pel  cami  troban  un  llenyater  que  tallava 
un  vell  sàlzer  corcat  y  qu’ha  sospés  el  des- 
traleig  pera  escoltar  també.  Veu  als  bessons 
y’is  hi  diu  ab  veu  aspra: 

— ^Ahónt  anéu  tan  depressa,  maynada? 
; A  sentir  el  cant  de  l’aloja?...  Es  una  beney- 
ta:  canta  la  Esperansa  y  no  hi  hà  perdó  pera 
ella. — 

Els  germanets  ho  senten,  mes  no’s  detu- 
ran;  y  mentres  tornan  a  ressonar  en  la  es¬ 
pessor  de  la  salzareda’ls  cops  lents  de  la  des¬ 
tral,  van  acostantse  al  llach. 

Poch  avans  d’arribarhi,  topan  ab  la  vella 
Laya  ab  son  faldelli  apedassat,  son  rostre 
solcat  per  fondas  arrugas  y  sos  ulls  de 
boja  que  brillan  com  safirs.  Anys  hà  que 
va  errant  per  las  margenadas,  filant  ab  son 
fus  ple  de  llana  més  blanca  y  flonja  que  las 
bolvas  de  la  neu  ab  que  l’hivern  vesteix 
aquellas  montanyas. 

La  vella  va  murmurant: 

—  Canta,  canta  l’aloja  boja,  l’aloja  boja! 
Canta  la  Esperansa  y  no  pot  ésser  salvada  ni 
tenir  perdó.  Anéu,  maynada,  digueuli  que  de 
res  li  servirà’l  seu  cant. — 

Els  bessons  passan  aprop  de  la  jaya,  s’atu- 
ran  uns  segons  miràntsela  ab  curiositat,  re¬ 
prenent  la  marxa  y  arriban  aprop  de  l’aygua. 
En  aquella  quietor  de  la  vesprada,  el  llach, 
voltat  de  verdas  montanyas,  apar  un  espill 
geganli  o  una  gran  esmeragda. 

Sota  l’arbre  de  las  llegendas,  qu’agita  sa 
grisenca  cabellera,  en  mitj  dels  jonchs  florits 
ab  plomalls  de  flors  rosadas,  s’està  asseguda 
l’aloja,  polsant  sa  lira.  Canta  la  dolsa  Espe¬ 
ransa: 

Sols  ella’m  dona  vida, 
sols  ella  apaybaga  mon  torment. 

La  túnica  que  vesteix  la  dona  d’aygua, 
d’un  vert  esblaymat,  ab  iris  blanchs,  s’extén 
entorn  d’ella  sobre  l’herba  humida;  sos  ulls 
clars,  de  la  claror  y  transparència  de  las 
ayguas  del  llach,  s’alsan  al  cel  mentres 
canta. 

Més  blanchs  que  llassemins,  sos  dits  pol- 
san  las  cordas  d’or  de  la  lira  d’evori,  y  men¬ 
tres  son  cant  d’Esperansa  s’enfila  per  l’espay 
barrejantse  ab  el  dels  oronels,  son  rostre 
hermós  se  fa  més  plàcit,  el  rastre  del  dolor 
s’hi  va  fonent,  las  arrugas  del  front  s’esbor- 
ran,  e  irradia  en  sas  faccions  una  expressió 
de  dolcesa  inefable. 

Canta  la  Esperansa. 

Els  bessons  la  escoltan  agafats  de  la  mà, 
y  tot  d’una,  inconscients,  fent  de  sas  veuhe- 
tas  argentinas  acerada  daga,  li  diuhen: 

— Aloja,  ;per  qué  cantas  la  Esperansa  si 
tots  diuhen  que  no  tens  perdó  y  no  pots  és¬ 
ser  salvada? — 

Un  gemech  que  corprèn  als  bessons  tren¬ 
ca  la  dolsa  cansó;  la  lira  d’evori  cau  so¬ 
bre  l’herba  florida,  y’l  rostre  trasmudat  de 
l’aloja’s  gira  cap  als  ignocents  butxins  que 
acaban  de  despertaria  de  son  bell  somni 
d’Esperansa. 

Las  llàgrimas  omplen  sos  ulls,  y  sobre 
son  pit  que  sospira  fondament  acota’l  cap 
ab  dolorós  desconhorl. 

Els  bessons  comprenen  que  sas  paraulas 
han  ferit  a  l’aloja,  la  pobra  aloja  que  cantava 
cada  vesprada  la  Esperansa  vora’l  llachl 

S’agafan  altre  cop  de  la  mà,  y,  cots  els 
capets,  tristoys,  capficats;  perduda,  esvanida 
sa  alegria,  se’n  tornan  pel  mateix  cami  de  la 
salzareda,  sense  dirse  un  mot. 

Aixís  arriban  a  casa.  Sa  mare,  asseguda 
al  banch  del  porxo,  fila  aprop  del  pare  qu’ab 
un  ganivet  talla  y  neteja  vimets  y  jonchs 
pera  ferne  paners. 

En  las  caronas  rosadas,  els  culpables  hi 
duhen  escrita  la  relació  d’una  malifeta,  y 
sota  l’esguart  dels  pares  acotan  més  el  cap. 

— {Quina  n’heu  fet  avuy? — demana  la 
mare  mentres  fa  voltar  el  maset. — (Com  tor¬ 
neu  tan  tart  d’estudi?  — 

El  pare  no  parla,  mes  sos  ulls  severs  te¬ 
nen  aytal  eloqüència,  que  treuhen  d’un  cop 
la  confessió  del  pecat. 

Son  front  s’arruga,  sa  veu  s’alsa  dura  diri- 
gintse  als  menuts  que  tremolan. 

—  Senyor!...  Qu’enfadat  està’l  pare!... — 

— cAixó  heu  fet?  Sou  uns  malvats!  ^No  sa- 
béu  que’l  més  gran  dels  crims  es  treure  la 
Esperansa  dels  desgraciats?  ^Per  qué  no  ha 
d’ésser  salvada  l’aloja,  si  està  penedida  d’ha¬ 
ver  pecat?  Ella  serà  perdonada,  jo  vos  ho 
dich! — 

Els  bessons  alsan  els  caparrons  daurats 
mirant  fit  a  fit  al  seu  pare.  Han  comprés  lo 
que  deuhen  fer,  y  sense  dirse  una  paraula 
tornan  a  agafarse  de  la  maneta  y  se’n  van 
altre  cop  corrent,  corrent,  atravessant  la  sal¬ 
zareda  més  ombrivola,  y  arribant  per  fi  vora 
l’aygua,  casi  sens  alé. 


Allà  baix,  sota  l'arbre  de  las  llegendas,  en¬ 
cara  hi  troban  l’aloja  en  l’actitut  desolada 
en  que  l’havían  deixada  pochs  moments 
avans. 

La  lira,  muda,  jau  a  terra  entre’ls  lliris. 

—  No  ploris,  aloja,  no  ploris  més  —  diu¬ 
hen  els  bessons  ab  sas  veuhetas  pantejants. 
— El  nostre  pare,  que  tot  ho  sab  y  no’ns 
ha  enganyat  may,  diu  que  tu  també  seràs 
salvada. — 

L’aloja  s’estremeix.  Alsa’l  cap  agitant  sa 
cabellera  d’or  pàlit  coronada  de  lliris  d’ay- 
gua;  tímidament,  sos  ulls  verts  se  fixan  en 
aquells  que  tan  crudels  han  sigut  pera  ella. 
Sembla  no  créurels! 

—  Sí,  si, — repeteixen  els  bessons: — canta 
la  Esperansa,  aloja,  canta  la  Esperansa  y  se¬ 
ràs  salvada. — 

El  rostre  hermós  de  la  dona  d’aygua  res- 
plandeix  altra  volta;  sos  dits  se  posan  a  pol¬ 
sar  la  lira  d’evori,  y  son  cant  divi  torna  a  en- 
filarse  per  l’espay,  més  dols,  més  armoniós 
qu’avans. 

Els  bessons  se'n  tornan  cap  a  casa,  el  cor 
lleuger  y’l  somris  als  llabis,  acompanyats 
pel  ressó  del  cant  de  l’aloja. 

El  sol  ja  havia  caygut  darrera  la  carena, 
mes  sa  llum  banyava  encara  la  vall,  rosant 
els  núvols,  rosant  l’aygua,  rosant  la  corona 
de  pinabets  de  las  montanyas. 

Els  aucells,  enniuhats,  no  s’adormian  sen¬ 
tint  l’aloja,  y  muts,  frisant  d’alas,  acostavan 
sos  bechs  besantse  ab  més  amor. 

Y  la  gent  d’aquells  encontorns,  que  may 
havia  sentit  uns  cants  tan  dolsos,  se  dema¬ 
nava  quin  benfet  remerciava  la  terra  al  cel 
ab  aquell  himne  tan  bell. 

L.  Escardot, 


MARXA  GUERRERA 

D’orient  la  llum  rosada 
encén  el  cel  dormit: 
el  perfumat  alé  de  la  primera  ayrada 
s’esmuny  pel  bosch  florit. 

Dormint  sobre  l’herbatje 
peons  y  cavallès, 

obren  llurs  ulls  cansats  al  rebre  entre’l  fullatje 
de  l’auba’l  pàlit  bes. 

Als  tochs  d’aràm  responen 
del  bosch  els  ressons  purs, 
melangiosos,  suaus;  s’abrassan  y  confonen 
milers  d’accents  obscurs. 

La  plena  sinfonía 
dels  nius  y  dels  clarins 
esdevé  discordanta  y  feixuga  armonía, 
perdentse  bosch  endins. 

Topan  escuts  y  sabres, 
renillan  els  cavalls; 

y  va  creixent  arreu  y  ve  a  travers  dels  arbres 
el  clamoreig  dels  galls. 

Y  s’ou  a  gran  distancia 
— com  infinit  concert  — 
la  sorollosa,  ferma,  robusta  dissonància 
que  llensa’l  bosch  despert. 

El  camp  s'alsa  depressa 
a  un  toch  d’agut  clarí  ^ 

y  entre  cops  de  metall,  renills  y  crits,  se  vessa 
sobre  l’ample  camí. 


NOVAS 

Demà  divendres  cumpleixen  vint  anys  de 
la  mort  del  gran  Ricart  Wagner.  Pera  con- 
memorar  aquest  fetxa,  r«Associació  Wagne¬ 
riana»  celebrarà  una  íestivitat  choral  y  or- 
questal,  de  quina  importància  poden  judicar 
nostres  llegidors  pel  següent  programa: 

Tannhauser  :  Overtura  reformada  per 
Wagner;  Bacanal ,  i d . ,  id.,  id.  (escena  I  del 
acte  I),  pel  chor  de  donas;  Preludi  del  ac¬ 
te  III;  Recitat  de  Wolfram  (escena  I),.  pel 
bariton  Joseph  M.a  Segura;  Cant  dels  pele¬ 
grins  (id.),  pel  chor  d’homes 

Parsifal:  Consagració  del  Gral  (quadro  II 
del  acte  I,  refós  pera  concerts),  pels  tres 
chors  disposats  com  ordena  l’autor. 

En  lloch  preferent  d’aquest  número  publi- 
quém  la  traducció  que  d’aquest  grandiós 
quadro  ha  fet  en  Xavier  Viura,  ab  la  coope¬ 
ració  del  mestre  Ribera. 

El  passat  dijous  celebrà  l’Orfeó  Català  un 
concert  extraordinari  en  el  teatre  de  Nove¬ 
tats,  donantse  a  coneixe  al  públich  las  com¬ 


Es  l’hora  en  que  l’alosa 
canta  a  la  dolsa  llum: 

l’hora  en  que  la  viola,  al  pur  matí  desclosa, 
exhala  son  perftím. 

El  clam  de  las  trompetas 
y’is  tochs  sechs  dels  tabals 
escampan  voladurias  espessas  d'orenetas, 
alosas  y  pardals. 

Els  braus  guerrers  devallan 
de  la  vall  gerda  al  fons; 
els  sent  el  ventijol,  s’esporugueix,  y  callan 
sas  matinals  cansons. 

La  vall  gerda's  deixonda 
del  sol  als  tebis  raigs; 

lleugera,  entre  las  flors,  dansa  la  gaya  ronda 
dels  papallons  de  maig. 

Vibran  forts  batechs  d’alas 
y  xerroteigs  de  bechs; 

llurs  himnes  al  gran  sol  comensan  las  cigalas 
vora’ls  canyers  dels  rechs. 


Mes  avantl  Cóin  s’extenen 
els  alarbs  pel  voltant! 

Las  primeras  sagetas  de  forta  ptía  venen 
furiosament  xiulant. 

• 

Un  clamoreig  horrible 
s’alsa  inmens,  insensat. 

S’apaga  de  la  vall  el  murmuri  apacible 
y  comensa’l  combat. 

Francesch  Oliver 


posicions  estrenadas  en  el  concert  que,  no  fa 
molts  dias,  dedicà  l’esmentat  Orfeó  a  sos  so¬ 
cis  protectors. 

El  concert  valgué  al  mestre  Mil let  y  als 
orfeonistas  els  aplaudiments  justissims  ab 
que  son  sempre  festejats  pel  públich,  essent 
també  ovacionat  el  mestre  Nicolau  després 
de  la  execució  de  sa  glosa  sobre’l  cant  popu¬ 
lar  El  noy  de  la  mare ,  que,  ab  La  mort  del 
escolà  y  La  Mare  de  Deu ,  quedarà  com  una 
de  las  més  hermosas  cansons  catalanas. 

Acabà’l  concert  ab  l’himne  Els  Segadors , 
que  tothom  escoltà  a  peu  dret. 

La  comissió  organisadora  de  las  Conferen- 
cias  Zola,  del  «Ateneu  Barcelonès»,  ha  pu¬ 
blicat  un  fascicle  en  el  que  s’hi  contenen  la 
Lettre  à  la  jeunesse  de  Zola,  el  discurs  lle¬ 
git  en  l’acte  del  sepeli  del  gran  home  per 
Anatole  France,  un  altre  trevall  d’en  Alfret 
Calderón,  y  ademés  la  llista  de  las  obras  del 
eminent  novelista  francès.  En  las  primeras 
planas  s’hi  anuncian  las  set  conferencias  so¬ 
bre  Zola  qu’han  comensat  ja  al  Ateneu.  Els 
conferenciants  son  els  senyors  Valentí  Camp, 

Camprodon,  Antich,  Garriga  Massó,  Hur- 
tado  y  Miró,  Vendrell,  y  nostre  company  de 
redacció  Emili  Tintorer. 

La  primera  conferencia  la  donà  en  San¬ 
tiago  Valentí  Camp  el  passat  divendres 
día  6,  y  versà  sobre  «El  Naturalisme  en  la 
Literatura.»  Estudiant  la  personalitat  artís¬ 
tica  de  Zola,  digué  que  sa  vestidura  empí¬ 
rica  amagava  sa  exaltació  idealista,  qu’en  sas 
obras  no  sempre  s’observavan  els  preceptes 
per  ell  preconisats;  que  la  síntesis  de  sas 
obras,  qu’es  lo  que  revela  l'esperit  del  gran 
artista,  ens  dona  exemple  de  cóm  dismi- 
nuheix  la  influencia  del  medi  social  en  l'in¬ 
di  viduu  a  mida  que’s  fa  refinada  y  complexa 
una  societat.  Per  aixó  cal  estudiar  al  indivi- 
duu,  perque  coneixent  las  analogias  de  sa 
vida  ab  la  de  las  sevas  obras^  compendrém 
fins  a  quin  punt  ha  cristallisat  en  ellas,  y, 
penetrats  de  medi,  veurém  tot  lo  que’l  geni 
té  d’individual  y  d’irreductible. 

El  conferenciant  fou  molt  aplaudit  per  la 
distingida  concurrència. 

Hem  tingut  ocasió  de  veure  una  reproduc¬ 
ció  de  la  ofrena  que'l  «Centre  Catalanista 
Graciench»  ha  fet  al  «Centre  Català»  de 
Sant  Feliu  de  Guíxols,  com  a  recort  dels 
Jochs  Florals  celebrats  en  aquesta  vila'l  día  7 
del  prop  passat  desembre.  Consisteix  en  una 
artística  placa  en  la  que  hi  campeja  l’escut 
de  Catalunya  que  figura  en  el  sagell  del 
«Centre  Catalanista  Graciench». 

Publicacions  rebudas: 

El  Rey ,  esbós  de  comèdia  moderna,  origi¬ 
nal  de  March  Jesús  Bertràn.  No  farém  critica 
d’aquesta  obra  dramàtica,  puig  no  entra  en 
nostra  costúm  no  haventla  poguda  apreciar 


encara  en  el  teatre,  sinó  sols  en  el  llibre.  Sa 
lectura  ha  sigut  pera  nosaltres  forsa  suges- 
tiva,  y  ab  tot  y  convenir  ab  l’autor  en  que 
l’obra  es  sols  un  esbós  de  comèdia,  la  idea 
qu’entranya,  exposada  sobriament  en  varias 
escenas  de  gran  intensitat  emotiva,  ens  fa 
pensar  en  un  molt  probable  éxit  sobre  las 
taulas,  si’ls  intérpretes  fossin  artistas  de  de¬ 
bò.  L’obra  es  una  forta  diatriba  contra  las 
falsas  grandesas  que  matan  la  vera  dignitat 
del  home,  y  tota  ella  respira  veritat  y  huma¬ 
nisme.  Es  d’esperar  que  un  altre  día  l’autor 
no  s’acontenti  ab  fer  un  esbós  com  aquest, 
sinó  un’obra  complerta,  puig  creyém  que  no 
li  mancan  condicions.  Preu,  2  pessetas. 

Fantasia  Catalana  sobre  motius  populars, 
original  d’en  J.  Planas  y  Font.  La  Fantasia 
està  discretament  armonisada,  peró’ls  mo¬ 
tius  escullits  no’ns  semblan  pas  dels  més 
bells  e  inspirats  de  nostra  música  popular. 
Ha  sigut  editada  per  l’establiment  «El  Arte 
Musical»,  y’s  ven  a  2  pessetas. 

Juventud ,  revista  setmanal  que  veu  la  llum 
a  València  y  que’s  distingeix  per  la  valentia 
dels  trevalls  que  publica,  deguts  a  reputats 
escriptors. 

Catalunya.  Ha  visitat  nostra  redacció 
aquesta  novella  revista  catalana  quins  pri¬ 
mers  números  estàn  elegantment  presentats, 
essent  notable  la  llista  de  colaboradors,  com 
també  alguns  dels  trevalls  publicats. 

Minerva ,  butlletí  mensual  de  propaganda 
de  la  imprenta  de  Salvador  Bonavía. 

Catalunya-París ,  portaveu  del  «Centre  Ca¬ 
talà»  de  París:  nova  publicació  ab  que  varis 
catalans  residents  en  la  capital  de  Fransa 
cooperan  a  l’obra  de  restauració  deia  perso¬ 
nalitat  de  Catalunya. 


Fidel  Giró,  impressor.  —  Carrer  de  València,  31 1 

Els  trevalls  se  pu'blican  baix  la  exclusiva  responsabilitat  de  sos  autors. —  No  s’admeten  els  que 
no  sían  inèdits.  —  No’s  tornan  els  originals  —  Se  donarà  compte  de  las  obras  rebudas  en  aquesta 
redacció,  y  de  las  qu’ho  mereixin  se’n  farà  crítica. 

PREUS:  DE  SUSCR1PCIO 


CATALUNYA:  Un  any .  8  Pessetas. 

»  Mitj  any . . .  4  5°  * 

»  Trimestre . . .  2*25  » 

ALTRAS  REGIONS  D’ESPANYA.  Un  any .  8  » 

EXTRANGER:  Un  any .  10  Franchs. 

Número  corrent .  20  Cèntims. 

»  atrassat,  ab  folletins .  4°  » 

»  »  sense  folletins .  25  » 


El  número  corrent  sense  folletins  no’s  ven. 


Redacció  y  Administració: 

Plassa  del  Teatre,  6,  entressol. 


NÚMERO  CORRENT . 20  CÈNTIMS. 

»  ATRASSAT,  AB  FOLLETINS .  .  40  » 

»  >  SENSE  FOLLETINS.  25  » 


SUMARI: 

Insistim,  per  Lluís  Via.— Per  ull  de  garbell,  per  Emili 
Tintorer.— El  XX  aniversari  de  la  mort  de  Wagner 
a  Barcelona,  per  Geroni  Zanné.— El  metje  nou  en 
Telm  Palau,  per  F.  Pujulà  y  Vallés.— Amor,  per 
J.  Novellas  de  Molins.  —  Manifest  de  l’assooiació 
«Catalunya  Federal».— Novas. 

FOLLETÍ: 

MARINES  Y  BOSCATJES,  per  Joaquim  Ruyra.  — 
Plech  6. 

NATURA,  per  John  Ruskin,  traducció  de  Cebrià  Mon¬ 
toliu.  -Cuberta. 

INSISTÍM 

La  gran  trascendencia  del  actual  desvetlla¬ 
ment  de  Catalunya  la  observém  no  sols  en  la 
societat  catalana,  fortament  impressionada 
per  las  corrents  de  vida  nova  qu’aniràn  dig- 
nificantla  de  dia  en  dia,  sinó  fins  en  els  petits 
detalls  que  informàn  la  desastrada  política 
d’aquest  Estat.  El  Catalanisme  es  ja  una  ob¬ 
sessió  pera’ls  politichs  centralistasy  per’aque- 
11a  prempsa  qu’en  tàcit  contuberni’ls  ajuda  a 
desballestar  el  pais,  y'l  problema  catalàn ,  que 
no  poden  entendre,  en  totas  ocasions  se’ls 
apareix  com  un  fantasma.  Ara  perque  Barce¬ 
lona  reclama  una  zona  neutral,  ara  per  fas, 
ara  per  nefas,  la  hidra  del  separalismo  surt 


sempre  a  relluhir,  donchs  aytal  sepa/atismo 
ja  es  clixé  consagrat  en  aquest  pais  dels  cli¬ 
xés  y  dels  jochs  de  paraulas,  de  la  mano  ocul¬ 
ta  de  la  Reacción ,  de  la  Libertad  ab  trajo  de 
figuranta,  dels  toreros  y  de  las  nóminas. 

S’ha  dit  y  s'ha  repetit  cent  voltas  per 
aquells  enemichs  que’ns  volen  restar  impor¬ 
tància,  com  també  per  molts  catalanistas 
dels  més  convensuts,  qu’ara  l’ésser  catala¬ 
nista  es  una  moda,  que  molts  se’n  diuhen 
perque’ls  hi  convé  y  claudicaran  quan  els  hi 
sembli,  y  que’ls  inconscients  claudicaran  a 
son  torn  quan  els  hi  passi  la  fal·lera.  Es  pre¬ 
cís  veure  clar  lo  que  pugui  haverhi  de  veritat 
en  tal  afirmació,  y  en  conseqüència  trevallar 
fent  qu’aumenti’l  número  dels  catalanistas 
sincers,  a  fi  de  no  seguir  el  joch  als  del  cen¬ 
tre,  que  per  uns  o  per  altres  medis,  a  lo  que 
tiran  es  a  promoure  entre  nosaltres  lluytas 
xorcas  que’ns  restin  forsas,  pera  que,  a  la 
llarga,  vingui  la  indiferència  y  la  consegüent 
desfeta  en  nostre  camp. 

Realment  Catalunya  es  massa  rica,  té 
massa  ideals  y  veu  massa  clar  en  els  seus  in¬ 
teressos  pera  que  sos  enemichs  no  li  tirin 
l’esquer  sempre  que  puguin,  ja  enredant  la 
qüestió  social,  ja  promovent  lluytas  atavicas 
qu’en  nom  del  amor  negan  l’amor,  qu'en 
nom  del  progrés  desmenteixen  el  progrés, 
qu’eternisan  el  fanatisme  y  l’endarreriment 

moral  de  las  rassas  y  que  son  la  caracteristi- 
cadels  paissos  meridionals  y  especialment  de 
la  Espanya  històrica,  aqueixa  gloriosa  terra 
de  moros  ahont  sempre  s’ha  predicat  fana¬ 
tisme  ab  el  nom  y  disfressa  de  llibertat. 

El  Catalanisme  ha  aparegut  quan  Catalu¬ 
nya,  havent  trevallat  y  prosperat,  comensa  a 
tenir  conciencia  de  lo  qu’es  y  val;  ha  apare¬ 
gut  com  nova  acció  civilisadora  per’ajudar- 
nos  a  assolir  la  plenitut  cobdiciada;  ha  apa¬ 
regut  pera  fernos  veure  tot  l’endarreriment 
que  suposan  certas  lluytas  propias  de  secta¬ 
ris  e  indignas  d’un  poble  gran  y  sà,  molt 
més  si  qui  las  fomenta  es  un  adversari 
trampós  com  casi  tots  els  governants  del 
centre,  o  un  fanàtich  ignorant,  o  un  pobre 
superbiós  ab  el  cap  ple  de  fum  y’l  cor  vessant 
enveja.  iCóm  no  ha  d’ésser,  donchs,  el  Cata¬ 
lanisme  una  obsessió  pera’ls  del  centre  y 
pera  tota  mena  de  vividors,  y  cóm  no  han  de 
procurar  anorrearlo  per  tots  els  medis,  ja 
apelant  a  despóticas  midas  que’ls  permetin 
digerir  en  calma  y  pagar  las  nóminas  de 
tants  y  tants  empleats,  ja  encalabrinant  els 
ànims  del  poble  mercès  a  pactes  ab  unitaris 
estrets  y  absoluts,  encara  que  republicans  se 
diguin,  y  ab  llibertaris  que’s  venen? 

Catalunya,  mercès  a  son  trevall,  va  fentse 
ricay  va  tenint  aspiracions.  Naturalment,  ne¬ 
cessita  expansió  a  son  comers,  aixamplament 
de  las  fitas  que  l’oprimeixen.  Y  llavors  ve 
l’atiar  l'odi  del  quart  estat  contra’l  capital, 
gros  o  petit,  al  que’s  vol  posar  entre  dugas 
obstruccions:  la  del  centre  v  la  d’aquells  tre- 
valladors  que  s’han  deixat  alucinar  y  que,  ab 
tol  y  anar  progressant,  molt  o  poch,  de  día  en 
día,  oblidan  que  l’aument  de  sou  que’ls  ne- 
gan  sos  principals  no  sempre  va  a  las  caixas 
d’aquests,  sinó  que’s  traduheix  en  els  tributs 
y  gravaments  que  forman  el  presupost  pera 
mantenir  a  tants  y  tants  pobres  de  levita 
qu’en  munió  inmensa  acudeixen  a  las  ofici- 
nas  del  Estat  y  com  a  llops  famolenchs  se  ba- 
rallan  cada  cop  qu’ha  d’adjudicarse  alguna 
plassa  vacant  ab  el  sou  de  1.000  o  1.500  pes- 
setas  anyals.  Mil  voltas  més  pobres  ells  que’ls 
nostres  obrers;  mil  voltas  més  pobres  perque 
pera  progressar  no  tenen  més  iniciativas  que 
l’art  del  espedienteig,  ni  més  ideal  que  la 
propina. 

L’obrer  català  té  prou  seny  pera  fersen 
carrech,  y  per’xó  no’s  decideix  a  secundar 


l’obra  dels  enemichs  de  Catalunya.  La  supo¬ 
sada  agitació  de  nostre  element  obrer  no 
es,  donchs,  en  els  actuals  moments,  promo¬ 
guda  pels  mals  capitalistas,  sinó  pels  mals 
governs  y  per  aquella  gent  que  desde  la 
oposició,  pel  compte  que  li  té,  fa’l  joch  dels 
forasters  congriant  odis  entre  germans.  Y  no 
es  que  vulguém  negar  importància  a  la  qües¬ 
tió  social,  latent  ara  com  sempre,  creixent 
sempre  las  necessitats  al  ensemps  que’ls 
guanys,  havent  existit  y  existint  explotadors 
y  victimas,  déspotas  quin  poder  s’ha  de  mer- 
mar  y  esclaus  als  qu’es  necessari  redimir, 
tant  avuy  qu’abundan  els  anarquistas  ver- 
gonyants  (mal  encuberts  ab  el  títul  de  lliber¬ 
taris),  com  en  aquells  temps  en  que  trastor¬ 
naren  el  món  las  prédicas  contra  l’egoisme 
dels  richs  y  la  gran  anarquia  mansa  de  Jesús 
de  Galilea.  Peró  avuy  com  avuy  Catalunya 
deu  permaneixe  serena,  coneixent  sos  mals  y 
procurant  remeyarlos  sense  torce’l  veritable 
camí  devant  de  las  imposicions  dels  redemp¬ 
tors  de  per  riure,  dels  fanàtichs  0  dels  mal¬ 
vats  que  volen  enderrocar  la  nostra  obra  de 
vera  llibertat  y  emancipació.  No  hem  de  pa¬ 
rar  fins  que’l  poble  ho  vegi  clarament  que 
pel  seu  bé  trevallém  al  predicar  l’odi  als  vi¬ 
cis  del  centre  y  l’amor  y  la  concordia  entre’ls 
bons  fills  d’aquesta  Catalunya  quina  autono¬ 
mia  desitjém,  com  desitjém  la  de  totas  las 
classes  y  de  tots  els  individuus,  y  ab  ella 
son  progrés  y  mellorament. 

Pera  lograrho’ns  cal  la  unió  de  tots,  cada 
hu  ab  son  modo  d’ésser  y  ab  sas  opinions, 
pera  ferlas  valer  en  discussió  rahonada. 
Aqueixa  unió,  que’ns  ha  de  portar  a  la  solu¬ 
ció  de  totas  las  qüestions  y  problemas, 
aqueixa  unió,  dihém,  es  lo  que  temen  y 
procuran  evitar  a  Madrid.  No’ls  hi  convé 
que’ns  entenguém  nosaltres  ab  nosaltres, 
y  l’autonomia’ns  la  negaràn  fins  y  a  tant 
qu’ab  la  unió  sapiguém  imposarnos. 

D’un  regim  fals  no’n  poden  eixir  bonas 
organisacions.  Las  lluytas  intestinas  devém 
evitarlas  sempre,  y  sobre  tot  quan,  com  ara, 
lo  que  més  las  justifica  es  l’interés  del  ene- 
mich  0  del  foraster,  que  difícilment  pot 
coneixe  nostras  necessitats  mellor  que  nosal¬ 
tres  mateixos.  Bé  es  veritat  que  cada  dia 
creix  més  el  Catalanisme,  yaixis  veyém  cóm 
va  aixamplantse  nostre  camp  y  cóm  van  en- 
tranthi  totas  las  classes,  altas  y  baixas,  a 

mida  que’s  perfeccionan,  a  mida  que  l’avens 
de  nostra  patria  va  elevant  el  nivell  moral  de 
tots  y  de  cada  un.  Aixó  si,  procurém  que’ls 
nous  adeptes  que’s  fassin  sian  gent  digna  y 
d’altas  miras,  però  dins  d’aytal  selecció,  el 
criteri  ha  d’ésser  ample  y  benèvol  pera  totas 
las  tendencias  a  fi  de  no  crear  prejudicis. 
Y  pera  que  sia  més  gran  la  germanor  entre’ls 
que  ja  aném  plegats  y’is  que  se’ns  reuniran, 
cal  fer  actes  que  demostrin  la  gran  significa¬ 
ció  democràtica  de  la  nostra  causa,  que  pot 
ésser  abrassada  per  homes  de  las  més  opo- 
sadas  ideas  religiosas,  politicas  y  socials,  ab 
tal  de  que  sian  autonomistas  convensuts  y 
trevallin  per  la  reivindicació  de  la  personali¬ 
tat  catalana. 

Enteném,  donchs,  que  s’imposa  la  celebra¬ 
ció  d’una  gran  Assamblea  autonomista  que 
convenci  al  poder  central  de  la  gran  virtuali- 
tat  de  nostras  doctrinas.  Comptant  aqueixa 
Assamblea  ab  la  representació  de  tots  els 
elements  del  autonomisme  catala,  acordarà 
tot  lo  convenient  pera  que  nostras  Bases  res¬ 
ponguin  en  un  tot  als  temps  presents  y  a  la 
grandesa  de  la  causa,  y  contribuhirà  a  fer 
creixe  encara  més  el  número  d'adeptes;  y 
malgrat  las  persecucions  sufertas,  el  poder 
central  y  tots  nostres  enemichs  se  convence- 
ràn  de  lo  contraproduhents  que  resultan  sos 
esforsos  pera  destruhirnos. 

La  Unió  Catalanista ,  qu’es  qui  deu  convo¬ 
car  aqueixa  Assamblea  magna,  donarà  aixis 
un  nou  exemple  de  civisme,  y,  després  de 
las  discussions  que  tinguin  lloch,  podrà  mos¬ 
trar,  modificadas  y  tot,  més  gloriosas  que 
may  las  sevas  Bases,  quins  principis  essen¬ 
cials  no  poden  morir. 

Repetim  lo  dit  avans.  El  camp  del  Catala¬ 
nisme  va  aixamplantse,  y  va  entranlhi  més 
gent  a  mida  que  s’eleva’l  nivell  moral  del  po¬ 
ble.  Es  més  que  probable,  donchs,  que’ls  acorts 
que’s  prenguin  en  dita  Assamblea  aumentin 
encara  més  la  simpatia  que’ls  partits  afins 
senten  per  nostra  idea.  La  gran  tasca  que’l 
Catalanisme  deu  realisar,  es  treure  de  Ca¬ 
talunya  ’l  bizantinisme  que  a  tots  els  par¬ 
tits  informa  en  més  o  en  menys,  desde’Is 
més  retrógrados  al  més  avensats ,  donchs  a 
tots  els  veyém  influhits  per  convencions  se¬ 
culars,  preocupacions  y  apriorismes  ben  tris¬ 
tos  que’ls  fan  definir  lo  indefinible,  oblidar  lo 


principal  y  petrificarse  en  lo  secundari,  com 
per  exemple  en  las  formas  de  govern  qu’han 
de  convenir  més  als  pobles  y  als  individuus, 
quan  la  personalitat  d’aquests,  ofuscada  per 
tants  vicis  histórichs  y  per  tants  jacobinis- 
mes  com  se’n  derivan,  no  s’ha  manifestat 
prou  neta  encara  pera  dir:  «aquesta  forma 
vull))  0  «aquesta  altra  es  la  que’m  convé));  y 
es  que,  en  conclusió,  no’n  vol  cap,  perque 
essent  las  formas  de  govern  medis  per’arri- 
bar  a  un  fi,  son  sempre  cosa  relativa  y  aco- 
modaticia.  En  rigor  no  la  hem  trobada  enca¬ 
ra  la  forma  de  govern  que  millor  va  a  la 
dignitat  del  home,  sens  dubte  perque  cap 
n’hi  convé  y  perque,  no  essent  l’home  perfec¬ 
te,  totas  seràn  sempre  circunstancials. 

El  mal  dels  partits  politichs  espanyols  es 
aquest:  molts  somnis,  moltas  definicions, 
molts  conceptismes  y  res  de  pràctich.  Qui 
molt  abrassa  poch  estreny.  Per’xó’l  Catala¬ 
nisme  cuyda  de  no  confondres  ab  uns  y  ab 
altres  (en  la  confusió  està  la  desaparició); 
tampoch  vol  que’s  confonguin  ells  ab  ells;  lo 
que  vol  es  que  tots  conservin  sa  personalitat 
y  aspiracions,  y  unir  en  lo  que  convingui  als 
que  per  demunt  de  tot  son  autonomistas ,  que 
aquest  nom  ja  ho  diu  tot  pera  que  s’enten¬ 
guin  els  que  volen  tots  els  drets  pera’ls  po¬ 
bles  y  pera’ls  individuus.  (Y  es  clar  que 
Joventut,  particularment,  sempre  lluytarà 
més  acostada  als  republicans  federals,  per 
exemple,  que  no  pas  a  uns  altres.) 

Aixis  en  la  pròxima  Assamblea,  al  fer  mo¬ 
dificacions  en  las  Bases,  se  donaràn  probas 
de  seny  no  complicantlas  ab  afegiduras  y 
salvetats,  suprimint  aquestas  ab  esperit  ben 
ample,  treyent  tot  lo  que  pugui  fer  nosa  a 
alguns  0  a  molts.  Simplificar:  heusaqui  lo 
qu’ha  de  fer  el  Catalanisme  en  aquesta 
Assamblea.  Hem  dit  mil  vegadas  que  nostra 
causa  està  per  demunt  dels  partits  en  lo  que 
tenen  de  teórichs,  de  sectaris  y  d’irritables. 
El  credo  autonomista,  donchs,  no  ha  d’ésser 
estret,  peró  ha  d’ésser  senzill  a  exemple  de 
la  Naturalesa,  que,  com  més  senzilla  y  més 
serena  la  veyém,  ens  apar  més  gran. 

PER  ULL  DE  GARBELL 

Després  de  vuyt  dias  de  feyna,  s’ha  fet 
justícia.  La  Cecília  Aznar  ha  sigut  condemp- 
nada  a  mort.  Els  magistrats,  advocats  y  de¬ 
més  gent  de  toga  s’han  portat  honorable¬ 
ment:  quan  els  uns  deyan  blanch ,  els  altres 
deyan  negre.  Els  jurats,  complerta  sa  mis¬ 
sió  augusta  y  democràtica,  han  tornat  a  sas 
llars,  probablement  sense  cobrar  las  dietas  a 
que  tenían  dret.  Y  en  fi,  la  vindicta  pública 
ha  quedat  satisfeta. 

Personalment,  a  mi,  que  hi  soch  per  una 
petita  part  en  aquella  vindicta  pública — en 
la  proporció  de  i  a  18.000. 000  aproximada¬ 
ment — també’m  pertoca  una  petita  part  de 
la  satisfacció.  Mes  no  estich  del  tot  tranquil. 
La  lectura  del  fallo  del  jurat  m’ha  produhit 
algún  escrúpul.  Perque'l  qüestionari  de  pre- 
guntas,  a  que  ha  contestat  ab  una  convicció 
que  demostra  sa  gran  clarividència,  ab  tot  y 
trahir  una  molt  fina  ironia  curialesca,  no 
brilla  per  sa  claretat. 

La  primera  pregunta  es  un  model  en  son 
género: 

ijCecilia  Aznar  es  culpable  de  haber  inferido  à  Pas¬ 
cual  Manuel  Pastor  y  Pastor,  sirviéndose  de  un  instru¬ 
mento  contundente,  nueve  heridas,  todas  ellas  en  la 
cabeza  y  cara,  ocasionando  la  fractura  del  cràneo,  así 
como  de  la  apófisis  orbitaria  del  lado  derecho  con  tri— 
turación  de  los  huesos  de  la  nariz,  cogiendo  por  medio 
de  la  mano  izquierda  el  cuello  de  la  víctima  y  produ- 
ciendo  otras  heridas  en  la  garganta  con  fractura  del 
hívedes,  falleciendo  el  sefior  Pastor  a  los  pocos  instan- 
tes  de  un  cotraumàtico,  como  consecuencia  de  las  lesio¬ 
nes,  el  día  22  de  junio  de  1902  en  la  alcoba  del  senor 
Pastor  y  en  su  domicilio  de  la  calle  de  Fuencarral,  nú¬ 
mero  45,  de  esta  corte? 

El  jurat,  impertorbable,  ha  contestat: 
«Sí...  apófisis  orbitaria  Qqué  deu  ésser 
aixó?...)  el  coll  de  la  víctima  apretat  ab  la 
mà  esquerra...  fractura  del  hívedes  (?)...  y 
mort  d’un  cotraumàtico  (?).»  De  tot  ha  dit 
que  sí;  de  tot  aixó  es  responsable  la  Cecília; 
ni  un  punt  més,  ni  un  punt  menos.  cQué 
havian  de  dir  els  pobres  jurats?  Senzills  ni¬ 
nots  que  sols  poden  fer  anar  el  cap  amunt  y 
avall  pera  dir  si,  0  de  dreta  a  esquerra  pera 
dir  no!  Si  diuhen  no,  negan  la  evidencia 
d’un  crim.  Han  dit,  donchs,  si.  Sens  dubte 
al  dirho  s’hauràn  fet  un  petit  raciocini:  «Que 
tals  detalls  siguin  ó  no  certs,  poca  importàn¬ 
cia  té:  lo  essencial  es  el  crim,  y  aquest  està 
probat.»  Si  en  lloch  de  jurats  fossin  jutjes, 
no  hi  hauria  rés-  que  dir,  peró  com  a  jurats 


no  poden  raciocinar;  ells  sols  deuhen  esta- 
tuhir  fets.  Mes  admetent  que  raciocinessin, 
precís  es  confessar  qu’ab  un  xich  més  de  sus¬ 
ceptibilitat  y  d’escrúpul  avans  de  contestar  a 
una  pregunta  tan  comprometedora,  també’s 
podria  dir:  «Jo  no  puch  afirmar  ab  jurament 
solemne  lo  que  no  sé  de  cert,  lo  que  per  lo 
menys  es  molt  dubtós;  de  lo  que  jo  estich 
convensut  es  de  que’l  va  matar,  probable¬ 
ment  ab  una  planxa.  Fins  aqui  puch  afir- 
marho:  de  lo  demés,  jo  me’n  guardaré  prou!» 
Com  a  raciocini,  aquest  hauria  sigut  més 
humà. 

De  las  restants  preguntas  (el  lector  segura¬ 
ment  las  haurà  llegidas)  ne  resulta: 

Que  la  Cecilia  va  matar  a  n’en  Pastor  pera 
robar;  que  se’n  va  anar  a  una  arcoba,  va  mu- 
darse  la  roba,  etc.;  que  a  las  sis  l’amo  va 
trucar  la  campana  pera  que  li  portés  aygua 
calenta;  que,  al  portarli,  no  va  posar  a  terra’l 
rentamans,  ni  hi  va  haver  intents  deshones- 
tos,  ni  ell  va  intentar  agafar  un  bastó  pera 
defensarse;  que  ni  en  la  nit  del  21,  ni  may, 
havia  en  Pastor  fet  proposicions  deshonestas 
a  la  Cecilia,  ni  al  cometres  el  crim  se  trobava 
en  Pastor  dormint  en  son  llit  (pregunta  22), 
ni  descansant,  peró  despert  (pregunta  23). 
QCóm  deuria  estar?) 

Tot  aixó  ha  estatuhit  el  Jurat.  jPot  adme- 
tres  una  clarividència  semblant?  F’ora  de  Sa 
Santedat  el  Papa,  a  estonas,  0  fora  d’un  sub¬ 
jecte  hipnótich  en  funcions  d’endevinayre, 
jo  no  sé  de  ningú  que  pugui  afirmar  tan  cate¬ 
gòricament  fets  que  no  ha  presenciat  y  sobre 
els  que  las  opinions  divergeixen. 

Jo  crech  que,  en  el  cas  present,  els  senyors 
jurats  ab  sas  afirmacions  han  tocat  els  límits 
de  judici  temerari,  y  fins  es  possible  que, 
barrejat  ab  el  fallo,  s’hi  pugui  trobar  quelcom 
de  calumniós.  Evidentment,  si  hi  hà  un’altra 
justícia  més  alta  qu’en  sa  infalibilitat  pugui 
judicarnos  ab  verdadera  justícia,  jo,  magis¬ 
trat  del  tribunal  que  va  formular  el  qüestio¬ 
nari,  0  jurat  que’l  va  contestar,  no  estaria 
pas  del  tot  tranquil;  perque  pot  pesar  més  en 
la  balansa  d’aquell  que  diuhen  que  va  dir: 
«Perdonéu  las  injurias))  y  «Qui  estigui  lliure 
de  pecat  que  tiri  la  primera  pedra»,  pot  pesar 
més,  dich,  en  aquella  balansa  un  petit  judici 
temerari,  encara  que’s  refereixi  à  un  sér  mi¬ 
serable, que  tota  la  veritat  que  hi  pugui  haver 
en  el  fons  de  la  sentencia. 

Per  altra  part  jo  crech  que,  al  encarregar 
als  jurats  una  feyna  tan  secundaria  com 
l'afirmació  de  fets,  y  privalshi  de  coneixe 
las  conseqüencias  que  de  sas  afirmacions  po¬ 
den  resultarne,  se’ls  posa  en  una  situació 
d’esperit  molt  poch  a  propòsit  pera  que  pu¬ 
guin  condempnar  serenament. 

iNo  os  fiéu  de  sa  j u s t i c i a ?  ,-Per  qué  os  ha 
d’espantar  sa  misericòrdia? 


EL  XX.é  ANIVERSARI 
DE  LA  MORT  DE  WAG- 
NER  A  BARCELONA 

Identificats  com  estém  ab  l’((Associació 
Wagneriana» — y  no’s  prengui  aquesta  mani¬ 
festació  feta  ex  abundantia  cordis  per  l’unich 
móvil  de  nostres  elogis  —  ens  cal  avuy  cele¬ 
brar  ab  entusiasme  l'éxit  obtingut  pel  con¬ 
cert  que  tingué  lloch  el  passat  divendres, 
dia  13,  en  el  local  de  la  esmentada  «Asso¬ 
ciació)),  en  honor  de  la  memòria  de  Ricart 
Wagner,  qual  mort  ocorregué’l  día  13  de 
febrer  de  1883. 

Ab  dit  concert,  l’aAssociació  Wagneriana», 
ensemps  qu’ha  honorat  la  memòria  del  gran 
Mestre  de  Bayreuth,  ha  vingut  a  realisar  un 
acte  artistich  que  revela  la  seva  vitalitat  y 
demostra’l  seu  objecte:  l’estudi  y  la  propaga¬ 
ció  de  l’obra  de  Wagner.  S’ha  donat,  donchs, 
un  pas  importantissim  en  la  marxa  de  la 
«Associació»,  y  s’ha  complert,  encara  que 
d’una  manera  fragmentaria,  un  dels  propò¬ 
sits  dels  associats  al  agroparse:  l'audició  dels 
dramas  de  W’agner  en  llenguatje  català,  in¬ 
terpretats  per  artistas  catalans  y  ab  traduc¬ 
cions  fetas  à  conciencia  y  no  pera  resoldre 
dificultats  de  moment,  sense  cap  condició 
literaria. 

L’«Associació  Wagneriana»,  si  bé  satis¬ 
feta  del  éxit  alcansat,  no’s  creu  per’xó  haver 
assolit  el  fi  proposat  al  constituhirse;  ha  do¬ 
nat  no  més  que  un  reflexe  de  lo  qu'en  el  per- 
vindre  deu  realisar,  peró  ha  probat  qu’ab  fe, 
entusiasme  y  energía’ls  obstacles  desapa¬ 
reixen,  y  que  lo  qu’avuy  no  es  més  que  un 
somni,  demà  pot  ésser  una  realitat.  L’«Asso- 
ciació  Wagneriana»  s’haurà  aproximat  més 
als  seus  fins  —  y  a  n’aixó  aném  tols  —  quan 
hagi  posat  sobte  la  escena  al  menys  un  dra¬ 
ma  de  Wagner,  traduhit  al  català  e  inter¬ 

pretat  per  artistas  catalans  d’escola  wagne¬ 
riana. 

El  mestre  Ribera,  director  artistich  de  la 
«Associació  Wagneriana»,  ab  una  orquesta 
de  60  professors  y  ab  la  cooperació  del  barí¬ 
ton  Joseph  M.a  Segura,  alguns  solistas  y  la 
institució  musical  «Escola  Jordiana-Orfeó 
Canigó»,  que  dirigeixen  els  mestres  Domin¬ 
go  Mas  y  Serracant  y  Joan  Llongueras,  oferi 
als  associats  la  execució  de  la  Obertura  y  Ba- 
canal  de  Tannhàuser  (acte  1),  de  las  primeras 
escenas  del  tercer  acte  de  dit  drama  ( Preludi , 
Recitat  de  Wolfram  y  Cant  dels  Pelegrins)  y 
de  la  Consagració  del  Gral  ( Parsifal ,  qua¬ 
dro  II  del  acte  I,  refós  pera  concerts.) 

Qu’en  Ribera  es  un  director  d’orquesta 
notabilissim,  ja’ns  ho  havia  demostrat  altras 
vegadas,  peró  may  com  en  el  passat  concert. 
Ver  director  wagnerià,  sab  treure  dels  ele¬ 
ments  de  que  disposa  tot  el  partit  que  se’n 
pot  treure,  y  té  per  objecte  primer  de  son  tre- 
vall  artistich  la  interpretació  justa  de  l’obra 
dirigida,  respectant  sempre  ía  voluntat  del 
compositor  que  l’ha  creada:  no  es  en  Ribera 
dels  que  volen  posar  la  personalitat  del  di¬ 
rector  d’orquesta  devant  de  la  del  autor. 

La  Obertura  y  Bacanal  de  Tannhàuser  ob¬ 
tingueren  una  interpretació  admirable  per  la 
claretat  ab  que’s  sentiren  els  motius  que  la 
forman,  y  la  grandiositat  y  armonía  de  llur 
fusió.  La  darrera  (ampliació  magnifica  de 
l’antiga  Bacanal  estrenada  l'any  1845),  es  una 
superba  pàgina  lírica  d’un  color  y  d’un  relleu 
extraordinaris,  d’una  forsa  descriptiva  inten- 
síssima;  no  hi  hà  que  parlar  de  las  sevas  di¬ 
ficultats  d’interpretació  y  d'execució.  Totas 
foren  vensudas,  y  aquella  pàgina  colossal  se 
desenrotllà  majestuosament,  ab  sas  torrenta- 
das  de  voluptat,  ab  sos  esllanguiments,  sa 
poesia  indefinible  y  sas  convulsions  de  joya 
xardorosa. 

Admirable  fou  també  la  interpretació  del 
Preludi  del  tercer  acte  (reducció  del  estrenat 
l’any  1845),  preludi  no  executat  en  concerts 
a  Barcelona,  y  de  gran  importància  temàtica, 
puig  s’hi  troba  descrita  (com  diu  el  mateix 
Wagner)  la  Pelegrinació  de  Tannhàuser ,  y  ve 
a  condensar  (respecte  a  aquest  personatje) 
l’acció  que’s  suposa  transcorreguda  entre’l 
segón  y’l  tercer  acte. 

Molt  just  estigué’l  bariton  Joseph  M.a  Se¬ 
gura  interpretant  el  recitat  de  Wolfram , 
fragment  de  romàntica  y  melangiosa  poesia, 
qual  encís  sapigué  conservar. 

Y  acabà  la  primera  part  ab  el  Cant  dels 
Pelegrins ,  qu’hauria  produhit  inmillorable 
efecte  si  la  secció  d’homes  del  «Orfeó  Canigó» 
fos  més  nombrosa. 

Omplenà  tota  la  segona  part  la  Consagra¬ 
ció  del  Gral ,  escena  gegantina  que  no  té  pa¬ 
rell  en  la  historia  del  teatre.  Wagner  ab  ella 
semblà  rompre’ls  limits  de  la  música  y  de  la 

poesia,  enlayrantse  a  espays  may  assolits 
per  ningú,  a  esferas  misteriosas  y  sobrena¬ 
turals  (1). 

La  Consagració  del  Gral  era  l’obra  de 
proba  del  concert,  peró’l  mestre  Ribera  ab 
la  orquesta,  y’is  mestres  Mas  y  Serracant  y 
Llongueras  ab  el  chor,  trevallaren  de  debò 
per’alcansar  la  bellesa  de  conjunt  precisa, 
arribant  alguns  moments  a  produhir  sobre’l 
públich  la  impressió  d’amor  mistich,  d’unció, 
d’éxtasis  que’s  desprèn  d’aquella  escena 
quan  els  que  la  interpretan  son  homes  que 
tenen  del  art  el  concepte  que  se’n  ha  de 
tenir. 

Molt  bé  va  estar  sempre  la  orquesta;  peró 
en  el  magnifich  periode  sinfónich  ab  que  co- 
mensa  la  escena,  y  sobre  tot  en  el  moment 
sublim  de  la  Consagració,  feu  sentir  aquellas 
profondas  esgarrifansas  que  solzament  solen 
naixe  de  la  comunió  intima  ab  el  gran  art. 
Els  choristas  de  la  «Escola  Jordiana»  també 
interpretaren  a  conciencia  llur  part,  essent 
d'aplaudir  la  delicadesa  ab  que  la  secció  de 
senyoretas  feu  ressaltar  els  maravellosos  te- 
mas  del  Plany  del  Salvador  (2)  y  de  la  Fe  (3). 

Repetim  lo  qu’hem  escrit  al  comensament 
d’aquestas  ratllas:  el  concert  del  passat  diven¬ 
dres  no  fou  més  que  un  reflexe  de  lo  que  la 
«Associació»  deu  realisar  en  el  pervindre, 
peró  fou  un  reflexe  enlluhernador  que  fa  con- 
cebir  falagueràs  esperansas.  Rebin,  donchs, 
nostra  coral  enhorabona’ls  mestres  Ribera, 
Mas  y  Serracant  y  Llongueras,  el  literat 
Xavier  Viura,  quals  excelents  qualitats  de 
poeta  han  quedat  ben  demostradas  ab  la  tra¬ 
ducció  catalana  dels  fragments  cantats  de 
Tannhàuser  y  de  Parsifal ,  y  rébila,  sobre 
tot,  el  qu’ha  tingut  a  son  càrrech  la  part 
menys  lluhida  y  més  pesada  del  festival,  nos¬ 
tre  estimat  amich  en  Joaquim  Pena,  presi¬ 
dent  de  l’«Associació»,  puig  son  talent  orga- 
nisador,  sa  energia  y  sa  constància  han  sigut 
las  causas  principals  del  éxit  obtingut. 


(1)  Vegis  en  el  número  anterior  la  traducció 
d’aquesta  escena  feta  per  en  Viura  y  en  Ribera.  Pera 
l’anàlisis  de  la  mateixa  pot  consultarse,  entre’ls  comen¬ 
taris  de  Wagner,  l’obra  Parsifal  d’en  Kufferath  (pàgi- 
nas  250  a  262),  que  si  bé  no  descompón  ab  el  micros¬ 
copi,  com  altres  autors,  el  teixit  armónich  de  la  escena, 
en  cambi’n  dona  una  idea  claríssima  y  poètica. 

(2)  Nom  ab  que’l  califïcà  en  Wolzogen. 

(3)  Nom  ab  que’l  calificà’l  mateix  Wagner. 


EL  METJE  NOU 
EN  TELM  PALAU 
/ Vida P 

Durant  tot  el  dia  no  havia  pas  surtit  el  sol; 
cap  al  tart  las  boyras  se  desferen  y  la  posta 
fou  esplèndida.  El  sol  ja  s’havia  amagat  dar¬ 
rera  las  montanyas  d’enfront  de  la  badia;  un 
grapat  de  núvols  moradenchs  s’aguantavan  a 
ponent;  a  l’altra  banda  de  la  massa  fosca  de  las 
montanyas  s’hi  destacava  un  to  de  carmí  pre¬ 
gon  que  pujava  per  darrera’ls  núvols  esva- 
hintse  fins  a  confondres  ab  el  blau  rosa  pàlit 
de  la  contra-posta.  La  vila  reposava  entre 
ombras,  sobre  las  rocas  llepadas  per  un  mar 
aplanat,  condormit,  que  reflexava  la  posta 
feblement,  com  si  sa  massa  d’aygua’n  tingués 
en  son  si  una  visió  de  somni  esblaymada. 
Ni  un  sol  alé  d’ayre  vibrava  en  l’espay;  la 
naturalesa  semblava  corpresa  y  anà  apagant 
sa  llum,  conservant  sas  calitats,  ab  els  ma¬ 
teixos  núvols  a  ponent  y’l  mateix  reflexe  en 
el  mar,  cada  vegada  més  fosch  tot,  més  som- 
niós  y  enmandrat... 

El  metje  nou,  assegut  devant  de  la  taula, 
vora  la  finestra  que  donava  al  mar,  aixe¬ 
cà  la  vista  del  llibre  que  llegia,  y  apoyant 
els  colzes  en  el  guardapit  y’l  cap  en  las 
mans,  se  quedà  guaytant  vagament  las  dar- 
rerías  del  capvespre.  Mitja  hora  permanes- 
qué  en  aquella  positura,  com  una  estatua 
egipcia  guaytant  al  infinit.  Vegé,  del  peu  de 
sa  casa,  surtir  las  parellas  ab  la  vela  llatina 
extesa  per  cumpliment,  en  cerca  del  vent 
forà,  y  vegé  sas  siluetas  perdres  darrera  la 
punta  de  la  farola,  acompanyadas  del  ritmich 
colpeig  dels  rems  sobre’ls  escàlams;  vegé 
permaneixe  eslonas  v  més  estonas,  sobre  las 
tranquilas  ayguas,  las  estelas  qu’havían  dei¬ 
xat,  y  anà  seguint  l’apagament  de  llum  de 
tota  la  naturalesa,  contemplant  cóm  las  mas- 
sas  dels  barcos  fondejats  al  port  y  las  ombras 
dels  pescadors  escampats  per  la  platja  ana- 
van  desapareixent  en  el  misteri  de  la  nit  em- 
bolcalladas  pel  silenci  grandiós  que  flotava 
sobre  la  vila. 

Quan  tot  quedà  enfosquit  y  comensà  a 
lluhir  en  el  misteri  llunyà  de  las  montanyas 
alguna  qu’altra  llum  escadussera  de  las 
masias  de  l’altra  banda  de  la  badia,  y’l  fistó 
d’escuma  de  la  platja  tan  sols  s’esdevinava 
per  son  ritme  mandrós,  el  metje  nou  tornà 
ep  si,  de  las  regions  d’ideas  vagas  ahont 
s’havia  enlayrat,  se  donà  altra  volta  compte 
de  lo  que  pensava  quan  llegia,  y  novament 
concretà  sobre  sas  visions  aclaparadoras. 

«La  vida,  al  fi  y  al  cap, — se  digué — potser 
no  sigui  sinó  una  mentida  afalagadora  que 
no  pagui  la  pena  de  cuydarsen.  Tart  0  d’ho¬ 
ra,  havent  de  finir  individualment ,  es  ridicul 
oposarse  a  res  que  la  contradigui.  El  Tot  se¬ 
gueix  son  curs  indiferent  a  la  vida  individual, 
y’l  Tot  mateix  s’embelleix  morint.  La  mate- 

ria  no  mor,  se  transforma;  lluytar  per  la  vida, 
en  resúm,  no  es  més  que  lluytar  per  conser¬ 
var  la  forma.  Sublim  ridiculesa!  Lo  qu’ha  de 
succehir  demà  íqué  té  més  que  passi  avuy?... 
La  mort!...  Si’s  tractés  d'aboliria  per  arreu... 
— iy  per  qué  no?... — s’hauria  de  lluytar  ab  si¬ 
gles  y  sigles  d’atavisme,  s’hauria  d’imposar 
a  centas  de  generacions  la  tasca  d’esborrar 
la  convicció  de  la  mort  que  potser  es  la  que 
fa  perir  al  home...  Y  la  veritat  absoluta,  lo 
absolut  en  general,  potser  no  sigui  sinó  aixó: 
el  moment  en  que  l’home  confiat  en  ell  ma¬ 
teix,  no  cregui  en  !a  mort  y,  per  lo  tant ,  no 
mori. 

»L’ideal!  L’ideal  en  la  vida,  la  necessitat 
d’un  ideal,  potser  no  sigui  sinó  una  ilusió  de 
pensas  malaltissas,  ja  qu’ell  ve  determinat 
per  un  conjunt  de  causas  a  voltas  ridículas  y 
per  lo  tant  impossibilitadas  de  crear  res  que 
mereixi  atenció...  No’s  té  un  ideal  perquesi, 
sinó  que’s  té  com  a  resultat  de  tot  al ló  que’ns 
volta  y  per  nostra  naturalesa’ns  hem  pogut  o 
hem  degut  assimilar.  L’home  que  porta  tot 
el  dia  un  sabre  penjat  al  costat,  ha  de  tenir 
forsosament  ideas  que  rítmicament  respon¬ 
guin  al  colpeig  continuu  que,  al  caminar, 
l'instrument  de  matar  li  dona  a  las  camas... 
Es  sens  dubte  un  absurd  voler  enlayrar  las 
resultants  de  lo  mesquí,  y  l’ideal  no  es  més 
qu’aixó;  tal  volta  un  efecte  d’una  digestió 
sobtada... 

»L’alegría  de  la  vida!  iQuàn  ha  estat  ale¬ 
gre  lo  misteriós?  ^Es  que  per  ventura  hi  creu 
la  naturalesa  en  l’alegria  continuada?  <;]No’ns 
parla  ella  continuament  d’un  equilibri  de 
mort?  <;No  es  a  la  mort  que  tendeix  ab  la 
continua  sustracció  de  las  cantitats  positivas 
ab  que’ns  regala?  Apaga  ab  els  silencis  dels 
capvespres  els  cants  de  joya  de  las  aubadas, 
atuheix  ab  l’hivern  els  músculs  qu’ab  la 
primavera  ha  fet  conmoure,  enfosqueix  ab 
la  nit  lo  qu’ab  el  dia  havia  llumenat.  Saber 
viure,  potser  no  es  més  que  saber  restar,  sa¬ 
ber  encaminar  totas  aquellas  forsas  naturals 
pera  sa  destrucció,  colocarse  en  el  centre 
ahont  totas  ellas  topin,  y  desapareixe  dolsa- 
ment  aniquilat,  disolt  l’esperit  en  l'esperit 
general,  disolta  la  matèria  en  el  caudal  de 
matèria  qu’eternament  s’escorre  per  dessota 
de  las  formas...» 

En  Telm  Palau  —  qu’aixis  se  deya’l  metje 
jove — va  sentir  fret.  Pels  freus  devallavan 
cap  a  marina  ratxas  de  terral  humidas  que 
mullavan  la  roba;  ell  sentia  més  encara  un 
fret  que  venia  d’adintre,  pujava  vers  el  capy 
enmandria  y  encisava;  una  mena  de  fret  del 
no-res,  que  tenia  tacte  de  buydor  y  olor  de 
fulla  seca.  Encengué  un  misto  y  calà  foch  a 
la  espelma  de  sobre  la  taula,  que  feu  una 
flama  timida  que  no  gosava  enlayrarse  com 
esperant  l’aquiescencia  de  las  primeras  gotas 
de  cera  fosas.  A  aquella  llum  indefinida,  vegé 
altra  volta’l  llibre  obert  al  seu  devant,  y  sen¬ 
ti  cóm  unas  esgarrifansas  li  recorrian  tot  el 

cos.  Per  un  moment  li  semblà  que  aquell 
aplech  de  ciència  prenia  una  forma  vaga  y  li 
feya  una  ganyota  ab  ulls  estrabichs.  Al  cap 
d’amunt  de  la  pàgina  esquerra,  y  cap  al 
mitj  de  la  dreta,  dos  camps  de  microscopi 
fotograbats,  com  dos  bells  ulls  rodons,  por¬ 
tant  en  las  ninas  imatjes  de  vida  invisibles  a 
manera  d’i  1  las  y  canals  d’un  mapa  d’altre 
món,  se’l  guaytavan  fixament,  ab  un  petit 
tremolor  que  responia  al  de  la  flama  de  la 
espelma...  En  Telm  Palau  ajustà  la  fines¬ 
tra;  la  llum  oscilà  ab  l’ayre  que’s  produ- 
hí  al  tancaria,  y  després,  lliure  del  vent,  se 
feu  més  fixa,  reflexantse  en  els  vidres  y  re- 
produhintse  al  exterior  ab  tota  la  taula  y  lo 
que  sobre  aquesta  hi  havia.  Aquell  desdo¬ 
blament,  aquella  mena  de  repetició  de  vida 
interna  en  el  misteri  forani  de  la  nit,  feu  a 
n’en  Telm  Palau,  quan  se’n  adonà,  una  im¬ 
pressió  més  trista;  y  en  Telm  Palau  ajustà’l 
finestró. 

Va  cloure’l  llibre,  prengué  la  ploma,  y  dis¬ 
tretament  comensà  a  fer  ratllas  sobre  la  cap¬ 
sa  de  mistos.  Després  anà  seguint  el  perfil 
de  la  figura  —  mistress  Hilda  Spong  —  com 
tractant  d’encaminar  las  ideas  sobre  un  mot- 
11 0  fet  pera  trobarhi  consol.  Ennegri’ls  ulls 
de  la  extrangera,  li  ressegui’ls  llabis,  y  com 
obehint  a  la  lley  del  equilibri,  senti  desitjós 
de  contrarrestar  aquell  excés  de  perfecció  de 
bellesa,  y  enlletji  la  imatje  posantli  bigotis, 
després  mosca,  després  barba  complerta, 
finint  per  enmascararla  tota  y  llensar  ía  cap¬ 
sa  a  una  banda  com  se  fa  ab  tot  en  la  vida. 

Un  silenci  pesant  semblava  haver  caygut 
aquella  nit  sobre  la  vila;  desde’l  quarto  ahont 
en  Telm  Palau  havia  passat  la  tarda  estu¬ 
diant,  no  se  sentia  ni’l  soroll  d’un  picarol, 
ni’l  crit  d’un  pescador  d’abaix  a  la  platja. 

El  terral  havia  acabat  per  ensopir  la  feble 
ressaca,  y  ni  la  remor  dèbil  de  las  onadas  se 
percebia.  En  Telm  Palau  va  parar  la  orella 
y  senti’l  rum-rum  vagarós  que  la  sanch  li  fe¬ 
ya  als  polsos.  «(jVischn) — se  demanà. — «Aixó 
que  sento  dintre  meu  ^-es  adició  0  sustracció?)) 

Dolía  y  volia  ’l  tornar  a  intrincarse  en  sas 
divagacions.  De  sobte  acotà’l  cap  y  escoltà 
més  atentament,  ab  els  ulls  oberts,  com  es- 
glayat.  Si,  semblava  qu’havian  trucat  als  vi¬ 
dres  de  part  defora!...  Y  segui  escoltant...  Si, 
havian  trucat,  y  tornavan  a  trucar;  donavan 
uns  çopets  tous,  y  després  feyan  com  si  fre¬ 
guessin  els  vidres  ab  la  polpa  d’uns  dits  as¬ 
pres...  Passada  la  primera  impressió  de  son 
estat  febrós,  tot  seguit  se  feu  càrrrech  que  no 
d’afora  sinó  d’adintre  provenian  els  copets. 
Un  burinot,  sens  dubte  enclòs  entre  vidre  y 
finestró,  pugnava  per  la  eixida.  Un  somrís 
d’escepticisme  lliscà  pels  llabis  d’en  Telm 
Palau.  Hi  havia  al  costat  seu  un  sér  que  lluy- 
tava  ab  el  misteri  persa  existència,  y  la  seva 
vida,  la  vida  d’un  sér,  aixó  tan  gran  com  diu- 
hen  qu’es  la  vida,  depenia  d’ell,  estava  en 
sas  mans.  Era  verament  ridícul.  De  sa  vo- 

luntat  depenia  que  aquella  existència,  mani¬ 
festació  del  gran  misteri  qu’ab  el  misteri  lluy- 
tava  per  subsistir,  subsistís  0  no.  Y  sa  vo¬ 
luntat  {de  qué  depenia?  {Del  medi  ambient 
format  pel  desitj  d’apendre  a  salvar...  (sal¬ 
var!)  respirat  ab  els  seus  companys  de  carre¬ 
ra?...  Se  tractava  d’obrir  o  de  no  obrir  el 
finestró.  Si  no  l’obría,  {de  qué  era  ell  respon¬ 
sable?  No  obstant,  ell  l’havia  tancat  el  finestró, 
y  per  tant,  malgrat  sa  inconsciència,  era  res¬ 
ponsable,  d’aquella  vida  allí  enclosa.  Si  l’obria 
salvava  aquella  vida,  y  {no  era  per  ventura’l 
seu  destí,  el  de  salvar?  {No  era  la  finalitat 
qu’havía  imposat  0  consentit  a  la  seva  perso¬ 
nalitat  al  dedicarse  al  estudi  de  la  medicina? 
Devia ,  donchs,  salvar;  devia,  donchs,  obrir 
el  finestró.  Y  l’obri. 

El  burinot  brunzi;  colpejant  frenéticament 
el  vidre,  al  que  semblava  voler  arraparse; 
relliscà,  caygué  sobre’l  llistonet  travesser, 
tornà  a  enlayrarse  v  a  colpejar  tossudament, 
fins  que,  descrivint  una  espiral,  se  llensà  en 
linia  recta  cap  adintre,  donà  unas  quantas 
ensopegadas  ab  mobles  y  paret,  y  anà  a  arru- 
pirse  al  escayre  d'una  biga. 

En  Telm  Palau  ajustà  altra  volta’l  fines¬ 
tró,  satisfet  de  la  seva  obra,  y’s  girà  sentint 
grinyolar  la  porta.  Una  vella  neta  y  endres- 
sada,  de  cara  fresca,  aparegué  en  el  llindar. 

— Y  donchs,  {qué  hi  hà,  Reparada: — feu  en 
Telm  Palau,  mitj  decantat  en  la  cadira  y  re- 
papantse  en  l’espatller. 

La  vella  avensà  fins  a  la  taula  deixant  sen¬ 
tir  un  petit  róssech  de  peus;  prengué  una 
cadira  d’a  la  vora  y  s’hi  assegué. 

—  Deixim  reposar,  senyoret;  aquesta  esca¬ 
la  ja  no  es  pera  mi — digué  la  vella  bleixant. 

—  Reposéu,  dona,  reposéu — -li  contestà  en 
Telm  girantse  cap  a  n’ella  y  donantli  uns  co- 
pets  als  genolls.  Y  després  d’una  estona,  li 
demanà: — {Qué  vos  ha  fet  pujar? 

—  Ja  veurà —contestà  ella: — el  seu  papà  ha 
surtit  y  m’ha  dit  que  li  digués  que  s’arriba¬ 
va  a  casa  d’aquell  dimoni,  Jesús  Maria  Jo- 
seph,  o  no  sé  cóm  s’ho  ha  fet  anar. 

—  Pneumónich,  Reparada. 

—Just;  y  que  farà,  ja  que  hi  es,  el  tom  fins 
al  mas  del  Xecu;  y  que  trigarà  a  venir,  y  que 
vosté  mateix,  qu’abaix  ja  li  ha  deixat  la  llista. 

—  Bé,  Reparada,  bé.  Escolléu:  {que  sabéu 
si  han  vingut  de  ca’n  Pallers? 

—  Poch  qu’ho  sé! 

—  Bé,  bé,  està  bé. — 

Y  la  vella  s’aixecà  apoyantse  en  la  taula, 
que  tota’s  remenà,  y  feu  per  anarsen  cap  a  la 
porta.  Quan  fou  al  mitj  del  quarto  s’aturà, 
se  girà  vers  en  Telm  Palau  y  li  digué: 

—  Haurà  de  sopar  sol,  donchs,  {veritat? 
{Que’l  vol  gayre  aviat  el  sopar? 

—  M’es  igual — feu  ell. — No  tinch  pas  gay¬ 
re  gana. — 

La  vella  balansejà’l  cap,  medità  un  mo¬ 
ment  y  retrocedí  vers  la  taula.  Un  somris  de 
picardia  lliscava  pels  seus  llabis  afinats.  Posà 


la  mà  a  la  esquena  d’en  Telm,  y  confidencial¬ 
ment  li  digué  casi  a  cau  d’orella,  ab  veu  molt 
baixa,  com  quan  ell  era  una  criatura  y  li  co¬ 
municava  algún  secret: 

—  Aquest  demati  som  mercat  una  perdiu 
pera  demà.  {No't  faria  pas  goig? — 

En  Telm  guaytà  somrihent  a  la  vella,  que 
no  l’havia  volgut  tutejar  més  d’ensà  qu’era 
gran,  peró  que  no  se’n  sabia  estar  quan  vo¬ 
lia  mostrarse  comunicativa  y  carinyosa;  li 
donà  dos  copets  a  la  galta  y  li  digué: 

— No,  no,  gracias;  no  tinch  pas  gayre  gana, 
ja  vos  ho  he  dit.  Feume  una  torrada  ab  un 
all:  tot  seguit  baixo. — 

Na  Reparada  llensà  una  mirada  obliqua  als 
llibres,  y  se’n  anà  arrossegant  els  peus,  bo  y 
bermulant.  Poch  després,  en  Telm  Palau 
era  abaix  al  menjador,  assegut  a  taula;  te¬ 
nia  al  devant  una  llesca  de  pa  de  pam  e  hi 
anava  dibuixant  pel  dessobre  esses  ab  el  ra¬ 
jolí  que  queya  del  citrell.  La  vella  anava  y 
venia  tot  lo  depressa  que  li  permeiían  las  ca- 
mas,  apilonant  cosas  sobre  la  taula;  ara  hi 
portava  una  plateta  de  melindros,  ara  una 
escudella  de  rahims  nedant  en  aygua.  Tot  ho 
deixava  d’esquitllentas,  com  de  por  qu’en 
Telm  se’n  adonés  que  tractava  de  seduhir- 
lo  pera  ferlo  menjar.  Fins  s’atrevi  a  acos- 
tarli  una  cacerola  ahont  hi  feya  un  sofregit, 
y  a  destaparli  all  1  arràn;  y  en  Telm.  seriós, 
ni  la  volgué  guaytar,  y  quan  ella  se’n  tornà 
ab  la  cacerola,  tota  moixa.,  ell  se  la  mirava 
de  qúa  d’ull,  afectuós  per’aquella  dona  ex- 
tranya  a  la  familia  que  l’havia  vist  néixer  y 
qu’en  sa  vida  de  relació  hi  representava  un 
signe  d’adició. 

—  Me  sembla  qu’han  trucat  —  va  dir  en 
Telm,  escoltant  cap  a  la  porta. 

—  é_A'  Maria? — va  fer  una  veu  forana. 

—  Sí  quedemanan.  Anéu  a  obrir.  Repara¬ 
da.  Ja  va! 

— {A’Maria? — tornà  la  veu  més  fort. 

Y  na  Reparada  obrí  la  porta,  y  aparegué 
en  el  llindar  un  home  alt,  de  coll  robust, 
y  uns  ullets  com  entafurats  sota  las  cellas. 
Anava  descals,  ab  las  calsas  de  dril  blau 
arremangadas  fins  a  mitja  cama,  duya  a  la 
mà  la  gorra  que  s’havia  tret  d’una  grapada, 
y  no  gosava  a  entrar. 

— Entréu,  bon  home, — digué  na  Reparada 
fent  signe  al  mariner  de  que  passés. 

— {Que  s’escauria  a  ésser  aquí  a  ca’l  senyor 
metje? — demanà  aquell  fent  dos  passos  en- 
devant. 

—  Passéu,  Xarau,  passéu.  {No  sou  el  Xa- 
rau? — digué  en  Telm. 

— Oy!  Santa  nit,  senyor  Palau;  dispensi, 
que  no  l’havia  vist.  Un  va  tant  d’esma  pel 
món  ab  certs  tràfechs! 

— Y  donchs  {qué  vos  porta  de  bé  ó  mal? 

— Tant  com  a  mi,  res.  Es  la  Rosa,  senyor 
Palau,  que  no  sabém  lo  que  li  passa. 

— Bé,  iy  es  cosa  qu’apressi?— digué  en 
Telm  plegant  maquinalment  el  tovalló. 

— Tant  com  apressar...  La  llevadora  vella 
diu  que  la  criatura  vindrà  morta. — 

Y’l  mariner  seguí  explicant  el  cóm  y’l  qué; 
quàn  li  comensaren  els  dolors  a  sa  muller; 
cóm  anaren  a  cercar  la  llevadora  vella  per 
ésser  més  propera  que  pas  l’altra;  cóm  la 
malalta’s  queixava  y  aixordava  ab  els  crits 
la  casa  tota,  y  cóm  ell  ni  manco  se  la  podia 
guaytar. 

En  Telm  Palau  no  se’l  escoltava;  la  seva 
imaginació  navegava  per  un  món  ben  dife¬ 
rent  d’ideas.  Aquella  criatura  que  ja  venia 
morta  era  pera  ell,  més  que  un  sér  que  no 
neixia,  la  imatje  real  de  tota  la  humanitat. 
Planyias  de  la  seva  sort,  que  l’obligava  a 
assistir  a  aquell  acte  que  aquell  dia  no’s 
sentia  ab  forsas  de  contemplar.  Un  descorat¬ 
jament  mortal  l’aclaparava.  Aquell  dia  ell 
necessitava  la  contemplacip  d’actes  de  vida, 
y  la  sort  li  deparava  una  negació,  una  ironia 
macabra.  Volgué  excusarse: 

—  La  llevadora’m  podia  haver  demanat 
més  aviat.  Anéu,  anéu  a  cercar  el  metje  del 
Puig. 

—  Senyor  Palau — feu  el  mariner  esverat, 
— na  Rosa  m’ha  encomanat  que  cap  altre  fora 
voslé.  Ja  ho  veu,  senyor  Palau!... — 

En  Telm  no  tractà  d’insistir,  sabedor  de 
que  li  mancarian  paraulas.  De  tots  modos, 
era  la  seva  finalitat;  y  aixecantse,  y  endres- 
santse  a  n'el  Xarau,  li  digué: 

— Anéu  a  ca’  la  Bessa,  qu’amaneixin  la 
tartana. 

— Si’l  senyor  Palau  més  s’ho  estima,  po- 
dém  anarhi  ab  la  barca — murmurà  en  Xarau, 
temerós  de  que’l  metje  no  acceptés  y  li  fes 
malbaratar  unas  quantas  pessetas.— Hi  hem 
vingut  jo  y’l  Ros;  fa  una  mar  molt  planera,  y 
ab  un  no  res  hi  serém. 

— Bé,  bé;  me  va  molt  bé — exclamà  en 
Telm.  Y  anà  al  despatx  y  prengué  un  grapat 
d’atuells  per  si  acàs,  els  embolicà  ab  un 
tros  de  diari  que  per  al  li  corria,  cercà’l  bar¬ 
ret  y  surti  darrera  del  home  cap  al  carrer, 
seguit  fins  a  la  porta  per  la  vella,  que  li 
senyalava  tossudament  la  torrada  negada 
en  un  mar  d’oli. 

Poca  estona  després  en  Telm  Palau,  a 
bordo  d’un  llagut,  atravessava  la  badia. 
Anava  assegut  a  la  popa,  y’is  dos  homes  en- 
carats,  un  d’ells  donantli  la  esquena  y  enca- 
mellat  sobre  un  banch,  bogavan  a  paladas 
curtas  y  enérgicas.  Un  macis  d’ombras  ho 
embolcallava  tot;  cap  al  lluny  tremolavan 
algunas  llums  de  casas  assentadas  a  la  platja. 
En  Telm  va  girar  el  cap  vers  el  poble  que 
deixava,  endressant  una  mirada  cap  ahont 
s’esqueya  casa  seva;  en  la  finestra  del  seu 
quarto  s’hi  traslluhia  una  escletxa  llumi¬ 
nosa,  y  s’adonà  qu’havia  deixat  la  espelma 
encesa.  No  se  sentia  més  soroll  que’l  dels 
rems  y’l  continuu  glu-glu  que  feya  l’aygua 
al  ésser  tallada . 

En  Telm  Palau  sentia  son;  hauria  volgut 

dirigir  la  paraula  als  homes,  però  no  se 
li  ocorria  res  a  dir.  En  Xarau  semblava  no 
preocuparse  d’aquell  fill  que  li  venia  mort; 
potser  en  aquell  moment  no  hi  pensava,  v 
en  Telm  no  li  volia  pas  recordar.  Al  altre 
home  no  l’havia  vist  may.  En  Telm  se  tro¬ 
bava  sol  una  vegada  més,  y  en  cami  de 
veure  néixer  la  mort. 

Se  senti  apropar  el  ganing-ganing  d’una 
campaneta  com  de  combregar;  se  feu  més 
instens  al  passar  casi  a  frech  de  la  embarca¬ 
ció,  y  s’esmortuhi  cap  a  la  popa.  El  metje 
senti  una  impressió  de  terror, 

— Es  la  senyal  de  la  xarxa  del  Brut-llescas 
—digué’l  Ros,  que  feya  estona  glatia  per 
parlar. 

—  Y  donchs  {tant  mateix  ha  calat? — de¬ 
manà  en  Xarau. — {No  hi  tenia  averia  grossa? 

— Poch  qu’ho  sé. — 

Y  tot  tornà  a  quedar  en  silenci.  En  Telm 
pensà  en  la  malalta  ajeguda  al  llit  del  dolor; 
recordà  haverla  vista  per  plassa  alguna  ve¬ 
gada:  era  rabassuda,  morena  y  lletja;  y  re¬ 
cordà  al  pare  d'ella,  un  jayo  borratxo  que 
una  vegada,  quan  ell  era  petit,  va  empay- 
tarlo  donantli  gran  espant.  Y  llavors  feu 
memòria  de  la  parentela  ascendenta  d’ab- 
dós,  y  va  contar  entre  ella  un  moneder  fals 
que  va  desapareixe  ningú  sab  cóm,  un  capi¬ 
tà  de  negrer,  y  dos  qu’havían  servit  ab  els 
cariins,  llevat  del  jayo  dit.  Y’s  demanà  si  no 
era  una  sort  la  mort  d’aquell  noy,  d’aquell 
estotx  potser  d’una  regressió;  y’s  demanà 
també  si  ell,  el  metje,  tenia’l  dret  de  ferse 
aquella  pregunta,  ó  si  s’havia  de  limitar  a 
ulls-cluchs  a  obrir  el  finestró. 

El  Ros  se  posà  à  cantar,  arrossegant  el 
ritme  per’acompassarlo  ab  els  rems: 

L’any  mil  vuytcents  y  sis 
n’entraren  a  Barcelona 
las  tropas  del  rey  Lluís... 

Era  una  cansó  mandrosa  que,  un  cop 
eixida  del  pit  del  cantor,  semblava  esmu- 
nyirse  per  sobre  las  ayguas  y  perdres  en  la 
inmensitat: 

las  tropas  del  rey  Lluís; 
portaren  tabaco  blanch... 

Comensà  a  sentirse  una  lenue  remor  de 
ressaca;  la  terra  era  propera  y’is  bogadors 
bogaren  més  a  poch  a  poch,  guavtant  en  Xa¬ 
rau  ab  més  atenció  al  devant  seu. 

Avans  d’atracar  tantejaren  cercant  el  Uoch 
de  costúm  ahont  havian  deixat  els  pals  y  la 
corriola;  després  amorraren,  y  en  Telm  es¬ 
perà  en  la  platja  que’lsdos  homes  issessin  el 
llagut.  En  Xarau  va  encendre  un  fanal  d’oli, 
y  seguit  dels  altres  dos  feu  via  cap  a  casa 
seva.  Aixís  que  hi  foren  propers,  en  Telm  ja 
percebi  apagadament  els  crits  de  la  malalta. 
En  sent  a  la  porta  hi  trobaren  dugas  noyetas 
acotadas,  els  ulls  oberts,  las  orellas  paradas, 
com  encisadas  pel  misteri  de  dolor  que  pesa 
sobre’l  seu  sexe.  En  Xarau  las  coneixia  sens 

dubte;  devían  ésser  vehinas,  donchs  va  no- 
menarlas  y  demanàrlashi  reganyós  qué  hi 
feyan  all  i .  Y  las  dugas  noyetas,  sorpresas, 
s’esquitllaren  per  entre  las  camas  dels  en¬ 
trants,  eixint  cap  a  la  fosca  del  carrer,  en  la 
que  desaparegueren. 

En  Telrn,  bo  y  pujant  la  escala,  ja  no  sem¬ 
blava’l  mateix.  S’hauria  dit  que’ls  crits  de  la 
malalta  l’havian  desvetllat;  movia’ls  ulls  nir- 
viosament  y’s  refregava  las  mans  ab  el  moca¬ 
dor  de  butxaca,  fortament.  En  el  temps  de 
pujar  els  trenta  esgrahons,  va  cambiarse  qua¬ 
tre  vegadas  de  costat  el  paquet  que  portava 
sota’l  bras.  Estava  excitat;  no  se  li  ocorria  ja 
qu’anava  a  llevar  un  feto  mort;  li  semblava 
qu’anava  a  concorre  a  un  acte  de  vida;  y  pu¬ 
java  frisós  y  neguitós,  ab  ansia.  Quan  va  en¬ 
trar  al  quarto,  els  crits  de  la  partera  cessaren, 
y  ties  vehinas,  y  la  llevadora  quatre,  que 
trafiquejavan  per  aquí  y  per  allà,  se  feren  a 
una  banda  murmurant: 

—El  senyor  metje,  el  senyor  metje! — 

Un  llum  d'oli  colocat  sobre  una  cadira  de 
boga  feya  projectar  las  ombras  de  las  donas 
sobre  la  paret,  esllanguidas  y  trencadas  en 
àngul  recte  al  topar  ab  el  sostre.  Al  extrém 
interior  del  quarto,  una  linia  de  llum  d’una 
porta  mitj  closa  trencava  la  foscor  del  fons. 
En  Xarau  va  senyalaria  dihent: 

— Me’n  vaig  ab  el  meu  pare.  Vosté  mateix, 
senyor  Palau,  vosté  mateix. — 

Y  s’esmunyí  cap  a  l’altra  habitació.  La  lle¬ 
vadora  va  alansarse  a  n'en  Telm  pera  donarli 
explicacions,  mes  aquest  la  rebutjà  ab  un 
signe,  anantsen  cap  al  llit. 

La  partera  estava  en  decúbit  supí,  el  cap 
enfonzat  en  un  coixí  tou,  casi  negre  de  suhor; 
tenia’ls  ulls  mitj  closos  y  la  boca  contreta.  En 
Telm  Palau  s’hi  acostà,  prengué’l  llensol 
d’una  punta  y  ab  una  brassada’l  llensà 
cap  avall.  Una  montanya  de  carn  morena 
quedà  iluminada  pel  llum  d’oli  qu’aguantava 
una  vehina.  Fora’l  panteix  de  la  malalta, 
no’s  sentia  al  quarto  ni  una  mosca.  En 
Telm  Palau  se  llevà’l  barret,  que  li  prengué 
una  mà  pel  darrera,  y  ajupintse  de  cara  al 
ventre,  comensà  a  auscultarlo.  En  aquell 
moment  tot  el  món  havia  desaparegut  de  sa 
mirada;  tota  la  seva  atenció  era  fixa  en  la  in¬ 
vestigació  de  lo  ocult.  Y  anava  cambiant  de 
lloch  la  orella,  recorrent  de  dalt  a  baix  aquell 
grapat  de  carn  per  sobre  aquella  pell  tibanta 
com  un  tabal  y  humida  de  suhor.  No  s’hi 
avenia  ell  a  trobar  la  mort;  no  s’hi  avenia  a 
trobarhi’l  no-res;  necessitava  sentir  el  batech 
fetal;  era  pera  ell  una  necessitat  imperiosa, 
baix  pena  de  desengany  incurable  Estava 
excitat  y  anava  cantant,  ab  un  murmull  com 
un  res,  lo  que  feya,  lo  qu’anava  a  fer,  lo  que 
endevinava,  lo  que  presumia,  igual  que  si 
dongués  la  llissó,  com  si  encara  conservés 
l’hàbit  dels  estudis  tan  poch  temps  feya  aca¬ 
bats. 

Las  vehinas  se’l  guaytavan  petrificadas;  la 


llevadora  se’l  mirava  de  fit  a  fit  seguintli  tots 
els  moviments.  En  Telm  Palau  va  aixecar  el 
cap  del  ventre,  y  va  recorre  ab  las  mans 
l’aplech  de  carn,  talment  com  si  tingués  una 
borratxera  de  tacte;  feu  pont  ab  l’index  de  la 
esquerra  picanthi  assobre  ab  el  de  la  dreta, 
fent  saltar  las  dugas  mans  com  si  tractés 
d'imitar  el  pas  d’un  pardal,  y  murmurà: 
— Matriu...  decantada...  fossa...  iliaca...  cos¬ 
tat  dret. . . — 

S’apoyà  ab  las  dugas  mans  al  llit,  y  guav- 
tant  enfront  seu  indefinidament,  digué  ab 
veu  apenas  perceptible,  després  d’unà  es¬ 
tona: 

—  Si  es  viu,  el  sentiré  aquí. — 

Y  aplicà  l’índex  a  dos  travessos  de  dit  del 
llombrigo,  cap  a  la  esquerra  y  avall.  Y  guay- 
tà  a  las  donas  gravement,  com  si  ellas  fossin 
representantas  de  la  humanitat  qu’esperessin 
allí  quelcom  de  gran... 

En  Telm  Palau  dubtà  un  moment;  no  aca¬ 
bava  de  decídirse  a  auscultar,  tenia  por  de 
trobarhi’l  silenci,  el  silenci  mortal  qu’en  la 
naturalesa  compensa,  pera  fer  l’equilibri, 
l’esbojarrament  de  sorolls  ab  que’ns  ubriaga 
a  voltas.  Per  fi’s  decidí;  no  calia  perdre 
temps.  Llevà’l  dit,  y  ab  els  ulls  nirviosos,  las 
narinas  aixampladas,  respirant  fort  com  en 
un  atach  de  sensualisme,  ajupi’l  cap  y  aplicà 
la  orella  sobre’l  ventre. 

El  seu  rostre’s  trasmudà,  esdeveni  radiant. 
Era  la  vida  lo  que  hi  sentia  allí,  lo  que  hi 
escoltava!...  Y,com  un  iluminat, comptà:  un, 
dos,  tres...  fins  a  cent  quaranta,  en  veu  alta, 
com  cantant,  com  si  entonés  la  melodia  més 
hermosa.  Y  llevà  altra  volta’l  cap  gravement, 
altra  volta  guaytà  a  las  inmóvils  donas  que 
s’havían  ajupit  ab  ell,  y  murmurà: 

—Viu!  — 

Y  llavors  feu  el  tacte  per  dintre,  y  arrufà’l 
nas,  llensant  à  la  llevadora  una  mirada  fi- 
blanta  que  aquellaesquitllà.  Se  tractava  d’un 
part  distósich  per  inèrcia  de  la  matriu;  la 
presentació  era  de  vértix.  Polsà  a  la  malalta 
y  anotà  la  seva  temperatura,  y  veyent  que  no 
hi  havia  intolerància,  decidi  esperar  y  pres- 
crigué friccions  sobre  l’abdomen  eirrigacions 
lo  més  calentas  possible.  Alashoras  a  l’habi¬ 
tació  hi  comensà  altra  vegada’l  trasvals  que 
s’havia  suspès  a  l’arribada  del  metje;  las  do¬ 
nas  se  movian  d’assí  d’allà  projectant  raras 
ombras  sobre  la  paret,  y  agrupadas  entorn 
de  la  malalta  las  unas,  mentres  las  altras 
eixian  y  tornavan  a  entrar,  semblavan  brui- 
xas  acomplint  una  extranya  y  misteriosa  tas¬ 
ca,  que  bé  ho  es  pera  las  donas  la  solidaritat 
instintiva  que  practican  en  tals  actes. 

En  Telm  Palau  feu  per  anarsen  cap  a  l’ha¬ 
bitació  inmediata,  y  al  empenye  la  porta 
colpejà’l  cap  d’en  Xarau,  que  guaytava  pel 
forat  del  pany:  manera  de  veure  eixir  una  vi¬ 
da  que  no  li  feya  engunia  com  guaytantla 
cara  a  cara.  En  aquella  habitació  l’atmósfera 
era  irrespirable;  el  fum  del  tabach  ho  em- 

pestifava  tot.  Un  avi,  el  pare  d'en  Xarau,  es¬ 
tava  assegut  al  devant  de  la  taula  enfront 
d’una  ampolla  de  canya  de  la  qu’anava  tirant 
tochs;  en  Xarau  l’ajudava  en  aquella  tasca 
pera  matar  la  son,  com  ells  deyan.  Al  avi  li 
lluhian  els  ulls,  y  va  aixecarse  ab  trevalls 
aixis  qu’entrà’l  metje,  assentantse  a  una  se¬ 
nyal  que  aquest  li  leu.  Havia  en  Telm  decidit 
quedarse  íins  que’s  resolgués  la  qüestió, 
s’hi  havia  interessat  fondament,  y  no  volia 
anarsen  fins  que’n  resultés  una  cosa  o  altra. 
Era  precis,  per  lo  tant  matar  allí  unas  quan- 
tas  horas,  y  va  intentar  entaular  conversa  ab 
els  dos  homes,  peró  en  Xarau  prompte’ls 
deixà,  donchs  havent  las  fregas  e  irrigacions 
endolsit  un  xich  els  dolors  de  la  partera, 
aquesta  no  cridava  y  ell  s’atrevi  a  acostar- 
shi.  En  tocant  al  vell,  la  seva  conversa 
versant  sobre  la  política  menuda  de  la  encon- 
trada  prompte  se  li  feu  pesanta,  y  en  Telm 
s’aixecà  y  comensà  a  donar  toms  pel  menja¬ 
dor. 

El  problema  de  la  vida  se  li  tornà  a  plan¬ 
tejar  en  el  cervell,  peró  ja  ab  solucions  es- 
pléndidas  y  de  color  de  rosa.  En  aquells 
moments  tots  eran  positius  els  signes  que 
veya  dibuixats  en  el  llibre  de  la  existència,  y 
anava  y  venia  febrosament,  ara  voltant  la 
taula,  ara  tombant  sols  per  un  costat,  tantost 
aturanlse  a  guaytar  las  estampas  del  xacola- 
ta  enganxadas  a  un  dels  vidres  del  armari 
triangular  empotrat  a  un  cantó  del  quarto, 
tantost  treyent  el  nas  al  quarto  de  la  malalta, 
ahont  el  trasvals  durava  y  se  sentia  fortor  de 
perfums  d’herbas  que  las  donas  per  si  acàs 
havían  cremat.  Més  tart  s’assegué  aprop  del 
avi,  que  sols  se  treya  la  pipa  dels  llabis  pera 
atansarhi’l  got,  y  que  parlava  pastosament, 
ab  una  gota  de  saliva  permanenta  al  cayre 
de  la  boca,  a  l’altra  banda  de  la  pipa.  Y  aixis 
anà  passant  un’hora,  y’n  passaren  dugas,  y 
quatre,  y  en  Telm  Palau  sempre  esperant  el 
moment  de  la  deslliuransa. 

Per  fi’ls  gemechs  de  la  malalta  tornaren  a 
convertirse  en  crits;  en  Xarau,  que  no  s’ha¬ 
via  mogut  de  la  capsalera  del  llit  sinó  pera 
anar  a  remullar  la  gola,  entrà  esferehit;  la 
llevadora  aparegué  en  el  llindar  de  la  porta 
y  feu  un  signe  al  metje,  y  aquest  s’aixecà 
d’un  salt  y  corregué  a  l’altra  habitació.  Ha¬ 
via  arribat  el  moment. 

La  partera  llensava  uns  crits  aguts  que 
punxavan  a  la  orella;  tota  ella  cremava.  En 
Telm  la  polsà,  y  trobantla  febrosa  y  ab  fre¬ 
qüència  de  pols,  notà  que  s’havia  presentat 
la  intolerància  y  qu’era  necessari  interve- 
nirhi,  puig  el  part  seguia  atrassat. 

Y  la  llevadora  s’hi  atansà,  y  tingueren  una 
petita  conferencia  que  boca-badadas  escolta¬ 
ren  las  vehinas,  guaytant  tantost  a  qui 
enrahonava,  tantost  al  ventre  embotit  que 
lluhia  metàlicament  a  la  flama  del  llum  d’oli. 

Era  necessari  acudir  a  la  mecànica,  violen¬ 
tar  aquell  estat  de  passivitat,  forsar  a  aque- 

1  las  enlranyas  a  donar  lo  que  ja  no  las  hi 
pertanyia.  Y  en  Telm  Palau  comensà  a  des¬ 
cloure’l  farsell  d’atuells  que  a  prevenció  ha¬ 
via  portat,  y  demanà  un  gibrell  y  esperit  de 
vi  pera  esterilisar  els  instruments.  Una  vehina 
va  surtir,  y  a  poch  tornà  ab  lo  demanat.  Va¬ 
ren  posar  el  gibrell  en  terra,  al  mitj  del  quar¬ 
to,  y  en  Telm,  ajupintshi  al  costat  ab  el 
fòrceps  a  la  mà,  el  deixà  en  el  recipient,  hi 
abocà  l’esperit  e  hi  calà  foch. 

L’instrument  llensava  uns  reflexes  sinistres 
entre  las  flamas  del  esperit,  que  donavan  a 
tots  els  rostres  un  tint  cadavérich.  Las  donas, 
acobladas  entorn  del  gibrell,  guaytavan  tot 
lo  quefeya  aquell  home  entregat  a  la  tasca 
pera  ellas  incomprensible  deia  esterilisació. 
Va  sentirse  un  crech  sech,  de  quelcom  que 
s’esquerda,  y  la  mestressa  del  gibrell  deixà 
escapar  un  bony  com  una  casa. 

Finida  aquella  feyna,  tot  el  grupo  s’atansà 
al  llit.  La  partera  feu  una  pausa  en  els  crits, 
sobtada  per  la  proximitat  del  misteri,  y  en 
Telm  Palau,  descotxantla  y  distrayentla  pera 
que  no  s’adonés  de  lo  qu’anava  a  fer,  li  en- 
fonzà’l  fòrceps  en  las  entranyas.  Havia  arri¬ 
bat  el  moment  de  donar  una  llissó  a  la  natu¬ 
ralesa,  de  violentaria  pera  que  fes  son  camí, 
d’obligaria  a  seguir  el  curs  qu’ella  semblava 
obstinada  en  oblidar;  havia  arribat  el  moment 
de  fer  mecànicament  lo  que’ls  órguens  se  ne- 
gavan  a  fer  per  sas  propias  forsas.  Y  en 
Telm  Palau  estava  radiant  de  satisfacció,  se 
sentia  gran  en  sa  tasca,  y  hauria  volgut  tenir 
al  devant  la  naturalesa  tota,  simbolisada  en 
quelcom,  pera  ríuressen  mostrantli  cóm  l’ana¬ 
va  a  obligar  a  fer  viure  per  forsa,  malgrat 
ella.  Y  articulà  l’instrument,  y  feu  la  primera 
tracció  ritmica  pera  estrafer  las  contraccions 
de  la  matriu  al  expulsar. 

La  malalta  llensà  un  crit  que  feu  tremolar 
tot  el  quarto;  las  donas  ab  els  ulls  badats, 
espahordidas,  se  mantenían  entorn  del  llit 
com  estatuas  guardiarias;  la  llevadora  vella 
a  la  capsalera,  acotada  sobre’l  cap  de  la  par¬ 
tera,  li  murmurava  cosas  a  la  orella,  li  pas¬ 
sava  la  mà  per  la  cara,  li  amoixava’ls  cabells 
consolantla,  dihentli: 

— Ara  s’acaba,  ara  s’acaba,  un  moment  no 
més... — 

Y  la  malalta  cridava,  cridava  més  cada  ve¬ 
gada,  en  accessos  de  rabia  que  volia  exterio- 
rísar  ab  la  veu  solzament,  temerosa  de  fer  un 
moviment  qu’esguerrés  l’acte  crítich  que  més 
comprenia  pel  dolor  que  no  veya  ab  els  ulls 
cluchs  per  aquest. 

En  Telm  Palau  la  deixà  reposar  tres  mi¬ 
nuts,  transcorreguts  els  quins  feu  la  sego¬ 
na  tracció  rítmica.  Las  gotas  de  suhor  li 
corrian  cara  avall;  estava  vermell,  transfigu¬ 
rat,  sugestionat,  com  si  tota  la  seva  ànima  fos 
també  dintre  las  entranyas  d’aquella  dona 
quina  naturalesa  semblava  negarse  a  donar 
al  món  el  sér  qu’havía  elaborat.  Hi  hagué  un 
moment  en  que  senti  odi  per  aquella  dona 

rebeca  a  parir;  un  odi  profond,  l’odi  dels  es¬ 
perits  grans  vers  tot  allò  qu’es  enemich  de  la 
vida;  y  feya  la  tracció  impassible  als  crits  de 
la  jayenta,  cada  vegada  més  forts,  més  es¬ 
tridents,  més  punxants  y  dolorosos. 

Las  mans  totas  de  las  donas  s’allargaren 
vers  las  manetas  del  fòrceps;  sentiren  la 
ubriaguesa  d’estirar,  d’aferrarse  com  cavalls 
a  aquellas  manetas  relluhentas,  y  estrebar 
fort,  y  ferho  seguir  tot  y  esquixarho  tot  y 
acabar  d’una  vegada  aquella  escena  que 
ja  s’allargava  massa  pera’ls  seus  tempera¬ 
ments  nirviosos  de  donas  y  qu'havia  arribat 
a  excitarlas  bojament  com  si  s’hagués  des¬ 
enrotllat  en  ellas  el  vértich  de  desgarros 
congriat  a  copia  de  generacions  paridoras. 
En  Telm  Palau  llerisà  un  crit  de  «Quiet  tot¬ 
hom!»,  peró  las  donas  murmuravan,  s’agita- 
van  entorn  del  llit  febrosencas. 

— Mocam! —  va  cridar  a  la  de  més  a  la 
vora. 

Aquesta  ordre  las  va  sobtar  y  distreure,  y 
la  més  propera  mocà  al  metje  com  si  fos  una 
criatura,  y  ell  va  recordarse  de  quan  era  pe¬ 
tit  y  de  las  vegadas  que  fentli  aquella  opera¬ 
ció  l’havia  fet  plorar  la  Reparada,  y  digué: 
«Prou,  prou!»,  enretirant  el  cap  igual  igual 
que  quan  era  nano. 

A  la  tercera  tracció  la  malalta  llensà  un 
bramul  indefinible,  y  l’infant  nasqué.  Va 
ésser  una  sola  exclamació  la  q"ue  va  surtir  de 
tots  els  llabis. 

— Ja  està,  ja  està,  Xarau! —  cridava  una  de 
las  donas  girantse  cap  al  quarto  del  costat, 
picant  de  mans,  volent  anar  a  cercar  al  pare, 
mes  sense  moures  per  aixó  del  lloch 

Va  ésser  una  d’anar  v  venir  y  de  cuyta  y 
depressa  capàs  de  fer  tornar  boig  a  un  sabi; 
y  en  Xarau  va  surtir,  y  va  surtir  també  l’avi, 
ull-cluch,  aguantantse  a  la  paret,  y  ab  ells 
una  glopada  de  fum  espés  agombolat  a  copia 
d’horas  en  aquella  cofurna  dels  poruchs. 

Tothom  volia  y  no  gosava  tocar  al  infantó. 
En  Telm  Palau  més  que  may  estava  trasmu- 
dat.  No  calia  perdre  temps:  í’infant  no  respi¬ 
rava,  estaba  moradench,  no  havia  donat  en¬ 
cara  l’esbufech. . .  Va  nuhar  el  cordó  y  va 
tallarlo,  y  cridant:  «Lloch,  lloch!»,  se  feu  a 
una  banda  y  comensà  a  promoure  la  respira¬ 
ció  arti  fi ci al . 

La  llevadora  se  li  havia  acostat  esverada, 
y  li  digué  signantli  a  la  parlera: 

— S’escola,  senyor  metje,  s’escola! — 

Y  ell  atrafegat  li  indicà  ab  un  moviment 
de  cap  el  paquet  de  cotó  que  hi  havia  sobre 
una  cadira,  y  li  digué: 


AMOR 

Cóm  reventa,  sadolla  de  claror, 
la  poncella  reinflada! 

Cóm  fruheixen  l’amor 

las  guatllas  pel  blat  ros,  l’ala  estirada! 


— Tàpala,  bèstia!  — 

En  Telm  estava  per  l’infant,  per  aquella 
vida  novella.  De  la  partera  res'se  li  endona- 
va.  Estava  per  aquell  tros  de  carn  que  volia 
viure,  que  devia  viure,  segons  ell,  alasho- 
ras;  y  li  móvía’ls  brassets  ab  amor,  ab  fe,  ab 
molta  més  que  la  que  sens  dubte  hi  posaria 
després  el  pare,  per  qui’ls  fills  arriban  sem¬ 
pre  perque  si,  y  tot  lo  més  aportan  tant  de 
goig  com  de  càrrega  enutjadora. 

Per  fi,  l’infant  feu  l’esbufech. 

Quan  en  Telm  surti  al  carrer,  clarejava. 
Se’n  havia  volgut  entornar  a  peu,  tot  sol. 
Adhuch  que  ladigat  estava  alegre,  radiant,  y 
fins  pensava  que  caminant  se  li  desvetllaria 
la  gana  pera  en  sent  a  casa.  Ab  el  coll  de 
l’americana  aixecat,  el  paquet  sota’l  bras  y’l 
barret  al  clatell,  atravessà  la  platja.  La  natu¬ 
ralesa  somreya;  el  mar  llensava  una  flayra 
d’algas  ubriagadora;  de  las  pinedas  prope- 
ras  arribavan  a  sas  orellas  xisclets  d’aucells 
que’s  deixondian;  un  lleuger  oratje  entrema- 
liava  per  sobre  las  avguas  fent  onadelas  de 
per  riure  que,  tot  just  s’enlavravan  llensant 
com  per  joguina  al  ayre  un  glop  d’escuma, 
s’acotxavan  dessota  la  vehina.  Y  en  Telm 
Palau  tantost  xiulava,  tantost  cantava,  bo  y 
caminant.  Hauria  volgut  saber  un  himne 
genial,  y  tenir  una  veu  potenta,  qu’hagués 
fet  retrunyir  tota  la  encontrada,  pera  can- 
tarlo  en  llahor  del  infant  nat,  en  llahor  de  la 
vida,  en  llahor  d’ell  mateix,  el  forsador  de 
la  naturalesa,  a  la  qu’havia  obligat  a  fer  el 
seu  camí;  a  n’ell  mateix,  qu’havia  desclós 
el  finestró  per’aquell  sér  ja  enclòs  avans  de 
nat;  a  n’ell  mateix,  que  se  sentia  més  gran 
que’l  pare,  ja  qu’ab  conciencia  havia  permès 
la  vida  que  aquest  tan  sols  per  etzar  li  havia 
donat. 

Quan  arribà  a  casa  seva  y  entrà  en  son 
quarto  y  s’atansà  a  la  taula  enfront  de  la  que 
havia  passat  la  tarda,  s’hi  apoyà  ab  las  du- 
gas  mans,  mirà  fixament  ab  ulls  d’imbécil  y 
quedà  esglayat.  Glops  de  cera,  com  llàgri- 
mas  monstruosas  allí  gebradas,  eran  sobre 
la  taula.  La  espelma  s’havia  consumit  tota, 
y  al  costat  dels  seus  restes  hi  jeya’l  cos  del 
burinot  ab  las  alas  socarrimadas. 


Tot  estima:  l’oreig  a  la  brancada, 
l’abella  al  romaní, 

la  boyra  a  la  montanya  endormiscada.  . 
tu,  amor  meu,  a  mi? 

J.  Novellas  de  Molins. 

MANIFEST 

PUBLICAT  PER  L  ASSOCIACIÓ  DEMOCRÀTICA  FE¬ 
DERALISTA  REPUBLICANA  «CATALUNYA  FeDE- 

RAL»  AB  MOTÍ U  DE  SA  CONSTITUCIÓ. 

Passém  a  Catalunya,  desde  fa  temps,  per  una  forta 
agitació  política  Cada  día  més  fonda,  ha  remogut 
totas  las  capas  socials,  ha  excitat  vivament  las  passions 
y’ns  ha  dividit  a  lots  en  dos  bandos  enemichs,  sepa¬ 
rats  per  odis  inaplacabbs.  A  l’atracció  d'aqueixa  lluyta 
no  hi  hà  ja  a  Catalunya  qui  se’n  pugui  sustreure.  Gent 
indiferenta  fins  avuy  pera  las  cosas  políticas,  arrastrada 
per  la  forsa  irresistible  de  la  corrent,  hi  aporta  tot 
l’esfors  de  la  seva  inteligencia,  tot  el  calor  de  las  sevas 
conviccions,  tot  el  foch  dels  seus  entusiasmes  y  tot 
l’apoyo  dels  seus  medis  materials. 

En  realitat  lluytan  de  nou,  una  vegada  més,  els  dos 
principis  oposats  que’s  disputan  el  predomini  en  la 
constitució  orgànica  dels  pobles.  D’una  part,  l’unita- 
risme  uniformista  que  vol  enmotllar  tots  els  organismes 
socials  a  una  forma  única,  abstracta,  engendre  d’elucu¬ 
bracions  metafísicas  sense  cap  fonament  en  la  realitat 
de  la  vida;  d'un  altre  cantó,  el  regionalisme  particula- 
rista  que  vol  fer  respectar  la  diferenta  modalitat  ab  que 
aquella  vida’s  manifesta  quan  s’encarna  en  l’individuu, 
en  el  poble  o  en  la  rassa. 

El  moviment  regionalista  que  més  o  menys  viu  ha 
existit  sempre  a  Catalunya,  sentiment  inconscient  pri¬ 
mer,  reflexiu  més  tart,  de  las  lleys  naturals  que  regei¬ 
xen  la  vida  de  tots  els  pobles,  qu’han  confirmat  després 
els  modems  estudis  sociológichs,  ha  pres  novament  en 
els  últims  anys  una  forsa  vigorosa,  apareixent  als  ulls 
d’una  gran  part  de  la  opinió  catalana  com  la  única 
fórmula  de  salvació  pera  la  nostra  terra.  Enfront 
d'aquesta  tendencia  ha  aparegut  com  a  reacció  natural 
y  lògica  un  moviment  en  sentit  uniformista  y  unitari 
sostingut  principalment,  més  que  pels  partits  dinàs- 
tichs,  que  no’s  preocupan  gayre  de  crear  a  favor  seu 
corrents  d’opinió,  fiats  massa  en  la  forsa  de  la  dicta¬ 
dura  qu’ exerceixen,  per  elements  dels  partits  republi¬ 
cans  unitaris,  els  qui,  comprenent  lo  desventatjós  que 
hauria  estat  pera  ells  plantejar  la  qüestió  en  els 
seus  termes  clars  y  precisos,  atesas  las  fondas  arrels 
que  té  aquí  el  sentiment  autonomista,  han  procurat  des¬ 
viaria,  acusant  al  regionalisme  de  reaccionari  pera  con¬ 
jurar  en  contra  d'ell  totas  las  forsas  lliberals  de  Cata¬ 
lunya. 

Es  aixís  com  s’ha  anat  establint,  per  virtut  de  las 
condicions  especials  dels  elements  que  figuravan  en 
primer  terme  en  aqueixa  lluyta,  una  especíe  d’antago¬ 
nisme  entre’l  regionalisme  y  la  democràcia,  enfondit 
per  las  exageracions  y  per  la  intranzigencia  que  neixen 
sempre  ab  l’acalorament  de  la  discussió. 

Per  desgracia,  ni  per  un  costat  ni  per  l'altre  hi  ha  hagut 
la  serenitat  necessarià,  y  si’ls  uns  han  extremat  sovint 


el  criteri  unitari  y  demagógich,  atiant  a  una  desatentada 
lluyta  de  classes,  excitant  las  passions  de  las  multituts 
ab  un  llenguatje  que  més  era  expressió  d’odis  africans 
que  imprecacions  de  la  justicia,  els  altres  han  confós 
també  moltas  vegadas  a  tots  els  partits  republicans  en 
un  comú  anatema,  presentantlos  com  els  enemichs  de 
las  ideas  regionalistas  y  com  un  perill  grave  pera  l’or¬ 
dre  y  la  tranquilitat  socials. 

Las  exageracions  unitarias  dels  uns,  l'oblit  en  que’ls 
altres  tenen  els  principis  democràtichs  que  informan  la 
vida  de  tots  els  pobles  moderns  y  als  qu’es  impossible 
sustreures,  exigeixen  de  part  de  nosaltres,  els  federals, 
una  acció  política  més  activa  y  enèrgica  que  torni  las 
cosas  al  seu  verdader  lloch  y  qu’ensenyi  als  uns  y  als 
altres  que,  tant  una  llibertat  que  no  afirma  las  autono- 
mías  que  la  naturalesa  imposa  y  que  la  rahó  consagra, 
com  una  autonomia  que  no’s  funda  en  el  reconeixement 
dels  drets  individuals  ab  las  sevas  conseqüencias  lógi- 
cas,  no  son  més  que  la  manifestació  diferenta  del  des¬ 
potisme  y  de  la  tirania,  tan  odiosos  quan  se  vesteixen 
del  mantell  real  com  quan  se  cubreixen  ab  el  gorro 
frigi. 

Perduda  pera  sempre,  per  desgracia  pera  tots,  aque¬ 
lla  persona  genial  y  venerable,  que  va  ésser  el  mestre 
del  nostre  partit;  desapareguda,  ab  la  mort  del  may 
prou  plorat  correligionari  nostre,  en  Francisco  Pi  y 
Margall,  la  inteligencia  poderosa  que’ns  guiava,  senya- 
lantnos  las  orientacions  que  devíam  empendre  en  el 
camí  de  la  implantació  dels  nostres  ideals  polítichs,  ha 
faltat  per  un  moment  entre  nosaltres  la  cohesió  neces¬ 
sària  pera  mantenir  una  unitat  de  pensament  y  d’acció, 
sorgint,  devant  de  l’actual  lluyta  política,  dugas  tenden- 
cias  diferentas  que  podrían  amenassar  la  vida  de  nostre 
partit,  arrastrant  en  sentit  oposat  las  forsas  que  l’inte- 
gran,  puig,  mentres  que’ls  uns,  atrets  principalment  pel 
nom  de  la  forma  republicana,  s’han  inclinat  del  cantó 
dels  unitaris,  ajudantlos  ab  el  seu  concurs  personal  en 
la  lluyta  contra’l  catalanisme,  els  altres,  estimant  essen- 
cialissim  el  principi  de  las  autonomías,  no  han  pogut 
menos  de  manifestar  la  seva  simpatia  pels  que,  dins  de 
casa  nostra,  venen  lluytant  pera  obtenir  la  de  la  nostra 
terra. 

Seria  perillós  a  la  vegada  pera  la  democràcia  y  pera 
l’autonomia,  que,  rompuda  la  cohesió  del  nostre  partit, 
confosos  els  uns  ab  els  republicans  unitaris,  barre¬ 
jats  els  altres  ab  els  catalanistas,  aquell  antagonisme  de 
que  parlavam  se  fes  cada  día  més  fondo  e  irreductible, 
per  lo  que  convé,  en  interès  de  la  democràcia  y  de 
l’autonomia,  conservar  la  personalitat  del  partit  fede¬ 
ral,  defensant  íntegrament  el  nostre  programa  de  22  de 
juny  de  1894. 

Nosaltres  no  podém  confóndrenshi  ab  els  republi¬ 
cans  unitaris,  perque  no  veyém  en  els  seus  programas 
la  expressió  del  nostre  concepte  de  la  democràcia,  quan 
negan  las  autonomías  regionals,  afirman  el  servey  mili¬ 
tar  obligatori  ó  rebutjan  la  separació  complerta  de  la 
Iglesia  y  del  Estat;  com  no  podém  tampoch  confón- 


JOVENTUT 


J34 

drens  ab  els  catalanistas,  mentres  no  afirmin  com  nos¬ 
altres  els  drets  individuals  y  totas  las  formas  políticas 
que’n  son  la  seva  conseqüència.  Peró  de  la  mateixa 
manera  que  no  podríam  desenténdrens  de  lluytar  per 
la  llibertat  sempre  qu’estessin  en  perill  els  principis 
democràtichs ,  no’ns  podém  desentendre  tampoch 
d’ajudar  en  la  mida  de  totas  las  nostras  forsas  a  un 
poble  que  lluyta  coratjosament  contra  la  tirania  del 
unitarisme  y  del  poder  central  pera  obtenir  la  seva 
autonomia.  Separats  dels  uns  y  dels  altres,  trevallant 
sense  descans,  tant  en  favor  de  la  l.ibertat  de  tots  els 
pobles  opresos  com  en  favor  de  la  llibertat  de  tots  els 
homes,  devém  apoyar  avuy  al  catalanisme  en  quant 
representa  una  justa  a  piració  nacionalista  catalana, 
com  combatríam  dema  a  qui,  dintre  de  Catalunya, 
s’oposés  al  establiment  d'un  régimen  inspirat  en  els 
principis  de  la  democràcia. 

Pera  sostenir  aquesta  tendencia,  pera  evitar  que 
s’oblidin  las  ensenyansas  de  nostre  mestre  ilustre,  pera 
impedir  que  s’esgarnhi  la  opinió  catalana  y  democràti¬ 
ca  mirant  el  regionalisme  com  enemich  de  la  llibertat, 
pera  que  tots  els  que  desitjan  l’autonomia  de  Catalu¬ 
nya  no  perdin  la  fe  en  els  principis  democràtichs,  es 
que’ns  havém  reunit  nosaltres  en  aquesta  associació, 
y  es  qu’os  cridém  a  tots  vosaltres,  els  qu’estiméu  la 
democràcia,  la  federació  y  la  república  y  os  convidém, 
al  saludarvos  coralm?nt  com  manifestació  primera  de  la 
nostra  vida,  a  qu’os  apleguéu  al  costat  nostre  ajudant- 
nos  en  la  tasca  de  propagar  per  tota  la  nostra  terra, 
a  la  vegada  que’l  principi  de  las  autonomías,  l’amor  a 
las  ideas  democràticas  y  republicanas. 

Barcelona,  1 1  de  febrer  de  1903. — Alettiany,  Pele¬ 
grí. — Bastida,  Pau. — Bosch,  Alfons. —  Comas,  Joseph. — 
Calopa,  Antoni. —  Carles ,  Antón. —  Comas,  Joseph. — 
Cullaré,  A. —  Cot,  Pau. — Durbàn  Julià,  Joseph. — Du¬ 
ran,  Joaquim  — Duràn ,  Lluís. — Damaré,  Joan. — Du. 
ràn,  Felip-  —  Duràn ,  J. —  Dodero ,  Manel.  — Ferrer , 
David. — Farreras ,  Joseph.  —  Fargas  y  Gili ,  A: — Fuster , 
Matías.  —  Freixa,  Miquel.  —  Gurri ,  Joaquim.  —  Gurri 
Deulofeu ,  J. —  Gregori ,  J. —  Gonzàlez ,  Lluís. — Gisberl , 
Joseph. — Ildefonso,  Carles. — Laporta ,  Miquel. — López , 
Joseph.  —  Paytimi ,  Miquel. — Màs,  Joseph. — Marinel·lo , 
Manel.  —  Massó ,  Lluís.  —  Marial,  Juli.  —  Marraco , 
Alexandre.  —  Mariaiges ,  J.  —  Murgadas ,  Joaquim  — 
Nialet ,  Rosendo. — Pala ,  Enrich — Pi  y  Suner ,  F. — Puig 
Figueras ,  Rafel — Piferrer ,  A — Puig  y  Manich ,  S — 
Pellicer,  Francisco.  —  Planas ,  Manel. — Roselló ,  Pau. — 
Rius ,  Pere. — Rahtdl,  Joseph. — Romualdo ,  Francisco. — 
Rull,  J. — Roselló ,  Pau  — Roca,  Joseph. — Ribera ,  Joan. 
— Ribalta ,  Teodor. —  Ribas,  Felip. — Roig  Armengol,  R. 
—  Sala,  Joan.  —  Sala  (fill),  Joan. — Sans,  F.  —  Sivila, 
Domingo. —  Toi'ras,  Francesch.  —  Tutau,  Joseph. —  Vila, 
Pío. —  Vallés,  Ramàn. —  Ventura  Pardo,  Carles. —  Vila,. 
Miquel.  —  Vives,  J. —  Vila,  Baldomero.  —  Zona  Xiber- 
ta,  B. 


NOVAS 

El  senyor  Salmerón,  que  distingeix  perfec¬ 
tament,  com  a  bon  filosop  kraussista,  lo  in- 
manent  de  lo  tr ascendent,  lo  sensible  de  lo 
suprasensible ,  y’l  panteisme  del  panenteisme , 
no  sab  ni  vol  trobar  diferencias  entre  un  ca¬ 
talà  y  un  castellà.  Aixis  ho  ha  vingut  a  dir 
en  un  meeting. 

L’encarcarat  deixeble  de  Sanz  del  Río,  si 
algún  dia  (y  Deu  no  ho  permeti)  tornés  a 
ocupar  la  presidència  de  la  República  espa¬ 
nyola,  declararia  sens  dubte  piratas  als  cata¬ 
lanistas  perque  no  pensan  com  ell,  ab  més 
motius  encara  dels  que  tenia  l’any  1873  quan 
declarà  piratas  als  cantonalistas  de  Cartage¬ 
na  que,  si  bé  particularment  eran  uns  taram- 
banas,  pensavan  en  materias  politicas,  si  fa  0 
no  fa.  com  fingia  pensar  Y enrevesado  metafí- 
sich.  Seria  una  manera  d’afermar  la  unidaz 
nacional  a  gust  del  antich  federal  (de  secà)  y 
actual  centralista  y  jacobi. 


El  diumenge  a  la  tarda  tingué  lloch  en 
l’agrupació  excursionista  «Bach  de  Roda»  la 
sessió  inaugural  de  las  tascas  académicas 
d’enguany,  a  qual  acte  forem  invitats. 

El  secretari  en  Joseph  M.a  de  Sucre  y’l 
president  en  Francesch  Curet  foren  aplaudi- 
dissims  en  sos  respectius  parlaments,  que’ls 
assistents  comentaren  ab  elogi,  especialment 
el  del  senyor  Curet  que  versà  sobre’l  tema: 
«Ambient  en  que’s  desenrotlla  l’actual  movi¬ 
ment  particularista  català.» 

Presidia  l’acte’l  distingit  catalanista  en  Do¬ 
mingo  Martí  y  Julià,  qui  xardorosament  fe¬ 
licità  a  l’agrupació  «Bach  de  Roda»  per  son 
fervent  catalanisme,  prometentse  gran  bé 
pera  la  patria  de  la  propaganda  entusiasta 
que  fan  els  joves,  als  que  aconsellà  que  no’s 
desilusionessin  may. 


La  segona  conferencia  de  la  serie  dedicada 
a  Zola  va  tenir  lloch  al  Ateneu  el  passat  di¬ 
vendres,  anant  a  càrrech  de  don  Andreu 
Camprodon,  que  desenrotllà’l  següent  tema: 
«Un  capitul  d’historia  contemporània  a  pro¬ 
pòsit  d’en  Zola.» 

S’ocupà  del  procés  Dreyfus,  que  tant  sol i- 
viantà’ls  ànims  en  la  vehina  República  y  tan 
llastimós  espectacle  oferi  ab  sas  Uuytas  entre 
semitas  y  antisemitas;  y’s  fixà  principalment 
en  l’efecte  produhit  a  tot  arreu  per  l’acte  de 
civisme  y  d’energia  realisat  per  Zola  ab  son 
famós  document  Je  accuse  dirigit  al  president 
del  Estat.  Aquest  acte,  realisat  per  un  home 
de  grans  conviccions  y  d’inteligencia  Claris- 

sima,  donà  a  la  humanitat  un  gran  exemple 
d’altruisme,  puig  Zola  arrostrà  totas  las  ca- 
lumnias,  desaíià  totas  las  persecucions  y  no 
dubta  en  comprometre’l  benestar  de  tota  sa 
vida  en  son  noble  afany  de  destruhir  fanatis¬ 
mes  y  maldats,  y  de  fer  triomfar  la  causa  de 
la  justícia,  que  vergonyosament  s’era  escar- 
nida. 

Zola  triomfà  com  a  ciutadà  honrat,  y  en  ell 
vegerem  un  home  gran  com  hi  havíam  vist 
un  gran  escriptor. 

En  aquest  sentit  el  senyor  Camprodon 
desenrotllà  sa  conferencia,  que  no  dubtém  en 
calificar  de  notable  y  que  fou  aplaudida  com 
se  mereixia. 


El  dia  15  del  corrent  va  obrirse  en  el  Saló 
Parés  una  exposició  d’obras  pictóricas  pro- 
duhidas  per  l’artista  B.  Gili  y  Roig  durant 
sa  estada  a  Roma.  El  conjunt  de  las  telas  es 
ben  apreciable;  totas  ellas  pintadas  al  oli, 
excepte  un  petit  pastel ,  son  notas  ben  perso¬ 
nals  y  denotan  que  l’artista,  ab  els  estudis 
fets  darrerament,  ha  progressat  molt.  No’ns 
presenta  quadros  d’assumpto,  donchs  la 
majoria  d’ells  son  notas  de  paisatje  y  alguna 
testa.  Una  sola  tela,  ab  dugas  figuras,  mare 
y  fill,  representa  una  escena  composta  per 
l’artista,  peró  l’assumpto  es  de  poch  gust  en 
general,  ressentintsen  algunas  de  las  bonas 
qualitats  que  tanca.  Son  dignas  de  lloansa 
algunas  notas  de  paisatje  rublertas  de  llum 
y  d’ambient,  y  trassadas  ab  mà  segura.  En- 
coratjcm  al  senyor  Gili  y  Roig  pera  que  se¬ 
gueixi  avant  pel  cami  emprés. 


L’associació  democràtica  federalista  de 
propaganda  republicana  «Catalunya  Fede¬ 
ral»,  de  quina  constitució  donarem  compte 
oportunament,  anunciant  que  marcaria  d'una 
manera  clara  sos  propòsits  en  un  manifest, 
ha  publicat  aquest  y  ha  tingut  l’atenció  d’en- 
viàrnosen  alguns  exemplars.  En  altre  lloch 
del  present  número  reproduhim  íntegre 
aqueix  document  ab  que  la  nova  associació 
revela  sos  entusiasmes  pels  ideals  autono- 
mistas. 


La  lluyta  electoral,  de  la  que  no  solém 
ocuparnos  com  ja  saben  nostres  llegidors, 
per  no  disposar  del  espay  suficient  y  per  no 
avenirse  aylal  informació  ab  l’índole  del  pe- 
riódich,  sembla  que  tindrà  aquesta  vegada 
una  importància  extraordinària.  La  campa¬ 
nya  electoral  qu’en  pro  del  autonomisme’s  de- 

cideixen  a  fer  molts  elements  de  la  Unió,  en 
la  forma  poch  equívoca  y  ben  honrada  que 
preceptúan  nostras  Assambleas,  fa  que  sian 
molts  els  que  creuhen  qu’en  diferents  indrets 
de  Catalunya  ls  catalanistas  surtiràn  triom¬ 
fants. 


Tenim  suspesa  la  publicació  d’alguns  tre- 
valls  literaris  per  no  figurar  al  peu  dels  ma¬ 
teixos  la  firma  de  sos  autors,  0  per  venir 
firmats  ab  pseudònim. 

Quan  els  autors  se  serveixin  comunicarnos 
son  verdader  nom,  tindrém  molt  gust  en 
servirlos. 


Publicacions  rebudas: 

Hem  rebut  un  fascicle  titulat  La  Literatura 
Neocatalana,  degut  als  senyors  doctor  Gas¬ 
par  Decurtins  y  Florin  Camathias.  Devém 
alabar  la  publicació  de  dit  fascicle  per  l’es¬ 
perit  de  germanor  que  revela,  ja  que  l’intent 
de  sos  autors  es  el  de  fer  coneixe  en  sa  patria 
(Engadina,  Suissa)  la  literatura  catalana,  a 
qual  fí,  després  d’un  interessant  prefaci,  pu- 
blican  diferentas  poesías  catalanas  originals 
de  Rubió  y  Ors,  Verdaguer,  Guimerà, 
Matheu,  Martí  y  Folguera,  Llorente,  etc., 
traduhidas  a  son  ilenguatje,  qu’es  el  rheto- 
romanch,  un  dels  més  hermosos  idiomas 
neollatins.  El  fascicle  ha  sigut  imprès  a  Cue- 
ra,  en  l’establiment  de  Giusep  Casanova. 

La  Brivia ,  tradició  catalana  per  Apeles 
Mestres,  publicada  en  la  revista  Llojas  Selec- 
tas.  S’ha  publicat  formant  un  elegant  qua¬ 
dern  aquesta  tradició  humorística  en  la  que 
l’Apeles  Mestres  fa  gala  del  seu  personalis- 
sim  humorisme,  mostrantse  en  las  ilustra- 
cions  artista  consumat.  Fullejant  aquest 
quadern,  a  cada  plana  acut  als  llabis  la  rialla 
franca  ensemps  que  s’admira’l  savoir  faire  y’l 
bon  gust  del  autor,  quina  personalitat  artísti¬ 
ca  hi  apareix  inconfundible. 

Santa  Agnès ,  cansó  popular  catalana, 
XXXII  de  las  publicadas  pel  «Cançoner  Po¬ 
pular»,  ab  una  ilustració  de  Jaume  Llongue- 
ras,  lletra,  música  y  copiosas  notas  folk- 
lóricas.  Se  ven  com  totas  a  10  cèntims. 
Dipòsit,  Rambla  de  Sant  Joseph,  11. 

Hedda  Gabler ,  per  E.  Ibsen,  traducció  cas¬ 
tellana  de  C.  Costa  y  J.  M.  Jordà.  Forma’l 
segón  volúm  de  la  Biblioteca  del  Teatro  An- 
tiguo  y  Moderno  aquesta  traducció  de  la 
famosa  obra,  que  recentment  ha  sigut  aplau¬ 
dida  y  celebrada  com  se  mereix  pel  nostre 
públich  al  representaria  en  el  teatre  Princi¬ 
pal  la  companyia  Tubau.  Preu,  1  pesseta. 


Fidel  Giró,  impressor.  — Carrer  de  València,  31 1 

NOSTRE  FOLLETÍ 

Ab  el  present  número  repartim  la  cuberta,  dibuixada  per  en  Sebastià 
Junyent,  pera  enquadernar  l'obrà 


del  gran  autor  inglés  John  Ruskin,  traduhida  al  català  per  Cebrià  Montoliu. 
Las  personas  que  conservin  en  bon  estat  tots  els  folletins  d’aquesta  obra  y 
vulguin  tenirla  enquadernada,  poden  portarlos  junt  ab  la  cuberta  a  aquesta 
Administració,  ahont,  mitjansant  la  entrega  de  20  cèntims,  se’ls  hi  retor¬ 
narà’l  volúm  enquadernat  en  rústica.  Las  enquadernacions  cartonné  valen 

50  cèntims. 

L’obra’s  ven  en  totas  las  llibrerías  a  3  pessetas  l’exemplar  en  rústica. 
En  nostra  Administració  se  serveix  als  suscriptors  ab  un  25  per  100  de  rebaixa. 

La  setmana  entrant  comensarém  a  publicar  la  traducció  catalana  del 
drama  OLTRE  LA  VITA 

FORA  DE  LA  VIDA 

original  del  reputat  escriptor  italià  Joseph  L.  Pagano. 


TA  PAS 

PERA  LA  ENQUADERNACIÓ  DEL  TERCER  VOLÚM  DE  JOVENTUT 

Se  venen  soltas  a  2’50  pessetas.  L’ Administració’s  cuyda  de  fer 
enquadernar  las  coleccions  que  se  li  envihin  pel  preu  de  3  pessetas, 
compresas  tapas  y  enquadernació. 


Coleccions  de  “Joventut”  enquadernadas 

Las  dels  ,  anys  1901  y  1902,  sense  folletins,  se  venen  a  10  pessetas 
cada  una. 

Ne  quedan  tres  únicas  del  any  1900,  que's  venen  cada  una  a  20  pes- 
setas. 


Redacció  y  Administració: 

Plassa  del  Teatre,  6,  entressol. 


NÚMERO  CORRENT . 20  CÈNTIMS. 

>  ATRASSAT,  AB  FOLLETINS .  .  40  » 

»  »  SENSE  FOLLETINS.  25  » 


SUMARI: 

TEXT:  De  la  lluyta  electoral,  per  Joseph  M.»  Rosich. 
— Colonisació  model,  per  Arnau  Martínez  y  Serinà. 
—  Historia  comarcal,  per  Antón  Busquets  y  Punset. 
— Notas  bibliogràficas,  per  Geroni  Zanné.— Qüento 
blau,  per  L.  Escardot.— La  corona  dels  estius,  per 
Pere  Prat  Jabal-li.— El  cavall  de  panyo  o  la  plassa 
del  Empordà,  per  Pompeyus  Gener.— Els  dallayres, 
per  I.  Soler  y  Escofet.  —  Ruskin,  per  Sebastià  Ju- 
nyent.— Teatres,  per  Emili  Tintorer.-  Novas. 

GRABATS:  El  cavall  de  panyo  o  la  plassa  del  Empor¬ 
dà.— Ilustracions  de  ? 

FOLLETÍ: 

MARINES  Y  BOSCATJES,  per  Joaquim  Ruyra.  — 
Plech  7. 

FORA  DE  LA  VIDA,  per  Joseph  L.  Pagano.— Traduc¬ 
ció  catalana.— Plech  1. 


DE  LA  LLUYTA  ELECTORAL 

1 

^Contradiccions? 

La  Junta  Permanent  de  la  Unió  Catala¬ 
nista,  sense,  a  mon  entendre,  separarse  un 
borrall  de  sas  atribucions,  opinà  que  apro- 
pantse  l'época  d’eleccions,  era  del  cas  recor¬ 
dar  lo  que  referent  a  ellas,  en  solemne  As- 
samblea,  suprém  poder  del  Catalanisme, 
is’estatuhi;  y  aconsellar,  d’acort  ab  l’esperit 
que  informà  a  n’aquesta,  qu’en  els  casos  en 
que  las  entitats  catalanistas  dels  diferents  dis¬ 
trictes  creguessin  no  comptar  ab  prou  forsas 


pera  la  lluyta,  s’apovés  a  candidats  afins:  y 
aixís  ho  feu. 

Cal  remarcar  aixó  perque  per  part  d’al¬ 
guns  elements  —  desgraciadament  fins  de 
dintre  la  Unió  y  de  la  Junta  Permanent  ma¬ 
teixa —  s’ha  volgut  fer  veure  que’l  Catala¬ 
nisme  militant  havia  incorregut  en  contra¬ 
dicció,  0,  al  menys,  variat  en  absolut  de  pro¬ 
cediments  sense  motiu  justificat,  pera’ls 
uns,  0  corretjintse  d’erros  passats,  segons  al¬ 
tres. 

Ni  una  cosa,  ni  l’altra.  Lo  contradictori 
fora  que,  haventse  acordat  quelcom  sobre 
eleccions,  ara  se’n  hagués  prescindit,  donchs 
demostraria:  o  que  l’Assamblea  en  que’s  feu 
perdé’l  temps  llastimosament,  o  que  las  se- 
vas  decisions  poden  anularse  a  voluntat  dels 
que  constituheixen  la  Junta  Permanent.  Em¬ 
però  no  es  aixis.  Las  disposicions  d’aquesta 
han  de  subjectarse  als  acorts  de  las  Assam- 
bleas  generals,  'acorts  modificables  no  més 
que  per  allras  Assambleas,  jamay  per  algu- 
nas  individualitats  per  enlayradas  que  sian. 
Tolerar  lo  contrari  fora,  à  més  de  contradic¬ 
tori,  poch  serio  y  antidemocràtich. 

Crech  que  tots  els  catalanistas  estaran 
conformes  en  que  a  la  Junta  Permanent  s’hi 
envían  las  personalitats  més  sobressurtints 
del  Catalanisme,  no  pas  pera  que  imposin  llur 
opinió  individual,  sinó  com  a  garantia  de 

fermesa  en  el  manteniment  de  lo  essencial  e 
indiscutible  de  nostre  credo,  y  de  que  ab  llur 
talent  sabran  interpretar  las  aspiracions  que, 
sens  afectar  lo  substancial  de  nostra  idea, 
vagin  successivament  mareantse  en  el  conti- 
nuu  evolucionar  de  tot  moviment  que,  com 
el  particularista  de  nostra  terra,  sobreix  de 
vida.  Dich  aixó  perque,  apart  de  que  no  es 
tan  antitétich  com  sembla  a  primera  vista 
(més  avall  tractaré  de  demostrarho)  l’ésser 
partidari  d’anar  a  la  lluyta  electoral  desde  ía 
poch,  la  opinió  personal  en  sentit  contrari 
no  es  obstacle  pera  que  un  individuu  de  la 
Permanent,  com  a  tal,  aconselli  l’anarhi.  En 
tot  cas,  obstacle  y  gros  ho  es  pera  perma- 
neixe  en  ella  1  voler  anatematisai  lo  que, 
avuy  per  avuy,  havém  d’acceptar  com  a  cri¬ 
teri  general  del  Catalanisme.  Ara,  indivi¬ 
dualment,  dintre  de  la  mateixa  Unió ,  pot 
propagarse  la  conveniència  de  no  concorre 
a  las  eleccions,  donchs  per  més  que  s’hagi 
volgut  fer  veure  lo  contrari,  realment  no  es 
tan  fonamental  la  qüestió,  dintre  de  lo  essen¬ 
cial  de  nostra  idea  pera  que,  en  serio,  pugui 
provocar  una  dissidència,  molt  més  fent  aprop 
de  dos  anys  que’s  celebrà  l’Assamblea  de 
Tarrassa. 

Es,  per  lo  tant,  desprovehit  de  fonament 
tot  quant  se  digui  sobre  si  hi  hà  contradicció 
entre  l’esperit  de  la  Unió  Catalanista  y  ls 
darrers  acorts  de  sa  Junta  Permanent,  y  no 
cal  insistir  més  pera  demostrarho. 

Als  que  consideran  injustificada,  0  rectifi¬ 
cació  de  passats  erros,  la  darrera  orientació 
del  Catalanisme  militant,  els  hi  contesto  en 
el  capitul  que  segueix. 

II 

Per  qué  havém  d’anar  a  las  eleccions. 

Adhuch  lo  que  deixo  escrit,  tinch  de  confes¬ 
sar  que,  per  sentiment,  no’m  captiva  pas 
gayre  la  lluyta  electoral  aquí  en  us,  degut  a 
lo  desigual  de  las  condicions  en  que  s  esta¬ 
bleix  y  al  perill  que  hi  hà  de  caure  als  bas¬ 
sals  de  llot  pestilent  que  solen  remoure  gent 
sens  entranyas;  y  ab  tot,  soch  el  primer  en 
reconeixe  las  rahons  d’altíssima  convenièn¬ 
cia  que,  en  las  circunstancias  actuals,  acon- 
sellan  concórrehi.  Opino  sincerament  que, 
avans  de  péndrehi  part,  lo  millor  hauria 
sigut  preocuparse  no  més  que  d’educar  al 
poble,  transformarlo,  tréureli  tot  aquest  cros- 


tisser  que’l  desfigura  y  acabaria  per  desnalu- 
ralisarlo;  emperò  alguns  impacients,  favores- 
cuts  per  las  circunstancias  y  ajudats  per  un 
home  verdaderament  superior,  el  malagua¬ 
nyat  doctor  Robert,  qu’ab  son  admirable  ins¬ 
tint  evolucionà  depressa  cap  al  Catalanisme 
radical  y,  degut  a  sa  inmensa  popularitat,  hi 
abocà  gran  part  de  nostre  poble,  han  lograt 
portar  la  qüestió  a  un  terreny  que  potser 
fora  molt  perillós  pera  l’esdevenir  no  afron¬ 
taria.  Efectivament,  en  las  Corts  del  Estat 
espanyol  ja  s’ha  discutit  amplament  de  Cata¬ 
lanisme,  y  quasi  bé  sens  excepció,  de  tots  els 
indrets  de  las  Cambras  se  li  han  dirigit  ame- 
nassas  més  ó  menys  encubertas,  emperò  lo 
suficient  categóricas  pera  que’s  pugui  entre¬ 
veure  que  no’s  vacilaria  gens  en  apelar  a 
l’arbitrarietat,  a  midas  d’excepció  y  a  la  vio¬ 
lència  pera  destruhirlo.  Y  si  a  aixó  s  han 
atrevit  quan  hi  havia  qui  podia  rahonada- 
ment  oposarshi,  no  es  temerari  asseverar 
que  molt  més  enllà  anirían  si,  per  lo  qu’alli 
y  aquí’s  consideraria  impotència,  no  procu¬ 
réssim  enviar  a  las  Cambras  llegislativas 
convensuts  portantveus  nostres.  La  situació 
es,  donchs,  bon  xich  grave  y  cal  que,  ab  des¬ 
interessat  patriotisme,  fins  reprimint,  si  s 
vol,  opinions  personals,  hi  aportém  tots  nos¬ 
tre  esfors  pera  sortejaria.  Havém  de  renun¬ 
ciar  a  la  petita  satisfació  d  amor  propi  de 
poder  dir,  avuy  per  demà  que’l  Catalanis¬ 
me’s  trobés  en  una  situació  insostenible,  als 
que  potser  poch  premeditadament  y  avans 
d’hora  anaren  a  la  lluyta:  «Vejéu  ahónt  ens 
ha  conduhit  vostra  inexperiencia.»  L’interés 
de  nostra  Causa,  qu’es  el  bé  de  Catalunya, 
està  molt  per  dessobre  d’aquestas  mesquine- 
sas.  Per  aixó  havém  d’anar  a  las  eleccions. 

Heus  aquí  cóm  la  orientació  de  la  Unió 
Catalanista  en  aquest  sentit,  pot  ben  bé  no 
ésser  filla  de  cambis  en  son  modo  de  pensar, 
y  molt  menys  injustificada  0  en  reconeixe- 
ment  de  passats  erros. 

El  gran  Pi  y  Margall,  a  qui  ningú  ab  co¬ 
neixement  de  causa  s’atrevirà  a  acusar  de 
inconseqüència,  al  veure,  degut  a  las  circuns- 
tancias  o  a  la  impaciència  de  sos  correligio¬ 
naris,  instaurada  la  República  molt  més 
aviat  de  lo  qu’era  lógich  esperar,  ab  tot  5 
haver  predicat  sempre  y  seguir  creyent 
que  las  revolucions — y  més  la  que  com  aque¬ 
lla  tractava  d’assolir  l’autonomia  pera  totas 

las  regions  del  Estat  espanyol — havían  de 
ferse  de  baix  a  dalt,  es  a  dir,  educant  y  pre¬ 
parant  al  poble  avans  que  tot,  no  va  vacilar 
gens.  S’havia  proclamat  la  República:  donchs 
era  precis  sostenirla.  Y  comprenent  que’l 
poble  no  estava  preparat  encara,  donant  una 
admirable  proba  d’abnegació, ’s  disposà  a 
fer  la  revolució  de  dalt  a  baix.  No  es  el  meu 
intent  discutir  ara  las  causas  que  intervin¬ 
gueren  en  el  fracàs  de  la  seva  obra:  emperò 
no  es  gens  aventurat  afirmar  que  una  de  las 
més  importants,  per  no  dir  la  més  important 
de  totas,  fou  el  mancament  de  disciplina  y  de 
patriotisme  per  part  dels  que  venían  obligats 
a  donarne  exemple. 

Aixó  es  lo  qu’havém  d'evitar  nosaltres: 
apoyant  decididament  als  candidats  que  per 
sos  antecedants  ofereixin  suficients  garan- 
tias,  o  bé  desautorisant  sense  contempla¬ 
cions  de  cap  mena  als  que  no’s  trobin  en 
aquest  cas  o  claudiquin  més  tart  en  llur 
tasca. 

Joseph  M.a  Rosich. 


COLONISACIÓ  MODEL 

Hont  tal  volta  s’ha  manifestat  més  osten¬ 
siblement  la  intemperancia,  el  despotisme  y 
la  ignorància  que  desgraciadament  son  pa¬ 
trimoni  del  poble  espanyol,  es  en  el  sistema 
de  colonisació  irritant  y  arbitrari  qu’ha  se¬ 
guit  sempre,  y  que  probablement  continua¬ 
ria  seguint  si  li  quedessin  colonias;  sistema 
de  colonisació  qu’ha  estat  sens  dubte  la 
causa  primordial  de  la  pèrdua  de  sos  inmen- 
sos  dominis. 

Referintse  a  las  colonias  que  tenia  Espa¬ 
nya  a  l’América  del  Sud,  diu  Malthus:  «Es 
dificil  imaginar  que  nous  establiments  pu¬ 
guin  ésser  més  mal  administrats  de  lo  qu’ho 
han  sigut  els  que’ls  espanyols  fundaren  a 
Méjich,  al  Perú  y  a  Quito.  La  tirania,  la 
superstició,  tots  els  vicis  de  la  mare  patria 
foren  seguits  pels  colonisadors.  Se’ls  impo¬ 
saren  contribucions  exorbitants,  son  comers 
fou  gravat  per  reglaments  arbitràris,  y’is 
governadors  expoliavan  per  tots  costats  y 
tal  volta  més  en  benefici  d’ells  que  del  rey.» 
César  Cantú  diu  de  las  mateixas  colonias: 
que  «al  pas  que’s  volian  treure  d’aquells  ter¬ 
ritoris  desmesuradas  ventatjas,  se’ls  custo¬ 
diava  ab  extranya  negligència,  pensant  més 


en  exténdrels  qu’en  ferlos  prosperar,  no  cuy- 
dantse  pera  governarlos  de  la  naturalesa  dels 
pobles,  ni  preparàntloshi  metjes,  ni  admi¬ 
nistradors,  ni  operaris,  enviàntloshi  solza- 
ment  la  escòria  de  la  població  europea  y 
deixant  lliure  camp  al  fanatisme.»  Respecte 
als  governadors  qu’allà  s’enviavan,  diu  el 
propi  autor  «qu’arribavan  al  país  sense  co¬ 
neixements,  com  a  un  lloch  de  desterro  que 
pogués  servírloshi  de  grahó  per’aconséguir 
empleos  mellors;  tots  ells  pensant  lo  que  un 
d’ells  deya:  uDios  està  muy  alto,  el  rey  muy 
lejos  y  aquí  el  amo  soy  yo .»  Com  que  se’ls 
mudava  a  cada  moment,  no  podian  ni  ad¬ 
quirir  experiencia,  ni  desenrotllar  grans  pro¬ 
jectes,  per  lo  que  sempre  ’s  trobavan  en  els 
primers  passos.  El  qui  tenia  de  queixarse 
d’ells  devia  recorre  a  un  monarca  que’s  tro¬ 
bava  a  l’altra  part  de  món  y  arrostrar  las 
intrigas  que  impedían  qu’arribés  la  veritat 
al  trono.»  Però  tot  aixó  no  es  res  al  costat 
dels  procediments  que  s’empleavan  pera  sos¬ 
tenir  l’imperi  colonial.  Els  medis  més  repro- 
bats,  la  perfídia  més  refinada,  en  una  pa¬ 
raula,  l’extermini  de  tot  lo  que  protestava 
contra  la  usual  injustícia  y  contra  la  barbà¬ 
rie  d’aquells  pèssims  governants:  heus  aquí’ls 
procediments  usats  pera  conservar  las  colo¬ 
nias  d’América,  procediments  que  inspira¬ 
ren  a  Heine  sa  esgarrifosa  llegenda  Vitzli- 
putzli. 

Pera  mostra  de  lo  dit  citarém  alguns  fets 
ocorreguts  quan  Venezuela  comensà  a  pre¬ 
tendre  expolsarse’l  jou  de  la  metròpoli.  El 
general  Moxó  en  un  parle  que  porta  la  fetxa 
de  18  de  novembre  de  1815,  dirigit  a  Urez- 
tiela,  governador  de  Margarita,  deya  lo  se¬ 
güent:  uFuera  toda  consideí  ación  de  humani- 
dad:  que  todos  los  xnsur  genles ,  sus  còmplices  ó 
parciales  cogidos  con  armas  ó  sin  ellas,  y  to¬ 
dos  aquellos  que  hayan  tornado  una  parle  cical- 
quiera  en  la  presenie  crisis  de  la  isla ,  sean 
fusilados  mmediatamente  sin  màs  forma  de 
proceso .»  Per  sa  part,  aquest  governador  es¬ 
crivia  al  capità  Gonigo:  « No  dé  V.  cuartel , 
deje  à  las  tropas  saquear  apenas  lleguen  à  un 
punto.  Si  el  enemigo  se  retira ,  sígale  V .  hasta 
San  Juan  y  prenda  fuego  à  los  edificios.)) 

El  general  Morillo,  enviat  al  devant  de  deu 
mil  homes  pera  sofocar  la  creixenta  insurrec¬ 
ció,  tingué’l  valord’escriureal  rey  Ferran  VII: 
ePara  subyugar  estas  provincias ,  se  necesilan 

los  mismos  medios  que  fueron  necesarios  para 
la  primera  conquista .»  Y  per  fí,  aquest  ma¬ 
teix  general  deya,  en  una  comunicació  fet- 
xada  en  el  mes  de  juny  de  1816  a  Bogotà, 
qu’havía  declarat  rebelds  a  tots  els  que  sapi- 
guessin  llegir  y  escriure;  y,  per  lo  tant,  ha- 
vian  sigut  penjats  un  siscents  notables  d’a¬ 
quella  ciutat. 

Nostra  ressenya  seria  interminable  si  vol¬ 
guéssim  detallar  solzament  els  principals 
fets  que  tingueren  lloch  durant  el  curs  de  la 
emancipació  de  las  colonias,  fets  que  demos- 
tran  la  incapacitat  de  la  rassa  preponderant 
en  la  metròpoli  pera  la  colonisació;  la  falta 
absoluta  del  tacte  y  de  la  moderació  necessa¬ 
ris  pera  conservar  aquells  vasts  y  riquissims 
territoris;  puig  es  natural  que  cada  injustícia, 
cada  intemperancia  dels  colonisadors,  en 
lloch  d’infundir  temors  y  respecte  als  colo¬ 
nials,  lo  que  feya  era  despertar  en  aquells 
pobles  odis  inextingibles  y  ansias  de  reven¬ 
ja,  que,  considerant  las  cosas  ab  serenitat, 
eran  certament  ben  disculpables. 

Peró  ahont  el  desgavell  y  l’arbitrarietat 
arribaren  al  comble,  fou  en  l’Administració. 
Un  sol  testimoni  citarém  en  favor  de  nostra 
afirmació,  y  es  el  memorial  de  queixas  qu’ab 
fetxa  9  de  juliol  de  1816  formularen  els  dipu¬ 
tats  de  las  Provincias  Unidas  del  Río  de  la 
Plata ,  segons  el  que,  de  cent  seixanta  virreys, 
únicament  quatre  havian  sigut  americans; 
de  siscents  deu  capitans  generals  y  governa¬ 
dors,  sols  catorze  havian  sigut  del  pais;  y  se¬ 
guint  aquest  patró,  era  la  proporció  en  els 
demés  empleos;  no  haventse  tampoch  esta¬ 
blert  escolas,  ni  fomentat  el  trevall  del  camp, 
ni’l  de  las  minas.  Per  totas  aquestas  rahons, 
els  habitants  de  Buenos  Aires  varen  decla- 
rarse  independents. 

Es  vergonyós  tot  lo  que  acabém  de  referir, 
es  una  historia  de  llàgrimas  y  de  sanch  que 
las  rassas  hispanas  y  americanas  han  de  lle¬ 
gir  sempre  ab  horror;  peró  es  també  una  eter¬ 
na  yj  tremenda  acusació  contra’ls  mals  go¬ 
vernants  qu’en  comptes  d’esmenar,  ilustrar  y 
corretjir  als  pobles  qu’estàn  baix  sa  direcció, 
avivan  y  excitan  sa  ignorància  y  son  fanatis¬ 
me,  com  feu  el  monstre  dels  polítichs  espa¬ 
nyols  quan,  al  cap  d’un  sigle  dels  successos 
ressenyats,  s’emanciparen  las  darreras  engru- 
nas  del  imperi  colonial  espanyol,  qu’en  lloch 
de  concedir  a  son  degut  temps  las  reformas 


demanadas  y  d’obrar  ab  la  prudència  y  sua¬ 
vitat  necessarias  pera  calmar  la  terrible  tem¬ 
pesta  que  s’iniciava,  proclamà  aquell  fatídich 
principi  de  guerra  y  de  violència  desatenta- 
das,  liasta  la  úliitjia  peseta ,  hasta  la  última 
gota  de  sangre. 

Arnau  Martínez  y  Serinà. 


HISTORIA  COMARCAL 

COLEDCIÓN  DIPLOMÀTICA  DEL  CONDADO  DE  Be- 

salú,  por  Francisco  Monsalvatje  y  Fossas. — 

Olot. — Imprenta  Bonet ,  7902. 

Continuació  del  volum  de  que  parlarem 
l’any  passat,  es  el  present  que  conté  la  sego¬ 
na  part  de  la  Colecció  Diplomàtica  del  Com¬ 
tat  de  Besalú,  tancant  un  aplech  de  privile¬ 
gis  y  títuls  expedits  desde  la  unió  del  comtat 
de  Besalú  al  de  Barcelona,  fins  la  unió  de  la 
Corona  d’Aragó  ab  la  de  Castella,  comens 
de  la  nostra  ruina,  donchs  podém  ben  dir  que 
s’acabà  l’época  de  concessions  beneficiosas 
pera  la  nostra  terra. 

El  senyor  Monsalvatje,  ab  sa  paciència  y 
estima  de  las  cosas  de  la  terra,  y  ab  sa  devo¬ 
ció  per  la  historia,  ha  anat  enfilant  l’aplech 
de  documents  escampats  assi  y  allà,  exposats 
a  desapareixe  sens  remey  deixant  a  las  fos- 
cas  un’época  interessantíssima  de  la  nostra 
historia. 

Las  investigacions  fetas  per  tan  incansable 
propagandista  de  la  historia,  encaminadas  a 
trobar  dos  arxius  dels  que  cap  rastre  se’n 
endevinava,  han  sigut  dignament  coronadas 
ab  la  troballa  del  de  Santa  Maria  de  Besalú, 
quina  replega  de  documents  està  trasladada 
al  volúm  anterior;  el  de  Sant  Pere  l’ha  tro¬ 
bat  darrerament  en  una  excursió  estiuhenca 
pels  Pirineus  Orientals,  y  en  el  reclòs  d’un 
santuari  quin  nom  no  fa  públicb  per  no  estar- 
ne  degudament  autorisat. 

Restes  del  arxiu  de  Sant  Pere  poden  dirse 
els  doscents  pergamins  solters,  sense  cartu- 
laris,  en  quins,  molt  ben  ordenats,  hi  havía’ls 
principals  tituls  de  tal  comunitat  que  varis 
escriptors  han  mentat.  No  ha  trobat  res  en¬ 
cara  del  Monastir  de  Sant  Llorens  del  Mont, 
que  depenia  de  Sant  Pere  de  Besalú. 

Posa  en  aquest  volúm,  y  en  sas  primeras 
planas,  al  seguit  d’un  breu  prefaci,  dotze  do¬ 
cuments  dels  sigles  x,  xi  y  xii,  y  que  seguei¬ 
xen  la  numeració  del  anterior  pera  no  alterar 
l’ordre  de  fetxas. 

Hi  hà  datos  trobats  en  ladelegació  d’Hisen¬ 
da  de  Gerona,  en  l’arxiu  del  Real  Patrimoni, 
en  la  historia  de  Banyolas  d’en  Alsius  y  ade- 
més  en  l’aplega  de  documentsfeta  perenMiret 
y  Sans  sobre’l  Vescomtat  de  Pas ,  documents 
y  notas  particulars  d’en  Joaquim  Matas,  no¬ 
tari  de  Besalú,  y  ademés  en  la  colecció  espe¬ 
cial  del  propi  Monsalvatje,  lo  que  tot  plegat 

acredita  una  paciència  de  monjo  y  una  eru¬ 
dició  fonda,  al  ensemps  que  memòria  privi¬ 
legiada,  donantli  patent  de  profond  histo¬ 
riador  ab  el  seus  anteriors  trevalls:  Besalú , 
su  historia  etc.;  Santa  Pau;  Ridaura;  San 
Pedro  de  Camprodon;  Santa  Maria  d'Arlés; 
San  Andrés  de  Sureda,  San  Martin  de  Cani¬ 
gó  y  altres  del  mateix  caràcter,  descomptant- 
ne,  encara,  articles  solts  publicats  en  revis- 
tas  y  periódichs. 

En  un  article  anteriorment  publicat  ab  el 
mateix  títul  que’l  present,  feyam  avinent  loN 
decaygut  qu’està’l  moviment  histórich  de 
Catalunya,  la  conveniència  de  sa  restauració 
per  medi  de  la  publicació  de  revistas  exclu¬ 
sivament  d’aquest  caràcter,  y  ademés  lo  d’a¬ 
plaudir  qu’es  la  tasca  del  amich  senyor  Mon- 
salvatje  junt  ab  la  dels  no  menys  dignes 
d’encomi  Alsius  de  Banyolas ,  Casades  y 
Gramatxes,  Pellicer  y  Pagés  de  Ripoll,  Joa¬ 
quim  Matas,  notari  de  Besalú,  y  altres, 
que  restan  ignorats  en  recons  de  nostra 
terra  sense  que  tinguin  ocasió  ni  facilitat  pe¬ 
ra  donar  a  llum  sos  trevalls. 

Avans  d’acabar  cal  que  torném  a  fer  avi¬ 
nent  al  escriptor  geroní  la  necessitat  de  que 
escrigui  en  llengua  catalana  sos  trevalls.  No 
som  sols  nosaltres  a  dirho:  altras  perso- 
nas  més  autorisadas  ho  han  fet  remarcar, 
com  per  exemple’l  senyor  bisbe  de  Perpinyà, 
aymant  entusiasta  de  la  historia  y  arqueolo¬ 
gia,  y  que  coneix  y  admira  l’obra  d’en  Mon- 
salvatje,  com  palesament  ens  ho  demostrà 
en  nostra  darrera  visita 
al  Rosselló.  No  prengui 
a  mal  aquesta  insistèn¬ 
cia  encaminada  al  bé  de 
la  causa  nostra,  a  la  que 
tants  bons  serveys  hi 
aporta. 


NOTAS  BIBLIOGRÀFICAS 

Hem  rebut  d’en  Joseph  Aladern  un  inte¬ 
ressant  trevall  titulat  Lo  Català  les  Idioma  o 
Dialecte ?,  trevall  qual  importància  serà  reco¬ 
neguda  indubtablement  per  tots  els  ayma- 
dors  dels  estudis  histórichs  y  filológichs. 

Hem  d’alabar  en  el  llibre  del  senyor  Ala¬ 
dern,  a  més  de  la  erudició  que  l’informa, 
l’esperit  de  justicia  y  la  serenitat  de  criteri 
que  n’exclouhen  tota  idea  de  parli  piis  0 
de  chauvinisme.  L’Aladern  demostra  sempre 
l’amor  a  la  seva  patria  y  al  seu  llenguatje, 
peró  demostra  en  primer  lloch  el  seu  amor  a 
la  veritat. 

Comensa  l’Aladern  son  trevall  estudiant 
lo  qu’es  idioma  y  lo  qu’es  dialecte  en  el  sen¬ 
tit  rigorosament  etimológich  de  las  parau- 
las,  y  compara’ls  resultats  obtinguts  de  son 
estudi  ab  el  concepte  fals  y  ridicul  que  d’ay- 
tals  paraulas  ne  tenen  alguns  sabis  oficials , 
que  desde’ls  periódichs  de  mayor  circulación 


enganyan  sovint  a  llurs  babaus  llegidors, 
desitjosos  sempre  de  jalear  à  los  rebeldes 
catalanistas. 

Ab  molta  gracia,  peró  ab  perfecta  lògica, 
colocantse  en  el  punt  de  vista  oficial  que 
considera  X idioma  com  llengua  principal  y’l 
dialecte  com  llengua  secundaria,  y  admetent 
que  aquest  naix  sempre  del  primer,  de- 
duheix  l’Aladern  las  següents  considera¬ 
cions: 

L’idioma  espanyol  es  lo  castellà;  los  demés  Uenguat 
ges  que’s  parlan  a  Espanya,  o  siga  dins  del  terrer  de  la 
seva  jurisdicció,  son  dialectes  seus.  Axis  deu  ser  també 
a  Fransa,  a  Italia  y  a  totas  las  nacions  o  estats  ahont 
tenen  solzament  un  idioma  oficial.  D'aquesta  manera 
ens  trobém  que’l  català  a  Espanya  es  dialecte  del  cas¬ 
tellà,  lo  català  del  Rosselló  es  dialecte  del  francès  y’l 
català  de  l’illa  de  Sardenya  es  dialecte  del  italià,  do- 
nantse’l  cas  inaudit  y  antinatural  de  que  un  fill  puga 
tenir  tres  mares  diferentas. 

Per  aquest  estil  lo  llenguatge  vasch  que’s  parla  à  la 
vessant  espanyola  del  Pirineu  es  dialecte  del  castellà, 
y’l  que’s  parla  a  la  vessant  francesa  es  dialecte  del 
francès,  tot  y  sent  la  llengua  vasca  molt  més  antiga  que 
la  castellana  y  la  francesa. 

Y  anant  seguint  aixís,  resulta  que  la  llengua  bretona, 
d’origen  germànich,  es  dialecte  francès,  una  llengua 
d’origen  llatí,  y’l  francès  d’Alsacia  y  la  Lorena,  llengua 
llatina,  es  dialecte  del  alemany,  llengua  germànica. 


(iQué  més?  Lo  castellà,  aquesta  llengua  superba,  tan 
rica  y  sonora,  la  millor  del  món,  segons  modesta  con¬ 
fessió  dels  que  la  parlan,  la  dulce  y  armoniosa  lengua  de 
Cervantes,  segons  afirman  nostres  ministres  d’Instrucció 
Pública,  a  la  Florida,  a  Puerto  Rico  y  a  Filipinas  ha 
passat  a  ser  dialecte  del  inglés.  |Quína  vergonya! 

Entra  l’Aladern  en  el  fons  de  la  qüestió  re¬ 
coneixent  la  existència  d’una  llengua  qu’ell  ne 
diucatalana  anteriory  durantla  conquesta  lla¬ 
tina:  veyém,  donchs,  que  l’autor — yper  cert 
que  las  sevas  afirmacions  no  son  fetasa  la  lleu¬ 
gera,  sinó  ben  testimoniadas, — admet  el  con¬ 
cepte  que  sobre  la  existència  de  las  antigas 
llenguas  d’Espanya  professan  els  moderns 
filólechs.  L’Aladern  afirma  que’ls  conqueri¬ 
dors  romans  trobaren  a  Catalunya  una  llen¬ 
gua  «que  si  no  era  la  seva,  era  germana  de 
la  seva  pel  seu  origen»;  aquesta  llengua  ca¬ 
talana  de  que  parla  l’Aladern  no  pot  ésser 
altra  que  l’antiquissima  llengua  d'osc  (d’oc, 
per  corrupció  fonètica)  que,  com  afirman 
respectables  autoritats  filológicas,  no  era 
una  degeneració  del  llati  oficial  de  Roma, 
sinó  la  llengua  originaria  del  poble  etrusch 
conservada  ab  las  indispensables  variants  y 
ab  noms  diferents  a  Catalunya,  Provensa, 
Rosselló  y  Languedoc,  y  qual  innegable  in¬ 
fluencia  han  trobat  distingits  autors  france¬ 
sos  en  moltas  altras  regions  de  llur  estat. 

Estudia  després  l’Aladern  els  primers 
monuments  escrits  de  la  llengua  catalana 
(entre  ells  el  cèlebre  document  del  histórich 
jurament  de  Strasburg,  escrit  en  llenguatje 
verament  català  per  més  que’ls  francesos, 
ab  llur  característich  chauvinisme,  hi  vulguin 
veure  la  llengua  oficial  de  llur  estat);  estu- 


Bvs<yn-$ 


JOVENTUT 


142 

dia’l  caràcter  de  las  terras  de  llengua  cata¬ 
lana,  y  afirma,  com  altres  autors  catalans, 
la  unitat  de  la  mateixa  en  temps  dels  trova- 
dors.  Tant  val  català,  com  llemosí,  com 
provensal,  parlant  del  lienguatje  dels  trova- 
dors(ï);  es  qüestió  de  noms,  y  l’Aladern  ho 
demostra  d’una  manera  evidentíssirna.  El 
lienguatje  es  el  mateix  encara  que’ls  noms 
varihin.  Els  valencians  li  diuhen  llemosí  y’is 
llemosins  li  diuhen  català.  Es  la  llengua  més 
hermosa  y  més  culta  de  la  Edat  Mitja,  la 
que  influheix  en  la  naixensa  de  la  gran  poe¬ 
sia  italiana,  que  té  sos  dialectes  encara  vius 
y  ufanosos,  y  que  per  ara  no  té  pas  ganas  de 
morir. 

Acaba’l  llibre  ab  una  exposició  dels  dialec¬ 
tes  catalans,  que  son:  l’andorrà,  el  valencià, 
el  mallorquí,  el  rossellonès,  l’alguerés,  l’ara- 
nés,  el  ribagorsà,  el  bearnés,  el  montpellerí, 
el  gascó,  el  tolosench, 
el  poiteví  y’l  llemosí 
clàssich  ,  podentshi 
afegir  també’l  retho- 
romanch,  del  quin  ne 
fa  esment  l’Aladern 
en  las  pàginas  18  y 
19  de  son  notable  tre- 
vall. 


QÜENTO  BLAU 

L’amour  donne  de  l’esprit  aux  betes,  c’est 
sans  doute  celui  qu’il  òte  aux  gens  d’esprit. 

Alphonse  Karr. 

— Avia,  conteunos  un  qüento,  un  d’aquells 
qüentos  blaus  que’ns  fan  dormir... 


—Allà,  lluny,  lluny,  per  aquellas  terras  que’n 
diuhen  el  «País  dels  Somnis»,  hi  havia  una 
vegada,  al  bell  mitj  d’una  vall  florida,  un  hort 
d’una  lley  de  terra  tan  extranya,  que  no  s’hi 
sentían  may  cantadas'fd’aucells,  ni  s’hi  detu- 
ravan  els  papallons  perque  no  hi  neixia  cap 
flor.  Anys  endarrera  bé  contan  que  van  bro- 
tarnhi  unas  de  molt  bonicoyas  y  olorosas,  del 
color  de  la  esperansa,  ab  uns  ribets  a  las  fu- 
llas  del  color  del  amor.  Y  sembla,  fillets, 
que  aquella  terra  rossa  feya  d’alló  més  goig 
ab  son  vestit  alegre  y  perfumat,  tot  orlat  de 
lliris  blanchs  y  taronjina. 

(1)  En  un  article  publicat  l’any  1897  a  la  Revista 
de  Catalunya  per  l’erudit  don  Joseph  Brunet  y  Bellet, 
s’hi  transcriu  un  paragraf  del  Glo'arium  Latinum  d’en 
Ducange,  llegintshi,  després  d’un  calorós  elogi  a  la 
llengua  provensal,  las  següents  paraulas:  Raymundus 
Monianeris  qui  vixit  circa  anno  ijoo  historiant  suam  in 
hac  lingua  exaravit.  «^Qui  no  sab — afegeix  en  Brunet  y 
Bellet — que  la  Historia  o  Crònica  de  Muntaner  esta 
escrita  ab  lo  més  castís  català?» 


Mes,  veusaqui  que  una  nit,  per  allà  entrant 
de  tardor,  s’aixecà  tan  forta  tempesta,  que 
ajegué  tot  d’una  las  bonicas  floretas,  escap- 
sà’ls  lliris  y  esbossinà  las  taronjinas,  sense 
deixar  en  tota  la  extesa  del  hort  més  que  un 
escardot  blau,  colltort,  malmès  y  tristoy,  que 
havia  resistit  la  embestida  d’aquell  temporal. 


—  {Maynada?...  -Ja  vos  adormiu?... 

—  No,  avia,  no  ..  seguiu  el  qüento. 

—  Aquella  ventada,  al  passar,  va  deixar 
dins  d’una  flor  de  penical  una  de  las  llevors 
de  que  anava  prenyada.  Més  endevant  caygué 
en  terra,  al  peu  del  escardot,  y  anà  grifolant. 
Al  estiu  va  treure  brotada:  era  una  passione- 
ra  molt  ufana,  ab  quatre  flors  qu’encantavan 
els  ulls. 

Passava’l  temps,  y  la  terra  rossa  sols' 
alimentava  ab  sa  sava  potenta  al  escardot  y  a 
la  passionera  en  un  recó  del  hort.  Sempre 
estava  erma  y  seca,  condolentse  d’ésser  tan 
estèril  y  de  no  embaumar  l’ayre  ab  son  es- 
plet  florit  com  tantas  altras  terras  d’aquellas 
valls.  Ni  papallons,  ni  abellas,  ni  aucells 
qu’hi  cantessin,  ni  anessin  a  niuar  dins  l’er- 
mot  tristoy. 

Un  jorn  las  fadas,  no  saben  qué  fer  d’un 
fillet  que  tenian  molt  trapasser  y  entremaliat, 
que’ls  en  feya  de  secas  y  de  verdas  per  tot 
arreu  hont  anava,  determinaren  tancarlo  din¬ 
tre  l’hort  desert,  y  aixís  ho  feren. 

Una  nit  d’estiu,  estelada  com  un  mantell 
de  reyna,  en  que’l  menut,  cansat  de  sas 
entremaliaduras,  dormia  dintre  un  bressol 
de  rosas,  le'n  tregueren,  y  sense  cap  mena 
de  pietat — era  tan  dolent! — el  deixaren  sobre 
la  terra  rossa,  al  peu  del  escardot  y  de  la 
passionera. 

Quan  el  nen  se  despertà  y’s  trobà  tot  sol 
enlloch  tan  trist  y  desert,  comensà  a  geme¬ 
gar,  a  desesperarse,  a  plorar  ab  abundor. 
Volgué  fugir,  peró  ca!...  Ja  s  havian  ben  as¬ 
segurat  las  fadas...  En  ef«Païs  dels  Somnis» 
no  hi  hà  portas  que  s’obrin  aixís  com  aixís. 
Qui’n  té  la  clau  d’or  es  una  vella  malcarada, 
que  li  diuhen  Realitat.  Sembla  qu’es  filla 
del  Món;  jo  no  ho  sé;  sols  puch  dirvos  qu’era 
la  que  més  mal  volia  al  petit  presoner,  y . 

—  ^-Avia?...  ,-vos  adormiu?...  iy’l  qüento 
blau?... 

—  Com  vos  estava  dihent,  el  xicotet,  en 

veyentse  tancat,  va  moure’l  gran  xibarri.  Ell 
no  estava  acostumat  a  viure  en  llochs  tan 
tristos.  Alió  no  li  agradava;  hi  tenia  fret;  no 
sabia  ab  qué  jugar;  l’escardot  el  punxava... 
Volia  destaparse’ls  ulls,  peró  tenia  las  mane- 
tas  lligadas  ab  seda  de  trenyinas:  totauna  tro- 
:a  n’hi  havian  posat  las  fadas!...  Y  las  llàgri- 
mas  li  anavan  cara  avall,  cara  avall,  com  dos 
•egalims  d’argent,  amarant  la  terra  assedega¬ 
da,  mentres  corria  d’una  part  a  l’altra,  volent 
rugir. 

D’aquesta  manera  anaren  passant  el  temps, 
/ ’ls  núvols  de  color  d’or,  y  las  orenetas,  per 
sobre  la  presó  del  angelet.  Y  aquest  acabà 
fer  no  plorar  tant;  la  vena  dels  ulls  se  li  ha- 
n a  afluixat  una  mica,  y  comensava  a  sentir, 
sota  sos  peuhets  rosats — que  a  las  primerias 
ie  sa  reclusió  s’ensagnavan  ab  els  terrossos 
lurs — una  catifa  dolsa,  dolsa,  com  d’un  ve- 
lut  molsut,  color  d’esmeragda. 

Y  fins  vegé  qu’entre  mitj  de  la  molsa  hi 
.urtian  floretas,  unas  floretas  de  formas  ra- 
as,  desconegudas  d’ell,  y  aixó  que  tants  jar- 
iins  y  llochs  havia  voltat! 

Ala  primavera  aquellas  flors  embauma- 
ran  l’oreig  ab  una  oloreta  de  mel  tan  bona, 
|ue  cridava  a  las  abellas,  y  comensavan  a  gi- 
avoltar  per  allí  papallons  de  tots  colors. 

—  {Avia?... 

—  Ah,  si,  maynada...  Tornemhi.  Veusa- 
|ui  que  un  jorn  las  fadas  trobaren  a  faltar  el 
ien  y  sas  dolenterias,  y  semblàntloshi  qu’es¬ 


tava  prou  castigat  se  l’endugueren  d’allí ,  tor- 
nantli  la  llibertat  qu’havia  perdut. 

Mes  l’hort  estava  desconegut.  Els  aucells 
que  passavan  entre  raigs  de  sol,  l’oreig  que 
voltava’ls  núvols,  no  se’n  sabian  avenir  del 
cambi  operat  en  l’ermot. 

No  vos  podéu  imaginar-,  maynada,  quina 
florida  n’eixi  d’aquella  terra  resseca,  després 
que  las  llàgrimas  d’aquell  entremaliat  menut 
l’hagueren  sadollada!  Si  n’estava  de  colrada 
y  dura,  avansl... 

Ara  las  flors  creixian  y  s’enllassavan  unas 
ab  altras  ab  un  esplet  qu’enamorava.  N'hi 
havian  de  totas  menas,  de  tots  colors;  peró 
las  que  prenian  més  ufana  eran  las  passione- 
ras,  qu’en  matas  gegantinas  s’enfilavan  per 
tot  arreu.  Se  veya  ben  bé  qu’en  aquella  terra 
rossa,  era  la  llevor  que  hi  grifolava  ab  més 
forsa  y  la  que  treya  més  bella  florida.  Y  tot 
estava  rublert  de  nius  y  aixams. 

Per  la  vall,  cap  al  tart,  quan  queya  la  tar¬ 
da  y’s  fonían  matisos  y  remors,  l’oreig  se’n 
duya,  fins  al  fons  de  las  clotadas  boyrosas, 
un  ressó  ple  de  cansons  que  flayravan  la  mel 
de  las  passioneras. 

Y  més  d’un  cop  servi  de  consol  a  l’ànima 
perduda  en  aquell  «País  dels  Somnis»... 


—  Avia,  vos  tornéu  a  adormir...  {Y’l  qüen- 
to  blau? 

—  Ja  s’ha  acabat,  maynada:  {que  no  vos 
ha  plagut?  — 

L.  Escardot. 


A  CORONA  DELS  ESTIUS 

Escolta  al  camp,  y  escolta  la  tonada 
dels  fullatjes  pluvials  y  protectius; 
vola  ab  l’amor,  y  enlayra  una  mirada 
à  la  dolsa  corona  dels  estius. 

El  penetrant  aroma  de  las  fruytas 
captiva  l’esperit  y  l’endolceix, 
y  al  travers  d’una  joya  sense  lluytas 
el  front  extasiat  se  deixondeix. 
Excelsament  se  bada  la  floresta 
com  un  gerro  amarat  de  vius  perfums, 
y  un  gran  alé  de  rosas  y  ginesta 
mouse  entremitj  de  solemnials  vesllums. 
Escolta,  amor:  cada  granet  que  brilla 
s’ha  desclós  del  ensomni  d’altres  grans; 
cada  bolva  esplendenta  es  com  un’illa 
encerclada  d’escumas  oscilants. 

Guayta  l’estíu  que  s’obre,  llegendari 
d’una  trena  d’estius  y  de  jardins; 
guayta  la  porta  d’or,  el  gay  sagrari 
guardador  dels  abrassos  matutins. 

Dona  estival,  sedenta  de  romiatjes 
y  de  besos  alats  vers  els  teus  ulls: 


si  mos  llabis  t’endressan  llurs  missatjes, 
iper  qué  ab  foch  dels  teus  llabis  no’ls  reculls? 
Excelsament  se  bada  la  floresta 
penetrantnos  el  goig  de  cada  instant: 
augustament  se  mou  la  teva  testa 
inflamada  de  sol  y  divagant. 

Al  destellar  la  forsa  submergida 
dels  segles  y  las  eras  y’is  estius, 
posém  un  res  d’amor  y  de  florida 
al  demunt  de  las  togas  y  dels  nius. 

Visquém  cantant  ..  Escolta:  la  escomesa 
de  las  flamas  carnals  deixa  sagell : 
sota’l  pas  capvespral  veurém  encesa 
nova  llantia  ab  nou  oli  y  nou  cremell. 

Som  poncellas  en  flor  de  la  natura 
y  espandím  el  dols  néctar  de  la  mel ; 
dintre  l’arna, ’l  plaher  que  no  detura 
las  abellas  fan  moure  ab  llur  desvel. 

Som  forsa  dels  estius  y  som  bombollas; 
serém,  després  del  cant,  vida  dels  cucbs... 
Escolta,  amor:  movém  riallas  follas 
y  bressemnos-  pels  camps  ab  els  ulls  cluchs. 

Pere  Prat  Jabal-lí 

EL  CAVALL  DE  PANYO 

o 

LA  PLASSA  DEL  EMPORDÀ 

’  #  .. 

•  (SOMNI  FANTASTICH)  (i) 


Ja  he  dit  en  algún  altre  punt  que  soch  un 
somniador  de  primera  forsa,  lo  que  la  gent 
ne  diu  un  somnia  -  truytas.  Fins  somnio 
despert,  y  devegadas  arribo  a  creure  qu’en 
tota  la  meva  vida  no  he  fet  res  més  que  som¬ 
niar.  Tant,  que  confonch  lo  real  ab  lo  fan- 
tàstich,  convensut  com  estich  de  que  lo  més 
real,  lo  únich  real,  es  lo  que’s  passa  dins  de 
nosaltres  mateixos. 

Dit  això,  vaig  a  explicar  un  somni  inco¬ 
herent  que  vaig  tenir  un  d'aquests  últims 
dias,  y  que  no  té  cap  significació  simbòlica, 
que  diguém.  Honni  soit  qui  mal  y  pense. 

Vaig  somniar  que’m  trobava  a  casa  l’Oriol 
Marti  ab  altres  companys  de  la  redacció  de 
Joventut.  Estavam  a  la  Biblioteca  quan,  de 
prompte,  entra  per  la  porta  del  fons  un  ca¬ 
vallet  d'un  color  d’esca,  tot  enjogassat,  y  co- 
mensa  a  fer  caricias  a  tothom.  En  comptes 
de  clins  tenia  sarrells,  y  per  qúa  una  grossa 
borla;  la  seva  pell  era  llisa  com  un  feltre  o 
un  patent.  Però  jo  no  extranyava  res  de  tot 
aixó.  Y  en  Martí  va  dir: 

— Aqui  teniu  un  cavall  de  panyo.  Si’s  vol, 
se  desinfla, ’s  plega  y’s  pot  guardar  a  la  ca¬ 
laixera  o  ficarlo  a  la  maleta. 

— {Y  cóm  el  van  fer? — vaig  preguntarli. 

— Fent  menjar  tan  sols  retalls  de  panyo  a 
la  seva  mare  quan  estava  prenys.  Y  va  surtir 
aixis.  Oh,  y  que  aquest  procediment  ja  s’apli¬ 
ca  a  Inglaterra,  ahont  fan  cavalls  de  lo  que’s 
vulgui  a  voluntat,  segons  els  usos.  Se’n  fan 
de  vellut  de  luxo,  de  llauna  pels  guerreros, 
de  vidre  volador  pera  las  damas  lleugeras, 
d’estàm  negre  pels  eclesiàstichs,  y  fins  de  re- 
jilla  pera  l’estiu. 

— Hoy  las  ciencias  adelantan  que  es  una  bar- 
baridad — -digué  en  Tintorer,  recordant  al  apo¬ 
tecari  de  La  Verbena  de  la  Paloma . 

En  tant  el  cavallet  anava  y  venia  per  las 
habitacions  de  la  casa,  jugant  ab  el  gos. 

De  sobte  entra  pel  balcó  en  Pujulà,  ab  el 
barret  de  boer,  la  pipa  y  labarbassa,  y  crida: 

— Tot  l’Empordà  es  nostre! 

— Crech  qu’es  qüestió  d’anarhi  tots  ple¬ 
gats!— exclama  en  Monegal. 

Y  tal  dit,  tal  fet.  En  Pujulà  munta’l  cavall 
de  panyo,  y  tots  surtim,  no  sé  cóm,  y’ns  tro- 


bém  ja  en  ple  cami,  fent  via  a  través  de 
camps  y  boscos,  a  la  nit.  Y  caminavam  com 
se  camina  en  els  somnis,  depressa,  molt  de- 
pressa,  més  depressa  que’ls  tramvias  eléc- 
trichs,  com  volant,  sense  quasi  moure  las 
camas  ni  tocar  de  peus  a  terra. 

Ab  nosaltres  marxava,  encara  que  un  xich 
apartat,  un  conegut  politich  republicà,  y’ns 
deya: 

— Tots  aném  al  mateix  puesto! — 

Peró  nosaltres  ens  el  miravam  de  reull. 

Tot  avensant  en  aquesta  marxa  vertiginosa 
y  fantàstica,  ens  anavam  transformant.  Hi 
hagué  un  moment  en  que  qui  anava  a  cavall 
era  jo.  El  gabàn  se  m’havia  transformat  en 
una  ampla  capa  fosca  y  rojenca,  qu’anava 
tornantse  més  ampla  y  més  roja  com  més 
avensavam.  En  Marti’s  tornava  una  espe- 
cie  de  Cyrano  de  Bergerac.  En  Via  s’allarga¬ 
va  y  semblava  un  Tenorio  de  comediants  de 
fora.  En  Monegal  creixia  de  talla,  y  tan  aviat 
tenia  la  barba  grisa  y’is  cabells  llarchs  sem- 
blantse  a  n’en  Proudhon,  com  s’assecava  y 
tenia  una  tirada  a  n’en  Taine.  Els  demés 
prenian  formas  distintas,  y  en  Zanné  cantava 
trossos  de  música  germànica  y  semblava 
un  Sigfrid  de  tantas  pells  que  portava.  Al 
atravessar  un  bosch  varem  sentir  galop  de 
cavalls  y  gran  espetech  de  trompetería.  A  la 
llum  de  la  lluna  varem  veure  passar  tot 
un  vol  de  minyonas  muntadas,  que  sembla¬ 
va  qu’anessin  en  camisa. 

— Vaya,  buenas! — las  hi  va  cridar  en  Brull, 
qu’estava  fet  un  home  de  las  selvas. 

Y  nosaltres  endevant  sempre. 

Al  passar  per  un’altra  boscuria,  en  Vilare- 
gut,  que  duya  un  mall  a  coll,  se’ns  va  aturar 
prop  d’un  estany  y  cop  de  dir  que  volia  pes¬ 
car  una  campana  que  tocava  dins  de  l’aygua, 
a  lo  qual  li  va  respondre’l  seu  germà  que, 
tot  pelut  com  un  crestat,  feya  bots  per  la  ma- 
leèa: 

— No  siguis  toca- campanas!  Apa,  ende¬ 
vant! — 

Y  un  altre  que  semblava  una  granota, 
treyent  el  cap  tot  ple  d’herbas  pel  forat  d’un 
pou, 

— Badó,  no  val  a  badar! — va  dirli. 

Y  va  tornar  a  enfonzarse,  desapareixent 
dins  de  la  mina,  entre  las  falzias. 


(i)  Els  dibuixos  que  ilustran  aquest  somni  no  se  sab  de  quí  son,  perque  no  estaria  pas  bé  que  fossin  d’en 

Pujulà  y  del  autor. 

..  el  meu  Oras,  empunyant  fort  l’arma  blanca,  com  impulsat  per  una 
forsa  sobrenatural... 

A  n’en  Pujol  tot  se  li  tornava  pendre  mi- 
das;  però  en  Pujulà  cridant:  (( Arriba  car¬ 
trons!)),  va  fer  que’s  desensopissin  y  màrxes- 
sin  ab  la  colla. 

Per  fí  arribarem  a  un  poble,  es  dir,  a  una 
plassà,  gran,  molt  gran.  Totas  las  casas  eran 
ab  pórtichs  y  golfas,  al  estil  de  las  antigas 
casas  payrals  catalanas.  En  una  que  tenia 
una  balconada  de  ferro  forjat  s’hi  llegia  un 
rètol  que  deya  Casas  Consistoriales.  En  una 
cantonada  una  placa  de  rajola  de  València 
deya  Plassa  del  Empordà.  Lluny  se  veyan  un 
campanar  y  algunas  torratxas.  Un  carrer 
molt  llarch  anava  a  desembocar  al  mar, 
que’s  confonia  ab  el  cel.  Ja  he  dit  qu’era  de 
nit,  peró  m’he  descuydat  d’afegir  que  feya 
lluna  plena.  El  rellotje  de  Casa  la  Vila  va 
tocar  un  quart  de  dotze  en  castellà  ( 1 ).  Y  la 
plassa  estava  deserta:  sols  hi  eram  nosaltres, 

Eram  al  Empordà,  una  ciutat  inmensa  que 
no  era  ni  Figueras,  ni  Torroella,  ni  La  Bis¬ 
bal,  ni  Sant  Feliu,  ni  cap  d’altra,  sinó  Tot 
l’Empordà. 

Bufava  la  tramontana. 

De  sobte,  el  personatje  polítich  que’ns 
acompanyava  se’n  va  cap  a  Casa  la  Vila,’s 
fica  a  dintre  y  s’hi  tanca.  En  Pujulà  s’esvéra 
y’ns  diu:. 

— Me’n  vaig  a  buscar  els  nostres!  — 

Y  desapareix,  y  nosaltres  ens  acantoném 
aprop  de  Casa  la  Vila  pera  vigilar  las  ober- 
turas.  El  moment  era  solemne.  Regnava  un 
gran  silenci. 

La  tramontana  aumentava. 

EnVia  s’aprimava  y  s’allargava,  y  ’s  po¬ 
sava  en  guardia  ab  la  espasa  de  gavilans. 
En  Marti  ja  no  se  sabia  si  era  ell  ó’l  propi , 
Cyrano  de  Bergerac,  y  desenveynà  1’  estoch. 
En  Zanné  era  ja’l  mateix  Sigfrid,  ab  la  cèle¬ 
bre  espasa,  qu’  ell  brandava,  y  que  lluhía 
com  si  fos  un  mirall.  En  Monegal  semblava 
un  gegant  y  tenia  la  barba  blava  com  els 
kerubins  de  Korssabad. 

— Es  clar!  —  murmurava  en  Busquets. — 
Com  qu’es  germà  del  senyor  batlle,  y  ara 
Barcelona  ja  es  una  Babilonia!  — 

El  vent  me  feya  voleyar  la  capa  qu’anava 
creixent,  aixamplantse,  y  quasi  per  moments 
ombrejava  la  plassa.  S’havia  tornat  de  color, 
de  sanch!... 

El  politich  surti  al  balcó  de  Casa  la  Vila 
empunyant  una  mangala.  Un  de  policia, 
desde  dins  del  balcó,  senyalant  el  nostre 
grupo,  va  preguntar: 

—  íQuiénes  son  esos, 

héroes  ó  locos,  que  à  Madrid  se  oponen?  — 


(1)  S’aludeix  a  aquells  reílotjes  importats  de  Cas¬ 
tella,  molt  abundants  temps  enrera  al  Empordà, 
qu’avans  de  tocar  quarts  tocavan  horas,  y,  per  lo  tant, 
pera  tocar  un  quart  de  dotze  com  en  el  cas  present, 
tocavan  de  primer  las  onze,  de  manera  que  may  acaba- 
van,  gastant  més  retóricas  y  movent  més  xibarri  que  un 
Romero  Robledo. 


A  lo  qual  va  contestar  el  del  balcó: 

—  jSen  los  cadetes  de  Cataluna 
que  à  Peyo  tienen  por  capitànl  — 

Y  al  mateix  temps,  al  lluny,  se  varen  sen¬ 
tir  redobles  de  timbals  qu’anavan  acos- 
tantse;  després  timbals  y  fifres,  y  una  cridò¬ 
ria  confosa  com  si  s’apropés  una  multitut 
cantant  un  himne  bélich,  fins  que  desembo¬ 
caren  a  la  plassa  una  infinitat  d’homes  ab 
barretina  vermella,  que  may  més  s’acaba- 
van.  Pel  carrer  de  mar  arribavan  fins  al 
horitzó.  Y  n’anavan  desembocant  més,  y 
més,  y  la  plassa  semblava  que  s’aixamplés 
pera  contenirlos  a  tots.  Els  de  devant  toca¬ 
van  timbals  y  fifres,  ytamborinos  y  flautas. 
N’hi  havia  que  duyan  banderas.  Y  per  de- 
munt  de  tots  els  caps,  sobressurtía  en  Pujulà 
com  un  gegant,  portant  a  la  mà  una  batuta 
que  movia  com  un  titella. 

Al  veure  aixó’I  del  balcó,  va  arrambarse  a 
la  paret  y’s  va  tornar  groch;  y  ja  no  era  ben 
bé  ell,  sinó  que  semblava  uii  delegat  de  Ma¬ 
drid.  Com  més  blànch  se  tornava  més  madri- 
leno  era,  y  més  petit  apareixia.  Els  timbals 
redoblavan,  y  la  multitut  va  cantar,  ab  el  to 
d’aquella  retreta  .que’s  toca  a  Tolosa,  a 
Montpeller  y  a  Provensa,  treta  d’una  marxa 
guerrera  dels  comtes  de  Barcelona: 

Ram,  radabadablam! 

Ram,  radabadablaml 

Ram,  radabadablam! 

Radabadablam,  blam,  blam! 

El  del  balcó  ja  estava  del  tot  blanch  y 
s’havía  tornat  del  tot  madriltno . 

Jo  sentia  que  la  mà  dreta  m’anava  crei¬ 
xent,  y  qu’empunyava  un  llampant  colossal, 
un  sabre  d’abordatje  qu’arribava  per  tot 
arreu.  Y’l  meu  bras  adquiria  una  forsa  her- 
culia.  Era  tan  colossal  el  sabre,  y’l  meu 
bras  tan  potent,  qu’hauria  pogut  escapsar  el 
campanar,  tallar  arran  xemeneyas  y  torrat- 
xas.  y  íins  partir  la  lluna  en  dugas  meytats, 
corri  un  formatje,  0  enfilar  las  estrellas  com 
!  si  fossin  caragols  de  llum  escampats  pel 
(  camp  blau  del  espay. 

Y’l  chor  continuava  cantant  encara  més 
fort,  y’is  timbals  redoblant  com  una  tro¬ 
nada.  El  del  balcó,  tot  tremolant,  va  acos- 
tarse  a  la  barana  y  va  fer  el  gesto  de  voler 
parlar.  Tothom  va  callar,  y  un  silenci  abso¬ 
lut  regnà  per  un  moment  en  la  plassa.  Y  la 
meva  capa,  vermella  ja  com  las  barretinas, 
voleyava  per  demunt  de  las  onadas  de  la 
gent,  supersenyorejantho  tot. 

El  del  balcó  va  cridar  ab  veu  castellana 
esquerdada: 

— /Viva la  monomanesia  de  lospuebloooosl — 

Y  la  multitut  va  rompre  ab  un  pet  de  Se¬ 
gadors  que  feya  fredat: 

Catalunya  triomfant 
tornarà  a  ser  rica  y  plena... 

Y  al  arribar  al  Bon  cop  de  fals ,  el  meu 
bras,  empunyant  fort  l’arma  blanca,  com  im¬ 
pulsat  per  una  forsa  sobrenatural,  y  no  per- 
tanyentme  ja  à  mi,  sinó  com  si  fos  el  bras 
de  tots,  va  alsarse  solemnement,  y  ventant 
un  cop  descomunal  al  balcó,  el  va  mitj  par¬ 
tir,  barana  y  llosana,  y’l  politich  cayguc 
a  terra  llensant  uns  esquitxos  tots  pudents. 

La  plassa’s  va  quedar  buyda. 

Sota’l  balcó  de  Casa  la  Vila  hi  havia,  for¬ 
mant  un  xoll,  una  pastarada  mitj  líquida,  y 
un  mariner  vell,  fumant  la  pipa,  se  la  mi¬ 
rava.  Nosaltres,  que  ja’ns  havíam  tornat 
tots  de  tamanyo  natural,  ens  hi  varem  acos¬ 
tar,  y’l  bon  vell  ens  va  dir: 


— No  s’hi  acostin  massa,  qu’aixó  embruta 
y  empastifa. — 

Y  després  d’una  pausa  y  una  pipada,  va 
exclamar: 

— Aixó  es  pasta  de  fer  orinals,  y  d’aixó 
també’n  fan  diputats,  y  devegadas  minis¬ 
tres. — 

La  lluna  plena  en  l'espay  reya.  . 

Y’m  vaig  despertar. 


ÍPo-MPSvJI 


ELS  DALLAYRES 

Els  dallayres  van  dallant 
arran,  arran, 

el  bell  prat  d’herba  olorosa: 
ara’l  trefle  doblegant, 
ara  aterrant 

el  cumí  enterch  que  tremola. 

Els  dallayres  van  cantant, 
dallant,  dallant, 
una  cansó  somniosa, 
que  ab  la  dalla  acompanyant, 
brandant,  brandant, 
fan  més  dolsa  y  agradosa. 

Quant  mitj-dia  s’ha  escoltat 
en  el  poblat, 


els  dallayres  sota  un’ombra 
han  anat  pausats,  suhats, 
espitregats, 

a  menjar  cuynat  y  rostas. 

Tan  bon  punt  han  acabat, 
s’han  ajassat 

pel  demunt  de  l’herba  tova, 
y  los  talls  han  afinat 
de  las  sevas  eynas  corvas... 

Allavors  per  tot  el  prat 
s’hi  ha  escampat 
la  xardó  y  calma  de  l’hora, 
y  las  guatllas  han  cantat 
a  bell  esclat 

«blat  segats  totas  joyosas... 

I.  Soler  y  Escofet, 


a 


RUS  K  I  N 


o  gayre  sovint  s’aixecan 
d’entre  la  massa,  com  el 
roure  sapat  s’aixeca  so¬ 
bre  l’herbàm  y’l  pedrus- 
call,  homes  d’ànima  prou 
gran  y  cervell  prou  po¬ 
tent  pera  elevarse  sobre 
totas  las  miserias  y  abarcar  ab  sa  penetrant 
mirada’ls  confins  del  Univers,  dirigint  sos 
esguarts  al  passat  y  al  pervindre,  considerant 
lo  petit  y  lo  gran,  senyalant  ab  ample  gest 
las  espayosas  vias  que  té  d’empendre  la  mes¬ 
quina  y  adolorida  humanitat  afanyosa  de 
trobar  el  veritable  cami  de  la  vera  civilisació; 
homes  ab  ulls  prou  clarividents  pera  descu- 
brir  las  grans  bellesas,  y  ab  cor  prou  obert 
pera  que  hi  tinguin  cabuda'ls  dolors  de  tots 
els  misers  y  malhaurats. 

Com  la  mare  amorosida  bressa  al  tendre 
infantó,  bressan  dolsament  las  ànimas  hu- 
manas  sugerintlashi  delitosos  çnsomnis  més 
verdaders  que  la  realitat  trista  en  que’s  deba- 
tegan;  las  aixoplugan  ab  sas  blanquíssimas 
alas,  y  elevantlas  a  sa  altura,  las  hi  mostran 
horitzonts  espléndits  ahont  tot  es  llum  y  res- 
plandors  de  vida.  Durant  son  passatje  per  la 
terra,  la  massa  egoista  y  rutinaria’ls  desco¬ 
neix,  els  combat  o’is  nega,  els  hi  torna  en 
fel  la  mel  qu’ells  li  donan,  y  afegeix  a  sa  co¬ 
rona  de  sant  la  palma  del  martre. 

Mes  la  llevor  sembrada  no  resta  infeconda: 
arrela  en  els  cors  menos  aixarrahits,  que’s 
cuydan  de  reproduhirla  arreu;  y  la  part  de 
Veritat  que’l  gran  home  ha  descubert  s’infil¬ 
tra  paulatinament  fins  a  devenir  natural  y 
lògica  pera  tothom  que  tingui  quelcom  de 
conscient. 


D’aqueixos  homes  escullits  fou  Ruskin. 
Dedicà  sa  poderosa  inteligencia,  sa  activitat, 
son  temps  y  sos  cabals  al  estudi  de  las  cien- 
cias  fisicas  y  naturals,  a  las  morals  y  socials, 
estudiant  ademés  ab  predilecció  la  Literatura 
y  Bellas  Arts;  essent,  al  ensemps  que  un  gran 
literat  y  critich,  un  gran  artista. 

Al  considerar  sa  múltiple  y  complexa  per¬ 
sonalitat,  un  se  pregunta  si  fou  la  reencarna¬ 
ció  d’un  d’aquells  grans  homesde  l’antiguitat 
helénica  que  possehiren  tota  la  ciència  de 
son  temps  y  qual  testa  privilegiada  dominava 
ab  poderós  esguart  la  extensió  dels  coneixe¬ 
ments  humans. 

Mes  per  sobre  de  tot  fou  un  fervent  adora¬ 
dor  de  la  Natura  y  del  Art,  que  constituhiren 
las  dugas  grans  passions  de  sa  vida,  de  la 
que  bé’s  pot  dir  que  fou  del  tot  plena  y  fe- 
conda. 

Per  lo  primer  que  fou  conegut  y  per  lo 
qu’exerci  una  influencia  més  directa  sobre  la 
nostra  època,  fou  per  sos  valentuosos  trevalls 
de  critich  d’art.  Ab  ells  contribuhi  d’una  ma¬ 
nera  decisiva  al  grandiós  moviment  modern. 
Profondament  penetrat  de  ia  necessitat  d’un 
art  responent  a  las  concepcions  socials  de 
nostre  temps,  donà,  ab  sos  valents  atachs,  el 
cop  de  gracia  al  classicisme  agonitzant. 

Encara  qu’en  l’época  romàntica  s’havia 
probat  de  rehabilitar  als  quatrecentistas  per 
l’alemany  Owerbeck  y  sos  seguidors,  no  son 
ben  compresos  y  apreciats  fins  al  temps  en 
que  Ruskin  surt  a  sa  defensa  treyent  a  plena 
llum  els  noms  de  Carpaccio,  Botticelli,  Belli- 
ni,  Luini  y  Tintoretto  fins  alashoras  tinguts 
en  mediocre  estimació  y  casi  desconeguts.  En 
l’art  inglés  posa  a  la  deguda  altura  al  gran 

paisatjista  Turner,  y  combat  al  costat  de 
Dante  Gabriel  Rossetti,  Holman  Hunt  y  John 
Everett  Millais,  que  coincideixen  ab  sas  opi¬ 
nions,  fundant  la  brillant  pintura  inglesa 
moderna  (may  arribada  a  tal  altura)  que 
després  ha  tingut  nombrosos  prosélits  y  ba 
deixat  sentir  sa  poderosa  acció  en  l’art  del 
continent. 

«Cinquanta  anys  son  passats,  desde  l’épo- 
ca  en  que  Ruskin  cumpli,  en  critica  d’art,  sa 
gran  tasca;  la  va  perfeccionar  tant  y  tan  bé, 
que  la  generació  següent  no  s’adonà  del 
cambi  qu’ell  havia  provocat.  La  intensitat  y 
la  importància  mateixa  de  l’acció  exercida 
per  ell  sobre'l  món  del  art  n’han  amagat  la 
extensió  a  sos  contemporanis.»  (E.  T.  Cook, 
Ruskin  artista  y  crítich  d'art.) 

L’acció  benfactora  de  sas  ideas  passà  de 
la  pintura  a  las  arts  decorativas,  responent 
a  la  necessitat  que’s  deixava  sentir  de  posse- 
hir  un  art  decoratiu  que  s’adaptés  a  nostre 
modo  d’ésser  actual,  que  fos  susceptible  de 
pendre  color  local  y  fins  individual. 

Sense  cap  dubte,  ell  contribuhi  a  que  In- 
glaterra  fos  el  bressol  de  lo  que  després  aqui 
se  n’ha  dit  modernisme  y  que,  aprofitant  in- 
fluencias  orientals  y  góticas,  fonentlas  dintre 
la  senzillesa  qu’éxigeix  la  vida  moderna,  fou 
en  son  principi  una  vera  revolució  de  protes¬ 
ta  contra  l’industrialisme  modern  qu’ho  ta¬ 
rava  tot  ab  son  mal  gust  de  renaixement 
adotzenat  y  de  relumbrón. 

Si  lo  que  comensà  essent  novetat  e  inde¬ 
pendència,  al  ferse  de  moda  s’ha  vulgarisat 
devenint  a  voltas  banal,  si  la  indústria  mo¬ 
derna  se’n  ha  apoderat  fentho  a  patró,  si  s’ha 
ordinariejat  al  caure  l’estil  en  un  medi  am¬ 
bient  ordinari,  ni  Ruskin,  ni  William  Mor¬ 
ris,  ni  Walter  Crane  hi  tenen  cap  culpa. 

Precisament  aixó  té  de  notable  l’art  mo¬ 
dern,  que,  essencialment  deslliurat  de  reglas 
y  motllos,  no  es  bo  ni  dolent  en  si,  sinó  que 
al  realisarse  surt  dolent  0  bo  segons  el  valer 
del  que  s’ha  atrevit  a  manejarlo. 

A  mos  ulls  el  gran  valer  de  Ruskin  com  a 
critich  fou  que  no  formulà  una  estètica  con¬ 
creta .  Encara  que  sovint  fes  afirmacions 
rodonas,  s’extengué  generalment  en  aprecia¬ 
cions  personals  que  a  voltas  semblan  diva¬ 
gacions;  y  altras  vegadas,  portat  per  la 
energia  ab  que  defensa  una  idea,  incorre  en 
exageracions  que  no  ho  son  més  qu’en  l’apa- 


riencia  y  que  casi  sempre  en  altres  passatjes 
se  cuyda  de  rectificar. 

Considera  l’art  eminentment  subjectiu,  de¬ 
fensant  la  sinceritat  contra  la  convenció,  ple¬ 
dejant  a  favor  del  esperit  lliure  del  art  gótich 
contra  l’encartronament  del  pseudo-clàssich, 
declarantse  enemich  de  las  vagas  generali- 
sacions  en  nom  de  la  veritat  sempre  viventa, 
oposant  a  la  imitació  morta  y  estèril,  la  lliu¬ 
re  volada  de  la  personalitat. 

El  comensament  d’un  paragraf  dirigit  als 
joves  pintors  ha  esdevingut  cèlebre:  uAnéu  a 
la  Natura  en  plena  sinceritat  de  cor...))  Y a  mon 
entendre  podria  ésser  aquest  consell  la  sín¬ 
tesis  de  tota  filosofia  ruskiniana.  Desde’ls 
temps  prehistórichs  la  humanitat  s’ha  anat 
apartant  de  la  Natura  corrent  adalerada  dar¬ 
rera  una  fingida  civilisació,  yen  nostre  temps 
aquest  apartament  ha  esdevingut  una  dolen- 
cia,  arribant  a  son  periode  agut  en  las  grans 
capitals  industriosas  y  malsanas  ahont  l’ho¬ 
me  espeternega  esclau  de  sa  ambició  0  de 
sas  necessitats.  Ruskin  ho  diu  en  concret  als 
pintors, fines  en  altres  passatjes  de  sa  obra 
colossal  ab  diferentas  paraulas  ho  diu  a  tot¬ 
hom,  perque  reconeix,  dolorosament  com¬ 
passiu,  que’l  gran  pecat  del  home  ha  estat  el 
desviarse  de  sa  gran  Mare,  que  no  tan  sols 
deixa  sentir  sa  misteriosa  veu,  sinó  que  so¬ 
vint  el  castiga  destruhintlo. 

A  vosaltres  sabis  no  cal  dívorsel  el  cami: 
bé  prou  que’l  sabéu.  També’l  veyéu  vosal¬ 
tres,  artistas.  Peró  a  vosaltres  sacerdots,  go¬ 
vernants,  llegisladors,  magistrats,  militars, 
industrials,  comerciants,  obrers;  a  vosaltres 
os  convé  escoltar  la  inspirada  veu  del  gran 
home  qu’os  senyala'l  verdader  cami  de  la 
Vida:  uAnéu  a  la  Natura  en  plena  sinceritat 
de  cor.)) 

Mereix  un  franch  aplaudiment  la  tasca  em¬ 
presa  per  en  Cebrià  Montoliu  de  donar  a  co- 
neixe  en  nostra  terra  al  gran  Ruskin,  de 
primer  ab  sos  Fragments y  assaig  introductori , 
y  últimament  ab  sos  fragments  coleccionats 
sots  el  nom  de  Natura  qu’han  trobat  franca 
acullida  en  els  folletins  de  Joventut,  fidel  a 
sa  tasca  d’escampar  cultura,  tenintli  en 
aquesta  ocasió  d’agrahir  la  fruhició  que’ns 
han  produhit  las  notables  impressions  d'a¬ 
quell  gran  home  que  fou  apòstol  de  la  since¬ 
ritat  y  del  amor. 

Sebastià  Junyent. 

TEATRES 

La  castellana. 

No  conech  l’obra  original.  Tinch  de  parlar, 
donchs,  de  La  chalelaine ,  comèdia  en  quatre 
actes  d’Alfred  Capus,  per  l’adaptació  qu’en 
castellà  corrent  n'ha  fet  en  Ricart  Blasco.  Jo 
imagino  que  l’adaptador  s’ha  permès  moltas 
llibertats,  qu’ha  tallat,  cusit  y  descusit  tran- 
quilament:  peró  endevino  la  personalitat  del 
autor,  d’aqueix  autor  modern  que  mereixeria 
no  serne.  Cinquanta  anys  enrera  hauria  fet 
furor.  Perque  en  Capus  es  un  gran  fabricant 
d’obras  dramàticas  ab  pretensions  d’artista 
serio.  Ni  Scribe,  ni  Feuillet,  ni  Dumas  po- 
drían  ensenyarli  res  del  métier.  Es  un  home 
de  teatre ,  que’n  coneix  tots  els  ressorts,  que 
sab  trobar  tots  els  efectes,  que  satisfà  totas 
las  debilitats  del  públich  bon  jan  que  va  al 
teatre  solzament  pera  veure  comèdia. 

Estém  en  plena  convenció.  Tots  els  perso- 
natjes  son  ninots,  putxinel·lis  bonichs  vestits 
de  blau  ab  picarols  y  llassos.  Y’l  públich  se’ls 
contempla  embadalit  com  se  contemplan  las 
criaturas  als  seus  iguals  que  veuhen  exposats 
en  l’aparador  de  la  enlluhernadora  botiga: 
ninots  de  linias  indecisas  y  colors  indefinits 
qup  lo  mateix  poden  convertirse  en  dimonis 
enganxàntelshi  un  parell  de  banyetas,  qu’en 
angelets  si’ls  hi  afegiu  un  pareilet  d’alas. 
Mes  sempre  bufons  y  aixerits,  pera  que  no 
despertém  del  somni  de  color  de  rosa  ab  que 
l’autor  pretén  adormirnos.  Aqui  teniu  en 
jossan  —  crech  que’s  diu  aixis  —  un  perdut 
idealment  noble,  qu’ha  deixat  en  la  taula  del 
joch  una  fortuna  devuytanta  mil  franchs  de 
renda,  y  que’s  desperta  un  bell  mati  ab  tres 
franchs  a  la  butxaca  transformat  en  un  engi¬ 
nyer  seré,  actiu  e  inteligent,  qu’en  un  dos 
per  tres  refarà  sa  fortuna.  Y  encara  més: 
aquest  home,  per  pura  filantropia,  comprarà 
en  300.000  franchs  un  castell  que  podria 
adquirir  per  100.000;  peró’l  castell  es  d’una 
senyora  guapa,  bona  y  desgraciada;  tant, 
qu’està  a  punt  de  divorciarse  del  marit,  un 
calavera  qu’ha  derrotxat  sa  fortuna  y  la  de  sa 
esposa  ab  cocotles  y  disbauxas.  Véurela  en 
Jossan  y  emprendarsen  en  set  minuts  justos, 
ha  sigut  una  mateixa  cosa,  y  ja’l  tenim  con¬ 
vertit  en  tendre  enamorat  com  un  jovincel 
de  la  primera  volada.  En  fi — no  vull  pas  ex¬ 
plicar  l’argument — en  La  castellana  s’hi  tro- 
ban  tots  els  altres  tipos  pel  mateix  patró:  la 
senyoreta  bona  com  el  pa  y  al  mateix  temps 
maliciosa  com  tota  filla  d’Eva,  qu’estima  a 
un  advocat  jove  y  honrat,  ab  pochs  plets  y 
moltas  esperansas;  la  sogra,  una  furia  de  per 
riure,  que  fa  y  logra  sempre  lo  que  vol  per¬ 
que  té’l  singular  talent  de  que  aixis  que  s’a¬ 
dona  de  que’ls  altres  volen  una  cosa  diferen- 
la,  ella  mateixa  cambía  d’opinió  pera  voler 
enèrgicament  lo  mateix  que’ls  altres  volen... 
Y  aixis  per  l’estil  son  els  demés  personatjes. 


En  quant  al  argument,  que  ja  he  apuntat, 
se  desenrotlla  en  la  mateixa  atmósfera  beati¬ 
fica.  Res  d’impressions  fortas,  res  de  situa¬ 
cions  intensament  dramàticas.  Tot  el  secret 
del  autor  consisteix  en  sostenir  l’interés  per 
medi  de  petitas  habilitats  y  petits  incidents 
que  fan  gruhar  un  desenllas  que  tots  sabém 
que  serà  felis,  peró  que’ns  agrada  que’ns  el 
fassin  gruhar. 

iNe  voléu  un  exemple — y  ab  un  n’hi  haurà 
prou — d’aquestas  habilitats  que  tant  agradan 
al  públich  y  de  las  qu’en  Capus  n’es  mestre? 
Donchs  hi  hà  una  escena  —  la  escena  en  que 
l’enginyer,  regenerat,  s’esforsa  en  fer  accep¬ 
tar  els  300.000  franchs  a  la  esposa-màrtir  en 
pago  de  la  finca  que  no’n  val  més  de  100.000 
— en  que  la  sogra,  0  millor  dit,  la  que  voldria 
ésser  sogra  d’ell,  apareix  sobtadament  en  el 
precís  instant  en  que  l’enterniment  dels  dos 
personatjes  arriba  a  son  grau  maxim:  «Venia 
a  buscar  la  sombrilla  que  m’havia  descuydat» 
diu  irònicament.  Y’l  públich,  que  ja  ho  havia 
vist  que  se  l’havia  descuydada,  se  queda  tot 
satisfet  pensant:  «Y*  que  la  sab  llarga  aques¬ 
ta  farsanta!))  Peró  lo  bo  ve  després.  Ell,  el 
personatje  simpàtich,  se’n  va  y  deixa  a  las 
dugas  donas — el  llop  y  la  ovella — solas,  pe¬ 
ró  al  anarsen  pren  la  precaució  d’oblidar, 
també  expressament,  els  seus  guants  sobre 
la  taula.  El  petit  gest  del  actor  que  feya’l 
paper,  al  deixar  els  guants,  li  valgué  una 
ovació.  ^Per  qué?  ^Perque  ho  feya  bé?  No’l 
feya  gens  bé’l  seu  paper,  ni’l  gest  tenia  res  de 
particular.  La  ovació  del  públich  té  un’altra 
explicació:  la  ovació  vol  dir  que’l  públich, 
qu’en  cos  y  ànima  s’ha  identificat  ab  el  per¬ 
sonatje  simpàtich,  prevéu — oh  incomparable 
candor!  —  la  cara  que  posarà  aquella  dona 
antipàtica  quan  dintre  de  poch  aparegui  ell 
en  el  moment  critich,  y  digui,  ab  més  ironia 
encara  qu’ella:  «Venia  abuscar  els  guants...» 

Tot  aixó,  explicat,  no  té  cap  gracia;  peró 
anéu  a  véureho  y  ja  ho  sabréu  si’n  té,  ja  ho 
sabréu  de  quina  manera  impressiona  al  pú¬ 
blich!  Y  ara  afegiuhi  que  tota  l’obra  es  un 
teixit  d’escenas  semblants.  A  despit  de  tota 
verosimilitut  y  de  tota  veritat  psicològica,  la 
imaginació  del  espectador  de  cor  senzill  va¬ 
ga  lliurement  per  las  regions  d’un  somni 
encantador, y  com  que  no  demanava  res  més, 
se’n  va  al  llit  tranquil  y  satisfet. 

Jo,  ho  confesso  ingènuament,  crech  qu’ai- 
xó  no  es  art,  per  lo  menys  no  es  art  serio.  Es 
més,  crech  que  si’ls  qüentos  blaus  son  per¬ 
niciosos  pera  las  criaturas  que  s’adormen  ab 
ells  y  per  ells  dormen  intranquilas,  ho  son 
més  encara  pera  las  personas  grans,  en  las 
que  perverteixen  no  ja  sols  el  sentit  artistich, 
lo  qual  ja  es  grave,  sinó  també’l  sentit  comú, 
qu’encara  ho  es  més. 

A  pesar  de  lo  qual,  al  trobarme  en  nits  com 
aquesta  en  el  teatre  y  al  contemplar  aque- 
1  las  caras  rialleras,  aquellas  bocas  mitj  bada- 
das,  aquells  ulls  espurnejants,  y  escoltar 

aquelias  petitas  estremituís  de  satisfacció, 
per  un  instant  me  sento  ridícül,  y  tentat  es- 
tich  de  posarme  a  riure  y  a  aplaudir  com  els 
demés,  y  fer  tot  lo  que’ls  demés  fan...  Peró 
després  reflexiono  y  penso:  «Decididament, 
no  son  pas  ells  qui  tenen  rahó.  Y  la  proba  es 
La  següent:  un’obra  com  La  castellana ,  fa 
trenta  anys,  hauria  sigut  un  éxit  indiscutible 
y  s’hauria  representat  milers  de  vegadas. 
Avuy  entre’ls  inteligents  ben  poch  éxit  ha 
obtingut,  y  fins  entre’l  gran  públich  no  ha 
despertat  un  entusiasme  extraordinari.  Ja 
son  menos  els  que  riuhen  y  més  els  que  som- 
riuhen.  Probablement  d’aqui  vint  anys,  de- 
vant  d’un’obra  d'aquestas,  no  farém  ni  una 
cosa  ni  l’altra.  En  tot  cas,  riurém  de  fàstich.» 

Del  periódich  La  Tierra,  de  Cartagena, 
copiém  els  següents  paragrafs  firmats  per  un 
senyor  B.  Cornet,  qu’encara  que  tingui’l  nom 
català  no  es  pas  fill  de.  Catalunya  segons  te¬ 
nim  entés,  y  per  lo  tant  no  dona  lloch  a  que’s 
vegi  parcialitat  en  sos  judicis,  del  tot  favora¬ 
bles  a  nostra  terra  y  contraris  als  vicis  polí- 
tichs  y  socials  que  caracterisan  a  tanta  gent 
en  aquesta  desgraciada  Espanya  de  la  man¬ 
dra,  de  la  rutina  y  de  la  hidalguía. 

Catalanismo.  —  Siempre  que  se  abren  las  Cortes, 
pasa  à  ser  de  actualidad"  el  llamado  problema  catalàn. 

Yo  no  sé  si  soy  catalanista  ó  dejo  de  serio;  sí  afirmo 
que  los  catalanes  no  parecen  espanoles,  estan  màs  civi- 
lizados,  mucho  màs  civilizados  que  el  resto  de  Espafia. 
Esta  afirmación  es  algo  atrevida,  sobre  todo  en  estos 
tiempos,  en  que  el  catalanismo  està.  en  auge  y  amenaza 
là  unidad  de  la patria;  pero  como  soy  de  los  que  les  im¬ 
porta  un  comino  esas  cosas,  doy  mis  opiniones  con 
verdadera  lealtad,  con  sinceridad... 

Las  comparaciones  no  son  odiosas,  son  muy  instruc- 
tivas,  porque  vienen  à  ser  como  los  ejemplos  y  los 
ejemplos  dan  mucha  claridad.  Digo  esto,  porque  voy  à 
comparar. 

Cataluna  està  à  muchoS  codos  de  altura  sobre  el 
resto  de  Espana  en  cuanto  à  indústria,  à  comercio  en 
general.  Ya  sé  que  en  algunas  provincias  del  Norte  se 
.progíesa  también,  en  muchas  ficticiamente;  pero  vamos, 
descartando  à  esas  provincias,  las  dçmàs  desconocen 
en  absoluto  todo  movimiento  mercantil.  Que  la  indús¬ 
tria  catalana  pueda  ó  no  competir  con  la  extranjera  no 
hace  el  caso;  lo  cierto,  lo  evidente,  es  que  la  actividad 
de  los  catalanes,  su  honradez  y  aptitudes  para  el  tra- 
bàjo,  Son  cuaüdades  que  no  tenemos,  ni  queremos  teiler  ' 
los  del  resto  de  Espana. 

Pero  como  el  progreso,  no  consiste  en  una  cosa  sola, 
resulta  que  no  solamente  nos  aventajan  en  comercio, 
sino  en  educación,  en  arte,  en  ciència,  en  todo.  Des- 
componen  la  monotonia  rutinafia  espanola.  Si  las 
nacionalidades  no  obedecieran,  generalmente,  à  con- 
lïguraciones  de  territorio,  Cataluna  no  seria  de  Espana. 


Primerq,  he  dicho  que  nos  aventajan  en  educación, 
y  hay  que  comentarlo,  hay  que  razonarlo  para  que  no 
se  pueda  tomar  como  una  afirmación  gratuita  ó  injusta. 
La  educación  claro  es  que  no  consiste  en  este  caso  en 
saberse  presentar,  en  saludar  bien,  en  vestir  à  la  moda, 
en  nada  de  eso.  En  todas  esas  cosas  los  demàs  espano¬ 
les  les  aventajamos,  somos  màs  diplòmàticos,  màs  finos; 
pero  los  catalanes,  sin  ser  cerriles,  tienen  otra  educa- 
ción,  màs  pràctica,  màs  anglosajona.  Sobre  esto  podria 
hablar  muchísimo,  porque  hay  muchos  que  tienen  mo- 
tivos  para  lamentarse  seriamente  de  las  hida/gas  cos- 
tumbres  castellanas,  que  rigen,  como  es  natural,  en  todo. 

Los  espanoles  Castellanos  no  trabajan,  no  les  llama 
Dios  por  ese  camino:  carreritas,  destinos,  política,  esas 
son  sus  aspiraciones.  El  comercio  catalàn,  tan  floreciente 
con  relación  al  resto  de  Espana,  no  es  debido  màs  que 
à  la  diferente  educación  que  los  catalanes  dan  à  los 
hijos:  jcualquier  dia  dedica  un  espanol  de  esos  gene¬ 
rosos,  nobles  y  con  dinero,  à  un  hijo  suyo,  vago  por 
naturaleza,  à  un  trabajo  cualquiera!  Y  así  resulta  que 
nos  vamos  çomiendo  poco  à  poco,  y  ,lus  fortunas  nues- 
tras  no  son  debidas  a  trabajos,  à  industrias,  sino  à 
casualidades  6  à  manà  que  nos  llueve  del  cielo,  con  màs 
ó  menos  honradez...  ,;Negociosf  los  desconocemos:  el  que 
tiene  dinero  lo  emplea  en  papel  del  Estado  y  |à  vivirl 
En  Espana,  en  la  Espana  castellana  no  hay  màs  negocio 
que  uno:  la  política,  y  en  la  política  no  se  expone  dine¬ 
ro,  se  saca,  se  expone  solamente  la  vergüenza,  el  que 
la  tiene.  De  Madrid  à  Barcelona  hay  una  diferencia 
enorme  de  vida,  de  buena  fe,  de  honradez,  de  trabajo; 
pero  los  madrilenos  siguen  creyendo  que  ellos  son  los 
sabios,  los  distinguidos,  y  que  los  barceloneses  so'n 
unos  tontos,  unos  cerriles  y,  sobre  todo,  unos  anti- 
patriotas. 


El  teatro  catalàn  ha  seguido  todas  las  evoluciones 
del  teatro  contemporàneo:  ellos  son  los  tínicos.  entre 
nosotros,  que  pueden  presumir  de  teatro.  En  Madrid, 
fuera  de  Benavente  y  los  Quinteros,  los  demàs;  cero, 
cero,  cero  (para  evitar  frases  duras).  En  poetas,'en 
pintores,  en  todo...  Juan  Maragall,  Casas,  valen  como 
casi  todo  lo  nuestro  junto...  Pero  como  veo  que  me 
voy  apasionando  aparentemente,  dejo  la  pluma  y  así 
corto  esta  crònica  interminable  y  odiosa,  seguramente, 
para  alguno  de  los  lectores. 

El  «Centre  Escolar  Catalanista»  celebrà’l 
passat  divendres  la  sessió  inaugural  de  las 
tascas  d’enguany,  baix  la  presidència  d’en 
Joseph  Ma.  Roca,  actual  president  de  la  Unió 
Catalanista.  Ocupacions  peremptòria»  ens 
privaren  d’assistirhi  com  era  nostre  desitj, 
mes  per  las  noticias  que’n  tenim,  consigném 
ab  satisfacció  que  l’acte  fou  de  gran  impor¬ 
tància,  y  que  tant  la  memòria  del  secretari 
del  «Centre»  senyor  López  y  Coll,  com  el  dis¬ 
curs  del  president  senyor  Sans  y  Olive¬ 
ras,  com  el  resum  del  senyor  Roca,  despér- 
taren  en  diferentas  ocasions  l’ entusiasme  de 
la  concurrència  qu’aplaudia  desdir  els  con¬ 
ceptes  patriótichs  y  la  enlayrada  y  seria  doc¬ 
trina  que’ls  oradors  sustentaren. 

Rebi’l  «Centre  Escolar  Catalanista»  nostra 
enhorabona  per  aqueixa  vetllada,  vera  mos¬ 
tra  dels  valiosos  trevalls  que  ve  realisant  dita 
entitat,  que  tants  prosélits  ha  aportat  y  apor¬ 
ta  a  la  causa  de  Catalunya. 


A  càrrech  de  don  Joseph  Antich  anà’l  pas- 

sat  divendres  la  tercera  de  las  conferencia 
qu’en  honor  de  Zola  venen  celebrantse 
setmanalment  al  Ateneu. 

El  conferenciant  desenrotllà’l  tema  «El 
germen  de  vida  en  l’obra  de  Zola».  Presentà 
com  a  centre  d'atracció  de  la  extraordinària 
forsa  creadora  del  gran  novelista,  l’esperit 
personificador  qu’anima  a  la  naturalesa  y 
que  quasi  a  humanisarla  arriba.  Aixis  veyém 
que’ls  esperits  superiors  interpretan  en  el 
món  cósmich  las  mateixas  ideas  y’is  matei¬ 
xos  sentiments  qu’en  misteriós  llenguatje 
llegia  Zola  en  la  naturalesa  y  traduhia  en  las 
millors  pàginas  de  sas  obras.  Pera  demos- 
trarho  cità  varis  passatjes  de  sas  novelas 
capdals,  explicant  cóm  l’autor  tendia  sempre 
a  personificar  la  naturalesa,  puig  sentia  ab 
gran  intensitat  el  procés  de  ía  unió  dels  sers, 
ensemps  que  l’aspiració  a  redimir  la  humani¬ 
tat  de  las  actuals  miserias.  Remarcà  també 
qu’en  el  sens  nombre  d’interessants  casos 
passionals  que’s  tractan  en  las  obras  de  Zola, 
no  té  tanta  importancia’l  fet  en  si  com  el  pro¬ 
cés  d’amor  que  l’origina,  y  del  qu’es  pur  in¬ 
cident. 

El  conferenciant  desenrotllà  sa  conferen¬ 
cia  en  llenguatje  brillant,  y  escoltà  entusias- 
tas  aplausos. 

Temps  enrera  donarem  compte  de  la  pri¬ 
mera  de  las  «Vetlladas  del  Ateneu»,  que 
venent  celebrantse  de  tart  en  tart  en  el  Prin¬ 
cipal. 

En  la  que  tingué  lloch  el  passat  dijous  se 
representà  Hedda  Gabler ,  d’ibsen,  precedida 
d’una  conferencia  de  nostre  estimat  company 
Emili  Tintorer,  que  fou  llegida  per  en  J.  Pu¬ 
jol  y  Brull,  també  de  la  redacció  de  Joven¬ 
tut.  En  aquesta  conferencia  estudià  en  Tin¬ 
torer  la  personal  i  tat  del  eminent  autor  noruech, 
remarcant  lo  qu’ha  influhit  en  l’art  contem¬ 
porani  y  puntualisant  la  missió  que  ve  a 
realisar  dintre  la  societat  actual.  Concretant- 
se  a  Hedda  Gabler,' ne  feu  un  anàlisis  detin¬ 
gut,  calificantla  de  gran  tragèdia  de  las 


ànimas  modernas:  «ànimas  malaltissas  y 
desequilibradas  —  digué  —  qu’obeheixen  a 
estimuls  y  aspiracions  mal  definits,  buscant 
ideals  impossibles;  y  aqueixos  ideals  que  son 
elmaldelsígle,  que  son  la  pesadilla  dels  espe¬ 
rits  moderns,  son  els  que  produheixen  aquei 
xas  fondas  pertorbacions  anímicas  y  s’exte- 
nen  poch  a  poch  com  llaga  corruptora  del 
cos  social  que  fonamentat  en  convencions 
estúpidas,  adorant  ídols  falsos  y  vivint  ruti- 
nariament,  matan  tota  energia  individual, 
tota  voluntat  ferma  y  tota  conciencia  inde¬ 
pendent,  única  font  de  vida  y  de  regeneració 
possible  pera  la  humanitat  condormida.» 

Per  tractarse  de  dos  companys  de  redac- 
ció’ns  abstenim  de  tot  judici,  limitantnos  a 
consignar  qu’autor  y  lector  foren  molt  aplau¬ 
dits. 

Ab  pena  doném  compte  de  la  mort  d’en 
Narcís  Gili  Gay,  qu’havía  colaborat  a  Joven¬ 
tut  enviantnos  diversos  trevalls  plens  de 
sentiment  y  ben  valiosos,  si’s  té  en  compte 
la  edat  del  autor. 

En  Narcis  Gili  Gay  era  un  dels  joves  dels 
quins  fundadament  podia  esperarne  bons 
fruyts  la  literatura  catalana. 

Publicacions  rebudas: 

Napoleón  en  Chamartin ,  per  B.  Pérez  Gal¬ 
dós.  S’ha  publicat  la  nouhena  edició  d’aquest 
episodio  nacional ,  pertanyent  a  la  primera 
serie  dels  qu’ab  tant  d’éxit  ve  donant  a  llum 
l’eminent  novelista  canari.  Preu,  2  pessetas. 

La  Devantera,  quinzenari  catalanista,  re¬ 
dactat  pels  mateixos  escriptors  de  La  Nació 
Catalana ,  quinas  tascas  venen  a  continuar, 
sustentant  las  radicals  doctrinas  de  sempre. 
Ab  gust  veyém  al  nou  periódich  empendre 
ferma  campanya  en  defensa  de  sas  convic¬ 
cions,  y  li  desitjém  acert,  puig  els  moments 
son  de  proba,  com  també  llarga  vida  pera  bé 
de  Catalunya. 

Fidel  Giró,  impressor. —  Carrer  de  València,  31 1 


La  passada  setmana  quedà  termenada  la  publicació  de  l’obra  NATURA 
del  gran  autor  inglés  John  Ruskin,  traduhida  al  català  per  Cebrià  Montoliu. 
Las  personas  que  conservin  en  bon  estat  tots  els  folletins  de  dita  obra  y 
vulguin  tenirla  enquadernada,  poden  portarlos  junt  ab  la  cuberta  a  aquesta 
Administració,  ahont,  mitjansant  la  entrega  de  20  cèntims,  se’ls  hi  retor¬ 
na’l  volúm  enquadernat  en  rústica.  Las  enquadernacions  cartonné  valen 
50  cèntims.  L’obra’s  ven  en  las  llibrerías  a  3  pessetas  l’exemplar  en 
rústica.  En  nostra  Administració  se  serveix  als  suscriptors  ab  un  25  per  100 
de  rebaixa. 

Ab  el  present  número  comensém  a  publicar  la  traducció  catalana  del 
drama  OLTRE  LA  VITA,  FORA  DE  LA  VIDA,  original  del  reputat 
escriptor  italià  Joseph  L.  Pagano. 

LA  CANDIDATURA 
D’EN  MONEGAL 

El  dia  25  del  prop  passat  febrer,  els  dele¬ 
gats  de  la  Unió  Catalanista  en  el  districte  de 
Badalona-Granollers,  reunits  ab  els  repre¬ 
sentants  de  las  entitats  adheridas  a  aquella, 
y  ab  altres  catalanistas  que  no  ho  estan,  acor¬ 
daren  en  la  població  de  Mollet  designar 
com  a  candidat  a  ia  diputació  a  Corts  per  dit 
districte  a  nostre  company  de  redacció  en 
Trinitat  Monegal.  La  iniciativa  havia  partit 
dels  elements  de  la  Unió  Catalanista ,  que 
desde  que’s  comensà  a  parlar  d’eleccions 
havían  indicat,  d’acort  ab  altres  elements,  la 


candidatura  del  president  de  la  Unió,  en  Jo¬ 
seph  M.“  Roca,  com  aixis  se  feu  saber  al  pre¬ 
sident  de  la  «Lliga  Regionalista»,  don  Albert 
Rusinol,  qui  rebé  la  nova  ab  gran  satisfac¬ 
ció.  El  senyór  Roca  no  pogué  acceptar  la 
candidatura,  per  motius  que  respectém;  mes, 
resolts  els  representants  del  districte  a  tenir 
candidat  autonomista,  se  dirigiren  llavors  al 
nostre  company,  valentse  de  personas  a  las 
qu’era  un  dever  obehir. 

Hem  explicat  tot  aixó  pera  que,  ab  tan  sen¬ 
zill  relat,  quedin  desmentidas  las  especies 
calumniosas  qu’algú  ha  intentat  propalar, 
dihent  qu’en  Monegal  estava  encasillat  y  que 
no  faria  declaracions  católicas  a  fi  d’aconten¬ 
tar  a  una  minoria  no  catòlica  del  districte. 
Ja’s  veu,  donchs,  que  al  procedirse  a  la  desig¬ 
nació  dè  candidat  s’ha  cumplert  tot  lo  que 
disposan  las  Assambleas  de  la  Unió  Catala¬ 
nista ,  essent  aquest  tot  V encasillament  d’en 
Monegal.  Y  respecte  a  las  manifestacions 
qu’en  un  0  altre  ordre  d’ideas  pugui  fer  o 
deixar  de  fer  en  Monegal  com  a  candidat  a 
Corts,  dirém  lo  següent: 

En  Monegal  no’s  presenta:  el  presentan. 
No  aspira  a  un  càrrech  honorifich:  accepta 
una  representació  delicadissima.  Com  a  ho¬ 
me  honrat,  sab  qu’ella  li  proporcionarà  més 
maldecaps  que  glòria,  més  disgustos  que  sa¬ 
tisfaccions,  més  injurias  que  lloansas.  (Per 

qué  ha  acceptat,  donchs?  La  explicació  es 
molt  senzilla:  ha  acceptat  perque  es  un  cata¬ 
lanista  convensut  y  de  bona  fe,  y,  com  a  tal, 
ha  comprés  que  hi  hà  devers  ineludibles. 

Prou  conegut  es  nostre  criteri  pera  que  tot¬ 
hom  sàpiga  que  no  n'esperém  gran  fruyt  de 
las  eleccions.  Peró  tothom  sab  també  que 
quan  las  circunstancias  ho  imposan,  estém 
sempre  disposats  a  anar  allà  hont  sia.  Las 
eleccions  son  un  medi  de  propaganda  y  de 
defensa  pera’l  Catalanisme;  per  rahons  que 
no  es  del  cas  discutir  l’us  d’aquest  medi  s’ha 
fet  necessari,  y  nosaltres,  com  a  bons  catala- 
nistas,  hem  d’acceptar  lo  que,  segons  el  ge¬ 
neral  parer,  reclama’l  bé  de  nostra  causa. 

Tenim  un  principi  absolut  al  que  hi  subor- 
diném  tota  nostra  conducta:  la  llibertat  y 
l’autonomia  de  Catalunya.  Cada  catalanista 
de  cor  té  aquest  crit  als  llabis  y  l’articula 
com  mellor  pot,  fentlo  sentir  ben  lluny.  Peró 
sovint  ens  tapan  la  boca. 

Donchs  bé:  l’ésser  diputat  vol  dir  tenir  la 
boca  ben  lliure,  y  vol  dir  poder  cridar  fins 
que  hi  sentin  els  sorts.  (Poden  reportarnos 
aqueixos  crits  alguna  ventatja?  Creyém  que 
si.  Hem  de  tenir  en  compte  que’l  Congrés 
espanyol  està  en  terra  de  cridayres,  que  per 
lo  tant  fan  més  cas  dels  crits  que  d’altra 
cosa,  sobre  tot  si  comprenen  que  no  son  els 
crits  d’un  xerrayre  vulgar,  sinó’l  ressó  pre¬ 
gon  de  l'ànima  d’un  poble  que  serenament 
diu  sas  queixas,  reclama  sos  drets  y  defensa 
sa  llibertat. 

Per  aixó  nosaltres,  companys  de  redacció 
d’en  Monegal,  estém  satisfets.  Tant  si’s  gua¬ 
nya  com  no — la  elecció  es  guanyada  encara 
qu 'oficialment  no  ho  sia, — la  confiansa  que 
totas  aquellas  entitats  autonomistas  han  di¬ 
positat  en  nostre  company  y  la  simpatia  ab 
que  la  candidatura  ha  sigut  rebuda  pels  elec¬ 
tors  del  districte,  ens  omplenan  de  joya,  per¬ 
que  veyém  en  tot  aixó  una  proba  evident  de 
que  nostres  esforsos  y  nostras  campanyas 
son  compresos  en  son  just  valor.  Prediquém 
la  llibertat  y  l’autonomia  complertas  de  Ca¬ 
talunya,  prediquém  el  progrés,  la  justícia  y 
l’amor,  y  ho  prediquém  ab  un  ample  esperit 
de  tolerància,  ab  un  gran  respecte  y  una 
gran  consideració  pera  totas  las  ideas  y  totas 
las  conviccions  honradas.  Sols  qui  no  vulgui 
aquella  llibertat  y  aquella  autonomia,  sols 
qui  vulgui  posar  trabas  al  progrés,  a  la  justí¬ 


cia  y  al  amor,  sols  qui  no’ns  toleri  y  no’ns 
respecti,  es  nostre  enemich  irreconciliable. 

En  Monegal  com  a  diputat — n’estém  se¬ 
gurs — dirà  lo  mateix  que  nosaltres  dihém 
com  a  periodistas:  ab  la  inmensa  ventatja  de 
qu’ell  podrà  dirho  no  ja  sols  en  veu  més  alta 
y  sens  embuts,  sinó  també  ab  aquella  auto¬ 
ritat  y  prestigi  que  li  donarà’l  representar  a 
uns  quants  milers  de  catalans  que,  pensin 
com  pensin  en  determinats  ordres  d’ideas, 
se  mostran  units  en  aquesta  aspiració  comú: 
Catalunya  autònoma,  Catalunya  honrada. 

A  n’en  Monegal  se  li  ha  ofert  la  candida¬ 
tura  única  y  exclusivament  com  a  catala¬ 
nista;  com  a  catalanista  acceptà  ell  la  desig¬ 
nació;  en  sentit  catalanista  son  y  seràn  las 
sevas  declaracions,  portant  com  a  bandera’l 
programa  de  Manresa  en  tota  sa  integritat 
mentres  no  s’hagi  reformat  degudament. 
Aixis,  donchs,  se  presentarà,  ensemps  que 
com  a  defensor  dels  interessos  morals  y  ma¬ 
terials  del  seu  districte,  com  a  defensor  de 
l’Autonomia  Absoluta  de  Catalunya. 

La  Redacció. 


HERETJÍAS 

La  Família:  El  seu  passat. 

Es  el  passat  un  mort  que’ns  ensenya  a  viu¬ 
re.  Vell  que  s’atura,  havent  fet  son  temps, 
ens  mostra’l  camí  de  la  joventut  eterna.  Al 
girarnos  enrera,  passant  vertiginosament 
sobre’ls  rails  de  la  Vida,  ovirém  una  llum 
verda  destacantse  com  signe  d’esperansa  en 
las  ombras  de  lo  que  /òm,  y,  al  mirar  ende- 
vant,  veyém  un  ull  de  foch  lluhint  intensa¬ 
ment  ab  sugestiva  fixesa  en  la  tebia  alborada 
de  lo  que  serà. 

El  temps  es  el  fènix  inmortal  que  renaix 
de  sas  propias  cendras.  La  Vida,  una  lluyta 
eterna  contra’l  no-res... 

En  nostra  peregrinació  per  la  eternitat  del 
temps  y  del  espay,  som  sempre’ls  mateixos. 
Nosaltres  som  els  nostres  antecessors  y  serém 
la  nostra  posteritat.  La  Mort  no  existeix:  en 
els  cementiris  no  s’hi  enterran  els  morts, 
sinó  las  despullas  dels  vius.  Altrement,  no’s 
compendría  que’ls  passats  s’haguessin  vist 
privats  dels  beneficis  del  progrés  actual  (al 
qual  han  contribuhit  ab  cos  y  ànima)  sols 
per  haver  nascut  ab  massa  anterioritat;  ni 

tampoch  s’explicaria  que’ls  presents  desapa¬ 
reguessin  sense  gaudir  las  maravellas  del 
avenir.  Oh,  no!  La  Vida  es  un  llarch  viatje 
a  qual  terme  arribarém  tots  quants  ens  em¬ 
barcarem  en  la  nit  dels  temps,  al  pàlit  clar 
de  lluna  de  la  infantesa  del  món. 

Quan  instructiu  y  quan  interessant  alhora 
es  contemplar  el  passat,  o  mellor  dit,  con- 
templarnos  en  el  passat! 

Desde’l  cimall  vertiginós  de  nostre  sigle, 
es  difícil  concebir  laúmatje  exacta  de  la  famí¬ 
lia  en  els  abims  pregons  de  las  edats  ja 
mortas. 

Els  primitius,  es  a  dir,  nosaltres,  primiti¬ 
vament,  viviam  en  una  mena  d’acoblament, 
de  promiscuitat  determinada  per  l’impuls 
genétich,  per  l’instint  de  reproducció  sens 
altres  llassos  que'l  desitj  brutal,  imperiós, 
despótich.  Els  mascles,  monkeylike  luxurio- 
sos,  perseguiam  a  las  esquivas  femellas 
qu’eran  fecondadas  sense  caricias  ni  amor. 
No  teníam  fills,  perque  no’ns  sentíam  pares. 
Natura,  desitjosa  de  conservar  la  especie 
humana,  encengué  en  el  pit  groller  de  la 
femella  una  guspira  d ' attachement  pels  seus 
petits  a  qui  criava  y.  assistia,  sustrayentlos 
sovint  ab  instintiva  astúcia  (qu’es  la  forsa 
del  dèbil)  a  las  agressions  dels  mascles. 
Aquests  vagavam  per  la  selva,  mirant  ab  ulls 
sense  brill  a  la  mare  eterna,  escoltant,  sense 
sentirlo,  l’himne  grandiós  que  Natura  ha 
cantat  sempre...  y  quan  l’apetit  carnal  agu¬ 
llonava  nostre  cos  ferreny,  colrat,  de  sanch 
bullenta,  cercavam  de  nou  ab  ansia  fonda  a 
la  femella  (no  a  nostra  femella)  a  quals  en- 
tranyas  generosas  arrencavam  cegament  re- 
brolls  d’humanitat  qu’haviande  donar,  gra¬ 
nant  y  reproduhintse  en  el  camp  fecondissim 
de  la  Vida,  espléndits  fruyts  de  geni  Uarchs 
sigles  després. 

Més  tart  ens  reunirem  en  grupets,  errant 
seguits  per  donas  y  menuts,  deslligats  del 
ahir,  indiferents  al  demà,  empesos  per  nos¬ 
tre  destí  que’ns  havia  de  portar  un  dia  a 
coniemplarnos  sorpresos  desde  l’altura  llu¬ 
minosa  del  sigle  xx.  Ningú  podia  encara  dir 
«el  meu  fill»;  tots  haviam  de  dir  «els  nostres 
fills».  Ni’ls  teníam  cap  amor,  ni  menys  ens 
sentiam  inclinats  a  sostenirlos,  perque  ells 
havian  nascut  sense  nosaltres  volerho :  el 
matriarcat  s’imposà  naturalment.  Per  altra 
part,  comptavam  ab  pochs  recursos  espiri¬ 


*55 

tuals,  l’apoyo  mutuu  existia  sols  en  cas  de 
perill  comú;  res  ni  ningú’ns  auxiliava  en 
nostre  struggleforlife;  en  una  paraula,  eram 
massa  miserables  pera  poder  ésser  genero¬ 
sos  y  altruístas  adhuch  tractantse  de  nostres 
propis  descendents.  No  sentiam  l’abnegació 
llegendària  del  pelican  inspiradament  can¬ 
tat  pel  tendre  Musset  en  una  de  sas  admira¬ 
bles  Nuits;  ni  l’heroisme  suicida  de  la  liparis 
chrysorrhcea  qu’embolcalla  cuidadosament  els 
seus  ous  ab  un  teixit  impermeable  qu’ella  fa¬ 
brica  arrencantse’ls  pels  de  son  cos:  de  la 
dolorosa  operació’n  mor  l’animal  que  no  co¬ 
negué  a  sa  mare,  ni  coneixerà  a  sos  fills. 

Mentres  tant,  anava  operantse  la  lenta  ges¬ 
tació  del  esperit  en  las  entranyas  de  la  bèstia 
humana;  el  rut  esdevingué  menys  barroher, 
s’afinaren  nostres  nirvis  paulatinament,  ab 
el  frech  constant  de  la  natura  que  tenia  pera 
nosaltres  tantost  caricias  de  mare  amantís- 
sima,  tantost  violencias  de  marastra  impla¬ 
cable.  Com  aurora  pàlida,  indecisa,  clarejant 
en  el  front  sombre  d’un  dia  boyrós,  apuntà, 
en  la  penombra  de  llims  de  nostre  instint, 
l’Amor...  Y  sorgi  la  familia,  la  célula  de  las 
societats. 

L’amor  ens  feu  pares;  tinguerem  fills. 

Al  comensar  a  estimar,  ens  sentirem  dè¬ 
bils,  petits,  mancats  d’enginy  y  forsas  pera 
protegir  als  nostres.  Esdevinguerem  egois- 
tas,  desconfiats,  temerosos.  Instituhirem  la 
propietat;  atentarem  contra  la  d’altri.  Forma¬ 
rem  tribus,  clans...  nacionalitats  pera  ésser 
més  contra  més.  Deixarem  d’ésser  tranquil 
remat  que  mansament  pastura,  pera  conver- 
tirnos  en  esbart  de  feras  famolencas  en  cerca 
de  boti.  Abdicarem  tots  en  un  y  sorgí  l’om¬ 
bra  de  la  dictadura.  Pera  ésser  opressors, re¬ 
nunciarem  a  ésser  lliures.  Una  munió  dé  pas¬ 
sions  eixiren,  com  fatídich  estol  de  negras 
papallonas,  de  las  fermentacions  de  nostre 
sér  moral. 

L’amor  ens  ensenyà  la  ciència  del  bé  y  del 
mal.  L’amor  fou,  pera  nosaltres,  depuratíu  y 
tóxich;  infern  y  paradís,  ala  de  llibertat 
y  grilló  d’esclavatje;  abella  que  dona  mel  y 
fibla  ab  verinós  agulló;  flama  que  ilumina 
y  abrusa;  protector  usurer;  Mefistófil  impio 
que  torna  a  Faust  la  joventut  contra  hipo¬ 
teca  de  l’ànima;  la  clau,  en  fi,  de  la  capsa  de 
Pandora. 


Salvador  Albert. 

«JUEGA  Y  PÍERDE» 

(Auca  del  nino  mai.o). 

Al  bon  company  Emili  Tintorer. 

Juega  y  pierde.  Això  no  es  pas  un  redolí: 
es  tot  un  poema.  L’auquista,  observador  sen¬ 
zill,  inconscientment  personifica  en  ell  tota  la 
societat,  y  al  judicar  al  noy  dolent,  al  donarli 
un  lloch  en  un  d’aquests  dos  camps  de  la  vir¬ 
tut  y  de  la  maldat,  separats  per  una  linia 
convencional,  judica  ab  els  ulls  de  la  massa, 
ab  el  criteri  general,  y  no  diu  solzamentp/^a 
pera  fer  notar  la  dolenteria  del  noy,  sinó  que 
hi  afegeix  pert. 

Y  es  que  als  ulls  de  Tothom,  la  dolenteria 
no  està  en  jugar,  sinó  en  perdre;  no  està  en 
exposar  a  una  combinació  determinada ’ls 
cabals  propis,  sinó  en  que  la  combinació  fra¬ 
cassi  sigui  per  las  causas  que  sigui;  no  està 
en  deixar  al  etzar  la  solució  d’un  problema, 
sinó  en  que  l’etzar  no  hagi  respost  satisfac¬ 
tòriament  als  desitjós  del  protagonista. 

Juga  y  la  balansa  manté  l’equilibri,  els  dos 
platets  restan  a  la  mateixa  altura — els  dos  pla- 
tets  de  la  balansa  del  Judici  final  que  la  hu¬ 
manitat  s’ha  anticipat  a  usar,  els  dos  platets 
del  bé  y  del  mal,  de  la  virtut  y’l  vici,  pla¬ 
tets  d’una  balansa  a  la  que  l’Home  hi  ha 
posat  un  fi  convencional,  mudable  segons 
las  circunstancias,  cambiable  segons  las  con¬ 
dicions  del  subjecte  pesable... — Juga,y  la  ba¬ 
lansa  res:  quieta.  L’ull  observador  del  Tot¬ 
hom  que  pesa  no  hi  aprecia  cap  diferencia, 
ni  la  més  petita.  Pert,  y’l  platet  del  mal  bai¬ 
xa  pressosament ,  s’enfonza,  se’n  va  als 
abims,  als  negres  abims  qu’hem  forjat  en  las 
conciencias  dels  sers,  ja  desde  nats,  ab  els 
prejudicis  y  las  distincions,  y  las  fórmulas 
fetas,  y  las  midas. 

Juga  y  pert.  Veusaqui  tot  un  poema.  Un 
poema  gran  com  ho  son  totas  aquellas  frases 
curtas  qu’enclouhen  un  esperit  general  0  una 
lley  exacta. 

En  realitat,  la  humanitat  judica  aixís;  son 
els  fins  qu’ella  estima  lo  que  li  fa  enaltir  0 
rebaixar  els  medis,  no’ls  medis  en  sí.  El  je- 
suitisme  al  cap  y  al  fi  es  humà.  Cap  diferen¬ 
cia  existeix  entre’l  criteri  jesuita  y'l  social 
pera  judicar  els  actes,  sinó  la  diferencia  de 
temps  y  condicions.  El  jesuitisme,  associa¬ 
ció  d’acció,  judica  a  priori:  «tots  els  medis 


seràn  bons  per’arribar  al  fí  bo.»  La  humani¬ 
tat,  associació  expectativa,  judica  a posteriori: 
«el  fí  ha  estat  bo:  tots  els  medis  han  estat 
bons». 

Y  tots  els  actes  dels  homes  durant  la  seva 
vida,  els  altres  homes  els  fan  passar  per  sota 
d’aquest  raser:  «cHas  assolit  un  bon  fí?  Bons 
han  sigut  els  teus  actes.  ^L’has  assolit  do¬ 
lent?  Els  teus  actes  dolents  han  estat». 

Ja  estém  tots  els  conscients  conformes  en 
que  la  massa  no  es  reflexiva;  mes  cal  negarli 
aixís  mateix  el  sentiment.  El  sentiment  es 
particularissim  en  cada  individuu,  y  per  lo 
tant  forma  sumants  heterogenis  dels  que 
no’n  resulta  cap  cantitat  a  favor  de  la  massa, 
com  ne  resulta  de  la  bestialitat,  qu’es  homo¬ 
gènia  en  tots  els  homes  en  que’s  manifesta. 
Per’xó  dos  homes  brutals  converteixen  en 
brutal  una  societat  composta  d’homes  senti¬ 
mentals,  perque  la  llur  brutalitat  se  suma  y 
dona’l  factor  2  que  no  arriban  a  donar  els 
sentimentalismes  dels  altres,  quina  suma  no 
passa  de  la  fórmula  algebrayca  1  A  -f-  1  B  -j- 
1  C,  etc.,  sense  realisarse  en  cap  cantitat 
concreta. 

Per’xó,  per  no  ésser  ni  sentimental  la  massa, 
no  para  ment  en  res,  ho  desdenya  tot,  tot  lo  que 
no  vagi  seguit  d’un  resultat  de  guany.  Des¬ 
denya  al  artista  bohemi  que  passa  fam  y  fret 
absorbidas  totas  sas  facultats  per  la  creació 
de  l’obra,  perque  juga  y  pert;  y’l  desdenya 
fins  qu’ha  arribat,  hora  en  la  que’l  combla 
d’elogis  y  li  retréu  com  a  mérit  lo  qu’avans 
als  seus  ulls  el  rebaixava. 

Perque  juga...  y  pert,  desdenya,  maleheix 
e  insulta  la  massa  al  magistrat  prevaricador 
quina  prevaricació  descuberta  li  hasigut  llen- 
sada  al  rostre  com  a  grapat  de  llot  infamant. 
Mes  si  la  prevaricació  no  es  descuberta  ofi¬ 
cialment,  la  massa’s  lleva’l  barret,  fent  en 
el  fons  de  la  seva  ànima  una  barreja  de  l’ad¬ 
miració,  y  de  la  sospita  del  joch ,  qu'encara 
li  aumenta  aquella. 

No  hi  valen  els  esforsos,  no  hi  val  la  lluy- 
ta  dels  individuus  feta  de  cor,  a  conciencia  y 
de  bona  fe,  per’arribar.  Sobre ’ls  medis  em¬ 
pleats  pels  individuus  bons,  el  Tothom  no 
hi  vessa  may  cap  llàgrima.  Es  el  fi  assolit  lo 
que  dona  la  pauta.  Si  l’individuu  fracassa, 
res  hi  val  que’ls  seus  medis  hagin  sigut  es¬ 
crits  ab  sanch  en  el  llibre  de  la  seva  vida:  el 
Tothom  se  li  tira  assobre,  l’esgarrapa',  l’es- 

cup,  el  pataqueja,  y  quan  més  bé  li  vol  se  li¬ 
mita  a  despreciarlo  sense  malmétrel.  Oh, 
l’hermós  bé  del  despreci  del  Tothom! 

Si  l’individuu  guanya,  res  hi  fan  tampoch 
els  medis  qu’hagi  empleat.  El  Tothom  se  li 
agenollarà  al  devant,  escriurà’l  seu  nom  pels 
murs  y  li  lleparà’ls  sabatots,  tasca  en  la  que’l 
Tothom  hi  té  la  llengua  trencada. 

Es  el  guany  lo  qu’admira  la  massa,  no  la 
bondat;  es  la  pèrdua  lo  que  constituheix 
la  maldat  del  noy  dolent,  no  l’àlea  a  que  ha¬ 
via  exposat  els  seus  cabals.  Y  no  es  l’indivi- 
duu  en  si  lo  que’l  Tothom  desdenya  o  aplau¬ 
deix  segons  hagi  perdut  o  hagi  guanyat.  Si 
fos  aixís,  el  Tothom  donaria  una  mostra  de 
concretisme  de  la  que  no  es  capàs.  No:  el  Tot¬ 
hom  ayas  las  abstraccions  solzament;  ado¬ 
rant  al  individuu  guanyador,  adora  l’aureola 
del  guany;  odiant  al  perdedor,  odia  la  pèr¬ 
dua.  El  Tothom  ha  de  crear  un  deu  arreu; 
necessita  crearlo  pera  poder  moures.  Y  aca¬ 
tant  al  guany  y  reverenciantlo,  y  maldihent 
de  la  pèrdua,  li  apar  ferse  de  bon  veure  als 
ulls  de  la  divinitat  bona  espontàniament  ela¬ 
borada  en  el  seu  esperit,  y  allunyar  de  si’ls 
maleficis  deia  divinitat  dolenta. 

Es  el  nimbe,  la  glòria  del  guany  lo  que 
l'atràu  y  lo  que  festeja.  Es  el  jockey  qu’ha 
muntat  el  cavall  guanyador  el  que  serà  fes¬ 
tejat  per  las  damas.  Ilús  d’ell  si  atribuheix 
els  favors  qu’obtingui  a  las  estrebadas  de 
regnas  ben  donadas,  als  ànims  seus  donats  a 
n’el  cavall  a  cau  d’orella,  a  las  fuhetadas 
a  temps,  al  coneixement  del  ofici  profond  y 
conciensut.  No,  jockey  ilus-  tu  estàs  assegut 
en  el  grahó  més  baix  de  la  escala  social,  en¬ 
tre  l’aufals  y’is  fems;  atrofiat,  servil,  embru¬ 
tit,  has  deixat  al  estable’l  cavall  reventat, 
esbufegant.  No  es  pas  a  tu  a  qui  acaronarà 
més  tart  la  marquesa:  es  al  guany,  al  éxit, 
als  aplaudiments  de  la  multitut,  als  crits  d’en¬ 
tusiasme  vomitats  al  teu  voltant  després  de 
llarchs  minuts  d’engunia  per  aquells  a  qui 
has  fet  doblar  las  postas;  es  tot  això  lo 
qu’anirà  a  produhir  l’espasme  sota  la  trans¬ 
parenta  pell  de  la  marquesa. 

Y  tu,  artista  desconegut,  geni  ignorat,  no 
ploris  ta  soletat,  no’t  donguis  per  ofés  pels 
desprecis  que  del  Tothóm  rebs  a  tota  hora. 
No  es  a  tu  a  qui  van  dirigits:  es  a  la  Pèrdua, 
a  la  Pèrdua  que  sufreixes  en  aquest  gran 

joch  qu’es  la  vida.  Arriba,  arriba,  corona’l 
teu  cap  de  llorer,  y’l  Tothóm  s’atansarà  a 
n’a  tu  pera  besarte’l  front.  Mes  fíxathi  bé 
alashoras,  fíxathi  bé:  el  petó  no  caurà  sobre 
ta  carn,  sinó  sobre  las  fullas  de  la  corona. 

Juga.  El  Tothóm,  no  judica,  està  a  la  ex¬ 
pectativa,  sempre  a  la  expectativa.  Si  a  vol- 
tas  segueix  a  un  que  li  parla,  no  ho  fa  per 
convenciment,  pera  fer  seva  la  catàstrofe  0 
la  glòria  final:  ho  fa  pera  estarne  més  a  la 
vora  pera  poderlo  judicar.  Juga.  Y  bé,  <qué 
més?  Juga  y  pert.  Maledicció!! 

Malehit  sigas,  revolucionari  qu’anys  y 
més  anys  has  estat  preparant  el  crit  qu’al 
donarlo  s’ha  mitj  partit  en  tos  llabis  per  una 
bala  que’l  cap  t’ha  esmicolat.  Benehit  sigas, 
inconscient  de  la  revolució,  que  fent  la  figue- 
reta  has  acoblat  al  poble  y  has  capgirat  la 
humanitat. 

No:  el  Fill  pródich  no  fou  dolent  per  ha- 
versen  anat,  sinó  per  haver  tornat.  Per 
haver  tornat  ab  las  mans  plegadas  sota  la 
túnica.  El  Fill  pródich,  ab  els  joyells  sota’l 
bras,  surt  de  casa,  y  als  daus  jugantlos  ab 
el  primer  príncep  vianant,  els  dobla,  els  tri¬ 
plica,  els  multiplica  fins  al  infinit.  Y’l 
Fill  pródich,  ab  innombrable  seguici  que  li 
carreteja’ls  bens,  no  torna  a  la  llar,  se’n  va 
més  lluny,  més  lluny,  y  funda  un  realme... 
Oh,  Fill  pródich  benhaurat!  Benehit  sigas! 

Miserable  bolsista  perdedor  que’t  fas  sal¬ 
tar  el  cervell  d’un  tret;  Humberts  qu’os 
deixéu  atrapar;  assessins  de  totas  classes  y 
menas  que  matéu  en  las  penombras  dels 
carrerons  sens  eixida...  Malehits  siguéu! 

Benehits  siguéu  per  sempre,  vosaltres  els 
agiotistas  afortunats,  vosaltres  Cèsars  y  Na- 
poleons,  lladres  y  assessins  que  de  la  llum 
del  sol  que  ilumina’l  cumpliment  del  vostre 
ministeri,  ne  feu  garlandas  de  glòria  y  os 
en  coronéu. 

— Ha  jugat! 

— Parla  més,  digas  més!  No  m’has  dit  res 
encara! 

— Ha  jugat  y  ha  perdut! 

—  Oh,  malehit  siga,  llavoras! — 

MEFISTÓFIL  DISFRESSAT 

Mefistófil  disfressat  de  Pierrot  va  trobarse 
un  día  de  Carnaval  ab  una  dona  a  la  que  fe- 
ya  temps  desitjava  parlar  pera  enganyaria. 

—  Feya  molt  temps,  molt  temps,  que  de¬ 
sitjava  que  aquest  dia  arribés.  Era  precís, 
necessari,  fatal,  que  jo’t  digués  quelcom,  que 
jo’t  parlés.  He  de  dirte,  dona,  certas  co- 
sas...  He  d’enrahonar  ab  tu,  he  de  contar- 
te  molts  dels  meus  afanys  y  dels  meus 
somnis,  y  he  de  demostrarte  mon  amor,.. 
Perque  jo  t’estimo,  y  forsa,  forsa...  Més  de 
deu  disfressas  de  segur  que  t’han  dit  ja  això, 
que  t’estimavan. ..  N’estava  segur.  Sí,  t’esti- 
mavan,  però  no  pas  com  jo.  El  meu  amor, 
l’amor  que  per  tu  sento,  l’amor  que  lot  me 
inonda  y  m’ubriaga,  ells  no’l  poden  sen¬ 
tir.  Pera  sentirlo  cal  conéixet  a  fons,  cal  veu¬ 
re  ta  ànima  y  ton  cor.  Desitjava  parlarte;  fa 
ja  anys  que  aquest  era’l  meu  somni  matinal. 
Aixís  que  m’aixecava,  pensava  en  parlarte, 
en  declararme,  enpintarte,  fidel  artista,  ho¬ 
me,  l’amor  que  jo’l  tenia,  l’encant  que  per 
mi  havías,  l’admiració  qu’omplía  tot  mon 
cor,  l’orgull  que’m  dominava  al  pensar  en 
lo  molt  que’t  volia...  Avuy  puch  dirtho,  y 
avuy  t’ho  dicb... 

Digas:  {encara  no  sabs  quí  soch? 

El  meu  amor  es  un  amor  extrany,  incom¬ 
prensible.  T’estimo  inmensament,  però  sens 
esperansa,  sense  fe.  Sé  que  no  m’estimas 
y  que  may  de  la  vida’m  podràs  estimar;  sé 
que’t  faig  fàstich,  que’t  repugno.  Ara  ma¬ 
teix,  si  sabessis  quí  soch,  tombarias  la  cara 
pressosa.  {No  es  veritat?  Sí,  es  veritat.  Ni 
m’estimas  ni  m’estimaràs  may...  Peró  jo  t’es¬ 
timo,  t’estimo  inmensament,  bàrbrement; 
t’estimo  bojament,  grandiosament...  Solza- 
ment  penso  en  tu,  en  tas  riallas,  en  tos  es- 
guarts,  en  tots  els  teus  gestos  virginals,  y  en 
tos  ulls,  en  ta  boca,  en  el  teus  llabis,  en  las 
tevas  galtas,  en  el  teu  front...  Tot  jo  soch 
pera  tu,  sens  esperansa... 

e-No  endevinas  quí  soch? 

Sota  aquest  trajo  blanch,  de  seda  blarrca 
ab  botons  negrosos  {quin  cor  hi  glateix?Sota 
aquesta  carota  negra,  seria,  {quina  cara  hi  hà? 
Pensa,  recordat...  Fixat  en  els  meus  ulls,  y 
pensa,  pensa,  pensa  hónt  els  has  vist,  hónt 
t’han  mirat...  {No’t  recordas,  madona?  Escor¬ 
colla,  forfolleja  en  el  fons  de  ta  memòria,  en  el 


recó  més  fosch  de  ton  passat,  y  potser  allà  hi 
trobis  el  mirall  hont  aquests  se  miraren  fa  ja 
temps...  {No’t  recordas  encara?  Fixat  ben 
bé,  perfectament,  en  tots  els  meus  detalls,  y 
en  mas  paraulas;  fixat,  fíxathi  bé... 

{Encara  no  sabs  quí  soch? 

Sí,  jo  t’estimo  y  t’estimo  a  tu  sola...  Pot¬ 
ser  me  vegis  avuy  parlant  ab  altras  donas, 
dihéntlashi  cosas  dolsas,  pronunciant  parau¬ 
las  amorosas;  peró  creume,  jo  no  diré  veri¬ 
tat;  jo  solzament  puch  estimarte  a  tu,  blanca 
madona 'de  cabells  rossos  com  els  dels  àn¬ 
gels,  d’ulls  blaus  com  els  estanys  de  las  lle- 
gendas,  de  galtas  rosadas  com  els  clavells 
timits,  vergonyosos,  y  de  llabis  vermells  com 
els  desitjós...  Jo  solzament  puch  estimarte  a 
tu,  perque  solzament  els  teus  cabells  rossos 
me  sugereixen  la  idea  de  puresa y  castedat,  y 
els  teus  ulls  poesia,  y  las  tevas  galtas  benes¬ 
tar  y’is  teus  llabis  passió...  Sí,  jo  t’estimo, 
peró  tot  estimante  jo  parlaré  avuy  ab  altras 
donas  y  las  hi  diré  cosas  melodiosas.  Jo  no 
vull  ésser  monjo,  vull  ésser  home,  ysi  tuno’m 
vols,  he  de  cercar  pel  món  una  dona  gentil 
que  m’estimi... 

{No’m  coneixes  encara? 

Peró  si  tu  vols,  si  tu  desitjas  que  jo  passeji 
sol  pels  grans  passeigs;  si  tu  manas,  dispo- 
sas  que  jo  no  parli  may  ab  altra  dona,  te 
obehiré,  pots  creurem.  Mànamho  no  per 
amor,  per  odi;  mànamho  no  ab  accent  cari- 
nyós,  ab  accent  tétrich...  Vull  donarte  una 
proba  d’obediencia,  d’amor  y  acatament... 
Mana,  disposa:  tvols  que  resti  sol  aquests  tres 
días?...  Sí,  restaré  sol.  Gracias,  mil  gracias... 
No  ho  vols  pas  per  amor,  no;  ho  vols  per  odi: 
ja  ho  comprench,  jaho  entench...  Sí,  sí,  m’o- 
días...  Gracias,  gracias,  gracias!...  T’ho  agra- 
heixol... 

{Encara  no  sabs  quí  soch? — 

Y  Mefistófil  se’n  va  anar  content,  rialler, 
jove...  L’havia  enganyada,  sí,  verament  l’ha¬ 
via  enganyada...  Disfressat  de  Pierrot  el  cos, 
la  seva  ànima  també  s’havia  disfressat  de 
blanch  y  negre...  Ella  l’havia  cregut;  ella 
pensava  qu’ell  la  estimava  y  forsa...  Gran 
mentida!...  No  la  estimava,  no;  ara  mateix 
parlaria  igual  ab  altra  dona.  Una  s’apropava, 
bonica,  hermosa...  Mefistófil  rigué:  li  par¬ 
laria,  li  diria  cosas  com  a  l’altra,  y  se’n  riuria 
d’ellacom  se’n  reya  de  l’altra, inmensament... 
Peró  no  podia,  no  trobava  paraulas...  No, 

no  li  eixian  las  frases  de  la  boca  com  avans... 
dQu’era  lo  que  li  passava?...  No  ho  entenia... 
Ell  sempre  tan  gojós,  tan  atrevit!... 

Y  seguí  caminant  sense  dir  res  a  ningú, 
calladament...  Vestida  de  blanch,  embolca¬ 
llada  de  rosats  y  blaus  núvols  la  veya  a 
n’ella,  a  la  dona  enganyada,  que’l  cridava 
somrihenta,  amable.  Y  ell  anava  malehint, 
però  enamorat. 

Y  aquella  nit,  al  despullarse  Mefistófil,  ve- 
gé  qu’havia  esdevingut  Pierrot  per  fora  y,  lo 
qu’es  més  exlrany,  Pierrot  per  dintre. 

Claudi  Comabella. 


CONCERT  VIDIELLA-RIBERA 

Un  ver  éxit  fou  pera’ls  mestres  Vidiella  y 
Ribera’l  concert  que  tingué  lloch  el  passat 
diumenge  a  la  tarda  en  el  teatre  de  Nove¬ 
tats.  Escullidissim  n’era'l  programa,  figu- 
ranlhi  en  la  primera  part  el  Prólech  Sinfó¬ 
nich  pera’l  Rey  Edip  de  Sófocles  (obra  de 
Max  Schilling  no  executada  encara  a  Barce¬ 
lona),  el  Concert  en  re  major  pera  piano  e 
instruments  de  corda,  de  Bach,  y  la  Sonata 
(op.  io,  núm.  3)  de  Beethoven,  y  en  la  se¬ 
gona  la  Consagració  del  Gral  ( Parsifal)  y  la 
Obertura  de  Tannhàuser ,  de  Wagner. 

Difícil  es  emetre  opinió  tractantse  de  la 
primera  audició  d’una  obra  com  el  Prólech. 
Sinfónich  de  Schilling;  no  obstant,  procura- 
rém  reflexar  las  impressions  rebudas,  sense 
donarlas  de  cap  manera  com  a  definitivas. 
S’observa  desseguida  qu’en  Schilling  ha 
comprés  bé  y  s’ha  identificat  ab  l’assumpto 
de  sa  composició  musical;  la  ombrivola  tris¬ 
tesa  de  la  tragèdia  grega’s  reproduheix  en  el 
poema  del  mestre  alemany. 

Dos  temas  principals  constituheixen  el 
poema:  l'un  de  tétrichs  e  inflexibles  accents, 
entonat  pel  metall;  l’altre  de  serena  majes¬ 
tat,  iniciat  per  las  violas  y  violoncelos,  con¬ 
tinuat  pels  violins  y  desenrotllat  per  tota  la 
orquesta.  No  creyém  entraren  el  terreny  de 
la  hipòtesis,  deduhint  de  la  naturalesa  d’ab- 
dós  temas  que’l  primer  representa  al  Destí 
y’l  segón  al  Rey  Edip.  El  poema,  donchs,  es 
un  diàlech  entre’ls  temas  del  rey  y  son  des- 
ti,  qúe’s  manté  constantment  en  la  orquesta, 
tantost  predominant  l’un,  tantost  l’altre.  Y 
després  d’haver  fet  ohir  el  Desti,  per  darrera 
vegada,  sa  veu  formidable,  quan  el  poema  ja 
sembla  acabat,  ressona  encara  la  veu  d’Edip 
com  una  noble  protesta. 

Per  aquest  sol  poema’podémNonsiderar  a 
n’en  Schilling  com  un  del  més  notablesNom- 

positors  moderns  d’Alemanya.  Son  nom  pot 
figurar  dignament  al  costat  dels  de  Ricart 
Strauss,  Humperdinck  y  Weingartner. 

El  mestre  Ribera  fou  molt  aplaudit  des¬ 
prés  de  la  execució  del  Prólech  Sinfónich. 

Grans  aplaudiments  obtingué  l’eminent 
pianista  Vidiella  interpretant  el  Concert  de 
Bach  (juntament  ab  la  orquesta),  y  la  Sonata 
de  Beethoven.  Tots  els  temps  foren  dits  ab  la 
elegancia,  pulcritut,  bon  gust  y  seguretat 
que  caracterisan  a  n’en  Vidiella,  distingintse 
sobre  tot  aquest  mestre  en  Yallegro  del  Con¬ 
cert  de  Bach  y  en  el  largo  de  la  Sonata  de 
Beethoven,  hermosissim  cantàbil  ple  de  poe¬ 
sia  y  sentiment  que  li  valgué  ovacions  entu- 
siastas.  En  Vidiella,  pera  correspondre  als 
aplaudiments  del  públich,  executà  una  dansa 
húngara  de  Brahms,  de  bellesa  per  cert  ben 
discutible. 

Llàstima  que  ’l  piano,  un  Steinway  de 
mitja  qúa,  y  per  tant  de  sonoritat  deficienta, 
encara  que  neta,  no  afavorís  al  concertista, 
que’ns  mostrà  sas  grans  facultats,  ab  tot 
y  no  treure  del  instrument  tot  el  partit  que 
ell  volia. 

La  Consagració  del  Gral  (ab  la  valiosa 
cooperació  de  la  «Escola  Jordiana-Orfeó  Ca¬ 
nigó»)  y  la  Obertura  de  Tannhàusser,  propor¬ 
cionaren  a  n’en  Ribera  ocasió  de  demostrar 
una  volta  més  sas  notabilíssimas  qualitats 
de  director  d’orquesta.  El  públich  de  Nove-. 
tats  sancionà’ls  aplaudiments  que  dias  en¬ 
rera  li  tributaren  els  socis  de  í’«Associació 
Wagneriana»;  la  ovació  fou  extraordinària, 
devent  afegir,  per  nostra  part,  que  pocas  ve- 
gadas  haviam  sentit  las  dugas  obras  tan  ben 
executadas.  En  la  Obertura  de  Tannhàuser 
(sobre  tot  en  l’himne  a  Venus,  repetició)  de¬ 
mostrà  en  Ribera,  ensemps  que  la  seva  em¬ 
penta  y  la  seva  energia,  son  sentiment  de 
l’obra  que  li  permet  donarli’l  caràcter  que  li 
correspon. 

Felicitém  de  tot  cor,  desitjàntloshi  nous 
èxits,  al  eminent  pianista  Vidiella  y  a  nostre 
amich  el  mestre  Ribera. 

G.  Z. 

«EDIP  REY» 


'  EdipRev  ( i ),  per  la  ma¬ 
jestat  del  assumpto,  pel 
superb  y  alhora  lógich 
desenrotllo  de  sa  acció, 
per  la  bellesa  y  forsa 
dramàtica  de  sas  esce- 
nas,  y  sobre  tot,  per  la 
maravellosa  veritat  ab 
que  s’hi  sent  la  constant  presencia  d’aquell 
implacable  y  misteriós  poder  que  l’envolta, 
el  cech  Destí,  la  divinitat  omnipotent  a  qui 
debadas  s’elevan  las  pregarias  humanas,  es 
l’obra  mestra  de  Sófocles,  una  de  las  obras 
mestras  del  teatre  helénich  y  una  de  las  tra- 
gedias  més  horribles  y  esferehidoras  que  la 
pensa  humana  pugui  concebir. 

Dant  Alighieri’ns  fa  sufrir  ab  la  visió  del 
comte  Hugoli  menjantse  sos  fills,  vensut  per 
la  fam;  Shakespeare  ens  conmóu  ab  la  mal- 
hauransa  del  rey  Lear,  vagant  mitj  boig  pel 
món,  pobre  y  abandonat  de  sas  fillas;  l’Ibsen 
ens  tortura  abson  Oswald  Alving,  la  víctima 
de  la  herencia,  qu’es  avuy  la  darrera  encarna¬ 
ció  del  Destí:  peró  ni’l  Dant,  ni  Shakespeare, 
ni  l’ibsen  han  expressat  el  sublim  horror  trà - 
gich  ab  la  grandesa,  intensitat  y  vida  qu’  ho 
expressà  Sófocles  en  son  Edip  Rey.  Y  es  que 
Sófocles  esculli’l  personatje  primordial  de  sa 
obra  en  la  misteriosa  estada  que  s’extén  més 
enllà  de  la  vida,  en  la  misteriosa  estada  que 
sos  ulls  no  veyan  ni  trobavan  sas  mans,  peró 
que  son  cor  endevinava  y  temia;  en  la  miste¬ 
riosa  estada  de  lo  sobrenatural  trobà  Sófo¬ 
cles  al  Destí  y’n  feu  l’héroe  triomfant  de  sa 
tragèdia.  Res  son  els  homes — en  V Edip  Rey — 
ab  tot  llur  poder  y  desitjós,  devant  de  la  forsa 
aclaparadora  del  cech  Desti,  quals  designis 


(i)  Obra  escullida  per  nostre  amich  l’Adrià  Gual 
pera  la  IX  sessió  del  Teatre  íntim . 


no  obeheixen  a  cap  lley  coneguda:  per’xó’ls 
helénichs  ab  llur  profond  sentit  filosófich 
l’havían  concebut  sens  ulls,  fentlo  causa 
de  tota  dissort  y  de  tota  felicitat,  senyor 
absolut  de  la  vida  y  de  la  mort.  iQué  val  — 
en  l'Edip  Rey  —  la  voluntat  humana  en  lluyta 
ab  la  fatalitat,  si  tots  sos  esforsos  han  d’ésser 
impotents!1  tQué  val  la  voluntat  humana  si 
tots  sos  esforsos  solzament  deuhen  servirli 
pera  fer  més  brillant  el  triomf  del  inflexible 
enemich  que  la  domina  y  dirigeix? 

Crudel  fou  el  Desti  ab  Edip.  Avans  de  que 
vingués  al  món,  l’üràcul  d’Apol  revelà  a  son 
pare  Layus,  rey  de  Tebas,  que’l  fill  que  de¬ 
via  naixe  de  sa  unió  ab  Yocasta  seria  parri¬ 
cida  e  incestuós;  que  mataria  a  son  pare  y’s 
casaria  ab  sa  mare.  Nat  Edip,  son  pare  de¬ 
cretà  sa  mort;  peró’l  pastor  encarregat  de  la 
comanda,  enternit  per  la  trista  sort  d’aquell 
tendre  infant,  l’entregà  a  altres  pastors.  El 
nin  malhaurat  arribà  a  las  mans  de  Polibi, 
rey  de  Corinte,  y  fou  adoptat  per  aquest  com 
a  fill.  Edip  cresquécreyentse  fill  del  rey  Polibi: 
més  tart  la  sospita  li  feu  menar  sos  passos  al 
temple  de  Delfos,  pera  demanar  al  deu  Apol 
la  veritat  de  sa  naixensa  y  son  desti.  L’Orà- 
cul  no  respongué  a  totas  sas  preguntas,  peró 
li  feu  avinent  que  mataria  a  son  pare  y’s  ca¬ 
saria  ab  sa  mare,  naixent  d’aquestas  bodas 
monstruosas  una  nissaga  malehida.  Edip, 
alashoras,  fugi  de  Corinte  per’  allunyarse 
d’aquells  a  quins  tenia  per  pare  y  mare. 
Camí  de  Tebas  —  hont  el  Destí’l  portava  — 
un  vell  altivol  menant  un  carro  li  barrà’l  pas: 
Edip,  impetuós  y  enutjat,  matà  al  vell  y  a 
quatre  de  sos  cinch  servos.  El  vell  era  Layus, 
son  pare. 

Edip  segui  sa  marxa.  Vora  Tebas,  la  Es- 

finx,  el  monstre  faulós  fill  de  Tifó  y  de  la 
Quimera,  de  rostre  de  verge,  cos  de  lleó  alat 
y  qúa  de  serpent,  engolia  als  vianants  que 
no  encertavan  sos  enigmas.  A  Edip  li  pre¬ 
guntà: — jQiiín  es  l'animal  que  té  quatre  peus  a 
la  matinada ,  dos  a  mitjdíay  tres  a  la  nit? — Edip 
respongué: — L'home. — Allavors  la  Esfinx  se 
capbussà  en  el  mar,y  Edip  trobantse  guanya¬ 
dor  del  premi  ofert  per  Creó,  governador  de 
Tebas,  a  qui  matés  a  la  Esfinx,  o  sia  la  boda 
ab  sa  mare  Yocasta,  s’hi  enmullerà,  cum- 
plintse  aixis  del  tot  la  horrible  predicció  del 
Oràcul  de  Delfos. 

Edipfou  rey  de  Tebas.  De  sa  mare  n’hagué 
quatre  fills.  Peró  una  peste  horrible  devastà 
Tebas.  L’Oràcul  de  Delfos,  consultat,  respon¬ 
gué  que  la  peste  solzament  desapareixeria 
quan  els  tebans  llensessin  de  la  ciutat  al  asses- 
sí  de  Layus.  Y  Edip  a  la  fi  descubri  sa  horro¬ 
rosa  historia.  Yocasta’s  penjà  ab  son  propi 
cinyell;  Edip  se  buydà’ls  ulls  y  surti  de  Te¬ 
bas  ab  las  concas  regalant  sanch.  Sols  sa 
filla  Antigona  no  l’abandonà,  y  Teseu,  rey  de 
Atenas,  l’aculli  compassiu. 

Edip  mori  misteriosament,  en  el  bosquet 
de  las  Euménidas,  entre’ls  bramuls  dels  trons 
y’is  crits  de  Plutó,  deu  del  Infern,  que’l  recla¬ 
mava.  Sos  fills  moriren  de  mala  mort,  avans 
d’hora.  Els  rebrots  de  la  nissaga  d’Edip  ha¬ 
gueren  de  portar  el  pes  de  la  malhauransa  ab 
que’l  Desti  flagellà  a  llur  pare. 

D’aquesta  llegenda  espantosa,  Sófocles  ne 
tragué  l’assumpto  pera  escriure  sa  cèlebre 
trilogia  composta  de  las  tragedias  Edip  Rey , 
Edip  a  Colona  y  Antigona.  Las  tres  son  ad¬ 
mirables  y  las  tres  reflexan  el  potent  geni 
dramàtich  de  Sófocles,  peró  YEdip  Rey  n’es 
l’obra  mestra. 

Sófocles  comensa  sa  tragèdia  en  el  moment 
que’l  poble  de  Tebas,  havent  declarat  l'Orà- 
cul  que  la  presencia  del  assessi  de  Layus  era 
la  sola  causa  de  la  peste,  demana  al  rey  Edip 
él  descubriment  y  la  expulsió  del  ignorat  as- 
sessí.  Edip,  conmogut,  per  pietat  y  per  espe¬ 
rit  de  justícia,  fa  saber  al  poble  sos  desitjós 
d’aclarir  el  misteri  de  la  mort  de  Layus,  cas¬ 
tigar  al  criminal  y  posar  fi  al  flagell  que  del- 
ma  a  Tebas. 

L’endevinador  Tiresias,  el  vell  quasi  divi 
qu’ha  sorprès  els  segrets  del  Olimp,  y  a  qui’ls 
deus,  com  a  càstich,  han  privat  de  la  vista, 
es  portat  a  la  presencia  d’Edip,  perque  sols 


ell  pot  coneixe  la  veritat.  Tiresias  no  vol  par¬ 
lar,  peró  la  insistència  y  las  acusacions  d’Edip 
el  vencen;  llavors  sa  veu  ressona  tremenda  y 
amenassadora  com  la  mateixa  veu  del  Orà¬ 
cul: — L’assessr,  tebà  de  naixensa , — diu  al  poble 
— va  entrar  a  Tebas  vencedor ,  poderós  y  clarivi¬ 
dent,  y'n  surtirà  pobre,  fugitiu y  cech. — Quel¬ 
com  de  terrible  y  esglayador  passa  per  de- 
munt  del  rey  y  del  poble.  La  veu  del  chor, 
comentant  els  profétichs  mots  de  Tiresias, 
s’eleva  tétricament  entorn  d’Edip. 

Edip  acusa  de  complicitat  en  el  delicte  a  son 
cunyat  Creó  y  a  Tiresias;  Yocasta,  la  reyna, 
li  explica  cóm  morí  Layus;  Edip  reconeix  a 
Layus  en  el  vell  que  va  matar  camí  de  Tebas. 
Y  sa  desesperació  es  inmensa.  Pera  saber  del 
tot  la  veritat,  Edip  reclama  la  presencia  del 
únich  servo  de  Layus  salvat  de  son  enuig. 

Llavors  compareix  un  missatjer  de  Corinte: 
ve  a  anunciar  a  Edip  la  mort  del  rey  Polibi. 
Edip  ja  no  podia  matar  a  son  pare,  peró  sa 
mare,  Merope,  viu  encara,  y  Edip  tem,  per 
aquesta  banda,  el  cumpliment  de  la  profecia 
del  Oràcul. 

L’hora  terrible  de  la  revelació  no’s  fa  es¬ 
perar:  el  vell  pastor,  l’antich  servo  de  Layus, 
diu  la  veritat,  amenassat  per  Edip;  ell  mateix 
fou  qui,  enternit  per  la  sort  del  nin,  l’entregà 
a  un  altre  pastor  de  Corinte,  el  propi  missat¬ 
jer,  y  aquest  feu  present  del  infant  al  rey  Po¬ 
libi.  Edip  coneix  llavors  que  del  Destí  ningú 
pot  lliurarsen. 

Y  després  del  suicidi  de  Yocasta,  el  rey, 
que  s’ha  buydat  els  ulls,  se  mostra  devant 
del  poble,  trampolant,  brut  de  sanch,  ab  sa 
desesperació  inmensa,  ab  son  dolor  sens  lí¬ 
mits,  acotat  per  una  dissort  espantosa,  y  fuig 
en  mitj  de  la  indiferència  del  chor:  el  poble 
grech  no  podia  tenir  compassió  del  home  ma- 
lehit  pel  Destí.  Edip  era  moralment  ignocent, 
peró’l  Destí,  la  terrible  divinitat  filla  del 
Caos  y  de  la  Nit,  era’l  poder  suprém:  deus  y 
homes  li  estavan  sotmesos,  perque  sas  de¬ 
cisions  podian  no  ésser  justas,  peró  eran 
sempre  inapelables.  Aixís  acaba  la  tragèdia. 

La  moral  de  la  tragèdia  seria  desconsola- 
dora  del  tot  si  la  noblesa  y  dignitat  d'Edip 
no  revelessin  ja’l  crit  de  revolta  de  la  con- 
ciencia  humana  que  refusa  la  culpabilitat 
dels  fets  decretats  per  un  poder  més  alt. 


1Ó2 


JOVENTUT 


Aquesta  plena  conciencia  d’Edip— qual 
esclat  brilla  clarament  en  la  tragèdia  Edip  a 
Colona — es  el  raig  lluminós  que  posa  de  ma¬ 
nifest  la  tremenda  injustícia  del  Desti.  Devant 
de  la  tragèdia  de  Sófocles,  l’home  pressent 
que  s’acostan  temps  mellors,  temps  en  que’l 
fatal  poder  perdrà  poch  a  poch  sa  forsa,  y  la 
temensa  dels  homes  envers  ell  anirà  mimvant 
sense  que  se’n  donguin  compte.  No  han  de 
passar  gayres  anys  pera  qu’  Eurípides  digui: 
«No  son  las  Euménidas,  las  Furias  infernals, 
las  qu’  empaytan  a  Orestes,  sinó’ls  propis 
remordiments.)) 

Edip  es  una  de  las  figuras  més  grans  y 
nobles  del  teatre  helénich.  La  tragèdia  de 
son  nom  ell  la  omple  materialment  del  tot, 
peró  no  n’es  per’xó’l  primer  personatje.  Es 
el  Desti  qui  presideix  l’acció,  qui  determina 
tots  els  incidents  que’n  naixen.  La  tragèdia 
es  una  marxa  triomfal  del  Destí,  una  mar¬ 
xa  que  comensa  suaument  y  acaba  ab 
un  bramul  formidable  de  victorià.  Edip  ja 
cech  —  com  la  divinitat  terrible  que’l  con- 
dempna — es  el  marxapeu  miserable  que  sosté 
al  tenebrós  fill  del  Caos  y  de  la  Nit,  voltat 
de  las  Parcas,  sas  missatjeras,  vencedor  com 
sempre. 

Edip,  com  hem  dit  avans,  no  es  més  que’l 
segón  personatje  de  la  tragèdia.  Ell  no  fa 
més  que  seguir  el  camí  que’l  Destí  li  ha  se¬ 
nyalat.  Es  noble  y  pur,  peró  serà  incestuós  y 
parricida;  cerca’l  bé,  peró  sols  obra’l  mal; 
evita’l  perill,  peró  no  pot  fugirne;  son  espe¬ 
rit  es  profond  y’is  enigmas  de  la  Esfinx  pera 
ell  deixan  d’esserho,  peró  la  sabiesa  es  la  se¬ 
gona  causa  de  sa  dissort,  com  el  coratje  y  la 
ardidesa  ne  foren  la  primera;  estima  a  sa  es¬ 
posa  y  la  veu  morir;  estima  a  sos  fills  y  té 
de  separarsen... 

Tots  els  dolors  humans  s’acoblan  entorn 
del  rey  malhaurat  de  Tebas.  Cap  home,  per 
forta  que  sigui  sa  voluntat,  per  gran  y  poten- 
ta  que  sigui  sa  energia,  pot  lluytarhi,  y  Edip 
s’aclofa  vensut  sota  llur  pes.. .  peró  la  tem¬ 
pesta  s’allunya,  el  sol  enlluhernador  de  la 
conciencia  humana  llu  en  el  si  del  pobre  cech, 
y  als  bramuls  del  trons  y  del  vent  succeheix 
la  placévola  calma  que  naix  de  las  tempestas. 
Edip  s’examina  y’s  troba  pur:  per’xó  no  s’a¬ 
vergonyeix  de  lo  que  no  podia  evitar  (i).  «Si 


(i)  Vegis  l’ Edip  a  Colona. 


en  el  primer  deliri  que  segueix  a  la  revelació 
de  sa  dissort — diu  el  sabi  helenista  Patin  en 
sa  Historia  general  de  la  tragèdia  grega  — 
horroritzat  de  sí  mateix  se  califica  ab  els 
noms  més  odiosos  y’s  castiga  ab  els  més  cru- 
dels  suplicis,  bentost  se  fa  justicia,  y  aquest 
incestuós,  aquest  parricida,  aixeca  al  cel  son 
front  seré  y  sas  mans  ignocentas,  y  s’asséu 
sense  temensa  en  el  llindar  del  temple  de  las 
Furias.» 

La  serenitat  y  la  noblesa  d’Edip  naixen 
del  criteri  que  Sófocles  tenia  format  de  la 
humanitat.  Sófocles  no  la  veya  com  era, 
sinó  com  devia  ésser:  ell  mateix  ho  con¬ 
fessà.  Segons  Aristótil  ( Poètica ,  XXV), 
digué:  «Jo  he  pintat  als  homes  tal  com 
deurían  ésser:  Eurípides  els  pinta  tal  com 
son.»  D’Edip  volgué  ferne  un  exemple  pera 
que’ls  homes  aprenguessin,  si  no  a  lluy- 
tarcontra’l  Destí,  absurd  que  Sófocles  no  po¬ 
dia  concebir,  al  menys  a  sufrir  ab  dignitat 
sas  nombrosas  injusticias. 

L'Edip  Rey  ens  porta  a  dir  alguns  mots  so¬ 
bre  la  tragèdia  de  Sófocles  en  general.  Las 
tragedias  de  Sófocles  poden  considerarse 
baix  dos  aspectes  diferents:  en  sí  mateixas,  o 
sigui  com  obras  purament  artisticas,  y  en  re¬ 
lació  ab  la  historia  del  teatre  helénich,  o  sigui 
per  llurs  tendencias  morals  y  religiosas. 

Consideradas  en  sí  mateixas,  las  tragedias 
de  Sófocles  son  obras  perfectas  y  definiti- 
vas.  Hi  resplandeixen,  ab  tota  llur  puresa, 
la  proporció  y  l’armonía  del  art  grech.  El 
lienguatje  es  majestuós,  suau  y  ple  de  poe¬ 
sia;  els  chors  son  d’una  bellesa  incompara¬ 
ble.  Els  personatjes  son  humans,  peró  per¬ 
tanyen  a  una  humanitat  s'uperior.  No  sem- 
blan  semi  deus  com  els  de  Skilos,  ni  viuhen 
encara  del  tot  en  la  realitat  com  els  d'Euri- 
pides. 

Consideradas  pel  lloch  que  ocupan  en  la 
historia  del  teatre  grech,  o  sigui  per  llurs 
tendencias  morals  y  religiosas,  las  tragedias 
de  Sófocles  son  obras  de  tranzició.  Forman  un 
pont  pera  passar  de  las  gegantinas  y  espan- 
tosas  visions  de  Skilos  a  las  humanas  y  reals 
concepcions  d’Euripides.  Els  héroes  de  Sófo¬ 
cles  se  mouhen  ab  la  majestat  dels  héroes 
skilians,  peró  deixan  veure  sempre  quelcom 
que’ls  hi  es  propi,  qu’es  nat  de  llur  natu- 

ralesa,  qu’es  independent  de  la  v.oluntat  dels 
oümpichs.  Dessota  la  inflexibilitat  ab  que’l 
Destí  ordena’ls  aconteixements,  hi  traspua  un 
amor  fervorós  pels  homes,  hi  batega’l  desitj 
d'assolir  un  estat  conscient  de  vida  que’ls 
deslliuri  de  la  injusticia  y  de  la  temensa. 
Guspireja  sovint,  en  aquest  teatre,  l’esfors 
enérgich  de  la  conciencia  humana  pera  ferse 
sensible  y  afermarse. 

Si  Skilos  envolta  l’acció  de  sas  tragedias 
ab  al  terror  que  inspira’l  Destí,  terror  que 
fa  acotar  la  testa  y  flectar  els  genolls;  si 
Eurípides  creu  que’l  Destí  no  es  gayre  més 
que  una  causa  primera  de  las  passions 
humanas,  impuls  directe  dels  mortals,  Sófo- 
cles  respecta,  reverencia  y  admet  el  poder  del 
Destí  intervenint  quasi  d’una  manera  perso¬ 
nal  en  la  vida;  sent,  com  Skilos,  el  terror 
que  inspira,  peró  no  sempre  té  per  justos  sos 
designis  y  sa  intervenció. 

Es,  donchs,  el  teatre  de  Sófocles,  per  la 
tendencia  que  l’informa,  una  preparació  pera 
la  naixensa  del  teatre  humà  d’Eurípides. 


GENT  DE  CASA 

(Escena  gironina). 

Els  hi  servia  d’hostatje  un  quart  pis  del 
carrer  de  la  Forsa.  El  cap  de  casa  s’anome¬ 
nava  Joseph  Pella  (tothom  el  coneixia  per 
don  Joseph).  Vestia  sempre  igual:  jaqué  ne¬ 
gre,  passat  de  moda  y  enribetat  ab  trenzilla 
de  seda  brillant;  pantalons  de  quadros,  cor¬ 
bata  d’un  estil  indefinit,  coll  d’alas  lo  més 
poch  planxat  possible,  y  barret  de  color  ter¬ 
rós,  que  sempre  duya  de  gayrell:  detall  que 
donava  a  don  Joseph  ayres  de  conquistador. 
Portava  ademés  els  cabells  tallats  al  zero,  y 
una  llarga  barba  blanca  de  la  punta  y  groga 
de  lo  restant,  efecte  sens  dubte  del  cigarret 
que  sempre  tenia  agafat  al  llabi  inferior. 

De  jove  va  enamorarse  de  la  filla  d’uns 
modestos  propietaris;  al  poch  temps  ja  la  em¬ 


paraulà  y’l  matrimoni  fou  cosa  feta.  Don  Jo¬ 
seph  jurava  y  perjurava  que  sa  muller  als 
dinou  abrils  era  de  lo  mellor  que  corria.  Jo 
sols  veig  en  ella’ls  restos  d’una  fatxa  adotze¬ 
nada:  ulls  blaus  petits  y  mullats,  boca  ober¬ 
ta,  molt  sotabarba  y  cap  acotat;  vesteix  hà¬ 
bit  del  Carme  y  surt  poch  de  casa  perque 
havent  de  pujar  escalas  se  n’hi  ressent  la 
caixa. 

El  matrimoni  s’avenia  de  debó.  May  cap 
home  com  don  Joseph  trobarà  una  femella 
tan  adequada  a  son  temperament  com  donya 
Teresa  Sandiumengey  Faig. 

Al  poch  temps  de  casats  van  morirse’ls 
pares  de  la  Teresa  y  li  deixaren  de  dot  unas 
sis  mil  lliuras  que,  juntas  ab  las  dos  mil 
qu’aportà  al  matrimoni  en  Joseph,  els  hi 
asseguravan  l’esdevenir.  L’endemà,  previ 
viatje  fet  per  abdós,  a  Barcelona  las  hi  cam- 
biaren  en  paper.  Finit  aquest  trevall,  verda- 
derament  horrorós  per’aquella  gent  de  Qua¬ 
ranta  horas  y  soleyadas  d'hivern  a  Sant  Daniel, 
comensaren  el  descans  al  quart  pis  del  car¬ 
rer  de  la  Forsa,  ab  tot  son  reyal  acompanya¬ 
ment  de  bacaynas  y  jochs  de  bescambrilla. 

Res  tenían  que  fer  y  res  feyan.  Son  únich 
trevall  fou  assolir  un  fill  que  pugués  ajudar- 
los  en  las  sevas  vellesas.  (Sabían  del  cert 
que  farian  anys.) 

Durant  las  vetllas  llegían  un  tros  de  no- 
vela  0  bé  un  tros  de  Fra  Anselm,  y  lo  mateix 
s’extasiavan  tancant  els  ulls  al  trobar  una 
mort  extranya  en  la  novela  qu’arreplegavan 
per  entregas,  com  els  obrian  mirant  al  sostre 
al  escoltar  els  consells  d’en  Turmeda. 

Tingueren  una  nena  de  grossos  ulls  blaus 
com  la  serena  al  mitj  dia,  d’una  cabellera 
rossa  com  madeixa  d’or,  y  carnadura  blanca 
com  glop  de  llet. 

La  noya  va  anar  creixent  dins  l’atmósfera 
ensopidora  d’aquella  casa,  fins  a  la  edat  d'on¬ 
ze  anys  que  la  ficaren  al  convent  de  l’Ave- 
Maria.  Es  lo  que  deya  la  Teresa  a  n’en 
Joseph  una  nit  plujosa  d'hivern  que  la  cosa 
va  decidirse: 

— Las  monjas  francesas  ísabs,  Joseph? 
Donchs  sols  ensenyan  labors,  historias  y  co- 
sas  que  ma  filla  no  necessita.  Jo  lo  que  vull 
es  que  sàpiga  bé  de  fer  mitja  y  que  sigui  do¬ 
na  de  sa  casa:  sobre  tot  aixó  darrer. 

— Tens  tota  la  rahó,  Teresa;  la  tens  to¬ 
ta... — 

Y  aquell  matrimoni  va  quedarse  adormit 
en  santa  pau;  una  dormida  tranquila,  sense 
somnis  ni  pesadillas. 


Passaren  algunsanys.  Els  pòmuls  blanchs 
de  la  filla  de  la  Teresa  s’enrogiren  lleugera¬ 
ment. 

Un  dia  sa  mare  va  trobaria  al  balcó  enra- 
honant  ab  un  jove  esprimatxat,  de  bigotet 
ros;  ab  gran  misteri  ho  revelà  a  n’en  Joseph, 
quan  la  noya  fou  al  llit  glosant  en  somnis 
rosats  uns  amors  de  clar  de  lluna. 

— Lo  qu’avuy  no  es  res,  demà  potser  se¬ 
ria  molt.  Ho  hem  de  trencar  {no’t  sembla, 
Joseph? 

— Veuràs.  De  partits  bons,  tampoch  ne 
corren  gayres.  Si  aquest  pugués  anar  y  la 
noya  ho  hagués  agafat  molt  de  fort!... 

— Mare  de  Deu!  Si  es  un  noy  que  segons 
m’han  dit  no  té  res,  absolutament  res!  .. 

— Essent  aixis,  Teresa,  s’ha  d’acabar  aviat, 
ben  aviat.  Ella  dinou,  ell  per  aquí...  Demà 
la  noya  no  surtirà  al  balcó:  {no’t  sembla? — 

Un  gall  va  cantar  al  lluny...  ne  respongué 
un  de  més  aprop...  y  un  altre... 

— En  nom  del  Pare,  del  Fill,  del  Esperit 
Sant... — 

Y  quedaren  adormits. 

Molt  poch  li  va  costar  a  la  mare’l  posar  a 
la  rahó  a  sa  aymada  filla.  Tenia  ple  conven¬ 
ciment  de  trobarli  un  bon  partit. 

Feya  un  dia  esplendorós.  El  cel  era  tot 
blau. 

L’última  conversa  que  tingueren  el  ros 
galàn  y  la  blanca  donzella  fou  la  següent: 

— Avuy  hem  de  dirnos  molt  pocas  parau- 
las:  aviat  acabarém. 

—  Sembla  qu’enrahonas  de  mala  gana. 
{Que  potser  els  teus  pares  s’han  enterat  de 
nostras  relacions? 

—  Si.  Jo  també  m’hi  som  fixat,  y  veig  que 
allargar  la  cosa  0  agafar  nous  compromisos 
no’m  convé  pas. 

— cQué? 

— Que  d’avuy  endevant,com  si  res  absolu¬ 
tament  hagués  passat  entre  nosaltres  dos. 
Adeu,  Lluís! 

— Adéu,  Lola! — 


D’esma,  sens  idea  fixa,  en  Lluís  feu  via 
cap  als  prats  de  vora’l  Ter.  El  sol  marcava  las 
quatre  de  la  tarda  y  s’enmirallava  en  las 
ayguas  remorosas  que  s’estrellavan  contra 
las  rocas  blancas  y  calzinosas  que  tallavan 
sa  corrent. 

Assegut  sota  un  om  de  brotada,  s’endor¬ 
miscà  sense  pensaren  res  de  lo  passat.  Tal¬ 
ment  semblavan  haver  fugit  totas  las  ideas 
d’aquell  cap  cubert  de  rinxos  y  mal  sostingut 
per  un  coll  tot  esllanguit. 

Quan  obri’ls  ulls  va  mirar  ab  extranyesa 
llarga  estona’l  cel,  com  si  fos  la  primera  ve¬ 
gada  de  véurel.  La  grandiositat  de  la  volta, 
morada  pel  crepuscle,  res  va  dirli:  sols  des¬ 
prés  de  llarga  mirada  fit  a  fit  pogué  comptar 
tres  estels,  tremolosos  de  goig  devant  l’her- 
mós  espectacle  de  la  posta. 

Tranquil  y  satisfet  d’ell  mateix,  ab  pas  se¬ 
gur  y  mirada  estúpida,  emprengué  poch  a 
poch  el  camí  de  sa  casa. 

Al  enfilar  feixuch  la  pujada  del  carrer  de 
la  Forsa,  va  trobarse  frech  a  frech  de  son 
vehí  don  Joseph. 

— Bonas,  Lluís!  {Ja  aném  a  sopar? 

— Qué  hi  vol  ferl 

—Res!... — 

El  vell  s’endinzà  en  la  fosca  escaleta  de 
son  hostatje,  y’l  jove,  recolzantse  a  la  paret, 
mirà’l  tros  de  cel  que  li  deixavan  veure  las 
casas,  altas  y  acostadas. 

Y’L  cel  res  va  dirli.  Y  sols  després  de  fitar- 
lo  llarga  estona  pogué  comptarhi  onze  estre- 
llas... 

La  nit  era  hermosa...  Tothom  dormia 
tranquil...  Quina  vida! 

X.jMonsalvatje  Iglesias. 

Impoitantissim  fou  el  meeling  que’l  passat 
dissapte  a  la  nit  tingué  lloch  en  el  «Centre 
Catalunya».  El  president  senyor  Llangort 
digué  que  l’objecte  principal  del  acte  era 
demostrar  lo  infundat  y  calumniós  de  la  es- 
pecie  propalada  per  molts  de  que’l  Catala¬ 
nisme  es  reaccionari.  El  senyor  Coca  digué 
que  nostra  terra’s  desvetlla  del  somni  ab 
que  la  ensopiren  els  extranys  pera  malmer- 
sar  sos  drets  y  sos  cabals,  y  qu'avuy  reclama 
sa  perduda  personalitat,  cabenthi  en  aquesta 
aspiració’ls  homes  de  totas  las  ideas.  Entre’ls 
diversos  elements  que  integran  l’autono- 
misme  català,  n’hi  ha  que  volen  l’autonomia 
en  més  d’un  sentit,  essent  l’orador  dels  que 
vol  l’autonomia  del  home  a  més  de  la  del 
municipi  y  la  regió.  Combaté’l  militarisme, 
defensà  l’us  de  la  llengna  catalana  y’s  de¬ 
clarà  partidari  de  la  República.  El  senyor 
Durbàn,  com  a  federal,  advocà  per  la  unió 
de  tots  els  autonomistas. 

Després  feu  us  de  la  paraula’l  federal  se¬ 
nyor  Tona,  pronunciant  un  discurs  tan  raho- 
nat  com  eloqüent.  Sentim  no  disposar  d’es- 
pay  pera  comentarlo  y  aplaudirlo  tal  com  se 
mereix.  Judiquin  nostres  llegidors  lo  que 
fou  el  discurs  del  senyor  Tona  per  l’extracte 
que’n  publicà  La  Renaixensa  y  que  repro- 
duhim  a  continuació: 

Lo  senyor  Tona,  fixantse  en  que  las  ideas  trigan 
molt  à  infiltrarse  dins  de  la  conciencia  humana,  se 
mostrà  partidari  de  que  per  medi  de  la  propaganda 
se  faciliti’l  camí  als  ideals  autonómichs,  als  que  consi¬ 
dera  com  los  únichs  que  poden  contribuhir  ab  valenta 
empenta  al  mellorament  de  nostre  poble. 

Diu  que  ab  la  República  à  secas  no’s  curaran  ni 
apaybagaràn  los  mals  de  nostre  poble,  donchs  la  Repú¬ 
blica  que  molts  predican  es  una  monarquia  disfressada. 
Molts  aplausos. 

Critica  qu’en  lo  régimen  actual,  ab  las  mateixas  lleys 
s’hagin  de  regir  regions  y  municipis  complertament 
diferents  per  son  estat  y  modo  d’ésser. 

Desllinda  complertament  los  camps  entre  la  Repú¬ 
blica  federal  y  la  unitaria,  posant  de  relleu  las  inmensas 
ventatjas  qu’enclóu  la  primera  pera’l  bé  de  nostra  terra. 

Fa  un  estudi  comparatiu  y  molt  detallat  del  modo 
d’ésser  de  Catalunya,  de  sas  costums  y  usos  que  tant 
la  diferencían  de  las  demés  regions  d’Espanya,  pera 
treure  la  lògica  consecuencia  de  que  ha  de  ser  regida  y 
governada  de  diferenta  manera  que  las  altras. 

En  un  brillant  paragraf  aboga  per  la  llibertat  de 
pensar  y  de  conciencia,  respectantse  mutuament  las 
opinions. 

Critica  ab  duras  paraulas  als  polítichs  que  ab  frases 
buydas  enganyan  al  poble  enviant  sos  fills  à  llunyanas 
terras  à  defensar,  no  la  patria,  sino  ’l  burocratisme 
que’ns  corca  y  malmet;  si  demà  vos  diuhen  que  nostre 
perVindre  es  al  Marroch  y  que  allí  convé  defensar  nos¬ 
tres  interessos,  no  ho  creguéu  pas:  nostre  pervindre 
està  aquí,  à  casa  nostra,  ahont  hi  hà  encara  molta  feyna 
à  fer. 

Aboga  per  lo  servey  militar  voluntari,  citant  los 
exemples  dels  Estats  Units,  Inglaterra  y  Suissa. 

Parlant  de  la  enseyansa  se  declara  partidari  de  que 
sia  obligatòria  y  de  franch,  donchs  ab  l’enlayrament 

de  la  cultura  del  poble  hi  guanya  l’Estat,  per  lo  que 
melloran  las  regions  ab  los  trevalls  y  avens  de  sos  fills. 

Concreta  las  diferencias  que’ls  separa  dtls  republi¬ 
cans  unitaris,  ab  los  que  diu  no’s  poden  unir  com  no’s 
poden  juntar  los  elements  heterogenis.  Ab  qui’ns  po- 
dém  unir  es  ab  los  catalanistas,  donchs  igual  qu’ells, 
nostre  cor  batega  per  poder  assolir  l’autonomia  de 
nostra  terra. 

Las  diferencias  qu’en  certs  assumptos  poguém  tenir, 
se  fonen  al  calor  del  amor  à  Catalunya  que  tots  sentim. 

Nos  podém  entendre  ab  lòs  catalanistas  ab  aquesta 
finalitat:  l’autonomia  de  Catalunya. 

Estudia  ’l  Catalanisme,  dihent  que  dins  d’ell  hi  han 
tots  los  matisos.  Diu  que  las  Bases  de  Manresa  en  lo 
fons  son  lo  programa  d’en  Pi  y  Margall  Analisa  la 
base  que  tracta  de  la  elecció  de  las  Corts  Caialanas, 
afirmant  qu’es  la  sola  que  l’impideix  declararse  franca¬ 
ment  catalanista. 

Acaba  aconsellant  que  desconfihin  dels  que  preco- 
nisan  una  revolució  que  sols  es  possible  quan  hi  prenen 
part  totas  las  classes  socials. 

El  senyor  Tona  fou  aplaudidissim. 


Aquell  home  que  dos  anys  enrera,  el  día  5 
de  maig  de  1901,  en  plena  festa  de  nostres 
Jochs  Florals  recabà’ls  aplausos  dels  bons 
tills  d’aquesta  terra  llegint  el  discurs  del 
gran  català  Francisco  Pi  y  Margall;  aquell 
autonomista  qu’en  la  nit  del  mateix  día,  en¬ 
tre  grans  efectes  oratoris  y  sense  que  ningú 
li  demanés  declaracions  en  determinat  sen¬ 
tit,  se  calificà  a  n’ell  mateix  y  ais  seus  dihent 
« nosaltres  els  catalanistas »;  aquell  escriptor 
qu’en  las  columnas  de  El  Federalista  encar¬ 
regava  als  federals  catalans  que  sols  fessin 
coalició  ab  els  elements  polítichs  qu’accep- 
tessin  com  a  bandera  comú  de  combat  la  de 
guerra  al  unitarisme  y  al  caciquisme ,  y  publi¬ 
cava  articles  com  el  titulat  Per  mal  camí  xur- 
riaquejant  el  fals  lliberalisme  dels  republi¬ 
cans  unitaris;  aquell  orador  quefeu  discursos 
com  el  d’agost  de  1901  a  Tarrassa,  y  aquell 
politich  que,  també  en  agost  de  1901,  firmà 
manifestos  rebutjant  tota  mena  d’unió  ab 
aquells  elements  y  partits  polítichs  que  no 
volguessin  ab  tota  sa  integritat  l’autonomia 
de  Catalunya;  en  Vallés  y  Ribot,  en  fi,  que 
posteriorment  refredà  sos  entusiasmes  fent 
representar  als  federals  catalans  en  l’Assam- 
blea  de  Madrid  un  paper  humiliant,  ha  aca¬ 
bat  ara  sa  obra  firmant  un  nou  manifest  en 
que  declara  que,  si  bé  s’unirà  ab  catalanis¬ 
tas  y  republicans  unitaris  en  lo  qu’estimi 
convenient,  se  troba  tan  distanciat  dels  repu¬ 
blicans  unitaris  com  dels  verdaders  catala¬ 
nistas. 

Com  que’l  senyor  Vallés  y  Ribot  ha  adu¬ 
lat  tantas  voltas  al  Catalanisme,  donant  oca¬ 
sió  a  que^alabessim  sas  radicalissimas  ideas 
autonomistas,  per’xó’ns  ocupém  d’aquest 
manifest,  que  no  compreném,  com  no  com- 
preném  las  diversas  elucubracions  de  qu’està 
plagat  y  ab  las  que’l  senyor  Vallés  y  Ribot 
tergiversa  la  interpretació  per  ell  mateix  do- 

nada  en  aquests  darrers  anys  a  las  doctrinas 
d’en  Pi  y  Margall. 

Caldria  que’l  senyor  Vallés  y  Ribot  ens  ex¬ 
pliqués  qué  entén  per  catalanislas  verdaders. 
Y  qui  com  ell  digué  en  memorable  nit  nos¬ 
altres  els  catalanistas,  hauria  estat  mellor  si 
hagués  completat  la  frase  afeginthi  la  parau¬ 
la  falsos. 

Per  lo  demés,  el  senyor  Vallés  y  Ribot  es 
ben  lliure  de  distanciarse  tant  com  vulgui  de 
nosaltres,  que  res  té  d’extrany  que’s  distan- 
cihi  de  tothom  qui  no  està  may  segur  enlloch. 
Però  al  dir  això  no  ha  dit  res  de  nou,  per- 
que  naturalment  que  ni  ab  els  catalanistas 
verdaders  ni  ab  els  verdaders  federals  pot 
anar  de  companyia  qui  ab  els  falsos  tan  bé’s 
troba. 

Ab  aquests,  si  li  plau,  y  ajudat  pels  incons¬ 
cients,  podrà’l  senyor  Vallés  y  Ribot  acabar 
de  desacreditarse.  A  nosaltres  no’ns  produ- 
heix  el  senyor  Vallés  y  Ribot  mal  efecte  com 
a  catalanista  d’ocasió.  Com  a  senzill  català, 
malgrat  son  talent,  es  com  ens  fa  més  pena. 


Un  altre  agravi  inferit  pel  centralisme  deu 
registrar  Catalunya  ab  el  decret  d’en  Dato, 
ministre  de  Gracia  y  Justícia,  sobre  reforma 
del  notariat,  negant  competència  als  tribu¬ 
nals  locals  qu’avuy  presideixen  las  oposicions 
y  creant  nous  tribunals  a  Madrid,  ahont  deu¬ 
rà  anar  tothom,  y  en  quals  tribunals,  de  set 
individuus,  cinch  seràn  nombrats  pel  minis¬ 
tre.  Aixís  se  pretén  donar  un  nou  cop  al  Dret 
català  y  convertir  als  notaris  en  empleats  del 
Estat.  Catalunya  deu  aixecar  ben  alta  sa  veu 
de  protesta  en  defensa  de  son  Dret,  demos¬ 
trant  que,  com  sempre,  té  en  tanta  estima 
els  interessos  morals  com  els  materials.  La 
efervescencia  que’s  nota  en  totas  las  enti¬ 
tats  docents  aymants  de  la  terra,  fa  esperar 
una  enèrgica  campanya  contra  aquest  nou 
atropell:  ab  el  ben  entés  de  que,  no  fentho 
aixís, dintre  una  vintena  d’anys  apenas  si  que- 
darian  notaris  catalans  a  Catalunya.  Cal  fer 
compendre  al  govern  que  no  son  homes  des- 
pilats  com  ,un  Romanones  o  un  Dato’ls 
qu’han  de  dictar  lleys,  puig  l’un  ab  son  de¬ 
cret  prohibint  la  ensenyansa  en  català,  y 
l’altre  ab  el  de  reforma  del  notariat,  no 
obeheixen  més  que  a  son  esperit  de  rancúnia 
y  de  venjansa  pels  justos  desayres  y  manifes¬ 
tacions  de  desagrado  que  a  son  temps  tin¬ 
gueren  ocasió  de  rebre  d’aquesta  terra  a  la 
que  solen  tractar  com  enemiga. 


Al  «Centre  Catalanista  Graciench»  ha  co- 
mensat  una  serie  de  conferencias  el  doctor 
Narcis  Fuster  y  Domingo,  havent  donat  dis- 
sapte  la  primera  sobre’l  tema  «Higiene  so¬ 
cial»,  que  desenrotllà  demostrant  sos  conei¬ 
xements  y  competència.  Digué  que  la  higiene 


tant  com  al  individuu  deu  referirse  a  la  co- 
lectivitat,  y  que  aquesta  es  sempre  malaltissa 
v  propensa  a  trastorns  violents,  degut  a  que 
la  organisació  social  y  l’ambient  son  insans. 

Llegi’l  senyor  Fuster  y  Domingo  una  part 
de  son  trevall  «Influencia  de  l’alimentació  en 
el  modo  d’ésser  del  poble»,  premiat  en  el 
certamen  del  «Centre  Catalanista  Graciench», 
y  recomanà  l’estudi,  per  ésser  l’únich  medi 
de  que  assoleixen  els  pobles  vera  llibertat  y 
consciència  de  si  mateixos. 

Merescuts  aplausos  escoltà'l  conferenciant. 


Dissapte  va  celebrarse  la  inauguració  del 
«Centre  Autonomista  Fivaller». 

El  secretari  senyor  Vinyas  llegí  la  memò¬ 
ria  donant  compte  dels  trevalls  realisats  pera 
la  constitució  de  la  societat,  y  exposant  els 
ideals  d’aquesta. 

El  president  senyor  Feliu  Jover  en  son  dis¬ 
curs  senyalà’ls  desacerts  dels  governs,  que 
acudeixen  als  medis  més  baixos  pera  deturar 
els  moviments  salvadors  que  s’inician  en  el 
poble,  permetent  meetings  anarquistas  qu’en 
diferentas  ocasions  han  produhit  fondas  per¬ 
torbacions  socials.  Feu  veure  la  ineptitut  del 
poble  castellà  pera  governar.  Negà  que’s 
pretengués  ab  el  Catalanisme  substituhir  el 
centralisme  madrileny  pel  barceloni.  Remarcà 
finalment  que’l  Catalanisme,  camp  amplissim 
hont  hi  caben  homes  de  totas  las  ideas,  se 
funda  en  la  Naturalesa  v  ve  a  anorrear  els 
falsos  partits  politichs. 

El  senyor  Roig  y  Pruna  digué  que’l  Cata¬ 
lanisme,  à  pesar  de  totas  las  persecucions, 
s’aixeca  més  fort  que  may.  Quan  els  governs 
privin  la  propaganda  pública,  vindrà  la  me¬ 
llor,  qu’es  la  individual.  Digué  qu’en  Roma¬ 
nones  y’is  politichs  d’ara  son  de  la  mena 
mateixa  dels  Olivares  del  temps  de  Pelip  V. 
Dirigi  frases  encoratjadoras  a  la  joventut,  de 
la  que  tot  ho  espera  Catalunya. 

El  senyor  Serrat  combaté’l  ridicul  califica- 
tiu  de  reaccionari  aplicat  sistemàticament  al 
Catalanisme,  y  titllà  d’infamant  el  servey 
obligatori. 

El  senyor  Martínez  y  Serinà  combaté  per 
utòpica  y  absurda  la  idea  de  patria  univer¬ 
sal,  fent  l'apologia  de  la  seva  idea  de  patria. 

El  senyor  Martí  y  Julià  estudià'l  Catalanis¬ 
me  baix  el  punt  de  vista  pràctich,  demos¬ 
trant  qu’es  el  moviment  més  progressiu  que 
may  s’ha  vist  en  l’Estat  espanyol,  puig  nos- 
tras  Bases  estableixen  el  servey  voluntari 
com  a  primer  pas  pera  suprimir  el  militaris¬ 
me,  al  qual  es  contrari  tot  poble  avensat. 
També  l’impost  de  consums  es  signe  d’en¬ 
darreriment  en  els  pobles,  y  en  nostras  Bases 
hi  consta  que  no  han  de  tributar  els  que  del 
trevall  viuhen.  Manifestà  que’ls  inconscients 
ens  titllan  sobre  tot  de  reaccionaris  per  la  su¬ 
pressió  del  sufragi  universal,  essent  aixis  que 

lo  que  vol  el  Catalanisme  es  el  sufragi  repre¬ 
sentatiu,  per  estaments  y  per  gremis,  ab  el 
qual  els  drets  son  els  mateixos,  però  més  pre¬ 
cisos  y  justos,  podent  votar  cadascú  a  son 
igual  ab  ple  coneixement,  y  no  com  succe- 
heix  ara,  que’l  senyor  es  votat  per  l'obrer. 
Si  aquest  es  nostre  endarreriment,  enhora¬ 
bona. 

Fou  aplaudidissim  el  senyor  Marti  y  Julià, 
com  els  oradors  que  l'havian  precedit  en  l’us 
de  la  paraula,  y  com  el  senyor  Juncà,  que 
pronuncià  un  discurs  donant  gracias  als  con¬ 
currents. 

Entre  altres,  s’adheriren  a  tan  important 
acte’ls  senyors  Roca,  president  de  la  Unió , 
Pi  y  Suner,  president  de  «Catalunya  federal'), 
y  nostre  company  Trinitat  Monegal,  que  de¬ 
via  pendre  part  en  la  vetllada  y  no  pogué 
per  retenirlo  a  darrera  hora  ocupacions  in¬ 
eludibles. 

Dilluns  va  reunirse  la  Junta  Provincial  del 
Cens,  en  qual  sessió’l  poble  barceloní  sapi- 
gué  imposarse  als  cacichs  y  a  la  faramalla 
baladrera,  fent  valer  son  dret  d’intervenir  en 
las  próximas  eleccions  de  diputats  provin¬ 
cials  pera  vigilar  als  qu’atropellin  el  dret  y 
la  legalitat. 

Entre’ls  que  mogueren  rahons  d’un  modo 
que  resultà  escandalós  y  cómich  alhora,  hi 
figura’l  senyor  Sampere  y  Miquel,  qui  digué 
que  tots  els  catalans  tenen  obligació  de  par¬ 
lar  en  castellà. 

Las  protestas  a  que  donà  lloch  aytal  exa¬ 
brupte  foren  grans.  Però  al  nostre  modo  de 
veure,  el  públich  protestà  sense  motiu,  no 
dantse  compte  de  que  la  cosa  no  valia  la 
pena.  Perque  tot  se  reduhia  a  una  maquiavè- 
lica  pensada  del  senyor  Sampere  y  Miquel 
pera  fer  creure  als  lectors  de  El  Diluvio  que 
ell  també’n  sab  de  castellà,  y  que’ls  seus  arti¬ 
cles  estàn  escrits  en  la  armoniosa  lengua  de 
Cervantes. 


La  quarta  conferencia  de  la  serie  dedicada 
a  Zola  tingué  lloch  al  Ateneu  el  passat  di¬ 
vendres,  anant  a  càrrech  del  senyor  Garriga 
Massó,  qui  feu  veure  l’erro  en  que  incorreix 
el  públich  al  considerar  a  Zola  més  com  un 
naturalista  que  com  un  idealista,  essent  aixis 
que’l  naturalisme  o  materialisme  de  Zola 
era  sols  qüestió  de  forma  o  de  detall,  y  ser¬ 
via  pera  preparar  un  march  més  ample  al 
ideal.  Aquest  ideal  se  manifesta  gran  y  elevat 
en  totas  las  obras  del  escriptor  francès,  fins 
en  L’ Assommoir  y  en  Nana ,  en  que  s’hi  troba 
una  enèrgica  protesta  contra  l’actual  societat 
que  deixa  que’s  perdin  els  desvalguts,  y  un 
generós  anhel  de  salvar  als  nàufrechs  de  la 
vida.  Analisà  també’l  conferenciant  altras 
obras  de  Zola,  y  molt  especialment  Le  Rève , 
hont  l'autor  se  manifesta  idealista  sublim. 

La  conferencia  del  senyor  Garriga  Massó 
fou  celebrada  ab  calurosos  aplausos. 

En  el  local  de  l’associació  «Catalunya  y 
Avant»  donà’l  senyor  Raduà’l  paSsat  dis- 
sapte  una  conferencia  sobre’l  tema  «L'ideal 
cooperatista  y  la  qüestió  obrera». 

Digué  que  aquesta  qüestió  es  latent  y  s’ha 
de  resoldre,  per  no  estar  conforme  ab  els 
procediments  actuals  tanta  y  tanta  gent  que 
com  «Catalunya  y  Avant»  pensa.  S’han  d’es¬ 
tudiar  las  qualitats  y’is  defectes  del  obrer, 
tant  al  camp  com  a  ciutat,  com  als  tallers  y 
fàbricas,  com  en  la  escola  y  com  en  la  llar, 
y  no’s  pot  parlar  dels  drets  polítichs  si  no 
van  acompanyats  dels  drets  económichs. 
Digué,  ab  Lasalle,  que’l  salari  mitj  d’un 
obrer  ha  d’ésser  l’indispensable  pera’l  soste¬ 
niment  de  la  vida  y  també  pera  la  conserva¬ 
ció  y  reproducció  de  la  especie  humana. 
Advocà  per  la  unió  entre’ls  obrers,  pera  con- 
trarrestar  la  unió  dels  fabricants  que  forman 
sindicats  y  trusts ,  peró  afegí  que’ls  procedi¬ 
ments  han  d’ésser  diferents  dels  empleats 
fins  ara,  y  que  las  associacions  obreras,  fe- 
derantse  totas,  s’han  d’apoderar  de  las  eynas 
de  trevall  y  producció  y  fundar  cooperati- 
vas  de  consum,  de  producció  y  de  crèdit, 
suprimint  els  intermediaris  entre  productor 
y  consumidor  (puig  d’ells  depèn  l’encari¬ 
ment  dels  articles)  y  reunint  al  capital  y  al 
trevall.  Cal  que  ls  obrers  fassin  cooperativas: 
ellas  acoblaràn  a  tots  els  homes  sian  las  que’s 
vulguin  sas  ideas,  y  perfeccionaràn  la  socie¬ 
tat;  y  si  no’s  fa  aixís,  la  maquinaria  seguirà 
avensant,  sempre  en  mans  del  capital,  y 
l’obrer  lluytarà  ab  més  desventatja  cada  dia, 
fins  a  quedar  vensut  del  tot. 

El  conferenciant  fou  molt  aplaudit. 


El  passat  divendres  tinguerem  ocasió  d’es- 
trenye  la  mà  a  nostre  particular  amich  en 
Salvador  Canals,  director  de  la  revista  Nues- 
tro  Tiempo ,  en  quinas  planas,  com  també  en 
las  d’altres  periódichs  y  durant  molts  anys, 
tantas  campanyas  porta  fetas  en  pro  de  la 
causa  catalana.  Experimentarem  fonda  satis¬ 
facció  al  saludar  a  tan  bon  amich  com  eximi 
literat,  el  qual  ens  manifestà  sos  propòsits  de 
seguir  trevallant  per  Catalunya  ab  motiu 
d’haver  presentat  sa  candidatura  per  Valls, 
ahont  se  dirigia. 

Si’l  senyor  Canals  al  Congrés  parla  de  Ca¬ 
talunya  ab  la  mateixa  serenitat  y  convicció 
ab  que  ho  ha  fet  en  la  prempsa,  mereixerà 
las  simpatías  a  que  fins  ara  s’ha  fet  acreedor. 


El  dia  24  del  prop  passat  febrer  morí  a 
Sabadell  nostre  benvolgut  company  de  causa 
l’antich  catalanista  en  Joseph  Got  y  An- 

guera,  president  del  «Centre  Català»  de  dita 
ciutat. 

Gran  condol  experimenta’l  Catalanisme  ab 
la  pèrdua  d’un  adepte  tan  convensut  y  que 
tants  serveys  portava  fets  a  la  causa. 


Ha  debutat  a  Novetats  la  companyia  dra¬ 
màtica  del  eminent  Zacconi,  qui  ha  cumplert 
la  promesa  que  l’any  passat  ens  feu  de  retor¬ 
nar  entre  nosaltres,  dantnos  nova  ocasió  de 
fruhir  son  art  admirable. 

No’ns  en  ocupém  avuy,  esperant  ferho 
pròximament  ab  la  deguda  extensió. 


Definitivament,  vensudas  algunas  dificul¬ 
tats  presentadas,  el  Teatre  íntim  celebrarà  la 
IX  sessió  a  Novetats  el  dia  io  del  corrent, 
posant  en  escena  la  tragèdia  de  Sófocles  Edip 
Rey ,  y  la  comèdia  El  casament  per  forsa,  de 
Molière.  Aquesta  sessió  promet  ésser  un 
aconteixement,  y  es  esperada  ab  verdader 
interès  per  tothom  que’s  preocupa  de  las  co- 
sas  d’art.  L’infadigable  director  en  Adrià 
Gual  no  perdona  medi  pera  que  la  presenta¬ 
ció  de  las  obras  sia  perfecta,  no  descuydant 
ni’ls  més  petits  detalls  pera  lograrho. 


Publicacions  rebudas: 

Cdntichs  d’iglesia  del  mestre  Amadeu  Vi¬ 
ves.  Passió  de  Nostre  Senyor  Jesucrist ,  lletra 
de  mossèn  Jacinto  Verdaguer.  S’han  comen- 
sat  a  publicar  aquests  Cdntichs  del  distingit 
músich  català,  en  fullas  soltas  que’s  venen 
a  20  cèntims. 

Mètode  grdfich  aplicat  al  estudi  de  la  Sarda¬ 
na  Empordanesa ,  per  J.  Estrany  L.  Es  ben 
curiós  y  ben  útil  aquest  mètode  pera  tots  els 
que’s  vulguin  fer  càrrech  de  cóm  deu  ballar- 
se  nostra  hermosa  dansa  popular.  Preu,  15 
cèntims. 

Cartell  del  Certamen  Literari  de  Ripoll, 
organisat  per  la  «Lliga  Regionalista»  de  dita 
vila  y  que  tindrà  lloch  el  dia  12  de  maig, 
diada  de  la  festa  major.  S’ofereixen  catorze 
premis,  y’is  originals  s’han  de  remetre  al  se¬ 
cretari  del  jurat,  Arrabal  de  Sant  Pere,  4, 
avans  del  dia  24  d’abril.  El  jurat  calificador 
està  compost  pels  senyors  Pere  Palau  G.  de 
Quijano,  president;  Joaquim  Ayné  y  Rabeli, 
Salvador  Vilaregut,  Tomàs  Raguer,  vocals; 
Baldomer  Parramon,  secretari. 

Concursos  de  uLa  Rierada »:  Cartell  pera’l 
primer  concurs.  El  periódich  La  Rierada , 


d’Arenys  de  Mar,  pera  conmemorar  l’ani¬ 
versari  de  la  mort  del  doctor  Robert,  obre 
un  concurs  en  que’s  concediràn  dos  premis 
únichs  als  dos  mellors  trevalls  qu’en  vers 
y  prosa  respectivament  enalteixin  la  memò¬ 
ria  del  malaguanyat  patrici  català. 

Jesús  y  Maria ,  cansó  popular  catalana, 
XXXIII  de  las  publicadas  pel  «Cançoner  Po¬ 
pular»,  ab  la  lletra,  la  música,  copiosas  notas 
explicativas  y  un  hermós  dibuix  fet  a  Roma 
per  en  A.  Estruch.  Ab  aquesta  cansó’s  clou 
el  primer  volúm  del  «Cançoner  Popular*', 
que  tan  bona  obra  ha  realisat  revifant  l’amor 
del  poble  a  sas  vellas  cansons  hont  tants  tre¬ 
sors  de  poesia  s’hi  tancan  y  qual  vulgarisació 
tant  contribuheix  a  la  general  cultura.  Espe- 
rém  que  l’amich  Capmany,  qu’ha  sigut  l’à¬ 
nima  d’aquesta  publicació,  la  continuarà  en 
tomos  successius  ab  el  mateix  acert  y  en¬ 
tusiasme. 


L’anticipació  ab  qu’hem  d’enllestir  el  nú- 
mero’ns  impideix  parlar  ab  la  extensió  que 
voldriam  del  meeting  electoral  que,  organi¬ 
sat  per  la  «Lliga  Regionalista»,  ab  tant  d’en¬ 
tusiasme  va  celebrarse’l  dimars.  La  prempsa 
diaria  ha  informat  prou  a  nostres  lectors  dels 
conceptes  elevats  y  patriótichs  que’ls  ora¬ 
dors  exposaren.  A  nosaltres  sols  ens  toca 
comentar  las  hermosas  frases  del  president 
del  meeting  y  de  la  «Lliga  Regionalista»  se¬ 
nyor  Rusinol,  al  enviar,  en  mitj  d’una  gran 
ovació  del  públich,  una  abrassada  a  la  Unió 
Catalanista  y  a  tots  els  que’n  formém  part, 
perque  — digué — atots  som  uns)). 

Si:  tots  som  uns  els  bons  catalans,  y  per’xó 
la  Unió  Catalanista ,  comprenent  la  grandesa 
de  la  causa  que  defensa,  a  tots  ens  vol  ager¬ 
manats  pera  honorar  a  la  patria  y  combatre 
al  enemich  comú,  que  reunirà  totas  las  for- 
sas  que  pugui  treure,  no  sols  de  sa  pròpia 
rabia,  sinó  també  de  sa  pròpia  ruhindat  y 
flaquesa. 

Bé  s’expressà’l  senyor  Rusinol.  A  sa  abras¬ 
sada  hi  contestém  ab  la  nostra  abrassada, 
entenent  fer  la  causa  de  la  patria  y  la  mo¬ 
ralitat,  y  sumar  forsas  per’anorrear  concu- 
piscencias,  maldats  e  hipocresías,  fent  surar 
ab  la  honradesa  per  norma’ls  drets  de  Cata¬ 
lunya  a  despit  de  las  circulars  ministerials 
que  ab  capa  de  bona  fe  entranyan  un  sarcas¬ 
me,  y  a  despit  dels  mals  catalans  disfressats 
de  redemptors.  Apleguemnos  tots  els  estols 
autonomistas  pera  fer  la  gran  creuhada.  Ab 
nosaltres,  els  catalans  honrats  s’hi  acobl-aràn 
sempre,  pel  bon  nom  y  per  l’autonomia  de 
Catalunya. 


Fidel  Giró,  impressor.  — Carrer  de  València,  31 1 

NACIONS  COLONISADORAS 

Un  fet  eloqüent  y  significatiu  ha  tingut 
lloch  aquests  últims  temps,  en  un  apartat 
recó  del  món.  Ens  referim  a  la  coral  y  fian¬ 
ça  rebuda  feta  al  ministre  de  las  Colonias 
jnglés,  Mr.  Chamberlain,  pels  heroichs  v  pa¬ 
triarcals  pobles  dei  Transvaal  y  del  Orange. 

La  gran  nació  inglesa,  al  declarar  sense 
llegitim  y  poderós  motiu  (principalment  per 
instigació  del  aventurer  Cecil  Rhodes)  la 
guerra  a  las  dugas  repúblicas  sud-africanas, 
va  cometre  un  acte  pel  que  ha  incorregut  en 
grave  responsabilitat  devant  de  la  Historia. 
No  obstant,  ara,  després  de  feta  la  pau,  al  con¬ 


cedir  als  pobles  boers  crescudas  sumas  en  con¬ 
cepte  d’indemnisació  a  las  personas  que  per 
la  susdita  guerra  varen  sufrir  importants  per- 
duas  en  sas  propietats,  y  sobre  tot,  més  que 
per  tal  concessió,  pel  compromís  formalment 
contret  per  Inglaterra,  referent  a  que  conti- 
nuarian  disfrutant  els  boers  d’aquellas  mani¬ 
festacions  características  d'un  poble  y  conna¬ 
turals  ab  ells,  o  sia  de  sa  llengua,  religió, 
lleys,  de  la  pròpia  gestió  de  sos  interes¬ 
sos...  en  una  paraula,  per  haver  reconegut 
(no  concedit)  Inglaterra  una  perfecta  autono¬ 
mia  al  Transvaal  y  al  Orange,  s’ha  fet 
aquella  poderosa  nació  acreedora  a  l'admira¬ 
ció  y  respecte  del  món  ci vi lisat. 

Sols  seguint  una  conducta  política  y  eco¬ 
nòmica  com  la  que  Inglaterra  segueix  res¬ 
pecte  de  sas  colonias,  se  comprèn  que  s’hagi 
constituhit  y  tingui  veritable  forsa  l’actual 
imperi  britànich,  ja  qu’en  ell  no’s  violentan 
las  lleys  naturals,  que  lo  mateix  regeixen  als 
individuus  qu’als  pobles;  una  de  quals  lleys 
es  que  als  grupos  socials  que  per  son  espon¬ 
tani  desenrotllo  han  adquirit  condicions  de 
vida  y  de  civilisació,  els  hi  sian  aquestas 
respectadas,  tenint  un  ample  cercle  en  que 
moures. 

L’imperi  britànich,  donchs,  està  consti¬ 
tuhit  orgànica  y  armónicament  y,  per  lo 
tant,  té  veritable  unitat  interna,  derivantse 

d’aquesta  unitat  un  gran  poder,  ab  quin 
contribuheix,  a  la  vegada  que  a  prosperar 
ell,  a  fer  avensar  a  la  humanitat.  En  efecte: 
^quín  estat  d’Europasinó  Inglaterra  pot  pre¬ 
sentar  una  obra  civilisadora,  y  enorgullirse 
d’ella  ab  justícia,  com  la  que  aquella  nació 
ha  realisat  en  sas  llunyanas  possessions 
d'Occeanía,  avuy  convertidas  en  un  pròsper 
estat  gracias  a  la  constitució  de  Y Ausiralian 
Commonweath ,  que  segons  el  notable  trac¬ 
tadista  francès  M.  Leroy  Beaulieu,  es  le  chej 
d'ceuvre  de  la  colonisation  moderne?  <jQuin 
estat  podria  evitar  la  separació  — o  al  menys 
tentalivas  de  la  mateixa  —  d'una  colonia  tan 
allunyada  de  la  metròpoli  com  es  el  Canadà, 
y  ademés  subjecte  a  la  tan  poderosa  acció 
quen  el  mateix  exerceixen  els  Estats  Units 
pera  poder  conseguir  la  realisació  de  una 
federació  americana,  si  Inglaterra  no  hagués 
organisat  dita  colonia  d’una  manera  tan  auto¬ 
nòmica  y  expansiva  com  ho  feu  per  medi  del 
Acte  del  Parlament  britànich  de  1867?  (0 
Sense  por  d’equivocarnos  podém  dir  que 
cap  dels  actuals  estats  d’Europa,  a  causa  de 
las  ideas  políticas  dominants  en  els  governs 
que  a  aquells  regeixen.  En  efecte:  ïcóm  po¬ 
den  dits  governs  considerar  a  las  colonias 
com  a  sers  que  quan  han  adquirit  cert  grau 
de  desenrotllo  politich  y  social  tenen  per¬ 
fecte  dret  a  governarse  per  si  mateixas 
per’aixis  poder  realisar  sa  pròpia  obra  en  el 
conjunt  de  la  humana  civilisació,  si  dintre 
mateix  de  molts,  per  no  dir  tots  els  estats 
artificials  que  dirigeixen,  hi  hà  entitats  na¬ 
cionals  que  contínuament  protestan  de  la 
imposició  tirànica  que  sobre  d’ellas  pesa, 
nacions  que  al  comensar  a  ésser  absorbidas 
tenian  ja  desenrotllada  una  poderosa  civili¬ 
sació,  superior  moltas  vegadas  a  la  de  sos 
dominadors?  Mes  pot  ben  bé  dirse  qu’en  el 


(1)  Segons  tal  Acte,  Túnica  intervenció  qu’en  el 
govern  del  Canadà  té  Inglaterra  consisteix  en  el  nom- 
brainent  per  part  d'aquesta  dels  individuus  (precisa¬ 
ment  fi’ls  del  Canadà  y  teninthi  propietats  rurals)  que 
constituheixen  la  Cambra  alta  o  Senat,  y  ademés  en 
l’exercici  pel  governador  general  inglés  del  càrrech  de 
quefe  del  poder  executiu  y  d  algunas  atribucions  sobi- 
ranas;  essent  també  autònoms  els  diferents  estats  o 
regions  de  que'l  Canadà’s  compón.  D’aquesta  manera 
pot  explicarse  cóm  dita  colonia,  qu’en  Tépoca  en  que 
Fransa  la  va  abandonar  a  Inglaterra  (sigle  xvm)  sols 
tenia  60.000  habitants  y  segons  Voltaire  no  era  més 
que  quelques  arpents  de  neige ,  s'hagi  convertit  en  una 
nació  poblada  y  rica. 


pecat  hi  han  trobat  la  penitencia,  donchs 
aixis  com  Inglaterra,  degut  a  son  excelent 
sistema  polítich-colonial,  troba  en  sas  colo¬ 
nias  fonts  permanents  de  riquesa  y  constant 
aliment  de  son  comets  e  indústria,  en  carn- 
bi’ls  altres  estats  qu  en  sas  colonias  seguei¬ 
xen  una  política  de  dominació  tirànica  y 
d’absorció,  si  bé  durant  cert  temps  (quan  la 
metròpoli  pot  disposar  de  grans  elements 
militars)  també  se’n  beneficia  son  comers  e 
indústria  y  tenen  certa  riquesa,  no  obstant 
també  sempre  hi  hà  l’amenassa  de  voler  ditas 
colonias  sacudir  el  jou  que  las  esclavisa,  ape- 
lant  pera  conseguirho  a  tota  mena  de  medis, 
comensant  per  las  peticions  y  súplicas,  se¬ 
guint  las  imposicions,  y  per  ultim  cometent 
terribles  violencias,  qu’originan  guerras  en 
las  que  s’oblidan  sempre’ls  fonamentals  de¬ 
vers  d’humanitat,  produhintse  com  a  conse¬ 
qüència  final  una  complerta  sepaiació,  filla 
no  més  que  del  odi  y  de  la  venjansa. 

La  política  d’expansió  y  de  respecte  a  las 
nacionalitats  en  general,  vinculada  avuy  dia 
casi  exclusivament  a  Inglaterra,  té,  no  obs¬ 
tant,  un  gloriós  precedent  en  nostra  patria, 
quan  aquesta  lliurement  vivia  originant  sa 
pròpia  civilisació,  tan  floreixent.  També  Ca¬ 
talunya  conquistava  ’ls  pobles  no  per’absor- 
birlos  y  dominarlos  tirànicament,  sinó  pera 
obrir  nous  mercats  a  la  poderosa  indústria  y 
comers  catalans,  reconeixent  qu’en  aquestas 
brancas  de  l’activitat  humana  descansa  l’única 
base  de  la  riquesa  de  las  nacions.  Els  pobles 
que  nostres  reys  unian  a  sos  dominis,  con- 
servavan  sa  pròpia  manera  d’ésser,  no  s’ado- 
navan  de  nostra  dominació:  aixis  s’explica 
qu’en  els  nostres  estats  mediterranis  no  hi 
haguessin  sublevacions  contra  la  sobirania 
catalana,  ans  al  contrari,  tenim  en  nostra 
historia  un  hermós  exemple  de  fonda  adhesió 
envers  Catalunya,  per  part  d’un  dels  pobles 
que  aquesta  dominà.  Al  saber  els  sicilians 
qu’en  el  tractat  de  pau  d’Anagni  celebrat 
entre’l  rey  d’Aragó,  el  de  Fransa  y  Carles 
d’Anjou  s’havia  acordat  que  la  Sicilià  seria 
abandonada  per  la  Coníederació  catalana- 
aragonesa,  protestaren  enèrgicament  de  tal 
clàusula  del  tractat,  enviant  al  efecte  una 
embaixada  al  rey  d’Aragó  pregantli  que  no’ls 
abandonés.  Devían  compendre  qu’en  tal  cas 
serian  victimas  de  la  política  cesarista  y 
tirànica  que  ja  llavors  la  casa  d’Anjou,  y  so 

bre  tot  Fransa,  comensavan  a  implantar 
per’anarla  continuant  fins  als  nostres  temps 
en  proporció  creixent.  Complertament  dife- 
renta  era,  com  ja  havém  dit,  la  política  pròpia 
dels  reys  d’Aragó,  donchs  era  aquesta  plena 
ment  expansiva,  respectuosa  ab  els  pobles 
qu’estavan  en  una  relació  0  altra  ab  ella. 
València,  Mallorca  y’is  altres  regnes  que 
tots  junts  constituhían  la  Corona  d'Aragó, 
visqueren  una  vida  autònoma  y  natural. 

La  lluyta  èpica  entre  nostra  patria  y  la 
casa  d’Anjou  en  el  sigle  xm  pot  ésser  consi¬ 
derada  com  a  lluyta  de  dos  temperaments, 
de  dos  genis  nacionals  oposats:  de  la  llibertat 
y’l  cesarisme,  llegitim  precursor  del  jacobi- 
nisme.  No  hi  hà  dubte:  si  Catalunya,  conser¬ 
vant  son  caràcter  propi,  no  hagués  sufert 
influhencias  extranyas,  hauria  arribat  a  ad¬ 
quirir  un  extens  imperi  colonial,  ja  en  els 
territoris  que  tanca’l  Mar  Llatí,  ja  en  els  en¬ 
clavats  en  la  inmensitat  del  Occeà:  imperi 
qu’hauría  sigut  fort  y  potent,  y  propagador 
de  la  civilisació. 

L’analogia  qu’havém  establert  entre  Cata 
lunya  e  Inglaterra  (aquella  un  dels  estats 
més  poderosos  de  la  Edat  Mitja,  aquesta 
qu’ho  es  dels  temps  moderns)  ens  ensenya 
que  pera  governar  ab  acert,  y  fundar  estats 
de  sòlida  constitució  interna,  es  precis  res¬ 
pectar  sempre  l’obra  de  la  naturalesa,  es  a 
dir,  no  voler  la  nació  qu’en  un  moment  de¬ 
terminat  potser  té  gran  forsa  material,  des- 
truhir  per  medi  d’aquesta  la  vida  pròpia 
d’altres  organismes  socials,  d'altres  pobles 
que,  per  una  causa  o  altra,  estan  subjectes  y 
associats  ab  aquella  nació  0  estat;  donchs 
aixis  compenetrantse  y  vivint  en  vera  armonia, 
constituheixen  un  centre  desde’l  que’s  difun- 
deix  per  la  terra,  a  manera  de  llum  suau,  una 
civilisació  impregnada  de  llibertat  y  d’amor, 
ja  qu'en  aquests  nobilíssims  sentiments  té’l 
seu  origen. 

Joseph  Martí  y  Sàbat. 


REFORMAS  DEL  NOTARIAT 

Llegim  en  el  número  194  del  periódich 
professional  EL  Notariado,  que’s  publica  a 
Reus,  copia  de  la  carta  dirigida  per  l’actual 
ministre  de  Gracia  y  Justícia  senyor  Dato  al 
director  de  El  Imparcial  ab  fetxa  16  de  febrer 
prop  passat,  y  podém  dir  que,  sense  voler 
negar  la  bona  intenció  que  pot  haver  dic¬ 
tat  l’esmentat  document,  no  podém  assen¬ 
tir  de  cap  manera  als  comentaris  encomiàs- 
tichs  que  d’ell  fa  aquella  publicació  que, 
més  qu’alabansa  dignament  feta  per  homes 
conscients  y  dignes  d’ésser  lliures,  semblan 
l’interminable  blincament  d’espinada  fet  per 
parias  xinos  devant  de  llur  mandari  jeràr- 
quich  pera  férsel  propici  y  guanyar  son  favor 
a  copia  de  nuvoladas  d’incens  y  de  rastrera 
adulació.  Tot  son  allí  alabansas  dels  propò¬ 
sits  del  senyor  Dato  en  general  y  en  especial 
dels  que’s  refereixen  als  medis  d’evitar  la 
competència  entre  notaris,  l’agabellament 
d’assumptos  y  la  intrusió  en  las  funcions 
notarials  de  personas  extranyas  a  la  carrera 
ab  participació  en  els  honoraris  del  notari, 
sense  pararse  pera  res  en  l’esquarterament 
dels  colegis  notarials,  fraccionant  els  exis¬ 
tents  en  tantas  quantas  son  las  provincias 
d’Espanya  y  la  centralisació  de  las  oposicions 
a  Madrid,  tant  per  la  provis.ió  de  las  notarias 
com  per  la  formació  del  cos  d’aspirants  al 
Notariat  que  s  tracta  de  crear  ab  certas  atri¬ 
bucions  pera  desem  penyar  interina  ment  nota¬ 
ria®  vacants  y  substituhir  als  notaris  en  llurs 
ausencias,  reformas  totas  en  que  cal  parar 
atenció  de  debó. 

Els  incensayres  de  Reus  no  pensan  en  la 
escassa  representació  que  com  a  colectivitats 
tindran  els  colegis  notarials  provincials  y  en 
que,  llevat  del  de  Barcelona,  prenent  a  Ca¬ 
talunya,  per  exemple, ’ls  de  Llevda,  Girona 
y  Tarragona,  s’assemblaran  a  las  Diputa¬ 
cions  de  las  mateixaç  provincias,  que  de  res 
0  de  poca  cosa  serveixen.  No  es  aixó  lo  que’l 
Notariat  necessita,  sinó  que  li  convé  estar 
constituhit  en  agrupacions  regionals  ab 
verdadera  forsa  y  d’importancia  colectiva 
incontestable.  No  compreném  qu’es  lo  que’s 
proposa’l  senyor  Dato  ab  tal  esquarterament 
dels  colegis  de  notaris,  esquarterament  tant 
més  pertorbador  quant  que,  reformas  tan  im¬ 
portants  com  la  qu’actualment  se  fa  del  re- 

gistre  d’últimas  voluntats  se  basan  en  la 
divisió  del  Notariat  en  els  colegis  actuals, 
fonamentantla,  per  lo  que’s  veu,  en  una  or- 
ganisaeió  destinada  a  desapareixe.  Ademés, 
resulta  clar  que  cada  un  d’aquests  colegis 
haurà  de  tenir  sa  secretaria  ab  la  depen- 
dencia  necessària  y  ab  el  consegüent  aument 
de  gastos  qu’aixó  suposa,  gastos  qu’hauràn 
de  soportar  corporacions  de  vida  de  si  ja 
raquítica  dat  l’escàs  número  de  membres  ab 
que  comptaràn.  Aixó  tampoch  ens  ho  expli- 
quém,  y  no’ns  cap  a  la  barretina  que,  havent- 
se  d’anar  reduhint  cada  dia  en  més  escala’l 
número  de  notaris,  sia  necessari,  ni  tan  sols 
convenient,  fraccionarlos  en  més  colegis  dels 
que  hi  hà  actualment.  Ara,  si’s  tira  a  crear 
dependencias  sostingudas  per  corporacions 
febles  a  las  quals  puga’l  poder  central  fàcil¬ 
ment  imposarse  fentlas  acceptar,  pera  servir- 
las,  personal  enviat  de  Madrid  estant,  es 
diferent;  per’aixó  sí  que  la  nova  organisació 
serà  terrer  més  abonat  que  l’actual. 

Tampoch  pensan  els  panegiristas  de  las 
reformas  del  senyor  Dato  en  lo  que  significa 
pera  las  regions  com  Catalunya  y  altras  que 
tenen  vida  pròpia  y  Dret  diferent  del  de  Cas¬ 
tella,  ni  en  els  sacrificis  que  als  opositors  de 
provincias  imposa  la  centralisació  de  las  opo¬ 
sicions  a  Madrid,  fent  a  aquests  espanyols 
de  condició  evidentment  inferior  als  mimats 
fills  de  la  capital  de  la  monarquia  y  de  sas 
inmediacions.  No  saben  compendre  que  tals 
reformas  poden  haverli  sigut  inspiradas  al 
senyor  Dato  per  gent  sempre  disposada  a 
acostar  la  brasa  a  la  seva  arengada  y  que  ja 
en  altras  ocasions  han  fet  polèmica  del 
assumptoen  la  prempsa  professional,  essent- 
los  la  idea  enèrgicament  refusada  y  comba¬ 
tuda  per  notaris  de  regions  forals.  Tot  li 
passan  aquests  senyors  al  senyor  Dato,  men- 
tres  que,  embolicada  ab  reformas  disolvents, 
vingui  la quedestruheixi  la  competència  entre 
notaris.  No’s  recordan  més  que  d’ells  matei¬ 
xos,  no  pensan  més  qu’en  avuy  y  no  preveu- 
hen  las  conseqüencias  que  certas  reformas 
tindran  pels  notaris  de  demà,  y  no  sols  pera 
aquests,  sinó  també  pels  d’avuy,  pera  ells 
mateixos  y  pera  Catalunya. 

Sostenen  que’l  Notariat  cau  en  desprestigi 
y  veu  fugir  de  las  notarías  la  contractació 
per  causa  de  la  competència,  essent  aixís 
que,  malgrat  a  la  barrohera  organisació  do¬ 


nada  a  tal  institució  y  a  la  guerra  sorda  que’l 
mateix  poder  públich  li  fa,  conscient  o  in¬ 
conscientment,  desde’I  centre  d’Espanya,  es 
encara  la  carrer;;  del  Notariat  la  que  gosa  de 
més  confiansa  y  de  mellor  concepte  públich 
y  de  més  respecte  y  consideració.  Sense  ne¬ 
gar  la  conveniència  de  destruhir  la  compe¬ 
tència  notarial  per  medis  racionals,  devém 
negar  en  absolut  que’l  Notariat  estigui  en 
desprestigi  devant  del  públich,  y  que  la  com¬ 
petència  esmentada  sia  causa  de  la  disminu¬ 
ció  de  la  contractació  pública.  Que  aquesta 
mimva  a  partir  del  dia  en  que  s’implantà’l 
regim  hipotetari  actual, es  un  fet  observatper 
tothom.  Lo  que  falta  saber  es  per  qué 
mimva. 

La  contractació  pública  baixa  perque  es 
cara,  y  es  cara  pels  impostos  que  la  opri¬ 
meixen  y  qu’en  molts  casos  son  una  mida 
prohibitiva  contra  ella,  cosa  aquesta  demos¬ 
trada  fins  a  la  sacietat  en  trevalls  doctrinals 
publicats  en  revistas  professionals  en  fetxas 
no  tan  llunyanas  que’ls  redactors  de  El  No- 
tariado  no  hagin  pogut  llegirlos.  Ademés, 
aquesta  contractació’s  desenrotlla  en  condi¬ 
cions  precarias,  perque’l  poder  públich  ma¬ 
teix,  quan  llegisla,  tira  sempre  contra  ella,  ja 
convertint  al  notari  en  agent  indirecte  del 
fisch  al  ferli  exigir  la  cèdula  personal  als 
otorgants  y  prohibirli  l’admissió  de  docu¬ 
ments  que  no  hagin  pagat  l’impost  0  no  vin¬ 
guin  en  el  paper  sellat  corresponent,  ja  facul¬ 
tant  a  funcionaris  d’altres  ordres  pera  forma- 
lisar  documents  que  per  llur  naturalesa 
cauhen  dins  de  la  esfera  pròpia  del  Notariat, 
ab  la  circunstancia  de  que  a  tals  funcionaris, 
en  casos  dats,  se’ls  prescriu  Templeo  d’una 
classe  de  paper  y  al  notari  un’altra  de  més 
cara,  ja  carregantla  en  molts  casos  ab  els 
impostos  de  timbre  y  drets  reals  en  termes 
que  constituheixen  una  verdadera  aberració, 
y  ja  finalment,  fent  dependre,  de  fet  al  menys, 
la  eficacia  dels  actes  y  contractes,  del  criteri 
d’un  registrador  0  dels  seus  substituts, 
quan  la  missió  del  registrador  no  devia  és¬ 
ser  calificar  la  capacitat  dels  otorgants  ni  la 
relació  jurídica  entre  ells  creada,  sinó  regis¬ 
traria  o  inscriurela,  segons  ho  indica  ja’l  nom 
dat  per  la  lley  a  tal  funcionari,  fent  constar, 
si’s  vol,  pera  salvar  sa  responsabilitat,  el  con¬ 
cepte  que  d’ella  formi,  mes  registrantla  sem¬ 
pre  y  tornantla  als  interessats  desseguida,  ab 

lo  qual  s’evitaria  la  llarga  permanència  de 
documents  en  la  oficina  del  Registre,  gene¬ 
radora  d’entorpiments  que  cansan  y  perjudi- 
can  a  voltas  al  públich  d’un  modo  incalcu¬ 
lable. 

Falta  es  de  sentit  pràctich  pendre  per 
causa  única  del  malestar  de  la  classe  nota¬ 
rial  lo  que  segurament  no  es  més  que  un 
efecte  més  o  menys  directe  del  mimvament 
de  la  contractació  pública,  degut  al  cúmul 
de  concausas  avans  indicadas,  y  encegarse 
perseguint  ei  fantasma  de  la  competència 
sens  adonarse  de  qu’en  el  quadro  de  refor- 
mas  del  senyor  Dato  n’hi  hà  qu’entranyan, 
ja  que  no  la  mort  inmediata  del  Notariat, 
son  divorciament  de  la  opinió  pública  primer 
y  sa  desaparició  després,  ensemps  que  un 
tir  directe  contra’l  Dret  català  y  contra  tota 
llegislació  particularista,  fins  avuy  guardats 
fidelment  pel  Notariat  regional,  y  especial¬ 
ment  pel  català,  dret  que  no  sabém  com 
guardarà  d'aqui  endevant  aqueix  mateix  No¬ 
tariat  nodrit  per  opositors  y  aspirants  que, 
degut  a  la  centralisació  de  las  oposicions  a 
Madrid,  seràn,  en  sa  inmensa  majoria,  gent 
extranya  a  nostra  terra. 

Medis  d’evitar  la  competència  notarial  de 
mal  género,  l’agabellament  d’assumptos  y  la 
intrusió  en  la  carrera  de  personas  a  ella  extra- 
nyas,  n’hi  hà  molts,  sense  necessitat  de  bus- 
carlos  en  reformas  perillosas  pera’l  Notariat 
y  pera’l  Dret  especial  de  las  regions  que’l  te¬ 
nen  diferent  del  de  Castella.  D’aquests  me¬ 
dis,  que  serian  llarchs  d’exposaren  aquest 
article,  n’hem  parlat  fa  ja  temps  en  carta  par¬ 
ticular  al  senyor  director  de  El  Notariado , 
qui  no’ls  donà  més  importància  que  la  de 
paliatius  o  remeys  per  fora,  sense  més  argu¬ 
mentar  sobre  l’assumpto,  y  aixis  hem  arribat 
fins  avuy,  en  que’ls  notaris  catalans  y’is  de 
las  demés  regions  forals  no  deuhen  callar 
per  rahons  de  companyerisme,  perque  pri¬ 
mer  que’ls  companys  son  la  Institució,  nostre 
Dret  especial  y  la  Patria,  exposats  avuyseria- 
ment  a  pagar  els  plats  trencats  en  las  qües¬ 
tions  interiors  del  Notariat  qu’han  dat  lloch 
a  que’l  poder  central  s’ocupés  d’aquesta  ins¬ 
titució  de  la  manera  desditxada  que  nosal¬ 
tres  temiam  ja  fa  molt  temps. 

Escritas  las  anteriors  linias,  hem  vist  pu¬ 
blicat  el  real  decret  en  que’s  tracta  de  portar  a 
la  pràctica,  en  gran  part,  las  reformas.  anun- 

ciadas  pel  senyor  Dato.  L’enemich  ha  rom¬ 
put  el  foch;  procurém  tots  els  bons  catalans 
estar  en  nostre  lloch  en  defensa  del  Notariat 
català,  de  nostre  Dret  y  de  nostra  Patria,  y 
procurém  en  lo  possible  que  las  demés  re¬ 
gions  espanyolas  que  tenen  Dret  especial  que 
salvar  fassin  lo  mateix,  y  qu’en  general  ho 
fassin  totas  las  altras  que  sens  aquesta  cir- 
cunstancia  vulguin  resistirse  a  l’absorció 
creixent  e  insaciable  del  centre  d’Espanya, 
que  tira  obertament  a  agabellary  emportar- 
sen  a  casa  seva  tot  lo  dels  altres  espanyols. 

Domingo  Pou  y  Lladó. 

Hostalrich  y  mars ,  y,  de  igoy. 


FEDERALS  Y  CATALANISTAS 

Els  distingits  capdevanters  de  la  simpà¬ 
tica  novella  agrupació  autonomista  «Catalu¬ 
nya  Federal')  han  fet  darrerament,  en  dife¬ 
rents  actes  de  propaganda,  manifestacions 
explícitas  de  germanor  marcant  un  pervin- 
dre  no  llunyà  rublert  d’esperansas,  mani¬ 
festacions  que  no  han  pogut  menys  de  satis- 
fernos  als  catalanistas  qu’estém  convensuts 
de  que  sols  ab  la  unió  dels  elements  que 
trevallém  per’assolir  un  fi  comú,  recobrarà 
prompte  Catalunya  la  llibertat  que  li  manca. 
Y  aquesta  afinitat  d’ideas  que  nosaltres 
creyém  de  suma  necessitat,  no  es  pas  filla 
d’avuy,  puig  ja  en  vida  del  fervent  apòstol 
del  Federalisme,  l’anyorat  Pi  y  Margall,  se 
manifestà  diferentas  vegadas,  arribant  a 
sagellarse  y  ferse  marcadament  visible  ab 
motiu  de  son  darrer  viatje  a  Catalunya  pera 
presidir  nostres  histórichs  Jochs  Florals. 

Ademés,  es  innegable  que’l  partit  fede¬ 
ralista  està  passant  una  crisis  profonda,  pre¬ 
ludi  d  una  mort  probable,  desgraciadament 
prevista  al  deixar  d’existir  l’ànima  del  ma¬ 
teix;  puig  l’absorbent  teoria  unitaria  y  centra¬ 
lista,  tan  fondament  arrelada  a  Espanya,  ab 
sas  bafaradas  corruptcras  esmortuheix  l’ar¬ 
bre  de  l’Autonomia,  plantat  y  cuydat  ab  per- 
severancia  exemplar  per  aquell  ínclit  patrici. 

Y  com  que  una  de  las  brancas  d’aquest 
arbre  que  s'està  neulint  es  la  del  Federalis¬ 
me  català,  per  aixó  nostres  germans  que  l’ay- 
man  de  veritat,  creyent  fer  un  bé  a  nostra 
terra  y  honrar  dignament  la  memòria  del  que 

fou  son  quefe  autorisat,  giran  la  mirada  en¬ 
vers  el  Catalanisme  pera  que,  ab  son  esplet 
majestuós  de  vida,  li  infiltri  nova  sava  vivi- 
ficadora. 

Y’is  nostres  federals  son  molt  lógichs  ab 
son  obrar,  donchs  saben  de  sobras  que  sols  a 
Catalunya  son  compresos  els  salvadors  ideals 
autonómichs,  y  que  sols  els  catalanistas  som 
els  que  fa  un  grapat  d’anys  que’ls  venim 
pregonant  sense  descans. 

Entaulada  està,  donchs,  una  lluyta  capdal 
de  vida  0  mort,  quin  resultat  ens  temém  no 
sigui  gens  satisfactori  pera  ’l  Federalisme. 
Peró  aixís  mateix  estém  convensudíssims  de 
que  si’ls  federals,  lliures  de  prejudicis  y  fins 
tal  vegada  arrostrant  las  calumnias  y’is 
afronts  de  la  enemiga  tayfa,  segueixen  la 
orientació  dreturera  empresa,  y  cada  jorn 
més  marcada,  realisaràn  una  tasca  altament 
profitosa. 

Un  eloqüent  orador  ha  dit  fa  poch  que  las 
Bases  de  Manresa  en  el  fons  son  el  progra¬ 
ma  d’en 'Pi  y  Margall,  y  que  sols  la  base  que 
tracta  de  la  elecció  de  las  Corts  Catalanas  l’im- 
pideix  declararse  francament  catalanista. 

Y  nosaltres  hi  devém  afegir:  Si  es  tan  in¬ 
significant  la  diferencia  d’abdós  programas 
^no  es  contraproduhent  el  no  viure  y  treva- 
Uar  en  armónica  germandat,  tota  vegada  que 
dintre’l  Catalanisme  son  molts  els  qu’estém 
identificats  ab  lo  essencial  del  programa  fe¬ 
deral  del  22  de  juny  de  1894? 

Y  no  se’ns  retregui  pas,  pera  refutar  nos¬ 
tra  aspiració,  que  l’escull  important  que  im¬ 
possibilitaria  l’anhelada  unió  fos  la  delicada 
qüestió  religiosa,  puig  es  de  tothom  ben  co¬ 
negut  qu’avuy  son  en  gran  nombre’ls  cata¬ 
lanistas  partidaris  de  la  separació  absoluta 
de  la  Iglesia  y  l’Estat,  basada  en  el  respecte 
a  totas  las  religions,  mes  sense  preferencias 
ni  privilegis  per  cap.  Y  fins  el  moment  es 
oportú.  En  vigilias  de  celebrar  el  Catalanis¬ 
me  una  trascendental  Assamblea  pera  revisar 
els  acorts  presos  fins  avuy,  creyém  qu’es 
arribada  l’hora  de  que’ls  veritables  federals, 
compenetrant.se  del  esperit  amplissim  que 
predomina  dintre  nostre  camp,  se  decidiran 
d’un  cop  a  venir  a  trevallar  ab  dalit  sota  nos¬ 
tra  honrada  bandera,  exposant  sempre  las  fer- 
mas  conviccions  fins  avuy  sostingudas. 

Pensin  que  la  befa  y  la  riota  de  que  puguin 
ésser  objecte  per  part  de  nostres  enemichs 

irreconciliables,  es  la  garantia  més  evident 
de  la  eficacia  de  la  esmentada  unió. 

Y  recordin  las  proféticas  paraulas  de  son 
mestre:  «No  oblidéu  que  units  (federals  y 
catalanistas),  podríam  fàcilment  transformar 
las  condicions  de  vida  del  pais,  y  dintre  de 
ellas  assegurar  l’engrandiment  de  nostra 
aymada  Catalunya.»  Si’ls  nostres  desitjós  se 
cumplissin,  si  la  unió  de  federals  y  catalanis- 
tas,  tan  beneficiosa  pera  Catalunya, ’s  reali- 
sés,  jquín  goig  pels  que  venim  de  temps  for¬ 
mant  la  esquerra  del  Catalanisme  militant! 

D.  Roig  y  Pruna. 


TEATRES 

Al  telefono. — Crònica. 

En  Zacconi  ha  cumplert  la  paraula:  ha  tor¬ 
nat.  Y  aquesta  vegada  pera  donar  una  llarga 
serie  de  representacions;  lo  qual  ens  perme- 
terà,  sens  dubte,  poderlo  veure  en  moltas 
d’aquellas  obras  del  teatre  modern  y  algunas 
del  clàssich  que  porta  en  son  escullity  variat 
repertori.  Per  ara  sols  un  estreno  ’ns  ha  do¬ 
nat:  Al  telefono ,  quadro  dramàtich  en  dos 
actes  original  de  dos  autors  francesos,  mon- 
sieurs  de  Lorde  y  Foley. 

La  idea  no  pot  ésser  més  sugestiva  ni  més 
nova.  Es  una  verdadera  troballa.  En  el  pri¬ 
mer  acte’ns  presentan  els  autors  un  interior 
tranquil;  una  familia  (pare,  mare  y  un  fillet), 
en  la  que  hi  regna  l’amor  y  l’armonía.  Som 
a  fora,  y'l  marit,  que  té  de  marxar,  se  despe- 
deix  tendrament.  Aquest  quadro  no  té  altre 
objecte  que  interessar  al  públich  en  favor 
dels  personatjes,  que  sufriràn  després.  El  se¬ 
gon  passa  en  la  casa  d’uns  amichs  de  la  fami¬ 
lia,  als  qu’ha  vingut  a  saludar  el  marit,  atu- 
rantse  al  efecte  en  el  curs  de  son  viatje,  y 
desd'ahont  pot  comunicar  per  teléfono  ab  els 
seus.  Ja  havian  quedat  en  ferho.  Uns  lladres 
entran  en  sa  casa,  y’l  marit,  que  per  teléfono 
ha  escoltat  de  llabis  de  sa  esposa  las  prime- 
ras  angunias  de  la  por,  acaba  per  sentir  els 
últims  remors  de  la  lluyta  entre’ls  misera¬ 
bles  y  sa  familia  abandonada. 

La  impressió  que  produheix  l’obra  es  in- 
tensíssima,  y’l  terror  del  protagonista,  im¬ 
potent  pera  fer  res,  se  comunica  al  públich. 
Encara  que  de  construcció  molt  descuydada, 
abundanthi  las  inverosimilituts  y’is  efectes 
melodramàtichs,  en  l’obra  hi  hà  quelcom  de 
fondament  tràgich,  tràgich  a  lo  Maeterlinck, 
es  a  dir,  engrandint  la  impressió  dramàtica 
per  la  sugestió  y’l  misteri.  Lo  que’l  protago¬ 
nista  y  nosaltres  sabém,  lo  qu’ell  y  nosaltres 
endeviném,  excita  de  tal  manera  nostra  sen¬ 
sibilitat,  que’l  drama  que  passa  al  lluny  ad- 

quireix  unas  proporcions  extraordinarias. 
Llàstima,  com  he  dit,  que  una  idea  tan  her- 
mosa  no  hagi  sigut  desenrotllada  ab  més 
sobrietat  y  ab  més  verosimilitut. 

Es  clar  que  un'obra  aixís  se  presta  a  molt 
variadas  interpretacions.  {Es  possible  preci¬ 
sar  lo  que  faria  un  home  en  situació  tan  vio¬ 
lenta  y  extraordinària?  En  Zacconi  va  estar 
molt  just  y  natural  en  tot  el  primer  acte,  des- 
pedintse  afectuosament  dels  seus,  tranquili- 
santlos  y  detallant  tots  els  petits  actes  de  qui 
va  a  empendre  un  viatje.  En  el  segón  també 
estigué  perfecte,  bromejant  primer  ab  sa  mu¬ 
ller  y  ab  son  fillet  per  teléfono,y  després  exal- 
tantse  poch  a  poch  a  mida  que  va  enterant- 
se  de  la  terrible  situació  en  que’s  troban. 
Totas  las  tranzicions,  de  la  sospita  primera 
a  la  intranquilitat,  d’aquesta  a  la  impacièn¬ 
cia,  arribant  després  fins  a  la  por,  el  terror 
y’l  desespero,  va  subratllarlas  en  Zacconi 
perfectament,  produhint  en  el  públich  una 
impressió  fonda. 


Las  demés  obras  qu’en  Zacconi’ns  ha  do¬ 
nat  fins  ara,  ja  las  coneixíam.  Casi  totas  las 
havia  representat  a  Barcelona  ell  mateix. 

I  disonesti ,  d'en  Rovetta,  y  aquell  tan  suges- 
tíu  quadro  d’en  Bracco,  Pietro  Caruso ,  son 
las  mateixas  ab  que  ha  debutat  aquest  any 
com  ho  feu  l’anv  passat.  Més  en  Túltima 
qu’en  la  primera  s’hi  lluheix  en  Zacconi,  de¬ 
tallant  el  personatje  ab  un  art  incomparable. 
El  tipo  es  més  humà,  y  en  Zacconi’l  sent 
mellor. 

Després,  pagant  tribut  a  la  tradició — sem¬ 
bla  impossible  que  fins  actors  com  ell  no 
sàpigan  sustréuressen  —  va  representar  La 
morte  civile ,  aquell  dramón  que  un  temps 
entusiasmava  y  avuy  ens  deixa  frets  a  pesar 
de  la  interpretació  sòbria  que  li  dona  en  Zac¬ 
coni  . 

Tristi  amori ,  obra  que’ns  havia  donat  a  co- 
neixe  en  Paladini  ab  la  Mariani,  es  l’única  que 
no  li  havíam  vista  fer.  Confesso  ingènua¬ 
ment  qu’en  Zacconi  no’m  va  entusiasmar. 
Si  en  las  escenas  que’n  podríam  dir  tranqui- 
las  o  de  costums,  se  distingeix  per  sa  natura¬ 
litat,  en  las  passionals  s’hi  traslluheix  l’arti¬ 
fici  y  bon  xich  d’afectació.  Evidentment  en 
Zacconi  no  sent  el  personatje,  lo  qual  me 
confirma  en  la  opinió  de  que  aquest  actor 
no’s  trobagens  bé  en  quadros  convencionals. 

Per  aixó  fa  una  creació  del  seu  paper  en 

II  pane  altrui ,  aquell  drama  d’en  Tourgue- 
neff  quin  protagonista  es  en  el  fons  un  tipo 
verament  humà,  a  pesar  de  la  factura  melo¬ 
dramàtica  de  l’obra. 

Y  per  aixó  en  Otello ,  el  gran  drama  tràgich 
de  Shakespeare,  en  Zacconi  s’entrega  per 
complert.  En  Zacconi — se  veu  en  infinitat  de 
detalls — ha  estudiat  l’obra  y’l  tipo  ab  un  ca- 
rinvo  y  un  cuydado  exquisits.  Sempre  està 


en  situació,  sempre  veyém  en  ell  al  moro 
de  cor  senzill  y  passions  violentas,  al  home- 
nen  etern,  joguina  de  las  miserias  de  la  vida 
y  de  la  maldat  humana.  Peró  fa  quelcom 
més  que  detallar  el  personatje:  sab  identi- 
ficarshi,  y  en  las  escenas  culminants  del 
tercer,  del  quart  y  de]  quint  actes  ja  no  es 
l’actor  qu’estudia  sinó  l’artista  que  sent,  que 
sent  profondament;  y’is  seus  crits,  els  seus 
gestos,  els  seus  raptes  de  passió  y  de  rabia, 
de  rencor  y  de  tendresa,  de  crudeltat  y  de 
compassió,  de  feresa  y  de  desespero,  tot  li 
surt  de  l’ànima,  tot  li  surt  espontani.  Y  l’ar¬ 
tista  s’eleva  a  las  regions  de  lo  sublim,  que 
tan  pochs  actors  han  pogut  assolir. 

El  públich,  qu’en  días  anteriors  s’havía 
mostrat  un  xich  fret,  va  entregarse,  tribu- 
tantli  una  ovació  d’aquellas  qu’avuy  ne  ve 
yém  pocas.  Ja  era  hora.  Perque  en  veritat 
dech  dir  que  comensava  a  desconfiar  d’aquest 
públich  barceloní  que,  segons  diuhen,  es 
tan  aficionat  al  art  escénich.  Aun  hay  païria , 
Veremundo.  Val  més  aixís. 

De  Els  Espectres  y  la  interpretació  que 
dona  en  Zacconi  a  la  gran  tragèdia  d’Ibsen, 
ja  n’he  parlat  ab  detenció  en  aquestas  matei¬ 
xas  planas.  Aquesta  vegada  no  ha  surtit  tan 
ajustada  com  l’any  passat.  La  que  feya  de 
senyora  Alving  y’l  que  feya  d’Engstrand  no 
estàn  de  bon  tros  a  l’altura  dels  seus  papers. 
Fins  la  presentació  escénica’m  va  semblar 
molt  descuydada,  lo  qual  es  gravíssim  en 
dramas  com  aquest  en  que’l  medi  ambient 
té  gran  importància  pera’l  degut  efecte  de 
conjunt. 

D’en  Zacconi  diré  qu’en  els  dos  primers 
actes  me  semblà  que’l  desitj  de  detallar  el 
cas  patológich  li  feya  exteriorisar  massa  la 
malaltia,  en  perjudici  del  drama  intern  que’l 
rosega,  lo  que  dona  lloch  a  que’s  discuteixi 
la  major  0  menor  verosimilitut  de  determi¬ 
nats  recursos  qu’emplea.  En  cambi,  en  el 
tercer  acte  va  estar  inmens  de  veritat,  de 
sentiment  y  d’expressió.  El  mellor  elogi  que 
puch  fer  d’ell  es  dir  que  com  a  actor  està  a  la 
mateixa  altura  de  la  situació  tràgica,  una  de 
las  més  intensas  que  may  s’hagin  dut  al 
teatre. 

Diumenge  va  repetir  Otello ,  y  dilluns,  per 
primera  vegada  aquest  any,  Anime  solitarie , 
d’en  Hauptmann,  obra  en  la  que  no  sols  se 
lluhí  en  Zacconi,  sinó  tots  els  que  hi  prenen 
part,  distingintse  la  senyora  I.  Cristina,  com 
en  Otello  ’s  distingeix  en  Bagni  fent  de 
Yago. 

HERETJÍAS 

La  Família:  El  seu  present. 

En  l'a  organisació  actual  de  la  societat,  viu¬ 
re  es  defensarse.  Batejém  ab  els  noms  de 
«amichs»,  «parents»,  etc.,  etc.,  altras  tantas 
categorías  de  companys  de  causa.  Quan  dihém 
«enemich»  parlém  sempre  ab  lamentable 
propietat.  Constituhím  agrupacions,  es  a  dir, 
unitats  tàcticas ,  més  0  menys  nutridas,  una 
de  las  quals  es  la  Familia. 

Per’arribar  al  seu  estat  present,  ha  tingut 
de  passar  aquesta  institució  fonamental  per 
innombrables  vicissituts  desde  que  sorgí  de 
la  rassa  que’s  fraccionà  en  grupos,  com  si  en 
la  marxa  envers  el  progrés  fos  més  conve¬ 
nient  avensar  per  companyías  que  per  bata¬ 
llons. 

Lo  passat,  com  lo  present,  ha  tingut  sa 
rahó  d’existir;  tot,  fins  nostre  infantil  orgull 
al  créurens  tan  y  tan  lluny  de  nostre  origen 
miserable...  Aquest  orgull,  si  no  altra  cosa, 
es  una  proba  de  nostre  afany  d’ésser,  afany 
nobilissim  quan  es  sincer,  perque’ns  obliga 
a  fernos.  «Grattez  le  Russe ,  vous  trouverez  le 
Tartare »:  gratéu  l’home  modern  y  trobaréu 
el  salvatje;  el  salvatje,  avuy  com  sempre, 
ignorant  de  si  mateix,  que’s  disfressa  de  mil 
maneras  pera  mellor  dissimular.  (Vegis  el 
virolat  mostruari  d’humanas  extravagancias 
de  la  Sanch,  del  Diner  y  fins  de  la  Inteligen- 
cia.) 

Es  considerada  la  Familia  com  un  pas  de 
gegant  en  el  camí  de  la  civilisació.  Ella  ha 
desenrotllat  els  nobles  sentiments  del  sér 
humà,  ha  promogut  hàbits  en  ell  de  trevall 
regenerador,  destruhint  la  seva  ingénita  pe¬ 
resa  enervadora.  En  aquest  concepte  devém 
molt  a  la  Familia.  Però  hem  portat,  tal  volta, 
massa  enllà  ’l  nostre  agrahiment  al  creure 
que’ws  devém  a  n’ella.  En  nom  de  la  Familia 
executém  una  pila  d’actes  de  qual  inmorali- 
tat  no’ns  adoném.  El  comerciant  s’agota 
trevallant  nit  y  dia  per’acaparar  diners,  aixó 
es,  municions  pera  la  defensa  dels  seus ,  sa¬ 
crificant  a  n’aquesta  tasca  devoradora  mala¬ 
guanyats  instants  de  Vida  que  passan  pera  no 
tornar.  Acota  l’advocat  articles  de  la  lley  ab 
càlculs  aritmétichs,  y  ofegan  la  veu  de  sa  con- 
ciencia  ’l  dernier  cri  de  la  moda,  els  reclams 
d’una  première  sorollosa  o’l  burgit  estrepitós 


d’una  nit  de  Reys...  El  metje  s’estalvia  tot 
lo  que  pot,  sovint  més  de  lo  que  deu,  pera 
no  prodigar  als  altres  lo  que  destina  als  de 
casa ,  y  sol  cobrar  per  endevant  atent  a  asse- 
gurarse’l  resultat  pecuniari,  ja  que  no  sem¬ 
pre  pot  garantir  la  eficacia  dels  seus  serveys. 
Treu  de  qui  pot,  rich  0  pobre,  sostenint  aixis 
el  decoro  professional  y  vanitats  adjacents, 
alimentats  un  y  altras,  freqüentment,  ab  su- 
hors  y  líàgrimas  de  miserables... 

L’apotecari  (botiguer  titular)  compon  las 
medecinas  ab  un  ull  a  la  recepta  y  l’altre  al 
calaix,  afinant  el  seu  granatari,  segons  els 
cassos,  ab  llistas  de  clients  bons  pagadors  o 
de  clients  morosos. 

El  mestre  escursa’l  temps  y  allarga  las 
llissons;  acarona  0  renya,  castiga  o  tranzi- 
geix  segons  la  importància  de  las  mesadas. 

L’artista  veu  y  fa  lo  que’l  públich  vol  que 
vegi  o  fassi:  es  l’industrial  de  la  paraula,  de 
la  nota,  del  color  y  de  la  linia.  Literat,  se 
constitüheix  en  tornàveu  servil  de  la  gran 
Muda.  Pintor,  se  posa  vidres  graduats  pera 
veurehicom  veuhen  els  quecompran.  Músich, 
cega  impiament  son  geni,  pera  cantar  a  gust 
del  aucellayre.  Esculptor,  deshonra  marbres 
pera  ornar  salons.  Arquitecte,  empresonason 
talent  en  gabia  d’or. 

Tenim  a  glòria  ésser  bons  pares  y  bons 
fills,  victimas  propiciatorias  anant  al  sacrifi¬ 
ci  coronadas  de  flors  y  ab  el  somrís  als  11a- 
bis.  Si  sentim  impulsos  altruístas,  els  amidém 
avans  de  portarlos  a  la  pràctica  ab  la  mida 
de  las  conveniencias  de  la  nostra  familia,  y 
els  matém  en  flor  sense  remordiment  en 
quant  considerém  que  podrian  perjudicar  als 
nostres.  «Si  no  fos  la  familia!»  exclamém 
com  exclama  l’esclau:  «Si  no  fos  la  cadena, 
cóm  fugiría  de  la  presó  y  correria  a  respirar 
l’ayre  lliure  y  a  deslliurar  als  oprimits!» 

Admirable  organisació  la  de  la  Familial  El 
pare  governa  (ab  majúsculas  0  minúsculas), 
educa  ’ls  fills  y...  la  ignorància  aumenta  y  la 
dolenteria  no  disminuheix.  Més  necessitat 
d’apendre  que  capàs  d’ensenyar,  es  espill  en¬ 
telat  ahont  se  miran  els  fills  atotas  horas  sen¬ 
se  veures  may.  En  us  llegitim  del  seu  dret,  el 
pare  mana,  mana  a  tort  y  a  través  y...’ls  fills 
fan  aprenentatje  de  passivitat  servil  que’ls 
disposa  atolerar  un  altre  díajous  més  estrets, 
aixalantlos  pera  quan  toca  l’hora  de  volar.  El 
pare  trassa  a  priori'\  camí  a  n’els  fills,  els  im- 

posa  la  professió  ab  que’s  guanyaran  la  vida 
sense  consultar  las  sevas  naturals  tenden- 
cias,  fent  cas  omis  de  las  sevas  vocacions, 
oposantshi,  a  voltas,  ab  cega  y  criminal  obs¬ 
tinació;  els  empelta  de  comerciant,  de  mili¬ 
tar,  d'agricultor,  et  sic  de  coeleris ,  fomentant 
la  producció  de  fruyta  humana  fàcilment  as¬ 
sequible  al  puagó  y  al  corch. 

La  mare  jau  en  son  llit  d’impotencia,  ab  el 
cap  apoyat  en  tou  coixi  d’atàvica  feblesa. 
Ella,  la  pobra  malalta,  té  la  missió  de  criar 
als  fills,  cuvdarlos,  assistirlos.  cQui  millor 
qu’ella  podria  desempenyarB?  Ella  vetlla  per 
la  seva  salut,  se’ls  menja  a  petons,  els  rodeja, 
— pobrets! — de  mil  cuydados  y...  la  rassa  no 
mellora,  y  cada  nou  Munyon  qu’aixeca’l  dit 
troba,  prompte  y  sens  esfors,  nombrosissima 
parròquia.  Victima  de  la  educació  deficient  y 
xorca  que  reb  en  general  la  dona,  desconeix 
la  mare’ls  preceptes  més  rudimentaris  de  la 
higiene.  La  cuyna,  qu’hauria  d’ésser  una  me¬ 
na  de  laboratori  sabiament  dirigit,  es,  al 
contrari,  l’anti-cambra  de  la  farmacia.  Sol 
estar  la^mare  en  complerta  oposició  ab  la  na¬ 
turalesa,  mirant  com  enemichs  al  sol  y  al  av- 
re.  Vesteix  als  fills  com  vestia  en  sa  infante¬ 
sa  las  pintadas’ ninas,engalanantlos  ab  flochs 
y  torturantlos  ab  apreturas  pera  donarse  gust 
y  fer  denteta  a  las  amigas-  Que  no  li  toquin 
las  fillas,  aixó  no:  ella  las  pujarà  com  Deu 
mana,  iniciantlas  de  pas  en  els  secrets  del 
flirt  y’is  artificis  de  la  chasse  à  l'homme. 

La  mare  es,  en  un  altre  sentit,  el  contrapès 
del  pare.  Conseqüent  partidaria  de  «fer  els 
ulls  grossos)),  contrasta  ab  sos  prechs  lasre- 
prensions  d’aquell,  atenuant,  si  arriba’l  cas, 
càstichs  ab  caricias,  aixugant  llàgrimas  ab 
lleminaduras.  Ella^osa  contínuament  de  pro¬ 
tectora  dels  menuts,  contenta  emperò  de  que’l 
pare  sostingui’l  seu  paper  de  barba. 

^Qué  esdevindràn  els  fills  criats  en  aquest 
ambient  saturat  de  desacerts?  Esdevindràn 
els  pares  y  mares  de  demà... 

De  la  llar  ne  dihém  «el  santuari  de  la  Fa¬ 
mília». 

La  metàfora  es,  ha  sigut  y  serà  (menties 
duri)  foch-follet  d’ignocencia  intelectual.  La 
metàfora  es  el  llenguatje  de  qui  no  sab  par¬ 
lar.  Si  creguéssim  en  la  existència  del  mal, 
diriam  que  la  metàfora  ’ns  ha  perjudicat,  en 
totas  épocas,  enormement.  Ella  ha  posat  en¬ 
ganyosos  vidres  de  colors  en  las  oberturas 


dels  nostres  sentits,  falsejant  las  visions  del 
intelecte  que’s  creu  pensar  (amidar)  y  fanta- 
sieja  no  més. 

;Qui  s’atreviria  a  posar,  en  mitjd  el  torrent 
de  metàforas  sonoras  qu'ha  inspirat  la  F’ami- 
lia,  el  digne  d’una  expressió  cruament  justa 
sens  excitar  la  general  indignació? 

«No  toquéu  la  Familia,  perque  s'enfonzaria 
l’edifici  social»,  se  clama  a  totas  horas. 

En  nostres  temps  d’enlluhernador  progrés, 
l’arquitectura  social  no  pot  prescindir  dels 
fonaments  a  l’amiga,  no  pol  construhir  a  flor 
de  terra:  ha  d’obrir  el  sol  y  enterrarhi  suhor, 
forsas...  Vida.  Las  construccions  modernas, 
tot  y  essent  hermosas  y  superbas,  tenen  en- 
cara’ls  peus  en  l’ombra.  Els  nostres  descen¬ 
dents  construhiràn  piràmides  invertidas,  de 
base  extensissima,  mirant  al  cel,  sostingudas 
per  un  punt,  un  sol,  en  terra,  y  equilibradas 
per  una  forsa  inconeguda  avuy.- 

Salvador  Albert. 


CONCERTS  SECHI ARI- CASELLA 

Ab  motiu,  l  any  passat,  de  la  vinguda  a 
Barcelona  de  la  cèlebre  orquesta  Lamoureux 
de  París,  nostre  públich  s’enterà,  ab  tanta 
admiració  com  sorpresa,  de  que’l  primer 
violí  de  la  esmentada  orquesta,  en  Sechiari, 
era  un  concertista  de  primer  ordre:  las  mara- 
vellas  realisadas  en  el  Concert  de  Max  Bruch 
pel  jove  violinista  ho  demostraren  d’una 
manera  complerta. 

Las  ovacions  del  públich  (tan  expansiu 
sempre  ab  els  que  s’ho  mereixen  y  devega- 
das  fins  ab  els  que  no  s’ho  mereixen)  feren 
creure  a  n’en  Sechiari  que  a  Barcelona  se’l 
apreciava  degudament  y  que’l  seu  meritis- 
sim  trevall  rebria  en  tota  ocasió  qu’ell  se 
presentés  el  premi  (honra  v  profit)  correspo¬ 
nent  a  sas indisputablesicondicions  d’artista. 

Y  efectivament:  en  el  mateix  teatre  que  no 
fa  massa  dias  un  públich  fanatisat  per  la 
eterna  sirena  dels  barcelonins,  el  tenor, 
prenia  per  assalt  ab  el  més  gran  entusiasme, 
ha  tocat  en  Sechiari  (ab  el  concurs  del 
encara  més  jove  pianista  Alfred  Casella)  y’l 
públich,  sobre  tot  en  el  primer  concert,  ha 
respost...  quedantse  a  casa,  si  bé  devém 
afegir  en  honor  de  la  veritat,  que  la  petita 
part  de  públich  qu’assistí  als  concerts  no  fou 
avara  d’aplaudiments  y  d’ovacions. 

Y  no  obstant,  en  Sechiari  es  un  artista  de 
debó:  de  son  violí  n’arrenca  sons  de  dolcesa 
infinida;  sa  execució  es  admirable,  tot  y 
agradantnos  més  encara  sa  pulcra  y  sentida 
dicció:  diu  las  frases  ab  claretat  y  puresa 
extr aordinarias,  arribantnos  a  produhir  (per 

exemple  en  la  Sonata  en  fa  major  de  Beetbo- 
ven),  una  de  las  més  fondas  emocions  artís- 
ticas  qu’hem  experimentat. 

Son  company,  el  jove  Alfred  Casella,  es  un 
pianista  en  estat  encara  de  formació,  peró  d’un 
pervindre  segur,  sobre  tot  si  té  present  que 
un  ver  artista  deu  sempre  preocuparse  en  pri¬ 
mer  terme  de  dir,  en  segón  terme  d 'executar. 

En  el  primer  concert  que,  com  hem  dit 
avans,  la  concurrència  fou  escassíssima,  posà 
en  Sechiari  en  evidencia  sas  facultats,  inter¬ 
pretant  la  Sonata  en  re  de  Saint-Sàens,  en 
qual  allegro  molto  quedà  ben  patentisada  sa 
maravellosa  execució,  aixis  com  en  Yadagio 
del  Concert  en  la  major  de  Mozart,  demos¬ 
trà  son  bon  gust  y  sentiment  artistich. 

En  Casella  fou  molt  aplaudit  en  el  Preludi , 
Choral  y  Fuga  de  César  Franck,  en  quinas 
composicions  revelà  qu’era,  ensemps  que  un 
executant  de  forsa,  un  pianista  seriós,  sense 
pose ,  que  no  feya  ostentació  de  las  dificultats 
vensudas,  sinó  que  més  aviat  tractava  de  dis- 
simularlas.  ' 

En  el  segón  concert  cridà  extraordinària¬ 
ment  l’atenció  del  auditori  (ja  més  nombrós 
qu'en  el  primer)  la  colossal  Sonata  en  fa  ma¬ 
jor  de  Beethoven,  obra  maravellosa  que  té  la 
puresa  y  la  frescor  del  art  clàssich  alhora  que 
l’encís  poétich  y  sentimental  del  romàntich, 
y  quals  temps  (en  particular  l 'allegro  y  Vada- 
gio  molto  expressivo)  foren,  en  nostre  concep¬ 
te,  la  mellor  revelaciódel  talent  artistich  d’en 
Sechiari  y  d’en  Casella.  El  primer  vencé 
també  las  grans  dificultats  d’execució  de  la 
Balada  de  Moszkowski,  de  la  gran  Chacona 
de  Bach,  obra  de  proba  pera  tot  violinista,  y 
de  la  Polonesa  en  la  de  Wieniawski,  compo¬ 
sició  d’escàs  valor  artistich.  En  Casella  inter 
pretà  VIdili  d’en  Chabrier,que  per  cert  no  té 
d’idili  més  que’l  nom;  la  dificilissima  Sonata 
en  la  de  Scarlatti;  las  poéticas  obras  de 
Schumann  A  la  nit  y  Novelette  (núm.  1 ), 
obras  en  las  que’ns  agradà  molt  el  pianista, 
sobre  tot  en  la  darrera,  quals  dos  temas  tan 
diferents  digué  ab  expressió  y  justesa.  Peró 
al  executar,  fora  de  programa,  la  Mort 
d'Isolda  de  Wagner,  si  en  Casella  hagués  to¬ 
cat  devant  d’un  públich  menys  benèvol, 
hauria  tingut  un  desengany,  puig  lo  que  va 
tocar  no  era  la  Mort  d'Isolda ,  sinó  una  cari¬ 
catura  de  la  mateixa. 

De  totas  maneras,  sessions  com  las  ofertas 
als  filarmónichs  de  Barcelona  per  en  Sechia¬ 
ri  y  en  Casella,  queda 
ràn  en  la  memòria  dels 
bons  aficionats  de  nos¬ 
tra  terra,  que  sempre 
ens  planyerém  de  que’l 
públich  no  hagi  pre¬ 
miat  ab  sa  a'ssistencia’l 
trevall  artistich  d’  en 
Sechiari  y  d’en  Casella. 


NOTAS  BIBLIOGRÀFICAS 

Es  sempre  agradosa  la  tasca  de  donar 
compte  dels  llibres  rebuts,  quan  aquests  son 
de  la  importància  de  la  novela  César , 
obra  escrita  en  francès  per  nostre  distingit 
amich  en  Nonce  Casanova.  César ,  avans  de 
tot  y  per  sobre  de  tot,  es  una  obra  d’art; 
l’autor,  com  tots  els  qu’estàn  dotats  d’un 
temperament  artistich  de  debò,  no  es  dels 
que  van  a  cercar  fora  del  art  elements  ex- 
tranys  qu’hagin  d’animarlo  y  reforsarlo.  En 
Nonce  Casanova,  com  ja’ns  ho  ha  demos¬ 
trat  en  las  obras  anteriors  qu’ha  tingut  la 
galantería  d’enviarnos,  es  dels  que  creuhen 
que  l’art  té  finalitat  pròpia,  que  una  obra 
artística  es  bella  en  sí  mateixa,  no  devent  te¬ 
nir  altre  objecte  que’i  de  produhir  una  inten¬ 
sa  emoció  estètica. 

En  Casanova  assoleix  el  seu  fi:  la  novela 
César ,  digna  pariona  per  son  assumpto  de 
Messaline ,  té’ls  seus  defectes  com  els  té  tota 
obra  humana,  peró  té  qualitats  que  ningú 
podrà  negarli . 

El  césar  Caligula  es  l’héroe  de  la  novela. 
L’autor  francès,  després  d’havernos  descrit 
el  monstre-femella  del  imperi  romà,  Messa 
lina,  dominada  sempre  per  la  luxuria  y  pel 
crim,  ha  volgut  presentarnos  el  monstre- 
mascle,  més  ben  dit,  un  dels  monstres- mas¬ 
cles,  ver  esguerro  de  la  naturalesa,  més 
odiós  y  repugnant  encara  que  la  esposa  del 
césar  Claudi.  Caligula  es  un  resúm  de  tots 
els  defectes  y  vicis  humans:  cobart,  vil,  san¬ 
guinari,  imbècil,  lleig,  ridículament  pre¬ 
sumptuós,  sa  historia  es  un  teixit  de  maldats 
interminable.  Els  desitjós  de  Caligula  ixen 
de  la  esfera  dels  desitjós  humans,  esdevenint 
quimeras.  La  seva  megalomania  pren  pro¬ 
porcions  épicas.  Creyentse  superior  als  mor¬ 
tals  y  a  las  mateixas  divinitats,  intenta  en- 
mullerarse  ab  la  lluna  y  desitja  un  sol  cap  a 
son  poble  pera  poderlo  segar  d’una  vegada. 

En  Casanova  ha  estat  afortunadissim  al 
crear  el  medi  ambient  de  l’acció.  L’época 
apareix  en  son  llibre  molt  ben  estudiada,  y 
en  aquest  sentit  res  se  li  ha  d’objectar.  Roma 
sorgeix  en  César  com  sorgi  en  Messaline ,  ab 
tot  son  ver  caràcter  de  la  decadència,  qual 
sagell  es  el  servilisme  v  la  temensa  en  els 
estaments  aristocràtichs  y  en  el  poble,  y’l 
despotisme  en  l’emperador.  Es  l’época  en 
que  las  virtuts  cívicas  s’han  perdut — obra  de 
César  y  d’August  —  y’l  món  xifra  sa  felicitat 
en  la  felicitat  personal  del  tirà  que’l  governa. 
El  cor  d’aquesta  Roma  batega  en  el  llibre 
d’en  Casanova,  ab  sos  batechs  que  no’s  po¬ 
den  confondre  ab  els  de  cap  altre  poble. 

Com  a  novela,  César  no’ns  plau  tant.  La 
acció  no  interessa  gayre,  v  en  certs  moments 
— y  no  ho  dihém  pera  molestar  al  autor — - 
pren  l’aspecte  d’  argument  d’  òpera  de  gran 
aparat.  El  final,  sobre  tot,  no’ns  convens.  En 
cambi,  alguns  de  sos  capítuls  ( Astérie ,  La 

lune,  Le  reveil  de  César),  considerats  com  a 
quadros  isolats,  son  bellissims:  el  poeta  hi 
predomina  sobre’l  novelista,  podenthi  en 
Casanova  desplegar  tota  sa  potenta  fantasia 
que'ls  hi  dona  vida  mercès  a  sa  prosa  plena 
de  color  y  moviment. 

L’obra  es  digna  d’ésser  llegida,  y  sense 
que  la  trobém  tan  arrodonida  com  Messaline , 
no  fa  cap  tort  al  bon  nom  de  que  disfruta  en 
Nonce  Casanova  en  las  lletras  francesas. 


Ademés  hem  rebut  altres  dos  llibres:  So- 
netos ,  d’en  Carlos  Ossorio  y  Gallardo,  y 
D' aquí  i  d'allà,  d’en  Santiago  Rusinol. 

Els  sonets  de  l’üssorio  tenen  las  qualitats 
exteriors  que  demana  tan  dificil  y  culta  for¬ 
ma  literaria,  no  mancàntloshi  tampoch  sen¬ 
timent.  Vegis  un  exemple: 

Yo  para  ti  ambiciono,  hermosa  mía, 
en  vez  de  mis  palabras  delirantes, 
poderte  dar  un  trono  de  diamantes 
fundidos  por  el  sol  del  mediodía; 
cuanto  puede  sonar  la  fantasia 
en  perfumes  y  joyas  fulgurantes; 
alfombras  de  zafiros  y  brillantes, 
el  morisco  pensil  de  Andalucía; 
noches  de  eterno  amor  voluptuosas; 
robar  al  mar  su  espléndido  tesoro 
par»  verterlo  en  tu  crugiente  falda, 
y  con  sus  aguas  verdes  y  abundosas 
hechas  cristales,  sobre  jaspe  y  oro 
erigir.te  un  palacio  de  esmeraldal 

Qui  escriu  sonets  com  aquest  es  un  bon 
versificador,  y  no  desmereix  com  a  poeta. 

D'aquí  i  d'allà  es  un  aplech  de  narracions 
y  quadrets  escullits  dels  llibres  anteriors 
d'en  Rusinol:  Anant  pel  món ,  Fulls  de  la 
vida ,  Oracions  y  El poblegris.  Ab  aquest  llibre 
comensa  la  casa  que  l’ha  editat,  (i  L’A  venç», 
la  publicació  d’una  edició  popular  d’obras 
catalanas  y  extrangeras. 

G.  Z. 


FONAMENTS  DE  MON 
MÈTODE  DE  CANT 

De  la  conferencia  llegida  en  ,l’ó  Asso¬ 
ciació  Wagneriana»,  la  vetlla  del  9  del 
corrent  (i). 


. Vaig  a  exposar 

els  fonaments  del  sistema  qu’he  adoptat 
enfront  de  la  escola  italiana  que  fins  avuy 
ha  privat  entre’ls  meus  paisans.  La  meva 
escola  no  es  més  que  la  fidel  reproducció  de 
la  del  meu  mestre  en  Julius  Hey,  el  mateix  a 
qui  encarregà  Ricart  Wagner  la  ensenyansa 


(1)  Ab  motiu  de  la  presentació  del  tenor  J.  Raven¬ 
tós,  deixeble  del  conferenciant 


dels  cantants  pera  l’estreno  de  la  Tetralogia, 
a  qui  després  encarregà  la  direcció  de  la 
escola  de  Bayreuth  y  que  actualment  des- 
empenya  la  càtedra  de  cant  a  Berlin. 

Una  sumaria  exposició  dels  principis  del 
seu  mètode  podrà  donar  idea  clara  de  lo  que 
constituheix  els  fonaments  d’aquesta  nova 
escola. 

El  llenguatje’s  converteix  en  cant,  quan 
la  paraula  parlada  experimenta  una  amplia¬ 
ció  sonora,  conseguint  al  mateix  temps,  ab 
ajuda  dels  medis  melódichs,  ritmichs,  di- 
nàmichs  y  modulatoris  una  expressió  supe¬ 
rior. 

El  cant  extén  la  paraula  allargant  las  vo¬ 
cals  de  las  silabas  segons  el  sentit  d’ella. 
Aquesta  dilatació  de  la  sílaba  ve  determinada 
per  l’accent  de  la  paraula  El  ritme  llavors 
cuyda  deque  las  silabas  concordin  ab  l  accent 
del  idioma,  formant  ab  llur  retorn  regular 
períodes,  els  quins  tenen  una  correlació  natu¬ 
ral  ab  l’accent  de  las  paraulas.  D’aixó  s’ori¬ 
gina  la  declamació  cantada  que’ns  mostra  la 
organisació  íntima  y  especial  del  ritme  del 
llenguatje. 

Els  medis  materials  d’expressió  tant  pel 
llenguatje  com  pel  cant  son  en  el  fons  els 
mateixos:  sols  son  diferents  els  medis  d’ex¬ 
pressió  nascuts  de  la  unió  d’aquests.  La  pa¬ 
raula  cantada  obté  un  efecte  molt  més  gran 
quan  resta  fidel  a  las  lleys  primitivas  del 
llenguatje.  Si  manca  aquesta  homogenitat, 
el  concepte  de  la  paraula  pert  la  seva  expres¬ 
sió  y’s  converteix  en  un  producte  sonor  sen¬ 
sual,  que  serveix  tot  lo  més  pera  donar  à  la 
música  un  text  sense  valor. 

Si  dins  dels  dominis  d’expressió  del  llen¬ 
guatje  y  del  cant,  observém  la  gradació  de 
son  desenrotllo  genitíu,  ne  deduhirém  la  se¬ 
güent  classificació  com  el  punt  de  partida 
comú  a  abdós  dominis: 

a)  Sensació  sonora  (que  pot  consistir  en 
el  só  d’una  vocal  0  d’un  soroll  inarticulat). 

b)  La  paraula,  formada  d’aquests  dos 
elements. 

c)  Tranformació  de  la  paraula  en  cant. 

Aixó  ultim  se  logra  per  medi  de  la  dilata¬ 
ció  racional  de  la  vocal  a  la  que  s’hi  uneix 
el  soroll  inarticulat,  mentres  una  part  creix 
fins  a  formar  só,  y’s  presenta  entre’l  soroll 
y  la  vocal  la  consonant  com  a  medi  natural 
pera  formar  la  continuitat  de  la  oració.  La 
sensació  vocal  sonora  (considerada  com  à  só 
natural  del  individuu)  passa  per  una  serie  de 
fases  de  desenrotllo  fins  arribar  a  un  estat 
que  serveix  de  medi  refinat  d’expressió  pera’l 
cant,  (só  natural,  normal  e  ideal).  L’entu 
siasme  sensual  que  senten  els  italians  pel  só, 
es  a  dir,  el  bel  canto ,  té’l  mateix  origen  que  la 
lley  de  la  declamació  cantada  establerta  per 
Gluck  y  desenrotllada  a  son  grau  més  alt 
per  Wagner,  es  a  dir,  la  lley  de  la  sensació 
sonora  Mes  el  camí  qu’han  pres  els  italians 
es  complertament  diferent,  perseguint  un  fi 

ben  oposat.  El  cant  italià  resta,  donchs  tan 
sols  una  sensació  vocal,  puig  concedeix  un 
Iloch  molt  secundari  al  contingut  de  las  pa- 
raulas  y  no’s  preocupa  (al  menys  en  gran 
part)  de  las  exigencias  del  drama  musical. 
Per’aquell  la  melodia,  l’acció  y'l  text  poò- 
tich  son  sols  gala  de  la  virtuositat  del  cant, 
y  consideran  las  consonants  no  sols  com  un 
destorb  pera  la  cantinela ,  sinó  qu’encara  van 
més  enllà,  y  quan  els  hi  convé  cambian  las 
vocals  que  no’ls  hi  semblan  prou  sonoras, 
per  altres  que  fisiológicament  els  hi  resultan 
més  plenas  y  més  apropiadas  pera  fer  un 
efecte  purament  instrumental  y  aixís  assegu¬ 
rar  la  no  interrupció  de  la  linia  melòdica. 
La  particularitat  característica  de  las  vocals 
la  subjectan  a  una  vocalisació  que  té  per  sol 
fi  un  só  bonich  y  sensual,  mentres  que  la 
manifestació  dels  efectes  psicológiehs  es 
conseguida  sols  ab  la  modificació  del  timbre, 
ab  la  execució  fogosa,  per  medi  d’una  mí¬ 
mica  purament  exterior  y  superficial  y  mol- 
tas  vegadas  fins  ab  exclamacions  naturals 
com  sospirs,  plors,  riallas,  etc. 

La  escola  antiga  italiana  sens  dubte  ense¬ 
nyava  un  estil  noble  y  distingit,  d’execució 
dramàtica,  mes  la  escola  actual  traspassa’ls 
límits  estétichs. 

El  verdader  estil  de  cant  deu,  donchs,  unir 
la  matèria  v  substància  de  las  paraulas,  des- 
enrotllarlas  fins  al  grau  més  perfecte  y  desde 
aquest  seguir  per  un  camí  natural  fins  arri¬ 
bar  a  la  frase  cantada,  cercant  ab  ajuda  del 
tó  ideal  una  expressió  superior  del  poema, 
convertintse  llavors  la  paraula  per  si  mateixa 
en  cant  hermós  y  ple  de  vida. 

Es  necessari,  donchs,  considerar  las  par¬ 
ticularitats  del  llenguatje  com  l’arrel  d  hont 
ixen  en  tota  unitat  la  paraula  y’l  só  fins  arri¬ 
bar  al  assoliment  del  só  ideal. 

Avuy  dia  encara’ls  italians  segueixen  el 
camí  oposat  per  complert.  Primer  se  pre- 
ocupan  sols  de  que  la  veu  sigui  bonica,  y  més 
tart  prenen  las  paraulas  com  una  cosa  secun¬ 
daria.  Si’l  resultat  fos  el  mateix,  llavors  se¬ 
ria  indiferent  el  camí  seguit,  peró  com  que’ls 
fins  son  ben  diferents,  es  necessari  coneixe 
ben  bé’ls  camins  pera  saber  ahónt  bifurcan 
y  pendre  la  direcció  que’ns  ajudi  a  adquirir 
l’estil  propi,  no  sols  pera’l  desenrotllo  del 
drama  musical  modern,  sinó  també  pera 
tota  classe  d’obras. 

Pels  italians  la  vocal  A  es  la  que  conté  tota 
la  bellesa  sonora  de  la  veu  humana  y  l’úni¬ 
ca  acceptada  pera’l  desenrotllo  técnich  del 
orgue  de  la  veu. 

Segons  els  principis  exposats,  la  veritable 
escola  deu  comensar  baix  altres  fonaments. 
Aquesta  escola  tindrà,  donchs,  la  particula¬ 
ritat  y’l  poder  de  fixar  la  expressió  de  cada 
vocal  per  sí  sola  dintre  del  domini  total  de 
las  vocals,  puig  pera  la  declamació  totas  te¬ 
nen  igual  importància  e  igual  significació. 

També  es  importantissim  y  del  tot  decisiu 


pera  la  formació  de  la  veu,  coneixe  la  cor¬ 
respondència  de  cada  vocal  entre’ls  registres 
de  la  veu  y  las  sevas  qualitats  fisiológicas. 
Las  ciencias  modernas  han  causat  grans 
transformacions  en  la  fisiologia  de  la  veu  y 
els  mètodes  usuals;  especialment  els  motllos 
de  las  pretesas  tradicions  italianas,  han  sigut 
conmoguts  en  sos  fonaments.  La  teoria  de  las 
vocals  de  Helmoltz  sola,  obra  un  camp  d’ex¬ 
ploració  a  tot  mestre  de  cant  que  vulgui 
avensar  en  el  seu  art. 

Els  entrebanchs  que’s  presentan  en  la  neu¬ 
tra  li sació  de  las  dugas  classes  de  vocals  (cla ras 
y  foscas),  que  fins  ara  han  sigut  consideradas 
com  una  exigencia  ilusoria  y  ensemps  el 
desesper  de  tot  cantant  al  trobar  que  una  u  o 
ü  o  be  ò  li  surt  malmesa,  fosca  y  del  tot  in¬ 
servible,  han  quedat  vensuts. 

Es  veritat  que  l’idioma  italià  no  posse- 
heix  aquests  sons  tan  dificils,  puig  las  vocals 
intermitjas  li  son  desconegudas,  v  la  u  se 
troba  pocas  vegadas.  Mes  aixó  sol  ens  de¬ 
mostra  que  la  escola  italiana  es  insuficient 
per’aplicarla  a  tots  els  altres  idiomas  y  que 
la  llengua  alemanya  (com  també  la  catalana) 
a  causa  de  la  riquesa  y  varietat  en  el  poder 
d’expressió  de  las  sevas  vocals,  exigeix  un 
cuydado  especial. 

La  escola  de  cant  moderna  deu  seguir, 
donchs,  el  camí  següent: 

i  .er  La  neutralisació  complerta  de  totas 
las  vocals  v  diptongs  de  la  llengua  en  que’s 
canta,  perque  per  medi  d’ella  s’alleugera  mol- 
tissim  la  dificultat  de  igualar  els  diferents 
registres,  y  aixis  els  sons  que  limitan  a’n 
aquests  adquiriràn  més  resistència  y  una 
molt  més  gran  ampliació  sonora  (aquesta 
neutralisació  de  las  vocals  es  desconeguda 
per  la  escola  italiana  que  considera  la  vocal 
A  com  única  necessària  pera  la  formació  de 
la  veu.  Per’xó  se  sent  tan  sovint  en  las  can¬ 
tants  de.  la  escola  italiana  aquesta  desigual¬ 
tat  en  el  pas  del  registre  grave  de  pit). 

2.on  La  vocalisació  fosca  arriba  al  mateix 
grau  d’expressió  y  modulació  del  só  que  la 
clara,  y  ademés  es  de  gran  influencia  per’a- 
queixa,  puig  aumenta’l  só,  especialment  en 
la  A  neutralisada.  (La  escola  italiana  d’avuy 
tampoch  fa  us  d’aquesta  ventatja,  y  d’aqui 
la  causa  de  que  la  A  surti  incolora  y  blanca 
com  una  veu  infantil  en  la  corda  mitja,  y  no 
sigui  may  apta  pera’ls  accents  dramàtichs  de 
gran  expressió  y  vigor.) 

3. er  La  igualació  complerta  de  las  vocals 
dona  a  totas  ellas,  malgrat  llur  diferencia,’! 
mateix  volúm  de  veu,  obtenint  aixís  una  linia 
melòdica  de  timbre  igual,  y  per  lo  tant,  ins¬ 
trumental  (aixó  la  escola  italiana  ho  ha  cer¬ 
cat  sempre  ab  gran  interès;  mes  el  trevall 
vocal  fet  sol  parcialment,  dificulta  son  asso¬ 
liment  complert,  ab  tot  y  ser  tant  fàcil  pera’l 
cantant  italià  l’arribar  a  dominar  las  vocals.) 

4. rt  Per  medi  de  la  neutralisació  de  totas 
las  vocals,  se  fa  desaparefxe  la  incisió  qu’en 

la  linia  melòdica  produheixen  las  conso¬ 
nants. 

5-nt  També  ab  aquesta  neutralisació  el 
recitat  cantat  obtindrà  (per  medi  del  estudi 
de  las  consonants  fet  ab  conciencia  y  l’apro¬ 
piació  de  la  tècnica  de  llur  articulació),-  una 
inagotable  aumentacióde  medis  d’expressió 
com  no  posseheixen  pera  la  representació 
dramàtica  las  diversas  brancas  de  la  llengua 
llatina. 

Respecte  a  la  conservació  de  la  linia  me¬ 
lòdica ,  la  nostra  escola  y  la  italiana  van  apa- 
relladas,  y'l  cantant  modern  té  d’assi milarse 
las  lleys  deia  bellesa  del  cant  pera  filar  il 
luono  del  sistema  italià,  en  quant  avuy  h  gi 
sigut  conservat  pur  de  l’antiga  escola. 

6.é  Quan  el  cantant  ha  conseguit  lormar 
del  tot  la  A  qu’es  el  centre  dels  dos  dominis 
de  las  vocals,  y  aixis  consolidar  el  vocalisme 
total,  ja  té  tot  lo  qu’es  necessari  a  la  veu 
humana  pera  expressar  els  sentiments  de 
l’àniçna.  Llavors  el  deixeble  ha  arribat  al  ni¬ 
vell  hont  totas  las  escolas  convergeixen,  o 
sigui  al  domini  técnich  instrumental  de  la  veu. 

La  escola  italiana  parteix  de  las  mateixas 
lleys  fisiológicas,  peró  considera,  com  hem 
vist,  la  vocalisació  com  un  medi  pera  la  edu¬ 
cació  tècnica,  es  a  dir,  execució  de  tots  els 
exercicis  sobre  la  vocal  A,  y  aixó  ja  desde’l 
comensament  del  estudi,  mentres  que  la  es¬ 
cola  moderna’s  serveix  de  totas  las  vocals  y 
considera’l  só  vocal  absolut  com  relatiu  fins 
que  no  s’ha  conseguit  igualarlo  del  tot. 

Las  fioritures  son  empleadas  pels  italians 
tan  sols  pera  prcduhir  un  efecte  a’n  els 
oyents  y  pera  donalshi  goig  y  satisfacció  ab 
el  cant  mateix,  mes  nosaltres  hem  d’inter- 
pretarlas  sols  com  un  ornament  enginyós  y 
aplicarlas  lo  més  discretament  possible  de 
maneta  que  no  perjudiquin  al  pensament 
musical  fonamental  y  no  s’oposin  al  sentit 
general  de  l’obra. 

La  escola  moderna  també  deu  cuydar  molt 
del  portamenio ,  perque  aixó  té  pera’l  cantant 
modern  un  valor  especial.  La  tasca  està  en 
procurar  que’l  cant  dramàtich  (com  se  troba 
sovint  en  las  frases  amplas  de  Wagner,  qu’e- 
xigeixen  un  íraseig  lligat  y  potent),  se  des¬ 
enrotlli  en  una  linia  melòdica,  vestida  ab 
totas  las  finesas  ritmich-dinàmicas,  y  queia 
ondulació  d’aquesta  graciosa  linia  arribi  a 
produhir  un  efecte  instrumental.  Un  cop 
assolit  aixó,  haurà  obtingut  el  cantant  l’es¬ 
til  de  la  dicció  que  li  es  tan  necessària. 

Aquesta  dicció  enclou  tot  lo  que’l  porlamen- 
to  italià  exigeix  del  cantant,  com  també  per 
altra  part  el  tempo  rubalo  pren  tota  un’altra 
significació  pel  cantant  modern.  El  italians 
fan  el  tempo  rnbato  sols  ab  la  intenció  d’allar¬ 
gar  el  temps  y  desenrotllar  alashoras  tota  la 
potencia  de  la  veu;  trencan  (molts  cops  sense 
que  1  text  ho  demani)  la  linia  melòdica,  o  bé 
precipitan  el  compàs  exageradament  sense 
respectar  la  configuració  rítmica  y  melòdica 

de  l’obra,  o  acaban  la  frase  ab  un  diminuen- 
do  exagerat  encara  que  la  situació  no  ho  de¬ 
mani.  En  el  veritable  estil  de  dicció,  las  mo¬ 
dificacions  del  temps  naixen  directament  del 
contingut  poétich  y  de  la  accentuació  lògica 
de  las  paraulas. 

Finalment,  l’estudi  dels  Irinos  no  deu  ésser 
el  suprém  triomf  de  la  tècnica,  ni’l  punt  cul¬ 
minant  dels  coneixements  del  cantant,  sinó 
que  la  dicció  demana  que’l  tnno  surti  del 
sentit  del  text  y  del  mateix  sentiment. 
Aquest  trino  serà,  donchs.  una  intercala¬ 
ció  melòdica  dintre  de  la  linia  del  motiu,  o 
bé  servirà  com  objecte  final  d’una  frase,  mes 
sempre  dintre’l  sentit  de  l’obra.  Els  compo¬ 
sitors  no  l'han  empleat  sempre  en  aquest 
sentit,  peró  Wagner  els  emplea  ab  gran 
acert.  La  partitura  de  Els  Mestres  Cantors 
n’està  plena  d’exemples;  encantadors  tnnos  y 
fioritures  donan  a  la  part  de  David  una  con¬ 
figuració  altament  cantàbil.  Quin  efecte  més 
ben  trobat  també’l  de  Walther  quan  al  acabar 
son  cant  de  presentació  «en  propis  mots  y  en 
to  brillant»  endressa  al  gremi  rutinari  son 
cant  ple  de  frescor  y  alegria,  terminantlo  ab 
un  trino  clar  y  bri llantl  Y  quants  irinos  no 
trobém  també  en  el  tercer  acte  de  Siegfried , 
en  aquell  admirable  despertar  de  Brunhilda! 

Mes,  apart  de  tot  lo  que  porto  exposat,  y 
que  com  s’haurà  vist  fa  referenciaa  la  tècnica 
del  cant,  l’estudi  d’aquest  no  deuria  estribar 
en  educar  la  veu  pera  un  art  que  sense  plan 
ni  fi  determinat  conduheix  sols  a  conquerir 
una  celebritat:  més  o  menys  dubtosa.  Es  hora 
ja  de  que’s  formin  cantants  que  tinguin  ple¬ 
na  conciencia  del  llur  art  y  del  camí  qu’han 
de  seguir  per’assolirlo,  que  sàpigan  per  qué 
cantan,  qu’es  lo  que  canlan  y  cóm  ho 
cantan. 

Per’xó  s’ha  de  partir  d’altres  punts  de  vis¬ 
ta,  ben  diferents  dels  que  generalment  han 
privat  fins  avuy.  Als  nostres  cantants  se’ls 
ha  d’educar  en  el  perfecte  coneixement  del 
trevall  qu’emprenen  y  ab  exclusió  complerta 
de  tota  rutina  y  de  tota  mecànica  que  conver¬ 
teix  en  autómatas  als  que  deurían  ésser  ar- 
tistas. 

Y  aixó  sols  se  conseguirà  cuydant,  ensemps 
que  s’educa  la  veu,  d’educar  també'l  cantant,- 
iniciantlo  en  una  munió  de  brancas  del  seu 
art  que  li  constituheixin  un  veritable  fons  de 
coneixements.  Sols  aixís  podrà  arribar  a 
ésser  un  digne  intérprete  de  tragedias  tan 
potentas  com  el  Tristan ,  y  sols  aixis  podrà 
vence  dificultats  tan  extraordinarias  com  las 
del  cant  en  Els  Mestres  Cantors ,  que  solza- 
ment  son  dominadas  per  l’artista  qu’ha  pene¬ 
trat  las  innombrables  finesas  de  la  expressió 
melòdica  y  declamatòria  y  ha  arribat  a  la 
plena  comprensió  d’aquest  edifici  armónich. 
Aqueixas  obras,  com  tantas  d’altras,  exigei¬ 
xen  una  execució  dramàtica  y  cantada  que, 
per  desgracia,  no  es  la  que  fins  avuy  estém 
més  acostumats  a  sentir. 

Per’acabar  y  pera  que’s  tingui  una  idea  del 
plan  d’estudis  qu’ha  de  seguir  tot  cantant 
qu’estudihi  la  nova  escola,  llegiré  l’index 
de  las  materias  de  que’s  componen  els  tres 
cursos: 

Primer  curs. 

De  la  producció  y  formació  del  só. —  De  la 
igualació  dels  registres.  —  De  la  manera 
d’allargar  el  só.  —  Del  moviment  en  la  calma. 
— De  la  calma  en  el  moviment. — De  la  voca- 
lisació.  —  De  la  dinàmica  del  cant.  — De  la 
formacióde  las  sílabas.  — De  la  linia  melòdi¬ 
ca  del  cant  del  text 

Secrón  curs. 

o 

Material  abundant  d’exercicis.  —  De  la  for¬ 
mació  de  consonants.  —  Cant  vocal  tècnica¬ 
ment  més  difícil.  —  Interpretació  musical  e 
intelectual. —Execució  acabada  de  la  paraula 
cantada. 

Tercer  curs. 

Exercicis  més  complicats.— El  lied  o  cansó. 
— La  Balada.  —  Formas  dramàticas  a  una  y 
més  veus.  —  Estudi  teórich  de  las  mellors 
composicions  de  cant. — Estudi  de  parts  dra¬ 
màticas  de  cant.  —  Desenrotllo  més  rich  de 
tècnica  vocal  .—Gimnàstica  corporal.  —  Mími¬ 
ca. —  Transformació  complerta  de  la  paraula 
en  só  cantat  com  ïúlhma  y  suprema  forma 
expressiva  del  cant. 


A.  Ribera. 


REVISTA  DE  REVISTAS 

El  número  de  15  de  febrer  de  La  Rev.ais- 
sance  Latine  (París)  conté,  entre  altres  tre- 
valls,  un  detingut  estudi  sobre  La  Libertèe 
d' Enseignement,  firmat  per  René  Viviani,  en 
el  que’s  combaten  els  dos  monopolis  de  la 
ensenyansa  que  venen  a  càrrech  del  Estat  y 
de  la  íglesia,  y  que,  més  qu’en  altra  cosa’s 
basan  en  el  mercantilisme,  havent  produhit 
tan  sols  estudis  y  mètodes  circunstancials,  y 
havent  creat  a  Fransa  dugas  menas  de  joven¬ 
tut  escolar,  dugas  unitats  morals  e  intelec- 
tuals,  dugas  direccions  d'esperit;  en  una  pa¬ 
raula,  dos  paíssos  en  un.  Cal  obrir  la  escola 
a  totas  las  hipòtesis,  a  tots  els  sistemas,  y, 
en  comptes  de  dissimular  la  veritat  ab  el 
silenci  sobre  determinats  problemas,  impo¬ 
sar  ia  obligació  de  tractarlos  tots,  pera  que, 
discutidas  totas  las  religions,  esdevingui 
triomfant  la  religió  de  la  humanitat  ab  la 
pràctica  de  una  ampla  y  noble  moral  cívica. 
Ab  l’actual  organisació,  que  té  son  origen 
en  la  lley  de  1850,  aixó’s  fa  impossible,  y 
l’autor  combat  dita  falsa  organisació  ab  gran 
copia  d’arguments.  En  el  mateix  número 
s’inserta  un  fragment  de  La  Bible  d'Amiens, 
de  John  Ruskin,  y  s’acaban  las  Pages  inèdi¬ 


tes  d’  André  Chénier.  Son  remarcables  els 
trevalis  Les  Hommes  du  Consulat ,  de  Gilbert 
Stenger,  Les  Rencontres  de  M.  de  Bréot ,  no- 
vela  d’Henri  de  Régnier,  y  La  Rouvelle  Espé- 
rance ,  de  la  Comtesse  de  Noailles. 

Nuestro  Tiempo ,  de  Madrid,  publica  en 
son  número  de  febrer,  à  més  de  1’  acostumada 
revista  d’en  Salvador  Canals  sobre  El  mes 
pasado ,  un  notable  trevall  de  l’Unamuno  titu¬ 
lat  Viejos  y  jóvenes;  La  enseiïanza  en  igo2 , 
per  Blas  Làzaro  Ibiza;  Orígenes  del  lenguaje , 
per  Julio  Cejador,  etc.  En  aquest  número’s 
continúa  l’estudi  d’en  Pompeyus  Gener  so¬ 
bre  La  cuestión  catalana ,  en  el  que  nostre 
benvolgut  company  exposa  sas  personalíssi- 
mas  y  ben  originals  apreciacions  de  las  cau- 
sas  qu’han  produhit,  a  través  dels  sigles,  el 
modern  Catalanisme. 

La  Lectura ,  també  de  Madrid;  número  de 
febrer.  Publica  articles  ben  remarcables,  com 
La  psicologia  popular  ante  los  crímenes  llama- 
tivos ,  per  P.  Dorado;  El  arte  del  cartel ,  per 
Rafael  Domènech;  La  servidumbre  rural  en 
Cataluna ,  per  Rafael  Altamira,  etc.,  etc.  Las 
criticas  d’art  y  lletras  son  tan  abundants 
com  sempre,  y  ben  notables,  si  exceptuém 
la  del  senyor  R.  £).  Perés,  quinas  opinions 
ens  semblarian  més  dignas  de  tenirse  en 
compte  si  no’s  notés  en  el  crítich  un  mar¬ 
cat  afany  de  singularisarse  apelant  a  argu¬ 
ments  massa  especiosos  pera  combatre  una 
obra  literaria  catalana  recentment  apare¬ 
guda. 

Hojas  Seleclas.  Barcelona.  Número  corres¬ 
ponent  al  actual  mes  de  mars.  Tan  amena  y  tan 
instructiva  com  de  costúm  se  mostra  aquesta 
revista  en  son  darrer  número,  contribuhin- 
thi’ls  nombrosos  grabats  que  ilustran  el 
text,  en  el  que  s’hi  troban  las  firmas  de  To¬ 
màs  y  Salvany,  Sofia  Casanova,  Eduardo 
Zamacois,  Francisco  Acébal,  Alejandro  Bar¬ 
ret,  etc.,  etc. 

Le  Mènèsirel ,  revista  de  música  y  teatres 
que’s  publica  a  París.  Conté  en  sos  darrers 
números  diversas  crónicas  musicals  y  conti¬ 
núa  la  publicació  d’unas  Noies  d'ethnogra- 
phie  musicale  ocupantse  do  La  Musique  dans 
le  continent  africain ,  que  firma  en  Julien 
Tiersot. 

La  Rassegna  Internazionale  (Roma)  pu¬ 
blica  en  son  número  de  febrer  trevalis  de 
Bertani,  Beltramelli,  Frenzi,  Garscin,  Giulia 
Daudet,  etc. 

La  Terro  d'Oc ,  revista  felibrenca  que  veu 
la  llum  a  Tolosa.  Publica  la  llista  dels  feli - 
bres  de  «L’Escolo  Moundino»,  y  diversos 
trevalis  literaris  de  Helios,  Rivière,  Fagot, 
Molère,  Delriu,  Lamourère,  Faure,  Bena- 
zet,  etc.,  etc. 

Euskalduna ,  de  Bilbao,  continúa  sas  cam- 
panyas  amicentralistas  accentuant  la  nota 
de  germanor  ab  els  autonomistas  catalans. 

La  Grande  Revue ,  de  Paris,  en  son  nú¬ 
mero  de  mars,  publica  magnífichs  trevalis, 

com  el  titulat  A  propos  de  la  récente  grève 
générale  des  mineurs ,  firmat  per  Charles 
Guieysse,  La  Natalité  française  et  les  lots 
successorales ,  per  Ambroise  Colin,  y  Le  Mou- 
vement  de  monopolitation  aux  Etats-Ums 
(conclusió),  per  C.  A.  Maybon. 

Pel  &  Ploma,  de  Barcelona.  En  el  número 
de  febrer  hi  apareixen  hermosas  reproduc¬ 
cions  d'alguns  dels  quadros  de  la  darrera 
Exposició  Rusinol ,  y  altras  de  quadros  y 
dibuixos  d'en  Feliu  de  Lemus,  essent  d'aquest 
artista’l  fac-símil  que’s  regala  als  suscriptors 
en  làmina  solta.  En  el  text  hi  figuran  las  fir- 
mas  de  Joan  Pijoan,  Lluis  de  Zulueta,  Pin¬ 
zell,  Apeles  Mestres,  G.  Desdevises  du  De- 
zert,  Dr.  Gustavo  Pittaluga,  etc. 

Catalunya.  En  els  darrers  números  d’aques¬ 
ta  nova  revista  que’s  publica  a  Barcelona 
s’hi  troban  bons  trevalls  d’en  Joan  Rosselló, 
Lluís  Gispert,  Joseph  Carner,  Claudi  Planas 
y  Font,  etc  Ha  publicat  també  la  traducció 
d'una  hermosa  conferencia  donada  per  Rus- 
kin  en  un  Institut  d’un  barri  obrer  de  Lon¬ 
dres,  altra  traducció  d’una  Rondalla  de  An¬ 
dreu  l·Iolslroom,  y  un  fragment  de  la  novela 
d  en  Marian  Vayreda  La  Punyalada ,  prò¬ 
xima  a  apareixe. 

També  hem  rebut  els  últims  números  de 
Hispania ,  Arquitectura  y  Construcción ,  Re¬ 
vista  de  la  Sociedad  Artístico  Arqueològica, 
Espanya  Cartó  fila,  Butlletí  del  Centre  Excur¬ 
sionista  de  Catalunya  y  altras  revistas  de  Bar¬ 
celona;  E Europèen,  y  La  Critique Internatio¬ 
nale ,  de  Paris;  Le  Journal  des  Pyrénées- 
Orienlales ,  de  Perpinyà;  Novy-Kült ,  de 
Praga;  Alhambra ,  de  Granada;  Juventud , 
de  València,  etc.,  etc. 


NOVAS 

Entre  las  innombrables  protestas  que  s’han 
enviat  al  ministre  de  Gracia  v  Justícia  per 
son  projecte  de  reforma  del  Notariat,  hi 
figura  la  següent  de  la  Junta  Permanent  de 
la  Unió  Catalanista: 

«La  Junta  Permanent  de  la  Unió  Catalanista  ha 
pres  en  sessió  d’avuy  l’acort  de  protestar  del  decret  re- 
foimantlo  Notariat,  encara  que  té  la  convicció,  y  aixís 
llealment  ho  confessa,  de  que  tant  aquesta  protesta 
com  totas  las  altras  que’s  fassin  à  Catalunya  poch  ó 
gens  influhiràn  en  l’anim  de  V.  E.,  que  al  redactar  lo 
document  ho  feu  ab  premeditació  sabent  lo  que  feya 
y  per  qué  ho  feya. 

Decrets  com  lo  del  passat  Ministre  d’Instrucció 
y’l  que  V.  E.  acaba  de  sotmetre  à  la  sanció  del  Quefe 

del  Estat,  serveixen  pera  demostrar  palesament  als  ca¬ 
talans  apàtichs  la  justícia  de  la-,  aspiracions  que  la 
Unió  Catalanista  proclamà  à  Manresa  y  que  han  d’aca¬ 
bar  per  ésser  oficialment  reconegudas  pel  Govern  del 
Estat  espanyol. 

Lo  que  comuniquém  à  V.  E.  pera  son  coneixement. 
Visqui  V.  E.  molts  anys.  Barcelona,  8  de  mars  de  1903. 
—  Lo  President,  Joseph  M.a  Roca. —  Lo  Secretari,  Manel 
Rocamora — Excm.  Sr.  Ministre  de  Gracia  y  Justícia.» 

Las  eleccions  de  diputats  provincials  cele- 
bradas  el  passat  diumenge,  foren  en  nostra 
ciutat  una  manifestació  de  cultura,  donchs 
els  ciutadans  pogueren  emetre  son  vot  sense 
coaccions,  resultantne  d’aixó  una  vera  des¬ 
feta  pera’ls  cacichs. 

Han  triomfat  els  republicans  en  primer 
lloch,  y  en  segón  lloch  els  regionalistas;  y 
han  triomfat  perque  cada  hu  ha  pogut  fer  us 
de  sa  llibertat,  rara  avis  en  aquest  país. 

Nosaltres  ens  alegrém  del  triomf  en  quant 
significa  llibertat.  Y  per  lo  que  toca  als  repu¬ 
blicans,  encara’ns  n’alegranam  més  si  no’s 
diguessin  unitaris,  aixó  es,  si  no  contradis- 
sin,  com  desgraciadament  succeheix,  el  con¬ 
cepte  de  llibertat  ab  l’antitétich  à'unitarisme 
qu’ostentan  molts  en  llur  bandera. 

Nostre  lema  es  l'autonomia,  y  es  menester 
que  s’arribi  a  compendre  que  sols  ab  un 
lema  com  aquest  se  pot  ésser  ben  lliberal. 
Y  aixis  seguirém  predicantho  a  totas  las 
classes  en  general,  sense  predileccions  per 
cap  d’ellas,  perque  totas  son  factors  d'igual 
importància  dintre  d’una  societat,  y  sense 
l’una  no  existiria  l’altra  com  sense’l  concurs 
de  totas  no  arribariam  allà  hont  volém. 

L’obrer  català,  que  forma  la  gran  massa, 
ja  ho  va  comprenent  de  quin  cantó  està  la 
vera  llibertat;  ja's  va  dónant  compte  de  que 
fins  ara  l’han  let  servir  pera  formar  els  grans 
remats.  El  dia  que  sia  autonomista  y’s  lliuri 
de  tot  prejudici,  el  dia  que’s  dongui  compte 
de  quina  manera’s  va  a  la  vera  llibertat  del 
poble  y  ensernps  del  individuu,  aquell  dia 
veurém  complert  el  triomf  del  Catalanisme 
per  demunt  dels  farsants  de  la  política,  dí- 
guinse  republicans  0  monàrquichs,  que  pre¬ 
tenen  eternisar  l’endarreriment  y’l  jacobinis- 
me  en  aquesta  Catalunya  qu’ha  d’ésser  terra 
de  la  llibertat  y  de  l’autonomia. 

El  prop  vinent  diumenge,  dia  15,  se  reuni¬ 
rà  Consell  general  extraordinari  de  repre¬ 
sentants  de  la  Unió  Catalanista ,  convocat  per 
la  Junta  Permanent  pera  tractar  del  següents 
assumptos: 

Normalisació  del  estat  económich  de  la 
Unió. 

Elecció  de  vocal  per  dimissió  d’en  Joseph 
Maliofré. 

Discussió  de  las  preposicions  que’s  pre¬ 
sentin. 

Al  «Ateneu  Barcelonès»,  ahont  venen  ce- 
lebrantshi  sessions  pera  discutir  el  tema 
«Dret  d'Associació»,  hi  donà’l  dia  4  una  con¬ 
ferencia  nostre  distingit  amich  y  colabora- 
dor  el  doctor  Marti  y  Julià.  S’ocupà  de  la 
institució  matrimonial,  se  declarà  contrari  a 
sa  indisolubilitat  y  sentà  que  la  societat  ac¬ 
tual,  en  lo  que  respecta  a  la  familia,  se  mos¬ 
tra  encara  molt  endarrerida,  tota  vegada 
que’ls  fills  de  las  familias  modernas,  per 
causas  económicas  y  per  desviació  moral, 
pateixen  els  mateixos  mals  que’ls  fills  de  las 
societats  primitivas,  perque  certament  no 
se’ls  menjan,  però  en  cambi’ls  fan  trevallar 
quan  no  tenen  prou  forsas  encara,  o’is  tan- 
can  en  colegis  privantlos  d’una  vida  natural 
y  expansiva  com  hauria  d’ésser  la  de  la  veri¬ 
table  familia,  la  qual  queda  avuy  reduhida 
al  matrimoni,  aixó  es,  a  la  unió  sexual,  tota 
vegada  qu’als  vells  els  tancan  las  familias 
pobres,  y’is  aislan  las  acoinodadas. 

Li  faltan  al  matrimoni  modern  els  senti¬ 
ments  de  moralitat  y  d’emotivitat,  el  primer 
pera  evitar  que’l  fi  principal  sia  mercantil, 
y’l  segón  pera  que  la  unió  dels  sexes  obe- 
heixi  a  una  passió  normal  que’ls  fassi  més 
equilibrats  y  feconds,  donant  fills  més  per¬ 
fectes,  com  científicament  s  ha  probat  que’ls 
donan  els  matrimonis  que  més  s’estiman. 

Després  de  la  familia,  primer  grahó  so¬ 
cial,  ve’l  municipi,  primer  element  sociable 
que  ja  porta  en  si’ls  fonaments  de  las  agru¬ 
pacions  més  perfectas,  encara  que  no  del  tot 
desenrotllats.  De  l’agrupació  de  municipis 
es  d’hont  naix  la  nació,  may  la  regió.  Aques¬ 
ta  científicament  no  existeix.  Es  un  concepte 
fals  y  especulatiu  dels  politichs,  y  més  dels 
politichs  a  la  espanyola;  mentres  que  la  na¬ 
ció  es  un  organisme  natural  y  complert. 

L’estat  no  té  ràhó  d’ésser;  en  la  natura¬ 
lesa  no  existeix;  es  un  fet  arbitrari,  y  per’xó 
veyém  que  pera  existir  ha  d’apelar  a  la  forsa. 
No  fentho  aixis,  no’s  sostindria. 

No  existeix  la  patria  universal.  Els  grans 
estats,  encara  que  sian  federats,  son  també 
atentatoris  al  dret  y  a  la  rahó,  puigs’apoyan 
en  l’imperialisme. 

El  senyor  Martí  y  Julià  fou  objecte  d’aplau¬ 
diments  entusistas  per  sa  notable  diser- 
tació. 


La  quinta  de  las  conferencias  dedicadas  a 
Zola  que  venen  donantse  setmanalment  al 
Ateneu,  anà’l  passat  divendres  a  càrrech  de 
don  Amadeu  Hurtado,  qui  disertà  sobre’l 
tema  «Algunas  ideas  juridicas  de  Zola». 
Digué  que  l’obra  de  Zola  —  que  presentà  en 
sintesis  —  es  el  trassumpte  de  la  societat  del 
seu  temps,  llibertadora  de  pobles,  emancipa¬ 
dora  de  conciencias  y  defensora  de  la  veritat. 
Després  examina  las  diferentas  obras  en  que 


Zola  va  exposar  son  pensament  jurídich  res¬ 
pecte  a  la  organisació  de  la  justícia  legal, 
relacions  de  la  societat  ab  la  iglesia,  drets 
de  la  dona  y’l  nen,  y  reglamentació  del  tre- 
vall.  La  transformació  dels  drets  socials  la 
esperava  Zola  de  las  forsas  construcloras  de 
la  massa,  a  la  que  aconsellà’l  trevall  y’l  fo¬ 
ment  de  las  cooperativas  per'arribar  a  una 
complerta  redempció. 

Durant  la  conferencia  fou  molt  aplaudit  el 
senyor  Hurtado,  reproduhintse  al  final  els 
aplausos. 


No  molt  nodridas,  peró  ben  notables  han 
sigut  las  dugas  exposicions  d’obras  pictóri- 
cas  d’en  Galwey  y  en  Graner,  obertas  al  pu- 
blich  durant  la  passada  setmana  la  primera, 
v  durant  l’actual  la  segona,  a  Ca’n  Parés. 
Els  -inteligents  han  pogut  fruhir  ab  las 
obras  exposadas,  molt  ben  escullidas  cer¬ 
tament  per  sos  respectius  autors,  puig  en 
ellas  s’hi  troban  aquellas  rellevants  qualitats 
que  fan  inconfundible  llur  personalitat  artís¬ 
tica,  per  l’especial  sentiment  y  visió  de  la 
realitat,  aixis  com  per  la  factura,  ben  carac¬ 
terística  en  un  y  altre  pintor. 


Publicacions  rebudas: 

Elementos  de  Química  Agrícola ,  per  Cassi- 
mir  Brugués  y  Escuder.  Es  notable  aquesta 
obreta  per  la  claretat  del  estil  y  per  s &  im¬ 
portància  pràctica.  Està  dividida  en  quatre 
parts.  En  la  primera  s’estudia  l’atmósfera, 
sos  components  y  variacions.  En  la  segona 
la  terra  de  conreu,  la  descomposició  de  las 
rocas,  de  las  materias  orgànicas,  el  poder 
absorbent  de  la  terra,  sa  coherència,  etc.,etc. 
En  la  tercera  part  s’estudian  las  plantas,  sos 
elements  químichs,  minerals  y  orgànichs, 
l’aygua  y  matèria  seca  que  contenen,  la 
transpiració  y  absorció  de  l’aygua,  y  ali¬ 
mentació.  La  quarta  part,  dedicada  als  abo- 
nos,  es  molt  nodrida,  estudiantse  tots  els 
abonos  absoluts  y  relatius,  sas  dosis  v 
son  valor  comercial.  Precedeix  a  l’obra  un 
prólech  de  don  Manel  Raventós. 

Velkà  Revoluce ,  per  Petr  Kropotkin.  Fas¬ 
cicle  sobre  la  Revolució  francesa  y  la  qüestió 
social,  publicat  per  la  Biblioteca  del  Nového 
Kultu ,  de  Praga. 

O  Vychové ,  per  F.  Domela  Nieuwenhuis, 
publicat  també  per  la  Biblioteca  del  Nového 
Kultu. 


P'idel  Giró,  impressor.  —  Carrer  de  València,  31 1 

TOCH  D’ATENCIÓ 

Poch  temps  fa  que,  ab  la  celebració  d'un 
meeting  llibertari  en  nostra  ciutat,  vegerem 
passar  l’ombra  del  esferehidor  fantasma  que 
tant  esporuguí  y  trastornà  a  nostra  societat 
1  any  passat.  La  tranquilitat  externa  y  apa¬ 
rent  tan  sols  que  regnava,  y  regna  encara, 
va  ésser  pertorbada  ab  l’aparició  de  l’ombra 
del  negre  fantasma:  la  vaga  general.  Mes 
avuy  es  possible  que  fins  el  recort  d’una  v 
altra  hagi  desaparegut  de  la  memòria  de 
nostres  conciutadans. 

No’ns  fem  ilusions:  tart  o  aviat  tornarà 
a  apareixe,  si  no  l’ombra,  el  mateix  fantasma 


més  gran  y  més  negre  que  may,  y’ns  troba- 
rém  tots  tan  desprevinguts  com  fins  ara. 
íY  qui  tindrà’l  dret  de  queixarse?  quina 
autoritat  podrém  increpar  als  governants,  si 
nosaltres,  més  interessats  que  ningú,  res 
hem  fet  ni  probat  de  fer? 

Estém  ara  en  ple  període  electoral,  y  al 
enterarnos  dels  desitjós  y  propòsits  no  ja 
dels  candidats,  sinó  dels  que  a  n’aquests 
proclaman  y  deuhen  exigir  per  tant  certas 
explicacions,  res  veyém  en  concret  que  fassi 
referencia  directament  a  l’anomenada  qües¬ 
tió  social.  Ni  un  programa,  ni  un  propòsit 
esfumat  de  fer  una  quieta  y  sana  revolució 
pacifica.  Res  de  tot  aixó.  Tots  passan  per 
alt  lo  que  a  la  organisació  de  relacions  de 
las  diferentas  classes  socials  fassi  referencia: 
cosa  que  pot  ésser  filla  lo  mateix  del  oblit 
que  de  la  por,  que  tants  mals  fa  y  cap  bé 
reporta. 

Lliberals  y  conservadors,  monàrquichs  y 
republicans,  els  qu’avensan  y’is  que  reculan, 
passan  per  aquesta  qüestió  no  ja  com  sobre 
brasas,  sinó  sense  girarse  a  miraria  tan  sols. 
Donchs  bé:  a  nostre  entendre  aixó  es  un 
descuyt  imperdonable  y  que  pot  donar  lloch 
a  mals  terribles,  puig  no’s  resolen  proble- 
mas  fent  el  desentès,  ni  hi  hà  res  tan  ofen¬ 
siu  pera  ’ls  individuus  o  classes  com  l’oblit 
o’l  menyspreu. 

El  problema  económich  social  es  grave, 
gravissim,  y  creyém  arribat  el  moment  de 
que  se’l  tracti  y  estudihi  ab  carinyo  y  amor, 
y  de  que's  procuri  resóldrel  no  de  cop  y  vol¬ 
ta,  sinó  poch  a  poch,  disminuhint  ab  bonas 
midas  la  gravetat,  treyent  la  virulència  de  la 
malaltia  qu’afecta  a  la  societat  y  preparant 
la  solució  definitiva  pera  un  demà  més  o 
menys  llunyà,  evitant  ab  tot  aixó  las  mani¬ 
festacions  violentas  del  mal,  com  també’l 
que  per  alguns  ilusos  s’intenti  una  curació 
prompta  valentse  de  remeys  pitjors  que’l 
mal,  com  son  els  procediments  revoluciona¬ 
ris  externs  y  violents. 

Nostres  electors,  per  lo  general,  sols  se 
preocupan  de  detalls,  de  superficialitats  que 
res  tenen  que  veure  ab  la  organisació  social 
en  son  aspecte  económich  y  de  relació  de  las 
diferentas  classes  de  la  societat.  Aixis  es  que 
sols  pensan  en  la  monarquia  y  la  repú¬ 
blica;  uns  fins  tractan  de  la  centralisació  o 
descentralisació  administrativa,  y  d'altres 
n’hi  hà  que  tenen  la  deria  del  exercici  de  la 
sobirania  nacional ,  en  el  sentit  de  poderla 
disfrutar  ells  o’is  de  la  seva  colla.  Y  de  la 
manera  d’ésser  del  individuu,  y  de  las  rela¬ 
cions  d’aquest  ab  sos  semblants  iqui’n  parla? 
iQui  se’n  cuyda  del  estudi  d’aquest  difícil 
problema?  Tots  o  casi  tots  creuhen  en  la 
necessitat  de  que  una  espessa  xarxa  de  lleys, 
que  portin  el  sagell  de  la  igualtat,  regni 
arreu,  en  tot  l’Estat  espanyol,  siguin  quinas 
siguin  las  regions,  siguin  quinas  siguin  las 
comarcas,  siguin  quinas  siguin  las  relacions 
qu’hagin  de  regular.  La  igualtat  sempre; 
la  unitat  indiscutible.  Y  no  veuhen,  tapats 
sos  ulls  ab  la  vena  espessa  de  sas  preocupa¬ 
cions,  que  segons  els  caràcters  y  costums, 
modos  de  viure  y  feynas  en  que  emplehin 
sas  forsas,  deuhen  ésser  diferentas  las  lleys 
que  regulin  els  actes  dels  individuus  a  ellas 
subjectes. 

No  veuhen  que  la  Naturalesa,  espill  de 
desigualtat  y  de  varietat,  ha  acoblat  els  homes 
en  regions  y  comarcas  diferentas,  en  que’ls 
medis  de  viure  y  las  manifestacions  de  la 
vida  son  diversos,  com  diferents  son  la  fauna 
y  la  flora,  el  clima  y’is  fenòmens  naturals; 
qu’aixó  dona  lloch  a  diversitat  de  caràcters, 
costums,  parla,  etc.,  y  fins  a  que’ls  habitants 
se  nodreixin,  vesteixin  y  alimentin  de  modos 
diferents;  que  unas  terras  son  poch  menys 


que  xorcas  y  obligan  al  home,  pera  viuren, 
a  trevalls  heroichs  a  fi  d’obtindren  resultats 
mesquins,  y  qu'altras  son  tan  fecondas  qu’ab 
lleugerissim  trevall  donan  inmensos  benefi¬ 
cis;  que’ls  habitants  d’aquestas  son  ganduls, 
alegres  y  xerrayres,  y’is  d’aqueilas  son  treva- 
lladors,  obligats  a  buscar  en  la  indústria  y’l 
comers  lo  que’ls  hi  nega  la  terra;  que  uns 
son  els  homes  de  marina,  altres  els  del  pla 
y  altres  els  de  la  montanya;  y  que  fins  els 
homes  que  d’un  pais  passan  a  un  altre  cam- 
bían  poch  a  poch  sos  hàbits  y  costums,  arri¬ 
bant,  si  no  ells  sos  fills,  a  ésser  veritables 
naturals  de  la  nova  patria. 

Y  no  veyentho,  no’s  preocupan  més  que 
de  futesas  inútils,  com  son  avuy  per  avuy 
las  formas  de  govern  y  altras  tonterias  per 
l’estil! 

Y  en  cambi,  pochs  son  els  que,  conscient¬ 
ment,  voldrian  que  la  manera  d’estar  consti- 
tuhida  y  governada  nostra  terra  fos  d’acort 
ab  els  fenòmens  socials  qu’en  ella’s  manifes- 
tan,  y  estés  encarregada  la  missió  educativa, 
instructiva,  llegislativa  y  de  govern  a  fills  de 
la  terra,  ab  prous  coneixements  pera  ferho 
d’acort  ab  la  manera  d’ésser  y  ab  la  constitu¬ 
ció  del  poble  català. 

A  n’aquests  son  ja  molts  els  que’ls  seguei* 
xen,  peró  com  qu’encara  son  inconscients, 
van  vacilant  d’un  cantó  al  altre,  si  es  que  a 
lo  mellor  no’s  retreuhen  o  reculan,  ja  enllu- 
hernats  per  ridiculas  preocupacions,  ja  espa- 
hordits  ab  el  terror  de  certs  cambis·  quin 
resultat  temen  perque  no  comprenen. 

Es  molt  possible  qu’alguns  creguin  que  la 
qüestió  económica-social  res  tingui  que  veu¬ 
re  ab  el  Catalanisme,  o  l’autonomia  abso¬ 
luta  de  Catalunya:  mes  si  enfonzan  en  els 
estudis  sociológichs,  si  observan  els  fenò¬ 
mens  socials  de  nostre  terrer,  si  examinan 
els  fets  qu’en  ell  tenen  lloch,  compendràn 
que  l’autonomisme  es  lo  ú.iich  que  pot  sal¬ 
var  a  nostra  patria  dels  perills  de  la  qües¬ 
tió  social  mal  conduhida,  puig  si  bé  es  cert 
que  aquesta  té  molts  punts  de  cosmopolita, 
ho  es  també  que’n  té  d’altres  de  caràcter  lo¬ 
cal  o  regional,  y  que  la  solució  no  pot  ésser 
altra  que  la  qu’estigui  en  relació  ab  las  con¬ 
dicions  del  pais  en  que’s  presenta  y  tenint  en 
compte’l  medi  ambient  que  té  aquest  y  que 
respira  la  seva  societat. 

En  efecte:  el  problema  social,  qu’existeix 
en  tota  la  humanitat,  se  presenta  ab  mani¬ 
festacions  diferentas  ens  uns  o  altres  país- 
sos  (i);  y  aqui,  en  l’Estat  espanyol,  dife¬ 
rentment  en  unas  regions  qu’en  las  altras: 
com  també  son  diferentas  las  manifestacions 
en  la  esfera  industrial  qu’en  l’agricola.  Las 
manifestacions  diferentas  corresponen  en  el 
fons  a  modos  d’ésser  diferents  del  problema, 
y,  per  tant,  deuhen  ésser  diferentas  las  solu¬ 
cions  segons  els  paissos  y  segons  las  esferas 
en  que’l  problema’s  desenrotlli. 

Avuy  l’autonomisme,  tan  criticat  per  tot- 
hóm  com  a  retrógado  y  reaccionari,  es  la 
sola  doctrina  que  pot  resoldre,  si  no  del  tot, 
en  gran  part  aquest  problema,  tota  vegada 
que  predica  com  a  fonamental  el  que  la 
constitució  y  la  organisació  política,  econò¬ 
mica,  social,  etc.,  d’un  estat  deu  estar 
d’acort  per  complert  ab  els  fenòmens  socials 
interns  y  externs  que’s  desenrotllan  en  els 
organismes  naturals  complexes  (nacions,  re¬ 
gions,  etc.),  y  per  lo  tant  es  l’únich  que  pot 
presentar  solucions  d’acort  ab  la  naturalesa 
de  las  societats  y  dels  problemas  qu’en  aques- 
tas  se  presentin. 

Cal,  donchs,  que  nostres  compatricis  ho 
tinguin  present,  com  també’ls  nostres  com¬ 
panys  en  autonomisme.  Avuy  que  hi  hà 
tranquilitat,  més  o  menys  aparent,  val  la 
pena  de  que’s  fixi  bon  xich  l’atenció  en  las 
qüestions  socials  y  s’estudihin  de  bona  fe  y 
ab  altesa  de  miras  per  part  de  tothom,  fu¬ 
gint  sempre  d’egoismes  crudels  y  d’exclusi- 
mes  perjudicials. 

Si  aixís  no’s  fa,  si  al  autonomisme  se  li 
vol  parar  la  marxa,  com  també  si  se’l  vol 
apartar  de  son  camí  natural,  es  possible  que 
més  tart  s’experimentin  terribles  conseqüen- 
cias,  sobre  tot  en  la  qüestió  económica-so- 
cial. 

Voler  parar  la  marxa  natural  de  las  ideas 
es  com  voler  aturar  la  corrent  forta  d’un  riu 
capdalós  que  sempre  deu  produhir  terribles 
y  devastadoras  inondacions,  acompanyadas 
de  perjudicis  irrepara- 

En  els  meetings  y  reunions  que  ab  objecte 
de  fer  propaganda  electoral  han  celebrat 
aquests  días  els  anomenats  republicans, 
s’han  entretingut  en  insultar  als  catalanistas, 
en  injuriarlos,  en  bescantarlos ,  mentint 
molts  cops,  desbarrant  sempre.  Els  infelis- 
sos  no  s’han  adonat  de  que  la  seva  teulada 
es  de  vidre,  y  per  tant  trencadissa,  y  de  que 
cal  sols  tirarhi  una  pedra  pera  deixar  al  des- 
cubert  tota  la  misèria  y  la  indignitat  que 
dessota  d’elia  s'hi  aixoplugan. 

En  efecte:  aqueixos  republicans,  empedre- 
hits  centralistas,  l’han  donada  ara  per  dirse 
autonomistas,  y  fan  aquesta  afirmació  ab 
una  despreocupació  tan  gran,  que  sembla 
talment  qu’  hagin  perdut  la  memòria.  Recor¬ 
dis,  si  no,  la  ferma  oposició  qu’en  temps  de 
la  guerra  de  Cuba  va  fer  sempre  la  incompa¬ 
rable  Publicidad  a  la  concessió  de  l’auto¬ 
nomia  a  n’aquell  país;  tinguis  present  l’odi 
africà  que  traspuhava  en  sas  columnas  atiant 
a  aquell  monstre  de  sabiduria  anomenat 
Cànovas  a  una  lluyta  d’extermini  y  de  deso¬ 
lació;  y  quan  la  nostra  Renaixensa  seguia  la 
seva  noble  y  generosa  campanya  a  favor  del 
cubans  y,  per  tant,  també  d’Espanya,  era 
l’escarni  y  la  befa  d’aquell  periodich  repü- 
blicà,  orgue  dels  esperits  profondament  lli¬ 
berals,  qual  lliberalisme  té  més  d’absolu¬ 
tisme  que  d'altra  cosa. 

Impotent  per’acabar  la  guerra  ab  els  medis 
fins  llavors  empleats,  el  govern  decideix  en¬ 
viar  a  n’en  Weyler  a  Cuba,  y  malgrat  la  roja 
aurèola  de  crudeltat  que’l  voltava,  aqueixos 
republicans,  els  homes  d’ideas  avensadas, 
els  grans  altruístas,  van  aplaudir  a  aquell 
general  y’l  van  empenye  a  acabar  la  guerra 
apelant  a  procediments  inhumans  y  salvatjes 
que  repugnan  a  tot  home  honrat  y  digne. 

Per  un  etzar  de  la  guerra  mon  en  Maceo, 
y  aqueixos  internacionalistas ,en  lloch  de  tenir 
paraulas  de  compassió  y  de  condol  per  la 
mort  del  héroe  de  la  independencia  cubana, 
del  valent  capdill  que  defensà  ab  coratje  la 
llibertat  de  la  seva  terra,  van  iluminar  els 
balcons  del  seu  cassino  y’s  van  entregar  a 
grans  demostracions  d’alegria,  donant  aixis 
mostras  d’un  patrioterisme  espanyolista  ridí¬ 
cul  y  estúpit,  y  al  mateix  temps,  ells,  els  de  la 
patria  universal,  d’un  cor  aixut  d’amor  pels 

homes,  aqueix  amor  qu’en  tot  pit  generós 
existeix,  sigui  la  que  sigui  la  nacionalitat  a 
que  aquells  pertanyin. 

Fracassat  aquell  cèlebre  general  y  tornat 
a  Espanya  xopas  encara  sas  mans  de  sanch 
cubana,  aqueixos  lliberals  de  pega,  aqueixos 
que’s  diuhen  amichs  del  obrer  y  qu  haurían 
d'ésser,  per  tant,  enemichs  del  militarisme, 
se  van  dedicar  a  llepar  el  sabre  d’aqueil 
héroe ,  pensant— pobra  gent!  — que  un/vulgar 
ambiciós  els  havia  de  portar  aquella  Repú¬ 
blica  unitaria  per  la  que  tant  sospiran. 

Se  vantan  en  las  sevas  peroracions  d’amor 
a  la  nostra  terra  —  la  patria  petita  qu’ells  ne 
diuhen,  la  patria  natural  que’n  dihém  nos¬ 
altres  _  y  a  la  nostra  llengua,  y  es  tan  gran 
la  estimació  que  per  ella  senten,  que  teben 
ab  verdader  goig  totas  las  disposicions  cen- 
tralistas  que  tendeixen  a  l’anulació  de  la 
nostra  personalitat  nacional,  puig  ni  las  se¬ 
vas  associacions  ni’ls  seus  periódichs  han 
protestat  may  en  contra  d’ellas:  bé  que  pera 
ells  es  el  summum  del  progrés,  el  non  plus 
ultra  de  las  sevas  aspiracions,  l’assimilació 
de  la  nostra  terra  a  Castella,  es  a  dir,  d  un 
país  relativament  actiu,  pròsper  y  floreixent, 
a  un  altre  d’indolent,  decadent  y  empobrit. 
Heusaqui’l  progrés  y  l’avens  que  volen  pera 
la  nostra  Catalunya.  Y  pera  posar  de  ma¬ 
nifest  l’afecte  que  senten  per  la  nostra  llen¬ 
gua,  no  més  cal  esmentar  lo  succehit  al 
Ateneu  en  ocasió  en  qu’en  Guimerà,  trencant 
ab  la  estúpida  rutina  y  en  us  del  seu  dret,  va 
tractar  de  fer  el  discurs  presidencial  en  cata¬ 
là.  Alashoras  aquests  lliberalíssims ,  partida¬ 
ris  d’una  llibertat  sense  trabas  e  ilimitada, 
se  varen  oposar  ab  totas  sas  forsas  als  pro¬ 
pòsits  d’en  Guimerà,  y  desde  ls  seus  peiió- 

dichs— La  Publicidad  y  El  Diluvio  —  varen 
llensar  parauladas  y  bestiesas  a  bell  doll 
dessobre’ls  catalanistas,  posant  en  evidencia 
el  seu  esperit  petit,  mesqui  y  exclusivista, 
lliberal  de  nom,  en  el  fons  despótich  y 
autoritari. 

'  Tenen  interès  en  fer  constar  el  seu  anti¬ 
clericalisme  y  anticatolicisme,  y  quan  las 
circunstancias  s’ho  portan  no  tenen  reparo  en 
acceptar  llochs  preeminents  en  manifesta¬ 
cions  religiosas,  com  ho  va  fer  el  cleióf  ago 
Junoy  passejant  pels  carrers  de  Manresa,  ple 
de  fervor  mistich,  el  penó  de  la  professo 


que  se  li  va  oferir  y  que  va  admetre  joyós  y 
satisfet. 

Heusaquí,  à  fi  de  comptes,  lo  que  son  els 
que,  orfes  d’educació  política — y  molts  també 
de  l’altra —  han  pres  com  un  sport  l’insultar 
als  catalanistas;  héusels  aquí  ls  grans  llibe¬ 
rals  que  tenen  un  concepte  tan  migrat  y 
dogmàtich  de  la  llibertat;  aqueixos  autono- 
mistas  nominals  qu’han  predicat  una  guerra 
bestial  y  salvatje  contra’ls  que  defensavan 
l’autonomia  de  la  seva  terra;  aqueixos  soi- 
disant  esperits  progressius,  amichs  del  obrer , 
que  contribuheixen  a  la  seva  ilusiíació 
omplint  las  planas  dels  seus  diaris  d  una  in¬ 
formació  detalladissima  y  complerta  de  las 
brutals  corridas  de  toros;  aqueixos  interna- 
cionalistas  de  doublè  partidaris  de  la  patria 
universal,  a  la  que  voldrían  arribar  pel  camí 
de  l’absorció  d’uns  pobles  per  altres,  con¬ 
sumant  verdaders  atentats  a  la  llibertat,  fins 
a  la  constitució  del  monstruós  y  colossal 
imperi,  assentat  sobre  la  violència  y  en  el 
que  hi  segués  sobirana  la  uniformitat  de  la 
mort:  ben  distinta  aqueixa  patria  universal 
de  la  que  somniém  nosaltres  els  catalanis¬ 
tas,  hermosa  federació  de  pobles  lliures,  tots 
ells  ben  diferenciats,  cada  un  ab  la  seva 
fesomia  pròpia  y  característica,  però  units 
tots  pels  llassos  que  crean  y  estrenyen 
l’amor,  l’armonía  y’l  respecte  mutuu. 

A  nosaltres  els  catalanistas  verdaders,  sin¬ 
cers  partidaris  de  totas  las  autonomias,  aixís 
individuals  com  colectivas,  tanta  comèdia, 
tanta  farsa  y  tanta  hipocresia  no  poden  cau- 
sarnos  més  que  repulsió,  fàstich  y  repugnàn¬ 
cia  tot  a  l’hora. 

Joan  Riera. 

CONSELL  GENERAL 

OLTÍSSIMA  concurrència 
s’havía  aplegat  el  passat 
diumenge,  día  15,  en  las 
salas  de  la  Unió  Catala¬ 
nista  ab  motiu  de  cele- 
braise  l’anunciat  Consell 
general.  S’hi  trobavan  re- 
presentadas  las  associa¬ 
cions,  agrupacions  y  pe- 
riódichs  que  a  continuació  s’expressan: 

Associacions:  Lliga  de  Catalunya,  Centre  Escolar 
Catalanista,  Centre  Català  de  Sabadell,  Centre  Catala¬ 
nista  de  Girona  y  sa  comarca,  Associació  Catalanista 
de  Reus,  Associació  Popular  Regionalista,  Centre  Ca¬ 
talà  de  Sant  Sadurní  de  Noya,  Associació  de  la  Costa 
de  Llevant,  Associació  «Catalunya  y  Avant»,  Associa¬ 
ció  Protectora  de  la  Ensenyansa  Catalana,  Associació 
Obrera  Catalanista  de  Manresa,  Associació  «Catalunya 
Autònoma»,  Centre  Catalanista  de  Mataró,  Associació 
«Lo  Sometent»,  Lliga  Espiritual  de  Nostra  Senyora  de 
Montserrat,  Associació  «Los  Montanyenchs»,  Centre 
Catalanista  de  Figueras,  Centre  Catalanista  Graciench, 
Associació  «Rafel  de  Casanova»  de  Manlleu,  Lliga 
Catalanista  de  Reus,  Lliga  Popular  Catalanista  de  Cas¬ 
tellar  del  Vallés,  Centre  Catalanista  Sarrianench,  Cen¬ 
tre  Català  de  Sant  Feliu  de  Guíxols,  Centre  Catalanista 
«Gent  Nova»  de  Badalona,  Centre  Catalanista  Demo- 
cràtich  de  la  Conca  de  Solivella,  Centre  Catalanista 
«La  Barretina  Torellonenca»,  Associació  Catalanis¬ 
ta  de  Sant  Boy  del  Llobregat,  Associació  «Lo  Renai¬ 
xement»,  Centre  «Catalunya»  de  Sant  Martí  de  Pro- 
vensals,  Associació  Catalanista  «Lo  Galió»,  Associació 
Democràtica  Catalanista  «Lo  Tràngul»  deia  Barcelo- 
neta.  Associació  Catalanista  de  Sant  Joan  Despí;  Cen¬ 
tre  Popular  Catalanista  de  Sant  Andreu  de  Palomar, 
Associació  Artístich  Catalanista  del  Poble  Nou,  Asso¬ 
ciació  Democràtica  Catalanista  «Los  Pregoners». 

Agrupacions:  Agrupació  Catalanista  de  Mollet  del 
Vallés,  de  Vilassar  de  Mar,  de  Sant  Feliu  de  Codinas, 
del  Casino  Mercantil,  de  Barcelona,  de  Cardedeu,  Es¬ 
colar  Catalanista  «Ramón  Llull»,  de  Sallent,  de  Rodo- 
nyà,  «Segadors»  de  Sans,  d  Olot,  de  Sant  Andreu  de  la 
Barca,  de  Palafrugell,  «La  Coronela»  d’ Esparraguera 
de  Crespià,  de  Rubí,  de  Molins  de  Rey,  de  Pals, 
Propaganda  Catalanista  de  Barcelona,  d’Excursions 
«Bach  de  Roda»,  «La  Reixa»,  d’Arbós,  del  Poble 
Sech,  «Los  Feyners»  de  Barcelona,  de  la  Espluga  de 
Francolí  y  d’Agullana. 

Periódichs:  La  Renaixensa,  de  Barcelona;  Lo  Sorna - 
eni,  de  Reus;  Lo  Catalanista ,  de  Sabadell;  La  Nadó 
Catalana ,  de  Barcelona;  Lo  Pi  de  las  Tres  Brancas ,  de 

Berga;  Gent  Nova,  de  Badalona;  La  Comarca,  de  Lley- 
da;  Universitat  Catalana ,  de  Barcelona;  Llevant,  de  la 
Barceloneta;  Montserrat,  de  Barcelona;  Avant  sempre, 
sempre  avant,  de  Manila;  La  Sembra,  de  Tarrassa;  Lo 
Vendrellench,  de  Vendrell;  Vida  Nova,  de  Sant  Martí 
de  Provensals,  y  Joventut. 

Socis  individuals:  Oriol  Martí  y  Ballés,  Joseph  Maria 
Roca,  Joseph  M.a  Valls  y  Vicens,  Trinitat  Monegal, 
Joseph  Torres  y  Sampol,  Domingo  Martí  y  Julià, 
Jaume  Botey,  Modest  Duràn  y  Folguera,  Julià  Soley  y 
Cornellà,  Julià  Martí,  Lluís  Esquerrà,  Antoni  de 
P.  Campmany,  Joan  B.a  Baró  y  Vicens,  Pere  Pasqual  y 
Baquer,  Pere  Basté,  Trinitat  Gomis,  Arthur  Pibernat 
y  Juli  Vidal. 

Hi  assistiren  també'ls  expresidents  de  la  Unió  se¬ 
nyors  Angel  Guimerà,  Joan  Permanyer  y  Manel  Fol¬ 
guera  y  Duràn,  y’s  reberen  adhesions  d’en  Francisco 
Romaní  y  Puigdengolas,  del  «Escut  Emporità»  de  La 
Bisbal,  y  de  l'associació  «Lo  Segrià»  d’Almenar. 

El  president  en  Joseph  M.a  Roca  exposà  l’objecte 
del  Consell  prèvia  lectura  pel  secretari  senyor  Roca¬ 
mora  de  l’acta  del  Consell  anterior,  y  seguidament  feu 
us  de  la  paraula’l  tresorer  senyor  Patxot,  que  llegí 
una  notable  memòria  sobre  l’estat  de  comptes  de  la 
Unió,  memòria  que  donà  lloch,  prèvia  discussió,  als 
acorts  següents: 

I.«r  Donar  30  días  de  temps  a  las  entitats  que  no 
han  respost,  pera  que  reconeguin  llur  descubert  de  con¬ 
formitat  ab  l’imprés  que  se’ls  hi  remetés. 

2  °a  Que  passats  aquests  30  días  s’aplicarà  l’arti¬ 
cle  V,  incís  E,  dels  Estatuts  de  la  Unió,  y’s  donarà  de 
baixa  de  la  Unió  Catalanista  a  tots  els  socis  colectius 
o  individuals  que  no  hagin  cumplert  l’acort  anterior. 

3-er  Exigir  en  el  Consell  general  ordinari  rigorós 
acatament  al  article  VIII  dels  Estatuts,  aixó  es:  «Cada 
entitat  colectiva  comunicarà  per  medi  de  son  represen¬ 
tant  la  quota  ab  que  contribuhirà  en  el  pròxim  any 
als  gastos  de  la  Unió*. 

Y  4.U  Aquesta  quota  s'haurà  de  pagar  avans  de 
cada  Consell  ordinari,  o  sia,  tindrà  d’ésser  pagada  lo 
més  tart  per  tot  el  setembre  del  any  següent,  aixís  en 
la  sessió  anyal  el  tresorer  presentarà  verament  la  si¬ 
tuació  econòmica  de  la  Unió  y’l  Consell  general  tindrà 
acció  envers  els  que  no  cumpleixin. 

Se  donà  compte  de  la  donació  feta  per  la  «Lliga  de 
Catalunya»  de  655  pessetas  recaudadas  per  suscripció 
entre’ls  socis,  y  del  aument  espontani  qu’havía  donat 
a  sas  respectivas  quotas  anyals  l’Agrupació  Catalanista 
del  Cassino  Mercantil  de  Barcelona,  oferint  aixís  un 
exemple  digne  d’ésser  imitat  per  altras  entitats  adhe- 
ridas. 

El  Consell  donà  un  vot  de  gracias  al  tresorer  per 
sa  energia  y  bon  criteri  al  regularisar  la  marxa  econò¬ 
mica  de  la  Unió,  fent  també  extensiu  aquest  vot  a  la 
«Lliga  de  Catalunya»  y  a  l’Agrupació  Catalanista  del 
Cassino  Mercantil  per  sa  exemplar  conducta. 

Se  suspengué  en  aquest  punt  la  sessió,  qu’havía  co- 
mensat  a  las  deu  del  matí.  Era  la  una  de  la  tarda. 

A  las  tres  comensà  la  segona  sessió  del  Consell,  pro- 
cedintse  a  votació  per’admetre’ls  següents  socis  indivi¬ 
duals  y  colectius:  en  Ramón  Farré  y  Carceller,  en  Joseph 
Morera  y  Borés,  en  Arnau  Martínez  y  Serinà,  en  Joan 
Fort  y  Romeu  y  en  Antoni  Roig  y  Soler,  de  Barcelo¬ 
na,  y  en  Joan  Grau  y  Puig,  de  Sabadell;  y  las  entitats 
Associació  Catalanista  de  Premià  de  Mar,  y  Orquesta 
«La  Renaixensa»,  de  Sant  Sadurní  de  Noya.  Tots  fo¬ 
ren  admesos. 

Seguidament  se  manifestà  al  Consell  que’l  periódich 
La  Nació  Catalana  havia  cambiat  son  nom  per  el  de 
La  Devantera;  l’Agrupació  Catalanista  de  Santa  Per¬ 
petua  de  la  Moguda,  per  Centre  Democràtich  Regiona¬ 
lista  Perpetuense;  l'Agrupació  Catalanista  de  Molins 
de  Rey  y  la  del  Poble  Sech,  se  constituheixen  en  Asso¬ 
ciacions. 

Se  passà  a  donar  compte  de  la  dimissió  del  càrrech 
de  vocal  de  la  Junta  Permanent  deia  Unió  Catalanista, 
presentada  per  en  Joseph  Mallofré,  qui  la  reiterà  ab 
caràcter  irrevocable,  exposant  varias  rahons  què  dona¬ 
ren  motiu  a  llarga  discussió.  Per  fi’s  passà  a  votar,  y 
en  conseqüència  la  dimissió  li  fou  admesa,  per  19O 
vots  contra  33,  procedintse  a  elegir  vocal  pera  omplir 
sa  vacant.  Resultà  elegit  en  Candi  Robert. 

Fou  llegida  una  proposició  d’en  Joaquim  Company 
oferint  a  la  Unió  Catalanista,  pera  sa  expendició,  300 
grossas  del  paper  de  fumar  «Catalunya»,  remerciantse 
la  finesa. 

D’altra  proposició’s  donà  compte,  en  la  que’s  dema¬ 
nava  a  la  Permanent  que’s  servís  senyalar  pera  una 
fetxa  propera  l’Assamblea  acordada  en  l’anterior  Con¬ 
sell  y  qu’ha  de  tenir  lloch  a  Barcelona.  El  senyor  Roca 
suplicà  als  firmants  que  retiressin  sa  proposició,  pregànt- 
loshi  tinguessin  plena  confiansa  en  la  Junta  Permanent 
y  prometent  que  aquesta  tindria  en  compte’l  desitj  tan 
clarament  manifestat  per  la  majoria  dels  delegats.  Els 
firmants,  confiant  en  la  paraula  de  la  presidència,  no 
tingueren  inconvenient  en  retiraria,  fent  constar  que  sa 
insistència  era  deguda  al  convenciment  de  que  cal 
aprofitar  las  circunstancias  en  que’ns  trobém,  que  no 
solen  ésser  de  durada  a  Barcelona,  y  a  la  necessitat  cada 
dia  més  imperiosa  de  que  dita  Assamblea’s  celebri,  ab 
la  gran  ventatja  de  que  sia  qui  la  convoqui  l’actual 
Junta,  que  tan  encertada  direcció  ha  sapigut  donar  a  la 
marxa  política  del  Catalanisme  al  interpretar  els  acorts 
de  las  entitats  e  individuus  que  forman  la  Unió  Catala¬ 
nista.  Acte  seguit  se  discutiren  y  aprobaren  las  dugas 
següents  proporcions  en  votació  nominal. 

«l.a  Els  catalanistas  adherits  a  la  Unió  no  poden 
fer  actes  de  propaganda  que  contrarihin  els  acorts  de 
las  entitats  adheridas  que  fan  us  dels  drets  que  las  hi 
concedeixen  las  Assambleas.» 

«2.a  La  Unió  Catalanista,  conservant  sempre  la 
pròpia  personalitat,  veurà  ab  simpatia  als  elements 
polítichs  afins  sempre  que  aquests  per  medis  honrats  y 
dignes  realisin  actes  beneficiosos  pera  la  obtenció  de 
l’autonomia  de  Catalunya.» 

L’ultim  acort  del  Consell  fou  el  de  publicar  un  Ma¬ 
nifest  al  poble' català  protestant  de  la  reforma  del  No¬ 
tariat  projectada  pel  ministre  de  Gracia  y  Justícia  en 
detriment  del  Dret  de  Catalunya:  manifest  que  serà 
costejat  per  suscripció  pública,  fentsen  un  copiosissim 
tiratje. 

Eran  més  de  las  vuyt  del  vespre  quan  s'aixecà  la 
sessió. 


TEATRES 

Novena  sessió  del  «Teatre  Íntim». — Loren- 

zaccio . — La  Nuova  Idola. — Hamleto. 

En  una  terra  en  que  solslas  xemeneyas  s’en- 
layran,  com  diu  un  amich  meu;  en  que  l’art 
sols  se  mira  com  a  infantil  passatemps  que 
impressiona  superficialment  nostres  sentits; 
en  que  sols  lo  qu’enlluherna  seduheix  nostra 
vista,  y  lo  que  ritma  afalaga  nostras  orellas; 
en  que  las  fondas  emocions  animicas  que 
produheix  el  gran  art,  agitant  nostra  pensa  y 
removent  nostre  cor,  ens  repugnan  perque 
venen  a  despertarnos  del  somni  vulgar  d’una 
vida  d’autómatas;  en  una  terra  en  que  s’ha  fet 
del  escenari  un  mercat — petita  llotja  d’espe¬ 
culacions  usurarias  y  eventuals  sobre  la  bona 
fe  y  sobre  l’extravagant  capritxo  d’un  públich 
estragat — y  de  la  sala  d’espectacles  un  altre 
mercat — petita  llotja  també  ahont  s’exposa 
carn  humana  que’s  compra  v  ven  ab  fórmu- 
las  complicadissimas; — en  una  terra  en  que’l 
deu  dels  filarmónichs  es  el  tenor-aucell  y’ns 
extasiém  devant  d’una  Bella  Chiquita  0  de 
qualsevol  altra  Bella;  en  que’ls  empresaris 
se  converteixen  en  traficants,  els  autors  seriós 
se  deixan  anunciar  com  a  vulgars  ventríloquos 
y’is  actors  formals  se  prestan  a  representar 
automàticament  catorze  horas  seguidas;  en 
una  terra  aixís,  al  trobarnos  devant  d’en  Gual 
y’l  seu  Teatre  íntim,  devém  pararnos  y  salu¬ 
dar.  Saludém  al  estol  de  joves  coratjosos  que 
perseguint  un  ideal  seré  fan  via  impertorba¬ 
bles,  cayent  tantost  per’aixecarse  ab  més  fe  y 
trevallarab  més  entusiasme;  saludém  al  seu 
director  qu’ ab  voluntat  ferma  sab  vence 
tots  els  obstacles,  sab  fondre  rancunias,  sab 
trucar  a  las  portas  del  desinterès,  y  sab  de¬ 
mostrar  pràcticament  que  hi  hà  quelcom  a 
Catalunya  que  no  està  pas  podrit. 

Heusaquí  las  reflexions  que’m  sugereix  la 
novena  sessió  donada  pel  Teatre  íntim.  Pin¬ 
tar  decorats  nous,  gastar  grans  cantitats  en 
trajos  y  accessoris,  trevallar  mesos  y  mesos 
quietament  y  ab  entusiasme  pera  presentarse 
un  dia  dihent  al  públich  «aqui  teniu  aquest 
fragment  d’art,  seriós  y  gran;  aprofitéu- 
vosen,  que  sols  durarà  tres  horas»,  es  un  es 
pectacle  encoratjador.  Tant  més,  quan  ells 
saben  anticipadament  qu’es  dubtosa  la  vic¬ 
torià  y  qu’en  tot  cas,  si  moralment  poden 
surtirne  satisfets  y  plens  de  glòria,  material¬ 
ment  n’han  de  surtir  ab  las  butxacas  buydas. 
Ells  ho  fan  aixis:  saludém. 

Las  obras  escullidas  foren  VEdip  Rey ,  de 
Sófocles,  y  El  casament  per  f  orsa,  de  Molière. 
No  disposo  de  temps  ni  espay  pera  parlar  ab 
la  detenció  que’s  mereix  de  la  patètica  tragè¬ 
dia  grega;  de  la  que,  per  altra  part,  els  lec¬ 
tors  de  Joventut  ja’n  coneixen  l’atinat  estu¬ 
di  de  mon  company  Zanné,  que  publicarem 
en  un  de  nostres  darrers  números.  Tampoch 
diré  res  d’en  Molière  y  sa  petita  comèdia, 

remetent  als  lectors  a  las  planas  del  artistich 
programa  que’s repartia  en  el  teatre  la  nit  de 
la  representació,  en  las  que  un  altre  com¬ 
pany,  l’Oriol  Marti,  ne  deya  moltas  y  bonas 
cosas  fent  ressaltar  la  fina  gracia  y  la  sàtira 
intencionada  del  gran  cómich  francès. 

Me  limitaré  a  donar  compte  de  la  repre¬ 
sentació  de  aitas  obras  y  sa  presentació  es¬ 
cènica.  En  conjunt,  la  execució  fou  perfecta. 
Actors  y  comparsas  demostraren — cosa  a  la 
que  no  estém  avesats — un  gran  domini  y  co¬ 
neixement  exacte  del  paper  que  representa- 
van.  La  mà  d’en  Gual  preparant  per  medi  de 
repetits  y  racionals  ensaigs  a  cada  un  d’ells 
pera  lograr  un  conjunt  armónich  d’elements 
conscients,  qu’estàn  possehitsdesa  respectiva 
missió, ’s  veya  en  els  més  petits  detalls.  Aixís, 
desde  Edip  fins  al  actor  que  menys  paraulas 
ha  de  dir.  sabian  sempre  lo  que  deyan;  y  si 
bé  es  veritat  que  no  s’elevaren  a  las  alturas 
d’una  ampla  declamació  tràgica,  cosa  que 
seria  ridícul  exigir,  també  ho  es  que  cap 
d’ells  desentonà,  dihent  els  versos  ab  sereni¬ 
tat  y  convicció.  Tant  ells  com  els  comparsas 
se  mogueren  ab  gran  justesa,  sense  vacila- 
cions,  logrant  aquella  tan  difícil  varietat  de 
actituts  y  gestos  que,  si  son  naturals  en  tota 
multitut  lliure,  no  logrém  veure  casi  may  en 
el  teatre,  ahont — part  per  convenció  escéni- 
cay  part  per  falta  d’aptitut  en  els  comparsas — 
sembla  dirigir  constantment  l’espectacle 
una  indiscutible  e  invisible  veu  de  mando 
que  fa  bellugar  a  la  gent,  com  a  batallons 
disciplinats  a  cops  d’estaca.  En  Gual  ha 
sabut  explicalshi  lo  que  devian  fer  y  per 
qué  devian  ferho;  y  per’xó  ja  no  semblavan 
ninots  arrenglerats  que’s  mouhen  y  gesticu- 
lan  acompassadament  estirantlos  ab  fils,  sinó 
sers  humans  que  manifestan  lliurement  las 
sevas  emocions  de  la  manera  personal  que  a 
cada  hu  es  pròpia. 

El  decorat  dels  senyors  Moragas  y  Alarma 
molt  apropiat,  especialment  en  els  últims  ter¬ 
mes  de  la  esquerra.  Jo  haguera  volgut  una 
més  ampla  perspectiva,  qu’hauria  engrandit 
la  escena  acostantnos  a  la  ilusió  d’aquells  am¬ 
ples  espays  en  que’s  representavan  las  trage- 
dias  gregas  y  s’hi  movian  grans  massas.  En 
aquesta  decoració’l  palau  d’Edip  se’ns  tira  as- 
sobre  y’is  comparsas  sembla  que’s  bellugan 
ab  dificultat  a  pesar  de  no  ésser  molt  nom¬ 
brosos.  De  totas  maneras,  la  decoració  pro- 
duheix  bon  efecte,  contribuhint  a  la  hermosa 
plasticitat  del  quadro. 

En  lo  qu'en  Gual  s’ha  lluhit  més  es  en  la 
part  d’indumentaria .  Els  més  petits  detalls 
s’han  tingut  en  compte  no  ja  sols  en  quant 
a  propietat,  sinó  també  en  la  perspectiva;  las 
telas  escullidas,  els  colors  ben  combinats, 
las  perrucas  y  pentinats,  las  armas  y  demés 
accessoris,  tant  en  la  comparseria — homes, 
donas  y  criaturas— com  en  els  personatjes 
tots,  indi  can  un  coneixement  exacte  de  l’época 
y  al  mateix  temps  un  gust  artistich  exquisit. 

Y  tot  aixó  era  d’una  importància  capital, 
tractantse  de  fer  compendre  al  publich,  gene¬ 
ralment  inculte,  un’obra  que’s  desenrotlla  en 
un  medi  ambient  que  desconeix.  Y  precisa¬ 
ment  aquesta  propietat  meticulosa  en  la  pre¬ 
sentació  del  quadro  es  l’únich  medi  de  que 
disposava  en  Gual  pera  preparar  al  públich 
a  que’s  formés  una  idea  aproximada  d’un  po¬ 
ble,  d’unas  costums  y  d’una  civilisació  que 
desconeix  en  absolut  y  que,  per  altra  part, 
es  necessari  que’n  tingui  un  coneixement,  si 
no  exacte,  relatiu,  pera,  penetrat  del  medi  en 
que’s  moüfhen,  poder  identificarse  ab  els  per¬ 
sonatjes  y  ab  els  sentiments  y  passions  que’ls 
agitan. 

Tot  aixó  ho  ha  lograt  en  Gual;  tant,  que 
desde  las  primeras  escenas  el  públich  tot  va 
trobarse  en  situació  pera  seguir  la  horripi¬ 
lant  tragèdia,  no  ab  els  ulls  de  la  freda  refle¬ 
xió  y  segons  els  principis  convinguts  del 
convencionalisme  escénich  modern,  sinó  ab 
els  ulls  del  cor  qu’endevinava  un’altra  moral, 
un’altra  civilisació  y  unas  altras  costums  tan 
humanas  y  tan  serenas,  al  menys,  com  las 
de  nostres  dias.  Era  molt  fàcil  que’l  públich 
fes  aquell  petit  salt  que  separa  lo  sublim  de 
lo  ridícul,  y  pera  evitarho  en  Gual  sols  podia 
emplear  aquest  medi:  dominar  al  públich 
desde’l  primer  instant,  y  dominarlo  per  la 
plàstica.  En  Gual  ho  va  compendre  aixís,  y 
no’s  va  errar.  Desd’alashoras  la  victorià  era 
certa.  Jo  crech  que’l  mellor  elogi  que's  pot 
fer  d’en  Gual  y  del  Teatre  íntim  consisteix 
en  aixó. 

Ara,  jo  voldria  qu’en  Gual  me  permetés, 
sense  péndreho  com  à  censura,  algunas  ob¬ 
servacions  que  m’ha  sugerit  la  representació 
del  Edip  Rey.  Jo  endevino  las  rahons,  ben 
sólidas  per  cert,  que  l’han  induhit  a  escullir 
aquesta  obra:  la  seva  grandiositat  tràgica 
en  primer  lloch,  y’l  desitj  de  feria  fruhir  a 
un  públich  que  no  llegeix  y  per  lo  tant  sols 
aixís  pot  educarse.  Peró  ^està  segur  en  Gual 
de  que  aquesta  educació  es  sòlida?  Jo  crech 
sincerament  que  no.  Jo  crech  que  sols  en  un 
cas  ho  seria:  quan  se  poguessin  presentar 
aytals  obras  d’una  manera  tan  perfecta,  que 
ens  trobéssim  devant  d’una  reproducció 
exacta  dels  espectacles  grechs  ab  sos  escena¬ 
ris  inmensos  en  que  s’hi  movian  centenars 
de  personas  a  ple  sol,  parlant  ab  màscaras 
de  las  que’n  surtían  veus  fondas  y  crits  es¬ 
tridents,  etc.;  quan  aquell  chor  grech  ab  sa 
indiferència  y  ab  sa  impassibilitat  pogués 
donarnos  idea  exacta  d’aquella  conciencia 
pública  que  personificava,  interpretant  el 
sentiment  moral  y  religiós  d’un  poble  que  ac¬ 
ceptava  resignat  las  lleys  inexorables  del 
Desti,  qu’adorava  uns  deus  implacables,  sím¬ 
bols  del  poder  fatal  que  regia  a  la  humanitat, 
y  es  l’actor  invisible  qu’endeviném  dirigint 
sempre  la  vida  humana,  y  es  l’ànima 
d’aquestas  grans  tragedias.  {Cóm  ferli  en¬ 
tendre  al  públich  qu’en  aquell  temps  no 

existia  encara  aquesta  moral  extranya  que 
la  gran  religió  dels  dubtes  y  de  las  vacila- 
cions  ens  ha  transmès  atàvicament  y  que 
consisteix  en  ajuntar  en  contuberni  extrany 
la  justícia  absoluta  ab  la  misericòrdia  infini¬ 
ta?  El  chor  grech  respecta  a  Edip,  mes  no'l 
plany;  comprèn  la  misèria  humana,  peró  no’s 
revolta  al  veure  cumplir  lo  que  fatalment  deu 
cumplirse;  treu  llissons  de  la  desgracia  y  se¬ 
renament  comenta’ls  fets.  El  chor  no  plora, 
puig  els  seus  plors  podrían  ofendre  als 
deus. 

En  Gual,  qu’ha  comprés  tot  això,  devant 
de  la  impossibilitat  material  de  reproduhir 
exactament  l’espectacle  grech,  ha  tingut  d’hu- 
manisar  el  chor,  d’humanisarlo  en  el  sentit 
de  ferlo  actuar  y  sentir  més  armónicament 
ab  la  moral  nostra,  ab  nostras  costums  y  ab 
nostre  modo  de  pensar.  D’altra  manera’l 
chor,  com  a  personatje  abstracte,  hauria  re¬ 
sultat  incomprès  y  tal  volta  absurd. 

Es  clar  que  aquestas  afirmacions  las  dono, 
no  com  a  bonas,  sinó  com  a  mevas.  Ellas  se 
relacionan  directament  ab  un  problema  com- 
plicadissim  sobre’l  que  las  opinions  diver¬ 
geixen:  el  problema  de  las  adaptacions,  re- 
fundicions  y  arreglos  de  las  obras  clàssicas  e 
hístóricas.  No  puch  entrar  avuy  en  aquesta 
discussió.  Sols  diré,  pera  que’s  comprengui’l 
verdader  sentit  de  las  anteriors  observacions, 
que  jo  estich  ab  els  que  creuhen  que  las 
grans  obras  d’altres  temps  deuhen  presen- 
tarse  ab  tota  sa  integritat,  fins  ab  sos  defec¬ 
tes.  En  cambi,  n’hi  hà  molts  que  no  ho 
creuhen  aixis.  Potser  aquests  tenen  rahó. 

De  totas  maneras  no  voldria,  com  he  dit, 
que  s’interpretessin  malament  aquestas  con¬ 
sideracions.  Si  las  he  felas  es  perque  jo 
vojdria  convence  a  n’en  Gual  d’una  cosa, 
y  es:  que  a  mon  entendre,  ell  y’l  seu  Teatre 
íntim,  farían  obra  més  meritòria  y,  moral  y 
artísticament,,  més  educadora — ab  tot  y  ser- 
ho  moltissim  la  qu’han  fet  ab  V Edip  Rey — 
dirigint  els  seus  esforsos  y  esmersant  sa  ac¬ 
tivitat  en  obras  modernas;  mirant  endevant 
en  lloch  de  mirar  endarrera.  La  tasca  seria 
més  fàcil  y  crech  que  més  fructífera.  Si  es¬ 
tich  equivocat,  qu’en  Gual  me  perdoni  y 
continuhi  impertorbable  son  camí.  Tractant- 
se  de  fer  art  serio,  sempre’m  comptarà  entre 
sos  admiradors. 

j El  casament  per  forsa,  correctament  tradu- 
hit  per  en  Salvador  Vílaregut,  fou  presentat 
ab  una  decoració  d’en  Vilumara  de  bona 
perspectiva  y  exacte  color  d’época.  Els  trajos 
y  demés  accessoris,  d’exquisida  propietat, 
y’is  actors  s’esmeraren  en  sos  respectius  pa¬ 
pers,  interessant  y  fent  riure  al  públich,  que, 
tant  en  aquesta  obra  com  en  YEdip ,  va  estar 
a  l’altura  de  las  circunstancias,  premiant  a 
tots  ab  una  entusiasta  y  sincera  ovació. 

El  senyor  Giménez,  que  com  algún  altre 
dels  que  forman  el  Teatre  íntim  son  actors 
professionals,  mereix  doble  aplauso  no  sols 


per  son  desinterès  y  amor  al  art,  de  que  do¬ 
na  probas,  sinó  per  la  correcta  interpretació 
que  donà  al  tipo  d’Edip. 

Pagant  tribut  a  la  tradició,  en  Zacconi 
porta  en  son  repertori  alguna  d’aquellas 
obras  en  que  un  paper  de  lluhiment  pera 
l’actor  y  dugas  0  tres  escenas  d’eíecte  fan 
perdonar  lo  demés.  Una  de  tals  obras  es  Lo- 
renzaccio ,  el  romàntich  dramón  d’Alfred  de 
Muset,  aquell  tipo  estrafalari,  excéptich,  al¬ 
truista,  apassionat,  viciós  y  no  sé  quàntas 
cosas  més  que’ns  sorprèn  sovint  y  no’ns  inte¬ 
ressa  may:  tanta  es  la  indecisió  y  falsetat 
psicològica  de  son  caràcter. 

En  aquest  drama,  confós  pel  gran  número 
de  personatjes  e  incidents  que  diluheixen 
l’acció  sense  deixarhi  veure  un  criteri  definit, 
hi  advertim  no  obstant,  aquí  y  allà,  la  deli¬ 
cada  fantasia  del  poeta  en  imatjes  bellas  y 
conceptes  originals,  encara  que  sovint  alam¬ 
binats;  bi  trobém  també  la  sàtira  fina  y  sag- 
nanta  característica  d’un  esperit  aristòcrata 
al  mateix  temps  que  lliberal,  e  hi  trobém,  en 
fi,  unas  pocas  escenas  preparadas  ab  l’artifici 
propi  del  teatre  romàntich,  d’efecte  segur 
sobre’l  públich  senzill,  sobre  tot  quan  las  fa 
un  actor  com  en  Zacconi,  que  sab  posarhi 
l’ànima.  De  tots  modos,  al  públich  no’l  va 
entusiasmar,  y  menys  a  mi,  puig  si  bé  tots 
aplaudirem  el  trevall  del  actor,  ens  queda¬ 
rem  frets  devant  d’aquella  novela  folietinesca 
d’envenenaments,  raptes,  assessinats,  conju- 
ras  y  demés  recursos  qu’avuy  no’ns  conven¬ 
cen.  Qui  ho  hauria  dit  trenta  anys  enrera 
que  Lore?izaccio,  aquest  Hamlet  de  per  riure 
que  feya  estremir  d’emoció  a  nostres  avis,  a 
nosaltres  ens  deixaria  tan  tranquils! 


El  nou  ídol  es  la  ciència:  una  idolatria 
com  qualsevol  altra,  que  troba  son  origen  en 
la  fe,  una  fe  instintiva  que’s  converteix  tot 
seguit  en  fanatisme.  El  doctor  Donnat,  met- 
je  sabi,  investigador  y  altruista,  inocula’l 
virus  del  càncer  als  malalts  de  sa  clínica 
que,  havent  de  morir  d'altras  malaltías,  li 
serveixen  pera  sos  experiments  sense  que 
personalment  se’n  ressentin.  D’aytals  expe¬ 
riments  pot  surtirne’l  descubriment  d’un  re- 
mey  que  curaria  milions  de  sers  humans. 
Mes  un  dia’s  presenta  un  cas  imprevist.  Una 
joveneta  histèrica  y  lisica  en  ultim  grau  que 
no  té,  segons  tots  els  sintomas,  més  de  tres 
mesos  de  vida  y  a  qui'l  doctor  ha  inoculat  el 
virus  del  càncer,  se  cura  de  la  tisis  per  mira¬ 
cle:  la  joveneta,  histèrica  y  fervorosa  cre- 
yent,  ha  begut  aygua  de  Lourdes.  El  sabi 
descompost,  se  convens  de  son  erro  y  con¬ 
templa  ab  espant  a  la  víctima  dels  seus 
experiments.  El  problema  queda  plantejat. 
(Té’l  metje  dret  a  fer  tals  experiments?  «Si, 
— diu  ell. — (Qué  hi  ía  que  hi  hagi  una  vic- 


JOVENTUT 


tima,  que  n’hi  hagin  moltas,  si  aytals  vícti- 
mas  deslliuraran  a  la  humanitat  d’un  mal 
pahorós?  íNo  fem  matar  a  nostres  soldats 
per  fins  més  egoistas?  Jo  mateix — va  dihent 
el  metje — ,-no  exposo  cada  dia  ma  vida,  vida 
de  sabi  molt  preciosa,  a  la  capsalera  dels 
llits  del  hospital  desinteressadament?  cQué 
representa  una  victima  ignocenia  devant  de 
la  ciència  que  deslliura  a  lahurmnitat  de  sos 
corchs?» 

Evidentment  hi  hà  quelcom  de  capciós 
y  paradoxal  en  aquesta  argumentació.  Es’ 
l’etern  sofisme  del  interès  de  molts  sobrepo- 
santse  al  interès  d’un  sol.  Dintre  del  ordre 
social  el  doctor  té  rahó:  el  sacrifici  d’un  ín- 
dividuu  no  representa  res  pera  la  societat, 
mes  un  esperit  lliure  com  el  seu  aixó  no  ho 
pot  admetre.  Ell  mateix  confessa  son  dubte 
devant  de  la  joveneta,  que  al  descubrir  el 
fatal  experiment  de  que  ha  sigut  objecte,  ex¬ 
clama:  «No  hi  fa  res:  a  mi,  que  soch  una 
cfeyent  y  volia  ferme  germana  de  la  caritat 
sacrificantme  per  mon  pròxim,  lo  mateix 
m’es  donar  la  vida  d'un  cop  que  paulatina- 
ment.  ,-La  meva  pobra  vida  pot  ésser  útil? 
Si  m’ho  haguéssiu  dit,  jo  vos  n’hauria  fet 
do.»  El  metje,  per  la  seva  part,  també  sacri¬ 
fica  sa  vida  paulatinament  en  bé  de  la  huma¬ 
nitat,  y  un  dia,  creyent  que’l  sacrifici  absolut 
pot  ésser  útil,  ell  mateix  s’inocula’l  mal  pera 
notar  els  seus  efectes  sobre  un  home  jove  y 
robust. 

De  manera  que  lo  que  fa  la  joveneta  per 
fe  senzilla,  ho  fa  també’l  metje  essent  incrè¬ 
dul.  Ell,  que  no  creu  en  un’altra  vida,  qu’ha 
trobat  las  ànimas  en  la  punta  de  son  escar- 
pell,  que  no  admet  res  que  no  pugui  com- 
pendre,  se  sacrifica  també.  «cPer  qué?»’s 
pregunta  ell  mateix.  «-;Es  qu’ara  creus  en 
Deu?»  li  pregunta  sa  esposa.  «No, — contesta 
— però  moriré  com  si  hi  cregués!»  La  expli¬ 
cació  del  problema  es  aqui.  El  metje  es  tam¬ 
bé  un  creyent,  es  també  un  fanàtich,  creu 
també  en  un  Deu.  Ab  una  sola  diferencia:  el 
Deu  de  la  joveneta  es  el  Deu  dels  altres, 
el  Deu  del  metje  es  el  Deu  seu.  La  idolatria 
dels  moribonds  filla  de  la  por  ultra-terrena 
que  converteix  als  escéptichs,  la  idolatria  de 
la  fe  senzilla  que  fa  màrtirs  dels  fanàtichs,  y 
la  nova  idolatria  de  la  ciència  que  porta  tam¬ 
bé  al  sacrifici  voluntari,  conduheixen  a  un 
mateix  resultat:  el  renunciament  devant  de 
quelcom  superior.  Sols  Cormier',  un  escép- 
tich  que’s  dedica  a  fer  observacions  sobre 
l’ànima  humana  acumulant  datos  y  més  da- 
tos  pera  descubrir  una  petita  veritat  que  pu¬ 
gui  ésser  el  punt  de  partida  d’una  nova 
ciència,  la  ciència  de  la  psicologia  experi¬ 
mental,  no  admet  res  d’aixó.  Lo  qual  no 
impideix  qu’ell  mateix,  ab  sos  experiments 
de  sugestió,  mati  ànimas  obligantlas  a  obrar 
y  determinarse  en  sentit  contrari  a  son  lliure 
arbitri  per  la  forsa  d’aquella  mateixa  su¬ 
gestió. 

Tot  aixó  ho  desenrotlla  en  François  de 
Curel,  autor  de  La  Nouvelle  Idole ,  en  una 
serie  d’escenas  en  las  que  la  discussió  filosó- 
fica-social  hi  domina;  a  pesar  de  lo  qual  el 
drama  es  ben  intens,  y’l  públich  — si  bé  un 
xich  desorientat,  perque  aquesta  obra,  com 
tota  obra  verament  original,  trenca  motllos — 
segueix  l’acció  ab  interès  y  emoció.  Y  es 
que,  al  darrera  d’aquellas  disquisicions  ru- 
blertas  d’ideas,  l’espectador  hi  endevina  un 
gran  drama,  mellor  dit,  uns  grans  dramas 
qu’agitan  poderosament  a  aquells  sers  excep¬ 
cionals  fins  al  punt  de  determinar  un  terrible 
desenllàs. 

Es  un’obra  de  tesis,  un  drama  modern  en 
que’ls  estats  passionals  no  s’exteriorisan, 
en  que’ls  sentiments  solzament  s’indican,  en 
que  l’acció  dramàtica,  deslligada  y  sòbria 
en  efectes,  no  segueix,  com  voldrían  els  ruti¬ 
naris,  un  argument  detallat  ab  exposició, 
nus  y  desenllàs,  tot  ben  trevallat,  ben  com¬ 
plicat  y  ben  efectista.  Es  un  drama  d’ideas 
que  conmóu  més  fondament  perque  aques- 
tas  ideas  son  fi  1  las  de  conciencias  més  o 
menys  serenas  y  fortament  agitadas  que  tra- 
heixen  fortas  pertorbacions  anímicas  d’una 
potencia  tràgica  excepcional;  perque  ellas 
son  la  font  única  dels  dramas  íntims  més 
punyents  y  més  intensos  que  conmouhen  a 
la  humanitat  moderna,  aparentment  tan  se¬ 
rena  y  tranquila. 

En  una  paraula,  El  nou  ídol  serà  discutit  y 
fins  desdenyat  per  tots  aquells  qu’amidan  ab 
compàs,  se  saben  de  cor  las  reglas  fixas  del 
artescénich  y  s’espantan  devant  de  tota  in¬ 
novació;  però,  en  cambi,  serà  apreciat  y  aplau¬ 
dit  sincerament  per  tots  aquells  qu’en  art 
dramàtich  com  en  tot  som  revolucionaris  y 
contemplém  ab  joya  l’aparició  inesperada  de 
temperaments  ardits  y  originals. 

La  interpretació,  per  part  de  tots,  molt 
ajustada  y  molt  sòbria,  trobant  aquella  na¬ 
turalitat  qu’en  obras  tals  es  indispensable 
pera  que’ns  fem  la  ilusió  de  que  no  som  al 
teatre,  sinó  que  contemplém  un  quadro  de 
la  vida  real.  Se  distingiren  com  sempre  en 
Zacconi  y  la  Cristina. 

Dissapte,  ab  el  teatre  ple,  ens  donà  en 
Zacconi  per  primera  vegada  la  gran  tragèdia 
de  Shakespeare,  Hamlet.  La  seva  interpreta¬ 
ció  d’aquell  tipo  tan  complexe  podrà  ésser 
discutida,  peró  no  hi  hà  dubte  qu’es  ben  per¬ 
sonal.  Els  que  recordan  altres  grans  actors 
y  comparan,  troban  qu’en  Zacconi  exteriori- 
sa  poch.  Realment  la  seva  interpretació 
d 'Hamlet  es  sòbria  y  concentrada;  sembla 
que  representa  més  pera  ell  mateix  que  pera’l 
públich;  reclama  de  part  d’aquest  un  esfors 
molt  dificil  d’obtenir.  A  mi’m  va  agradar  ex¬ 
traordinàriament  en  tot  el  primer  acte  y  en 
els  dos  últims,  encara  qu’en  la  escena  final 
del  acte  del  cementiri  las  sevas  facultats, 

que  no  son  molt  extensas,  el  feren  vacilar  un 
xich.  En  resúm,  varem  veure  un  Hamlet  que, 
si  no’ns  va  entusiasmar,  ens  va  emocionar 
fondament.  Els  demés  actors  molt  fluixos,  y 
la  presentació  escènica  detestable.  Bé  es  ve¬ 
ritat  que  baix  aquest  aspecte  no  podém  ésser 
molt  exigents  ab  companyias  que  rodan  pel 
món.  De  tots  modos,  en  qüestió  de  trajos  y 
petits  detalls  d'escenografia,  bé  podrían  fer 
gala  d'un  meilor  gust  artistich. 


CONCERTS 

Concert  Risler. 

Al  presentarse  en  Risler  per  primera  vega¬ 
da  devant  del  públich  de  Barcelona,  volgué 
demostrarnos  qu’era  un  artista  de  cor  en  tota 
la  extensió  del  mot:  al  presentarse  per  sego¬ 
na  vegada,  hem  adquirit  el  convenciment  de 
que’l  mecanisme  de  sa  execució  es  tan  per¬ 
fecte  com  el  seu  sentiment  artistich. 

(A  qué’s  deu  aytal  variació?  ^Se  deurà  tal 
volta  —  puig  no  creyém  que  del  any  passat 
ensà  hagi  pogut  progressar  en  el  mecanisme 
d’una  manera  prodigiosa  —  a  qu’en  Risler 
presentantse  la  primera  vegada  a  Barcelona 
després  d’en  Rosenthal,  oposà  la  poesia  a  la 
virtuosità  pera  fer  ressaltar  la  superioritat  de 
la  primera  sobre  la  segona?  èQui  pot  sa- 
berho?  • 

Els  que  no  hem  tingut  la  sort  d’assaborir 
el  trevall  pianístich  d’en  Rubinstein,  podém 
admirar  a  n’en  Risler  com  el  més  gran  pia¬ 
nista  del  nostre  temps  ohit  a  Barcelona.  En 
Risler  es  un  poeta  del  piano,  y’l  fa  cantar  a 
voltas  ab  els  accents  de  la  veu  humana  més 
apassionada,  a  voltas  ab  l’amplitut  y  rique¬ 
sa  dels  majestuosos  conjunts  orquestals.  La 
delicadesa  en  els  pianissimi ,  la  potenta  ex¬ 
pressió  en  els  passatjes  de  forsa,  l’agilitat 
inconcebible  en  els  allegri  y  presti ,  la  grapa 
de  gegant  ab  que  abrassa’ls  acorts  més  plens, 
la  claretat  y  puresa  ab  que  fa  ohir  els  lemas 
simultanis,  y,  sobre  tot,  l’indefinible  alé  de 
poesia  qu’escampa  esperitualment  per  de- 
munt  de  lo  que  interpreta,  fan  d’en  Risler 
si  no’l  pianista  ideal ,  al  menys  el  pianista  que 
més  s’acosta  a  la  perfecció  somniada  per 
tots  els  aymadors  del  art  de  Chopin  y  de 
Liszt. 

En  Risler,  en  son  concert,  que  tingué  lloch 
en  el  teatre  Principal,  ens  oferí  un  progra¬ 
ma  de  primer  ordre.  Ab  la  Fantasia  cromàti¬ 
ca  y  Fuga  de  Joan  Sebastià  Bach,  ens  probà 
l’agilitat  vertiginosa  de  sos  dits,  ensemps 
que  sa  potenta  polsació,  en  particular  en  al¬ 


guns  passatjes  dominats  per  la  mà  esquerra. 
No  pot  demanarse  a  un  pianista  més  since¬ 
ritat  en  la  dicció  ni  més  grandesa  en  la  exe¬ 
cució. 

Ab  tres  caracteristicas  composicions  d’en 
Couperin,  sobre  tot  ab  Le  rossignol  en  amour , 
se’ns  presentà  eri  Risler  com  a  pianista  deli- 
cadissim,  d’una  habilitat  extraordinària  en 
el  maneig  dels  pedals.  No  pot  imaginarse 
major  riquesa  de  detalls  que  la  dels  fets  sen¬ 
tir  per  en  Risler  en  la  esmentada  pessa  Le 
rossignol  en  amour ,  quals  constants  refilets 
foren  dits  sempre  ab  gracia  encisadora. 

La  Sonata  en  la  menor  de  Mozart  (d’un 
primer  temps,  allegro  rnaestoso ,  digne  del 
autor  de  Las  bodes  de  Figaró )  fou  altra  mos¬ 
tra  del  gran  talent  pianistich  d’en  Risler. 

Peró’l  veritable  clou  del  concert  era  la  co¬ 
lossal,  la  incomparable  Sonata  en  do  menor, 
op.  1 1 1 ,  de  Beethoven.  Aquesta  obra  mereix 
figurar  entre  las  mellors  del  mestre  de  Bonn, 
essent  per  sa  original  bellesa,  sentiment  pa- 
tétich  y  riquesa  de  formas,  la  fita  de  la  evo¬ 
lució  iniciada  envers  nous  horitzons  de  la 
musica  per  en  Beethoven,  en  sos  darrers 
anys.  El  geni  d’aquest  gran  mestre  apareix 
en  la  Sonata  en  do  menor  ab  tanta  forsa  com 
en  sas  sin/onías  més  perfectas,  com  ia  V,  la 
VI,  la  VII y  la  IX.  Es  un’obra  (deixant  de 
banda  las  sevas  enormes  dificultats  mate¬ 
rials  d’execució)  que  requereix  un  artista  de 
debó,  que  senti  tota  la  passió  inmensa  que  hi 
batega,  passió  qu’es  la  manifestació  més  po¬ 
tenta  dei  geni  de  Beethoven  despedintse  del 
tot  y  pera  sempre  de  la  correcció  y  serenitat 
dels  clàssichs. 

Aquesta  sonata  fou  executada  l'any  passat 
pel  cèlebre  Rosenthal,  qual  interpretació  va 
ésser  ben  diferenta  de  la  d’en  Risler,  puig 
donà  més  importància  a  la  part  que  podém 
dirne  externa ,  distingintse  sa  execució  per 
molt  correcta  y  per  consegüent  un  xich  freda, 
al  revés  de  la  d’en  Risler,  més  íntima  y  fon¬ 
da,  es  a  dir,  més  genial,  y  per  tant  en  conso¬ 
nància  ab  el  veritable  caràcter  de  la  sonata. 

Chopin  va  tenir  també  en  e!  concert  d’en 
Risler  el  paper  que  de  dret  li  pertoca  en  tota 
bona  audició  pianística.  La  Balada  en  sol 
menor ,  de  dificultats  que  semblan  insupera¬ 
bles,  els  Impromptus  en  la  bemol  y  en  sol  be- 
mol ,  y  la  Mazurka  en  la  menor ,  obra  exquisi¬ 
da  de  ritmes  originals  y  poétichs,  revelaren 
un  nou  aspecte  del  talent  d’en  Risler. 

Y  ab  la  Dansa  macabra  de  Saint-Sàens 
(perifrasis  de  Liszt,  y  ab  aytal  motiu  obra 
d'aquellas  que  no  tothom  se  troba  en  estat 
d’executar),  y’is  arreglaments  de  la  Mort 
d'Isolda  y  de  la  Obertura  de  Els  Mestres  Can¬ 
tors  de  Wagner  (obras  no  pianísticas  per 
més  que’s  digui),  se  presentà  en  Risler  com 
a  virtuoso  colossal,  vencedcr  de  totas  las  difi¬ 
cultats  d’execució  imaginables,  arrencant  del 
públich  aquellas  ovacions  espontanias  que 
sols  produheix  l’admiració  més  sincera. 

En  Risler,  alhora  qu’es  un  gran  pianista, 
es  un  home  de  gran  resistència.  Els  inter- 
mitjos  de  las  tres  parts  del  programa  foren 
curtissims,  y  de  pessa  a  pessa  ab  prou  feynas 
reposava.  El  públich  feu  durant  tot  el  concert 
la  deguda  justícia  a  sos  mèrits  extraordina¬ 
ris,  saludantlo  ab  ovacions  d'aquellas  que 
sempre’s  recordan  ab  goig  per  moltas  que 
se’n  hagin  rebudas. 

El  piano  Blüthner,  utilisat  per  en  Risler, 
era  notable  per  sa  potenta  sonoritat,  però 
sas  veus  eran  massa  metàllicas. 


Concert  Vidiella-Ribera. 

El  segón  concert  Vidiella-Ribera  que,  com 
el  primer,  tingué  lloch  en  el  teatre  de  Nove¬ 
tats,  fou  un  nou  triomf  per’abdós  músichs. 
La  nombrosa  concurrència  que  hi  assisti  els 
ovacionà  sense  descans  ab  tota  justícia,  puig 
l’un  y  l’altre  li  proporcionaren  fruhicions 
artísticas. 

-  Comensà’l  concert  en  Ribera  ab  el  preludi 
del  acte  ters  de  Tannhàuser ,  essent  sa  execu¬ 
ció  un  model  de  claretat  y  de  sentiment.  Tots 
els  temas  hermosissims  que’l  constituheixen 
aparegueren  ben  destacats,  quiscún  ab  el 
caràcter  e  interpretació  pròpia,  sense  que 
per'xó’l  preludi  perdés  la  unitat  y  la  bellesa 
de  conjunt  que  tant  el  caraclerisa. 

Tot  seguit  en  Vidiella  (ab  acompanyament 
de  la  orquesta)  executà  en  el  piano  el  Con¬ 
cert  en  fa  major  (op.  79)  de  Weber,  obra  que 
no  pot  comptarse  entre  las  mellors  del  gran 
mestre,  y  la  Polonesa  en  mi  bemol  de  Chopin 
(també  ab  acompanyament  d’orquesta),  qual 
segona  meytat  (allegro  molto)  es  notabilissi- 
ma  per  sa  gracia  y  elegancia.  En  Vidiella 
s’hi  mostrà’l  pianista  de  sempre,  delicat  y 
alhora  brillant,  d’execució  neta,  sense  pose 
y,  sobre  tot,  artista.  Ens  plagué  molt  en 
l’ allegro  passionato  d’en  Weber  y  en  l 'allegro 
molto  d’en  Chopin.  La  orquesta  l’acompanyà, 
desempenyant  correctament  el  paper  que  li 
estava  destinat,  a  voltas  secundari,  a  voltas 
principal,  sens  ofegar  may  al  piano,  que 
aquesta  vegada  era  un  Chassaigne  de  gran 
qúa,  no  massa  potent,  peró  de  veus  molt 
claras. 

En  la  segona  part  del  concert  debutà'l  jove 
tenor  en  Joan  Raventós,  deixeble  d’en  Ribe¬ 
ra,  de  qui’n  parlarém  més  endevant. 

La  interpretació  de  la  obertura  de  Els  Mes¬ 
tres  Cantors  y  dels  Preludi ,  Dansa  dels  apre¬ 
nents  y  Entrada  dels  Mestres  (acte  ters  de  la 
mateixa  obra),  mereixen  nostres  elogis  més 
sincers.  En  Ribera’ns  ha  donat  una  interpre¬ 
tació  de  la  obertura  ben  diferenta  de  la  dels 
que  la  portan  ab  solemnitat  exagerada  vora- 
na  del  encarcarament,  sense  tenir  present 
que  dita  obertura  es  un  esplet  potent  de  vida, 
d’un  caràcter  cómich  genial,  que  rebutja, 

per  sa  intima  naturalesa,  tota  interpretació 
seriosa  y  freda.  La  obertura ,  sentida  aixis, 
produheix  un  efecte  sorprenent  y  dona  la 
idea  justa  del  caràcter  de  Els  Mestres  Cantors, 
la  comèdia  musical  més  gran  que  s’ha  escrit.. 

En  cambi,’l  preludi  del  acte  ters  fou  deli¬ 
cadament  interpretat,  fenthi  en  Ribera  sentir 
tot  l’encis  de  la  poesia  que  l’omplena  y’n  fa 
una  de  las  pàginas  orquestals  més  inspiradas 
d’en  Wagner.  Molt  correcta  interpretació 
obtingueren  també  la  Dansa  dels  aprenents  y 
la  Entrada  dels  Mestres.  La  obertura  de  Tan¬ 
nhàuser  (que  fou  executada  malgrat  no  figu¬ 
rar  en  el  programa),  obtingué  igualment 
magnífica  interpretació,  digna  de  la  del  ante¬ 
rior  concert. 

El  mestre  Ribera  ha  escoltat,  en  els  dos 
concerts  donats,  ovacions  que  deuhen  enco- 
ratjarlo  pera  novas  empresas. 

Peró  la  novetat  del  concert  fou — sobre  tot 
pera’l  gros  públich  —  el  debut  d’un  jove  te¬ 
nor,  deixeble  del  mestre  Ribera,  en  Joan 
Raventós,  hm  Raventós  se  troba  tot  just  al 
eomensament  de  sa  carrera,  essent  per  aytal 
motiu  molt  difícil  de  profetisar  els  resultats 
qu’ab  el  temps  pugui  obtenir.  Y’n  parlém  ab 
certa  extensió  perqu’en  Raventós  vol  arribar 
a  ésser— segons  diu  ell  mateix — un  veritable 
cantant  wagnerià,  es  a  dir,  un  cantant- artista 
dels  que’s  preocupan  en  primer  lloch,  com  a 
actors,  del  paper  representat,  y  en  segón 
lloch,  de  la  part  purament  musical  d’aquest 
paper.  Si  en  Raventós  no’s  proposés  assolir 
un  fi  tan  desdenyat  pels  fabricants  de  pinyols 
a  gust  del  públich  especialista  en  tenors,  poca 
importància  donariam  a  sa  presentació,  tot  y 
reconeixent  sa  hermosa  corda  mitja  y  sa 
correcta — pera  un  principiant — escola,  peró 
sos  propòsits,  y’l  desitj  de  possehir  cantanls- 
artistas  catalans  pera  la  creació  —  encara  ben 
llunyana  —  del  somniat  teatre  lírich  català, 
son  causa  del  espay  que  li  dediquém. 

En  Raventós  cantà  las  tres  hermosas  y 
poéticas  melodiasde  Els  Mestres  Cantors  que’ s 
coneixen  ab  els  noms  de  Presentació  de 
Walther,  Cant  de  proba  y  Cant  de  la  tensó, 
aixis  com  un  lied  que  mereix  figurar  entre’ls 
més  grans  del  gran  Schubert,  Die  Allmacht 
(La  Omnipotencia ),  cantant  també,  fora  de 
programa,  pera  correspondre  als  aplaudi¬ 
ments  del  públich,  dugas  cansons,  una 
d’ellas  El  cigne  de  Grieg,  que  digué  ab  molt 
de  sentiment. 

Que  no  prengui  en  Raventós  las  ovacions 
del  públich  en  el  sentit  d’anar  dirigidas  a  un 
artista  ja  format;  deu  considerarlas  destina- 
das  a  esperonar  sas  facultats  per’arribar  al  fi 
que’s  proposa.  D’actor  encara  no’n  té  res,  ni 
com  a  tal  se  presenta:  de  cantant  comensa 
a  esserho.  Es,  donchs,  ben  lluny  del  punt 
ahont  vol  arribar — la  condició  de  cantant- 
artista — y  solzament  hi  arribarà  ab  constàn¬ 
cia  y  modèstia. 


Geroni  Zanné. 

LA  REVENJA 

Era  una  nit  d'hivern  molt  crúa.  Queya  una 
pluja  menuda  que  talment  arribava  al  moll 
dels  ossos.  De  tant  en  tant,  un  bufarut  fort 
de  tramontana  passava  xiulant,  enduhentse 

10  que  trobava  al  pas  sense  parar  ment  si 
ho  destruhia  0  no.  La  pubilla,  com  li  diuhen 
al  Empordà,  ho  arrossegava  tot. 

Encara  que  la  gent  del  camp  fan  com  las 
gallinas,  que  van  a  joch  aviat,  aquell  dia,  en 
havent  sopat,  no  semblavan  pas  temptats 
d’anarsen  a  jeure.  Tothom  era  al  carrer  pera 
sentir  la  serenata,  y  la  munió  ja  comensava 
a  rondinar  de  tant  y  tant  esperarse  devant 
del  hostal  de  la  Carpanta,  el  mellor  que  te¬ 
nia  la  vila. 

En  Magí,  un  de  tants  tafaners,  que  ja 
feya  estona  que  hi  era,  s’estava  arrambat  a  la 
llinda  de  la  porta  de  ca’l  espardenyer,  y  de 
sobte  va  cridar  a  nien  Tià,  a  qui  ja  havia 
vist  passar  tres  0  quatre  cops  amunt  y  avall 
del  carrer. 

— f;Que’t  fas  passar  el  fret  o  tens  alguna 
cabòria,  Tià?  Vas  y  vens  depressa  com  una 
rata  enmatzinada! 

— Poch  que  tinch  res. 

— Donchs  aixis,  portas  moll  neguit  per 
coneixe  al  diputat. 

— íQué  se  me’n  dona  d’aquest  home?  Lo 
qu’es  per  mi,  ja’s  podia  quedar  a  la  seva  ter¬ 
ra  per  tots  els  días  de  la  vida! 

— Qui  sab,  qui  sabl...  — digué  en  Magi. — 
Potser  aquest  serà  prou  bona  persona  y’ns 
ajudarà... 

— Sí,  à  caure! — respongué  en  Tià,  plan- 
tantlo  ab  la  paraula  a  la  boca;  y  tornà  a  em- 
pendre’ls  seus  passeigs. 

Sos  ulls  fixos  y  oberts  se  clavavan,  com 
si  volguessin  atravessarla,  en  una  finestra 
baixa  d’una  casa  de  bon  aspecte  que  hi  havia 
gayrebé  al  devant  del  hostal.  Una  claror  es- 
mortuhida,  qu’eixia  per  las  escletjas  dels 
finestrons,  tenia  tal  atracció  pera  en  Tià,  que 
fins  quan  n’havia  passat  se  girava  a  guay- 
tarla. 

Ab  el  cap  acotat  y  las  mans  a  las  butxacas, 
tot  ell  estava  possehit  d’un  tremolor  nirviós; 

11  batia’l  cor  tan  fortament,  que  posantse  al 
seu  costat,  gayre  bé  se  li  haurían  sentit  els 
glatits.  Alguna  volta  qu’altra  s’acostava  a 
algú  y  li  deya  qualsevulga  cosa...  ni  ell 
sabia’l  qué...  entornantsen  tot  seguit  sense 
ni  menys  esperar  la  resposta.  Semblava  es¬ 
peritat. 

Al  ultim  varen  sentirse  ’ls  esquellinchs  de 
las  tartanas,  qu’arribavan  ab  un  bé  de  Deu 
de  fanch,  fins  a  dalt  del  toldo. 

—  Viva'l  nostre  diputat! — va  cridar  l’alcal¬ 
de,  aixis  que  aquell  va  treure’l  cap  per  entre 
mitj  de  las  closas  cortinas. 

— No,  amigos  mios  —  contestà  1’  diputat , 
encara  que  ningú  havia  corejat  el  viva. — 
Nos  queda  mucho  que  luchar  todavía.  Hay  que 


hacer  inauditos ,  titdnicos  esfuerzos  para  conse- 
guirlo;  y  à  eso  vengo  comando  con  vuestro 
apoyo,  ?nis  buenos  y  leaies  compane... — 

Ün  fort  xiulet  de  tramontana,  semblant 
respondre  a  la  sinceritat  del  seu  discurs,  li 
feu  cercar  ben  depressa  un  redós  en  el  braser 
del  menjador  del  hostal. 

— Y  bé  cqué'ns  ha  dit  ab  aqueixa  arenga, 
Magí?  —  preguntà  a  n’aquest  un  de!  seu 
costat. 

— Diu  que  li  som  amichs. 

— cAmichs  y  no’ns  ha  vist  may?Qu’ho  conti 
a  son  avia  y  que  se’n  vagi  a  la  seva  terra 
aquest  ximple,  que  no  l’enteném  y  no  sabém 
si’ns  enganya! 

— Y  ben  net! — respongué  l’altre. 

Mentres  tant,  la  colla  anava  afinant  els 
instruments.  El  refilet  de  la  tenora  va  co- 
mensar,  fent  dúo  ab  un  bufarut  tan  refort, 
que  més  de  quatre  varen  haver  de  corre  dar¬ 
rera  las  barretinas  y’is  tapabocas,  y  aixó 
que’ls  tenían  ben  agarrats. 

En  Magi,  mitj  per  interès,  mitj  per  tafane¬ 
ria,  agafà  a  n’en  Tià  pel  bras  una  de  las  ve- 
gadas  que  passava  aprop  seu. 

— Vaja!  Vull  que’m  diguis  qué’t  passa. 
Poch  te  so  vist  may  tan  esferehit! 

— Es  que’l  noy  m’ha  caygut  soldat!  —  digué 
al  ultim  en  Tià. 

— A  per’xó  t’enquimeras?  Potser  ni  menys 
hi  haurà  d’anar,  perque  tu  ja  tens  seixanta 
anys. 

— No  ho  creguis,  Magí.  Ní’m  valdrà  aixó 
ni’ls  quaranta  duros  què  vaig  dar  al  del  ex¬ 
pedient.  Mal  llamp  els  parteixi,  colla  de  lla¬ 
dres!  Y  jo,  tan  burro,  encara  li  vaig  pagar  el 
sopar  y  la  tartana!  Si  no  m’haguessin  enga¬ 
nyat,  jo  me’ls  hauria  estalviat  aqueixos  di¬ 
ners  que  so  tingut  d’enmatllevar ! 

— Au,  au!  No  vinguis  a  fúmere’l  pobre, 
ara  tu!  ; Y  donchs,  els  quartos  del  camp?  Y  a 
fe  de  neu  que’n  vas  tocar  un  bon  picotí, 
perque  te’l  va  pagar  ben  rebé  aquell  de  Ru¬ 
pià! — 

En  Tià  no  va  respondre.  Al  cap  d’una  es¬ 
tona,  ab  la  veu  baixa  y’is  ulls  en  terra,  va 
dir: 

— So  tingut  molt  mala  astrugansa.  Se 
m’ha  mort  el  cavall,  dos  porchs  y  un  futral 
de  viràm.  Y  per’acabarho  d’adobar,  després 
la  dona! 

— Ja  tenías  pera  tornarho  a  comprar;  y  la 
Mana,  poch  te’n  va  dar  cap  de  gasto,  de  la 
manera  que  va  morir;  y  sense  ni  menys  ha- 
verli  fet  dir  el  bé!  ?Sabs  lo  qu’ets  tu?  Un 
ganso  que  no  fas  més  que  llamentejarte  per¬ 
que  ningú  t’enmatllevi  res! — 

En  Tià  llensà  un  renech  y  aixecà’l  puny 
pera  descarregarlo  sobre’l  cap  d’en  Magi. 
Mes  el  puny  no  va  caure.  Mogué’l  cap  com 
si  volgués  llensar  d’ell  el  pensament  que 
l’embargava,  y  tornà  a  caminar,  guaytant 
sempre  a  la  finestra.  Al  ultim,  ab  un  suprém 
esfors,  com  qui  pren  una  resolució  de  vida  0 

mort,  empenyé  la  porta  que  no  estava  més 
qu’ajustada,  y  atravessant  una  entrada  llarga 
y  fosca  sense  topar  en  lloch,  com  el  qui  ho 
sab  d’esma,  se’n  anà  dret  al  quarto  de 
hont  las  guspiras  de  claror  surtian  per  las 
escletjas  dels  finestrons. 

La  senyora  Tresa,  asseguda  en  una  cadira 
mitjana  y  de  colzes  a  la  taula,  estava  sopant. 
Prop  d’ella  un  gatàs  negre  arrupit  sobre  sas 
potas  tot  estarrufat  y  ple  de  mandra;  no  més 
obria’ls  ulls  pera  pendre'ls  bossins  que  sa 
mestressa  li  allargava.  Feya  cara  de  gat  de 
bé,  y,  a  molts,  més  els  hi  hauria  valgut  caure 
a  las  sevas  urpas  qu’a  las  de  la  vella. 

La  mitja,  tota  desfeta  al  seu  costat,  indi¬ 
cava  que  se’n  deixava  de  fer  pera  posarse  a 
menjar  un  plat  de  fasols  y  un  galan  tall  de 
coca.  La  ferrera  havia  pastat  y  ja  n’hi  havia 
fel  saltar  un  tros.  Una  llumanera  sens  oli 
sobrer  iluminava  vagameni  la  estancia. 
Aquesta,  lo  mateix  que’l  trajo  de  la  vella, 
era  d’aspecte  modest,  però  estava  molt  ben 
conservada.  A  la  Tresa  li  deyan  senyora, 
encara  que  sempre  feya  la  pobra.  Era  abor- 
rida,  mes  no  li  feyan  veure;  com  tampoch  li 
davan  a  entendre  que  tothom  sabia  que  de 
nits,  ab  la  excusa  de  vigilar  els  seus  horts, 
omplia’l  sarró  ab  lo  dels  vehins.  Era  una 
mala  animeta.  Pensava’l  mal,  el  feya  y  des¬ 
prés  s’hi  rabejava.  Escanyava  ab  la  usura 
sense  dir  que  fos  ella,  y  per  torna  encara 
feya  esquitxar  quelcom  de  la  poca  pobresa 
que  quedava  als  qui  havia  explotat. 

La  Tresa  era  menuda,  magra,  de  faccions 
correctas;  son  esguart  era  viu,  penetrant  y  ob¬ 
servador;  sa  veu  melosa,  manyaga,  atrayent, 
no  escassejava  may  las  paraulas  falagueras 
y  carinyosas.  Això  y  l’aygua  del  pou  que  te¬ 
nia  a  la  entrada,  era  tot  lo  qu’havia  dat  en 
sa  vida. 

— Ola,  Tià.  ^També  has  vingut  a  sentir  la 
serenata  ab  aqueix  fret? — va  dirli  al  véurel 
entrar,  tot  mastegant  tranquilament  un  bossi 
de  coca. 

Tota  la  resolució  d’en  Tià,  al  entrar  allí  li 
havia  desaparegut.  Deixantse  caure  en  una 
cadira,  restà  sense  dir  res,  com  avergonyit 
de  sentirse  tan  cobart  devant  d’aquella  dona. 
Bé  ho  sabia  prou  ell  lo  que  l’havia  perjudi- 
dat,  y  que  per  sa  causa  havia  mort  la  pobra 
Maria  d’una  afecció  de  cor.  Però  feya  tants 
anys  que’l  dominava!  De  solters  que  ja  venia 
la  cosa. 

— cQue  tens  els  futris,  que  no’m  respons? — 
segui  la  Tresa. 

— Es  que’l  noy  va  a  soldat!  —  repongué 
aquest  senzillament. 

— Fumut  burro  jy  per’  xó  t’ encaparras? 
Mira,  una  boca  de  menos!  —  digué  la  Tresa 
ficantse  a  la  seva  un  tros  de  coca  que  acaba¬ 
va  de  partir  ab  son  ganivet  de  punxa  llarga  y 
afinada,  que  ben  plegat  duya  sempre  a  la  but¬ 
xaca.  Era’l  company  que  li  ajudava  a  omplir 
el  sarró  depressa,  perque  tallava  ras. 

— Tant  que  sa  mare’m  va  encomanar  que 
l’estimés  forsa,  ja  que  no  l’havia  estimada  a 
n’ella! 

— cY  qui’n  va  tenir  la  culpa  d’aixó?  Ella 
mateixa,  per  flasca!  Si  semblava  la  esblay- 
mada! 

—  Era  una  santa  dona,  y  jo  la  vaig  sacrifi¬ 
car — anava  dihent  en  Tià,  guaytant  a  terra 
com  si  hi  vegés  escrita  la  historia  d’agonia 
qu’havia  passat  la  pobra  victima  a  vora  seu. — 
Jo  patia  tant  com  ella  de  no  poder  estimaria 
y  feria  felissa,  peró  una  cosa  més  forta  que 
la  meva  voluntat  me  treya  d’aprop  seu  y 
m’empenyia  cap  aquí.  Tot  lo  que  tu  exigias 
jo  ho  prenia  de  casa  meva  y  dels  meus  fills! 
Adormint  els  meus  sentits,  adormias  també 
la  meva  conciencia!  Jo  so  fet  tot  lo  que  tu 
has  volgut,  y  tu  no  m’has  ajudat  més  que  a 
esfonzarme!  — 

La  Tresa  se’l  guaytava  de  fit  a  fit.  AI  úl¬ 
tim,  deixant  el  ganivet  y  la  coca  sobre  la 
taula,  digué  ab  veu  imperiosa: 

— Vull  saber  qué  passa.  {Qué  hi  hà  de 
nou? 

— Ja  t’ho  so  dit:  que’l  noy  va  a  soldat,  per¬ 
que  de  res  m’han  servit  els  passos  qu’he  fet. 
Tinch  enmatllevats  cinquanta  duros  que  so 
promès  tornar  tot  seguit.  Després  tenim  la 
contribució  a  sobre,  y  encara  dech  las  tallas! 

—  Si  no  tens  quartos,  vente  l’hort  de  la  te¬ 
va  dona. 

— Es  del  noy,  es  l’única  cosa  que  tindrà 
de  sa  mare! 

— Y  donchs  iqué’m  vens  a  contar  a  mi? — 
respongué  la  Tresa  cada  cop  més  malagra- 
dosa. — Si  no  pot  pagar,  que  serveixi! 

— No  ho  vull! 

— iQue  vols  que  t’ho  pagui  jo,  donchs? 

— No,  tampoch  vull  res  teu.  No  més  vinch 
a  cercar  els  quartos  del  camp. 

— (Y  quins  quartos? — saltà  la  Tresa,  alar¬ 
mada  de  qu’en  Tià  li  gosés  demanar  lo  qu’ella 
ja  s’havia  apropiat. 

— Els  que’m  vas  guardaren  el  teu  cistell; 
perque  vas  tenir  por  que  cayguessin  a  l’ay¬ 
gua  quan  passavam  la  barca  tornant  de  co- 
brarlos. 

—  <Jo  te’ls  vaig  guardar?  Potser  has  em- 
pinat  avuy,  Tià,  que  no  sabs  lo  que’t  dius. 

—No  he  empinat,  qu’estich  ben  seré!  Treu 
els  diners,  o  com  hi  hà  món,  te  júruch  que 
t’escanyo! — li  cridà  en  Tià  ja  surtintse  de 
test. 

— A  la  rata  d’iglesia  de  la  teva  dona’ls  ha- 
vías  d’haver  demanat,  que  ja’ls  devia  haver 
dat  perque  li  diguessin  el  bé,  pensant  que  tu 
no  ho  farias! — 

Una  onada  de  vergonya  y  de  rabia  va  en¬ 
vermellir  las  galtas  d’en  Tià. 

— Deixa  en  pau  a  la  Maria  y  afluixa’ls 
quartos,  que  no  vull  perdre  al  noy  com 
so  perdut  a  sa  mare.  A  la  pobra  de  sa  ma¬ 
re! — va  afegir  ab  un  gran  sanglot. 

— Y  no  t’hi  trastornis  tant,  home — va  dir 

la  Tresa  ab  cínica  rialla. — Ella  ray  que  ja  s’a- 
consolava  ab  els  capellans!  — 

En  Tià  va  fer  un  crit  que  res  tenia  d’hu¬ 
mà;  y,  foll  d’ira,  li  posà  las  mans  al  coll.  La 
Tresa  li  clavà’ls  ulls,  y  per  primera  vegada 
va  tenir  por.  Va  compendre  tot  seguit,  ab  sa 
natural  vivesa,  qu’havia  errat  el  cami  y  que 
no  era  aquella  la  manera  de  tornar  a  n’en 
Tià  lo  qu’havia  sigut  sempre. 

— {Y  ara?— va  dir  falaguera  y  manyagosa, 
posant  tota  sa  forsa  pera  tréureli  las  mans. — 
<Qué’m  vols  escanyar?  Beneyt,  més  que  be- 
neytl... 

— Dom  els  quartos  tot  seguit,  mala  bruixa, 
que  son  meus  y  ben  meus! — digué  sachse- 
jantla  pel  bras. 

— No’m  vas  dar  res! — respongué  aquesta 
tornantse  a  enardir  y  desafiantlo  ab  la  mi¬ 
rada. 

— Repeteixo  que’t  mato!  Tórnaho  a  dir, 
que  com  hi  hà  Deu  te  degollo  com  unporch! 

— No,  no  y  cent  voltas  no!  Y  si  no  te’n  vas 
me  poso  a  cridar  lladres  a  la  finestra. 

— No  hi  arribaràs! — xisclà  en  Tià  subjec- 
tantla  pels  brassos  ab  tota  sa  forsa. 

— Pau!  Ferrera!  Assistència!  Que’m  ma- 
tan! — cridà  la  Tresa. 

Las  notas  repicadas  d’una  polka  que  toca- 
van  els  de  la  serenata,  ofegà’ls  seus  crits. 
Alashoras,  ab  el  suprém  esfors  del  que’s  veu 
perdut,  va  abalansar  el  cos  endevant  per’aga- 
far  ei  ganivet.  En  Tià  conegué  la  intenció  y 
fou  més  amatent.  Enfollonit,  ab  els  ullssur- 
titli  del  cap,  talment  feya  feredat;  semblava 
una  fera  ílayrant  la  sanch  humana.  Mentres 
ab  una  mà  li  apretava’l  cap  a  la  taula,  ab 
l’altra  li  clavà’l  ganivet  fins  al  mànech.  La 
sanch  saltà  primer  ab  forsa  y  a  glopadas, 
corrent  després  més  pausadament.  El  cos  feu 
tres  o  quatre  fortas  estremituts,  y  las  mans 
van  crisparse  sobre  la  corcada  taula,  cla- 
vanthi  las  unglas.  Finalment,  ja  acabadas 
las  forsas,  donà  una  volta  sobre  ella  matei¬ 
xa  cayent  amorrada  a  terra. 

El  gat,  únich  testimoni  del  drama  que  aca¬ 
bava  de  tenir  lloch,  seguia  tranquilament  el 
seu  interromput  son  sobre  la  cadira  que  sa 
mestressa  poch  avans  havia  deixat. 

En  Tià,  esmaperdut,  ab  la  vista  fixa  y 
guaytant  sense  véurehi,  va  anar  reculant  fins 
a  eixir  a  fora,  deixant  la  porta  com  l’havía 
trobada.  La  fosquetat  de  la  entrada  li  va  fer 
veure  clar  tot  lo  que  acabava  de  fer.  Esfere- 
hit  y  horroritzat,  palpantse  per  saber  si  era 
viu  encara,  va  surtir.  La  gent  ja  anava  de  re¬ 
tirada.  Els  picaments  de  mans  del  alcalde, 
agutzil  y  sereno,  y  la  veu  del  castellà  dant 
las  gracias  y  la  bona  nit,  posavan  fí  a  la 
festa. 

— Deu  te  do  bon  son,  Tià — digué  en  Magí 
passant  pel  seu  costat.  —  Si  era  que  sentissis 
el  mal  temps,  ja  pots  assossegarte,  que  ja 
s’acabat. — 

En  Tià  aixecà’ls  ulls  al  cel,  sense  respon¬ 


dre.  Ja  brillavan  estrellas,  y  la  lluna,  la  més 
clara  del  any,  surtía  plena  y  hermosa  d’entre 
mitj  dels  pochs  y  darrers  núvols  qu’havían 
quedat  sens  arrambarse.  La  Naturalesa  sem¬ 
blava  anarse  adormint,  com  si  volgués  des¬ 
cansar  y  referse  del  tràngul  qu’havía  passat. 
No’s  sentia  més  remor  que’l  cant  dels  grills, 
y’l  xisclet  d’algún  qu’altre  mussol.  La  nit 
devenía  quieta  y  temperada.  Era  la  primera 
de  la  breuha  primavera  d’hivern;  la  prime¬ 
ra  de  las  mimvas  del  janer.  En  Tià,  al  mateix 
temps  que  respiíava  ab  tota  la  forsa  de  sos 
pulmons,  sentintse  lliure  del  jou  que  tants 
anys  l’havia  oprimit  y  tant  mal  li  havia  fet 
cometre,  sentí  una  sensació  dolorosa  y  un 
espahordiment  y  feredat  incomprensibles 
pera  ell. 

Era  la  expiació  del  crim  en  aqueix  món, 
ja  que  Deu  no  li’n  demanaria  compte  d’haver 
aixafat  el  cap  a  la  serp. 

Era'l  mut  testimoni  del  homicidi,  que  ja 
may  més  havia  de  deixarlo. 

Era  la  lluyta  de  la  seva  conciencia  que’s 
despertava. 

Felip  Palma. 


NOVAS 

Pera’l  Manifest  de  protesta  contra  la  refor¬ 
ma  del  Notariat,  que  publicarà  la  Unió  Cata¬ 
lanista  y  que  per  son  caràcter  eminentment 
patriótich  y  popular  exigirà  un  tiratje  de 
molts  milers  d’exemplars,  reclamant  el  con¬ 
curs  de  tots  els  bons  catalans,  queda  oberta 
suscripció  pública  en  aquesta  Redacció. 

En  la  vehina  ciutat  de  Badalona  y  en  el 
local  del  centre  catalanista  «Gent  Nova», 
s’hi  acoblaren  el  passat  dissapte  en  1  las  de 
germanor  els  elements  sans  y  honrats  de  di¬ 
ta  població,  sense  distinció  d’ideas  ni  de 
classes,  ab  l’objecte  de  coneixe  y  sentir  al 
candidat  electe  proclamat,  qu’havía  sigut  es- 
cullit  pels  delegats  que  la  Unió  Catalanista 
té  en  el  districte  de  Granollers-Badalona  y 
pels  demés  elements  autonomistas  que  creu- 
hen  de  necessitat  concorre  a  la  propera  lluyta 
electoral  pera  diputats  a  Corts.  Com  ja  saben 
nostres  llegidors,  se  tracta  definitivament  de 
que’l  representant  del  esmentat  districte  en 
las  Corts  espanyolas  sia  en  Trinitat  Monegal 
y  Nogués,  estimat  company  nostre*  de  redac¬ 
ció;  y  com  qu’en  aqueix  a.ssumpto  nosaltres 
hi  veyém,  més  que’l  triomf  del  company,  el 
triomf  de  la  idea  que  persegueixen  els  bons 
fills  de  Catalunya,  no  hem  d’amagar  nostra 
satisfacció  en  vista  dels  honrats  trevalls  que 
per’assolir  aytal  triomf  s’han  realisat. 

La  presentació  del  candidat  la  feu  el  presi¬ 
dent  del  Centre  senyor  Dunyó  ab  paraula 
franca,  y  emocionat  ensemps  devant  d’aquell 
aplech  compacte,  anhelós  d’acabar  ab  el  ca¬ 
ciquisme  ignominiós  que  va  corcant  l’arbre 

de  las  llibertats  catalanas,  com  ne  dona 
exemple  ben  trist  aquell  desventurat  distric¬ 
te.  El  senyor  Dunyó  cedi  la  presidència  al 
president  de  la  Unió  Catalanista  en  Joseph 
M.a  Roca,  que’s  trobava  present  y  que  indicà 
a  n'en  Monegal  que  fes  us  de  la  paraula. 
Nostre  company  exposà  las  gestions  qu’esta- 
va  cridat  a  fer  en  cas  de  surtir  guanyador  en 
la  lluyta.  Digué  que’s  presentava  exclusiva¬ 
ment  com  a  catalanista,  y  que,  per  lo  tant, 
dintre’ls  límits  que  li  marcan  las  bases  soli - 
dadas  en  l’Assamblea  deTarrassa,  trevallaría 
de  ferm,  a  pesar  de  tots  els  dicteris  que  po¬ 
guessin  llensàrseli,  pera  que  la  seva  represen¬ 
tació  d'aquell  districte y  las  gestions  que  practi¬ 
qués  fossin  de  profit.  Defini’l  Catalanisme  ab 
segur  criteri,  y  remarcà  la  necessitat  depor¬ 
tar  a  bon  lloch  la  qüestió  social,  pera  la  que 
tingué  frases  que  impressionaren  als  oyents. 
Ens  dol  no  disposar  d’espay  pera  extractar 
lo  exposat  per  nostre  company,  y’ns  limitém 
a  remarcar  la  diferencia  que  hi  hà  entre  lo 
que  predican  els  politichs  d’ofici  per’assolir 
un  lloch  desitjat  en  la  comèdia  nacional ,  ab 
promesas  ridiculas  que’l  vent  se’n  emporta, 
y  lo  qu’en  Monegal  exposà,  eixit  del  cor  d'un 
català  que  vol  per  sobre  de  tot  el  bé  de  sa 
patria. 

Quan  acabà  l’esclat  dels  aplaudiments  ab 
que  fou  coronat  son  discurs,  s’aixecà'  en  Mi¬ 
quel  Laporta,  qui  ab  paragrafs  brillants  feu 
una  defensa  calurosa  de  la  candidatura  auto¬ 
nomista.  Remarcà  la  necessitat  de  que  Bada¬ 
lona  àcabi  ab  el  caciquisme  descarat  y  escan¬ 
dalós  que  l’agarrota,  y  exposà  las  trifulgas 
y  barbaritats  que  cometen  'els  assistents 
d’aqueixa  política  descastada  qu’arriba  fins 
al  extrém  de  fer  corre  sanch  y  portar  el  dol 
al  si  de  las  familias  honradas.  Defensà  al 
Catalanismedel  anatema  de  reaccionari  que’s 
vol  fer  pesar  sobre  d’ell.  Tingué  frases  d’elo¬ 
gi  pera  la  redacció  de  nostre  periódich.  Digué 
qu’autonomía  es  llibertat  y  respecte  mutuu, 
y  que  malament  pot  calificarse  de  reacciona¬ 
ris  als  catalanistas  que  sota’ls  plechs  de  la 
bandeia  catalana  aplaudiren  dos  anys  enrera 
al  gran  apòstol  del  Federalisme  en  Francisco 
Pi  y  Margall,  un  dels  més  convensuts  auto- 
nomistas  y’l  primer  de  tots.  Las  eloqüents 
paraulas  d’en  Laporta  promogueren  fre¬ 
qüents  y  unànims  exclamacions  d’entu¬ 
siasme. 

Finalment  s’aixecà  en  Joseph  M.a  Roca,  y 
donà,  en  nom  de  «Gent  Nova»,  las  gracias 
als  que  ab  sa  assistència  havian  respost  a 
una  crida  noble  y  honrada.  Ab  inspirats 
accents  manifestà  son  amor  a  aquella  locali¬ 
tat,  quina  representació  se  li  havia  ofert 
avans  que  a  n’en  Monegal,  no  podentla  ell 
acceptar.  Digué  qu’estava  segur  de  qu’en 
Monegal  defensaria  dignament  nostra  causa. 
Recomanà  la  sinceritat  en  la  emissió  dels 
vots,  no  dubtant  qu’aixis  procediràn  els  ca¬ 
talanistas  y  autonomistas  d’aquell  districte, 

donant  exemple  de  vera  llibertat.  Nodeixarse 
robar  ni  un  vot,  peró  tampoch  emetren  cap 
de  fals.  La  Unió  Catalanista  vol  un  triomf 
honrat;  si  no  pot  ésser,  prefereix  perdre,  que 
la  bona  propaganda  sempre  s’haurà  feta.  Al¬ 
tres  conceptes  va  emetre'l  senyor  Roca  que 
per  sa  elevació  mereixen  ésser  coneguts  de 
tothom.  El  poch  espay  de  que  disposém 
y  l’estar  molt  d’ells  relacionats  ab  nostre 
company,  a  qui  alabà  en  gran  manera,  fa 
que’ns  abstinguém  de  reproduhirlos.  Per 
ultim,  el  senyor  Roca  repeti  las  gracias  als 
concurrents  en  nom  del  president  de  «Gent 
Nova»,  de  la  Unió  Catalanista  y  de  «Catalu¬ 
nya  Federal»,  y  entre  grans  aplausos  clogué 
l’acte,  que  com  se  veu  fou  importantissim  y 
diu  molt  en  favor  del  autonomisme  català. 

La  segona  conferencia  del  doctor  Martí  y 
Julià  sobre  «El  Dret  d’Associació»  fou  tan 
notable  com  l’anterior.  Insistint  en  el  con¬ 
cepte  qu’ell  té  de  la  patria,  digué  que  la 
nació  era  una  expansió  social  y  natural,  y 
ocupantse  de  la  patria  universal  digué  que 
no  es  perfecta  una  personalitat  que  no  esti¬ 
gui  ben  definida  y  ben  diferenciada.  Ab  la 
patria  universal  se  retornaria  a  un  estat  pri¬ 
mitiu  y  que  repugna  a  la  finalitat  huma¬ 
na,  mentres  que  succeheix  tot  lo  contrari  ab 
la  nació.  Ben  definit  està  en  tothom  el  senti¬ 
ment  de  patria,  per  més  que  n'hi  hà  que’l 
confonen  ab  el  íals  de  patriotisme.  El  senti¬ 
ment  de  nació  dintre  d’un  estat  no  es  un 
egoisme  regional.  Demostrà  que  la  hegemo¬ 
nia  tal  com  s’excerceix  no  està  may  justifica¬ 
da.  Combaté  las  manifestacions  de  forsa, 
especialment  las  que  fa  l’estat,  y  sobre  tot 
quan  priva  de  que  la  societat  sia  armónica 
permetent  que  una  part  se  desenrotlli  a  expen- 
sas  d’un’altra.  Com  que’l  moviment  d’avuy 
es  plutocràtich,  tenim  l’avens  material  en 
perjudici  del  inteleciual,  qu’està  endarrerit. 
La  sociologia  ha  de  desenrotllarse  encara: 
es  una  ciència  que  fa  sos  primers  passos.  Es 
més  indispensàble’l  trevall  que’l  capital;  del 
predomini  d’aquest  ne  son  conseqüència  las 
societats  obreras.  L’anarquisme  es  utópich  y 
contradictori.  Es  funest  el  socialisme  autori¬ 
tari,  com  ho  es  l’estat.  Quan  las  societats 
de  resistència  no  trevallin  tan  sols  per  un  fi 
inmediat,  seràn  lógicas  y  justas. 

Els  conceptes  emesos  pel  senyor  Martí  y 
Julià  foren  atentament  escoltats,  essent  al 
final  molt  aplaudida  sa  peroració. 

Entre’ls  actes  de  protesta  que  durant  els 
darrers  días  han  tingut  lloch  contra’l  decret 
d’en  Dato  sobre  la  reforma  del  Notariat,  es 
d'esmentar  el  meeting  que,  organisat  pel 
«Centre  Escolar  Catalanista»  ab  la  coopera¬ 
ció  de  l’agrupació  «Ramón  LI  ull»,  va  cele- 
brarse’l  dia  r  1  del  actual,  assistinthi  una  gran 
gentada  y  representacions  de  casi  bé  totas 
las  entitats  catalanistas  que  militan  dintre  la 

Unió.  Aixams  de  policia  rodejaren  el  local 
com  si  fossin  criminals  els  ciutadants  ay- 
mants  de  sa  terra  qu’en  us  de  son  dret  s’ha- 
vian  congregat  pera  defensaria  de  las  vexa¬ 
cions  de  sos  enemichs  centralistas;  peró  totas 
las  precaucions  foren  inútils,  celebrantse’l 
meeting  ab  el  major  ordre  y  entusiasme, 
donchs  n’hi  hagué  de  debò  durant  els  hermo- 
sos  parlaments  dels  senyors  Molior,  Algarra, 
Coll  y  Rodés,  Massó  y  Valenti,  Folch  y  Cap¬ 
devila,  Masramón  y  Vilalta,  y  Martínez  y 
Serinà. 

El  darrer  dissapte  tingué  lloch  en  el  teatre 
Principal  un  concert  organisat  per  la  «Filar- 
mónica»  que  dirigeix  el  mestre  Crickboom, 
prenenthi  part  l’eminent  pianista  Eduart 
Risler.  El  programa  estava  compost  de  cinch 
oberturas  (Joseph,  de  Mehul;  Coriolan;  Fide- 
lio ,  n.°  2\  Leonor a ,  n,°  3,  de  Beethoven,  y 
Euryanthe,  de  Weber)  encomanadas  a  la  en¬ 
questa;  del  concert  en  do  menor  de  Mozart, 
pera  piano  y  orquesta,  y  dels  largo  de  la  so¬ 
nata  (op.  7)  de  Beethoven,  Imprompíu  de 
Schubert,  Rapsòdia  en  sol  menor  de  Brahms, 
y  Polonesa  en  mi  bemol,  de  Liszt.  En  Risler 
executà  aquestas  darreras  obras  d’una  ma¬ 
nera  magistral,  distingintse  en  els  tres  temps 
del  concert  de  Mozart,  especialment  en  Valle- 
gretto  ab  variacions,  en  1  ’Impromptu  de  Schu¬ 
bert,  que  digué  ab  gran  colorit  de  matisos  y 
clara  expressió,  y  en  la  coneguda  polonesa  de 
Listz,  en  quina  obra  mostrà  d’un  modo  evi¬ 
dent  sas  qualitats  de  mecanisme  y  agilitat 
sorprenent.  En  totas  aquestas  obras  fou 
molt  aplaudit,  tributàntseli  una  llarga  ova¬ 
ció  al  final,  fentnos  sentir  llavors  un  altre 
delicat  Impromptu  de  Schubert,  y  la  Roman- 
sa  sense  paraulas  n.°  1  de  Mendelssohn,  que 
també  li  valgueren  aplaudiments  entusias- 
tas.  La  orquesta,  dirigida  pel  mestre  Crick¬ 
boom,  executà  las  cinch  oberturas  esmenta- 
das,  continuació  per  ordre  cronológich  de 
las  fetas  ohir  en  spn  darrer  concert.  Las  que 
surtiren  mellor  foren  la  de  Eleonora  n.°  3  y 
la  de  Euryanthe. 

En  resúm,  la  vetllada  del  14  del  corrent 
fou  de  las  que  s’han  d’incloure  en  la  historia 
del  art  musical  de  Barcelona. 

Desenrotllant  el  tema  «Algunas  ideas  d’en 
Zola  sobre’l  teatre)),  donà'l  passat  divendres 
nostre  company  Emili  Tintorer  al  Ateneu 
Barcelonès  la  sexta  conferencia  de  la  serie 
dedicada  a  Zola.  Després  de  consignar  qu’en 
Zola  era  sols  un  mitjà  autor  dramàtich,  puig 
en  el  teatre  no  havia  assolit  ni  de  molt  la 
mateixa  genial  altura  qu’en  la  novela,  cità 
varias  de  sas  opinions  tot  fent  historia  del 
teatre  desde’ls  grechs  fins  als  temps  actuals, 
estudiant  las  naturals  evolucions  del  art,  en 
sí  y  en  sos  elements  secundaris,  com  indu¬ 
mentària,  detalls  d’escenografia,  etc.,  dedu- 


hintne  que’l  naturalisme  en  el  teatre  està, 
avuy  com  avuy,  més  retrasat  qu’en  la  novela, 
per  més  que  ja’l  públich  va  deixant  de  ban- 
da’ls  dramas  antichs  fets  a  patró,  y  desitja 
veure  en  la  escena  un  trassumpte  fidel  de  la 
inquieta  ànima  moderna.  Pera  evidenciar 
las  opinions  d’en  Zola,  partidari  decidit  del 
naturalisme  ,en  el  teatre,  cità  per  ultim  un 
fragment  de  sos  Documents  literaris. 

La  concurrència,  qu’omplía’l  saló  d’actes, 
aplaudí  y  felicità  molt  a  n’en  Tintorer  al 
final  de  sa  conferencia,  que  fou  llegida  per 
nostre  company  en  Pujol  y  Brull. 

Galantment  invitats  per  la  societat  choral 
Ars  Chorum ,  dirigida  per  n’Arthur  Marcet, 
assistirem  al  concert  que  donà  en  el  saló  del 
Centre  artístich  musical ,  devent  per  nostra 
part  felicitar  a  son  organisador,  puig  no’s  pot 
negar  que  realisa  una  obra  educadora  molt 
digna  de  lloansa.  El  programa  era  molt  escu- 
llity  la  concurrència,  qu’omplía’l  local  de  gom 
a  gom,  aplaudi  ab  entusiasme  als  executants, 
demanant  la  repetició  de  moltas  pessas  del 
programa. 

Ab  el  número  pròxim  repartirém 
gratis  a  nostres  suscriptors  nn  Suple¬ 
ment  Artístich  en  paper  superior, 
dedicat  al  eminent  actor  italià  Ermete 
Zacconi,  que  actualment  es  aplaudit 
pel  públich  barceloní.  Ab  tal  motiu  el 
número  anirà  sense  folletins,  y’s  ven¬ 
drà  acompanyat  del  suplement  a  30 
cèntims. 

Els  trevalls  se  publican  baix  la  exclusiva  responsabi¬ 
litat  de  sos  autors. 

No  s’admeten  els  que  no  sían  inéclits. 

No’s  tornan  els  originals. 

Se  donarà  compte  de  las  obras  rebudas  en  aquesta 
redacció,  y  de  las  qu’ho  mereixin  se’n  farà  crítica. 

Preus  de  suscripció: 


CATALUNYA:  Un  any . 8  Pessetas. 

s  Mitj  any . 4’5°  * 

s  Trimestre .  2’25  » 

ALTRAS  REGIONS  D’ESPANYA: 

Un  any .  9  * 

EXTRANGER:  Un  any . io  Franchs. 

Número  corrent . 20  Cèntims. 

»  atrassat,  ab  folletins.  .  .  .  '  40  » 

»  t>  sense  folletins.  .  .  25  > 


El  número  corrent  no’s  ven  sense  folletins. 


Fidel  Giró,  impressor.  —  Carrer  de  València,  31 1 

Preu  d’aquest  número  ab  son  Suplement: 

30  cèntims  de  pesseta. 

Del  Ateneu,  per  F.  Pujulà  y  Vallés.— Feyna  a  fer,  per 
Josepli  M.a  Rosich.— La  qüestió  notarial,  per  Do¬ 
mingo  Pou  y  Lladó.— Heretjias  La  Familia:  El  seu 
esdevenir,  per  Salvador  Albert.— La  «Schola  Canto- 
rum»  de  París,  per  Geroni  Zanné.— Teatres,  per 
Emili  Tintorer. — traducció  de  Paul  Verlaine, 
per  E.  Guanyabéns.  —  Mossèn  Agustí  Puyol,  per 
J.  Delpont.-  Apunte,  per  Ildefons  Seguí  Pou.— Jochs 
Florals  de  Barcelona:  Composicions  rebudas  a  Se¬ 
cretaria  .—  Nova  s . 

SUPLEMENT  ARTÍSTICH: 

TEXT:  Ermete  Zacconi,  per  Emili  Tintorer. 

GRABAT3:  Reproduccions  de  retrats  d’en  Zacconi  en 
varias  de  sas  creacions  artísticas.  (Sciutto,  fot ;  Tho- 
mas,  grab.) —  Retrat  d’en  Zacconi,  per  R.  Casas. 
(Thomas,  grab.) 


DEL  ATENEU 

La  Secció  de  Ciencias  Morals  y  Políticas. 

Va  ésser  l’any  passat  que  hi  hagueren 
eleccions  al  Ateneu.  En  la  Secció  de  Cien¬ 
cias  Morals  y  Políticas  lluytaren  dugas  can- 
didaturas:  una  anomenada  regionalista, 
quina  tendencia  era  fer  Ateneu  català,  y 
l'altra  anomenada  ateneista,  quina  tenden¬ 
cia  era  allunyar  tota  política  de  las  salas  del 
Ateneu,  declararlas  neutrals  y  entregarse 
tots  junts,  sense  passions  y  sense  preven¬ 
cions,  al  conreu  de  las  arts  y  de  las  cien¬ 
cias. 


Se’m  parlà  pera  formar  part  de  la  segona 
candidatura,  no  per  lo  que  jo  soch,  sinó 
pera  donar  cabuda,  ensemps  que  a  altres 
elements,  a  un  individuu  de  Joventut,  a  fi  de 
que  hi  fossin  representadas  totas  las  tenden- 
cias,  pera  ja  comensar  a  esborrar  tota  pre¬ 
venció.  Acceptarem.  La  tendencia’ns  agradà. 
No  era  qu’entenguessim  que  una  associació 
científica  radicant  en  un  país  pugui  deslli- 
garse  de  la  manera  d’ésser  d’aquest  país,  y 
per  lo  tant,  l’Ateneu  Barcelonès,  deixar  de 
tenir  caràcter  català,  y  ademés  ésser  bar¬ 
celoní  malgrat  li  diguin  barcelonès:  tot  al 
contrari.  Precisament  per  aixó  no’ns  preo¬ 
cupà  la  idea  de  voler  trevallar  catalanament 
dintre  d’aquella  casa.  Lo  qu’enteníam  era 
que,  essent  l’autonomia  progrés  y  llibertat, 
no  hi  hà  sinó  deixar  marxar  la  ciència  y  ela¬ 
boraria  pera  que  l’autonomia  se  senti  en 
tots  els  cervells.  Per  aixó  formarem  part  en 
aquella  candidatura,  perque,  autonomistas 
convensuts,  sabém  que  si  pera  fer  política 
vulgar  cal  infiltraria  per  forsa  en  els  cervells 
ab  trevalls  de  salonet  y  conxorxas,  no  aixis 
l’autonomia  que’s  predica  sense  cap  esfors 
directe,  que’s  predica  deixant  als  trevalls 
científichs  tota  l’amplitut  possible  pera  des- 
enrotllarse.  Quant  més  civilisat  es  un  home, 
tant  més  autonomista  es.  Deixém  que  l’Ate¬ 
neu  fassi  obra  de  civilisació,  y’n  resultarà 

obra  catalana  en  favor  de  1’autonomía.  Aixó 
creyam,  en  oposició  als  de  la  candidatura 
regionalista  que,  ab  més  bona  fe,  entenian 
que  fer  autonomia  era  fer  civilisació. 

Y  dich  més  bona  fe,  perque  aquests,  d’ha¬ 
ver  triomfat,  haurían  fet  dintre  del  Ateneu 
lo  que’s  proposavan  y  ho  deyan  clar;  al  pas 
qu’  havent  triomfat  com  triomfà  la  candida¬ 
tura  ateneista,  els  senyors  que  la  forman,  en 
sa  inmensa  majoria,  oblidant  el  caràcter  ab 
que  foren  elegits  pels  socis  de  la  Secció,  no 
sols  no  han  deixat  de  fer  política  dintre  del 
Ateneu,  sinó  que  la  que  fan  es  completa¬ 
ment  antipatriòtica,  anticatalana,  centralista, 
y  que  desnaturalisa  en  absolut  el  caràcter 
català  que  naturalment  tindria  l’Ateneu  a 
deixarlo  funcionar  sense  voler  donarli  color 
politich  determinat. 

Y  aquests  no  foren  pas  els  tractes. 

^De  quins  medis  s’han  valgut  els  que,  dis¬ 
fressats  d’ateneistas,  sols  tractavan  per  lo 
vist  de  fer  castellanisme  en  oposició  a  catala- 
nisme  dintre  del  Ateneu?  {De  quins  medis 
s’han  valgut  pera  fer  política  que,  si  quan 
era  catalana  nosaltres,  catalanistas  y  tot  que 
som,  no  trobavam  bona,  trobém  dolenta  es¬ 
sent  castellana?  Molt  senzill.  La  excusa  la 
donaria’l  dret  d’associació,  aqueixa  qüestió 
ja  a  tot  arreu  reconeguda  com  un  dret  menys 
en  aquest  pais  ahont  encara  poden  passar 
per  radicals  els  que  la  discuteixen,  y  per  sa- 
bis  els  que  la  discuteixen  ab  distingos  y  bus- 
cantli  el  seniido  jurídico  y  el  espíritu  de 
la  ley. 

Com  que  la  discussió  sobre  una  cosa  que 
ja  no’s  discuteix  per  sabuda,  havia  d’ésser 
bizantina  y  encarcarada,  ningú  més  indicat 
pera  fer  de  ponent  en  la  discussió  que  un 
sabio  catedvàtico  d’aquells  que’ns  envian  de 
Madrid  a  nostra  Universitat  sense  que’ls  hi 
demaném  pera  que’ns  intruheixin,  y  tot  par- 
lantnos  de  lley  y  d'anticlericalisme  (perque 
son  molt  avensats)  ens  ensenyin  a  ésser  lli¬ 
berals  a  nosaltres  els  reaccionaris  que  se’ns 
dona  tant  de  la  lley  com  de  lo  que  trobarem 
ahir,  y  que  no  som  anticlericals  perque  ho 
trobém  cosa  passada  de  moda  y  som  irre- 
ligiosos. 

Y’l  sabi  publicista  (que  per  lo  vist  en 
materias  de  publicar  se  reserva  y  fa  bé,  Deu 
nos  en  guart  que  s’hi  aboqués!)  en  una  po¬ 
nència  en  la  que’ns  diu  cosas  tan  profondas 


com:  «Son  asociaciones  de  fines  particulares 
todas  aquellas  que  se  constituyen  para  un  fin 
especial  determinadon  (i),  y  cosas  tan  ben 
xafadas  com:  «£’/  derecho  de  asociación  con- 
siste  en  la  unión  voluntària  y  libre  de  los 
individuos »  (2),  en  una  ponència  en  que  son 
autor  demostra  palesament  que  no  sab  lo 
qu’es  nació — lo  que  justifica  que  sigui  cen¬ 
tralista, — y  en  la  que  diu  una  pila  de  cosas 
mansas  las  unas  y  equivocadas  las  altras — lo 
que  justifica  son  càrrech  de  catedràtich  d’una 
Universitat  espanyola; — en  una  ponència  que 
si  no  fos  qu’es  pecat  perdre’l  temps  valdria 
la  pena  de  passarhi  una  estona  assobre...  hi 
troba  medi  pera  reventar  el  regionalisme, 
titllantnos  d’egoístas,  y  descubrint  que’l  re¬ 
gionalisme  es  « sínloma  de  una  enfermedad 
nacional  que  conviene  curar)),  «es  el  comienzo 
del  proceso  de  disgregación  del  Estado  cuya 
cohesión  se  PUEDE  (3)  mantener  por  la 
fuerza.))  La  fuerza ,  la  fuerza:  heusaquí’l  mot 
que  no’s  treuhen  may  dels  llabis  els  rrrradi- 
cals  'castellans  que  venen  a  civilisarnos  a  la 
cubana  y  a  la  filipina! 

Y  plantada  la  llevor  ab  la  elucubració  po- 
nencial ,  un  darrera  l’altre,  tot  un  devassall 
d’oradors  més  0  menys  eloqüents  pren  part 
en  la  discussió  fent  protestas  els  uns  d’ene¬ 
mistat  al  regionalisme,  els  altres  fent  cons¬ 
tar  que  parlaràn  en  castellà  por  amor  al  idio¬ 
ma  oficial ,  altres  por  cortesia  al  ponente , 
altres  pera  fernos  saber  que’l  mastegan  molt 
malament,  altres  que  hi  tenen  un  bon  deix, 
qui,  encensant  a  un  pera  que  demà  aquest 
un  li  torni  l’encens... 

La  càtedra  del  Ateneu  hi  hà  moments  que 
sembla  la  tribuna  d’un  club  barato.  Com  si 
un  escoltés  negres-catedràtichs,  alli  un  sent 
un  aboquen!  d’erudició  de  manual  que  fa 
fredat;  y  tot  pera  fer  un  cos  al  cúmul  de  pas¬ 
sions  anti-catalanas  qu’allí  s’esquitxan.  Y  si 
fa  riure  que’ls  que’s  venen  a  guanyar  la  vida 
aquí  malparlin  dels  qu’han  cultivat  las  mon- 
jetas  que’s  menjaràn,  es  ridicul  sentir  fer  ma- 


(1)  Aixó  es:  Son  buques  de  fines  mercantiles  los  que 
se  dedicati  al  viercantilisnio. 

(2)  El  senyor  ponent  confón  las  Ulas  Britànicas. 
No,  senyor  doctor  Benito:  lo  que  vosté  defineix  es 
l’associació.  El  dret  d’associació  es  el  dret  d’associació. 
Més  clar,  ni  vosté  definint  las  associacions  de  fins  par¬ 
ticulars. 

(3)  Puede  en  el  sentit  de  dret,  no  en  el  de  possibi¬ 
litat.  Cal  fixarshi. 

nifestacions  en  llengua  castellana  a  manera 
de  Iràgala  als  catalans,  ab  un  cayent  a  Poble 
Sech  0  a  Viladecols  quina  fortor  se  sent 
d’una  hora  lluny. 

Y  al  menys  fossin  franchs.  Si  diguessin 
clarament  lo  que  pensanl... 

(-Per  quéno  dirho  d’una  vegada?  Diguemho: 
Los  catalanes  somos  unos  indecenles.  Y  ara 
que  ja  està  dit  y  deuhen  estar  satisfets,  ple¬ 
guin  el  ram,  y  sàpiganho:  fer  politica  no  es 
fer  ateneísme;  no  s’han  de  donar  excusas 
pera  parlar  en  una  0  altra  llengua;  las  con- 
ferencias  se  donan  quan  se  té  quelcom  que 
dir;  quan  no’s  té  res  a  dir  sinó  cosas  que 
tots  sabém,  se  queda  un  a  casa;  y  quan  se  té 
que  dir,  se  diu  ab  l’idioma  que  un  domina 
més  0  que  a  un  li  dona  la  gana,  sense  neces¬ 
sitat  de  donar  cap  satisfacció  perque  la  cièn¬ 
cia  es  universal,  la  ciencia’s  fa  ab  tots  els 
idiomas;  y  molt  menys  deu  alegarse  la  cor¬ 
tesia,  perque  es  ofendre  a  qui  no  l’ha  tin¬ 
guda  de  parlarnos  en  nostre  idioma,  y  es  ve- 
nirli  a  dir:  «ja  que  tu  no  has  estat  cortès  pera 
parlarnos  que  t’entenguém,  te  parlarém 
que'ns  entenguis.»  Y  dir  aixó  es  desconeixe’l 
dret  que  té  tothom  de  parlar  del  modo  que 
sab,  y  per  lo  tant  en  castellà  si  n’es. 

Sàpiganho:  parlar  de  totas  aquellas  minu¬ 
ciositats  tractadas  en  els  més  barrohers  fo¬ 
llets,  no  sols  no  fa  Ateneu,  sinó  que  no  té 
res  que  veure  ab  el  dret  d’associació. 

La  excusa  ha  estat  pera  fer  política  caste¬ 
llana  encarcarada  enfront  de  la  catalana  am¬ 
pla.  No  som  partidaris  de  que's  tergiversi 
ni  en  una  ni  en  altra  banda  la  finalitat  d’un 
Ateneu;  peró  si  s’ha  de  fer  politica,  femla, 
femla  de  valent.  Nosaltres  ens  posarém  sem¬ 
pre  al  costat  de  la  nostra,  de  la  que  sent  al 
pa  de  casa,  de  la  que  respira  llibertat,  de  la 
qu’es  humana  y  cientifica:  de  la  politica 
autonomista. 

Sentirém  que’s  continuhi  per  aquest  camí, 
peró  de  seguirhi,  també  sabrém  portar  a  la 
càtedra  del  Ateneu,  que  deuria  ésser  neu¬ 
tral  y  sagrada,  nostra  paraula  en  pro  de  nos¬ 
tra  causa  de  llibertat. 


FEYNA A  FER 

La  massa  obrera  de  Catalunya  no  està  pas 
tan  malejada  com  ho  ha  fet  creure  l’aparent- 
ment  formidable  aspiració  a  l’anarquia  que 
semblava  abrigar  y  que,  en  aquests  darrers 
temps,  s’ha  exteriorisat  ab  vagas  de  tenden- 
cias  ben  accentuadas.  Se  veu  que’ls  resultats 
obtinguts  pels  agitadors  àcratas  son  fruyt 
de  la  por  0  d’enlluhernaments  momentanis, 
puig  tots  els  indicis  son  de  que  no  han  asso¬ 
lit  pertorbar  profondament  l’ànima  de  la 
nostra  classe  trevalladora.  Realment,  aques¬ 
ta  segueix  essent  la  mateixa  de  trenta  0  tren¬ 
ta  cinch  anys  endarrera,  la  disposada  a  dei- 
xarse  portar  pels  que  li  prediquin  Llibertat 
y  República ,  malgrat  una  y  altra —  las  que’ls 
hi  predican  —  de  lo  que  volen  dir  no  més  ne 
tinguin  el  nom.  El  reviscolament  qu’actual- 
ment  s’observa  en  son  favor  n’es  una  proba. 
No,  no  han  evolucionat  els  nostres  obrers: 
las  doctrinas  escampadas  pels  que,  ab  tot  y 
pressentir  un  fi  just  son  injustos,  no  han  en- 
fondit  en  son  esperit,  y  n’hi  ha  hagut  prou 
parodiant  els  rancis  y,  fins  a  cert  punt,  ig- 
nocents  discursos  que  caldejavan  l’atmósfera 
politica  d’Espanya  en  temps  de  la  joventut 
dels  nostres  pares,  pera  esborrar  bon  xich 
els  seus  efectes.  Examiném  els  motius  que 
justifican  aquest  fenomen  y  treyemne  conse- 
qílencias  que  poden  allissonarnos  d’aqui  en 
endevant. 

Com  a  causas  promotoras  de  cambis  en 
sentit  progressiu  en  el  modo  d’ésser  y  de 
pensar  dels  pobles,  havém  de  considerar: 
l’acció  educativa  de  llurs  governs,  la  que,  en 
son  defecte  o  seguint  altras  tendencias,  rea- 
lisin  els  impulsadors  dels  ideals  que’ls  arri¬ 
bin  a  conmoure,  y’is  fets  que,  essent  0  no 
conseqüència  d’aquestas  accions,  per  la  seva 
trascendencia  afectin  necessàriament  a  llur 
desenrotllo. 

Atenentnos  a  Catalunya,  si  tenim  en  comp¬ 
te  la  primera  de  ditas  causas,  notarém  que, 
quan  no  s’ha  concretat  a  un  suicida  laissez 
faire,  laissez  passer ,  ha  sigut  d’efectes  nega¬ 
tius,  donchs  ha  tendit  sempre  a  esmersar  els 
seus  esforsos  en  atuhir moral  y  materialment 
el  nostre  poble.  La  continua  invasió  del  tla- 
menquisme,  oficialment  tolerada  v  protegida, 
la  celebració  de  tractats  de  comers  ruinosos 


204 


JOVENTUT 


pera  la  nostra  indústria,  y  l’aversió  governa¬ 
mental  a  tol  lo  que  sia  reflexo  de  la  nostra 
ànima —  llengua  y  dret  civil  —  traduhida  en 
lleys  y  decrets  prohibitius  y  arbitraris,  justi- 
fican  la  meva  asseveració. 

Fixantnos  en  la  causa,  segona,  observém 
qu’han  pretengut  exercir  acció  —  malgrat  no 
hagin  assolit  resultats  positius  totas  las  ten- 
dencias — el  carlisme,  el  republicanisme,  el 
socialisme  y  anarquisme,  y  el  Catalanisme. 
Prescindim  de  la  primera  d’aquestas  tenden- 
cias  perqu’en  molts  ordres  de  la  vida  social 
significa  una  regressió,  y  passém  a  las  altras. 
Son  el  republicanisme  y  el  socialisme  y  l’a¬ 
narquisme,  segons  la  percepció  dels  ele¬ 
ments  més  solicitats  per  aquests  ideals, 
gradacions  diferenlas  d’una  mateixa  idea. 
Contribuheix  segurament  a  ferho  creure  la 
semblansa  de  medis  en  llur  acció  educativa, 
que  per  cert,  considerada  desapassionada- 
ment,  pot  reputarse  de  ben  migrada.  En 
efecte:  els  impulsadors  d’uns  y  altres  ideals 
han  prescindit  igualment  de  la  naturalesa, 
del  especial  modo  d’ésser  d’aquells  a  quins 
se  dirigían,  y  uns  y  altres,  també  més  que  à 
procurar  la  deguda  preparació  als  seus  adep¬ 
tes  mediant  una  educació  positiva — natural¬ 
ment  qu’aixó  es  molt  més  costós  que  lo  que 
han  fet  fins  ara — sols  han  trevallat  per’asso- 
lir  efectes  de  moment,  fochs  d'artifici,  res 
sólit  y  prou  estable  pera  servir  de  fonament 
a  quelcom  progressiu.  Y  aixis  havém  vist 
passar  anys  y  més  anys,  conduhintnos  els  go¬ 
verns  a  tomballons  d’un  desacert  al  altre, 
sense  que’l  republicanisme  hagi  lograt  inte¬ 
ressar  a  las  massas,  quinas,  podent  justificar 
sos  actes  ab  els  aconteixements,  fent  un 
va-y-tot,  podrian  haver  etjegat  tanta  inutili¬ 
tat  al  botavantjy  darrerament,  com  avans  he 
fet  notar  pera  demostrar  que  no  estan  més 
arrelats  el  socialisme  y  l’anarquisme  —  dich 
arrelat  en  el  sentit  de  comprensió  exacta 
de  llur  veritable  concepte  —  havém  vist  cóm 
els  nostres  obrers  han  reculat  cap  al  republi¬ 
canisme  en  llur  aparent  evolució.  En  quant 
al  Catalanisme,  si  bé  ha  deixat  sentir  inten¬ 
sament  la  seva  influhencia  educativa  en  el 
nostre  poble,  degut  al  estar  fonamentat  en  sa 
pròpia  naturalesa  ( i )  s’ha  de  reconeixe  qu’en- 


(i)  Ningú  ab  justicia  podrà  negarho,  donchs  ne 
son  probas  ben  eloqüents  el  fet  d’haver  enfondit  més 


tre’ls  obrers,  fins  ara,  ha  assolit  extendres 
ben  poch.  Y  això  pot  atribuhirse:  a  la  vigo- 
resa  propaganda  que  darrerament  han  estat 
realisant  contra’l  Catalanisme  ’ls  republi¬ 
cans,  convertintse  inconscientment — volém 
créureho  aixis  —  en  auxiliars  del  govern,  y 
més  que  a  res,  donchs  ja  havém  dit  que  sa 
propaganda  era  d’efectes  molt  superficials, 
a  no  haver  endressat  el  Catalanisme  sos 
esforsos  envers  aquesta  maltractada  classe 
tant  com  era  menester. 

Per  ultim,  referintnos  als  aconteixements, 
que  per  llurs  trascendentals  efectes  poden 
provocar  novas  orientacions  en  la  vida  social 
dels  pobles  sugeridas  per  las  sabias  llissons 
de  la  experiencia — a  la  pèrdua  de  las  colo- 
nias,  per  exemple,  —  fora  del  major  impuls 
qu’han  donat  al  Catalanisme,  podém  assegu¬ 
rar  que  no  han  influhit  poch  ni  molt  en  els 
demés  partits  polítichs  ni  en  els  moviments 
socials  que  pretenen  la  direcció  del  desgra¬ 
ciat  poble  espanyol.  El. mateix  modo  d’ésser, 
els  mateixos  defectes,  iguals  vicis,  idénticas 
corrupcions  se  descubreixen:  tot,  tot  igual 
qu’avans,  com  si  res  hagués  succehit. 

De  tot  lo  dit  se  desprèn,  donchs,  que  la 
massa  obrera  catalana,  estament  de  la  nostra 
societat  a  que  d’un  modo  especial  he  tingut 
intenció  de  referirme  al  escriure’l  present 
article,  no  ha  evolucionat  com  devia  a  con¬ 
seqüència  del  mancament  absolut  d’una  po¬ 
tent  acció  educativa  capassa  de  destruhir  tot 
lo  que  la  desnaturalisa  y  conduhirla  després 
sense  vacilacions  pel  camí  del  avens  positiu. 
Era  de  témer  que  nostres  obrers,  després  de 
tants  desenganys,  s’haguessin  entregat  a  la 
desesperació,  a  un  pessimisme  incurable: 
emperò  sos  entusiasmes  inconscients  d’ara 
demostran  son  desitj  d’educarse,  son  afany 
de  viure. 

Heusaqui  la  feyna  que’ns  fením  d’imposar: 
educar  al  obrer.  Quelcom  havém  fet  ja  en 
aquest  sentit,  també  n’hi  han  d’obrers  cata- 
lanistas,  y  a  fe  que  no  son  pas  els  menys 
ardits:  aixó  ha  d’encoratjarnos;  peró  son 
pochs,  no  es  la  massa.  Ab  aquesta  havém  de 
lluytar  ab  constància  y  valentia.  No  hi  fa  res 
que  de  moment  ens  rebutji:  per’xó  no  havém 

qu'en  els  allres  en  els  elements  més  reflexius  y  lletra¬ 
ferits  de  nostra  societat  y  la  ufanosa  brotada  que  a  son 
escalf  han  copsat  l’art  y  la  literatura,  y,  més,  de  mica 
en  mica,  la  ciència. 

d’abandonaria.  Y  establint  escolas  y  centres 
de  conferencias,  y  ab  el  meeting  y’l  llibre  y’l 
periódich,  surtirém  ab  la  nostra.  Del  éxit  del 
Catalanisme  en  la  seva  empresa,  depèn  la 
salvació  de  Catalunya.  Tenim  un’arma  pode- 
rosissima,  qu’es  la  Naturalesa,  que  tant  ens 
pot  ésser  favorable  com  no.  Si  logrém  enro¬ 
bustir  el  cos  social  de  l’agrupació  ètnica  que 
constituhím,  d’Ella’n  rebrém  potentas  cor¬ 
rents  de  vida  sanitosa;  en  cambi,  si  fracas- 
sém,  l’enrunament  de  nostra  patria  quedarà 
decretat,  com  ho  es  el  de  tot  lo  caduch. 

Joseph  M.a  Rosich. 


LA  QÜESTIÓ  NOTARIAL 

Tenim  a  la  vista’l  real  decret  de  26  de  fe¬ 
brer  prop  passat,  sobre  reformas  del  Nota  - 
riat.en  quin  preàmbul  observém  que’l  senyor 
Dato  passa  com  per  demunt  de  brasas  so- 
bre’ls  motius  que  l’han  mogut  a  voler  establir 
colegis  de  notaris  en  las  capitals  de  provin¬ 
cià  y  centralisar  a  Madrid  las  oposicions  a 
notarías,  fonamentant  la  primera  de  tals 
disposicions  en  que,  residint  las  juntas  di- 
rectivas  en  las  capitals  susditas,  poden  aten¬ 
dre  ab  major  solicitut  y  més  inmediatament 
à  la  inspecció  notarial,  y  la  segona  en  la 
conveniència  d’establir  las  oposicions  de 
forma  que  ningú  discuteixi  ni  l’autoritat  ni 
la  competència  del  tribunal. 

Creyém  que  lo  mateix  que  poden  fer  las 
juntas  directivas  dels  colegis  provincials,  pó- 
drian  ferho  las  actuals  0  llurs  delegats,  y  si’s 
vol,  comissions  delegadas  d’aquestas,  sense 
necessitat  de  partir  els  notaris  en  tants  cole¬ 
gis,  evitantse  aixís  als  notaris  qu’en  virtut 
de  tal  divisió  quedan  separats  dels  de  las 
provincias  ahont  radican  las  capitals  dels 
colegis  actuals,  las  molestias  y  tal  volta  gas- 
tos  que  importaràn  la  constitució  dels  nous 
colegis  y  llur  instalació  en  la  forma  decorosa 
que  correspon  y  qu’en  l’actual  organisació 
tenen  ja  feta,  resultant  en  aquest  punt  entre’l 
colegi  de  la  capital  actual  y’is  de  las  capitals 
novas  una  diferencia  de  condició  per  demés 
irritant,  perque’l  colegi  de  la  capital  actual 
quedarà  ab  sa  casa’l  que’n  tingui,  y  ademés 
ab  son  mobiliari  y  biblioteca,  menlres  que’ls 
altres,  com  a  fills  desheredats  y  llensats  de 
la  casa  payral,  se  l’hauràn  de  campar  com 

puguin,  deixant  apart  que  tampoch  es  just 
que  aquests  colegis  nous  li  demanin  res  al 
seu  germà  gran  resident  a  la  capital  antiga, 
perque  no  es  pas  ell  que’ls  treu  de  casa,  sinó 
un  poder,  superior  y  arbitrari  al  mateix 
temps,  que  separa’ls  petits  del  gran  ab  sen¬ 
timent  y  disgust  d’un  y  altres.  Aquests  nous 
tanvs  arrencats  més  que  tallats  de  la  soca 
notarial,  ja  secular  per  la  oscada  destral  del 
centralisme,  neixen  pobres  de  present  y  sense 
fe  en  to  esdevenidor,  perque  ^ab  quina  fe  y 
quin  entusiasme  poden  empendre  eixas  no¬ 
vas  entitats  llur  constitució,  instalació  y  me- 
llorament  progressiu,  si  saben  que  llur  vida 
y  sort  dependeix  del  capritxo  d’un  home  que 
aixis  com  avuy  fa  colegis  provincials,  demà, 
si  li  passa  pel  cap,  pot  ferne  un  en  cada  par¬ 
tit  judicial?  Té’l  Notariat  en  pes  totas  las 
rahons  pera  no  fer  absolutament  res  en 
quant  a  instalació  y  sosteniment  dels  nous 
colegis,  perque  quan  la  vida  de  que’s  dis- 
fruta  dependeix  d’una  sola  voluntat,  val  més 
no  viure,  y  més  quan  l’àrbitre  de  nostre 
pervindre  es  un  home  qu’avuy  ocupa  un  po¬ 
der  que  demà  ocuparà  un  altre  que,  ab  cri¬ 
teri  distint  del  d’ell,  desfassi  lo  fet  0  bé  ho 
modifiqui  profondament. 

Un  dels  defectes  capdals  de  la  lley  orgà¬ 
nica  del  Notariat,  es  deixar  la  residència  dels 
colegis  a  la  designació  del  govern  sol,  con¬ 
trasentit  manifest,  quan  pera  designar  la  resi* 
dencia  de  cada  notari  deu  el  govern  escoltar 
a  l’Audiencia  del  territori,  al  governador 
de  la  provincià  y  a  la  Diputació  provincial, 
sense  poder  fer  en  lo  successiu  alteracions 
sinó  ohint  à  la  mateixa  Audiència  y  al  Con- 
cell  d’Estat.j  Creyém  que  la  residència  dels 
colegis  notarials  té  més  importància  que  la 
d’un  notari  sol,  y  que  no  deuria  estar  al  arbi¬ 
tri  del  govern,  sinó  ésser  objecte  d’una  lley, 
previ  informe  de  l’Audiencia,  governadors 
civils,  Diputacions  y  de  totas  las  corpora¬ 
cions,  oficials  0  no,  que  representan  forsas 
vivas  del  pais. 

Tocant  al  fonament  racional  de  la  centra- 
lisació  a  Madrid,  de  Es  oposicions  a  nota- 
rias  o  sia  a  la  conveniència  de  que  ni  C  autor  i- 
tai  ni  la  competència  del  tribunal  puguin  ésser 
discutidas ,  devém  sostenir  que,  en  el  terrer  le¬ 
gal,  l’autoritat,  competència  e  imparcialitat 
dels  tribunals  d’oposicions  actuals  son  tant  0 
més  indiscutibles  de  lo  que  puguin  serho  las 

del  tribunal  d’oposicions  central.  Fins  avuy 
els  fallos  d’aquells  tribunals  han  resultat,  en 
aquest  sentit,  sempre  inapelables.  Ara,  si’s 
tracta  de  la  discussió  en  que  la  prempsa  y 
tothom  té  dret  a  posar  els  actes  dels  homes 
en  exercici  de  funcions  públicas,  serà’l  tribu¬ 
nal  central  molt  més  discutit  que’ls  altres, 
perque  la  pitjor  condició  que  té  es  que  la 
majoria  de  sos  membres,  president  inclu¬ 
siu,  dependeixen  del  ministre  o  deuhen  ésser 
designats  per  ell  y  que,  per  lo  que’s  veu,  els 
dos  notaris  dels  colegis  d’hont  sian  las  no- 
tarías  a  provehir,  quedaran  reduhits  a  la 
trista  condició  de  comparsas,  representació 
simbòlica  del  cos  de  notaris,  únich  a  quins 
membres  pot  atribuhirse,  científicament  ra- 
honant,  verdadera  competència  pera  figurar 
en  un  tribunal  de  tal  classe,  dit  sia  sens 
anim  d’ofendre  als  membres  del  tribunal 
que  no  son  notaris,  els  qual  podran  tenir 
tota  la  competència  que  vulguin  en  altras 
cosas,  mes  no  poden  tenir  la  genuina  com¬ 
petència  que  dona  l’exercici  de  la  carrera  de 
que’s  tracta  y  la  constant  aplicació  de  la  cièn¬ 
cia  del  dret  a  la  redacció  d’escripturas.  Aixis, 
donchs,  tenim  que  la  majoria  dels  membres 
del  tribunal  son  incompetents,  relativament 
parlant,  y  careixen  de  la  independencia  y  per 
consegüent  de  l’autoritat  necessària  pera 
desempenyar  bé  llurs  funcions,  y  ja  es  sabut 
que  a  Espanya  y  fora  d’Espanya  un  tribunal 
gosa  tant  menys  de  la  confiansa  pública  y 
d’autoritat  quant  més  directament  dependeix 
del  poder  central,  o,  si’s  vol  més  clar,  d’un 
home  enlayrat  per  la  política  al  us  al  Minis¬ 
teri  de  Gracia  y  Justícia;  defectes  capdals 
aquests  que,  per  sí  sols  y  prescindint  dels  dis¬ 
pendis,  molestias  y  perjudicis  que  las  oposi¬ 
cions  ocasionaran  als  notaris  y  opositors  de 
provincias,  reclaman  el  retorn  al  sistema 
d’oposicions  regionals,  dins  del  qual,  mal¬ 
grat  sos  defectes,  el  Notariat  té  avuy  un  per¬ 
sonal  honrat,  apte  y  laboriós  que  ja’l  vol- 
drían  pera  si  altras  institucions  en  que  1 
podercentral  ha  tingut,  fins  ara,  més  influhen- 
cia  qu’en  el  Notariat.  Per'arribar  a  una  so¬ 
lució  tan  faltada  de  sentit  pràclich,  no  valia 
la  pena  de  faltar  a  la  Constitució  derogant 
per  decret  l’article  12  de  la  lley  del  Notariat, 
que  mana  que  las  oposicions  se  celebrin  de- 
vant  de  las  Audiencias,  ni  de  rebaixar  la  dig¬ 


nitat  dels  tribunals  d’oposicions  haguts  fins 
ara  y  dels  magistrats  que’ls  han  presidit,  su¬ 
posant  llurs  fallos  de  valor  discutible.  En  el 
punt  que’ns  ocupa  careix  el  decret  en  qües¬ 
tió  de  valor  legal,  a  no  ésser  que  vulgui'soste- 
nirse  que,  si  bé  la  facultad  de  hacer  las  leyes 
reside  en  las  Cortes  con  el  Rey ,  els  ministres 
tenen  la  facultat  de  desferlas;  majorment 
no  haventhi,  com  no  hi  havia,  tanta  pressa 
de  reformar  el  Notariat  que  no’s  pogués  es¬ 
perar  a  ferho  presentant  un  projecte  de  lley, 
solució  aquesta  última  que  no  convenia  a  las 
concupiscencias  centralistas  ja  manifestadas 
en  altras  ocasions  en  el  sentit  de  portar  las 
oposicions  a  Madrid,  ja  insinuantse  en  al¬ 
guna  qu'altra  revista  madrilenya,  o  ja,  com 
ara  darrerament,  a  l’ombra  y  en  el  silenci 
més  traydor,  per  la  senzilla  rahó  de  que  lo 
que  importava  era  evitar  la  discussió  prè¬ 
via  que  tot  projecte  de  lley  pressuposa  tant 
en  la  prempsa  com  en  els  cossos  colegisla- 
dors,  y  ficar  en  el  Notariat  depressa  y  per  l’es- 
cotilló  del  real  decret,  reformas  qu’en  un 
projecte  de  lley  no  haurían  tal  volta  prospe¬ 
rat;  reformas  no  demanadas  pel  Notariat  en 
general  y  menys  pel  català  ni  pels  de  las 
regions  forals,  y  sols  preconisada  la  darrera 
d’ellas,  0  sia’l  trasllat  de  las  oposicions  a 
Madrid,  fa  uns  sis  anys,  per  un  Notario  vie* 
jo  y  castellano,  que  no  sabém  encara  si  era 
notari,  vell,  ni  castellà,  qui,  disfressant  son 
nom  ab  el  pseudònim,  llensà  un  rengle  de 
notas  desafinadas  en  una  revista  de  Madrid 
cantant  aytal  cansó,  que’ls  poders  públichs, 
obrant  molt  santament,  no  escoltaren,  vista, 
sens  dubte,  la  enèrgica  y  contundent  oposi¬ 
ció  qu’en  la  prempsa  professional  se  li 
feu,  en  termes  que  donarem  ja  per  resolta 
la  qüestió  y’ns  ha  vingut  de  sorpresa  veure 
realisada  una  idea  comdempnada  avans  per 
la  discussió  franca  y  vensuda  en  noble  y  lleal 
lluyta. 

Y  prou  per  avuy,  reservantnos  tractar, 
més  tart,  de  la  competència  notarial  y  medis 
de  combàtrela,  armonisant,  en  lo  possible’ls 
drets  e  interessos  del  públich  ab  els  dels  no¬ 
taris  y  veure  si  hi  hà  quelcom  més  que  dir 
sobre  la  qüestió  notarial  y’l  decret  qu’en 
hora  malastruga  l’ha  volguda  resoldre. 

Domingo  Pou  y  Lladó. 


JOVENTUT  207 


HERETJÍAS 

La  Família:  El  seu  esdevenir. 

Res  hi  hà  estable,  fixe,  inconmovible:  tot 
se  transforma  y  muda;  sols  la  varietat  y’l 
moviment  son  eterns. 

íQué  esdevindrà  la  Familia?  Quelcóm  aixis 
com  momia  venerable  del  museu  de  la  His¬ 
toria;  com  mot  antiquat  del  pompós  vocabu¬ 
lari  sociológich;  una  de  tantas  mostras,  en 
fi,  del  endarreriment  actual. 

Quan  haurém  assolit  l’alt  grau  d’intelec- 
tualisació  à  que  fatalment  tendim,  mirarém 
la  Familia  com  la  crisàlida  ahont  s’agitava 
la  papallona  humana  privada  encara  d’alas 
pera  volar  a  las  regions  de  la  llum;  la  consi- 
derarém  com  la  presó  fosca  y  malsana  ahont 
somniava  ab  la  Llibertat  l’ànima  oprimida, 
contenta  de  veure’l  cel  per  estret  batiport 
obert  en  el  trespol.  . 

La  Familia  es  la  síntesis  d’una  multitut  de 
mals  avuy  encara  necessaris...  perque  n’evi- 
tan  de  pitjors,  parlant  el  llenguatje  de  la  mo¬ 
ral  al  us.  La  Familia,  com  tantas  altras  ins¬ 
titucions  opressoras  del  esperit  humà,  morirà 
d 'asfixia  a  mida  que’s  purifiqui  l’ambient  so¬ 
cial  molt  enrarit  encara  actualment,  y  en 
el  que  viu  com  cuch  en  pudrimer,  com  ali- 
manya  en  cau  pregón. 

Seria  pretensió  ridícula  creure  proper  el 
terme  d’aquesta  llarga  y  complicada  evolu¬ 
ció.  No’ns  enguniém,  donchs,  els  que  vivim 
en  el  sigle  d’Edisson  y  de  Marconi.  Nosaltres 
menjarém  l’herba  del  Progrés  portant  el  bos, 
perque  podém  encara  mossegar.  Anirém  en- 
devant  dintre'ls  caminadors  del  infantó  de 
camas  febles,  perque  encara  podém  caure. 
Veurém  el  món,  protegits  els  nostres  ulls 
per  vidres  fumats,  perque  la  llum  del  sol  en¬ 
cara  pot  cegarnos.  Pobres  forsats  de  la  Vida, 
avensarém  lligats  els  uns  als  altres,  puig, 
d’anar  sols,  podriam  esgarriarnos  y  errar  el 
cami.  Hi  hà  una  mà  providenta  que’ns  em¬ 
peny  y’ns  equilibra.  No  tinguém  por... 

Arribat  el  dia,  quan  no  necessitém  de 
tants  puntals  pera  sostenirnos,  llensarém  las 
crossas  y’ns  arrencarém  las  venas  que’ns 
oprimeixen  y  ofegan  so  capa  de  protegir 
nostre  cos  dèbil. 

Forem  cuch,  som  ninfa,  serém  papalió... 
papalló  lliure,  lliure  com  l’ayre  de  que  sem¬ 
bla  fill. 


Avuy  podém  consagrarnos  a  fer  la  felicitat 
dels  altres,  perque  som  desgraciats;  avuy 
podém  ésser  pródichs,  perque  som  misera¬ 
bles;  avuy  podém  jugar,  perque  no  tenim 
res  pera  perdre. 

A  mida  qu’esdevinguém  richs,  ens  torna- 
rém  egoístas,  arribant  a  necessitarnos  tots 
pera  nosaltres  sols. 

L’amor,  qu’es  necessari  avuy  pera juntar- 
nos;  l’amor,  hipòcrita  fill  del  toma  y  daca ,  se¬ 
rà  expulsat  de  la  serena  república  del  Pen¬ 
sament.  Ens  unirém  per  reflexió,  no  per 
passió;  engendrarém  per  càlcul ,  no  per  ins¬ 
tint;  preferint  a  la  sensació  passatjera  de  la 
bèstia,  el  goig  intensissim  del  artista.  Ami- 
darém  la  trascendencia  del  gran  Acte;  vol- 
drém  el  fill,  el  soldat  de  la  Vida  de  que  serém 
«amichs  devotíssims  y  segurs  servidors». 

Avuy  necessitém  estimar,  perque  necessi¬ 
tém  ésser  estimats. 

Y’l  sentiment,  influhit  sovint  per  mesqui- 
nas  conveniencias,  es  llas  arnat  de  moltas 
unions  generadoras  de  llastimosa  carn  de 
sanatori. 

«Pare»,  «mare»,  «fill»,  «germà»...  Cap 
mot  d'aquesta  llarga  y  extranya  nomenclatu¬ 
ra  expressa  una  idea  isolada,  independent; 
tots  indican  relació.  Fins  ara,  en  l’absurda 
aritmètica  social,  el  sumant  sols  pot  ex- 
pressarse  per  la  suma,  l’individuu  per  la  co- 
lectivitat.  L’avenir  resumirà  dihent:  home. 
(Per’  arribar,  emperò,  a  aquest  laconisme 
expressiu,  s’imposa  la  revisió  del  diccionari, 
mil  voltas  més  necessària  que  la  constitucio¬ 
nal,  puig  es  inútil  modificar  ideas  si  ensemps 
no’s  modifican  las  paraulas.) 

Aquest  mot  [home)  compendrà  també  a  la 
dona  que  s’haurà  masculinisat .  Y  Yhome  serà 
amo  absolut  de  si  mateix  y  lliure  de  trabas 
que’l  privin  de  desenrotllarse  y  seguir  son 
cami.  El  catolicisme,  imposant  el  celibat  a 
sos  ministres,  hauria  procedit  molt  santa¬ 
ment  si,  privantlos  d’ésser  caps  de  familia 
petita,  no'ls  hagués  obligat  a  ésser  qúas  de 
familia  gran. 

— cQué esdevindràn  els  fills? — preguntaràn 
las  mares  neguitosas. 

Novas  taulas  de  valors  fixaràn  la  seva  sig¬ 
nificació. 

«En  las  més  complicadas  de  las  societats 
animals,  en  las  de  formigas,  la  familia  es  su¬ 
primida.  El  cuydado  dels  petits  incumbeix  a 

una  casta  especial.  Els  progenitors  ni  se’n 
cuydan  ni  se’n  preocupan.» 

Els  petits  viuran  en  un  medi  adequat,  ni 
absorbents  ni  absorbits,  com  ho  son  ara,  ni 
seran  obligats  a  deixar  d’ésser  ells  un  sol 
moment.  Els  grans  ens  veurém  privats  del 
plaher  malaltís  d’acaronarlos  y  convertirlos 
en  distracció  de  nostras  caborias  y  blanch 
ignocent  de  nostres  rampells.  Fins  ens  en 
separarém  de  bon  grat,  pera  que  no  siguin 
nostre  obstacle  ells,  ni’l  seu  nosaltres.  Se’ls 
tractarà  no  sentimentalment,  sinó  racional¬ 
ment,  desenrotllant  las  sevas  bonas  dispo¬ 
sicions  y  combatent  en  ells  tota  morbosa 
herencia  psico-fisiológica.  Malalts,  se’ls 
cuydarà  a  sanch  freda,  si’s  moren  ningú  plo¬ 
rarà  ni  una  llàgrima,  puig  el  pensament  no 
plora,  y’l  cor...  no  tindrà  ja  ni  vot  ni  veu, 
rellegat  a  son  paper  de  simple  víscera. 

Avuy  veyém  viure’ls  fills  ab  la  por  conti¬ 
nua  de  que’s  morin;  morts,  ens  faltan,  pera 
soportar  el  cop  terrible,  las  forsas  qu'hem 
gastat  en  ferlos  viure  molt  sovint  vidas  in¬ 
útils,  y’ns  deixuguém  regant  ab  sanch  de 
l’ànima  marcidas  poncelletas  de  sepulcre. 

A  mida  que  s’aixamplin  els  horitzons  de  la 
Idea,  creixeràn  las  órbitas  de  las  ànimas  y 
viurém  més  y  més  apartats  els  uns  dels  al¬ 
tres,  pera  no  topar. 

L’avenir  ens  unirà  separantnos. 

iCóm  serà  la  realitat  d’aquest  bell  somni? 
Quan  sigui  hora,  cantarà  ’l  gall  estrident¬ 
ment  avans  de  l’auba. 

Benaventurats  els  qui,  de  temps  a  altre, 
poden  separarse  de  la  muhitut  feixuga  que 
desfila  per  la  ombradissa  y  fonda  senda  de  la 
vida,  y  son  capassos  de  muntar  als  alts  pla- 
nells,  perque  ells  y  sols  ells  assaboriràn 
1 ' avant-goüt  del  pervindre.  Consolaràn  y  en- 
fortiràn  sas  ànimas  videntasfrescos  e  inmacu- 
lats  alens  de  días  verges  qu’esperan  torn  de 
lluyta  somrihentnos  ab  llums  purissimas 
d'aubada  y  apellantnos  ab  veus  assordinadas 
de  misteri.  Al  baixar  de  l’altura  al  enclotat 
cami,  portaràn  en  els  seus  ulls  lluhissors 
d’esperansas  encoratjadoras,  y  en  els  llabis 
crits  deixondidors  de  «sempre  avant!».  Res, 
res  hi  fa  que  siguin  incompresos  y  a  voltas 
fins  tinguts  per  visionaris.  Ells  han  sentit  la 
veu  misteriosa  de  Memnon  cantant  al  bes  de 


foch  del  sol  ixent,  y  no  temen,  oh!  no,  la  es¬ 
túpida  ganyota  del  gran  remat  agombolat  a 
l’ombra  ai  aixecar  els  ulls  ensonyats  pera 
mirar  els  seus  llampeguejants  d’ideas. 

Si  l’esperit  humà’s  resigna  a  empresonar 
sas  arrels  en  las  foscas  entranyas  de  la  terra, 
es  sols  a  condició  d’allargar  son  tronch  y 
extendre  son  brancatje  assedegat  d’espay 
y  cubrirse  de  flors  que,  com  boquetas  entre- 
obertas,  somriuhen  a  la  Vida  boy  copsant 
puras  gotas  d’Ideal. 

La  visió  del  avenir  es  tan  obsessionanta  y 
avassalladora  quan  s’ofereix  al  esperit  neta 
y  transparent,  que  per  ella’s  perdria  mil  vol¬ 
tas  una  vida  que  sens  ella  no  es  res.  Rodejat 
de  flamas  que  mossegan  sos  muscles  palpi- 
tants  y  de  butxins  empedrehits  que’l  befan, 
la  darrera  mirada  del  martre  agonitzant  es 
per  l’altura. 

Espléndit  avenir  prenyat  de  promesas  fa- 
lagueras,  que  n'ets  d’hermós  entrevist  des- 
de’ls  alts  planells! 

Somniarte  es  viure.  Altras  generacions 
desfloraràn  un  dia  las  avuy  closas  poncellas 
de  tos  misteris  encisadors,  y  t’abandonaràn 
després  indiferentas  com  a  un  deu  sense  mi¬ 
racles,  com  a  una  esfinx  sens  enigma.  Y  cer- 
caràn  nous  somnis  en  horitzons  més  llu¬ 
nyans. 

Nosaltres  t’adorém,  oh  avenir!,  genoll  en 
terra,  contents  de  saberte  proper,  de  sentir 
el  teu  panteig  assossegat  y  ritmich  en  las 
entranyas  palpitants  del  temps,  convensuts 
de  que  naixeràs  viu...  de  mellor  vida. 

Nosaltres  podém  plantas  envellidas  recu- 
llint  a  gabells  pètals  marcits  pera  la  teva  ara; 
nosaltres  sufrim  avuy  pera  que  ressonin  en 
ton  temple  cants  de  joya;  nosaltres  plorém 
pera  que  siguin  ton  encens  vapors  de  nostras 
llàgrimas. 

Salvador  Albert. 

LA  SCHOLA  CANTORUM 
DE  PARÍS 

La  vinguda  a  Barcelona  de  la  jove  y  famo¬ 
sa  Schola  Cantorum  de  Paris,  ens  ha  portat 
una  alenada  d’aquell  ayre  artistich  que  vol- 
driam  respirar  més  sovint.  La  Schola  Canto¬ 
rum ,  institució  creada  pera’l  conreu  de  la 
música  antiga  —  antiga  pels  anys  comptats 
d’existencia,  jove  pel  seu  encís  etern  —  y  pe¬ 
ra’l  conreu  de  la  moderna  nada  de  las  deus 
purissimas  que  tenen  per  noms  Palestrina, 
Bach,  Victoria,  Hàndel,  Carissimi,  Lassus, 
Rameau,  etc.,  ha  fet  reviure,  devant  nostre, 
l’art  exquisit  dels  que  podém  nomenar  primi¬ 
tius  de  la  música,  d’ingenuitats  adorables  y 
frescors  delitosas  en  mitj  de  llurs  complica¬ 
cions,  peró  de  fondissim  sentiment  y  d’inne¬ 
gable  geni.  Un  art  viu  encara,  fins  cubert  ab 
la  pols  dels  anys,  s’ha  mostrat  per  un  mo¬ 
ment  a  Barcelona  com  un  perfúm  d’altras 
edats  ja  mortas,  v  s’ha  esvahit  per  dissort 
massa  depressa:  peró  la  Schola  Cantorum  ab 
ell  ha  pogut  ensenyar,  a  qui  li  fes  falta  apén- 
dreho,  que  la  música  no  es  un  art  de  quatre 
días,  y  qu'  avans  de  Bach,  de  Mozart,  de 
Beethoven  y  de  Wagner,  sa  florida  era  també 
ufanosa.  Ha  pogut  la  Schola  Cantorum  ense¬ 
nyar  a  qui  li  fes  falta  apéndreho,  que  ja’ls 
darrers  anys  de  la  Edat  Mitja  foren  ben  fe- 
conds  pera  l’art  de  la  música;  que’l  Renaixe¬ 
ment  fou  un  esplet  musical  maravellós,  y 
que'ls  esmentats  Bach,  Mozart,  Beethoven 
y  Wagner,  no  son  més  —  per  ara  —  que  las 
darreras  anellas  de  la  gran  cadena  comensa- 
da  pel  vell  rhapsodos  helénich  qui,  a  son 
torn,  degué  trobar  l’or  que  li  calia  pera  for¬ 
jaria,  en  el  si  d’altras  civilisacions  més  anti- 
gas.  Nihil  novum  sub  sole... 

Per  devant  nostre,  després  de  las  dugas 
Aleluyas  gregorianas,  ha  passat  la  música 
de  Roland  de  Lattre  (conegut  per  Roland  de 
Lassus  o  de  Lasso),  de  pur  estil  y  d’elegan- 
tissima  melodia;  ha  passat  la  música  de  Pa¬ 
lestrina,  el  gran  perfeccionador  de  la  música 
mitjeval,  que  transformà  de  ciència  en  art;  ha 
passat  la  música  de  Victoria,  l’ilustre  rival 
de  Palestrina;  ha  passat  la  música  dels  engi¬ 
nyosos  Josquin  de  Pres  y  Clément  Janne- 
quin,  tan  notables  en  l’art  religiós  com  en  el 
joyós  y  descriptiu;  ha  passat  la  música  del 
gran  Carissimi,  el  primer  compositor  reli¬ 
giós  del  seu  temps;  ha  passat  la  música  de 
Rameau,  el  geni  lírieh-dramàtich  més  gran 
del  seu  temps  a  Fransa.  .  ha  passat  tota 
aquesta  música  fins  arribar  als  colossos 
Bach  y  Hàndel,  Gluck  y  Beethoven,  deva- 
llant  de  tant  en  tant  la  gran  corrent  musical 
de  la  Schola  Cantorum ,  a  terrers  més  humils 
y  plans,  peró  igualment  assahonats.. .  Cé¬ 
sar  Franck,  Fauré,  Bordes...  devallant  també 
a  las  terras  ahont  creix  ben  espigada  la  inspi¬ 
ració  popular,  la  gran  creadora  anònima. 

Tots  els  meritíssims  artistas  que  conslitu- 
heixen  la  Schola  Cantorum ,  desde'l  director 
en  Charles  Bordes  fins  al  darrer  chorista — su¬ 
posant  que  n’hi  hagi  de  darrer — mereixen  el 
respecte  de  que  son  dignes  els  que  no  fan  ser¬ 
vir  l’art  d’escambell  pera  lluhir  facultats  pro- 
pias,  sinó  que,  al  contrari,  l’enlayran  per 
demunt  d’ells  mateixos  y  se’n  fan  fidels  y 
respectuosos  servidors.  Deixant  de  banda  al- 
gunas  deficiencias  de  la  primera  matèria  de 
la  Schola  Cantorum ,  de  las  veus,  hi  hà  que 
admirar  l’art  exquisit  ab  que  frasejan  els 
choristas,  la  precisió  matemàtica  —  y  pren¬ 
guis  aquest  mot  en  un  sentit  ben  artistich — 
ab  que  tots  convergeixen  al  fi  comú  sense 
queia  més  petita  discrepància  vingui  may  a 
descompondre’l  conjunt;  peró  hi  hà  qu’admi- 
rar  encara  més  lo  que  podém  calificar  de 
part  purament  íntuitiva  de  la  Schola  Canto¬ 
rum,  la  part  personal  que  cada  chorista  posa 
al  servey  de  la  composició  cantada  ab  una 
conciencia  que  pocas  vegadas  hem  pogut  ob- 
ser/ar.  Hi  ha  que  dirho  ben  alt:  els  choristas 
de  la  Schola  Cantorum  son  artistas  conscients , 
que  saben  lo  que  interpretan:  solzarrient 
d’aquesta  manera  poden  eixir  de  llurs  llabis 
aquells  conjunts  bategants,  plens  de  vida, 
que  s’enlayran  y  desplegan  poétichs  0  ma¬ 
jestuosos,  segons  la  naturalesa  de  la  compo¬ 
sició  cantada. 

Els  solistas  de  la  Schola  Cantorum  tenen 
totas  las  condicions  precisas  pera  ésserho. 
Mlle.  Marie  de  la  Rouvière,  la  soprano,  es 
una  artista  en  tota  la  extensió  de  la  paraula. 
Sa  manera  de  cantar  es  d’un  bon  gust,  d'un 
refinament,  d’una  delicadesa,  d’una  elegàn¬ 
cia  que  no  solen  trobarse  en  la  majoria  de 
las  cantants  d’ópera.  No  posseheix  un  gran 
volúm  de  veu,  peró  la  sab  emetre  ab  facilitat. 
Sa  dicció  es  correctíssima,  donant  gran  ex¬ 
pressió  y  sentiment  a  lo  que  interpreta. 

Sos  companys  —  la  contralt  Mlle.  Marthe 
Legrand,  el  tenor  M.  Jean  David  y’l  baix 
M.  Albert  Gebelin — son  dignes  artistas  que 
fan  honor  a  la  Schola  Cantorum ,  y’l  director 
M.  Charles  Bordes  mereix  els  més  entu- 
siastas  elogis  per  l’obra  realisada.  No’s  tro- 
ban  a  tot  arreu  institucions  com  la  Schola 
Cantorum. 

El  públich  els  aplaudí  a  tots,  peró  fins  a 
la  tercera  part  del  primer  concert  no  feu  ple¬ 
na  justícia  als  mèrits  dels  artistas  de  la  Schola 
Cantorum.  Y es  llàstima,  perque  ab  la  primera 
composició  cantada,  el  motet  O  vos  omnes  de 
Victoria,  n’hi  havia  prou  pera  judicarlos  y 
per'admirarlos. 

Nosaltres  fem  constar  nostra  entusiasta  ad¬ 
miració  pelsbenemérits  artistas  francesos.  No 
sovintejan  els  conjunts  artistichs  en  els  quals 
el  tenor  no  es  un  divo  sinó  un  element  que 
colabora  com  els  demés  per’  arrodonir  la 
obra  total.  No  sovintejan  els  conjunts  artis¬ 
tichs  en  els  quals  els  cantants  saben  emetre 
la  véu  sense  baladrejar.  No  sovintejan  els 

conjunts  artistichs  en  els  quals  vintiquatre  o 
vinticinch  personas  poden  desempenyar  una 
tasca  que  sembla  demanarne  centcinquanta 
o  dugascentas.  Per’xó’ls  admirém  y’is  hi  en- 
viém  nostra  felicitació  més  sincera. 

M.  François  Jean,  un  notabilissim  oboe  y 
que  segons  ens  han  dit  es  també  chorista  de 
la  Schola  Cantorum ,  executà  un  Concert 
de  Hàndel ,  donant  principi  a  la  sessió  prime¬ 
ra  de  la  institució  parisenca.  En  François 
Jean  sapigué  produhir  ab  son  oboe,  instru¬ 
ment  de  timbre  apassionat  y  vibrant,  infle¬ 
xions  de  veus  quasi  humanas.  El  públich 
l’ovacionà  al  final  de  totas  las  parts  del  Con¬ 
cert ,  obra  de  pura  y  sentida  melodia. 

Completaren  la  primera  part  dos  motets 
pera  chor,  a  veus  solas:  O  vos  omnes  de  Vic¬ 
toria,  y  Nos  qui  sumus  in  hoc  mundo  de  Ro- 
landde  Lattre;  una Aria  de  Rameau;  tres  can- 
sons  francesas  pera  chor,  a  veus  solas,  del 
segle  xvi,  Mignone ,  allons  voir  si  la  rose,  de 
Costeley,  Quand  mon  mary  vient  du  déhors , 
de  Roland  de  Lattre,  y  Au  joly  jeu  de  pousse 
avant ,  de  Jannequin,  y  la  Deploració  final  del 
oratori  Jephté ,  de  Carissimi.  Tant  en  els  mo¬ 
tets  com  en  las  cansons  francesas,  els  choris- 
tas  de  la  Schola  Cantorum  ens  agradaren 
molt.  En  els  primers  varen  conservar  la  im¬ 
ponderable  unció  mística  que’ls  hi  es  tan  prò¬ 
pia,  y  s’hauria  pogut  calificar  de  perfecte  llur 
trevall  en  quant  a  la  part  mecànica  sens  al- 
gunas  desafinacions  de  las  soprani  al  atacar 
els  aguts,  en  particular  en  el  motet  de  Lattre. 
En  cambi  varen  modular  magistralment,  ac¬ 
centuant  ab  gran  precisió  y  unitat.  A  las  can¬ 
sons  francesas  las  hi  donaren  llur  ver  caràc¬ 
ter  joguinós  y  popular. 

L 'Aria  de  Rameau,  que  digué  Mlle.  Mar- 
the  Legrand,  pertany  a  l’ópera  Castor  et  Pol- 
lux,  una  de  las  obras  mestras  del  teatre 
lirich  francès.  Son  estil  es  noble,  enlayrat  y 
sever,  de  gran  expressió  dramàtica,  man- 
cantli  no  obstant  aquella  dolsesa  y  flexibilitat 
qual  segret  devia  trobar  en  Gluck,  temps  a 
venir,  seguint  las  petjadas  de  la  mateixa  es¬ 
cola  musical  d’en  Rameau. 

La  Deploració  final  de  Jephté ,  a  càrrech 
de  Mlle.  de  la  Rouviére  acompanyada  de 
chor  y  orquesta,  fou  l’obra  de  més  empenta 
de  tot  el  concert.  S’ha  trigat  molt  a  descubrir 
a  Carissimi,  peró  ja  avuy  li  donan  els  mú- 
sichs  y  musicógrafs  la  importància  que  li  es 
deguda.  La  música  de  Carissimi  revela  un 
temperament  artístich  de  primera  forsa,  pa- 
tétich,  exuberant  de  melodia  y  de  gran  inven¬ 
tiva  pera  trobar  formas  novas.  Fou  Caris¬ 
simi  en  son  temps  un  revolucionari,  y  ha 
contribuhit  molt  a  la  formació  de  la  mú¬ 
sica  moderna. 

En  la  segona  part  del  concert  s’executà  la 
gran  Cantata  de  Bach  Bleib'  bei  uns,  denn  es 
will  Aben  werden  (Resta  ab  nosaltres ,  puig  la 
nit  s'apropa J,  qual  grandiositat,  varietat  y 


riquesa  de  formas  solzament  poden  compa- 
rarse  ab  sa  bellesa  y  severitat  melòdica. 
Interpretaren  la  Cantata  els  quatre  solistas, 
el  chor  y  la  orquesta. 

En  la  tercera  part,  després  d’un  elegant 
Madrigal  d’en  Fauré,  cantaren  admirable¬ 
ment,  tres  senyoras  del  chor,  las  cansons  po¬ 
pulars  francesas  C’est  le  Mai ,  joli  Mai ;  Voici 
la  Sainl-J ean  y  C'est  le  vent  frivolent ,  molt 
ben  armonisadas  per  en  Tiersot,  y  plenas  del 
clàssich  esprit  gaulois ,  puig  el  sentimenta¬ 
lisme  propi  d'aquesta  mena  de  música  no 
pot  llevàrlashi  la  gracia  un  xich  irònica. 

Y  posaren  fi  al  primer  concert  tres  frag¬ 
ments  del  oratori  Redempció ,  de  César 
Franck,  en  quals  dugas  primeras  parts  ( Chor 
d'àngels  y  Aria  del  Arcàngel)  s’hi  troba  l’es¬ 
til  senzill,  diguemne  intim ,  del  mestre  fran¬ 
cès,  peró  la  tercera  (Chor  general ),  recorda 
massa  la  falsa  grandesa  de  las  óperas  d’es¬ 
pectacle.  Els  fragments  de  Redempció  foren 
interpretats  per  Mlle.  Marie  de  la  Rouviére, 
chor  y  orquesta. 

Ens  manca  espay  pera  parlar  del  segón 
concert  ab  la  extensió  que’s  mereix.  Dirém 
avans  de  tot  que  la  Schola  Cantorum  obtin¬ 
gué  un  éxit  tan  franch  com  general. 

En  la  primera  part  s’executà  per  la  or¬ 
questa,  baix  la  direcció  del  mestre  Bordes, 
la  Obertura  de  Castor  et  Pollux  de  Rameau, 
interpretant  els  choristas  francesos  admira¬ 
blement,  ab  gran  riquesa  de  color  y  expressió, 
dugas  Avemarías  de  Palestrina  y  Josquin  de 
Pres  respectivament,  la  primera  de  místich 
caràcter,  la  segona  de  magníficas  y  grandio- 
sas  formas,  peró  més  profana  que  religiosa. 
També  cantaren  dugas  Aleluyas  gregorianas , 
ingenuas,  puras,  de  fresch  encís  y  d’adora¬ 
ble  linia  melòdica.  El  baix  Albert  Gebelin 
entonà  magistralment  el  famós  0  vulnera 
doloris  de  Carissimi,  melodia  inefable,  en  la 
que’s  combina  lo  sever  ab  lo  patétich. 
Y  s’acabà  la  primera  part  ab  el  Cant  elegiach 
de  Beethoven,  pels  solistas,  chor  y  orquesta. 

Omplí  la  segona  part  l’acte  quint  de  l’ópe- 
ra  Armida  ( t ) ,  de  Gluck.  Aquest  acte  fou  un 


(l)  La  música  de  la  Armida  de  Gluck  (obra  estre¬ 
nada  en  la  Acadèmia  Reyal,  a  París,  l’any  1777),  fou 
composta  sobre  un  llibret  del  poeta  Quinault  que  l’es¬ 
crigué  si  fa  o  no  fa  un  segle  avans,  pera’l  cèlebre 
Lulli.  L’assumpto  es  tret  d’un  episodi  de  la  Gerusa- 
lemme  liberata,  de  Torquato  Tasso.  Armida  es  l’instru¬ 
ment  de  que’s  valen  debadas,  en  el  gran  poema  italià, 
las  potencias  del  infern  pera  destruhir  els  projectes 
dels  creuhats.  En  sos  màgichs  jardins,  qual  descripció 
constituheix  un  dels  fragments  més  poétichs  de  la 
Gerusalemme  liberata ,  encisa  als  cavallers  cristians. 
Rinaldo  es  una  de  las  víctimas,  podent  a  la  fí  deslli— 
garse  del  encís  d’Armida.  Torquato  Tasso  presenta  la 
bellesa  d’Armida  com  a  extraordinària: 

Dolce  color  di  rose  in  quel  bel  volto 
fra  íavorio  si  sparge  e  si  confonde: 
ma  nella  bocca ,  ond'esce  aura  amorosa, 
sola  rossegia  e  semplice  la  rosa. 

gran  triomf  pera  en  Bordes,  director  de  la 
orquesta,  solistas  y  chor.  El  geni  colossal 
de  Gluck  resplandeix  en  1  ’Armida  ab  tot  son 
esclat  poderós,  ab  son  insuperable  sentiment 
dramàtich,  sa  infinida  riquesa  melòdica,  sa 
intensa  y  profonda  poesia.  Els  qui  més  varen 
distingirshi  foren  Mlle.  de  la  Rouvière  en  el 
final  Le  perfide  Renaud  me  fuit,  la  mateixa 
y’l  tenor  David  en  el  di'io  primer  Aimons- 
nous ,  y’l  mestre  Bordes  en  la  Sicilienne  y  en 
el  final  orquestal,  que  sols  podém  cali  ficar 
ab  l'adjectiu  de  sublim. 

Y  durant  la  tercera  part,  en  la  que’s  des- 
pedi  del  públich  la  Schola  Cantorum ,  inter¬ 
pretà  aquesta  de  companya  ab  1  Or/eó  Català 
entre  grans  ovacions,  el  Divendres  Sani  d’en 
Nicolau,  els  imponderables  Sanctus  y  Bene- 
diclus  de  la  missa  del  Papa  Marcel,  de  Pa- 
lestrina,  y’l  diàlech  espiritual  d’en  Bordes 
Domine  puer  meus  jacel ,  obra  molt  ben  escri¬ 
ta,  peró  de  migrat  sentiment  religiós. 


TEATRES 

Crònica. 

En  els  teatres  de  Barcelona,  fora  de  las 
representacions  d’en  Zacconi,  no’s  registra 
res  d’interessant.  L’única  novetat  fou  La 
razón  social ,  arreglo  d’una  novela  d’en  Dau- 
det  que  la  mateixa  empresa  del  Principal  se 
va  cuydar  d’enterrar  retirantla  dels  cartells. 
Ab  això  queda  dit  lo  dolent  que  tenia  d’ésser 
el  tal  arreglo. 

En  Zacconi,  ademés  del  Kean,  que  ja  ha¬ 
via  representat,  va  donarnos  per  primera 
vegada  La  bisbelica  domata ,  famosa  comè¬ 
dia  de  costums  del  gran  Shakespeare.  Tant 
l’actor  italià  com  la  senyora  I.  Cristina,  qu’es 
una  jove  actriu  que  sent  fondo  y  representa 
ab  focb,  se  lluhiren  en  sos  respectius  papers, 
humanisantlos  y  subratllant  sobriament  l’in¬ 
tencionat  diàlech  de  l’obra.  En  el  primer 
acte  sobre  tot,  estigueren  inimitables.  Llàs¬ 
tima  que’ls  demés  actors  carreguessin  un 


DONA  Y  GATA 

(De  Paul  Verlaine) 

Donava  gust,  a  la  vesprada, 
véurela  a’n  ella  disfrutà 
batent  la  pota,  beri  nevada, 
de  la  gata,  ab  sa  blanca  mà. 

Per  las  mitenas  amparada, 
feya  sas  unglas  amagà; 

xich  la  nota  còmica,  defecte  aquest  molt 
comú  en  els  actors  italians. 

A  Romea.  en  la  funció  a  benefici  de  la 
distingida  característica  senyora  Monner, 
fou  estrenat  el  monólech  Feminista ,  d’en 
Santiago  Rusinol,  en  el  que  s’hi  troban  las 
personalissimas  qualitats  d’estil  del  autor, 
essent  interpretat  ab  molt  carinyo  per  la  be¬ 
neficiada. 

El  «Teatre  Íntim»  donà  a  Novetats  sa  de¬ 
sena  sessió  representant  novament  El  casa¬ 
ment  per  forsa  de  Molière  y  Edip  Rey  de  Só- 
focles.  Aquesta  funció  constituhía  la  quarta 
de  las  «Vetlladas  del  Ateneu»,  entitat  que  la 
patrocinà.  Avans  de  representarse  1  ’Edip 
Rey ,  nostre  company  en  Pompeyus  Gener, 
cumplint  la  comanda  que  li  havia  fet  l’Ate¬ 
neu,  ilegi  una  conferencia  sobre’l  teatre 
grech,  y  més  particularment  sobre  la  tragè¬ 
dia  qu’anava  a  representarse.  Explicà’ls  ori- 
gens  del  teatre  a  Grècia,  estudià  la  proce¬ 
dència  assiàtica  de  las  colossals  llegendas 
que’l  poble  humanisà  y  qu’Eskil  y  Sófocles 
portaren  al  teatre  sense  férlashi  perdre  sa 
grandesa,  may  més  superada  per  cap  ar¬ 
tista;  feu  també  un  elogi  entusiasta  de  la 
civilisació  helénica,  considerantla  la  més 
gran,  bella  y  armónica.  En  Pompeyus  Ge¬ 
ner  fou  escoltat  ab  fruhició  y  calurosament 
aplaudit. 

Res  tinch  d’afegir,  en  quant  a  la  interpre¬ 
tació  d 'Edip  y  d 'El  Casament  per  forsa,  a  lo 
que  vaig  dir  en  el  darrer  numero.  Sols  una 
cosa’m  va  xocar ,  y  es  el  cambi  d’actors  en 
alguns  papers.  Actors  de  cartell  substituhi- 
ren  a  senzills  aficionats.  En  honor  d’aquests 
tinch  de  fer  constar  que’l  cambi  en  res 
afavorí  a  las  obras.  Se  coneixia  de  lluny 
que  ’ls  nous  intérpretes  eran  cómichs  d'ofici. 

Després  he  sabut  qu’aixó’s  devia  a  impo¬ 
sicions  de  la  Societat  d’Actors,  que  desde 
Madrid  fa  y  desfà  a  son  lliure  capritxo,  y  en 
quina  meritòria  labor  artística  hi  colaboran 
— vergonya! —una  pila  d’actors  catalans  y 
crech  que  fins  empresaris. 

Penso  que  l’assumpto  donarà  joch.  Per  la 
meva  part  me  proposo  puntualisar  y  treure 
drapets  al  sol  aixis  que’m  vagui. 


sas  unglas  d’agata  afinada, 
com  coltells  a  punt  de  tallà. 

L’altra,  també,  fent  la  ignocenta, 
a  arronsar  l’urpa  era  amatenta; 
mes  el  diable  rè  hi  perdia.  . 

y  dins  la  cambra,  hont  ressonavan 
frescas  riallas,  mort  ja’l  día, 
quatre  punts  blaus  fosforejavan. 

E.  Guanyabéns,  trad . 

MOSSÈN  AGUSTÍ  PUYOL 

(Rossellonès). 

Una  fonda  pena  nos  ha  fet  la  noticia  de  la 
mort  de  Mossèn  Puyol. 

Mort  ell,  tan  aixurit,  tan  bondadós,  tan 
rialler!  Lo  vegi  pel  derrer  mes  d’agost,  quan 
passà  a  Perpinyà  per'  anar  a  Alp  (Cerdanya 
espanyola),  d’hont  el  venían  de  nomenar 
rector;  cantarem  lo  seu  poétich  Adeu  a  Cer¬ 
danya ,  y  nos  prometerem  nos  tornar  véurer  a 
la  pròxima  festa  de  Sant  Marti  de  Canigó, 
o  al  estiu  a  la  Mare  de  Deu  de  Font  Romeu. 

Pobre  Mossèn  Agusti! 

Havia  estat  rector  de  Bolvir,  y  d’aqui  se 
l’havia  fet  anar  de  catedràtich  al  Seminari  de 
la  Seu  d’  Urgell.  Mes  la  seua  desmasiada 
activitat,  los  estudis  y’l  trevall  de  cap  a 
quins  se  dedicava,  l’havían  fet  venir  cansa- 
dàs,  aixis  es  que  demanà,  y  se  li  acordà  des- 
seguit,  la  preuhada  rectoria  d’Alp. 

— Aqui  me  la  xalaré...  De  lo  que  podré  pas 
fer,  lo  meu  vicari  se’n  encarregarà...  Ay!  po¬ 
bre  d’ell !... — nos  deya,  tot  fent  la  riallada... 
— Vingui  me  véurer  tan  aviat  com  voldrà... 
li  asseguri  qu’a  ca’l  senyor  rector  d’Alp  no 
hi  faltarà  tot  alló  de  llet  y  ous,  de  pollastres 
y  gallinàm... — 

Si,  tois  los  seus  amichs  nos  ho  creyam 
que’l  viurer  a  pagés  y  la  dolsa  poesia  de  la 
terra  cerdana  li  tornarían  la  salut  a  Mossèn 
Puyol;  y  al  cap  de  sis  mesos,  vetaquí  que  se 
nos  morel  Cert  es  que,  ja  per  cap  d’any,  en 
Jaume  Sanquet  escrivia,  desde  la  vila  prope¬ 
ra  de  Bourg-Madame: 

«Mossèn  Agusti  Puyol  que,  com  sab,  tenim 
a  Cerdanya,  ha  caygut  malalt  de  gravetat,  y 
no  crech  que  sobrevisca  gayre  a  la  seva  ma¬ 
laltia,  que  temps  ha  lo  minava;  si  bé,  s’ha 
refet  un  bon  xich,  y  podria  ser  que  se'n  alsés, 
mes  guardant  sempre  un  perill,  a  causa  tot 
del  seu  excés  de  trevall.» 

Deu  lo  perdó,  que  ja  sigué  un  bon  home, 
un  bon  sacerdot  y  un  bon  català. 

Era  fill  de  la  Vall  d'Aràn;  hi  passava  les 
vacacions  de  cada  estiu,  y  d’aquí,  pera  tornar 
a  la  Seu  d’Urgell,  baixava  a  Bagnéres-de-Lu- 
chon  y  seguia  tota  aquella  requa  de  cami  de 


Tolosa,  Narbona,  Perpinyà,  Vilafranca  de 
Conflent;  amb  unes  set  hores  de  cotxe  arri¬ 
bava  a  Bourg-Madame,  hont  posava  a  ca’l 
seu  jove  amich  en  Jaume  Sanquet;  y  amb 
altres  sis  hores  bones  de  camí,  era  a  la 
Seu. 

Quan  passava  a  Perpinyà  (y  s’hi  estava  no 
més  d’un  trinch  al  altre)  me  regalavi  d’enra- 
honar  y  de  cantar  amb  ell.  Quines  dúes  hores 
més  alegres  era  aixó!  Amb  una  tarjeta  pos¬ 
tal  m’avisava,  desde  la  Vall  d’Aràn,  l’espera- 
vi  a  la  estació,  nos  veníam  a  casa,  y  feyam 
petar  la  xerrada,  com  dos  bons  companys 
que  se  veuhen  no  més  un  cop  l’any. 

Sobre  d’una  tarjeta  am  la  vista  de  les 
montanyes  de  Bosost,  me  deya  (23  d’agost 
de  1901 ): 

«Perque  desitjo  conéixel  personalment,  li 
aviso  que’l  dia  26,  a  las  cinch  de  la  tarde, 
arribaré  a  Perpinyà,  pera  empendre  dins  una 
hora’l  viatje  per  Cerdanya...» 

Lo  17  d’agost  de  1902,  en  una  altra  tarjeta 
(am  la  plassa  de  Bosost),  hi  posava:  «Demà, 
a  les  cinch  hores  del  vespre,  arribarà  a  Per¬ 
pinyà  lo  vostre  amich...» 

Mossèn  Puyol  era  l’autor  d’aquestes  encer¬ 
tades  poesies:  Recorts  de  Cerdanya ,  Despedi- 
da  a  Font  Romeu ,  Lo  plany  de  la  cativa ,  A 
mossèn  Jaume  Boixeda ,  Goigs  a  la  Mare  de 
Deu  de  Núria ,  Al  senyor  Bisbe  de  Perpinyà ,  A 
mossèn  Verdaguer ,  y’l  llibre  Hijos  ilustres  de 
Cerdaíïa,  de  tanta  valor  històrica  y  literaria. 
Mes  lo  que  li  estimavam  de  bones,  era  lo  seu 
Adeu  a  Cerdanya ,  a  quin  lo  mestre  Marfany, 
organista  de  la  Catedral  d'  Urgell,  havia  po¬ 
sat  una  encantadora  tonada  pirinaica. 

Ay,  quina  vida  la  d’aquest  món,  feta  de 
penes  y  tristos  recorts! 

J.  Delpont. 


APUNTE 

Era  una  tarda  de  janer,  encongida,  sosa. 
La  Naturalesa,  vestida  tristament,  convidava 
a  l’anyoransa  dels  plers  assolits  un  dia.  Feya 
estona  que  una  pluja  rítmica,  igual,  tenia  a 
la  terra  embafada  d’aygua.  Las  canals  perbo- 
cavan  impassiblement  l’aygua  qu’anava  llis¬ 
cant  per  las  pendents  de  las  teuladas  molso- 

sas,  produhint  un  concert  tan  monoton  com 
insistent.  Las  parets  presentavan  tons  foscos 
qu’ennegrian  l’albor  de  la  cals.  Las  gotas, 
rodolant  a  lo  llarch  dels  branquillons  sechs 
dels  arbres,  ne  formavan  una  de  grossa  que, 
després  d’uns  moments  de  vacilació,  queva 
més  feixuga  que  las  altras  y  anava  a  afegirse 
al  toll  que  s’extenia  arreu.  El  cel  era  gris,  ne- 
grós,  ab  barras  ben  blancas. 

De  ma  pensa  brollavan  ideas  trislas,  su- 
geridas  per  aytal  espectacle.  Mon  cor  sem¬ 
blava  covar  sentiments  més  dolsos  que  may, 
y  tot  jo’m  sentia  endolsit  ab  lo  somort  de  la 
llum,  lo  ensopit  de  la  fressa  de  la  pluja  y 
la  humitat  peresosa  que’m  voltava. 

Y’m  sentia  bé.  Perque  fantasiava  que  dar¬ 
rera  la  nuvolada  hi  era  amagada  una  Felici¬ 
tat  que  d’aquell  modo’s  feya  pregar  per’arri- 
bar  a  embolcallarme  de  benhauransas. 

Ildefons  Seguí  Pou. 


JOCHS  FLORALS  DE  BARCELONA 

any  1903 

Composicions  reliudas  a  Secretaria  desde  la  publicació  del 
Cartell  fins  al  dia  d'avuy. 

Número  1.  Tema:  Cansons  tristes.  Lema:  Elegies. — 
2.  Regina  blanca.  L.  Impresió. — 3.  El  poeta  als  Joves 
de  Catalunya.  L.  OhI  Aprèn  a  sapiguer  quina  es  ta 
rassa,  bó  y  anusant  de  l’avior  els  llassos,  trevalla  sem¬ 
pre  per  la  Patria  teva  y  aferma  allí  lo  teu  cor  ben  fidel, 
que  sols  aquèt  es  qui  ha  de  darte  forsa,  per  ferte  assoli'l 
Cel.  ( Schiller.) —  4.  A  ma  estimada.  L.  Vora  voreta’l 
riu...  (Verdaguer.)  -5.  Cant  de  la  terra.  L.  Tot  voltant 
per  l'espay  la  terra  canta  melòdica  cançó.— 6.  Elegia. 
L.  Y  allà  en  lo  sigle  —  del  geni  mort  res  servarà’l  sepul¬ 
cre.  (Angel  Guimeià.) — 7-  De  festa  major  (La  sardana 
de  mitjdía).  L.  Costúm  empordanesa — 8.  Brot  de  pas- 
sionaria.  L.  Anyorament. — 9.  Zaní.  L  Croquis. — 10. 
La  infantesa.  L.  Ahl  comment  s’est  éclipsée  tant  de 
gloire.  (  Volney .) — 11.  La  oració  de  la  mare.  L.  Pa¬ 
tria,  Fides,  Amor. — 12.  Suspirs  del  meu  cor.  L.  ^Quid 
gloriam  melior? — 13.  Planys  del  trovador.  L,  Pobra 
lira — 14.  Dijous  gras.  L.  Fides. —  15.  Quadret.  L.  Vo¬ 
cació — 16.  Lo  fill  del  Rey.  L.  [Las!- — 17.  Lo  combat 
de  Palamós.  L.  (1757)  — 18.  Recort.  L.  Bach  de  Roda. 
—  19.  Montserrat.  L  A  un  nin  que  se’n  diu. — 20.  La 
cura  maravellosa.  L.  Lied  — 21.  Nit  de  Nadal.  L.  La 
nit  de  Nadal.  .  etc. — 22.  La  fàbrica  catalana.  L.  Lo 
trevall  es  honra;  lo  trevall  es  sant.  CClavé ) — 23.  Per  ma 
patria.  L.  Boig  qui  no  estima  la  seva. — 24.  L’arribada 
de  l’Amor.  L.  Llibertament. —  25.  A  Catalunya.  L  Tu 
no  pots  morir.  —  26.  En  Lluch  de  la  calma  L  Borrosas. 
— 27.  Psalm  d’amor.  L.  A  la  Verge  Maria. — 28.  Algues 
marines.  L.  Madrépores  y  algues.  ( Verdaguer .) — 29. 
Psalm.  L.  Cantate  Domino  canticum  novum.  —  30.  La 
complanta  del  sigle.  L.  Sol  de  la  patria. — 31.  Missa  de 
ruinas.  L.  Somrigué  la  montanya  engallardida,  com  si 
estrenàs  son  verdejat  mantell.  (-J-  Jacinto  Verdaguer: 
Canigó.)  —32.  Los  hereus  de  la  forca.  L.  Estreny,  butxí, 

que’l  dogal,  tant  com  la  corda  qu’escanya,  es  lo  llas 
que  uneix  a  Deu,  als  que  moren  per  la  Patria.  (J.  B. 
Prat ) — 33.  Lo  Gorch  Negre  L.  ]Misteril  —  34.  Des- 
d’una  cima. — A  Catalunya.  L.  Catalunya,  comtat  gran, 
etcètera. — 35.  Conferencia.  L.  Conversa  endevinada. — 
36.  Naufragi.  L.  Fraternitat. — 37.  Marinas.  L  Tros  de 
novela. — 38.  Dos  nàufrechs.  L.  Dos  àngels  més  al  cel. 

—  39.  Lo  prech  de  la  Comtesa  L.  Benviguts  siàu. — 
40.  Frisos  L.  Impresions  — 41.  A  l'Ignorada.  L.  Pres¬ 
sentiments. —  42.  Retorn  a  Deu.  L.  Les  roses  de  la 
terra  —  s’esfullan  entre'l  fanch  (Casas  y  Amigó )  —  43. 
La  Bona-Nova.  L.  Fe  y  Patria. — 44  Primavera.  L. 
...recorda’l  paradís.  ( Casas  y  Amigó  ) — 45.  Lo  llevat 
d’un  poble.  L  Qui  cau  y  s’aixeca  .  ab  sols  lo  seu  viu. 
— 46.  Balada.  L.  Mitjeval  — 47.  La  parla  de  la  terra. 
L.  Es  la  nostra  y  la  volém  —sobre  totas  las  demés. — 
48.  Semprcvives.  L.  A  ma  filla. — 49.  La  copa. — 50  El 
prometatje.  L.  Popular. —  51.  Rapsòdia.  L.  Abstracció. 
— 52.  Marineras.  L.  Del  natural. —  53  La  Honorata. 
L.  Patria. — 54.  Nostre  butxí.  L.  Debeu  d'assí  en  avant 
ésser  ben  espanyol,  etc. — 55-  A  Sa  Santedat  Lleó  XIII 
en  lo  Jubileu  Papal  o  XXV  any  de  sa  exaltació  L.  Que 
Deu  lo  guart  — 56.  A  la  memòria  de  Mossèn  Jacinto 
Verdaguer.  L.  Homenatge. — 57.  L’hostal  de  la  Grúa. 
L.  Fides. — 58.  Los  dos  aucells  L.  Tradició. — 59  Rui¬ 
nas.  L.  Fe  y  Patria. — 60.  Sugerides.  L.  I  a  naturalesa 
sugereix  certes  idees  belles  que  no  indica  sino  ab  em¬ 
blemes. —  61.  La  mort  del  Paher.  L.  Com  un  pare  per 
sos  fills. —  62.  Idilis  L.  Amors. —  63.  Eterna  primavera. 
L.  A  la  meva  esposa  — 64  Montseny.  L.  jMontanya  de 
ma  Patria,  salutl — 65  El  gran  poema.  L.  E  vero  frutto 
verra  dopo  il  fïore  (Dant:  Paradiso,  C.  XXVI.) — 66. 
El  Patrimoni.  L.  Vindicamus  hoereditatem  patrum  nos- 
trorum.  -  67.  A  Catalunya  reneixenta.  L.  Reneix.  -  68. 
Mon  desitj.  L  Jo  vull  ser  poeta. —  69.  A  la  mare  L.  Jo 
us  estimo.  —  70.  Impresió.  L.  Florecencia. — 71.  La  Jus¬ 
tícia.  L.  No  defalleixi  l’home  que’m  cobdícia. —  72  La 
Sacra  espectació  dels  Patriarcas.  L.  Populus  qui  ambu- 
labat  in  tenebris  vidit  lucem  magnam.  ( ísaías ,  IX,  2.)- — 
73.  Sonets  blanchs.— 74.  Fullas  d’àlbum.  L.  Intimas. 

—  75.  Tradició  barcelonina.  L.  Patria,  Fides. — 76. 
Trànzit.  L.  Ales...  Ales.  (A  la  memòria  de..  ) — 77.  Lo 
renegat.  L.  |Fill  bort...!— 78.  La  Creu.  L.  Nostra  se¬ 
nyera. —  79.  Nocturnas.  L.  Qu’hermosa  qu’es  la  nit! — 
80  Las  Messiànicas.  L.  Poemet  de  la  vida  de  Jesús. — 
8i.  Pe’l  Montseny.  L.  Recorts  d’enamorat.  —  82.  Vida. 
L.  Devant  del  jardí. — 83.  Rondallas  y  cansons.  L.  Veu 
de  la  terra  — 84.  Lo  fill  d’un  penjat.  L.  iFuig  de  mi! — 
85  Epílech.  L.  Tu. — 86.  Les  Set  Paraules.  L.  Pater, 
dimitle  illis:  non  enim  sciunt  quid  faciunt.  (Sant  Lluch, 
Cap.  23,  vers.  34.)  — 87.  A  la  Verge  de  Montserrat  L. 
Jo  t’aymo,  mare  mía,— de  fill  ab  la  tendresa, — que  altra 
mare  no  tinch  des  ma  infantesa.  —  88.  Cuchs  de  terra. 

—  89.  Lo  nostre  pa.  L.  Da  nobis  hodie  — 90.  Lo  tra- 
bucayre  brucatà.  L.  Patria. —  91.  Ràpidas.  L.  E  da  quel 
di  cantai.  L’amor,  la  morte,  la  natura,  il  dolor..  (Alear- 
di.) — 92.  Lo  Sant  Crist  de  Lepant.  L.  Ave  Crux,  spee 
unica. — 93.  La  Mare  de  Deu  de  la  mare.  L.  Amor 
amorum.  —  94.  Enfilall.  L  Impresions — 95.  La  barca. 
L.  Sempre. —  96.  Las  duas  banderas.  L.  Patria. —  97. 
Lo  cant  de  la  vida.  L  |Quín  dols  escalf!,  etc.  —  98. 
Aplech.  L.  De  ma  cullita — 99.  Faulas  y  símils.  L.  Tal 
com  raja — 100.  Anhel  etern.  L.  Cor,  amor,  mort. — 
101.  La  nit.  L.  Delectacions — 102.  Devallamentl  L. 
L’amor  fa  devallar  l’Amat  al  amich  e  pujar  l’amich  al 
Amat.  ( R .  Llull .)  — 103.  Oda  a  n’els  Sants  nadius  de 
Catalunya.  L.  Mirabilis  Deus  in  sanctis  suis.  (Salm. 
67,  36)  —  104.  Rossellonesas.  L.  Montanyas  regaladas 
— son  las  del  Canigó. — 105.  Lo  camí  d’Anníbal  à 
Rosselló.  L.  Es  lo  torrent  d’Anníbal...  etc. — 106.  Mon- 
tanyenca:  La  fatxandera.  L.  Qui  no  vulga  pols... — 107. 

A  Maria  Inmaculada.  L.  Sine  labe  concepta. —  108.  La 
mort  del  comte  Ramón.  L.  Llegenda.—  109.  La  gran 
comtesa  L.  Quosque  tàndem...?—  1 10.  La  balada  de 
las  festas.  L.  Jesús,  has  passat  pel  món  —  deixant  un 
rastre  de  festa — benehit  aquell  que’t  segueix  ab  ale¬ 
gria  modesta. — m.  Idili.  L  Càntich  d’amor — Cantich 
de  vida  —  Qui’m  dona’l  cor  —  Quina  alegrial  — 112.  Pre 
garias  novas.  L.  Patria. — 113.  Confessió.  L.  Perdónam. 
— 114.  Fides.  L.  A.  M.  D.  G.  — 115.  Lo  vers  y  la  poe¬ 
sia.  L.  Color  y  aroma — 116.  Confidencial.  L.  Nota 
d’amor.  —  1 1 7.  Lo  Ball  de  las  Faixas.  L.  Costums  de  la 
terra. — 118.  La  Pubilleta.  L.  Sacrifici.  — 119.  La  Font 
del  Amor  L.  — 120  En  lo  Saló  de  Cent.  L.  Sancta 
sanctorum  Patria. — 12 1.  Entremaliaduras.  L.  Je  vis 
l’amour  jouffu  sautant  sur  les  nuages.  ( Ch .  Guirús.) — 
122.  Lo  Parch.  Exposició  Universal  de  1888.  í  .  Bar¬ 
celona  venjada. —  123.  Antònia.  L-.  Figura  —  124. 
Avans  de  combregar.  L.  Domine,  non  sum  dignus. — 
125.  A  Catalunya.  L.  Humans,  espanyols  catalans  (Pi 
y  Mar  gall.) — 126.  Pasqua  Florida.  L.  Brotada.  — 127. 
La  Rondalla.  L.  Sogra  y  nora.  — 128.  La  roca  blanca. 
L.  La  forsa  del  amor.  —  129.  A  m'aymía.  L.  Batechs 
del  cor. — 130.  Una  rondalla.  L.  Els  tirans  cauran  mal 
els  hi  pesi. — 131.  A  una  dona.  L.  La  veu  del  cor  tapa 
la  vista. —  132.  Enfilall.  L.  Del  camp  y  de  ciutat. — 133. 
La  Lletja.  L  Cart  entre  lirs. — 134.  Herodías  (Tradi¬ 
ció  religiosa)  L.  Lex  —  135.  Impresions.  L.  Tot 
passa... — 136.  Fantasías. — 137.  Vostre  jardí  y’l  meu 
hort.  L.  A  vos — 138.  La  prenda  del  meu  cor.  (Delicias 
de  la  ignoscencia).  L.  Y  que  n’es  d’hermosal  — 139.  Bí- 
blicas.  L.  A  quator  ventis  veni  spirilus,  et  insulfla  sú¬ 
per  interfectos  istos,  et  reviviscant.  (Ezequiel,  capítol 
XXXVII,  núm  9).  —  140.  Floralia.  L.  De  chaque  bran- 
che — part  une  voix.  (Verlaine).  141.  La  costa  brava. 
L.  Caribdis. — 142  Capdellant.  L.  Joguines. — 143  Los 
dos  gegants.  L  Alegoría  — 144  A  la  Verge  Maria  en 
la  diada  del  Divendres  Sant.  L.  Vostra  tristor  es  un 
lliri —jo’l  vull  aquest  lliri  pel  cor. — 145.  I  o  Templer 
y’l  Reyató  L.  On  peut  ètre  héros  sans  ravager  la  terre. 
— 146  Testament.  L.  Fides.— 147  Duas  baladas  L. 
Una  de  nova  y  l’altra  de  vella. — 148.  L’amor  es  goig 
y  dolors.  — 149.  Notes  de  sol.  L  Apuntacions — 150. 
Romanços  (Tradicions  del  sigle  x).  L.  Infandum,  Re¬ 
gina,  juves  renovare  dolores,  Trojanas  ut  opes  et  la- 
mentabile  regnum  Ernerint  Danni.  ( Eneidos ,  lib  II  ) — 
15  1.  Les  bruixes  de  Gardeny.  L.  Semper  semperque. — 
152  El  Gorch  de  las  Donzellas.  L.  Tradició  — 153.  Els 
Estanys.  L.  Impresions  —154  Estels.  L  I  a  llum  de  la 
estrella— ja  de  lluny  se  veu  ni’ls  núvols  la  tapan — ni’l 
sol  la  oscureix  (Cansó  popular.) — 155  La  tragèdia  dels 
captayres — 156  Glosa.  L.  Popular... —  157  Primavera 
a  ciutat  L.  Carrers. — Patis  — Finestras.  —  158.  Vila 
Amor.  L.  Apuntacions — 159.  Alma  mater,  L.  A  la 
meva  mare  li  sabia  molt  greu  que  me’n  anés;  y  desitja¬ 
va  que  m’ensenyessin  aviat  alguna  cosa  útil.  [L‘ estu¬ 
diant.  Faust,  Goethe.)  — 160.  Prohibició  d'aymar.  (Bocet 
pera  una  novela).  L.  Jo  vaig  veure  llurs  més  violents 
instints  la  forsa  de  voluntat  Jo  vaig  veure  tremolar 
devant  la  forsa  desenfrenada  d’aqueix  impuls.  (Frederich 
Nietzsche:  El  crepúscul  dels  ídols.) — 1 6  i.  L’avi  Poch 
L.  Marinadas. — 162.  Goig  y  dolor.  L.  Fides. — 163. 
Quam  pulchra  es  amiga  mea.  L  A  ma  esposa.  — 164. 
Oblit.  L.  Fort... —  165.  L’oració  del  hort.  L.  Tristis  est 
anima  mea  usque  ad  mortem. — 166.  La  nit  amb  els 
pastors. — 167.  Montanya  amunt. —  168.  Missa  d’eixida. 
L.  Holocauste.  — 169.  Retorn.  L.  Qu’es  dols,  oh  mare 
meva,  tornar  a  aqueix  recés  — 170  Bressol  de  la  Esco¬ 
la  Pia.  L.  Hsec  est  voluntas  Dei  sanctificatio  vestra. 
(Thes.  VI,  3). — 1 7 1 .  Fadrinenca.  L.  Popular.  —  1 72. 
La  Santa  Casa  L.  Ut  diligatis  invicem  — 173.  La  ban¬ 
dera  esqueixada.  L  Hic  signum  vinco. — 174  Després 


de  la  victorià.  L.  Aniversari. — 175.  Preludi.  L.  Sereni¬ 
tat. — 176.  Glòria.  L.  Llum — 177.  El  Rector  de  la 
montanya.  L.  Patria  y  Fe.— 178.  La  Torre  de  Babel. 
L.  Quis  ascendent  in  montem  Domini?  aut  quis  stabit 
in  loco  sancto  ejus?  (Psalm.  23)  — 179.  Gent  de  ploma. 
L  Fragment  d’una  novela  inèdita.  — 180.  Abdicació. 
L.  Ecce  Rex  vester — 181.  Las  Flors  L.  De  la  terra. — 
182  L’orfa  Bailet.  L  Un  àngel  de  Deu, —  183  Lo  Ca¬ 
tecisme.  L.  Cla  y  català — 184.  Amorosa.  L.  Quànt 
t’estimol  — 185.  A  Deu  L.  Ingratitut  — 186  Dos  patri¬ 
cis  L.  Triomf. — 187.  Tres  romancets.  L  Ahir,  avuy, 
demà  -  188.  Los  dos  vellets  conservant  lo  foch  de  Pa¬ 
tria.  L  Hivern  —  189  A  la  meva  amor.  L.  Hoy  como 
ayer,  manana  como  hoy.  (G.  A.  Becquer  ) — 190  Amo- 
rosas  L.  De  la  Costa  de  Llevant. — 191  La  llengua 
catalana.  L.  No  la  mataràn. — 192.  Col·loqui.  L.  Pres¬ 
sentiment — 193.  Malura.  L  Vede  fora. —  194  El  Patró 
Aranya.  L.  Embarca,  embarca  y  ell  se  queda  en  terra. 
— 195.  L’ermità  L.  Amor  etern.  — 196.  L’enterro  del 
Poeta.  L.  Vàlgans  Deu. — 197.  Tota  una  vida:  Poema 
amorós.  L.  Nesun  maggior  dolore — Che  ricordarsi  del 
tempo  felice — Nella  misèria.  (Dante:  Inferno.) — 198. 
Macabra.  —  199.  Richs  y  pobres.  L.  La  ignorància  en 
que  viu  la  dona  relativament  a  sos  devers,  y  l’abús  que 
fa  de  son  poder,  li  fa  perdre  la  més  bella  y  més  precio¬ 
sa  de  sas  ventatjas,  la  d’ésser  útil.  (M?ne.  Bernier).'- — 
200  Pobrets  L.  Fides. — 201.  Lasnoyas  del  Ampurdà, 
L.  Cançó. 

Barcelona,  15  mars  de  1903 — Lo  Mantenedor  Se¬ 
cretari,  Antoni  Bori  y  Fontestà. 


NOVAS 

La  Unió  Catalanista ,  d’acort  ab  tots  els 
elements  autonomistas  de  Catalunya,  ha  or- 
ganisat  un  gran  meeting  de  protesta  contra’l 
decret  de  reforma  del  Notariat,  que  tindrà 
lloch  el  diumenge  dia  29  del  corrent,  a  las 
deu  del  mati,  en  el  teatre  del  Tivoli  de  nos¬ 
tra  ciutat  y  en  el  que  hi  pendràn  part  distin¬ 
gits  oradors  autonomistas. 

El  diumenge  a  la  tarda  va  celebrarse  la 
festa  inaugural  de  l’associació  catalanista 
«Lo  Tràngul»,  de  la  Barceloneta,  ab  assistèn¬ 
cia  del  president  de  la  Unió  Catalanista  y  de 
delegats  de  moltissimas  entitats  del  Catala¬ 
nisme  militant. 

Cedida  pel  senyor  Casas,  president  de  «Lo 
Tràngub),  la  presidència  al  de  la  Unió ,  se¬ 
nyor  Roca,  aquest  saludà  a  la  concurrència, 
y  en  especial  a  la  delegació  de  la  «Lliga  Re¬ 
gionalista», y  exhortà  als  presents  a  qu’escol- 
tessin  ab  atenció’ls  parlaments  dels  varis 
oradors  qu’anavan  a  exposar  las  doctrinas 
qu’han  de  salvar  la  nostra  terra. 

Lo  que’ls  oradors  digueren  fou  tant  y  tan 
hermós,  que  ni  encertaríam  a  transcriureho 
degudament  ni  podria  contenirse  en  aquesta 
secció  de  nostre  periódich.  No  ho  extractém, 
perque  difícilment  podnam  donar  idea  de  lo 
que’s  digué,  limitantnos  a  consignar  que 
foren  aplaudits  ab  gran  estusiasme’ls  senyors 
Capdevila,  Roig  y  Pruna,  Campmany,  Marti 
y  julià,  Folguera  y  Duràn,  y  Roca. 

Felicitém  de  tot  cor  a  l’associació  «Lo 

Tràngul»,  no  dubtant  que  son  concurs  entu¬ 
siasta  serà  de  gran  profit  pera  la  causa  de 
Catalunya. 

Tres  artistas  novells  tenen  exposadas  sas 
obras  en  el  saló  gran  dels  «IV  Gats.»  Tots 
tres  son  molt  joves,  y  poch  se’ls  hi  poden 
exigir  obras  assahonadas,  donchs  per  forsa 
els  primers  passos  han  d’ésser  insegurs.  Ab 
tot,  s’hi  veu  el  dalit  y  la  energia  ab  que  em¬ 
prenen  l'espinós  cami.  No  son  d’aquells 
qu’han  comensat  fent  nassos  y  ulls:  son  dels 
qu’embesteixen  francament  l’esbós  de  l’obra. 
{Pretenen  massa?  {S’han  precipitat  a  fer  sa 
primera  exposició?  {Son  prou  ingenuus? 
Deixém  aquestas  preguntas  a  la  consideració 
d’ells  mateixos.  A  nosaltres  no’ns  toca  més 
que  saludarlos,  desitjant  a  l’Enrich  Casano¬ 
vas,  en  Claudi  Grau  y  en  Manel  Ainaud  que 
surtin  vencedors  en  la  empenyada  lluyta,  y 
que  sos  noms  avuy  desconeguts,  arribin  a 
ésser  demà  honor  de  nostra  terra. 

L’última  conferencia  de  la  serie  dedicada 
a  Zola  tingué  lloch  al  Ateneu  el  passat  di¬ 
vendres,  anant  a  càrrech  de  don  Ernest  Ven¬ 
drell,  qui  desenrotllà’l  tema:  «L’esperit  del 
nostre  temps  en  l’obra  d’en  Zola.»  Ab  aytal 
motiu  la  sala  d’actes  del  Ateneu  estava  ocu¬ 
pada  per  molt  nombrosa  concurrència. 

Estudià’l  senyor  Vendrell  l’obra  de  Zola 
presentantla  com  fidel  projecció  de  la  evolu¬ 
ció  social  contemporània,  reflexantse'l  pe¬ 
ríode  positivista  en  Els  Rougon,  la  crisis 
mística  del  final  del  sigle  en  las  tres  obras 
Lourdes ,  Roma ,  París ,  y  l’actual  idealisme 
científich  en  els  Evangelis. 

Entre  altras  cosas  digué  que,  observat  y 
estudiat  l’Univers  cientificament,  fou  trans¬ 
portat  al  art  per  la  escola  naturalista.  Lla¬ 
vors,  enpleregnat  del  positivisme, sorgi’lpro- 
blema  de  si  aquest  ens  daria  una  moral  com 
ens  havia  donat  una  ciència  y  un  art;  y  vin¬ 
gué  la  crisis  mística,  el  moviment  idealista, 
moviment  que  Zola  reflexa  tot  seguit  en  sas 
novelas  de  Lourdes,  Roma  y  Paris,  pera  des¬ 
prés  desenrotllar  el  principi  de  vida  en  las 
formas  de  Feconditat,  Trevall ,  Veritat  y  Jus¬ 
tícia ,  que  donan  el  titul  a  sas  darreras 
obras.  Aquest  principi  de  Vida  real  y  cientí¬ 
fich,  digué’l  conferenciant,  substituheix  al 
antich  concepte  de  Deu  en  tota  la  serie  mental 
de  la  humanitat. 

El  senyor  Vendrell  fou  aplaudit  ab  entu¬ 
siasme,  puig  son  trevali  es  notable  y  posa 
digne  fi  a  las  conferencias  celebradas  en 
honor  del  gran  escriptor  francès.  Als  aplau- 
scs  qu’escoltà’l  conferenciant  hi  unim  els 
nostres. 

El  senyor  Vendrell,  qu’es  català,  se  valgué 
en  aquesta  conferencia  de  son  propi  idioma, 
com  ho  havia  fet  l’anterior  setmana  nostre 
company  Tintorer.  L’aplaudim,  per  lo  tant, 
ab  doble  motiu. 

No  succehi  lo  mateix  ab  altres  conferen¬ 
ciants  qu’en  las  anteriors  vetlladas,  en  us  de 
sa  llibertat,  havían  fet  us  d’una  llengua  que 
no  es  la  seva. 

Hi  hà  qui  troba  que  la  llibertat  y  la  demo¬ 
cràcia  no  son  estéticas.  Y  si  bé  es  veritat  que 
hi  hà  cada  periódich  menja-capellans  que 
sembla  que  la  llibertat  la  tingui  arrendada 
pera  ell  sol,  també  ho  es  que  n’hi  hà  d’altres 
que  baladrejan  contínuament  contra  ella, 
posant  càtedra  al  efecte:  però  de  la  llibertat 
de  fer  el  pedant  no  saben  estarsen. 

No  fa  gayre  qu’en  un  d’aquests  darrers  pe- 
riódichs  hi  ha  aparegut  un  article  crítich  so¬ 
bre  la  edició  que  de  las  obras  de  mossèn  Jordi 
de  Sant  Jordi  publicà  en  Massó  y  Torrents, 
y  encara  que  no  tenim  res  qu’objectar  a  las 
opinions  del  crítich,  puig  cada  hu  té’l  dret 
d’exposar  son  modo  de  sentir,  no  podém  dei¬ 
xar  escapar  un  concepte  emés  ab  tota  la  ig¬ 
norància.  Diu  el  critich: 

«L’amor  als  clàssichs  ha  sigut  molt  escàs  entre’ls  li¬ 
terats  catalans.  Per  regla  general  s’han  conegut  mellor 
els  clàssichs  castellans  y  francesos  que  no  pas  els  cata¬ 
lans.  (Fins  aquí  té  rahó.)  En  Verdaguer  s’hi  nota  més  la 
influhencia  de  Santjoan  de  la  Creu  que  la  de  Ramón 
Llull  y  si  no  hagués  posat  un  lema  del  Beat  a  la  seva 
Santa  Cecília  («Cantava  l’aucell  en  lo  verger  del 
Amat»),  s’hauria  pogut  creure  que  Verdaguer  no  l’ha- 
vía  llegit  may.» 

Mossèn  Cinto  no  coneixia  a  n’en  Llull! 
{Que  per  ventura’l  coneixement  dels  autors 
s’endevina  per  la  cantitat  de  lemas  d’ells 
que’s  puguin  ostentar?  No’n  voliam  saber 
d’altre.  Precisament  mossèn  Cinto  era  dels 
que  més  veneravan  y  sentían  al  Sol  de  la 
Sorbona ,  y’l  coneixement  del  solitari  de 
Randa’l  deuhen  a  mossèn  Cinto  molts  de 
nostres  escriptors  joves.  Y  fins  ab  lo  dels 
lemas  s’erra’l  precoz  critich,  donchs  ab  sols 
fullejar  las  Flors  del  Calvari'n  surten  a  la 
vista  un  bé  de  Deu,  trets  de  las  obras  d’en 
Llull. 

Ho  dihém  pera  posar  la  veritat  a  son  de¬ 
gut  lloch,  tractantse  com  se  tracta  d’una 
glòria  catalana  com  es  mossèn  Cinto.  Si 
aquest  fos  un  de  tants  poetas  de  certamen 
dels  que  tenen  la  deria  d’abusar  dels  lemas 
y  dels  clàssichs  perque  això  vesteix ,  res  ne 
diriam. 

Heusaqui,  donchs,  un  crítich  que  judica  a 
mossèn  Cinto  sens  haverlo  llegit.  Se  donan 
casos! 

Copiém  del  darrer  número  de  !a  Revista 
Lu  liana: 

En  vista  del  atachs  repetits  à  la  Religió  y  la  Moral 
cristianes,  que  surten  en  lo  periódich  Joventut,  nos 
veyém  obligats  à  retirarli  à  dita  publicació  lo  cambi 
de  la  Revista  Luliana.  (1) 

En  l’ànima  ens  dol  que  aytals  planes  sien  escrites  en 


(1)  Cambi  que  la  mateixa  Revista  Luliana  havia 
solicitat,  no  nosaltres. 

català.  Alió  no  es  art,  ni  literatura,  ni  filosofia,  sinó 
impietat  y  brutícia:  res  més. 

Tots  los  fills  de  nostra  terra  deuhen  apartarse  del 
desgraciat  setmanari. 

Ara  veyéu! 

Quan  en  Ramón  Llull,  en  sos  bons  temps , 
era  considerat  com  un  veritable  dimoni,  lou 
excomunicat  per  un  Papa. 

Lo  qual  no  fou  obstacle  pera  que— joh 
misteris  de  la  Gracia! — fos  més  tart  beatifi¬ 
cat,  y  ocupi  avuy,  segons  totas  las  aparien- 
cias,  un  bon  lloch  a  la  dreta  del  Senyor. 

En  cambi,  de  la  sort  qu'hagi  cabut  a 
n’aquell  Papa,  ningú  n’assegura  res. 

Nosaltres,  que  no  som  tan  dimonis  com 
diuhen  que  fou  en  Llull,  hem  sigut  gayrebé 
excomunicats  per  mossèn  Salvador  Bové, 
quetampoch  es  cap  Papa. 

Quina  llàstima! 

Ens  sab  greu  per  ell,  perque  també  podria 
resultar  que  un  dia,  tocats  nosaltres  per  la 
Gracia  divina,  ens  en  anéssim  de  dret  al  cel 
y  ocupéssim  un  lloch  a  la  dreta  del  Senyor  v 
al  costat  mateix  d’en  Ramón  Llull. 

Recomaném  a  mossèn  Bové  que  mediti 
sobre  aquell  cas,  tenint  present  que’ls  desig¬ 
nis  de  la  Providencia  son  inescrutables,  y 
qu’ell  mateix,  com  aquell  Papa,  pot  tenir 
moltas  cosas  que  ferse  perdonar. 

Ningú  pot  predir  son  destí.  Deu  vol  qu’en 
la  vida  tot  sia  evolució,  y  que  aquesta  evo¬ 
lució  a  molts  els  perdi...  com  a  n’en  Vallés  y 
Ribot  fentlo  aliarse  ab  éls  unitaris. 

Als  uns  els  pert  sa  ambició,  y  son  mals 
politichs;  als  altres  sa  intemperancia,  y  con- 
tradiuhen  la  mansuetut  d’aquell  Jesús  de 
qui’s  diuhen  apòstols. 

Nosaltres  avuy  com  avuy  portém  sobre 
mossèn  Bové  una  ventatja,  y  es  que  a  sas  in- 
jurias  no  contestém  ab  injurias.  Avans  al 
contrari:  la  seva  filípica  sols  ens  inspira  llàs¬ 
tima  y  compassió. 

Ventatja  enorme,  donchs  la  ira  y  la  supèr¬ 
bia  de  que  mossèn  Bové  fa  gala  en  el  solt 
transcrit,  no  son  pas  en  el  fons  virtuts  molt 
evangélicas. 

Publicacions  rebudas: 

Hem  rebut  el  discurs  que  llegí  nostre 
amich  en  Pelegrí  Casades  y  Gramatxes  al 
entrar  a  formar  part  de  la  Real  Acadèmia  de 
Bonas  Lletras  d’aquesta  ciutat.  Ab  el  titul 
de  lnfluencias  del  ari  oriental  en  els  monu¬ 
ments  romàmchs  de  Catalunya  bateja  son  tre- 
vall,  y  ab  molta  modèstia  demana  perdó  per 
lo  que  califica  d’atreviment,  donchs  suposa 
superior  la  matèria  que  tracta  a  sas  íorsas. 
Nosaltres  creyém  sincerament  que’l  senyor 
Casades  es  més  que  capàs  de  desenrotllar  lo 
que’s  proposi.  El  discurs  de  referencia  es 
una  joya,  més  avalorada  encara  per  l’amor  a 
la  terra,  que,  com  confessa  l’autor,  va  des- 
pertarli  un  dia  l’amor  al  art  romànich,  tan 
caracteristich  de  Catalunya.  Rebi’l  senyor 


Casades  nostra  enhorabona,  donchs  en  l’Aca- 
demia  de  Bonas  Lletras  hi  ocupa  desd’avuy 
un  lloch  ben  distingit  entre’ls  individuus  que 
la  componen. 

Los  puntales  de  la  sociedad,  drama  en  qua¬ 
tre  actes  d’Enrich  Ibsen,  traduhit  al  castellà 
per  Joseph  Farràn  y  Mayoral.  Forma’l  ter¬ 
cer  volúm  de  la  Biblioteca  uTeairo  Antiguo 
y  Moderno »,  que  com  se  veu,  al  donar  a  lium 
las  obras  d’Ibsen,  realisa  son  propòsit  de 
donar  a  coneixe  las  bonas  produccions  del 
teatre  modern. 

Contes  (primera  serie)  d’en  Lleó  Tolstoy, 
traduhits  al  català  per  J.  Casas  Carbó. 
Aquest  llibret  es  el  segón  de  la  Biblioteca 
popular  de  ((/V Avenç».  Hem  d’alabar  el  tre- 
vall  d'en  Casas  destinat  a  popularisar  en 
llengua  catalana  l’obra  literaria  d’en  Tolstoy. 
El  llibret,  com  tots  els  de  la  serie  anunciada, 
se  ven  a  cinquanta  cèntims. 

Feminista ,  monólech  per  Santiago  Rusi- 
nol,  estrenat  en  el  Teatre  Català  la  nit  del 
16  de  mars  de  1903.  Preu,  o’75  pessetas. 

Aquest  número,  com  ja  anuncia¬ 
rem,  se  reparteix  sense  folletins, 
anant  acompanyat  d’un  Suplement 
Artístich-Literari  dedicat  al  emi¬ 
nent  actor  Ermete  Zacconi. 

A  pesar  dels  considerables  gastos 
que  suposa  aquest  Suplement — en  el 
que  hi  figuran  varias  reproduccions 
de  retrats  del  cèlebre  artista  en  dife- 
rentas  obras ,  haventse  efectuat  el 
tiratje  en  paper  de  primera  calitat — 
el  preu  del  mateix,  juntament  ab  el 
número,  no  excedeix  de  30  cèntims. 

Els  suscriptors  rebran  el  Suple¬ 
ment  gratis. 

No’s  ven  el  número  separat  del 
Suplement. 

JOVENTUT 

SETMANARI  CATALANISTA 
Preus  de  suscripció: 


CATALUNYA:  Un  any . 8  Pessetas. 

5  Mitj  any.  .  -  .  .  .  4’SO  » 

»  Trimestre .  2’25  » 

ALTRAS  REGIONS  D’ESPANYA: 

Un  any .  9  > 

EXTRANGER:  Un  any . 10  Franchs. 

Número  corrent . 20  Cèntims. 

»  atrassat,  ab  folletins.  .  .  .  ^.o  » 

»  »  sense  folletins.  .  .  25  » 


El  número  corrent  no’s  ven  sense  folletins. 


Fidel  Giró,  impressor,  —  Carrer  de  València,  31 1 

Si  cada  civilisació  té'l  seu  teatre  en  que’s 
reflexa’l  modo  de  pensar  y  de  sentir  caracterís- 
tichs  d’una  època,  cada  teatre  té’ls  seus  actors 
que  li  donan  vida  y  contribuheixen  directament 
a  la  evolució  lenta,  peró  ferma  del  art  escénich. 
El  teatre  modern  ha  trobat  el  seu  actor,  y  aquest 
actor  es  en  Zacconi. 

Indubtablement  el  moviment  iniciat  pel  teatre 
dels  paíssos  septentrionals,  quina  influhencia’s 
deixa  sentir  cada  día  ab  més  intensitat  en  el 
dels  pobles  llatins  que  per  ésser  essencialment 
imaginatius  se  mostran  refractaris  a  tota  innova¬ 
ció  racional,  es  un  moviment  revolucionari  ab 
ideals  ben  definits,  que  poden  concretarse  en 
una  paraula:  veritat.  Veritat  en  el  fons,  es  a  dir, 
humanitat  en  els  personatjes  y  en  sas  passions  y 
sentiments,  condició  qu’han  buscat  sempre’ls 
grans  autors  de  totas  las  escolas;  veritat  en  els 
procediments,  condició  qu’en  el  teatre  s’ha  con¬ 
siderat  casi  bé  sempre  molt  secundaria. 

Avuy  no’n  tenim  prou  ab  la  primera  veritat: 
exigim  també  la  segona.  Y  si  en  política  y  filo¬ 
sofia  l’esperit  individualista  y  analítich  s’obre 
camí,  en  art  la  observació  directa  de  la  vida 
humana  en  casos  concrets  y  detallats  ens  sedu- 
heix  doblement.  El  teatre  modern  se  torna 
individualista. 

Y  l’actor  deu  tornarshi  també.  Els  grans 


(i)  No  crech  necessari  fer  aquí  la  biografia  d’aquest 
actor,  perque  hauria  de  reproduhir  la  que  vaig  publi¬ 
car  quan  en  Zacconi  va  visitarnos  per  primera  vegada, 
durant  el  mes  de  desembre  de  1901.  Si  algún  de  nos¬ 
tres  lectors  té  interès  en  coneixe  la  vida  artística  y 
altres  datos  curiosos  referents  al  gran  actor  italid,  pot 
consultar  el  número  96  de  Joventut,  corresponent  al 
12  de  desembre  de  1901. 


dramas  genérichs  de  la  humanitat  —  la  gelosia, 
l’ambició,  l’avaricia,  l’esperit  de  venjansa,  la 
crudeltat,  etc.,— ja  no’ns  interessan,  o  al  menys 
(0  ens  interessan  molt  lleugerament.  Volém  els 
petits  dramas  dels  homes,  dramas  determinats 
per  una  fatalitat  més  racional,  la  fatalitat  del 
caràcter,  de  las  passions,  del  medi,  del  tempe¬ 
rament  individual;  volém  veure  homes  de  carn 
y  ossos,  homes  que  lluytan  ab  la  vida  y  lluytan 
ab  sí  mateixos,  redressantse  y  sucumbint  lògica¬ 
ment  segons  siguin  sas  forsas  y’is  obstacles  ab 
que  topan. 

Nostres  gustos  son  més  refinats,  nostre  pala¬ 
dar  més  exigent;  y  si  en  l’autor  dramdtich  exi¬ 
gim  no  ja  sols  una  energia  poderosa,  sinó  un 
temperament  original  y  reflexiu,  en  l’actor  recla- 
mém,  ademés  de  facultats  extraordinarias,  un 
talent  d’assimilació  y  una  flexibilitat  de  tempe¬ 
rament  que  li  permetin  identificarse  ab  els 
tipos  concrets  que  interpreta. 

Las  grans  revolucions  artísticas  s’operan  len¬ 
tament,  y,  per  sas  peculiars  condicions,  en  el 
teatre  més  lentament  encara;  y  aixó  es  degut  a 
que,  pera’l  triomf  definitiu,  tenen  de  juntarse 
diferents  factors  que  no  sempre’s  produheixen 
conjuntament.  Ueixant  de  banda  al  públich, 
qu’es  l’enemich  a  qui  s’ha  de  conquistar,  els 
més  essencials  son  l’autor  y  l’actor.  En  política, 
o  en  filosofia,  ab  un  home  n'hi  hà  prou:  en  art 
dramàtich,  no.  Gràficament:  un  Garibaldi  tot 
sol  fa  una  revolució;  un  Ibsen  tot  sol  no  pot 
imposarse.  Aixís  hem  vist  anys  y  anys  en  nostres 
teatres  rebutjadas  las  obras  del  gran  autor 
noruech,  fins  qu’ha  vingut  una  Duse  o  un  Zac¬ 
coni  a  revelàrnosel.  Surten  aquests,  y  tot  seguit 
se  fa  la  llum.  L’autor  revolucionari  y  l’actor 
modern  s’han  trobat;  la  revolució  s’imposa; 
l’art  escénich  dona  un  pas  endevant. 

Eleusaquí  la  mellor  qualitat  d’en  Zacconi:  es 
un  actor  modern.  Ell  no  està  pas  dotat  de  facul¬ 
tats  maravellosas.  Jo  l’he  vist  en  algunas  situa¬ 
cions — el  quint  acte  d ' Harnlet,  en  determinats 
moments  d’ O telo,  y  fins  en  Tristi  amori — vaci- 
lar;  y  he  notat  l’esfors  del  actor  a  qui  las  for¬ 
sas  traheixen.  La  seva  veu  no  està  pas  dota¬ 
da  de  sonoritats  e  inflexions  fascinadoras, 
donchs  jo  l’he  sentit  esgargamellarse  y  treure 
de  son  pit  sons  estridents.  Son  físich  no  té  pas 
aquella  arrogancia,  ni  son  rostre  aquella  movi- 
litat  d’expressió  qu’han  sigut  suficients  pera  la 
reputació  de  verdaderas  mitjanías.  En  fí,  pera  no 
deixarme  res  en  el  capítul  de  càrrechs:  tampoch 

li  falta  aquell  petit  vici  o  tic,  com  diuhen  els 
francesos,  que,  diferent  en  cada  un  d'ells, 
acompanya  sempre  a  tot  gran  actor.  El  d’en 
Zacconi  consisteix  en  un  tremolor  de  la  mà 
dieta  que  s’inicía  a  la  més  petita  excitació,  y  no 
para  may  en  las  escenas  dramàticas,  sigui’l  que 
sigui  1  paper  que  representa  y  sigui  quina  sigui 
la  situació  en  que's  troba.  Donchs  bé:  a  pesar 
de  tot  aixó,  en  Zacconi  es  l’actor  més  complert 
qu  avuy  trepitja  las  taulas;  dels  qu'he  vist,  s'en¬ 
tén.  Y  estich  íntimament  convensut  de  que  si 
avuy  ressucitavan  en  Rossi,  en  Salvini  y  tots 
aquells  actorassos  qu’entusiasmavan  a  nostres 
pares,  y  representessin  en  competència  ab  en 
Zacconi,  quedarían  vensuts.  Jo  no  vull  afirmar 
que  aquest  els  superi  en  facultats.  Ni  ho  sé,  ni 
m’interessa.  Lo  que  sostinch  es  que  devant  de  la 


interpretació  sòbria,  sere¬ 
na  y  verdadera  d’aquest, 
tots  els  foch-follets  d’una 
declamació  ampulosa  y 
eíectista,  y  tots  els  artifi¬ 
cis  d’una  escola  conven¬ 
cional  que  a  aquells  els 
era  pròpia,  ens  apareixe- 
rían  en  tota  la  monstruo¬ 
sitat  característica  d’un 
art  y  d’un  sentiment  esté- 
tich  inferiors  perque  ja 
han  fet  son  temps.  Con¬ 
serveu  la  seva  aurèola 
inmortal  com  a  manifes¬ 
tacions  que  foren  d’una 
fórmula  artística  que  ’  s 
produhí  a  son  degut 
temps,  peró  no  tractéu 
de  ressucitarlos,  puig  si 
ho  logressiu,  estigueune 
segurs,  farían  un  molt 
trist  paper.  Es  necessari 
que  ’ns  convencém  de 
qu’en  el  món  tot  evolu¬ 
ciona,  y  de  que  hi  hà, 
per  exemple,  avuy  més 
forsa  emotiva  en  un  sol 
gesto  d’en  Zacconi  indi¬ 
cant  la  petita  contrarietat 
d’un  fet  insignificant,  que 
en  tots  els  esclats  e  im¬ 
precacions  d’un  Vico 
preparantse  a  fer  brollar 
un  riu  de  sanch  com  a 
just  holocauste  degut  a  sa  honra puntillosa. 

Y  n’hi  hà  més,  perque  aquests  petits  detalls 
d’interpretació  contribuheixen  a  un  tot  armó- 
nich  qu’es  la  fidel  reproducció  d’un  tipo  com- 
plexe  tal  com  l'ha  imaginat  l’autor.  Aixís,  per 
exemple,  ^qué'n  treurém  de  que’ns  vingui  un 
Rossi — dich  en  Rossi  com  podria  dir  qualsevol 
altre — que’ns  representi  tres  o  quatre  escenas  del 
Handet,  las  més  dramàticas  y  de  més  esclat,  ab 
gran  potencia  tràgica,  y,  fent  valer  sas  marave- 
llosas  facultats,  ens  emocioni  y  entusiasmi,  si 
després,  al  reflexionar,  hem  de  convenir  en  que 
aquellas  escenas  lo  mateix  podrían  ésser  del 
Hamlet  que  d’un  dramón  vulgar,  y  aquell  tipo  lo 
mateix  podria  ésser  la  sublim  creació  d’un  Sha- 
kespeare  que  l’estrafalari  titella  d’un  Casimir 
Delavigne?  Aquí  teniu  en  Novelli:  vos  entusias- 

marà  més  fent  el  Lluís  XI,  que  fent  Y  O telo.  ;Per 
qué?  Perque’l  tipo  va  mellor  a  sas  facultats.  Y 
aixís  ens  trobém  ab  que  aquests  actors  declarats 
genials  han  fet  sempre  gran  tort  al  art  drarnà- 
tich,  puig  sols  per  excepció  o  per  casualitat  las 
obras  verament  grans  els  seduheixen  y’is  hi  van 
bé.  Generalment  lo  fals,  lo  convencional,  lo 
efectista’ls  atrau  ab  la  forsa  irresistible  ab  que 
atrau,  per  exemple,  a  una  Patti  La  Traviata, 
perque  hi  hà  arias  y  rondós  ahont  hi  pot  fer 
gorgoritos  y  equilibris  de  vocalisació.  Pera  ells 
un  drama  no  es  un  drama  ni  un  tipo  es  un  tipo, 
sinó  qu'es  un  pretext  pera  lluhirse  en  determi- 
nadas  escenas  d'efecte  segur. 

Jo’ls  voldria  veure  a  n’en  Rossi,  a  n’en  Salvi - 
ni,  a  n’en  Novelli,  etc.,  representant  Las  ànivias 
solitarias  d’en  Hauptmann,  o  El  nou  ídol  d'en 
Curel.  En  primer  lloch 
refusarían  el  representar- 
las,  perque  aixís  com  la 
Patti  no  voldrà  cantar  el 
paper  d’Isolda  perque  no 
hi  hà  gorgoritos,  ells  vos 
diran  qu’en  aytals  obras 
no  hi  hà  situacions  dig- 
nas  d’un  verdader  galdn. 

Peró  jo’ls  hi  voldria  veu¬ 
re  pera  establir  compa¬ 
racions,  y  alashoras  pot¬ 
ser  els  qu’avuy  tant  cri- 
dan  y'ns  parlan  tant  de 
facultats  extraordinarias 
y  veus  corprenedoras, 
haurían  de  confessar  que, 
artísticament,  hi  hà  quel- 
cóm  més  serio  y  més 
gran  que  aqueix  as  da  di¬ 
ràs  de  la  naturalesa. 

Donchs  aquest  quelcóm 
es  lo  que  té  en  Zacconi 
y’l  fa  elevarse  molts  col¬ 
zes  per  demunt  d’aque- 
llas  que  semblavan  indis¬ 
cutibles  celebritats. 

Aquest  quelcóm  con¬ 
sisteix  en  ésser  artista  de 
cor.  Lo  qual,  pera  un 
actor,  vol  dir:  compen- 
dre  y  apassionarse  ab  las 
grans  obras  dramàticas 
y  solsab  aquestas.  Com- 
paréu  el  repertori  d’en 


Zacconi  ab  el  de  qualsevol  altre  actor  antich  o 
modern,  y  tot  seguit  notaréu  la  diferencia  que 
hi  hà  entre’l  temperament  d’un  veritable  artista 
y’l  d’un  comediant  que  fa  servir  l’art  d’escam- 
bell  pera  lluhir  sas  facultats. 

En  Zacconi — deixém  en  pau  als  morts  y  a 
sos  hereus — es  un  d’aquells,  un  dels  bons.  Sa 
primera  qualitat  consisteix  en  ésser  artista  de 
cor  y  saber  compendre  l’art  veritable  y  gran. 
Y  aixó’s  descubreix  no  ja  sols  en  son  reperto¬ 
ri,  que  demostra’l  seu  gust  exquisit,  sinó  en 
la  interpretació  que  dona  a  totas  y  a  cada  una 
de  las  obras.  Regla  infalible:  com  més  gran, 
com  més  humana,  com  més  bella  es  un’obra, 
més  perfectament  la  interpreta  aquest  actor;  y 
com  més  fals  o  extravagant  sigui  un  drama,  un 
tipo,  o  senzillament  una  situació  escènica,  més 

el  veurem  vacilar,  més  notarem  sos  defectes. 

Jo  crech  que  pera  deixar  ben  demostrada 
aquesta  qualitat  d'en  Zacconi,  que  com  he  dit 
es  la  síntesis  de  son  temperament  artístich,  n’hi 
hà  prou  fent  una  senzilla  revista  dels  diferents 
personatjes  que  interpreta. 

En  Anivias  solitarias,  Otclo,  El  nou  ídol, 
Hamlct,  Pictro  Caruso,  Els  espectres  y  alguna 
altra,  en  Zacconi  esta  perfecte.  Se  tracta  de 
verdaderas  obras  d’art,  se  tracta  de  tipos  vera¬ 
ment  humans  qu’homes  de  geni  han  sabut  pin¬ 
tar  bellament,  se  tracta  de  grans  creacions  artís- 
ticas,  y  en  Zacconi’s  troba  naturalment  en  son 
element.  Ell  estudia  l’obra,  ell  compren  al  autor, 
ell  s’identifica  ab  el  personatje,  y  sens  esfors  se 
presenta  al  públich  dihentli:  «Aquí  la  teniu  la 
obra  del  geni.  Aquest  Hamlet,  aquest  Oswald, 
aquest  Pietro  Caruso,  no  son  jo,  sinó  que  son 
els  dels  autors.  Jo’ls  he  estudiat,  jo’ls  he  com¬ 
prés,  jo’ls  he  sentit  y  he  posat  tot  mon  estudi, 
tot  mon  talent  y  tot  mon  cor  al  servey  d’aquests 
tipos,  donàntloshi  1  relleu  y  la  plasticitat  que 
m’ha  sigut  possible.»  Y  es  clar  que,  posanthi 
ell  tantas  cosas,  el  resultat  ha  d’ésser  admirable. 

Aquest  respecte  d’en  Zacconi  per  l’autor  ex¬ 
plica  per  qué  es  tan  detallista.  Com  ja  he  dit, 
ell  no  busca  may  la  escena  d’efecte,  la  situació 
o  situacions  culminants;  ell  dona  més  importàn¬ 
cia  a  l’obra  en  son  conjunt  que  a  las  escenas,  y 


al  tipo  en  general,  que  a  determinadas  manifes¬ 
tacions  de  son  caràcter.  Aixó  fa  que,  un  cop  ell 
ha  comprés  un’obra  y  un  tipo,  tracti  d’arrodo- 
nirlos  y  desde’l  primer  instant  ens  presenti 
aquell  tipo  sincerament,  com  si  volgués  prepa- 
rarnos,  com  si  tractés  de  justificar  lo  qu’en  el 
transcurs  de  l’obra  tindrà  de  dir  y  fer.  De  lo 
qual  ne  resulta  aquella  gradació  armónica  ab 
que’l  públich  segueix  l’obra,  aquell  interès  que 
s’apodera  del  espectador  y  que  creix  sempre,  y 
aquella  sublim  naturalitat  ab  que  veyém  esclatar 
las  grans  situacions  tràgicas  ab  tanta  sinceritat 
y  convicció  preparadas.  Per’xó  en  Zacconi, 
que  no  busca  may  l’efecte,  que  a  lo  mellor  diu 
ab  sobrietat  —  en  ocasions  exagerada  —  grans 
frases  y  conceptes  profonds,  ens  deixa  una  im¬ 
pressió  més  fonda  y  més  durable.  Perque  la  emo¬ 
ció  qu’ell  ens  comunica  no  es  la  emoció  d’un 
fet  o  d’una  frase:  es  la  emoció  d’un  caràcter 
que  fa  un  acte  o  diu  un  concepte.  No  es  la  mort 
de  Desdémona  que  contemplém,  entre  crits  y 
gestos  esgarrifosos,  lo  que’ns  presenta  en  Zac¬ 
coni  en  l’ultim  acte  d ' Otelo,  sinó  l’Oteló  gelós, 
actuant  fatalment  segons  son  caràcter;  no  es 
l'Elamlet  recitant  un  monólech  o  aterroritzant 
a  sa  mare  que’ns  conrnóu  en  dugas  escenas  de 
l’obra,  sinó  l’Plamlet  sencer  de  Shakespeare, 
esclau  de  sa  individualitat,  que  contemplém 
lluytant  eternament  ab  sí  mateix  y  determinantse 
a  obrar  impulsat  per  tals  dubtes. 

Y  aquest  afany  de  detallar  es  lo  que  algú  li 
critica,  no  comprenent  que  precisament  perque 
detalla  durant  tota  l’obra  es  perque’ns  conmóu 
més  en  las  situacions  culminants;  perque  preci¬ 
sament  tot  aquell  luxo  de  detalls  ens  portan  a 
nosaltres,  senzills  espectadors,  a  identificarnos 
insensiblement  ab  el  personatje  y  l’acció  dramà¬ 


tica  de  tal  manera,  que  creyém  trobarnos  de- 
vant  mateix  de  la  realitat  y  no  de  la  ficció  escè¬ 
nica;  y  aixís  nostra  emoció  es  més  intensa  y 
complerta  perque  es  més  sincera. 

En  cambi,  observém  a  en  Zacconi  fent  obras 
humanament  falsas  y  artísticament  convencio¬ 
nals,  y  veurém  tot  seguit  que’l  seu  trevall  ens 


Sciutto,  fot. 

deixa,  si  no  frets,  molt  tranquils:  La  morte  civi- 
le,  I  disonesti,  Kean,  Lorenzaccio ,  etc.  En  totas 
aquestas  obras  no’s  limita  pas  en  Zacconi  a  fer 
determinadas  escenas  y  a  dirlas  ab  calor:  tam¬ 
bé  tracta  de  donarnos  el  tipo,  y  endeviném  els 
seus  esforsos  pera  ferlo  viure  sobre  las  taulas; 
peró  tot  seguit  descubrím  la  composició.  Lo 
que  l'autor  no  ha  sentit,  lo  que  sols  es  fruyt 
d’una  divagació,  d’una  imaginació  més  o  menys 


malaltissa,  s  traduheix  en  l  actor  per  vacila- 
cions  y  pobresa  de  recursos.  Y  aixís,  si  en  de¬ 
terminadas  escenas  d’aquestas  obras  logra  en- 
tusiasmarnos,  difícilment  ens  convens;  lo  qual 
se  deu  a  lo  que  deya  avans,  aixó  es:  a  que 
apreciém  el  trevall  del  actor,  la  seva  inspiració 
momentània,  l’esclat  de  las  sevas  facultats,  peró 
tot  aixó  també  ho  apreciém  en  molts  altres 
actors.  Un  exemple:  en  Zacconi  va  representar 

(Dibuix  d’en  R.  Casas.) 

Tristi  amori,  drama  d’en  Praga  estrenat  per  en 
Paladini  a  Barcelona.  Donchs  bé:  jo,  que  crech 
que  d'en  Paladini  a  n’enZacconi  hi  hà  una  dife¬ 
rencia  ben  gran — la  diferencia  que  sepaia  a  un 
actor  genial  d  un  bon  actor  vaig  trobar  que 
aquell  estava  mellor  en  aquesta  obra  artificiosa. 

En  fí,  jo  voldria  acabar  d’un  cop  ab  aquesta 
preocupació  de  qu’en  Zacconi  no  sent  ab  prou 
forsa  las  situacions  intensament  dramàticas. 
jo  no  citaré  las  escenas  culminants  d 'Otelo, 
perqu’en  ellas  tothóm  ha  concedit  que  res  més 
pot  exigírselr,  y,  pera  no  surtirme  d’aquellas  si¬ 
tuacions  dramàticas  que  per  son  efectisme  s 
prestan  més  a  lluhirse,  mo  1  hem  vist  en  Loten- 


zaccio  quan  va  a  matar 
al  duch,  en  la  escena  de 
la  disputa  de  Kean,  en 
totas  las  escenas  de  II 
pane  altrui  y  d’  altras 
obras  que  podria  citar, 
dominar  al  públich  ab 
l’esclat  de  la  seva  inspi¬ 
ració  y  ferse  aplaudir  es¬ 
trepitosament?  En  aytals 
escenas,  notem ho  bé, 
sols  la  inspiració,  la  es- 
pontaneitat  y’l  calor  de 
un  ànima  ardenta  pot  fer 
vibrar  al  públich,  y  molt 
més  al  públich  d’  avuy 
que,  salvant  excepcions, 
escolta  distretament 
aquells  dramas  que  ja  no 
l’interessan  •,  y  a  pesar 
d’aixó,  entusiasma. 

Lo  que  hi  hà  —  no’m 
cansaré  de  repetirho  — 
es  que  las  obras  del  re¬ 
pertori  modern,  que  son 
precisament  las  qu  en 
Zacconi  fa  ab  més  con¬ 
vicció,  son  refractarias  a 
aquell  género  d’interpre¬ 
tació  enlluhernador  que 
els  esperits  rutinaris  vol- 
drían,  qu  ’  en  ellas  els 
dramas  son  més  íntims 
y  l’actor  honrat,  seguint j  al  autor,  comprèn 
que’ls  grans  conflictes  anímichs  no  deixan 
d’ésser  punyents  per  exteriorisarse  poch. 

Aquesta  sobrietat  exaspera  als  tradicionals 
admiradors  de  la  vella  forma  declamatòria 
efectista.  Jo  trobo  en  ella  la  primera  qualitat 
del  gran  actor  italià,  no  sols  perque  demostra 
sa  modèstia  y  sa  abnegació  —  quàn  fàcil  li  se¬ 
ria,  si  volgués,  ferse  perdonar  y  aplaudir  per 
aqueixos  reaccionaris! — sinó  perque  ella  es  la 
mellor  proba  de  sa  honradesa  artística  y  de  la 
serenitat  y  convicció  ab  que  cultiva  un  art  que, 
poch  a  poch,  va  degenerant  en  ofici. 

Emili  Tintorer. 


ae 

pera  reproduhir  el  retrat  d’en  Zacconi  degut  al  ultun  de  dits  senyors. 


Fidel  Giró,  impressor..—  Carrer  València,  311 

CADA  TERRA  FA  SA  GUERRA 

Al  surtir  del  meeting  de  protesta  que  con¬ 
tra’l  decret  d'en  Dato’s  celebrà  al  Tivoli’l 
passat  diumenge,  vaig  sentir  a  un  obrer  las 
següents  paraulas: 

— May  havia  vist  un  meeting  com  aquest. 
Si  se’n  fessin  gayresl... — 

Y  ho  deya  corprès  y  admirat,  com  si  al  seu 
devant  hi  acabés  d’apareixe  una  llum  nova, 
qu’ell  no  veya  clarament,  peró  que  sentia,  o 
que  instintivament  endevinava. 

«Si  se’n  fessin  gayresl...»  En  efecte:  molts 
n’ha  fet  per  tota  Catalunya  d’actes  semblants, 
si  bé  no  tan  sorollosos,  la  Unió  Catalanista . 


Y  si’ls  autonomistas  catalans  continúan,  com 
continuaran,  fentne  d’altres,  la  sort  del  nostre 
poble  serà  ben  diferenta  de  lo  qu’es  avuy. 

Y  acudinthi  totas  las  classes  socials  com 
l’altre  dia  hi  acudiren,  sentiran  totas  ellas 
renaixe  en  son  si’l  democràtich  esperit  català, 
que  tant  temps  hem  vist  desvirtuat  pel  regim 
centralista  y  pels  que,  dihentse  apòstols  de  la 
llibertat,  han  tendit  a  fanatisar  en  comptes 
d’ilustrar,  predicant  sols  l’odi  de  classes  y 
arribant  a  íer  del  obrer  un  esclau,  més  que  de 
cos  d’ànima,  ab  anhels  y  passions  y  ven- 
jansas  d’esclau. 

Mes  el  poble  arribarà  à  veure  que  sols  a 
sa  ruina  pretén  portàrsel  ab  aquest  sistema 
d’atiarlo  a  fins  inmediats  en  comptes  d’edu- 
carlo  per’aspirar  a  moures  dintre'ls  horitzons 
d’un’ampla  autonomia  colectiva  e  individual, 
per  quina  virtut  no  se  li  imposi  altre  Dret 
que’l  propi  de  sas  costums,  o’l  qu'ell  se  fassi, 
si  no  li  es  possible  assolir  tal  grau  de  perfec¬ 
ció  que  sas  consuetuts  sagradas  supleixin  a 
tot  Dret  estatuhit,  molt  més  si  es  un  Dret 
imposat  per  altre  poble  que  com  a  tal  no  té’l 
dret  d’imposar  res. 

De  patria  y  de  llibertat  li  parlan  al  poble’ls 
falsos  redemptors  satélits  del  centre;  d’una 
patria  artificial,  conjunt  de  pobles  als  que 
no’s  deixa  governarse  conforme  a  sas  neces¬ 
sitats,  perque  sols  se  vol  que  tributin;  d’una 

llibertat  que  proclama’l  servey  obligatori  y 
que  nega’ls  drets  individuals,  donchs  exclu- 
heix  la  representació  per  gremis,  primer  pas 
per’arribar  a  la  implantació  d’aqueixos  drets. 
Mes  per  sort  ens  trobém  en  una  terra  ahont, 
malgrat  l’odi  de  classes  que’s  predica,  hi  es 
latent  de  sigles  l’esperit  de  vera  democràcia; 
en  una  terra  ahont  ens  sembla  ridicula  tota 
oligarquia,  tant  dels  de  dalt  com  dels  de 
baix;  en  una  terra  ahont  posém  en  solfa  tot 
alló  que  té  fums  d’aristócrata  rich  o  d 'Hidal¬ 
go  pobre;  en  una  terra  ahont  may  la  tirania 
suplantà  a  la  prudenta  y  democràtica  gover¬ 
nació  quan  nosaltres  ens  governavam;  en 
una  terra  de  la  que,  com  el  fènix  de  sas  cen- 
dras,  n’ha  renascut  el  verb  al  naixe’l  Catala¬ 
nisme,  que’ns  diu  qu’hem  d’ésser  lo  que  fó¬ 
rem,  això  es:  que  volém  tots  nostres  drets  de 
catalans,  y  que  catalans  han  d’ésser  tots  els 
homes  que  desempenyin  càrrechs  públichs  a 
Catalunya. 

El  decret  d’en  Dato  sobre  la  reforma  del 
Notariat  va,  donchs,  contra  nostras  aspira¬ 
cions;  es  un  insult  que  rebém  en  ple  rostre, 
y  s’imposa  continuar  la  campanya  comensa- 
da’l  diumenge,  campanya  que  sols  reconegui 
una  treva  definitiva:  la  del  nostre  triomf. 
No’ns  ajudaran  en  la  tasca  aquells  satélits 
del  centre  que’s  diuhen  fills  de  Catalunya 
pera  vergonya  de  sa  mare;  peró  tampoch 
els  volém,  perque  son  els  que’ns  ajuda- 
rian  a  caure  com  han  fet  caure  totas  las 
causas  qu’en  nom  d’una  llibertat  mentida 
han  volgut  defensar  pel  compte  que’ls  hi  té. 

No,  aquests  no  hi  vindran  ab  nosaltres: 
aquests  més  aviat  procuraran  enagenarnos 
tota  aquella  part  de  poble  que,  per  sa  ilus- 
tració  migrada  y  per  sa  candidesa,  els  hi 
convé  explotar:  y  miraran  d’apartar  mesqui- 
nament  al  obrer  de  nostre  costat  dihent,  en 
casos  com  aquest,  que  no  es  feyna  seva  la 
de  protestar  del  decret  d’en  Dato,  puig 
l’obrer,  que  no  té  bens,  tampoch  necessita 
testar  ni  té  gran  cosa  que  veure  ab  els  nota¬ 
ris,  essent  aixó  feyna  dels  richs. 

De  tanta  mala  fe  son  capassos  pera  fer  un 
xisle  més  o  una  maldat  més;  de  tanta  mala 
fe  son  capassos  treyent  aixis  importància  als 
actes  d’última  voluntat,  sían  de  richs  o  de  po¬ 
bres,  y  fent  que  prevaleixin  més  cada  día’ls 
atentats  legals  sobre  las  honradas  funcions 
del  individuu,  ja  en  familia,  ja  al  fer  valer  sos 


drets  com  a  ciutadà  lliure.  Peró  en  el  cas 
present  no’ls  ha  de  valdré,  perque  en  l’acte 
del  diumenge  hi  vegerem  congregats  tots  els 
estaments  de  nostre  poble,  y  certament  no 
foren  pas  els  obrers  els  que  menys  demos¬ 
traren  son  entusiasme  per  lo  que’s  feya. 
Donchs  quan  l’obrer  català  hagi  clos  las  ore- 
1 1  as  a  las  prédicas  d’emancipació  que  li  fan 
aqueixas  sirenas  del  unitarisme  y  de  la  falsa 
llibertat;  quan  se  dongui  compte  de  que  l’ac¬ 
tual  protesta  contra’l  decret  d’en  Dato  es 
sols  una  de  las  mil  protestas  que  la  doctrina 
catalanista  conté  contra  las  mil  íórmulas  de 
tirania  que’ns  ofegan;  quan  vagi  comprenent 
que’l  camí  de  l’autonomia  es  l’únich  camí  de 
regeneració,  y  que’l  Catalanisme,  en  tants 
actes  semblants  com  porta  realisats  per 
tota  Catalunya,  inculca  arreu  educació  so¬ 
cial  e  ideas  de  vera  llibertat,  llavors  vin¬ 
drà’l  gran  esclat  de  la  lluyta,  y  farém  valdré 
nostres  drets  en  totalitat,  si  fins  ara  sols  al¬ 
guna  volta’ls  hem  fet  valdré  parcialment  y 
d’una  manera  que  no  pot  satisfer  a  la  gran¬ 
desa  de  nostras  aspiracions. 

Cada  terra  fa  sa  guerra.  Als  patriotas,  de- 
mócratas  y  llibertaris  que  alhoia’s  diuhen 
uniformistas  y  son,  per  tant,  patriotas  de 
per  riure,  demócratas  baratos  y  llibertaris 
de  quarto’l  rengle,  no’ls  hi  volém  ara  negar 
la  bona  fe  en  absolut,  puig  entre  ells  hi 
abundan  els  cervells  estrets  tant  com  las 
ànimas  corrompudas:  peró  si  que’ls  dirém 
qu’en  aquesta  terra  un  dia  o  altre  hauràn  fet 
a  tols,  y  que  son  pervindre  està  en  altras 
regions  ahont  las  ideas  de  patria  y  de  lliber¬ 
tat  semblan  encara  ideas  de  fanàtichs  o  d’es¬ 
claus,  no  de  ciutadans  lliures.  Y  a  aqueixas 
regions  desventuradas  no  las  odiém  pas, 
que  prou  pena  tenen.  Ellas  fent  fanatisme 
creuhen  fer  llibertat:  nosaltres  creyém  fer 
llibertat  fent  autonomia.  Cada  terra  fa  sa 
guerra. 

D’una  part  la  política  dels  Cànovas  y  dels 
Lerroux,  la  dels  tirans  y  dels  sectaris;  d’al¬ 
tra  part  la  política  sencera  y  ampla  dels  que 
a  son  temps  advertiren  els  perills  d’aquell 
despotisme  y  aquella  prevaricació  de  que’s 
lliuraren  las  Antillas  proclamantse  indepen¬ 
dents.  D’una  part  la  política  absorbent 
qu’arrebassa  un  a  un  els.  drets  dels  pobles 
sobre  que  impera;  d’altra  part  la  política  hu- 
manaque’ls fa  regirse  comatalspoblessegons 

sa  voluntat  y  son  modo  d’ésser.  D’una  part, 
en  fi,  la  política  castellana  que  volgué  escla¬ 
vitzar  y  perdé’ls  paissos  conquistats,^y  d’altra 
part  la  catalana,  que’ls  permeté  expansionar- 
se  deixantlos  lliures  y  grans.  Cada  terra  fa 
sa  guerra. 

Y  del  dret  que  la  terra  nostra  té  a  fer  la 
seva,  n’usarém  tant  com  ens  plagui,  y  n’usa- 
rém  més  ara  qu’havém  demostrat,  ab  el 
darrer  meeting,  que  tenim  forsas  pera  lluytar. 
Nombrosissim  es  ja’l  nombre  dels  autono- 
mistas  catalans,  y  tots,  sian  las  que’s  vulguin 
sas  particulars  ideas,  s’aplegaren  en  estreta 
abrassada  a  la  veu  de  la  entitat  mare  del 
Catalanisme.  Donchs  encara  que  fóssim 
pochs,  faríam  lo  mateix,  que  la  lley  de 
las  majorías  no  es  may  tinguda  en  compte 
pels  verdaders  autonomistas,  injusta  com  es 
y  desacreditada  com  està  pels  mals  governs 
que  de  falsas  majorias  se  valen  pera  explotar 
als  pobles. 

Y  aixis  s’acabarà  de  veure  lo  que  hi  hà  de 
podrit  en  aquest  Estat  espanyol,  y  lo  que  hi 
ha  de  sà,  pera  que’s  pugui  fer  la  tria.  Ells 
seguiràn  retreyent  sas  llegendas  mortas  pera 
justificar  sas  tiranías  vivas,  y’ns  parlaràn,  tot 
explotant  a  la  patria,  de  sus  sagrados  intereses 
y  de  la  veneranda  memòria  de  tantos  héroes.  . 
Això  en  aquesta  Espanya  ahont,  per  estar 
tot  desacreditat,  fins  ho  està  l’heroisme.  Y 
nosaltres  que  no  som  héroes  sinó  homes,  y 
que  com  a  tals  hem  1 1  uy tat  quan  eram  pochs, 
continuarém  nostra  tasca  d’educació  social 
ab  el  mateix  ardiment  avuy  qu’ahir,  satisfets 
emperò  de  veure  la  brotada  ufanosa  qu’ha 
tret  la  llevor  sembrada. 

Ells  a  fer  prevaldre  son  dret  obtingut  per 
las  falsas  majorias,  es  a  dir,  per  la  forsa 
odiosa;  nosaltres  a  fer  prevaldre  nostre  dret  y 
nostra  rahó  obtinguts  per  lley  de  naturalesa. 

No’s  destruheix  aixis  com  aixis  l’ànima 
dels  pobles,  com  exemple’n  tenim  en  l’us  de 
nostra  llengua  catalana,  que  tants  ultratjes 
ha  rebut,  que  tant  s’ha  pretengut  anorrearia, 
y  que  més  viva  y  vulgarisada  la  veyém  com 
més  despóticament  ha  volgut  tractaria’l  su- 
perbiós  poder  central,  sempre  contraprodu- 
hent  en  sos  atachs.  # 

Lo  qu’ha  succehit  ab  nostra  llengua  esti¬ 
mada  té  de  succehir  fins  ab  el  més  infim  de 
nostres  drets. 


(Comentaris  sobre’l  concepte  que  d’ell  ne 

TÉ  SCHOPENHAUER.) 

Arthur  Schopenhauer,  el  pare  del  pessi¬ 
misme  modern,  el  cèlebre  y  gran  filosop  que 
considerà  l'optimisme  «com  una  opinió  real¬ 
ment  impía ,  com  una  odiosa  mofa  devant 
dels  inexpressables  dolors  de  la  humanitat», 
ha  estudiat  l'art  ab  innegable  profonditat, 
separant  las  formas  que’l  cubreixen  y  con¬ 
templant  fit  a  fit  la  seva  ànima. 

«L’art— ha  dit  en  sa  obra  mestra  El  món 
com  voluntat  y  representació ,  vol.  I,  capí- 
tul  XXXVI — reproduheix  las  ideas  eternas 
concebudas  mitjansant  la  contemplació  pura, 
es  a  dir,  lo  essencial  y  permanent  de  tots  els 
fenòmens  del  món.»  «Son  origen  únich  es  el 
coneixement  de  las  ideas:  son  objecte  la 
comunicació  d’aquest  coneixement.» 

«Hem  trobat — afegeix  en  el  cap.  XXXVIII — 
en  la  contemplació  estètica  dos  elements 
inseparables:  el  coneixement  del  objecte  con¬ 
siderat  no  com  a  cosa  particular,  sinó  com  a 
idea  platònica,  es  a  dir,  com  a  forma  perma¬ 
nent  de  tota  una  especie  de  cosas:  després, 
la  conciencia,  el  que  coneix,  no  a  titul  d'in- 
dividuu,  sinó  a  titul  de  subjecte  coneixedor 
pur,  exempt  de  voluntat.»  D’aquests  dosele- 
ments,  segons  el  filosop,  se  deriva’l  goig  esté- 
tich  provocat  per  la  contemplació  de  la  bel  lesa. 

Schopenhauer  en  l’art  hi  vegé  quelcom 
de  pur  y  d’inefable  pera  elevar  y  enaltir  la 
vida.  Son  pessimisme  no’l  portà,  com  al  seu 
deixeble  Banhsen,  a  negar  el  pler  de  la  «con¬ 
templació  intelectual».  Ans  al  contrari,  fins 
afirmant  que  «la  vida  humana  es  la  més 
dolorosa  forma  de  vida»,  fins  afegint  que  «el 
dolor  no  es  accidental,  sinó  inevitable»,  y 
que  aquest  dolor  «es  positiu  y  la  felicitat  ne¬ 
gativa»,  creu  en  l’art  com  en  un  medi  re¬ 
demptor  encara  que  naixi  quasi  sempre  de 
las  tristesas  de  la  vida. 

Gran  es  el  poder  del  art,  puig  arriba  a  fer 
exclamar  a  Schopenhauer:  «<Qué  hi  fa  alas- 
horas — parla  del  moment  de  la  contemplació 
estètica — que  s’oviri  la  posta  de  sol  desde  la 
finestra  d’un  palau  0  a  travers  dels  barrots 
d’una  presóA) 

L’art  es  l’element  purificador  de  la  vida, 
el  gran  redemptor,  cercador  de  poesia,  som¬ 
niador  de  divinas  quimeras,  que  viu  impal- 

pable  dins  del  món  real,  nodrintse  ab  els 
seus  dolors  més  terribles  y  ab  las  sevas  jo- 
yas  més  profondas,  pera  encarnar  el  desitj 
més  noble  del  home:  el  culte  a  la  bellesa  en 
totas  sas  manifestacions.  Es  la  expressió  de 
quelcóm  indefinible  que  vibra  dintre  de  nos¬ 
altres  mateixos,  la  exteriorisació  del  senti¬ 
ment  esdevingut  adoració  envers  l’ànima  y 
las  formas  de  las  cosas. 

L’art  ens  deslliura,  donchs,  de  las  mise- 
rias  de  la  vida  donàntlashi  una  apariencia 
atractívola,  transforma,  com  Orfeu,  sa  en¬ 
carnació  més  pura,  las  naturalesas;  ilumina 
las  ànimas;  eleva  y  purifica;  obrint  de  tant 
en  tant  un  parèntesis  en  la  marxa  de  la  exis¬ 
tència,  parèntesis  enlluhernador,  devant  de 
quals  resplandors  s’esborran  els  mals  recorts 
y’s  desvaneixen  las  perspectivas  d  un  pervin- 
dre  incert.  Las  realitats  que’ns  aclaparan 
feixugament,  fugen  empaytadas  pel  goig  del 
art,  y’s  desfan  dessota’l  seu  poder  gloriós. 
Allunyant  la  temensa  del  dolor,  l’art  senya¬ 
la  1  cami  d’una  felicitat  per  tots  somniada,  y 
si  ab  la  cayguda  desde  las  sevas  més  puras 
regions  retorna  l’home  a  las  vulgars  y  quo- 
tidianas  lluytas,  la  esperansa  d'un  nou  y 
pròxim  enlayrament  acaricia  l'esperit  poèti¬ 
cament  y’l  conforta.  Fins  en  els  moments 
en  que  la  intensitat  'artística  domina  la  vo¬ 
luntat,  produheix  un  estat  d  enervament  y 
d’inconsciència  y  deprimeix  y  rebaixa;  fins 
en  aquests  moments  l’art  cumpleix  la  seva 
missió  veritable,  qu  es  la  d  apartarnos  del 
món  real  y  de  las  sevas  vulgaritatsy  miserias. 

L’art,  pera  l’home,  es  l’arma  contra  la  in- 
mensa  tristesa  quan  s’eleva  lugubrement  al 
seu  entorn;  es  el  brillant  y  benéfich  raig  de 
sol  que’s  filtra  entre  las  més  espessas  boyras 
del  mati  y  descubreix  las  magníficas  blavors 
dels  espays  infinits. 

La  vida  inspira  l’art,  es  cert,  peró  l’art 
complementa  la  vida.  L  una  y  1  altre  son  in¬ 
separables.  L’art  sense  vida  es  buyt,  lleuger, 
inconsistent,  flama  sense  caliu,  filla  no  del 
foch  qu’encén  las  ànimas,  sinó  de  quelcóm 
artificiós  y  fals  que  no  es  nat  de  veritables 
emocions  humanas.  Y  la  vida  sens  art  esti¬ 
mada  per’xó  sempre,  fins  reduhida  a  la  més 
planyívola  condició  ( i )—  combatuda  pel  do¬ 


lor,  per  las  malaltías  y  pels  cambis  capritxo- 
sos  y  brutals  de  la  fortuna,  malgrat  la  violen¬ 
ta  lluyta  entre  las  passions  y’is  devers  resol¬ 
ta  quasi  sempre  a  favor  de  lasprimeias, 
llisca  monòtona  y  vulgar:  la  baixa  matèria 
triomfa  dels  ideals  (2),  y  las  tristesas  de  la 
vida,  lliures  d’un  contrapès  seriós,  sellensan 
ab  més  brahó  que  may  sobre’ls  homes. 

L’art  se  mostra  gloriosament  a  tothom 
dessota  formas  innombrables:  pera  tots  es  el 
mateix,  a  tots  acull  y  ab  tots  se  comunica,  y 
la  idea  que’l  representa,  «una  volta  concebu¬ 
da,  després  d’haver  passat  per  1  esperit  del 
artista,  purificada  e  isolada  de  tot  element 
extrany,  es  inteligible  fins  per  un  enteniment 
de  feble  receptivitat  y  d’esterilitat  compler¬ 
ta»  (3).  La  universalitat  del  seu  llenguatje 
que’s  difundeix  impalpablement  y  penetra 
en  lo  més  profond  y  vibrant  de  las  naturale¬ 
sas,  es  el  punt  d’atracció  dels  homes,  el  llas 
que’ls  uneix,  la  llum  quels  guia,  el  signe 
distintiu  que’ls  fa  reconeixe  entremitj  dels 
aixams  infinits  d  indiferents. 

Quin  goig  el  de  banyarse  en  las  ayguas 
sagradas  del  art  d’homérichs  resplandors  y 
de  sublimitats  skilianas!  Quin  goig  el  d  as¬ 
saborir  la  dolsa  melangia  anocreóntica  y  la 
suau  poesia  virgiliana! 

L’art  ha  inmortalisat  el  recort  de  las  per- 
fectas  donas  gregas,  els  puríssims  perfils  dels 
héroes  y  la  olímpica  majestat  dels  deus;  la 
gestació  de  las  sagradas  teogonias,  1  encis 
dels  perfums  órfichs  y  ls  placévols  anhels 
dels  inmortals  esdevinguts  humans  pei  la 
forsa  del  amor.  L’art  ha  inmortalisat  els  be- 
llíssims  y  primers  idilis  dels  homes  y  llurs 
primers  épichs  trevalls. 

L’art  ha  inmortalisat  la  flayre  exquisida 
dels  grans  místichs,  las  torrentadas  d  amor 
divi  que’ls  arrossegavan,  els  inflexibles  ac¬ 
cents  de  las  iras  divinas  y  las  veus  puras  y 
consoladoras  que  devallavan  a  la  terra  asse- 
degadas  d’amor  humà.  L’art  ha  inmortalisat 
a  ple  sol,  a  plena  llum,  las  massas  armóni- 
cas  delas  seus,  y,  a  travers  de  las  clarors  íri- 


(1)  «No  es  indigne  del  héroe  roés  gran  desitjar  la 
continuació  de  la  vida,  fins  convertit  en  jornaler.* 


Nietzsche:  L'origen  de  la  tragèdia.  Y  aquest  desitj  del 
héroe  es  més  racional  encara  encarnat  en  1  home. 

(2)  «La  matèria  presa  com  a  tal  no  pot  esser  la 
representació  d’una  idea.»  Schopenhauer.  El  mon  com 
voluntat  y  representació,  vol.  I,  cap.  XLV. 

(3)  Schopenhauer:  El  món  com  voluntat  y  represen¬ 
tació ,  vol.  I,  cap.  L. 

sadas  de  llurs  finestrals  altíssim.',  els  altars 
maravellosos,  las  linias  de  column'as,  las  vol- 
tas  severas,  las  imatjes  veneradas,  els  retau¬ 
les  angélichs. 

L’art  ha  inmortalisat  el  drama  de  las  ter¬ 
ribles  y  dolsas  passions  humanas,  la  gelosia 
d’Otello  y  de  Medea,  la  venjansa  de  Clitem- 
nestra  y  d’Hamlet,  la  malhauransa  d’Edip 
y  del  rey  Lear,  els  desitjós  de  Faust  y  de 
Wotan. 

L’art  ha  inmortalisat  els  misteris  del  món 
ocult  y  qulmérich  de  la  fantasia  y  dels  som¬ 
nis,  la  subtil  visió  de  las  ànimas  qu’oviran 
quelcom  més  enllà  de  la  vida. 

Y  l’art,  als  nostres  ulls,  ha  embellit  la  na¬ 
tura.  Solzament  el  sentiment  del  art  dona 
poesia  a  las  planas  inmensas,  als  cims  ne¬ 
vats,  a  las  mitjdiadas  xardorosas,  a  las  nits 
estrelladas  y  serenas;  solzament  el  sentiment 
del  art  fa  sentir  l’encis  dels  mars,  dels  bos¬ 
cos  y  de  las  montanyas. 

L’art  no  decau  ni  s’envelleix;  sempre’ns 
conmóu  y’ns  delecta,  ens  llensa  als  núvols 
o’ns  conduheix  al  fons  dels  abims,  peró  no’ns 
traheix  may.  No  es  enganyador  ni  fatal.  Des¬ 
sota  las  sevas  formas  sagradas  no  s’hi  ama¬ 
ga’l  rostre  deliciós  y  fals  de  Dalila,  sinó’l 
rostre  sant  y  pur  d’Ifigenia. 


EL  QUARTET  TSCITECH 

Al  mestre  Crickboom  devém  la  vinguda  a 
Barcelona  d’en  Pugno,  d’en  Weingartner, 
d’en  Risler,  del  trio  de  Francfort:  avuy  li 
hem  d’agrahir  la  presentació  del  Quartet 
Tschech.  Ha  trevallat  dit  mestre  de  debó  pera 
l’espandiment  de  la  bona  música  entre  nos¬ 
altres  tot  y  no  essent  català — y  s’ha  de  re- 
^coneixe  que  sos  esforsos  han  resultat  benefi¬ 
ciosos  pera  la  cultura  de  nostre  públich,  puig 
per  aquest  sol  cami’s  pot  arribar  a  destruir 
els  detestables  efectes  de  las  óperas  de  gran 
espectàculo,  veritables  rémoras  del  progrés 
musical  barceloní. 

Aixís  ha  pogut  la  part  més  ilustrada  del 
públich  comensar  a  péndreli’l  gust  a  la 
música  que  viu  per  si  mateixa  y  no  demana 

escenaris,  guerrers  cuberts  de  llautó,  prin- 
cesas  de  guardarrobas  y  reys  ab  veu  de  barí¬ 
ton  o  de  baix.  Al  costat  de  la  música  apara¬ 
tosa,  buyda,  sens  expressió  ni  vida  de  la 
majoria  de  las  óperas,  hi  hà  la  música  dels 
grans  mestres  qu'al  escriurela  pensavan  més 
en  ells  mateixos  qu’en  el  públich;  la  música 
dels  mestres  sincers,  dels  poetas  de  llur  art. 
Y  aquesta  música  solzament  podém  fruhirla 
en  tota  sa  bellesa  mercès  als  artistas  de  cor 
que  fan  art  en  son  sentit  més  enlayrat  v  no¬ 
ble:  els  grans  artistas  que  forman  el  Quartet 
Tschech  mereixen  figuraihi  en  primer  ren¬ 
gle. 


Resulta  difícil  imaginar  un  conjunt  artis- 
tich  tan  perfecte  com  el  Quartet  Tschech.  Par- 
lantne,  solzament  elogis  li  corresponen. 
L’esperit  més  exigent,  el  més  aficionat  a 
cercar  defectes,  a  analisar  y  a  discutir,  s’ha 
de  veure  desarmat,  vensut,  devant  dels  grans 
artistas  bohemis.  La  crítica  no  pot  arribarhi. 
L’admiració  deu  parlar  en  son  lloch. 

Constituheix  el  Quartet  Tschech ,  compost 
dels  senyors  Karl  Hoffmann  (primer  violí), 
Joseph  Suk  (segón  violi),  Oscar  Nedbal  (vio¬ 
la)  y  Hans  Wihan  (violoncelo),  una  d’aque- 
1 1 as  entitats  en  que  tots  els  elements  se  com- 
penetranyfonen,en  que  las  personalitats,  per 
rellevants  que  siguin,  no’s  proposan  exhibir 
un  trevall  isolat,  sinó  contribuhir  totas  alho¬ 
ra  al  éxit  del  conjunt.  Per’assolir  aytal 
resultat,  cal  tenir  qualitats  que  no  tots  els 
conjunts  poden  ostentar:  cal  que  cada  artista 
per  separat  sigui  un  mestre  en  la  especialitat 
a  que’s  dedica.  Y  com  qúe  aquesta  condició 
la  tenen  de  sobras  els  quatre  ilustres  mú- 
sichs,  resulta’l  Quartet  Tschech  no  un  quartet 
com  els  altres,  sinó  un  colossal  instrument 
de  timbre  prodigiós.  Las  veus  dels  violins, 
de  la  viola  y  del  violoncelo’s  fonen  en  una 
veu  única,  de  sons  may  sentits,  qu’arriba 
desde  las  notas  graves  de  la  viola  als  aguts 
dels  violins.  Aqueixa  veu  maravellosa’ns 
parla  un  llenguatje  fondissim  y  expressiu, 
ple  de  detalls,  rich  d’infinits  matisos:  tota 
la  poesia  de  la  música  se’ns  hi  presenta  viva 
y  encisadora. 

Els  quatre  artistas,  dels  quals  no  sabém 
qué  alabar  més,  si’l  trevall  comú  de  compene¬ 
tració  o  la  dicció  pura,  neta,  clara,  expres¬ 
siva  y  la  execució  extraordinària,  han  demos¬ 
trat  sempre,  en  els  tres  quartets  del  programa, 
el  mateix  domini  v  la  mateixa  seguretat:  tan 
perfecte  es  l’equilibri  entre  llur  sentiment 
artistich  y  llurs  qualitats  d’executants. 

El  Quartet  en  la  menor  (op.  41)  de  Schu- 
mann  ha  resultat,  en  mans  dels  artistas  bo¬ 
hemis,  una  maravella.  Si  en  el  presto  final 
ha  pogut  lluhir  cada  artista,  per  la  naturalesa 
de  dit  presto  sas  qualitats  individuals,  en 
l’inspiradissim  adagio  molto ,  d’admirable 
clar-obscur,  hi  han  vessat  tots  a  doll  accents 

de  romàntica  passió.  En  el  Quartet  en  mi 
menor  (op.  59,  núm.  2)  de  Beethoven,  han 
reproduhit  els  prodigis  realisats  en  el  Quar¬ 
tet  de  Schumann.  El  segón  temps  [molto 
adagio )  ha  sigut  portat  ab  tanta  expressió  y 
color,  s’han  sentit  ab  tanta  puresa’ls  motius 
que’l  forman,  han  cantat  las  veus  dels  ins¬ 
truments  ab  tanta  dolsesa  y  elegancia,  que 
la  imatje  del  instrument  únich  se’ns  ha  pre¬ 
sentat  ab  més  forsa  que  may. 

El  Quartet  que  té  per  títul  De  la  meva  vi¬ 
da ,  executat  en  la  tercera  part  del  concert,  es 
original  del  famós  Frederich  Smetana,  cap- 
devanter  de  la  moderna  escola  musical  bohè¬ 
mia.  Sens  estar  allunyat  del  tot  de  la  in- 
fluhencia  germànica,  té  ben  bé’l  sagell  del 
art  tan  caracteristich  del  poble  de  son  autor. 
D’estil  tan  elegant  com  apassionat,  de  ritmes 
innegablement  inspirats  per  l’art  popular 
eslau,  el  Quartet  de  Smetana  es  una  notable 
mostra  de  la  música  nacional  bohèmia.  No 
parlarém  de  la  interpretació  de  que  fou  ob¬ 
jecte:  no  tenim  paraulas  per’  alabaria. 

Resumint:  el  Quartet  Tschech  constituheix 
el  summum  de  la  dicció,  de  la  execució,  de  la 
afinació,  del  bon  gust,  de  la  compenetració, 
del  sentiment  artístich;  el  triomf  alcansat  en 
son  primer  concert  fou  colossal,  inmens. 
Nosaltres  hi  veyém,  à  més,  el  triomf  del  gran 
art,  del  art  de  debó  imposantse  v  vencent  en 
tota  la  linia.  Del  concert  celebrat  en  el  teatre 
de  Novetats  el  passat  diumenge  ne  guarda- 
rém  etern  recort. 


El  segón  concert  del  Quartet  Tschech ,  que 
tingué  lloch  en  el  teatre  Principal  la  nit 


ELEGÍA  IDÍLICA 

La  lune  s’attristait.  Des  seraphins  en  pleurs 
révant,  l’archet  aux  doigts,  dans  la  calme  des  fleurs 
vaporeuses,  tiraient  des  mourantes  violes 
de  blancs  sanglots  glissant  sur  l’azur  des  corolles.  • 

Stéphane  Mallarmé:  Jlpparition. 

Ton  ànima  d’encens,  divinisada, 
s’esfumía  suaument  en  son  altar, 
y  la  lluna  d’hivern  trista  y  gelada, 
cayent  en  una  pluja  de  gebrada, 
blanch  encenser,  te  feya  fumejar. 

El  temple  dols  dels  llirs  y  crisantemas 
s’esfumía  ab  ton  ànima  octubral, 
y  un  núvol  fret,  de  palidors  supremas, 
abrassava  a  n’els  llirs  y  crisantemas 
y  abrassava  ton  somni  esperitual. 

L’aparició  romàntica  y  blavissa 
d’un  jardí  ubriacador  de  serafins 
feu  apagar  la  flama  movedissa 


del  dilluns  darrer,  fou  un  éxit  més  gran  y  es¬ 
pontani,  si  es  possible,  pera’ls  artistas  bohe¬ 
mis,  que  l’obtingut  pels  mateixos  en  llur  pri¬ 
mer  concert.  Formavan  el  programa  tres 
quartets  respectivament  de  Dvorak,  Beetho¬ 
ven  y  Schubert.  cQué  dirém  de  la  interpreta¬ 
ció  de  que  foren  objecte!1  No  trobém  ad¬ 
jectius  prou  encomiàstichs  per’aplicarli.  El 
largo  del  Quartet  en  fa  major  (op.  96)  de  Dvo¬ 
rak  ens  causà  un  efecte  indescriptible,  arri¬ 
bant  en  Nedbal  ab  la  viola  a  produhir  sons 
que  no  poden  calificarse;  semblavan  eixits 
no  d’una  viola,  sinó  d’un  instrument  de  natu¬ 
ralesa  indeterminada.  No  eran-sons  d’instru¬ 
ment  de  corda  ni  sons  d’instrument  de  fusta: 
eran  sons  combinats  per  abdugas  menas  de 
instruments.  En  Vadagio  ma  non  troppo  del 
Quartet  en  mi  hemol  major  (op.  127)  de  Bee¬ 
thoven  (que  per  cert  recorda’l  segón  temps 
de  la  cèlebre  Sinjonía  Pastoral),  tornaren  els 
músichs  bohemis  a  encisarnos,  acabant  el 
concert  ab  el  famós  Quartet  en  re  menor  de 
Schubert,  obra  colossal,  qual  interpretació 
fou  senzillament  perfecta.  Els  quatre  temps 
del  mateix  no  podían  ésser  executats  ab  més 
puresa,  sentiment,  justesa  y  color.  El  segón 
temps  sobre  tot  ( andante  con  variazioni ),  des¬ 
enrotllo  del  conegut  lied  del  autor  que  té  per 
títul  Der  Tod  und  das  Màdchen  (La  mort  y 
lanoya ),  rebé  una  interpretació  qu’està  per 
demunt  de  tots  els  elogis.  Hi  hagué  moments 
en  que  la  sonoritat  dels  quatre  instruments 
semblà  aumentar  com  per  art  màgica:  el 
quartet  esdevenia  una  orquesta. 

^Quàn  tornarém  a  ohir  a  Barcelona 
un  conjunt  artistich  comparable  al  Quartet 


del  teu  altar...  y  pulcra  y  fonedissa, 
t’enlayrares  als  temples  crestallins. 

Y  l’ara  devingué  fosca  y  deserta... 

Els  gerros  sense  flors,  frets  els  cremells... 

Y  una  folla  ilusió  boyrosa,  incerta, 
feu  ensomniar  mon  ànima  desperta 

y  brillar  en  mon  front  pàlits  destells. 

La  lluna  quietament,  trista  y  malalta, 

va  fondres  en  l'atzur,  sepulcre  gris; 

y  al  ovirar  del  cel  la  part  més  alta, 

pensí  en  la  llum  que  guspireja  y  salta, 

y  en  la  folla  ilusió  del  paradís!  • 

Ton  ànima  d’encens,  miraculosa, 

va  deixarme  resant  en  son  altar... 

Y  ma  pensa  inquieta  y  amorosa 
devingué  abandonada,  tenebrosa, 
fins  que  un  novell  amor  la  va  rosar. 

Pere  Prat  Jabal-lí. 

Resa  a  discrezione.  —  L’Jnvincibile 

La  Virgínia  Reiter  va  representar  per  pri¬ 
mera  vegada  a  Barcelona,  en  el  Liceu,  la  co¬ 
mèdia  en  quatre  actes  d'en  Giaccosa  Resa  a 
discrezione.  Ja  alashoras  feya  constar  que  l’ar¬ 
gument  d’aquesta  comèdia  era  més  propi 
d’una  novela  romàntica  que  d’una  obra  dra¬ 
màtica,  y  que  l’autor  de  Come  le  foglie  no 
justificava  ab  ella  las  qualitats  d’observa¬ 
dor  seré  y  fi  psicólech  que  resplandeixen  en 
aquest  ultim  drama.  En  Resa  a  discrezione 
tot  es  artifici,  y  si  bé  algunas  escenas  demos- 
tran  que  l’autor  sab  dialogar  y  sab  constru- 
hir,  en  conjunt  l’obra  resulta  feble  d’inspira¬ 
ció  y  de  bon  gust  artístich.  Es  vieux  jeu  qu’a- 
vuy  ja  no  pot  interessarnos. 

Encara  que’l  paper  de  protagonista  es  el 
de  la  dona,  que  per  cert  fa  la  Cristina  ab  la 
seva  fe  y  calor  caracteristichs,  en  Zacconi  s’hi 
lluheix  de  debó,  donant  relleu  al  estrafalari 
tipo  del  Doctor.  Una  escena  hi  hà  en  el  ter¬ 
cer  acte  entre  aquests  dos  actors,  que  dintre 
del  seu  convencionalisme  es  de  gran  intensi¬ 
tat  dramàtica,  y  just  es  confessar  que  tant  en 
Zacconi  com  la  Cristina  la  diuhen  marave- 
llosament.  Yheusiqui  cóm  una  bona  inter¬ 
pretació  pot  fer  perdonar  moltas  cosas  a  un 
autor  que,  com  en  Giaccosa,  té  obligació 
d’escriure  obras  de  més  substància  que 
aquesta. 


Si  jo  fos  l’autor  de  L'Invincibile,  no  solza- 
ment  no  li  hauria  donat  el  pretensiós  subtí- 
tul  de  Hamlet  modern ,  sinó  que  l’hauria  ba¬ 
tejat  d  un’altra  manera.  Jo  l’hauria  titulat 
en  castellà  —  en  castellà’ls  tiluls  per’aquesta 
mena  d’obras  van  molt  bé — La  Venganza  de 
un  hijo ,  0  bé  Misteriós  del  amor  filial ;  y  ho 
hauria  fet  aixis  en  la  seguritat  de  que  no  do¬ 
nava  gat  per  llebra;  es  a  dir,  de  que  donava 
gat,  peró  un  bon  gat,  Perque  L'Invincibile  es 
un  melodrama  folletinesch  y,  com  a  tal,  un 
bon  melodrama.  L’autor,  en  Alfret  Oriani, 
deu  ésser  un  gran  sentimental,  y  pinta  ab  una 
fogositat  y  color  extraordinaris  els  seus  tipos, 
tots  d’una  pessa;  convencionals,  això  si, 
peró  ben  definits  y  contrastant  admirable¬ 
ment.  Ruggero,  el  fill  d’un  pare  dramàti¬ 
cament  assessinat  que  vol  venjar  romàntica¬ 
ment  el  crim;  Lluciana,  la  seva  promesa, 
tendra  coloma  que  resultarà  una  víctima 
ignocenta;  els  dos  traydors  —  el  parastre 
d’aquell  y  un  seu  germà — cinichs  y  repug- 
nants  en  tots  sos  actes  y  paraulas,  de  tal  ma 
nera  que  tot  seguit  d'apareixe  en  escena  y 
obrir  la  boca,  ja’l  públich  sab  a  qué  aten- 
dres;  y  en  fi,  la  mare,  tipo'l  més  confós  de 
l’obra,  els  amichs  y  demés  personatjes,  tots 


son  tallats  pel  patró  clàssich  dels  dramons 
sentimentals.  Gran  energia  de  trets,  gran 
senzillesa  de  caràcter,  y  contrast  violent  en 
passions  y  sentiments.  Si  a  n’aixó  hi  afegim 
que  l’argument  es  de  gran  intensitat,  que 
l’obra  està  construhida  ab  molta  habilitat, 
preparantse’ls  efectes  y  graduhantse’l  desen¬ 
rotllo  de  l’acció  de  manera  que’l  públich  de 
cor  senzill  vagi  interessantse  paulatinament, 
y  en  fi,  que’l  diàlech  es  viu,  intencionat  y  ru- 
blert  de  frases  d’efecte,  es  clar  que  dintre 
d’aquest  género  dramàtich  L' Invincibile  pot 
calificarse  d’obra  model. 

L’Oriani  ha  fet,  donchs,  un  bon  dramón, 
y  cap  carrech  li  faria  si  s’hagués  limitat  a 
n’aixó.  Perque  jo,  que  no  soch  exclusivista, 
sé  que  aquesta  mena  d’obras  interessan  y 
fan  sentir  fondo  a  una  bona  part  de  públich 
bon  jan  qu’es  ben  respectable  per  sa  since¬ 
ritat;  fins  a  mi  mateix  me  distreuhen  y,  com 
determinats  vaudevilles  dels  mestres  france¬ 
sos,  me  fan  passar  un  rato  divertit.  Accep- 
tém,  donchs,  el  melodrama  com  acceptém  el 
vaudeville  y  com  acceptém  tantas  altras  ma¬ 
nifestacions  del  art  que  no  per  considerar- 
las  inferiors  devém  rebutjarlas  ab  criteri 
tancat. 

Lo  que  rio  puch  acceptar  es  que  L'Invinci¬ 
bile  sigui  un  Hamlet  modern,  es  a  dir,  una 
tragèdia  moderna  més  humana  en  la  forma, 
ja  que  no  en  el  fons,  que  las  d’Eskil,  Sófo- 
cles,  Shakespeare,  y  no  sé  quànts  més  que 
han  tractat  un  argument  semblant.  Y  no  ho 
puch  acceptar  perque...  es  un  dramón,  ab  lo 
qual  està  dit  tot:  fantasia  pura,  imaginació 
esbojarrada,  habilitat,  etc...  peró  res  més. 
Els  tipos  son  falsos,  l’acció  es  convencional 
y’is  efectes  escénichs  rebuscats.  En  la  vida, 
sobre  tot  en  la  vida  moderna,  tot  passaria 
exactament  al  revés  de  com  passa  en  el  me¬ 
lodrama  de  l’Oriani,  y  ni  buscat  ab  candele- 
tas  trobariam  un  sol  dels  tipos  que’ns  pin¬ 
ta  l’autor. 

La  interpretació  excelent  per  part  d’en  Zac¬ 
coni  que,  ditsigui  de  passada,  no  comprench 
cóm  s’engresca  ab  obras  com  aquesta.  L’al¬ 
tre  dia,  a  pesar  de  sa  sobrietat  de  dicció,  va 
estar  a  punt  de  fernos  un  d’aquells  laligui- 
llos  clàssichs.  Hi  hà  obras  que  son  perillosis- 
simas  pera  un  actor  serio  Jo  crech  ingènua* 
ment  que  pera  en  Zacconi  L'Invincibile  es 
una  d’aqueixas  obras.  La  Cristina,  molt  ingè¬ 
nua,  molt  bé;  els  demés  discrets,  menys  en 
Dominici  qu’exagerà  un  bon  xich. 

EL  REM  DE  LA  MISERICÒRDIA 

Al  Excm.  Sr.  D.  Pere  G.  Maristany. 

En  altres  temps,  quan  la  marina  mercant 
era  considerada,  la  vila  de  Masnou  oferia  un 
espectacle  ben  diferent  del  d’avuy.  En  sa 
cala,  avuy  quieta,  els  calafats  no  s’entenían 
de  feyna;  las  parellas  de  bous  s’estalonavan 
en  treure  de  l’aygua’ls  bastiments  y  llaguts 
que  venian  carregats  de  productes  d’altras 
regions  y  nolejavan  els  nostres;  els  barcos  de 
vela  entravan  y  surtían  engallardits;  las  con¬ 
tractacions,  més  que  sovintejar,  eran  diarias; 
y  ab  aquell  comers  de  cabotatje  tan  arrencat, 
tota  la  platja  era  un  formiguer  de  gent  que 
adinerava  sa  tasca,  gosant  de  la  tranquilitat 
patriarcal  del  qui  trevalla  de  gust  perque 
sab  que  may  ha  de  mancarli  la  feyna. 

Ab  tant  de  tragi,  la  vila  de  Masnou  s’havia 
sapigut  entendre  de  debò;  y  com  el  mar  els 
enriquia  y  veyan  en  èll  llur  benestar,  gayre- 
bé  tots  els  joves  se  dedicavan  a  la  marina,  no 
esmersanthi  solzament  llurs  forsas  corporals, 
si  que  també  llurs  estudis.  Aixís  tenia  la  vila 
escola  de  pilotatje,  feya  mariners  entesos  y 
arruixats,  donava  patents  de  pilots  y  de  con¬ 
tramestres,  y  era  precís  acudir  a  ella  qui 
pretengués  un  home  entés  en  assumptos 
d’embarcacions,  perque  ja  se  sabia:  per  pilots 
y  capitans  y  gent  de  derrota,  calia  anar  al 
Masnou.  D’allà  n’eixiren  els  mellors  de  la 
tongada  floreixent  de  la  nostra  marina  mer¬ 
cant. 

No  cal  pas  dir  si  ab  aquestas  circunstan- 
cias  la  vila  del  Masnou  s’enriquiria.  Prou  ho 
demostran  encara  las  construccions  d’aquell 
temps.  En  totas  ellas  es  de  notarhi’l  bon 
gust  de  gent  qu’ha  corregut,  qu’ha  vist  altras 
terras;  y  fa  tristesa,  ara  que  ja  no’s  parla  de 
la  marina  mercant,  veure  aquellas  aixeridas 
casetas  ab  jardins  al  devant,  ab  pilastras  y 
reixas  al  entorn,  ab  brolladors  exquisits,  ab 
la  senzillesa  y  elegancia  de  llurs  habitacions, 
y  gayrebé  totas  de  cara  al  mar,  a  n’aquell 
mar  que  se’n  enduya  al  pilot,  al  contrames¬ 
tre,  al  capità  de  barco,  y  moltas  vegadas,  ab 
ells,  un  jurament  sagramental,  una  abrassa- 
da  de  bodas,  un  petó  tebionet  de  la  tendra 
boca  d'un  infant  que  despedia  a  n’el  pare... 

En  la  part  alta  de  la  vila,  la  reixa  d’un 


jardí  grinyolava  al  obrirse,  y  feya  pas  a  una 
joveneta  endolada  quinas  faccions  tenian  un 
tirat  de  distinció  y  d’elegancia  qu’enamora- 
van.  Las  flors  del  jardi’s  desfullavan  d’esma, 
enrinxantse  ensopidas  per  testos  y  fils-ferros 
ab  el  descuyt  y  desmay  de  qui  no  reb  cap 
caricia.  Bé  la  veyan  passar  à  la  joveneta  dels 
ulls  blaus;  bé  s’hi  dalían  en  perfumaria 
brindantli  frescors  y  aromas;  peró,  cansadas 
de  desplegar  y  de  lluhir  en  va  totas  llurs  ga- 
las,  se  decantavan  a  la  fi,  y  restavan  colltor- 
tas  y  pensativas  com  llur  mestressa.  Si  la 
regor  no’ls  venia  del  cel,  lo  qu’es  en  las  mans 
de  la  joveneta  dels  ulls  blaus  no  calia  pen- 
sarhi.  De  las  mans  d’ella,  ni  un  conso-1  anyo- 
rat,  ni  una  moixayna;  de  sos  ulls,  de  sos 
parpres  humits,  prou  ne  queyan  de  llàgri- 
mas. 

Y  aquellas  llàgrimas  no  eran  pas  per  las 
flors;  eran  per  quelcom  més  estimable. 

Del  jardí  baixava  cada  jorn  la  joveneta  per 
la  vila  fins  a  la  vora  del  mar,  y,  amunt  v 
avall  de  la  costa,  sa  mirada’s  perdia  allà  d’allà 
en  l’horitzó  com  cercant  una  vela.  Y  cada 
vegada  que,  com  blanca  gavina,  la  vela  apa¬ 
reixia  en  el  mar,  el  cor  de  la  joveneta  glatía, 
frisava  d’esperansa  pera  esvahirseben  promp¬ 
te  a  l’arribada  dels  mariners...  Ell  no  hi  era! 
La  Carmelo ,  aquella  nau  d’empenta  que  mar¬ 
xava  feya  dos  anys,  no  havia  recalat  més  al 
Masnou  d’hont  surtia  ab  mar  plana  endu- 
hentsent  tota  la  vida,  tota  la  joya  de  la  jove¬ 
neta  dels  ulls  blaus,  tot  just  casada’l  dia 
avans  de  la  marxa. 

Y  bé  n’hi  feya  ella  d’anadas  y  vingudas  a 
n’aquella  platja  lluminosa;  bé  hi  parlava  de 
dia  ab  las  gavinas  que  venian  de  lluny,  ab 
l’ona  salabrosa,  ab  els  mariners  que  torna- 
van;  bé  hi  parlava  de  nit  ab  la  lluna  que 
aclaria  altres  indrets,  altras  terras  vistosas, 
y  tota  la  inmensa  planura  d’aquell  mar  enga¬ 
nyós,  d’aquella  aygua  salada  de  plors  de 
fills  y  de  pares,  de  fadrinas  y  d’esposas  espe- 
ransadas  com  ella! 

La  joveneta  dels  ulls  blaus  s’anava  decan¬ 
dint  com  las  rosas  del  seu  jardi.  Sos  tirats 
de  distinció,  d’elegancia,  anaren  decayent, 
cuydantse  més  del  ausent  que  d’ella  mateixa. 
Sos  ulls,  hermosament  blaus,  devingueren 
pàlits  y  ab  las  órbitas  entenebridas,  foscas; 
la  frescor  de  son  rostre  s’anava  trencant  de 
mica  en  mica;  y  al  any  just  d’aquella  ausen- 

cia  qu’ella  plorava,  vestí  de  negre  y  camina¬ 
va  al  etzar,  d’esma,  com  una  nau  sense 
guiatje,  com  no  fos  el  punyent  recort  d’aquell 
espòs  anyorat  que  la  duya  a  la  platja. 

Els  mariners,  al  véurela  passar,  se  la  mira- 
van  ab  un  respecte  solemnial,  com  se  mira  a 
la  desgracia.  Ja  no  li  preguntavan  per  la 
Carmelo,  perque  sabian  que  preguntaria  era 
entristiria,  y  prou  qu’ho  estava  de  trista.  Qui 
s’atrevia  a  ferho,  era  alguna  vehina  tan  deso¬ 
lada  com  ella;  perque  la  Carmelo  se  n’endu¬ 
gué  del  Masnou  una  pila  de  gent  que,  com 
ell ,  com  el  capità,  l’espós  anyorat  de  la  jove- 
neta  dels  ulls  blaus,  tampoch  no  tornavan... 

Un  demati,  avans  d’anarsen  ella  com  de 
costúm  a  la  platja,  notà  qu’entorn  del  jardi- 
net  hi  havia  una  filera  d’infants  que  no  duyan 
pas  l’alegria  en  el  rostre.  iQué  feyan?  La 
joveneta  dels  ulls  blaus,  convensuda  de 
que’l  dolor  ha  d’anar  sol,  no  s’atrevi  a  eixir, 
tant  pera  no  confondres  ab  aquell  estol  de 
gent  petita,  com  per  por  de  recullir  una  pa¬ 
raula  de  condol,  de  llàstima,  com  gayrebé 
sempre,  fins  de  la  maynada,  ella  ohia.  Ob¬ 
servà,  sí,  qu'entre  ells  hi  havia  dos  xicots 
espigadets,  ab  marinera,  y  que  semblavan 
neguitejarse  pera  entrar  al  jardi.  Al  apareixe 
ella  en  la  envidriada  galeria,  vegé  enfora  del 
reixat  com  aquells  noys  estiravan  el  coll,  y, 
senyalantla,’s  parlavan  a  cau  d’orella.  Aven- 
sà  pel  jardí,  y,  encara  no  havia  arribat  a  la 
porta  de  la  reixa,  els  dos  noys  de  la  marine¬ 
ra  entraren  ab  una  fusta  llarga  a  la  mà.  Era 
un  rem.  Y  ab  la  ignocencia  de  la  edat,  ab  la 
curta  prudència  de  qui  no  sab  com  cal  durse 
una  mala  nova,  un  d'ells  avensà  y  digué: 

— Senyora:  avuy  els  mariners  han  dut 
aquest  rem  que  trobaren  a  l’aygua.  Es  de  la 
Carmelo. — 

La  joveneta,  al  ohirho,  caygué  tota  llarga 
en  mitj  del  jardi.  Els  noys  s’espantaren;  per- 
manesqueren  bella  estona  sense  dir  res,  fins 
que  una  vehina,  enierada  del  fet,  hi  feu  acu¬ 
dir  a  las  altras.  Y,  prenent  a  la  joveneta  a 
bell  brassat,  atravessaren  pel  jardí,  pujaren 
els  grahons  de  la  galeria,  y  la  entraren  a  la 
cambra,  deixantla  asseguda  en  un  silló  y 
prodigantli  tota  lley  de  cuydados. 

Quan  la  joveneta  obri’ls  ulls,  se  topà  ab  la 
mirada  que  li  dirigia  la  Verge  dels  Desampa- 


rats  de  la  escaparata,  en  quina  peanya  hi 
havia’l  retrat  del  espòs  quina  esperansa  de 
revéurel  ja  perdia  per  sempre. 

Y  caygué  de  genolls,  y  entre  plors  y  san- 
glots  resà  bella  estona. 

A  la  ermita  de  la  Mare  de  Deu  de  la  Mi¬ 
sericòrdia,  de  Canet,  hi  havia  anys  endarre¬ 
ra  un  rem  que  duya  en  la  pala  aqueixa  ins¬ 
cripció:  Carmelo.  En  el  puny  hi  havian  enta- 
1  lats  una  creu  y  un  nom.  El  nom  era’l  d’e//, 
del  espòs  de  la  joveneta  dels  ulls  blaus:  ella 
devia  esculpirlo. 

A.  Bori  y  Fontestà. 


TRET  DE  FONA 

XI 

El  sach  d’oxigen. 

Estudi  modern-estil,  gran  y  espayós  com 
la  sala  d’un  museu.  Paravents  que  tancan 
recons  intims.  Las  parets  rublertas  de  qua- 
dros  de  las  mellors  firmas.  Aqui  y  allà,  sobre 
pedestals  de  marbre  blanch,  sobre  la  cornisa 
de  la  llar,  sobre  prestatjes  expressos,  esta- 
tuas  y  bustes  originals,  y  reproduccions  dels 
més  grans  artistas.  A  una  banda  grans  en¬ 
ginys  moderns  que  al  senzill  manament  d’un 
botó  eléctrich  responen  ab  las  sinfonías  y 
motius  més  inspirats  dels  genials  mestres. 
Un  dels  panys  de  paret  es  cubert  per  grossa 
estanteria  prenyada  de  milers  de  volums. 

Abimat  en  un  silló,  en  quin  abim  semblan 
sostenirlo,  com  alas  suaus,  els  tous  coixins 
que  li  fan  de  falcas,  el  dilettante  agonitza.  Al 
seu  costat  un  metje  sech,  aixut,  de  cara  freda 
y  crudel,  sostenint  ab  una  mà  un  sach  d’oxi¬ 
gen,  diu  al  moribond: 

— Tísich  de  cos  com  ho  has  estat  d’ànima: 
prou  d’ilusions!  Deixa  ja’ls  teus  projectes  fe- 
brosenchs;  suspèn  en  ta  pensa’ls  viatjes  que  t 
promets.  No  n’hi  hà  pera  tu  d’altre  que  aquell 
darrer  que  tots  farém  dintre  una  caixa  fasti¬ 
gosa  y  tètrica.  La  teva  hora  es  arribada:  re¬ 
conciliat  ab  la  deesa  de  la  Veritat  dihente  a 
tu  mateix:  «Soch  un  farsant.» 

Ta  vida,  que  no  ha  sigut  sinó  un  engany 
continuu,  encara  pot  salvarse  ab  un  acte  de 
contrició  enfront  l’altar  de  la  gran  deesa: 

Dígat:  «Aquests  projectes  que  faig,  y  viatjes 
que  imagino,  sols  en  la  febre  de  la  malura 
que’m  rosega  son  nats.  No  son  sinó  ficcions 
del  meu  esperit  trist  qu’en  aquellas  alegrias 
busca  compensació.»  Y  un  cop  en  ta  vida 
hauràs  deixat  d’enganyarte. 

T’has  estat  enganyant  sempre.  T’has  dit 
aymant  de  la  bellesa  y  no  has  estat  sinó  un 
farsant.  Caragol  que  de  la  ciutat  n’ha  fet  sa 
clova,  has  trobat  bella  la  natura  dels  qua- 
dros  dels  pintors,  y  en  els  sleepings  dels  rà- 
pits  que  de  ciutat  a  ciutat  t’han  traslladat  hi 
has  fet  petar  grans  bacaynas  sens  esguardar 
per  la  finestra.  Las  remors  de  la  natura 
eixint  del  bech  d’un  cometí  o  d’una  corda 
tibanta  t’han  fet  embadalir,  y  no  t'has  may 
aturat  vora  la  mar  a  ohir  els  grans  concerts 
de  la  orquesta  que  no  s’ha  d’amagar,  perque 
ans  plau  véurela.  Las  fullas  secas  dels  arbres 
las  has  sentidas  caure  desde  la  fullaraca  dels 
teus  llibres  y  assobre  d’ellas  hi  has  plorat,  y 
ni  un  sol  cop  has  aixecat  l’esguart  pera  véu- 
relas  a  la  tardor  tremolar  fredolucas  penja- 
das  del  brancatje  dels  arbres  bordament 
arrenglerats.  Has  dit  «Qu’es  bell!»  devant 
de  las  glassadas  nuesas  de  tos  marbres;  no 
has  sapigut  allargar  sensual  las  mans  vers 
las  formas  qu’enclouhen  sanch  viventa  y 
tebia. 

Ab  la  meytat  de  la  meytat  de  lo  que  un 
d'aquests  paisatjes  t’ha  costat,  anys  y  més 
anys  haurias  pogut  estar,  no  enfront,  al  bell 
mitj  d’un  quinas  fullas  se  moguessin,  quins 
tons  variessin,  quinas  remors  se  sentissin, 
quinas  formas  poguessin  palparse. 

Has  estat  enganyant  l’ànima  teva  fentla 
viure  de  sensacions  enmatllevadas.  Li  has 
fet  pendre,  per  begudas  nutritivas,  els  aperi¬ 
tius;  per  aliments  definitius,  els  entremesos 
que  fan  obrir  la  gana.  Farsant,  més  que  far¬ 
sant!  Mori’l  teu  cos  com  has  matat  el  teu 
esperit!  Arrapat  a  la  tija  d’aquest  sach  y  xu¬ 
cla,  xucla  d’ell,  donant  als  teus  pulmons  cor¬ 
cats  l'oxigen  enmatllevat  que  tu  no  sabs  tró- 
bar  en  l’ayre  que  t’envolta!  — 


DEMI-VIERGE 

En  un  recó  de  la  tribuna,  Laura  parlava 
ab  Marcel  Codina.  Els  vidres  vermells, 
atravessats  pel  sol,  li  tacavan  la  cara  y’l  ves¬ 
tit,  y  respectuosos  li  besavan  els  peus...  Te¬ 
nia  vint  anys  y’is  cabells  rossos;  era  alta  y 
esbelta.  Y’s  diria  que  las  sevas  mans  blancas 
y  llargas  eran  de  pell  de  cigne,  puras,  finas... 
Marcel  era  bru  y  tenía’ls  cabells  negres, 
lluhents  y  penlinants  ab  refinament  y  calma 
suma.  Era  alt  y  un  xich  gras.  Entre’l  negre 
del  seu  frach  primer,  hi  lluhía  la  blanca  pet- 
xera,  verge  entre  viudas.  Sas  mans  eran 
rodonas  y  sedosas.  Prop  de  la  tribuna  dos 
vell,  raquitichs,  escanyolits,  minúsculs,  xiu- 
xiuhejavan  lentament.  Parlavan  de  donas  y 
somreyan,  els  ulls  tols  picardia,  els  llabis  pà- 
lits...  Més  lluny,  en  el  saló,  las  parellas 
dansavan  com  onadas  de  capvespre  estival, 
al  entorn  d'ellas  las  mares  conversavan;  y  en 
un  saló  petit  de  a  la  vora,  els  pares  jugavan 
y  parlavan  de  política  y  art... 

Marcel  parlava  a  Laura  ab  entusiasme;  li 
parlava  d’amor.  Feya  molt  temps  que  l’ay- 
mava  en  secret,  que  pensava  en  ella,  que 
somniava  en  sos  cabells  y  boca,  en  sas  pa- 
raulas,  en  totas  sas  accions...  Peró  la  temia. 
Coneixia  son  cor,  son  ànima  hermosa,  peró 
aixuta,  sens  amor,  freda,  egoista.  Sabia  que 
rebutjava  las  paraulas  d’amor  y  d’estimació, 
que  no  estimava  a  ningú  aisladament,  que 
desitjava  permaneixe  soltera,  sens  enamora¬ 
ments  ni  aficions...  Peró  aquell  dia  li  va  vo¬ 
ler  parlar  y  li  parlava.  De  sa  boca  surtia  veu 
melòdica,  rica  d’inflexions...  Li  resava,  amo¬ 
rós,  lletania  sagrada  y  mundanal,  oracions 
d’entusiasme  y  d’esperansa,  d’ensomnis  y  de 
fe...  Cadència  voluptuosa  vessava  de  son 
ànima  senzilla,  y  eixia  entre’ls  seus  llabis,  tre¬ 
molant...  Li  parlava  d’amor  ab  paragrafs 
rítmichs  y  armónichs,  pretenia  mostrarli 
l’amor  seu,  poeta,  músich  y  pintor...  Y  cer¬ 
cava  paraulas  armoniosas  rovelladas  pel 
temps  y  l’antigor,  paraulas  de  las  crónicas 
antigas  y  dels  versos  antichs,  cercava  imat- 
jes  esplendentas  y  raras  que  tinguessin,  en 
solemnial  connubi,  la  claretat  augusta  del 
mitj-dia  y’l  misteri  ombrívol  del  crepúscul... 
Cercava  ritmes  nous,  novas  cadencias,  nove- 
Uas  melodías  verbals...  Parlava  en  tots  els 
tons,  animant  las  frases,  fentlas  devenir  be- 

sos  de  son  ànima.  Y  procurava,  alhora,  que 
fossin  plàsticas,  pintadas,  que  tinguessin 
color,  que  veridicas,  bonas,  reproduhissin 
las  formas  exteriors  de  sas  ideas,  de  sos  sen¬ 
timents  y  sas  imatjes... 

Y  anava  parlant,  mentres  una  extranyesa 
somrihenta  li  entrava  dintre'l  cap  y  l’alegra¬ 
va...  Ella  anava  escoltant:  la  cara  pàlida,  els 
ulls  mitj  aclucats...  Y  ell  seguia,  ple  de  joya 
y  de  fe...  ^Era  possible?  ^Ella  l'escoltava  a 
n’ell?...  Y  una  gran  alegria  li  bressava  l’àni¬ 
ma,  que  joyosa  somreya,  ilusionada. . .  Ella 
escoltava,  si...  cL’estimaría?...  Y  aquesta  pre¬ 
gunta,  qu’ell  volgué  primerament  llensar  de 
son  cervell,  després  li  plavia,  li  agradava,  li 
embaumava  l’esperit,  li  hermosejava’l  rosari 
amorós  de  sas  paraulas... 

Ella  no  aíirmà  res,  sols  prometé  qu’aniria 
l’endemà  a  una  festa  majestuosa  que  dona- 
van  uns  comtes  amichs,  y  qu’alli’s  trobarian 
y  li  daria  la  resposta  important..  Peró  ab  la 
promesa,  li  regalà  un  esguart  extasiador,  y 
un  moviment  de  boca  qu’esperansà  a  Mar¬ 
cel...  Y’s  van  separar,  y  ell  passejà  infanti- 
volament,  rialler,  pel  saló  ple  de  dansas  y 
de  músicas...  Y  parlava  ab  tothom,  y  ab  tot¬ 
hom  reya,  ab  tothom  bromejava  y  discutia, 
mentres  las  parellas  jovenivolas  ballavan 
finament  sobre  la  catifa  de  dibuix  grandiós, 
al  compàs  voluptuós  dels  tres  violins,  vio- 
loncelo  y  piano. .. 

Y  mentres  tant,  en  la  tribuna,  Laura  pro¬ 
metia  a  son  amich  Ferràn  anar  al  seu  taller, 
sola,  ben  sola  y  vestida  de  negre,  ab  mante¬ 
llina  y  ab  clavells  al  cap... 

— iVioleta? 

— Sí,  violeta. — 

Y  s’estrenyeren  ab  luxuria  las  mans,  las 
caras  pàlidas,  els  ulls  plens  de  foch,  els  11a- 
bis  humits  y’l  pits  respirant  fort... 

Y  prop  de  la  tribuna’ls  dos  vells  raquí- 
tichs,  escanyolits,  minúsculs,  seguian  con¬ 
versant  de  donas  y  d’amors,  els  ulls  tots  pi¬ 
cardia,  els  llabis  pàlits... 

Claudi  Comabella. 


SET  ETERNA 

Quan  la  nova  va  corre  per  la  levitica  ciu¬ 
tat,  no’n  va  moure  pocas  de  llenguas!  Ningú 
se’n  sabia  avenir.  En  Ramón  Riberas  fer 
una  etzegallada  semblant,  penjar  els  hàbits, 
quan  ja  tenia  tan  avensada  la  carrera!...  Ave 
Maria!  ^Quin  dimoni  l’havia  temptat? 

Y  ferho  d’aquella  manera,  donant  tan  bell 
disgust  a  la  seva  mare,  al  seu  oncle  y  padri’l 
canonge!...  Semblava  mentida.  Ell,  per  aixó, 
segons  deya  la  gent,  ja  ho  havia  sigut  sem¬ 
pre  un  poch  extrany.  Alguns  el  tenian  per 
orgullós,  altres  per  sant,  y  casi  bé  tothom 
per  un  xich  diferent  dels  altres  estudiants 
dels  seus  anys.  Deyan  molts  qu’era  que 
estava  malalt,  y  que  per  aquest  motiu  el 
senyor  bisbe  li  havia  donat  permís  pera  no 
entrar  al  Seminari  y  seguir  els  estudis  a  casa 
seva. 

De  semblant  preferencia  ja  se’n  va  mur¬ 
murar  també  unas  quantas  setmanas,  entre’l 
xiu-xiu  del  casori  desfet  de  la  pubilla  Vila, 
y’is  deutes  del  Cassino  nou.  Cada  hu  hi  va 
posar  cullerada,  peró  no  gosant  cridar  mas¬ 
sa  fort.  El  bon  nom,  la  riquesa,  la  influhencia 
de  la  familia  Riberas  s’imposavan  a  tots  els 
murmuradors.  Peró  quan  en  Ramón  va  do¬ 
nar  l 'escàndol,  allavors  no  conegueren  detu- 
rador  las  llenguas. 

A  totas  aquestas,  el  vell  palau  de  la  plassa 
de  Sant  Pere  apareixia  més  tancat  que  may, 
y  sota’ls  feixuchs  balcons  de  pedra  enne¬ 
grida,  las  orenetas  niuharen  tranquilament . 
Semblava  que  la  vida  havia  fugit  d’aque¬ 
lla  casa,  ahont  sols  se  rebia  als  parents 
més  propers  y  al  senyor  bisbe.  Ni  tan  sols 
per  la  professo  s’obriren  las  salas  del  de- 
vant. 

L’hereu  Riberas  va  tornar  a  la  vila  uns 
quants  dias,  arràn  de  la  cosa ,  tancantse  en 
el  palau,  conferenciant  llargament  ab  sa 
mare,  sas  tías  y’l  senyor  canonge,  sense 
que  ningú  s’enterés  de  las  resolucions  pre- 
sas  darrera  aquellas  impenetrables  parets. 

Peró  com  que  una  tarda’ls  vehins  de  la 
plassa  vegeren  traspassar  el  portal  del  pa¬ 
lau  al  notari  Ballit,  que’n  surti  un  parell 
d’horas  més  tart  ab  el  cap  més  cot  que  quan 
va  entrarhi,  tothom  ne  deduhi  qu’en  Ramón 
era  desheretat. 

Com  tots  els  fochs,  el  d’aquell  escàndol  Després  d’algunas  deixas  fetas  als  pobres 


va  tenir  sa  flamarada,  sas  brasas,  son  caliu 
y  sas  cendras,  y  vingué  un  jorn  en  que’ls  vi¬ 
latans  s’ocuparen  d’altras  cosas. 

Clos  el  vell  palau,  semblava  una  tomba. 
Sols  en  las  cambras  del  darrera,  que  s’obrían 
sobre’l  jardí  de  ponent  plantat  d’oms  gegan¬ 
tins,  tres  donas  d’edat  y  un  vell  sacerdot  se¬ 
guiren  vegetant.  Menjavan,  dormian,  resa- 
van  y’s  comunicavan  poch  o  gens  sas  im¬ 
pressions  o  pensaments. 

Algún  cop,  d’amagat,  la  mare  plorava;  y 
als  vespres,  quan  se  resava’l  rosari  devant 
del  servey,  la  veu  de  mossèn  Ramón  s’enter¬ 
bolia  un  xich  a  las  darreras  oracions,  men- 
tres  deya: 

— Un  parenostre  pels  desencaminats...— 

Un  día,  pera’l  senyor  canonge,  arribà  una 
carta  ab  sagells  extrangers;  al  cap  de  poch 
temps  altras  la  seguiren  sense  que’l  vene¬ 
rable  sacerdot  ne  fes  esment  a  sa  cunyada  y 
a  sas  germanas.  Mes  ell  comensà  a  capfi- 
carse,  a  posarse  neguitós;  surtía  més  per  las 
aforas,  tot  sol,  rebutjant  els  amichs;  malgrat 
sa  vellesa  y  sas  xacras,  cercant  la  soletat. 

Moltas  tardas,  fins  que’l  sol  se  ponia, 
encara  revestit  ab  els  hàbits  del  chor,  s’es¬ 
tava  al  claustre  de  la  vella  catedral,  recolzat 
a  la  barana  de  pedra,  l’esguart  perdut  com 
en  un  somni  per  entre’I  brancatje  dels  ar¬ 
bres  qu’ombrejan  la  tomba  del  inmortal  filo- 
sop,  escoltant  piular  els  aucells  que  s’ajoca 
van;  tan  quiet  y  mut  com  la  estatua  de 
marbre  que  contemplava  ab  un  ayre  de  re- 
cansa. 

Un  demati  ja  no  pogué  alsarse:  tan  fort 
tropell  havia  tingut  a  la  nit.  Hi  anà  '1  metje 
y  no  donà  esperansas.  L’angina  de  pit  que 
se  n’enduya  casi  bé  tots  els  Riberas,  l’ame- 
nassava  ab  son  darrer  cop. 

Mossèn  Ramón,  que  tantas  morts  havia 
vist,  senti  que  s’acabava;  tots  ells  feyan  el 
mateix  fi  y  no  podia  errarse. 

Feu  cridar  al  notari  y  a  sa  cunyada,  ab 
quins  restà  llarga  estona  tancat,  y  després 
qu’ells  hagueren  eixit  de  sa  cambra, ’s  pre¬ 
parà  santament — com  havia  viscut— a  entre- 
gar  la  seva  ànima  al  Criador. 

El  testament  del  doctor  Riberas  causà  a 
tothom  una  sorpresa  inmensa,  y  a  alguns  un 
desencant. 


de  la  vila  y  als  vells  servidors  de  la  casa, 
instituhí  hereu  de  tots  sos  bens  a  son  nebot 
y  fillol  en  Ramón  Riberas  y  Vallinas. 

En  l’ampla  cambra  severament  guarnida 
de  mobles  antichs,  més  valiosos  qu’elegants, 
la  viuda  Riberas  està  assentada  aprop  de  la 
taula  que  ilumina  un  quinqué  de  petroli.  El 
gas  no  ha  entrat  encara  en  aquell  vell  palau 
de  costums  rancias  y  rutinarias. 

Desplega’ls  papers  entregats  pel  seu  cu¬ 
nyat  el  canonge  a  l’hora  de  la  mort,  y  n’em- 
prén  la  lectura  poch  a  poch,  els  dits  tremolo¬ 
sos,  el  cor  xiquet,  espantadis,  com  devant  la 
propera  revelació  d’un  misteri  que  té  d’ope¬ 
rar  un  cambi  en  sa  vida. 


«Germana  meva: — deya  mossèn  Ramón  en 
la  primera  carta  qu’obrí  la  viuda' — serena  ta 
pensa  y  ton  ànima  al  llegir  aquests  papers. 
Ha  d’ésser  son  contingut  el  fonament  d’una 
vida  nova  que  desitjo  pels  Riberas.  Lo  que 
ton  esperit  no  comprengui — no  per  culpa  teva 
sinó  per  la  d’aquells  que  creyent  ferte  un  bé 
han  causat  ta  ceguera  intelectual, — ton  cor 
de  dona  y  de  mare  s’ho  explicarà. 

»Llegeix  lo  que  m’ha  escrit  ton  fill,  mon 
estimat  nebot,  desde’l  seu  desterro  volunta¬ 
ri;  escolta’l  crit  vibrant  d'aqueixa  ànima  que 
s’explaya  y  que  nostre  egoisme  tenia  ferma¬ 
da  entre  unas  tradicions  més  erronias  que 
benfactoras. 

»He  meditat  molt  y  comparar  molt,  aquests 
últims  temps,  Quimeta.  De  primer  me  re¬ 
voltava  contra  lo  fet  per  en  Ramón,  però 
poch  a  poch,  llegint  sas  cartas  de  tots  des- 
conegudas,  recordant  sos  actes,  sas  parau- 
las,  sos  prechs,  s’ha  anat  fent  la  llum  en  mon 
esperit  atribulat  y  remordit. 

))^Es  la  llum  aquesta  que’m  volta,  la  de  la 
veritat?  No  ho  sé  de  cert,  però  penso  que  sí. 
Donchs  res  es  més  veritat  que  la  vida,  res  es 
més  gran  y  hermós  que  la  naturalesa  ab  sas 
transformacions  y  evolucions...  Es  l’obra  de 
Deu  omnipotent,  es  la  creació  divina  de  la 
que  nosaltres  no  tenim  dret  d’apartar  a 
ningú. 

» Molts  cops  el  dubte  sobre  la  vera  vocació 
d’en  Ramon  havia  passat  per  mon  esperit. 
Però  després  jo’m  deya  que  aquest  mateix 
excés  de  sentiments  febrosos,  aquest  idealis- 

me  exaltat  que  troba  vam  en  ell,  havia  d’ésser 
pasta  apropiada  pera  ferne  un  apòstol  de 
la  Fe. 

«{Te'n  recordas  de  las  discussions  qu’anys 
hà  tinguerem  respecte  al  noy?  Ell  volia  ésser 
missioner,  anar  a  vessar  per  llunyas  terras 
els  divins  consols  de  nostra  Santa  Religió;  y 
nosaltres,  Ui  sobre  tot,  y  mas  germanas,  no 
podíam  fernos  a  la  idea  d’un  Riberas  sacer¬ 
dot,  que  se’n  anés  per  aqueixos  mons  passant 
penas  y  miserias,  deixant  las  mansas  y  sani- 
tosas  costums  de  la  llar  y  de  la  nostra  vida. 

«En  Ramón  tenia  d’ésser  com  els  oncles  o 
jo,  bisbe  0  canonge;  no  podia  deixarse  per¬ 
dre’l  quantiós  benefici,  y  no  veyam  res  més 
enllà  d’aixó. 

«Tu  no  sabràs  may  las  lluytas  que  vaig 
haver  de  sostenir  ab  els  dubtes  d’en  Ramón; 
las  vegadas  que  vaig  sentir  trontollar  la  fe 
en  l’esguart  de  sos  ulls  negres,  en  sas  pre- 
guntas  de  neòfit!...  Jo  prou  vaig  voler  de¬ 
tenir  aquell  devassall  de  sentimentalisme... 
Més  ben  dit,  germana:  ara  crech  que  volia 
portarlo  per  camins  equivocats.  En  Ramón 
no  ha  nascut  pera  ésser  capellà:  peró  per  tu, 
per  mas  germanas,  per  la  gent,  més  que  per 
Deu  jo  l’atormentava  ab  mas  exigencias  es¬ 
pirituals,  enganyantme  a  mi  mateix.  Nosal¬ 
tres  hem  sigut  molt  culpables.  Ab  la  nostra 
rutina,  ab  las  nostras  costums  tradicionals — 
de  las  que,  sense  trias,  ens  hem  fet  es¬ 
claus — anavam  a  fer  un  mal  irreparable. 

«Pel  cami  que,  de  petit,  l’empenyiam  egoís- 
tarnent,  cegament,  el  noy  no  hauria  trobat  la 
felicitat  tal  com  ell  la  pressent,  ni  potser 
la  salvació  de  l’ànima.  No  s'ha  sentit  prou 
feble  pera  ésser  esclau,  ni  prou  fort  pera  és¬ 
ser  amo  en  aquella  existència  que  li  teniam 
marcada.  Ha  volgut  demanar  a  la  vida  la 


part  que  li  correspon  de  sort  0  de  desgracia, 
posantse  devant  dels  ulls  la  màxima  divina: 
«Creixéu  y  multipliqueuvos».  Dintre  d’ell 
no  ha  grifolat  la  llevor  del  sacrifici  de  la  carn: 
s’ha  sentit  home  y  s’ha  llensat  a  viure;  tam¬ 
bé  pera  patir,  per  aixó. 

«Ajudemlo  a  trobar  la  pau  y  la  ditxa  que 
cerca,  germana  meva.  Perdónali’l  no  haver 
cumplert  tos  desitjós,  com  espero  qu’ell  ens 
ha  perdonat  el  nostre  egoisme. 

«Me’n  aniré  del  mónab  aquesta  esperansa 
y  aquest,  desitj,  y  voldria  que  Deu  Nostre 
Senyor  y  mon  germà,  qu’espero  trobar  en  la 
eterna  estada,  no’m  demanessin  comptes  de 
la  sort  de  l’ànima  per  qui  jo  devia  vetllar. 

«Deixém  a  n’en  Ramón  seguir  sa  ruta. 
També  pot  arribarse  a  la  perfecció  bo  y  fru- 
hint  els  benfets  de  la  vida.  El  goig  de  la 
creació,  germana,  es  l’amor  y  la  llibertat,  y 
no  gosar  d’ells  es  un  despreci  de  la  voluntat 
divina,  que'ls  ha  posat  pera  que  contribuhis- 
sim  a  l’obra  sublnn  de  la  naturalesa.  L’au- 
cell  d’alas  tendras  fet  pera  l’espay  v  la  llum 
ens  va  iugir,  ja  sabràs  cóm  y  per  qué.  Dei- 
xémlo  volar  si  es  son  desti.  No  li  tanquis  la 
porta  ni  ton  cor,  Quimeta,  si  un  dia  torna 
cansat  0  ferit. 

«Que  Deu  vos  beneheixia  tots;  qu’Ell  tin¬ 
gui  misericòrdia  per'aquest  miserable  peca¬ 
dor  y’m  rebi  en  son  Paradís.  —  Ramón  Ri¬ 
beras, .» 

Varias  cartas  acompanvavan  la  del  senyor 
canonge,  y  donya  Joaquima  las  desplegà 
tremolosa.  Eran  de  lletra  del  seu  fill,  del  de¬ 
sertor  de  la  llar,  del  causant  de  sa  pena  y  sa 
vergonya. 


L.  Escardot. 

(Acabarà.) 


La  lluna  blanca 
pel  bosch  lluheix; 
de  cada  branca 
lleu  so  parteix 
baix  la  enramada,. 
Oh  ma  estimadal 

Dibuixa,  neta, 
l’estany  joliu, 
la  silueta 


* 

* *  * 

(De  Paul  Verlaine) 

del  salzé  ombriu 

,  hont  el  vent  plora... 

Volém:  n’es  hora! 

Un’aura  plena 
d’atendriment 
sembla  qu’alena 
pel  firmament, 
que  d’astres  vessa... 

Es  l’hora  expressa! 

E  Guanyabéns,  trad. 

Grandiós  fou  l’acle  que’ls  autonomistas 
catalans  realisaren  el  passat  diumenge  al 
respondre  a  la  veu  de  la  Unió  Catalanista 
que’ls  congregà  al  teatre  del  Tivoli  en  mee- 
ting  públich  pera  protestar  contra  la  nova 
vexació  que  del  poder  central  acaba  de  rebre 
nostra  terra  ab  el  decret  de  reforma  del  No¬ 
tariat  que  dictà  l’actual  ministre  de  Gracia  y 
Justicia. 

Feren  us  de  la  paraula:  per  «Catalunya 
Federal»,  en  Baldomer  T ona  v  en  Miquel  La- 
porta;  pel  partit  tradicionalista,  en  Mariàn 
Fortuny;  per  la  «Lliga  Regionalista»-,  en  Joa¬ 
quim  Giralt  y  Verdaguer  y  en  Narcis  Pla  y 
Daniel,  y  per  la  Unió  Catalanista ,  en  Manel 
Folguera  y  Duran  y  nostre  company  de  re¬ 
dacció  en  Trinitat  Monegal,  resumint  el  pre¬ 
sident  de  la  Unió  en  Joseph  M.a  Roca. 

El  poble  havia  invadit  la  gran  sala  del  Ti- 
voli  de  tal  manera,  qu’estavan  a'estadas  las 
localitats  de  baix,  las  galerias  y’Is  passadis¬ 
sos,  essent  imposant  l’aspecte  que’l  teatre 
oferia  ab  tants  milers  de  catalans  gelosos  de 
sos  drets,  que  s’aixecavan  sovint  com  un  sol 
home  per’aprobar  la  noble  protesta  que  inter¬ 
pretant  el  sentiment  del  nostre  poble,  y  per 
tant  el  d’ells,  traduhían  ab  sos  parlaments 
els  oradors. 

De  lo  molt  y  bo  que  aquests  digueren  no’n 
farém  esment  aqui,  preferint  reproduhir  Ín¬ 
tegrament  sos  discursos  en  suplement  apart, 
puig  bé  s’ho  mereix  tan  trascendental  acte. 
Constarà  aquest  suplement  de  vuyt  planas, 
contenint  tots  els  discursos,  extrets  en  part 
de  La  Renaixensa ,  en  part  de  La  Veu  de  Ca¬ 
talunya,  y  principalment  de  las  notas  presas 
al  efecte  per  nosaltres  durant  el  meeling. 

D’aquesta  manera’ls  llegidors  de  Joventut 
podràn  afegir  a  la  colecció  aquest  document 
important  de  l’actual  campanya  autonomista. 

El  suplement  costarà  5  cèntims,  y’s  posa¬ 
rà  a  la  venda  demà  divendres. 

Els  nostres  suscriplors  el  rebràn  gratis, 
com  decostúm,  repartíntselshi  ab  el  número 
de  la  vinenta  setmana. 


Continua  oberta  a  Joventut  la  suscripció 
pera  sufragar  els  gastos  del  Manifest  al  po¬ 
ble  català  que  com  a  protesta  de  la  reforma 
del  Notariat  publicarà  la  Unió  Catalanista. 
Els  fondos  que  dongui  aquesta  suscripció 
s’invertiràn  aixís  mateix  en  sufragar  els  gas¬ 
tos  del  meeting  celebrat  diumenge  ab  el  ma¬ 
teix  objecte. 

El  25  del  prop  passat  mars  tingué  lloch  la 
sessió  inaugural  d’enguany  de  l’«Associació 
Popular  Catalanista»,  coneguda  fins  ara  per 
«Popular  Regionalista».  El  secretari  senyor 
Delclós  llegi  una  extensa  memòria  dels  tre- 


valls  realisats  y  vicissituts  sufertas  per  la 
persecució  dels  que  manan.  El  president  se¬ 
nyor  Bozzo  digué  entre  altras  cosas,  y  ab  mol¬ 
ta  justicia,  que  la  dominació  castellana  havia 
desnaturalisat  el  caràcter  lliberal  de  nostra 
terra,  y  que  Catalunya  no  vol  governar  a 
ningú,  sinó  sols  governarse  ella  mateixa.  El 
senyor  Coca  digué  què  calia  protestar  con¬ 
tra’l  decret  d’en  Dato  sobre’l  Notariat,  ab 
més  energia  de  lo  que’s  venia  fent.  El  senyor 
Mallofré  demostrà  que’l  Catalanisme  es  més 
gran  que  cap  partit  polítich.  Ne  feu  historia, 
fent  veure  son  caràcter  democràtich,  y  digué 
que  calia  educar  a  l’actual  societat  catalana, 
aportant  medis  els  que  puguin  pera  la  me- 
1 1  or  propaganda.  El  senyor  Mallofré,  ente¬ 
nent  que  l’acció  del  Catalanisme  deu  ésser 
variada,  protestà  de  son  respecte  a  las  ideas 
de  tothom,  donchs  digué  que  l’ésser  radical 
no  vol  dir  ésser  intolerant.  Després  llegí  un 
discurs  el  senyor  Tomasa,  també  de  tons  ben 
radicals.  Els  oradors  combateren  el  sistema 
electoral.  Al  acte  hi  assisti  gran  concurrència, 
qu’aplaudí  tots  els  discursos. 

L’acte  de  propaganda  electoral  celebrat 
igualment  el  dia  25  en  el  centre«Gent  Nova», 
de  Badalona,  resultà  brillantissim.  El  saló 
d’actes  estava  curull  de  gent  de  tots  els  esta¬ 
ments  y  de  totas  las  ideas. 

Parlaren  els  senyors  Martínez  y  Serinà, 
Lluis  Marsans,  y  nostres  companys  de  re¬ 
dacció  en  Busquets  y  Punset  y  en  Pujulà  y 
Vallés,  resumint  aquest  darrer  els  discursos 
després  de  remerciar  al  president  de  «Gent 
Nova»  la  cessió  que  li  feu  de  la  presidència 
atenent  a  son  caràcter  de  vocal  de  la  Junta 
Permanent  de  la  Unió. 

Grans  aplaudiments  aculliren  els  parla¬ 
ments  de  tots  els  oradors. 


Altre  acte  de  propaganda’s  celebrà’l  pas¬ 
sat  diumenge,  organisat  també  pel  Centre 
catalanista  «Gent  Nova»  de  Badalona,  en 
l’arrabal  de  Canyet.  L’objecte  fou  també  per 
assumptos  electorals.  Ocupà  la  presidencia’l 
secretari  del  Centre  senyor  Casas,  rodejat 
d’altres  individuus  de  la  Junta.  Feren  us 
de  la  paraula’ls  senyors  Joan  Font,  Roget, 
Monnés,Tudó,  Busquets,  y  Casals,  explicant 
a  n’aquella  gent  camperola,  els  uns  el  Cata¬ 
lanisme  y  altres  las  conseqüencias  del  caci- 
quisrpe;  tots  ab  convicció  y  probas  qu’arri- 
baren  a  l’ànima  d’aquella  gent.  Un  infelis, 
delegat  de  Y autoritat  de  Badalona  y  alcalde 
de  barri,  sens  dubte  mal  aconsellat  per  son 
superior ,  pretengué  alterar  l’ordre,  peró  no 
ho  logrà,  puig  la  seva  arbitrarietat  acabà 
d’enardir  a  aquella  gent  cansada  de  sufrir  las 
falconadas  del  caciquisme  local. 

Hem  rebut  una  coral  salutació  del  «Centre 
Autonomista  de  Dependents  del  Comers  y  de 
la  Indústria»,  novament  constituhit  en  aques¬ 
ta  ciutat  ab  l’objecte  de  fomentar  la  instruc¬ 
ció  y.  propagar  las  doctrinas  autonomistas 
entre  l’estament  de  la  dependencia  mercantil 
e  industrial. 

Li  doném  afectuosament  la  benvinguda, 
desitjantli  moltas  prosperitats  pera  bé  de  la 
causa  catalana. 

Per  una  d’aquellas  triquinuelas  tan  fre¬ 
qüents  en  la  vida  politica  espanyola,  s'ha 
vist  precisat  a  presentar  la  dimissió’l  gover¬ 
nador  civil  de  Barcelona  senyor  Espinosa  de 
los  Monteros. 

Prescindint  del  motiu  qu’ha  motivat  aques¬ 
ta  resolució,  y  dels  fins  que  tal  volta  alguns 
politichs  s’hagin  proposat  al  provocaria,  a 
nosaltres  ens  cal,  en  proba  d'imparcialitat, 
fer  constar  que  la  conducta  delsenyor  Espi¬ 
nosa  contrasta  ab  la  dels  seus  antecessors. 
Y  no  volém  ab  aixó  fer  un  elogi  d'aqueix  re¬ 
presentant  del  poder  central,  sinó  que’ns 
expressem  aixis  perque  no  sabém  que’l  go¬ 
vernador  dimitent  hagi  desmentit  ab  sos  actes 
lo  que  sovint  repetia,  això  es,  qu’ell  estava 
per  sobre  de  las  intrigas  de  baixa  politica. 

ïQuin  virrey  el  substituhirà? 

^  El  d  imars  de  la  setmana  passada,  l’Orfeó 
Català  y  la  Orquestal  Catalana,  dirigits  res¬ 
pectivament  pels  mestres  Milíet  y  Nicolau, 
donaren  un  concert  en  el  teatre  de  Novetats. 
La  Orquestal  executà  La  Gruta  de  Fingal ,  de 
Mendelsshon,  la  Ultima  primavera,  de  Grieg 
(que’s  repeli  a  petició  del  públich),  y  la  Fan¬ 
tasia  sobre  motius  populars  del  Canadà ,  de 
Gilson,  obra  en  la  que’l  mestre  Nicolau  fou 
molt  aplaudit  pel  relleu  y  color  ab  que  va 
dirigiria. 

L’Orfeó  Català  va  cantar  com  acostuma 
a  ferho  sempre,  es  a  dir,  admirablement,  el 
motet  No’t  deixo ,  fesús,  de  Bach;  Lo  Noy  de 
la  Mare ,  de  Nicolau;  Las  campanas  de  Nadal , 
de  Comes,  y’I  Credo  de  la  Missa  del  Papa 
Marcel ,  de  Palestrina. 

En  la  tercera  part  l’Orfeó  y  la  Orquestal, 
baix  la  d  irecció  del  mestre  Lamothe  de  Grig- 
non,  interpretaren  el  poema  sinfónich  d’a¬ 
quest  La  Nit  de  Nadal ,  poema  que  no  ha- 
viam  tingut  encara  ocasió  de  sentir.  La  Nit 
de  Nadal  (qual  comensament  recorda  massa’l 
comensament  del  Siegfried-Idyll  de  Wagner) 
conté  algunas  frescas  e  inspiradas  melodias 
de  cayent  ben  català,  peró  saduració’l  perju¬ 
dica,  puig  no  sempre  la  inspiració  del  autor 
se  sosté  a  igual  altura.  L’obra  està  ben  or- 
questada. 

La  senyoreta  Carlota  Campins,  en  el  local 
de  la  «Associació  Wagneriana»,  oferi’l  pas¬ 

sat  divendres  als  socis  de  la  mateixa  un  con¬ 
cert  de  piano  en  forma  històrica.  La  senyo¬ 
reta  Campins,  distingida  deixeble  del  mestre 
Vidiella,  reuneix  sólidas  y  brillants  qualitats 
de  pianista,  que  demostrà  d’una  manera 
evident  en  Y Andante  ab  variacions  deHavdn, 
en  las  Variacions  seriosas  de  Mendelsson,  y 
en  els  Estudis  sinfónichs  de  Schumann. 

Els  aplaudiments  que  rebé  la  senyoreta 
Campins  deuhen  encoratjaria  pera  continuar 
sa  tan  ben  comensada  carrera  artística. 

El  mestre  Guiteras,  director  de  la  Banda 
de  la  Casa  provincial  de  Caritat,  celebrà  un 
concert  de  música  pròpia  en  el  local  del 
«Círcul  Artístich»,  ab  la  cooperació  de  la 
contralt  Eugènia  Dachs,  de  Pilar  Rabella  y 
de  la  esmentada  banda,  secundada  per  altres 
elements.  Moltas  de  las  composicions  execu- 
tadas  tingueren  de  repelirse.  La  nota  culmi¬ 
nant  fou  la  de  las  sardanas,  especialitat  del 
esmentat  mestre  Guiteras. 

Avans  de  tot,  el  distingit  poeta  don  Pere 
Palau  G.  de  Quijano  donà  lectura  d’un  par¬ 
lament  sobre  música  popular,  escrit  per  nos¬ 
tre  bon  company  de  redacció  l’Antón  Bus¬ 
quets  y  Punset. 

La  concurrència  era  nombrosa  y  triada. 

Publicacions  rebudas: 

Croquis  Pirenenchs ,  per  J.  Massó  y  Tor¬ 
rents.  Primera  serie.  Agotada  la  primera 
edició  d’aquesta  obra  que  tant  d’honor  fa  a 
la  renaixenta  literatura  catalana,  son  autor 
en  Massó  y  Torrents  l’ha  feta  reimprimir  y’s 
proposa  publicaria  en  tres  series,  afegint 
vuyt  narracions  novas  a  las  dotze  de  que 
constava  la  primera  edició.  Aquesta  edició 
nova  pertany  a  la  «Biblioteca  Popular  de 
«L’Aven,;»,  y  en  la  primera  serie  de  Croquis 
Pirenenchs  que  tenim  a  la  vista,  hi  hem  po¬ 
gut  ja  assaborir  una  de  las  narracions  iné- 
ditas  ab  qu’en  Massó  completarà  sa  obra.  Se 
titula  Agonia ,  y’l  mellor  elogi  que  podém 
ferne  es  dir  qu’està  al  nivell  de  las  bonas 
que  ja  coneixiam.  La  primera  serie  dels 
Croquis  Pirenenchs  se  ven,  com  tots  els  to- 
mos  de  dita  Biblioteca,  al  preu  de  50  cèn¬ 
tims. 

Breu  Compendi  de  la  Historia  de  Catalu¬ 
nya ,  per  Rafel  Monjo  y  Segura.  El  distingit 
catalanista  en  Rafel  Monjo  y  Segura  acaba 
de  fer  un  nou  servey  a  la  causa  de  Catalu¬ 
nya  publicant  aquest  Breu  Compendi  de  sa 
historia,  que  té  totas  las  condicions  que’s  re¬ 
quereixen  pera  vulgarisar  entre  las  genera¬ 
cions  infantívolas  y  entre’l  poble  en  general 
el  coneixement  de  lo  qu’ha  sigut  nostra  terra 
y  de  lo  qu’està  cridada  a  ésser  si’s  lliura  del 
jou  a  que  deu  sa  decadència.  Al  final  del  Com¬ 
pendi  hi  ha  posat  l’autor  un  lluminós  resúm 
consistent  en  varias  encertadas  notas  críticas, 

y  ademés  un  quadro  cronológich.  L’obra’s 
ven  a  i  pesseta. 

El  Grande  Orienie ,  per  B.  Pérez  Galdós. 
S’ha  publicat  la  séptima  edició  d’aquest  Epi- 
sodio  nacional ,  pertanyent  a  la  segona  serie 
dels  que  ve  publicant  l’eminent  novelista  ca¬ 
nari.  Preu  2  pessetas. 

Tratamiento  practico  de  las  enfennedades 
de  la  vina  (mildiu  dels  raims,  de  las  fullas, 
rots  y  oidium,  y  d’algunas  criptógamas  de 
las  hortalissas)  per  medi  del  oidiocida  cúprich 
de  la  casa  «Molina  y  C.a»  S’estudian  en 
aquest  follet  las  ventatjas  de  dit  tractament 
y’s  ressenyan  els  bons  resultats  obtinguts. 

Catàlech  de  la  fundició  de  caràcters  pera 
imprenta  de  la  casa  Nebiolo  &  Comp.  de 
Turin,  representada  a  Espanya  per  Alfred 
Rolando,  Baixada  de  Sant  Miquel,  1,  Barce¬ 
lona.  En  un  elegant  quadern  hi  figuran  di¬ 
versitat  d’hermosos  tipos  romans  y  elzevi- 
rians,  presentats  ab  molta  netedat  y  bon  gust. 
També  hem  rebut  l’almanach-anunci  de  la 
casa,  a  varias  tintas. 

Ha  visitat  nostra  redacció  la  revista  L'Atne 
Française ,  de  Rivesaltes  (Pirineus  Orientals), 
quin  número  de'i  5  de  mars  està  per  complert 
dedicat  a  honorar  la  íesta  de  la  literatura  ca¬ 
talana  haguda  a  Sant  Marti  de  Canigó, 
reproduhintse  ademés  varis  fragments  del 
Canigó  de  Verdaguer,  traduhits  a  distints 
idiomas,  y  figuranthi  notables  trevalls  en  ca¬ 
talà  y  francès,  de  distingits  escriptors. 


Un  enemigo  del  pueblo ,  drama  en  cinch 
actes  d’Enrich  Ibsen,  traduhit  al  castellà  pels 
senyors  C.  Costa  y  J.  M.  Jordà.  Forma  1 
quart  volúm  de  la  Biblioteca  aTeatro  Anti- 
guo  y  Modemo »,  que  ab  éxitve  publicant 
las  obras  del  eminent  autor  noruech. 

Ha  aparegut  en  aquesta  ciutat  y  ha  visitat 
nostra  redacció  un  nou  diari,  redactat  en 
llengua  castellana  y  titulat  La  Tribuna.  Se 
presenta  ab  caràcter  d’independent,  y  ab  el 
desitj  d’ésser  intérprete  fidel  de  la  opinió, 
segons  diu.  Es  de  gran  informa’ció  y  publica 
tres  edicions  diarias. 


Els  suscriptors  de  fora  qu’estiguin 
en  descubert  ab  aquesta  Administra¬ 
ció,  se  serviran  per  tot  el  mes  actual 
posarse  al  corrent,  puig  de  no  ferho 
ens  veurém  obligats  a  suspendre  l’en- 
vío  del  periódich. 

La  mateixa  advertència  fem  als 
corresponsals. 


Fidel  Giró,  impressor. —  Carrer  de  València,  31 1 


JOVENTUT 

SETMANARI  CATALANISTA 

Els  trevalls  se  publican  baix  la  exclusiva  responsabilitat  de  sos  autors. —  No  s’admeten  els  que 
no  sían  inèdits.  —  No’s  tornan  els  originals.  —  Se  donarà  compte  de  las  obras  rebudas  en  aquesta 
redacció,  y  de  las  qu’ho  mereixin  se’n  farà  crítica. 

PREUS  DE  SUSCR1PCIO 


CATALUNYA:  Un  any .  8  Pessetas. 

»  Mitj  any .  4  5°  * 

»  Trimestre . . .  2*2-5  » 

ALTRAS  REGIONS  D’ESPANYA.  Un  any .  8  » 

EXTRANGER:  Un  any . . .  10  Franchs. 

Número  corrent . . .  20  Cèntims. 

»  atrassat,  ab  folletins . 4°  » 

»  »  sense  folletins .  25  » 


El  número  corrent  no’s  ven  sense  folletins. 


Redacció  y  Administració: 

Plassa  del  Teatre,  6,  entressol. 


Preu  d’aquest  Suplement: 

5  cèntims. 


Goqíia  la  leloima  del  Nolaiiat 


DISCURSOS  pronunciats  en  el  “meeting“  que  celebra¬ 
ren  al  teatre  del  Tívoli’ls  elements  autonomistas 
catalans  convocats  per  la 

UNIÓ  CATALANISTA 


Alas  deu  del  matí  del  día  29  del  prop  passat 
mars,  en  el  teatre  del  Tívoli  d’aquesta  ciutat, 
tingué  lluch  el  meeting  organisat  per  la  U?iiò  Catala¬ 
nista  pera  protestar  del  decret  que  reformant  el  Notariat 
dictà’l  ministre  de  la  corona  castellana,  Eduart  Dato.  El 
teatre  estava  ple  de  gom  a  gom,  curull  de  més  de  cinch 
mil  personas.  En  l’escenari,  hi  prengueren  lloch  las  re¬ 
presentacions  qu’entitats  autonomistas  de  tots  els  ma¬ 
tisos  hi  havían  enviat.  A  la  presidència  hi  era’l  senyor 
Roca,  y  a  banda  y  banda  d’aquest  els  senyors  Camp- 
many,  Pujulà,  Patxot,  Robert  y  Moliné,  de  la  Permanent 
de  la  Unió,  l’Erasme  de  Janer,  president  de  la  «Junta 
Regional  Carlina»,  y’l  senyor  Iniguez  que,  com  se  pot 
compendre,  era’l  representant  de  l’autoritat. 

El  President  de  la  «Unió  Catalanista», 
en  Joseph  Maria  Roca:  Catalans:  Després  del 
recent  decret  d’en  Dato  sobre  la  reforma  del  Notariat, 
la  Junta  Permanent  de  la  Utiió  Catalanista ,  creyent 
que  aquell  era  atentatori  a  la  dignitat  de  Catalunya, 


acordà  celebrar  un  gran  meeting  de  protesta;  volgué 
qu’en  aquest  hi  tinguessin  representació  tots  els  cata¬ 
lans,  y  a  tal  fí,  demanà’l  concurs  de  tots  els  elements 
autonomistas  de  la  nostra  terra. 

Podràn  separarnos  als  uns  dels  altres  diversos  crite¬ 
ris  sobre  procediments;  podràn  separarnos  diferentas 
apreciacions  sobre  la  forma  de  govern;  peró  estém 
sempre  units  quan  se  tracta  de  nostre  ideal  comú,  qu’es 
Catalunya.  ( Aplausos .) 

Donchs  grans  mercès  a  tots  els  elements  autonomis¬ 
tas  que  tan  galantment  han  respost  a  nostre  convit;  y 
jo'ls  hi  garanteixo  que  la  Unió  Catalanista  acudirà  allà 
ahont  se  la  demani,  sempre  que’s  tracti  de  defensar  els 
drets  de  Catalunya.  ( Aplausos ) 

Havent  de  parlar  molts  oradors  en  aquest  acte, 
aquests  faran  els  discursos  curts,  de  10  o  15  minuts  de 
duració. 

No  vull  ofendreus  demanant  que  tinguéu  silenci.  Sé 
de  sobras  que,  iractantse  de  Catalunya,  els  vers  cata¬ 
lans  observaràn  ordre,  demostrant  aixís  al  poder  cen- 

tral  que  nosaltres  no  som  dels  que  movém  xibarri,  sinó 
catalans,  y,  com  a  tals,  seriós,  malgrat  se  tracti  d'una 
grave  ofensa  rebuda  d’un  ministre  del  Estat  Espanyol, 
encara  que  aquest  sía’l  de  «Gracia  y  Justícia». 

(Llarchs  aplausos.) 

Ara’l  senyor  secretari  se  servirà  donar  compte  de 
las  entitats  representadas  o  adheridas  al  acte. 

El  Secretari  en  Manel  Rocamora  (llegeix): 
Associacions  adheridas  a  la  Unió  Catalanista  y  repre¬ 
sentadas  al  meeting: 

Lliga  de  Catalunya,  Centre  Català  de  Sant  Feliu 
de  Guíxols,  Centre  Catalanista  Graciench,  de  Gracia, 
Catalanista  del  Poble  Sech,  Foment  Catalanista  de  Bar¬ 
celona,  Centre  Catalanista  de  Figueras,  de  Santiago  de 
Cuba,  Associació  Catalanista  de  Tarragona  y  sa  co¬ 
marca,  Catalunya,  de  Lleyda,  Centre  Catalanista  de 
Arenys  de  Mar,  Rafel  de  Casanova,  de  Manlleu, 
Catalunya  Autònoma,  de  Barcelona,  Gent  Nova,  de 
Badalona;  Centre  Català  de  Sant  Sadurní  de  Noya, 
Associació  Catalanista  de  Molins  de  Rey,  Catalunya 
y  Avant,  de  Barcelona,  Lliga  Popular  Catalanista 
de  Castellar  del  Vallés,  Associació  Obrera  Cata¬ 
lanista  de  Manresa,  Lliga  Regional  de  Manresa,  Lo 
Renaixement,  Associació  Catalanista  de  la  Costa  de 
Llevant,  Centre  Democràtich  Catalanista  de  Solivella, 
Escola  Jordiana-Orfeó  Canigó,  Associació  Protec¬ 
tora  de  la  Ensenyansa  Catalana,  Los  Pregoners,  Cen¬ 
tre  Catalanista  de  Girona  y  sa  comarca,  Centre  Esco¬ 
lar  Catalanista,  Centre  Catalanista  de  Sant  Feliu  de 
Llobregat,  Los  Montanyenchs,  Lo  Tràngul,  La  Barre¬ 
tina  Torellonense,  Lliga  Espiritual  de  Nostra  Senyora 
de  Montserrat,  Lo  Somatent,  Aplech  Catalanista  (en 
constitució),  Centre  Catalanista  de  Mataró,  Centre  Po¬ 
pular  Catalanista  de  Sant  Andreu  de  Palomar,  Centre 
obrer  Catalunya,  de  Sant  Martí  de  Provensals,  Cen¬ 
tre  Català  de  Sabadell,  Associació  Catalanista  de  Reus, 
id.  de  Premià  de  Mar,  Nova  Cathalonia,  del  Poble  Sech, 
Associació  Catalanista  de  Sant  Boy  de  Llobregat,  Asso¬ 
ciació  Catalanista  de  Sant  Joan  Despí,  del  Poble  Sech, 
Agrupació  Catalanista  de  Pals,  Catalunya  Nova,  Joven¬ 
tut  Catalanista  de  Sabadell;  Agrupació  Catalanista  de 
Valls,  La  Coronela,  d’Esparraguera,  Agrupacions  de 
Rubí  y  Sitges 

Altras  entitats  representadas:  Cambra  de  Comers 
de  Barcelona;  Centre  Excursionista  d'Urgell  y  Se¬ 
garra,  Centre  Provincial  Gironí,  Centre  Regionalis¬ 
ta  de  Cervera  y  sa  comarca,  Orfeó  de  Sans,  Centre 
Autonomista  de  Dependents  del  Comers  y  de  la  Indús¬ 
tria,  Centre  Excursionista  de  Catalunya,  Centre  Auto¬ 
nomista  Fivaller,  Artístich  Catalanista  del  Poble  Nou, 
Agrupació  Regionalista  de  Tarrassa,  Cassino  de  Sans, 
Lliga  Regionalista  de  Gracia,  Acadèmia  y  Laboratori 
de  Ciencias  Médicas  de  Catalunya,  Lliga  Regionalista 
de  Mataró,  Ateneu  Democràtich  Regionalista  de  Sant 
Martí  de  Provensals,  Lliga  Catalanista  de  Reus,  Consis¬ 
tori  dels  Jochs  Florals,  Cooperativa  Obrera  Catalana, 
Lliga  Regionalista  de  Sabadell,  Catalanistas  de  Ca¬ 
brils,  de  Camarassa,  Institut  Obrer  Català  y  Acadèmia 
de  Jurisprudència. 

Agrupacions  adheridas  a  la  Unió  Catalanista  y  repre¬ 
sentadas  també  en  el  meeting:  Catalanista  de  Palafru¬ 
gell,  Joventut  Catalanista  de  Tarragona,  Catalanistas  de 
Targa,  id.  d’Olot,  Escolar,  Ramón  Llull,  Catalanistas 
de  Cabrils,  Els  Segadors  de  Sans,  Orquesta  La  Renai- 
xensa,  de  Sant  Sadurní  de  Noya,  Agrupació  Catalanista 
de  Vilassar  de  Mar,  d'Excursions,  Bach  de  Roda,  Los 
Feyners,  de  Sallent,  de  Mollet  del  Vallés,  d’ Agullana, 
d’Arbós,  de  Propaganda  Catalanista  de  Barcelona. 

També  hi  estava  representada  la  Lliga  Regionalista. 

Periódichs:  La  Renaixettsa;  Lp  Camp  de  Tarragona; 
La  Comarca  de  Lleyda;  I^o  Monianyench,  d’Olot;  L‘ Aver- 
nó ,  de  Sant  Sadurní  de  Noya;  Gent  Nova,  de  Bada¬ 
lona;  La  Veu  de  la  Segarra,  de  Cervera;  La  Sembra,  de 


Tarrassa;  La  Costa  de  Ldevant;  Montserrat;  Lo  Catala¬ 
nista ,  de  Sabadell;  Sempre  avant- Avant  sempre,  de  Ma¬ 
nila;  Lo  Geronés,  de  Girona;  La  Rierada ,  d'Arenys  de 
Mar;  Llevajít,  de  la  Barceloneta;  Catalunya,  de  Barce¬ 
lona;  Diari  de  Mataró  y  sa  comarca;  Cu  cut;  SolTxent, 
de  Mataró;  Vida  Nova,  de  Sant  Martí  de  Provensals; 
Llevor ,  de  Sant  Feliu  de  Guíxols;  Lo  Somatent,  de 
Reus;  El  Correo  Catalàn;  Bahiàrt  de  Sitges;  Veu  de  la 
Comarca  de  Tortosa;  La  Veu  del  Ampurdà;  La  Veu  de 
Catalunya ,  y  Joventut. 

Entitats  adheridas  a  la  Unió  Catalanista  qu’enviaren 
la  seva  adhesió  al  meeting: 

Associacions:  Catalanista  de  La  Espluga  de  Francolí, 
Lo  Segrià,  d’Almenar,  L’Escut  Emporità,  de  La  Bisbal, 
y  Lliga  Autonomista,  de  Calaf.  # 

Agrupacions:  Democràtica  Catalanista  de  Sant  Quin¬ 
tí  de  Mediona,  de  Rodonyà,  Catalanista  de  Sant  An¬ 
dreu  de  la  Barca,  de  Sant  Feliu  de  Codines,  de  Sam- 
pedor,  y  delegats  de  la  Unió  a  Vilafranca  del  Panadés. 

Periódichs:  Lo  Vendrellench  y  Lo  Campanar  de 
Leyda. 

També  enviaren  la  seva  adhesió  las  següents  enti¬ 
tats:  Democràtica  Catalanista  «Germanor»,  de  Barce¬ 
lona,  Centre  Catalanista  del  Vendrell,  Centre  Català 
de  Vilanova  y  Geltrú;  Federació  Escolar  Catalana,  y’l 
periódich  La  Veritat,  de  Manresa. 

El  senyor  President:  Els  senyors  delegats 
quina  representació  no  s’hagués  fet  constar,  o  que 
haguessin  arribat  posteriorment,  tindràn  a  bé  ferho 
notar  al  senyor  secretari  després  del  acte,  o  eri  la 
secretaria  de  la  Unió.  Té  la  paraula'l  senyor  en  Baldo- 
mer  Tona:  (Molts  aplausos.) 

El  senyor  Tona  (de  «  Catalunya  Federah ):  Ciu¬ 
tadans  de  Barcelona:  Vinch  portant  la  veu  de  l’asso¬ 
ciació  republicana  federalista  «Catalunya  Federal». 
Aquesta  té  per  finalitat  la  implantació  dels  principis 
republicans  autonomistas  y,  conseqüenta  ab  aixó,  hau¬ 
ria  faltat  si  no  hagués  respost  al  convit  que’ns  feu  la 
Unió  Catalanista.  Nosaltres  som  catalans  republicans  y 
demócratas,  peró  estimém  com  el  qui  més  a  la  terra 
catalana.  (Grans  aplausos.) 

El  decret  d’en  Dato  no’l  podém  acceptar.  Ni  legal, 
ni  moral,  ni  políticament  pot  surar. 

Aquet  decret  es  una  proba  més  de  que’ls  polítichs 
espanyols  no  poden  curar  del  mal  que  fa  sigles  patei¬ 
xen.  ( Molt  bé.  ) 

La  mania  del  unitarisme  y  del  autoritarisme,  que 
perdura  desde  fa  quatre  sigles  volent  fer  del  Estat  un 
poder  fiscalisador,  es  un  mal  ja  crónich  de  nostres  go¬ 
vernants. 

Ja  fa  temps  que  segueixen  pel  mateix  camí.  Del  Es¬ 
tat  espanyol,  qu’es  conjunt  de  pobles  ab  varietat  de 
costums,  ab  diversitat  de  fesomías  particulars,  ne  volen 
fer  un  sol  poble,  ab  idénticas  costums,  ab  la  mateixa 
fesomia,  fonentlos  en  motllos  antinaturals  y  contrariant 
las  lleys  inflexibles  de  la  naturalesa  (Aplatisos.) 

El  decret  d’en  Dato  es  injust  y  antidemocràtich.  Es 
injust  perque  ve  a  destruhir  una  institució  que  fins 
avuy  era  honorada.  Els  tribunals  d’oposicions  a  Cata¬ 
lunya  sempre  han  sigut  justos,  y’is  notaris  per  ells  pro¬ 
posats  han  encarnat  sempre  l’esperit  de  Catalunya. 
Ara,  trasladats  aquells  a  Madrid,  ab  l’ambient  corrom¬ 
put  qu’allí’s  respira,  ja  podém  dir:  Adeu,  justicial  Adeu, 
legalitat!  Adeu,  equitat!  Sols  regnaran  el  favoritisme, 
el  despotisme  y  demés.  .  ismes  que  caracterisan  al  po¬ 
der  central. 

Es  el  decret  antidemocràtich  en  el  sentit  més  elevat 
de  la  paraula,  perque  democràcia  es  el  govern  de  la 
nació  per  la  nació,  el  govern  del  poble  pel  poble,  y  la 
obra  d’en  Dato  es  una  obra  absolutista,  antidemocrà¬ 
tica,  que  mata  l’esperit  d’iniciativa  distintiu  dels  cata¬ 
lans. 

Fa  cinch  anys  que’ls  espanyols,  ab  motiu  de  las  grans 
desfetas  colonials,  sufriren  grans  desenganys.  De  tots 
els  llabis  surtía  la  paraula  regeneració;  tots  deyan  que 
l’unitarisme  estava  a  la  bancarrota.  Ja  ho  veyéu  si  hi 
està! 

Fa  pochs’ acaparava’l  pago  del  mestres,  invadint  las 
atribucions  dels  municipis.  Després  en  Romanones 
prohibeix  la  ensenyansa  del  Catecisme  en  català,  po¬ 
sant  als  mestres  baix  la  férula  del  ministre.  Ara  hi  sot¬ 
met  als  notaris,  el  de  Gracia  y  Justicia. 

El  govern,  lluny  de  secundar  las  iniciativas  dels 
pobles,  las  mata.  Volen  pobles  pobres,  servils,  misera¬ 
bles,  pera  que’n  puguin  fer  lo  que’ls  dongui  la  gana. 

Convé  que  tots  ens  unim  com  un  sol  home.  Si  Espa¬ 
nya’s  vol  salvar,  ha  de  cambiar  de  constitució  y  ha  de 
convertirse  en  un  conjunt  de  regions  autónomas. 
( Aplausos.) 

Catalans:  avuy  estém  congregats  pera  combatre  un 
decret  centralisador,  demà  reclamarém  l’autonomia  in¬ 
tegral  de  Catalunya.  ( Ovació.) 

El  senyor  President:  Té  la  paraula’l  senyor 
en  Joaquim  Giralt  y  Verdaguer.  (Grans  aplausos.) 

El  senyor  Giralt  {deia  « Lliga  Regionalista*): 

Jo’m  felicito  del  espectacle  que  donan  aquí  tots  els  ele¬ 
ments  autonomistas  de  Catalunya  al  presentarse  units 
en  aquest  meeting  deixant  de  banda  totas  las  diferencias 
qu’en  altres  ordres  d’ideas  puguin  separarlos.  Y  tot 
aixó  per  nostre  amor  comú  a  Catalunya. 

Entre’ls  aspectes  del  decret  d’en  Dato,  hi  hà  que 
notar  la  tendencia  general  a  fer  prosperar  el  socialisme 
del  Estat,  o,  més  ben  dit,  la  burocràcia. 

Estudiant  el  preàmbul  no’s  veu  per  enlloch  que  res¬ 
pongui  a  las  necessitats  del  país,  sinó  a  la  instigació 
dels  notaris  de  fora  de  Catalunya,  quins  desitjan  tenir 
el  títul  de  funcionaris. 

La  reforma  d’en  Dato  no  facilita  la  contractació, 
sinó  que  tendeix  solzament  a  enaltir  al  funcionari.  Se 
pot  afirmar  qu’es  una  ferida  que  la  burocràcia  ha  infe¬ 
rit  al  poble. 

A  Espanya  ja  es  vell  aquest  sistema.  Totas  las  frac¬ 
cions  se  subordinan  a  qui  las  desempenya.  Se  fan  bar- 
cos  no  pera  defensa  del  país,  sinó  pera  donar  trevall 
als  marins;  se  decretan  ascensos  pel  sistema  que’n  diu- 
hen  del  salto  del  tapón ,  no  pera  fomentar  l'exércit,  sinó 
per’afavorir  als  militars  y  fer  callar  als  descontents; 
ens  obligan  a  ensenyar  en  llengua  forastera  (Aplausos), 
no  pel  mal  que’s  fa  als  nostres  noys,  a  quins  s’obliga  a 
parlar  com  «Uoritos»  (Aplausos),  sinó  perque,  de  ferse 
en  nostra  llengua, ’ls  mestres  de  Catalunya  no  podrían 
ésser  castellans  (Aplausos);  ens  nombran  catedràtichs 
y’is  colocan  de  tal  manera,  que  las  Universitats  no 
semblan  centres  d’instrucció,  sinó  casas  de  beneficèn¬ 
cia.  (Molts  aplausos.)  Y  en  tot  se  subordinan  els  inte¬ 
ressos  de  la  majoria  als  dels  sers  dèbils  que  pera  viure 
necessitan  de  l'almoyna  del  Estat. 

Aixís  resulta  que  tenim  marins,  peró  no  marina;  mi¬ 
litars,  peró  no  exèrcit;  catedràtichs,  peró  no  ensenyan¬ 
sa.  Ens  trobém  casi  en  el  mateix  estat  que  las  tribus  o 
kàbdas  africanas.  ( Grans  aplausos ) 

Aquí,  a  Catalunya, ’l  notari  cumplía.  El  decret  d’en 
Dato  reduhint  el  número  de  notaris  e  igualantlos,  des- 
truheix  el  saber  y’l  talent  individual;  y  ademés  el  nota¬ 
ri,  ara,  per  comptes  d’un  home  de  confiansa  del  client, 
serà,  com  diu  molt  bé’l  poeta  Maragall,  un  conserje  ab 
gorra  galonejada,  que’s  circunscriurà  a  fer  un  gargot 
y  a  posar  un  sagell  al  peu  de  las  escripturas.  (Gratis 
aplausos.) 

Es  una  obra  horrorosa  com  tots  els  reals  decrets, 
que  no  més  miran  el  bé  personal  y  no’l  del  país. 

Hi  hà  que  confessar  qu’en  Dato  prevéu  la,objecció 
que  se  li  farà,  y  pera  sincerarse,  diu  en  el  preàmbul  del 
real  decret:  «Es  cert  que’ls  qu’exerceixen  altras  pro¬ 


fessions  lliberals,  com  las  de  metje,  advocat,  etc.,  neces¬ 
sitan  ab  sa  honradesa  y  laboriositat  conquistarse  la 
estima  pública,  peró’l  notari  no,  perque’l  notari  es  sols 
un  funcionari.»  Heusaquí  la  doctrina  que  senta  tot  un 
ministre.  Com  si  un  funcionari  no  necessités  també  te¬ 
nir  talent  y  ésser  honrat  y  laboriós.  (Aplausos.) 

H«m  de  protestar  contra  aquesta  manera  d’entendre 
la  missió  del  poder,  pròpia  de  la  política  centralista; 
hem  d’advocar  per  l’autonomia  individual  complerta, 
exempta  d’impulsos  de  cap  mena  provinents  de  dalt. 
Hem  de  recordar  que  l’Estat  es  un  organisme  artificial 
que  sols  té  dret  a  existir  quan  vingui  a  garantisar  la 
llibertat  del  individuu,  y  que  sols  son  bons  governs 
aquells  que  son  esclaus  del  poble,  puig  com  ha  dit  un 
gran  polítich  inglés,  «tant  mellor  es  un  Estat  com 
menys  governi  y  més  deixi  governar  al  poble». 

Catalunya,  que  s’orienta  segons  las  corrents  científi- 
cas  modernas,  deu  protestar  d’aquest  decret,  no  perque 
fereixi  insidiosament  las  lleys  catalanas,  sinó  perque 
mataria  las  fonts  mateixas  del  Dret,  Dret  qu’encara 
qu’avuy  sembli  mort  y  atrassat,  té  en  sí  gran  calor  de 
vida:  la  llibertat  civil  de  testar  y  de  contractació,  que  un 
dia  poden  donarli  vida  nova.  Jo  no  hi  crech  en  cò- 
dichs  que  minuciosament  regulan  els  actes  Tot  códich 
fet  per  llegisladors  representa  l’estancament,  tanca  la 
voluntat  del  poble  en  un  círcul  de  ferro  e  impideix 
la  lliure  evolució  humana  envers  la  perfecció.  El  verda- 
der  Dret  deu  naixe  en  la  conciencia  dels  pobles  y  cam¬ 
biar  ab  ella;  y  aixís  era’l  nostre  Dret  qu’era  fill  de  nos- 
tras  costums.  Y  nostres  notaris,  coneixedors  del  poble 
català  y  sas  costums,  sabían  donarli  recta  interpretació 
y  conservarlo. 

Verificantse  las  oposicions  a  Madrid,  se  farà  renova¬ 
ció  de  personal,  que  serà  tot  castellà,  y  aquest,  ab  son 
estil  unitari  y  abstracte,  imposarà  un  dret  que  si  es  viu 
perque  està  escrit  en  un  códich,  es  mort  en  la  concien¬ 
cia  del  poble. 

Hem  de  protestar  d’aquest  decret,  per  ésser  atentato- 
ri  a  la  dignitat  humana.  Hem  de  trevallar,  de  trevallar 
forsa,  convensuts  de  que  contra  tot  un  poble  res  hi  pot 
un  ministre.  (Ovació.) 

El  senyor  President:  Té  la  paraula  en  Trini¬ 
tat  Monegal.  ( Grans  aplausos.) 

El  senyor  Monegal  (de  la  «  Unió  Catalanis- 
tan):  Companys:  Fa  pochs  días  qu’en  un  meeting  cele¬ 
brat  al  Nou  Retiro, ’l  president  de  la  «Lliga  Regionalis¬ 
ta»,  l’Albert  Rusinol,  dirigí  una  abrassada  a  tots  els 
elements  autonomistas.  Avuy  aquí  hi  som  representa- 
das  totas  las  fraccions  autonomistas.  Prescindint  d’opi¬ 
nions  particulars,  s'han  sapigut  unir  en  l’abrassada  de 
tot  un  poble,  en  aquests  moments  en  que  perilla  una 
institució  de  Catalunya. 

No  es  cert  qu’odiém  a  las  altras  regions.  Ni  una 
gota  de  fel  tenim  pera  ellas,  peró  sí  un  magatzém  pera’ls 
que’ns  dirigeixen  (Aplausos) 

Fa  temps  que  desde  Ponent  venen  ayres  plens 
d’agravis.  (Aplausos)  Fa  temps  que  dura  aquesta  creu- 
hada  contra  nostras  llibertats:  ara  un  decret,  ara  una 
disposició,  ara  un  tractat  de  comers.  Potser  no  ho  fas- 
sin  expressament,  peró  sempre  reb  Catalunya.  (Aplau¬ 
diments  ) 

Primer  ens  arrebassaren  els  furs;  després,  gracias  a 
las  unitats  predicadas  pels  llegisladors  de  Càdiz,  ridí¬ 
culs  imitadors  dels  de  la  Revolució  francesa,  ’ns  impo¬ 
saren  la  Unitat;  més  tart,  vingueren  els  tractats  de  co¬ 
mers,  aranzels,  impostos,  tots  fets  ab  la  intenció  de 
matar  la  riquesa  de  Catalunya,  lo  que  no  conseguiren 
perque  nostra  riquesa  està  dintre  la  Terra  y  no  s’arre- 
bassa  ab  decrets. 

Ens  imposaren  més  endevant  el  Códich  civil,  que 
semblava  fet  pel  net  del  autor  del  decret  de  la  Nova 
Planta.  Aquest  se  pogué  atenuar  perque’ns  defensarem. 

Y  dich  ens  defensarem,  encara  que  jo  no  hi  era,  perque 
hi  eran  molts  germans  meus  de  patria  qu’han  esdevin¬ 
gut  després  amichs  y  companys. 

Darrerament  han  vingut:  el  decret  d’en  Romanones 
sobre  la  ensenyansa  de  la  doctrina  en  castellà;  després 
l’apoteosisjab  el  decret  d’en  Dato,  el  «Notari  Major»  del 
regne.  ( Riallas )  S’atenta  a  nostres  drets,  a  nostras 
costums,  a  nostras  llibertats.  Ja  veyéu  lo  que’ns  queda! 

( Aplaudiments .) 

En  Romanones,  que  pujà  a  ministre  no  més  perque 
son  pare  tenia  tants  milions  com  cavalls  a  las  quadras, 
vingué  a  presidir  l’enterro  del  cantor  del  Canigó  y  des¬ 
prés  clavà  una  fuhetada  a  la  llengua  del  difunt  poeta, 
com  ho  hauria  pogut  fer  ab  els  cavalls  de  son  pare. 
( Aplausos.) 

En  Dato  sembla  haver  fet  un  match  ab  en  Romano¬ 
nes.  També  vingué  a  bonrarnos,  y  mentres  a  Montser¬ 
rat  escrivia  la  hermosa  frase  Amaos  los  unos  à  los 
otros,  sos  dependents  acanavan  la  esquena  (Aplausos) 
dels  que  surtían  d'honrar  la  llengua  catalana.  (Ova¬ 
ció.) 

Aquest  ministre  marxà  mésdepressa  de  lo  qu’ell  cre- 
ya,  y  jo  també.  (Riallas'.)  No  ha  pahit  la  ovació  que  se 
li  tributà,  y  l’ Amaos  los  unos  à  los  otros  el  té  encara  a 
la  boca  del  estómach  (Riallas.) 

Ara  ab  el  decret  sembla  que  no  més  se  preocupa  dels 
notaris.  Peró's  descuyda  una  rahó  al  preàmbul.  En  ell 
se  consigna  que’l  tribunal  d’oposicions  serà  a  Madrid, 
ab  personas  d’allà,  peró  no’l  per  qué’s  fa  aixó. 

Fins  ara'ls  colegis  regionals,  única  organisació  his¬ 
tòrica  que’ns  quedava,  reconeixían  el  dret  y  la  llengua 
de  cada  regió,  y  a  Catalunya’s  reconeixia,  per  conse¬ 
güent,  el  Dret  y  llengua  catalans. 

Ara  aixó  desapareixerà,  perque’ls  notaris  que  vinguin 
no  coneixeràn  la  llengua  y  Dret  nostre.  Encara  que  co¬ 
neguessin  la  llengua  y’l  Dret  segons  els  llibres,  no 
bastaria,  puig  es  necessari  entrar  en  l’ànima  del  po¬ 
ble  y  conéixela,  pera  coneixe  degudament  el  seu  Dret. 
Ja  sabéu  tots,  donchs  es  cosa  vella,  que  pera  coneixe 
verament  a  un  poble,  es  precís  coneixe  son  Dret. 

Ab  el  decret  d’en  Dato  sobre’l  Notariat,  s’estableixen 
dugas  classes  de  notaris:  uns  qu’entraràn  per  oposició 
directa,  y’is  altres  que  constituhiràn  un  cos  d’aspirants, 
veritables  funcionaris  del  Estat  ab  tots  sos  defectes. 
Uns  y  altres  entraran  ab  un  peu  d’igualtat  esferehido- 
ra,  que  porta  en  sí  un  element  destructor  de  la  costúm, 
y  del  veritable  Dret. 

Els  aspirants  seràn  aucells  de  pas,  y  aquests  ja  se 
sab  que  no  deixan  res;  al  contrari,  prenen  d’allà  hont 
passan. 

Vull  acabar  tota  vegada  que  s’acaba’l  temps,  fent 
constar  que’l  decret  mata  la  Institució  Notarial.  Els 
meus  companys  que  m’han  precedit,  y’is  que’m  segui- 
ràn,  ja  s’han  cuydat  y’s  cuydaràn  de  fer  la  crítica  del 
decret  en  sí. 

Els  de  Madrid,  en  sa  mania  uniformadora,  voldrían 
veure  una  institució  fins  avuy  lliure  y  gloriosa,  arreco- 
nada  en  la  vitrina  d’un  museu  d’antiguitats,  ab  un 
rètol  que  digués:  «Vas  en  que  jau  el  Dret  Català,  mort 
pels  notaris  forasters,  que  no  van  més  que  a  buscar 
medis  pera  la  lluyta  per  la  existència.»  (Aprobaciò.) 

Voldria  que  l’entusiasme  que  sentiu  ara,  no’s  refredés. 

Pit  y  fora,  companys!  Continuém  nostra  campanya 
dintre'l  terreno  legal,  mentres  no  se’ns  obligui  a  sur- 
tirne!  ( Ovació) 

Hem  de  cridar  ben  fort,  valentnos  del  crit  de  guerra 
de  nostres  avis:  «Via  fora,  lladres!»  Puig  lladres  son 
els  governs  que  fan  burla  y  escarni  dels  interessos  mo¬ 
rals  y  materials  dels  pobles. 

( Al  acabar  son  discurs  en  Monegal,  se  li  tributa  una 
llarga  y  xardorosa  ovació.) 

El  senyor  President:  Té  la  paraula  en  Ma¬ 
rian  Fortuny.  (Grans  aplausos.) 


El  senyor  Fortuny  (del partit  tradicionalista)-. 
Conciutadans:  si  no  hi  hagués  al  fons  de  nostres  cors 
l’amor  a  Catalunya  y  a  sas  veneradas  institucions,  que’ns 
uneix  y  fon  en  un  sol  poble,  la  reunió  d’avuy  seria  sufi¬ 
cient  pera^moure  la  flama  del  entusiasme  y  fernos  surtir 
en  defensa  dels  seus  drets  petjats  pel  centralisme  que 
resideix  a  la  capital  d’Espanya. 

Entre  las  moltas  disposicions  qu’ab  sos  trets  enve¬ 
rinats  tractan  d’anorrear  nostre  dret,  y  a  las  que  ja’ns 
tenen  acostumats,  cap  se  presenta  com  aquesta  darrera. 
S’havia  publicat  un  Códich  civil  fet  de  retalls  de  tots 
colors  com  las  catifas  que  fabrican  las  donas;  s’havían 
publicat  decrets  reformant  la  ensenyansa;  mes  cap  fins 
ara  s’havia  atrevit  a  atacar  tan  obertament  a  lleys  fona- 
mentadas  en  el  modo  d’ésser  de  nostre  poble.  Aixó 
devia  esser  obra  del  ministre  qu’ab  son  afany  refor¬ 
mista  fins  pretengué  cambiarnos  las  horas  de  menjar. 

(  Aplausos.) 

El  decret  es  anticonstitucional.  En  ell  se  fa  esment 
de  la  mala  situació  perque  atravessa’l  Notariat,  y  pera 
posarhi  remey  no’s  cridan  las  Corts,  no  s'escolta  al 
país:  cal  sols  una  senzilla  disposició  ministerial. 

En  e!  preàmbul,  fals  de  tota  falsetat,  s’alegan  dispo¬ 
sicions  que  no  son  certas;  s’enumeran  els  mals  que 
pateix  la  classe  notarial  y’s  proposan  remeys  que  la 
empitjorarían;  s’afirma  que  las  escripturas  disminuhei- 
xen  y’s  vol  curar  creant  menos  notaris;  que  aquests 
no  tenen  la  posició  social  que  per  son  càrrech  merei¬ 
xen,  y  per  aixó’s  proposa  que’s  trihin  dels  de  Madrid, 
y,  en  fi,  per’afavorir  més  y  més  als  del  centre,  s’esta¬ 
bleix  un  torn  perjudicial  al  de  las  regions  y  contrari  a 
la  llibertat. 

Llargament  podràn  explicar  els  meus  companys  las 
dificultats  que’l  decret  ofereix.  Las  solucions  que  pre¬ 
senta  als  mals  que  preté  remeyar,  ens  recordan  una 
vegada  més  el  Mons  partiiriens  ridiculus  mus.  Totas 
las  disposicions  que  dona  son  pera  llegitimar  l’establi¬ 
ment  de  las  oposicions  a  Madrid;  es  a  dir,  una  centrali- 
sació  més. 

Es  un  insult  fet  a  la  idea  regionalista,  donchs  fereix 
las  institucions  regionals  de  tots  els  pobles  d’Espanya, 
especialment  a  Catalunya,  perque  nosaltres  tenim  un 
Dret  que  no  es  pas  un  dret  foral  com  creuhen  molts, 
sinó  qu’es  un  dret  més  antich,  més  sabi  y  més  lliberal 
que’l  Dret  de  Castella. 

El  fons  de  nostre  Dret  desaparegué  ab  el  decret  de 
Npva  Planta  que  deixà  sols  una  font  de  Dret  Català  Ja 
no  tenim  llegislació  ni  jurisprudència.  Ens  resta  tan 
sols  la  costúm  jurídica. 

La  constitució  de  nostre  Dret  vingué  de  la  consuetut; 
vingué  d’abaix,  del  poble;  no  com  el  Códich  civil,  co¬ 
piat  del  de  Napoleón  y  del  d’Holanda.  Y  com  sas 
arrels  estan  en  las  costums  de  nostre  poble,  no  pot 
cambiarse  en  un  sol  dia  com  se  pretengué  ab  el  Códich 
civil.  La  vegada  qu’ho  intentaren  vegeren  per  terra 
sos  propòsits,  y  ara  escarmentats  no  volen  ferho  de 
cop  y  volta.  Es  poch  a  poch  com  volen  imposarnos 
aquellas  costums  exóticas.  (Aplausos ) 

El  notari  a  Catalunya  es  una  institució  especial; 
desempenya  un  càrrech  de  confiansa,  es  el  dipositari 
dels  secrets  de  la  familia,  es  un  sacerdot  a  qui’s  con¬ 
sulta,  y  aquests  sacerdots  a  Catalunya  son  fills  de  la 
llibertat  de  contractar.  El  notari  català,  com  digué  l’es¬ 
criptor,  no  es  sainetero  ni  caricaturesco:  es  honrat,  té  la 
confiansa  del  poble  y  aquest  el  consulta,  ou  son  consell 
y  segueix  sas  indicacions. 

En  la  conciencia  del  notari  s’hi  servan  nostras  cos¬ 
tums  peculiars,  testaments,  capítuls  matrimonials  y 
censos  enfitéutichs  que  son  desconeguts  del  poble  cas¬ 
tellà,  y  que  quan  aquest  estigui  encarregat  d’aplicarlos, 
aniràn  desapareixent  y  ab  ells  la  riquesa  de  Catalunya. 
Se  tracta  no  de  castellanisar,  d’extrangerisar  a  nostra 
nació. 

En  l’article  12  del  decret  se  fa  constar  que  las  escrip- 

turas  sols  s’escriuran  en  llengua  castellana,  y  que’l  no¬ 
tari  té  de  coneixe  las  altras  llenguas  extrangeras.  iQuí- 
nas  son  aquestas?  ^No  es  un  insult  pera  las  que  no  son 
castellanas? 

Ab  la  protesta  d’avuy,  Catalunya  mostra  patent  la 
voluntat  del  poble.  No  es  una  manifestació  política, 
donchs  catalans  de  tota  mena  son  els  aquí  acoblats, 
que  prescindint  de  las  sevas  opinions,  petitas  devant 
del  interès  de  la  terra,  persegueixen  el  mateix  fí:  la  re- 
constitució  de  Catalunya  y  la  reconquista  de  las  sevas 
lleys  y  costums. 

Tantdebó’s  repeteixin  sovint  las  manifestacions  com 
aquesta.  Y  tinguém  la  seguretat  de  que  no  serà  la 
darrera,  donchs  vindran  novas  fuhetadas  a  ferir  a  nostra 
terra.  ( Llarchs  y  espontanis  aplaudiments.) 

El  senyor  President:  Té  la  paraula’l  senyor 
en  Miquel  Laporta.  ( Aplausos  prolongats.) 

El  senyor  Laporta  (de  « Catalunya  Federah): 
Catalans:  Quan  els  infants  de  Castella  pera  refermar  a 
son  casal  el  domini  de  Catalunya  mataren  a  punyaladas 
a  Jaume  d’Urgell,  en  la  presó  de  Xàtiva,  ben  cert  creyan 
havían  mort  ab  ell  a  nostra  patria;  mes  aquesta  viu 
encara  y  viurà  sempre.  Lo  que  mataren  ab  ell  fou  la 
monarquia  catalana,  y  a  la  vegada  l'esperit  monàrquich 
dels  catalans.  Y  com  els  morts  no  tornan,  per  aixó  la 
Unió  Catalanista  no  té  en  son  programa  als  reys  y  pot 
cridar  als  federals,  als  que  volém  posar  l’autonomia 
sota’l  doser  de  la  democràcia.  (Aplausos.) 

Si’l  Catalanisme  volgués  als  reys,  nosaltres  no  vol- 
dríam  pledejar  ab  ells.  Que  no  volém  que  per  segona 
vegada  vinguin  els  arxiduchs  d’ Àustria  y’is  Felips  V  a 
desfer  l’arca  santa  de  nostra  llibertat. 

Hem  vingut  afer  sentir  la  veu  dels  federals  en  aquest, 
acte  de  protesta.  Representem  a  «Catalunya  Fede¬ 
ral»,  animada  del  desitj  de  surar  en  las  ayguas  esva- 
lotadas  en  quinas  s’ofegan  els  homes  qu’oblidan  sos 
ideals  pera  recordarse  sols  d’ells  mateixos.  (Molts 
aplausos .) 

Altra  volta,  quan  tractavan  d’imposarnos  el  Códich 
civil,  era  forsa  eloqüent  la  veu  dels  federals,  que  retru¬ 
nyia  en  meetings  com  els  de  La  Bisbal  y  Barcelona; 
avuy  no  es  eloqüent,  mes  ja’n  té  prou  ab  que  surti  del 
fons  de  l’ànima,  sagrari  perpetual  del  amor  a  nostra 
terra.  Terra  en  la  que  brollaren  las  flors  qu’engalanaren 
a  nostras  aymadas;  terra  que  serví  d’amorós  sustent  a 
nostres  avantpassats;  terra  que  regaren  ab  lldgrimas  nos¬ 
tras  mares,  y  terra  en  quin  ventre  volém  que  hi  hagin 
nostras  honradas  tombas.  (Els  aplausos  ofega7i  la  veu 
del  orador.) 

Qui  no  es  ab  ella  està  contra  d’ella;  qui  en  l’hora  del 
perill  l’abandona,  dona  alé  a  sos  contraris.  Nosaltres 
sempre  ab  ella,  no  la  deixarém  may,  com  jamay  obli- 
darém  qu’en  els  fulls  de  la  seva  historia  hem  après  la 
democràcia.  ( Aplaudiments .) 

iQué  volen  els  de  Madrid,  que  per  medi  d’un  decret 
barran  la  porta  del  Notariat  català  als  fills  de  Catalunya, 
y  esperan  enviarnos  notaris  forasters,  desconeixedors, 
si  no  enemichs  de  nostre  dret,  soldats  armats  de  ploma, 
la  més  terrible  de  las  armasf  Volen  lo  que’s  proposa- 
van  quan  lo  del  Códich  civil,  si  bé  ala9horas  anavan 
per  la  dressera  y  ara  segueixen  camins  torts,  que  si  bé 
fan  marrada,  també  portan  al  lloch  qu’ells  desitjan. 

( Aplaudiments) 

L’article  primer  del  decret  mata’ls  colegis  regionals 
de  notaris  y  ordena  que’ls  notaris  de  cada  provincià 
constituheixin  un  colegi;  aixó  es,  mata  novament  els 
organismes  naturals  de  las  regions  y  reconeix  l’artifi¬ 
cial  de  la  provincià,  paraula  d’origen  llatí  que  significa 
país  conquistat. 

Veritat  es  qu’ab  las  facilitats  que  dona  als  no  cata¬ 
lans,  dintre  pochs  anys  totas  las  notarías  de  Catalunya 
es.aràn  ocupadas  per  forasters,  y  alashoras  serà  igual 


que’ls  colegis  sían  regionals  o  provincials.  Mes  avuy 
no  es  lo  mateix;  nostres  notaris,  fidels  guardadors  de 
nostre  Dret,  disposats  sempre  a  defensar  las  lleys  y 
costums  de  la  patria,  els  hi  fan  ombra  de  véurels  aco¬ 
blats,  y  per  aixó  tractan  de  desunirlos  ab  l’esquartera- 
ment  del  Colegi  Notarial  Regionalista,  ultim  baluart 
hont  se  defensava  nostra  costum.  Destruhintlo  y  donant 
vida  als  quatre  raquítichs  de  las  provincias,  poden  més 
fàcilment  influhir  en  aquests,  atiarlos,  fomentar  sas 
desunions  y  posarlos  en  pugna  y  fer  més  planera  la 
tasca  que  portan  de  cap. 

La  institució  regional  ab  ànima  valenta  y  forta’s  de¬ 
fensa  contra’l  caciquisme,  y  aquest  no  pot  res  contra  las 
regions,  mes  sí  contra  las  provincias,  y  aixís  veyém 
qu’en  cada  una  d’aquestas  s’encarna  en  homes  que,  com 
plantas  raras  de  la  botànica  política,  viuhen  a  l'ombra 
protectora  de  las  parets  dels  governs  civils.  (Molts  y 
llarchs  aplausos) 

Mes  no  es  aquest  article,  ni  cap  altre,  lo  que’ns  su- 
bleva  y  endola  nostra  ànima,  sinó  l’esperit  d’hipócrita 
traydoría  que  a  tot  ell  informa,  traydoría  que  sols  pot 
compararse  ab  la  que,  armada  de  punyal,  espera,  pera 
acabar  ab  en  Jaume  d’Urgell,  a  que  aquest,  vell,  cego 
y  desvalgut,  no  pugui  defensarse  de  sos  matadors.  Tray¬ 
doría  empleada  contra  aquesta  terra,  poblada  segons  en 
Pere  IV,  per  gent  de  llealtat,  y  jo  dich  de  paciència,  y 
també  d’impaciencia  de  rebre  cada  día  tants  y  tants  in¬ 
sults,  que  ja  hem  perdut  el  compte  y  friséin  per  tro- 
barlol  (Ovació) 

Y  prou  el  trobaríam  si  devant  de  la  patria’ls  fills 
d’aquesta  terra  no’ns  empenyessim  en  ésser  uns  blanchs 
y  altres  negres  (Aplausos),  y  de  tots  colors,  y  no  por¬ 
téssim  al  ventre  altra  patria  que  la  que  tenim,  la  més 
santa  y  més  noble,  donchs  es  nostra  mare.  Adorém  el 
badell  d’or  y  plantém  las  tendas  al  desert  com  si  fóssim 
eterns  sobre  la  terra,  oblidantnos  que  sols  Deu  perdura, 
y  que  quan  ell  vol  nosaltres  deixém  d’ésser.  Sachs  de 
misetia,  cuchs  que’ns  arrosseguém  afanyosament  de- 
munt  de  la  terra:  alsém  els  ulls  de  l’ànima  al  cel  y  vo¬ 
lém  ab  esperit  de  germanor  voltant  l’espay  que'ns 
enrotllal 

Bona  gent  catalanal  Donemnos  una  abrassada  d’àni¬ 
ma  y  volguém  beure  tots  en  la  copa  de  las  amarguras 
de  nostra  terra,  que’ns  donarà  fam  d’autonomia,  y  lo- 
grarém  imposarlal 

En  mitj  de  nostras  penas,  quin  goig  dona’l  veure  tan¬ 
ta  gent  aquí  acobladal  Cóm  batega  nostre  cor  y  la  es- 
peransa  ilumina  nostra  pensa,  com  la  terra  quan  el 
llamp  esquinsa  la  foscal  Ben  segur  que  l’esperit  inmor- 
tal  de  nostra  mare  Catalunya  voleja  d’un  cap  al  altre 
de  la  sala  y  sagella  nostre  front  ab  besada  de  paül 

( Gran  ovació,  que  dura  molla  estona  ) 

El  senyor  President:  Té  la  paraula  en  Manel 
Folguera  y  Duràn.  (Llarchs  aplausos.) 

El  senyor  Folguera  y  Duràn  (deia  < Unió 
Catalanista t):  Catalans:  Després  de  las  hermosas  parau- 
las  de  nostre  germà  de  patria  en  Laporta,  sols  puch 
comensar  dihent:  Catalans:  visca  Catalunyal 

( Aquest  visca  es  respost  xardorosament  pel públich  ) 

Qu’en  el  decret  d’en  Dato  hi  hà  desacerts,  es  inútil 
ferho  constar.  L’esperit  que  informa’ls  seus  articles 
pot  resumirse  en  dugas  paraulas:  odi  a  Catalunya.  Se 
deduheix  d’ell  el  ferm  propòsit  de  destruhir  l’única 
unitat  que  servava  nostra  terra:  la  unitat  Notarial. 

Un  temps  las  escripturas  s'extenían  en  català,  la 
parla  qu’hem  estimat  sempre;  y’is  homes  que  sols  a  ella 
coneixen  podían  disposar  de  sos  bens  y  establir  sa  vo¬ 
luntat  en  la  llengua  que  parlavan  ell  y  sos  fills.  Avuy 
no,  tot  en  castellà,  aquesta  llengua  que’ns  pesa  tant  y 
que  aborrím  perque  es  imposada. 

Si  bé  per  un  cantó  havían  desterrat  nostra  parla  de 
las  escripturas,  existia’l  funcionari  que,  assadollat  del 

esperit  de  nostra  terra,  escoltava  y  traduhía  nostra  vo¬ 
luntat.  Avuy  tampoch  aixó’ns  deixan,  y  quan  nostres 
pagesos  tinguin  d’utilisar  els  serveys  del  notari,  tal 
volta  aquest  entendrà  al  revés  lo  que  li  diguin  Y 
quan  l’agonitzant  en  son  llit  de  mort  vulgui  disposar 
de  sos  bens  y  repartirlos  entre’ls  seus,  en  aquells  tris¬ 
tos  y  anguniosos  moments  en  que’l  malalt  ab  la  llen¬ 
gua  torbada  y  la  pensa  enterbolida  exposi  sa  voluntat 
al  notari,  digueume  quin  esperit  de  maledicció  no  cau¬ 
rà  sobre’l  llegislador  castellàl 

Suposan  alguns  que  aquesta  reforma  ve  demanada 
pels  mateixos  notaris  y  fins  ab  aixó's  veu  la  mala 
fe  dels  ministres.  No  hi  han  posat  res  de  lo  qu’havían 
solicitat.  Jo  he  parlat  ab  partidaris  de  la  reforma,  y  ni 
aquests  estàn  conformes  ab  la  bofetada  que’s  dona  a 
Catalunya. 

Aquest  es  sols  un  incident  del  plet  que  sosté  Cata¬ 
lunya;  y  veyéu  si  ho  es,  que  tots  els  oradors  han  anat 
embrancantse  y  exposant  tots  els  agravis  que  del  cen¬ 
tre  hem  rebut,  y  vosaltres  ho  heu  aplaudit  perque  pen- 
séu  de  la  mateixa  manera. 

Altra  importància  té  avuy  aquest  acte.  D’un  quant 
temps  a  n’aquesta  part  s’ha  desenrotllat  vigorosament 
el  moviment  autonomista.  No  sols  la  Unió  creix,  sinó 
que’s  crea  un  poderós  riucleu,  la  «Lliga  Regionalista», 
entrant  en  els  combats  de  la  vida  pública;  accentúan 
son  autonomisme  tradicionalistas  y  federals;  el  partit 
lliberal  monàrquich,  y  fins,  esgarrifeuvos,  en  Planas  y 
Casals,  se  diuhen  autonomistas;  y’is  republicans  unita¬ 
ris  han  dit  que  també  ho  eran.  (1)  Y  si  aixó  s’accentúa 
íquíns  lligaments  li  qnedan  al  poder  central? 

ijAhónt  son  aquells  dinàstichs  que  jugavan  la  seva 
vida  pera  defensar  el  trono?  ^Ahónt  quedan  els  que 
anavan  a  Madrid  a  flectar  sos  genolls  devant  de  la  rea- 
lesa?  A  Catalunya  no  hi  restan  els  cortisans  del  trono: 
sols  hi  hà  catalans.  (Ovació  llarga  ) 

Marcat  el  divorci  ab  el  poder  central,  estafat  mise¬ 
rablement  el  poble  ab  el  programa  regionalista  d’en 
Polavieja,  qu’amagà  aquest  a  correcuyta  sota  la  taula 
un  cop  fou  poder  y  desenganyat  de  las  promesas  des- 
centralisadoras  dels  Silvelas,  Morets  y  Mauras,  des¬ 
prés  d’aquests  cartutxos  de  perdigons,  ípot  quedar  a 
Catalunya  ni  un  sol  home  que  no  respiri  odi  y  esperit 
de  lluyta  contra  aqueixos  governants  que  malmenan  a 
Espanya?  ( Se  repeteix  la  ovació.) 

Un  ministre  de  Felip  IV  li  aconsellava  que  imposés 
l’uniformisme  als  catalans.  ^Cóm?  Provocant  desordres 
y  sentant  després  la  mà  ;Se  tira  a  n’aixó?  Temo  que  sí. 
Una  personalitat  catalanista  qne  ocupa  un  elevat  lloch 
en  aquest  meeting,  qu’anava  a  veure  a  certa  autoritat 
ab  motiu  d’uns  atropells,  va  sentir  de  llabis  d’aquesta: 
—  Ya  estamos  cansados  de  tanta  agitaciòn.  Salgan  ustedes 
a  la  calle  y  nos  batiremos. — 

Sols  ens  queda  un  dubte:  en  el  plet  que  Catalunya 
sosté  ab  el  poder  central,  las  demés  nacionalitats  ger- 
manas  ^s'ajuntan  ab  ella  o  fan  el  joch  del  govern? 

Si  es  lo  primer,  si’l  govern  queda  sol,  se  l’arrecona 
y  fins  se’l  pot  portar  a  la  barra.  (Aplausos ) 

Si  es  lo  altre,  si  las  altras  regions  fan  causa  comú  ab 
el  poder  central,  si'ns  trobém  en  aquell  cas  que  pinta 
Hauptmann  en  son  hermós  drama  Las  ànimas  solita- 
rias ,  si  hi  hà  incompatibilitat  de  caràcter  ab  las  altras 
regions,  desgraciats  de  nosaltres  alashoras,  perque  nos¬ 
altres  no  abandonarém  may  nostre  amor  a  l’autonomia 
de  Catalunya,  ni  deixarém  de  trevallar  fins  conse- 
guirla. 

No  volém  cap  privilegi;  la  volém  pera  tots;  volém  lo 
nostre  respectant  lo  dels  altres. 

Diguémloshi  que’ns  hem  d’unir  tots  pera  impedir 
que’ls  governants  anorrehin  a  Espanya;  qu'hem  d’es- 
trenye’ls  llassos  de  germanor  y  esborrar  tot  odi  y  ran¬ 
cúnia  que  pugui  existir.  Res  d'odi.  Diguém  com  Guime¬ 
rà  al  acabament  de  son  admirable  discurs  dels  Jochs 


Florals,  al  referirse  a  la  llantia  del  rey  de  Moreria  que 
cremava  a  Montserrat  y  que  simbolisava  l’odi: 

Apaguéu  aquesta  llantia, 
si  no’l  món  s’enfonzarà. 

( Llarchs  y  estrepitosos  aplausos,  qu  obligan  al  senyor 
Folguera  a  aixecarse  novament ,  victorejant  a  Cata¬ 
lunya.) 

El  senyor  President:  Té  la  paraula  en  Narcís 
Pla  y  Deniel.  (Grans  aplausos ) 

El  senyor  Pla  '(de  la  1 Lliga  Regionalista^ ):  Ca¬ 
talans:  Quina  impressió  més  hermosa  y  a  la  vegada  trista! 
Miréu  la  sala  per  tots  cantons:  no  hi  cab  ningú  més. 
Miréu  aquí  las  brusas  d’honradíssims  obrers,  junt  als 
fills  de  la  noblesa  catalana.  ( Aplausos .)  Tots  ens  unim 
per  amor  a  Catalunya.  Feya  temps  que  no  s’havía  vist 
un  espectacle  hermós  com  aquest. 

Peró,  també  es  tristl  Estém  reunits  pera  un  cambi 
d’ideas  y  de  sentiments  que’ns  enforteixin  pera  las  lluy- 
tas  que  venen,  perque  si’ls  prechs  d’avuy,  quan  arribin 
als  que  farisaycament  se  diuhen  guardadors  de  la  justí¬ 
cia,  no  son  atesos,  n’aixecarém  acta.  El  día  de  la  jus 
ticia  sempre  arriba,  y’l  món  civilisat  dirà  si  som  nos¬ 
altres  o  son  ells  qui  falta,  si  nosaltres  oprimits  o  ells 
opressors;  si  nosaltres,  que  volém  pau,  o  ells,  que  por- 
tan  ayres  de  Fronda;  si  nosaltres  apreciats  pel  món 
civilisat,  o  ells,  etern  oprobi.  (Aplausos.) 

Potser  estéu  ja  fadigats.  (No,  no.)  Si  bé  s’han  tocat 
totas  las  notas,  jo’n  donaré  un’altra.  Tots  els  oradors 
s’han  dirigit  als  cors,  jo  faré  una  cosa  més  freda:  jo’m 
dirigiré  als  caps  y  a  las  inteligencias. 

El  real  decret  contra’l  Notariat  es  una  iniquitat  y 
una  injustícia  tan  grossa,  qu’encara  no  se  n’havía  fet 
cap  d’igual  a  Catalunya  Vos  semblarà  potser  paradó- 
xica  aquesta  afirmació  meva,  mes  vaig  a  demostraria. 

La  Notaria  vivia  a  Catalunya  prestigiosa  y  respecta¬ 
da,  y  en  sa  pràctica  s’hi  empleavan  desde’ls  fills  de  las 
casas  més  distingidas  fins  als  estudiants  més  modests, 
que  veyan  en  ella  un  pervindre  honorable;  mes  desd’a- 
vuy  ja  no  serà  aixís.  La  traslació  de  las  oposicions  a 
Madrid  ha  mort  aquest  pervindre. 

El  centralisme  l’any  12  ens  va  pendre  nostra  Au¬ 
diència  peculiar,  pera  posar  en  son  lloch  una  Diputació 
única. 

L’any  22  ens  van  arrebassar  nostras  lleys  penals. 

L’any  29  enderrocaren  nostra  llegislació  mercantil, 
orgull  de  tota  Europa,  substituhintla  per  las  lleys 
que’ns  donan  desde’l  centre,  ells  que  res  entenen  d’in- 
dusiria,  comers  ni  navegació. 

L’any  33  ens  prengueren  nostra  Diputació  única  es¬ 
quarterant  Catalunya  en  quatre  provincias. 

L’any  34  ens  privaren  de  nostra  moneda. 

L’any  45  ens  imposaren  las  quintas,  destruhint  nos¬ 
tre  sistema  de  tributació  e  imposantnos  l’onerós  y  anti- 
pàtich  impost  de  consums. 

L'any  67  intentaren  suprimir  el  teatre  català,  mes 
nostres  clams  y  reclamacions  foren  tals,  que’s  vegeren 
obligats  a  derogar  la  disposició  al  poch  temps. 

L’any  89  dictaren  el  Códich  civil  atentant  a  nostras 
lleys,  mes  s’aixecà  Catalunya  en  pes  en  tal  forma,  que’s 
pogué  parar  un  xich  el  cop  contra  nosaltres  dirigit. 

Peró  cap  d’aquests  atentats  es  tan  gros  com  el  darrer. 

Quan  ens  prengueren  las  nostras  lleys,  ens  prengue¬ 
ren  el  tros  de  paper  en  qu’estavan  escritas,  perque  la 
llegislació  quedà  en  las  conciencias. 

Quan  ens  prengueren  nostres  tribunals,  donchs  m’ha- 
vía  descuydat  de  dir  que  fins  l’any  34  els  tribunals  ca¬ 
talans  fallavan  en  darrera  instancia,  ens  prengueren  la 
forma  en  las  tramitacions,  mes  ens  quedava  nostra  ma¬ 
nera  de  ser,  que’s  traduhía  en  els  contractes  y  escrip- 
turas  devant  del  notari. 

• 

Peró  quan  el  qu'ha  de  donar  forma  a  aquesta  costúm 
y  conciencia  nostra,  enlloch  d’un  fill  de  la  terra,  sia  un 
foraster  que  no  pot  sentir  ni  pensar  com  nosaltres,  res¬ 
tarà  sempre  adulterada  nostra  voluntat  y  modo  de 
sentir. 

Per  aixó,  més  que  punyalada,  el  decret  d’en  Dato 
es  la  ferida  sutilíssima  e  invisible  d’una  d’aqueixas  agu- 
llas  hipodérmicas  qu’ha  inventat  la  moderna  medecina 
y  que,  lliscant  suaument  sota  la  pell,  arriban  a  ferir  de 
mort  la  principal  entranya  del  organisme  humà.  Aixís 
mateix  aquest  decret  fereix  lo  més  intim  y  fondo  de 
Catalunya:  sa  costúm.  (Llarchs  aplaudiments.) 

Mes  aquesta  ferida,  qu’es  la  qu’ha  anat  més  al  fons 
en  las  entranyas  de  nostra  terra,  s’ha  fet  y  s’ha  donat 
d’una  manera  que’ls  governs  més  despótichs  y  autorita¬ 
ris  de  l’antiguitat  no  ho  haurían  fet. 

S’ha  fet  infringint  la  lley  tres  vegadas,  y  conculcant 
tres  lleys  diferentas. 

La  Constitució  que  regeix  al  Estat  espanyol  disposa 
en  son  article  12  que  las  lleys  se  dictin  per  las  Corts 
ab  el  rey. 

La  lley  del  Notariat  de  1872  mana  que  hi  hagi  una 
sola  classe  de  notaris. 

L’article  12  de  la  lley  constitutiva  del  Notariat  a 
Espanya  disposa  que  las  oposicions  a  notarías  vacants 
se  fassin  en  las  audiencias  territorials. 

L’article  del  Códich  penal  388,  que  a  Espanya  may 
té  aplicació  als  ministres  (Aplaudiments),  disposa  que 
quan  un  ministre  invadeixi  las  atribucions  del  poder 
llegislatíu,  sia  inhabilitat  y  penyorat. 

En  Dato  diu  que  si  a  la  Constitució  hi  hà  escrit  que 
sols  las  Corts  poden  donar  lleys,  a  ell  li  dona’l  minis¬ 
terial  capritxo  de  ferlas  ell.  (Aplaudiments ) 

Si  altra  disposició  legal  ordena  que  hi  hagi  una  sola 
classe  de  notaris,  a  ell  li  dona’l  ministerial  plaher  de 
ferne  dugas.  (Aplaudiments ) 

Si  està  prescrit  que  las  oposicions  s’han  de  fer  a  las 
Audiencias,  a  ell  li  dona  la  gana  de  que’s  fassin  a  Ma¬ 
drid.  ( Aplaudiments .) 

Si  l’article  388  exigeix  responsabilitat  al  ministre,  a 
ell  li  dona’l  capritxo  de  prescindirne  y  diu:  «el  que  sia 
maco  que’m  vingui  a  treure». 

Y  jo,  que  professo  respecte  al  principi  d’autoritat  en¬ 
cara  que  no  a  tots  els  que  la  exerceixen,  me  pregunto: 
«<;Ahónt  som?  un  Estat  civilisat  o  a  Berbería?» 

Si  las  lleys  sols  han  de  servir  pera  que  las  respecti’l 
poble  y  no’ls  ministres,  es  mellor  que  las  esborrin  y 
que  diguin  ab  franquesa  que  sempre  faran  lo  que’ls  hi 
dongui  la  gana.  ( Aplaudiments .) 

A  més  d’injust  y  despóíich,  el  decret  del  ministre  es 
inoportú  pel  moment  en  que  ha  sigut  dictat. 

Tot  trontolla,  tot  està  apuntalat  en  aquest  país. 
Hi  hà  lluytas  per  tot  arreu  y  barrejas  de  sentiments  e 
interessos.  Y  en  aquests  moments  en  que  tant  seny  ne- 
cessitan  els  que  manan,  l’autoritat  viola  la  lley. 

En  aquests  moments  semblants  actes  se  converteixen 
en  una  provocació.  ( Aplaudiments .) 

També  entre  nosaltres  hi  hà  agitació  fonda  y  forta. 
Solzament  qu'entre'nosaltres  aquests  dolors  son  els  de 
un  part  que  s'acosta,  y  en  l’Estat  espanyol  son  la  ranera 
de  l’agonía;  ó  sia,  que  nosaltres  aném  a  la  vida  y  ells 
a  la  mort.  ( Aplaudiments .) 

De  tots  modos,  ningú  menos  indicat  pera  passar  sobre 
la  lley  que  un  ministre,  que  deuria  ésser  son  guardador, 
sobre  tot  quan  no’s  tracta  de  salvar  al  poble,  sinó 
d’agarrotarlo. 

Permeteume  una  manifestació.  Se  pot  dir  que  fins 
avuy  no  s’ha  fet  la  primera  protesta  enèrgica  contra’l 
decret  d’en  Dato,  peró  a  n’aquesta’n  seguiràn  d’altras 
que  faràn  las  academias  y  colegis.  Me  consta  qu’algu- 
nas  d’aquestas  entitats,  com  l’Academia  de  Jurispru¬ 
dència  y  Llegislació  y’l  Colegi  d’Advocats,  ja  han 
trevallat  en  aquest  sentit.  Mes  al  dírloshi  jo:  «^Per  qué 


no  protestéu  públicament  y  ab  energia?»,  me  contesta- 
van:  «Val  més  tenir  prudència...  esperém...  potser  aixís 
lograrém  quelcom..  »  Y  jo  insistia:  «Probeuho,  aneuhi 
encara  que  sia  de  genolls  (nosaltres  no  hi  aniríam!) 
( Grans  aplausos )  y  lograréu  la  derogació...»  Y  no  lo- 
graren  res. 

Fa  poch  he  estat  parlant  ab  un  qu’ha  intervingut 
en  algunas  de  las  gestions  fetas. 

—  ^Quínas  impressions  portéu?  —  li  he  preguntat. 

—  Dolentas. 

—  (Y  no  li  heu  fet  avinent  al  ministre  que  aquesta 
disposició  era  un  disbarat? 

— Sí;  y’ns  ha  dit  que  fins  en  lo  de  no  fer  las  oposi¬ 
cions  a  Madrid  hauria  cedit  si  no  hagués  rebut  alguns 
telégramas  qu’han  ferit  son  amor  propi. — 

Devant  d’aquesta  contesta  jo’m  torno  a  preguntar: 
^Ahónt  som?  ^Es  qu’ets  ministre  pera  donar  gust  a  ton 
amor  propi,  o  pera  satisfer  las  necessitats  del  país?  ( Aplau¬ 
diments). 

Y  jo  vos  pregunto:  Entre  un  ciutadà  indignat  perque 
li  arrebassan  sos  drets  o  un  ministre  que  falta,  iquí  es 
més  digne?  (Llarchs  aplaudiments) . 

No  tinch  temps  pera  donar  la  resposta.  Es  tart  y  vos¬ 
altres  mateixos  os  la  donaréu.  Aixís  acabo. 

( El  públich  aplaudeix  xardorosament.  El  senyor  Pla 
y  Deniel  que  s’ havia  retirat ,  torna  al  prosceni  y  victoreja 
a  Catalunya ,  corejant  son  visca'l  públich.  Novament  diri¬ 
geix  a  aquest  algunas  par aulas,  dihent:)  La  veu  de  pro¬ 
testa  de  Catalunya’s  farà  prompte  sentir  en  altres  mee- 
tings,  y  al  Congrés. 

(U orador  en  Miquel  Junyent,  representant  del  partit 
tradicionalista,  qu havia  de  fer  us  de  la  paraula ,  no  pogué 
cumplir  son  comés per  haver  surtil  del  local  a  causa  de  tro¬ 
bar  se  indisposat .) 

El  President  en  Joseph  M.a  Roca  (Gtans 

aplausos):  Catalans:  Sols  dugas  vegadas  la  Unió  Catala¬ 
nista  os  ha  convocat  dintre  de  Barcelona:  la  primera 
pera  portar  una  corona  a  en  Rafel  de  Casanova;  la  se¬ 
gona  pera  protestar  de  la  reforma  del  Notariat. 

La  primera  vegada  pera  honrar  la  memòria  d’aquell 
català  que  caygué  ferit  y  abrassat  a  la  bandera  de  San¬ 
ta  Eularia  en  el  baluart  de  Sant  Pere  de  Barcelona,  en 
defensa  de  la  patria;  la  segona  pera  execrar  al  que, 
prevalgut  de  sa  investidura  de  ministre  de  Gracia  y  Jus¬ 
tícia,  ha  sotmès  ala  firma  del  quefe  del  Estat  un  decret 
odiós. 

La  primera  vegada  pera  honrar  la  víctima,  la  segona 
pera  condempnar  al  butxí.  (Ovació.) 

Els  castellans  com  en  Dato  fan  que  surgeixin  cata¬ 
lans  com  en  Casanova.  (Aplaudiments ) 

S’ha  dit  aquí,  y  s’ha  demostrat  d’una  manera  palesa, 
que’l  decret  del  ministre  era  anticonstitucional  y  aten- 
tatori  als  drets  individuals. 

Si  per  Enrich  IV  París  valia  una  missa,  per  l’actual 
ministre  de  Gracia  y  Justícia  l’insultar  a  Catalunya  bé 
val  passar  per  sobre  la  lley. 

L'obra  d'en  Dato  es  un  altre  insult  a  Catalunya. 

Si  una  vegada  se’ns  han  arrebassat  nostras  institu¬ 
cions;  si  s’han  atiat  en  nostra  terra  las  lluytas  socials; 
si  s’ha  esquarterat  a  Catalunya;  si  s’ha  intentat  treure 
nostra  llengua  de  las  escolas  com  si  fos  una  dona  bor- 
dellera;  si  se  l’ha  treta  de  la  casa  de  Deu  com  si  fos 
juheva;  ara  s’ataca  a  la  familia  catalana,  qu’es  nostre  bé 
més  preuhat,  nostre  cor  y  sentiment,  y’ns  serveix  d’escut 
yllansa  de  defensa  contra  las  influhencias  forasteras. 
(  Aplaudiments.) 

No  sembla  sinó  que  fem  nosa  dintre  del  Estat  espa¬ 
nyol. 

Catalans,  amunt  els  corsl  D'aquest  decret,  com  de 
totas  las  altras  disposicions  contra  Catalunya,  se’n  de- 
duheix  una  sola  conseqüència,  y  es  la  de  que  si’ns  unim 


240 


JOVENTUT 


tots  els  catalans  de  bona  voluntat  y  posém  sobre  nostres 
caps  a  Catalunya,  y  trevallém  pera  que  arreli  nostra 
idea  desde  l’Ebre  al  Pirineu,  y  desde’l  Cinca  al  Medi- 
terra,  ben  prompte  onejarà  en  els  marlets  de  Catalunya 
la  honrada,  noble  y  digna  bandera  de  las  quatre  barras. 

(El  final  del  parlament  es  acullit  ab  una  inmensa 
ovació.  Avans  de  que  aquesta  acabi ,  s’ aixeca  altre  cop 
l'orador  y  diu:) 

Cal  que’l  ministre  tingui  noticia  clara,  precisa  y  con¬ 
creta  d’aquest  acte,  y  per  aixó  sotmeto  a  l’assamblea 
las  següents  conclusions,  que  seràn  enviadas  en  el  cas 
de  que  per  aclamació  las  aprobéu: 

«Primera.  Protestar  enèrgicament  del  decret  de  26 
de  febrer  passat  reformant  e!  Notariat,  per  considerarlo 


anticonstitucional,  antidemocràtich,  atentatori  a  la  lli¬ 
bertat  individual  y  a  la  dignitat  de  Catalunya.» 

«Segona.  Considerant  el  decret  com  una  de  tantas 
ofensas  que  desde  llarch  temps  se  venen  inferint  a  la 
nostra  terra  y  que  seguiran  inferíntseli  pels  governants 
del  Estat  espanyol  mentres  sobre  d’ell  tinguin  jurisdic¬ 
ció  ilimitada,  cal  refermar  la  propaganda  autonomista 
pera  que  Catalunya  pugui  deslligarse  del  jou  uniformis- 
la  que  la  ofega.» 

[Grans  y  unànims  aplaudiments .) 

(S’aproban  las  conclusions? 

[El  públich:  Sit  Sí!) 

Seràn  enviadas. 

[Se  disol  el  meetmg  e?i  7iiit··  d'una  gran  ovació') 


CARTELL  ANUNCIADOR  DEL  “MEETING  “  O 


MEETING 


que  tindrà  lloch  DIUMENGE  3©,  à  las  DEU  del  MATÍ  en  el  TEATRE  TÍVOL·I, 
pera  protestar  del  Decret  que  pretenent  reformar  lo  Notariat,  es  atentatori 
al  Dret  y  à  la  dignitat  de  Catalunya. 

Barcelona  26  de  Mars  de  1903. 


LA  JUNTA  PERMANENT:  Joseph  M  1  Roca  (de  Barcelona)  Prosident.-Antoni  de  P.  Compmany  (de  Sabadell)  Vis-pre- 
sideut—Ratel  Petxot  y  Jubert  (de  San  Fsliu  de  Guíxols)  Tresorer. -Ernest  Moliné  y  Brasés  (de  Barcelona).  Froderich  Pujoli 
y  Vallés  (de  Palamós)  y  Candi  Robert  y  Koura  (de  Canet  do  Mar)  Vocals.-Manol  Rocamora  (de  Barcelona)  Secretari. 

fi.  López  Robert,  i mp resar,  fisal·lo  63. 


(+)  La  Junta  Permanent  de  la  Unió  ha  tingut  ab  nosaltres  la  eferencia  de  facilitarnos  aquest  exemplar,  qu’es  e  que  fou  presentat  al  govern  civil,  y  que 
reproduhim  com  a  nota  curiosa  pera  que’s  vegi  fins  a  quin  punt  els  empleyats  d’aquell  centre  oficial  volgueren  sniicionarJo ,  entretenintse  a  timbrar  las  quatre  ba¬ 
rras  una  per  una  y  malmetent  el  sagell  de  la  Unió.  Alió  era  lo  que  se’n  diu  matar  insurrectes  a  cops  de  timbre.  Se  veu  que  aquells  empleyats  no  deuhen  tenir 
gran  cosa  que  fer,  ja  que  tanta  brometa  an  ab  el  Catalanisme.  Pensin  que  rira  hien  qui  virà  Ic  dernier. 


Fidel  Giró,  impressor.  —  Carrer  de  València,  233 

EL  GRAN  MESTRE 

Perpetuina. 

Demà  farà  just  un  any  que  la  seva  ànima 
traspassà’l  llindar  de  la  eternitat.  Esvahida 
la  impressió  primera,  ls  ànims  apaybagats  y 
dominant  en  els  esperits  la  serena  reflexió, 
pot  ésser  fredament  discutit  per  algú  l’home 
politich,  adhuch  si's  vol  el  catedràtich  de  pa¬ 
tologia  interna:  peró’l  metje  pràctich  es  in¬ 
discutible,  no  pot  ésser  que  ningú  s’atreveixi 
a  tant,  perque  seria  negar  la  llum  del  sol  no 
reconeixe  qu’en  Robert  acoblava  totas  las 
condicions,  absolutament  totas  las  que  deu- 
rian  possehirse  pera  exercir  aquesta  delicada 
professió:  talent,  voluntat,  coneixements  téc- 
nichs,  afició  al  estudi,  intuhició  y,  per  desso- 
bre  de  tot,  lo  que  tanta  falta  fa  als  homes 
d’ara,  lo  que  boy  ha  desaparegut  d’aquest 


món,  l’únich  remey  pera’ls  mals  socials 
que’ns  flagellan:  caritat,  peró  caritat  en  el 
sentit  més  sublim  de  la  paraula,  no  com  a 
sinònim  d’almoyna  y  molt  menys  de  filantro¬ 
pia,  no.  Amor  intens  al  prohisme,  sacrificant 
per  ell  fins  las  més  intimas  afeccions,  no  re¬ 
parant  en  res,  considerant  sempre  a  l’altra 
gent  com  a  germans  nostres  y  apropantlos 
més  y  més  al  nostre  cor  tant  com  més  humils 
y  més  desvalguts  sian.  Aquesta  era  la  caritat 
d’en  Robert  envers  el  pròxim.  Aquest  era’l 
secret  de  la  seva  justa,  justíssima  popula¬ 
ritat. 

Transcorrent  el  temps  y  anantse  sedimen- 
tant  el  seu  recort  en  la  pensa  dels  homes,  la 
figura  d’en  Robert  pot  resultar  esblaymada 
comparada  ab  la  d’altres  politichs  nacionalis- 
tas.  Al  catedràtich  podrà  trobàrsel  deficient 
al  costat  d’altres  catedràtichs,  no  d’aquí,  que 
aquests  no  tenen  beligerancia,  sinó  de  l’al¬ 
tra  banda  dels  Pirineus.  Peró  l’home  en  so¬ 
cietat  y  exercint  la  seva  professió  no  admet 
comparacions:  la  seva  hermosa  figura  s’age- 
ganta  y  al  seu  entorn  els  altres  quedan  dena- 
rits,  migrats,  raquítichs. 

Veusaqui  la  gran  llissó,  la  inmortal  llissó 
d’en  Robert  que  molts  metjes  no  deuhen  may 
oblidar  y  que  molts  d’altres  han  de  procurar 
apendre,  sobre  tot  en  aquesta  terra  ahont 
s’explota  indignament  la  carrera  convertintla 
en  una  indústria  y  moltas  vegadas  en  altra 
cosa  pitjor,  puig  que  al  malalt  se  l’acorrala 
al  crit  de  «diners  o  la  vidal» 

Honoremla  la  memcria  d’en  Robert,  peró 
imitemlo. 


Joseph  M.a  Roca. 

Altre  cop,  desde  las  altas  esferas  del  govern,  s’ha 
posat  a  proba  la  paciència  catalana. 

No  per  lo  camí  ral,  sinó  per  viaranys  y  rocaters, 
altre  cop  se  ve  a  pertorbar  la  vida  jurídica  de  la  nos¬ 
tra  terra. 

Ja  no  es  en  los  preceptes  de  la  lley  civil,  ni  en  l’es- 
pay  ahont  la  Justícia  equilibra’ls  plats  de  sas  balansas, 
sinó  qu'es  en  las  interioritats  de  l’ànima,  aquestas  inte¬ 
rioritats  recónditas  en  que  prenen  forma’ls  moviments 
de  la  voluntat  humana,  lo  Uoch  ahont  darrerament  se’ns 
ha  preparat  la  emboscada. 

Per  allà  a  mitjans  del  sigle  passat,  en  un  període  de 
relativa  calma,  en  lo  que  fins  molts  varen  arribar  a 
creure  en  las  virtuts  del  parlamentarisme,  lo  llegislador 
espanyol,  buscant  orientacions  en  las  pràcticas  catala- 
nas,  publicà  una  lley  a  l’ombra  de  la  que  devia  orga- 
nisarse  en  tota  la  Península  un  gos  notarial  inteligenty 
honrat,  al  que  podia  demanarse  consell,  ab  confiansa 
absoluta  en  sos  coneixements  y  pericia,  y  sense  temensa 
de  que  faltés  a  la  fe  jurada  en  los  actes  més  trascen- 
dentals  de  la  vida  humana. 

Aixó,  qu’entre  nosaltres  no  era  més  que’l  manteni¬ 
ment  de  seculars  tradicions,  a  Castella  li  ha  vingut 
ample;  y  avuy,  després  de  més  de  quaranta  anys  d’en- 
saig,  los  verdaders  successors  de  sos  notaris  antichs,  de 
aquells  notaris  tipos  ridículs  ab  ribets  d’alguna  cosa 
pitjor  que  de  mà  mestra’ns  pinta’l  teatre  clàssich  caste¬ 
llà,  los  continuadors  d’aquells  notaris  que  sens  dubte 
eran  los  que  més  convenían  a  aquell  poble  quin  lo  po- 
ble’ls  tolerava,  los  rebrots  d’aquells  notaris  que  son 
los  qu’encara  deuhen  convenirli  quan  a  pesar  de  ser 
los  menos  han  pogut  imposarse  als  més,  han  lograt  ab 
sas  odiosas  protestas  y  ab  sas  reclamacions  atrevidas, 
que  d’una  plomada  per  medi  d’un  simple  Decret,  lo 
Real  Decret  de  26  de  febrer  prop  passat,  se  fes  llenya 
del  arbre  que  no  ha  pogut  arrelarhi. 

Y  que  son  ells  los  que  ho  han  conseguit,  y  qu’es 
l’interés  d’ells  l’interés  qu’exclusivament  s’ha  consul¬ 
tat,  y  que  per  ells  y  tan  sols  per  ells  s’ha  fet  la  reforma, 
ho  demostra’l  preàmbul  mateix  del  Decret  d’una  ma¬ 
nera  palesa. 

No’s  tracta  en  aquest  Decret,  no,  de  millorar  la 
classe;  no's  procura,  no,  en  ell  excitar  els  nobles  estí¬ 
muls  a  sos  individuus  per  lo  millor  cumpliment  de  la 
missió  que’ls  'està  confiada;  no  son,  no,’ls  drets  dels 
qu’ab  sa  assiduitat  y  ilustració  han  obtingut  lo  favor 
del  públich  lo  que’s  vol  posar  a  salvo,  sinó  que  després 
de  reconeixe  que’ls  notaris  qu’autorisan  més  escriptu- 
ras  son  los  mejores  y  que  per  aixó  a  ells  acudeixen  los 
otorgants,  ab  una  franquesa  que  no  logra  dissimular  la 
flexibilitat  de  la  llengua  castellana,  ben  clar  se  ve  a 
dir,  en  la  exposició  de  motius  que’l  precedeix,  que 
l’interés  que's  tracta  d'atendre  es  l’interés  dels  altres; 
es  a’ dir,  l'interés  y  profit  dels  pitjors,  perque’ls  que  no 
son  los  millors  resulta  sempre  que  son  los  pitjors  quan 
se  prescindeix  de  las  figuras  retóricas  ab  que’l  con¬ 
cepte  s’engalana. 

Y  per  ells;  aixó  es,  en  profit  dels  notaris  pitjors,  li¬ 
mitant  la  llibertat  humana,  no  tant  com  lo  preàmbul 
del  Decret  apar  amenassarho,  peró  deixant  pendenta  1 1 
amenassa  pera.  quan  s’hagi  desarrelat  lo  que  essent 
exercici  d’un  dret  sacratissim,  l’autor  del  Decret  cali- 
fica  de  costiím  arrelada,  s’introduheix  un  repart  forsós 
pera  l’otorgament  de  certs  instruments  públichs,  que 
aixís  mateix,  ab  una  ignorància  supina,  se  califican  de 
senzills  o  poch  importants,  per  més  que  son  de  natura¬ 
lesa  tal  que’l  més  petit  descuyt  o  la  irregularitat  més 


insignificant  en  sa  formalisació  porta  conseqtiencias  y 
perjudicis  incalculables 

Y,  pera  que  no’n  faltin  may  de  notaris  dolents,  pera 
qne  s’escampi  per  tot  arreu  la  llevor  d'aquests  notaris 
que  per  no  ser  los  millors  no  arriban  a  mereixe’l  fa¬ 
vor  del  públich,  las  oposicions  pera  l’ingrés  en  la  car¬ 
rera,  que  la  lley  esmentada  establia  en  las  regions,  se 
centralisan  a  Madrid,  creant  un  cos  d’aspirants  que 
vindrà  a  ésser  l’ufanós  planter  de  mala  niella. 

Sí,  los  notaris  de  nostra  terra — d’ella  devém  tan 
sols  nosaltres  preocuparnos  —  no  surtiràn  en  lo  esde¬ 
venidor  de  la  flor  de  la  Universitat  Catalana.  D’aquí 
endevant  se  reclutaràn  en  la  escòria  d'aquesta  joventut 
que  l’afluhencia  de  la  política  porta  a  Madrid  y  que,  es¬ 
maperduda  en  mitj  de  l’atmósíera  corrompuda  en  que 
viu  y  de  las  costums  acanalladas  que  la  perverteixen, 
veu  no  més  en  l’empleo  y  dependencia  del  Estat  lo 
modo  de  solidarse. 

Joves  catalans:  ab  aquest  Decret,  se  vos  ha  barrat  una 
altra  porta  Vosaltres  que,  al  entrar  a  la  Universitat  plens 
d’ílusions,  esperavau  qu’al  surtirne  conquistaríau  per 
l’ample  camí  de  las  oposicions  una  notaria,  vosaltres  que 
moltas  vegadas  ab  el  cor  ple  d’ilusions  encara  més  fala- 
gueras  esperavau  haverla  obtinguda  pera  constituhir 
una  família,  segurs  de  que,  compartint  per  medi  de 
vostra  laboriositat  y  honradesa’l  lavor  públich  ab 
los  demés  companys  de  professió,  podríau  atendre 
decorosament  a  sa  subsistència,  renunciéu  desde  ara  als 
vostres  ideals  y  deixéu  lo  pas  franch  als  qu’en  virtut 
d’una  parodia  d’oposicions,  en  las  que  fins  vergonya 
de  pendre  part  vos  donaríau,  quedaràn  a  Madrid  d’ima¬ 
ginaria  per’anar  de  sanpere  a  sanpau  a  regentar  no- 
tarías  fins  y  a  tant  que  la  poderosa  mà  dels  seus  pa¬ 
res  o  dels  seus  padrins  no  hagi  pogut  definitivament 
fixarlos. 

dQué  vol  dir  que  hi  entrin  complertament  destituhits 
dels  coneixements  més  indispensables  pera’l  bon  des- 
empenyo  de  tan  delicat  càrrech?  ^Qué  hi  fa  que  per  sos 
antecedents  no  inspirin  confiansa?  Encara  que  no 
sían  dels  millors ,  ja  vindrà’l  repart,  ja  s’arrencarà  ab 
mà  despiadada  y  a  no  trigar  gayre  aquesta  costúm  arre¬ 
lada  en  nostre  país  de  que’l  públich  elegeixi’l  notari 
de  sa  confiansa,  ja,  convertida  la  fe  pública  en  altra  de 
las  moltas  funcions  burocràticas,  sense  mèrits  propis, 
tindran  los  notaris,  en  son  exercici,  a  manera  de  sou 
assegurat,  los  honoraris. 

Peró  no  seréu  tan  sols  vosaltres  los  sacrificats.  Ab 
vosaltres  se  sacrifica  aixís  mateix  lo  bé  general,  perque 
la  reforma  que  mata  vostras  llegítimas  aspiracions  va 
de  dret  al  cor  del  poble. 

Sí:  aquest  Decret  en  apariencia  inofensiu  que  dintre 
de  poch  temps  haurà  implantat  per  tot  Catalunya  un 
cos  de  notaris  exótich,  complertament  desconeixedor  de 
nostras  costums,  en  la  realitat  es  de  conséqüencias  més 
funestas  que  las  reformas  llegislativas  ab  que  fins  ara 
s’ha  vingut  castigantnos. 

Dintre  dels  plechs  més  o  menys  amples  de  la  lley 
civil  queda  sempre  espay  per  corre,  y'l  sentiment  na¬ 
cional,  aquest  aplech  d’aspiracions  comunas,  encara 
que  moventse  ab  pena,  arriba  a  determinar  pràcticas  y 
Usos  que  satisfàn  las  necessitats  y  donan  fesomia  prò¬ 
pia  a  la  vida  jurídica  del  poble;  peró  si’l  Notariat  no 
s’identifica  ab  aquests  sentiments  y  aspiracions  neces¬ 
sàriament  ha  de  contrariarse  l’instint  colectíu  d’ahont 
dimanan,  y  no  es  ja  per  falta  de  lloch,  sinó  per  falta 

d’engranatje  y  de  transmissió  de  las  forsas  impulso- 
ras,  que’l  moviment  s’atura,  o  corra  desordenat  pera 
establir  relacions  de  dret  en  oposició  a  la  voluntat  de 
las  personas  que  d'aquestas  relacions  han  d’aprofi- 
tarse. 

Lo  notari  no  es  un  empleat  públich,  com  d’una  ma¬ 
nera  tan  falsa  s’afirma  en  lo  preàmbul  del  Decret. 
Aixó’s  pot  tan  sols  suposar  colocantse  en  lo  migrat 
punt  de  vista  desde'l  qu’en  ell  se  procura  atendre'ls 
profits  de  la  classe. 

Lo  notari  es  lo  verdader  conceller  de  la  familia  en 
los  grans  centres  de  població,  y  molt  més  encara  en 
los  pobles  y  llochs  de  menys  importància.  A  ell  acut 
l’home  en  tots  los  actes  trascendentals  de  la  vida:  a  ell 
acut  quan  ha  de  pendre  estat  pera  fixar  las  condicions 
económicas  de  la  societat  conjugal  que  va  a  constitu- 
hirse;  a  ell  acut  quan  pensant  en  la  mort,  de  terme  con¬ 
tingent  peró  sempre  inevitable,  vol  disposar  de  sos  bens 
pera  després  de  sa  existència,  a  ell  acut  quan  tracta 
d’esmersar  y  fer  productivas  sas  economías;  a  ell  acut, 
en  fí,  en  la  major  part  de  sos  negocis  y  contractes. 
Y  ell  es  qui  en  tots  aquests  casos,  explorant  son  pensa¬ 
ment  y  penetrantse  bé  de  sos  desitjós  ab  mira  al  dret 
constituhit,  no  solzament  posa  al  seu  devant  las  contin- 
gencias  del  pervenir  y  li  senyala’ls  perills  que  respecti¬ 
vament  ofereixen,  sinó  que  dona  forma  concreta  a  la 
expressió  de  sa  voluntat,  que  la  major  part  de  las  vega- 
das  en  son  període  de  gestació  ’s  manifesta  vacilant  y 
enterbolida 

Pera  poder  desempenyar  ab  acert  una  missió  tan  de¬ 
licada,  el  notari  ha  de  dominar  per  complert  lo  dret  del 
poble  en  que  viu;  ha  de  conéixel  en  sos  preceptes  y  en 
sas  realitats  pràcticas,  ha  d’estarhi  complertament  iden¬ 
tificat  y  ha  de  participar  del  sentiment  comú  de  que 
deriva,  perque  cusi  sempre,  essent  la  voluntat  del  home 
resultat  del  ambient  en  que  viu,  ha  de  compéndrela  per 
una  especie  d’intuició  que  sols  respirant  lo  mateix  am¬ 
bient  pot  obtenirse 

Y  aquesta  armonía  entre’l  poble  y’l  cos  notarial  que, 
essent  secular  a  Catalunya,  ha  pogut  mantenirse  baix 
l’imperi  de  la  lley  a  que  avans  s'ha  aludit  per  més  que 
certas  corruptelas  vinguessin  una  qu’altra  vegada  a 
pertorbaria,  queda  ara  per  complert  destruhida  en  virtut 
del  Real  Decret  de  que’s  tracta.  En  virtut  de  sas  dispo¬ 


CONJUGAL 

Dintre  la  cambra  silenciosa  y  buyda 
sens  alegria  nostre  amor  s'hi  apaga. 
Nostres  esforsos  sense  fruyt  contempla: 
guayta,  ma  esposa. 

Passa  la  vista  pel  jardí  de  nuvis; 
guayta  quan  bella  y  abundant  florida. 

—  Nostra  fillada  serà  aixís  quan  neixil — 
penso  en  mos  somnis. 

sicions,  prescindint  de  la  baixa  de  nivell  intelectual  y 
moral  qu’en  general  sufrirà  la  institució,  s’omplirà  Ca¬ 
talunya  de  notaris  forasters  desconeixedors  de  la  nos¬ 
tra  llengua,  ignorants  de  nostre  dret  y  d'un  sentiment 
jurídich  complertament  contrari  al  de  la  nostra  terra, 
notaris  que  no  entendràn  als  seus  clients,  que  si’ls  en¬ 
tenen  no  podràn  ferse  càrrech  de  sa  voluntat  ni  dels 
objectius  a  que  va  encaminada,  y  qu’encara  que’ls  enten¬ 
guin  y’s  fassin  càrrech  de  son  pensament,  fins  per  ins 
tint  estaràn  inclinats  a  contrariaria. 

Lo  cop  ha  sigut  certer  y  l’arma  queda  clavada  en  la 
ferida.  Per  ella,  insensiblement  anirà  debilitantse  fins  a 
morir  lo  dret  d’aquesta  terra. 

Mentres  subsisteixi’l  Real  Decret  de  que’s  tracta, 
una  per  una,  debilitantse  primer  y  cayent  després,  se 
aniràn  perdent  las  institucions  civils  de  Catalunya. 

Catalans:  alsém,  donchs,  contra  aquesta  disposició 
legal  nostra  protesta  Alsemla  enèrgica  y  viril  encara 
que  sabent  que  nostra  veu  ressonarà  com  sempre  en  lo 
buyt  de  la  política  y  quedarà  sense  ressó.  Alsemla  ab 
esperit  seré  y  ab  los  ulls  girats  al  indret  d’ahont  pot 
venir  l’únich  remey  possible. 

Si  per  un  etzar  de  la  sort  avuy  lo  govern  tornés 
sobre  sos  acorts,  l’alivi  seria  passatjer.  Lo  verdader  re¬ 
mey  tan  sols  se  troba  en  los  principis  autonomistas  de 
nostra  bandera.  A  Manresa  lava  desplegar  a  l'any  1892 
la  Unió  Catalanista ,  y  desde  llavors  a  la  vista  de  tothóm 
l’ha  mantinguda  extesa.  Pera  que  deixi  d’atentarse  una 
altra  vegada  contra  nostre  modo  d’ésser,  nosaltres  los 
catalans,  y  a  dintre  de  Catalunya  y  ab  esperit  català, 
hem  d’administrar  nostres  interessos.  Aixequém,  donchs, 
ben  alta  aquesta  protesta,  peró  al  ensemps  seguim  tre- 
vallant  sense  treva,  ab  fe  y  energia  fins  que  se  ns  rein¬ 
tegri  en  la  direcció  de  nostra  constitució  interna. 

Catalans-  Visca  Catalunyal 

Barcelona,  i.er  d’Abril  de  1903. — Per  acort  del  Con- 
cell  general  de  Representants.  —  La  Junta  Permanent: 
Joseph  M.a  Reca  (de  Barcelona),  President  .  —  Antoni 
de  P.  Capmany  (de  Sabadell),  Vis  President. — Rafel 
Patxoi  y  fubert  (de  Sant  Feliu  de  Guíxols),  Tresorer. — 
Ernest  Moliné  y  Brasés  (de  Barcelona),  P'rederich  Pu- 
julà  y  Vallés  (de  Palamós),  y  Candi  Robert  y  Roura  (de 
Canet  de  Mar),  Vocals. — Manel  Rocamora  (de  Barce¬ 
lona),  Secretari. 


Guayta,  ma  esposa,  las  ja  mitj  obertas; 
guàytalas,  semblan  angelets  que  dormin; 
l’ayre  que’ls  bressi,  y  un  dosser  de  fullas 
ombra’ls  hi  fassi. 

Guayta:  no  poden  sos  ullets  descloure. 
Sembla  qu’esperan  que  un  petó’ls  desvetlli, 
l’hora  sagrada  que’ls  aymants  entonin 
himnes  a  Venus. 


Cada  poncella,  la  llevor  feconda 
ja  en  sas  entranyas  de  mil  vidas  porta: 
dintre  las  tevas,  els  fillets  qu’espero 
dormen  encara 

verges  y  rossos  com  l’estol  purissim 
d'eixas  menudas  poncelletas  closas, 
promptas  a  obrirse  quan  sos  càlzers  rebin 
tendra  caricia. 


Vina,  ma  esposa.  Si’ls  jardins  floreixen, 
pensa  que  hi  falta  lo  milió  en  el  nostre; 
pensa  que  a  neixe’l  primer  fill  ens  triga... 
Tant  que’l  desitjol 

Cuyta,  videta:  despertém  un  àngel; 
vulgas  que  a  viure  nova  flor  comensi. 
Creume:  si  encara  dorm  el  fillet  nostre, 
vina  y  despértal! 


E  Just  y  Pastor 

CERCANT  GOIGS 

Al  meu  bon  amich  de  Sarrià ,  l'exce- 
lent  coleccionisla  Joseph  Mumbrú. 

Venia  de  Vilanova  de  Sau,  y  de  bona  hora 
arribí  a  Carós.  Dejú  com  estava,  llevat  del 
glopich  de  barreja  que’m  tombí  a  Montdoys, 
pla’m  caygué  d’alló  més  bé’l  dinar  justet  ab 
que  m’obsequià  la  hostalera. 

— Com  no  passa  casi  ningú  per  aquestas 
terras,  un  hom  no’s  troba  may  preparat. 

— Bé  devéu  tenir  ous,  pa  y  vi  {no  fa? 

—Oh,  aquest  es  el  mal!  D’ous  ne  tenia  una 
dotzenota  y’is  vaig  dur  a  Osor,  diumenge. 
De  vi,  com  que  un  cop  acabat  el  poch  que 
cullim,  ja  no’n  bevém,  es  el  cas  que  tret  del 
que’l  rector  ens  oferí  per  la  malura  de  l’avia, 
y  que  guardém  per’algún  cas  impensat,  no’n 
fem  a  ningú.  De  pa,  que  Deu  nos  do,  ja’n 
tenim,  y  qu’es  pla  ben  gustós;  es  tot  mastay 
y  pastat  de  poch. 

— Sí  qu’estéu  mals,  bona  gent!  Y  no  es  pas 
cas  d’arribar  dejú  a  Susqueda,  cansat  y  tot 
per  la  ruta  de  tres  dias.  No  devéu  pas  viure 
dels  ayres  del  cel,  vosaltres:  donchs,  pagant 
lo  que  sigui,  menjaré  del  vostre  cuynat. 

—Si  os  n’aconsoléu,  ray!  El  mal  es  que  no 
la  trobaréu  gayre  adobada  la  ollada  que  fem: 
per  nosaltres  hi  tirém  un  tayich  de  cansalada 
pera  cada  hú  y  una  bona  pilota  de  segi  amau- 
rat  ab  rancions;  ara  en  quant  a  abundanta 
prou,  gracia  Deu!  Tenim  pla  bona  cullita  de 
trumfas  y  fasols,  y  ademés  els  quintàs  ja  de¬ 
véu  haver  vist  que  verdejan  de  debó;  aixís  es 
que  no’ns  espantém  may. 

— Bé,  bona  dona,  bé;  ja  es  lo  que  basta. 
Lo  que  si’m  farà  falta  de  debó  es  el  vi;  pro, 
vaja,  també’ns  ne  passarém  per  un  dia. — 

Arreglat  l’assumpto  de  la  teca,  dongui  la 
volta  per  aquell  reclòs  de  món.  Del  mener 
d’or  aní  a  la  cova  d’en  Serrallonga,  que  visi¬ 
tava  per  centéssima  vegada.  Aquell  dia’l  se¬ 
nyor  rector  era  fora,  y  per  cert  que’m  vaig 
veure  privat  de  passar  una  bona  diada.  En 
l’itinerari  de  la  tarda  hi  entrava  de  ple  la  vi¬ 
sita  a  dugas  ermitas  per  mor  d’aplegar  els 
goigs  que’s  cantan  a  la  Verge,  patrona  d’ab- 
dugas.  Era  fer  quelcom  de  marrada  per’anar 
a  Susqueda,  pro  com  qu’abtal  d’arribarhi  a 
entrellusca  ja’m  bastava,  la  qüestió  era  fer 
l’aplega  d'aquells  goigs,  exemplars  que  fal¬ 
ta  van  a  la  vostra  vistosa  pila. 


Havent  dinat,  donchs,  garrot  al  puny,  es¬ 
treta  als  lligams  de  las  espardenyas,  y  enllà 
falta  gent,  bregant  per  eixir  d’aquell  cercle 
de  montanyas  esquerpas,  veyent  al  lluny  els 
dos  ermitatjes  que’m  somreyan  assoleyats, 
ab  la  promesa  d’un  espectacle  del  tot  su- 
gestiu. 

Seguia  la  vorera  del  rieral  ombrívol  que  ia 
flayre  de  mil  flors  y  herbas  embaumava  y’l 
cant  dels  aucells  omplenava  d'armonía  dolsa. 
No  havia  pas  trescat  mitja  horeta  quan,  al 
entrar  al  bosch  que  parteix  el  cami,  trobí  una 
minyona  que  devallava  del  curtiol  que  mena 
al  Santuari  del  Coll. No  arribava  pas  als  vin- 
ticinch  de  bon  tros.  Baixeta  y  revinguda  de 
formas,  mostrava  un  rostre  escaygudissim; 
negres  sos  cabells,  mitj  partits  finsalcomens 
de  las  trenas  que  duya  enrotlladas  a  la  coro¬ 
na,  tenia  tot  el  tirat  d’una  figura  egipcia.  Sa 
mirada  era  humil  y  recullida,  y  això  feya 
que  sa  presencia  inspirés  reculliment  y  res¬ 
pecte. 

— -;Ahónt  aném,  pubilla? 

— Sí,  fins  a  Susqueda — respongué  tota  ver¬ 
gonyosa. 

— També  hi  vaig  jo,  sinó  qu’avans  lleva¬ 
va  nort  d'enfilarme  al  Far  y  al  Coll. 

— Jesús!  Ja  sabéu  lo  que  dihéu?  Miréu 
qu’es  molt  lluny  l’un  lloch  del  altre;  y  si  es 
que  voléu  arribar  a  Susqueda  avuy,  no  sé 
pas  cóm  os  ho  faréu — digué,  no  gosant  per’xó 
mirarme. 

— Prou  sé  lo  que’m  dich!  Pro  l’afició  fa  fer 
moltas  cosas. 

— jL’afició,  dihéu?  Y  donchs,  íqu’os  agra¬ 
da  molt  seguir  malas  terras? 

— No’n  diguéu  malas  terras! 

— Com  qu’ho  son!  Encara  que  jo  no  me’n 
mouria  per  res  del  món. 

— ,-Es  dir  qu’os  hi  trobéu  bé  per  aquí? 

— Molt! 

— Donchs  ccóm  es  que  sembla  extranyar- 
vos  que  jo  ho  segueixi  abafició? 

— Oh,  que  n’hi  hà  de  teya!  Vos  feu  cara 
d’ésser  de  per  avall,  y  com  que  cada  hu  tira 
pel  cantó  d’hont  es  nat... 

—Es  que  jo’n  so  d’aqui,  d’aquests  indrets! 

— Ho  crech  pas! 

— Tant  si  ho  creyéu  com  si  no. 

— Oh,  y  a  fe  que  no’n  teniu  pas  el  tirat. 

— ?Per  qué  no’n  tinch  el  tirat? 

— Qué  voléu  qu’os  diga,  jo,  pobra  de  mi! 

Bé:  y  donchs  iqué  hi  anéu  a  cercar  al  Far  y 
al  Coll? 

— Vaig  a  que’ls  ermitans  me  venguin  els 
goigs  de  la  Mare  de  Deu. 

— íPer  això  solament?  Si  qu’ho  trobo  més 
extrany  encara!  Fos  pera  veure  món  0  pera 
cumplir  alguna  prometensa,  encara. — 

Y  anavam  caminant,  ella  visiblement  sor¬ 
presa  per  la  meva  fatlera,  y  jo  encantat  ab  la 
ingenuitat  y  frescor  de  sas  paraulas.  El  camí 
s’anava  fent  més  encisador,  y’l  sol,  sense 
penetrar  per  aquells  sostres  de  brancadas  y 
fullatje,  no’ns  regalava  la  cremor  de  sos 
raigs  que  cap  servey  ens  haurian  fet. 

Enrahonant,  enrahonant,  haviam  deixat  el 
camí  que  devia  durme  al  ermitatje  y  sem¬ 
blava  qu’en  perjudici  vostre,  puig  m’escapa- 
rian  els  dos  exemplars  de  goigs  com  m’ana- 
van  escapant  las  ganas  de  pujarhi,  venintme 
més  a  pler  anar  de  dret  a  Susqueda  ab  tan 
bona  companyia. 

— Y  bé,  bon  home,  (no  deyau  que  sola¬ 
ment  hi  anavau  pels  goigs  al  Coll  y  al  Far? 

— ’-Per’xó  solament,  puig  no  seria  pas  la 
primera  ni  la  segona  vegada  que  hi  pujaria. 

—  Donchs  com  que’l  cami  ja  l’hem  deixat 
y  os  caldria  tornar  enrera,  en  arribant  a  Sus¬ 
queda,  si  no  os  ve  malament  d’aturarvos  a 
casa,  os  els  donarém  de  bon  grat. 

— Ay  bona  minyona!  Y  que  de  debò  os  ho 
agrahiré!  Y  aixis  tindré  dobla  ventura,  per- 
que  la  vostra  companyia  m’es  molt  agra¬ 
dosa. 

— En  quant  a  això,  pobra  de  mi,  no  serà 
tant.  {Qué  voléu  que  siga  una  noya  que  no 
s’ha  mogut  may  d’aquí,  sense  lletra?  Bon 
goig  la  doctrina,  que  procuro  no  se’m  des- 
oblidi. 

— Aquí  teniu  las  flors.  ^Voléu  cosa  més 
bonica  y  flayrosa  que  aquestas  qu’esclatan 
per  aquests  prats  y  verdissas?  Quant  més  no 
valen  que  las  dels  jardins  de  ciutat!... — 

No  tingui  pas  temps  d'acabar  aquestas  pa¬ 
raulas,  que  ja  sas  galtas  prengueren  una 
vermellor  tota  amagranada. 

— Que’n  sabéu  els  de  per  avall  de  tirar 
xanxas!  Pró  per’xó  a  las  noyas  d’aquí  no’ns 
passan  de  las  orellas,  y  encara  gracias  que 
las  escoltém. 

— A  ben  sequr  qu’heu  pres  a  mal  lo  qu'os 
he  dit,  y  a  fe  que’m  sab  d’al ló  més  greu.  No 
pretench  pas  ab  mas  paraulas  esborrar  de 


dins  vostre  las  que  hi  deu  fer  ressonar  algún 
minyó  galindoy  d’aquests  vols.  Ab  aixó  dar¬ 
rer  que’m  dihéu  endevino  qu’os  abriga  en 
vostres  somnis  rosats  l’àngel  del  amor,  que 
desitjo  guihi  sempre’ls  vostres  passos  fent 
que  may  marxi  de  vos  aqueix  perfúm  encisa¬ 
dor  de  puresa  qu’os  enrotlla. — 

Llavors  ella  seguí  la  conversa  més  con¬ 
fiada,  y  fins  revelantme  fonda  simpatia. 

Arribats  a  la  petita  cascata  que  forma, 
prop  del  cami,  el  torrentó  que  baixa  de  Coll 
Nafré,  la  minyoneta  s'aturà  a  beure,  mentres 
que  jo  m’embadalia  ab  la  vista  de  la  cinglera 
del  Far  que  senyorejava  sa  rústega  capella 
com  un  baixell  perdut  per  entre  aquellas  en- 
crestadas  onas  de  pedruscall;  més  enllà  la 
serralada  de  Sant  Joan  de  Fàbregas,  que 
apart  talment  la  muralla  d’un  castellàs  en¬ 
derrocat,  y  de  pas  la  vista  del  ermitatje  de 
Sant  Gregori,  quina  montanya  esquerpa 
s’agafa  ab  Portabarrada,  punts  a  quin  més 
fantàstich  de  la  guillera  terra. 

Tornarem  a  empendre  la  ruta,  passant 
l’espessissim  bosch  de  castanyers  corpulents 
qu’alguns  d’ells  ab  trevalls  els  embrassarian 
quatre  homes  fent  redona.  Els  remors  del 
Ter  tornaren  a  ferirnos  dolsament  las  ore¬ 
llas,  y  després  de  vorejarlo  bona  estoneta, 
blanquejà  devant  nostres  ulls  el  poétich  po¬ 
ble  de  Susqueda,  quin  pont  antiquissim  aca¬ 
ba  de  donar  tot  l’encís  al  quadro  qu’ofereix 
aquell  tros  de  terra  regalada  y  quieta. 

Al  enfilar  son  únich  carrer,  ens  aturarem 
devant  del  portal  d’una  casa  emblanquinada 
de  nou  y  en  quina  entrada  espayosa  filava 
una  velleta  atalayant  a  dugas  criaturas  que 
saltironavan  rioleras. 

No  sé  qué’ls  devia  dir  a  la  gent  de  la  casa 
la  meva  companya  mentres  me  dessuhava 
jo,  qu’ab  mostras  de  gran  satisfacció  m’ob¬ 
sequiaren,  fentme  fer  beguda  ab  ells.  No’m 
pugui  pas  excusar,  y  com  que’m  venia  prou 
bé  ab  tan  petit  dinar  com  havia  fet,  vaig 
compartir  la  brena  ab  aquella  santa  gent; 
pro  lo  mellor  del  cas  fou  qu’ans  d’anarmen 
abastaren,  d’una  lleixa  de  demunt  de  la  pas¬ 
tera,  un  sedàs  fondo  d’hont  tragueren,  d’en¬ 
tre  mitj  d’estampas,  butllas  y  llibres  desllori- 
gats,  un  bon  aplech  de  goigs  que  ja  deuhen, 
de  segur,  fer  bon  paper  a  la  vostra  rica  y 
envejada  colecció. 

Antón  Busquets  y  Punset. 

EL  PAS  DEL  AUTOMÓVIL 

Al  lluny  de  la  carretera  polsosa’s  veu  un 
punt  y’s  percebeix  un  trontoll...  Y’l  punt 
se  va  engroixint  y’l  trontoll  va  aumentant... 
y  abdós  van  creixent,  creixent,  creixent  fins 
a  distingirse  ab  tota  netedat...  Es  un  auto- 
móvil,  un  magnifich  automóvil  rublert  d’ale¬ 
gra  jovenalla  qu’avensa  ab  una  velocitat  ex¬ 
traordinària,  ab  una  rapidesa  emocionant... 
Y  passa  per  devant  de  nostre  chalet ,  desde 
quina  terrassa  l’esguardém  ensopits...  y  al 
passar  els  alegres  viatjers,  homes  y  donas, 


JESÚS  Y  MARÍA  DE  MAGDALA 

Propter  qund  dico  übi:  Re- 
mittuntur  ei  peccata  multa ,  quo- 
niam  dilexit  multum. 

(Luc.  26.) 

Estant  Jesús  en  mitj  dels  seus  deixebles 
a  casa  de  Simón  el  faritzeu, 
atreta  pel  donzell  que  predicava 
l’amor  dels  homes  y’l  perdó,  y  guaria 
els  mals  del  cos  y  del  esprit  las  penas, 

Maria  Magdalena,  tremolosa, 
portant  en  una  copa  alabastrina 
un  balsam  olorós,  s’agenollava 
devant  del  bell  Jesús.  La  pecadora, 
obrint  las  fonts  de  son  esguart  tendrissim, 
banyava  ab  plors  els  peus  divins,  y  extesa 
sa  cabellera  d’or,  com  llens  finíssim 
els  assecava,  y  de  petons  omplíals, 
y  ab  balsam  preciós  els  aromava. 

El  faritzeu  Simón,  en  tant,  se  deya: 

—  Si  té  aquest  home’l  do  de  profecia, 
y  donchs  ^cóm  no  coneix  la  lley  de  dona 
qu’està  als  seus  peus  y  aixís  els  amanyaga? — 

Jesús,  que  com  en  llibre  obert,  llegia 
els  pensaments  més  íntims,  li  contesta: 

— Simón,  escolta. 

— Mestre  meu,  escolto. 

— Dos  homes  a  un  altre  home  li  devían 
l’un  d’ells  cinch  cents  diners,  cinquanta  l’altre, 
pró  no  tenían  per  pagar,  y  l’home 
va  perdonalshi’l  deute.  ^Quín  te  sembla 
que  més  deu  estimarlo? 

— Jo  judico 

que  deu  sè  aquell  que  més  diners  devia. — 

Y  respongué  Jesús: — Has  fet  justícia. — 

Alsantse  ab  ample  gest,  hermós  com  era 
y  resplandent  d'amor,  entre  las  sevas 
prenent  la  blanca  mà  de  Magdalena, 
parlà  de  nou: 

— Contempla  aquesta  dona. 

Jo  he  entrat  a  casa  teva  com  un  hoste 
y  tu  no  m’has  dut  aygua  per  banyarhi 
els  peus  cansats,  y,  ^veus?  aquesta  dona 
me’ls  ha  rentat  ab  els  seus  plors,  y  es  ella 
qui  ab  la  rossor  dels  seus  cabells  sedosos 
els  ha  assecat.  El  bes  de  pau  no’m  dares, 


ens  fan  «adeu»  ab  la  mà,  fent  voleyar  els 
mocadors...  y  nosaltres  els  hi  contestém,  y 
passan,  passan  aturdits,  esbojarrats,  hermo- 
sament  sugestius...  y’l  llampant  automóvil 
se  va  perdent  al  lluny,  envoltat  d’un  núvol 
de  pols  que  li  serveix  d’aureola...  y  altra 
volta’s  veu  sols  un  punt,  se  percebeix  un  fe¬ 
ble  trontoll...  y  després  ni  aixó...  res:  nosal¬ 
tres  continuém  ensopits  en  la  terrassa  del 
chalet  y  ells...  ells  segueixen  esbojarrats  sa 
desenfrenada  carrera  envers  l’Infinit,  l’Ideal, 
la  Mort... 

I.  Soler  y  Escofet. 


y  mas  petjadas  ella  omplí  de  besos. 

Tu  no  has  ungit  la  meva  testa  ab  oli, 
mes  ella  sadollà  mos  peus  de  balsam. 

Y’t  dich  per  tot  aixó:  qu’es  perdonada 
de  molts  pecats  perque  ha  estimat  moltissim.— 
Y  guaytant  dintre’ls  ulls  a  Magdalena: 

—  Els  teus  pecats  Son  perdonats  desd’aral — 
Llavors  els  convidats  barbotejaren: 

— ^Quín  home  deu  sè  aquest  que  fins  perdona? — 
Mes  Ell  digué  a  la  dona: — Estàs  salvada 
per  obra  de  ta  Fe.  En  pau  camina. — 


Y  s’allunyà  serenament  Màría, 
per  sota  las  palmeras  cimbrejantse 
en  la  claror  del  cel,  portant  graciosa 
demunt  el  flanch  perfecte’l  vas  de  marbre. 

Jesús  ab  la  mirada  la  seguia  .. 

Jesús  restava  mut,  mes  son  silenci 
encara  iluminat  de  sas  paraulas; 
y’is  convidats  confosos;  y  en  la  sala 
planavan  els  perfums  de  Magdalena. 


A  la  ciutat  més  d’un  donzell  restava 
maravellat  de  sa  bellesa  nova. 

Y  deya  l’un: 

—  Ayrosa  Magdalena: 
com  els  narts  de  Jessé  nevats,  com  Rosa 
de  Jericó  tens  l’ayre  avuy.  Flor  viva... 
talment,  que  un  hom  no  sab  si  es  de  la  copa 
que  portas  sobre’l  flanch,  o  si  las  gracias 
del  teu  bellissim  cos  s’han  fet  flayrosas. — 

Y  un  altre  deya: 

— Filla  de  Magdalal 

No  sé  qué  hi  hà  en  tos  ulls  de  nou  y  tendre 
com  la  blavor  del  cel  enmirallantse 
entremitj  de  las  brancas  d’olivera 
dintre’ls  estanys  tranquils  que  riberejas. — 

Y  ella  somreya,  ab  un  diví  somriure 
a  tots  y  a  tot;  somreya  a  cel  y  a  terra; 
mes  no  ab  aquell  cayent  dels  altres  días 
que  a  tot  donzell  portava  ardents  desitjós 
de  possessió  carnal  de  sas  bellesas... 

Y  no  veya  a  ningú,  qu’en  sa  mirada 
y  al  fons  de  la  seva  ànima  de  dona, 

hi  duya  las  paraulas  redemptoras 
d’aquell  Pastor  sublim  de  Galilea 
que  un  temps  condempnarían  al  Calvari. 

,  JOSEPH  LLEONART. 

IlVetturale  Henschel. 

El  cotxer  Henschel ,  drama  en  cinch  actes 
d’en  Hauptmann,  es  la  historia  d'un  home; 
historia  trista,  dramàtica  y  punyenta,  que’ns 
conmóu  intensament  perque  en  ella  hi  tro¬ 
bem  un  tros  de  vida  brutalment  copiat  per  la 
mà  ferma  y  serena  d’un  artista  sincer.  Com 
en  las  Animas  solitarias,  endeviném  en  aques¬ 
ta  obra  al  pessimista  que  veu  el  món  petit 
y’is  homes  febles  e  imperfectes.  Mes  el  seu 
pessimisme  sols  es  depriment  en  apariencia, 
sols  de  primera  impressió’ls  seus  dramas  ens 
aclaparan,  y  en  el  fons  hi  trobém  sempre  una 
llissó  moral  que  per  contrast  enlayra  v  con¬ 
sola.  El  suicida  de  las  Animas  solitarias  y’l 
suicida  de  El  cotxer  Henschel  son  ànimas  fe¬ 
bles.  Si  ells  son  els  vensuts  de  la  vida.  si  ells 
son  las  victimas  necessarias  de  la  fatalitat, 
no  ho  oblidóm,  ells  mateixos  se’n  tenen  la 
culpa.  Melancólicament  y  fins  ab  un  cert  ca- 
rinvo  compassiu,  ens  pinta  Hauptmann  els 
protàgonistas  d’abdós  dramas;  sembla  que’ls 
planyi  de  tot  cor  y’ns  els  presenta  ben  simpà- 
tichs  pera  que’ls  planyém  nosaltres  també; 
però  l’autor  no  s’enterneix  may,  ni  vol  que’ns 
enternim  nosaltres;  y  pera  evilarho,  ’amostra 
inexorable.  «Els  grans  dramas  deia  vida,  casi 
bé’ls  únichs  verdaders  grans  dramas  de  la 
vida — sembla  que’ns  vulgui  dir  en  Haupt¬ 
mann — son  els  dramas  de  las  ànimas  febles, 
dels  caràcters  indecisos,  dels  homes  irreso- 
luts;  y  aquests  viuhen  miserablement  y  mo¬ 
ren  més  miserablement  encara.  Elevemnos 
nosaltres  un  xicb;  figuremnos  a  aquells  ma¬ 
teixos  protagonistas  dotats  d’una  voluntat 
ferma,  v’I  drama  desapareix  tot  seguit;  lo 
qu’era  un  gran  conflicte  que  acaba  tràgica¬ 
ment,  queda  reduhit  a  un  senzill  incident 
sense  trascendencia;  y’l  fantasma  de  la  mort 
desapareix  tot  seguit  de  nostra  pensa  pera 
deixarhi  entrar  la  visió  de  la  vida,  triomfant 
de  las  petitas  miserias  humanas.»  Jo  crech 
qu’es  aixó  lo  que  vol  dir  l’Hauptmann.  Et 
nunc  populi  erudimimi. 

El  cotxer  Henschel  es  un  home  honrat  y 
de  cor  gran.  Físicament  robust  y  ben  equili¬ 
brat,  té  moralment  un  gros  defecte:  es  feble 
de  voluntat.  Deixantse  portar  per  sos  instints 
generosos,  però  naturalment  irreflexius,  serà 
necessàriament  joguina  de  qui  sàpiga  ex- 
plotarlos.  Es  l’etern  Adàm  que  reclama  sa 
Eva,  es  l’etern  Samsó  que  necessita  sa  Dali- 
la.  Pera’l  cotxer,  aquesta  Dalila  es  Agna,  la 
criada;  un  tipo  vulgar:  egoista,  ambiciosa, 
sensual,  freda  de  cor  peró  de  sanch  ardenta; 
activa  y  ferma  de  voluntat;  sens  instrucció, 
peró  dotada  d’un  gran  sentit  pràctich.  Aquest 
es  el  tipo  que  contrasta  violentament  ab  el 
del  cotxer.  Posats  en  contacte,  ben  prompte 
aquest  té  d’ésser  dominat  ab  tota  la  forsa  de 
dominació  que  portan  en  si’l  esperits  enér- 
gichs  com  Agna. 

Son  els  dos  tipos  de  l’obra. 

Vegém  ara’l  drama,  que  no  pot  ésser  més 
senzill.  El  cotxer  Henschel,  casat  ab  una  san¬ 
ta  dona  de  qui  tenia  una  filleta,  vivia  tran¬ 
quil  y  satisfet.  Actiu,  trevallador  v  honorat 
per  tothom,  la  vida  li  somreya.  Un  dia — feya 
poch  que  la  criada  Agna  havia  entrat  a  son 
servey — va  trencar  tontament  un  mirall;  poch 
després,  ab  el  carro,  aixafa  un  gos  seu  qu’es- 
timava,  y  tot  seguit,  l’un  darrera  l’altre,  se  li 
moren  tres  cavalls.  Sembla  una  maledicció! 
Passa  poch  temps,  y  la  seva  dona,  qu’era 
robusta  y  sana,  cau  malalta  y’s  mor  casi  bé 
sense  donarsen  compte.  Un  detall  en  aques¬ 
ta  mort  serà  decisiu  pera  lo  futur.  La  seva 
dona,  poch  avans  de  morir,  li  Ja  una  escena 
de  gelosia  a  propòsit  de  la  criada — qu’ella 
instintivament  ha  conegut  qu’era  una  mala 
dona — y  li  fa  jurar  que,  un  cop  ella  morta, 
no  s’hi  casarà. 

Passa  un  any.  La  dona  del  cotxer  es  mor¬ 
ta,  y  ell,  que  fa  temps  que  barrina  en  lo  im¬ 
prescindible  qu’es  pera  ell  el  tornarse  a  casar, 
se  decideix  y’s  casa  ab  la  criada.  Ha  dubtat 
molt  avans  de  decidirse.  Sobre  tot  el  jura¬ 
ment  que  va  fer  a  sa  primera  esposa’l  feya* 
vacilar.  Superstició  més  que  res,  com  li  diu 
en  Siebenhaar,  un  home  instruhit  qu’es  bon 
amich  seu.  Ell  mateix  se’n  ha  anat  al  cemen¬ 
tiri,  y  al  li ,  mentalment  y  fins  pregant,  ha 
demanat  consell  a  la  dona  morta.  Volia  una 
senya,  res  més  que  una  senya,  que  li  digués 
si  o  no;  peró  cap  senya  ha  vist.  Mes,  reflexio- 
nantho,  aquella  criada  li  convé.  Es  tan  tre- 
valladora,  estima  tant  a  sa  filial  «Sí,  jo  n’es- 
tich  segur — diu: — la  meva  mateixa  esposa 
que  sols  volia’l  meu  bé  essent  viva,  també 
me’l  deu  voler  després  de  morta.»  Es  de 
veure,  per  altra  part,  ab  quin  refinament 
d’astucia  la  criada  Agna  s’ha  sabut  insinuar 
en  son  esperit,  y  de  quina  manera  s’ha  sabut 
fer  indispensable  a  la  casa.  Tant,  que  quan 
ella  li  diu  que  pensa  deixarlo  perque  la  gent 
murmura,  Henschel  se  decideix.  «Per  fi!» 
diu  Agna  triomfalment. 

Un  cop  casats,  tot  cambía  d’aspecte,  y  las 
desgracias  del  pobre  cotxer,  per  un  moment 
interrompudas,  se  succeheixen  aclaparado- 
ras.  La  seva  filleta  mor  poch  després,  y  la 
nova  esposa  treu  un  geni  extrany.  La  casa 
esdevé  un  infern.  Pera  calmar  a  la  seva  dona 
li  porta  un  dia  una  filleta  qu’ella  tenia;  y 
ella,  enlloch  d’agrahirli,  diu  qu’ho  ha  fet 
pera  rebaixaria,  arribant  fins  a  maltractar  al 
infant.  «No  tens  cor!»  diu  el  cotxer.  En  fí, 
els  aconteixement  se  precipitan.  En  una  dis¬ 
puta,  al  café,  li  obren  els  ulls:  la  seva  dona 
es  una  perduda,  y  ningú  que  s’estimi  vol  en¬ 
trar  en  la  llar,  un  dia  honorada,  del  cotxer 
Henschel;  y  ^qui  sab?  la  mort  de  sa  primera 
dona  y  la  de  sa  filla  foren  tan  extranyas, 
que...  ïquí  sab  si  hi  va  entrar  en  ellas  pera 
res  aquella  mala  bruixa?. ..  Aquestas  insinua¬ 
cions  son  un  cop  mortal  pera  l’esperit  ja  con- 

torbat  del  cotxer  Henschel.  Ja  no  pot  dub¬ 
tar  que  una  maledicció  pesa  sobre  d’ell.  La 
superstició  se’n  apodera,  y  la  visió  de  la  seva 
dona  demanantli  comptes  del  jurament  man¬ 
cat  el  persegueix  contínuament.  Y  sobre  tot 
el  gran  dubte,  el  dubte  que  no  pot  aclarir  de 
cóm  moriren  mare  y  filla,  acaba  de  trastor- 
narlo.  Naturalment,  sobra  un  dels  dos  en  el 
món,  Agna  0  ell.  Instintivament  comprèn 
qu’es  ell.  Morta  ella,  tot  quedaria  igual;  pera 
ell  continuaria  la  vida  essent  insoportable. 
Y’s  mata. 

Heusaqui’l  drama.  Dir  ab  quina  sobrietat 
està  desenrotllat;  entre  quina  serie  de  tipos, 
tots  tan  fermament  esbossats,  se  mou  l’ac¬ 
ció;  quin  es  el  diàlech,  tan  concis,  tan  gràfich 
y  tan  natural;  quina  intensitat  de  passió  y 
de  sentiment  respira  l’obra  y  quin  art  més 
seré  no’s  desprèn  d’aquell  medi  ambient — 
trist  y  miserable  sí,  però  interessant  perque 
es  un  medi  ambient  de  vida  y  de  veritat, — 
dir,  en  fi,  la  emoció  intensa  que  produhei- 
xen  totas  y  cada  una  de  las  escenas  d’aquest 
drama,  es  dificilíssim  no  podent  reproduhirlo 
íntegrament  y  no  podent  analisarlo  tipo  per 
tipo  y  escena  per  escena. 

Jo  crech  ingènuament  que  sols  els  que 
l’hagin  llegit  y  l’hagin  vist  representar  per 
dos  artistas  com  en  Zacconi  y  la  Cristina, 
poden  formarsen  un  perfecte  càrrech.  En 
quant  a  la  meva  impressió  personal,  es  la  se¬ 
güent,  que  procuraré  resumir:  El  cotxer 
Henschel  es  un  drama  model;  es  un  drama, 
que  tindria  de  servir  de  pauta  a  tots  els 
autors  moderns  que  vulguin  fer  art  serio. 
Y  no  dich  aixó  perque  cregui  qu’ell  marqui 
una  revolució  essencial  en  l’art  dramàtich. 
Molt  al  contrari,  en  el  fons  hi  hà’ls  mateixos 
elements  qu’en  tots  els  mellors  dramas  dels 
grans  autors,  desde’ls  grechs  fins  a  nostres 
dias:  una  visió  serena  de  la  vida  y  un  artista 
genial  que  la  reflexa  donantli  relleu.  Ho 
dich  perque,  pera  mi,  en  l’obra  d’en  Haupt- 
mann  aquella  visió  de  la  vida  es  més  con¬ 
creta  o  al  menys  més  armónica  ab  la  manera 
com  nosaltres  mateixos  la  veyém,  que  no  ho 
es  la  dels  grans  mestres.  Y  ademés  perque 
si  no  trenca  cap  motllo  en  el  fons,  ne  trenca 
molts  en  la  forma,  puig  qu’en  aquest  drama 
l’autor,  refugint  tot  convencionalisme  y  tot 
efectivisme  escénich,  ens  conmóu  més  ab  el 
drama  intern  que’ns  deixa  endevinar  qu’ab 
l’esclat  de  las  passions  en  escenas  hàbilment 
preparadas.  La  sinceritat  del  autor  se  tradu- 
heix  en  sa  manera  casi  bé  brutal  de  cons- 
truhir,  y  la  seva  bona  fe  artística  la  veyém 
en  aquella  incomparable  sobrietat  de  que  fa 
gala.  Sobrietat  tant  més  lloable  quan  l’as- 
sumpto’s  prestava  maravellosament  a  fer  un 
drama  d’un  esclat  escénich  enlluhernador. 

En  conjunt  la  execució  fou  ben  rodona,  no- 
tantse  en  els  petits  detalls  el  cuydado  exqui- 
sitque  posa  en  Zacconi  en  obras  com  aquesta 
pera  donarnos  la  impressió  de  la  vida  real. 


Tots  els  actors  s’esmeraren  en  aques 
sentit,  sobressurtint  la  Cristina.  Es  aquesta 
una  artista  de  cor,  que  trevalia  ab  una  fe  y 
un  entusiasme  incomparables.  En  diferen- 
tas  obras,  y  particularment  en  aquesta,  diu 
els  seus  papers  ab  una  sobrietat  e  intenció 
que  s’agermanan  en  ella  ab  un  calor  y  uns 
raptes  de  passió  característichs  dels  grans 
actors  que  senten  fondo.  En  el  tipo  d’Agna, 
tipo  ben  dificil,  la  Cristina  hi  està  admi¬ 
rable. 

En  Zacconi,  ja  ho  he  dit  altres  cops,  en 
obras  com  aquesta  es  ahont  està  superior. 
Ell  sab  compenetrarse  de  tal  manera  ab  el 
personatje  y  ab  l’esperit  del  autor,  que  tota 
ficció  escènica  desapareix  y  per  moments 
arribém  a  creure  que  aquell  home  no  repre¬ 
senta  un  drama,  sinó  que’l  viu.  Jo  no  extra- 
nyaría  pas  qu’ell  mateix  s’ho  arribés  a  creure. 
No  acabaria  may  si  tractés  de  citar  las  esce¬ 
nas  en  que’s  lluheix  més.  Es  tan  complert  el 
seu  trevall,  qu’en  totas  està  perfecte.  De  tots 
modos,  no  puch  estarme  de  citar  las  escenas 
del  quart  acte  que  impressionan  per  la  inten¬ 
sitat  que  l’actor  sab  comunicàrlashi  no  ab 
efectes  enlluhernadors,  sinó  ab  la  dicció  sò¬ 
bria  y  natural  y  ab  la  espontaneitat  y  senti¬ 
ment  qu’exteriorisa  aquell  drama  esparvera- 
dor  y  concentrat  que’s  desenrotlla  en  l’ànima 
del  protagonista  de  la  hermosa  obra  d’en 
Hauptmann. 

Després  de  representar  Un  pare  pródich,  de 
l’Alexandre  Dumas  (fill),  fent  ressaltar  el 
diàlech  intencionat  característich  d’aquest 
autor,  y  La  mort  civil ,  demostrant  la  flexibili¬ 
tat  del  seu  talent  artistich,  en  Zacconi  s’ha 
despedit  del  públich  barceloní  ab  Otelo, 
aquella  tragèdia  de  Shakespeare  en  que  pot 
lluhir  més  sas  facultats  l’eminent  actor. 

Al  acabar  se  li  feu  una  d’aquellas  ovacions 
que  per  lo  entusiastas  y  espontanias  son  una 
excepció  avuy  en  que  l’art  serio’s  mira  molt 
fredament.  En  Zacconi  tingué  d’enrahonar  y 
prometre  que  tornaria.  Jo  vull  creure  qu’ho 
farà;  jo  vull  creure  qu’en  Zacconi  sols  se  re¬ 
cordarà  de  l’última  funció,  y  oblidarà  que’l 
públich  barceloní,  especialment  el  de  levita, 
no  s’ha  mostrat  durant  tota  la  temporada  tan 
entusiasta  com  l’uitim  dia;  jo  vull  creure 
qu’oblidarà  que  foren  moltas  las  nits  en  que 
la  platea  de  Novetats  feya  llàstima  per  lo 
buyda.  Y  ho  vull  creure  aixis  perque  en 
Zacconi,  qu’es  molt  sincer  y  franch,  va  parlar 
visiblement  conmogut.  De  tots  modos,  si  jo 
hagués  sigut  en  Zacconi,  no  sé  si  me’n  hauria 
sabut  estar  de  ferli  notar  al  públich  que 
aquestas  ovacions  póstumas  tenen  quelcom 
de  ridiculas  quan  no  venen  a  ésser  el  corona¬ 
ment  natural  d’una  serie  d'altras.  Jo,  al  par¬ 
lar  al  públich,  li  hauria  dit:  «Sí:  tornaré  a 
donar  una  serie  de  representacions;  peró... 
comensaré  per  la  funció  de  despedida .» 

Emili  Tintorer. 

SETMANA  SANTA 


iii 

Nostre  Senyor  mor  lentament 
en  mitj  de  llarch,  d’afrós  torment, 
y  sota  seu,  lo  poble  en  pes 
se’l  mira  estúpit,  com  ull-pres  .. 

Y  Ell  fa  ab  un  bleix: — Perdó,  SenyorI 
No  sab  qué’s  fa  mon  occidor!  — 
Monstre  inconscient, 
seràs  deicida  eternalment! 

Las  donas  xorcas 


Diumenge  de  Rams 

Trip-trap,  trip  trap...  a  poch  a  poch 
trajina'l  ruch  sa  dolsa  càrrega; 
trip-trap,  trip-trap...  pel  mitj  del  bosch, 
pel  mitj  del  bosch  de  llor  y  palmas. 

Tot  entorn  d’ell,  enarborats 
del  gran  anhel  que’ls  enarbora, 
cent  chors  alhora  han  esclatat 
en  crits  d’amor  y  de  victorià. 

Y  en  tant  lo  ruch  —  del  Gran  Destí 
que  sobre  d’ell  porta  y  trajina, 
sens  heure  esment  — pensa:  —  Ay,  jo’t  flich! 
^Per  qué  m'han  tret  de  ma  establia? — 

En  l’Hort 

Lo  cor  d’anyell  tot  amarat  d’engoixa 
del  gran  Quelcóm  que  dreturer  s’acosta, 
Jesús  de  Nazareth  en  l’hort  penetra 
y  se  posa  a  resar,  al  clar  de  lluna. 

Ningú  ha  volgut  acomparti  ab  son  ànima 
l’espaume  inmens  de  la  Divina  Proba: 
vol  ésser  sol  ab  l’Infinit,  per  rebre 
las  portentosas  sacrisantas  ordres. 

Mes,  aprop  seu  lo  fals  amich  que’l  sotja 
per  un  grapat  de  vil  argent  l’entrega 
y’l  món  enter,  desd’aquell’hora,  xauta 
fent  escandall  ab  la  virtut  del  Martre. 

Oh  tronch  pervers  y  malehit  de  Judas, 
quin  grifolar  fas  a  travers  dels  segles! 

Tan  punt  s’enlayra  una  sublim  pregaria, 
lo  drinch  traydor  dels  teus  diners  la  estronca! 

Crudel,  ton  obra! 

* 

*  * 

I 

Nostre  Senyor  se'n  va  a  passeig 
ab  tot  un  poble  per  corteig; 
ab  tot  un  poble  assedegat 
de  pau,  d’amor,  de  caritat, 
mentre’ls  hi  parla’l  Salvador 
de  caritat,  de  pau,  d’amor. 

II 

Nostre  Senyor  munta  la  creu 
ab  tot  un  poble  rera  seu, 
ab  tot  un  poble  assedegat 
d’oyd  y  de  sanch  y  de  maldat, 
que  va  cridant,  aixordador: 

— Mori  en  la  creu  per  impostor!  — 

í 


Oh  Mare  de  dolor,  que  vora  de  la  creu 
estàs  veyent  ton  Fill  com  regalima  sanch, 
escolta  en  l’ample  món  lo  plany  qu’arreu  arreu 
las  mares...  que  no  ho  son,  van  esclatant. 

En  l’ample  món  hi  hà  las  fembras  doloridas 
de  no  haver  deslliurat  lo  fill  de  son  amor: 
del  foch  que’ls  abrusà,  un  cop  enfredoridas, 
ni  cendra’ls  ha  quedat  com  trit  recort. 

Y  ellas,  del  gran  dolor  crudel  que’ls  aclapara 

las  pobras  xorcas  may,  may  més  n’hauràn  conhort! 
Los  va  ofegant  seguit  la  deu  serena  y  clara 
que  un  dia  va  brollalshi  dins  del  cor. 

Y  al  véurerte  patir,  oh  Mare  Dolorosa! 
vora’l  Fill  estimat  que  regalima  sanch, 
exclama  ab  foll  rosech  llur  ànima  envejosa  : 

— Qui  pogués  per  son  fill  gosà  altre  tantl  — 

« 

Prech 

Deu  y  home  verdader 
en  qui  crech  y  en  qui  espero. 

Tu  que  regnas  desde’l  cel 
sobre  tot  lo  de  la  terra, 
fesme  mestre  de  mos  senys 
com  dels  teus  Tu  vas  esserho; 
deixam  veure  per  mos  ulls 
la  Bondat  y  la  Bellesa; 
ohir  deixa  a  mon  ohí 
los  dictats  de  la  Conciencia 
y’is  perfums  de  la  Virtut 
deixa  que  m’esvalaheixin; 
deixam  ben  paladejar 
las  dolsors  de  la  Ignocencia, 
y  deixam  palpar  pel  buyt 
lo  camí  del  gran  misteri 
hont  sens  guia  oficiós 
vull  portarhi  ma  animeta... 

Deu  y  home  verdader 
que  regeixes  cel  y  terra, 
fesme  mestre  de  mos  senys 
com  dels  teus  Tu  vas  esserho! 

Víctor  Català. 

Abril,  içoj. 

SED  ETERNA 

( Acabament.) 

«Quants  cops — deya  en  Ramón  en  una 
d’ellas — sentia  pesar  sobre  ma  jovenesa,  com 
una  llosa  de  plom,  l’ambient  que  m’entorna- 
va!  El  nostre  palau  tan  trist,  tan  fret,  sense 
rial  1  as ,  sense  moviment;  el  nostre  jardí  sen¬ 
se  flors  gayas;  las  mevas  tias  plenas  de  bon¬ 
dat,  peró  ab  el  cervell  rublert  de  petitesas, 
ab  sos  hàbits  severs  y  sas  figuras  d’esmblay- 
madas  verges  de  retaule;  la  meva  mare  tan 
santa,  tan  virtuosa,  model  de  viudas  cristia- 
nas:  peró  tan  poch  tendra  pera  mi,  sense 
may  un  somrís  ni  un  bes  als  llabis,  rebutjant 
mas  festas,  dihentme  malalt  o  boig  quan  jo 
volia  entendriria  pregantli  qu’escoltés  el  crit 
de  la  meva  ànima  que  s’explayava  en  aquells 
papers  ennegrits  qu’a  vosté,  padrí,  li  feyan 
tanta  por  per  mil... 

» Als  vint  anys,  ja  ho  sab  vosté,  no  havia 
surtit  may  de  la  vila:  del  palau  al  seminari, 
d’aquest  a  la  iglesia.  Las  bellesas  de  la  re¬ 
ligió,  de  la  qu’havia  d’ésser  sacerdot,  m’es- 
pantavan  y  encisavan  ensemps;  peró  may 
sentia  tant  l’adoració  per  aquell  Sér  omni¬ 
potent,  creador  de  cel  y  terra,  com  quan  me 
trobava  sol  enfront  de  la  Natura;  de  nit,  des- 
de  ma  finestra,  contemplant  la  volta  sideral 
espurnada  d’estels;  de  dia  quan,  surtint  pels 
volts  de  la  vila,  veya  brillar  el  sol  sobre  nos¬ 
tra  plana,  colrant  las  espigas  prenyadas  de 
pols  benfactora. 

»Considerava’ls  estudis  com  un  jou  inevi¬ 
table,  encara  que  la  lectura’m  dongués  tants 
consols.  Més  enllà  d’aquells  llibres  jo  hi  veya 
quelcom  desconegut,  ple  de  poesia,  un’allra 
vida  que  no  era  la  nostra  tan  metòdica,  tan 
buyda  de  sensacions,  tant  exempta  d’alegrias 
y  dolors  vibrants,  pels  quins  mon  cor  sospi¬ 
rava  sempre. 

»Jo’m  sentia,  endinzat,  quelcom  que  volia 
eixir  y  que  tot  lo  d’afora  empenyia  altra  vol¬ 
ta  cap  al  fons;  y  lluytant  aixis,  vaig  caure  en 
aquell  aburriment  mortal,  aquells  esvahi- 
ments  de  la  pensa  que  m’enmalaltiren...  Els 
metjes  ne  digueren  anèmia ,  agotament  nir- 
viós;  receptaren  poch  estudi,  bona  alimenta¬ 
ció,  reconstituyents,  passejadas,  distrac¬ 
cions...  Y  llavors  vaig  sentirme  ab  un  xich 
més  de  llibertat.  Surtía  més  per  las  aforas, 
peró  sempre  sol  o  ab  vosté,  donchs  els  com¬ 
panys  meus  no  lligavan  gayre  ab  mi...  Totas 
aquestas  distraccions  m'eran  permesas! 


»Una  tarda,  darrera  la  catedral,  el  cavall 
d’un  oficial  va  desbocarse,  y  malgrat  ma  fe¬ 
blesa,  si  no  es  per  mi,  abdós  anavan  a  es- 
trellarse  al  riu. 

»Vosté ,  padrí,  deu  tenirho  present. 
D’aquell  dia  vam  fernos  amichs  el  jove 
oficial  y  jo.  £11  era  asturià;  simpàtich,  vale¬ 


rós,  honrat,  instruhit.  Li  dech  moments  de 
deleetació,  conversas  que  deixondiren  una 
llum  desconeguda  en  la  meva  ànima;  li  dech 
uns  llibres  quin  llenguatje  m’encisava,  triats 
ab  una  delicadesa  que  li  he  agrahit  sempre. 

))Peró  a  la  meva  mare,  a  las  tias,  a  vosté, 
els  va  semblar  que  la  meva  sotana  no  casava 
bé  ab  el  trajo  blau  y’Is  esperons  del  meu 
company  de  passejadas,  y  tinguí  d’anarlo 
deixant. 

))E1  regiment  cambià  de  guarnició  y  vaig 
acabar  de  perdre  l’amich  benvolgut  quinas 
paraulas  eran  un  repòs,  un  balsam,  una  llum 
pera  la  meva  ànima. 

))Me  descrivia  la  seva  terra  exuberant  de 
bellesas  naturals,  la  seva  llar  vibrant  de  jove¬ 
nesa,  ab  sas  germanas,  «rossas — deya —  com 
el  blat  de  nostra  plana,  cantadoras  y  alegras 
com  els  rossinyols  de  nostras  ubagas». 

» Ell  me  parlava  de  poesia,  d’aventuras, 
de  música,  en  termes  que’m  transportavan 
l’ànima...  Fins  me  parlà  del  amor...  Sí,  pa¬ 
drí,  del  amor,  d’una  manera  que’m  feya  batre 
fort  els  polsos  y  corre  depressa  la  sanch  din¬ 
tre  mas  venas. 

))Quan  va  ésser  fora  mon  amich,  la  triste¬ 
sa’m  corprengué  més  que  may.  Prou  ho  va 
veure  vosté,  padrí;  prous  consells  y  refle¬ 
xions  va  ferme,  peró  tot  fou  en  va.  Éra  una 
porta  dels  meus  somnis  que  se  m’havía 
clos. 

»Un  jorn...  Escolti,  padrí:  aquesta  es  una 
de  las  més  grans  sensacions  de  la  meva  vida. 
Era  cap  a  mitj  dia,  una  mitj  diada  d’agost 
xardorosa  y  pesanta  en  que’l  sol  tenia  una 
claror  blanca  y’l  cel  un  blau  tan  fosch,  que 
semblava  forrat  de  negre  y  qu’amenassés 
tempesta.  Cercant  frescor  ab  un  llibre  sota’l 
bras,  voltava  pels  camins  ombrejats  d’arbres 
que  vorejan  el  riu,  al  peu  de  la  catedral. 

»De  moment  no’s  veya  un’ànima.  Sols  allà 
lluny,  prop  del  pont,  tres  noyets  escapats 
d’estudi  jugavan  a  balas  tols  enfeynats.  Vaig 
asseurem  sota  un  arbre,  obrint  mon  llibre. 
Era  El  Criteri ,  de  nostre  inmortal  Balmes;  y 
a  mitja  veu,  com  si  aixis  pogués  convence 
més  mon  atribulat  esperit,  vaig  comensar  a 
llegir. 

»M’interrompé'l  trepitj  proper  d’un  passe¬ 
jant  que  no  m'havia  vist  y  anava  preocupat 
amunt  y  avall  del  caminal.  Era  jove,  ben  pa- 
rescut,  vestit  ab  un  trajo  al  que  son  posat 
donava  elegancia  sense  rebuscaments  d’efec¬ 
te.  Semblava  ansiós;  esperava  a  algú  sens 
dubte,  donchs  tot  era  tombar  el  cap  de  dreta 
a  esquerra  y  guaytar  al  entrant  del  passeig. 

)>En  la  mania  d’observació  malaltissa 
que’m  torturava  de  tant  temps,  me’l  mirava 
ab  curiositat.  De  sobte,  li  vegi  fer  un  movi¬ 
ment  que’l  feu  vibrar  tot  ell;  s'ilumiuaren  sas 
faccions  ab  una  claror  desconeguda,  y  a  grans 
gambadas  se  dirigi  al  punt  ahont  el  guiavan 
sos  ulls. 

» Allí ,  sota’ls  arbres,  avensant  poch  a  poch, 

com  si  cerqués  a  algú  per  desconeguts  parat- 
jes,  se  dibuixava  una  fina  silueta  de  dona,  jo¬ 
ve,  alta,  prima,  elegant,  tota  de  blau  vestida. 

aQu’aviat  se  vegeren!  Ab  quin  impuls  cor- 
reren  l’un  vers  l'altre  y  s’agafaren  las  mans!... 
Es  un  recort  que’m  durarà  mentres  visqui. 

»Encreuharen  els  brassos  amorosament,  y 
avensaren  pel  passeig,  enrahonantse  de  la 
vora,  vora,  els  rostres  tombats  l’un  vers  l'al¬ 
tre,  estrevnenlse  ab  passió,  y  passaren  prop 
meu,  sobtantse  ab  ma  vista.  La  nota  fosca 
de  ma  sotana  ’ls  havia  cridat  l’atenció.  Ella 
s’enroji  tota,  y’m  semblà  que  de  sos  ulls  clars 
n’eixia  un  esguart  humit,  com  de  llàstima  y 
de  recansa  pels  meus  vint  anys  endolats 
y  presoners.  Després,  estrenyent  més  fort  el 
bras  de  son  company,  se’l  guaytà  ab  una 
adorable  expressió  de  fonda  tendresa. 

))Me’n  vaig  anar  d’alli,  el  cor  palpilant  de 
una  angunia  desconeguda,  encesas  las  gal- 
tas  y’l  front,  encaminantme  a  la  catedral. 

»Vaig  intentar  resar,  padrí,  postrantme 
als  peus  de  Jesús  crucificat...  y  no  vaig  po¬ 
der.  En  aquell  esblaymat  semblant  hi  troba¬ 
va  un  recort  de  la  correcta  bellesa  del  rostre 
del  home  que  acabava  de  deixar  tot  trasmu- 
dat  per  l’aparició  de  sa  companya. 

'lEntre’l  Redemptor  di vi  y  jo,  la  enamora¬ 
da  parella  exuberant  de  jovenesa  y  de  vida 
s'hi  mostrava.  Jesús  morí  en  creu  per  amor 
a  la  humanitat,  y  en  els  ulls  d’ells  dos  hi  ha¬ 
via  llegit  jo  que  vivian  per  l’amor  l’un  de 
l’altre. 

»No,  no  podia  resar;  y  vaig  eixir  al  claus¬ 
tre.  Al  1  i  l’ambient  era  d’una  frescor  encisa¬ 
dora  que  refrescava  mon  front,  ardent.  Per 
entre’l  fullàm  dels  arbres,  relliscant  per  las 
liligranas  de  pedra  dels  finestrals  gótichs, 
la  llum  devallava,  embolcallant  d’un  vestit  de 
glòria  la  figura  de  marbre  fondament  me- 
ditadora. 

uArreconat  a  una  de  las  pilastras,  casi  in¬ 
visible,  mos  ulls  la  voltavan  tota  la  tomba 
del  sacerdot  sublim  qual  nom  m’ensenyaren 
a  venerar  desde  ma  infantesa,  quina  poten¬ 
cia  d’esperit  y  sabiesa’m  feyan,  a  mi,  veurem 
tan  xich,  tan  impotent  per’arribar  a  ésser 
quelcóm  en  la  vida  pel  cami  de  la  perfecció 
que  vosté’m  predicava. 

)>Una  herba  menuda  y  fina  com  molsa,  di¬ 
buixava  ab  marchs  d’un  vert  tendre  las  llosas 
que  voltavan  la  tomba.  Els  aucells  niuhavan 
en  las  brancas  plenas  de  sava,  y  un  parell  de 
coloms  d’un  blanch  de  neu  vingueren,  com 
portats  per  una  invisible  mà  d’artista,  a  po- 
sarse  sobre’l  cap  de  la  estatua,  besantse  fri- 
sosos,  las  alas  extesas...  A  pesar  meu,  padri, 
ma  pensa  s’entomà  per  aquells  viarayns  dels 
que  volia  tréurela  costés  lo  que  costés,  allu- 
nyantla  del  abím  que  vosté’m  descrigué  tants 
cops  ab  aquella  eloqüència  que  m’encisava 
sense  convencem,  abím  cubert  de  rosas, 
peró  del  que  jo  sols  veya  la  esplendent  flori¬ 
da  de  las  voras. 

»L’amor...  l’amor!...  El  trobava  en  aquells 
coloms  y’l  veya  enlayrarse  per  sobre’l  talent, 
per  demunt  del  esperit,  més  alt  que  la  sabie- 
sa  y  la  filosofia,  ja  que  sobre’l  cap  de  marbre 
del  gran  home  hi  cambiava  sas  besadas  la 
xamosa  parelleta  blanca...  L’amor,  alli,  era 
la  vida,  la  creació  demunt  d’una  tomba... 
Ah,  padri,  quin  llibre  de  consideracions  po¬ 
dria  transcriure,  tan  sols  ab  la  meytat  de  lo 
que  bullia  en  mon  cervell!... 

»Volia  fugir,  peró...  l’abím  m’atreya,  0 
més  ben  dit,  las  flors...  Y  l’amor  me  perse¬ 
guia  arreu;  y  l’amor  no  era  pera  mi,  jo  no 
devia  fruhir  may  sas  delicias...  Vaig  obrir  el 
llibre: 

))Los  mayores  peli  gros  de  un  corazón  puro 
no  estan  en  el  brutal  aliciente  de  las  pasiones 
groseras,  sino  en  aquellos  sentimientos  que  en- 
cantan  por  su  delicadeza  y  seducen  por  su  ter- 
nura... 

n^Era aixó  pera  mi?  No,  padrí.  no.  En  mi  la 
temptació  hi  entrava  més  forta,  més  brutal, 
més  complerta...  .Me  sentia  perdut.  S’anava 
ensenyorint  de  mi  un  desconhort  mortal; 
sentia  adintre  meu  una  buydor  que’m  roba¬ 
va’l  sér. . .  May  sentiria  un  cor  aymant  batre 
sobre  mon  pit,  ni  veuria  uns  ulls  humile- 
jarse  y  resplandir  fonentse  ab  ma  mirada!... 
La  meva  mà,  que  jo  veya  ampla,  ferma,  va¬ 
lenta,  posada  sobre  la  repisa  de  pedra  negro- 
sa,  may  n’enclouria  un’altra  fina  y  blanca, 
petitona  y  suau  com  una  flor...  Y  allavors 
vaig  recordar  vagament  aquells  pochs  dias 
que  mon  germà  Joan,  l’hereu,  va  passar  a 
casa  ab  la  seva  esposa  després  de  la  boda. 
Era  jo  alashoras  una  criatura,  peró  las  mans 
bonicas  de  ma  cunyada,  totas  cubertas  d’a¬ 
nells,  m’encantavan  persa  bellesa  y  per  sa 
blancor;  y  las  trobava  tan  dolsas  quan  juga- 
van  ab  els  rinxos  dels  meus  cabells!... 


)>Jo  vaig  quedarme  alli,  al  claustre,  vejent 
cóm  s’estimavan  aquells  coloms,  seguint  el 
vol  d’unas  orenetas  que’s  perseguian  dins 
d’aquell  quadro  de  llum  y  de  pau,  arrupint- 
se  per’acostar  sos  bechs  dintre  d’un  dels 
florons  de  pedra...  Alli  també  hi  niuhava 
Famor. 

»Un  baf  d’encens  arribà  fins  a  mi  per  la 
porta  que  de  la  catedral  surt  al  claustre,  y 
que  acabava  d’obrirse.  A  través  de  la  fina 
columnata,  vaig  veure  passar  per  la  galeria 
d’enfront  com  un  núvol  de  color  de  cel.  Era 
la  enamorada  parella  qu’havia  deixat  sota’ls 
arbres  del  passeig.  Per  sos  gestos  y  somriu¬ 
res  creguí  compendre  que  a  n’ella  la  corpre- 
nian  la  bellesa  y  la  poesia  d’aquell  recinte 
sagrat.  Semblava  ferho  observar  a  son  com¬ 
pany,  dolsament  sorpresa.  Abdós,  ben  apro- 
pats,  recolzats  en  la  barana,  permanesqueren 
uns  instants  abstrets  devant  del  majestuós 
misteri  del  sepulcre  de  marbre;  y’m  semblà 
qu’ella  pregava. 

»En  aquell  instant  els  coloms  s’enlayra- 

ren,  y  com  dugas  bolvas  se  perderen  en  !a 
blavor  intensa.  L’altra  parella’ls  seguí  ab 
la  vista,  y  de  sobte,  com  moguda  per  un  im¬ 
puls  irresistible,  ajuntà  sos  caps  y  uni  sos 
llabis  en  un  bes  prolongat,  un  bes  sublim 
com  els  que  jo  somniava,  un  bes  que  sembla¬ 
va  un  himne  potent  de  vida  vora  aquella 
tomba. 

»No  sé  qué  va  passar  per  mi  en  aquell  mo¬ 
ment!..:  Aquella  besada  fou  una  revelació;, 
aquella  sobtada  explosió  d’amor  d’aquells 
desconeguts  me  demostrava  la  existència  de 
una  felicitat  inmensa,  suprema,  impondera¬ 
ble,  que  jo  dubtava  existis  més  qu’en  els 
meus  somnis  y  qu’ara’s  feya  una  realitat  pa¬ 
tent  devant  meu. 

oL’amor,  l’amor  de  l’ànima,  que’s  val  del 
cos  pera  expressar  sa  grandesa...  la  fusió 
dels  esperits  en  una  sola  idea...  en  una  sen¬ 
sació  que’s  traduheix  en  un  bes...  la  idea 
trista  del  inevitable  fi  esborrada  per  la  més 
dolsa  proba  d’existencia... 

wAixís  volia  jo  ésser  estimat...  Y  aquella 
nit,  padri,  ja  no  vaig  dormir  a  casa:  el  tren 
se  m’endugué  cap  aquellas  montanyas  bla- 
vas  que  tants  cops  havia  contemplat,  anyo- 
radís  desde  nostra  plana,  y  darrera  de  las 
qu’ovirava  la  llibertat. 

»La  meva  mare,  vosté,  las  tías,  els  meus 
mestres  y  companys,  la  vila  tota,  l’escàndol, 
res  me  deturà.  Jo  no  volia  cadenas,  la  sota¬ 
na'm  torturava  com  un  silici.  Deu  me  perdó! 
Hauria  sigut  un  mal  sacerdot,  padri,  ho  pot 
ben  creure;  més  m’estimo  ésser  un  mal  home! 

«Me’n  vaig — pobre! — pel  món  a  cercar  un 
cor  de  dona  que  comprengui  mon  cor,  un’à- 
nima  que’s  fongui  ab  mon  ànima,  uns  ulls 
que’m  mirin  com  els  de  la  forastera  del  vestit 
blau  guaytavan  l’estimat...  Tinch  uns  tresors 
de  tendresa  infinita  pera  donarli  a  n’aquella 
companya  pressentida  y  desconeguda...  ^La 
trobaré?...)) 


La  mare  d’en  Ramón  va  plorar  molt.  Llar- 
gas  horas  passà  en  vetlla  llegint  cartas  y 
cartas,  sospirant  sempre,  en  lluyta  ab  ella 
mateixa.  El  darrer  escrit  del  senyor  canon¬ 
ge,  de  qui  ella  havia  venerat  sempre’l  talent 
y  virtut,  la  decidi  més  que  tot  a  cridar  al 
emigrat,  previas  llargas  consultas  ab  el  con¬ 
fés  y’is  parents. 

Dos  mesos  després  de  la  mort  de  mossèn 
Ramón,  la  portalada  del  vell  palau  s’obri  un 
vespre  devant  d’un  home  jove,  alt,  ben  ves¬ 
tit,  qual  blancor  de  cara  contrastava  ab  la 
foscor  de  la  barba. 

Que  n’estava  de  cambiat  en  Ramón!  Que 
malalt  venial  Malalt  d’ànima  y  de  cos,  tor¬ 
nant  sol  de  son  boig  romiatje,  ferit  de  mort. 

Las  tres  velletas  prou  el  cuydaren,  però 
cada  cop  el  veyan  allanguirse  més.  Una  tris¬ 
tor  fonda  se  l’enduya.  Apenas  si  parlava,  ni 
surtía  de  casa,  ni  veya  a  ningú-.  Passava  la 
vida  llegint,  llegint,  escrivint  y  pensant. 
A  las  pocas  preguntas  que  li  dirigían  sa  ma¬ 
re  y  sas  tías  sobre  la  vida  qu’havía  dut  en  el 
seu  desterro,  0  no  responia  may,  o  bé  ab 
aquestas  solas  paraulas: 

—  Soch  un  desgraciat! — 

Cap  allà  a  primerías  de  desembre,  quan 
els  caminals  de  vora’l  riu  s’encatifavan  de 
fullas  rossas,  en  Ramón  morí. 

Morí  com  un  infant  que  s’adorm  cansat  de 
sa  jornada.  Sos  ulls,  enfonzats  en  las  concas 
moradencas,  semblavan  guaytar  al  lluny  un 
misteri  eternal  y  pahorós;  sos  llabis  s’obrian 
ressechs,  com  assedegats  d’una  delicia  may 
assaborida;  y  foren  sas  darreras  paraulas, 
que  ningú  comprengué  més  que  sa  mare: 

—  Com  aquella,  com  aquella!...  No  n’he 
trobada  cap!...  Viure  estimat  aixísl...  Qué 
felís  deu  ésser  ell!... — 

L.  Escardot. 


ALELUYA! 

Ja  ha  finit  la  Quaresma,  prou  nodrida 
de  resos  hivernals; 

ja  som  als  matins  blaus:  Pasqua  Floridal 
flayrant  arreu  l’alé  primaveral. 

El  jovent,  l’aucellada  y  la  floresta, 
tot  fruheix  vigorós 

el  cant  de  Deu  vos  guart  de  la  gran  festa, 
l'adeu  del  temps  gebrat  y  silenciós. 

Arreu  avuy  s’escampan  caramellas, 
himnes  de  placitut 


inspirats  pels  amors  de  las  donzellas 
reynas  del  festival  de  joventut. 

Cantém,  jovent,  cantém  alegres  himnes 
que’ns  esborrin  els  planys; 
cantém,  que  seguiran  sos  dolsos  ritmes 
els  aucells  y  las  flors,  nostres  companys. 

Lo  que  ilusions  d'infant  avans  ens  duya 
ara’ns  du  somnis  folls  d’enamorat. 

A  ple  pulmó  cantém  tots: — Aleluya! 
que  la  Pasqua  Florida  ja  ha  arribat!  — 


Joan  Trías  y  Fàbregas 

REVISTA  DE  REVISTAS 

Pel  Ploma.  Número  de  mars.  Aquesta 
notable  revista,  la  més  artística  indubtable¬ 
ment  de  Catalunya  per  las  excelents  condi¬ 
cions  en  que  la  presentan  sos  editors,  ofereix 
en  son  darrer  número  varis  quadros,  aygua- 
forts  y  esculpturas  d’en  A.  Zorn,  un  quadro 
de  J.  M.  W.  Turner,  el  retrat  d’Agna  d’Aus- 
tria  atribuhit  a  Joan  Carreno  de  Miranda  que 
figurà  en  la  Exposició  d’Art  Antich,  diferents 
quadros  y  dibuixos  d’en  Casas,  la  fotografia 
d’una  estatua  d’alabastre  de  la  catedral  de 
Girona,  altra  fotografia  d’una  casa  particular 
construhida  a  León  per  l’arquitecte  Gaudí, 
alguns  joyells  artistichs  de  la  colecció  Rusi- 
nol,  etc.  Del  text  son  notables  las  poesias  de 
Henri  de  Régnjer,  Apeles  Mestres,  Maragall, 
Pijoan,  etc.,  y  la  Nueva  aventura  de  los  dio- 
ses,  ó  el  sapo  ó  el  impertinente ,  de  Wieland, 
traduhida  al  castella  ab  molta  gracia  y  bon 
gust  per  el  Licenciado  P.  Moles.  Es  també 
notable  en  aquest  número  la  secció  7 'eatralia, 
ahont  hi  figura  un  encertadissima  critica  so¬ 
bre’l  públich  barceloní  a  propòsit  de  las  fun¬ 
cions  Zacconi,  titulada  En  Zacconi ,  la  momia , 
els  peixos  sense  sanch  y  Shakespeare,  firmada 
per  Un  del  galliner .  S'ataca  en  ella  ab  la  du¬ 
resa  que’s  mereixen  (potser  ab  menos  encara 
de  la  que’s  mereixen)  a  tants  critichs  pedants 
com  tenim  per  aquí,  fins  al  punt  de  fernos 
confondre'l  concepte  de  pedant  ab  el  de  cri- 
tich;  y  als  que,  no  essent  ni  critichs  ni  pe¬ 
dants,  sinó  solzament  xerrayres  inconscients 
que’s  diuhen  intelectuals,  si  van  al  teatre  reta- 
llan  las  talladas  que’s  fan  a  las  grans  obras 
per  ells  desconegudas,  y  censuran  al  artista 
pel  modo  com  ha  dit  frases  qu’ells  no  han 
entés.  Aixó  anant  al  teatre  peró  no  entenent 
l’obra.  Ara  quan  no  hi  van,  encara’n  parlan  y 
la  critican  més.  Es  realment  una  plaga  la  que 
ha  cayguten  aquest  poble  gran,  quins  intelec¬ 
tuals  se  dedican  a  descubrirnos  eminencias 
cada  cop  que  n’ha  de  venir  una  de  nova,  y  a 
reventarlas  quan  tornan  per  segona  vegada. 
Sort  que  no  hi  van  gayre  al  teatre,  y  sort 
qu’en  Zacconi,  que  tan  grans  emocions  d’art 
ens  ha  fet  fruhir,  no  trevalla  pera  ells.  Y  sort 
també  que,  en  mitj  de  tot,  distreuhen. 

Catalunya.  El  darrer  número  d’aquesta 
revista  barcelonina  conté,  entre  altres  tre- 
valls  remarcables,  els  següents:  De  l'altra 
banda  de  la  mar ,  per  Joan  Alzina  y  Melis; 
iEs  necesaria  la  educació  artística  del  públich?, 
per  Emili  Verhaeren,  l’acabament  de  la  con¬ 
ferencia  donada  per  Ruskin  sobre  El  Trevall, 
una  traducció  de  Mistral,  varias  bonicas 
poesias  d’en  Martínez  y  Serinà,  Llongue- 
ras,  etc.  Es  notable’l  trevall  d’en  Ramón 
Font  y  Presas  sobre  La  Poesia  y  el  Theatre.  j. 
L’autor  exposa  un  lluminós  concepte  del  ij 
teatre,  considerantlo  la  més  perfecta  mani¬ 
festació  del  geni  d’una  rassa,  que  s’eternisa 
en  el  medi  de  sas  creacions  artisticas  y  s’im- 


personalisa  al  formular  la  síntesis  del  seu 
geni.  Afirma  que  l’obra  dramàtica  deu  arri¬ 
bar  en  el  moment  en  que  totas  las  formas 
d’art,  sobre  tot  la  poesia,  han  assolit  la  per¬ 
fecció,  puig  totas  son  sas  components.  Aixis 
l’obra  dramàtica  serà  migrada  sempre  en  un 
poble  d’escassa  cultura  artística.  Aixis  els  tea¬ 
tres  grech  e  inglés  sols  han  aparegut  quan 
han  estat  perfeccionadas,  per  no  dir  agota- 
das,  totas  las  formas  d’art.  Lo  mateix  pot 
dirse  del  teatre  francès.  No  aixis  del  castellà, 
teatre  incomplerty  sols  d’intriga  (sense  per’xó 
negarli  grans  y  brillants  qualitats),  puig  se¬ 
gons  Schlegel,  la  llengua  castellana  no  havia 
assolit  las  grans  alturas  de  la  poesia  mane¬ 
jada  per  Garcilaso  y  altres  que  no  tenen  punt 
de  comparació  ab  Virgili  entre’ls  romans  0 
Racine  entre’ls  francesos.  Cita  después  l’arti¬ 
culista  una  polèmica  entre’l  critich  Lessing 
y’l  dramaturch  Corneille,  deduhint  d’un  para- 
graf  de  dit  critich  que  las  qualitats  senyala- 
das  al  teatre  castella  han  seduhit  a  molts  per 
lo  que  tenen  de  brillant,  no  per  lo  que  tenen 
de  verdader  y  d’artistich.  Y  a  Catalunya  ha 
passat  modernament  quelcom  de  lo  que  pas¬ 
sà  a  Castella,  que’ns  hem  precipitat  a  voler 
un  teatre  modern  sense  tenir  prou  cultura, 
sense  compendre  que  a  Catalunya,  fa  pochs 
anys,  n’hi  havia  molts  que  fins  ignoravan 
que’l  gran  Ramón  Llull  fos  poeta.  No  han 
fet  més,  donchs,  els  autors  catalans  qu’han 
tingut  la  pretensió  de  dirse  moderns,  que 
trasplantar  a  nostre  teatre  las  ideas,  rebudas 
de  segona  mà,  dels  grans  autors  extrangers 
avuy  en  boga.  Aquestas  ideas  las  han  expo- 
sadas  dintre’ls  motllos  que  al  teatre  català 
son  propis,  y  precisament  perque  las  han 
buydadas  en  aquests  motllos,  els  únichs 
qu’ells  senten,  han  sigui  aplaudidas  a  Ro- 
mea.  No’s  tracta,  donchs,  d’obras  novas:  se 
tracta  d’una  repetició  de  las  de  sempre,  de 
las  tradicionals,  y  si’ls  novells  autors  cata¬ 
lans  creuhen  haver  dat  quelcom  de  nou,  se’ls 
hi  ha  de  dir  clarament  qu  han  fracassat. 

Com  se  veu,  en  el  trevall  del  senyor  Font 
y  Presas  s’hi  exposa  tota  una  teoria.  Si  un 
defecte  té,  pot  dirse  qu’es  aquest:  el  d’ésser 
massa  teórich.  A  nosaltres  l’article’ns  causa 
una  excelent  impressió  pels  coneixements  y 
l’amor  al  art  que  revela  en  son  autor,  encara 
que  trobém  exagerats  alguns  detalls.  Per 
exemple,  no  creyém  que  a  Inglaterra  s’ha¬ 
guessin  perfeccionat  ni  menys  agotat  totas 
las  formas  d’art  quan  aparegué  Shakespea¬ 
re,  veritable  encarnació  del  teatre  inglés  en 
sa  època,  gran  vident  de  las  ànimas  que  pera 
crear  un  teatre  no  necessita  precedents,  ni 
altres  materials  que’ls  que  li  oferiren  la  vida 
y  son  geni.  Si’l  seu  teatre  hagués  sigut  una 
síntesis  0  resultant  de  totas  las  arts,  si  a  Sha¬ 
kespeare  l’hagués  enamorat  tant  la  perfec¬ 
ció  com  l’anarquia  de  las  passions,  la  teoria 
del  senyor  Fonty  Presas  seria  aplicable  als 
inglesos  com  ho  es  als  grechs.  Tampoch  cre- 

yém,  com  els  francesistas ,  qu’en  Racine,  gran 
versificador,  fos  al  ensemps  un  dels  grans 
poetas  de  la  humanitat.  Per  lo  demés,  la 
finalitat  del  article  del  senyor  Fonty  Presas 
es  lògica  y  hermosa. 

Que’l  teatre  català  no  està  deslliurat  de  sas 
antigas  tradicions  qu’avuy  trobém  carrinclo- 
nas,  es  molt  cert;  que  s’hi  enfonza  més  cada 
dia,  ja  no  ho  es  tant,  perque  a  la  evolució 
ningú  s’hi  pot  sustraure.  Y  prou  sab  l’articu¬ 
lista  lo  que  costa  evolucionar  en  un  medi  tan 
espés  com  el  dels  menestrals  de  Romea,  àni¬ 
ma  de  las  antigas  pitarradas  y  veritable  rè¬ 
mora  del  gran  art.  El  fet  es  que  l’antiga  Ca¬ 
talunya  tingué’ls  seus  poetas,  que  no  li  faltan 
els  seus  a  la  Catalunya  actual,  y  que  la  in- 
fluhencia  d’aquests  l’ha  experimentada’l  tea¬ 
tre  català,  comptant  avuy  com  compta  ab 
varias  obras  que  parlan  ben  alt  en  favor 
d’una  literatura  renaixenta  y  vigorosa.  Alsém, 
donchs,  els  ulls,  tinguem  fe  y  donguém 
temps  al  temps  sense  deixar  de  lluytar  pel 
progrés  del  art,  quins  ideals  puríssims  es 
natural  que’ns  resultin  entelats  si’ns  empe- 
yém  en  guaytarlos  a  través  de  las  boyras 
baixas  que  infestan  l’atmósfera  del  teatre 
Romea. 

El  Mercure  de  France,  número  d’abril,  pu¬ 
blica  entre  altres  curiosos  trevalls  una  nodri¬ 
da  llista  de  Les  grands  succés  de  théàire  au 
XVII  siécle,  per  R.  de  Bury;  Le  Bovarysme: 
une  moderne  philosophie  de  l'illusion ,  per 
Georges  Palante:  Les  Industries  d’Art  et  les 
Bibliotèques  d’Art  industnel  à  Pans ,  per 
León  Leclère,  etc.,  etc.  Tan  complerta  com 
sempre  es  la  Revue  du  mois. 

La  Renaissance  Latine  conté  un  bon  estudi 
sobre  Paul  Hervieu;  uns  hermosos  Poèmes 
de  Fernand  Gregh;  acabament  de  La  Biblie 
d'Amiens,  per  John  Ruskm,  traducció  de  M. 
Marcel  Proust,  etc.  Son  remarcables  las  sec¬ 
cions  de  teatres,  llibres,  etc. 

L’ Européen  en  son  darrer  número  publica 
un  article  del  senyor  don  Rafael  Altamira , 
catedratich  d’Oviedo  si  no  estém  mal  infor¬ 
mats,  qui  demostra  parlar  de  lo  que  no  en¬ 
tén,  o  de  lo  que  desconeix  del  tot,  al  ocupar- 
se  del  Catalanisme.  Els  demés  trevalls  son 
en  sa  majoria  tan  remarcables  com  sempre. 

Entre  las  demés  revistas  últimament  rebu- 
das  devém  consignar  La  Critique  Interna¬ 
tionale ,  de  París;  Hispania,  Arquitectura  y 
Consirucción ,  l·lojas  Selectas ,  de  Barcelona; 
Rassegna  Inter nazionale,  de  Roma;  Revue 
Franco-Italienne  et  du  Monde  Latin,  de  Nà¬ 
pols;  Nueslro  Tiempo ,  La  Lectura ,  de  Ma¬ 
drid,  etc. 


NOVAS 

Ab  el  present  númer  o  repartim  a  nostres 
suscriptors  el  suplement  qu’aparegué’l  di¬ 
vendres  de  la  passada  setmana  contenint 
tots  els  discursos  pronunciats  en  el  memora¬ 
ble  meeting  del  Tivoli  contra’l  decret  de  re 
forma  del  Notariat. 

S'ha  publicat  el  Manifest  de  la  Unió  Cata¬ 
lanista  al  poble  català  protestant  del  decret 
de  la  reforma  del  Notariat. 

En  altre  lloch  d’aquest  número  publiquém 
integre  aquest  notabilissim  document  qu’es 
profusament  repartit  per  tota  Catalunya. 

Al  cumplirse’l  primer  aniversari  de  la  mort 
del  gran  catala  doctor  Robert,  fem  nostre  lo 
que  d’ell  ne  diu  el  president  de  la  Unió  Cata¬ 
lanista ,  Joseph  Maria  Roca,  en  aquest  mateix 
número. 

La  figura  del  doctor  Robert  se’ns  aparei¬ 
xerà  més  gran  al  recordarlo  a  través  del 
temps  abrassat  al  programa  catalanista, 
qu’ho  es  de  reivindicació  pera’ls  catalans, 
entre’ls  quals  visqué  sempre  pera  repartir- 
loshi’l  bé  a  mans  plenas  aquell  patrici  ilus- 
tre.  Aymém,  donchs,  sa  memòria. 

La  setmana  passada,  la  guardia  civil  de¬ 
pendenta  del  govern  central  fusellà  ignomi- 
niosament  a  uns  quants  estudiants.  Com  si 
aquests  fusellaments  no  tinguessin  altre  ob¬ 
jecte  que  simbolisar  l’odi  dels  governs  espa¬ 
nyols  a  la  instrucció,  el  primer  mort  caygué 
en  la  Universitat  de  Salamanca,  tacant  ab  sa 
sanch  els  fulls  gloriosos  d’aquell  institut. 
Nosaltres  ne  protestém  fermament;  ab  tota 
la  forsa  de  la  nostra  ànima  unim  nostre  crit 
d’indignació  als  de  totas  las  personas  civili- 
sadas  que  s’han  vist  afrontadas  per  tals  actes 
de  salvatjisme. 

Peró,  ara  que  la  gent  castellana  ha  tastat 
las  delicias  del  poder  central,  quan  s’hagin 
fet  ben  bé  càrrech  de  las  protestas  que  de  tota 
Catalunya  s’han  deixat  sentir,  prénguinne 
bona  nota  pera  no  titllarnos  may  més  ab  el 
calificatiu  d’egoístas. 

Recordin  que  quan,  no  fa  gayre  temps,  la 
policia  descarregava  sas  armas  de  foch  dintre 
la  Universitat  de  Barcelona  deixant  en  las 
columnas  senyals  qu’encara’s  poden  veure; 
recordin  que  quan  civils  y  polissonts  atrope- 
llavan  barbrement  a  senyoras  y  a  vells  a  la 
surtida  del  Liceu;  recordin  que  quan  polis¬ 
sonts  enviats  del  centre  maltractavan  als  que 
havían  anat  a  la  festa  de  Llotja  y  empresona- 
van  a  pacifichs  catalanistas  sobre’ls  que  re- 
caygueren  forsas  anys  de  presidi  en  resulta 
de  las  acusacions  sobre  d’ells  llensadas;  re¬ 
cordin  que  quan  se  donà  mort  en  un  carrer 
de  la  Barceloneta  a  un  infelís  obrer;  recordin 
que  quan...  (no  acabaríam  d’enumerar  ca- 

sos),  tota  la  Espanya  del  Ebre  enllà  aixe¬ 
cava’l  seu  crit,  mes  no  en  protesta  dels 
atropells,  sinó  en  contra  dels  catalans,  insul- 
tantnos  de  passada  ab  els  calificatius  d'asses- 
sins  y  bojos,  y  honorantnos  ab  altres  noms 
que’l  códich  pena,  tot  encoratjant  als  armats 
pera  continuar  llur  brutal  tasca. 

Els  diaris  y’is  politichs  de  tota  Espanya 
donaren  importància  als  civils  y  polissonts, 
y’is  encoratjaren.  Avuy  ne  tocan  las  conse- 
qüencias.  Nosaltres  ho  sentim  y’n  protestém 
de  lo  qu’ha  passat  a  Espanya  suara:  peró  for- 
sós  es  que  a  Castella  s’acostumin  a  saber  lo 
qu’es  bo. 

El  dissapte  a  la  nit  tingué  lloch  la  festa 
inaugural  de  l’«Associació  Catalanista  del 
Poble  Sech»  en  el  local  del  centre  «Nova 
Cathalonia».  El  president  de  l’associació 
senyor  tMarti  y  Puig,  després  d’un  breu  par¬ 
lament  que  fou  justament  aplaudit,  cedí  son 
lloch  al  senyor  Roca,  president  de  la  Unió 
Catalanista.  Llegida  pel  secretari  una  llarga 
llista  de  las  entitats  representadas  y  adheri- 
das  al  acte,  feu  us  de  la  paraula’l  senyor 
Martínez  y  Serinà,  que  definí’l  Catalanisme 
com  un  recurs  d’apelació  devant  del  món  en¬ 
ter  pels  agravis  que  Catalunya  té  rebuts, 
afegint  que’l  Catalanisme  ve  a  cambiar  l’in¬ 
just  principi  de  la  unitat  pel  de  la  varietat 
conforme  a  naturalesa.  Després  parlà’l  se¬ 
nyor  Baró  (Joan  B.),  qui  defensà  nostra 
llengua,  nostre  dret  a  exigir  que’ls  empleats 
a  Catalunya  sian  catalans,  y  combaté  las 
quintas.  El  senyor  Ribas  (Josep  M.a)  comba¬ 
té  als  jacobins  d’avuy,  qu  en  nom  de  la  lli¬ 
bertat  volen  imposarse  per  forsa,  y  advocà 
per  la  tolerància.  El  senyor  Capdevila  feu 
historia  de  la  guerra  de  Cuba,  guerra  que 
fou  un  atenlat  contra  la  llibertat  d’un  poble, 
y  ab  la  que  no  estigueren  conformes,  a  pesar 
del  patrioterisme  regnant,  els  catalans  ni’l 
gran  apòstol  de  l’autonomia  en  Pi  y  Margall. 
Advocà  per  la  unió  de  tots  els  catalans.  El 
senyor  Folch  y  Capdevila  digué  que,  perdu- 
das  las  Antillas,  queda  ara  Catalunya  pera 
que  pugui  atiparse  Madrid.  Demostra  que 
no  som  exclusivistas,  puig  també  veyém  ab 
indignació  las  vexacions  morals  y  mate¬ 
rials  que  sufreixen  altres  pobles  d’Espanya, 
com  hem  vist  ab  indignació’ls  darrers  atro¬ 
pells  dels  estudiants  de  Salamanca.  El  doctor 
Marti  y  Julià  digué  que’l  Catalanisme  sab 
passar  ia  vista  per  sobre  dels  pobles  unitaris 
d’Europa  y  fixaria  en  els  petits  pobles  del 
Nort  que  viuhen  autonómicament  en  pau  y 
armoma;  aixó  demostra  que  no’ns  volém  ro¬ 
dejar  d’una  barrera.  Combaté  l’impost  de 
consums  y’l  servey  obligatori,  y  digué  que’ls 
obrers  tindrian  veritable  representació  en  las 
Corts  a  tenor  de  nostre  programa;  en  carn- 
bi’ls  llibertaris  d’avuy  hi  portaran  obrers 
«d’exportació».  Demostrà  que’l  Catalanisme 

es  la  doctrina  democràtica  per  excelencia, 
perque’ls  seus  adeptes  son  els  hereus  d’aquell 
poble  que  quan  era  lliure  fou  el  més  lliberal 
del  món.  El  president,  en  Joseph  M.a  Roca, 
digué  que’ls  que’ns  titllan  de  reaccionaris 
per  ignorància  o  mala  fe,  y’ns  diuhen  mitj- 
evals  en  sentit  depressiu,  tenen  de  saber 
qu’en  la  Edat  Mitja’ls  Usatjes  prohibian  in¬ 
sultar  als  juheus,  als  que’s  donava  protecció 
quan  se  distingían  en  las  ciencias  0  las 
aris.  Cità  altres  exemples  histórichs.  Digué 
qu’en  el  Catalanisme  hi  cab  tothom,  perque 
vol  l’autonomia  de  Catalunya  y  la  de  la  con- 
ciencia  de  tots  sos  fills.  Reclamà  la  unió 
d’aquests,  ben  penetrats  de  las  ideas  catala- 
nislas,  pera  fer  un  grupo  fort  y  ardit  contra’l 
grupo  dels  enemichs,  que  no  s’adormen  en  la 
guerra  que  fan  a  nostra  terra,  com  ho  pro- 
ban  els  recents  decrets  d’en  Romanones  y  en 
Dato.  Si  no  logrém  convence,  hem  d’impo- 
sarnos,  y  la  unió  fa  la  forsa.  Els  catalans  que 
no’s  diguin  catalanistas,  demostraràn  ab  el 
temps  que  no  estiman  a  sa  patria  y  acabaran 
per  avergonyirse  de  si  mateixos. 

El  senyor  Roca  y  tots  els  altres  oradors 
foren  interromputs  diferenlas  vegadas  per  las 
manifestacions  d’entusiasme  de  la  nombrosa 
concurrència,  que  surti  altament  satisfeta  de 
tan  hermós  acte. 


El  diumenge  a  la  tarda  l’Agrupació  Cata¬ 
lanista  de  Vilassar  de  Mar  celebrà  un  mee- 
ting  de  propaganda  contra’l  decret  de  re¬ 
forma  del  Notariat.  Obri  la  sessió’l  president 
senyor  Monjo,  remarcant  la  necessitat  de 
protestar  contra  las  vexacions  que  darrera¬ 
ment  han  inferit  a  Catalunya  en  Romanones 
y  en  Dato.  Després  cedí  la  presidència  al 
vocal  de  la  Permanent  de  la  Unió  senyor 
Robert,  y’f  secretari  llegi  la  llista  de  las  en¬ 
titats  adheridas  y  representadas  al  acte. 
A  continuació  feren  us  de  la  paraula’ls  se¬ 
nyors  Joseph  Nicolau,  Jacinto  Alsina,  Rafel 
Capdevila,  Eladi  Creuhet,  Rafel  Folch  y  Cap¬ 
devila,  Joaquim  Sans  y  Joseph  Mallofré,  re¬ 
sumint  en  nom  de  la  Permanent  en  Candi 
Robert.  Si  volguéssim  reproduhir  las  elo¬ 
qüents  rahons  qu’  exposaren  els  oradors, 
aquesta  secció  no’ns  bastaria  pera  donàrlashi 
cabuda;  aixís  es  que  sols  farém  esment  de  lo 
radicalíssims  y  justos  qu’estigueren  al  com¬ 
batre  las  desmasias  del  poder  central  y  la 
rahó  qu’assisteix  a  Catalunya  pera  protes- 
tarne.  Tots  foren  xardorosament  aplaudits, 
acordantse  enviar  el  següent  telégrama  al 
ministre  de  Gracia  y  Justícia: 

«En  meeting  públich  celebrat  avuy  a  Vilas¬ 
sar  de  Mar  l’«Associació  Popular  Catalanis¬ 
ta»,  de  Barcelona,  el  «Centre  Escolar  Cata¬ 
lanista»,  de  idem,  l’«Agrupació  Catalanista» 
d’aquest  poble,  adheridas  a  la  Unió  Catala¬ 
nista,  y  las  demés  entitats  presents  al  acte  ó 
adheridas  al  acte  en  número  de  60,  han  acor- 

dat  per  unanimitat  dirigir  a  V.  E.  sa  més 
enèrgica  protesta  contra'l  decret  publicat  en 
26  de  febrer  prop  passat  reformant  el  Nota¬ 
riat,  per  considerarlo  no  sols  disconforme  ab 
els  preceptes  constitucionals  y  obertament 
antidemocràtich,  sinó  també  atentatori  en 
extrém  a  la  llibertat  individual  y  al  dret  y 
dignitat  de  Catalunya. 

«Associació  Popular  Catalanista»,  de  Bar¬ 
celona;  «Centre  Escolar  Catalanista»,  de 
idem;  «Agrupació  Catalanista  de  Vilasar 
de  Mar»,  y  altras  entitats  presents  0  adheri- 
das  al  acte.» 


El  diumenge  prop  passat  tingué  lloch  a 
Santa  Coloma  de  Gramanet  un  meeting  de 
propaganda  autonomista.  El  distingit  com¬ 
pany  de  causa  en  Ferran  de  Segarra,  que 
presidia  Tacte,  després  d’un  brillant  parla¬ 
ment  en  el  que  recalcà  Tabandón  en  que  du¬ 
rant  tants  anys  bavian  estat  els  interessos  de 
la  encontrada  pel  diputat  cunero  del  districte 
y  la  necessitat  de  fer  acabar  aytal  estat  de 
cosas,  feu  la  presentació  del  oradors  y  cedí 
la  presidència  al  vocal  de  la  Permanent  de  la 
Unió ,  nostre  company  Pujulà.  Retrunyían 
encara’ls  aplaudiments  de  que  fou  objecte  el 
senyor  Segarra  quan  comensaren  sa  tasca’ls 
presentats,  qu’ho  eran  en  Casals  y  en  Torres, 
de  Badalona,  y  en  Gobern,  Monegal  y  Puju- 
là,  d'aquesta.  Tots  feren  propaganda  dels 
ideals  autonomistas,  encoratjant  al  poble 
per’anar  a  la  lluyla  electoral  a  votar  per  en 
Monegal,  qui  feu  exposició  del  seu  progra¬ 
ma,  que  digué  esserho  d’autonomia  y  per  lo 
tant  de  moralitat.  Feu  el  resum  en  Pujulà. 
L’entusiasme  que  despertaren  els  parlaments 
bona  proba  va  ésser  del  esperit  català  que 
regna  en  aquell  poble,  fent  concebir  bellas 
esperansas  pera  las  properas  lluytas. 


A  Santa  Caloma  de  Farnés  tingué  lloch 
també  un  meeting  de  propaganda  catalanista 
ab  motiu  de  la  candidatura  per  aquell  dis¬ 
tricte  d’en  Joaquim  Casas  y  Carbó,  acudint- 
hi  comissions  de  molts  pobles  de  la  comar¬ 
ca,  com  Breda,  Arbucias,  Sant  Feliu  de 
Buxalleu,  Riu  d’Arenas,  Sant  Pere  de  Cerca¬ 
da,  Girona,  Esparra,  Vidreras,  etc.  Feu  la 
presentació  dels  oradors  en  Joseph  Callis, 
desde  la  presidència;  se  llegiren  nombrosas 
adhesions  al  acte,  y  seguidament  dirigiren  al 
públich  hermosos  y  sentits  parlaments  els 
senyors  Laberny,  de  Girona;  Roura  (Llo¬ 
rens),  nostre  company  de  redacció  Busquets 
y  Punset,  Laporta  (Miquel),  y  Casas  y  Car¬ 
bó.  Els  conceptes  qu’eixiren  dels  llabis  de 
quiscún  d’ells  portaren  l’entusiasme  a  la  gen¬ 
tada  que’ls  escoltava  embadalida  y  que  fre- 
néticament  aplaudia,  manifestant  son  fervent 


anhel  de  política  honrada  y  d’autonomia  pera 
nostra  terra. 


El  passat  dissapte  a  la  nit  tingué  lloch  en 
el  teatre  del  Liceu  l’audició  del  drama  lirich 
Follet ,  llibre  de  TApeles  Mestres  y  música 
del  distingit  compositor  Enrich  Granados. 
Essent  el  llibre  degut  a  n’en  Mestres,  no’ns 
cal  parlar  de  sa  bellesa  poètica,  de  sos  bons 
versos  ni  de  son  caràcter  essencialment  musi¬ 
cal,  qualitats  qu’hem  pogut  apreciar  en  la 
lectura  del  exemplar  que  l’autor  ha  tingut  la 
atenció  d’enviarnos.  En  Granados  ha  estat 
encertat  al  posarlo  en  música,  identificantse 
ab  Tassumpto  de  la  llegenda.  En  l’obra  hi  hà 
situacions  musicals  que’l  mestre  ha  sabut 
expressar,  especialment  ab  la  cansó  de  Follet 
en  el  primer  acte,  ab  el  preludi  y  dúo  de! 
segón  (innegablement  inspirat  el  primer  per 
la  influhencia  de  Wagner)  y  ab  el  preludi  del 
acte  tercer,  de  recomanable  sentiment  dra- 
màtich.  Las  qualitats  musicals caracteristicas 
de  Follet  son  las  que  ha  demostrat  sempre 
son  autor:  sentiment,  distinció  y  elegancia. 

La  execució  de  Follet  no  passà  d’un  ensaig. 
Dels  artistas — per  no  dirne  res  més — dirém 
tan  sols  que  parlavan  un  català  detestable, 
y  que’l  mestre  Granados  menà  regularment 
la  orquesta. 

Esperém  l’audició  de  Follet  ab  elements 
adequats,  puig  ningú  pot  ferse  càrrech  d’una 
obra,  si  las  condicions  dels  intérpretes  no 
estàn  a  l'altura  deguda. 


A  ca’n  Parés  y  als  «IV  Gats»  hi  hà  obertas 
aquesta  setmana  dugas  exposicions  de  qua- 
dros,  d’en  A.  Ros  y  Güell  y  en  Waldemar 
Thorn,  respectivament. 

Ne  parlarém  com  se  mereixen  en  el  prò¬ 
xim  número. 


En  nostre  número  prop  passat,  al  dar 
compte  de  las  publicacions  rebudas,  varem 
incorre  en  una  inexactitut  al  dir  qu’era  inè¬ 
dit  el  quadro  Agonia,  pertanyent  a  la  prime¬ 
ra  serie  de  la  nova  edició  de  Croquis  Pire- 
nenchs  qu’ha  publicat  en  Massó  y  Torrents. 
Ilo  advertim  pera  que  ningú’ns  ho  fassi  veu¬ 
re  caritativament;  y  consti  que’ls  quepoch  0 
molt  llegim,  teniam  casi  obligació  de  recor¬ 
dar  qu’aparegué  per  primera  volta  no  fa 
gayre,  en  el  «número  d’hivern))  de  Pel  ó° 
Ploma. 

No’ns  agrada  gayre  donar  gat  per  llebre, 
encara  que  de  gats  com  aqueixos  d’en  Mas- 
só’n  som  molt  partidaris  y’n  vóldríam  assa¬ 
borir  cada  dia. 


Fidel  Giró,  impressor.  — Carrer  de  València,  233 

REFORMAS  NOTARIALS 

La  COMPETÈNCIA. 

Ja  que’ls  acon-teixements  portals  pel 
descuyt  dels  de  dalt,  la  intemperancia  dels 
de  baix  y  l’oblit  en  que’ls  tips  tenen  sempre 
als  dejuns  ho  fan  precís,  endinzém  el  bis¬ 
turí  en  las  miserias  que  nostres  reformis- 
tas  del  Notariat  han  volgut  combatre,  o  sian 
las  diferentas  maneras  en  que  uns  notaris 
fan  0  han  fet,  fins  ara,  la  competència  als 
altres. 

Al  parlar  de  la  competència  ’ns  referim, 
no  a  la  que  noblement  pot  fer  un  funcionari 


al  altre  sense  moures  de  son  despatx,  ab  sa 
laboriositat  y  son  superior  talent,  sens  otor- 
gar  baraturas,  retribuhir  a  agents,  ni  firmar 
per  altres,  sinó  a  la  que’s  fa  per  aquests  dar¬ 
rers  medis  y  per  altres  no  menys  repugnants 
y  subversius.  Hi  hà  que  fer  diferencia  entre 
una  competència  y  l'altra,  y  tocant  a  la  pri¬ 
mera,  precís  es  que’ns  atenguém  tots  a  n’ella 
y  que,  encara  que  funcionaris  competents 
tots  segons  la  lley,  reconeguém  que  podém 
tenir  companys  que'ns  superin  en  talent  y  acti¬ 
vitat,  y  cas  de  tenirlos,  no  volguém  may  que 
ells  comparteixin  ab  nosaltres  honoraris  jus¬ 
tament  guanyats,  dels  quals  no  tenim  dret  a 
participar  y  quina  participació  es  pera  ells 
una  expoliació  y  pera  nosaltres  una  caritat 
que’ns  humilia  y  que  rebaixa  nostra  dignitat 
professional  y  personal  a  la  vegada. 

Nostres  reformistas  han  adoptat  en  la 
qüestió  un  criteri  estret  que  no  fa  diferencia 
entre  una  competència  y  altra,  y  d’aqui  que 
las  reformas  que  parteixen  d’aquest  criteri 
resultin  draconianas  pera’ls  notaris,  ensemps 
qu’atentatorias  a  la  llibertat  ben  llegitima 
del  públich,  d’escullir  pera  sos  actes  y  con¬ 
tractes  el  notari  que  tingui  per  convenient. 
S'ha  volgut  negar  aquest  dret  tan  natural  en 
el  que  paga,  y  s’ha  volgut  sostenir  que  la 
confiansa  que’l  públich  dispensa  a  un  notari 
es  deguda  sempre  a  malas  arts  d’aquest  o  a 


258  JOVENTUT 


certas  consideracions  de  mal  género  dispen- 
sadas  als  clients  en  pérjudici  de  la  dignitat 
professional  y  dels  interessos  propis  y  dels 
companys;  s’ha  preconisat  ademés  la  idea  de 
que’l  públich  careix  de  discerniment  bastant 
per’apreciar  [las  qualitats  més  ó  menys  ex¬ 
cepcionals  de  cada  notari  al  mateix  temps 
que  sos  defectes,  sentant,  en  principi,  que 
tractantse  de  funcionaris,  donats  per  l’Est'at 
com  a  competents,  tots  ho  son  en  igual  grau 
com  son  en  igual  grau  dignes  y  honrats,  v 
que’l  bon  concepte  públich,  si  avans  se  lenia 
per  alguna  cosa,  ara  no  val  res  ni  té  cap  sig¬ 
nificació,  erro  que  no  cal  refutar  perque  es 
clar  y  evident,  com  son  claras  y  evidents  las 
conseqüencias  desastrosas  que  porta  apare- 
lladas  sa  pràctica  aplicació. 

Desde'l  primer  moment  en  que  s’inicià  la 
campanya  reformista  en  el  Notariat  y  sa 
prempsa  professional,  ens  ferem  ja  las  altas 
consideracions  que’l  assumpto  requeria  y  en 
l’anim  de  deixar  a  salvo  la  competència  no¬ 
ble  y  honrada  y  la  llibertat  del  públich,  en- 
semps  que  de  combatre  despiadadament  la 
competència  de  mal  género  y  enfonzar  als 
que  la  practican,  proposarem  al  efecte,  com 
ho  feren  altres,  nostre  modest  quadro  de  re- 
formas  del  modo  que  segueix: 

A.  La  dels  aranzels  notarials,  de  manera 
que  llurs  prescripcions  resultessin  claras  y 
no  fossin  un  centpeus  com  els  actuals  y  tants 
altres  que’ls  han  precedit  redactats  per  gent 
indocta  en  la  matèria;  reforma  que  podria 
formular  una  comissió  de  notaris  designats 
per  las  juntas  directivas  dels  colegis,  previ 
informe  de  las  mateixas  juntas,  las  quals, 
avans  d’evaquarlo,  rebessin  el  dels  cole- 
giats. 

B.  La  publicació  de  dits  aranzels  acom¬ 
panyats  d’un  comentari  de  dita  comissió,  ha- 
vent  tots  els  notaris  de  sotmetres  pera  regular 
llurs  drets  a  n’aquells  y  a  n’aquest,  ab  lo 
qual  dit  queda  qu’en  l’aplicació  del  aranzel 
no  hi  campejaria  com  ara  ’l  criteri  individual 
del  notari,  sempre  vari,  com  no  pot  menys 
d’  esserho. 

C.  Reforma  del  reglament  general  del 
Notariat,  prohibint  als  notaris  surtir  de  llur 
residència  per  assumplos  professionals  sense 
previ  y  especial  requeriment  al  efecte  fet 
constar  en  l’acte  o  contracte  que’l  motiva; 
exceptuats  d’aquesta  prescripció’ls,  actes  y 


contractes  que  després  del  que  motiva’l  re¬ 
queriment  autorisés  el  notari  cridat  per 
clients  que  se’ls  hi  ocorregué  fer  algún  docu¬ 
ment,  aprofitant  la  ocasió  de  tenir  ja  al  no¬ 
tari  en  la  localitat. 

D.  Reforma  del  mateix  reglament  creant 
tribunals  d’honor,  cada  un  dels  quals  se 
composés  de  la  totalitat  dels  notaris  de 
cada  districte  0  de  varis  districtes  agregats 
que  no  tinguessin  més  que  dos  notaris,  de¬ 
vent  las  juntas  directivas  y  la  direcció  ge¬ 
neral  en  son  cas,  imposar  al  notari  infractor 
d’un  precepte  orgànich  qualsevol,  la  correc¬ 
ció  disciplinaria  corresponent  a  la  infracció 
calificada  pel  tribunal  d’honor  susdit  en  in¬ 
forme  qu’elevi  a  la  superioritat.  Pera  formar 
expedient  a  un  notari  bastaria  la  petició  de 
qualsevol  dels  seus  companys  de  districte 
dirigida  als  restants. 

E.  Adicionar  el  reglament  referit  ab  el 
precepte  següent:  «Els  aranzels  notarials  se 
consideran  part  integrant  de  la  llegislació 
orgànica  vigent,  y  tota  infracció  d’ells  en  fa¬ 
vor  0  en  contra  dels  interessats  serà  corret- 
jida  disciplinàriament  ab  arreglo  a  la  dis-po- 
sició  anterior.  Lo  mateix  s’observarà  ab  tot 
acte  o  manifestació  del  notari  dirigit  oficio¬ 
sament  pera  obtenir  l’autorisació  d’una  es¬ 
criptura,  directament  0  per  medi  d’agents  0 
altres  intermediaris  y  la  propaganda  a  son 
favor  solicitada  per  ell,  devent-  las  correc¬ 
cions  disciplinarias  esmentadas  aplicarse  en 
llur  grau  maxim,  sempre  que  l’autorisació 
d’un  acte  0  contracte  0  la  propaganda  en  fa- 
yor  del  notari’s  demani  directament  per 
aquest  0  per  agents  retribuhits  pel  mateix; 
havent  de  castigarse  d’igual  manera’l  fet 
d’autorisar  escripturas  extesas  per  personas 
distintas  del  notari  0  dels  escrivents  concur¬ 
rents  al  despatx  d’aquest  en  las  horas  d’ofi¬ 
cina  de  costúm  0  que  s’establexin  com  a_re- 
glamentarias. 

F.  Reforma  del  Códich  penal  en  el  sen¬ 
tit  d'establir  la  sanció  corresponent  al  delicte 
que  pressuposa  en  el  notari’l  acte  de  donar 
fe  d’actes  y  contractes  rebuts  avans  per 
agents  0  intermediaris;  y  en  aquests  el  fet, 
verdadera  usurpació  d’atribucions,  de  ré- 
brels,  ferse  càrrech  d’ells  y  darlos  forma  le¬ 
gal  pera  que  un  altre’ls  aulorisi. 

G.  Reforma  de  la  Lley  hipotecaria  abo¬ 
lint  els  expedients  possessoris  y  substituhínt- 

los  per  senzillas  actas  notarials  en  que’ls 
testimonis  propietaris  fessin,  baix  la  seva 
responsabilitat,  las  manifestacions  conve¬ 
nients  adverant  el  fet  de  possessió  de  quina 
justificació’s  tracti;  reforma  aquesta,  com 
també  las  dugas  següents,  demanadas  reite¬ 
radament  en  revistas  y  congressos  notarials. 

H.  Reforma  de  la  lley  d’Enjudiciament 
civil  treyent  d’ella  tot  lo  qu’es  de  jurisdicció 
voluntària  0  que  no  porta  en  si  litis  contes- 
tatio. 

I.  Reforma  del  art.  91  del  reglament  ge¬ 
neral  del  Notariat,  ampliant  la  competència 
dels  notaris  al  efecte  de  fer  constar  en  acta 
notarial  tot  lo  referent  als  assumptos  qu’en 
virtut  de  la  reforma  processal  anterior  des¬ 
apareguessin  de  la  esfera  de  la  lley  d’Enjudi¬ 
ciament  civil. 

J.  Derogació  de  la  regla  3.“  del  art.  22  de 
la  Lley  del  Timbre  y  la  prescripció  respecte 
a  us  de  timbre  en  las  actas  de  llur  referencia, 
de  la  mateixa  classe  de  paper  que  per 
originals  y  copias  prescriuhen  els  para- 
grafs  3/  y  4.1  del  art.  63  de  la  mateixa  lley 
quan  ditas  actas  se  fan  pels  jutjats  munici¬ 
pals. 

K.  Ampliació  del  apartat  A  de  la  re¬ 
gla  8.a  del  art.  22  de  la  Lley  del  timbre, 
ja  esmentada,  a  totas  las  demés  actas  no  com- 
presas  en  la  reforma  anterior  sia’l  que’s 
vulgui  son  objecte. 

L.  Reforma  de  la  lley  y  reglament  del 
impost  sobre  drets  reals  en  el  sentit  de  re¬ 
baixar,  en  lo  possible,  llurs  conceptes  de  tri¬ 
butació,  0  quan  menys  procurant  que  la  con¬ 
tractació  privada  no  resulti  de  mellor  condi¬ 
ció  que  la  pública. 

Creguerem,  y  seguim  creyent  encara,  que 
las  reformas  expressadas  podian  mellorar  la 
situació  del  Notariat  y  destruhir  la  compe¬ 
tència  de  mal  género  sense  necessitat  d'adop¬ 
tar  disposicions  que  topessin  ab  l’interés 
públich  com  las  d’ara  y  d’establir  entre’ls 
notaris  un  socialisme  odiós,  en  virtut  del 
qual  un  notari  té  de  partirse  ab  un  altre 
drets  justament  guanyats  en  trevalls  que  tal 
volta  hauria  pogut  fer  aquest  darrer  si  al 
anar  els  clients  a  son  despatx  no  l’haguessin 
trobai  fora  pescant  escripturas  lluny  de  sa 
residència,  0  dedicantse  a  assumptos  extra 
professionals.  Desde’l  moment  en  que  se’ns 


obliga  a  partir  entre  dos  els  drets  guanyats 
per  un  sol,  estém  en  el  cas  de  podernos  ocu¬ 
par  de  si’l  company  partícipe  en  ells  hauria 
pogut  despatxar  el  mateix  assumpto  qu’hem 
despatxat  nosaltres  y  que  tal  volta  per  cir- 
cunstancias  a  n’ell  imputables  no  ha  anat  al 
despatx  d’ell,  sinó  qu’ha  vingut  al  nostre; 
tenim  dret  a  demanar  que’s  dictin  disposi¬ 
cions  fixant  horas  d’oficina  reglamentarias 
en  las  notarias,  durant  las  quals  el  notari 
degui  serhi  y  no  pugui  ausentarse  sense  mo¬ 
tius  justificats;  ne  tenim  també  a  estudiar  las 
causas  que  fan  que  la  contractació  fugi  del 
despatx  d’un  company  pera  venir  al  nostre, 
y  senyalarlas  a  la  superioritat  pera  que  im¬ 
posi  a  dit  company  els  correctius  que  merei¬ 
xi  quan  aquestas  causas  li  sian  imputables; 
de  tot  lo  qual  resulta  que’l  camí  emprés  pot 
orientar  nostra  marxa  de  modo  que  nostra 
llibertat  personal  resulti  cohibida  y  que  aca- 
bém  per  ésser  esclaus  de  nostra  carrera  a 
semblansa  dels  servents  adscrits  al  terrer, 
perque  de  las  cosas  tot  es  corriensar,  que  la 
una  porta  l’altra.  Sembla  que’s  busca  ficar 
al  Notariat  dins  d’un  regim  de  ferro,  al 
objecte  de  protegirlo,  quan  pot  molt  ben 
ésser  que  lo  que’s  consegueixi  sia  ofegarlo, 
0  quan  menys  desnaturalisarlo,  posantlo  en 
lluyta  ab  l’interés  públich,  fomentant  entre 
son  personal  una  inquisició  odiosa  dels  actes 
de  cada  un,  que  pot  degenerar  en  odis  im¬ 
placables  y  per  fi  de  festa  en  la  esclavitut  de 
tots.  Cal  dirho  clar:  ab  la  partició  d’honora¬ 
ris  esmentada,  hi  hà  esqué  pera  moltas  qües¬ 
tions,  prescindint  de  la  forma  xabacana  que 
s’ha  donat  al  envio  de  la  meytat  de  tals  ho¬ 
noraris  per  conducte  del  delegat  de  la  junta 
directiva,  que  imposa  al  notari  autorisant  el 
sacrifici  de  fer  giros  per  cantitats,  las  més  de 
las  vegadas,  petitas;  giros  que  resultan  im¬ 
possibles  per  no  haverhi  banquers  que  vul¬ 
guin  encarregarsen,  0  que  si  se’n  encarregan 
ha  d’ésser  a  un  preu  exagerat  en  relació  a  la 
importància  de  la  cosa;  giros,  en  una  parau¬ 
la,  que  imposan  al  notari  autorisant  sacrifi¬ 
cis  que’l  fan  de  pitjor  condició  que  al  del 
domicili  o  vehinat  del  otorgant,  qui  reb  sa 
participació  ben  neta  y  mastegada  sense  cap 
mal  de  cap.  Quanta  complicació  en  una  cosa 
que’s  podia  deixar,  en  primer  terme,  a  una 
inteligencia  directa  entre  abdós  notaris  co- 

participes  dels  honoraris  de  quina  divisió’s 
tracta!... 

El  temps  ens  dirà  si  nostras  impressions 
pessimistas  son  justificadas. 

Domingo  Pou  y  Lladó. 


NOSTRE  CASAL 

El  vell  casal  de  nostra  benvolguda  Catalu¬ 
nya  fa  llàstima  de  contemplar  quan  se  con¬ 
sidera  lo  que  fou  en  altre  temps,  y  s’imagina 
lo  que  seria  si  mans  cuydadosas  l'haguessin 
conservat  fenthi  las  reparacions  y  reformas 
necessarias,  no  tan  sols  a  sa  conservació, 
sinó  també  a  son  arreglo  y  aixamplament, 
tenint  en  compte  las  novas  necessitats  de  la 
vida  a  mida  que  s’anessin  presentant. 

Las  vellas  institucions  catalanas  amenas- 
san  desapareixe,  enduhentse,  al  enrunarse, 
tots  els  restes  y  vestigis  d’un  poble  lliure 
qu’existi,  y  que  fou  l’admiració  de  tots  els 
pobles  civilisats. 

En  nostre  casal  hi  hà  grans  carreus  y  fer- 
mas  columnas  que  s’aguantan  totjust,  con- 
tradint  casi  las  lleys  del  equilibri.  Sols  una 
cosa’s  manté  forta  essent  indestructible: 
els  fonaments,  o  sia  l’ànima  de  nostre  poble. 
Aquesta  no  morirà,  donchs  res  li  fan  ni  li  po¬ 
den  fer  las  bufadas  de  ponent,  ni  las  mans 
dels  homes.  Està  en  el  terrer;  y  aquest  no  pot 
desapareixe  y  té  en  son  sí  l’ànima  del  poble 
resguardada  dels  perills  externs. 

Durant  segles  y  segles  nostre  casal  ha  es¬ 
tat  encarregat  a  arquitectes  desconeixedors 
de  sa  tasca,  quinas  mans  barroheras  han  con- 
tribuhit  en  molt  a  fer  caure  nostre  edifici. 
Avuy  encara  fan  de  directors  facultatius,  y 
per  tant,  tota  vegada  que  nostre  poble  s’ha 
fet  càrrech  del  estat  de  son  casal  y  dels  perills 
que  a  aquest  amenassan  pera  l’esdevenir,  de- 
vém  fer  tots  els  medis  pera  tréurel  de  sas 
mans  y  encarregar  sa  conservació  a  nous  ar¬ 
quitectes  inteligents,  aymants  de  nostra  terra, 
y  coneixedors  del  passat,  de  las  necessitats 
del  present,  y  qu’alhora  sian  previsors  pera 
l’esdevenir. 

Nosaltres  creyém  que  l’individuu  que  vol 
tenir  un  edifici  aposta  pera  víurehi,  es  el  me- 
llor  arquiecte  pera  planejarlo  y  dirigirlo,  o  re- 
formarlo  si  té’ls  coneixements  facultatius  ne¬ 
cessaris,  puig  ell  es  el  veritable  coneixedor 


de  sas  necessitats  y  del  objecte  u  objectes 
a  que  deu  ésser  destinat  son  edifici.  Aixís, 
donchs,  els  catalans  som  els  únichs  que  po- 
dém  y  devém  empendre  l’obra  de  reparació 
del  nostre  atropellat  casal. 

Mes  per’xó  es  precís  que  nostres  compa- 
tricis  tinguin  els  coneixements  necessaris 
d’historia  y  de  sociologia,  ensemps  que  d’al- 
tras  materias  anexas,  puig  sols  en  tal  cas 
podràn  empendres  l’obra  de  reparació  y  re¬ 
forma.  ^Els  tenen  aquests  coneixements 
facultatius  els  catalans?  Gran  part,  no;  mes 
ja  n’hi  hà  alguns  que’ls  tenen,  y  com  tothom 
sent  l’amoral  casal  y  a  sos  fonaments,  tots 
poden  ajudar  a  l’obra  essent  bons  operaris. 

Els  directors  d’avuy,  desconeixent  per 
complert  nostre  caràcter  y  necessitats,  van  ab 
gran  pressa  a  enrunar  nostre  casal,  y  com  no 
tenen  els  coneixements  que  ’s  necessitan 
pera  ferne  aguantar  ni  un  tros,  cal  que,  fent 
un  titànich  esfors,  ens  posém  tots  a  l’obra, 
treguém  als  directors  actuals  y  n’hi  posém  de 
nostra  terra.  Els  medis  a  la  mà’ls  tenim;  la 
qüestió  es  saberlos  aprofitar,  que  de  bons  ho 
son  tots  si  s’usan  ab  cuydado  y  conciencia. 

Y  quan  a  nostre  càrrech  estigui,  estimem- 
lo  a  nostre  casal,  y  ab  molta  prudència  reno- 
vemlo  y  reformemlo,  recordant  qu’avuy  l’edi¬ 
fici  social  deu  respondre  en  part  a  altras 
necessitats  desconegudas  en  temps  passats. 
Ab  cuydado  treyemne  lo  dolent,  lo  inútil  y 
lo  feble,  y  no  ho  llensém,  portemho  al  museu 
de  la  Historia,  ahont  ens  recordarà  épocas 
passadas,  gestas  gloriosas  e  institucions  ve¬ 
nerables,  y  aprofitém  lo  bo  y  lo  fort  pera 
l’obra  de  restauració. 

Al  empendre  aquesta  tasca  fem  un’obra 
meritòria,  cumplím  nostre  dever  y  fins  satis- 
fém  un  lógich  sentiment  egoista:  el  de  con¬ 
servació.  Mes  si  no  ho  fem,  serém  responsa¬ 
bles  de  grans  perjudicis,  y  ab  tota  la  rahó 
las  generacions  a  venir  parlaràn  de  nosal¬ 
tres  com  d’uns  pares  desnaturalisats,  male- 
hiràn  nostres  actes  y’ns  consideraràn  com 
uns  tontos  e  ignorants,  que  ni  tan  sols  sabe- 
rem  coneixe  nostres  interessos  ni  aténdrens  a 
nostras  necessitats  més  elementals. 

,;Que’ls  actuals  directors  no  voldràn  deixar 
sas  plassas?  Es  natural,  puig  estàn  ben  retri- 
buhidas  fins  al  punt  d’ésser  grans  monias. 
Peró  la  voluntat  d’un  poble  pot  molt. 

Trinitat  Monegal. 

LA  SINIA 

Arresserat  per  las  tapias  del  corral,  el  casa¬ 
lot  y  la  pallissa,  ab  els  caminals  endressats, 
las  taulas  plenas  de  verdura,  voltat  de  ma¬ 
graners,  l’hort  del  mas  a  tot  temps  del  any 
dona  bo  de  veure. 

A  la  part  de  dalt,  darrera  d’uns  llorers  y 
una  plantada  de  canyas,  hi  grinyola,  rondi- 
nayre  com  tots  els  vells,  l’antiga  sinia  de 
fusta,  d’una  fusta  que,  ahont  no  sembla  a 
punt  d’esmicolarse  per  lo  florida  y  corcada, 
es  lluhenta  y  aprimada  pel  frech  de  tants 
anys,  fent  talment  l’efecte  de  que  a  cada  ins- 
tanf  s’ha  de  rompre.  Es  tota  ella  com  un  es¬ 
quelet  estrambótich  qu’estés  a  punt  de  des- 
conjuntarse  cada  vegada  que,  al  moures,  fa 
aquell  gemech  llarch  de  bestiota  malferida. 
Mes,  al  hort,  uns  conreus  segueixen  als  al¬ 
tres,  els  arbres  se  moren,  la  gent  del  mas 
cambía...,  y  aquella  roda,  cuberta  de  molsa, 
portant  las  pesantas  sinquenas,  volta  pausa¬ 
dament,  sempre  la  mateixa,  a  la  boca  del 
clot  que  boy  tapan  las  falzias. 

El  matxo  que  fa  rodar  la  sinia  sembla  tan 
vell  com  ella,  y  com  si  fos  una  pessa  més  del 
bójit.  Y  per  allà  per  allà  se’n  va  en  aparien- 
cia  de  velluria’l  jayo  que  trevalloteja  per 
l’hort,  cuydant  de  fer  rodar  al  matxo  ab  un 
crit  claquejat,  l’únich  que  li  queda  del  seus 
bons  temps  de  matxeter,  quan  no  sentia  gri¬ 
nyolar  la  sinia. 

Aquest  vell,  qu'havia  fet  cap  al  hort  quan 
ja  no  era  bo  pera  las  pesadas  feynas  del 
camp,  de  cara  arrugada,  trèmol,  sech,  y  en- 
corvat  com  si  li  hagués  esdevingut  natural 
la  positura  de  las  camperolas  tascas,  era 
aquell  bordegàs  esturdit  que  feya  més  de 
mitja  centúria  havia  entrat  de  bover  a  la  ma¬ 
sia,  que  després  no  tingué  preu  pera  menar 
un  carro  curullat  per  las  garrotxas  més  peri- 
llosas,  que  més  endevant  deixava  sempre  en¬ 
rera  al  jornaler  més  feyner  de  la  rodalia  que 
li  fos  company  de  trevallada.. .  Ara  li  costava 
esfors  y’l  fadigava  pujar  del  torrent  un  feix  de 
fenàs,  treure  l’herba  d'un  caminal,  fer  una 
empallada  pels  bous  0  regar  una  capsada. 

En  l'última  feyna  estava,  al  caure  la  tarda, 
quan  el  sol,  ajocanlse  per  darrera  l’oliverar 
|vehi,  convertia  l’hort  en  un  medi  just  pera 

tióureshi  la  figura  del  vellet,  qu’apoyat  so- 
re’l  mànech  del  aixadell,  mirava  desde’l  ca¬ 


minal  com  l’aygua,  saltironant  lleument, 
seguia’ls  reguerons  oberts  entre  las  passa- 
das,  fins  que,  al  trobar  el  pas  tancat,  queda¬ 
va  tranquila,  amarant  a  poch  a  poch  la  taula. 
Y  com  si  l’espectacle  del  dia  moribond  en  la 
quietut  del  hort  que  l’ombra  anava  embolca¬ 
llant  de  mica  en  mica,  remogués  quelcom  de 
trist  dins  del  cervell  primitiu  del  jayo,  dis¬ 
tret  de  la  tasca,  restava  com  encantat,  ab  la 
vista  perduda,  dibuixantse  per  las  paraulas 
milj  ditas  que  li  tremolavan  pels  llabis,  un 
soliloqui  senzill,  reflexe  d’una  mirada  enrera 
qu’en  las  tristors  de  la  vellesa  solia  donar 
tot  sovint  a  la  seva  vida,  passada  al  mas. 
d’hont  may  s’  havia  mogut  mateix  que  aque¬ 
lla  sinia  qu’al  fons  del  hort  grinyolava  acom- 
passada  com  rellotje  d’extrany  tich-tach,  in¬ 
terrompent  el  silenci  de  l’hora. 

Sí:  aquella  sinia  venia  a  ésser  la  imatje 
dels  seus  días,  descolorits,  tots  iguals;  mo- 
ventse  sempre  a  la  voluntat  del  amo,  consu- 
mintse  trevallant  pels  altres,  aixis  com  ella 
treya  l’aygua  rodant  queixosa  y  pesada;  sense 
cap  consol,  ja  qu’ara,  vell  xaruch,  bé  com¬ 
prenia  que  la  lley  que  la  gent  del  mas  sem¬ 
blava  portarli  era  sols  el  cuydado  que’s  té  ab 
l’eyna  de  preu  0  que  surt  bona. 

Encaparrat  ab  tals  caborias  permanasqué 
bella  estona  en  actitut  de  visionari,  voltat  per 
las  dèbils  foscors  del  capvespre  que  s’havian 
ensenyorit  del  hort,  sens  haver  esment  de 
l’aygua  que,  amarada  ja  la  taula, ’s  vessava 
pel  caminal. 

El  xicot  gran  dels  masovers,  un  jove  alt  y 
fornit,  ensopegantse  a  creuhar  l’hort  venint 
de  la  trevallada,  ab  un  mateix  regany  va  fer 
tornar,  al  vell  a  la  seva  feyna,  y  a  rodar  al 
matxo  que,  per  no  cuydarsen  l’avi,  s'havia 
aturat. 

G.  Vilanova 

D’ART  DECORATÍU 

I 

Al  anar  a  dir  quelcom  sobre  art  decoratiu, 
mon  primer  pensament  ha  sigut  tractar  per 
separat  cada  una  de  las  arts  sumptuarias, 
mes  prompte  he  comprés  que  no  fora  possi¬ 
ble  concretar  en  uns  quants  articles  lo  molt 
que  hi  hà  per  dir  relacionat  ab  ellas;  y  aixis 
crech  més  oportú  relacionarho  tot  a  una  sola 
de  ditas  arts,  reservantme  pera  més  endevant 
el  desenrotllar  plan  tan  vast  en  una  obra 
dedicada  exclusivament  al  art  decoratiu  ca¬ 
talà. 

Solzament  parlaré,  donchs,  del  art  del 
moble,  per  ésser  la  ebanisteria  la  primera  y 
més  important  sens  dubte  de  las  arts  sump¬ 
tuarias,  ja  qu’ella  sola  se  serveix  de  totas  0 
gayrebé  totas  ellas. 

^Capiu  tota  la  importància  del  paper  que 
desempenya’l  moble  en  la  vida  intima,  sa 
relació  ab  l’arquitectura  y  ab  la  ornamentació 
general  del  edifici  y  la  influhencia  ben  0 
malfactora  que  pot  exercir  sobre  nostre 
anim? 

Desgraciadament,  avuy  dia’l  moble’s  veu 
condempnat  a  gosar  d’una  importància  molt 
relativa,  degut  al  esperit  de  mercantilisme 
que  informa  a  l’arquitectura  contemporània, 
que  transforma  l’habitació  humana  en  ver- 
dader  cau,  sens  espay  ni  llum;  y  per  altre 
cantó,  degut  a  1’  avarícia  dels  propietaris 
qu’obligan  al  arquitecte — quan  hi  intervé, 
puig  las  més  de  las  vegadas  es  un  trist  mes¬ 
tre  de  casas  elevat  a  la  categoria  d’empresari 
d’obras  qui,  amparat  ab  la  firma  d’un  ar¬ 
quitecte  d’ultim  rengle,  fa  y  desfà  edifi¬ 
cis...  0  adefessis,  qu’es  el  mot  més  just — 
a  apilotar  pisos  y  més  pisos  sense  tenir  en 
compte  pera  res  las  condicions  artisticas  0 
higiénicas,  tan  necessarias  las  unas  com  las 
altras  a  la  vida  humana. 

Ab  la  manera  de  viure  avuy  en  las  grans 
poblacions,  el  moble’s  veu  condempnat  a 
ésçer  nòmada;  va  d’assi  d'allà  seguint  la 
inestabilitat  de  sos  propietaris,  y  gayrebé 
sempre’l  trobaréu  fora  de  lloch,  en  habita¬ 
cions  de  caràcter  obertament  oposat  al  seu, 
sense  proporcions  armónicas,  ofegat  unas 
vegadas  per  sostres  baixos  que  sembla 
qu’amenassin  esclafarlo  ab  son  pes,  y  altras 
vegadas  perdut  en  la  inmensitat  de  grans 
salas.  En  el  primer  cas,  l’anim  experimenta 
una  sensació  d’angunia  y  malestar  insopor- 
tables,  com  si  a  un  li  manqués  l’ayre  pera 
respirar,  o’s  trobés  empresonat,  y  en  el  se¬ 
gon  es  de  fret  y  desolació’l  sentiment  que 
s’apodera  de  nosaltres. 

Qu’hermós  fora  poder  destruhir  de  cop  y 
volta  tota  aqueixa  munió  de  casas  de  lloguer 
que  componen  las  grans  ciutats,  destruhint 
de  pas  las  ciutats  mateixas!  Y  no  hi  surtirian 
guanyant  solzament  la  higiene  y  l’art  ab  la 


desaparició,  dels  grans  pobles,  avuy  ja  com- 
plertament  inútils,  puig  fins  la  moral  ne  sen¬ 
tiria  grat. 

En  son  lloch  podrían  construhirse  petits 
llogarets,  ahont  cada  familia  hi  tindria  sa 
llar  pròpia,  relativament  independenta  de 
las  demés,  y  que,  perpetuantse  de  generació 
en  generació,  guardaria  religiosament  el 
foch  sagrat  de  sas  tradicions  y  recorts. 

D’aqueixa  manera,  cada  casa  seria  un  con¬ 
junt  armónich,  reflexe  fidel  del  caràcter  y 
dels  gustos  de  sos  propietaris,  v  ahont  fora 
possible  fer  ocupar  al  moble  son  verdader 
lloch,  corresponent  son  dibuix  y  tonalitat  ab 
el  total  efecte  decoratiu  de  l’habitació  a  que 
estés  destinat. 

Avuy,  donada  la  organisació  de  la  societat 
actual,  això  es  impossible,  a  no  ésser  que’s 
posseheixin  grans  cabals;  mes  podrían  en 
part  atenuarse  un  bon  xich  els  efectes  de  tots 
aqueixos  inconvenients,  si  la  educació  artís¬ 
tica  popular  fos  altra  de  la  qu’es.  Y  al  dir 
popular,  no’m  refereixo  solzament  a  las  mo- 
destas  classes  menestralas,  per  las  que’l 
moble  no  pot  ésser  més  que  un  objecte  de 
pràctica  utilitat,  sinó  que’m  refereixo  princi¬ 
palment  a  las  altas  classes  socials,  a  las  aco- 
modadas,  a  las  que  per  sa  posició  y  cabals 
tindrian  de  donar  més  moslras  de  sentit  y 
gust  artistich  de  las  que  donan;  peró  abs¬ 
trets  com  estàn,  els  uns  dedicantse  a  la 
pràctica  del  sport  y’is  altres  a  la  cotisació 
dels  franchs,  fins  se’ls  arriba  a  atrofiar  la 
innata  intuició  artística  que  l’home  més  in- 
cult  posseheix. 

Y  aixó  ha  contribuhit  molt  a  mantenir  l’es¬ 
tat  d’ensopiment  y  xabacà  rutinarisme  en 
que  han  viscut  fins  ara  las  arts  decorativas. 

Y  no  se’n  pot  pas  donar  la  culpa  a  la  falta 
de  museus,  puig  encara  que  per  desgracia, 
nostra  es  veritat  que  a  Barcelona  no  n’hi  hà, 
ocasió  tindrian  en  sos  continuus  viatjes  de 
veure  ’ls  del  extranger;  mes  si  no’ls  visitan 
gayrebé  ni  a  titul  de  curiositat,  menos  els 
visitaràn  encara  pera  ferne  matèria  d’obser¬ 
vació  y  estudi,  puig  segurament  ho  deuhen 
considerar  ((cursi)),  ja  que  un  museu  no  es 
lloch  a  propòsit  per’anarhi  a  lluhir  ni  pera 
ferhi  gala  de  la  frivolitat  que’ls  caracterisa. 

A  més,  també  hi  tenen  el  seu  tant  de  cul- 
pa’ls  productors  en  aixó,  puig  que  salvant 
algunas  —  pocas  per  desgracia — honrosas  ex¬ 
cepcions,  no  estàn  atents  a  res  més  que  a  au- 
mentar  el  capital,  no  tenint  cap  reparo  en 
valdres,  pera  lograrho,  de  medis  que  una 
recta  conciencia  reprobaria,  y  per  comptes 
d’imposar  al  públich  ab  sos  consells  y  exem¬ 
ples  l’art  veritable,  contribuheixen  a  fomen¬ 
tar  ab  sos  interessats  afalachs  el  mal  gust 
dominant,  per  més  qu’aixó  ho  fan  incons¬ 
cientment,  puig  sa  educació  artística  corre 
parellas  ab  la  de  sos  compradors. 

Aquesta  es  un’altra  de  las  causas  determi¬ 
nants  del  endarreriment  artistich  en  que  ví- 

vím.  A  Catalunya,  de  mitjats  del  segle  xvi 
ensà,  s’hi  ha  notat  sempre  la  manca  de  veri¬ 
tables  artistas  que  s’hagin  dedicat  al  conreu 
de  las  arts  decorativas,  se  las  ha  tingudas  en 
un  incomprensible  menyspreu,  com  si  fossin 
indignas  d’ocupar  l’atenció,  y  per’xó  qualse¬ 
vol  s’ha  cregut  apte  y  ab  prous  coneixements 
pera  fer  y  desfer  lo  que  més  bé  li  ha  semblat. 
En  cambi,  jo  las  conceptuo  molt  dignas  d’es¬ 
tudi,  y  crech  que  més  importància  tenen 
pera  un  poble  sas  arts  decorativas  que  las 
bellas,  puig  sa  influhencia  educativa  es  molt 
més  gran,  ja  que  a  totas  horas  las  tenim  de- 
vant  dels  ulls,  infiltrantse  insensiblement  en 
nostre  sér. 

Pera  dedicarse  al  art  decoratiu,  se  necessi¬ 
ta  una  suma  de  coneixements  tant  0  més 
gran  que  pera  las  bellas  arts.  No  n’hi  hà  prou 
ab  dominar  la  tècnica,  la  part  purament  me¬ 
cànica  d’un  art:  es  necessària  una  cultura  ex¬ 
tensa,  coneixe  profondament  las  arts  y  estils 
antichs  y  ben  compenetrarse  del  esperit  que'ls 
inspirà;  s’han  de  compendre  las  necessitats 
modernas  y  tenir  complert  coneixement  del 
per  qué  dels  nous  camins  qu’emprén  l’art 
contemporani. 

No  n’hi  hà  prou  ab  coneixe  alguna  obra  0 
revista  extrangera  d’art,  y  copiarne,  bé  0  ma¬ 
lament,  alguna  de  sas  reproduccions:  es 
necessari  sentirlas,  desentranyar  l’ànima  d’a- 
queixas  obras,  y  may  copiarlas;  tot  lo  més, 
que  siguin  las  inspiradoras  d’altras  obras 
originals,  personalíssimas,  ben  nostras,  puig 
las  reproduccions,  per  ben  fetas  qu’ellas  si¬ 
guin,  may  deixaràn  de  portar  el  sagell  de 
servitut  y  dependencia  que’ls  hi  imprimeix 
l’obra  original. 

Eusebi  Busquets 


TROCA  EMBULLADA 

I 

Aquell  terrassà,  que  com  tants  altres  havia 
vingut  a  ésser  un  número  més  en  el  remat 
social  en  el  que  cap  falta  hi  feya,  ja  de  menu- 
dot  havia  sigut  rapatani,  exlrany  de  caràcter, 
passant  sense  tranzicions  dels  esclats  d’amor 
més  apassionat  als  de  la  bestialitat  més  re¬ 
pugnant,  de  la  superstició  més  barrohera  al 
excepticisme  més  groller. 

Quan  parlava,  semblava  tenir  gran  interès 
en  apreciar  l’acullida  que  tenian  sas  parau- 
las,  inspeccionantvos  ab  ullada  escorcolla- 
dora  a  mida  qu’anava  descapdellant  sos  pen¬ 
saments.  Un  somriure  ombrívol,  d’animalet 
estúpit  ab  pretensions,  dibuixavas  en  sos 
molsuts  1  la  bis  al  heure  esmqnt  de  que  algú’s 
complavia  en  escoltar  las  sevas  vulgars  fra¬ 


ses,  qu’eran  retalls  d’algún  periódich  qu’ha- 
vía  sentit  llegir,  0  apresas  en  algún  meeiing 
de  tercer  ordre. 

Pera  ell,  la  culpa  de  tot  la  tenia’l  clero,  y, 
si  l’haguessin  cregut,  segurament  qu’en  aras 
de  la  llibertat  que  aclamava  a  boca  plena,  ja 
faria  anys  que’ls  capellans  foran  abolits,  per- 
que  lo  qu’ell  deya:  «de  res  serveix  la  gent 
de  sotana’  que  no  més  cobra  y  qu’es  causa 
del  endarreriment  dels  pobles,  de  las  contri¬ 
bucions  exhorbitants,  del  mals  governs,  del 
encariment  de  las  substancias  de  primera  ne¬ 
cessitat...» 

II 

La  pedregada  havia  sigut  ferma,  crudel, 
botent  ab  enuig  suprém  sobre  la  terra ’ls 
flochs  de  neu  cristallisada.  Sembrats  y  vinyas 
restavan  assolats  per  la  violència  del  tem¬ 
poral,  y  entre’ls  sanglots  de  las  donas  y  la 
expectació  de  la  maynada  corpresa,  els  més 
jayos  del  poble  deyan,  ab  tremolosa  veu, 
que  no  recordavan  hagués  caygut  jamay  la 
pedra  ab  tanta  abundor. 

El  terrassà  incrèdul  y  malehidor  de  cape¬ 
llans  resseguia’ls  seus  camps  ab  recansa, 
cota  la  testa  y  las  mans  creuhadas  a  la  es¬ 
quena.  Caminava  com  atontat,  al  etzar,  las 
llàgrimas  bregant  als  ulls  pera  espurnarli,  y 
afogant  els  sospirs  ab  esfors  coratjós,  men- 
tres  qu’en  la  blavor  del  cel,  rialler  després 
de  la  desfeta  terrible,  s’hi  admiravan  las  es- 
plendidesas  de  colors  auriíichs,  escampats 
pel  sol  al  anarsen  a  la  posta  ab  manyagosa 
expressió,  com  bell  'comiat  endressat  als  po¬ 
bres  a  qui  s’enciborna  traydorament  ab  ideals 
mentida. 

De  sobte,  redressantse,  s’aturà;  y  al  ovirar 
enllà,  com  una  gran  taca  grisenca,  l’aplech 
de  casinyons  rónechs  que  s’arredos^an  en¬ 
torn  del  cloquer  de  la  iglesia,  com  si  un  llam- 
pech  esclatés  en  sa  imaginació,  digué: 

—  Si,  al  menys,  el  remalehit  del  senyor  rec¬ 
tor  hagués  enjegat  las  campanas  espahordint 
als  mals  esperits  que  rondan  pel  terme,  altra 
seria  a  horas  d’ara  la  sort  dels  nostres  blats 
y  vinyas 1 — 

Anfós  Sans  y  Rossell 

NOTAS  BIBLIOGRÀFICAS 

L.  Xavier  de  Ricard. — Les  Foucades  de  la 

Duchesse.  —  Mceurs  mondaines  du  second 

Empire. — Paris ,  Fèlix  Juven,  éditeur. 

Ab  son  llibre,  en  Xavier  de  Ricard  ve  a  nar- 
rarnos  una  de  tantas  aventuras  escandalosas 
del  segón  imperi  francès.  La  heroína  d’aquest 
llibre  es  un  ver  producte  del  medi  ambient 
en  que  viu:  lleugera,  capritxosa,  obehint  no 
més  que  a  impressions  momentanias,  sa 
existència  llisca  a  travers  d’una  serie  d’aven- 
turas  amorosas  en  las  que  solzament  hi  pre¬ 
nen  part  els  sentits  y  la  vanitat. 

En  Xavier  de  Ricard  ha  fet  un  curiós  lli¬ 
bre.  El  tipo  fisich  de  la  duquesa  hi  apareix 
ben  pintat,  essent  no  menys  notable  la  ma¬ 
nera  cóm  apareix  descrita  sa  part  moral,  tan 
superficial  com  variable.  El  medi  en  que 
l’acció’s  desenrotlla,  medi  ben  característich 
en  la  historia  de  la  galanteria  francesa,  re¬ 
sulta  sobriament  retratat,  puig  en  Ricard  no 
creu  precís  abusar  de  sos  detalls  y’s  limita  a 
donarne  una  idea:  serveix  tan  sols  de  march 
pera  enquadrar  la  figura  de  la  duquesa  Mar- 
the,  veritable  y  únich  ex  de  l’acció. 

Hi  hà  en  Les  Foucades  de  la  Duchesse  esce- 
nas  rublertas  de  vida,  de  moviment  y  de  ve¬ 
ritat:  la  escena  de  la  exhibició  de  la  duquesa 
en  el  teatre  de  la  Tour  d'Auvergne,  mereix 
ésser  considerada  com  una  de  las  mellors  del 
llibre.  També  s’hi  troban  interessants  estudis 
psicológichs  que  revelan  a  en  Ricard  com  a 
fi  observador,  peró  com  al  costat  de  lo  bo  sol 
haverhi  lo  dolent,  devém  censurar,  en  el  lli¬ 
bre  de  que’s  tracta,  cert  encarcarament  en  al¬ 
guns  personatjes,  poch  humans  y  per  conse¬ 
güent  un  xicb  falsos,  y  certa  puerilitat  en 
explicar  alguns  incidents  de  l’acció,  perque 
avuy  ja’ns  fan  somriure’ls  procediments  dels 
vells  autors  folletineschs. 

<;Cóm  pot  concebir,  per  exemple,  M.  Ri¬ 
card,  que  una  persona  expliqui,  ab  lots  els 
detalls,  escenas  que  no  ha  presenciat  y  que 
ademés  ningú  ha  pogut  contarli?  ;D’ahónt 
pot  treure  la  Mlle.  Clamouze,  personatje  a 
qui  fa  parlar  sempre  M.  Ricard,  ja  que’l  lli¬ 
bre  es  una  mena  de  diari  de  la  esmentada 
mademoiselle ,  la  veritat  de  certas  escenas  que 
descriu,  si  no  pot  explicar  de  cap  manera  cóm 
las  ha  sabudas?  Aquests  recursos  frévols  ja 
son  ben  passats  de  moda  y  deslluheixen  de 
bon  tros — aixis  com  altres  defectes — el  nota¬ 
ble  trevall  literari  de  M.  Xavier  de  Ricard. 


S.  Albert.  —  De  mi  jardín.  —  Fidel  Giró ,  im- 
presor.-  Barcelona . 

El  nom  d’en  Salvador  Albert  no  es  desco¬ 
negut  pera  nostres  lectors.  En  las  planas  de 
Joventut  hi  ha  publicat  notables  articles 
plens  d’originalitat  y  d’observació.  L’Albert 


no  sol  veure  lascosas  per  llur  part  externa, 
sinó  que  sab  dirigirse  rectament  a  la  essèn¬ 
cia  de  las  mateixas. 

Aquestas  qualitats  de  l’Albert  se  troban 
també  en  son  llibre  de  versos  castellans 
que’s  titula  De  mi  jardín.  Més  que  poesías, 
en  el  rigorós  sentit  d'aquesta  paraula,  cons- 
tituheixen  els  versos  del  llibre  una  serie  d’im¬ 
pressions  que,  al  convertirse  en  ideas  dins 
del  cervell  de  l’Albert,  s’han  revestit  de  forma 
mètrica  pera  grabarse  ab  més  forsa  en  l’anim 
del  llegidor.  La  part  externa  dels  versos  re¬ 
presenta,  donchs,  en  el  llibre  de  l’Albert,  un 
paper  secundari,  sense  que  ab  aixó  volguém 
dir  que  l’Albert  sigui  un  escriptor  incorrecte. 
L’Albert,  al  contrari  de  certs  filosops  que 
tan  sols  se  serveixen  de  la  rima  pera  donar 
forma  a  llurs  pensaments,  peró  que  la  des- 
cuydan  0  malmeten,  es  un  escriptor  correctis- 
sim:  la  gramàtica  castellana  la  coneix  a  fons, 
y’s  veuria  apurat  qui  volgués  entretenirse 
cercant  en  sos  versos  defectes  de  construcció 
y  de  llenguatje. 

Nosaltres,  qu’hem  exposat  sempre  ab  tota 
franquesa  nostras  opinions,  no  amagarém  ara 
que  no  som  partidaris  d’aquesta  mena  de  li¬ 
teratura.  Es  el  género  lo  que’ns  desagrada, 
entenguis  bé,  el  género ,  perque  dintre  del 
mateix  els  versos  de  l’Albert  solzament  ens 
mereixen  elogis.  Nosaltres  creyém  que  a  la 
versificació  no  més  deuhen  donarli  vida’ls 
assumptes  verament poétichs,  aquells  assump¬ 
tes  que  naixen  de  la  visió  del  artista,  no  del 
pensament  del  filosop.  En  poesia  preferirém 
sempre  las  tendencias  d’un  Verlaine,  d’un 
Mallarmé  o  d’un  Dierx,  a  las  d’un  Campoa- 
mor  0  d’un  Barlrina. 

Als  temas  escullits  per  l’Albert  en  sos  ver¬ 
sos,  potser  els  hi  escauria  mellor  la  prosa. 
Els  amichs  de  recordar  las  frases — lo  escrit 
en  vers  es  sempre  fàcil  de  recordar — no  pen- 
saràn  com  nosaltres.  Peró’ls  que’s  preocu- 
pan  més  de  la  essencia  de  las  frases  que  de 
las  frases  mateixas,  ens  donaràn  la  rahó. 
^Deixan  d’ésser  admirables  els  pensaments  y 
màximas  d’Epictet  y  de  March  Aureli,  de 
Pascal  y  de  Chamfort,  de  Maquiavel  y  de 
Schopenhauer  perque  son  en  prosa  y  perque 
costa  recordarlos  al  peu  de  la  lletra? 

Precedeix  al  llibre  de  1’ Albert  un  prólech 
de  nostre  estimat  company  de  redacció  Emili 
Tintorer. 

M.  Costa  y  Llobera ,  Pbre.— Tradicions  y 

Fantasias. — Edició  « Catalunya .» 

Heusaqui’l  llibre  d’un  ver  poeta:  mossèn 
Costa  ha  aplegat  algunas  de  sas  poesías  es- 
campadas  sa  y  enllà,  y  del  aplech  n’ha  sur- 
tit  un  bonich  llibre.  Desde  la  rondalla  popu¬ 
lar  fins  al  poemet  d’épica  empenta  y  de 
versificació  majestuosa,  s’hi  poden  assaborir, 
en  el  llibre  del  escriptor  mallorquí,  una  ex¬ 
traordinària  varietat  de  matisos  poétichs. 

Com  el  gran  mossèn  Jacinto  Verdaguer — 
de  qui  n’es  l’hereu  en  las  lletras  catalanas 
—  mossèn  Costa  sab  treure  de  sa  lira  veus 
dolsas  y  suaus,  y  accents  vibrants  y  potents. 
Mercès  a  sa  ductilitat  en  amotllarse  als  dife¬ 
rents  géneros  poélichs,  mossèn  Costa'ns  pot 
escriure  poesías  tan  sentidas  com Candor, 
Les  matines ,  Santuari  abandonat,  Les  Vio¬ 
letes,  etc,,  y  estrofas  tan  robustas  y  plenas 
com  las  de  L’ Antich  Profeta  vivent,  y  la  Dei¬ 
xa  del  geni  grech,  obra  de  la  que’ns  ocu¬ 
parem  ab  motiu  d’ésser  premiada  en  els  Jochs 
Florals  del  any  passat,  y  a  la  que  considerém, 
en  son  género,  com  lo  mellor  escrit  a  Cata¬ 
lunya  després  de  L' Atlàntida  y  de  Canigó. 

Mossèn  Costa  termina  l  llibre  ab  el  fi¬ 
nal  (1)  de  la  IV  y  darrera  Geórgica  de  Virgi¬ 
li,  0  sigui  l’episodi  d'Or  feu,  admirablement 
traduhit  al  català.  La  incomparable  poesia 
virgiliana  no  ha  perdut  son  perfum  al  passar 
pels  versos  del  poeta  mallorquí:  els  versos 
catalans  han  conservat  tot  l’encís  dels  llatins. 

Mossèn  Costa’ns  ha  demostrat  qu’es  un 
poeta  original  y  un  traductor  poeta.  {Pot  dir- 
se  això  de  gayres? 

A  més  hem  rebut  dos  fascicles  de  M.  Au- 
gustin  Vassal,  titulats  respectivament  Saint 
Martin  du  Canigou  y  Mossèn  Jacinto  Verda¬ 
guer,  sa  vie,  ses  ceuvres,  sa  mort.  En  aquest 
fascicle,  M.  Vassal  entre  algunas  opinions 
propias,  n'exposa  algunas  copiadas  al  peu  de 
la  lletra  de  dos  articles  de  Joventut,  cosa 
que  res  tindria  de  particular  si’n  fes  constar 
la  procedència,  com  ho  fa  al  extractar  articles 
d’altres  pcriódichs. 

Geroni  Zanné 


SENSE  FRUYT 

— Pots  anarten  cap  a  casa  y  fer  desar  l’es- 
totx  de  las  eynas,  qu’avuy  no  faré  cap  més 
visita.  Nosaltres  ens  quedém  per  aqui — di¬ 
gué’l  doctor  a  son  cotxer. 

Y  mentres  el  carruatje  s’allunyava  per  la 
blanca  carretera,  llensant  cada  volt  de  roda 
un  espurneig  de  llum  al  raig  del  sol  ponent, 
el  vell  doctor  se  girà  vers  son  nebot,  afe¬ 
gint: 

— Noy...  per  avuy  no’m  sento  ab  cor  de 
veure  més  miserias.  Aquest  oreig  de  prima¬ 
vera  m’escalfa  la  sanch.  Tinch  ganas  de  ca¬ 
minar  per  aquests  llochs  que  fa  tants  anys 
no  havia  tornat  a  veure.  Sembla  que’m  sento 

ll  - 

(1)  Limitantse’l  trevall  de  mossèn  Costa  al  sol  epi¬ 
sodi  d’Orfeu,  ha  deixat  de  traduhir  els  39  versos  finals 
de  la  Geórgica,  deturantse  en  el  vers  darrer  del  episodi: 

Euridice  toto  referebant  fiuminx  ripa. 

1.-  .  . 

1 : 

li 


jove.  Aném!  La  oloreta  del  bosch  ens  treurà 
aquest  baf  de  yodoformo  qu’ab  un  día  com 
avuy  ^embla  un  anacronisme.  Amunt,  En- 
rich,  cap  al  Puig  dels  Pins! — 

Y  agafantse  afectuosament  del  bras  del 
jove,  abdós  s'allunyaren  del  magnífich  rei¬ 
xat  de  «Villa  Blanca»,  en  la  que  hi  gemegava 
dolorosament  la  operada. 

Girant  la  esquena  a  la  vila  qu’allà  baix 
s’aplanava  inmensa,  feixuga,  sota  una  boy- 
rina  que’s  confonia  ab  el  mar  d’un  gris  de 
plata  esmortuhida,  els  dos  metjes,  atraves- 
sant  carrers  novells,  casi  deserts,  plens  de 
quietut  y  pau,  hont  las  petjadas  ressonavan 
com  en  un  temple  entre  las  bonicas  casas 
closas,  anavan  cap  al  peu  de  la  montanya, 
allà  hont  acabavan  els  darrers  reixats  y  co- 
mensavan  els  primers  pins  demunt  las  etze- 
varas  blavosas. 

Era  al  cayent  d’una  tarda  suau,  sens  es- 
petechs  de  sol  ni  xafogor.  Las  remors  eran 
febles;  els  aucells  se’n  anavan  a  joch,  y  las 
campanas  dels  convents  de  la  vall  enviavan 
al  ayre  sas  notas  vibrants,  claras  y  pausadas 
com  las  d’un  himne  melangiós. 

Callavan  els  vianants,  corpresos  per  la  se¬ 
renitat  del  ambient  y  de  l’hora  tebia  d’aquell 
capvespre  de  mars,  peró’l  vell  doctor  de 
tant  en  tant  se  deturava,  y  posantse  las  am- 
plas  mans  esblanquehidas  extesas  sobre’l 
pit,  alsava’l  cap  vers  la  volta  blava  y  llumi¬ 
nosa,  que  s’enfosquia  dolsamenl.  y  respirava 
a  ple  pulmó  aquell  bon  ayre  rehinós — aro- 
matisat  ab  la  mel  dels  arbres  florits — que 
baixava  del  Puig. 

L’Enrich  guaytava  al  seu  oncle,  somrihent 
de  véurel  gosar  d’aytal  manera,  mes  en  el 
fons  trobant  quelcom  d’extrany  e  inexplica¬ 
ble  en  aquell  desitj  del  fevner  doctor,  qu’ai- 
xís  deixava  sos  nombrosos  malalts  per  un 
passeig  solitari. 

El  caminet  qu’havian  pres  els  metjes  seguia 
al  llarch  d’una  paret  vella  de  torradas  pe- 
dras,  coronada  de  baladres,  tarongers  y  pru- 
neras  floridas.  Al  revolt  comensavan  la  pi¬ 
neda  y’l  garroferar,  allà  hont  finia  la  paret, 
sola  un  atmetller  geganti  rublert  d’una 
encisadora  florida  nevada;  y  cap  a  la  monta¬ 
nya,  entre  uns  marges  d’etzevaras,  roma- 
nins  y  rocas  groguencas,  el  caminet  pujava 
estrenyentse. 

— Seyém,  Enrich, — digué’l  doctor  un  poch 

cansat — aquí  en  aquest  marge.  Gosém  d’a¬ 
questa  pau,  d’aquest  cel,  d’aquesta  hora  sere¬ 
na.  Ho  necessito  de  debó.  Desitjo  oblidar  uns 
moments  ma  vida  de  trevall  constant,  sens  al¬ 
tres  horitzons  que’l  llit  dels  meus  malalts,  els 
vidres  del  meu  cotxe  o’is  llibres  del  estudi. — 
Y,  assentats  sobre  la  roca,  abdós  perma- 
nesqueren  llarga  estona  silenciosos:  el  vell, 
fit  l’esguart  en  l’atmetller  qu’extenía  superb 
sobre'l  fons  blau  del  cel  sas  olorosas  brancas 
rublertas  de  nius  de  mel,  com  si  llegís  en 
las  flors  de  neu  y  rosa  ’ls  fulls  d’un  llibre  de 
recorts;  el  jove  abstret  també,  la  pensa  y  la 
vista  allà  baix,  en  la  planuria  d’hont  ana- 
van  surtint  aixams  de  llumanetas,  com  cucas 
de  llum  en  la  molsa  grisa  d’aquell  cau  de 
grandesas  y  miserias  que  s’ovirava  tan  mes¬ 
quí  desde  la  pau  d’aquellas  alturas. 

El  metje  jove  semblava  cercar  quina  1 1  u- 
maneta  d’aquellas  podia  senyalar,  en  la  ciu¬ 
tat  vella,  un  casal  senyoril  hont  en  aquella 
hora  un  capet  ros  devia  ajupirse  sobre’l  coi¬ 
xí  de  fer  puntas,  movent  lleugers  uns  dits 
rosats  la  munió  de  boixets.  Cada  passada 
una  engruneta  de  temps  guanyat,  un  pas 
més  en  la  feyna  bonica  y  agradosa  del  nu- 
viatje...  Y  a  l’Enrich  li  semblava  veure  d’allí 
estant  els  ulls  blaus  que,  de  tant  en  tant, 
guaytavan  el  rel  lot  je  trobant  que  l’estimat 
tardava  molt  aquell  vespre. 

Era  ja  casi  fosca  nit:  els  objectes  se  fo- 
nian,  el  cel  s’enfosquia  y  lluhian  més  els  es¬ 
tels;  las  montanyas  se  tornavan  negras, 
d’una  negror  de  vellut,  y  las  fondaladas 
s’omplían  d’ombras,  que  sols  esblanquehian 
un  xich  las  tacas  dels  fruyterars  florits. 

De  sobte  un  gemech  sorprengué  al  jove, 
distreyentlo  de  son  somni.  Mirà  al  seu  oncle 
assentat  prop  d’ell,  y  vegé  que  s’havia  tret 
el  barret  y  que,  ab  els  colzes  sobre’ls  ge¬ 
nolls,  amagat  el  rostre  dintre  las  mans,  plo¬ 
rava,  plorava  com  una  criatura. 

— Oncle  {qu’es  aixó? — exclamà’l  jove,  pas¬ 
sat  el  primer  moment  de  sorpresa. — Vosté 
plora!  Vosté!...  {Per  qué?...  Per  Deul... — 

Y  corprès,  extranyat,  mitj  sufrint  d’aquell 
dolor  sobtat,  agafà  tendrament  las  mans  del 
doctor. 

— Oncle — repetí  ansiós.  — {Que  té?  {Qué  li 
passa?  {Per  qué  plora? — 

Sols  obtingué  eixa  resposta,  trencada  pels 
sanglots: 


— Deixam  estar...  Que’n  fa  de  temps  que 
no  havia  pogut  plorar!... — 

El  jove  s’estava  dret  devant  del  seu  oncle, 
silenciós  y  capficat,  respectant  aquell  dolor 
intens,  inexplicable  en  un  home  del  tremp 
del  doctor.  Aquest,  al  cap  d’una  estona, 
s’anà  serenant;  els  plors  mimvaren;  ajuntant 
sas  mans  entre’ls  genolls,  cota  la  bella  testa 
grisa,  restà  aixis  encara  algún  temps,  fins 
que  las  campanadas,  escometentse  altra  vol¬ 
ta  per  las  fondaladas,  el  tregueren  de  son 
capficament. 

Tombà’l  rostre  trasmudat  vers  son  nebot, 
s’alsà,  s’  aixuga  ’ls  ulls,  tornà  a  cubrirse  ’l 
cap,  y  digué: 

— Son  las  set.  Aném.  Ja  ho  veus!  L’home 
té  "moments  de  feblesa,  d’oblit,  y’s  torna 
criatura.  Aquests  llochs,  aquest  temps, 
aquesta  hora’m  fan  reviure  una  historia  de 
jovenesa  plena  de  recorts  dolsos,  y  alhora 
punyents. — 

Y  tot  parlant  aixís,  el  doctor  s’atansava  a 
la  paret  vella,  sota  l’atmetller.  En  la  mitja 
foscor,  semblava  cercar  quelcom  entre  las 
pedras  rónegas,  mentres  son  nebot  el  guay- 
tava,  sorprès  de  no  reconeixe  al  seriós  y  sabi 
catedràtich  en  aquell  sentimental  y  trasmu¬ 
dat  individuu  que,  sense  cuydarse  del  calsat 
que  duya,  ni  de  la  correcció  de  son  trajo  se¬ 
ver,  tractava  d’enfilarse  paret  amunt,  aju- 
dantse  ab  las  mans,  posada  la  punta  del  peu 
en  un  forat  de  la'paret. 

— Peró,  oncle,  {qué  fa?...  {qué  vol  fer? 

— Ajudam,  Enrich:  vull  cullir  una  branca 
d’aquest  atmetller. 

— Baixi,  home,  baixi.  Ja  m’hi  enfilaré  jo. 
{Que  no  veu  que  pot  caure  y  pendre  mal? 

— No,  no.  Vull  probarho,  deixam  Ter! — in¬ 
sistia!  doctòr. 

Mes  sas  mans  tremolavan;  sas  mans  ja  de 
tants  anys  acostumadas  a  tactes  suaus  y  ope¬ 
racions  delicadíssimas,  no  sabian  subjectarse 
a  las  escabrositats  de  las  pedras;  y  per  fí,  ab 
un  to  ple  de  tristesa  resignada,  tornà  a  sal¬ 
tar  al  camí,  dihent  a  son  nebot  mentres 
s’arreglava'ls  punys  y’l  coll  malmesos. 

— Tens  rahó:  no  puch!  Y  tan  lleuger 
que  l’havia  pujada,  aquesta  paret,  en  altre 
temps! — 

En  un  tancar  y  obrir  d’ulls  l’Enrich  s’en¬ 
filà  per  las  pedras,  culli  dugas  hermosas 
brancas  floridas  y  salta  ab  ellas  al  mitj  del 

cami,  oferintlas  al  seu  oncle,  que  las  pren¬ 
gué  ab  una  mena  de  frenesi,  flayrantlas  cent 
voltas;  després,  més  sossegat,  digué: 

— Veig  qu’estàs  tot  admirat  de  veurem  fer 
aquestas  criaturadas...  Però  si  tu  sabias, 
noy,  tot  lo  que’m  recorda  aquest  atmetller! 
Anemsem.  Aquí  la  tristor  me  tornaria  a  re- 
pendre.  — 

Y  agafantse  altra  volta  del  bras  del  seu 
nebot,  comensaren  a  devallar  pel  camí  de 
las  etzevaras  y  del  arsos  mitj  aponcellats. 

Mitja  hora  ben  bona  tenian  de  ruta  fins 
tornar  a  entrar  a  poblat,  y’l  jove,  ple  de  cu¬ 
riositat  y  d’interés  afectuós  per  aquell  sufri- 
ment  que  acabava  de  descubrir  en  l’ànima 
del  estimat  germà  de  son  pare,  del  mestre 
benvolgut  y  venerat,  li  dirigí  aquestas  pa- 
raulas,  estrenyentli  afectuosament  el  bras: 

— Vosté  té'l  cor  ple  que  li  vessa,  oncle.  Si 
creu  que  jo  soch  un  home  capàs  de  compén- 
drel,  un  home  que  l’estima  com  si  fos  son 
fill...  parli,  contim  las  sevas  penas,  aqueixos 
recorts... — 


— «Qué  n’han  passat  d’anys  d’allavors 
ensà!  Tu  encara  no  eras  al  món.  Venia  d’aca¬ 
bar  la  carrera  dintre  las  bojerías  dels  meus 
vint  anys,  agravadas  per  la  severitat  del  meu 
pare. 

Un  dia’ls  etzars  de  la  meva  professió  posa¬ 
ren  en  mon  cami  una  dona  a  la  que  vaig  es¬ 
timar  com  s’estima  un  sol  cop  en  la  vida,  ab 
l’ànima  y’is  sentits,  plenament,  completa¬ 
ment... 

La  nostra  novela  fou  tan  prenyada  d’acon- 
teixements,  que  n’hi  hauria  pera  omplir  molts 
llibres  ab  el  relat  d’ells.  Fou  al  principi,  pera 
mi,  aquella  dona,  una  mena  d’estudi  sen- 
timental-fisiológich,  ple  d’interés;  després 
vaig  sentir  que  s’havia  apoderat  tan  com¬ 
pletament  del  meu  sér,  que  no  era  jo  qui  vi- 
via^,  sinó  ella  qui  vivia  en  mi. 

No  vull  contarte  més  que’l  darrer  episodi 
d’aqueix  extrany  amor  qu’endinzà  en  mon  sér 
arrels  tan  fondas  que,  al  cap  de  tants  anys, 
las  sento  retórsers  y  expreme  mos  recorts 
fins  ferne  eixir  llàgrimas  ruhentas. 

Y  ja  ho  veus,  Enrich:  he  destrossat  aques¬ 
ta  tarda  unas  entranyas  de  dona;  el  sufriment 
dels  que’m  voltavan  tenint  l’ànima  suspesa 
del  éxit  del  meu  trevall  de  carnicer,  res  m’ha 


inmutat.  Aqueixa  dona  tan  jova,  tan  hermo- 
sa,  tan  felis,  no  podrà  tornar  a  ésser  mare. 
Devant  de  tot  aixó  he  permanescut  impassi¬ 
ble,  y  la  vista  d’aquestas  flors  bonicas,  tan 
tendras  y  delicadas,  m’ha  trastornat  tot. 

Era  com  avúy  una  vesprada  de  mars.  Ella 
y  jo  baixavam  de  la  montanya,  joyosos  de 
la  llibertat  que’ns  donavan  aquellas  de- 
sertas  pinedas;  ella  apdyant  en  mon  bras  sa 
maneta  xica  y  blanca,  sempre  plena  de  cari- 
cias  qu’ensemps'  eran  un  poch  nirviosas  y 
manyagas,  y  jo,  entre  bes  y  bes  en  sas  galtas 
de  rosa,  fentli  fer  e!  camí  ple  de  zigs-zags 
pera  estalviar  a  sos  peuhets  ensopegadas  ab 
el  pedruscall  del  cami. 

Oh!  el  peu  d’aquella  dona,  qué  bonich 
era,  Enrich!  Menut,  gentil,  lligat  a  la  cama 
per  un  tormell  d’una  finor  trencadissa!... 

Arribarem  cansats,  y’ns  assentarem  al  peu 
d’un  garrofer,  en  el  marge.  Era  una  vespra¬ 
da  delitosa,  d’aquellas  en  que  un  hom  se  sent 
ditxós  y  content  d’haver  conegut  la  vida. 

Sembla  qu’encara  m’hi  trobo.  Aquest  at¬ 
metller  alashoras  era  petitet  encara,  y  tot 
just  treya  unas  quantas  branquetas  floridas 
pel  demunt  de  la  paret.  Ella  tenia  passió  per 
las  flors.  Quànts  cops,  anant  pel  món  a  fer 
nostras  follas  passejadas,  d’aquellas  que,  te¬ 
nint  tot  un  dia  pera  nosaltres,  fugiam  de  la 
gent  y  caminavam  horas  y  més  horas  per  in¬ 
drets  molsuts,  sota’ls  roures  vells  que’ns 
apedregavan  d’aglans,  contantme  ella  sas 
penas — qu’eran  moltas  y  fondas,  penas  de 
tota  la  vida,  desde  la  infantesa, — veya  sos 
ulls  foscos,  amarats  de  plors,  resplandir  de 
sobte,  y  ohia  sa  veu  aymada  cambiant  el 
plany  per  un  crit  d’alegria!... 

— Mira — ’m  deya,  mira  quina  floreta  més 
bonica! — 

Y  corria  a  cullirla,  pera  rependre  després 
a  mon  bras  son  relat,  peró  més  calmada,  més 
resignada,  fins,  devegadas,  indiferent. 

Anavam  aixis  pel  món,  romers  del  amor; 
no  teniam  casa  pera  nosaltres;  eram  bons,  y 
tan  pobres  de  diners  com  richs  de  carinyo. 

Oh!  Quins  anys  aquells! 


Allà  mateix  hont  hem  segut  avuy,  segue- 
rem  aquell  dia:  ella  en  el  marge,  jo  a  sos 
peus,  mon  cap  sobre  sa  falda  que  flayrava 
las  herbas  de  montanya.  Y  no  volia  jo  ni  pen- 

sar  tan  sols  en  el  pervindre  d’aquella  dona 
que  no  podia  fer  esposa  meva,  adormintme 
dolsament  en  aquell  present  adorable,  sentint 
sos  ditets  manyachs  pessigarme  las  orellas 
o  juntarse  sobre  ma  boca,  clohentla  com  si 
volgués  tancarhi  sos  petons  d’avans.  En 
aquells  moments  me  semblava  que,  avans  de 
conéixela  a  n’ella,  jo  no  havia  viscut,  y  ho 
veya  gris,  negre,  erm,  tot  allò  d’avans  en 
qu’ella  no  hi  era. 

Y  jo  estava  a  punt  de  ferli  un  mal  horro¬ 
rós,  Enrich,  a  n’aquell  sér  idolatrat  que  sols 
vivia  pera  mi.  L’endemà  me’n  anava  pera  un 
viatjed’un  any.  Sabent  el  dolor  que  la  sola 
sospita  d'una  separació  breu  li  causava  sem¬ 
pre,  jo  li  havia  amagat  mon  viatje;  no  gosa¬ 
va  dirli,  pensant  que,  un  cop  fora,  li  escriu¬ 
ria,  y  aíxís  sa  desesperació  tan  temuda  no 
m’entrebancaria  la  marxa.  No  sabia  jo,  ni  vo¬ 
lia  pensarhi,  lo  qu’havia  d’ésser  de  mi  sens 
ella,  sense’l  seu  amor  y  las  sevas  caricias, 
peró’m  ;sentia  cobart  devant  del  seu  sufri- 
ment  com  devant  de  las  ordres  del  meu  pare. 


— Mira,  ma  vida,  quin  atmetller  més  florit! 
— va  dirme  aquell  vespre  ma  estimada.— iNe 
sents  la  olor  d’aqui  estant? — 

Y  malgrat  sas  protestas,  vaig  enfilarme — 
tan  lleuger  com  tu,  Enrich,— per  la  paret  ple¬ 
na  de  forats  hont  hi  niuhavan  las  sarganta- 
nas;  y  vaig  cullirli  unas  brancas,  floridas  com 
aquestas,  d’aquest  mateix  atmetller. 

Las  trobà  molt  hermosas  y  va  demanarme 
un  petó.  Y’l  cor  se’m  nuhava  devéurelatan 
joyosa  ab  sas  brancas — com  un’altra  dona  ab 
un  collar  de  diamants, — y  pensant  que  l’en¬ 
demà  m’allunyaria  d’ella  tal  volta  per  sem¬ 
pre,  y  deixaria  sola  ab  sa  dissort. 

Quan  arribarem  al  tren  que  devia  portar- 
nos  a  ciutat,  estavam  rendits;  peró  ella  avans 
d’assentarse,  ab  aquella  veneració  tendra  que 
tenia  per  tot  lo  que  li  venia  de  mi,  aconduhi 
ab  cuydado  las  brancas  d’atmetller  sobre 
mon  cap,  en  el  filat  del  vagó. 

A  la  llum  oscilant  y  esmortuhida  d’aquell 
recinte  estret  hont  anavam  sols,  me  la  mirava 
ab  més  passió  que  may.  Sos  ulls  tan  dolsos, 
que’m  contemplavan  ab  aquell  ayre  d’ena¬ 
morament  que  la  embellia,  l’endemà  a  la 
mateixa  hora  estarían  plens  de  llàgrimas 
per  ma  culpa;  e  inconscientment,  acostant 
mon  rostre  al  seu,  y  estrenyent  ab  mas  mans 


sos  genolls  que  sentia  molsuts  sota  la  faldi¬ 
lla,  vaig  dir: 

— Escolta;  si  me’n  anés  demà  ben  lluny... 
^qué  farías? — 

S’esblaymaren  sas  galtas  com  si  s’anés  a 
morir,  y  son  front  s’arrugà  com  el  d’una  ve¬ 
lla,  mentres  sos  ulls  me  miravan  fit  a  fit  ab 
un  esguart  de  dement. 

—  Calla — respongué  al  capd’uns  moments, 
ab  veu  tremolosa — calla!  Sempre  has  d’ésser 
el  mateix,  amargant  inútilment  mas  ale- 
griasl...  qué  veaixó  que’m  dius  ara?  Anar- 
ten  tu,  deixarme!. ..  {Per  qué?  ^No  sabs  que 
no  podém  separarnos?  Boig,  més  que  boig! 
Qué  faria  jo  sense  tu!  iNo  veus  que  no  puch 
seguirte,  qu’estich  lligada  a  tot  lo  que’m 
volta?... 

— Ah!  si  tu  fossis  meva,  tota  meva,  ben 
meva!... —  vaig  exclamar  desesperadament, 
arreconantme  al  àngul  de  vagó. 

— No — tornà  a  dir  sa  veu  trista. — Ja  ho  sabs 
que  no  puch  ésser  teva,  perque  nosaltres  se- 
riam  massa  felissos  si’ns  unissim  en  aquest 
món,  y  Deu  ha  posat  el  paradis  lluny  de  la 
terra.  No  puch  ésser  teva,  perque  si  bé  nos¬ 
tre  amor  pot  florir  com  aqueixas  brancas,  no 
deu  granar...  Y  jo  pera  ésser  teva  y  ben  dit- 
xosa,  voldria  tenir  un  fill  teu  als  brassos. — 

Cóm  he  recordat  sempre  aquestas  parau- 
las,  Enrich!  Eran  un  poema  sublim  d’amor 
y  de  sacrificis!...  Y  tenia  rahó — prossegui’l 
vell  doctor  sospirant  fondament. — Nosaltres 
no  devía?n  granar,  peró  la  nostra  florida  era 
rublerta  d’espinas. 

Ja  haviam  arribat  a  ciutat.  El  tren  se  de¬ 
turava  un  breu  instant.  Tots  dos  capficats, 
entristits,  baixarem  del  vagó.  Casi  bé  al  ma¬ 
teix  temps,  el  tren  reprenia  sa  marxa  soro¬ 
llosa  en  la  fosca  de  la  nit. 

Deixavam  passar  la  gent  devant  nostre, 
quan,  de  sobte,  la  vaig  sentir  que  m’agafà’l 
bras,  y,  corrent  altre  cop  cap  a  la  via,’m  di¬ 
gué  tota  agitada. 

— Ay!...  Ens  hem  deixat  las  brancas  flori¬ 
das  en  el  vagó  ! . .. — 

Allà,  lluny,  encara’s  veya  brillar  una  llum 
roja  que  s’anava  fent  cada  volta  més  xica, 
més  xica.  Varem  restar  parats.  Ella  sem¬ 
blava  no  recordar  ja  las  paraulas  que  creu- 
harem  en  el  vagó:  sols  veya  aquell  tren  que 
se  li  emportava  quelcom  qu’ella  volia  molt, 
quelcom  que  li  venia  de  mi. 

— Quin  greu  me  sab! — deya,  a  punt  de  plo¬ 
rar. — Tan  hermosas  qu’eran!...  Qui  sab  qué’n 
faran!...  Llensarlas  de  segur,  las  mevas  bran- 
cas  que  tu  m’has  cullit!...  Deu  meu!  Quina 
pena  tinch,  però  quina  pena!... — 

Me  costà  trevalls  tréurela  de  la  via.  No 
trobava  paraulas  que  l’aconsolessin,  y  allí 
no  podia  com  altres  cops  aixugar  sas  llàgri- 
mas  ab  mos  llabis. 

Quan  varem  separarnos,  moments  des¬ 
prés,  en  el  carrer  mitj  desert,  sols  pugui  pro¬ 
nunciar  aquestas  paraulas  banals...  Mes, 
cóm  patia! 

— Adeu,  adeu!...  No  t’entristeixis  massa. — 
Ella  apenas  me  mirà:  tan  certa  n’estava 
de  que  l’endemà’ns  tornariam  a  veure.  Son 
esguart  y  sa  pensa  semblavan  enllà,  seguint 
al  trenen  sa  via  llunyana.» 


El  doctor  callà  llarga  estona,  el  rostre  ama¬ 
gat  dintre  las  flors.  Passavan  prop  d’un  tor¬ 
rent  ple  de  verdissas  que  la  lluna  al  alsarse 
iluminava  feblement  ab  una  claror  suau  y 
vergonyosa,  quan  de  sobte,  ab  un  gesto  mitj 
de  recansa,  mitj  de  desesperació,  el  vell  hi 
llensà  las  brancas  floridas,  que  giravoltaren 
un  moment  deixant  anar  entorn  una  esfulla- 
dissa  de  bolvas  lleugeras  com  la  neu,  que 
desaparegueren  en  las  tenebras  d’aquells  em¬ 
bulls  de  ramatje. 

— Qué  lluny  es  tot  lo  de  ma  jovenesa!  — 
sospirà’l  doctor,  com  parlantse  a  si  mateix. 
— cQué  s’haurà  fet  aquella  dona  benvolguda 
que’s  perdé  en  els  giravolts  de  ma  existèn¬ 
cia?  El  nostre  amor,  únich,  sublim,  fou  ben 
bé  com  las  brancas  del  atmetller,  escapsat 
al  bell  bo  de  sa  florida,  y  perdut,  sense  fruyt, 
aletzar...  iComprens  ara,  Enrich,  per  qué 
ton  oncle  may  ha  volgut  granar?  iY  per 
qué  t’estimo  tant  a  tu,  llevor  dels  meus,  única 
grana  del  arbre  de  ma  vida?  — 

L.  Escardot 


NOVAS 

Pera  cas  curiós,  el  següent: 

Dias  enrera  llegirem  que  una  de  las  dugas 
candidaturas  republicanas  qu’en  las  properas 
Uuytas  electorals  combatrà  a  Barcelona  en 
oposició  rabiosa  a  l'autonomista,  estava  for¬ 
mada  pels  senyors  Salmerón,  Lerroux,V aliés 
y  Ribot,  Junoy  y  Anglés(obrer  aquest  ullim). 

La  candidatura  autonomista  (sic)  que  pe¬ 
ra’]  districte  de  La  Bisbal  han  presentat  els 
federals,  es  la  del  senyor  Vallés  y  Ribot,  qui 
temps  enrera  aconsellà  als  federals  que  may 
s’aliessin  ab  els  unitaris. 

De  manera  que  a  Barcelona  11  uy ta’l  senyor 
Vallés  y  Ribot  contra’ls  autonomistas,  y  a  La 
Bisbal  lluyta  en  pro  de  l’autonomia.  Fins 
aqui  la  cosa  res  té  d’extrany,  y  si  haguéssim 
de  posar  aqui  punt,  no  hauriam  comensat 
dihent  un  cas  curiós ,  sino  una  vegada  més. 

Lo  curiós  es  lo  següent:  Els  catalanistas 
de  La  Bisbal  acordaren  apoyar  a  en  Vallés  y 
Ribot  desde’l  moment  que’s  presentava  com 
autonomista,  y  acordaren  bé,  donchs  aixís 
ho  recomanava  la  circular  de  la  Permanent 
de  la  Unió.  Més  tart,  dit  senyor  feu  declara¬ 
cions  anticatalanistas  ab  gran  sorpresa  de 
tothom  (1).  Per  lo  tant,  si’ls  catalanistas  em¬ 
pordanesos  no  revocan  l’acort,  pot  succehir: 

Que  guanyi  la  candidatura  republicana  a 
Barcelona,  y  en  Vallés  a  La  Bisbal.  En 
aquest  cas,  els  catalanistas  hauràn  contribu- 
hit,  en  un  districte,  a  la  victorià  de  qui  en  un 
altre  haurà  contribuhit  à  la  derrota  dels  ca¬ 
talanistas. 

Que  perdi  la  candidatura  republicana  a 
Barcelona,  y  guanyi  en  Vallés  a  La  Bisbal. 
En  aquest  altre  cas,  en  Vallés  y  Ribot,  que 
a  la  vista  del  Estat  espanyol  ha  1 1  uy  tat  con¬ 
tra’ls  autonomistas  defensors  de  las  Bases  de 
Manresa,  s’asseurà  al  Congrés  portant  la  re¬ 
presentació  de  forsa  autonomistas  defensors 
de  las  Bases  de  Manresa. 

Poden  succehir  múltiples  combinacions, 
d’aquellas  que  sols  un  politich  de  baixa  mà 
es  capàs  de  tramar.  No  hem  d’enumerarlas, 
perque  saltan  a  la  vista  y  perque’ns  faríam 
pesats,  puig  ja  sabém  que  totas  ellas  diuhen 
molt  poch  en  favor  d’en  Vallés  y  Ribot,  y 
aquest  no’ns  interessa.  Lo  que’ns  interessa 
es  que  ningú’s  cregui  que’ns  mamém  el  dit 
en  aquest  punt,  ni  qu’en  Vallés  y  Ribot  sia 
capàs  de  posar  el  Catalanisme  en  ridicul. 
Qui  queda  en  evidencia  es  ell,  y  encara  hi 
quedarà  més  si  en  casos  com  aquests,  donats 
els  antecedents,  tot  català  s’atén  sols  als  con¬ 
sells  de  sa  recta  conciencia  al  anar  a  votar. 
F’entho  aixis  (sense  necessitat  de  que’ns 
aconselli  qui  té  facultats  pera  ferho,  puig 


(1)  Aixó  es  un  dir:  molts  s’ho  esperavan,  com  es- 
peran  qu’aprofiti  qualsevol  altra  ocasió  pera  tornar  a 
dirse  catalanista  si  pert  en  las  eleccions  per  Barce¬ 
lona. 

creyém  interpretar  sos  designis),  estém  se¬ 
gurs  de  que’ls  farsants  de  la  política  no  cer¬ 
caran  may  en  nosaltres  un  apoyo,  ni  s’hi 
barrejaran  may,  com  no’s  barreja  espontà¬ 
niament  ab  l’aygua  l’oli  que  taca  y  embruta. 

Segueixen  els  meetings  de  protesta  contra’l 
decret  de  reforma  del  Notariat.  Els  dos  que 
s’han  celebrat  darrerament  a  Sabadell  y 
Arenys  de  Mar,  organisat  el  primer  pel  «Cen¬ 
tre  Català»  y’l  segón  per  l’«Associació  Popu¬ 
lar  Catalanista»,  el  «Centre  Escolar  Catala¬ 
nista»  de  Barcelona  y  el  «Centre  Catalanista» 
d’Arenys,  tingueren  una  importància  gran- 
dissima. 

A  Sabadell  parlaren  els  senyors  Casals, 
president  del  «Centre  Català»,  Saló,  Baró, 
Tona,  per  «Catalunya  Federal»,  Folgueray 
Duràn,  y  Roca,  president  de  la  Unió  Catala¬ 
nista,  qu’ocupava  la  presidència,  tenint  a  sos 
costats  als  senyors  Casals,  president  del  Cen¬ 
tre,  y  Tona.  Ens  es  impossible  reproduhir  els 
eloqüents  discursos  dels  esmentats  oradors, 
que  no  cabrian  en  aquest  número,  y  consig- 
narém  tan  sols  qu’aixecaren  indescriptible 
entusiasme  y  que  s’acordà  enviar  al  ministre 
el  següent  telégrama: 

«Celebrat  a  Sabadell  el  meeting  organisat 
pel  «Centre  Català»  pera  protestar  del  vos¬ 
tre  Real  decret  reformant  el  Notariat,  ab 
l’assistencia  y  l’adhesió  de  nombrosas  e  im¬ 
portants  corporacions  y  societats  de  Catalu¬ 
nya,  per  aclamació  acorda  comunicarvos  la 
més  ferma  protesta  a  la  vostra  disposició,  per 
ésser  anticonstitucional  y  contraria  a  las 
nostras  institucions  jurídicas  y  a  la  dignitat 
de  la  terra  catalana.» 

En  el  meeting  d’Arenys  hi  prengueren  part 
els  senyors  Bordas,  Capdevila,  Sans,  pel 
«Centre  Escolar  Catalanista»,  Folch  y  Cap¬ 
devila,'  Creuhet,  Mallofré  y  Robert.  Aquest 
ultim,  com  a  vocal  de  la  Permanent  de  la 
Unió ,  presidi  l’acte  tenint  a  sos  costats  als 
senyors  Bordas,  president  del  Centre,  y  Ser¬ 
ra,  director  de  la  La  Costa  de  Llevant.  Tots 
els  discursos,  plens  d’argumentacions  irre¬ 
batibles  contra  la  explotadora  política  cen¬ 
tralista,  promogueren  freqüents  y  entusias- 
tas  ovacions.  S’acordà  enviar  a  n’en  Dato’l 
següent  despatx: 

«Catalanistas  de  la  rodalia  d’Arenys  de  Mar 
y  associacions  adheridas,  reunits  en  meeting , 
acordan  fervos  present;  que  prenen  nota  del 
insult  qu’  havéu  inferit  a  nostra  terra.» 

Aquest  meeting  va  celebrarse  en  el  teatre 
Principal  d’Arenys,  com  l’anterior  va  tenir 
lloch  en  el  teatre  Euterpe  de  Sabadell,  ve- 
yentseabdós  espayosos  locals  complertament 
plens. 

En  mitj  del  soroll  que  pretenen  moure  (y 
que  no  sempre  té  ressó)  aquells  (alsos  llibe¬ 
rals  que  dihentse  republicans  son  sols  vividors 


y  segueixen  encibornant  a  la  massa  incons¬ 
cient  fent  la  propaganda  dels  vells  Estats  y 
las  vellas  formas  de  la  tirania  y  l’absolutisme, 
es  d’admirar  la  energia  ab  que  lluytan  per  la 
idea  nova  qu’ha  de  salvar  nostra  terra’ls  re¬ 
publicans  autonomistas  de  «Catalunya  Fede¬ 
ral.»  Darrerament  un  de  sos  socis,  en  Bal- 
domer  Tona,  ha  .donat  una  conferencia  al 
«Ateneu  Democràtich  Regionalista»  del  Po¬ 
ble  Nou  fent  la  més  justa  apologia  del  auto- 
nomisme,  demostrant  una  vegada  més  que 
l’Estat  unitari  es  profondament  antilliberal, 
puig  pera  subsistir  necessita  apoyarse  en  la 
forsa,  y  eminentment  burocràtich  tant  en  lo 
moral  com  en  lo  económich;  mentres  que 
estant  fraccionada,  constituhida  autonómica- 
ment  y  repartida  la  sobirania  entre  las  enti¬ 
tats  autónomas  d’un  Estat,  l’acció  d’aquest 
es  purament  comunal  y  es  limitat  son  dret  a 
imposar  tributs,  tota  vegada  que  se’ls  impo- 
sarían  y  recaudarian  cada  regió  y  cada  mu¬ 
nicipi  per  sí  mateixos. 

Digué’l  senyor  Tona  que  son  infinitament 
més  lliberals  las  Bases  de  Manresa  que  la  re¬ 
pública  absolutista  d’en  Salmerón,  y  acabà 
afirmant  que  la  república  ha  d’ésser  autonò¬ 
mica.  No  essent  aixís,  els  veritables  federals 
y’is  catalanistas  se  quedaran  ahont  son  pera 
conseguir  avans  que  tot  la  reivindicació  de 
nostra  personalitat  catalana. 

En  el  Saló  Parés  va  inaugurarse’l  dia 
5  del  corrent,  com  diguerem  en  nostre  dar¬ 
rer  número,  una  exposició  de  pinturas  al  oli 
originals  del  senyor  Ros  y  Güell.  Una  tren¬ 
tena  d’obras  forman  el  conjunt,  impressions 
presas  en  diferentas  encontradas  de  Catalu¬ 
nya,  notantshi  en  totas  ellas  bon  afany  de 
reproduhir  ab  sinceritat  y  honradesa  artisti- 
cas.  Entre  tots  els  quadros,  s’hi  nota  al  pri¬ 
mer  cop  de  vista  una  marcada  desigualtat, 
donchs  alguns  d’ells  no  semblan  produhits 
pel  mateix  autor  senyor  Ros.  Poden  citarse 
com  a  proba  d’aixó’ls  senyalats  ab  els  núme¬ 
ros  13  (Nota  de  sol),  16  (Carrer  de  Besalú), 
21  ( Efecte  de  sol),  y  alguns  altres  bon  xich 
més  fluixos  que’ls  que  forman  la  generalitat 
de  la  exhibició.  Son  dignes  de  mencionarse 
per  sas  remarcables  qualitats  els  que  portan 
els  números  1  (Tordera- Aygua-molls) ,  2  (Cap 
al  tart-Al  peu  dels  Pirineus),  3  ( Nocturn- Riu¬ 
dellots),  17  (Ca'n  Bellvitjes-P ornar) ,  18  (Efec¬ 
te  de  sol-Riudellots)  y  algún  altre;  tots 
aquests  de  bona  factura  y  ab  sagell  ben  per¬ 
sonal.  El  senyor  Ros  y  Güell  ha  demostrat, 
al  acoblar  sas  obras  y  presentarlas  al  pú- 
blich,  que  trevalla  ab  fe  y  que’l  cami  qu’ha 
emprés  pot  conduhirlo  a  bon  lloch,  lo  que 
conseguirà  si  persevera  ab  lleallat  y  estudi 
en  sa  tasca. 

En  la  sala  gran  dels  «Quatre  Gats»  hi  ha 
estat  exposada  desde’l  dia  2  una  colecció 

d’obras  degudas  a  n’en  Waldemar  Thorn. 
Aquest  artista  ha  reunit  en  el  local  del  car¬ 
rer  de  Montesión  una  colecció  de  trevalls 
ben  diversos,  tant  en  lo  referent  a  procedi¬ 
ments  com  en  lo  que  toca  a  la  bondat  dels 
mateixos.  Poden  citarse  com  a  bonas  pin- 
turas  al  oli  las  numeradas  y  retoladas  del 
modo  següent:  números  5  (Nit  de  lluna), 
33  (Marina),  30  (Marina),  1  (Marina)  d’exe¬ 
cució  simpàtica,  si  bé  un  xich  falsa  de  tons; 
números  1 1  y  26,  d’excelent  efecte,  y  d’al¬ 
tres.  En  la  colecció  d'obras  exposadas  hi 
figura  un  bon  nombre  d’aquarelas,  entre  las 
que’n  resaltan  algunas  per  sa  bona  execució 
v  ferma  pinzellada,  y  altras  per  sa  factura 
exagerada  y  poch  simpàtica. 

Forman  també  part  integrant  del  conjunt 
bon  nombre  de  dibuixos  al  llapis,  entre  ells 
moltas  academias,  que  no  totas  son  model  de 
correcció  en  l’encaix.  De  totas  maneras,  el 
senyor  Waldemar  Thorn  ha  demostrat  en 
aquesta  ocasió  no  ésser  en  el  terreno  artis- 
lich  una  vulgaritat,  donchs  deixa  entreveure 
en  sas  obras,  malgrat  els  defectes  d’algunas 
y  las  exageracions  d’altras,  un  temperament 
de  verdader  artista.  Creyém  que  al  se¬ 
nyor  Torn  li  fan  bon  xich  de  mal  els  desitjós 
de  singularisarse:  cosa  que  forsosament  deu 
allunyarlo  del  cercle  ahont  deuria  circuns- 
criures  y  dintre  del  quin  sas  facultats  gens 
vulgars  podrian  brillar  com  mereixen. 

Molts  dels  candidats  autonomistas  pera  la 
diputació  a  Corts  han  publicat  sos  respectius 
manifestos  exposant  palesament  son  modo 
de  pensar  y  sos  propòsits  radicalissims  en 
pro  de  l’autonamía  de  Catalunya.  Ab  goig, 
donchs,  reproduhiriam  sas  manifestacions  si 
aquest  fos  el  comés  de  nostre  periódich  y 
si  la  prempsa  diaria  no  hagués  ja  informat  a 
nostres  llegidors  sobre’l  particular.  Peró 
no’ns  estarém  de  reproduhir  el  manifest  diri¬ 
git  a  sos  electors  per  nostre  company  de  re¬ 
dacció  en  Trinitat  Monegal,  donchs  en  aytal 
document  se  veu  quàn  radical  es  son  criteri 
en  Catalanisme  y  fins  a  quin  punt  segueix 
las  doctrinas  y  procediments  de  la  Unió 
Catalanista  al  ésser  cridat  per  sos  electors  a 
la  vida  pública  en  defensa  dels  drets  de  Ca¬ 
talunya.  Diu  aixis  el  manifest: 

Als  electors  del  Districte  de  Granollers- 
Badalona.  — Companys:  Com  vosaltres  sabéu,  reunits 
els  delegats  de  la  Unió  Catalanista  d’aquest  districte 
ab  els  representants  de  las  entitats  a  ella  adheridas,  y 
junts  ab  altres  importants  elements  autonomistas,  me 
designaren  com  a  candidat  pera  las  properas  eleccions 
de  Diputats  a  Corts,  pera  que  porti  vostra  representació 
en  el  Congrés  del  Estat  Espanyol.  Feta  la  proclamació 
d’acort  ab  els  principis  autonomistas  y  en  la  forma  es¬ 
tablerta  en  las  Assambleas  de  la  Unió,  vinch  obligat  a 
manifestarvos  els  meus  propòsits  à  fí  y  efecte  de  que’ls 
coneguéu  degudament  y  poguéu  exigirme  las  conse¬ 
güents  responsabilitats  si  a’n  ells  no  subjecto  la  meva 
conducta  com  a  representant  vostre. 

Dech  dirvos  que  soch  catalanista  plenament  conven- 

sut  y  milito  en  las  filas  del  nombrós  estol  que  segueix 
las  inspiracions  de  la  Unió:  ho  soch  sense  sentir  ni 
ombra  de  exclusivisme,  ni  rancúnia  per  cap  dels  nos¬ 
tres  compatricis,  ni  per  la  gent  d'altras  terras;  ple  d’a¬ 
mor  y  carinyo  per  tots  els  meus  consemblants,  y  sobre 
de  tot,  ple  de  desitj  per’assolir  la  perfecta  armonía 
entre  totas  las  tendencias  autonomistas,  pera  lluytar 
tots  junts  en  favor  de  nostre  ideal. 

Partidari  de  l'autonomia  absoluta  de  Catalunya  din¬ 
tre  del  Estat  Espanyol,  las  mevas  doctrinas  estan  con- 
densadas  en  el  programa  de  Manresa,  extracte  y  símbol 
de  las  justas  aspiracions  dels  autonomistas  de  nostra 
terra.  Y  defenso  l’autonomia  atenentme,  no  tan  sols  a 
la  tradició  y  a  las  rahons  históricas  que  l’abonan,  sinó 
també  als  dictats  de  la  rahó  que  la  imposan.  Persona¬ 
litat  y  vida  propias  té  Catalunya;  caràcter  y  costums 
peculiars  sos  fills;  organisació  y  llegislació  propias  y 
distintas  deu  disfrutar  nostra  desvalguda  patria. 

En  defensa  d’aquests  principis  y  de  nostre  Ideal  en- 
caminaré’ls  meus  esforsos,  y  al  ferho  creuré  obehir  a 
la  intenció  que  tinguereu  al  designarme  com  a  vostre 
candidat. 

No  puch  de  cap  manera  oblidar  que  hi  hà  certs  pro- 
blemas  d’interés  general  quina  solució  afecta  fonda¬ 
ment  a  nostra  terra,  y  que  deuhen  ésser  solucionats 
mentres  no’s  resolgui’l  gran  problema  de  l’Autonomia 
de  Catalunya.  Indubtablement,  pera  tractar  d’aquests 
problemas.  lo  mateix  que  pera  la  defensa  dels  interessos 
generals  a  nostra  Catalunya,  podéu  comptar  vosaltres 
y  poden  comptar  nostres  compatricis  ab  las  mevas  peti- 
tas  forsas;  y  en  tals  casos,  pera  mellor  resoldre,  busca¬ 
ré’l  consell  de  las  entitats  y  personas  que  puguin  por- 
tarme  pel  bon  camí,  ja  per  estar  ben  enteradas  dels 
assumptos,  ja  per  representar  la  opinió  de  nostra 
patria. 

Y  per  fí:  en  el  mateix  nivell  que’ls  altres  hi  hà’ls  in¬ 
teressos  morals  y  materials  propis  dels  districte.  Excuso 
dirvos  qu’en  la  defensa  d’aquests  hi  esmersaré  tots  els 
medis  de  que  pugui  disposar,  per  entendre  que  consti- 
tuheixen  una  part  molt  important  de  la  tasca  que  m’es¬ 
tarà  encomanada  al  desempenyar  el  càrrech  ab  que’m 
voléu  honorar. 

Desde  aquest  moment,  forts  y  estrets  llassos  me  lli- 
gan  a  vosaltres,  portantme  a  formar  part  de  vostra 
familia  Vostres  interessos  seràn  mos  interessos;  vostras 
aspiracions  las  mevas.  Y  tots  vosaltres,  richs  y  pobres, 
patrons  y  obrers,  sigui’l  que  sigui  vostre  modo  de  pen¬ 
sar,  trobaréu  en  mi  un  amich  y  company;  un  represen¬ 
tant  y  un  defensor. 

Com  a  Catalanista,  donchs,  me  presento  a  vosaltres. 
La  meva  candidatura  no  té,  ni  deu  tenir  altre  caràcter 
que  aquest;  y  estiguéu  tots  íntimament  convensuts  de 
que  ab  el  Programa  de  Manresa  per  lema  y  ab  l’Auto¬ 
nomia  de  Catalunya  per  Ideal,  lluytaré  sempre  y  sense 
reservas  en  defensa  dels  interessos  morals  y  materials 
de  nostra  terra,  ensemps  que  dels  especials  de  vostre 
districte.  Tasca  qu’espero  poder  cumplir,  Deu  mitjan- 
sant,  si  no’m  mancan  las  forsas  y  no  m’abandona  vos¬ 
tra  confiansa. 

Companys:  Visca  l’Autonomia  Absoluta  de  nostra 
Patria!  Visca  Catalunyal 

Barcelona,  9  d’abril,  1903. —  Trinitat  Monegal. 

Dos  meetings  de  propaganda  electoral  cata¬ 
lanista  tingueren  lloch  a  Sant  Feliu  de  Codi- 
nas  y  Mollet,  respectivament,  el  diumenge 
y’l  dilluns  de  Pasqua,  en  defensa  de  la  can¬ 
didatura  d’en  Trinitat  Monegal.  Presidi  a 
Sant  Feliu  de  Codinas  el  vispresident  de  la 
Unió  senyor  Campmany,  y  pronunciaren  par- 

laments,  a  més  de  dit  senyor,  el  president  de 
l’Agrupació  de  Sant  Feliu,  Varis  fills  del  po¬ 
ble,  en  Marsans,  en  Pujol  y  Brull,  en  Pujulà 
y  Vallés  y  en  Monegal.  L’hermós  discurs 
d’en  Campmany  terminà  ab  una  excitació  a 
que  votessin  a  n’en  Monegal,  donchs  fentho 
no  votaran  un  home,  sinó  la  idea  autonomis¬ 
ta  qu’al  Congrés  castellà  ell  defensaria. 

A  Mollet  l’acte’s  celebrà  al  ayre  lliure,  ocu¬ 
pant  la  presidència  l’alcalde  de  la  població, 
pera  cediria  al  president  de  la  Unió  Catala¬ 
nista  en  Joseph  M.a  Roca,  a  quins  costats  res¬ 
taren  dit  alcalde,  y  ademés  el  vocal  de  la  Per¬ 
manent  y  company  nostre  de  redacció  en 
Pujulà,  y’l  senyor  Plantada  y  Fonolleda. 
Parlaren  els  senyors  Roig  y  Pruna,  Estapà, 
Casals,  Marlet,  Pujulà,  Sunol,  Colomer,  Mo¬ 
negal  y  Roca,  encoratjant  a  tothom  a  militar 
dintre'l  Catalanisme  pera  que  Catalunya  tor¬ 
ni  a  ésser  senyora  de  si  mateixa,  y  recoma¬ 
nant  la  més  absoluta  moralitat  en  la  emissió 
del  vot,  que  digueren  s’havia  de  donar  a 
n’en  Monegal  per  convicció  y  may  doblegant- 
se  a  imposicions  de  ningú,  per  catalanista 
que’s  digui. 

La  gran  gentada  de  totas  las  classes  socials, 
abundanthi  las  més  populars,  qu’  assisti  a 
aqueixos  actes,  ne  quedà  altament  satisfeta, 
no  havent  escassejat  las  mostras  d’entusias¬ 
me  durant  els  parlaments  de  nostres  amichs 
y  companys. 


Diumenge’s  celebraren  a  Barcelona  dos 
meetings  unitaris  republicans,  pera  significar 
que  aqui  es  un  fet  la  unió  republicana  y 
pera  refermar  l’adhesió  al  iluslre  jefe  Sal- 
merón. 

L’un  tingué  lloch  al  Tívoli,  y  l’altre  a  la 
plassa  de  toros.  En  el  primer  tots  els  oradors 
menos  l’Odón'de  Buen  parlaren  en  català. 
En  el  segón  parlà  únicament  en  Lerroux. 

_  Acabà’l  meeting  del  Tivoli  dirigintse  la 
concurrència  als  toros ,  que  al  cap  y  a  la  fi 


de  toros  es  de  lo  que  més  se  parla  en  las  pla¬ 
nas  de  nostres  diaris  republicans  de  pega. 
Y  resultà  que  ni  als  toros  se  pogueren  unir, 
perque  allà’l  meeting  ja  estava  llest,  donchs 
hi  havia  qui  tenia  empenyo  en  que  no’s  bar- 
rejessin  els  dos  bandos.  Aixó  pera  que’s 
vegi  si’ls  hi  convé  gayre  als  Junoy,  Lerroux 
y  comparsas  la  veritable  unió  dels  republi¬ 
cans;  y  menys  si  entre  ells  hi  hà  gent  seria, 
de  la  que  no  vol  enganyar  al  poble.  Val 
més  anar  llops  ab  llops:  nosaltres  som  de  la 
mateixa  opinió. 

Aquesta  fóu,  donchs,  diumenge,  tota  la 
unió  republicana. 

Atenent  a  nombrosas  indicacions  que  al 
jurat  calificador  dels  Jochs  Florals  de  Lleyda 
se  li  han  dirigit,  ha  acordat  concedir  un  im¬ 
prorrogable  plas  de  deu  días  que  finirà’l 
25  del  corrent  abril,  durant  el  qual  podràn 
seguir  enviantse  trevalls  ab  destí  als  es¬ 
mentats  Jochs  Florals. 


Publicacions  rebudas: 

Historietes  galizzianes,  per  Sacher  Masoch, 
traducció  catalana  de  J.  Casas-Carbó.  For¬ 
ma’l  quart  volúm  de  la  Biblioteca  Popular 
de  «L’Avenç»,  contenint  las  dugas  hermosas 
narracions  Ja  tornarà!  y  En  Pintschew  y  en 
Mintschew .  Preu,  50  cèntims. 

Làska  a  zdravotniclví,  per  Sana  Mens,  y 
Slàvazivota ,  per  Fràna  Sràmek.  Dos  fascicles 
publicats  per  la  Biblioteca  de  Novy-Kült ,  de 
Praga. 

S’ha  publicat  y  hem  rebut  Los  Duendes  de 
la  Camarilla ,  nova  obra  de  Pérez  Galdós 
pertanyent  a  la  quarta  seriede  Episodios  Na- 
cionales.  No’ns  en  ocupém  avuy,  proposant- 
nos  ferho  oportunament  ab  la  extensió  de¬ 
guda. 


Fidel  Giró,  impressor.  — Carrer  de  València,  233 

SUMARI: 

Garbelladuras,  per  Lluls  Via.— D’art  decoratiu,  II,  per 
Eusebi  Busquets,— La  moda  del  sigle  XX,  per  Se¬ 
bastià  Junyent. — El  Boig  de  Madrid,  per  Joseph 
Aladern. — «Nicolàsl  el  Pacificador»,  perF.  Pujulày 
Vallés.— Teatres,  per  Emili  Tintorer. — Nota  d’estiu, 
per  R.  Surinach  Senties.— L'idili  d’una  inglesa,  per 
Claudi  Comabella.— Novas. 

FOLLETI: 

MARINES  Y  BOSCATJES,  per  Joaquim  Ruyra.  — 
Plech  14. 

FORA  DE  LA  VIDA,  per  Joseph  L.  Pagano.— Traduc¬ 
ció  catalana. — Plech  8. 


GARBELLADURAS 

FL  GRAN  REACCIONARI 

Li  dihém  reaccionari  y  li  dihém  gran.  (Per 
qué?  Perque  li  diuhen  gran  els  que’l  seguei¬ 
xen  y  proclaman,  no  perque  ho  sia.  Que- 
dém,  donchs,  en  qu’en  Salmerón  es  gran  se¬ 
gons  ells,  y  es  reaccionari  segons  nosaltres; 
y  pera  conciliar  abdós  parers,  sentém  qu'es 
un  gran  reaccionari. 

A  ningú  se  li  ocorrerà  may  que  un  home 
de  ciència  pugui  de  bona  fe  dirigirse  al  po¬ 
ble  parlantli  d’amor  y  llibertat,  si  no  es  pera 
sa  educació  y  son  progrés. 

Peró  ab  en  Salmerón  passa  tot  lo  contrari. 


Las  ovacions  que  una  bona  part  de  poble  ha 
fet  a  aqueix  polílich-catedràtich  a  sa  arribada 
a  Barcelona,  signitican  estancament;  y  com- 
paradas  ab  las  que’s  feren  a  n’en  Pi  y  A'iar- 
gall  ara  fa  dos  anys,  significan  una  regres¬ 
sió.  En  Salmerón  simbolisa  las  ideas  vellas 
com  en  Pi  simbolisava  las  novas.  Aquest 
ens  parlava  dels  drets  dels  ciutadans  ab  un 
criteri  cientifich  y  humà,  basat  en  la  natu¬ 
ralesa.  En  Salmerón,  sense  criteri,  sense 
humanitat,  ens  parla  de  drets  y  règims 
artificiosos,  d’una  llibertat  y  una  igualtat  fal- 
sas  y  manadas  retirar.  Es  un  enciclopedista 
qu’ho  sab  tot,  qu’ho  aprengué  tot — a  son 
temps,  no  en  el  nostre, — y  que  tingué  l’acert 
d’enamorarse  de  tot  lo  dolent.  No  ha  aportat 
res  propi  y  original,  no  ha  educat  al  poble. 
En  sa  carrera  política,  com  que  sempre  ha 
usat  motllos  vells,  aquests  a  lo  mellor  se  li 
han  convertit  en  pols.  Inestable  sempre,  com 
tot  aquell  que  no  té  conviccions,  s’ha  passat 
la  vida  en  continuus  cambis  de  criteri,  essent 
avuy  revolucionari  y  demà  evolucionista, 
sense  qu’en  ell  evolucionés  lo  més  essencial: 
son  concepte  de  la  llibertat.  Aquesta,  pera 
ell,  es  la  república  tal  com  la  entengueren 
els  francesos  de  la  revolució;  pera  nosaltres 
es  l’autonomia. 

Las  ideas  d’en  Salmerón  se  fondràn  com 
fochs-follets  entre  nosaltres.  Sa  ciència  es 

ciència  estargida;  sos  ideals  ni  son  seus  ni 
son  dels  pobles  moderns,  resultant  enmatlle- 
vats,  passats  de  moda  y  cursis;  y  en  quant  a  sa 
política,  queda  dit  tot  dihent  qu’es  política 
espanyola,  o  per  mellor  dir  castellana:  còmi¬ 
ca  a  voltas,  com  en  temps  de  la  Gloriosa; 
tràgica  ab  freqüència,  com  a  Cuba  y  Filipi¬ 
nas;  vergonyosa  sempre. 

cQué  vol  dir  que  una  gran  massa  aclami  y 
voti  avuy  a  n’en  Salmerón,  si  ho  fa  incons¬ 
cientment,  com  inconscientment  anà  a  morir 
a  Cuba  a  las  ordres  del  oprobiós  unitarisme 
qu’en  Salmerón  proclama?  íQué  vol  dir 
qu'ell  logri  fer  grans  remats,  si  lo  que  falta 
es  fer  homes? 

També  nosaltres  forem  inconscients  un 
jorn,  y  no  es  extrany,  donchs  durant  sigles 
ho  ha  sigut  Catalunya  sencera,  mancada  de 
personalitat.  També  nosaltres,  enlluhernats 
pel  fals  llenguatje  qu’estavam  avesats  a  sen¬ 
tir  als  falsos  politichs,  volguerem  en  la  edat 
de  la  irreflexió  la  república  per  la  república, 
confonent  el  concepte  de  poble  ab  el  concep¬ 
te  d’estat.  Peró  eram  nens;  ni  nostres  pochs 
anys  ni  l’anti I li beral  jacobinisme  que  impe¬ 
rava,  ens  havían  deixat  veure  més  amples 
horitzons,  y’ns  acontentavam  ab  las  conven¬ 
cionals  perspectivas  de  las  decoracions  bar- 
roheras  que  malpintan  els  politichs  centra- 
listas.  Ja  havia  sorgit  el  Catalanisme,  y’s 
comunicà  espontàniament  a  nostras  ànimas 
joves;  y  compararem,  y  vegerem  que  la  re¬ 
generació  que’ls  centralistas  predican  al  po¬ 
ble  ve  a  ésser  com  la  fórmula  estantissa 
receptada  per  un  metje  adotzenat  al  malalt  ja 
inconscient,  que  la  pren  d’esma  o  ab  inútil  fe, 
ignorant  qu’es  l’atmósfera  impura  del  hospi¬ 
tal  més  que  la  dolencia  lo  que  l’està  matant. 
Y  ara,  vers  autonomistas,  sans  y  bons,  no 
volém  fórmulas,  no  volém  receptas,  perque 
no  las  necessitém,  perque’n  tenim  prou  ab 
l’oxigen  de  nostras  montanyas.  L’estat  tal 
com  està  constituhit,  ab  tantas  atribucions 
nivelladoras,  ens  fa  l’efecte  d’un  hospital 
inmens  ahont  cada  malalt  es  un  número  més 
y  sols  un  número;  y  tant  si’l  regim  es  mo- 
nàrquich  com  republicà,  tant  si’l  gran  cate- 
dràtich  se  titula  rey  com  president,  de  totas 
maneras  tufeja  a  clinica;  y  donchs  estém 
sans,  donchs  podém  fer  us  de  nostres  mem¬ 
bres  conforme  a  naturalesa,  y  donchs  som 
actius  de  mena,  no’ns  volém  confondre  ab 


els  que  per  lley  de  rassa  o  per  malaltia  son 
inactius  y  restan  ajassats  y  embrutits. 

En  Salmerón  ens  ve  a  dir  lo  que  ja  sa- 
bíam,  lo  que  per  desgracia  no  podém  obli¬ 
dar:  que  siguém  uns  de  tants  en  sa  república, 
no  que  siguém  nosaltres  mateixos.  Y  nosal¬ 
tres  li  contestém  que  la  seva  república  que’s 
diu  democràtica  es  el  més  gran  dels  absolu¬ 
tismes,  perque  aquests  no  son  hipócritas  y 
ella  ho  es.  Vagament  vol  qu’aném  a  fer  val¬ 
dré  uns  drets  que  no  son  els  primordials  nos¬ 
tres.  Aquests  encara  no’ls  ha  reconegut  ni’ls 
ha  definit.  El  titul  de  ciutadans  que  se’ns 
dona  es  un  dictat  ridícul,  es  una  llureya  d’es¬ 
clau  dintre  d’un  estat  ahont  se  proclama’l  ser- 
vey  obligatori  al  ensemps  que  l’universal 
sufragi,  tan  falsos  l’un  com  l’altre,  perque’s 
basan  en  una  igualtat  de  mort,  fatal  y  anti¬ 
democràtica.  Quan  siguém  amos  de  casa 
nostra,  quan  nostra  parla  sia  reconeguda, 
quan  sian  nostres  els  nostres  empleats,  quan 
sían  nostras  las  nostras  Corts,  quan  la  repre¬ 
sentació  parlamentaria  sia  per  estaments  dig- 
nificantse  aixís  las  classes  y  ab  ellas  els  indi— 
viduus,  quan  las  milicias — iens  caldràn  mi- 
licias? — sían  voluntarias...  alashoras  que 
vingui  en  Salmerón  a  parlarnos  de  repú¬ 
blica,  que  sols  alashoras  podrà  parlarne  si 
es  que  no  ha  desaparegut  ell  al  desapa- 
reixe  esmicolats  sos  vells  motllos  de  polítich 
caduch. 

La  república,  la  democràcia,  no  s’implan- 
tan  tal  com  ell  vol;  fillas  de  la  llibertat  y  de 
la  diferenciació,  naixen  de  las  costums  de 
cada  poble  y  de  cada  individuu.  Mentres 
l’estat  preponderi  sobre  las  consuetuts  dels 
pobles  lliures,  civilisats  ab  civilisació  pròpia 
y  verdadera,  es  per  demés  parlar  de  repú¬ 
blica.  Espanya  no  la  té  perque  no  mereix  te- 
nirla,  perqu’es  pais  hont  hi  abundan  els  vivi¬ 
dors  v’is  estúpits.  La  vera  república  està 
en  els  paissos  civilisats  de  debó.  No  s’im¬ 
planta:  existeix  de  fet. 

Y  per  això  cal  ésser  un  país  lliure;  y  las 
regions  espanyolas  que  claman  «república» 
inconscientment,  com  inconscientment,  se¬ 
guint  com  autómatas  els  acorts  d’una  marxa, 
envían  sovint  sos  fills  a  morir,  ni  concepte 
tenen  de  la  llibertat,  ni  altra  cosa  desitjan 
que  cambiar  d’amo.  Sols  Catalunya  té  aspi¬ 
racions,  sols  ella’s  comensa  a  manifestar 
com  a  verdader  poble.  Els  catalans  que  te- 

nen  conciencia  de  lo  que  son,  tenen  tamhé  no  creure  tot  lo  que  predica  al  poble.  Una 


tan  trist  concepte  de  la  república  qu’en  Sal- 
merón  ve  a  descubrirnos,  que  tot  y  essent  ay- 
mants  d’aytal  forma  de  govern,  no  deixarian 
de  lluytar  per  l’autonomia  de  Catalunya  si 
la  república  s’implantés  a  Espanya.  Totas 
las  concessions  politicas  per  democràticas 
que  semblin,  forma  de  govern,  separació  de 
la  iglesia  y  l’estat,  etc.,  no  son  res  sense 
l’autonomia  que  volém.  Per  ella  y  sols  per 
ella  emprenen  el  cami  de  la  llibertat  els  ho¬ 
mes  y’is  pobles;  y  nosaltres  que  ni  per  reli¬ 
giosos  passém  ni  passém  per  monàrquichs, 
doném  com  autonomistas  la  mà  a  tothom 
qu’autonomista’s  digui,  en  acció  de  respecte 
als  drets  de  quiscún,  per  religiós  que’s  mani¬ 
festi,  permonàrquich  qu’avuy  com  avuy  se 
declari,  perque  al  exposar  sas  ideas  defensa 
alhora  la  llibertat  dels  altres  a  exposar  las 
sevas. 

D'aquesta  varietat,  d'aquesta  autonomia’n 
naix  la  veritable  tolerància,  la  veritable  de¬ 
mocràcia.  D’aquesta  varietat  y  d’aquesta 
autonomia,  ànima  de  la  Catalunya  que  des¬ 
perta  y  refloreix,  s’ha  declarat  enemich  el 
reaccionari  Salmerón,  quina  ignorància  o 
quina  mala  fe  l'incapacitan  pera  compén- 
drens,  y  que  ve  entre  nosaltres  per’  apode- 
rarse  de  la  massa  popular,  ja  encibornada 
per  falsos  demócratas  de  segona  mà,  y  osten 
tar  sa  representació  en  las  Corts  del  estat 
espanyol.  El  reaccionari  Salmerón  no  osten¬ 
tarà  altra  representació  que  la  dels  incons¬ 
cients.  La  Catalunya  que  desperta,  la  Cata¬ 
lunya  de  demà,  se’n  preocupa  poch.  En  Sal¬ 
merón  no  representarà  més  que  las  ideas 
mortas,  que  al  anar  ab  ell  cap  al  gran  fossar 
del  centre  fan  llur  veritable  cami,  deixantnos 
lliures  de  bagatje  inútil. 


Una  soi.ució 

Una  noticia  ha  arribat  fins  a  nosaltres 
aquests  dias:  la  de  que  un  catalanista  jove, 
pertanyent  al  nostre  grupo,  tenia  empenyo 
en  desafiar  al  senyor  Salmerón  a  pública  con¬ 
trovèrsia  al  Ateneu  pera  veure  quí  faria  afir¬ 
macions  més  lliberals  sense  surtirse  dels 
respectius  camps,  catalanista  l’un,  republicà 
unitari  l’altre .  Però  posteriorment  sembla 
que  n’ha  desistit,  considerant  al  cap  y  a  la  fi 
qu'en  Salmerón  es  home  de  prou  talent  pera 


discussió,  pera  que  sia  formal,  reclama  con¬ 
vicció  en  cada  un  dels  interlocutors,  y  prou 
li  consta  a  fi  de  comptes  al  senyor  Salmerón 
que  ni  las  llibertats  que  predica  al  poble  son 
tals  llibertats,  ni  es  tan  gran  com  ell  diu  sa 
fe  en  els  ideals  dels  republicans  espanyols. 

Prou  li  consta  al  senyor  Salmerón  que 
tota  la  unió  republicana  proclamada  recent¬ 
ment,  y  tot  l’entusiasme  manifestat  per  sa 
quefatura,  es  una  convenció  que  pot  desferse 
d’un  moment  al  altre  per  poch  que  a  la  mo¬ 
narquia  0  al  govern  li  plagui. 

Y  en  Silvela  té,  com  se  diu  vulgarment,  la 

paella  pel  mànech.  Qu’aprofiti  la  qüestió  del 
Marroch  avuy  per  demà  que’ls  republicans 
fassin  perillar  (no  hi  hà  perill)  las  institu¬ 
cions;  qu’envihi  als  quintos  espanyols  a  fer 
d’héroe  (las  potencias  s’estalviaràn  aixis  la 
feyna,  com  sempre);  que  fassi  tocar  altre  cop 
als  cegos  la  marxa  de  Càdiz...  y  apa,  jViva 
Espaiïa!  y  cap  a  Melilla  falta  gent.  El  patrio¬ 
tisme  corprèn  altre  cop  als  moros  d’aqui,  y 
tot  al ló  que  devam  de  la  repúblicay  de  la  lli¬ 
bertat  se  desfà  com  un  bolado,  y  tota  la  unió 
dels  republicans  se  disol  com  un  grupo  de 
badochs  quan  cau  un  ruixat.  # 

Y  qui  sab,  qui  sab!  Ab  las  barallas  que  hi 
hà  entre’ls  republicans  a  València  y  a  Barce¬ 
lona,  no’s  veu  pas  gayre  pròxim  el  triomf  de 
la  República  ab  trajo  de  figuranta  Massa 
convensut  deu  estarne  en  Salmerón.  Y  com 
que  al  cap  y  a  la  fi  no’s  tracta  d’anar  enlloch, 
plegar  avuy  0  plegar  demà  tot  es  hu.  Els 
qu’hagin  d’aprofitarsen  y  cobrar  la  perduda, 
també  ho  faràn  aixis  com  aixis. 


Som  reaccionaris 

En  aquest  pais  del  honor  y  la  hidalguia 
quixoteschs,  y  de  tants  y  tants  endarrerits 
conceptismes,  hi  venen  com  l’anell  al  dit,  en 
els  presents  temps  de  progrés,  els  conceptis¬ 
mes  novissims  de  reacció  y  de  revolució,  dels 
que’n  fan  un  gasto  extraordinari’ls  dema- 
gochs  de  pega,  enaltint  la  revolució  tant 
com  poden,  y  malparlant  tant  com  poden  de 
la  reacció.  Y  la  pena  més  gran  pera  nosaltres 
y  pera  tothom  es  la  d’haver  de  pensar  com 
ells,  donchs  qui  no  hi  pensa  ja’s  pot  desar, 
perque  en  un  tancar  y  obrir  d’ulls  li  aplican 
el  dictat  de  reaccionari  y  enemich  del  poble. 

Els  qu’aixó  fan  son,  naturalment,  els  re¬ 
volucionaris  de  redacció  y  de  club,  que  feyan 
de  patrons  Aranya  en  las  guerras  colonials, 
explotadas  per  ells  fins  a  la  darrera  gota  de 
sanch  y  la  darrera  pesseta  al  mercadejar  ab 
las  vidas  de  tants  pobres  infelissos  talment 
com  se  mercadeja  ab  la  carn  de  bestiar. 
Y  sempre  en  nom  de  la  llibertat. 

Com  que  ab  tanta  infamia  nosaltres  no  hi 
estavam  conformes,  naturalment,  eram  mals 
patriotas,  separatistas  y  moltas  cosas  més;  y 
eram  també,  naturalment,  reaccionaris. 

Y  ve  avuy  en  Rusinol,  y  estrena  a  Romea 
L’Héroe ,  drama  en  que’s  fuhetejan  de  ferm 
l’heroisme  oficial  (aqueix  llegat  de  las  edats 
barbres),  el  patrioterisme  y  demés  plagas  le¬ 
gals  qu’embruteixen  als  pobles;  y’is  únichs 
que's  disgustan  ab  las  sanas  tendencias  del 
nou  drama,  son  aqueixos  titulats  amichs  de 
la  revolució  y  enemichs  de  la  reacció. 

Y  com  que  nosaltres  aplaudim  aquellas 
tendencias,  naturalment,  som  reaccionaris. 

Peró  com  que  reacció  y  revolució  en  boca 
d’ells  son  cosas  molt  cómicas,  y  com  que 
nosaltres  podém  trobar  bonas  l’una  y  l’al¬ 
tra  segons  els  casos,  segons  nostre  sentir  y 
segons  ens  dongui  la  gana,  els  dirém  lo  se¬ 
güent: 

Si’l  considerar  als  unitaris  enemichs  de  la 
llibertat  per  republicans  que’s  diguin;  si’l  ca- 
lificarlos  de  defensors  dels  més  criminals  ab¬ 
solutismes;  si’l  tenir  el  do  de  veure  a  molts 
d’ells  tals  com  son,  hipócritas  y  embrutidors 
del  pobre;  si’l  voler  la  dignificació  d’aquest 
per  lo  que  fa  y  es  capàs  de  fer,  no  per  lo 
qu’ells  volen  que  fassi;  si  l’ésser  tolerant  ab 
totas  las  ideas  y  ab  totas  las  creencias  noble- 
ment  y  de  bona  fe  professadas;  si’l  desitjar 
que  desapareguin  tots  els  fanatismes,  dí- 
guinse  religiosos,  polítichs  ó  lo  que  sian; 
si’l  defensar  tot  aixó  es  ésser  reaccionari, 
nosaltres  declarém  serho.  Y’is  declarém  a 
n’ells,  quan  no  vils,  estúpits,  y  mil  voltas 
més  estúpida  a  la  massa  que’ls  segueix  y 
que  tan  merescut  té’l  jou  que  porta. 

En  temps  de  llibertat  diu  qu’estém;  no’ns 
trobém  ( rara  avis/)  en  estat  de  guerra;  no  es¬ 
tan  suspesas  las  garantías  constitucionals; 
podém  com  a  ciutadans  lliures  exposar  lliu¬ 
rement  nostras  ideas,  y  l’autoritat  té’l  dever 
de  garantir  nostra  llibertat.  Y  no  obstant, 
per  imposició  dels  armats  0  de  qui  sia,  a  Ro- 


mea’s  vegeren  obligats  el  diumenge  a  sus¬ 
pendre  la  representació  de  L’Héroe ,  donchs 
l’autoritat  no  respongué  del  ordre.  Y’l  ma¬ 
teix  dia  s’havían  reunit  els  republicans  en 
meeting  a  la  plassa  de  toros ,  y  en  Salmerón 
adulà  al  exèrcit  pera  implantar  sa  república 
unitaria  y  absolutista:  perque  sols  aixis  po¬ 
dria  imposaria,  puig  lo  qu’es  per  educació 
social,  la  que  predican  els  Lerroux  y  com- 
parsas  es  ben  poch  edificant. 

La  massa  aclamà  a  n’en  Salmerón,  a  n’en 
Corominas,  a  n’en  Lerroux,  a  n’en  Junoy  y 
a  n’en  Vallés  y  Ribot,  que  també  hi  era 
y  també  victorejà  a  la  república,  al  exèrcit  y 
a  la  marina. 

{En  qué  quedém?  jViva  la  reacción  0  viva 
la  revolució?i P 

Ah,  ja  no  hi  pensavam!  Ara  com  ara  jviva 
Sahnerón! 


D’ART  DECORATÍU 

II 

Aixis  qu’apareix  sobre  la  terra  la  especie 
Homo ,  y  comensan  a  desenrotllarse  en  ell  las 
facultats  superiors,  desprenentse  de  pas  de 
certs,  hàbits  que  l’agermanavan  ab  especies 
més  inferiors  de  la  escala  zoològica,  demos¬ 
tra  sa  admiració  per  la  naturalesa  y  fins  pro¬ 
cura  imitaria  reproduhint,  en  certs  objectes 
de  son  us,  formas  y  aspectes  de  la  vida  ani¬ 
mal  o  vegetal. 

Aquest  es  el  fonament  del  art,  y  en  parti¬ 
cular  del  art  decoratiu,  ja  que  tots  els  vesti¬ 
gis  de  rudimentària  ornamentació  trobats 
entre  las  runas  de  las  covas  que  serviren  de 
xopluch  als  homes  primitius,  en  els  mounds 
de  l’América  del  Norl  y  demés  llochs  d’en¬ 
terraments,  etc.,  etc.,  son  aplicats  a  objectes 
de  ceràmica,  d’os  0  de  silex  d’us  doméstich 
o  indumentari.  Els  vestigis  d’art  pur,  sens 
inmediata  aplicació  à  las  pràcticas  de  la  vi¬ 
da, ’s  troban  en  els  rudiments  d’un  dibuix 
representant  al  Ursus  spelceus  esculpit  sobre 
pedra,  trobat  en  una  gruta  de  la  montanya 
d’Her  a  Massat,  departament  d’Ariège  (Fran- 
sa),  y  altres  dibuixos,  entre’ls  que  n’hi  hà  un 
trobat  a  la  cova  anomenada  de  la  Magdale¬ 
na,  que  representa  al  Mamud  0  Elephas  Pri- 
migenius. 

o 

Aqueixos  dibuixos  demostran  ja  un  relatiu 
grau  de  cultura,  però  la  indústria  humana  es 
molt  més  antiga.  Com  a  filla  de  la  necessi¬ 
tat,  nasqué  quan  l’home,  veyentse  indefens 
y  sense  poder  pera  lluytar  ab  els  corpulents 
animals  que  l’asseljavan,  s’armà  ab  pedras  y 
tronchs  per’  aixis  poderlos  vence. 

En  els  terrenos  quaternaris,  y  en  particu¬ 
lar  en  els  sediments  de  las  grotas  y  covas, 
s’hi  troban  indubitables  testimonis  de  l’anti¬ 
guitat  de  la  indústria  del  home,  podentse 
veure  clarament  la  evolució  seguida  per  ella 
fins  arribar  als  temps  histórichs. 

En  algunas  d’aqueixas  covas  s’hi  observan, 
per  regla  general,  uns  jassements  de  mate¬ 
rials  d’acarreig,  formats  per  tres  capas  sobre- 
posadas,  y  gayrebé  sempre  separadas  entre 
si  per  un  banch  estalagmitich.  La  capa  més 
profonda,  y  per  lo  tant  més  antiga,  es  con¬ 
temporània  del  horitzó  quaternari,  conegut 
ab  el  nom  de  Diluvium  gris ,  y  en  ella  s’hi 
han  trobat,  barrejadas  ab  els  fòssils  caracte- 
ristichs  de  la  fauna  d’aquells  temps,  aixas  o 
destrals  de  silex  de  tipo  d’Al  beville  (amigda- 
loide).  De  la  segona,  que  correspon  també 
al  segón  tram  quaternari  nomenat  Lhern ,  se 
n’han  extret  estrellas  de  silex  talladas  en  for¬ 
ma  de  ganivet,  y  també  puntas  de  fletxa  de 
la  mateixa  pedra  o  d’os,  fitoras  fabricadas  ab 
banyas  de  cervo,  y  algún  banyot  del  mateix 
animal,  foradat  pera  poderlo  portar  penjat 
al  coll  com  adorno  o  com  amulet.  La  tercera, 
que's  formà  simultàniament  ab  l’horitzó  qua¬ 
ternari  superior,  o  sigui’l  Diluvium  roig ,  se 
distingeix  per  presentar  las  armas  e  instru¬ 
ments  de  pedra,  pulits  y  perfeccionats,  y  per 
trobarshi  restes  de  ceràmica,  ossos  partits 
longitudinalment  ab  el  probable  intent  d’ex- 
treuren  el  moll,  petxihas  foradadas  pera  ser¬ 
vir  d’adorno,  y  algún  fragment  de  teixit  de 
llana. 

Aixis,  donchs,  tenim  l’época  de  l’aparició 
del  home  (Antrópica),  dividida  en  tres  sub- 
épocas,  qu’ab  tot  y  representar  un  espay 
considerable  de  sigles,  no  son  més  que’ls 
primers  y  més  costosos  passos  donats  per  la 
humanitat  envers  el  cami  del  art  y  de  la  in¬ 
dústria. 

Aqueixas  subépocas  estàn  perfectament 
caracterisadas  per  las  troballas  arqueológi- 
cas  dels  jassements  susdits.  La  primera  o 
Lítica,  representa  l’esfors  realisat  per  l’home 
pera  proporcionarse  quelcom  ab  que  defen- 
sarse,  y  per’xó’s  fabrica  las  aixas  de  silex, 
qu’encara  que  toscament  talladas,  presentan 
sempre  una  forma  regular  y  pròpia  pera 
ésser  agafadas  ab  la  mà  y  servirsen  pe¬ 
ra  l’atach.  Las  estellas  de  sílex  que  caracte- 
risan  la  segona  subépoca  (Mesolítica),  acusan 
ja  un  relatiu  grau  d’avens  en  el  tallat  de  la 
pedra,  v  al  unir  als  senzills  tronchs  usats 
primitivament  punxas  de  pedra  o  d’os,  de¬ 
mostran  un  notable  refinament  en  l’art  de  la 
defensa,  que  ja  tendeix  a  fer  el  major  mal 

possible  ab  el  menor  esfors  per  part  del  com' 
batent.  En  la  tercera  subépoca,  nomenada 
Neolítica  0  de  la  pedra  pulida,  es  quan  ver- 
daderament  neixen  las  arts;  l'home  experi¬ 
menta  ja  la  necessitat  de  guardar  fruyts  y 
grans  que  li  serveixen  d’aliment  durant  l’hi¬ 
vern,  puig  els  climas  son  si  fa  no  fa  com  els 
d’ara,  y  a  fi  de  presservarlos  de  la  fermen¬ 
tació  produhida  per  la  humitat  de  la  terra, ’s 
construheix  ollas  y  concas  de  fanch,  que 
encara  que  las  cogui  al  soi  primitivament, 
prompte  aprèn  à  donàrlashi  més  consistència 
cohentlas  al  foch  viu. 

L’aparició  del  filat  y  teixit  de  la  llana  donà 
motiu  a  la  formació  d’una  nova  indústria, 
puig  l'home  ja  no’n  té  prou  ab  la  ceràmica; 
necessita  quelcom  més  adequat  y  que  li  ser¬ 
veixi  més  pera  tenir  guardadassas  vestiduras, 
y  per’xó’s  construheix  ab  tronquets  units  en¬ 
tre  si  per  fibras  vegetals  0  tiras  de  pells 
d’animals,  o  bé  ab  trossos  de  soca  aplanats 
a  colps  d’aixa,  senzillas  lleixas,  que  paulati- 
nament  se  transforman  en  caixas,  primitiva 
y  fonamental  forma  del  moble. 

Aqueixa  subépoca  dona  fi  als  temps  pre- 
histórichs,  y  s’enllassa  ab  els  conegudament 
histórichs  per  tràmits  insensibles. 

Arribats  aquí,  trobém  al  moble  ja  com- 
plertament  format  en  totas  las  antigas  ci vi li- 
sacions,  y  encara  que  pochs  exemplars  s’han 
conservat  fins  a  nostres  días,  podém  colegir 
sa  forma  y  decoració  de  las  nombrosas  repre¬ 
sentacions  que  d’ells  se  troban  en  sos  monu¬ 
ments  arquitectónichs  y  esculptórichs,  0  en 
las  pinturas  que  decoran  sas  parets  y  sos  ob¬ 
jectes  de  ceràmica.  La  índia,  ab  sa  civilisació 
gayrebé  cristallisada,  ha  conservat  son  art 
intacte  0  ab  lleugeras  modificacions  fins  a 
nostres  días,  podentse  dir  qu’avuy,  després 
de  més  de  quaranta  sigles  d’existencia,  pre- 
senta’ls  mateixos  trets  característichs  que 
quan  se  constituhí.  L’Egipte,  ab  sas  hieràti- 
cas  esculpturas,  sos  papirus,  sos  geroglifichs 
y  colossals  monuments,  ressucita  en  nostra 
pensa’ls  llunyans  temps  de  sa  refinada  civili¬ 
sació,  v  apareix  a  nostres  ulls  son  art  sever, 
al  que  no  arriba  a  llevar  de  son  fúnebre  as¬ 
pecte  l’empleu  de  la  policromia.  Babilonia, 
ab  sa  gegantina  arquitectura;  Assiria,  que 
conreuha  un  art  germà  del  egipci,  peró  molt 
més  observador  de  la  naturalesa;  Pèrsia, 
Caldea,  en  fi,  tota  l’antiguitat  coneix  v  usa’ls 
mobles,  empleyant  en  sa  construcció  la  més 
gran  varietat  de  materials,  y  enriquintlos  ab 
una  hermosa  y  variada  ornamentació. 

Grècia  reb  son  primer  impuls' artistich  de 
l’Assia,  mes  son  potent  geni  la  enlayra 
prompte  per  sobre  de  tot  l’art  antich,  arri¬ 
bant  a  assolir  una  perfecció  tan  gran,  que 
per  sempre  més  son  art  irradiarà  llum  su¬ 
blim  a  las  edats  futuras. 

Roma  fou  la  primera  en  experimentar  la 
influhencia  del  art  grech.  Entregada  per 
complert  a  son  geni  militar,  no  havia  parat 

esment  en  res  més  qu’en  sas  victorias,  y  con- 
reuhava  d’esma’l  tosch  art  etrusch  quan  con¬ 
querí  la  Grècia,  que  fou  pera  ella  com  si  ha¬ 
gués  passat  sobtadament  de  las  tenebras  a 
la  brillant  llum  del  sol. 

Desd’aquell  moment  la  Grècia  restà  en- 
jouhada  al  poder  de  las  àligas  romanas,  mes 
Roma  quedà  de  fet  conquerida  y  subjugada 
per  la  forsa,  cent  vegadas  més  potent,  de  la 
ciència  y  l’art  d’aquell  gran  poble. 

Constantí,  veyentse  amenassat  d’un  cantó 
pels  barbres  v  del  altre  pels  persas,  cregué 
necessari,  pera  vigilarlos  més  fàcilment,  fun¬ 
dar  una  nova  capital  al  orient  del  vast  impe¬ 
ri.  y  per’xó  s’alsà  a  Bisanci  la  fastuosa  Nova 
Roma,  la  gran  metròpoli  que  més  tart  devia 
anomenarse  Constantinopla  o  ciutat  de 
Constantí. 

Allí  naix  de  la  barreja  del  art  corinti, 
alashoras  ja  en  complerta  decadència,  ab  el 
persa,  un  nou  estil  que  pren  son  nom  del 
terrer  que  l’ha  vist  naixe. 

Aqueix  estil  es  un  reflexe  fidel  del  luxe  ver- 
daderament  oriental  qu’envoltava  a  Constan¬ 
tí,  qui,  arribat  ja  al  apogeu  de  sa  glòria  y  cech 
d’orgull,  se  creu  ésser  superior  a  tot,  y  com 
a  coronament  digne  de  son  inmens  poder, 
alsa  un  grandiós  temple  y’l  dedica  a  Sancta 
Sophia.  0  sigui  a  la  Suprema  Sabiduria, 
essent  aqueix  monument  un  perfecte  model 
del  art  bisanti  ( 1 ). 

Doném  fi  a  la  Edat  Antiga,  y  avans  de 
passar  a  la  Mitja,  resumimla  y  veurém  que 
las  arts  totas  arribaren  a  una  gran  altura,  y 
que’l  moble  en  particular  fou  objecte  d’un 
estudi  especial  y  cuydadós,  puig  gayrebé 
sempre  hi  trobém  agermanadas  la  elegancia 
y  ben  entesa  proporció  de  las  linias  y  de  la 
decoració,  ab  la  comoditat  y  solidesa,  essent 
remarcables  en  aquest  sentit  els  del  període 
grech-romà. 

En  sa  construcció  no  s’hi  empleyà  la  fusta 
sola,  puig  a  més  a  més  algunas  vegadas  se 
recubria  aquesta,  que  per’  aquest  fí  acostu¬ 
mava  a  ésser  d’olivera  0  cedre,  ab  planxasde 
bronze  ciselladas,  y  fins  se’n  construhiren 
d’aquest  metall  tot  macis  y  de  pedra  y  mar¬ 
bre.  La  decoració  no  fou  menys  variada, 
usantse  la  esculplura  y  la  policromia,  ja  na¬ 
tural,  ja  de  colors  aplicats,  y  las  incrustacions 
(taracea)  de  fustas  variadas  y  d’evori  (2),  fo¬ 
ren  ja  conegudas  y  practicadas. 

Eusebi  Busquets. 


(1)  Per  més  que’ls  historiayres  han  volgut  fer  pas¬ 
sar  a  Constantí  com  a  cristià,  no  es  probable  qu'arribés 
may  a  fer  pública  abjuració  del  gentilisme,  ans  bé  «s 
de  creure  que  sa  política  de  temporisació  s’encaminava 
a  lograr  la  perfecta  fusió  del  paganisme  ab  el  cristia¬ 
nisme  per’aixís  lograr  la  pau  interior  de  son  ímperi, 
amenassat  exteriorment  per  poderosos  enemichs. 

(2)  Els  egipcis  sembla  que  foren  els  primers  en 
aplicar  dit  procediment  a  la  decoració  del  moble. 


LA  MODA  DEL  SIGLE  XX 

Desde  qu’ha  comensat  el  sigle  qu’estém 
esperant  ab  ansia  una  moda  nova.  Perque 
ningú  ignora  qu’aixis  com  cada  terra  fa  sa 
guerra,  cada  sigle  ha  vestit  a  sa  faysó,  su- 
frintse  emperò  dintre  ’l  mateix  las  variants 
necessarias  portadas  pels  aconteixements,  y 
cambiant  paulatinament  per  anar  preparant 
la  moda  del  sigle  següent.  Per  ara  aném 
vestits  a  l’antiga,  es  a  dir,  dintre '1  tipo  es¬ 
tablert  durant  tot  el  sigle  xix;  es  d’esperar 
que  s’acabi  y  comensi  a  apuntar  la  moda 
pròpia  de  la  nostra  època  (i). 

Es  altament  curiós  estudiar  la  continua 
variació  del  trajo  en  el  curs  del  temps  y  en 
las  diferentas  nacions,  desde  l’home  prehis- 
tórichque’s  mitj  cubria  ab  pells  mal  girba- 
das,  al  brillant  cortisà  de  Lluís  XIV,  tot 
adornat  de  cintas  y  llassets,  de  blondas  y 
passamaneria,  que  duya  ’ls  talons  alts  per- 
que’l  rey  era  de  poca  estatura,  y  una  monu¬ 
mental  perruca  perque  a  sa  majestat  le  roi 
soleil  li  convenia  dissimular  una  llupia. 

Som  lluny  de  la  clàmyde  grega  y  de  la 
toga  romana,  som  lluny  de  la  vistosa  varie¬ 
tat  de  l’época  gòtica,  som  lluny  del  temps 
en  que'l  trajo  acusava  las  condicions  essen¬ 
cials  de  la  existència,  las  creencias  religiosas 
d’un  poble,  la  latitut  qu’habita,  son  gust 
cambiant  baix  la  influhencia  dels  aconteixe¬ 
ments,  en  una  paraula,  del  temps  en  que  la 
moda  era’l  signe  exterior  del  geni  d’una 
rassa. 

Un  se  pert  en  un  mar  de  confusions  si  vol 
esbrinar  las  mil  causas  que,  influhintse  en 
encreuhadas  direccions,  donan  per  resultat  la 
invasió  nivelladora,  uniformista  y  antiesté- 
tica  del  trajo  modern  qu’esborra  de  per  tot 
lo  tipich  y  característich. 

A  alguna  secreta  lley  misteriosa  sembla 
que  deu  obehir  la  lenta  transformació  de  la 
moda  actual;  no  la  pot  cambiar  el  capritxo 
d’un  rey,  y  un  príncep  0  un  smart  londonés, 
sols  logran  imprimiri  petitas  variacions. 

Desde  la  revolució  francesa  el  trajo  s’ha 
democratisat,  els  vestits  militars,  eclesiàs- 
tichs  y  oficials  continúan  rendint  home- 
natje  a  la  passamaneria,  peró  ’l  trajo  ciu¬ 
tadà  ja  es  igual  pera  tothom,  y  la  chistera  del 


(1)  Ens  referim  especialment  à  la  moda  masculina. 

president  de!  consell  de  ministres  no  dife¬ 
reix  gran  cosa  de  la  que’s  posa’l  dependent 
de  comers  el  día  que’s  casa.  Aquesta  nivella- 
ció,  junt  ab  aquesta  unitat  monòtona  de  la 
moda  que  domina  en  la  major  part  d’Europa 
y  Amèrica,  que  s’introduheix  en  el  Japó  y  en 
altres  paíssos  menys  civilisats  y  que  sembla’l 
sagell  qu’estampa  la  civilisació  per  allà 
hont  avansa,’ns  son  profondament  antipàti- 
cas.  Quan  se  tracta  de  gerarquias  perque  no 
més  las  esborra  en  l’apariencia,  essent  en  el 
fons  l’un  barret  de  copa  opressor  y  l’altre 
oprimit;  y  en  quanta  la  universalitat,  perque 
es  ilógich  y  altament  depressiu  pera  nostra 
dignitat  que  de  Nova  York,  Londres  0  Paris 
hagin  de  venirnos  imposadas  las  modas  que 
nosaltres  adoptém. 

La  característica  del  trajo  modern  de  cent 
anys  ensà,  es  l’ausencia  de  vistositat  y’l  pre¬ 
domini  de  colors  foscos  y  formas  mal  cenyi- 
das.  Sense  l’alegria  del  color,  sense  la  fanta¬ 
sia  de  la  forma,  s’acordan  bé  ab  las  negras 
malinconias  de  romàntichs  y  neurasténichs. 
El  caracterisa,  per  altra  part,  un  fi  pràctich: 
l’abundancia  de  butxacas,  apropiada  al  home 
de  negocis  qu’ha  de  portar  documents  y  tot 
un  arsenal  de  petits  utensilis,  qu’ha  d’anar  a 
cassa  de  la  pesseta  y  qu’en  l’aspra  lluyta  per 
la  vida  ha  anat  desenrotllant  son  instint 
d'adquisitivitat  y  necessita  llochs  pera  em¬ 
butxacar  tot  lo  que’s  pugui. 

Lo  que  no  m’explico  de  cap  manera  es  l  us 
persistent  del  barret  de  copa  alta.  Més  estret 
ó  més  ample,  acampanat  ó  cónich,  d’ala 
plana  0  curvada,  més  de  cent  anys  que  rum- 
bejém  sobre  nostras  testas  degeneradas  aques¬ 
ta  mena  de  tiara  llustrosa  y  alada,  aquest 
fragment  enxarolat  de  tubo  de  xemeneya. 
En  un  retaule  de  la  catedral  s’hi  veu  un 
home  ab  un  barret  de  copa  grisench  y  pelut, 
y  en  un  ayguafort  de  Durer  se  n’hi  veu  un 
altre,  però  no  es  difícil  endevinar  que’s  trac¬ 
ta  de  dos  originals  que  vestían  a  sa  manera 
en  aquella  època  en  qu’en  el  vestir  hi  reg¬ 
nava  una  llibertat  qu’enamora.  {Quàn  torna- 
rém  a  disfrutarla? 

Aviat  se  podrà  dir  que  fou  aquell  temps 
benhaurat  pera  la  estètica  del  trajo  en  que’l 
pagés  de  Catalunya  duya  barretina  musca  ó 
vermella  plegada  de  mil  maneras,  ermilla 
ab  botons  de  plata,  gech  y  calsa  curta;  v  lo 
que  succeheix  a  Catalunya  va  succehint  per 


tot  arreu,  y’l  bretó  y’l  normand,  el  cosach 
y’l  charro,  el  zuriqués  y’l  napolità  van  per¬ 
dent  son  aspecte  sugestiu  y  pintoresch, 
ficantse  dins  d’aquesta  roba  negra,  tètrica, 
que  sembla’l  dol  de  l’antiga  alegria,  dintre 
aquesta  forma  deformadora  ben  apropiada 
al  negre  pessimisme  modern. 

Paulatinament  ho  anirà  invadint  tot  la 
lletjesa  del  vestit,  y  a  no  trigar  molt  el  xino 
y  l’indià,  el  rus  y’l  turch,  l'alarb  y’l  grech, 
deixaràn  sas  tipicas  vestiduras  pera  posarse 
la  negra  llureya  de  la  civilisació.  {Quins  se- 
ràn  els  forts,  els  valents  pera  resistirse? 

Y  si’s  tracta  de  rompre  ab  la  rutina  uni- 
formista  pera  cercar  novetats  independents, 
{quins  seràn  els  temeraris,  els  héroes  que 
afrontin  la  temible  burla,  la  estúpida  tirania 
de  tots  aquests  infelissos  que  componen  l’in- 
mens  remat  de  xays  que  se’n  diu  tothom, 
que,  esclaus  del  us,  sotmeten  y  fan  tremolar 
devant  de  l’aehaparadora  pregunta:  iQué 
diràn? 

En  especial  aqui,  el  iqué  diràn?  regna 
com  a  rey  absolut.  No  podéu  dur  els  cabells 
llarchs  sense  que’ls  xicots  vos  cridin:  ^Mo¬ 
dernista!))  El  pobre  delicat  de  salut  que  pel 
octubre  treu  la  primera  capa,  ’s  té  de  sentir  a 
cada  pas  qu’es  Yembaixador  del  hivern.  El 
que  pel  janer  s’atrevís  a  dur  barret  de  palla 
s’exposaria  a  perdre  totas  las  amistats.  {Exis¬ 
teix  tirania  més  insufrible? 

No  se  ns  amaga  qu’obeheix  la  moda  a 
corrents  ineludibles,  casi  fatals,  qu’e.xperi- 
mentém  en  sos  efectes,  peró  quals  causas 
complexas,  múltiples  y  misteriosas,  escapan 
en  sa  major  part  a  nostra  inteligencia;  que’l 
trajo  s’anirà  transformant  en  virtut  d’aques- 
tas  resultants  de  factors  desconeguts;  peró 
també  creyém  en  la  eficacia  del  esfors  indi¬ 
vidual,  com  a  causa  petita  que,  multiplicada, 
influheix  en  el  conjunt;  creyém  en  l’avens  de 
las  ciencias  y  en  la  revolució  latent  que  pro¬ 
met  transformarho  tot.  Y  per  aixó  creyém 
que’l  trajo  deuria  comensar  a  individuali- 
sarse,  cercant  cada  hú  el  que  més  s’adaptés 
a  son  gust,  a  sa  salut  o  a  sa  comoditat.  Po¬ 
dria  consultarse  al  metje  y  al  artista  subjec¬ 
tant  al  sastre,  deixant  de  preguntar  com  fins 
are;  «{Qué’s  porta  aquest  estiu?»  es  a  dir: 
<({Qué  manan  a  Londres  0  a  París,  ermilla 
de  quadros  0  ab  floretas?» 

{No  vos  fa  llàstima  aquest  ridícul  gomós 

portant  al  coll  la  enmidonada  argolla  del 
esclavatje  y  patint  pels  peus  el  martiri  dels 
ulls  de  poll? 

Ja  fa  prou  que  dura  la  opressió  actual,  ja 
fa  massa  que'ns  invadeix  l’uniformisme.  Si- 
guém  conscients  y  proclamém  la  llibertat  en 
el  vestir. 

{Per  qué’l  poeta  no  té  d'anar  adornat  ab 
flors  y  violas  y  vestit  ab  colors  simbólichs? 

{Per  qué’l  militar  no  ha  de  rumbejar  plo¬ 
malls  y  barba  feréstega? 

{Per  qué’ls  adolescents  no  han  de  vestir  de 
blanch? 

Els  vells  {no  foran  més  venerables  dintre 
d’amplas  túnicas? 


Aquests  que  per  Carnestoltas  se  vesteixen 
ab  tanta  fruhició  de  Tenorio ,  de  Bebé  o  de 
Fardassa  {per  qué  no  han  de  vestirshi  tot 
l’any,  si  aquest  fora’l  seu  gust? 

Desesperém  ab  greu  tristesa  de  que  du¬ 
rant  el  sigle  xx  sigui  suprimida  la  moda  ti- 
rana  y  establerta  la  moda  lliberal,  y  sospitém 
que  moltas  voltas  el  sol  s’aix-ecarà  sobre  nos- 
tras  testas  avans  de  que’ns  pogém  despen¬ 
dre  dels  lligams  odiosos  del  iqué  diran?  y  de 
lo  que  s  porta. 

Mesquinets  de  nosaltres!  Cóm  ens  volém 
deslliurar  de  las  grans  esclavituts,  si  encara 
estém  tan  lligats  per  las  petitas! 

Sebastià  Junyent. 


EL  BOIG  DE  MADRID 

Era  un  cas  divertit 
el  del  Boig  de  Madrid. 

Pels  carrers  y  passejos  principals 

d’aquella  població, 

sempre  feya  aquell  boig  esta  cansó: 

<,;Per  quin  motiu  la  cals 
negre  no  té  de  ser  com  el  carbó? 

Aixó  es  una  injusticia 
que’m  fa  agafar  malicia, 
un  privilegi  injust  qu’encén  la  sanch; 
si  un  mateix  element  a  tot  integra 
o  tot  té  de  ser  negre, 
o  tot  té  de  ser  blanch. 

Jo,  que  soch  justicier  y  soch  humà, 
os  prometo  qu’aixó  s’ha  d’acabà. 

Al  món  tots  som  iguak, 

tots  d’un  mateix  coló, 

y  las  lleys  naturals 

proclaman  que  la  cals 

no  deu  tindré  més  drets  que  té’l  carbó.» 

Y’l  ximple  de  Madrid, 
portant  un  tros  de  cals  y  un  de  carbó, 
corria  pels  carrers  esporuguit 
proclamant  la  rahó, 
la  suprema  igualtat 
de  tot  lo  que  a  la  terra  hi  hà  creat. 

A  cada  pas  que  dava 
la  forma,  lo  color,  tot  proclamava 


l’armonía  infinida, 
tot  bell  y  tot  difrent, 
del  himne  de  la  Vida... 

Y'l  boig  ’riava  corrent 

tot  increpant  a  Deu  exasperat 

autor  d'aquella  horrible  varietat. 


Corria’l  boig,  corria 
fins  que  la  nit  venia; 
y  quan  ab  la  tenebra 
res  tenia  color,  tot  era  negre, 
llavors,  ple  d'alegria, 
tot  satisfet  el  ximple  reposava 
esperant  el  nou  dia, 
la  llum  que  malehía 
perque  forma  y  color  a  tot  donava... 
Y  tornava  altre  cop  sa  bogeria. 


,Te  creus,  lector  amich, 
que  aquest  ximple  que’t  dich, 
dels  senyors  de  la  Cort  fou  la  riota? 
^Creus  potser  que’l  tenían  per  babau 
o  per  un  trastocat? 

Donchs  vas  equivocat. 

Fou  un  senyor  de  nota 

que  tot  sovint  s’asseya  en  el  banch  blau 

y  feya  lleys  pera  regir  l'Estat. 

JOSEPH  ALADERN. 

NICOLÀS  I  EL  PACIFICADOR  (0 

Ja  desacreditat  en  Lerroux,  mancava  un 
home  pera  passejarlo  devant  de  la  massa  tan 
necessitada  sempre  d’un  deu;  mancava  un 
sér  més  o  menys  trasccndental  que  a  manera 
de  capa  roja  cridés  l'atenció  del  brau  del  po¬ 
ble  que,  comensant  a  pendre  querencia  a 
l’autonomia,  amenassava  donar  banvadas  de 
debò  a  certas  cosas.  Y  aquest  sér  ja  ha  arri¬ 
bat.  El  varem  veure  arribar.  Agitantse  bellu- 
gayres  entorn  del  idol  d’última  hora,vegerem 
a  n’en  Lerroux  el  baladrer  de  meelings ,  a 
n’en  Junoy  el  panxa  contenta,  a  n’en  Coro¬ 
minas  el  cacich  pseudo-republicà  que  imposa 
candidats  als  districtes  talment  com  un  mi¬ 
nistre  de  la  Governació  borbónich;  vegerem 
a  n’en  Vallés  y  Ribot,  aquest  home  funest 
pera  la  causa  de  l’autonomia,  que  cada  dos 
días  diu  quatre  cosas  diferentas;  aquest  home 
que  l’estiu  darrer,  a  propòsit  del  discurs  qu’en 
Salmerón  pronuncià  a  Almeria  contra  las 
autonomias,  escometia  contra  ell,  y  avuy 
posa  la  venerable  bandera  federal  a  las  sevas 
ordres;  aquest  home  que  ab  motiu  de  la 
inauguració  del  Centre  Federal  a  Barcelona 
feu  fer  manifestacions  de  penediment  per  la 
campanya  autonomista  feta  al  estiu  al  Em¬ 
pordà,  de  la  que  jo  encara  tant  m’honro, 
manifestacions  que  no  farà  devant  dels  em¬ 
pordanesos  cara  a  cara;  aquest  home  que 
permet  que  s’inclogui  en  la  candidatura  repu¬ 
blicana  a  un  obrer  ab  el  caràcter  de  federal- 
obrer,  com  fentho  aposta  pera  demostrar  al 
poble  que’l  programa  federal  es  incomplert, 
no  té  solucions  pera  totas  las  classes  y’s  ne¬ 
cessita  fer  constar  que  s’es  obrer  pera  que’s 
cregui  que  un  federal  defensarà  a  la  classe 
trevalladora;  aquest  home  que  a  Barcelona 
declara  indignes  als  catalanistas  perque  lluy- 
ta  contra  ells,  y  al  Empordà’ls  declara  ger¬ 
mans  y  nobles  pera  que  l’apoyin;  aquest 
home  que  faria  plorar  de  vergonya  al  mestre 
Pi  y  Margall  si  ressucités  y  vegés  son  pro¬ 
grama  fent  acatament  al  home  més  enemich 


(i)  En  Salmerón,  eregit  quefe  dels  republicans  es¬ 
panyols,  ha  pres  possessió  de  son  càrrech  ab  ínfulas  de 
rey,  y  sa  primera  missió  ha  tingut  d’ésser  la  de  pacifi¬ 
car  a  sos  súbdits  que,  tot  invocant  la  llibertat,  se  tirote- 
javan  a  València  com  kàbilas  africanas,  y  tot  invocant 
l’honor  s'esgarrapavan  com  donas  bordelleras.  Visca 
la  república  —  ara  més  que  may! 

de  l’autonomia  y  per  lo  tant  més  reaccionari; 
aquest  home  que...  etc.,  etc.  (i);  allí  vege¬ 
rem  a  tota  la  patuleya  d’ambiciosos,  d'ann- 
gos  del  pueblo ,  de  trapissondistas  del  comitè 
del  barri,  .  d’embaucadors  del  desventurat 
trevallador;  a  1 1  i  vegerem,  en  fi,  al  poble 
mateix,  aquest  poble  barreja  de  valencians, 
d’aragonesos  y  de  castellans,  que  deixant  els 
barbechos  cauhen  sobre  aquesta  terra  pera 
abatir  els  salaris,  barreja  qu’arrossega  al 
nostre  poble  cego  pel  desitj  de  benestar,  que 
es  lo  que  precisament  tractan  de  que  no  lo- 
gri;  y,  com  coronantho  tot,  vegefem  al  ídol, 
a  n’en  Salmerón,  el  funest  ex-president  de  la 
República  espanyola,  l’ambiciós  que,  ene¬ 
mich  sempre  de  tota  unió,  l’accepta  avuy  que 
no  es  cap  solució  pera  Catalunya  perque  pot 
esserne  quefe;  el  reaccionari  que  declara 
q\i  ell  es  tot  un  programa,  ab  la  mateixa  fa- 
tuitat  monàrquica  que  Lluis  XIV  declarà 
qu 'ell  era  l’Estat. 

Això  vegerem,  y  vegerem  cóm  la  massa 
s’ubriagava  ab  sos  crits,  y  vegerem  aplau¬ 
dir...  Tot  ho  vegerem  menys  la  llibertat. 

Reaccionari  en  Salmerón,  reaccionaris  tots 
els  fruyts  que  donguin  las  brancas  qu’esbo- 
jarradament  al  seu  tronch  s’han  empeltat. 
Pera  combatre  l’autonomia,  a  n’aqui  l’han 
carretejat.  Cert  es  que  ve  predicant  la  forma 
republicana;  peró  pera  Catalunya,  que  vol  sa 
llibertat,  la  qüestió  de  republicanisme  o  mo¬ 
narquisme  es  una  qüestió  d’un  ordre  ben  in¬ 
ferior,  per  no  dir  económich.  Pera  un  país 
que  disfruti  de  l’autonomia  absoluta,  la  di¬ 
ferencia  de  qu’en  el  Poder  Central  s’hi  assen¬ 
ti  un  rey  o  un  president,  queda  reduhida  a 
una  cantitat  més  o  menvs  crescuda  de  contri 
bució  pera  subvenir  o  no  als  gastos  de  la 
llista  civil. 

Si  d’aixó’n  diuhen  llibertat  en  aquest  país, 
verdaderament  es  un  país  d’imbécils. 


(l)  Prometo  omplir  els  etcéteras  després  de  las 
eleccions.  Aquestas  y  moltas  més  explicacions  dech  als 
meus  germans  del  Empordà  pera  que  comprenguin  per 
qué  no’m  tenen  avuy  al  seu  costat  en  la  lluyta  contra’l 
cacich  degradat  de  nostra  hermosa  terra. 

TEATRES 

L’Héroe. — Els  calaveras 

L’héroe  auténtich  de  las  últimas  guerras 
colonials  d’Espanya  no  es  pas  el  senzill  ciu¬ 
tadà  que  hi  va  perque  li  portan  a  cumplir  un 
dever  confós  envers  la  patria  imaginaria  y 
resulta  una  victima  resignada  que  paga  ig- 
nocentment  las  culpas  dels  governs  ineptes 
y  dels  explotadors  vulgars  del  poble:  es  el 
valent  d’oíici,  de  sanch  ardenta  e  instints  cru- 
dels  que  va  a  la  guerra  ab  goig  intim  del’àni- 
ma,  a  matar  y  fruhir  emocions  fortas;  es  el 
pinxo  nacional,  com  diu  gràficament  el  repa¬ 
triat  d’en  Rusinol,  que  s'ubriaga  ab  la  sanch 
y  troba  en  la  lluvta  fraticida  y  én  las  disbau- 
xas  de  la  vida  de  campament  un  derivatiu  y 
una  satisfacció  pera  sos  instints  perversos. 

Arruixat  y  valent  l’héroe  d’en  Rusinol, 
com  tots  els  grans  héroes  estúpits,  se  troba 
un  dia  pels  etzars  de  la  lluyta  en  situació 
compromesa  voltat  d’enemichs:  y  surtintne 
ab  vida — molts  d’aquests  héroes  la  hi  perden 
— també  per  etzar  després  de  defensaria  ab 
energia — quin  remey  li  queda! — la  seva  he 
roicitat  es  proclamada  oficialment.  Las  pe- 
titas  víctimas  de  la  lluyta,  el  remat  de  bens 
qu’omplenà ’ls  hospitals  y  quin  ver  herois¬ 
me  consistí  en  deixarse  manar  passivament 
per  gent  inepta  en  nom  d’ideals  y  sentiments 
que  no  capian,  quedan  oblidats  y  fins  des- 
preciats;  l’héroe  oficial  cubert  de  medallas  y 
de  coronas  de  llorer  torna  ensoperbit  a  sa  llar 
entre’ls  clams  y  viscas  del  poble  inconscient, 
que  veu  en  ell  al  ídol  de  la  forsa  bruta  rega¬ 
limant  sanch  humana. 

Y  sa  llar  era  una  llar  honrada — massa  hon¬ 
rada  potser,  puig  qu’en  ella  s’hi  santifica  un 
trevall  d’esclaus, — y  al  tornarhi  tot  el  poble 
se’l  disputa.  Un  héroe,  més  que  un  fill  honrat 
d’un  pare  honrat,  es  un  fill  del  poble,  y’l  jut- 
je  de  pau,  y  l’alcalde,  y  l’agutzil,  y’l  sargen- 
to  de  carrabiners,  y  las  fadrinas  y  las  demés 
donas — especialment  las  donas, — y  tot  el  po¬ 
ble,  en  fí,  aculleixen  ab  entusiasme — /Viva 
Espaiïa! — al  hereu  valent  qu’ha  matat  molts 
homes.  La  guerra,  la  vida  de  quartel  y  de 
campament,  el  pillatje  tolerat  y  la  disbauxa 
consentida,  han  transformat  nostre  hereu, 
d’honrat  trevallador  en  un  gandul  que  ja  no 
serveix  pera  trevallar,  en  un  perdut,  borrat¬ 
xo,  jugador  y  Tenorio,  que  portarà  a  sa  llar 
el  desconsol  y  la  misèria  y  al  poble  un  exem¬ 
ple  de  corrupció.  Mes  <;qué  hi  fa?  Es  un  hé¬ 
roe,  un  héroe  oficial.  jViva  Espaiïa!  Ab 
aquest  crit  tot  calla,  tothom  queda  satisfet. 
Es  tan  fàcil  fer  callar  al  poble! 

L’héroe  d’en  Rusinol,  que  ja  no  vol  treva¬ 
llar — un  héroe  no  trevalla, — toca  la  guitarra 
acompassantla  ab  el  trich-trach  dels  telers, 
se  juga  a  la  taberna’ls  diners  qu’afanyosa- 
ment  anavan  estalviant  sos  pares  pera  lliurar 
del  servey  a  son  germà,  se  casa  ab  la  prome¬ 


sa  d’aquest  enlluhernantla,  s’entén  ab  la  do¬ 
na  d’un  company  seu — un  repatriat  qu’ha 
tornat  ab  febres, — y  en  fi,  ho  desmoralisa  tot. 
Per  un  moment,  sembla  referse  al  notificarli 
sa  esposa  que  serà  mare  y  qu’es  necessari 
trevallar  pera  son  fill;  peró  ni  això  hi  val  res. 
Estava  massa  viciat.  Torna  borratxo  de  la 
taberna  insultant  a  tothom  y  volentho  matar 
tot.  Son  els  resultats  de  la  glorificació  de  la 
forsa  bruta,  son  las  conseqüencias  de  l’aureo- 
la  ab  que’s  rodeja  a  qui  mata  legalment,  son 
la  continuació  necessària  de  las  costums  y 
vicis  adquirits  en  el  medi  ambient  de  la  lluyta 
salvatje  en  que’ls  instints  no  tenen  fre  y  las 
passions  se  caldejan  ab  la  olor  de  la  pólvora, 
el  fuheteig  de  la  marxas  guerreras,  els  ge- 
mechs  dels  febles  vensuts  y  1’  entusiasme 
delirant  del  poble  estúpit  qu’  engrandeix, 
ennoblintlas,  gestas  ferotjes  en  bona  part 
imaginarias. 

Héusela  aquí  la  idea  d’en  Rusinol,  ben  en¬ 
quadrada  en  un  drama  punyent  qu’adquireix 
forsa  intensitat  gradualment,  sobre  tot  en  el 
tercer  acte,  conmovedor  per  la  veritat  y’l  sen¬ 
timent.  Algunas  escenas  hi  hà  en  aquest  y 
en  els  altres  actes,  com  per  exemple  la  del 
repatriat  y  l’héroe  en  1’  acte  segón,  fetas  y 
dialogadas  de  mà  de  mestre.  Frases  gràficas, 
ditxos  ensopegats  y  pensaments  d’una  sàtira 
sagnanta  abundan  en  el  drama,  y  hi  hà  uns 
quants  tipos  com  son  el  mateix  héroe — en¬ 
cara  que  a  voltas  un  xich  carregat, — la  Car¬ 
me,  els  pares  vells,  el  repatriat  y  algún  altre, 
perfectament  esbossats.  En  cambi,  n’hi  hà 
de  massa  carregats:  el  jutje  de  pau  y’l  sar- 
gento,  per  exemple.  Per  algún  moment, 
l’obra  pren  el  to  de  la  parodia,  y  encara  que 
jo  no  rebutji  aquest  género,  molt  apropiat 
també  pera  ridiculisar  y  per  lo  tant  intensa¬ 
ment  satírich,  crech  qu’es  molt  exposat  em- 
plearlo  en  una  obra  seria.  L’efecte  pot  resul¬ 
tar  contraproduhent,  puig-  determinadas  exa¬ 
geracions  y  l'abús  de  xistes  molts  d’ells 
xabacans,  podrían  donar  lloch  a  que’s  dub¬ 
tés  de  la  sinceritat  y  convicció  del  autor. 

En  resúm:  sense  creure  que  L’Hèroe  d’en 
Rusinol  com  a  drama  sigui  un  drama  per¬ 
fecte,  sense  pretendre  qu’ell  hagi  sabut  treu¬ 
re  del  pahorós  problema  social  tot  el  partit 
que  n’hauria  pogut  treure  un  geni,  jo  con¬ 
fesso  que’m  vaig  entusiasmar  junt  ab  el  pú- 
blich,  y  crech  qu’aixó’s  deu  al  ample  sentit 
moral  que  informa  l’obra. 

No  es  ja  l’héroe  estúpit  y  repugnant  qui's 
posat  en  ridícul,  sinó’l  militarisme  embruli- 
dor,  una  de  las  plagas  més  terribles  si  no  la 
més  terrible  que  sufreixen  els  pobles  moderns 
que’s  diuhen  civilisats.  Y  com  que  aqueix 
ridícul  s'enclóu  en  una  obra  d’art  en  que  la 
vida,  la  veritat  y’l  sentiment  hi  bategan,  es 
clar  que’l  drama  d’en  Rusinol  me  va  satisfer 
doblement:  per  son  valor  estétich  y  per  l’ele¬ 
vat  sentit  moral  que  l’inspira. 

Un  del  públich,  ab  espontaneïtat,  va  cri- 

dar:  «Mori’l  militarisme!»,  y’l  crit  va  ésser 
acullit  ab  simpatia. 

Et  nunc  veges  inlellegite  erudimini  qui  judi- 
catis  in  terra. 

La  execució  en  conjunt,  .ben  discreta,  en¬ 
cara  que  la  majoria  dels  actors  vacilaban 
com  es  costum  en  els  estrenos  a  Romea.  So- 
bressortiren  en  Soler,  la  Monner,  en  Borràs 
y  en  Vinas.  Més  que  tots  ells  l’apuntador, 
que  jo  crech  se'l  sentia  desde’l  carrer  del 
Hospital. 


Ab  el  titul  Els  cataveras,  en  Ferrer  y  Co¬ 
dina  ha  arreglat  pera  la  escena  catalana  una 
comèdia  lleugera  francesa,  Bebé ,  ja  ben  co¬ 
neguda  del  públich,  puig  s’ha  representat 
aquí  moltas  vegadas  un  altre  arreglo  en  llen¬ 
gua  castellana  ab  el  titul  de  El  chiquitín 
de  la  casa.  Arriba,  donchs,  tart  en  Ferrer  y 
Codina  ab  la  seva  comèdia,  si’ns  volia  ofe¬ 
rir  quelcom  de  nou. 

Cert  es  que  l’obra  entreté  agradablement 
al  públich  per  lo  enginyós  de  la  trama  y  lo 
impensat  de  las  situacions  escènicas,  prepa- 
radas  ab  la  trassa  característica  dels  autors 
cómichs  francesos  que  dominan  aquest  gé- 


NOTA  D’ESTÍU  (0 

Del  vell  cloqué  havían  caygut  tres  horas 
que  s’extengueren  sobre’l  poble  blanch, 
y  un  oneig  de  remor,  ab  tres  intérvals, 
mandrosament  vessà  montanya  avall. 


A'n  el  mas  el  remor  no  va  arribarhi, 
que’s  fongué  prompte  en  l’ardorós  espay. 
Ni  una  fulla’s  movia,  ní  un  bri  d’herba. 
El  sol  queya  aplomat 


De  la  morera  la  negrosa  ombra 
llepava  fins  al  peu  del  vell  portal, 
y  en  sa  copa  amagadas,  las  cigalas 
aixordavan  cantant  a  reventar. 


Aprop  del  pou  -  ahont  el  sol  no  hi  queya  — 
el  gos  gratà  la  terra  y  s’hi  ajassà, 

nero,  y  aixó  ho  ha  sapigut  conservar  l’autor 
català,  per  lo  que  mereix  aplauso;  peró  jo 
crech  que  l’obra  hauria  agradat  molt  més  si, 
en  lloch  d 'arreglaria,  s’hagués  limitat  a  tra- 
duhirla.  Transportada  l’acció  a  Barcelona  v 
desenrotllada  ab  tipos  catalans  de  caràcter 
*y  costums  tan  diferents,  las  inverosimilituts 
se  fan  més  sensibles.  Per  altra  part,  el  dià- 
lech.  encara  que  viu  v  a  voltas  xistós,  resulta 
sovint  xabacà,  y  per  lo  tant  impropi  del  medi 
en  que’s  desenrotlla  l'acció.  La  llibertat  de 
'costums  pròpia  de  l’alta  burgesia  francesa 
no  està  exempta  d’una  certa  distinció  y  finura 
de  llenguatje  que  contrasta  ab  la  vulgaritat 
de  que  sembla  fassin  gala’ls  personatjes  de 
Els  cataveras.  D  aixó’n  resulta  que  lo  qu’en 
Bebé  y  fins  en  son  arreglo  castellà  ho  accep- 
tém  naturalment,  ens  sorprèn  en  Els  cala- 
veras. 

La  execució  ben  discreta. 


ensemps  que  un  llargandaix  somniava,  inmóvil, 
en  la  paret  n  jenca  del  corral. 

Aixuta  la  riera  y  pedregosa, 
entre  tant  vert  feya  dolor  mirar; 
ferit  pel  sol,  algún  palet  lluhía 
ab  hermosos  reflexes  de  diamant 

Al  hort  del  mas — cuydat  qu’enamorava  — 
la  fruyta  mitj  torsava’ls  fruyterars. 

De  sobte,  en  la  quietut,  caygué  una  poma, 
y’l  gos,  ràpidament,  aixecà’l  cap. 

Va  mirà  al  hort,  ab  las  orellas  altas; 
ab  un  ronch  baix  amenassà  bordar; 
pró’ls  ulls  se  li  clogueren  desseguida  . 

El  sol  queya  aplomat. 

R  SURINACH  SENTÍES 


(1)  Del  llibre  de  poesías  De  la  vida,  que  dintre  pochs  días  se  posarà  a  la  venda 

L'IDILI  D’UNA  INGLÉS A 

Era  inglesa,  de  Louth.  El  seu  pare,  de  la 
costa  oriental,  d’Oxford,  de  jove  havia  estat 
a  Holanda,  prop  de  La  Haya,  a  Leiden. 
Allí’s  va  casar,  esplendorosament,  en  la  su¬ 
perba  iglesia  de  Sant  Pere,  ab  una  holandesa" 
d’ulls  blavosos  de  blavor  matinal  y  de  cabells 
rossos  com  els  blats  pàlits  en  las  horas  au- 
bals.  Tot  just  casats  surtiren  d’Holanda  y 
se’n  anaren  al  orient  d’Inglaterra.  Y  allí,  a 
Louth,  ahont  ell  trevallava,  ella  va  neixe 
una  tarda  d’hivern  en  que  plovia  ab  monoton 
ritme  y  en  que’ls  carrers  eran  plens  de  tris¬ 
tor  y  ensopiment.  De  Louth  marxaren  a  Ply- 
mouth,  y  de  Plymouth  un  mitj  dia  d’estíu  en 
que’l  mar  quiet,  d’un  blau  verdós  corprene¬ 
dor,  més  que  l’Atlàntich  semblava  un  llach 
magnifich  de  rondalla  0  llegenda,  marxaren 
riallers  vers  las  Espanyas,  el  país  del  sol  y 
de  la  sanch... 

A  Espanya  vivian  mollament.  Eran  richs, 
fastuosos,  se  tractavan  ab  las  altas  familias 
de  nissaga  heroica  y  misteriosa  y  ab  sos 
compatriotas  enriquits.  Acudian,  finament 
invitats,  a  las  grans  festas  qu’en  sos  casals 
magnifichs — uns  antichs,  de  regia  antigor,  y 
altres  nous,  de  bella  novetat  y  atreviment — 
donavan  las  familias  poderosas  en  els  dias 
d’hivern.  Y  altras  vegadas  era  en  el  seu  ca¬ 
sal  ahont  se  donavan  las  admirables  festas. 
Y  a  ell  acudian  en  perfumat  romiatje’ls  nets 
dels  héroes  y’is  germans  dels  fabricants  de 
panys  de  Birmingham. 


Era  rossa,  d’un  ros  un  xich  encés,  com 
certs  matisos  que  té’l  mar  quan  se  lleva’l 
sol,  y  tenia’ls  ulls  blaus,  d’un  blau  profond, 
com  el  blau  del  cel  en  las  nits  dolsas,  y’l 
nas  petit,  un  xich  aixecat  al  acabarse...  Era 
alta,  prima,  ab  figura  senzilla,  peró  hermo- 
sa,  sens  exuberancias,  fina,  àgil...  Tot  el  seu 
cos  semblava  feble,  tenue,  com  figura  de  Li- 
vres  0  com  pastora  de  quadro  de  Watteau. 
Peró  era  forta,  enèrgica,  valenta.  Quasi  bé 
tots  els  días  anava  sola  ab  el  seu  gos  petit, 
groguench, seriós,  a  las  aforas...  Pujava  a  las 
montanyas  més  esquerpas  com  els  socis  dels 
clubs  excursionistas,  corria  com  els  gossos  y 
baixava  pels  més  dolents  camins,  per  entre 
herbas,  pedras  y  tronchs  d’arbres  com  las  ca- 
bras  salvatjes,  sense  por,  tranquilament,  se¬ 
rena.  Li  agradava  anarsen  lluny,  ben  lluny, 
entre  altas  montanyas,  deixar  de  veure  per 
unas  quantas  horas  la  ciutat,  sadollarse  de 
cel,  d’ayre,  de  terra,  contemplar  la  natura 
núa,  veritable,  generosa,  unas  quantas  horas 
cada  dia..,  y  la  contemplava  alegrament,  ab 
els  ulls  plens  de  pau  y  placidesa,  ab  la  boca 
roja,  llarga,  baixa,  hermosejada  per  lleuger 
somriure. 


El  dia  avans  hi  havia  hagut  gran  ball  al 
Consulat:  per’xó  estavan  cansants  y  camina- 
van  lentament,  ab  calma...  Feya  deu  anys 
que  no  l’havia  vist;  quasi  bé  no  l’havia  co¬ 
negut.  Se  recordava  d’ell,  peró’l  recordava 
quasi  bé  un  nen,  petit,  sense  barba,  ab  els 
cabells  molt  rossos  y’l  front  blanch,  las  gal- 
tas  com  el  front  y  las  orellas  un  xich  enver- 
mellidas,  com  d’infant;  y  ara  ’l  veya  alt,  un 
xich  gras,  ab  barba,  ab  els  cabells  més  fos¬ 
cos  y’l  front  y  las  galtas  rojas,  sanas...  Feya 
deu  anys  havían  estat  plegats  prop  de  sis  me¬ 
sos,  y  jugant  sempre  junts,  passejant  junts, 
conversant  sempre,  barallantse  alguns  cops. 
Al  veures  inesperadament  al  Consulat,  tots 
dos  varen  alegrarse.  Ell  se  pensava  que,  per 
cosas  de  familia,  ella  era  a  Inglaterra,  en 
son  poble  nadiu,  y  ella’s  pensava  qu’ell  era  a 
Plymouth,  lluny,  a  sa  fàbrica.  Van  ballar 
sempre  junts  y  van  prometres  anar  al  dia  se¬ 
güent  a  las  aforas,  junts  com  quan,  infants, 
anavanals  jardins  de  la  ciutat.  Hi  van  anar;  y 
com  qu’havían  ballat  quasi  tota  la  nit,  esta¬ 
van  cansats  y  caminavan  lentament,  ab  cal¬ 
ma...  Caminant,  caminant,  la  tarda  queya... 
Anavan  conversant  Íntimament,  contantse 
lo  qu’havian  fet  en  els  deu  anys,  recordant 
els  seus  jochs  de  quan  companys.  Y,  tot  par¬ 
lant,  una  gran  simpatia  s’establia  entre  tots 
dos.  Ab  las  paraulas,  primer  temerosament, 
després  més  francament,  s’enviavan  es- 
guarts...  un  suau  amor,  un  amor  en  el  ions 
infantivol,  que  va  neixe,  segurament,  jugant 
y  barallantse  quan  estavan  junts,  renaixia 
alhora  en  tots  dos,  dolsament.  Sí,  s’estima- 
van.  Conversant,  conversant,  s’ho  coneixían 
mentres  se  parlavan  dels  seus  jochs,  y  dels 
seus  gays  passeigs,  y  la  nit,'  serenament 
blavosa,  s’extenía  per  sobre  l'horitzó.  La  nit 
venia,  y  ells,  tot  parlant,  oblidavan  qu’ab 
ella  venia  la  foscor,  y  ab  la  foscor  la  pèrdua. 
Se  perdían  caminant  per  entre  las  monta- 
nyas  que  s’envelavan  ab  suau  rapidesa;  no 
sabían  ahónt  eran,  no  sabían  ahónt  era  la 
ciutat,  ni  ahónt  eran  els  camins  que  a  aques¬ 
ta  conduhian.  Y  parlantse,  parlantse  dels 
seus  somnis,  no  pensavan  ni  en  la  nit  ni  en 
la  pèrdua,  que  benèvola,  celestínicament  se 
somreyan . . . 

Ja  era  fosch,  ben  fosch  quan  s’adonaren 
de  l’una  y  de  l’altra...  Y  llavors  fou  quan 
ella  tremola.  Tenia  por,  una  por  horrible... 
Quedarse  sola  ab  ell  tota  una  nit,  perduts  en 
las  montanyas,  entre’ls  arbres.  Alió  era  ter¬ 
rible  y  vergonyós.  íQué  diria  la  gent?  Y  s’es¬ 
pantava  de  las  murmuracions,  de  las  parau¬ 
las,  dels  gestos  y  ademans.  Y’s.  veya  objecte 
de  totas  las  miradas  y  somriures,  y’s  veya 
bescantada  per  tota  una  munió  aristocràtica, 
y’s  veya  assetjada  pel  jovent  cercador  de. 
quelcom  d'ignominiós  y  menyspreuhada 
de  las  grans  senyoras  pudibondas  y  abando¬ 
nada  per  totas  sas  amigas,  blancas  verges. 
cQu’es  lo  qu’havia  fet?  Llavors  ho  veya,  fins 

allavors  no.  Fins  allavors,  dominada  pels 
seus  recorts  de  nena  y  per  las  paraulas  dol- 
sas  y  al  ensemps  graves  d’ell,  no  s’havia  ado¬ 
nat  de  lo  que  feya,  de  lo  qu'estava  fent... 
Peró  ara  si:  ara  veya  ben  clar  el  disbarat, 
l’abim  horrible  ahont,  impensadament,  s’ha¬ 
via  llensat  ab  els  ulls  cluchs.  Y  també  veya, 
també  coneixia  que  d’aquell  abím  era  difí¬ 
cil,  inmensament  difícil  eixirne,  y  que  no 
eixintne,  pereixería  en  ell  terriblement  .. 

Y  ell  anava  parlant,  y  sas  paraulas  eran 
sempre  bellas,  dolsas,  finas...  Prenian  mo¬ 
viments  de  gata  acariciada  y  flexions  de  dona 
clamant.  Y  eran  hermosas,  melosas,  atracti- 
volas.  Atreyan  com  miracle,  adormian  com 
cansó  popular,  ubriagavan  com  pessigollas 
de  cabells  de  dona.  Y  ella  callava...  Las  pa¬ 
raulas  d’ell  la  enlayravan  a  un  món  superior, 
la  transportavan  a  un  estat  divinal,  en  que 
las  ombras  se  confonian,  lluny,  en  las  pe- 
nombras,  ab  las  realitats,  conduhintla,  per 
hermosos  jardins  plens  de  suaus  flors,  a  un 
jardi  magnífich  e  inefable  ahont  reyan  totas 
las  leticias  terrenals,  joyosa  y  bojament.  Y 
las  paraulas,  colocadas  en  viva  y  bella  toya, 
s’infiltravan,  totjust  surtian  de  la  boca  d’ell, 
en  las  orellas  grans  y  vermellosas  d’ella,  que 
somreya  inflamada  d’amor,  plena  de  goig... 
Y  ella  notava  que  totas  sas  ideas  y  temensas 
fugian  de  son  cor,  que  se’n  anavan  ab  vol 
ràpit  y  ayrat,  que  a  cada  instant  estava  més 
tranquila  y  més  contenta,  y  que’l  buyt  que  la 
por  deixava  dintre  seu  al  pendre’l  vol,  s’om¬ 
plia  d’alegria  e  ilusió.  Trobava  hermosissi- 
mas,  magnificas,  las  paraulas  d’ell,  las  troba¬ 
va  més  dolsas  que  besadas  d’infant,  més 
melodiosas  que  clàssicas  sonatas.  Veya  en 
ellas  quelcom  d  ’  extasiador,  amor  grandis- 
sim,  desitj  mal  amagat...  Y  aquell  desitj, 
sensual,  carnal,  lasciu,  no  la  enfadava,  no  la 
feya  enseriarse,  altrament  ho  trobava  bonich, 
curiós,  romàntich,  y  li  feya  surar  sobre’ls 
llabis  un  mitjriure  petit,  suau,  amable... 

Y  caminavan  per  un  bosch  ple  d’arbres  y 
d’herbàm,  ab  els  brassos  entrellassats,  juntis- 
sims,  tocantse  las  mans,  quasi  tocantse  las 
camas  y’is  rostres.  Y  las  paraulas  d’ell  eran 
a  cada  instant  més  melodiosas,  y  las  frases 
més  rítmicas  y  hermosas,  y’is  paragrafs  més 
dolsos  y  melosos.  E  idílicament,  llatinament, 
l’inglés  s’inclinà  sobre  lainglesa  y  la  besà  en 
els  llabis  y  en  las  galtas,  mentres  queyan 
confosos  sobre  l’herba... 

Y  com  a  mitja  nit  surtis  la  lluna,  y  ella 
s’espantés,  ell  pera  tranquilisarla  la  besà 
altra  volta  sobre’ls  llabis  y  li  aclucà’ls  ulls... 

Claudi  Comabella 

Si  fóssim  d’aquells  que  no  més  se  fixan  en 
els  fets  isolats  sense  preocuparse  de  las  cau- 
sas  que’ls  produheixen  ni  esbrinar  els  punts 
de  relació,  cosa  necessària  quan  de  qüestions 
socials  0  politicas  se  tracta,  es  clar  qu’avuy 
deuria  corferirnos  el  més  negre  pessimisme. 
Els  apassionaments  de  partit,  las  rancunio- 
sas  campanyas  del  personalisme  més  desver- 
gonyit,  l’ambició,  las  concupiscencias,  la 
mala  fe  y  las  malas  arts:  heusaquí’ls  únichs 
elements  que’s  respiran  en  la  viciada  atmos¬ 
fera  politica.  Desesperada  es  la  lluyta  pera 
guanyar  unas  eleccions,  donchs  prou  com¬ 
prenen  els  defensors  d’ideals  de  guardarro- 
pia  que  sa  existència  depèn  del  éxit  0  fracàs 
del  cop  de  teatre  que  tant  preparan  pera  en- 
lluhernar  als  babaus  que  son  sas  únicas 
forsas. 

Peró  nosaltres  els  catalanistas  de  la  Unió, 
que  sols  tenim  las  eleccions  com  un  medi, 
ben  indirecte  per  cert,  y  quin  triomf  no’ns 
pot  donar  més  que  una  relativa  satisfacció, 
donchs  no  es  res  comparat  ab  lo  a  que  aspi- 
rém,  ab  la  conciencia  ben  tranquila  y  l’espe¬ 
rit  ben  seré  esperém  el  resultat,  que,  sia’l 
que  sia,  no’ns  ha  de  fer  variar  nostras  con¬ 
viccions  de  tota  la  vida. 

El  desgavell  general,  malgrat  el  fàstich 
que’ns  inspira,  ens  fa  tornar  cada  dia  més 
optimistas,  perque,  en  mitj  de  tot,  hi  endevi- 
ném  sintomas  favorables;  veyém  un  poble 
que’s  desvetlla,  peró  que,  encara  ensomniat 
y  esmaperdut,  busca  a  las  palpentas  la  veri¬ 
table  orientació;  ja  es  quelcom  buscaria,  en¬ 
cara  que  no  la  sàpiga  trobar,  perque  avans 
ni  tan  sols  la  buscava. 

Tot  trontolla,  tot  amenassa  enrunarse.  En¬ 
horabona  sia.  Sobre  las  runas  del  passat 
mort,  nosaltres  hi  aixecarém  l’ardit  casal  de 
nostra  renaixensa. 

La  Unió  Catalanista  ha  posat  a  la  venda'ls 
acorts  de  totas  las  Assambleas  en  forma  de 
llibrets,  com  segueix: 

Manresa.  Bases  pera  la  Constitució  Regio¬ 
nal  Catalana.  —  Reus.  Medis  pera  portar  a  la 
pràctica  las  Bases  de  Manresa.  —  Balaguer. 
Bases  pera  la  Tributació. —  Olot.  Obras  Públi- 
cas.  —  Girona.  Declaracions  del  Catalanisme. 
—  Tarrassa.  Aclaracions  e  Interpretació  dels 
acorts  referents  a  eleccions  y  tributació . 

Se  venen  al  preu  de  10  cèntims  cada  un. 
A  las  entitats  adheridas  a  la  Unió  se  las  hi 
farà  la  bonificació  del  25  per  100,  anant  de 
compte  d’ellas  els  gastos  d’envio. 

El  Catalanisme  ha  experimentat  aquests 
días  la  greu  pena  de  perdre  un  de  sos  més 
distingits  adeptes,  l’arquitecte-artista  Antoni 
Gallissà,  quina  clara  inteligencia  y  quin  cor 
entusiasta  estigueren  sempre  al  servey  de  la 

causa  catalana,  fins  en  aquests  darrers  temps 
en  que’l  tenia  ja  ferit  de  mort  la  crudel  ma¬ 
laltia  qu’anys  hà  que’l  flagel·lava. 

En  Gallissà,  autor  de  moltas  obras  que 
perpetuaran  son  nom,  ho  era  també  com 
tothom  sab  de  la  bermosa  senyera  qu’ostenta 
el  benemèrit  Orfeó  Català,  haventla  passe¬ 
jada  en  triomf,  enaltida  y  magnificada  pels 
sentiments  d’art  y  de  patria,  entre  propis  y 
extranys. 

En  Gallissà  havia  ocupat  y  desempenyat 
honrosos  càrrechs  dintre  del  Catalanisme, 
entre  ells  el  de  president  de  la  Unió  Catala¬ 
nista. 

Ha  mort  benvolgut  de  tots,  y  per  tots  serà 
anyorat.  Descansi  en  pau. 

Dos  concerts  ha  donat  en  el  teatre  de  No¬ 
vetats  la  notabilissima  pianista  senyora  Car¬ 
reno.  Si  en  el  primer  no’ns  produhi  l’efecte 
qu’esperavam,  tot  y  reconeixent  la  forsa  y 
brillantesa  de  son  mecanisme  (bona  proba’n 
foren  el  Concert  en  la  meno 7  de  Grieg  y 
V Estudi  en  sol  bemol  de  Chopin),en  el  segón 
no’ns  quedà’l  més  petit  dubte  de  que  la 
senyora  Teresa  Carreno  es  de  la  fusta  de 
que’s  forman  els  grans  pianistas. 

Execució  brillant  fins  a  lo  impossible, 
forsa  que  pochs  pianistas  mascles  possehei- 
xen,  dicció  clara,  seguretat  y  pulcritut;  heus- 
aqui  las  qualitats  més  caracteristicas  de  la 
senyora  Carreno.  En  la  Sonata  op.  57  (Appas- 
sionata)  de  Beethoven,  fou  potser  hont  la 
pianista  venezolana  demostrà  mellor  la  fogo- 
sitat  y’l  brahó  de  son  temperament  musical, 
distingintse  sobre  tot  en  el  primer  temps 
(allegro  assai),  que  digué  ab  brillant  estil  y 
seguretat  maravellosa.  A  gran  altura’s  mos¬ 
trà  també  en  las  quatre  composicions  de 
Chopin  executadas,  com  la  Sonata  de  Beet¬ 
hoven,  en  el  segón  concert  (que’ns  recordaren 
per  cert  la  magistral  manera  com  digué  en  el 
primer  el  ja  esmentat  Estudi  en  sol  bemol,  y 
una  tíerceuse  del  mateix  autor,  qu’executà 
fora  de  programa);  l’ Estudi  en  la  bemol ,  el 
Vals,  op.  42,  y’l  Scherzo  op.  77,  obtingueren 
un  relleu,  una  riquesa  de  matisos  y  de  color, 
que  no  tenim  prou  paraulas  per’alabar.  Lo 
mateix  podém  dir  de  la  execució  dels  Estudis 
Sinfónichs  de  Schumann  y  del  Impromplu  de 
Schubert, 

Resumint:  la  senyora  Carreno  es  una  pia¬ 
nista  que  calificariam  de  complerta  si  no  li 
manqués  un  xich  d'expressió  en  els  passatjes 
delicats,  defecte  que,  per  altra  banda,  resulta 
compensat  de  sobras  ab  sas  qualitats  vera¬ 
ment  extraordinarias.  Qui  posseheix,  com 
ella,  la  ductilitat  precisa  per’atacar  ab  forsa 
y  seguretat  els  fortíssims ,  agafar  els  acorts 
més  plens,  y  alhora  pera  fer  ohir  els  pianís- 
sims  com  un  murmuri  quasi  imperceptible 
— ensemps  que  una  interpretació  ben  perso¬ 
nal, —  deu  ésser  considerat  com  un  digne 


company  d’en  Risler,  d’en  Rosenthal  y  d’en 
Pugno. 

Ab  un  ple  a  vessar  tingué  lloch  el  dissapte 
a  la  nit  en  el  teatre  Zorrilla  de  Badalona  un 
gran  meeting  de  propaganda  electoral  cata¬ 
lanista,  en  pro  de  la  candidatura  de  nostre 
company  en  Trinitat  Monegal. 

Ocupava  la  presidencia’l  president  de  la 
Unió  Catalanista ,  tenint  a  sos  costats  al  de 
«Gent  Nova»  de  Badalona,  y  a  n’en  Pujulà. 

Obert  l’acte  pel  senyor  Roca,  usà1  de  la 
paraula’l  senyor  Casals,  recomanant  la  lega¬ 
litat  al  emetre’l  vot,  tenint  en  compte  que 
aquestas  eleccions,  més  que  designació  de 
diputats,  representan  el  desvetllament  de  la 
terra  en  pro  de  l’autonomia,  y  per  lo  tant  es¬ 
pera  que  sian  els  bons  catalans  del  districte 
els  que  cuydin  del  bon  éxit  de  la  candidatura 
vetllant  per  la  moralitat. 

Parlà  seguidament  en  Santiago  Gobern 
combatent  ab  eloqüencia’l  centralisme  y  ad¬ 
vocant  per  la  reivindicació  de  nostra  perso¬ 
nalitat  catalana.  Digué  que’l  centralisme  es 
enemich  de  la  vida  de  la's  regions,  a  las  que 
nosaltres  volém  salvar  ab  l’exemple.  Nostra 
doctrina,  donchs,  no  es  doctrina  d’odi  com 
diuhen  els  que’ns  calumnían.  La  política 
d’odis  y  vexacions  es  la  que  ix  del  centre, 
volentse  imposar  sempre  contra  nostra  vo¬ 
luntat,  com  ha  succehit  ab  nostra  parla,  que 
se  1’  ha  volguda  anorrear,  si  bé  inútilment, 
donchs  el  castellà  no  l’hem  acceptat  com  no 
acceptém  cap  imposició  atentatoria  a  nostra 
llibertat. 

En  Martínez  y  Serinà  digué  que’ls  mo¬ 
derns  senyors  feudals  son  els  cacichs,  y  que 
cal  acabar  ab  ells  fent  surar  nostre  dret  y  nos¬ 
tra  dignitat. 

En  Pujol  y  Brull,  després  de  varias  consi¬ 
deracions  sobre  la  conveniència  d’implantar 
nostre  programa,  excità  als  badalonins  a 
que  votessin  a  n’en  Monegal  que’l  defensa 
en  bé  de  Catalunya. 

L’ildefons  Sunol  explicà  las  calumnias  que 
s’han  llensat  contra’l  Catalanisme  creant  en 
contra  d’ell  una  atmosfera  de  prejudicis.  Feu 
notar  com,  malgrat  això,  el  Catalanisme  ha 
crescut  fins  imposarse  a  sos  enemichs,  que  si 
son  forasters,  ja’s  veuhen  en  el  casderespec- 
tarlo  quan  a  Catalunya’s  troban.  Defensà 
l’autonomia  ab  gran  lògica  y  enlayrats  con¬ 
ceptes,  afirmant  que  las  democracias  unita- 
rias  son  un’aitra  forma  del  absolutisme  y 
recordant  que’l  gran  federal  Pi  y  Margall 
may  volgué  saber  res  ab  els  unitaris. 

Parlà  després  en  Monegal,  no  pera  exposar 
son  programa,  donchs  prou  saben  iots  qu’ell 
va  a  defensar  l’autonomia,  sinó  pera  explicar 
la  satisfacció  qu’experimenta  ab  l’actual  cam¬ 
panya  autonomista  que  realisa,  satisfacció 
que  li  han  proporcionat  sos  electors  y  qu’es 
lo  que  li  ha  fet  acceptar  la  candidatura, 

donchs  apart  de  la  probabilitat  del  triomf 
de  la  idea  catalanista  en  aquell  districte, 
motius  de  goig  son  els  que  proporciona  l’ac- 
lual  propaganda  en  tot  bon  català.  Atacà 
fortament  al  caciquisme,  malura  que  patim 
y  qu’es  producte  del  regim  centralista  que 
combatém. 

El  senyor  Roca,  president  de  la  Unió  Ca¬ 
talanista ,  clogué  l’acte  dihent  que)  programa 
defensat  per  en  Monegal  no  sols  es  de  rei¬ 
vindicació  de  la  personalitat  catalana,  sinó 
que  també  de  dignificació  de  nostre  poble. 
Recomanà  als  electors  tinguessin  ben  present 
dit  programa,  y  que  si  no  tenen  fe  en  las 
Bases  de  Manresa  no  votin  a  en  Monegal, 
y  votin  a  un  altre.  Per  deixar  de  treure  un 
diputat  el  Catalanisme  no  morirà,  donchs 
està  forsa  arrelat  a  la  terra,  y  si  un  ministre 
tractés  de  arrencarlo  tindria  d’arrebassarla 
tota,  desde’l  Pirineu  al  Ebre  y  desde  1’  Cinca 
al  Mediterrà.  I 

Acabà  donant  las  gracias  als  concurrents, 
qu’havian  manifestat  son  entusiasme  durant 
els  parlaments  de  tots  els  oradors;  havent 
resultat  l’acte  de  vera  importància. 

L'endemà  diumenge  a  la  tarda’s  celebrà  al¬ 
tre  meeting  a  Granollers,  ab  assistència  tam¬ 
bé  d’en  Monegal.  El  local  ab  tot  y  ésser  molt 
espayós  estava  curull  de  gentada  afanyosa 
d’escoltar  las  sanas  dòctrinas  catalanistas  que 
li  exposaren  en  sos  discursos  els  senyors 
Martínez  y  Serinà,  Narcis  Fuster,  Busquets 
y  Punset,  y  Maspons  y  Camarassa.  Aquest 
darrer  presidi  l’acte  y  ab  frase  galana  feu  la 
presentació  del  candidat,  qui  també  dirigi 
la  paraula  als  electors  d’aquell  districte. 
L’animació  era  encoratjadora,  y’is  parla¬ 
ments  dels  oradors,  que  sentim  no  poder 
extractar,  foren  rebuts  ab  freqüents  y  soro¬ 
llosos  aplausos,  resultant  importantissim 
l’acte  realisat. 

En  la  nit  del  mateix  diumenge’s  celebrà  un 
altre  meeting  a  Cardedeu,  hont  el  poble  en 
massa  anà  a  la  carretera  a  esperar  a  n’en 
Monegal  y  als  amichs  que  l’acompanyavan. 
Comensà  l’acte  ab  un  eloqüent  parlament 
del  doctor  Draper,  que  ocupava  la  presidèn¬ 
cia,  qui,  després  de  proclamar  las  exce- 
lencias  del  Catalanisme,  presentà  al  nom- 
brosissim  públich  que  ocupava  la  sala,  a 
n’en  Monegal.  A  continuació  usaren  de  la 
paraula’ls  senyors  Busquets  y  Punset,  Martí¬ 
nez  y  Serinà,  Pau  Colomer,  de  Sabadell, 
Trinitat  Monegal,  y  Maspons,  qui  posà  fi  al 
acte  ab  un  brillant  y  fogós  parlament,  en  el 
que  resumi’ls  discursos  qu’en  defensa  de  la 
candidatura  autonomista  y  contra’l  caciquis¬ 
me  havian  pronunciat  els  oradors  esmentats. 
La  ovació  tributada  pel  poble  qu’havia  es¬ 
coltat  ab  gran  interès  e  interromput  ab  crits 
d’entusiasme  als  oradors  y  a  n’en  Monegal, 

fou  inmensa,  d’aquellas  que  deixan  recort 
etern  y  que  fan  entreveure  la  proximitat  del 
dia  de  nostre  triomf. 

Altres  meelings  de  propaganda  electoral 
autonomista  y  en  defensa  de  las  Bases  de 
Manresa  s’han  vingut  celebrant  aquests  dar¬ 
rers  dias  a  Balaguer,  per  hont  se  presenta 
candidat  el  senyor  Valls  y  Vicens;  a  Girona, 
hont  11  uy ta’l  senyor  Casas  y  Arxer;  a  Sant 
Climent  del  Llobregat,  Vilanova  y  Cubellas, 
recomanantse  la  candidatura  del  senyor  Pla 
y  Deniel,  y  en  molts  altres  pobles  de  Catalu¬ 
nya  hont  lluytan  els  senyors  Albó  y  Martí, 
Rius  y  Torres,  Soler  y  March,  Casas-Carbó, 
Abadal,  etc.,  regnanthi  en  general  gran 
entusiasme. 

Una  frase  d’en  Vallés  y  Ribot  en  el  meeting 
del  diumenge: 

u...  En  Silvela  y  en  Maura,  aquests  dos 
homes  que  no  deuhen  serhi  tots,  quan  han 
tingut  d’aliarse  pera  formarne  un  de  tot 
sol...» 

{Y  en  Vallés  y  Ribot,  que  tampoch  hi 
es  tot  quan  ha  tingut  d’aliarse  ab  els  unita¬ 
ris? 

Esperém  assentats  la  resposta. 

L’agrupació  catalanista  de  Sans  «Els  Se¬ 
gadors»  celebra’l  diumenge  la  festa  del  repar¬ 
timent  de  premis  als  autors  llorejats  en  el 
Certamen  literari  organisat  per  la  mateixa. 
El  local  estava  artísticament  adornat.  Obrí 
l’acte’l  president  de  la  Unió  Catalanista  y  del 
jurat,  senyor  Roca,  pronunciant  breus  parau- 
las,  v’l  secretari  senyor  Folch  y  Torres  (Jo- 
seph  M.a)  llegi  la  memòria  dels  trevalls 
premiats,  dedicant  un  recort  als  poetas  morts 
desde  que’s  celebrà’l  darrer  certamen.  S’ad¬ 
judicà  la  Flor  natural  al  senyor  Brosa  y  San- 
germàn  per  sa  poesia  Correu  d'espardenya, 
que  fou  llegida  per  son  autor  després  d’ha¬ 
ver  nombrat  reyna  de  la  festa  a  la  senyoreta 
Rosa  Comas.  Els  demés  premis  y  accèssits 
els  guanyaren  el  senyors  en  Joseph  Carner, 
Jascinto  Torres  y  Reyetó,  Francesch  Ubach  y 
Vinyeta,  Joseph  Calsada  Carbó,  Joseph  Fran¬ 
quesa  y  Gomis,  Joseph  Pinol  y  Miranda, 
Joan  Mercader,  Joseph  M.a  Rabassa  y  Dal¬ 
mau,  P.  Palau  Gonzalez  de  Quijano,  Joseph 
Baucells  Prat,  Eduart  Girbal  Jaume,  J.  M. 
Castellet  y  Pont,  Ignaci  Soler  y  Escofet  y  J. 
Calsada  y  Carbó. 

Posà  fi  al  acte’l  senyor  Roca  ab  un  discurs 
rublert  de  patriotisme  y  d’amor  a  nostra  llen¬ 
gua,  quina  apologia  feu  en  inspiradas  frases, 
repetintse  las  manifestacions  d’entusiasme 
que  no  havian  parat  durant  tan  hermosa  fes¬ 
ta,  a  la  que  hi  assistí  extraordinària  concur¬ 
rència,  qu’ompha  a  vessar  el  local. 

En  el  «Centre  Autonomista  Fivaller»  tin¬ 
gué  lloch  la  nit  del  17  del  corrent  una  gran 
vetllada  literaria-musical,  llegintse  trevalls 
de  Jacinto  Verdaguer,  M.  Folch  v  Torres, 
J.  Gonzàlez,  Jaume  Coll  ell,  etc.,  etc.,  y  exe- 
cutantse  composicions  de  Beethoven,  Saint- 
Sàens,  Chopin,  Francitorres.  Liszt,  Esca  - 
las,  etc.  La  sala  eslava  hermosa  y  patriòtica¬ 
ment  decorada,  y’Is  lectors  y  executants  foren 
molt  aplaudits  per  la  concurrència,  qu’era 
nombrosíssima,  acabant  l’acte  ab  el  cant  de 
nostre  himne  Els  Segadors. 

Nostre  benvolgut  confrare  Llibertat ,  de 
Palafrugell,  se  plany  de  la  nova  que  publica¬ 
rem  en  el  darrer  número  de  Joventut,  ocu- 
pantnos  de  nostres  companys  els  catalanistas 
empordanesos  y  d’aquell  politich  català  que’s 
diu  Vallés  y  Rilpot  y  que  té  més  caras  que  un 
Romero  Robledo. 

Consti  ben  alt  que,  al  parlar  d’aquest,  sols 
voliam  manifestar  nostre  pregón  despreci,  y 
al  parlar  de  nostres  companys,  ho  feyam  sols 
pera  dóldrens  de  sa  candidesa,  ab  lo  que  da- 
vam  una  proba  del  afecte  que’ls  hi  tenim. 

No  hem  dubtat  d’ells  veyentlos  usar  de  son 
dret  al  proclamar  a  un  autonomista,  encara 
que  aquest  sia  en  Vallés  y  Ribot.  No  dubtém 
tampoch  que’l  treuràn  a  la  vergonva’l  dia 
que  fassi  mal  us  de  la  investidura  qu’ells  li 
volen  donar.  Però  opiném  que,  en  tot  cas,  ell 
haurà  sigut  amatent  a  ampararse  dels  càn- 
dits  pera  surtir  diputat,  y  ells  hauràn  fet  tart 
pera  demanar  comptes  a  qui,  un  cop  lograt 
son  objecte,  tant  se  li’n  donarà  una  acusació 
més  com  menys,  tota  vegada  que  no  li  falta- 
ràn  defensors  entre  la  patuleya. 

{Per  qué  esperar  a  demanarli  comptes  des¬ 
prés,  podent  ja  ara  posar  en  evidencia  la 
conducta  equivoca  de  qui  sempre’s  decanta 
vers  el  sol  que  més  escalfa  y,  com  altres 
federals  que’s  van  posant  en  evidencia,  estira 
0  afluixa  las  cordas  de  l’autonomia  0  de  la 
república  segons  li  sembla  qu’està  més  de 
moda’l  Catalanisme  o  la  llibertat  imitaria? 

Nosaltres  no  rebuijém  may  a  qui  se’ns 
acosta,  si  procedeix  ab  medis  honrats,  tal 
com  preceptúa  la  Unió  Catalanista  que  nosal¬ 
tres  hem  de  procedir.  No  som  tampoch  ene- 
michs  de  la  política  d’atracció,  com  hem  tin 
gut  ocasió  de  dir  alguna  vegada.  Ademés,  no 
oblidém  qu’en  Vallés  no  es  catalanista,  y  per 
tant  no  hem  pas  de  demanarli  comptes  que 
no’ns  deu  com  a  tal.  Peró  tampoch  oblidém 
que’l  Catalanisme  es  quelcom  més  gran  y 
mé's  elevat  que  un  partit  politich. 

Compreném  la  situació  de  nostres  bons 
companys  de  Palafrugell  veyentse  entre  dos 
politichs  tan  dolents  com  el  cacich  Roure  y 
com  el  voluble  Vallés,  y  sentiriam  que’s  cre¬ 
guessin  que’ls  volém  senyalar  una  linia  de 
conducta.  Fassin  sa  voluntat,  donchs  el ls  sa¬ 
ben  lo  que’ls  hi  convé  més  que  nosaltres.  Al 


fi  hem  de  confessar  que  nosaltres  també'ns 
varem  fiar  d’en  Vallés  un  dia.  Ara’ns  en 
apartém,  y  no  hi  hà  res  que  dir.  Els  catala¬ 
nistas  del  Empordà  faràn  demà  lo  que  nos¬ 
altres  fem  avuv. 

Y  creguin  aquells  ardits  defensors  de  nos¬ 
tre  programa,  y  cregui  l’amich  Linares  qu'es 
qui  parla  per  ells  en  l’esmentat  periódich 
Llibertat ,  que’ls  estimém  de  veras.  Peró  ab 
tot,  creyém  que  també  al  Empordà  hi  hà  ca¬ 
talanistas  que  pensan  exactament  com  pen- 
sém  nosaltres  en  aquest  punt.. 

Publicacions  rebudas: 

Els  Vells ,  drama  en  tres  actes  per  Ignaci 
Iglesias,  que  com  saben  nostres  lectors  per 
la  critica  que’n  publicarem,  s’estrenà  en  el 
«Teatre  Català»,  Romea,  la  nit  del  6  de  fe¬ 
brer  d’enguany  ab  grandiós  éxit.  Preu, 
2^0  pessetas. 

La  mellor  ofrena ,  trevalls  literaris  d’en 
Miquel  Pi  Marquet,  coleccionats  y  publicats 
per  en  Joan  Lladó  Figueras.  Forma  un  vo- 
lúm  de  prop  de  200  planas  aquest  aplech 
d’articles,  alguns  d’ells  dignes  de  lloansa  y 
que  revelan  las  no  vulgars  qualitats  que’l 
malaguanyat  escriptor  sabadellench  posse- 
hía  y  que  una  prematura  mort  li  privà  de 
desenrotllar. 

La  seïiorita  Julia ,  tragèdia  en  un  acte  per 
A.  Strindberg,  traduhida  al  caslella  per  Julio 
Palència  y  Tubau.  Forma  part  de  la  Biblio¬ 
teca  del  ( \Teatro  Antiguo  y  Moderna »,  que 
acaba  d’enriquirse  ab  aquesta  obra  del  emi¬ 
nent  autor  suech.  Preu,  1  pesseta. 

La  última  caricia,  quadro  dramàtich  origi¬ 
nal  de  J.  Vidal  y  Jumbert,  estrenat  ab  gran 
éxit  en  el  teatre  de  la  societat  «La  Alham- 
bra»,  de  Granollers.  Preu,  50  cèntims. 

LA  VOLUNTAT  DE  BARCELONA 

S’ha  sentit  un  gran  soroll  y  cap  vehi  sab 
lo  qu’ha  sigut.  Mentres  uns  suposan  que 
s’haurà  calat  foch  als  polvorins  de  Mont- 
juhich  y  hauran  enderrocat  la  montanya,  o 
que  s’ha  ensorrat  tot  un  barri,  o  qu’haurà 
fet  explosió  la  màquina  d’alguna  fàbrica,  al¬ 
tres  diuhen  que'l  terrabastall  no  ha  estat 
altra  cosa  que  l’espetech  d'un  tro  qu’ha  es¬ 
clatat  una  boyra  d’estiu  apareguda  tot  de 
sobte  al  horitzó.  El  cas  es  que’l  soroll  mis¬ 
teriós  de  moment  ha  fet  gran  efecte,  ha  sor¬ 
près  a  tot  el  vehinat,  ha  corprès  a  molts  y 
fins  a  fet  glassar  la  sanch  a  bastants  espanta- 

dissos  que  creyan  arribada  l’hora  de  las  grans 
justicias:  peró  poca  estona  després  tot  s’ha 
posat  en  clar,  y  Barcelona  continua  tan  sen¬ 
cera  com  avans,  com  continuarà  sempre,  yde 
tot  el  terrabastall  no’n  resultan  més  que  qua¬ 
tre  gotas  fonedissas  qu’ab  prou  feynas  han 
arribat  a  mullar  els  carrers  deia  ciutat. 

Aixis  ha  sigut  la  terrabastallada  del  diu¬ 
menge  passat.  No  s’ha  ensorrat  res  ni  tan  sols 
ha  tremolat  res;  el  soroll,  que  no  ha  estat 
res  més  que  soroll,  no  ha  fet  més  qu’ofegar 
de  moment  la  veu  de  Barcelona.  Peró  Barce¬ 
lona  ha  parlat,  y  ha  parlat  més  clar  y  més  alt 
que  may,  y  de  cada  dia  més  hi  seguirà  par¬ 
lant  fins  que  domini  la  terrabastallada  pas- 
satjera.  Y  no  parlarà  sols  als  comicis,  sinó 
qu’exposarà  y  defensarà  la  seva  voluntat  en 
tots  els  llochs  hont  pugui  feria  prevaldre  en 
tota  sa  integritat. 

En  la  11  uy ta  electoral  del  diumenge  hi  ha¬ 
gué  dugas  victorias  y  una  sola  derrota  verda- 
dera:  la  del  govern  monàrquich  centralista. 
Mes  entre  las  dugas  victorias  hi  hà  una  dife¬ 
rencia  essencial  en  sa  significació  y  en  el 
poder  afirmatiu  dels  dos  vencedors:  l’una  es 
una  victorià  falsa,  cega,  enderrocadora  y 
destructora,  de  forsa  abrupta,  d’embestida 
momentània  y  brutal,  sense  direcció  ni  fina¬ 
litat,  com  la  del  ayguat  que  s’arreplega  tot 
a  l’hora  a  la  rierada  pera  emportarsenho 

tot  mentres  passa;  com  la  de  l’allau  que  re¬ 
llisca  montanya  avall  y  queda  en  un  moment 
en  repòs  al  fons  de  la  conca.  L’altra  victorià, 
la  del  Catalanisme,  per  desgracia  mitj  des- 
naturalisat  pel  regionalisme,  es  la  victorià 
certa  y  positiva,  dirigida  a  alcansar  un  ideal 
inconmovible,  únich  y  universal,  a  assolir  la 
representació  de  Catalunya  per  Catalunya, 
de  Barcelona  per  Barcelona,  sense  influhen- 
cia  de  fora  ni  de  partits  polítichs,  siguin  ne¬ 
gres,  rojos  o  vermells. 

Han  lluytat  dugas  forsas  y  las  dugas  han 
vensut.  La  victorià  dels  republicans  centra- 
listas  ha  sigut  una  victorià  de  grans  propor¬ 
cions,  però  una  victorià  purament  numèrica. 
Creure  que’ls  seus  trenta  mil  vots  repre- 
sentan  la  voluntat  de  Barcelona  seria  una 
ignocencia.  Més  aviat  representan  una  vo¬ 
luntat  contra  la  voluntat  de  Barcelona.  El 
cap  de  colla  d’aquesta  multitut,  en  Lerroux, 
es  un  foraster  que  no  posseheix  altra  qualitat 
queia  del  agitador  inquiet  y  d’ideals  nebu- 
lósos  impossibles  de  fixarse  may  en  un  pro¬ 
grama  de  govern,  ni  tan  sols  de  revolució. 
Ni  tan  sols  entén  la  nostra  llengua;  no  fa 
molt  que  ignorava  fins  el  domicili  de  nostras 
societats  económicas  y  científicas,  y  avuy  ig¬ 
nora  encara  quínas  son  las  bases  y  fonts  de 
nostre  renaixement  y  quina  es  la  nostra  fina¬ 
litat  com  a  poble.  Té  la  cultura  mitja  espa¬ 
nyola  que  ve  a  ésser  com  la  cultura  general  o 
vulgar  de  Fransa  y  Alemanya,  v  lo  qu’allà  no 
es  més  que  un  ciutadà  digne,  aqui  es  un  cap 
de  colla  excepcional  gracias  a  sas  dots  agita- 
doras  qu’allà  no  li  valdrian,  perque  no  hi  hà 
el  descontent  y  fins  el  desesper  d’aqui  entre 
las  massas.  Els  seus  lloch-tinents  son  ben 
poca  cosa;  potser  n’hi  hà  algún  ab  més  cul¬ 
tura  qu’ell,  però  ja  sabém  la  poca  cosa  qu’es 
aqueixa  cultura  que  no  serveix  més  que  pera 
fer  un  bon  ciutadà.  Els  milers  que  seguei¬ 
xen  no  son  més  que  números,  el  poble  vexat, 
la  víctima  dels  governs  africans  d’Espanya 
qu’han  abandonat  la  ensenyatisa  y  han  mort  el 
trevall,  el  poble  que’ns  han  fet  y  després  han 
llensat  a  la  desesperació  fentli  creure  que  un 
home  l’ha  de  redimir,  fentli  creure  que  l’obra 
de  molts  sigles  pot  desferse  en  un  dia,  que 
l’obra  d’una  oligarquia  embrutidora  de  si¬ 
gles  y  sigles  pot  desferla  un  sol  home,  do- 
nantli  aixis  la  dignitat  de  sant  y  elevant  las 
sevas  obras  a  la  categoria  de  miracles. 


La  majoria  d’aquests  30.000  vots  ni  menys 
son  vots  de  catalans.  Son  els  de  15  0  20.000 
jornalers  que  fugint  de  la  misèria  de  las 
terras  vehinas,  s’han  deixat  caure  a  Barce¬ 
lona  perque  l’enginy,  l’activitat  y  la  inteli- 
gencia  catalana’ls  hi  deixés  guanyar  el  mise¬ 
rable  tros  de  pa  que  no  trobavan  a  la  seva 
terra.  Y  aquests  milers  de  vots,  gracias  a 
l’obra  del  agitador,  s’han  redressat  contra  la 
voluntat  de  qui’ls  hi  proporciona’l  medi  pe¬ 
ra  no  morirse  de  fam.  Descomptém  encara 
10.000  vots  de  federals  y  republicans  cata¬ 
lans  de  tota  mena  que  volen  l’autonomia  de 
la  seva  terra  y  qu’avuy,  sugestionats  per  un 
pròxim  triomf  mentida  de  sas  ideas  republi- 
canas,  s’han  deixat  arrossegar  miserablement 
pels  enemichs  de  l’autonomia,  pels  amichs 
de  la  centralisació  y  de  la  dictadura;  descomp¬ 
tém  també  4  0  5.000  que’ls  elements  monàr- 
quichs  de  Barcelona’ls  hi  han  proporcionat 
ab  l’evangélich  fi  de  reventar  als  catalans 
que’s  treuhen  de  sobre’l  jou  centralista  repre- 
sentatperells,  y  cqué’n  queda  del  triomf  repu¬ 
blicà  centralista  del  diumenge  que  tingui  cara 
y  ulls  de  voluntat  barcelonina?  Potser  res. 

El  triomf  de  la  candidatura  regionalista 
no  ha  estat  sorollós,  peró  sos  resultats  se- 
ràn  ben  positius  y  son  ben  encoratjadors  pel 
pervenir  de  Catalunya,  qu’avansa  ferma¬ 
ment  y  cada  cop  més  depressa  cap  a  la  seva 
consecució.  Al  revés  de  la  candidatura  cen¬ 
tralista,  la  regionalista  ha  hagut  de  lluytar 
contra  totas  las  contrarietats.  No  era  un  se¬ 
cret  pera  ningú  que  tenia  a  son  costat,  si  no 
en  son  si,  tres  0  quatre  mil  vots  carlins, 
mes  ara  un  felís  incident  portat  per  la  ma¬ 
teixa  naturalesa  de  las  cosas,  ha  fet  que 
aquest  refors  considerable  se  li  restés;  mes 
no  hi  fa  res:  el  seu  cos  s’ha  sentit  de  mo¬ 
ment  d’aquest  desprendiment,  peró  pot  ben 
dirse  que  s’ha  purgat,  ha  tret  de  dintre  seu 
tota  la  porqueria  que  hi  tenia,  y  la  seva  salut 
està  en  l’esdevenir  més  garantisada.  Ha  vist 
despendres  d’ella  tot  l'element  federal  que 
s’ha  sumat  al  seu  enemich,  perque  encara  la 
idea  federal  nacionalista  no  ha  fet  l’última 
evolució  en  sos  cervells  educats  en  la  escola 
rutinaria  dels  partits  polítichs  espanyols;  ha 
lluytat  contra  la  oposició  d’  importants  gru- 
pos  catalanistas  quina  intranzigencia  no  dis¬ 
cutiré,  y  no  obstant  y  tot  aixó,  apareix  ab 
10  o  12.000  vots,  ab  molts  més  mils  de  vots 

qu'en  las  altras  lluytas,  y  contra  tots  els  ene 
michs  y'is  indiferents,  la  voluntat  de  Barce¬ 
lona  ’s  manifesta  ben  clara  y  ben  enèrgica. 

Si  calgués  demostrar  la  injustícia  del  su¬ 
fragi  universal  tal  com  el  tenim  establert, 
avuy  ens  vindria  com  l’anell  al  dit.  Trenta 
mil  obrers  manuals,  jornalers  0  tal  cop  al¬ 
guns  sens  ofici,  podrían  haver  copat  la  vo¬ 
luntat  de  Barcelona  y  podrían  haver  enviat 
al  Congrés  set  diputats  que  demà  parlarían 
en  nom  de  la  gran  ciutat,  sense  que  repre¬ 
sentessin  més  que  la  voluntat  y’is  interessos 
d’una  part  de  la  classe  obrera.  Avuy  més 
que  may  devém  afermarnos  en  la  bondat  de 
nostre  sufragi  per  classes,  com  a  més  racio¬ 
nal,  més  just  y  més  equitatiu. 

jQui  dubta  qu’establert  aixis  el  sufragi 
universal,  la  voluntat  de  Barcelona  s’hauría 
manifestat  d’altra  manera?  Justissim  es  que’ls 
obrers  puguin  enviar  a  Madrid  els  seus  re¬ 
presentats,  tan  radicals  y  tan  anarquistas 
com  vulguin,  però  no  es  just  que’ls  seus  vots 
invadeixin  el  terreno  de  las  demés  classes  de 
la  societat  y  las  privin  de  sa  representació, 
perque  per  molt  respectable  que  sigui  la 
classe  obrera,  per  més  qu’ho  sigui  més  que 
algunas  de  burgesas,  n’hi  hà  també  qu’ho 
son  més  qu’ella,  perque  representan  més 
grau  d’humanitat  y  major  cultura  e  inteii- 
gencia. 

Sobre’l  resultat  de  las  eleccions  del  diu- 
menje,  jo  destribuheixo'l  número  de  vots  y 
de  representants  de  la  voluntat  de  Barcelona 
de  la  següent  manera: 

Universitat,  Institut  y  demés  centres  ofi¬ 
cials: 

I 

En  Lluis  Domènech  y  Montaner.  1 .000  vots. 


Oposició .  200  » 

Societats  Industrials  ’y  Cambra  de  Cò¬ 

rners: 

En  Lluis  Ferrer-Vidal . 3.000  vots. 

Oposició .  800  » 


Ateneu  y  demés  associacions  cientifïcas  y 
literarias: 


En  Albert  Rusinol . 2.000  vots. 

Oposició  .  400  » 


Industrias,  arts  y  oficis  y  demés  Gremis: 


En  Ildefons  Sufiol.  .  .  / 
En  Jaume  Carner  .  .  .  ^ 
Oposició . 


6.000  v5ts. 
1.500  )) 


Agrupacions  y  societats  obreras: 

Don  Nicolau  Salmerón  I 

Don  Alexandre  Lerroux1! . 30  000  vots. 

Oposició  regionalista .  2.000  » 

Per  lo  tant,  representan  la  voluntat  de 
Barcelona  ’ls  5  candidats  regionalistas  y 
en  Lerroux  y  en  Salmerón;  lo  demés  es  una 
farsa,  una  pràctica  inmoral  y  anti-progres- 
siva,  un  abús  de  la  forsa  contra  la  rahó,  una 
injustícia  social  que  sols  poden  apoyar  els 
governs  absoluts  y  anti-democràtichs,  una 
manifestació  de  poble  barbre  qu’està  molt 
lluny  d’una  organisació  social  de  conforme- 
tat  ab  tots  els  drets  dels  homes. 

Els  que  la  sentin,  que  cantin  la  victorià 
del  diumenje,  que  nosaltres  no’ls  hi  enve- 
jém  pas.  Els  regionalistas  poden  estar  ben 
satisfets  de  la  seva. 

JoSEPH  ALADERN. 

D’ART  DECORATÍU 

\  t 

lli 

Un  aconteixement  grandiós,  sense  prece¬ 
dents  en  la  historia  de  la  humanitat,  té  lloch 
al  comensament  de  la  Edat  Mitja. 

Els  feréstechs  homes  del  Septentrió  avan- 
san  com  las  onadas  de  furienta  torrentada 
vers  el  corromput  imperi  romà,  destruhint  de 
cop  y  volta  sa  decadent  civilisació,  y  en  son 
afany  devastador,  no  paran  d’escampa'"  arreu 
l’incendi  y  la  ruina,  fins  que;  arribats  als 
confins  de  la  Europa,  las  ayguas  del  Estret 
els  barran  el  pas. 

Sols  alashoras  amayna  bon  xich  sa  des¬ 
tructora  furia,  y  repartintse  entre  ells  la  he¬ 
rència  de  la  cayguda  Roma,  s’hi  estableixen 
formant  cada  tribu  un  nou  regne  que  serà 
més  tart  el  bressol  d’una  nova  civilisació, 
complertament  diferenta  de  l’antiga. 

La  tasca  de  destruhir  era  acabada,  y  co- 
mensava  la  de  recullir  els  restes,  disseminats 
sa  y  enllà,  del  terrible  naufragi. 

Las  ordres  rehgiosas  foren  las  incansables 
trevalladoras  que  portaren  a  cap  tan  gegan¬ 
tina  empresa;  y  quan,  ja  cansats  de  tanta 
guerra  y  desolació,  els  pobles  miravan  espar¬ 
verats  la  gran  misèria  moral  en  que  quedavan 
ensorrats,  puig  se  creyan  haver  perdut  tot 
l’inmens  cabal  de  ciència  y  art  acumulat  ab 
no  poch  d’esfors  durant  tants  sigles,  ab  goig 
se  va  saber  que  gayrebé  tot  s’havía  salvat 
gracias  als  esforsos  dels  monjos,  qu’havían 
anat  arreplegant,  en  sos  convents  y  monas- 
tirs,  tot  lo  que  las  enfurismadas  ayguas  ha- 
vian  anat  tirant  a  la  platja. 

Per  forsa  l’art  tenia  de  ressentirse  de  la 
inestabilitat  característica  d’aquella  societat, 
y  per  més  qu’encara  se  segueixen  conreuhant 
els  estils  romà  y  bisanti,  degut  a  la  manca 
de  tradició  artística  en  que’s  troban  els  con¬ 
queridors,  prompte  aquells  estils  van  dege¬ 
nerant  y  acaban  per  desapareixe  per  com¬ 
plert,  naixentne  en  son  lloch  un  altre  de 
tosch  e  infantivol,  més  en  armónía  ab  las 
creencias  y  necessitats  de  l’época,  peró  no 
per’xó  desprovehit  de  certa  elegancia  y  cor¬ 
prenedora  majestat. 

Aquest  fou  l’art  romànich,  que  poch  a  poch 
anà  perdent  son  primitiu  encongiment  y  en¬ 
grandint  sas  proporcions  fins  esdevenir  pare 
del  sumptós  art  gótich,  0,  per  mellor  dir, 
germànich,  suprema  manifestació  de  la  su- 
blimitat  a  que  pot  arribar  en  sas  creacions 
l’esperit  humà. 

L’art  germànich  passà  per  tres  periodes 
diferents  qu’abrassaren  en  conjunt  l’espay 
de  cinch  sigles:  el  primer  fou  de  tranzició, 
confonentse  en  sas  primeras  manifestacions 
ab  el  romànich,  podentse  comptar  sa  duració 
mitja  fins  a  últims  del  sigle  xii.  En  el  segón 
es  quan  assoleix  son  més  alt  grau  de  perfec¬ 
ció  y  puresa,  essent  de  notar  sa  gracia  y  es- 
bellesa  y  la  sabia  y  ben  ordrenada  distribu¬ 
ció  de  las  massas  y  ornaments.  Aquest 
període  durà  fins  a  las  acaballas  del  sigle  xiv; 
mes  al  arribar  al  xv  entra  ja  en  un  altre  pe¬ 
ríode  de  ràpida  decadència,  ocasionada  per 
la  gran  exuberància  dels  adornos,  qu’arriban 
a  ofegar  y  a  treure  tot  el  valor  de  las  linias 
generals,  essent  tanta  la  importància  que’s 
dona  al  detall,  que  prompte’s  descuyda  har¬ 
monia  del  conjunt,  degenerant  en  un  barro¬ 
quisme  que  per  forsa  tenia  d’acabar  ocasio¬ 
nant  sa  complerta  transformació. 

Paralelament  ab  aqueixos  estils,  anava 
desenrotllantsen  un  altre  d’un  caràcter  com- 
plertament  distint,  a  la  part  meridional  d'Eu- 
ropa.  Els  alarbs  eran  sos  conreuhadors,  y  per 
més  que  portavan  sas  primitivas  inspiracions 
artisticas  de  l’Assia,  puig  son  art  deriva  di¬ 
rectament  del  antich  persa,  al  arribar  a  Eu¬ 
ropa  pren  un  caràcter  propi  y  deslligat  de 
tota  influhencia  que  no  sigui  la  del  medi 
ambient  en  que’s  desenrotlla. 

Se  desenrotlla,  com  el  gótich,  en  tres  pe¬ 
riodes  diferents,  que  caracierisan  perfecta¬ 
ment  son  procés  evolutiu.  El  primer,  nome¬ 
nat  bisanti-alarb  per  la  influhencia  que  dit 
art  exercí  en  sas  primeras  creacions,  té  com 
a  model  al  superb  y  únich  monument  cone¬ 
gut  ab  el  nom  de  Mezquita  de  Córdoba.  En 
son  segón  període’s  mostra  ja  complertament 
original  y  despullat  de  la  influhencia  del  bi- 
santí,  essentne  son  monument  característich 
l’Alcàzar  de  Sevilla.  El  tercer,  representat 
per  l’Alhambra  de  Granada  y  nomenat  mo- 
resch,  sembla  més  aviat  obra  de  fadas  que 
d’homes,  ja  que  sos  estucats,  ab  sas  llasse- 


rias,  sas  esbeltas  columnas  de  marbre  0  ala' 
bastre,  sos  archs  y  sas  voltas  estalagmiticas, 
y  en  fi,  tot  plegat  unit  a  la  suau  policromia 
qu'ho  decora,  esborra  de  nostra  pensa  tota 
idea  de  solidesa  y  se’ns  representa  com  una 
fantàstica  creació  de  brodats  y  randas : 
palau  encantat,  ahont  guarda  captivas  her- 
mosas  princesetas  algún  bruixot  d’ilimitat 
poder. 

En  tots  aqueixos  estils  el  moble  arriba  a 
un  bon  grau  de  perfecció,  construhintsen  de 
tota  mena  y  pera  tots  els  usos.  Caixas,  llits, 
cadiras,  armaris,  sillons,  taulas,  buf  fels  0 
dresoirs,  faristols...  en  fi,  tota  la  inmensa  va¬ 
rietat  de  formas  que  pot  tenir  el  moble,  las 
trobém  ja  en  els  estils  que  composan  l’espe¬ 
rit  artistich  de  la  Edat  Mitja,  en  particular 
en  l’última  època  del  gótich,  existintne  bona 
mostra  en  els  exemplars  que  figuran  en  els 
museus  y  coleccions  particulars. 

Un  gran  aconteixement  hem  dit  qu’havia 
donat  comens  a  la  Edat  Mitja,  y  un  altre  en¬ 
cara  més  gran  y  gloriós  la  hi  dona  fi,  servint 
al  mateix  temps  de  comensament  a  la  Edat 
Moderna. 

Un  nou  món  prenyat  de  riquesas  y  misteri 
acaba  d’ésser  ofert  a  la  vella  y  corrompuda 
Europa,  obrint  un  nou  y  vast  camp  a  las  ac¬ 
tivitats  y  a  la  copdicia  dels  aventurers. 

Arreu  s’aparellan  bastiments  que,,  curulls 
de  gents  de  tota  mena,  deixan  llurs  palrias 
moguts  per  la  esperansa  de  copsar  riquesas 
sens  nombre,  y’s  fan  mar  endins,  solcant  l’in- 
conegut  pélach  en  cerca  dels  faulosos  paissos 
somniats  per  la  esbojarrada  fantasia  popular, 
exaltada  a  causa  de  las  exageradas  narra¬ 
cions  que  dels  primers  descubriments  cor- 
rian  de  boca  en  boca. 

Un  art  primitiu,  gayrebé  prehistórich  era’l 
d’aquellas  llunyanas  terras,  peró  ab  tot  ja 
s’hi  troban  els  fonaments  de  dos  estils  ben 
determinats:  aquests  son  l’azteca  y  l'inca  0 
peruà,  estils  qu’estavan  ja  gayrebé  formats 
quan  el  descubriment  d’América;  mes,  ab  la 
conquesta  dels  imperis  de  Méxich  y’l  Perú,'s 
destruhiren  barbrement  llurs  floreixents  civi- 
lisacions,  y  sa  tradició  artística  s’anà  esva- 
hint  suaument  xuclada  per  las  corrents  deszz- 
perior  cultura  que  li  arribavan  d’Europa. 

Pochs  son  els  mobles  que  del  primitiu  art 
americà’s  conservan,  mes  ab  tot,  en  el  Museu 
nacional  de  Washington  se’n  poden  admirar 
alguns  exemplars,  entre’ls  que  son  remarca¬ 
bles,  particularment,  unas  cadiras  simulant 
formas  animals,  ab  l’espatller  molt  inclinat, 
lo  que  fa  creure  que  son  us  era  més  aviat  el 
de  llit  que’l  de  setial. 

Una  poderosa  reacció  envers  l’antiguitat 
té  lloch  al  arribar  al  sigle  xv,  donant  per  re¬ 
sultat  la  decadència  y  subsegüent  desapari¬ 
ció  del  art  gótich,  naixent  en  son  lloch,  ab 
forsa  y  esclat  esplendorós,  el  Renaixement, 
maravellós  moviment  artistich,  època  de  fe- 

bre  creadora,  en  la  que  fins  l’ayre  sembla 
impregnat  d'essencia  d’art. 

Baix  sa  benfactora  influhencia  las  arts  to- 
tas  assoleixen  son  més  alt  grau  de  perfeccio¬ 
nament;  la  imprenta  comensa  a  ésser  ja  in¬ 
dústria  d’art,  y’l  llibre  passa  de  las  mans  del 
copista  y  del  miniaturista  a  las  del  tipògraf; 
las  arts  del  metall  se  desenrotllan  prodigio- 
sament,  produhintse  en  esmalts  y  orfebreria 
obras  hermosissimas  que  son  verdaderas  jo- 
yas,  més  per  son  valor  artístich  que  per  la 
riquesa  de  materials  empleats;  els  teixits,  bro¬ 
dats  y  puntas  tampoch  se  quedan  endarrera, 
y  molt  menys  encara  la  ceràmica  y  la  vidrie- 
ria,  que  donan  mostras  d’haver  assolit  ja  sa 
major  edat;  la  fusteria  també  produheix  obras 
mestras,  y  en  particular  el  moble  presenta 
una  justesa  de  parts  y  armonia  de  linias,  que 
sa  forma  queda  definitivament  fixada  perpe- 
tuantse  fins  als  nostres  dias.  La  construcció 
es  altra  de  la  qu’era,  empleanise  formas  y 
procediments  que  s’apartan  ja  obertament 
dels  empleats  en  la  fusteria  pròpiament  dita, 
podentse  afirmar  qu’es  en  aquesta  època  quan 
naix  y’s  desenrotlla  la  ebanisteria. 

En  la  decoració  del  moble  s’emplean  els 
més  variats  materials;  a  més  de  la  esculp- 
tura  s’hi  aplican  incrustacions  (taracea)  fetas 
ab  varietat  de  fustas  de  colors,  y  fins  s’hi  em- 
plean  l’evori,  la  conxa  y’l  nacre;  aixó,  unit 
al  us  que  de  las  ricas  fustas  procedents 
d’América’s  feya,  donava  al  moble  una  ri¬ 
quesa  y  sumptuositat  tan  gran,  que  sembla 
impossible  poder  arribar  ja  més  enllà. 

La  riquesa  del  moble  tenia  d’anar  apare¬ 
llada  ab  la  de  l’habitació,  y  per  aixó’ls  inte¬ 
riors  s’enriqueixen  ab  tota  classe  d’objectes, 
com  pinturas,  tapissos,  vidres  de  colors,  cerà¬ 
mica,  etc.,  y’is  sostres  de  vigas  desapareixen 
sota’ls  artesonats  que’s  combinan  y  decoran 
de  mil  maneras,  ja  ab  fustas  de  colór  natu¬ 
ral,  ja  policromadas,  ja  ab  daurats  y  aplica¬ 
cions  de  metalls,  etc.,  etc. 

Emperò,  sa  mateixa  exuberància  de  vida 
li  causà  la  mort,  puig  després  d’haver  arri¬ 
bat  a  las  grandiosas  y  ben  equilibradas  for¬ 
mas  del  pseudo-clàssich,  entra  en  una  ràpida 
decadència,  y  al  arribar  a  últims  del  si- 
gle  xvn  el  trobém  ja  en  complerta  descom¬ 
posició  degut  a  las  llicenciositats  del  fanta¬ 
siós  barroquisme. 

Alashoras  esdevé  un  període  de  calma,  y 
sembla  com  si  la  vida  artistica  fugis  de  tots 
els  pobles  d’Europa,  fadigats  del  gran  esfors 
realisat,  y’s  concentrés  a  Fransa  que,  tota 
amorosida,  recull  el  preciós  llegat  aumen- 
tantlo  encara  ab  nous  estils  fills  llegitims 
del  Renaixement;  peró  al  arribar  a  las  aca- 
ballas  del  sigle  xvm,  la  revolució  esclata  fu¬ 
riosa  amarant  de  sanch  tot  el  terrer  francès, 
la  ganiveta  de  !a  guillotina  no  dona  l’abast  a 
tanta  feyna  com  se  li  encomana,  y  l’art  tot 
desapareix  a  la  vista  de  tan  folla  obra. 

La  reacció  s’imposava,  y  prompte  vingué 
ab  l’imperi  napoleónich;  las  art  comensan  a 
surtir  de  son  retrahiment,  y  sembla  com  si 
volguessin  arrencar  nova  volada  creant  un 
nou  estil  que  no  es  res  més  que  la  continua¬ 
ció  y  decadència  de  Lluis  XVI;  peró  aquest 
esfors  fou  com  estiuhet  de  Sant  Marti,  es- 
vahintse  ab  l’ultim  bramul  dels  canons  de 
Waterloo. 

Eusebi  Busquets. 


CONSISTORI  DELS  JOCIIS  FLORALS  Dl!  BARCELONA 

VEREDICTE 

Premis  ordinaris 

Premi  de  la  Englantina  d’or.  Núm.  122.  Lo  Parch. 
«Barcelona  venjada». 

Primer  accèssit.  Núm.  141.  La  Costa  brava.  «Carib- 
dis». 

Segon  accèssit.  Núm.  104.  De  la  colecció  Rossello- 
nesas,  la  En  Jaume  LL  de  Mallorca. 

Premi  de  la  Viola  d'or  y  argent.  Núm  72  La  Sacra 
Expectació  dels  Patriarcas.  « Populus  qui  ambulabat,  etc. » 

Primer  accèssit.  Núm.  60.  Sugeridas.  «La  naturalesa 
sugereix  certas  ideas  bellas,  etc  » 

Segón  accèssit.  Núm.  112.  De  la  colecció  Pregarias 
novas  à  la  Mare  de  Deu  del  Pi. 

Tercer  accèssit,  Núm.  168 .Missa  d'eixida.  «Holo- 
causte». 

Premi  de  la  Flor  Natural.  Núm.  III.  Ldili.  <Càntich 
d’amor,  càntich  de  vida». 

Primer  accèssit.  Núm.  110.  La  Balada  de  las  Festas. 

Segón  accèssit.  Núm  166.  La  nit  ab  els  pastors. 

Tercer  accèssit  Núm.  137.  Vostre  jardí  y'l  meu  hort. 
«A  vosï. 

Premis  extraordinaris 

Premi  de  la  copa  artística  ofert  per  lo  Consistori  a 
la  mellor  composició  en  prosa.  Núm.  37.  Marinas. 
«Tros  de  novela». 

Accèssit.  Núm.  123.  L' Antònia.  «Figura». 

Premi  del  Eminentissim  y  Reverendissim  Senyor 
Cardenal  Bisbe  de  Barcelona.  Núm.  94.  Enfilall.  «Im¬ 
pressions». 

Primer  accèssit.  Núm.  89.  Lo  nostre  pa.  «Da  nobis 
hodie». 

Segón  accèssit.  Núm.  8.  Brot  de  passionaria.  «Anyo- 
rament». 

Premi  de  la  Lliga  Espiritual  de  Nostra  Senyora  de 
Montserrat.  No  s’adjudica. 

Barcelona,  21  d’abril  de  1903  — Joseph  Franquesa  y 
Gomis ,  Joan  Maragall,  Martí  Genis  y  Aguilar,  Frede- 
rich  Rahola,  Pere  Vidal,  Víctor  Brossa  y  Sangermdn , 
Antoni  Bori  y  Fonlestd. 

SENZILLAMENT 

Els  fulls  mirj  closos  de  las  persianas  dei- 
xan  entrar  branquillons  gemats  d’arbres  fruy- 
ters,  irisant  y  destriant  la  llum  matinal. 

La  iglesieta,  baixa  de  sostre  y  modesta 
d’aspecte,  semblaria  una  catacomba,  una 
cripta  sagrada,  si’ls  raigs  de  sol,  tot  just  eixit 
del  horitzó,  no  passessin  per  las  finestras  la¬ 
terals,  alegrant  els  sants  de  fusta  y  las  pun- 
tas  dels  altars  ab  reflexes  melancólichs.  La 
Primavera  radiant  hi  fa  entrar  borrissols  de 
fruyts  no-nats,  algún  papelló  perdut  y  per¬ 
fums  violents  que,  barrejantse  ab  els  domi¬ 
nants  d’encens  y  cera  cremada,  s’apoderan 
lentament  dels  sentits  dels  fidels. 

Els  fidels  son  tots  els  noys  del  colegi  en 
quina  planta  baixa  hi  hà  la  capella.  Han  ma¬ 
tinat  molt  pera  estar  confessats  a  l'hora,  y, 
encara  mal  desvetllats,  recorren  la  gran  casa 
procurant  fer  silenciosos  sos  passos,  conte¬ 
nint  a  duras  penas  las  corredissas  a  que  se 
senten  inclinats,  parlant  baixet  ab  afectada 
modèstia  y  buscant  padres  que’ls  vulguin 
sentir  al  confessionari.  Si’ls  confessionaris  ja 
estan  ocupats,  s’agenollan  als  peus  del  cape¬ 
llà  en  un  reconet  del  chor,  y  en  la  penombra 
aquells  grupos  extranys  se  dramatisan  pels 
gestos  d’absolució  del  representant  de  Christ, 
que  sempre  perdona. 

Ademés,  al  cap  d’avall,  cap  a  la  porta,  a 
plena  ombra,  hi  hà  un  grupo  quiet,  de  devo- 
tas  jovas  y  vellas.  Las  vellas  hi  venen  el  dia 
de  la  comunió,  com  tots  els  altres  días  del 
any,  pel  vici  d’ohir  missa;  las  jovas  asistei- 
xen  a  las  comunions  mensuals,  haventse  pri¬ 
mer  rentat  la  conciencia  en  un’altra  iglesia 
per  por  de  que’ls  padres  confessors  dels  xi¬ 
cots  grans  se  malpensin  cosas  que  las  farian 
enrojir  moll. 

Y  comensa  la  missa,  ajudada  per  dos  noys 
que’s  posan  un  mocadoret  brodat  sota’ls  ge¬ 
nolls  cada  vegada  qu’han  de  cambiar  de 
lloch,  no  fos  cas  que  s’embrutessin  els  pan¬ 
talons  negres  del  uniforme. 

Avans  de  la  elevació,  un  padre  que  sab  de 
música  s’asséu  devant  del  armonium,  pera 
fer  mèrits  pel  titul  d’ organista  del  colegio 
ab  qu’està  decorat.  Las  melodías  indefinidas 
que  modula  son  ben  aviat  acompanyadas  pel 
cant  d’un  jove,  dret  al  seu  costat.  Una  veu 
de  tenor,  ben  plena,  dominant  l’armoniun, 


complertament  indentificada  ab  l’esperit  de 
las  cansons  que  son  com  un  comentari  de  la 
cerimònia,  fa  vibrar  a  las  devotas  jovas  ab 
una  emoció  indefinible,  a  la  que  s’entregan 
ab  remordiment,  com  una  cosa  culpable...  y 
vibran  sobre  tot  quan  s’acosta  la  trans-subs- 
tanciació  y  quan,  tot  cantant,  el  tenor  s’age¬ 
nolla  pausadament,  donat  aquest  moviment 
a  sa  veu  un  tremolo  especial: 

Puertas  de  bronce 
del  templo  santo, 
abríos  ya... 
abríos  ya... 

El  cant,  interromput  pels  drinchs  de  la 
campaneta,  sura  sobre’ls  caps  silenciosos  ab 
tot  l’encant  de  las  cansons  biblicas,  de  las 
apassionadas  estrofas  del  Rey  Sabi  a  la  Su- 
lamita...  Ne  té  tota  la  incoherència,  tot  l’ar¬ 
dor  primitiu,  tot  el  misticisme  erótich. 

Es  escoltat  ab  els  caps  que  las  mantellinas 
aureolan  de  blonda,  entre’ls  fulls  dels  devo- 
cionaris,  ab  els  genolls  a  las  fredas  rajolas, 
y  ab  la  mà  al  pit,  més  aviat  pera  contenir- 
ne’ls  forts  batechs  que  pera  fer  sanctus.  Fins 
quan  tenen  a  la  boca  la  Santa  Forma,  que’s 
disol  en  la  saliva,  quan  la  emoció’s  beatifi¬ 
ca  en  graus  de  nirviositat  extrema,  la  caricia 
del  armonium  y’l  cant  a  las  orellas  es  un  al¬ 
tre  excitant  que  las  arriba  a  corpendre. 

Mentalment,  aquellas  exaltacions  s’adres- 
san  al  Salvador,  cada  dia  més  humanisat. 
materialisat  casi  en  las  devocions  del  Amor 
Hermós  y  del  Sagrat  Cor;  però,  en  realitat, 
qui  las  fa  somniar  a  las  hermosas  devotas  es 
el  jove  tenor. 

Y  ell  ho  coneix,  sent  ben  bé  que  sols  els 
seus  cants  fan  nutridas  las  comunions  del 
colegi,  y  per’xó’s  cuyda  la  veu  y’s  perfeccio¬ 
na  en  la  música..;  Y’l  primer  dijous  de  cada 
mes  se  lleva  demati,  s’empolayna,  y  ab  un 
plech  de  solfa  a  las  mans  se’n  va  a  la  capelle¬ 
ta.  No  canta  pas  per  devoció,  ni  perque’l  for- 
sin:  fa  alguns  anys  qu’ha  acabat  els  estudis, 
y  encara  més  que  se  li  han  esborrat  de  la  me¬ 
mòria  las  oracions  ignocentas  qu’estava  ave¬ 
sat  a  mormolar.  Ara  ni  mecànicament  las 
sab  dir,  s’entrebanca  quan  vol  senyarse  poch 
a  poch,  y  no  creu  en  res,  en  res  absoluta¬ 
ment  de  lo  que  no  veu.  S’ha  espabilat  molt 
desde  que  no  va  a  estudi. 

Una  devota  hi  hà  que  ja  no  tracta  d’enga- 

nyarse  a  si  mateixa:  sab  ben  bé  qu’estima  al 
cantor  y  no  al  que  inspira’ls  cants.  S’ha  en- 
tregat  a  aquell  amor  ab  tota  la  ingenuitat  de 
la  seva  passió  heredada.  Es  filla  d’una  bona 
senyora  que  té  molt  mala  anomenada,  tot 
perque  viu  separada  del  marit.  Diu  la  gent 
qu’estimava  massa  y  per’xó’l  seu  home  la  va 
deixar...  iqui  ho  sqb?  Joveneta  com  es  la 
noya,  n’ha  tingut  molts  de  disgustos  per  lo 
que  passa  sa  mare.  No  es  pas  guapa:  té  una 
lletjesa  especial,  reveladora  d’una  aptitut  in¬ 
nata  pera  estimar,  y  més  encara  pera  sufrir; 
l'acaban  de  desgraciar  grans  desitjós  y  cre- 
madas  que  té  a  la  cara. 

Ab  tot,  aquell  xicot  l’ha  estimada,  ha  anat 
a  ella  inconscientment  atret,  sens  endevinar 
el  finíssim  esperit  que  l’anima,  que  la  fa  fisi" 
cament  bella,  fins  a  través  dels  nombrosos 
defectes  de  sa  cara  y  de  lo  mal  format  de 
son  cos. 

Relacions  ignocentas,  peró  potser  massa 
fondament  sentidas,  pera  la  edat  d’abdós... 
Tot  consistia  en  mirarse  quan  se  trobavan, 
en  acompanyarse  quan  podían  y  en  escriures 
quan  els  n’hi  venia  l’atreviment,  si  havían 
estat  forsa  temps  sense  veures;  cartas  sens 
adressa  ni  firma,  semblavan  quartillas  esgar- 
riadas  d’una  novela  de  cor,  y  eran  fragments 
veritables  de  cors  vius.  En  las  despedidas 
nocturnas,  ab  els  petons,  se  feyan  als  llabis 
y  a  las  galtas  clapas  blancas  que  tardavan 
a  esborrarse,  perque’s  besavan  ab  forsa,  com 
els  pans  al  forn. 

Quan  comensava  a  conéixerla,  va  haver 
d’abandonaria.  A  casa  seva  s’hi  van  posar 


de  cap  y  de  peus  pera  que  la  deixés,  basant  la 
seva  oposició  en  els  mals  precedents  de  la  fa¬ 
mília;  v  ell  va  resignarse,  sense  deixar  d’esti¬ 
maria.  Va  cedir  una  mica  per  timidesa,  y 
també  per  sentit  pràctich,  per  comprensió  de 
las  cosas. 

El  convenciment  havia  d’ésser  més  difícil 
d'entrar  en  l’esperit  d’ella;  mes,  ajudant 
prédicas,  arribà  a  consolarse  superficial¬ 
ment. 

Ara,  quan  se  troban,  forsan  llurs  actituts 
per’aparentar  serenitat,  se  refugen  las  mira- 
das  pera  no  trahirse,  y  cada  sacudida  de 
aquestas  es  un  excitant  pel  trevall  intern 
qu’en  sos  esperits  se  fa. 

Apendre  una  ciència  en  un  sol  llibre  0  ab 
un  sol  mestre,  es  volerla  ignorar.  Pèr  aixó, 
quan  ell  hagi  sentit  l’amor  en  molts  espe¬ 
rits,  s’afinaràn  las  sevas  facultats  d’estimar, 
y’l  recort  de  la  primera,  de  la  iniciadora,  boy 
ignorada  perque  sols  la  recordarà  com  ob¬ 
jecte  d’amor,  sobrevindrà  inconscientment  a 
cada  desengany,  a  cada  topada  ab  una  reali¬ 
tat  crudel;  y  alashoras  lo  tràgich,  que  li  va 
fer  por  quan  era  jove,  li  semblarà  l’única 
solució  pera  redimir  un  erro. 

Qui  sab  quàn  finirà  aquest  drama  que 
semblava  un  idili  comensat  en  la  capella 
baixa,  als  primers  raigs  del  sol  ixent  y  entre 
las  vibracions  de  la  cansó  que  feya  d’epita- 
lami: 

Puertas  de  bronce 
del  templo  santo... 


Víctor  Oliva. 


CASAS  DE  CARRETERA 

Casas  blancas  y  humils,  casas  petitas 
flayrant  en  ple  cancell  el  blat  y  l’herba; 
ab  llit  dintre’l  quartet  que  guayta  ’ls  plàtans 
y  cobrellit  ab  fruyts  y  flors  d'estampa, 
y  una  Verge  ab  el  Noy,  ben  ignocenta, 
dintre  un  ninxo  petit,  d’un  blau  blavissim. 

Casas  blancas  y  humils  per  l’altra  porta 
guaytant  l’hort  conreuhat,  el  pou  de  l’aygua 
y  un  banch  de  pedra  tosca  sota  parra; 


escoltant  per  las  portas  mitj  obertas 
el  tranch-catranch  del  carro  qu’arrossega 
al  carreter  dormint  com  una  socal... 

Casas  blancas  y  humils...  Y  quina  nyonya, 
y  quin  tancament  d’ulls  guaytant  per  dintre; 
grogors  de  sol,  al  cant  de  las  cigalas, 
donéu  al  caminant  que  passa,  os  mira 
y,  carretera  enllà,  pensa  en  vosaltres. 


JOSEPH  LLEONAR.T. 


296 


JOVENTUT 


AJUNTAMENT  PERA  NOSTRA  CONVALESCÈNCIA 


ué  diríau  vosaltres  d’un 
home  sà,  fort  y  robust, 
que  trobantse  segrestat 
en  una  masia’s  fes  el 
següent  rahonament?: 
«Soch  fort:  ;de  qué’m 
serveix  ma  fortalesa? 
No  puch  emplear  mas 
energías  en  res,  no 
puch  trevallar.  Esaixís 
que  mar.;fortalesa  es  inútil:  donchs  d’avuy 
endevant  no  pendré  cap  aliment.  Soch  sà: 
{de  qué’m  serveix  ma*salut?  No  puch  em¬ 
plear  mon  vigor  natural  a  favor  dels  demés. 
Es  aixís  que  ma  salut  es  inútil:  donchs  d’a¬ 
vuy  endevant  no  vull  pensar  més  ni  tenir  cap 
més  idea.» 

{Qué  diríau  vosaltres  d’aquest  home?  Di- 
riau  qu’es  un  foll;  diríau  que,  en  espera  del 
jorn  de  sa  deslliuransa,  deu  mantenir  fort  son 
cos  y  sà  son  cervell. 

Aquest  es  el  cas  de  Catalunya.  Segrestada 
en  un  Estat  per  mans  foranas;  per  forsa  in¬ 
closa  en  una  familia  en  la  que,  entrada  per 
voluntat,  potser  (no  ho  aseguro)  hi  trobaria 
algún  goig,  no  pot  aplicar  sos  esforsos  y  s’ha 
creuhat  de  brassos.  Catalunya  es  folla.  Per 
ésser  folla  pot  curar.  Son  las  nacions  imbè¬ 
cils  las  que  no  tenen  cura. 

Aquest  estat  d’abandón  en  que  Catalunya 
s’es  deixada  ella  mateixa,  té  cura  reprenent 
sa  vida  en  tot  allò  que  li  sigui  possible,  fins 
arribar  ahont  la  interdicció  de  la  lley  caste¬ 
llana  hi  ha  aixecat  la  barrera  de  pas.  Més 
clar:  la  lley  catalana  no  pot  aplicarse  perque 
la  castellana,  general  a  la  península  ibèrica, 
fora  Portugal,  ho  impedeix:  peró  ningú  pot 
impedir  que  la  lley  catalana’s  fassi.  Se’ns 
pot  impedir  que  la  llengua  catalana  sigui- 
oficial,  peró  no  per  aixó  deixém  de  parlaria 
entre  nosaltres  y  cultivaria  literaria  y  filosò¬ 
ficament.  {Per  qué,  donchs,  Catalunya  ha 
abdicat  de  sa  facultat  de  pensar  política¬ 
ment: 

Estém  entregats  a  un  terrible  laissez  faire , 


y  aném  perdent  la  costúm  política  de  fer 
vida  pròpia,  interrompuda  violentament,  es¬ 
perant  el  jorn  de  nostra  autonomia  pera  repén- 
drela.  Som  l’home  segrestat  qu’espera’l  jorn 
de  sa  deslliuransa  per’alimentarse  y  pensar. 
Y  vindria’l  jorn  de  nostra  llibertat,  y’ns  tro¬ 
baria  dèbils  de  tal  manera,  que  no  sols  fo- 
ram  inútils  pera  la  vida,  sinó  que’ns  repen- 
drian  els  aliments  que  ingerissim  per’adquirir 
forsas. 

Hotenimdit  moltas  vegadas:si’l  govern  cen¬ 
tral  fos  més  politich,  pera  derrotar  als  partits 
autonomistas  no  hauria  de  fer  sinó  concedir 
l’autonomia  a  las  nacionalitats  ibéricas.  Ab 
ella  vindria  un  període  de  malestar  y  de  fla¬ 
quesa  que’ns  faria,  quan  menys,  desitjar 
l’estat  actual.  Fixeuvos  en  els  aucells:  enga¬ 
biats  ayman  la  llibertat,  y  extenen  las  alas 
aixís  que  se’ls  obre  la  portella:  peró  quants 
canaris,  inhàbils  pera  volar,  van  a  raure  a 
las  potas  del  gat,  si  no  tornart  prests  a  la 
gabia! 

Avesats  els  catalans  a  que  Castella  pensi 
políticament  per  nosaltres,  ens  limitém  a 
protestar  quan  s’escàu  molestarnos  una  dis¬ 
posició  qu’ella’ns  dicti.  Y  en  l’art  de  protes¬ 
tar  hi  som  mestres.  Som  mestres  en  la  res¬ 
posta.  Y  de  mica  en  mica  hem  anat  adqui¬ 
rint  la  maestria  en  la  indisciplina,  resultat 
natural  del  estar  d’extranys  que  tenim  en  la 
confecció  de  las  lleys.  Indisciplina  que,  si  bé 
ha  encoratjat  l’esperit  individualista  de  nos¬ 
tra  terra,  ens  ha  fet  perdre  la  cívica  virtut  de 
la  solidaritat  d’acatament  a  las  disposicions 
generals  malgrat  ens  molestin,  ans  bé  tro- 
banthi  en  la  molèstia  l’esperó  que  condu- 
heix  a  aportar  nostra  personalitat  al  esperit 
de  las  disposicions  a  venir,  pera  ferlo  pro¬ 
gressar  y  humanisarlo. 

Mellor  que  mestres  en  la  protesta,  en  la 
resposta  v  en  la  indisciplina,  deuriam  trac¬ 
tar  d’ésser  mestres  en  la  organisació.  Y  no 
espanti  aquesta  paraula  als  radicals  que  sa¬ 
ben  bé  que  fins  quan  se  parla  de  desorganisar 
l’actual  societat,  se  suposa  una  organisació 

posterior  sense  la  qual  la  vida  social  fora 
i  mpossible. 

Alestres  en  la  organisació  y  en  la  vida  po¬ 
lítica  com  ho  forem  un  temps.  Y  pera  esserho, 
no  hem  de  pensar  com  ilusos  que  qualque 
dia  serà  bo  pera  rependre  nostre  esperit. 
Hem  de  pensar,  al  contrari,  que  no  hi  hà  res 
com  la  pràctica  continua  per’arribar  al  do¬ 
mini  d  una  art.  Pràctica  que  comensada 
avuv  dia,  en  que  las  passions  no’s  farian 
sentir  perque'l  guany  material  de  las  perso- 
nas  fora  nul,  podriam  feria  en  regions  enlay- 
radas  en  las  que  res  ens  destorbaria. 

En  una  paraula,  s’imposa  que  Catalunya 
constituheixi  son  Parlament,  ahont  s’hi  ela¬ 
bori  la  vida  catalana,  fins  allà  hont  ho  per¬ 
metin  las  lleys  castellanas,  prenent  sas  reso¬ 
lucions  en  iots  els  ordres  socials,  talment 
com  si  s’anessin  a  aplicar. 

Emesa  ja  la  idea,  avans  de  passar  a  sa 
exposició,  cal  que’ns  demaném  una  cosa: 
,-fora  legal  la  existència  d’aquest  Parlament? 
Jo  entench  que  si.  La  idea  es  perfectament 
viable  en  la  realitat.  Las  lleys  naturals  ens 
apoyan;  las  positivas  no’ns  ho  impedeixen. 

Està  en  la  lògica  verdadera  de  la  lley  na¬ 
tural  que  cada  personalitat  se  reguli  a  sí 
mateixa,  que  cada  sér  atengui  al  seu  desen¬ 
rotllo  y’s  preocupi  de  sa  perfecció,  baix  san¬ 
ció  de  mort  si  aixis  no  ho  fa.  Catalunya,  en¬ 
titat  natural,  té,  donchs,  el  dret  y  la  obliga¬ 
ció  d’elaborar  sa  manera  d’ésser  atenent  al 
cultiu  de  sas  qualitats  y  a  la  ordenació  dels 
seus  organismes.  La  existència  del  Parla¬ 
ment  català  fora  complertament  legal  dintre 
la  lley  natural;  la  infracció  d’aquesta  comen- 
saria  allà  hont  s’impedís  portar  a  las  vias 
de  fet  las  decisions  presas  per  aquell,  y 
aytal  infracció  no  seria  pas  comesa  per  nos¬ 
altres,  sinó  pel  poder  central. 

Atenent  a  la  lley  positiva,  no  trobém  en 
ella  cap  disposició  que  impideixi  la  constitu¬ 
ció  del  Parlament.  Cap  regulació  de  la  Cons¬ 
titució  ni  d’altra  lley  castellana’ns  impideix 
a  nosaltres  els  catalans  estudiar  la  nostra 
lley,  recullintla  desde  que  caygué  en  desús 
per  la  intrusió  forana  y  fentla  evolucionar 
fins  a  nostres  dias;  res  ens  priva  a  nosaltres 
de  discutir  una  lley,  analisarla  y  votar  la 
que  creguém  més  convenienta  y  catalana 
pera  us  de  nostra  terra;  res  ens  priva  als  ca¬ 
talans  d’establir  un  presupost  de  gastos  e 
ingressos  del  nostre  terrer;  res  ens  priva  de 
discutir  cada  aconteixement  que  tingui  lloch  a 
Catalunya  y  buscar  la  manera  d’encaminarlo 
a  qu’en  bé  d’ella’s  solucioni.  Per  altra  ban¬ 
da,  essent  l’Autonomia  una  forma  compler- 
lament  legal,  que  pot  predicarse  en  tot  el 
territori  de  la  península  ibèrica,  complerta¬ 
ment  legals  son  els  ensaigs  que  d’aquella 
forma’s  fassin. 

Ningú  pot  privarnos  a  nosaltres,  per  exem¬ 

ple,  de  fer  totas  las  hipòtesis  que  creguém 
convenientas  pera  esbrinar  las  modificacions 
successivas  que  la  lley  d’hereu  0  la  de  se¬ 
nyora  y  majora  haurian  sufert  ab  el  temps  a 
Catalunya  si  s’hagués  aquesta  governat 
a  ella  mateixa,  fins  arribar  a  presumir  lo 
qu’haurian  esdevingut  aquellas  lleys  avuy  en 
dia,  si  haurian  cambiat  0  no  haurian  carn- 
biat.  Ningú’ns  pol  privar  a  nosaltres  d’estu¬ 
diar  la  contribució  que  podria  rendar  Cata¬ 
lunya,  y  per  lo  tant  els  gastos  que  pera  sa 
subsistència  y  melloras  podria  fer,  seguint 
un  procediment  distint  del  de  Castella  que 
promóu  gastos  y  després  lleva  las  contribu¬ 
cions  siguin  0  no  injustas  o  possibles;  y  un 
cop  fel  aquell  estudi,  ningú  ni  cap  lley  ens 
priva  ni’ns  pot  privar  de  consignar  en  núme¬ 
ros  aquellas  cantitats  v  fins  de  passarne  nota 
als  governants  castellans  pera  ilustrarlos  en 
la  matèria.  Ningú’ns  pot  privar  ni’ns  priva 
de  reunirnos  els  catalans  de  totas  las  ideas  y 
partits,  pera  discutir  els  aconteixements 
qu’en  nostra  terra’s  desenrotllin,  tals  com 
vagas,  conflictes  entre’l  capital  y’l  trevall, 
carestias,  excessos  de  productes,  etc.,  y  me¬ 
ditar  las  solucions  que  convindria  pendre  si 
en  nostras  mans  estigués  el  portarlas  a  la 
pràctica. 

Complertament  legal  fora  la  existència  del 
nostre  Parlament.  Si  alguna  cosa  d’ell  po¬ 
gués  ésser  punible,  en  tot  cas  ho  fora’l  nom. 
Nomenantlo,  en  lloch  de  Parlament,  Comitè 
del  Bé  Català ,  o  Ajuntament  pera  nostra  con¬ 
valescència ,  la  petita  discrepància  ab  l’espe¬ 
rit  de  la  lley  castellana,  que’s  paga  de  las 
paraulas,  queda  solventada. 

Contestada  la  pregunta  que’ns  haviam 
fet,  de  si  seria  legal  la  existència  del  nostre 
Ajuntament,  y  contestada  en  sentit  afirma¬ 
tiu,  analisém  ara  las  ventatjas  queia  seva 
creació  aportaria  a  nostra  terra. 

Abstractament  las  hem  enumeradas  en  l’a¬ 
part  anterior;  aném  a  ferho  ara  concreta¬ 
ment. 

i  .a  Adquisició  de  la  costum  política. 

2. a  Revifament  del  esperit  de  la  lley  catala¬ 
na  condormit. 

3. a  Avensament  y  estalvi  de  feyna  pera 
nostres  successors. 

4. a  Manifestació  constant  de  la  nostra  per¬ 
sonalitat. 

Fixemnos  en  cada  una  d’aquestas  ven¬ 
tatjas. 


1  .a  Adquisició  de  la  costum  política 

Hem  dit  que’ns  aportaria  l’adquisició  de 
aquesta  costúm.  En  efecte:  a  copia  d’anys  y 
més  anys  de  veure  que  la  nostra  veu  no  arri¬ 
bava  fins  al  govern  central,  desitjosos  de  viu¬ 
re,  com  bons  catalans  que  no  podiam  menys 
de  sentir  tal  desitj,  allunyarem  de  mica  en 
mica  nostras  activitats  del  regne  moral  poli- 

tich,  ahont  las  hi  era  vedat  entrar  e  influhir, 
y  las  aportarem  al  trevall  material,  desitjo¬ 
sos  d’aplicarlas  a  quelcom  que  pogués  ésser 
útil.  Aquesta  dècisió  hauria  sigut  la  mellor 
a  pendre,  si  no  haguéssim  també  pres  1-a  de 
revolta  constant,  que  nohem  per’xó  oblidat, 
y  d’aqui  la  nostra  indisciplina  y’l  nostre  indi¬ 
vidualisme  forsas  vegadas  mal  encaminat. 

Fou  la  mellor  a  pendre  donada  la  situació 
politica  de  Catalunya.  Castella,  qu’oposaria 
totas  las  trabas  a  que  dins  del  Estat  Catalu¬ 
nya  hi  manifestés  el  seu  esperit,  no  n’oposa¬ 
ria  cap,  ans  al  contrari  veuria  ab  bons  ulls 
que  aquesta’s  convertís  en  sa  servidora  ela- 
boranthi'ls  productes  necessaris  pera  sa  vida. 
Com  altra  Roma,  Castella  un  jorn  potenta  y 
avuy  en  disolució,  a  la  que  ha  arribat  sense 
deixar  la  civilisació  d’aquella,  era  necessita¬ 
da  de  graners,  y  Catalunya,  que  com  a  enti¬ 
tat  superior  no  podia  consolarse  d'ésser  do¬ 
minada,  tractà  de  sobreposarse  y  ho  logrà 
fentse  l’alimentadora  del  reste  del  Estat.  El 
dedicar  anys  y  més  anys  las  nostras  activi¬ 
tats  a  aquest  ordre  purament  pràctich,  ens 
ha  fet  aborrir  molt  més  de  lo  que  ja  per  na¬ 
turalesa  pròpia  aborrim  tot  lo  que’s  manté 
en  el  regne  ideológich  sense  resoidres  en  una 
aplicació  a  la  realitat.  Y  d’aqui’l  nostre  des- 
preci  per  la  politica  que,  posada  en  mans  de 
un  poble  alarb  d’origen,  no  tenia  ni  té  altre 
aspecte  que’l  d’un  encadenament  barroher  de 
silogismes  y  sofismas  que  com  bombollas 
d  aygua  v  sabó  esclatan  aixis  que  hi  tocan 
els  dits  de  la  realitat. 

P’ins  avuy  dia,  en  que’ls  medis  de  comuni¬ 
cació  eran  escassos,  la  protesta  contra  l’espe¬ 
rit  petrificador  del  dominant,  al  que  s’engrei¬ 
xava  ab  productes,  era  suficienta  pera  mante¬ 
nir  sà  nostre  esperit  de  progrés,  nostra  ansia 
de  mellorament.  Peró  avuy  en  dia,  haventse 
facilitat  las  comunicacions  de  modo  extraor¬ 
dinari,  no  n’hi  hà  prou  ab  la  protesta  pera 
no  morir:  es  necessari  viure,  y  pera  viure  cal 
fer  actes  de  vida. 

No’ns  podém  desfer  de  la  protesta,  qualitat 
hermosament  catalana,  y  no’ns  en  desfarém. 
La  mantindrém  enviant  nostres  representants 
al  Parlament  castellà  pera  que  alli  s’hi  asse¬ 
guin,  no  fos  qu’oblidessin  qu’existim,  pa¬ 
gats  com  estàn  de  la  seva  no-existencia.  Peró 
ensemps  hem  de  fer  actes  de  vida,  hem  de 
tornar  a  rependre  nostre  interès  per  la  causa 
pública,  hem  de  discutir  entre  nosaltres  las 
nostras  conveniencias,  hem  d’adquirir  la  cos¬ 
tum  política.  Y  aixó  ho  lograriam  ab  el  nos¬ 
tre  Ajuntament.  En  el  Congrés  castellà, 
quan  s’hi  debaten  qüestions  que  no  afectan 
a  Catalunya,  no’ns  hi  interessém,  com  es  na¬ 
tural  qu’aixis  sigui;  quan  s’hi  debaten  qües¬ 
tions  que’ns  pertoca  resoldre  a  nosaltres, 
Catalunya  sols  té  un  torn  pera  fer  sentir  sa 
veu  per  la  persona  d’un  dels  seus  diputats,  y 
l’interés  que  la  cosa  podria  despertar  des¬ 
apareix  al  veure  anorreada  la  voluntat  nos¬ 


tra  per  la  disciplina  d’unas  majorías  obedien" 
tas  que  diuhen  sí  o  no  ab  el  cap  segons  sigui 
clatellada  0  bofetada  la  que’ls  hi  venti’l  que- 
fe  que  las  mena. 

En  el  nostre  Ajuntament  tots  els  torns  els 
tindria  Catalunya.  No  seria,  una  sola.  sinó 
totas  las  tendencias,  totas  las  aspiracions  las 
que  farían  sentir  la  seva  veu  en  la  resolució 
de  cada  una  de  las  qüestions.  Y  ho  seria  de 
dignitat  la  de  resóldrelas  totas,  cada  ten¬ 
dència  y  aspiració,  conforme  ab  ella:  lo  que 
daria  lloch  a  que’l  poble’n  fes  una  habitut 
d’ocuparsen,  y  que’ls  homes  de  talent,  els 
verdaders  homes  de  talent  que  s’hi  sentissin 
inclinats  (no’ls  vividors,  ja  que  nostre  Ajun¬ 
tament  ni  repartiria  honors  ni  podria  repar¬ 
tir  prebendas)  aportessin  a  las  discussions  el 
seu  saber  pera  ilustrar  al  poble  y  a  l’assam- 
blea. 

Cert  es  que  las  disposicions  presas  no  po- 
drían  aplicarse,  peró  constarían.  iQué  per 
ventura  avuy  dia  podém  dir  que  se’n  aplica 
cap  de  disposició  verament  catalana? 


2.a  Revifament  del  esperit  de  la  lley 
catalana  condormit . 

Que  l’esperit  de  la  lley  catalana  existeix,  no 
hi  hà  que  dubtarho  desde’l  moment  qu’exis- 
teix  el  poble  català.  El  poble  català  no  es  pas 
mort,  no  ha  estat  pas  absorbit,  no  ha  estat 
pas  enterrat,  y  per  lo  tant  el  seu  cos  no  s’ha 
descompost  ni  ha  passat  a  confondres  ab  la 
terra  de  la  tomba.  Viu  el  poble  català  ab  tots 
els  particularismes  propis,  ab  el  seu  caràcter, 
ab  la  seva  manera  d’ésser  0  personalitat.  Per 
lo  tant,  el  seu  esperit  viu  també,  y  una  lley 
elaborada  a  Calalunya  seria  de  la  mateixa 
calitat  que  las  elaboradas  antany,  tindria’l 
mateix  esperit.  Peró  no  podríam  afirmar  tan 
rodonament  que  tingués  la  mateixa  intensi¬ 
tat  o  cantitat — valgui  la  paraula — d’esperit. 

En  efecte:  el  particularisme,  la  persona¬ 
litat  en  suma  de  Catalunya,  si  bé  existeix, 
està  no  obstant  debilitada  per  las  influhen- 
cias  foranas.  Pensém  a  la  catalana,  peró  no 
tan  a  la  catalana  com  pensaríam  si  la  nostra 
vida  0  la  nostra  voluntat  mellor,  no  hagués 
sufert  una  solució  de  continuhitat. 

Si  avuy  se’ns  concedís  l’autonomia  y  nos¬ 
altres  dictéssim  una  lley,  aquesta  lley  seria 
d’esperit  català  y  adaptada  a  las  exigencias 
modernas,  peró  jpodém  afirmar  que  fos  tan 
progressiva,  y  superior  a  las  perfectas,  com 
ho  eran  en  altres  temps  las  que  dictavan  nos¬ 
tres  avis  comparadas  ab  las  de  sa  època  y 
fins  ab  moltas  de  las  actuals?  Me  permeto 
dubtarho,  y  en  el  dubte’m  decideixo  per  fer 
tots  els  trevalls  y  esforsos  necessaris  pera 
que  aixis  no  sigui;  pel  bé  de  Catalunya  ha 
d’optar  tot  bon  català. 

Ab  la  creació  del  nostre  Ajuntament,  sen¬ 
se  necessitar  pendre  las  resolucions  ràpidas 

a  que  obliga  la  necessitat  de  portar  a  la  pràc¬ 
tica  una  disposició  sobre  un  assumpto  ur¬ 
gent,  sinó  ab  la  serenitat  dels  homes  que 
trevallan  no  per'avuy  sinó  pera  demà,  ab  la 
tranquilitat  dels  homes  que  comensan  una 
tasca  que  saben  que  no  son  ells  els  destinats 
a  tinirla,  sinó  llurs  descendents,  no'ns  veu- 
riam  obligats  a  fer  un  gran  esfors  pera  recon¬ 
centrar  nostre  esperit  català  pur,  net  de  bar- 
rejas,  y  aplicarlo  a  la  elaboració  de  la  lley, 
que  quan  es  bona  no  ha  d’ésser  altra  cosa 
que  una  clara  síntesis  de  l'ànima  del  poble. 
Nostra  tasca,  reposada,  seria  la  següent: 
Pendre  totas  las  disposicions  y  ordenacions 
catalanas  a  l’época  en  que  cessaren  de  regir, 
y,  anant  estudiant  las  épocas  successivas,  es¬ 
brinar  la  evolució  que  aquellas  lleys  haurian 
sufert.  Y  aixís,  a  copia  d’esforsos  y  de  tre- 
valls  que  no  foran  d’un  dia — aixó  no  cal  ni 
somniarho,  —  tornant  sobre  lo  acceptat  al 
menor  dubte  que  s'ocorregués,  no  regatejant 
atenció  a  la  hermosa  obra,  matemàticament, 
positivament,  ens  trobariam  qu  arribaria  un 
jorn  en  que  podriam  afirmar  lo  que  foran  las 
regulacions  catalanas  darrerament  d’haver 
seguit  son  lliure  desenrotllo. 

Lleys  teníam  avuy  en  dia  acceptadas  com 
a  mellors  entre  las  aitras.  En  nostras  mans, 
aquellas  lleys  avuy  haurian  progressat  y  fo¬ 
ran  encara  mellors.  Ab  nostre  Ajuntament, 
anant  a  cercar  en  la  font  l’esperit  de  nostres 
avis  y  afeginthi'l  nostre  en  lo  que  té  de  mo¬ 
dern  pera  fer  adaptable  aquell  als  progressos 
actuals,  no  sols  desvetllariam  l’esperit  català 
condormit,  sinó  que’l  revifaríam  y  l’enforli- 
riam,  y  sens  dubte  que  faríam  obra  de  pro¬ 
grés  aportant  descuberlas  novellas  en  l’art 
de  regirse’ls  pobles,  del  que’n  forem  mes¬ 
tres.  Y  mestres — no  sectaris — expansius. 


y.a  Avensament  y  estalvi  de  feyna  pera  nostres 
successors. 

D’aquellas  dugas  ventatjasne  resulta  aques¬ 
ta  tercera.  Si  nostres  antenats,  en  lloch  de 
creuharse  de  brassos,  haguessin  fet  lo  que  dit 
queda,  nostra  tasca  avuy  en  dia  fora  suma- 
ment  senzilla:’s  limitaria  a  seguir  la  marxa 
del  dia  y  a  fer  exposició  a  tot  el  món  civilisat 
del  nostre  estat  d’avens.  Aixís  mateix  hem  de 
pensar  que  nostres  successors  trobarían  lleu¬ 
gera  sa  tasca  en  lot  al  1  ó  que  nosaltres  ja  ha¬ 
guéssim  elaborat.  Un  esperit  gran  que  guayti 
fins  a  las  últimas  nebulosas  visibles  del  per- 
vindre  es  el  qu’ha  de  presidir  tots  nostres 
actes.  Al  reproduhirnos,  siguém  generosos; 
no  fem  filU  pensant  en  nostra  vellesa:  fem- 
nos  pares  pensant  en  la  jovenesa  de  nostres 
fills.  No  engendrém  un  fill  excitats  carnal- 
ment  per  la  fragancia  deia  vall  que  recorrém 
ab  nostra  aymada:  engendrém,  si,  el  fill  pen¬ 
sant  que  serà  un  altre  sér  que  gaudirà,  ab 
nosaltres  o  sol,  la  vall  florida.  Y  al  ajàurens 

ab  nostra  parella,  cuydém  de  no  malmetre 
flors,  ans  d’adobar  la  terra  pera  que’n  llevi 
més. 

No’ns  acontentém  ab  la  confiansa,  de  que’l 
gra  de  blat  egipci,  milers  d’any  conservat  sà 
en  un’ànfora,  s’hi  mantindrà  altres  tants. 
Tremolém  pensant  que  demà  pot  esterilisar- 
se,  y  conreuhém  la  terra  y  sembremlo,  y 
oferim  a  nostres  fills  no  unas  quantas  llevors, 
sinó  tot  un  camp  d’espigas.  Aixís  temém  que 
l’esperit  català  s’esterilisi,  y  fem  pera  poder 
dir  a  nostres  fills:  «Ab  la  vida  qu’os  doném, 
os  doném,  sencera  0  una  part  d'ella,  l’ànima 
que  vosaltres  tractaríau  de  donarvos  al  ser- 
vos  concedida  la  llibertat  del  vol.  La  mitja 
arrebassada  de  las  mans  de  vostres  rebes¬ 
avis,  héusela  aqui.  Si  no  l’hem  acabada,  for- 
sas  punts  de  més  hi  hem  fet:  ni  havéu  d’anar 
descalsos,  ni  havéu  de  comensarla  tota  de 
nou.» 

Que  Catalunya,  y  com  ella  totas  las  enti¬ 
tats  naturals  del  món,  gaudirà  un  jorn  0  altre 
la  seva  autonomia,  no’s  pot  dubtar.  L’auto¬ 
nomia  es  progrés,  es  llibertat,  y’l  progrés  fa 
sa  via  indiferent  a  tots  els  obstacles  que  a  son 
camí  hi  oposi  la  reacció,  qu’ho  es  l’unitaris- 
me.  Penséu,  donchs,  en  la  generació  que  per 
primera  vegada  gaudeixi  aqui  l’autonomia,  y 
meditéu  sobre  la  pesada  tasca  que  cauria  so- 
bre’ls  seus  muscles.  Se  trobaria  ab  un  con¬ 
junt  de  lleys  catalanas  que  caldria  fer  evolu¬ 
cionar,  perque  la  naturalesa  no  admet  el 
buyt  y  el  que  mitjansaria  entre  la  pèrdua  de 
nostras  llibertats  y’l  conqueriment  de  l’auto¬ 
nomia,  fora  necessari  omplirlo.  A  feyna  tal, 
que  requereix  gran  serenitat  d’esperit,  s’hi 
ajuntaria  la  excitació  produhida  per  la  neces¬ 
sitat  d’atendre  als  aconteixements  darrers. 
Cap  de  las  dugas  feynas  surtiria  perfecta  de 
las  mans  dels  encarregats  de  feria.  El  poble, 
impacient  com  ho  son  tots  els  pobles  en  que 
s’hi  verifica  un  cambi  sobtat  y  devant  del 
que’s  descorren  unas  quantas  cortinas  que  li 
permeten  veure  horitzons  més  lluminosos, 
s’enlluhernaría  y  demanaria  ràpidas  solucions 
pera’ls  problemas  que  més  l’afectessin.  Sa 
necessitat  de  viure  al  dia —  necessitat  que 
senten  totas  las  massas  pera  las  que  sols 
tenen  valor  els  actes  que  percebeixen  ab  els 
sentits, — li  faria  aixecar  els  punys  enlayre 
ensemps  qu’esclafir  la  riallada  de  befa  pels 
entregats  al  estudi  del  procés  evolutiu  del 
esperit  català.  Y  no  mancarian  agitadors, 
enemichs  de  l’autonomia,  qu'empenyerian  al 
poble  vers  sa  mort,  valentse  dels  fàcils  ardits 
que  pera  dominar  y  conduhir  las  massas 
saben  usar  els  esperits  migrats. 

Els  homes  posats  a  la  testa  de  nostra  pa- 
tria,  no  com  a  quefes,  puig  Catalunya  no  pot 
tenirne,  sinó  com  a  directors,  haurian,  pera 
surtir  ayrosos  de  la  escomesa,  d’estar  posse- 
hits  de  qualitats  que,  per  lo  superiors,  no 
tenim  dret  d’esperar  ni  d’exigir  dels  homes, 
per  genials  que  aquests  siguin.  Nostre  Ajun- 

tament  avensaria  feyna  pera  l'avenir,  y  faria 
més  viable  l’autonomia  de  nostra  terra.  Pen- 
sém  que  no  lluytém  pas  per’avuy.  Las  causas 
grans,  las  destinadas  a  triomfar  com  ia  de 
l'autonomia  dels  pobles,  son  las  que’s  defen- 
san  pera  demà.  Els  llits  de  noces  no’s  paran 
pas  a  la  nit,  sinó  al  demati.  Pera’l  grandiós 
maridatje  d'amor  de  Catalunya  ab  sa  autono¬ 
mia,  comensém  a  extendre’ls  dosers  y’is  ta- 
pisos  de  nostres  museus. 


4.“  Manifestació  constant  de  la  nostra 
personalitat. 

Avans  que  res,  a  Catalunya  hem  de  tractar 
de  ferhi  vida,  Si  no  puguessim  feria,  no  tin- 
driam  el  dret  de  demanar  l’autonomia,  per- 
que  lo  que  no  viu  no  es,  y  lo  que  no  es,  no 
pot  ésser  subjecte  de  dret.  Hem  de  fer  vida; 
y  feria,  consisteix  en  encoratjar  cada  una  de 
las  nostras  particularitats  propias  y  totas  en- 
semps.  L’encoratjament  de  cada  una  de  las 
nostras  particularitats,  fins  a  cert  punt  ja’l 
fem.  L’art,  la  literatura,  la  ciència,  cada  una 
de  las  manifestacions  que  solen  distingir  als 
pobles  y  sagellan  de  glòria  sa  personalitat, 
las  conreuhém  y  enaltim.  Mes  aixó  no  passa 
del  esfors  individual,  no  es  degut  a  un  efecte 
de  la  solidaritat  que  deu  haverhi  en  tota  co¬ 
munió.  L’obra  surtida  de  las  mans  del  pro¬ 
ductor  es  filla  d’aquest,  ningú  l’atribuheix  al 
poble,  y  es  just  qu’aixís sigui,  perque’l  poble 
no  ha  pres  cap  part  en  sa  elaboració.  El  po- 
ble’s  ' manté  allunyat  d’aqueilas  manifesta¬ 
cions.  Deixa,  ab  quelcom  de  recel,  que  l’ar¬ 
tista  s’hi  atansi,  li  llevi  l’esperit,  y’n  fassi 
l’obra;  peró  ni  s’alegra  ni  s’entristeix,  se 
manté  indiferent.  Aixó  es  degut  a  que  no  ha¬ 
vent  els  individuus  assolit  el  grau  de  perfec¬ 
ció  necessària  pera  la  vida  individual,  neces- 
sitan  d’un  punt  d’unió  de  miras,  de  quelcom 
qu’atregui  l’atenció  general  pera  ferne  una 
atenció  única,  y  per  lo  tant  una  personalitat 
digna  y  superior,  ja  que  sabém  que  l’atenció 
es  lo  que  distingeix  als  sers  superiors  dels 
inferiors. 

Avuy  día,  l’atenció  del  poble  divaga,  y’s 
dirigeix  vers  extrems  a  voltas  no  sols  dife¬ 
rents,  sinó  antitétichs.  Un  nombre  incalcula¬ 
ble  de  partits  s’han  fet  amos  del  poble,  pera 
portarlo  a  combatre,  y  quan  la  lluyta  es  em- 
penyada,  no  té  pas  lloch  al  costat  del  poble 
pera  que  aquest  ne  pugui  participar  y  fersen 
càrrech,  sinó  lluny  d’ell,  en  unas  Corts  que 
tot  ho  tenen  menys  el  caràcter  popular  ab 
totas  sas  diferenciacions,  en  las  que  no’s 
discuteixen  assumptos  generals  que  interes¬ 
sin  a  tots,  sinó  qüestions  personals,  la  eterna 
qüestió  del  fesme  lloch  que  hi  vull  ésser.  Y’l 
poble,  cansat  d’esguardar  al  buyt,  s'ha  distret 
y  dividit  prenent  part  la  petita  minoria  d’ell 


en  aquella  lluyta  de  personas  que  degrada 
y  embruteix. 

El  nostre  Ajuntament  resoldria  las  qües¬ 
tions  al  costat  mateix  del  poble  a  qui  inte- 
ressan;  el  poble  mateix  fora’l  que  las  discu¬ 
tiria.  Lliures  com  estariam,  per  nostre 
caràcter  y  per  las  circunstancias  de  las  lluy- 
tas  personals,  que  a  res  conduhirian  entre 
nosaltres,  essent  las  caixas  nacionals  buydas, 
se  discutirian  las  ideas,  y  no  hi  hauria  ningú 
qu’en  la  discussió  no  s’hi  vegés  interessat, 
ni’s  sentís  joyós  d’aportarhi  la  seva  opinió. 

Altrament,  podent  funcionar  nostre  Ajun¬ 
tament  ensemps  que  las  Corts  castellanas, 
discutinthi’ls  mateixos  assumptos  del  día  que 
tinguessin  relació  ab  Catalunya,  vindria  a 
ésser  una  especie  de  comissió  informadora 
y  de  crítica  que  constantment  diria  al  poder 
central  quinas  son  las  nostras  opinions  y 
quin  el  nostre  judici  de  las  decisions  per  ells 
presas.  Tot  lo  qual  faria  que  l’atenció  general 
de  Catalunya’s  fixés  en  ell,  acoblant  las  dife- 
rentas  personalitats  d’ella  y  fentne  una  de 
ferma,  potenta  v  serena  que’s  manifestaria 
constantment;  manifestació  de  personalitat 
qu’es  el  mellor  acte  de  vida,  el  principal  que 
poden  fer  els  individuus  y’l  que  conduheix  a 
la  llibertat,  donchs  las  mans  dels  tirans,  pu- 
nyentas  sobre  la  esquena  dels  individuus 
febles,  devenen  febles  a  son  torn  enfront  dels 
individuus  que’s  manifestan  y  respiran  a 
plens  pulmons  els  ayres  de  la  vida. 


La  idea  emesa,  al  poble  toca  ’l  feria  seva. 
Vulgartsinla  las  publicacions  autonomistas, 
imprimintli’l  sagell  de  sa  pròpia  personalitat. 
Medítinla’ls  sociólechs  y’is  pensadors  cata¬ 
lans,  analísinla  las  entitats  que  tenen  per 
finalitat  conquerir  el  bé  de  la  terra,  y  a  tots 
preguém  ens  comuniquin  sas  observacions. 
Per  nostra  banda  estém  disposats  a  escam¬ 
paria  per  tots  els  indrets  de  Catalunya  ab 
conferencias  y  articles. 

Creyémque  la  idea  es  vital  pera  Catalunya, 
y  no  decaurém  en  la  tasca  de  portaria  a  la 
realitat.  Si  quelcom  hi  hà  en  ella  de  perni¬ 
ciós  pera  nostra  causa,  qu’aixís  ens  sigui  dit 
per  qui  aixís  ho  entengui  y’s  tingui  per  bon 
català. 

No  som  sectaris,  ni,  per  lo  tant,  apassio¬ 
nats.  A  tots  escoltarém;  a  tots  els  que’s  pre¬ 
sentin  donant  per  sant  y  senya:  «Visca  l’Au- 
tonomía  de  Catalunya!» 


EL  CANTAYRE 

Jo  desde’l  niu 
hont  tothóm  riu, 
sento  a  n'el  món 
com  juga  a  viure. 

Y  aixó’m  fa  riure! 

Qualsevol  vent 
se'ls  ne  du  a  tots, 
a  vius  y  a  morts, 
que  lots  son  borts! 

Y  se’ls  ne  du 
com  fruyt  madü 


que  ni  serveix  • 
per  donà  als  porchs. 


Y  sent  sol,  forsa  content 
vaig  fent  via  en  ma  orfanesa, 
puig  en  somnis  de  Bellesa 
no  hi  arriba  may  el  vent. 

Jacobus  Sabartés. 


VARIA ,  DE  JOSEPH 
PIN  Y  SOLER 

Al  inteligent  y  distingit  editor  vilanovi  en 
J.  Oliva  y  Milà,  devém  els  aymadors  de  las 
lletras  catalanas  la  publicació  del  llibre  d’en 
Joseph  Pin  y  Soler  que  porta  per  tuul 
Vana. 

Baix  tres  aspectes  diferents  podém  exami¬ 
nar  la  nova  obra:  per  las  consideracions 
que’s  deduheixen  de  la  carta  Al  Editor  (pró- 
lech),  pel  valor  literari  del  articles  que  la 
forman  y  per  las  sevas  condicions  materials. 

La  carta  Al  Editor ,  magnifica  pàgina  de 
prosa  catalanq,  es  un  encertat  quadro,  en  el 
qual  se  pinta,  ab  sobrias  y  justas  pinzella- 
das,  l’estat  actual  de  nostra  cultura.  Y  no  es 
qu’en  Pin  sigui  un  esperit  pessimista,  res 
d'aixó;  peró  per  motius  que  ocuparian  massa 
espay  si’ls  exposéssim  tots  (per  altra  banda 
seria  cosa  ridícula  que  nosaltres  tractéssim 
d’exposarlos  per  compte  nostre  haventho  ja 
fet  ab  tanta  trassa  l’ilustre  escriptor),  las 
conseqüencias  deduhidas  de  la  esmentada 
carta,  respecte  a  la  vida  de  la  literatura  a  Ca¬ 
talunya,  no  son  gayre  falagueras. 

El  nostre  medi  sols  es  favorable  al  conreu 
de  la  literatura  quan  aquest  conreu  no  passa 
de  spoit ,  per  possehir  el  conreuhador  bens 
propis  de  fortuna  0  per  dedicarse  ademés  a 
un’  altra  professió  verament  lucrativa.  En  el 
primer  cas  no  corre  altre  perill  que’l  d’ésser 
considerat  pels  homes  pràctichs  com  a  gandul 
(sense  tenir  present  que  costa  més  escriure 
un  mal  article  que  despatxar  una  lliura  de 
cigrons).  El  perill,  en  el  segón  cas,  consisteix 
en  que  li  diguin  ximple ,  somnia  truytas ,  inle- 
lectual,  sabi,  etc.,  al  obsessionat  per  la  herè¬ 
tica  deria  de  las  lletras.  Y  com  diu  molt  bé 
en  Pin  y  Soler,  «l’art  es  exclusiu,  saturnià, 
se  nudreix  dels  fills  per  ell  engendrats,  re¬ 
clama  una  atenció  sostinguda,  y  l’adepte  que 
s'hi  consacra,  no  tenint  assegurat  lo  modo 
de  viure,  sia  per  un  Mecenas — Horaci — sia 
a  la  presó  —  Cervantes — produhirà  forsosa- 
ment  feyna  inferior  a  la  que  produhiria  si 
las  contingencias  del  que  viure  no  li  lleves¬ 
sin  la  calma  indispensable  pera  portar  a  bon 
terme  obras  seriament  estudiadas». 

La  qüestió  no  pot  ésser  plantejada  ab  més 


exactitut.  O  ab  el  comers  o  ab  la  literatura. 
Y  l’home  pràctich  escullirà  sempre’l  primer, 
perque  de  la  segona  (aixó  si  val  molt),  podrà 
treuren  cert  renóm  dintre  sempre  d’un  cercle 
limitadissim,  peró  may  0  quasi  may  el  més 
petit  guany.  Y  no  pot  negarse  que  hi  hà 
moments  en  que’s  troba  ridícula  la  tasca  de 
fer  art  per  amor  al  art. 

Aquest  es,  ara  per  ara,  l’estat  de  la  vida 
literaria  a  Catalunya.  Qui  trobi’l  quadro 
carregat  de  tinta  negra,  que  passi  balans  a 
fi  d’any  y  quedara  convensut  de  que  no 
ho  es. 

En  Pin  y  Soler  que,  com  hem  dit  avans, 
no  es  un  esperit  pessimista,  termina’l  pró- 
lech  portant  la  qüestió  a  un  altre  terreny, 
més  agradós  y  enlayrat,  peró  que  no  des- 
truheix  la  primera  impressió  produhida.  Diu 
(pera  donar  una  nota  optimista  y  consola¬ 
dora),  que  ja  son  passats  els  temps  exclusi¬ 
vament  poétichs,  afegint  que  «las  fabulacions 
sentimentalistas,  las  obras  d’imaginació,  ja 
no  deuhen  ocupar  lo  lloch  que  fins  ara  ocu- 
pavan,  y  sobre  tot  ja  no  deuhen  ser  estudi 
preferent  d’homes  qu’hagin  passat  la  edat 
dels  versets  a  Chloris». 

Potser  tingui  rahó  l’eminent  novelista, 
peró  ..  ens  estimém  més  rebutjar  sos  argu¬ 
ments.  Cada  dia  que  transcorre  ’ns  ensenya 
que  la  literatura  es  cosa  tan  seria  com  la 
que  més  pugui  esserho,  y  que'ls  seus  temps 
no  passaràn  may.  F’em  Historia ,  com  diu  en 
Pin,  peró  no  abandoném  per’xó  la  Novela, 
es  a  dir,  la  literatura.  La  segona  no  danyarà 
a  la  primera,  ni  li  posarà  entrebanchs,  ans 
al  contrari,  li  serà  profitosa  y  li  servirà  de 
complement  y  ajuda.  Mossèn  Jacinto  Verda¬ 
guer,  per  exemple,  ha  prestat  al  Catalanis¬ 
me,  ab  sa  obra  literaria,  serveys  tan  preu- 
hats  com  els  dels  més  abnegats  politichs 
de  nostra  terra. 

Y  per  altra  banda,  fins  devallant  al  terreny 
poch  agradós  de  la  pràctica,  ?no  sab  tothóm 
que  la  Historia  feta  ab  sinceritat  y  entusias¬ 
me,  ab  noblesa  y  bona  fe,  no  ab  miras  de 
profit  personal,  es  tan  poch  lucrativa  com  la 
mateixa  producció  de  la  Novela  a  Catalu¬ 
nya? 


Coneguda’ns  era  gran  part  del  llibre  d’en 

Pin,  per  haver  aparegut  els  articles,  quadrets 
e  impressions  de  viatje  que’l  forman,  en  dife¬ 
rents  periódichs  y  revistas  de  Catalunya, 
honorantse  Joventut  ab  la  publicació  de  la 
satírica  fantasia  egipciaca  Tanquéu  les  portes, 
un  dels  més  originals  fragments  del  llibre. 

En  Pin  y  Soler,  en  son  darrer  llibre,  es 
l’escriptor  de  sempre,  sens  dubte  ’l  mellor  ar¬ 
tista  del  lleriguatje  que  possehím  entre’ls 
conreuhadors  de  la  prosa.  D’estil  elegantis- 
sim  y  flexible  alhora,  la  seva  prosa  porta’l 
sagell  innegable  de  tota  prosa  literaria:  el  sa- 
gell  de  la  llima,  sense’l  qual  ni  la  proéa  es  pro¬ 
sa  ni’l  vers  es  vers  Els  escrits  d’en  Pin  tenen 
la  facilitat  difícil  de  que  parlava’l  poeta  llatí: 
la  facilitat  aparent  tilla  del  trevall  y  la  cor¬ 
recció,  l’única  facilitat  que  deu  admetres  en 
bona  literatura.  Aquesta  facilitat  aparent  de 
la  prosa  d’en  Pin,  fa  exclamar  a  qui  no  veu 
més  que  lo  exterior  de  las  cosas:  «Quina 
prosa  tan  senzilla!  Qué  poch  l’haurà  haguda 
de  corretjir  son  autorl»  Y  aixó  demostra, 
més  que  cap  altre  argument,  las  excelen- 
cias  de  la  prosa  llimada,  puig  semblarà  sem¬ 
pre  més  espontània  y  fàcil  que  la  prosa  in¬ 
correcta,  qu’arriba  a  la  llum  pública  sens 
haver  sufert  el  contacte  del  artista.  Y  encara 
hi  hà  més:  per  una  d’aquellas  contradiccions 
que  tant  sovintejan  en  l’art  (y  que  ’l  lector 
ens  permeti  la  digressió),  la  prosa  barrohera, 
gens  trevallada,  del  escriptor  natural ,  sem¬ 
blarà  també  sempre  més  dura,  seca  y  tortu¬ 
rada  que  la  llimada  per  l’escriptor  artista. 

Si  del  aspecte  extern  del  escriptor  (as¬ 
pecte  no  obstant  lligat  íntimament  ab  la  visió 
creadora)  passém  a  l’ànima  del  artista,  ens 
trobarém  qu’en  Pin  y  Soler  es  un  autor 
complert:  dramàtich  y  cómich,  sentimental 
y  festiu,  refinat  y  popular.  Sa  cultura  es  ex¬ 
traordinària,  y  es  innegable  son  bon  gust  en 
la  elecció  dels  assumptos  y  llur  desenrotllo. 

A  nostres  lectors  (sens  adonàrnosen  els  hi 
anavam  a  descubrir  un  xich  tart  a  en  Pin  y 
Soler)  devém  recomanalshi  que  llegeixin  el 
llibre:  que  llegeixin  Lo  goig  dels  pobres ,  Los 
prohoms ,  L'esclop  a  la  finestra ,  Recorts  del 
Rhin  alemany ,  Rosa  mística ,  Billi  Llayden , 
rey  dels  clowns ,  etc.,  y  sobre  tot  l’incompara¬ 
ble  y  humanissim  Agro  romano ,  y  un  cop  els 
hagin  llegit,  quedaràn  fermament  conven- 
suts  de  que  son  dignes  de  qui  escrigué  La 
Família  dels  Garrigas,  Jaume  y  Niobe,  las  tres 
mellors  novelas  catalanas  de  nostre  temps. 


Hem  dit,  al  comensament  d’aquest  article, 
que  parlariam  de  las  condicions  materials 
del  llibre  y  ho  farém  ab  pocas  paraulas.  Va¬ 
ria  es  un  exemple  de  que  la  estampería  cata¬ 
lana  avensa  a  passas  de  gegant.  Per  son 
format,  tiratje,  cubertas  y  paper,  el  llibre 
eixit  de  cà  l’Oliva’ns  dona  idea  de  las  edi¬ 


cions  fetas  a  Anglaterra  y  a  Alelmanya,  pais- 
sos  ahont  las  arts  del  llibre  assoleixen  en¬ 
vejable  celebritat.  Avant,  donchs,  pel  camí 
de  la  cultura  catalana! 


NOVAS 

Després  d’una  temporada  de  propagandas 
febrosas,  en  las  que,  més  que  l’entusiasme, 
hi  ha  preponderat  l’aixelabrament,  multipli- 
cantse  en  ciutats  y  pobles  els  meetings,  y  las 
prédicas  més  exaltadas,  y  ’ls  insults,  diumen¬ 
ge’s  celebraren  las  eleccions  de  diputats  a 
Corts,  haventhi  hagut  una  votació  nodrida 
com  may. 

Per  una  gran  majoria  triomfaren,  en  nos¬ 
tra  ciutat,  els  republicans;  y  en  nom  de  la 
república,  y  de  la  massa  que  la  proclama 
ardidament,  Barcelona  estarà  representada 
en  el  Congrés  del  Estat  pels  forasters  Salme- 
rón  y  Lerroux,  que  tindràn  a  sos  costats  a 
dos  politicayres  catalans  com  en  Vallés  y 
Ribot  y  en  Junoy,  y  al  obrer  Anglès  que  no 
passara  de  figura  decorativa. 

El  regionalisme  pogué  treure  triomfants  a 
dos  de  sos  candidats,  que  son  l’Albert  Rusi- 
nol,  president  de  la  «Lliga  Regionalista»,  y 
en  Lluís  Domènech,  un  dels  homes  que  cons- 
tituhiren  l’Assamblea  de  Manresa  hont  se  fe¬ 
ren  las  Bases  del  Catalanisme. 

En  els  demés  districtes  de  Catalunya’ls 
autonomistas  no  han  perdut  del  tot  el  plet, 
havent  triomfat,  segons  els  datos  que’s  co¬ 
neixen  al  entrar  en  màquina  aquest  número, 
en  Rius  y  Torres  per  Mataró,  en  Soler  y 
March  per  Manresa,  y  en  Francisco  Albó 
y  Martí  per  Olot.  Veurém  si  resulta  aixís. 

Si  creguéssim  en  el  sufragi  universal  tal 
com  se  practica,  hauriam  de  dir  que  la  vo¬ 
luntat  del  poble  no  ha  permès  que  triom¬ 
fessin  els  demés  candidats  autonomistas: 
però  creyém  que  més  que  la  voluntat  del 
poble,  avuy  sugestionat,  ha  sigut  la  voluntat 
dels  ambiciosos  la  que  com  sempre  s’ha  im¬ 
posat;  y  ab  la  d’ells,  la  dels  autonomistas 
mentida.  Exemple’ls  carlins  que  dihentse 
regionalistas  han  presentat  a  n’en  Mella,  un 
foraster  d'un’altra  regió.  Exemple  en  Vallés 
y  Ribot,  aqueix  catala  que  preconísa  la  causa 
de  Catalunya  y  conscientment  li  fa  tort, 
aqueix  autonomista  que  preveyent  el  triomf 
del  autonomisme  en  el  districte  de  Grano- 

llers-Badalona,  ahont  nostre  company  Mone- 
gal  liuytava  ab  una  gran  ventatja  sobre’l  ca- 
cich  odiós,  hi  presentà  a  darrera  hora  un  fe¬ 
deral  de  doublé ,  acompanyat  del  catalanófob 
Lerroux,  pera  restar  vots  a  la  causa  de  l’auto- 
nomia  y  donar  la  victorià  al  cacich. 

Y  aquest  home,  en  Vallés  y  Ribot,  per 
voluntat  del  poble  ha  surtit  triomfant  a  Bar¬ 
celona  ab  els  unitaris,  y  a  la  Bisbal  ab  els 
inconscients.  Y  no’ls  dihém  inconscients  a 
uns  y  altres  perque  s'ha  distingir,  com  dis¬ 
tingeix  en  Vallés.  Aqui  com  a  republicà, 
allà  com  autonomista;  aquí  com  a  noble ,  allà 
com  a  calavera.  La  gatada  del  Castell  dels 
tres  dragons  es  eterna,  y  nostre  poble  la  fru- 
hirà  sempre  mentres  hi  hàgi  gats  que  s’apro¬ 
fitin  de  sa  senzillesa  pera  representaria  ab 
més  mala  fe  que  la  representan  els  senzills 
cómichs  de  Romea.  Previst  ho  teniam  y 
no’ns  extranya. 

El  triomf  dels  republicans  no  s’ha  limitat 
a  Catalunya.  A  Madrid,  València,  Zara- 
goza,  etc  ,  la  majoria  que’ls  republicans  han 
obtingut  es  inmensa,  y  las  futuras  Corts  tal 
volta  resultaràn  perillosas  pera  l’actual  si¬ 
tuació  si  no  apela  a  un  estat  de  forsa.  L’obra 
del  agitador  Lerroux,  enviat  o  tolerat  pel 
govern  d’en  Sagasta  a  Barcelona,  y  qu’es 
l’ànima  del  moviment  republicà  que  se  sent 
per  tota  Espanya,  va  donant  sos  fruyts.  Es 
molt  probable,  donchs,  que’l  poble  qu’espera 
llibertat  se  vegi  dintre  de  poch  més  oprimit 
que  fins  ara,  ja  per  part  del  actual  govern, 
ja  per  part  del  govern  que  formessin,  avuy 
per  demà  que  la  república  s’imposés,  els 
nous  ministres  presidits  per  en  Salmerón,  o 
sían  en  Lerroux,  en  Junoy,  en  Vallés,  en 
Blasco  lbànez,  etc.,  y  també  en  Canalejas  y 
tants  y  tants  monàrquichs  com  pactarían  ab 
V enemich  y  s’hi  passartan  ab  armas  y  bagat- 
jes.  Al  cap  y  a  la  fi,  si  s’imposa  l’estat  de 
forsa  al  obrer  que  vol  mellorament  y  expan¬ 
sió,  l'obrer  se  podrà  convence  de  que  no  fa 
altra  cosa  que  cambiar  d’amo. 

Y  tot  vindrà  a  donarnos  la  rahó  a  nosal- 
trés.  Els  héroes  del  actual  moviment  repu¬ 
blicà  hauràn  assolit  els  seus  fins  y  acon¬ 
tentat  a  la  seva  colla  fent  servir  de  pantalla 
a  n’en  Salmerón,  que  pobre  home  s’ha 
pres  en  serio  lo  de  la  quefatura  y  ja’s  vanta 
de  previsor  fent  discursos  governamentals; 
ademés,  en  Lerroux  modera  o  no,  segons  li 
convé,  sas  antigas  prédicas  de  disolució 
social  .  De  manera  que  va  acostantse’l  des¬ 
crèdit  de  tots  menos  el  nostre,  lo  que  vol 
dir  que  las  llissons  que’l  poble  rebi  precipi- 
taràn  el  triomf  definitiu  del  Catalanisme. 

Entre  tant  nosaltres  restém  impassibles, 
no  deixant  per’xó  d’aconsellar  als  nostres 
adeptes  qu’emplehin  tota  sa  inteligencia  y 
tots  sos  medis  en  la  propaganda  constant, 
en  la  fundació  y  foment  d  escolas  catalanas, 
en  la  difusió  dels  nostres  sans  principis  y  re¬ 

demptors  ideals.  L’exemple  d’avuy  diu  ben 
clarament  que  cal  lluytar,  primer  qu’ab  els 
farsants  de  la  política  a  qui  hem  de  deixar 
que  cònsumeixi  sa  pròpia  corrupció,  ab  els 
ignorants,  que  quan  d'aquests  no  n’hi  hagi 
a  Catalunya,  la  maldat  y’l  fanatisme  no  reg- 
naràn  sobre  las  masas,  ni  s'apoderaràn  tan 
fàcilment  d’ellas. 

El  poble  encara  necessita  idols  que  l’enga¬ 
nyin  Ahirse  deixava  exaltar  per  la  febre  del 
patrioterisme  que'l  duya  a  regar  ab  sa  sanch 
els  camps  de  Cuba.  Gastat  aqueix  ideal ,  els 
que  viuhen  a  costas  d’ell  ja  no  li  parlan  de 
morir  en  la  guerra,  sinó  que  sovint  l’atian  a 
morir  en  la  via  pública  en  nom  d’una  llibertat 
xorca  y  mentidera  El  poble  vol  esser  arrui- 
xat,vol  ésser  víctima,  y  ho  serà  mentres  nos- 
tras  ideas  no  hagin  fel  tot  son  camí  trasmu- 
dant  el  regim  de  las  nacions. 

Fem,  donchs,  nostre  camí  sense  desdir  en 
nostre  empenyo,  que  al  cap  y  a  la  fi  ben  clar 
ho  veyém  que  cada  dia  som  més. 

Digne  de  visitarse  es  l’aplech  de  quadros 
qu’en  P.  Torné  Esquius  té  exposats  a  Ca’n 
Parés  aquesta  setmana.  Trenta  son  las  obras 
que  hi  figuran,  y  posats  en  la  tasca  de  triar, 
difícilment  sabriam  per  quina  decantarnos: 
tanta  es  l’analogia  dels  assumptos  y  tan 
igual  el  temperament  del  artista  en  la  ma¬ 
nera  de  tractarlos.  La  condició  d’artista,  y 
d’artista  que  pensa  y  que  fa  pensar  al  sor- 
pendre  la  realitat  en  determinats  aspectes, 
no  pot  negàrseh  al  senyor  Torné,  quin  im¬ 
pressionisme  epigramàtich  y  punyent  mos¬ 
tra  ben  bé  una  personalitat,  ja  que  no  una 
gran  personalitat  ara  com  ara.  Las  obras 
del  senyor  Torné  pertanyen,  com  queda  in¬ 
dicat,  a  la  moderna  escola  impressionista, 
entranthi  de  ple  per  la  frivolitat  aparent  y 
lo  càustich  de  son  fons.  En  aquesta  escola 
s’ha  educat  l’autor,  y’n  té  per  lo  tant  els  de¬ 
fectes  igualment  que  las  bonas  qualitats; 
però  per  lo  mateix  que  s’ha  educat  dintre 
d’ella,  y  que  li  ve  natural,  no  se  li  troban  las 
grans  exageracions  rebuscadas  de  molts  al¬ 
tres.  En'  nostre  concepte  son  molt  remarca¬ 
bles  las  obras  Un  flirt  passant ,  la  Esfinx 
viventa  de  número  23,  Preludiant ,  varis 
retrats,  La  femme  et  le  pantin ,  Asqué ,  La 
pròdiga ,  Sal  y  pebre ,  las  Flors  (de  maig, 
d’octubre,  primerenca  y  passionera),  Burge- 
sas ,  y  Perque' ns  mirin ,  reflexant  en  sa  majo¬ 
ria’l  refinament,  0  mellor  dit  l’estragament 
d’una  societat  que  mercadeja  ab  l’amor  tot 
degradant  a  la  dona. 

Nostre  apiauso  al  senyor  Torné. 


Ha  mort  en  Terenci  Thos  y  Codina,  un 
dels  mestres  en  gay  saber  ab  que  comptava  la 
renaixensa  literaria  de  Catalunya.  Catala- 

nista  de  tota  la  vida,  fou  un  dels  precursors 
del  actual  desvetllament  de  Catalunya.  Resi¬ 
dia  en  la  ciutat  de  Mataró,  per  hont  fou  dipu¬ 
tat  provincial,  havent  trevallat  dintre  la  Dipu¬ 
tació  per  la  ensenyansa  de  la  llengua  y’l  dret 
catalans  y  creació  d’escolas  d’arts  y  oficis. 
Una  d'aquestas  escolas  fundà  à  Mataró,  com 
també  l’Associació  Arqueològica  Mataro- 
nina.  Havia  publicat  notables  estudis  d’eco¬ 
nomia  politica,  essentne  catedràtich,  com 
tambó  de  dret  industrial,  en  nostra  escola 
d’enginyers.  Sas  qualitats  d’escriptor  y  d’ho¬ 
me  honrat  las  recordaran  sos  amichs  per 
anys  que  passin.  Descansi  en  pau. 


El  notable  escriptor  català  en  Joan  Mara- 
gall  ha  deixat  de  formar  part  de  la  redacció 
del  Diario  de  Barcelona. 

Felicitém  de  tot  cor  a  nostre  bon  amich 
l’ilustre  poeta. 


Ab  molt  lluhiment  va  celebrarse’l  passat 
dijous  en  el  teatre  Principal,  a  càrrech  del 
colegi  de  Sant  Jordi,  la  festa  del  seu  patró, 
executantse  un  programa  que  donà  bona 
mostra  de  la  excelent  educació  genuinament 
catalana  que’s  reb  en  dit  colegi. 

Prengueren  part  en  la  festa  tots  els  alum¬ 
nes,  fentse  aplaudir  en  la  execució  de  varias 
cansons  catalanas,  sardanas,  lectura  de  poe- 
sias,  representació  del  drama  histórich  d’en 


Pujadas  y  Truch  Jorns  de  dol ,  etc.  Alguns 
d’ells  se  distingiren  extraordinàriament. 

La  festa  havia  comensat  ab  el  cant  d’un 
Himne  a  Sant  Jordi ,  y  acabà  ab  el  de  Els 
Segadors  a  instancias  del  públich,  quedant 
una  vegada  més  demostrada  la  cultura  y’l 
patriotisme  d’  aquella  maynada  que  fa  veri¬ 
table  honor  a  nostra  terra,  la  qual,  per  des¬ 
gracia,  no  compta  ab  tants  centres  d’ense- 
nyansa  catalana  com  fora  menester. 

Hem  tingut  el  gust  d’estrenve  la  mà  del 
director  de  la  important  revista  madrilenya 
La  Lectura ,  senyor  Acóval,  qui  trobantse  ac¬ 
cidentalment  a  Barcelona,  ha  honrat  nostra 
redacció  ab  sa  visita. 


Publicacions  rebudas. 

Annales  d’Electrobiologie  et  de  Radiologie. 
Hem  rebut  el  darrer  número  d'aquesta  revis¬ 
ta  que’s  publica  a  Lille,  y  que  conté  h’opúscul 
dels  doctors  barcelonins  Comas  y  Prió  sobre 
Un  cas  d'épithelioma  de  la  joue,  traduhit  al 
francès,  com  se  veu  pel  títul,  y  quin  original 
castellà  reberem  a  son  temps,  haventne  do¬ 
nat  compte  oportunament. 

Discurs  de  gracias  recitat  per  l’alumne  Joan 
Millet  y  Maristany  en  la  festa  infantil  del 
colegi  de  Sant  Jordi,  celebrada  al  teatre 
Principal  el  23  del  actual. 

Fidel  Giró,  impressor. —  Carrer  de  València,  233 

SETMANARI  CATALANISTA 

Els  trevalls  se  publican  baix  la  exclusiva  responsabilitat  de  sos  autors. —  No  s’admeten  els  que 

VISCA  LA  RES-PÚBLICA! 

La  República  ha  triomfat:  peró’l  nom,  no 
la  cosa. 

S’enganyan  els  que  vulguin  sostenir  lo 
contrari,  com  s’enganyan  aquells  que  prete¬ 
nen  que’l  Catalanisme  hagi  perdut. 

El  Catalanisme,  pròpiament  dit,  no  ha  en¬ 
trat  en  foch  en  las  lluytas  electorals  de  Bar¬ 
celona.  Els  qu’han  combatut — y  ab  éxit  mal 
que  pesi  als  centralistas,  donchs  han  tingut 
més  vots  qu’en  las  passadas  eleccions — han 
sigut  els  regionalistas,  compensantse  de  so- 
bras  el  buyt  que  feren  en  sas  filas  els  carlins, 
ab  l’auxili  dels  adeptes  de  la  Unió  Catalanis¬ 


ta  que'ls  hi  han  prestat  sas  forsas  mercès  a 
la  tan  encertada  circular  de  sa  digna  Junta 
Permanent.  Aquest  es  el  fet,  y  res  més. 

Donchs  bé:  després  d’aqueixa  purga  dels 
carlins,  y  ja  que  a  catalanistas  y  regionalis¬ 
tas  se’ns  ha  volgut  confondre  en  una  matei¬ 
xa  causa,  en  hora  bona  sia,  ja  que  tots  venim 
a  demanar  per  uns  o  altres  procediments 
l’Aulonomia  de  Catalunya.  Per  nostra  part, 
amichs  declarats  com  som  de  las  relormas 
socials  y  de  la  llibertat  de  conciencia,  els  do- 
ném  la  mà.  Y  sian  també  benvinguts  els  bons 
federals,  si  venir  volen  ab  nosaltres,  perque 
també  demanan  l’Autonomia  y  sempre  ab 
ells  hem  estat  desde  la  nostra  joventut  pri¬ 
mera.  Però  ara  tinch  de  dir  lo  que  cal  fer,  lo 
que  s’imposa. 

Deixém  el  passat  sense  destruhirlo,  y  res- 
pectantlo  en  lo  que  tingui  de  respectable,  en 
lo  que  d’ell  no  sia  pas  mort:  peró  fem  que  lo 
qu’es  mort,  o  cosa  de  morts,  no  passi  per 
viu;  fem  que’ls  cadavres  no’ns  privin  el  pas. 
Als  verdaders  catalanistas — ab  la  cooperació 
de  tots  els  altres  autonomistas  — pertoca  la  di¬ 
recció  de  la  marxa  envers  l’Autonomia  de  la 
Patria,  y  per  tant,  ells  deuhen  dirigir  els 
pròxims  moviments  politichs.  Y  per’aixó.  pe¬ 
ra  triomfar  grandiosament,  cal  conquistar, 
ademés  dels  intelectuals,  ademés  dels  cons¬ 
cients,  que  ja  son  ab  nosaltres,  tots  els  qu'han 

nascut  en  nostra  terra;  cal  que  interessém  las 
massas,  l’obrer,  el  productor,  el  pagés,  aquell 
qu’es  el  modern  paria,  no  afalagantlo  pera 
abusar  de  sa  inconsciència,  sinó  instruhinllo 
pera  ferne  una  forsa  vital  einteligent,  y  pera 
que  obtingui  lo  que  justament  li  pertoca. 

De  primer  y  avans  que  tot,  cal  revisar  las 
Bases  de  Manresa.  Fetas  en  un  temps  en  que 
ni  somniavam  lo  que  podia  venir,  hi  hà  en 
ellas  molts  articles  que  per  sa  redacció  po- 
drían  no  semblar  gayre  conformes ab  la  lliber¬ 
tat  de  conciencia;  molts  qu’apoyan  un  passat 
com  si  fos  present;  un  mort  que  s’oposa  al 
pas  dels  vius;  un  bovarisme ,  com  se  diu  en 
el  modernisssim  llenguatje  filosófich,  d’una 
personalitat  qu’ha  correspost  a  personas  an- 
tepassadas,  y  que’s  vol  aplicar  a  las  presents. 
Aixó  cal  rebutjarho.  Y  cal  rebutjar  també  tot 
alló  excessiu  que  al  central  Estat  espanyol 
concediam  respectantli  tractats  en  els  quals 
no  hem  pas  intervingut.  Cal  projectarse  cap 
una  Catalunya  nova ,  una  Super-Catalunya, 
y  marxar  ab  tot  nostre  esfors,  d’inteligen- 
cia  y  de  pràctica,  envers  ella. 

Nosaltres  no’ns  espantém  del  nom  de  Re¬ 
pública.  Sí!  Visca  la  República,  tal  com  nos¬ 
altres  la  enteném.  Res  pública  ha  sigut  sem¬ 
pre’ 1  sentit  de  la  cosa  política — de  polís,  ciutat, 
ciència  de  la  ciutat — en  els  paissos  Aris  del 
Mediterrà.  Res  pública  hi  hagué  a  l’antiga 
Atenas,  ,a  de  Schylos,  de  Sófocles,  d’Aristó- 
fanes,  de  Platón,  dels  sabis  Empedocles,  dels 
atomistas  y  cosmólechs,  de  Fidias,  d’Apeles, 
de  Pericles  y  de  tants  com  ab  sa  llum  enca- 
ra’ns  guian.  Res  pública  hi  hagué  en  la  florei- 
xent  y  gentil  Florència,  la  que  va  ressucitar 
l’Antiguitat  quan  ja’s  creya  morta.  Res  publi¬ 
ca  hi  hagué  a  Venecià,  la  que’s  gloriava  d’es- 
serho  d’uns  ciutadans  que  ni  per  la  sanch  ni 
per  las  costums  tenian  res  dels  barbres  hi- 
perboreus.  Res  pública  a  Catalunya  en  temps 
dels  comtes  de  Barcelona...  Sí!  Res  publica 
Comitès  Barcinonensis.  Y  República  varen 
proclamar  els  diputats  catalans  en  1640,  quan 
s’aprestavan  a  batre  ’ls  exèrcits  dels  Vélez  y 
dels  Torrecusa quevenían devastantla  ennom 
del  rey  Don  Felip  IV,  enviats  pel  Conde-Du- 
que  de  Olivares.  Es  clar  que  si  hi  hagués  un 
monarca  prou  ilustrat,  prou  genial,  que  reco¬ 
neixent  el  nostre  dret  ens  dongués  l’autono- 
mia  absoluta,  radmeteríam  com  si  un  deu¬ 
tor  ens  pagués  las  quatre  quintas  parts  d’un 


deute:  peró  aixó  es  parlarde  la  lluna.  Si  mav 
s’enderroca  l’actual  sistema  d’Espanya,  0  per 
un  aconteixement  europeu  se  desenquader¬ 
na,  al  adquirir  l’autonomia  Catalunya,  no  ha- 
venthi  ningú  de  l’antiga  dinastia  de  nostres 
comtes  —  y  encara  que  hi  fos  —  equina  for¬ 
ma  hem  de  proclamar  més  que  la  republica¬ 
na?  Ademés,  la  Res  pública  catalana  es  l’única 
forma  ab  la  qual  l’autonomia  pot  estar  ple¬ 
nament  garantida,  donchs  el  Poble — no  la 
plebs — vetllaria  per  ella  sempre  com  per  son 
tresor  propi,  com  per  son  tresor  sagrat. 

Y  ara  cal  refermar  nostre  criteri  en  nostre 
programa,  pera  d’aqui  endevant. 

Volém  una  Catalunya  vivent,  una  Cata¬ 
lunya  que’s  pugui  mostrar  ab  orgull  devant 
de  totas  las  nacions  d’Europa;  y,  per  tant, 
ha  d'inspirarse  en  tot  lo  que  favoreixi  la 
Vida,  y  la  Vida  superior  en  ella. 

Instrucció,  instrucció  per  tot  y  pera  tot¬ 
hom,  e  instrucció  a  la  moderna  tal  com  se 
fa  a  Suissa,  a  Alemanya,  a  Fransa,  despresa 
de  tot  concepte  preconcebut  pels  dogmas. 
Instrucció  científica  integral,  e  instrucció 
afectiva,  0  mellor  dit,  educació  de  las  ener- 
gias  humanas  qu’en  si  cadascú  porta,  sense 
destruhirlas.  Reformas  socials,  lleys  sobre’ls 
accidents  del  trevall...  Tot  el  que  produheix 
té  dret  a  no  morirse  de  fam  quan  produhir 
no  pugui,  y  no  sols  a  no  morirse  de  fam, 
sinó  a  pasar  ab  tota  dignitat  el  reste  de  la 
seva  vida.  Que’s  posi  una  valia  a  la  crudel 
explotació  del  home  per  l’home,  desde  las 
lleys  que  impideixin  al  editor  escanyar  al 
que  pensa  y  escriu  y  ferli  produhir  falsas 
obras  en  virtut  d’interessos  mesquins,  en- 
matzinant  aixis  la  publica  conciencia,  fins  a 
las  que  no  deixin  que’s  trevalli  en  llochs 
malsans,  ni  en  edats  ni  estats  en  que  treva- 
llar  no’s  pugui.  Cambras,  ó  sia  Bossas  del 
Trevall  Banch  del  Ciédit  del  Trevall,  ahont 
se  facilitin  medis  de  produhir  al  que  no  pot 
per  falta  de  capital.  En  fi,  protecció  ampla  a 
tot  el  qui  sab  fer  y  produheix  cosas  profita- 
bles  a  la  Vida  pera  mantenirla  y  enaltiria  y 
ennobliria.  Y  després,  la  nova  organisació 
de  la  Justícia  ab  arreglo  als  moderns  conei¬ 
xements  juridichs  antropológichs. 

Llibertat  absoluta  de  conciencia.  Cadascú 
té'l  dret  de  formarse  la  seva  imatje  y  la  seva 
explicació  del  Univers.  L’estat  català  sols 
deu  darh  tots  els  elements  necessaris  pera 

cultivar  aquesta  concilencia:  mestres,  mu¬ 
seus,  bibliotecas,  llibres,  aparells,  observa¬ 
toris,  laboratoris,  dirigits  per  sabis;  y  a  falta 
dels  del  país,  que’n  vinguin  de  l’altra  part 
del  Pirineu,  d’Europa.  Aixis  ho  va  fer  en  Ca- 
vour  pera  enaltir  la  Italia. 

Dictadura  higiènica,  ab  hospitals  y  sana¬ 
toris,  en  perfectas  condicions  y  en  paratjes 
sans.  Ports  franchs,  y  llochs  ahont  puguin 
bastirse’ls  barcos  de  totas  las  nacions,  sense 
dificultat  de  cap  mena.  Aixó,  ab  l’abolició 
dels  exèrcits  permanents,  ab  la  descentrali- 
sació  per  regions  naturals  y  per  municipis 
autònoms,  aixó  y  sols  aixó  donaria’l  triomf 
als  partidaris  de  Catalunya,  a  Catalunya. 

Per  tot  aixó,  cal  també  fer  cosas  previas. 
Crear,  0  mellor  dit,  fer  pendre  conciencía  de 
que  hi  hà  un  verdader  patriciat.  Tots  els 
sociólechs,  desde  l’escocès  Carlyle  y’l  nort- 
americà  Emerson,  al  alemany  Nietzsche  y 
als  francesos  que  actualment  orientan  las 
novas  direccions  de  la  vehina  República 
francesa,  tots  diuhen  que  la  República  ha 
d’ésser  el  govern  del  poble  pel  poble, 
peró  EXERCIT  PELS  MELLORS  DEL  POBLE.  Roma, 
y  la  mateixa  Grècia,  varen  decaure  l’una  ab 
els  Cèsars,  l’altra  ab  els  demagochs  univer- 
salistas  qu'ab  las  predicacions  del  putiner 
d’en  Sócrates  varen  proclamar  la  demagògia 
en  las  massas  imbècils  mogudas  per  aquell 
tripayre  greixós  que’s  deya  Cleón.  Després 
varen  venir  els  trenta  tirans;  un  gloriós  pa¬ 
rèntesis  ab  Alexandre,  el  filosop  y  radiant 
Emperador;  y  després  la  corrupció  universal 
fins  a  la  vinguda  dels  Barbres.  Cal,  donchs, 
que’ls  fills  de  Catalunya  rebutjin  lot  lo  que’ls 
es  vingut  de  rassa  o  de  rassas  inferiors,  y 
sols  admetin  la  corrent  de  lo  noble  que 
d’Europa’ls  vingui.  No  volém  impedir  que 
aquí,  al  que  contribuheix  a  la  creació  de  la 
Patria  ab  el  seu  trevall,  se  li  dongui’l  vot, 
vingui  d’allà  hont  vingui.  Peró  cal  que  pri¬ 
mer  ho  acrediti.  Y  cal  també  que’ls  elegits 
sían  sempre  dels  nostres,  y  que  no’ns  vin¬ 
guin  a  descubrir  la  gent  d’  ultra-Ebre. 

Aixis  s’impediria  que  preponderessin  en  la 
Res  pública  las  turbas  inconscients  que  de 
fora’ns  arriban. 

Y  ara,  escoltéu. 

S’imposa  fer  un  Diari  que  sia  defensor 


d’aytals  ideas  ab  las  solucions  pràcticas  més 
avensadas  que  ja  indican  la  Ciència  y  la  Jus¬ 
tícia.  Aquest  Diari,  pera  donar  exemple  de 
la  moralitat  que’s  basa  en  la  Vida,  no  hauria 
de  publicar  esquelas  de  morts  ab  aqueix  apa- 
rato  indecent  ab  que  ho  fan  els  demés  diaris 
y  que’ns  rebaixa  al  nivell  del  ultim  dels  pais- 
sos  d’ultra-Europa.  Una  petita  secció  al  final 
del  Diari,  y  prou.  Y  quan  el  mort  es  un  per- 
sonatje  i  lustre  per  la  seva  virtut,  per  lo  qu’ha 
produhit  d’Art,  de  Ciència,  de  Filosofia  o 
d’Heroisme  patriótich,  com  que  ja  no  es  un 
mort,  sinó  un  Eltern  Vivent,  alashoras  se  li 
dedica  tot  el  número. 

Res  de  crims,  tampoch.  El  relatar  fets  cri¬ 
minals  sugestiona  y’n  fa  cometre'  d’altres, 
com  ho  han  probat  els  primers  fisiólechs  y 
totas  las  Academias  d’Antropologia.  Ja  sabém 
qu’aixó  privaria  de  recursos  al  Diari,  peró 
sobre  tot,  y  avans  que  tot,  no  volém  ésser 
Cananeus ,  donchs  tenim  l’ambició,  exhorbi- 
tant  per  lo  noble,  de  superiorisar  al  poble  de 
Catalunya,  inferiorisat  per  la  tirania  caste¬ 
llana  y  per  la  explotació  burgesa  indigna. 

Y  després,  en  aqueix  Diari  ideal,  hi  tindria 
cabuda  tota  reclamació  justa,  tota  causa  no¬ 
ble,  la  defensa  de  tots  els  oprimits,  la  ins¬ 
trucció  en  son  grau  maxim,  y  tot  lo  ideal  y 
heroich. 

clnformació?  Si,  informació:  peró  de  lo 
que  val  la  pena  d’ésser  conegut.  -Qué  se  li’n 
dona,  a  ningú  que  tingui  bon  sentit,  de  que 
un  empleyat  del  govern  hagi  fugit  ab  una  bo- 
lera  de  Murviedro,  0  de  que  un  carreter  de 
Jaén  s’hagi  pegat  quatre  punyaladas  ab  un 
arriero  de  Jerez?  Si:  informació  de  tot  lo  no¬ 
table,  de  tot  lo  útil,  de  tot  lo  profitós,  de  tot 
avens  cientifich,  industrial,  artistich,  comer¬ 
cial  y  humà;  en  fi,  de  tot  lo  que  tendeixi  a 
fernos  més  grans  y  mellors. 

Y  per  fi,  las  especialitats  tractadas  pels 
que  més  hi  entenguin,  indicant  tot  lo  que 
pugui  ésser  profitós  als  altres. 

Ab  lo  qu’havém  dit,  creyém  que,  tendint 
tots  els  bons  catalanistas  a  realisarho,  arri- 
baríam  a  lo  que  desiljém,  a  constituhir  una 
Catalunya  gran  y  forta. 

Ja  sabém  que  n’hi  hauria  alguns  que  no 
s’avindrian  a  nostras  tendencias,  encara  que 
fossin  catalanistas.  Aqueixos  podrían  agru- 
parse  y  formar  la  part  conservadora  del  Cata¬ 
lanisme,  ab  tal  que  volguessin  l’Autonomia 

de  Catalunya:  peró  nosaltres  sempre  anirém 
endevant  ab  nostre  programa,  que’s  sintetisa 
en  aquest  crit: 

Visca  la  Res-pública  Calalana! 


D’ART  DECORATÍU 

IV  Y  ULTIM 

Del  sigle  xv  ensà,  Catalunya  va  perdent 
poch  a  poch  sa  personalitat  política;  desas¬ 
tres  de  tota  mena  van  delmant  son  terrer  fins 
a  deixarlo  pobre  y  feble. 

Atuhida  per  tantas  desgracias,  sembla  que 
son  potent  geni  vulgui  rompre  per  sempre 
ab  tot  lo  que  la  unia  a  son  gloriós  passat,  y, 
concentrantse  en  sí  mateixa,  dirigeix  tots  sos 
esforsos  a  referse  de  las  perduas  sufertas. 

Degut  a  això,  sa  tradició  artística  queda 
estroncada  a  principis  de  l’época  del  Renai¬ 
xement,  y  desd’alashoras  ensà,  son  art  deixa 
d’ésser  propi  pera  passar  a  ésser  art  reflexe; 
son  impuls  no  serà  espontani  sinó  que’l  re¬ 
brà  de  fora,  y  embrutida  per  l’excés  de  tre- 
vall,  molt  li  costarà  rependre  ’l  camí  en  mala 
hora  abandonat. 

Per’xó  avuy  que,  després  de  prop  d’un  si¬ 
gle  de  tanteigs,  tots  els  pobles  se  dirigeixen 
resoltament  pels  viaranys  del  art  modern, 
nosaltres  encara  estém  perdent  el  temps  ab 
ridiculs  modernismes  que  no’ns  conduhiràn 
pas  a  lloch,  y  si  quelcom  de  bo’s  produheix, 
es  copiat  o  quan  menys  inspirat  en  obras  ex- 
trangeras. 

Y  aquest  endarreriment  es  degut  a  no  ha¬ 
ver  sapigut  guardar  el  foch  sagrat  deia  tra¬ 
dició  artística  catalana,  que  poch  a  poch  ha 
anat  apagantse  fins  esdevenir  fredas  cendras, 
y  encara  gracias  que  l’amor  per  las  cosas  de 
la  terra  desplegat  per  alguns  arqueólechs  ha 
salvat  d’una  segura  destrucció  molts  exem¬ 
plars  notables  d’art  català  antich'  guardant- 
los  religiosament,  ja  en  coleccions  particu¬ 
lars,  ja  reunintlos  en  museus  públtchs,  per 
més  que  d’aquests  últims  sols  dos  n’hi  hà  a 
Catalunya  que  mereixin  ésser  coneguts:  l’Epis¬ 
copal  deVich  y’l  de  Santa  Agata,  que,  dit 
sigui  de  pas,  es  Yúnich  museu  barceloni,  y 
aixó  a  pesar  de  sas  péssimas  condicions  de 
instalació,  que  no  permeten  estudiarlo  com 
es  degut. 

Peró’l  moble  ha  sigut  de  lo  més  perjudi¬ 
cat.  havent  desaparegut  gayrebé  tots  els 


exemplars  d’un  xich  de  valor  artistich,  ja  per 
la  deixadesa  o  ignorància  d’uns,  ja  per  l’egois- 
me  d’altres  qu’ha  sigut  causa  de  que  lo  poch 
notable  que’ns quedava  fugis  decasaper’anar 
a  enriquir  els  museus  extrangers,  no  que¬ 
dant  en  els  nostres  més  que  unas  quantas 
caixas  de  nuvia,  que  sa  mateixa  abundó’ns 
ha  fet  fàcil  arreplegar. 

Emperò,  aixó  no  constituheix  un  fonament 
prou  sólit  pera  sobre  d’ell  reconstruhirhi  nos¬ 
tre  passat  en  lo  referent  a  aqueixa  branca  del 
art  decoratiu,  y  aixis  s’explica  que,  mancats 
de  models  propis,  ens  haguém  vist  en  la  pre¬ 
cisió  de  cercarlos  al  extranger,  tenint  d’anar 
per  forsa  a  raure  a  ésser  tributaris  de  paissos 
comercials  y  exportadors  per  excelencia  com 
son  Fransa  y  Alemanya. 

Aqueixos  paissos  han  sigut  nostra  guia  per 
espay  de  més  de  mitj  sigle  en  arts  decorati- 
vas,  ygracias  a  la  seva  influhencia  hem  anat 
avensant  poch  a  poquet,  ja  que  quan  allí  tin¬ 
gué  lloch  lo  que’n  podríam  dir  la  reprise  del 
estil  Lluís  XV,  aqui’ns  trobavam  en  un  estat 
d’ensopiment  tan  gran,  que  fou  necessària 
aquella  forta  sotragada  pera  lograr  deixon- 
dirnos,  puig  gayrebé  ningú  sabia  de  qué  se 
li  parlava,  acostumats  com  estavam  a  las  xa- 
bacanerías  de  malgust  qu’alashoras  se  feyan. 

Y  encara  gracias  que’ls  esforsos  realisats 
per  alguns  particulars  y  per  algunas  casas 
pera  introduhir  lo  que’n  deyan  Renaixe¬ 
ment  alemany  y  l’estil  rus,  havian  contribu- 
hit  a  despertar  un  xich  la  febreta  de  la  imita¬ 
ció  v  del  estudi, desterrant  gayrebé  en  absolut 
els  poca-solta  mobles  envernissats  de  negre 
o  imitant  xicranda. 

Y  arribém  ja  a  aquest  gran  moviment  del 
art  en  busca  de  nous  horitzons.  En  els  pobles 
en  que  l’avens  del  art  es  positiu  y  no  degut 
a  influhencias  extranyas,  l’art  modern  s’ha 
desenrotllat  naturalment,  sens  esfors  de  cap 
mena,  havent  arribat  a  aquest  resultat  des¬ 
prés  del  detingut  estudi  del  art  y  estils  d’épo- 
cas  ja  llunyanas,  peró  qu’han  servit  de  sólit 
fonament  a  aqueixa  necessària  evolució  en-‘ 
vers  nous  ideals. 

Per’xó  si  analisém  l’art  contemporani  dels 
pobles  més  avensats,  hi  trobarém  tot  seguit 
un  sagell  caracteristich  que’ns  descubreix 
clarament  l’esperit  derassayque  fa  que’s  di- 
ferencihi’l  d’un  poble  del  del  altre,  igual  com 
ha  passat  sempre  en  tots  el  grans  moviments 
del  art;  y  aixis  veurém,  per  exemple,  que  a 
Fransa  l’art  modern  per  regla  general  té  quel¬ 
com  de  coquetó  que'ns  recorda  tot  seguit  al 
elegant  y  esbojarrat  Lluís  XV;  y  en  cambi  a 
Alemanya,  quin  art  modern  ha  anat  precedit 
’del  estudi  dels  estils  gótich  y  Renaixement, 
té  molts  punts  de  semblansa,  en  la  disposi¬ 
ció  general  de  las  linias,  ab  aqueixos  estils, 
en  particular  ab  el  primer;  y  a  Inglaterra,  que 
sempre  s’ha  distingit  per  son  esperit  cosmo¬ 
polita,  l’art  contemporani  té  quelcom  que 
reflexa  fidelment  aqueixa  tendencia. 

A  Catalunya,  que  com  he  dit  avans  hem  cert  nombre  d’exemplars  d’art  contemporani 
seguit  per  espay  de  tant  temps  las  inspira-  adquirits  per  l'Ajuntament  en  varias  de  las 
cions  del  art  extranger,  tan  mateix  com  si  susditas  exposicions  y  destinats  a  figurar  en 


fóssim  un  poble  mancat  de  tradicions  artisti- 
cas,  bé  podriam  avuy  que’l  desvetllament  de 
nostre  geni  patri  es  un  fet,  redressarnos,  y, 
declarantnos  majors  d’edat,  rependre  ab  co- 
ratje  y  petjada  ferma’l  serrat  cann  de  nostra 
renaixensa  artística. 

Els  estils  romànich  y  gótich  tingueren  en 
nostra  terra  un  sagell  propi  y  verament  ca¬ 
talà,  no  trobantshi  cap  influhencia  forastera: 
donchs  en  ells  devém  fonamentar  el  renaixe¬ 
ment  de  nostre  art  modern,  y  deixemnos  ja 
de  copiar  lo  que  fan  a  fora  casa,  que  per  més 
bé  qu’ho  fem,  may  serà  nostre. 

Creemnos  un  estil  propi,  ben  despullat 
d’influhencias  extranyas,  enrobustí  mlo  ab  l’es¬ 
tudi  seriós  y  rahonat  del  art  de  la  veliuria,  y 
naixerà  fort  y  potent  l’art  modern  català. 

Y  ara,  avans  d’acabar,  dech  dirigir  u'n 
prech  a  la  Junta  Municipal  de  Bellas  Arts. 
Després  del  esfors  individual,  lo  qu’  ha 
conlribuhit  més  al  desenrotllo  de  la  cultura 
artística  de  Barcelona  han  sigut  las  Exposi¬ 
cions  de  Bellas  Arts  e  Industrias  .  Artísticas 
que  periòdicament  s’havían  vingut  celebrant 
de  1888  ensà.  Ara  bé:  Barcelona  posseheix  un 


EL  FILL 

,;Se’t  mou?...  ^Te’l  sents?!... 

Oh  sí,  com  una  branca 
sent  el  pes  de  la  fruytal... 

Fill,  infant, 

ets  aurora  que  ve  y  cap  nit  te  tanca, 
qu’estàs  reclòs  dintre  un  sagrari  sant. 

Es  sant  perque  cap  forsa  de  la  terra 
en  cap  moment  l’havía  profanat: 
esperava  quiet  el  gran  bateig  de  vida 
qu’ab  plujas  de  petons  l’ha  consagrat, 
y  la  llevor  del  Home  ha  germinat 
en  eixa  entranya  fosca,  y  lluminosa  y  benehida, 
y  Tu  t’hi  has  ericarnatl 

Es  ton  niu  misteriós:  en  ell  rè  hi  manca: 
amor  que  hi  fa  vida,  vida  que  hi  fa  sanch; 
arràpathi  ben  fort  y  xucla,  xucla, 
feste  ben  bo  y  macís  y  radiant! 

Feste  ben  bo  pera  estimà  a  la  gent. 

Feste  macís  pera  triomfar  de  tot. 

Feste  radiant  per  bellesa  y  complement, 
donchs  s'ha  de  veni  armat  a  n’aquest  món! 

Y  ben  armat,  perque  la  lluyta  es  crua 
y  la  Victoria  no  vol  ser  de  tots! 

Arràpathi  y  no  vinguis  avans  d’hora, 
qu’en  aquest  món  massa  que’s  ve  aviat: 


els  museus  barcelonins.  Entre  ellas  hi  figu- 
ran  obras  de  casas  0  artistas  d’anomenada, 
com  Concordi  Gonzàlez,  Oliva  y  Martí,  Bus¬ 
quets,  Ballarin,  Brossa  y  altres.  Donchs  bé: 
aqueixas  obras  estan  actualment  entafuradas 
pel  Palau  de  Bellas  Arts,  0  bé  en  els  salons 
del  antich  palau  del  governador  de  la  ciuta- 
dela,  sense  que  ningú  las  hagi  vistas  inay 
en  cap  museu.  {No  podria  la  Junta  de  Mu¬ 
seus  y  Bellas  Arts  fer  que  figuressin  en  el 
nou  Museu  d’Arts  Decorativas? 

De  las  75.000  pessetas  que  votà  l’Ajunta¬ 
ment  destinadas  a  adquisició  d'exemplars 
pera’ls  museus  {no  se’n  podrian  destinar 
unas  quantas  per’habillar  algunas  salas  del 
Palau  reyal,  destinadas  al  art  contemporani? 

Jo  crech  que,  avans  de  pensar  en  adquirir 
nous  exemplars,  fora  més  convenient  procu¬ 
rar  tenir  un  lloch  a  propòsit  pera  instalarlos, 
comensant  per  instalar  bé  y  en  la  deguda 
forma  tots  els  que  ja  possehim. 

Pénsi.sho  bé  là  esmentada  Junta,  y  vegi  lo 
que  fora  més  convenient  pera’ls  interessos 
de  Barcelona  en  particular  y  del  Art  en  ge¬ 
neral. 

Eusebi  Busquets. 


te  trobarías  magre  d’ardidesa 
y  escanyolit  per  sufri’l  gran  combat! 

Y  a  n’el  que  cau  li  passan  per  dessobre 
cotxes  y  gent,  tota  la  gran  ciutat!... 


En  el  misteri  de  las  cosas, 
inconegut  Fill  nostre, ’t  vas  formant. 
dQu’ets  y  cóm  ets?  Misteri  y  més  misteri 
que  ningú  ha  desxifrat!... 

Ets  aprop  y’t  sentim,  vens  ab  nosaltres 
y  no’t  podém  dar  nom  ni  contemplar!.  . 

La  porta  de  la  Vida’t  tanca,  y  la  Natura 
té  la  única  clau!... 

Quan  l’hora  sigui  arribada, 
fentnos  fé  un  crit  suprém,  Ella  obrirà. 

Quan  l’hora’ns  sigui  donada, 
plorarém  y  riurém  tot  d’un  plegat: 
y  Tu  hauràs  comensatl... 

Rafel  Nogueras  y  Oller. 

Abril,  içoj. 

ESTUPIDESA 

Se  comprèn  que  un  poble  segueixi  incons¬ 
cientment  a  un  sugestionador  de  las  massas; 
però  lo  que  més  dol  es  que  sovint  se  dona’l 
cas  de  seguir  las  massas  a  un  home  qu’es  un 
xerrayre  de  naixement  ab  ilustració  de  betas 
y  fils,  ab  ilustració  de  periódich  al  us,  la 
més  buyda  y  la  més  nula,  tot  paraulas,  tot 
imaginació,  presentant  ideas  com  bombollas 
de  sabó  de  las  que  fan  las  criaturas,  que  tot 
flotant  enlayre  iluminadas  pel  sol,  varían 
constantment  de  colors  y  atrauhen  las  mi- 
radas,  y  enlluhernan,  y  després  reventan  con- 
vertintse  en...  lo  que  son:  en  una  gota  d’ay- 
gua  y  sabó.  Enlluhernada  la  massa,  no  las 
veu  desferse,  y  gosa  enlluhernanlse  més  a 
cada  nova  bombolla. 

Mireulo  a  n’ell!  Miréu  a  la  massa!  Mireulo 
a  n'ell  jugant,  distrayentse  ab  ella,  é'nse- 
nyantli’l  despotisme  de  tots  temps  y  llochs  y 
dihentli:  «Això  es  la  llibertat,  aixó  es  la  de- 
mocracial»  Miréu  a  la  massa,  dir:  «Si!  No! 
Morin  la  llibertat  y  la  democràcia!  Viscan  el 
despotisme  y  la  tirania!...»  Y  després  aques¬ 
ta  massa’s  queda  tota  satisfeta  de  la  seva 
obra,  se  sent  lliberal  y  democràtica  pels  seus 
actes,  aixó  es,  per  haver  cridat  contra  la  de¬ 
mocràcia  y  la  llibertat  y  haver  dat  viscas  a 
la  tirania,  a  la  opressió,  al  absolutisme  y  al 
despotisme. 


Y  passa  una  companyia  d'homes  unifor¬ 
mats,  y  ell  la  senyala  ab  el  dit  desde  la  redac¬ 
ció  del  seu  periódich,  y  diu:  «Aplaudiulos  a 
n’aquests:  ells  son  els  que  salvaran  la  pa- 
tria!...»  Y  la  massa  aplaudeix  com  un  sol 
home. 

cY  a  qui  aplaudeix?1  Al  instrument  incons¬ 
cient,  al  màuser,  a  la  forsa  cega,  que  l’agita¬ 
dor  voldria  a  son  servey.  A  aquells  que  fa 
quatre  dias  foren  instrument  de  mort  pera 
infelissos  estudiants;  als  que  foren  també 
mer  instrument  en  tantas  injustas  guerras 
colonials  fomentadas  per  polítichs  malvats 
y  per...  redemptors  del  poble;  als  que  tam¬ 
bé’s  feu  servir  d’instrument  contra’ls  pobres 
obrers  condempnats  a  Montjuichl... 

No:  l’agitador  no  afalaga  als  fills  del  po¬ 
ble  al  afalagar  als  soldats:  a  qui  afalaga  esa 
la  forsa  qu’ell  necessita. 

Y  aqueix  agitador,  y  aqueixas  massas 


sugestionadas,  al  cap  de  dos  o  tres  dias  fan 
un  meehng  pera  protestar  de  lo  mateix  que 
ahir  vingueren  a  aplaudir  ..  Y  anirà  y  vindrà 
la  massa,  y  a  cada  nova  bombolla  de  sabó 
que  vegi  y  que  li  ofereixi  nous  cambiants  a 
la  vista,  afirmarà  o  negarà,  xiulant  avuy  als 
qu’aplaudí  ahir. 

Ells  els  demócratas,  ells  els  lliberals,  apo- 
yan  als  que  sovint  han  sigut  instrument 
dels  déspotas  de  tot  el  món,  tant  a  Rússia, 
coma  Turquia,  com  a  Espanya...  Peró  ells 
no  més  veuhen  una  cosa:  la  República,  la 
República  dictatorial.  No  vol  dir  res  que’n 
fessin  president  a  un  Weyler:  la  qüestió  es 
la  República.  No  vol  dir  res  que’ls  fassin 
morir  en  injustas  guerras,  ni  que’ls  agarrotin 
ab  un  centralisme  mortal.  Ca!  Visca  la  Re¬ 
pública!  Visca  en  Salmerón,  quefe  únich  y 
absolut  del  partit!  Visca  en  Lerroux!... 

J.  Samsó. 


MARINA 

A  M.  C.  y  S. 

El  cel  està  exuberant  de  color,  que  refle¬ 
xa  ab  prodigalitat  la  mar  tranquila.  Tres 
termes  de  montanyas  s’endinzan  cap  al  mar, 
marcant  las  darreras  la  desembocadura  del 
Ebre.  El  sol  devalla  a  la  posta  y’l  cel  pren  a 
cada  moment  tons  més  calents. 

Aprop  del  horitzó,  com  un  estol  de  gavi- 
nas,  s’oviran  las  parellas  del  bou.  Més  cap 
a  la  platja  un  vol  de  corbs  descriu  llargas 
curvas  y  s’aixeca  enlayre,  enlayre,  pera  tor- 
narse  a  aplanar  arràn  de  l’aygua. 

Els  núvols  pausadament  forman  y  desfàn 
fantàsticas  combinacions,  emporprantse  més 
a  mida  que’l  sol  devalla  y  acotxa  sa  enlluher- 
nadora  testa  sota  un  vel  de  moradencas 
montanyas,  fins  que  s’amaga  per  complert. 

Alashoras  Natura  exhala  un  ay!  silenciós; 
que  tot  ho  omplena  d’una  vaga  tristesa. 

El  mar  resa  mandrosament  al  dia  que 
fina,  y'l  fresch  oreig  mormola  també  sa  pre¬ 
garia  del  capvespre.  El  cel  va  apagant  sos 
vius  colors  y  l’aygua  pert  sa  transparència. 
Tot  va  enfosquintse  gradualment. 

Els  pescadors  van  formant  y  esgranant 
grupos  per  la  platja,  seguint  ab  interès  las 
evolucions  de  las  velas  qu'ab  prou  feynas  se 

distingeixen.  Terra  endins  se  sent  el  melan¬ 
giós  so  de  la  campana  que  convida  à  la  ora¬ 
ció  del  vespre. 

Parpelleja’l  primer  estel,  y  li  retorna  la 
bona  nit  la  farola  del  Ebre. 

Tot  lo  demés  dorm  en  la  fosca. 

T.  Costa  y  Coll. 


EL  BASTÓ  DEL  ÍDOL 

A  las  once  y  veinte  pasaban 
de  4.000  las  personas  que  ocu- 
paban  los  andenes. 

(Heraldo  de  Madrid  del  día  29 
d’abril,  al  vespre). 

Las  salas  d’espera  y’is  voltants  de  la  esta¬ 
ció  del  Mitjdia  s'anavan  omplint  de  gent  an¬ 
siosa  y  agitada  qu’esperava  l'arribada  del 
ídol  coronat  de  lauros  electorals  y  revestit 
de  l’autoritat  de  Jefe  de  la  gran  olla  de  cols 
que  té  per  tap  el  gorro  frigio. 

La  estació  bullia  com  una  caldera,  y’l  di¬ 
rector  de  la  Companyia  (extranger  que  sab 
de  física  social)  fentse  càtrech  de  que  l’entu¬ 
siasme  comprimit  podria  esbotzar  portaS  y 
trencar  vidres,  va  obrir  totas  las  vàlvulas. 
Llavors  l’entusiasme’s  va  precipitar  cap  als 
andens  sens  haver  de  passar  per  la  taquilla. 

Arriba’l  tren;  la  gentada  s’hi  arrapa  com 
Uagastas,  y  s’exposa  apendre  mal. 

L’Ídol  treu  el  nas  per  la  finestra,  y  all ó  es 
la  bojeria. 

L’ídol  parla.  (Ovación  delirante.) 

L’ídol  no  diu  res.  (Continua  la  ovación.) 

No  faltan  las  indispensables  cigarreras  que 
li  regalan  flors  y  petons  tot  dihentli  sinceras 
ximplerias  broladas  de  un  corazón  sencillo. 

Y  l’ídol  accepta  y  somriu  ab  benevolensa. 
Peró  vol  surtir,  y  no  pot  a  causa  del  estusias- 
me  de  la  trepa.  Ja  se’n  comensa  a  veure  tip 
de  tanta  ovació.  Ja  la  massa  comensa  a  ferli 
nosa. 

— Veyas,  tu,  digas  que  calli  la  tarregada  y 
que  se’n  vagi  —  diu  l’ídol  a  un  dels  seus  Ín¬ 
tims. 

Y  aquest  se  dirigeix  a  la  massa  y,  sens  ado- 
narsen,  li  ensenya’l  bastó  del  ídol: 

— /Pero,  hombres!  Si  ahora  que  Salmerón 
es  vuestro  qefe  no  lo  gra  ser  respetado,  jcómo 
ha  de  ser ,  cuando  gobierne ,  obedecido?  Reti- 
raos...  eté.,  etc. — 


Y  la  massa’s  dona  per  convensuda,  y  se’n 
va  lentament  mentres  l’ ídol  fa  una  pila  de 
maniobras  pera  surtir  sense  que  l’entusiasme 
l’atropelli. 

Bé,  gent  de  la  massa,  bé!  Os  predican  li- 
bertat  y  os  exigeixen  obediència.  iCom  els 
lliguéu  aquests  dos  caps?  Ja  ho  sé:  ab  la  teo¬ 
ria  de  la  libertad  bien  entendida ,  com  alló  de 
la  descenlralización,  ïoy? 

Donchs  bé:  al  acceptar  el  govern  del  bastó 
baix  el  nom  de  libertad  bien  entendida ,  poséu 
de  relleu  la  vostra  inconsciència. 

Qui  os  prediqués  llibertat  os  hauria  de 
creure  forts  pera  capiria.  Peró  forts  no  ho 
sou,  desde’l  moment  qu’esperéu  que  un  ídol 
os  la  dongui.  Aixis  deu  créureho  ell  quan 
os  parla  d’obediencia,  tota  vegada  que  l’ho¬ 
me  fort  no  necessita  obehir.  Ergo ,  o  vos  en¬ 
ganya  0  no  hi  entén  un  borrall  en  aixó  de 
llibertat.  En  tots  dos  casos  es  un  sér  inútil 
pera  res  de  profit.  Y  essent  aixis,  iper  qué 
l’aclaméu?  Perque  no  penséu. 

Sols  aixis  se  comprèn  que  surtissiu  de 
la  estació  ab  ordre  al  ensemps  qu’ab  re- 
cansa  per  no  haver  pogut  besar  las  mans  del 
ídol  que  demà  que  governi  esgrimirà  aquell 
bastó  contra  las  vostras  costellas,  ja  pera  su¬ 
plir  la  cultura  qu’os  falta,  ja  pera  sofocar 
aspiracions  de  Llibertat  incompatibles  ab 
son  lliberal  programa. 

Y  allavors  os  voldré  veure,  angoixosos  y 
desconcertats  primerament,  redressarvos  des¬ 
prés  radiants  d’ira  y  estupidesa,  pera  ender¬ 
rocar  l’ídol  y...  aixecarne  un  altre. 

Enrich  Seguí  y  Pou. 

Madiid ,  2  maig ,  /goy  . 

NOSTRA  REPÚBLICA 


— Tu  que  dihenle  catalanista’t  creus  ésser 
més  lliberal  que’ls  que  lliberals  se  titulan... 
jcóm  no  escrius  en  ton  programa  aquesta 
clàusula:  «Separació  de  la  Iglesia  y  l’Estat?» 

— No'm  crech  avuy  com  avuy  facultat  pera 
tant.  Mes  no  soch  acomodatici  com  altres,  y  a 
fi  de  que  quedi  ben  lliure  la  qüestió  pera’l  dia 
que  s’hagi  de  resoldre,  jo  (que  valentme  d’un 
clixé  politich  puch  dir  ab  vostre  llenguatje 
que  formo  a  la  esquerra  del  Catalanisme), 
trevallo  y  trevallaré  pera  que  de  nostras 
Bases  s’esborri  tot  lo  que  hi  hagi  de  conven¬ 
cional,  d’innecessari  o  de  discrepant  ab  l’ac¬ 
tual  sociologia,  com  ho  es  el  respecte  al 
Concordat  qu’en  ellas  se  preceptúa  y  que  no 
deixa  de  semblar  una  vergonyant  evassiva 
devant  d’una  qüestió  que  no’s  pot  resoldre 
sinó  en  la  pràctica.  Sobran,  donchs,  avuy 
com  avuy  en  nostre  programa,  aqueix  res¬ 
pecte  y  aqueix  Concordat. 

— Y  ^per  qué  no’t  titulas  republicà? 

— La  república,  tal  com  avuy  la  majoria  la 
entén  en  aquest  país,  no  sols  es  anti-demo- 
cràtica,  sinó  que  no  es  tal  república.  La  ver- 
dadera  república,  la  verdadera  democràcia 
sols  pot  donaria  l’autonomisme,  que  implan¬ 
tat  a  totas  las  regions  d’Espanya  de  confor- 
metat  ab  el  modo  d’ésser  de  quiscuna,  fora 
altament  saludable  puig  vindria  a  destruhir 
els  partits  polítichs  qu’  ab  nom  de  llibertat 
engendran  fanatisme,  arrossegan  el  poble 
vers  falsos  ideals  y  son  la  rèmora  del  progrés. 

—  Peró’l  concepte  de  democràcia  ben  in¬ 
clòs  va  en  el  de  república. 

— Cert.  Peró  la  democràcia  no  existirà  de 
fet  entre  nosaltres  mentres  hagi  de  repre¬ 
sentaria  un  partit,  com  aturdidament  se  fa 
ara:  un  partit  que,  com  a  tal,  sempre’s  dis¬ 
tingirà  més  per  son  jacobinisme  que  per  sa 
elevació  de  miras,  per  altas  que  las  tingui. 

— Las  tevas  ideas  son  ben  republicanas... 

— Son  ben  catalanistas,  qu’es  molt  més. 
Si’l  poble  no  m’entén,  no  seré  jo  qui  li  fassi 
concessions  qu’estiguin  en  pugna  ab  mon 
concepte  de  la  vera  llibertat.  La  massa’m  di¬ 
rà  reaccionari  o  idealista,  y  creurà  tenir  rahó 
perque  té  majoria,  mes  jo  creuré  que  sa  prò¬ 
pia  majoria  la  fa  imbècil,  y  la  consideraré 


cent  voltas  més  idealista  y  més  reaccionaria 
que  jo.  Res  me  costaria  fer  determinadas  de¬ 
claracions.  Fins  si  fos  ambiciós,  com  alguns 
que’s  diuhen  republicans  ab  els  unitaris  y 
autonomistas  ab  nosaltres,  acontentaria  a 
tothom,  y  potser  ab  pocas  aptituts  y  molta 
despreocupació,  qu’es  lo  que’s  necessita,  lo- 
graría  un’acta  de  diputat  y  sumaria  forsa 
adeptes.,.  Quins  adeptes!  Massas  incons¬ 
cients  en  comptes  d’  individuus  conven- 
sutsl...  Per’xó  no  ha  fet  res  a  Espanya,  ab 
tants  anys  com  compta  d’existencia,  el  partit 
federal;  ni  faran  may  res  els  federals  cata¬ 
lans  perque  més  s’han  estimat  tenir  quefes 
que  sumarse  a  nosaltres. 

— Llavors  ^qu’heu  de  fer  vosaltres? 

—  Hem  de  fer  organisació  social,  prescin¬ 
dint  en  lo  possible  de  fórmulas  politicas. 
Pera  lograrho’ns  hem  d’educar  fins  fer  des- 
apareixe  ’ls  falsos  conceptismes  d’avensat  y 
de  reaccionari ,  font  d’insults  apassionats  y, 
per  tant,  d’endarreriment.  Aixó  no  ho  logra- 
rém  dihentnos  republicans.  N’hi  hà  tants 
que  s’ho  diuhen!  Res  de  noms:  lo  que  cal  son 
fets.  Ho  lograrém  quan,  governantnos  nos¬ 
altres  mateixos,  prevalgui  més  que’l  regim 
politich  del  estat,  el  social  de  nostres  esta¬ 
ments. 

—  L’atavisme,  o  la  rutina,  ajudats  per  la 
mala  fe  d'alguns,  no  permetràn  que  desapa¬ 
reguin  tan  fàcilment  del  cervell  de  las  massas 
las  paraulas  reacció ,  revolució ,  avensat ,  retró- 
grado... 

— Ab  nostra  constància  anirém  logrant 
que  las  massas  no’s  deixin  fanatisar  pels 
mals  politichs.  Els  triomfs  momentanis  d’a¬ 
quests,  que  res  resolen,  aumentaràn  cada 
dia’l  número  dels  desenganyats,  que  ja  ha 
crescut  considerablement,  com  també’l  dels 
nostres  adeptes.  Y  ’l  poble  arribarà  a  fixarse 
de  debó  en  nosaltres,  y  veurà  que  no  té  res 
de  retrógrado  ni  de  reaccionari  un  regim  que 
vol  abolir  las  quintas,  que  vol  el  sufragi  per 
classes  autónomas  y  conscients  y  no  per  re¬ 
mats  als  que  fanatisa  un  quefe  o  una  ban¬ 
dera;  un  regim  que  suprimeix  els  consums; 
un  regim,  en  fi,  que  no  necessita  proclamar 
la  república  perque  ell  es  la  república  ma¬ 
teixa,  es  a  dir,  el  veritable  govern  del  poble 
pel  poble,  o  mellor,  la  simplificació  més  gran 
de  la  forma  de  govern.  Donchs  si  la  veritable 
república  es  aquesta,  el  fer  declaracions  de 

republicanisme  dintre  d’ella  es  gastar  el 
temps  en  va. 

— Peró  ^qué  hi  perdriau  els  catalanistas 
de  la  esquerra  en  dirvos  també  republicans, 
fent  aixis  una  petita  concessió  a  la  massa, 
que’s  paga  de  paraulas  y  qu’  os  tindria  per 
més  lliberals? 

— Com  que  nosaltres  volém  que  de  pa¬ 
raulas  no  se’n  pagui,  aqueixa  concessió 
fora  contraproduhent  pera  nostra  causa.  Pera 
un  convensut  com  jo,  també  es  contrapro¬ 
duhent.  Si’ns  han  de  creure  per  aixó,  tant 
se  val  que  no’ns  creguin,  y  encara  es  mellor. 
Pera  mi  l’autonomia  es  la  llibertat,  y  no’m 
vull  confondre  ab  ningú;  y  molt  menys  ab  uns 
republicans  que  sols  per  dirse  tals  se  creuhen 
lliberals  y’m  negan  l’us  de  la  meva  llibertat 
al  negarme  l’autonomia.  No  seré,  donchs, 
tan  hipòcrita  que  m’hi  barreji.  Ab  tot,  el 
programa  catalanista  es  tan  ample,  que’l 
qui  possehit  de  determinadas  ideas  politicas 
s’anomeni  republicà,  monàrquich,  socia¬ 
lista,  etc.,  també  hi  pot  venir  y  també  hi  cab 
si  autonomista’s  diu.  Y  dihentsho  de  bona 
fe,  segur  estich  de  que  l’esperit  sectari  que 
hi  hagi  en  ell  desapareixerà  si’s  posseheix 
ben  bé  de  lo  democràlich  y  progressiu  de 
nostre  programa,  qu’es  tot  ell  afirmació  en¬ 
front  de  las  negacions  dels  sectaris,  y  a  quin 
perfeccionament  no  hem  de  renunciar  ni  ara 
ni  may.  Y’s  veurà  que,  essent  nostra  Cons¬ 
titució  altament  pràctica,  son  funcionament 
no  permetria  cap  forma  de  govern  absolut; 
se  veurà  que  nostras  Bases  son  la  democrà¬ 
cia  y  la  república  mateixas  y  que,  ab  ellas, 
no  podém  viure  a  l’ombra  de  cap  tirà,  de 
cap  testa  coronada  ni  de  cap  quefe. 

— Aquesta  es  vostra  gran  rahó:  no  teniu 
quefes. 

—  Y  per'xó  no  venen  ab  nosaltres  certs 
demócratas  qu’ho  son  de  bona  fe,  peró  que, 
cegos,  portan  el  llevat  de  la  Revolució  fran¬ 
cesa,  aqueixa  revolució  que  tragué  las  tira- 
nías  de  dalt  ,  peró  que  no  pogué  impedir 
que  vinguessin  las  de  baix,  ab  sos  clubs,  ab 
sas  banderas  y  ab  sos  mil  convencionalismes 
que  son  alt  ras  tantas  tiranias  disfressadas.  No, 
no’n  tenim  de  quefes  nosaltres:  per’xó  tam- 
poch  se’ns  acostan  els  demócratas  falsos, 
que’ns  titllan  de  reaccionaris  de  massa  que 
saben  que’ls  reaccionaris  son  ells,  de  massa 
que’ls  consta  que,  no  essent  tan  sols  el  Cata¬ 


lanisme  un  partit  politich,  y  no  admetent 
per  tant  quefaturas,  ells  no  hi  poden  fer  car¬ 
rera.  Ells  de  la  república  n’han  fet  un  partit 
ahont  els  aixerits  hi  poden  medrar  a  costas 
del  comú,  portant  la  llibertat  a  un  terreno 
capciós  y  fentse  amos  del  poble.  Nosaltres 
volém  que’l  poble,  amo  de  si  mateix,  lliure 
de  fanatismes,  no  segueixi  a  ningú.  Y  no  ’ns 
volém  declarar  partit  politich  perque  volém 
molt  més  que  lo  que  vol  un  partit:  volém 
donar  tota  sa  personalitat  política  a  la  na¬ 
ció  catalana.  Y  ara  digas  si’ls  republicans, 
si’ls  demócratas  son  ells  o  nosaltres;  si  es 
bona  revolució  la  que  predican  ells  volentho 
arrasar  tot,  ó  la  que  fem  nosaltres  al  trans¬ 
formar  la  societat  sense  destruhir  res,  donchs 
la  revolució  la  fem  en  las  conciencias. 


// 


ELS  JOCHS  FLO¬ 
RALS  D’ENGUANY 

La  festa  de  la  inteligencia  y  de  la  pau,  del 
amor  y  de  la  bellesa;  la  festa  qu’ha  enlayrat 
l’esperit  de  la  moderna  Catalunya;  la  festa 
de  las  civilisacions  potentas  y  dels  pobles  fe- 
lissos,  que  suposa  salut  moral,  v  que  salut 
moral  ha  escampat  entre  nosaltres  havent 
sigut  generadora  d’un  moviment  sociai  tan 
intensament  humà  com  el  Catalanisme;  nos¬ 
tra  festa  dels  Jochs  Florals,  en  fi,  ha  pogut 
celebrarse  enguany  dignament  a  Barcelona, 
sens  imposicions  ni  protestas,  ni  atropells,  ni 
víctimas...  Y’ns  fa  vergonya’l  pensar  que 
may  hagi  pogut  havernhi  pel  fet  d’haverse 
volgut  enaltir  a  Catalunya. 

Feya  ja  alguns  anys  que’ls  enemichs  d’a¬ 
questa  terra,  no  veyent  ab  bons  ulls  la  impor¬ 
tància  qu’anava  adquirint  nostra  culta  y  pací¬ 
fica  festa,  volian  desnaturalisarla  ab  barallas 
de  poble  africà,  introduhinthi’l  desordre  tal¬ 
ment  com  se  fa  en  qualsevol  club  politich  es¬ 
panyol,  y  fins  arribaren  a  lograr  que  l’any 
passat  no’s  celebressin  a  Barcelona ’ls  Jochs 
Florals.  Peró  no  han  lograt  per’  xó  que 
mimvés  l’entusiasme  dels  catalans  per  sa 
festa  estimada. 

Una  consideració  cal  fer.  Anys  endarrera, 
quan  els  Jochs  Florals,  restaurats  de  poch, 
no  havían  assolit  el  gran  esplendor  d’avuy 

en  dia,  las  altas  autoritats  representantas  del 
centre  tenian  a  glòria  assislirhi.  Avuy  que'ls 
Jochs  Florals  son  quelcom  més  que  una  fes¬ 
ta  provinciana ,  y  que,  per  lo  mateix  que  reve- 
lan  una  major  cultura  qu’altras  festas  anà- 
logas  propias  d’altras  regions  espanyolas,  se 
diferencían  molt  d’ellas;  avuy  que’ls  Jochs 
Florals  son  consagrats  com  a  gloriosos  pels 
fruyts  espléndits  que  hi  han  llevat  totas  las 
brancas  de  la  literatura  catalana;  avuy,  di- 
hém,  aquellas  autoritats  s’acontentan  ab 
assistirhi  per  delegació.  No’ns  interessa’l  fet: 
sols  el  fem  constar,  perque  salta  a  la  vista  lo 
molt  que  li  dolen  al  poder  central  las  puras 
glorias  que  per  propi  valer,  per  propi  im¬ 
puls  y  per  propi  esfors  s’ha  conquistat  Ca¬ 
talunya. 

Y  no  s’oblidi  que  nosaltres,  aymants  de  la 
serietat  de  que  deu  anar  revestida  una  insti¬ 
tució  com  la  dels  Jochs  Florals,  no  hem  dub¬ 
tat  en  censurar  diversas  vegadas  tot  al ló 
qu’es  indigne  d’ella,  fins  ferint  susceptibili¬ 
tats  entre’ls  catalanistas.  Y  potser  no  es  llu¬ 
nyà’l  dia  en  que  hi  tornóm. 


Ab  el  local  de  Llotja  artísticament  adornat 
com  de  costum,  y  ab  concurrència  nombros- 
sisima  y  vistosa  com  sempre,  donà  principi 
la  festa  després  d’haver  entrat  en  el  Saló’ls 
individuus  del  Consistori  y’is  representants 
de  las  entitats  oficials  y  particulars. 

El  discurs  del  president  en  Joseph  Fran¬ 
quesa  y  Gomis,  que  constituheix  una  xardo- 
rosa  apologia  de  nostra  llengua  catalana 
contra  las  vexacions  dels  centralistas,  fou 
llegit  per  en  Joseph  M.a  Roca,  motivant  fre¬ 
qüents  ovacions.  El  secretari  Antoni  Bori  y 
Fontestà  llegí  la  memòria  dels  trevalls  pre¬ 
miats,  dedicant  sentits  paragrafs  als  patricis 
morts  durant  la  darrera  anyada,  que  son 
Verdaguer,  Pagés  de  Puig,  Rosselló,  Thos 
y  Codina,  Vayreda,  Puyol,  Galofré,  Sunyol, 
Puigventós,  Puiggarí,  Got  y  Anguera,  Ga- 
llissà  y  Carlota  de  Mena 

Obrí  acte  seguit  els  plechs  que  contenían 
els  noms  dels  autors  premiats,  resultant  gua¬ 
nyador  de  la  Flor  Natural  en  Francesch  Pu¬ 
jols,  qui  nombrà  reyna  de  la  festa  a  la  senyo¬ 
ra  donya  Rosa  N.  Pratjusà  de  Villar,  la  que, 
entre  ls  aplaudiments  del  públich,  passà  a 
ocupar  son  setial  d’honor.  La  poesia  premia¬ 
da’s  titula  Idili  y  fou  llegida  per  l’Ernest 
Vendrell,  essent  acullida  ab  grans  aplausos. 

Guanyaren  els  accèssits  el  mateix  senyor 
Pujals  per  sa  composició  Balada  de  las  fes¬ 
tas ,  en  Joan  M.a  Guasch  per  sa  Nit  ab  els 
pastors ,  y  en  Ramón  Surinach  Senties  per 
la  poesia  Vostre  jardí  y'l  meu  hort. 

Al  descloures  el  plech  contenint  el  nom 
del  poeta  guanyador  de  la  Englantina 


ressonà,  al  ensemps  que’l  nom  del  difunt 
mossèn  Jacinto  Verdaguer,  un  inmens  aplau¬ 
diment.  El  president  s’aixecà  y  donà  pú¬ 
blicament  las  gracias  a  la  persona  qu’havía 
tingut  la  hermosa  idea  d  enviar  als  Jochs  la 
poesia  pòstuma  del  gran  poeta  titulada  El 
Parch ,  qu’era  la  que  acabava  d’ésser  pre¬ 
miada  ab  la  Englantina  y  que  fou  llegida 
pel  senyor  Blanch.  Se  descriu  en  ella  l’en¬ 
derrocament  del  anticli  barri  de  la  Ribera, 
la  florida  de  las  flors  del  Parch  y  la  celebra¬ 
ció  de  la  Exposició  Universal  en  aquell  lloch 
amarat  per  la  generosa  sanch  catalana.  Son 
lema  es  «Barcelona  venjada.» 

La  Englantina  serà  entregada  a  la  familia 
de  mossèn  Verdaguer. 

Guanyaren  els  accèssits  els  senyors  en 
Gabriel  Alomar  ab  Costa  brava ,  y  en  Juli 
Delpont  ab  Jaume  II  de  Mallorca. 

De  la  Viola  d’or  y  argent  ne  resultà  gua- 
yador  en  Joseph  Carner  per  sa  composició 
La  sacra  expectació  dels  patnarcas ■,  que  fou 
llegida  per  en  Jaume  Bofill  mereixent  gene¬ 
rals  aplausos. 

Foren  guanyadors  dels  accèssits  en  Joa¬ 
quim  Ruyra  per  sas  Sugeridas ,  en  Joseph 
Carner  per  sa  poesia  A  la  Mare  de  Deu  del 
Pi ,  y  en  Manel  F’olch  y  Torres  persa  com¬ 
posició  Missa  d'eixida. 

De  la  Copa  artística,  premi  ofert  pel  Con¬ 
sistori  al  mellor  trevall  en  prosa,  ne  fou  gua¬ 
nyador  en  Víctor  Català  per  sas  Marinas 
(fragments  de  novela),  adjudicantse  a  en  Jo¬ 
seph  M.a  Folch  y  Torres  un  accèssit  per  son 
trevall  Antònia. 

Finalment,  mossèn  Angel  Garriga  y  Boi- 
xader  fou  qui  guanyà,  ab  son  aplech  d’im¬ 
pressions  titulat  Enfillal,  el  premi  ofert  pel 
cardenal  Casanas,  donantse’ls  accèssits  a  do¬ 
nya  Dolors  Moncerdà  de  Macià  per  sa  poesia 
Lo  nostre  pa,  y  a  en  .Manel  Rocamora,  per 
sa  poesia  Brot  de  passionera. 

A  continuació,  y  pera  honorar  la  memòria 
dels  mestres  en  gay  saber  morts  darrera¬ 
ment,  foren  llegidas  varias  poesias  dels  ma¬ 
teixos,  o  sian  en  Pagés  de  Puig,  en  Geroni 
Rosselló,  en  Jacinto  Verdaguer  y  en  Terenci 
Thos  y  Codina,  clohentse  l’acte  ab  la  lectura 
d’un  ben  escrit  discurs  de  gracias  del  man- 
tenedor  en  Marti  Genis  y  Aguilar. 

Ab  la  envellida  testa  acotada  sobre'l  pit, 
la  vermella  barretina  cavguda  sobre’l  front, 
els  brassos  apoyats  en  els  genolls  y  tot  ell 
deixat  anar  sobre’l  banch  de  fusta,  com  si  ni 
esma  tingués  pera  guiar  sas  accions;  mo- 
ventse  sols  al  trontoll  del  tren  que  corre  fe- 
brosench  sobre’ls  rails,  l'avi  Lari  espera  an¬ 
helés  el  moment  d’arribar  a  Barcelona.  En¬ 
front  d’ell  hi  seu  son  gendre,  que,  buscant 
quelcom  que’l  distregui  de  la  tristesa  que  du 
retratada  al  semblant,  contempla  com  naix 
el  nou  jorn,  nebulós  com  mirall  de  sa  tris¬ 
tesa.  No  hi  hà  ningú  més  al  departament;  el 
silenci  es  profond,  y’l  flam  esmortuhit  d’un 
llumet  que  ilumina’l  vagó,  aumenta  la  tris¬ 
tesa. 

Tot  d’una,  l’avi  Lari,  com  donant  surtida 
a  una  idea  ja  de  temps  retinguda  en  son 
cervell,  digué  ab  veu  tremolosa  y  tot  just  per¬ 
ceptible: 

— Ja  deu  ésser  mort!...  Aquest  parle... 

— No  penséu  mal,  Lari.  Quí  sab  si  no  més 
ha  sigut  un  atach  dels  que  acostumava  a 
tenir... 

— Però  aquest  parle...  —  tornà  a  dir  el  vell, 
que  tenia  fixas  al  cervell  las  paraulas  del 
telégrama  rebut  la  vetlla  passada:  «Poseu- 
vos  en  cami:  l’Antón  s’agrava.»  Y  com  ell 
coneixia  bé  la  malaltia  de  son  fill,  pensava 

10  pitjor. 

Restaren  llarch  temps  callats,  inmóvils, 
mirant  vagament  tot  quant  els  rodejava:  tan 
prompte  al  llum  qu’anava  apagantse,  tan 
prompte  al  defora,  als  núvols  negrosos 
qu’anavan  embolcallant  el  firmament  de- 
pressa,  empesos  per  la  ventada  que  se’n  duya 
las  pocas  fullas  secas  que  quedavan  als  ar¬ 
bres...  Y  1  tren,  infatigable,  arrastrantse  so¬ 
bre’ls  rails  de  ferro,  corria  à  més  no  poder,  y 
l’avi  hauria  volgut  que  corregués  més  en¬ 
cara...  Quan  s’aturava  en  las  estacions  de 
pas,  els  minuts  de  parada  se  li  feyan  inter¬ 
minables;  al  tornarse  a  posar  en  moviment 

11  semblava  que  no  corria  tant,  y  prou  l’hau¬ 
ria  ajudat  ab  sas  migradas  forsas  pera  veure 
més  prompte  al  seu  fill,  al  seu  pobre  Toni. 

— -Serà  mort  ja,  serà  mort! — repetia  mo¬ 
vent  sa  envellida  testa. 

— No  siguéu  aixis,  Rari,  os  torno  a  dir! 
Quin  afany  d’encaparrarvos!... 


3r5 

M’ho  diu  el  cor.  Aquella  tos,  aquella 
tos  que  li  feya  escupir  sanch...  l’havia  de 
matar!  — 

Els  quarts  els  semblavan  horas.  Resta- 
van  ensopits,  sempre  ab  la  mateixa  idea. 
Ja  era  mitj  dia  quan  aprop  seu  sentiren  xiu¬ 
lets  estridents  d’altres  trens  que  maniobra- 
van,  tochs  de  corn  qu’anunciavan  el  pas 
d’aquests,  gent  que’s  movia  enfeynada...  El 
tren  entrava  a  agullas:  ja  eran  a  Barcelona.  Y 
quan,  havent  baixat  del  tren,  entre  la  munió 
de  viatjers  s’afanyavan  pera  eixir  del  andén , 
l’avi  Lari  repetia  instintivament,  entre  si,  el 
contingut  del  telégrama:  (fPoseuvos  en  cami: 
l’Antón  s’agrava». 

_ 

Ab  el  cor  pantejantli  sorollós  dintre’l  pit, 
teixint  y  desteixint  son  cervell  els  més  tris¬ 
tos  pensaments,  forjantne  tot  d’una  de  ria¬ 
llers  com  un  dia  assoleyat  pera  tornar  a 
anguniarse  ab  pressentiments  negres,  feya 
via  l’avi  Lari  ab  son  gendre  vers  casa  sa  ne¬ 
boda,  ahont  s’allotjava’l  Toni. 

Al  arribar  al  portal  de  la  casa,  l’avi  Lari 
senti  mancarli  las  forsas.  La  porta  era  mitj 
tancada!...  No  hi  havia  dubte:  l’Antón  era 
mort.  Va  extrenye’l  bras  de  son  gendre, 
dihent: 

— Miquel...  l’Antón!... 

— Valor,  Lari,  valor!... — 

Y  pujaren  las  escalas.  La  porta  del  pis  es¬ 
tava  ajustada:  la  empenyeren,  y  sos  parents 
els  surtiren  a  rebre. 

— Entréu — els  digué  don  Claudi. 

— Entri,  oncle. 

— {Y  l’Antón? 

— Espereuvos. 

— Es  mort  {no  es  cert?— seguia  dihent 
sens  escoltàrsels, 

— Espereuvos  un  moment. 

— {Ahónt  esí  {Ahónt  es?  Vull  véurel! 

— Descanséu,  Lari;  poseuvos  sobre  sí,  tin- 
guéu  conformitat. 

—  Peró  diguéume  ahónt  es!  Vull  véurel!... 
— Y  dugas  llàgrimas  li  rodolavan  cara  avall. 

— No  plori,  no  plori,  oncle;  es  la  voluntat 
de  Deu— digué  sa  neboda. 

— Tinguéu  present  que  s’ha  probat  tot, 
que  s’ha  fet  tot  lo  que  hi  havia  per  fer.. 

— L’última  malaltia,  oncle,  ningú  la  cura. 

— Vull  véurel!... — 

Don  Claudi  dubtà;  temia  !a  escena  qu'ana- 
va  a  desenrotllarse  y  havia  tractat  de  prepa¬ 
raria  tot  lo  possible;  per  fí  digué: 

— Entréu. — 

En  ampla  cambra  s’havia  instalat  la  cape¬ 
lla  ardent;  negres  domassos  tapavan  las  pa¬ 
rets;  quatre  blandons  encesos,  rodejant  el 
túmbol  que  guardava  las  despullas  d’en 
Toni,  iluminavan  tristament  tota  la  estan- 
cia;  y  un  gran  Sant  Crist  colocat  a  la  capsa- 
lera  acabava  d’imposar  respecte. 

— Fill! — cridà  en  Lari,  atansantse  febro- 
sench  sobre'l  túmbol.  Peró,  tantost  hi  hagué 
arribat,  reculà  horforitzat  exclamant: — cAixó 
es  mon  fill?. . . — 

Efectivament,  corprenia  y  repugnava  la 
presencia  d’aquell  mort;  allò  era  sols  un  es¬ 
quelet  humà,  la  ossamenta  ab  la  groga  pell 
dessobre. 

— iAixó  es  mon  fill?...  ;Aixó  es  mon  fill?... 
— repetia  horroritzat  l’avi  Lari,  en  tant 
qu’anava  acudint  a  son  cervell  el  recort  dels 
sufriments  passats  pel  seu  Toni,  sufriments 
que  l’havían  demacrat  y  consumit  poch  a 
poch. — Si,  si  que  l’es!  Toni!  Pobre  Toni!... — 

Y’s  deixà  caure  plorant  sobre’l  cadavre. 

— Lari — digué  son  gendre,  tan  conmogut 
com  ell, — surtim  d’aquí. 

— Deixam,  deixam  plorar! 

— ,:Qué’n  trayéu? 

— Aném,  Lari. 

— Antón...  fill  meu!... 

—  Aném,  veniu...  anemsen!... — 

Y,  agafantlo,’l  tragueren  d’aquell  lloch  en 
tant  qu’ell,  ab  el  rostre  inondat  de  llàgrimas, 
no  parava  de  dir: 

—  Fill  meu!  Fill  meu!  Toni!... — 


Poca  estona  després,  mentres  la  comuni¬ 
tat  de  la  parròquia  cantava  las  absoltas,  l’avi 
Lari,  son  gendre  y  don  Claudi,  al  cap  del 
dol  y  seguits  de  numerosos  acompanyants, 
s’encaminavan  a  la  iglesia. 

En  Lari  no  sabia  lo  que  li  passava.  Vegé 
que  se’n  duyan  la  caixa  que  contenia’l  cos 
sense  vida  de  son  fill;  senti  que  li  deyan:  «ve¬ 
niu»,  y  se’n  anà  ab  els  demés,  y  ab  els  demés 
segui  cap  hont  el  dugueren,  tot  detenintse 
las  llàgrimas  perque’ls  acompanyants  no  ve- 
gessin  sa  feblesa...  Y,  fins  en  mitj  de  la  tris¬ 
tesa  que  inondava’l  seu  cor,  se  sentia  satisfet 


al  veure  que  al  enterrament  del  Toni  hi 
havían  acudit  tan  nombrosos  y  lluhits  acom¬ 
panyants  qu’en  restatllera  inmensa  seguian 
al  darrera.  Ab  quin  gust,  si  hagués  pogut, 
l’avi  Lari  s’hauria  girat  a  contemplar  aquell 
bé  de  Deu  de  grans  senyors  rendint  tribut  a 
son  fill...  Que’n  devia  tenir  de  simpatías  son 
pobre  Toni!...  S’hauria  girat,  peró  la  pena, 
las  ganas  de  plorar  n’hi  privavan;  y  acotant 
el  cap,  mirant  fixament  a  terra,  amagant  son 
rostre  a  las  miradas  dels  demés,  feya  via 
avall,  avall...  en  tant  que’ls  acompanyants, 
indiferentment,  parlavan  de  negocis,  de  si’ls 
franchs  pujavan  o  baixavan  els  més  encope- 
tats,  rihent  alegrament  altres,  escarnint  el 
cant  dels  capellans  els  més  joves,  y  quasi 
tots  sens  un  borrall  de  conmiseració  pel  po¬ 
bre  vellet  qu’havía  perdut  son  fill  per  sempre 
més...  Arribaren  a  la  iglesia,  hi  entraren,  se 
posaren  darrera  dels  capellans  que  cantavan 
las  absoltas  d’esma,  rutinariament,  ab  la 
rutina  del  peó  de  carreteras;  y  aixís  que’ls 
capellans  acabaren  la  tasca,  els  acompa¬ 
nyants  anaren  despedintse,  donant  el  pesam 
al  avi  Lari  que’ls  apretava  la  mà  ab  agrahi- 
ment...  Mes  ay,  que  no  trobà  més  que  mans 
fredas,  que  procuravan  despendrés  prompte 
de  las  sevas,  enllestir,  enllestir  depressa... 
Y'is  acompanyants  se  despediren  sense  cap 
d’ells  dirigirli  una  paraula  de  condol,  y  se’n 
anaren  tranquilament. 

Y  quan,  tancat  ab  sos  parents  dintre’l  cot¬ 
xe  que’ls  havia  de  conduhir  al  .cementiri,  ’s 
vegé  lliure  dels  insensibles  acompanyants, 
donà  surtida  al  plor  retingut  fins  alashoras, 
tot  dihentse: 

— Ja  no’m  veuhen:  ja  puch  plorar  a  mon 

fill!... — 

Jaume  AymA  y  Ayala. 

ENTERRO  DE  DOODICA 

(Recort) 

La  pluja  — una  plujeta  d’hivern,  subtil  y 
gebrada,  que’s  filtrava  al  moll  dels  ossos — 
queya  monòtona,  pausada,  per  entre  un  cel 
de  neu. . .  Y'l  carro  mortuori  avensava  calmós, 
somort,  ab  ayre  esglayador. . .  Era  l’enterro 
del  monstre,  del  fenomen  admirat  per  tot  el 
món,  de  Y anima  vili  dels  homes  de  ciència, 
de  la  desventurada  Doodica...  Y’l  carro  aven- 
sava  lentament,  peresosament,  sotraquejant 
pels  fangós  cami,  enfonzant  sas  rodas  pels 
sots  y  bassals...  Y  al  darrera  del  carro  no  hi 
anava  ningú...  ningú...  iY  qui  hi  havia  d’a¬ 


AL  JOVENT  (0 

Joves  magnànims  qu’anéu  avant! 

Potsé  algún  día  se  os  marciran 
las  esperansas  de  la  jornada 
=i  una  pedrota  barra'l  camí 
fent  aturarvos  y  penedí 
d’havè  emprés  d’ayre  la  caminada. 

Morts  de  fadiga,  potser  creuréu 
que  ni  llunyana  veure  podréu 
jamay  la  vila  cap  hont  feu  via. 

Llavoras,  tristos,  desconfiats, 
els  ulls  plorosos,  els  cors  glassats, 
al  voltant  vostre  finirà’l  día. 

Mes  quan  claregi,  refet  el  cos 
ab  las  dolsuras  d'un  llarch  repòs, 
tindréu  prou  forsa  contra  la  pedra, 
que,  per  la  empenta  del  vostre  bras, 
altre  cop  lliure  deixarà'l  pas 
al  voler  vostre,  que  res  arredra! 

Apartéu  rocasl  Seguiu  avant! 

Lluny  es  la  vila,  la  feyna  gran; 
no  hi  hà  una  passà  sens  una  aresta 
ni  sens  obstacles  passa  un  segón; 
peró,  digueume:  ,jva  bé,  aquest  món?... 

Donchs  fins  que  hi  vagi  no’s  pot  fer  festa! 

BON  AMICH  (0 

Tinch  una  cel·la  per  mi  tot  sol; 
y,  aixís  qu’apunta  la  llum  del  día, 
quan  la  oreneta  torna  a  alsà’l  vol, 
per  la  finestra  penetra’l  sol. 


nar?  {Els  seus  pares?  No  is  havia  conegut. 
^Els  amichs?  No  n’havia  tingut  may  cap. 
^L’empresari?  Ja  l’havia  explotat  prou.  ^Els 
metjes?  Ja  havian  fet  l’experiment  desitjat... 
L’única  persona  que  hi  hauria  anat,  Raadica, 
la  seva  germana  bessona,  l’altra  meytat ,  el 
seu  complement,  restava  aclofada  al  llit  del 
dolor,  a  conseqüència  de  la  operació  quirúr- 
gicasuferta...  fQui  hi  havia,  donchs,  d’anar?... 
Y  menties  tant,  el  carro  mortuori  seguia 
avensant  somort,  pausat,  cansoner  pel  fan¬ 
gós  cami  ..  Y'l  cel  continuava  gris,  y  la  pluja 
d’hivern — aquella  plujeta  subtil  que’s  filtrava 
al  moll  del  ossos — anava  davallant  monòto¬ 
na,  gebrada  .. 

I.  Soler  y  Escofet. 


Me  tafaneja  la  llibreria 
fent  lluhi’ls  llibres  arrenglerats; 
quadros  y  estampas,  ple  d’alegria, 
toca  y  retoca  tot  fent  sa  via. 

En  nuvolosas  de  vius  esclats, 
els  petits  cossos  flotants  enlayre 
me  fan  visibles  sos  raigs  daurats, 
y’is  ulls  me  deixan  enlluhernats. 

Sense  pensarmhi  ni  poch  ni  gayre, 
mitj  tanco,  y  deixo  passar  sols  l’ayre 
y  de  las  rosas  la  bona  flayra 

Y,  sens  oféndrel  ma  ingratitut, 
el  sol,  donantme  vida  y  salut, 
l'endemà  torna,  ple  d'alegria, 
com  cada  día. 

AGONÍA  (0 

(En  la  d’una  amiga.) 

Poncella,  primer,  — que’ls  ulls  encisava; 

fló  encesa,  més  tart, — que  l’ayre  embaumava.  . 

avuy...  trist  de  mil... — las  forsas  acaba!... 

Pobreta!  que’m  dol — miraria  marcida! 

Ditxós  qui  pogués — tornarli  la  vida! 
referli’ls  colors! — guarir  sa  feridal... 

?Per  qué  tan  de  cop — se’n  va  la  hermosura? 

^Per  qué,  quan  fruhím, — el  temps  no  s'atura? 

?Per  qué  lo  que  aymém — per  sempre  no  dura?... 

E.  GuanyabÉns. 


(1)  Del  llibre,  a  punt  de  sortir,  Voliaines. 

BALADA  MODERNA 


es  la  boyrada  negra 
de  tas  malediccions. 

Ja  venen  las  clarors. 

L’aubada  roja,  ardenta, 
d’un  día  ardent  y  roig, 
cubreix  ta  silueta 
odiosa  com  la  mort. 

Tu  ploras  la  rialla 
quan  rius  ab  el  triomf. 

Ja  venen  las  clarors. 

Humanas,  grans,  fecondas, 
murmuran  las  llevors, 
y  al  fons  de  cada  vida 
llumenan  rius  de  sol. 

Xiprer,  arbre  dels  héroes, 
s’apaga'l  teu  triomf. 


Fosca-verdosa  fita 
plantada  en  el  dolor, 
xiprer,  arbre  del  héroes, 
fantasma  del  triomf: 

Ja  venen  las  clarors  .. 

A  vora  teu,  encesas, 
germinan  las  llevors, 
encesas  ab  el  germen 
d’humana  redempció 
Las  vidas  que  renaixen 
no  creuhen  en  la  mort. 

Ja  venen  las  clarors 

Xiprer  dels  cementiris, 
ufà,  quiet,  estoichl 
Als  peus  hi  tens  un’ombra 
jeyenta  y  sense  foch: 


NOVAS 

La  bandera  de  la  Unió  Catalanista ,  ofrena 
de  las  donas  catalanas,  està  exposada  aques¬ 
ta  setmana  en  el  Salo  Parés. 

Vagin  nostres  lectors, y  ab  ells  tots  els  bons 
catalans,  a  visitar  aqueixa  joya  artística,  her- 
mosa  com  obra  d’art,  y  més  hermosa  encara 
per  sa  significació.  Son  las  donas  catalanas 
las  que’ns  fan  aquesta  ofrena,  las  que’ns  do- 
nan  coratje  en  la  lluyta  que  venim  sostenint 
pel  bé  de  la  terra;  son  elias,  las  que’ns  han 
infantat,  las  qu’han  d’infantar  els  fills  nos¬ 
tres,  que  volen  formar  part  de  la  creuhada, 
y,  mancadas  de  forsa  pera  sostenir  l’eyna  de 
combat,  s’aplegan  pera  constituhir  la  forsa 
suprema:  la  del  símbol. 

Ellas  son  ab  nosaltres  y  nosaltres  ab  ellas. 
La  causa  de  la  patria  té  assegurat  pera 
demà,  més  esplendit  que  may,  el  triomf. 

No  parlém  avuy  de  la  bandera  de  la  Unió 
ab  la  extensió  deguda,  perque  esperém  dedi- 
carli  un  suplement  artístich  especial  en  un 
dels  pròxims  números. 

Notable  fou  la  conferencia  que’l  doctor 
Martí  y  Julià  donà’l  dimecres,  29  d’abril,  en 
el  «Centre  Autonomista  de  Dependents  de 
Comers  y  de  la  Indústria»,  sobre’l  tema  «Es¬ 
devenir  del  problema  social». 

Fent  historia  de  la  qüestió  social,  digué 
que  ja  avans  del  Cristianisme  hi  hagué  pen¬ 
sadors  que  se’n  preocuparen,  donant  solu¬ 
cions  tan  avensadas  com  las  dels  anarquis- 


Ja  venen  las  clarors... 

Pere  Prat  Jabal-i.í. 


tas  actuals,  tot  y  reconeixent  que  no’s  podia 
suprimir  la  esclavitut.  Peró  evolucionà  la 
societat,  la  esclavitut  s’aboli,  y  no  trontollà 
la  societat  com  se  temia. 

Estudià’l  socialisme  condempnantlo  en  sa 
primera  manifestació,  0  sía’l  socialisme  del 
Estat  que  fa  de  la  societat  un  quartel  inmens 
hont  tot  se  fa  automàticament  y  a  plas  fixo, 
matantse  las  particulars  iniciativas  que  son 
l’única  íont  de  progrés.  Del  socialisme  co- 
lectiu  digué  que,  si  bé  era  més  lógich,  no 
deixava  d’ésser  censurable  perque  en  lloch 
de  fer  progressar  tendeix  a  organisar  lo  infe¬ 
rior  y  atenta  a  la  llibertat  individual. 

Digué  que  l’anarquisme  sols  per  evolució 
podria  imposarse:  may  per  revolució,  per¬ 
que  un  cop  implantat  no’s  mantindria  a 
menys  que’ls  homes  fossin  àngels  y,  per 
tant,  perfecta  la  societat,  lo  qual  no  es  humà 
y,  en  son  hermós  idealisme,  ens  nega  aques¬ 
ta  gran  veritat:  «viure  es  progressar.» 

Cal  la  instrucció  del  prolerariat,  per’arri- 
bar  aixis  a  que’l  trevall  sia  considerat  una 
fruhició,  tenint  els  obrers  intervenció  directa 
en  la  vida  social,  puig  dret  hi  tenen,  y  més 
dret  que’ls  representants  del  capital.  Sols 
d’aquesta  manera’s  pot  lograr  la  dignificació 
humana. 

Defensà  l’associació  com  a  medi  d’arri- 
barhi.  Digué  que  l’autonomisme  es  el  regim 
més  democràtich,  puig  en  els  grans  Estats 
priva  que  la  forsa’s  posi  de  la  banda  del  ca¬ 
pital.  Afirmà  que  sols  las  nacionalitats  his- 
tóricas  y  naturals  donaràn  al  obrer  el  lloch 
que  li  pertoca  en  la  vida  de  la  societat. 

Nombrosa  y  distingida  concurrència  as¬ 
sistí  a  la  vetllada,  aplaudint  molt  al  confe¬ 
renciant. 

•  _ 

El  pianista  Planté  continua  essent  el  ma¬ 
teix  virluoso  colossal  que  varem  admirar 
anys  enrera.  Pera  ell  no  passa'l  temps  y  sas 
extraordinarias  qualitats  de  pianista  (execu¬ 
ció  insuperable,  dicció  pulcra,  netedat  per 
molts  pochs  alcansada,  sobre  tot  en  els  pas- 
satjes  d’agilitat,  forsa  y,  justesa,)  tenen  el 
mateix  relleu  de  sempre. 

Aixis  es  que’l  públich  del  teatre  Principal 
l’aplaudi  ab  deliri,  fenlli  ovacions  que  pochs 
pianistas  han  alcansat.  Y  aixó’s  deu  a  qu’en 
en  Planté  hi  vegé  al  artista  personal  domi¬ 
nant  y  relegant  a  segón  terme  als  autors  in¬ 
terpretats,  es  a  dir,  hi  vegé  (y  que’l  lector 
ens  permeti  la  manera  d’expressa rnos)  al 
tenor  del  piano.  Y  no  hem  de  recalcar  la  ex¬ 
traordinària  importància  que  tenen  els  te¬ 
nors ;,  siguin  de  la  mena  que  siguin,  pera 
nostre  públich. 

Nosaltres,  qu’admirém  al  gran  virtuoso 
francès  en  son  veritable  aspecte,  ens  dol  no 
poderhi  trobar  V artista ,  el  poeta  del  piano,  al 
mateix  nivell  del  executant.  Recordant  la  in¬ 
terpretació  qu’obtingué  en  el  primer  con¬ 
cert  la  inspiradissima  composició  de  Schu- 
mann  A  la  tarda,  podran  els  lectors  trobar 
justa  nostra  darrera  apreciació. 

El  dissapte  tingué  lloch  al  Ateneu  Barce¬ 
lonès  una  vetllada  necrològica  a  la  memòria 
del  doctor  Robert,  ab  assistència  d’un  pú¬ 
blich  nombrós  y  escullit  qu’omplia  de  gom 
a  gom  la  gran  sala  d’actes. 

El  senyor  Marti  y  Julià  llegí  un  lluminós 
estudi  sobre  la  personalitat  d’en  Robert  com 
a  metje,  teórich  y  pràctich,  y  com  a  catedrà- 
tich,  remarcant  sa  comprensió  clara  y  rà¬ 
pida,  sa  modèstia  comparantla  ab  la  ridícula 
supèrbia  d’altres  catedràtichs  y,  sobre  lot, 
sa  generositat,  qualitat  qu’en  l'exercici  de  la 
medecma  es  tan  essencial  com  la  sabiesa. 

En  Joan  Maragall  examinà  la  figura  y  ca¬ 
ràcter  dels  grans  homes,  dintre  o  fora  de  la 
societat.  En  Robert  pera  realisar  sa  obra  no 
necessità  isolarse  en  son  laboratori  com  Pas- 
teur,  ni  en  son  gabinet  com  Bismarck  al 
combinar  sas  tramas  politicas.  En  Robert 
era  per  tot:  en  la  cambra  del  malalt,  en  la 
conferencia,  en  el  meeting ,  en  reunions 
d’amichs,  y  per  tot  arreu  realisava  una  mis¬ 
sió  ab  sa  sola  presencia,  y  ab  ella  feya  un 
bé,  perque  semblava  un  acumulador  de  las 
forsas  de  tothom,  assimilantlas  y  dirigintlas. 
Curava,  podriam  dir,  per  sugestió,  y  la  na¬ 
tural  simpatia  y  l’amor  que  inspirava’l  feyan 
més  gran,  com  si  fos  pera  nosaltres  un  gran 
simbol. 

En  Lluis  Domènech  y  Montaner  estudià  a 
n’en  Robert  com  a  politich,  feu  esment  dels 

viatjes  que  realisà  a  Madrid  y  dels  bons  re¬ 
sultats  que  logrà  obtenirne;  recordà  també 
sas  campanyas  parlamentarias  fixantse  en  lo 
grans  que  devian  ésser  els  mèrits  d’en  Ro¬ 
bert  quan,  sens  haver  fet  may  vida  política, 
no  sols  sapigué  competir  ab  els  enemichs  de 
nostra  causa,  qu’eran  tots  els  diputats  del 
Parlament  espanyol,  sinó  infundírsloshi  res¬ 
pecte.  Presentà  a  n’en  Robert  com  un  apòs¬ 
tol  a  qui  estiman  fins  els  enemichs  de  sas 
doctrinas,  y  digué  que,  a  pesar  de  tot,  la 
mort  d’en  Robert  no  es  ni  pot  ésser  la  mort 
del  Catalanisme  com  han  volgut  suposar  els 
que  no  coneixen  ni’s  fan  càrrech  de  lo  qu’es 
aquest  gran  moviment  histórich  y  social  de 
Catalunya. 

Presidia  l’acte’l  senyor  Abadal,  qui’l  clo¬ 
gué  donant  gracias  a  la  familia  del  doctor 
Robert,  alli  present,  y  a  tots  els  concur¬ 
rents  per  haver  contribuhit  a  la  major  im¬ 
portància  de  la  vetllada  ab  sa  assistència. 

Tots  els  disertants  foren  aplaudidíssims 
en  la  lectura  de  sos  notables  trevalls. 

En  el  meeting  que’s  celebrà’l  diumenge  en 
la  plassa  de  toros  en  pro  de  la  revisió  del 
procés1  de  Montjuich,  ei  senyor  Lerroux  di¬ 
gué  (segons  hem  llegit  en  la  prempsa  diaria) 
que’l  Catalanisme  lliberal  també  estava  al 
seu  costat  pera  reclamar  la  revisió  d’aquell 
vergonyós  procés. 

A  nosaltres  sols  ens  toca  dir  que  l’Ateneu 
Barcelonès,  essentne  president  el  senyor  Do¬ 
mènech  y  Montaner,  y  ja  molt  avans  els  dia 
ris  catalanistas,  foren  els  primers  en  con- 
dempnar  obertament  el  procés  de  Montjuich, 
al  revés  de  La  Publicidad  y  altres  diaris  ler- 
rouxistas  mal  anomenats  lliberals,  que  pu- 
blicavan  el  retrat  del  tinent  Portas  y  li  ren- 
dian  homenatje  igualment  que  a  altres 
personatjes  tristament  cèlebres  per  haver  in¬ 
tervingut  en  el  procés  famós. 

Som,  donchs,  y  hem  sigut  els  primers  a 
combatre  iniquitats  com  las  de  Montjuich: 
peró  jamay,  ni  en  aquesta  ni  en  cap  qüestió, 
el  veritable  Catalanisme  pot  estar  al  costat 
d’homes  com  el  senyor  Lerroux. 

L’«Associació  Popular  Catalanista»  cele¬ 
brà’l  passat  diumenge  una  vetllada  en  honor 
de  la  festa  dels  Jochs  Florals,  llegintse  poe- 
sias  de  Maragall,  Pagés  de  Puig  y  Matheu  y 
pronunciant  discursos  els  senyors  Curet, 
Folch  y  Capdevila,  Mallofré  y  Bozzo,  defen¬ 
sant  el  major  radicalisme  dintre  de  nostras 
doctrinas.  Fou  notable  l’apologia  que  dels 
Jochs  Florals  y  de  la  llengua  catalana  feu  en 
Joseph  Mallofré,  qui  remarcà’l  fet  de  deures 
a  las  classes  obreras  la  conservació  de  nos¬ 
tra  llengua  en  la  trista  època  en  que’ls  richs 
se  donavan  de  menys  de  parlaria. 

Hi  hagué  aplausos  pera  tots. 

L’«Associació  Protectora  de  la  Ensenyansa 
Catalana»,  que  acaba  de  rebre  un  donatiu  de 
500  pessetas,  ha  acordat  invertirlas  en  un 
Concurs  públich  entre’ls  noys  d'abdós  sexes 
de  nostra  terra  que  no  passin  de  quinze 
anys,  oferintse  sis  premis  en  dugas  seccions, 
consistents  els  de  la  primera  en  50  pessetas 
cada  un,  y  en  75  els  de  la  segona,  y  repar- 
tintse  altres  tants  accèssit  de  25  pessetas. 

Els  exercicis  qu’hauràn  de  practicar  els 
noys  son  de  dictat  en  idioma  català,  geogra¬ 
fia  e  historia. 

Pera  donar  més  venlatjas  als  concurrents, 
no  hi  podran  pendre  part  els  alumnes  del 
Colegi  de  Sant  Jordi  ni  las  alumnas  del  de 
la  Mare  de  Deu  de  Montserrat. 

Els  noys  que  desitjin  pendre  part  en  aquest 
cOncurs  deuhen  inscriure  llurs  noms  en  la 
Secretaria  de  l’Associació  (Santa  Agna,  27, 
principal,  Colegi  de  Sant  Jordi),  per  tot  el 
dia  xo  de  juny. 

Componen  el  jurat  els  senyors  Joseph 
Franquesa  y  Gomis,  president;  Ernest  Moli- 
né  y  Brasés;  Francisco  Flos  y  Calcat;  Antoni 
Bori  y  Fontestà;  v  Lluis  Poch  y  Mogas,  se¬ 
cretari  . 

Publicacions  rebudas: 

Cançoner  Popular.  Publicada  la  primera 
serie  de  cansons  d’aquest  Cançoner ,  s’ha  re¬ 
partit  la  portada,  quin  dibuix,  elegantment 
decoratiu,  es  degut  a  n’en  Sebastià  Junyent. 
S’acompanyan  Quatre  mots  de  lletra  de  l’Au- 
reli  Capmany,  a  manera  de  prefaci,  y  un  ar¬ 
ticle  de  l’Ernesi  Moliné  y  Brasés  sobre  poesia 
popular  catalana.  Ademés  s’ha  repartit  l’in- 
dex  de  las  cansons  publicadas,  queaplegadas 
en  volúm  surtiràn  dintre  pochs  dias. 

L'Héroe ,  drama  en  tres  actes  per  Santiago 
Rusinol,  estrenat  ab  grandiós  éxit  a  Romea 


la  nit  del  17  d’abril  passat,  com  ja  saben 
nostres  lectors  per  la  crítica  que’n  publica¬ 
rem.  Preu,  3  pessetas. 

La  Pubilla  Ampurdanesa ,  sardana  llarga 
pera  piano,  original  d’en  Joseph  Serra,  exe¬ 
cutada  ab  gran  éxit  en  el  concurs  de  sarda- 
nas  per  las  festas  de  la  Mercè .  L’obra  es  d’un 
cavent  català  ben  agradós.  Se  ven  a  P50  pes¬ 
setas. 

Bodas  reales ,  per  B.  Pérez  Galdós.  S’ha 
publicat  la  segona  edició,  correljida,  d'aques¬ 
ta  obra  pertanyent  a  la  tercera  serie  dels 
Episodios  Nacionales.  Preu,  2  pessetas. 

Prospecte  pera  la  Ilustració  Catalana ,  pu¬ 
blicació  quin  primer  número  apareixerà’l 
primer  diumenge  del  pròxim  mes  de  juny, 
proposantse  enaltir  nostras  lletras  y  arts, 
donar  reproduccions  de  las  obras  de  nos¬ 
tres  artistas  e  industrials,  reflexar  nostra 
naturalesa,  nostra  gent  y  nostras  costums, 
las  reliquias  de  lo  antich  y  las  manifestacions 
de  lo  modern;  donar  compte  de  las  grans 
solemnitats  y  aconteixements,  y  de  tot  lo  que 
signifiqui  un  pas  més  en  la  via  del  progrés 
de  nostra  terra.  En  dit  prospecte’s  manifestan 
aquests  propòsits,  y’s  dona  bella  mostra  de 
las  condicions  materials  de  la  Ilustració  Ca¬ 
talana,  publicantse  hermosas  reproduccions 
d’obras  d’art  català,  antich  y  modern. 

Compendi  dels  trevalls  literaris  llegits  en 
la  vetllada  literaria-musical  celebrada’l  19  de 
mars  d’enguany  en  el  «Centre  Industrial» 
de  Sabadell.  Conté  trevalls  dels  senyors 
Griera  y  Cruz,  Trias  y  Fàbregas,  Casas  y 
Roca,  Marlet  y  Saret,  Saló,  Moratonas,  Puig 
Cassanyas,  Rimblas  y  Casas,  Ribot  y  Serra, 
Armengol  y  Duràn,  Marti  y  Peydro,  Sabés, 
Armengol  de  Badia  (Agnés),  y  Formosa. 


Fidel  Giró,  impressor. —  Carrer  de  València,  233 

Els  trevalls  se  publican  baix  la  exclusiva  responsabilitat  de  sos  autors.  —  No  s’admeten  els  que 
no  sían  inèdits.  —  No’s  tornan  els  originals.  —  Se  donarà  compte  de  las  obras  rebudas  en  aquesta 
redacció,  y  de  las  qu’ho  mereixin  se’n  farà  crítica. 

PREUS  DE  SUSCRIPCIO 


CATALUNYA:  Un  any .  8  Pessetas. 

»  Mitj  any .  4  5°  » 

»  Trimestre .  2L5  » 

ALTRAS  REGIONS  D’ESPANYA.  Un  any .  9  > 

EXTRANGER:  Un  any .  10  Franchs 

Número  corrent . . .  20  Cèntims. 

»  atrassat,  ab  folletins .  40  » 

»  »  sense  folletins .  25  » 

El  número  corrent  no’s  ven  sense  folletins. 


Redacció  y  Administració: 

Plassa  del  Teatre,  6,  entressol. 


Número  corrent . 

»  ATRASSAT,  ab  folletins.  . 
»  *  SENSE  FOLLETINS. 


20  CÈNTIMS. 

40  » 

25 


SUMARI: 

Escola  de  cultura  social  de  Catalunya,  per  Oriol  Marti. 
—  Lo  que  volém  y  lo  que  volian,  per  Arnau  Martinez 
y  Serinà.— Rellotjes  de  sol,  per  Sebastià  Junyent. 
—  La  mort  del  amich,  per  Claudi  Omar  y  Barrera. — 
El  culte  de  la  Forma,  per  Claudi  Mas  y  Jornet. — 
Per  ull  de  garbell,  per  Emili  Tintorer.— Els  encan¬ 
tadors,  per  Victor  Oliva.— La  massa  republicana, 
per  Antón  Pascual. — Revista  de  revistas,  pei  Lluis 
Via.— Novas. 

FOLLETI: 

MARINES  Y  BOSCATJES,  per  Joaquim  Ruyra.  — 
Plech  17. 

FORA  DE  LA  VIDA,  per  Josepb  L.  Pagano.— Traduc¬ 
ció  catalana.— Plech  11. 


ESCOLA  DE  ÒULTURA  SOCIAL 
DE  CATALUNYA 

Permetme,  amich  Pujulà,  que  sia’l  primer 
de  felicitarte  (en  públich,  donchs  ja  só  que 
son  moltas  las  felicitacions  que  particular¬ 
ment  tens  rebudas)  per  ta  generosa  idea  de 
proposar  la  creació  d’aqueixa  escola  de  cul¬ 
tura  social  que  tan  encertadament  anomenas 
Ajuntament  pera  nostra  convalescència. 

No  vegis  en  aquest  escrit  més  que  un  es- 
play  donat  al  entusiasme  que  no  puch  conte¬ 
nir  desde  que  vaig  llegir  ton  article,  y  un 
acte  d’adhesió  a  ta  civilisadora  obra.  No  es 
hora  de  que  parlém  nosaltres,  y  menos  jo, 
mentres  esperóm  sentir  la  veu  de  nostres 
grans  escriptors  y  honorables  patricis  que  no 


poden  deixar  d’ajudarte  en  ta  empresa.  Però 
si  malhauradament  ens  deixessin  sols,  alla- 
vors  no  parariam  nosaltres  de  parlarne,  y, 
fins  perdudas  nostras  esperansas,  de  som- 
niarhi,  que  aquest  si  qu’es  un  dels  drets 
verament  inviolables,  perque,  com  diu  el 
vulgo,  qui  somnia  no  peca. 

Tant  has  dit  en  tan  pocas  ratllas,  que  bé 
pot  assegurarse  que  res  cal  afegirhi  de  mo¬ 
ment,  y  la  sola  tasca  que  s’imposa  es  cercar 
els  medis  pera  una  inmediata  realisació  de 
ton  projecte.  No  crech,  peró,  fora  de  lloch 
avans  d’empendre  la  caminada,  tot  y  sabent 
quin  es  el  terme  de  nostre  viatje,  qu’exami 
ném  las  forsas  ab  que  comptém,  y  estudiém 
els  entrebanchs  qu’han  de  barrarnos  el  cami, 
a  fi  d’establir  la  llargaria  de  nostras  jornadas 
pera  no  perdre  inútilment  l'alé  ni  esgarriar- 
nos  per  viaranys  incerts  malgastant  passos  y 
temps  a  risch  d’empendre  una  falsa  ruta. 

Els  punts  capdals  de  la  qüestió  prou  els 
has  indicat  al  formular  aqueixas  preguntas: 
^Es  el  projecte  beneficiós  pera  Catalunya? 
cEs  perjudicial  pera  l’Estat  espanyol?  Y  al 
demostrar  qu'ha  de  fer  un  gran  bé  a  nostra 
terra,  y  que’l  govern  central  no  pot ,  rn  deu¬ 
ria  oposarse  a  aqueix  trevall  que  tal  vega¬ 
da’l  salvaria  de  sa  ruina  (si  això  no  entra  ja 
en  la  categoria  dels  miracles),  tu  mateix  t’has 
fet  la  sentencia.  Aa  cosa  es  bona?  Donchs  per 

aixó  serà  rebutjada:  que’ls  teus  més  forts  ene- 
michs  han  d’ésser  precisament  aquells  que 
vols  guarir,  aquells  malalts  de  la  voluntat 
que  sols  els  hi  caldria,  pera  recobrar  la  salut, 
voler...  Voler!  Com  qui  no  diu  res!  Si  justa¬ 
ment  en  voler  y  en  saber  lo  qué  y’l  per  qué’s 
vol  està  la  clau  de  la  sabiesa! 

Enemichs  trobaràs  (vergonya  fa’l  dirho) 
entre  nostres  germans,  y  entre  nostres  ger¬ 
mans  politichs.  (Ab  aixó  ja  hi  comptavas.) 
Las  qüestions  de  parentela  son  las  que  tren- 
can  els  llassos  de  la  família  convertintlos  en 
lligams  que  pocas  vegadas  se  poden  afluixar 
si  no’s  trenca’l  nus  que,  en  lloch  d’unir,  agar- 
rota. 

Com  a  idea  nova,  serà  rebutjada  y  espan¬ 
tarà  a  n’aquells  pobres  d’esperit  que  sols 
s’adonan  de  las  cosas  pel  rastre  que  deixan, 
y  que  com  vellas  porugas  se  senyan  al  sentir 
el  tro,  y  s’esglayan  del  llamp  que  ja  no  pot 
ferirlas,  creyentse  més  seguras  devant  d’un 
ciri  benehit  sicut  ritu,  que  sota’l  para-llamps 
construhit  secundum  artem. 

Com  a  obra  d’activitat,  haurà  de  vence  la 
més  terrible  de  las  resistencias:  la  passivitat 
dels  embrutits  esclaus  de  la  rutina,  la  inèr¬ 
cia  del  esperit. 

La  tasca  es  llarga  y  feixuga,  y  no  farà 
pels  positivistas  de  la  mitjacana  que  no  po¬ 
den  concedir  a  una  causa  més  llarch  venci¬ 
ment  que  a  una  lletra  de  cambi,  ni  pels  pràc- 
tichs  impacients  que  tallan  las  arbredas  pera 
gaudir  el  preu  de  la  llenya,  y  no  replantan 
els  boscos  perque  sos  nets  y  no  elis  gosaràn 
de  llur  ombra. 

No  comptas  tampoch  ab  els  accionistas 
que  volen  saber  quànt  se  cobra,  ni  ab  els 
homes  d'acció  que  sempre  preguntan  quànt 
se  paga  o  ahónt  se  pega. 

Tu’ls  diràs  que’ls  temps  han  cambiat,  que 
ja  las  revolucions  no’s  fan  per  las  armas 
sinó  per  las  ideas,  y  ells  no  t’entendràn,  per¬ 
que  si  tenen  orellas  pera  sentir  las  canona- 
das,  els  hi  manca  cervell  pera  percebre  las 
evolucions  silenciosas  del  esperit. 

iQué’n  pots  esperar  d’aquells  que  cali  fi— 
can  de  moixiganga’ls  Jochs  Florals,  y  no  sa¬ 
ben  que  per  l’art  se  desvetllà  l’ànima  cata¬ 
lana?  Déixals  que’s  riguin  dels  títuls  de 
mestres  en  gaya  ciència  aquells  que  ben 
guanyat  se  tenen  el  diploma  de  doctor  en 
ignorància  trista. 


{Y  d’aquells  que  tanta  brometa  feyan  ab 
els  parlaments  de  per  riure  de  la  Unió  Catala¬ 
nista  mentres  que  aquesta  ab  sas  Assam- 
blas  fixava  l’esperit  catalanesch  vagarós  e 
incert,  ordenant  sas  manifestacions  indecisas 
dintre  un  programa  concret,  si  no  definitiu? 
Déixals  estar  també,  que  son  cervell  no  té 
tants  calaixets,  y  en  ell  las  ideas  hi  eslàn 
apilotadas  com  els  parrachs  en  el  quartet 
dels  mals  endressos.  Ells  comprenen  las 
eleccions  si’s  guanyan;  volen  majorías  sense 
pendres  la  molèstia  d’anar  a  votar;  renegan 
dels  mals  governs  y  no’s  cuydan  d’enderro- 
carlos,  y  encara  hi  pactan  si  poden  arren- 
carne  un  bon  bossi;  ells  estiman  el  progrés 
y  s’aferran  a  la  rutina;  y  tots  aqueixos,  que 
son  molls  y  per  tot  arreu  perque  son  buyts 
y  no  ocupan  lloch,  que  son  com  els  zeros 
que  no  tenen  en  sí  cap  valor,  sumats  ab  els 
altres  forman  la  gran  massa,  forman  aqueix 
tothom  que  no  es  ningú,  aqueix  pilot  in¬ 
forme  qu’alsa  murallas  de  fanch  que  no 
defensan  però  entrebancan,  aqueixa  extra- 
nya  barreja  de  gent  sens  opinió  que  composa 
l’anomenada  opinió  pública.  Tan  senzill  com 
es  ton  projecte,  y  tant  que  costarà  d’entrar 
en  aquellas  closcas  enduridas! 

Si  en  las  nacions  encara  malejadas  per  la 
falsa  concepció  de  la  grandesa  mantinguda 
per  la  forsa,  en  academias  y  colegis  ensinis- 
tran  als  noys  en  els  exercicis  militars  pera 
comptar  ab  un  exèrcit  ben  instruhit  y  orga- 
nisat,  ^per  qué,  donchs,  els  pobles  que  tenen 
una  noció  més  elevada  de  la  civilisació  no 
han  de  conreuhar  las  inteligencias  y  prepa¬ 
rar  els  exèrcits  de  la  pau  que  seràn  els  con¬ 
quistadors  del  món  quan  se  comprengui 
que  no  es  gran  un  Estat  per  sa  extensió, 
sinó  per  la  intensitat  de  la  vida  nacional? 
Nosaltres  no’n  volém  fer  de  soldats,  de  com¬ 
batents  de  la  mort,  sinó  lluytadors  per  la 
vida.  Nosaltres  no  volém  fer  remats,  sinó 
pobles;  no  ciutadans  numerats  y  encasellats 
en  registres,  sinó  individuus  lliures  agrupats 
en  societats  naturals  y  autónomas,  aplegats 
per  sentiments  comuns,  acoblats  per  ideals 
idéntichs.  En  una  paraula,  no  volém  contri- 
buyents,  sinó  cooperadors. 

^Quínas  son  nostras  armas?  La  instrucció 
pera  las  inteligencias  y  la  educació  pera  la 
voluntat.  Peró  no  basta  ab  ensenyar  al  indi¬ 
vidu  u :  cal  que  se  li  dongui  la  cultura  politica 

indispensable  pera  sa  existència  social.  Y  de 
la  educació  de  las  colectivitats  equí  se'n  ha 
cuydat? 

Ja  no  es  hora  de  predicar  teorías  més  ó 
menys  enlluhernadoras:  lo  que  cal  es  pro- 
barlas  en  el  gresol  de  la  pràctica.  (De  qué  li 
serviria  a  un  metje  son  titul,  si  al  eixir  de 
las  aulas  no  entrés  en  las  salas  de  clínica? 

Aixó  es  lo  que  nosaltres  ens  proposém,  y 
no  temin  els  curanderos  oficials  que’ls  hi 
vulguém  pendre  la  parròquia.  No  demaném 
clients,  reclamém  casos  pera  observarlos,  y 
menys  encara:  desitjém  estudiar  nostres 
mals  y  cercar  els  remeys  que  més  els  hi  con¬ 
vinguin,  encara  que’ls  apotecaris  governa¬ 
mentals  rebutjin  nostras  receptas. 

No:  com  tu  dius  molt  bé,  el  govern  no 
pot  oposarse  al  ensaig  que  proposas. 

Si’s  reunís  un  gran  nombre  d’advocats 
pera  estudiar,  per  exemple,  la  formació  d’un 
códich  penal  procurant  enmotllarlo  als  aven- 
sos  de  las  ciencias  y  a  las  exigencias  de  la 
vida  moderna,  (creurian  las  Corts  qu’aixó 
constituheix  una  usurpació  de  sas  facultats 
llegislativas?  Y  si,  pera  mellor  alambinar 
sas  qualitats,  simulessin  judicis  0  altres  ac¬ 
tes,  com  feren  moltas  academias  de  juris¬ 
prudència  quan  se  reformà  ’l  procediment 
criminal,  establint  el  judici  oral  y  públich, 
(protestaria  la  magistratura  d’aqueixa  intru¬ 
sió  en  las  funcions  judicials?  De  segur  que 
no,  y  que  si  ho  fessin,  corts  y  tribunals  se 
guanyarían  una  universal  xiulada.  Donchs, 
(per  qué  no  han  de  mereixe’l  mateix  respec- 
te’ls  que’s  preocupan  de  las  reformas  socials, 
si  sa  idea  es  més  enlayrada  encara,  y  la  pro- 
batura  no  passa  d’un  experiment  de  gabinet 
sens  ulterior  significació? 

(Qué  té,  donchs,  la  idea  de  perillosa-' 

El  govern  hauria  de  compendre  qu’aixís 
no  sols  se  desenrotllaria  la  cultura  social  de 
una  regió  que  constituheix  la  part  més  impor 
tant  del  Estat  espanyol  despertant  l’afició  als 
estudis  filosófichs,  politichs  y  sociológichs, 
sinó  que’s  formaria  un  nucleu  de  vida,  que’l 
jorn,  no  ja  probable  sinó  pròxim,  del  desba¬ 
llestament  general,  podria  convertirse  en 
punt  d’orientació  y  centre  de  reorganisació 
de  las  demés  regions.  Caldria  que  recordés 
qu’en  diferentas  ocasions,  quan  per  tota  Es¬ 
panya  dominava  la  més  espantosa  anarquia, 
foren  las  regions  (las  provincias  que  diuhen 


ells)  las  que  constituhintse  en  petitas  sobira- 
nias  mantingueren  l’ordre  y  aplegaren  las 
forsas  dispersas.  Pero,  ba!  No  hem  d’oblidar 
cóm  entenen  ells  la  historia  y  la  ciència  polí¬ 
tica,  quan  precisament  en  tal  dia  com  avuy 
celebra  com  a  festa  nacional  una  derrota  ma¬ 
drilenya. 

Ells,  que  si  demaném  autonomia’ns  tit- 
llan  de  separatistas,  si  reclamém  respecte 
pera  nostra  llenguç’ns  pagan  ab  un  dialecto 
y  gracias ,  y  perque’ns  tapan  la  boca’ns 
creuhen  muts;  ells  que  a  horas  d’ara  no 
s’han  enterat  de  qu’Estat  y  Nació  son  cosas 
diferentas,  y  que  las  patents  de  Patria  no  es 
l’Estat  qui  las  dona,  sinó  la  Natura;  ells  se 
limitaràn  a  examinar  si  aqueixos  juegos  son 
dels  prohibidos  0  dels  permitidos  por  la  ley. 
Y  a  fe  qu’es  de  doldre,  perque  si’l  govern 
central  creu  de  bonafe  quel'autonomia  esuna 
cosa  dolenta,  farà  mal  fel  de  no  permetre 
que’ns  ne  convencém  nosaltres  mateixos  ab 
aqueixa  probatura.  Y  si  vol  impedirho  pel 
compte  que  li  té,  pensi  que  contra  la  rahó 
no  hi  valen  rahons.  Dormi  tranquil,  que  ja 
han  passat  de  moda  las  revolucions  armadas 
y’is  aixecaments  tumultuosos.  La  cultura, 
malgrat  tot,  s’ha  imposat  al  poble,  y  ja  no 
vol  arriscarse  en  lluytas  desiguals. 

Sense  surtirnos  de  la  legalitat  podrém  en¬ 
trar  en  el  regnat  de  la  justicia  cridant  «jVisca 
la  vidaD  Y  aquest  crit  que  no  té  res  de  sub¬ 
versiu,  es  el  qu’ha  de  matar  el  centralisme. 


Embrancantme  en  íilosoíias  de  quarto  ’l 
rengle  reparo,  amich  Pujulà,  que  se  m’acaba 
el  paper  y  se  me’n  va  la  ploma,  y  crech  que 
lo  mellor  es  plegar,  encara  que  no  he  dit  tot 
lo  que  volia  perque  tinch  por  de  dir  més  de  lo 
que  caldria.  Y  en  fi,  qui  potest  capere  capiat 
(aixis  en  llatí  y  tot.) 

Trevallém  mentrestant  pera  que’s  realisi 
aquest  projecte,  del  que  jo  crech  que  nostre 
poble  n’apendria  a  fer  a  la  catalana,  aixis 
com  de  la  Unió  Catalanista  n’aprengué  a 
pensar ,  y  dels  Jochs  Florals  a  sentir;  y  men- 
tres  altra  cosa  no’ns  sia  permesa,  somniém, 
sommém  forsa,  que  d'aixó,  com  deya  al  co- 
mensament,  cap  tira 
no’ns  en  pot  privar. 


2  maig ,  iç)oy. 

LO  QUE  VOLÉM  Y 
LO  QUE  VOLÍ AN 

«Volém  la  llengua  catalana  ab  caràcter  ofi¬ 
cial  y  que  sian  catalans  tots  els  que  a  Cata¬ 
lunya  desempenyin  càrrechs  públichs;  vo¬ 
lém  Corts  catalanas,  no  sols  pera  estatuhir 
nostre  dret  y  lleys  civils,  sinó  tot  lo  que’s 
refereixi  a  la  organisació  interior  de  nostra 
terra;  volém  que  catalans  sian  els  jutjes  y 
magistrats;  y  que  dintre  de  Catalunya ’s 
fallin  en  última  instancia’ls  plets  y  causas; 
volém  ésser  àrbitres  de  nostra  administració, 
fixant  ab  entera  llibertat  las  contribucions  e 
impostos;  y  volém,  en  fi,  la  facultat  de  poder 
contribuhir  a  la  formació  del  exèrcit  espa¬ 
nyol  per  medi  de  voluntaris  o  diners,  supri¬ 
mint  en  absolut  quintas  y  llevas  en  massa  y 
establint  que  la  reserva  regional  forsosa 
presti  servey  tan  sols  dintre  de  Catalunya. 

»Aquest  es  nostre  catalanisme  dintred’Es- 
panya;  aquest  es  nostre  regionalisme  dintre 
de  Catalunya.  Aixó  es  lo  que  volém;  per’aixó 
aném;  a’n  aixó  arribarém  a  no  trigar  gay- 
re.)>  (i) 

Aquestas  son  nostras  aspiracions,  aquesta 
es  la  essencia  de  las  Bases  de  Manresa, 
aquest  es  el  programa  del  Catalanisme, 
aquest  programa  tan  criticat  per  la  gent  cas¬ 
tellana  que  lo  menys  que  diu  del  Catalanis¬ 
me  es  qu’es  un  moviment  mesquí  y  egoista, 
digne  d’ésser  sofocat  ab  las  lleys  de  repressió 
més  violentas  y  ab  las  arbitrarietats  més  ini- 
quas. 

Peró  si  fullejém  el  llibre  de  la  Historia, 
aquest  testimoni  etern  de  las  accions  dels  po¬ 
bles,  ens  contarà  que  també’l  poble  castellà 
las  ha  professadas  las  nostras  aspiracions, 
que  també  las  ha  defensadas  ab  tot  son  entu¬ 
siasme,  y  que  també  hi  ha  hagut  nobles  fills 
d’aquella  terra  qu’han  sacrificat  las  sevas  vi- 
das,  qu’han  sufert  el  martiri  en  aras  d’a¬ 
quests  ideals;  la  Historia’ns  dirà  qu’en  els  pri¬ 
mers  temps  del  regnat  del  emperador  Car¬ 
les  V,  quan  encara  las  antigas  nacionalitats 
ibéricas  conservavan  sa  autonomia  y  sa  perso¬ 
nalitat  social  y  política,  malgrat  els  embats 
furiosos  del  Renaixement,  el  poble  castellà 


(i)  Manifest  de  la  Unió  Catalanista  del  día  16  de 
mars  de  1897. 


que  veya  sas  lleys,  son  govern  y  sa  hisenda 
en  mans  d’un  rey  extranger,  voltat  de  gent 
extrangera  que  parlavan  una  llengua  que  no 
era  la  castellana,  ab  hàbits  y  costums  entera¬ 
ment  exótichs,  pera  qui  no  hi  havia  lley  ni 
fre, que  feyan  y  desfeyan  segons  el  seu  caprit- 
xo  y  pera  qui  eran  lletra  morta  las  institucions 
y  lleys  de  Castella,  aixecà  un  inmens  clamo- 
reig  y  formulà  la  protesta  nacionalista  de 
Castella  encarantse  ab  l’emperador  y  endres- 
santli  un  llarch  memorial  en  el  que’s  feyan 
constar  las  pretensions  y  las  esperansas  de 
la  terra,  d’entre  las  que  citarém  las  més 
substanciosas,  que  son  las  següents: 

«4-a  Que  mandase  confirmar  las  leyes  y 
pragmdticas  de  estos  reinos  usadas  y  guarda- 
das,  y  las  libertades,  privilegios  y  franquezas 
de  las  ciudades  y  vi/las ,  no  consintiese  poner 
en  ellas  nuevas  imposiciones  juràndolo  así .)) 

5_a  Que  no  se  diesen  à  extrangeros  oficios, 
ni  beneficiós ,  ni  dignidades ,  ni  gobiernos;  ni 
diese  ni  consintiese  carlas  de  naluraleza ,  y  que 
si  se  habían  dado  las  revocase. ..  que  las  tenen- 
cias ,  dignidades  y  oh  os  beneficiós  que  vacasen 
en  el  arzobispado  de  Toledo  y  otros  obispados 
se  diesen  à  natura  les .,. 

6. a  Que  los  embaj adores  de  estos  reinos  fue- 
sen  naturales. 

7. a  Que  en  la  casa  real.  sirviesen  y  tuvie- 
sen  entrada  Castellanos  ó  Espafioles,  como 
era  en  hempo  de  sus  pasados.  Y  tuviesen  los 
ofcios  de  ella ,  como  con  los  reyes  sus  antece- 
sores  los  tenían.  Que  en  el  género  de  porteros 
y  aposentadoi es  hubiese  de  todos  porque  algU- 
nos  de  ellos  entendiesen  y  pudiesen  ser  enten- 
didos. 

8. a  Que  fuese  servido  hablar  castellano , 
porque  haciéndolo  así  lo  sabria  rnàs  presto  y 
podrían  entenderle  mejor  sus  vasallos,  y  él  à 
ellos. 

g.a  Que  no  enagenase  cosa  de  la  corona 
real,  y  si  había  algun  agraviado  que  pidiese 
justicia ,  se  la  mandase  guardar. 

41  .a  Que  no  anden  pobres  por  el  reino,  sino 
que  cada  uno  pida  en  la  naturaleza...)) 

Y  ara  qu’hem  exposat  l’extracte  dels  dos 
programas,  del  castellanista  y  del  catalanis¬ 
ta;  ^quinas  diferencias  substancials  ( 1 ),  pre- 
guntém,  h;  hà  entre  las  aspiracions  de  las 
Comunitats  y  las  del  Catalanisme?  Si  abdós 


(1)  Exceptuant  el  servey  militar. 

programas  respiran  llibertat  y  autonomia, 
si  l’un  y  l’altre  son  una  protesta  contra’l 
cesarisme  y’l  centralisme,  ;à  qué  ve  tanta 
enemiga  y  tant  d’odi  contra’l  Catalanisme? 
iPer  qué  la  memòria  dels  màrtirs  de  las  lli¬ 
bertats  castellanas,  dels  que,  com  digué  Juan 
Bravo,  un  d’ells,  no  morian  per  traidors, 
«mas  celosos  del  bien  publico,  sí;  y  defensores 
de  la  libertad  del  remo , »  pot  ésser  y  es  vene¬ 
rada  pública  y  oficialment,  en  tant  que  s’em¬ 
presona  als  nostres  conciutadans  que  portan 
una  corona  de  llorer  als  peus  de  la  estatua 
del  conceller  Casanova?...  Oh,  misteris  indes¬ 
xifrables  de  la  rassa  castellana!  Justicia! 
sentit  comú!  iAhónt  sou? 

Arnau  Martínez  y  Serinà. 


RELLOTJES  DE  SOL 

Lector,  si  creus  que  «el 
temps  es  or»,  no  llegeixis 
aquest  article  perque  hi  per¬ 
dràs  diners. 

Els  rellotjes  de  màquina  no  han  pogut 
vence  als  rellotjes  de  sol  perque’ls  manca 
poesia,  aquell  atractiu  inexplicable  que  tenen 
las  cosas  semz-naturals. 

Veritat  es  que’ls  rellotjes  de  sol,  quan  està 
núvol  no  serveixen  per’amidar  el  temps,  ni 
de  nit  tampoch,  peró  sempre  adornan  la  pa¬ 
ret,  y  una  masia  semblaria  freda  si’l  rel  lot  je 
no  ocupés  son  lloch  de  preferencia.  Peró 
amigo ,  quan  fa  sol,  quina  manera  de  lluhir- 
se!  Ni  atrassa  ni  adelanta ,  ni  amohina  ab  el 
tich-tach ,  y,  inflexible  com  sa  vareta  de  ferro, 
ens  avisa  que  «el  temps  passa  y  la  Joana 
balla»,  (i)  y  al  pondres  el  sol  deixa  de  mar¬ 
car  com  si  aconsellés  el  repòs,  y  no  fent  cas 
de  clarors  nocturnas,  diu  al  bon  pagés  afadi- 
gat  del  trevall  del  dia:  «Tórnaten  al  llit, 
qu’aixó  es  la  lluna». 

De  rellotjes  de  sol  suposo  que  n’hi  hà  a 
tot  arreu,  peró  de  segur  qu’en  lloch  tants 
com  en  nostra  terra.  Hi  hà  masia  que'n  té 
dos  o  tres,  y  es  que  als  catalans,  com  a  bons 
feyners,  sempre’ns  ha  convingut  saber  l’hora. 
Pintats  de  groch,  ab  franjas  blavas  o  ab 


(i)  Aquesta  Joana  deu  ésser  un  símbol  de  la  Mort 
que  s’alegra  de  veure  passar  el  temps. 

adornos  més  o  menys  ignocents,  ostentan 
una  riallera  cara  de  sol  qu’aguanta  ab  sa 
boca,  com  si  fumés  una  pipa  sense  xicra,  el 
ferro  que  projecta  l’ombra  marcadora. 

Y  ademés,  n’hi  hà  que  galejan  llelreros 
que  tancan  una  sentencia  sobre  la  fragilitat 
de  la  vida  humana: 

Ultima  forsan. 

O  bé  donan  un  bon  consell,  com  un  que 
n’hi  hà  a  Viladecans  en  el  que  s’hi  llegeix: 

Jo  sense  sol, 
tu  sense  fe, 
no  valém  re. 

0  bé  diuhen  alguna  bestiesa: 

Quan  el  sol  me  tocarà 
sabràs  l’hora  que  serà. 

El  que  s’ha  fet  més  cèlebre  es  aquell  de 
Mataró,  que  van  cubrirlo  ab  una  teuladeta 
pera  que  las  plujas  no'l  despintessin,  y  un 
cop  cubert  se  trobaren  ab  que  l’havian  con¬ 
vertit  en  un  rellotje  de  sombra... 

{Qui  no  ha  vist  aquell  de  la  Bonanova  ab 
aquella  dita  tan  pretensiosa: 

Sens  rodas,  mollas,  ni  pes, 
marca’l  sol  l’hora  qu’es. 

ab  lo  que  s’acredità  l’autor  de  ma!  versayre, 
y  de  quelcom  superficial? 

Més  pràctich  eia  aquell  pagés,  amo  d’un 
mas  de  la  vora  d’Arbucias,  que  va  escriure 
un  bon  consell  en  el  rellotje  de  sol  pera  que 
sos  successors  e!  recordessin  cada  volta  que 
vulguessin  saber  l’hora: 

Hereus  que  vindréu, 
de  fermansa  no’n  fasséu. 

S’hi  endevina  ’l  gat  escaldat  que,  no  re- 
cordantse  del  adagi  «^Fiansa  fas?  Tu  paga¬ 
ràs!»  se  va  deixar  enganyar  com  un  tanoca. 

N’hi  hà  ab  sentencias  llatinas  que  deixan 
bocabadats  als  terrassans.  Peró’l  que’m  va 
deixar  bocabadat  a  mi,  va  ésser  un  que’n 
vaig  veure  a  Sant  Cugat  del  Vallés.  Anava 
pels  carrers  observant  detalls  típichs,  fla- 
nant  que  diuhen  els-  gabatxos,  y  vaig  enfi- 
larne  un  (de  carrer)  compost  de  casas  baixas, 
botiga  y  un  piset,  y...  aixecat  sobre  una  teu¬ 
lada  (encara’m  sembla  que’l  veig),  un  rellotje 

de  sol  orientat  cap  a  Mitjdia.  Me  paro  a 
contemplarlo  atret  per  sa  original  colocació, 
y  m’adono  d’una  llegenda  que’m  diu: 

Qué  miras,  mussoll 
Soch  un  rellotje  de  sol. 

Me  vaig  quedar  confós,  se’m  van  segar 
las  camas,  van  pujarme’ls  colors  a  la  cara... 
Instintivament  vaig  mirar  per  si  algú  m’ob¬ 
servava...  y  al  llindar  d’un  portal  vaig  veure 
una  mossota  y  una  vella  xaruga  que  a  las 
mevas  costellas  se  feyan  un  panxó  de  riure. 

Sebastià  Junyent. 


LA  MORT  DEL  AMICH 

Vinticinch  anys  endarrera,  quan  jo  no  era 
més  que  un  noy  ab  calsas  llargas,  el  nom 
d’en  Terenci  Thos  y  Codina  passava  pels 
meus  ulls  y  resplandía  en  la  meva  imagina¬ 
ció  com  el  d’un  home  colossal  qu’ab  el 
sol  esfors  dels  seus  brassos  havia  tret  a  Ca¬ 
talunya  de  la  esclavitut.  De  tots  aquells  que 
restauraren  els  Jochs  Florals,  dels  que  foren 
els  primers  de  posarhi’l  coll,  hi  havían  noms 
que  m’atreyan  més  qu’altres.  Jo  no  conei¬ 
xia  a  ningú,  peró  no  sé  per  qué  en  Milà,  en 
Rubió,  l’Aguiló,  l’Amer  y’is  dos  germans 
Thos  se  m’enduyan  totas  las  simpatias.  cEra 
potser  perque  a  aquests  els  trobava  més 
francament  religiosos  y  més  genuinament, 
més  naturalment  catalans?  No  ho  sé  pas. 

Peró  a  mida  que  la  meva  a fició  a  las  lle- 
tras  anà  creixent,  cap  aquella  orientació  se’n 
anaren  els  meus  afectes;  y  de  tots  vaig  ésser 
amich,  de  tots  vaig  ésser  deixeble.  Y  entre 
tots,  el  mestre  Thos  y  Codina  s’aferrà  a  mon 
cor  de  tal  manera,  que  puch  ben  dir  qu’en 
la  meva  vida  literaria  no  més  he  tingut  du- 
gas  grans  veneracions:  la  de  donya  Pepa 
Massanés  y  la  del  ilustre  mataroní  que’l 
dia  27  del  mes  passat  entregà  la  seva  ànima 
a  Deu.  Ab  ells  he  perdut  quelcom  que’m 
semblava  que  formava  part  integrant  de  mi 
mateix.  Poca  cosa  més  me  queda  entre’ls 
literats  de  la  nostra  terra... 

Avuy  la  política  ho  ha  malmès  tot.  Las 
passions  locals,  las  intrigas  en  las  grans  co" 
lectivitats,  la  fatuitat  dels  arribats  darrera¬ 
ment,  ha  destruhit  las  afeccions  grossas,  els 


respectes  superiors,  las  expansions  íntimasy 
sinceras.  No  hi  es  aquell  calor  d’alashoras, 
aquella  bona  fe,  aquell  infantilisme  hermós 
ab  que’ls  joves  tractavam  als  que  pels  anys  y 
pel  talent  ens  havían  passat  devant.  Ara  tot¬ 
hom  es  sabi  de  primera  mà,  tots  han  surtit 
ensenyats  del  ventre  de  la  seva  mare,  y  s’es- 
timan  més  un  orador  de  meeting  que  un 
autor  d’aquells  que  tingueren  la  sort  de  sen¬ 
tir  fervors  per  Catalunya  y  l’abnegació  d’es¬ 
criure  en  català  quan  tothóm  dormia  y 
l’escriure  en  català  era  una  ridiculesa. 

Quàntas  vegadas  ab  en  Thos  haviam  re¬ 
tret  això  en  las  nostras  conversas  freqüents, 
en  el  nostre  tracte  intim!  Y  com  més  ne  par- 
lavam,  més  l’admirava  jo,  perque’l  veya  de 
part  de  dintre,  perque  li  veya  l’ànima,  y  sa¬ 
bia  que  las  sevas  devocions  eran  ingenuas, 
que’ls  seus  entusiasmes  eran  espontanis,  y 
que’l  seu  catalanisme  era  a  proba  de  des¬ 
denys,  de  pretericions  y  d’injusticias.  Anys 
fa  qu’ell  enviava  a  La  Renaixensa  solts  polí- 
lichs  sens  exhibirse,  fent  tasca  anònima  com 
la  del  més  vulgar  periodista,  y  de  segur  que 
passaren  inadvertits  per  la  major  part  del 
nostre  jovent  intelectual.  Aixó  son  pochs  els 
que  saben  ferho:  trevallar  sense  moure  so¬ 
roll,  sense  vanitat  ni  afanys  de  recompensa. 

En  Thos  era  aixís  y  no  hi  podia  fer  més. 
Els  seus  idealismes  catalanistas  encisavan 
per  lo  candorosos.  Las  sevas  energias  admi- 
ravan  per  lo  desinteressadas  y  atrevidas.  Ell 
no  hauria  fet  un  pas,  no  l’havia  fet  may,  pera 
conquerir  la  presidència  d’una  associació 
política,  peró’l  seu  esperit  anava  més  enllà 
que  ningú,  y  si  se’l  hagués  posat  a  proba, 
hauria  demostrat  qu'havía  nascut  pera’l  sa¬ 
crifici  ab  més  vocació  que  molts  que  se  la 
pintan  d’apóstols  y  de  víctimas.  Aixó  sí,  no 
era  dels  que  s’arrengleran  inconscientment. 

Quan  publicaré  l’estudi  que  sobre  sa  vida 
y  sas  obras  estich  preparant,  se  coneixerà’l 
mérit  superior  del  mestre  en  gay  saber  don 
Terenci  Thos  y  Codina.  Ara^nticiparé  sols 
els  fets  següents:  Quan  hagué  traduhit  direc¬ 
tament  del  llati  al  català  el  Tractat  de  la  Imi¬ 
tació  de  Christ ,  alguns  amichs  a  quins  llegi’ls 
originals  li  observaren  que’l  llenguatje  era 
massa  refinat,  massa  clàssich,  y  qu’aixó  pot¬ 
ser  perjudicaria  l’éxit  de  l’obra.  Donchs  ell 
no  tranzigí  may:  sempre  contestava  que’l 
català  del  quara’s  parla  no  es  altra  cosa 

que’l  castellà  estrafet  o  deformat,  y  qu’ell 
per  un  grapat  de  diners  no  havia  de  fer  traï¬ 
ció  a  la  nostra  llengua.  Y’l  llibre  surti, 
editat  pel  seu  autor,  sens  esmenarhi  un  sol 
mot  que  pogués  afectar  a  la  puresa  del 
idioma. 

Quan  per  la  costa  de  llevant  comensavan 
a  florir  els  entusiasmes  catalanistas,  ell  feu 
estampar  en  fulla  solta  y  escampà  per  tot 
arreu  una  poesia  sense  nom  d’autor,  titulada 
La  canso  del  boig ,  en  la  qual  la  nota  patrió" 
tica  era  molt  aguda  y  expressiva.  De  compo¬ 
sicions  d’aquesta  mena  ’n  tenia  tota  una  co- 
lecció,  que  portava’l  propòsit  de  publicar  a 
Fransa... 

No  puch  més.  No  estich  encara  prou  tran¬ 
quil  pera  parlar  com  cal  del  ver  amich  que 
acabo  de  perdre  y  del  gran  patrici  qu’ha 
perdut  Catalunya.  Feya  temps  que  jo’l  veya 
malalt;  anys  fa  que  se’m  queixava,  mes  jo 
considerava  que  tot  era  impressionabilitat  y 
aprensió.  El  bon  amich  Matheu,  el  genial 
poeta,  no’m  deixarà  mentir:  pel  novembre 
del  any  passat  jo  creya  qu’en  Thos  veuria 
ple  de  salut  y  de  glòria  la  festa  dels  Jochs 
Florals  d’enguany... 

Deu  no  ho  ha  volgut  axis.  Alabat  Ell  per 
sempre  sia!  Mes,  ay!  que  aquesta  mort  me 
deixa  un  buyt  que  no  s’omplirà  may  més!... 
Si  las  llàgrimas  qu’he  derramadas  pogues¬ 
sin  ressucitarlo!...  Jo  parlaré  ab  tu,  amich 
meu!  Ens  comunicarém  per  medi  de  la  ora¬ 
ció,  viuràs  perpetuament  en  eh  meu  cor  y  en 
la  meva  memòria,  y  Deu  farà  que’ls  resplan- 
dors  del  teu  nom  y’is  exemples  de  ta  vida 
cristiana  sian  el  faró  del  jovent  de  Cata¬ 
lunya..  . 

Amable  llegidor:  t’ho  demano  ab  el  cor 
y  ab  las  llàgrimas  als  ulls:  un  parenostre 
pera’l  patrici  y  poeta  don  Terenci  Thos  y 
Codina! 

Claudi  Omar  y  Bàrrera. 


EL  CULTE  DE  LA  FORMA 

La  nostra  societat  viu  una  vida  ben  mise¬ 
rable.  Sumida  en  un  ambient  antinatural, 
sols  se  nodreix  de  convencionalismes.  Em- 
brutida  pel  culte  de  la  Forma,  es  la  victima 
insconscient  de  la  tirania  dels  noms. 

Tot  s’imita,  tot  se  sofistica,  tot  s’adultera, 
tot  se  falseja,  tot  s’aparenta:  y  tanta  inmora- 
litat  se  realisa  únicament  en  aras  de  la  For¬ 
ma,  que  la  nostra  societat  ha  erigit  en  supre¬ 
ma  deesa,  y  d’aquí  que  no  més  ens  envolti  la 
buydor  y  la  farsa,  la  frevoletat  y  la  hipocre¬ 
sia.  El  taberner  ja  no  admira’l  miracle  de  Ca- 
nà;  el  peixater  sab  conservar  fresch  el  peix  pu¬ 
dent;  el  químich  fa  essencia  de  rosas sense 
rosas;  la  quincalla  ’s  vesteix  d’orfebreria;  l’ar¬ 
quitectura  simula  y  dissimula  forsas;  el 
constructor  gasta  pedra  artificial  y  noguera 
de  pinzell;  pintém  las  habitacions  ab  papers 
de  pessa;  l’Art  mercadeja  al  engrós:  l’eunuch 
intelectual  se  dona  fums  de  creador  firmant 
plagis  y  retalls;  la  més  petita  producció  for¬ 
ma  llibre,  mercès  al  paper  groixut  y  als  fulls 
en  blanch;  qualsevol  bagassa’s  diu  Casta; 
més  de  quatre  cobarts  se  posan  l’uniforme 
de  valent;  el  cotó  fluix  y  las  potingas  de  toca¬ 
dor  suplantan  a  Afrodita  y  temptan  a  Eros; 
y  en  fi,  qui  més  qui  menys,  tothom  procura 
ésser  dels  vins ,  a  la  manera  del  beco  llegen¬ 
dari  que  donava  gat  per  llebra. 

Las  bogerías  de  la  moda,  com  la  vanitat 
d' allargar  més  el  bras  que  no  la  mànega;  els 
sumptuosos  mausoleus  qu’omplen  els  ce- 
mentirs,  lo  mateix  que  la  miloquería;  els 
humiliants  acataments  al  vestit  del  estúpit 
don  F’ulano,  igual  que'l  menyspreu  a  la  «clas¬ 
se  baixa»,  iqué  son  també  sinó  manifesta¬ 
cions  repugnants  del  execrable  culte  de  la 
Forma,  verdadera  caixa  de  Pandora  d’hont 
surten  tots  els  mals  socials  que’ns  afligeixen? 

Peró  encara  hi  hà  quelcom  pitjor.  Tan  uni¬ 
versal  s’ha  fet  l’inmoral  culte,  que  per  sa 
malèfica  influhencia  s’ha  arribat  a  pervertirel 
sentit  moral  del  remat  humà,  sugestionantlo 
ab  un  nominalisme  buyt.  Entre  nosaltres  els 
noms  «republicà»,  «catalanista»,  «avensat», 
«reaccionari»,  tenen  avuy  una  virtut  espe¬ 
cial,  com  en  altres  temps  la  tenian  las  pa- 
raulas  «lliberal»,  «madur»,  «progressista», 
«carli»,  etc.  (X  ha  cridat  en  un  meeling  «Vis- 

ca  la  República»?  Donchs,  éls  de  la  colla  ja 
no’s  preocupan  d’anar  més  a  fons.  X  es  un 
correligionari ,  y  aixó  basta.  dQué  significa 
que  a  voltas  un  correligionari  os  resulti  un 
estafa,  un  vividor,  un  pillo  consumat?  Un  cor¬ 
religionari  ha  de  tenir  totas  las  perfeccions,  y 
per’xó  sentim  a  cada  pas:— ^Qui?  (X.}  Oh!  Es 
un  republicà  entusiasta!  —  Y  aquestas  últi- 
mas  paraulas  s'inflan  y’s  fan  solemnes  ab  un 
énfasis  característich,  com  volent  dir: — Ja 
està  dit  tot. — ^Voléu  un  panegiricb  més  elo¬ 
qüent  d'un  nom  que  serveix  de  tapadoraí 

No  cal  observar  que  substituhint  la  parau¬ 
la  «republicà»  per  «catalanista»,  l’epigrama 
té’l  propi  valor.  Y  potser  més  valor  encara  té 
quan  surtint  del  camp  politich  s’entra  al  de 
la  conciencia,  y  la  substitució’s  fa  per  «reli¬ 
giós».  Se  parla  de  Z:  un  dels  del  gremi  ex¬ 
clama:— Oh!  Z  es  molt  «religiós»!  —  Y  aquí 
aquell  énfasis  buyt  y  solemne  que  ja  conei- 
xém.  Es  molt  religiós,  si,  y  de  religiosos 
com  Z  n’hem  vist  a  dotzenas  que  roban  la 
mida  o’l  pes  si  venen,  y  que  si  son  metjes  ex- 
polían  al  malalt,  y  que  si  son  fabricants  ex- 
plotan  al  obrer,  y  que  si  son  advocats  viuhen 
de  la  calumnia  y  del  embolich.  Al  dir  que  Z 
es  pnolt  «religiós»,  els  iniciats  volen  dir  que 
Z  es  una  persona  intatxable,  digna,  honra¬ 
da;  y  ho  volen  dir  y’is  altres  ho  creuhen,  no 
en  vista  de  sos  actes,  que  poden  proclamar 
lo  contrari,  sinó  perque  Z  ’s  pica  ’l  pit  y  va  a 
las  professons;  es  a  dir,  perque  efectivament 
es  molt  «religiós»...  segons  la  part  externa 
de  la  religió. 

En  cambi,  en  el  decurs  de  la  conversa  ’s 
parla  deR.  Alashorasla  exclamació  es  aques¬ 
ta:— No  parli  d’R!  Es  un  «lliurepensador»!  — 
Y  aquí  també  aquell  deix  enfàtich;  peró  la 
solemnitat  s’ha  tornat  aclaparador  despreci, 
encara  que  la  buydor  continua  essenthi. 
«Lliurepensador»  es  sinònim  de  «malvat», 
"deshonrat»,  «pervers»,  «presidari».  «R  es 
lliurepensador»!  Y  las  vellas  qu’ho  escoltan 
se  senyan  tres  vegadas,  y’is  homes  obren  els 
ulls  y  callan  una  estona  com  esverats,  ma¬ 
teix  que  si  ja  sentissin  flayre  de  sofre.  Y  l’i n- 
felís  R  ab  freqüència  es  una  bella  persona 
que  no  ha  comés  altre  crim  que’l  de  fer  bé 
sense  mirar  a  qui  y  pensar  ab  el  seu  cap. 


culte  de  la  Forma’s  contingués  dintre’ls  lí¬ 
mits  de  lo  grotesch,  las  conseqüencias  del 
nominalisme  ab  que’s  manifesta  serían  so- 
portables.  Mes  lo  de  doldre  es  que  ab  las 
enfàticas  expressions  «es  molt  religiós»,  «es 
un  lliurepensador»,  se  teixeix  la  xarxa  de  la 
inquisició  moderna  que’ls  deixebles  de  Simó 
de  Monfort  fan  funcionar  desde  que  no  poden 
encendre  fogueras  La  inquisició  moderna 
mina  la  terra  que  trepitjém,  furgant  a  la  sor¬ 
gia  per’anorrear  al  «impíu».  El  pastor  del  re¬ 
mat  pronuncia  las  paraulas  sagramentals,  y 
la  sentencia  s’executa  silenciosament,  solapa- 
dament:  al  desgraciat  qu’es  objecte  del  ana¬ 
tema ’ls  «religiosos»  li  negan  el  foch  y  l’ay- 
gua,  atormentantlo  fins  al  sí  inviolable  de  la 
familia,  yaixis  es  com,  pel  temor  a  la  santa 
ira  dels  inconscients  conjurats,  va  perpe- 
tuantse  l’hipócrita  salmeig  «es  molt  reli¬ 
giós»,  «es  un  lliurepensador.» 

En  l’interessant  llibre  L'Astronomia  y  sos 
fundadors ,  explica  Flammarion  que’l  P.  Bos- 
cowich  imprimi  a  Roma,  en  1746,  una  diser- 
tació  sobre’ls  cometas,  posant  en  el  prefaci 
aquesta  magnifica  declaració:  «Possehit  de 
gran  respecte  per  las  Sagradas  Escripturas  y 
pel  decret  de  la  Santa  Inquisició,  considero 
a  la  Terra  com  inmóvil...  No  obstant,  pera 
més  senzillesa  faré  com  si  girés!»  «Es  un  ac¬ 
te  de  bon  jesuíta — comenta  Flammarion — 
tant  més  quan  son  càlcul  de  l’órbita  dels 
cometas  seria  impossible  de  fer  si  la  Terra 
no’s  mogués.»  La  graciosa  sàtira  del  pare 
Boscowich  no  curà  pas  la  mania  dels  aca¬ 
paradors  de  la  Veritat  y  de  la  Bonesa: 
mellor  sembla  que  la  seva  argucia’ls  hagi 
animat  a  seguir  pel  camí  de  la  farsa,  en- 
castellantse  cada  dia  més  en  la  hipocresia 
de  la  massa. 

Es  precis  avesarse  a  anar  al  fons  de  las  co- 
sas.  Perla  conducta  hem  de  jutjar  als  homes 
y  no  pel  nom  que  portin,  puig  s’ha  de  tenir 
present  que’l  nom  no  fa  la  cosa.  A  tots  els 
partits  politichs,  a  totas  las  rassas,  a  iot 
arreu,  per  dirho  d’una  vegada,  hi  hà  bons  y 
dolents,  perque’l  bé  no  està  vinculat  en  cap 
nom. 

Els  mals  que  venen  del  culte  de  la  Forma 
no  més  poden  subsanarse  ab  el  culte  de  la 
Sinceritat. 


No  obstant,  si  en  aquest  cas  particular  el 


Claudi  Mas  y  Jornet. 

PER  ULL  DE  GARBELL 

Els  estudiants  de  Barcelona  han  enviat  a 
n’en  Santiago  Rusinol,  autor  de  L'Héroe ,  dra¬ 
ma  estrenat  fa  poch  a  Romea,  un  calorós 
missatje  de  felicitació  en  el  que  hi  resplan- 
deix  un  entusiasme  y  un  esperit  de  generosi¬ 
tat  y  justícia  que  fa  honor  a  las  classes  esco¬ 
lars  barceloninas;  y  en  Santiago  Rusinol  ha 
contestat  ab  un  altre  document  rublert  de 
conceptes  enlayrats  y  hermosament  altruistas. 

Una  comissió  d’estudiants  ens  ha  fet  llegir 
abdós  documents  pregantnos  que’ls  reprodu- 
hissim,  lo  qu’  hauriam  fet  ab  molt  gust,  puig 
qu'en  ells  no  hi  trobém  res  de  penable,  si... 
no  fóssim  a  Espanya.  Perque  sols  a  Espanya 
passan  cosas  tan  extranyas  com  las  qu’han 
passat  ab  el  drama  d’en  Rusinol. 

Es  curiosissim:  S’estrena  y  obté  un  éxit 
colossal.  Peró  s’anuncia  la  segona  represen¬ 
tació,  y,  coincidint  ab  alarmants  rumor  sobre 
l  actitut  de  determinats  elements,  se  suspèn. 
Passan  dias,  y  la  segona  representació  té 
lloch  ab  el  mateix  éxit  y  sens  escàndols,  lo 
qual  demostra  lo  inmotivat  dels  dits  rumors. 
En  fi,  quan  semblava  que  ja  tot  s’havia  aca¬ 
bat  y  que  las  representacions  rependrían  un 
curs  normal,  nova  suspensió  que  sembla  serà 
definitiva.  cQué  ha  passat?  Misteri! 

El  fet  es  digne  de  meditarse.  Tenim:  un 
públich  que  s’entusiasma  ab  una  obra  artís¬ 
tica  y  no  la  pot  veure,  una  empresa  que  po¬ 
dria  guanyar  diners  y  no  n’hi  deixan  guanyar, 
y  un  autor  a  qui’s  perjudica  moral  y  mate¬ 
rialment.  Y  tothom  calla;  ni  la  prempsa  pro¬ 
testa.  Si  la  Justícia,  única  competent,  hagués 
declarat  formalment  que’l  tal  drama  era  pe¬ 
nable  y  hagués  processat  a  son  autor,  tin- 
driam  una  explicació;  peró — que  jo  sàpiga — 
la  Justícia  ha  callat  com  un  mort.  cQui, 
donchs,  s’imposa? 

F.cco  il  problema.  Mentres  ell  se  resol,  no 
extranvaràn  els  estudiants  que,  tractantse 
d’aquest  assumpto,  caminém  ab  peus  de 
plom. 

Ah,  si  no  fóssim  a  Espanya!  Si  fóssim  a 
Inglaterra! ... 

En  Inglaterra  se  ha  condenado  à  morir  en  la  hor- 
ca  à  dos  almirantes,  siete  capitanes  de  navío  y  mu- 
chos  oficiales  por  haberse  dejado  vencer,  por  haber 
huído,  por  no  poner  al  enemigo  resistència  màs  firme. 
Igual  desastrada  suerte  les  cupo  à  muchos  generales. 

Y  jamàs  ha  habido  quien  protestarà  contra  tales  ejecu 
ciones,  ni  quien  tachara  de  injustas  sentencias  tan  se' 
veras. 

Recientemente  se  ha  visto  una  causa  cèlebre,  que 
vale  la  pena  de  ser  explicada,  que  conviene  que  sepan 
grandes  y  chicos,  à  fin  de  que  tomen  ejemplo. 

Un  soldado  de  la  yeomanry  (milicia  voluntària)  que 
marchó  al  Transvaal  durante  la  última  guerra,  ha  pe - 
dido  que  se  procese  al  general  Clarké  y  al  coronel 
Astor,  porque,  à  juicio  suyo,  la  impericia  de  ambos 
jefes  hizo  que  él  y  el  destacamento  de  que  formaba 
parte  cayeran  en  poder  del  enemigo,  que  por  espacio 
de  siete  meses  les  tuvo  prisioneros,  haciéndoles  pasar 
bastantes  penalidades  à  consecuencia  de  marchas  for- 
zadas  y  de  la  escasez  de  víveres.  El  tribunal  ha  incoa- 
do  la  causa.  Se  ha  hecho  caso  de  la  queja  de  ese  sol¬ 
dado.  Si  es  justa  ó  no,  los  magistrados  lo  habràn 
decidido.  El  propio  mariscal  Roberts  ha  comparecido 
como  testigo  al  juicio. 

Para  el  observador  importa  poco  que  los  jueces  ab- 
suelvan  ó  condenen  à  los  jefes  acusados.  Lo  que 
importa  consignar  es  que  hay  una  nación  en  la  cual  la 
calidad  de  las  personas  acusadas  y  del  acusador  impor- 
tan  poco  à  los  magistrados.  Si  creen  procedente  la 
acusación,  le  dan  curso;  si  no,  la  rechazan  de  plano, 
pero  sin  fijarse  en  las  circunstancias  de  tortuna  ó  in¬ 
fluencia  de  aquél  ó  aquéllos  contra  quienes  el  proceso 
va  dirigido. 

Sólo  así  se  explica  el  siguiente  caso:  Cuando  el  fa- 
moso  duque  de  Marlbourough  volvió  a  Inglaterra  des- 
pués  de  sus  victoriosas  campanas,  se  le  ocurrió  un  día, 
llevado  de  su  caràcter  brutal,  castigar  à  un  labrador 
dàndole  una  mano  de  palos,  como  si  fuese  un  soldado 
de  los  que  tenia  à  sus  órdenes.  Un  juez  rural  condenó 
al  orgulloso  duque  à  pedir  perdón  à  su  víctima  y  à  pa- 
garle  cincuenta  libras  de  indemnización. 

Tot  això  ho  copio  d’un  article  publicat  en 
Las  Noticias. 

Un  periódich  de  Madrid,  Tierray  Libertad , 
ens  endressa  directa  y  sincerament  una  pre¬ 
gunta  que  crech  mereix  contestarse.  Diu 
aixis : 

Desearíamos  que  las  agrupaciones  radicales  de  Bar¬ 
celona,  de  cualquier  índole  que  ellas  fueren,  con  tal 
que  fuesen  verdaderamente  radicales,  como  por  ejem¬ 
plo,  masónicas,  librepensadoras,  socialistas,  federales, 
izquierda  catalanista  (Joventut,  «Foch  Nous,  «Cata¬ 
lunya  Nova,»  «L’Avenç»),  anarquistas,  pedagógicas  ó 
de  cultura  popular,  etc.  contestaran  à  la  pregunta  que 
sigue,  para  obrar  nosotros  según  fuera  la  contestación: 

dCreen  que  el  senor  Lerroux,  con  la  popularidad  que 
ha  alcanzado  en  Barcelona  y  con  su  propaganda,  es  un 
estorbo  à  la  emancipación  de  las  clases  trabajadoras, 
al  progreso  y  à  la  revolución  espanola  en  sentido 
popular  ó  trascendental,  ó,  por  el  contrario,  estiman 
que  la  propaganda  y  la  popularidad  del  senor  Lerroux 
ha  servido  à  los  ideales  radicales  de  emancipación 
obrera,  de  emancipación  humana,  de  fraternidad  de  los 
pueblos  y  de  educación  popular? 

Oh,  no,  senyors  de  Tierra y  Libertad!  Nos¬ 
altres  no  ho  podém  creure  que  la  propa¬ 
ganda  y  popularitat  d’en  Lerroux  hagi  servit 
als  ideals  d’emancipació  obrera  y  humana, 

de  fraternitat  dels  pobles  y  d’educació  popu¬ 
lar.  {Per  qué?  Vaig  a  dírloshi  en  pocas  pa- 
raulas. 

Perque  la  propaganda  a  que  deuhen  sa 
popularitat  en  Lerroux  y  comparsas  no  es 
una  propaganda  seria.  {Quéli  han  dit  al  po- 
ble?  {Quin  programa  concret  li  han  presen¬ 
tat^  {Quínas  solucions  y'quíns  ideals  li  pre- 
dican  ?  Absolutament  cap.  Sols  li  han  dit 
una  cosa:  Viva  la  República.  Es  a  dir,  volém 
cambiar  una  forma  de  govern  per  un’altra. 
Lo  qual  avuy,  pera  tot  home  que  pensi,  es  lo 
mateix  que  no  dir  res.  Lo  que  s’ha  de  cam¬ 
biar  no  es  la  forma  de  govern,  sinó’l  fons. 
Monarquias  hi  hà  molt  democràticas  y  pro- 
gressivas;  repúblicas  hi  hà  molt  reacciona- 
rias  y  tirànicas. 

Jo  consideraria  qu’en  Lerroux  ha  fet  obra 
revolucionaria  si,  en.  lloch  de  parlar  sempre 
de  república,  hagués  dit,  per  exemple:  «El 
dia  que  jo  sigui  poder  aboliré’ls  exèrcits 
permanents,  denunciaré’l  Concordat,  sepa¬ 
raré  la  Iglesia  del  Estat,  establiré  una  con¬ 
tribució  progressiva  sobre  la  renda,  etc.» 
Alashoras,  jo  diria:  «Sí,  aquest  home  adqui¬ 
reix  popularitat  perque  las  classes  deshere- 
dadas  veuhen  en  ell  una  esperansa,  veuhen 
un  home  que’s  preocupa  del  malestar  del 
poble  oprimit.»  Mes  {saben  lo  qu’ha  fet  ell,  y 
en  Salmerón,  y  demés  acólitsV  Han  adulat  al 
exèrcit  públicament,  y,  després  de  la  victo¬ 
rià  en  las  eleccions,  s’han  declarat  franca¬ 
ment  governamentals  y  amants  del  ordre, 
pera  demostrar  a  las  classes  conservadoras  y 
forsas  vivas  del  pais  que,  si  ells  entressin, 
sabrian  ampararlas  y  protegirlas. 

Aixó  han  dit  y  aixó  farían  si  governessin; 
y  heusaqui  per  qué  no  crech  que  siguin  ve¬ 
rament  revolucionaris. 

Y  encara  crech  més:  crech  que  la  seva 
propaganda  serà  altament  perjudicial  pera 
la  emancipació  de  las  classes  trevalladoras, 
pera’l  progrés  y  pera  una  vera  revolució  tras- 
cendental;  y  ho  crech  aixis  perque  desgra¬ 
ciadament  las  massas  obreras  que’ls  seguei¬ 
xen  son  en  sa  majoria  inconscients  que  s’han 
deixat  enganyar  ab  paraulas  buydas  y  con¬ 
ceptes  alambinats.  Aquestas  massas  creuhen 
de  bona  fe  que  la  republicà  d’en  Lerroux  se¬ 
ria  una  panacea  universal,  y  adormintse  ab 
tan  falagueras  esperansas,  no  comprenen 
que  la  revolució  son  ells  mateixos  els  que 


deuhen  feria,  peró  ab  serenitat,  educantse, 
instruhintse  y  trevallant  sense  treva.  Dor¬ 
mint  aixis,  confiats  en  el  seu  ídol  de  cartró, 
perden  el  temps  llastimosament,  y  un  dia, 
quan  se  despertin  y’s  trobin  ab  un  Lerroux 
autoritari  y — dat  el  cas  qu’arribi — ab  una 
república  conservadora,  la  seva  desilusió 
serà  tan  gran  com  el  seu  desencoratjament. 
Y’l  poble,  abatut  y  recelós,  se  tornarà  escép- 
tich,  fent  més  dificil  la  tasca  dels  que  de 
debó  voldrían  enlayrarlo  y  ennoblirlo. 

Per  tot  lo  qual,  a  la  seva  pregunta  jo  no 
vacilo  en  contestar  lo  següent:  Avuy  per 
avuy  l’obra  més  meritòria  y  més  urgent  con¬ 
sisteix  en  dir  al  poble:  «No  vos  en  fiéu:  son 
apòstols  sense  doctrina,  son  idols  ab  peus 
de  fanch,  son  revolucionaris  de  per  riure.» 


ELS  ENCANTADORS 

El  diumenge  fa  solitari’l  camp. 

El  paisatje  es  verament  català:  montanyas 
de  roca  tota  d’una  pessa  y,  de  tant  en  tant,  en 
els  buyts  de  la  pedra,  grapadets  de  terra  for¬ 
ta,  negrosa  y  seca.  En  cada  niu  d’aquests, 
una  munió  d’herbas  que’s  disputan  per  crei- 
xe,  per  florir  y  escampar  encara  més  gra;  y 
quan  de  terra  n’hi  hà  tan  solament  dos  pams, 
ja  es  llaurada,  purgada  de  plantas  inútils  y 
sembrada.  Si  aixó  no’s  pot,  s’hi  enlayra  ab 
més  arrels  que  brancas  un  pi  recargolat  que 
treu  rehina  cerosa  a  través  de  la  escorsa  en- 
crostonada. 

Per  tot  farigola,  romaní,  arbós,  argelaga, 
molsa,  plantas  de  vida  dura,  que  la  fan  dura 
a  las  pobras  abellas  qu’han  de  cercarhi  la 
mel. 

Al  mitj  d'un  hemicicle  de  montanyas  hi  hà, 
pera  fer  circular  la  vall,  quatre  turonets  ro¬ 
dons  y  punxaguts  com  a  grans  mamellas 
surtidas  del  pit  d’una  Ceres  uberal  gegan¬ 
tina;  pera  completar  la  ilusió,  dalt  d’un  d’ells 
s’hi  veu  una  torreta  rodona,  de  pedra  ro-- 
jenca. 

Quan  arribo  prop  d’aquesta  torra,  que  de 

gué  ésser  una  fita  de  terme,  veig  surtir  d  una 
masieta  de  baix  dos  xicots  (aparentant  1  un 
cap  als  deu  anys  y  l’altre  uns  dinou),  qu  em¬ 
prenen  la  pujada  ab  verdader  art  d’ascensio- 
nista:  per  passos  curts  y  ben  espayats,  aju- 
dantse  de  las  mans  ab  las  matas,  entonant 
pera  donarse  coraije  crits  inarmónichs,  fins 
potser  involutaris  y  tot;  més  aviat  sembla 
que  formulin  las  conversas  de  totas  las  cosas 
naturals,  quin  llenguatje  no  comprenen  els 
homes. 

Y  pujan,  van  pujant  per  moments,  des¬ 
apareixen  sota’l  fullatje  d’un  pi,  tornan  a 
surtir  caminant  de  quatre  grapas  pera  no  cau¬ 
re  en  un  punt  difícil...  Tot  aixó  sense  deixar 
el  cant  inmodulat.  De  tot  arreu  el  cant  té 
resposta:  frases  melancólicas  que  diu  una 
lloca  cloquejant  tan  lluny,  qu’ab  prou  feynas 
se  sent;  lladruchs  llarchs  y  fondos  de  gossets 
vigilants,  rich  rachs  de  granotas  niuhadas 
entre’l  llot  dels  safretjos  y  dels  bassals  ahont 
s’abeuran  a  manats  els  plansons  de  cep.  Els 
cloquers  també’s  despertan,  y  las  campanas, 
obehint  al  encís  del  cant,  cridan  a  festa  to¬ 
cant  seguit,  alegras.  D'una  banda  ’s  veuhen 
dugas  torras  d’iglesia,  de  l’altra  ’s  senten 
esquellas  d’ermita  v  altres  sons  de  campanas- 
fora  de  vista,  apagats  per  la  distancia. 

Els  capdevanters  d’un  remat  sacudeixen  els 
esquellots  y  belan.  .  Me  sembla  sentir  molt 
més  las  abellas  y  las  moscas  verdas,  lluhen- 
tas  de  lluhissors  metàlicas,  y  vibrantas  com 
finas  placas  de  bronze  sacudidas  pel  vent. 

Quin  encant!  Fins  a  mi’m  sembla  dirigit  el 
manament  de  respondre,  mes  no  sé  en  quina 
parla  ferho. 

De  sobte,  al  petit  se  li  trenca  una  canya 
que  duya,  y  resta  enrera  pera  fer  un  fluviol 
del  tros  que  li  queda  a  la  mà.  Ab  aixóV 
trenca  la  música,  y  quan  reprèn,  es  una  tre¬ 
molosa  cansó  entonada  ab  l’instrument  im¬ 
provisat. 

També  aixó  té  resposta.  Un  grupo  de  xico- 
tas  que  va  per  un  camí  fondo  y  que  s’aumen· 
ta  a  cada  moment  aplegant  pubillas  de  las 
altras  masías  pera  durlas  a  missa, ’s  posa  a 
cantar;  y  ab  gran  sorpresa,  lo  que  primer  no 
havia  entés  clarament  resultà  una  cansó 
castellana;  es  a  dir,  las  paraulas  son  caste- 
llanas;  qui  sab  quin  erudit  de  pagés  las  hi 
havia  posadas  pera  fer  més  fi.  Realment  era 
En  las  hortas  del  rey  moro  lo  que  cantavan: 

Un  día  estando  en  la  mesa 
su  padre  se  la  miraba. 

— iDe  qué  mira,  padre  Rey, 
de  qué  me  mira  usted  tanto? 
— Me  miro  la  mía  hija; 
parece  que  estàs  muy  mala: 
el  vestido  se  te  escorsa, 
la  cotilla  no  te  abasta. 


Venint  de  tan  lluny,  surtint  d’aquell  grupo 
de  mantellinas  blancas,  que  ritman  el  pas 
y’l  moviment  ab  la  mandrosa  tonada,  aytal 
fruyt  de  la  musa  popular,  si  bé  adulterat  pel 
cambi  de  llenguatje,  corprèn  y  encanta. 
Aquest  efecte  fa  al  més  gran  dels  dos  xicots; 
té  cara  d’un  hereu,  y  potser  recordant,  al 
veure  a  las  xicotas,  que  la  excursió  li  farà 
perdre  la  missa, las  acompanya  ab  veu  plena, 
de  tenor: 


Ya  fueron  todos  los  médicos, 
ya  fueron  à  visitaria. 

El  uno  decía  al  otro: 

—  Esta  nina  està  muy  mala. — 

Y  responde  uno  de  viejo: 

— Esta  nina  està  cintada. — 

Como  su  padre  oyó  esto, 
pronto  mandó  à  los  cri  idos: 

—  Que  la’n  gafin  y  la’n  lliguin.  . 

—  Pepet!...  —  crido,  quan  passan  aprop 
meu. 

No’m  senten. 

—  Pere!....  Noy!... — 

Y  per  fi: 

— Joan!— més  fort. 

—  Soch  jo,  el  Joanet  —  respon  el  petit 
girantse,  confiat  sens  dubte  per  ma  semblan- 
sa  ab  algú  d’ell  conegut. 

— ^Ahónt  anéu?  ..  iQue’m  voléu  a  n’a  mi? 
—  dich  al  véurel  tan  poch  esquerp. 

—  Es  massa  lluny:  aném  a  robar  aromas. 

— cAhónt? 

— Al  hort  del  conco,  d’aquell  xorch  de  la 
casa  murada. . . — 

Segueixo  interrogativament  ab  els  ulls  tot 
el  panorama,  y  ’ls  fixo  en  un  clos,  a  l’altra 
banda  de  la  vall.  Per  sobre  la'paret  hi  apun- 
tan  uns  punts  grochs:  es  l’aromer. 

Al  veurem  enterat,  fa  mitja  volta  pera 
rependre  la  caminada,  dihentme: 

—  La  mossa  d’aquest,  qu’es  molt  caprit¬ 
xosa,  en  vol  gornir  la  calaixera  pera  que  la 
roba  de  casarse  li  fassi  olor. — 

Els  encantadors  se  van  allunyant  de  ma 
vista;  van  donant  a  las  montanyas  y  a  sos 

habitants  l’ordre  del  dia  d'estar  alegres1;  van 
a  violar,  pera  l’alegria  y  la  joventut,  la  pro¬ 
pietat  d’aquell  home  doblement  criminal 
als  seus  ull...  Es  vell  y  xorch! 

Víctor  Oliva. 


LA  MASSA  REPUBLICANA 

Els  republicants  unitaris  en  las  últimas 
eleccions  han  tingut  trentacinch  mil  vots. 
■iQué  significan?  ^Es  la  idea  lo  qu’ha  triom¬ 
fat?  No:  més  qu’ella,  han  triomfat  las  baixas 
passions,  els  odis,  las  envejas  y’is  egoismes 
amagats  sota’l  nom  de  la  república. 

Els  oradors  republicans  qu’han  pres  part 
en  els  innombrables  meetings  celebrats  pera 
despertar  l’entusiasme  del  poble,  han  expre- 
sat  tots  ideas  ben  diferentas,  desde  las  més 
disolvents  a  las  conservadoras,  segons  era 
l’auditori  a  qui’s  dirigian.  Cap  ha  defensat  a 
conciencia  la  verdadera  forma  republicana, 
cap  ha  dit:  «la  república  es  aixó  en  concret.» 

S’han  encarat  ab  la  classe  proletària,  y  li 
han  dit  que  la  república  arreglaria  la  qües¬ 
tió  social,  que  contindria  l’ambició  de  las 
classes  burgesas.  Y  la  massa  obrera  ha  cridat 
«Visca  la  republicà!»  ab  tota  la  forsa  de  sos 
pulmons,  tot  pensant  que’l  dia  que  la  repúbli¬ 
ca  vingués  podria  venjarse  dels  capitalistas 
que  la  explotan.  S’han  dirigit  a  la  classe  mit¬ 
ja,  y  li  han  dit:  «La  monarquia  costa  tants 
milions  al  any:  ab  la  república  ’ns  els  estal- 
viariam  y  podriam  rebaixar  las  contribu¬ 
cions.»  Y  la  classe  mitja,  moguda  per  son 
egoisme,  ha  cridat  també  «Visca  la  repúbh- 
cal»,  no  pensant  en  res  més  qu’en  la  pesseta 
que’s  podria  estalviar,  pesseta  que  tal  volta 
serviria  per’acabarla  d’embrutir  en  els  bur- 
dells  y  en  las  plassas  de  toros.  S’han  girat  a 
la  gran  colonia  forastera,  y  li  han  dit:  «Si 
no  votas  per  la  república,  guanyaran  els  cata- 
lanistas.»  Y  la  colonia  ha  votat  per  la  repú¬ 
blica  moguda  del  odi  que  sent  per  tot  lo  ca¬ 
talà,  y  més  encara  per  tot  lo  que  tendeixi  a 
refermar  la  personalitat  de  Catalunya. 

Aixó  es  lo  qu’han  dit,  aixó  lo  qu’han  pre¬ 
dicat,  més  o  menys  clar.  Ells,  els  ídols,  ja 
ho  saben  que  tot  lo  qu’han  predicat  no  es 
cert,  que  la  seva  república  no  las  resoldria 
aqueixas  qüestions  qu’en  tots  els  paissos  civi- 


lisats  se  desenrotllan  ab  més  o  menys  enve¬ 
rinament  segons  el  seu  grau  de  cultura;  ells 
ja  ho  saben  que  tot  aixó  no  pot  arreglarse 
pel  mer  fet  de  cambiar  la  forma  de  govern 
d’un  poble.  Peró  ells  també  saben  que  pera 
fer  somoure  al  poble  espanyol  per  una  causa 
de  dignitat,  fora  precis  educarlo,  aixecarlo  a 
un  grau  de  cultura  molt  més  elevat  del  en 
que’s  troba,  y  per’aixó  fora  precís  empendres 
una  tasca  molt  llarga,  molt  penosa  y  que 
costaria  molts  sacrificis  sense  poderne  treure 
cap  lucre  personal.  Y  no  es  pas  aixó  lo  que 
a  n’ells  els  convé.  A  n’ells,  als  ídols  (y  als 
aixerits  qu’aviat  seran  també  idols),  els  hi 
convé  un  éxit  prompte  pera  poder  pescar 
un’acta  de  diputat,  de  regidor  o  de  lo  que 
sigui.  La  qüestió  es  aquesta.  iQué’ls  hi  fa 
qu’ab  las  sevas  prédicas  s’excitin  las  pas¬ 
sions,  se  fomentin  tota  classe  d’odis  y’s  vagi 
embolicant  més  la  madeixa  de  las  qüestions 
social  y  religiosa,  que  al  pas  qu’aném  qual¬ 
sevol  dia  donaran  un  que  sentir  a  Espanya? 
iNi  qué’ls  hi  fa  que  corri  la  sanch  del  poble, 
mentres  ells  se  la  passin  bé? 

Peró  ells  se  refían  de  que  la  massa  in¬ 
conscient  que’ls  segueix  la  tindran  sempre 
al  costat,  y  no  veuhen  que  son  molts  els  que 
ja  no  hi  creuhen  en  la  seva  oratoria  buyda  v 
d’ocasió;  elis  no  veuhen  que  son  molts  els 
desenganyats  que  venen  a  omplir  nostres 
rengles,  y  que  qui  entra  conscient  en  nostre 
camp,  ja  no  se’n  surt.  Perque  nosaltres  no’n 
volém  de  vots:  nosaltres  volém  homes  ab 
personalitat  ben  pròpia  cada  un.  Ells  oblidan 
que  nosaltres  no  desmayém  may,  que  no’ns 
ve  d’un  any,  ni  de  deu,  ni  de  cent,  y  que  se- 
guirém  incansables  predicant  nostras  sanas 
doctrinas  fins  que  aquesta  massa,  que  pera 
ells  representa  35.000  vots,  representi  pera 
nosaltres  35.000  homes  ab  personalitat  ben 
definida. 

Antón  Pascual. 

REVISTA  DE  REVISTAS 

El  darrer  número  qu’ha  publicat  la  revis¬ 
ta  de  Madrid  Nueslro  Tiempo  es  molt  nota¬ 
ble,  donchs  encara  que  s’hi  troba  a  faltar 
l’acostumada  crònica  de  El  mes  pasado  qu’ab 
tant  acert  hi  escriu  mensualment  en  Salva¬ 
dor  Canals,  hi  hà  en  cambi  trevalls  com  el 
de  Pablo  de  Arzola  sobre  El  colectivismo  y 
las  reformas  sociales,  al  que  poden  fershi  va- 
rias  objeccions,  però  que  no  deixa  de  reve¬ 
lar  sans  propòsits  en  son  autor  al  basar  l’obra 
d’evolució  social  en  l’individualisme,  ab  totas 
sas  energias  y  ressorts,  per  considerarlo  cau¬ 
sa  de  respecte  mutuu,  y  de  dignificació  pera 
las  classes  trevalladoras.  El  senyor  Arzola 
creu  en  las  reformas  plantejadas  per  en  Si  1— 
vela:  al  revés  de  nosaltres,  perque  si  bé,  com 
l’autor  diu,  al  mellorament  dels  obrers  hi 
han  de  contribuhir  tant  aquests,  com  el  capi¬ 
tal,  com  l’Estat,  no  pot  oblidarse  que  TÉs- 
tat,  tal  com  P  espanyol  està  constituhit, 
destruheix  gran  part  dels  bons  propòsits,  ha¬ 
vent  de  resultar  xorca  sa  obra  perque  es  falsa 
y  anlinalural  sa  organisació,  basada  en  la 
forsa. 

Entre’ls  demés  trevalls  que’s  llegeixen  en 
Nuesh  o  Tiempo ,  com  La  vida  obrera  en  Ma¬ 
drid ,  per  Juan  José  Morato;  Libelistas  espa- 
iioles ,  per  Dionisio  Pérez;  Los  nuevos  rumbos 
de  la  literatura  en  Francia ,  per  Manuel  Ugar- 
te,  etc.,  es  remarcable,  sobre  tot,  la  continua¬ 
ció  del  estudi  de  llenguas  y  dialectes  que, 
A  propósito  del  cataldn ,  publica  l'eminent 
literat  Eduart  Benot.  Consigna  y  fa  constar 
aquest  autor,  després  de  probarho,  que'l  ca¬ 
talà  es  llengua  independenta  y  autònoma, 
enèrgica  y  concisa,  pròpia  pera  tota  classe 
d’assumptos,  com  pocas  rica  en  monossilabs 
y  aguts,  y  especialment  adaptable  a  la 
versificació.  Califica  de  portentós  el  renaixe¬ 
ment  literari  de  Catalunya;  peró  si  bé’l 
considera  un  gran  progrés  pera  la  llengua 
nostra,  nega  que  sia  un  progrés  humà  per 
entendre  que  la  multiplicitat  de  las  llenguas 
es  contraria  a  l’aspiració  moderna  de  frater¬ 
nitat  universal. 

El  senyor  Benot  fa  avinent  que  totas  las 
grans  llenguas  han  sigut  dialectes  en  quant 
han  derivat  d  ’  altras  llenguas  anteriors, 
igualment  derivadas  d’altras:  com,  per  exem¬ 
ple,  de  l’antiga  llengua  aria’l  sanscrit,  el  li- 
tuani,  el  grech,  el  llatí,  etc.  Aquestas  llen- 
guas,  ja  parladas  en  petitas  extensions  de 
terra,  ja  en  grans  territoris,  se  mantenen  més 
o  menys  puras,  o  desapareixen.  {Com  es  po- 
sible,  donchs,  a  pesar  de  tots  els  ideals  de 
fraternitat  universal,  destruhir  las  lleys  de 
naturalesa?  ;Cóm  es  possible  que’l  senyor 
Benot  cregui  en  la  unitat  y  permanència  d’una 
llengua  universal  futura?  Els  avensos  de  la 
imprenta  y  dels  medis  de  comunicació  po¬ 
den  fer  molt  en  aquest  sentit,  segons  diu  el 

senyor  Benot.  Peró’l  senyor  Benot,  ab  tots 
sos  talents,  encara  creu  en  aqueix  progrés 
que’s  basa  en  la  unitat  y  la  uniformitat,  pro¬ 
grés  absurd  y  negatiu  ja  qú’està  en  pugna 
ab  la  rica  varietat  de  la  naturalesa.  La  unifi¬ 
cació  de  las  llenguas  podria  ésser  obra  pràc¬ 
tica  pera  la  civilisació  considerada  baix  son 
aspecte  vulgar,  mes  sempre  fora  antinatural 
y  depressiva  pera  l’intelecte  lliure.  Els  ho¬ 
mes,  autómatas  de  la  paraula,  devindrian 
també  autómatas  de  las  ideas.  Per  sort, 
aqueixa  unificació  no  fora  estable;  y  per  més 
sort  encara,  es  impossible.  La  especie  homo, 
que  disposa  de  molts  més  sons  orals  que  las 
altras  especies,  disposa  també  de  molta  més 
llibertat,  es  molt  més  evolutiva  é  individua¬ 
lista  (llegeixis  en  serio),  y  m’s  resigna  a 
emetre  sempre’ls  mateixos  sons  d’una  ma¬ 
teixa  manera,  ni  renuncia  a  inventarne  d’al¬ 
tres.  Aixis,  donchs  (y  atenentnos  a  la  teoria 
del  senyor  Benot),  si  hi  hà  paíssos  en  que 
per  rahó  del  clima  fret  la  gent  parla  ab  la 
boca  closa,  y  altres  en  que  la  calor  els  hi  fa 
obrir,  sempre  hi  haurà  també  colectivitats  e 
individuus  que  rutinariament  y  entre  llabis 
diràn  sí  com  autómatas,  y  altres  que,  ene- 
michs  d’una  trista  uniformitat,  emetran  un 
só  diferent  per  natural  esperit  de  protesta,  y 
quan  se  tracti  d’imposàrloshi  un  llenguatje 
universal,  obriràn  tota  la  boca  y  diràn  no. 

Dit  sia  per  nostra  part  ab  tot  ej  respecte 
que’ls  grans  coneixements  del  senyor  Benot 
ens  mereixen.  Seguint  son  modo  de  pensar, 
tindriam:  que  totas  las  llenguas  parladas  des- 
de  que’l  món  es  món,  no  passan  d'ésser  sons 
incompleris,  incoherents  mentres  no  assolei¬ 
xin  la  gran  coherència  del  llenguatje  univer¬ 
sal  inteligible  pera  tothom.  Al  realisàrse  aixó 
s’hauria  realisat,  donchs,  tota  l’obra  del  pro¬ 
grés  humà,  per  la  que  trevalla  l’home  fa  un 
sens  nombre  de  sigles.  Peró...  ïno  fora  ma¬ 
jor  progrés  encara'l  d’arribar  a  enténdrens 
per  signes  tots  els  homes,  conservant  o  fentse 
cadascú  pera  si  un  llenguatje  propi  que  po¬ 
dria  emplear  en  sas  particulars  obras?  No 
se’ns  pot  negar  qu’en  la  simplificació  està  la 
major  perfecció.  El  senyor  Benot,  quin  her- 
mós  idealisme  admirém,  convindrà  ab  nos¬ 
altres  que  podria  suprimirse’l  llenguatje  quan 
els  signes  ens  bastessin.  «{Se  vol  major  pro¬ 
grés?»  podriam  dir  llavors.  «Teniam  molts 
ídiomas  y’is  reduhirem  a  un  de  sol;  trobant 
que  podia  suprimirse  aquest,  ens  limitarem 
als  signes...  Eureka!))  0  en  altres  termes: 
«Teniam  el  do  del  llenguatje,  múltiple  com 
las  ideas,  y  hem  devingut  muts;  eram  ho¬ 
mes,  y  ja  no  ho  som.» 

Y,  tractantse  dels  oradors  espanyols,  reco- 
neixém  que  fora  una  gran  ventatja. 

La  Lectura ,  també  de  Madrid,  publica  en 
primer  lloch  un  article  del  actual  ministre  de 
Gracia  y  Justícia  senyor  Dato  sobr eEl  descan¬ 
so  dominical.  L’articulista’s  declara  partidari 

de  que’ls  governsy’ls  parlaments  intervinguin 
en  las  qüestions  entre’l  capital  y’l  trevall  pera 
facilitar  solucions  de  concordia  que  mellorin 
la  condició  del  proletariat,  evitant  que’l  capi¬ 
tal  y’l  trevall  visquin,  com  succeheix  ara, 
en  dugas  esferas  distintas,  en  dos  mons  se¬ 
parats.  Diu  que  1 ' Estat  ha  d’intervenir  ab 
lleys  socials  en  pro  del  descans  dominical: 
que  si  l’Estat  tanca  sas  oficmas  els  diumen¬ 
ges,  y  descansan  els  Tribunals  en  sas  fun¬ 
cions,  no  es  just  que’l  dependent  de  comers, 
el  que  més  horas  trevalla,  no  pugui  descan¬ 
sar  las  festas.  Entén  que’l  descans  dominical 
favoreix  la  producció  en  quant  permet  reno¬ 
var  las  energias  del  que  trevalla,  que  son  la 
base  en  que  s’assentan  la  salut,  la  robustesa 
y  la  felicitat  de  la  familia  y  per  tant  la  pros¬ 
peritat  de  la  patria. 

Els  demés  trevalls  del  número  son  deguts 
a  Menéndez  Pidal,  Martínez  Sierra,  Beruete 
y  Moret,  Marqués  de  Figueroa,  etc.,  essent 
nodridas  com  sempre  las  seccions  de  llibres  y 
revistas,  en  las  que  s’hi  troban  las  firmas  de 
Adolfo  Posada,  Miguel  de  Unamuno,  R.  D. 
Perés,  P.  Dorado,  Gonzàlez  Blanco,  Ze- 
da,  etc.,  etc. 

El  número  d’abril  de  Pel  &  Ploma  publica 
hermosissims  grabats,  reproducció  d’obras 
de  G.  Geffroy,  el  Greco,  Van  der  Bergh,  Le- 
rolle,  retaules  de  la  darrera  Exposició  d’Art 
Antich,  exemplars  de  la  colecció  Rusi- 
nol,  etc.  La  novetat  del  número  consisteix 
en  l’obra  pòstuma  de  mossèn  Jacinto  Verda¬ 
guer  Al  Cel ,  quina  primera  meytat  hi  apa¬ 
reix,  precedida  d’un  delicat  prólech  del  ma¬ 
teix  autor.  Las  hermosuras  de  fons  y  de 
forma  qu’ofereixen  els  versos  Al  Cel  no  son 
pera  descritas  en  aquesta  secció,  y  sols  ens 
cal  dir  queacreditan  una  vegada  més  la  pri¬ 
vilegiada  ploma  del  difunt  poeta.  Ademés  se 
llegeix  en  aquest  número  de  Pel  &  Ploma  un 
estudi  d’en  Rafel  Moragas  sobre  la  Schola 
Cantorum  de  París,  aplaudida  fa  poch  a  Bar¬ 
celona 

El  numero  del  Mercure  de  France  corres¬ 
ponent  al  actual  mes  de  maig  publica  un 
hermós  trevall  de  Paul  Claudel  sobre’l  Déve- 
loppement  de  l’Eglise,  altre  de  Loyson-Bridet 
sobre’ls  Origines  du  Journal  (L'ile  des  Diur- 
nales ),  y  altres  de  Remy  de  Gourmont,  Jules 
de  Gaultier,  etc.  En  Charles  Morice  hi  té  un 
trevall  crítich  de  Le  XIXe  Salón  des  Indépen- 
dents,  en  el  que  fa  lloansas  dels  pintors  baschs 
Regoyos  y  Zuloaga,  dels  castellans  Losada 
y  García  Lozano,  y  dels  catalans  Torrent  y 
Nonell,  que  hi  tenen  exposats  quadros  de 
mérit  remarcable.  La  Revue  du  mois  es  com 
de  costúm  molt  complerta. 

També  son  remarcables  els  darrers  núme¬ 
ros  de  La  Renaissance  Laline ,  L’ Européen, 
Le  Menéstrel ,  La  Nouvelle  Revue  Moderne, 
de  Paris;  Monl-Segur,  de  Rennes-lo-Castel 
(Aude);  La  Rassegna  Internazionale ,  de 


Roma;  Novy-Kült ,  de  Praga;  Arquitectura  y 
Construcción ,  Hojas  Selectas,  Album  Salón, 
Butlletí  del  <( Centre  Excursionista  de  Cata¬ 
lunya )),  Materiales  y  Documentos  de  Arie  Es- 
panol ,  Hispania,  de  Barcelona. 


NOVAS 

Ab  motiu  de  l’anada  al  Poblet  del  Orfeó 
Català,  qu’ha  d’efectuarse  per  la  pròxima 
Pasqua,  hi  hà’l  propòsit  de  celebrar  en  dit 
histórich  monastir,  glòria  de  Catalunya,  la 
solemne  entrega  a  la  Unió  Catalanista  de  la 
magnifica  bandera  que  pera  ella  han  costejat 
las  donas  catalanas. 

La  festa  promet  ésser  importantíssima,  y 
nosaltres  ens  hi  adherirém  procurant  que 
pochs  dias  avans,  o  sia’l  28  d’aquest  mes, 
surti’l  suplement  artístich  que  a  dita  ban- 
dera’ns  proposém  dedicar. 


A  Premià  de  Mar  se  celebrà’l  passat  diu¬ 
menge  la  festa  inaugural  de  l’«Associació 
Catalanista»  de  dita  població,  assistinthi  una 
gran  gentada. 

Feu  la  presentació  dels  oradors  que  devian 
pendre  part  en  1  ’acte’l  senyor  Fontcuberta, 
president  de  la  nova  entitat,  qui,  després 
d’una  coratjosa  defensa  del  Catalanisme,  cedi 
la  presidència  al  senyor  Roca,  president  de 
la  Unió  Catalanista.  Aquest  saludà  al  poble 
de  Premià  de  Mar  ab  eloqüents  frases,  y  a 
continuació’s  llegiren  els  noms  de  las  mol- 
tas  entitats  adheridas  al  acte,  0  represen- 
tadas  en  el  mateix.  Seguidament  feu  us  de 
la  paraula’l  senyorMonjo,  de  Vilassar  de  Mar, 
qui  exposà’l  programa  catalanista,  demos¬ 
trant  que  son  esperit  es  lliberal  y  progressiu, 
ben  al  revés  de  lo  que  diuhen  sos  detractors. 
Parlà  després  el  senyor  Casals  (Xavier),  de 
Badalona,  que  feu  veure  al  poble  que  hi  hà 
repúblicas  completament  reaccionarias,  com 
pot  haverhi  monarquias  relativament  llibe¬ 
rals,  y  combaté’ls  principis  de  llibertat,  igual¬ 
tat  y  fraternitat,  sempre  absurds  els  dos  úl¬ 
tims  si  ’l  primer  no  es  verdader.  També 
combaté’l  servey  militar  obligatori,  defen¬ 
sant  el  voluntari.  El  senyor  Costa,  de  Premià 
de  Mar,  defensà  nostre  dret  a  l’autonomia, 
atacà  las  q ui ntasy  advocà  perla  salvaciód’Es- 
panya  y  de  Catalunya,  però  sobre  tot  de 
Catalunya  si  Espanya  no  vol  salvarse.  Nostre 
amich  Vergés,  de  Palafrugell,  atacà  las  teo- 

rias  nivelladoras  y  lloà  ardidament  l’esperit 
d’emancipació  dels  catalans, -dihent  que  ías 
lleys  han  d’ésser  fillas  de  las  costums  de  cada 
poble,  y  jamay  imposadas.  Afegí  qu’ab  el  tirà 
devém  estarhi  lligats  de  molt  lluny,  pera  do- 
narli  més  fil  quan  vulgui  arrossega rnos.  Estu¬ 
dià  lasconsuetuts  socials  y  pol  i  ticas  de  l’antiga 
Catalunya,  quin  esperit  lliure  y  democràtich 
se  revelava  al  no  reconeixe  X origen  diví  de 
sos  reys.  Atacà  la  república  quan  no  es  un 
estat  social  y  lliure  y  quan  son  presidentes 
poch  menys  que  un  rey  absolut.  Digué  que 
un  católich  es  reaccionari  si  es  intolerant,  y 
que  lo  mateix  pot  dirse  d’un  anticatólich, 
y  afirmà  que  cap  catalanista  conscient  pot 
ésser  reaccionari.  Parlaren  després  els  se¬ 
nyors  Barceló  y  Baró,  que  ab  eloqüents  fra¬ 
ses  recomanaren  la  necessitat  de  que  al  Cata¬ 
lanisme  sols  hi  vinguin  homes  convensuts. 
Després  nostre  company  Trinitat  Monegal 
feu  us  de  la  paraula  pera  combatre  als  tradi- 
cionalistas  y  republicans  que  dihentse  auto- 
nomistas  prescindeixen,  quan  els  hi  convé, 
de  l’autonomia.  Demostrà  l’absolutisme  de 
las  repúblicas  francesa  y  sudamericanas,  y 
atacà  totas  las  tiranias,  tant  las  de  dalt  com 
las  de  baix,  sens  oblidar  la  dels  ignorants, 
qu’es  de  las  pitjors,  y  es  també  la  que  volen 
enaltir  els  farsants  de  la  politica.  Digué  que 
de  lo  passat,  nosaltres  sols  ne  volém  lo  bo, 
donchs  el  Catalanisme  es  progressiu.  Reco¬ 
manà  que  no  sian  els  catalans  els  que  posin 
obstacles  a  l’obra  de  la  emancipació  cata¬ 
lana. 

En  Josep  M. 3  Roca  resumí  examinant  els 
punts  capdals  del  programa  catalanista,  fent- 
ne  l’apologia  y  excitant  a  evitar  la  castellani 
sació  de  nostras  costums.  Excità  també  a 
que'ls  catalanistas  tinguessin  en  públich  y 
en  privat  exemplar  conducta  pera  ésser  mo¬ 
dels  de  ciutadans.  Recomanà  la  concordia 
entre  totas  las  classes  y  la  necessitat  d’obser¬ 
var  escrupulosament  els  preceptes  del  Cata¬ 
lanisme  pera  poder  fer  obra  de  profit. 

Ell  y  tots  els  oradors  foren  aplaudidíssims, 
resultant  l  acte  verament  hermós. 


La  « Sociedad  Artística  y  Literaria ))  té 
aquesta  setmana  exposats  a  Ca’n  Parés  varis 
quadros  dels  principals  artistas  que  la  com¬ 
ponen,  o  sian  els  senyors  Urgell,  Graner, 
Gahvey,  Vilallonga,  Brull,  Cortés  y  Rie¬ 
ra,  etc. 

L’U  i  geli  hi  té  varias  telas,  algunas  de 
grans  dimensions,  que  no  necessitan  pas  la 
firma  pera  revelar  la  inconfondible  persona¬ 
litat  artística  de  son  autor.  En  Galwey  se 
mostra’l  distingit  paisatjista  de  sempre.  En 
Vilallonga  exposa  alguns  quadros  que’s  re- 
comanan  per  sa  ingenuitat,  no  mancada  de 
sentiment  artístich. 

Molt  per  demunt  de  tots  destaca  en  Graner, 
sobre  tot  per  las  dugas  grans  telas  del  mitj, 


molt  sugestivas,  admirables  de  llum,  y  ab 
unas  figuras  de  las  que’s  pot  dir  que  parlan. 
Ab  aquests  quadros  en  Graner  mostra  tota  sa 
personalitat  de  pintor  y  d’artista,  y  sincera¬ 
ment  l’aplaudim. 

No  obstant,  el  conjunt  de  la  Exposició's 
ressent  de  falta  d’empenta.  No  sembla  sinó 
que’l  titul  castellà  que  porta  la  societat  la 
perjudiqui.  Es  com  un  lastre  del  que  no’s 
deslliura,  y  que  no  li  permet  volar  ampla¬ 
ment  en  aquests  temps  en  que’ls  artistas  de 
la  terra  han  deixat  de  banda  tot  lo  castellà  y 
al  ensemps  tot  lo  amanerat. 

Y  no  som  sols  a  pensar  com  pensém, 
donchs  un  dels  mateixos  artistas  qu’avuy 
exposan  a  Ca’n  Parés,  benvolgut  company 
nostre,  ja  va  dir  temps  enrera  que  lo  més  do¬ 
lent  de  ía  sociedad  era’l  titul.  En  efecte:  tant 
arriba  a  encarcarar  aixó  del  castellà  a  alguns 
artistas  de  fama,  que  a  pesar  dels  temps  que 
corren,  com  diu  un  altre  amich  nostre,  sem- 
pre’s  transparenta  en  sas  obras  tot  el  senti¬ 
mentalisme  de  Flor  de  un  día. 


No  acostumém  à  parlar  de  las  representa- 
sions  d’ópera  que  tenen  lloch  en  el  teatre 
del  Liceu,  per  creure,  primerament,  que  dit 
teatre,  a  causa  de  sos  nombrosos  defectes 
d’organisació,  no  es  un  veritable  centre  ar- 
tistich,  y  després  per  no  haverse  posat  en 
escena  fins  ara  més  qu’  obras  conegudas, 
si  bé  podria  objectar  la  empresa,  com  a  des- 
càrrech,  que  las  presenta  de  tal  manera  que 
resultan  novas.  Exemple’n  son  Trista n  e 
Isolda  y  Der  Freischütz  (qual  titul  alemany 
no  té  en  català  expressió  adequada). 

A  la  fi  s’ha  decidit  la  empresa  per  una 
obra  nova,  y  ha  escullit  Adriana  Lecouvreur , 
òpera  en  quatre  actes  inspirada  en  el  famós 
drama  qu’ab  el  mateix  titul  escrigueren 
els  autors  írancesos  Scribe  y  Legouvé.  Es 
autor  del  libretto  en  A.  Golautti  y  de  la  mu¬ 
sica  el  mestre  Francisco  Cilea. 

L’obra  es  de  factura  ben  italiana,  cosa 
gens  extranya  essent  italià  son  autor,  que  si 
bé  ha  demostrat  desitjós  de  compenetrarse 
ab  l’assumpte  y  ha  tactat  de  que  la  música’s 
fongués  íntimament  ab  l’acció  dramàtica,  no 
ha  pogut  alcansar  son  objecte  per  pobresa 
de  medis.  La  vulgaritat  de  la  música  de 
Adriana  Lecouvreur  es  d’un  afecte  aclapara¬ 
dor  que  no  permet  la  més  petita  fruhició 
artística.  S’ha  de  reconeixe  que  en  Cilea  es 
un  músich  de  bona  voluntat,  però  qu’enca- 
ra  no  ha  demostrat  son  talent. 

Els  distingits  artistas  que  interpretaren 
l’obra  (mestre  Arnaldo  Conti,  senyoras  Pan- 
dolfini  y  Borlinetto,  senyor  Zeni,  etc.),  tre- 
vallaren  ab  bona  fe.  El  públich  fret,  y  si  no 
hagués  sigut  per  la  claque  s’haurían  escoltat 
molt  pochs  aplaudiments. 

gis  que  a  ella  y  a  la  traducció  catalana  de 
mossèn  Cinto  poguém  dedicar,  cal  ferne 
extensiva  una  part  a  «L’Avenç»  per  haver 
contribuhit  a  la  vuigarisació  d’aquest  poema 
publicantlo  en  sa  «Biblioteca  Popular». 
Preu,  50  cèntims. 

Hamlet,  per  Guillém  Shakespeare,  traduc-' 
ció  castellana  de  L.  Fernàndez  de  Moratin. 
Nova  edició,  publicada  per  la  «Biblioteca  del 
Teatro  Antiguo  y  Moderno )).  Preu,  1  pesseta. 

La  mano  negra ,  opúscul  sobre  la  famosa 
qüestió  anarquista  d’Andalusia  escrit  per 
Brutus  y  publicat  per  la  Biblioteca  de  No¬ 
vè  ho  Kultu ,  de  Praga. 

Caitell  anunciador  de  la  exposició  de  di¬ 
buixos  qu’estarà  oberta  al  Círcul  Artis- 
tich  desde’l  15  de  maig  al  1 5  de  juny.  Es 
deguda  la  ilustració  d’aquest  cartell  al  seyor 
Vallhonrat. 


Fidel  Giró,  impressor. —  Carrer  de  València,  233 

Veritable  importància  artística  sembla  que 
tindran  las  festivals  qu’han  de  celebrarse  en 
el  palau  de  Bellas  Arts  els  dias  17,  21  y  24 
del  corrent  pera  sufragar  els  gastos  de  res¬ 
tauració  del  monumental  cenobi  de  Sant 
Cugat  del  Vallés,  joya  arquitectònica  de  Ca¬ 
talunya.  Ditas  festivals  vindran  a  ésser  un 
artístich  y  gràfich  trassumpte  de  la  historia 
de  nostra  terra,  ensemps  que  una  apologia  de 
la  mateixa  per  artistas,  poetas  y  cronistas. 

En  bé  del  art  desitjém  que  las  festas  res¬ 
ponguin,  tant  artística  com  materialment, 
als  propòsits  de  sos  organisadors. 


Publicacions  rebudas: 

Nerto ,  poema  escrit  en  versos  provensals 
per  Frederich  Mistral,  y  traduhit  al  català 
per  mossèn  Jacinto  Verdaguer.  Prou  cone¬ 
guda  es  aquesta  admirable  obra,  y  dels  elo¬ 

NÚMERO  CORRENT . 20  CÈNTIMS. 

>  ATRASSAT,  AB  FOLLÈTINS.  .  40  > 

>  >  SENSE  FOLLÈTINS.  25  > 


SUMARI: 

La  restauració  del  monastir  de  San  Cugat  del  Vallés, 
per  J.  Pujol  y  Brull.— Trets  de  fona:  XII,  La  barra 
de  ferro;  XIII,  Els  salvatjes  d’«allende  el  Ebro»; 
XIV,  Feyna  atrassada,  per  F.  Pujulà  y  Vallés.- £1 
poeta  de  la  mort,  per  Claudi  Comabella.— Notas  bi- 
bliogràficas,  per  Geroni  Zanné  y  Trinitat  Monegal. 
—Als  meus  detractors,  per  Rafel  Nogueras  y  Oller. 
—  Gra  de  sorra,  per  L.  Escardot.  — Teatres,  per  Emili 
Tintorer. -Nit  d’amor,  per  J.  M.·'1  Ribas  Monfar.— 
Novas. 

FOLLETI: 

MARINES  Y  BOSCATJES,  per  Joaquim  Ruyra.  — 
Plech  18. 

FORA  DE  LA  VIDA,  per  Joseph  L.  Pagano. —  Traduc¬ 
ció  catalana.— Plecb  12. 


LA  RESTAURACIÓ  DEL 
MONASTIR  DE  SANT 
CUGAT  DEL  VALLÉS 

La  dominació  romana,  imperant  esplen¬ 
dorosa  y  ferma,  sembrà  nostra  Catalunya  de 
monuments  arquitectónichs  que,  al  conver- 
tirse  en  munts  de  runa,  serviren  de  ti t as  se- 
nyaladoras  dels  llochs  escullits  pera  bastirne 
de  nous.  El  monastir  de  Sant  Cugat  del  Va¬ 
llés  fou  aixecat  precisament  demunt  de  las 
despullas  d’una  obra  romana,  y  a  través  dels 
sigles,  passant  per  modificacions  que  de 
soca  a  arrel  el  trasmudaren,  ha  esdevingut 


en  nostra  època  vell  y  caduch,  mes  ab  la 
majestat  de  sa  bellesa  pròpia  aumentada  per 
las  caricias  dels  temps  qu’han  deixat  en  sa 
fesomia  impresos,  ab  forsa  extraordinària, 
els  colors  foscament  verdosos  que  li  donan 
tot  l’ayre  d’antigor  veneranda.  El  monastir, 
obra  arquitectònica  de  las  més  antigas  qu’em- 
belleixen  nostra  terra,  necessitajl  generós 
impuls  dels  aymants  del  art  pera  no  enru- 
narse  prompte;  el  pes  de  sa  ossaria’s  re¬ 
penja  sobre’ls  puntals  que  un  dia  l’enlayra- 
ren  y  qu’avuy,  rosegats  per  las  besadas  len- 
tas  y  suaus  del  sol  y  l’ayre,  cruixen  com 
queixantse  de  la  feixuga  càrrega  que  soste¬ 
nen.  No  l’abandonan  llensantla:  cridan  de¬ 
manant  ajuda.  Nostra  terra  no  es  sorda.  L'es¬ 
bojarrat  soroll  de  las  lluytas  de  tota  mena  a 
voltas  li  fan  imperceptibles  certs  clams;  mes 
avuy  ha  fitat  la  vista  en  el  monastir  qu’es 
joya  inestimable  del  Vallés,  y’l  monument 
rebrà  l’alenada  sanitosa  de  la  restauració. 
Las  obras  arquitectónicas  que’ls  pobles  aixe- 
can  son  fulls  de  sa  historia,  gloriosa  o  des- 
ditxada,  y  tots  devém  conservar  religiosa¬ 
ment  el  llibre  ajnont  se  guardan  las  tradicions 
sagradas  de  la  patria:  no  pera  seguirlas,  sinó 
pera  pendren  exemple,  deduhirne  conse- 
qüencias  y  treuren  experiencia  sanitosa 
que’ns  marqui  obertament  el  cami  de  las 
evolucions  necessarias  e  indispensables. 

Avans  que  tot,  arrenquém  de  las  mans  de 
la  ignorància  y  del  egoisme  las  obras  fil  1  as 
del  art,  pera  que  no’s  vegin  esfondradas  o 
convertidas  en  llochs  impropis  a  son  fí  pri¬ 
mordial.  Las  parets  del  monastir  de  Sant 
Cugat  del  Vallés  foren  pintadas  de  blanch 
per  barroera  mà,  cubrintse  ab  capa  postissa 
las  bellesas  de  la  pedra  núa.  Per  tot  Cata- 
lunya’s  troban  escampats  exemples  de  muti¬ 
lació  d’alguns  monuments,  y  d’una  manera 
especial  en  els  de  caràcter  religiós,  degut  a 
la  ignorància  o  a  la  despreocupació  de  sos 
administradors  o  arrendataris.  Fan  vergonya 
moltas  mutilacions  que  s’han  fet  y  venen 
fentse  en  obras  d’art  per  tot  Catalunya.  Fi- 
xeuvos  en  la  iglesia  de  Sant  Pau  del  Camp 
de  Barcelona,  convertida  en  quartel,  pinta¬ 
das  sas  parets  ab  crúa  capa  de  cals,  potser 
posada,  a  posta  pera  fer  destacar  més  la  ver¬ 
mellor  de  las  calsas  dels  soldats  que  tranzi- 
tan  pels  profanats  llochs.  Sí,  profanació  es¬ 
pantosa  del  art,  vergonyosa  profanació  de  lo 
bell  que  fa  enrogir  las  galtas  pensant  en  la 
bestiesa  d’alguns  y  en  l’egoisme  de  molts 
altres,  barreja  de  mal  sentiment  y  estúpida 
indiferència. 

Las  civilisacions  passadas  bastiren  el  mo¬ 
nument  de  Sant  Cugat  portant  per  guia  l’a¬ 
mor  al  art  català,  y’n  feren  santuari  de  sas 
creencias  religiosas.  Sota  sas  voltas  resso¬ 
naren  també  las  veus  dels  preclars  patricis 
que  hi  celebraren  corts  catalanas.  L’obra 
hermosa  fou  destruhida  per  un  incendi,  mes 
prompte  l’afany  dels  artistas  la  edificà  de 
nou,  y  reconstruhiren  els  elements  aprofita¬ 
bles.  Hermosa  obra  de  caritat  artística  que’ns 
deixà  un  llegat  de  profitosa  ensenyansa  y  de 
recorts  hermosos.  En  ella  hi  campeja  la  lluy- 
ta  dels  estils  arquitectónichs  nomenats  bi- 
santí  y  ojival,  confonentse  en  barreja  sor- 
prenenta  y  maravellosa.  La  planta  de  tres 
naus  essencialment  bisantina,  l’absis  ayrosa- 
ment  hermosa,  l’altar  major  del  sigle  xiv  de 
igual  forma  que’l  de  la  Seu  de  Barcelona,  els 
murs  de  xMitjdía  coronats  ab  marlets  d’esca- 
yenta  forma,  els  detalls  abarrocats  d’alguns 
dels  altars,  la  torra  campanera,  tot,  tots  els 
elements  reunits  per  las  mans  dels  artistas  en 
el  monastir,  son  pàginas  de  la  historia  patria. 
Nosaltres  no  podém  saber  els  noms  dels  que 
bastiren  l’obra  en  sas  diferentas  épocas:  el 
saqueig  y’l  foch  arrebassaren  códichs  y  per¬ 


gamins;  mes  l’ànima  d’aquells  artistas  cam¬ 
peja  entre  l’ombra  de  las  voltas  suaument 
besada  pel  tebi  alé  del  encens,  y  l’afalagan 
las  ratxadas  d’ayre  que  s’esmuny  pels  claus¬ 
tres. 

Avuy  ens  hem  recordat  del  monastir  de 
Sant  Cugat,  com  trevallarem  un  dia  per  Ri¬ 
poll  y  Santas  Creus.  Donchs  s’ha  comensat 
la  tasca,  que  no’ns  espanti  sa  durada,  ja  qu’en 
nostra  terra  hi  tenim  bona  feyna  de  restau¬ 
ració.  Las  civilisacions  que  neixen  podràn 
produhir  novament  y  trencant  motllos,  mes 
l’atendre  a  lo  antich  serà  sempre  senyal  de 
bonas  costums  y  de  respecte  que  favoriràn 
el  desenrotllo  de  la  educació  artística  del  po¬ 
ble  y’l  perfecte  coneixement  de  las  costums 
de  las  generacions  passadas.  Sia  aixó  l’him¬ 
ne  cantat  en  lloansa  dels  genis  que,  descone- 
guts  per  sa  modèstia  0  esborrats  sos  noms 
per  la  casualitat  que  presideix  tots  els  fets  de 
la  naturalesa,  ens  han  llegat  las  obras  fruyt 
de  sa  inspiració  portentosa. 


TRETS  DE  FONA 

XII 

La  barra  de  ferro. 

Mamed,  el  criminal  qu’ab  sas  malifetas  a 
tot  un  poble  havia  tingut  en  alarma,  l'autor 
d’innombrables·crims,  pres  a  la  Corunya,  en 
espera  del  judici  que  la  no  gayre  bona  socie¬ 
tat  havia  de  fer  d’ell — y  dich  no  gayre  bona 
perque  essent  l’home  fill  del  medi,  no’s  pot 
pas  dir  que  sigui  bo  ’l  que  crea  un  sér  aixis — 
trenca  las  reixas  de  sa  celda,  trenca  dos  gri- 
llons,  s’arma  d’una  barra  de  ferro,  y’s  llen- 
sa  al  pati  de  la  presó  ahont  hi  insubordina 
tota  la  gentada.  Acte  semblant  de  rebelió 
posa  en  moviment  totas  lasforsas  a  quin  càr- 
rech  està  l'ordre  intern  del  edifici.  Alcaides, 
escarcellers,  soldats,  tots  s’aprestan  al  atach, 
y  més  tart  a  la  defensa,  perque  en  Mamed  té 
la  barra  de  ferro  a  la  mà...  com  a  simbol  pu- 

nyent  de  l’admiració  que  per  ell  guarda  tot 
un  poble  com  l’espanyol,  qu’odía’ls  lleons 
en  llibertat  y’is  venera  en  las  coleccions  zoo- 
lógicas  y’is  escuts  d’armas. 

{Ne  voléu  de  brugit?  Demaneune!  Y  en  Ma- 
med  fer,  impertorbable,  imponent,  la  barra 
de  ferro  a  la  mà.  {Quévolen  direls  mausers,... 
aquells  mausers  que  matan  electors,  v  obrers 
y  estudiants?..,  Quan  veusaquí,  qu’arriba’l 
President  de  1’  Audiència  y’s  fa  un  silenci 
sobtat.  Tot  va  callar,  com  calla  la  orquesta 
als  circos  en  el  moment  de  perill  d’un  exercici. 
Y  en  Mamed  sense  deixar  la  barra  de  ferro. 

— {Qué  vols,  Mamed?  <Qué  se  t’ofereix, 
Mamed?  {  Grillons  més  febles  que’ls  que 
marca  la  lley?  {Que  se  t’aixequi  la  incomu¬ 
nicació  que  la  lley  te  prescriu? 

— Vull  aixó,  y  aixó,  y  això,  y  aixóü 

— Tot  lo  que  vulguis,  fill  meu;  tot  lo  que 
vulguis;  demana  més  si’t  plau... — 

Y  guapo. 

Y  veusaqui  que  l’altre  dia  vaig  trobar  a 
un  amich  meu  advocat  y  vaig  tenir  ab  ell  el 
següent  diàlech: 

—  Estich  apesarat — va  dirme. — Bo  y  defen¬ 
sant  a  un  home  acusat  d’haver  furtat  un  pa, 
el  president  de  la  Sala  m'ha  prohibit  fer  us 
de  la  paraula. 

— Estavaenelseu  dret — vaig  respóndreli.  — 
La  lley  li  permet. 

— Si,  però  mira  si  es  trist:  l'home  era  con¬ 
fés;  impossibilitat  d’altra  defensa  que  d’una 
defensa  moral.  Jo  hauria  recordat  als  jurats 
que  Crist  va  dir  que  no  devém  judicar  als 
nostres  germans,  y  que  tots  els  filosops  es¬ 
tan  acorts  en  que  l’home  té  dret  a  la  vida... 
Jo  estich  segur  que  seguint  els  consells  dels 
grans  sabis  y  del  Fill  de  Deu,  consells  que  no 
coneixen  y  que  jo  'Is  hi  hauria  fet  saber,  els 
jurats  haurian  negat  el  furt,,  y  no  tindria  al 
meu  client  a  presidi  com  li  tinch. 

— Te  repeteixo  que’l  president  estava  en 
el  seu  dret;  que  la  lley  li  permet. 

—  Si,  però... 

— Peró  {qué? 

—  Si,  peró  iy  la  toga,  la  toga  del  defensor, 
la  toga  qu’està  al  costat  del  acusat,  la  toga 
que...  ? 

— Ba,  estimat  colega.  Una  toga  no  es  pas 
una  barra  de  ferro.  El  diccionari  de  l’Acade- 
mia  dona  de  cada  cosa  una  definició  ben  di- 
ferenta;  y’l  diccionari  de  la  vida  també. — 


XIII 

Els  salvatjes  d’«allende  el  Ebro». 

També  ho  han  dit  els  telégramas. 

Tota  una  companyia  de  saltimbanquis 
francesos,  morts  de  fam,  aixafats,  rendits, 
arriban  a  Monteagudo  y  ’s  disposan  a  treva- 
llar  en  la  plassa  pera  guanyarse  uns  quants 
quartos  ab  que  poder  mercar  el  tros  de  pa 
que  llurs  ventrells  els  hi  demanan.  Y’is  fills 
d'aquell  poble,  que  per  lo  vist  se  varen  sen¬ 
tir  espanyols  y,  per  lo  tant,  valents,  la 
emprenen  a  garrotadas  contra  la  colla. 
A  n’aquest  menut  li  trencan  un  bras,  a 
n’aquell  gran  las  costellas,  a  aquella  dona 
prenys  que  com  a  femella  prenys  heroica¬ 
ment  se  defensa  pera  vergonya  dels  cafres 
d’aquella  terra,  li  petan  las  dents  d’una  gar¬ 
rotada... 

Ah  hidalgos. . .  miserables  hidalgos ,  forts 
fins  a  la  crudeltat  ab  el  feble,  a  puntadas  de 
peus  trets  dels  Paissos  Baixos,  y  a  copia 
de  banys  trets  de  las  colonias;  refinats  en  el 
dolor  dels  altres  pera  no  desmentir  vostre 
moresch  origen!  Que  bé  os  teniu  guanyats 
els  trets  que  las  forsas  del  Poder,  més  fort 
que  pas  vosaltres,  vos  enjega  pels  carrers!... 

No  sou  ni  tan  sols  agrahits.  Tractar  ma¬ 
lament  a  uns  saltimbanquis  francesos,  tan 
bé  com  els  francesos  tractaren  a  aquells  sal¬ 
timbanquis  vostres  que  signaren  el  trac¬ 
tat  de  París! 

XIV 

Feyna  atrassada. 

Fàtima,  la  bella  Fàtima,  de  lla  bis  sen¬ 
suals,  encisadors  ulls  y  carns  luxuriantas, 
cansada  de  la  vida  d’harém  y  de  la  lley  de 
Mahoma,  fuig  y  endressa’ls  seus  passos  a 
terra  qu’ella  creu  civilisada:  a  Espanya. 
Y  Fàtima  bé  sabia  qu’era  terra  ahont  hi  re¬ 
gia  la  lley  de  Crist!  Mes  las  donas  no  son 
pas  profondas,  ni  analisan,  ni  deduheixen  ab 
lògica. 

Y  bé  ho  sabia,  donchs  son  primer  acte  en 
terra  espanyola  es  ferse  batejar,  es  posarse 
baix  la  protecció  de  la  Verge  Maria  y  del  seu 
Fill.  {Qui  més  cristià  qu’ella  que  voluntària¬ 
ment  s’acull  a  la  lley  de  Crist?  --No  es  més 
cristiana  ella  qu’ho  es  per  voluntat,  que  tots 
els  batejats  qu’ho  son  en  edat  d’incons¬ 
ciència? 

Ay!  El  boch  mahometà  la  demana; -y  las 
autoritats  espanyolas,  quin  poder  es  reco¬ 
negut  d’origen  diví — totas  las  monedas  diu- 
hen:  Por  la  gracia  de  Dios — las  autoritats 
espanyolas  me  l’agafan,  y  embaucantla  ab 
argucias,  ab  mentidas,  com  hauria  fet  el  san¬ 
tó  més  moro  de  la  kàbila  més  mora,  la  tor- 
nan  a  la  casa  de  prostitució  del  gran  boch 
moro,  que  per  lo  vist  té  patent  interna¬ 
cional. 

Y  ay,  Fàtima!  Quan  te  martiritzin  per  la 
teva  fuyta,  com  es  de  lley  y  costum  ferho  a 
Moreria  ab  las  donas  d’harém  que  piran,  tu 
pensaràs:  «Qué  ha  fet  de  mi  aquell  Deu  baix 
quina  invocació  m’havia  posat,  qu’aixís  m’ha 
abandonat!» 

No’n  pensis  mal,  Fàtima.  Deu  està  enfey- 
nat  jugant  a  pecats.  Ara  precisament  està 
fent  el  recompte  de 
tots  els  que  barreja¬ 
ren  la  Quaresma  pas¬ 
sada. 


EL  POETA  DE  LA  MORT 

Estava  malalt;  íeya  deu  dias  que  jeya  en 
son  llit  de  fusta  clara,  de  blanchs  llensols  y 
vermell  cobrellit;  feya  setmana  y  mitja  que 
son  rostre  anava  empalidintse,  que  sos  11a- 
bis  s’anavan  esblanquehint  y  que’ls  seus  ulls 
perdían  las  clarors.  Sa  cara  groguenca  ressal¬ 
tava  en  el  blanch  coixi  quadrat  y  tou,  circun- 
dada  en  sa  part  superior  per  un  negre  parèn¬ 
tesis  borrós;  sota  aquest,  ab  reflexes  d’evori, 
lluhia’l  front  llis;  y  las  cellas  eran  abundo- 
sas,  amplas  y  separadas,  protegint,  negras  y 
ferrenyas,  las  parpellas  closas. 

Dormia;  y  bo  y  dormint,  els  seus  llabis  pà- 
lits  se  badavan  irónichs,  deixant  passar  uns 
respirs  d’agonia,  penosos  y  pausats,  que  be- 
savan  lleument  sas  galtas  y  aprés  s’escampa- 
van  per  la  cambra  quieta  y  silenciosa,  de  núas 
parets  y  sostre  baix. 

Al  costat  del  llit,  inmóvil,  estatual,  místi¬ 
ca  imatje,  ab  la  mirada  baixa  y  la  boca  clo¬ 
sa,  una  monja  tota  blanch  y  negre  resava 
en  silenci,  sense  moure’ls  llabis,  oracions  cé- 
licas,  Uargas  lletanías  mitjevals. 

Era  alta  hora  de  la  nit. 


Els  seus  amichs,  tots  els  seus  companys, 
joves  de  cabells  llarchs  y  caras  pàlidas,  d’exó- 
tichs  capells  y  grans  córbatas,  li  deyan  el 
poeta  de  la  mort.  Y  a  n’ell  li  agradava  que 
l’anomenessin  aixís,  li  plavia  que  li  digues¬ 
sin  poeta  de  la  mort,  volia  esserho.  Tot  son 
ideal  era  ésser  el  cantor  dels  moribonds,  el 
bard  dels  sepulcres,  el  trovayre  dels  morts. 
Li  agradava  la  mort,  la  desitjava.  Volia  mo¬ 
rir.  Tots  sos  ensomnis  eran  d’agonia,  totas 
sas  ilusions  de  mort.  Fruhía  contemplant  els 
cadavres,  veyent  els  morts  de  caras  fredas, 
de  galtas  aixutas  y  ulls  tancats.  Li  agradava 
aclucar  els  ulls  dels  que  acabavan  de  finar, 
posar  sobre  sos  fronts  el  bes  de  la  pau,  sobre 
son  ventre  las  mans  ertas;  li  agradava  vestir- 
los,  palparlos,  sentir  el  contacte  de  carn  mor¬ 
ta,  de  carn  sense  vida,  sense  moviment,  sen¬ 
se  misteri;  li  agradava  mirarlos  quan  morian, 
y  veure  cóm  son  rostre  expressava  tots  els 
dolors  y  totas  las  alegrias  del  perir.  Contem¬ 
plava  ’ls  ulls  ab  gran  afany,  recullint  totas 
las  miradas,  fixantse  en  tots  els  moviments 
de  las  retinas.  Sentia  un  gran  plaher  al  re¬ 
cordar  els  esguarts  darrers  dels  seus  amichs, 
en  els  que  hi  volia  veure  las  sensacions  ine¬ 
fables  de  goigs  suprems.  Gaudia  inmensa- 
ment  al  veure  acabarse  als  seus  companys: 
peró,  alhora,  patia,  envejant  ésser  ell  el  mo- 
ribond.  Quan  verament  fruhia  goig  intens, 
quan  verament  sos  nirvis  s’excitavan  y  tot  ell 
s’estremia  d’insólit  gaudiment,  d’indescripti¬ 
ble  y  radianta  joya,  era  al  contar  la  mort 
d’algún  amich,  al  relatar  l’acabament  d’algú. 
Alashoras  son  rostre s’emporprava,  s’inflàma- 
van  sos  ulls;  parlava  alashoras  bellament,  ab 
una  gran  riquesa  de  paraulas,  ab  rara  abun- 
dancia  de  metàforas,  ab  sorprenents  imatjes; 
alashoras  se  veya  tot  el  seu  amor,  tota  la  se¬ 
va  passió,  tot  el  seu  entusiasme  per  la  mort; 
alashoras  se  comprenia  tota  la  seva  ànima  de 
poeta.  Estimava  a  la  mort  ab  passió  boja,  y 
quan  els  seus  amichs  li  deyan  el  poeta  de  la 
mort,  somreya  mostrant  sas  dents  blancas 
y  grans,  com  unglas  decadavre... 

Havia  publicat  un  llibre  de  poesias:  Absol- 
tas.  En  aquell  llibre  hi  va  posar  tota  la  seva 
ànima,  tot  el  seu  amor  y  la  seva  passió.  En 
ell  deya  a  la  mort  que  la  estimava,  que  la  es¬ 
perava,  que  la  desitjava;  que  cada  dia, 

quan  queya’l  sol,  la  cridava,  li  endres'sava 
cansons  d’amor  y  fe,  himnes  majestuosos  y 
passionals,  dolsas  serenadas,  goigs  'de  tona- 
das  amorosas,  eróticas  queixas...  Li  parlava 
com  a  una  amistansada,  però  li  deya  cosas 
tan  suaus  y  eniayradas,  que  a  voltas  sembla¬ 
va  que  parlés  a  una  imatje  sacra,  semblava 
mistich  sant  conversant  ab  la  Verge.  Altras 
vegadas  semblava  dirigirse  a  una  esposa, 
donchs  li  enrahonava  ab  calma,  seré  com 
pastor  d’idili  neo-grech.  Deya  ab  perfecta 
forma  tot  l’encis  que  tenia  pera  ell  l’acaba¬ 
ment;  expressava  ab  versos  divinals  tot  l’en¬ 
cant  del  morir;  ab  ubriagador  ritme  endres- 
sava  a  la  esposa  misteriosa,  a  la  nuvia  ideal, 
tot  l’apassionament  del  seu  cor  jove,  verge 
encara  en  els  amors.  Dirigia,  en  aquell  pre¬ 
ciós  llibre  de  negras  cubertas,  sentidas  poe- 
sias,  estrambóticas  en  el  fons  y  en  la  forma, 
als  negres  cavalls  bons  y  prudents,  que  san¬ 
tament  caritatius,  pacients  y  resignats,  condu- 
heixen  a  son  darrer  sojorn  els  cossos  morts; 
pretenia  debadas  compenetrarse  ab  ells  y  sen¬ 
tir  lo  qu’ells  senten  al  dur  els  cossos  frets  als 
cementiris.  D’aquests,  dels  cementiris,  tam¬ 
bé’n  parlava  en  el  seu  únich  llibre.  Resava 
sobre  d’ells  totas  las  frases  del  agrahiment 
que  dintre  seu  guardava  avar;  escampava 
sobre  llurs  olors  l’àloes  balsàmich  de  la  seva 
ànima;  deixava  caure  sobre’ls  blanchs  sepul¬ 
cres  sas  paraulas  magnifïcas  y  bellas;  flay- 
rava  l'ayre  infecte  de  las  fossas  dels  pobres 
barrejantlo  absos  cants  dolsos  com  vol  de 
papallona,  lleugers  com  pluja  de  rosada... 
Y  als  xiprers,  als  altivols  xiprers  de  tronch 
negrós  y  misteriosa  copa,  els  dirigia  sas  més 
preuhadas  flors  poéticas.  En  versos  clàssichs 
per  sa  claretat  y  perfecció,  els  deya  llantias 
benfactoras  qu’en  la  nit  de  la  vida’l  cridavan 
llumenant  el  camí  del  Bé  y  del  Plaher;  els 
deya  simbólicas  ombras,  gegantinas  colum- 
nas  aixecadas  en  lloansa  d’un  rey  de  negra 
barba,  ulls  encesos  y  mutilat  mantell;  els  de¬ 
ya  sospirs  del  cementiri,  ciris  vetllant  eter¬ 
nament  als  morts  en  sos  llits  frets,  surtidors 
de  tristor...  Y  aquell  llibre  1  va  dedicar,  ga- 
lantment,  als  sepulturers  de  caras  grogas  y 
negres  vestits. 

Ara  estava  malalt;  feya  deu  dias  quejeya 
en  son  llit  de  fusta  blanca,  de  blanchs  llen- 


sols  y  vermell  cobrellit.  Quan  va  sentir,  un 
mati  al  despertarse,  que’l  seu  cos  no’s  tro¬ 
bava  del  tot  bé,  que’l  cap  li  pesava  com  si 
fos  de  plom  y  que’ls  ulls  no  volian  véurehi; 
quan  va  sentir  un  segament  de  camas  may 
sentit  y  una  suhor  freda  may  suhada,  tre¬ 
molà  de  temensa  y  de  por.  Peró  tot  seguit, 
aixis  que  s’adonà  de  qu’estava  malalt,  aixís 
que  prengué  conciencia  del  seu  estat  mor¬ 
bós,  una  gran  alegria  recorregué  sos  nirvis 
y  sas  venas,  s’escampà  pel  seu  cap  y  pel  seu 
cor.  Li  agradava  haver  donat  involuntària¬ 
ment  aquell  primer  pas  envers  la  mort,  haver 
pujat  inconscientment  el  primer  grahó  de  la 
escala  sagrada  y  misteriosa.  Ple  de  febre,  de 
suhor  y  de  corporal  angunia,  la  seva  ànima 
era  plena  de  joya  y  benhauransa.  Com  per 
art  d’encantament,  com  per  acció  diabòlica  u 
oculta,  tot  al  seu  entorn  s’hermosejà;  tot  lo 
que’l  rodejava,  tot  al  1  ó  qu’abarcava  sa  vista 
s’embelli.  Y  sa  passió,  sa  infinita  passió,  sa 
passió  eterna  per  ella,  la  estimada,  per  aque¬ 
lla  a  la  que  anomenà  Desiderata,  en  aquells 
días  d’alta  febre  y  de  dolor  y  sufriment  sol- 
zament  corporals  arribà  a  sa  plenitut  com  el 
sol  en  els  mesos  estivals.  Y  son  afany  de 
renunciament,  son  anhel  pera  devenir  espós 
de  la  mort,  pera  estarse  a  totas  horas  abras- 
santla  y  besantla  en  els  llabis  cadavérichs, 
prengué  son  més  alt  grau  de  passió,  esdevin¬ 
gué  mania  simpàtica. 

Era  alta  hora  de  la  nit. 

El  poeta  de  la  mort  dormia  y  somniava: 
somniava  que  la  nuvia  esperada,  que  l’àngel 
benfactor  vestit  de  blanch  y  negre — blanch, 
el  color  de  las  verges  y’is  infants,  y  negre,  el 
color  ocult  y  misteriós  —  se  li  atansava  ale¬ 
grament. 

De  sobte  despertà:  y  encara  febrós,  encara 
ple  de  la  visió  del  somni,  vegé  als  peus  del 
llit  la  monja  que  resava  oracions  célicas,  mitj- 
evals  lletanías.  Y  febrós,  possehit  per  l’afany 
d’acabament,  boig  d’intensa  mania,  cregué 
veure  en  ella  a  la  estimada,  al  àngel  de  la 
mort,  a  l’ansiada.  Y  la  cridà  ab  veu  fonda  y 
potenta,  ab  veu  que  li  surti  forta  y  superba; 
fent  un  heroich  esfors  la  va  cridar...  La  mon¬ 
ja  tremolà:  la  cara  d’ell  era  vermella  com  la 
d’un  home  qu’enllà,  en  sa  joventut,  va  desit¬ 
jaria,  y’is  seus  ulls  eran  grans  e  inmensa- 

ment  oberts  com  d’au  feréstega,  y  la  seva 
boca  era  humida...  Tremolava,  temia... 
Però  ell  tant  la  va  cridar,  tantas  cosas  dol- 
sas  li  va  dir,  tantas  hermosuras  de  dicció 
posà  en  lo  que  li  deya,  la  va  desitjar  tan  ple 
d’amor,  qu’ella  comprengué  que  una  gran 
passió,  que  un  gran  deliri  niava  en  la  seva 
ànima  febrosa.  Y  bona,  carinyosa,  compas¬ 
siva,  se  li  va  acostar  y  va  besarlo  en  las  gal- 
tas  cremosas.  Ell  sospirà  y  rigué  lleugera¬ 
ment,  y  ple  d’alegria  y  fruhició  caygué  en 
mortal  deliqui  perpetual.  Llavors  ella’l  va 
besar  en  el  front  cristianament,  y  ageno- 
llantse,  comensà  a  resar  en  alta  veu. 

Claudi  Comabella. 


NOTAS  BIBLIOGRÀFICAS 

Le  Temple ,  d’en  J.  Valmy-Baysse,  y’l  Lli¬ 
bre  d'amor,  d’en  Manel  de  Montoliu:  heus- 
aqui  dos  volums  de  versos  ben  distints  en  la 
forma,  per  més  que  a  abdós  uneixi  un  espe¬ 
rit  semblant,  puig  un  esperit  semblant  ani 
marà  sempre  als  poetas:  l’esperit  nat  de  la 
unitat  absoluta  de  la  bellesa. 

Abdós  autors,  en  Valmy-Baysse  y  en  Mon¬ 
toliu,  son  poetas  delicats,  que  tractan  de 
trobar  en  si  mateixos  y  en  la  naturalesa 
que’ls  envolta  quelcom  d’intim,  quelcom  no 
esbrinat  encara  per  altres  enamorats  aixis 
mateix  de  lo  bell  que  per  tot  arreu  alena. 
L’esperit  poétich,  donchs,  dels  dos  llibres 
que  tenim  a  la  vista  es  innegable:  tant  en 
Montoliu  com  en  Valmy-Baysse  hi  han  de¬ 
mostrat  sentiment,  bon  gust  y  cultura. 

Però  la  cosa  varia  d’aspecte  al  considerar 
la  forma  poètica  de  que’s  valen  respectiva¬ 
ment  l’autor  francès  y  l’autor  català  pera  ex¬ 
pressar  llurs  sentiments  y  visions. 

En  Valmy-Baysse  troba  a  son  servey  un 
llenguatje  tan  depurat,  elegant  y  perfecte 
com  el  modern  llenguatje  poétich  francès: 
un  llenguatje  qu'  ha  arribat  a  expressar  ab 
exactitut  maravellosa  no  tan  sols  tots  els 
aspectes  de  las  cosas,  sinó  també  tots  els  infi¬ 
nits  matisos  que  poden  trobarshi.  iQué  n’es 
de  rich,  de  flexible  ’l  llenguatje  francès! 
(Quin  sentiment  humà,  per  intim  y  profond 
que  sigui,  pot  evitar  sa  compenetració  ab 
nosaltres  si  se’ns  presenta  ab  la  esplèndida 
vestidura  del  idioma  d’en  Leconte  de  Lisle, 
d’en  Verlaine  y  d’en  Lleó  Dierx? 

Aquesta  bellesa  del  llenguatje  francès 
(bellesa  assolida  poch  a  poch  per  l’esfors 
dels  escriptors  qu'han  elevat  la  parla  del 
poble  a  la  categoria  de  parla  culta  y  literà¬ 
ria),  y  a  més  la  circunstancia  de  que  a  Fran- 
sa,  generalment,  sols  escriuhen  els  que'n 


saben,  son  causa  de  la  magnifica  ufanor  de 
la  moderna  literatura  francesa,  literatura 
qu’ha  arribat  avuy  a  un  estat  admirable  y 
esplendorós. 

Y  a  Fransa,  per  consegüent,  es  cosa  avuy 
difícil  que  un  poeta  domini  als  demés  per  la 
bellesa  formal  de  sos  versos:  s’ha  arribat  a 
la  perfecció  de  la  forma,  que  vol  dir  a  qui 
hagi  estudiat  la  evolució  històrica  de  las 
lletras,  que  s’apropa,  pera  nostres  vehins,  un 
periode  inevitable  de  decadència  literaria. 

El  següent  sonet  d’en  Valmy-Baysse  (que 
reproduhim  pera  que  dongui  la  rahó  de  nos- 
tras  consideracions)  es  un  model  de  bon  gust 
en  quant  al  assumpte:  es  perfecte  en  quant  a 
la  íorma.  Vegis: 

Le  Berger. 

Or  le  voici  dans  sa  beauté  primordiale, 

Attys,  l’adolescent  au  torse  harmonieux, 

Toute  une  floraison  troublante  et  liliale, 

Resplendit  dans  la  mer  immense  de  ses  yeux. 

Vétu  de  gràce  et  de  splendeur  olympiennes, 

Sous  un  jeune  soleil  aux  vibrantes  couleurs, 

11  marche,  insoucieux  des  vierges  phrigiennes 
Qui  se  croisent  les  bra's  embarrassés  de  fleurs. 

Dans  le  ciel  du  matin,  léger  com  un  sourire, 
Passent  des  bruits  de  flàte  et  des  accords  de  lyre, 

Et  par  la  plaine  blanche  ou  chante  le  reveil, 

Un  vent  bénin  pousse  Kypris  vers  les  cythises, 

Et  l’éphèbe  s’arréte,  ému,  sous  le  soleil, 

Et  sourit  au  bonheur  des  voluptés  promises 

^Podrian  escríurel  mellor  en  Mallarmé,  en 
Rimbaud  0  en  Samain? 

Al  revés  de  la  francesa,  la  literatura  cata¬ 
lana’s  troba  en  un  veritable  estat  de  desen¬ 
rotllament.  La  llengua  catalana  no  està  en¬ 
cara  fixada,  y  si  aixó  es  un  bé  perque  contri- 
buheix  a  que  cada  autor  pugui  presentarse 
en  el  camp  de  la  literatura  ab  personalitat 
ben  marcada  y  definida,  donant  lloch  a  una 
varietat  extraordinària  d’estils,  en  cambi  es 
la  causa  dels  idiotismes  y  barbrismes  que 
rebaixan  y  malmeten  ei  llenguatje:  es  la 
causa  qu'explica  també  l’abundor  d’escrip¬ 
tors  barrohers  y  permet  que’s  consideri  com 
a  eminencia  (parlém  en  termes  generals)  a 
qui  dins  d’altra  literatura  sols  se  li  ’concedi- 
ria’l  títul  de  mitjanía  aprofitada. 

En  la  literatura  catalana,  donchs,  es  més 
meritori  y  llohable  ésser  poeta  pulcre  y  cor¬ 
recte  qu’en  la  literatura  francesa.  Y  hem  de 
confessar  que  llevat  d’autors  molt  coneguts 
com  en  Guanyabéns,  l’Apeles  Mestres,  en 
Guimerà,  mossèn  Costa  y  Llobera,  l’Alomar, 
en  Miquel  Oliver,  y  d’altres  poch  coneguts, 
com  nostre  colaborador  en  Riera  y  Riqué, 
quals  sonets  no  escriurían  de  segur  molts  que 
passan  entre  nosaltres  per  eminencias  poéti- 
cas,  no’n  trobanam  gayres  que  meresquessin 
el  calificatiu  de  poetas  pulcres  y  correctes. 

En  Manel  de  Montoliu,  inspirat  poeta  es- 
peritualista  a  qui  no  pot  negarse  un  avens 
extraordinari  d  ensà  que  va  publicar  sas  Pri¬ 
meres  Poesies ,  lluyta  ab  las  dificultats  avans 

exposadas  qu’ofereix  el  conreu  de  la  litera¬ 
tura  catalana,  y  si  a  voltas  las  vens,  altras 
voltas  la  forma  de  sos  versos  resulta  deixa- 
tada  y  fluixa,  sovintejanthi  també  incorrec¬ 
cions  en  la  construcció  dels  mateixos. 

El  llibre,  reduhit  a  la  meytat,  guanyaria  de 
bon  tros.  L’escriure  poch  y  bó  es  sempre 
una  ventatja  pera  l’autor.  D’en  Manzoni,  a 
qui  deu  considerarse  com  a  un  dels  més 
grans  poetas  qu’han  existit,  solzament  se 
conservan  en  sas  obras  complertas,  llevat  de 
sas  tragedias  en  vers,  vuyt  poesías,  però  en¬ 
tre  aqueixas  s’hi  troban  els  Inni  sacri. 
Y  encara  ab  aquestas  solas  ne  tindria  prou 
pera  mereixé  la  fama  de  que  disfruta. 

Hem  rebut  a  més  dos  llibres  de  prosa  de¬ 
guts  respectivament  a  en  Manel  Rocamora  y 
en  Jascinto  Capella,  titulats  Postas  de  sol  y 
Llibre  del  dolor ,  y  un  dc  poesias  d’  en  Ra- 
món  Surinach  Senties  titulat  De  la  vida:  de 
quinas  obras  ne  parlarém  més  endevant  ab 
la  extensió  que  mereixen. 

Geroni  Zanné. 


L’ultim  volúm  dels  Episodios  Nacionales , 
que  publica  don  Benet  Pérez  Galdós,  té  per 
titul  Los  Duendes  de  la  Camarilla.  Es  cert, 
ben  cert,  a  nostre  entendre,  qu’es  cosa  inhe¬ 
rent  a  tota  monarquia  la  existència  d’una 


ALS  MEUS  DETRACTORS 

Heu  dit  mal  de  mi  y  en  dihéu  encara, 
pro  tiréu  al  dret  que,  tant  se  m’enfiím: 
vaig  ab  el  cap  alt  y  somrihent  la  cara, 
net  d’infamia’l  cor,  ple’l  cervell  de  llum. 

Tot  aixó  es  la  enveja  qu’os  punxa  y  consúm. 

Anéu  fent  amichs,  companys  miserables, 
tísichs  d'esperit,  esguerrats  del  cor. 

De  tot  lo  que’m  feu  no’n  sou  pas  culpables, 
qu’heu  nascut  morint  y  viviu  la  mort. 

No  os  heu  fet  ni'ls  ulls,  ni'l  cervell,  ni'ls  brassos, 
ni  aquest  tros  de  fanch  que  s’os  mou  al  pit. 

Viviu  rastrejant.  De  fer  bé  incapassos, 
maquinéu  el  mal  folls  d’odi  o  despit. 

Veusaquí  que’ls  ulls  os  creman  de  rabia, 
y  ab  son  foch  voldríau  podè  aniquilarm’, 
el  seny  enverina  vostra  inmonda  llabia 
y  filtréu  als  brassos  desitj  d’escanyarm’. 

Jo  he  nascut  ab  ulls  que  d’amor  somriuhen, 
y  ab  son  foch  voldria  filtrarvos  claror; 
he  nascut  ab  seny,  camp  de  sol  hont  viuhen 
ideas  de  pau  y  de  germanor. 


camarilla  qu’es,  a  voltas,  no  ja  la  qu’exer- 
ceix  veritable  influhencia  en  la  marxa  del 
Estat,  sinó  qu’arriba  a  ésser  el  veritable  go¬ 
vern  del  mateix. 

En  l’Estat  espanyol  han  existit  sempre  ca- 
marillas  encastadas  a  la  monarquia;  y  com 
veritable  terrer  del  fanatisme,  en  totas  sas 
manifestacions,  trobém  sempre  vers  duendes 
que  dintre  de  la  monarquia  viuhen. 

En  Pérez  Galdós  ens  deixa  entreveure  en 
bultim  volúm  la  Camarilla  del  palau  real  a 
mitjats  del  sigle  passat  y’ns  presenta  de  mà 
mestre  un  duende,  Domiciana,  monja  exclaus- 
trada  que,  si  com  a  dato  histórich  es  notable, 
com  a  tipo  humà  resta  bon  xich  confós. 

Com  que  creyém  que  aquest  tomo  es,  com 
si  diguéssim,  preparatori  pera  l’época  següent, 
no’ns  extranya  que  no  estigui  al  nivell  de 
molts  altres  volums  de  la  colecció.  No  a  al¬ 
tres  motius  podém  creure  qu’obeheixi  la  po¬ 
ca  consistència  de  l’obra  esmentada,  lo  mateix 
desde’l  punt  de  vista  histórich  que  del  nove- 
lesch.  Esperém,  donchs,  els  altres  volums 
convensuts  de  qu’en  Pérez  Galdós  no  tan 
sols  tornarà  persa  justa  anomenada,  sinó  de 
que  trobarém  al  llegirlos  la  justificació  dels 
defectes  del  present. 

Es  indubtable,  y  pretendre  altra  cosa  fora 
una  solemne  tonteria,  qu’en  diferentas  parts 
del  volúm  s’hi  veu  la  mà  del  mestre,  mes  si 
considerém  l’obra  en  conjunt,  no,  la  cre¬ 
yém  a  l’altura  del  mateix.  x 

Trinitat  Monegal. 


Inútil  esfors!  L’estany  d’aygua  bruta 
se  corromp  primer  que  tornà  a  ser  pur. 

El  sol  no  es  prou  fort  per  guanyà  una  gruta. 

Entre  jo  y  vosaltres  s’hi  aixeca  un  gran  mur. 

Es  el  mur  odiós  de  la  hipocresia. 

Cada  cop  qu'os  veig  la  mà  m’allarguéu, 
els  llabis  s'os  obren  plens  de  bonhomia 
y’is  ulls  s’os  alegran...  pro  no  m’enganyéu. 

Jo  sé’l  que  sentiu.  Jo  puch  abismarme 
dintre  las  cavernas  del  vostre  ventrell... 

No’n  teniu  de  cor,  y  no  sé  irritarme: 
he  nascut  bon  home  y  ab  un  bon  cervell. 

Y  a  més,  lo  que'm  feu,  ni  tan  sols  desgarra 
allò  que  la  gent  anomena  honor. 

Tot  quant  poguéu  fer  ni  menys  m'encaparra, 
no’m  desperta  angunia  ni’m  causa  temor. 

Y  ho  dich  perque  si  me’n  feu  un  gra  massa, 
alsaré  la  mà  o  bé  extendré  un  dit 

sense  fè  enrenou,  ab  calma  y  catxassa, 
tal  com  si’s  tractés  d’aixafà  un  mosquitl... 

Rafel  Nogueras  y  Oller. 

GRA  DE  SORRA 

A  l' Antoni  de  Sabates. 

En  el  modest  estudi— que  aquella  tar¬ 
da  vos  semblava  més  que  cap  día  proper 
del  cel  —  parlavam  entre  amichs  de  L' He- 
roe  d’en  Rusinol,  y  de  las  tristas  deixas 
d’aquellas  lluytas  inhumanas  que  tantas 
víctimas  ignocentas  causaren. 

Va  recordarme  un  episodi — en  part 
presenciat  per  mi,  —  y  després  d’escoltar 
la  trista  historia,  exclamareu,  altament 
corprès: 

— D’aixó  podria  fersen  un  quadret  ple 
de  veritat! — 

No  extranyéu,  donchs,  que  vos  n’ofe¬ 
reixi  la  modesta  narració  qui  es  vostre 
lleal  amich 

L.  E. 

Abril  de  içoj. 

Demunt  d’un  dels  geps  rocosos  de  la  ser¬ 
ralada  que  domina  la  vila,  amparantla  ab 
sas  extesas  faldas  brodadas  de  pinedas,  hi 
havia’l  mas,  assentat  entre  l’horta,  feva  més 
decent  cinquanta  anys.  Un  mas  no  gayre 
gran,  fet  de  pedras  y  fanch  que’ls  temps  ha- 
vian  colrat,  ab  sa  teulada  fosca,  son  portal 
arrodonit  que,  com  las  finestras,  s’obría  din¬ 
tre  uns  marchs  de  cals  blavosa,  renovada 
cada  any  allavors  que  la  tardor  duya  al  po- 
blet  de  xamosas  casas  extés  sota  la  serra,  pel 
Remey,  la  festa  major. 

Clavada  en  el  portal  despintat,  s'hi  veya  la 
carlina  resseca,  al  costat  de  la  benehida  creu. 
A  dalt,  prop  del  rellotje  de  sol  rpitj  esborrat, 
cada  finestra  rumbejava,  com  gegantinas  ar- 
racadas,  feixuchs  penjolls  d’espigas  de  blat 
de  moro,  quins  grans  d’or  brillavan  al  sol 
enjoyant  la  casa  ab  sa  color  rica  y  alegra. 

Devant  del  mas  s’extenia  com  una  catifa 
un  jardinet  de  pagés,  florit  de  violers  mora- 
dosos,  rosers  d’olor,  clavellinas  y  matas  de 
ruda,  menta  y  moraduix.  Arrambada  ala 
casa  hi  havia  la  cort,  ombrejada  per  dos  lilàs 
gegantins  y  una  taronjina,  que  pel  maig  em- 
baumavan  l’ayre  ab  sa  florida. 

Eran  els  amos  del  mas,  marit  y  muller  ab 
tres  noys. 

El  pare  y’l  fill  gran  trevallavan  l’horta,  que 
baixava  del  casal  fins  arran  de  la  carretera 
blanca  en  devassall  de  gemada  verdor.  La 
mare  cuydava  dels  quefers  de  la  casa,  dona¬ 
va,  si  convenia,  un  cop  de  mà  als  homes  en 
sas  feynas  terranas,  cullía  las  verduras,  las 
rentava,  ycada  día,  a  trench  d’alba,  se'n  bai¬ 


xava  al  poble,  fes  fret  o  calor,  ab  el  burro  al 
devant,  a  dur  a  plassa  grans  cistelladas  de 
vianda  del  temps. 

Era  una  pagesa  alta  y  ferma,  seca  com  un 
clau,  angulosa,  ab  un  cos  sense  l’encís  d’una 
curva,  ab  els  ulls  clars  dintre  la  fosca  cara  y 
un  escayent  somriure  sobre  un  dentat  sani- 
tós.  Se  deya  Concepció,  mes  tothom  la  co¬ 
neixia  per  la  Ció  del  Martinet.  Forta  com  un 
roure,  deya  que  may  havia  fet  més  de  qua¬ 
ranta  horas  de  llit,  y  això  sols  tres  cops  en  sa 
vida,  allavors  dels  bordegassos.  Avans  que 
per  la  banda  de  mar  el  cel  se  tenyis  de 
rosa,  cada  día  era  llevada,  amanint  els  es¬ 
morzars  pera  homes  y  animals,  y  cridant  al 
seu  marit  y  als  noys  ab  un  «Au,  mandras!» 
formidable,  que  tots  coneixían  ben  bé. 

El  menut,  en  Cisquet,  endressat  y  sense 
son  a  las  orellas,  se’n  pujava  serra  amunt 
per  la  dressera,  a  ajudar  a  mossèn  Miquel  a 
dir  missa  primera  en  la  esglesieta  de  Santa 
Eugènia. 

— Ves  que  no’t  torbis! — li  havia  dit  sa  ma¬ 
re  donantli  ab  una  mà  una  grossa  torrada  de 
pa  sucat  ab  vi,  y  ab  l’altra  una  carinyosa  pa- 
tecada  a  la  esquena;  y’l  menut  cuytava  amunt, 
lleuger  com  una  quareta  pel  pedruscall  del 
camí. 

El  segón,  l’Elías,  era  aprenent  fuster  y 
trevallava  al  poble  d’abaix. 

En  Marti  y’l  noy  gran,  en  Tomeu,  agafa- 
van  las  eynas,  després  de  carregar  el  burro, 
y’s  perdian  per  l’horta  o  la  vinya. 

Prou  hi  suhavanl...  Mes  també,  quin  flo- 
ret  de  verduras  baixava  la  Ció  cada  dia  pels 
senyors  de  las  Torres!  Hi  tenia  un  punt!... 
Devegadas  ni  temps  li  donavan  d’arribar  a 
la  plassa:  tot  li  prenian  pel  cami. 

Al  hivern  duya  unas  matas  de  bròquil  que 
semblavan  atapahits  poms  de  foscas  violas,  y 
unas  escarolas  de  perruca  blancas  com  la 
neu.  Els  pèsols,  dolsos  com  el  sucre,  tot  l’any 
se  cullían  a  ca’l  Martinet:  las  fabas  primeren- 
cas,  els  àpits  per  Nadal,  las  escarxofas,  las 
monjetas — tendras  com  l’aygua,  deya  la  pa¬ 
gesa, —  els  manadets  de  raves  que  semblavan 
pomets  d’aponcelladas  rosas...  tot  tan  fresch, 
tan  tendre,  tan  net,  que  donava  gust  véu- 
reho. 

Eran  ditxosos  tots,  en  aquell  mas;  fins  el 
burro,  el  Xich  com  li  deyan  a  la  casa. 

De  mati,  ab  la  càrrega  a  coll,  tot  venia  de 

baixada  fins  al  poble.  De  pujada,  duya  las 
sarrias  buydas,  y  ab  un  pas  alegroy  repre¬ 
nia’l  cami  de  casa,  amonestat  tot  sovint  per 
la  Ció  que  no’l  podia  aconseguir. 

Al  ésser  altra  volta  a  dalt,  la  bona  dona  fer¬ 
mava’l  Xich  a  sa  menjadora  ben  guarnida,  y 
avans  de  comensar  la  feyna  del  dia  se’n  ana¬ 
va  a  desar,  en  un  recó  de  la  calaixera,  els  di¬ 
ners  qu’havia  fet  a  plassa. 

May  en  Marti  demanava  a  sa  muller  lo 
que’s  guanyava.  Ella  era  la  mestressa  de  tot 
y  de  tots.  A  las  festas,  els  noys  grans  se  tro- 
bavan  una  pesseta  a  la  butxaca  de  l’armilla 
nova,  y  ja’n  tenian  prou. 

Ell,  el  pare,  un  home  petit,  menut,  de  po¬ 
sat  tímit  y  vergonyós,  de  camas  un  xich  tor- 
tas,  may  surtía,  fora’ls  diumenges  pera  pujar 
a  missa  a  Santa  Eugènia.  Després  jugava 
una  estoneta  a  cartas  ab  la  dona,  y  més  tart 
anavan  plegats  a  voltar  per  l’horta  y  la  vi¬ 
nya,  perseguint  las  cuquetas  malfacloras,  els 
cargols  «remalehits»  que  tot  li  malmetian, 
las  herbetas  desvergonyidas  que’s  ficavan 
per  tot,  els  ais  de  bruixa  que  semblavan  mals 
esperits  naixent  de  la  nit  al  mati  per  tot 
arreu,  menjantse’l  such  de  la  terra. 

Y  era  sa  joya  veure  de  dalt  del  barri  la  es¬ 
tesa  de  las  hortas  sevas,  ben  sevas  —  deixa- 
das  pel  seu  pare  y  conreuhadas  ab  amor 
per  ell  y  sos  fills,  de  tota  llur  vida, —  com 
preuhada  y  hermosa  penyora  a  qui  volia  més 
que  a  las  ninas  dels  seus  ulls. 

Allà  baix  de  tot,  vora'l  torrentet  plantat 
d’avellaners,  hi  rajava  sempre,  nit  y  dia,  la 
font  d’aygua  «saludable»,  fresca  y  cristal·lina. 
De  la  carretera  hi  menava  un  caminet  estret, 
y  al  estiu,  els  diumenges,  s’hi  sentian  ria- 
llas  y  cants.  L’  endemà  en  Marti  s’enrabiava, 
donchs  tot  el  voltant  del  safreig  fondo,  hont 
l’aygua  verdejava  e  hi  nedavan  munions  de 
caps-grossos  y  aranyas  d’aygua  que  a  grans 
gambadas  ratllavan  el  mirall  clarissim,  hi 
trobava  papers  greixosos,  llaunas  esberladas, 
pedras  del  torrent  ennegridas  pel  foch,  can¬ 
tis  trencats,  ampollas  a  trossos  .. 

— Vatúa  Judas! — rondinava’l  bon  home.  — 
Ja  han  vingut  els  arrossayres  malehits  a  em- 
pastifarho  tot...  Com  hi  hà  neu  que  faré  tan¬ 
cà’l  torrent! 

— Y  deixa,  home! — responia  la  Ció. — Men- 
tres  no’t  trenquin  ni  malmetin  res... — 

Però  devegadas  s’hi  trobavan  brancas  de 


avellaner  trencadas,  y  arrancadas  las  finas 
falzías  deia  font.  En  Martí  cridava,  però  may 
se  determinava  a  fer  la  tanca. 


Una  llarga  convalescència  ’m  dugué  à 
n’aquells  llochs,  al  poblet  de  las  xamosas  ca¬ 
sas;  y  cada  dia,  de  bon  mati  me’n  anava  a 
fer  passejadas  a  la  montanya.  La  font  d’en 
Martinet  fou  aviat  el  lloch  predilecte  ahont 
encaminava’ls  meus  passos,  donchs  me  sem¬ 
blava  que  un  got  d’aquella  aygua  m’anava 
retornant  la  perduda  gana. 

El  primer  que  vaig  coneixe  fou  el  menut, 
en  Cisquet,  que  venia  a  rentar  a  la  font  els 
manats  de  raves.  Aviat  ens  ferem  amichs. 
Era  aixerit  y  viu  com  un  esquirol,  y  garlador 
com  una  calandria.  M’explicà  moltas  cosas 
de  casa  seva,  d’ell  mateix.  Deya  que  volia  és¬ 
ser  capellà,  no  sols  per’acontentar  a  sa  mare, 
sinó  perque  aixó  de  menar  las  cabras  a 
pasturar  per  la  montanya,  cercar  bolets  a  la 
tardor,  o  anar  cuando  celis  a  estudi  al  poble 
ab  el  mestre  que  renyava  sempre  y’l  feya 
arrodillar  per  un  no  res,  no  li  agradava.  Ell 
se’n  volia  anar  lluny  a  estudiar,  a  la  vila. 

La  xerrameca  del  baylet  m’entretenia  y’m 
distreya;  y  ell,  casi  bé  cada  dia,  ja  m’espera¬ 
va  a  la  font,  no  del  tot  desinteressadament. 

Un  jorn,  una  forta  gotallada  inesperada 
m’obligà  a  aixoplugarme  a  dalt  al  mas,  ahont 
me  reberen  ab  sincera  y  franca  bondat.  Mon 
aspecte  malaltís  degué  inspirar  llàstima  a  la 
Ció,  que  desseguida  m’oferi  un  vas  de  llet 
tebia. 

—  Prengui,  prengui,  no  fassi  cumpliments... 
El  [Cisquet  ja’ns  ha  parlat  de  vosté  molts 
cops;  tot  sovint  està  ab  el  senyor  malalt  que 
cada  dia  ve  a  la  font  a  beure  aygua...  Oh!  y 
que’n  deu  ésser,  vosté,  de  criaturer,  donchs 
el  noy  sempre’ns  diu  que  li  dona  cosas.  Pren¬ 
gui,  beguis  aquesta  llet,  qu’ara  mateix  l’aca¬ 
bo  de  munyir... — 

Desde  aquell  dia’l  cor  d’aquella  feréstega 
pagesa  s’obri  pera  mi,  y  tots  a  la  casa’m  re- 
bian  ab  un  somris  d’amistosa  confiansa. 

La  pena  més  grossa  qu’atormentava  a  la 
bona  Ció  era  que’l  noy  gran  li  anés  a  sol¬ 
dat...  El  grani  La  nina  dels  seus  ulls!  Un 
xicot  tan  guapo,  tan  bon  minyó,  tan  bon  tre- 
vallador!... 

Ells  se  guanyavan  la  videta,  aixó  sí,  peró 

no  havian  pogut  may  avensar  més  de  cent 
duros.  Tenían  per  vehi  de  terras  un  ricatxo, 
mal  home  que’ls  tenia  ulladas  las  hortas, 
qu’ara  per  naps,  ara  per  cols,  sempre’ls  cer¬ 
cava  rahons,  que  ja  dugas  vegadas  havia  in¬ 
tentat  posarlos  un  plet  per  qüestió  de  la 
pineda  y  de  la  vinya  de  dalt,  mal  compradas, 
segons  ell  deya,  pel  vell  Marti  a  son  pare. 

Y  tot  sovint  hi  eran  a  bestreure  diners 
per  las  ditxosas  terras,  per  la  contribució, 
per  planters...  Per  això  l’hereu  havia  arribat 
als  divuyt  anys  sense  que  poguessin  pagarli 
la  quinta. 

Encara,  no  hi  hagués  guerra! 

— Senyor! — gemegava  labona  dona  bran¬ 
dant  el  cap.  — Aixó  si  qu’es  horrorós,  si  me’l 
fan  soldat  de  la  mar!  La  mar!  Tanta  aygua!... 
Y  en  aquellas  terras  hont  diu  que’s  moren 
com  a  moscas!  — 

Y  la  montanyenca  ab  sos  ull  verdosos, 
d’un  mirar  extrany,  esporuguit,  guaytava  a 
llevant  la  extesa  y  enigmàtica  plana  blava 
que  més  enllà  de  la  vila  vorejava  l'horitzó. 


Assumptos  meus  m’obligaren  a  llunyarme 
d’aquells  paratjes,  als  que  no  vaig  tornar 
fins  passats  molts  mesos. 

Una  de  las  primeras  visitas  fou  a  ca  ’l 
Martinet.  Era  pel  mars,  feya  fret  encara,  y 
als  dematins  la  gebrada  empolsava  traydora- 
ment  els  sembrats  tendres,  arraulint  las  flors 
primerencas  dels  atmetllers. 

Era  dejornet  encara,  y  la  boyra  matinera 
s’anava  destriant  mandrosament ,  mentres 
que  la  claror  del  sol,  tota  esblaymada,  sem¬ 
blava  esperar  qu’enllestis  d’esvanirse  pera 
eixir  potenta  a  fondre  la  glassada  de  pinedas 
y  terranys. 

La  font  era  deserta;  tot  estava  lo  mateix 
que  mesos  endarrera,  peró  jo  no  podia  do¬ 
minar  una  mena  de  congoixa,  un  pressenti¬ 
ment  inexplicable.  cEran  las  herbetas  nas- 
cudas  entre  las  vessanas  avans  tan  netas?... 
^Eran  las  matas  de  cuscunillas  y  llachsons 
que  verdejavan  ufanosas  entre’ls  pèsols  en 
flor?...  No  ho  sé., Lo  cert  es  que,  corprès  de 
tristesa,  vaig  pendre’l  caminet  que  pujava 
al  mas. 

El  Cisquet  eixia  de  la  cort  ab  un  calderó 
buyt  a  las  mans.  Al  veurem,  el  deixà  anar  a 


terra  y  corregué  cap  a  la  entrada,  cridant  jo- 
yosament: 

— Mare!  Surtiu  si  os  plau!  Guaytéu  qui 
hi  hà. — 

El  crit  del  baylet  havia  esvanit  un  mo¬ 
ment  la  negror  de  ma  pensa,  mes  l’aspecte 
de  la  mare’m  tornà  a  entristir. 

No  s’havia  aprimat,  donchs  era  impossi¬ 
ble;  peró  sos  cabells  s’havían  tornat  tots  gri¬ 
sos,  son  cos  llargarut  senyalava  cansanci  y 
deixadesa,  y  son  rostre,  moreno  y  aixut,  te¬ 
nia  una  expressió  de  dolor  que  feya  mal. 

Va  trasmudarla  un  xich  el  somris  afectuós 
que  m’endressà  donantme  la  benvinguda. 
Després  va  ferme  entrar  y  seure,  y’m  parlà 
de  son  fill. 

Feya  set  mesos  qu’era  fora;  l’havian  en¬ 
viat  allà,  a  la  mar.  Quin  patir!...  A  primerias 
no  s’hi  podían  acostumar,  ni’l  noy  gran,  ni 
la  mare.  Després  ell  va  anarse  fent  a  viure 
en  aquellas  terras,  y’is  escrivia  qu’estava  bé, 
y  esperava  ab  dalit  poder  entrar  en  cam¬ 
panya. 

Pobret!...  A  la  primera  surtida  varen  fe- 
rirlo,  y  estava  al  hospital  ab  totas  dugas 
cuixas  atravessadas  d’un  tiro. 

La  mare  va  volerme  ensenyar  de  totas 
passadas  la  darrera  carta  que  d’ell  havian 
rebut  ja  feya  cinch  setmanas,  cinch  setma- 
nas  d’agonia  lenta  pera  tots!  D’allavors  no 
havian  sapigut  res  més. 

— Sempre  ha  escrit  ell  mateix...  com  que’n 
sab  tant!  — deya  la  Ció  regirant  ab  una  mena 
de  veneració’l  paper  cubert  d’aquella  bene- 
hida  lletra  negra  irregular  y  grollera,  plena 
de  sabréis,  queridos  padres,  como...,  brut  en 
la  creu  dels  plechs.  Y  tornantse  tendra  y 
amorosa,  besava’l  paper  hont  son  fill  havia 
posat  els  dits,  els  ulls  y  la  pensa  desde  l’al¬ 
tra  part  de  món. 

— Que’n  son  d’horrorosas  las  guerras!  — 
anava  dihent  la  Ció  tristament.- — Pensar 
que’ls  brassos  que  Deu  nostre  Senyor  ha 
donat  al  jovent  pera  trevallar  y  guanyarse  la 
vida,’ls  fan  servir  pera  matarse  ’ls  uns  als 
altresl...  Ves,  mon  fill,  qué  li  havia  fet  a 
n’aquell  que  li  ha  tirat  el  tiro!...  Ni  menys 
se  devian  coneixe...  iy  no  es  ben  trist  aixó? 
Ay!  Jo  no  tinch  sossego,  jo  no  visch  des 
qu’ell  va  marxar  per  aquella  mar  tan  fonda! 
Sembla  qu’enllà,  enllà,  hont  es  ell,  hi  tin¬ 
gui’l  cor  y  l'ànima,  y  sempre  somnio’l  meu 

Tomeu  ferit,  ple  de  sanch,  tot  punxat  per 
aquells  negres  que  diuhen  que’ls  fan  patir 
tant!...  Ell  diu  qu’aviat  se  curarà,  però...  jo 
no  me’n  fio,  no.  .  El  meu  fill  al  hospital!... 
No  me’l  sabran  cuydar,  me’l  deixaran  mo¬ 
rir!...  Jo,  ja  no  soch  bona  pera  res.  Tan  for¬ 
ta  qu’era  avans,  ara  tot  sovint  tinch  de 
jeure.  £7/,  ja  ho  sab  vosté:  sense  jo  no  ser¬ 
veix,  de  tot  s’esglaya,  no  gosa  posar  un  peu 
devant  del  altre,  sempre  està  trist  y  sembla 
un  beneyi.  L’Elías  prou  es  un  bon  xicot  y’ns 
ajuda  tant  com  pot,  peró  aquest  no  es  el  seu 
ofici  y  pera  l'hort  ens  fàltan  els  brassos  del 
gran.  Y’l  mitjà  no  anirà  a  soldat,  gracias  a 
Deu,  que  com  s’ha  quedat  petitó,  no  arriba 
a  la  mida.  El  menut  se’ns  torna  de  la  pell 
del  dimoni:  enjogassat,  gandul,  desvergo- 
nyit.  Ja’ns  ha  fugit  dos  cops  de  casa  tot  un 
día  y  una  nit  ab  els  endiastrats  de  ca’l  Car- 
dins...  Ab  unas  angunias  qu'havém  passat!... 
Y  es  que  sembla  que  tots,  a  casa,  hem  per¬ 
dut  l’esma,  fins  pera  fer  anar  dret  a  un  bor- 
degàs  de  dotze  anys!  Ja  ho  veu  cóm  estém 
ara:  malament  de  salut  y  de  diners.  L’Ehas 
té  d’anar  a  jornal,  y  ell  tot  sol  no  pot  acon- 
duhir  la  terra.  Aquest  mal  ànima  d’en  Benet 
de  l’Arca  que’ns  vol  tant'mal,  ens  ha  fet  dir 
si’ns  ho  voliam  vendre  tot,  y  aixó  qu’ell 
prou  sab  que’l  meu  sogre,  Deu  l’hagi  perdo¬ 
nat,  va  deixar  las  cosas  arregladas  de  ma¬ 
nera  que  fins  que’l  noy  gran  tingui  vinticinch 
anys  fets,  no  podém  vendre  ni  potecar  res; 
peró  ell  diu  que  té  manera  d’arreglarho.  Lo 
que  vol  es  pérdrens,  velhiaqui;  prou  ho 
tinch  dit.  Y  ell  es  tan  poca  cosa,  que  si  no 
fos  per  mi  ja  s’hauria  deixat  entabanar.  No 
sé  cóm  acabarém,  senyoret,  no  ho  sé.  Male- 
hidas  guerras!  Vegi — acabà  ab  una  senzi¬ 
llesa  infantivola:— ;Per  qué’l  Sant  Pare  de 
Roma,  que  diuhen  qu’es  el  rey  de  tot  el 
món,  no  mana  que  d’una  vegada  s’acabi, 
aixó  de  las  guerras,  per  sempre  més?  Cóm 
el  benehiriam  totas  las  mares! — 

Vaig  fer  lo  que  vaig  poder  per’aconso- 
larla,  peró  en  va.  Hi  vaig  tornar,  mentres 
estigui  per  aquells  indrets,  casi  bé  tots  els 
dias,  y  cada  cop  la  veya  esllanguirse  més  y 
més,  esperant  novas  del  noy  que  no  venian... 
Trevallava  sempre,  peró  sense  dalit,  com 
d’esma. 

Quan  vaig  tornar  a  anarmen  de  la  monta- 
nya,  va  donarme  la  mà,  una  mà  nirvuda  y 


rasposa  de  feynera,  estrenyent  la  meva,’m 
despedí  al  barri,  al  peu  del  jardinet  florit, 
sense  guaytarme,  fita  la  mirada  en  aquella 
mar  blava,  camí  traidor  per  hont  son  fill 
se’n  havia  anat  y  que  sempre  tenia  devant 
dels  ulls,  desde’l  cim  d’aquel  turó  hont  finia 
sa  vida. 

— Gracias,  gracias!  Que  Deu  li  dongui  sa¬ 
lut,  senyoret!...  Ja  no’ns  tornarém  may  més 
a  veure!... — 

No  vaig  tornarli  resposta.  {Per  qué?  Si 
comprenia  que  no  s’equivocava! 


Alguns  anys  passaren.  Algún  cop,  als  pri¬ 
mers  mesos,  ma  pensa  se’n  tornava  allà 
dalt,  entre  las  pinedas,  demanantme  qué 
debia  haver  sigut  d’aquell  niu  felis,  d’aque- 
1  las  vidas  tranquilas,  avans  de  que  passés 
demunt  d’ellas  la  turbonada  malehida  qu’es- 
capsà  tantas  existencias  y  matà  en  flor  tan- 
tas  esperansas,  omplint  estérilment  de  llà- 
grimas,  de  sanch  y  de  desori  uns  fulls  de  la 
historia  de  nostra  benvolguda  terra  de  pau 
y  de  trevall. 

Després,  més  tart,  altras  caborias,  altres 
quefers,  anaren  esborrant,  ó  més  ben  dit 
entelant  el  recort  del  turó  d’en  Martinet,  ab 
son  drama  de  greu  tristesa,  un  de  tants 
grans  de  sorra  de  la  existència  lluytadora. 


No  fa  pas  gayres  setmanas  que  una  bona 
dona,  antiga  criada  de  la  casa,  vingué  a  fer- 
me  saber  que  se  li  casava  la  noya  y  a  pre- 
sentarme  ’l  promès.  De  paraula  en  paraula 
vaig  venir  en  coneixement  de  que’l  nuvi  era 
l’Elias,  el  fill  segón  del  Marti  y  de  la  Ció, 
els  bons  pagesos  del  turonet  de  Vallcirera. 

Petitó  y  rabassut  com  sempre,  ab  els  ulls 
clars  de  sa  mare  y’l  posat  vergonyós  e  infan- 
tívol  de  son  pare,  jo’l  vaig  reconeixe  aviat, 
y  ell  també  a  mi. 

Aixís  vaig  saber  el  final  del  drama. 

Un  día  arribà  al  mas  una  carta  extranya, 
lacònica,  brutal,  d’un  company  d’en  Tomeu. 
Aquest  acabava  de  morir  al  hospital  de 
l’Habana,  y  son  amich  contava  —  incons¬ 
cientment  crudel  — que  la  caixa  hont  l’ente¬ 
rraren  no  tenia  més  de  cinch  pams  de  llar- 

gada,  ell  qu’era  tan  alt  v  tan  bon  mosso!... 
Las  dugas  cuixas  eran  al  pudrimaner  ja  feya 
dias. 

Ni  una  llàgrima  eixí  dels  ulls  de  Dolorosa 
de  la  mare,  però  li  caygueren  dintre  del  cor 
per’acabarli  d’abrusar. 

— Malehida  guerra!  Malehida  mar! — eran 
sas  paraulas. 

Y  sempre  aixis.  Sis  setmanas  després  se 
va  morir  també,  un  vespre,  trobantse  sola, 
sense  que  ningú  s’ho  pensés  qu’acabés  tan 
aviat. 

El  pare  semblava  ximple.  Morta  la  mare, 
s’hauria  dit  que  li  havían  tallat  els  bras- 
sos  al  pobre  home!... 

Allavors  va  ésser  quan  en  Benet  de  l’Arca 
va  comensar  a  rondar  la  casa  pera  caure  de- 
munt  d’ells  ab  el  pes  y  la  forsa  de  sa  mala 
fe  y  de  sa  riquesa. 

<-Cóm  va  ésser?  May  ho  pogué  saber 
l’Elias.  Lo  cert  es  que  un  demati  vingué  la 
justícia  a  tréurels  de  casa  en  nom  del  amo 
nou,  en  Benet  de  l’Arca;  mes  com  s’ensope¬ 
garen  ab  l’agonía  del  vell  Martí,  tingueren 
la  compassió  d’esperar  que  fos  enterrat. 

Y  gracias. 

— La  sort  pera  mi — acabà  l’Elías — es  que 
jo  tenia  un  bon  ofici.  Encara  trevallo  ab  el 
mateix  amo.  A  copia  d’estalvis  potser  m’arri¬ 
baré  a  quedar  la  botiga,  donchs  ell  té  ganas 
de  plegar  dintre  dos  o  tres  anys.  Peró  de 
casa  res  va  quedarme,  res,  no  més  que  tris- 
tesas  y  misèria;  tot  ho  varem  perdre  ab  la 
malehida  guerra  que’ns  prengué’l  noy  gran. 

— -Y’l  menut,  el  Cisquet,  <qué  se’n  ha  fet 
d'aquell  plaga?...  Ja  deu  ésser  tot  un  home... 
— vaig  demanar. 

El  rostre  honrat  del  fuster  se  trasmudà 
tristament  a  ma  pregunta. 

— (Mort?,..  cEll  també?... — vaig  insistir 
veyent  que  no'm  responia. 

— No,  senyor— digué  al  fi,  abaixant  la  tes¬ 
ta. —  Pitjor:  es...  a  Ceuta. — 

L.  Escardot. 


TEATRES 

El  pati  blau. 

Una  vegada  més  ha  quedat  demostrat  que 
las  obras  d’art,  en  literatura,  no  admeten 
transformacions.  L'autor,  al  concebirlas,  es¬ 
pontàniament  las  exteriorisa  en  la  forma  més 
armónica  y  natural,  y  si,  com  li  ha  succehit 
en  el  present  cas  a  n’en  Rusinol,  pretén  in- 
fantarlas  de  nou — qu’aixó  ve  a  ésser  enmot- 
llarlas  en  una  forma  literaria  molt  diferenta — 
l'obra  pert  en  bona  part  lo  bo  que  tenia,  y  lo 
afegit  no  pot  compensarho  per  la  senzilla 
rahó  de  qu’es  afegit  y’s  veuhen  las  costuras. 

El  pati  blau  era  en  la  narració,  y  continua 
essent  en  el  drama,  un  quadro  idilich  de  do¬ 
lor.  Té  una  qualitat  preciosa,  y  es  la  sinceri¬ 
tat.  En  pocas  obras  com  aquesta  l’autor  se 
manifesta  tan  ingènuament;  com  may,  a  no 
ésser  en  alguns  quadros  pictórichs,  la  perso¬ 
nalitat  d’en  Rusinol  se  presenta  francament. 
Romàntich  y  escéptich  al  mateix  temps,  poe- 
tisa’ls  seus  tipos  y  puleix  sa  parla  de  manera 
tal,  que  logra  sovint  encisarnos  ab  sas  melan- 
cólicas  visions  d’uns  quadros  brutalment  tris¬ 
tos  y  depriments.  En  Rusinol  no  es  pas  un 
estoich  qu’observa  ab  indiferència  la  vida: 
es  senzillament  un  escéptich,  peró — llàstima 
gran!  — un  escéptich  apassionat  que  busca  ab 
fanatisme  las  petitas  miserias  y’is  grans  do¬ 
lors  humans  y  sembla  disfrutar  enormement 
treyentlos  a  la  llum,  descrivintlos,  detallant- 
los,  com  si’ns  Volgués  seduhir  y  fernos  com¬ 
bregar  ab  ell  en  aquella  religió  del  dolor, 
mar  sense  fons  en  que  s’hi  nega  voluptuosa- 
ment  l’artista  hipocondríach. 

Jo’n  protesto  d’aixó;  jo  qu’admiro  sovint  y 
sovint  me  sento  fascinat  per  sos  quadros 
y  visions  d’una  poesia  y  d’una  sinceritat  in¬ 
discutibles,  no  puch  menys  que  protestar  de 
tanta  melancolía  y  tanta  negror.  Sols  un  dog¬ 
ma  mes  qui — el  católich — ha  santificat  el  dolor 
y  ha  produhit  aquest  innombrable  estol  de  fa- 
nàtichs  y  d’iluminats  que  li  pagan  culte  y  fru- 
heixen  voluptuosament  sufrint  y  veyent  sufrir; 
sols  un  art  y  una  filosofia  tan  negatius  com 
aquell  dogma  poden  produhir  obras  tan  de¬ 
priments  y  antivitals. 

Jo  no  crech  que  al  art  li  estigui  privat  pintar 
el  dolor,  ni  crech  que  al  artista  se  li  poden 
posar  trabas,  peró  crech  qu’es  un  signe  de 
decadència  y  de  depressió  moral,  lo  mateix 
en  l’artista  qu’en  l’espectador,  el  complaures 
y  fruhir  sincerament  ab  aquestas  obras  totas 
d’un  color,  d’un  negre  pregón  en  que  ni  tan 
sols  s’ovira  un  raig  de  llum  pel  que  poguém 
entreveure  la  protesta  dels  forts,  dels  que 
viuhen  y  lluytan,  dels  que  volen  cantar  y  mi- 
ran  enlayre. 

Dramàticament,  El  pati  blau  té  un  altre 
gros  defecte,  y  es  qu’es  un  drama  vulgar. 
Ni’ls  tipos,  ni  l’acció,  ni’ls  petits  incidents 
tenen  res  d’excepcional,  y  en  el  teatre  sols  lo 


JOVENTUT  349 


qu  'en  un  o  altre  concepte  es  excepcional 
logra  interessar.  La  lenta  agonia  d’  Agna 
Rosa  ab  els  seus  raptes  d’ilusió,  y  ’ls  amors 
tristos  y  ’ls  capritxos  de  malalt  de  que  va 
acompanyada,  la  romàntica  adoració  del  pin¬ 
tor  per  aquell  sér  feble,  filla  d’una  simpatia 
y  una  llàstima  molt  humanas,  peró  qu’en  es- 
cena’ns  semblan  molt  sobtadas,  el  desespero 
de  la  mare,  la  filosofia  del  doctor  desenga¬ 
nyat,  las  brutalitats  del  parent  metallisat,  y 
en  fi,  escenas — per  no  citarne  mós  que  una — 
com  la  de  la  mort  d’Agna  Rosa  en  el  pati 
blau  voltada  de  las  hijas  de  Maria  trencant 
sobtadament  sos  cants,  y  aquella  especie 
d’anticipament  d’enterro  que  té  lloch  en  es¬ 
cena  al  pujar  las  noyas  a  pes  de  brassos  el  cos 
inanimat  de  la  malhaurada  escalas  amunt, 
seguidas  de  la  mare  que  llensa  esglayadors 
crits  de  dolor — la  Monner  estigué  admirable, 
— soncosas  que  si  fa  na  fa  podém  veure  cada 
dia  en  la  realitat,  y  si  no  las  veyèm  sovint  es 
perque  procurém  apartàrnosen.  Ens  afectan 
massa  si  som  sensibles,  y  estèticament  no’ns 
conmouhen  si  no  som  degenerats. 

Jocrech  qu’en  Rusinol  podia  havernos  es¬ 
talviat,  quan  menys,  l’última  d’aquestas  esce¬ 
nas  ab  tot  y  tenir  que  suprimir  la  final  entre’l 
pintor  y’l  parent  rich,  qu’en  realitat  sols  hi  es 
pera  fer  una  frase  que,  ben  mirat,  no  es  pas 
gayre  trascendental .  També  en  el  teatre  està 
bé  que’s  deixi  en  pau  als  morts;  físicament 
al  menys. 

A  pesar  de  tot,  en  El  pati  blau  hi  hà  cosas 
hermosas,  sobressurtint  la  escena  primera 
entre  la  mare  y’l  parent  rich  qu’ha  fet  els  di¬ 
ners  a  Amèrica.  El  tipo  d’aquest  es,  pera  mi, 
el  més  ben  apuntat  y  en  el  que  abundan  els 
tochs  satirichs  en  sa  majoria  ensopegats.  El 
diàlech  es  viu  y  finament  poétich. 

Dels  actors,  sols  la  Monner,  que  com  he 
dit  va  estar  admirable,  y  en  Soler,  son  dig¬ 
nes  de  menció.  La  decoració  d’en  Vilomara 
encertadissima  de  tonalitat,  de  perspectiva  y 
de  detalls.  La  escena  bastant  cuydada,  y’is 
conjunts  discretament  ensajats. 


NIT  D’AMOR 

El  sol  traspassa  l’horitzo  deixant  en  el  cel, 
com  seguici  de  sobirà,  els  destells  daurats 
de  sa  magnificència  y  núvols  banyats  de 
porpra  que  palideixen  paulatinament. 

La  iglesia,  qu’es  al  cim  del  poble,  reflexa 
cada  dia  en  un  dels  seus  finestrals  gótichs 


l’última  claror  rogenca  de  la  posta.  Avuy  la 
projecta  ab  més  durada  e  intensitat,  fent 
apareixe  l’interior  com  ple  de  foch:  el  temple 
en  un  incendi. 

Se  sent  tocar  una  campana,  y  d’una  casa 
aplanada  al  peu  mateix  del  cloquer,  com  es- 
temordida  de  la  majestat  que  l’arressera, 
baixa  de  trespols  y  estreta  d’entrada,  ne  surt 
una  mossa. 

Va  dubtosa,  ab  un  caminar  indecis  y 
arrambada  a  l’ombra  de  la  iglesia.  Se  para 
dugas  vegadas  en  una  baixada,  respira  for¬ 
tament  y  segueix  voltant  el  temple,  palpant 
la  paret  mestra. 

Al  ésser  devant  de  la  porta  del  antich  fos¬ 
sar,  sent  pronunciar  el  seu  nom. 

—  Maria...  Maria...  soch  jo...  Maria... 

— Lluís!... 

— cQu’anava  cap  allà? 

— Anava  cap  allà... 

— Jo  també  venia...  Quant  li  agraheixo, 
Maria! 

—  Digui...  digui...  ?Qué  vol?...  ^Per  qué 
m’ha  fet  venir? 

— Ja  li  diré...  Caminém  ara. 

— No,  Lluis,  per  Deu!...  Se  sabrà...  la 
mare  ho  sabrà!... 

—  Un  tros,  un  tros...  tornarém  aviat... 
{sent?  iQue  tremola? 

— Fa  una  por  aquí!...  Quan  vosté  m’ha 
cridat... 

— S’ha  pensat  que  la  cridavan  d’aqui 
dins...  Ah,  ah,  ah!.,. 

—No  rigui...  no  rigui... 

— ?No  vol  que  rigui? 

—  Cóm  li  brillan  els  ulls!... 

— tSi?  Agafis  ab  mi. 

— No  m’agafi...  no  m’agafi... 

— Jo  t’estimo,  Maria!  iSents?  Jo  t’estimo! 
Surtím  cap  a  fora.  Veurém  els  camps  tan 
negres,  ab  caminals  blanchs...  Ningú’ns 
veurà:  no  tinguis  por. 

—  Calla...  ens  cridan...  sí,  sí!... 

— No:  es  l’óliva.  Mírala  dalt  d’aquella  teu¬ 
lada. 

—  Si  li  tirés  una  pedra... 

— No,  no:  juna  pedra? 

— Sí:  tírili,  Lluís. 

—Ens  sentiran;  si  tirém  una  pedra,  rebo¬ 
tarà  per  la  teulada. 

— Quina  por  que  tinch! 

— No’n  tinguis  de  por,  que  jo  t’estimo 

molt,  Maria,  molt!  Quan  penso  en  tu  patei¬ 
xo,  el  cor  me  fa  mal  de  tan  depressa  que’m 
va.  Peró  ara  sé  que  m’estimas...  Calla, 
calla...  deixam  dir.  Avans,  quan  ballavas 
ab  aquell,  el  meu  interior  era  igual  que 
aquest  cel:  tot  núvols,  y  tots  negres;  y  des¬ 
prés,  com  aquest  cel,  s’obria,  peró  ab  un 
esclat  de  passió,  ab  uns  crits  de  rabia!... 

— Entornemsem,  Lluís,  entornemsem! 

— No  tinguis  por.  c Te  fan  por  tants  llam- 
pechs?  Aqueixos  no  hi  arribaran  aquí  baix: 
els  meus  sí  que  hi  haurían  arribat...  iVeus? 
Ara’s  tornan  a  obrir  els  núvols.  Qu’es  her- 
mós  veure  aqueixos  llampechs  cóm  s’entorto- 
lligan!...  Semblan  nius  de  serps  llumino- 
sas!...  ^Tornas  a  tremolar?  No  tremolis.  A  mi 
m’agrada  aixó...  poderte  estimar  forsa  en 
aquesta  quietut...  tan  fosch...  hont  ningú’ns 
veu....  Tant  silenci  aqui  baix,  tant  mutisme, 
y  allà  dalt  aquell  desgavell,  aquella  lluyta!... 
Avans  també'm  passava  tot  aixó:  peró  la 
lluyta  era  a  dins,  hont  ningú  la  veya!... 

— No  parli  aixis,  Lluís.  Quina  por  que’m 
fa!... 

— Agafat  més,  estrenyem  fort  cap  a  tu, 
que’t  pugui  veure’ls  ulls,  y  las  galtas  pà- 
lidas.  . 

— Lluis...  Lluís!...  L’Home  Blanch!...  Ha 
passat,  sí!...  cL’has  vist?...  Tu  també  l’has 
vistl ... 

— No,  es  aquella  masia,  es  una  llum  qu’ha 
passat...  Qu’ets  poruga!  Ah,  ah,  ah! 

—  Prou,  Lluís:  t’ho  demano  per  favor! 
Que’m  fa  patir  que  riguis!... 

— No  t’hauria  d’estimar  perque  ets  tan  po¬ 
ruga. 

— Anemsem,  que’m  fa  basarda  tot  aixó... 
?Per  qué  he  vingut,  jo,  per  qué? 

— Has  vingut  per  mi,  pera  saber  que  jo 
t’estimava.  Jo  ho  he  volgut  que  vinguessis, 
jo  ho  he  volgut!  Y  faràs  tot  lo  que  jo  vulgui, 
perque  m’estimas...  més  que  jo  a  n’a  tu! 
Y  jo  t’estimo  molt!...  Demà  vindrém. 

— No,  no... 

— Sí,  sempre!  Ara  cada  dia  vindrém  per¬ 
que  jo  ho  vull.  L’altre  no  podrà  res  ab  tu. 
Jo,  sempre  jo...  Dema  vindràs! 

— No,  no... 

—  Si:  digas  que  si,  rho  sents?  Digasho, 
vull  qu’ho  diguis! 

—  Sí,  sí... 


— Sempre,  Maria,  sempre!...  Te  voldria 
fer  mal... 

—Si,  si,  Lluís:  sempre,  sempre  que  vul¬ 
guis!  Per  tu!  Soch  tota  per  tu...  perque  t’es¬ 
timo  a  tu  sol  y-...  mira:  ’t  faig  petons!... 
Més...  més,  Lluís!...  Y  fesmen  també!!... 

— Prou,  prou...  No’m  matxuquis  més: 
vindrém  altres  dias...  molts  dias... — 

J.  M.a  Ribas  Monfar. 


NOVAS 

Continúan  els  preparatius  pera  que  l’acte 
d  entrega  de  la  bandera  a  la  Unió  Catalanis¬ 
ta  s’efectuhi  ab  gran  lluhiment.  Es  segur  que’s 
reuniràn  a  Poblet  un  sens  nombre  de  comis¬ 
sions  d’entitats  catalanistas  de  totas  las  co- 
marcas  de  Catalunya,  essent  també  molts  els 
particulars  que’s  preparan  per’assistirhi. 


Ha  mort  a  Lleyda  un  catalanista  preclar: 
en  Frederich  Renyé  y  Vidalot,  un  dels  pri¬ 
mers  campions,  si  no’l  primer,  qu’ha  tingut 
nostra  causa  en  las  comarcas  lleydatanas.  En 
Frederich  Renyé  era  un  cap  clar  y  un  gran 
cor,  havent  esmersat  els  esforsos  de  tota  sa 
vida  a  la  propaganda  de  nostras  ideas,  y 
havent  conseguit  aportar  al  Catalanisme  mi¬ 
litant  infinitat  d’adeptes.  Per  sas  excelents 
qualitats  d’home  y  de  catalanista  lou  estimat 
de  tothom  que’l  conegué  o  llegí  sos  escrits  de 
propaganda.  Entre  altres  càrrechs  impor¬ 
tants,  havia  desempenyat  el  de  vocal  de  la 
Unió  Catalanista.  Descansi  en  pau  l’exem¬ 
plar  patrici. 


La  «Escola  Jordiana- Orfeó  Canigó»,  con- 
vensuda  de  lo  molt  qu’han  contribuhit  las 
cansons  de  la  patria  al  actual  desvetllament 
de  l'ànima  y  la  cultura  de  nostra  terra,  y  a 
fi  d’atendre  mellor  a  sas  necessitats  y  donar 
major  foment  al  art  de  la  música,  ha  obert 
en  el  carrer  de  Copons,  n.°  7,  ahont  acaba 
de  trasladar  son  domicili,  classes  gratuhi- 
tas  de  solfeig,  vocalisació  y  teoria  de  la  mú¬ 
sica  pera  senyoretas,  noys  y  homes,  haventse 
encarregat  de  la  direcció’ls  mestres  Mas  y 
Serracant  y  Llongueras,  ab  la  cooperació 
dels  professors  de  solfeig  n’Aurea  Puigy  en 
Rafel  Pedrol. 

La  «Escola  Jordiana-Orfeó  Canigó», ’s  pro¬ 
posa  contribuhir  aixis  a  la  educació  popular 
catalana,  y  a  que  resplandeixi  la  vida  prò¬ 
pia  de  Catalunya,  ab  l’ajuda  de  las  obras 
mestras  extrangeras  adaptantlas  a  nostra 
llengua,  y  fa  una  crida  a  tots  els  bons  cata- 

lans  pera  que  li  prestin  son  concurs  a  fí  de 
poder  realisar  dignament  la  seva  empresa. 

Es  d'alabar  la  exposició  que  per  iniciativa 
del  «Orfeó  Català»,  y  suscripta  per  totas  las 
entitats  musicals  de  Barcelona,  s’ha  endres- 
sat  a  l’Alcaldia  demostrant  lo  indispensable 
qu’es  pera  nostra  ciutat  la  construcció  d’una 
Sala  de  Concerts,  pera  que  aquests  puguin 
donarse  dignament  sens  haver  de  recorre 
com  se  fa  ara  als  empresaris  de  teatres  in¬ 
vertint  quantiosas  sumas. 

En  dita  exposició  se  citan  exemples  d’al- 
tras  poblacions  que,  sense  tenir  la  impor¬ 
tància  de  la  nostra,  posseheixen  salas  de 
concerts,  lo  qual  es  vergonyós  pera  Barce¬ 
lona. 

D’esperar  es  que  l’Ajuntament  estudihi 
l’assumpte  y’l  resolgui  de  conformitat  ab  lo 
que’s  demana. 

Al  carrer  del  Marqués  del  Duero  hi  han 
fet  un  teatre  gran:  el  Teatre  Onofri,  en  que 
hi  actúa  la  companyia  de  pantomima  dels 
populars  germans  d’aquest  nom  ab  éxit  ex¬ 
traordinari. 

El  teatre,  construhit  baix  la  direcció  del 
arquitecte  en  Andreu  Audet,  sembla  fet 
exprés  pera  tal  género  d’espectacle.  L’esce¬ 
nari  es  espayós,  de  manera  que  poden  bellu- 
garshi  lliurement  grans  massas,  y  la  sala 
d’espectacles,  esbelta  de  linias,  de  sostre 
elevat  —  lo  que  permet  una  bona  ventila¬ 
ció, — d’entonacions  claras  y  esplèndidament 
il·luminada,  ofereix  excelent  perspectiva. 
Igualment  espayosas  son  totas  las  dependen- 
cias.  L’arquitecte  ha  tingut  en  compte  la 
seguritat  y  la  comoditat  del  publich  constru- 
hint  el  teatre  sòlidament  y  dotantlo  d’am- 
plas  escalas,  nombrosas  surtidasy  un  perfec¬ 
te  servey  pera  casos  d’incendi. 

El  local  se  presta  maravellosament  pera 
meetings  y  reunions. 

Diumenge’s  celebrà  en  el  saló  de  festas 
del  Palau  de  Bellas  Arts  la  primera  de  las 
tres  grans  funcions  artísticas  y  literarias  a 
benetici  de  la  restauració  del  histórich  mo- 
nastir  de  Sant  Cugat  del  Vallés.  Dita  funció 
estigué  dedicada  à  las  épocas  primitiva  o 
ibera,  de  colonisació  grega  y  de  dominació 
romana,  llegint  mossèn  Gayetà  Soler  un 
notable  discurs  d’obertura,  nostre  company 
Pujol  y  Brull  la  poesia  d’en  Maragall  La 
Sardana ,  el  senyor  Gatuellas  l’oda  X  d’Ana- 
creón,  el  senyor  Comas  la  poesia  de  Gui¬ 
merà  Indibil  y  Mandoni ,  y  la  de  Frederich 
Soler  Els  companys  de  Sertori ,  mossèn  Jaume 
Collell  un  magmfich  discurs  sobre’l  cris¬ 
tianisme  a  Catalunya,  y  altre  discurs  inspi- 
radissim,  obra  d’en  Guimerà,  el  senyor  Pi- 
rozzini,  descrivint  lo  que  fou  Tarraco  en 

l’época  romana.  A  més  se  representaren  els 
quadros  escénichs  Després  de  la  sega ,  tras- 
sumpte  de  las  costums  iberas,  y  Entrada  del 
César  Adrià  a  Catalunya.  Las  decoracions, 
molt  encertadas,  eran  degudas  als  senyors 
Moragas,  Alarma  y  Urgellés,  y  prengué  part 
en  els  quadros  la  secció  dramàtica  del  «Tea¬ 
tre  íntim».  S’executaren  per  la  banda  muni¬ 
cipal  composicions  alusivas  de  Saint-Saens, 
Sadurní  y  altres. 

Pera  tots  hi  hagué  grans  aplausos,  ha- 
venthi  assistit  grandissima  concurrència,  lo 
qual  permet  augurar  un  felis  éxit  al  projecte 
de  restauració  de  dit  monument. 

Ab  un  ple  a  vessar  celebra’l  dia  i8  del  cor¬ 
rent  la  «Lira  Orfeó»,  que  dirigeix  en  Miquel 
Llobet,  l’acte  de  presentació  de  la  orquesta 
als  socis  protectors. 

El  programa  era  ben  triat,  figuranthi  com¬ 
posicions  de  Mozart,  Schumann,  Haendel  y 
Chopin  entre’ls  clàssichs,  que  foren  executa- 
das  ab  lluhiment,  mereixent  aplausos  els 
executants.  També  s’executaren  cansons  po¬ 
pulars  catalanas  destrament  armonisadas  per 
en  Llobet,  produhint  grans  manifestacions 
d’entusiasme. 

Tinguis  en  compte  que  la  novetat  d’aqueix 
concert  era  la  d’executarse  totas  las  compo¬ 
sicions  en  instruments  de  pulsació  y  de  púa, 
donchs  ab  aquest  fi’s  constituhi  la  «Lira 
Orfeó»,  havent  donat  bons  resultats’,  baix  la 
direcció  d’en  Llobet,  las  escolas  qu’en  ella  ’s 
segueixen,  o  sían  la  d’en  Tàrrega  pera  gui¬ 
tarra  y  la  d’en  Cateura  pera  bandurria. 

El  concert  fou  dirigit  encertadament  per 
en  Salvador  Bartoli. 

Ja  s’han  obert  las  Corts,  s’han  reunit  las 
minorias  y  no  ha  passat  res  de  nou,  per  ara. 

Peró,  en  cambi,  ha  passat  que’ls  republi¬ 
cans  unitaris  d’en  Salmerón,  que  no  se’ls 
acaba’l  patir  perque  veuhen  renyits  a  dos 
conspicuos  com  en  Blasco  Ibànez  y  en  Soria¬ 
no,  han  nombrat  una  comissió  pera  posarlos 
en  pau. 

{Y  may  dirian  qui  s’ha  prestat  a  formar 
part  d’aqueixa  comissió? 

Donchs  en  Vallés  y  Ribot,  qu’encara  tin¬ 
drà  valor  pera  seguir  parlant  d’autonomia 
després  de  ficarse  en  lo  més  intim  dels  uni¬ 
taris:  en  sas  qüestions  personals. 

No’ns  extranya  pei’xó.  Encara  esperém 
véureli  fer  més  a  n’en  Vallés  y  Ribot. 

Publicacions  rebudas: 

El  pati  blau ,  drama  en  dos  actes,  per  San¬ 
tiago  Rusinol,  estrenat  en  el  Teatre  Català 
(Romea)  la  nit  del  12  del  corrent.  Preu, 
2  pessetas. 


Fidel  Giró,  impressor. —  Carrer  de  València,  233 

LA  BANDERA 

SUPLEMENT  AP.TISTIGH  -  LITEKAP,I 


La  vinenta  setmana  obsequiarà  JOVENTUT  à  sos  suscriptors  repartint, 
a  més  del  número  ordinari,  un  hermós  suplement  de  vuyt  planas,  paper  supe¬ 
rior,  ab  grabats  a  varias  tintas  que  reproduhiràn  diversos  detalls  de  l’artística 
bandera  que  a  la  UNIÓ  CÀTALANISTA  han  regalat  las  donas  catalanas  per 
iniciativa  de  sa  benemèrita  compatricia  Agnés  Armengol  de  Badia. 

El  text  serà  escullit  y  dedicat  en  especial  a  la  bandera,  figuranthi  trevalls 
de  Agnés  Armengol  de  Badia,  del  president  de  la  UNIÓ  Joseph  M.a  Roca, 
y  d’altres  reputats  escriptors. 

També  donarém  a  coneixe  ’l  cant  a  la  bandera  que  per  encàrrech  de  la 
Junta  Permanent  de  la  UNIÓ  ha  escrit  l’eminent  poeta  Joan  Maragall,  havent 
sigut  confiada  la  música  a  un  reputat  mestre. 

El  suplement  se  posarà  a  la  venda  junt  ab  el  número  ordinari,  al  preu  de 
30  cèntims.  No’s  vendràn  separats/ No  hi  haurà  folletins. 

Las  demandas  que  se’ns  han  dirigit  ens  obligan  a  fer  un  tiratje  copiosis- 
sim,  y  en  la  previsió  de  que  s’agoti  sense  poder  servir  a  tothom,  avisém  als 
corresponsals  y  demés  personas  qu’encara  no  hagin  fet  sos  respectius  encàr- 
rechs  que  s’apressin  a  ferlos,  donchs  sentiríam  a  darrera  hora  no  poder 
complàurels. 

SETMANARI  CATALANISTA 

Els  trevalls  se  publican  baix  la  exclusiva  responsabilitat  de  sos  autors. —  No  s’admeten  els  que 
no  sían  inèdits.  —  No’s  tornan  els  originals.  —  Se  donarà  compte  de  las  obras  rebudas  en  aquesta 
redacció,  y  de  las  qu’ho  mereixin  se’n  farà  critica. 

PREUS  DE  SUSCRIPCIO 


CATALUNYA:  Un  any .  8  Pessetas. 

»  Mitj  any .  4  5°  * 

»  Trimestre...., .  2525  » 

ALTRAS  REGIONS  D’ESPANYA.  Un  any . . .  9  » 

EXTRANGER:  Un  any .  10  Franchs. 

Número  corrent . . .  20  Cèntims. 

»  atrassat,  ab  folletins . . .  40  » 

»  »  sense  folletins . .  25  » 

El  número  corrent  no’s  ven  sense  folletins. 


R 


edacció  y  Administració: 


Preu  d’aquest  número  ab  son  Suplement: 


Plassa  del  Teatre,  6,  entressol. 


30  cèntims  de  pesseta. 


SUMARI: 

Santa  Maria  de  Poblet,  per  Sebastià  Junyent.  —  La 
responsabilitat  dels  republicans,  per  Joseph  Maria 
Rosich. — Cabàs  de  pobre,  per  F.  Pujulà  y  Vallès.— 
Las  flors  vermellas,  per  Francesch  Gelò.— Salvém 
la  República,  per  Santiago  Gubern.  —L’element  pu¬ 
rament  humà  de  «L'Anell  del  Nibelung»,  per  Joan 
Massana.— Inscripcions  a  Rosselló,  per  J.  Delpont. 
— Del  meu  bosquet,  per  G.  Vilanova.— Arts  gràíicas, 
per  J.  Pujol  y  Brull  — Novas. 

SUPLEMENT  ARTÍSTIGH: 

TEXT:  La  bandera  de  la  «Unió  Catalanista»,  per  Jo¬ 
seph  M."  Roca.— A  las  damas  catalanas,  per  Pom- 
peyus  Gener  — La  nostra  bandera,  per  Joan  Mara- 
gall.  — Parlament  endressat  a  la  dona  catalana,  per 
Agnès  Armengol  de  Badia.— Notas  explicativas.— 
Llista  dels  pobles  qu’han  contribuhit  a  la  suscrip- 
ció  de  la  bandera. 

GR ABATS:  La  bandera  de  la  «Unió  Catalanista»:  re¬ 
produccions  de  la  mateixa  y  de  sos  diversos  detalls 
segons  projecte  y  dibuixos  de  Alexandre  de  Riquer. 


SANTA  MARÍA  DE  POBLET 

Al  entrant  de  la  conca  de  Barberà,  al  peu 
de  las  serras  de  Prades,  quedan  encara  las 
despullas  superbas  del  poderós  cenobi  fun¬ 
dat  pel  comte  Ramón  Berenguer  IV  en  el 
propi  lloch  ahont  vivia,  en  misera  cabana, 
un  piadós  varó  nomenat  Poblet ,  disposant 


s’aixequessin  tres  capellas  pera  conmemo- 
rar  l’aparició  de  tres  raigs  de  llum  al  virtuós 
ermità  y  a  dos  o  tres  companys  que  se  li 
havian  junlat.  Tenint  ja'l  comte  la  intenció 
de  fundar  en  sos  dominis  un  monastir  d’or¬ 
dre  cisterciense,  ho  encomanà  al  abat  San¬ 
cho  de  Fuen-fría,  fent  donació  a  n’ell  y  als 
seus  monjos  del  lloch  Hort  de  Poblet,  y  cap 
al  any  1150  a  1151  s’hi  trasladaren  dotze 
monjos  y  l’abat  Esteve  y  comensaren  las 
obras  del  qu’havia  d'ésser  riquissim  mo¬ 
nastir. 

D’alashoras  endevant  no  para  l’increment 
del  grandiós  cenobi;  el  rey  Anfós  II  conti¬ 
nua  completant  l’obra  del  seu  pare,  y  baix 
son  regnat  entra  Poblet  en  l’época  de  son 
apogeu  que  no  té  de  mimvar  durant  tota  la 
Edat  Mitja,  protegit  sempre  per  papas  y  revs 
que  li  concedeixen  pragmàticas  y  privilegis, 
li  fan  ricas  presentallas  y  espléndits  llegats 
arribant  a  curullarlo  de  riquesas.  Anfós  II  li 
liega  sa  corona  real,  en  Pere  d’Aragó  li  fa 
donació  de  sa  biblioteca,  el  rey  Marti  hi 
construheix  un  palau. 

En  l’ordre  eclesiàstich  sos  abats  teman 
categoria  de  bisbes,  y  en  l’ordre  civil  te- 
nian  categoria  de  senyors  feudals,  els  més 
elevats  després  dels  duchs  de  Cardona, 
qu’eran  els  primers  nobles  del  regne.  L’abat 
exercia  domini  y  jurisdicció  sobre  set  baro- 

nías  y  altras  poblacions,  de  las  qu’era  senyor 
absolut,  y  las  que  tributavan  al  monas- 
tir  ab  delmes  y  altras  contribucions.  Des- 
de  1375  l'abat  era  l’almoyner  major  del  rey. 

Fou  Poblet,  com  eran  els  monastirs  de 
aquell  temps,  centre  de  cultura,  y  en  sa  co¬ 
munitat  brillaren  varons  ilustres  per  sa 
sabiesa  y  sa  virtut,  com  Sant  Bernat  d’Alcira, 
el  beat  Arnau  d’Almarich,  en  Ramón  de  Sis- 
car,  en  Guillém  de  Queralt,  el  beat  Barto¬ 
meu  Conill,  fra  Pere  Marginet,  fra  Joan  de 
la  Penya,  el  cardenal  Joan  Martínez  de  Mu¬ 
rillo,  1  abat  Vicens  Ferrer,  en  Joan  de  Gui¬ 
merà,  en  Joseph  Escuder,  fra  Japme  Fines- 
tras,  entre  altres  que  fora  molt  llarch  enu¬ 
merar. 

Estava  defensat  el  monastir  per  dos  recin¬ 
tes  de  murallas  ben  fortificadas,  y  dins  la 
gran  extensió  que  ocupava  hi  havia,  ademés 
del  temple  y  varias  capeiletas,  dos  claustres, 
el  palau  del  abat,  celdas,  presons  y  totas  las 
dependencias  que  podian  servir  a  la  nom¬ 
brosa  comunitat.  L'arxiu  y  la  biblioteca  eran 
nutridissims,  y’l  valor  dels  càlzers,  custo- 
dias,  sagraris,  frontals,  retaules,  casullas, 
dalmàticas,  mitras,  etc.,  etc.,  era  incalcula¬ 
ble,  essent  en  sa  major  part  donatius  deguts 
a  la  pietat  dels  nombrosos  reys,  prínceps  y 
nobles  que  visitavan  el  cenobi  (1). 

Monastir,  fortalesa  y  palau  al  ensemps, 
era  Poblet  la  síntesis  de  nostre  caràcter  en  la 
Edat  Mitja;  era  quelcom  més  que  un  grandiós 
monastir  aixecat  per  la  fervorosa  fe  y  l’exqui-' 
sit  art  de  l’época;  era  la  encarnació  de  nos¬ 
tre  geni  nacional,  el  símbol  del  període  més 
brillant  de  nostra  historia.  Son  arxiu  y  sa 
biblioteca  eran  l’estotx  ahont  se  -guardavan 
nostras  gloriosas  <|ronicas  y  nostras  gayas 
lletras.  Com  obra  d’art  arquitectònica,  era  la 
mellor  de  Catalunya,  y  ’ls  artistas  dels  si¬ 
gles  xni,  xiv  y  xv  hi  abocaren  primors.  Joya 
del  art  català,  representava  pera  nosaltres 
el  temple  de  la  patria,  ahont  s’hi  venerava 
la  Verge  Maria,  per  la  que  nostres  reys  y 
nostre  poble  sentiren  sempre  especial  de¬ 
voció. 

Aixis  com  Ripoll  fou  bressol  de  nostra 
nacionalitat  y  panteó  de  nostres  esforsats 
comtes,  fou  Poblet  el  palau  de  nostra  gran- 


(1)  No  fa  molt  La  Vanguardia  publicà  un  inven¬ 
tari  extens  de  las  riquesas  que  Poblet  atresorava. 


desa  y’l  grandiós  panteó  dels  monarcas  de 
nissaga  catalana,  els  que  ab  sas  gestas  om¬ 
pliren  de  llum  las  fullas  de  la  historia. 

Anfós  el  Cast ,  en  Jaume  el  Conqueridor , 
en  Pere  el  Cerimoniós ,  en  Joan  1  ï Aymador 
de  la  gentilesa ,  en  Martí  i  Humà ,  cercaren 
l’etern  repòs  en  son  recinte.  S’hi  enterraren 
també’ls  reys  de  la  dinastia  castellana  en 
Ferràn  d’ Antequera,  Anfós  el  Sabi  y  Joan  II. 
Fou  també  allí  enterrat  el  malhaurat  príncep 
en  Carles  de  Viana;  y  altres  prínceps,  infants 
de  la  casa  reyal,  nobles  damas  y  valents  ca¬ 
vallers  tingueren  allí  sa  sepultura. 

El  procés  de  la  fundació,  apogeu,  deca¬ 
dència  y  destrucció  de  Poblet  coincideix  cor¬ 
relativament  ab  el  procés  de  las  vicissituts 
de  nostra  aymada  Catalunya;  naix  al  acabar 
la  expulsió  dels  moros  de  terra  catalana,  brilla 
ab  tot  son  esclat  quan  nostra  patria  es  més 
forta  y  poderosa,  comensa  a  decaure  baix  la 
dinastia  castellana,  y  es  destruhit  quan  nos¬ 
tre  poble  ha  perdut  tota  conciencia  de  sa 
personalitat,  quan  se  sent  pertorbat  per  la 
trista  lluyta  d’ideals  que  no  son  els  seus. 

Al  considerar  la  tremenda  destrucció  que 
sufri  Poblet,  talment  sembla  com  si  en  sa 
pròpia  magnificència  portés  l'amenassa  de 
sa  pròpia  ruina.  Com  més  alterós  y  superb 
es  l’abet  qu’altíu  se  redressa  dalt  de  la  serra, 
d’ahont  sembla  desafiar  el  cel,  més  exposat 
esta  als  embats  de  las  furientas  rufagadas, 
de  las  destructoras  tempestas,  del  llamp  es- 
berlador. 

Els  primers  atentats  contra  la  integritat 
artística  de  Poblet  foren  obra  dels  mateixos 
monjos.  Descuydats  de  la  puresa  de  la  fe,  de 
la  veneració  per  l’art  purament  cristià,  desfi¬ 
guraren  en  el  sigle  xvn  l’antich  claustre  de 
Sant  Esteve  que  ja  havia  sigut  reedificat  en 
1415  a  expensas  de  Ferràn  d' Antequera;  del 
any  1 7 1  ó  data  la  faixada  barroca  actual,  ab 
que  substituhiren  la  gòtica  qu'existia;  cam- 
biaren,  en  fi,  amigas  construccions  per  pés 
simas  construccions  de  son  temps,  dedi- 
canlse  també  à  emblanquinar  panys  de  pa¬ 
ret  de  pedra  picada. 

Encara  que  la  naturalesa  en  el  sigle  xvm 
contribuhi  també  a  l’obra  destructora  ab  un 
terratrèmol  que  somogué  las  voltas  de  las 
naus  de  la  iglesia,  fent  inclinar  las  pilastras 


que’l  undriam  encara  sencér  y  fort  a  no  ha- 

verhi  posat  sa  sacrílega  mà  la  maldat  dels 
homes  encegats  per  las  més  embrutidoras 
passions. 

"  No  salvaren  a  Poblet  ni  la  fe  que  represen¬ 
tava  y  qu’era  la  mateixa  dels  que’l  destruhi- 
ren,  ni’l  sentiment  de  patria,  ni  son  elevat 
valor  artistich.  La  demagògia  en  mala  hora 
empeltada  a  nostre  poble  devia  donar  sos 
fruyts,  y  la  destrucció  del  monastir  va  mar¬ 
car  el  nivell  més  baix  a  que  ha  arribat  nos¬ 
tra  desgraciada  terra. 

La  inquina  y  l’odi  dels  pobles  de  la  co¬ 
marca  contra’l  convent  era  secular.  En  1356 
ja  hi  havia  continuas  rahons  a  causa  del  ex- 
tensissim  bosch  propietat  del  monastir  y  al 
que  tothom  se  creya  ab  dret  d’anarhi  a  bus¬ 
car  llenya.  Els  habitants  de  Vimbodí  tingue¬ 
ren  ab  la  comunitat  un  plet  que  durà  més 
de  cinchcents  anys. 

La  primera  profanació  portada  a  cap  pel 
poble  tingué  lloch  en  1822,  quan  se  lluytava 
per  la  instauració  de  la  Constitució.  Els 
lliberals  de  las  poblacions  vehinas,  prin¬ 
cipalment  els  de  Vimbodi  (segons  se  conta), 
destruhiren  tot  lo  que  trobaren  a  tret,  espe¬ 
cialment  ferros  y  portas,  calant  foch  a  la 
sagristia  y  al  palau  del  abat:  mes  pogué  de- 
turaise,  y  encara  hi  tornà  la  comunitat,  que’s 
dedicà  a  reparar  lo  que  podia. 

Al  tindré  lloch  la  crema  dels  convents  l’any 
1835,  Poblet  no  fou  atacat,  mes  la  comuni¬ 
tat  y  l’abat  Gatell,  presos  de  por  per  las  no- 
ticias  que  rebian,  abandonaren  vergonyosa- 
ment  el  monastir,  amagant  las  riquesas  que 
pogueren,  enduhentsen  d’altras  junt  ab  el 
blat  y  l’oli,  y  deixanthi  abandonats  els  restes 
de  nostres  reys,  l'arxiu  y  la  biblioteca,  els 
quadros  y  las  estatuas. 

No  tardaren  alguns  malvats  habitants  de 
la  comarca  a  adonarse  del  abandón  en  que’l 
cenobi  estava,  y  comensà  un  saqueig  vandà- 
lich,  un  robo  desenfrenat,  ab  un  afany  des- 


no’s  podia  robar.  A  cops  de  mall  obrian  els 
sepulcres  reals  en  cerca  de  riquesas,  y  a  trets 
rompian  las  estatuas  y  tot  alló  a  que  per  sa 
altura  no  hi  podia  arribar  el  mall.  Calaren 
foch  al  arxiu  y  a  la  biblioteca,  a  la  sagristia 
y  al  palau  del  abat.  Els  carros  hi  anavan  a 
carrera  feta,  emportantsen  tot  lo  que  consi- 
deravan  de  valor.  Els  vehins  de  Vimbodí, 
els  de  la  Espluga,  Rojals,  Prades,  Vinaixa  y 


Montblanch,  els  uns  o’is  altres,  arramblaren 
ab  tot,  y  sense  la  excusa  de  l’arrel  de  bogeria 
que  dona  la  excitació  d’una  revolta  popular, 
profanaren  las  tombas  de  nostres  gloriosos 
reys,  fuhetejaren  sos  esquelets  momificats,  y 
lligats  pels  peus  els  arrastraren  per  las  llosas 
de  la  iglesia.  Horrible  sacrilegi,  dels  que  la 
historia’n  conta  pochsl  Crudel  profanació! 
Una  part  petita,  ignorant,  degradada  d’un 
poble  qu’havia  sigut  gran,  trepitjant,  muti¬ 
lant,  destruhint  lo  més  preuhat  que  li  que¬ 
dava,  lo  que’l  devia  regenerar:  son  enlayrat 
esperit,  son  art,  sa  historia,  sa  més  gloriosa 
tradició!... 

Y  desd’alashoras  la  destrucció  y  saqueig 
de  Poblet  no  ha  tingut  treva.  Se  l’ha  atacat 
sostingudament  sense  que  cap  patriota  s’opo¬ 
sés  o  pogués  oposarse  a  tan  trista  agonia. 
Apar  talment  que  pesés  sobre  sas  murallas 
el  pes  feixuch  de  la  maledicció  de  Deu. 

Cercant  tresors  suposats  s’han  fet  excava¬ 
cions  en  tots  indrets,  minant  els  fonaments 
que’l  terratrèmol  no  havia  pogut  somoure,  y  . 
durant  anys  han  servit  las  fortas  murallas, 
qu’havian  albergat  reys  y  prínceps,  de  corral 
als  remats,  d’aixopluch  a  pastors  y  rabadans; 
han  servit  també  de  pedrera  als  crudels  des¬ 
tructors  que  nò  han  dubtat  a  enderrocar 
panys  de  mur  pera  sos  carreus. 

Els  viatjers,  els  amateurs  y’is  antiquaris 
han  acabat  la  despulla  del  monastir,  endu¬ 
hentsen  tot  lo  que  restava  y  era  possible 
transportar. 

Avuy,  ja  un  xich  tart,  es  declarat  monu¬ 
ment  nacional  y  s’han  emprés  obras  pera 
deturaria  total  ruína.  Enl'estat  qu  estàes  im¬ 
possible  restaurarlo;  gracias  si’s  pot  consoli¬ 
dar  lo  que  queda,  si’s  pot  conservar  el  claustre 
del  sigle  xm,  la  magnifica  sala  capitular,  al¬ 
gun  tros  del  palau  del  rey,  y  si’s  pot  aturar 
l'esfondrament  de  la  volta  de  la  iglesia. 

Aquest  lloch  de  gloriosos  recorts  qu’ha  su- 
fert  tan  punyentas  profanacions,  espill  de 
nostre  esplendor  y  de  nostra  desgracia,  es  el 
lloch  escullit  pera  fer  present  a  la  Unió  Cata¬ 
lanista  de  la  barrada  bandera  que  li  dedican 
las  donas  catalanas.  Sia  aquest  acte,  acte  de 
desagravis  pera  las  tristas  runas,  sia  una  em¬ 
penta  forta  pera’l  desvetllament  de  nostra 
aymada  patria.  Plorém  tots  las  passadas  des- 

gracias;  mes,  encara  qu’entelats  peraquestas 
sanitosas  llàgrimas,  aixequém  els  ulls  en¬ 
vers  el  cel  blau,  ahonl  veurém  lluhir  el  sol  de 
la  esperansa. 

Envoltats  per  tan  tristos  recorts,  sentirém 
la  veu  misteriosa  y  somorta  del  geni  de  las 
runas,  que  s’unirà  ab  intim  acort  a  la  veu  ro¬ 
busta  de  la  Patria  Nova,  que  plena  d’entu¬ 
siasme  farà  retrunyir  las  vellas  murallas  al 
crit  potent  de  jVisca  Catalunya! 

Sebastià  Junyent. 


RESPONSABILITAT 
DELS  REPUBLICANS 

Avans  de  tot  tenim  de  fer  constar  queno'ns 
referim  a  tots  els  republicans.  Ens  referim 
no  més  als  qu’han  aportat  son  concurs,  cons¬ 
cient  o  no,  a  la  campanya  quin  epílech  foren 
las  darreras  eleccions  de  diputats — la  que  ha 
tingut  més  d’anticatalanista  que  de  verament 
republicana, — y  aquests  no  son  tots,  donchs, 
apart  de  que  molts  republicans  no  catalanis- 
tas  rebutjan  els  procediments  usats  pels  seus 
correligionaris,  son  molts  els  catalanistas 
que  senten  predilecció  per  la  República.  Y  ha- 
vém  esperat  fins  ara  pera  exténdrens  en  las 
consideracions  que  segueixen,  perque  en  lo 
fresch  de  la  lluyta  haurían  pogut  reputarse 
fruyt  d’un  temperament  massa  impressiona¬ 
ble,  y  perque  creyém  que  las  acusacions  a 
que’s  fa  acreedor  tot  individuu  o  colectivitat, 
sia  quin  sia  son  caràcter,  deu  procurarse 
emétrelas  reflexivament,  ab  serenitat,  fugint 
aposta  de  tot  lo  que  pugui  ferlas  adoleixe 
d’apassionament. 

No  es  pas  nostre  intent  procedir  ara  a  la 
dissecció  del  programa  o  credo  del  republi¬ 
canisme  pera  ferne  la  critica,  y  menys  pera 
establir  comparansas  ab  altres.  Resd’aixó. 
Aném  a  tractar  dels  medis  que  s’han  empleat 
pera  propagarlo,  dels  reactius  verinosos  que 
s’han  utilisat  pera  desvetllar  a  las  massas, 
malgrat  llurs  estremituts  fossin  d’epiléptich. 
Y  si  no  fos  per  aquesta  causa,  d’aixó  ni’n 
parlaríam,  perque  un  pot  professar  ab  convic¬ 
ció  ideas  de  mellorament  que  poden  ésser 
erronias,  discutibles,  emperò  lo  que  ja  no  es 
discutible  es  el  dret  que  té  de  difundirlas,  de 


cercar  adeptes,  mentres  aquest  dret  l’exercei¬ 
xi  ab  honradesa. 

Y  al  fer  la  crítica  dels  medis  de  que  s’han 
valgut  els  republicans  pera  llur  propaganda 
en  aquests  darrers  temps,  podriam  apuntar 
en  el  capitul  de  càrrechs  el  fet,  ja  assenyalat, 
de  que  aquesta  propaganda  més  que  repu¬ 
blicana  ha  sigut  anticatalanista,  y  aixó  es 
molt  reprobable.  Haurian  tingut  rahó  de 
ferho  si’l  Catalanisme  fos  realment  un  des¬ 
torb  pera’l  triomf  de  las  ideas  republicanas; 
peró  no  es  aixis;  y  tant  no  es  aixís,  que  no’ns 
hauríam  d’esforsar  gayre  pera  demostrar  que 
la  implantació  dels  nostres  principis  simpli¬ 
ficaria  moltissim  la  avuy  dificilissima  empre¬ 
sa  d’assolir  un  cambi  en  la  forma  de  govern. 
Emperò  volém  prescindirne  d’aixó,  com  pres¬ 
cindim  de  fer  objecte  especial  de  nostras 
acusacions  al  fet  no  menys  censurable,  pel 
mancament  de  noblesa  que  suposa,  de  que, 
pera  justificar  llur  campanya  contra’l  Catala¬ 
nisme,  els  republicans  hagin  falsejat  pública¬ 
ment  el  programa  que’l  Catalanisme  susten¬ 
ta  ja  fa  deu  anys,  atribuhintli  lo  que  no  diu, 
quan  no  tergiversant  el  sentit  de  lo  que 
diu.  Y  volém  prescindirne  perque  estém  fer¬ 
mament  decidits  a  perseverar  en  el  propòsit 
més  amunt  anunciat,  de  fugir  de  tot  lo  que 
d’aprop  o  de  lluny  pugui  fernos  semblar 
apassionats. 

Per  altra  banda,  cal  denunciar  els  medis 
usats  pels  republicans  en  llur  propaganda, 
per  motius  notòriament  molt  més  graves  que’ls 
qu’havém  lleugerament  indicat.  No’s  tracta 
ja  dels  atachs  injusts  inferits  auna  idea  de¬ 
terminada,  o  dels  perjudicis  ocasionats  a  una 
aprupació  més  o  menys  arrelada  en  el  país: 
se  tracta  de  quelcom  més  general,  més  comú 
a  tot  un  poble:  aqui’ls  greument  perjudicats 
son  tots  els  catalans. 

Cal  recordar,  malgrat  sia  d’un  modo  super¬ 
ficial,  l’actual  campanya  republicana  reali- 
sada  aqui  a  Catalunya  y  especialment  a  Bar¬ 
celona,  desde  son  principi,  pera  ferse  càrrech 
de  lo  molt  que  s’han  fet  acreedors  a  las  cen- 
suras  de  las  personas  cultas  y  reflexivas  els 
que  l’han  promoguda.  Ja  en  sos  comensa- 
ments,  aquests  se  prestan  a  ésser  portant- 
veus  d’una  serie  de  calumnias  e  injurias 
contra’l  Catalanisme,  titllantlo  de  saparatista 
sens  atenuants,  com  si  talment  no  perseguis¬ 
sin  altre  fi  los  verdaderos  amantes  de  Cataluna 

que  feria  antipàtica  al  reste  d’Espanya,  o  com 
si  impetressin,  els  avensaís ,  que  fos  exercida 
la  repressió  governamental  contra  las  nostras 
ideas.  Aixó,  no  obstant,  no  tenia  res  de  par¬ 
ticular  en  els  que  poch  avans  preconisavan 
la  guerra  crudely  sense  treva  contra’ls  cubans 
v  filipins.  Emperò  aviat  s’adonaren  de  que, 
per  un  cantó,  aquest  cami  era  molt  propens 
a  relliscadas  perillosas,  y  per  l’altre  de  que’ls 
nostres  productors  s’escoltavan  com  qui  sent 
ploure  la  pueril  amenassa  deférloshi  perdre’l 
mercat  peninsular  ab  que  creyan  imposarse. 
Alashoras  cambiaren  de  tàctica;  portats  no 
més  que  per  llur  catalanismefobía  e  inmode- 
rat  afany  d’estúpida  popularitat,  sense  preo- 
cuparse  poch  ni  molt  del  progrés  veritable, 
ni  de  si  llurs  antisocials  excitacions  podrian 
perjudicar  a  tot  un  poble,  intentaren  ressu- 
I  citar  las  lluytas  reiigiosas,  aqueixas  lluytas 
que  no  més  tenen  rahó  d’ésser  en  els  pobles 
endarrerits  y  despótichs;  y  no  lograren  tam- 
poch  gran  cosa.  Toparen  ab  la  indiferència 
del  poble  català  per’aquestas  lluytas;  del  po¬ 
ble  que,  per  la  justa  apreciació  d’aytals  qües¬ 
tions,  porta  una  pila  d’anys  de  ventatja  als 
pobles  més  avensats  d’Europa;  del  poble,  en 
una  paraula,  qu’en  aquells  temps  que'ls  ma¬ 
naments  papals  possehían  tots  els  atributs  de 
lo  inexcrutable,  quan  tenia’l  convenciment 
de  que  cumplía  son  dever,  prescindia  de  las 
exhortacions  de  Roma  y  no  temia  las  sevas 
excomunions. 

No  desistiren  per’xó’ls  republicans,  Esta- 
van  disposats  a  sacrificarho  tot  pera  triom¬ 
far,  malgrat  el  cadafalch  de  son  triomf  l’ha¬ 
guessin  tingut  d’aixecar  sobre  las  runas  d’un 
poble  destrossat  per  lluytas  inhumanas  y 
regressivas.  Y  aprofitantse  de  l’obra  ini¬ 
ciada  ab  molta  més  llealtat  que  no  pas  ells 
pels  àcralas  y  socialistas,  —  emperò  no  pera 
encarrilaria,  no  pera  espurgarla  de  tot  all ó 
que  pugui  tenir  d’utópica,  sinó  pera  corróm- 
prela  y  desnaturalisarla, — se  llensaren  com  a 
feras  famolencas  a  una  propaganda  tan  ac¬ 
tiva  com  anorreadora.  La  qüestió  era  gua¬ 
nyar.  Y  a  tota  hora,  y  ab  motiu  de  qualsevol 
cosa,  aixut  el  cor  de  caritat,  de  caritat 
per’aquells  mateixos  devant  dels  quins  vo- 
lian  ferse  passar  per  llurs  redemptors,  se  ra- 
bejavan  ab  un  brahó  digne  de  mellor  causa, 
enverinant  la  ja  prou  y  massa  encesa  lluyta 
de  dasses,  Arg  ja  han  guanyat.  Ja  han  lo- 


grat  treure  triomfants  als  seus  diputats,  qu’es 
lo  que’s  tractava  de  demostrar.  Y’l  poble, 
si’s  sent  inútilment  fadigat  y  son  organisme 
invadit  pel  microbi  de  la  descomposició  so' 
cial,  que’s  reventi.  Heusaquí  l’obra  dels  re¬ 
publicans:  aqueix  malestar  que  actualment 
s’observa  en  lo  més  intern  del  cos  social  de 
Catalunya,  malestar  qu’ha  estat  a  punt  d’en- 
senyorirse  de  l’ànima  de  nostre  poble  y  que, 
si  no  fos  per  aquest  gran  deturador  que  vet¬ 
lla  constantment,  el  Catalanisme,  hauria 
acabat  per  atuhir  de  mort  a  la  nostra  terra. 
Perque  equina  obra  d’educació  social  han 
portat  a  cap  els  republicans?  (Quínas  solu¬ 
cions  donan  als  complexes  problemas  de  la 
societat  moderna?  Cap.  Però  è<jué  se’Is  hi  en- 
dona  a  n’ellsr  Segurament  que  si  ara,  bo  y 
gaudint  del  honorifich  titul  de  pare  de  la 
patria,  qualcuna  volta’s  recordan  del  poble 
enganyat  per  ells,  al  ohir  las  sevas  queixas  se 
diràn  tots  extranyats.  «;No  han  guanyat  els 
seus?  ,;Qué  vol  més?» 

Gran  es  la  responsabilitat  contreta  pels 
republicants  devant  del  poble  català;  emperò 
tota  ella  deu  recaure  demunt  dels  que’ls  han 
dirigit  en  aquestas  darreras  campanyas,  de¬ 
munt  dels  mercaders  de  conciencias  que,  en 
descrèdit  dels  principis  que  pretenían  sus¬ 
tentar,  dirigintse  a  las  verges  inteligencias 
dels  obrers,  tal  com  ho  han  fet,  ab  incon- 
mensurable  despreocupació, ’s  convertian  en 
mal  intencionats  y  barroers  arrenca-caixali. 
Tan  tremenda  y  aclaparadora  es  aquesta  res¬ 
ponsabilitat,  que  si  a  Catalunya  li  queda  un 
borrall  de  dignitat,  deu  aixecarse  com  un 
sol  home,  y  encarantse  resolta  y  serena  ab 
aqueixos  falsos  republicans,  ab  tota  la  indig¬ 
nació  de  qu’es  capàs  un  poble  quan  se  sent 
ferit  en  lo  més  pregón  dels  seus  sentiments, 
tiràrloshi  en  cara  llur  pertorbadora  obra  y 
tréuressels  del  devant,  extirparlos  com  un 
mal  lletj,  condempnantlos  à  un  oblit  etern. 

Joseph  M.  Rosich. 

CABÀS  DE  POBRE 

El  més  gran  altruista. 

No  hi  ha  pas  arribat  may  a  tan  alt  grau 
l’altruisme,  peró  podria  arribarhi.  Un  home 
isolat  en  un  desert  ab  una  planta,  penedit 
de  la  vida  migrada,  vehina  de  la  mort,  que 
du,  va  tallant  membres  del  seu  cos  per’ado- 
bar  la  terra  y  nodriria.  Ben  cert  que  la  hu¬ 
manitat  classificaria  entre’ls  bojos  a  tal  sub¬ 
jecte  ab  mil  rahons  ocasionals  que  trobaria. 
Mes  tinguéu  per  segur  que  quan  l'altruista 
arribés,  en  sa  tasca  de  tallar  pera  donar  a  la 
planta,  a  aquellas  visceras  que  pera  ell  im- 
plicàrian  la  mort,  la  seva  mà  s’aturaria.  Y  es 
qu’en  el  fons,  l’altruisme  no  es  altra  cosa  que’l 
plaher  de  véurens  fer  disfrutar  a  un  altre,  y 
per  sobre  del  altruisme  hi  hà  la  satisfacció 
de  véurens  y  sentirnos  altruistas.  Aixis  que 
no’ns  podém  contemplar  fent  d’altruistas,  ens 
aturém. 

Las  mares. 

Quan,  en  el  moment  del  part,  resulta  que 
o  per  ésser  la  pelvis  estreta  o  la  testa  de  la 
criatura  massa  gran,  l’infant  no  pot  surtir, 
com  a  darrer  remey  s’esmicola’l  cap  del  feto 
talment  com  una  nou,  y’s  treu  a  trossos  com 
las  arrels  d’un  caixal.  Aixó  ho  saben  bé  las 
donas,  y  pera  evitar  qu’aixó  pugui  succehir 
no  las  veyém  pendre  cap  precaució  contra 
tot  alló  que  pugui  ocasionar  deformacions  y 
desarreglos  al  seu  cos,  com  per  exemple  l’us 
de  las  cotillas.  Es  més:  dintre  ja  de  la  ma¬ 
nera  d’ésser  desorganisada  de  la  dona  ac¬ 
tual,  no  he  tingut  noticia  d’haverse  fet  una 
manifestació  de  donas  prenys  demanant  y 
exigint  que,  de  trobarse  en  aquell  cas,  las 
matin  a  n’ellas  pera  donar  la  eixida  a  la  llum 
als  seus  fills. 

Ellas  creuhen  necessària  la  seva  exis¬ 
tència  pera  la  vida  del  menut,  y  diuhen: 
«A  la  fi  {qué  seria  del  fillet  sense  la  mare?» 
Lo  que  no  impideix  que  després  donguin  el 
noy  a  dida. 

Caritat  cristiana. 

Jo  no  he  vist  may  plaher  més  gran  que’l 
qu’experimenta  un  católich  quan  li  escau  a 
un  heretje  un  mal  grave  qu’ell  havia  predit 


ab  anterioritat  com  a  càstich  de  Deu.  El  sabi 
que  prediu  un  aconteixement  com  a  resultat 
del  seus  rahonaments,  no  té  tan  gran  plaher 
perque  l’espera  convensut,  el  veu  venir:  al 
pas  que’l  católich,  al  plaher  d’haver  vist 
realisat  el  seu  desitj,  hi  suma  l’agradable 
sorpresa  d’haver  vist  arribar  una  cosa  de  la 
que  no  n’estava  pas  convensut  del  tot,  y’l 
plaher  de  veure  a  Deu  descendir  al  terrer 
migrat  de  la  venjansa  del  home. 


Polítich . 


({No  voldrà  pas  dir,  politich,  l’home  que 
té  molts  (poli)  hàbits  ( tich J,  y  usa’l  que  li 
convé  segons  las  circunstancias? 


El  borratxo,  la  beguda ,  el  metjeyel  taberner. 


Aixis  com  els  homes  d’esperit  gran  s’ai- 
xopan  d'exterior ,  y  ab  lo  recullit  elaboran  sa 
personalitat  decidintse  sols  a  copia  de  grans 
esforsos  a  exteriorisarse — cosa  que  fan  la  ma¬ 
jor  part  de  las  vegadas  influhits  sentimental¬ 
ment,  en  un  moment  de  feblesa,  per  la  preo¬ 
cupació  humana  del  altruisme,  —  aixis  els 
homes  d’esperit  groller  obran  tot  al  revés. 
Grollers,  y  per  lo  tant  incapassos  d’un  judici 
clar  de  las  cosas,  consideran  sa  personalitat 


com  a  centre  de  la  humanitat,  al  igual  que  la 


religió  considerà  a  la  terra  com  a  centre  del 
univers;  y  a  paftir  del  seu  centre,  tractan  de 
reflexar  raigs  a  tota  la  circunferencia,  por¬ 
tats,  com  a  sers  inferiors  que  son,  absoluta¬ 
ment  pel  sentiment  d’altruisme. 

La  massa  considera  a  aqueixos  homes  com 
a  nobles  y  grans,  sense  donarse  compte — ce¬ 
ga  com  es— de  que  aquests  homes  no  passan 
del  tamany  d’un  punt  més  o  menys  centrat, 
al  pas  que’ls  homes  que  s’aixopan  d 'exterior 
pera  elaborarse,  y  que  rarament  s’exteriori- 
san,  son  verdaderas  esferas,  petitas  potser, 
peró  que  contenen,  tot  al  ensemps,  centre  y 
periferia  que  tanca  un  determinat  volúm. 

Cal  reconeixe,  no  obstant,  que’l  judici  de 
la  massa  no  es  pas  del  tot  errat  si’s  té  en 
compte  qu’ella  mida  la  grandesa  dels  homes 
no  per  lo  que  son  els  homes  en  sí  mateixos, 
sinó  per  la  utilitat  que  li  reportan  momentà¬ 
niament. 

L’home  que  té  las  sanchs  enverinadas  no 
aixeca  pas  altars  als  sabis  qu’en  el  fons  del 

seu  laboratori  passan  la  vida  ab  el  nas  sobre’l 
microscopi,  y  en  cambi  acull  com  a  un  semi- 
deu  al  mercuri,  malgrat  aquest,  més  tart,  li 
hagi  de  fer  trontollar  totas  las  dents. 

Això  es  degut  a  lo  següent:  Tota  lley  se 
compon  d’un  hu  per  cent  de  Bo  y  d’un  no¬ 
ranta  nou  per  cent  de  Dolent.  La  lley  fou  feta 
mirant  a  la  part  de  Bondat,  y  donant  poca 
importància  a  las  noranta  nou  de  Maldat  que 
necessàriament — com  a  tota  cosa  artificial— 
s’hi  havían  d'ajuntar.  Peró  l’home  superior, 
que  veu  més  enllà  de  lo  actual,  no’s  confor¬ 
ma  ab  aquesta  desproporció  y  tracta  de  ca¬ 
minar  vers  l’abolició  de  la  lley  tot  fentla 
evolucionar,  anantli  restant  parts  de  Dolent 
v  afegíntlashi  de  Bo,  fins  arribar  al  predomi¬ 
ni  de  lo  Bo,  que  reduheix  la  lley  a  la  xifra 
zero.  Tenim,  donchs,  qüehi  hà  una  lley  feta 
y  una  per  fer.  L’esperit  groller  es  partidari 
de  la  feta  perque’n  veu  la  part  bona,  y  tracta 
com  a  tal  d’oferiria  al  poble;  l’esperit  supe¬ 
rior  es  partidari  de  la  per  fer,  y  per  lo  tant 
es  enemich  de  la  feta,  la  combat,  y’l  poble — 
curt 'de  vista— entén  que  l’esperit  superior,  al 
combatre  la  lley  feta,  combat  la  part  de  bon¬ 
dat  qu’ella  li  reporta,  y  declara  perjudicial 
la  existència  del  esperit  superior. 

Una  comparació  posarà  més  en  clar  la  idea: 
La  massa  es  el  borratxo;  l’esperit  groller  el 
taberner;  l’esperit  superior  el  metje.  L’home, 
pera  oblidar  sas  penas,  s'entrega  a  la  beguda 
(lley).  Ab  ella  s’ubriaga  y  troba  un  consol  a 
sa  existència,  consol  que  va  acompanyat  de 
noranta  nou  mals  (pertorbacions  orgànicas, 
malbaratament  dels  jornals  ques’haurian  de 
destinar  a  pa,  etc.)  El  taberner  proporciona 
la  beguda  al  borratxo,  treyentne  un  guany 
forsa  crescut.  El  metje  proscriu  l’alcoholisme 
rotundament.  Y  no’m  cal  pas  dir  quina  res¬ 
posta  donaria'l  borratxo  al  que  li  dongués  a 
escullir  entre’l  metje  y’l  taberner. 

La  gent  d' ordre. 

Son  aqueixos  aristócratas  que,  desde  que 
neixen  fins  a  tres  anys  tenen  els  fills  a  dida, 
de  tres  anys  fins  a  sis  en  mans  de  maynade- 
ras,  lacayos  e  institutrius,  de  sis  fins  a  vint 
en  la  pensió  d’un  colegi,  y  als  vint  els  posan 
entre’is  brassos  d’una  muller  triada  en  la  llis¬ 
ta  d’accionistas  d’un  Banch,  els  que  menos 
poden  sentir  parlar  sens  indignarse  d’una  or- 


ganisació  social  en  la  que,  arrencadas  las 
migradas  arrels  que’n  restan  de  la  patria  po¬ 
testat  romana,  els  fills  no  depenguin  dels 
pares,  sinó  de  la  Vida. 


LAS  FLORS  VERMELLAS 

Una  tarda  de  primavera,  quan  ^el  sol  ab 
un  somriure  de  goig  s’amagava  darrera  las 
llunyanas  montanyas,  emprenia  la  pujada 
que  fa  la  carretera  avans  d’arribar  al  poble 
un  vell  corvat  casi  en  angle  recte,  ab  perill 
de  besar  terra  a  cada  passa  a  no  ésser  per  un 
garrot  que  duya  a  la  mà  dreta;  a  la  esquer¬ 
ra,  quasi  arrossegant,  hi  duya  una  cenalla 
mitj  plena  de  fems.  A  pocas  passas  el  seguia 
un  marrech  que  no  pujava  quatre  pams  de 
terra,  gras,  de  cara  ampla  y  roja,  arrossegant 
un  vimet  y  barbotejant  una  cansó,  un  so 
únich,  a...  a...  a...  que  segons  las  exigencias 
de  la  respiració  s’escursava  o  s’allargava. 

Al  ésser  a  mitja  pujada’l  vellet  s’aturà 
per’arreplegar  un  pilot  de  fems:  posà  la  ce¬ 
nalla  a  terra,  s’ajupi  apoyantse  en  son  gar¬ 
rot,  y  ab  una  mà,  a  grapadets,  tot  geme¬ 
gant,  mirà  de  fer  el  jornalet,  el  pa  de 
cada  dia. 

— Avi,  avi!  iOy  que  son  macas  aqueias 
fos  marmeias? — cridà’l  nen  adonantse  d’unas 
llampants  rosellas  que’s  destacavan  sobre’l 
vert  dels  blats. 

— cQuinas?  {Aquellas  rosellas? — feu  l’avi, 
que  tot  just  las  afigurava. 

— Si,  aqueias  marmeias!  Cuíumelas ,  avi! 

— Ara  ja  es  massa  vespre... 

—  Cuíumelas ,  cuíumelas!... 

— Bé,  vaja...  —  digué  l’avi.  Y  s’acostà  al 
marge  pera  pujarlo,  un  marget  d’un  xich 
més  d’un  pam  que  separava'l  camp  de  la  car¬ 
retera. 

Va  probarho  dugas  vegadas,  li  mancaren 
las  forsas,  y  boy  plorant,  digué: 

—Ja  las  culürém  un  altre  dia. — 

El  nen,  concirós,  no  respongué.  Pausada¬ 
ment  tiraren  carretera  amunt.  De  tant  en 
tant  el  menut  se  girava  pera  guaytar  ab  tots 

sos  ulls  aquellas  flors  mandrosament  bresso- 
ladas  per  un  ventitjol  suau  qu’ab  sa  remor 
sorda  semblava  cantàrlashi  la  non-non  pera 
que  s’adormissin  tranquilas  en  la  calma  de 
la  nit  serena. 

Ja  era  ben  fosch.  La  polsosa  carretera’s 
distingia,  entre’ls  camps  que  la  limitavan, 
com  una  ratlla  cendrosa  sobré  una  catifa  fu¬ 
mada.  Cants  de  mussols  y  de  granotas,  vi¬ 
bracions  del  ferro  sobre  la  enclusa,  eran  els 
sons  que  l’ayre  tebi  escampava. 

— iQue  poréu ,  avi? 

— No,  fill  meu,  no... 

— Oy  que  sí  que  poréu!  Bé  sento  ge- 
mechsl... 

—Sí,  sí,  fill  meu,  sí  que  ploro!...  Soch 
massa  vell!...  L’any  passat  encara’l  pujava’l 
marge!...  Avuy  no  he  pogut  cullir  las  flors, 
y  no  he  fet  cenallada!...  Després  ton  pa- 
re’m... — 

Els  sanglots  li  ofegaren  la  veu. 

— iCóm  ne  deyau  de  aqueias  fos ,  avi? 

—  Rosellas...  Avuy  no  he  pogut  pujar  el 
marge:  estava  cansat;  potser  un  altre  día... 

—Si,  ja  las  curiém  un  altre  día,  ioy ,  avi? 

— Sí,  sí,  fill  meu! — contestà’l  vell  tot  so¬ 
micant.  Y  s’aturà  un  xich,  y'l  ventitjol  de  la 
nit  escampà  dolsos  esclats  de  besos. 


Al  cap  de  poch  temps  el  vellet  va  morir  de 
resultas  d’una  cayguda.  No  crech  que  las 
hagués  arribadas  a  cullir  las  flors  vermellas: 
aixó  es  cosa  de  joves.  Ja  las  cullirà’l  nen 
quan  sigui  més  gran. 

Francesch  Geló. 


SALVÉM  LA  REPÚBLICA 

Després  qu’en  Pi  y  Margall  en  son  llibre 
politich  capdal  Las  luchas  de  nuestros  días 
va  tractar  en  serio,  desde’l  punt  de  vista  doc¬ 
trinal,  las  ventatjas  de  la  República  sobre  la 
Monarquia,  sembla  talment  que  s’hagi  mort 
ab  ell  la  veu  de  la  rahó,  o  bé  que  aquesta 
"sigui  ja  impotent  pera  fer  capir  al  homo  sa- 
piens  del  naturalista  las  excelencias  intrínse- 
cas  d’aquella  forma  de  govern  tan  natural 
com  democràtica:  o  mellor  dit,  tan  democrà¬ 
tica,  precisament  per  ésser  natural. 

Els  moderns  jefes  del  republicanisme 
(fins  en  el  nom  cauhen  en  vergonyosa  re¬ 


nuncia!)  ja  no  diuhen,  com  deya’l  plorat 
Mestre,  qu’es  de  bojos  l’exposar  al  etzar  del 
naixement  la  sort  dels  pobles;  ja  no  alegan 
qu’es  poch  lógich  fiarse  de  las  qualitats 
hereditarias,  quan  aquestas,  en  las  genealo- 
gias  reyals,  ofereixen — tant  en  lo  moral  com 
en  lo  íisich — una  degeneració  pahorosa;  ja 
no  sostenen  que  la  Monarquia  es  un  anacro¬ 
nisme  impropi  de  societats  en  que  la  gerar- 
quía  ha  sigut  substituhída  per  principis  de- 
mocràtichs;  no  atacan  ja  la  sarcàstica  irres¬ 
ponsabilitat  dels  reys  com  a  cosa  inmoral  e 
injusta  sempre,  y  més  avuy,  en  que  ni  ells 
s’ho  creuhen  que  regnin  per  la  gracia  de 
Deu  y  sí  tan  sols  per  la  benevolensa  dels 
homes;  ni  menys  diuhen,  per  ultim,  ni  de- 
mostran  que  la  República  té,  respecte  de  la 
Monarquia,  la  ventatja  que  porta  tot  lo  ra¬ 
cional  sobre  lo  absurd,  no.  Aixó  es  massa 
metafisich. 

Els  prohoms  d’avuy  dia,  impotents  d’inte- 
ligencia  y  pletórichs  d’impudicia,’s  limitan  a 
afartar  al  poble  (pobre  poble!)  ab  un  vocabu¬ 
lari  sense  fí,  incoherent,  corromput  y  recar¬ 
golat,  que  put  per  fora  y  descompón  per 
dins  tots  els  estómachs  dels  estragats  que  un 
día  y  altre  ingereixen  el  pa  roig  (si  no  fos 
roig  no  fora  pas  republicà)  y  qu’es  més 
manso,  desde’l  verdader  punt  de  vista  revo¬ 
lucionari,  que  aquella  aufals  espiritual  qu’al- 
guns  anys  enrera  va  servir  a  molts  infelis- 
sos  cert  senyor  sacerdot  benaventurat. 

Aquv  la  República  ’ns  la  pintan  (segons  el 
vent)  com  una  especie  de  Marte  femella  y  ab 
gorro  frigi,  peró  de  constitució  atlètica,  ca- 
pàs  de  fer  desapareixe  ab  una  sola  sotra¬ 
gada  tots  els  capellans,  bons  y  dolents  que 
rodan  per  la  terra;  o  també  com  una  sirena 
d’ulls  bruns  y  carns  macissas  sempre  dispo¬ 
sada  a  atraure  ab  sos  càntichs  a  tots  els  bur¬ 
gesos,  pera  enfonzarlos  després  mar  endins 
ab  un  sol  de  sos  punys,  mentres  ab  l’altre 
amanyaga  suaument  al  obrer  del  camp  y  de 
la  ciutat. 

La  República  es  socialista,  es  anarquista, 
es  nihilista...  ordenancista  ó  màusserista ,  se¬ 
gons  las  circunstancias. 

La  República  la  vesteixen  avuy  de  Carl- 
Marx,  demà  de  Kropotkine,  demà  passat  de 
Grave  o  bé  de  Dostoyuski. 

La  República,  diguemho  clar,  es  l’arca- 
bota  de  molts  vividors,  farsants  y  embuste- 

ros  que,  valents  per’atiar  al  pueblo  soberano 
envers  las  barricadas,  s’amagavan  a  corre 
cuyta,  al  sonar  el  primer  tret,  al  quarto  dels 
mals  endressos — d’ahont  no  deurian  haver 
sortit  may — o  si  aquell  era  ple...  a  la  co¬ 
muna.  Y  perdoni’l  lector  si,  en  interès  de  la 
veritat  històrica,  faig  una  cita  de  no  gayre 
bon  gust. 

Y  mentres  tant  el  poble,  aquest  poble  in- 
cult  y  mal  educat  (els  republicans  soi-disant 
son  els  que  fa  anys  s’han  emprés  la  tasca 
d’ilustrarlo)  aquest  poble  qu’encara  bada  de- 
vant  d’un  cromo  de  Nerón  Tirano ,  no  pot 
menys  qu’esclatar  en  foll  entusiasme  al  veure 
que  la  República  que  li  pintan  es  tan  bona, 
tan  sabia,  tan  heroica,  generosa  y  desinte¬ 
ressada,  que  fins  mereixeria  ésser  proclama¬ 
da  Diosa...  si  això  no  tingués  tots  els  visos 
de  clerical  y  retrógado. 

Avuy  ja  no’s  cantan  himnes  a  la  Rahó,  a 
la  Llibertat  y  a  la  Democràcia,  com  ho  feya 
en  Pi  y  Margall;  avuy  ja  no's  presentan  las 
qüestions  politicas  separadament,  ordenada¬ 
ment,  en  sos  aspectes  racional,  histórich  0 
social;  avuy  ja  no’s  parla  sinó  de  las  ventat- 
jas  del  pensament  lliure,  del  avens  que  sig¬ 
nifica  la  verdadera  democràcia,  del  alcans  y 
conseqüencias  de  la  separació  entre  la  Iglesia 
y  l’Estat,  etc.,  etc...  Avuy  se  diu  República, 
y  dit  aixó  no’s  diu  res  més,  perque’l  poble  ha 
aprés  dels  llabis  dels  incansables  propagan- 
distas  (perdonin,  mes  aquests  mots  s’han  de 
pronunciar  en  castellà)  qu’  aytal  nom  equival 
al  tot  universal,  al  infinit  matemàtich,  al  alló 
de  L'Héroe  d’en  Rusinol,  al  / Viva  Espana! 
en  fi,  que  posa’ls  cabells  de  punta  y  la  pell 
de  gallina  als  carrabiners,  alcaldes,  agutzils 
y  secretaris  de  tants  y  tants  pobles  qu’esta- 
van  a  las  foscas  en  ple  sigle  xx  per  no  haver 
gaudit  encara  la  llum  de  la  Veritat. 

Es  precís  qu’aixó  s’acabi.  Cal  que  la  veu 
!j  de  la  Rahó  torni  a  sentirse.  Cal  que’s  des¬ 
lliuri  a  la  República  de  tanta  mà  barrohera 
que  la  porta  d’aquí  en  enllà  com  dona  de  bor¬ 
dell.  Cal  que’ls  nets  d’esperit  y  gonflats  de 
ideals  sanitosos  y  enlayrats  estiguin  dispo- 
|  sats  a  predicar  la  Llibertal  efectiva,  la  que  té 
prou  virtualitat  revolucionaria  pera  fer  aven- 
sar  als  pobles  camí  amunt  de  la  civilisació. 

Volen  matar  per  sempre  la  República: 
donchs  s’ha  de  salvar  la  República! 

Falsos  republicans  han  fet  a  trossos  la  Ve¬ 


ritat,  la  Llibertat  y  la  Justicia:  els  naciona- 
listas  catalans  s’encarregaràn  de  cantar  las 
exceiencias  de  la  República  en  sa  part  for¬ 
mal,  y  de  l’Autonomia  en  lo  fonamental. 

Poble  català,  prepàrat  a  escoltar  la  veu 
persuasiva  dels  nacionalistas  republicans 
d'aquesta  terra!  Guayta  quina  abrassada  tan 
estreta’s  donan  la  República  y  l’Autonomia,  y, 
pera  befa  dels  federals  de  doublé ,  exclama  ab 
joyai 

«Oydà!  Cosa  ben  hermosa  y  ben  nova! 
No  ho  havia  vist  may!» 

Santiago  Gubern 


L’ELEMENT  PURAMENT  HUMÀ 
DE  L’ANELL  DEL  NIBELUNG 

Sols  l’artista  suprém,  aquell  quina  mirada 
traspassi’ls  limits  de  las  cosas  y  dels  fets,  ve- 
yenthi  clar  al  seu  través,  com  a  través  d’un 
cristall  d’aument,  llur  pròpia  essencia  y  part 
eternal,  pot  assolir  l’acompliment  de  l’obra 
d'art  complerta,  de  l’obra  quinas  relacions 
ab  el  modo  d’ésser  del  món  poden  compro- 
barse  seguint  el  desenrotllo  de  la  humanitat; 
de  l’obra  privilegiada  que  resta  única,  per- 
que  radicant  son  caràcter  en  el  interior,  en  lo 
que  no’s  veu  ni’s  toca,  peró’s  sent,  en  sa  prò¬ 
pia  ànima,  principi  de  tota  obra  viva,  deu  és¬ 
ser  inimitable. 

Alashoras  l’home  de  totas  las  épocas  s’hi 
veurà  constantment  reproduhit,  sia  de  Sha- 
kespeare,  de  Goethe  o  de  Cervantes  el  mirall 
en  que’s  contempli;  hi  trobarà  ensenyansas  y 
observacions  relativas  a  son  temps — ella  es 
eterna, — y  loqu’es  més  encara,  podrà  apre¬ 
ciaria  d’un  modo  personal  y  fins  divergent 
de  las  intencions  del  autor,  perque  es  uni¬ 
versal  . 

Pera  expressarnos  d’una  manera  gràfica 
podriam  dir  que  un’obra  d’aytal  naturalesa 
es  de  bulto ,  puig  ofereix  perspectivas  ben  de- 
terminadas  y  diferentas,  segons  sia’l  lloch  de 
vista  del  pensador,  sempre  veritables  y  pro- 
pias ,  al  contrari  de  lo  que  passa  ab  las  demés 
creacions  artísticas  que  no’s  cansan  de  mos¬ 
trar  lo  que  s’ha  esculpit  en  sa  única  cara,  a 
voltas  forsa  hermosa  per  cert. 

Aquesta  sola  consideració  bastaria  a  expli¬ 
car  la  poca  popularitat  qu’està  assignada  a 

semblants  manifestacions  del  art:  el I as  exi¬ 
geixen  forsosament  el  do  de  vista ,  ellas  ense 
nyan  a  pensar,  tot  evocant  ideas  qu’apareixen 
per  primera  vegada;  y  es  tan  cómodo  estal- 
viarse  aquesta  feyna,  refiats  en  un  autor  que 
vegi  y  pensi  per  compte  nostre! 

Per  extranya  quesembli  a  primera  vista  la 
comparansa,  podém  ben  bé  dir  que  l’obra  de 
referencia  serà  a  la  realitat  de  la  vida  de  la 
mateixa  manera  que  l’anàlisis  matemàtich  es 
a  la  geometria:  ella  eleva’ls  fets  a  un  ordre 
superior  y  més  general;  y  aixis  com  ab  tan 
poderosa  arma  no  solzament  ha  resolt,  aques¬ 
ta,  problemas  pels  que  resultava  impotenta 
de  medis,  sinó  que  n’ha  formulat  d’altres  ni 
tan  sols  somniats,  d’  igual  modo  en  presen¬ 
cia  d’aquella  «descubrím  per  intuició  rela¬ 
cions  que  d'altra  manera  may  hauríam  pogut 
sospitar.» 

Al  meditar  la  extensió  d’aytal  obra  d’art, 
un  se  sent  temptat  decreure  que  no  ha  pogut 
cabre  sencera  en  la  pensa  del  home  y  que 
aquest,  haventli  sigut  revelada,  s’ha  limitat 
a  transcriure  lo  que  sentia,  resultant  qu’ho 
sentia  tal  com  es.  El  divi  sagell  que  la  carac- 
terisa  es  el  contenir  molt  més  de  lo  que  hi  ha 
posat  son  autor,  convertirse  en  font  perdura¬ 
ble  de  tota  mena  d’inspiracions:  per’xó  l’hem 
nomenada  obra  viva. 

Totas  aquestas  circunstancias  trobém  aple- 
gadas  en  IJ Anell  del  Nibelung ,  obra  compler¬ 
ta  com  pocas.  Lo  que  constituheix  el  do¬ 
ble  fons  de  la  gran  tragèdia  de  Wotan,  fons, 
a  son  torn,  de  totas  las  escenas  del  drama, 
no  es  pas  precisament  un  assumpte  d'ordre 
purament  humà,  sinó  l’element  purament  hu¬ 
mà.  En  ella’l  deu  esdevé  una  fórmula  abre¬ 
viada  y  sintètica  de  la  humanitat.  Las  imat- 
jes  ab  que  Wagner  ens  el  presenta  son  d’una 
forsa  apropiada  a  semblant  representació  y 
d’una  amplitut  tal,  que  debadas  s’  esforsa 
l’enteniment  a  explicarse  «quelcom  que  s’a¬ 
llunya  y  fuig  al  volerho  alcansar,  quelcom 
d’impenetrable  a  nostres  sentits»,  impenetra¬ 
bilitat  semblant  a  la  qu’envolla’l  misteriós 
fons  de  nostre  propi  sér. 

Tot  el  curs  de  laTetralogía  presenta,  baix 
son  elevat  simbolisme,  la  eterna  historia  del 
món,  la  lluyta  entre  las  dugas  tendencias 
qu’aspiran  a  sa  dominació:  la  del  or  (poder) 
y  la  del  amor  (ideal,  en  general);  la  impossi¬ 
bilitat  d’un  goig  ignocent  del  or,  símbol  que 


resumeix  aqui  las  aspiracions  del  contrast,  (-i) 
Aquesta  idea  grandiosa’s  prestava  com  po¬ 
cas  a  ésser  tractada  per  l’artista  superior; 
Wagner,  emperò,  ha  sabut  exposar  el  con¬ 
flicte  d’un  modo  magistral  y,  sobre  tot,  ha 
trobat  el  medi  de  ferlo  esdevenir  més  sen¬ 
sible  «concentrantlo  ab  tota  sa  potencia  en 
l’ànima  de  Wotan,  logrant  que  totsels  fets  de 
l’acció  afluheixin  envers  ell.»  Si  no  fos  altre'l 
mérit  de  l’obra,  seria  prou  aquest  pera  pro¬ 
clamaria  la  mellor  del  mestre. 

La  qualitat  de  deu  (ab  tots  sos  anexes)  as¬ 
signada  a  Wotan,  es  tan  sols  un  distintiu 
respecte  a  las  demés  categorias  d’habitants 
de  la  terra.  Ell  no  es  omnipotent  ni  per¬ 
fecte,  y’s  troba  subjecte  a  las  lleys  per  ell  ma¬ 
teix  establertas.  Representa,  com  havémdit, 
el  tipo  humanitat. 

L’amor  ha  omplenat  las  aspiracions  de  sa 
joventut,  sense  deixar  lloch  a  cap  altre  desitj 
de  satisfacció,  mes  passant  temps,  e  instigat 
també  per  egoismes  exteriors,  l’ambició  des¬ 
enfrenada  del  poder  ha  dominat  son  ànima. 

Densà  d’aquest  moment  tot  ideal  es  enca- 
mitat  a  aytal  consecució,  sense  reparar  en  els 
medis  qu’han  d’  alcansarlo:  ajusta  pactes  ab 
la  forsa,  fa  aliansas  ab  l’astucia  quan  li  sem¬ 
bla  que  no  es  prou  honrat  el  fi  perseguit, 
emplea  finalment  la  forsa  y  no  veu,  ja  ence¬ 
gat  de!  tot,  las  conseqüencias  del  mal  que 
provoca 

Adquireix,  no  obstant,  sabiesa  comuni- 
cantse  ab  la  naturalesa  (2),  y  pot  ab  sos  con¬ 
sells  escapar  del  inmediat  acompliment  deia 
dissort. 

Mes  desóu  la  veu  de  la  rahó  y  de  la  justí¬ 
cia  y  cerca  la  salvació  en  medis  indirectes, 
creant  tota  una  serie  de  fets  que  no  fan  sinó 
comprométrel  y  estrenye  a  son  entorn  el 
cercle  que  l’ha  d’empresonar.  Alashoras  es¬ 
clata  potent  el  conflicte  entre  la  voluntat  y  la 
conciencia,  y  apareix  la  por  de  perdre  lo  ad¬ 
quirit. 

Som  a  la  crisis  suprema  de  la  vida:  baix 
las  vacilacions  del  deu  ressona  la  sensibili- 


(1)  En  l’obra  wagneriana,  semblant  goig  es  possi¬ 
ble  solzament  pera  las  fillas  del  Rhin  que,  essenthi  una 
forma  animada  de  la  naturalesa,  deixan  de  gaudir  en 
l’or  lo  qu’ell  significa  pera  la  humanitat. 

(2)  Desde  l’acepció  més  panteísta  de  la  paraula 
fins  a  sa  expressió  de  la  voluntat  implícita  de  Deu, 
sempre  resultarà  apropiada  tal  intervenció. 

tat  ferida  d'un’ànima  que  lluyta  desespera- 
ment  contra’l  desti,  de  quinas  mans  penja  en 
filsinvisibles.  Sota  la  persistent  imatje  de  la 
impotència  veyém  passar  t’otas  las  grada¬ 
cions  del  dolor,  desde’l  foll  crit  de  rabia  y 
desesper  a  la  expressió  de  desalent,  fins  a  la 
sumissió  resignada  a  lo  que  deu  ésser  efecte 
de  sos  propis  actes,  fruhint  a  tota  ànima’l 
goig  del  dolor  propi. 

Renuncia  voluntàriament  al  poder  y  aspira 
ja  a  son  Judici.  En  el  fons  veyém  encara  la 
més  enlayrada  figura  de  la  humanitat.  Ab 
resignació  conscienta  sacrifica’ls  impulsos  de 
sa  voluntat  y’s  converteix  en  senzill  especta¬ 
dor  dels.  trevalls  cada  volta  més  actius  del 
enemich.  Respecta  sa  vellesa,  no  entorpint 
el  desenrotllo  de  la  nova  esperansa  que  flo¬ 
reix  a  sa  pròpia  costa,  y  fins  li  fa  donació 
del  món. 

Una  vegada  tan  sols  las  antigas  energías 
fan  traició  a  son  determini,  mes,  definitiva¬ 
ment  vensut,  se  retira  a  sa  estada,  esperan- 
sant  encara  en  l'impossible,  fins  a  la  fi... 

Com  se  veu,  hem  recorregut  un  cicle  com¬ 
plert.  A  primera  vista  podria  semblar  que 
l’obra  resta  incomplerta:  las  darreras  parau- 
las  de  Brunnhilda  fan  pressentir  y  fins  desit¬ 
jar  una  segona  part.  Peró  si  bé’s  considera, 
baix  una  forma  0  altra,  tindriam  de  reco- 
mensar  las  escenas  de  L'Or  del  Rhm. 

Joan  Massana. 


INSCRIPCIONS  A  ROSSELLÓ 

(Rossellonès.) 

Tot  al  entorn  de  la  iglesia-catedral  de  Sant 
Joan,  a  Perpinyà,  hi  paran  recors  de  l’épOca 
llunyana  hont  la  vila  era  la  meytat  com  are. 
Aquí,  s’hi  veu  carrers  estrets,  com  lo  del 
Forn  de  Sant  Joan  y  lo  del  Rel  lot  je,  y  n’hi 
hà  un,  lo  del  Mas  de  Sant  Joan,  qu’es  tapat 
y  mitj  cubert. 

A  tocar  hi  hà  l’antich  claustre  de  Sant 
Joan.  D’aqueix  claustre,  qu’era  ple  de  riques 
sepultures,  la  part  N.  es  sencera,  am  les  se¬ 
ves  21  tombes  arcades;  les  parts  E.  y  O.  se 
varen  desmargar  quan  se  feu  lo  Seminari 
nou  (1826),  y  de  les  tombes  y  lloses  que  hi 
eran,  algunes  se  posaren  a  les  parets  de  la 
porta  petita  de  Sant  Joan  y  de  la  iglesia  vella 


de  Sant  Joan;  d’altres  desaparegueren.  La 
part  S.  que  queda  es  ben  abandonada,  y  fa 
venir  pietat  veure  una  rengla  de  tombes  ar¬ 
cades,  sense  cap  cuydado  de  res  deixades 
anar  y  fetes  malbé.  Alió  are  es  un  recantó  ab 
feixos  de  llenya,  bigues  florides  per  la  humi¬ 
tat,  gàbies  de  llapins  y  de  gallines.  Entre’ls 
arquets  ojivals  se  veuhen  escuts  mitj  esbor¬ 
rats,  mes  cap  inscripció  no  hi  queda. 

Per’xó  mateix  nos  cridà  l’atenció  veure, 
posats  per  alt  a  la  paret,  una  pedra  tumular 
y  un  quadro  de  relleu;  de  segur  que  una  bona 
ànima,  temps  hà,  pera  salvar  aqueixes  relí¬ 
quies  del  temps  vell,  les  feu  quitllar  alli  al 
cim.  Ho  volguerem  veure  d’aprop;  vingui 
una  escala,  y  tant  bé  com  mal,  vegerem 
que’l  quadro  es  interessant;  representa  la 
Mare  de  Deu  duhent  l’Infant  Jesús;  a  cada 
corn,  un  àngel  s’està  am  les  ales  exteses;  lo 
conjunt  sembla  de  lo  més  encertat,  y  al  des¬ 
sota  se  llegeix  aquesta  inscripció,  que’n  dona 
la  fetxa  ( 1 303): 


:  ANNO 

DNI 

M  :  CCC 

III  DECIMO  :  ID  9  :  IANUARII  : 

:  OBIIT 

BN? 

GUARRIC 

FUSTI  :  PPNIANI  : 

Aquesta  inscripció,  com  totes  les  d’aquell 
temps  dels  reys  de  Mallorca,  es  en  llatí,  en- 
care  que  se  parlés,  y  de  temps,  català,  a 
uns  600  anys  d’aquí,  passa  lo  mateix;  avuy 
a  Rosselló  tot  lo  poble  parla  català  (tot  just 
s’hi  entén  bé  lo  francès),  y  tots  los  actes  y 
tots  los  escrits  se  fan...  en  francès. 

A  Perpinyà,  tot  anant  per  carrers  estrets  y 
arreconats  (hont  s’està,  encara  avuy,  la  gent 
obrera  y  pagesa),  s’hi  troban  coses  de  l’anti¬ 
gor.  Aixis  es  que  per  la  parròquia  de  Sant 
Matheu,  cap  a  la  plasseta  de  la  Mercè,  dos 
carrers  han  servat  la  inscripció  vella,  en  ca¬ 
talà. 

A  n’un  corn  s’hi  veu,  grabat  dins  de  la 
pedra: 


RUE  DE  LA 
PANNE 

1803 

(panne  es  lo  mot  rossellonès  de  paella);  a 

l’altre  cap  del  carrer  hi  hà  pintada  la  nova 
nomenació  francesa  de  Rue  Aragó. 

A  n’un  altre  hi  hà,  dins  de  la  pedra: 


RUE  DE  LA  CRE 
DE  FUSTA 


( rue  de  la  Creu  de  fusta);  hi  falta  la  u  de  creu 
per  haverla  emblanquinada  ab  lo  altre  de  la 
paret. 

En  arribant  a  Ceret,  desde’l  celebrat  pont 
sobre’l  Tech,  tan  prim  y  enlayrat,  se  veu  a 
mitj  serradet  un  casal  senyoríu  y  una  capella: 
es  la  propietat  anomenada  de  Sant  Pau.  En¬ 
guany.  per  l’ajust  que  s’hi  feu  per  Sant  Pau 
del  mes  de  janer,  hi  trobarem  sobre  la  porta 
de  la  capella  aquesta  inscripció  catalana  casi 
mitj  esborrada: 


comensada  la  168b 
acabada  lay  i68ç 
raparada  lay  174.7 
obrer  agusti  jané  del  vilar 


En  aquesta  inscripció  totes  les  lletres  son 
minúscules  y  de  la  mateixa  escriptura  que 
fetes  a  la  mà;  hi  hà  pas  cap  majúscula  en 
lloch. 

Es  una  de  les  poques  que  s’hagin  fet  en  ca¬ 
talà,  en  el  sigle  xvm. 

J.  Delpont. 


DEL  MEU  BOSQUET 

Hi  pujo  sempre  pel  torrent,  passant  entre 
las  canyas  que’l  vorejan.  Saludan  ma  arriba¬ 
da  las  albas  jovenetas  ab  lleugeras  reveren- 
cias  y  remorós  tremoleig  de  fullas;  las  altas, 
las  sevas  mares,  sols  gronxolan  la  brancada 
festejantme  ab  murmuris;  y  las  més  vellas, 
las  malaltas,  que  van  morint  poch  a  poch, 
cayent  a  trossos,  corsecadas  y  plenas  de  na- 
fras  negras,  restan  caliadas,  0,  si'l  vent  es 
fort,  sorollant  las  brancas  secas  sembla 
que’m  diguin:  — -  La  mort  s’acosta;  aviat  la 
sava  no  correrà  pels  nostres  tronchs  que’l 
banyarriquer  esmicola,  y,  nius  de  cuchs,  cu- 
bertas  de  molsa  y  floridura,  jaurém  oblida- 
das.  Fes  avinent  als  vanitosos  qu’en  paga  de 


l’ombra  carinyosa  que’ls  hi  donarem  ens  fe- 
rian  grabant  son  nom  en  nostras  socas  pera 
que’ls  veniders  els  llegissin,  que  demà  se- 
rém  pols,  res  més  que  pols... — 

Si’l  dia  es  calorós,  deixo  aquell  recó  enca- 
tifat  d’argentadas  fullas  per  l’ombra  frescal 
de  la  pineda,  separada  de  las  albas  per  un 
erm  que’s  van  fent  seu  els  cuscons  y  las  ar- 
gelagas.  Sota’ls  pins,  respirant  la  seva  olor 
rehinosa,  solch  ferhi  bella  estada,  y  molts 
dias  torno  a  la  vila  sens  haver  llegit  una  sola 
plana  del  llibre  que  sempre  porto:  tant  me 
plau  l’amistosa  companyia  d’aquells  arbres  y 
d’aquellas  herbas  que  tan  bé  conech  una  per 
una,  y  que  moltas  vegadas,  en  las  mevas  di¬ 
vagacions,  fins  m’ha  semblat  que’m  parlan 
Els  pins,  alterosos  sens  orgull,  grans  de  ve- 
ras,  me  diuhen:  —  Sias  prudent  com  nosal¬ 
tres;  enlàyrat,  enlàyrat  tant  com  puguis, 
mes  no  deixis  d’arrelar  fortament  a  terra, 
que  sens  aixó  res  es  res.  —  Els  cuscons  afer¬ 
rats  al  pedruscall,  glosan  las  paraulas  dar- 
reras,  y  se’n  riu  la  mareselva  que  de  soca  en 
soca,  de  mata  en  mata,  tot  ho  lliga  amorosa 
ab  sos  sarments  florits,  y  aixis  me  parla: 
— No  te’ls  creguis  als  pins  ni  als  rastrers 
cuscons:  l’amor  es  tot;  l’amor  nó  sols  es 
goig,  es  tot  el  goig;  viure  no  es  altra  cosa 
qu’estimar;  tot  lo  demés,  ombra  pera  que  la 
llum  ressurti.  Estima  y  sias  lliure;  no’n  vul¬ 
guis  d’allras  arrels  que  las  del  amor.  —  Las 
argelagas,  qu’abscondeixen  las  punxas  sota 
pomells  de  flors  dauradas,  saberudas  en 
lleys  mormolan  sentenciosas  protestas;  y 
aproban  el  cant  de  las  mareselvas  els  flayro- 
sos  romanins  tot  deixant  que  las  abellas  xu¬ 
clin  els  néctars  de  las  sevas  flors. 

Es  el  bosquet  del  meu  carinyo.  Cada  plan¬ 
ta  guarda  un  recort,  una  conversa  tinguda 
ab  un  amich,  un  capítul  del  llibre  benvolgut, 
una  hora  felis  de  la  meva  vida.  El  bosch  es 
petit,  peró  es  l’únich  recó  servant  poesia  que 
hi  hà  en  el  terme  del  meu  poble  de  formigas 
y  lo  que  resta  d'una  gran  pineda  qu’arribava 
del  torrent  a  la  montanya,  y  que,  com  ella, 
vindrà  a  desapareixe  esborrat  per  las  ratllas 
prosaicas  dels  conreus  que  cada  any,  cada 
any  avansan.  Quantas  vegadas  m’ha  sem¬ 
blat  que  tot  me  deya  «adeu  per  sempre»,  al 
cayent  de  la  tarda,  quan  entre  las  socas  dels 
pins  se  veu  el  cel  rogent  y’l  bosch  s’omple 
de  misteri!  Y  m’ha  semblat  com  si  la  rossar- 

daal  tornar  al  niu  casi  no  piulés, yquelasgar- 
sas  al  anar  a  joch  no  xisclessin  com  sempre... 

Ab  l’esperit  asserenat,  tornant  del  meu 
bosquet  l’altre  mitjdía  pel  cami  que  separa’l 
torrent  d’un  vell  oliverar,  quan  no’s  pert 
dins  d’aquest  o  no’s  confón  ab  l'altre,  me 
van  surtir  al  pas  unas  donas  que  s’emporta- 
van  cap  un  mas  d’allí  a  la  vora  a  un  xicot 
ab  un  trench  d'ahont  encara  la  sanch  li  rega¬ 
limava.  Més  enllà,  un  vell  que  ja  feya  dias  tro¬ 
bava  cassant  aucells  ab  telas  paradas  sobre 
un  clot  d’aygua  del  torrent,  explicava’l  fet  ab 
gran  naturalitat  a  un  pagés  que  devia  haver 
acudit  al  sentir  els  plors  y’is  crits  del  bor- 
degàs. 

— Ca,  home! — deya’l  vell. — Un  remat  de 
verdums  de  més  de  dugas  dotzenas  s’havían 
calat  aqui,  y  al  estar  leri-leri  de  tirarse  dins, 
ve'l  fumut  pel  cami  tot  xiulant,  per  aquí 
ahont  passa  aquest  jove,  y  me’ls  esquiva... 
Li  corro  al  darrera,  no’l  puch  atrapar  y  li 
vento  cop  de  roch... — 

Ja  se  m’havia  fet  antipàtich  al  véurel  cada 
dia  en  aquell  lloch  ahont  tot  respirava  vida, 
amagat,  com  alimanya  al  aguayt,  ab  aquells 
ulls  d'esparver  encastats  a  una  fas  d’estúpit, 
matant  aucells...  mes  lo  que  acabava  de  suc- 
cehir  me’l  feya  odiós. 

per  qué?  {No  eran  tan  naturals  els  ins¬ 
tints  d’aquell  home  com  els  meus  senti¬ 
ments?  Aquesta  idea  desconsoladora  promp¬ 
te  la  va  esvahir  la  sugestió  del  bosquet,  la 
meva  ermita  de  la  pau  y  del  amor,  renovant- 
sem,  junt  ab  l’espectacle  de  la  terra  soleyada 
y  resseca  que  s’empapava  àvidament  las  ta- 
cas  de  sanch  com  si  maldés  pera  esborrar  el 
rastredel  fet  criminós...  Y  en  tant  las  oliveras, 
quinas  socas  bonyagudas  y  estrafetas  dibui— 
xavan  ab  ratllas  fermas  unas  musculaturas 
de  gegants,  semblava  que  s’esforsessin  per’ai- 
xecar  ben  enlayre,  cap  al  cel  blau,  lluminós 
y  tranquil,  els  seus  rams  simbol  de  pau. 

G.  Vilanova. 

ARTS  GRÀFICAS 

En  Sebastià  Junyent  es  un  artista  molt 
personal;  mes.  dintre  la  mateixa  personalitat 
que’l  caraclerisa  s’hi  notan  tendencias  mar¬ 
cadament  diferentas,  v  fins  casi  contraposa- 
das  algunas.  Serveixin  pera  corroborar  lo 
que  dihém  els  dos  quadros  que,  entre’ls  que 
presenta’l  pintor  en  la  sala  del  carrer  de 
Petritxol.  portan  els  números  t  y  4,  per 
exemple.  Si  no  portessin  la  firma,  fora  ben 
difícil  endevinar  qu’han  sigut  produhits  els 
dos  per  un  sol  artista.  Ni’l  colorit,  ni’l  dibuix 
ni  res  de  lo  que  integra  las  totalitats  de  las 
dugas  obras  té’l  més  petit  detall  de  semblan- 
sa.  {Quina  de  las  dugas  telas  ens  agrada 
més?  Sense  despreciarne  cap,  ens  quedariam 
ab  la  titulada  Y  ara.',  figura  d’una  expressió 
encantadora  y  de  consistència  pictòrica  molt 
notable.  La  Anunciació  té  detalls  ben  sobris 
y  remarcable  estil  de  retaule.  Llàstima  de  las 
arcuacions  del  segón  terme,  que  tenen  molt 
poca  consistència  arquitectònica! 

Catorze  obras  forman  la  exposició  Ju¬ 
nyent,  y  entre  el  las  se  n’hi  troban  de  ben 
remarcables:  Blasée,  números  6  y  7  molt 
simpàtichs,  y  fet  ab  bon  desenfado’l  primer; 
Palazzo  Ducale  e  campanile  di  S.  Marco  (Ve¬ 
necià)  y  Rio  dei  Mendicanti  et  Scuola  di 
S.  Marco ,  molt  bonichs  y  justos,  y  finalment 
els  que  portan  els  números  3  y  1  r ,  0  sian 
Sibila  moderna ,  ensopegat  efecte  de  llum  ar- 
ticial,  y  L)emi -vierge  hermosissima  tela  d’en¬ 
tonacions  y  llum  admirables,  y  de  correcte 
dibuix.  A  nostre  entendre  aquesta  darrera 
obra  es  prou  pera  afirmar  la  reputació  artís¬ 
tica  d’un  pintor. 

Nostra  enhorabona  al  senyor  Junyent,  a 
qui  podém  senyalat  com  a  qualitat  primor¬ 
dial  l’ésser  sincer,  y  com  a  defecte  arrelat  el 
no  deixarse  veure  més  sovint  en  altras  exhi¬ 
bicions  artísticas,  tenint  com  té  facultats  pera 
produhir  molt,  en  qualitat  y  en  nombre. 

J.  Pujol  Brull. 


NOVAS 

Pet  a  conmemorar  el  solemne  acte  d’entre- 
ga  de  la  bandera  a  la  Unió  Catalanista ,  acte 
que  tindrà  lloch  el  prop  vinent  dilluns  en 
l'histórich  monastir  de  Poblet,  repartim  ab 
aquest  número’l  Suplement  Artístich-Litera- 
ri  que  ja  anunciarem  y  qu’està  dedicat  per 
complert  a  la  senyera  qu’han  costejat  las  do- 
nas  catalanas.  El  sens  nombre  de  germans 
de  patria  que  senten  vibrar  en  son  cor  l’en¬ 
tusiasme  per  las  glorias  de  la  terra,  y  que’s 
preparan  per’anar  a  Poblet  en  dit  dia,veuràn 
sens  dubte  ab  goig  que  Joventut,  pera  feste 
jar  tan  hermós  acte,  vesteixi  sas  planas  ab 
trajo  d’honor,  habillantlas  ab  la  ensenya  de 
nostra  antiga  nacionalitat. 

Nosaltres  aydém  en  la  mida  de  nostras  for- 

sas  a  aixecaria  ben  alta  la  bandera  de  las  qua¬ 
tre  barras.  No  volém  que  soscolors  sian  pera 
ningú  una  llureya.  Volém  que  aqueix  drap 
espetegui  atot  vent  esvahint  fanatismes,  ai¬ 
xoplugant  en  nom  de  la  llibertat  a  tothom  a 
son  redós,  pensi  com  pensi,  vingui  d'hont 
vingui,  ab  tal  que  per  procediments  honrats 
vulgui  la  complerta  autonomia  de  Catalunya. 
Volém  que  la  bandera  de  las  quatre  bar¬ 
ras,  més  que  a  fer  de  bandera  de  partit,  vin¬ 
gui  a  matar  mesquins  esperits  de  banderia; 
volém  que  més  que  bandera,  sia  talem  gran¬ 
diós  que  a  tots  ens  aixoplugui  en  sagrada 
germanor. 

Trevallant  a  sa  ombra,  volém  treure  de 
nosaltres  tot  esperit  sectari  y  exclusivista. 
Y  per  ’xó  al  defensar  el  Catalanisme  com  a 
moviment  sociológich  particularista  y  d’edu¬ 
cació  y  dignificació  pera  pobles  y  homes,  tam¬ 
bé  perseguim  ab  brahó  las  reivindicacions 
históricas  de  nostra  terra,  eslitnant  que  tot 
nacionalisme’s  basa  en  el  passat  pera  mellor 
sostenirseen  el  present  y  preparar  el  falaguer 
pervindre.  Y’l  Catalanisme  histórich  fa  reviu¬ 
re  en  nosaltres  el  sentiment  de  lantiga  na¬ 
cionalitat  com  a  moviment  civilisador  que 
reedifica  Santa  Maria  de  Ripoll,  celebra  fes- 
tas  de  la  inteligencia  al  Canigó,  restaura  la 
prehuada  fàbrica  de  Sant  Cugat  y  acobla  a 
Poblet  als  bons  fills  de  Catalunya  sedents  de 
llibertat,  pera  qu’entonin  a  la  patna  culta’ls 
himnes  que’l  símbol  de  patria  ha  inspirat  als 
poetas.  Aixis  el  Catalanisme  la  obra  d’amor 
y  de  civilisació,  y  en  nom  de  la  llibertat  res¬ 
taura  las  obras  gloriosas  de  la  terra  que 
un’aitra  esperit  de  llibertat,  erroni,  foraster  y 
xorch,  havia  cuydat  a  destruhir,  destruhint 
ab  ellas  nostra  personalitat,  antany  recone¬ 
guda  y  respectada  pel  món  sencer. 

En  las  grandiosas  runas  de  Poblet,  ab  tan 
robusta  inspiració  cantadas  un  jorn  per  en 
Guimerà,  ín  retrunyira’l  vinent  dilluns  de 
Pasqua  l’himne  de  la  bandera  catalana,  her- 
mosament  escrit  per  en  Maragall.  Siguemhi 
tots  pera  entonarlo,  ab  el  cor  més  qu’ab  als 
llabis,  aqueix  himne  quinas  notas  emetràn 
per  primera  volta'ls  chors  d’en  Millet,  com 
per  primera  volta  apareixen  avuy  sos  mots  en 
las  planas  de  Joventut. 

Que  la  Pasqua  granada  d’enguany  sia  tot 
un  símbol,  y  que  grani  aviat  la  gran  florida 
del  Catalanisme. 


La  Junta  Permanent  de  la  Unió  Catalanis¬ 
ta  ha  fet  circular  entre  las  entitats  adheridas 
las  següents  instruccions  pera  donar  facili- 
litats  al  gran  nombre  de  personas  que  pre- 
paran  son  viatje  a  Poblet  ab  motiu  del  im- 
portantissim  acte  d’entrega  de  la  bandera. 

Anada:  diumenge  31  de  maig. — Surtida  de  Barce¬ 
lona  (a  Picamoixons)  a  las  5 '44  del  matí,  de  i.a  classe, 
9T0  pessetas  (aquest  tren  no  porta  vagons  de  2.a  clas¬ 


se);  de  3-a,  4Y5  pessetas.  —Arribada  a  Picamoixons  a 
las  8’43.  —  Surtida  de  Picamoixons  (La  Plana)  ^a  Es¬ 
pluga)  a  las  9T5,  I.a,  l’Ço;  2  a,  l’40;  3“,  i’o5.  —  Arri¬ 
bada  a  Espluga  a  las  q’jó. 

Tornada:  dilluns  i.er  de  juny. — Surtida  de  la 
Espluga  (a  Picamoixons)  (La  Plana)  a  las  1 7  ’ 5 1 ,  de 

1  a,  i’qo;  de  2.a,  L40;  de  3.”,  i’o5.  —Arribada  a  Pica¬ 
moixons  (La  Plana)  (Cambi  de  tren)  a  las  i8’34.—  Sur 
tida  de  Picamoixons  (La  Plana)  (a  Barcelona)  a  las 
1 9’  1 7 .  l.a,  9T0;  2.a,  n’40  (aquest  tren  no  porta  3.a 
classe). — Arribada  a  Sant  Vicens  a  las  2o’4i.  Cambi 
de  tren  (exprés  de  València).  Surt  de  Sant  Vicens  (a 
Barcelona)  a  las  2o'43. — Arribada  a  Barcelona  a  las 
22T9. — El  preu  de  l.a  classe  es  reduhit  y’l  de  2  a  re¬ 
sulta  més  car  per  rahó  de  que  no  expenen  bitllets  de 

2  a  a  preus  reduhits  en  els  trens  expressos.  -  Anar  y 
tornar  de  Picamoixons,  en  i.a,  18  pessetas. 

Els  que  vulguin  assistir  tan  sols  al  acte  de  la  entrega 
de  la  Bandera  poden  surtir  de  Barcelona’l  dilluns  día 
primer  de  juny,  baix  las  següents  condicions: 

Surtida  de  Barcelona  (a  Picamoixons)  a  las  5 ”44,  de 
I.a,  9T0  pessetas  (aquest  tren  no  porta  vagons  de  2  a 
classe);  de  3  a,  4*75- — Arribada  a  Picamoixons  a  las 
8’43. — Surtida  de  Picamoixons  (La  Plana)  (a  Espluga) 
a  ías  9 ’  1 5 ,  de  I.a,  l'9o;  de  2,a,  l'4o;  de  3a,  l'o5. — 
Arribada  a  Espluga  a  las  9’56.  Y’s  pot  retornar  a 
Barcelona’!  mateix  día,  de  conformetat  ab  els  preus  y 
condicions  de  tornada  detallats  anteriorment. 

Anada  a  Poblet.  —  Surtida  d’Espluga  per’anar  a 
Poblet  (a  peu)  a  las  9’30  del  matí  del  dilluns. — Surtida 
de  Poblet  per’anar  a  la  Espluga  (a  peu)  a  las  4  de  la 
tarde  del  dilluns 

Diumenge  a  la  tarda  meeting  a  Espluga  de  Francolí. 
A  la  nit  meeting  a  Montblanch,  en  celebració  de  la 
inaugural  de  las  associacions  catalanistas  de  dits  Uochs. 
Dilluns  entrega  de  la  bandera  a  Poblet. 

Nota  important  — Se  fa  avinent  als  senyors  expedi 
cionaris  que  al  arribar  a  la  Espluga  donguin  avís  a 
l’Associació  Catalanista  de  dita  població  a  fí  de  que 
se'ls  hi  pugui  reservar  hostatje  y  manutenció  pera’ls  dos 
días. 

Ha  quedat  constituhida  la  nova  associació 
«Aplech  Catalanista»,  com  a  resultat  de  la 
fusió  de  las  entitats  «Los  Montanyenchs», 
«Lo  Sometent»,  «Lo  Renaixement»,  «Los 
Pregoners»  y  «Los  Feyners»,  haventse  cele¬ 
brat  el  darrer  dissapte  la  sessió  inaugural  ab 
gran  iluhiment,  pronunciant  discursos  els  se¬ 
nyors  Roca,  presidejrt  de  la  Unió;  Serrat, 
president  de  la  nova  associació;  Martí  y 
Julia,  Monegal,  y  Pujula  y  Vallés. 

Llegida  pel  secretari  senyor  Coll  la  me¬ 
mòria  y  la  llista  de  las  moltas  adhesions  re- 
,budas  y  de  las  entitats  representadas  al  acte, 
el  senyor  Serrat  dona  lectura  a  un  hermós 
discurs  sobre’l  concepte  de  patria,  demos¬ 
trant  la  necessitat  d’unirnos  tots  en  lo 
essencial  per’assolir  l'autonomia. 

En  Monegal  (  Trinitat)  leu  veure  la  neces¬ 
sitat  que  tenim  d’ésser  autonomistas  cons¬ 
cients,  entenent  que  nostre  moviment  nacio- 
nalista’s  basa  en  la  historia,  peró  que  l’hem 
de  basar  també  en  las  necessitats  actuals 
pera  convéncens  encara  mes  de  la  justícia  de 
nostras  aspiracions.  Fentho  aixis,  el  Catala¬ 
nisme,  que  may  per  estar  atuhit  ha  deixat 
d’ésser  causa  de  vida  a  Catalunya,  de  roman- 

tich  qu’era  ha  devingut  pràciich  y  acabarà 
per  assolir  sos  fins. 

El  doctor  Marti  y  Julià  exposà  conside¬ 
racions  anàlogas;  demostrà  que  cal  la  unió 
de  tots  pera  que  tots  fem  patria  en  nos- 
tras  agrupacions,  en  comptes  de  convertir 
aquestas  no  ja  en  cassinos,  sinó  en  cassinets 
poluichs.  Advocà  per  l’individualisme  en 
quant  marca  bé  la  personalitat  de  cada  fill 
de  Catalunya,  fent  aixis  patria;  mes  digué 
que  s’havia  de  prescindir  d’ell  quan,  per 
ésser  colectiva  la  causa,  pot  ésser  xorch  l’indi¬ 
vidualisme  y  esgranarse  en  benefici  del  Es¬ 
tat,  qu’es  nostre  enemich.  Defensa  la  demo¬ 
cràcia  de  nosiras  doctrinas  y  la  intranzigen- 
cia  dels  principis  del  programa  de  la  Unió. 

En  Pujulà  y  Vallés  advoca  per  la  11  uy ta, 
entenent  que's  lluyta  per  la  llibertat.  Sols  els 
morts  no  lluytan;  als  que  son  enterrats  vius, 
si  may  se'ls  desenterra’s  veu  las  contraccions 
qu’han  fet  per  aixecar  la  llosana.  Donchs  bé: 
que  vegin  al  menys  las  generacions  futuras 
que  si  en  la  lluyta  sucumbim,  nostre  cada- 
vre  presenta  las  senyals  de  la  lluyta  per  la 
deslliuransa.  Digué  després  que  cal  lluy- 
tar  especialment  per  l’autonomia  del  indi- 
viduu,  donchs  es  l'individuu  qui  fa  l’Estat, 
y  aquest  sera  tant  més  fort  y  lliure  com  més 
ho  sia  aquell. 

El  president  de  la  Unió  Catalanista  senyor 
Roca,  en  inspirats  paragraís,  comparà  Ca¬ 
talunya  ab  Pompeya,  soterrada  aquesta  per 
varias  erupcions  del  Vesubi,  fins  que  un  pa¬ 
gès  llaurant  trobà  una  estatua,  que  iou  in¬ 
dici  d’altras  troballas  y  del  descubriment  de 
l’antiga  ciutat.  Aixis  a  Catalunya,  soterrada 
per  las  erupcions  politicas  de  Casp,  de 
Joan  II,  d’Anfós  V,  del  Reys  Católichs  y  dels 
Felips,  també  han  llaurat  els  bons  trevalla- 
dors,  v  la  rella  ha  ensopegat  ab  un  senzill 
tomo  de  Jochs  Florals,  y  aixó’ns  ha  dat  delit 
pera  excavar  més  y  reconstruhir  tot  nostre 
passat  gloriós  y  treure  del  oblit  tiguras  tan 
ignoradas  y  tan  grans  com  las  d’en  Bach  de 
Roda,  en  Joseph  Moragas  y  moltas  altras 
qu’en  l’ordre  civich  y  en  las  lletras  y  en  las 
arts  donaren  prosperitat  y  honor  a  Catalu¬ 
nya.  Digué  que  cal  prosseguir  aquesta  tas¬ 
ca,  y  que  pera  ella’s  necessitan  homes  de 
cor,  y  no  esperits  febles  0  migrats,  y  afegi 
que  per’aplegar  a  tots  els  bons  se  funda  la 
Unió  Catalanista ,  quinas  entitats  no  han  de 
viure  entre  discussions  xorcas,  sinó  qu’han 
de  donar  exemples  de  prohisme,  predicar  y 
ensenyar  nostre  programa  als  que  no’l  saben, 
fomentar  en  sas  expansions  1  art  de  la  terra 
y  no  oblidar  may  que  la  unió  fa  la  forsa. 

Grans  aplaudiments  coronaren  tots  els  dis¬ 
cursos,  acabantse  entre  grans  manifestacions 
d’entusiasme  la  sessió  inaugural  de  la  nova 
associació,  a  la  que  doném  la  enhorabona 
esperant  qu’ha  de  contribuhir  poderosament 
al  avens  de  nostra  causa. 


'El  segón  festival  histórich  a  benefici  de  la 
restauració  del  monastir  de  Sant  Cugat  del 
Vallés  se  celebrà  ai  Palau  de  Bellas  Arts  el 
passat  dijous  ab  el  mateix  éxit  que’l  primer. 
El  senyor  Solanes  llegí  un  preciós  discurs 
d  en  Picó  y  Campamar  sobre  la  Reconquis¬ 
ta  catalana,  demostrant,  qu’ensemps  que’s 
reconquista’l  territori,  se  leu  obra  de  gran 
civilisaciò  organisantse  ab  la  dinastia  de  nos¬ 
tres  comtes  una  admirable  nacionalitat.  Des¬ 
prés  d’aquest  discurs  se  representà'l  quadro 
escénich  dels  monjos  d’Exalada  demanant  a 
Carlemany  que’ls  reiassi’i  monastir,  y  segui¬ 
dament  l’Orfeó  Català  executà  las  compo¬ 
sicions  L’ Emigrant,  La  mort  del  escolà  y  El 
noy  de  la  mare ,  lletra  de  mossèn  Cinto  y  mú¬ 
sica  dels  mestres  Vives  y  Nicolau.  En  Salva¬ 
dor  Vilaregut  llegí  una  bella  descripció  de 
l’anada  dels  catalans  a  Córdoba,  escrita  per 
en  Joseph  Franquesa  y  Gomis  ab  gran  eleva  - 
ció  poètica,  y  acte  seguit  se  representa’l  qua¬ 
dro  plastich,  que  impressiona  londament,  del 
enterro  de  Oto,  abat  de  Sant  Cugat  del 
Vallés,  mereixent  unanims  elogis  la  secció 
del  Teatre  Íntim,  que  dirigeix  en  Gual, 
com  tambe  la  decoració  que  al  efecte  ha¬ 
via  pintat  1’  escenògraf  senyor  Urgelles. 
L’Orfeó  Català  estrena  la  composició  El 
somni  de  Gentil ,  musica  del  senyor  Gibert 
(VicensM.3),  obtenint  molts  aplausos,  y  s’aca¬ 
bà  la  festa  ab  un  altre  quadro  escénich  repre¬ 
sentant  a  Flor  de  Neu  acompanyanta  Gentil 
pels  estanys  y  las  congestas  del  Canigó. 

El  tercer  y  ultim  festival  se  celebrà  diu¬ 
menge,  comensant  ab  E himne  del  poeta ,  del 
mestre  Nicolau,  que  cantà  l’Orfeo  Calala 
ab  molt  d’éxit.  Després  el  senyor  Sola  llegí 
un  magnifich  discurs  d’en  Massó  y  Torrents 
sobre  las  lletras  y  arts  catalanas  en  els  si¬ 
gles  xivyxv,  admirable  de  lonsy  de  forma,  y 
l’Orfeó  canta  l'antiga  composicio  de  Brudieu 
Las  sagetas  que  Amor  tira ,  descorrentse 
acte  seguit  la  cortina  y  represenlantse  una 
Cort  d'amor  en  l’interior  d’un  castell  feudal. 
Després  1  Orleó  cantà  la  cansó  cavalleresca 
del  mestre  Pedrell  Don  Joan  y  don  Ramón,y 
en  Manel  Folch  y  Torrés  llegí  un  hermós  tre- 
vall  literari  d’en  Raymond  Casellas  sobre  la 
mort  del  abat  Biure.  Canta  l’Orfeó  las  compo¬ 
sicions  Cant  dels  aucells,  de  Millet;  El  fill  del 
rty,  de  Pujol,  y  La  Mare  de  Deu ,  de  Nicolau,  y 
altre  cop  se  va  descorre  la  cortina  y  foren  re- 
presentadas  plàsticament  las  escenas  del  divi 
ofici  de  la  nit  de  Nadal  en  el  monastir  de 
Sant  Cugat,  y  l’assessinat  del  abat  Biure,  pro- 
duhint  gran  efecte  en  el  publich,  qu’aplaudí 
als  executants  y  al  senyor  Urgellés  persa  de¬ 
coració.  Seguidament  en  Lluís  de  Cuenca  y 
Tesino,  en  un  ben  escrit  trevall  sobre  las 
Corts  catalanas,  las  compara  ab  las  actuals, 
demostrant  qu’era  molt  superior  la  organi- 
sacio  de  nostras  Corts  antigas.  La  festa  acaba 
trepresentantse  un  quadro  escénich  que  figu¬ 
rava  la  obertura  de  las  Corts  catalanas  a 

Sant  Cugat  del  Vallés  pel  rey  Anfós  V, 
presentanshi  una  magnífica  decoració  del 
senyor  Junyent  (Olaguer).  En  tant  que’s 
representava  aquest  quadro,  l’Orfeó  Català 
entonà’l  Cant  de  la  Senyera ,  essent  tan  con- 
movedor  l’efecte,  que’l  públich  emocionat  va 
prorrompre  en  una  llarga  ovació. 

En  aquestas  festivals  hi  contribuhi  també 
la  banda  municipal,  executant  diversas  pes- 
sas  de  son  repertori. 

L’éxit  ha  sigut  inmillorable,  per  lo  que  fe- 
licitém  a  la  comissió  organisadora  de  la 
patriòtica  obra  de  restauració  del  histórich 
monastir,  honor  del  art  català. 

Atentament  invitats  per  la  presidenta  del 
uAsilo  Cuna  del  Niíïo  /esiís»,  assistirem  l'al¬ 
tre  dia  a  la  inauguració  de  la  exposició  de 
ninas  organisada  a  benefici  de  dit  Asilo  per 
las  caritativàs  damas  que  constituheixen  sa 
junta. 

La  festa  fou  esplèndida,  fou  rica  y  fou  di¬ 
vertida.  L’aristocracia  femenina  de  Barce¬ 
lona,  barrejantse  ab  la  masculina,  honesta¬ 
ment  se  va  divertir;  y,  conseqüents  ab  aque¬ 
lla  moral  de  certs  católichs — que  no  com¬ 
partim  però  que  respectém  —  que  tan  bé 
saben  compaginar  las  virtuts  evangélicas  ab 
els  plahers  mundanals,  lograren  abdós  fins 
per  complert.  Ells  se  divertiren,  y  V Asilo  dis¬ 
posarà  de  fondos  pera  sas  necessitats...  Feli- 
citemlas  a  n’aquellas  damas:  han  lograt  el 
fi  que’s  proposavan,  y  aqueix  fi,  avuv  per 
avuy,  es  un  fi  honrat.  La  caritat,  mentres  la 
justícia  estigui  malalta,  continuarà  essent 
una  virtut.  Per’xó  avuy,  a  pesar  de  nostras 
opinions  sobre  aytals  festas,  no  podém 
menys  que...  aplaudir. 

El  dia  20  del  corrent  celebrà  la  societat 
choral  «Catalunya  Nova»,  en  el  teatre  del 
Nou  Retiro,  un  important  concert  dedicat  als 
seus  socis  protectors,  cantantse  ab  lluhiment 
hermosas  cansons  com  La  Bandera,  de  Mo¬ 
rera;  Els  Ires  tambors ,  El  comte  Arnau ,  Sant 
Ramón ,  etc.,  armonisadas  pel  mateix  mestre; 
La  vetlla  dels  conjurats ,  de  Schumann,  ete. 
També  s’executaren  el  Sanctus  y’l  Benedic 
tus  de  la  missa  de  Glòria  de  Morera,  El  cap- 
dill  d’Esquerrà,  y  altras,  havent  d’ésser 
repetidas  moltas  d’ellas  per  exigirho  l’entu- 
siasme  del  publich. 

Aquest  aplaudi  xardorosament  La  Marse- 
llesa,  que  s’executà  fora  de  programa,  y  Els 
Segadors ,  quinas  estrofas  foren  ovacionadas 
pel  públich  que  ocupava  per  complert  el 
teatre. 

Dirigí’l  concert  a  conciencia’I  mestre  Martí. 

El  «Centre  Catalanista  Graciench»  cele¬ 
brà’l  passat  diumenge  una  vetllada  literari- 
musical,  essent  aplaudidas  varias  poesias  de 
Verdaguer  y  altres  notables  poetas,  que  fo¬ 
ren  discretament  llegidas.  Pronuncià  un  par¬ 


lament  rublert  de  sana  doctrina  catalanista’l 
senyor  Saladrigas,  mereixent  grans  aplau- 
sos.  En  la  execució  de  la  part  musical  se 
distingiren  els  senyors  Bordas,  López,  Cos¬ 
ta,  y’l  bariton  senyor  Granollers,  com  també’l 
mestre  Cumellas  dirigint  l’Orfeó  del  «Centre» 
qu’executà  diferentas  cansons  catalanas,  y’l 
nen  Vilaclara,  que’n  cantà  dugas  d’en  Nico¬ 
lau  ab  molta  justesa  y  sentiment. 

Al  final  se  cantaren  Els  Segadors  entre 
grans  manifestacions  d’entusiasme,  havent 
sigut  la  festa  molt  lluhida  y  surtintne  del  tot 
satisfeta  la  concurrència  quehi  havia  assistit. 

Ha  pres  possessió  del  càrréch  de  director 
de  La  Renaixensa ,  pera’l  qu’estava  designat 
ja  feya  alguns  mesos,  nostre  distingit  com- 
patrici  en  Joaquim  Botet  y  Sisó,  a  qui  salu- 
dém  coralment  ab  aytal  motiu. 

Publicacions  rebudas: 

La  gent  del  llamp ,  per  joseph  Aladern. 
Colecció  de  trevalls  literaris  que  resultan 
hermosos  quadros  típichs  de  la  terra,  en  els 
que  s’hi  fruheix  la  fina  observació  y  ’l  sen¬ 
cer  estil  del  autor.  Forma’l  volum  sisé  de  la 
«Biblioteca  Popular  de  «L’Avenç»,  y’s  ven, 
com  els  anteriors,  a  50  cèntims. 

El  equipaje  del  rey  José.  S’ha  posat  a  la 
venda  la  séptima  edició  d’aquesta  obra  d’en 
Pérez  Galdós,  pertanyent  a  la  primera  serie 
dels  Episodios  Nacionales.  Preu,  2  pessetas. 

S’ha  posat  a  la  venda’l  Cançoner  Popular , 
convenientment  relligat  formant  una  serie  de 
33  cansons  junt  ab  l’artística  portada  que  hi 
dibuixà  en  S.  Junyent.  Se  ven  en  las  princi¬ 
pals  llibrerias  a  4  pessetas.  Oportunament  ne 
parlarém  ab  la  extensió  que  mereix. 

NOTA  IMPORTANT 

Aquest  número  no’s  ven  separat 
del  Suplement. 

~  JOVENTUT 

SETMANARI  CATALANISTA 

Els  trevalls  se  publican  baix  la  exclusiva  responsabi¬ 
litat  de  sos  autors. 

No  s’admeten  els  que  no  sían  inèdits. 

No’s  tornan  els  originals. 

Se  donarà  compte  de  las  obras  rebudas  en  aquesta 
redacció,  y  de  las  qu’ho  mereixin  se’n  farà  crítica. 

Preus  de  suscripció: 


CATALUNYA:  Un  any . 8  Pessetas. 

j>  Mitj  any . 4  5°  * 

ï  Trimestre .  2’25  » 

ALTRAS  REGIONS  D’ESPANYA: 

Un  any .  9  ’ 

EXTRANGER:  Un  any . io  Francbs. 

Número  corrent . 20  Cèntims. 

»  atrassat,  ab  folletins.  ...  40  » 

»  j  sense  folletins.  .  25  > 


Fidel  Giró,  impressor. —  Carrer  de  València,  233 

LA  BANDERA 


LA  BANDERA  DE  LA 
“UNIÓ  CATALANISTA46 

Benehida  Bandera,  emblema  de 
eivilisaeió,  síntesis  de  las  nostras 
llegítimas  aspiracions,  amor  dels 
nostres  amors,  augusta  Majestat  de 
Catalunya!  Benvinguda  sías  a  reg¬ 
nar  en  l’estol  catalanista.  Las  nos¬ 
tras  mans  te  sos¬ 
tindran  beu  alta, 
ben  dreta  y  ben 
sola,  com  s’ha 
dit  altra  volta  en¬ 
certada  y  pale¬ 
sament.  Sí:  sos- 
tinguemla  sem¬ 
pre  ben  alta,  pera 
que  las  gatosas 
y’is  arsos  de  la 
corrompuda  y 
corruptora  polí¬ 
tica  espanyola  no  la  esfilagarsin, 
ni’l  llot  de  las  concupiscencias 
la  esquitxi;  sostinguemla  sempre 
ben  dreta,  que  jamay  se  blinqui 
al  pes  feixuch  de  las  convenien- 
cias personals,  ni’s  decanti  envers 
determinadas  tendencias  y  acci¬ 
dentals  criteris;  sostinguemla  ben 
sola,  pera  que  cap  altra  li  robi 
l’ayre  de  que  té  fretura  pera  ba¬ 


tegar  ab  llibertat  y  ab  noblesa. 

Sías  benvinguda  entre  nosaltres, 
Excelsa  Sobirana  dels  catalans , 
missatjera  de  pau  si  s’imposa  la 
forsa  de  la  rahó,  seny  de  guerra  si 
per  sort  malestruga  ha  de  preval 
dre  la  rahó  de  la  forsa!  Las  donas 
de  la  nostra  estimada  Catalunya 
han  volgut  que  sos  marits  y  sos  fills, 
que  sos  germans  y  sos  promesos  po¬ 
guessin  acoblarse  sense  diferencia 
d’estaments  ni  de  posició  social  a 
l’ombra  sagrada  dels  quatre  pals 
de  sanch,  pera  que  recor¬ 
dant  sempre  sas  gloriosas 
gestas  passa- 
das,  procurin 
la  seva  dig¬ 
nificació  pre¬ 
sent  v  treva- 
llin  honrada¬ 
ment  y  sense  treva  pera 
llur  triomf  perdurable. 
Qu’ella  sia,  la  barrada 
Bandera,  el  capdill  que’ns  meni 
a  la  victorià.  Que  a  son  entorn 
s’hi  apleguin  tots  els  que  lluytan 
per  la  santa  causa  catalana. 
Qu’ella,  al  voleyar  ayrosa,  es- 
vaheixi  de  nostra  pensa  las  pas¬ 
sions  qu’empetiteixen  als  homes 
y  ensemps  encengui  en  nostre 
cor  el  sagrat  foch  de  germanor 
en  tot  temps  necessari  y  actual- 

ment  indispensable.  “La  desunió  ’ns  mata;  sols  la  unió 
ens  pot  salvar",  declarava  l’egregi  president  dels  Joehs 
Florals  d'enguany  en  la  històrica  sala  de  la  Llotja  barce¬ 
lonina,  y  tenia  rahó  sobrera.  Amunt  els  cors,  germans  de 
Patria!  La  Bandera  de  la  Unió  Catalanista  ha  d’onejar 
per  dessobre’ls  caps  de  tots  els  catalans  qu’estiman  a  la 
Terra  y  a  n’ella  saben  sacrificar  las  miserias  humanas  fo- 
ragitantlas  del  seu  pit  pera  aixís  poder  fer  més  líoch  a 
Catalunya:  que  res  son  las  rancunias  dels  homes  enfront 
de  la  grandiositat  de  las  nostras  reivindicacions. 

En  aquest  poble  individualista  de  nissaga,  sols  la  Ban¬ 
dera  catalana  tingué  prou  forsa  d’atracció  pera  capdillar 
als  catalans  que  defensantla  com  a  braus  la  passejaren 
triomfant  per  mar  y  terra,  sempre  civilisadora,  sempre 
escayenta,  sempre  hermosa,  jamay  esblaymada  perque  so¬ 
vint  refeyan  sos  colors  ab  l’or  de  sas  caixas  y  ab  la 
sanch  generosa  de  sas  venas. 

Procurém  ab  nostre  esfors  que  a  la  Bandera  de  las  qua¬ 
tre  barras  convergeixin  el  pensament  y  la  voluntat  de 
tots  els  catalans  que  volém  una  Catalunya  gran  y  noble, 
rica  y  digna.  Que  al  redós  d’aquesta  Bandera  hi  càpigan 
tots  els  nacionalistas,  peró  nacionalistas  sens  adjectius, 
fervents  devots  de  las  Bases  de  Manresa.  Que  a  son  recés 
s’hi  respiri  a  pleret  el  sanitós  ambient  de  germanívol  amor 
y  que  no  s’hi  eongrihin  odis,  ni  s’hi  explotin  hipócritas 
egoismes.  Y  si  per  dissort  alguna  vegada  la  malehida  dis¬ 
còrdia,  recordantse  per  etzar  que  som  homes,  papelloneja 
en  mitj  de  nostres  rengles,  alsém  els  ulls  envers  la  Senye¬ 
ra  santa  y  no  oblidem  qu’es  el  símbol  de  la  Patria. 

Joseph  M.a  Roca 


A  LAS  DAMAS  CATALANAS 

Gentils  damas  catalanas! 

Sou  ab  nosaltres:  som  invencibles. 

Tota  causa  en  que  la  dona  hi  es,  es  causa  guanyada. 
Per  la  dona  va  triomfar  el  Cristianisme.  Quan  ella  va 
abandonar  l’adoració  de  Natura,  el  deu  Pan  va  morirse. 

Ens  heu  fet  el  mellor  present  que  fer  podíau:  La  Bande¬ 
ra,  la  insignia  flamejant  de  nostras  aspiracions,  de  nostres 
desitjós;  Bandera  de  color  d’or,  de  color  de  sol,  ab  las 
quatre  barras  de  sanch  que  recordan  la  que  donaren  els 
nostres  Héroes  pels  ideals  mateixos  que  perseguim  nosal¬ 
tres;  Bandera  ab  els  escuts  de  la  Patria  nostra,  qu’han 
sigut  sempre  senyal  de  llibertat  y  de  glòria! 

Y  en  aquesta  bandera  hi  campeja  al  mitj  Sanet  Jordi 
trepitjant  el  draeh,  el  més  hermós  símbol  humà  que  pugui 
concebirse.  Sanet  Jordi!  Sí!  Sanet  Jordi  es  el  símbol  sagrat 
del  Mediterrà,  el  símbol  esplendorós  de  la  Vida.  Ell  es  la 
representació  de  la  Vida  combatent  la  Mort,  de  la  Bellesa 
destruhint  lo  lleig,  del  Bé  aterrant  el  Mal.  Es  el  cavaller 
del  Ideal  enfonzant  la  enveja,  l’embrutiment,  la  erudel- 
tat,  la  ira;  es  la  virtut  llansejant  al  pecat,  el  Sanet  Esperit 
fet  donzell  sobressenyorejant  la  ignorància,  els  instints 
bestials,  baixos,  destructors,  demoníachs,  que  rampan 


La  Princesa:  primera  orla. 

per  terra  eom  rèptils  verino¬ 
sos.  No  sols  fou  considerat 
aixís  en  la  Edat  Mitja,  sino 
molt  avans.  iorus,  el  Sol  nai 
xent,  vencia  al  Mal  a  Egipte, 
al  Mal  qu’era  la  nit  y  la  mort. 

A  Alexandria,  en  l’Art  Sagrat 
Spargírich  y  en  la  Hermenéu- 
tica,  era’l  símbol  de  la  divina 
cavalleria  helénica  contra  la 
malvada  plebs  de  las  rassas 
assiàticas  y  africanas,  la  gent 
de  Presa,  la  gent  sense  cor,  las 
ànimas  d’esclaus  y  de  sicaris. 

Sí,  donchs!  Visca  Sanet  Jor¬ 
di,  el  cavaller  ideal,  símbol  de 
la  Vida  sobrehumana!  Y  visca 
nostra  Sancta  Mària,  aquesta 
Sancta  Mar  blava  qu’ha  sigut 
vehícul  de  tantas  grans  cosas, 
aquesta  Mar  de  la  que  sorgí  la 
eivilisació  helénica,  y  la  roma¬ 
na  y  la  provensal  catalana,  y 
que  veurà— n’estém  segurs!  - 
en  temps  no  llunyans  resplan- 
dir  la  gran  eivilisació  nostra 
que  tots  ovirém  ja  en  somnis! 

Somniem,  somniém!  Que’ls 
somnis  sovint  se  realisan,  y  lo 
més  ideal  es  lo  més  positiu  en 
aquesta  vida! 

Ab  aquesta  Bandera,  a  més 
del  símbol,  ens  donéu  la  forsa, 
oh  gentils  damas  catalanas! 
jo  la  veig  sobreixir  en  vos¬ 
tre  cor,  sostenir  nostre  va¬ 
lor,  omplir  nostres  esperits, 
animar  nostres  pensaments, 
fortificar  nostras  ànimas. 

Devant  de  la  vostra  ofrena 
nostres  pits  se  gonflan  y  esela- 
tan  en  viril  empenta.  Es  la 
Vida,  la  Vida  que’ns  heu  co¬ 
municat  en  pro  de  la  Patria. 
Benehidas  siàu! 

Benhaurat  sía’l  vostre  impuls,  her- 
mosas  amigas  nostras,  ja  qu’heu  vol 
gut  que  tinguéssim  una  Senyera  en 
el  combat,  y  que  aquesta  vingués  de 
las  vostras  mansaugustas.  Y  nosaltres 
l’acceptém  ab  serment  parescut  al  dels 
antichs  ciutadans  d’Atenas :  “Jo  jur 
deixar  la  Patria  més  gran  que  no  la 
vaig  trobar  al  néixer.  Y  deféndrela 
del  atach,  y  may  feria  servir  pera 
atacar  la  vida  superior  d’un’altra.“ 


Gracias  à  vosaltras  sentim 
aquesta  missió  suprema,  qu’es 
molt  més  costosa  de  realisar 
que  la  bondat,  que  la  compas¬ 
sió,  que  la  obediència.  Sentim 
l’Heroisme! 

Y  vos  doném  per  testimoni’l 
temps  que  tenim  devant  nostre 
pera  portar  a  cap  aytal  em¬ 
presa.  Estiguéu  tranquilas  y 
comptéu  ab  nosaltres;  doneu - 
nos  fills,  que  vos  donarém 
grans  obras! 

Vosaltras  sou  els  sagrats 
instruments  pera  la  més  pro¬ 
videncial  de  las  missions  so¬ 
bre  ’1  Planeta ;  vosaltras  sou 
com  la  mare  Terra;  renovéu 
las  especies.  Ab  l'Amor  y  ab  la 
Bellesa  feu  molt  més  que  nos¬ 
altres  ab  el  geni  y  ab  la  forsa. 
Sou  las  creatrius  de  la  Vida. 
Sense  la  Vida  iqué  seria  de 
nosaltres?  ; qué  fora  de  nostra 
rassa? 

El  món  marxa  pels  vostres 
esforsos  com  pels  nostres,  per 
vostre  amor  y  vostres  plors 
com  per  nostre  pensar  y  nos¬ 
tres  sufriments. 

Endevant,  bravas  donas  ca¬ 
talanas!  No’ns  abandonéu  may 
en  nostra  via;  acompanyeunos 
y  siàu  a  tota  proba.  Feu  com 
aquellas  antepassadas  vostras 
quesostinguerenl’assetje  d’An- 
drinópolis  quan  els  seus  homes 
combatían  lluny  d’ellas.  Feu 
com  las  amassonas  de  Barcelo¬ 
na  en  1640,  quan  marxavan  al 
atach  de  la  cavalleria  dels  Tor- 
recusa  v  dels  Vélez  cavalcant 
al  costat  dels  seus  germans  y 
dels  seus  estimats,  blandint 
las  mateixas  annas.  Feu  com 
las  donas  gironinas  que  guar¬ 
niren  la  muralla  quan  ja  no 
hi  havia  prou  homes  pera  de¬ 
fensaria,  y  refusavan  els  que¬ 
viures  que  galantment  las  hi  oferían 
gentils  oficials  francesos.  “  Feuvos 
enllà,  o  vos  farém  foch!“  responia  una 
hermosa  capitana  a  un  galant  coman¬ 
dant  de  velites.  "No’ns  tindréu  pas 
sinó  després  de  mortas!“ 

Siàu  víctimas  si  es  necessari  pera 

que’ls  vostres  fills  sían  lliures;  y  feu  fills  dignes  d’ésser  lliures,  escullint 
els  mèllors  d’entre  nosaltres  pera  ferlos.  A  vosaltras  esta  encomanada  l’as¬ 
censió  deia  rassa.  Tingueu  fermesa! 

Fortifiqueunos  el  cor  en  la  desgracia.  Y  compartiu  ab  nosaltres  l’alegria  de 
la  victorià,  ja  que  vos  la  deurém  més  que  a  nosaltres  mateixos,  donchs  sou 
l'anima  de  ia  nostra  anima,  la  hermosura  de  la  nostra  vida! 


Siau  hermosas, 
sí!  puig  que  la  Be¬ 
llesa  y  l’Amor  son 
vostra  virtut  supre¬ 
ma.  Que’ls  vostres 
ulls  ens  guihin  com 
astres  lluminosos ; 
que’ls  vostres  ca¬ 
bells  ens  sían  un  vel 

que  calmi  nostras  angunias;  que’ls  vostres  llabis  apassionats  sían  nostra  gran 
recompensa.  Y  tot  per  Catalunya,  no  tal  com  es,  sinó  tal  com  ha  d’ésser,  tal  com 
la  volém  veure  un  dia,  organ  d’humanitat  superior,  primera  en  la  eivilisació  de 
nostra  Sancta  Maria,  de  Nostra  Mar  Llatina. 

Que  n’es  de  malhaurat  aquell  que  besa  uns  llabis  que  no  comparteixen  ab  ell 
la  mateixa  aspiració  suprema! 

Estiméu  la  Vida!  Vulgueu  viure  y  ésser  sempre  encantadoras!  Sino,;cómho 
faríam?  Se’ns  apagaria  la  llum  al  mitj  del  día.  La  Bellesa  qu’encisa  al  donzell, 
la  que  després  encoratja  al  home  fort,  més  tart,  seA^era,  es  l’aureola  augusta  de  la 
matrona,  la  respectable  blancor  de  l’avia  qu’ab 
amor  mira  cóm  marxa  la  seva  descendencia. 

Inspireunos  pensaments  alts  y  sentiments 
grans,  vosaltras  que  teniu  el  poder  del  encant 
en  vostras  radiacions  innominadas.  No  deixéu 
que  la  tristesa  ni’l  descoratjament  s’apoderin 
de  nostres  cors,  no!  En  vostres  pits  hi  batega 
la  joya  pera  comunicàrnosla  com  foch  sagrat! 

Penseu  que’l  moment  més  sant  de  la  Natu¬ 
ralesa  es  aquell  en  que  més  s’estima.  Feu  que 
l’Amor  sia  la  lley  de  la  vostra  vida,  y  qu’en 
aquest  Amor  s’hi  concentri  tot  lo  bo  y  tot  lo  no¬ 
ble.  Y  tot  per  la  nostra  Catalunya  y  pera  que 
aquesta’n  vessi  fins  ainondarne  la  Humanitat  entera! 

Gracias  mil  per  vostra  ofrena!  En  nom  de  la  Pa- 
tria,  sota’ls  plechs  onejants  dc  A'ostra  Bandera... 
de  nostra  Bandera,  jo  vos  crido: 

=*»  Hermosura  de  la  Terra:  Salut  y  gracia! 


Pompeyus  Gener 


Remat  del  pal:  primer  projectd 

LA  NOSTRA  BANDERA 

Alsém  els  cors,  que  ja  tenim  bandera 
enarborada  sota’l  nostre  cel. 

En  nostras  mans  ha  nat  com  rosa  vera, 
la  flò  en  l'espay,  pro  en  nostre  pit  l'arrel. 


Els  bells  colors  ha  desplegat  en  l’ayre; 
l’amor  hi  llú  en  l’or  barrat  de  sanch; 
escampa  arreu  la  poderosa  flayre 
ab  que  reneix  un  poble  fort  y  franch. 


Agermanats  per  ella  en  pau  y  en  guerra, 
marxem  units  per  viure  y  per  morir. 

Santa  es  ta  causa,  catalana  terra; 
bell  es  el  seny  en  que  ha  volgut  florir. 

Oh!  Catalunya,  nostra  mare  aymada. 
Viurém  fidels  al  seny  del  teu  amor. 

Si  cal  morir  servant  la  flor  sagrada, 
caurem  contents  bo  y  estrenyentla  al  cor. 

Joan  Maragall 


Orla  acceptada 

Mostra  del  teixit 


PARLAMENT  ENDRESSAT 
A  LA  DONA  CATALANA 


Tal  com  lo  vianant  pintor-artista 
que  deix  la  vall  de  sos  més  bells  ensomnis, 
also  l'esgüart  y'l  meu  entorn  contemplo 
ah  tot  f  afany ,  ah  tota  la  recansa 
del  qui  volgués  rublirse  la  retina 
de  la  bellesa  suma  que  l’enrotlla 
corprenedora  y  escayenta  y  g aya, 
pera  gaudírne  remembrànsa  eterna. 


Enfront  meu  la  familia  benvolguda 
v  /' amistat,  tan  vera  com  antiga; 
dessà’ls  braus  campions  de  nostra  t  erra 
d’avre  seriós  y  tendre  com  de  pare; 
dellà’l  jovent  ardit,  sedent  de  glòria, 
lleons  cadells  que  frisan  ans  de!  dia; 
v  assi,  voreta  meu,  rau  de  mon  ànima, 
la  Dona  de  demà  de  Catalunya. 


Aquella  quc'ls  joglars  profetisareu, 
la  que’ls  capdals  patricis  pressentireu 
la  que  la  Patria,  opresa  y  cor-plorosa , 
i/ius  la  foscor  de  son  present  cercava , 
cridant/a  en  horas  de  mortal  deliri... 


Mireula  ressorgir  d’enmitj  las  cepdras 
de  la  muller  d’ahir!  Sa  testa  hermoja 
copsa  la  llum  del  arch  de  la  bon  ansa; 
son  fascïal  senyala  inteligencia; 
sos  ulls  bondat  y  fortalesa  acusan, 
y  de  sou  cor,  com  bresca  sahonada, 
del  patri  amor  la  me!  resquitlla  dolsa. 


Flor  ideal  que  dins  l’iibacli  arrela, 
enlayra  ja  sa  dreturera  tija 
fins  aturarse  fit  a  ft  del  astre- 
sol  del  saber  qu'alenta  y  no  corsei  a, 
llum  del  amor  que  besa  y  no  desfulla, 
ans  bé,  atractívol,  fixa’l  feble  ccilzer 
guardant/o  de  blincarse  y  de  colltórsers. 


Oh  Dona  de  demà  de  Catalunya! 

,'Hónt  cras  ;ay!  que’/  nostre  clam  iio  oias? 
éQuín  malefici  e.xtrany  ensonillava 
tots  tos  sentits  y  tas  potencias  tot  as? 

Ton  poble,  en  tant,  anyoradís  g/atia 
ab  l’ any  or  ansa  del  proscrit  qu’  espera 
jorns  y  més  jorns,  en  illa  sol  itaria , 
a  la  germana  tendra  y  benfactora... 


Mes  ja  ets  ab  JVos !  La  estela,  bcuhaurada 
que  t’ha  guiat,  nomenas  Providencia! 


Sias  per  sempre,  Dona,  benvinguda, 
v  venerada  y  benehida  sias; 
v  benchit  l'instant  en  qiie't  revelas, 
com  ens  d'un  siglc  que' ris  ha  duyt  ta  rassa! 


Arca  sagrada  de  la  Terra  nostra, 
tu  salvaràs  sas  consuetuts  y  llengua; 
sa  religió,  sas  tradicions  y  càntichs 
mars  a  través,  issada  la  Senyera  . 

Y’l  temporal  Que  udoli!  Que  braniu/i! 

Que'l  llamp  trontolli  ta  inacisa  volta! 

Tu  en  tant,  serena,  quan  Tayguat  amayni , 
en  uostras  cost  as  d'or  ta  carga  deixa... 


Oh  Dona  de  demà  encoratjadora! 
Bella  perseveransa  nostra:  /salve! 
La  Patria  per  ma  boca  te  saluda, 
perque  en  tu  veu  a  la  patrícia  vera, 
ta  qui  de  sa  feblesa  trau  la  forsa 
v  de  sa  honesta  gracia  la  hermosura. 


Tu  eugaudayar  sabràs  fus  y  filosa , 
v  ensemps  omplir  de  santa  poesia 
ta  maysoneta  de  tots  respectada; 
sòbria  seràs  y  pràctica  y  discreta; 
companya  faci;  lo  dol  com  /’  alegria 
compartiràs  soferta  y  coratjosa , 
a  l'ombra  de  Jesús  arresserdutc. 


Ell  dictarà'l  los  mots  plens  de  dolcesa 
ab  que  parlava  a/s  Iioins  y’is  conmovía; 
dels  eneniichs  los  bons  amidis  ferasne; 
de!  bons  amidis  los  bons  germans  qite  juntan 
llur  voluntat ,  y  llur  cabal  y  forsa, 
per  rebastir  lo  vell  casal  dels  avis: 
llegat  / legítim,  sacrossanta  herencia, 
honrat  soplntj  hont  conipartirse  pugnin 
t'cscón  y’l  pa  que  Deu  n'hi  do,  de  casa. 


Del  gran  dó  d’encantar  possehidora , 
faràs  las  horas  cu  la  llar,  plahentas 
com  clar  de  lluna  en  nit  de  maig,  divina; 
v  t'honra  del  espós  seràs  preuhada. 

V/  seguiràs  per  la  fressada  ruta 
que  ai  santuari  del  progrés  enineua, 
fent  present  alta  ile  tos  fills  y  fil/as 
i/evaut  t'altar  de  la  perfecció  humana. 


Los  graus  patricis  d'ells  vindran,  oh  Dona, 
com  de  Taubada  ve'l  rohent  mítjdía, 
de  la  congesta  la  ven  clara  v  pura. 

Llavors  tou  obra  capiràs,  inmensa, 
v  estremirà’s  la  maternal  entranya, 
senti ute  mare  de  la  rassa  heroica 
que  assolirà,  com  un  sol  home  unida, 
ta  resurrecció  de  Catalunya! 


Ara,  bon  àngel  y  esperansa  nostra, 
moute  y  avansa . .  . 

Agnés  Armengol  de  Badia 

NOTAS  EX  P  LI  C  ATI  VAS 


Ab  petits  donatius  s’ha  fet  la  gran  ofrena;  ah  petits  do¬ 
natius  pera  que  la  dàdiva,  cabenthi  tothom,  sia  me's  gran. 
No  hem  de  dar  aquí  una  llista  dels  milers  de  donas  cata- 
lanas  qu’han  contribuhit  a  la  suscripció  iniciada  per  donva 
Agnès  Armengol  de  Badia.  Sia  aquesta  dona  la  síntesis 
de  totas,  y  honorem  a  totas  en  ella,  com  en  la  bandera  de 
la  Unió  hi  veyém  sintetisat  y  enaltit  tot  l’amor  que  per 
la  causa  de  Catalunya  senten  els  bons  catalans. 

El  poeta  ja  l’ha  trobada  la  frase  justa.  Ja  ell  ha  fet  tot 
I  honor  que  deu  ferse  a  las  donas  catalanas  al  dir  que’l 
símbol  de  nostra  patria  ha  esclatat  «com  rosa  vera,  la  flor 
en  l’espay,  l’arrel  en  nostre  pit».  Y  del  jardí  de  nostres 
amors  y  nostres  ideals,  las  donas  catalanas  n’han  sigut 
las  jardineras. 

Réstans  explicar  el  primer  projecte  artístich  de  la  ban¬ 
dera,  degut  a  l’ Alexandre  de  Riquer,  y  las  variants  que 
s’hi  han  introduhit  lins  a  quedar  la  bandera  termenada. 

En  el  primer  projecte  d’en  Riquer  no  hi  figurava  l’orla 
qu’avuy  ostenta  la  bandera  arran  del  pal;  en  son  lloch 
n’hi  havia  un’altra  que  representava  una  princesa  lligada 
a  un  arbós,  mirant  afanyosa  al  cavaller  Sant  Jordi  que 
al  donar  mort  al  drach  íi  indicava  ésser  arribada  l’hora 
de  la  deslliuransa. 

D’aquesta  orla,  que  no  s’arribà  a  brodar,  ne  doném  una 
reproducció.  També  reproduhím  el  primer  projecte  del 
remat  de  la  bandera,  que  consistia  en  un  rich  escut  de  las 
barras  catalanas  artísticament  redoltat  d’argenteria  en 
forma  de  creu. 

La  bandera  tal  com  avuy  la  veyém,  resulta  artística  y 
hermosa  a  tot  serho.  S’ha’tret  l’alegoría  de  la  princesa 
deslliurada,  peró  en  cambi,  en  el  nou  remat  del  pal  hi 
figura  un’altra  alegoría  no  menys  bella. 


La  forma  es  la  de  las  antigas  handeras  gremials.  L’al- 
sadit  del  pal  es  de  sis  metres;  la  llargada  de  la  tela 
de  quatre.  La  estofa  es  de  rich  domàs  de  seda  expressa¬ 
ment  teixit  d’una  sola  pessa  ab  un  dibuix  de  molt  bon  gust 
decoratiu.  Junt  al  pal,  substituhint  l’orla  de  la  princesa, 
s’extén  una  magnífica  orla  o  fris  de  fullatje,  sobre’l  que 
s’hi  veu  l’escut  de  la  Unió:  brodat  tol  ab  aplicacions  de 
vellut  y  seda. 

El  medalló  de  Sant  Jordi  qu’ostenta  la  bandera  en  sa 
part  mitja  superior,  es  sens  dubte  una  de  las  obras  mes 
ben  concebudas  per  en  Riquer.  L’actitut  serena  del  genet, 
la  contracció  del  drach  caragolantse,  símbol  del  centra¬ 
lisme  que  vol  reduhir  a  la  impotència  tota  causa  gene¬ 
rosa,  y  l’escayent  caràcter  arqueológich  del  conjunt,  pro- 
duheixen  un  efecte  encisador. 

Es  magnílich  el  remat  del  pal.  Sis  artística  s  placas 
voltan  a  aquest;  en  tres  d’ellas  s’hi  veuhen  altres  tants 
esmalts,  ab  las  flors  alegóricas  de  la  patria,  la  fe  y  l’amor, 
tantas  voltas  glorilicadas  en  nostres  antichs  y  moderns 
torneigs  de  gaya  ciència,  ànima  de  la  Catalunya  culta  y 
civilisada.  ij’cntre  aquestas  flors,  emblema  dels  Jochs 
Florals,  n’arrenca  una  artística  fulla  d’alabarda  ab  her- 
mosos  calats,  tota  d’argent,  ab  lo  que’s  manifesta  que  dels 
Jochs  Florals,  festa  de  la  inteligencia,  n’ha  pres  cos  y 
vida’l  Catalanisme  militant,  eadadía  més  ardit  en  la  lluyt’a 
per  la  dignificació  de  Catalunya. 

Consignarem  ara’ls  noms  dels  artífices  que  ab  tant  de 
talent  y  bona  voluntat  han  contribuhit  al  major  esplendor 
de  l’obra  secundant  a  n’en  Riquer,  qu’es  qui  l’ha  dirigida. 

Els  brodats  son  deguts  a  las  senyoretas  Serafina  y  Fran¬ 
ciscà  Fabré;  l’argenteria,  a  la  casa  Masriera  Germans; 
el  teixit  del  domàs  y  sarrell,  a  la  casa  Fills  de  Malvehy. 


Medalló  de  Sant  Jordi 

Esmalts  del  remat  de  la  bandera 


POBLES  QU’HAN  CONTR1BUHIT  À  LA  SUSCRIPC1Ó  DE  LA  BANDERA 


Albons 

Igualada 

Montblanch 

Roda  de  Vich 

Alcoy 

La  Bisbal 

Montmeló 

Rodonyà 

Alentorn 

La  Escala 

Navàs 

Rubí 

Alger 

La  Garriga 

Olot 

Sabadell 

Alguayre 

Las  Corts  de  Sarrià 

Orrius 

Salàs 

Almenar 

Las  Planas 

Olvan 

Sallent 

Arbós 

Linyola 

Palautordera 

Santpedor 

Arenys  de  Mar 

Liverpool 

Palma  de  Mallorca 

Sans 

Argensola 

Llerona 

Pals 

Santa  Coloma  de  Cervelló 

Artesa  de  Segre 

Lleyda 

Parets  del  Vallés 

Santa  Coloma  de  Queralt 

Ayguafreda 

Lloret  de  Mar 

Piera 

Santa  Maria  de  Corcó 

Badalona 

Manlleu 

Pobla  de  Montornès 

Sant  Andreu  de  la  Barca 

Balaguer 

Manresa 

Pont  de  Molins 

Sant  Andreu  de  Palomar 

Baldo  mà 

Martorellas 

Port  de  la  Selva 

Sant  Celoni 

Banyolas 

Masllorens 

Prat  de  Llobregat 

Sant  Feliu  de  Codinas 

Barcelona 

Masnou 

Puigvert  de  Lleyda 

Sant  Feliu  de  Guíxols 

Be  11  ve}' 

Massoteras 

Reus 

Sant  Feliu  de  Llobregat 

Berga ' 

Mataró 

Ripoll 

Sant  Gervasi  de  Cassolas 

Blanes 

Molins  de  Rev 

Ripollet 

Sant  Hilari  Sacalm 

Bordils 

Mollet 

Riudoms 

Sant  Joan  de  las  Abadessas 

Borjas  d’Urgell 

Cabrils 

Cadaqués 

Caldas  d'Estrach 

Calella 

Capellades 

Cardedeu 

Cardona 

Castellar  del  Vallés 

Castelló  d’Ampurias 

Castellserà 

Castelltersol 

Castellvell 

Castellví  de  la  Marca 

Cerbià 

Cim  de  Puiggròs 

Cim  de  Tagamanent 

Coll  de  Nargó 

Cornellà 

Crespià 

Cubells 

Figaró 

Figueras 

Fontdarella 

Gelida 

Girona 

Gracia 

Gualba 

Guissona 

Hostalets  de  Balenyà 
Hostalrich 


Fidel  Giró,  impressor.  Carrer  de  València,  235,  Barcelona 


Sant  Llorens  Savall 

Sant  Marti  de  la  Morana 

Sant  Martí  de  Maldà 

Sant  Marti  de  Torruella 

Sant  Pere  de  Ribas 

Sant  Pere  de  Riudevitllas 

Sant  Pol  de  Mar 

Sant  Quintí  de  Mediona 

Sant  Sadurní  de  Noya 

Sant  Vicens  de  Malla 

Sarrià 

Sentmenat 

Sitjes 

Solivella 

Targa 

Tarragona 

Tarrassa 

Tirvia 

Torelló 

Tossa 

Tremp 

V  alldoreig 
Vendrell 
Vich 
Viladrau 

Vilafranca  del  Penades 
Vilanova  y  Geltrú 
Vilarrodona 
A^ilassar  de  Mar 
Xerta 

Y  altres 


Barcelona,  4  Juny,  1903 

LO  QUE  DEU  ÉSSER 
NOSTRA  BANDERA 


Jo  sento  per  tota  mena  de  banderas  un 
horror  pregón,  un  rencor  inexorable,  una  es- 
pecie  de  rabia  intensa  que  m’exaspera.  Y  es 
que  jo  encara  no  he  vist  la  bandera  ideal, 
aquella  bandera  inmaculada  qu’entreveig  en 
somnis;  aquella  bandera  que  soch  jo  mateix, 
que  som  tots  nosaltres,  els  que  pensém  igual, 
els  que  sentim  igual,  els  que  necessitém  lo 
mateix,  els  que  vivim  una  vida  semblanta; 
aquella  bandera,  en  íi,  qu’es  la  verdadera 
essencia  de  la  patria  nostra. 

Jo  no  la  he  pas  vista  may  aquesta  bande¬ 


ra,  símbol  de  pau,  d’amor  y  de  progrés,  ai¬ 
xoplugant  sota  sos  plechs  de  colors  seriosos, 
y  sota  sos  atributs  alegóricament  protectors, 
els  cors  nobles  y  serens  d’un  poble  gran  que 
no  vol  imposarse,  d’un  poble  fort  que  no  vol 
ésser  dominador,  d’un  poble  ilustrat  que  no 
vol  fer  el  sabi,  d’un  poble  bell  que  no  vol 
monopolisar  la  bellesa,  d’un  poble  generós 
qu’obre  amplament  els  brassos. 

Las  banderas  que  jo  he  vist  no  ho  son 
d’aquestas.  Ellas  onejan  sos  colors  llampants 
y  sos  atributs  agressius,  impúdicament,  en- 
lluhernantnos;  ellas  serveixen  per’  alegrar 
festas  que  no  son  pas  las  nostras  festas; 
ellas  transtornan  els  cors  sensibles  y  violen- 
tan  els  brassos  atiantlos  hipòcritament  a  la 
lluyta  fratricida;  ellas  s’han  alsat  orguliosas 
sobre  mil  camps  de  batalla  y  ostentan  com 
recorts  gloriosos  de  gestas  barbres  els  forats 
de  las  balas,  la  negror  de  la  pólvora  y  la 
sanch  de  las  victimas;  ellas,  las  pobras  ban¬ 
deras  felas  d’un  tros  de  fusta  y  un  drap 
pintat,  representan  l’honor  quisquillós  e 
irreflexiu,  que’s  passeja  impúdicament  a  tot 
estrop,  per  carrers  y  plassas,  com  si  tractés 
de  desaiiar  als  homes;  ellas  serveixen  de 
mortalla  als  guerrers,  acoblan  sovint  als  far¬ 
sants  de  la  política,  llegitiman  las  més  baixas 
passions  colectivas  y  converteixen  als  homes 
pacifichs  en  conquistadors  crudels,  colonisa 

dors  egoistas,  y  quixots  estúpits  de  las  més 
maquiavélicas  aventuras.  Ellas  han  encarnat 
y  propagat  tota  mena  de  fanatismes,  y  ellas, 
enfj,  han  sigut  y  encara  son  el  portaveu  de 
las  més  estúpidas  idolatrias. 

Y  es  que  la  idea  de  patria,  com  tota  abs¬ 
tracció  sentimental,  no  admet  una  concreció 
tangible,  o,  quan  menys,  es  perillosissim  vo- 
lerla  concretar  en  un  símbol.  Els  que  veyém 
en  aquella  idea  tot  lo  més  noble,  lo  més  seré 
y  lo  més  generós  que  nia  en  l’ànima  d’un 
poble;  els  que,  per  formar  part  integrant 
d’aquest,  voldríam  que  sols  lo  mellor  de  nos¬ 
altres  trascendis  al  exterior,  pera  honra  nos¬ 
tra  y  profit  dels  altres;  els  que  creyém  que 
sols  es  gran  l’amor,  que  sols  la  lluyta  inte- 
lectual  es  digna  y  que  una  sola  fe  es  fe  hono¬ 
rable — la  fe  en  el  progrés — ;  en  una  paraula, 
els  que  pensém  y  reflexioném,  ens  espantém 
dels  idols  concrets,  perque  aquests,  per  rahó 
de  sa  mateixa  materialitat,  ens  empetiteixen 
la  idea  y,  al  passar  pel  garbell  de  la  inter¬ 
pretació  colectiva,  la  transforman,  la  modi- 
fican  y  molt  sovint  la  prostituheixen.  No  ho 
dubtéu:  la  bandera,  en  general,  té  quelcom 
del  sant  del  altar  católich.  La  vella  que’l  ves* 
teix  y  ha  tocat  sas  camas  de  fusta,  li  pert  tot 
seguit  el  respecte  y  no  li  sab  resar  res;  sols 
li  resa  per  cumpliment,  distrayentse,  y  enca¬ 
ra  perque  es  vella. 

Jo  no  voldria,  ab  tot  lo  dit,  fer  acte  d’agra- 
vi  a  aqueixa  munió  de  donas  catalanas  que 
ab  tant  d’entusiasme  y  amor  per  Catalunya 
han  fet  present  a  la  Unió  Catalanista  de  la 
bandera  de  las  quatre  barras.  El  seu  entu¬ 
siasme  y’l  seu  amor  son  sos  mellors  justifica¬ 
tius,  y  mereixen  mon  sincer  aplauso.  Es  més: 
els  comentaris  anteriors  no’s  refereixen  pas  a 
una  bandera,  sinó  a  las  banderas  en  general, 
y  sobre  tot  al  us  que  d’ellas  se  sol  fer  y  a  la 
interpretació  que  se  las  hi  dona.  Es  clar, 
donchs,  qu’en  tot  cas,  en  el  pervindre  y  no 
pas  ara  podrian  serli  aplicables.  Y  ellas,  las 
donas  catalanas,  no  hi  tindrian  en  això  cap 
culpa. 

Y  tampoch  voldria  que  s’interpretessin  las 
mevas  senzillas  reflexions  com  a  desitj  de  re¬ 
butjar  un  present  tan  elevat  y  significatiu. 
Lo  que  si  voldria  —  y  perque  ho  voldria  he 
dit  lo  dit  —  es  que  aquesta  bandera,  la  ban¬ 


dera  nostra,  no  fos  pas  una  bandera  com  mol 
tas  d’altras.  Jo  voldria  qu’ella  no  fos  símbol 
de  guerra  sinó  de  pau,  que  no  anés  may  al 
devant  dels  guerrers  per’atacar,  sinó  entre 
mitj  d’ells  encoratjantlos  pera  la  defensa;  jo 
voldria  qu’ella’s  conservés  tan  pura,  tan  se¬ 
rena  y  tan  inmaculada  com  crech  serà  un  dia 
la  Catalunya  nostra;  y  pera  que  ho  sigui,  jo 
voldria  que  no  se  la  prodigués,  es  a  dir:  que 
a  la  bandera  com  a  la  patria  se  la  tingués 
cuydadosament  apartada  de  tota  manifesta¬ 
ció  pública,  religiosa  o  social  en  que  ’l  cor  y 
la  pensa  de  tots  els  catalans  no  hi  vibressin 
al  unisson  ab  armonía  absoluta.  En  fi,  jo 
voldria  que,  fidel  representació  de  la  terra 
que  tots  aymém,  sols  fos  ella  pera  tots  els 
catalans  un  símbol  de  pau,  d’amor  y  d’espe- 
ransa  en  el  pervindre. 


L’ART 

Aquellas  profondas  paraulas  «No  solza- 
ment  de  pa  viu  l’home»,  contenen  una  veri¬ 
tat  confirmada  cada  dia  per  la  experiencia. 
Per  tot  arreu  veyém  que  l’home  no’n  té  prou 
ab  la  satisfacció  de  las  sevas  necessitats  fisi- 
cas,  satisfacció  que,  tot  essent  absolutament 
necessària,  no  es  pas  suficient  pera  ferli  asso¬ 
lir  el  benestar  a  que  ell,  com  tots  els  sers, 
tendeix  ab  una  forsa  irresistible. 

Aixó  fa  que  l’home,  en  el  coneixement 
que  tracia  de  tenir  dels  sers  que’l  voltan,  no 
s’atura  en  las  qualitats  inmediatament  utili- 
sables  per  la  seva  subsistència,  sinó  que  va 
més  enllà  y’n  descubreix  d'altras  que,  mal¬ 
grat  l’ésser  materialment  inútils,  tenen  pera 
ell  un  gran  atractiu  ocasionat  per  un  cert 
goig  o  benestar  interior  que  la  llur  presencia 
ocasiona. 

Aquest  examen  li  fa  veure  que  certas  co- 
sas  posseheixen  una  qualitat  tan  especial, 
que  la  seva  sola  contemplació,  prescindint 
en  absolut  de  la  utilitat,  ocasiona  una  fruhi- 
ció  tan  intensa  y  tan  pura  que  un  hom,  per 
un  moment,  arriba  a  creure  que  la  felicitat 
absoluta  no  es  una  idea,  sinó  una  realitat 
perfectament  assequible. 

L’atracció  exercida  per  aqueixa  qualitat, 
que  nosaltres  anomeném  bellesa,  sobre  l’ho¬ 
me,  ha  impulsat  a  aquest  no  solzament  a 
cercaria  per  tots  els  medis  possibles,  sinó  à 
disposar  els  objectes  de  la  Naturalesa  de  ma¬ 
nera  que,  donàntloshi  la  unitat  qu’avans  els 
hi  mancava,  el  conjunt  presentés  una  bellesa 
molt  més  intensa  que  la  que  naturalment 
tenían. 

Y  com  que  las  aptituts  no  son  iguals  en 
tots  els  homes,  aviat  se  va  veure  que,  al  pas 
que  la  majoria  no  tenia  altra  facultat  que  la 
de  sentir  la  bellesa,  alguns  individuus  pos- 
sehian  el  privilegi  de  crearia  en  virtut  d’una 
forsa  que  als  demés  els  hi  havia  sigut  ne¬ 
gada. 

A  conseqüència  de  l’admiració  que  lot  lo 
qu’es  una  manifestació  de  forsa  inspira, 
aquests  individuus  foren  considerats  per  tot- 
hóm  com  inmensament  superiors  als  altres, 
y  fins  se  va  dir,  y’s  va  admetre — y  avuy  dia 
continua  dihentse  y  admetentse — que  la  facul¬ 
tat  de  produhir  obras  bellas  era  la  més  ele¬ 
vada  que  podia  possehir  l’home,  y  que’ls 
que  la  tenían,  o  sían  els  artistas,  eran  abso¬ 
lutament  insuperables. 

Però  l’home  no  solzament  té  la  facultat  de 
sentir  y  de  crear  la  bellesa,  sinó  que,  devant 
d’un  objecte  0  fenomen  qualsevol,  sent  un 
impuls,  d’una  intensitat  variable  segons  els 
individuus,  que’l  porta  a  cercar  la  causa  que 
l’ha  produhit;  y  si  la  contemplació  de  la 
bellesa  ocasiona  un  plaher  molt  viu,  el 
coneixement  del  per  qué  de  las  cosas  omple 
l’ànima  d’una  alegria  sols  concebible  per 
qui  l’ha  sentida  alguna  vegada. 

El  desitj  de  coneixe,  ha  portat  l’home  a 
voler  saber  lo  qu’es  la  bellesa  y  a  examinar 
si  realment  la  seva  contemplació,  y  en  espe¬ 
cial  la  seva  producció,  es  l’acte  més  elevat  a 
que'l  sér  racional  pot  entregarse.  Aquest 
examen  ha  fet  veure  que  la  bellesa  no  pot 
ésser  el  fi  ultim  del  trevall  de  la  inteligen- 
cia,  sinó  qu’en  un  lloch  més  elevat  que’l 
qu’ella  ocupa  n’hi  hà  un  altre,  qu'es  el  co¬ 
neixement  total  de  las  cosas,  y  no  limitat  a 
una  qualitat  externa  com  es  precisament  la 
que  constituheix  la  bellesa. 

Peró  de  la  mateixa  manera  que  pera  crear 
obras  bellas  es  necessària  una  facultat  que 
no  tothom  té,  pera  penetrar  en  la  essencia 
de  las  cosas,  pera  tenirne  un  coneixement 


tan  complert  com  sia  possible,  cal  posar  en 
exercici  una  facultat  segurament  molt  més 
rara  que  la  exigida  per  la  bellesa.  Aquesta 
facultat  es  la  reflexió,  y  gracias  a  ella  l’home 
arriba  a  coneixe  d’una  manera  acabada  al- 
gunas  de  las  cosas  del  món  en  que  viu. 

La  major  part  dels  qu’han  estudiat  reflexi- 
vament  la  bellesa  convenen  en  que  aquesta 
qualitat  existeix  realment  en  els  objectes,  0 
sia  que  no  depèn  de  la  nostra  manera  de  con- 
cebir;  peró’ls  sers  la  posseheixen  com  una 
qualitat  purament  externa  que  no’ns  diu  ab¬ 
solutament  res  de  la  llur  essencia  constitu¬ 
tiva.  Es  una  qualitat  qu’afecta  sols,  per  dirho 
aixis,  a  la  llur  manera  de  presentarse,  Aixis 
s’explica  que  la  bellesa  sols  impressiona 
quan  un  se  limita  a  la  pura  contemplació  del 
objecte,  sens  anar  més  enllà,  puig  tan  bon 
punt  la  inteligencia  tracta  de  saber  lo  qu’es 
el  sér  que  té  al  devant,  deixa  en  absolut  de 
tenir  en  compte  aquesta  qualitat  que  no  pot 
donarli  la  més  petita  llum  per  guia  en  l’exa¬ 
men  que  té  de  fer. 

Es  molt  fàcil  demostrar  aixó  ab  exemples 
trets  de  totas  las  ciencias,  peró  serà  suficient 
posarne  un  tret  de  la  geometria.  No  pot  ne- 
garse  que  tota  figura  geomètrica  es  bella, 
mes  la  ciència  qu’estudia  la  essencia  constitu¬ 
tiva  de  las  figuras  no  ho  té  en  compte  pera 
res.  La  bellesa,  en  aquest  cas,  no  es  conside¬ 
rada  més  que  pel  que’s  limita  a  mirar,  di- 
guemho  aixis,  la  figura;  peró  no  pel  qui  la 
estudia  y  tracta  de  saber  lo  qu’ella  es.  En 
tots  els  casos,  y  sia’l  que’s  vulgui  l’objecte 
considerat,  la  bellesa  es  una  qualitat  tan  ex¬ 
terna,  que  se  la  deixa  de  banda  en  el  mateix 
moment  en  que  la  inteligencia’s  disposa  a 
estudiarlo. 

Aixó  fa  que’ls  artistas  son  els  homes  me- 
nos  a  propòsit  pera’ls  estudis  seriós  y  re¬ 
flexius;  y’is  homes  de  ciència,  en  general, 
manifestan  menos  entusiasme  per  las  Bellas 
Arts  que  la  generalitat  dels  homes,  sense 
qu’aixó  indiqui  una  desviació  de  la  llur  sen¬ 
sibilitat.  El  diferent  valor  que’l  sabi  y  l’home 
vulgar  donan  a  l’obra  artística  prové,  sens 
dubte,  de  que’l  primer  considera  la  bellesa 
com  un  pur  accident,  y’l  segón  creu  qu’en 
totas  las  cosas  ella  es  la  part  més  important. 
Per  aquesta  rahó  l’home  de  ciència  es  més 
amich  de  contemplar  la  hermosura  dels  grans 
espectacles  de  la  Naturalesa  que  la  de  las 

obras  humanas.  La  primera  impressiona,  més 
que  per  ella  mateixa,  per  lo  que  revela;  la 
segona  es  més  superficial  y  parla  poch  al  en¬ 
teniment. 

Per  aquesta  causa  l’aptitut  artística  y  l’ap- 
titut  científica  son,  en  general,  dugas  cosas 
oposadas.  Y  que  necessàriament  es  aixís  ho 
fa  veure  la  consideració  de  la  diferenta  índo¬ 
le  del  trevall  del  home  dedicat  a  la  ciència  y 
del  que’s  dedica  al  art.  El  primer  s’esforsa 
per  apartar  tot  lo  que  pugui  privarlo  de  co- 
neixe  lo  que  son  las  cosas;  als  seus  ulls  sols 
la  veritat  té  valor,  prescindint,  d’una  manera 
absoluta,  de  si  aquesta  veritat  es  bella  0  no. 
El  segón  no  ho  cerca  lo  que  son  las  cosas; 
es  més:  fins  evita  en  lo  possible’l  saberho, 
perque  una  experiencia  poch  agradable  pera 
ell  li  ha  ensenyat  que  moltas  d’aquellas  co¬ 
sas  en  que’s  delitava,  gran  nombre  d’aque¬ 
llas  concepcions  qu’ell  colocava  per  sobre  de 
tot,  devant  de  la  rahó  son  perfectament  ab- 
surdas  y  no  poden  ésser  consideradas  més 
que  com  una  proba  de  l’atracció  que  sobre 
moltas  personas  exerceix  tot  lo  imaginari  y 
antinatural. 

Y  fins  en  las  obras  bellas  qu’estàn  com- 
plertament  dins  de  la  Naturalesa,  la  bellesa, 
devant  de  la  reflexió  passa  a  ocupar  un  lloch 
tan  secundari,  que  l’artista,  pera  qui  solza- 
ment  ella  tenia  importància,  necessàriament 
s’ha  de  sentir  ferit.  Això  fa  que  l’artista  in¬ 
conscientment  arriba  a  odiar  tot  lo  que  sia 
producte  del  esfors  reflexiu.  A  alguns  exage¬ 
rats  aquesta  mena  d’odi’ls  fa  fer  gran  nombre 
d’extravagancias.  No  sé  ahónt  vaig  llegir 
qu’en  Ruskin  no  volia  anar  en  ferrocarril.  Y 
çno  hi  hà  molts  artistas  que’s  dolen  de  que’l 


trevall  reflexiu  d’alguns  homes  fassi  desapa- 
reixe  cada  dia  més  el  misteri  que  volta  tot  lo 
desconegut,  y  sobre  tot,  de  que’l  món  esti¬ 
gui  dominat  per  las  ideas  abstractas ? 

Malgrat  tot  lo  dit,  la  inmensa  majoria  de 
personas  que’s  tenen  per  ilustradas  creuhen 
que’l  verdader  signe  d’  inteiectualisme,  la 
cultura  per  autonomassia,  es  la  cultura  artís¬ 
tica.  Això  prové  de  que  la  multitut  no  re¬ 
flexiona,  y  per  lo  tant  es  incapàs  de  compen- 
dre'l  mérit  dels  homes.de  ciència.  Si  alguna 
vegada  sembla  interessarse  per  un  sabi, 
aquest  interès  no  es  més  qu’aparent;  es  un 
interès  forsat,  no  espontani,  y  molt  semblant 
a  la  fingida  admiració  que  demostra  una  per¬ 
sona  que  contempla  una  obra  de  gran  mérit 
sense  percebirlo,  y  que  tracta  de  dissimular 
la  seva  ignorància  ab  moltas  exclamacions  y 
frases  laudatorias.  Tot  aixó  no  té  res  d’ex- 
trany,  perque’l  mérit  dels  trevalls  cientifichs 
no  està  al  alcans  de  la  multitut  y  ningú  pot 
admirar  lo  que  no  entén. 

De  tot  lo  dit  se’n  deduheix  que  l’art  no  es 
pas  lo  més  elevat  que  pot  produhir  l’home, 
lo  qual  se  demostra  també  observant  qu’en 
totas  las  civilisacions  ell  es  el  primer  qu’apa- 
reix,  trigant  la  ciència  devegadas  sigles  a  és¬ 
ser  coneguda,  lo  qual  fa  evident  que  aquesta 
es  molt  més  difícil  v  elevada  que  aquell. 
També  se’n  deduheix  que’ls  quediuhen  y  es- 
criuhen  que  la  cultura  de  las  personas  té  de 
midarse  pels  coneixements  artístichs  y  litera¬ 
ris  que  posseheixen,  afirman  cosas  qu’estàn 
molt  lluny  d’ésser  veritat  y  que,  devant  de 
la  rahó,  de  cap  manera  poden  defensarse. 

Narcís  Vall 


DIETARI  DEL  COR 


CXIII 

Amoreta,  amor: 
estronca  aqueix  plor 
que’ls  teus  ulls  escalda; 
asserena’l  front, 
que’ls  ayres  del  món 
no  t’entrin  a  l'ànima. 


Repósat  en  mi; 
ja’l  veurém  flori 
per  la  primavera 
el  desitj  suau 
d’un  idili  blau 
que’ns  lliga  a  la  terra. 

Ja’l  veurém  flori; 
reposante  en  mi 
la  pau  serà  eterna. 


Antón  Busquets  y  Punset 

OH,  L’ARMÉE!... 

En  un  diari  parisench  que  tinch  a  la  vista, 
y  entre  altras  cosas  de  relativa  importància, 
hi  llegeixo  un  cas  curiosissim,  que  tant  per 
encloure  una  profitosa  ensenyansa ,  com 
per  sa  evidenta  originalitat,  crech  mereix 
ben  bé  ésser  conegut. 

Se  tracta,  cavallers,  d’un  soldat  agregat  al 
destacament  que  guarneix  una  població  si¬ 
tuada  al  departament  del  Nort  de  la  Repúbli¬ 
ca,  y  al  qui  s'ha  aplicat  el  text  d’un  códich 
novissim,  tan  extrany  com  misteriós;  puig 
gracias  a  n’ell,  y  pel  fet  senzillissim  d’haver 
tractat  de  monsieur ,  a  secas ,  a  un  dels 
sous- officiers  del  regiment,  s’ha  trobat,  de 
gradació  en  gradació,  premiat  nada  menos 
qu’ab  setanta  cinch  dias  d’arrest,  tot  veyent 
de  pas — ab  la  natural  sorpresa  per  part  d’ell — 
com  la  pena  li  era  aumentada  tant  com  ma¬ 
jor  era  la  categoria  del  ultim  galonnè  que,  es¬ 
devenint  en  coneixement  de  la  seva  manca 
de  respecte,  se  plavia  ensanyantshi. 

Y  aixó,  ciutadans,  si  no  fos  altament  dolo¬ 
rós,  puig  que  senta  una  premisa  quinas  con- 
seqüencias  ulteriors,  per  lo  fatals,  son  de  tot 
punt  difícils  de  preveure,  depassaria  ab  tor- 
na’ls  límits  de  la  jocositat. 

No  cal  que  demanéu  antecedents  ni  que  al 
pretendre  jutjar  un  efecte  preguntéu  d’ara 
en  endevant  cóm  els  aconteixements  se  suc- 
ceheixen.  (Sou  soldats?  (Delinquiu?  cSe  vos 
castiga  pel  superior  més  inmediat?  Donchs 
no  donarhi  voltas:  podéu  ja  en  principi  abri¬ 
gar  la  plena  convicció  de  que  la  pena  que 
aquest  os  imposi,  la  veuréu  pujar  com  si 
res,  arribant  potser  al  doble  o  triple  quan  la 
falta  comesa  arribi  en  coneixement  del  supe¬ 
rior  del  superior  qu’os  ha  inferit  el  càstich: 
y  aixis  més  tart  per  un  altre  y  un  altre,  en 
progressió  ascendent  sempre,  fins  al  extrém 
deque’l  descuyt  més  insignificant  y  de  menos 
importància  a  primera  vista,  pot  en  un  mo¬ 
ment  donat  ocasionarvos  un  disgust  tan  serio 
com  el  qu’haurà  tingut  el  soldat  de  referen- 
cia. 

No  està  del  tot  malament... 

En  aquests  temps  que  tant  se  prodigan  las 
lloansas,  molts  cops  ben  inmerescudas,  que 
s’aixeca  una  estatua  a  cada  cantonada,  y 
que  fins — ja  podém  dirho — l’haver  sofisticat 
abéxit  algún  producte  alimentici  o  l’haver 

robat  en  el  pes  y  calitat  de  determinat  article 
constituheixen  mèrits  y  títul  suficients  pera 
que’l  vostre  nom  se  dongui  un  diaa  qualsevol 
dels  carrers  del  poble  que  per  dissort  os  vegé 
nàixer  o  vos  hostatjà  ab  pena,  me  sembla  in¬ 
fame,  altament  injust,  que’s  deixi  a  l’ombra  y 
en  el  més  gran  oblit  al  home  genial  que 
inventà  y  posà  en  us  primer  que  ningú,  un 
sistema  de  repressió  com  el  de  que  vinch 
parlant. 

Lo  deliciós,  lo  extremadament  delicat  y 
que  constituheix,  diguemho  aixis,  el  clou  en 
aquesta  escala  de  Jacob  en  la  quina  per  ex- 
tranya  coordinació  cada  grahó  representa 
una  nova  agravació  de  la  pena,  son,  com  he 
fet  notar,  els  vols  que  indefectiblement  la 
pràctica  d’aquesta  llegislació  novíssima  està 
cridada  a  pendre,  en  el  cas  més  que  probable 
de  que  prosperi. 

En  lo  successiu,  y  ja  ab  la  certesa  de  que 
la  condempna  deu  ésser  aumentada,  no  hi 
haurà  processat  que  s’estimi,  que  a  la  noti¬ 
ficació  de  la  sentencia  no  demani  la  de  la 
conseqüència  final  inevitable:  aixis  no  sigui 
més  que  pera  estalviarse  l’angoixa  que  pel  es¬ 
perit  representa  la  demora  del  temps,  y  per 
altra  part,  ab  rahó  sobrada;  si  un  càstich 
senzillet  de  dos  o  tres  dias  de  mecànica  pot, 
sense  saberse  cóm,  convertirse  en  quaranta 
dias  de  presó,  posém  per  cas,  dever  [d’hüma- 
nitat  es  el  dirho  desseguida. 

Mes  qui  sab  si  la  qüestió  deu  ésser — y  en 
aixó  radica  potser  el  quid  ocultum  que’ls  pro¬ 
fans  no  endeviném — fer  compendre  al  soldat 
ras  que,  més  aviat  que  una  conseqüència  de 
lafalta  comesa,  es  el  càstich  una  derivació  del 
grau  qu’ostenta  el  qui  castiga.  Perque,  és¬ 
ser  capità — suposo — no  seria  tal  vegada  cap 
orgull  si  no  anés  adherida  al  empleo  aque¬ 
lla  satisfaccioneta  intima  y  boy-boy  de  mala 
lley  que  proporciona  sovint  el  gust  de  poder 
mostrarse  més  rigorós,  y  per  tant  més  enér- 
gich  que  un  vulgar  sargent;  com  aixis  ma¬ 
teix  l’ésser  comandant  o  coronel  no’s  diferen¬ 
ciaria  ab  gran  cosa  dels  subordinats  si,  de 
temps  en  temps,  no  podían  aquests  fer  sen¬ 
tir  el  pes  de  l’autoritat  ab  més  vigor  que  un 
capità. 

No  hi  hà  més. 

Aquest  y  cap  altre  deu  ésser  el  fi  primor¬ 
dial  del  fi  que  la  disciplina  persegueix,  y  fins 
anéu  a  saber...  anéu  a  saber  si  allargant  la 

cosa,  caminant  de  deducció  en  deducció, 
vindriam  a  parar  en  la  conseqüència  de  que 
en  això  estriba  gran  part  d’aquella  forsa  en¬ 
vejada  qu’en  el  camp  de  batalla  y  en  lo  més 
fort  d’un  combat  decideix  la  victorià  per  un 
o  altre  bando. 

Concretemho. 

Una  falta  comesa  no  tindrà  pas  may  més 
ni  menys  gravetat  perque  sigui  un  o  altre’l 
qui  la  casualitat  cridi  a  solventarla,  ja  que 
resta  encara  per  establir  la  gerarquía  de  la 
pena,  y  tampoch  desde  que’lmónes  món 
s’ha  vist,  crech  jo,  un  códich  que  digui,  per 
exemple:  serà  castigat  ab  dos  dias  de  presó 
el  ciutadà  que  s’apoderi  de  tal  o  qual  objecte 
propietat  d'un  altre:  no  obstant,  si’l  jutje  que 
falli  suma  a  sa  condició  de  tal  mèrits  contrets 
per  antiguitat  o  altre  concepte,  alguna  conde¬ 
coració,  quelcom  en  fi  que’l  distingeixi  en- 
tre’ls  funcionaris  com  ell,  podrà,  estirant  la 
cosa,  enviar  al  culpable  a  morir  al  pal. 

Es  el  colmo:  sols  per’xó  deurían  els  fran¬ 
cesos  coneixe  y  retenir  el  nom  del  autor  de 
aquesta  lúgubre  fantasia;  caminant  els  temps, 
podrian,  com  he  dit,  rendirli’ls  honors  que’s 
deuhen  als  homes  que  perpetúan  una  època. 

Res  proba  tant  lo  estantís  del  panache  mi- 
litaire  com  las  miserias  a  las  quals  y  pera  per. 
durar  ha  de  corre  a  apoyarse;  y  lo  que  per  de 
comptat  el  fa  verament  insoportable  a  tot  ho¬ 
me  d’inteligencia,  es,  molt  més  encara  que 
l’ésser  crudel  y  odiós,  lo  que  té  de  sobirana¬ 
ment  bèstia  y  ridícul. 

Se  pot  soportar  un  sufriment  ab  certa  pa¬ 
ciència,  quan  a  hu  li  cab  per  endevant  la 
seguritat  de  que  aquest  reportarà  més  o 
menys  tart  alguna  utilitat  pràctica  en  un  o  al¬ 
tre  ordre  de  la  vida:  se  revolta,  en  cambi,  l’es¬ 
perit  del  home  més  inofensiu,  devant  aquest 
estol  nombrós  de  reglaments  y  ordenansas 
de  tots  matisos  que,  molt  lluny  de  dignificar 
al  individuu  o  afirmar  quelcom,  semblan  més 
aviat  creats  expressament  pera  deprimirlo 
mantenintlo  en  estat  de  perpetua  imbecilitat. 

Pleguém. 

En  bona  fe,  y  aixó  no  ho  dich  pas  per  dirho, 
hauria  desitjat  viuretot  el  temps  quedç  vida’m 
quedi  alimentant  la  ilusió  de  que  pera  con- 
sagrarse  héroe  no  era  precís,  tan  extricta- 
ment  indispensable,  l’abdicar  en  absotut  de 


aquellas  condicions  qu’adornan  y  enorgullei¬ 
xen  l’home;  me  sab  greu  que  seguidament 
els  aconteixements  me  demostrin  lo  con¬ 
trari. 

El  cas  especialissim  d’aquest  soldat  fran¬ 
cès  no  pot  menys  que  reflexar  en  mon  cervell 
una  idea  ben  migrada  de  la  virtualitat  de 
certas  cosas...  o  de  la  manera  d’ésser  dels 
héroes. 

JOSEPH  ARTÍS. 


TRET  DE  FONA 

XV 

El  reclàm. 

En  tot  temps  els  poderosos  han  verificat 
actes  que’ls  hi  han  ocasionat  plaher,  sense 
tenir  en  compte  la  molèstia  que  podian  oca¬ 
sionar  a  altras  classes.  Ja  la  guerra,  devas- 
tantho  tot;  ja  la  cassera,  atravessant  els 
camps  conreuhats  pel  pagés...  L’ociós  té  ne¬ 
cessitat  de  grans  emocions  que  no  sab  trobar 
en  ell  mateix,  y’l  malestar  que’ls  seus  actes 
ocasionan  a  altres  sers  entra  en  el  compte  de 
las  grans  emocions  per  ells  desitjadas  y  bus- 
cadas. 

Avuy  dia  no  es  poderós  l’aristócrata  del 
múscul  (fort);  ni  l’aristócrata  de  la  sanch 
(noble);  ni  tan  sols  l’aristócrata  del  nirvi  (in- 
telectual).  Avuy  dia’l  poderós  es  l’industrial. 
Y  obehint  a  la  lley  general,  construheix  au- 
tomóvils,  munta  en  ells,  els  llensa  a  esbo- 
jarradas  velocitats,  y  creuha  las  carreteras 
com  si  a  ell  sol  pertanyessin,  escombrant- 
las  ab  sas  màquinas  enginyosas  de  tots  els 
sers  vivents  que  tinguin  a  bé  fer  us  dels  ca¬ 
mins  nacionals  qu’ells  també  pagan  y  que 
a  ells  també  pertanyen. 

Es  el  salvatjisme  de  tot  temps  que’s  pre¬ 
senta  baix  una  forma  moderníssima:  mes  hi 
hà  en  el  fons  una  degeneració  espiritual. 

Madame  Renaud  té  dos  fills,  que  corren 
en  la  cursa  Paris-Madrid  en  dos  automó- 
vils.  L’un  d’ells  s’estabella  pel  cami.  Ho  co- 
munican  a  la  mare,  y  aquesta  diu:  Vull  que 
l'altre  fill  meu  continuhi . 

jCreuréu  per  un  moment  en  el  renaixe¬ 
ment  del  esperit  de  las  mares  espartanas? 
No:  esborréu  aquesta  creencia  del  vostre  cer¬ 
vell  si  hi  acudeix. 

No’s  tracta  de  posposar  el  fill  a  un  ideal 
superior,  no’s  tracta  de  la  patria,  del  bé  dels 

altres  ciutadans,  de  la  felicitat  d’un  tros 
d’humanitat,  ni  del  desitj  de  donarho  tot  pe- 
ra’l  progrés...  no. 

Madame  Renaud  es  fabricanta  d’automó- 
vils,  y  li  calia  acreditar  la  seva  marca. 

F.  Pujulà  y  Vallés. 


LA  ENTREGA  DE  LA  BANDERA 

Avans  del  funest  maridatje  dels  Reys  Ca- 
tólichs,  quan  a  dintre  ’l  real  monastir  de  Po¬ 
blet  no  hi  havia  arribat  encara  la  influhencia 
del  gust  del  Renaixement,  ni  molt  menys  la 
fabrica  del  monumental  cenobi  havia  sigut 
profanada  pels  enfarfegats  barroquismes  del 
sigle  xvm;  en  aquells  temps  en  que’ls  ma- 
cisos  murs  ostentavan  arreu  la  emprempta 
poderosa  del  art  romànich  si  datavan  dels 
sigles  xii  y  xiii,  y  del  gótich  més  pur  si  eran 
bastits  durant  el  sigle  xiv,  pot  dirse  que  nos¬ 
tra  nacionalitat  catalana,  satisfeta  de  la  su¬ 
perioritat  de  son  geni,  fort  y  civilisador,  no 
deixava  may  de  mostrarse  sagelladaen  tota 
obra  gran  y  bella.  Aixis  en  el  monastir  de 
Poblet  no  sols  hi  veyém  el  caràcter  català 
en  sa  arquitectura  hermosa  y  sòbria,  sinó 
que  hi  veyém  també  a  cada  portalada,  aprop 
de  molts  finestrals,  arràn  dels  modillons  dels 
frisos,  al  cim  o  al  peu  de  las  columnas,  en 
las  sepulturas,  en  las  llosanas  del  paviment 
|  o  en  las  voltas  de  las  naus,  l’escut  de  las 
|  quatre  barras. 

Passa'l  sigle  xv,  y  aytal  escut  ja  no  es  es- 
|  culpit  pels  artistas;  mes  no  perque  l’esperit 
-  de  progrés  v  de  germanor  dels  homes  sia 
I  tal  qu’hagi  abolit  las  nacionalitats  (progrés 
í  que  socialment  fora  ben  negatiu  si  ab  ellas 
se  negavan  els  homes  que  las  constituhei- 
i  xen),  sinó  perque  nostra  nacionalitat  es 
;  absorbida  per  una  politica  corrompuda  y  pel 
I  gust  estragat  de  l’época. 

Aquest  parèntesis  vergonyós,  traduhit  en 
|  una  decadència  manifesta  del  esperit  català, 
devia  cloures  ab  una  desfeta  més  vergonyosa 
encara,  ben  diferenta  per  cert  de  las  qu’oca- 
,  sionan  els  grans  moviments  revolucionaris 
quan  tenen  quelcom  de  conscient.  Aytal 
|  desfeta  fou  la  profanació  que  l’any  35  del 
sigle  passat  sufriren  Poblet  y  altres  grans 
monuments  de  Catalunya  després  d’haver 
passat  per  la  profanació  lenta  dels  monjos  y 
dels  pseudoartistas  qu’havian  vingut  desna- 
turalisant  durant  centurias  enteras  l’esperit 
artistich  de  la  rassa. 

La  part  sana  del  nostre  poble,  la  verament 
avensada,  la  qu’ha  servat,  a  través  del 
:  temps  y  de  las  vicissituts,  l’esperit  d’eman- 
cipacio  que  caracterisà  als  antichs  catalans, 
ha  obert  els  ulls  per  fi,  y  al  extendre  l’es- 
guart  sobre’l  passat,  ha  cregut  qu’en  ell 
devia  cercar  la  font  de  sas  reivindicacions 
dera  fer  quelcom  de  profit,  ja  que’ls  ideals  de 

llibertat  que’s  persegueixen  han  d’ésser  man¬ 
tinguts  tot  mantenint  ab  ells,  pera  ferlos 
forts,  la  pròpia  personalitat,  no  ab  esperit 
regressiu,  sinó  ben  progressiu  y  enlayrat, 
com  ens  ensenya  la  historia  qu’ha  sigut 
sempre  l’esperit  de  Catalunya,  la  nació  lla¬ 
tina  més  civilisada  de  la  Edat  Mitja,  y,  avuy 
que’s  desperta  malgrat  el  jou  polítich  que 
sufreix,  la  més  avensada  de  quantas  inte- 
gran  l’Estat  espanyol. 

Per  aixó  fou  una  bella  idea  la  que  tingue¬ 
ren  las  donas  catalanas  de  fer  entrega  a  la 
Unió  Catalanista  de  la  bandera  de  las  quatre 
barras  en  l’histórich  monastir  de  Poblet, 
hont  cada  antich  detall  arquitectónich  es  una 
pàgina  gloriosa  del  art  català  que  no  neces¬ 
sitaria  pas  el  barrat  escut  pera  mostrar  ben 
sencer  l’esperit  de  la  rassa.  Y  per  aixó,  en 
aquell  recinte,  revestí  l’acte  una  importància 
inmensa,  com  inmens  fou  l’entusiasme  dels 
milers  de  personas  que  de  tots  indrets  de 
Catalunya  hi  concorregueren. 

L’haver  retornat  de  la  festa  en  moments  en 
que  deu  entrar  en  màquina  aquest  número’ns 
priva  de  donar  una  ressenya  detallada:  peró 
com  que  aquesta  ja  l’hauràn  trobada  nostres 
llegidors  en  la  part  d’informació  de  la  premp- 
sa  catalanista  diaria,  sols  de  la  significació 
del  acte  hem  volgut  ocuparnos,  consignant 
que  pocas  vegadas,  tal  volta  may,  ha  cele¬ 
brat  el  Catalanisme  una  festa  hont  el  medi 
respongués  tan  bé  al  fí,  y  tan  grans  fossin 
l’entusiasme  y  la  gentada. 

L’Orfeó  Català  hi  ajudà  poderosament  ab 
sos  cants  inspirats,  que  traduheixen  lo  més 
pur  de  l’ànima  de  nostra  terra  escampant 
arreu  flayre  de  bellesa  y  de  poesia.  De  Tar¬ 
ragona  havia  vingut  expressament  la  bene¬ 
mèrita  institució  pera  cantar  l’himne  La  nos¬ 
tra  bandera ,  original  d’en  Maragall  y  en 
Millet.  Y  cóm  el  cantà,  en  aquell  moment 
solemne!  Esborronat  tothom  d’entusiasme 
pels  anteriors  cants  y  pels  parlaments  que 
pronunciaren  n’Agnés  Armengol  de  Badia  al 
entregar  la  bandera  y  en  Joseph  M.a  Roca 
al  rébrela,  l’himne  acabà  de  somoure  tots 
els  cors.  L’entusiasme  esclatà  llavors  de  ma¬ 
nera  grandiosa,  no  traduhit  en  aplaudiments 
y  exclamacions,  sinó  en  cants,  en  cants  be- 
nehits,  en  cants  de  deslliuransa.  Y  esclatà 
ab  tota  sa  majestat  l’himne  de  Els  Segadors, 
y  las  voltas  ressonaren  ab  sos  accents,  als 
que  s’hi  barrejaren  els  del  tro  que  ’s  sentia 
retrunyir  en  mitj  d’una  tempesta  desfeta. 
Aixoplugats  sota  aquellas  voltas  deu  o  dotze 
milers  de  catalans,  sentiren  tota  la  forsa  d’un 
gran  símbol.  Cants  de  lluyta  eran  els  seus, 
cants  de  lluyta’ls  de  la  naturalesa.  Era  me¬ 
nester,  es  menester,  donchs,  lluytar  contra 
las  desviacions  dels  que  corromperen  l’art 
de  Poblet:  contra’ls  opressors  qu’han  volgut 
ofegar  l’esperit  de  rassa;  contra  la  onada 
forastera  que’ns  priva  de  desenrotllar  nos- 
tras  costums  y  nostras  lleys,  de  cantar  nostres 

cants  y  de  viure  la  vida  superior  desitjada 
pels  homes  que’s  senten  lliures. 

Mes  també  cal  la  germanor  entre  tots  els 
qu’estimém  Catalunya;  cal  que  la  bandera 
no’ns  meni  com  a  remats,  sinó  que’ns  guihi 
com  a  convensuts,  sense  fanatismes,  sense 
mesquinesas  personals;  cal  que’ns  fassi  cons¬ 
cients  dintre  de  nostras  creencias  y  ’ns  ai- 
xampli  l’esperit  pera  reconeixe  a  tothom  el 
dret  que  té  de  trevallar  per  la  patria  segons 
sas  conviccions  y  son  modo  d’ésser;  cal  que’ns 
allunyi  de  las  lluytas  de  partit  que  son  la 
característica  dels  Estats  inferiors,  com  l’es¬ 
panyol,  vehi  0  germà  delsalarbs,  dels  endar¬ 
rerits  eterns;  cal  que  sia  bandera  de  demo¬ 
cràcia  y  que  com  a  tal  vingui  a  destruhir 
banderas  y  banderetas,  que  de  totas  som 
enemichs  en  quant  significan  fanatisme  y 
negan  y  prostituheixen  1’  esperit  democràtich 
que  invocan.  Per  aixó  totas  las  rebutjém,  per 
trobarlas  negativas  en  la  lluyta  per  la  dig¬ 
nificació  humana. 

Aquesta  es  la  missió  del  Catalanisme: 
sobre  la  Catalunya  vella,  bastir  la  nova  Ca¬ 
talunya  fentla  ben  progressiva.  Y  dintre 
d’aquesta  Catalunya,  que  cadascú  vagi  fent 


sa  via  com  en  els  pobles  cultes  la  fan  els 
homes,  sens  erronis  conceptismes  de  reac¬ 
cionaris  y  d’avensats,  ab  llibertat  pera  tot¬ 
hom  que  de  bona  fe  trevalli.  L’esperit  am¬ 
ple,  la  convicció  ferma  y’is  procediments 
honrats:  heushaquí  tot  lo  que’s  necessita. 

Aixís  creyém  qu’ho  havian  comprés  els 
catalanistas  en  el  solemne  acte  d’entrega  de 
la  bandera,  puig  el  Catalanisme  en  massa  hi 
estigué  representat,  no  mancanthi  ni  aquellas 
entitats  qual  assistència  no  podia  exigirse. 

La  causa  de  la  Unió  Catalanista ,  qu’en- 
clóu  tots  els  grans  principis  del  Catalanisme 
militant,  ha  rebut  ara  l’adhesió  d’  altras 
importants  brancas  del  autonomisme  català, 
y  cada  dia  té  més  convensuts  y  més  adep¬ 
tes  dintre  sos  grans  principis  de  sempre. 
Que  sia  ara  més  que  may  causa  d’amor  pera 
tothom;  causa  d’amor  pera  que  tots  hi  apre- 
cíhin  honradesa  y  esperit  ample  y  progres¬ 
siu  ;  causa  d’amor  perque  las  donas,  las 
amorosas  donas,  son  las  que  li  teixeixen  la 
bandera  qu’ha  de  feria  més  gran  y  ha  de 
convertiria  de  fet  en  llas  de  germanor  pera 
tots  els  homes. 

Lluís  Via. 


LA  NOSTRA  C) 

Bandera,  santa  bandera, 
bandera  dels  catalans: 
alsemte  a  la  devantera 
sobre’l  pit  y  ab  dugas  mans. 


Ve  ab  nosaltres  nostra  mare 
nostra  llengua  y  nostra  lley: 
la  dissort  no’ns  aclapara; 
fins  cayguts  som  poble  rey. 

Dels  brassos  d’en  Casanova 
els  nostres  t’han  recullit, 
y  ara  ets  l’antiga  y  la  nova, 
qu’ets  la  terra  y  l’esperit. 


— Alséu  vostras  banderasl — 
cridava’l  rey  Martí, 
y  ab  aquell  crit  d’engunia 
lar  patria  s’esmortí. 

Pel  tornàveu  dels  sigles 
ressona’l  crit  sens  fí: 

— Alséu  vostras  banderas! — 
encara’ns  torna  a  di. 

— Alséu  vostras  banderas! — 
van  fent  els  Jochs  Florals. 

La  terra  s’hi  es  posada 
teixintne’ls  quatre  pals; 
las  donas  ja  la  brodan, 
la  engrapan  els  més  alts, 
y  amunt  va  la  bandera 
dels  nostres  ideals. 


Que’t  segueixi  qui  es  de  rassa; 
que  s’aparti  el  qu’es  dels  borts. 
Sota  terra,  a  cada  passa, 
fins  estremiràs  als  morts. 


Y  puig  ets  la  patria  vera, 
serà  lo  que  Deu  voldrà. 

Avant  y  enlayre,  bandera, 
que  la  sanch  ja’t  seguirà! 

Desllíurans  de  forsa  extranya; 
si  eram  pochs,  ja  som  llegions. 
Sant  Jordi  mata  l'aranya, 
y  destria  las  regions! 


Demunt  las  quatre  barras 
hi  hà’l  nostre  campió, 
el  cavaller  Sant  Jordi 
matant  el  vell  dragó. 

Pels  fills  de  Catalunya 
ben  clara  es  la  llissó; 
contra  dragons  y  aranyas 
Sant  Jordi  ’ns  es  patró. 

Bandera  de  la  Patria, 
desplega  ton  satí, 
que  tots  a  la  teva  ombra 
tos  fills  hi  hem  de  segui. 
Units,  las  ponentadas 
no’ns  faràn  pas  desdl, 
per  tu  tots  volém  viure, 
per  tu  volém  morí. 


Angel  Guimerà  Francesch  Matheu 

(*)  D’entre  las  composicions  poéticas  que  la  bandera  de  la  Unió  ha  inspirat  als  poetas  catalans,  transcrivim 
com  a  més  notables  aquestas  dugas,  copiantlas  de  La  Renaixensa,  que  las  publicà  en  son  extraordinari  d’avans 
d’ahir. 

L’HEREU 

A  Ignasi  Iglesias. 

—  Y  ara!...  {Qu’ho  dihéu  de  debò?— dema¬ 
nà  la  Pepa  badant  boca  y  ulls,  mentres  li 
queya  entre  las  esclofollas  el  ganivet  punxa- 
gut  ab  que  pelava  trumfas  a  la  porta  del 
hostal. 

— Oytal! — respongué  sa  tia.  —  Sembla  men¬ 
tida  que  no  te’n  hagis  ataleyat,  tan  a  la 
vora  que  la  tens!... 

— Ja  veuréu:  com  vaig  sempre  per  feyna  y 
no’m  fico  may  en  ningú,  res  té  d’extrany... 
Però  vaja!  no  me’n  puch  avenirl...  Ay  caray- 
na  de  Bel!  Ves  ab  quinas  en  surt  ara,  capa 
sas  vellesas. 

—  r s  !  vellesas,  vellesas... —  respongué  la 
jaya  bo  y  enfonzant  dintre  l’esmirriat  monyo 
de  cabells  grisos,  varis  cops  y  precipitada¬ 
ment,  l’agulla  de  fer  mitja  com  si  volgués 
treure  de  sa  closca  la  resposta... — {Vella,  la 
BeP...  No  tant,  dona,  no  tant.  {Sabs  qué 
deu  tenir?...  A  la  ratlla  dels  quaranta  cinch, 
y  ben  mirat,  encara  pot  fer  feyna  en  aqueixa 
edat  una  dona  com  ella,  ben  apeixada,  que  no 
s’ha  posat  may  cap  pedra  al  fetje... 

—  Bé,  però  escoltéu:  en  Mandri  ja  té  forsas 
més  anys  qu’ella... 

— En  Mandri,  dius!  Quin  un!  Ve  de  bona 
soca.  Quan  ell  se  va  casar  ab  la  Bel,  sa  mare 
encara  criava. 

— Qué  voléu  qu’os  digui! — afegila  neboda, 
seguint  sa  tasca. — Jo  me’n  donaria  vergonya 
d’aquestas  cosas,  tenint  una  mossa  ja  casada 
y  qu’aviat  la  farà  avia...  {Y  qu’està  de  gayre 
temps? 

— Deurà  ésser  per  la  brema.  Ey!  dich  jo, 
donchs  lo  qu’es  per  ells,  qu’es  cas  que  surés 
la  cosa;  y  com  ella  es  ja  tan  grossa  de  me¬ 
na... 

— Y’l  vostre  fill  {qué’n  diu  d’aixó?  Miréu 
que  si  ara  la  Marieta  cau  del  escambell... 
Oh,  y  en  Mandril  Tant  que’l  desitjava  un  he¬ 
reu  a  primerias...  Vejàm,  vejàm  com  aniràn 
las  cosas! 

— Qué  sé  jo! — respongué  la  vella  tota  cap¬ 
ficada. — En  Janet  y’l  noy  estan  tots  enfutis- 
mats,  per  molt  que  jo  bé'ls  predico  que  no 
cerquin  rahons,  donchs  encara  no  se  sab  lo 
que  passarà.  Lo  que’ls  fa  estar  més  cremats 
es  pensar  que’ls  Mandris  ja  ho  devian  saber 


qu’ella  estava  embrassada  ans  de  casar  la 
pubilla  ab  el  nostre  Queló,  y  s’ho  van  callar 
per  por  de  que’s  desfés  el  casori,  o  de  que’l 
noy  fes  arreglar  las  cosas  d’altra  manera.  Lo 
que  hi  hà,  es  que  des  que  la  nova  ha  co- 
mensat  a  corre,  que  a  casa  no  saben  pas  lo 
que’s  fan.  Tot  va  en  renou..  A  primerias  la 
jova  no  s’ho  volia  creure  que  sa  mare  estés 
aixis,  deya  que  no  podia  ésser... 

— Ay  carayna!  Vaja,  no  me’n  puch  avenir! 
Qué  voléu  qu’os  digui!  Aquestas  cosas  tan 
extranyas  .sempre’m  sembla  qu’han  de  dur 
rahons — acabà  la  hostalera  alsantse,  mentres 
arreplegava  ab  una  mà  son  devantal  ple  d’es- 
clofollas. 

— Té,  Pepa:  aqui  la  tens  que  ve  del  hort. 
Cal  no  tenir  ulls  a  la  cara  pera  no  veure  cóm 
està.  Guàytatela. — 

Era  pels  vols  de  la  capvesprada.  El  sol  s’a¬ 
magava  darrera  la  cinglera  d’un  vert  negrós, 
escampant  pel  cel  un  lluminós  vel  que  s’es- 
blaymava  cap  a  llevant. 

Pel  carrer  estret,  de  casas  de  tapia,  encros- 
tissada  la  cals  que  las  emblancahi  un  jorn, 
s’atansava,  ab  una  cistella  de  cireras  sota’l 
bras,  una  dona  petitona,  rabassuda,  d’ulls  ne¬ 
gres  y  vius,  roja  y  encara  fresca,  de  cos  ro- 
danxó  v  ampla  pitrera.  Avensava  per  entre 
un  escampall  d’aviràm  y  de  criaturas  que 
rèvolcavan  llurs  sanitosas  carns  de  monta- 
nyenchs  pels  dintells  de  las  casotas  plenas 
de  moscas.  Al  primer  copd’ull  se  li  veya  que, 
sota  sas  robas  de  pagesa,  anava  neta  com 
una  plata;  balancejava’l  cos  tot  caminant  ab 
calmosa  quietut,  y,  al  passar,  cambiava  al- 
gún  mot  ab  las  vehinas. 

Quan  arribà  prop  de  la  hostalera,  qu’arre- 
plegava’l  gibrell  ple  d’un  bé  de  Deu  de  trum¬ 
fas  grogas,  un  somriure  francot  obri  sa  am¬ 
pla  boca  de  llabis  groixuts,  buyda  d’uyals, 
únich  signe  de  decrepitut  que’s  veya  en  ella. 

— Hola,  Bel, — digué  la  Pepa. —  {Que  vens 
del  hort? 

—  Sí,  dona,  de  cullir  quatre  cireras  pera 
las  monjas,  que’n  volen  fer  confitura...  {Cóm 
tens  el  noy,  Pepeta? 

— Bé;  no  ha  sigut  res,  gracias  a  Deu.  Co¬ 
sas  del  dentat,  me  penso,  y  de  la  mala  mama- 
da  que  li  donguí’l  dia  que  se’ns  van  negar 
las  ocas...  {Tan  mateix,  Bel,  diu  qu’hem  d’a¬ 
nar  a  bateig? — acaba  per  preguntar  la  P„pa, 
frisosa  y  tafanera,  morintse  de  ganas  d'es- 

brinarla  nova. — Qu’amagat  ho  duyas,  caray- 
na  de  dona! — 

Altre  cop  se  badà  l’ampla  boca  somrihenta. 

— Bé,  deixaho  corre — respongué  la  Bel. — 
La  gent  enrahona  y  potser  s’equivoca. 

— Carayna!  No  me’n  havia  atalevat  fins 
ara;  però  creume  que  si  fossis  fadrina’t  veu- 
nas  ab  trevalls  pera  que  no  t’ho  conegues¬ 
sin.  Siga  la  enhorabona...  Si  ara  teniu  un 
noy,  lo  qu’es  en  Mandri  no  n’estarà  poch  de 
tou...  Ay,  carayna,  ves!  Sembla  qu’encara 
teniu  humor  d’anar  a  fira...  No  hi  hà  com 
tenir  forsa  quartos... 

— Noya,  en  això  si  que  no  hi  valen  l’humor 
ni’ls  diners.  Ve  com  ve.  Fa  vint  anys  y  vuyt 
mesos  que  va  naixe  la  Marieta,  y  poch  me 
podia  pensar  veurem  ara  ab  aquests  mals  de 
cap  altre  cop.  Allavors  de  la  noya,  vaig  que¬ 
dar  tan  malament  (vos  ne  podéu  fer  memò¬ 
ria,  Josepa) — segui  la  Bel  dirigintse  a  sa 
consogra  qu'anava  fent  mitja  calmosament, 
asseguda  al  banch  de  pedra  d’aprop  de  la 
porta,  —  que’ls  metjes  de  la  vila  digueren 
que  ja  se  m’havia  acabat  per  sempre’l  te¬ 
nir  maynada.  Y  té,  ara  si  que’ls  hauré  fet 
quedar  bé,  com  hi  hà  món! — 

En  aquell  moment  una  veu  fresca  y  jova 
ressonà  no  gayre  lluny  de  las  tres  donas. 

— Mare!  —  cridà  a  la  Bel. — Veniu  si  os 
plau! — 

Era  una  mossa  alta  y  sapada,  d’encrespat 
canell  roig  y  pell  blanca,  mes  tota  colrada  de 
pigas  rossas  que  la  enmorenian.  Sos  ulls 
eran  petitets  y  negres,  y  sa  boca  roja  tancava 
un  dentat  admirable.  Vora’l  portal  de  casa 
seva  esperava  a  sa  mare  que  s'anava  acos¬ 
tant  pausadament,  ab  un  pas  feixuch  de  dona 
grossa,  mentres  la  filla  se  la  guaytava  ab  un 
esguart  extrany,  el  front  tot  contret. 

— Hola,  noya! — digué  la  mare  ab  son  bon 
somriure,  passant  per  devant  de  la  jova  y 
entrant  dret  a  la  cuyna,  després  d’haver  dei¬ 
xat  el  cistell  de  cireras  demunt  d’un  ascón  de 
la  entrada.  — {Quin  vent  te  porta  per  aqui, 
després  de  tants  dias  que  no  havías  baixat  al 
poble? — 

La  mossa  no  respongué  al  prompte,  y  donà 
una  volta  per  la  cuyna  com  cercant  quelcom 
que  no  trobava  en  aquells  moments:  tal  vol¬ 
ta  l’esperit  per’afrontar  la  qüestió  que  l’havia 
duta  a  casa  sos  pares.  Al  cap  de  poch,  ab  las 
galtas  encesas  y  la  veu  tremolosa,  el  punys 


sobre’ls  costats  del  ventre  que  senyalava  una 
propera  maternitat,  s’encarà  resoltament  ab 
sa  mare  y  li  digué: 

— Mare,  escoltéu:  {es  veritat  lo  que  diuhen 
pel  poble,  qu’estéu  embrassada? — 

La  Bel  no  s’esperava  la  pregunta  tan  crúa, 
per  molt  que  dias  hà  se  la  temia.  Abaixà’ls 
ulls  com  una  culpable,  reculà  unas  passas, 
y  se  li  encengué  més  la  cara. 

— Bé...  m’ho  penso — barbotejà  a  mitja  veu. 

Els  ulls  de  la  filla  espurnejaren. 

— {Y  de  quàn  vos  penséu  estarne? — dema¬ 
nà,  al  cap  d’un  poch. 

—  Ay,  filla!  Aixó  si  que  del  cert,  del  cert, 
no  puch  dirho  —  respongué  la  Bel  més 
tranquila,  pensant  sols  en  el  filló  qu’en  aquell 
moment  sentia  bellugar  en  sas  entranyas  en 
voluptuosa  sensació. — Me  penso  que  fins  un 
parell  o  tres  de  mesos...  que... 

— Es  a  dir — cridà  la  pubilla  fora  de  si — 
{qu’estéu  de  set  mesos  y  no  n’heu  dit  res  a 
ningú?  Y  ho  deviau  saber  qu’estavau  aixis 
quan  vaig  casarme,  {oy? 

— Veuràs,  noya:  no,  no  m’ho  creya  pas;  de 
cap  manera.  Qui  s’ho  havia  de  pensar!  Si 
com  aquell  qui  diu  no  m’ho  he  cregut  fins 
ara  que  me’l  sento!... 

— Y  donchs,  jo,  {cóm  quedo,  veyàm,  si  ara 
teniu  un  noy?  Adeu  pubillatje,  {oy?...  Donchs 
aixó  no  pot  anar,  {sentiu?  Tenim  d’arreglarho 
ab  el  pare.  Si  qu'estariam  frescos  ara,  qu’al 
cap  d’avall  vingués  un  marrech  a  endursen 
tot  lo  de  casa  y  a  mi’m  deixés  de  qualsevol 
manera!.. .Tractes sontractes.  EnQueló  m’ha 
dit  que  vos  ho  digués:  ell  s'ha  casat  ab  la  pu¬ 
billa  Mandri  y  no  ab  una  cabalera!  — 

Y  la  mossa  anava  amunt  y  avall  de  la  cuy¬ 
na  exaltantse,  cargolant  nirviosament  las  be- 
tas  de  son  devantal  de  pisana  nova  y  estufada, 
y  enrojintse  d’aytal  manera  que,  per  mo¬ 
ments,  semblava  que  sas  galtas  s’anessin  a 
encendre. 

La  pobra  Bel,  asseguda  al  ascón,  las  mans 
encreuhadas  sobre’l  ventre  com  si  volgués 
protegir  l’infanló  contra  las  malasvolensas 
de  sa  germana,  la  deixava  esbravarse,  boca¬ 
badada,  no  sabentse  avenir  d’aquell  esclat  de 
copdicia  tan  desvergonyit.  Ella  ja  s’ho  havia 
temut  un  xich  alló,  mes  no  de  part  de  sa  filla, 
sinó  del  gendre,  y  algún  cop,  a  primerias  de 
sospitar  el  seu  estat,  ho  havia  dit  al  seu 
home: 

— Si  de  cas  fos...  Ay,  Jaume!...  En  Queló, 
cóm  se  posaria!...  La  Marieta  prou  es  bona 
xiqueta,  mes  a  ca’l  Janet  ho  son  tant  d'inte¬ 
ressats!... 

— No  t'amohinis,  dona, — li  havia  respost 
sempre  en  Mandri,  posantli  l’ampla  mà  sobre 
la  espatlla  y  ab  una  rialleta  d'home  satisfet. 
— Déixamels  per  mi  ls  Janets.  Si  tenim  un 
noy,  veuràs  si  filaràn  dret,  y  si  no,  la  Ma¬ 
rieta  no  haurà  un  quarto,  tot  y  essent  bona 
xiqueta  com  dius  qu’es...  Massa  li  hem  pre¬ 
dicat  qu’en  Queló  sols  la  volia  pels  quartos, 
y  ves  el  cas  qu’ha  fet  dels  consells  del  seus 
pares...— 

Y  a  la  Bel,  escoltant  a  sa  fi  1 1  a  en  aquells 
moments,  li  semblava  com  si  fos  la  boca 
d’en  Queló  la  que  li  parlés. 

— (Qu’es  aixó? — feu  una  veu  forta,  del  din- 
tell  de  la  porta  estant.  —  (Qué  hi  hà? — 

Y  entrà  a  la  cuyna  un  home  encara  jove, 
fort,  alt  y  sapat,  d’ulls  vius,  mitj  closos  sota 
unas  grossas  cellas  rojas,  vestit  de  vellut,  ab 
morada  barretina  al  cap,  net  y  endressat  com 
en  jorn  de  festa. 

A  la  vista  de  son  pare,  callà  de  cop  la  pu¬ 
billa,  mossegantse’ls  llabis  ab  despit. 

— (Qué  hi  hà,  noya?— tornà  à  repetir  el 
pagés,  després  de  deixar  en  un  recó  de  la  cuy¬ 
na  un  feix  de  vímets  que  duya  a  la  espatlla. 

Després,  tranquilament,  ab  las  mans  a 
la  butxaca,  anà  a  asseures  al  ascón  prop  de 
sa  muller,  tota  tremolosa,  bo  y  guaytantse 
a  sa  filla  ab  ayre  burleta.  Mentres  estirava 
las  camas,  calmós,  sens  inmutarse,  afegí: 

— (Ja  vens  a  moure  rahons,  pubilla? 

— Sí:  pubilla,  pubilla... — rondinà  el  la . — 
Germana  del  hereu,  segons  sembla!...  No 
m’ho  volia  creure:  com  qu’ho  heu  dut  tan 
‘  amagat!... 

— Oydà! — respongué’l  pare  ab  una  ria¬ 
lleta. — Podiam  haverho  dit  al  senyor  rector 
!  qu’ho  tirés  trona  avall,  si’t  sembla...  Bé 
iy  qué?  Es  cert:  tindràs  un  germà  ó  ger¬ 
mana,  si  a  Deu  plau,  y  os  tocarà  a  tu  y  al 
teu  home  esserne  padrins. 

— Peró,  pare!  Vos  dihéu  las  cosas  ab  una 
tranquilitat...  y... 

-<Y?.. 

— Y  a  casa,  en  Queló"  y’l  sogre  estàn  do¬ 
nats  a  tots  els  dimonis.  (Que  no  veyéu  cóm 
quedaràn  las  cosas  si  teniu  ara  un  noy  y’l 
feu  hereu? 

Quedaràn  com  a  n’a  mi’m  plagui,  -ho 
sentiu? — digué  en  Mandri  alsantse  molt  se¬ 
riós.— Quan  vas  casarte,  fa  prop  de  mitj  any, 
no  sabiam  res  del  cas,  ni’ns  ho  podiam  pen¬ 
sar.  Ha  vingut  aixís,  alabat  siga  Deu.  Si 
voléu  tenir  rahons,  en  tindrém.  Tu  no  ets 
més  que  una  beneyta  que  sempre’s  deixa  en- 
tabanar,  y’l  teu  home  lo  mateix.  Dígali,  y  so¬ 
bre  tot  al  seu  pare  (qu’ell  es  la  espurna  qu’os 
punxa),  que'm  vinguin  a  trobar  a  mi,  y  no 
t’envihin  a  n  a  tu,  si  volen  quelcom.  Ja  sa- 
béu  cóm  tinch  las  cosas.  Fora  del  hort  de  la 
Riej-a  y’l  casal  del  Puig  que’t  vaig  donar  al 
casarte,  tot  lo  demés  es  meu,  ben  meu,  y 
soch  amo  de  ferne  lo  que’m  dongui  la  gana. 
Ab  aixó,  de  bonas  en  bonas  tot  lo  que  vul- 
guéu,  peró  teniu  compte  si  hem  d’anar  a  las 
malas. — 

A  la  Bel  els  ulls  li  espurnejavan.  Alsà 
son  cos  feixuch,  y  acostantse  a  la  llar,  se 
posà  a  encendre  foch,  donchs  ja’s  comensava 
a  sentir  com  els  mossos  anavan  atravessant 
la  entrada,  enrahonant  ab  veu  forta,  mentres 
penjavan  las  eynas. 

— Vaja,  prou,  per  l’amor  de  Deu! — s’atre¬ 
ví  a  dir,  acostantse  al  seu  home  y  a  sa  filla 
ab  el  gresol  encés  a  la  mà. — Deixeuho  estar 
aixó.  Jesús!  Miréu  que  tot  se  sent  de  la  en¬ 
trada,  y  no  hi  hà  per  qué  ferne  dos  quartos  a 
la  gent.  Massa  que  se’n  parla,  Senyor,  mas¬ 
sa!  Tot  el  poble’n  va  ple!...  Quina  des¬ 
gracia! 

— (Eh?  (Qué  dius? — exclamà  en  Jaume, 
arrugant  las  espessas  cellas  y  tot  girantse  de 
sobte  cap  a  sa  muller... — .(Desgracia?  (Que’t 
tornas  ximpla,  borranga  de  dona?...  (Des¬ 
gracia  si  tenim  un  noy?  (En  dius  desgracia 
de  tenir  lo  qu’havém  desitjat  tota  la  vida? 

—Bé,  home,  deixeuho  estar,  vos  dich — 
seguia  la  Bel,  sachsejant  el  cap  amohinaday 
plorosa. — Serà  lo  que  Deu  vulgui.  Encara 
no  es  nada  aquesta  pobra  criatura,  que  ja  té 
de  moure  rahons!  — 

Y  mentres  tant,  la  feynera  dona,  havent 
penjat  el  llum,  anava  apariant  el  sopar,  tota 
capficada  y  aixugantse’ls  ulls  ab  la  mà. 

— Bona  nit — digué  de  sobte  la  Marieta,  gi¬ 
rant  la  esquena  y  anantsen  cap  a  fora. — Ja’n 
tornarém  à  parlar,  si  Deu  vol,  un  altre  dia.— 


Estavan  renyits  encara  quan  la  pubilla 
Mandri  va  tenir  aquella  forta  cayguda  del 

barranch.  Un  miracle  va  ésser  que  no's  ma¬ 
tés;  peró’l  part  va  venir  avans  d’hora.  La 
Bel  se’n  pujà  corrents  cap  al  casal  del  Puig  a 
cuydar  a  sa  filla,  malgrat  que  ja  no  sabia 
l’hora. 

— Ves, — li  havia  dit  el  seu  home — ja  que 
t’hi  empenyas,  encara  que  no  s’ho  mereixin 
gayre. — 

El  part  va  anar  bé,  peró  la  nena,  una  des- 
nerideta  vuytmesona,  no  tenia  esma  ni 
per’agafar  el  pit  de  sa  mare.  El  metje  pro¬ 
nosticà  que  difícilment  viiiria,  malgrat  la 
exuberància  de  llet  de  que  podia  gaudir. 

El  dia  que  la  Marieta  va  surtir  a  missa, 
sa  mare’s  senti’ls  primers  dolors,  y,  cansada 
de  tants  días  de  traqueteig,  de  pujar  y  bai¬ 
xar  del  poble  al  Puig,  se  ficà’l  llit. 

— N’has  fet  massa,  borranga!  —  digué  en 
Jaume  un  xich  capficat.  —  Poch  ho  farían 
pera  tu,  ells.  Son  uns  interessats,  creume. 
Lo  qu’es  jo  no’ls  perdono,  y  pots  comptar 
que  si’l  vell  Janet  s’ha  ferit  d’aquesta  ma¬ 
nera,  es  un  càstich  de  Deu.  Apa,  ara  a  cuy- 
darte  tu. — 


Quin  daltabaix  hi  hà  en  aquellas  horas  de 
nit  a  ca’n  Mandri!  Desde’l  dematí  que  la  Bel 
està  ab  dolors  punyents,  y  sos  crits  esparve- 
ran  als  que  la  voltan. 

La  llevadora  y’l  metje  estàn  reventats. 
En  Mandri,  més  groch  que  la  cera,  bufant  a 
cada  punt  com  si  s’ofegués,  no  para  enlloch, 
va  voltant  tota  la  casa,  del  corral  al  celler, 
de  la  cuyna  a  dalt  a  la  cambra,  el  cap  cot, 
las  mans  a  las  butxacas  de  las  calsas,  la  bar¬ 
retina  sota’l  bras.  Sembla  qu’hagi  perdut 
l’esma. 

— Bevéu,  bevéu,  Angeleta— diu  a  la  lleva¬ 
dora. — Begui,  senyor  Grau,  si  es  servit — diu, 
oferint  el  vi  més  vell  de  las  botas. 

Sembla  com  si  tingués  por  de  que  s’acabin 
las  forsas  dels  que  no  s’apartan  de  la  pobra 
Bel. 


Clareja  la  matinada  per  las  escletxas  dels 
finestrons  mal  tancats,  quan  el  doctor,  des¬ 
prés  d’un  minuciós  reconeixement,  diu  a  l’An- 
geleta: 

— Aixó  no  va  gayre  bé.  Aquesta  dona  es 
moll  forta,  peró  la  cosa  dura  massa...  S’hau¬ 
rà  de  treure. — 

La  llevadora  s’espanta.  En  tants  anys 


com  exerceix,  pochs  cops  ha  vist  aquellas 
eynas,  peró  fa’l  cor  fort. 

— Jaume...  escoltéu... 

— Feu  lo  que  vulguéu — diu  el  pobre  home. 
assentat  en  un  recó,  el  cap  entre  las  mans,  la 
vida  en  sospés. 


— Mandri,  es  un  noy,  y  molt  maco!  Sigala 
enhorabonal  Deu  vos  do  salut  pera  véurel 
gran! — 

Un  singlot  convulsiu  sachseja  al  gegant, 
que’s  guayta  com  un  beneyt  aquell  pilotet  de 
carn  moradenca,  llepissosa,  caragolada:  una 
mena  de  bestioleta  sangnosa  que  comensa  a 
bellugarse  y  a  gemegar  feblement  en  la  falda 
de  la  llevadora. 

Alió  es  l’hereu  Mandri,  aquell  hereu  tan 
desitjat.  Y’l  pare  no  sab  qué  fer  ni  dir:  sols 
guayta,  guayta,  y  sent  dintre  seu  una  mena 
d’escalf  dolsa  y  tendra  que  li  vaF  pujant  fins 
a  la  gola,  que  se  li  nuha,  y  després  li  arriba  a 
las  parpellas,  d’ahont  n’ix  en  llàgrimas  ben- 
factoras  que  li  amaran  las  colradas  gallas. 

— Mandri,  en  aquest  món  al  costat  d’una 
alegria,  sempre  hi  hà  un  dolor.  Heu  d’ésser 
home — diu  el  senyor  metje,  ab  semblant  ple 
de  tristor. 


La  fosca  endola  la  montanya  y’l  pla.  Pel 
caminet  vorejat  d’esbarzers  y  pruneras  bor- 
das,  baixa  del  Puig  cap  al  poble  una  parella 
jova,  enrahonantse  a  cau  d’orella. 

— No  siguis  beneyta  dona — li  va  dihent 
ell,  un  xicotàs  moreno,  ben  plantat,  guapot. — 
Esuna  desgracia...  qué  vols  ferhi!  Més  hague¬ 
ra  valgut  la  criatura;  peró  mira,  aixís,  si 
aquest  se  moris,  que  tot  podria  ésser,  donchs 
ja  sabs  que  diuhen'que  té’l  cap  fet  malbé  de 
las  eynas  del  metje,  ja  no’n  vindrà  cap  més, 
a  menys  que  ton  pare’s  tornés  a  casar  pera 
fernos  la  guitza...  Creume,  noya,  femho  ai¬ 
xís:  el  paperot  al  pare  sobre  tot;  que  no  ho 
esbrini.  Lo  demés  ja  vindrà  després.  Ja  has 
sentit  qué  ha  dit  l’Angeleta:  Deu  nos  en  guart 
d’un  copet  als  polsos:  ja  estava  llest.  Fins 
potser  al  agafarlo...  qui  sab... 

—  Calla,  Queló,  calla!  Sembla  mentida  que 
diguis  aquestas  cosasl  Deu  pot  castigarnos... 
Per  culpa  teva,  per  haverte  tu  escoltat  massa 
aton  pare  y  jo  créuret  a  tu,  ves  si  n’he  donat 
als  pares  de  trastorns...  Y  ara  encara  vols 

que...  Pobra  mare!  També  me  la  estimava, 
no’t  pensis!... — 

Peró  ell  es  tossut.  Decantant  el  cap,  domi- 
nantla,  li  va  parlant  a  poch  a  poch:  sembla 
que  la  vol  convence. 

— Els  camps...  las  casas...  las  vinyas;  els 
boscos  sols,  més  de  setcents  duros  l’any... 
Tot  per  l’hereu,  y  nosaltres  ,-qué?... — 

Ella  diu  que  no;  s’escruixeix,  el  rebutja, 
lluyta...  calla  y  cedeix. 

— iHo  has  entés  bé?...  Aixís... — 

Y  arriban  a  las  primeras  casas  del  poble 
sense  dirse  cap  més  mot,  entesos  ja. 

— Mandri:  la  vostra  filla  y’l  seu  home  son 
abaix  qu’os  demanan. 

— No,  no!  No  vull  véurels!...  F’ora  de  casa! 
Ara  ja  tinch  el  noy!...  Fora! — exclama'l  viu¬ 
do  ab  un  to  vibrant. 

Mes  una  dona  l’agafa  pel  bras,  una  bona 
vehina. 

— No  siguis  aixis,  Jaume,  per  l’amor  de 
Deu!  Ea  Marieta  es  la  teva  filla!...  Déixala 
despedirse  de  sa  mare!...— 


Vestida  de  negre,  ab  sabatas  de  vellut  y  la 
caputxa  de  seda,  menys  blanca  que  son  ros¬ 
tre  d’escolada,  la  mare  dorm  son  darrer  son, 
ab  un  Sant  Crist  de  plata  al  pit,  uns  rosaris 
als  dits  erts,  voltada  de  ciris,  en  aquell  ma¬ 
teix  llit  ahont  ahir  se  blincava  cridant,  forta 
de  dugas  vidas. 

En  la  cambra  vorera,  dintre  son  bressol  de 
barca,  dorm  la  son  primera’i  pilotet  de  carn 
vermellosa,  closos  els  punys,  estretament  fai¬ 
xat,  ab  sa  ca rona  indefinida,  el  front  contret... 

— Pare, — diu  la  Marieta  plorosa,  casi  bé  tan 
groga  com  sa  mare  morta,  que  no  gosa  guay- 
tarse — vos  demano  perdó,  ja  ho  veyéu...  La 
mare,  al  cel  sia,  no  va  ésser  tan  rencorosa 
com  vos...  Ara  que  no  la  tindréu  a  n’ella,  no 
vulguéu  viure  aixis!... — 

De  primer,  en  Mandri  calla.  Ni  menys 
s’ha  guaytat  a  sa  filla.  A lli  en  la  cambra  hi 
son  ara  tots  dos  sols  ab  la  morta.  Una  vehi¬ 
na  entra  y  surt  de  puntetas,  arreglant  els  cre- 
mallots  dels  ciris. 

Desprésen  Mandri’s  mira  la  mossa  fit  a  fit. 
Ella  abaixa’l  cap  y  tremola:  sembla  que  l’es- 
guart  del  pagés  li  vulgui  treure’ls  pensaments 
dedintre’l  cap  pera  llegírloshi  en  el  front. 

— Noya — diu  tristament — tu  no  ets  pas  do¬ 


lenta:  sols  vas  errada.  Si  es  de  cor  que  par- 
las,  deixemho  corre  tot;  per  mi,  com  avans, 
per  mor  d’aqueix  pobrissó  que’s  queda  sense 
mare. — 

La  Marieta  s’estremeix  tota. 

— Deixéumel  veure,  pare,  si  os  plau. 

— Ves,  noya,  ves...  Tingas  compte,  qu’està 
malaltó!  — 


La  dona  d'en  Queló  s’acosta  al  bressol  de 
barca  que  va  ésser  el  seu  vint  anys  enrera. 

Asseguda  en  una  cadira  baixa,  una  paren¬ 
ta  velleta  té  a  la  falda  un  embolcall  de  llana 
fosca. 

Allà  dintre  hi  hà  l’hereu. 

— Ja  ho  veus,  Marieta,  ja  ho  veus — diu  la 
veu  planyivola  de  la  jaya — quinas  cosas  pas- 
san  al  món!  Té.  guàytatel,  ves  si  es  gros  y 
llarch.  Si  troba  una  bona  dida,  aquest  mos- 
sot  se  farà  com  un  toro,  peró  per  ara  veig  que 
ningú  se’n  cuyda  de  cercarnhi,  pobret!  Mira, 
tot  son  pelleringas...  Si  s’arribés  a'  omplir, 
quin  goig  que  faria!... — 

Y  la  vella  pessiga  las  manetas  rojas  y  flon- 
jas,  closas  encara  com  en  el  claustre  matern. 

— Té— diu  posant  l’infantó  en  brassos  de 
sa  germana. — Ja  qu’ets  aquí,  me’n  aniré  cap 
a  casa,  que’s  fa  tart  y  ho  tinch  llunyet. — 

La  dona  d’en  Queló  s’assenta  a  la  cadire¬ 
ta,  prop  del  bressol.  Una  espelma  crema  de- 
munt  d’una  calaixera,  iluminant  feblement 
els  objectes  d’aquella  cambra  quieta,  hont  las 
ombras  s’allargan  confosas  per  las  parets 
blancas  ypel  sostre  creuhat  de  feixugas  vigas 
blavas. 

Y’s  va  guaytant  de  la  vora,  vora,  aquella 
criatura  petita  que  té  a  la  falda.  Vol  fer  el 
cor  fort,  y  li  sembla  que  li  ofega  una  pesanta 
llosa...  Es  son  germà,  1  ’hereu,  aquell  infantó 
sens  defensa,  que  instintivament  gira  la  ca- 
rona  contreta,  vermellosa,  ab  tons  gro- 
guenchs,  vers  el  pit  de  la  mossa. 

L'hereu!  son  germà!  el  fill  dels  seus  pa¬ 
res!... 

Peró  sent  encara  aquell  ressó  temptador: 
«Els  camps...  las  casas...  las  vinyas;  solza- 
ment  els  boscos  donan  ben  bé  setcents  duros 
l’any...  tot  pera  l’hereu,  tot!...)) 

Y  deslliga  la  gorreta,  desfà  l’estrenye-cap, 
y  apareix  la  closca  rodoneta  cuberta  de  pel 
moixi...  Junt  als  temporals  hi  hà  las  senyals 
de  l’eyna  qu'ha  tret  al  món  una  vida  nova, 

El  petitet  obre’Is  ulls  d’un  negre  bla¬ 
vós.  Ha  callat,  y  la  boca  ja  ampla,  de  llabis 
groixudets,  sembla  que  s’entrebadi  ab  un 
somriure  placévol. 

Els  dits  de  la  Marieta  deixan  anar  el  capa¬ 
rró:  una  esgarrifansa  li  ha  posat  tota  la  pell 
de  gallina.  Sense  saber  cóm  ni  per  qué,  la 
llosa  pesanta  que  li  ofegava’l  cor  s’alsa,  y  ab 
un  gran  gemech  surten  a  dolls  las  llàgrimas 
de  sos  ulls. 

— No,  no!...  pobret!.,.  no,  no!... — 

Y  ab  un  moviment  de  senzillesa  admira¬ 
ble,  superb,  se  descorda’l  gipó,  bada  la  ca¬ 
misa  de  bri,  y’n  sobreix  el  pit  de  carn  neva¬ 
da,  pintat  de  venetas  blavas,  rublert  de 
sava  vital.  S’ajup  sobre  l’orfanet,  y  posa 
entre’ls  llabiets  que  cercan  piulant,  el  mu¬ 
gró  moreno  font  de  vida  pera  l 'hereu. 

Y  al  sentir  la  dolcissima  caricia  de  la  bo- 
queta  xuclanera,  s’esgarrifa  de  plaher,  d’un 
plaher  sant  y  bo  que  la  transforma  tota. 

— Noya!  équé  fas?— diu  de  la  porta  estant  la 
veu  de  son  pare,  que’s  va  acostant  vers  ella. 

Darrera  d’en  Mandri,  la  Marieta  veu  al 
seu  home,  el  rostre  trasmudat,  poruch, 
mitj  estúpit...  y  ella  l’envolta  d’un  esguart 
fondo  y  tranquilisador. 

— Ja  ho  veyéu,  pare:  a  mi  la  llet  me  sobra; 
el  senyor  Grau  diu  que  la  nena  no’ns  viurà... 
^Quina  dida  pot  tenir  el  vostre  fill  que’l  vul¬ 
gui  més  que  sa  germana'...  {Oy,  Queló? 
iQue’t  sab  greu  que  crihi  l’hereu? — 

El  xicotàs  acota’l  cap.  Devant  d’aquell  fet 
de  la  seva  dona,  quelcom  se  li  ha  trencat 
cap  endins,  endins  del  pit  ferreny,  quelcom 
dolent,  com  un  rosech,  que  li  feya  mal;  y 
arrambantse  a  la  paret,  creuha  en  ella’ls 
brassos,  y  amaganthi  la  morena  cara, arrenca 
en  un  plor. 

— Sou  uns  bons  minyons — diu  conmogut 
el  pare.  —  Me’n  recordaré  sempre  de  lo 
que  feu. — 

Al  hort  comensan  a  vermellejar  las  cire- 
ras;  per  entre’ls  sarrells  de  fullam  vert,  sem- 
blan  els  collarets  de  coral  qu’hi  ha  deixat 
penjats,  al  anarsen,  la  primavera. 

— Pare!  Queló!...  {Cap  hónt  sou? — crida 
una  veu  fresca  desde  la  passera. 

— Aquí,  noya...  Cap  el  pou!  — 

Y  per  entre’ls  enfilalls  de  monjeteras 
floridas,  atravessa  tota  endolada  una  dona 


resplandenta  de  joventut,  ab  un  cistellet  cu- 
bert  d’un  tovalló  d’un  blaneh  de  neu  a  una 
mà,  y  al  altre  bras  un  infantó  que  sembla 
un  pom  de  rosas. 

— Aquí  teniu  el  brenar — diu  ella  deixant 
el  cistell  demunt  del  margell  del  pou. 

— Ay  noy,  té.  Prenme  aquest  bordegassot 
que  pesa  com  un  plom.  Tinch  el  bras  ben 
adormit — afegeix  posant  el  petitet  en  mans 
del  seu  home,  que’l  reb  fentli  la  rialla. 

L’alsa  en  l’ayre  y’l  fa  volar,  y’l  menut,  que 
belluga  las  cametas  alegrament,  ab  sa  mà 
molsuda,  plena  de  clotets,  vol  péndreli  un 
clavell  roig  que  penja  entre  las  dents  blan- 
cas  del  xicotàs. 

Menties  tant,  la  Marieta  buyda'l  cistell  y 
fa  las  particions. 

— Au,  pare,  comenséu  a  menjar!  Tu,  por¬ 
ta’l  noy!...  Vina  aquí,  fartot,  vina!...  Està 
que  peta  aquest  mossot!... — 

Y  girantse,  ab  una  rialleta,  l’angeló  altre 
cop  als  brassos,  diu: 

— Pare,  guaytéu:  l’hereu  ja  ha  tret  dugas 
dents...  Miréuselas,  qué  blanquetas  son! — 

L.  Escardot. 


NOVAS 

Al  ésser  entregada  la  bandera  de  la  Unió 
Catalanista ,  dalt  del  presbiteri  de  Poblet,  sos¬ 
tinguda  per  donya  Agnés  Armengol  de  Ba¬ 
dia  y  altras  donas  de  totaslas  classes  socials, 
el  president  de  la  Unió  contestà  en  aquests 
termes: 

La  Unió  Catalanista  vos  agraheix  desde  lo  més  pre- 
gón  de  la  seva  ànima  catalana  la  preuhada  bandera 
que  las  donas  de  la  nostra  Catalunya  han  teixit  tirant- 
se  la  patriòtica  llensadora  d’un  poble  al  altre  pera  que 
sia  grandiós  mantell  qu’abrigui  a  tots  els  catalans  de 
bona  voluntat. 

Grans  mercès  a  vos,  ilustre  dama,  y  grans  mercès  a 
vostras  germanas  en  Patria  Caíalana.  La  Unió  Catala¬ 
nista  vos  fa  serment  de  transmetre,  si  bé  ab  el  mateix 
or  potser  ab  més  sanch  encara  a  vostres  fills,  aquesta 
bandera  que’ns  entreguéu,  tres  voltas  santa:  santa  pels 
recorts  sagrats  que  simbolisa;  santa  per  ésser  feta  ab 
sengles  brins  de  seda  eixits  de  cors  de  donas  catalanas, 
y  santa  pel  fí  sublim  a  qu’està  destinada,  perque  ella 
serà  la  redemptora  de  la  Patria. 

Sobirans  que  bastireu  a  Pobletl  Reys  d’Aragó  de 
nissaga  catalana  quins  esperits  avuy  sembla  que  papa- 
llonejan  per  aquestas  runas  estimadas!  La  bandera  que 
passejareu  triomfant  per  mar  y  terra,  la  que  fereu  esti 
mar  dels  vostres  vassalls  y  respectar  dels  contraris,  ha 
renascut  de  sas  cendras  y  ha  volgut  voleyar  per  prime¬ 
ra  vegada  en  aquest  relicari  de  la  nostra  nacionalitat. 

Jo  vos  prech  en  nom  de  la  Unió  Catalanista,  que  vos-  . 
tras  ànimas  visquin  ab  nosaltres  pera  que  poguém  sos- 
tenirla  sempre  triomfant,  sempre  gloriosa. 

Comte  d'Urgell,  víctimas  de  Joan  II  y  de  Felip  IV 

y  vosaltres  que  os  diguereu  Joseph  Moragas  y  Bach  de 
Roda  y  Rafel  de  Casanova  y  tots  els  defensors  de  las 
llibertats  de  la  terra:  la  vostra  sanch  generosa  no  cay- 
gué  en  terrer  xorch,  la  llevor  sembrada  a  Casp  ha  tret 
florida;  mireula,  quina  flor  més  gemada  y  més  hermo- 
sal  Regada  ab  sanch,  res  té  d’extrany  que  nasqués  ab 
sanch  barrada.. 

Catalansl  L’àngel  de  las  nostras  llars,  el  que’ns 
agombola  de  petits  y’ns  bressola  ab  cansons  de  la 
terra,  el  que’ns  assadolla  d’amor  y  ab  nosaltres  com¬ 
parteix  alegrías  y  tristesas,  el  que  saludém  ab  els  noms 
inefables  de  filla,  d’esposa  y  de  mare,  ens  recorda  que 
tenim  Patria,  peró  Patria  única,  sola,  indivisible,  sim- 
bolisada  en  aquests  quatre  pals  de  sanch  sobre  camp 
d’or,  defensats  pel  gloriós  cavaller  Sant  Jordi  del  dra-, 
gó  que  rastrejant  dessobre  d’ells  pretén  entelar  la  seva 
puresa  inmaculada.  Estimemla  tots  aquesta  bandera, 
veneremla  tots  y  defensemla,  qu'ella  es  la  Patria.  Ab 
nostres  brassos  estrenyemla  sobre  del  nostre  cor*  men- 
tres  batigui,  y  quan  vingui  la  mort,  que  fentnos  de 
mortalla’ns  abrassi  a  nosaltres. 

Catalans,  germaifs  meusl  Ja  tenim  banderal 

Catalunya!  Aixécat  y  caminal 

La  setmana  passada  oferirem  nostre  tribut 
a  la  bandera  de  las  donas  catalanas  ab  el 
Suplement  artistich  que  tanta  acceptació  tin¬ 
gué  y  que  ben  prompte  quedà  escampat  per 
tot  Catalunya,  essent  disputada  sa  adquisi¬ 
ció  en  las  poblacions  hont  més  adeptes  té’l 
Catalanisme  y  veyentnos  precisats  a  ferne 
novas  remesas.  A  Poblet,  en  l’acte  d’entrega 
de  la  bandera,  se’n  veyan  també  molts  exem¬ 
plar  en  mans  dels  concurrents  a  la  festa, 
que’Js  adquirian  pera  tenir  un  recort  gràfich 
y  complert  de  la  hermosa  ensenya. 

Pagat,  donchs,  nostre  tribut  ab  l’anterior 
número,  sols  ens  resta  expressar  en  el  pre¬ 
sent  la  satisfacció  que  sentim  per  la  bona 
acullida  que  aquell  tingué  entre’ls  catalanis- 
tas,  als  que  creyém  haver  fet  un  bon  servey, 
essent  degut  aquest,  en  gran  part,  a  la  Unió  y 
a  n’en  Riquer,  que’ns  donaren  totas  las  faci¬ 
litats  pera  reproduhir  els  diversos  detalls  de 
la  bandera  qu’ornavan  nostre  Suplement  ar- 
tístich . 

A  propòsit: 

En  Bonaventura  Bassegoda  escrivia  l’altra 
nit  a  La  Renaixensa ,  ocupantse  de  la  ban¬ 
dera  de  la  Unió  regalada  per  las  donas, 
«qu’ella  sia  nostre  guiatje  y  nostra  senyera, 
y  que  devall  de  sos  plechs  no’ns  hi  ajuntém 
may  més  que  pera  fer  patria.» 

Quelcom  semblant  se  diu  aquesta  setmana 
a  Joventut  en  l’article  de  fons,  al  recoma¬ 
nar  que  la  bandera  de  la  patria  «se  la  tingui 
allunyada  de  tota  manifestació  politica,  reli¬ 
giosa  o  social  en  que’l  cor  y  la  pensa  de  tots 
els  catalans  no  hi  vibrin  al  unisson  en  armo- 
nia  absoluta.» 

Ara  bé:  el  company  nostre  qu’ha  escrit 
aixó  darrer  no’s  distingeix  pas  per  sas  ideas 
católicas;  en  cambi’l  senyor  Bassegoda  es 
católich,  y  no  obstant,  abdós  pensan  igual, 
abdós  s’entenen  al  honorar  la  bandera,  colo- 

cantla  en  son  degut  lloch  y  colocantshi  ells 
també. 

Els  mal  aconsellats,  els  mesquins  o'is  sec¬ 
taris  no  son,  no  poden  ésser  vers  catalanistas: 
per  aixó  creyém  qu’en  lo  successiu  tots  els 
autonomistas  de  la  Unió  obraran  en  aquest 
punt  a  tenor  del  petit  exemple  citat,  sense 
que  ningú  vulgui  convertir  en  religiosa  una 
bandera  que  no’ns  hem  empenyat  may  en 
que  fos  atea,  0  al  revés.  Catalans  som,  cata¬ 
lana  es  la  bandera,  y  qui  li  vulgui  donar 
altra  significació,  fa  un  tort  a  ella  y  a  la 
causa  de  Catalunya  que’s  vol  que  representi. 
Nosaltres  no’ns  proposém  pas  seguir  a  ningú 
per  aytal  cami.  Y  com  que  nostra  causa  auto¬ 
nomista  es  gran,  no  creyém  pas  haverlo  may 
d’empendre,  donchs  de  cap  home  de  cor  y  ca¬ 
talanista  sincer  esperém  semblants  petitesas. 

Ab  motiu  de  l’anada  a  Poblet  de  la  Jun¬ 
ta  Permanent  deia  Unió  Catalanista  pera  la 
festa  de  la  bandera,  se  celebraren  a  Espluga 
de  Francoli  y  a  Montblanch  dos  importants 
meetings ,  a  la  tarda  y  a  la  nit,  respectiva-  , 
ment,  del  diumenge  de  Pasqua,  organisats 
per  las  Associacions  Catalanistas  de  ditas 
poblacions. 

En  el  primer  hi  prengueren  part  els  se¬ 
nyors  Porta,  president  de  l’Associació  de  la 
Espluga,  Serrat,  Ferré  y  Gendre,  Monegal, 
Marti  y  Julià,  Campmany  y  Roca,  que  di¬ 
gueren  ésser  doctrina  d’amor  la  catalanista, 
y  de  vera  llibertat;  defensaren  l’us  de  la 
llengua  catalana  com  oficial;  digueren  que 
calia  recordar  que  no  sempre  Catalunya  ha 
estat  unida  a  altre  poble;  que  Catalunya  te¬ 
nia  exèrcit  y  no  obligatori  com  el  d’ara,  tenia 
marina  que  no  s’enfonzava  com  la  d’avuy  ab 
tot  y  ésser  pagada  ab  bona  moneda;  que  ca¬ 
lia  que  desapareguessin  las  paraulas  catalans 
y  catalanistas ,  peró  quan  el  Catalanisme 
hagi  realisat  sa  obra  de  llibertat  y  de  salva¬ 
ció;  qu’hem  d’ésser  continuadors  dels  que 
bastiren  monastirs  com  el  de  Poblet,  no 
obra  de  frares,  sinó  obra  d’artistas  y  espill 
del  gran  esperit  d’un  poble;  qu’ara’ls  reys 
passan  per  allà  hont  volen,  y  que  nosaltres 
no’ls  deixavam  passar  sense  jurar  respecte  a 
nostras  lleys;  que  cal  defensar  la  tradició 
quan  es  gran  com  la  nostra,  peró  ensemps  de¬ 
fensar  la  vera  llibertat,  al  revés  de  lo  que  fan 
els  castellans  que’ns  volen  fer  perdre  nostra 
personalitat,  y  en  nom  de  la  llibertat  ens  en- 
vian  els  Lerroux,  moderns  tirans  disfressats 
de  lliberals,  com  en  temps  de  Felip  IV  ens 
enviavan  els  tercis.  Se  digué  que  cal  que’l 
poble  tingui  representants  verdaders,  y  no 
com  ara  representants  de  la  farsa  política; 
s’encomià  la  necessitat  de  que’l  Catalanisme 
digui  sempre  la  veritat  a  fi  de  que  sols  els 
convensuts  vinguin  ab  nosaltres;  se  comba¬ 
teren  las  quintas,  se  remarcà  que  tot  poble 
ha  de  governarse  segons  sa  particular  natu¬ 
ralesa,  y  que  sols  anirà  bé  Espanya  quan 

tots  els  pobles  que  la  forman  se  penetrin 
d’aquest  principi  y  vulguin  partir  de  la  base 
de  la  diferenciació  pera  regirse  degudament. 

En  el  meeíing  de  Montblanch  parlaren  els 
senyors  Roig  y  Pruna,  Martínez  y  Serihà, 
Roger  de  Lluria,  Serrat,  Marti  y  Julià,  Camp- 
many  y  Roca,  fent  avinent  que’l  Catalanisme 
no  sols  vol  la  llibertat  de  Catalunya,  sinó  la 
de  tots  sos  fills  y  habitants,  puig  combat  el 
servey  militar  obligatori  y  altras  tiranias  del 
Estat;  s’encomiaren  las  antigas  y  democràti- 
cas  Corts  catalanas;  s’afirma  qu  ésser  catala¬ 
nista  es  tenir  conciencia  de  la  pròpia  perso¬ 
nalitat,  y  per  tant  ésser  lliberal  y  conscient; 
no  som  reaccionaris  ni  demagochs:  som  cata¬ 
lans,  defensors  dels  drets  nostres  y  de  las 
nostras  llibertats,  sense  que  la  idea  catala¬ 
nista  sia  per’xó  amiga  de  cap  privilegi  ni 
acaparament,  desitjant  com  desitja'l  mello- 
rament  dels  pobres;  se  recordà  que’l  Catala¬ 
nisme  no  ha  tingut  ni  tindrà  may  quefes; 
s’insisti  en  la  necessitat  de  no  tenir  a  Cata¬ 
lunya  empleyats  forasters,  y  de  procedir 
honrada  y  catalanament  en  tots  nostres  actes 
públichs  y  privats.  Ademés  se  feu  notar 
qu’en  el  tros  de  patria  catalana  qu’avuy  se 
diu  provincià  de  Tarragona,  hi  abundan  bri¬ 
llants  restes  de  la  Catalunya  històrica  que’ns 
han  d’estimular  pera  refernos  y  aixecarnos 
sobre  nostras  runas  bastint  altre  cop,  y  més 
fort  que  may,  el  casal  de  nostra  nacionalitat. 

Abdós  meetings  se  vegeren  concorreguts 
per  inmensa  gentada  procedenta  de  Tarra¬ 
gona,  de  Barcelona  y  dels  pobles  d’aquella 
comarca,  que  recordaràn  sens  dubte  ab  fru- 
hició  las  festas  que  s’acaban  de  celebrar  ab 
motiu  de  la  entrega  de  la  bandera,  festas 
qu’han  donat  ocasió  a  que  nostras  ideas  tin¬ 
guin  nous  adeptes,  quin  número  anirà  au- 
mentant  al  redós  de  las  novellas  associacions 
a  11 1  establertas  pera  trevallar  ardidament 
desd’ara  en  bé  de  la  causa  de  Catalunya. 

Ab  motiu  de  la  excursió  a  Poblet,  foren 
molts  els  catalanistas  que  s’arribaren  fins  a 
Tarragona,  ja  acompanyant  al  Orfeó,  ja  per 
compte  propi.  Entre  aquests  hem  deler  es¬ 
ment  de  nostre  estimat  amich  en  Joan  Lina¬ 
res,  redactor  de  Llibertat  de  Palafrugell,  y  de 
nostre  company  en  Pujula  y  Vallés,  els  quals 
visitaren  el  centre  federal  «L’Avensada»,  que 
tingué  a  bé  obsequiarlos  ab  un  meeting  en 
el  que  no  cal  dir  si  foren  realment  avensadas 
las  ideas  autonomistas  y  de  diferents  ordres 
que  tingueren  ocasió  d’exposar. 

L’excés  d’original  ens  privà  en  nostre  dar¬ 
rer  numero  de  donar  una  complerta  informa¬ 
ció  dels  quadros  exposats  a  ca'n  Parés.  Aixis 
no  ferem  esment  de  dugas  obras  molt  remar¬ 
cables  d’en  Joan  Llimona,  tals  com  els 
quadros  Hospici  de  vells  y  Contemplació , 
molt  ben  sentits  un  y  altre  y  executats  ab 
aquell  desembràs  tan  característich  del  autor. 


En  Llimona  es  un  artista  y  un  creyent;  es 
un  mistich  modern,  peró  quan  de  debó  en¬ 
certa,  com  ara,  demostra  haver  trobat  la  be¬ 
llesa  tant  0  més  per  la  sinceritat  y  la  humani¬ 
tat  dels  assumptes  escullits,  y  pel  ver  senti¬ 
ment  de  la  realitat,  com  per  la  sugestió  de 
sas  particulars  creencias,  que,  naturalment, 
se  fan  ben  ostensibles  en  tots  sos  quadros. 

Els  que  darrerament  ha  exposat  han  me¬ 
rescut  generals  y  justas  lloansas. 

El  28  de  maig  tingué  lloch  al  Ateneu  Bar¬ 
celonès  una  important  vetllada  necrològica 
dedicada  a  enaltiria  memòria  del  poeta  cata- 
la  Anicet  de  Pagés  de  Puig,  de  quina  mort 
donarem  compte  oportunament  en  aquestas 
planas  encomiant  las  grans  qualitats  d’es- 
criptor  que  l’adornavan. 

Al  acte  hi  havia  representacions  de  la  Unió 
Catalanista,  «Lliga  Regionalista»,  vjochs  Flo¬ 
rals»,  ((Orfeó  Catala»,  «Mestres  en  gay  sa¬ 
ber»,  «Escola  de  Bellas  Arts»  y  algunas 
altras  entitats.  El  públich  era  escàs,  demos- 
trantse  una  vegada  més  que  l’obra  d’en  Pagés 
de  Puig  no  es  coneguda  y  admirada  en  la 
mida  quedeu  esserho. 

El  senyor  Bassegoda  llegi  un  estudi  d'en 
Artur  Masriera  sobre’l  temperament  del  ge¬ 
nial  poeta  a  qui  s’honorava,  y  a  continuació 
nostre  company  Salvador  Viiaregut  dona 
lectura  a  un  trevall  crítich  sobre’l  mateix,  tre- 
vall  qu’era  degut  al  senyor  Franquesa  y  Go¬ 
mis  y  en  el  que’s  posava  en  evidencia’l 
fervent  amor  d’en  Pagés  de  Puig  a  la  institu¬ 
ció  dels  Jochs  Florals,  en  quins  volums  s’hi 
troba  continguda  tota  sa  obra  poètica  sense 
que  hi  hagi  mémoria  de  que  may  hagués 
concorregut  a  cap  més  certamen. 

El  senyor  Folch  y  Torres  (Manel)  donà 
lectura  a  las  poesias  d’en  Pagés  de  Puig  Ple- 
nitut  y  Per  sempre  més ,  y  en  Viiaregut  llegi' 
l’ Absolució  y  L  ànima  en  pena,  que  produhi- 
ren  extraordinari  electe  provocant  entusias- 
tas  aplaudiments. 

Se  clogué  la  vetllada  ab  un  sentit  parla¬ 
ment  del  senyor  Abadal,  que  presidia  l’acte. 

Varias  erradas  de  caixa  aparegueren  en 
nostre  darrer  número  y  en  el  suplement  que 
l’acompanyava  dedicat  a  la  bandera  de  la 
Unió  Catalanista.  Las  més  importants  son 
las  següents: 

En  l’articie  d’en  Santiago  Gubern  Salvém 
la  República ,  alia  hont  diu:  «avuy  ja  no’s 
parla  sinó  de  las  ventatjas  del  pensament 
lliure»,  devia  dir  «avuy  ja  no’s  parla  en  se¬ 
rio  de  las  ventatjas  del  pensament  lliure.» 

En  el  Parlament  endressal  a  ta  dona  catala¬ 
na  per  Agnès  Armengol  de  Badia,  hi  hà  un 
vers  que  diu:  «de  la  congesta  la  veu  clara  y 
pura»,  devent  dir:  «de  la  congesta  fa  deu  cla¬ 
ra  y  pura». 


Fidel  Giró,  impressor. —  Carrer  de  València,  233 

NO  SABRÉM  MAY  DE  RES! 

Fa  temps  qu'existeix  en  aquest  país  una 
lliga  contra  las  corridas  de  braus.  Al  menys 
aixís  ho  resan  els  diaris,  que  de  tant  en  tant 
donan  compte  de  que  s’ha  reunit  la  comissió 
en  tal  o  qual  lloch. 

A  no  haver  sigut  per  las  noticias  de  la 
convocatoría  de  reunió,  aquesta  es  l’hora  en 
que  ningú  tindria  esment  de  la  existència  de 
tal  lliga.  Fassis  lo  que’s  vulgui,  corridas 
de  toros  y  lligas  contra  ellas  han  d’obehir 
per  forsa  al  medi  ambient  espanyol.  Tot  lo 
que  radica  en  un  poble  adquireix  el  seu  ca¬ 


ràcter,  si  no’l  té  ja  de  naixensa.  En  aquesta 
terra  del  abús  y  de  la  corrupció,  sols  l’abús 
y  la  corrupció  poden  tenir  caràcter  sencer  y 
definit.  Las  lligas  contra  l’abús,  las  associa¬ 
cions  pera  fins  elevats,  tot  lo  que  tendeixi  a 
un  progrés  més  o  menys  clar  y  definit,  no 
passarà  d’ésser  una  ridicula  parodia  de  las 
lluytas  que  pera  l’avens  tenen  entauïadas  els 
pobles  grans. 

Mentres  hi  hagi  poble  espanyol ,  aixó  es, 
mentres  hi  hagi  al  món  un  poble  inculte 
ab  pretensions  de  civilisat,  disfrutarém  a  ca¬ 
da  ciutat  d’una  d’aquestas  llagas  circulars 
nonienadas  Plassas;  mentres  hi  hagi  poble 
espanyol ,  tot  intent  de  regeneració  serà  in¬ 
útil.  Perque  no’s  pot  regenerar  lo  podrit.  Lo 
podrit  fa  bons  fems  pera  ferhi  néixer  nous 
sers.  Per  aixó  arribo  a  témer  que  sols  el 
fum  de  la  pólvora  extrangera  pot  desinfectar 
aquest  pais. 

Días  després  d’haver  sentit  parlar  de  la 
constitució  d’una  lliga  contra  las  corridas , 
vaig  surtir  al  carrer  y  vaig  sufrir  un  gran 
desengany.  Jo  esperava  veure  clavats  a  las 
cantonadas  grossos  cartells  contenint  senten- 
cias  punyentas  contra  l’espectacle  d ’allende 
l’Ebro;  esperava  veure  repartidors  ambulants 
donant  al  públich  fullas,  follets  y  llibres  en 
els  que,  fentse  enumeració  de  las  múltiples 
salvatjadas  del  bestial  divertiment,  s’elabo- 

rés  el  convenciment  del  poble  enemístantlo 
ab  la  festa  de  la  degeneració.  Esperava;  espe¬ 
rava  veure  grabadas  en  las  taulas  dels  cafés, 
en  els  sostres  dels  tramvías,  en  plats  que’s 
regalarian  o’svendrian  a  meytat  de  preu  pera 
ferlos  de  bon  mercat-  y  escamparlos  arreu,  en 
el  respatller  de  las  butacas  del  teatre’  pertot 
ahont  la  vista  fàcilment  s’hi  pogués  passejar, 
sàtiras  que  infamessin  y  ridiculisessin  el  fla- 
menquisme,  la  xuleria ,  y  tot  lo  que  ab  aquei- 
xas  malaltías  hi  tingués  més  o  menys  relació. 
En  fi,  esperava  que  la  lliga  constituhida  do¬ 
naria  senyals  de  sa  existència  a  la  manera 
com  la  donan  las  que’s  constituheixen  al  ex- 
tranger.  Y  res... 

Al  diumenge  primer  que  va  venir,  me’n 
ani  a  las  inmediacions  de  la  Plassa,  cercant 
pel  seu  entorn  un  local  gran,  espayós,  una 
explanada  ahont  tota  mena  de  divertiments 
gratuhits  aturessin  al  poble,  el  distraguessin 
y  no'l  deixessin  passar  endevant;  una  tribu¬ 
na  pública  desde  la  que  uns  oradors  substi- 
tuhintse  ab  altres  fessin  propaganda  mora- 
lisadora  en  contra  del  espectacle  que  al 
costat  tenia  lloch...  Y  res. 

Va  ésser  un  desengany  fruyt  de  la  meva 
ignorància.  Jo  havia  oblidat  qu’estavam  en 
un  pais  pobre  y  miserable,  un  país  ahont  la 
pesseta  que’ls  extrangers  depreuhan  té,  en 
mans  dels  fills  indígenas,  deu  vegadas  més 
valor  que  no  pas  el  real;  un  país  ahont  l’agio- 
tista  y’l  lladre  adinerat  saben  fer  associacions 
de  pares  de  familia  pera  recullir  impresos, 
mes  no  pera  repartirtie;  un  pais  molt  catóiich, 
apostólich  y  romà  en  el  que’s  fa  la  caritat  po- 
santhi  la  firma  sota  del  diner  que’s  dona  o 
de  la  nina  que’s  regala.  Y’is  impresos,  els 
espectacles,  els  discursos  fets  per  oradors,  tot 
son  cosas  que’s  pagan  o  que  deurían  pagarse; 
els  objectes  de  propaganda,  tót  lo  que  con- 
tribuhís  als  fins  de  la  lliga,  havia  de  reportar 
gastos  que  aquí  a  Espanya  es  impossible 
omplir,  malgrat  la  bona  voluntat  dels  patro¬ 
cinadors  de  la  idea  que,  com  es  general  en 
aquest  país  també,  pel  fet  de  tenir  ideas  es 
ben  segur  que  no  tenen  medis  sobrers  pera 
destinar  a  una  propaganda. 

Y  vaig  tenir  un  altre  desengany.  Els  ma¬ 
teixos  que  constituhían  la  lliga  protegían  a 
lo  mellor,  ab  sa  política,  als  periódichs  que 
publicavan  llargas  ressenyas  encoratjadoras 
de  las  corridas  y  combatian  a  mort  a  la  part 


del  poble  y  de  la  prempsa  enemichs  declarats 
de  la  espanyola  festa. 

Jo  havia  mirat  la  cosa  exteriorment.  Si  ha¬ 
gués  observat  el  fons,  no  hauria  sufert  cap 
desengany.  cQuín  es  el  fi  de  la  lliga  contra’ls 
toros ?  Demanar  lleys  prohibitivas  al  Estat!! 

Espanyola  la  festa  salvatje  dels  toros;  es- 
panyolas  las  lligas  que  contra  ella’s  consti¬ 
tuheixen.  A  la  brutalitat  d’un  espectacle,  s’hi 
pretén  oposar  la  brutalitat  d’una  lley.  Sem¬ 
blant  manera  de  combatre  arriba  a  fer  sim- 
pàtich  lo  combatut.  A  brutalitat  igual  pera’ls 
dos  cantons,  preferim  aquella  que  de  tant  en 
tant  posa  en  solfa  a  l’autoritat  que  la  presi¬ 
deix,  y  en  la  que’s  desenrotllan  lliurement 
totas  las  passions  del  home,  que  no  la  que 
cerca  amparo  en  el  Poder  dihentli,  com  las 
criaturas  al  pare:  Papà ,  fes  una  lley ,  que'm 
pegan! 

Els  hàbits,  els  vicis,  las  costumsd’un  poble 
no’s  cambian  pas  ab  lleys  que  provinguin  de 
dalt:  se  cambian  ab  una  cultura  nova  que 
regeneri  al  individuu  y  que’l  posi  en  condi¬ 
cions  d’ésser  ell  mateix  el  seu  propi  1  legis¬ 
lador. 

<Has  dit)  Donchs  com  si  no  haguessis  dit 
res. 


PSICOLOGÍAS  BARCELONINAS 

Las  Patums. 

,-Qué  s’han  fet  aquells  temps  benhaurats 
en  que  tu,  oh  graciosa  y  apocalíptica  Patúm , 
digna  companya  de  Drachs  y  Aguilas,  Taras- 
cas  y  Cucas-feras,  figuravas  en  nostras  pro- 
fessons  de  Corpus ?  Aquestas  festas,  essencial¬ 
ment  barceloninas,  foran  més  notables,  més 
verament  catalanas  si  l’arrogant  figura  rum- 
bejés  la  seva  fatxenderia  per  nostras  plassas 
y  carrers.  No  sé  pas  cóm  deixém  perdre  las 
senzillas  y  divertidas  costums  de  l’antigor. 
Veritat  es  que  quedan,  per’aconhortarnos,  els 
gegants,  els  nanos  y  las  trampas,  simbols  de 
defectes  nostres,  que  cada  any  inspeccionan 
la  ciutat  pera  veure  si  encara  hi  hà  barcelo¬ 
nins  que’ls  agrada  fer  els  gegants,  o  treva- 

llar  a  l'ombra  com  els  nanos,  0  viure  en- 
trampats.  Sols  tu,  Patúm ,  no  surts  a  vigilar 
ta  descendencia,  tal  volta  perque  estàs  molt 
segura  de  sa  vitalitat  y  sabs  que  per  ara  no 
tendeix  a  desapareixe.  Per  aquest  costat  pots 
dormir  tranquila:  fores  vitalment  feconda,  ta 
nissaga  ha  crescut  y  s'ha  multiplicat,  y  no 
fora  exagerar  gayre  l’afirmar  qu’al  menys 
hi  hà  una  patúm  a  cada  carrer,  y  a  cada  so¬ 
cietat  politica  0  intelectuai  un  aixàm  de  pa¬ 
tums  y  patumetas. 

Per  las  últimas  festas  de  la  Mercè  vaig 
veure  la  teva  germana  de  Berga,  y’m  vaig 
explicar  perfectament  la  teva  forsa  social. 
Tota  ella  consisteix  en  ton  aspecte  esferehi- 
dor,  en  ta  prosopopeya,  en  tos  majestuosos 
andàmits.  El  cohets  y  fochs  de  bengala  que’t 
surtian  de  la  boca’m  van  admirar  per  lo  ben 
combinats  qu’eran  pera  fer  por  a  las  criatu- 
ras.  A  la  plassa  d’armas  del  Parch  vares 
triomfar  de  tots  els  monstres,  puig  d’en  mitj 
del  terratrèmol  y  fumarela  que  produhian  els 
fochs  d’artifici,  sobressurtia’l  teu  coll  llarch 
y'l  teu  cap  superbiós  de  fera  malvada. 

Y  pensar  que  tanta  fassessia  y  tanta  fan- 
farria  s'enclouhen  en  un  cap  de  cartró,  una 
esquena  de  cistell  y  unas  quantas  canas  de 
roba!  Per  forsa  havias  d’ésser  la  imatje  de 
lo  buyt  y  aparatós,  el  símbol  de  tot  lo  incons¬ 
cient,  de  lo  pretenciós  y  ridícul. 

La  patúm  humana  generalment  es  mascle, 
peró  tothom  li  aplica’l  nom  femení  heretat 
de  sa  mare  espiritual.  Sa  característica  es 
l’encarcarament  més  0  menys  dissimulat.  Ab 
el  seu  posat  majestuós  y  serio  inspira  res¬ 
pecte  a  las  femellas  y  als  febles,  ab  sas  mi- 
radas  ferotjes  y  ab  sos  rampells  de  mal  génit 
fa  basarda  a  las  criaturas.  Mes  no  cal  alar- 
marse:  tot  son  fochs  artificials,  per  dins  es 
buyda,  sense  cervell,  sense  substància,  com¬ 
posta  de  cartró  y  llustrina. 

L’afany  de  la  patúm  es  la  notorietat;  es 
casi  sempre  general  de  parada,  general  Bum- 
Bum  que  no  ha  guanyat  cap  batalla;  no  de¬ 
sitja  la  forsa  y  la  victorià,  s’acontenta  ab 
l’apariencia,  ab  la  entrada  triomfal  que  li 
permet  inflarse  y  fer  el  vano  com  un  pavo- 
real  0  bé  un  gall  d’indi;  d’ella  podria  dirse 
lo  que’s  digué  d'un  popular  orador  espanyol: 
En  un  enlierro  quisiera  ser  el  muerto ,  en  una 
boda  quisiera  ser  la  novia. 

La  patúm  no  es  vulgo  pròpiament  dit, 


peró  surt  d’ell.  Es  la  florescencia  del  vulgo. 
Com  a  filla  d’ell,  coDeix  las  sevas  flacas  y  tots 
els  ardits  pera  lograr  enlluhernarlo.  Sense 
l’afany  de  sobressurtir  y  singularisarse,  mol- 
tas  vegadas  la  patúm  fora  vulgo  ilustrat  y 
seria  bon  públich  pera  homes  de  verdader 
mérit. 

La  patúm  es  egoista,  no  permet  que  ningú 
brilli  al  costat  seu,  té  d’ésser  el  centre  de 
tota  reunió,  el  punt  ahont  convergeixin  to- 
tas  las  miradas,  cap  hont  escoltin  totas  las 
orellas,  pera  recullir  religiosament  de  sa 
boca  d’oracle  la  paraula  certa,  la  veritat  llu¬ 
minosa.  Escoltar  lo  que  un  altre  diu  es  per¬ 
dre  miserablement  el  temps. 

La  patúm  es  un  talent  massa  convensul 
del  seu  mérit,  0  mellor,  es  un  talent  tarat 
per  la  vanitat.  No  arriba  a  geni.  El  geni  no 
patumeja  may.  Serà  fanàtich,  superbiós,  into¬ 
lerant,  reventador,  peró  no  es  ridícul  trac- 
tantse  de  son  valer,  pel  sol  fet  de  que  aquest 
es  ben  positiu.  La  part  flaca  de  la  patúm  es 
el  ridícul  que  neix  de  la  desproporció  entre 
sas  forsas  intelectuals  0  morals  y  sas  pre¬ 
tensions. 

En  el  camp  de  la  politica,  en  els  càrrechs 
oficials  y  entre’ls  empleats  de  tota  mena,  hi 
hà  verdadera  plaga  de  patums ,  serias,  cor- 
rectas,  pulcrament  vestidas,  ab  ayres  de  per- 
sonatje  important.  Puntal  ferm  y  sólit  del 
regim  excelent  que’ns  desgoverna,  aquesta 
varietat  acostuma  a  ésser  reaccionaria,  0  al 
menys  conservadora.  Las  paraulas  revolució, 
acracia,  socialisme,  etc.,  etc.,  la  treuhen  de 
tino,  s'esvera  al  sentirlas,  s’indigna,  treu 
foch  pels  ulls  y  pels  caixals.  No  cal  dir  qu’es 
aquesta  la  especie  més  funesta,  puig  quan 
ens  convé  tant  ésser  ben  governats,  no  fa 
més  que  fer  veure  que  fa  alguna  cosa. 

En  el  món  del  comers  tampoch  n’hi  man- 
can.  Un  home  atrafegat,  ab  las  butxacas  ple- 
nas  de  documents,  sempre  ab  el  cap  baix, 
doblegat  pel  pes  de  las  grans  operacions 
financieras  que’s  combinan  en  els  replechs 
de  son  cervell,  casi  sempre  es  una  patum. 
Es  patúm  de  pocas  paraulas  perque  està  con¬ 
tínuament  preocupada,  peró  quan  obre  la 
boca,  la  primera  paraula  que’n  surt  es:  mi¬ 
lions.  No  es  aquesta  del  tot  inofensiva,  puig 
a  voltas  ploma  algún  descuydat  que  hi  entra 
en  tractes. 

Peró  la  patúm  autèntica,  la  distingida,  la 

deliciosa,  es  la  patúm  intelectual,  que  acos¬ 
tuma  a  pasturar  en  el  fèrtil  camp  de  la  lite¬ 
ratura  y  las  bellas  arts.  Generalment  ha  arri¬ 
bat  a  adquirir  cert  nom,  certa  notorietat,  y 
s’ha  anat  inflant,  inflant  fins  a  creures  un 
colós,  un  geni  més  0  menys  comprés,  casi 
sempre  massa  comprés,  perque  lo  cert  es 
que  no  passa  de  certa  altura,  de  l’altura  de 
las  mitjanías  que  desgraciadament  tant  abun- 
dan.  Aqueixa  classe  es  la  que’ns  ofereix  més 
varietats.  La  que  tira  a  sabi  erudit,  acostuma 
a  dur  llarga  barba  esburrifada  y  grisenca, 
ulleras  y  barret  flonjo,  trajo  deixat  y  ple  de 
llantias,  un  gros  plech  de  papers  sota  l’aixe¬ 
lla,  y  sempre  va  llegint  0  apuntant  notas.  Es 
un  arxiu  ambulant,  sab  a  quina  hora  prenia 
xacolata’l  rey  en  Jaume,  y  no  hi  hà  en  el 
passat  secret  qu’escapi  a  sa  investigació  0  a 
sa  perspicàcia.  La  que  tira  a  sabi  modernista 
està  al  corrent  de  totas  las  novas  teorías. 
Niestzche  y  Ruskin,  Tolstoy  y  Spencer,  Car- 
lyle  y  Emerson  l’han  feta  dipositaria  de  sas 
doctrinas.  Son  ayre  seré,  son  vestir  distingit, 
son  posat  tranquil  y  reposat,  sa  paraula  sen¬ 
sata  y  continguda,  plena  de  termes  filosó- 
fichs,  proclaman  als  quatre  vents  que’s  tracta 
d’un  home  perfecte  qu’ha  assolit  la  pura  se¬ 
renitat  que  sols  assoleixen  els  esperits  supe¬ 
riors.  La  que  tira  a  geni  artístich  porta’ls 
cabells  llarchs,  parla  ab  entusiasme  afectat. 
Devant  d’un  paisatje  natural,  devant  d’una 
obra  artística  antiga  0  extrangera  entorna’ls 
ulls  y  fa  una  n  ab  la  boca  com  a  bon  com- 
prenedor,  com  a  paladar  refinat.  Devegadas 
a  mitja  edat  li  surt  la  noblesa  y  s’envaneix 
del  color  de  sa  sanch  tant  com  del  delicat 
colorit  que  dona  a  sas  obras.  Altras  s’acon- 
tentan  ab  possehir  la  flamarada  creadora,  y 
ab  son  ayre  desordrenat  y  ab  sa  despreocupa¬ 
ció  anuncian  sa  superioritat  perque  en  sa 
closca  hi  nían  ideas  genials. 

Aquestas  patums  son  las  que  saludan  pro¬ 
tegint,  tenen  do  de  gents,  y  condicions  de  ca¬ 
ràcter  per’atraures  admiradors.  Els  hi  convé 
rodejarse  per  tots  els  medis  d’un  estol  d’adep¬ 
tes  que  forman  camarilla  y’is  encensan  y 
admiran  y  comentan  las  patumescas  senten- 
cias  o’is  xistos  enginyosos.  Perque  també 
existeix  la  patúm  xistosa,  que  cerca’l  costat 
ridicul  de  tothom  y  de  totas  las  cosas,  y 
aixis  ho  rebaixa  tot  y  aparenta  ésser  un  es¬ 
perit  fi  ple  d’ironia  desdenyosa  per  tot  lo 


inferior,  la  rialleta  mefistofélica  als  llabisi 
amenassant  a  tothom  ab  sa  sàtira  més  peri¬ 
llosa  que’l  tall  d’un  ganivet.  Aquesta  patúm 
ha  viatjat  per  l’extranger,  y  no  cal  dir  que, 
per  dissort,  sos  atachs  son  generalment  en¬ 
certats. 

Conech  també  la  que  posseheix  alta  sufi¬ 
ciència  dissimulada  sota  unayre  ò.e.bonhomie. 
Té  posats  de  protector  amable  y  carinyós;  ab 
anticipació  està  enterada  de  tot  lo  que  li 
dihéu,  confirmantbo  rodonament,  tota  extra- 
nyada  de  que  no  n’estéu  ben  segurs,  de 
qu’encara  parléu  d’una  cosa  tan  sabuda.  Ella 
no  vacila,  vos  afirma  en  las  vostras  opi¬ 
nions;  aixó  sí,  rectificant  quelcom,  posant  els 
punts  sobre  las  iis,  y  vos  deixa  ab  una  mira¬ 
da  dolsa  y  satisfeta  per  havervos  obert  els 
ulls,  havervos  posat  en  possessió  de  la  veri¬ 
tat  pura  y  sense  boyras.  Aquesta  varietat 
ostenta  ayres  paternals  y  es  enemiga  decla¬ 
rada  de  tot  jove  que  intenti  aixecar  la  testa 
y  anar  pel  seu  compte;  no  més  aprecia  als 
joves  que,  dòcils,  forman  al  seu  vol  y  s’aixo- 
plugan  sota  sa  ciència  com  els  pollets  sota 
las  alas  de  la  lloca. 

D’altras  n’hi  hà  que,  a  més  dels  ja  apun¬ 
tats  ayres  de  suficiència  literaria  0  cientifica, 
y  de  la  protecció  que  vos  dispensan  ab  sa 
amable  conversa,  tenen  el  do  de  desmemo- 
riarse  a  lo  mellor,  y  fingeixen,  sense  perdre 
la  gravetat,  que  no  recordan  vostre  nom 
quan  han  d’anomenarvos,  equivocàntvosel  a 
gratsient,  dihentvos,  per  exemple,  Pardal 
si  vos  anomenéu  Rossinyol,  o  Ferrat  si  vos 
dihéu  Ferrer,  tot  disfressant  ab  el  desmemo- 
riament  la  pulla  que  vos  tiran.  Aqueix  des- 
memoriament  es  una  de  las  qualitats  que 
més  gran  importancia’ls  donan  y  més  els  ca- 
racterisan,  donchs  se  comprèn  que  una  patúm 
no  recordi  noms  de  poch  més  0  menos,  ocu¬ 
pada  com  té  la  pensa  per  trascendentals 
ideas. 

Sia  de  la  classe  que  vulgui,  la  patúm  té’l 
defecte  de  parlar  d’ella  mateixa;  aixó  si,  ab 
parsimònia  y  molta  trassa,  que  no’s  conegui 
l’alabansa  pròpia,  perque  diuhen  qu’envi- 
leix;  peró  conta  qu'ho  han  dit  qu’ella  pintava 
mellor  que  Velàzquez,  que  sa  prosa  era  un 
model  digne  d’estudi,  que  sas  poesías  esta- 
van  rublertas  d’ardenta  inspiració...  Per  su¬ 
posat  que  a  continuació  fa  la  modesta,  peró 
ab  els  ulls  demana  que  la  desmenteixin,  que 

confirmin  las  alabansas  que  conta.  Quan 
parlan  d’altres,  guarda  dolorós  silenci,  0  fa 
una  rialleta  despreciativa,  o  alaba  ab  l’ac¬ 
cent  d’aquell  que  sab  que’l  valer  d’un  altre 
depèn  de  son  parer.  Quan  pot,  sense  perju- 
dicarse  massa,  reventa  despiadadament. 

La  edat  critica  en  que  Yhomo  sapiens  peri¬ 
lla  de  convertirse  en  patúm ,  es  dels  quaranta 
als  cinquanta  anys.  Homes  de  verdader  valer 
pcitumejan  quan  tenen  la  flaca  d’ésser  vani¬ 
tosos  y  estar  convensuts  de  son  mèrit  supe¬ 
rior.  Es  dificilissim  arribar  a  cinquanta  0 
seixanta  anys  sense  patumejar ,  essent  sen¬ 
zill,  afable,  natural  y  prou  tolerant  pera 
compendre  que  si  un  hom  sab  sas  veritats, 
els  joves  saben  las  sevas,  que  tothom  té  la 
experiencia  de  lo  que  li  ha  passat,  y  qu’en- 
tre  la  fogositat  del  jove  y  la  inèrcia  del  vell 
existeix  el  verdader  equilibri. 

De  patums  se’n  troban  en  tots  els  estaments 
y  ca  pas  socials.  Tota  aquesta  plaga  de  gent  que 
parlan  ab  mots  escullits  mitj  castellans, 
que  vos  contradeixen  sempre,  que  s’escoltan 
quan  parlan,  fentho  sempre  ab  calma  y  to 
sentenciós,  no  son  res  més  que  patums  de 
menor  cuantía.  Fins  se’n  troban  entre  la  gent 
de  la  vida.  Aquestas  barjaulas  que  plenas  de 
desfatxatesa  semblan  las  meslressas  del  car¬ 
rer  per  hont  passan  fent  gala  de  sa  poca 
vergonya;  aquests  valents  d’ofici  que  ab  la 
cara  ja  pagan  y  ab  sos  posats  y  ab  sa  repu¬ 
tació  inspiran  respecte  als  joves  pastilis  fins 
qu’algún  pinxet  els  desbanca,  son  la  repre¬ 
sentació,  dintre  la  seva  classe,  de  la  vene¬ 
rable  institució  de  la  Patumería. 

El  principal  mal  de  la  plaga  patumesca  es 
que  s’encomana,  passa  dels  vells  als  joves 
per  allò  de  que  «fan  els  infants  lo  que  veuhen 
fer  als  grans»,  y’s  dona  la  varietat  més  anti¬ 
pàtica  de  totas,  la  patúm  jove.  Aquesta  està 
condempnada  a  disgust  perpetuu  perque  nin¬ 
gú  li  tolera  lo  qu’en  altres  s’escuda  bé  0 
malament  sota’l  natural  respecte  que  la  edat 
inspira. 

Y  :per  qué  no  dirho?  La  ciutat  n’està  tan 
impregnada  d’aquest  maléfich  esperit,  que  a 
tots  ens  infecciona  poch  0  molt;  tots  patume- 
jèm  una  hora  0  altra. 

Avans  d’acabar  dech  fer  avinent  al  lector 
que  no  val  a  confondre  la  Patúm  ab  la  Mi  to¬ 
ca,  especie  ormitológica  fòssil,  empedre- 
hida,  antidiluviana,  ni  ab  la  Cucurulla ,  dig¬ 


ne  coronament,  gloriosissima  cúpula  que 
cubreix  l’inmens  edifici  de  la  humana  ton- 
tería. 

Els  aymants  de  lo  tipich,  els  partidaris  de 
las  vellas  y  sanitosas  gàtiras  de  nostres  pas¬ 
sats,  no  hem  de  parar  fins  que  de  nou 
torni  a  figurar  en  las  professons  del  Corpus 
la  tradicional  y  majestuosa  Patúm  o  Mulassa,- 
com  també  li  deyan  a  Barcelona. 

ïNo  existeix  la  nissaga  y  sos  fets?  Donchs 
que  també  existeixi’l  simbol. 

Sebastià  Juntent. 


LA  BOYA 

En  tota  la  inmensitat  de  mar  qu’ovirava  des- 
de  la  platja  sols  s’hi  veya  un  punt  rogench, 
gronxolantse  al  va-y-vede  las  onas:  era  la 
boya. 

Arreu  s'hi  sentia  una  calma  fatigosa;  y  aje- 
gut  a  la  sorra,  a  l’ombra  d’un  tros  de  vela 
agafada  per  dugas  puntas  als  escàlams  d’una 
barca  y  sostingudas  las  altras  per  dos  rems 
clavats  en  terra,  vaig  ferhi  llarga  estada, 
contemplant  el  mar  que.  pres  com  jo  del  en¬ 
sopiment  que  dona  lo  calitjós  del  ayre,  resta¬ 
va  quiet,  blau  del  tot,  llampant  al  bes  del 
sol.  Y’m  va  semblar  que  la  boya’m  deya: 

«Sigui  quin  vulgui  l’estat  de  lo  que’m 
volta,  cumpleixo  la  meva  missió.  En  las  mars 
tranquilas,  d’onas  que  llepan  mas  molsas 
verdas,  rondino  ab  veu  grave  y  dolsa,  re- 
flexant  la  meva  coloració  en  bellugadissa 
estela,  y  senyalo  a  las  naus  els  perills  de  la 
radar  Lo  mateix  faig  en  las  horas  de  tem¬ 
pesta,  en  que’ls  cops  de  mar,  al  topar  ab  mi, 
escumejant  s’esberlan,  esdevenint  el  meu 
ressó  un  udol  esferehidor  y  fondo  com  els 
bramuls  de  la  tamborinada.  Als  homes  vos 
es  molt  costós  fer  lo  que  jo  faig:  desenrotllar 
l’objectiu  de  la  vostra  vida  sense  que’l  desfi¬ 
gurin  o  l’aniquilin  las  contingencias  del  me¬ 
di.  Que  pochs  sou  els  que  seguiu  vostre  camí 
ab  independencia,  sense  que — condescen¬ 
dents  ab  vostres  semblants — el  deixéu  po- 
ruchs  o  dèbils.  Y  es  que  a  la  majoria  vos  es¬ 
panta  la  indiferència  ab  que  poden  mirarvos, 
el  no  ésser  compresos,  el  trobarvos  isolats. 
No  se  m’amaga  qu’aixó  porta  desenganys 
y  tristesas.  Passo  temps  y  temps  fent  bé  als 
que  navegan  per  aquestas  ayguas,  y  tots 

passan  indiferents,  aprofitant  las  mevas  indi¬ 
cacions  sense  pensar  en  mi.  Un  dia  de  bo- 
nansa  un  gussiet  s’apropa.  ;Serà  un  agrahit, 
algú  que  m’entén?  El  que  tripula  la  barca  es 
un  vellet  que  m’esgratina  per’arrencar  els 
musclos  no  gayre  bons  que  crio...» 

M’havía  adormit.  Seguia  la  calmosa  mitj- 
diada,  y  al  mar,  sol  y  quiet,  hi  volejavan  al 
entorn  de  la  boya,  d’un  roig  encés  en  mitj 
de  la  blavor  de  las  ayguas,  un  remat  de 
gavinas. 

G.  Vilanova. 


EN  MïSERIA  POBRE 

El  2 o-accessori  en  que’l  pobre  fuster  té’l 
seu  gamatzém  y  taller,  entra  en  la  gran  ombra 
de  la  Santa  Casa,  y  no  es  pas  precisament 
tutelar  aquella  ombra,  sinó  més  aviat  humi¬ 
da  y  empudegadora.  L’inmens  bastiment  put 
a  basseta  d’estudi  y  a  cuyna  barata,  en  la 
que  sembla  que’l  maítre  d'hótel  s’entreté  a 
escalfar  caldos  grassos  com  els  que  servei¬ 
xen  pera  estalviar  moresch  y  ordi  a  l’aviràm; 
se  fan  posant  a  bullir  tota  la  nit  tronxos  de 
col,  trinxats  menuts,  y  barrejats  ab  prims  o 
trits. 

Y  aixó  que  aquesta  cuyna  es  d’una  insti¬ 
tució  benèfica.  Li  havían  posat  «Santa  Casa» 
pera  no  dirli  altra  cosa.  Si  n’haguessin  dit 
alberch  d’órfens,  s’enfadavan  els  jayos,  que 
també  n’hi  havia;  si  Tanomenavan  asil  de 
vells,  s’ofenian  las  donas  redimidas...  Donchs 
per’  acabarho:  Santa  Casa,  y  aixís  hi  ‘entra 
tot. 

Aquest  tot  eran:  el  «Real  Patronat  de  la 
Santa  Infancia»,  en  que,  baix  l’advocació  del 
Bon  Jesuset  de  la  Bola,  unas  piadosas  damas 
cuydavan  els  borts  que’ls  seus  marits  feyan 
a  xinxas  y  modistas;  l’«Hospici  d’órfens»; 
l’«Alberch  de  vells  invàlits»,  a  que  anavan  a 
parar  filadors  y  peons  un  cop  ben  expremuts; 
els  «Tallers  de  Sant  Francesch  de  Sales»,  en 
que’ls  asilats  aprenian  els  oficis:  l’«Obra 
Catòlica  pera  la  redempció  de  las  donas  de 
mala  vida»;  la  «Conferencia  de  SantVicents 
de  Paül»,  pera  senyors,  y  la  «Conferencia 
Mariana  de  Damas»;  ademés  deixavan  part 
del  local,  pera  tenir  reunions  y  celebrar  fes- 
tas,  a  la  «Comissió  del  Cementiri  Civil»,  la 


«Creu  Roja»,  l’«Orfeó  Católich»,  la  «Junta 
del  Hospital»,  1’  «Associació  protectora  de 
las  minyonas  de  servey»,  y  fins  a  la  «Lliga 
de  Defensa  Espiritual»  (y  mercantil...) 

Y  la  Santa  Gasa,  al  impuls  de  tan  bené- 
fich  esperit,  s’engrandia  cada  jorn;  sempre 
tenian  paletas  estructuhint ,  quan  no  pera 
una,  pera  un’altra  Junta.  Algún  timorat  s’ex¬ 
clamava,  ab  por  de  que  convertissin  aquella 
vila  fabril  en  un  nou  Berck,  el  poble-hospi- 
tal.  Realment,  l’entrecreuhament  de  societats, 
juntas  y  comissions,  que  mirat  desde  dalt 
semblava  una  xarxa  protectora,  vist  desde 
sota  resultava  una  telaranya  monstruosa. 

Aytal  penosa  impressió  feu  al  menys  al 
pobre  fuster  el  dia  que  fou  invitat  a  visitar¬ 
ia.  Ell  ja  s’avenia  a  considerarse  com  a  carn 
de  clínica,  ja’s  veya  l’ultim  pervindre  en  un 
asil  o  central  de  caritat;  mes  la  Santa  Casa, 
ab  aquellas  complicacions,  aquell  esperit  d’or¬ 
dre,  aquell  silenci  y  aquella  netedat  pudenta, 
el  feu  arronsar.  Lo  que  li  feu  venir  fret  al 
moll  del  ossos  va  ésser  un  llarch  corredor  en 
que  per  favor  especial  entrà.  Disposadas  a 
modo  de  presó  celular  hi  havia  a  banda  y 
banda  las  salas  de  juntas  de  totas  las  socie¬ 
tats.  Mesas  ab  cobri  taula  de  vellut,  cadiras 
enconxadas,  per  las  parets  quadros  ab  march 
daurat,  per  terra  alfombras,  y  a  las  portas, 
forradas  de  bayeta,  uns  lletrers  blanchs  y 
blaus,  d’esmalt,  portant  els  noms  en  català. 
Per’aquells  personatjes  pudientes ,  que  volian 
seure  tous  al  tractar  de  las  miserias  huma- 
nas,  aixó  del  català  mudava,  era  estar  a  la 
corrent  del  dia,  fer  semblant  de  pertanye  a 
alguna  lliga  o  algún  centre  dels  cars  de 
quota. 

Rodolant,  rodolant,  el  pobre  fuster,  havia 
conegut  boy  totas  las  vilas  yciutats  de  Cata¬ 
lunya,  sense  fer  molsa  en  cap.  Quan  arribava 
a  endeutarse  de  manera  que  ningú’l  podia 
veure,  fugia  a  un  altre  poble  després  d ’un 
enérgich  corte  de  cuentas.  Per  ara’s  feya  la 
vida  sota  la  Santa  Casa,  que  donava  color 
a  la  nova  etapa  del  seu  viure  a  empentas.  Al 
mal  auguri  d’aquell  vehinatje  se  n’hi  afegí 
un  altre:  el  motiu  (que  cap  corte  de  cuentas 
havia  sigut  suficient  a  esborrar  de  sobre 
seu),  se  li  va  enriquir  ab  un  adjectiu.  Va 
donar  la  fumuda  pega  de  qu’en  aquella 
mateixa  barriada  hi  havia  un  altre  Misèria, 
primer  per  ordre  d’antiguitat,  y  pera  distin- 

girlo  del  primer,  digueren  al  nou  vingut  «en 
Misèria  pobre». 

Perque  l’altre,  si  no  era  rich,  tampoch  tre- 
vallava.  Havia  sigut  jefe  de  las  societats 
obreras,  una  mena  de  rey  dels  republicans, 
vaja!  y  encara  que  ja  no  ho  era,’s  passejava 
d’alló  més  y  passejava  sobre  sos  orgullosos 
‘estrips  el  mot  ab  que'l  decoraren  quan  cay- 
gué  del  pedestal  que  li  havían  fet  els  desgra¬ 
ciats  pera  que’ls  redimís. 

Y  la  maynada,  ignoranta  de  nom  y  motiu, 
li  deya  el  vell  a  en  Misèria  pobre,  y  aixó  que 
apenas  tenia  quaranta  anys  y’is  polsos  tot 
just  grisos;  però  li  deyan  ab  un  altre  sentit. 
Pera  la  menudalla’ls  vells  son  avis ,  encara 
que  no  tinguin  fills.  Intuitivament  avi  vol  dir 
dugas  vegadas  pare,  o  mellor,  dugas  vegadas 
mare.  qu’es  més  fort  com  a  carinyós,  men- 
tres  que  vell  es  sinònim  de  xacrós,  d’esporu- 
guidor.  El  papu,  per  exemple,  es  un  vell 
esdentegat  que’s  menja  las  criaturas.  L’avi 
vell  encara  es  pitjor...  Miréu  qu’ésser  avi ,  y 
ab  tot  ésser  vell,  ja  no  hi  hà  més  enllà!... 

Donchs  aixó  de  vell,  aquesta  mena  de  se¬ 
gon  apellido  que’l  Misèria  pobre  tenia,  era 
un  insult,  y,  com  un  acte  de  justicia,  una  pa- 
letada  més  de  terra  per’acabarlo  de  sepultar. 


De  primer,  en  el  període  progressin ,  se  feu 
amistats,  adquiri  una  parroquieta,  trevallà 
poch  o  molt,  begué  moll  y  de  gust,  y  semblà 
referse.  Un  dia  va  apareixe  boy  mudat;  hi 
havia  hagut  una  intentona  de  neteja,  y  en¬ 
diumenjat  per  la  llimpiesa,  se’n  anà  a  encar¬ 
regar  uns  bitllets  impresos  pera  rifar  una 
taula  de  nit  de  caoba.  Mesa  de  noche  de  caoba, 
deyan  els  talonets.  La  tauleta  era  una  ganga. 
Un  client,  no  podentli  pagar  els  adobs,  li 
havia  deixat  el  género.  La  envernisà  y  la  va 
exposar  a  un  costat  de  la  porta  com  una  ca¬ 
dira  de  celler,  ab  un  lletrer  que  deya:  Se  Rifa. 
Peró  per  aquells  carrers  no  devian  saber 
de  llegir:  ningú  picava. 

Àilavors  va  pendre  feyna  d’unas  nyinyas 
bonitas.  EU  van  acusar  de  que  anava  al  Barri, 
y  aixó’l  va  rebaixar  molt.  Pels  cantons  hi  va 
haver  grupets  de  comares  que’l  criticavan,  y 
dugas  o  tres,  únicas  qu’havian  comprat  bit¬ 
llets,  van  parlar  de  ferse  tornar  els  quartos. 
Potser  la  taula  de  caoba  de  nit  també  ho 

era  del  Barri...  Un  diumenje,  de  matí,  va 
anar  a  tornar  la  feyna  enllestida,  va  fer¬ 
se  deixar  un  carretó,  va  carregarlo,  y,  pera 
no  rendirse,’s  va  passar  una  corda  pel  coll 
lligantla  als  brassos  del  carro.  Hi  va  haver 
de  maldar  molt  per’arribar  a  terme;  estava 
fumut  y  havia  d’anar  a  poch  a  poch.  Natu¬ 
ralment,  tothom  va  adonarsen  de  que  anava 
a  las  Marietas,  y  va  acabar  de  comprome- 
tres. 

Veyent  qu’apenas  li  encarregavan  res, 
més  que  gents  d’altres  barris  que  pagavan 
tart  pera  venjarse  de  qu’ell  cumplía  mala¬ 
ment,  va  pensar  en  nivellar  el  presupost 
disminuhint  els  gasfos,  y  va  deixar  l’hostal, 
proposantse  coures  el  dinar  ell  mateix.  En 
els  seus  menus  hi  figurà  en  endevant  molta 
més  de  la  forta  que  no  pas  de  menjar. 

Y  pera  rescabalarse  de  la  falta  que  li  feya 
la  mica  de  tertulieta  del  hostal  a  las  horas 
de  menjar,  sovintejà  sas  visitas  a  una  ta- 
berna,  sarcàsticament  decorada  pels  clients 
de  primera  hora  ab  el  nom  de  «Cassino  Mer¬ 
cantil».  El  Cassino  Mercantil,  que  no  podia 
tentarlo  ab  el  joch,  vist  el  defecte  de  nume¬ 
rari,  li  proporcionà  disputas  y  plantofadas, 
may  tan  fortas  com  la  rebuda  la  nit  mateixa 
de  Pasqua,  hora  més  hora  menos  per  allà  a 
las  deu,  cap  a  la  posta  dels  fanals  y  a  la  por¬ 
ta  de  casa  seva.  Tan  forta  fou  y  tanta  de 
sanch  li  cubri  la  cara,  que’l  sereno,  tot  just 
eixit  de  la  casa  de  la  vila,  no  s’atreví  a  ple- 
garlo  per  por  de  comprometres. 

Hagué  de  fer  llit  y  hagué  de  ferne  al  ma- 
gatzém  per  mor  de  que  ja  no  anava  a  dis- 
pesa.  Als  primers  días  la  seva  presencia,  la 
fressa  que  produhia  al  moures ,  potser  també 
la  fortor  alcohòlica  y  la  mica  de  llum  que 
feya  una  vehina  a  l’hora  dç  sopar,  pera  do- 
narli  -compassivament  algún  menjar,  tot 
plegat  allunyà  unas  ratotas  grossas  com 
a  conills,  procedentas  de  las  clavegueras  de 
la  Santa  Casa.  Peró  sigui  que  s’hi  avesessin 
o  qu’anessin  ab  més  gana  que  d’ordinari, 
una  bella  nit  se  li  arraparen  a  las  camas  y  li 
posaren  la  drèta  com  un  trinxat  pera  fer  pi¬ 
lota  d’olla.  Y  ell,  ennuegat  de  coll  y  ennue¬ 
gat  de  voluntat  per  la  borratxera  que  covava, 
cop  de  deixarlas  fer. 

S’hi  feu  remeys  estrambótichs  perque  li 
digueren  que  la  baba  de  rata  era  verinosa,  y 
segurament  s’ho  acabà  de  fer  malbé;  la  qües- 

tió  es  que  una  gran  inflor  y  una  coixera 
s’afegiren  a  sas  innombrables  xacras. 

A  més  à  més,  els  que  tenían  bitllets  van 
acusarlo  de  lladre  perque  no  rifava  la  taula, 
y  van  ferli  saber  que  dirian  mal  d'ell  als  se¬ 
nyors  sacerdots  de  la  Santa  Casa,  pera  que 
no  l’admetessin  si  hi  volia  entrar.  Si’s  fumia 
de  fam,  fort...  Poch  hi  pensava  per  aixó  ell 
en  entrar  a  la  Santa  Casa.  Ja  sabia  pel  me¬ 
nut  las  cotxinadas  que  .sors,  madres  y  cape¬ 
llans  feyan  a  un  vell  reganyós  que  li  contava 
tot  per  la  finestra  de  la  necessària,  abocada 
a  la  eixida  del  magatzém.  Que  se  n’hi  pas¬ 
sava  d’estonas  mortas,  el  gran  trapasser,  ab 
la  cara  als  barrots,  atabalant  las  orellas  del 
fuster,  ja  casi  sempre  desenfeynat!  Y  que 
com  menos  feyna  feya,  més  cansat  estava! 

El  vell  aquell,  Nasi,  cul  d’engunias  en 
llibertat  (perque  ell  se  considerava  tancat  per 
forsa),  se  ressentia  sobre  tot  de  la  falta  d’ay- 
guardent,  y  en  Misèria  pobre  n’hi  puja  ab 
una  ampolleta  verda  d’aquellas  que  s’hi  posa 
mantega  de  paper  o  bé  oli  de  llargandaix,  y 
que  la  brutícia  feya  semblar  un  ungüentari 
pompeyà. 

Pel  trevall,  en  Cul  d’engunias  li  tirava 
grans  llescas  de  pa.  May  els  en  davan  del 
dia  a  pretext  de  qu’era  indigest,  peró  sempre 
per  sempre  pel  fuster  era  més  bo  que’l  de  la 
dispesa  y  li  surtia  més  acomodo  de  preu. 
De  dia  en  dia  va  anar  menjant  menos  y 
bevent  més.  No’s  podia  dir  qu’estigués  bor¬ 
ratxo,  peró  semblava  talment  que  li  faltés  un 
bull.  Acabà  per  adonarsen  y  resolgué  fugir 
de  la  vila,  entornarsen  a  Barcelona,  primer 
a  veure  aquella  casa  del  pati  del  Pollastre 
ahont  havia  nascut,  y  després  a  raure  al 
hospital,  que  ja  s’hi  havia  anat  a  fer  remun¬ 
tar  la  salut  un  parell  de  vegadas. 

Se  pot  dir  qu’en  aquella  vila  hi  va  quedar 
molt  mellor  qu’enlloch  més.  Va  visitar  als 
seus  inglesos  perque  li  condonessin  els  deu¬ 
tes,  y  a  la  gent  que  li  devian  perque’l  pa¬ 
guessin,  obtenint  entre  almoynas  y  pagos 
set  pessetas  y  alguns  cèntims,  cèntims  que 
mentalment  ell  ja  destinà  pera  fer  beguda. 

Tenia  prou  diners  pera  no  sentirse  desgra¬ 
ciat,  y  ab  ganas  d’estalviar  no  va  agafar  el 
tren,  que  ja  li  hauria  pres  unas  cinch  pesse¬ 
tas.  A  peu,  tot  xano,  xano,  encara  que  li  cos¬ 
tés  dos  dias  de  caminar,  al  1  ó  sí  qu’era  una 
bona  anada! 


Va  empendre  la  carretera  quan  el  sol  tot 
just  apuntava,  y  va  comensar  a  somriure 
mentalment  a  una  pila  de  cosas:  al  bot  que 
duya  ple,  penjat  al  coll,  als  llits  de  cortine- 
tas  blancas  que  l’esperavan,  a  las  monjas, 
hermificadas  per  las  alas  que  duyan  al  cap... 
La  manana  qu’havía  celebrat  avans  de  sur- 
tir  de  casa  li  feya  veure  tota  cosa  de  color 
rosat,  fins  el  cel,  ab  tot  y  lo  gris  que  s’anava 
tornant.  Arribà  a  gallejar  y  tot  ab  la  perspec¬ 
tiva  de  que  algú  volgués  péndreli  la  moneda 
que  duya.  No’n  seria  poch  de  valent  si  li  de- 
yan  res! 

Enflaquía’l  bot  de  tantas  caricias,  las  ca- 
mas  li  ballavan,  las  orellas  se  negavan  a 
transmetre  al  cervell  els  crits  que’ls  carre¬ 
ters  li  feyan  pera  tréuressel  del  pas.  Dugas  o 
tres  voltas  se’n  vingué  de  poch  si  no’l  matan 
las  mulas. 

Peró’s  va  revifar,  y  va  corre  y  tot  ab  una 
gran  pluja  que  cap  al  mitj  dia’s  va  posar  a 
fer.  Las  gotas  grossas  com  a  pessetas  ana- 
van  per  atnor  de  Deu,  y  aviat  els  arbres  de 
la  carretera  no  bastaren  a  defensarlo.  Veyent 
un  alberch,  una  mena  de  mulassa  sense  por¬ 
ta  que  un  pagés  s’havia  fet  a  la  vinya  en  pre¬ 
visió  de  semblants  circunstancias,  s’hi  aixo¬ 
plugà  tot  pantejant,  y’s  proposà  ferhi  la 
mitjdiada  pera  descansar  y  deixar  passar  e[ 
ram  de  pluja,  assecantse  avans  la  mullena  de 
fora  ab  un  altre  traguet  d’ayguardent  per 
dins.  Y  va  adormirse. 

Dugas  o  tres  vegadas  els  picarols  dels  car¬ 
ros  el  despertaren.  L'ultim  cop  sos  ulls, 
entelats  entre  las  parpellas  que  refusavan 
obrirse,  vegeren  que’l  sol,  cambiat  d’ho¬ 
ritzó,  colorava  de  vermell  el  cel  per  ponent, 
sens  enviarli  cap  raig  a  n’ell.  Sentintse  hu¬ 
mit,  tractà  de  moures.  L’aygua  havia  entrat 
al  alberch  y  feya  una  capa  sobre  la  terra 
apissonada,  que  no  se  la  bevia.  Els  membres 
ja  no  li  feyan  joch,  la  cama  coixa  li  cohía 
molt;  el  cap  semblava  recordarse  dels  cops 
de  Pasqua,  y  per  aixó  no  podia  menarse  ni 
moures.  Se  va  anar  morint  tan  calladament 
com  havia  viscut,  ab  el  mateix  posat  silen¬ 
ciós  ab  que  clavava’ls  claus  en  l’ultim  ma¬ 
gatzém,  sota  l’ull  rabiós  del  ultim  amich, 
d’en  Cul  d’engunias. 

El  cos,  trobat  molt  temps  després,  no  fou 
identificat. 


Víctor  Oliva. 

Lo  pla  es  vert  y  daurat;  las  ginesteras 
son  al  esclat  vistós  de  llur  florida, 
espargint  per  l’espay  l’aroma  feble 
d’aquella  xica  fulla,  anyoracjissa 
del  suau  encens  de  Corpus. 

Lo  pla  es  vert  y  daurat,  la  diada  hermosa: 
un  vent  dols  y  suau,  seguit  cimbreja 
els  matolls  enjoyats  per  la  lliroya, 
y  fullas  y  més  fullas  se  desprenen 
que’l  sech  terrè,  encatifan. 

Lo  pla  es  vert  y  daurat;  a  l’altra  banda 
s’hi  gronxa’l  blat  de  juny  d’espiga  rossa 
acondormit  pel  viu  cant  de  la  guatlla 
seguit  com  degotisos  d’una  cova 
’magada  sota  terra. 

Lo  pla  es  vert  y  daurat;  emperesida 
la  natura,  de  goig  ja  està  curulla; 
y  espera  enamorada  las  caricias 
del  sol,  que  boy  pressós  el  serrat  puja 
per  durli  hermosas  galas. 

Y  las  hi  du  festós,  las  amonjoya 
arreu  ab  pródich  deix;  grapats  de  perlas 
y  motas  de  cabells  que  s'enrinxolan 
del  un  matoll  al  altre  ;  finas  telas 
que  va  filant  l’aranya. 

Lo  rossinyol  al  sàlzer  de  la  riva 
glosa’l  poema  etern  de  la  boscuria, 
donant  colò  ab  sa  bella  cantadissa 
al  encisant  paisatje,  que  murmura 
la  matinal  complanta. 

La  complanta  de  sempre,  misteriosa 
com  bes  de  fada  que  las  flors  desvetlla; 
torbantla’l  cant  de  ninas  que  s’acostan 
rumbejant  a  tot  pler  trajos  de  festa; 
galans  y  escotoridas. 

Penjadeta  del  bras,  ran  la  cintura 
la  cistellona  portan,  y  a  omplenarla, 
de  groga  flor  allà  mateix  s’aturan, 
ensà  y  enllà  posantse  agenolladas 
com  palmas  bincladissas. 

Comensan  d’aixonar  ab  llurs  pintetas 
de  boix,  del  més  jaspiat,  matas  verdosas, 
robàntloshi’ls  penjolls  d'or  qu'enlluhernan 
los  ulls  d’aquellas  verges  somniadoras 
que  per  l’espay  divagan. 


La  tasca’ls  plau  de  bo,  y  al  punt  refilan 
càntichs  suaus  que  la  tristesa  allunyan; 
y  engojan  ab  un  raig  de  nova  vida 
los  recons  més  solius  de  la  planura 
que’l  sol  de  ple  enllumena. 

Y  voleyan  per  l’ayre  papallonas 
d’alas  blancas  com  neu,  tornassoladas 
empaytantse  follayres  y  amorosas 
fent  glati’l  cor  d’aquellas  ginestayres 

galans  y  escotoridas. 

Ja  son  plenas  fins  dalt  las  cistellonas, 
y  s’aixecan  bleixant,  dant  l’arreveure 
als  ginestars  que’ls  han  ofert  las  joyas 
per  festejar  al  rey  de  cel  y  terra 
que  passarà  en  rich  talem. 

Y  s’allunyan  cantant,  amorosidas 
pel  tebi  oreig  que  llurs  cabells  esbulla; 
y  la  flayra  suau  seguit  respiran 
d'aquella  flor  del  ginestar,  que  dura 

fins  a  passat  lo  Corpus. 

Lo  pla  vert  y  daurat  altre  cop  resta 
en  solemne  quietut,  no  més  torbada 
pel  plor  lleu  y  seguit  de  las  fulletas 
que  las  ninas  deixaren,  aixonadas 
al  bell  mitj  de  la  via. 

Han  esclatat  en  plor  perque  |tristoyas! 
no  faran  de  catifa  endiumenjada 
al  Rey  de  tot  lo  món,  qu’avuy  honoran 
los  homes  triomfants,  dessota  talem 
y  entre  canturias  célicas. 

Trenca  aquell  plor  de  flors  adoloridas 
un  cant  tristoy  que  fins  al  planell  munta 
seguit  d’un  raig  de  llum  tremoladissa 
que  acompanya  a  Nostramo  a  la  boscuria 
per  confortar  un’ànima. 

— Asperges  me  hyssopo  et  mundabor — 
salmeja  lo  ministre  del  Altíssim, 
y  troba’l  pla  vert  y  daurat,  Uensantne 
per  tot  l’afrau  aromas  benehidas 
de  las  flors  de  lliroya. 

Y  para  en  sech  lo  plor,  reviscolantse 
lo  bell  estol  de  flors  que  a  Deu  encensan 

lo  jorn  beneyt  del  Corpus. 

Antón  Busquets  y  Funset 

LA  QÜESTIÓ  MUNICIPAL 

Fa  molt  temps  que  tenia’l  propòsit  de 
tractar  d’aquesta  qüestió,  però  m’aturà’l 
temor  de  molestar  sense  profit.  Els  homes 
de  més  cultura  solen  ésser  els  més  ingover¬ 
nables,  y  quan  ells  tenen  presa  una  determi¬ 
nació  no  hi  hà  medi  de  ferlos  girar  de  camí. 
Convensut  d’aixó,  convensut  de  la  esterilitat 
de  tota  campanya  encaminada  a  evitar  pe¬ 
rills  y  a  salvar  prestigis,  cada  vegada  que’m 
temptava’l  desitj  d’exposar  quelcom  d’inte- 
rés  referent  al  Ajuntament  de  Barcelona,  la 
ploma’m  queva  dels  dits  y  deixava  la  feyna 
pera  un  altre  dia. 

Avuy  ja  es  diferent.  Avuy  els  conflictes 
que  jo  preveya  s’han  fet  una  realitat;  las 
acusacions  que  suposava  qu’havían  de  venir, 
han  vingut;  els  desenganys  y’l s  defalliments 
s’han  apoderat  d’alguns,  com  forsosament 
havia  de  succehir;  y  avuy  entench  qu’es 
hora,  qu’es  ja  un  dever  de  conciencia,  dir 
ben  alt  y  ben  clar  pera  que  tothom  ho  en¬ 
tengui  que  la  qüestió  municipal  que  tanta 
fressa  mou  per  Barcelona  s’ha  plantejat  per- 
qu’era  inevitable,  perque  hi  hà  incompatibi¬ 
litat  entre’l  regim  imperant  y  la  doctrina  y’is 
procediments  catalanistas. 

No  pot  ésser,  es  impossible  de  tota  impos¬ 
sibilitat  lligar  l’ordre  ab  el  desordre,  la  hon¬ 
radesa  ab  la  pillería,  la  rahó  ab  la  forsa 
bruta.  La  persona  més  honrada,  la  més 
sabia,  la  de  més  renóm  en  la  opinió  pública 
s'ha  d’estrellar  al  posarse  en  contacte  ab  els 
organismes  centralistas.  Primerament  llúy- 
tarà  ab  la  complicació  del  sistema;  després 
ab  la  corrupció  dels  seus  agents;  més  tart  ab 
l’arbitrarietat  y  poca  solta  dels  superiors  ge- 
ràrquichs,  „y  finalment  ab  la  inconsciència  y 
falta  d’educació  del  poble,  adhuch  d’aque- 
llas  classes  del  poble  que’s  tenen  per  ilustra- 
das  y  senceras.  La  lleugeresa  y  la  passió 
políticas,’  aferradas  a  la  màquina  centralista 
desde’l  partit  més  tou  al  més  radical,  la  com¬ 
penetració  y  complicitat  de  tots  els  caci¬ 
quismes  ab  el  caciquisme  suprém  que  té  per 
orgue  la  Gaceta  de  Madrid ,  han  de  fer  fra¬ 
cassar  totas  las  iniciativas  sanas,  totas  las 
accions  generosas  y  tots  els  esforsos  més 
valents  y  plausibles. 

Aquesta  es  la  veritat.  Pera  conviure  ab 
certa  classe  d’  institucions  y  d’elements, 


pera  obtenir  èxits  aparatosos,  o  senzilla¬ 
ment  per’  anar  tirant,  cal  possehir  aquell 
joch  que’ls  castellans  en  diuhen  de  ver  quién 
engaiict  a  quién ,  aixó  es,  de  nadar  y  guardar 
la  roba  y  aparentar  que’s  fa  molt  y  en  reali¬ 
tat  no  fer  res.  Qui  no  obra  aixís,  es  que  té 
empeltada  la  virtut  del  sacrifici  y’s  fica  a 
redemptor  sabent  prèviament  y  sense  cap 
mena  de  dubte  qu’ha  de  surtirne  crucificat. 

Alguns  bons  amichs  regidors  del  Ajunta¬ 
ment  de  Barcelona  devían  d’haverse  recor¬ 
dat  de  la  campanya  que  vaig  fer  pels  anys 
95  y  96,  quan  aquell  estava  compost  de  gent 
granada,  y  tampoch  obtingué  fortuna  per  lo 
que  toca  a  la  recta  administració  dels  inte¬ 
ressos  del  comú.  Deya  alashoras:  «Es  una 
ilusió  de  noy  creure  que  n’hi  hà  prou  ab 
parcials  esforsos  e  indeterminats  miraments 
pera  portar  las  ayguas  a  son  corriol:  a  las 
ayguas  de  l’administració  municipal  espa¬ 
nyola,  ademés  d’eixir  massa  pestilents  y  re- 
voltosas,  precisament  lo  que’ls  hi  falta  es  cor¬ 
riol.  Precisament  lo  que  hi  hà  en  tot  lo  que 
prové  del  centralisme  es  una  falta  absoluta 
de  direcció,  una  carència  aterradora  d’apti- 
tut,  y  no  dich  qu’estém  sense  honradesa  ni 
patriotisme  perque’ls  mots  me  semblan  mas¬ 
sa  rebregats.  De  lleys  en  sobran,  de  gover¬ 
nants  y  aspirants  a  governar  en  sobran,  y  no 
obstant,  els  serveys  estàn  al  -mitj  del  carrer 
y  la  virilitat  legal  està  sospesa.» 

En  els  ajuntaments  de  las  grans  capitals 
passa  lo  mateix,  exactament  lo  mateix  qu’en 
els  ministeris,  en  els  governs  civils,  en  las 
delegacions  y  fins  en  las  audiencias  y  jut¬ 
jats.  El  tràmit  desvia  y  enreda’ls  assumptos, 
y  las  cent  mil  nulitats  qu’han  de  resóldrels. .. 
efectivament,  no’ls  resolen.  Firman,  rubri- 
can,  escriuhen  cartas,  reben  visitas,  passejan 
en  cotxe,  van  al  despatx  un  parell  0  tres  d’ho- 
ras  quan  poden ,  peró  no  estudían,  n.o  obser- 
van,  no  fan  sentir  la  seva  iniciativa  en  la 
marxa  general  dels  negocis.  Pera  las  qües¬ 
tions  qu’afectan  a  la  política  0  a  la  prepon¬ 
derància  del  caciquisme,  una  senzilla  recoma¬ 
nació  d’  una  persona  influyent  consegueix 
acorts,  decrets  y  providencias  depressa  y  a 
gust  del  peticionari.  Pera’ls  interessos  pri¬ 
vats,  per’  aqueix  cúmul  escandalós' d’expe¬ 
dients  en  el  quals  s’escateixen  0  quantiosas 
sumas  0  estupendas  transgressions  legals, 
pera’ls  drets  de  la  massa  comuna,  no  hi  hà 

recomanacions  ni  hi  valen  las  gestions  de 
ningú:  pot  més  l’escrivà  que’l  jutje;  pot  més 
l’oficial  que'l  regidor;  pot  més  un  ningú  que’l 
governador  y  que’l  ministre. 

Per  consegüent,  els  ajuntaments,  tant  si 
son  fills  com  enemichs  d’aqueix  sistema  des¬ 
tructor,  no  poden  fer  miracles.  Se’ls  subjecta 
a  un  regim  asfixiant  y  a  trabas  gravosíssi- 
mas;  respiran  una  atmosfera  corrompuda; 
viuhen  sols  pera  fer  esqueneta  al  govern  cen¬ 
tral  y  als  seus  agents,  y  no  pera’l  poble  que 
administran  y  a  qui  haurian  de, representar 
moral  y  materialment.  Y  ^qué’s  vol  que  fas- 
sin?  La  inmoralitat  ha  d’ésser  el  seu  corola- 
ri.  Podrà  haverhi  regidors  dignes,  peró  la 
sola  presumpció,  quan  no  la  certesa,  de  que 
també  n’hi  hà  d’  indignes,  embolcallarà  a 
tots  y  a  tots  farà  mal.  Els  ajuntaments  no 
son  més,  ni  poden  ésser  altra  cosa,  que’l  re- 
flexe  d’altres  centres  administratius;  no  son 
més  que  una  pasta  adequada  pera  emmot¬ 
llaria  als  capritxos  v  conveniencias  dels 
mandons  y  putxinel·lis  polítichs:  per  lo  tant, 

arrojar  la  cara  importa, 

que  el  espejo  no  hay  por  qué. 

Reconech  la  bona  fe,  l’altruisme  d’alguns 
regidors,  peró  encara  ningú  m'ha  convensut 
de  la  utilitat  d’adquirir  certs  compromisos. 
Faràn  lo  que  vulguin,  portaran  l’abnegació 
fins  al  darrer  extrém,  peró  ïs’escaparàn  de 
surtir  de  Casa  de  la  Ciutat  ab  l’estigma  a  so¬ 
bre?  Aixís  es  la  justícia  humana,  aqueix  es  el 
premi  de,  la  v ox  populi,  y  aixó  es  lo  que  pas¬ 
sa  a  tots  els  homes  que  s’empenyan  en  fer 
compatibles  cosas  que  no  ho  son. 

Claudi  Omar  y  Barrera. 


NOTAS  BIBLIOGRÀFICAS 

Baix  el  títul  de  Voliaines,  y  en  un  volum 
bellament  estampat  a  ca’n  Tobella  y  Costa, 
ha  publicat  l’Emili  Guanyabéns  un  aplech  de 
poesias  en  el  que,  com  en  l’anomenat  Ala¬ 
des,  hi  resplandeixen  ab  tota  serenitat  y  pure¬ 
sa  las  hermosas  qualitats  del  veritable  poeta. 
Ab  una  sola  llegida  de  las  esmentadas  poe- 
sias  n’hi  hà  prou  pera  sentir,  assaborir  y  dei- 
xarse  guanyar  per  l’encis  que’s  desprèn  de 
son  conjunt,  per  l’equilibri  perfecte  de  las 
ideas  ab  la  forma  que  las  vesteix,  y  per  la  es¬ 
pontània  germanor  que  hi  hà  entre  la  since¬ 
ritat  y  la  emoció  de  las  unas,  ab  la  correcció, 
la  naturalitat  y  la  placidesa  de  las  altras, 


sempre  allunyada  de  tot  esfors,  de  tot  rebus 
cament  y  de  tota  tortura.  . 

Com  que  som,  temps  hà,  dels  que- tenim  y 
admirém  a  n’en  Guanyabéns  com  a  un  dels 
bóns  poetas  de  la  moderna  literatura  catala¬ 
na,  tot  aixó  qu’hem  apuntat,  primera  impres¬ 
sió  de  la  lectura  del  seu  darrer  llibre,  no’ns 
ha  vingut  pas  gens  de  nou.  Entre  totas  las 
poesias,  nosaltres  hi  posém  al  cap  d'amunt 
— per  la  sola  rahó  de  que’ns  agrada  molt,  sen¬ 
se  que’ns  dediquém  a  escorcollar  el  cóm  y’l 
per  qué ,  per  creure  qu’en  critica  de  poesias, 
potser  com  e’n  la  de  tot,  el  m'agrada  y’l  no 
m'agrada  son  la  base  fonamental,  important 
y  decisiva  de  tot  judidi  sincer  y  ben  gar¬ 
bellat — la  que  porta  per  titul  A  un  fill  del 
camp.  Segueixen  després  en  ordre  de  mèrits — 
parlant  sempre  subjectivament — L'illa ,  L'ar¬ 
bre  trist. —  el  pensament  d’aquesta  no  pot 
ésser  més  hermós. — La  meva  nena ,  Calvari , 
A  un  rossinyol ,  L'arbre  dels  vells ,  Trista 
fi,  A  nel  jovent ,  A  la  pau ,  Cada  día ,  Els  reys 
y  Agonia.  Las  demés  poesias,  sense  deixar 
d  agradarnos,  no’ns  han  seduhit  ab  tanta  in¬ 
tensitat.  Y  ara,  preguntém...  ^Quàn  la  farà 
l’obra  en  Guanyabéns?...  f-L’obra?...  Si,  el 
poema,  el  drama,  lo  que  sigui,  peró  en  fi, 
l’aucellàs  sapat  y  robust,  d’alas  fortas  y  vola¬ 
da  ferma.  Las  Alades  y  las  Voliaines ,  son  aus 
petitas,  sas  alas  son  febles.  .^Quàn  vindrà  l’au 
reyal?  Honorém  al  poeta  Guanyabéns  per  lo 
qu’ha  fet,  y  per  lo  qu’ha  fet  l’admirém,  sense 
tenir  dret  a  exigir  altra  cosa.  No  obstant,  de 
tal  manera  l’admirém,  qu’esperém  més  d’ell. 

Las  Voliaines  estan  divididas  en  quatre 
parts:  Fugitivas ,  Volant  per  casa ,  Pels  esbar¬ 
zers  y  A  plena  llum.  Espigolant  en  ellas,  no 
sabriam  pas  dir  en  quina  d’aquestas  seccions 
hi  resplandeixen  mellor  las  qualitats  d’en 
Guanyabéns.  Tot  son  notas  intimas  exposa- 
das  ab  una  senzillesa  y  concisió  qu’enamo- 
ran.  Las  notas  de  Volant  per  casa  son  plenas 
del  sentiment  de  patria,  peró  de  patria  vera¬ 
ment  sentida,  no  de  la  patria  encarcarada  dels 
poetas  d’ofici  que  tant  abundan.  Per’xó  en  la 
poesia  Les  dugués  germanes  hi  hà  estrofas  tan 
bellas  com  aquestas: 

Miréu  al  Rosselló!  Quina  planada 

de  saborós  rahím  de  fruyt  de  mel! 

Qu’estreta  que  s'hi  donan  l'abrassada 

el  vert  y’l  blau  qu’ostentan  terra  y  cel! 


Canigó!  Montserrat!  Vellas  germanas 
qu’ab  ull  boyrós  plorosas  vos  cerquéu! 
Tan  prop  l’una  de  l'altra  y  tan  llunyanas! 
^No  fa  que  l’una  a  l’altra  us  anyoréu? 

Bé  prou  qu’encara  n’ets  de  catalana, 
terra  de  Rosselló,  frescal  verge! 

Encara’ls  refilets  de  la  sardana 
te  parlan  un  Uenguatje  qu’entens  bé. 


Un  llamp  va  malpartir  la  nostra  terra! 

Els  trossos  s’han  batut  com  mals  germans 
quan  feréstech  s’ha  ohit  el  corn  de  guerra!... 
Llassém  per  sempre  més  las  nostras  mans! 

Que’is  nostres  dolsos  cants  arreu  ressonin! 

Que  guihi  sols  l'amor  la  nostra  veu!  ’ 

Que’ls  crits  d’anyorament  potents  retronin 
de  l’una  a  l’altra  vall  del  Pireneu! 

Que  siguin  las  Montanyas  Regaladas 
l’himne  sant  de  la  nostra  germandat, 
y  tornin  a  enviarse  llurs  besadas 
el  vostre  Canigó  y  el  Montserrat. 

No’ns  cal  pas  ara  remarcar  lo  molt  qu’en 
Guanyabéns  domina  la  forma.  D’aixó  pot 
ferne  gala  tant  com  el  qui  més.  En  ell  no  hi- 
hà  sols  un  poeta  sencer:  hi  hà  un  mestre ,  ab 
■  la  bona  qualitat  de  no  voler  semblarho,  resul¬ 
tant  sempre  fresca  y  encisadora  sa  obra 
poètica . 

En  Ramón  Surinach  Senties  ha  publicat 
també  un  llibre  de  poesías  molt  ben  imprès 
a  ca’n  Giró.  De  la  vida  s  titula  la  nova  obre- 
ta,  y  en  ella  s’hi  entrevéu  un  temperament 
de  poeta  que  troba  ben  sovint  la  nota  justa 
èn  la  corda  que  polsa,  laemoció  veritable,  el 
to  encertat.  Totas  las  poesias  del  volum  dei- 
xan  bona  impressió,  si  no  fonda  y  sencera, 
apacible  y  agradable,  per  tot  lo  que  y  per  la 
forma  en  qu’estàn  escritas,  quasi  sempre 
correcta,  felicitém  a  n’en  Surinach  Senties, 
quin  nou  llibre  ha  de  provocar  forsa  elogis. 
Desde  que  l’autor  publicà  sas  primeras  poe¬ 
sías  Cosas  mev.as,  ha  avensat  molt.  La  nota 
tendra  qu’es  la  seva  característica,  ja  no  es 
tan  infantivola,  ja  ha  guanyat  en  intensitat 
y  en  plasticisme.  Llegint  els  darrers  versos 
d’en  Surinach,  se  sent  tant  com  avans,  peró 
indubtablement  se  pensa  més.  Ab  tot,  varias 
son  las  composicions  del  volúm  que  no’s 
mantenen  del  principi  al  fi  a  una  mateixa 
altura,  perque’l  poeta  hi  es,  peró  l’artista  no 
s’ha  acabat  de  formar  y  vacila  encara. 

Entre  las  poesías  que  més  ens  han  agradat 
hi  figuran  L'eunuch ,  Dijous  Sant ,  Recort  d' es¬ 
tiu,  Suïcidi ,  y,  molt  especialment,  Darrerías 
de  mars,  en  quins  versos  finals  s’hi  trasllu- 
heix  un  poeta  de  cos  sencer: 

Prompte’ls  núvols  s’han  fós.  La  volta  blava 
bella  s’ha  extés  de  nou  y  triomfant. 

Els  boscos  han  callat.  Tot  verdejava... 

Las  aurenetas  han  passat  xisclant... 

Y  el  sol,  ab  sos  raigs  d’or,  la  pau  sembrava 
per  las  novas  rosellas  que  vindran. 

La  Nota  de  Tardor ,  la  d' Estiu  y  la  d'Hivern 
son  també  corprenedoras.  Els  versos  qu’hem 
transcrit  donan  idea  de  cóm  sent  y  escriu  en 
Surinach -Senties,  y  duhen  al  pensament  el 
recort  d’altres  poetas  ben  coneguts,  als  que’s 
yeu  que  segueix  ab  entusiasme  al  exteriori- 
sar  sas  propias  inspiracions.  Vegis  aquest 
altre  fragment,  tret  de  sa  poesia  Suicidi ,  ru- 
blerta  tota  ella  d’emoció: 

Quan  va  saber  ton  dolorós  suicidi, 
se  va  quedar  tot  fret,  caygut,  sens  esma, 
y  va  obri’ls  ulls  ab  un  esglay  terrible 
talment  com  si  vegés  que  tu’l  cridessis. 


Sort  que’l  lligarem  tols  en  nostres  brassos 
y  li  parlarem  de  la  vida  hermosa. 

Sort  qu’entrava  llavors  la  primavera 
y  eran  els  días  clars,  serens,  espléndits. 

Sort  que'l  traguerem  de  ciutat, ,y  a  fora 
la  Natura  frisava  y  prometia. 

Podríam  citar  defectes,  peró  preferim  no 
ferho.  No  dubtém  que  qui  aytals  versos  es¬ 
criu  està  dotat  d’un  veritable  temperament 
poétich  que  a  no  trigar  li  permetrà  sustreu- 
res  à  tota  influhencia  extranya  y  brillar,  si 
no  s’engreyeix,  ab  personalitat  ben  pròpia. 


En  Jacinto  Capella  ha  donat  a  llum  un 
aplech  d'articles  en  prosa  que  titula  Llibre 
del  Dolor.  No  son  estudis  acabats,  quadros 
complerts,  diamas  definitius ,  perdirho  aixis, 
sinó  fui  las  d’album,  esbossos  ràpits,  apuntes 
instantanis  en  que  l’autor,  ab  una  ullada 
certa  y  ab  una  causticitat  que  naix  espontà¬ 
niament  del  llampech  qu'ha  provocat  en  el 
cervell  la  visió  del  natural,  va  fixant  miserias, 
plors,  flors  marcidas,  ilusions  desvanescudas, 
contradiccions  brutals,  rutinas  abominables, 
tot  cassat  al  vol,  entre’l  burgit  de  la  vida  bar¬ 
celonina,  ab  molt  garbo  y  ab  un  llenguatje 
apropiat  que  acredita  a  n’en  Capella  d’escrip¬ 
tor  essencialment  ciutadà,  dotat  de  totas  las 
qualitats  qu’adornan,  sempre  parlant  relati¬ 
vament  y  cada  hu  en  el  seu  medi,  a  n’els 
francesos  Provi  ns,  Valdagne,  Ca  pus,  Feydeau 
y  demés  colla  de  boulévardiers  qu’enfocan  la 
moderna  vida  parisenca  en  lo  que  té  de  pro- 
fond  y  de  superficial,  ab  una  destresa  y  un 
art  incomparables.  Y  tant  es  aixis,  qu’entre’ls 
articles  d’en  Capella  n’hi  hà  un  que  retrata’ls 
gustos  y  preferencias  d’ell  ab  mà,  si  no  de 
mestre,  plena  d’una  sinceritat  y  franquesa 
adorables.  Se  titula  aquest,  Convalescent.  Es 
graciosissim,  no  perque  fassi  riure  gens,  sinó 
perque  pinta,  ab  quatre  tochs,  las  delicias  de 
la  vida  del  camp  que  pera  en  Capella’s  veu 
que  son  delicias  subrallladas .  Diu  que  li  agra¬ 
da  més  sentir  cantar  a  la  Darclée  que  al  ros¬ 
sinyol  en  la  verdissa.  Aixó  es  una  confessió 
que  retrata  per  complert  el  temperament  lite¬ 
rari  d’en  Capella.  La  seva  lira  té  notas  més 
inspiradas  pera  cantar  las  excelencias  del 
boudoir  d’una  hetayra,  rublert  d’essencias  v 
de  sedas  y  animat  per  la  frescor  y  hermosura 
dels  deskabillés  temptadors,  que  pera  lloar 
las  de  la  boscuria  rublerta  de  la  flayra  pene¬ 
trant  de  la  rehina,  de  las  herbas  boscanas, 
y  animat  per  las  voladurias  de  l’aucellada. 

El  Llibre  del  Dolor  que,  com  se  veu,  es  un 
bon  llibre,  va  atresorat  per  un  hermós  pró- 
lech  d’en  Santiago  Rusinol,  fragment  admi¬ 
rable  de  prosa  catalana,  tant  per  lo  que  diu, 
com  per  la  manera  cóm  ho  diu. 

En  Manel  Rocamora  ha  publicat  també 
una  colecció  d’articles  en  prosa,  agabellantlos 

en  un  hermós  volúm,  pulcrament  imprès  a 
ca’n  Cuesta  y  dedicat  al  Orfe.ó  Català.  Postas 
de  Sol  es  el  titul  de  la  nova  obra,  y  en  ella 
la  modalitat  poètica  d’en  Rocamora,  plena  de 
delicadesas,  de  candors  y  de  plàcida  contem¬ 
plació  de  la  natura,  s’hi  ostenta  ab  tot  el  seu 
just  valor,  obrintshi  de  bat  a  bat,  com  las 
portetas  ciselladas  d’un  sagrari;  y  dihém  d  un 
sagrari,  perque  la  corda  qu’ab  més  acert  polsa 
en  Rocamora,  y  de  la  que  sons  més  intensos 
n'arrenca,  es  la  corda  tendra,  1’  íntima,  la 
seria  en  el  fons,  encara  que  sigui  y  aparegui 
vestida  de  riallas,  la  que  vibra  ab  els  batechs 
del  seu  cor,  la  que  fa,  en  una  paraula,  que 
la  impressió  de  conjunt  d’aquest  llibre  recor¬ 
di,  no  sé  per  quina  mena  d'afinitat,  la  imatje 
d’una  noya  que  somriu  ab  els  ulls  plens 
de  llàgrimas,  o  la  d’una  arbreda  regalimant 
després  de  forta  pluja,  acariciada  y  daurada  ja 
pels  vergonyosos  raigs  del  sol  que  brillan  ten¬ 
dres  en  el  cel  clapat  de  blau. 

Entre  tots  els  articles  ó 
qüentos  del  llibre,  preferim: 

L'  hora  dolsa ,  Nit  dels  Reys , 

Lo  darrer  petó,  La  caixa  nova , 

Desengany ,  Lo  nen  perdut , 

De  pro  fundis  y  Qiiento  blau. 


REVISTA  DE  REVISTA S 

En  el  Mercure  de  France  hi  hem  llegit  un 
interessant  article  d’en  Edmond  Bartèlemy 
titulat  Littérature  et  Démocratie,  del  que’ns 
limitarém  a  apuntarne  las  conclusions,  ja 
que  l'espay  de  que  pot  disposar  aquesta  sec¬ 
ció  en  nostras  columnas  ens  priva  d’extrac- 
tarlo  degudament  y  de  comentarlo  com  vol- 
driam. 

Considera  l’autor  a  la  literatura  íntima¬ 
ment  compresa  dinlre’l  vast  conjunt  demo- 
cràtich  modern,  del  que’n  pren  y  n’accentúa 
tots  els  trets  caracteristichs.  La  superabun- 
dancia  de  l’aptitut,  del  talent,  pren  ja  l’aspec¬ 
te  d’un  ver  «desastre  espiritual»;  aqueixa  vir- 
tuositat,  visible  e  intensa  per  tot  arreu,  porta 
en  sí  quelcóm  d'anormal,  de  contrari  a  la 
vida.  Ens  trobém  en  presencia  d'un  gran  ab¬ 
surd  al  veure  la  famosa  Comoditat  moderna, 
la  famosa  Facilitat  moderna,  la  famosa  Acti¬ 
vitat  moderna  extendres  per  las  regions  de  la 
Inteligencia  y  determinarhi  obras  v  costums. 
Cal  combinar  y  aplicar  mètodes  estrictament 
cientifichs  que  descomponguin  aqueixa  enut¬ 
josa  mentalitat.  Cal  saber  d’hónt  procedeix 
aqueixa  lu.xuriant  feconditat  y  aqueixa  cor¬ 
recció  inmancable  que’ns  dona  cada  dia  no- 
vas  manifestacions,  nbus  talents,  tots  inva¬ 
riablement  perfectes,  maravellosos  y  saludats 
ab  las  aclamacions  d’un  delirium  laudativum 
permanent.  {Cóm  lo  més  pur  y  suprém  de 
Tànima,  lo  qu’es  la  essencia  espiritual  d’una 


obra  real,  lo  indemostrable  d’ella,  es  cons¬ 
tantment,  instantàniament  assolit  y  procla¬ 
mat?  Devant  d’aytal  agombolament  desensa- 
cions  fàcils,  ab  apariencia  de  vitals,  iqué 
esdevé  en  fi  la  Bellesa?  Lo  únich  que  l’autor 
hi  distingeix  de  tangible  en  aqueixa  plenitut 
fictícia  del  esperit,  es  l’individualisme,  y  aixó 
l’apena  molt,  perque  considera  l’individua¬ 
lisme  com  a  cosa  petita  y  d’un  trist  ordre  psi- 
cológich,  donchs  se  basa  precisament  en  la 
facilitat  regnant.  Els  medis,  per  múltiples 
y  per  accessibles,  son  agents  de  banalitat,  y 
d’aqui  la  necessitat  de  virar  en  rodó,  de  dite- 
renciarse.  Marxant  paralelament  els  medis 
y’is  coneixements,  la  suma  enorme  d'aquests 
circunscriu  els  esforsos,  y,  lent  impossible 
tota  generalisació,  els  limita  al  estudi  de  las 
especialitats,  de  las  «diferencias».  Aixis  ve- 
yém  agitarse’ls  esperits  en  una  abundancia 
sense  precedents  de  nocions  y  d’impressions; 
per’xó,  faltats  de  cultura  sòlida,  no  lan  més 
qu’anar  cada  hu  per  son  compte  seguint  tota 
mena  de  direccions  particulars  y  estèrils,  en- 
tregantse  a  un  subjectivisme  discordant,  inco¬ 
lor  a  forsa  de  variabilitat,  quin  sol  mérit  es 
el  de  resumir  tot  lo  que  hi  hà,  en  nostre  es¬ 
tat,  de  confosament  individualista  y  exas¬ 
perat. 

t  Per  nostra  part  sols  ens  cal  dir  qu’estaríam 
més  conformes  de  lo  qu’estém  ab  l’autor  si 
aquest  no’s  manifestés  tan  partidari  del  sen¬ 
tit  de  la  unitat  com  a  signe  de  veritable  cul¬ 
tura.  Aquest  sentit  de  la  unitat,  tota  inteli¬ 
gencia  equilibrada’l  té  forsosament  en  las 
grans  síntesis  desos  raciocinis.  Per  lo  demés, 
com  que  totas  las  definicions  poden  en  aquest 
punt  conduhirnos  a  extrems  falsos  y  com 
que  no  pot  imperar  lo  absolut  dintre  d'una 
societat  tan  relativa  com  la  en  que  vivim,  no 
conlradirém  pas  el  sincer  article  de  M.  Bar- 
thélemy,  en  el  que  s’hi  contenen  algunas 
veritats  evidents.  Ademés,  quan  l'individua¬ 
lisme  es  una  mera  comoditat ,  un  vici,  un  or¬ 
gull  pueril  y  ridícul,  un  afany  particular 
de  lluhirse,  o  sols  una  moda,  el  considerém 
una  plaga  moderna  tan  grossa  com  la  del 
culte  a  la  forma,  que  tot  ho  prostituheix.  Pe¬ 
rò  creyém  que  hi  hà  un  altre  individualisme 
sà,  un  altre  esperit  de  diferenciació  distint  del 
que  M.  Barthèlemy  critica:  tan  distint,  que 
sols  podrà  ésser  comprés  y  donar  bons  fruyts 
quan  l’actual  societat  s’hagi  transformada  y 
hagi  passat  l’actual  període  febril  que  la 
exaspera,  y  que  la  empetiteix  encara  que  no 
ho  sembli,  privant  que  floreixi  y  fructifiqui 
nobiement  la  humana  naturalesa. 

En  el  mateix  número  del  Mercure  hi  tro¬ 
bém  un  altre  article  de  Pierre  Lasserre  sobre 
Pascal  et  les  jésuiles ,  digne  d’ésser  llegit  per 
lo  encertadament  que’s  reíutan  las  doctrinas 
d’aquests  y  l’esperit  sectari  d’aquell.  En 
Charles  Morice  publica  son  acostumat  tre- 
vall  sobre’ls  Salons.  La  Revue  du  mois  es 
complertíssima  com  sempre. 

El  número  de  maig  de  La  Renaissance  La- 
tine  publica  una  interessant  critica  dels  Sa¬ 
lons  de  1903,  deguda  a  Gabriel  Mourey.  En 
primer  lloch  publica  Les  amitiés  françaises , 
per  Maurice  Barrés,  aplech  de  notas  pera 
adquirir  «determinats  sentiments  que  donan 
un  preu  a  la  vida».  Es  un  trevall  ple  d’e¬ 
moció,  escrit  pera  utilitat  de  la  infantesa. 
Els  demés  articles  y  poesias  son  de  Marcel 
Mielvaque,  Robert  d'Humières,  Mme.  Catule 
Mendès,  etc.  Las  seccions  de  teatres,  llibres 
y  música,  a  càrrech  de  Léon  Blum,  Gilbert 
de  Voisins,  M.  D.  Calvocoressi,  Albert  Er- 
lande  y  Xavier  de  Ricard,  son  remarcables. 

La  revista  Hojas  Selectas,  de  Barcelona, 
publica  números  forsa  interessants  e  ins¬ 
tructius,  ab  trevalls  ben  agradables  pera 
tothom  y  al  alcans  de  totas  las  inteligencias 
per  lo  ben  agermanadas  que  s’hi  troban  la 
utilitat  y  l’amenitat;  articles  cientíhchs,  no- 
velas,  relacions  de  viatjes,  anécdotas,  notas 
cómicas,  tot  hi  es  presentat  en  simpàlich 
conjunt,  y  ab  profusió  de  grabats,  lo  que  fa 
que  Llojas  Selectas  sia  un  periódich  propi  y 
agradable  pera  la  majoria  de  las  familias,  tal 
com  las  familias  son  a  Espanya  y  a  l’América 
ex  espanyola.  Els  darrers  quaderns  contenen 
trevalls  ilustrats  tan  recomanables  com  Gale¬ 
ria  de  bellezas  del  palacio  real  de  Mnmch ,  per 
Auguste  de  Cley;  El  eclipse  de  sol  de  30  de 
agosto  de  1903,  per  José  J.  Landerer;  Histo¬ 
ria  del  buque  de  vela ,  per  J.  H.  Henderson; 
Inmunidad  contra  las  comentes  eléclncas , 
etc.,  etc.  Per  cert  que  aquest  darrer  trevall, 
en  el  que  s’explican  y  alaban  com  es  degut 
las  experiencias  realisadas  fa  poch  pei  direc¬ 
tor  del  Institut  Electro-técnich  de  Kiew,  en 
Nicolau  Artenieff,  ens  ha  dut  a  la  memòria 
las  també  importantissimas  experiencias 
fetas  en  nostra  Barcelona  pel  doctor  An- 
fruns,  director  del  «Electron»,  de  quin  Insti¬ 
tut  Electrò-teràpich  ens  ocuparem  fa  alguns 
mesos  ab  elogi,  sense  qu’hagim  vist  fer  lo 
propi  a  altras  publicacions  més  competents 
que  Joventut,  enfeynadas  en  discutir  els 
avensos  cientíhchs  del  extranger,  oblidant  lo 
que  de  pràctich  y  digne  d’ésser  conegut  y 
aprofitat  tenim  per  sort  a  casa  nostra. 

Pel*  &  Ploma  en  son  número  de  maig 
publica’l  final  de  l’obra  pòstuma  de  mossèn 
Jacinto  Verdaguer  Al  cel ,  ab  1  índex  autògraf 
del  autor.  Els  demés  trevalls  son  d’en  Pous 
y  Pagés,  en  Pijoan,  en  M.  de  Montoliu, 
Birger  Mòrner,  Rafel  Moragas,  lgnaci  Igle¬ 
sias,  Apeles  Mestres,  Un  de  la  platea,  Pin¬ 
zell,  P.  Moles  y  Nicolau  Serrafina.  Els  gra¬ 
bats,  quin  pulcre  tiratje’s  recomana  com 
sempre,  son  reproduccions  d’obras  de  Breu- 
ghel,  Gosé,  Casas,  Vilomara,  Opisso  y 
Hassall. 

La  Critique  des  Livres  &  Revues ,  revista 
mensual  parisenca  extreta  de  L’Humanité 
Nouvelle,  ha  aparegut  .  recentment,  havent 
publicat  en  els  dos  primers  números  extensas 


críticas  de  lletras  alemanyas,  inglesas,  espa- 
nyolas,  portuguesas,  francesas,  italianas  y 
txecas.  Las  seccions  de  filosofia,  historia, 
ciencias  matematicas  y  biológicas,  etc.,  etc., 
van  firmadas  per  acreditadíssimas  firmas. 

La  Critique  Internationale ,  en  son  número 
de  maig,  publica  en  primer  lloch  un  notable 
estudi  sobre  U invention  dans  l'art  moderne , 
per  Charles  Verrier,  remarcant  la  grandesa 
del  art  antich  degut  a  la  simple  y  tal  vol¬ 
ta  inconscient  adoració  per  la  bellesa,  y 
las  pretensions  del  modern.  Las  grans  obras 
eternas  de  l’antigor  no  sempre  han  sigut  crea- 
das  per  artistas  consagrats  com  a  tals,  men- 
tres  que  las  extravagancias  d’avuy  son  fetas 
ab  grans  pretensions  artisticas  sense  que  la 
obra  d’art  assoleixi’l  fi  que  persegueix. 

Las  crónicas  de  literatura  y  arts  que’s  con¬ 
tenen  en  el  mateix  número  son  bastant  no- 
dridas  e  interessants. 

La  Revista  Social ,  de  Barcelona,  publica, 
entre  altres,  els  següents  importants  trevalls: 
La  acción  social  y  las  instiluciones  civiles, 
per  Juan  de  Dios  Trias  y  Giró;  La  carestia  de 
los  alimenlos y  el  presupuesto  doméstico,  per 
Manuel  Escudé  y  Bartoli;  La  evolución  de  la 
caridad  en  la  sociedad  contemporànea ,  per 
F.  Brunetière,  etc.,  y  unas  Notas  sociales  molt 
nodridas.  Es  digne  d’esment  l’article  qu  en 
primer  lloch  del  número  publica’l  nou  direc¬ 
tor  de  la  revista  don  Rajnón  Albó  y  Marti, 
exposant  tot  un  programa  d’economia  social 
que’s  proposa  desenrotllar  ab  l’ajuda  de  dis¬ 
tingits  colaboradors. 

Hispania,  de  Barcelona,  publica  un  origi¬ 
nal  article  d’en  Miquel1  de  Unamuno,  titulat 
Ferlilidad  de  ideas,  y  altres  excelents  trevalls 
de  B.  Amengual,  Martínez  Vargas,  Nogueras 
y  Oller,  etc.,  etc.  En  las  ilustracious  hi  figura 
la  reproducció  d’un  magnifich  retrat  de  Rem- 
brandt,  vistas  de  la  festa  del  arbre  recentment 
celebrada  a  Barcelona,  una  esculptura  de 
Colton  y  diferentas  fotografías  de  caràcter 
artístich . 

Son  remarcables  els  darrers  números  de 
las  revistas  de  Tolosa  La  Terro  d'Ocy  La  Re- 
vue  Provinciale ,  y  de  la  de  Perpinyà  Le  Jour¬ 
nal  des  Pyrénèes-Oi lentales. 

També”  hem  rebut  els  darrers  números  de 
las  revistas  francesas  L' Européen ,  Le  Ménés- 
trel ,  etc.;  de  las  italianas  Rassegna  Inter nazio- 
nale  y  Revue  Franco-Italienne ;  de  las  castella- 
nas  La  Lectura ,  Nuestro  Tiempo,  Arquitectura 
y  Construcción,  Juventud,  La  Alhambra,  etc.; 
y  de  totas  las  més  importants  de  Catalunya 
escritas  en  nostra  llengua. 

Ahir  se  cumpli’l  primer  aniversari  de  la 
mort  de  mossèn  Jacinto  Verdaguer. 

Joventut  dedica  un  sentit  recort  al  gran 
poeta,  que  tanta  glòria  ha  donat  al  renaixe¬ 
ment  català. 

Agotada  ja  la  primera,  ha  surtit  la  segona 
edició  dels  acorts  de  las  Assambleas  de  la 
Unió  Catalanista  de  Manresa,  Reus,  Bala¬ 
guer,  Olot,  Girona  yTarrassa. 

Las  condicions  de  venda  son  iguals  que 
en  la  primera  edició,  o  sia  al  preu  de  io 
cèntims  cada  exemplar.  Cada  un  d’ells  con¬ 
té  solzament  els  acorts  d'  una  Assamblea, 
excepte  la  nova  edició,  de  la  que  se’n  ha  fet 
un  número  determinat  d’exemplars,  en  els 
que  hi  hà  reunits  els  acorts  de  las  sis  Assam¬ 
bleas  en  cada  un  d’ells,  y’s  venen  al  preu  de 
60  cèntims. 

Las  entitats  adheridas,  y’is  que’n  prenguin 
un  minim  de  25  exemplars,  disfrutaràn  del 
25  per  100  de  descompte  sobre’l  preu  de 
venda. 

Els  gastos  d’envio  van  de  compte  del  com¬ 
prador. 

Els  encàrrechs  y  venda,  à  la  Secretaria  de 
la  Unió  Catalanista ,  Cucurulla,  1  y  3,  prin¬ 
cipal,  Barcelona. 

La  Junta  Permanent  de  la  Unió  Catalanista 
visità’l  passat  diumenge  al  «Orfeó  Catala» 
pera  remerciarlo  personalment  tant  per  la 
missió  patriòtica  que  constantment  ve  reali- 
sant,  com  per  la  part  que  tingué  a  bé  pendre 
en  el  solemne  acte  d’entrega  de  la  bandera 
catalana  en  el  monastir  de  Poblet.  Ab  tal 
motiu  se  cambiaren  patrióticas  y  enlayradas 
frases  entre’ls  senyors  Roca  per  part  de  la 
Unió ,  y  Martínez  Serinà  y  Moragas  per  part 
del  Orfeó,  finalisant  la  visita  ab  el  cant  de 
Els  Segadors  y’l  nou  himne  La  nostra  ban- 
dera ,  donchs  la  ocasió  era  apropiada  tota  ve¬ 
gada  que’s  trobavan  en  el  local  del  Orfeó,  y 
celebrant  concert,  tots  els  orfeonistas,  els 
quals  ovacionaren  als  representants  de  la 
Unió. 

A  Gracia  s’inaugurà’l  passat  dissapte’l  nou 
centre  «Joventut  Autonomista»,  adherit  a  la 
«Lliga  Regionalista»,  assistint  al  acte  una 
gran  gentada  qu’omplia  tols  els  salons. 

Parlaren  els  senyors  Puig  Samper,  presi¬ 
dent  de  la  Delegació  de  la  «Lliga  Regiona¬ 
lista»  a  Gracia,  el  senyor  Pérez,  president 
del  nou  centre,  y’l  senyor  Tona,  en  repre¬ 
sentació  de  «Catalunya  Federal».  Tots  foren 
molt  aplaudits  pels  enérgichs  y  brillants  con¬ 
ceptes  qu’exposaren  en  defensa  del  autono- 
misme  català. 

La  festa  tingué  una  segona  part  exclusiva¬ 
ment  musical,  executantse  composicions  de 
Grieg,  Bizet,  Mendelsshon,  Otto,  Vives,  Bor¬ 

ràs  de  Palau,  etc.,  per  l’Orfeó  de  Sans  y  la 
orquesta  del  Círcul  Musical  Bohemi.  Entre 
altras  cansons,  s’executà  la  popular  L'Estu¬ 
diant  de  Vich ,  en  la  que’s  11  u hi  la  senyoreta 
Figueras.  També  fou  aplaudit  en  altras  du- 
gas  cansons  el  tenor  senyor  Creixams,  a  qui 
acompanyà  al  piano’l  mestre  senyor  Sànchez. 

L’  Orfeó  de  Sans  executa,  entre  grans  es¬ 
clats  d’entusiasme,  Els  Segadors  y  l’himne 
d’en  Maragall  y  Millet  La  nostra  bandera. 

Felicitém  coralment  a  la  nova  entitat  auto¬ 
nomista  qu’entusiàsticament  ve  alluytarper 
nostres  ideals. 

Sembla  que’s  farà  necessari  que’l  Catala¬ 
nisme  dongui  una  vegada  més  el  crit  d’alerta. 
La  institució  dels  Sometens,  tan  genuina- 
ment  catalana  encara  que  se  l’hagi  desnatu- 
ralisada  en  els  temps  moderns,  està  essent 
objecte  d’una  campanya  de  passions  baixasy 
d’odis  quixoteschs  per  part  de  certa  prempsa 
madrilenya  lliberal  y  lliberticida  tot  alhora, 
y  per  part  d’algún  0  alguns  republicans  uni¬ 
taris  diputats  per  Catalunya,  fills  de  Cata¬ 
lunya  y  enemichs  de  la  llibertat  de  Catalunya 
tot  en  una  pessà.  Els  apoya’l  jefe  Salmerón, 
el  centralista,  el  reaccionari  Salmerón.  A 
nosaltres,  els  defensors  de  la  llibertat  (no  de 
la  llibertat  qu’ells  defensan),  sols  nostre  dret 
y  nostra  conciencia’ns  apoyan;  peró  creyém 
poder  evitar  el  mal  si  prevením  a  temps  el 
perill.  Alerta,  donchs. 

S’ha  constituhit  en  aquesta  ciutat,  y  ha 
tingut  la  galantería  d’enviarnos  una  afectuo¬ 
sa  salutació,  l’associació  democratich-auto- 
mista  «L’Eura»,  defensora  de  las  Bases  de 
Manresa  y  quin  primordial  objecte  es  fomen¬ 
tar  la  ensenyansa  gratuhita  per  medi  d’esco- 
las  catalanas. 

No  poden  menys  d’essernos  falaguers  els 
enlayrats  fins  de  la  nova  entitat,  a  la  que 
desitjém  llarga  vida  y’l  més  gran  éxit  en  sa 
noble  tasca. 

La  exposició  de  dibuixos  oberta  al  pu- 
blich  en  el  saló  del  Círcul  Artístich  es  bas¬ 
tant  interessant  y  demostra  las  envejables 
condicions  que  tenen  alguns  expositors,  en 
especial  els  joves,  pera’l  conreu  d’aquesta 
branca  del  art.  Sobressurten  els  que  duhen 
las  firmas  de  Opisso,  Solé  y  Plà,  Ximeno, 
Xiró,  Freixas  Sauri  y  Sierra  de  Luna,  entre 
altres  que  no  recordém. 

El  dimars,  dia  2  del  corrent,  va  donar  un 
concert  en  el  teatre  de  Novetats  el  pianista 
Joaquim  Malalts,  tot  just  arribat  de  París 
hont  acabava  de  guanyar  el  premi  Diemer 
lluytant  ab  contrincants  de  fama.  No  es  ex- 
trany,  donchs,  que’l  teatre  estigués  molt  con¬ 
corregut  y  que’l  concertista,  que  a  sos  mèrits 
innegables  reuneix  la  circunstancia  d’ésser 

paisà  nostre,  fos  calurosament  aplaudit  al 
tocar  la  Sonata  apassionada  de  Beethoven, 
un  vals  de  Saint-Saens,  varias  pàginas  musi¬ 
cals  de  Paganini,  Liszt,  Chopin,  etc.,  y  que 
fora  de  programa,  com-  es  costum,  encara 
hagués  de  donar  propina  als  entusiastas 
d’oíici  executant  altras  composicions.  El  se¬ 
nyor  Malats,  que  feu  gala  de  sa  excelent  di¬ 
gitació  y  que  interpretà  a  conciencia  varias 
pessas,  pot  estar  satisfet. 


El  concertista  de  mandolina  espanyola  Car¬ 
les.  Terraza  donà  en  el  «Centre  Artístich  Musi¬ 
cal»  un  concert  en  obsequi  a  la  societat  «Lira 
Orfeó»,  acompanyantlo’ls  mestres  Armengol 
y  Burgès.  Fou  aplaudidissim,  no  cansantse  la 
concurrència  de  celebrar  las  grans  dots  d’exe¬ 
cutant  del"  senyor  Terraza,  qui  hagué  de 
repetir  moltas  composicions  y  executarne. 
d’altras  fora  de  programa. 


Com  que  no  som  amichs  d’enjoyarnos  ab 
plomas  d’altri,  creyém  tenir  el  dret  de  cen¬ 
surar  als  qu’ab  ellas  s’adornan  sens  apren- 
sions  ni  escrupuls.  Desde  que’s  publica  Jo¬ 
ventut,  son  ja  moltas  las  vegadas  qu’hem 
demanat  als  periódichs  que  quan  tinguin  a 
bé  reproduhir  els  articles  apareguts  en  nos- 
tras  planas,  lassin  al  menys  constar  la  pro¬ 
cedència.  Ja  que’ls  avisos  no  hi  valen,  fem 
avinent  qu'haurém  de  pendre  un’  altra  reso¬ 
lució  si  l’abús  continua  en  perjudici  dels  co- 
laboradors  de  Joventut  que  pera  ella  expres¬ 
sament  escriuhen.  No  es  nostre  anim  impe¬ 
dir  que’s  reproduheixin  els  trevalls  publicats 
en  aquestas  planas;  ans  al  contrari,  ens  ne 


considerém  honrats;  però  com  que  cadascú 
té  dret  a  reclamar  lo  seu,  lo  menys  que  nos¬ 
altres  podém  exigir  es  que,  al  íer  us  de  lo 
nostre,  se  fassi  també  constar  qu’es  nostre. 


Hem  rebut  el  programa  del  certamen  lite¬ 
rari  musical  que  l’academia  artística  «La 
Violeta»,  de  Vilafranca  del  Penadés,  cele¬ 
brarà  per  la  vinenta  festa  major.  S’oferei- 
xen,  ademés  del  premi  d’honor  y  cortesia, 
altres  vuyt  premis, y  forman  el  jurat  calificador 
els  senyors  Bonaventura  Bassegoda,  presi¬ 
dent;  Enrich  Vidal  y  Valenciano,  Lluis  Mi- 
llet,  Eusebi  Daniel,  Manel  Sala  y  Mestre, 
Antoni  Incenser,  vocals;  y  Pau  Benach,  se¬ 
cretari.  Las  composicions  han  d’ésser  inédi- 
tas  y  s’han  de  remetre  al  domicili  del  secre¬ 
tari  (plassa  Constitució,  35,  1  ,er,  Vilafranca), 
avans  del  dia  5  d’agost. 


Altras  publicacions  rebudas: 

Derribo  de  murallas ,  exposició  dirigida  al 
ministre  de  la  Guerra,  acordada  perla  corpo¬ 
ració  municipal  de  Palma  de  Mallorca  en 
23  d’abril  d’enguany,  solicitant  que  sian 
consideradas  per  l’Estat  com  reintegrables, 
com  es  de  justícia,  las  obras.de  sanejament  y 
urbanisació  dels  carrers  y  plassas  en  els  ter- 
renos  ocupats  pel  recinte  fortificat,  y  sas 
obras  accessorias. 

Celsus  a  Jezis,  follet  de  Gustav  L.ejeal  que 
constituheix  una  sagnanta  sàtira  antirreli- 
giosa,  publicat  per  la  Biblioteca  del  Novy- 
Kült,  de  Praga. 


Fidel  Giró,  impressor.  —  Carrer  de  València,  233 

CATALUNYA:  Un  any . .  8  Pessetas. 

»  Mitj  any . .  4  5°  * 

»  Trimestre .  2’ 2  5  » 

ALTRAS  REGIONS  D’ESPANYA.  Un  any .  9  * 

EXTRANGER:  Un  any .  10  Franchs. 

Número  corrent . .  •  •  20  Cèntims. 

»  atrassat,  ab  folletins . . . . .  4°  * 

»  »  sense  folletins .  25  » 


El  número  corrent  no’s  ven  sense  folletins. 


Redacció  y  Administració: 

Plassa  del  Teatre,  6,  entressol. 


Número  corrent . 

»  ATRASSAT,  AB  FOLLETINS.  . 
»  »  SENSE  FOLLETINS. 


20  CÈNTIMS. 
40  » 

25  » 


SUMARI: 

Recorts  saludables,  per  Trinitat  Monegal. — Altra  pèr¬ 
dua,  per  Claudi  Omar  y  Barrera.— Charitas,  per 
L.  Escardot. — Teatres,  per  Emili  Tintorer.— Violació 
de  la  personalitat,  per  Salvador  Albert. — Lletras  a 
un  amich,  per  A.  Font  y  Laporte.— Faràdicas,  per 
Joseph  M.a  de  Lasarte.— Novas. 

FOLLETI: 

MARINES  Y  BOSCATJES,  per  Joaquim  Ruyra.  — 
Plecb  21. 

FORA  DE  LA  VIDA,  per  Josepb  L.  Pagano.— Traduc¬ 
ció  catalana. — Plech  15. 


RECORTS  SALUDABLES 

Avuy  que  ja  ha  passat  la  excitació  qu'en 
si  portan  els  periodes  electorals,  y’s  poden 
jutjar  els  fets  ab  plena  conciencia,  cal  que 
nostres  compatricis,  y  sobre  tot  els  que  per¬ 
tanyen  a  las  classes  trevalladoras,  fassin  un 
esfors  de  memòria  y  procurin  recordar  y 
examinar  ensemps  certs  actes.  Aquest  recort 
y  aquest  examen  els  hi  podran  servir  d’útil 
experiencia  pera  l’esdevenir. 

En  temps  bon  xich  propers  certs  prohoms 
republicans  (avuy  alguns  d’ells  diputats  per 
nostra  ciutat)  volian  regenerar  a  la  classe 


proletària  del  Estat  espanyol,  atiavan  als 
trevalladors  a  las  vagas,  els  hi  predicavan 
la  rancúnia  contra  altras  classes,  y’is  excita- 
van  a  la  lluyta  violenta  y  a  la  destrucció 
d’organismes  e  institucions  que,  segons  ells, 
eran  un  ferm  obstacle  a  las  justas  y  neces- 
sarias  reivindicacions  del  obrer. 

Molts  foren  els  que  se’ls  cregueren,  com 
molts  també’ls  que  pensavan  que,  malgrat 
anessin  per  equivocats  camins,  volian  de  bo¬ 
na  fe  assolir  la  salvació  y  l’enlayrament  del 
obrer.  El  desengany  que  uns  y  altres  deuhen 
haver  sufert  ha  d’ósser  colossal. 

Passà  aquella  època,  y  vingué  l’ultim  pe¬ 
ríode  electoral,  y  tots  hem  pogut  enterarnos 
de  que  aquells  apòstols  casi  àcralas  se’ns 
havían  tornat  governamentals,  que  sas  crí- 
ticas  y  diatribas  las  guardavan  contra  algún 
alt  personatje  (que  personalment  cap  culpa 
hi  té)  y  alguns  ministres,  y  que  sos  insults 
anavan  dirigits  sobre  tot  a  altres  individuus, 
tan  respetables  o  més  qu’ells  y  que  no  ha¬ 
vían  comés  altre  delicte  que’l  de  creure  qu’al 
predicar  l’autonomia  predicavan  la  vera  lli¬ 
bertat. 

Tots  ens  enterarem  de  qu’ells  y  sos  com¬ 
panys  de  candidatura  y  propaganda  no  tan 
sols  eran  partidaris  del  servey  militar  obli¬ 
gatori,  més  o  menys  generalisat,  sinó  que 
fins  arribavan  a  afalagar  al  exèrcit,  institució 


402  JOVENTUT 


antilliberal  per  se,  qu’es  considerada  pels 
escriptors  y  filosops  verament  avensats,  per 
tots  els  autonomistas  y  pels  veritables  de¬ 
fensors  de  las  classes  proletarias  com  la 
quintaessencia  de  la  tirania:  institució  cri¬ 
dada  a  desapareixe  en  els  estats  que  vulguin 
fruhir  de  la  vera  llibertat. 

Y  lo  qu’es  mós  encara,  poguerem  enterar- 
nos  ab  admiració  y  extranyesa  de  cóm  un 
ciutadà  molt  diputat,  moltfederal,  molt  auto¬ 
nomista,  molt  republicà,  deya  ab  grans  crits  y 
en  mitj  de  delirants  ovacions,  y  sense  rebre 
cap  avis  del  president  del  meeting  (també 
molt  republicà)  « que  demanarían  als  ministres 
del  rey  què  nhavían  fet  d'aquells  200.000  ho¬ 
mes  qu  enviaren  a  Cuba  y  demés  ex-colonias )). 

iY  per  qué  aquest  ciutadà  y  sos  companys 
no  demanaren  als  ministres  del  rey  qué  n’ha 
fet  y  qué’n  fa  dels  mils  y  mils  homes  que 
cada  any  han  de  deixar  sas  llars,  familias, 
la  terra  benhaurada,  tallers  y  oficinas  pera 
posarse  l’igualitari  uniforme,  simbol  de  la 
pèrdua  de  sa  llibertat  individual?  iPer  qué 
no  demanaren  comptes  de  la  salut  y  vidas  de 
las  infelissas  victimas  de  la  organisació  mi¬ 
litar,  que  hi  hà  en  aquest  com  en  tots  els 
exèrcits  del  món?  (Per  qué  no  parlaren  de 
proposar  l’abolició  del  servey  obligatori  subs- 
tituhintlo  pel  voluntari,  molt  més  d’acort  ab 
lasana  doctrina  lliberal?íPer  qué  no  exigiren 
que  l’exércit  reduheixi  sa  esfera  d’acció  a  la 
noble  y  elevadissima  missió  de  defensa  del 
Estat,  deixant  en  absolut  altras  tascas  menys 
enlayradas?  (Y  per  qué,  y  en  virtut  y  mèrits 
de  qué,  no  demanaren  comptes  als  ministres 
del  Estat  espanyol,  al  poble  espanyol,  parti¬ 
cularment  a  la  inmensa  majoria  dels  repu¬ 
blicans,  dels  milers  de  milers  de  victimas 
que  feren  aquells  200.000  homes? 

La  veritat  es  que  aquests  homes  0  son 
uns  grans  ignorants,  0  uns  grans  malvats. 
Y’l  gran  Inconscient,  el  poble,  deixantse 
enganyar  sempre! 

Nosaltres  a  sa  conducta  hi  trobém  una 
explicació.  Avuy  nostres  héroes  redemptors 
creuhen  possible,  y  a  curta  fetxa,  assolir  el 
govern  del  Estat  espanyol,  y  es  clar,  previ¬ 
sors,  se  preparan  pera  a  son  temps  poder 
servirse  dels  maüsers  contra  sos  germans, 
contra’ls  d’ideas  contrarias,  y,  sobre  tot, 


contra’is  que  creguin  de  bona  fe  que’l  mellor 
cami  pera  la  redempció  dels  obrers  es  la 
vaga...  Y  ho  faràn  ab  la  mateixa  tranquilitat 
que’ls  republicans  francesos  feren  servir  el 
Lebel.  Y  tot  en  nom  de  la  Llibertat,  Igual¬ 
tat  y  Fraternitat,  mentres  las  músicas  toca- 
ràn  La  Marsellesa  y  V Himne  de  Riego.  Y  si 
afalagan  al  exèrcit,  es  ab  la  mira  de  que 
aquest  els  hi  dongui  una  empenta,  com  per 
la  Gloriosa,  per’arribar  a  ésser  els  amos 
de  la  situació  y’is  manejadors  del  gran  fuhet. 

Aquesta  es  l’única  y  enlayrada  aspiració  de 
nostres  revolucionaris  de  la  banda  d’ensà 
del  Pirineu! 

Res  se’ls  hi  endona  a  n’ells  del  poble  y  de 
la  redempció;  a  n’ells  els  hi  convé  un  poble 
esclau,  ben  esclau,  qu’aixis  d’ell  ne  podràn 
fer  lo  que  vulguin.  ^Autonomia  al  poble?... 
Ridiculesas  catalanistas  y  d’alguns  bons 
(pochs)  federals  de  bona  fe! 

Es  molt  possible  que  aquests  ciutadans  no 
s’enterin  de  lo  qu’en  terras  civilisadas  predi- 
can  els  vers  revolucionaris,  els  de  bona  fe; 
que  res  sàpigan  de  lo  que  fan  els  bons 
amichs  dels  obrers.  Per  aixó  nosaltres  els  hi 
recomaném  qu’altra  vegada  no  vagin  a  estu¬ 
diar  a  Europa,  ahont  haurian  d’haver  aprés 
que  tots  els  vers  revolucionaris  son  antimili- 
taristas,  sinó  que  s’arribin  al  Marroch,  ahont 
trobaràn  al  Roghi  y  als  ministres  del  sultà 
que’ls  hi  donaràn  llissons  de  lliberalisme,  y 
potser  fins...  d’altruisme. 

Es  hora  ja  de  que  l’obrer  se  desvetlli  y 
llensi  tot  seguit  de  son  costat  a  aqueixos 
redemptors  per  compte  propi;  que  menys- 
preuhi  a  sos  desinteresados  amigos;  que  pro¬ 
curi  fer  el  buyt  entorn  d’ells,  com  una  espe- 
cie  de  boycottage  de  nou  género;  que  pres¬ 
cindeixi  de  paraulas  sense  veritable  sentit; 
que  ’s  fixi  en  que,  si  la  revolució  s’ha  de 
fer  de  baix  a  dalt,  deu  ésser  primer  la  revo¬ 
lució  social  per’assolir  la  política,  puig  sols 
en  aquest  cas  estarà  tot  fermament  fonamen¬ 
tat;  que  per  ara,  y  a  fi  de  fer  bona  feyna, 
giri’ls  ulls  vers  las  associacions  obreras  bel- 
gas,  inglesas,  alemanyas,  nortamericanas,  y 
copihi  d’ellas  lo  bo  y  lo  que  lligui  ab  el  ca¬ 
ràcter  y  manera  d’ésser  dels  trevalladors  de 
nostra  terra;  que’ls  estudihi  bé  aquests  orga¬ 
nismes  e  institucions,  puig  molt  hi  pot 

apendre  en  ells; ,  al  menys  a  no  fer  esque- 
neta  pera  que  pujin  sos  tirans  y  butxins  de 
demà,  y  a  trevallar  pera  ell  y  no  pera  sos  ex¬ 
plotadors. 


ALTRA  PÈRDUA 

Llegint  dias  passats  a  La  Renaixensa  uns 
articles  referents  a  en  Frederich  Renyé  y  Vi- 
ladot — el  valent  lleydatà  que  la  mort  ens  ha 
pres  suara, — me  planyia  de  que  no  s’hi  fes 
esment  del  angelical  Lluis  Roca  y  Flore- 
jachs,  de  qui  segurament  en  Renyé  apren¬ 
gué  de  fer  catalanisme  a  Lleyda.  Es  veritat 
qu’en  Roca  no  alcansà’ls  moderns  temps  de 
la  Unió  Catalanista ;  es  veritat  que  potser  el 
seu  catalanisme  era  més  literari  que  politich. 
Peró,  qué  diantre!  Per  la  corrent  literaria 
comensà  la  nostra  renaixensa,  y  cal  recor- 
darsen  dels  iniciats  e  iniciadors,  cal  tenir 
memòria,  cal  ésser  agrahits  y...  Suum 
cuique. 

Del  pobre  Pellicer  y  Pagés  que  ara  acaba 
de  morir  a  Mataró,  tampoch  se’n  ha  fet  gran 
cabal.  Merexía  més  de  lo  que  la  prempsa  ca¬ 
talanista  l’ha  honorat,  puig  fou  un  trevalla- 
dor  infatigable,  un  erudit  auténtich,  com  me 
deya  en  carinyosa  tarjeta  postal  en  Busquets 
y  Punset,  y  també,  encara  que  no  en  el  ter- 
reno  politich,  sigué  dels  que  posaren  fona¬ 
ments  ferms  al  casal  del  Catalanisme. 

A  la  novella  generació  convé  recordarli 
sovint  que  tot  lo  que  ha  pogut  fer  ho  deu  a 
lo  que  s’havia  fet  avans,  y  que  sens  aquells 
idealismes  primitius,  sens  aquellas  excur¬ 
sions  generosas  y  de  bona  fe,  sens  aquella 
devoció  a  las  cansons,  als  monuments,  a  la 
llengua,  a  la  historia,  a  las  tradicions,  no  hi 
hauria  avuy  res  de  lo  que  hi  hà.  La  evolució 
catalana  es  ben  manifesta  y'l  rastre  que  s’ha 
seguit  no  s’esborrarà  may  més.  Els  polítichs 
d’avuy  son  fills  dels  poetas,  dels  arqueó- 
lechs,  dels  filólechs,  dels  historiadors  de 
ahir,  y  renegar  d’aquest  llinatje  val  tant 
com  declararnos  borts. 


En  Joseph  M.a  Pellicer  y  Pagés  fou  un 
dels  pochs  que  consagrà  tota  la  seva  joven¬ 
tut  y’l  seu  valer  personal  a  la  conservació  y 
restauració  del  monastir  de  Ripoll.  Per 
aquest  sol  fet,  apreciantlo  baix  aquest  sol 
aspecte  de  la  seva  activitat,  se  li  ha  de  reco- 
neixe  un  mérit  superior  al  de  molts  que 
s’han  passat  la  vida  escrivint  articles  de  pe- 
riódich.  Ell  s’enamorà  de  Ripoll,  no  sols 
com  a  joya  artística,  sinó  per  lo  que  signifi¬ 
cava,  per  las  glorias  catalanas  que  retreya, 
y  aixó  era  patriotisme  sencer,  patriotisme 
espontani,  cent  vegadas  de  major  preu  que’l 
provocat  pel  llampegueig  de  la’  oratoria  y 
pel  contagi  dels  entusiasmes  de  carrer. 

Ell,  ab  el  seu  germà,  en  Raguer,  en  Deop 
y  altres  de  Ripoll,  esmersà  tots  els  esforsos 
imaginables  pera  salvar  el  Monastir.  En  la 
tasca  gegantina  qu’emprengué  desde  l’any 
1878  al  1881  com  a  delegat  del’«Academia  de 
San  Fernando,»  no  li  mancaren  contratemps, 
mes  el  seu  fervor  may  decaygué,  y  consegui 
acoblar  elements  valiosissims  en  favor  de  la 
restauració;  y  es  ben  segur  que  a  aquell  mo¬ 
viment  dels  ripollenchs,  ab  el  qual  sempre 
estigué  associat  en  Pellicer,  se  deu  que’l 
bisbe  Morgades  se  decidís  a  donar  la  em¬ 
penta  definitiva  pera  la  rehabilitació  del  mo¬ 
nument  patriarcal  de  Catalunya. 

Com  escriptor,  n’hi  hà  prou  ab  examinar 
las  dugas  obras  sevas,  Estudiós  histórico-ar- 
queológicos  sobre  lluro  (507  planas  en  4.*rt 
major)  y  Santa  Maria  del  Monasterio  de  Ri¬ 
poll  (408  planas  en  8.au),  pera  compendre 
qu’era  una  inteligencia  cultíssima  y  especial¬ 
ment  apta  pera’ls  feixuchs  trevalls  d’inves¬ 
tigació  científica.  En  català  publicà  versos  y 
articles,  donà  conferencias  y  feu  discursos. 
Traduhí  del  grech,  del  llatí,  del  italià,  del 
francès,  y  si  hagués  pogut  accionar  ab  desem- 
bràs  fora  de  las  exigencias  de  la  vida  econò¬ 
mica,  si  hagués  trobat  estímuls  y  constància 
en  las  afeccions  de  la  relació  literaria,  hauria 
sigut  un  element  de  gros  profit  pràctich  en 
la  representació  intelectual,  a  Espanya,  de  la 
causa  de  Catalunya. 

De  debó  l’estimava  a  en  Joseph  M.“  Pelli¬ 
cer  y  Pagés,  perque  eq  mitj  de  sas  geniali¬ 
tats  y  del  seu  amor  propi  exagerat  a  vegadas, 
se  trobava  en  ell  un  cor  de  noy,  lleal,  comu¬ 
nicatiu,  carinyós.  El  que  no  hagi  intimitat 
ab  ell  no  pot  alabarse  de  que’l  conegués, 

puig  las  sevas  puerilitats,  que  no  sabia  ama¬ 
gar,  y’l  seu  extremat  nirvosisme,  elfeyan  apa- 
reixe  als  ulls  del  món  com  un  home  un 
xich  afemellat  y  poch  dúctil.  Y  res  d’aixó  era, 
ans  al  contrari,  el  seu  temperament  propen- 
dia  a  la  exaltació  y  ala  sociabilitat.  Catedrà- 
tich  del  colegi  deValldemía  desde  feya  molts 
anys,  havia  sapigut  ferse  estimar  de  pares  y 
noys,  sobre  tot  d’aquests,  quins  al  surtir  del 
batxillerat  reconeixían  qu’havian  estat  sots- 
mesos  a  la  direcció  d’un  home  verament 
ilustrat,  de  talent  sólit,  de  coneixements  ex- 
tensíssims  en  filosofia,  arqueologia,  filologia, 
y  en  tots  els  rams  de  la  literatura. 

Era  un  català  d’ànima  catalanista,  encara 
qu’en  política  no  havia  volgut  significarse  y 
potser  creya  compatibles  las  nostras  aspira¬ 
cions,  o  part  d’ellas,  ab  l’actual  constitució 
del  Estat  espanyol.  Fos  lo  que  fos,  la  pèrdua 
d’en  Joseph  M.a  Pellicer  y  Pagés  es  pera  Ca¬ 
talunya  del  tot  irreparable,  puig  ab  fonda 
pena  veyém  cóm  van  aumentant  els  homes 
superficials  y  lleugers  y  s’acaban  els  erudits 
y  sabis.  Molta  xerrameca  y  poch  estudi;  mol¬ 
ta  exhibició  y  poca  observació;  poch  color  y 
molt  vernis.  Veusaquí  lo  que  predomina  ara, 
y  contra  lo  qual  es  de  salut  pública  posar  de 
relleu  exemples  com  el  d’en  Pellicer  y  Pagés. 

Sens  ells,  encara’ns  trobaríam  en  els  say- 
netes  d’en  Robreno  o  en  las  fogositais  patrio- 
teras  del  Abdón  Terradas. 

Claudi  Omar  y  Barrera. 


CHARITAS 

Clixé  de  maig. 

EI  salonet  de  la  baronesa. 

Devant  del  balcó  vestit  de  richs  satins  ra- 
mejats  y  de  puntas  groguencas,  igual  que  las 
nobles  pavordesas  dels  temps  antichs  que’s 
guaytan  la  moderna  escena  ab  sos  inmóvils 
ulls  de  cobalt  desde’ls  quadros  de  march 
daurat  de  las  parets;  entorn  d’una  tauleta 
cuberta  de  rich  tapís  y  d’una  bromera  bo¬ 
nica  feta  de  puntas,  glassas  y  sedas  flonjas, 
tres  hermosas  damas  inclinan  sos  busts  so¬ 
bre  la  feyna. 

El  brill  dels  didals  d’or  s’esmortuheix  de¬ 
vant  dels  anells  de  diamants  y  rubins  que 


casi  inmovilisan  els  dits  de  rosa  blanca  de 
las  nobles  trevalladoras;  peró  la  feyna  va 
endevant. 

Ja  dos  bebès,  ab  llurs  boquetas  més  xicas 
que’ls  ulls,  somriuhen  plàcidament  per  entre 
las  puntas  nevadas  de  las  capotas  floridas  ab 
rosas  rpenudas,  extenent  els  brassets  erts 
per  demunt  d’aquell  embolúm  de  glassas. 

Oh,  Caritat  sacressanta!  Benehida  sias, 
donchs  tu  ets  qui  ha  posat  als  dits  de  las  fré- 
vols  aristócratas  el  didal  y  l’agulla  de  la  jor¬ 
nalera! 

Els  bebès  son  destinats  a  la  rifa...  una  rifa 
de  beneficencia  pera  un  asil  d'orfanets. 

Y  mentres  els  dits  suaus  afegeixen  entre- 
dosos  y  valenciennes,  y  fan  ab  cintetas  me- 
nudas^floquets  que  semblan  poms  de  flors, 
la  conversa’s  descapdella — a  mitja  veu,  en¬ 
tre  escayents  somriures,  com  un  regalim 
d’argent — d'alló  més  interessant:  se  tracta 
del  escandalós  divorci  d’un  matrimoni  efec¬ 
tuat  fa  pochs  mesos. 

S’obre  la  porta  del  salonet  com  a  impuls 
d’una  ventada,  y  entra  xisclant,  igual  que 
una  oreneta  alegra,  una  nena  petita,  pre¬ 
ciosa,  els  rinxos  d’or  retinguts  a  cada  ban¬ 
da  de  son  rostre  d’angeló  per  uns  llassos 
de  color  de  rosa,  núas  las  cametas  molsudas 
y  calsats  els  peuhets  ab  mitjonets  y  sabate- 
tas  negras. 

Es  la  Mimí,  que  s’ha  escapat  de  la  sala 
d’estudi  com  altras  voltas,  y  ve  a  amagarse 
entre’ls  sedosos  plechs  de  la  faldilla  ma¬ 
terna. 

— Esta  chiquilla  es  terrible— diu  contra- 
riada  la  baronesa. — ^Por  qué  no  has  de  estar 
con  Mademoiselle  y  tus  hermanas? 

— iNo  quielo,  no  quielo,  mamasel! — ex¬ 
clama  la  petita. — Quielo  hasé  munecas  como 
tú,  mamaita;  no  quielo  libos!  — 

Las  amigas  de  la  mare,  ab  las  galtas  ence- 
sas  per  la  curiositat  de  saber  detalls  del  es¬ 
càndol  que  ocupava  alashoras  a  tota  la  «bona 
societat»  de  la  vila,  maleheixen  interior¬ 
ment  l’arribada  sobtada  de  la  criatura. 

— Anda,  Mimí,  anda...  vé  con  Mademoi¬ 
selle.  iNo  ves  que  estamos  trabajando?... 
jCorre,  momna!  — diuhen  fent  festas  a  la  me- 
nudeta. 

—  jYo  no  quielo,  mamasel! — repeteix  tos¬ 
sudament  la  Mimi,  posantse  de  puntetas, 
apoyadas  las  manetas  grassonas  al  vorer  de 

la  taula.  —  jYo  quielo  una  muneca...  eta... 
ete  bebé!... 

—  Estas  munecas  son  para  las  ninas  pobres 
— diu  seriosa  la  baronesa. 

— [No,  no!...  jYo  quielo  eta  muneca, 
mamà!  Las  ninas  pobes  no  tienen  munecas 
tan  bonitas...  etas  son  pa  mi. — 

La  mare  arrufa  las  finas  cellas,  s’aixeca  y 
toca  un  timbre  mitj  amagat  vora  la  xeme- 
neya  de  marbre. 

Apareix  una  cambrera. 

— Llévese  la  nina  à  la  sala  de  estudio — 
ordena  la  dama. 

Peró  la  nena  no  s’entén  de  rahons:  fuig 
de  la  cambrera  y,  com  una  gateta  blanca, 
s’amaga  sota  la  taula. 

Tothom  riu  menys  la  baronesa,  que,  molt 
contrariada,  diu  a  la  minyona: 

— Diga  a  Mademoiselle  que  venga  en  se¬ 
guida. — 

Arriba  al  cap  de  poch  la  institutriu.  Es  una 
dona  jova  encara,  endolada,  ab  un  rostre 
simpàtich  y  trist,  l'abundós  cabell  recullit  so¬ 
bre  la  nuca  en  un  llas  daurat,  el  cos  alt  y 
prim,  un  xich  inclinat  endevant,  l’esguart 
pensatiu,  las  mans  blancas  y  finas. 

— iCómo  deja  usted  que  Mimí  se  le  escape 
de  la  clase  de  esta  manera? — demana  severa¬ 
ment  la  baronesa. — Cada  dia  sucede  lo  mis- 
mo  con  esta  chiquilla.  Podria  usted  poner 
màs  cuidado  en  la  vigilància  de  las  ninas, 
que  para  eso  està  usted  en  casa. — 

Mademoiselle  no  respon.  Sas  galtas  pàli 
das  s’enrogeixen  lleument...  N’ha  sentidas 
d’altrasl  Son  esguart  cerca  a  la  fugitiva. 

—  jMimi!  i  Sal  de  debajo  la  mesa  inmedia- 
tamente! — exclama  la  baronesa,  nirviosa. 

Mes  la  nena  no’s  mou. 

Mademoiselle  s’ajup,  ab  un  pardon!  endres- 
sat  a  las  dugas  damas  que  seuhen  prop  la 
taula,  y  després  d’un  breu  parlament  ma- 
nyach,  treu  de  son  cau  a  la  menuda,  que’s 
debat  y  protesta. 

— jYo  quielo  la  mufieca  de  las  ninas  po- 
bes,  y  si  no,  yo  quielo  ser  nina  pobe  tam- 
bén! — va  cridant. 

— Oh!  non!  pauvre  enfant!  — mormura 
amargament  la  institutriu,  enduhentsen  la 
nena. — Etre  pauvre!  C’est  ce  qui’l  y  a  de 
pire  dans  la  viel... — 

Y,  ja  en  el  vestíbul,  s’agenolla  prop  de  la 
nena,  a  qui  en  la  Uuyta  se  li  han  desfet  els 


llassets  rosa  dels  cabells,  se  li  ha  arrugat  el 
devantal  blanch  y  se  li  ha  descordat  una  sa- 
bateta;  y  l’arregla  y  la  endressa,  dihentli 
manyaguerías  a  la  orella,  mentres  la  baro¬ 
nesa  nusa’ls  llassos  de  la  gorra  d’un  bebé  de 
biscuit ,  allà  al  salonet,  tot  reprenent  l’inter¬ 
romput  relat. 

En  una  de  las  banquetas  del  vestíbul,  que 
reb  llum  del  pati  per  uns  alts  finestrals  de 
vidres  de  colors,  vora  la  porta  del  salonet 
qu’ha  tornat  a  cloures,  Mademoiselle  s’ha  as¬ 
sentat  la  menuda  a  la  falda  y  l’aconsola  can- 
tantli  cosas  gayas,  esperant  que  li  passi  un 
xich  la  rebequeria  pera  endúrsela  altre  cop  a 
la  sala  d’estudi,  ahont  las  dugas  grans  fan 
els  temas  d’inglés. 

Ressona’l  timbre  de  la  porta.  AI  cap  d’una 
estona  atravessa’l  vestíbul  una  cambrera,  ab 
la  cara  amohinada,  com  duhent  un  recado 
gens  agradós. 

— Ah!  Mademoiselle!  —  exclama  al  veure  a 
la  francesa  bressant  a  la  nena  que  se  li 
adorm  a  la  falda.— Vosté’m  farà  aquest  fa¬ 
vor,  ivol?  Jo  no  goso  a  entrar  a  destorbar  a 
la  senyora...  Potser  si  vosté  li  digués  s’ho 
pendria  mellor.  Figuris  que  ja  ha  vingut  tres 
vegadas  la  mare  de  la  pobra  Cristina,  per 
veure  si  la  senyora  volia  afavorirlas  un  xich, 
y  may  ha  pogut  enrahonarli.  Ara  torna  a 
ésser  aqui...  Díguili  vosté,  Mademoiselle... 
{vol?  En  farà  més  cas.  Jo  potser  no  sabria 
enternirla.  Diguili  que... — 

Mademoiselle ,  la  pobra,’  branda  ’1  cap  ab 
un  somriure  ple  de  dubte...  peró’s  tracta  de 
fer  una  bona  obra,  y  ho  probarà. 

Porta  la  nena  adormida  sobre’l  seu  llitet 
de  baranas,  l’acolxa  y  la  besa  al  front,  y  ab 
son  pas  silenciós  y  ab  son  posat  trist  endres- 
sa’ls  passos  cap  al  salonet. 


Encara  no  ha  desaparegut  del  tot  la  faldi¬ 
lla  negra  de  la  mestra,  que  la  baronesa’s  tor¬ 
na  a  planye  en  aquella  parla  musical  y  dolsa 
que  tant  li  escàu. 

— No  puede  una  vivir  en  paz...  Es  un  ago- 
bio...  jVaya  unas  pretensiones!...  iQue  si 
puedo  pagarle  una  de  las  amas  de  los  melli- 
zos!...  La  verdad  es  que  si  tuviera  que  aten- 
der  a  tantas  desgracias  como  me  cuentan 
diariamente,  acabaria  por  pedir  limosna.  Se 
trata  de  una  camarera  que  tuve  durante  cin- 

co  anos...  buena  chica,  eso  sí,  fiel,  honrada, 
cumpliendo  siempre,  hasta  que  le  dió  la  chi- 
fladura  de  casarse...  jNada!  Estaba  bien  en 
casa  y  se  cansó.  jComo  todas!...  El  marido 
creo  que  la  abandono  hace  pocos  meses,  y 
nadie  sabe  dónde  para.  Ella  acaba  de  dar  à 
luz  dos  mellizos...  Esjo  es  una  desgracia, 
pero,;qué  le  voy  à  hacer?Le  prometi  colocarle 
en  algún  asilo  sus  dos  chicos  mayores,  y  sa- 
lió  con  que  no  queria  separarse  de  sus  hi- 
jos...  Y  otra  vez  me  viene  con  nuevas  pre- 
tensiones.  Hace  ocho  días  mandé  dos  duros 
à  esa  gente  y  hoy  vienen  de  nuevo...  Tiene 
una  tantos  compromisos,  que  à  la  verdad... 
Claro  està  que  me  duele,  pero...  llevo  gas- 
tado  una  barbaridad  con  esto  de  las  mune- 
cas,  y  también  es  para  los  pobres.  Quizàs  les 
parezca  poco  lo  que  he  dado  à  Mademoiselle 
para  ellos,  pero...  no  sé  ya  qué  hacer  con 
tantos  pobres,  j Jesús,  Dios  mío!... — 

— ^Hace  falta  màs  encaje  para  el  cuello  de 
la  capita?  Por  Dios,  marquesa,  encoja  usted 
màs  esta  ruche ,  no  vayan  à  creer  las  de  la 
Junta  que  quiero  aprovechar  retazos  y  hacer 
economías...  Aqui  podremos  poner  dos  vo- 
lantes  en  vez  de  uno,  y  quedarà  mucho  màs 
elegante...  iSe  acabó  el  encaje?  Bueno,  no 
hay  que  apurarse. — 

Y  sona  altre  cop  el  timbre  argentí. 

— Rosa — diu  la  baronesa  a  la  cambrera 
que’s  presenta — vaya  usted  en  seguida  à  casa 
de  Mir  y  que  le  den...  ^cuànto,  Tula?  ïDos  y 
medio?  Pongamos  tres: detesto  las  mezquin- 
dades  Que  le  den  tres  metros  de  este  encaje. 
Aqui  va  la  muestra,  y  cuidado  con  perderla. 
Es  de  a  seis  pesetas  metro.  Aquí  tiene  usted 
el  dinero. 

...  Pero  iqué  lindos  van  quedando  estos 
bebès...  y  qué  rabieta  van  à  sentir  mis  seno- 
ras  primas  cuando  comparen  con  los  suyos!... 
Imaginense  que  ellas... — 


Mentres  va  caminant  pel  llarch  vestíbul, 
la  Mademoiselle ,  ab  el  cap  més  inclinat  que 
de  costum,  se  mira  la  moneda  de  dugas 
pessetas  que  la  baronesa  li  ha  posat  a  la  mà 
pera  la  desvalguda  partera,  y  un  somrís  de 
tristor  punyenta  li  desplega  ’ls  llabis.  Entra 
en  sa  cambreta  solitaria,  ahont  no  s’hi  sent 
may  el  ressò  d’un  bes  ni  d'una  caricia,  ahont 
hi  ma  la  esperansa,  ahont  se  marceix  una 


/ovenesa;  y  del  fons  d’un  calaix  treu  d’untar 
jeter  vell,  que  guarda  sos  estalvis,  un  bitllet 
de  banch. 

Ella  també  es  pobra,  té  de  guanyarse  la 
vida,  però  ha  sufert  molt  y  potser  sufrirà  més 
encara  mentres  necessiti  dels  altres,  que 
serà— tal  volta — mentres  visqui... 

Una  velleta,  asseguda  en  un  dels  ascons 
armoriats  de  la  entrada,  s’alsa  al  véurela 
venir. 

En  lo  que  sab  de  la  parla  de  la  terra  ahont 
se  guanya’l  pa,  la  extrangera  diu  a  la  jaya: 

— Teniu,  Mariagna.  La  senyora  no  pot 
surtir,  té  ocupació,  mes  vos  envia  quelcom. 
També  jo  hi  he  posat  alguna  cosa.  Rreneuho 
tot,  y  que  vostra  filla  ’s  guareixi  aviat. — 


— Mira,  Cristineta,  mira...  lasenyora  t’en¬ 
via  deu  duros,  y  fins  la  mestra  m’ha  donat 
pera  tu  dugas  pessetas...  De  lo  del  didatje 
no  me'n  han  dit  res,  per  ara... 

— Deu  n’hi  do,  mare!  En  tindrém  per’anar 
tirant  fins  que  jo  pugui  llevarme  y  agafar 
altre  cop  la  planxa...  Qué  bona  es  lasenyora! 
Qué  caritativa!... — 

L.  Escardot. 

TEATRES 

L’altro  pericolo.  —  Caridad.  —  La  Passe- 

RELLE. 

Pera  la  dona  adúltera,  segons  en  Donnay, 
autor  d’aquest  drama,  l’altre  perill  consisteix 
en  que’l  seu  amant  y  la  seva  filla — en  qui,  per 
una  psicologia  molt  subtil,  la  mare’s  repro- 
duheix  —  s’enamorin  insensiblement.  Tal  es 
la  tesis  de  l’obra,  quin  argument  es  senzi- 
llissim. 

De  joves  s’havian  estimat,  però  ella’s  casà 
ab  un  altre;  més  tart,  las  circunstancias  els 
posan  en  contacte,  y  lo  qu’havía  de  succehir 
succeheix:  la  dona  casada,  que  ja  té  una  filla 
a  qui  estima  ab  deliri,  sucumbeix  a  son  amor 
primer;  qui  no  pogué  ésser  son  marit,  esdevé 
son  amant. 

El  primer  perill  del  adulteri  es  ben  cone¬ 
gut:  que’l  marit  se’n  enteri,  l’escàndol  social, 
el  drama  familiar  comú;  però  n’hi  hà  un 
altre  de  perill,  y  es  que  la  filla — y  aixis  passa 
en  el  drama  d’en  Donnay  —  s’enamori  ig- 
nocenta  e  irresistiblement  d’aquell  mateix 
home  tan  amable,  tan  complacent  y  tan 
amich  de  la  seva  mare.  Un  etzar  fa  que  la 
noya  sospiti  la  veritat,  lo  qual  la  impressiona 
tant,  que  corre  perill  sa  vida.  Alashoras  sa 

mare  jura  en  fals,  y  l’amant,  no  sense  vaci- 
lacions,  se  casa  ab  la  filla,  de  qui  també  està 
enamorat.  Situació  terrible  pera’ls  dos 
amants  que  creyan  son  amor  etern  y’s  troban 
ab  que  un  altre  amor  —  l’amor  de  mare  pera 
ella  y  pera  ell  aquell  nou  amor  qu’es  el  ma¬ 
teix  primer  que  senti,  peró  qu’es  diferent  — 
ve  a  portar  el  dol  a  sas  ànimas. 

En  el  fons  jo  crech  qu’en  Donnay  dona  al 
seu  drama  un  titul  massa  pretensiós.  Sols 
romànticament  se  concebeix  aquesta  histo¬ 
ria,  y’l  drama  no  es  pas  romàntich.  Evident¬ 
ment  pot  donarse’l  cas,  y  de  fet  s’haurà 
donat  varias  vegadas,  de  que  la  filla  senti’l 
mateix  amor  que  la  mare  per  un  home 
determinat.  Peró  s’ha  de  convenir  en  que 
aixó  es  una  excepció;  sobre  tot  tenint  en 
compte  que  no’s  tracta  aqui  d’un  afecte  sen¬ 
zill,  sinó  d’un  amor  irresistible,  de  conse- 
qílencias  mortals.  Jo  crech,  cfonchs,  que’l 
tal  perill  que  senyala  en  Donnay  pera’ls 
adúlters  es  un  perill  tan  problemàtich,  que 
solscom  a  excepcional  podém  admétrel.  En 
Donnay  ve  a  dir  a  las  donas:  «Cuydado  ab 
estimar  a  un  home,  perque  la  teva  filla  tam¬ 
bé’l  podrà  estimar».  Jo  tinch  molta  por  que 
las  donas  li  contestin:  «Passan  cosas  tan  ex- 
tranyas,  qu’aixó  podria  passar  també...  peró 
es  tan  poch  probable  que...  en  fi,  si'l  cel 
cau...)) 

Peró  tot  aixó  té  poca  importància  pera’l 
drama.  Precisament  en  un  drama  escénich  no 

10  comú,  sinó  lo  excepcional,  interessa.  Si 
m’he  fixat  en  aquest  detall  es  perque  sospito 
que  l’autor  no  ha  sigut  prou  franch.  Volent 
fer  empassar  a  un  públich  de  moral  convin¬ 
guda’l  final  de  l’obra,  aixó  es,  l’incest  que 
suposa’l  casament  del  amant  de  la  mare  ab 
la  filla,  l’ha  afalagat  dihentli:  «Si  jo  soch  un 
home  tan  moral  com  vosaltres!...  Si  lo  que 
jo  tracto  de  demostrarvos  es  que  l’adulteri  es 
perillós,  es  inmoral!» 

L’incest  en  general,  que  suposa’l  creuha- 
ment  de  sanchs  afinas,  ha  sigut  combatut 
pels  homes  de  ciència  y  privat  per  las  llegis- 
lacions  canònica  y  civil.  No  obstant,  sa  inmo- 
ralitat  es  bon  xich  dubtosa.  Hi  hà  un  argu¬ 
ment  en  contra  de  forsa  decisiva,  que’ns 
dona  ’l  mateix  Deu  si  no  menten  las  Santas 
Escripturas:  Tots  som  fills  d’Adàm  y  Eva. 
Donchs,  forsosament,  tenían  de  casarse’ls  fills 
ab  sa  mare  o’is  germans  entre  si  pera  que’s 
formés  la  humanitat.  Deu,  donchs,  a  qui  no 

11  haguera  costat  gayre  crear  dugas  parellas 
en  lloch  d’una,  devia  pensar  qu’aixó  del  in¬ 
cest  no  es  pas  una  cosa  tan  inmoral  com 
avuy  se  creu.  Y  encara’l  cas  concret  del  drama 
no  es  pas  tan  grave.  Un  cas  semblant  se  tole¬ 
ra  y’s  legalisa:  Un  home  pot  casarse  ab  du¬ 
gas  germanas  succesivament.  iPerqué  s’han 
d’usar  las  paraulas  «crim»,  «delicte»  pera’l 
que’s  casés  successivament  ab  mare  y  filla? 

Mes,  torném  al  drama.  Sens  ésser  l'as¬ 
sumpte  nou,  en  Donnay  el  tracta  magistral¬ 


ment.  Sobri  de  construcció,  brillant  de  dià  • 
lech,  de  frase  càustica  y  finament  satírica 
encara  que  a  voltas  paradoxal  a  lo  Dumas 
fill,  y  fondament  humà  en  els  tipos,  es  L’au- 
tre  danger  un  drama  que  fa  honor  a  la  moder¬ 
na  literatura  dramàtica  francesa.  Els  tipos 
dels  dos  amants,  y  especialment  el  de  la 
filla,  sugestionan  per  la  intensitat  de  vida 
que  respiran.  Y  las  escenas  magistrals  en 
que  l’autor  fa  gala  de  que  coneix  a  fons  el 
cor  humà  y  la  societat  en  que  aquest  lluyta, 
son  innombrables.  Deixeume  citar  entre  ellas 
la  del  tercer  acte  entre  la  filla  y  l’amant  de 
sa  mare.  Cóm  el  deixan  endevinar  l’amor  que 
mutuament  se  tenen,  qu’ella  voldria  dir  a 
crits  v  no  s’atreveix,  qu’ell  confessa  sense 
donarsen  compte!  Es  una  preciositat  de  finu- 
ra  psicològica  y  de  diàlech. 

La  execució,  en  conjunt,  molt  arrodonida. 
La  Mariani  feu  gala  de  sa  veu  dolsa  y  de  sa 
dicció  correcta,  donarft  en  determinats  mo¬ 
ments  forsa  intenció  a  la  frase.  En  Paladini  y 
en  Zampieri  feren  els  seus  papers  molt  dis¬ 
cretament.  En  el  paper  de  filla  sobressurtí  la 
senyoreta  Paoli.  Es  una  ingènua  que  captiva 
tot  seguit.  Alta,  esbelta,  de  rostre  expressiu 
y  ulls  que  parlan,  se  mou  en  escena  ab  des- 
involtura  y  distinció.  Diu  bé,  sembla  sentir 
fondo  y  trevalla  ab  molta  fe.  El  tipo  de  l’obra 
encaixa  perfectament  ab  sas  facultats.  Extrany 
fora  que  la  senyoreta  Paoli  no  anés  lluny. 

Jo  comprench — aixó  es  natural — que  la  li¬ 
teratura  dramàtica  castellana’s  trobi  avuy  en 
llastimosa  decadència;  jo  comprench — també 
es  natural — qu’entre  sos  esquifits  conreuha- 
dors  ne  sobressurtí  un  per  sa  cursileria,  poeta 
rampló,  fabricant  0  comerciant  de  ninots  de 
cartró  d’aquells  que’s  fan  maniobrar  ab  cor¬ 
dills,  vulgar  en  imatjes,  conceptués  y  descuy- 
dat  en  el  diàlech,  en  una  paraula,  cursi  en 
tot;  fins  jo  comprench  que  aquest  tingui  un 
nom  considerat  per  la  turba  multa  y’s  digui 
Doti  Miguel  Echegaray .  Lo  que  no  acabo  de 
compendre  es  que  dos  actors  de  talent  com 
la  Guerrero  y  en  Diaz  de  Mendoza — no  he 
dit  grans  actors,  sinó  actors  de  talent — se  pres¬ 
tin  a  representar  una...  diguemne  comèdia 
com  la  titulada  Caridad,  que  no  es  tal, 
sinó  una  parodia;  parodia  del  sentit  comú, 
del  sentit  estétich  y  de  tots  els  sentits  que 
vulguin. 

Si  valgués  la  pena  d’entretenirshi,  jo  ho 
demostraria  tot  aixó;  analisant  personatjes, 
escenas  y  frases  un  per  un  y  una  per  una; 
passaríam  revista  d’ aquell  vell  aristòcrata 
escéptich  que  no  cree  en  nada  y’s  contradiu  a 
cada  moment  fent  frases  vulgarissimas,  d’a¬ 
quell  nebot  qu’està  enamorat  y  no  vol  casarse, 
d’aquells  nobles  tronats  que  semblan  pinxos 
afemellats,  d’aquell  criat  que  serveix  a  qui 
no’l  paga,  d’aquellas  escenas  de  folleti  en  que 
s’hi  barrejan  saltimbanquis  crudels,  cors  ten- 

dres  y  fets  horrorosos,  escalaments  d’habi¬ 
tació  ab  intents  de  violació  y  escàndol,  pro¬ 
vocacions  y  final  enternidor.  Mes  com  no  val 
la  pena,  me  concretaré  al  tipo  de  la  protago¬ 
nista,  acullintme  a  alló  de  que  para  muestra 
un  bolón  basta.  Entenguis  que  la  verdadera 
protagonista  no  es  Caridad,  la  nena  senti¬ 
mental — tipo  barroher  y  fet  ab  motllo  ro- 
màntich — que  dona  titul  a  l’obra,  sinó  Petra, 
la  salvatje  Petra,  la  herculia  Petra,  la  mujer 
canón  com  li  dirian  si  la  ensenyessin  en  una 
barraca. 

Donchs  bé:  aquesta  Petra,  segons  la  histo¬ 
ria  enternidora  que  conta,  no  ha  tingut  may 
res:  ni  pare  ni  mare,  ni  patria — ni  matria, com 
deya  l’altre. — Sols  recorda  una  carretera,  uns 
homes  facinerosos,  un  gos,  uns  deslloriga- 
ments,  y  cops  y  blaus,  etc...  Un  dia,  fent  equi¬ 
libris  devant  del  palau  deia  familia  de  Caridad, 
pren  mal  y...  ja  la  tenim  a  n’ella,  la  esquerpa 
mossota,  convertida  en  amiga  de  confiansa, 
casi  bé  germana  de  la  sensible  y  aristocràtica 
senyoreta.  El  tio  pronostica  desgracias,  la  tia 
tremola  de  por,  el  nebot  no  diu  res,  peró  proba 
sas  forsas  ab  la  xicota,  resultant  vensut  ab 
gran  contentament  de  la  familia,  qu’en  quel¬ 
com  s’ha  de  divertir.  Desd’aquest  punt  ja 
tenim  a  la  Petra  convertida  en  una  especie  de 
gos  de  presa  guardià  de  la  ignocenta  coloma. 
Ella  tira  daltabaix  del  balcó  al  escandalós 
galàn  qu'entrava  de  nit  per  la  finestra;  mal¬ 
met  la  mà,  agafantli  en  un  calaix,  al  fanfar- 
rón  que  volia  desafiarse  ab  el  simpàtich  Car- 
los;  vol  marcar  ab  la  planxa  calenta  un  set  a 
la  cara  d’un  d’aquelís  impertinents,  y,  per 
broma,  fa  tals  caricias  a  la  estemordida  tia, 
que  aquesta  no  sab  contarse  ’ls  blaus.  De 
sobte  esclata  en  ella  l’amor,  amor  africà, 
gitanesch,  y  per  un  moment  esperém  la  tra¬ 
gèdia,  perque  s’enamora  d’en  Carlos,  el  pro¬ 
mès  de  Caridad.  Es  tal  la  violència  de  sa 
passió,  que  tots  tremolém.  Peró  quan  menys 
ens  ho  pensém,  de  sobte,  també,  renuncia  a 
tot  y  ella  mateixa  s’encarrega  de  lligar  els 
caps  pera  que  la  comèdia  acabi  en  pau  y  gra¬ 
da  de  Deu. 

Ah!  si  la  María’s  vegés  ab  els  meus  ulls 
quan  fa  aquest  paper!  Si  ella  pogués  do- 
narse  compte  desde  la  escena  d’aquell  riure 
especial  y  caracteristich  que  provocan  las 
sevas  gestas!  Riure  idéntich  al  de  las  criatu- 
ras  quan  desde  lloch  segur  contemplan  al 
papu  fent  entremaliaduras,  0  al  titella  pegant 
garrotadas;  riure  idéntich  al  qu’escoltém  en 
els  circos  eqüestres  quan  els  clowns  se  bofe- 
tejan.  Cóm  s’hi  hauria  pensat  avans  d’accep¬ 
tar  un  paper  quin  únich  lluhiment  consisteix 
en  saber  fer  las  forsas!  Y’l  mateix  Fernando, 
per  poch  que  reflexionés,  jo  crech  que  reco¬ 
neixeria  qu’es  malaguanyat  trevall  el  que 
s’ha  donat  pera  dir  bé — el  diu  bé,  es  l’únich 
que  diu  bé  y  fa  bé  — el  seu  paper.  Malagua¬ 
nyat  trevall  pera  dir  tantas  tonterias! 

Lo  verament  remarcable  es  la  presentació 


escènica.  Els  mobles,  sobre  tot,  son  un  mo¬ 
del  de  bon  gust.  «Sols  pera  veure  aquests 
mobles  se  poden  pagar  las  cinch  pessetasl» 
deya  una  senyora  que  feya  cara  de  tenir 
molts  diners  y  segurament  a  casa  seva  té  las 
cadiras  de  boga.  Perque  aqui  son  aixís  els 
richs. 


A  Novetats  la  Mariani’ns  ha  donat  la  tra¬ 
ducció  d’una  comèdia  lleugera,  La  Passerelle, 
original  de  dos  autors  francesos,  Mrs.  Gre- 
sac  y  Croisset. 

Es  graciosíssima.  Com  en  tantas  d’altras, 
l’argument  se  complica  ab  molt  enginy  al 
pretendre  solventar  las  dificultats  que  la  lley 
del  divorci  oposa  als  amants  que  voldrian 
casarse  un  cop  obtingut  aquell.  No  l’expli¬ 
caré  pas  l’argument,  donchs  seria  molt  llarch; 
sols  diré  qu’éll  dona  lloch  a  una  serie  d’esce- 
nas  molt  mogudas,  a  situacions  cómicas 
imprevistas,  y  a  un  diàlech  intencionadis- 
sim,  peró  may  desvergonyit.  Tot  lo  qual 
contribuheix  a  fernos  passar  molt  distreta¬ 
ment  la  estona,  y  a  fer  riure  al  públich  de 
bona  gana. 

A  pesar  de  lo  escabrós  de  determinadas 
situacions,  que’ls  autors  salvan  maravellosa- 
ment,  y  de  lo  estrafalari  de  certs  detalls,  la 
comèdia  no  es  de  pura  fantasia.  Avans  al 
contrari,  els  tipos  y  las  costums  que  s’hi 
reflexan  semblan  trets  de  la  vida  real,  d’aque¬ 
lla  vida  frívola  parisenca  que  tant  se  presta 
pera  satirisar  y  fins  posar  discretament  en 
ridícul.  El  diàlech,  sobre  tot,  té  la  vivesa  y  la 
doble  intenció  que  delatan  als  mestres. 

La  companyia  Mariani  fa  la  comèdia  a  la 
perfecció,  sobre  tot  ella,  la  Mariani,  qu'està 
deliciosíssima,  detallant  el  personatje  y  sub¬ 
ratllant  finament  el  diàlech  sense  traspassar 
may  els  límits  del  bon  gust  ni  de  las  conve- 
niencias  socials,  com  diria  un  moralista  tallat 
pel  patr ó  Brusi. 

Dugas  noticias: 

1. a  L’Antoine,  el  cèlebre  actor  francès 
qu’ha  estat  a  Madrid  y  tenia  de  venir  a  Bar¬ 
celona,  de  sobte  n’ha  desistit.  Sembla  qu’ell 
o’l  seu  empresari  no  han  tingut  confiansa  en 
el  públich  barceloní,  es  a  dir,  en  aquella 
part  de  públich  barceloní  que  pot  pagar  bé. 
Sembla  que  quan  vingueren  en  Le  Bargy  y 
la  Bartet  els  negocis  no  surtiren  prou  ro¬ 
dons. 

2 , a  En  Zacconi,  el  gran  actor  italià,  de 
pas  pera  Italia,  donarà  dugas  representa¬ 
cions  a  Romea  de  caràcter  popular,  a  preus 
económichs.  Sembla  quetampoch  ell  té  con¬ 
fiansa —  els  motius  pera  estar  escamat  no 
li  mancan — en  aquella  part  del  públich  bar¬ 
celoní  que  té  diners. 

Las  dugas  noticias,  pera ’ls  amants  del 
art  y  fins  pera’ls  que  voldrian  que  Barcelona 

en  quant  a  cultura  artística  fes  un  paper 
digne  d’un  poble  civilisat,  son  aclaparado- 
ras.  (Es  que  no  hi  hà  diners  a  Barcelona? 
(Es  que’ls  que’n  tenen  no  volen  anar  al' tea¬ 
tre?  Oh,  sí!  Hi  hà  diners,  y’is  que’n  tenen 
van  al  teatre.  Pregunteuho  al  administrador 
de  la  companyia  Guerrero-Mendoza,  y  vos 
ho  dirà.  Sembla  que  poch  menys  que  a  tiros 
s’ha  disputat  la  nostra  burgesía’ls  palcos  y 
butacas  de  Eldorado.  Fins  se  parla  de  pri- 
mas,  y  d’atachs  de  nirvis  en  el  sí  de  familias 
distingidas,  provocats  perque’l  papà  no  va 
ésser  prou  llest  a  abonar  a  la  senyora  y  las 
fillas. 

De  diners  n’hi  hà  y  se’n  gastan.  La  causa 
es  un’altra,  ben  desconsoladora  per  cert;  la 
causa  es  que  nostra  burgesia — hi  hà  excep¬ 
cions  honrosas — no  comprèn  ni  sent  l’art 
serio.  Nostra  burgesia  sols  té  un  ídol:  la 
moda,  una  cosa  superficial...  y  per  moda  va 
al  teatre.  Conseqüència:  no  li  donguéu  art  ve¬ 
ritable:  doneuli  art  de  mirallets,  que  no  fassi 
pensar  gens,  que  no  fassi  sentir  gens,  que 
distregui  un  xich,  que  fassi  riure  un  xich,  no 
massa,  que  impressioni  superficialment.  Y  no 
li  donguéu  grans  actors,  que  aquests  fan 
patir:  doneuli  actors  discrets,  fins,  si  pot 
ésser,  y  que  sàpigan  presentarse.  Ab  això, 
coneixe  ’ls  secrets  de  la  réclame ,  fer  els  entre¬ 
actes  llarchs  pera  que  las  senyoras  puguin 
tafanejar,  exhibirse  y  pescar ,  y’is  senyors 
puguin  pescar ,  exhibirse  y  tafanejar,  y  tenir 
en  compte’ls  sagrats  preceptes  de  la  moral 
hipòcrita  que  regeix  a  nostra  burgesia,  n’hi. 
hà  prou  pera  ferli  exquitxar  els  diners  y  om- 
plenar  el  teatre. 

Quina  vergonya! 


VIOLACIÓ  DE  LA 
PERSONALITAT 

A  mon  bon  amich,  l'erudit  bipnólech 
Dr.  D.  E.  Bertran  Rubio. 

(S’hi  pot  creure  en  la  tan  cacarejada  vio¬ 
lació  de  la  personalitat? 

Tota  violació  suposa  us  de  forsa.  Exposar 
ideas,  de  paraula  0  per  escrit,  no  es  obligar 
a  qui  escolta  0  llegeix  a  entregarse,  a  ren- 
dirse,  a  fer  el  sacrifici  de  la  seva  persona¬ 
litat. 

Se  dirà  que,  comunment,  se  fa  us  y  fins 
abús  de  medis  sugestius  pera  infundir  senti¬ 


ments,  pera  inocular  ideas  qu’oprimeixen  la 
voluntat  v  la  inteligencia  com  garras  de  lleó, 
torcent  habituals  inclinacions  y  determinants 
actes  aparentment  involuntaris. 

Tinguis  en  compte  que,  pera  produhir  la 
sugestió,  es  necessari  que’l  subjecte  consenti 
en#la  hipnotisació,  fins  quan  aquesta  es  rea- 
lisada  per  medis  violents  com  els  empleats 
pel  danés  Hansen  0  pel  belga  D’Hont.  Y  pot 
afirmarse  qu’en  tots  els  casos  de  pretenguda 
violació  de  la  personalitat  hi  hà  consenti¬ 
ment...  y  goig;  goig  d’atansarse  al  fascina¬ 
dor,  com  papalló  a  la  flama;  goig  d’aspirar 
las  sentors  penetrants  de  sos  músculs  d’atle¬ 
ta;  goig  d’adormirse  en  sos  brassos  ferrenys 
y  ésser  portat  per  ell  a  regions  desconegudas. 
L’ànima  hipnotisada  ha  consentit,  hà  gosat, 
y,  al  despertarse  de  nou,  retrobant  la  con- 
ciencia  perduda  entre  boyras  d’ubriacament, 
se  sent  possehida,  ’s  creu  violada  y  s’esmer- 
sa  en  inútils  protestas  d’ignocencia:  ella  no 
ho  volia  pas,  peró  ell  era  més  fort,  l’ha  con- 
seguida,  l’ha  violada.  El  fascinador  mereix 
un  càstich  exemplar;  y,  com  no  son  penats 
aquests  delictes  de  lesa  personalitat,  ella  ’s 
farà  la  justícia  per  la  seva  pròpia  mà,  espe¬ 
rant  que  la  societat  que  no  castiga  al  «delin¬ 
qüent»,  absoldrà  a  la  «víctima».  Y  convensu- 
da ,  en  el  paroxisme  de  sa  exaltació  d’histérica 
incurable,  arriba  fins  a  agredir  brutalment  al 
«violador»  (se’n  donan  casos). 

La  massa,  com  l’individuu,’s  resol  a  voltas 
en  crits  de  desesperació,  en  imprecacions  de 
rabia,  perque’s  creu  violada  en  sa  persona¬ 
litat.  No  obstant,  si  fes  memòria,  podria  re¬ 
cordar  que  fou  ella  qui  s’atansà  a  D’Hont  per 
curiositat  primer,  per  desitj  després,  afanyosa 
de  sentir  el  contacte  màgich  del  hipnotisador; 
que  posà  sumisa  sas  mans  tremolosas  d’emo¬ 
ció  sobre  las  mans  robustas  d’aquell  home, 
fascinador  com  una  serp,  a  qual  mirada  fixa 
y  penetrant,  ella  senti  una  lassitut,  un  vértich 
que,  a  modo  de  cortina  gris,  cubri’ls  objectes 
deixantli  veure  sols  dos  punts  brillants  com 
boletas  de  foch:  els  ulls  de  D’Hont.  Al  retor¬ 
nar  a  la  realitat,  sapigué  qu’havia  sigut  la 
esclava  del  hipnotisador  y  obehit  a  sas  su- 
gestions  com  una  autómata:  ella;  que’s  tenia 
per  una  ànima  lliure!  Era  precís  indignarse, 
era  precís  fer  la  víctima,  era  precís...  tot 
menys  confessar  sa  feblesa,  sa  predisposició, 
sa  renuncia  voluntària, 

Qui  té  verdadera  personalitat  no  tem  la 
influhencia  de  la  d’altri;  lluny  d’aixó,  la  cer¬ 
ca  com  pedra  de  toch  de  sa  fortalesa  y  s’assi¬ 
mila  d’ella  tot  quant  pot  contribuhir  a  inte¬ 
graria,  a  perfeccionaria,  a  engrandiria.  Y  si 
no  tem,  es  perque  se  sent  potenta,  íntimament 
indestructible.  Y  si  cerca  ’l  contacte  d’altras 
personalitats  igualment  fortas,  es  pel  mateix 
motiu  que  cercaria  un  lluytador  a  un  altre: 
per 'amidarse  ab  ell,  decidit  a  enfortirse  en 
cas  d’inferioritat  sense  may,  may  pensar  en  la 
derrota. 

Qui  té  verdadera  personalitat  no’s  tanca 
en  un  funestissim  amor  de  sí  mateix,  en  una 
xorca  egolatria  de  solitari.  Sols  a  las  grans 
personalitats — que  son  comptadas — las  hi  es 
dat  viure  isoladas,  solas,  en  companyia  del 
Infinit;  creuhar  l’espay  inmensurable  de  la 
Vida  com  potentíssimas  corrents  eléctricas 
sense  fils  conductors.  Las  altras,  las  perso¬ 
nalitats  mitjanas  y  petitas — si  bé  fortas — no 
rebut  jan  la  influhencia  benfactorade  las  grans, 
sinó  que,  sentintse  ab  noble  vocació  de  ma¬ 
res,  se  prestan  honradament,  sense  prostitu- 
hirse,  a  cópulas  repetidas  que  infundeixen  en 
son  sér  nous  elements  de  vida;  ni  las  moles- 
tias  de  la  gestació,  ni’ls  vius  dolors  del  part 
poden  mimvar  el  goig  intens  que  senten  de 
portar  en  sas  entranyas  a  un  fill  august  del 
geni. 

En  cambi,  aqueixas  ànimas  (individuus  o 
colectivitats)  soi-disant  violadas,  se  creuhen 
fortas  perque  son  nirviosas,  d’una  nirviositat 
d’histérich.  En  el  fons  son  ànimas  molt  dè¬ 
bils,  de  personalitat  endeble  y  vacilant.  Ellas 
no  volen  concebir  perque  las  hi  repugna  la 
grossesay  las  horroritza’l  part:  aspiran  solza- 
ment  al  goig  estèril.  Aqueixas  animetas  ma- 
laltissas  mereixerian  ésser  violadas  real¬ 
ment,  si  fossin  aptas  pera  correspondre  ab 
fruyts  de  vida  a  la  eyoculació  de  la  idea 
fecondant. 

Essent,  emperò,  com  son,  pobras  malaltas 
mogudas  sols  per  un  desitj  malsà,  es  lo  me- 
llor  deixarlas  freqüentar  las  orgiasdel  pensa¬ 
ment  (may  sadolladas,  sempre  penedidas) 
fent  cas  omís  dels  planys  qu’exhalan  y  dels 
crits  que  llensan  entre  bascas  d’indigestió  y 
lassituts  de  disbauxa. 

Salvador  Albert. 


LLETRAS  A  UN  AMICH 

Vilalegra,  iy  juliol. 

Estimat  amich:  Fa  set  días  que  vaig  dei- 
xarte,  fugint  de  ciutat,  cercant  ayre  pur  pera 
mos  pulmons  malalts.  Volia  no  dirte  res 
pera  evitarme’l  més  minim  trevall,  pera  pas¬ 
sar  ab  tranquilitat  complerta  ’ls  dias  qu’esti- 
gui  en  aquesta  xamosa  vila.  Ara  conech  la 
forsa  de  l’amistat  que’ns  lliga,  puig  no  puch 
passar  més  temps  sense  que  d’una  o  altra 
manera  t’envihi  noticias  mevas  y  procuri 
saber  qué  fas  en  aqueixa  ciutat  que  ja  anyoro. 

No  sé  cóm  explicar  la  necessitat  que  tinch 
de  ferte  participant  de  l’alegria  qu’omple  tot 
mon  sér,  d’aquesta  ditxa  pura  y  senzilla  que 
jo  no  havia  probat  may,  que  rubleix  el  cor 
de  dolsors  may  somniadas. 

Ja  deus  suposar  que’s  tracta  d’amor;  ja 
ho  haurias  endevinat  sense  dirtho.  Però  lo 
que  potser  no  endevinarias  es  la  que  me’l 
inspira.  T'ho  diré:  l’amor  aquest  es  el  mateix 
de  sempre,  es  aquell  amor  que  tu  considera- 
vas  impossible  per  la  diferencia  que  hi  havia 
entre  ella  y  jo...  y  qu’ara,  o  molt  mon  cor 
s’enganya,  o  ha  entrat  en  vías  de  una  possi¬ 
bilitat  complerta. 

La  «Ingleseta»,  aquella  nina  rossa,  esbelta, 
d’ulls  blaus  com  una  nit  serena,  ab  aquell 
esguart  tan  dols,  fa  dias  qu’es  en  aquesta 
vila;  he  sapigut  que  hi  es  també  pera  curarse. 

La  impressió  que’m  va  causar  al  presen- 
tarsem  en  aquest  lloch...  la  veritat,  no  sé 
cóm  explicàrtela;  sols  sé  que,  confós  y  emo¬ 
cionat,  vaig  quedarme  mitja  hora  en  el  ma¬ 
teix  seti. 

No  sé  si  a  aqueixa  impressió  tan  sobtada 
dech  l’haver  estat  tres  dias  sens  haverme 
pogut  moure  del  establiment.  Me  vingueren 
palpitacions  y  la  tos  més  forta  que  may,  y’l 
metje’m  va  prohibir  que  surtis  de  ma  habi¬ 
tació. 

Aquests  tres  días,  que  m’han  trigat  a  pas¬ 
sar!  Els  he  aprofitat  escrivint  a  estonas  aques- 
tas  ratllas,  y  ara  que  ja’l  metje  m’ha  aixecat 
l’arrest,  surtiré  pera  tirar  aquesta  lletra  al 
correu  y...  no  t’ho  dich  perque  ja  ho  ende- 
vinas. 

T’incloch  un  sobre  ab  ma  direcció:  escriu- 
me  aviat. 

Vilalegra,  25  juliol. 

Ja  s é  que’m  diràs  impacient,  peró  no  puch 
per  menys  que  tirarte  en  cara  ta  ganduleria. 
Sempre  seràs  igual!  Esperava  ta  carta  Fen- 
demà  d’haverte  enviat  la  meva.  Ab  tot,  te 
perdono  al  veure  l’interès  que  demostras 
per  mi.  Ho  dich  sempre:  d’amichs  com  tu  no 
se’n  troban.  Si  Diógenes  visqués,  en  tu  hau¬ 
ria  trobat  l’home  que  cercava. 

Ab  quina  delicadesa’m  donas  consells,  y 
quins  consells  tan  sans,  tan  conformes  ab  ma 
manera  de  pensar!  Pots  creure  que’ls  seguiré 
al  peu  de  la  lletra. 

Ara’t  contaré  quelcóm  de  lo  que'm  dema- 
nas  en  la  teva.  Estich  més  enterat  de  lo  que’t 
pensas.  A  pesar  de  ma  timidesa  he  preguntat 
a  algú  del  poble,  y  aquest  algú,  qu’es  la 
persona  més  cedassera,  m’ha  contat  moltas 
cosas. 

Te  faré  gracia  de  las  que  no  t’interessan 
ni  a  mi  fan  relació.  La  «Ingleseta»  està  bas¬ 
tant  delicada;  el  senyor  que  l’acompanya  es 
el  seu  papà;  son  verdader  nom  es  Pilar, 
peró  jo,  fent  justicia  al  acert  que  tingueres 
batejantla  ab  el  sugestíu  nom  de  «Ingle- 
seta»,  seguiré  anomenantla  aixis. 

Las  amistats  a  fora  no  costan  tant  de  fer 
com  a  ciutat,  y  jo,  a  pesar  de  mon  caràcter 
sorrut,  he  sapigut  ferme  simpàtich  a  la  ma¬ 
joria  de  forasters  que  aquí  estiuhejan.  Ab 
qui  l’amistat  he  procurat  feria  més  sòlida  ha 
sigut  ab  ella  y  son  pare;  y  ho  he  lograt,  y  he 
pogut  convencem  de  que,  malgrat  el  posat 
altiu  d’ella,  no  té  res  de  vanitosa,  ni  coneix 
l’orgull.  De  lo  qu’he  pogut  també  persuadir- 
me  es  de  que,  en  quant  a  ilustració,  està  molt 
per  sobre  de  lo  que  tu’t  pensavas.  No’t  cre¬ 
guis  que  sigui  empalagosa;  sa  conversació  té 
un  atractiu  que  may  havia  suposat.  Té  una 
manera  d’enrahonar,  que  no’m  cansaria  may 
de  sentiria.  Sol  comunicar  sos  pensaments 
ab  tota  senzillesa,  sense’ls  encarcaraments 
y  vulgaritats  a  que’ns  tenen  acostumats  la 
majoria  de  las  donas. 

{Y  de  música?  La  dels  grans  mestres  brolla 
del  piano  acariciat  per  sos  ditets  ab  una  ex¬ 
pressió  indefinible,  ab  un  sentiment  intens... 
L  altra  nit  al  saló  del  establiment  va  im- 
provisarshi  una  vetllada  de  la  que  mon  cor 
ne  guardarà  sempre  memòria.  Ella  va  cloure 
la  festa  ab  una  composició  en  la  que  hi  va 


posar  tota  l’ànima*  y  va  causarme  tanta  im¬ 
pressió,  que  ni  serenitat  tingui  pera  dirli  lo 
que  sentia.  Els  altres  varen  felicitaria  ab 
paraulas  rebuscadas.  Jo  encara  no  sé  lo  que 
mormolaren  mos  llabis:  sols  sé  que’m  pagà 
ab  una  mirada  tan  infinitament  dolsa,  que 
vaig  sentiria  a  dintre  meu  com  una  caricia 
esperada. 

Després  varem  passejarnos  llarga  estona 
pel  jardi,  jo  parlant  ab  ella  de  mi  mateix,  el 
seu  papà  enrahonant  ab  altres  de  música. 

Cóm  guardaré  dins  mon  cor  las  paraulas 
que,  mitj  apagadas,  surtiren  de  sos  hermosos 
llabis!  Al  confessarli  qui  era  jo,  quina  era  ma 
posició,  va  mirarme  fit,  y  deixant  anar  sas 
'paraulas  ab  calma  y  firmesa,  ’m  confessà 
qu’ella  no  havia  estimat  may,  peró  que  si 
algún  dia  ho  feya  no’s  fixaria  sinó  en  l’ànima 
del  qu’estimés,  sense  fer  cas  de  las  preocu¬ 
pacions  d’aquesta  societat  egoista  y  falsa.  Si 
hagués  sigut  de  dia,  hauria  vist  cóm  ma  cara 
reflexava  ma  gran  emoció. 

El  temps  me  passà  tan  depressa  al  costat 
d’ella,  que  ni  menys  vaig  recordar  que’l 
metje’m  tenia  prohibit  l’anarmen  a  descansar 
més  enllà  de  las  dotze.  Las  tres  eran  quan, 
de  cap  sobre’l  coixi,  repassavalas  impressions 
d’aquella  nit  ditxosa...  Oh,  salut,  vina  de¬ 
pressa!... 

En  altra  lletra’t  contaré  altras  impressions 
qu’ara  se’m  presentan  confosas  y  sens  ordre 
ni  cohordinació...  Amich  Enrich,  no’t  burlis 
d’un  enamorat  pera  qui  las  ilusions  son  vida. 
Adeu. 

Vilalegra ,  6  agost. 

En  ma  darrera’t  vaig  prometre  continuar 
las  impressions  rebudas.  Llavors  no  ho  vaig 
fer  perque  las  ideas  y’is  recorts  se’m  presen- 
tavan  aglomerats  y  confosos.  Ara  ho  faré,  0 
procuraré  ferho,  perque  mon  cervell  no  està 
del  tot  seré  pera  poder  transportar  al  paper 
lo  que  tan  íntimament  sent  y  pensa.  Tinch 
el  cap  adolorit,  y  no  obstant,  no  puch  estar 
sense  que’m  trevalli,  no  puch  estar  sense  que 
de  dia,  de  nit,  a  totas  horas  senti  la  veu 
d’ella  y  vegi  sa  figura  hermosa,  sugestiva, 
evocant  sense  treva  ma  fantasia  sos  actes  més 
nimis  e  insignificants. 

iQue  tot  això  es  deliri,  obsessió  amorosa? 
Ja  ho  sé,  peró  tinch  tanta  necessitat  de  su- 

frirla  aquesta  obsessió!  No  faig  res  pera  tran- 
quilisarjaie.  ïQuévols  que’t  digui?  Fins  crech 
que  aquest  estat  de  nirviositat  continua, 
aquest  trevall  inmens  que  representa  l’actual 
estat  pera  mon  cervell,  m’es  saludable,  puig 
tinch  de  dirte  ab  tota  sinceritat  que  may, 
may,  havia  gosat  mon  cos  de  la  salut  d’ara. 
Respiro  fort,  bé,  sense  cansament.  Aquella 
obstrucció  que  contínuament  sentia  als  pul¬ 
mons,  ha  desaparegut;  torno  a  tenir  forsa, 
molta  forsa  en  mos  músculs...  ja  veus,  fins 
el  metje  m’ha  donat  d’alta  y’m  diu  que  tinch 
salut  pera  vendre. 

Ella,  ísabs?  es  ben  al  revés  de  mi.  S’ha 
posat  més  delicada,  no  surt  més  que  a  las 
horas  de  solry  encara  son  passeig  ha  d’ésser 
curt,  puig  se  fadiga  per  poch  que  camini. 
Qu’es  hermosa,  si  la  vegessis!  Las  rosas  de  sas 
galtas  han  desaparegut,  està  pàlida,  y  això  fa 
que  sa  mirada  sigui  més  dolsa,  més  carinyo- 
sa.  L’altre  dia,  '  asseguts  al  costat  l’un  del 
altre  en  un  banch  del  jardí,  enrahonarem  llar¬ 
gament,  potser  dugas  horas,  y  ipobreta!  està 
aclaparada.  Me  confessà  que’s  sentia  mala¬ 
ment,  que  tenia  enveja  de  mon  estat.  Ella 
voldria  fer  com  avans,  anar  a  la  font,  cullir 
aquellas  hermosas  rosellas  que  son  el  seu  en¬ 
cant,  triscar  per  aquells  Viaranys  feréstechs, 
impregnats  d’una  poesia  inmensa...  Me  feu 
recordar  d’un  d’aquells  dias  que’m  va  fer  pre¬ 
sent  d’una  petita  toya  de  flors  boscanas,  y  al 
dirme  aixó  sos  ulls  blaus,  serens  com  una 
nit  placenta,  tenían  espurnas  d’amorosa  in¬ 
terrogació,  y’s  tornaren  més  tristos  quan, 
treyentme  aquell  manyoch  de  flors  secas  d’una 
cartera,  li  digui  ab  espontani  entusiasme  que 
las  guardava  perque’m  representavan  quel¬ 
com  d’ella.  S’aixecà  ab  pausa,  y  ab  veu  feble 
y  trista,  plorosa  d’emoció,  me  donà  mercès 
per  mas  paraulas,  y’m  digué  qu’ellas  li  ha- 
vian  revelat  quelcom  dolorós...  «Jo,  ahir,  era 
com  aquestas  flors:  encomanava  alegria.  Ara 
també  soch  com  ellas...  sols  inspiro  llàstima 
y  tristesa.»  El  sol  ja  envermellia  ab  sos  raigs 
sanguinosos  els  núvols  avans  tan  blanchs; 
se’n  anava  cap  a  la  posta  deixant  lloch  a  la 
claror  pàlida  y  freda  de  la  lluna.  Ja  era  hora 
de  qu’ella’s  retirés  a  sa  habitació  pera  cer- 
carhi’l  calor  que’l  sol  se’n  duya...y  marxà 
acompanyada  del  seu  pare,  que  se  la  mirava 
tristament. 

No  sé  quins  pensaments  covà  mon  cervell: 


sols  sé  que  vaig  veure  al  metje,  que  li  vaig 
preguntar  quelcom  d’ella  y  que  sa  resposta 
va  fer  tornar  un  xich  d’esperansa  afalagado¬ 
ra  a  mon  cor...  No  era  res...  un  estat  de  pos- 
tració  y  debiiitat  portat  per  la  mateixa  aygua 
curativa;  y’m  recordà  que  jo  també  m’havia 
trobat  algún  temps  en  aquell  estat  mateix  en 
qu’ella’s  troba. 

Es  molt  tart,  y  com  que  potser  trobaràs  ja 
aquesta  lletra  prou  llarga,  faig  punt  final. 

Vilalegra ,  4  septembre. 

Perdonam,  amich  Enrich:  aquesta  vegada 
he  sigut  jo  qui  ha  faltat.  No  crech  mereixe 
gran  reprensió,  puig  confesso  francament 
qu’ha  sigut  oblit.  {Qué  vols? Es  tanta  la  ditxa 
qu’ha  entrat  de  cop  y  volta  en  mon  cor,  que 
fins  m’ha  fet  perdre  la  memòria.  Després 
d’aquesta  confessió  ino’t  sembla  que  pots  per- 
donarme?  T’ho  demano  y  t’ho  demanaré  al¬ 
tra  volta  quan  tingui’l  plaher  d’estrényet, 
dintre  poch,  entre  mos  brassos. 

Qu’equivocat  has  estat  en  els  teus  vatici¬ 
nis!  Efectivament,  recordo  com  si  fos  ara 
que  un  dia’m  digueres  que  la  qu’es  ma  esti¬ 
mada  portava  dintre  seu  principis  d’una  en- 
fermetat  terrible...  La  sort  ha  sigut  que  no 
me  n’has  fet  recordar  quan  en  ma  pensa  hi 
haurían  tingut  entrada  fàcil  els  pessimismes. 
Quànt  hauria  sufert! 

Aquella  indisposició,  que  a  mos  ulls  pren¬ 
gué  proporcions  gegantinas,  no  fou  altra 
cosa  que  lo  que’m  digué’l  metje:  la  debilitat 
produhida  pel  cambi  radical  qu’en  sa  natu¬ 
ralesa  havia  produhit  aquesta  aygua  mara- 
vellosa. 

Als  cinch  dias  després  de  ma  última  lletra, 
ja  l’haurias  vista  altra  volta  ab  aquellas  ro¬ 
sas  hermosissimas  a  las  galtas,  brillantli’ls 
ulls  d’alegria,  fent  ostentació  de  sa  hermo- 
sura  en  tota  la  esplendidesa. 

Vaig  recordarli  las  paraulas  que  m’havia 
dit  al  jardí  del  establiment,  y  no  podent 
amagar  el  rubor  que  invadia  sas  galtonas,  fits 
els  ulls  en  terra,  barbotejà  paraulas  incohe¬ 
rents,  dibuixantse  en  sos  rojos  llabis  un  som¬ 
rís  bellissim.  Després,  fixant  en  mi  sos  ulls 
qu’espandian  onadas  de  felicitat,  m’agrahí 
ab  paraulas  tremolosas  l’interés  que  per  ella 
sempre  havia  demostrat. 

Per  més  qu’  atormentava  mon  cervell,  no 

trobava  paraulas  pera  confessarli  la  passió 
de  mon  ànima  enamorada.  Ella,  al  compen- 
dre  la  fonda  emoció  que  jo  llavors  sentia,  me 
preguntà  si  encara  guardava  aquell  manyoch 
de  flors  secas,  aquellas  flors,  digué,  que 
aquell  día’m  causaren  tanta  tristesa.  Parau¬ 
las  plenas  d’amor  surtiren  atropelladament 
de  mos  llabis,  y  mirantla  als  ulls,  aquells 
ulls  blaus  y  serens  com  una  nit  placenta, 
fonent  mas  miradas  en  las  sevas,  vaig  escol- 
tarne  d’altras  que  m’embolcallaren  en  boyras 
de  ditxa,  qu’ompliren  tot  mon  sér  de  felicitat 
ubriagadora... 

Al  vespre,  sols,  ben  sols  al  jardí,  lleument 
llumenats  per  la  claror  difusa  que  s’escapava 
a  filets  dels  finestrals  del  establiment,  varem 
fondre  nostras  paraulas  sota’l  fullat je  espés 
que’ns  protegia,  y  alli  sota  aquell  altar  aro- 
mós  y  fressejant,  escoltant  els  sospirs  ten¬ 
dres  y  amorosos  de  las  fullas,  varem  contem- 
plarnos  ab  silenciós  arrobament,  y,  forts 
com  nostra  passió  mateixa,  varem  extasiar- 
nos  sentint  com  nostras  ànimas  se  fonían 
per  sempre...  y  nostres  cossos  se  separaren 
voltats  de  una  aurèola  de  puresa. 

Amich  meu,  no  sé  cóm  ferte  participar  de 
la  felicitat  que  m’omple.  Com  qu’ella  fa  ja 
tres  dias  qu’ha  retornat  a  ciutat  y  jo  l’anyo- 
ro,  dintre  dos  o  tres  dias,  els  precisos  per’ar- 
reglar  algún  assumpte  pendent,  deixaré 
aquest  poblet  que  pera  mi  guarda  tan 
preuhats  recorts.  No  vull  retardar  més  la 
ditxa  inmensa  que  a  ciutat  m’espera.  A  re¬ 
veure. — 

A.  Font  y  Laporte. 


FARÀDICAS  (0 

Quan  un  es  jove,  diu:  «Si  sapigués...» 
y  quan  es  vell,  exclama:  «Si  pogués!...» 

Generalment,  el  poble  es  als  polítichs  lo 
que  la  bastida  als  paletas:  un  medi  de  pujar. 

Sempre’s  treuhen  ensenyansas 
d’aquest  món  tan...  enfadós; 
d’ensà  que  conech  al  home 
estimo  molt  més  al  gos. 

El  materialisme  es  un  desequilibri  per  ex- 


(i)  Del  llibre  inèdit  Pels  camps  deia  neurastenia. 

cés  de  càlcul ;  l’espirjtisme  un  altre  per  so- 
bras  d’imaginació. 

M’ha  bastat  una  sola  conseqüència 
per  creure  en  Vos,  Senyor:  tenir  conciencia. 

Moltas  vegadas  solém  dir  a  una  persona: 
— Vosté'm  falta... — y  es  quan  més  ens  sobra. 

Els  rellotjes  y  las  donas 
may  d’acort  poden  anar, 
puig  ells  remembran  las  horas 
y  ellas  las  fan  oblidar. 

Està  molt  ben  trobada  la  paraula  sér,  ex¬ 
pressió  de  vida,  que,  al  invertirse’s  con¬ 
verteix  en...  res. 

Si’l  cel  es  infinitil  y,  a  més,  etern, 
jme  saben  dar  rahó  d'hónt  cau  l’infern? 

JoSEPH  M.®  DE  LASARTE. 


NOVAS 

La  Diputació  provincial  ha  fet  circular, 
impresa  en  castellà  y  català,  la  següent  alo- 
cució: 

Per  unanim  y  entusiasta  acort,  aquesta  Diputació 
resolgué  promoure  una  suscripció  pública  destinada  à 
aplegar  cabals  pera  costejar  un  monument  que  digna¬ 
ment  perpetuhi  la  memòria  del  gran  poeta  català  Ja- 
cinto  Verdaguer. 

May,  ab  més  afalagador  motiu  que  al  adoptar  dit 
acort,  aquesta  corporació  ha  pogut  creures  intérprete 
fidel  dels  desitjós  de  sos  representants,  convensuda  de 
que  tots,  aixís  els  de  l’actual  generació,  com  els  de  las 
generacions  esdevenidoras,  hauràn  de  sentirse  honorats 
en  la  glorificació  del  qui  fou  poderós  atleta  de  nostra 
llengua  y  de  nostra  nissaga. 

Verdaguer  nasqué  en  un  poble  d’aquesta  provincià; 
en  ella  tingué  sa  habitual  estada;  en  ella  emprengué  y 
acabà  sa  carrera  sacerdotal;  en  ella  albejaren  sos  triomfs 
literaris;  en  ella  s'afanyà,  ab  sas  precocitats  reveladoras 
del  geni,  protecció  eficàs  qjue  li  permeté  enfortir  y 
orientar  sas  poderosas  aptituts;  en  ella  alcansà  la  ple- 
nitut  del  seu  renóm,  y  finalment,  exhalat  en  ella  son 
darrer  sospir,  hi  obtingué  son  cadavre  ’ls  homenatjes 
més  realsadors  y  més  universalment  sentits  qu’hagin 
conseguit  jamay  las  despullas  mortals  de  cap  altre  fill 
d’aquesta  terra. 

La  Diputació  provincial  que,  per  espontània  inicia¬ 
tiva,  proposà  y  costejà,  l’any  1877,  el  premi  otorgat 
al  inmortal  cantor  de  La  Atlàntida,  y  cooperà,  segui¬ 
dament,  ab  maternal  complacencia,  al  esplendor  y 
ressonància  del  triomf  extraordinari  per  ell  assolit,  era 
la  especialment  indicada  pera  realisar  l’acte  qu’avuy 
realisa,  promovent  la  suscripció  consabuda  e  invitant, 
a  propis  y  extranys,  al  major  éxit  de  la  mateixa. 

Recordansa  y  llor  etern  se  mereix  l’autor  insigne 
d’obras  varias,  mes  d'edificant  unitat  artística  y  moral, 

qu’han  donada,  com  las  que  més,  verdadera  executò¬ 
ria  de  noblesa  a  la  restauració  literaria  de  nostra  regió 
y  a  la  d’altres  paíssos  d  historia  y  tradició  fraternals  de 
la  de  Catalunya,  ahont  Verdaguer  sapigué  avivar 
corrents  d’emulació  y  d’amor  inextingible. 

L’autor  de  la  magna  epopeya  recordada  y  de  la 
llegenda  pirenaica  Canigó,  condigna  germana  d’aquella; 
el  místich  poeta  dels  Idilis  y  Cants  místichs,  ramell 
d’exquisits  amors  per  ningú  superats  en  intensitat,  pu¬ 
resa  y  sinceritat  emocionadoras;  el  cantayre  fervent 
dels  encisos  y  maravellas  del  nostre  Montserrat  y  del 
nostre  Montseny;  el  poeta,  sempre  evangelisant,  de  las 
esperansas  y  dels  dolors  cristians,  com  exemplar  sem¬ 
pre  de  patriotisme  sincer;  l’inspirador  y  colaborador 
de  composicions  musicals  que  purifican  y  elevan  l’espe¬ 
rit;  l’autor  admirable  de  relats  y  disertacions  qual  prosa 
es,  baix  tots  conceptes,  com  sa  poesia,  model  d’estil  y 
de  riquesa  filològica,  magistralment  seleccionada  y  en- 
noblida;  l’excursionista  incansable  que  s’assimilà  l’in¬ 
corrupte  esperit  popular  de  sa  terra  nadiua,  de  la  que 
fou  enamorat  tan  filial,  com  incansable  y  dolssisim  pro¬ 
pagador  de  la  pietat  heretada  de  sos  majors;  el  qui,  en 
suma,  ab  llum  y  relleu  exalsats  dintre  y  fora  d’Espanya, 
personifica  lo  més  característich,  amable  y  sant  de  nos¬ 
tra  renaixensa,  ben  conquistada  ’s  te  la  gloriosa  perpe- 
tuhitat  de  son  recort;  el  poeta  qual  lira  simultanejà  y 
esbargí'ls  accents  més  vigorosos,  com  els-  més  tendres 
y  efusius  qu’hagin  brollat  de  nostre  idioma  matern,  es 
ben  acreedor  a  que  la  posteritat  li  rendeixi  gojosa  y 
perdurable  admiració, 

Fundadament  confia,  donchs,  aquesta  Corporació 
provincial  en  que  a  sa  calurosa  crida’s  dignaràn  res¬ 
pondre  desde’ls  alts  poders  públichs  als  més  humils 
ajuntaments  de  la  provincià;  desde  las  corporacions 
més  prestigiosas  en  tots  els  ordres  del  saber  y  de  l’ac¬ 
tivitat,  a  las  entitats  de  més  limitada  esfera;  desde’ls 
estaments  més  capdals,  als  de  més  modesta  posició 
social.  A  tots,  indubtablement,  interessa  que,  dins  el 
menor  terme  y  revestint  la  major  magnificència  possi¬ 
ble,  s'alsi,  ab  proporcions  qu’avivin  pensaments  d’unió 
entre  terra  y  cel,  un  monument  conmemoratíu  de 
qui  tan  inderrocables  sapiqué  erigirlos  a  la  Fe,  a  la 
Patria  y  a  la  Bellesa  eterna. —Barcelona,  14  d’abril  de 
1903. —  El  President,  Baró  de  Viver. —  El  Secretari, 
Joseph  Parés. 

La  suscripció  pera’l  monument  està  ja  en- 
capsada,  havent  donat  la  Diputació,  per  acort 
de  7  de  mars,  50.000  pessetas. 

El  rey  hi  ha  contribuhit  també  ab  2.500 
pessetas. 

Al  any  just  de  la  mort  del  gran  poeta  cata¬ 
là  Jacinto  Verdaguer,  ha  mort  el  famós  poeta 
castella  Gaspar  Núnez  de  Arce. 

Dintre  d’una  literatura  fòssil  com  la  caste¬ 
llana,  la  fama  assolida  per  Núnez  de  Arce  es 
ben  merescuda.  Com  a  poeta  y  com  a  literat, 
fou  a  Castella  tot  lo  bo  que  podia  ésser,  y  pot¬ 
ser  un  xiquet  més.  No  li  escatimém,  donchs, 
las  lloansas  que  li  regatejariam  si  la  litera¬ 
tura  en  que  floresqué  l’autor  del  ldilio  fos 
una  literatura  viva  com  la  catalana. 

Núnez  de  Arce  no  atresorà  exquisitats  poé- 
ticas  com  las  del  gran  Becquer,  y  en  carn- 
bi  conseguí  mellorar  el  género  buyt  del  buy- 
dissim  Quintana.  Conreuhà  ab  noblesa  desde 
l’idili  al  poema  épich,  peró  encara  qu’assoli 
en  déterminadas  ocasions  las  alturas  d’aquest 


darrer  género,  qu’era’l  que  més  s’avenía  ab 
son  temperament,  el  fet  es  que  no  pogué  o 
no  sapigué  sostenirshi,  pecant  de  declamato- 
ri  fins  en  els  moments  en  que  més  concisió 
imposava  a  la  seva  musa.  La  culpa  no  era 
pas  seva:  ho  era  del  idioma,  sempre  mono- 
ton,  sempre  rich  en  sonoritat  y  pobre  en 
sons. 

Encara  que  Núnez  de  Arce  may  fou  afemi- 
nat,  ni  en  sos  assumptes  ni  en  sos  versos,  lo 
cert  es  que  sos  versos,  reputats  de  robustos  y 
d’  esculpturals ,  apareixían  a  voltas  tan  treva 
llats,  tan  cuydadosament  arrodonits  y  re- 
forsats  ab  epitets,  que  sota’l  gran  nombre 
d’aquests  sonavan  freqüentment  a  buyt  las 
imatjes  poéticas  més  nobles  y  plenas. 

Els  poemas  de  Núnez  de  Arce  foren  cele- 
bradissims  per  tota  la  Espanya  y  l’América 
espanyola,  sobre  tot  en  aquella  època  en  que 
no  hi  havia  assistent  que  no  recités  de  me¬ 
mòria  El  Vértigo ,  tan  de  moda  quan  en  Rafel 
Calvo’l  declamava  à  lo  vivo ,  y  ab  tota  la 
seva  trassa,  sobre  las  taulas  del  teatre. 

Entre  sas  mellors  obras  nosaltres  hi  posa- 
ríam,  en  primer  lloch  l’admirable  ldilio ,  y 
després  Raimundo  Lulio,  algunas  estro- 
fas  de  la  Ultima  lamentación  de  lord  Byron, 
París ,  y  la  epístola  La  Duda.  Aquesta  es 
magistral;  llegintla,  se  comprèn  que  no  con¬ 
venci  del  tot  un  poeta  com  Núnez  de  Arce 
que  desmereix  quan  filosofa,  perque  quant 
més  reflexiona  més  dubta.  No  som  els  pri¬ 
mers  a  dirho:  Núnez  de  Arce  fou  un  excelent 
cantor  del  Dubte. 

Fou  també  un  honrat  sacerdot  del  art,  y 
dintre’ls  motllos  que  trobà  fets,  mostrà  sa 
personalitat  indiscutible.  Escrigué  sempre 
seriament,  ple  de  respecte  a  sí  mateix  y  a  la 
missió  que  creya  cumplir.  No  fou  un  poeta 
fàcil  com  Zorrilla:  tot  al  contrari.  La  frase' 
de  Núnez  de  Arce,  encara  que  sovint  afectada, 
era  noble  y  severa,  al  revés  de  la  del  autor 
del  Tenorio,  precursor  inconscient  del  género 
chico,  aquest  género  qu  'ha  contribuhit  a 
achular  las  costums  com  ell  achuld  als  an- 
tichs  guerrers  y  als  personatjes  histórichs  en 
general,  fentlos  tant  més  xerrayres  y  fanfar¬ 
rons  com  méshéroes  volia  que  fossin.  D’aquest 
vici  de  dir  cent  barrabassadas  per  un  no  res, 
no  se’n  sabian  despendre’ls  romàntichs  deia 
generació  dè  Núnez  de  Arce,  com  no  se  sab 
estar  un  torero ,  enfront  del  toro ,  de  fer  cent 
gestos  desfatxatats  sense  més  ni  més.  Sols 
en  un  drama,  Traidor ,  inconfeso  y  màrtir , 
sapigué  corretjirsen  Zorrilla.  Núnez  de  Arce 
no  escrigué  tant  pera’l  teatre,  peró  ab  sa 
única  obra  dramàtica  formal,  El  haz  de  leria, 
demostra  que  no  era  pas  partidari  d’aytal 
teatre  de  llautó.  Y  aixó  qu’havia  nascut  a 
Valladolid  com  en  Zorrilla,  y  com. en  Fe¬ 
rrari,  y  com  en  Cano,  qu’es  tot  lo  que’s  pot 
dir! 

Fou  enemich  del  Catalanisme,  y  tingué  a 
son  torn  un  enemich  etern:  el  medi  en  que 

visqué,  y  ab  el  qual  lluytà  a  voltas  ardida- 
ment.  Sens  esperit  sectari  ho  reconeixém. 
Y  també  reconeixém  que  si  bé  sa  obra  poè¬ 
tica  no  es  comparable  a  la  d’un  Verdaguer, 
de  totas  maneras  Núnez  de  Arce  ha  sigut  a 
Castella  un  honorable  poeta,  y,  sobre  tot, 
un  poeta  culte. 

En  el  «Centre  Catalunya»  de  Sant  Marti 
de  Provensals  va  celebrarshi  diumenge  a  la 
tarda  un  important  meeting  catalanista.  Obri 
l’acte’l  senyor  Llangort,  president  de  la  so¬ 
cietat,  que  llegí  un  notable  discurs  enaltint 
la  doctrina  autonomista,  única  que  pot  salvar 
nostra  terra,  combatent  las  quintas  y’is  con¬ 
sums,  y  fent  veure  la  falsetat  del  titul  de 
demócratas  que  s'aplican  molts  explotadors 
del  proletariat,  a  quinas  costas  s’enlayran. 

El  senyor  Arnijós  demostrà  la  necessitat 
que  hi  hà  de  que’ls  fanatisats  pels  falsos  lli¬ 
berals  qu’estàn  a  sou  del  govern  central, 
vinguin  a  escoltar  la  propaganda  que  nosal¬ 
tres  fem  de  la  doctrina  lliberal  per  excelen- 
cia,  qu’es  l’autonomista,  quins  apòstols  no 
buscan  son  profit  per’arribar  a  altas  esferas, 
sinó’l  profit  de  la  terra. 

El  senyor  Serrat  ridiculisà  als  que,  cali  fi¬ 
cant  al  Catalanisme  de  clerical,  no  saben 
veure  que  precisament  es  lliberal  el  Catala* 
nisme  perque,  no  abordant  la  qüestió  reli¬ 
giosa,  ha  donat  mostras  de  voler  respectar  la 
llibertat  de  conciencia  de  tothom,  al  revés 
dels  anticlericals  monopolisadors  de  la  lli¬ 
bertat.  Y  lo  mateix  en  lo  que  respecta  a  la 
forma  de  govern,  donchs  se  pot  sentir  Tamor 
patri  tant  si  s’es  religiós  com  si  no  s'ho  es, 
y’s  pot  fruhir  la  llibertat  ab  una  bona  mo¬ 
narquia  com  ab  una  bona  república,  si  abdu- 
gas  formas  de  govern  son  ben  aplicadas  com 
succeheix  a  Inglaterra  y  a  Suissa. 

El  senyor  Coca,  de  «Catalunya  Federal», 
digué  que  aquesta  entitat  vol  principalment 
l’autonomia  de  Catalunya,  y  protestà  de  la 
conducta  dels  republicans  que  al  Congrés  y 
al  Senat  han  dit  que  pretenen  anorrear 
l’autonomisme  català. 

El  senyor  Capdevila,  de  la  societat  «El 
Tràngul»  de  la  Barceloneta,  atacà  a  en  Ro- 
manones  y  en  Dato,  y  pera  demostrar  l’espe¬ 
rit  ample  del  Catalanisme,  digué  que  al 
admetre  en  son  sí  a  nous  adeptes  no  atenia 
may,  com  els  falsos  lliberals,  a  sas  particu¬ 
lars  ideas  sobre  religió  o  forma  de  govern, 
sinó  a  sa  sinceritat  y  honradesa;  y  afegi  que 
no’s  pot  calificar  de  reaccionari  un  moviment 
que  rebutja  ’l  servey  obligatori  y ’ls  consums, 
,  y  que  preceptúa  la  contribució  progressiva. 

El  senyor  Tona,  de  «Catalunya  Federal», 
digué  que  sempre  aquesta  entitat  se  trobaria 
i  al  costat  dels  que  defensan  l’autonomia  de 
i  Catalunya.  Afegi  que  desde  que’s  fçren  las 
Bases  de  Manresa,  la  conciencia  pública  ha 
evolucionat,  y  per  lo  tant  s’hauria  d’admetre’l 
sufragi  universal  tota  vegada  que’l  poble  no 

pot  capir  las  ventatjas  del  que  li  oferim  y 
creu  que  li  arrebassém  un  dret  del  que  tot 
just  comensa  a  fer  us,  puig  ja  hi  hà  qui’s 
cuyda  de  ferli  creure  aixís,  com  per  exem¬ 
ple  ’ls  Lerroux  y  Junoy.  Cal  que  l’exercici  del 
sufragi  se  li  expliqui  al  poble  més  concreta¬ 
ment  de  lo  que  ho  fan  las  Bases  de  Manresa; 
si  aixís  se  fa,  els  bons  federals  s’uniràn  ab 
els  catalanistas  dintre  d’aqueixas  Bases. 
També  es  menester  qu’en  las  mateixas  Bases 
se  concreti  la  qüestió  del  capital  y’l  trevall, 
a  fi  de  que’l  Catalanisme  sia  de  fet  un  movi¬ 
ment  nacional  en  el  que  totas  las  classes  so¬ 
cials  hi  tinguin  cabuda,  puig  si  realment  ja 
la  hi  tenen,  no  se’n  donan  compte.  Ademés, 
advocà’l  senyor  Tona  per  l’exércit  voluntari. 

El  meeting ,  al  que  hi  assistí  un  públich 
nombrosissim,  tingué,  com  se  veu,  gran  im¬ 
portància  ,  essent  aplaudits  ab  entusiasme 
tots  els  oradors. 

En  el  «Centre  Català»,  de  Sant  Marti,  tin¬ 
gué  lloch  el  dia  13  un’altra  reunió  catalanista 
en  la  que  feren  us  de  la  paraula’ls  senyors 
Sans  y  Rossell,  Pedemonte  y  Roigy  Pruna, 
atacant  la  falsa  llibertat  que’n  resulta  del 
unitarisme  predicat  pels  republicans  espa¬ 
nyols  y  per  aquells  federals  qu’escupen  la 
memòria  d’en  Pi  volent  igualtat  de  vida  ex¬ 
terna  pera  pobles  que  internament  la  tenen 
tan  diferenta  com  els  que  constituheixen  la 
Espanya.  Foren  molt  aplaudits  per  la  nom¬ 
brosa  concurrència  que  hi  assisti. 

L’«Associació  Popular  Catalanista»  cele¬ 
brà’l  passat  dijous  una  vetllada  literaria, 
musical  y  política  en  conmemoració  del  Cor¬ 
pus  de  Sanch.  Se  feren  aplaudir  la  senyo¬ 
reta  Munné,  el  senyor  Peró  y’l  mestre  Massó 
y  Goula,  com  també’ls  senyors  Sayós,  Cap¬ 
devila,  Mallofré  y  Bozzo,  qu'en  eloqüents 
discursos  demostraren  que’l  Corpus  de  Sanch 
no  fou  a  Catalunya  una  revolució  inconscient, 
sinó’l  resultat  d’una  llarga  opressió  suferta 
per  nostra  terra,  que's  revoltà  per  fi  indigna¬ 
da.  Feren  una  justa  apologia  de  nostra  parla, 
vexada  pels  Romanones  y  altres  continua¬ 
dors  de  la  política  anti-catalana  del  Comte- 
Duch,  y  recomanaren  als  bons  catalanistas 
que  no  cessin  de  preparar  y  educar  al  poble 
pera  ferli  capir  nostras  doctrinas  de  noble  y 
sana  emancipació. 

La  concurrència  fou  nombrosíssima. 

També  s’han  celebrat  importants  vetlladas 
conmemorativas  del  Corpus  de  Sanch  de 
1640  en  l’«Aplech  Catalanista»  y  en  ^Agru¬ 
pació  de  Propaganda  Catalanista»,  de  Bar¬ 
celona. 

Ha  sigut  confiada  la  direcció  del  periódich 
catalanista  obrer  Llevant ,  a  nostre  estimat 
company  en  Frederich  Pujulà  y  Vallés. 

No  darém  compte  detallat,  donchs  ja  ho 
han  fet  els  diaris,  de  la  solemne  vetllada  ne¬ 
crològica  que  tingué  lloch  al  Ateneu  el 
dia  10  del  corrent  a  la  memòria  de  mossèn 
Jacinto  Verdaguer,  limitantnos  a  dir  que  hi 
assistiren  representacions  de  las  més  impor¬ 
tants  entitats  de  Barcelona,  y  que  llegiren 
notables  trevalls  originals  els  senyors  Nadal, 
Casades  y  Gramatxes,  y  Matheu.  Els  senyors 
F’olch  y  Torres  (Manel)  y  Abadal.  que  presi¬ 
dia  la  sessió,  llegiren  trevalls  de  mossèn 
Cinto.  La  vetllada,  com  hem  indicat,  resultà 
solemne. 

Entre  las  coronas  qu'han  sigut  portadas  a 
la  tomba  del  poeta  Verdaguer  en  el  primer 
aniversari  de  sa  mort,  cal  mencionar  la  de 
l’agrupació  catalanista  «Bach  de  Roda»  y 
la  de  la  Unió  Catalanista ,  formada  aquesta 
ab  brancas  del  llorer  qu’en  sa  joventut  plan¬ 
tà’l  poeta  y  del  que  ja’n  parlarem  a  nostres 
lectors  l’any  passat  al  fer  la  historia  de  mos¬ 
sèn  Cinto  ab  motiu  desa  malaltia  y  mort. 

Aquests  días  els  diaris  no  han  hagut  de 
apurar  el  capitul  de  crims:  n’han  tingut  prou 
ablas  noticiasdela  revolució  de  Servia,  quins 
reys  han  pagat  ab  la  vida’ls  erros  comesos. 

A  Servia  estàn  encara  al  nivell  dels  pobles 
inferiors:  fusellan  a  sos  reys...  y’n  proclaman 
d’altres.  No  fan  com  el  Catalanisme,  que  no 
atén  a  reys  ni  a  convencionals  formas  de  go¬ 
vern,  empenyat  com  està  en  fixar  la  llibertat 
dels  pobles  y  dels  homes  de  manera  que  quis- 
cún  sàpiga  governarse  per  si  mateix  íent  for¬ 
ta  y  digna  a  la  societat. 

Y  pensar  que  tot  lo  ocorregut  a  Servia  no 
es  més  que  un  moviment  militarista,  degut 
a  miserables  despits  engendrats  per  las  que’s 
califican  de  llicenciositats  d’una  reyna  y  de 
tossuderia  d’un  rey,  qu’eran  obstacle  pera 
que’ls  petits  autócratas  servis  poguessin  és¬ 
ser  amichs  del  gran  autócrata  emperador  de 
totas  las  Russiasl 

Fa  vergonya  y  es  trist;  fora  cursi,  si  no 
fos  sagnant,  aqueixa  revolució  afemellada. 

Al  Saló  Parés  es  molt  freqüentada  aquesta 
setmana  la  exposició  d’un  bon  número  de 
quadros  biblichs,  de  grans  dimensions,  pin¬ 
tats  a  Roma  per  en  A.  Estruch.  Tenen  alguns 
detalls  remarcables,  peró  en  conjunt  pochin- 
teressan,  perque  si  bé  es  cert  qu’en  cada 
quadro  hi  hà  molt  assumpte,  també  ho  es 
que  aqueix  assumpte  està  tractat  de  mane¬ 
ra  que  ve  balder  dintre  de  tanta  tela.  Els  qua¬ 
dros  del  senyor  Estruch  haurían  produhit 
sensació  una  dotzena  d’anys  enrera,  peró 
l’art  ha  evolucionat  tant,  que  no  descubrintse 
en  ells  l’ànima  d’un  gran  artista, ens  semblan 
passats  de  moda;  y  això  que  pera  modas  no 
hi  estém.  Llàstima  de  feyna  empleada  en 
aytals  obras!  Al  entrar  creguerem  trobarnos 
devant  d’un  diorama,  peró  després  ja  vege- 


rem  quehi  mancavan  condicions. No  obstant, 
es  en  gran  nombre’l  públich  de  bona  fe  que 
va  a  visitar  aquesta  exposició,  y  que  fruheix 
encara  contemplantla. 

|E1  senyor  Estruch  exposa,  ademés,  una  mu¬ 
nió  de  quadros  petits,  abocetats  bona  part 
d’ells,  senzills  apuntes  de  Terra  Santa,  que’ls 
preferim  de  bon  tros  a  las  obras  de  gran 
tamany,  donchs  estàn  rublerts  d’ingenuitat 
y  posan  en  evidencia  lo  bé  qu’ha  sentit  l’au¬ 
tor  el  medi  que  transporta  a  la  tela. 

En  general  els  quadros  grans  no  revelan 
cap  unció  mística,  ni  cap  interpretació  inten¬ 
sa  del  assumpte  en  lo  que  aquest  té  d’humà. 
Son  tan  impersonals,  que  no’s  troba  enlloch 
la  personalitat  o’l  temperament  del  artista 
que  va  pintarlos.  Son  grossas  estampas  adot- 
zenadas. 

Publicacions  rebudas: 

Viatjes ,  per  mossèn  Jacinto  Verdaguer. 
Conté  Recorts  de  la  costa  d’ Àfrica  y  A  vol 
d’aucell.  No’nscal  fer  l’elogi  d’aquestas  bellas 
narracions  de  viatje,  rublertas  del  mateix  en¬ 
cant  y  escritas  ab  l’admirable  prosa  que  tant 
celebrada  li  fou  al  autor  del  Dietari  d'un  pele¬ 
grí  a  Terra  Santa.  Recomaném  a  nostres  lle¬ 
gidors  aquest  nou  volúm  de  la  «Biblioteca 
Popular  de  «L’Avenç»,  que’s  ven  com  tots  a 
50  cèntims. 

Lo  Trevall,  per  John  Ruskin.  Conferencia 
donada  als  obrers  pel  cèlebre  escriptor  inglés, 
traduhida  per  J.  M.  y  publicada  per  la  revista 
Catalunya.  Las  hermosas  teorías  de  Rus¬ 
kin,  èxposadas  sumàriament  als  obrers,  peró 
d’una  manera  claríssima,  ab  màximas  y  con¬ 
sells  dignes  de  la  gran  inteligencia  del  confe¬ 
renciant,  se  li  recomanan  per  sí  solas  a  qui 
llegeix  aquest  llibret,  imprès  ab  senzillesa  y 
elegancia. 

Tres  balades ,  per  Alphons  Maseras.  Aques- 
tas  tres  baladas  revelan  a  son  autor  com  a  un 
aprenent  en  poesia,  no  desprovehit  per’xó  de 
condicions.  Hi  hà  versos  ben  fets  y  no  hi 
manca  cert  sentiment  poétich.  Preu,  30  cèn¬ 
tims. 

El  poeta  cantayre ,  lletra  de  F.  Balari,  mú¬ 
sica  de  Joseph  Feliu.  La  melodia  es  agradosa, 
y  l’armonisació  apropiada  al  assumpte. 

Joventut 

LA  FÓRMULA 

S’ha  constituhit  el  Parlament  espanyol,  la 
anomenada  Cambra  popular,  que  no  es  po¬ 
pular  ni  es  lliure  perque  al  constituhirse  ha 
tingut  de  passar  per  una  imposició:  la  del  ju¬ 
rament,  fórmula  manada  retirar  com  una  de 
tantas  antigallas  renyidas  en  absolut  ab  l’es¬ 
perit  de  la  civilisació  moderna.  La  experiencia 
demostra  lo  poch  qu’en  moments  donats  sol 
pesar  en  la  conciencia  d’un  home’l  jurament 
esmersat  enbé  de  la  causa  pública.  Plena  tro- 
bém  la  historia  d’atentats  a  la  patria  y  a  la 
llibertat  comesos  per  homes  qu’havian  ju¬ 
rat  emplearse  en  el  bé  de  la  llibertat  y  de 
la  patria. 


Altrament,  sols  essent  un  impuls  natural 
d’un  esperit  romàntich  pot  admetres  el  jura¬ 
ment,  com  el  dels  aymants  que  lliurement 
s’obligan  a  guardarse  fidelitat  eterna...  y  se 
la  guardan  fins  a  tant  que  una  nova  afec- 
ció’ls  fa  oblidar  la  fe  jurada. 

Hem  dit  que  «lliurement  s’obligan)),  y  no 
es  pas  aixís.  El  jurament  no  ho  es  may  de 
lliure.  Fins  quan  creyém  ferlo  d’un  modo  es¬ 
pontani,  no  fem  més  qu’obehir  a  fórmulas 
antigas  consagradas  pel  temps  y  la  costum, 
que  predominan  sobre  nostras  actuals  afec¬ 
cions,  fins  sobre  las  més  vitals  y  esponta- 
nias. 

Se  comprèn  el  jurament  en  un  home  apas¬ 
sionat  o  arruixat:  peró  ben  sapigut  es  que 
aytals  homes  no  solen  ésser  els  de  caràcter 
més  enter  y  constant.  Sols  las  grans  passions 
que  pertorban  o  iluminan  la  pensa,  sols  las 
grans  situacions  sentimentals  o  tràgicas  jus- 
tifican  el  jurament,  sense  que  per  aixó  racio¬ 
nalment  l’abonin.  L’acte  d’Amilcar  fent  ju¬ 
rar  a  son  fill  odi  etern  a  Roma  té  justifica¬ 
ció  lògica  perque  es  la  expressió  violenta 
del  esperit  de  rassa  en  una  civilisació  en  que 
tot  eran  fatalismes.  Avuy,  l’acte  de  fer  jurar 
las  constitucions  d’un  pais  a  un  sobirà,  a  un 
conseller,  a  un  diputat,  a  qualsevol  funcio¬ 
nari  d’un  Estat,  el  considerém  tan  fora  de  la 
rahó  y  tan  ociós,  que  sols  ens  el  fa  tolerar  la 

costum,  l’esperit  de  rutina.  Però  aixó  no 
impedeix  que  de  tant  en  tant,  com  avuy  ab 
la  jura  dels  diputats  y  ahir  ab  la  dels  minis¬ 
tres  (qu’en  sa  majoria  han  sigut  cent  vega- 
das  ministres  y  diputats,  y  han  jurat  cent 
vegadas  ferho  bé  y  cent  vegadas  ho  han  tor¬ 
nat  a  fer  malament),  la  cosa’ns  produheix  un 
efecte  tan  còmicament  deplorable,  com  veure 
a  un  nen  entremaliat  que  acaba  de  fer  una 
malifeta  y  posant  cara  de  santet  devant  de  la 
còlera  paternal,  jura  solemnement  que  no  hi 
tornarà  més. 

La  doctrina  cristiana  aconsella  no  jurar  en- 
debadas;  la  conciencia  per  sa  part  diu  qu’es 
sempre  endebadas  el  jurar;  y’is  diputats  y 
ministres  juranperque  en  sa  gran  majoria  no 
tenen,  ni  poden  tenir,  conciencia. 

L’home  conscient  no  pot  jurar.  Els  homes- 
estimém,  odiém,  desiljém,  ens  proposém  fer 
quelcom. ..  però  al  jurar  que  serém  constants 
en  una  determinada  afecció  0  propòsit,  in- 
corrém  en  una  auto-tirania  tan  ridicula,  en 
un  absurd  tan  gran,  en  una  falsetat  tan  cò¬ 
mica,  que  racionalment  hem  de  considerar 
qu’obrém  pitjor  que  si  mentissim. 

Ningú  ve  may  obligat  a  esclavitzar  sa  con¬ 
ciencia  pera  l’esdevenir.  Aixis  se  dona  fre¬ 
qüentment  el  cas  de  qu’en  el  desempenyo 
d’un  càrrech  públich,  l’home  honrat  y  de 
clara  y  recta  conciencia  sia  esclau  d’un  jura¬ 
ment  capciós  qu’hagi  fet  y  quin  cumpliment, 
en  el  terreno  pràctich,  li  resulta  contrari  a 
sas  conviccions  y  al  perfecte  desempenyo 
del  càrrech  mateix.  En  aquest  cas  ell,  qu’ha 
vist  la  veritat,  que  sab  lo  que  cal  fer,  té 
d’abandonar  son  lloch  y  deixaro  a  un  altre, 
curt  de  gambals  0  ab  conciencia  tan  dúctil, 
que  li  permeti  tranzigir  ab  la  mentida  y  la 
infamia. 

Jurém  si  som  romàntichs,  que'l  romanti¬ 
cisme  influhirà  sempre  en  els  actes  de  la 
vida  humana:  però  reconeguém  que’l  jura¬ 
ment  es  una  fórmula  buyda  quan  menys, 
insana  quasi  sempre,  y  desterremlo  de  nos- 
tras  costúms.  No  li  llevém  senzillesa  a  la 
vida,  tant  més  solemne  ella  y  tant  més  grans 
sos  actes  com  menys  afectació  tenen. 

Avuy  com  avuy,  dintre  las  grans  fun¬ 
cions  del  Estat,  sols  se  comprèn  el  jurament 
en  paíssos  hont  hi  covan  gèrmens  de  tirania. 
No’ns  extranya,  donchs,  el  jurament  imposat 
per  un  dèspota  qu’en  sa  fatuhitat — estúpit 


com  es  tot  dèspota — s’enganya  a  sí  mateix 
y’s  creu  poder  apoderarse  de  las  conciencias 
com  dels  cossos  que  converteix  en  carn 
pera’ls  corbs.  Se  comprèn  també’l  jurament 
del  soldat  o  del  asceta,  perque  uns  y  altres, 
milicia  dels  Estats  y  milicia  espiritual,  obran 
per  imposició,  per  obsessió  0  per  fanatisme. 
No  son  cossos  0  entitats  lliures  y  conscients, 
y’s  comprèn  que  obrin  com  obran.  Tampoch 
poden  indignarnos  els.  vots  o’is  juraments  en 
sí  quan  son  actes  qu’obeheixen  a  entusiastas 
y  franchs  impulsos.  Però  quan  no  passan 
d’ésser  un  fals  renunciament,  un  acatament 
hipòcrita  a  una  fórmula  en  la  que  no’s  creu, 
ens  son  més  odiosos  que  la  mentida  desca¬ 
rada.  Perque  lo  que  repugna  no  es  ja  la  con¬ 
venció  del  jurament:  es  el  fer  veure  que’s 
creu  en  lo  que  no's  creu,  es  el  despreci  que 
pel  jurament  senten  els  mateixos  que  l’impo- 
san  com  a  sagrat,  y’is  que’l  prestan;  en  una 
paraula,  es  la  fórmula,  la  mesquina  fórmula, 
més  ridícula  que  las  convencions  perque  ni 
a  convenció  arriba  y’s  limita  a  ésser  sa  pa¬ 
rodia. 

Y  de  fórmulas  vivim,  y  de  fórmulas  se 
nodreixen  els  falsos  Estats,  social  y  políti¬ 
cament  . 

Els  nous  diputats  dels  Congrés  espanyol 
han  jurat  tres  cosas,  a  saber:  guardar  y  fer 
guardar  la  constitució  de  la  monarquia , 
ésser  fidels  al  rey,  y  cumplir  honradament 
Pencàrrech  que  la  nació’ls  ha  fet.  Hauran 
estat  conformes  ab  aquest  jurament  certs  di- 
nàstichs,  però  no’ls  republicans  que  com  a 
tals  son  admesos  al  Parlament  en  represen¬ 
tació  d’una  part  del  país.  A  n’aquests  se’ls 
ve  a  dir:  «La  patria,  0  la  nació  a  qui  veniu  a 
servir,  vol  que  cumpliu  honradament  vostra 
missió.  Pera  cumplirla,  vos  exigeix  que  de- 
claréu  lo  que  no  sentiu,  y  que  consagreu 
vostra  mentida  ab  solemne  jurament.  Alla- 
vors  y  sols  allavors  seréu  dignes  de  cumplir 
l’encàrrech  que  vos  ha  fet  la  patria.» 

Y  ha  succehit  lo  qu’  havia  de  succehir: 
qu’alguns  han  jurat  al  peu  de  la  lletra,  per 
convicció  0  per...  comoditat;  altres  han  dit 
qu e.  prometí an  tan  sols;  y  altres  han  consig¬ 
nat  llur  protesta,  afegint  que  mentalment 
feyan  las  restriccions  que  llur  conciencia’ls 
dictava,  y  remarcant  que  llur  jurament  era 
mera  fórmula. 

Fórmula...  es  a  dir,  cumpliment  banal, 

per  rahó  de  conveniència.  També  pot  pen- 
dres  la  paraula  en  el  sentit  de  falsetat,  de 
ficció...  Las  ficcions  en  la  escena  del  art,  y 
també  en  la*  política, ’s  califican  de  varias 
maneras,  descendint  desde  l’alta  tragèdia  a 
la  comèdia  grollera  o  farsa,  qu’es  la  qu’abun- 
da  més. 

Y  com  que  lo  purament  cómich  no  s’ha  de 
pendre  en  serio,  sentiriam  que’l  lector  ens 
prengués  per  lo  cómich  a  nosaltres  també, 
per  haverli  semblat  que  parlavam  seriament 
del  Congrés  del  Estat  espanyol. 


TEATRES 

La  Mujer  de  Loth. — cFELifcE? — La  noche 

DELSÀBADO. — La  FEI.ICITÀ  IN  UN  CANTUCCIO. 

La  dona  de  Loth  va  quedar  convertida  en 
estatua  de  sal  per  haverse  girat  a  contemplar 
com  cremava  la  ciutat  malehida.  Aixis  casti¬ 
gà  Deu  la  seva  curiositat,  segons  contan  las 
Escripturas. 

En  Sellés,  el  càustich  Sellés,  ab  sa  comè¬ 
dia  La  mujer  de  Loth ,  ha  pressa  cosa  en  un 
sentit  més  trascendent:  «Hem  de  mirar  sem¬ 
pre  avant,  que’l  mirar  enrera  immovilisa;  las 
tradicions  de  casta,  las  glorias  de  rassa,  els 
antecedents  de  familia,  y  fins  els  actes  ma¬ 
teixos  de  nostres  pares  y  progenitors,  no  sig- 
nifican  res  devant  de  la  realitat  actual,  y 
qui  vulgui  pendre  com  a  norma  de  la  vida 
actual,  o  com  a  base  de  la  futura,  principis 
rancis  de  lo  ja  passat,  lluyta  en  va;  tendim  a 
emanciparnos,  y  ’ls  representants  de  la  tradi¬ 
ció  quedan  vensuts  per  la  forsa  incontrasta- 
d’un’altra  vida  més  franca,  més  noble  y  més 
instintiva,  que  vol  obrirse  pas  atropellant  to- 
tas  las  convencions.» 

Heusaqui  la  idea  d’en  Sellés.  Un  general 
y  sa  germana,  tipos  perfectes  de  la  noblesa 
castellana,  ab  sas  tradicions  de  forsa,  de  va¬ 
nitat  y  d’autoritarisme,  voldrían  casar  als 
respectius  fills — cosins  per  tant  — ajuntant 
aixis  las  dugas  brancas  d’  una  familia  ilustre 
quinas  armas  y  armaduras,  recordant  valero- 
sos  fets,  se  conservan  religiosament  en  l’aris- 
tocràtich  palau.  Mes  els  fills  no  son  de  la  ma¬ 
teixa  opinió.  Ella  estima  a  un  pintor  de 
talent:  ell  a  una  institutriu,  la  institutriu  dels 
joves  comtes,  nens  que  descendeixen  també 
de  la  mateixa  familia.  Ab  l’ agravant  de 
que  aquesta  institutriu,  senyoreta  de  talent, 

guapa  y  despreocupada,  té  una  taca  en  la 
sanch:  no  sab  qui  fou  son  pare.  El  drama 
s’endevina.  L’amor  lluytant  ab  els  prejudi¬ 
cis,  l’esperit  nou  lluytant  ab  las  tradicions, 
cors  joves  y  generosos  que  s’estiman  lluytant 
ab  cors  sechs  que  sols  glateixen  ab  recorts, 
ànimas  que  viuhen  esperansadas  lluytant  ab 
ànimas  cristallisadas  mirant  el  passat.  L'amor 
vens,  la  vida  triomfa,  els  joves  se  casan  a 
son  gust  y’is  vells  se  quedan  inmovilisats 
més  qu’avergonyits  devant  del  gran  escàndol 
qu’han  provocat  els  seus  descendents. 

Com  a  finalitat,  l’obra  d’en  Sellés  no  pot 
ésser  més  simpàtica.  La  sàtira  es  punyenta, 
y  aquella  encarcarada  aristocracia — qu’avuy 
per  fortuna  va  desapareixent — surt  flagellada 
de  mà  de  mestre.  El  tipo  del  general  venerant 
las  vellas  espasas  y  las  buydas  armaduras, 
predicant  la  religió  de  la  forsa  y  la  inflexibi- 
litat  de  las  lleys  tradicionals,  es  un  tipo 
ben  observat.  Els  demés,  psicològicament 
son  molt  poch  sentits,  y  la  intriga  dramàtica 
molt  convencional.  Si’l  drama  d’ideas  està 
ben  apuntat,  el  drama  humà  apareix  bar- 
roherament.  Es  més:  algun  dels  tipos,  per 
exemple,  la  mateixa  institutriu,  es  tan  confós 
y  parla  a  voltas  tan  contradictòriament, 
que’ns  costa  trevall  veure  en  ella  un  sér 
deslliurat,  un’ànima  nova.  Sembla  que’l  ma¬ 
teix  autor  vacili  y  vulgui  fer  concessions. 

Deixant  aixó  de  banda,  el  diàlech  es  cor¬ 
recte,  satirich,  y,  en  ocasions,  fins  sarcàs- 
tich.  En  una  paraula,  La  mujer  de  Loth  es 
una  comèdia  satírica  en  que  hi  ha  fons,  un 
xich  més  de  fons  del  que  acostumém  a  tro¬ 
bar  en  el  teatre  modern  de  Castella,  que  com 
la  dona  de  Loth  se  va  inmovilisar,  mirant 
enrera. 

La  presentació  escènica,  cuydadissima,  me¬ 
reixent  especial  menció’l  mobiliari,  las  armas 
y  demés  accessoris;  del  decorat  sobressurt  la 
decoració  del  ultim  acte,  de  bona  perspec¬ 
tiva  y  entonació  justa.  En  quant  a  la  inter¬ 
pretació/s  distingiren  en  Diaz  de  Mendoza 
ab  sa  dicció  correcta,  la  Guerrero,  que  va 
procurar  donar  intenció  a  la  frase  encara 
qu’exagerant  la  nota  sentimental,  y  en  Ci¬ 
rera,  que  feu  el  tipo  de  general  ab  molta 
dignitat  y  correcció.  Els  demés  feren  ben 
poca  cosa. 

jFelice?,  comèdia  en  tres  actes  del’Henne- 
quin,  es  del  género  lleuger,  rebassant  els 
limits  de  la  comèdia  de  costums  pera  entrar 
de  ple  en  la  farsa  grollera.  Els  tipos  son  ca- 
ricaturas,  la  intriga  vulgar  y’is  recursos  gas- 
tadissims.  Tampoch  el  diàlech  se  distingeix 
per  sa  intenció  y  finura.  Sols  de  tant  en  tant 
una  frase  ingeniosa  0  un  concepte  brillant 
trencan  la  monotonia.  L’assumpte,  l’etern 
divorci,  dona  lloch  a  situacions  picants  que 
fan  somriure,  especialment  en  el  tercer  acte, 

que,  contra  lo  que  sol  succehir,  es  el  mellor 
dels  tres. 

La  Mariani  està  molt  bé  en  el  seu  paper, 
absorbint  completament  la  escena,  de  tal 
manera  que’ls  demés  actors  passan  desaper¬ 
cebuts,  a  pesar  de  que’l  conjunt  resulta  ben 
arrodonit. 


Sembla  que’ls  critichs  de  Madrid  no’s  po¬ 
gueren  posar  d’acort  respecte  al  simbolisme 
de  La  noche  del  sdbado.  Els  més  autorisats 
convingueren  en  que  la  tesis  es  la  següent: 
«Hay  que  sacrificarlo  todo  al  ideal...  En  la 
noche  del  sàbado  de  las  almas ,  vnelan  éstas 
libres  à  través  de  la  prisión  corpórea  y  de  las 
murallas  de  la  realidad ,  como  en  los  sàbados 
de  aquelarre  fíltranse  las  brujas  por  puertas  y 
paredes.»  Aytal  interpretació  semblan  autori- 
sarla  las  paraulas  de  Imperia  al  final  de 
l’obra:  « Para  realizar  algo  grande  en  la  vida 
hay  que  destruir  la  realidad  (quina  heretjia!) 
apartar  los  fantasmas  que  nos cierran  elpaso... 
seguir  como  única  realidad  el  camino  de  nues- 
tros  sueiios  (quina  ignocencia!)  hacia  lo  ideal, 
donde  vnelan  las  almas  en  su  noche  del  sàba¬ 
do...  unas  hacia  el  mal ,  para  perderse  en  él  co¬ 
mo  espíritus  de  las  tinieblas ,  otras  hacia  el 
bien,  para  vivir  eternamente  como  espíritus  de 
luz y  de  amor.))  (Olé  ya,y  bravo!) 

Si  tal  es  la  tesis,  s’ha  de  confessar  qu’en 
Benavente  com  a  filosop  està  a  1'  altura  de 
las  maduixas.  Un  d’aquells  critichs— en  La- 
serna,  crech — s’ha  atrevit  a  dir  molt  seria- 
ment  que’l  simbolisme  de  La  noche  del  sàba¬ 
do  es  el  mateix  que  trobém  en  las  obras  de 
Ibsen.  Que’m  perdoni’l  senyor  Laserna  si  li 
asseguro  quel’Ibsenno  ha  dit  may  una  blas¬ 
fèmia  semblant.  jD’hónt  ho  ha  tret  que 
l’Ibsen  ho  sacrifiqui  tot  al  ideal,  al  ideal  abs¬ 
tracte  de  las  ànimas  puras  quan  en  la  nit  del 
dissapte,  despresas  en  la  realitat,  deia  prisión 
corpórea.  volan  lliurement  en  alas  dels  som¬ 
nis?  Jo  voldria  que’ns  entenguessim  d’  un 
cop  al  parlar  d’ideals.  Els  ideals  de  l’Ibsen, 
els  ideals  verdaders  no  tenen  res  que  veure 
ab  aqueixos  desvaris  de  la  fantasia  que  s’apo- 
deran  dels  esperits  febles.  Els  seus  ideals  son 
els  ideals  serens  que’s  fundan — enténguinho 
bé,  senyors  Benavente  y  Laserna — en  la  rea¬ 
litat,  en  la  vida,  en  els  mateixos  instints  y 
passions  humans.  L’ ideal  noble  y  seré  ’ns  el 
formém  nosaltres  mateixos  seguint  nostres 
instints,  nostra  vocació,  nostras  passions  y 
debilitats;  ell  es  la  visió  reflexiva  de  nostra 
finalitat,  de  nostres  desitjós  y  aspiracions, 
peró  humans,  positius,  reals;  ell  pera  nos¬ 
altres  no  es  desvari  de  l’ànima  pura — no  resi 
— en  la  nit  del  dissapte,  sinó  l’exacte  conei¬ 
xement  de  nostra  individualitat  que’ns  mar¬ 
ca  una  vocació  definida  que  devém  seguir  no 
contrariant  la  realitat  puig  qu’en  la  realitat 
se  funda,  no  dominant  nostres  instints,  nos¬ 
tres  J  sentiments  y*nostras  passions, Isinó  sa- 


tisfentlos,  donchs  precisament  en  aquesta 
satisfacció  consisteix  el  cumpliment  de  nos¬ 
tre  ideal.  De  lo  que  no  hem  de  fer  cas,  es  de 
la  realitat  extrínseca,  de  la  realitat  dels  al¬ 
tres,  en  una  paraula,  dels  obstacles  externs 
que  devém  destruhir  si  s’interposan  a  nostre 
pas.  Fa  riure  aixó  de  qu’en  ple  sigle  xx  se’  ns 
vingui  a  parlar  d’ideals,  d’ ànimas  puras, 
d’ànimas  que  somnían  despresas  del  cos.  No 
n’hi  hà  d’ànimas  puras,  sinó  cossos  racionals, 
cossos  que  pensan,  ab  instints,  ab  passions, 
ab  sentiments  que  tractan  de  satisfer.  L 'aque¬ 
larre  de  las  bruixas  pertany  a  la  superstició; 
ja  no  hi  hà  bruixas;  la  nit  del  dissapte  de 
las  ànimas  es  una  falornia  d’en  Benavente; 
ja  no  hi  hà  tal  nit,  sinó  matinadas  serenas 
d’un  diumenge  en  que  nostra  pensa  s’ilumi- 
na  després  d’un  laboriós  trevall,  y’ns  mostra 
una  veritat:  la  veritat  armónica  de  nostra  vi¬ 
da,  l’ideal  que  devém  perseguir  si  volém  és¬ 
ser  dignes  de  nosaltres  mateixos  tal  com  som, 
de  carn  y  ossos. 

Y  que’nfa  de  llàstima  aquella  Imperia,  la 
heroïna  de  la  novela  d’en  Benavente!  Un  es- 
culptor,  Leonardo,la  feu  servirde  model  pera 
una  obra  en  qye  la  joveneta  va  pujant,  arra- 
pantse  febrosament  per  entre  unas  rocas. 
Sembla  qu’arribarà  a  dalt. . .  «cQuín  símbol  hi 
hà  en  l’obra?»  preguntan  al  esculptor.  «Qué 
sé  jo!»  contesta;  «potser  es  la  mateixa  noya, 
potser  es  la  humanitat,  que  puja...  mes,  en 
el  fons,  no  ho  sé.»  Jo  tinch  molta  por  de  que 
a  n’en  Benavente  li  hagi  passat  lo  mateix 
que  al  esculptor:  que  tampoch  ell  mateix  el 
sàpiga’l  símbol  de  la  seva  obra.  Aixó  fora  la 
seva  disculpa.  Podria  dir:  «He  fet  una  novela 
romàntica,  he  somniat  un  qüento  estrafalari, 
y  vos  el  conto  a  la  bona  de  Deu.»  Son  alelar- 
gos  de  la  razón  que  producen  monstruos)) ,  com 
deya  no  sé  qui  dels  dibuixos  d’en  Goya.  Ab 
la  diferencia  capital  de  que  aquests  son 
monstres  reals,  monstres  humans. 

Imperia  —  tota  l’obra  es  Imperia  —  té  un 
ideal:  ésser  emperatríu.  Un  dia  deixa  al  es¬ 
culptor  que  la  va  amparar;  abandona  misera¬ 
blement  a  sa  filla,  la  tendra  Donnina,  y  al 
únich  home  qu’ha  estimat  en  sa  vida;  se  des¬ 
prèn  de  totas  las  passions  y  sentiments  hu¬ 
mans  pera  corre  en  busca  del  seu  ideal:  ésser 
emperatriu.  Primer  renuncio:  aquest  ideal 
es  una  passió  vulgar:  l’ambició,  l’or.  Màgi¬ 
cament  esdevé  l’amistansada  d’un  príncep. 
Sembla  qu’ha  realisat  son  somni.  La  novela 
està  acabada.  Peró,  si  hagués  acabat  aqui, 
menos  mal.  No,  no  està  acabada.  Alashoras — 
segón  renuncio — Imperia  se’ns  torna  senti¬ 
mental,  mare  amorosa  si  n’hi  hà.  Aquella 
filla  que  va  abandonar  es  son  idol,  y  ho  sa¬ 
crificaria  tot  per  ella,  fins  aquell  ideal,  fins 
l’ambició...  La  filla  comet  un  crim,  crim 
passional — assessina  a  un  altre  princep, — y  la 
mare’s  desespera.  Més  tart — sempre  en  ple 
domini  del  sentimentalisme  —  Imperia,  al 
veure  que  sa  filla  s’esllangueix,  fins  plora,  y’l 

seu  amor  y  la  seva  tendresa  no  tenen  límits. 
Però,  de  sobte,  cambi  de  decoració:  Donnina 
s’ha  mort,  e  Imperia  la  besa  fredament;  y, 
serenament,  ella,  la  dona  forta  qu’encara  no 
havia  realisat  complertament  son  ideal  — 
puig  sols  havia  sigut  l’amistansada  d’un  prín¬ 
cep — deixa  ’l  cos  encara  calent  de  sa  filla, 
deixa  a  Leonardo  y  prossegueix  son  cami, 
se’n  va  a  ésser  l’amistansada  d'aquell  mateix 
príncep  qu’ara  es  ja  emperador. 

Explicat  el  tipo,  qu’es  l’obra,  crech  que’ls 
•  comentaris  sobran.  No  es  ànima  ni  es  cos; 
no  es  carn  ni  es  peix;  tan  aviat  es  carn  com 
peix.  Donchs  d’aixó’n  diuhen  simbolisme. 

Jo  crech  que  de  simbolisme  no  n’hi  hà.  Si 
m’he  entretingut  parlantne  es  perque  a  pre¬ 
text  del  simbolisme,  els  sabis  volían  fernos 
empassar  una  obra  que  sens  ell  no  sabrian 
cóm  defensar. 

Perque  dramàticament,  humanament,  — 
fora  d’algunas  frases  càusticas  qu’en  Bena¬ 
vente,  com  a  bon  hipocondriach,  sab  trobar, 
— la  novela  es  un  disbarat,  un  anacronisme 
constant.  El  primer  acte  es  ni  més  ni  menys 
— salvant  sempre  certas  frases  satiricas — que 
un  acte  d’opereta.  Personatjes,  acció,  inci¬ 
dents,  tot  reclama  música  de  Offenbach.  El 
segón  es  un  foyer  d’un  music-hall  de  Madrid, 
es  a  dir,  un  music-hall ,  un  foyer  y  unas  cocot- 
tes  que  no  son  tals,  perque  a  Madrid  no  hi 
hà  cocoltes ,  ni  music-halls ,  ni  foyers.  El  ter¬ 
cer  es  un  quadro  de  Los  mislerios  de  París , 
potser  ab  menos  riquesa  de  color.  El  quart, 
tal  volta’l  mellor  de  l’obra,  recorda  al  encar¬ 
carat  Sardou.  Y  en  fi,  el  quint  torna  a  ésset 
folletinesch,  ab  una  agravant,  v  es  que’l 
final,  lluny  d’ésser  enternidor,  ens  descon¬ 
certa  y’ns  torna  a  fer  barrinar  ab  alló  del 
símbol.  Si  n’hi  haurà,  si  no  n’hi  hauràl... 
No  tinch  espay  pera  insistir.  Com  a  resúm, 
repetiré  la  frase  d’un  amich  meu  que  acos¬ 
tuma  a  donar  sa  impressió  molt  clarament, 
encara  qu’ab  paraula  grollera.  Me  deya: 
«Noy,  aixó  es  un  'olla!)) 

Lo  verament  notable  es  la  presentació  es¬ 
cènica.  Han  echado  el  resto ,  y  no  ho  dich  en 
broma.  No  parlo  pel  segón  quadro,  ni  pel 
tercer:  ni  com  a  indumentària  ni  com  a  de¬ 
talls  han  donat  probas  els  directors  escénichs 
de  coneixe  lo  qu’es  un  foyer  ni  una  taberna; 
diguinho  aquellas  cocottes  del  segón  quadro 
yaquellas  barretinas  del  tercer,  que  segura¬ 
ment  no  passa  a  Catalunya.  En  cambi’ls  al- 
i  tres  tres  quadros  mereixen  un  aplauso  calu- 
rós.  No  recordo  haver  vist  may  en  una  escena 
barcelonina  tanta  riquesa  y  tan  bon  gust. 
Trajos,  fins  els  dels  criats,  mobles  y  acces¬ 
soris,  tot  perfecte,  donant  la  impressió  de  la 
realitat.  No  pot  demanarse  més. 

La  interpretació  de  conjunt  molt  cuydada, 

!  mereixent  especial  menció  tot  el  primer  qua¬ 
dro  y’l  final  del  tercer:  la  escena  en  que’l 
j  príncep  jau  mort  y’is  que  son  a  la  taberna 


cantan  y  ballan  pera  despistar  a  la  policia. 

Individualment  no  hi  hà  res  que  mencio¬ 
nar.  Jo  crech  qu’es  impossible  treure  partit 
de  cap  dels  papers.  S’han  de  dir  fredament, 
perque  tot  son  ninots  de  fusta,  y  fredament 
els  digueren. 


En  un  recó  de  món  de  l’Alemanya  del  nort, 
la  felicitat  hi  hà  fet  un  niu.  Es  una  petita  es¬ 
cola  comunal  ahont  hi  viuhen  un  mestre  ja 
entrat  en  anys,  bo  com  el  pa,  modest  e  inte- 
ligent,  ab  tres  fills  d’un  primer  matrimoni — 
entre  ells  una  noya  cega  angelical  y  extre¬ 
madament  sensible — la  seva  dona  jova,  gua- 
pa,  trevalladora  y  honrada,  encara  que  de 
sanch  ardenta,  y  un  ajudant  també  honrat  y 
bo.  Aquesta  familia  viu  felís,  si  la  felicitat 
consisteix  en  viure  tranquilament,  trevallar 
ab  constància  y  conformarse  ab  una  existèn¬ 
cia  monòtona  sense  passions,  sense  conflic¬ 
tes,  sens  ideals.  De  sobte  ’l  drama  va  a 
esclatar  en  el  si  d'aquella  honrada  familia. 
Avans  de  casarse  ab  el  mestre,  la  seva  dona 
s’havia  hostatjat  durant  dos  anys  en  la  casa 
d’una  seva  amiga,  esposa  d’un  noble  y  rich 
baró,  home  sensual,  enérgich  de  voluntat, 
violent  y  dominador.  El  baró  fou  qui  va  ca¬ 
saria  ab  el  mestre  per’allunyarla  del  seu  cos¬ 
tat,  donchs  veya  en  ella  un  perill,  y  ella’s  va 
deixar  casar  pera  fugir  del  baró,  en  qui  ende¬ 
vinava  també’l  perill  d’un  mal  irreparable. 
Dos  temperaments  ardents  no  podian  viure 
aprop  sense  perill;  una  gran  passió  hauria 
esclatat  de  segur.  Tingueren  por.  Per  altra 
part,  la  bondat  del  mestre  seduhí  a  la  jove- 
neta,  que  vegé  en  ell  una  garantia  de  felici¬ 
tat,  d’existencia  tranquila.  Tals  son  els  ante¬ 
cedents. 

Mes  el  baró,  al  perdre  a  aquella  dona, 
comprèn  que  la  estimava  més  de  lo  que’s 
creya.  Sa  passió  esclata  ab  tota  la  violència 
característica  d’ell:  desitja  aquella  dona  y  la 
tindrà:  lo  qu’ell  vol  ho  logra  sempre.  No  ex¬ 
plicaré  cóm  se  desenrotlla  l’acció  detallada¬ 
ment.  Sols  diré  que  l’arribada  del  baró  ab  sa 
muller  a  la  escola  amenassa  destruhir  aquella 
felicitat  que  hi  regnava.  La  dona  del  mestre 
no  pot  sustreures  a  la  fascinació  qu’en 
ella  exerceix  aquell  home  a  qui  en  el  fons 
del  cor  també  estima.  Peró  a  la  fi’l  carinyo  y 
la  bondat  dels  seus  y  un  instint  de  dever 
y  d’agrahiment  que  nia  en  el  fons  de  son 
cor,  vencen,  y  l’obra,  que  per  poch  acaba  en 
tragèdia,  fineix  ab  una  escena  enternidora 
preludiant  el  retorn  d’aquella  felicitat — per 
un  moment  perduda — més  serena  y  més  es¬ 
table  qu’avans,  puig  que’ls  dos  protagonistas 
s’han  explicat  francament  sobre  un  secret  del 
cor  que  no  s’havian  atrevit  may  a  afrontar. 
En  aquell  recó  de  món  la  felicitat  tornarà  a 
niarhi. 

Heusaqui  l’ultim  drama  o  comèdia  d’en 

Sudermann,  qu’ab  el  lítul  La  felicità  in  un 
cantuccio  la  estrenà  la  Mariani  l’altra  nit  a 
Novetats.  En  el  fons  jo  trobo  en  aquesta 
obra,  com  en  totas  las  del  dramaturch  ale¬ 
many,  quelcom  de  convencional.  Tant  els 
tipos  com  el  desenrotllo  escénich  traheixen 
el  desitj  del  autor  de  fer  un  drama  rodó,  un 
drama  que  interessi,  qu tfrappi — perdó  pelga- 
licisme. — Més  que  la  veritat  psicològica  enels 
tipos,  més  que  la  brutalitat  y’is  contrassen- 
tits  de  la  vida  real,  trobém  en  sos  dramas,  y 
també  en  aquest,  al  ingeniós  inventor  d'una 
faula  ab  tipos  de  novela  molt  arrodonits, 
molt  conseqüents,  fins  molt  humans  si’s  vol, 
peró  tipos  tets  d’encàrrech,  imaginats  més 
que  copiats  de  la  vida  real;  y  també  hi  tro¬ 
bém  al  autor  dramàtich  habilissim  que  cons- 
truheix  maravellosament:  exposició  sòbria, 
clara  e  interessant,  lluyta  de  passions  violen- 
tas,  escenas  magistralment  preparadas  y  gra- 
duadas  ab  coneixement,  efectes  teatrals  dels 
lícits  y  diàlech  cuydat,  concís  y  enérgich. 
En  resúm,  trobém  en  La  felicità  in  un  can¬ 
tuccio  totas  aquellas  qualitats  caracteristicas 
d’un  dels  primers  mestres  de  la  escena  con¬ 
temporània.  Potser  cap  com  ell  posseheix  el 
secret  d’interessar  al  públich  modern,  per  lo 
menys  a  la  major  part  del  públich  modern. 
Es  d’una  correçció  tal,  domina  tant  el  métier 
y  coneix  tan  a  fons  el  cor  humà,  que’s  veurà 
negre  qui  pretengui  trobar  defectes  en  qual- 
sevulga  de  sas  obras.  No  obstant,  si  en  els 
seus  dramas  hi  sentim  genèricament  la  vida, 
no  hi  trobém  may  una  vida;  si’ls  seus  tipos 
son  genèricament  humans,  no  hi  trobém  may 
un  home,  es  a  dir,  un  home  excepcional  ben 
arrodonit;  y  en  fi,  si’ls  mateixos  dramas  son 
verosimils,  careixen  d’aquella  fonda  veritat 
psicològica  qu’admirém  en  obras  d’autors 
més  defectuosos,  peró  que  senten  més  fon¬ 
dament. 

De  tots  modos,  com  ja  he  dit,  La  felicità  in 
un  cantuccio  es  un  drama  interessantissim. 

En  Paladini  fa’l  paper  de  mestre  ab  aque¬ 
lla  sobrietat,  convicció  y  riquesa  de  detalls 
que  li  son  propias.  El  tipo  adquireix  un  re¬ 
lleu  extraordinari  interpretat  per  aquest  actor, 
sens  dubte  un  dels  meilors  d’Italia.  La  Ma¬ 
riani  y  en  Zampieri  també  estigueren  justís- 
sims,  sobressurtint  en  la  hermosa  escena  del 
segón  acte,  que  digueren  ab  la  passió  y  sen¬ 
timent  que  requereix.  Els  demés  arrodoniren 
el  quadro,  essent  digne  de  mencionarse  l’ac¬ 
tor  que  feya’l  paper  d’inspector,  quin  nom  no 
recordo. 

La  setmana  entrant  parlaré  de  las  funcions 
qu’en  Zacconi  està 
donant  a  Romea, 
ahont  es  ovacionat 
per  las  classes  po¬ 
pulars  barcelbni- 
nas. 


EN  LA  NIT  DE  SANT  JOAN 

Per  primera  vegada,  Laura  havia  mentit 
al  seu  espós.  Li  havia  dit  qu’anava  a  passar 
la  nit  de  Sant  Joan  ab  sas  cosinas,  à  fi  de 
que  la  deixés  surtir  y  la  deixés  retirar  de  ma¬ 
tinada.  D’aquesta  manera  podria  passar  unas 
quantas  horas  d’alegria:  gracias  à  aquesta 
mentida  son  ànima  pietosa  podria  donar  a  n’en 
Lluis  Carreras  unas  quantas  horas  de  plaher, 
d’amor,  de  joya;  gracias  a  aixó  podria  pro- 
porcionarli,  carinyosa,  una  nit  esplèndida, 
d’eternal  recort,  de  perennal  remembran- 
sa,  una  vetlla  de  Sant  Joan  hermosament 
insòlita... 

Tenia  una  gran  pietat  pera  en  Carreras. 
Aquells  ulls  tan  blaus,  que  semblavan  sem¬ 
pre  curullats  de  pau  y  d’ignocencia  com  els 
dels  nens  petits,  aquella  boca  llarga  y  blan¬ 
quinosa,  ab  cert  extrany  gest  sobre’ls  llabis, 
y  aquells  cabells  tan  rossos  y  tan  inmacula- 
dament  pentinats  perpetuament,  li  omplian 
el  cor  de  lleus  mitj-riures;  y  aquell  amor  in- 
mens  qu’en  Lluis  per  ella  sentia,  aquell  en¬ 
tusiasme  primerench  per  una  dona  hermosa, 
que’s  mostrava  en  totas  sas  miradas  y  pa- 
raulas,  y  aquella  tan  alta  ilusió  pel  cos  de 
dona,  pel  seu  cos  perfecte,  alt  y  prim,  que’s 
traslluhia  en  totas  sas  frases  y  ocultas  mira¬ 
das  luxuriantas,  li  feyan  sentir,  pel  neòfit  en 
l’amor  sensual,  una  gran  pietat,  una  gran 
compassió  y  misericòrdia... 

Tots  els  días  passava  en  Lluís  enfront  de 
casa  seva  tres  0  quatre  colps,  mirant  fervo¬ 
rós,  ilusionat,  las  persianas  claras  qu’ama- 
gavan  els  vidres  de  colors  dels  balcons,  de¬ 
sitjós  de  fruhir  anch  que  sols  fos  un  únich  y 
lleu  esguart...  Y  passava,  y  mirava, y  s’atura¬ 
va,  creyent  a  cada  instant  veure  moures  las 
groguencas  persianas  odiosas:  peró  aquestas 
permaneixian  quietas,  y  en  Carreras  seguia 
son  cami,  son  passeig,  son  romiatje  d’amor, 
trist,  silenciós,  mirant  humilment  las  grisen- 
cas  casas  entristidas. 

Set  0  vuyt  vegadas  havia  ja  parlat  ab  ella, 
li  havia  dit  tota  la  seva  passió,  tot  el 
seu  afany,  y  sis  o  set  vegadas  li  havia  vist 
las  blancas  dents,  que  al  riure  ella, ’s  mos- 
travan  plenament,  com  entre’ls  núvols,  des¬ 
prés  de  la  tempesta,  a  la  nit,  se  mostran  las 
estrellas  brilladoras. 

Perque  quan  ell  li  parlava  d’amor,  quan 

li  deya  bellas  paratjas  de  tendresa,  ella  sen¬ 
tia  dintre  son  ànima  una  gran  deu  de  ma¬ 
ternal  amor  y  de  perdó  pel  jove  aquell,  de 
menys  de  dinou  anys,  encara  barbamech, 
encara  infant,  y  en  el  fons  ignocent  en  las 
cosas  d’amor.  No  podia,  no  sabia  enfadarse 
al  sentirse  estimada  y  desitjada  per  un  que 
no  era'l  seu  espòs,  perque  al  véurel  tan  nen, 
tan  infantívol,  ab  aquells  ulls  tan  blaus  y 
tan  senzills,  tan  plens  de  claretat  y  d’igno- 
cencia,  el  seu  cor  de  dona  regalava  dolsa  cari¬ 
tat,  els  seus  llabis  no  sabian  dir  paraulas  de 
regany  0  enutj,  els  seus  ulls  verdosos,  com 
diabólicas  tacas,  no  podian  llensar  esguarts 
d’odi,  y  llensavan,  altrament,  mitj-rientas 
miradas  atractivolas. 

Però  tampoch  el  podia  estimar  com  s’es¬ 
tima  a  un  aymant,  ab  amor  passional, 
ab  aquella  barreja  ubriagadora  de  desitj  y 
d’amor  que  uneix  alhora  las  ànimas  y’Is  cos¬ 
sos  dels  aymants;  no  podia  sentir  dintre  del 
seu  cor,  per  en  Carreras,  passional  afany, 
amor  carnal,  ni  podia  acabar  de  veure  en  ell 
a  un  home  del  tot  fet,  format  del  lot,  capàs 
d’ubriagarla  ab  sas  besadas  y  transportaria  a 
un  alt  estat  de  goig  y  de  plaher  ab  sas  cari- 
cias  dolsas  y  profondas,  capàs  de  conduhirla 
entre’ls  seus  brassos,  boy  besantla  en  els  lla¬ 
bis,  a  la  regió  superba  de  la  ditxa... 

Al  ultim  una  tarda,  en  un  desert  passeig, 
li  va  dir,  després  d’escoltar  llargas  súplicas, 
qu’aniria  ab  ell,  que  l’acompanyaria  unas 
quantas  horas  la  nit  de  Sant  Joan.  Y  van 
quedar  que’s  trobarian  en  una  alegra  plassa, 
a  las  deu  de  la  nit. 


La  nit  de  Sant  Joan  era  arribada,  y  pels 
carrers  plens  de  claror  y  gent  Laura  anava  a 
la  cita  vestida  de  clar,  ab  un  hermós  capell 
sobre  son  cap  de  negrosos  cabells,  caminant 
depressa,  perque  l’hora  era  ja  passada... 
S’havia  entretingut  a  casa  seva  parlant 
ab  son  espòs  de  cosas  precisas,  necessarias. 
Va  arribar  a  la  plassa  encesa  de  llum  y 
d’alegria,  pletórica  de  gent,  circundada  de 
casas  rojas  per  la  claror  de  la  foguera.  Aques¬ 
ta,  superba,  diabòlica,  com  surtidor  defoch, 
com  infinits  dits  d’infinitas  mans  0  com  ex- 
tranva  y  roja  cabellera,  s’aixecava  al  bell 
mitj  de  la  plassa,  com  las  ninas  al  bell  mitj 


dels  ulls...  Y  al  entorn  d’ella,  contenta,  es¬ 
bojarrada,  deslliurada,  la  canalla  cridava  tot 
ballant  y  cantava  cansons  joyosas,  com  las 
donas  del  camp  per  la  primavera.  Y  al  en¬ 
torn  dels  infants,  més  seriosos  qu’ells  però 
com  ells  contens,  els  grans  parlavan  y  reyan, 
ab  las  caras  encesas  pel  reflexe  de  la  eterna 
foguera  llegendària...  La  llegenda  d’aquesta 
s’escampava  pels  ayres  pléns  de  llum  y  plens 
de  joya,  com  s’escampa’l  fret  per  tot  el  cos, 
al  rebre’l  clatell  glassada  aygua. 

Cercà  Laura  a  n’en  Lluis  entre  la  gent.  En 
sa  imaginació’l  veya  impacient,  el  contem¬ 
plava  neguitós,  nirviós,  glatint  horriblement, 
temerós  de  qu’ella  no  hi  anés.  E  imaginava’l 
riure  dels  seus  ulls  quan  la  vegés,  y’l  gest  de 
sa  boca  al  endressarli’l  primer  y  hermós 
mot.  Fantasiosa,  sentia  dintre  seu  el  sufrir 
del  seu  cor,  y’l  sentia  moures  ràpidament, 
inflantse  y  desinflantse  com  las  manxas;  el 
sentia  plorar  y  renegar,  al  veure  qu’ella,  la 
esperada,  no  arribava,  no  venia  a  la  cita, 
l’enganyava... 

Cercà  Laura  a  n’en  Lluís  entre  la  gent,  y 
no’l  va  pas  trobar.  No,  no  hi  era;  ho  havia 
mirat  bé;  l’havia  cercat  perfectament  per  tota 
l’amplada  de  la  plassa;  els  seus  ulls  verdosos 
havían  mirat  à  tots  els  homes,  y  cap  d’aquests 
era’l  citat,  en  Lluis,  el  jovincel  de  malaltissa 
figura  y  cara  blanca.  Laura,  tremolosa,  en¬ 
fadada,  plena  de  despit,  mossegantse’ls  lla¬ 
bis  y  picant  de  peus  sobre  l’acera  com  las 
jovas  pican  de  peus  als  balcons  quan  esperan 
al  galàn  que  no  arriba,  decidi  esperarse  uns 
quants  minuts.  Son  anima  sempre  carinyo- 
sa,  sempre  bona,  sempre  maternal,  inventà 
disculpas  sens  nombre  pera  justificar  el  re- 
tart  d’ell,  la  seva  falta  a  l’hora  convinguda. 

Esperà  uns  quants  minuts,  y  en  aquest 
temps,  en  sols  aquests  instants,  passaren  per 
son  cap  infinitas  ideas diferentas,  com  passan 
per  las  planas,  en  las  nits  de  lluna  mitj  sere- 
nas,  infinitat  d’ombras  projectadas  pels  nú¬ 
vols  que’l  vent  impulsa.  El  seu  cor  tingué 
distintas  sensacions,  distints  anhels.  Ho 
desitjà  tot  en  aquell  temps:  las  cosas  més 
contrarias  entre  si.  las  cosas  més  horribles 
pera  son  ànima...  Desitjà  qu’ell  arribés  pe¬ 
ra  passar  superba  vetlla,  pera  poder  besar 
sos  ulls  blavíssims,  sos  llabis  allargats,  sas 
galtas  blancas,  pera  poder,  guardar  d’aque¬ 
lla  nit,  dols  recort,  eterna  y  magnifica  me- 

moria.  Volia  ésser  felís,  passar  un  vespre 
d’alta  benhauransa,  ubriagarse,  com  quan 
era  nuvia,  ab  las  besadas,  ab  las  paraulas 
tendras,  ab  l’amor. ..  Y  ell  no  venia,  infidel, 
pervers,  desagrahit,  fals,  enganyador;  ell  no 
arribava,  ell  no  vindria  pas;  ell  passaria  la 
nit  de  las  fogueras  ab  la  seva  familia  boti¬ 
guera  o  ab  els  seus  amichs  d’antipàticas 
caras  y  horribles  figuras.  No  vindria,  no: 
ella  ho  preveya;  la  claror  foguerenca,  bo  y 
y  mirantla,  ho  deya  també.  Aquells  ulls  tan 
blaus,  tan  ignocents,  que  semblavan  llevor 
de  fidelitat,  eran  plens  de  malicia  y  de  falsia, 
com  tots  els  ulls  dels  homes;  eran  enganya¬ 
dors, sols  deyan  excitants  mentidas...  Y  furio¬ 
sa,  plena  de  rabia.  seguia  picant  de  peus, 
estrenyent  el  brodat  mocador  entre  sos  dits, 
entre  las  sevas  mans  que  crispava  ab  odi, 
com  Otello  gelós,  desitjant  trencarlo,  des- 
teixirlo,  mossegarlo.  .  Y  en  Lluis  no  venia, 
no  arribava,  com  el  sol  tan  desitjat  els  días 
qu’està  núvol !... 

Oh!  Era  horrible  lo  que  li  estava  succe- 
hinl.  Quan  volia  gaudir,  quan  desitjava  fruhir 
inmensament,  el  destí,  la  fatalitat,  la  provi¬ 
dencia,  quelcom  enutjós,  odiat,  crudel,  li 
tancava’l  cami,  l’aislava  del  plaher,  li  arre- 
bassava  l’objecte  del  amor.  Y  ara’s  veuria 
obligada  a  entornarsen  a  casa  seva,  com  una 
bagassa  que  pels  carrers  no  hagués  trobat 
fortuna  o  com  una  minyona  a  qui’l  soldat 
no  li  hagués  comparegut;  y  aquell  vespre, 
aquella  nit  magnifica  y  superba,  d’alegria  y 
amor,  ella  tindria  d’anarsen  al  llit  a  las  pri- 
meras  horas,  a  las  onze,  avans  que’ls  infants, 
avans  que’ls  vells,  com  una  malalta  o  com 
viuda  encara  endolada  per  la  mort  del  espós. 
Y  tot  per  ell,  per  en  Carreras,  pel  barbamech 
aquell  de  cabells  rossos,  qu’ara’s  rabejaria 
ab  qualsevol  «ignoble  ramera  sobre  un  llit 
repugnant,  ple  de  fortors,  de  fàstichs,  de  ver¬ 
gonya,  mentres  ella’s  moria  de  rabia  en 
l’alegra  plassa  hont  la  foguera,  com  la  seva 
ilusió,  moria  espurnejant. 


Silenciós,  tot  vestit  de  negre,  alt  y  prim 
com  figuri  inglés,  un  jove  bru  va  passar  vora 
d'ella  lentament.  De  lluny  l’havia  vista,  ab 
son  vestit  clar,  ab  son  gran  capell,  ab  els 
cabells  negres  com  els  seus,  ab  el  rostre  un 


xich  envermellit  y’is  ulls  verdosos,  d’un  vert 
d’esmeragda.  Li  havia  agradat,  havia  sentit 
per  ella,  pregona  simpatia.  Va  passar  y  va 
miraria.  Era  hermosa,  no  gayre,  peró,  en  fi, 
hermosa;  l’óval  de  son  rostre  ressaltava  en- 
tre’ls  negres  cabells  hermosament,  y  en  ell 
hi  lluhían,  com  els  pits  en  el  si  de  las  donze- 
llas  encara  no  donas,  els  ulls  verdosos  plens 
de  foch... 

Van  mirarse  tots  dos  y’s  van  mitj-riure. 
Ella  ansiava  fruhir,  ella  volia  disfrutar 
aquell  vespre  en  que’l  cel  era  roig  com  els 
apocaliptichs  y  com  els  profétichs  de  desgra¬ 
cia.  Desitjava  gaudir  d’aquella  vetlla  com  els 
infants  y’is  vells,  volia  resar  al  Baptista, 
jugant  com  Salomé  ab  sa  bellesa.  Y’l  va  tro¬ 
bar  hermós  al  jove  aquell  de  mirada  incerta 
y  cara  bruna,  tot  vestit  de  negre,  alt  y  prim. 
Y  va  mirarlo  quieta,  somrihenta,  desitjadora, 
bella.  Y  ell  va  miraria  dolsament. 

Y  tots  dos  van  anarsen  pels  carrers  plens  de 
gent  y  plens  de  joya,  vida  y  benhauransa, 
somrihentse  y  parlantse  suaument...  Y’s  par¬ 
laren  ab  franquesa.  No  com  aymants:  com 
nens  que’s  troban  al  etzar  en  jardí  públich. 
Van  caminar  alegres,  satisfets,  com  nuvis 
o  promesos,  entre  mitj  de  la  gent  que,  aixor- 
dadora,  parlava  en  alta  veu  escampant  arreu 
sana  alegria  com  els  ayres  de  juny  al  passar 
sobre’ls  blats  grochs  y  elevats.  Y  van  riure 
com  senzills  forans  al  veure  passejar  per  en¬ 
tre  la  munió  un  homenàs  horrible,  espanta- 
dor,  qu’anunciava  un  café  en  la  seva  es¬ 
quena... 


Y  van  sopar,  vers  amistansats,  en  un  res¬ 
taurant  de  luxe  espléndil.  Y  al  surtirne,  en 
engomat  cotxe,  se’n  anaren  al  niu  del  seu 
amor,  a  casa  d’ell,  ahont  ella  rebé  impres¬ 
sions  enexplicables,  y  sentí  que  son  ànima 
s’omplia  de  noble  conciencia ,  curullantse 
d’insólit  plaher,  y  notà  en  sas  entranyas  un 
gemech  fantasiós,  no  real,  gemech  d’infant, 
corprenedor,  gentil... 

Y  aquell  vespre,  aquella  nit  de  Sant  Joan, 
ella  visqué  una  vida  desbordanta,  y  com  las 
planas  en  las  horas  d’ombra,  al  estiu,  va 
sentir  en  son  si’l  balsam  olorós  de  la  cullita. 


Claudi  Comabella. 

LO  CAPTÍU 


Dins  de  la  gabia  ab  que'l  van  vendre 
hi  hà  un  sér  viu,  enpresonat: 
un  pobre  aucell  que  van  sorprendre 
en  son  palau  d’un  camp  de  blat. 

Los  segadors,  en  colla  folla, 
van  veure  corre  al  ignocent, 

T  esvalotant,  tota  la  colla 
va  darli  cassa,  diligent. 

Sota  una  garba,  un’urpa  d’home 
caygué  de  sobte  al  demuni  d’ell; 
sonà  un  crit  ronch,  volà  una  ploma 
y  quedà  pres  lo  pobre  aucell. 

De  la  pitrera  ardenta  y  xopa 
del  segador  captivador, 
esburrifat  com  una  estopa 
passà  a  la  gabia,  mort  de  por. 

Desde  llavors— fa  cinch  anyadas— 
no  s’ha  mogut  d’aquell  reixat; 
may  més  ha  empresas  sas  voladas, 
may  més  ha  vist  un  camp  de  blat! 

Los  horitzons  y  l'espay  lliure 
s’han  fos  per  sempre  a  son  ull  viu; 
té  un  palm  de  lloch  hont  morí  y  viure, 
té  un  palm  de  lloch  hont  ser  captiu. 

Peró  cada  any,  tantost  s’atansa 
ab  sa  xardor  lo  mes  de  juny, 
y  es  cada  camp  una  esperansa 
y  llu  la  fals  en  cada  puny, 

la  pobra  guatlla  presonera 
corrent,  felís,  son  palm  d’espay, 
escotxineja  ab  gran  dalera 
cridant  1  aymant  que  no  haurà  may. 

canta  seguit,  ab  forsa  extranya, 
son  cant  de  zel  exasperat... 


mes  res  contesta  cap  companya 
de  las  que  hi  hà  pels  camps  de  blat. 

Sota  1  doser  de  las  rossellas 
y  entre’l  brandeig  d’espigas  d’or 
prou  qu  ha  trobat  cada  una  d’ellas 
sa  hora  de  pler,  son  aymador... 

Y  1  crit  de  foch  de  la  reclosa 
se  repeteix  a  cada  punt, 

y  brunz,  y  creix,  y  no  reposa 
y...  s’esvaneix  espays  amuntl 

Y  solzament  quan  las  rosellas 
s’han  esfullat  y’l  gra  s’es  molt 

y  s’esgarrían  las  parellas 
y  ab  poca  forsa  escalfa’l  sol, 

sols  allavors,  la  mesquineta, 
bo  y  despullantse,  pert  la  veu, 
y  en  sa  presó  arrupida  y  quieta, 
dona  a  la  vida  un  altre  adeu. 

De  nou  s’es  fosa  sa  ventura, 
de  nou  sa  forsa  desflorí 
de  nou  es  trista  la  natura, 
y  tot,  arreu,  devé  ruhí... 

dHónt  se  n  ha  anat  son  greu  desfici? 
iQuín  fruyt  n'ha  tret  de  son  torment? 
íQuín  bé  portà  son  sacrifici? 

{Qui  compadí  son  trist  llament? 

Una  maldat  freda  y  migrada, 
sense  cap  fí  ni  cap  rahó, 
la  va  posar  empresonada 
y  la  retén  en  sa  presó. 

Y  en  va  es  que  clami,  folla,  ardida... 
Qui  xorcament  l’ha  condempnat 
ha  de  negarli  per  la  vida 
son  dret  d’amor  y  llibertat. 

Van  fer  butxí  d’un  homel 


Víctor  Català. 


JOVENTUT 


426 

NOTAS  BIBLIOGRÀFICAS 

L’entusiasta  y  erudit  folk-lorista  n’Aureli 
Capmany  ha  aplegat  un  en  volum  (precedit 
d’un  prólech  del  senyor  Moliné  y  Brasés)  las 
trenta  tres  cansons  catalanas  que  publicà  an- 
teriorment  per  separat. 

El  trevall  d’en  Capmany  (que  si  l’éxit  de 
llibreria  correspon  als  esforsos  del  autor  no 
serà  més  que  Y  avant-goút  d’una  obra  folk¬ 
lòrica  importantíssima)  pot  resultar  una  deu 
d’inspiració  abundosa  pera’ls  músichs  cata¬ 
lans.  L’art  del  poble  es  el  primer  esglahó  de 
la  cansó  modesta,  de  la  romàntica  balada, 
del  drama  lirich,  de  la  gran  epopeya.  Tot 
surt,  com  primera  matèria,  del  esperit  popu¬ 
lar,  de  la  invenció  lliure  del  artista  anònim, 
qual  personalitat  no  arriba  a  destacarse, 
peró  qual  inspiració  perdura  per’animar  fu- 
turas  generacions  d’artistas. 

La  cansó  catalana,  0  adaptada  a  Catalu¬ 
nya,  que  té  matèria  pera  donar  naixensa  a 
tot  un  art  robust  y  sencer,  deu  constituhir 
l’estudi  preferent  de  nostres  poetas  y  de  nos¬ 
tres  músichs,  sobre  tot  d’aquests  últims.  Re¬ 
cordis  que  Schubert,  Schumann  y  Robert 
Frantz  deuhen  gran  part  de  la  fama  que’ls 
envolta  a  llurs  lieder  inmortals,  fills,  per 
l'esperit,  de  la  musa  popular  germànica. 
Donchs  repassant  el  Cansoner  popular  publi¬ 
cat  per  en  Capmany,  hi  trobarém  melodías 
tan  inspiradas  y  bellas  com  las  germànicas. 
Tenim  la  matèria;  tenim  encara  més...  tenim 
probas  de  que  pot  surtirne  ja’l  lied ,  enriquit 
y  enlayrat  per  1’  armonia  y  pel  bon  gust 
personal  del  glosador...  L' Emigrant,  d’en  Vi¬ 
ves,  La  Mare  de  Deu,  d’en  Nicolau,  y  Don 
]oan  y  Don  Ramòn,  d’en  Pedrell,  no’ns  faràn 
quedar  malament.  Avant,  donchs! 

En  el  Cansoner  popular ,  que  conté  a  més 
de  las  cansons  (poesia  y  música),  innombra¬ 
bles  notas  relativas  al  origen  e  historia  de 
las  mateixas,  s’hi  pot  remarcar  una  rica  va¬ 
rietat  de  matisos  en  els  assumptes,  caràc¬ 
ters  y  melodias,  que  demostran  l’ample  es¬ 
perit  del  poble,  qual  sí  tot  ho  acullía,  trans- 
formantho  poch  a  poch  y  mercès  a  evolucions 
quasi  sempre  desconegudas,  en  preuhadis- 
sims  joyells  artistichs.  Entre  las  tragedias 
que  contenen  Lo  testament  de  N' Amèlia,  La 
filla  del  marxant ,  Lo  comte  l' Arnau  (inspira¬ 
dora  aquesta  darrera  cansó  de  las  poesias 
L’ànima  en  pena ,  d’en  Pagés  de  Puig,  y  El 
comte  Arnau ,  d’en  Maragall)  y  las  infantivo- 
las  y  tendras  cansonetas  La  filadora ,  La  pas- 
toreta,  La  cansó  del  rossinyol ,  La  filla  del 
Carmesí ,  Los  fadrins  de  Sant  Boy ,  Lo  bon 
cassador ,  hi  hà  en  el  Cansoner  melodías  tan 
serenas,  puras  y  enlayradas  com  Lo  cant  dels 
aucells ,  Sant  Ramón  de  Penyafort,  Lo  desem¬ 
bre  congelat ,  La  Mare  de  Deu ,  y  aquell  pro¬ 
digi  melódich  que  s’anomena  fesús  y  Maria, 
comparable  ab  el  famós  Sylvesterlied,  de 


Schumann,  si  algún  Schumann  català  I’ar- 
monisés  v  desenrotllés. 

Desitjém  que  l’éxit  correspongui  al  entu¬ 
siasme  íolk-lórich  d’en  Capmany,  pera  que 
pugui  aquest  continuar  espigolant  pel  camp 
infinit  de  la  cansó  popular.  A  las  cansons 
El  rossinyol ,  El  pardal,  Mariagneta,  El  mari¬ 
ner,  etc.,  no’ls  hi  vindrà  malament  juntarse 
ab  llurs  germanas  estimadas. 

Un  nou  llibre  de  mossèn  Jacinto  Verda¬ 
guer  (encara  que’s  tracti  com  en  Corpus 
Christi  de  fragments  d’altres  llibres  inèdits) 
serà  sempre  rebut  ab  entusiasme  pels  ayma- 
dors  de  la  literatura  catalana. 

Ab  el  titul  de  Corpus  Christi  ha  publicat 
en  Viada  y  Lluch,  quatre  poesias  (La  Creu 
de  Barcino ,  La  Seu,  La  Custodia  y  La  banda 
de  la  Reyna)  de  mossèn  Verdaguer,  poesias 
plenas  d’aquella  encisadora  barreja  d’ele¬ 
ments  épichs  y  mistichs  qu’ab  tant  d’encert 
sabia  acoblar  el  gran  poeta  de  Catalunya. 
Ningú  com  ell  ha  cantat  las  grandesas  de  la 
nostra  patria  oviradas  a  travers  de  la  fe  reli¬ 
giosa;  ningú’ns  ha  mostrat  la  vella  Catalu¬ 
nya  prenent  forsa  y  volada  pera  viure  y  en- 
layrarse  com  l’inmortal  autor  de  Canigó. 

En  las  quatre  poesias  de  Corpus  Christi ,  hi 
resplandeix  també’l  amor  del  poeta  pel  pas¬ 
sat  de  la  nostra  terra:  La  Seu  y  La  Custodia 
ne  son  dugas  mostras  admirables.  Mossèn 
Verdaguer  tenia’l  do  no  gayre  comú  d’ésser 
poeta  fins  en  las  descripcions  de  las  cosas 
més  complicadas  sense  caure  en  el  quasi 
inevitable  perill  del  prosaísme.  Sens  entrar 
en  la  materialitat  de  la  cosa  déScrita,  n’ex- 
treya  la  essencia,  l’ànima,  el  perfúm.  La 
cosa  descrita’s  redressava  alashoras  ab  totas 
sas  formas,  son  pes  y  sa  armonia;  l’esperit 
podia  véurela  y  contemplaria,  no  dirém  com 
si  la  tingués  ,al  seu  devant  (puig  la  ficció 
may  igualarà  a  la  realitat)  peró  ab  més  goig 
estétich,  ab  fruhició  més  artística  que  si  de¬ 
gués  la  visió  obtinguda  a  una  descripció 
detallada,  exacta,  purament  material. 

La  Seu,  de  Corpus  Christi,  pera  qui  ad¬ 
mira  l’armónica,  pura  y  severa  bellesa  de 
nostra  Catedral,  n’es  un  reflexe  poétich,  una 
impressió  admirable  qu’encisa  y  corprèn. 
Aquesta  poesia  es  digna  companya  d’altres 
fragments  poétichs  de  mossèn  Verdaguer 
destinats  a  cantar  maravellas  arquitectóni- 
cas:  recordis  la  descripció  de  la  portada 
del  romànich  monastir  de  Ripoll  ( Canigó , 
cant  XI),  las  dugas  poesias  Heliópolis  y  Lo 
temple  del  Sol  (Jesús  infant ,  La  fugida  a 
Egipte ),  el  magnífich  fragment  de  Santa 
Eularia  titulat  Barcino,  etc. 

També  es  admirable  La  Custodia,  bellís- 
sima  descripció  de  la  Custodia  barcelonina: 
ab  la  mort  del  rey  En  Marti,  l’episodi  més 
hermós  de  la  poesia,  el  poeta  dona  una  nota 
patriòtica  y  valenta.  La  mort  del  darrer  rey 

de  nissaga  catalana  apareix  envoltada  de  trà¬ 
gica  majestat;  entorn  del  rey  moribond  sem¬ 
bla  respirarshi  l’alenada  de  las  engunias  y 
malhauransas  que  s’apropan. 

Corpus  Christi  va  precedit  d’un  encertat 
prólech  d’en  J.  Massó  Torrents. 

La  «Associació  Wagneriana»  ha  publicat 
la  traducció  catalana  de  La  Walkyria ,  degu¬ 
da  a  en  Xavier  Viura  y  a  i’Antoni  Ribera, 
traducció  acompanyada  d’un  complert  estudi 
temàtich  que  podrà  ésser  profitós  al  aficionat 
a  coneixe  en  detall  el  desenrotllament  mu¬ 
sical  de  l’obra. 

El  procediment  usat  per  en  Viura  y  en  Ri¬ 
bera  (ja  que’s  tracta  d'una  traducció  aplicada 
a  la  música)  consisteix  en  conservar  la  mida 
del  vers,  l’accentuació  y  la  correspondència 
exacta  entre  las  frases  poéticas  y’is  temas 
musicals  que  las  hi  corresponen.  La  traducció 
catalana  resulta  aixis  calcada  sobre  l’original 
alemany:  no  hi  hà  que  parlar  de lasdificultats 
qu’ofereix  aytal  procediment,  veritable  tre- 
vall  de  benedictí,  qu’exigeix  tant  d’enginy 
com  de  constància.  En  Viura  y  en  Ribera  ban 
pogut  assolir  el  fi  proposat:  qui  vulgui  entre- 
tenirse  cercant  defectes  en  la  traducció  de  La 
Walkyria ,  que  llegeixi  avans  las  diferentas 
traduccionsfrancesas, entreellas  la  del’Ernst, 
la  italiana,  la  castellana,  etc.,  y  veurà  que 
literàriament  resultan  molt  inferiors  a  la  pu¬ 
blicada  per  la  «Associació  Wagneriana».  Els 
traductors  no  podian  fer  més  de  lo  qu’han 
fet:  satisfets  deuhen  quedar  de  llur  trevall. 

No’ns  extendrém  parlant  de  La  Walkyria , 
continuació  lògica  de  la  gran  tragèdia  ini¬ 
ciada  en  L’Or  del  Rhin ,  puig  se  tracta  del 
drama  lirich  més  conegut  de  Wagner.  El 
colós  del  art  modern  hi  desplegà  tota  lafor- 
sa  de  son  geni  potentissim;  els  welsas  mal- 
haurats  y  la  walkyria  Brunilda,  girant  en¬ 
torn  de  la  gegantina  figura  del  deu  Wotan, 
desenrotllan  un  drama  punyent  y  heroich 
alhora,  hont  s’acoblan  las  situacions  més 
amorosas  y  poéticas  que  pugui  imaginarse 
(escenas  I  y  III  del  primeracte)  ab  dramàtichs 
conflictes  (acte  II,  escenas  I  y  II)  y  esclats 
épichs  y  grandiosos  (acte  II,  escena  III  y  ac¬ 
te  III).  El  monólech  deSigmund,  l’anunci  de 
mort  de  Brunilda,  la  cavalcada  de  las  wal- 
kyrias  (summum  del  art  descriptiu)  y  l'incom¬ 
parable  y  humanissim  comiat  de  Wotan, 
constituheixen  els  moments  més  grans  de 
l’obra,  per  predominar  els  elements  lirich  y 
épich  sobre’l  dramàtich. 

Els  traductors  s’han  identificat  ab  la  dis¬ 
tinta  naturalesa  de  las  situacions  del  drama: 
el  llenguatje  de  Wagner,  tantost  florit  y  poé- 
tich  com  aspre  y  concis,  se  reflexa  en  la  tra¬ 
ducció  catalana. 


En  Jaume  Terri  (qual  nom  no  pot  ésser 

desconegut  dels  habituals  lectors  de  nos¬ 
tre  periódich)  es  un  delicat  poeta  enamorat 
de  tot  lo  qu’es  natural  y  veritable;  peró  es 
també  (ja  qu’escríu  en  vers)  partidari  d'ex¬ 
pressar  sas  íntimas  emocions  ab  la  correc¬ 
ció  qu’exigeix  y  exigirà  sempre  la  forma 
mètrica,  no  creyent  que  pera  ferlas  sensibles 
hagi  de  malmetre’l  llenguatje  ab  l’objecte 
d’ésser  tan  natural  (usém  aquest  mot  en  son 
sentit  més  barroher)  en  la  manera  d’expres- 
sarse  com  ho  ha  sigut  primer  en  el  senti¬ 
ment  inspirador  (y  aquí  supleixis  el  mot  na¬ 
tural  en  son  recte  sentit). 

En  Jaume  Terri  es  un  admirador  y  un 
deixeble  de  l’Apeles  Mestres  y  d’en  Guanya- 
béns.  Fullejant  son  llibre  Gotims  y  Pàmpols 
s’observa  clarament  la  influhencia  dels  es¬ 
mentats  poetas,  influhencia  que  resulta  be¬ 
neficiosa,  perque  en  Terri  sab  deturaria  a 
temps  a  fi  de  que  no  destruheixi  sa  pròpia 
personalitat.  D’en  Mestres  li  plau  la  visió 
íntima  dels  sers  y  de  las  cosas  que  tant  el  ca- 
racterisa:  d’en  Guanyabéns  la  forma  correcta 
y  justa. 

En  Terri  (en  lo  que  té  de  propi)  no  es  un 
poeta  de  volada;  podriam,  ab  justícia,  cal i- 
ficarlo  de  petit  poeta.  Sas  visions  son  limita- 
das,  sos  sentiments  no  tenen  gayre  forsa;  las 
ideas  sugeridas  per  la  lectura  de  Gotims  y 
Pàmpols  no  tindràn  res  d'enlayradas.  Y,  ab 
tot  y  aixó,  en  el  llibre  no  hi  manca  encis;  es 
l’encís  de  lo  senzill,  de  lo  espontani,  de  lo 
que’s  presenta  ab  modèstia,  sens  encarcara¬ 
ment.  Per’xó  al  calificar  à  en  Terri  de  petit 
poeta ,  no  ho  hem  fet  en  el  sentit  de  rebaixar 
sos  mèrits,  ans  al  contrari,  creyém  y  creu- 
rém  sempre  que  val  més  ésser  un  petit 
poeta  de  debó  que  no  pas  un  gros  poeta  en- 
farfegat  y  buyt.  Y  qu'en  Terri  sab  fer  sen¬ 
sibles  sas  íntimas  emocions  sense  voler  so¬ 
breeixir  (y  aquesta  sinceritat  l’honra)  las  fitas 
de  son  temperament  poétich,  ne  son  bona 
mostra  algunas  poesias  de  son  volúm.  No 
negarém  may  el  titul  de  poeta  a  qui  ha  sabut 
escriure  L’escarbató  y  la  maneta,  La  primera 
nota ,  Al  rossinyol ,  La  primera  neu ,  L’última 
nota ,  etc. 

Hereu  y  Cabales  titula  la  darrera  obra  pu¬ 
blicada  pel  distingit  escriptor  tarragoní  en 
Ferràn  de  Querol  y  de  Bofarull.  Hereu y  Ca- 
balé  es  una  novela  qual  assumpte  potser 
s’allarga  massa,  resultant  alguns  capituls  un 
xich  pesats  y  poch  interessants.  La  novela, 
considerada  en  conjunt,  no’ns  plau  del  tot 
per  la  desigualtat  que  la  deslluheix;  peró,  en 
cambi,  devém  alabar  son  llenguatje,  que 
quasi  sempre  es  un  català  bo  y  castís,  y  la 
gracia  de  bona  lley  ab  que  s’hi  ridiculisa’ls 
politicayres  d’ofici,  xerrayres,  ignorants  y 
vanitosos.  Hi  hà  en  el  llibre  escenas  interes- 
santissimas  (superiors  sens  dubte  presas  per 
separat  a  l’acció  principal).  La  part  grotesca 

de  la  política  madrilenya  ab  sas  ramificacions 
que  s’encreuhan  per  las  ciutats,  pobles  y  llo¬ 
garets  d’Espanya,  apareix  descrita  de  mà  de 
mestre.  Entorn  del  figurón  enviat  pel  centre 
hi  bull  un  aixàm  de  politiquets  locals,  imi¬ 
tadors  carrinclons,  tan  ambiciosos  com  per¬ 
judicials  pera'l  poble  que’ls  ha  de  mantenir, 
y  tot  aquest  microcosmos  qu’en  Querol  co¬ 
neix  a  fons,  el  veyém  els  lectors  d’Hereu  y 
Cabalé  com  si’ns  hi  trobéssim  al  mitj. 

En  Querol  se  proposa,  com  a  fi  principal 
de  sa  novela,  la  defensa  de  la  institució  cata¬ 
lana  del  Hereu,  y  pera  demostrar  la  bondat 
de  sa  tesis,  ens  pinta  un  hereu  model  de  bons 
hereus,  y  un  cabalé  tarambana.  La  defensa 
aixis  resulta  més  senzilla,  si  bé  es  cert  que 
no  faltan  en  el  llibre  altres  arguments  més 
ferms  a  favor  de  la  institució  per  en  Querol 
tan  estimada. 


EL  CEGO 


Desde  que,  morta  sa  mare,  el  pobre  ceguet 
quedà  sense  ningú  que  l’amparés  y  hagué 
de  surtir  a  demanar  almoyna  pels  carrers  de 
Barcelona,  havia  cambiat  molts  acompa¬ 
nyants.  Jovenet  encara,  poch  acostumat  als 
sotrachs  de  la  vida,’s  fiava  fàcilment  de  qui, 
oferintli  amor  de  pare  o  de  germà,  sols  trac¬ 
tava  d  explotarlo.  Per  això  se’l  veya  avuy 
acompanyat  d’un  vell  xacrós,  demà  d’un  no- 
yet  esgarrat;  cambiant,  cambiant  sovint. 

Tals  cambis  tenian  fonament.  Moltas  ve- 
gadas,  després  d’escarrasarse  tot  el  dia  can¬ 
tant  y  tocant  la  guitarra  pels  carrers,  al  ésser 
nit  se  trobava  qu’ab  prou  feynas  havia  recu- 
llit  pera  un  mos  de  pa,  y  tot  seguit  descon¬ 
fiava  del  seu  acompanyant.  Era  tan  fàcil  ro- 
barlo!...  Y’n  cercava  un  altre,  fugint  d’unas 
mans  poch  escrupulosas  pera  caure  en  altras 
menys  escrupulosas  encara.  N’hi  havia  que, 
explotant  sa  desgracia,  el  volían  més  desgra¬ 
ciat  y’l  deixavan  embrutir,  enmalaltirse  pera 
inspirar  aixis  més  compassió  als  tran- 
zehunts. 

Però,  tant  com  se  feya  gran,  en  Quimet 
anava  comprenentho.  Conegué  qu’era  explo¬ 


tat  per  gent  sens  entranyas,  senti  en  son  cos 
l’encarcarament  de  la  brutícia  y’is  mals  que 
d’ella  s’originan,  y  fins  de  si  mateix  senti 
fàstich.  No  volgué  que  ningú  explotés  més 
sa  misèria,  y  surti  sol,  ben  sol  a  demanar 
almoyna...  Mes  desde’l  primer  moment  reco¬ 
negué  son  erro.  Sol  al  mitj  del  carrer,  {ahónt 
endressar  sos  passos?  iahónt  encaminarse? 
Apoyant  sa  mà  en  la  paret  seguí  carrer 
avall,  avall  sempre,  tement  a  cada  instant 
ésser  atropellat  pels  carruatjes  que  sentia 
passar  aprop  seu,  y  atolondrantse  ab  el  mur¬ 
muri  de  la  gentada  que  a  son  entorn  bullia. 
Y  caminant  carrer  avall,  poch  a  poquet, 
arrasserat  a  las  casas,  trobà  una  cantonada 
—  ,;Ahónt  soch?  —  va  preguntarse;  y  s’aturà. 

—  Fugiu!  —  senti  que  li  deyan  sobtada¬ 
ment;  y  en  tant  que  una  mà  vigorosa 
l’estirava,  passà  un  carruatje  corrent. 

—  Gracias,  gracias! — tan  sols  sapigué  dir, 
tremolant  d’espant. 

—  jAhónt  anéu? 

— Aqui  mateix,  aquí  mateix!...— 

Y  conduhit  per  aquella  bona  mà,  s’arres- 
serà  al  peu  d’una  escala  y  comensà  la  capta, 
tot  pensant  sempre: 

— iAhónt  soch?  jAhónt  aniré?... — 


Un  dissapte  surti  acompanyat  d’una  dona 
— d’una  deformitat,  mellor  podríam  dirne — 
de  pits  cayguts,  y  camas  tortas  que  li  dificul- 
cultavan  el  caminar.  Y  cantà  com  sempre. 
Però  {qué  seria  que  sos  cants,  sos  mateixos 
cants  de  sempre,  surtían  ab  diferenta  expres¬ 
sió  de  sa  boca?  A  voltas  cantava  ab  pausa, 
melangiosament,  abstret  sens  dubte  per  al¬ 
guna  idea  que  bullia  en  son  cervell.  Y  ell 
mateix,  tot  cantant,  s’ho  preguntava:  — 
;Qué’m  passa  avuy?  -qué  tinch? — Y’l  recort 
de  sa  acompanyanta  acudia  tot  seguit  a  sa 
memòria,  y  en  ella  hi  prenia  forma.  Des¬ 
de  que  morí  sa  mare,  cap  altra  dona  l’havia 
tractat  íntimament,  y  la  veu  melosa  de  sa 
acompanyanta  l’encisava.  Y  li  feya  pregun- 
tas  pel  sol  plaher  de  sentirli  dir  qu’era  més 
gran  cada  dia,  despertàntseli,  al  sentirho, 
una  munió  d’ilusions  y  sentiments  incone- 
guts. 

Y  anant  del  bras  d’aquella  dona  caminava, 
caminava,  seguia  ab  dalit  casa  a  casa  pera 
guanyar  forsa  y  acontentaria  a  n’ella.  Y  quan, 

després  de  cantar,  allargava  la  mà  pera  rebre 
l’almoyna,  y  sentia  que  li  deyan:  «Quimet, 
os  haurém  de  vigilar»,  somreya... 


Era  ja  nit.  El  cego  y  sa  acompanyanta  pu- 
javan  la  escaleta  d’ahont  vivían  rellogats.  La 
T’resa,  somrihent  de  goig,  deixava  qu’ell  li 
estrenyés  febrosench  la  mà  que  li  havia  do¬ 
nat  pera  guiarlo...  Comensava  a  triomfar,  y 
no  repararia  en  medis  pera  lograrho  del  tot, 
pera  ferse  ben  seu  a  aquell  home. 

Quan  foren  a  mitja  escala, 

— No  tanquéu — cridà  la  Tresa  a  una  vella 
xacrosa  que  surtía  d’un  pis. 

— {Ja  sou  aquí? 

—  Si.  {Que  surtiu,  Cinta? 

—  Un  ratet...  prompte  torno. — 

Y  sense  dir  res  més,  la  vella  se’n  anà  es- 
calas  avall  poch  a  poquet,  exclamant  de 
sobte: 

— Cagay  de  dona!  Quin  modo  de  tancar  la 
porta!  — 

Ab  una  forta  revolada  acabava  de  tancaria 
la  Tresa,  que  s’alegrà  de  que’s  trobessin  sols 
y  considerà  qu’era  del  cas  aprofitar  aquells 
moments  que  tant  l’afavorian. 

— Seu — digué  atansant  una  cadira  al  cego, 
aixis  que  foren  al  quarto  d’aquest,  unquarto 
miserable,  anti-higiénich; — seu,  que  sopa- 
rém. — 

Restaren  callats.  Abdós  volian  parlar,  peró 
{qué  dir?  A  sos  cervells  prou  n’hi  acudian 
d’ideas  y  paraulas...  peró  no  gosavan. 

— Quin  silenci! — digué  per  fi  la  Tresa. 

— Y  tant. — 

Y  altre  cop  callaren. 

— Tinch  una  por! — exclamà  ella,  trencant 
de  nou  el  silenci. 

— {Por?  {Per  qué? 

— Estém  tan  sols!... 

— {Sols? 

— Si,  ben  sols.  La  Cinta  ha  surtit.  .  pot¬ 
ser  tardarà... 

— No  tinguis  por:  acostat...  acostat... — 


Havian  acabat  de  sopar. 

A  n’en  Quimet  li  bullia’l  cervell,  y’s  daha 
per  sentir  parlar  a  aquella  dona.  Ella,  de 
colzes  sobre  la  taula,  se’l  mirava  ab  satis- 
fàcció, 


— Tresa...  Tresa!... — 

Allargà  la  mà  per  sobre  la  taula,  y  tro- 
bà’ls  brassos  d’ella. 

—{Qué  fas,  Tresa? 

— {Qué  hi  hà? 

— No  t’enfadis. 

— No  m’enfado.  {Qué  vols? 

—  Escolta:  parlam. 

— {Que’t  parli?  {De  qué? 

—De  lo  que  vulguis.  Vull  sentir  ta  veu; 
vull  saber  qu’ets  aqui  aprop... 

— Ja  hi  soch! 

— Si,  si;  peró  la  teva  veu...  {sabs?  m’agra¬ 
da...’ Escoltam,  digam... 

—{Qué? 

— No...  no...  Res. 

— {Qué  vols  ?  —  feu  ella  estrenyentli  la 
mà. — Digas. 

—  {Has...  estimat...  may? 

— May  —  contestà  la  Tresa,  baixet,  bai- 
xet. 

— May! — repetia  entresi’l  ceguet. — May!... 
Jo  tampoch...  desde  que  se’m  morí  la  mare... 
Escolta,  Tresa;  acostat  més,  vina  aqui,  aprop 
meu...— Y,  agafantli’l  bras,  la  feu  atansar  a 
son  costat. — Jo  las  aborría  a  las  donas,  y  no 
sé  per  qué;  peró  ara  no,  {sabs?  perque  sou 
diferentas  de  lo  que  jo’m  creya.  No  t’abor- 
reixo,  y  fins...  Res,  res,  Tresa:  no  vull  dir 
res. — 

Y  passantse  la  mà  pel  rostre,  acotà  T  cap 
y  mormolà  paraulas  ininteligibles. 

— Si  t’adorms! — li  digué  ella  a  cau  d’orella 

— No,  dormo,  no;  sinó  que...  no  puch 
dirtho. 

— {Per  qué? 

— T’enfadarías.  —  Y  estrenyentli  la  mà, 
afegi: — Y...  {sabs?...  voldria  dirtho. 

— {Qu’es5  Acaba. 

— {M’has  dit  que  no  havias  estimat  may? 

— May! 

— Jo  tampoch,  peró...  voldria  estimar.  Me 

daleixo...  Voldria  estimarte. 

— {A  mi? — feu  ella,  dissimulant  l’alegria. 

— Tresa,  no  t’enfadis. 

—  {Estimarme? 

— Si.  Escolta,  Tresa.  Jo  no  sé  quin  poder 
tens,  peró  desde  que’t  sento  aprop,  he  notat 
en  mi  un  cambi  que  no  m’explico,  y  solza- 
ment  penso  en  tu,  y't  vull,  y  soch  tot  teu 
{sents?  teu  per  complert! ...  Estimam,  Tresa, 
çstimam!  Contesta:  {m’estimas? 

— Sí. — digué  baixet  ella. 

— iSí?...  {Sí?...  {M’  estimas...  Tresa  . . . 
Tresa?... — 

Y  sense  saber  surtir  d'aquestas  paraulas, 
li  estrenvé  las  mans,  s’aixecà  nirviós  y  l’a- 
brassà  foll,  emborratxat  de  ganas  d’estimar. 
Y  aquella  dona  se  li  entregà  tota  ,  per  com¬ 
plert.  Havia  triomfat! 


El  ceguet  cada  día  ’s  creya  més  felís. 
La  Tresa  se’l  havia  fet  seu.  Si  cantava,  can¬ 
tava  pera  ella,  pera  que  no’l  deixés,  pera 
que  aquell  amor  que  li  havia  promès  conti¬ 
nués  sempre.  {Qué  hi  feya  que  ’s  cansés, 
que  la  seva  gola  s’enronquis,  si  al  ésser  ves¬ 
pre  podria  fruhir  sas  caricias? 

Però  un  dia  li  acudi  un  pensament  ex- 
trany. — {Y  si  també  m’enganya? — ’s  preguntà, 
en  tant  que  recordava  certas  paraulas,  certs 
reganys  que  d’ella  havia  rebut. — No,  no  pot 
ésser — afegí. — Ves  ara  quin  pensament  m’a¬ 
cut1 — Y  no  volgué  pensarhi  més. 

Mes  un  altre  dia  li  semblà  qu’  ella  no  sols 
no’l  tractava  ab  l’amabilitat  d’avans,  sinó 
que  fins  també’l  robava.  Al  pensar  aixó’lcor 
li  feu  un  salt,  però  callà,  dissimulà,  fperque 
ella  no  ho  sapigués,  perque  ella  no  ’l  deixés. 
Callà,  sufrí...  no  logrant,  ab  tot,  evitar  que 
de  sa  desconfiansa,  que  cada  día  aumentava, 
ne  tingués  coneixement  la  Tresa. 

Aquesta,  que  al  cap  d’algún  temps  de  viu¬ 
re  ab  el  ceguet  vegé  que’ls  comptes  no  li 
surtian  tal  com  havia  ideat,  comensava  a  can- 
sarsen;  y  las  paraulas  carinyosas  deixaren 
lloch  als  reganys  y  als  desprecis...  Y  aquells 
mateixos  mals  que  pera  inspirar  compassió’ls 
altres  acompanyants  havían  deixat  acumular 
en  el  cos  del  ceguet  y  qu’ella  tampoch  havia 
tractat  de  curar,  li  feyan  un  fàstich  gran. 

Y  decidi  abandonarlo. 

Un  día  en  Quimet  deixà  traslluhir  més  cla¬ 
rament  son  recel.  La  Tresa  comprengué  que 
no  hi  havia  medi  de  realisar  sos  plans,  y’s 
refermà  més  en  la  idea  d’ abandonarlo . 

Y  quan,  després  de  sopar,  ell  feu  eixir  notas 
planyivolas  de  sa  guitarra,  taral·lejant  una 
cansó,  ella  desde  l’altre  cantó  de  taula  se’l 
contemplava  enfurismada. 

— {Cóm  ho  pensas  arreglar  pera  pagar  a 
la  Cinta? — preguntà  tot  d’una  ab  veu  de  tro. 

— Qué  sé  jo!...  Es  extrany  lo  que’m  passa. 


Sembla  com  si  tot  d’una  s’haguessin  acabat 
las  personas  caritativas! 

— La  Cinta  m’amohina... 

—  Qu’esperi...  dona...  que... — 

No  acabà  de  dirho,  tornant  a  cantar. 

— {Per  qué  cantas  ara?  —  digué  la  Tresa, 
petantli  las  dents  de  rabia. 

— {Qué  tens? 

— {Per  qué  cantas? 

— Es  la  cansó  nova  {sabs?  La  vull  apen- 
dre  aviat;  potser  aixís...  Vina,  acostat,  que’m 
dictaràs  la  lletra. 

— No,  ara  no. 

— Peró  {qué  tens  avuy,  Tresa? — 

Y,  aixecantse,  s’apoyà  en  la  taula  pera  tro¬ 
baria  a  n’ella,  que  s’apartava  desesperada. 

— {Hónt  ets?  No’t  trobo. 

— Deixam. 

— T’he  fet  enfadar  avuy  {no  es  cert?  Per- 
donam,  Tresa. 

— Deixam. 

—Un  petó,  vull  ferte  un  petó... 

—No! — Y  entre  sí  exclamà: — Quin  fàs¬ 
tich! 

— Bé,  tu  mateixa.- — Y  tantejant,  trobà  la 
cadira,  s’assentà,  y  agafant  la  guitarra: — Al 
menys,  vina  a  dictarme — digué;  —  la  vull  sa¬ 
ber  aviat...  Acostat... — 

La  Tresa,  desde  l’altra  part  de  taula,  li  dic¬ 
tà  una  cansó  qu’ell  cantava,  acompanyantse 
ab  la  guitarra. 

— {Veus?  Ja  quasi  la  sé. 

— Sí,  cuyta,  cuyta. — 

Y  tornava  a  dictar,  peró  no  estava  pas  per 
lo  que  feya.  Pensava  cóm  despendres  d’aquell 
home. 

De  sobte  s’aixecà,  y  ressonaren  sos  passos 
pel  quarto.  Regirà’ls  pochs  trastos  que  hi  ha¬ 
via  y  agafà  unfarsell. 

— {Qué  fas,  Tresa? — preguntà’l  ceguet. 

Ella,  sense  dir  res,  surti,  tancant  la  porta 
ab  una  batzegada  y  mormolant: 

— No,  no...  Me  vaig  equivocar...  Quin 
fàstich! 

— Tresa...  Tresa!...  —  cridà’l  ceguet. — 
{Qué  fas?...  {ahónt  ets?  ..  {ahónt  ets,  Tre¬ 
sa? — 

Y  veyent  que  no  li  contestava,  murmurà 
tristament: 

— Igual  que  ’ls  altres...  També  m’ha  en¬ 
ganyat... — 


Jaume  Aymà  y  Ayala. 

PATERNAL 

El  plansó  va  pujant, 
bevent  l’amor,  la  llum  y  l’ayre: 

l’infantó  va  creixent, 
teixint  la  vida  ab  brins  de  joya: 

el  fillet  canta  y  riu, 
florintli  al  rostre  l'alegria... 

Y  tu  y  jo'ns  el  mirém; 
de  goig  els  ulls  ens  espurnejan; 

espurnejan  de  goig 
al  véurel  sà  y  content  de  viure, 
y’l  torném  a  mirar 
enorgullits  de  serli  pares, 
y  l’omplím  de  petons 
y  las  galtonas  se  li  encenen. 


NOVAS 

Profitós  en  extrém  pera’l  Catalanisme  fou 
el  meeting  inaugural  de  l’((Associació  Cata¬ 
lanista»  de  Molins,  de  Rey  que  verificà  la 
Unió  Catalanista  en  dita  població.  Comensà 
l’acte  presentant  el  president  als  delegats 
forasters  qu’havían  arribat  y  donàntloshi  la 
benvinguda,  y  terminà  cedint  la  presidència 
al  president  de  la  Unió  senyor  Roca.  A  con¬ 
tinuació  parlaren  els  senyors  Xumetra,  de 
Molins  de  Rey:  Martínez  y  Serinà,  en  re¬ 
presentació  de  nostre  periódich;  Serrat,  per 
í’«Aplech  Catalanista»  de  Barcelona;  Roca, 
pel  «Centre  Català»  de  Sabadell;  Baró,  per 
l’«Associació  de  Sant  Boy  del  Llobregat»; 
Campmany,  vispresident  de  la  Unió;  y  feu  el 
resúm  de  lo  dit  pels  esmentats  oradors 
el  president  de  la  Unió  en  Joseph  M.a  Roca 
en  un  brillantissim  y  enérgich  discurs  que 
fou  coronat  ab  delirants  aplausos  per  la  in- 
mensa  gentada  qu’omplía  a  vessar  l’espavós 
envelat  en  que  tingué  lioch  el  meeting. 

La  llista  de  societats  y  periódichs  adherits 
y  representats  en  l’acte,  que  llegi’l  senyor 
secretari,  fou  nutridissima. 

La  «Associació  Wagneriana»  ha  clos  las 
tascas  artisticas  del  present  curs  ab  un  con¬ 
cert  que  tingué  lioch  el  dijous  passat,  exe- 
cutantse  diferents  fragments  d’obrasde  Wag- 
ner  (pera  que’ls  socis  poguessin  ferse  càrrech 
de  la  traducció  catalana  del  text  wagnerià) 
interpretats  pel  notabilissim  bariton  Ramón 
Blanchart  y  pel  tenor  Raventós  y’l  bariton 
Segura,  prenent  també  part  en  el  concert  els 
pianistas  Burgès  y  Ribó,  ademés  del  mestre 
Ribera,  director  artistich  de  la  «Associació». 
Tots  foren  ovacionats  per  la  nombrosa  con¬ 
currència  qu’omplia’l  local. 

Durant  el  present  curs  (octubre-juny)  han 
tingut  lioch  en  la  «Associació  Wagneriana» 
las  conferencias  dels  senyors  Domènech  y 
Aris;  s’ha  fet  coneixe  pel  president,  en  Joa¬ 


Es  l’esclat  del  abràs 
ab  que  lligarem  nostras  vidas; 

es  el  bes  ple  de  foch 
que’ls  nostres  cors  en  un  va  fondre; 

es  l’anhel  encarnat 
que  fa  inmortal  nostra  existència. 

El  mirém  y  fruhím, 
veyent  cóm  juga  y  salta  y  gosa, 
y  manyach  correspón 
a  nostre  amor  ab  riallas. 

Veu  qu’abdós  l’estimém 
y  conscient  també’ns  estima. 

El  fillet  canta  y  riu. 

Hem  dut  al  món  un  sér  que  viu! 

CLAUDt  Mas  y  Jornet 


quim  Pena,  l’obra  teòrica  de  Wagner  L'Art 
y  la  Revolució  (que  juntament  ab  l’altra  obra 
Música  del  Pervindre’s  repartirà  pròxima¬ 
ment  als  socis);  s’ha  fet  l’estudi  complert  de 
La  Walkyria,  s’han  celebrat  concerts,  entre 
ells  el  del  XX  aniversari  de  la  mort  de  Wag¬ 
ner,  y  s’han  repartit  als  socis  las  traduccions 
catalanas  de  L'Or  del  Rhin  y  de  La  Wal¬ 
kyria. 

* _ 

En  la  societat  «Aplech  Catalanista»,  y  or- 
ganisadas  per  la  secció  de  Bellas  Arts  de  la 
mateixa,  donaren  el  passat  dijous  unas  inte¬ 
ressants  conferencias  els  senyors  Novell. 
Aineau  y  Casanovas,  exposant  cada  un  d’ells 
son  concepte  del  art  y  coincidint  en  voler 
allunyarlo  de  las  academias  y  escolas  espe¬ 
cials  que  sols  tendeixen  a  uniformarlo  lle¬ 
vant]  i  sa  qualitat  més  característica,  qu’es 
la  d’ésser  veritable  espill  de  la  vida  d’un 
poble. 

Assistí  a  aqueixas  conferencias  nombrós  y 
distingit  públich  que  las  aplaudí  com  se  me- 
reixian. 

Se  tracta  de  crear  una  associació  encami¬ 
nada  a  implantar  en  nostra  ciutat  un  verda- 
der  Teatre  Lirich  Català,  haventse  ja  redac¬ 
tat  els  estatuts.  La  idea  no  pot  menys 
d’ésser  simpàtica  als  que’s  preocupan  de  fo¬ 
mentar  y  propagar  l’art  de  la  terra.  Tots  han 
sigut  invitats  a  las  sessions  preparatorias, 
segons  se’ns  diu.  Desitjaríam,  donchs,  que 
la  empresa  fos  seria  y  poguessin  duria  a  cap 
elements  que  trevallin  ab  constància  y  entu¬ 
siasme,  donchs  cal  tenir  en  compte’l  fracàs 
de  la  primera  tentativa  de  teatre  lirich  ca¬ 
talà  realisada  al  Tivoli,  y  pendren  la  deguda 
experiencia. 

En  reunió  que’s  celebrarà  aquest  vespre 
als  «Quatre  Gats»  se  llegirà’l  projecte  d’esta¬ 
tuts  de  l’associació,  a  fi  de  modificarlos  en  lo 
que  convingui. 

Els  federals  que  constituhiren  fa  alguns 
mesos  el  centre  autonomista  «Catalunya  Fe¬ 
deral»,  celebraren  el  passat  dilluns  la  inau¬ 
guració  oficial  del  mateix  ab  una  vet¬ 
llada  en  la  que’s  conmemorà’l  nové  aniver¬ 
sari  de  la  publicació  del  programa  federal 
obra  d’en  Pi  y  Margall,  quin  retrat  figurava 
en  lloch  preferent  del  saló  en  que  tingué 
lloch  la  festa. 

Aquesta  fou  presidida  pel  senyor  Pi  y 
Suner,  y  feren  us  de  la  paraula’ls  senyors 
Marínel-lo,  Tona,  Durvàn,  Coca,  Torres, 
Roig  Armengol,  Ventura  Pardo,  y  Laporta. 
Fuhetejaren  als  federals  ambiciosos  que  fan 
vergonyosas  unions  ab  els  republicans  uni¬ 
taris;  digueren  que’ls  bon  federals,  més  que 
ab  aquests,  estan  d’acort  ab  els  catalanistas, 
sense  deixar  d’ésser  republicans  per’xó;  de¬ 
fensaren  la  patria  catalana;  combateren  als 
republicans  electorayres  y  als  federals  que 
s’hi  assemblan  sense  capir  lo  qu’es  el  fede¬ 
ralisme  a  que  diuhen  pertanye;  censuraren 
als  qu’enganyan  al  poble  dihentse  demócra- 
tas  y  victorejant  las  institucions  armadas, 
etcètera,  etc. 

Finalment  el  senyor  Pi  y  Suner  resumí 
tot  lo  dit,  fent  l’apologíaMel  programa  fede¬ 
ral  y  saludant  als  catalanistas  qu’havían  as¬ 
sistit  a  la  festa,  entre’ls  quals  no  hi  faltava 
la  representació  de  Joventut. 

La  concurrència  fou  nombrosíssima,  aplau- 
dintse  ab  entusiasme  als  oradors. 

L’«Orfeó  Català»,  desitjant  facilitar  a  las 
classes  trevalladoras  la  ocasió  de  sentir  sos 
concerts,  ha  acordat  celebrarne  dos  de  caràc¬ 
ter  exclusivament  popular,  tant  pels  preus 
que  regiràn  com  pel  local  ahont  tindràn  lloch, 
que  serà’l  teatre  Onofri,  situat  al  Paralelo. 

Excepte’ls  palcos,  totas  las  demés  localitats 
ser-àn  a  benefici  del  públich,  regint  el  preu 
unich  de  25  cèntims  de  pesseta  la  entrada. 

El  benefici  liquit  que  s’  obtingui  serà  des¬ 
tinat  a  beneficencia.  Oportunament  se  fixa¬ 
ran  els  cartells  anunciant  els  días  que  tin¬ 
dràn  lloch  els  esmentats  concerts. 

Publicacions  rebudas: 

Acta  de  la  Sesión  Pública  Inaugural  del  cur¬ 
so  de  1902  à  1903,  celebrada’l  22  de  novem¬ 
bre  de  1902  per  la  « Acadèmia  y  Laboratorio 
de  Ciencias  Médicas  de  Catalunya ».  Conté 
l’acta  de  la  sessió,  redactada  en  català,  la  me- 
moria-ressenya  dels  trevalls  realisats,  escrita 
també  en  català  pel  secretari  general  doctor 
Joseph  Tarruella,  y’l  discurs  del  doctor  Jau¬ 
me  Guerra  y  Estapé,  sobre  las  Manif estacio¬ 
nes  cerebr  ales  en  las  cardiopatias  de  la  infancia. 
Tots  els  trevalls  son  notables  de  fons  y  de 
forma,  constituhint  un  elegant  fascicle  demés 
de  60  planas  pulcrament  imprès. 

Jochs  Florals  de  la  « Lliga  Autonomista »  de 
Calaf.  Hem  rebut  el  cartell  de  convocatoria 
d’aquest  certamen,  imprès  a  varias  tintas  ab 


hermosos  dibuixos  decoratius  d’en  Riquer. 
S’ofereixen  quinze  premis  per’altres  tants 
trevalls,  havent  d’ésser  remesos,  aquests, 
avans  del  día  primer  de  setembre,  al  secreta¬ 
ri  del  jurat  calificador,  qu’ estarà  format 
pels  senyors  següents:  Leonci  Soler  y  March, 
president;  Candi  Closa,  vis-president;  Jau¬ 
me  Bosch,  pbre.,  Joseph  Eerrer  y  Caru¬ 
lla,  Joseph  A.  Capdevila  y  Vila,  vocals;  Pere 
Gabriel,  secretari.  La  festa’s  celebrarà'l  15 
de  setembre,  diada  de  la  festa  major  de  Calaf. 

Exposición  Real-Internacional  de  Atenas. 
En  un  bonich  fascicle  de  16  planas,  la  co¬ 
missió  d’excursions  de  dita  Exposició  ha  pu¬ 
blicat  la  relació,  ab  tots  els  datos  necessaris, 
d’un  viatje  circular  pel  Mediterrà,  aixó  es, 
de  Barcelona  a  Nàpols,  de  Nàpols  a  Atenas, 
d'Atenas  a  Beyrouth,  de  Beyrouth  a  Alexan¬ 
dria,  d’Alexandría  a  Palermo,  y  de  Palermo 
a  Barcelona.  El  viatje  té  caràcter  artistich, 
donchs  no  sols  permet  veure  las  poblacions 
indicadas,  sinó  empendre  excursions  a  altres 
llochs  vehins,  com  l’antiga  Pompeya  desde 
Nàpols,  el  santuari  d’Eleusis  y  las  runas  de 
Tirynto  y  Argos  desde  Atenas,  las  piràmides 
de  Gizeth,la  Esfinx y  altres  monumentsdesde 
Alexandria,  etc.,  etc.  Las  condicions  del  viatje 
son  económicas,  costant  2.000  pessetas  el 
passatje  de  i.a  classe  y  1.500  el  de  2.a,  com¬ 
presos  tots  els  gastos  d'a  bordo  y  de  terra, 
vapor,  hotels,  ferrocarrils,  tramvías,  cotxes  0 
cavalcaduras  pera  las  excursions  marcadas 
en  l’itinerari,  entradas  y  festivals  de  la  Ex¬ 
posició,  teatres,  guias,  propinas,  y  tot  lo 
indicat  en  la  relació  del  viatje.  La  Exposició 
Internacional  d’Atenas  dona  lloch,  donchs,  a 
fer  un  viatje  aprofitat,  visitant  no  sols  l’ad¬ 
mirable  Grècia,  sinó  també  altres  pobles,  y 
podent  ferse  càrrech  de  tres  civilisacions  di- 
ferentas,  la  clàssica  romana  y  grega,  la  orien¬ 
tal  y  la  egipcia.  Els  que’s  vulguin  inscriure 
per’aquest  viaje  tenen  temps  fins  al  30  de 
juny.  La  excursió  surtirà  de  Barcelona  ’l 
23  d’agost. 

Els  trevalls  se  publican  baix  la  exclusiva  responsabi¬ 
litat  de  sos  autors. 

No  s’admeten  els  que  no  sían  inèdits. 

No’s  tornan  els  originals. 

Se  donarà  compte  de  las  obras  rebudas  en  aquesta 
redacció,  y  de  las  qu’ho  mereixin  se’n  farà  crítica. 

Preus  de  suscripció: 


CATALUNYA:  Un  any . 8  Pessetas. 

»  Mitj  any . 4’5°  » 

»  Trimestre .  2’25  * 

ALTRAS  REGIONS  D’ESPANYA: 

Un  any .  9  > 

EXTRANGER:  Un  any . 10  Franchs. 

Número  corrent  .......  20  Cèntims. 

>  atrassat,  ab  folletins.  ...  40  > 

»  »  fsense  folletins.  .  .  25  » 

Fidel  Giró,  impressor. —  Carrer  de  València,  233 

NÚMERO  CORRENT.  .......  20  CÈNTIMS. 

>  ATRASSAT,  AB  FOLLETINS .  .  40  > 

>  »  SENSE  FOLLETINS.  25  » 


SUMARI: 

Cap  al  poble,  per  Sebastià  Junyent.— La  Tradició  y  la 
Rahó,  per  Trinitat  Monegal.— Elegíaca,  per  Ramón 
E.  Bassegoda.— Teatres,  per  Emili  Tintorer. -Notas 
bibliogràficas,  per  Geroni  Zanné  y  F.  Pujulà  y  Va¬ 
llés.— Cabàs  de  pobre,  per  F.  Pujulà  y  Vallés.— Estiu, 
per  Pere  Marti  y  Peydro.— Novas. 

FOLLETI: 

MARINES  Y  BOSCATJES,  per  Joaquim  Ruyra.  — 
Plech  23. 

FORA  DE  LA  VIDA,  per  Joseph  L.  Pagano.— Traduc¬ 
ció  catalana. — Plech  17. 


CAP  AL  POBLE 

El  Catalanisme  ’s  va  extenent  poch  a  poch 
per  tots  els  indrets  de  nostra  patria.  Arreu 
naixen  novas  associacions  al  calor  de  la  ben- 
factora  idea,  y  lo  que  verament  aconhorta 
nostre  amor  a  la  Causa  es  que,  en  sa  majoria, 
tenen  caràcter  popular.  Gran  part  d’aquest 
desvetllament  se  deu  a  la  Unió  Catalanista, 
composta  de  catalans  entusiastas  y  desinte¬ 
ressats  que  tot  y  acceptant  el  dictat  de  som¬ 
niadors,  no  han  deixat  ni  un  moment  de  fer 
sanitosa  propaganda  quals  resultats  pràc- 
tichs  son  evidents. 

Però  malgrat  el  caràcter  democràtich  de  las 


Bases  de  Manresa,  malgrat  la  propaganda 
feta  y’is  sacrificis  de  tots,  malgrat  existir  la¬ 
tent  una  esquerra  del  Catalanisme,  cal  no 
fernos  ilusions,  mirar  serenament  la  realitat 
y  veure  que  si  bó  la  idea  avensa  y  cada  jorn 
fa  nous  adeptes,  la  gran  massa  del  poble 
(el  proletari  de  las  grans  ciutats  y  poblacions 
fabrils,  els  jornalers  del  camp)  resta  indife- 
renta  al  moviment,  y  si  bé  se’n  entera,  mal 
informada,  el  creu  reaccionari  y’l  considera 
com  a  causa  pròpia  per’afavorir  a  la  classe 
mitja,  al  burgès,  al  amo. 

Y  aquesta  burgesia,  si  bé  es  catalanista  o 
regionalista,  no  sab  el  poble  que,  fora  d’hon- 
rosas  excepcions,  professa  un  catalanisme  ay- 
gualit,  atemperat  com  tot  lo  seu  a  sas  conve- 
niencias;  y  molts,  en  ella,  estiman  a  Catalu¬ 
nya  tan  platónicament,  que  sos  fills  s’instru- 
heixen  en  castellà  y’l  parlan  fins  a  casa  seva. 
En  cambi,  el  poble,  sia  per  lo  que  sia,  serva 
sa  llengua. 

Y  tampoch  sab  el  poble  qu'es  precisament 
ell,  el  proletari,  el  que  més  pateix  del  estat 
de  cosas  vigent,  y  que  del  centralisme  deri- 
van  la  major  part  de  sas  desgracias.  Mentres 
en  el  món  civilisat  se  sent  el  sotrach  subter¬ 
rani  de  la  lluyta  social  sempre  viva,  peró 
apaybagada  per  las  encertadas  disposicions 
dels  governs  y  per  la  relativa  instrucció  del 
obrer,  aqui  pren  caràcter  agut  y’ns  tenen  en 

continua  alarma  la  vaga,  las  coaccions  y  la 
repressió.  Si  per  alguna  cosa  corre  pressa’l 
triomf  del  regionalisme,  es  pera  poder  sol- 
ventar  dintre  casa  nostra  la  pahorosa  qüestió. 
Qüestió  irreductible  tal  com  estém,  y  que’l 
Catalanisme  no  pot  eludir  de  cap  manera  en 
un  país  com  el  nostre  ahont  el  comers,  la 
fabricació  y  la  indústria  van  prenent  tan  ex¬ 
traordinària  volada. 

Els  obrers  y’is  pagesos  son  els  més  direc¬ 
tament  interessats  en  que  nostra  patria ’s 
governi  per  ella  mateixa,  puig  ells  seran  els 
primers  en  surtirne  beneficiats.  No  parlo  ja 
de  lo  estaluhit  en  las  Bases  de  Manresa  direc¬ 
tament  favorable  al  poble,  puig  li  dona  re¬ 
presentació  a  las  Corts,  el  lliura  del  servey 
militar  obligatori,  l’alleugereix  de  la  contri¬ 
bució  dels  consums  y  estableix  l'impost  pro¬ 
gressiu  sobre  la  riquesa.  Però,  un  cop  amos 
de  nostra  llegislació,  s’imposaria  ’l  regular  y 
recompensar  ab  justícia  '1  trevall  de  las  do- 
nas  y’is  infants,  l’aírontar  el  problema  de  la 
jubilació  del  obrer  vell  y’l  procurar  que’ls 
joves  actius  y  de  bona  voluntat  no  manques¬ 
sin  may  de  feyna  ben  remunerada.  Aixó 
mentres  y  tant  la  societat  no  arribés  a  un 
grau  superior  de  civilisació  en  que  s’anessin 
esborrant  certas  injustas  diferencias  y  anés 
establintse,  no  una  igualtat,  sinó  un  cert 
equilibri  d’equivalencias  proporcionals  a  las 
necessitats  y  a  las  condicions  de  cada  hu. 

Convindria  molt  que’ls  capitosts  y  soció- 
lechs  que  figuran  en  el  moviment  catala¬ 
nista’s  fixessin  ab  predilecció  en  aquestas 
qüestions  qu’avuy  dia  estan  per  sobre  de 
totas  perque  a  tots  ens  tocan  de  molt  aprop, 
y  procuressin  buscar  solucions  racionals  y 
oportunistas  a  la  munió  de  conflictes  que 
avuy  s’imposan  à  la  pensa  de  tot  home  de 
cor  generós. 

Convindria  moltissim  que’s  desenganyés 
al  obrer  de  las  utópicas  teonas  que  sos  falsos 
apòstols  li  han  predicat,  explicantli  A  X  B 
que  molts  dels  que  pretenen  salvarlo  l’en- 
ganyan  miserablement  y  al  mateix  temps 
explicantli  tot  lo  que’s  pot  fer  per  ell  (ell 
ajudant)  pera  mellorarsa  sort  dintre  lo  huma¬ 
nament  possible,  y  tenint  sempre  en  compte 
las  veritats  cientificas  derivadas  de  la  mateixa 
naturalesa  qu’ha  establert  una  lley  de  des¬ 
igualtats  dura,  però  atenuada  per  un’altra 
lley  de  compensacions.  Destruheixis  tot  lo 


qu’ara  diferencia  accidentalment  als  homes, 
y  sempre  quedarà  una  aristocracia  dels  forts, 
dels  equilibrats,  dels  inteligents,  sempre 
quedaran  individuus  richs  d’iniciativas,  d’ac¬ 
tivitat,  de  recursos  pera  satisfer  sas  necessi¬ 
tats  que  sempre  seran  més  nombrosas  que 
las  dels  apàtichs,  dels  febles,  dels  imbècils, 
qu’en  cambi  experimentan  més  plaher  en  la 
satisfacció  de  sas  necessitats  purament  ani¬ 
mals,  sacrificant  fins  part  d’aquestas  els  que 
fervorosament  rendeixen  culte  à  la  peresa. 

La  missió  social  d’un  poble  pràctich  com 
el  nostre  es  assolir  un  equilibti  tan  estable 
com  se  pugui,  dadas  las  condicions  actuals, 
y  sempre  ab  tendencias  al  avens  y  a  la  per¬ 
fecció.  Nostre  caràcter  individualista  ha  do¬ 
nat  per  resultat  la  divisió  de  la  propietat  en 
la  que’s  basa  nostra  relativa  riquesa:  la  im¬ 
plantació  de  l’autonomia  podria  afavorir  y 
portar  fins  al  major  limil  possible  aquesta 
repartició  de  benestar.  Fugir  de  tota  exage¬ 
ració  socialista,  que  convertiria  Catalunya  en 
una  gran  comunitat  organisada  com  un  con¬ 
vent  o  un  exèrcit;  y  no  arribar  a  un  indivi¬ 
dualisme  absolut  que  no  pot  ésser  viable 
fins  que’ls  homes  siguém  àngels. 

Tan  enemichs  de  las  tiranías  de  dalt  com 
de  las  de  baix,  deuriam  trevallar  pera  que’l 
poble  ignorant,  inconscient,  instintiu,  des¬ 
aparegués  pera  donar  lloch  a  un  acoblament 
d’individuus  ab  personalitat  pròpia,  lliures, 
independents,  units  per  l'amor  natural  dels 
que  a  la  primera  llambregada  vegeren  la 
llum  del  mateix  sol,  y  al  dar  els  primers 
passos  trepitjaren  la  mateixa  terra. 

^Vol  dir  aixó  que’l  Catalanisme  aconselli 
l’exclusivisme  y,  al  predicar  l’amor  als  com- 
patricis,  toleri  l’odi  o  la  indiferència  envers  els 
forasters?  De  cap  manera.  No  tan  sols  la 
hospitalitat  se  practica  en  son  grau  maxim 
en  els  pobles  lliures,  sinó  que  l’amor  a  la 
terra  que’ns  vegé  nàixer  no  exclóu  l’amor  a 
tot  sér  humà  mentres  honrat  sia.  Tan  de  bo 
que  per  tots  els  àmbits  del  món  poguessin 
establirse  nacionalitats  naturals  tan  ben  or- 
ganisadas,  tan  felissas,  tan  activas,  tan  glo- 
riosas  com  voldríam  que  fos  la  patria  nostra! 
Alashoras  estaríam  a  un  pas  de  la  fraterni¬ 
tat  universal,  del  verdader  amor  del  home 
envers  l’home,  que  fa  desitjar  pels  altres  lo 
que  un  desitja  pera  sí  mateix.  Mes  lo  que’l 
Catalanisme  no  pot  tolerar  es  que  forasters 

se  fiquin  a  casa  nostra  pera  governarnos  y 
dirigirnos  com  si  fóssim  menors  d’edat,  y  pro¬ 
testa  de  que  això  succeheixi  en  qualsevol 
altra  nació. 

Als  obrers,  y  a  tota  mena  de  trevalladors 
d’ideas  avensadas,  caldria  férloshi  una  pre¬ 
gunta:  jiCreyéu  qu’es  possible  arreglar  el 
món  d’un  cop?  cEs  pràctich  voler  esborrar, 
per  la  sola  forsa  de  la  solidaritat  y  la  frater¬ 
nitat  humanas,  tota  classe  de  diferencias  en 
la  organisació  de  l’autoritat,  de  la  familia, 
de  la  propietat,  de  la  religió,  vinculadas  en 
atavismes  de  rassa,  en  influhencias  de  clima 
y  en  mil  altras  causas  d’ordre  purament  na¬ 
tural?  Es  evident  que  l’home  en  general  ten¬ 
deix  a  la  llibertat,  mes  la  sencera  compren¬ 
sió  d’aquesta  y  l’aptitut  dels  diferents  pobles 
pera  conseguirla  varian  extraordinàriament 
per  una  multitut  de  causas  que  forsosament 
pesan  sobre  la  solució  de  la  qüestió  social. 

Potser  tindriam  dret  a  voler  arreglar  Tur¬ 
quia  o’l  Marroch,  Xina  o  Servia,  quan  nos¬ 
altres  estiguéssim  segurs  d’haver  assolit  la 
perfecció,  y  encara  aqueix  dret  fora  forsa 
discutible.  Mentres  tant,  ens  sembla  curullat 
de  solta  que,  avans  de  voler  arreglar  la  casa 
dels  altres,  volguém  arreglar  la  casa  nostra, 
lo  que  no  podém  fer  sense  l’autonomia;  y 
alashoras  podrém  predicar  ab  l’exemple,  la 
més  eficàs  de  totas  las  prédicas. 

Remembrém  als  capitosts  y  sociólechs  del 
Catalanisme  lo  que  ja  hem  indicat:  Si’l  poble 
no  ve  cap  a  nosaltres  per  falta  de  compren¬ 
sió,  cal  anar  cap  al  poble  y  dirli  que  som 
germans  seus,  que'l  Catalanisme  abomina 
de  tota  classe  de  explotadors,  que  desitja  ab 
tota  l’ànima  sa  redempció,  que  sas  aspira¬ 
cions  son  las  més  h-onradas  y  las  més  altruis- 
tas  que  puguin  ésser.  Y  a  la  classe  mitja,  a 
l’alta  burgesia,  als  potentats,  cal  dirloshi 
que’ls  pitjors  anarquistas,  més  perillosos  y 
temibles  que’ls  anarquistas  d’acció,  son 
aquells  d’entre  ells  que  atentan  a  l’autoritat 
i  y  a  la  justícia  sobornantlas  o  influhintlas, 
son  aquells  que  atacan  la  propietat,  la  fami- 
■  lia  y  l’honra  dels  altres ,  salvaguardant  la 
seva  honra,  la  seva  familia  y  la  seva  propie¬ 
tat  baix  l’amparo  de  lleys  seculars  y  vene- 
randas  institucions.  Cal  dirloshi  que’ls  pi t— 

1  jors  socialistas  son  els  que  volen  l’Estat 
(constituhit  per  ells)  absorbint  totas  las  fun¬ 
cions,  reservantse  totas  las  iniciativas,  con¬ 


vertint  al  individuu  en  petita  rodeta  de  la 
gran  màquina  de  fer  diner,  diner  qu’ells  ja’s 
cuydan  de  recullir  y  colocar  en  lloch  segur. 

Comensà ’l  Catalanisme  entre’ls  elements 
intelectuals,  continuà  extenentse  entre  la 
joventut,  y  últimament  ha  conquistat  casi 
per  complert  la  classe  mitja.  Comensa  a  en¬ 
trar  en  el  poble,  peró  estém  molt  lluny  de 
tenirio  al  costat  nostre:  va  esgarriat  darrera 
oripells  de  teatre  que  li  presentan  una  repú¬ 
blica  com  a  guiadora  natural  cap  a  sas  rei¬ 
vindicacions.  República!  Monarquia!  Paraulas 
mesquinas  y  buydas  que  no  tenen  res  que 
veure  ab  el  govern  que  desitjém  d’una  na¬ 
cionalitat  per  sí  mateixa,  per  forsas  surtidas 
de  tots  sos  estaments.  Rey!  President  de 
República!  Dos  càrrechs  que  sobran  en  els 
pobles  lliures. 

Sí,  catalanistas:  convé  estar  al  costat  del 
poble,  perque  ell  es  la  célula  constitutiva  de 
tota  societat,  es  el  protaplasma  ahont  pren 
forma  la  civilisació,  son  nivell  de  cultura  es 
el  que  dona  cultura  a  las  nacions,  ell  es  la 
massa  ignorada  d’hont  brollan  els  héroes, 
els  sabis,  els  artistas,  ell  es  la  inmensa  pe¬ 
drera  que  dona  fonaments  sólits  a  las  més 
atrevidas  construccions,  ell  es  el  nirvi  de  la 
rassa,  es  la  verdadera  forsa  d’una  causa,  es 
el  bras  que  trevalla  y  que  irat  també  castiga 
als  traidors,  es  el  qu’es  prou  forsut  pera 
rompre  jous  y  cadenas. 

Mes  si  volém  sa  forsa  no  es  pas  pera  im- 
posarnos  ab  ella,  puig  nostra  doctrina  es 
tota  composta  d’amor  y  de  constància,  sinó 
que  la  volém  per’assolir  son  propi  bé  y 
perque’l  jorn  que  tot  el  poble  senti  en  son 
cor  generós  e  infantívol  bategar  l'amor  a 
Catalunya,  aquell  jorn  triomfarà  la  causa  de 
la  justicia  y  la  llibertat. 

Y  ara  que’m  perdonin  els  capitosts  y  so¬ 
ciólechs  del  Catalanisme  si  per  un  moment 
m’he  surtit  de  mas  habituals  qüestions. 

Sebastià  Junyent. 

LA  TRADICIÓ  Y  LA  RAHÓ  tota  societat  barcelonina  representada  a  la 

Rambla. 


I 

«Lo  que  feyan  els  meus  avant-passats, 
faré.  No  estich  per  innovacions,  que  portan 
al  desordre.  A  n’ells  els  hi  va  anar  bé: 
donchs...»  Aixis  parlava’l  senyor  Jaume, 
home  grassó,  de  mitja  edat,  afeytat  de  cara, 
lluhint  tan  sols  el  pel  gris  del  sota-barba 
que,  ab  son  espés  cabell,  feya  un  bon  march 
a  son  rialler  rostre. 

En  efecte:  com  sos  pares,  continuà  la  bo¬ 
tiga  de  macarrons,  fideus  y  altras  pastas, 
guanyanthi  bon  xich  més  que’l  passament. 
A  quarts  de  sis  tothom  llevat:  ell,  la  dona, 
els  fills  y’is  aprenents.  A  la  una,  com  a  las 
set,  a  taula  tots  menys  l’aprenent  de  guardia, 
pera  vigilar  y  despatxar  als  endarrerits. 
L’hora  del  xacolata  y  del  brenar  era  més 
fixa  que  las  surtidas  de  sol.  Els  plats  que’s 
servian  en  las  horas  d’àpat  eran,  dia  per 
día,  els  mateixos  que  trenta  anys  enrera. 

A  las  vuyt  del  vespre  anava  ell  sol  al  café 
a  fer  el  dòmino  ab  sos  companys  de  sempre. 
Alguna  qu’altra  festa  anyal  feya  un  extraor¬ 
dinari:  duya  tota  la  familia  a  un  luxós  café, 
en  el  que  s’hi  donavan  concerts  per  un  pia¬ 
nista  de  gran  pervindre.  A  un  quart  d’onze 
al  llit,  després  de  ben  tancada  la  botiga, 
operació  qu’ell  indefectiblement  dirigia. 

Y  sempre  repetia  lo  mateix:  «Cal  respec¬ 
tar  la  tradició.  Aixis  ho  vaig  trobar,  aixis  ho 
deixaré.» 

Els  trajos  d’ell  y  de  la  senyora  Pona,  sa 
rodona  muller,  semblavan  els  mateixos 
qu’havían  dut  sos  pares.  Quan  surtian  els 
diumenjes,  empolaynats  ab  lo  melloret  de 
la  casa,  alguns  se  giravan  a  contemplarlos  y 
fins  somreyan,  ab  gran  recansa  dels  gana- 
pias  dels  xicots  y  de  la  presumida  de  la  mos- 
sota.  Aquests  una  o  dugas  voltas  s’atreviren  a 
fer  certas  observacions  sobre  las  vestimentas 
paterna  y  materna,  y...  fillets  meus,  cóm  se 
posà’l  senyor  Jaume!  Y  encara  sort  que’s 
trobavan  a  la  Rambla!  Ab  cara  seria  y  roja 
y  l’esguart  brillant,  digué: 

— No  vos  vull  sentir  may  més!  Sembla 
que  vos  donéu  vergonya  dels  vostres  pares! 
Aixis  anavan  els  meus  y  aixis  aniré,  pesi  a 
qui  pesi ! — 

Y  al  dir  aixó’s  mirava  ab  menyspreu  a 


— Peró  si  ja  no  hi  va  ningú  aixis!  Si  fins 
la  gent  riu!... 

— Desvergonyits,  mals  fills!  La  culpa  es 
teva,  Pona,  que’ls  has  pujat  malament!... — 

Y  al  arribar  a  casa  tot  anà  de  dalt  a  baix. 
Entre’ls  crits,  que’s  sentian  de  fora,  els 
vehins  pogueren  entendre:  «Mals  fills!»  «Ca¬ 
nalla  d'en  Rave!»,  y  una  infinitat  de  voltas: 
«La  tradició!» 

Els  noys  havían  anat  al  colegi  del  senyor 
Madico,  qu’en  la  infantesa  del  senyor  Jaume 
era’l  mellor  de  la  ciutat,  mes  alashoras... 
feya  llàstima.  La  noya  a  casa  donya  Rita, 
cèlebre  per  haverhi  passat  tota  la  bona  me- 
nestralada  en  altre  temps;  mes  quan  hi  anà 
la  Elena  eran  sols  set  0  vuyt  xicotas  qu’aju- 
davan  a  la  malhumorada  velleta  soltera  a 
pagar  el  lloguer  del  gran  pis  que  fou  colegi 
admirat  y  envejat  per  totas  las  cosíuras  y 
colegios  de  seíïoritas  de  la  població. 

iQue’ls  noys  y  la  noya  aprenian  poch  y 
ranci?  Falornias.  Ja  ho  sabia  ell  que  s’hi 
aprenia;  y  a  més:  alli  hi  havían  estudiat  ell, 
la  seva  dona  y’is  seus  pares. 

Als  noys  ja  grandassots,  disset  y  divuyt 
anys,  els  hi  donava  un  ral  per  setmana,  pera 
lluhir  ab  sos  amichs  (a  n’ell  li  havían  donat 
sempre  quatre  quartos).  A  la  noya  li  deixava 
dur  els  cèntims  pera  las  cadiras  pel  ofici  del 
diumenge  y  pera  las  caritats  que  feyan  a  la 
surtida. 

Ab  lo  únich  qu’havía  tranzigit  era  ab  els 
trajos  dels  noys  y  la  noya,  y  encara  després 
de  molta  brega  y  fondos  disgustos,  y  gracias 
à  la  intervenció  de  la  Pona,  que’s  guanyà 
un  escàndol  de  set  mil  dimonis,  vuyt  dias 
de  morros  y  l’amenassa  de  que  deixava  so¬ 
bre  d’ella  tota  la  responsabilitat  de  la  perdi¬ 
ció  de  la  familia. 

Els  noys  surtian  sempre  ab  el  pare;  sols, 
no  més  que  per’algún  recado.  La  noya,  ni 
en  forat  ni  finestra.  A  missa  matinal  cada 
día,  a  ofici’l  diumenge,  al  rosari  quan  era 
cantat  y  ab  sermó,  y  sempre  ab  la  mare;  els 
dias  de  festa  a  visitar  oncles,  tías  y  demés 
a*nexes  a  la  familia. 

Els  tres  fills  prou  haurían  volgut  un  xich 
més  de  llibertat  0  d’esbarjo,  com  tenían  sos 
amichs  y  fins  sos  parents;  peró  tot  era  in¬ 
útil:  el  senyor  Jaume  era  més  ferm  que  una 

roca.  «Aixis  ho  vaig  trobar,  aixis  ho  deixaré; 
res  vull  tocar.»  Y  si' algú  li  parlava  del  cambi 
dels  temps,  se’l  mirava  ab  somrís  protector 
y  compassiu.  «Quanta  ignorància!»,  pen¬ 
sava. 

Passaren  els  anys,  y  la  botiga  comensà  a 
anar  malament.  La  competència  la  matava; 
els  altres  donavan  mellor  y  més  barato;  ve- 
nian  a  fiar;  las  botigas  eran  molt  més  luxo- 
sas;  els  dependents,  mellor  menjats  y  pa¬ 
gats,  eran  més  aixerits  y  se  li  enduyan  lo  bo 
y  mellor  del  servey  del  barri;  podian  y  sa- 
bian  festejar,  anar  al  ball  els  diumenges,  y 
fins  algún  dia  al  teatre;  en  cambi,  els  seus 
eran  apocats  y  ensopits,  y  si  algún  de  llest 
n’hi  entrava,  en  fugia  tot  seguit.  Y  era  natu¬ 
ral.  Prompte  la  botiga  del  senyor  Jaume 
semblà’ls  colegis  del  senyor  Madico  y  de 
donya  Rita.  Però  ’1  senyor  Jaume,  ferm  que 
ferm  y  ab  somris  irónich,  menyspreuhava  a 
tots.  «Ells  tornaran»  deya. 

Un  diumenge  que  s’entretingué  cinch  mi¬ 
nuts  més  al  café,  corregué  tot  esbufegant 
per’arribar  a  l’hora  justa  a  casa  seva,  y  trobà 
la  botiga  en  un  gran  desori,  plena  a  vessar 
de  la  gent  del  barri.  £n  un  recó  la  seva  dona 
ab  una  basca,  ab  el  metje  a  son  costat;  els 
aprenents  una  mà  sobre  l’altra,  badant  la 
boca  un  pam;  els  vehins  xerra  que  xerra... 
Entrà,  y  la  multitut,  de  cop  silenciosa,  li  obrí 
pas.  S’acostà  a  sà  muller: 

— iQu'esaixó,  qué  ha  estat? — 

Y  ningú  res.  Y  girantse  de  sobte,  bo  y 
buscant: 

— c Y’is  noys? — 

Y  l’esferehidor  silenci  continuà.  En  un 
recó  dugas  marmanyeras  se  miravan  aguan- 
tantse’l  riure.  El  metje,  amich  de  la  casa,  li 
digué  ab  els  ulls  ben  oberts: 

—Tingui,  senyor  Jaume.  Animo  y  lle¬ 
geixi  . — 

Y  ell  agafà’ls  papers,  y  llegí : 

«Pares,  perdoneume;  no  puch  més;  fujo 
ab  l’home  qu’estimo  perque  sens  ell  no  po¬ 
dria  viure.  Ab  ell  seré  lliure  y  felis. — Ele¬ 
na.))  ( i ) 

En  el  paper  hi  havia  senyals  de  llàgrimas. 

«Pares,  no’ns  busquéu,  puig  fora  inútil.  Al 


(ï)  Fugi  ab  l'Arturo,  oficial  perruquer  més  viu 
que  la  tinya  y  més  murri  que  maco,  y  aixó  qu’ho  era 
molt.  Ella  tenía'ls  vinúcinch  anys. 


arribar  a  nostre  desti  ja  vos  escriurém.  Espe- 
rém  poder  tornar  richs  y  ésser  lliures.  Per- 
doneunos. — Joan  y  Ramón)).  (i)  . 

El  senyor  Jaume’s  tornà  vermell  com  un 
pebrot  y  caygué  tan  llarch  com  era,  víctima 
d’un  atach  de  feridura. 

L’endemà  la  botiga  s’obrí  à  la  mateixa 
hora. 

Tres  mesos  més  tart  el  senyor  Jaume,  cla¬ 
vat  en  un  silló  ab  rodas,  paralítich  y  ab  el 
cap  clar,  y  podent  dir  sols  una  paraula  de 
tant  en  tant,  s’estava  al  peu  del  balcó.  En  el 
mateix  quarto’l  metje  parlava  ab  la  senyora 
Pona. 

— Déixinse  de  tonterias — deya. — Els  temps 
cambian  molt.  El  senyor  Jaume  no  se’n  vol¬ 
gué  fer  càrrech,  y  feu  cegament — ab  bona 
voluntat,  aixó  sí — lo  qu’havía  vist  fer  als 
vells,  sense  capir  que  aquests  obravan  ab 
justesa  y  d’acort  ab  sos  temps.  Era  un  tra¬ 
dicionalista  inconscient.  Bona  cosa  es  la 
tradició;  peró  sola,  sense  l’auxili  de  la  rahó 
natural,  de  res  val. — 

Y’l  vell  movía’l  cap  d’un  cantó  al  altre, 
fent  que  no;  y  se  li  sentia: 

— Aquí...  la  tradició!...  sempre!...  Torna- 
ràn!  — 

II  ’ 

«Lo  qu’es  just  ho  serà  sempre:  lo  dolent 
sempre  ho  es.  La  veritat  sempre  sura.  L’ú- 
nich  criteri  sà  es  la  rahó.  Aquesta  deu  ésser 
nostra  guia.  Res  son  els  homes,  res  valen  els 
temps.  La  rahó’ns  diu  que  l’home  deu  ésser 
lliure:  donchs  jvisca  la  llibertat!;  que  tots 
som  iguals:  jvisca  la  igualtat!;  tots  germans: 
donchs  que  visca  la  fraternitat!»  (2)  Aquest 
era  ’l  credo  del  magristó  ciutadà  Baldomero, 
amo  d’ una  taberna  d’  un  antich  carrer  de 
nostra  comtal  ciutat. 

En  la  taberna  A  la  Gloriosa ,  hi  havia  la 
tertúlia  dels  revolucionaris  del  barri.  En  ella 
hi  podia  entrar  y  péndrehi  part  tothom,  co¬ 
neguts  y  desconeguts,  de  bon  aspecte  y  mal 


(1)  Fugiren  cap  a  l’ Amèrica  del  Nort.  Entre’ls  tres 
se  repartiren  uns  dos  mil  duros  or  y  altra  moneda.  La 
mellor  part  se  la  endugué  la  noya,  com  a  directora  de 
la  general  fugida  y  per  consell  del  perruquer.  A  la 
caixa  bi  quedà  un  bon  mitjot,  que  restà  gracias  a 
la  energia  dels  noys. 

(2)  No  ho  traduhím  per  germanor ,  perque  frater¬ 
nitat,  en  llenguatje  jacobí,  no  té  res  que  veure  ab  la 
veritable  germanor. 

carats,  ben  parlats  y  mal  parlats,  lladres  y 
honrats,  sabis  y  tontos,  fins  els  llanuts,  si 
volian...  Com  que  tots  eran  iguals!  A  tots 
tractava  del  mateix  modo...  jCom  qu’eran 
fraternals!  Tothom  podia  dir  lo  que  vol¬ 
gués...  jCom  qu’en  aquella  casa  hi  regnava 
la  llibertat!... 

El  noy  y  la  noya  d’en  Baldomero,  en  us  de 
sa  llibertat,  de  petits  ja  fugían  de  casa  arros- 
segantse  per  tots  els  carrers.  ^Al  colegi?... 
Qu’es  cas:  ja  hi  anirían  quan  volguessin!  Y 
eran  grans  y  encara  no  hi  havían  estat. 

La  dona,  la  fresca  y  rodanxona  Pepeta, 
era,  segons  malas  llenguas,  amiga  del  mestre 
de  la  Escnela  pública  municipal  del  barri. 
En  Baldomero  res  sabia.  No  feya  més  que 
llegir  diaris  lliberals  y  llibres  que  no  entenia, 
amén  de  fer  sempre  llarchs  discursos  sobre 
la  Razón ,  la  Igualdad ,  etc.,  etc.,  à  sos  clients; 
y  no  li  quedava  temps  de'cuydarse  de  la  dona, 
dels  noys,  ni  del  despatx  (feyna  qu’estava 
encarregada  a  un  altre  sér  lliuie ,  esclau  d’ell, 
d’un  mosso).  Ell  estava  cridat  à  cosas  supe¬ 
riors:  se  sentia  redentor  y  amigo  del  pueblo . 

Y  la  botiga  anava  bé  perque’l  mosso  era 
cuydadós,  honrat  e  inteligent. 

Pel  menjar  no  hi  havia  hora  fixa.  S’havia 
de  menjar  quan  se  tenia  gana:  aixó  era  lo 
racional.  Y  a  més,  tothom  era  lliure  de  men¬ 
jar  quan  volgués. 

El  noy,  ja  gran,  divuyt  anys,  vestia  com  un 
veritable  senyoret;  anava  a  la  Universitat,  se¬ 
gons  assegurava,  a  seguir  uns  estudis.  A  sos 
pares  casi  res  els  hi  deya  més  que  pera  de¬ 
manar  quartos:  se’ls  mirava  ab  llàstima  y 
fàstich  ensemps.  La  noya  vestia  descuydada 
y  de  qualsevol  modo,  y  a  fe  qu’era  bufona  y 
aixerida.  La  dona  vestia  de  coloraynas,  por¬ 
tava  xavos,  s’enfarinava  y  fins,  segons  las 
vehinas,  se  posava  un  xich  de  pintura  (de 
mangra,  deyan  ellas).  En  Baldomero,  alt, 
magre,  un  xich  calvo,  duya  bigoti  y  mosca,  y 
un  si  es  no  es  de  pati  1  las,  y  vestia  com  devian 
havervestit  els  milicianos  d’altre  temps  quan 
no’s  posavan  l’uniforme;  y  ell  ne  tenia  un  de 
llampant  d’uniforme.  Quina  llàstima  que  no 
hi  hagués  milicia  nacional!  Era  son  únich 
disgust,  apart  dels  que  li  donavan  la  tirania 
y  la  mà  amagada  del  clero  (paraulas  d’ell). 

Passaren  els  temps,  y  una  nit,  al  arribar  a 
casa,  bon  xich  tart  després  d’haver  predicat 
de  valent  sobre’l  predomini  de  la  rahó,  so¬ 


bre  la  llibertat  y  altras  cosas  sublims  qu’ell 
dominava ,  obri  la  porta  ab  cuydado  pera  no 
despertar  a  ningú,  y  sentí  a  la  dona  y  a  la 
noya  que’s  disputavan  ab  veu  fosca,  ab  rabia 
concentrada.  Y  al  anar  a  tancaria  porta  que¬ 
dà  clavat. 

— Bandarra!  Ja  ho  sé  qu'estàs  embrassada 
d’aquell  brètol,  d’aquell  lladre!  Vesten  de 
casa,  que’ns  deshonras!  cQué  dirà’l  beneyt 
de  ton  pare  quan  ho  sàpiga?  ?Qué  diràn  els 
vehins  quan  se’n  adonguin?  Ves,  ves;  prepa¬ 
rat  a  dur  el  fardo  a  la  bordería!... 

— ^Bandarra  jo?  {De  qui  ho  he  aprés  més 
que  de  vosté,  que  tot  el  dia  s’està  ab  aquell 
porch  de  mestre?  Porchs,  més  que  porchs! 
iQué  deuhen  fer,  que  la  gent  ho  conta  en  veu 
molt  baixa?  Prou  ho  sé  jo;  prou  m’ho  diuhen 
els  vehins!  Porchs!  Ja  me’n  aniré  demà  ab 
el  Moreno,  ja!  Pera  honrar  aquesta  casa  ja 
n’hi  hà  prou  ab  vosté.  Si  no  fos  tan  ximple’l 
pare!... — 

En  Baldomero  restà  com  de  pedra,  sense 
gosar  moures:  groch,  ab  els  ulls  sense  fixe- 
sa...  Entrà  un  municipal  que  li  digué  à  cau 
d’orella: 

— Don  Baldomero ,  corra  ustedipasa  una  des¬ 
gracia  horrible ,  su  hijo  està  detenido  por  créer  ■ 
sele  complicado  en  un  robo  de  alhajas  comelido 
hace  días  en  casa  del  padre  de  uno  de  sus  com- 
paiïeros ,  el  banquero  sehor  Jiménez! .. . — 

Se  girà  esmaperdut  y  fugi  cap  al  fons  de  la 
botiga:  obri  una  tapa  y  s’ohí  jjxap!! 

Usant  de  sa  llibertat,  feu  lo  que  li  dictà  sa 
rahó. 

Pobre  Baldomero!  ?Qué  podia  succehir  no 
tenint  altre  criteri  que  sa  rahó?  cQué  li  cos¬ 
tava  recordarse  un  xich  del  passat? 

III 

Aquesta  faula  es  grollera,  ben  cert;  mes 
quelcom  diu. 

Si  fos  possible  un  resum  de  lo  bo  d’en 
Baldomero  ab  lo  bo  del  senyor  Jaume!  Ab 
bona  base  de  tradició  y  un  bon  criteri  de 
rahó!... 

Segons  diuhen  certs  sociólechs,  1  ’lndivi- 
duu  y  la  Societat  son  organismes  molt,  peró 
molt  semblants.  Val  la  pena  de  meditar  si 
aquesta  faula,  o  altras  per  l’estil  (sempre 
més  ben  fetas)  foran  aplicables  als  pobles. 

Trinitat  Monegal 

A  Catalunya 

Dlxerunt:  Venite  et  disperdantus  eos 
de  gente  et  noti  memoretur  Israel  ultra 

Psalm  LXXX,  vers  5 

No’s  pot  dir  viure  al  teu  viure, 
perdut  ja  l’antich  brahó; 
si’l  teu  dret  no  va  prescriure 
dcóm  no  surt  son  campió? 

Tos  altars  hi  hà  qui  profana 
y  ton  ànima  estrafà. 

Noble  terra  catalana 
^contra'l  cel  vas  tu  pecà? 

^Quín  abisme  a  tu’t  va  atreure, 
quina  fada  t’ull-prengué, 
que’t  poguessis  així  ajeure 
com  qui  forsas  ja  no  té? 

En  remats  de  blanchs  y  negres 
als  teus  fills  van  dividir, 
allunyant  días  alegres 
que  may  més  has  vist  lluhir. 

Nostres  temps  son  temps  de  proba 
pel  qui  sempre  t’ha  estimat; 
cada  lley  qu’han  dictat  nova 
un  dogal  més  t’ha  posat. 

Rebutjar  per  lo  de  casa 
lo  que’ns  portan  foraster, 
ens  han  dit  a  cops  d’espasa 
— desd’  avuy  ja  no’s  pot  fer. — 

Y  a  Poblet  monstres  saquejan 
y  no’s  veu  ta  indignació, 
y  la  tomba  allí  forsejan 
del  teu  gran  Conqueridól 

Ja  no  cal  xurma  forana 
per  tirarte’l  llot  així: 
s’ha  trobat  gent  catalana 
que’t  farà  fins  de  butxí. 

En  malhora  la  teva  ira 
no  va  a  Xàtiva  esclatà 
y  ara  al  màrtir  qu’allí  expira 
ja  ni  sabs  qui’l  daguejà. 

Com  del  Príncep  de  Viana 
sabs  tampoch  la  seva  fí, 
ni  hont  va  neixe  11a  Joana 
que  li  va  arranjà’l  verí. 

En  els  murs  de  Barcelona 
?sabs  potser  cóm  s’hi  lluytà 
quan  Bervick  que  l’assalt  dona 
te  onze  cops  de  reculà? 

Així  escupen  ta  senyera, 
tens  la  llengua  en  entredit, 
el  terrer  se  t’esquartera 
y’is  teus  códichs  s’han  proscrit. 


Ta  grandesa,  oh  Catalunya, 
es  avuy  sols  oripell; 
qui  dels  teus  recorts  t’allunya 
fa  de  tu  un  poble  masell. 

Quan  del  burch  la  ramor  calla 
y  arreu  l’ombra  s'ha  obert  pas 
y  la  mitja  nit  devalla 
dels  teus  gótichs  campanars, 

un  moment  tornan  a  viure 
tos  grans  héroes  sens  parell 
qu’ab  sa  espasa’t  van  fer  lliure 
o  clamant  per  tu  al  concell. 

Blassonadas  sepulturas 
abandonan  al  teu  crit 
y  de  vellas  armaduras 
lo  dringar  s’ou  tot  seguit. 

Dels  darrers  que  compareixen 
no  es  el  comte  de  Pallars, 
y  al  rey  Pere’l  Gran  segueixen 
tots  els  bons  de  Panisars. 

D’en  Claris  la  veu  ressona 
desde  l'Ebre  al  Pirineu: 

Sant  Geroni  té  per  trona, 

Canigó  per  tornàveu. 

Y  xisclant  la  tramontana 
sembla  un  crit  d’acusació. 

—  ?De’l  d’Urgell  qu’heu  fet? — demana. — 
<;Qué  vau  fè  ab  l’ussurpadó?  — 


Catalunya,  oh,  terra  santa, 
plena  tu  de  lleyaltat, 
pels  poblats  ta  dissort  canta 
lo  rapsoda  desterrat. 

Catalunya,  oh,  patria  hermosa, 
qu’ab  respecte  mirà'l  món, 
bé  altres  temps  vas  ser  ditxosa 
no  abaixant  per  ningú’l  front. 

Si  avuy  pots  veure  cóm  s’ascla 
l’arbre  sant  de  nostra  lley, 
ja  no  ets  tu  aquell  poble  mascle 
ennoblit  pel  més  gran  rey. 

Pel  gran  rey  quin  sagrat  glavi 
ja  no  tens  ni  sabs  hónt  jau...  (1) 
ijCal  que  un  poble  aixís  acabi 
per  no  véurel  més  esclau? 

Ramón  E.  Bassegoda 


(1)  El  cèlebre  tisó  del  rey  En  Jaume  desaparegué, 
no  se  sab  cóm,  de  la  Catedral  de  València  hont  se 
guardava. 

TEATRES 

I  GIORNI  PIU  MEDI.  —  ARLEQUÍN  reY.  —  Las 

FUNCIONS  ZaCCONI. 

Ab  la  comèdia  satírica  I  giorni  piu  liedi, 
en  G.  Antona  Traversi  tracta  de  probar  que 
molt  sovint  els  dias  que  precedeixen  al  ma¬ 
trimoni  d’una  senyoreta,  sobre  tot  si  es  de 
la  elevada  classe  social,  lluny  d’ésser  els  més 
joyosos  y  felissos,  com  sembla  creure  tot¬ 
hom,  son  al  contrari’ls  més  enutjosos.  El 
contracte  matrimonial  y  pacte  d’interessos, 
els  amichs  malvolents  y  las  amigas  gelosas 
y  tafaneras,  els  sogres  futurs  y  demés  paren¬ 
tela,  las  modistas  y,  en  fi,  el  tràfech  que  im¬ 
plica  un  acte  tan  trascendental,  son  circuns- 
tancias  que  contribuheixen  a  aquest  curiós 
resultat. 

L’obra  casi  bé  pot  dirse  que  no  té  argu¬ 
ment,  y  l’acció  llanguideja.  No  obstant, 
l’autor  presenta  algún  tipo  molt  ben  obser¬ 
vat,  com  el  príncep  avaro,  rutinari  y  empa- 
lagós,  la  promesa  y  l’oncle  d’aquesta,  gra- 
ciosissim,  encara  que  un  xich  acaricaturat. 
El  diàlech,  finament  satírich,  es  correcte  y 
conté  notas  justíssimas  ridiculisant  cert  usos 
y  costums  de  las  elevadas  classes  socials. 
Peró  tot  aixó  no  logra  despertar  l’interés  del 
públich,  que  troba  a  faltar  en  la  comèdia 
d'en  Antona  Traversi  lo  que  sens  dubte  es 
essencial  a  tota  obra  escènica,  es  a  dir:  el 
fons  y  la  originalitat;  en  una  paraula,  vol 
que  hi  hagi  més  substància. 

En  Paladini  donà  una  justa  interpretació 
al  personatje  del  príncep.  Dels  demés,  sols 
mereix  citarse  la  Mariani. 


En  un  prólech  que  l’Adolf  Lothar,  autor 
de  Arlequí  rey ,  va  escriure  pera  la  tercera 
edició  alemanya,  ens  explica  la  gènesis  de  la 
seva  comèdia.  Un  dia,  trobantse  a  Viena  en 
un  petit  teatre,  va  veure  un  actor  dolent  y 
mal  vestit  que  interpretava  un  paper  de  di- 
plomàtich.  «Quínas  puntadas  de  peu  —  va 
dirse  en  Lothar— rebria  en  la  vida  real  un 
diplomàtich  semblant  a  aquest!»  Tot  seguit 
la  seva  imaginació  engrandeix  el  quadro,  y 
veu  a  un  comediant  que  per  un  concurs  de 
circunstancias  extraordinarias  se  troba  en  el 
cas  de  fer  de  rey.  «Seduhit  (i)  l’autor  alas- 
horas  pel  conflicte  que  pressent  entre  l’apa- 
riencia  real  y  la  personalitat  humana,  conce- 
beix  primerament  una  tragèdia  terrorífica, 
quelcom  shakesperià,  quina  acció  passaria  a 
Escòcia  y  en  la  que  Marlowe  seria’l  protago¬ 
nista.  Peró  després  ,  semblantli  la  forma 
massa  severa  y’l  medi  massa  fret,  transporta 
l’acció  a  Italia  evolucionant  envers  la  tragi¬ 
comèdia;  els  actors  de  la  comèdia  dell’arte  li 


(i)  Jean  Jullien  — Prefaci  de  la  edició  francesa. 


serveixen  de  personatjes;  y  aixis  Arlequí  es¬ 
devé  rey.» 

Ab  lo  dit  fàcil  es  compendre  que’l  nirvi  de 
l’obra  es  la  sàtira  política  y  social.  L’autor 
presenta’l  quadro  d’un  poble  governat  per 
una  monarquia  d'origen  diví.  En  nom  de 
Deu  el  rey  regna;  peró  aixó  es  una  farsa.  En 
realitat  el  verdader  origen  de  la  monarquia 
es  la  forsa:  la  forsa  es  el  dret.  Aixis  ho  diu 
a  Arlequí  en  Tancredo,  germà  del  rey  difunt, 
que  ve  a  ésser  com  un  primer  ministre  del 
Estat.  Per  la  forsa  va  entrar  aquell  a  gover¬ 
nar,  y  per  la  forsa  y  1’  astúcia  Arlequí  esdevé 
rey.  El  comediant,  el  creador  de  tota  mena 
de  tipos,  l’home  que  sobre  las  taulas  d’un 
escenari  sab  interpretar  y  donar  vida  a  tota 
mena  de  papers,  també  pot  servir  pera  repre¬ 
sentar  a  la  perfecció,  en  un  escenari  més  gran, 
un  altre  paper  en  el  que  tot  es  comèdia, 
ficció  y  apariencia.  «Evidentment,  jo  no  he 
nascut  pera  ésser  rey — se  diu  Arlequí: — jo 
no’n  tinch  la  vocació,  perque  a  mi  sols 
m’agradan  els  papers  que  puch  representar 
francament,  posanthi  tota  la  meva  ànima,  y 
per  aixó  quan  ne  trobo  algún  que  no’l  puch 
sentir,  el  deixo.  Un  d’aquests  es  el  de  rey; 
me  ve  gran  y  l’abandono.  Que  n’aniríam  de 
bé  si  tots  els  reys  que  no  tenen  vocació 
de  tals  fessin  com  jo,  abdiquessin  com  jo!... 
Si  jo  ho  faig,  es  perque  jo  vull  ésser  lliure, 
perque  jo  vull  estimar,  vull  estimarte  a  tu, 
hermosa  Colombina,  y  vull  riure  v  fer  riure 
espontàniament.  Y  dintre’ls  palaus  dels  reys 
el  riure  es  un  crim,  l’amor  una  debilitat,  la 
llibertat  una  ficció.  Mes,  pera  representar  el 
paper,  tant  serveixo  jo  com  qualsevol  altre. 
No  he  mancat  may  una  rèplica,  sempre  he 
estat  en  situació.  He  sigut  dèspota,  he  sigut 
crudel,  he  destruhit  als  meus  enemichs  se¬ 
guint  aquella  màxima  santa:  val  més  que  mo¬ 
rin  cent  ignocenls,  que  no  que  s'escapi  un  sol 
culpable ,  que’ls  morts  no  poden  fer  cap  mal, 
y’is  vius  ne  fan  sempre!...  Y  com  que  feya 
decapitar  molla  gent  y  aumentava  sempre’ls 
impostos,  ningú  podia  sospitar  que  no  fos 
un  rey  veritable.» 

No  es  menys  punyent  el  quadro  que  fa 
l’autor  de  la  cort.  «Una  reunió  de  morts;  tot 
son  caretasl  Una  multitut  de  grans  noms 
darrera  dels  quins  no  hi  hà  res  més  que  la 
tradició.  Tot  fa  fortor  de  podrit ».  Gisa,  la 
princesa  ab  qui  s’ha  de  casar,  pretén  enmat- 
zinarlo;  el  seu  oncle,  o’l  que’s  creu  serho, 
tracta  de  desfersen;  y  Ezzo,  el  pretendent, 
també  trevalla  a  l’ombra.  Arreu  s’extenen  la 
traició  y  la  intriga;  l’egoisme  y  l’ambició  nían 
en  tots  els  cors. 

Pera  mostra  de  la  tendencia  de  l’obra, 
crech  qu’ab  lo  dit  n’hi  hà  prou. 

Naturalment,  l’obra  es  simbòlica,  encara 
que  d’un  símbol  ben  clar.  El  rey  no  es  més 
que  un  arlequí:  donchs  l’arlequí  pot  ésser  rey. 
El  rey  per  dret  diví,  regna,  peró  no  governa; 
es  sols  una  apariencia,  un  fantasma.  Els 

seus  bons  intents,  els  seus  bons  disitjos,  la 
seva  personalitat  humana  desapareixen  de- 
vant  de  las  intrigas  de  la  cort,  de  las  ambi¬ 
cions  dels  governants,  de  la  tradició  inflexible. 
Un  rey  que  s’aparti  de  la  tradició,  de  la  tra¬ 
dició  de  forsa,  de  tirania,  d’autoritarisme  a 
que  deu  son  origen,  no  es  tal  rey;  passaria  a 
ésser  un  home  com  els  altres  y  perdria  tota 
sa  autoritat  y  prestigi.  Aixó  es  lo  que  pretén 
demostrar  en  Lothar  al  posar  l’arlequí  en  el 
lloch  del  rey.  Pera  fer  comèdia,  un  bon  co¬ 
mediant  la  farà  tan  bé  com  qualsevol  home. 

Dramàticament,  l’autor  se  va  trobar  ab  una 
gran  dificultat:  «{Cóm  me  las  arreglo — devia 
dirse —  pera  que  la  faula  resulti  verosímil?» 
Avuy  dia,  que  l’art  dramàtich  ha  evolucionat 
envers  la  veritat  absoluta,  se’ns  fa  dificil  ad¬ 
metre  certs  convencionalismes  qu’avans  ac- 
ceptavam  correntment.  Aixís  els  puritans  no 
voldràn  passar  per  la  ficció  d’en  Lothar.  Per 
hàbil  que  sigui  en  la  preparació  de  la  intriga, 
no  arribarà  a  fernos  creure  may  que  un  home 
— sobre  tot  si  aquest  home  es  un  comediant — 
pugui  íerne  desapareixe  un  altre  —  sobre  tot 
si  aquest  altre  es  un  rey  —  y  posarse  en  son 
lloch  sense  que  ningú  se’n  adongui,  ni  tan 
sols  aquellas  personas  que  com  els  demés 
comediants,  per  haver  viscut  contínuament 
ab  el  matador  y  per  l’afecte  que  li  duhen, 
necessàriament  l’han  de  reconeixe. 

Baix  aquest  aspecte  jo  crech  que’ls  puri¬ 
tans  tenen  rahó,  com  la  tenen  al  senyalar 
altres  inverosimilituts  que  trobém  en  la 
comèdia.  Peró  jo  crech  qu’aytals  defectes — 
si  en  realitat  ho  son — no  tenen  cap  impor¬ 
tància.  L’autor  mateix,  preveyent  sens  dubte 
tals  objeccions,  ha  transportat  l’acció  a  una 
època  llunyana.  Y  ho  haurà  fet  aixis,  pera 
poder  contestar  a  qui’l  critiqui  baix  aquest 
aspecte:  «{No  aplaudiu  a  Shakespeare,  no 
aplaudiu  a  Calderón,  no  aplaudiu  a  Schilier? 
Donchs  tots  ells,  y  ab  molta  més  tranquilitat 
que  jo,  presentan  sas  faulas  més  deslligadas, 
més  inverosímils  y  ab  més  pobresa  de  recur¬ 
sos».  Y  jo  crech  qu’en  Lothar  tindria  tota  la 
rahó  si  aixó  digués. 

Hem  de  fernos  càrrech  de  que  no’s  tracta 
aqui  d’un  estudi  psicológich,  ni  d'un  drama 
passional,  sinó  d’una  obra  filosòfica,  satírica 
y  moral,  qu’enquadra  l’autor  en  un  march 
dramàtich  pera  feria  més  interessant.  Ni’l 
rey  es  un  rey,  ni  l’arlequí  es  un  arlequí,  ni  la 
cort,  els  cómichs,  el  poble  y’is  soldats  son 
estudis  concrets:  se  tracta  de  la  eterna  co¬ 
mèdia  social  ab  un  rey  que  representa  tots 
els  reys,  un  arlequi  que  representa  tols  els 
arlequins,  y  una  cort,  uns  cómichs,  uns  sol¬ 
dats  y  un  poble  que  son  la  humanitat  tota, 
la  d’avans  y  la  d’ara,  la  d’avuy  y  la  de  demà, 
que  desempenya  aquella  gran  y  ridícula  co¬ 
mèdia  consistent  en  que  n’hi  hagi  un  que 
mani  y  molts  qu’obeheixin,  un  que  pegui  y 
molts  que  rebin,  un  que  representa  a  Deu 
y  Deu  se  creu,  y  molts  que’s  creuhen  ésser 

homes  quan  ab  prou  feynas  arriban  a  bestias' 

En  fi,  jo  crech  que  Y Arlequí  rey  d’en  Lo¬ 
thar,  a  despit  de  las  petitas  inverosimilituts 
que’ls  rutinaris  volen  véurehi,  es  una  obra 
hermosa,  una  obra  mestra,  tant,  que  consi¬ 
dero  justissim  el  judici  que  va  mereixe  d’un 
autor  dramàtich  italià,  tan  conegut  y  de  tant 
talent  com  es  en  Rovetta:  «Si  un  poeta — diu 
— de  fantasia  luxuriosa,  un  diplomàtich  es- 
céptich  y  experimentat,  y  un  filosop  profond 
s’haguessin  reunit  pera  escriure  una  comèdia, 
no  haurian  pogut  concebir  una  obra  més 
sugestiva,  més  valenta  y  al  mateix  temps 
més  saborosa  que  aquesta  obra  d’art  sado- 
llada  de  passió,  de  dolor  y  de  veritat,  que’ns 
confon  y’ns  excita,  que’ns  instruheix  y’ns  fa 
pensar  en  el  geni  o  en  la  bogeria.» 

La  traducció  castellana  — deguda  a  no  sé 
qui,  donchs  els  cartells  no  ho  deyan — encara 
qu’en  linias  generals  sembla  fidel,  en  reali¬ 
tat  es  una  profanació.  Las  frases  més  gràfi- 
cas,  els  conceptes  més  enlayrats  y’is  raptes 
de  passió  més  humans  han  sigut  suprimits 
sens  dubte  per  respecte  a  la  moral  castellana: 
una  moral  de  tradició.  Aixis,  bé  han  fet  al 
presentar  la  comèdia  com  una  mascarada — 
mascarada  deyan  els  cartells — donchs  en  reali¬ 
tat  l'obra  de  tal  manera  traduhida  pert  tota 
la  serietat  y  trascendencia  que  té. 

La  execució,  en  conjunt  y  en  detalls,  a 
l’altura  de  la  traducció.  Jo  crech  sincerament 
que’ls  actors  castellans  son  incompatibles 
ab  el  teatre  d’ideas.  No  es  possible  fer  lo 
nou  ab  motllos  vells,  y’is  actors  castellans — 
els  del  Tealro  Espanol  e ls  primers — trevallan 
ab  motllos  gastats,  son  fills  llegítims  de  la 
tradició  y  de  la  rutina,  portan  l’encarcara¬ 
ment  y  l’afectació  en  la  massa  de  la  sanch, 
el  seu  pudor  els  hi  recorda  sempre  qu’estàn 
devant  d’un  públich,  y  ab  pudor  gradúan  els 
raptes  de  la  passió,  y  en  fi,  la  seva  persona¬ 
litat,  formada  cultivant  un  teatre  fals,  con¬ 
vencional  y  raquitich,  ha  quedat  fixada  defi¬ 
nitivament  ab  el  motllo  de  la  rutina;  de  tal 
manera,  que  seràn  inútils  tots  el  seus  esfor- 
sos  y  fins  tota  la  seva  bona  voluntat  per’ad- 
quirir  aquella  flexibilitat  de  recursos,  aque¬ 
lla  ductilitat  de  dicció,  aquell  desembràs 
d’interpretació  y  aquella  sinceritat  en  la 
creació  dels  tipos  que  sols  poden  possehir 
els  artistas  moderns  qu’arriban  al  món  del 
art  lliures  de  tota  impedimenta.  -Cóm  vo- 
léu,  per  exemple,  que  la  Guerrero  vos  fassi 
una  escena  passional  ab  sinceritat,  si’s  do¬ 
naria  vergonya  de  dar  o  rebre  un  petó  de 
qualsevol  actor  a  la  vista  del  públich?  Y  ;cóm 
voléu  qu’en  Diaz  de  Mendoza  vos  fassi  la  es¬ 
cena  final  de  Arlequí  rey — pera  citarne  una 
— sens  afectació,  sense  latigmllos ,  sense  ria- 
lladas  grolleras,  sense  posats  tràgichs,  en 
una  paraula,  ab  aquella  senzillesa,  intenció 
y  finura  que  reclama  un  tipo  que  no  es  un 
histrió  vulgar,  sinó  una  abstracció,  si  ell  y’l 
seu  públich  sols  ab  grollerías  s’entenen? 

Y  ícóm  voléu,  en  fi,  que  un  y  altre  parlin  en 
escena  naturalment,  riguin  y  plorin  com  ho 
fan  els  homes,  accionin  y’s  moguin  armóni- 
cament  ab  el  caràcter  peculiar  dels  personat- 
jes  qu’encarnan,  si  tota  sa  vida  no  han  re¬ 
presentat  més  que  ninots — ab  raras  excep¬ 
cions  en  que  may  han  sobressurtit — fills  de 
la  fantasia  y  que  sols  fantasiosament  podian 
representar!1 

Jo  crech  qu'han  fet  tart  pera’l  teatre  mo¬ 
dern;  tant,  que  si  m’atrevis  a  donàrloshi  un 
consell,  els  diria:  «No  vos  surtiu  de  vostre 
repertori;  feu  teatre  clàssich;  fins,  si  voléu, 
feu  teatre  modern  castellà,  que  per  lo  encar¬ 
carat  dona  a  n’aquell  quince  y  raya:  però  no 
vos  fïquéu  en  camisas  de  once  varas ,  que  al 
cap  y  a  la  fi,  sempre  faréu  mellor  paper  pre- 
sentantvos  tal  com  sou,  ab  vostras  ficcions, 
ab  vostres  amaneraments  y  ab  vostras  ruti- 
nas,  que  volent  aparentar  lo  que  no  sentiu, 
lo  qu  es  impossible  que  arribéu  a  sentir.» 

A  pesar  de  las  detestables  condicions 
que’l  Romea  reuneix  com  a  teatre  d’estiu;  a 
pesar  de  que  actualment  estàn  oberts  més 
teatres  qu’en  el  reste  del  any,  actuant  en 
alguns  companvias  de  declamació  seria;  y  a 
pesar  de  qu’en  Zacconi  ha  escullit  de  son 
repertori  las  obras  més  conegudas  y  més  do- 
lentas — fent  excepció  d’un  parell  o  tres— ab 
lo  qual  ens  ha  donat  proba  de  que,  o  bé’l 
seu  criteri  artistich  no  es  gayre  enlayrat  o 
bé — més  aviat  crech  això  —  de  que  lo  qu  ha 
procurat  es  surtir  del  pas  sense  tenir  d’amo- 
hinarse  massa;  a  pesar  de  tot  aixó,  las  vuyt 
funcions  Zacconi  a  Romea  han  sigut  un  éxit 
indiscutible,  moral  y  econòmicament. 

Jo  vaig  tenir  una  gran  decepció  al  coneixe 
las  obras  que’ns  donaria.  Es  tan  trist  veure 
que  fins  els  més  grans  actors  careixen  del 
desinterès  necessari  que  inspira’l  verdader 
amor  per  l’art!  Però  m’he  alegrat  moltissim 
del  éxit  obtingut.  Crech  que  se’n  anava  des¬ 
content  d’Espanya.  Potser  la  despedida 
que’ls  catalans  li  han  fet  a  Romea’ns  recon- 
cilihi  ab  el  gran  actor  italià.  Jo’m  creya  que 
no  tornaria  més:  ara  encara’m  quedan  espe- 
ransas.  Bé,  pel  públich  de  Romea! 

Emili  Tintorer. 


NOTAS  BIBLIOGRÀFICAS 

Eug'ene  Vaillé. — A  la  Gloire  de  la  Luxure. 

—  Toulouse.  Société  Provinciale  d'Edition. 

~~  19°3  ■ 

L’Eugène  Vaillé  es  un  poeta  a  lo  Verhae- 
ren,  desordenat,  de  molta  imaginació,  que 
no  veu  las  cosas  tal  com  son,  sinó  que  las 
deforma,  donàntlashi  enormes  relleus,  épi- 
cas  apariencias,  destruhint  l’armonía  poètica 
que  presideix  sempre  a  tota  realitat  y  la  rea¬ 
litat  que  dona  vida  a  tota  armonia  poètica. 

Com  el  cèlebre  autor  de  Les  Villes  Tenta- 
culaires ,  Les  Villages  illusoires  y  Les  Cam- 
pagnes  hallucinées;  com  en  Vielé-Griffin,  en 
Gustave  Khan,  en  Maeterlinck,  etc.,  en  Vaillé 
es  dels  que  defensan  pràcticament,  enfront 
dels  poetas  cultes  y  quasi  perfectes  de  la 
moderna  literaturafrancesa(Lecontede  Lisle, 
T.  Gautier,  Banville,  Heredia,  C.  Mendés, 
Mallarmé,  etc.),  el  descuyt  de  la  forma,  la 
llibertat  ritmica  del  vers  y  de  tant  en  tant 
l’esperit  de  la  poesia  popular  com  a  primera 
matèria  poètica. 

A  la  Gloire  de  la  Luxure  es  un  volúm  de 
poesias  ab  el  quin  en  Vaillé  ’s  proposa  exal¬ 
tar  la  carn,  cantar  las  excelencias  del  amor 
sensual.  El  sol  títul  dona  idea  clarissima  del 
caràcter  del  llibre:  en  Vaillé  es  (o  aparenta 
qu’es)  un  adoradorfervorós  de  la  forma  feme¬ 
nina,  considerantlacom  a  instrument  degoig: 
ab  malaltissa  fruhició  s’ entreté  descrivint 
sos  encisos,  els  refinaments  dels  plers  que 
pot  oferir,  sa  bellesa  exclusivament  animal... 
A  la  Gloire  de  la  Luxure!...  L’obra  no  pot 
negarse  qu’es  un  himne  erótich,  d’empenta, 
vibrant  y  entusiasta.  Vegis  la  següent  poe¬ 
sia,  una  de  las  més  originals  del  llibre: 

A  l’Unique 

C'est  toi  que  j' ai  aimée  e?i  elles,  mon  amie, 
en  elles  toutes  qui  pas s eren  dans  mon  lit, 
aux  heures  mornes  de  défaillance  et  d' oubli, 
et  leurs  gestes  a  amour  m '  évoquéren  les  tiens. 

L'une  joignait  vers  moi  la  ferveur  de  ses  mains, 
et  sa  bouclie,  inexperte  aux  cares  ses  impures, 
n  avait  jamais  connu  le  ràle  des  luxures; 
elle  effleurait  mon  front  avec  doucer 
de  baisers  chastes; 

son  corps  qui  ne  savait  les  impudeurs  nefastes 
avait  des  étreintes  de  sceur. 

Et  l' autre  connaissait  les  voluptés  savantes 
et  les  raffi.neme.nts  supremes  de  l' amour; 
les  courtisanes  complaisantes 

avaient  dressé  sa  cliair,  chargée  de  parfums  lourds, 

aux  farouches  enivrements , 

et  quand,  ma  levre  prise  à  l'étau  de  ses  levres, 

nos  corps  sursautaient  sous  le  spasme, 

ses  bras,  moites  de  fievre , 

nerveusement,  ravageaient  les  coussins, 

et,  haletants,  ses  seins 

étaient,  sur  la  mer  blanche  de  sa  peau,  comtne  dettx  lames 
que  le  désir  fougueux  fatigait  de  sa  rame. 

C'est  toi  que  j'ai  aimée  en  elles,  c  est  toi  seule! 

Et  celle-ci  avait  des  gestes  las  d'aieule 

qui  sait  toutes  les  joies  et  toutes  les  détresses, 

et ,  passive,  livrait  son  corps,  frèle  jouet, 

a  mes  baisers,  cinglants  ccmme  des  coups  de  fouet. 

Et  celle  la  avait  des  seins  menus  comme  les  tiens, 

qiii  palpiiaie?it  sous  mes  caresses, 

comme  les  tiens,  aux  jours  laintains, 

aux  jours  oh  ta  presence  était pour  moi  IHvresse. 

Cette  autre  avait  ton  ràle  au  moment  de  l'extase, 

lorque,  dans  la  folie  ultime  de  l'eireinte, 

la  bouche  que  la  bouche  écrase 

pouse  des  cris  aigus  comme  une  plainte , 

et  que ,  dans  le  delire  et  dans  la  pàmoison , 

faibles ,  devant  les  corps  qui  sombrent , 

les  ames  sonnent  la  déroute. 

C'est  ioi  que j'ai  aij/iée  en  elles  toutes! 

Et  d' autre s  ont  passé  qui  eurent  d'autres  gestes , 

des  rages  de  démons  enfouis  des  noirs  enfers 

et  des  botités  d'anges  celestes 

Toutes  ont  su  ï appel  langoureux  de  mes  chairs , 

mais  nulle  na  trouvé  de  gestes  incomnis 

que  tu  n'aies  pas  rythmés  aux  soirs  de  nos  délices , 

et  tour  a  tour ,  perverse  ou  ingénue , 

au  hasard,  selon  tes  caprices , 

tu  les  avais  déja  tous  semés  sur  ma  route. 

Aussi  cest  toi  que  j' ai  aimée  en  elles  toutes. 


Albert  Vidal.  —  La  Toile  d’  Araignée. — 

Toulouse.  Société  Provinciale  d' Edition. 

~'9°  3- 

Quatre  noveletas  ha  publicat  l’escriptor 
francès  Albert  Vidal  en  un  volum  titulat  La 
Toile  d' Araignée,  títul,  a  son  torn,  de  la 
primera  de  ditas  noveletas.  En  Vidal  es  un 
naturalista  en  literatura,  però  no  un  natura¬ 
lista  épich  a  lo  Zola,  sinó  un  observador 
dels  petits  dramas  de  la  vida,  d’aquells  que’s 
desenrotllan  íntimament,  quasi  sens  exterio- 
risarse.  À  n'  en  Vidal  li  plauhen,  com  a 
assumptes  artistichs,  las  lluytas  apagadas, 
els  defalliments  de  la  voluntat,  las  miserias 
domésticas  que  tanridiculas  resultan  contem- 
pladas  de  lluny,  peró  que  tant  entristeixen  y 
aclaparan  vistas  d’aprop. 

Aixis,  dessota’l  vulgar  aspecte  de  la  vida 
de  solter,  de  la  vida  de  familia;  dessota  la 
calmosa  apariencia  ab  que  vivim,  constituhim 
societat  y  desempenyém  el  corresponent  pa¬ 
per  en  la  gran  tragi-comedia  del  món,  ’s 
remóu  sempre  la  maror  d’engunias  y  desitjós 
que  may  ens  deixa  reposar:  l’Albert  Vidal 
sent  ben  bé  aquesta  maror,  sas  embranzidas 
esvalotadas  y  sas  remors  fondas  y  planyi- 
volas. 

Lo  mateix  La  Toile  d' Araignée  que  Un 
Homme  Hereux ,  La  Gorge  y  L' Allemande 
(noveletas  per  cert  escritas  en  el  llenguatje 
ple  de  llum  que  solen  ostentar  els  bons  es¬ 
criptors  del  Mitjdía  de  Fransa)  son  petits 
fragments  de  vida,  arrencats  de  la  realitat  y 
transportats  a  las  planas  d’un  llibre.  En  par¬ 
ticular  Un  Homme  Heieux  y  U Allemande, 
son  narracions  sens  argument,  peró  tan  ben 
observadas  y  exposadas,  que  un  hom  se  creu 
presenciar  lo  que  l’autor  descriu,  y  fins  pen- 
drehi  part. 

Recomaném  a  nostres  lectors  el  llibre  de 
l’Albert  Vidal. 

Joaquim  Cabot  y  Rovira. — A  cop  calent, 

Poesies.  —  Barcelona. 

A  cop  calent  se  titula  un  aplech  de  versos 
d’en  Joaquim  Cabot  y  Rovira,  versos  publi¬ 
cats,  segons  diu  l’autor  en  una  mena  de  pró- 
lech,  no  pera’l  gros  públich  sinó  pera  sos 
fills  que  potser  hi  aprenguin  (son  paraulas 
del  autor)  «a  enamorarse  de  Deu  y  de  la 
Patria,  dels  grans  amors,  dels  amors  sens  fi, 
dels  amors  únichs  qu’empenyen  misteriosa¬ 
ment  al  home  amunt,  amunt  sempre,  cap  a 
las  regions  del  sacrifici,  de  la  caritat,  de 
l’abnegació,  de  la  justícia,  de  la  bondat,  de  la 
bellesa...  ahont  els  esperits,  tan  sovint,  s’in- 
mortalisan»  . 

El  mateix  autor  confessa  que’ls  seus  versos 
no  tenen  gayres  condicions  poéticas.  «No 
crech  en  la  bondat  literaria  de  cap  dels  meus 
versos)),  diu.  L’autor  es  massa  absolut  en  sa 
afirmació:  ben  garbellats,  n’hi  trobariam  al¬ 
guns  que  1  desmentirían. 


La  pintura  en  la  Exposición  Universal  de 

París,  igoo. — M.  Rodríguez  Codolà. — Sal¬ 
vat  y  C Barcelona. 

Hem  rebut  l’estudi  que  de  las  pinturas 
agomboladas  en  la  darrera  Exposició  de  Pa¬ 
ris  ha  fet  el  senyor  Rodríguez  Codolà  per  en- 
càrrech  de  la  Diputació  provincial  de  Bar¬ 
celona.  L’estudi  està  escrit  en  castellà,  no 
obstant  haver  sigut  fet  l’encàrrech  per  una 
Diputació  catalana.  Son  cosas,  aquestas,  pro- 
pias  dels  temps  que  corren  y  a  las  que  un  dia 
o  altre  s’hi  posarà  punt.  La  Diputació,  al  en¬ 
viar  un  delegat  a  Paris  pera  ferse  càrrech  del 
moviment  universal  pictórich,  obehia  a  la 
finalitat  de  donarne  coneixement  al  poble  ca¬ 
talà;  y’l  poble  català,  si  bé  té  obligació  legal 
de  coneixe  la  parla  de  Castella,  no’n  té  obli¬ 
gació  natural,  y  de  fet  no  la  coneix,  lo  que 
farà  que’l  trevall  del  senyor  Rodríguez  y’l 
gasto  de  la  Diputació  seràn  cosa  en  bona 
part  inútil,  que  no  respondrà  a  la  finalitat 
proposada. 

Aixó  apart,  el  trevall  del  senyor  Rodrí¬ 
guez  Codolà  es  notable.  Son  llibre  consta  de 
dugas  parts.  En  la  primera  l’autor,  donant 
probas  d’un  fondo  coneixement  de  la  matè¬ 
ria  que  tracta,  fa  lleugera  explicació  y  crítica 

de  las  teorias  pictóricas.  En  la  segona  anali- 
sa  una  per  una  las  nacions  que  concorre¬ 
gueren  a  la  gran  fira  francesa,  fixantse  en  las 
obras  més  importants  de  cada  un  dels  mes¬ 
tres  expositors. 

L’autor  veu  las  obras  dels  artistas  d’un 
modo  molt  personal.  Confesso  que  no  estich 
conforme  ab  moltas  de  las  sevas  visions.  No 
dich  això  en  to  de  censura,  ans  al  contrari. 
Aixis  com  la  execució  de  l’obra  d’art  ha  d’és¬ 
ser  personal,  aixís  mateix  ha  d'esserho  la 
seva  visió. 

Qui  llegeixi  l’estudi  del  senyor  Rodríguez 
se  pot  fer  un  compte  exacte  del  moviment 
universal  en  l’art  de  la  pintura  y  del  esperit 
que  informa  a  cada  nació,  si  té  presents  du- 
gas  cosas:  en  primer  lloch  la  part  subjectiva 
qu’en  l’estudi  hi  hà;  y  en  segón  lloch,  que 
l’estudi  està  fet  ala  vista  de  las  seccions  d’una 
Exposició,  y  lo  que  diu  l’autor  molt  encerta¬ 
dament  al  excusarse  de  parlar  d’Espanya: 
nni  son  todos  los  que  estan ,  ni  estan  todos  los 
que  son»,  s’ha  de  fer  extensiu  a  totas  las  al- 
tras  nacions  expositoras. 


Doctor  Madiazo. — {El  pueblo  espanol  ha 
muerto?  Impresiones  sobre  el  estado  actual 
de  la  sociedad  espaiiola. — Santander. — 
Imprenta  y  encuadernac.ión  de  Blanchard  y 
Arce.  —  içoy. 

La  pregunta  que  capsa’l  llibre  del  doctor 
Madrazo  es  la  que  dona  peu  a  aquest  pera 
demostrar  que  a  Espanya  existeixen  una  serie 
de  personalitats  ab  caràcter  y  vida  propias 
que  tenen  dret  a  la  seva  autonomia  y  fins  que 
tenen  el  dever  de  lluytar  per’assolirla,  pera 
no  perir. 

El  doctor  Madrazo  fa  gala  en  son  llibre 
de  profonds  coneixements,  si  bé  incorreix  en 
algunas  equivocacions  que  no’s  poden  atribu- 
hir  a  altra  cosa  que  a  la  influhencia  del  medi. 
Tals  son  la  de  parlar  de  raza  espaiiola ,  que 
no  ha  existit  may,  y  de  pueblo  espanol  quina 
existencia’ns  era  desconeguda.  No,  senyor 
Madrazo:  no  n’hi  hà  de  pueblo  espanol ,  ni 
n’hi  ha  hagut  may.  Vosté  mateix  es  el  primer 
en  reconeixe  las  diferenciacions  existents  en 
la  península  ibèrica.  Es  més:  no  sols  no  hi 
hà  pueblo  espanol ,  sinó  que  no  hi  hà,  ni  hi  ha 
hagut  may  Espanya,  si  no  s’entén  per  tal — 
com  diu  molt  bé  nostre  filosop  en  Pompe- 
yus  Gener — tot  allò  que  depèn  accidentalment 
de  Madrid. 

Per  altra  banda:  suposant  que’l  pueblo 
espanol  hagi  existit  o  existeixi,  es  a  dir,  sigui 
alguna  cosa  real,  el  mer  fet  de  que  un  home 
de  ciència  com  el  doctor  Madrazo  s’hagi  pre¬ 
guntat  si  ha  mort,  demostra  que,  efectiva¬ 
ment,  es  mort,  per  no  dir  enterrat.  Y’l  se¬ 
nyor  Madrazo  creu  que  no,  que  no  ha  mort; 
y  es  qu’ell  pren  per  vida  del  tirà  lo  que  sols 


es  vida  dels  esclaus.  Créguins  l’erudit  es¬ 
criptor:  no  se  li  ocorrerà  may  a  cap  yankee , 
per  exemple,  preguntar  si’l  poble  nortamericà 
ha  deixat  d'existir,  de  viure  la  vida  de  sér 
conscient.  Hi  hà  preguntas  que’l  sol  fet  de 
formularlas  ja  enclou  la  resposta. 

El  llibre  del  doctor  Madrazo,  apart  dels 
molts  datos  qu’en  ell  poden  coneixes,  ‘deixa 
l’agradabilissima  impressió  de  veure  que  a 
l’altra  banda  del  Ebre  hi  hà  qui  ha  comprés 
el  verdader  cami  de  salvació...  individual, 
no  colectiva.  Dich  aixó  perque’l  doctor  Ma¬ 
drazo  incorreix  també  en  la  banalitat  (qu’en 
ell  no  es  sinó  concessió  al  medi  que  l’envolta) 
d’aconsellarnos  que  pensém  en  las  regiones 
hermanas . 


Regions  et  Pays.  —  Conferencia  donada  al 

Colegi  lliure  de  Ciencias  Socials  de  Tolosa , 

pel  senyor  P.  Foncin. 

Hem  rebut  aquesta  conferencia,  impresa 
per  la  Biblioteca  de  Propaganda  Regionalis¬ 
ta  de  la  ja  dita  ciutat.  Comensa’l  senyor 
Foncin  trobant  justa  la  frase  d’en  Thouret 
«Un  plan  de  divisió  d’un  gran  imperi,  ja  es 
per  sí  sol  casi  una  constitució».  Segueix  fent 
un  estudi  de  las  divisions  de  la  Fransa  en  las 
épocas  galo-romana,  feudal,  monàrquica  y 
contemporània.  En  aquest  estudi’l  senyor 
Foncin  fa  gala,  ensemps  que  d’una  gran  sen¬ 
zillesa  y  claretat,  d’un  vast  coneixement  de  la 
matèria.  Termina  afirmant  que  la  Fransa  es¬ 
pera  encara’l  plan  de  divisió ,  y  «que  la  ciència 
hagi  demostrat  clarament  quínas  son  sas 
divisions  naturals,  regionals  y  locals:  las  divi¬ 
sions  naturals  capassas  de  servir  d’órguens  a 
un  regim  de  llibertat  vera  y  d’autonomia 
viventa». 

«Valor,  donchs! — exclama’l  senyor  Fon¬ 
cin. — Trevallém,  estudiém  els  paissos  y  las 
regions  de  Fransa.  Tractém  de  presentarne 
imatjes  tan  viventas,  tan  punyentas,  que  llur 
personalitat  s’acabi  de  desvetllar  a  la  seva 
vista  y  que  poch  a  poch  ella  s’imposi.» 

Bé’s  comprèn  que’l  senyor  Foncin,  regio¬ 
nalista  convensul,  parla  ab  la  serenitat  d’a- 
nim  del  home  que  viu  en  un  pais  ahont  té’l 
dret  d’esperar  que  las  personalitats  naturals 
seràn  respectadas  aixís  que’s  presentin  ben 
dibuixadas  y  precisas.  Bé’s  coneix  que’l  se¬ 
nyor  Foncin  no  parla  pas  d’Espanya.  Aquí, 
a  las  palpentas  se  poden  precisar  las  regions 
y’Is  paissos  naturals,  y  ja  ho  veu...  hem 
d’anar  per  imatjes  més  jrappantes ,  únicas  que 
poden  convence  a  nostres  governants. 

CABÀS  DE  POBRE 

La  firma  de  las  obras  esborrada  pel  temps. 

Els  homes  d’esperit  superior,  quan  posan 
la  firma  al  peu  de  las  sevas  obras,  ja  instinti¬ 
vament,  ja  a  conciencia,  no  ho  fan  tant  per 
la  glòria  que  pugui  reportàrloshi,  com  pera 
evitar  que’s  prengui  per  veritat  general  lo 
que  no  es  més  que  una  visió  personal  del 
món. 

El  vulgo,  no  obstant,  d'igual  manera  que 
alaba  als  genis  per  referencias,  sens  haver 
conegut  las  sevas  obras,  quan  coneix  aques- 
tas  ne  parla  sense  referirlas  als  seus  autors, 
y  d’una  opinió  personal  ne  fa  una  opinió  ge¬ 
neral.  Y  aixis  veyém  que  un  pensament  d’un 
home,  qu’en  vida  d’ell  se  té  per  genialitat  si 
molt  convé,  passant  de  generació  en  genera¬ 
ció’s  va  deslligant  de  la  firma, 's  converteix 
en  màxima  y  arriba  a  assolir  la  categoria 
de  lley,  moltas  voltas  sancionada  ab  pe¬ 
na  de  mort.  Aixó  arriba  a  ferme  creure  que 
potser  els  sabis  farian  mellor  callant  que 
parlant. 

Tenen  la  paraula  Is  Pares  de  Familia. 

Anacreón:  si’t  llevessis,  veurias  que,  ab 
tot  y  haver  transcorregut  tants  sigles,  com  a 
poeta  encara  ets  una  gran  figura,  pero  com 
a  bacó  t’has  quedat  molt  endarrera. 

Tot  se'n  va  en  fum. 

L’estat  es  la  pipa,  el  poble’l  tabach,  l’an¬ 
sietat  el  foch,  el  tirà’l  que  xucla,  el  dema- 
goch  l’ayre  que,  bo  y  descomponentse,  faci¬ 
lita  la  combustió. 

Mania  dels  homes  de  fer  del  seu  cas  personal 

una  lley  general. 

Un  mussol  esdevingué  llegislador  y  or¬ 
denà — tractant  de  fer  el  bé  dels  homes  — que 
aquests  trevallessin  de  nit  y  a  las  foscas  pera 
que  mellor  s’hi  vegessin.  Els  homes  protes¬ 
taren  y  ii  demanaren  que  fonamentés  la  seva 
decisió  absurda.  Y’l  mussol-llegislador  va 
ferho  dihent: 

— Jo  de  nit  y  a  las  foscas  es  quan  m’hi 
veig  mellor,  y  altrament  no  sé  pas  de  qué 
vos  queixéu:  jo  no  he  pas  may  vist  a  ningú 
que  trevallés,  veyentshi,  de  dia  y  a  ple  sol. — 


Y  tenia  rahó:  no  ho  havia  vist,  perque  no 
podia. 

Pedagogia . 

El  mellor  metode  pedagógich  serà  aquell 
que  dongui  menys  ideas  y  més  medis  de  tro- 
barne.  Y  que  tingui  per  lema  guiador  «Res¬ 
pecta  per  sobre  de  tot  la  facultat  creadora  in¬ 
dividual.» 

La  pedagogia  ha  tingut  fins  ara  per  objecte 
fer  homes  coneixedors ,  essent  aixís  que  la 
seva  tasca  no  hauria  d’ésser  altra  que  fer 
inteligencias. 

Entreguém  els  noys  als  mestres  pera  que’ls 
converteixin  en  homes  aptes  pera  pénsar,  y 
ens  els  tornan  coneixedors  de  moltas  ideas, 
peró  incapassos  d’elaborarne  una.  Aixó  es 
tan  absurd  y  cómich  com  veure  al  enginyer 
a  qui  hem  encarregat  que’ns  fassi’l  plan  d’un 
cami,  que’ns  compareix  ab  una  nota  de  mer- 
caderías  transportables. 

Se  necessita  preparació. 

cQué  dius,  que  pera  passar  la  estona  vols 
plorar?  Plorém.  {Qué  dius  que  vols  fer? 
{Riure?  Espérat  una  mica:  deixa  que’m  posi 
en  situació. 

Tots. 

S’ha  terminat  un  pont  monumental  que 
salvant  un  abim  inmens  ha  unit  dugas  co- 
marcas.  En  els  dos  peus  del  pont,  grabat 
sobre  la  pedra,  hi  hà’l  nom  del  enginyer. 
«Hem  fet  aquest  pont»  ha  dit  aquell  a  la 
humanitat;  y  per  tot  el  món  el  seu  nom  corre 
de  boca  en  boca.  Y  l’humil  manobre  que  hi 
ha  carretejat  els  materials,  quan  els  diumen¬ 
ges  a  la  tarda  passa  per  sobre’l  pont  ab  sa 
muller,  a  voltas  li  diu:  «Quan  varem  fer 
aquest  pont...»  y  pel  seu  rostre  hi  llisca  una 
expressió  d’hermosa  satisfacció. 

S’està  teixint  un  gran  pont  qu’ha  de  fer 
pas  entre’l  passat  y’l  pervindre.  L’enginyer 
factor  dels  plans  no  es  pas  conegut  encara 
dels  espectadors  de  l’obra:  aquests  sols  ovi- 
ran  als  capatassos.  Quan  l’obra  sigui  feta, 
el  nom  del  enginyer  serà  grabat  sobre  la 
pedra:  peró  vosaltres,  els  homes  que  hi  hau- 
réu  carretejat  algún  material,  també  podréu 
dir  ab  orgull:  uHem  fet  aquest  pont». 

F.  Pujulà  y  Vallés. 

ESTÍU! 

Las  espigas  han  caygut, 
han  caygut  a  la  embestida 
de  la  fals  llampeguejant 
que’l  segadó  ardit  brandía: 
han  caygut  per  sempre  més 
com  a  resignadas  víctimas. 

Quan  l’oreig  enjogassat 


demà  a  amanyagarlas  vinga, 
s’ha  d'esmunyir  silenciós 
anyorant  el  cant  de  vida 
ab  que  las  espigas  d'or 
a  n’el  seu  bes  responían. 

Las  garberas  besarà 
comiejant  a  las  espigas, 


y  ab  el  trèmol  papalló 
—  qu’a  frech  del  rostoll  s’agita 
las  rosellas  anyorant — 
empendrà  la  trista  via 
de  las  montanyas  del  lluny 
hont  las  flors  encara  hi  riuhen... 

J.  Martí  y  Peydró. 


NOVAS 

Els  telégramas  que  de  provincias  arriban 
donan  tres  noticias  sensacionals. 

Primera  noticia:  que’l  republicà  Joseph 
Zulueta,  català,  diputat  per  Vilafranca,  ha 
pronunciat  al  Congrés  un  discurs,  entusias¬ 
mant  a  tiris  y  troyans.  May  la  qüestió  agrí¬ 
cola,  de  tan  vital  importància  pera’l  país, 
l’havian  sentida  tractar  tan  a  conciencia  la 
gent  del  gran  erm  central.  Ens  alegrém  del 
éxit  del  senyor  Zulueta,  qu’es  home  de  clar 
talent  y  d’estudis,  tot  deplorant  que  sos  es- 
forsos  hagin  d’ésser  estèrils  com  aquell  país. 

Segona  noticia:  A  Cenicero  s’ha  estimbat 
un  tren,  morint  un  centenar  de  personas  y 
resultantne  feridas  una  infinitat.  Causas:  el 
mal  servey  de  las  linias  férreas  y  las  con- 
xorxas  de  las  companyias  ab  l’Estat  que  las 
hi  permet  usar  material  de  cinquanta  anys 
enrera.  Deplorém  ab  indignació  lo  ocurregut, 
y...  esperém  que’ls  governs  deixin  fer  en  lo 
successiu  a  las  companyias  tot  lo  possible 
pera  que’s  repeteixin  catàstrofes  semblants. 

Tercera  noticia:  A  València  continúan  las 
barallas  sagnantas  entre  sorianistas  y  blas- 
quistas.  Es  la  lluyta  salvatje  dels  alarbs,  es 
la  vendetta  dels  corsos,  es  la  resurrecció  de 
las  edats  del  més  oprobiós  obscurantisme. 
Una  part  de  poble  valencià  matant  a  un’altra 
part  per  esperit  de  bandería,  pel  exasperat 
personalisme  de  dos  polítichs,  de  dos  ambi¬ 
ciosos  qu’en  nom  de  la  llibertat  estàn  des¬ 
honrant  la  terra  de  que’s  diuhen  represen¬ 
tants  y’l  partit  a  que  pertanyen. 

Y...  es  tan  civilisada  la  Espanya,  que  de 
las  tres  noticias  anteriors,  aquesta  es  sens 
dubte  la  que  fa  més  sensació  a  tot  arreu. 
No  tant  a  Catalunya.  Y  no  es  que  neguém 
sentiments  d’humanitat  als  espanyols.  La 
catàstrofe  de  Cenicero  ha  impressionat  fonda 
y  generalment,  segons  se  diu.  Peró  quí  sab 
quants  n’hi  hà  que  s’impressionan  ab  aquella 
secreta  fruhició  de  tot  lo  sensacional,  per  re¬ 
pugnant  que  sia!  Fruhició  pròpia  dels  paíssos 
endarrerits;  dels  paíssos  que  comentan  la 
desgracia  d’avuy  tot  esperant  la  de  demà; 
dels  paíssos  que  sadollan  la  brutalitat  de  sos 
instints  llegint  els  relats  folletineschs  del 


crímen  del  dia  y  assistint  a  espectacles  tan 
sagnants  y  barbres  com  las  corridas  de  braus. 

Baix  el  titul  L'Aíeneo  a  Barcelona  ha  pu¬ 
blicat  l’«Ateneo  Barcelonès»  una  alocució  al 
poble  català  a  propòsit  de  l’anomenada  qües¬ 
tió  social,  cada  jorn  més  enverinada  en  nos¬ 
tra  terra  perque  s’oblidan  sas  principals  cau¬ 
sas  y’s  desconeix  quasi  en  absolut  sa  veritable 
naturalesa.  Tot  se  traduheix  en  vagas  volun- 
tarias  aquí  hont  hi  hà  tants  vaguistas  forso- 
sos  per  ésser  Catalunya  la  menjadora  ahont 
venen  a  aplacar  llur  fam,  en  corrua  intermi¬ 
nable,  individuus  y  familias  de  las  altras  re¬ 
gions  pobras  d’Espanya.  Aquesta  y  varias 
altras  causas  no’s  tenen  en  compte.  S’ha  de 
estudiar  la  qüestió  en  son  aspecte  local, 
qu’es  el  més  pràctich,  y  per  lo  tant,  cal  do¬ 
nar  solució,  «no  a  un  problema  únich  de 
nova  orgamsació  del  trevall,  sinó  principal¬ 
ment  a  un  problema  de  subsistencias  qu’afec- 
ta  a  altres  ordres  de  la  vida  publica.»  La 
mala  organisació  de  las  actuals  societats 
obreras,  el  desconeixement  de  sos  veritables 
interessos,  el  justificat  rezel  dels  obrers  en¬ 
vers  els  patrons  y  d’aquests  envers  els 
obrers,  impideixen  la  comunió  perfecta 
qu’entre’l  capital  y'l  trevall  deu  existir,  o 
sia’l  pacte  lliure  d’abdugas  grans  potencias 
socials.  Aixis  ens  trobém  en  freqüents  per¬ 
torbacions,  promogudas  pels  vividors  polí¬ 
tichs,  promogudas  per  la  desacertada  intrus- 
sió  del  Estat  en  determinats  moments,  y 
promogudas  també  pels  ignorants  y  caps  ca¬ 
lents,  sovint  forasters,  que  caldria  expulsar 
de  varis  gremis,  donchs  encara  qu’en  petit 
número,  ells  se  bastan  pera  treure  de  lloch 
la  qüestió  encalabrinant  als  companys  y  cau¬ 
sant  sa  desgracia.  Per  aixó  ab  molt  acert 
diu  la  Junta  Directiva  del  Ateneu  en  sa  pro¬ 
clama: 

«El  bon  sentit  que  generalment  els  dicta 
es  obra  del  sentiment  de  justícia  que  alenta 
en  tota  reivindicació  social;  peró  las  circuns- 
tancias  concretas  de  cada  cas  cedeixen,  per 
lo  comú,  el  lloch  a  las  abstraccions  generals, 
que’s  remuntan  a  las  primeras  causas  del 
desequilibri  social.  Y  la  solució  esdevé  im- 

possible,  perque  no  es  trevall  d’un  dia  el 
d’enmotllar  totas  las  inteligencias  a  una  con¬ 
cepció  deierminada  del  compost  humà.» 

Renunciém  a  extractar  dita  alocució, 
donchs  no  disposém  d’espay  y  ja’n  suposém 
enterats  a  nostres  llegidors.  Ens  limitém  a 
aplaudir  a  la  Junta  del  Ateneo  y  a  recomanar 
a  tot  bon  català  que  secundi  en  lo  possible 
lo  que’s  diu  en  aquest  notable  escrit. 

El  prop  passat  dilluns  tingué  lloch  a  La 
Bisbal  una  important  festa  catalanista  orga- 
nisada  per  l’associació  «L’Escut  Emporità», 
de  dita  localitat,  d’acort  y  ab  la  cooperació  de 
la  Unió  Catalanista ,  en  quinas  filas  milita. 

A  las  quatre  de  la  tarda  s’efectuà  la  ceri¬ 
mònia  de  descubrirse  las  làpidas  indicadoras 
de  la  plassa  de  Verdaguer  y  carrer  del  doc¬ 
tor  Robert,  acte  al  que  hi  assistiren  una  co¬ 
missió  del  Ajuntament  de  La  Bisbal,  el  pre¬ 
sident  de  la  Unió  Catalanista ,  el  «Centre 
Català»  de  Sant  Feliu  de  Guíxols,  «La  Lira 
Bisbalense»  y  «L’Escut  Eimporità»,  ab  sas 
respectivas  senyeras.  En  el  moment  de  des¬ 
cubrirse  las  làpidas  ressonaren  grans  aplau¬ 
diments,  que’s  repetiren  al  fer  us  de  la  pa¬ 
raula'l  president  de  la  Unió  senyor  Roca, 
enaltint  la  memòria  dels  dos  grans  catalans 
a  quins  honorava’l  poble  de  La  Bisbal  hono- 
rantse  a  si  mateix. 

Seguidament  la  comitiva  va  dirigirse  al 
teatre  Principal,  ahont  anava  a  celebrarse  un 
important  meeting  catalanista.  El  local,  ador¬ 
nat  ab  banderas  catalanas  y  ple  d’un  públich 
entre’l  que  hi  abundavan  las  senyoras  y 
senyoretas,  oferia  un  hermós  aspecte.  Feta  la 
presentació  dels  oradors  pel  president  y’l 
vis-president  de  «L’Escut  Emporità»  senyors 
Costa  y  Vàzquez,  fou  cedida  la  presidència 
del  meeting  al  senyor  Roca,  qui  saludà  als 
catalans  y  catalanas  de  La  Bisbal  recoma¬ 
nant  a  n’ells  y  a  la  maynada  que  no  obli¬ 
dessin  may  els  noms  y  las  virtuts  dels  dos 
grans  patricis  a  qui  acabavan  d’honorar, 
com  tampoch  s’oblidessin  d’un  altre  català 
ilustre,  apòstol  venerable  de  la  veritat,  de  la 
llibertat  y  l’autonomia,  espill  de  ciutadans  y 
de  polítichs:  en  Francisco  Pi  y  Margall,  a 
qui  ja  La  Bisbal  pagà  son  tribut  temps  en¬ 
rera,  dedicantli  un  altre  carrer  de  la  po¬ 
blació. 

Parlaren  a  continuació’Is  senyors  Martínez 
y  Serinà,  Linares,  Planells,  Torras  y  Sam- 
pol  y  Campmany,  resumint  els  discursos  de 
tots  ells  el  president  senyor  Roca. 

Tots  els  oradors  posaren  de  manifest  que 
sols  en  l’autonomisme  està  la  vera  llibertat, 
donchs  ell  suposa’l  respecte  a  las  ideas  de 
tothom  y’l  dret  de  ferse  respectar  cadascú  las 
propias  sia  en  l’ordre  que  sia;  y  mal  poden 
ésser  lliberals  y  demócratas  els  qu’ab  nom 
de  tals  y  ab  esperit  sectari,  ab  esperit  d’inqui¬ 
sidor,  f^n  d’Espanya  un  dels  paíssos  més 

endarrerits  d’Europa.  Res  costa  dirse  llibe¬ 
ral  atiant  baixas  passions  y  fomentant  el 
despotisme.  En  cambi’l  Catalanisme,  ab  mi- 
ras  amplas  y  setenas,  accepta  en  son  sí  a 
tothom,  pensi  com  pensi  particularment,  ab 
tal  que  sia  català  de  cor  v  trevalli  per  la  dig¬ 
nificació  d’aquesta  Catalunya  de  la  que  tots 
som  fills  y  en  la  que  tots  ens  hem  de  sentir 
germans  a  no  trigar  gayre.  Y  terra  de  lliber¬ 
tat  y  democràcia  es  Catalunya,  com  ho  pro- 
ba  sa  historia;  y  la  llibertat  y  la  democràcia 
més  vitals  y  més  hermosas  han  d’imperarhi 
altre  cop  mercès  al  avens  del  Catalanisme. 
Aquest  no  està  ab  la  religió  ni  contra  la  reli¬ 
gió;  no  vol  monarquia  ni  república  si  no  res¬ 
ponen  a  un  regim  polítich  y  socialment  ló- 
gich  y  digne;  prescriu  que  totas  las  classes 
intervinguin  en  el  govern  del  país,  com  hi 
intervenian  els  obrers  quan  Catalunya  era 
mestressa  de  sí  mateixa;  y,  al  revés  dels  re¬ 
publicans  unitaris,  no  vol  exèrcit  obligatori, 
sinó  voluntari,  ab  lo  qual  queda  demostrat 
qu’es  el  moviment  social  més  avensat  y 
l’únich  racional  y  humà  entre’l  mare-magnum 
de  partits  que  infestan  la  política  espanyola. 

L’acte  acabà  ab  una  gran  ovació  y  viscas  a 
Catalunya.  Els  oradors  y  la  munió  de  repre¬ 
sentants  de  societats  adheridas  a  la  Unió , 
que  hi  havían  assistit  procedents  de  diversas 
encontradas  catalanas,  celebraren  després  un 
sopar  en  el  que  hi  regnà  gran  animació,  vi¬ 
sitant  a  la  nit  el  local  de  «L’Escut  Emporità», 
ahont  foren  rebuts  y  obsequiats  molt  atenta¬ 
ment  pels  socis,  enduhentsen  agradable  re- 
cort  de  la  festa,  que,  com  hem  dit,  revesti 
importància  y  segurament  serà  d’utilitat  pera 
l’esdevenir. 


El  prop  passat  diumenge  tingué  lloch  en 
l’espayós  teatre  Onofri  (barriada  del  Poble 
Sech)  el  primer  dels  concerts  populars  orga- 
nisats  per  l’Orfeó  Català  y  quin  producte  ’s 
destina  a  beneficencia.  El  teatre  s’ompli  de 
gom  a  gom,  y  l’Orfeó  fou  festejat  ab  l’entu¬ 
siasme  que  produheix  sempre  sobre’l  pú¬ 
blich  nostra  primera  entitat  musical.  En  mitj 
de  grans  aplaudiments,  els  choristas  inter¬ 
pretaren  un  repertori  escullidissim  format  de 
las  conegudas  composicions  Lo  cant  de  la 
senyera  (Millet),  Lo  rossinyol  (Mas  y  Serra- 
cant),  Las  campanas  de  Nadal  (Comes),  La 
gata  y  en  Belitre  (Pujol),  La  mort  del  escolà 
(Nicolau),  La  patria  nova  (Grieg),  Las  flors 
de  maig  (Clavé),  Cansó  de  noys  (Grieg),  Los 
pescadors  (Clavé),  Las  balladas  de  Lormont 
(Frank),  Aucellada  (Jannequin)  y  La  bandera 
catalana  (Garcia  Robles). 

Esperém  el  segón  concert,  que  tindrà  lloch 
el  diumenge  vinent,  y  que  no  dubtém  se  veu¬ 
rà  tan  concorregut  y  animat  com  el  primer. 


El  dilluns  a  la  tarda  tingué  lloch  al  palau 

de  Bellas  Arts  la  inauguració  de  las  dugas 
salas  dedicadas  al  eminent  poeta  Verdaguer 
y  al  eximi  artista  Pellicer. 

La  sala  ((Verdaguer»  està  sòbria  y  bella¬ 
ment  decorada,  essent  son  aspecte  sever  y 
sumptuós  alhora.  En  una  vitrina  hi  hà  pro- 
fussió  de  llassadas  de  las  coronas  que  las 
corporacions  y'Is  particulars  de  Barcelona 
dedicaren  a  mossèn  Cinto  quan  morí.  També 
hi  hà  varis  autògrafs  del  poeta,  poemas,  no- 
tas  intimas,  etc.  En  lloch  preferent  de  la  sala 
s’hi  veu  el  bust  de  mossèn  Cinto  en  baix  re¬ 
lleu,  y  l’enteixinat  està  cubert  per  las  bande- 
ras  de  Sant  Jordi  y  de  las  quatre  barras. 

La  sala  «Pellicer»  té  en  son  centre’l  bust 
del  malaguanyat  artista,  voltat  de  son  cava¬ 
llet,  son  pupitre  y  sas  mellors  obras.  Lo  res¬ 
tant  de  la  sala  l’omple  una  nombrosa  colec- 
ció  de  quadros  y  dibuixos  adquirits  en  las 
exposicions. 

L’acte  d’inauguració  fou  lluhit  y  solemne, 
presidint  l’alcalde  senyor  Boladeres,  qu’obrí 
y  tancà  la  sesió  ab  eloqüents  paraulas.  Entre 
grans  aplausos  llegi’l  senyor  Folch  y  Torres 
(Manel)  l’oda  de  Verdaguer  A  Barcelona ,  y’l 
senyor  Puig  y  Cadafalch  un  hermós  discurs 
que  fou  molt  celebrat. 

Avisém  a  las  personas  que  tenen  a  bé  co- 
laborar  en  nostre  periódich,  que  no  s’adme¬ 
ten  els  originals  firmats  ab  pseudònim,  y 
molt  menys  si  l’autor  no  se’ns  dona  a  conei- 
xe  particularment.  Ja  hem  fet  aquesta  adver¬ 
tència  alguna  altra  vegada,  però  en  vista  dels 
molts  originals  ab  pseudònim  que  tenim  re¬ 
buts,  creyém  oportú  tornar  a  advertir  als 
colaboradors  desconeguts.  A  n’aquests  devém 


agrahirloshi  l’atenció  que’ns  dispensan  al 
enviar  sos  trevalls,  peró  sols  en  el  cas  de  que 
la  intenció  sigui  bona. 

Publicacions  rebudas: 

La  segunda  casaca.  S’ha  publicat  la  sépti- 
ma  edició  d’aquesta  obra  d’en  Pérez  Galdós, 
que  desde  feya  temps  estava  agotada  y  que 
pertany  a  la  segona  serie  dels  Episòdics  Na- 
cionales  que  ab  tant  d’éxit  ve  publicant  el  ' 
cèlebre  novelista  canari.  Preu,  2  pessetas. 

Els  Criollos  del  Ensanxe ,  saynet  en  un 
acte  y  en  vers,  original  de  don  Joseph  Negre 
y  Farigola,  estrenat  ab  éxit  al  Teatre  Català 
(Romea).  Preu,  2  rals. 

Manijiesto  y  Programa  del  pariido  republi- 
cano  democràtico  federal ,  de  22  de  Junio 
de  1894.  Hem  rebut  aquest  cèlebre  manifest 
del  Consell  del  partit  federal  a  la  nació,  en 
el  que’l  gran  Pi  y  Margall  condensà  las  se- 
vas  hermosas  doctrinas  de  vera  llibertat  y 
d’autonomia,  el  seu  nou  regim  sà,  conforme 
a  naturalesa  y  molt  semblant  al  regim  auto¬ 
nomista  que  nosaltres  defensém,  oposantlo 
als  règims  centralistas,  falsos  tots  ells  tant 
si’s  diuhen  monàrquichs  com  republicans. 
Ha  sigut  reimprés  y  publicat  pel  Comitè 
Republicà  Federal  de  Sant  Martí  de  Proven- 
sals,  el  Círcul  Republicà  Federal  del  Poble 
Nou  y’l  Centre  Republicà  F’ederal  del  Clot, 
ab  el  bon  propòsit  de  difundir  las  ideas 
republicanas  federalistas.  Forma  un  follet 
de  24  planas,  ostentant  en  la  cuberta’l  retrat 
d’en  Pi  y  Margall. 


Fidel  Giró,  impressor.  —  Carrer  de  València,  233 

Els  trevalls  se  publican  baix  la  exclusiva  responsabilitat  de  sos  autors. —  No  s’admeten  els  que 
no  sían  inèdits.  —  No’s  tornan  els  originals.  —  Se  donarà  compte  de  las  obras  rebudas  en  aquesta 
redacció,  y  de  las  qu’ho  mereixin  se’n  farà  crítica. 

PREUS  DE  SUSCRIPCIO 

CATALUNYA:  Un  any . . . - . 

»  Mitj  any . . . . 

»  Trimestre . . 

ALTRA S  REGIONS  D’ESPANYA.  Un  any . 

EXTRANGER:  Un  any . 

Número  corrent . 

»  atrassat,  ab  folletins . 

»  2  sense  folletins . 


8  Pessetas. 

4’5°  » 

V25  » 

9  » 

10  Franchs. 
20  Cèntims. 
40  » 

25  » 


El  número  corrent  no’s  ven  sense  folletins. 


Redacció  y  Administració: 

Plassa  del  Teatre,  6,  entressol. 


NÚMERO  CORRENT . 20  CÈNTIMS. 

»  ATRASSAT,  AB  FOLLETINS .  .  40  » 

»  »  SENSE  FOLLETINS.  25  » 


SUMARI: 

De  la  organisaciò  del  exèrcit  segons  els  federals  y  se¬ 
gons  els  catalanistas,  per  Pompeyus  Gener.— De  la 
«verbena»  de  Sant  Joan,  per  Octavi  Pell  Cuffi.— 
Cansó  de  marina,  per  Claudi  Omar  y  Barrera.— He- 
retjías:  Las  paraulas,  per  Salvador  Albert.— L’himne 
de  la  vida  y  l'himne  de  la  mort,  per  Pelay  Martorell. 
— Un  nou  diploma,  per  Lucien  Descaves,  traducció 
de  Joseph  Artis.  —  Teatres,  per  Emili  Tintorer.— 
Revista  de  revistas,  per  Lluis  Via. — Novas. 

FOLLETI: 

MARINES  Y  BOSCATJES,  per  Joaquim  Ruyra.  — 
Plech  24. 

FORA  DE  LA  VIDA,  per  Joseph  L.  Pagano.— Traduc¬ 
ció  catalana.— Plech  18. 


DE  LA  ORGANISACIÒ  DEL 
EXÈRCIT  SEGONS  ELS  FE¬ 
DERALS  Y  SEGONS  ELS 
CATALANISTAS 

I 

L’haver  assistit  fa  pochs  dias  a  la  vetllada 
que’l  centre  «Catalunya  Federal»  donà  pera 
celebrar  sa  solemne  inauguració  y  conme- 
morar  l’aniversari  del  programa  d’en  Pi  y 
Margall,  y  l’haverse  remarcat  en  dit  acte 
Jo  que  ja  sabíam,  aixó  es,  que  la  organi- 
sació  del  exèrcit  voluntari  tal  com  la  de- 


manan  els  federals  es  la  mateixa  que  recla- 
man  els  catalanistas,  ens  ha  sugerit,  per 
comparació  a  lo  que  passa  als  Estats  Units, 
y  sobre  tot  a  Suissa,  las  següents  reflexions, 
que  transcrivim  de  la  manera  més  desapas¬ 
sionada  y  reflexiva  possible. 

Las  societats  humanas,  els  estats,  las  na¬ 
cions  y’is  grupos  que’s  forman  dins  d’ellas, 
ab  las  institucions  que’s  donan,  responen 
lògicament  al  modo  d’ésser  dels  individuus 
que  las  forman.  Els  tipos  socials,  donchs, 
son  el  resultat  fatal  dels  tipos  individuals, 
y  las  transformacions  socials  pressuposan 
modificacions  en  las  maneras  d’ésser,  de 
pensar,  de  sentir,  d’alimentarse  y  de  viure 
dels  individuus.  Els  compostos  son  el  pro¬ 
ducte  dels  components.  Aixó  es  una  lley  tan 
fisiològica  com  sociològica,  y  si  profondis- 
sém  més  la  trobarém,  al  cap  d’avall  de  tot, 
lley  matemàtica. 

Aixó  qu’avuy  afirman  tots  els  homes  de 
Ciència  de  tota  Europa  y  Amèrica,  es  tot  lo 
contrari  de  lo  que  diuhen  els  pseudo  jaco¬ 
bins  espanyols,  y  ab  ells  tots  els  centralis- 
tas,  que  ab  fórmulas  generals  volen  engen¬ 
drar  lo  particular,  qu'ab  l’Estaty  ab  institu¬ 
cions  d’ aquest  volen  fer  nous  els  individuus. 
Aqueixos  centralistas  tot  ho  confían  a  fór¬ 
mulas  extraindividuals,  que  volen  sotmetre 
a  la  votació  de  las  majorias,  convertintlas 

després  en  Ileys.  Y  aixís  creuhen  fer  la  feli¬ 
citat  dels  pobles.  *Y  com  a  medi  d’assegurar 
la  llibertat  y  de  mantenir  la  pau,  els  repu- 
plicans  centralistas  proclaman  l’exércit  per¬ 
manent  ab  servey  obligatori,  aplicantlo  a 
tothom  per  igual.  Y  no  veuhen  que. aquest 
sistema,  sobre  tot  a  Espanya  ahont  la  gran 
majoria  no  sab  llegir  ni  escriure  y  ahont 
predominan  els  indolents,  els  temperaments 
agressiuà  y  las  ànimas  d’esclaus,  aquest  sis¬ 
tema,  dihém,  es  el  que  conduheix  més  direc¬ 
tament  al  militarisme  y  a  la  guerra,  a  la  tira¬ 
nia  y  a  la  ruina  de  la  patria. 

No  exposarém  aqui’ls  mals  que  venen  a 
las  nacions  per  la  mania  dels  grans  exèrcits 
permanents,  ni  las  degeneracions  individuals 
que’n  resultan.  Els  primers  sociólechs  ho 
han  posats  de  relleu,  tant  els  radicals  revolu¬ 
cionaris  com  els  moderats  y  partidaris  de  la 
evolució  lenta.  Els  que  tinguin  curiositat  de 
saber  las  enfermetats  individuals  que’n  re¬ 
sultan,  no  tenen  més  qu’estudiar  la  excelent 
obra  Médecine  et  Médecins ,  del  gran  Littué. 
A  tot  aixó  se’ns  podria  contestar  que  la  de¬ 
fensa  de  la  patria  y  la  organisació  social  ho 
exigeixen,  y  que  pera  evitar  un  mal  major 
se’n  ha  d’acceptar  un  de  menor.  Salus  populi 
suprema  lex  est.  Peró  hi  hà  altres  medis  de 
tenir  organisat  militarment  l’Estat,  o  mellor, 
el  poble.  Y  aqui  ve  bé  una  petita  digressió. 

El  desitj  de  tot  home  lliberal,  de  cor  noble 
y  de  pensa  elevada,  es  el  de  que  la  guerra 
desaparegui.  Per’aixó,  y  per’arribarhi  lo  més 
aviat  possible,  s’han  instituhit  els  Congres¬ 
sos  de  la  Pau  y’l  Tribunal  Arbitral  de  La 
Haya.  Peró  d’aqui  a  que  tots  els  homes  esti¬ 
guin  en  situació  de  dirimir  las  sevas  diferen- 
cias  conforme  a  Justícia  per  medi  d’àrbitres, 
sense  prejudicis  de  lloch,  de  política,  de 
religió  y  altres,  n’estém  lluny,  bastant  lluny 
encara  per  desgracia.  Aixis  es  que  no  ja 
pera  l’atach,  sinó  pera  la  defensa  de  las  pro- 
pias  llibertats  y  de  las  personas,  cal  encara, 
actiu  o  passiu,  un  armament,  es  a  dir,  una 
organisació  militar  en  els  pobles. 

Els  federals,  com  els  catalanistas,  pera 
evitar  els  mals  que  resultan  dels  exèrcits  for 
sats,  ja  sian  fets  per  llevas  generals  o  per 
quintas,  han  concebut  la  idea  de  fer  l’exér- 
cit  voluntari.  Aixís  no  s’arrencan  inteligen- 
cias  al  estudi,  brassos  útils  als  oficis,  fills  a 
las  mares.  Prou  aventurers  hi  hà,  per  des¬ 


gracia,  prou  individuus  que  poch  serveixen 
pera  res  més  que  pera  probar  la  seva  forsa 
física.  Donchs  aquests  faran,  ab  la  instruc¬ 
ció  adequada  y  la  disciplina  corresponent, 
un  bon  exèrcit.  «Aixís,  l'exércit  ha  d’ésser 
voluntari»,  va  dir  l’ilustre  pensador  Pi  y 
Margall,  y  ab  ell  els  federals  y’is  catala- 
nistas. 

En  aquest  punt,  me  passa  a  mi  alló 
d’aquell  diputat  valencià  del  qüenlo,  qu’ha- 
ventlo  enviat  al  Congrés  espanyol  pera  vo¬ 
tar  si  hi  havia  d’havér  república  o  monar¬ 
quia,  al  tornar  al  seu  districte  va  dir  als 
seus  electors:  «Els  uns  votaren  la  república, 
els  altres  la  monarquia,  y  jo  vaig  votar  lo 
contrari.» 

Al  meu  entendre,  els  exèrcits  per  llevas  o 
per  quintas  no  corresponen  a  un  estat  socio- 
lógich  humà  y  progressiu.  Y’is  exèrcits  vo¬ 
luntaris  tenen  el  defecte  de  convertirse  en 
tropas  de  mercenaris,  y  de  pretorians,  com  a 
Cartago,  a  Alexandria  v  a  Roma,  com  a  las 
repúblicas  mitjevals  italianas,  com  en  algún 
estat  modern  americà,  y  produhir  guer- 
ras,  provocar  dictaduras  y  apoyar  tiranias. 
D’aquests  fets  la  historia  n’està  plena.  Un 
exèrcit  de  voluntaris  ben  organisat  per  un 
soldat  de  prestigi,  es  el  mellor  instrument 
pera  un  cop  d’Estat  y  pera  una  guerra  de 
conquista.  L’ambició  y  l’esperit  d'aventuras, 
pels  atavismes  d’animal  carnicer  que  l’home 
porta,  fan  lo  demés.  Vegis  avuy  dia  l’exércit 
inglés,  tot  compost  de  voluntaris,  cóm  sub¬ 
jecta  la  índia,  cóm  ha  oprimit  el  Transwaal. 
Donchs  cal  remontarse  més  alt,  pera  la  con¬ 
cepció  d'un  plan  d’exércit  que  no  sia  d'atach, 
sinó  de  defensa,  que  no  serveixi  d’instrument 
de  tirania,  sinó  de  garantia  de  llibertat.  L’exér¬ 
cit,  segons  els  moderns  sociólechs,  deu  ésser 
un  organisme  de  seguritat  pera  la  civil  i  saci  ó 
d’un  poble,  y  may  un  perill  pera  la  civilisació 
dels  altres;  ha  d’ésser  del  poble  y  servir  pera’l 
poble;  en  un  mot,  ha  d’ésser  el  bras  que  de¬ 
fensi’l  cap,  el  cor  y  tota  la  persona,  no’l  bras 
quina  mà  se  li  aferri  a  la  gorja  y  la  ofegui. 

Y  aqui  recordarém  part  del  jurament  dels 
joves  atenienchs,  en  aquella  hermosa  repúbli¬ 
ca  presidida  per  Pericles:  aquell  jurament  su¬ 
blim  que  feyan  devant  la  Palas  Atenea,  la 
deesa  de  la  Inteligencia,  al  rebre  las  armas, 
en  pro  de  la  patria: 

wjur  deixar  la  Patria  superior  a  lo  que 
))  vaig  trobaria.  May  consentiré  que  la  Patria 
»  mimvi.  Sempre  estaré  prest  a  defensar  la 
))  Justícia,  la  Bellesa  y  l'Intelecte,  y  per  això 
»  combaliré  encara  que  sia  sol  contra  un  exér- 
»  cit.  Y  may  faré  servir  las  armas  pera  la  tira- 
»  nia,  ni  pera  mermar  lo  humà  en  las  altras 
))  patrias.» . 

Veusaquí  la  idea  generadora  d’un  exèrcit 
de  la  patria,  presa  aquesta  en  el  sentit,  no 
d’antagonisme  de  poble  a  poble, sinó  d’orgull 
llegitim  de  superiorisació  pròpia. 

En  el  número  que  ve  indicarém  la  organi- 
sació  d’un  exèrcit  nacional  segons  la  Ciència 
sociològica  moderna. 


DE  LA  VERB  ENA 

DE  SANT  JOAN 

Tres  quadkets 

I 

Las  parellas  giravoltan  sota’l  fullatje  dels 
plàtans. 

Es  un  envelat  nou,  natural,  quins  puntals 
ferms  son  las  socas  dels  arbres  arrelats  a 
terra  y  quinas  velas  y  cobricels  son  las  fui  1  as 
verdas  y  atapahidas,  qu’omplen  las  brancas 
desde’l  forçat  per  amunt.  Es  una  parodia 
ridícula  d’un  ball  de  camp.  El  paisatje  es  es¬ 
quifit,  ab  arbres  arrenglerats  a  lo  llarch  del 
passeig  y  ab  banchs  de  pedra  simétrichs  en 
lloch  de  setials  rústechs  qu’  ofereixen  els 
tronchs  serrats  de  las  alzinas  centenarias 
jeyent  per  terra,  0  bé’ls  pilots  de  pedras  fets 
de  la  mellor  manera  pera  poderhi  seure. 

Es  un  ball  de  nit,  a  la  claror  esmortuhida 
dels  fanals  estirats  y  prims,  ab  son  cap 
exaédrich  de  vidres  quin  cervell  de  gas  cre¬ 
ma,  consumintse. 

Els  músichs,  quatre  cegos,  posats  a  l’acera, 
arrambats  a  las  casas,  no’n  necessitan  de 
llum,  y  per  aixó  no’ls  han  colocat  a  la  porta 
del  adroguer,  de  quins  llums  interiors,  ves¬ 


sant  claror  per  las  portas  y  aparadors,  po- 
dían  servirse.  Com  qu’es  inútil,  els  han  arre- 
conat  y  aixis  no  fan  nosa  a  la  gent  qu’entra 
y  surt. 

Alli  en  la  fosca,  se’ls  sent  com  una  música 
que  no  se  sabria  d’hónt  ve,  del  cel  0  de  la 
terra,  si  las  notas  no  fossin  arrencadas  a 
quatre  instruments  que  sembla  que  geme¬ 
guin  0  cantin  una  cansó  trista:  un  ball  que  fa 
remoure’ls  peus  y  aclucar  els  ulls.  Y  l’espin- 
guet  d'un  cornetí  sona  ab  intervals  acompas- 
sats,  y'is  altres  tres  instruments  l’acompanyan 
o’l  volen  acompanyar,  dochs  ell  casi  bé  sem- 
pre’ls  deixa  en  terra  enfilantse  més  amunt. 
Las  minyonas  qu’han  baixat  dels  pisos  ba- 
llan  en  brassos  dels  adroguers,  cotxers,  for¬ 
ners,  0  del  xicot  que  las  esperava.  Y  sota  sos 
trajos  lleugers  d’estiu,  hi  regalima  la  suhor 
que  la  roba  xucla  y  mulla  la  pell.  Els  rostres 
se  fregan  y’is  cossos  s’enllassan  fortament, 
mentres  las  camas  se  bellugan  seguint  la 
música.  Els  cabells  d’ellas  els  voleyan  pel 
rostre  encés  y  moll  de  suhor.  y  de  la  boca 
d’ells  en  surt  la  bravada  del  tabach,  barre¬ 
jada  ab  l’alé. 

Y  quan  el  ball  s’acaba,  las  mans  repican, 
després  de  desferse  las  parellas;  repican  pau¬ 
sadament,  com  seguint  el  ritme  d’aquella 
pessa  que’ls  feya  giravoltar;  repican  una  es¬ 
tona  pera  que  repeteixin,  y  ho  demanan  cri¬ 
dant:  Ca  sa  rapita!  Bravo ,  que  se  rapite!  Els 
músichs  cegos,  allà  en  la  fosca,  parlan  entre 
ells,  y’is  balladors  repican  sempre.  Els  mú¬ 
sichs  s'acostan  l’instrument  als  1 1  a bi s ,  ‘  y’l 
ball  se  repeteix  ab  un  deix  de  cansament,  de 
xafogor,  de  son;  y’is  balladors,  que  suhan, 
se  posan  el  mocador  blanch  al  coll;  y’l  ball 
comensa  altre  cop',  ab  las  parellas  enllassa- 
das,  ab  els  cossos  apretats  l’un  contra  l’altre, 
plens  de  suhor,  xops  tots  ells  y  ab  la  roba 
molla  que  se’ls  enganxa  a  la  pell. 

11 

Era  la  verbena  de  Sant  Joan,  y  aquella  nit 
s'havia  de  corre  y  anarsen  al  llit  a  la  mati¬ 
nada. 

Ab  la  roba  bona  surti  al  carrer  sensesopar 
y  sense  un  cèntim  a  la  butxaca.  Las  cosas  no 
anavan  gayre  bé.  Son  pare  era  a  Amèrica,  y 
com  que  hi  anà  fugint  dels  deutes,  encara  no 
havia  enviat  res.  Y  ell,  sa  mare  y  sa  germana 
vivian  bestreyent  diners  a  un  amich  y  en- 

matllevant  als  altres  parents.  Havian  dinat 
aquell  día,  peró  no  varen  sopar,  y  com  fins 
l’endemà  al  matí  la  mare  no  aniria  a  trobar 
un  amich  de  qui  comptava  treuren  cinch  o 
sis  duros,  s'aconsolaren  ab  la  esperansa.  La 
mare  y  la  germanà’s  quedaren  a  casa,  y  sor¬ 
tiren  al  balcó  pera  veure  la  gent  qu’anava 
afanyosa  a  divertirse. 

EU  anava  tot  sol,  amunt  y  avall  de  la 
Rambla.  Por,tava  pantalons  blanchs,  ameri¬ 
cana  fosca  y  capell  de  palla:  tot  del  any  pas¬ 
sat ,  peró  com  tenia  compte  ab  la  roba, 
encara  feva  goig.  La  gentada  caminava  poch 
a  poch  y  sa  espessor  era  tanta,  que  a  voltas 
no’s  podia  passar  y  s’aturava,  rebent  empen- 
tas,  apretantse  y  ofegantse,  aquella  massa 
humana  qu’anava  a  fer  broma.  Una  vegada 
que  la  gent  s’aturà,  vegé  a  una  noya  qu’era 
més  endevant.  Anava  ab  sos  pares,  senyors 
d’un  xich  d’edat.  Duya  un  vestit  tot  blanch  y 
un  capell  de  palla  ab  flors  vermellas.  Lavegé, 
y’l  desitj,  apagat  per  las  privacions,  s’encen¬ 
gué  altra  volta.  Allí  hi  havia  la  dona  altre 
cop,  la  femella  qu’excitava  al  mascle,  que 
l’atreya,  que  li  feya  desitjaria,  y  sense  sa¬ 
ber  per  qué  comensà  a  seguiria  y  a  miraria 
ab  uns  ulls  atrevits,  fixos  sempre  sobre  ella, 
resseguint  las  curvas  de  son  cos  esbelt.  Sos 
pares,  pobra  gent  mencstrala,  que  feyan  mil 
sacrificis  pera  fer  lluhir  la  noya  y  buscarli 
un  ton  partit,  anavan  a  donar  un  vol  pera 
exhibiria  a  n’ella  al  mateix  temps.  Aviat 
se’n  adonà  ella  del  jove  que  la  seguia,  y  ab 
mirada?  de  reu  1 1 ,  mitj  virtuosas,  mitj  atre¬ 
ví  d  as,  l’incitava  a  que  s’acostés,  pera  sentir  lo 
aprop,  per’arrossegarlo  al  seu  darrera.  Y,  jo- 
yosa  de  tenir  un  seguidor,  somniant  ab  la 
conquista ,  desitjant  poder  véurel  mellor  y  ab 
més  llibertat,  digué  a  sos  pares  d’anar  a 
pendre  alguna  cosa  en  un  café.  Al  passar 
devant  d’un  s’assegueren  en  una  tauleta  de 
fora  y  demanaren  tres  granisats.  Ella’s  dis¬ 
posà  pera  entrar  en  batalla  y’l  vegé  a  n’ell 
que  s’acostava  y’s  passejava  per  a  1 1  i  aprop. 
Ell  voltava  com  si  esperés  que  s’aixequessin, 
llensant  miradas  de  foch  sobre  la  noya  qu’en- 
rogía.  S’aturà,  y  ella  abaixà’ls  ulls  baix  la 
fixesa  de  las  miradas  d’ell.  Xuclava’l  grani- 
sat,  que  baixava  de  nivell  dintre  la  copa  y, 
pujant  per  la  canyeta,  li  entrava  a  la  boca 
produhintli  una  frescor  deliciosa.  Y  alsà’ls 
ulls  altre  cop,  com  signantli  a  n’ell  que 


s’assegués  allí  a  la  vora,  en  una  tauleta  de 
la  que  acabavan  d’aixecarse  uns  senyors. 
Ell  semblà  resoldres  v  s’hi  dirigi.  Peró,  re- 
pensantse,  recordà  que  no  portava  diners. 
Y’s  sentia  ja  la  frescor  del  granisat,  qu’anava 
a  demanar.  Mogué  la  llengua  aixuta,  y  tin¬ 
gué  desitj  de  menjar  y  beure.  La  necessitat 
el  feya  posar  nirviós,  ab  una  excitació  ex- 
tranya.  Y  tot  d'un  plegat,  la  boca  se  li  obri 
en  un  badall  ample,  gros,  rodó,  fondo,  com 
si  s’empassés  un  plat  imaginari  que  tingués 
devant  dels  ulls.  Impensadament,  percostúm, 
ab  la  mà  va  taparse  la  boca.  Mes  la  noya  ho 
havia  vist  tot,  y  s’hi  girà  d’esquena  com  re- 
butjanllo. 

Llavors  ell  comprengué  sa  posició  ridícula, 
y  vermell,  encés  per  la  vergonya,  s’allunyà 
caminant  depressa,  sense  girarse,  y’s  perdé 
entre  la  gent  del  passeig  que  caminava  poch 
a  poch  y  anava  a  divertirse  en  aquella  nit  de 
verbena. 

III 

Dins  la  payella  plena  d’oli,  els  bunyols, 
blanchs  de  farina,  hi  nedavan  y’s  tornavan 
rossos  fregintse,  voltats  de  bombollas  qu’es- 
clatavan  tot  just  foimadas.  Y  la  dona  ab  els 
dits  feya  las  rodonetas  primas  y  las  tirava  a 
la  payella.  Y  ab  una  escorredora  o  una  bra- 
nilla  de  paraygua,  agafava’ls  bunyols  cuyts 
que  posava  en  un  plat  de  llauna.  El  fum  y  la 
pudor  del  oli  ho  omplían  lot.  La  gent  s’apro¬ 
pava;  es  feyan  pesar  els  bunyols  qu’ensu- 
cravan  ab  una  pluja  blanca.  Y  ficats  dintre 
una  paperina  que  l’oli  tacava  de  rodonetas 
greixosas  y  transparents,  se’ls  emportavan  ab 
las  dugas  mans,  licantsen  un  a  la  boca  y  re- 
partintne  a  tota  la  familia.  Las  horas  passa- 
van  y  prompte  no  hi  anà  ningú  més  a  comprar 
bunyols.  Peró  en  las  horas  bonas  havian 
tingut  bon  despatx,  v  dintre’l  calaix  hi  havia 
unas  quantas  pessetas. 

La  dona  digué  de  menjàrsels,  els  bunyols 
sobrers,  y  ab  el  marit,  els  dos  cunyats  y’is 
noys  d’ells,  feren  net  de  lo  que  restava.  Y 
allò  fou  menjat  ab  alegria,  barrejat  ab  qüen- 
tos  y  dilas  del  un  y  l’altre. 

El  marit  de  la  bunyolera  hi  trobà  a  faltar 
quelcom,  y  agafant  uns  quants  diners  del 
calaix,  anà  a  la  taberna-  d’allí  a  la  vora  y 
portà  vi  bo  y  gots.  La  festa  s’acabà  bevent 
y  menjant,  y  llavors  fou  l’hora  de  plegar. 

La  parada’s  desguarní,  las  estovallas  blancas 
quedaren  plegadas,  l’oli  dintre  uq  canti,  la 
payella  netejada  ab  un  paper  d’estrassa  y  las 
balansas  desadas.  Y’s -repartiren  el  fato  pera 
tornarsen  a  casa.  Era  molt  tart  y  caminavan 
poch  a  poch,  perque  anavan  tots  carregats. 
L’home  no  caminava  segur,  y  un  cop  caygué 
ab  las  fustas  que  portava.  La  donà’l  renyà 
tot  plorant.  Aquell  vici  de  sempre  que’s  tor¬ 
nava  a  repetir!...  Y  ell  s’aixecà,  y  aguantat 
pels  cunyats,  caminava  ab  molta  pena.  La 
seva  dona  carregà  ab  lo  que  duya  ell.  Més 
endevant  enrahonava  sol,  dihent  disbarats,  y 
las  camas  se  li  segavan.  Per  fi,  d’un  cop,  di¬ 
gué  la  veritat:  tot  s’ho  havia  gastat  a  la  ta- 
berna,  bevent  sol  a  més  del  vi  que  portà  pels 
altres.  Y  al  dir  lot  això  reya  estúpidament, 
satisfet  y  fart.  La  dona  ho  senti  y  cregué  que 
no  sabia  lo  que’s  deya.  Caminava  aguantant- 
lo’ls  cunyats,  arrossegant  las  camas,  tot  dei¬ 
xat  anar,  ab  el  cap  acotat  sobre‘1  pit  y’is 


brassos  cayentli  estirats,  sense  forsa.  Y  tornà 
a  repetir  la  hazana.  La  seva  dona  dubtà  alla- 
vors  y  l’escorcollà:  res,  ni  un  cèntim,  tot  s’ho 
havia  gastat  ,  el  negoci  d’  aquell  vespre  , 
d’aquella  nit  passada  trevallant  pera  poder 
comprar  un  vestidet  als  fills.  Y  la  mare’s 
trobà  enganyada  per  aquell  home  borratxo, 
y  plorant,  cega  de  rabia,  li  pegà  beslialment, 
mentres  els  cunyats  paravan  els  cops  y  ’l 
marit  queya  a  terra.  Els  seus  fills  el  besavan, 
no  comprenent  res  d’aquella  escena.  Y  la 
mare,  desarmada  per  aquella  proba  d’esti¬ 
mació  dels  fills,  agafà  altra  volta’Is  trastos  y 
arribà  a  casa.  El  ficà  al  llit  mentres  ell 
l’amenassava,  rondinant  perque  li  havia  pe¬ 
gat  massa  fort.  Y  de  sa  boca’n  surlia  una 
bravada  (orla,  fastigosa,  barreja  d’aquell  oli 
pudent  dels  bunyols  y  del  alcohol  fort  que 
s’havia  empassat  cegament  sense  pensar  en 
lo  que  íeya. 

Octavi  Pell  Cuffí 


CANSO  DE  MARINA 


Riu  avall  va  la  pastora, 
riu  avall  va’l  seu  remat; 
l’aygua  es  poca  y  no  1  acora; 
ab  breu  temps  seran  al  prat, 

Devant  seu  la  mar  els  crida, 
devant  seu  la  mar  s’extén. 

Cada  onada  es  una  brida 
d’un  cavall  que  val  per  cent. 

Y  ella  pensa: — Cavall  noblel  — 
Y  ella  pensa:  —  Cavall  grani — 

A  sas  crins  s’hi  aferra  un  poble 
y  altres  mil  s’hi  aferraran. 

A  la  nit  el  cel  s’hi  acota, 
a  la  nit  besa  als  estels; 
y  allavors  el  cavall  trota 
pels  jardins  de  tots  els  cels... 

Riu  avall  va  la  pastora, 
riu  avall  va’l  seu  rernat, 
y  distrets,  fent  via  y  fora, 
riu  amunt  deixan  el  prat. 

Ja  la  platja  se’ls  ha  oberta, 
ja  la  platja’ls  ha  engolit; 
es  tota  ella  erma  y  deserta; 
no  hi  hà  un  tany  ni  un  brot  florit. 


Però  hi  veu  la  iluminada, 
peró  hi  veu  troià’l  cavall, 
y  s’hi  abrassa  enamorada 
platja  avall ...  onas  avall... 

Y  al  trobarse  entre  las  onas, 
y  al  trobarse  dins  la  mar, 
el  cavall  son  las  galtonas 
de  un  minyó  que  va  a  pescar. 

Pescador  de  brau  coratje, 
pescador  la  trau  del  fons, 
y  li’n  fa’l  dols  prometatje 
de  garlandas  de  petons. 

Oydàl  Com  que  n’es  tan  bella! 

Oydàl  Bé  se’n  pot  gaudirl 
Cinamom  de  flor  novella, 
prop  la  mar  l’han  fet  florir... 

Riu  amunt  va  la  pastora, 
riu  amunt  deixa'l  remat, 
y  se’n  torna,  pescadora, 
cap  al  seu  enamorat. 

Cap  al  mar,  cap  al  mar  noble; 
cap  al  mar,  cap  al  mar  gran... 

Aprop  seu  s’hi  estima’l  doble... 
y  aprop  seu  la  casaran!... 

Claudi  Omar  y  Barrera 

HERETJÍAS 

Las  paraulas. 

A  mon  benvolgut  amich  Oriol  Marti 

Temible  lligabosch  ab  que  ensopega  un 
sempre  en  sas  fadigosas  correrias  per  la  in- 
trincada  selva  de  las  ideas,  es  la  paraula. 

Si’s  pogués  pensar  sense  parlar  mental¬ 
ment!  Si,  al  sentir,  poguéssim  fer  el  sort  a 
la  veu  de  falset  que  murmura  mentres  nos¬ 
altres  sentim!  Baldament  fos  possible  borrar 
del  pensament  la  emprempta  de  la  paraula 
que  dona  a  las  ideas  falsos  contorns,  extra- 
nyas  fesomias!  Oh!  ^Quàn  podrém  beure  en 
el  buyt  de  la  mà,  sense  trencadissos  vasos 
d’industria,  l’aygua  purissima  que  salta  de 
gota  en  gota  de  la  roca  brillant  y  silenciosa! 

Apreném  a  parlar  avans  que  a  pensar. 
Ens  ensenyan  las  paraulas  primer  que  las 
ideas,  posposant  la  realitat  al  artifici:  per 
això  resultém  tan  artificiosos.  Pensém  per 
sentir  dir;  y  quan  mirém  la  realitat,  ens  sor¬ 
prèn  que  sigui  com  es. 

Son  els  diccionaris  inmensos  guardarro- 
bas  farsits  d’extranyas  vesliduras  que  posém 
a  las  ideas  al  bon  plaisir  de  nostra  imagina¬ 
ció  desballestada.  Els  seus  autors  se  fan  glò¬ 
ria  de  poder  dir  que  no  hi  manca  res,  que 
tot  hi  es  definit  y  explicat.  En  las  cubertas, 
ab  lletras  grossas  y  dauradas,  s’hi  fixa’l  nom¬ 
bre  de  vocables  que  contenen — «tants  mils 
vocables» — afeginthi  sovint  alguna  menció 
rimbonbant,  com  per  exemple:  «El  més 
complert  de  tots  els  diccionaris.» 

Se’n  fan  fins  de  butxaca,  que  un  pot  por¬ 
tar  a  sobre  sense  ni  menys  ésser  molestat 
pel  seu  volúm.  Son  diminuts,  de  lletras  mi- 
croscópicas;  apenas  poden  ésser  llegits  al 
ull  nú;  se  necessitan  vidres  d'aument.  Aquei- 
xas  miniaturas  també  contenen  gran  nombre 
de  vocables;  tants  com  eis  diccionaris  gros¬ 
sos,  segons  proclaman  ells  mateixos  ab  vis- 
tosas  lletras  d’or. 

Cada  diccionari  presumeix  de  més  parla¬ 
dor  que’ls  altres,  perque  preté  «tenir  més 
paraulas». 

Consultém  el  diccionari  pera  saber  lo  que 
volen  dir  las  paraulas,  pera  coneixe  la  seva 
significació  o’l  seu  «sentit»,  com  se  sol  dir 
ab  manifesta  inexactitut.  N’hi  hà  que’n  tenen 
més  d'un  de  «sentit»,  y  d’altras  ne  tenen 


més  que  les  personas:  son  prendas  d’us  comú 
a  varias  ideas. 

Quan  naix  una  nova  idea,  s’acut  pera  ves¬ 
tiria  al  llenguatje,  gran  basar  de  robasfetas; 
se  li  tria  un  vestit,  escursantlo  o  allar- 
gantlo,  aixamplantlo  o  estrenyentlo  sense 
poder  evitar  en  general  que  fassi  arrugas. 
Lo  important  es  «cubrir  sa  nuesa»:  lo  demés 
es  lo  de  menos.  A  voltas,  fins  se  li  tria  un 
vestit  bon  xich  balder,  de  creixensa,  per  si 
s’estira. 

Y  tant  ens  acostumém  a  veure  aquella 
idea  vestida  de  llarch,  disfressada,  desde  la 
naixensa,  que  si  algú  la  vesteix  ab  trajo  més 
ajustat  (^més  just?)  se’ns  fa  dificil,  a  voltas 
impossible  reconéixela. 

Si:  las  exigencias  del  mercat  fan  indispen¬ 
sable  l’acunyació  de  las  ideas:  es  precís  fer- 
las  circular;  es  necessari  donarse  a  entendre 
encara  que  sigui  parlant  malament.  La  tafa¬ 
neria  humana  creix,  tornantse  més  y  més 
devoradora.  Quan  escassejan  las  veritats, 
s’alimenta  de  mentidas.  Com  als  antichs  ro¬ 
mans,  més  que  la  nutrició  li  interessa’l  fart; 
alleugerintse,  per  vòmits  provocats,  dels  men¬ 
jars  golosament  ingerits,  pel  gust  estúpit  de 
tornar  a  omplirse.  La  curiositat  humana  té 
«horror  al  buyt»,  com  la  Naturalesa  dels 
fisichs  anteriors  a  Galileo. 

L’afany  de  producció  y  la  demanda  son 
progressivament  extraordinaris,  y  com  qu’es- 
cassejan  els  productes  naturals ,  la  indústria 
fabrica  sens  escrúpuls  articles  artificials  que 
passan  y’s  consumen  sense  dificultat,  tenint 
dels  naturals  el  color,  l’apariencia,  o’l  bou- 
quet.  iQu’enmatzinan  la  sanch?  Res  hi  fa:  la 
qüestió  es  qu’afalaguin  els  sentits,  calmant 
la  set  y  la  gana  dels  consumidors.  Tal  volta 
no  escassejarían  els  productes  naturals  si’s 
dongués  a  l’ agricultura  la  deguda  preferen- 
cia  sobre  la  indústria. 

Disposém  d’una  pila  de  definicions,  classi- 
ficadas  per  ordre  alfabélich;  tenim  en  magat- 
zém  una  infinitat  d’ideas  fabricadas,  y  una 
multitut  de  molllos  disponibles  pera  fabri- 
carne  au  besoin.  Una  mica  de  polvos  defalse- 
tats  admesas,  algunas  gotas  de  preocupa¬ 
cions  vulgars,  un  bany  de  modernisme  y 
;à  vivir /,  aixó  es,  ;à  matar!  Ja  tenim  un  nou 
producte  més  (qu’es  a  lo  que’s  tira),  un  pro¬ 
ducte  falsificat,  sí,  però  ben  fet,  agradable 
al  paladar;  un  producte  qu’obraria  com  a 


JOVENTUT 


cos  extrany  en  qualsevol  organisme  delicat, 
si’l  nostre  no  fos  ja  tan  extrany  com  ell. 

«Els  sabis  cloquejan  més  sovint  qu’avans, 
perque  ponen  més  ous;  es  veritat  que’ls  seus 
ous  son  sempre  més  petit,  encara  que’ls  lli¬ 
bres  siguin  sempre  més  grossos.» 

Hem  definit  ja  tot  lo  definible.  El  mal  està 
en  que,  al  difinirho  tot,  ho  hem  empetitit  tot, 
tancant  las  ideas  en  capsetas.  esquifidas  que 
las  deforman  y  per  quals  junluras  mal  solda- 
das  la  seva  essencia  fuig. 

El  llibre’ns  ofereix  la  vida  a  domicili;  ens 
parla  de  tot,  permetentnos  escoltarho  pereso- 
sament  repapats  en  còmoda  chaise  longue. 
Llegim  molt  y  vivim  poch.  Estudiém  molta 
geografia  y  no  viatjém  gayre.  Ens  interessa 
més  la  historia  que’ls  museus.  Enteném  me- 
llor  el  cant  artificiós  del  poeta  que  la  veu 
franca  y  sincera  de  Natura.  Y  aixís  som  nos¬ 
altres:  maniquins  ambulants.  En  las  escolas 
se’ns  ensenya  per  signes;  la  «viva  veu  del 
mestre»  es  un  element  pedagògicament  in¬ 
dispensable;  certas  llissons  d’aritmética  son 
exercicis  de  vocalisació;  cels  y  terras  son 
expressats  en  mapas  maculats  de  paraulas 
diminutas  que  fadigan  els  ulls  dels  joves  es¬ 
colars;  Deu  y  la  Naturalesa  son  definits  y 
explicats  ab  mots  vulgars  de  parentiu,  di¬ 
mensions  y  lormas. 

Sobre  la  trista  v  llardosa  porta  de  la  esco¬ 
la,  un  s’imagina  sempre  véurehi  escritas 
aquellas  paraulas  di  colore  oscuro  que  llegí’l 
Dante  al  sommo  de  la  porta  del  Infern. 

Compadim  als  sorts  muts  perque  no  po¬ 
den  parlar  ni  ohir,  això  es,  perque  no  poden 
enganyar  ni  ésser  enganyats . 

Franklin  reservà  al  Silenci’l  segón  lloch 
en  la  llista  de  virtuts  que’s  proposà  adquirir. 

Quien  mucho  habla  mucho  yerra  resa’l  dit- 
xo  castellà.  Y  en  un  ordre  superior,  el  sublim 
desequilibrat  de  Weimar  afirma  que  «pel  sol 
fet  de  parlar,  qui  parla’s  vnlgarisa .» 

Es  tal  la  influència  de  las  paraulas,  que 
per  ellas  y  pera  ellas  delinquim;  fins  malém 
y’ns  fem  matar.  Llenséu  en  certs  moments  un 
Palria! ,  per  exemple,  sobre  un  poble  carregat 
d’imaginació  y  sentiment,  com  si  diguéssim, 
en  milj  d’un  polvori  humà,  y  faréu  innom¬ 
brables  viclimas. 

Hi  hà  vocables  de  tots  matisos:  els  de  co¬ 
lor  de  dol  y’is  de  color  de  sanch  abundan  des¬ 
graciadament. 

Las  hem  reglamentadas  las  paraulas  en 
gramàticas  y  retóricas  —  verdaders  tractats 
d’estrategia — formantne  exèrcits  disciplinats 
pera  la  conquista  de  las  mullituts  en  general 
indefensas. 

Sobre’l  cadavre  descompost  del  Paganis- 
me,  se  cerneix  la  Mitologia,  oberlas,  a  tot 
ull  somniador,  las  alas  viroladas,  com  un  au- 
celi  fantàstich  empallat. 

El  paganisme  modern,  culte  de  las  dei- 
tats  antigas  repintadas,  té  igualment — no  cal 
diiho — la  seva  mitologia,  mantell  pompós  ab 
que  cubrim  els  nostres  falsos  deus  que  son, 
avuy  com  ahir,  «pitjors  que’ls  homes.» 

Quin  desengany  el  nostre  quan  ens  adon- 
guém  de  qu’en  els  boscos  no  hi  hà  sàtirs,  ni 
ondinas  en  las  ayguas,  ni  en  l'Olimp  deus; 
quan,  a  través  del  vel  majestuós  de  las  pa¬ 
raulas,  sols  vegém  el  buyt,  imatjes  veneradas 
sense  vida  venerable!  L. 'estupor  ens  imposa¬ 
rà’l  silenci:  el  llenguatje  ideal. 

Molts  caps  de  brot  han  tingut  pera  las  pa¬ 
raulas  mots  durissims. 

En  Pope  canta: 

Words  are  like  leaves,  and  zvhcn  tliey  most  abound 
Much  fru  t  of  sense  beneath  is  rarely  fotind. 

<;S’ha  d’inferir  d’aixó  que’ls  grans  com  els 
petits  s’han  de  «donar  un  punt  a  la  boca?» 
No  pas  encara.  Lass  die  Leute  veden  und  die 
Hunde  bellen ,  diu  el  proverbi  alemany.  Can- 
téu,  cantéu,  ninetas ,  pendant  que  le  miel  se 
gàle. 

«Es  tan  dols  parlar  de  tol!  Es  tan  dols  l’en¬ 
gany  dels  sons!...  {No  es  una  dolsa  bojeria'l 
llenguatje?  Per  ell  l’home  balla  sobre  totas 
las  cosas.»  Aixis  parlà  Nietzsche. 

Donchs, 

Cantem,  cantém,  els  infra- Zarathustras, 
que  nostres  cants  ressonin  com  tempestas! 

Curétn  las  nostras  ànimas  malallas 
ab  càntichs  nous,  ben  nous,  sempre  més  nousl 

Cantém  sens  treva  fins  a  ésser  aptes 
pera  cantà  en  silenci  lo  gran  himne! 

Cantém,  empró,  com  ànimas  serenas, 
que  no'ns  aixordin  nostres  propis  cants 
privantnos  de  sentir  la  veu  divina, 
dolsamen  armonisa  de  Natura! 

Salvador  Albert 

L’HIMNE  DE  LA  VIDA  Y 
L’HIMNE  DE  LA  MORT 

I. — Natura 

A  la  tebior  del  sol  ixent  que  irisava  las  go- 
tas  de  rosada  que  perlejavan  en  las  flors,  la 
boyra  s’anava  destriant  y’s  perdia  amunt, 
amunt  dels  serrats;  els  càlzers  de  las  flors 
s’obrian  púdicament  com  els  cors  de  las  don- 
zellas  als  primers  afalachs  del  amor:  els  pa- 
pallons  se  rabejavan  en  el  llit  olorós  dels 
rosers  y  de  las  lianas,  y’is  aucells,  despertant 
del  somni  trist  de  la  hivernada,  expandían 
arreu  dolsas  trovas  enamoradas,  ensemps 
que  la  terra  s’estremia  ab  estremiments  ma¬ 
ternals  y  donava  forsa  nova  y  generava  ener- 
gias,  essent  tot  com  un  preludi  del  himne  de 
la  vida  que  ja  frisava  en  las  cordas  de  l’arpa 
de  la  Naturalesa. 

Era’l  primer  mati  de  Primavera.  En  lo 
més  profond  del  bosch,  l’aymada  teixia  una 
garlanda  de  flors  que,  per  ésser  las  primeras 
que  Natura  mostrava,  eran  blancas  com  la 
neu  que  fins  poch  avans  las  havia  cubert. 
L’aymant  anava  cantant  corrandas  amorosas 
y  cullint  novas  flors  que,  abocadas  al  si  de 
l’aymada,  servian  pera  teixir  la  garlanda 
que  un  raig  de  sol  ixent,  passant  per  en¬ 
tre  la  clariana  de  las  fullas  dels  arbres,  ilu- 
minava. 

Un  cop  teixida  la  garlanda,  de  brasset,  es- 
guardante  amorosits  y  sentintse’ls  batements 
de  llurs  cors  l’un  al  altre,  atravessaren  poch 
a  poch  la  espessa  boscuria  per  un  dels  estrets 
viaranys  que  duhen  a  la  plana.  Sota  la  fresca 
arbreda,  portant  la  garlanda  blanca,  fruhint 
el  cant  dels  rossinyols  y  de  las  merlas,  y’l 
perfum  de  las  flors  en  llur  primer  esclat,  y  la 
fressa  dels  cors  que’ls  bategavan,  quina  ale¬ 
gria  la  d’ell!  quin  goig  el  d’ella! 

Pocas,  molt  pocas  paraulas  se  digueren 
pel  camí,  contemplant  enamorats  l'esclat 
d’aquella  primavera  que  reya  en  llurs  ros¬ 
tres  asserenats  y  joves,  que  s’encirerava  en 
llurs  llabis,  que  sorollava  en  llurs  cors  y  que 
s’esbandia  en  els  olorosos  alens  de  la  bos- 
buria. 

Al  fi  del  bosch  s’obria,  com  un  panorama, 
aquella  plana  gran,  inmensa,  cuberta  per  la 
verdor  dels  prats  en  sa  plétora  de  vida;  y  al 
bell  mitj,  projectada  en  el  blau  del  horitzó 


llunyà,  s’ovirava  la  blancor  de  las  casas  de 
la  vila. 

L’esclat  de  llum  impressionà  fortament  als 
dos  aymants,  enardintlos  la  sanch  y  conver¬ 
tint  l’amor  suau  y  tranquil  fruhit  en  mitj  del 
bosch  en  vida  nova,  d’empenta...  Un  arbre 
centenari  en  quin  tronch  la  gent  trassuda 
del  poble  hi  havia  trevallat  una  rústega  ca¬ 
pella,  els  oferia  una  imatje  hermosa  y  rialle¬ 
ra  de  la  Verge.  L’aymada’s  despenjà  dels 
brassos  del  aymant  y  engarlandà  de  flors 
blancas  la  venerada  imatje.  Després  se  jura¬ 
ren  amor  etern  devant  mateix  de  la  capella, 
y  mentres  se  confonian  llurs  cossos  en  forta 
abrassada,  s’ajuntavan  llurs  ànimas  en  un 
petó.  Y  s’allunyaren  l’un  del  altre  pera  diri- 
girse  per  diferents  camins  cap  a  la  vila  ab  el 
dols  recort  d’aquella  hermosa  matinada. 

El  sol,  en  mitj  de  la  volta  blava,  enviava 
ab  tota  forsa  sos  raig  a  la  terra,  que  s’estre¬ 
mia  en  els  espasmes  de  son  deixondiment;  y 
ja  no  frisavan,  ja  s’ohian  claras  las  notas  del 
Himne  de  la  Vida. 

II. — Ciutat 

Els  núvols  negres  privavan  als  darrers 
raigs  del  sol  ponent  d’enrojir  las  boyras 
qu’embolcallavan  la  ciutat  invadint  els  car¬ 
rers,  las  plassas  y’is  jardins.  Lleuhissimas  y 
fredas  gotas  deixavan  mullats  els  carrers; 
l’ayre  humit,  fret  e  infecte  tot  ho  invadia; 
pels  entelats  vidres  dels  fanals  y  dels  apara¬ 
dors  de  las  botigas,  eixia  una  llum  feble  que 
confonentse  ab  la  del  capvespre,  més  feble 
encara,  donava  al  carrer  una  nota  de  tristesa 
esglayadora;  el  vent  acanalat  y  fret  passava 
a  fortas  ràfagas  fent  moure  las  persianas  dels 
balcons  y  caure  las  pocas  fullas  que  penja- 
van,  ja  gayrebé  entercas,  dels  arbres  cada- 
vérichs. 

Era’l  primer  capvespre  d’Hivern.  En  un 
recó  casi  oblidat  de  la  gran  ciutat,  s’hi  aixe¬ 
cava,  en  mitj  de  moltas  altras,  una  petita 
casa  d’aspecte  tan  senzill  y  trist  per  fora 
com  miserable  y  barroher  per  dintre.  Una 
pessa  de  sostre  baix,  ab  un  trespol  de  rajo- 
las  deslluhidas  y  gastadas,  servia  de  café. 
Quatre  taulas  de  marbre  esgroguehit,  volta- 
das  de  banchs  y  de  cadiras  vellas;  un  taulell 
de  fusta  ple  d’ampoilas,  de  plats  y  de  copas; 
unas  parets  guarnidas  ab  quatre  cartells  de 

detestable  gust  y  ab  dos  miralls  entelats  en 
els  qu’  encara  s’hi  notavan  vestigis  del  pro¬ 
grama  del  darrer  concert.  Aixó  era  tot.  Els 
bechs  de  gas  expandian  per  la  sala  una  cla¬ 
ror  feble,  a  la  que  res  tenia  qu’envejar  la  dels 
vehins  carrers,  mitj  a  las  foscas. 

Un  silenci  sepulcral  regnava  en  la  sala. 
Un  home  assegut  darrera’l  taulell  llegia  ab 
molt  interès  y  fixesa  un  diari  de  grossas  di¬ 
mensions,  Passà  molt  temps,  potser  dugas 
horas,  sense  que’l  silenci  s’interrompés.  De 
sobte  s’obri  la  porta,  y  ab  una  alenada  d’ay- 
re  glassat  que  feu  estremir  els  llums,  entrà 
un  jove  alt,  prim,  de  rostre  groch  y  allargar, 
d’ulls  entelats,  reOexe  de  tristesa  íonda  y  de 
degeneració  psiquica.  S’assegué  aprop  d’una 
taula,  se  feu  servir,  y  comensa  a  fullejar  ab 
indiferència  alguns  periódichs  que  per  allí 
hi  havia,  fixantse  lleugerament  en  el  Frou- 
Ft  ou,  L'Amour,  Le  Rire,  mentres  anava  be¬ 
vent  glops  de  cervesa. 

Cada  vegada  que  la  porta  s’obria  pera  do¬ 
nar  entrada  a  un  nou  concurrent,  son  cos 
s’estremia,  y  aixecant  els  ulls  del  periódich 
els  fixava  en  els  qu’entravan,  tornant  desse- 
guida  a  llegir,  desencoratjat. 

La  sala  s’anava  omplint,  y  aquell  antre, 
avans  quiet,  esdevingué  sorollós  per  las  con- 
versas  fútils,  pels  crits  esbojarrats  y  per  las 
riallas  fredas  y  eslúpidas  de  la  concurrència. 

La  porta  s’obri  de  nou,  y  entrà  en  el  cafeti 
una  dona  alta,  abrigada  ab  una  groixuda  capa 
de  pells,  y  cuberts  sos  cabells  negres  y  pen¬ 
tinats  a  la  vierge  per  un  ample  barret  guarnit 
de  grossas  plomas;  en  sa  cara  ovalada  y  ro- 
jenca  hi  lluhian  dos  ulls  grossos  y  bonichs; 
sos  Uabis  eran  els  d’una  dona  ja  vella  en  sa 
primavera. 

L’ayre  tebi  qu’entrà  ab  ella,  la  volior  de 
llurs  faldillas  arrossegantse  pel  trespol  humit 
ab  gracia  ubriagadora,  el  seu  somriure  tendre 
y  més  ple  d’art  que  d’amor  y  de  vida,  reani¬ 
maren  al  jove,  que  tancant  Le  Frisson,  fixà’ls 
ulls  entelats  en  la  darrerament  arribada. 
Aquesta  llensà  un  pausat  esguart  pe!  saló,’s 
dirigi  reposadament  envers  el  jove  accentuant 
el  sensual  lliscar  de  sa  roba,  s’assegué  al  seu 
costat,  cambiaren  algunas  paraulas  qu’enar- 
diren  al  jove,  begué  dos  o  tres  glops  de  cer¬ 
vesa  del  got  d’ell,  y  s’aixecaren  somrihents, 
eixint  del  café  a  tota  pressa. 

No  plovia,  peró’ls  carrers  estavan  del  tot 

mullats;  una  boyra  espessa  ho  omplenava 
tot,  y ’ls  entelats  fanals  llengotejavan  allar¬ 
gant  y  escursant  pels  carrers  ombras  erràti- 
cas;  profond  silenci  regnava  per  tol  arreu,  y 
la  ciutat  presentava  un  tétrich  aspecte  en  sa 
fantàstica  soletat. 

De  brasset,  molt  acostals,  atravessaren  ell 
y  ella  la  ciutat  tota,  passant  per  un  laberinte 
de  carrers  y  carrerons  y  aturantse  al  devant 
d’una  casa  senzilla,  en  un  carrer  estret  d’un 
barri  allunyat.  Ella’s  tragué  una  clau  y  obri 
una  porta,  mentres  el  campanar  de  la  Seu 
feya  estremir  la  boyra  ab  las  dotze  horas  de 
la  mitja  nit.  Semblava  que  per  la  ciutat 
adormida  hi  ressonés  fondo,  molt  fondo, 
V Himne  de  la  Mort. 

Pelay  Martorell 


UN  NOU  DIPLOMA 

per  Lucien  Descaves 

Tot  just  llicenciat  del  servey  militar,  lo 
primer  que  procurà  en  Florenci  N.  fou  pro- 
porcionarse  un  empleo,  y  a  n’aquest  fi  dedicà 
tols  els  seus  esforsos  y  tota  la  seva  activitat, 
sense  resultat  positiu. 

A  sas  continuas  peticions  de  irevall,  el  cò¬ 
rners  alegava  com  a  resposta  la  cada  dia 
major  paralisació  dels  negocis.  En  els  cen¬ 
tres  administratius,  als  que  feu  cap  diferen- 
tas  vegadas,  uns  li  demanavan  la  presenta¬ 
ció  del  titul  académich  com  a  proba  de  la 
seva  competència,  y  altres,  sense  dignarse 
escoltarlo,  se'l  apartavan  del  devant  ab  excu- 
sas,  pregantli  tot  lo  més  que’s  servis  deixar 
nota  del  seu  domicili  per’avisarlo — deyan  — 
a  la  primera  vacant  que  hi  hagués. 

Y  ell  la  deixava:  a  cada  petició  que  se  li 
feya  deixava  novament  y  per  centéssima  ve¬ 
gada  l’adrés,  com  si’l  ferho,  més  que  motiu 
per’alimentar  una  nova  esperansa,  fos  pera. 
ell  una  fórmula  de  justa  correspondència  als 
qui,  al  refusar  son  concurs,  ho  feyan  tot  en- 
dolsint  la  expressió. 

Aixó  no  més  per  lo  que  feya  referencia  als 
simples  empleos  particulars;  que  tractantse 
dels  que  dependían  del  Estat  o  ab  ell  guar- 
davan  relació,  fins  els  més  modests  —  de 
noucents  a  mil  franchs  anuals  de  sou, — ab 
aquests  ni  calia  pensarhi. 

En  un  principi,  el  xicot,  prou  se  donà 

bona  manya  a  visitar  totas  aquellas  rela¬ 
cions  que  de  prop  0  de  lluny  podian  lligarlo 
ab  las  personas  qu’ell  creya  importants;  mes 
no  li  valgué.  Els  prechs  a  las  coneixensas 
dels  amichs  d’un  parent  del  diputat  pel  dis¬ 
tricte,  totas  las  súplicas  amistosas,  totas  las 
antesalas  humiliants,  no  li  donaren  més  re¬ 
sultat  que’l  de  venir  en  coneixement  de  que’l 
lloch  que  a  ell  podia  oferirse  estava  ja  ocu¬ 
pat  ab  antelació,  y  que  lo  que  calia  per  tant 
era  esperar  torn...  y  això  certament  no  podia 
ésser;  puig  qu’equivalia  a  allargar  indefini¬ 
dament  el  calvari  d’aquell  pobre  vellet  que’l 
posà  al  món  y  qu’ab  prou  feynas  se  bastava 
a  cubrir  las  necessitats  propias  ab  el  produc¬ 
te  raquítich  que  de  la  venda  d’uns  quants 
llibres  a  comissió’s  treya... 

Las  setmanas,  els  mesos  passavan,  y  en 
Florenci,  qu’en  la  flor  de  la  edat  y  en  la  ple- 
nitut  de  las  sevas  forsas  ab  gran  desconsol 
vagava  sempre,  se  sentia  defallir  y’s  desani¬ 
mava  cada  vegada  que,  pensant  en  son  estat, 
veya  més  llunyana  la  colocació  y,  al  exami- 
narse  la  indumentària,  més  pròxim  el  dia 
en  que  li  fora  impossible’l  presentarse  en- 
lloch  ab  certa  decencia,  per  mor  de  la  pro¬ 
testa  del  calsat  y  del  cansanci  de  la  roba. 

En  aquest  estat,  un  demati,  la  portera  de 
la  casa  en  que  ab  companyia  del  seu  pare 
habitava,  una  bona  dona  que  comensà  a 
compadirse  d’ell  y  acabà  interessantse  per 
son  mellorament,  l’aturà  a  la  porta  d’entrada 
y  li  digué; 

— Escolti,  Florenci:  vosté,  tractantse  detre- 
vallar,  acceptaria  qualsevol  cosa,  cno  es  cert? 

—  En  l’estat  en  que’m  trobo,  si  senyora: 
qualsevol  cosa. 

— Donchs,  miri:  avuy  mateix,  he  sabut 
que  manca  un  dependent  pera  la  venda  a 
«Las  Quatre  Estacions»...  ^no  sab?...  el  gran 
magalzém  de  panyería  y  novetats  de  la  plassa 
Carnot.  Pot  arribarse  a  veure  l’amo:  diuhen 
qu’es  jove  y  qu’es  amable:  si  a  primera  vista 
té  la  sort  de  férseli  simpútich,  es  fàcil  que 
inmediatament  el  coloqui. 

— Està  bé,  gracias:  hi  vaig  desseguida. — 

Y  aixó  dit,  en  Florenci,  després  de  respat- 
llarse  un'altra  vegada  la  roba  ab  el  major 
cuydado,  emprengué  la  ruta  de  ((Las  Quatre 
Estacions»,  quin  abundant  mostruari,  cuyda- 
dosament  extés  a  lo  llarch-de  las  portas  d’en¬ 
trada  y  en  els  aparadors  del  establiment, 


constituhía  una  tentació  permanent  pels  via¬ 
nants  pobres  cada  vegada  que  per  necessitat 
passavan  pel  devant. 

L’escriptori  reservat  al  amo — Huguenin 
fill  y  successor — se  trobava  situat  en  un  àn- 
gul  al  fons  del  llarch  magatzém.  Acompa¬ 
nyat  d’un  empleat  tan  atent  que’l  conduhi 
fins  a  la  mateixa  vidriera,  en  Florenci,  que  a 
copia  de  desenganys  s’havia  familiarisat  ab  la 
decepció,  atravessà  d’esma’l  llarch  establi¬ 
ment  y’s  trobà  per  fi  enfront  d’aquella  especie 
de  gabia,  quina  porta  trucà  bategantli’l  cor 
y  ab  mà  tremolosa,  com  si  vacilés,al  ensemps 
que  una  veu  d’«avant»  se  feu  sentir  en  l’in¬ 
terior. 

Entrà  respectuosament,  y  quedà  colocat 
cara  a  cara  d’un  home  que,  atrafegat  exami¬ 
nant  un  feix  de  correspondència  y  ab  un  lla¬ 
pis  de  color  als  dits,  li  preguntava  lo  que  se 
li  oferia. 

— Se  m’ha  dit  que  tenia  vacant  una  plassa 
de  dependent...  Jo  venia... 

— Perdoni  un  moment. — 

Y’l  bon  senyor,  qu’aixís  trencava’l  comen- 
sament  de  la  conversa,  reprenia  ab  més  fe- 
brositat  qu’avans  la  tria  y  classificació  de 
lletras  y  facturas,  agé  del  tot  al  examen  de¬ 
tingut  a  que,  ja  mitj  serenat  y  al  temps  que 
recobrava  forsas,  l’arribat  el  sotmetia. 

El  senyor  Huguenin  era  un  home  d’uns 
trenta  cinch  anys  poch  més  0  menos;  escar- 
dalench  de  cara,  d’estatura  regular,  per  lo 
que  podia  colegirse,  y  de  faccions  vulgars 
y  adotzenadas.  Duya’l  cabell  tallat  arran,  y 
la  seva  cara  lluhia,  com  adorno,  un  gros  bi¬ 
goti  perfilat  ab  el  major  cuydado,  com  si  en 
ell  hi  tingués  el  propietari  posada  tota  la 
seva  solicitut  y  tota  la  seva  estima.  Una  cor¬ 
bata  negra  entortolligada  dugas  0  tres  vega- 
das  pel  coll,  manteninlli’l  cap  alt,  denotava 
ben  bé  en  ell  una  inclinació  envers  un  mo¬ 
del  preconcebut,  al  quin  feya  esforsos  pera 
ajustarsehi  perfectament  fins  en  sas  actituts, 
en  sos  gestos,  en  la  fesomia  y  en  la  ento¬ 
nació. 

Alsà  per  fi'l  cap,  se  posà  cerimoniosament 
el  llapis  a  la  orella,  se  repapà  mellor  en 
l’ampla  cadira  de  brassos  en  qu’estava  asse¬ 
gut,  y  ficantse  abdugas  mans  en  las  respec- 
tivas  butxacas  de  l’americana,  digué  ab  én- 
fasis,  tot  examinant  de  cap  a  peus  a  son 
interlocutor,  que  restava  dret: 

— {Donchs,  vosté,  jove,  desilja  entrar  al 
servey  de  casa?... 

— A  ésser  possible... 

— Perfectament.  Velhiaqui  las  condicions. 
Trenta  cinch  franchs  mensuals,  corrent  la 
manutenció  pel  meu  compte.  La  seva  feyna 
consistirà  de  moment  en  provehir  el  taulell, 
y,  com  es  natural,  en  estimular  la  venda  tant 
com  sigui  possible,  de  las  vuyt  del  matí  a  las 
deu  de  la  nit,  salvant  mitja  hora  pera  esmor¬ 
zar,  y'l  temps  indispensable  pera  dinar  al 
mitj  dia.  A  vosté  li  toca  dir  si  accepta  aques- 
tas  condicions  mevas  y  per  las  quals  la  casa’s 
regeix  fa  més  de  deu  anys. 

— No  tinch  res  que  objectarhi.. . 

— Bé.  Aixis,  me  correspon  a  mi  enterarme 
d’alguns  petits  detalls  referents  a  vosté  y 
com  es  natural  indispensables  per’admétrel  a 
casa.  Suposo  que  no  tindrà  inconvenient  en 
contestar  a  algunas  senzillas  preguntas...  No 
soch  difícil  d’acontentar... 

— Digui. 

— Aixis,  no  cregui  que  peraconcedirli’l  càr- 
rech  que  de  mi  solicita,  arribi  al  extrém  de 
demanarli  la  presentació  del  títul  de  batxi¬ 
ller.  Jo  deixo  als  altres  el  fer  us  d’aquestas 
exigencias  ridículas.  Cabalment,  y  pera  que 
vegi  lo  que  son  las  cosas,  jo  mateix,  sense 
possehirlo,  no  he  deixat  per’xó  de  íer  el  meu 
camí.  Lo  més  important,  apart  altras  condi¬ 
cions  de  cert  ordre,  es  que  físicament  no’m 
desagradi,  y  a  primera  vista  confesso  que 
aquest  obstacle’l  té  ja  salvat  en  part.  Trac- 
tantse  d'establiments  de  la  naturalesa  del 
meu,  la  presentació,  jove,  es  una  part  prin¬ 
cipal. — 

En  Florenci  restava  més  confós  a  mida  que 
la  conversa  s’allargava,  sens  arribar  a  ende¬ 
vinar  el  per  qué  de  tan  extranyas  exigencias, 
quan  de  cop,  alsantse  aquell  senyor  y  conti¬ 
nuant  l’exordi,  afegí  ab  més  accentuada  cu¬ 
riositat. 

— Els  talons  junts...  els  peus  oberts...  els 
brassos  deixats  anar  ab  naturalitat...  el  cap 
dret,  sens  ombra  d’orgull...  Pel  seu  ayre, 
jove,  endevino  que  vosté  ha  sigut  soldat. 

— Sí,  senyor,  —  feu  en  Florenci. — Acabo 
tot  just  de  surtir  del  servey. 

— Si  ho  deya...  No  hi  hà  manera  de  que 
m’enganyi.  Suposo,  aixis,  que  portarà  la  fu¬ 
lla  de  serveys  pera  la  presentació. 

— No,  senyor. 

Malament.  No  obstant,  prometo  créurel 
baix  la  seva  paraula.  Una  confiansa  recípro¬ 
ca  honra  sempre,  tant  al  ^uefe  com  als  su¬ 
bordinats.  Potser  li  extranyarà  aquesta  ma¬ 
nera  de  parlar  meva. 

— No  sé... 

— Li  diré.  Soch  oíicial  de  la  reserva  y  tinch 
el  gust  de  fer  del  personal  de  casa  una  peti¬ 
ta  familia  militar,  digna  pariona  de  la  gran... 
Suposo  qu’haurà  obtingut  algún  petit  grau. 
cSargent,  potser?...  iSargent  major?...  jAju- 
dant?...  (De  cavalleria?...  D’infan... 

— Dispensi — interrompé  en  Florenci,  ja  tot 
escorregut. — May  he  arribat  a  ostentar  ga¬ 
lons... 

— Ja  comprench...  Un  arrest...  Alguna  que 
altra  lleugera  falta... 

— Tinch  el  meu  certificat  de  bona  con¬ 
ducta. — 

El  senyor  Huguenin,  fent  molt  visible  la 
seva  contrarietat,  afegi: 

— Es  una  llàstima,  una  verdadera  llàstima. 
Precisament  he  fet,  fa  molt  temps,  el  propò¬ 
sit  de  no  admetre  a  casa  cap  empleat  que  no 
hagi  estat  graduat...  Me  sembla  qu’aixís 
visch  més  en  contacte  ab  l’exércit.  Lo  que  li 
dich:  res  de  dependents  al  meu  servey  que 
no  hagin  alcansat  l'empleo  de  sargent  al 
menys.  Aquí’l  personal  se  mou  tot  a  l’ordre 
d’un  antich  ajudant,  condecorat  ab  la  meda¬ 
lla  del  ordre  del  mérit  militar.  Honrosa  dis¬ 
tinció  per  cert,  que  l’acredita  devant  del  reste 
de  la  dependencia;  y  tots  al  plegat  forman 
una  especie  de  petita  companyia  que  ’  m 
complasch  en  manar...  No  he  fet  may  altra 
excepció  que  la  del  mosso  encarregat  dels 
recados,  y  encara  aquest  ostenta  una  creu... 
iVosté  no’n  té  cap  de  creu? 

— No — respongué  en  Fdorenei  tímidament, 
ab  veu  apagada. 

Mes  de  prompte,  y  com  si  per  entre  la  pre¬ 
gunta  d’aquell  home  hi  vegés  un  raig  de 
llum,  una  darrera  esperansa,  afegí  ab  cert 
orgull: 

— No  tinch  cap  creu,  peró  vinch  de  Mada¬ 
gascar.  Allà  he  fet  tota  la  campanya... — 

El  resultat  d’aquesta  confidència,  última 
arma  que’l  pobre  solicitant  esgrimia,  no  feu 
pas  de  bon  tros  l’efecte  que,  deixantla  anar, 
de  la  mateixa  esperava,  ja  que  Huguenin  res¬ 
pongué  desseguida: 

— Si’l  cor  m’ho  deya!...  Aquest  jove,  o  bé 

està  malalt,  0  estant  bo  no  està  restablert. 
Aquest  color  trencat  de  la  seva  cara...  Pot¬ 
ser  ha  portat  las  febres... 

— Li  juro  que  no.  Estich  completament  bo 
gracias  a  Deu. 

— Tots  ho  diuhen,  y  després  tot  son  permi¬ 
sos  de  festa  y  excusas  més  o  menys  fundadas 
ab  el  pretext  del  restabliment.  No  pot  comp- 
tarse,  ab  un  empleat  vingut  de  las  colonias. 
Si  vosté,  amich,  no  ha  tingut  las  febres,  las 
tindrà  indubtablement.  Pochs  se’n  escapan. 
Las  privacions  y  penalitats  de  tota  mena  in¬ 
herents  a  la  campanya,  alteran  l’organisme 
dels  més  robusts,  y  tart  0  d’hora  deu  pagar- 
se  aquest  tribut  a  la  naturalesa.  {Que’s  deu 
ésser  indulgent  ab  aquesta  classe  d’enferme- 
tats.  maxim  quan  un  las  ha  contretas  en  el 
servey  a  la  patria?  Quin  dubte  queda!  Empe¬ 
rò,  un  principal,  un  home  de  negocis,  un  amo 
d’establiment,  no  pot  de  cap  de  las  maneras 
entraihi  en  aquest  ordre  de  consideracions. 
Això  vosté  ho  compendrà.  ^Vol  un  bon  con¬ 
sell?  Cuydis.  La  Fransa  tindrà  encara  un 
dia  necessitat  dels  seus  serveys...  dels  nos¬ 
tres...  Cal  donchs  que’ns  conservém  pera 
ella. — 

Y  ab  un  amigable  v  carinyós  copet  donat  a 
la  espatlla  del  infelis  Florenci,  l'Huguenin 
fill  y  successor,  oficial  de  la  reserva,  gtan  ciu¬ 
tadà,  posà  fi  a  la  conversa  lot  acompanyant 
entre  cumpliments  y  cerimonias  al  postulant 
fins  a  la  porta. 

Traducàó  de 
Josepii  Arti's 


TEATRES 

Aires  de  fuera. — Le  due  coscienze. — Ma- 
i.as  herencias. — Nozze  borghessi. 

El  senyor  Linares  Astray,  jove  escriptor 
castellà  y  autor  de  Aires  de  fuera ,  que  l’altra 
nit  va  donarnos  la  companyia  Guerrero-Men- 
doza,  sembla  que  va  escriure’l  drama  preocu¬ 
pat  per  la  qüestió  del  divorci  tal  com  està 
llegislada  actualment  a  Espanya.  Una  dona 
infelis,  casada  ab  un  perdut,  obté,  després  de 
moltas  humiliacions  y  escàndols,  un  divorci 
temporal,  de  cinch  anys.  Passats  els  quals, 
el  marit  torna  y  la  reclama.  Ella  podria  en¬ 
taular  un  nou  divorci  basantlo  en  mals  trac¬ 
tes  nous;  però  prefereix  matarse.  El  marit 
s’expatria.  Paralelament  ab  aquest  drama, 


que  sols  incidentalment  apareix  en  escena 
com  expressió  dels  ayres  de  dintre ,  ayres  mal 
sans  que  perpetúan  la  esclavitut  de  la  dona, 
se’n  desenrotlla  un  altre.  Un  enginyer  qu'ha 
viatjat  y  està  al  corrent  dels  ayres  de  fora , 
estima  molt  a  sa  muller,  lipo  de  dona  frívola 
que  sols  viu  pera  la  societat,  el  luxe  y  la 
ostentació.  Aquesta  dona  l’enganya :  té  un 
amant — el  rich  banquer  y  accionista  indis¬ 
pensable — que  paga  las  joyas,  els  vestits  y 
demés  capritxos.  L 'enginyer,  home  trevalla- 
dor,  honrat,  qu’adora  a  sa  d'ona  y  a  sa  filla, 
s’entera  del  cas  per  un  recurs  dramàtich  bas¬ 
tant  convencional,  y  serenament  se  disposa  a 
aplicar  els  ayres  de  fora.  Res  d'escàndols, 
res  de  desafios  ni  maltractes  ni  reparacions. 
Ni  per  un  moment  pensa  en  escanyar  a  la 
dona  adúltera.  Tancaràn  a  la  filla  en  un  pen¬ 
sionat,  y  ells  s’expatriaràn  buscant  en  llegis- 
lacions  extrangeras  una  solució  que  deslligui 
lo  que  aqui  sembla  indisoluble. 

Aquests  ayres  de  fora  no  apareixen  prou 
clars  en  el  drama  del  senyor  Linares.  Preci¬ 
sament  considerat  el  cas  baix  el  punt  de  vis  - 
ta  postiu,  es  adir,  de  las  llegislacions  canó- 
nicas  y  civils,  en  la  qüestió  del  matrimoni, 
poca  cosa  tenim  qu’envejar  a  las  nacions 
que’s  diuhen  civilisadas.  Cert  es  que  a  Fran¬ 
sa,  als  Estats  Units  y  algún  altre  país  adme¬ 
ten  civilment  el  divorci  total,  però  sols  en 
casos  determinats  y  ab  limitacions  l als,  que 
bé  pot  dirse  que,  més  que  divorci,  lo  que  re- 
gulan  els  códichs  extrangers  es  una  comèdia. 
Jurídicament — creguim,  senyor  Linares — al 
extranger  eslàn  baix  aquest  aspecte  si  fa  no 
fa  com  aqui. 

Els  verdaders  ayres  de  fora — que,  si’l  jove 
autor  hagués  sigut  prou  valent  hauria  portat 
a  la  escena — no’s  refereixen  al  divorci  que 
sols  es  un  vergonyós  paliatíu,  sinó  al  matri¬ 
moni  en  si  qu’es  considerat — no  pels  códichs 
sinó  pels  pensadors  — com  a  pacte  eminent¬ 
ment  inmoral;  inmoral  perque  es  indisoluble 
y  perque  implica  un  renunciament  de  la  vo¬ 
luntat  a  que  cap  sér  lliure  pot  avenirse.  Tota 
lley  de  divorci,  fins  la  sola  paraula  divorci, 
es  un  ’contrassentit;  tota  reforma  que  no’s 
refereixi  directament  al  mateix  matrimoni, 
son  paiios  calientes.  Per  aixó  jo  crech  qu’en 
aquesta  qüestió  els  ayres  de  dintre  son,  si  no 
més  sans,  al  menys  més  franchs.  «{ Te  ca¬ 
sas,  juras  fidelitat  eterna,  renuncias  a  la  lli¬ 
bertat,  le  lligas  pera  sempre  més  voluntària¬ 
ment?  Donchs  cper  qué  venir  després  ab 
excusas'»  La  lley  contesta  inflexible:  «Perque 
ho  fevas.»  Y  la  lley  té  rahó,  més  rahó  que  la 
de  fora  que,  al  establir  el  divorci,  ho  fa  ridícu¬ 
lament. 

Dich  tot  aixó  pera  demostrar  que  l’obra, 
que  sembla  vol  ésser  de  tesis,  ademés  de 
confosa  no  respon  a  la  valentia  y  pretensions 
que  son  titul  fa  suposar.  Dramàticament, 
tampoch  demostra  en  ella  l’autor  originalitat. 

Ni  l’argument,  ni’ls  recursos  escénichs,  m’ls 
tipos,  que  sols  apareixen  apuntats — encara 
qu’algún  d’ells,  sobre  tot  els  secundaris, 
apuntats  ab  molt  garbo — acusan  una  perso¬ 
nalitat.  No  obstant,  tenint  en  compte  que’s 
tracta  de  la  primera  obra  d’un  autor  jove, 
just  es  confessar  que,  dintre  del  convenciona¬ 
lisme  escénich  del  teatre  castellà  modern,  s’hi 
troban  en  Aires  de  fuera  algunas  escenas 
dialogadas  ab  desembràs.  El'diàlech  es  lo 
mellor  de  l’obra;  es  valent,  intencionat,  enca¬ 
ra  que  sovint  paradoxal,  y  viu.  Fün  resum: 
Aires  de  fuera  no’m  fa  creure  qu’hagi  apa¬ 
regut  en  la  escena  castellana  un  autor  mo¬ 
dern — tant  que’l  necessita! — peró  revela  un 
bon  escriptor  carregat  de  bonas  intencions. 
Ja  veurém  quan  fassi  un’allra  obra  si’s  defi¬ 
neix  més  bé  la  seva  personalitat. 

La  execució,  discreta.  Qui  ho  feu  mellor  fou 
en  Mariano  Diaz  de  Mendoza  en  son  tipo  de 
calavera  tronat  y  cinich,  qu'es  el  mellor 
de  l’obra. 

El  director  d’un  Institut  Internacional,  ho¬ 
me  serio  y  respectable  si  n’hi  hà,  d’aquells 
que  per  sa  posició  social,  sos  coneixements  y 
sa  riquesa  forman  part  de  lo  que  se’n  ha  dit 
las  classes  directoras,  va  tenir  de  jove  una 
relliscada:  va  seduhir  a  una  joveneta  igno- 
centa  y  hermosa  ab  tan  mala  sort ,  qu’ella 
li  va  donar  un  fill.  Aquell  home  va  reflexio¬ 
nar,  y  va  trobar  la  següent  solució  al  conflic¬ 
te:  va  pendre’l  fill  a  la  mare  lot  seguit  de 
néixer,  y  va  abandonar  a  aquesta.  El  fill, 
poch  temps  de-prés,  va  morir  naturalment. 
Al  menys  aixts  ho  ha  dit  el  director,  no  sense 
mostrar  gran  sentiment,  a  la  joveneta  sem¬ 
pre  que  h  ha  reclamat. 

Aquesta,  per  un  concurs  de  circunstancias 
que  no  detallaré,  esdevé  més  tart  l’amistan- 
sada  d’un  cunyat  del  director,  jove,  rich,  de 
família  ilustre  y  honrat  a  carta  cabal.  Feya 
ja  molt  temps  que  vivian  junts  eslimantse  ab 
idolatria,  sobre  tot  ella  qu  havía  sabut  apie- 
ciar  tota  la  noblesa  del  cor  del  seu  amant, 
quan  se  presenta  una  senyoreta  milionària, 
despreocupada  y  gentil  que,  patrocinada  pel 
director  y  per  sa  muller,  germana  del  jove 
aristòcrata,  seduheix  honestament  a  aquest 
—  que  per  altra  part  es  un  poeta  somnia¬ 
dor —  fins  al  punt  de  projectar  casarshi.  Pe¬ 
ró  sorgeix  un  incident  grave:  la  seva  amis- 
tansada  li  confessa  plorant  qu’està  a  punt  de 
tenir  també  un  fill  d’ell.  Exactament  el  ma¬ 
teix  cas  del  seu  cunyat.  -;Qué  ler?  El  jove 
Morelli—  crech  que’s  diu  aixts—  no  dubta  ni 
un  instant:  puig  que’l  fill  es  seu,  se  casarà 
ab  la  mare  del  seu  fill,  la  qual,  si  bé  es  veri¬ 
tat  que  tenia  una  taca — ella  mateixa  li  ha  dit, 
peró  callantli  l  nom  del  seductor — es  una  do¬ 
na  carinyosa  v  que  s’ha  portat  sempre  més 
admirablement. 

Al  comunicar  a  son  cunyat  la  resolució 

irrevocable  qu’ha  pres,  son  cunyat  s’enfada, 
tractant  de  convéncel  de  que  va  a  fer  un  dis¬ 
barat.  Protesta  en  Morelli  en  nom  de  la  con- 
ciencia,  de  la  seva  conciencia  d’home  honrat 
que  li  exigeix  reparar  el  mal  qu’ha  fet  a  una 
pobra  dona  quin  sol  delicte  ha  sigut  estimar- 
ío,  y  no  ja  reparar,  sinó  evitar  el  mal  que 
faria  a  una  criatura  ignocenta  qu’està  a  punt 
de  néixer  y  quin  sol  delicte  consisteix  en  ésser 
fill  seu.  «Tot  lo  que  hi  hà  de  més  sà  y  de 
més  intim  en  ma  conciencia  se  subleva  de- 
vant  d’un  abandon  que  jo  consideraria  com 
un  crim!»  diu  el  jove.  Mes  el  cunyat,  el  direc¬ 
tor,  entén  la  conciencia  d’un’altra  manera. 
«Jo  també’n  tinch  de  conciencia  —  diu — y  si'm 
trobés  en  un  cas  semblant — no  s’atreveix  a 
d i  1 14  que  s’hi  va  trobar — no  faria  pas  lo  que 
tu  vels  fer,  y  no  ho  faria  precisament  perque 
tinch  conciencia.  Tu  tens  un  nom  ilustre,  els 
rich  y  ets  inleligent;  tu’t  deus  a  la  societat,  y 
la  nostra  honorabilitat,  la  nostra  respectabi¬ 
litat,  la  nostra  superioritat  no  deuhen  may 
ésser  posadas  en  tela  de  judici.  Un  escàndol 
com  el  que  tu  provocanas  seria  fatal  no 
ja  sols  pera  tu,  sinó  pera  tota  la  teva  familia 
y  fins  pera  la  societat  en  general.  La  societat, 
donchs,  la  familia  y  fins  la  conciencia,  t’exi¬ 
geixen  un  sacrifici:  el  sacrifici  dels  teus  senti¬ 
ments  particulars,  de  la  teva  conciencia  parti¬ 
cular  que  indubtablement  peca  per  ésser  un 
xich  massa  escrupulosa.» 

Heusaquí  las  dugas  conciencias  que  posa 
front  a  Iront  en  Rovetta  en  son  ultim  drama. 
Es  clar  que  l’obra  acaba  ab  el  trioml  del 
amor,  decidintse  l'autor  francament  per 
la  conciencia  honrada.  Precisament  lo  me¬ 
llor  de  L.e ■  due  cosaenze  es  la  satira  impla¬ 
cable  del  autor  al  retratar  aquells  tipos  re- 
pugnanls  que,  tan  còmodament,  saben  justi¬ 
ficar  las  sevas  debilitats  y’Is  seus  vicis,  quan 
no’ls  seus  crims,  ab  la  capa  del  desintei és, 
del  altruhisme  0  de  la  moral  social  que 
pera  son  us  han  inventat.  Pera  dirho  en  po- 
cas  paraulas  y  gràficament:  el  tipo  que  pre¬ 
senta  en  Rovetta  y  qu’es  el  mellor  de  l’obra, 
es  un  tipo  de  Brusi  ab  moial  d q  Brusi.  Crech 
qu'ab  aixó  ja  està  dit  tot. 

En  quant  al  drama,  té  un  primer  acte  d’ex¬ 
posició  ben  desenrotllat,  y  algunas  escenas, 
sobre  tot  las  del  segón  acte,  dialogadas  ab 
una  vivesa,  intenció  y  valentia  dignas  del 
autor  de  Reallà.  Els  tipos,  molt  ben  estudiats 
generalment.  Entre’ls  secundaris  sobressurt 
el  d’un  amich  d'en  Morelli  que  fa  un  parell 
d’escenas  deliciosíssimas.  El  tercer  acte  es  el 
més  fluix.  Casi  bé  hi  sobra. 

Tots  els  actors  interpretaren  ab  fe'ls  res¬ 
pectius  papers,  sobressortint  la  Mariani,  que 
digué  las  escenas  del  segón  acte  ab  energia 
y  convicció;  en  Paladini,  detallant  finament 
el  paper  de  director,  y  l’actor  que  feya 
d’amich,  quin  nom  no  recordo. 

Si  l  Echegaray  (don  José )  hagués  tingut 
un  xich  menos  de  talent,  hauria  sigut  un 
novelista  de  folleti  admirable;  de  folletí  de 
quarta  plana  de  diari  popuLr.  La  seva  ima¬ 
ginació  exuberant,  la  seva  trassa  en  la  orde¬ 
nació  y  lligament  de  fets  extraordinaris,  la 
brillantor  y  energia  del  seu  estil  y  la  seva 
facilitat  en  trobar  imatjes,  grolleras  casi  bé 
sempre,  peró  d'efecte,  amén  a’altras  pelitas 
qualitats  en  que  sobressurt,  li  haurían  donat 
una  popularitat  ben  merescuda  entre  la  hon- 
iada  ciasse  de  menestrals,  porters,  sargents 
retirats  y  criadas  ilustradas  que  acostuman 
comprar  el  diari  pera  emocionarse  ab  el  fo- 
lleti  sensacional.  Peró  l’Echegaray,  desgra¬ 
ciadament  pera  la  literatura  dramaiica  cas¬ 
tellana,  té  massa  talent  pera  dedicaran  a 
aquell  género;  lo  qual  feu  que  invadis  la  es¬ 
cena  en  moments  en  que’ls  últims  esclats  del 
romanticisme  li  permeteren  —  a  n'ell,  espe¬ 
rit  sentimental  y  romànticb — representar  un' 
paper  d’innovador,  casi  bé  de  revolucionari. 
Tant,  que)  seu  teatre  es  considerat  com  un 
teatre  de  tranzició,  com  un  pas  envers  el  na¬ 
turalisme  que  modernament  sembla  impo- 
sarse  sobre  la  escena.  El  seu  teatre  buyt, 
fantàstich  y  paradoxal — que  va  trobar  intér- 
pretes  tan  apropiats  com  en  Calvo  y  en  Vico 
primer,  y  després  la  Guerrero — electrisà  un 
dia  a  las  massas  y  fins  al  públich  culte,  que 
tingué  de  reconeixe  al  ilustre  autor  una  qua¬ 
litat  indiscutible:  el  coneixement  del  meca¬ 
nisme  teatral,  l’instint  de  las  taulas,  la  in- 
tuició  dels  cops  d’efecte.  L'Echegaray  ha 
sigut  a  Espanya’l  primer,  tal  volta  l’unich 
home  de  teatre  (com  diuhen  els  francesos) 
qu’hem  tingut  modernament.  Sols  en  Pitarra 
a  Catalunya  se  li  acostà  un  xich.  Y’l  seu  do¬ 
mini  del  métier  es  tan  gran,  qu’encara  avuy, 
ab  tot  y  la  sensible  evolució  qu’ha  sufert  l’art 
dramàlich,  ab  tot  y  continuar  ell  escrivint 
com  vint  anys  enrera,  una  bona  part  del  pú¬ 
blich  s'  impressiona  sincerament  veyent  aque¬ 
lla  serie  de  ninots,  sempre ’ls  mateixos  y 
sempre  nous,  que  l’Echegaray  sab  fer  bellu¬ 
gar  sobre  la  escena  ab  tant  garbo  y  ab  tanta 
tranquilitat. 

Hi  hà  moments  en  que  un  s’arriba  a  creure 
que  l’autor  vol  pèndrens  el  pel,  que’s  riu  de 
nosaltres:  tanta  es  sa  despreocupació;  peró  a 
la  fi  no  podém  menys  de  reconeixe  qu  en  el 
fons  sols  hi  hà  una  gran  dosis  de  bona  fe  y 
ingenuitat. 

Malas  herencias  es,  com  casi  bé  tots  els  dei 
Echegaray,  un  dramón  ab  personatjes  de 
lusta,  ab  sentiments  de  convenció,  vibrant 
de  frase  y  conceptués.  Tot  es  ridícul,  els 
personatjes,  lo  que’ns  contan,  lo  que  fan,  lo 
que  diuhen;  y,  a  pesar  d’aixó,  sempre’l  pú¬ 
blich  se  queda  sorprès,  ja  que  no  convensut. 
El  més  llest  de  la  galeria,  el  que  menys  s’en¬ 
tusiasma,  té  de  convenir  en  aixó :  «Quin 
plaga  n’hi  hà  de  l  Echegaray!» 


Surt  en  Malas  herencias  una  senyoreta  que 
no  ha  tingut  may  pare — no  l’ha  conegut  may 
— y  de  prompte’n  té.  El  pare  mort  la  reconeix 
en  son  testament;  era  pobre  y  de  prompte  es 
rica,  no  tema  familia  y  de  prompte  li  surt  un 
germà  — germà  de  pare — que’s  disposa  a  vet¬ 
llar  pera’l  seu  bé  ab  un  carinyo  de  generació 
espontània.  Y  aquesta  senyoreta  està  ena¬ 
morada  d’un  jove  idealment  noble,  generós, 
honrat,  etc.;  y  quan  aquest,  quin  amor  també 
es  volcànich,  se  disposa  a  enmaridarla,’s 
presenta’l  germà  dit,  explicant  que’ls  pares 
respectius  s’havían  odiat  a  mort:  tot  un  dra¬ 
ma  terrorifich  quinas  conseqüencias  deuhen 
pagar  ab  odis  presents  els  descendents  dels 
que  s’odiavan  en  el  passat.  Els  enamorats 
protestan  y’s  disposan  a  fer  cas  omís  de  tota 
aquella  historia;  peró’l  germà,  qu’es  un  bruto , 
no  tranzigeix.  De  lo  qual  ne  resulta  una  serie 
d’escenas  patéticas,  plors,  desesperos,  jura¬ 
ments,  raptes  de  lirisme,  etc.,  acabant  ab  un 
doble  desafio  en  que  moren  el  tio  d’ell  y’l 
germà  d'ella.  A  pesar  de  tot,  ella’s  casa 
ab  el  matador  de  son  germà,  no  sense  gros 
escàndol  de  tots. 

Explicat  l’argument,  inútil  se  fa  insistir 
sobre  la  construcció  dramàtica.  Es  l’Ecbega- 
ray  de  sempre.  Tres  actes  plens  d’escenas 
violentas,  sentimentals,  0  de  discreteigs  per 
arribar  a  un  desenllàs  sagnant  sense  quen 
realitat  hagi  passat  res.  Ab  una  bufada,  aixó 
es,  ab  un  xich  de  sentit  comú,  tot  se’n  ani¬ 
ria  a  rodar;  es  a  dir,  tot  s’arreglaria  lògica¬ 
ment,  humanament.  Peró  alashoras  no  hi 
hauria  drama,  ni  l’autor  hauria  pogut  es¬ 
criure  totas  aquellas  escenas,  ni  fer  gala  del 
seu  enginy  y  de  la  seva  fantasia. 

El  drama  fou  aplaudit,  just  es  confessarho: 
mes  també  es  cert  que  vint  anys  enrera  hauria 
fet  furor ,  puig  que  Malas  herencias  no  es  pas 
de  lo  més  dolent  qu’hagi  escrit  l’Echegaray. 
Lo  qual  vol  dir  que,  a  despit  de  tot,  ens  aném 
civilisant. 

La  interpretació  y  la  presentació  escènica 
molt  en  armonia  ab  l’obra  estrenada. 

De  la  comèdia  Nozze  borghessi ,  traducció 
italiana  del  Mariage  bourgeois  de  1’  Alfred 
Capus,  poca  cosa  hi  hà  que  dir.  Aquest  es¬ 
criptor  francès  se  distingeix  per  la  galanura 
de  llenguatje,  dialogat  ab  facilitat,  peró  en  ell 
l’autor  dramàtich  no  està  pas  a  l’altura  ‘del 
escriptor.  En  aquesta  comèdia  satírica  hi 
manca  aquella  justesa  d’observació  en  els 
tipos  qu’admirém  en  altres  autors  francesos 
moderns.  Ademés,  sobre  tot  en  els  últims 
actes,  la  nota  melodramàtica  qu’emplea  l’au¬ 
tor  no  està  en  consonància  ab  el  caràcter  de 
l’obra. 

REVISTA  DE  REVISTAS 

Mciterialcs  y  Documenlos  de  Arle  espanol. 
(Barcelona  )  Aquesta  importantissima  publi¬ 
cació  que  tant  honra  a  la  casa  Parera  de  nos¬ 
tra  ciutat,  segueix  repartint  sas  notables 
reproduccions  dels  bellissims  exemplar  artis- 
tichs  que's  troban  escampats  perla  penínsu¬ 
la.  Darrerament  ha  publicat  una  vista  de  la 
capella  de  Vi  lla  viciosa  (mezquita  de  Córdoba), 
una  reproducció  dels  capitells  de  la  iglesia 
de  Sant  Pere  de  Tarrassa,  y  un’altra  del  Crist 
romànich  de  la  iglesia  de  Uix  (Cerdanya), 
entre  allras  làminas  no  menys  interessants  y 
pulcrament  tiradas. 

La  Terra  d’Oc.  Aquesta  revista  felibrenca 
de  Tolosa  dedica  son  darrer  número  a  la  fes¬ 
ta  dels  Jochs  Florals  de  Tolosa  celebrats  el 
dia  7  del  passat  juny,  publicant  els  discursos 
y  poesias  de  M.  M.  Tranier,  Rivière,  Sour- 
rei  1 ,  Court,  Tastavin,  Praviel,  Bonard,  Four- 
nier  y  Armangué. 

El  Mercure  de  Frattce  en  son  número  de 
aquest  mes  y  en  lloch  preferent  publica  un 
article  de  Léon  Bloy  titulat  Le  Dernier  Poète 
catholique,  Jehan  Rictus,  essent  interessants 
altres  trevalls  de  Jean  de  Gourmont  sobre 
La  sensalion  du  « déjà  vu)),  y  de  Giulio  d’As- 
premont,  titulat  aquest  Demomousike.  La 
Revue  du  mois  es  completissima  com  de  cos¬ 
tum. 

La  Renaissance  Laíine  (París)  en  son  nú¬ 
mero  de  juny  publica  la  continuació  de  Les 
Amiliés  françaises,  per  Maurice  Barrés;  Im¬ 
pressions  d’Iíalie ,  per  la  princesa  A.  de  Cara- 
man-Chimav;  La  Queslion  Juive  ct  l' Esperit 
nalional  en  Roumanie ,  notable  estudi  de  Jac- 
ques  Fromental;  Marseille et  les  Ports  franchs, 
per  C.-A.  Mavbon;Les  Congrés  de  Rome ,  per 
Julien  Luchaire;  Uygiène  publique  et  Juslice 
sociale,  per  Edouard  Dolléans,  etc.  Son  no¬ 
tables  tambó’ls  articles  de  Gabriel  Mourey 
sobre  Les  Salons  de  igoy;  sobre  Les  Livres , 
de  A.  Gilbert  de  Voissons;  La  M  usi  que ,  de 
M.-D.  Calvocoressi,  y  La  Vie  pohtique  et  so¬ 
ciale ,  de  Mariel  Mielvaque. 

Le  Ménéstrel,  també  de  París,  publica  tre¬ 
valls  notabilissims  sobre  música,  essent  espe¬ 
cialment  remarcables  las  Petites  notes  sans 
portée,  (De  l\( Inter nïezzo )>  de  I/enri  Ileine  à 
la  «Dichterliebe ))  de  Robert  Schumann),  per 
Raymond  Bouyer.  La  informació  musical  de 
Fransa,  Europa  y  Amèrica  es  com  sempre 
molt  nodrida. 

La  Lectura  (Madrid.)  El  sumari  del  darrer 
número  d’aquesta  important  revista  conté 
articles  de  Eleuterio  Delgado,  Aureliano  Be- 
ruete,  Ramiro  de  Maeztu,  Miguel  de  Unamu- 
no,  y  altres  notables  escriptors,  essent  dignas 
d’atenció  las  seccions  de  critica  literaria  (tea¬ 
tres,  llibres  rebuts,  revista  de  revistas,  etc.) 

Pel  &  Ploma  (Barcelona).  Son  número  de 

juny  publica  hermosas  obras  d’en  Ramón 
Casas,  com  Oscaganivets ,  Retrat  de  la  Ma- 
riani,  La  professo  del  Cot  pus  (Santa  Maria 
del  Mar),  Retrat  de  la  senyoreta  E.  C.,  La 
carga ,  y  varis  dibuixos  satirichs.  Publica 
també  la  reproducció  d  un  preciós  quadro  de 
Jan  Vermeer,  existent  a  la  Galeria  Nacional 
de  Londres,  un  estudi  d’en  Mas  v  Fondevila, 
una  nota  artística  d’en  Gosé,  la  Custodia  de 
la  Seu  de  Barcelona  ab  la  cadira  de  Marti 
l’Humà  que  li  serveix  de  base,  un  sepulcre 
del  monastir  de  Poblet,  etc.  En  el  text  s’hi 
troban  las  firmas  de  P.  J.  Toulet,  Paul  Le- 
clerc  (traducció  de  S.  Rusinol),  J.  Pijoan, 
Pinzell ,  Un  del  galliner  que  firma  ab  aquest 
pseudònim  una  notable  revista  teatral,  y  Ra¬ 
fel  iMoragas. 

Ilispania  (Barcelona.)  En  son  número  de 
15  de  juny  publica  aquesta  important  revista 
un  sumari  interessantissim,  ab  las  firmas  de 
Ganivet,  Rusinol,  Guimerà,  Maragali,  Suà- 
rez  Bravo,  Capella,  Montoliu  (M.),  etc.,  y 
hermosas  ilustracions,  com  el  Sant  Erancesch 
de  El  Greco,  una  vista  del  interior  de  l’an¬ 
tiga  iglesia  de  Toscanella,  La  Verge  de  la 
cadira  de  Rafael,  vistas  del  interior  de  Po¬ 
blet  en  el  moment  de  la  entrega  de  la  ban¬ 
dera  a  la  Unió  Catalanista ,  etc.  Es  notable’l 
trevall  de  Angel  Ganivet  Centralización  y 
Particularismo ,  extret  d’unas  cartas  inéditas 
del  difunt  eminent  escriptor.  Es  d’alabar 
la  nova  empresa  de  Hispania  pel  caràcter 
marcadament  regional  que  dona  a  aquesta 
revista,  ahont  el  moviment  catalanista  no 
sols  sembla  trobarhi  ressó,  sinó  també  fran¬ 
ca  acullida,  alternant  freqüentment  el  text 
català  ab  el  castellà,  y  volentse  interpretar 
el  nom  de  Hispania  en  el  sentit  de  remarcar 
lo  que  de  propi,  particular  y  verament  vital 
hi  hà  en  cada  una  de  las  regions  qu’avuy  in- 
tegran  l’Estat  espanyol. 

Altras  revistas  hem  rebut,  com  Calalunya- 
París ,  portaveu  del  ((Centre  Català»  de  Pa¬ 
ris;  IJÈuropéen;  La  Revue  du  Bien,  revista 
dedicada  a  enaltir  tota  bona  obra  individual, 
essent  una  especie  d’almanach  de  la  caritat: 
també  de  Paris;  La  Rivoluzione  Sociale ,  pu¬ 
blicació  anarquista  que  veu  la  llum  a  Lon¬ 
dres;  fuventud,  de  València,  en  la  que  s’hi 
acaban  d’introduhir  algunas  rçformas  mate¬ 
rials,  publicant  trevalls  de  R.  Alella,  José 
Prat,  Claudio  Jóvenes,  Lucas  Froment,  y  al¬ 
tres,  tots  vibranls  d’entusiasme  per  l’ideal 
que  defensan,  y  que  no  es  altre  que  l'indivi¬ 
dualisme  més  radical. 

Son  remarcables  també’ls  darrers  núme¬ 
ros  de  La  Revista  Social ,  de  Barcelona; 
Nuestro  Tiernpo ,  de  Madrid;  Alhambra ,  de 
Granada;  Arquitectura  y  Constiucción ,  Àl¬ 
bum  Salón ,  Hojas  Selectas ,  etc.,  de  Barcelona; 
La  Rassegna  Inter nazionale ,  de  Roma,  etc. 

Lluís  Vía 

NOVAS 

L'Orfeó  Calalà  celebrà’l  diumenge  passat 
en  el  teatre  Onofn’i  segon  concert  popular, 
ab  més  concurrència  encara  de  la  que  assisti 
al  primer  concert.  L’éxit  fou  extraordinari, 
sovintejanlhi  ovacions  pera’l  mestre  Millet, 
la  sen yora  Wehrle  (en  La  patria  nova,  y  Lo 
cant  dels  aucells )  y  pera  tots  els  orfeonistas 
en  general.  Al  acabarse’l  concert  (que  junta¬ 
ment  ab  l’anterior  ha  sigut  ensemps  que  una 
tasca  artística  una  tasca  de  culturaj  ab  el  co¬ 
lossal  incomparable  Credo  de  la  misa  del 
Papa  Marcel,  de  Palestrina,  l’entusiasme  del 
publtch  arriba  al  summum. 

Heusaqui’l  programa  d’aquest  concert,  que 
deixarà  durader  recort  entrels  íiiarmónichs 
barcelonins:  Lo  cant  de  la  Senyera  (Millet), 
La  patria  nova  (Grieg),  Primaveral  (Borràs 
de  Palau),  Lo  cant  dels  aucells  (Millet),  Aitce- 
llada  (Jannequin),  La  bandera  catalana  (Gar¬ 
cia  Robles),  Los  Xiquets  de  Valls  (Clavé), 
Negra  sómbra  (Montes),  Sant  Dilluns  (Otto), 
La  Mare  de  Deu  (Nicolau),  i  Oh!  quin  bon  eco! 
(Roland  de  Lassus)  y  Credo  de  la  missa  del 
Papa  Marcel  (Palestrina). 

En  las  eleccions  que  pera’l  càrrech  de  pre¬ 
sident  pera  l’actual  exercici  tingueren  lloch 
el  passat  dissapte  al  Ateneu,  resultà  procla¬ 
mat  nostre  estimat  amich  l’eminent  poe¬ 
ta  en  Joan  Maragall,  a  qui  felicitém  per 
tan  merescuda  distinció.  El  senyor  Maragall 
fou  elegit  pet  unanimitat,  essent  per  lo  tant 
complert  son  triomf.  Aquest  triomf  el  fem 
nostre,  ja  que’l  Catalanisme  ha  tingut  empe¬ 
nyo  gran  en  portar  a  la  presidència  del  Ale¬ 
neu  una  tan  rellevant  íigura  com  es  la  d’en 
Maragall  dintre  las  lletras  catalanas. 

El  diumenge  a  la  tarda  foren  trasladadas 
a  sa  tomba  definitiva  las  despullas  del  gran 
poeta  Jacinto  Verdaguer,  assistinthi  l’Ajun¬ 
tament  y  un  gran  nombre  de  comissions  y 
representacions  d’entitats  diversas,  essent  en 
gran  majoria  las  societats  catalanistas  y  no 
faltanthi,  entre  altras  personalitats,  el  presi¬ 
dent  de  la  Unió,  els  poetas  Matheu,  Mara¬ 
gall  y  altres.  Hi  havia  també  gian  munió  de 
poble,  abundanthi  las  classes  obreras. 

Els  restes  de  Verdaguer  foren  solemnement 
colocats  en  l’interior  de  la  roca  oberta  a 
aquest  fi.  y  que  serà  digna  sepultura  del  in- 
rnortal  cantor  de  nostras  montanyas.  Durant 
la  cerimònia,  el  fèretre  estigué  colocat  sobre 
un  llit  de  ginesta  y  geranis  que  formavan 
l’escut  de  las  quatre  barras.  L’Orfeó  Català, 
prenenthi  part  sas  tres  seccions,  canta’l  Libera 
Domine  de  la  missa  de  requiem  de  Victoria. 
Coiocada  la  caixa  dintre  la  roca,  fou  tapada 
la  obertura  ab  dugas  pedras,  y  sobre  aques- 
tas  se’n  hi  posaren  d’altras  més  petitas  sense 
trevallar,  conservantse  aixís  el  to  general  de 


la  roca  natural,  y  colocantshi  una  creu  y 
aquesta  inscripció:  «Mossèn  Jacinto  Verda¬ 
guer. — Folgarolas,  17  maig  1845. — Vallvi- 
drera-Sarnà,  10  juny  1902.» 

El  regidor  senyor  Cambó  pronuncià  un 
sentit  parlament.  La  «Lliga  Regionalista»  y 
l’«Ateneu  Barcelonès»  depositaren  artísticas 
coronas  sobre  la  tomba  del  gran  cantor  de 
Catalunya,  y  tota  la  'comitiva,  fondament 
emocionada,  deixà’l  cementiri. 

L’acte  que  fou,  com  hem  dit,  verament  so¬ 
lemne,  fa  honor  a  un  poble  culte,  a  un  poble 
que  sab  honorar  a  homes  que,  com  Verda¬ 
guer,  tant  l’honoraren  ab  sas  obras. 

El  passat  dissapte  l’agrupació  excursionista 
«Bach  de  Roda»  celebrà  una  sessió  necrolò¬ 
gica  en  honor  de  mossèn  Jacinto  Verdaguer, 
llegint  en  Joseph  M.a  de  Sucre  un  entusiasta 
discurs,  y  pronunciant  en  Francesch  Curet 
un  altre  parlàment  en  honor  del  malaguanyat 
poeta  y  de  la  llengua  catalana  qu’ell  enaltí. 
Entre  un  y  altre  parlament  foren  Uegidas  va- 
rias  composicions  de  mossèn  Cinto,  de  Juli 
Delpont,  y  la  traducció  catalana  del  article 
d’en  Pagano  Una  visita  a  mossèn  Cinto ,  res¬ 
sonant  al  final  de  la  lectura  de  cada  obra 
forts  aplaudiments. 

La  concurrència  era  molt  nombrosa,  no 
faltanthi  representacions  d’importants  enti¬ 
tats,  lo  que  acabà  de  donar  importància  al 
acte,  que  resultà  solemne. 

Llegim  a  La  Renaixensa  1  següent  comen¬ 
tari,  que  transcrivim  ab  gust,  ben  segurs  de 
que  nostres  lectors  estaràn  conformes  ab  ell 
y’n  faràn  altres  comentaris  no  menys  atinats, 
encara  que  tristos,  donchs  sols  tristesa  deu 
produhir  en  una  societat  civilisada  el  fet 
que’ls  motiva: 

S’ha  constituhit  legalment  en  aquesta  ciutat  el  bata¬ 
lló  ínfanlil  de  voluntaris  caialans;  es  a  dir,  s’ha  comti- 
tuhit  una  companyia  infantil  d  unas  quantas  dotzenas 
de  nens  mal  aconsellats  per  sos  pares  y  parents,  que 
d’avuy  endevant  se  dedicaran  a  donar  espectacles  pú- 
blichs  y  ridículs. 

Malaventurats  els  noys  qu’entian  a  formar  part  de 
semblant  moixiganga;  mes,  encara  més  malaventurats 
els  pares  que  consenten  y  fins  potser,  s^énlusiasman 
veyent  a  sos  fills  formant  part  d’aquesta  colla  de  sal¬ 
timbanquis  en  la  que  s’extrafan  y  escarneixen  en  Joan 
Prim  y  altras  per.-onalitats  conegudas. 

Malaventurats  els  parts  que  portan  a  sos  fills  a  con¬ 
travenir  las  lleys  naturals  de  la  higiene  y’is  fan  adquirir 
costums  repugnants  sotmetenllos  a  una  organisació  anti¬ 
pàtica  y  antiestetica  y’is  hi  imbulieixen  rdeas  d’odi  y 
destrucció  diametralment  oposadas  al  esperit  de  germa¬ 
nor  que  deu  informar  tota  ttndencia  progressiva  y  tota 
corrent  de  civi.isació. 

Hi  hà  molta  tasca  encara  a  realisar  pera  desarrelar 
d’entre  nosaltrts,  conceptes  equivocats  y  prejudicis  fal¬ 
sos,  producte  del  ambient  social  qu’ha  creat  a  Catalunya 
la  dominació  forastera. 


Fidel  Giró,  impressor.  —  Carrer  de  València,  233 

ALS  OBRERS  DITS 
ANARQUISTAS 

El  mot  anarquista  es  ja  un  clixé  tan  imprò¬ 
piament  aplicat  com  el  de  católich  que,  en 
tants  Estats  moderns,  s’aplica  oficialment 
fins  als  que's  vantan  de  més  descreguts. 
Modernament,  l’anarquia  es  com  terra  de 
promissió  pera  molts  que,  no  professant  reli¬ 
gió  de  cap  mena,  divina  ni  humana,  del  bé 
ni  del  mal,  pregonan  en  cambi  son  amor  a  la 
vida  y  volen  el  més  ample  desenrotllo  d’a¬ 
questa  en  tots  els  ordres.  Peró  si  es  cert  que 
impugnan  com  inmorals  las  religions,  sobre 
tot  la  cristiana,  perque  d’una  abstraccio’n  fa 


un  Deu  y  predica’l  renunciament  y  enfe- 
bleix  l’esperit  ab  unas  quantas  virtuts  com  la 
fe,  la  esperansa,  la  caritat  y  demés,  també  es 
cert  que  aytals  impugnadors  al  negar  una 
abstracció’n  crean  d’altras,  al  combatre  una 
religió  fabrican  un  ideal,  que  no  deixa  d’ésser 
un’altra  mena  de  religió.  Volen  separarse 
del  remat  y  al  remat  tendeixen,  volen  matar 
el  Cristianisme  y  fundan  l’Acracia:  perque  a 
n’ells  sol  inspirarlos,  més  que  aquell  modern 
panteisme,  positiu,  ample,  gran  y  sà,  que 
sab  trobar  la  bellesa  arreu  hont  sia,  que  con¬ 
vé  al  home  despreocupat  y  lliure  y  que  aca¬ 
baria  per  matar  tot  fanatisme,  sol  inspirarlos, 
dihém,  la  passió,  quan  no  un  migrat  esperit 
d’obstrucció  y  de  lluyta. 

L’anarquia,  donchs,  es  lo  ideal ,  que  pera 
molts  ha  devingut  l'Ideal,  y  per'assolir  aquest 
ideal  se  lluyta  ab  fanatisme.  Perque’ls  ideals 
tenen  aixó:  son  tan  grans,  que  per  lley  de 
contrast  ens  fan  tornar  petits  a  nosaltres. 
Quan  un  ideal  té  molts  adeptes  entre  la  mas¬ 
sa,  ja  podéu  dir  que  fa  més  mal  que  bé,  per¬ 
que  engendra  fanatisme.  Per  de  prompte,  no 
hem  passat  gran  cosa  d’allà  hont  eram:  ens 
burlavam  dels  vells  fanatismes  que  feyan 
màrtirs,  y’ns  entusiasmém  ab  els  màrtirs  de 
la  idea  nova.  . 

Encara  no  som  un  poble  civilisat  y  expan¬ 
siu,  un  poble  que  no  necessiti  héroes  ni  màr- 

tirs  pera  devenir  perfecte,  per  estar  la  per¬ 
fecció  en  el  civisme  de  tots  y  de  quiscún, 
en  la  justa  organisació  que  fa  fruhir  la  vera 
democràcia  sens  inútils  lluytas  per  inútils 
simbols,  abstraccions  0  convencionalismes. 
Y  res  més  que  convenció  hi  hà  en  certas  pa- 
raulas  que  llensém  desvergonyidas  al  vent, 
com  alarbs  que  despleguessin  llurs  banderas 
de  combat.  Progrés ,  reacció,  verilat ,  justícia... 
Heusaqui’ls  convencionalismes  que'ns  perden 
quan,  fanàtichs,  afirmém  sobre  ells.  Y  es 
que’ns  trobaríam  febles,  poch  genials  y  poch 
valents,  y’ns  avergonyiriam  de  nostra  falta  de 
conviccions  si,  en  ple  us  de  ruhó,  sols  una 
veritat  afirméssim:  la  d-q  lo  relatiu. 

Las  rassas  degeneradas  o  endarreridas, 
las  que  tenen  abundor  de  Quixots,  Tarta- 
rins  y  Robespierres,  las  rassas  idealistas  y 
sectarias,  d’opressors  y  d’oprimits,  de  reac¬ 
cionaris  y  d’avensats,  semblan  en  aquest 
punt  incorretjibles.  Sempre  invocant  la  lli¬ 
bertat,  sempre  parlant  de  democràcia  y  sem¬ 
pre  mostrant,  ahir  ab  la  qüestió  palriotera , 
avuy  ab  la  social,  demà  ab  la  religiosa,  el 
fanatisme  que  las  consum.  Sempre  duhent 
per  norma  la  rivalitat  y  la  lluyta,  sempre  vo¬ 
lent  generalisar  lo  qu’es  local  0  individual, 
sempre  fent  coacció  als  esperits  y  volent  ar¬ 
reglar  no  ja  la  patria,  sinó  la  humanitat  sen¬ 
cera,  tot  deixant  que’ls  pràctichs,  els  que  no 
dormen,  ni  somnían  ni  fantasiejan,  se’ls  fi¬ 
quin  a  casa  y'is  hi  regirin  y  saquejin. 

Aixis  passa  avuy  ab  la  qüestió  obrera. 
Quan  els  enemichs  de  Catalunya  (1)  han  fet 
el  joch  dels  governs  centralistas  y  preparan 
sa  evolució  governamental;  quan,  atiadas 
unas  contra  altras  las  classes  socials,  el  po¬ 
bre  no  s’entén  ab  el  rich  y  pateix  fam  y  pro¬ 
fereix  amenassas  de  mort;  quan  el  comers  se 
paralisa,  y  tot  un  poble  que  comensava  a  és¬ 
ser  rich  y  fort,  y  envejat  y  temut  per  sa  forsa 
y  sa  riquesa,  està  en  perill  de  devenir  po¬ 
bre  y  feble;  quan  aixó  succeheix,  els  revolu- 


(1)  Ens  referim  principalment  als  lliberals  unitaris, 
mitj  anarquistas  (?)  mitj  republicans  a  la  francesa:  ad¬ 
miradors  de  la  vehina  República  que  consideran  gran 
entre  las  grans,  encara  qu’en  qüestió  de  democracia’s 
trobi  avuy  a  las  becerolas  al  costat  de  pobles  com  el 
suís,  de.  quin  primer  funcionari  no  se’n  sent  parlar  tnay, 
mentres  que  d’en  Loubet  ne  van  plens  tot  l’any  els 
diaris,  com  ha  succehit  ab  sos  viatjes-  a  Rússia  y  a  In- 
glaterra,  ab  quins  sobirans  va  de  company  com  grans 
autócratas  que  tots  tres  son. 


cionaris  de  bona  fe,  molts  dels  quals  tenen 
rahó  perque  tenen  gana,  y’is  que  s’han  dei¬ 
xat  entabanar  pels  caps  calents,  forasters, 
ganduls  y  vividors,  no  se’n  adonan  que’l 
centralisme  va  consumant  sa  obra  y  que 
nostre  poble,  seguint  aixis,  estarà  cada  día 
més  a  la  mercè  dels  governs  que  moral  y 
materialment  l’oprimeixen  ab  el  propòsit  de 
ferli  perdre  tota  sa  personalitat. 

L’obrer  català,  no  desprovehit  de  cultura 
y  acostumat  a  tractarse  com  cal  a  personas 
civilisadas,  no  pot  viure  com  li  pertoca  dat 
el  preu  a  qu’estàn,  y  que  puja  cada  dia,  els 
articies  pera  sa  manutenció.  Aixis  se  faci¬ 
lita  la  vida  dins  de  Catalunya  a  mols  afamats 
d’altras  regions  avesats  a  viure  de  qualsevol 
manera.  En  tant  nostre  obrer,  atiat  per  las 
prédicas  dels  sobrevinguts  y  sentintse  ab 
dret  de  viure  com  a  persona,  no  sab  fer  al¬ 
tra  cosa  que  clamar  contra’l  capital;  aquest, 
per  instint  de  conservació,  trobantse  entre  la 
obstrucció  de  dalt  y  la  de  baix,  paralisarà’ls 
negocis  y  recullirà’ls  bens  que  li  quedin;  y 
llavors  se  cridarà  més  que  may  contra’l  capi¬ 
tal  improductiu,  y  vindrà,  no  la  revolució, 
sinó  la  ruina  d'aquesta  terra.  Perque  la  revo¬ 
lució  aquí  hont,  diguis  lo  que’s  vulgui,  no  hi 
hà  ver  esperit  revolucionari,  serà  prompte 
sofocada  ab  el  maüser.  El  govern  no  se’n  es¬ 
panta  del  obrer,  de  qui  fa  carn  de  canó:  de 
lo  que  s’espanta  es  de  harmonia  entre’l  capi¬ 
tal  y’I  trevall,  que  ha  creat  la  potenta  classe 
mitja  catalana — de  la  que  no  deixém  de  reco- 
neixe  l’egoisme  y  altres  defectes, — y  que  con- 
tribuhiria  cada  dia  més  al  floreixement  de 
Catalunya,  enriquintla  y  posantla  en  condi¬ 
cions  de  resistir  las  vexacions  del  centre  y 
d’arribar  a  ésser  senyora  y  majora  de  sos 
interessos. 

Yol  dir  tot  aixó  que  l’obrer  serà  cada  dia 
més  desgraciat  si  no  gira’ls  ulls  envers  l’auto- 
nomisme,  puig  el  primer  enemich  el  tenim 
al  centre  del  Estat.  Cal  que’ns  ajuntém  ab 
amor  y  abnegació  tots  els  catalans  si  volém 
salvarnos,  ja  qu’es  nostra  divisió  lo  que’ns 
enfebleix  y  lo  qu’engreixa  al  enemich.  Sen- 
tintnos  tots  ben  catalans,  farém  forta  la  terra 
qu’ha  de  sustentarnos  en  nostras  lluytas, 
Deixém  las  teorias  de  patria  universal  y  con- 
cretemnos  ara  a  lo  nostre.  iQué  hi  fa  que’ns 
diguin  poble  petit,  si  en  la  pau  dels  pobles 
petits  hi  trobém  més  grandesa  qu’en  els  ma- 

laltissos  y  caótichs  moviments  dels  pobles 
grans?  {Qué  hi  fa  que’ns  diguin  poble  petit, 
si'ls  pobles  petits  autònoms  y  progressius  son 
els  pobles  del  esdevenir,  destinats  a  ende¬ 
rrocar  las  convencions  dels  grans  Estats  y  a 
implantar  la  vera  democràcia  y’l  ver  indivi¬ 
dualisme  sobre  la  terra? 

Abominemne  dels  pobles  grans,  crudels  y 
buyts;  concretemnos  a  estudiarnos  tal  com 
som  y  a  voler  que  tal  com  som  se’ns  con¬ 
senti  y  respecti.  Y  ja  que’ls  governs  no  po¬ 
den  ni  volen  arreglar  el  conflicte  social  per 
ells  fomentat  en  part  principalissima,  procu- 
rém  els  catalans  sòlucionarlo  a  Catalunya, 
que  aixís  es  cóm  ens  podrém  mellor  organi- 
sar,  fent  obra  d’educació  social  conforme  al 
nostre  modo  d’ésser.  Y  al  cap  y  a  la  fi,  din¬ 
tre  de  la  nostra  terra,  quan  convingui  y  sia 
l’hora,  al  costat  dels  avehsats  de  debò  també 
hi  serém  molts,  que  contribuhirém  a  bande¬ 
jar  als  malvats  de  dins  com  desitjém  avuy 
bandejar  als  malvats  de  fora. 

Li.uís  Vía 


DE  LA  ORGANISACIÓ  DEL 
EXÈRCIT  SEGONS  ELS  FE¬ 
DERALS  Y  SEGONS  ELS 
CATALANISTAS 

II 

Una  nació,  tal  com  el  moviment  vital 
humà,  ab  tendencia  a  superhumà  avuy  exi¬ 
geix,  deu  ésser  un  exèrcit  de  ciutadans  lliu¬ 
res  pera  la  defensa  de  llurs  llibertats,  es  a 
dir,  de  la  evolució  sense  trabas  de  la  seva 
personalitat,  tant  individual  com  colectiva. 
Tal  han  sigut  els  exèrcits  superiors  en  la 
Historia.  Cent  homes  lliures  lluytant  per  la 
seva  llibertat,  sempre  n'han  vensut  a  mil 
d’esclaus.  Vegis,  si  no,  cóm  un  petit  nombre 
de  ciutadans  lliures  de  la  República  romana 
varen  vèncer  al  nombrosissim  exèrcit  d’Aní- 
bal.  Vegis  cóm  un  grapat  d’entusiastas  de 
l'Atenas  republicana  varen  derrotar  als  mi¬ 
lions  de  persas  y  demés  assiàtichs  barbres 
que  se’ls  hi  tiravan  a  sobre  ab  Xerxes.  Vegis 
lo  que  pogueren  els  venecians  contra’ls  bar¬ 
bres,  els  catalans  de  Pere  III  contra  la  in- 
mensa  bretolada  de  creuhats  del  Nort  que 
venian  a  atacarnos  ab  el  rey  Felip  de  P'ran- 
sa,  y  cóm  varen  darne  compte  en  el  Coll  de 


Panissars.  Véginse  las  desfetas  dels  tres 
exèrcits  enviats  contra  Catalunya  per  Fe¬ 
lip  IV  y’l  Conde-Duque  de  Olivares.  Y  avans, 
vegis  el  triomf  dels  holandesos  contra’ls 
grossos  exèrcits  fanàtichs  del  duch  d’Alba. 
Avuy  els  boers  ens  han  donat  un  altre  exem¬ 
ple.  Ahir  la  República  francesa,  al  proclamar 
els  drets  del  home.  Cal,  donchs,  que  ciutadà 
y  soldat  sian  la  mateixa  persona;  cal  que’l 
bras  sia  la  defensa  del  cor  y  del  cap;  cal  que 
no  hi  hagi  armament  més  que  pera  destruhir 
lo  mort,  pera  protegir  el  progrés  de  la  vida, 
pera  fer  que  la  evolució  no’s  pari. 

L’armament,  dónchs,  d’una  nació  lliberal, 
d’una  nació  que  sia  un  verdader  organisme 
superhumà  y  que  representi  un  foco  de  pro¬ 
grés  y  de  vida,  deu  ésser  general  y  lliure, 
científich  y  expansiu  tot  ensemps.  Ens  ex- 
plicarém: 

Deu  haverhi  un  petit  cos  de  gent  d’armas, 
o  sian  guardas  de  la  seguritat  dels  camps  y 
dels  poblats;  voluntaris,  mes  no  aventurers, 
sinó  honrats,  calmosos  y  conscients,  plena¬ 
ment  conscients,  que  d’ésser  agents  de  segu¬ 
ritat  ne  fan  una  carrera  y  un  honor.  Aquests 
se  triarian  entre  la  gent  forta  y  robusta,  de 
forsa  yde  talla,  de  conducta  sense  màcula,  y 
se'ls  donaria  una  instrucció  adequada,  y  en 
primer  lloch  el  coneixement  perfecte  dels 
drets  y  dels  devers  dels  ciutadants,  v  en 
especial  del  dret  civil.  Tots  haurian  d’ésser 
ben  retribuhits,  y  llurs  capitans  serian  ente¬ 
sos  en  qüestions  de  dret  y  d’antropologia, 
y  portarían  el  nom  d 'oficials  de  pau.  Tal  com 
estàn  constituhits  a  Suissa.  Per  la  constitu¬ 
ció  estarian  designats  com  suborditats  a  las 
alcaldias  y  tribunals  de  justícia,  essent  el  seu 
cap  el  concell  de  cada  regió,  donchs  llur  or- 
ganisació  íntima  obehina  a  la  estructura  y 
condicions  regionals.  Dits  funcionaris  tin- 
drian  el  retiro  assegurat,  com  també  la  viu- 
detat  pera  las  sevas  mullers  y  la  educació 
dels  seus  fills. 

Aquest  seria  l’únich  armament  de  seguri¬ 
tat,  no  podent  els  dits  guardas  ferir  ni  pegar 
més  qu’en  casos  d’absolutíssima  necessitat, 
en  defensa  pròpia  y  en  la  dels  ciutadans  dels 
quals  ells  deurían  ésser  guardians  fidels,  de 
las  personas  y  de  llurs  llibertats. 

L’armament  de  la  nació  deu  ésser  general. 
Tot  ciutadà  de  vint  a  cinquanta  anys  tindrà’l 

dever  d’ésser  home  d’armas  disponible  en  cas 
d’atach  al  territori  0  a  las  llibertats  de  la  pa¬ 
ti  iu;  de  vint  a  trenta  anys  podran  ésser  mo- 
vilisais;  de  trenta  a  cinquanta  guarniran  las 
ciutats,  costas,  fronteras,  etc.  Al  arribar  als 
vint  anys,  lot  ciutadà  qu’esligui  en  perfecte 
us  de  sas  facultats  y  que  no  sia  físicament 
inútil,  rebrà  per  espay  de  tres  mesos  instruc¬ 
ció  militar;  dels  vint  als  trenta,  anirà  cada 
any,  com  se  fa  a  Fransa  y  altres  Estats,  a  fer 
vint  dias  d'instrucció.  En  passant  d’aquesta 
edat,  el  temps  d’instrucció  serà  menor. 

L’exércit  estarà  organisat  per  llochs  (ciu¬ 
tats  y  vilas)  y  regions.  Cada  regió  tindrà’l 
seu  computo,  que  no  podrà  pas  surtir  d’ella 
més  qu’en  casos  excepcionals. 

Els  graus  se  daràn  per  examen  rigorós  en 
academias  que  hi  haurà,  dirigidas  per  oficials 
técnichs,  y  ningú  tindrà  sou  més  qu’en  temps 
de  guerra. 

Cada  ciutadà  serà  ensinistrat  en  l’arma  0 
especialitat  que  convingui  més  al  seu  art, 
carrera  u  ofici.  Els  arquitectes,  constructors, 
fusters,  mestres  d’obras,  paletas  y  manobras, 
seràn  registrats  al  cos  d’enginyers;  els  me- 
cànichs,  químichs,  ferrers,  cerrallers,  etc.,  al 
d’artilleria;  els  cotxers,  conductors,  carreters, 
traficants  en  cavalls  0  mulas  y’is  sportmans 
eqüestres,  a  la  cavalleria;  els  montanyenchs, 
als  tiradors  0  cassadors;  els  fotògrafs,  dibui¬ 
xants  y  altres,  al  cos  de  pianos,  vistas,  etc., 
agregat  al  estat  major;  els  metjes,  farmacéu- 
tichs,  cirurgians,  ministrants,  barbers,  etc., 
al  cos  de  sanitat;  els  oficinistas  y  comer¬ 
ciants,  al  cos  d’administració  militar;  y  per 
fi,  els  restants,  0  sia  la  gran  massa,  a  la  in¬ 
fanteria  regular,  sense  comptar  els  mariners 
pera  la  marina.  Aixís  cada  hú,  al  entrar  en 
funció  en  cas  de  guerra,  no  fa  més  qu’aplicar 
els  seus  coneixements  que  ja  practicava  tot 
l’any  en  lo  civil. 

Y  ara  aném  al  clou  de  la  qüestió. 

Tot  lo  que  acabém  de  dir  seria  una  mena 
d'anarquisme  militar  sense  dibuix,  si  no  hi 
hagués,  pera  presidirho  y  formarho,  un  cos 
superior  técnich  cientifich  de  totas  las  armas, 
qu’estaría  compost  d’oficials  de  carrera  ben 
retribuhits  en  son  càrrech  de  professors  en 
las  respectivas  armas,  e  instructors  dels  ciu¬ 
tadans.  Al  seu  compte  correrian  els  arsenals, 
els  museus,  las  biblioiecas  militars,  las  esco- 
las  d’instrucció,  la  ensenyansa  del  maneig 


del  armament,  etc.,  etc.  En  aquesta  escola 
hi  estudiarían  voluntàriament  els  ciutadans 
que’s  sentissin  ab  vocació  pera  cada  'una  de 
las  especialitats  militars,  y  d’ella'n  surtirian 
els  propis  professors  y  oficials  técnichs,  ge¬ 
nerals  inclusiu.  Aquest  número  d’  oficials 
superiors  permanents,  que  fora  reduhidis- 
sim,  tindrian  bon  sou  com  hem  dit,  y  aques¬ 
ta  fora  la  seva  carrera  y  formarian  l’estat 
major  ab  agregats  dels  oficials  ciutadans  en 
armas  distingits  en  cas  de  guerra.  Cap  d’ells 
tindria’l  mando  de  cap  regiment,  esquadró, 
batalló  ni  brigada,  donchs  aquests  serían  re¬ 
gionals,  essent  tots  els  ciutadants  soldats, 
en  cas  de  guerra,  pera  defensar  la  llibertat  0 
la  patria. 

Ningú  tindria  armas  ni  municions.  Aques- 
tas  estarian  enmagatzemadas,  ab  personal 
técnich  pera  cuydarlas,  a  disposició  de  cada 
ajuntament,  y  als  arsenals  a  la  de  cada  dipu¬ 
tació  regional. 

En  temps  de  pau,  tothóm  trevallaría;  en 
temps  de  perill,  tothóm  a  las  armas.  Las 
movilisacions  foran  segons  las  ordinacions 
de  las  diputacions,  y,  en  cas  de  guerra  gene¬ 
ral,  per  ordre  del  consell  federal  de  la  nació. 

No  hi  hauria  códich  militar  vigent  més 
qu’en  temps  de  guerra.  No’s  podria  pegar  al 
soldat  ni  infligirli  penas  infamants. 

Tot  l’any  hi  hauria  obert  un  tiro  federal 
els  dias  de  festa,  dirigit  pels  oficials  técnichs, 
ahont  tot  ciutadà  podria  concorre  voluntà¬ 
riament.  Els  mellors  tiradors  tindrian  pre¬ 
mis.  Hi  hauria  també  concursos  d’equitació 
voluntaris  pera  formar  els  bons  cavallers, 
es  a  dir,  cursas  ab  premis.  Y  tot  ciutadà  es¬ 
taria  obligat  a  saber  llegir  y  escriure,  a  tenir 
coneixements  d’historia,  geografia,  drets  y 
devers,  nocions  de  la  constitució,  formació 
y  marxa  del  univers,  etc.,  etc.,  y  demés  asig- 
naturas,  al  entrar  en  la  edat  de  poder  servir 
a  la  patria. 

Aixó’s  practica,  casi  igual,  a  Suissa,  pa- 
rescut  a  moltas  nacions  dél  Nort  y  alguna 
d’América;  y  aquesta  es  la  manera  d’impedir 
cops  d’estat  y  atachs  a  la  llibertat,  y  d’em- 
barrancarse  en  guerras  extrangeras. 

Tal  es  el  resultat  qu’hem  tret  del  estudi  de 
la  organisació  militar  de  las  nacions  moder- 
nas,  y  de  la  que  tingueren  en  la  Historia'ls 
primers  pobles.  Pompeyus  Gener 


JOVENTUT 


ALTRE  COP  LAS  VAGAS 

i 

En  el  número  157  de  Joventut,  correspo¬ 
nent  al  12  de  febrer  d’enguany,  donavam  un 
crit  d’alerta  als  obrers  pera  que  no’s  prestes¬ 
sin  per  segona  vegada  a  fer  el  joch  d’aquests 
nous  redemptors  de  la  humanitat,  anome¬ 
nats  llibertaris,  que  volían  repetir  la  vaga 
general  que  tantas  victimas  ocasionà  l’any 
passat  dintre  la  mateixa  classe  trevalladora. 

No  amagavam  llavors  la  poca  confïansa 
que’ns  inspiran  aquests  capdills  que  tot  ho 
volen  passar  a  sanch  y  a  foch,  y  al  efecte  ci- 
tavam  alguns  fets  d’antecessors  seus  que  des¬ 
prés  resultaren  ésser  emissaris  de  la  reacció. 

Sembla  que  aquests,  en  aquella  fetxa,  no 
trobaren  en  las  societats  obreras  tot  l’apoyo 
necessari  pera  dur  a  la  pràctica’l  seu  pro¬ 
jecte,  y  reconeixent  sa  impotència  pera  pro¬ 
moure  una  nova  vaga  general,  encaminaren 
sos  esforsos  a  procurar  que,  quan  menys,  al¬ 
guns  oficis  se  prestessin  a  secundar  els  seus 
desitjós,  presentant  els  obrers  als  respectius 
patrons  varias  peticions  d’aument  de  salari  y 
rebaixa  d’horas  de  trevall. 

Desgraciadament,  dintre  la  classe  trevalla¬ 
dora  no  hi  hà  encara  la  instrucció  0  educa¬ 
ció  social  necessària  pera  compendre’ls  d’seus 
verdaders  interessos,  y  alguns  oficis,  sense 
la  deguda  preparació,  sens  esperar  l’hora 
oportuna,  s’han  llensat  altra  volta  a  una  lluy- 
ta  que  molt  temém  resulti  en  perjudici  dels 
mateixos  trevalladors,  encara  que  de  mo¬ 
ment  logressin  fer  acceptar  als  industrials  en 
totas  sas  parts  las  peticions  que  tenen  pre- 
sentadas. 

Perque  aixó  de  la  rebaixa  d’horas  de  tre¬ 
vall  y  del  aument  de  jornal,  creyém  era  molt 
bo  pera  enlluhernar  als  primitius  fundadors 
de  societats  de  resistència,  peró  avuy  que’ls 
burgesos  —  que  saben  de  comptar  més 
que’ls  obrers  —  s’han  aprofitat  d’aquest 
aument  y  d’aquesta  rebaixa  per’apujar  es¬ 
candalosament  els  preus  dels  articles  de  pri¬ 
mera  necessitat  y’is  lloguers  de  las  habita¬ 
cions,  tals  melloras  deuhen  preocupar  molt 
poch  als  trevalladors,  perque  ja  sabém  que 
com  més  aumentaràn  els  jornals,  més  cara 
serà  la  vida,  si  es  que  vida  pot  dirsen  de  la 
existència  miserable  del  obrer,  al  que,  si  bé 
li  varen  treure  la  cadena  del  esclavatje,  el 
varen  lligar  ab  las  cordas  de  la  gana. 

Per  aixó’ns  queixavam  l’any  passat  en 
aquestas  mateixas  planas  de  no  haverse  pre¬ 
ocupat  las  societats  de  resistència  d'instruhir 
al  obrer  com  era  degut,  donchs  cada  dia  es- 
tém  més  persuadits  de  que,  si’ls  milions  de 
pessetas  que  s’han  gastat  en  el  sosteniment 
de  vagas,  s’haguessin  dedicat  a  instrucció, 
altra  fora  l’avens  en  que  avuy  se  trobaria 
l’obrer  y  altres  els  medis  qu’emplearia 
per’arribar  a  sa  emancipació,  únich  fi  pera 
que  foren  creadas  las  ditas  societats. 

Mes,  per  sort  de  sos  explotadors,  son 
molts  pochs  els  obrers  que  procuran  ins- 
truhirse,  y’is  qu’ho  fan  0  pensan  ferho,  en- 
lloch  de  buscar  solucions  pràcticas  qu’avuy 
com  avuy  dessin  per  resultat  l’equilibri  en- 
tre’ls  ingressos  y  gastos  de  cada  hú  per  si,  0 
s’aturan  en  la  vella  idea  de  las  vagas  pera 
l’aument  de  sou  y  la  rebaixa  d’horas  de  tre¬ 
vall,  0  s’enfilan  de  cop  y  volta  a  al  1  ó  de  la 
perfecció  de  la  humanitat ,  ab  la  particulari¬ 
tat,  aquests  últims,  de  voler  arribar  a  aytal 
perfecció  empleant  la  dinamita  y  destruhint 
tot  lo  existent. 

Ni  las  societats  de  resistència  tal  com  avuy 
estàn  organisadas,  ni’ls  procediments  de 
destrucció  predicats  pels  anarquistas  d’ac¬ 
ció,  son  capassos  de  meliorar  en  lo  més  mi- 
nim  la  situació  del  obrer;  y  com  ja  sabém — 
perque  no  saberho  es  viure  d’ilusions — que 
la  complerta  emancipació  del  proletariat  no 
es  obra  d’una  sola  generació,  per  aixó  cri- 
dém  novament  l’atenció  dels  obrers  pera 
que  deixin  la  ruta  empresa  y  busquin  una 
carretera  que  conduheixi  al  fi  que’s  propo- 
san,  encara  que  sàpigan  qu’ells  no  podràn 
arribar  a  terme,  perque  si  no,  demà  que  nos¬ 
tres  fills  comprenguin  l’engany,  en  comptes 
de  benehir  nostra  feyna,  malehiràn  el  'cami 
que’ls  hi  hem  fet  recorre  per  uns  viaranys 
qual  surtida  no  podràn  trobar. 

Potser,  després  de  llegir  lo  que  precedeix, 
se’ns  acusarà  per  haver  rebutjat  els  medis 
qu’avuy  s’emplean  pera  meliorar  la  situació 
del  obrer  sense  presentarne  cap  de  nou;  mes 
devém  contestar  que  aquests  medis  no’s  tro- 
ban  en  un  dia  y  es  molt  dificil  que  puguin 
ésser  obra  d’un  home  sol.  Creyém  que’ls  re- 
meys  empleats  fins  avuy  son  equivocats,  y 
ho  exposém  ab  tota  franquesa.  Si  aném 
errats,  no  volguém  entossudirnos  en  seguir 
el  mateix  mètode  curatiu;  fem  una  pausa, 

peró  no  pera  estarnos  ab  las  mans  plegadas, 
no,  sinó  pera  buscar,  ab  estudi  y  perseve- 
rancia,  nous  medicaments  qual  us  no’ns 
porti  a  un  suicidi  conscient,  perque  ler  altra 
cosa  fora  igual  que  si  un  sabi,  després  d'em- 
plear  sens  éxit  certs  ingredients  pera  la  rea- 
lisació  d’algún  invent,  continués  trevallant 
ab  igual  cantitat  dels  mateixos  que  repetidas 
vegadas  li  han  donat  resultats  negatius. 

Joseph  Arnau 

LA  NOVELA  D’UNA  VIDA 

A  la  memòria  d'un  amor. 

En  sa  cambra  de  música,  asseguda  en  dau¬ 
rada  butaca  tapissada  de  vellut  vert  clar. 
Clara  llegí: 

«...  Ara  qu’estich  tan  distanciat  de  vos  ma¬ 
terialment,  ara  qu’entre  tots  dos  hi  hà  un 
tan  extens  espay  e  hi  hà  tant  d’ayre,  ara,  pot¬ 
ser  per  primer  cop  os  parli  francament,  sere¬ 
nament,  curullat  de  calma  y  de  quietut,  per¬ 
que  ara  os  tinch  lluny,  y  sols  os  veig  en 
somni,  én  pensament;  ara  tinch  de  vos  la 
imatje,  la  visió,  la  remembransa,  mentres  que 
avans  os  tenia  a  vos  en  cos  y  ànima,  tenia  al 
meu  devant  el  vostre  esperit  y  la  vostra  carn. 
y  aquests,  dominant  mos  gestos  y  paraulas, 
imperant  en  mi,  no’m  deixavan  parlar  tal 
com  volia,  no’m  deixavan  dirvostol  alló  que 
pensava  y  que  sentia,  perque  apassionant  el 
meu  sentir  y  modificant  el  meu  pensar,  me 
feyan  dirvos  paraulas  hermosas,  peró  nascu- 
das  no  del  meu  mateix  cor,  sinó  del  vostre 
imperi  y  de  la  vostra  forsa.  Ara,  repeteixo, 
os  tinch  ja  lluny,  y  jo  crech  q-u’es  de  lluny 
que  las  cosas  se  veuhen  mellor,  tal  com  son; 
pocas  vegadas,  si  no  hi  hà  un  gran  desitj  0 
un  gran  recort,  las  veyém  diferentas  del  seu 
ver  modo  d’ésser  0  existir.  Per’xó  ara  a  vos, 
per  primera  vegada,  os  veig  aytal  com  sou, 
os  veig  hermosa  d’excelsa  hermosura,  bona 
d’infinita  bondat,  sabia  d’eterna  sabiesa:  os 
veig  com  un  lliri,  ab  la  regia  bellesa  de  las 
rosas,  ab  la  intensa  vida  dels  clavells. 

»Os  remercío:  desde  lo  més  pregón  de  la 
meva  ànima,  desde’l  recó  més  fondo  del  meu 
cor,  mas  mercès  van  a  vos  com  van  els  nens 
vers  llurs  mares,  perque  vos,  sabiament  previ¬ 
sora,  havéu  sabut  lliurarme  eternament  del 


vostre  jou:  perque  hauria  sigut  jou  el  meu 
amor  essent  per  vos  correspost;  hauria  sigut 
cadena,  dolsa,  suau,  tendra,  es  veritat,  'peró 
a  la  fi  cadena,  que  no  perque  estiguin  al 
costat  de  las  rosas,  deixan  las  espinas  d’ésser 
espinas. 

»Vos  per  mi  havéu  sigut  infinitament  bona. 
Tota  la  bondat  que  com  divina  gracia  hi  hà 
en  vos,  l’havéu  escampada  sobre  la  meva 
ànima,  com  bona  pagesa  que  llensa  tota  la 
llevor  que  té  estivada  sobre’l  camp  del  pro¬ 
mès,  pera  que  grani  essent  al  ensemps  do  de 
la  terra  y  do  del  seu  amor.  Vos  havéu  sigut 
pera  mi  com  bona  mare,  que  tot  disgustantme 
heu  preparat  magnànima’l  camí  de  ma  vida, 
la  ruta  de  ma  sort  y  ma  ventura,  després  de 
haver  endressat  el  meu  destí,  fent  qu’esdevin- 
gués  ma  vida,  de  plana  erma,  en  magnífich 
jardi  ple  de  bellesas.  Vos,  tot  fentme  plorar, 
havéu  trevallat,  com  santa  protectora,  per 
ma  felicitat  y  benhauransa.  Gracias  a  vos 
soch  lliure.  No  estimantme,  no  corresponent 
al  meu  amor,  no  omplint  ab  vostra  ànima’l 
got  d’argent  y  or  qu’os  oferia  pera  que  l’om- 
plissiu,  no  besant  el  meu  cor  ab  vostre  amor, 
deixantme  sol  com  lluna  plena  en  nit  sens 
estrellas,  en  mitj  de  la  tempesta  de  la  vida  y 
del  esclat  de  la  lluyta,  m’heu  fet  ditxós,  afor¬ 
tunat  com  nàufrech  recullit  per  barca  amiga: 
perque  no  soch  jo  nat  pera  l’esclavatje,  las 
cadenas  no  son  fetas  pera  mi,  com  no  son 
fetas  las  gabias  pera  las  ólivas;  es  la  meva 
ànima  massa  fera  y  bestial  pera  subjectarse 
com  ablat  a  un  jou  perpetual;  en  tot  cas  seré 
com  el  ferro,  domable  solzament  als  cops  de 
mall.  Jo,  lo  mateix  que  las  aus,  m’estimo  més 
volar  qu’estar  tancat;  més  que  Prometheu 
encadenat,  m’agrada  ésser  el  mateix  fugint 
dels  deus. 

»Peró,  ademés,  per  altra  causa,  per  altres 
motius  os  remercio,  perque  si  bé  sobre’l  meu 
cap  sols  havéu  deixat  caure  pàmpols  d’una 
sola  vinya,  de  la  vostra,  aquests  pàmpols  han 
sigut  tots  hermosos,  sí,  peró  de  diferents  ceps. 
Vos  havéu  sigut  pera  mi  com  una  lluna  de 
infïnitas  clarors,  que,  bondadosa,  totas  las 
havéu  deixadas  caure  sobre  meu;  havéu  sigut 
pera  mi  com  santa  imatje  que  si  regala  a  uns 
divins  somriures  esperansadors ,  ab  altres 
plora.  Vos  no  m’havéu  pas  donat  un  sol  p  1  e r , 
una  única  alegria;  el  vostre  cant  pera  mi  no 
ha  sigut  de  cigne  qu’ha  sigut  de  rossinyol,  y 

aixís  com  aquest  canta  cada  día,  vos  cada 
dia  m’havéu  alegrat.  Perque  en  mitj  de  las 
llargas  tristesas  qu’he  passa!  al  veure’l  meu 
amor  no  correspost,  en  mitj  dels  dolors  d’a¬ 
quells  llunyans  días  en  que  sols  pensava  en 
vos  y  en  vostra  ànima,  una  alegria,  un  nou 
plaher  y  més  que  plaher  y  qu’alegría,  una 
dolsa  y  bella  benhauransa,  m’envolcallava 
com  la  puresa  al  cel  quan  llú  aquest  blau. 
En  mitj  dels  sufriments  que’m  martiritzavan 
y  que’m  feyan  vessar  sagnantas  llàgrimas, 
una  flonja  y  suau  felicitat,  un  angèlica  y  rít¬ 
mica  dolcesa,  una  ubriagadora  placidesa 
bressolava  mon  cor.  Perque  solzament  l’es- 
timarvos  era  pera  una  inmensa  ditxa...  per¬ 
que  aymant  se  fruheix.  Y  jo  vaig  fruhir  in- 
mensament,  perque  inmens  era’l  meu  amor. 
Devegadas,  quasi  sempre  quan  estava  ben 
trist,  pensava  èn  això,  y  allavors  veya — y  una 
felicitat  serena  y  alta’m  besava  en  la  pensa  y 
en  el  cor — veya  ma  ventura  y  benhauransa 
al  poder  estimarvos,  adorarvos,  al  ésser  capàs 
de  sentir  per  vos  aytal  amor,  tan  pregona 
simpatia,  tan  fonda  y  respectuosa  adoració. 

»Y  encara  un  altre  goig,  menys  elevat, 
menys  subtil  peró  més  tangible  y  més  real, 
m’havéu  proporcionat  al  estimarvos;  perque 
no  ha  sigut  tot  glas  lo  qu’ha  trobat  el  meu 
intens  amor  al  dirigirse  a  vos  vergonyosa- 
ment,  qu’alguna  volta — afortunat  desti  lla¬ 
vors  el  meu! — els  vostres  ulls  blavosos  me  van 
mirar  no  ab  crudel  mirada,  que  altrament, 
va  ésser  el  vostre  esguart  ple  de  dolcesa.  Ab 
vostres  esguarts  tan  poch  sovintejats,  jo  he 
disfrutat  inmensament,  perque  una  mirada 
dels  vostres  ulls  bri  1 1  ans  y  blavosos  com  tur¬ 
quesa,  no  solzament  es  balsam  que  cura  las 
feridas  del  amor,  no  es  àloes  benfactor  úni¬ 
cament,  sinó  qu'es  llevor  d’ilusions  y  espe- 
ransas  y  promesas:  promesas,  esperansas  e 
ilusions  que  sortosament,  gracias  a  vos,  han 
caygut  a  terra  com  arbres  assolats  per  la 
tempesta. 

)>Hermosisima  Clara:  Permeteume  que, 
ara  que  fineixo,  os  torni  a  remerciar.  Vos,  no 
solzament  ab  vostra  negativa  m’havéu  fet 
lliure  pel  moment,  que  m’ho  havéu  fet  peren- 
nalment,  per  tota  la  vida.  La  gran  deu  d’a¬ 
mor  qu’en  mi  tenia  s’ha  estroncat;  ara  mon 
cor  en  qüestions  d’amor  està  aixut;  gracias  a 
vos  seré  tota  mavida  lliure,  com  l’aroma  de 
las  flors  y  com  els  ayres. 


»Soch  vostre  devotissim — Plàcit  Serra.» 

Al  acabar  de  llegir  aquesta  carta,  Clara 
restà  callada.  Era  l’hora  baixa;  el  sol  se’n 
anava  vers  ponent,  deixant  arreu  tristesa  y 
solitut.  En  la  cambra  de  música  aquesta  tris¬ 
tesa  y  solitut  se  feyan  més  intensas  y  més 
reals.  Clara  senti  en  els  seus  ulls  llàgrimas. 
Una  gran  pena  li  omplia’l  cor  y’l  cap.  Aque¬ 
lla  carta  removent  son  passat,  llevant  el  vel 
que  cubría  sa  vida,  parlant  d’aquell  amor 
ja  oblidat,  l’havia  omplerta  de  dol:  que  al 
parlarli  d’aquells  días  ja  terminats,  ja  en¬ 
terrats  en  sa  historia,  havia  descubert  la 
carn  viva  de  tot  aquell  amor.  Aquella  carta 
la  feya  recular,  la  colocava  uns  quants  mesos 
avans,  la  transportava  a  una  tarda  d’hivern 
en  que  tots  dos,  en  la  joya  d’un  ball,  van  par- 
larse  en  veu  baixa  y  misteriosa.  Y  va  ésser 
aquell  dia,  en  aquell  ball,  quan  ella  li  digué 
que  no  l’aymava,  qu’era  debadas  tot  lo  que 
fes  y  pretengués.  Y  aquell  episodi  era  pera 
ella  fortament  dolorós,  y  aquella  carta,  freda, 
crudel,  irònica,  ho  recordava  ab  formas  vela- 
das  y  la  feya  plorar.  Y  plorà,  primer  suau¬ 
ment,  com  quan  als  vespres  se  comensa  a 
pensar  en  cosas  tristas,  després  ja  fortament, 
com  quan  se  té  un  gran'  desengany.  Va  plo¬ 
rar  en  aquella  cambra  rosa  pàlit,  que  s’ana¬ 
va  enfosquint  ràpidament... 

Mes  no  plorà  gayre  estona;  prompte  de  sos 
ulls  las  llàgrimas  deixaren  de  sortir,  y  alla¬ 
vors,  ja  més  serena,  pogué  pensar  y  pensà. 
Era  tonta,  imbècil.  {Per  qué  havia  plorat? 
{Perque  un  jove,  en  Serra,  a  qui  sempre  ha¬ 
via  despreciat,  a  qui  ni  un  sol  moment  havia 
donat  esperansas,  en  una  hora  de  rabia  o 
despit  li  escrivia  irònica  carta  enviantli 
sarcàsticas  mercès,  havia  de  plorar,  com 
noya  a  qui’l  promès  deixés  per  sempre?  Aixó 
era  ésser  idiota.  {Plorar  per  ell,  per  en  Serra, 
per  aquell  jove  ridícul  y  lleig,  de  cabells  en 
desordre  y  ulls  negrosos,  de  front  estret  y 
groch  y  grans  orellas,  d’ample  cos  y  camas 
en  parèntesis?  {Plorar  per  ell?  Idiota  e  imbè¬ 
cil,  tonta  y  ridícula,  sentimental  y  falsa!  {Per 
qué  plorar  si  no  l’aymava,  si  desde’l  primer 
día  l’havia  rebutjat,  si  en  tots  els  moments, 
a  totas  horas  l’havia  despreciat  y  s’havia  mo¬ 
fat  d’ell  y  sas  cosas,  de  totas  sas  paraulas  y 
totas  sas  accions?  {Per  qué  ara  plorar  com 
noya  cursi,  romàntica,  a  qui’l  militar  al  pas¬ 
seig  no  hagués  mirat  prou,  perque  ell,  sem- 

pre  sarcàstich  com  serpent,  acabava  d’escriu- 
reli  una  carta  en  la  que  vessà  tot  son  verí, 
tota  sa  mala  baba,  boy  cubrintho  abhermosas 
imatjes  y  paraulas  de  segur  enmatllevadas? 
çPer  qué  plorar,  si  no  l’estimava? 

Peró — y  aquest  peró  corria  per  sas  venas 
com  cavall  desbocat  per  llisa  plana — peró 
cera  segur  que  no  l’aymava?  No  ho  era  de 
segur,  ni  era  probable.  Ella  l’aymava,  mal¬ 
grat  els  seus  defectes  y’is  seus  vicis;  l’ay- 
mava  desde  que’l  va  coneixe,  desde  que  per 
primer  cop  el  va  veure  a  passeig,  per  las 
aforas,  ab  tota  sa  familia,  ab  son  etern  som¬ 
riure  als  llabis,  com  ídol  bondadós...  Des- 
d'aquell  dia,  desd’aquella  tarda,  verament 
l’aymava;  peró  per  joch,  per  cert  egoisme, 
potser  per  desdeny,  li  havia  dit  que  no’l  pri¬ 
mer  dia  qu’ell  s’hi  declarà:  que  no’s  fes 
ilusions,  que  serían  inútils  tots  els  passos 
que  fes.  Y  per  amor  propi,  per  mantenir  son 
mot,  va  seguir  dihentli  lo  mateix  cada  cop 
qu’ell  gosava  demanarli  si  havia  cambiat  de 
pensament.  Y  ara  veya,  en  aquella  hora  tris¬ 
ta,  en  sa  cambra  de  música,  tot  el  seu  erro, 
tot  son  disbarat,  tot  son  engany.  Aquella 
carta  que  venia  de  lluny  li  mostrava,  com 
despietat  mirall,  la  equivocació  magna  y 
horrible  qu’ella  havia  sufert  ab  el  seu  joch. 
Y  en  la  solitut  que  la  envolcallava  com  man‘ 
teli  de  tristesa  y  negror,  ella,  sempre  fanà¬ 
tica,  pensà  que  potser  tot  alló  era  càstich 
del  cel,  y  per  si  acàs,  per  lo  que  pogués  és¬ 
ser,  va  senyarse. 

Lo  mellor,  lo  més  convenient  y  rahonable 
era  escriureli  a  n’ell,  escríureli  una  carta  que 
sens  afirmar  res,  li  sugeris  la  idea,  el  senti¬ 
ment,  el  dubte  de  qu’ella  potser  l’estimés,  de 
que  potser  encara  fos  temps  de  tornar  y  de 
probar  per  darrera  vegada  sort  y  fortuna  en 
el  seu  amor.  Verament  aixó  seria  lo  mellor: 
escríureli  una  carta  musical,  una  carta  sinfó- 
nica,  una  carta  que  no  expressés  res,  peró 
que  sugeris  mil  pensaments,  una  carta  que 
com  misteriosa  serenada  prometés  mil  amors, 
y  com  extrany  esguart  els  inflamés.  Aixó  se¬ 
ria  lo  mellor,  lo  més  útil,  lo  més  pràctich... 
Peró  calia  escríurela  aviat,  prompte,  ben 
prompte,  en  aquell  moment,  en  aquella 
hora,  escríurela  allavors  qu’estava  encesa, 
com  eròtica  fornal,  pel  foch  magnífich  d’un 
amor  descubert.  Y  ràpida,  àgil,  lleugeris- 
sima,  encengué’l  llum  rosat  de  la  fembril 


cambra,  s’assegué  enfront  d  una  taula  de 
vert  laca,  y  després  de  mullar  en  un  petit 
tinter  de  porcellana  sa  ploma  de  mànech  de 
nacre,  comensà  a  escriure,  en  la  quietut  so¬ 
morta  que  surava  per  tot  el  seu  entorn,  una 
carta  llarga,  misteriosa,  plena  de  paraulas 
rebuscadas  y  d’imatjes  veladas  com  dona 
vista  en  somnis,  una  carta  infiltrada  de  nir- 
viositat,  d’estremiments,  d'afanys,  una  carta 
poruga,  tremolosa,  que  cercava  fixar  un 
amor  que  fugia  somrihent...  En  aquella  car¬ 
ta  hi  posà  Clara  molta  part  de  son  cor,  molta 
substància  de  son  sér  psíquich;  com  noble 
senyor  que  regala  als  seus  fills  part  de  sas 
terras,  ella  en  aquella  carta  regalà  part  de 
son  sentiment,  part  de  sas  ansias,  perque 
tot  escrivintla,  notà  que’l  seu  amor,  com  la 
llum  del  sol  a  hora  primera,  anava  creixent, 
anava  aumentant  y  enlayrantse  com  aygua 
de  riu  després  de  plujas.  Per’xó  aquella  car¬ 
ta  comensada  ab  extrany  arrtor,  trist  y  po- 
ruch,  esdevingué  plena  d’amor  gran,  d’amor 
potent  y  fort,  com  certs  cants  heroichs  que, 
febles  al  seu  comensament,  esdevenen,  duts 
per  la  cadència,  magnifichs  y  triomfals. 

Al  finir  la  carta,  després  d’exhalar  un  lleu 
sospir,  la  llegí;  y  la  seva  cara  feu  un  gest 
extrany,  y  sos  ulls  se  tancaren  y  s’obriren,  y 
sa  boca  indicà’l  seu  disgust.  En  veritat,  aque¬ 
lla  carta  no  li  agradava  pas;  la  trobava  mas¬ 
sa  clara,  massa  desvergonyida.  Sense  voler, 
inconscientment,  havia  vessat  sobre’l  paper 
massa  ànima  seva,  massa  amor,  massa  de¬ 
claració.  Aquella  carta,  ella,  no  podria  en- 
dressarla:  seria  excessiu  atreviment.  Ademés, 
ella  cpodía  escriure  a  n’ell?  ^No  era  aixó 
ignominiós,  no  era  contrari  a  totas  las  re- 
glas?  ^Podia  ella,  una  dona  jova,  temerosa 
de  perdre  un  amor  que  ja  fugia,  que  ja  pre¬ 
nia’l  vol  y  se’n  anava  pels  espays  misterio¬ 
sos  dels  recorts,  podia  ella  escriure  al  seu 
galàn  y  demanarli  d’una  0  altra  manera  que 
retornés,  qu’altra  volta  probés  d’enamo¬ 
raria?  No,  no  podia  pas,  de  cap  manera. 
Alló  seria  vergonyós  pera  ella  y  fins  pera’l 
seu  amor.  Aquest  devia  permaneixe  sempre 
en  un  alt  estat  de  castedat,  d’avergonyiment 
y  de  quietut.  Aquella  carta  seria  pera  ella 
etern  afront,  etern  motiu  de  remordiment  y 
de  dolor.  Ab  ella  hauria  mancat  a  las  eter- 
nas  lleys  dels  amors  purs,  hauria  comés  un 
mancament  inesborrable  y  odiós.  Si,  ella 

l'estimava  ab  tot  el  cor,  fins  l’adorava:  però 
ella  també  s’estimava,  també  s’adorava.  Y  (a 
qui  estimava  més?  Aquesta  era  la  lluyta: 
^a  qui  estimava  més?  Y  una  veu  interior  li 
deya:  a  tu.  Si,  s’estimava  més  a  ella  mateixa 
que  no  pas  a  n’en  Plàcit;  aymava  més  son 
cos  que’l  cos  d’ell;  aymava  més  que  l’ànima 
d’ell,  la  seva  pròpia  ànima. 

Disposada  a  trobar  disculpas  a  sa  determi¬ 
nació  de  no  escriureli,  aquestas  li  venían  de 
per  tot  arreu,  esbojarradas,  ràpidas,  confo- 
sas,  com  las  ayguas  van  als  xaragalls,  y  li 
omplian  l’ànima  de  joya,  com  omple’l  sol  de 
llum  tot  lo  que  besa.  No  podia  escriureli, 
havia  de  convences,  havia  de  deixar  aquella 
idea,  havia  de  deixar  perdre  aquell  amor, 
com  perden  las  flors  sa  boniquesa  quan  esfu- 
lladas  moren.  Ella  no  podia  ésser  la  esposa 
d’ell,  la  seva  dona,  haventshi  declarat,  ha¬ 
vent  sigut  ella  la  que  li  havia  dit  que  l’esti¬ 
mava;  aquest  episodi  impediria  sempre’l  seu 
casament. 

Calia  resignarse,  no  hi  havia  més  remey; 
calia  resignarse  com  amistansada  a  qui’l  seu 
amistansat  fuig  pera  casarse  ab  rica  y  jova 
pubilla,  verge  y  casta;  calia  resignarse  com 
mare  a  qui’l  fill  li  fuig  per’anarsen  a  corre 
extranyas  terras.  No  hi  havia  més  remey: 
tenia  forsosament  d’ajupir  el  cap  devant  del 
desti  y  de  las  costums,  com  vensut  devant 
del  vencedor;  inclinaria’l  cap  devant  del  fat 
com  pagés  enfront  del  seu  senyor.  Se  resig¬ 
naria,  seguiria  la  sort  que  li  oferis  el  seu 
desti,  com  las  barcas  segueixen  las  corrents, 
si  en  el  mar  son  deixadas  a  mercè  de  las 
onas.  «.Oblidaria  a  Plàcit?  No,  oblidarlo  no; 
peró  no’l  voldria,  no’l  desitjaria,  no  l’ansia- 


ria  pas.  L’aymaria  sempre,  eternament,  peró 
ab  amor  místich,  interior,  amor  que  no  eixi¬ 
ria  may  als  llabis,  com  no  ixen  may  a  flor 
de  terra’ls  metalls  preciosos.  L’estimaria 
sempre,  peró  ab  amor  callat,  amor  ocult, 
amor  desconegut  per  tot  el  món.  Dintre  de 
son  cor  aixecaria  un  altar  a  aqueix  amor,  y 
en  aqueix  altar  hi  hauria  una  imatje  eterna¬ 
ment  irònica  y  venerada,  y  aqueixa  imatje 
seria  en  Plàcit  Serra.  Y  devant  d’ella  cada 
matinada  celebraria  missa. 

Y  ella’s  casaria  ab  qualsevol,  ab  algún 
burgès  de  barba  negra  y  cellas  abundantas, 
d’ulls  negrosos  y  nas  abultat,  y  estimaria  al 
seu  espòs  ab  casulà  amor  y  tindria  d’ell  ne- 
nas  y  nens  a  qui  estimaria  bojament,  pels 
que  vetllaria  a  totas  horas,  en  tots  els  ins¬ 
tants...  Peró  en  el  recó  més  fondo  de  la  seva 
ànima,  en  lo  més  pregón  del  seu  sentir,  ella 
sempre,  en  tots  els  instants,  perpetuament 
pensaria  en  ell,  en  el  fugit,  en  el  capità  errant 
de  sa  llegenda,  y  aixis,  d’aquesta  manera, 
miraculosament,  ella  hauria  conseguit,  ella 
gaudiria  del  seu  somni,  del  seu  ideal,  del 
seu  anhel  de  jova  romàntica;  ella  tindria,  al 
igual  de  totas  las  heroinas  de  novela  a  las 
que  tant  havia  envejat,  una  novela  en  la 
seva  vida,  més  encara,  tota  la  seva  vida  se¬ 
ria  una  novela,  perque  sa  existència  seria 
novelesca. 

Y  pera  ubriagarse  ab  aquest  pensament 
que  li  somreya,  Clara  apagà’l  llum,  y  en  el 
negre  proíond  que’s  va  extendre  per  sa  cam¬ 
bra  de  música,  comensà  a  evocar  en  el  piano 
un  Nocturn  de  Chopin, 

Claudi  Comabella. 


PERPETUINA 

Un  lloch  al  fons  del  cor  t’hi  guardo  encara 
hont  ta  imatje  roman  ab  gran  tendresa, 
com  va  guardarte  Deu,  per  ta  puresa, 
un  recó  al  paradís  prop  de  ma  mare. 

Y  ploro  avuy,  com  he  plorat  fins  ara, 
lo  nostre  amor  perdut  ab  greu  tristesa; 
las  llàgrimas  son  sanch  del  cor  despresa, 
y’l  dolor  es  tan  viu,  que  m’aclapara. 


Peró  pensant  en  tu  de  nit  y  día, 
m’apar  que  prench  més  vol,  com  las  colomas, 
vers  lo  teu  colomar,  y  faig  més  via... 

De  las  flors  del  amor,  pel  fat  colltortas, 
encara’n  sento  las  suaus  aromas, 
y,  ipobretasl,  fa  temps  que  ja  son  mortas. 

Joseph  VÍA 

EL  CRÍTIGH 

(mots  d'un  «artista»  a  un  home  de  «sentit 

COMÚ»). 

Cada  capella  té’l  seu  crítich  oficial,  que 
concedeix  patents,  admet  (devegadas)  cir- 
cunstancias  atenuants,  llensa  excomunions 
inapelables,  estaluheix  principis  estétichs  (si 
es  qu’encara  creu  en  la  Estètica);  profetisa, 
pontifica,  coneix  el  passat,  viu  el  pres.ent, 
ovira  l’esdevenidor.  Els  assistents  a  la  cape¬ 
lla  veuhen  ab  els  ulls  del  crítich  y  pensan  ab 
el  seu  cervell.  Quan  el  critich  parla  fa  enmu- 
dir  la  massa.  Tan  aviat  se  diu  Schlegel  com 
Larra  ,  Arnold  com  Lemaitre ,  Hanslick 
com  Clarín,  Patin  com  Menéndez  Pelayo, 
Sarcey  com  Lichtenberger.  Sol  ésser,  en 
termes  generals,  un  fracassat  en  l’art  que 
preté  judicar.  Sa  petulancía  no  té  fí:  gasta 
ulleras,  es  seriós;  impotent  pera  donar  forma 
artística  a  sas  visions  (si  es  que  té  visions  y 
vol  donàrlashi  forma  artística),  son  bon  gust 
es  dubtós,  no  es  may  seré,  s’apassiona... 
L’amistat  el  vens  tot  sovint,  la  deria’l  domi¬ 
na  sempre. 

Inflat  perque  ha  llegit  Arislótil  o  Schopen- 
hauer,  perque  coneix  Dant  Alighieri  o  Sha- 
kespeare  ,  perque  interpreta  a  Wagner  o 
Ibsen;  orgullós  d’haver  vist  la  Münster  de 
Colonia,  la  Seu  de  Tarragona,  el  Duomo 
de  Milàn;  satisfet  de  sas  estadas  a  Bayreuth 
o  a  Poblet,  al  Vaticà  o  a  Sant  March  de  Ve¬ 
necià,  el  critich  (quan  es  critich  de  debó)  re¬ 
sulta  un  sér  insoportable.  Tot  ho  sab,  tot 
ho  ha  vist,  tot  ho  coneix.  Parleuli  de  lo  que 
volguéu,  que  de  tot  pot  donarne  rahó.  No 
quedarà  may  sorprès,  per  atapahida  que  si¬ 
gui  vostra  erudició.  iOh,  qué  n’es  de  pedant 
el  crítich! 

Com  que  vol  saber  de  tot,  si  feu  versos, 
per  exemple,  vos  els  comptarà  ab  els  dits  y 
tindrà  una  alegria  de  Mephisto  quan  ne  tro¬ 
bi  (que’n  trobarà,  no  ho  dubtéu),  algun  de 
coix.  Si  vol,  fins  coneixerà  totas  las  incohe- 
rencias  de  vostras  ratllas  curtas;  vos  dirà 
que  tal  vers  no  diu  res,  que  tal  altre  hi  es  de 
més,  que  aquest  no  té  ritme  (y  per  tant  es 
prosa)  y  que  aquell  es  cantellut  o  acaramel- 
iat.  Dirà  que  tal  poeta,  premiat  ab  dos  pre¬ 
mis  ordinaris,  quatre  extraordinaris  y  quinze 
segons  accèssits,  no  es  bo  ni  pera  fer  saba- 
tas;  que  tal  Mestre  en  Gay  Saber  no  es  més 
que  un  Beckmesser  català. 

Si  vos  dediquéu  al  art  del  gran  Beetho- 
ven,  vos  dirà  desseguida  que  no  sabéu  d’ar- 
monisar,  negarà  vostra  inspiració,  vos  citarà 
reminiscencias;  si  sou  director  d’orquesta, 
sabrà  un  per  un  els  compassos  que  vos  heu 
deixat,  y  las  vegadas  que  vos  heu  perdut. 
Els  temps  qu’havéu  de  dur  vos  els  indicarà 
tots,  sens  errarne  un.  També  sab  lo  qu’es 
un  metronom. 


Si  sou  pintor,  vos  dirà  que  no  teniu  per¬ 
sonalitat  ('encara  que  pintéu  sempre’l  mateix 
assumpte),  qu’en  els  vostres  quadros  no  hi 
hà  vida,  que  no  sabéu  de  dibuixar  o  que’n 
sabéu  massa,  que  sou  un  poseur  o  un  nego¬ 
ciant. 

Si  sou  actor,  arquitecte,  novelista,  esculp- 
tor,  etc.,  patiréu  també  ab  els  ditxosos  crí- 
tichs.  Jo,  aquí  hont  me  veyéu,  me’n  he  fet 
deu  pedras.  No’n  puch  veure  un  que  no  se 
m’encenguin  las  sanchs... 

Ademés  de  las  rahons  exposadas  contra’l 
critich,  resulta  aquest  avuy,  en  nostre  temps 
de  progrés  y  de  democràcia,  un  sér  anacró- 
nich,  atentatori  a  la  igualtat  artística,  tan 
sagrada  com  qualsevol  altra  igualtat.  El  crí¬ 
tich  estatuheix  categorias,  creu  encara  en 
quelcom  fonamental  (el  geni),  que  separa, 
com  esgarrifós  abim,  uns  artistas  dels  altres. 
No  li  mereixerà  may  el  gran  Dolcet  y  Sucre 
la  mateixa  consideració  que  li  inspira  Mossèn 
Jacinto  Verdaguer.  D’en  Giordano  a  n’en 
Palestrina  hi  troba  la  mateixa  distancia  que 
va  d’un  pintor  de  parets  a  un  Lleonart  da 
Vinci.  En  Shakespeare  li  sembla  més  gran 
qu’en  Sardou.  Veu  la  Catedral  de  Barcelona 
molt  distinta  de  qualsevol  casa  del  Ensanche. 
Troba  més  bell  el  Mosè  de  Miquel  Angel 
que’l  monument  a  Clavé.  jja  veyéu  si  n’es 
d'aristócrata'i  crítich!  Miréu  si  n’es,  qu’algu- 
nas  vegadas  celebra  (y  aixó  ho  dich  pera  que 
ho  tinguin  present  els  avensats)  aquells  mots 
qu’en  Villiers  de  LTsle  Adam  escrigué  en  un 
de  sos  Contes  Cruels:  Les  rois ,  loul  ennuyeux 
qu'ils  soient ,  approuvent  et  honorent  Shakes¬ 
peare,  Molière ,  Wagner,  Hugo ,  etcètera;  les 
repúbliques  bannissent  Eschyle,  proscrivent  le 
Dante,  dècapilent  André  Chènier. 

El  jorn  qu’arribi  la  nostra,  de  crítich  no’n 
deixarém  ni  un  pera  remey... 

—  Permeteume,  amich  artista.  ^Cóm  es 
que,  ab  tot  y  aixó,  demanéu  que’l  crítich 
escrigui  en  lletras  de  motllo  quelcom  sobre 
las  vostras  obras? 

— Perque  si  aquest  quelcom  es  un  elogi, 
alashoras  el  critich  es  una  excelent  persona, 
senzillot,  amable,  instruhit...  No  hi  hà  al 
món  ningú  tan  simpàtich  com  un  critich 
d’aquesta  mena!  — 

Geroni  Zanné 

TEATRES 

La  legge  dell’huomo. — Nerón.  —  Loute. 

«Tenia  disset  anys — ve  a  dir  la  protago¬ 
nista  de  La  loi  de  l'homme ,  comèdia  dramà¬ 
tica  en  tres  actes  de  PHervieu — yera  órfana  y 
rica.  La  lley  feta  per  homes  me  privava  de 
disposar  dels  meus  bens,  de  fer  el  més  petit 
acte  de  voluntat:  peró’m  permetia  casarme, 
y  ab  aixó’m  permetia  lligarme  de  peus  y 
mans;  persona  y  fortuna  quedavan  a  la  dis¬ 
posició,  o  poch  menys,  del  meu  marit.» 
Després — això  ja  passa  en  l’obra — aquesta 
victima  de  las  lleys  dels  homes  descubreix  un 
dia  que’l  seu  marit  la  enganya  ignominiosa- 
ment;  vol  separarsen,  y  la  lley,  que  tantas  fa¬ 
cilitats  dona  al  home  pera  estatuhir  l’adulte¬ 
ri  de  la  dona,  no  dona  a  aquesta  cap  medi 
pera  separarse  del  marit.  Més  encara:  quan 
sa  filla — una  filla  que  té  d’aquell  home  abor- 
rit — vol  casarse  ab  un  jove  a  qui  estima,  que 
per  una  trista  casualitat  s’ensopega  a  ésser 
el  fill  de  la  mateixa  amistansada  del  seu  ma¬ 
rit,  y  ella  s’hi  oposa  perque  «no  vol  que  la 
dona  que  li  robà’l  marit  li  robi  també  la  filla», 
alashoras  se  troba  ab  que  la  lley  diu  qu’en 
cas  de  dissentiment  entre’ls  pares,  ab  el  con¬ 
sentiment  del  pare  n’hi  hà  prou.  De  modo, 
que  la  mare  no  es  res.  Com  que  las  donas  no 
hi  intervenen  pera  res  y’is  homes  sols  se  fan 
las  lleys,  las  donas  son  sempre  las  víctimas. 

Tal  es  la  tesis  del  drama  de  l’Hervieu. 
Sense  pretendre  que  deixi  de  tenir  un  fona¬ 
ment  sólit,  cal  confessar  que  l’autor  no  ha 
estat  gayre  felis  al  desenrotllarlo.  Un  dels 
personatjes  ja  fa  observar  a  la  valenta  defen¬ 
sora  dels  furs  femenins  que  la  dona  té  molts 
altres  recursos  sense  las  lleys  pera  lograr  lo 
que  vol;  y’l  mateix  autor  s'encarrega  de  de- 
mostrarho.  Aquella  dona,  en  el  drama,  volia 
separarse  del  seu  marit  y  ho  logra  imposant 
sas  condicions,  y  al  final,  quan  voldria  impe¬ 
dir  el  matrimoni  de  sa  filla,  si  no  ho  logra  es 
perque’s  topa  no  ab  una  lley,  sinó  ab  la  vo¬ 
luntat  de  sa  filla  mateixa,  que  a  la  fi  es  tam¬ 
bé  una  dona.  El  drama,  donchs,  ab  tot  y  con¬ 
tenir  algunas  abservacions  justas  y  atinadas, 
per  voler  demostrar  molt,  no  demostra  res: 
qu’es  lo  que  passa  en  casi  bé  totas  las  obras 
de  l’Hervieu  que  conech.  Acosturpa  a  pen- 
dres  ab  tal  calor  els  problemas  que  porta  a 
la  escena,  que  la  passió  li  fa  perdre’l  conei¬ 
xement,  com  vulgarment  sol  dirse. 

Ademés  d’aixó — y  aquest  es  son  defecte 
capdal  — el  seu  apassionament  li  fa  descuydar 
llastimosament  el  drama  humà,  de  tal  ma¬ 
nera,  que  tots  els  tipos  no  son  més  que  ninots 
que  sols  tenen  cervell  pera  discutir  y  tirarse 
pel  cap  arguments  més  o  menys  sólits.  Quan 
la  protagonista  de  La  legge  dell’huomo  ha 
lograt  dir  «<qué  faré,  trista  de  mi,  si  la  lley 
m’abandona,  si  tots  els  homes  son  uns  egoís- 
tas,  per  no  dir  uns  pillos?»,  ja  sembla  qu’ho 
ha  dit  tot.  Y  no  hi  fa  res  qu’en  l’obra  s’hi  tro¬ 


bin  escenas  de  tendresa  y  amor  maternal, 
perque  en  ellas  sols  hi  hà  paraulas  tendras  y 
amorosas,  mes  no  sentiments  sincers.  Aytals 
escenas  també  son  arguments:  «Jo  que  la  es¬ 
timo  tant  a  la  meva  filla,  y  no  me  la  deixan 
governar!»  Sols  això  volen  dir  aytals  esce¬ 
nas.  El  verdader  amor  maternal  no’s  demos¬ 
tra  ab  paraulas,  sinó  ab  fets.  Y  aquella 
mare,  si  no  fos  un  argument ,  si  fos  una  ver- 
dadera  mare,  lo  que  faria  en  son  cas  seria 
enterarse  de  si’l  subjecte  per  qui  està  boja 
sa  filla  es  o  no  un  home  com  cal,  y  essentho, 
sacrificaria’l  seus  antichs  ressentiments  a  la 
felicitat  de  la  filla  estimada.  Sols  essent 
aquella  dona  un  argument  se  concebeix  que 
provoqui  tots  aquells  conflictes  y  escàndols 
del  tercer  acte,  qu’en  definitiva  no  conduhei- 
xen  a  res,  puig  a  la  fi  ella  mateixa’s  sacrifica 
per  sa  filla.  Per  aquí  tenia  d’haver  comensat 
l’autor.  Mes  alashoras  no  hauria  pogut  de¬ 
mostrar  la  tesis  que...  lampoch  demostra. 

A  mes  d’ésser  poch  humana,  l’obra  es  de 
factura  revellida.  L’autor  busca’ls  efectes 
clàssichs.  N’hi  hà  prou  ab  citar  el  final  del 
segón  acte.  El  teló  cau  de  sobte  quan  va  a 
comensar  una  escena  que’s  prevéu  serà  vio¬ 
lenta,  sens  dubte  pera  picar  la  curiositat  del 
públich  bon-jan.  Quan  s’aixeca’l  teló  pera’l 
tercer  acte,  trobém  la  escena  en  la  mateixa 
disposició  que  quan  s’acabà’l  segón.  Inútil  es 
dir  que,  com  sol  succehir  en  cassos  sem¬ 
blants,  la  escena  no  coriespón  a  la  expecta¬ 
ció  y  curiositat  d’aquell  públich...  ni  del 
altre. 

La  Mariani,  la  Paoli  y  en  Paladini  esti¬ 
gueren  justos  en  sos  papers.  Els  demés  no 
feren  gran  cosa  de  bo.  Es  d’alabar  la  Ma¬ 
riani  per  son  sentit  trevall  d’actriu  en  la  es¬ 
cena  del  primer  acte  ab  en  Zampieri. 

Molts  se  creuhen — entre  ells,  segurament, 
en  Cavestany — que  fer  un  drama  bistórich  es 
cosa  facilissima.  Y  segons  com  se  mira,  efec¬ 
tivament  ho  es.  L’argument  se  troba  fet  en 
un  tractat  elemental  d’historia  y  en  las  qua¬ 
tre  vulgaritats  ab  que  la  tradició  perpetúa 
las  gestas  d’  un  personatje  extraordinari. 
Ademés,  se  pot  espigolar  en  obras  d’altres 
autors  qu’hagin  tractat  el  mateix  assumpte. 
Tenint  l’argument,  ab  un  xich  de  trassa  pera 
lligarlo  y  ab  saber  un  xich  d’escriure,  y  me- 
1 1  o r  si  se  sab  escriure  en  vers — no  hi  hà  pas 
necessitat  d’ésser  poeta — ja’s  té  tot. 

Heusaquí  lo  qu’ha  fet  don  Juan  Antonio 
Cavestany  ab  son  Nerón ,  drama  tràgich  en 
cinch  actes  y  en  vers  que  dijous  passat  va 
estrenar  a  Barcelona  la  companyia  Guerrero- 
Mendoza.  No  hi  hà  drama,  ni  tragèdia,  ni  res. 
Aquell  senyor  que  surt  a  escena  sabém  qu'es 
Nerón  perque  fa  aquelias  dugas  cosas  que  la 
tradició  li  atribuheix:  fa  incendiar  a  Roma  y 
fa  matar  a  sa  mare.  Lo  demés — enamorarse 
d’una  esclava,  ésser  crudel  y  sanguinari  y 
perseguir  als  cristians — ab  petitas  diferencias 

ho  han  fet  tots  els  tirans,  fins  els  més  petits  y 
vulgars.  Y  lo  pitjor  del  cas  es  que’l  Nerón 
d’en  Cavestany  resulta  això:  un  tirà  petit  y 
vulgar.  Res  en  aquesta  obra  carrinclona  evo¬ 
ca  la  figura  extraordinària  y  complexa  que 
fou  terror  y  admiració  de  la  humanitat  , 
que  fou  crudel  y  fou  artista,  que  fou  dèspota 
y  fou  lliberal,  que  fou  cinich  y  fou  humà, 
que  a  voltas  fou  just  y  que  sempre  va  sentir 
la  bellesa.  Y  no  es  sols  la  figura  de  Nerón  la 
que  surt  falsejada,  sinó  totas  las  altras.  Agri- 
pina,  Locusta,  Lucano,  Sèneca,  els  soldats 
y’is  cristians,  els  esclaus  y’is  patricis,  els  gla¬ 
diadors  y  las  cortisanas.  No  n’hi  hà  cap  que 
sigui  romà,  cap  que  parli  com  ells  parla- 
van  (1),  cap  que  senti  com  ells  sentian,  cap 
que  fassi  lo  qu’ells  feyan.  Agaféu  el  Quo  Va  ■ 
dis ,  agaféu  el  Nerone  d’en  Cossa  y  sobre  tot, 
agaféu  el  Nerone  d’en  Boito,  y  tot  seguit  vos 
trobaréu  en  un  mitj-ambient  romà.  Ab  més 
o  menys  fidelitat,  peró  sempre  ab  discreció, 
trobaréu  en  aquestas  obras  una  atmósfera  de 
veritat  que  ressorgeix  evocada  ab  sinceritat 
per  homes  que  l'han  sentida  ,  una  època 
qu’han  estudiat  y  coneixen  a  fons,  que  res¬ 
sorgeix  hermosejada,  y  a  voltas  engrandida, 
per  homes  d’imaginació  poderosa  y  exube¬ 
rant.  Peró  en  el  Nerón  d’en  Cavestany  res 
d’aixó  hi  trobém.  Lo  únich  que  interessa  un 
xich  son  els  amors  idílichs  d’una  esclava  y 
un  patrici,  que  son  secundaris  en  l’obra.  Lo 
demés,  fins  dramàticament,  no  arriba  may  a 
conmoure.  Perque.no  passa  res:  quatre  epi¬ 
sodis  deslligats,  y  prou. 

Si  valgués  la  pena,  m’entretindria  demos- 
trantho  tot  això.  No  obstant,  citaré  algún 
trosset  de  l'obra  pera  que’s  vegi’l  coneixe¬ 
ment  qu’en  Cavestany  té  de  l’época  y’l  modo 
cóm  fa  parlar  als  seus  personatjes. 

Fabia,  una  esclava  cristiana  tota  candor  e 
ingenuitat,  parla  aixís  al  home  a  qui  estima 
espiritualment: 


Ya  lo  ves:  tií  amas  sólo  la  belleza, 
placeres  que  se  van,  bienes  livianos  .. 
Yo  no  adoro  lo  que  hoy  es  gentileza 
y  es  mafiana  festín  de  los  gusanos. 

Si  no  apeteces  mas  que  horas  felices, 
caricias  un  momento  compartidas, 
eso  te  lo  daran  las  meretrices 
no  lo  esperes  de  mí,  ni  me  lo  pidas. 


Quin  llenguatje  pera  posar  en  boca  d’una 
verge  cristiana  que  serà  màrtir! 

Lo  següent  forma  part  d’una  balada  que 
recita  Lucano  en  mitj  d’una  disbauixa...  de 
teatre. 

L’autor  tracta  sens  dubte  de  dibuixarnos  la 
figura  llegendària  de  Nerón. 

Del  Asia  en  los  verdes  y  amenos  confines, 
de  bosques  frondosos  y  alegres  jardines, 


(1)  No  es  necessari  parlar  en  llatí  pera  que’ns  fem 
la  ilusió  de  que’ns  trobém  entre  romans. 


en  un  regio  alcàzar  mi  nino  nació: 
los  dioses  velaron  en  torno  à  su  cuna 
y  à  Jove  obediente  la  móvil  fortuna 
del  nino  à  las  plantas  sus  dones  vertió. 

«Ser  rico  ambiciono»  gritó  el  pequenuelo; 
y  al  punto  sumisos,  colmando  su  anhelo, 
su  seno  rasgaron  la  tierra  y  el  mar: 
cayendo  en  sus  arcas,  del  mundo  tesoro,  (?) 
la  plata  y  las  perlas,  el  àmbar  y  el  oro, 
cual  regia  (sic  )  cascada  miró  resbalar.  (?) 
«Yo  quiero  ser  grande»,  pensó  el  mozo  luego, 
y  dòcil  la  suerte,  vencida  à  su  ruego, 
lan  alto  del  triunfo  le  alzó  eh  el  pavés, 
que  asombro  y  espanto  causó  su  grandeza, 
irguíó  sobre  todos  la  augusta  cabeza 
y  vió  el  mundo  entero  postrado  à  sus  pies. 
<No  basta  ser  grande,  ser  rey  ambiciono: 
quisiera  dar  leyes  sentado  en  mi  trono» 
pensó  inquieto  el  mozo,  «yo  debo  reinar». 

Y  al  punto  el  destino,  tras  ràpida  guerra, 
formó  un  solo  imperio  de  toda  la  tierra, 
sus  riendas  al  mozo  viniéndole  à  dar. 

Y  el  cetro  del  mundo  sostuvo  su  mano: 
jamàs  fué  tan  grande  ningiín  soberano; 

las  palmas  y  el  triunfo  de  él  fueron  en  pos. 
Mas  no  le  bastaba  tan  grande  victorià: 
sintió  nuevo  anhelo,  nueva  ansia  de  glòria, 
y  dijo  à  los  hombres:  «yo  quiero  ser  Dios.» 

Y  tuvo  homenajes  y  honores  divinos, 
gozó  de  los  dioses  los  altos  destinos, 
subiendo  del  trono  llegó  hasta  el  altar  . 


{Son  ripiosos,  y  son  cursis,  aquests  versos? 
Donchs  no  es  pas  aixó  lo  pitjor,  sinó  sa  con¬ 
fusió,  sa  vulgaritat  y  la  falta  absoluta  de  ve¬ 
ritat  en  la  descripció  del  tipo  que  pretenen 
retratar. 

Per’acabar,  un  tros  en  que  Nerón  parla 
com  si  fos  Don  Jaan  Tenorio: 


Nerón.  .  ^La  mujer  es  bella? 

Agarino.  Debe  ser  una  joya  de  alto  precio. 

Lucio.  (Mira  que  tu  no  sabes  quién  es  ella. 

Nos  pierdes  à  los  dos.) 

Agarino.  Déjame,  neciol 

Lucio.  |Maldiciónl... 

Nerón.  Pues,  si  es  buena  la  partida, 

la  debemos  jugar  Siga  el  pillaje: 
quitémosle  à  ese  amante  su  querida. 


Aixís  parla  Nerón! 

Crech  que  ab  aquestas  citas  n’hi  hà  prou 
pera  que’ls  lectors  se  puguin  fer  càrrech  dels 
punts  que  calsa  en  Cavestany  com  a  poeta 
histórich  y...  tràgich. 

De  la  execució  poch  ne  diré.  No  seria  de 
bona  fe  fer  càrrechs  als  actors  per  no  haver 
donat  relleu  als  personatjes.  Si  no’n  tenen, 
cóm  els  n’hi  havían  de  dar?  En  Diaz  de  Men 
doza  y  la  Guerrero  frasejaren  bé  ,  encara 
qu’ella  ploriquejés  un  xich  massa.  Els  demés, 
no’n  saben  dir  de  versos.  A  n’en  Robles  de 
poch  el  xiulan,  y  la  Martínez  declama  a 
glops.  La  presentació  escènica  cuydadissima. 
Ara  ab  la  orgia  del  quart  acte  no  hi  passo. 
No  n’hi  havia  un,  ni  una,  que  semblés  que 
hagués  begut;  lo  que  feyan  las  cortisanas  de 

la  dreta  era  riure  per  sota’l  nas.  Jo’m  vaig 
témer  per  un  moment  qu'en  Fernando,  obli- 
dantse  de  que  feya  de  Nerón  y  sentintse 
director  d’escena,  s’aixequés  y’is  digués: 

— /Nitïas,  un  poco  de  formalidad! — 

Pera  riure  y  distreures  una  estona’s  pot 
anar  a  veure  Loute,  d’en  Weber,  qu  en  italià 
va  donarnos  l’altra  nit  la  Mariani.  Es  una 
comèdia  lleugera,  un  vaudeville,  com  diuhen 
els  francesos,  en  que  s’ha  de  prescindir  de  la 
verosimilitut,  de  la  veritat  psicològica  y  fins 
de  totas  las  reglas  escénicas.  Al  autor  tot  li 
està  permès  mentres  demostri  tenir  enginy  e 
imaginació.  En  Loute' s  tracta  d’uns  quants 
matrimonis  que  viuhen  a  provincias,  cada 
un  dels  quals  se  compon  d’un  individuu  de 
costums  morigeradas,  y  d’un  altre  qu’es  un 
cap-vert.  Això  quan — com  succeheix  ab  Lou- 
te  y  son  marit — no  son  tots  dos  dels  últims. 
Tots  aquests  creuhen  més  en  l’amor  de  fora 
de  casa  qu’en  el  conjugal.  Afegim  que  l’a¬ 
mant  de  Loute  s  proposa  casarse  ab  una  jo- 
veneta  emparentada’ab  tots  aquells  matrimo¬ 
nis,  que  també  son  parents  els  uns  dels 
altres,  que  tots  se  troban,  quan  menys  s’ho 
pensan,en  una  mateixa  casa  en  situació  difícil 
sempre  a  riscos  de  que’s  descubreixin  las  res- 
pectivas  malifetas,  y’s  compendrà  que  l’obra 
té  de  donar  lloch  a  situacions  cómicas  y  a 
quid  pro  quos  imprevists  que  logran  el  fi 
que’s  proposa  l’autor. 

Evidentment  l’obra  pert  traduhida.  Com 
ja  he  dit  altras  vegadas,  el  diàlech,  els  calem- 
bours  y  ’ls  xistes  (l’element  més  important 
del  género)  son  tan  eminentment  francesos, 
que  no  pot  trobàrselshi  equivalent  la  major 
part  de  vegadas. 

La  execució  discreta,  encara  que  no  pugui 
compararse  ab  la  que  donan  a  aquest  géne¬ 
ro  d  obras  las  companyias  francesas,  pera  las 
que  son  una  especialitat. 


FULLAS  DE  TARDOR 

Es  ben  entrada  la  nit.  El  xibarri  de  la  fes¬ 
ta,  las  llums,  l’agitació, ’ls  penetrants  per¬ 
fums  que  saturan  l’ambient,  irritan  els  nirvis 
de  la  pobra  Ketti.  Ella  voldria  que  tota  aque¬ 
lla  colla  d’importuns,  entre  Is  quehi  compta 
a  sa  mateixa  mare,  germanas  y  fins  el  marit, 
se’n  anessin  y  la  deixessin,  ben  sola,  reflexio¬ 
nar  a  son  pler  sobre’ls  fets  del  dia... 

Asseguda  a  un  angle  del  saló,  prop  de  sa 

mare,  contempla  ab  mirada  indecisa  aquella 
alegria,  aquella  festa  en  honor  d’ella.  Mira  y 
no  veu  res,  y  sols  sent  la  veu  de  sa  concien- 
cia  com  un  reny  etern.  Diu  que  no’s  troba 
bé,  y’is  convidats  ho  atribuheixen  a  la  tristor 
que  li  causa’l  tenir  de  deixar  a  sa  mare,  a  la 
que  tant  estima;  peró  aíxó  no  ho  consideran 
obstacle  pera  seguir  ballant  y  divertintse. 
{Qué  se  li'n  dona  al  qu’es  felís  de  las  penas 
d’altri!1... 

Fins  sa  mare  no  comprèn  el  dol  que  li 
amarga  l’ànima,  y  riu  ab  un  riure  de  vella, 
grotesch,  que  sembla  un  sarcasme,  mentres 
la  Ketti  conté  sas  llàgrimas.  Riu  la  vella,  y 
en  sos  ulls  petits  y  molls  s’hi  reflecta  tot 
aquell  món  banal,  frévol  y  egoista.  Y  aquell 
món  reflexe  de  totas  las  petitesas  humanas, 
riu  sempre  y  sas  rialladas  son  el  tolle  tolle 
ab  qu’es  coronat  un  sacrifici  quina  victima 
ho  es  d’un  mal  entés  amor  de  mare. 

En  tant  a  la  nuvia,  en  aquell  recó,  al  es¬ 
guardar  son  vestit  blanch,  de  blancor  purís- 
sima,  una  onada  de  sanch  li  colora  las  galtas 
grogas  y  demacradas;  y  contempla  la  delica¬ 
da  flor,  simbol  de  puresa,  que  lluheix  en  son 
pit,  y  sent  una  vergonya  fondisima  de  si  ma¬ 
teixa,  y  encara  més  d’ell  y  per  ell,  per  aquell 
a  qui  ha  donat  boy  inconscientment  el  nom 
d’esposa. 


Els  convidats  han  anat  desfilant  poch  a 
poch;  retuts  y  fastiguejats  els  uns,  altres  jo- 
yosos  y  satisfets. 

El  piano  ha  enmudit,  y  la  gatzara  ha  cedit 
el  torn  a  un  silenci  dolorós.  Las  paraulas 
que's  creuhan  entre’ls  membres  de  la  familia 
son  recelosas,  plenas  de  temors,  de  dubtes. 
El  nuvi  somriu,  ab  un  somriure  estúpit, 
buyt  d'expressió.  Els  seus  ulls  vidriosos  peró 
animats,  expressan  solzament  desitjós  bes¬ 
tials.  Dintre  de  poch  aquella  dona  hermosa 
(aquella,  del  mateix  modo  que’n  podria  haver 
sigut  un’altra),  tot  aquell  bé  de  Deu  de  carn 
fresca  y  jove,  estímul  de  vius  desitjós  serà 
seva:  en  traspassant  el  llindar  de  la  propera 
cambra... 

Al  mati  havían  firmat  el  contracte  y  passa¬ 
va,  de  mans  de  sa  mare,  à  ésser  de  la  seva 
propietat  en  virtut  d’unas  paraulas  pronun- 
ciadas  per  un  capellà  al  peu  del  altar:  parau¬ 
las  que  no  havia  entés,  ni’s  preocupava  d’en¬ 
tendre. 

Una  suhor  freda,  suhor  d’angunia,  cubreix 
el  front  d’ella;  sa  mirada,  fonda  y  plena  de 
tristesa,  vaga  indecisa  per  tots  els  indrets  del 
saló  qu'es  avuy  el  cementiri  de  totas  sas  ilu- 
sions  y  alegrias. 

El  rellotje  avansa,  avansa  depressa,  sense 
descans,  y  las  horas  passan  y’l  moment  tan 
aburrit  s’apropa.  Si  fos  possible  tornar  enre¬ 
ra!  Mes  no  ho  es,  no! 

Avant,  sempre  endevant,  en  fera  lluyta’l 
cor  y  l’esperit  ab  la  conciencia! 


La  nit  es  hermosa.  Una  brisa  fresca  y  suau 
porta  fins  al  saló’l  rich  perfúm  de  las  flors 
que  al  jardí  jauhen  entre’l  misteri  de  l’ombra. 
Pels  caminals  ressonan  lleument  las  petjadas 
dels  recents  esposats,  que  van  apagantse. 

Ella,  entre  poruga  y  displiscent,  s’apoya 
en  el  bras  d’aquell  que  li  han  donat  per  ma¬ 
rit,  sentint  un  fort  aplanament,  com  un  aban- 
dón  de  la  vida;  y  boy  d’esma,  sense  voluntat 
pròpia, ’s  deixa  guiar  per  entre  aquells  cami¬ 
nals  tan  coneguts,  tan  estimats,  tan  plens  de 
rocorts  d’altres  temps.  Y  no  sent  res,  no  veu 
res,  no  coneix  res,  y  aquells  arbres,  aquellas 
flors,  no  li  parlan  ja  d’aquellas  sensacions  vo- 
luptuosas  d’altres  temps,  d’aquells  dolsos 
temors,  d'aquellas  sublims  confidencias... 

Com  dugas  ànimas  en  pena  s’escorren 
per  entre  la  fosca,  inconscient,  com  un  autó- 
mata  ella,  y  freda  ab  fret  de  mort;  ell  in¬ 
quiet,  febrós,  estrenyent  cada  cop  ab  mós 
forsa’l  bras  d’ella.  El  cap  li  bull,  els  ulls  li 
surten  de  llurs  conques  y  brillan  ab  brill  fe- 
réstech,  sas  narinas  s’aixamplan  respirant 
lascivia,  y  sos  llabis  se  mouhen  al  impuls 
d’un  llort  desitj  que’ls  pessigolleja.  Vol  par¬ 
lar,  y  de  sa  gola  ix  sols  un  soroll  incoherent, 
com  un  udol  de  bèstia.  Sols  veu  aquella  dona 
hermosa,  incitant,  que  va  ésser  seva. 

La  fresca  de  la  nit  y’l  misteri  de  l’ombra 
convidan  a  gosar  del  amor,  y  aquella  dona, 
poch  a  poch,  comensa  a  sentir  l’afany  d’un 
quelcom  conegut  en  altres  temps:  desitjós 
que  no  pot  definir,  sobreiximents  de  passió 
continguda...  El  lloch  y  l'hora  li  portan  re- 
corts  del  passat,  y  al  costat  d’aquell  home’s 
sent  més  sola  que  may,  y  té  por  d’ell,  de 
aquell  que  li  han  dit  qu’era’l  seu  marit,  y 
voldria  allunyarsen  perque  l’aborreix,  perque 
li  fa  fàstich.  Oh,  si!  Molt  de  fàstich  li  fa, 
perque  ho  sab  tot,  tot  lo  passat  ab  l’altre,  ab 


aquell  qu’estimava,  y  fins  sabentho  passa 
per  tot  sense  delicadesa!  Ella  no  podrà  esti¬ 
maria  may,  peró  may  aquella  bèstia  en  for¬ 
ma  d’home?  Y  vol  fugir,  y’s  sent  més  forta¬ 
ment  empresonada  entre  aquells  brassos  que 
la  ofegan;  y  vol  lluytar,  peró  sent  com  si  las 
camas  se  li  seguessin,  defalleix,  se  resigna  a 
la  seva  sort,  tanca’ls  ulls,  inclina’l  cap,  y  reb 
fredament  en  sos  llabis  un  petó  de  foch, 
llarch,  llarguissim...  petó  de  mascle  engelo¬ 
sit,  brutal... 

Peró  la  imatje  del  altre  s’agita  ab  violèn¬ 
cia  en  son  cervell,  y  pren  forma  palpable  y 
s’abulta  cada  cop  més...  El  veu  al  altre...  el 
toca...  el  sent!...  Y  redressantse  tot  d’una, 
pega  un  xisclet,  y  desprenentse  d’aquells 
brassos,  fuig  com  una  boja,  adelerada,  cega, 
perseguida  per  aquella  visió  irada,  amenas- 
sadora... 

Y  corre,  fins  a  parar  en  sa  cambra  que  fou 
de  soltera,  ahont  cada  moble  es  un  niu  de 
recorts,  cada  objecte  un  testimoni  d’aquella 
ditxa  anyorada.  Alli,  a  solas,  se  dona  compte 
de  son  ver  estat  y  plora  a  doll  fet,  malehint 
sa  cobardia;  y  en  breus  instants  creuha  per  sa 
pensa  tot  el  passat,  aquell  passat  tan  promp¬ 
te  esvahit,  y’l  compara  ab  son  present  ple  de 
negrors,  preludi  d’un  més  negre  esdevenir. 

Trèmols  sos  llabis,  articulan  un  nom  que 
desde  llarch  temps  sols  tenia  en  sa  pensa;  y 
clou  las  parpellas  pera  mellor  véurel  en  la 
foscor,  a. n’ell,  a  n’aquell...  y  ab  moviments 
convulsius,  nirviosos,  va  despullantse  d’aque¬ 
llas  blancas  vestimentas,  d’aquells  símbols 
que  son  un  sarcasme,  que  la  enrogeixen  de 
vergonya. 

Se  fica  al  llit  y  amaga’l  rostre  entre’ls 
plechs  del  cobertor,  agombolant  en  sa  pensa 
exaltada  y  febrosa  tot  son  procés  amorós,  que 
sent  reviure,  estemordida,  ab  forsa  aclapara¬ 
dora. 

El  veu  a  n 'ell  entre  sos  brassos,  y  presa 
de  gran  frisansa,  sent  un  intens  desitj  de  pe- 
tonejarlo,  de  mossegarlo,  de  rabejarse  de 
goig,  d’anorrearse  gosant,  gosant  sempre  ab 
e//,  ab  aquell  qu’estima;  qu’es  seva,  tota 
seva;  y  plora  y  riu  com  una  boja, 

Y  en  tant  la  porta  de  la  cambra  s’obre;  uns 
brassos  d’home  la  empresonan  ab  forsa,  uns 
llabis  de  foch  li  abrusan  a  petons  els  seus, 
plens  de  desitjós...  y  ella’ ls  besa  aquells 
llabis,  y’is  mossega  ab  voluptuositat....  y 

estreny  a  aquell  home  nirviosament,  boja¬ 
ment...  rabejantse  de  goig...  anorreantse. .. 
sempre  ab  els  ulls  tancats,  pensant  en  ell, 
sempre  en  ell,  en  aquell:  perque  es  seva,  ben 
seva!... 

Joaquim  Rosselló  y  Roure. 


NOVAS 

Els  ciutadans  Blasco  Ibànez  y  Soriano, 
desitjosos  de  posar  fi  a  las  lluytas  de  las 
kabilas  •  repúblico  valencianas,  han  decidit, 
després  de  dirse’l  nom  del  porch,  portar  al 
campo  det  honor  las  qüestions  particulars  o 
políticas  que’ls  han  dividit. 

El  iuelo  ha  resultat  una  moixiganga,  com 
era  d’esperar.  Els  avensadíssims  (de  tan 
avensats  se  perden  de  vista)  Blasco  y  So¬ 
riano,  que  detestan  la  Edat  Mitja,  s’han  val¬ 
gut  de  la  més  falsa,  hipòcrita  y  grotesca  ins¬ 
titució  d'àquella  Edat,  que  per  lo  que's  veu 
desconeixen,  pera  solucionar  assumptes  d’ho¬ 
nor  (>). 

No  diuhen  els  diaris  d’informació  si  al 
final  del  duelo  s’han  entregat  a  entrambos 
caballeros  exemplars  de  Parerga  y  Paralipo- 
mena  de  Schopenhauer. 

Els  cacichs  d’Arenys  de  Mar  mereixen  bé 
del  Catalanisme,  perque  ab  la  incahficable 
coacció  realisada’l  diumenge,  intentant  sus¬ 
pendre’l  concert  que  donava  l’Orfeó  Català  y 
empresonant  al  senyor  Bordas,  president  del 
«Centre  Catalanista»  de  dita  vila,  promo¬ 
gueren  una  tal  manifestació  d’entusiasme 
per  la  causa  de  Catalunya,  que  forsosament 
devém  tenirloshi  en  compte. 

Altre  cop  la  bandera  catalana  ha  sigut 
menyspreuhada,  donchs  no  altra  cosa  signi¬ 
fica  l’obligar  a  posaria  baix  la  tutela  d’un’al- 
tra  com  la  espanyola,  de  la  que  may  s’ha 
declarat  enemiga  la  primera;  altre  cop  ha 
sigut  atropellada  la  llibertat  individual  y  de 
reunió  estant  en  ple  vigor  las  garantías  cons¬ 
titucionals;  altre  cop  aquest  atropell  ha  tin¬ 
gut  caràcter  legal. 

Valdria  la  pena  de  que’ls  diputats  catala- 
nistas  ho  fessin  avinent  al  govern  en  el  Con¬ 
grés,  com  ja  han  fel  avinent  las  verdaderas 
causas  de  las  vagas  y’l  dret  que  té  la  llengua 
catalana  a  ésser  usada  oficialment  en  nostra 
terra,  l’eró  com  que  no  n’esperém  res  de  las 
corts  ni  del  govern,  per  nostra  part  no  li 
demanaríam  pas  justicia. 

Y  que’ls  cacichs  d’Arenys  conlinuhin  per 
aquest  cami,  que  ja  veuhen  lo  que  s’hi  gua¬ 
nya.  Son  profit  material  no’ns  interessa, 
peró  la  xiulada  que’s  guanyaren  de  casi  tot 
el  poble’ls  devia  deixar  tontos  y  sens  esma, 
tota  vegada  que'l  senyor  Bordas  hagué  d’és¬ 
ser  posat  en  llibertat  altra  volta,  havent  de 


47S 

continuar  el  concert  en,tre  sorollosos  viscas  a 
Catalunya. 

Ademés,  l’Orfeó  fou  objecte  d'una  despe- 
dida  entusiasta.  Felicitém,  donchs,  als  ca¬ 
cichs.  Pera  ells  faràn. 

La  societat  «Catalunya  y  Avant»  celebrà’l 
passat  dissapte  una  vetllada  literaria  y  musi¬ 
cal,  en  la  que’l  president  senyor  Barbany 
pronuncià  un  parlament  en  vers,  molt  remar¬ 
cable,  llegint  diversos  trevalls  la  senyoreta 
Barberà  y  altras  senyoretas  y  socis,  y’is  nens 
Peyró  v  Duràn.  En  la  part  musical  hi  pren¬ 
gueren  part  las  senyoretas  Clota,  Canals  y 
Casas,  dirigidas  pel  mestre  Vergés.  La  con¬ 
currència  omplia'l  local  per  complert  y  aplau¬ 
dí  a  tots  els  lectors  y  executants  com  se  me- 
reixian,  surti nt  agradablement  impressionada 
de  la  festa,  que  tingué  caràcter  genuinament 
catalanesch. 

Es  notable  la  exposició  de  mobles  artís- 
tichs  qu’en  l'establiment  de  don  Joan  Bus¬ 
quets  pot  visitarse  aquests  dias,  composta 
d'un  menjador  Renaixement,  de  roure,  una 
sala  de  confiansa  moderna,  de  freixa  ab  com¬ 
binacions  d’altras  fustas  preciosas,  y  una 
gran  4ala  de  recepció,  daurada,  estil  Lluís  XV, 
ab  tapisseria  de  tons  clars.  La  riquesa  y  l’art 
no  poden  estar  mellor  combinats,  essent  de- 
licadissims  els  trevalls  de  talla  en  tots  els 
mobles,  qu’ofereixen  un  aspecte  verament 
senyorial  els  uns,  especialment  el  menjador 
v  la  gran  sala,  y  altres  una  elegancia  fami¬ 
liar  y  distingida,  com  els  de  la  saleta  de 
confiansa,  quals  hermosos  tons  clars  lligan 
perfectament  ab  els  miralls  y  vidres  de  co¬ 
lors.  Es  d’alabar  el  bon  gust  del  senyor  Bus¬ 
quets,  quins  coneixements  en  art  sumptuari 
faràn  bé  d’aprofitar,  donant  probas  de  bon 
gust  a  son  torn,  las  classes  acomodadas  de 
Barcelona  que  tan  poch  prim  filan  en  mate- 
rias  artisticas. 

En  Junta  general  celebrada  per  ^(Asso¬ 
ciació  Wagneriana»,  varen  renovarse’ls  cà- 
rrechs  de  la  Directiva,  essent  elegits  els 
senyors  Suhé,  Ferrer,  Deu  y  Bellido.  En 
conseqüència  la  Junta  directiva  pera'l  curs 
de  1903-1904,  ha  quedat  constituhida  en  la 
forma  següent: 

President,  don  Joaquim  Pena. — Vis-presi- 
dent,  don  Salvador  Vilaregut.  —  Secretari, 
don  Lluís  Suné. — Vis-secretari,  don  Jesús 
Bellido. — Tresorer,  don  Vicens  Deu. — Comp- 
tadoi,  don  Francisco  Ferrer. — Bibliotecari, 
don  Joan  Massana. 

L’Ateneu  Obrer  de  Barcelona  tingué  l’aten¬ 
ció  de  convidarnos  al  acte  de  repartiment  de 
premis  als  alumnes  del  mateix,  acte  que  tin¬ 
gué  lloch  diumenge  ab  gran  lluhiment,  assis- 
tinthi’l  governador,  y  representacions  de  la 
Universitat,  Capitania  general,  Ateneu  y  Di- 

putació  provincial,  com  també  comissions 
d’Ateneus  de  diferentas  poblacions.  En  tots 
els  exercicis  se  lluhiren  els  alumnes  d’abdós 
sexes,  fent  honor  a  sos  professors.  A  la  nit, 
y  pera  solemnisar  més  la  festa,  va  celebrarse 
en  dit  Ateneu  una  vetllada  musical. 

Publicacions  rebudas: 

L'Avar ,  comèdia  en  cinch  actes.  Aquesta 
famosa  obra  del  gran  Molière  ha  sigut  molt 
ben  traduhida  al  català  pel  senyor  J.  Roca 
Cupull,  y  publicada  per  la  Biblioteca  Popu¬ 
lar  de  «L’Avenç»,  de  la  que  forma’l  volúm  8, 
venentse  al  preu  de  50  cèntims. 


La  Corte  de  Carlos  IV.  La  casa  editorial 
de  las  obras  de  B.  Pérez  Galdós,  continuant 
sa  tasca  de  reimprimir  las  que’s  troban  ago- 
tadas,  acaba  de  donar  a  llum  la  setena  edició 
d’aquesta  novela  històrica,  pertanyént  a  la 
primera  serie  dels  celebrats  Episodios  Nacio- 
nales  que  ab  tant  d’éxit  ve  escrivint  l’eminent 
novelista  canari.  Preu,  2  pessetas. 

La  casa  d’articles  de  metall  «A.  y  A.  San- 
tamaria»’ns  ha  enviat  una  colecció  de  sas 
tarjetas  postals  anunciadoras,  en  las  que  d’un 
modo  gràfich  se  dona  idea  de  la  importància 
dels  tallers  y’l  despatx  de  dita  casa. 

Fidel  Giró,  impressor.  —  Carrer  de  Valenoia,  233 


NOSTRE  FOLLETÍ 

Ab  el  present  número  repartim  las  portadas,  y  en  el  pròxim  repartirém 
la  cuberta  de  l’obra  d’en  Joseph  L.  Pagano 

Terminada  aquesta  publicació,  comensarém  la  del  drama  del  eminent 
autor  noruech  Bòjrnstjerne  Bjòrnson 

NOTAS  D’ACTUALITAT 

Ja  s’ha  pogut  veure  la  fina  labor  de  la  mi¬ 
noria  republicana  en  aquesta  llegislatura. 

En  Lerroux  y  en  Junoy,  ex-casi-dcratas, 
han  exercit  de  bons  governamentals  corrobo¬ 
rant  una  vegada  més  que  una  cosa  es  predi¬ 
car  quan  s’ha  de  pujar,  y  un’altra  es  ferho 
quan  ja  s’es  a  dalt. 

L’Azcàrate,  en  Melquíades  Alvarez  y  altres 
republicans  que  semblan  seriós  y  de  bona  fe, 
malgrat' estiguin  equivocats,  han  callat  aver¬ 
gonyits  no  tan  sols  de  lo  que  deyan  els  con¬ 
servadors  y’is  lliberals,  sinó  fins  de  sos  com¬ 
panys  deia  minoria  republicana. 

El  pobre  senyor  Salmerón,  que  no  s’ha 


mogut  de  la  Gloriosa  y  sa  filla  la  república 
del  73,  ha  cantat  las  excelencias  de  la  repú¬ 
blica  ab  molt  exèrcit,  molta  marina,  molta 
glòria,  molt  ordre,  etc-,  etc.,  que  no  es  més 
que  una  monarquia  sense  llista  civil  y  ab  un 
rey  de  levita  y  a  plasso  fixo.  No  compreném 
cóm  aquest  senyor  y  alguns  de  sos  companys, 
ab  molt  talent y  molt  lliberals,  se  preocupan 
tant  de  la  llista  civil  d’una  familia  irresponsa¬ 
ble  dels  atachs  a  la  llibertat,  y  no  regatejan 
milions,  avans  alaban  que’s  llensin  pera  or- 
ganisar  l’exércit  de  mar  y  terra,  símbol  de  la 
tirania. 

D’en  Vallés  y  Ribot...  res.  Creyém  que 
Joventut  no  s’ha  d’ocupar  de  las  histriona- 
das  politicas  del  arrendador  de  la  conseqüèn¬ 
cia.  Entenguis  en  el  nom  del  partit,  no  de  la 
doctrina. 

Es  molt  possible  que  l’únich  qu’hagi  pen¬ 
sat  sia  l’Anglés.  Peró’ns  queda  un  dubte. 
^Pot  un  obrer  avensat  creure  en  l’exércit  obli¬ 
gatori,  ben  nombrós,  en  la  marina,  y  en  un 
partit  que  no’s  preocupa  de  la  qüestió  obrera 
ni  en  las  circunstancias  actuals? 

No’ns  fem  la  ilusió  de  que’l  poble  espa¬ 
nyol  se  cridi  a  engany,  aixó  no.  Necessita 
llissons  més  duras  y  desenganys  més  forts. 

Es  possible  qu’alguns  republicans  de  la 
massa ,  inconscients  sempre,  hagin  arribat  a 

imaginar  que’l  discurs  d’en  Salmerón  ha  si¬ 
gut  la  causa  de  la  cayguda  del  ministeri,  do¬ 
nant  lloch  a  l’actual  crisis.  Pobrets! 

Ni  en  Salmerón  ab  sas  elucubracions  fillas 
del  antiquat  kraussisme,  ni  tota  la  minoria 
republicana,  han  donat  lloch  més  que  a  son 
descrèdit,  arribant  fins  al  ridícul. 

L’element  republicà  serio  callant,  en  Ler- 
roux  ab  sas  extemporanias  interrupcions  y 
sas  calladas  a  temps  (a  indicació  d’en  Maura, 
al  tractar  de  las  vagas  d’aquí),  y  en  Salme¬ 
rón  ab  sos  ridículs  discursos,  no  han  fet  altra 
cosa  que  seguir  la  conducta  dels  lliberals, 
aixó  es,  donar  lloch  a  que’l  govern  que¬ 
dés  a  una  altura  que  may  podia  somniar. 
Es  cert  qu’en  Maura  té  més  talent  y  serietat 
que  tots  ells,  mes  no  tanta  que’s  pugui  pre¬ 
sentar  com  un  veritable  home  d’Estat,  com 
ens  l’han  fet  quedar  ells.  Semblava  que  li 
fessin  el  joch. 

En  aquesta  nació’s  comprèn,  donchs  es 
com  un  borni  entre  cegos. 

El  ministeri  Silvela-Maura  ha  presentat  la 
dimissió  in  totum  y  s’ha  format  un  ministeri 
Villaverde. 

Aixó  pera  nosaltres  no  significa  res,  més 
que’l  cambi  d’una  cosa  dolenta  per  una  de 
pitjor,  donchs  si  en  Maura  teníq  una  sombra 
de  serietat  política,  en  Villaverde  fou  el  dei¬ 
xeble  predilecte  d’en  Romero  Robledo...  y 
ab  aixó  està  dit  lot. 

Aylal  resolució  es,  a  nostre  entendre,  una 
proba  deia  llestesa  d’en  Maura,  puig  aquest 
haurà  volgut  deixar  a  n’en  Villaverde  la  difí¬ 
cil  tasca  de  desmamar  a  las  criaturas  de  la 
marina.  Y  a  fe  que  serà  difícil! 

Res  de  nou  ha  passat.  Se  tracta  dels  ma¬ 
teixos  gossos  ab  collars  iguals.  Sols  hi  haurà 
una  diferencia  de  genit  y  un  bon  xich  més  de 
gana  per  part  dels  nous,  puig  n’  entraràn 
molts  que  fins  ara  patían  de  fam. 

Igual  efecte’ns  faria  que  demà’ns  llevessim 
ab  un  president  de  la  República  que’s  digués 
Salmerón,  Azcàrate,  Melquiades  Alvarez  0 
qualsevol  dels  altres. 


VERITATS  AMAR  GAS 

Dignes  de  llohansa  son  els  trevalls  que 
diferentas  personalitats  y  respectables  corpo¬ 
racions  realisan  pera  trobar  una  solució  a 
las  actuals  vagas;  d'agrahir  son  els  desitjós 
que  demostran  pera  que  prompte  sia  un  fet 
la  resolució  del  conflicte;  peró,  encara  que 
tals  trevalls  donguin  bon  resultat,  encara 
que  tals  desitjós  se  cumpleixin,  la  qüestió 
quedarà  en  peu,  y  al  tornar  a  la  feyna’ls  va- 
guistas  d’avuy,  altres  obrers  abandonaran 
els  tallers  demanant  melloras  en  las  condi¬ 
cions  de  trevall. 

Y  es  que  aquí  la  qüestió  no  està  en  que 
un  jurat  més  0  menys  llest  presenti  una  so¬ 
lució  que,  basada  en  la  rebaixa  d’horas  de 
trevall  y  l’aument  de  sou,  pugui  de  moment 
ésser  acceptada  per  industrials  y  trevalla- 
dors;  la  principal  causa  de  l’actual  vaga, 
com  la  de  la  inmensa  majoria  de  las  que 
fins  avuy  s’han  realisat,  es  més  difícil  de 
resoldre,  y  sols  un  bon  govern  després  d'un 
profond  estudi  fora  capàs  de  solucionaria. 
Y  dita  causa  no  es  altra  que  aquesta:  que 
tal  com  estàn  avuy  els  preus  dels  articles  de 
primera  necessitat,  el  trevallador  no  pot 
viure. 

Prenent  per  base  la  ciutat  de  Barcelona, 
ab  pocas  paraulas  n’hi  haurà  prou  pera  de- 
mostrarho.  El  jornal  del  obrer,  avuy  per 
avuy,  fluctua  entre  quatre  y  cinch  pessetas; 
per  terme  mitj  y  tenint  en  compte  que’l  nú¬ 
mero  de  vivents  aumenta,  cada  familia’s 
compon  de  cinch  personas;  el  lloguer  de 
l’habitació  resta  del  jornal  de  vint  a  vinti- 
cinch  pessetas  mensuals;  altre  tant  se’n  em¬ 
porta  la  part  d’indumentaria;  treyém  els 
jornals  perduts  entre  diumenjes  y  demés  fes¬ 
ta  s,y’ns  troba rém  que,  tenint  trevall  tot  l’any, 
cosa  bastant  difícil,  pera  lo  més  indispen¬ 
sable,  es  a  dir,  pera  la  conservació  de  la 
vida  pròpiament  dita,  quedan  escassament 
uns  dos  rals  diaris  per  persona.  <N’hi  hà 
prou  ab  aquesta  cantitat,  dat  el  preu  dels 
queviures,  pera  conservar  las  forsas  del  cos 
humà?  Nosaltres  creyém  que  no,  y  al  que 
vulgui  desmentirho,  encara  que  la  cosa  no’s 
presti  a  bromas,  li  aconsellém  que  s’esta¬ 
bleixi  de  fondista,  que  no  li  faltaràn  parro¬ 
quians  si  per  aquest  preu  els  hi  fa  la  vida. 

Demostrat,  donchs,  que  l’obrer  no  pot 

viure,  tot  lo  que  no  sia  facilitarli  l'adquisició 
d'aliments  son  trevalls  inútils.  Aquesta  faci¬ 
litat  alguns  creuhen  que  s’obtindria  ab 
l’aument  de  sou.  Nosaltres  no  n  esperém  res 
d’aquest  aument,  perque  per  experiencia  sa- 
bém,  com  deyam  l’altre  dia,  que  a  mida 
qu'aumentan  els  jornals,  se  fa  molt  més 
cara  la  vida. 

Per  aixó  creyém  que,  mentres  existeixi 
l’actual  oiganisació  social,  sols  un  bon  go¬ 
vern  es  capàs  de  trobar  solució  al  conflicte, 
ja  sia  posant  un  limit  als  preus  dels  queviu¬ 
res,  ja  sia  íacilitant  la  importació  dels  ma¬ 
teixos;  donchs  si’ls  acaparadors,  egoistas,  se 
resisteixen  a  la  rebaixa,  l’aument  d’existen- 
cias  pot  ferlos  sucumbir  fàcilment. 

Ab  la  idea  equivocada  que  molts  tenen  de 
la  patria,  potser  algú’ns  acusarà  de  lliure- 
cambistas  per  las  precedents  ratllas.  Som 
tan  proteccionistas  com  el  primer;  peró  si, 
escudats  ab  aquesta  protecció,  no’ns  ha  d’és¬ 
ser  possible  viure,  ens  declarém  desd’ara 
partidaris  del  lliurecambi,  no  en  el  sentit, 
com  molts,  de  desitjar  la  ruina  de  la  pròpia 
patria,  sinó  en  el  de  procurar  el  seu  mellora- 
ment  porlantli  de  fora  lo  qu’en  ella  hi  fa 
falta,  o’s  permet  que’s  pudreixi  en  els  magat¬ 
zems  avans  de  íacilitarho  en  bonas  condi¬ 
cions  a  qui  ho  necessita  y  ho  consumiria  si 
li  fos  possible  adquirirho. 

Per  lo  tant,  tenim  casi  la  seguritat  de  que 
la  arma  més  poderosa  que  podria  oposarse, 
ab  éxit  probable,  a  las  ideas  de  destruc¬ 
ció  predicadas  pels  llibertaris  promovedors 
d’aquestas  vagas  continuas,  es  l’abaratament 
dels  queviures,  donchs  al  trevallador  lo 
únich  que  avuy  li  fa  falta  es  poder  anar  sem¬ 
pre  al  forn  0  a  la  tenda  ab  els  quartos  a 
la  mà. 

Meditin,  donchs,  sobre  aquest  punt  els 
que  desitjin  de  bona  fe  l’armonia  entre’l  ca¬ 
pital  y'l  t  re  val  I ;  pensin  que  dintre  la  classe 
obrera,  si  bé  es  cert  qu’existeixen  individuus 
que  per  no  tenir  altras  necessitats  que  las 
de  la  seva  persona  ab  els  jornals  actuals  ne 
tenen  prou  pera  viure  y  encara’n  destinan 
una  bona  part  al  vici,  n’hi  hà  d’altres  que 
tenen  la  obligació  sagrada  de  mantenir  una 
familia,  y  a  aquests  últims,  tal  com  eslém 
avuy,  els  hi  es  impossible  cumplir  els  seus 
devers,  veyentse  més  de  quatre  obligats  a 
contraure  compromisos  que  no  saben  si  po¬ 


dran  cumplir,  pera  que  no  falti  l’aliment 
necessari  als  seus  fills. 

Y  es  molt  trist  que  un  home,  després  de 
passar  tota  la  joventut  trevallant,  arribi 
a  las  sevas  vellesas  no  solament  sense  un 
cèntim,  qu  aixó  encara  seria  lo  de  menos, 
sinó  tenint  d'abaixar  la  cara  devant  de  sos 
consemblants. 

Josepii  Arnau 


L’APLECH 

í 

A  frech  de  las  vuyt  del  demati  surtíam  de 
la  petita  y  endressada  població  d’Avgua- 
freda:  una  hora  justa  més  aviat  que’ls  del 
aplech. 

El  dia  comensava  seré  y  hermós,  picant  el 
sol  un  bon  xiquet,  peró  sens  amohinar,  sense 
fer  desitjar  que  s’ennuvolés. 

Al  cap  d’un  quart  de  caminar  ja  haviam 
deixat  la  beta  blanca  y  estirada  de  la  polsosa 
carretera  pera  comensar  el  romiatje  de  debò, 
es  a  dir,  la  pujada  de  la  costa. 

De  tant  en  tant,  una  aixelabrada  colla  de 
fadrins — ab  els  cistells  curulls  de  flayrosas 
truytas  y  butifarras  fetas  ja  expressament  el 
día  de  la  matansa  pera  l’aplech  de  l’Ascen- 
ció,  y  ab  las  botas  ben  iníladas  penjadas  al 
coll — ens  feyan  apartar,  ben  a  riscos  d’estim- 
barnos,  pera  deixàrloshi  pas,  puig  anavan 
molt  més  lleugers  que  nosaltres  y  ab  quatre 
gambadas  ens  perdian  de  vista. 

Veyent  al  darrera  d’ells  la  gran  corrúa  de 
homes  y  donas  ab  el  marrech  als  brassos  y 
l’altra  maynada  corrent  y  saltant,  varem  com- 
pendre  que  no  tothom  té  prou  vocació  pera 
subjectarse  al  pas  del  senyor  ecónom,  que  lo 
mateix  el  pot  tenir  molt  curt,  que  no  deixar 
loshi  dir  faba. 

La  gent  passava  rabenta  vora  nostre.  Sem- 
blavan  no  serhi  a  temps,  tenir  por  de  que  la 
montanya  y  la  ermita  se’n  anessin,  tips  d’es- 
perarlos.  Ningú  d’entre  ells  s’aturava  com 
nosaltres,  sugeslionat  per  las  magnificen- 
cias  de  la  naturalesa,  allavors  en  son  bell  es¬ 
clat  de  producció.  Tot  era  ple  de  delicadas 
Ooretas  qu’encisavan  la  vista  ab  sos  hermo- 
sos  tons.  Tot  mostrava  la  potencia  de  la  ma¬ 
re  terra,  desde’ls  arbres  més  corpulents  a 
l’herba  més  xica,  que  trepitjém  sense  donàr- 
nosen  compte  y  que  també  té  una  vida. 

No  hi  mancava  la  verda  molsa,  arrapada 
als  marjes  y  a  las  rocas;  la  flayrosa  farigola, 
els  medicinals  espígols  y  romanins,  el  boix 
grébol  ab  sas  envernissadas  fullas,  las  reta- 
lladas  falgueras,  la  simbòlica  y  delicada  en- 
glantina,  els  caps  blaus,  las  blancas  marga- 
ridoyas...  Era  tan  bell,  tan  rich,  tan  inmens 
el  ramell  de  flors  boscanas  qu’alli  podiam  fer 
tot  ubriagantnos  ab  la  cantadissa  dels  rossi¬ 
nyols»  que  ni  esma  teniam  de  posàrnoshi, 
embadalits  devant  de  la  gegantina  obra  de 
la  naturalesa,  ver  altar  qu’hauría  d’ésser  d’e¬ 
terna  adoració  pera  l’home. 

Sense  deixar  may  l'estret  corriol  qu’anava 
serpentejant  per  la  montanya,  arribarem  al 
cap  de  dugas  horas  al  petit  pla  ahont  està 
emplassada  la  ermita  d’Ayguafreda  de  Dalt, 
parròquia  d’unas  quantas  casas  escampadas. 
A  la  esquerra  hi  té  la  rectoria,  y  a  la  dreta’l 
petit  cementiri,  erm  y  desendressat  com  tots 
els  llochs  semblants,  excepció  feta  d’una  pe¬ 
tita  tomba  que,  voltada  d’una  barana  de  fer¬ 
ro  y  guarnida  de  plantas  y  flors  boscanas, 
guarda  las  despullas  d’una  joventut  malver- 
sada  a  ciutat.  Ab  ella  va  fallir  pera  sempre  la 
esperansa  dels  que  l’havian  duta  a  aquells 
llochs  confiant  en  la  naturalesa  y  en  Deu. 

Desde’l  porxo,  ahont  ens  posarem,  domi- 
navam  més  de  la  meytat  de!  camí  que  acaba- 
vam  de  fer,  y  tot  un  bé  de  Deu  de  montanyas 
ab  sas  fondaladas  y  sas  valls  hermosas,  apro- 
fitadas  en  tot  lo  possible  pera  terra  de  pa. 

No  tardarem  gayre  a  ovirar  la  professo, 
qu’anava  pujant  a  poch  a  poch  ab  sos  ganfa- 
nons  vermells  al  devant,  portats  per  baylets. 
El  migrat  número  d’homes  y  la  restallera  de 
donas  queia  formavan,  responían  ab  laveu  afa- 
digada  y  contenint  l’alé  ab  YOra  pro  nobis  y’l 
Libera  nos  Domine — que  ben  segur  cap  d’ells 
sabia  qué  volia  dir — a  la  lletania  dels  sants 
qu’anava  esgranant  el  capellà.  Vist  desd’allà 
dalt,  qué  petit  apareixia  l’home,  el  domina-  ' 
dor  de  tota  aquella  grandiositat!...  Talment 
semblavan  una  filera  de  formigas,  portant 
las  del  devant  un  tall  de  cirera  a  la  boca  pera 
aumentar  sas  provisions  d’hivern. 

Un  cop  celebrada  la  missa  major,  ab  l’inci¬ 
dent  natural  y  gayre  bé  segur,  que  distreya 
a  tothom  y  promovia  fressa,  de  caure  a  terra 
alguna  víctima  del  sol  o  del  dejuni,  va  co- 
mensar  la  desbandada  y,  pera  molts,  el  ver 
y  únich  objecte  del  aplech. 


La  gent  corria  aixelabrada  cercant  lloch 
ahont  poder  asseures,  comensant  tot  seguit 
a  coure  las  llonzas  y  a  treure  tota  la  demés 
minestra  dels  cabassos. 

La  rica  y  fresca  font  d’aygua  del  Montseny 
que  hi  hà  a  pocas  passas  també  tenia  visita¬ 
dors,  peró’s  veyan  entre  tot  aquell  estol  de 
gent  més  colzes  enlayre  que  testas  ajupidas. 

No  hi  mancà  tampoch,  pera  donar  més 
caràcter  a  la  festa  y  acabarlos  de  divertir,  la 
nota  de  contrast.  La  boja  del  poble  també 
rondava  per  allí:  un  miserable  sér  que’ls 
feya  riure  per  las  primaveras,  sense  desper- 
tàrloshi  ni  un  bri  tan  sols  decompassió  quan 
la  veyan  en  las  angoixas  d’un  mal  que,  sense 
mancar,  li  agafava  en  un  determinat  temps 
del  any. 

Aprofitarem  la  soletat  en  que  la  gentada 
havia  deixat  la  ermita  pera  férnosen  càrrech 
y  contemplar  uns  retaules  de  bastant  valor, 
molt  ben  conservats.  També  està  en  bon 
estat  de  conservació  la  iglesia,  en  la  que  no 
s’hi  veu  gens  d’abandón. 

La  petita  porta  d’entrada,  ab  un  rellotje  de 
sol  en  sa  part  superior,  dona  al  cementiri. 
Ni  aquest  trist  lloch  havia  respectat  la  gent, 
segons  vegerem  al  eixir.  Aquella  tomba  , 
quinas  flors  soquerrava’l  foch  de  las  llonzas, 
res  els  hi  deya;  ni  un  pensament  els  hi  des¬ 
pertava  d’aqueix  més  enllà  tan  incert  y  tene¬ 
brós;  no’ls  feya  pensar  en  lo  que  fou  aquell 
cos  allí  soterrat,  qu’havia  viscut,  pensat  y 
sentit  com  ells.  Tot  ho  absorbia’l  goig  de 
viure  en  sa  plenitut;  sols  s’observava  una 
ferma  confiansa,  sentintse  retrunyir  l’esclat 
de  plaher  del  que  guayta  fit  a  fit  la  vida  y 
d'ella  gosa. 

Soia’l  rellotje  de  sol’y  de  cara  a  tots  ells, 
s’hi  llegia  la  següent  sentencia:  «Jo  sens  sol, 
tu  sens  fe,  no  valém  re».  Sentencia  que  no’ls 
havia  afectat  gayre,  si  comparavam  la  escas¬ 
sa  concurrència  a  tot  lo  qu’era  sacrifici,  ab 
la  gran  gentada  agombolada  aquell  dia  en 
aquell  lloch  santificat  per  la  tradicional  cos¬ 
tum  d’honrar  ab  un  aplech  l’Ascensió  del 
Senyor.  Sort  qu’en  sa  misericordia’ls  hi  tin¬ 
dria  en  compte  que,  si  llavors  l’oblidavan  a 
n’Ell,  era  ab  el  fi  d’enlregarse  als  plahers 
per  Ell  mateix  creats  pera’l  goig  suprém  del 
home. 

El  primer  toch  de  campana  dels  tres  que 
s’han  de  dar  en  l’espay  de  mitja  hora,  avisà 

a  la  gent  que  calia  anar  un  xich  depressa, 
pera  estar  a  punt  y  enllestits  del  tot  quan 
sonés  la  darrera  batallada. 

Ningú  hi  mancà,  y  la  professo  ab  el  mateix 
ordre,  el  mateix  personal  y  las  mateixas  lle- 
tanias,  anà  devallant  la  montanya:  trobantse 
de  retorn  y  entrant  a  la  parròquia  al  punt  de 
las  dugas  de  la  tarda. 

L’aplech,  per  aquell  any,  ja  estava  acabat, 
deixant  un  grat  recort  y  ganas  de  tornarhi 
als  que  tan  sols  hi  havian  anat  a  divertirse, 
y  un  consol  y  una  esperansa  a  tots  els  que 
de  bona  fe  hi  havian  pujat. 

Felip  Palma 


TEATRES 

Le  NOUVEAU  JEU. - MARIUCHA. 

Els  que  creuhen  que’l  teatre  té  reglas  ine¬ 
xorables  y  la  moral  exigencias  ineludibles 
vos  diràn,  ab  rahó,  que  Le  nouvcau  jeu  es 
una  comèdia  dolenta  y  perniciosa.  Per  una 
part,  casi  bé  no  hi  hà  argument,  y  la  petita 
acció  que  l’autor,  l’Henri  Lavedan  desen¬ 
rotlla,  apareix  deslligada,  abundanthi  las 
situacions  inverosimils.  Serveixi  d'exem¬ 
ple  aquell  jove  que’s  presenta  a  demanar  la 
mà  d’una  senyoreta  que  sols  un  cop  ha  vist 
y  quins  pares  la  deixan  sola  ab  ell  en  el  saló 
pera  que’s  subjectin  mutuament  a  un  inter¬ 
rogatori  qu’ha  de  decidir  en  pro  o  en  contra 
del  seu  matrimoni.  Ademés,  no  hi  hà  expo¬ 
sició,  no  hi  hà  nus,  no  hi  hà  desenllàs.  «Aixó 
no  es  teatre — diuhen — aquesta  obra  no  es 
teatral.»  Per  un’altra  part,  casi  bé  tots  els 
quadros  son  d’un  vert  molt  cru,  escabrosís- 
sims;  qui  no  estigui  curat  d’espants,  qui  de 
la  vida  sols  ne  conegui  las  apariencias,  s’ex¬ 
posa  a  veure  cosas  y  sentir  conceptes  qu’oíen- 
dràn  sa  ignocencia  y  son  pudor.  Las  senyo- 
relas  y  moltas  casadas,  els  joves  de  la  pri¬ 
mera  volada  y  molts  senyors  de  pes  corren 
riscos  d’apendrehi  lo  que  no  sabian,  de  tro¬ 
bar  agradables  moltas  cosas  que  ignoravan, 
y  fins  de  pervertirse  moralment  per  poch 
qu’esliguin  predisposats  a  perdres. 

En  quant  al  aspecte  de  la  moral,  no  seré 
pas  jo  qui  aconselli  als  pares  de  familia  que 
portin  sas  fil  las  v  demés  personas  ignocen- 
-eentas  a  veure  Le  nouveau  jeu.  Consistint 
aqui  la  educación  en  ensenyar  lo  que  no  s’ha 
de  saber ,  fora  molt  possible  que  uns  y  altres 
prenguessin  el  rave  per  las  fullas  y  volguessin 
saber  més  de  lo  que's  pot  ensenyar.  Aixis, 
donchs,  ja  qu’han  acordat  que  la  ignorància 
es  la  mare  de  la  ciència,  y  que  la  beatitut 
dels  llims  es  un  estat  de  perfecció  de  que 
sols  poden  fruhir  els  benaventurats  en  aquest 


485 

món,  jo  repeteixo  que  no  aconsellaria  a  nin¬ 
gú  que  per  moral  se  tingui,  qu’anés  a  veure  la 
comèdia  d’en  Lavedan,  ab  tot  y  deplorar, 
com  sincerament  deploro,  que  no  estigui 
tothóm — senyoretas  inclusiu — en  condicions 
tals  d’educació  y  de  coneixement  de  la  vida 
que  permetin  fruhir  ab  una  óbra  d’art  sense 
perill  de  damnarse. 

Perque — y  torném  al  primer  punt — a  pe¬ 
sar  de  totas  las  reglas  y  convencions  teatrals, 
Le  nouveau  jeu  es  una  obra  d’art  feta  ab  en¬ 
giny  incomparable.  No  hi  hà  argument,  con¬ 
vingut,  peró  hi  hà  una  serie  de  quadros 
plens  de  vida,  de  color  y  de  gracia;  son  esce- 
nas  dialogadas  en  las  que  hi  apareixen  una 
serie  de  tipos  arrencats  de  la  mateixa  reali¬ 
tat,  sols  un  xich  carregats  pera  que  resultin 
més  interessants.  Y,  dominantho  tot,  l’espe¬ 
rit  satirich  del  autor  tantost  ridiculisant  tipos 
y  costums  de  l’alta  societat  parisenca,  tantost 
desbordantse  en  un  llenguatje  intencionadis- 
sim,  vibrant  y  gràfich,  rublert  de  xistes  y 
calembours  d’una  gracia  inimitable. 

En  fi,  l’obra  serà  tan  poch  teatral  com  se 
vulgui:  d’interessant  y  divertida  ho  es  com 
la  que  més  ho  sigui.  Sobressorti  la  Mariani 
fent  de  Bobette  ab  forsa  gracia  y  desinvol- 
tura.  Els  demés  estigueren  ben  discrets,  ab 
la  excepció  del  actor  que  feya  de  vieux  mar- 
cheur ,  que  converti’l  seu  personatje  en  una 
caricatura  excessivament  ridícula. 

Diguemho  tot  seguit:  Mariucha  es  una  co¬ 
mèdia,  si  no  perfecta,  ben  notable;  tant,  que 
si  jo  hagués  sigut  un  d’aquells  periodistas 
que  vingueren  expressament  de  Madrid  pera 
assistir  al  estreno,  hauria  concretat  telegrà¬ 
ficament  la  meva  impressió  aixis:  Aún  hay 
patria ,  Veremundo ,  aún  nos  queda  un  autor 
dramàlico .  Es  a  dir,  un  autor  dramàtich  mo¬ 
dern,  tot  lo  modern  que  pot  ésser  un  autor 
castellà  que  s’ha  compenetrat  ab  l’ànima  del 
poble  que’l  rodeja,  de  quina  anima  es  fill,  y 
quina  ànima  reflexa. 

Jo  crech  sincerament  qu’en  Galdós,  home 
d’una  capacitat  i ntelectuàl  extraordinària  y  de 
una  potencia  imaginativa  excepcional,  pot  y 
deu  ésser  comprés  per  tothóm,  peró  també 
crech  que  ningú  podrà  indentificarse  tant  ab 
ell  y  admirarlo  sense  reservas  com  el  poble 
castellà,  que  al  contribuhir  directament  a 
l’obra  artística  del  eminent  escriptor  apor- 
tantli  la  primera  matèria,  s’hi  troba  retratat. 
La  primera  qualitat  d’en  Galdós  es  aquesta: 
l’ésser  castellà  de  cap  a  peus.  Com  artista, 
es  el  més  modern  dels  castellans,  y  es  tot  lo 
modern  que  pot  ésser  si  vol  que’l  compren¬ 
guin  aquells  pera  quins  principalment  es¬ 
criu. 

En  cambi,  nosaltres  els  catalans,  que  te¬ 
nim  una  ànima  ben  diferenta  de  la  d’aquells, 
que  sols  en  lo  genèricament  humà’ns  trobém 
reflexats  per  l’autor  en  sas  obras  y  que — 
(per  qué  no  dirho? — ne  som  molt  més  qu’ells 


JOVENTUT 


486 

de  moderns,  al  toparnos  ab  una  obra  d’en 
Galdós,  pera  compéndrela  y  admiraria  tenim 
de  dirnos:  «Aixó  passa  a  Castella!)),  com  pe¬ 
ra  identi ficarnos  ab  en  Tolstoy  en  qualse- 
vulga  de  sas  obras  ens  dihém  secretament: 
«Aixó  passa  a  Rússia!»  Sols  aixís  arribém  a 
compendre  a  aquell  autor  extranger  y  arri¬ 
bém  a  admirarlo,  peró’l  nostre  entusiasme 
pert  espontaneitat. 

Concretantme  a  Mariucha,  tractaré  d’ex¬ 
plicar  tot  aixó. 

La  idea  d’en  Galdós  es  la  següent:  el  tre- 
vall  redimeix,  regenera  y  fortifica;  la  volun¬ 
tat  fa  miracles,  y  devant  de  la  energia  dels 
sers  que  tenen  fe  en  si  mateixos  y  lluytan,  el 
món  de  la  tradició  ha  de  ferse  enrera.  León  y 
Mariucha,  fills  del  seu  trevall,  fundaran  una 
societat  nova  y  veuran  desapareixe,  no  sense 
llàgtimas  als  ulls — reste  de  debilitat  atàvica 
— aquella  Espanya  llegendària  formada  per 
una  noblesa  que  prefereix  demanar  almoyna 
que  trevall,  y  per  un  poble  gandul  y  degenerat 
que  si  no  té  lleys  justas,  governs  aptes  y  au¬ 
toritats  paternals  es  perque  no  s’ho  mereix. 

Com  se  veu,  la  idea  d’en  Galdós  no  pot 
ésser  més  enlayrada.  Tots  indistintament 
podém  capiria  y  admiraria.  Però  en  la  forma 
de  desenrotllaria  ja  no  hi  entrarém  tots 
tan  bé. 

Els  tipos  els  endeviném  reals.  Don  Pedro 
de  Guzmdn,  duque  de  Alio  Rey — el  mellor  de 
l’obra— orgullós  sense  vanitat,  alable  peró 
guardant  las  distancias,  confiant  sempre  en 
la  Providencia,  en  el  govern  y  en  els  seus 
iguals  e  inferiors,  que  instintivament  conside¬ 
ra  com  a  vassalls,  d’inteligencia  curta  y  estó- 
mach  exigent,  etc.,  es  un  tipo  acabadissim, 
del  que  segurament  ne  trobaríam  a  Madrid 
varis  exemplars.  La  senyora  duquesa,  reli¬ 
giosa,  frévola  y  sentimental,  es  una  digna 
companya  d’aquell.  El  seu  fill,  Cesàreo,  més 
orgullós  que'l  pare,  exageradament  piuitillós , 
fins  al  punt  de  que  vol  impedir  que  sa  ger¬ 
mana’s  casi  ab  un  home  qu’estima  per  la 
sola  rahó  de  que  aquest  home  havia  comés 
en  altres  temps  actes  més  ó  menys  punibles: 
lo  qual  no  li  impedirà  a  n’ell  mateix  casarse 
ab  una  viuda  mihonaria  quin  primer  marit 
va  fer  la  fortuna  venent  negres.  Aquesta  viu¬ 
da — tipo  deliciosament  esbossat  per  en  Gal¬ 
dós  y  excessivament  acaricaturat  per  la 
Martínez  —  es  una  dona  pagada  dels  seus 
milions,  cursi  y  fins  mal  educada.  El  capellà, 
un  cura  rural  bo  com  el  pa,  ab  bon  xich  de 
sentit  comú  y  bon  tros  de  bona  fe,  es  ve¬ 
rament  un  capellà  que  fa  honor  al  gremi , 
donchs  ni’l  mateix  bisbe  li  fa  por  quan  se 
tracta  de  cumplir  ab  son  dever.  En  fi,  aquests 
com  els  demés  personaljes  secundaris,  son 
presentats  per  l’autor  ab  pinzellada  ferma. 
Tots  ells  son  tipos  reals,  tipos  qu'en  Galdós 
haurà  vist  y  tocat  y  que  nosaltres  ab  un  pe¬ 
tit  esfors  podém  acceptar  com  a  tals.  Els 
que’ns  semblan  un  xich  més  extranys  son 


els  dos  protagonistas.  León  y  Mariucha  en 
rigor  son  dos  tipos  humans,  dos  sers  decan¬ 
dits  en  un  medi  ambient  fals  y  perniciós,  que 
al  posarse  en  contacte  ab  la  realitat  de  la 
vida  reaccionan  y  troban  en  sa  voluntat 
energias  desconegudas.  Psicològicament  l’au¬ 
tor  els  pinta  bé;  fins  els  ressabis  que  notém 
en  ells  son  lógichs,  donchs  se  deuhen  al 
atavisme.  Per  exemple:  un  y  altre,  a  pesar 
de  la  revolució  que  s’ha  operat  en  son  caràc¬ 
ter,  continúan  essent  católichs  fervents  y 
sovint  invocan  a  la  Providencia;  aquell  pun- 
tillo  cavalleresch  no’ls  abandona  mav  del  tot; 
las  tradicions  del  dever,  de  la  familia  y  fins 
del  luxe,  sempre  las  conservan  un  xich;  y  en 
fi,  quan  tractan  de  casarse,  quan  més  haurían 
de  fer  gala  de  sa  voluntat  enèrgica,  lluny 
d’imposarse  brutalment  sembla  que’s  limitin 
a  resistir.  De  tots  modos,  com  ja  he  dit, 
aquestas  subtilesas  de  caràcter,  donats  els 
tipos,  son  molt  humanas.  Lo  que  hi  hà  es 
que  nosaltres  voldriam  véurels  més  forts, 
més  independents,  més  transformats.  Nosal¬ 
tres  tenim  aqui  del  trevall  una  concepció  més 
brutal  y  més  verdadera;  nosaltres  aqui  estém 
convensuts  de  que  qui ,  honradament  y  per 
un  trevall  manual,  logra  rehabilitarse,  ha 
d’haver  suhat  tant  y  tant,  ha  d’haver  patit 
tant  y  tant,  que,  un  cop  lograt  el  fi,  la  trans¬ 
formació  es  complerta.  A  mi  personalment, 
León  y  Mauricha,  a  pesar  de  la  historia 
que'ns  conta  ell  y  dels  recursos  y  habilitats 
qu'emplea  ella,  un  y  altre’m  fan  l’efecte  d’és¬ 
ser  uns  trevalladors  de  comèdia,  me  fan 
l’efecte  de  que  han  suhat  poch,  de  que  han 
patit  poch.  Y  aqui  trobo’l  primer  defecte  de 
Mariucha.  Si  en  Galdós  hagués  sigut  català, 
hauria  trobat  —  n'estich  segur  —  una  forma 
més  enèrgica  pera  descriurens  0  fernos  veu¬ 
re'l  modo  cóm  trevallan  els  homes  de  volun¬ 
tat  ferma  que  tractan  de  redimirse.  Mes  en 
Galdós  es  castellà  d’ànima,  y  la  seva  concep¬ 
ció  del  trevall  es  castellana.  També  allà  te’l 
trevall  quelcom  de  cavalleresch! 

Tot  lo  qual  no  obsta  pera  que’l  primer 
acte  dé  l’obra  sigui  un  model  d’exposició  dra¬ 
màtica,  en  que’ls  tipos  surten  gràficament 
retratats  y  la  situació  escénica’s  planteja  cla¬ 
rament.  y  que’l  segón  acte  contingui  una 
escena  hermosissima,  1 1 1 erari a  y  dramàtica¬ 
ment,  entre  lYlai  iucha  y  León.  En  cambi,  ni 
la  final  d’aquest  acte,  ni  casi  bé  tot  el  tercer 
—  salvant  el  dialech  qu’es  primorós — logra- 
ren  interessarme;  me  feren  l’efecte  d’un  qüen- 
to  blau,  molt  bonich  peró  molt  fals. 

Fins  al  quart  acte  no’s  planteja’l  conflicte 
dramàtich.  Comensa  ab  una  escena  semi- 
mistica  de  caràcter  poemàtich,  molt  her- 
mosa,  molt  sentida;  es  un  cant  d’amor  pur  y 
desinteressat  que’s  pert  en  las  ideals  divaga¬ 
cions  d’un  somni.  Aquesta  escena  emociona 
de  debò,  y  no  obstant,  jo  la  trobo  molt  poch 
enarmoniaabla  tendencia  de  l’obra.  Ella  tam¬ 
bé  contribuheix  a  que’ls  dos  protagonistas 


JOVENTUT 


487 


ens  semblin  confosos.  En  dos  sers  que  des¬ 
graciadament  han  patit  tant  y  que’s  troban 
en  situació  tan  critica,  el  somniar  despert  no 
es  cosa  molt  pròpia.  En  fi’l  conflicte’s  plan¬ 
teja:  la  familia  de  Mariucha,  ja  rica — perque 
Cesàreo  s’ha  casat  ab  la  milionària  y,  per 
torna,  el  govern  l'ha  fet  duch  d’Agramante 
— s’oposa  rodonament  al  seu  matrimoni  ab 
León.  El  capellà  prevéu  graves  complica¬ 
cions;  el  duch,  germà  de  Mariucha,  gran  ca- 
cich  del  districte,  ab  influhencias  poderosis- 
simas  d’aquellas  que  fan  y  desfàn  a  pesar  de 
las  lleys  y  de  la  justícia,  els  hi  donarà  molt 
que  fer,  sobre  tot  tenint  en  compte  que 
León  en  altres  temps  havia  sigut  processat  y 
que  la  causa  pot  tornar  a  obrirse.  D’aquí’n 
neix  una  escena  violenta  entre  Mariucha  y 
la  familia,  en  que  aquella  acaba  per  declarar, 
no  sens  una  gran  exaltació — que  contrasta 
per  cert  ab  la  seienitat  de  que  farà  gala  León 
en  el  acte  següent — que’s  considera  lliure  y 
deslligada  de  tot  compromís  ab  sa  familia. 
Considerat  el  cas  fredament — y  jo  crech  que 
Mariucha  y  León,  ja  que  no’l  capellà,  deu- 
rian  considerarli — no  hi  hà  moliu  pera  tanta 
por.  Un  cacich  aqui  a  Espanya  pot  fer  totas 
las  barbaritats  que’s  vulgui,  pot  fer  ballar  a 
juijes  y  alcaldes,  a  bisbes  y  capellans:  però 
no  podrà  privar— y  aquest  es  el  cas  concret 
— que  una  noya  major  d’edat  se  casi  ab  qui 
vulgui,  encara  que  aquest  sigui  un  criminal. 
Ni  Mariucha  ni  León  volen  dir  las  paraulas 
decissivas  qu’en  un  moment  solucionarian  el 
conflicte;  aquestas  paraulas  son  las  següents: 
«Vosaltres — deuriandir  a  la  familia — podréu, 
si  vos  ho  fiquéu  al  cap,  fins  fer  condempnar 
a  n’en  León  y  empresonarlo,  peró  no  ho 
oblidéu,  empresonaréu  al  marit  o  l’amant, 
si  es  necessari,  de  Mariucha,  de  vostra  filla.» 
Ab  lo  qual  tot  quedaria  llest.  Una  cosa  per 
l’estil  se  diu  al  final  del  quint  acte,  acte  que 
indubtablement  baix  aquest  aspecte  hi  so¬ 
bra.  No  obstant,  jo  crech  que  se  li  podria 
perdonar  al  autor  aquest  allargament  inne¬ 
cessari,  si  no  contribuhis  també  a  confirmar 
lo  que  deya  avans,  aixó  es:  que  tant  Mariu¬ 
cha  com  León,  lluny  de  semblar  dos  sers 
qu  han  aprés  de  reflexionar  en  el  gran  llibre 
de  la  desgracia,  de  la  misèria  y  deltrevall- 
enfortidor,  semblan  dos  atolondrats  que 
s  ofegan  en  un  got  d’aygua,  a  pesar  de  totas 


A  VOSALTRES 

Vosaltres,  els  amichs  que  desmayéu, 
els  qu'en  la  feyna’l  sagrat  mall  deixéu 
y  cansats  de  lluytar  vos  reiiréu, 
fugiu  del  costat  meu! 

Jo  al  feble  per  amich  may  he  tingut 
ni  als  cobarts  de  la  Idea  he  conegut; 
qui  desmayi  o's  cregui  ja  perdut, 
lluny  de  mi,  qu’es  vensut! 

Jo  no  vull  tenl  amichs  sens  esperit, 
vull  que  tots  mos  companys  tinguin  dalit 


las  paraulas  que  diuhen  y  que  semblan  con- 
tradirho.  Lo  qual  no  obsta  pera  que,  com  ja 
deya,  el  quint  acte  de  Mariucha  sigui  un  dels 
mellors  qu’hafet  en  Galdós.  Hi  hà,  sobre  tot, 
dugasescenas  magistrals.  La  primera  entre’l 
capellà  y  l’alcalde,  en  que  aquell  diu  unas 
quantas  veritats  als  governs,  a  las  autoritats 
civils  y  eclesiàsticas,  y  parla  de  las  lleys  y 
la  justícia  espanyolas.  Tot  aixó  ab  molt  gar- 
bo  y  ab  una  serenitat  aclaparadora.  La  se¬ 
gona  entre  León  y  Cesàreo.  Escena  dra¬ 
màtica  de  gran  intensitat,  dialogada  sòbria  y 
felisment,  ella  sola  donaria  la  patent  d’autor 
dramàtich  d’empenta  a  n’en  Galdós,  si  no  la 
tingués  ja  ben  guanyada. 

En  resúm,  Mariucha  com  obra  de  tesis  no 
m’entusiasma.  Jo  veig  clara  la  idea  del  autor, 
peró  la  seva  encarnació  sensible’m  resulta 
raquítica.  Els  dos  protagonistas  després  de 
regenerats  pel  trevall,  tal  com  ens  els  pinta 
en  Galdós,  encara’m  resultan  febles  y  plens 
de  prejudicis  y  preocupacions;  tant,  que  jo 
tindria  molt  poca  confiansa  en  la  nova  gene¬ 
ració  que  pretenen  fundar.  Jo’ls  hauria  vol¬ 
gut  a  tots  dos,  Mariucha  y  León,  més  forts, 
més  brutals.  Com  obra  dramàtica,  ja  ho  he 
dit:  a  pesar  de  qu’es  desigual  v  deslligada, 
crech  qu’es  una  gran  comèdia.  Escenas  hi  hà 
qu’estàn  a  l’altura  no  sols  de  lo  mellor 
qu’hagi  fet  en  Galdós  en  altras  ocasions,  sinó 
de  lo  qu'escriuhen  els  grans  dramaturchs 
moderns. 

De  la  interpretació  poca  cosa’n  diré,  per- 
qu’en  conjunt  no  hi  hagué  rçs  de  remarca¬ 
ble.  Tots,  ab  petitas  excepcions,  estigueren 
discrets  y  trevallaren  ab  carinyo.  No  obstant, 
mereix  citarse  en  Medrano,  a  qui’l  paper  de 
duch  de  Alto  Rey  li  va  com  l’anell  al  dit. 

La  presentació  escènica  cuydadissima , 
mereixent  especial  menció  una  de  las  prime- 
ras  escenas  del  quart  acte,  en  la  que’ls  cants 
y’l  soroll  de  campanas  interiors  resultaren 
molt  armónichs.  Se  veu  qu’estava  ben  ensa- 
jat  y  que  l’instrument  pera  imitar  las  campa¬ 
nas  no  es  de  guardarropía. 


y  afrontin  el  perill  ab  tot  el  pit 
com  l’home  decidit! 

Vull  que  tot  qui  com  jo  hagi  somniat 
en  un  Fí  que  veurém  realisat, 
segueixi  constantment  ferm  y  obstinat 
fins  que  l’hagi  lograt! 

Vosaltres,  els  poruchs  que  desmayéu, 
els  qu’en  la  feyna'l  sagrat  mall  deixéu, 
no  hi  fa  pas  res  que  no  vinguéu  ab  mi 
que  jo  ab  els  forts  ja  arribaré  a  la  Fí. 

Xavier  de  Zengotita 

PARRACAYRES 


mida  que’s  descendeix  en 
la  escala  del  va-lor  inte- 
lectual  dels  homes,  se  va 
trobant  cóm  ells  s’allu- 
nyan  de  las  concepcions 
generals  y  devenen  frag¬ 
mentaris.  En  ciència,  en 
art,  en  sociologia,  en  política,  en  totas  las 
manifestacions  intelectuals  humanas,  el  frag- 
mentarisme  està  en  relació  directa  ab  la 
inferioritat  del  individuu. 

No  cal  confondre'l  fragmentarisme  ab  l’anà¬ 
lisis.  Observa  aquest  el  cas  particular,  mes 
tenint  a  la  vista,  si  bé  com  a  incògnita,  una 
lley  general  vers  la  que’s  camina.  El  frag- 
mentarista  no  observa:  se  limita  a  guaytar;  y 
guayta’l  cas  particular,  que  pera  ell  ho  es  tot 
fragment,  tancant  en  sí  tot  futur;  conside- 
rantlo  com  a  lley  general,  y  treyentne  ab  sa 
sola  contemplació  totas  las  conseqüencias, 
per’arribar  a  las  quals  l’analista  necessitaria 
un  número  indefinit  N  de  casos  semblants. 

Als  fragmentaristas  jo’ls  anomeno  parra- 
cayres.  Se  nodreixen  de  parrachs,  se  vestei- 
jcen  ab  parrachs,  ab  parrachs  construheixen 
llur  casa.  La  seva  existència,  en  el  íiral  de  la 
humanitat,  no  es  altra  cosa  que  un  parrach. 

Durant  las  revolucions  humanas  violentas, 
en  aqueixos  períodes  en  que,  remogudas  las 
ayguas  socials,  el  llot  del  fons  se  pren  el  dret 
de  veure  la  llum  del  sol,  els  parracayres  son 
ben  vistos  y  fan  fortuna,  tenint  com  tenen 
sempre  a  mà  un  parrach  pera  ferne  desfilas 
y  aixugar  las  feridas  dels  batuts.  Durant  las 
revolucions  violentas  es  quan  sonan  els  noms 
desconeguts,  quan  s’aixecan  ídols  llotosos... 
Son  els  parracayres.  Parracayre’l  sabi  igno¬ 


rat ,  reconegut  per  obra  y  gracia  del  movi¬ 
ment  multi-individual;  parracayre’l  nyébit, 
carn  de  presidi  en  època  de  pau,  héroe  al 
cim  d’una  barricada.  L’un  porta  per  parrach 
una  frase  potser,  l’altre  un  acte  temerari:  era 
tot  l’equipalje  de  llur  vida.  Y  casi  sempre— es 
lley  general  potser— sobre  la  impedimenta 
del  parracayre,  formada  per  un  carret  atro¬ 
tinat  arrossegat  per  un  mal  ase,  hi  oneja  una 
bandera,  sota  quins  plechs  hi  vibra,  per  sar¬ 
casme,  un  corn  de  l’abundancia. 

En  ciència,  el  parracayre,  no  té  una  con¬ 
cepció  una  del  avens,  no  admet  ni  comprèn 
las  múltiples  manifestacions  intelectuals  com 
l’espés  brancalje  d’un  arbre  que  té  per  tronch 
la  vida;  no  veu  en  la  serie  d'ideas  lógicas  un 
encreuhat  de  fils  formant  tupida  tela  sota  la 
que  podém  guardarnos  de  las  rosadas  de 
la  nit.  No:  en  ciencia’l  parracayre  es  espe¬ 
cialista,  y  sobre  sa  especialitat  dona  toms 
l’univers  sencer.  La  idea  de  la  terra  centre 
del  món,  no  es  altra  cosa  que  un  parrach 
religiós.  Si’l  parracayre  es  dentista,  l’univers 
té  pera  ell,  per  base,  una  dentadura,  y  enlay- 
rant  ab  la  mà  dreta  unas  pinsas  que  sostenen 
una  boleta  de  cotó  fluix,  vos  oferirà,  grave  y 
convensudament,  la  vostra  felicitat.  Si  es 
arquitecte  y  os  l’escoltéu,  no  seréu  felis,  ni 
ab  vos  la  humanitat,  fins  que  haguéu  medi¬ 
tat  profondament  sobre’ls  envans  y  sostres, 
recons  y  cels-oberts  de  casa  vostra.  Si  es 
homededret — acceptém  per  un  moment  que’l 
dret  es  una  ciència — la  lley  es  la  soca  de  la 
vida.  Y  en  aquest  ram  pochs  son  els  homes 
que  no  puguin  classificarse  entre'ls  parra¬ 
cayres.  cQui  no  porta  plegadet  en  la  consola 
del  seu  cor,  0  extés  en  el  terradet  de  la  seva 
ànima,  el  parrach  del  manament?  {Qui  no  ha 

dit  may  «això  deuria  prohibirse  0  manarse 
que’s  fes  aixís»,  y  no  s’ha  quedat  després 
convensut  de  que  havia  trobat  la  clau  de 
pas? 

En  art,  els  parracayres  abundan  tant,  que 
casi  podríam  assegurar  que  no  hi  hà  artista 
que  no’n  sigui.  No  s’ha  comprés  encara  una 
anima  general  que’s  manifesta  en  un  indivi- 
duu,  el  qui,  al  seu  torn,  s’exteriorisa  pels  me¬ 
dis  que  li  son  més  propis.  No:  s’adora’l  frag¬ 
ment.  Quan  s’esculpeix,  se  manifesta  forma; 
quan  se  pinta,  color;  quan  se  compon,  senti¬ 
ments;  quan  s’escriu...  però  (es  que  s’escriu? 
En  la  estatua’s  lluyta  per  una  actitut,  per  un 
múscul;  en  el  quadro  per  una  entonació;  en 
el  llibre  per  un  caràcter;  en  la  sinfonía  per 
una  emoció  vaga.  Se  descendeix  més.  No’s 
fa  la  estatua,  sinó  la  testa,  el  peu,  la  mà; 
no’s  fa’l  quadro,  sinó’l  bocet;  no’s  fa’l  llibre, 
sinó’l  sonet;  no’s  fa  la  sinfonía,  sinó’l  motiu. 
Se  descendeix  més  encara.  S’admira’l  cop  de 
cisell,  la  pinzellada  espontània,  el  consonant 
no  vulgar,  l’acort  original.  Dels  parrachs  de 
la  vida  se’n  arriban  a  ferdesfilas,  bonas  pe- 
ra’ls  ferits,  dolentas  pera’ls  sans  que  neces- 
sitan  pera  cubrirse  grossos  mantells. 

En  sociologia  y  en  política,  els  parracayres 
abundan  tant,  qu’es  difícil,  per  no  dir  impos¬ 
sible,  trobar  un...  marxant  de  pessas  de  tela. 
Pellingos  y  parrachs:  això  vos  ofereix  la  ma- 
joria.  Sols  de  tant  en  tant,  com  una  bolva 
perduda  en  una  paca  de  cotó,  trobéu  en  el 
gran  farsell  social  un  individuu  que  s’hagi 
fet  càrrech  del  moviment  social  y  politich  en 
un  sentit  universal.  Res  de  dividir,  posats  a 
dividir,  a  la  humanitat  en  dos  grupos:  el  que 
aspira  a  remontarse  y’l  que  resta  terrejant, 
el  dels  dinàmichs  y  el  dels  estàtichs.  (No  n’hi 
hà  de  reaccionaris  en  el  sentit  que’s  dona  a 
la  paraula:  els  anomenats  reaccionaris  no 
son  altra  cosa  qu’estàtichs.  En  ordre  a  la  ci- 
vilisació,  els  pobles  s’han  aturat  y  han  mort; 
cap  poble  ha  reculat,  perque  aixó  es  cientí¬ 
ficament  impossible).  Per  mala  fe’ls  uns,  per 
ignorancia’ls  altres,  de  la  gran  carretera  que 
conduheix  al  Individuu  se’n  han  fet  punts 
d’arribada  de  las  fitas  kilométricas,  verdaders 
parrachs  del  espay.  Se  lluyta,  en  sociologia 
y  en  política,  no  de  cara  al  verdader  ideal  del 
Individuu ,  sinó  de  cara  al  fragment.  En  un 
ordre  superior  dintre  de  la  degeneració,  se 
j  lluyta  per  la  república  contra  la  monarquia; 


pel  lliure  cambi  contra’l  proteccionisme;  pel 
sufragi  ample  contra  '1  sufragi  restringit  ; 
pel  tipo  monetari  plata  contra’l  tipo  monetari 
or;  pels  jurats  mixtes  contra’ls  jurats  del 
maüser...  En  un  ordre  inferior  s’afanyan  els 
pobles  per  un  pont  sobre  sa  riera,  per  un  re- 
llotje  al  seu  campanar  ,  per  una  xarxa  de 
clavegueras,  per  un  concert  económich  0 
per  una  llegislació  electoral.  Tots  aquests 
parrachs,  presos  com  a  finalitats;  no  com  a 
fragments  que  son  d’un  gran  tapit,  sinó  com 
a  tapit  sencer.  Als  parracayres  sociólechs 
y  polítichs,  no’ls  parléu  d’ideas  que  diguin 
relació  ab  vinentas  generacions,  ni  tan  sols 
a  dos  anys  vista:  no  os  escoltaràn,  perque’s 
faran  els  sorts  0  perque  no  os  entendràn. 
Si’ls  voléu  posar  en  moviment,  parléuloshi 
d’ara,  del  nebot  del  alcalde  del  poble  A.,  que 
comensa  a  acceptar  el  seu  parrach  y  fa  colla; 
de  la  comarca  B.,  que’s  reorganisa...  de... 
etcètera.  Tot  lo  que  siguin  preparatius  de 
lluyta  pera  demà  al  demati  tot  seguit  d’haver 
pres  el  xacolata,  els  somourà.  (Els  nostres 
fills,  els  nostres  nets,  heu  dit?  Ah!  Vos  sou 
un  idealista!  Aixó  es,  vos  venéu  la  tela  a 
metres.  No  feu  pas  pera  nosaltres:  guaytéu 
quins  parrachs  tan  hermosos! 

S’ha  de  combatre  als  parracayres.  La  llur 
existència,  en  una  població  que  pretengui 
sanejarse,  ab  el  cúmul  de  pellingos  que  ca- 
rretejan  oferintlos  com  a  mercaderias  ventu- 
reras  y  totals — en  aixó  darrer  està’l  mal — cons- 
tituheix  un  foco  d’iníecció  perillós.  Es  neces¬ 
sari  fer  aplech  de  parrachs,  agombolarlos  al 
bell  mitj  de  la  plassa  major  y  calarhi  foch. 
Alguna  utilitat  hauràn  tingut  llavoras:  a  la 
seva  claror,  molts  podràn  llegir  clar  en  el 
llibre  de  la  vida. 

F.  Pujulà  y  Vallés 

NOTAS  BIBLIOGRÀFICAS 

Eusebi  Güell. — Cassius  y  Helena.  Poema 

dramàlich.  —  Barcelona  .  —  Imprenta  de 

«L’ Avenç)) . —  1903. 

Ha  senyalat  l’í  lustre  novelista  en  Joseph 
Pin  y  Soler,  en  el  prólech  de  son  llibre  Varia , 
com  causa  determinant  del  endarreriment  de 
nostra  literaria  cultura,  el  fet  de  no  existir  a 
Barcelona  una  veritable  aristocracia  que  fos 
a  la  vegada  possehidora  de  riquesas  y  ayma- 
dora  de  las  arts.  Barcelona  ha  sigut,  durant 
molt  temps,  una  ciudad  laboriosa;  els  seus 
fills  han  sigut  hombres  pràcticos  de  primera 
forsa  (bolsistas,  fabricants,  industrials,  boti¬ 
guers,  etc.),  homes  de  negocis  capassos  d’ha- 
vérselas,  si’l  medi  ho  permetés,  abels  matei¬ 
xos  artistas  del  negoci  qu’han  produhit  els 
United  States ,  y...  «los  qui  han  guanyat  ells 
mateixos  lo  que  posseheixen,  (son  paraulas 
del  eminent  autor  de  Varia )  no  poden  ferse 
idea,  si  llurs  ocupacions  han  sigut  mecàni- 
cas,  de  que  un  dibuix  ben  fet,  una  combina¬ 
ció  harmoniosa  0  harmònica  de  sons,  0  de 
edificis,  escriure  un  sonet  0  un  poema,  en 
pocas  paraulas,  compondre  una  obra  justa 
com  fondo,  euritmica  en  la  forma,  sia  bastant 
més  dificultós  que  no  pas  anar  cada  dia  a 
Bolsa,  0  inventar  uns  dibuixets  pera  tela  de 
matalassos...» 

Però  en  el  món  tot  ha  de  tenir  fi.  Darrera 
dels  industrials  enérgichs  y  trevalladors , 
vindran  els  rebolls  de  llurs  nissagas  a  fruhir 
las  arts,  a  protegirlas...  y  fins  a  conreuhar- 
las:  Y  en  veritat  que  las  novas  generacions, 
ja  ricas,  no  tindrian  perdó  de  Deu  si  encara 
corressin  adeleradas  darrera  del  guany,  com 
els  avis  o’is  besavis  afanyosos  d'aixecar  el 
casal...  Avuy  exemples  isolats,  peró  signifi¬ 
catius,  fan  esperar  (de  tant  en  tant  siguém 
optimistas)  temps  mellors  pera  la  literatura 
catalana. 

Aquestas  consideracions  las  deduhim  del 
fet  d’haver  publicat  el  jove  Eusebi  Güell  y 
López  un  poema  dramàtich  titulat  Cassius  y 
Helena ,  poema  que,  a  travers  dels  defectes 
inherents  a  las  obras  dels  qui  comensan  a  es¬ 
criure,  revela  temperament  d’artista,  senti¬ 
ment  y  bon  gust.  L’autor  se  presenta  com 
deixeble  respectuós  d’en  Maeterlinck,  puig  es 
indubtable  la  influhencia  exercida  pel  drama 
Aglavaine  et  Sélysette  sobre’l  seu  poema;  a 
més  aquest  recorda  massa  per  son  lienguat- 
je  (oració  y  paraulas)  la  llengua  castellana, 
trobantshi.  de  tant  en  tant,  imatjes  y  expres¬ 
sions  que  desdiuhen  del  seu  to,  generalment 
poétich. 

Altrament,  considerant  el  poema  com  un 
assaig — y  no  creyém  qu’en  Güell  el  consideri 
com  obra  definitiva  —  devém  alabarlo,  sobre 
tot  per  si  arriba  a  despertar  a  nostra  ensopi¬ 
da  aristocracia  p)  moderna,  ensenyantli  que 


l'ofici  d’escriptor  es  tan  digne  com  qualsevol 
altre. 

Jochs  Florals.  —  igoj.—Any  45  desa  res¬ 
tauració. 

El  volúm  dels  Jochs  Florals  d’enguany,  es 
una  pedra  més  en  el  gran  edifici  de  la  cultu¬ 
ra  literaria  catalana . 

La  festa  dels  Jochs  Florals  va  seguint  la 
via  que  li  assenyalaren  llurs  restauradors:  a 
voltas  decau,  per  pobresa  intelectual  dels 
que  hi  concorren,  a  voltas  se  sosté  en  un  ter¬ 
me  mitj,  barrejantse  lo  bo  ab  lo  passador; 
algún  cop  ha  produhit  conjunts  admirables, 
com  si  tots  els  cridats  a  la  festa  hi  haguessin 
presentat  aquell  any  llurs  trevalls  més  preu- 
hats  y  sincers. 

Els  Jochs  Florals  d’enguany  pertanyen  a  la 
segona  categoria:  lo  bo’s  barreja  ab  lo  passa¬ 
dor;  al  costat  de  las  estrofas  correctas  del 
escriptor  veritable,  s’hi  troban  las  extranye- 
sas  dels  qui  volen  adquirir  nom,  més  ab  la 
originalitat  de  gust  dubtós  que  ab  la  poesia 
del  assumpte  y  la  perfecció  de  la  forma.  Als 
joves  poetas  Francesch  Pujols  y  Joseph  Car¬ 
ner  els  hi  ha  correspost  aquest  any  la  hono¬ 
rable  tasca  d'épater  le  bourgeois. 

El  Discurs  del  President  del  Consistori  en 
Joseph  Franquesa  y  Gomis,  la  Memòria  del 
Secretari  en  Antoni  Bori  y  Fontestà,  y’l  Dis¬ 
curs  de  gracias  del  mantenedor  en  Marti  Ge¬ 
nis  y  Aguilar  constiluheixen  la  part  regla¬ 
mentaria  del  llibre:  els  tres  trevalls  son  tres 
fragments  de  prosa  catalana  de  bona  mena. 

Els  trevalls  premiats  son:  ldili,  d’en  Fran¬ 
cesch  Pujols  ( Flor  Natural);  La  Balada  de  las 
Festas ,  d'en  Francesch  Pujols  (primer  accès¬ 
sit  a  la  Flor);  La  nit  ab  los  pastors ,  d'en  Joan 
Maria  Guasch  (segón  accèssit  a  la  Flor); 
Vostre  jardí  y'l  meu  hort ,  d'en  Ramón  Suri- 
nyach  y  Senties  (tercer  accèssit  a  la  Flor); 
Lo  Parch , de  mossèn  Jacint o  Verdaguer  ( En- 
glantina);  La  costa  brava ,  d’en  Gabriel  Alo- 
mar  (primer  accèssit  a  la  Englantina);  En 
Jaume  11  de  Mallorca ,  d’en  Juli  Delpont  (se¬ 
gón  accèssit  a  la  Englantina);  La  sacra  espec- 
iació  dels  pahiarcas.  d'en  Joseph  Carner  (Vio¬ 
la  );  Sugeridas ,  d’en  J.  Ruyra  ( primer  accèssit 
a  la  Viola );  A  la  Mare  de  Deu  del  Pi,  d’en  Jo¬ 
seph  Carner  (segón  accèssit  a  la  Viola); 
Missa  d’eixida ,  d’en  Manel  Folch  y  Torres 
(tercer  accèssit  a  la  Viola).  Tots  aquests 
trevalls  corresponen  al  premis  ordinaris. 

Han  merescut  premis  extraordinaris:  Mar  i- 
nas ,  d’en  Víctor  Català;  Antònia ,  d’en  Joseph 
Maria  Folch  y  Torres;  Enfilall ,  de  mossèn 
Angel  Garriga  y  Boixader;  Lo  nostre  pa,  de 
na  Dolors  Moncerdà  de  Macià;  Brot  de  Pas- 
sionera,  d’en  Manel  Rocamora.  A  més  el  vo¬ 
lúm  conté  quatre  poesias  de  Mestres  en  Gay 
Saber  morts  durant  l’any  y  que  foren  llegi- 
das  en  l’acte  de  la  festa:  L'ànima  en  pena , 

d'en  Anicet  de  Pagés  y  de  Puig;  La  llengua 
patria ,  d’en  Geroni  Rosselló;  Joanenca,  d’en 
Terenci  Thos  y  Codina;  Ales,  de  mossèn 
Jacinto  Verdaguer. 

No  analisarém,  una  per  iuna  las  compo¬ 
sicions  premiadas,  tot  y  havernhi  de  mossèn 
Verdaguer  y  d’en  Ruyra;  ens  limitarém,  per 
falta  d’espay,  a  las  més  interessants,  a  las  de 
més  relleu. 

Comensém  per  las  d’en  Francesch  Pujols. 
Ni  Yldili  ni  La  Balada  de  las  Feslas  ens  sem- 
blan  dignas  de  la  distinció  qu’han  merescut 
del  Consistori.  En  Pujols,  a  qui  no  volém 
negar  sentiment  poétich,  es,  ara  per  ara,  un 
poeta  que  no  sab  lo  que  son  rimas;  encara 
no’ns  hem  enterat  de  si’ls  versos  del  Idili  son 
consonants,  assonants  o  blanchs.  Com  fac¬ 
tura,  els  versos  del  Idili  (y  aixó  que  resultan 
en  el  volum  dels  Jochs  més  llimats  que  quan 
van  publicarse  en  els  diaris)  son  de  lo  més 
O.uix  qu’ha  produhit  la  musa  catalana.  Com 
pensament,  VIdili’ns  fa  l’efecte  de  quelcom 
abstracte,  boyrós,  aygualit,  deixatat...  de 
quelcom  en  estat  de  vapor,  que  no  pot  ad¬ 
quirir  forma  concreta.  Y  La  Balada  de  las 
Feslas ,  si  bé  es  cert  que  conté  alguns  frag¬ 
ments  que  deixan  veure  al  poeta,  es  total¬ 
ment  una  extranyesa  en  ratllas  curtas.  No 
està  escrita  en  vers  ni  en  prosa:  La  Balada 
de  las  Festas ,  pera  nosaltres,  es  un  enigma. 
Y  al  escriure  aixó  ja  veyém  la  mitja  rialleta 
dels  intelectuals,  acompanyada  de  reflexions 
del  tenor  siguiente:  «Com  se  coneix  que’Is 
de  Joventut  no  saben  res  del  moviment  poé¬ 
tich  contemporani!  No  saben  lo  que  son 
simbols,  formas  novas,  aspiracions  sintélicas, 
incoherencias,  sensacions  estéticas;  no  saben 
que’l  vers  fixe  y  la  rima  son  cosas  vellas,  que 
la  mètrica  es  una  convenció,  que’l  nou  vers 
no  es  més  que  la  unió  entre  la  idea*y  la  pa¬ 
raula,  que  las  lleys  prosódicas  son  inútils, 
que  las  lleys  qu’estatuheix  cada  autor  son 
las  únicas  veritables,  que...  etc.,  etc!» 

Sí,  estimats  intelectuals:  a  Joventut  sabém 
totas  aquestas  cosas  y  altras:  lo  que  no  sa¬ 
bém  es  que  ja’s  trobi  entre  nosaltres  el  poeta 
nou  (a  Fransa  y  Bèlgica  solzament  ne  tenen 
precursors);  peró  sabém  que’l  dia  que  naixi, 
haurà  de  I luytar  (sens  éxit,  naturalment)  ab 
el  geni  de  nostre  idioma,  sencer  y  precis, 
quals  mots  no  s’estiran  ni  contrauhen  com 
els  francesos. 

El  Consistori  d’enguany  per’animar  a  en 
Pujols  (torném  al  assumpte)  devia  concedirli 
mencions  honorificas  ;  era  la  manera  de 
reconéixeli’ls  mèrits,  indicantli  de  passada 
que’ls  camins  que  segueix  son  errats. 

En  Joseph  Carner,  jovenet  de  talent  a  qui 
admiíém  més  per  lo  que  podria  escriure  que 
per  lo  qu’escriu,  ha  volgut  també  épater  le 
bourgeois  y  ho  ha  conseguit:  ab  tres  eptasi- 
labs  posats  de  renglera  en  els  tres  primers 
versos  de  cada  estrofa  (que  produheixen  fal¬ 
sos  efectes  de  grandiositat)  ,  regularment 

accentuats  y  ab  assonancias  de  mal  gust, 
s’ha  emportat  la  Viola...  Reconeguém  perxó 
que  a  la  poesia  d’en  Carner  no  li  mancan 
qualitats;  com  estil  y  llenguatje  resulta  su¬ 
perior  a  moltas  altras  Violas. 

La  Costa  Brava!  Heusaqui  l’obra  d’un  ver 
poeta.  L’Alomar  se’ns  hi  presenta  com  poeta 
clàssich,  inspirat,  correcte,  coneixedor  del 
llenguatje,  just  y  concís,  peró  no  pobre,  en 
la  expressió.  Las  imatjes  de  La  Costa  Brava 
seduheixen  per  la  bellesa  que  las  anima.  Ab 
poétich  esguart  ,  l’Alomar  penetra  en  las 
obscuras  fondarias  de  las  ayguas: 

Y  allà  endins,  blancas,  pera  sempre  ignotas, 
pel  gran  domini  del  Misteri,  esquivas, 
com  a  deesas  virginals  qui  reynan 
dins  l’absoluta  fosca, 

nían  las  covas,  ahont  a  mils,  besantse, 
per  l’infinit  de  las  tenebras  mudas, 
en  deliciós  miniaturat  floreixen 
estalactitas  pàlidas. 

Son  covas  verges.  L’ideal  congrían 
d’una  suprema  y  eternal  bellesa; 
ningií  las  veu;  no  han  vist  la  llum  profana; 
no  saben  que  son  bellas. 

Que  n’es  d’hermosa  tota  la  poesia!  jPer 
qué  no  li  hauràn  concedit  un  premi? 

Hem  arribat  a  lo  mellor  del  volúm:  Mari- 
nas ,  d’en  Víctor  Catala.  El  gran  prosista  de 
Dramas  rurals  apareix  més  gran  encara  en 
las  Marinas,  que  son  dos  fragments  d’una 
novela,  titulats  respectivament  Mar  d'hivern 
y  L'Horror.  No  sabém  qué  admirarhi  més. 
Si’l  nirvi  y  forsa  dramatica  extraordinària  de 
l’acció,  si’l  sentiment  in.ens  que  hi  batega,  si 
la  realitat  insuperable  de  las  descripcions 
descubreixen  un  poderós  cervell  y  un  cor 
humanissim,  la  riquesa  del  llenguatje  y  la 
bellesa  del  estil  revelan  a  un  gran  escriptor, 
que’n  fa  del  idioma  dòcil  pasta,  cera  flonja, 
pera  expressar  fins  lo  inexpressable.  En  Mar 
d'hivern  hi  hà  una  descripció  qu’es  de  lo  més 
perfecte  qu’hem  llegit  (la  música  d'una  tem¬ 
pesta  marina  ohida  entre  unas  rocas);  en 
L'IIorror ,  la  terrible  tragèdia  del  naufragi 
assoleix  els  darrers  límits  de  lo  épich. 

Nosaltres  qui  forem  quasi  bé'ls  primers  en 
alabar  com  se  mereixia’l  geni  literari  d'en 
Víctor  Català,  glòria  de  nostras  1 1  et  ras, 
celebrém  avuy  l'éxit  obtingut  per  las  Mari¬ 
nas,  puig  ab  ellas  solas  n’hi  hà  prou  pera 
que’ls  Jochs  Florals  d’enguany  mereixin,  en- 
tre’ls  aymadors  de  la  literatura  catalana,  du¬ 
rable  recordansa. 

El  trevall  Antònia ,  d’en  Folch  y  Torres 
(J.  M.a),  guanyador  del  accèssit  al  premi  de 
prosa,  es  un  hei  mós  y  just  estudi  psicoló- 
gich,  y  no  podém  menys  de  remarcar  lo  en¬ 
certat  qu’estigué'l  Consistori  al  recompen- 
sarlo  ab  dita  distinció. 

M.  Gonzàlez  y  Sugranes.  —  Mendicidad  y 

Beneficencia  en  Barcelona.  —  Imprenta 

Henrich.  — Barcelona. —  Í903 . 

El  distingit  escriptor  en  Manel  Gonzàlez  y 
Sugranes  ha  publicat,  ab  el  títul  de  Mendici¬ 
dad  y  Beneficencia  en  Barcelona ,  un  volumi¬ 
nós  trevall,  en  el  qual  s'estudian  las  causas 
de  la  misèria  periòdica  que  ha  flagel  lat  a 
Barcelona,  y  las  disposicions  de  las  autori¬ 
tats  pera  posarhi  remey.  L’obra  està  molt 
ben  documentada  y  abrassa  desde’l  segle  xiv 
a  nostre  temps. 

El  senyor  Gonzàlez  y  Sugranes,  que  ja  en 
son  anterior  llibre  La  República  en  Barce¬ 
lona  demostrà  criteri  clar  y  desapassiona- 
ment,  cenfirma  aquestas  qualitats  en  el  llibre 
de  que’s  tracta. 

Trevalls  com  el  d’en  Gonzàlez  y  Sugranes 
son  dignes  d’elogi  y  contribuheixen  a  la 
cultura  dels  pobles. 


DEL  POBLE 

(Rossellonès.) 

«Trim,  tram...  trim,  tram...))  ohi  que  puja- 
van  per  l’escala;  saillí  sul  pas  de  la  porta,  y 
me  veig  a  venfr  un  minyó  y  una  minyona, 
ílorats  y  vermellins  com  un  penjol  de  ci¬ 
reres. 

— Deu  lo  guart  y  la  companyia. 

— Endeusiàu...  (Que  no  son  de  Ceret, 
vostès? 

— Y  si...  (Se’n  recorda  d’en  Ramonet?... 
M’estich  al  pont  d’en  Joan  Saris... 

—  Sí.  sí...  (es  am  tu  que  mo’n  anarem, 
l’estiu  passat,  a  Fontfreda  y  a  les  Salines? 

— Y  si;  y  miri  aquí  la  meua  dona. 

— Cóm,  la  teua  dona!  (Y  donchs  ets  casat 
de  nou? 

— De  la  setmana  passada. 

— Per  molts  anys,  per  molts  anysl  (Y  quí 
es  vostè,  si  os  plau? 

—  Som  la  Roseta  dels  Banys. 

— Es  la  Roseta,  (sab?...  Lanina  de  la  Ma- 
nauna,  que  s’estàn  al  carrer  vell. 

— Ay,  si!  Per  molts  anys,  bona  gent. 
(Y  què  duhéu,  assí? 


— Miri,  es  son  germà  de  vostè  que  li  envia 
aqueixa  cistellada  d’ous. 

— Bé,  bé:  ja  me’n  faré  un  regal  de  truyta- 
des...  amb  un  grapat  d’enciàm.  Valdemens 
tinguessi  assí  d’aquells  roques  del  teu  hort, 
tan  bones  y  tan  tendres... 

— Y  nosaltres  li  oferim  aqueixes  poques  de 
vellanes. 

— Vos  ho  estimi...  gràcies,  gràcies...  Per 
la  paga  vo’ns  vindreu  a  dinar  am  jo... 

— M’escusarà,  nos  cal  anar  a  veure  un 
cosi  de  la  Roseta,  que  s’està  cap  a  la  plassa 
del  Blat,  diu,  y  també  la  meua  padrina,  que 
fa  de  carbonera  cap  a  la  font  de  Sant  Do¬ 
mingo. 

— Y  bé,  serà  pel  sopar. 

— Donchs,  com  voldrà. 

— Y  (qué  diuhes,  Ramonet?  (Ahónt  tre- 
valies? 

— Miri,  lo  meu  amo,  el  senyor  Oliveres, 
com  que  me  vinch  de  casar,  me’n  fa  anar 
am  la  dona  a  li  cuydar  la  botiga  de  vins  y 
de  fruytes  que  té  a  Marsella. 

— Tant  millor,  tant  millor!  Donchs  vos  es¬ 
peri  anit,  al  pich  de  sis  hores,  (eh? — 


— Y  bé  (Cóm  vos  va,  los  nuvis! 

— Miri,  rebé! 

— Que  vos  duri  aqueix  bon  temps! 

— Si,  més  que’n  tenim  prou,  are,  de  repei- 
xades  (sab?  Fa  uns  quatre  dies  que  a  casa  de 
cada  parent  menjém,  y  pus,  gallines,  pollas¬ 
tres,  llapins,  canards,  salses,  confits...  ne 
podém  pas  més,  n’hi  hà  prou. 

—  Home,  home,  ja  vos  s’acabarà  aqueixa 
bona  vida.  Y  tu,  Roseta,  (qué  contes  de  nou? 

— A  mi  me  passa  com  si  eri  un  soldat  que 
se’n  anés  al  servey;  cadun  me  posa  calcóm 
dins  del  cistell,  qui  un  sócissor,  qui  un  pa¬ 
rell  de  toronjos,  qui  un  fromatje,  qui  una 
barra  de  mantega. 

— Deixa  fer,  dona,  deixa  fer... 

— Ja  li  asseguri  que  nos  n’aném  carregats 
de  recapte. — 

Fet  y  fet,  va  venir  l'hora  d’acompanyar  a 
n’en  Ramonet  y  la  Roseta  cap  a  la  gare,  per  hi 
pendre'l  trinch  de  Ribes  altes,  ahont  anavan 
a  veure  un  oncle  0  un  padrí,  no  sé;  mes  de 
segur  qu’ls  hi  torna  aYsperar  tot  al  1  ó  de  po¬ 
llastres,  llapins,  y  salses,  y,  confits! 

J.  Delpont 

BACANAL 

Del  sàtir  s’eleva  la  estatua  de  marbre. 

Els  fochs  grandiosos  clarejan  l’espay. 

Pel  pla  y  las  montanyas  la  boyra  vermella 
extén  son  reyalm. 

De  plàcida  selva,  ab  fréstechs  udols, 
ja  surt  a  glopadas  l’estol  de  bacants. 

Qué  bellas  son  totasl  Cóm  llu  sa  nuesa, 
ab  llurs  cabel  eras  al  vent  voleyantl 
Son  fillas  de  Venus,  que  voluptuosas 
excitan  la  carn; 

y  giran  y  tomban  en  cega  follia 
y  enrondan  las  flamas  donantse  las  mans  .. 

El  sàtir  de  marbre,  rialler  impassible, 
contempla  llur  ball. 

Y's  van  enardint  entorn  la  foguera 
que  dona  a  llurs  formas  relleus  luxuriants; 
y  tomban  encara  ab  cega  follia, 
moradench  el  rostre  y  els  ulls  sagnejant, 
els  músculs  contrets  regalant  escuma 
y  el  pit  pantejant... 

El  sàtir  las  mira  rihent  impassible 
y  més  s'enardeixen  las  follas  bacants  .. 

S’ha  fos  la  foguera,  y  a  sobre  las  brasas 
hi  resta  una  massa  informe  de  carn... 

El  sàtir  de  marbre  se’n  riu  impassible 
de  la  bacanal. 

Joaquím  Tarragó 

NOTA  D’ESTÍU 

Som  pels  vols  de  Sant  Jaume.  Las  falzías 
creuhan  l’espay  com  un  llampech 
llensant  sos  espinguets,  fortas,  ardidas, 
a  cassa  del  insecte,  obert  el  bech. 

Van  seguint  el  seu  curs  esbojarradas 
pel  cel  ardent  rublert  de  llum. 

La  terra  apar’que  bull,  y’l  vent,  qu’escalda, 
du  dels  camps  estival  y  agre  perfum. 

Son  niu  buyt,  abrusat  pel  sol  y  l’ayre, 
resta  en  un  clot  del  campanar: 
espera’ls  días  tebis  de  bonansa 
del  abril,  que’ls  petits  torni  a  bressar. 

Mar  endins,  mar  endins,  passat  Sant  Jaume, 
cap  a  altras  terras  fugiràn; 
s’enduràn  ab  son  ala  una  esperansa... 
y’is  días  lentament  s’escursaràn. 

Las  orenetas,  sas  gentils  germanas, 
alegraràn  encara’l  cor 
fins  que’ls  turons,  la  plana  y  las  clotadas 
tapi  ab  boyras  humidas  la  tardor. 

Lluís  Salvador  v  Sarrà 


NOVAS 


Després  d’haver  regit  els  destins  de  la 
iglesia  catòlica  per  espay  de  més  d’un  quart 
de  sigle,  ha  mort  el  pontífex  Lleó  XIII. 

Ha  sigut,  encara  més  que  un  gran  papa, 
un  gran  diplomàtich.  Més  que  d'enrobustir 
els  dogmas  ab  una  política  com  la  de  Hío  IX, 
cuydà,  com  a  bon  capellà  modern,  de  contem- 
porisar  y  de  conciliar  interessos.  Lleó  XI 1 1 , 
donchs,  no  ha  sigut  un  fanatich  ni  ha  creat 
fanàtichs,  entenent  qu’aixis  favoreixía  més 
la  prosperitat  de  la  iglesia,  si  bé  en  detri¬ 
ment  de  la  íe  religiosa  pura,  cada  dia  més 
desarrelada  en  totas  las  conciencias. 

Aquesta  ha  sigut  la  gran  obra  del  gran  di¬ 
plomàtich  Lleó  X 1 1 1 ,  secundat  y  en  ocasions 
guiat  pel  cardenal  Rampolla,  que  logrà  en 
la  qüestió  de  las  Carolinas  fer  àrbitre  al 
pontilex,  proporcionantli  gran  popularitat  a 
Espanya. 

Lleó  XIII  fou  tolerant  ab  els  grans  autó- 
cratas  dels  grans  Estats  moderns,  y  en 
aquest  sentit  sa  conducta  no  íou,  cristiana¬ 
ment,  tan  exemplar  com  hauria  degut  ésser. 
Ademés,  no  sempre  tingué  la  virtut  de  la 
conseqüència,  ni  practicà  tot  lo  que  predi¬ 
cava.  Aixis  el  vegerem  exhortar  als  católichs 
de  totas  las  nacions  que  reconeguessin  y  res¬ 


pectessin  ab  mansuetut  evangèlica  als  poders 
constituhits,  y  ell  no  reconegué  may  com  a 
sobirana  a  la  dinastia  de  Saboya,  ussurpado- 
ra  de  sos  drets. 

Son  principal  anhel,  que  no  ha  pogut 
veure  realisat,  era  anexionar  la  iglesa  grega 
a  la  romana.  Aixó  dona  idea  de  quinas  eran 
sa  amplitut  de  criteri  y  sas  miras  diplomà- 
ticas. 

Sa  clara  inteligencia,  son  coneixement 
dels  pobles  y  dels  homes,  posats  al  servey 
d’una  política  serena  y  ampla,  han  evitat  a 
Europa  grans  trastorns,  tant  en  la  qüestió 
social  com  en  la  religiosa.  Ja  té,  donchs,  en 
qui  inspirarse’l  que’l  succeheixi,  si  no’s  trac¬ 
ta  d’un  successor  que  com  a  quefe  de  la  igle¬ 
sia  sia  prou  tonto  o  prou  franch  pera  opo- 
sarse  a  las  modernas  corrents,  que  creixeràn 
sens  dubte  tant  més  com  més  grans  obsta¬ 
cles  trobin,  aíanyosas  d’enderrocar  tols  els 
convencionalismes  socials  y  religiosos. 

Lleó  XIII  fou,  ademés,  un  profond  escrip¬ 
tor  y  un  cultissim  poeta. 

1  Y’s  celebraren  las  darreras  sesions  parla- 
mentarias,y  en  Silvela  defensava  la  regencia, 
l’atacava  en  Salmerón,  aquest  victorejava  la 

república,  l’altre  la  monarquia,  en  Vallés  deya 
que  pertanyia  als  republicans  ,  després  de¬ 
ya  que  anava  sol,  després  que  tenia  quefe,  des¬ 
prés  que  no’n  tenia;  en  Blasco  Ibàíïez  y  en 
Lerroux  bramulavan,  l'Anglés  probava  si’n 
sabia,  en  Romero’s  trobava  en  sas  glorias  y 
deya  qu’era  més  lliberal  que  tots  plegats,  en 
Villaverde  trencava  campanetas  cridant  al 
ordre...  y  así  c orno  suele  decirse  el  gato  al  lato, 
el  raío  à  la  cuerda,c tc.,etc...  allò  era  Moreria, 
Xauxa,  Sant  Bov.  tot  lo  que  vulguin  menos 
un  Congrés  de  diputats. 

Y  en  Silvela  ha  fet  veure  que  se’n  ha  anava, 
y,  [tristos  de  nosaltres!,  encara  no  hem  pogut 
veure  realisada  per  en  Maura  la  revolución 
desde  arriba ,  ni  per  en  Sànchez  Toca  cons- 
truhida  la  nova  esquadra. 

Té  la  paraula  en  Villaverde,  home  de  mal 
génit  segons  fama,  encara  que  fent  de  presi¬ 
dent  al  Congrés  havia  perdut  un  xich  aytal 
reputació.  Deyan  qu’ara’l  substituhiria  en 
Romero.  Votém  en  pro:  Vex-pollo  es  presi¬ 
dent  per  dret  propi  del  safreig  nacional.  Ell 
es  qui  mellor  li  ha  pres  sempre’l  pols.  Els 
demés,  si  han  de  ferho  com  en  Villaverde, 
tant  se  val  que  presideixin  de  nom  els  con¬ 
sells  de  ministres,  que  de  fet  ja’s  cuydan  de 
presidir  la  situació  en  Maura  y  en  Silvela, 
donant  lloch  a  entrar  en  el  nou  govern  sis 
senyors  que  may  havian  sigut  ministres  y 
que,  ab  la  paga  y  la  cessantía  que  tenen  en 
perspectiva,  seran  altres  tants  gravàmens 
pera’l  pais,  si  bé  altres  tants  ventrells  agra- 
hits  que,  lot  nodrintse  ells,  nodreixin  al 
partit  conservador.  Mal  per  mal,  donchs,  ja 
està  bé  en  Villaverde  com  a  queje  de  govern. 

Sobre  tol  si  no  fa  barcos  de  guerra. 

Primerament  en  plena  festa  dels  Jochs  Flo¬ 
rals  de  Barcelona, després  en  la  platjadeSant 
Salvador  (provincià  de  Tarragona),  més  re¬ 
centment  a  Arenys  de  Mar,  ara  a  las  platjas 
vendrellencas...  els  atachs  a  la  ensenya  de  la 
patria  catalana  pels  delegats  del  poder  cen¬ 
tral  no  paran  may,  empenyats  com  estan, 
aqueixos  delegats  separatistas,  en  portar  el 
canti  a  la  font  fins  que’s  trenqui,  encara  que 
de  rebot  els  testos  se’ls  hi  clavin  al  cap. 

Vegis  lo  que  diu  Lo  Vendrellench  en  son 
darrer  número: 

Es  hora  ja  de  que  sapiguém  d’una  manera  clara  y 
terminant  si’ls  catalans  tenim  lo  dret  de  posar  la  ban¬ 
dera  de  la  nostra  patria  allà  ahont  nos  sembli  conve¬ 
nient,  sense  exposarnos  à  que’ns  apliquin  lo  rigor  d’una 
lley  qual  existència  ignorém. 

Es  hora  ja  de  que’l  poder  central  parli  clar  en  aquest 
assumpto,  que  diga.  si’ls  castellans  poden  ostentar  sense 
trabas  son  penó  morat,  los  catalans  las  quatre  barras 
y  las  demés  regions  sa  respectiva  senyera;  perque  en 
el  punt  a  que  hem  arribat  no  podém  continuarhi  tran- 
quilament. 

Dihém  aixó,  perque  no  fa  molts  días,  segons  tenim 
entés,  en  la  nostra  platja  va  prohibirse  que’s  posés  una 
bandera  catalana,  sense  que  anés  acompanyada  a’una 
altra  d' espanyola  de  majors  dimensions,  y  encara’ns 


asseguran  que,  donant  probas  d’un  espanyolisme  espa- 
tarrant,  va  dirse  que’s  permetería  qualsevulga  bandera 
estranjera.  peró  no  la  catalana. 

A  tots  los  periódichs  nos  dirigim,  als  diputats  y 
als  governants,  à  lots  los  que  pugan  y  degan  ilustrar- 
nos  los  preguém  que’ns  treguin  d’aquest  dubte,  d’aques¬ 
ta  confusió  en  que’ns  posan  los  ag  nts  de  la  autoritat, 
qual  criteri  es  ben  distint  segons  las  localiíats,  puig 
mentres  en  uns  pums  la  bandera  catalana  no  es  peca¬ 
minosa,  en  altres  se  prohibeix. 

Com  espanyols  tenim  dret  à  saberho:  si  hi  hà  una 
lley  que'ns  prohibeixi  manifestar  lo  no-tre  amor  al  país 
ahont  nasquerem,  que's  digui  y  no’ns  mortifiquin;  que 
la  sàp  ga  lothóin  Si  la  tal  lley  no  hi  es  y  se’ns  vol  pro¬ 
hibir  tal  manifestació,  que  la  fassin  d’una  vegada  pera 
que  sapiguem  fins  à  quin  punt  arriban  nostras  llibertats. 

També  voldríam  saber  y  aixó'ns  ho  diria  aquell  pe- 
riódich  que  l’any  passat  va  disfrutar  tant  quan  va  lo- 
grar  l’empresonament  d'aqutllas  cinch  personas  qual 
honradesa  y  dignitat  està  molt  per  sobre  dels  periodis- 
tas  que  mercadejan  ab  la  patria,  voldríam  saber  lo  valor 
rm  ral  ó  patriótich  d’una  bandera  fins  ahont  arriba,  se¬ 
gons  lo  punt  ahont  estiga  posada;  pu  g  nosaltres  no 
vo  ém  ereure  que  un  drap,  per  lo  sol  fet  de  portar  uns 
colors  ó  un  escut,  sían  los  que’s  vulgan,  representin  à 
tot  arreu  l’honor  d'una  nació.  Lo  mateix  Liberal  de 
Barcelona  s'tscruixía  no  fa  molt  de  que  ls  carros  d'es- 
combrarías  portessin  una  bandereta  espanyola,  y  tenia 
rahó. 

En  l’«Aplech  Catalanista»  va  donarhi ’l 
doctor  Raduà’l  passat  dissapte  una  conferen¬ 
cia  sobre’l  problema  obrer.  El  conferenciant 
digué  que  l’obrer  té  rahó  al  protestar,  donchs 
després  d’un  any  de  trevall.  angunias  y  pri¬ 
vacions  ab  prou  leynas  si  pot  estalviar  70  pes- 
setas  pera  vestirse,  fumar  y  satisfer  neces¬ 
sitats  imprevistas.  Considerà  errat  el  sistema 
de  las  vagas  totals,  y  demés  procediments 
qu’han  mort ’la  llibertat  de  trevall  y  contrac¬ 
tació.  Afirmà  que’ls  amosthan  de  donar  als 
obrers  part  en  els  beneficis,  y  que  si’ls  obrers 
en  comptes  d’anar  perduts  en  una  política 
negativa,  fossin  instruhits  y  tolerants,  arri- 
banan  a  l’anulació  dels  amos.  Digué  que  la 
qüestió  obrera  es  tan  important,  que  fins  els 
partits  polnichs  que  més  la  menyspreuhavan 
tractan  d’aportarhi  solucions.  Mes  la  solució 
del  maüser,  provocada  en  nostre  pais  per 
molts  obrers,  preconisada  per  molts  amos  y 
única  que  com  a  recurs  obligat  emplean  els 
governs,  agravarà  la  qüestió  cada  dia  més. 

La  concurrència,  qu’era  nombrosa,  aplaudi 
com  se  mereixia  al  senyor  Raduà  pels  conei¬ 
xements  que  demostrà  del  assumpte  que 
tractava,  y  per  la  claretat  ab  que  exposà  sas 
ideas. 

* .  \ 

El  conegut  caricaturista  Cornet  exposa 
aquesta  setmana  a  ca’n  Parés  una  petita  co- 
lecció  d'ex  hbris.  Aquests,  quan  son  ilustrats, 
permeten  complerta  llibertat  al  dibuixant 
pera  tractarlos  a  son  albir,  peró  es  conve¬ 
nient  que  vagin  d’acort  ab  el  caràcter  del 
propietari  del  llibre,  y  devegadas  ab  la  natu¬ 
ralesa  d’aquest.  Fins  a  cert  punt  la  caricatura 

pot  plegarse  a  aqueixas  exigencias,  mes  un 
ex  libns  acaricaturat  sempre  tendeix  a  ésser 
faltat  de  distinció,  y  sol  resultar  poch  atrac¬ 
tiu  pera’l  gust  d’un  bibliòfil  refinat. 

lli  ha,  ademés,  al  costat  dels  exlibris , 
quadrets  d'en  Simó  Gómez  y  en  Baidomer 
Galofré  (difunts),  y  d’en  Pinós  y  en  Domenge, 
oferint  tots  escassa  novetat. 


Llegim  en  un  periódich  d’informació: 

nZaragoza,  14  — De  regreso  de  las  ferias  de  Pamplo¬ 
na,  ha  llegado  el  espada  Antonio  Fuentes. 

Se  celebró  un  banquete  en  su  obsequio. 

El  aplaudido  espada  brindo  para  que  Dios  y  la  Na- 
turaleza  mantengan  al  senor  Salmerón  en  condiciones 
de  gobernar  al  frente  de  la  República,  cuya  forma  de 
Gobierno  ensalzó  con  emu-iasmo,  diciendo  que  el 
ideal  de  la  juventud  es  ver  nuevas  formas  de  regir  las 
naciones. 

Manifestóse  cristiano  fervoroso  y  cabficó  de  tina  de 
comadres  los  últimos  debates  parlamenïarios. 

Luego  habló  de  asuntos  taurinos,  lamentando  la  pre¬ 
matura  retirada  de  Guerritai>. 

Es  d’esperar  que  si  continua  aquest  entu¬ 
siasme  taurófil-i epublicà,  aviat  els  diestros, 
ensinistrats  pel  maeslro  Salmerón,  deixaran 
de  banda  allò  de  Dios  y  la  Naturaleza  (kraus- 
sisme  dubtós),  y  entrant  de  ple  en  el  terreny 
del  kraussisme  pur  modificat  pel  tecnicisme 
tauromàquich,  al  brindar  per  el  jefe  del  par- 
tido  republicano  única ,  diran  si  fa  o  no  fa: 
jOle  ya  por...  la  inmanencia !  /Que  viva  lo 
trascendente!  jDendito  sea...  tu  suprasensible! 


Publicacions  rebudas: 

Cosas  de  Espaiia.  Ab  aquest  títul  nostre 
molt  estimat  company  en  Pompeyus  Gener 
ha  publicat  una  obra  dividida  en  dugas 
parts.  La  primera  conté  las  ja  famosas  Here- 
jías ,  en  las  que’s  tracta  la  teoria  de  las  ras- 
sas  aplicantla  al  estudi  de  la  decadència  es¬ 
panyola.  La  segona  part,  0  sia  La  Citeslión 
Catalana ,  es  un  original  judici  sobre  l’auto- 
nomisme  y  sobre  las  regions  espanyolas  que 
sentintse  superiors  volen  viure  ab  personali¬ 
tat  pròpia  pera  formar  una  nova  Espanya 
forta,  ab  vida  natural  y  esperit  progressiu. 
El  problema  del  autonomisme,  plantejat  pels 
catalans  dintre  del  Estat  espanyol,  resulta 
una  corroboració  pràctica  de  las  teorias  y 
judicis  exposats  per  l'autor  en  sas  l·lerejías, 
y  per  aixó  aquesta  obra,  al  costat  de  la  re¬ 
centment  escrita  per  en  Pompeyus  Gener  ab 
el  titul  de  La  Cuestión  Catalana ,  lliga  perfec¬ 
tament  dintre  del  nou  volum  Cosas  de  Es- 
pana ,  quin  valor  literari  y  filosófich  ens  abs¬ 
tenim  de  judicar  per  tractarse  d’un  company, 
peró  quina  lectura  recomaném  a  nostres 
lectors,  per  tractarse  d’una  obra  de  palpitant 
actualitat. 

Mariucha ,  comèdia  en  cinch  actes  per 
B.  Pérez  Galdós.  S  ha  publicat  aquesta  nova 
obra  del  celebrat  escriptor  castellà,  estrenada 
ab  gran  éxit  al  teatre  de  Catalunya’l  dia 
16  del  actual  per  la  companyia  Guerrero- 
Mendoza,  y  de  la  que’n  doném  un  judici  cri- 
tich  en  la  secció  corresponent. 

Bases  pera  un  concurs  de  bocets  al  oli :  El  se¬ 
nyor  don  J.  Llusà  y  Puig,  comerciant  en  vins, 
ha  publicat  las  bases  d’un  concurs  entre’ls  pin¬ 
tors  espanyols  pera  premiar  una  serie  de  bo- 
cels  al  oli,  que  deuran  estar  inspirats  en  al gún 
dels  següents  assumptes:  I,  «La  llibertat  im¬ 
pulsant  el  progrés  dels  pobles»;  II,  «La  virtut 
radica  en  el  trevall  y  en  l’amor  als  nostres 
semblants»;  III,  «La  repugnant  tracta  de  bla n- 
cas,  vergonya  dels  pobles  civilisals»;  IV,  «La 
plaga  de  la  usura»;  y  V,  «Els  mals  del  joch, 
desde  la  loteria  a  las  cartas».  Podrà  conce- 
dirse  premi  a  cinch  bocets,  corresponents  a 
dits  cinch  temas,  consistint  cada  premi  en 
1 .500  pessetas,  y  ademés  el  jurat  se  reserva’l 
dret  de  fixar  las  condicions  y’l  preu,  mitjan- 
sant  las  quals,  l’autor  del  bocet  podrà  desen- 
rolllarlo  en  un  quadro  qu’adquirirà’l  senyor 
Llusà.  Els  bocets  no  han  d’anar  firmats,  os¬ 
tentant  tan  sols  un  lema,  que  serà’l  mateix 
que  s’escrigui  en  un  sobre  tancat  contenint 
el  nom  del  autor.  Tots  els  bocets  deuràn  és¬ 
ser  entregats  0  enviats,  a vans  del  31  de  desem¬ 
bre  del  corrent  any,  a  don  Frederich  Rahola, 
Corts  Catalanas,  276  y  278,  26n.  El  jurat  se 
compondrà  de  tres  pintors  y  de  tres  critichs, 
que  seràn  designats  ab  la  deguda  anticipa¬ 
ció,  havent  ja  acceptat  sos  carrechs  els 
senyors  don  Romà  Ribera  y  don  Frederich 
Rahola. 

Hem  rebut  la  Convocatoria  y  Cartell  pera’l 
certamen  literari  que  s’ha  de  celebrar  a  Pal¬ 
ma  de  Mallorca  ab  motiu  de  las  firas  y  festas 
del  mes  d’agost  d'enguany.  S’ofereixen  dotze 
premis  sobre  altres  tants  assumptes,  cantats 
o  tractats  en  vers  0  prosa,  segons  sian  poé- 
tichs,  de  costums,  técnichs,  sociológichs,  etc. 
Els  trevalls,  inèdits  y  sense  firma,  han  d’és¬ 
ser  enviats  a  la  secretaria  del  jurat  (Casas 
Consistorials  de  Palma)  avans  del  3  1  del  pre¬ 
sent  juliol.  En  cada  un  hi  anirà  un  lema, 
qu’ha  d’estar  escrit  també  en  el  sobre  clos 
que  contingui’l  nom  del  autor.  Ademés  dels 
dits  premis,  el  jurat  podrà  concedir  accèssits 
si  ho  estima  procedent.  La  festa  del  reparti¬ 
ment  dels  premis  tindrà  lloch  el  14  d’agost. 
El  jurat  caliíicador  estarà  format  pels  senyors 
en  Joan  Alcover,  president;  en  Ramón  Picó 
y  Campamar,  en  Joan  Palou  y  Coll  y  en  Ga¬ 
briel  Maura,  vocals;  y  en  Magí  Verdaguer, 
secretari. 


Fidel  Giró,  impressor. —  Carrer  de  València,  233 

NOSTRE  FOLLETÍ 

Acabada  la  publicació  del  drama  d’en  Joseph  L.  Pagano 

FORA  DE  LA  VIDA 

repartim  ab  el  present  número  la  cuberta,  dibuixada  per  en  Pujulà  y  Vallés, 
pera  enquadernarlo.  Las  personas  que  presentin  a  aquesta  Administració,  ade- 
més  de  dita  cuberta,  tots  els  folletins  de  l’obra  en  bon  estat,  rebran  pel  preu 
de  20  cèntims  l’obra  enquadernada  en  rústica.  També  facilitém  enquaderna¬ 
cions  cartonné  al  preu  de  50  cèntims. 

L’obra’s  ven  a  2  pessetas  en  totas  las  llibrerías. 

La  setmana  entrant  comensarém  a  publicar  el  drama 

MÉS  ENLLÀ  DE  LAS  FORSAS 

'•  V  L-  jM 

del  eminent  autor  noruech  Bjòrnstjerne  Bjòrnson. 

fOVENTUT 

SETMANARI  CATALANISTA 

Els  trevalls  se  publican  baix  la  exclusiva  responsabilitat  de  sos 
autors. 

No  s’admeten  els  que  no  sían  inèdits. 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 

PREUS  DE  SUSCRIPCIO 

CATALUNYA:  Un  any . . 

>  Mitj  any.  . 

»  Trimestre . 

ALTRAS  REGIONS  D’ESPANYA:  Un  any.. 

EXTRANGER:  Un  any. . 

Número  corrent . 

»  atrassat,  ab  folletins . 

»  >  sense  folletins . 


8  Pessetas. 

4  5°  .  » 

225  * 

9  » 

1  o  Franchs. 

20  Cèntims. 
40  » 

25  > 


Redacció  y  Administració: 

Plassa  del  Teatre,  6,  entressol. 


NÚMERO  CORRENT . 20  CÈNTIMS. 

»  ATRASSAT,  AB  FOLLETINS .  .  40  » 

>  »  SENSE  FOLLETINS.  25  > 


SUMARI: 

Art,  demagògia  y  negoci,  per  Geroni  Zanné.— Pàginas 
d’ahir  y...  d'avuy,  per  Trinitat  Monegal.— <,Senyo- 
ras?...  ^Senyors?...,  per  Sebastià  Junyent.— Malalts 
del  esperit,  per  Octavi  Pell  Cuffí.  — Glosa,  per  Antón 

ART,  DEMAGOGÍA  Y  NEGOCI 

No  fa  gayre  temps  que  ab  motiu  de  ia  fes¬ 
ta  catalanista  celebrada  a  Poblet,  visitarem 
aquellas  despullas  venerables,  mostra  de  lo 
qu’havia  sigut  Catalunya  en  sa  època  d’or, 
peró  mostra  també  de  la  fi  qu’espera  a  tota 
obra  artística  quan  la  personalitat  d’un  po¬ 
ble ’s  troba  a  punt  de  desapareixe,  quan 
aquest  oblidà  sa  historia  y  menyspreuha  son 
caràcter  pera  esdevenir  fidel  servent  de  par¬ 
tits  exótichs. 

Quan  Catalunya  fou  gran,  també  ho  fou 
Poblet.  Quan  Catalunya  agonitzà,  Poblet 
també...  Peró  Catalunya  s’ha  revifat,  y  Po¬ 
blet,  després  d’una  agonia  horrorosa,  s’ha 


mort.  Avuy  sols  podém  contemplar  son  cada 
vre.  Del  gegant  català  sols  ne  restanels  mem¬ 
bres  escampats  sà  y  enllà;  sa  colossal  carca¬ 
nada  no  conserva  la  més  petita  filagarsa  de 
carn...  Poblet  es  una  inmensa  ossera.  Sort 
que,  com  ha  dit  el  gran  Puvis  de  Chavannes, 
il  y  a  quelque  chose  de  plus  beau  encore  qu'une 
belle  chose:  ce  sont  les  ruines  d'une  belle  chose. 

Poblet  ens  recorda  la  fi  de  molts  monu¬ 
ments  de  Catalunya  esfondrats  per  las  for- 
tas  ventadas  revolucionarias,  inconscientas 
quasi  sempre,  peró  terribles.  La  Demagògia, 
en  lluyta  ab  el  passat,  descarregava  sa  mà 
feixuga  cegament:  al  destruhir  un  dogma 
destruhía  un  capitell,  al  anihilar  un  regim 
polítich  esbotzava  un  finestral  gótich,  al  ce 
lebrar  una  Constilución  emblanquinava  un 
arch  romà. 

El  furibond  demagoch,  de  llarchs  cabells 
y  barba  esburrifada,  brandant  ab  una  mà’l 
tió  encés  y  ab  l’altra  la  destral  roja  de  sanch, 
impulsat  per  febrosencas  venjansas,  dihentse 
redemptor  d’un  poble  oprimit,  muntava  al 
assalt  del  art  català,  babejant  bromera  y  flas- 
tomant,  quasi  boig.  Son  cervell  ple  de  nega¬ 
cions,  refractari  a  la  forma  bella,  demanava 
extermini,  foch  y  sanch...  Heusaqui  cóm 
anavan  morint  las  obras  mestras  de  l’arqui¬ 
tectura  catalana,  perque’l  poble  nostre  no 
era  allavors  el  poble  català.  Ningú  crema  lo 
seu,  ni  ho  llensa,  ni  ho  enruna. 

Pero  l’obra  de  la  Demagògia  fou  una  obra 
inconscient.  Darrera  del  destructor  d’obras 
artisticas,  s’hi  amagava’l  negociant,  ab  sa 
cara  grossa,  rodanxó  y  satisfet,  esperant  que 
s’apaguessin  las  darreras  guspiras  del  incen¬ 
di  per’adquirir,  a  baix  preu,  las  obras  artís- 
ticas,  es  dir,  els  bienes  nacionales. 

Pobre  demagoch!  <;Qué  n’has  tret  de  violar 
sepulcres,  de  fuhetejar  ossos  de  reys,  d’es¬ 
campar  cendras  d'abats,  d’enfonzar  torras 
romanas,  archs  triomfals,  palaus  e  iglesias, 
si  continúas  com  avans?  Ta  obra  ha  sigut  un 
fruyt  de  la  ignorància,  has  empobrit  l’art  de 
la  terra,  has  enriquit  la  butxaca  del  nou  sen¬ 
yor  feudal,  menys  despótich  y  majestuós  que 
l’antich,  però  més  groller,  despreocupat  y 
ruhi.  Has  mort  el  casal  gótich  per’aixecar 
la  casa  de  lloguer  de  cinch  pisos.  tu’t 
sents  mellon1 

L’obra  demagògica,  donchs,  ha  sigut  una 
obra  preparatòria  de  novas  riquesas.  L’hor¬ 
ror  a  lo  vell  l'ha  desencadenada  y  sos  efec¬ 
tes  solzament  han  sigut  beneficiosos  pera 
capitalistas  y  negociants.  Aquests  senten  el 
mateix  odi  a  lo  vell  que  sent  el  demagoch, 
però  llur  odi  es  relatiu  y  circunstancial.  Si 
d’un  palau  del  Renaixement  ne  poguessin 
treure  tan  bon  lloguer  com  d’una  casa  a  la 
americana,  allavors  el  conservarian. 

Resumint:  el  monjo,  el  rey  o’l  municipi 
aixecaren  temples,  palaus  y  castells;  el  de* 
magoch  els  enrunà;  el  negociant  els  adquiri. 
El  monjo,  el  rey  y’is  municipis  foren  artis- 
tas;  el  negociant  fou  un  home  aixerit;  el  de¬ 
magoch  fou  un  ximple. 


PÀGINAS  D’AHIR  Y...  D’AVUY 

Llegint  un  dels  llibres  que  més  m’encisan 
per  la  espontaneitat  y  franquesa  ab  que  està 
escrit,  Les  confessions  d'un  revolulionaire  , 
d’en  P.-J.  Proudhon,  llibre  per  cert  bon  xich 
menyspreuhat  y  molt  desconegut  per  part 
dels  que  més  l’haurian  d’estudiar  (els  que 
actúan  de  revolucionaris  y’is  que’s  diuhen 


federals),  vaig  trobar  en  son  capitul  XXL 
8  juillet:  Conclusion,  els  següents  notables 
paragrafs: 

«Les  hommes  que  nous  voyons  en  ce  mo¬ 
ment  porter  encore  la  banniére  des  partis, 
solliciter  et  galvaniser  le  pouvoir,  tirailler  de 
droite  et  de  gauche  la  Révolution,  ne  sont 
pas  des  vivants:  ce  sont  des  morts.  Ni  ils  ne 
gouvernent,  ni  ils  ne  font  d’opposition  au  gou- 
vernement:  ils  célèbrent,  par  une  danse  de 
gestes,  leurs  propes  funérailles. 

»Les  socialistes...  qui  ne  sachant  à  quoi 
se  prendre  agitent  encore  les  esprits  de  pro- 
jets  ridículs  et  sans  bonne  foi:  ces  socialistes- 
là  auraient-ils  la  prétention  de  gouverner  le 
monde?  Ils  sont  morts,  ils  ont  av.alé  leur 
langue,  comme  dit  le  paysan.  Qu’ils  dorment 
leur  sommeil,  et  attendent,  pour  reparaitre, 
qu’une  Science,  qui  n’est  point  la  leur,  les 
appelle. 

»Et  les  jacobins,  démocrates-gouverna- 
mentalistes,  qui,  après  avoir  passé  dix-huit 
ans  en  conspirations  sans  étudier  un  seul 
problème  d’ économie  sociale  ,  ont  exercé 
quatre  mois  durant  la  dictature,  et  n’en  ont 
recueilli  dautre  fruit  qu’une  suite  d’agita- 
tions  réactionnaires,  suiviesd’une  épouvanta- 
ble  guerre  civile;  qui  au  dernier  moment, 
parlant  toujours  liberté  ,  révaient  toujours 
de  dictature:  serait-  ce  leur  faire  injure  que  de 
dire  d’eux  aussi  qu’ils  sont  morts  et  que  le 
scellé  est  sur  leur  tombeau?  Quand  le  peu- 
ple  se  sera  refait  une  philosophie  et  une  foi; 
quand  la  société  saura  d’oú  el  le  vient  et  oü 
elle  va,  ce  qu’elle  peut  et  ce  qu’elle  veut, 
alors,  seulement  alors  les  démagogues  pour- 
ront  revenir,  non  pas  pour  gouverner  le 
peuple,  mais  le  passionner  de  nouveau. 

»Les  doctrinaires  sont  morts  aussi ;  les 
hommes  de  l’insipide  juste-milieu,  les  parti¬ 
sans  du  régime  soi-disant  constitutionnel 
ont  rendu  leur  dernier  souffle  à  la  séance 
du  20  d’octobre...  Eux,  nous  gouverner  en¬ 
core!  Leurs  preuves  sont  faites... 

»Le  parti  absolutiste,  enfin,  le  premier 
dans  la  logique  et  dans  l  histoire,  ne  tardera 
pas  d’expirer  à  la  suite  des  autres,  dans  les 
convulsions  de  son  agonie  sanglante  et  li- 
berticide...  Pour  que  l'absolutisme  ne  se 
relève  jamais,  il  ne  suffit  plus  qu’il  réduise  les 
hommes,  il  faut  encore,  comme  le  veut  Mon- 
talembert,  qu’il  fasse  la  guerre  aux  idées...» 

Involuntàriament,  ab  un  moviment  instin¬ 
tiu,  vaig  obrir  la  primera  pàgina  buscant  el 
nom  del  autor  y  la  data  del  llibre.  M’havía 
preocupat:  me  creya  que  aquest  llibre  era 
d’ara  y  que  tractava  del  Estat  espanyol. 

Si:  els  paragrafs  que’l  filosop  escrigué  pas¬ 
sada  la  revolució  del  48  a  Fransa,  son  apli¬ 
cables,  paraula  per  paraula,  al  flamant  Estat 
de  que  formém  part. 

Els  nostres  socialistas,  malgrat  no  hagin 
estat  a  punt  d’ésser  poder,  son  ja  morts,  com 
els  de  que’ns  parla  Proudhon:  Sols  serveixen 
fer' agitar  els  esperits  ab  projectes  ridículs  y 
sense  bona  fe.  Las  ja  vellas  y  rancias  utopias 
no  convencen  a  ningú:  traduhidas  malament 
del  extranjer  ,  no  serveixen  més  que  pera 
escalfar  els  cervells  dels  ilusos,  que’s  gratan 
la  butxaca  pera  mantenir  a  quatre  ganduls  y 
vividors.  Que’l  dormin  el  seu  son  de  mort; 
que  no  ressucilin  pas,  donchs  aixis  perme¬ 
tran  que  demà’l  poble,  veritablement  ins- 
truhit,  aprengui'l  ver  socialisme,  que  serà 
l’únich  salvador  de  la  Humanitat. 

Els  jacobins,  els  nostres  republicans,  son 
morts  eixits  per  obra  d  encantament.  Ab 
molts  anys  de  conspiracions,  ab  uns  quants 
mesos  de  govern  després  de  la  Gloriosa  (?), 
ab  més  temps  de  conspirar,  o  mellor  no  fer 
res,  no  s’han  preocupat  ni  poch  ni  molt  del 
estudi  de  las  qüestions  económich-socials. 
Sols  saben  que  l’Estat  espanyol  deuria  tenir 
una  gran  marina  y  un  poderós  exèrcit.  (Pera 
qué? /Para  salvar  el  honor  nacional y  defender 
el  lerritorio!  (Y  per’aixó  han  surlit  de  sas 
tombas  aquests  hipócritas?  Valdria  més  qu’ho 
diguessin  clar  que’ls  volen  pera  imposarnos 
sas  ideas,  sa  ridicula  y  reaccionaria  repúbli¬ 
ca.  Fresch  està  en  la  memòria  de  tols  que 
foren  els  atiadors  del  govern  contra’l  cubans, 
els  quals  no  volian  altra  cosa  que  sa  llibertat 
y  la  de  sa  terra.  Sa  filosofia  serà  sempre 
l’egoisme;  sa  fe  la  tirania. 

Tots  y  cada  un  d’ells  somnia  ab  ésser  dic¬ 
tador;  tot  se  senten  Robespierres.  (Sas  con¬ 
viccions?  Comparis  lo  que  predicavan  en 
Lerroux  y  companyia  fa  tres  o  quatre  anys, 
y  lo  que  diuhen  avuy  per  boca  de  son  quefe. 
(Sa  bona  fei'  Examinéu  sa  conducta  envers 
els  vaguistas  de  nostra  terra. 

De  son  programa,  emés  pel  encarcarat 
kraussista  Nicolau  Salmerón  pochs  dias  fa  en 
las  Corts,  se  pot  dir  lo  que  diu  en  Proudhon 

de  la  declaració  de  Londres  feta  pels  refugiats 
jacobins,  quan  Napoleón  III,  (president  de  la 
república):  «A  quoi  bon  venir  rendre  compte, 
devant  une  France  nouvelle,  des  manifesta- 
lions  d’un  autre  temps?  La  déclaration  de 
Londres  est  la  démission  du  parti  jacobin. 
Des  ombres  luttant  contre  des  ombres  pour 
une  ombre  d’autorité!  Voilà,  Ledru-Rollin  et 
ses  amis  l’ont  parfaitement  compris,  tout  ce 
qu’eút  été,  par  leur  présence,  le  procés  de 
Versailles.  Prenons  garde,  républicains,  en 
faisant  de  l’agitation  rétrospective,  de  faire 
encore  de  la  contre-révolution!» 

Clavat,  senyor  Salmerón!  Si  vosté  no  estés 
petrificat,  si  vosté  tingués  una  sombra  de 
sentit  polítich,  s’amagaria  per  sempre  din- 
tre'l  panteó  de  la  República  del  73. 

(Y’is  altres,  els  monàrquichs?  Tots  ells  son 
ombras  lluytant  contra  las  ombras  dels  repu¬ 
blicans  y  las  dels  altres  partits  per  una  om¬ 
bra  de  poder,  per  un  govern  que  s’enruna, 
com  s’enrunarà  l’Estat  que  tractan  de  gover¬ 
nar  si  no  ve  prompte  una  veritable  revolució 
económich-social  qu’expulsi  tots  els  cuchs  y 
microbis  que  se’l  menjan  viu.  Pera  nosaltres, 
mellor  que  governin:  aixis  prompte  se’n  ani¬ 
rà  tot  al  botavant.  Iguals  son  els  lliberals 
que’ls  conservadors:  morts  apestosos  qu’en- 
matzinan  l’ayre  de  nostra  societat. 

L’espectacle  d’aquestas  últimas  sessions 
de  la  cambra  de  diputats  fou  tétrich:  sem¬ 
blava  una  dansa  macabra  ballada  pels  direc¬ 
tors  dels  partits  al  entorn  del  cadavre  del 
Estat. 

En  totas  las  discussions  lo  mateix  de  sem¬ 
pre:  personalismes  repugnants,  criticas  bai- 
xas,  cap  pensament  nou,  cap  ideal  enlayrat; 
tots  els  partits  ab  ideals  arràn  de  terra  ser¬ 
vils  per  mesquinas  passions.  Y  pera  fí  de 
festa  una  crisis  traydora,  per  la  que  l’ombra 
del  orgullós  Villaverde  rodejat  d’ombras  més 
petitas  y  famolencas,  arrencava’l  poder  de 
mans  del  informal  Silvela  y  del  seriós  y  mo¬ 
mificat  Maura  pera  fer  lo  mateix  qu’ells! 
Y  allà  al  fons,  las  repugnants  calaveras  dels 
Moret,  Vega  Armijo,  el  consegüent  Canale- 
jas,  Romero,  etc.,  etc.,  barallantse  per  que- 
faturas,  no  per  ideas,  ni  tan  sols  per  pro¬ 
cediments! 

Cóm  devian  riure  tots  els  homes  politichs 
espanyols  que  ja  desaparegueren  y  qu’estàn 
fruhint  una  pau  que  no  mereixen  en  la  sole- 

tat  dels  cementiris,  al  veure  las  balladas  y 
contorsions  dels  continuadors  de  la  seva  obra 
de  mort! 

Els  absolutistas,  malgrat  estiguin  sense 
intervenció  directa  en  el  poder,  procuran  ti- 
ranisar  las  ideas,  y  son,  encara  que  morts, 
de  molt  cuydado,  puig  fan  més  mal  en  estat 
de  descomposició  que  tots  els  altres  junts:  se 
fïcan  dintre  las  llars,  y  sa  forsa  s'emplea  en 
separar  als  individuus  més  lligats;  en  des- 
truhir  la  institució  més  santa,  la  familia. 

La  veritat  es  que,  encara  qu’escrits  a  mit¬ 
jos  del  sigle  xix  y  parlant  de  la  Fransa,  sem¬ 
bla  que’ls  paragrafs  d’en  Proudhon  siguin 
fets  d’ara  y’s  refereixin  al  Estat  espanyol. 

Son  planas  d’ahir  que  semblan  d’avuy. 
Sols  hi  hà  una  aclaració  a  fer:  aquells  cele- 
bravan  ab  dansa  de  geslos  sos  propis  funerals; 
aquests  celebran  els  seus  y  ls  del  Estat  es¬ 
panyol. 


^SENYORAS?...  ^SENYORS?... 


...Archivo  de  la  cortesia. 

El  fet  de  que  piano  piano  aumenti’l  nom¬ 
bre  de  senyoras  que  van  al  teatre  sense 
sombrero  ab  el  piadós  fi  de  no  molestar  als 
espectadors  que  l’etzar  posa  darrera  d’ellas, 
es  un  signe  de  regeneració.  Verament  acon- 
horta,  peró  en  cambi  creix  la  indignació  con¬ 
tra  aquellas  qu’encara  no  se’l  treuhen,  perque 
ara  no  tenen  ni  la  frévola  excusa  de  dir  nin¬ 
gú  se’l  treu:  ara  demostran  solzament  no 
ésser  senyoras.  , 

Se’n  ha  de  venir  o  no  se’n  ha  de  venir  de 
mena,  perque  molts  d’origen  ben  humil  se- 
nyorejan  ab  forsa  dignitat  mentres  que  al¬ 
tres  qu’ho  deurian  ésser  de  rassa  rebregan  el 
senyoriu  y  se’l  posan  a  sota  l’aixella.  Y  es 
qu’aixó  del  senyorejar  porta  en  sí  com 
atributs  essencials  la  bona  educació  filla  dels 
bons  sentiments  y,  si  no  l’amor,  al  menys  la 
consideració  envers  el  pròxim.  Y  aquests  atri¬ 
buts  no’s  compran  ni’s  venen,  sinó  que’ls  té’l 


qui’ls  té,  y  per  aixó  a  voltas  trobarém  page¬ 
sos  ben  educats  y  a  ciutat  trobarém  molts 
senyors  y  senyorets  del  ordre  de  la  gros- 
seria . 

Tal  com  el  calificatiu  de  senyor  ha  arribat 
a  nosaltres  a  través  del  temps,  significa  no 
tan  sols  noblesa,  riquesa  o  poderíu,  sinó 
quelcom  més  refinat;  no  indica  l’excelent  tall 
del  trajo  o  la  elegancia  pulcra  y  distingida, 
sinó  que  també’s  refereix,  y  molt  especial¬ 
ment,  a  la  noblesa  de  cor,  a  la  persona  d’ins¬ 
trucció  y  educació  complertas,  al  home  de 
societat  que  sab  perfectament  atendre  a  tots 
y  no  mortificar  a  ningú,  ans  al  contrari,  sab 
lograr  que  a  la  seva  vora  tothom  hi  estigui 
bé,  estalviant  molestias,  fent  agradosa  la 
seva  companyia.  Mes  ara  ja’s  diu  senyor  a 
tothom;  s’ha  bordejat  el  títul,  y  a  qualsevol 
tipo  groller  y  mal  educat  se  li  diu  senyor. 
L’hàbit  no  fa’l  monjo,  sota’ls  barrets  empo- 
laynats  s’hi  dissimulan  caparrons  de  carbas- 
seta.  El  barret  de  copa  alta  sols  proba  que’l 
propietari  va  tenir  diners. pera  comprarlo. 

Se  m’ocorrían  aquestas  reflexions  al  assis¬ 
tir  a  las  últimas  funcions  que  donà  la  com¬ 
panyia  de  la  Mariani  al  teatre  de  Novetats, 
quan  per  ma  dissort  tenia  devant  meu  algun 
barret-jardinera. 

Qué  paradas  s’hagueran  quedat  aquella 
senyora  y  aquella  senyoreta  que  tenia  al  de¬ 
vant  y  que  ab  sos  monumentals  sombreros, 
de  gust  ben  dubtós,  me  tapavan  la  escena, 
si  en  un  dels  entreactes  m’hi  hagués  fet 
presentar  y  ab  accent,  agre-dols  las  hi  ha¬ 
gués  dit: 

«Garrida  dama  y  gentil  damisela:  fins 
ara  he  tingut  la  sort  d’ésser  un  admirador  de 
sos  respectius  clatells,  en  els  que  hi  joguine- 
jan  petits  rinxos  esbojarrats.  Sa  contempla¬ 
ció  m’ha  indemnisat  fins  ara  de  no  veure’l 
comensament  del  drama.  La  pinteta  també  la 
he  trobada  bufona.  Peró  francament,  y  dema¬ 
nant  mil  perdons  a  la  modista,  els  sombre¬ 
ros  m’han  desplagut;  potser  son  massa  gros¬ 
sos,  potser  son  massa  adornats:  en  tot  cas 
no  omplen  el  seu  objecte,  perque  no  las  afavo¬ 
reixen,  amagan  aquesta  mota  de  magnífichs 
cabells  ondulats  que  tan  bé  enquadra  sa 
hermosa  fesomia;  y  ademés  m’han  jugat  una 
mala  passada,  m’han  privat  d’enterarme  del 
desenrotllo  de  l’obra  que  representan.  íSeràn 
prou  amables  pera  tréuressels  y  deixarme 

enterar  del  desenllàs?  Si  qu’ho  seran,  perque 
al  ésser  bellas  hi  voldran  afegir  l’ésser  bon- 
dadosas.  » 

De  bona  gana  las  hi  haguera  dit  tot  aixó  si 
jo  no  fos  un  home  timit  y  curt  de  génit,  y  no 
m’hauria  desplagut  parlar  serenament  ab 
aquell  senyor,  que  hi  duya  la  muller  y  cinch 
fillas  ensombreradas  posantlas  totas  de  ren¬ 
gle  y  formant  una  barrera  que  no  tenia  res  de 
transparent, y  dirli:  «Vosté  sembla  un  senyor, 
no  més  ho  sembla:  perque  quan  un  senyor  va 
en  un  lioch  públich  freqüentat  en  sa  major 
part  per  personas  (s’ha  de  suposar),  procura 
no  molestar  a  ningú  y  que  ningú  de  la 
seva  familia  molesti.  Vosté  que  acompanya  a 
la  seva  colecció  de  fembras  a  missa  y  a  sermó, 
deuria  recordàrlashi  o  férlashi  recordar  pel 
confés  que  hi  hà  un  manament  de  la  lley 
de  Deu  que  diu  «ayma  al  pròxim  com  a  tu 
mateix»,  y  si  bé  vostès  no  fan  cara  de  tenir 
prou  virtut  pera  practicarlo,  deurian  practi¬ 
car  al  menys  el  seu  derivat  «no  molestis  al 
pròxim»,  o  bé  podria  recordàrloshi  aquell  ma¬ 
nament  inventat  per  un  castellà:  uEl  onceno 
no  tapar  la  vista.))  Y  si  la  seva  ensombrerada 
descendencia  protesta  y  la  dolsa  costella’s 
revolta,  vosté  deuria  imposar  sa  autoritat  de 
cap  de  casa,  a  menys  de  voler  mereixe  el  deni¬ 
grant  calificatiu  de  calsassas.)) 

Y  a  n’aquell  parell  de  xurripampas  quese- 
yan  dugas  filas  mésendevant,  els  hi  haguera 
dit  ab  cara  de  pocus  amigus:  «{Qué  vos  heu 
pensat  caras  de  rap  estantís  que,  perque  du- 
héu  barret  ab  més  plomas  que  un  pahó,  dis- 
simuléu  ni  una  de  vostras  lletjesas?  Teniu 
fesomia  de  rata  de  claveguera,  nas  de  murri, 
ulls  de  pussa  y  morros  de  garri,  veniu  del 
fanch  y  voléu  semblar  senyoras  y  vos  refiéu 
de  la  fórmula:  «Rich  vestit,  alt  barret,  essen- 
cias  penetrants.»  No  enganyéu  à  ningú... 
Però  ara  hi  caich,  veniu  per  fer  negoci,  tiréu 
l’am  als  curts  de  vista  y  plens  d’ermilla.  En 
bona  hora  puig  vos  ho  permeten,  peró  no  te¬ 
niu  dret  a  mortificarme  privantme  de  fruhir 
l’art  que  vosaltres  no  podéu  ni  fruhir  ni 
capir.» 

Mes  ay!  que  no  tan  sols  els  sombreros  fan 
la  guitza.  L’afany,  la  necessitat  de  garlar  del 
públich  barceloni,  es  una  de  las  altras  calami¬ 
tats  que  s’han  de  sufrir  en  el  teatre. 

Ab  aixó  del  xerrar  ens  passa  com  ab  el  fu¬ 
mar:  ens  en  venen  més  ganas  allà  hont  està 


prohibit.  Hi  hà  botiguer  que  tot  el  dia  ha 
fet  anar  caras  las  paraulas,  ha  enllestit  als 
compradors  ab  quatre  reganys,  y  a  la  nit, 
quan  es  al  teatre  ab  la  dona,  se  li  desperta 
la  xerrameca  y  de  pe  a  pa  li  va  explicant  tota 
la  funció  y  li  vatraduhint  las  paraulas  italia- 
nas  que,  ab  sa  gran  penetració,  entén  0  no 
encén.  Buona  sera  Addio  caro  padrone.  Pres¬ 
to  va  via.  Sollanto  io  sono  felice.  Es  a  dir, 
frases  que  la  seva  dona  entén  tan  bé  com 
ell.  Quan  en  Zacconi  feya  VOtello,  cap  al  final 
del  ultim  acte,  quan  increpa  al  cel  ab  aquella 
frase  superba:  iE  il  fulmine  dil  celo  che  fa? 
una  senyora  Tuyas  que  tenia  al  costat  digué 
vivament  al  seu  marit:  «^Sents,  Menció?  Qué 
fa  ho  diu  més  clar  que  nosaltres.»  Y  aixis  per 
l’estil  els  matrimonis  xerrayres  van  mortifi¬ 
cant  durant  tota  la  funció  als  vehins  de  la 
dreta  y  la  esquerra,  del  devant  y  del  dariera, 
qu’han  d’anar  escoltant  als  actors  al  través 
de  las  bestiesas  y  han  d’assistir  a  discussions 
sobre  l’argument  0  las  toileltes  que’s  lluhei- 
xen  en  escena. 

Y  pensar  que  al  món  hi  hà  teatres  ahont 
no  se  sent  ni  una  mosca,  ahont  cap  dama  ni 
cap  dona  porta  sombrero!  Barcelona ,  archi- 
vo  de  la  cortesia!.. .  De  tan  arxivada  com  la 
tens  ja  se’t  deu  haver  arnat. 

Prou  la  prempsa  s’ha  exclamat  y  ja  fa  prou 
temps  que  tothom  protesta,  peró  no  seràn  ca- 
passos  els  empresaris  d'avenirsey  d’imposar 
ordres  que  sacrifiquin  la  vanitat  y  la  tonteria 
dels  menos  a  la  comoditat  a  que  tenen  llegi- 
tim  dret  els  més.  iNingú  acabarà  ab  la  petu¬ 
lància  ridícula  d’aquests  senyors  de  quarto’l 
rengle  que  no  tenen  cap,  absolutament  cap 
dret  a  fernos  la  tinyeta ? 

Plego,  perque  fa  rato  qu’observo  que  no 
més  de  pensar  en  aquests  senyors  me  vaig 
tornant  ordinari. 

Sebastià  Junyent 

MALALTS  DEL  ESPERIT 

A  don  Frederich  Rahola. 

La  casa  de  parets  grisas,  ab  sas  finestras 
simétricas,  quadradas,  llensant  una  claror  es- 
mortuhida  y  malaltissa,  que  fugia  per  entre’ls 
barrots  negres  dels  vidres,  era  allí  al  fons, 
ressurtint  la  seva  silueta  blanquinosa  so- 
bre’ls  arbres  foscos  y  revinguts,  com  l’esque¬ 
let  d’un  pais  mort  ficat  dintre  la  caixa  negra. 

L’edifici  era  llis,  fet  ab  ordre,  l'ordre  dels 
hospitals  y  dels  manicomis;  tot  igual,  no  més 
ressurtint  enlayre  unas  torretas  esquifidas  de 
finestrals  llargaruts,  y  una  ab  un  rellotje  ro¬ 
dó,  de  veu  fosca.  Els  arbres  que  voltavan  el 
casal  eran  alts,  frondosos,  plens  de  vida  allà 
hont  tot  era  malaltís.  Estavan  afilerats  als 
costats  dels  passeigs  llarchs,  deserts,  ombrí¬ 
vols,  quina  monòtona  llargaria  era  trencada 
de  tant  en  tant  ab  uns  jardinets  rodons,  de 
flors  ordinarias  y  llampantas.  Tot  i’edifici  y 
sos  jardins  estavan  isolats  per  una  paret  blan¬ 
ca,  prou  alta  pera  que’ls  de  dins  no  poguessin 
fugirney’ls  de  fora  no  hi  saltessin  sense  pe¬ 
rill.  Al  fons  unas  montanyas  altas,  plenas  de 
boscos,  ab  arbres  sadollats  de  sava,  feyan 
més  viu  el  contrast  entre  la  casa  dels  malalts 
y  la  vida  forta  ab  que  esclatava  arreu  la  Na¬ 
tura. 

La  fosca  s'havia  esbargit.  El  sol  ja  feya 
estona  qu’ho  omplia  lot  de  llum,  y  a  terra, 
en  las  ombras  blavosas  que  projectavan  els 
arbres,  hi  dibuixava  tacas  blancas,  que  cor- 
rian  d’un  lloch  al  altre  al  remoures  las  fullas 
jugant  ab  el  vent  que  gronxava  las  brancas. 

El  rellotje  senyalava  las  set,  y  la  campana 
de  sobre  d’ell  escampà  un  so  greu,  set  vega- 
das,  per  sobre’l  casal,  els  arbres  y  las  parets 
blancas  que’ls  voltavan.  Se  senti  una  remor 
fonda  dins  del  casal,  y  las  finestras  s’obriren, 
reflectintse’l  sol  en  els  vidres,  que  relluhiren 
com  miralls.  Algunas  testas  surtiren,  mirant 
el  temps  que  feya,  y  com  era  un  jorn  esplén- 
dit,  deixaren  obertas  las  finestras  pera  que’l 
sol  se  fiqués  a  dins,  y  ab  ell  la  flayra  dels  ar¬ 
bres,  de  las  flors,  del  bon  dia...  Dintre'l  buch 
d’abellas  malaltissas  hi  entrava  un  alé  de  vi¬ 
da  que’ls  despertava  y  desensopia.  Y  tots  els 
que  dormían,  y'is  qu’havian  passat  vetllant 
la  horas  llargas  de  la  nit  malehida,  patint 
sols,  afogant  llurs  gemechs,  revolcantse’ls 


que  podian,  v  estirats  com  estatuas  els  tulits 
embolicats  pels  llensols  blanchs  y’l  cap  repo¬ 
sant  sobre’l  coixí  gros  y  tou...  tots  se  vesti¬ 
ren,  sols  o  ajudats  pels  criats,  qu’ho  feyan 
mecànicament,  sense  llàstima,  per  interès... 

Y  acabat,  acostaren  els  carretons  y’is  hi 
posaren.  Y  empenyentlos,  els  feyan  caminar 
y  baixavan  cap  al  jardí,  al  esbarjo,  a  la  imat- 
je  de  la  llibertat...  a  fora  del  casal  dels  sufri- 
ments,  de  las  engunias,  de  las  nits  llargas 
que  may  s’acaban... 

Per  una  portalada  ampla  y  rodona  surtian 
els  malalts  en  llurs  carretons,  qu’empenyiarr 
homes  llogats.  Surtian  a  bandadas,  com  vols 
de  coloms  aixelats  que  s’arrosseguessin  per 
terra.  Avensavan  rodant,  aixafant  la  sórra 
menuda  del  passeig  las  rodas  y’is  peus  dels 
homes  que’ls  conduhian;  y  la  sorra  grinyo¬ 
lava  com  el  ferro  atacat  per  la  llima,  que’l  fa 
xisclar  com  si  xiulés.  Avensavan  pausada¬ 
ment,  sense  sotraquejar;  avensavan  com  si 
rellisquessin.  Y  aixis  els  malalts  sesentian 
portats  com  volant,  sense  tocar  a  terra.  Y  a 
cada  ensopegada’ls  cossos  inmóvils  s’estre- 
mian  dintre  sos  vestits  tous  y  groixuts.  Un 
gemech,  un  jay!  barreja  de  plany  y  de  reny 
al  criat  surtía  de  llurs  bocas  de  llabis  prims 
y  cayguts. 

Molts  se  feyan  portar  vora’l  llach  d’ayguas 
verdosas  y  tranquilas,  ahont  s’enmirallavan 
els  arbres  gegants  y’is  núvols  blanchs  y  fu- 
mosos.  Y  restavan  allà  quiets,  guaytant  a 
baix,  a  l’aygua  que'ls  reproduhia’l  cel  y’is 
arbres  tot  en  una  mateixa  ratlla,  tot  llis,  sen¬ 
se  perspectiva.  Sempre  fitant  el  mateix  punt, 
veyan  cambiar  las  formas  dels  núvols,  que 
corrian  allà  dalt  perseguintse  l’un  al  altre; 
els  arbres  remoure  llurs  fullas  gronxats  pel 
vent;  y  de  tant  en  tant  una  clapa  de  cel  blau, 
d’aquell  blau  imprès  en  sos  ulls  fondos  que 
tan  sovint  mullavan  las  llàgrimas  de  dolor 
fisich  o  moral.  Guaytavan  el  llach  d'ayguas 
verdas,  calmosas,  no  solcadas  per  la  lleugera 
barqueta  hont  els  aymadors  s’emportan  las 
fadas  de  llur  cor.  El  guaytavan  ab  els  ulls 
fits,  com  si  la  esperansa,  el  remey  pera  llurs 
mals  tingués  de  surtir,  com  una  sirena  de 
cabells  llarchs  y  blavosos,  de  dintre  l’aygua 
y  caminant  sobre’l  llach  hagués  de  venir  fins 
a  n’ells  pera  dàrloshi’l  bes  de  deslliuransa, 
el  bes  que’ls  xuclés  la  malaltia,  que’ls  deixés 

sans  y  forts.  Sentían  xiuxiuhejar  el  vent  per 
l’arbreda,  com  si  un  murmuri  de  veus  de 
professo  passés  per  entre  mitj  dels  tronchs 
dels  arbres,  talment  columnas  de  catedral  ab 
sostre  de  fui  lat  je  vert  y  flayrós. 

Y  somniavan,  desperts,  pensant  en  las  lle- 
gendas  antigas  llegidas  els  jorns  de  mal 
temps,  aixoplugats  al  casal  malehit. 

Veyan  devant  seu  els  cavallers  creuhats, 
els  héroes  forsuts,  valents  y  magnànims, 
ab  llurs  corcers  negres  y  blanchs  que  reni- 
llavan  impacients,  arquejant  el  coll  que  sos¬ 
tenia  la  testa  esbelta,  d’ulls  negres  y  humits, 
y  arrapantse  a  terra  ab  las  potas  primas  y 
tornejadas.  Y  veyan  cóm  els  cavallers  els 
colcavan,  cuberts  d’or  y  ferro,  la  llansa  alta, 
l’escut  pintat  ab  emblemas  geroglifichs  y  la 
visera  del  casco  alsada,  mostrant  e!  rostre 
seré,  de  front  ample  coronat  de  rinxos  Ilarchs 
y  ondulosos. 

Y  veyan  las  damiselas,  defallidas  d’amor 
v  esllanguidas  de  passió,  arrossegant  la  qúa 
llarga  del  vestit  pels  parchs  ombrívols  hont 
cantavan  las  fonts  de  marbre  blanch. 

Y  sentían  viscas  de  juli  y  remor  de  besos. 
Veyan  palmas  y  llorers  enlayrats  per  brassos 
victoriosos  y  adornant  els  fronts.  Flayravan 
perfum  de  flors  escampadas  per  terra  y  tre- 


pitjadas  pels  corcers  negres  y  blanchs  que 
colcavan  els  cavallers  retornats  de  las  guer- 
ras  llargas,  en  paissos  llunyans,  voltats  de 
misteri...  Y  defallian  d’enveja,  de  lascívia, 
d'amor,  veyenl  las  parellas  isolarse,  ama- 
garse,  cercant  els  recons  ombrívols  y  solita¬ 
ris...  y  cóm  las  donzellas  se  reblincavan  en 
brassos  dels  héroes  embolcallats  de  glò¬ 
ria,  sadollats  de  passions,  de  sensualisme, 
ubriachs  de  desitjós  d’amor  y  de  possessió... 

Y’is  malalts  somniavan,  condormits  y  ne¬ 
guitosos,  y  llurs  cossos  s’estremian  ab  las 
sotragadas  de  llur  cor,  del  que’n  vessavan, 
escampantse  pels  membres,  las  impressions 
rebudas. 

Y  quan  el  sol  s’enfonzava  darrera  las  altas 
montanyas,  els  cants  de  las  granotas  de! 
llach  els  desvetllavan...  y  veyan  venir  als 
criats,  que  se’ls  entornavan  poch  a  poch, 
sense  sotrachs,  com  si  rellisquessin,  cap  al 
casal  de  las  nits  llargas  y  dels  jorns  dolents. 
No  hi  anavan,  no,  cap  al  estany  aymat 
d’hont  surtiria  la  fada  del  remey,  de  cabells 
Ilarchs  y  blavosos,  que’ls  íaria’l  petó  desit¬ 
jat, el  petó  que  tot  ho  cura,  com  si  xuclés  la 
malaltia... 

Octavi  Pell  Cuffí 


GLOSA 

Popular. 

Soleta,  apesarada 
la  nina  baixa  al  riu; 
las  ayguas  son  blavencas, 
mirall  d'un  cel  d’estíu. 

S’ajup  tota  bleixosa 
y  apría’l  rentadó; 
avall  de  la  verneda 
floreix  una  cansó 

Donzellas  que  hi  refilan: 

— Visca  l’amor,  oydàl — ; 

Mes,  ay!  pobreta  nina 
sols  fa  que  sospirà. 

Los  rossinyols  que  rondan 
pels  saules  verdejants, 
sentint  que  se’n  planyia, 
qué  tristos  son  llurs  cantsl 

Y  avall  l’aygua  se’n  mena 
l’esclat  d’aquell  dolor; 
donzebas  quan  ho  senten 
se'ls  hi  trasvalsa’l  cor. 

Cansó  que  avans  cantavan 
ja  no  la  cantan,  no: 
Montanyas  regaladas 
son  las  de  Canigó 


Bon  punt  ho  sent  la  nina, 
desclóu  sos  llabis  bells; 
rescoble  que’n  seguia 
ja’l  glosan  los  aucells. 

—  Me'n  vaig  a  beure  T aygua , 
m'agrada  la  frescor. — 

Minyó  que  1  pont  passava 
ja’s  sent  ferit  del  cor. 

Floretas  bé  n’hi  tira: 

—  jL’amor  si  me’l  daréuf — 

Ja  li  respón  la  nina: 

—  iLa  meva  amor  voléu? 

Lo  pare  m'ha  casada, 
ni  ha  dada  a  un  vell  pasto: 
ell  resta  a  la  montanya , 
jo  aquí  en  lo  Rosselló  — 

Al  raig  de  veu  tan  dolsa 
s’hi  adormen  bosch  y  riu; 
donzellas  y  aucellada, 
tot  al  amor  reviu. 

— Deixeulo  al  pastor,  nina. 
y  a  vila  baixareu, 
que  hi  tinch  una  caseta 
y  terras  de  conreu. 


Ara  que  ve  la  fira , 
fira  del  Canigó , 
os  compraré  faldillas , 

'faldilla s  y  gipó. 

—  Guardada  Deu  me’n  tinga; 
marxéu  ben  lluny  de  mi; 
minyonas  que  os  escoltin 
no’n  trobaréu  per’quí. 

Ans  que  mancar,  fellona, 
al  meu  vellet  pastor, 
m’estím  morir  lasseta 
al  peu  del  rentador. — 

Irat  se’n  allunyava 
aquell  traydor  galàn, 
y  avall  de  la  verneda 
hi  refloreix  lo  cant. 

Clavells  l’embalsamavan, 
seguintlo’l  rossinyol; 
pel  riu  s’hi  regalava, 
bressantlo,  un  raig  de  sol. 

Ben  cap  al  tart  la  nina 
clohía  la  cansó: 

—  Montanyas  regaladas 
son  las  de  Canigó... — 

Antón  Busquets  y  Punset 

5°  4 

TEATRES 

II  GIGANTE  E  1  PIGMEI. — La  MUSA.  —  I  CORVI. 

—  Casa  di  bambola. — La  cornice. 

El  gegant  es  el  professor  de  la  Universitat 
y  poeta  eminent  d’Ascoli,  home  gran  per  sa 
bondat,  sa- serenitat  de  judici  y  sa  inagotable 
bona  fe;  els  pigmeus  son  els  altres,  uns  que 
ploran,  com  Virgínia,  filla  d’un  primer  ma¬ 
trimoni  d’aquell;  altres  que  riuhen,  com  el 
critich  escéptich,  càustich  y  cínich  ;  altres 
que’n  fan  de  tutli  i  colori,  com  Olga,  la  jova 
muller  del  professor,  tipo  extraordinari  per 
la  brutalitat  de  sas  passions,  per  sos  caprit¬ 
xos  de  dona  sensual,  degenerada  y  voluble. 

Evidentment  el  titul  del  drama  es  irónich. 
Sembla  qu’en  Butli — Tautot-— vulgui  dirnos 
que’ls  grans  homes  tenen  l’ànima  de  nen,  lo 
qual  fa  que  siguin  las  eternas  victimas  dels 
petits,  dels  pigmeus  que’ls  rodejan.  Jo  no  sé 
si  l’autor  vol  dir  això,  perque  la  veritat  es 
qu,en  l’obra  no  s’hi  troba  clarament  la  expli¬ 
cació  del  titul.  Però,  sigui  o  no  aquesta  la 
idea  d’en  Butti,  el  drama  en  si  es  forsa  inte¬ 
ressant  y  original. 

Pin  tota  Italia — diu  el  critich  retratantla 
d’un  tret — sols  trobaríau  un  home  que’s  po¬ 
gués  casar  ab  Olga  creyent  de  bona  fe  qu’es 
una  dona  honrada,  y  aquest  home  es  el  pro¬ 
fessor  y  poeta  d’Ascoli.  Ella  s’hi  casa  no  per 
amor,  sinó  per  capritxo,  pera  devenir  la  mu¬ 
ller  d’un  home  ilustre;  ella  l’aprecia  y’l  res¬ 
pecta,  peró  res  més.  El  seu  temperament 
sensual  y  desequilibrat  la  portarà,  després 
de  casada,  afer  de  las  sevas.  Aixis  l’antipatia 
que  sent  per  sa  fillastra  Virgínia  li  inspira’l 
desitj  de  péndrelí’l  promès,  un  jove  literat 
amich  de  la  casa.  Fàcilment  logra  seduhirlo 
y’l  converteix  en  amant  seu.  Un  dia’l  marit 
sorprèn  a  aquest  de  nit  dintre  la  casa  en  cir- 
cunstancias  tals,  que  las  sospitas  del  gran 
poeta  recauhen  sobre  sa  filla.  La  situació 
dramàtica,  encara  que  portada  un  xich  con¬ 
vencionalment,  es  de  gran  intensitat  y  dona 
lloch  a  unas  quantas  escenas  entre’l  marit, 
la  muller  y  Virgínia  magistralment  desenrot- 
lladas  per  l’autor.  La  filla  protesta  de  sa  ig- 
nocencia,  més  no  s’atreveix  a  acusar  a  sa 
marastra  per  por  de  destruhir  la  gran  ilusió 
de  son  pare,  la  fe  cega  que  té  en  sa  muller. 
Anima  gran,  se  sacrifica  y's  casa  ab  el  supo¬ 
sat  seductor,  que  per  altra  part  es  un  bon 
home,  un  home  que  serveix  pera  tot,  com  diu 
ab  ironia’l  critich. 

Lo  mellor  de  l’obra  son  els  tipos,  apuntats 
de  mà  de  mestre,  alguns  ab  sobrietat  y  ferme¬ 
sa  admirables.  N’hi  hà  dos  que  sobressurten: 
Olga,  de  que  ja  he  parlat,  y  el  critich,  tipo 
hermosissim,  qu’en  son  cinisme  diu  cada  ve¬ 
ritat  que  fa  tremolar  las  estrellas.  Fàcilment 
s’endevina  que  per  boca  d’ell  parla  l’autor,  y 
ho  fa  ab  una  desinvoltura  y  brutalitat  que 


demostran  el  pobre  concepte  que  li  mereixen 
els  homes  y  la  societat  moderna.  No  acabaria 
may  de  citar  las  frases  càusticas  que  surten 
de  sos  llabis.  Pera  mostra  no’m  puch  estar 
de  transcriure  las  dugas  següents,  cassadas 
al  vol:  A  Olga,  que  li  diu  envejós  y  que’l  seu 
cinisme  y  esperit  sarcàstich  se  deuhen  a  qu'es 
un  home  mancat,  li  contesta:  «Jo  potser  sóch 
un  poeta  mancat,  peró  un  home  mancat  no. 
Prou  t’ho  he  demostrat  a  tu  mateixa».  Par¬ 
lant  del  professor  d’Ascoli,  que  guanya  un 
sou  molt  modest  comparat  abel  ques’assigna 
a  un  periodista,  diu:  «Això  es  natural:  el  pro¬ 
fessor  sols  té  de  coneixe  y  parlar  d'una  espe¬ 
cialitat;  en  cambi,  nosaltres  els  periodistas 
ho  sabém  tot  y  parlém  de  tot.»  De  frases  sa- 
tiricas  tan  intencionadas  o  més  que  aquesta 
n’està  rublerta  l’obra  d’en  Butti,  essent  lo 
mellor  d’ella,  puig  com  ja  he  dit  l’acció 
dramàtica  es  bon  xich  convencional  y  decàu 
llastimosament  en  l’ultim  acte.  Sols  el  tercer 
presenta  una  situació  original  y  de  gran 
tensió. 

La  execució  molt  cuydada,  endevinantse  la 
mà  d’en  Paladini  com  a  director  en  varias 
escenas  de  conjunt.  La  Mariani  y  la  Paoli 
demostraren  coneixe  a  fons  els  respectius 
papers,  Uuhintse  especialment  en  las  escenas 
del  tercer  acte,  que  digueren  ab  sentiment  y 
calor.  També  en  Paladini  sobressurti.  Els 
demés,  ben  discrets. 

En  uns  solts  oficiosos  de  la  prempsa — solts 
de  comptaduría — se  deya  qu’en  Salvador 
Rueda,  autor  de  La  Musa'  s  proposava  emo¬ 
cionar  al  públich  d'una  manera  nova.  «Des¬ 
prés  del  estreno — deyan — veurém  si  ho  haurà 
lograt.»  No,  no  ho  ha  lograt;  lo  qu’ha  lo- 
grat  es  aburrirnos  durant  els  cinch  quarts 
que  duran  els  tres  actes  del  seu  idili,  deixant 
de  banda  altres  cinch  quarts  d’aburriment 
que’ns  proporcionà  la  Guerrero  ab  els  seus 
entreactes  interminables. 

No  seré  jo  qui  afirmi  que  la  bucòlica  no  té 
cabuda  al  teatre;  precisament  jo  crech  qu’en 
el  teatre  hi  cab  tot,  absolutament  tot.  Lo  que 
hi  hà  es  que,  pera  fer  obra  teatral  en  el  me¬ 
llor  sentit  de  la  paraula, ’s  necessitan  dugas 
cosas:  tenir  talent  y  ésser  artista.  Y  en  Sal¬ 
vador  Rueda,  ab  tot  y  tenir  quelcom  d’abdu- 
gas  cosas,  ab  La  Musa  ho  demostra  molt 
poch.  Jo  no  l’acabo  d’entendre’l  seu  quadro 
bucólich  en  un  cortijo  de  Màlaga  en  que’ls 
principals  personatjes  son  dos  extrangers  o 
poch  menys,  puig  se  tracta  d’espanyols  que 
viatjavan  constantment  per  l’extranger  ,  y 
d’una  senyora  o  senyoreta  que  coqueteja 
constantment  ab  ells  com  ho  podria  fer  una 
damisela  de  ciutat  capritxosa  y  ab  pardalets 
al  cap.  Cert  es  qu’ells  parlan  sempre  del 
progrés,  de  las  comoditats  de  la  vida  moder¬ 
na,  etc.,  y  ella  sempre  contesta  ab  himnes  a 
la  Natura;  peró,  en  el  fons,  Maria — crech 
qu’aixis  se  diu  la  musa  campestre — sols  fa 

discursos  y  frases.  De  pastora,  de  personatje 
bucólich,  ne  té  tant  com  jo  de  moro.  Ni  es 
franca,  ni  ingènua,  ni  modesta,  ni  tan  sols 
sentimental;  ja  ho  he  dit:  es  una  coqueta  re¬ 
finada.  Els  demés  personatjes,  si  fa  no  fa, 
tenen  tant  d'idilichs  com  els  esmentats.  Y, 
pera  que  la  desilusió  sigui  complerta,  no 
passa  res  durant  tres  actes;  ab  l’agravant  de 
que  l’autor  en  dos  0  tres  moments  sembla  que 
vol  iniciar  una  acció,  peró  ho  deixa  corre  tot 
seguit.  Pera  donar  una  mostra  de  lo  molt  que 
ens  aburrirem,  citaré’l  fet  de  que  lo  únich 
que  s’aplaudí  foren  dugas  escenas  en  que  una 
gitana  hi  intervé.  No  diu  aquesta  gitana  co- 
sas  més  graciosas  que  las  que  acostuman  a 
dir  las  sevas  companyas  del  carrer.  A  pesar 
d’aixó,  el  públich  aplaudia  perque. . .  la  gitana 
donava  un  xich  d’animació  y  varietat  al  so- 
porifich  espectacle. 

El  diàlech,  a  pesar  de  contenir  moltas  vul¬ 
garitats,  sembla  correcte.  La  presentació  es¬ 
cènica  ben  cuydada;  els  trajos,  sobre  tot  els 
de  las  donas,  impropis  per  lo  luxosos;  y’is 
versos  finals,  detestables.  Els  actors  feren 
tot  lo  possible  pera  que  l’obra  s’assemblés 
lo  menys  possible  a  un  idili  o  quadro  bucó¬ 
lich. 


I  corvi ,  que  va  donar  en  Paladini  la  nit 
del  seu  benefici,  es  un  drama  d’en  Becque 
que  té  ja  més  de  vint  anys  d’existencia.  Din¬ 
tre  dels  antichs  procediments  es  un  bon  dra¬ 
ma,  sobre  tot  es  un  drama  ben  fet.  Acció 
ben  lligada,  interessant,  complicada  y  bon 
xich  sentimental;  tipos  bon  xich  convencio¬ 
nals,  peró  ben  sostinguts  y  variats;  dià¬ 
lech  fàcil  y  convincent,  encara  que  sovint 
paradoxal;  y  en  fi,  escenas  dramàtícas  ben 
preparadas  y  desenrotlladas  magistralment. 

El  primer  acte,  en  conjunt  el  mellor  de 
l'obra,  ens  presenta’l  quadro  d’una  familia 
honrada  y  felís  gracias  a  la  bondat  de  tots 
els  seus  individuus,  al  carinyo  que’ls  uneix 
y  al  benestar  que  proporciona  la  riquesa  pro¬ 
ducte  de  la  laboriositat  del  pare.  Es  l’acte 
d’exposició  en  que  l’autor,  ab  molt  coneixe¬ 
ment  del  cor  humà,  ens  inspira  una  fonda 
simpatia  per  aquella  familia  que,  mort  el 
pare,  serà  víctima  dels  corbs  de  tota  mena 
que  acudeixen  famolenchs  al  sentir  la  flayre 
d’un  cadavre.  Un  vell  usurer,  un  notari  ve¬ 
nal,  un  arquitecte  traidor,  un  mestre  de  mú¬ 
sica  hipòcrita,  una  aristòcrata  sense  diners 
que  buscava  una  nora  rica,  etc.,  son  els  ti¬ 
pos  que  presenta  en  Becque  com  a  corbs  que 
no  perdonan  medi  pera  martiritzar  a  las 
quatre  donas  qu’han  quedat  d’aquella  familia 
honrada  y  felis.  Tots  ells  son  personatjes  bon 
xich  melodramàtichs,  y  l’acció  s’aguanta  més 
per  l’habilitat  del  autor  que  per  la  verosi- 
militut;  peró,  de  tots  modos,  cal  confessar 
que  hi  hà  varias,  per  no  dir  moltas  escenas, 
fondament  humanas,com  algunas  del  primer 
acte,  la  intensament  dramàtica  del  tercer  en¬ 


tre  Blanca  y  la  senyora  de  SainbGenis,  y  las 
finals  del  quart  acte,  en  que  l’autor  fa  gala 
del  seu  escepticisme. 

En  resum,  un  drama  vieux-jeu,  peró  un 
bon  drama.  La  execució  excelent  per  part  de 
la  Mariani,  en  Paladini,  la  Paoli  y’l  que  feya 
de  pare  en  el  primer  acte. 

El  «Centre  Fraternal  de  Cultura»  ha  inau¬ 
gurat  un  d’aquests  días  el  seu  local  y  las 
sevas  tascas  ab  diferentas  conferencias,  una 
excursió  instructiva  y  una  funció  de  teatre. 
Els  esforsos  d’aquesta  associació  pera  extern 
dre  la  cultura  y  bon  gust  entre  las  classes 
obreras  son  molt  nobles  y  simpàtichs.  Desit- 
jemli  llarga  vida,  puig  la  manera  de  comen- 
sar  fa  creure  que’ls  resultats  seràn  profi- 
tosos. 

L’obra  escullida  pera  la  funció  teatral  fou 
la  Casa  de  ninas  de  l’Ibsen.  Encara  que  ben 
coneguda  del  públich,  no’m  puch  estar  de  fer 
algunas  consideracions  sobre  aquesta  comè¬ 
dia  que,  ab  tot  y  ésser  de  las  més  senzillas, 
ha  donat  lloch  a  grans  discussions,  perque  en 
ella’s  tracta  d’una  institució  tan  sagrada  y 
tan  prostituhida  modernament  com  es  el  ma¬ 
trimoni. 

Sols  parlaré  de  l’obra  baix  aquest  as¬ 
pecte. 

L’autor  ens  presenta  dos  casos  en  que 
sols  la  lleugeresa  ha  presidit  a  la  celebració 
del  matrimoni: 

El  primer  es  el  de  Nora,  la  protagonista, 
que’s  casà  joveneta  encara  ab  Helmer,  advo¬ 
cat.  De  las  mans  del  seu  pare  passa  a  las  del 
seu  marit  com  si  fos  una  nina.  {Per  ventura 
una  soltera  pot  pensar?  {Una  soltera  a  qui  se 
li  nega  tot  dret  de  coneixe  la  vida  ab  sas  mi- 
serias  y  responsabilitats?  El  seu  pare  sols  li 
va  ensenyar  a  jugar,  y  un  dia  li  diu  «càsat 
ab  fulano,  perque’t  convé»,  y  ella  s’hi  casa. 
El  seu  marit  tampoch  se  la  pren  en  serio.  Si 
avans  era  una  nina  pera’l  seu  pare,  després 
es  una  nina  pera’l  seu  marit,  y  en  varis  anys 
de  matrimoni  no  hi  ha  hagut  una  explicació 
seria  entre  marit  y  muller.  Resultat:  que  al 
cap  de  vuyt  anys  marit  y  muller  son  encara 
dos  sers  que  no’s  coneixen,  que  no’s  compre¬ 
nen;  y  al  presentarse  un  conflicte  serio,  un 
d’aquells  conflictes  en  que  l’home’s  mostra 
brutalment,  tal  com  es,  ab  sos  defectes  y  de¬ 
bilitats,  l'engany  apareix  en  tota  sa  mons¬ 
truositat.  Marit  y  muller  qu’han  fundat  una 
familia,  que  s’estimavan  tendrament,  quete- 
nian  fe  l’un  en  l’altre,  se  senten  de  prompte 
incompatibles:  l’abím  de  lo  irreparable  apa¬ 
reix  devant  de  sos  ulls  esferehits.  {Qué  ha 
passat?  Res.  Un  petit  drama,  quin  origen  no 
es  altre  que  la  falta  de  confiansa  entre  marit 
y  muller. 

Nora  no  es  lo  que  sembla  ésser;  més  ben 
dit,  Nora  té  una  doble  naturalesa.  Aparent¬ 
ment  es  lleugera,  juga  ab  sos  fills  com  una 
criatura,  li  agradan  els  carmel-los,  canta  y 

balla  ingènuament:  peró  en  el  fons  es  una 
voluntat  ferma.  Ha  cregut  que’l  seu  marit  la 
estima  y  s’hi  ha  entregat,  cos  y  ànima.  Arri¬ 
bat  el  cas,  s’ha  sacrificat  per  ell.  Peró’l  sacri¬ 
fici  resulta  en  va.  La  lley  ne  fa  un  crim 
d’aquell  sacrifici,  els  homes  la  condempnaràn 
a  Nora.  «rUna  dona  no  té’l  dret  d'evitar  un 
disgust  al  seu  pare  o  de  salvar  la  vida  del  seu 
marit-  se  pregunta  ella.  El  códich  li  diu  que 
no,  quan  contravé’ls  seus  articles  casuistichs; 
la  societat  li  diu  que  no,  quan  oíén  las  sevas 
convencions;  la  religió  li  diu  que  no,  quan 
no  s’avé  ab  las  sevas  pràcticas;  y’l  seu  marit 
li  diu  que  no,  quan  el  seu  acte  li  pot  portar 
amohinos.  Àlashoras  la  vena  li  cau  dels  ulls: 
el  seu  marit  es  un  egoista;  ella  s’havía  figu¬ 
rat  qu’alló  que  li  havian  dit  qu’era’l  matri¬ 
moni,  es  a  dir,  un  pacte  d’amor,  de  desinte¬ 
rès  y  de  sacrifici,  s’havía  de  pendre  al  peu 
de  la  lletra  y  per  la  seva  part  ho  havia  fet 
aixis;  mes  tot  d’una  s’adona  de  que’l  seu  ma¬ 
rit  ho  entén  d  un’altra  manera:  el  seu  marit 
no  sols  no’s  sacrificarà  per  ella,  sinó  que  la 
tractarà  brutalment. 

«El  meu  honor  es  avans  que  tot — crida 
Helmer, — y  ningú’l  sacrifica,  ni  per  lo  que 
més  estima!»  «Moltas  donas  ho  han  fet!» 
contesta  Nora.  «Jo  ho  faria — podria  afegir. 
— Tothom  deuria  ferho!» 

Y  Nora  se’n  va,  abandona  al  seu  marit  y 
a  sos  fills. 

La  senyora  Linde  y  Krogstad  son  altras 
dugas  victimas  de  la  preocupació  social. 
Havian  nascut  pera  entendres,  se  compre- 
nian  y  s’estimavan.  Peró  eran  pobres,  y  ella 
tenia  devers  de  familia:  una  mare  a  qui  cuy- 
dar  v  uns  germans  a  qui  fer  viure.  Per  aixó, 
en  lloch  de  casarse  ab  Krogstad,  se  casa  ab 
un  home  rich  a  qui  no  estima.  Momentània¬ 
ment  el  sacrifici  d’aquella  dona  sembla  fruc- 
tifer:  la  mare  y’is  germans  poden  satisfer  sas 
necessitats;  peró  ja’n  veurém  las  conseqüen- 
cias.  El  seu  marit  se  mor  després  d’haver 
malgastat  sa  fortuna,  y  la  senyora  Linde’s 
troba  al  mitj  del  carrer,  perdudas  totas  las 
ilusions  y  havent  passat  lo  mellor  de  sa  vida 
estérilment.  En  quant  a  Krogstad,  las  con- 
seqüencias  son  més  fatals.  Destruhida  la  ilu- 
sió  de  sa  vida,  se  torna  esquerp,  comet  lleu- 
geresas,  y  a  pesar  d’ésser  un  home  trevalla- 
dor  y,  en  el  fons,  honrat,  arriba  d’esgrahó  en 
esgrahó  a  un  estat  de  depressió  moral  que  li 
fa  fer  actes,  si  no  criminals,  indignes  d’un 
home  honrat.  La  seva  conducta  envers  Nora 
n’es  un  bon  exemple.  Notemho  bé:  l’ibsen 
no’l  presenta  com  un  usurer  vulgar  qu’esca- 
nva  a  sas  victimas:  avans  al  contrari,  veu¬ 
rém  que  sempre  Krogstad  tracta  a  Nora  ab 
una  consideració  y  delicadesa  que  descubrei- 
xen  un  fons  de  rectitut  moral.  Sols  quan  se 
veu  apurat,  quan  té  la  certesa  de  que’l  des- 
pediràn  del  Banch  ahont  està  empleat — fet 
aquest  que  destruheix  tot  el  seu  pervindre  y 
tot  el  trevall  de  rehabilitació  moral  que  s’ha¬ 


via  imposat, — sols  alashoras  se  defensa  com 
una  fera,  com  un  home  humiliat  per  la  so¬ 
cietat,  desayrat  per  la  dona  a  qui  estimava, 
perseguit  y  calumniat  per  tothom.  La  exas¬ 
peració’l  fa  tornar  crudel.  Peró  n’hi  ha  prou 
ab  una  paraula  d’aquella  dona  pera  que  la 
fera’s  converteixi  en  anyell.  Ella  torna  pera 
ésser  sa  companya,  per’ajudarlo,  pera  portar 
junts  la  càrrega  de  la  vida;  y  tot  seguit 
Krogstad  se  transforma.  Nora  ja  no  ha  de 
tenir  por  d’ell;  ell  farà  lo  que  se  li  demani. 

Nora  y  la  senyora  Linde  son  dugas  victi¬ 
mas  del  matrimoni.  Totas  dugas  s’han  sacri¬ 
ficat  inútilment.  Mes  £vol  dir  aixó  que  l’autor 
cregui  inmoral  el  sacrifici  en  bé  dels  altres? 
No.  De  lo  que  renega  Ibsen  es  del  sacrifici 
estèril,  del  sacrifici  per  alló  que’n  diuhen  de¬ 
vers:  devers  que  no  naixen  espontanis  en 
nostra  conciencia,  sinó  que  venen  imposats 
per  la  societat  convencionalment  organisada. 
Nora’s  sacrifica  per  son  marit,  la  senyora 
Linde’s  sacrifica  per  la  seva  familia,  peró  ab- 
dós  sacrificis  son  inconscients.  La  primera 
compendrà  un  dia  que’l  seu  sacrifici  ha  sigut 
inútil  perque  l’home  a  qui’s  creya  estimar  y 
ab  qui  varen  casaria  era  un  sér  indigne,  un 
egoista;  la  segona  veurà  també  que  al  deixar 
al  home  estimat  per’atendre  a  momentanis 
devers  familiars,  s’  ha  sacrificat  inútilment, 
fent  dugas  victimas:  aquell  pobre  Krogstad, 
qu’ella  hauria  sostingut  y  enlayrat  lluytant 
al  seu  costat,  y  ella  mateixa,  qu’ha  estat  a 
punt  de  destruhir  tots  els  seus  ideals  y  totas 
las  energias  que  portava  en  son  si,  posantlos 
al  servey  d’un  marit  que  no’ls  podia  utilisar. 
Encara  arriba  a  temps  pera  tornar  a  comen- 
sar,  encara  arriba  a  temps  pera  dirli  a  aquell 
Krogstad:  «Ta  companya  es  aqui,  ta  compa¬ 
nya  que  s’havía  errat  de  camí,  torna  a  tro- 
barte  pera  empendre  de  nou  y  juntament  la 
caminada  en  un  moment  d’obcecació  inter¬ 
rompuda.  Donemnos  las  mans  y  mirém  en- 
devant,  que’l  món  es  pera’ls  que  s’esliman  y 
trevallan  ab  fe  guiats  per  la  santa  llum  del 
amor  y  del  sacrifici.»  Del  sacrifici,  si,  peró 
del  sacrifici  conscient,  d’aquell  sacrifici  que 
surt  del  fons  del  cor,  d’aquell  sacrifici  qu’es 
una  manifestació  senzilla  y  sincera  del  amor 
y  de  la  bona  voluntat. 

Y  l’Ibsen,  ab  la  sobrietat  que’l  caracterisa, 
ens  canta  aqui  un  himnesuperb  al  amorgran, 
lliure  y  desinteressat.  La  senyora  Linde  y 
Krogstad  se’n  van  placévolament,  agafats 
de  las  mans,  a  continuar  un  idili  interrom¬ 
put,  a  regenerar  sas  vidas  sacrificantse  mú¬ 
tuament,  ajudantse  mutuament  pera  conse- 
guir  un  fi  que’ls  hi  es  comú,  un  fi  que  apassio¬ 
na  dugas  ànimas  que’s  comprenen.  Aquest  es 
el  verdader  matrimoni.  L’autor  no'ns  ho  diu 
pas  si  van  a  la  iglesia  a  casarse  o  si  van  a  de¬ 
manar  a  la  societat  que  sancioni  ab  sas  fór- 
mulas  estretas  la  seva  unió  espontània. 
Evidentment  considera  que  totas  aquestas 
fórmulas  v  tots  aquells  sagraments  son  cosas 

accessorias  y  purament  accidentals.  Fórmu- 
las  y  requisits  son  aquests  que  varian  ab  el 
temps  y  las  costums  y  que,  per  lo  tant,  poca 
importància  tenen. 

Tan  poca,  que  la  mateixa  Nora,  que  s’ha 
casat  com  Deu  mana,  ab  totas  las  fórmulas 
de!  ritual  religiós  y  legal,  que  s’ha  pres  al 
preu  de  la  lletra  alló  de  la  fidelitat,  de  la  obe¬ 
diència,  del  sacrifici,  que  s’ha  subjectat  a 
totas  las  imposicions  y  devers  estatuhits,  se 
troba  un  dia  en  el  cas  de  tenir  d’abandonar 
al  seu  marit  y  als  seus  fills  y  de  rebelarse 
contra  aquellas  lleys  y  sagraments  que’ls  ho¬ 
mes  han  volgut  santificar,  perque  se  sent  ex- 
tranya  en  aquella  llar  fins  alashoras  aparent¬ 
ment  tranquila.  El  seu  marit  no  es  tal  marit: 
es  un  home  extrany,  un  home  incompatible 
ab  ella;  els  seus  fills  no  son  més  que  unas  ni¬ 
nas"  que  no  sabrà,  que  no  podra  educar,  a 
las  que  sols  pot  fer  jugar,  perque  ella  sols  sab 
de  jugar  y  encara  s’ha  d’educar  ella  mateixa. 
(Quin  remey  li  queda? 

Helmer,  per  boca  de  qui  parla  la  societat, 
li  indica’ls  seus  devers  de  mare,  de  cristiana 
y  de  dona.  «^Abandonaràs  ta  casa,  el  teu  ma¬ 
rit  y’is  teus  fills?  (Oblidaràs  qu’ets  mare  y 
muller  avans  que  tot?  (Ja’t  fas  càrrech  de  lo 
que’n  dirà  la  gent?  (Y  la  religió  no  t’ilumina, 
no’t  serveix  de  guia?»  A  lo  qual  ella  contesta: 
«Penso  que  tinch  devers  més  sagrats  que  tots 
aquests;  penso  que,  primer  de  tot,  soch  una 
criatura  humana  igual  que  tu,  0  al  menys 
ho  vull  ésser.  La  majoría’t  darà  la  rahó;  els 
llibres  també.  Mes  jo  no  tinch  de  preocupar- 
men  de  lo  que  diguin  els  homes  o’s  llegeixi 
en  els  llibres.  Primerament,  lo  que  necessito 
es  formarme  jo  mateixa  un  concepte  clar  de 
tot  aixó,  aixis  com  de  la  religió,  de  la  moral, 
dels  devers  y  de  la  conciencia.» 

Y  se'n  va  a  cumplirho. 

Y  aixó  es  lo  que’s  critica  al  final  de  la 
Casa  de  ninas.  Una  mare  deixar  als  seus  fills 
y  al  seu  marit  per’anarsen  a  cuydarse  de  si 
mateixa,  a  educarse  a  si  mateixa!  Aixó  es 
inconcebible!  Aixó  no  ho  fa  cap  mare!»  Pot¬ 
ser  es  veritat:  potser  aixó  no  ho  fa  cap  mare 
actualment;  potser  no  ho  farà  cap  mare  may: 
peró  aixó  es  lo  que  tindria  de  fer!  Es  molt 
còmoda  la  solució  que  dona  la  moral  co¬ 
rrent.  Nora  y’l  seu  marit  viuràn  al  costat 
l’un  del  altre  aborrintse  mutuament,  peró 
guardant  las  apariencias:  tot  en  bé  dels  fills 
y  en  respecte  a  la  societat  que  no  vol  escàn¬ 
dols!  Aixó  satisfà  als  cors  tendres  y  a  las 
ànimas  sentimentals,  peró  aixó  es  una  hipo¬ 
cresia,  aixó  es  una  falsetat  de  la  queforsosa- 
ment,  ta rt  0  d’hora,  n’hauràn  de  pagar  las 
conseqüencias  els  dos  protagonistas  primer, 
els  fills  després,  y  en  definitiva  la  societat 
mateixa.  No  s’edifica  res  sólit  sobre  la  base 
de  la  mentida,  de  la  ficció  y  de  la  hipocresia. 
Aixó  es  lo  que  vol  dir  Ibsen. 

Per  altra  part,  jo  no  comprench  per  qué 
s’escandalitzan  tant  devant  d’aquest  desen- 


llàs,  quan  pràcticament  ne  veyém  casos  sem¬ 
blants  cada  dia.  Matrimonis  ab  fills  que’s' 
divorcian,  moltas  vegadas  de  comú  acort,  y 
quin  divoici  implica  la  separació  més  0 
menys  absoluta  del  pare  0  mare  y’is  seus 
fills.  Lo  que  hi  hà  es  qu’en  tals  casos  tot  se 
fa  legalment,  cristianament,  y...  es  clar:  nin¬ 
gú  hi  té  res  que  dir.  Peró  aquí  no:  aquí 
Nora’l  diu  francament,  serenament  el  seu 
modo  de  pensar,  y  entén  que  no'n  necessita 
cap  de  solemnitat  ni  de  fórmula  pera  divor- 
ciarse.  Ella  entén  que’l  pacte  s’ha  romput  per 
sí  mateix,  que  no  haventhi  comunitat  de  fins, 
afinitat  d’ideas  y  correspondència  d’afectes, 
el  1 1  as  s’ha  trencat  tot  sol;  y  totas  las  bene¬ 
diccions  y  fórmulas  que  nuharen  el  matri¬ 
moni  son  tan  inútils,  com  inútils  serian  las 
que’l  desfessin  0  l’afluixessin.  Mes  aquesta 
sanció  0  formulisme  es  lo  que  hi  troba  a  fal¬ 
tar  la  societat  actual,  que  de  fórmulas  y  con¬ 
vencions  viu.  Per  aixó  desde  las  butacas  y 
assientos  de  la  sala  d’espectacles  reb  aquesta 
mateixa  societat  ab  mal  dissimulada  protesta 
la  bofetada  aclaparadora  que  li  venta  Ibsen 
en  ple  rostre. 

Si:  aquí  no’s  tracta  del  amor  que  la  mare 
sent  y  deu  sentir  per  sos  fills,  aquí  no’s  trac¬ 
ta  deï  amor  que  la  dona  sent  y  deu  sentir  per 
l’espós:  se  tracta  del  matrimoni  en  sí,  de 
aqueixa  ridícula  farsa,  d’aquest  contracte 
mercantil  que  se’ns  vol  fer  creure  qu’es  sant, 
qu’es  legal  y  qu’es  respectable  per  la  sola 
rahó  de  que  s’ha  solemnisat  ab  quatre  bene¬ 
diccions,  ab  quatre  firmas  y  ab  quatre  copas 
de  xampany. 

Heusaqui  lo  que  crech  jo  que  vol  dir  Ibsen 
ab  la  Casa  de  ninas. 

La  cornice  es  el  march  del  quadro  del 
amor  extra-conjugal.  La  figura  es  l’amis- 
tansada  que’ls  professionals  de  la  galanteria 
—  vulgarment  corridos  —  no’s  conforman  a 
adorar  secretement,  sinó  que  volen  que  tot¬ 
hom  ho  sàpiga.  La  comèdia  d’en  Wolff,  ab 
subtilesas  psicológicas  bon  xich  discutibles, 
tracta  de  fernos  veure  lo  perillós  qu’es  pera 
un  amant  entrar  de  ple  dintre  del  quadro  de 
la  vida  ordinaria  y  familiar  de  la  dona  a  qui 
estima:  la  desilusió  ve  tot  seguit. 

Aquesta  comèdia  en  tres  actes,  els  dos  pri¬ 
mers  un  xich  diluhits  y  1’ullim  desenrotllat 
ab  poca  trassa,  conté  algunas  escenas  gra- 
ciosas  y  està  dialogada  ab  fina  intenció 

La  Mariani,  la  Paoli,  en  Paladini  y  tots 
en  conjunt,  interpretaren  perfectament  els 
respectius  papers,  especialment  la  primera. 

Oportunitat. 

Potser  no  patiriam  tant  si  pensessim  que 
totas  nostras  desgracias  provenen  sempre 
d’haver  fet  l’acte  que’ns  las  porta  un  minut 
massa  aviat  o  un  minut  massa  tart.  La  feli¬ 
citat  no  es  altra  cosa  que  la  oportunitat  dels 
actes  de  la  vida.  Quan  tinguém  alguna  des¬ 
gracia  sobre  nostre,  distraguemnos  guay- 
tant  el  rellotje...  ja  que  no  hem  sapigut  guay- 
tarlo  avans  del  acte  pera  ferlo  a  temps. 

Els  homes  grans  deixan  d'esserho  quan-  deve- 

nen  allruistas. 

Els  homes  grans  son  com  els  núvols:  tenen 
forma  pròpia  y  estan  enlayrats.  Son  forts  pera 
tenir  forma  pròpia,  mes  no  soportan  que  se’ls 
camini  per  sobre:  el  qu’ho  intenta  s’enfonza. 
Quan  els  homes  grans  pretenen  fer  bé  a  las 
castas  inferiors  baixant  fins  a  ellas,  si  con- 
servan  sa  forma  personal,  son  com  las  boy- 
ras  baixas  que  sols  logran  enfosquir  la  visió 
dels  caminants;  y  si’s  disolen  pera  ésser 
compresos,  son  com  els  núvols  qu e  ploventse, 
fecondan,  si,  la  terra,  peró  perden  sa  perso - 
nalital. 

Higiene  moral. 

Aixis  com  hi  hà  comunas  privadas  y  pú- 
blicas  ^no  es  arribada  ja  l’hora  de  fer  escu- 
sats  privats  y  públichs  pera  plorar?  Caldria 
demostrar  que  aquest  sigle  eminentment  ma¬ 
terialista’s  preocupa  de  que  no  s’infesti  l’es¬ 
perit,  aixis  com  els  sigles  espiritualistas  tot 
lo  més  s’han  preocupat  de  la  infecció  de  la 
matèria. 

Pretensió  dels  servos. 

— Senyor,  en  proba  del  meu  afecte  y  obe¬ 
diència,  vos  segaré’l  blat  de  vostres  camps — 
digué’l  servo  al  feudal. 

Y  aquest  li  respongué: 

—  Es  ben  bé  la  teva  obligació. — 

Veusaqui  lo  que  podria  respondre’l  Deu 
dels  cristians,  qu’ha  fet  totas  las  cosas  segons 
sa  voluntat,  al  fidel  que’s  creu  oferirli  ’l  sa¬ 
crifici  de  sas  passions  lliurement. 

Del  bosch. 

{Qué  es  més  hermós)  {El  dir  vaig  camí 
del  bosch  o  camino  pel  bosch? 


No’s  coneix  la  bellesa  del  poder  dir  vaig 
camí  del  bosch  fins  que  s’es  al  bosch;  y  no’s 
coneix  la  bellesa  del  poder  dir  camino  pel 
bosch,  fins  que  se’n  ha  surtit. 

Y  quan  s’ha  surtit  del  bosch  {qué’ns  res¬ 
taria  fer  si  no’ns  quedés  aquella  anyoransa 
de  bellesa  passada)  Seria  massa  trista  la 
nostra  vida  al  pla,  si  no  estigués  rublerta  de 
tristesas! 

Més  bosch  encara. 

Tothom  pot  dir  un  moment  o  altre  de  sa 
vida:  Soch  a  bosch. 

{Quants  son  els  que  poden  dir:  Soch  bosch? 
Fins  podent,  seria  perillós  el  dirho:  una  mu¬ 
nió  d’estassadors  està  sempre  amanida,  des¬ 
tral  en  mà. 

De  la  terra. 

Cal  que  vos  sentiu.  Si  no  vos  sentiu ,  {qué 
hi  feu  en  aquesta  terra)...  Qui  va  en  barca, 
barqueja;  camina  qui  va  per  un  cami.  Ja  sé 
lo  que  feu  vosaltres  a  la  terra:  terrejéu. 

Terrejéu,  y  parléu  dels  antípodas  sense 
pensar  que  vosaltres  també’n  sou. 

Més  de  la  terra,  encara. 

Heu  numerat  els  meridians  y  las  fullas  del 
registre  civil,  sense  compendre  que’l  pecat 
original  no  va  ésser  altre  que  la  invenció  del 
número  dos. 

L'odi. 

Freqüentment,  odiar  no  es  pas  odiar:  es 
aymar  lo  contrari;  es  el  recort,  devant  d’una 
cosa,  d’un’altra  oposada  en  major  o  menor 
grau,  y  qu’anyorém. 

Compartir . 

Compartir  la  glòria  d’un  home  sabi,  l’éxit 
d’un  artista,  o  l’escarni  o  l’oblit  d’un  incom¬ 
près,  son  sentiments  que’ns  sorpendrian  en 
una  dona,  si  no  sapiguessim  qu'en  moltas 
d’ellas  iota  idea  de  compartir  se  sintetisa  en 
fer  una  mica  de  lloch  al  llit. 

Sobre  las  monjetas. 

Sembla  qu’hagi  estat  escrit:  Tota  bèstia 
tindrà  sa  felicitat,  y  pochs  conscients  arriba- 
ràn  a  tenirla. 

El  conscient  persegueix  la  felicitat  moral 
y  no  pot  trobar  sinó  la  que  li  proporciona  la 

lluyta.  Perque  pera  trobar  la  felicitat  moral  — 
producte  al  lí  de  la  matèria,  si’s  vol  més  refi¬ 
nada,  del  cervell — cal  posar,  com  pera  trobar 
tota  altra  felicitat,  a  la  matèria  en  determina- 
das  condicions.  Yaquestas condicions  son  im¬ 
possibles  d’assolir  per  l’intelectual,  perque  las 
bestias  s’hi  oposan.  El  conscient  esmersa 
totas  las  sevas  forsas  en  lluytar  per  son  inte- 
lecte,  y  la  bèstia  en  lluytar  per  sas  condi¬ 
cions.  La  lluyta  ha  d’ésser  favorable  al  segón 
individuu. 

Ei  dia  que’l  conscient  se  decidis  a  aban¬ 
donar  son  intelecte  y  a  lluytar  per  la  vida 
material,  la  bèstia  quedaria  arreconada;  y 
en  son  arreconament,  sens  dubte  s’entregaria 
a  la  meditació  y  esdevindria  conscient,  al 
pas  que’l  conscient,  embrutit  perla  lluyta,  es¬ 
devindria  bèstia.  Si’l  món  s’hagués  d’acabar 
demà,  el  conscient  faria  bé  de  posarse  en 
condicions  de  fruhir  tota  la  vida  y  arreconar 
la  bèstia.  Peró  darrera  del  demà  hi  hà  un 
altre  demà,  hi  hà  l’infinit,  y’is  sufriments 
del  conscient  avuy,  se  convertiràn  en  joya 
en  las  generacions  a  venir,  organisadas  de 
mellor  manera  gracias  al  esfors  del  conscient 
actual. 

Aixó  es  un  ideal;  y  l’ideal  es  el  gran  butxi 
de  la  realitat. 

Son  opinions.  Què  hi  farèml 

No  sé  per  qué’ns  hem  de  preocupar  de  nos¬ 
tres  actes  0  ideas,  si  al  cap  y  a  la  fi  la  bondat 
0  maldat  d’ells  dependrà  de  la  opinió  dels 
altres.  Siguém  generosos  y  donguém  ideas 
y  fem  actes  sense  preocuparnos.  La  vinya 
dona’ls  rahims  ben  indiferenta  a  que’l  llur 
such  vagi  a  la  taberna  0  al  fons  d’un  càlzer 
de  dir  missa.  Y  veusaqui  lo  que  son  las  opi¬ 
nions:  Anacreón  trobaria  hermós  lo  primer; 
Sant  Tomàs  lo  segón.  Jo  entench  que’l  vi 
segueix  dos  camins  ben  diferents  pera  em¬ 
brutir  al  poble. 

Fer  las  paus. 

Prefereix  que  t’envejin  que  no  que’t  pla- 
nyin.  No  ploris  may-  devant  dels  altres;  mes 
si  no  te’n  pots  estar,  not’aixuguis  las  llagri- 
mas  ab  la  mà,  fesho  ab  mocador  de  seda: 
aixis  compensaràs  la  llàstima  que’t  tinguin 
ab  la  enveja  que  sentiràn  per  la  teva  roba 
blanca.  Aquest  estat  de  pau — de  quedar  en 
paus — es  mellor  que  cap  altre:  perque  ab  els 


homes  tal  com  son,  tant  mal  es  ésser  deutor 
com  acreedor.  Aixó  ho  han  comprés  els  cler¬ 
gues  que  talment  no  volen  ésser  envejats 
ni  planyuts,  sinó  que  volen  quedar  en  paus. 
Per  aixó  fan  el  ploricó  vestits  de  negre  y 
diuhen  la  missa  ab  càlzers  d’or  y  plata. 

Els  brutals  no  son  superiors  ni  en  la  bruta¬ 
litat. 

Pegam.  Tot  fentho,  tu’t  creurias  ésser  su¬ 
perior,  y  no  obstant  jo  ho  seria  teu,  perque 
t'observaria.  La  meva  superioritat  tindria  dos 
graus  sobre  la  teva:  tu  exercirias  una  facultat 
material,  jo  una  moral;  tu’t  pensariasésser  su¬ 
perior, y  jo  ho  seria  teu  sense  pensarho.  Tot  lo 
més,  els  teus  cops  poden  arribar  a  lograr  fernos 
iguals,  fentme  descendir  fins  a  tu.  Aixó  suc- 
cehirà  quan  els  teus  cops  arribin  a  fer  saltar 
el  vernis  de  civilisació  sota’l  que,  en  tots  el 
homes,  dorm  la  bèstia.  Llavors  tremola:  una 
bèstia  qu’ha  dormit  té  més  forsa,  s’ha  gastat 
menys  que  la  que  ha  estat  sempre  en  acció. 
Pot,  donchs,  succehir  molt  fàcilment  qu’en 
aquest  terreno  també’t  sigui  superior.  Que 
tot  aixó  es  ben  cert,  ho  demostra’l  temor  que 
els  homes  tenen  als  enemichs  que  callan. 

Mes  d’enemichs  que  callan  n’hi  hà  de  du- 
gas  menas.  N’hi  hà  que  callan  perque  estàn 
pensant  lo  que  diràn;  y  n’hi  hà  que  callan 
perque  pensan  altras  cosas.  Aquests  últims 
son  més  temibles  que’ls  primers,  perque’ls 
primers,  tot  pensant  la  brutalitat  que  faràn, 
poden  equivocarse  y  mal  escullirla;  mentres 
que’ls  segons,  quan  la  fan,  la  fan  inconscient¬ 
ment;  y  si’l  bé  fet  inconscientment  no  es  cosa 
gayre  bona,  pensa  una  mica  lo  qu’ha  d’ésser 
la  brutalitat. 

Car  costa. 

Y  qué  cara  la  pagaràs  la  satisfacció  d’ha¬ 
ver  fet  l’obra  qu’està  fora  de  tu!  Perque  ;qué 
faràs  si  ets  felis?  Res.  Si  ets  felís  te  limitaràs 
a  serho.  Pera  fer  l’obra  es  necessari  que  l’ha¬ 
gis  patida,  perque  l’artista  es  e!  cas  clinich, 
que  sols  mercès  al  seu  mal  pot  fer  que’s  tro¬ 
bi  un  remev  pera’ls  esdevenidors.  L’artista 
y’l  fïlosop  son  com  aquells  metjes  que  pro- 
ban  els  remeys  en  si  mateixos  després  d’ha- 
verse  inoculat  ei  mal,  perque  en  art  y  en  filo¬ 
sofia  sols  es  possible— quan  se  trevalla  de 
bona  fe — l’examen  personal. 

P.  Pujulà  y  Vallés 

TRISTA 

Als  jardins  qu’avuy  t’envcdtan 
tot  son  desmays  y  xiprers, 
y  roserars  que  s’esfullan 
y  esgroguehits  pensaments. 

No  s’hi  senten  dolsas  flayres 
ni  hi  saltironan  aucells 
qu’escampiq  llurs  cants  de  joya 
com  ho  feyan  altre  temps. 

Los  desmays  miran  a  terra 
com  plorant  de  sentiment; 

los  xiprers  alsan  pregarias 
mirant  fixo  cap  al  cel; 
las  rosas  fan  enramada 
a  la  terra  que’t  cubreix; 
las  pensamenteras  tristas 
mostran  llur  anyorament. 

Tot  es  trist  aquí,  tot  calla 
talment  com  en  un  desert. 

Sols  s’hi  sent  el  vent  com  xiula 
y’l  sumsejar  dels  xiprers.  . 

JoSEPH  VÍA 


LAS  NOYAS  DEL  DÍA 

_ Peró  vinguim  aquí, home,  vinguim  aquí. 

Quinas  tonterías  de  fer!  tQué  hi  té  que  dir 
ab  la  Mercedes?  Una  xicota  guapa  y  aixerida 

com  un  pom  de  flors... 

—Aixerida,  si...  y  bona  noya:  no  se  li  pot 
negar.  Peró  las  sevas  pretensions...  Voslé 
la  coneix  bé  prou,  li  es  amiga,  y  ho  sab  tot 
tan  bé  com  jo  mateix.  Jo,  francament,  la  volia 
de  tot  cor,  hauria  perdut  la  vida  per  ella... 
Avuy  no:  me'n  he  vist  el  desengany  y  la  tinch 

aborrida. 

— Ay,  (per  qué> 

—Per  res...  y  per  molt.  Tonterías ,  que  diu 

vosté.  ^  „  .  . 

—Bé,  ja  tornaran  a  fer  las  paus.  lot  aixó 

son  finesas  d'enamorats:  recels  y  frtsansas 
que  neixen  ab  el  foch  del  amor  y  que’s  fon¬ 
dran  en  el  seu  caliu  quan  las  ànimas  de  tots 
dosets  quedin  unidas  per  tota  una  eterni¬ 
tat...  {Eh? 

—No  ho  cregui,  no  es  aixó.  Hi  soch  vell  en 
qüestions  d’estimació,  y  puch  assegurarli. 
La  estimació  retorna  quan  se  renyeix  per 
cosetas  vulgars,  de  poch  més  o  menos,  peró 
quan  la  renyina  es  com  la  nostra,  com  si 
diguéssim  sens  un  agravi,  sens  un  motiu 
que... 

— {Sense  motiu?... 

—Veurà,  li  explicaré  ja  que  s’hi  empenya. 
Vosté  sab  que  m'havia  de  casar  ab  la  germana 
d’ella,  la  Pepeta  qu’en  pau  descansi.  La  seva 
mort  fou  una  desgracia  que,  afectantnos  a 
tots,  contribuhi  a  aumentar  l’amistat  qu  entre 
sa  íamilia  y  jo  hi  havia.  Continuaren,  donchs, 


las  nostras  bonas  relacions,  y  per  abdugas 
parts  convinguerem  que  lo  que  la  morta  ha¬ 
via  sigut  pera  mi,  ho  fos  la  Meicedes ,  qui 
acceptà  gojosa,  donantme  probas  d’un  gran 
amor.  Jo  a  la  difunta  la  volia  tant,  que...  en 
fi,  vosté  ja  sab  lo  que  vaig  fer  per  ella  durant 
la  seva  malaltia.  Ni  una  mare,  ni  un  marit 
hagueran  fet  més.  Tan  gran  era  1  meu  senti¬ 
ment,  que  vaig  perdre  la  salut...  Y  la  Merce¬ 
des  fou  qui’m  va  tornar  a  la  vida,  qui  m  va 
fer  estimar  altra  vegada.  .  pera  deixarme  a 
la  fi  ab  set  d’amor  y  de  vida,  de  felicitat  y  de 
glòria!...  Li  diré  cóm  ha  sigut.  Pochs  dias 
avans  de  renyir,  tot  tirant  càlculs  pera  quan 
fóssim  casats,  vaig  dirli  ab  tota  amabilitat, 
peró  ab  tota  franquesa  com  era  del  cas,  que 
si  continuava  ab  els  mateixos  propòsits  y 
ganas  de  lluhir,  hauria  de  seguir  trevallant 
per’assegurar  el  nostre  benestar,  perque  jo, 
ab  el  meu  guany  sol,  no  podia  pas  satisfer 
els  seus  ideals.  No’m  va  respondre.  Quan  al 
endemà’ns  vegerem,  no’m  digué  res  o  no  sa- 
pigué  qué  dirme,  peró’m  va  fer  molt  mal 
paper.  Varen  passar  uns  quants  dias  sense 
que  cambiés  el  seu  posat,  fins  que,  al  ultim, 
vaig  resoldrem  a  preguntarli’l  motiu  de  son 
enfado  o  sa  tristesa.  Y  llavors  va  dirme  qu  ho 
sentia  molt,  peró  que  li  semblava  qu’ab  mi 
no  seria  felis,  que  s’havia  equivocat  v  que 
comprenia  que  no  m’estimava  ni  m’estimaria 

may. 

—Aixó  va  dirli! 

—  Si  senyora:  aixó  es  lo  que  va  dirme  a 
n’a  mi:  peró  després  he  sapigut  lo  que  va  dir 
a  un’altra  persona. 

— {Y  qu’es,  si’s  pot  saber? 

— Que  m  deixava  perque  vesteixo  massa 
pobre,  y  que  no  li  agradan  els  joves  de  gorra 
y  espardenyas. 

—  Però  vosté  no  hi  va  pas  ab  gorra  y  es¬ 
pardenyas. 

— No,  peró  si  hi  anés,  no  me’n  donaria 
gens  de  menos,  molt  al  contrari.  Sempre 
honra  més  a  un  trevallador  la  gorra  podeqtla 
dur  ab  el  cap  ben  alt,  que  no  pas  el  sombrero 
si  s  ha  d  esperar  el  dissapte  pera  pagar  el  pa 
y  las  viandas. 

— En  aixó  té  rahó.  Peró  vosté,  ab  lo  que 
guanya,  pot  vestir  molt  com  cal. 

— Si  no  hi  hagués  a  casa  tres  bocas,  y  la 
del  lloguer  quatre,  no  dich  que  no;  peró  avuy 
a  casa  no  hi  entra  més  guany  que’l  meu,  y  als 
pares  no  he  de  tancarlos  pas  a  un  asil.  Que 
no  tingui,  donchs,  tantas  pretensions  la  Mer¬ 
cedes :,  qu  ella  també  es  pobra  encara  que  sia 
una  modisteta  regular.  Afiguris,  si  no  n’està 
enterada,  que  s’ha  posat  al  cap  viure  al  en- 
sanche,  en  un  segón  pis,  ab  gran  mobiliari, 
y  que  quan  se  casi  vol  cotxes  ab  dos  cavalls, 
convit  en  un  bon  hòtel,  viatje  de  nuvis  d’un 
mes,  y  per  torna,  y  de  repuesto  per  un  si  acàs, 
exigeix  que  hi  hagi  uns  quants  cent  duros. 
Demanin  de  carrinclonerias.  Vol  que'm  posi 
ermilla  blanca,  que  vagi  sempre  a  la  moda 
com  ella;  aixó  es,  ab  molta  elegancia  y  ab 
els  fonos  buyts.  Jo  m  hi  vaig  conformar, 
peró  ab  la  condició  de  que  anéssim  a  mitjas, 
tu  per  mi  y  jo  per  tu.  Ara  si  tot  té  d’anar  del 
meu  compte,  no  pot  pas  ésser:  no  soch  cap 
milionari . 

Bé,  vaja...  ^vol  que  li  digui? 

— iQué? 

—Que  tot  plegat  no  val  la  pena.  La  Mer¬ 
cedes  es  jova,  el  temps  no  li  passa,  y  tot  es 
ferse  ilusions...  Aquestas  si  que  li  passaran, 
creguim.  Fé  pardalets  al  cap,  es  de  las  noyas 
del  dia,  y... 

Donchs  jo  també  soch  dels  homes  del 
dia,  <<m  entén?,  peró  d’aquells  que  pensan  en 
demà  y  més  s'estiman  guardar  un  duro  y 
portar  gorra  que  fer  com  molts  obrers  d’arts 
finas  que  duhen  jaqué,  y  sobre-todo,  y  fins 
frach,  peró...  gastant  banyas! — 

Al  sentir  aixó  l’amiga  abaixà’ls  ulls  y’s 
quedà  tota  sofocada.  També  era  modista,  y 
estava  casada  ab  un  obrer  molt  elegant. 

Jaume  Cartanyà 


NOVAS 

Com  tenim  anunciat,  avuy  comensa  en 
nostre  folletí  d’autors  extrangers  la  publica¬ 
ció  del  famós  drama  d’en  Bjòrnson  Mès 
enllà  de  las  forsas. 

Ademés  tenim  ja  en  cartera,  pera’l  folleti 
d  obras  catalanas,  dugas  d’en  Joan  Maragall 
y  Víctor  Catala,  que  successivament  apareixe¬ 
ran  un  cop  termenada  I  obra  Marines  y  Bos- 
catjes  d’en  Joaquim  Ruyra,  que  ab  tant  d’éxit 
venim  publicant. 


El  diumenge  tingué  lloch  a  Premià  de 
Mar  un  important  meeling  catalanista  en  de¬ 
fensa  de  las  Bases  de  Manresa,  fent  us  de  la 
paraula’ls  senyors  Petit,  Costa,  Alsina,  Ca¬ 
sals,  Sans,  Capdevila,  Folch  y  Capdevila, 
Flos  y  Calcat  y  Mallpfré.  Molt  encertats  esti¬ 
gueren  tots  els  oradórs  al  definir  y  explicar 
las  doctrinas  catalanistas,  interpretantlas  la 
majoria  d’ells  en  son  ver  sentit  de  llibertat  y 
avens,  y  molt  especialment  el  senyor  Mallo- 
fré,  qu’en  son  discurs  combaté  ab  acert  als 
falsos  demócratas  moderns  dels  que  n’es 
planter  y  exemple  la  vehina  Fransa. 

Al  meeting  hi  assistí  una  gran  gentada 
que  aplaudi  ab  entusiasme  tots  els  parla¬ 
ments,  surtint  agradablament  impressionada 
del  meeting ,  que  segurament  haurà  sigut 
forsa  beneficiós  pera’l  Catalanisme  en  aque¬ 
lla  comarca. 


El  «Centre  Catalunya»  de  Sant  Martí  de 
Provensals  celebrà  dissapte  una  sessió  ne¬ 
crològica  a  la  memòria  de  mossèn  Jacinto 
Verdaguer.  Feren  us  de  la  paraula  pronun¬ 
ciant  sentits  parlaments  els  senyors  Bon- 
home,  president  del  Centre,  Fuster  y  Llan- 
gort,  essent  aplaudidíssims.  Llegiren  poesias 
d’en  Verdaguer  els  senyors  Folch  y  Torres, 
Bonhome  (Joan),  Arniches,  Llangort,  Mans 
y  Tudó,  y  una  secció  choral  entonà  varias 
composicions  alusivas,  y  algunas  ab  lletra 
del  gran  poeta. 

La  vetllada  estigué  molt  concorreguda  y 
resultà  molt  hermosa. 


La  nova  entitat  «Centre  Fraternal  de  Cul¬ 
tura»  celebrà  sa  inauguració’l  passat  diven¬ 
dres  ab  una  interessant  sessió  en  la  que’l 
senyor  Cortiella  explicà  l’objecte  y  aspira¬ 
cions  del  Centre  y  son  cami  a  recorre,  y’Is 
senyors  Martínez  Vargas  y  Sayós  donaren 
dugas  conferencias,  versant  sobre  T  Influjo 
de  la  Ciència  y  del  Arle  en  el  bienestar  social 
la  del  primer,  y  sobre  la  Necessitat  de  la  ins¬ 
trucció  la  del  segón,  qui  la  pronuncià  en 
llengua  catalana. 

Abdós  trevalls  foren  ab  gran  justícia  aplau¬ 
dits. 

Al  endemà’s  donà  a  Novetats,  per  la  com¬ 
panyia  de  la  Mariani  y  baix  els  auspicis  de 
dit  Centre,  una  representació  de  la  Casa  de 
ninas ,  d’ibsen,  de  la  que’ns  ocupém  en  altre 
1 1  och,  y’l  diumenge  tingué  lloch  una  «ex¬ 
cursió  expansiva»  a  Tarrassa,  ahont  se  do¬ 
naren  dugas  conferencias  sobre’ls  temas  Con¬ 
cepte  d'inferioritat  en  que  s  ha  tingut  a  la  dona 
y  necessitat  d  enaltiria,  y  Pedagogia  moderna: 
influhencia  qu  exercirà  en  la  humanitat. 

Com  se  veu,  el  nou  Centre  no  perdona 
medi  pera  respondre  dignament  a  son  titul  y 
a  la  missió  que  s’ha  senyalat. 


La  secció  d’ensenyansa  y  bellas  arts  de 
l’associació  «Aplech  Catalanista»  celebrà’l 
dia  24  del  actual  una  vetllada  literaria  en  la 
que  hi  llegí  don  Enrich  Casanova  un  trevall 
molt  remarcable  titulat  Pseudo-monumenta- 
lisme ,  combatentse  en  ell  la  deria  de  poblar  de 
monuments  antiestétichs  las  ciutats  que  com 
la  nostra  volen  passar  per  cultas  y  que  per 
lo  tant  haurían  de  demostrar,  ab  els  monu¬ 
ments  que  contenen,  son  sentiment  de  la 
bellesa. 

Després  se  llegiren  trevalls  dels  senyors 
Paz,  Redondo  ,y  Vinagre,  essent  tots  molt 
aplaudits. 

Fidel  Giró,  impressor. —  Carrer  de  València,  233 

SETMANARI  CATALANISTA 

Els  trevalls  se  publican  baix  la  exclusiva  responsabilitat  de  sos 
autors. 

No  s’admeten  els  que  no  sían  inèdits. 

*5 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 


PREUS  DE  SUSCRIPCIO 

CATALUNYA:  Un  any . 8  Pessetas. 

>  Mitj  any .  4  5°  * 

»  Trimestre . 2’25  » 

ALTRAS  REGIONS  D’ESPANYA:  Un  any..  .  9  » 

EXTRANGER:  Un  any . N  .  .  10  Franchs. 

Número  corrent . 20  Cèntims. 

»  atrassat,  ab  folletins . 4°  * 

>  »  sense  folletins . 25  » 

El  número  corrent  no’s  ven  sense  folletins. 


Redacció  y  Administració: 

Plassa  del  Teatre,  6,  entressol. 


NÚMERO  CORRENT . 20  CÈNTIMS. 

>  ATRASSAT,  AB  FOLLETINS .  .  40  > 

>  »  SENSE  FOLLETINS.  25  » 


SUMARI: 

Heretjías:  La  Escola,  per  Salvador  Albert.— Una  anèc¬ 
dota  de  Wagner,  per  A.  Schïlling,  traducció  de 
A.  Ribera.— No  llibertaris,  dictadors,  per  Joseph 
Arnau.— Critica  de  critichs,  per  Sebastià  Junyent. 
— Notas  dels  camps,  per  Francesch  Oliver  — La  mort 
del  papa,  per  Victor  Català.— Transfiguració,  per 
Octavi  Pell  Cuffi.— Teatres,  per  Lluis  Via.— Notas 
bibliogràficas,  per  Antón  Busquets  y  Punset. — 
Novas. 

FOLLETI: 

MARINES  Y  BOSCATJES,  per  Joaquim  Ruyra.  — 
Plech  28. 

MÉS  ENLLÀ  DE  LAS  FORSAS ,  per  Bjornstjerne 
Bjornson.— Traducció  catalana. — Plech  2. 


HERETJÍAS 

La  Escola 

Lasciate  ogni  speranza  voi  di  enirate. 

Quan  un  ha  corregut  lliure  de  trabas  pel 
món  de  las  ideas,  recorda  sempre  ab  una 
ombra  de  tristesa’ls  seus  anys  d’Escola: 
aquells  temps  en  que  se'ns  exigia’l  sacrifici 
de  nostra  llibertat,  de  nostras  forsas,  de  nos¬ 
tra  vida  d’infant,  y  se’ns  pagava...  ab  bonas 
paraulas  y  de  tant  en  tant  ab  malas  obras; 
aquella  època  somrihent  d’activitat  vertigi¬ 
nosa,  d’insaciable  fam  de  viure,  en  que  se’ns 
deixava  veure’l  sol  per  un  forat,  un  sol  tris- 
toy  de  presó,  que  clapava  l’enrajolat  polsós 
de  l'aula  ab  tacas  enlluhernadoras,  com  pe¬ 


tits  tolls  de  llum,  qu’atreyan  nostra  atenció 
més  fàcilment  que  no  l’atreya’l  mestre; 
aquells  dias  ja  llunyans  en  que  se’ns  obli¬ 
gava  a  respirar  en  habitacions  migradas  y 
llardosas  un  ayre,  a  voltas,  del  dia  avans, 
rassis,  com  si  diguéssim;  un  ayre  corromput, 
mil  vegadas  pahit  per  cent  pulmons  golosos, 
pudint  a  difunt;  aquella  primavera  inoblida¬ 
ble,  en  fi,  grossa  de  verdaders  somnis,  som¬ 
nis  sense  pesadillas,  en  que’ns  passavam  la 
vida  entre  temensas  d’anar  a  estudi,  y  angu- 
nias  d’estarhi,  y  desitjós  de  surtirne... 

Tots  ne  guardém  d'aquella  hermosa  edat, 
qui  més  qui  menys,  ombras  de  migranya  y 
batements  de  cor.  Aixís  dels  sers  estimats 
perduts  pera  sempre,  ens  en  queda  un  trist 
recort  en  la  memòria  y  una  taca  en  un 
paper. 

Encara  avuy,  no  s’envia,  se  condempna  al 
infant  a  la  Escola;  per  aixó’n  surt  com  pre¬ 
soner  escapat. 

Encara  avuy,  després  de  quatre  sigles  de 
ciència  pedagògica,  els  nostres  fills  se  poden 
reconeixe  en  aquest  ayguafort  de  Shakes- 
peare,  representant  l’anada  del  nen  a  estudi, 
planyentse  y  a  pas  de  caragol: 

The  whining  school-boy,  with  his  satchel, 
and  shining  morning  face,  creeping  like  a 
snail  unwillingly  to  school. 

Pera  tota  mena  de  diversions  hem  trobat 
llochs  apropiats  de  que  cuydém  ab  verdadera 

solicitut  pera  contribuhir  al  aument  de  co¬ 
moditats  o  al  mellor  éxit  del  sport.  Pera  fer 
lleys  y  disputarlas ,  tenim  edificis  sumptuosos 
ab  tot  el  comfort  que  la  indolència  exigeix. 
Per’adorar  a  Deu,  disposém  de  temples  ma¬ 
jestuosos,  grans,  prou  grans  pera  contenir 
imatjes,  pecadors  y...  aquellas  pregarias  que 
no  pujan  al  cel.  Fins  els  cementiris  tenen  la 
seva  ornamentació  cada  dia  menys  repulsiva 
y  fúnebre.  Sols  la  Escola  es  núa  y  crúa.  tris¬ 
ta  y  sombre.  Renglas  de  taulas  rosegadas 
del  corch  o  grollerament  llauradas  per  l’abur- 
riment;  fileras  de  banquetas  d’acusats;  una 
taula  de  tribunal  cenyida  per  greixosa  ba- 
laustrada;  un  rellotje  que  registra  sols  dos 
instants  de  vida  cada  dia:  els  de  las  sortidas; 
y,  dominantho  tot,  la  imatje  del  Christ,  con¬ 
tret  per  horrible  agonia,  atiant — ab  fredas 
alenadas  de  mort — -flametas  vacilants  de  vi- 
das  verges.  Tot  aixó  dintre  quatre  parets  de 
color  d’os  passat,  franjadas  de  blau  de  cuyna 
o  de  negre  de  caixa  pobra,  ornadas  de  mapas 
y  cartells  escrostonats  per  ditets  d’unglas 
llargas,  endoladas...  Y  per  tota  música,  «la 
morta  veu  del  mestre». 

Aixó  fa  que  s’entri  en  la  Escola  com  si 
s’entrés  en  caixa. 

A  la  Escola  s'hi  va  com  al  servey:  a  cum- 
pl  i  r . 

Endebadas  vos  esíorsaréu  pera  encoratjar 
a  la  quitxalla  fentli  la  íiguereta  ab  fruyts  es- 
pléndits  del  arbre  del  saber...  d’un  saber 
llibresch ,  com  diria  Rabelais:  recordarà  ab 
por  la  Escola  y  la  disciplina  escolar,  d’igual 
modo  que’l  quinto  pensarà  en  el  quartel  y  la 
ordenansa  per  molt  que  li  parléu  de  Patria  y 
Glòria.  Encara  en  el  quartel,  com  en  la  presó 
mateixa,  s’hi  cantan  lliurement  cansons  que 
asserenan  l’esperit.  En  la  Escola  s’hi  canta 
també:  s’hi  canta  emperò  en  chor  obligat,  en 
roda  de  presos,  seguint  els  moviments  d’una 
vareta  que  lo  mateix  serveix  pera  dirigir  que 
pera  pegar. 

De  deu  vegadas  las  nou,  en  la  Escola, 
l’alumne  s  veu  condempnat  a  trevalls  forsats. 
Els  que  li  fan  executar  li  son  generalment 
antipàtichs;  els  uns  per  se,  els  altres  per  acci- 
dens.  , 

Quan  els  grans  parlém  d’ensenyansa  obli¬ 
gatòria,  entenen  els  petits  Escola  obligatòria. 
D’aquí  sa  resistència  a  deixarse  ensenyar 
(engabiar);  d’aquí  la  necessitat  de  cassarlos 


com  a  conillets  fugitius  del  cau  obscur  y 
humit  en  cerca  d’ayre  pur,  de  llum  claríssi- 
ma  y  amples  horitzons,  a  qual  encís  els  ar 
renquém  nosaltres — els  grans — vulguis  no 
vulguis,  pera  íerne  homes...  homes  d’inver- 
nacle,  homes  per  forsa,  a  imatje  y  semblansa 
d’altres  homes  de  motllo,  fills  ells  també  d’un 
esperit  (no  sant)  de  rutina  encarcarada,  fruyts 
madurats  artificialment,  causa  d’indigestions 
perillosíssimas  de  las  societats. 

El  modo  de  conseguír  que  l’alumne’s  tro¬ 
bés  bé  en  la  Eiscola,  seria  ferli  oblidar  que 
s’hi  troba. 

<;CórrP  Ecco  il  problema. 

Problema  que  no  poden  resoldre  ni  la  so¬ 
cietat  ab  sa  actual  organisació,  ni'l  personal 
docent  d’avuy  dia,  ni’ls  mètodes  educatius 
en  boga. 

La  societat  actual  no  pot  ocuparse  dels 
petits,  enfeynada  com  està  en  la  resolució  de 
mil  y  mil  problemas  que  interessan  als  grans ; 
problemas  de  més  incógitas  qu’equacions. 
Y  lo  cert  es  que  la  major  part  d’aqueixos  pro¬ 
blemas  no  tindràn  solucions  determinadas 
fins  y  tant  que  no  donguém  valors  als  termes 
petits. 

El  personal  docent — ab  raras  excepcions — 
no  té  vocació  ni  pot  tenirne:  qui’n  té  n'es 
víctima.  lla  de  lluytar  no  sols  ab  l’alumne, 
sinó  també  ab  els  pares,  ab  las  mares,  ab  la 
societat... 

El  simple  mestre  d^  minyons  es  encara 
avuy  dia  de  la  feixa — siglexx — la  última  carta 
de  la  baraja:  mal  retribuhit,  mal  alimentat, 
émul  obligat  d’èn  Succi,  camp  de  batalla  de 
nirvis  endimoniats  y  bilis  sublevada.  Se  li 
exigeix  que  sàpiga  un  xich  de  tot,  que  sigui 
superficial  y  omniscient  segons  la  felís  ex¬ 
pressió  de  Lamb,  y  en  cambi,  no  li  donan  ni 
tan  sols  pera  saliva.  Tothom  clama  que  se’l 
veneri  en  la  Escola,  y  a  fora  ningú’l  té  per 
res.  Es  el  mestre  y  està  dit  tot.  Ab  aqyest 
apelatiu  s’honra  precisament  als  que  no’n 
son. 

El  catedràtich  d’Institut  tampoch  disfruta 
de  prou  independencia  ni  té,  en  general,  su¬ 
ficient  abnegació  pera  la  ensenyansa...  ingrata 
comunicació  ab  indócil  quitxalla  endarrerida 
que  no  sab  apendre  tota  sola.  Els  individuus 
del  claustre ,  per  altra  part,  han  d ' atempe- 
rarse  cegament  a  las  disposicions  comun- 
ment  desacertadas  dels  reformistas — succés- 

sius — per  crisis,  y’s  passan  la  vida  claustral 
y  quinquenis  adjacents  fent  pastitxos  de  cer¬ 
vells  joves  ab  motllos  ministerials. 

En  las  Universitats  (pera  recorre  tota  la 
escala  magistral )  «l’hora  de  catedràtich» — 
hora  d’agonia  per  ambas  parts — se  la  passan 
molt  sovint  els  sabis  doctors  fent  pràctica  de 
grech,  imposant  silenci  o  esquivantse  moscas 
missatjeras.  Acabada  l’hora  curta,  ells  també 
han  acabat.  E  tutti  contenli...  qu’es  lo  pitjor. 
Y  aixís,  d’hora  cuita  en  hora  curta,  ab  vacan- 
sas  llargas,  va  preparant  generacions  y  més 
generacions  de...  humanas  cucurbitàceas. 

En  quant  als  mètodes  d’ensenyansa,  mal¬ 
grat  las  nobles,  amorosas  tentativas  dels 
Pestalozzi,  dels  Froebel,  dels  Doupanloup  y 
dels  Rousseau,  dels  Brann,  dels  Spencer,  dels 
Rayperi  y  dels  Siciliani,  dels  Berra,  dels  Aven- 
dano,  dels  Carderera,  dels  López  Catalàn, 
dels  Benot  y  dels  Alcàntara  García,  y  d’altres 
y  altres  molts  pedagogistas  y  pedagochs  i  lus¬ 
tres,  al  aplicar  en  nostras  escolas  els  princi¬ 
pis  pedagógichs,  sols  s’ha  conseguit  substi- 
tuhir  una  ignorància  per  un’altra.  Podém  dir 
de  la  educació  lo  que  digué  Goethe  de  la 
Ciència,  això  es,  qu’ha  sigut  retrassada  per 
l’estudi  de  lo  que  no  es  digne  d'ésser  sabut 
y  de  lo  que  no  pot  saberse. 

Ab  tot  y’is  progressos  de  la  ciència  peda¬ 
gògica,  Societat,  Mestres  y  Alumnes  seguei¬ 
xen  essent  primos  entre  si. 

Alsurtir  deia  Escola,  l’alumnehauría  de  po¬ 
der  entrar  en  si  mateix.  Ara,  al  surtirne,  entra 
en  el  món,  y  ho  fa  escolàsticament.  Y  no  ï esti¬ 
ma’]  món,  perque  no  li  han  fet  pensar  cla¬ 
rament.  Encara  qu’en  alemany,  ho  digué  ben 
clar  en  Schiller:  uLasst  uns  heli  denken,  so 
werden  wir  feuiig  lieben ».  Lo  que  fa  l’adult, 
al  entrar  en  el  món,  es  reaccionar  contra 
l’aula,  distendirse  l’ànima  entumida  per  anys 
y  més  anys  d’encongiment  escolar,  y  pren  el 
món  precisament  per  hont  crema,  abrusantse 
las  alas  de  papelló  que  no  tornaràn  a  créi- 
xeli,  quedantse  cuch  per  sempre  més,  impos¬ 
sibilitat  d’enlayrarse  a  las  regions  espléndi- 
das  dels  grans  ideals. 

Mitj  sigle  més  d 'Escola  y  «fins  l’esperit 
pudirà»  a  pesar  de  tots  els  desinfectants  més 
o  menys  pedagógichs. 

La  ensenyansa,  com  las  representacions  de 
las  primitivas  tragedias,  s’hauria  de  donar 
en  plein  air ,  en  contacte  directe  ab  la  Natu¬ 

ralesa,  la  inestroncable  font  d’ideas  puras, 
fils  invisibles  que’ns  uneixen  ab  l’Infinit. 

La  Escola,  degudament  higienisada ,  hau¬ 
ria  d’ésser  quelcóm  aixis  com  un  saló  de 
descans  pera  dedicarshi  a  adquirir  certas 
habilitas ,  com  per  exemple,  llegir,  escriure, 
etcètera,  etc. 

Els  peripatétichs  aprenían  passejant  alayre 
lliure,  saturat  d’ideas,  0  confrontant ,  per 
diiho  aixís,  llurs  esperits  en  animats  diàlechs 
sota’ls  pórtichs  atenienchs. 

L'Emile  de  Rousseau  estigué  en  constant 
comers  ab  la  realitat  sensible,  nodrintse  en 
els  pits  abundosos  de  la  Eterna  Mare. 

En  Froebel  ideà’ls  Jardins  d'Infants. 

Nosaltres,  esclaus  de  la  ensenyansa  de 
biberó,  no  hem  passat  de  las  «excursions  y 
passeigs  escolars»...  si  el  tiempo  lo  permite. 

íQuàn  ens  deciderém  a  utilisar  l’inmens 
Jardí  que’ns  ofereix  el  món,  ahont  adquiris¬ 
sin  els  nostres  descendents  (ja  que  no  nos¬ 
altres,  pobres  malalts  per  educació)  desen¬ 
rotllo  físich  e  ideas  de  primera  mà? 

Els  grans  alumnes  d’aquesta  gran  Escola 
entrarian  en  las  societat  com  individuus  forts, 
complerts ,  inflexibles,  conscients  de  sí  matei¬ 
xos,  lliure’l  cervell  de  sublimitats  puerils. 
Campions  esforsats  del  « Great  Perhaps », 
com  deya  Hobbes  moribond,  farían  saludable 
trencadissa  de  vells  ídols  de  fanch,  cumplint 
sa  missió  d’iconoclastas  reflexius,  sens  afe- 
mellats  apocaments  de  mistich  per  anèmia. 
Plantas  frondosas  d’arrelúm  profond  y  ex¬ 
tens,  convertirian  en  eternas  flors  del  esperit 
la  sava  de  vida  potentissima  que  inonda 
l’Univers.  Y  allavors,  sols  allavors,  podria 
exclamar  la  humanitat  ab  el  mateix  arroba- 
ment  que  Chactas,  el  fill  d’Outalissi  le  Nat- 
chez,  després  d’ohir  la  missa  en  el  desert: 

«/e  ne  doute  point  que  le  grand  mystère  ne 
s'acomplit  et  que  Dieu  ne  descendit  sur  la 
terre ,  car  je  le  sentis  descendre  dans  mon 
cceur )). 

Salvador 
Albert 

UNA  ANÈCDOTA  DE  WAGNER ,1} 

Era  reduhida,  però  triada  la  societat  que 
animava  la  casa  senzilla  y  poch  espayosa  de 
la  senyora  Geyer  (la  mare  de  Wagner). 

El  piano  vell  se'n  havia  vistas  de  totas  y 
estava  per’aquell  dia  cuydadosament  afinat, 
puig  s’havia  anunciat,  com  qui  no  diu  res,  la 
gran  cantanta  Schraeder-Devrient. 

Aquesta  era  una  amiga  íntima  de  tota  la 
familia  Wagner  ,  especialment  d’Albert  v 
Rosaha,  els  quins  teman  continuas  relacions 
ab  1  a rtista  genial. 

Las  visitas  d’etiqueta  las  acostumava  a  fer 
en  els  salons  de  la  distingida  casa  Brockhaus 
(gendre  de  la  mare  de  Wagner),  però  aquell 
dia  volia  estar  sola  entre’ls  seus  més  íntims 
amichs. 

La  petita  llantia  rodona,  els  llums  del  mi¬ 
rall  y’Is  del  piano  cremavan,  y  tot  estava 
arreglat  pera  la  festa. 

Ab  la  senzillesa  d’aquells  temps  y  las  mo- 
destas  relacions,  la  familiaritat  de  la  senyora 
Geyer  donava  una  impressió  de  gran  benes¬ 
tar,  puig  era  una  dona  interessant  y  sabia 
amanir  la  conversa  ab  sos  acudits  opor¬ 
tuns.  L'alegria  y’l  bon  humor  dominavan 
a  son  entorn;  y  aquesta  herencia  de  bon  hu¬ 
mor  s’ha  transmès  alsseus  fills,  que  tots  n’han 
malgastat  una  gran  part  durant  llur  vida. 

La  senyora  Geyer,  apressada  y  alegra, 
acabava  d’encendre  l’ultim  llum,  quan  en¬ 
trà  rihent  l’apreciada  forastera.  Guiilermina 
abrassà  de  tot  cor  a  la  noble  senyora  y  saludà 
animadament  a  tots  els  demés. 

— Gracias  a  Deu,  que  per  fi  puch  estar  en¬ 
tre  vosaltres  un  xich!  A  casa  vostra  s’està 
divinamentl  Bona  nit,  Albert!  ^Qué  fa  aquei¬ 
xa  veu?  il·leu  deixat  ad  acta'  1  teatre  de  Dres- 
de?  Estimada  Rosalia,  jquina  obra  nova  estu- 
dias  ara?  {Y  tu,  Clara,  rossinyolet,  cóm  van 
els  trinos?  Ja  deus  fer  por  ab  las  fioritures 
italianas!  -  Y  vosaltres,  Cilia  y  Ricart?  Qué 
temps  que  no  os  havia  vist!  — 

Tot  endr-essant  a  cada  un  una  paraula  amis¬ 
tosa, ’s  va  asseure  al  sofà  y  begué  la  tassa  de 
the  que  li  oíeriren. 

Després  feren  música.  Guillermina  era  in¬ 
fatigable  en  el  cant;  Albert  l’acompanyava. 
Quiet,  apoyat  a  la  finestra,  estava  Ricart 
Wagner,  penetrantse  de  tot  l’encis  del  cant. 

Alió  fou  com  si  un  vel  caygués  dels  ulls  del 
seu  esperit.  Estava  en  un  dels  punts  de  tran- 
zició  de  sa  vida.  Per  primer  cop  sentia  del 
tot  la  existència  y  l’efecte  de  la  expressió 
dramàtica,  talment  com  si’s  despertés  d’un 
somni  inconscient. 

Els  ulls  li  brilla  van,  y  sa  excitació  era  tanta, 
qu’extenia  per  sa  cara  delicada  y  esllanguida 
una  palidesa  mortal.  En  sa  ànima’s  formavan 


(1)  Extret  del  llibre  De  la  joventut  de  Ricart  Wag- 
ner ,  escrit  y  recentment  publicat  per  A  Schïlling. 


figuras  y  més  figuras,  unintse  ab  notas  may 
sentidas. 

— cQué't  passa,  Ricart? — li  preguntà  la  se¬ 
va  germana  Cilia,  que  feya  una  estona  que 
l’estava  observant  — ^Estàs  malalt?  Sembla 
que  tremolis  de  fret,  y  això  que  aquí  hi  fa 
una  calor  que  gayrebé  no’s  pot  aguantar... 

— Calla,  no’m  destorbis...  Que  no’m  fugin 
aquests  pensaments,  que  no  puch  expressar 
ab  paraulas!...  Ara  sé  lo  que  jo  vull!  Ara 
tracto  d’armar  una  lluyta  contra  tota  la  mú¬ 
sica  alemanya!...  Aquesta  té  d’aspirar  a  altra 
cosa  de  lo  que  fins  ara  ha  fet!..  Digas  als 
convidats  que’m  dispensin  y  no’m  destorbis, 
perque  tinch  de  trevallar  tota  la  nit  en  la 
meva  obra! ...  — 

Apretà  suaument  la  mà  de  sa  germana 
atrafegada,  y  desaparegué  sens  ésser  vist  del 
quarto.  La  Schraeder-Devrient  acabava  de 
cantar  la  seva  aria.  Tothom  callava:  la  im¬ 
pressió  fou  poderosa. 

Un  moment  de  silenci  profond.  La  música 
acabava  suaument;  l’artista  esclatà  en  una 
rialla  alegra'. 

— Per  la  mort  de  Deu,  no  siguéu  tan  sen¬ 
timentals!  Doneume  una  tassa  de  the  y  dei- 
xeume  cantar  y  ésser  felis! 

— No,  per’aquesta  gola  no  hi  hà  the!  — ex¬ 
clamà  Albert  Wagner  ab  galantería,  mentres 
treya  unas  quantas  botellas  de  Champagne 
d’un  gelador. 

— Aixó  ho  he  cercat  jo! 

--Vostè  no  té  preu,  Albert.  Vinguim  aquí 
y  fassim  un  petó.  Unas  ànimas  musicals  tan 
semblantas  com  las  nostras,  s’entenen  mara- 
vellosament.  Ahónt  es  en  Ricardet?  També 
ha  de  péndrehi  part!...— 

Sí:  f-ahónt  era  en  Ricardet?  Lluny  de  l’ale¬ 
gra  societat,  tancat  en  son  quarto. 

Inútilment  hi  varen  trucar:  ell  no  obria. 

— Estich  malalt;  deixeume;  no’m  trobo  bé! 
— exclamava  suplicant. — 

Sas  germanas  no’l  varen  atormentar  més, 
puig  li  coneixian  el  génit. 

Desde’l  quarto  pròxim  sentia’l  cant  mara- 
vellós  de  Guillermina;  estava  assegut,  ab  els 
ulls  ben  oberts,  fent  trevallar  la  imaginació. 

La  música  s’acabà.  La  soirée  finí  y’s  feu 
de  nit.  El  jovenet  restà  sense  moviment.  La 
deria  del  drama  en  la  música  l’ocupava  en¬ 
cara  sens  interrupció.  çCóm  ho  faria  pera 
presentarlo  de  la  manera  més  convincent? 

Sabia  que’l  món  no  l’entendria,  y  no  obs¬ 
tant,  en  la  solitut  d’aquella  nit  tranquila,  ela¬ 
borava  dintre  seu  la  gran  obra  desa  vida. 

El  dia  comensà  a  apareixe,  y  ab  ell  la  vida 
y  el  soroll  sorprengueren  al  pàlit  somniador. 

La  germana  trucà  tota  torbada  a  la  porta 
closa,  y  en  Ricart  surti  a  obrir. 

— Deu  meu,  quina  cara  fas! — exclamà  hor- 
roritzada  al  reparar  la  palidesa  del  seu  ger¬ 
mà. — Tu  estàs  malalt,  pobre  germanet!  Cri¬ 
daré  a  la  mare! 

—  Oh,  no,  per  Deu,  Cilia! — interrompé  en 

Ricart  ab  rapidesa,  agafant  esbojarradament 
la  mà  de  la  joveneta  y  fentla  seure  en  una 
cadira. — Ara  ho  sé  de  cert!  Desd'ahir  vespre! 
Seré  un  compositor  que  donaré  a  coneixe  a  la 
gent  cosas  no  somniadas,  quelcom  que  may 
ha  vist,  despertantli  sos  adormits  sentiments, 
Cilia, ’l  teu  germà  o  serà  un  gran  home  o 
bé’s  corsecarà  en  un  recó  fosch  de  la  terra 
sens  ésser  vist  de  ningú!  — 

Aixis  estava  devant  d’ella,  ab  son  ardent 
entusiasme,  sentintse  capàs  de  trastornarho 
tot;  ab  els  cabells  voleyants,  la  mirada  ra- 
dianta  y  la  cara  groga  com  d’un  mort.  Llavors 
creya  la  petita  Cilia,  com  en  l’Evangeli,  en 
la  grandesa  y  significació  propera  del  seu 
germà  estimat. 

— Si,  Ricart!  —  digué  plena  d’admiració, 
acariciantli  suaument  la  mà. — Si,  ja  ho  sé, 
tu  seràs  un  gran  artista  y  l’honra  y  l’orgull 
de  la  nostra  familia! 

— Aixis  ho  espero;  peró  ara  no’n  diguis 
res  a  ningú!  Ni  la  mare  ni  las  germanas  han 
de  saber  res  de  las  mevas  impressions  novas. 
Això  he  de  guardarho  com  un  secret.  Ves, 
Cilia,  deixam  sol.  Jo  tinch  d’escriure,  tinch 
de  fer  trevallar  totas  mas  energias  y  comba¬ 
tre  per  la  meva  causa;  ja  sé  qu’aixó  no  serà 
fàcil!... — 

Cilia  deixà’l  café  pera’l  germà  demunt 
de  la  taula,  li  pregà  un  altre  cop  que  pren¬ 
gués  quelcóm,  v  abandonà  sense  fer  soroll 
el  quartet. 

Cada  hú  de  la  familia  tenia  las  sevas  ocu¬ 
pacions:  aixis  ningú  va  distreure  a  n’en  Ri¬ 
cart,  y  li  fou  permès  trevallar  tranquilament. 

Ningú’s  barrejava  en  sos  plans,  y  ningú 
dels  d’ell  hi  hauria  cregut.  La  seva  germana 
petita  fou  sa  única  y  ferventa  adoradora. 

Mentres  tant,  Ricart  Wagner  trevallava 
dia  y  nit  en  la  composició  d’una  òpera:  La 
prohibició  d'amoi\  en  la  qual  probava  d’in- 
troduhirhi  totas  las  sevas  novas  impressions. 

De  sobte  rebé  sa  vida  fins  alashoras  bas¬ 
tant  monòtona,  un  cambi  exterior.  Al  jove 
músich  li  fou  concedida  la  plassa  de  director 
de  chors  del  teatre  de  Madeburg.  Un  gran 
pas  y  de  molta  importància  pera’l  seu  per- 
vindre. 

Aixis  surti  del  cercle  intim  de  la  familia 
pera  entrar  en  el  món,  al  qu’en  lo  successiu 
devfa  pertànyer. 

— Cumpleix  ta  paraula,  germà,  cumpleix 
ta  paraula! — li  deya  a  cau  d’orella  sa  ger¬ 
mana  petita.  Cilia,  al  despedirse,  penja¬ 
da  a  son  coll  y  mitj  rihent  entre  llagri- 
mas. 

Ell  li  apretà  sols  la  mà  ab  fermesa,  men¬ 
tres  li  endressava  una  mirada  radiant  y  plena 
d’ardiment. 

El  món  sab  si  ell  ha  cumplert  sa  paraula: 
cóm  ha  1 1  uy tat  y  cóm  ha  trevallat. 

Traduhit  del  alemany  per 

A.  Ribera 


5T7 

NO  LLIBERTARIS,  DICTADORS 

Tal  es  el  nom  que  correspon  als  que  volen 
redimir  la  humanitat  suprimint  tot  lo  que 
pugui  tenir  la  més  petita  ombra  d’imposició, 
si  considerém  els  actes  que  realisan  d’un 
quant  temps  a  n’aquesta  part. 

Perque  ja  passa  de  mida  lo  qu’estàn  fent 
aqueixos  tirans  que  s’amparan  ab  el  nom 
de  llibertaris!  Predican  a  totas  horas  y  per 
tot  arreu  la  implantació  de  la  més  complerta 
llibertat,  y  no  realisan  acte  en  que  no  procu¬ 
rin  coartaria,  privant  a  innombrables  pares 
de  familia  del  únich  medi  qu’avuy  tenen 
pera  poder  donar  un  xich  d’aliment  als  seus 
fills.  Y  ells,  que  diuhen  ab  rahó  qu’ab  l’ac¬ 
tual  organisació  social  son  molts  els  obrers 
que  moren  de  misèria,  no  saben  fer  altra 
cosa  qu’aumentar  el  número  de  victimas  ab 
sos  procediments  barbres,  volent  imposar  sa 
voluntat  per  medi  de  la  forsa  bruta.  Y  aixó 
ho  hem  de  combatre  tots  els  que  vivim  opri¬ 
mits. 

Si,  de  la  forsa  bruta:  que  no  altra  cosa  es 
lo  que  priva  en  aquestas  continuas  vagas — si 
necessarias  en  el  fons,  no  convenientas  per 
la  forma — que  venen  succehints  d’uns  quants 
mesos  ensà. 

Y  lo  més  dolorós  es  que  la  inmensa  majo¬ 
ria  de  trevalladors  no  hi  està  conforme  ab 
las  tals  vagas;  peró  succeheix  que  quatre  lli¬ 
bertaris  desequilibrats,  amparats  ab  el  nom 
d’una  societat  obrera  qualsevol,  acordan  una 
vaga,  fan  una  mica  de  propaganda  a  favor 
de  la  mateixa  en  la  prempsa  o  en  la  tribuna, 
y’l  dia  que  volen  rtalisarla  no  tenen  més  que 
recorVe’ls  tallers,  demanant  en  nom  de  la  so¬ 
lidaritat  obrera  que’s  suspengui’l  trevall,  ab 
la  seguritat  de  que,  si’ls  obrers  se  resisteixen, 
ja  cuydaràn  els  burgesos  de  secundar  els 
seus  plans  devant  la  tremenda  amenassa  de 
que’ls  hi  trencaràn  els  vidres  si  no  ordenan 
la  suspensió  de  la  feyna  y  no  tancan  la  porta 
inmediatament. 

.jAixis  es  cóm  se  realisan  las  vagas  for¬ 
mals?  (D’aixó’n  diuhen  solidaritat?  {Aquest 
es  el  companyerisme  que  necessitan  els 
obrers?  {D’aquest  modo  ha  de  venir  la  rege¬ 
neració  del  proletariat? 

Ah,  llibertaris,  llibertaris!  Ab  vostres  pro¬ 
cediments  de  destrucció,  quànts  anys  havéu 
retrassat  la  emancipació  del  trevallador! 

Quàntas  victimas  havéu  ocasionat!  Quàntas 
llibertats  havéu  malmès! 

El  lema  del  obrer  conscient  es  el  de  unió 
es  forsa ,  y  vosaltres  no  feu  més  que  destru- 
hir  tot  lo  que  aquell  va  edificant. 

L’obrer  conscient  procura  organisarse  pera 
resistir  quan  l’hora  es  oportuna;  funda  so¬ 
cietats  pera  estudiar  las  melloras  que  li  con¬ 
venen;  però  veniu  vosaltres,  y  com  a  decla¬ 
rats  contraris  de  tota  organisació,  però  que 
no  sabéu  fer  res  sense  la  seva  ajuda,  os  inscri¬ 
viu  en  dit  as  societats  y  las  llenséu  per  viaranys 
en  quina  surtida  no  troban  altra  cosa  que 
una  disposició  governativa  que’ls  hi  arrenca 
la  vida  de  soca  a  arrel. 

Y  allavors  cqué  feu?  ^Quin  acte  de  trascen- 
dencia  havéu  realisat?  ^Ahont  os  havéu  pre¬ 
sentat,  ab  sols  el  vostre  verdader  nom  d’in- 
dividualistas? 

Ni  havéu  fet  res  pera  mellorar  la  situació 
del  proletari,  ni  surtit  de  casa  per’altra  cosa 
que  pera  esbrinar  si’ls  altres  obrers  tractavan 
d'organisarse  novament  pera,  un  cop  lograt 
son  objecte,  ficarvos  ahont  no  os  demanavan 
perque  no  més  hi  feu  nosa,  ja  que,  amparats 
ab  el  nom  avensat  de  llibertaris,  no  feu  res 
més  que  voler  imposar  vostre  criteri  com  el 
més  dèspota  dels  tirans. 

Per  això  creyém  qu’heu  equivocat  el  nom: 
vos  dihéu  llibertaris,  pero  a  lo  que  tiréu  es 
a  dictadors. 

Joseph  Arnau 


CRÍTICA  DE  CRÍTICHS 

Fa  pler,  donant  una  ullada  a  l’últimci  tem¬ 
porada  pictòrica,  veure  cóm  se  desenrotlla 
en  nostra  ciutat  l’activitat  dels  artistas,  aban¬ 
donats  de  las  corporacions  oficials  que  no 
volen  0  no  poden  patrocinar  exposicions, 
rescabalantnos  ab  las  exposicions  individuals 
fetas  al  Saló  Parés.  Y  tal  volta  pera  satisfer 
l’egoisme  dels  espectadors  son  aquestas  pre¬ 
feribles,  puig  ademés  de  tindre’l  Saló  Parés 
bonas  condicions  de  llum,  podém  assaborir 
més  intensament  las  obras  que  s’exposan  y 
fernos  més  càrrech  de  la  personalitat  de 
cada  pintor. 

Tant  de  bo  que’ls  crítichs  mostressin  igual 
interès  en  pro  del  art  català,  estudiant,  me¬ 
ditant,  y  finalment  tractant  son  trevall  en 
serio,  responent  ab  tot  son  esfors  a  la  missió 
social  que’ls  està  encomanada  y  al  compro¬ 
mís  que  tenen  ab  el  públich  y  ab  els  artistas 
de  no  tractar  a  la  lleugera,  y  ab  to  de  broma, 
una  de  las  manifestacions  més  dignas  de  res¬ 


pecte  entre  las  que  brollan  de  l’activitat  d’un 
poble. 

No  tots  els  crítichs  pecan  de  lleugeresa: 
n’hi  hà  que  s’esforsan  en  ésser  sensats  y 
prudents;  peró  fa  temps  que  observém  que 
una  bona  part  se  proposan  rifarse  als  artis- 
tas  acudint  al  sistema  socorregut  dels  bom¬ 
bos  descumunals  y  a  las  comparacions  ab  els 
grans  mestres  antichs  0  bé  ab  pintors  mo¬ 
derns  de  més  0  menos  talla. 

A  lo  mellor  exposa  un  jove  per  primera 
vegada,  y  no  falta  periódich  que  li  diu  que 
s’ha  calsat  las  botas,  qu’es  el  mellor  que  s’ha 
vist  fins  aquell  moment  y  que  ja  estàn  ente- 
rats  de  que  al  extranjer  reconeixen  y  accep- 
tan  son  talent  innovador  y  lliure  de  prejudi¬ 
cis  Altras  vegadas  la  brometa  consisteix  en 
retréurelshi’l  mestre  ab  qui  s’han  inspirat,  y 
Velàzquez  va,  Velàzquez  ve,  li  fan  sentir  ab 
crudeltat  refinada  qu’es  tan  sols  un  imitador 
ab  ribets  de  plagiari.  Això  si  no  li  tiran  en¬ 
tre  cap  y  coll  noms  enrevessats,  com  Enghel- 
brechtsz ,  Hoogstraaten  0  altres  per  l’estil,  o 
bé  no  li  retreuhen  els  Fiésole  (1)  pera  fer 
sentir  al  artista  criticat  la  inmensa  distancia 
que  d’ells  el  separa.  Tot  plegat  dissimulat 
entre  alabansas  que  a  primera  vista  donan  a 
la  crítica  un  aspecte  de  tractar  la  cosa  en  se¬ 
rio. 

No  fa  pas  molt,  a  propòsit  d’uns  quadros 
que’s  van  exposar  provinents  de  Roma,  el 
critich  d’un  dels  periódichs  que  gosàn  més 
fama  de  sensats,  se  va  permetre  bromejar 
sobre  las  obras  exposadas,  que,  si  bé  no  eran 
obras  mestras — cosa  molt  natural  tractantse 
de  trevalls  primerenchs — no  deixavan  de  re¬ 
presentar  un  gran  esfors  e  indicavan  en  son 
autor  grans  condicions  de  resistència,  des- 
cubrint  forsas  qualitats  y  prometent  pera 
l’esdevenir  obras  més  assahonadas.  Per  aixó 
creyém  completament  fora  de  propòsit  que 
se’l  tractés  en  broma,  dantli  entenent  que: 
anuestros  artistas  (tots  els  establerts  a  Barce¬ 
lona)  no  aplauden  ese  genero  de  pintura  porque 
ni  lo  sienten ,  ni  tienen  su/icientes  conocimientos 
para  dedicarse  à  él.  Y  un  xich  avans:  no  sa- 
brían  salir  airosos  de  su  empeno.  ,-Qué’ls  hi 
sembla?  Donchs  aquests  paragrafs  estàn  si¬ 
tuats  en  mitj  d’un  article  que  traspua  fina 
ironia  per  tot  arreu,  y  en  el  que’s  maneja 
l’encenser  ab  tan  mala  intenció,  que  l’artis- 
ta’n  surt  descalabrat. 

Y  aquesta  rifada  s’atreví  a  publicaria’l 
Brusi ,  l’orgue  de  las  classes  conservadoras, 
y  s’atreví  a  firmarho'l  seu  critich  d’art,  que 
al  mateix  temps  es  arquitecte,  y  que  de  se¬ 
gur  se  quedaria  blau  si  algú  de  nosaltres  li 
gastés  una  brometa  semblant,  dihentli:  «Els 
arquitectes  de  Barcelona  no  admiran  com 
deurian  y  no  aplaudeixen  las  casas  que  vosté 
ha  dirigit  perque  no’l  comprenen  y  no  tenen 
suficients  coneixements  pera  ferlas».  Vosté’n 


(1)  Uns  pintors  qu’ha  descubert  l’amich  Casellas. 

protestaria  y  ab  tahó,  perque  ab  son  clar 
judici  e  imparcial  comprensió  de  si  mateix 
sab  que  no  es  aixis,  sinó  que  hi  hà  bastants 
arquitectes  qu’en  la  construcció  de  casas,  0 
més  ben  dit,  en  l’art  que  hi  han  posat,  ho 
han  fet  mellor  que  vostè.» 

Emperó’ns  guardarém  prou  de  ferho,  per¬ 
que  sabém  el  respecte  que’s  mereix  tot 
aquell  que  trevalla  y  que  lluyta,  y  conside- 
rém  lo  odiosas  y  lo  ridiculas  que  a  voltas  re- 
sultan  las  comparacions. 

Y  no  n'hi  hagué  prou  ab  lo  dit  pel  critich 
aludit,  sinó  qu’encara  va  parlarne’l  senyor 
director  del  periódich  refermant  la  rifada ,  y 
allà  van  sortir  els  noms  ilustres  de  pintors 
extingits  que,  a  poder  ferho,  protestarían  de 
que  se’ls  fes  servir  pera  riures  d’un  pintor 
jove  que  pera  esmenarse  y  perfeccionarse 
té  encara  devant  seu  un  ample  pervindre. 

^Qué  s’ha  fet  aquella  edat  d’or  del  Diario 
de  Barcelona  en  que  portava’l  póndol  de  la 
critica  aquell  insubstituhible  y  malaguanyat 
periodista  qu’haguera  trencat  la  ploma  avans 
de  ofendre  0  perjudicar  a  ningú?  ^Per  qué 


NOTAS  DELS  CAMPS 

I 

Serra  amunt,  entre  pins  de  fosch  brancatje 
hont  canta’l  ventijol,  tebi,  calmós, 
sota’l  cel  blau  seré,  sens  una  boyra, 
tot  pantejant  m’hi  enfilo  a  poch  a  pocb. 
Oviro’ls  alts  turons  que  al  lluny  negrejan, 
y  ls  arbres  blanchs  del  rech  abaix  de  tot, 
y’is  vells  roures  y  alzinas  que  reposan 
bressats  pel  vent  e  illuminats  pel  sol. 

El  silenci  solemne  de  l’altura 
— trencat  d’algún  aucell  pel  ràpit  vol 
o  pel  brunzir  frisós  d’algún  insecte 
ratllant  sens  treva  la  polsina  d’or  — 
a  l’anima  consola  ab  sa  armonía, 
y  calma  l’anyoransa  del  vell  cor, 
que  remembrant  els  jorns  que  ja  passaren, 
sota’l  cel  blau,  seré,  tranquil  s’adorm. 

II 

Tot  sol  en  mitj  del  camp:  qué  dolsa  trobo 
la  quietut  solemnial  de  la  vesprada! 
Qu’hermós  el  blau  del  cel  que  va  fonentse 
trencat  per  núvols  de  color  de  grana! 

La  foscor  va  venint,  pausada  y  lenta; 
els  encisos  dels  camps  cubreix  y  amaga, 
els  fullatjes  y  tronchs  se  tornan  negres, 
se  condormen  las  flors,  las  remors  callan, 

Una  faixa  rojenca’l  cel  travessa 
encesa  ab  la  claror  del  sol  que  baixa, 
y’l  melancónicli  grill,  sentint  la  fosca, 
comensa  entre  Pherbey  sa  serenata. 

Com  si  esqueixés  un  vel  de  fina  boyra, 

Venus  parpellejant,  serena,  clara, 
junta  sa  llum  poètica  y  tranquila 
ab  el  rosat  crepuscle  de  la  tarda. 

III 

De  la  carena  la  línia  obscura 
qué  bé’s  dibuixa  sobre’l  cel  blau, 


no’s  miran  en  aquell  espill  de  critichs  pru 
dents  y  seriosos,  que  ab  tanta  trassa  sabia 
dar  una  ditadeta  de  mel  v  un’altra  de  fel,  y 
que  tenia’l  do  de  saber  dedicar  quinze  0  vint 
ratllas  a  un  quadro  bo,  vuyt  0  deu  a  un  de 
mitjà  y  dugas  0  tres  a  un  de  dolent? 

No  està  bé  que’l  Brusi  defraudi  a  sos  fidels 
lectors,  qu’en  general  son  gent  respectable, 
formal  y  seriosa,  donàntloshi  criticas  d’art 
rublertas  de  mala  intenció,  disfressant,  sota 
lloansas  aparents,  brometas  crudels  y  per- 
fidiosas  que  foran  més  dignas  de  figurar  en 
las  planas  d’aqueixos  periódichs  bullanguers 
y  escandalosos  que  ningú  llegeix  si  no  es 
portat  per  una  malsana  tafaneria. 

No  està  bé  que’l  Diario  de  Barcelona  (ni 
cap  altre  diari)  deixi  de  tindré  l’atenció  y’l 
respecte  deguts  als  artistas  catalans  qu’en 
bona  part  trevallan,  s’esforsan  y  pos-an  tota 
sa  voluntat  en  demostrar  que  si’l  floreixe- 
ment  del  art  català  no  es  més  espléndit  ni 
pren  proporcions  espatarrants,  no  es  pas  tot 
culpa  d’ells,  sinó  dels  altres. 

Sebastià  Junyent 


ben  retallada,  precisa  y  pural 
La  terra  mare  reposa  en  pau, 
els  arbres  dormen  la  mitjdiada 
y’l  vent  murmura  son  cant  suau. 

Plena  d’efluvis  passa  l’ayrada; 
el  bosch  travesa;  frescors  envia 
desde  las  serras  de  la  vorada. 

El  sol  magnífich,  com  rey  del  día, 
fita  la  terra  ab  sos  ulls  de  flama 
y  vers  la  posta  tranquil  fa  via. 

Y’l  cel  s’inflama. 

IV 

Sobre’ls  paisatjes  verts  el  sol  camina 
ab  sa  llum  majestuosa  y  flamejanta. 

La  Natura  s’encén.  Creman  las  pedras 
y  volan  polsagueras.  Blancas,  buydas, 
las  rieras  retorsadas  s’ofereixen 
als  raigs  del  astre  rey.  Ni  una  granota 
salta  entre’ls  jonchs.  El  ventijol  murmura 
a  travers  de  las  albas.  De  las  fullas 
brolla  suau  remor,  trista,  monòtona 
com  una  eterna  pluja.  Retalladas 
las  ombras  dels  grans  arbres,  blavas,  negras, 
trencan  la  inmensa  llum  de  foch.  Silenci, 
pau  y  calma  al  entorn  ..  que  n'es  d’hermosa 
la  blanca  mitjdiadal 

V 

La  remor  de  fullas  secas 
es  lo  més  trist  qu’he  sentit. 

Es  rapsòdia  melangiosa 
de  las  joyas  del  estiu. 

Es  vell  epílech  d’aubada 
y  fosch  preludi  de  nit: 
ombrívol  1  lant  d'un  cor  jove' 
y  plor  d’un  cor  malaltís. 

Quan  els  arbres  se  despullan, 
comensa  mon  llarch  patir: 
la  remor  de  fullas  secas 
es  lo  més  trist  qu’he  sentit. 

Francesch  Oliver 


5  20 


JOVENTUT 


LA  MORT  DEL  PAPA 

Impressió 

Totas  las  campanas  tocavan  a  morts,  peró 
ab  una  mena  de  tocar  que  passava  distreta¬ 
ment  per  las  orellas  y  s’esvahia  sense  trobar 
las  dresseras  del  cor  per’abocarshi  y  ferlo 
batre  dolorosament.  Estich  cert  de  que  l’úni¬ 
ca  veu,  melangiosa  y  severa,  d’una  campana 
de  cloqueret  esgarriat  per  l’ampla  solitut 
dels  camps,  m’hauria  impressionat  més  fon¬ 
dament  que  aquell  chor  retintinant  que  llen- 
savan  al  espay  las  cent  llenguas  de  bronze 
dels  altius  campanars  de  la  ciutat. 

La  somorta  claretat  del  jorn  que  fugia, 
semblava  aplacar  la  virior  del  gran,  peró 
fret  toch  de  difunts,  que  no  deya  a  ma  ima¬ 
ginació  ni  a  mon  sentiment  la  cosa  augusta 
y  corprenedora  que  volia  y  devia  dirli. 

Ab  ansia  y  desitj  de  quelcom  inexplicable, 
vam  deixar  la  visita,  vam  baixar  la  escala  y, 
abstrets  y  meditosos,  vam  enfilar  per  la 
Plassa  de  Santa  Agna  y  Passeig  de  Gracia 
amunt.  Al  arribar  devant  del  IS/ovedades 
aixecarem  els  parpres. 

En  un  paper  blanch  enganxat  a  la  paret 
del  teatre  hi  deya  que  s’havia  suspès  la  fun¬ 
ció  d’aquella  nit  en  senyal  de  dol  perla  mort 
del  Sant  Pare.  Aquell  avis  fou  una  punyida 
que’ns  sobressaltà.  No  hi  havíam  comptat 
ab  la  suspensió  de  reglament,  que  sentia  de 
cent  horas  lluny  a  cosa  oficial,  com  el  bran¬ 
dar  de  las  campanas;  y  nosaltres,  que  voliam 
demanarli  al  art  la  esquisida  tortura  de  la 
emoció,  la  espolsada  desvetlladora  que’ns 
demanava’l  neguit  y  que  no  sabia  produhir- 
nos  el  guirigay  indiferent  que  sorollava  per 
las  alturas,  vam  sentir  que’ns  feria,  ab  inten¬ 
sitat  d’agravi  inmerescut,  la  púa  d’estulticia 
quetenen  sempre  certa  mena  de  disposicions, 
y  d’ulls  endintre  vam  veure’l  gentil  capar- 
ronet  de  la  Mariani  entregirarse  una  mica 
sobre  Peix  magnifica  de  son  coll,  pera  mitj- 
riure  y  fer  una  aixerida  ganyoteta  de  mofa 
devant  nostra  sorpresa  disgustada. 

Aquella  nit,  la  darrera  qu’havíam  de  pas¬ 
sar  a  Barcelona,  no  la  podríam  veure  a  la 
bona  encisadora,  y  l’anyorament  ens  acorà  a 
la  bestreta,  com  si’ns  haguessen  llevat  quel- 
cóm  que,  en  aquell  moment,  toqués  de  prop 
a  nostra  vida. 

Donada  d'esma  una  darrera  ullada  a  la 


blancor  fatidica  del  avis,  tombarem  la  es¬ 
quena  y  poch  a  poquet,  poch  a  poquet,  com 
aquell  que  no  té  cap  pressa  per’arribar  en- 
lloch,  arrossegarem  avall,  vers  el  fons  de  la 
ciutat,  nostra  irresignada  tristor. 

— {Ahónt  anirém? — mormurarem  després 
de  sopar. — Donchs...  cap  ahont  va  l’altra 
gent,  la  gran  remada  a  la  quina,  com  a  nos¬ 
altres  mateixos,  han  clos  inopinadament  la 
entrada  dels  refugis  habituals;  cap  allà  hont 
sonan  els  espetechs  alegroys  d’una  música, 
cap  allà  hont  s’hi  sent  fressa  y  s’hi  veu  gar¬ 
buix;  en  fi,  cap  al  Passeig  de  Gracia  altra 
vegada. 

Estava  ple  a  vessar,  sobre  tot  prop  dels  ca¬ 
fès.  Devant  els  de  Colón  y  Alhambra ,  qu'era 
l’indret  hont  s’esganyavan  els  músichs,  el 
gramolleig  era  gros,  y  més  amunt  s’anava 
esclarint  y  destriant  en  dugas  rengleras  que 
ocupavan  totas  las  cadiras  de  vora  y  vora  y 
en  una  riuhada  que  anava  y  venia  pel  mitj 
d’ellas  y  que  de  cop  saltava  al  passeig  de  la 
dreta,  novament  espessehida  entorn  del  No- 
vedades. 

Ens  hi  acostarem,  y  com  a  fora  no  hi 
havia  ni  una  taula  buyda,  vam  entrar  a  dins. 
També  alli  s’hi  sentian  devassalls  de  notas;  el 
pianista  brassejava  desaforadament  sobre’l 
teclat,  d’esquena  a  nosaltres,  y  la  taca  clara  y 
llustrosa  de  sa  calva,  bellugantse  sota  la 
lluminària,  tenia  un  extrany  atractiu  inquie- 
tador.  Una  mica  enllà  del  piano,  dugas 
minyonas,  ab  brusas  llampantas  y  mal  fetas 
y  grossos  barrets  de  plomas  com  qúas  de 
cavall,  posats  de  gayrell  sobre  la  estogar- 
lera  del  cabells,  donavan  conversa  a  mitja 
dotzena  d’homes,  tot  prenent  café  ab  ells;  y 
ells,  vestits  de  senyor  ab  robas  de  basar  y  ab 
las  barbas  y  bigotis  retallats  a  la  casolana, 
reyam alegrament  ensenyant  dentaduras  fer- 
renyas  ’d’especies  primitivas  y  amoixant  ab 
sas  manassas  feixugas  las  crossas  dels  bas¬ 
tons,  que  guardavan  en  mitj  de  las  camas 
badadas.  Aquells  si  que  no’s  recordava'n  pas 
de  que  la  Mariani  fos  al  món  y’l  Sant  Pare 
hagués  deixat  d'ésserhi.  Y  lo  pitjor  era  que, 
donant  una  llambregada  a  las  altras  taulas, 
se  n’hi  veyan  forsa  d 'aquells  ab  vestits  més 
o  menys  a  la  mida,  y  forsa  d '  aquell  as  ab  ay- 
res  de  més  bona  conducta,  peró  ab  la  ma¬ 
teixa  inconsciència  en  las  petitas  cervelleras 
plenas  de  vent. 

A  vegadas  hi  hà  revelacions  que’s  concre- 
tan  en  un  moment  donat  y  que,  al  traduhirse 
en  ideas,  fereixen  com  un  glavi. 

Pera  mudar  de  jeyent  la  indiferència  fadiga- 
da,  sortirem  del  café  y  anarem  a  apilotarnos 
en  las  cadiras  de  l’altra  banda  de  passeig.  La 
música  sorollosa  encara  feva  de  las  sevas  un 
tros  més  avall,  y  en  mitj  del  armónich  rebom¬ 
bori  que  ningú  escoltava,  las  remadas  huma- 
nas  pasturavan  sas  petitas  caborias  y  sas 
passions  esquifidetas,  ab  la  p-anquilitat  man- 
soya  del  qui  no  sab  que  hi  haja  mellors  pas- 
turas  pera  las  ànimas.  Assi  y  allà,  en  mitj  de 
la  munió,  prou  devian  pampalluguejarhi  es- 
purnetas  de  veritable  llum,  de  dolsos  somnis, 
de  puras  ilusions,  mes  eran  com  farors  de 
llanternas  sordas,  que  no’s  veyan  de  fora 
estant. 

Lo  que’s  veya  a  tot  arreu  eran  barrets  de 
palla  ab  l’ala  arremangada  del  darrera  y  cay- 
guda  del  devant,  y  saquets  voleyant  arran  de 
cintura,  que  trahían  clarament  l’instint  de 
imitació  qu’emparenta  las  especies  y  que  sa- 
gella  la  manca  de  personalitat  en  las  garbe- 
lladuras  racionals. 

Ells  y  ellas  passavan  y  repassavan,  catxas- 
sudament,  entonadament,  y  ells  se  las  guay- 
tavan  a  n’ellas  de  fit  a  fit,  a  la  descarada,  y 
ellas  se’ls  guaytavan  a  n’ells  d’esquitllentas, 
fent  las  melindrosas,  y  tots,  ells  y  ellas,  esta- 
van  satisfets  de  la  gran  tasca  que  feyan,  com 
si  fos  digna  de  maravellar  als  sigles. 

De  cop,  esgranantse  de  la  gentada,  dos  re- 
brechs  de  dona  que  la  Fransa  mundana — 
aqueixa  gran  exportadora  de  desperdicis — ha¬ 
via  escupit  de  son  sí,  vingueren  a  seures  a 
nostre  costat:  l’una  tenia  la  cabellera  roja 
com  la  del  blat  de  moro,  l’altra’ls  llabis  ver¬ 
mells  com  el  coral.  S’aplanaren  en  las  cadiras 
de  fil-ferro  y  posaren  una  cama  sobre  l’altra, 
ensenyant  bon  tros  de  mitja  brodada  y’is 
peus  llargols,  peró  molt  ben  calsats.  Al  cap 
de  cinch  minuts,  passavai  un  home,  las  visurà 
d’alt  a  baix  ab  insolència  de  gitano  blanch 
en  firal  de  bestiar,  y  després  se’n  anà  a  seu¬ 
re  darrera  d’ellas,  en  la  més  apartada  de  du- 
gas  cadiras  buydas  quehi  havia.  Era  un  exem¬ 
plar  de  rasa,  aquell  home:  jove,  potentat, 
ab  la  mirada  cinica  y  aborrerta,  y’l  mostat- 
xot  esparverat  cap  amunt,  donantli  un  ayre 
ferotje  de  per  riure.  No  tardà  en  passar  de 
la  cadira  apartada  a  la  més  propera  de  las 


donas.  Aquestas  se’l  guaytavan  sense  moure’l 
cap,  com  si  tinguessin  ulls  al  clatell. 

Mentres  duravan  aquestas  maniobras,  un 
baylet  espellifat  s’ajupi  a  mos  peus,  cullint 
una  mastegada  qúa  de  cigarret,  y  després  anà 
ajupintse  tot  al  llarch  del  passeig  pera  cullir- 
ne  d’altras.  Darrera  d’ell  passà  un  home 
groch  y  rexuclat,  molt  llarch  de  cos  y  curt  de 
camas:  mirava  tristament,  duya  un  nen  d’una 
mà,  allargava  l’altra  pidolant,  y  sobre  las  es- 
patllas  se  li  encamallava  un  esquitxadet  hu¬ 
mà,  una  figureta  denerida,  estacada  pel  cos 
al  front  del  home,  y  dormint  dolsament,  ab 
la  galteta  posada  sobre  la  pelussera  d’aquell: 
se  veya  que  ja  hi  estava  fet  al  molliment  de 
semblant  coixí. 

Tothom  guaytava  ab  llàstima  al  infantó 
adormit,  se  ficava  la  mans  a  la  butxaca  y  do¬ 
nava  quelcom  al  home  rexuclat;  ningú  sem¬ 
blava  parar  ment  en  lo  que  tenia  de  misera- 
bley  profanadora  aquella  exhibició. 

Y  la  riuhada  muntava  y  baixava  impara- 
blement,  sense  direcció  ni  pensament  fixo 
que  l’empenyés;  ab  una  passivitat  estúpida 
d’habitut  jornalera.  Y  s’hauria  dit  que  aquell 
dia  era  lo  mateix  que’ls  altres  dias — en  que 
un  té  dret  de  pensar  únicament  en  si  mateix 
— y  no  la  data  excepcional  en  que  acabava  de 
pondres  un  sol  mirifich  enrondat  de  resplan- 
dors,  d’arxiuharse  una  fulla  gloriosa  de  la  his¬ 
toria,  de  deixar  la  vida  terrenal  un  sér 
veritablement  gran  per  sa  inteligencia,  per 
sas  virtuts,  per  sa  jerarquia... 

Sovint  ne  moren  d’homes  preclars,  mes 
cap  de  tan  universalment  conegut  y  estirnat 
com  Lleó  XIII,  y  ab  tot...  ab  tot,  las  campa- 
nas  havian  brandat  de  la  mateixa  consuetut 
ab  que  haurian  pogut  ferho  per  un  burgès 
adinerat  que  s’hagués  volgut  pagar  el  luxe;  y 
las  multituts  anónimas,  el  termòmetre  de  la 
civilisació,  tranzitavan  sossegadament  d’una 
banda  a  l'altra,  pasturant  sas  petitas  caborias 
y  sas  passionetas  migradas,  sense  ressentir 
•un  lleu  acorament,  un  tendrivol  recort,  un 
buf  de  recansa  conscient  per  la  pèrdua  del 
prohisme  augustissim!... 

Y  jpera  ferme  presenciar  el  trist  especta¬ 
cle  d’aquella  grollera  indiferència  dels  ho¬ 
mes,  m’havían  privat  d’una  nit  de  grans  y 
serenadoras  emocions,  d’una  santa  nit  de 
goig  beatifich? 

Oh!  ànimas  buydas  que  decretéu  els  dols 

oficials,  ohl  remadas  inmutables  de  bestietas 
xerrayres,  que  no  sentiu  dol  pera  res.  .  po¬ 
bres  de  vosaltres  si  jo  hagués  sigut  Deu  en 
aquella  hora! 

Víctor  Català 


TRANSFIGURACIÓ 

Aixécat  del  fanch  ahont  te  rabejas;  redres- 
sa  ton  cos  que  fou  esbelt,  y  avuy  es  corcat  y 
consumit  pel  vici;  obre’ls  ulls,  treuten  la  bru¬ 
tor  que  hi  tens,  y  mira  enlayre,  cap  al  sol, 
cap  a  la  llum  que  se’t  filtrarà  dintre  las  ni- 
nas  y  te  las  enllumenarà;  y  tos  ulls  seràn 
plens  del  foch  d’avans. 

Llensa  la  roba  espellifada  que  portas  a 
sobre;  llénsala,  estripala,  fesne  bossins.  So¬ 
bre  tot  no  la  donguis  a  un’altra  pera  que 
se’n  aprofiti:  es  massa  bruta  del  llot  hont 
jaus;  es  plena  de  fortor  de  misèria;  es  massa 
fastigosa...  Llénsala;  llensa  la  roba,  tota, 
fins  que  restis  núa  del  tot,  y  llavors  mirat  bé 
tu  mateixa.  Fixat  en  ton  rostre,  que  ja  no  es 
bell  com  avans:  s’ha  marcit  com  tota  tu.  Pal¬ 
pa  ton  cos,  ressegueix  tas  corvas  ab  els  dits, 
ab  las  mans,  y  fixat  bé  en  la  sensació  qu’ex- 
perimentis.  Desfés  tos  cabells  plens  de  pols, 
xops  d’essencias  fortas  y  ordinarias,  en  els 
que  hi  has  clavat  flors  de  colors  vius,  ence¬ 
sos...  Oh,  son  molt  clars!  N’han  caygut  molts, 
y  també  tu  mateixa’ls  has  fet  caure,  te’ls  has 
arrencat  en  un  moment  de  follia;  els  arrenca¬ 
ren  tos  bestials  aymants  quan  arribavan 
borratxos  al  vespre;  te  ls  cremaren,  tot  fente 
una  broma,  de  la  que  rigueren  brutalment 
mentres  tu  ploravas...  Oh,  pobres  cabells!... 
Treuten  la  porqueria  del  teu  cos;  arréncaten 
lascrostas  que’l  temps  formà  capa  sobre  capa; 
frégat  fort  ab  tas  mans,  peró  avans,  tàllat  las 
unglas,  que  llargas,  negras  y  afinadas  com 
son,  farían  de  ton  cos  una  massa  sangnosa. 
Treula  tota  la  brutícia  qu’amaga  la  blancor 
de  ta  pell  fina,  fent  que  resplandeixi  la  blan¬ 
ca  nuhesa  de  ton  cos  de  verge  d’altre  temps... 
Y  carrégat  d’essencias  fortas  y  olorosas,  que 
treguin  la  fortor  de  las  suhadas  greixosas, 
de  las  bravadas  del  vi,  del  ayguardent,  ab 
que  t’empudegavan  els  aymants  cansats  de 
trevallar,  que’t  cercavan...  y  que  no’t  deixa- 
van  fins  haver  barrejat  llur  suhor  ab  la  que 


mullava  ton  cos.  Carrégaten  forsa,  perque’m 
sembla  que  costarà  d’anarsen  aquella  fortor 
d’agre  que  de  tu’n  surt,  y  que  ve  a  ésser  com 
un  sagell  inesborrable  que  marca  quina  fou 
ta  vida. 

Pentinat  els  cabells  que’t  quedin;  treune 
tot  lo  que  hi  hagi:  els  nius  de  porqueria,  lo 
més  brut,  tot,  tot...  Y  mira  de  procurar  que, 
d’aquesta  vida  qu’has  fet,  no  te’n  quedi  cap 
recort. 


Després  aixeca  l’ànima  cayguda...  els  sen¬ 
timents;  aixeca’l  cos;  aixécat  tota  tu,  y  torna 
a  ésser  lo  qu’eras:  la  verge  forta,  de  cos  ra¬ 
diant,  de  rostre  encisador.  Torna  a  casa  teva 
y  acostumat  a  la  vida  d’avans.  Fesho,  y  resta 
enlayrada.  Aixécat  del  fanch  que  t’embruta, 
fuig  del  vici,  de  la  misèria,  de  la  bestialitat... 

Y  si  algú  un  jorn  te  conegués  de  quan  fe- 
yas  aquella  vida...  nega  que  sigui  veritat 
alló.  Y  si  l’altre  insisteix  y’t  senyala  ab  el 
dit...  si  s’atreveix  a  mormolarte  paraulas  a 
cau  d’orella...  llavors,  forta  de  cos  y  ànima, 
recull  tot  el  fàstich  que  trobis  en  tu  al  recor¬ 
dar  aquella  vida...  y  barrejat  ab  lo  que’t  sen¬ 
tis  dins  la  boca...  obre'ls  llabis  y  a  n’ell,  al 
que’t  parli  d’aquell  temps,  llénsali  una  escu- 
pinada  al  mitj  del  rostre:  una  escupinada  de 
fàstich,  d'aquell  fàstich  foragitat  per  sempre 
més  de  ton  cos  y  de  la  teva  ànima;  d’aquell 
fàstich  que’t  fa  a  tu  altra  volta,  com  avans, 
poncella  pura,  verge  forta,  de  cos  radiant  y 
rostre  encisador;  de  aquell  fàstich  que’t  fa  a 
tu  aquell  home  que  t’ha  pres  per  lo  que  no 
ets...  Ho  has  sigut  un  temps,  ara  no...  ara 
t’has  aixecat  del  fanch  y  restas  enlayrada  de 
las  baixesas  del  món,  vista  en  somnis  pels 
poetas  joves  y  cantada  sempre  com  a  verge 
forta,  pura  e  ideal... 

Octavi  Pell  Cuffí 


JOVENTUT 


523 


TEATRES 

Teatre  modern.  —  La  escalinata  de  un 

trono. 

La  darrera  temporada  ha  estat  feconda  en 
emocions  d’art,  però  d’art  a  la  moderna, 
com  ja  ho  havia  sigut  la  temporada  d’hivern 
encara  qu’en  un  ordre  més  casulà.  Las  ten- 
tativas  més  o  menys  afortunadas  de  nostres 
autors,  els  èxits  de  Aygua  que  corre ,  Els  Vells 
y  E Héroe,  no  deixan  d’ésser  un  bon  auguri 
pera  l'esdevenir.  Els  gustos  de  bona  part  del 
públich  barceloní  han  anat  evolucionant,  y 
si’s  repeteixen  sovint  campanyas  com  l'última 
de  la  Mariani,  acabaran  per  sufrir  una  revo¬ 
lució  tan  complerta  com  saludable. 

Se’n  ha  anat  la  Mariani,  y  ens  queda  la 
Guerrero,  que  ab  sa  companyia  y  son  reper¬ 
tori  encarna  una  tradició  artística  plena  de 
falsetats,  contra  las  que  lluyta  endebadas 
ella  mateixa  de  tant  en  tant,  puig  no  li  falta 
talent  pera  compendre  que  son  edifici  tron¬ 
tolla.  Aixis  la  hem  vista  aquesta  temporada 
intentant  fer  teatre  modern  ab  casi  totas  las 
obras  qu’ha  estrenat.  Peró  la  que  clogué  la 
tanda  dels  estrenos  importants,  fou  una  obra 
de  patró  vell,  posada  en  escena  esplèndida¬ 
ment:  La  escalinata  de  un  trono  de  don  Joseph 
Echegaray. 

També  estava  esplèndida  la  sala  de  Eldo- 
rado  la  nit  del  estreno.  La  omplenava  com 
de  costum  tot  lo  que  de  florit  y  buyt  tenim 
a  casa.  A  las  galerias  no  hi  faltava’l  públich 
de  bona  fe  que  sol  aplaudir  tot  lo  que  té  vi- 
sos  de  sensacional.  En  alguns  recons  esca¬ 
dussers  s’hi  veyan  bastants  aficionats  més  0 
menys  conscients,  més  0  menys  pretensio- 
sos,  peró  dels  quals  pot  dirse  qu’en  sa  majo¬ 
ria’s  prenen  l’art  en  serio.  Aquests  hi  so- 
bravan.  L’obra  qu’anavan  a  veure  no’ls  po¬ 
dia  pas  satisfer.  Mes  el  nom  de  l’Echegaray 
sugestiona,  0  al  menys  desperta  curiositat; 
ademés  la  lley  del  contrast  es  fatal  com  totas 
las  lleys,  v  a  ella  havían  degut  obehir  al 
assistir  al  teatre. 

Pera  més  contrast,  també  en  un  palco  hi 
havia  en  Pérez  Galdós,  el  més  modern  dels 
escriptors  castellans,  l’autor  admirable  de 
Realidad ,  l’autor  felís  de  Los  Condenados ,  el 
que  a  mon  entendre  s’ha  equivocat  en  Ma- 
riucha... 

Perque,  diguis  lo  que's  vulgui,  un  verita¬ 
ble  autor  modern  no’l  té  pas  el  teatre  cas¬ 
tellà.  En  Galdós  (permétissem  la  digressió) 
no  ha  fet  en  sa  Mariucha  sinó  acceptar  tot  el 
fatalisme,  tot  l’estigma  que  pesa  sobre  la 
humanitat  fa  sigles  y  sigles  per  venirse  aca¬ 
tant  la  injusta  y  terrible  sentencia  biblica 
«guanyaras  el  pa  ab  la  suhor  del  teu  front)). 
No  ha  fet,  donchs,  obra  moderna  al  íer  l’apo¬ 
logia  del  trevall  que  regenera,  puig  no  s’ha 
preocupat  de  deslligarlo  del  sufriment  que 
embruteix.  Ja  sé  que  això  no  entrava  en  els 
fins  de  sa  obra;  ja  sé  que  aquella  terrible 


sentencia  biblica  ve  molt  al  cas  pera  comba¬ 
tre  als  aristócratas  ganduls,  fanàtichs  y  vi¬ 
ciosos;  peró  també  ve  com  l’anell  al  dit  pera 
convertir  al  negociant  despert  y  afortunat  en 
el  tirà  modern,  y  pera  fer  dels  petits  nego¬ 
ciants  un’altra  aristocracia  del  gech ,  atenta 
sols  al  ideal  del  cèntim,  pel  que  lluyta  ab 
tant  0  més  fanatisme  y  ab  igual  0  major  cru- 
deltat  que  no  lluytava  pels  seus  ideals  buyts 
l'aristocracía  de  rassa. 

No  es  pas  modern  (qué  ha  d’ésser!)  en  Mi¬ 
quel  Echegaray,  l’estrafalari  autor  de  Cari- 
dad;  peró  modern  vol  ésser  en  Linares,  l’au¬ 
tor  de  Aires  de  fuera ,  obra  de  tesis  enmatlle- 
vada;  per  moderns  passan  en  Benavente,  el 
pretensiós  y  cursi  humorista  de  La  noche  del 
sàbado,  y  fins  en  Rueda,  perpetrador  de  La 
Musa.  Y  aixis  podém  anar  citant  totas  las 
obras  d’autors  espanyols  que’ns  ha  donat  a 
coneixe  la  Guerrero  aquesta  temporada.  Y  no 
ens  cal  explicar  el  per  qué’ns  desagradan  com 
a  obras  modernas,  puig  la  explicació’ns  la 
dona  feta’l  titul  (entenguis  bé,  el  titul)  d'una 
d’aqueixas  obras:  Malas  lierencias ,  de  don 
Joseph  Echegaray.  Tractantse  de  malas  he- 
rencias ,  no  hem  de  fer  pas  del  tot  responsables 
als  autors  espanyols  (als  catalans  també’ls  hi 
barrejém),  que  prou  pena  tenen  si  s’han  edu¬ 
cat  en  motllos  tan  estrets,  y  si  han  heretat,  y 
atàvicament  produheixen,  y’s  veuhen  obligats 
a  traginar,  un  bagatje  tan  passat  de  moda. 

No:  Castella  no’l  té  un  autor  dramàtich 
modern  (y  entenguis  que  prench  aquesta  pa¬ 
raula  no  tant  en  el  sentit  tendenciós  que  se  li 
acostuma  a  donar,  com  en  el  sentit  purament 
artístich  que  plau  a  mos  gustos  y  convic¬ 
cions);  Castella  no’l  té  un  autor  que  pera  es¬ 
criure  sas  obras  se  posi  en  contacte  directe 
ab  la  vida  y’n  tregui  y  s’assimili  sas  presents 
lluytas  aspiracions  e  ideals.  Lo  que  fan 
els  autors  castellans  es  elaborar  en  son 
despatx  las  obras,  com  quimichs  qu’en  sos 
laboratoris  combinessin  fórmulas  y  més  fór- 
mulas,  sempre  ab  els  mateixos  components, 
adquirits  de  temps,  guardats  en  un  recó  y, 
per  lo  tant,  estantissos.  Aixó  si,  ab  molta 
sanch  freda,  molta  despreocupació  y  moltas 
pretensions.  La  qüestió  es  lograr  la  patent 
d'autor  dramàtich;  un  cop  obtinguda,  ja  han 
fet  a  tots. 

Es  impossible  cambiar  de  cop  y  volta’l  mo- 
do  d’ésser  d’un  teatre,  en  el  que  tants  ele¬ 
ments  hi  concorren:  donchs  si  a  Castella  hi 
aparegués  de  sobte  un  autor  modern,  tam- 
poch  trobaria  intérpretes.  Ja  sabém  que’ls 
actors  més  moderns  son  la  Guerrero  y  en 
Díaz  de  Mendoza,  que  fa  poch  desfiguraren 
l’ Arlequí  rey  d’en  Lothar  d’un  modo  llasti¬ 
mós.  Donchs,  si  aixó  fan  ells... 

Tornant  a  don  Joseph  Echegaray,  crech 
que,  ab  tot  y  semblar  avuy  antiquat  enfront 
d’en  Galdós  0  d’en  Benavente,  portà  a  son 
temps  quelcom  d’altament  modern  al  teatre 
castellà  ab  concepcions  com  O  locura  ó  santi- 


524 


JOVENTUT 


dad,  que  per  son  fons  sencer  y  genial  feu  cau¬ 
re  en  el  ridícul  las  obras  allavors  en  us,  de 
tesis  casulana  y  moral  convinguda.  L’Echega- 
ray,  donchs,  ab  O  locura  ó  santidad  fundà  y 
sostingué  un  teatre  de  coloraynas,  peró  ab 
vistasa  lo  modern;  fou  un  innovador;  formà 
un  teatre  de  tranzició  pera  facilitar  la  evolució 
als  que’l  seguissin.  Peró  l’Echegaray  conreu- 
hà  també,  ab  personalitat  inconfundible,  un 
género  ultraromàntich,  heroich  o  de  capa  y 
espasa.  Conreuhant  aquest  género,  tot  imagi¬ 
nació,  hi  aparegué  sovint  el  poeta  que  obtin¬ 
gué  triomfs  tan  merescuts  com  el  de  En  el 
seno  de  Ici  mnerte;  peró  dintre  del  mateix  gé¬ 
nero  ha  escrit  obras  tan  falsas  y  enlluherna- 
doras  com  En  el  pilar y  en  la  crnz ,  Mar  sin 
orillas,  Un  milagro  en  Egipto ,  Harnldo  el 
normando ,  etc.,  y  darrerament  La  escalinata 
de  un  trono. 

No  ha  obtingut  aquesta  última  l’éxit  de 
las  altras.  ^Per  qué?  {Perque  l’Echegaray, 
autor  de  més  de  seixanta  dramas,  se  sent  fa- 
digat  y  ha  entrat  ja  en  son  període  de  deca¬ 
dència-5  No  ho  crech  pas  aixis.  Sa  darrera 
obra  no  es  pas  inferior  a  las  altras,  y  d’obras 
per  l’estil  podria  produhirme  sempre,  per 
anys  que  visqués,  si  conservava’l  mateix  hu¬ 
mor,  la  mateixa  imaginació,  o  la  mateixa  ig- 
nocencia  primitiva. 

tSe  deu,  donchs,  a  la  falta  d’intérpretes  la 
fredor  ab  que  ha  sigut  acullit  el  darrer  dra¬ 
ma  de  l’Ecbegaray?  Podria  ésser,  peró  tam- 
poch  ho  crech.  Avans  de  tot  cal  saber  lo  que 
enteném  per  intérpretes.  Si  en  Calvo,  per 
exemple,  que  manejava  ab  trassa’l  latiguillo , 
y  tenia  una  veu  ab  més  registres  que  una 
orga,  y’s  feya  aplaudir  lo  mateix  recitant  ver¬ 
sos  dolents  que  versos  bons,  y  entusiasmava 
ab  sos  crits  y  sos  plors;  si  en  Calvo,  dich,  era 
un  intèrprete ,  concedit:  l’Echegaray  avuy  no 
té  intérpretes.  Si  la  majoria  de  personatjes  y 
situacions  del  teatre  d’Echegaray,  d’una  psi¬ 
cologia  barrohera,  ab  monólechs  innecessa¬ 
ris,  ab  duelos  de  paraulas,  ab  tota  aquella 
xerrameca  en  que  s’hi  barrejan  incessant  - 
ment  Dios ,  Satanàs ,  la  luz  febea ,  el  rayo ,  las 
sombras  espesas,  els  abortos  y  las  infamias ,  et¬ 
cètera,  etc.;  si  tot  aixó  ha  pogut  may  ésser 
interpretat ,  reconech  qu’avuy  l’Echegaray  su¬ 
cumbeix  per  falta  d’intérpretes. 

Peró  com  que  per’haverhi  intérpretes  cal 
que  hi  hagi  quelcom  més  que  situacions  épa- 
tantes ,  versos  sonoros  y  actors  que  declamin\ 
com  que  ni  l’Echegaray  ni  en  Calvo  solían 
fert  art  de  debò  quan  plegats  trevallavan; 
com  que  un  y  altre’s  limitavan  a  fer  equili¬ 
bris,  deixarse  anar  y  caure  drets  com  els  gats, 
perque’l  públich  ja’n  tenia  prou  ab  aixó,  re¬ 
sultava  que,  sens  interpretar  l’un  al  altre, 
sens  haver  nascut  l’un  pera  l’altre,  anant  pel 
seu  compte  cada  hu,  se  completavan  y  feyan 
efecte.  Y  si  en  las  situacions  més  buydas, 
que  l’autor  eternisava  ab  versos,  l’ intèrprete' s 
feya  aplaudir,  jo’m  pregunto:  cqu’era  lo  que 


interpretava?  Crech,  donchs,  que  obras  com 
La  escalinata  de  un  trono  no  han  pogut  tenir 
may  verdaders  intérpretes. 

Un  fill  de  pares  desconeguts,  Roger,  jove 
somniador  y  sedent  de  glòria,  està  enamorat 
de  Teodora;  aquesta  es  copdiciada  per  Sté- 
fano,  tirà  de  Pissa,  que  per'apoderarsen,  fa 
sabedor  a  Roger  de  quins  foren  sos  pares: 
uns  miserables  assessins.  Desilusió  y  deses¬ 
pero  de  Roger,  que  penetrat  de  sa  trista  con¬ 
dició,  dubta  del  amor  de  Teodora  obstinada¬ 
ment,  y  tant  més  com  més  ella  s’esforsa  en 
probarli  que  l’estima.  (Aquesta  desconfïansa 
del  home  desgraciat,  y  sa  natural  gelosia, 
hauria  sigut  lo  més  humà  del  drama  si  l’au¬ 
tor  hagués  tingut  més  de  psicólech  que  de 
versayre.)  Tribulacions  de  Teodora  y  Roger, 
qui  va  cayent  en  els  paranys  disposats  pel 
tirà,  insultant  a  aquest  v  fent  que  l’empreso¬ 
ni.  Treva  ilógica  e  incomprensible  del  em¬ 
presonament  de  Roger  y  escena  tètrica  al 
cementiri  de  Pissa,  entre  Roger  y  Teodora, 
devant  de  la  tomba  dels  pares  d’ell.  Grans 
planys  de  Teodora,  empenyada  en  probarli 
son  amor  y  en  salvarlo.  Calma  tràgica  de 
Roger.  Aparició  del  tirà.  Nou  empresona¬ 
ment  de  Roger,  que  agredeix  al  tirà  y  male- 
heix  a  Teodora.  Sacrifici  de  Teodora  casant- 
se  ab  el  tirà.  Suplici  de  Roger,  qu’es  arros¬ 
segat  per  las  turbas  el  día  mateix  de  las 
bodas  del  tirà  y  Teodora.  Aparició  de  Roger 
devant  d’abdós  a  instancias  d’ella,  que  fin¬ 
geix  complaures  en  els  horribles  sufriments 
del  que  fou  son  promès,  a  qui  contempla  mo- 
ribond,  cubert  de  sanch,  verdanchs  e  inmon- 
dicia.  Esclat  de  passió  entre’ls  dos  amants, 
sorpresa  del  poble,  y  punyalada  de  Teodora 
al  tirà  pera  evitar  que  la  separin  de  Roger, 
a  qui  ha  venjat,  y  quin  suplici  comparteix. 
Aquests  son  els  principals  episodis  del  dra¬ 
ma,  amanits  ab  l’obligat  acompanyament 
d’uns  quants  cavallers  unas  quantas  da- 
mas,  y  molts  rufianes ,  matons,  bruixas,  bo¬ 
rratxos  y  tragos...  digo.  trasgos.  (Aixó  dar¬ 
rer,  per  si  no  ho  entenen,  es  un  xiste  de 
l’obra.)  Tot  fals,  tot  monstruós.  L’Echegaray 
com  de  costum,  no  ha  sapigut  trobar  huma¬ 
nitat  ni  bellesa  en  l’assumpte  escullit.  Al 
menys  hagués  cuydat  de  fer  huma’l  llen- 
guatje,  ja  que  no’ls  procediments:  peró  aixó, 
que  tampoch  ho  ha  fet  may,  tampoch  tenim 
dret  a  exigirli. 

El  suplici  de  Roger,  escena  capdal  del  dra¬ 
ma,  recorda  un  episodi  d'una  obra  mestra: 
la  Salambó  d’en  Flaubert.  El  suplici  de  Ma- 
tho,  llegit  en  las  superbas  pàginas  de  Flau¬ 
bert,  sugestiona  més  fondament  que’l  suplici 
de  Roger  vist  sobre  las  taulas.  No  obstant, 
Echegaray  ha  tingut  ab  aquesta  escena  un 
atreviment  digne  d’ell  y  que  no’m  sembla  pas 
vulgar. 

Literàriament,  no  hi  hà  per  hónt  agafar 
l’obra.  Véginse  com  a  mostra’ls  següents  ver¬ 
sos,  que  no  son  pas  els  pitjors: 

Roger.  Vamog  lejos  de  esas  tumbas, 
que  su  vista  me  enloquece 
y  al  tocarlas  me  parece 
que  es  posible  que  sucumbas, 
como  no  pensé  jamàs, 
ipor  mi  mano  temblorosal 
y  que  ruedes  en  la  fosa 
que  labraron  ahí  detràs. 

Teodora.  Pues  escucha,  por  mi  parte, 
lo  que  tengo  que  decirte. 

Roger.  Pues  empieza:  voy  à  oirte 

Teodora  Es  que  voy  à  contestarte 
con  las  iras  que  me  presta 
el  carino  que  derrumbas: 
pero  cerca  de  esas  tumbas, 
que  me  inspiren  la  respuesta. 

Pero  al  sentir  el  ultraje 
de  que  me  juzgas  capaz, 
hundir  quisiera  mi  faz, 
cuando  un  golpe  resquebraje 
esas  piedras,  en  los  huecos 
en  que  la  argamasa  falta, 
y  preguntar  en  voz  alta 
à  los  esqueletos  secos 
que  estan  à  diestra  y  siniestra 
de  la  sepulcral  pared: 

AijVeis  mi  cara?  Responded. 

,iFué  de  este  modo  la  vuestraís 

jQué  invenciónl  {A  eso  se  atreve? 
|En  la  tragèdia  retozaL. 
jSigue,  que  el  tirano  goza 
con  su  muy  amada  plebe! 


Si  aquests  versos  fossin  d’un  altre  autor, 
diria  que  son  dolents  .Peró’s  tracta  de  bEche- 
garay,  y  no  puch.  {Per  qué?  Perque  l’Eche- 
garay,  en  sa  comèdia  Un  critico  incipiente , 
ha  escrit  lo  següent: 

No  es  preciso  hcicer  buenos  versos.  Exigir 
que ,  ademàs  de  versos,  sean  buenos,  son  dema- 
siadas  exigencias. 

Heusaqui  una  bona  manera  de  tancar  de 
cop.  L’Echegaray  es  molt  indulgent  ab  els 
versayres,  y  ademés  es  tan  bona  persona,  que 
mereix  respecte.  Peró  en  Tintorer,  a  qui  ab 
prou  sentiment  de  ma  part  y  en  perjudici  de 
la  critica’m  veig  avuy  obligat  a  substituhir, 
deya  no  fa  gayres  dias  en  una  de  sas  cróni- 
cas  que  don  Joseph  Echegaray  serà  tan  bo 
com  se  vulgui  peró  també  es...  tot  un  plaga. 

La  interpretació  de  La  escalinata  de  un 
trono  fou  tot  lo  bona  que  podia  ésser.  Els 
actors  s’esforsaren  a  ferho  bé,  lograntho  de 
tant  en  tant.  En  Díaz  de  Mendoza  estigué 
acertat  en  el  monólech  final  del  segón  acte  y 
en  sa  sortida  a  escena  en  el  quart,  y  tingué 
durant  l’obra  alguns  moments  de  virilitat  y 
energia.  La  Guerrero,  malament.  Li  mancan 
facultats  pera  dir  aquells  versos  tan  sonoros; 
li  falta  saber  llensarse  o  poder  llensarse.  En  la 
escena  del  cementiri’s  feu  aplaudir,  peró  no 
va  pas  convence.  Hi  sobrava  somiqueig  e  hi 
faltava  ànima.  En  Cirera  fent  de  tirà,  dis¬ 
cret,  com  tots  els  demés,  a  excepció  d’en 

Perrin,  que  no  estigué  discret  ni  indiscret, 
sinó  senzillament  fel  un  beneyt  tota  la  nit. 
Es  nebot  del  difunt  Vico  y  té  la  mania  d’imi¬ 
tar  a  son  oncle,  peró  no  las  bonas  qualitats, 
qu’aixó  es  impossible,  sinó’ls  defectes  yls 
vicis,  no  descuydantse  la  veu  de  coll,  ni  la 
tos,  ni  l’escupir  com  un  vell.  Ens  sembla 
qu’en  Fernando  li  hauria  d’advertir  que  cer- 
tas  imitacions,  més  que  imitacionsson  be- 
neyterias,  y  que  algunas  son  de  tan  mal 
gust,  que  no  fan  riure  sinó  que  fan  pena. 
Devegadas  no  es  sols  qüestió  de  formalitat, 
sinó  de  bonas  formas. 

Els  crits  de  las  turbas,  en  l’ultim  acte,  par¬ 
laren  en  favor  de  la  direcció  escènica.  Els 
trajos,  richs,  hermosos  y  de  molt  caràcter; 
el  decorat  ben  propi  y  d’efecte,  sobre  tot  en 
els  actes  primer  y  tercer.  L’Echegaray  pot 
estar  content  de  la  manera  cóm  li  han  pre¬ 
sentat  l’obra,  a  la  qual  moltas  vegadas  atri- 
buhi'l  públich  un  escayent  color  d’épocajque 
sols  a  la  bona  presentació’era  degut. 


NOTAS  BIBLIOGRÀFICAS 

Fonètica  Semítich-Catalana.  Seguida  d'un 
vocabulari  d' etimologies  català-semíiiques, 
per  Mossèn  Marian  Grandía.  — Sarrià - 
Barcelona . — Escola  Tipogràfica  y  Llibreria 
Sa.lesiana .  — ;  9  oy . 

Al  publicarse  la  Gramàtica  Etimològica 
Catalana  y  al  emetren  judici  crítich,  ja  re¬ 
marcarem  en  aquestas  mateixas  planas  la 
importància  d’aytal  obra  y  reconeguerem  de 
cop  y  sense  distmgos  el  talent  del  humil  ca¬ 
pellà  solsoní.  Diguerem  que  sa  gramàtica 
era  la  més  profonda  y  la  feta  ab  més  estudi 
de  totas  las  publicadas  fins  avuy,  Lo  que  no 
dirém  es  que  sia  Yú llima  paraula;  aixó  fora 
arriscat,  naturalment,  y  més  avuy,  que  so¬ 
bre’l  particular  hi  hà  tantas  capelletas,  que 
aviat  duràn  la  complerta  confusió,  que  ja 
comensa  a  iniciarse  en  la  massa  d’escriptors 
y  literats.  Per  la  nostra  part  dirém  qu’es  difí¬ 
cil  ara  per  ara  donar  la  gramàtica  que  s’adap¬ 
ti  a  totas  las  circunstancias,  y  més  donaria 
una  sola  persona,  que  per  més  que  fos  auto- 
risadíssima  no  trobaria’ls  topants  ni  faria 
pas  l’efecte  desitjat,  encara  que’s  tractés  de 
personas  com  l’Aguiló,  Verdaguer,  Thos,  et¬ 
cètera,  etc.,  ni  que  s’agafés  un  plan  ab 
la  base  d’estil  del  més  autorisat  literat...  en 
Guimerà,  per  exemple,  qu’avuy  es  la  figura 
més  ressurtint  del  moviment  literari  de  nos¬ 
tra  Catalunya.  La  gramàtica  qu’aixis  surtis 

seria  com  moltas  d’altras,  y  potser  es  un  bé 
pera  nostra  literatura  que  no  surti,  puig  que 
la  sola  idea  d’academisar  una  cosa  ja’ns  es¬ 
borrona,  y  més  que  més  nostra  llengua  tan 
estimada,  que  no  pot  pas  sufrir  els  cordills 
d’una  freda  uniformitat.  Aixó  no  vol  dir  que 
no  sían  necessarias  las  gramdlicas  que  pu¬ 
guin  surtir...  N’hi  hà,  es  cert,  un  bon  estol, 
y  en  sa  majoria  de  grans  condicions,  y  de 
desitjar  es  que'n  surtin  més  cada  dia,  balda- 
ment  una  en  cada  comarca,  pera  facilitar 
d’aquesta  manera  l’estudi  general  de  la  nos¬ 
tra  llengua;  y  aquest  trevall  hauria  d’ésser 
fet  per  persona  nascuda  en  la  respectiva  co¬ 
marca,  per  dar  aixis  ben  fonamentada  la 
base  d’aqueix  grandiós  edifici  filólech. 

L’estudi  qu’ab  el  titul  qu’encapsa’l  present 
judici  acaba  de  donar  a  llum  el  doctor  Gran- 
dia,  es  un  raig  de  llum  ben  potent  en  la  tene¬ 
brosa  fosca  que  domina  al  entorn  del  bressol 
de  nostra  preuhada  llengua.  L’objecte  prin¬ 
cipal  qu’ha  motivat  aytal  publicació  es  el  de 
donar  provas  decissivas  defensant  las  tres 
assercions  qu’alguns  critichs  li  contradigue- 
ren,  la  majoria  d’ells,  per  no  dir  tots,  ab 
desconeixement  de  matèria  primitiva,  de  la 
que  tan  empapat  n’està  l’escriptor-filólech 
solsoni. 

Deya  en  la  introducció  de  sa  esmentada 
gramàtica  que  la  primera  llengua  de  Cata¬ 
lunya  es  la  semítica,  que  las  paraulas  catala- 
nas  deuhen  reduhirse  a  arrels  semiticas,  y 
que  la  llatinisació  romana  del  català  es  en 
part  aparent,  y  lo  real  es  degut  forsa  als 
temps  posteriors  a  la  dominació  de  Roma. 
Y  sobre  la  defensa  d’aquestas  proposicions 
ens  diu  l’autor,  y  ho  creyém  de  totas  veras 
perque’l  coneixém,  que  no  té  cap  caràcter  de 
defensa  personal.  Diu  qu’es  de  major  impor¬ 
tància.  En  primer  lloch  trenca  la  rutina  de 
la  llingüistica  y  tracta  d’enllassar,  no  ja’ls 
membres  d'una  familia  lingüística ,  sinó  dugas 
entre  sí,  aixó  es:  la  indo-europea  y  la  semítica. 
Aixó  ho  fa  l’autor  admirablement  y  ab  una 
convicció  fondissima,  anant  a  beure  directa¬ 
ment  a  la  deu  primitiva,  esbrinant  las  llen- 
guas  mortas  ab  coneixements  gens  comuns. 

Al  final  de  la  nota  presentativa  de  la  seva 
obra  diu  al  llegidor.  «Previnchte  que  res 
dono  com  a  dogma.  El  trevall  es  un  estudi  y 
no  té  altra  forsa  sinó  la  de  la  rahó.  Si  en 
aquest  camp  de  miratje  (qu’ho  es  bon  xich 
encara’l  camp  etimológich)  hi  veus  terra 
ahont  jo  he  vist  aygua,  digasmho  y  vindré 
ab  tu,  que’m  plau  molt  la  terra,  perque  es 
ferma.)'  L’home  qu’aixís  parla  es  digne  d’és¬ 
ser  escoltat,  y  no  dubtém  qu’entre  la  gent 
desapassionada  serà  atés  en  moltas  rahons 
qu’ell  exposa,  resoltament  indiscutibles. 

Hem  resseguit  assedegats  el  vocabulari 
extens  que  va  al  final  de  l’obra,  y  l’hem  tro¬ 
bat  meritissim,  apart  d’algunas  paraulas 
agafadas  al  extrém  y  deixàntlashi  massa  al 
descubert  l’arrel,  que  no  acceptém  vagi  ja  en 


el  terme  adaptat  y  vulgarisat.  Ademés,  hi  hà 
algun  terme  resoltament  foraster  y  per  cert 
agafat  a  la  castellana. 

Aixó  no  fa  cap  mal  a  l’obra,  que  recoma- 
ném  als  nostres  llegidors,  tot  esperant  que 
mossèn  Grandia  publiqui  sa  gramàtica  pre¬ 
ceptiva  pera  popularisar  son  estudi,  qu’es 
ben  digne. 

Biblioteca  Popular  de  «L'Avenç)). — J.  Pous 

Pagés. — Per  i.a  vida. — Novela. 

El  jove  escriptor  J.  Pous  y  Pagés  ha  pu¬ 
blicat  ab  el  titul  Per  la  vida  una  noveleta 
digna  de  tot  elogi  en  conjunt,  y  que  conté 
fragments  verament  notables,  dignes  d’ésser 
firmat  per  un  novelista  modern  dels  de  justa 
fama.  La  tesis  hi  està  exposada  ab  gran  va¬ 
lentia,  y’l  lector  despert  pot  ovirarla  ja  en 
los  primeras  planas,  a  través  d’aquellas  des¬ 
cripcions  tan  escayentas,  encara  qu’en  aytals 
descripcions  s’hi  noti  a  voltas  certa  vacilació 
en  l’estil  del  narrador.  De  totas  maneras,  ja  fa 
prou  qui  en  sa  primera  novela  mostra  la  em¬ 
penta  d’en  Pous  y  Pagés.  No  serém  nosal¬ 
tres  qui  li  discutim  la  tesis,  ben  enlayrada 
per  cert,  ni  puntualisém  fins  a  quin  punt 
ha  lograt  sustraures  a  la  vulgaritat  al  desen¬ 
rotllaria.  Aquesta  es  la  gran  dificultat  pera 
l’artista  que  vol  ésser  modern.  Lo  qu’es  in¬ 
dubtable  es  qu’en  Pous  y  Pagés  logra  impres¬ 
sionar  de  debó  en  moltas  de  las  pàginas  de 
sa  obra,  plenas  d'emoció  y  de  forsa.  Las  du¬ 
gas  figuras  principals  de  la  novela,  el  Corbo 
y  en  Pau,  representantas  de  tot  l’antago¬ 
nisme  social  y  totas  las  injustas  lluytas  cada 
jorn  més  enverinadas  per  falta  d’abnegació 
0  de  ver  esperit  de  justicia,  estàn  presenta- 
das  admirablement,  y  son  dos  caràcters  sen¬ 
cers.  Entre’ls  demés  personatjes  n’hi  hà  que 
tenen  tot  l’encis  de  la  realitat,  y  alguns  altres 
que’s  veu  que  sols  hi  son  com  a  recurs,  no 
deixant,  per  aixó,  d’arrodonir  el  conjunt,  que 
com  hem  dit  es  notable.  Nostra  enhorabona, 
donchs,  al  autor,  a  qui  augurém  falaguer 
pervindre  en  las  lletras  catalanas. 

José  de  Alemany  y  Milà.- — -Los  Estados 

Unidos  :  Impresiones  de  viaje.  —  Barce¬ 
lona ,  1903.  Imp.  de  Francisco  Baxarias. 

Balmes ,  77. 

Ab  gust  hem  llegit  aquesta  obreta,  en  la 
que’l  senyor  Alemany — ab  un  estil  que  per 
sa  claretat  y  senzillesa  revela  un  caràcter  ca¬ 
talà,  ab  tot  y  estar  el  llibre  escrit  en  llengua 
castellana — fa  un  compendiat  estudi  dels  Es¬ 
tats  Units,  sa  organisació  politica,  sa  cultura, 
son  caràcter  y  costums.  No  sembla  sinó  que 
l’autor  ens  parli  d’una  terra  de  promissió,  a 
nosaltres  tristos  ciutadans  del  endarrerit  Es¬ 
tat  espanyol,  al  enumerar  y  detallar  lo  que’ls 
yankees  inverteixen  en  higiene,  educació,  po- 

icía  urbana,  etc.  Admira  verament  l’esfors 
d’aquell  poble  primitiu  en  art,  però  avensa- 
dissim  en  ciència,  y  quin  individualisme, 
sens  excloure  ’l  principi  d’autoritat  ,  dona 
lloch  a  un  gran  respecte  mútuu  y  a  una  lli¬ 
bertat  quasi  perfecta.  L’autor  s’ocupa  ab  pre¬ 
dilecció  de  la  vida  y  costums  de  las  grans 
ciutats  de  la  Confederació  nortamericana  , 
en  las  quals  els  pressupostos  pera  instrucció 
pública  son  grandiosos.  Aixis  a  New-York 
durant  l’any  darrer  se  consignaren  2 1 .000.000 
de  dollars  a  aquest  fi,  sense  comptar  els  mi¬ 
lions  que  pera  la  creació  d’escolas  donan 
també’ls  particulars.  A  pesar  seu,  al  autor  se 
li  escapan  a  cada  moment  reflexions  amar- 
gas  respecte  d’Espanya,  aquest  país  que  sens 
haverse  constituhit  pel  gran  esfors  de  sos 
fills,  com  els  Estats  Units,  tant  malparlà  dels 
yankees  durant  l’última  guerra,  dihéntloshi 
egoistas,  crudels,  cobarts  y  fins  mals  patrio- 
tas,  a  n’ells,  que  tan  gran  han  sabut  fer  la 
seva  patria  y  tants  exemples  de  civisme  saben 
donar  constantment. 


Higiene  del  alma. — La  casa  editorial  Gili 
es  una  de  las  qu’han  trencat  la  rutina  esta¬ 
blerta  ja  d’antich,  d’editar  obras  d'enlrega , 
y  si  no  d’entrega,  d’altras  bastant  insulsas, 
predominant  las  traduccions  desastrosas  y 
encarregadas  a  tant  la  plana.  La  casa  esmen¬ 
tada,  en  soh  curt  temps  d'establiment',  ha  do¬ 
nat  a  llum  un  floret  de  llibres  dignes  de 
lloansa  en  las  diferentas  esferas  del  saber. 

Avuy  aumenta  la  llista  ab  la  traducció  de 
la  cèlebre  obra  del  Baró  de  Feuchtersleben, 
quin  original  alemany  ha  soportat  45  edi¬ 
cions.  La  traducció  castellana  deguda  a  Ma¬ 
nel  Angelón  y  J.  Góngora  ha  sigut  pera 
nosaltres  del  tot  agradable,  desprenentsen 
de  totas  sas  planas  la  boyrosa  peró  subtil 
filosofia  alemanya,  portant  dintre  l’esperit 
l’ambient  d’un  ascetisme  auténtich  rarament 
emanat  de  moltas  obras  de  lectura  piadosa. 
Els  diferents  estats  de  l’ànima’s  defineixen  en 
el  decurs  de  l’obra  ab  veritat  y  simplicitat 
consoladoras. 


Elementos  de  química  agrícola.  —  Altra 
obra  editada  per  la  casa  Gili  es  la  que  porta 
aquest  titul.  Deguda  a  la  ploma  experta  del 
doctor  Casimir  Brugués,  embrassa  una  pila 
de  coneixements  a  quin  més  d’utilitat  pels 
que’s  dedican  al  cultiu  de  la  terra;  y  no  es 
pas  que’s  donguin  en  ella  reglas  de  precepti¬ 
va  agrícola  al  estil  d’ara,  no:  lo  que’l  doctor 
Brugués  ha  estotjal  en  el  volúm-manual,  son 
un  enfilall  de  coneixements  sobre  ciència  tan 
delicada  y  que  molts  creuhen  vulgar,  que  ab 
tanta  fe  y  entusiasme  conreuha  l’autor,  quin 
nom  es  respectable  y  quina  amistat  ens  hon¬ 
ra.  Reflex  d’aquest  aciensament  son  els  in¬ 
nombrables  articles  qu’ha  publicat  en  revis- 

tas  professionals,  y  sobre  tot  en  l’antiga  y 
estimada  Renaixensa ,  ahont  son  nom  molt 
temps  ha  sigut  ferma  columna  d’una  publi¬ 
cació  a  la  que,  a  nostre  entendre,  tant  li  es¬ 
cau  l’ambient  de  la  terra  al  costat  de  las  can- 
dentas  disquisicions  polilicas.  A  no  mancar- 
nos  espay,  continuariam  aqui’l  prólech  d’en 
Manel  Raventós,  document  autorisat  y’l  me- 
1 1  or  elogi  que  podriam  fer  de  l'obra,  qu’es  de 
vera  necessitat  pera  la  classe  agrícola,  a  la 
que  tan  sovint  se  li  endossan  llibres  de  sospi¬ 
tosa  utilitat. 


La  escultura  antigua  y  moderna. — Tam¬ 
bé  forma  part  de  la  colecció  Manuales  enci- 
clopédicos-Gili  aquesta  obra  del  catedràtich 
de  Literatura  v  Art  en  la  Universitat  Central 
don  Elías  Tormo  y  Monzó.  Es  un  compendi 
breu,  al  ensemps  que  just  y  rahonat,  de  la  es- 
culptura  en  totas  sas  épocas.  Es  clar  que  pera’l 
qu’ha  llegit  obras  profondas,  com  ne  corren, 
y  de  vera  trascendencia  fins  en  nostra  pròpia 
llengua,  com  per  exemple  la  de  mossèn  Gu- 
diol,  conservador  del  Museu  de  Vich,  el  com¬ 
pendi  del  doctor  Tormo  serà  deficient;  mes, 
perfa’ls  qu’han  de  comensar  a  esbrinar  tan 
importants  coneixements,  fa  son  servey  y  es 
d’utilitat.  Com  a  model  d’erudició  y  coneixe¬ 
ment  de  la  matèria  tractada  en  l’obra,  posém 
en  primer  lloch  el  capitul:  El  realismo  en  la 
escultura  sepulcral  del  antiguo  imperio  mem fi¬ 
ta,  y  la  estatuaria  monumental  del  imperio 
tébano.  Potser  si’ns  enfondissim  a  esbrinar 
fil  per  randa’l  llibre,  diríam  quelcom  de  la 
part  en  que  tracta  l’autor  del  període  arcaich 
v  de  la  esculptura  persa,  y  alashoras  no  tot 
serian  elogis,  puig  en  algun  punt  no  hi  estém 
del  tot  conformes;  mes  com  qu’aixó  reque- 
reixun  estudi  comparatiu, y’l  temps  ens  man¬ 
ca,  no  podém  pas  ferho  puig  a  corre  cuy- 
ta  es  perillós.  L’obra  en  general  es  d’impor- 
tancia,  y  la  recomaném  a  nostres  llegidors. 


NOVAS 

La  vaga  general  que  pera’l  dilluns  estava 
convinguda,  fracassà  per  complert.  Aquesta 
vegada’ls  obrers  catalans  han  sabut  entendre 
els  seus  interessos;  aquesta  vegada,  desohint 
las  prédicas  dels  llibertaris,  s’hauran  pogut 
convence  de  que  aqueixos  tals  son  els  menos, 
y  de  que  la  inmensa  majoria  dels  trevalla- 
dors  de  nostra  terra,  lo  que  vol  es  trevallar. 
L’orgull  de  dirse  avensat  ha  influhit  en  ells 
durant  molt  temps,  y  l’afany  de  redempció’ls 
ha  portat  per  viaranys  utópichs  y  negatius, 

fentlos  més  desgraciats.  Qu’  aprenguin  els 
obrers  de  bona  fe,  y  que  cuydin  d’evitar  las 
tiranias  dels  mals  companys  tant  com  las  ti- 
ranías  dels  amos.  L’obrer  català,  per  sas  con¬ 
dicions  de  cultura,  per  sa  laboriositat,  ha 
sabut  donar  honor  y  prestigi  a  nostre  poble, 
qu’avuy  es  la  enveja  dels  demés  pobles  de 
Espanya.  Donchs  pensi  l’obrer  català  que  no 
està  en  el  cas  de  rebre  llissons  de  ningú  pera 
redimirse.  L’obra  qué  per  medi  del  trevall 
ve  realisant  Catalunya,  no  han  d  arribar  pas 
a  desferla  uns  quants  sobrevinguts  ab  las 
sevas  doctrinas  mal  llegidas  y  mal  pahidas: 
que  al  fi  y  al  cap  ja  ho  la  sabém  nosaltres  que 
per  sobre  del  trevall  hi  hà  la  dignitat  del  indi- 
viduu,  y  son  dret  a  fruhir  la  vida  y  deslliurar- 
se  en  la  possible  de  tota  opressió,  y  tot  lo 
demés  que’ns  predican.  Y  consti  que  si’ls  ca¬ 
mins  empresos  fossin  bons,  no’ns  expressa- 
ríam  pas  aixís. 

La  Iglesia  ja  té  quefe.  El  conclave  acaba 
d'elegir  papa  al  cardenal  Giuseppe  Sarto, 
patriarca  de  Venecià,  qui  regnarà  ab  el  nom 
de  Pio  X. 

La  sorpresa  qu’ha  produhit  aquesta  elec¬ 
ció  ha  sigut  gran.  Tothom  tenía’ls  ulls  fixos 
en  els  cardenals  Rampolla,  Oreglia,  Gothi, 
Vanutteli  y  alguns  altres,  que  per  sa  part 
esperavan  el  nombrament  de  pontífex  ab 
ansia  mal  dissimulada. 

Si’l  nou  papa  (que  n’hi  hà  que  diuhen 
qu’es  sabi  y  humil)  sab  continuar  la  política 
del  gran  Lleó  XIII,  la  Iglesia  estarà  d’enho¬ 
rabona;  de  lo  contrari,  tot  se’n  anirà  a  rodar. 
Veurém  lo  que  darà  de  sí  Pio  X.  Nosaltres 
els  lliberals  simpatisém  ab  sa  elecció  ,  en 
quant  no  ve  a  regnar  hereditariament,  com  a 
rey  por  derecho  divino;  peró  com  que  després 
ens  el  fan  infalible,  heusaqui  que  no  podém 
ésser papistas  de  cap  papa. 

Els  republicans  y’is  socialistas  han  xiulat 
a  Bilbao’l  Guernikako  Arbola. 

No  diuhen  si  ho  han  fet  en  nom  de  la  lli¬ 
bertat,  peró  es  de  suposar,  ja  qu’en  aquesta 
democràtica  Espanya’ls  partits  extrems,  els 
qu’haurían  de  dar  mostras  d’esperit  més  am¬ 
ple  que  ningú,  estan  subjectes  com  el  qui 
més  a  las  passions  del  sectari. 

Sort,  en  mitj  de  tot,  que  com  més  fan  més 
se  desacreditan,  puig  som  nosaltres  y  no  ells 
els  qu’hem  de  duria  la  llibertat  veritable, 
fent  el  foch  nou  qu’ha  de  consumir  els  rè¬ 
gims  injustos  ensemps  que  las  passions  en- 
verinadas  dels  falsos  apòstols  de  la  llibertat. 

El  «Centre  PTaternal  de  Cultura))  ha  pu¬ 
blicat  una  circular  donant  compte  de  sa  cons¬ 
titució  y  del  enlayrat  fí  que  persegueix,  com 
es  «la  justa  y  benfactora  expansió  del  sér 
humà  en  els  seus  variats  aspectes»,  això  es, 
el  desenrotllo  de  la  humana  naturalesa  per 


la  Ciència  y  per  l’Art,  fomentant  en  tots  sen¬ 
tits  la  Vida.  Entre  altres  paragrafs  remarca¬ 
bles  de  dita  circular,  s’hi  llegeixen  els  se¬ 
güents: 

Com  espléndit  corol·lari  de  tant  elevada  aspiració, 
reivindiquem  pera  aquest  centre  fraternal  de  civilisació, 
a  tot  hom  obert,  et  titul  d’eminentment  antidogmatic  1 
antisectari.  Essent  evident  que  hi  ha  veritats  dels  nos¬ 
tres  pares  que  són  mentides  nostres,  hem  d’admetre 
que,  de  veritats  afirmades  per  nosaltres,  puguen  tal 
volta  dir  ne  mentides  els  nostres  fills 

No  podiem  pas  inspirar  nos  en  altre  criteri,  ja  que 
és  a  la  possessió  de  coneixements  no  descoberts  encara, 
que  s  deurà  1  que  s  concebeixin  veritats  mai  somiades. 

N’hi  ha  bé  prou,  am  les  raons  susdites,  pera  poder 
afermar  am  tota  certesa  1  més  complet  deslliurament 
de  prejudicis  i  restriccions  en  la  vida  del  nostre  esti¬ 
mat  Centre. 

La  circular  té  per  principal  objecte  dema¬ 
nar  la  cooperació  de  tots  els  que  simpatisin 
ab  els  desinteressats  propòsits  d’aquell  Cen¬ 
tre,  als  quals  poden  contribuhir  envianthi 
las  obras  que  tinguin  a  bé  pera  formar  una 
nodrida  biblioteca. 

Publicacions  rebudas: 

Casa  de  muneca:  drama  d’E.  Ibsen,  en  tres 
actes,  traducció  castellana  de  A.  P.  Aquesta 
obra  del  famós  dramaturch  noruech  forma’l 
volúm  VII  de  la  Biblioteca  del  Teatro  Anti- 
guo  y  Moderno ,  que  tant  contribuheix  a  vul- 
garisar  el  coneixement  de  las  grans  obras 
dramàticas.  Preu,  una  pesseta. 

Nostre  bon  amich  el  conegut  editor  de 
postals  artísticas  en  Lluís  Bartrina  ha  publi¬ 
cat  una  serie  de  deu  tarjetas,  representant 
las  principals  escenas  de  Mariucha  y  un  mag- 
nífich  retrat  de  son  autor  don  Benet  Pérez 
Galdós.  El  bon  gust  d’aquestas  postals  y’l 
bon  partit  que  s’ha  tret  del  tiratje,  a  pesar 
d’ésser  tretas  las  fotografías  al  magnesium , 
fan  honor  al  senyor  Brrtrina  y  al  establiment 
d’en  Thomas. 

Els  trevalls  se  publican  baix  la  exclusiva  responsabi¬ 
litat  de  sos  autors. 

No  s’admeten  els  que  no  sían  inèdits. 

No’s  tornan  els  originals. 

Se  donarà  compte  de  las  obras  rebudas  en  aquesta 
redacció,  y  de  las  qu’ho  mereixin  se’n  farà  crítica. 

Preus  de  suscripció: 


CATALUNYA:  Un  any . 8  Pessetas. 

5  Mitj  any . 4’5°  * 

»  Trimestre .  2’25  » 

ALTRAS  REGIONS  D’ESPANYA: 

Un  any .  9  > 

EXTRANGER:  Un  any . 10  Fran,chs. 

Número  corrent . 20  Cèntims. 

»  atrassat,  ab  folletins.  ...  40  t 

í  »  sense  folletins.  .  .  25  > 


El  número  corrent  no’s  ven  sense  folletins. 


Fidel  Giró,  impressor. —  Carrer  de  València,  233 


Redacció  y  Administració: 

Plassa  del  Teatre,  6,  entressol. 


NÚMERO  CORRENT . 20  CÈNTIMS. 

>  ATRASSAT,  AB  FOLLETINS .  .  40  » 

»  »  SENSE  FOLLETINS.  25  > 


SUMARI: 

Barcelona  centralista,  per  Sebastià  Junyent. — Obser¬ 
vacions  sobre  la  vida  moderna  (continuació),  per 
Emili  Tintorer. — Literatura  rossellonesa,  per  An¬ 
tón  Busquets  y  Punset.— A  Maria,  en  sa  gloriosa 
Assumpció,  per  Martirià  Peradalta,  pbre.—  Qüento 
antich  de  lo  mal  argenter  e  lo  bon  cavaylher,  per 
Pompeyus  Gener.— A  la  verge  del  Remey,  per  Jo- 
seph  Lleonart.— Una  Cleo,  per  Geroni  Zanné.— Tea¬ 
tres,  per  J.  Pujol  y  Brull.— Revista  de  revistas,  per 
Lluís  Via. — Novas. 

FOLLETI: 

MARINES  Y  BOSCATJES,  per  Joaquim  Ruyra. — 
Plecb  29. 

MÉS  ENLLÀ  DE  LAS  FORSAS ,  per  Bjornstjerne 
Bjornson.— Traducció  catalana.— Plech  3. 


BARCELONA  CENTRALISTA 

Una  de  las  argucias  de  mala  fe  qu'han  fet 
corre  per  las  comarcas  de  Catalunyals  eterns 
enemichs  de  la  patria,  entre’ls  que  per  mal- 
estrugansa  s’hi  comptan  fills  d'ella  mateixa 
que  s’han  engreixat  y  arrodonit  aferrats  al 
mugró  del  caciquisme,  es  la  de  que  Barce¬ 
lona  aspira  a  exercir  un  centralisme  dins  de 
la  regió,  centralisme  que  ja  profetisan  serà 
pitjor  que  1  que  s’exerceix  desde  Madrid. 

Es  ja  hora  de  protestar  contra  tal  infamia, 
que  si  bé  no  hi  creu  cap  home  de  clar 
enteniment,  pot  pertorbar  la  fe  dels  de  pensa 
senzilla  qu’escoltan  els  arguments  dels  hi- 
pócritas  sense  véurehi  gota  de  malícia. 


De  primer  antuvi  se’ls  ha  de  contestar,  als 
qu’ab  tanta  mala  fe  combaten,  que’l  Catala¬ 
nisme  no  pot  contradir  may  son  esperit  pro- 
fondament  individualista,  identificat  essen¬ 
cialment  ab  nostre  caràcter.  En  tots  sos  actes, 
en  las  reunions  d’Assambleas  formadas  per 
delegats  de  íotas  las  comarcas  y  celebradas  en 
diferents  punts  de  Catalunya ,  ha  posat  en  pràc¬ 
tica’l  principi  autonomista;  y  las  bases  apro- 
badas  y’is  acorts  presos  en  ellas  confirman 
de  ple’l  seu  esperit. 

La  base  io.a  de  la  constitució  aprobada  a 
Manresa  diu: 

«Se  reconeixerà  a  la  comarca  natural  la  major  latitut 
possible  d’atribucions  administrativas  pera’l  govern  de 
sos  interessos  y  satisfacció  de  sas  necessitats.  En  cada 
comarca  s’organisarà  un  consell,  nombrat  pels  muni¬ 
cipis  de  la  mateixa,  qu’exercirà  las  citadas  atribu¬ 
cions». 

Y  la  base  1 1  .a  diu: 

«Se  concediran  al  municipi  totas  las  atribucions  que 
necessita  pera’l  cuydado  de  sos  interessos  propis  y 
exclusius». 

Traspua  encara  aquesta  sana  concepció 
descentralisadora  en  bon  nombre  d’acorts 
presos  en  las  díversas  Assambleas,  peró  més 
qu’en  altra  cosa’s  pot  apoyar  fortament  en 
rahons  d’ordre  purament  moral  y  en  rahons 
d'alta  conveniència  social. 

No  es  avinent  parlar  d’una  ciutat  agafantla 
en  globoy  atribuhintli  sentimentse  ideas  com 
si  fos  un  individuu,  per  la  senzilla  rahó  de 

qu’es  una  acumulació  d’individuus,  tan  hete¬ 
rogenis  y  ab  tan  diversas  maneras  de 
pensar.  Ab  tot,  si  descomptém  la  població 
flotant,  els  extranjers  aqui  establerts,  els  in¬ 
nombrables  obrers  y  captayres  que  venen 
d’allras  terras,  els  empleats,  militars,  guar- 
das,  etc.,  es  a  dir,  tots  aquells  que  de  mo¬ 
ment  no  més  hi  tenen  interessos  d'ordre 
material,  reduhirém  la  dificultat  de  la  gene- 
ralisació  y’ns  trobarém  ab  tres  grans  grupos 
genuinament  barcelonins:  l'intelectual,  en  el 
que  s’hi  poden  incloure’ls  literats,  els  artis- 
tas,  els  sacerdots  y'is  homes  de  carrera;  el 
comercial,  ahont  s’hi  pot  incloure’l  gran  y’l 
petit  comers  com  la  gran  y  petita  indústria; 
y  l'obrer,  en  el  que  s'hi  deuhen  incloure  tota 
mena  de  trevalladors. 

Ara  bé:  reduhida  la  Barcelona  autèntica  a 
aquests  tres  grupos,  ja’s  pot  generalisar  y 
discorre  sobre  lo  que  sent  y  pensa  Barcelona. 

El  grupo  intelectual  y’l  comercial  son 
franca  y  sincerament  descentralisadors.  El 
primer  ha  sigut  y  es  el  cap  del  moviment, 
basa’l  seu  catalanisme  en  una  base  ferma,  la 
historia  v  la  ciència  social,  l’alenta  ab  l’amor 
patri  y’l  sentiment  de  la  dignitat  humana,  y 
li  dona  una  gran  volada,  l’aspiració  a  la  lli¬ 
bertat. 

El  segón  grupo  professa  un  catalanisme 
pràctich.  Se  veu  malmenal  en  sos  interessos, 
doblegat  pel  pes  feixuch  dels  impostos,  treu 
comptes,  y  li  sembla  que  de  son  sí  surtirian 
mellors  administradors  dels  cabals  públichs. 

El  tercer  grupo,  el  poble  trevallador,  sa¬ 
crificat  més  que  cap  altre  a  la  desastrosa  ge¬ 
rència  espanyola,  té’l  cap  escalfat  perprédi- 
cas  subversivas,  culpa  de  son  malestar 
primerament  al  amo  y  després  a  la  monar¬ 
quia,  y  las  dugas  vegadas  erra’l  tret,  perque 
no  s’adona  de  qu'es  deguda  al  regim  centra¬ 
lista  la  mixtificació  de  llibertat  de  que  gosa; 
regim  que  li  permet  entusiasmarse  y,  quan 
està  entusiasmat,  ab  el  maüser  el  posa  a  rot¬ 
llo.  No  garbella  bé  l’alcans  de  sos  drets 
imaginaris,  puig  que  sos  drets  individuals 
son  de  fet  lletra  morta;  ni  ha  comprés  ben 
bé’ls  drets  que  li  dona’l  Catalanisme. 

Mes,  ab  tot,  existeixen  algunas  associa¬ 
cions  obreras  afiliadas  al  Catalanisme,  for- 
madas  pels  que  trevallan  en  oficis  e  indus- 
trias  que  requereixen  certa  inteligencia;  y 
cada  jorn  se’n  van  formant  de  novas. 


Ara  al  dir  Barcelona  ja’ns  entendrém:  vol- 
drém  dir  la  Barcelona  catalanista,  composta 
de  tot  lo  que  val,  puig  fins  hi  compto  aquells 
esgarriats  qu’en  el  fons  senten  viu  en  son 
cor  l’amor  a  la  terra. 

De  Barcelona,  donchs,  podém  afirmar  que 
no  aspira  a  centralisar  a  cap  comarca,  per  la 
senzillíssima  rahó  de  que  no  ho  necessita,  y 
per  la  poderosa  rahó  de  que  no  li  convé.  La 
corrent  centralista  qu’ha  bufat  tants  anys  per 
tota  Europa  l’ha  engrandida,  l'ha  extesa  v  li 
ha  donat  la  forsa  qu’ara  posseheix.  Ara  sent 
plétora  de  vida  y  necessita  escamparia  per 
tot  arreu.  Si  no  ho  necessités,  si  sa  ambició 
hagués  sigut  exercir  la  hegemonia  de  Cata¬ 
lunya,  ni  s’hauría  parlat  may  de  Catalanis¬ 
me,  ni  Barcelona  hauria  sigut  son  bressol. 
iQui  podrà  negar  la  sinceritat,  l’altruhisme 
d’aquells  catalans  ilustres  que  predicavan 
ideas  autonomistas  ab  l’absoluta  seguritat  de 
que  no  més  escampavan  llevor?  En  Rubió  y 
Ors,  en  Pi  y  Margall,  en  Robert,  en  Pelav 
Briz,  l’Aguiló,  l’Almirall,  aymaren  tota  la 
patria. 

Pera  centralisar,  Barcelona  no  hauria  de 
fer  més  que  procurar  que  no  cambiés  l'estat 
de  cosas  actual,  puig  sa  creixensa,  portada 
en  gran  part  per  l’afluhencia  de  catalans  de 
totas  las  comarcas  (ademés  dels  forasters 
que  venen  aqui  creyent  qu’es  Xauxa),  sempre 
li  donaria  una  forsa  devant  de  Madrid,  tan 
respectable,  que  no  podrían  may  deixar  de 
escoltaria,  y  las  dugas  capitals  ben  avingu- 
das  podrian  anar  xuclant  pacíficament  la 
vida  de  tota  la  península. 

Peró  Barcelona,  la  Barcelona  que  pensa, 
que  sent,  y  fins  la  Barcelona  que  s’enriqueix, 
no  ho  vol  això.  El  seu  somni  daurat  es  la 
expansió  de  la  vida  per  tot  Catalunya,  y  si 
possible  fos,  per  tot  Espanya,  que  no  en  va 
hem  sufert  ab  ella  la  pèssima  organisació 
centralista.  El  somni  daurat  de  Barcelona  es 
reaccionar  aquesta  regió  malalta  de  la  hiper¬ 
tròfia  de  la  capital,  es  ressucitar  aquella  gran 
Catalunya  que  vivia  Iota  la  gran  vida  dels 
pobles  actius,  que  arreu  aixecava  monuments 
testimoniadors  de  sa  grandesa,  com  els  que’s 
poden  admirar  a  Girona,  a  Tarragona  y  a 
Lleyda,  aixís  com  en  vilas,  pobles  y  lloga¬ 
rets,  quin  monument,  més  gran  ó  més  petit, 
dona  fe  de  la  vida  que  gaudia. 

Aquí  estém  congestionats,  la  capital  va 

prenent  proporcions  alarmants,  l'afluhencia 
d’extranjers,  d’espanyols  y  catalans,  ens  ofe¬ 
ga,  l’aglomeració  de  gent  de  tota  mena’ns 
desmoralisa,  no  estém  preparats  pera  enca¬ 
bir  tanta  gernació,  la  higiene  no  pot  esta- 
blirse  tal  y  com  se  deuria,  la  ciutat  n’està 
malalta,  la  mortaldat  creix,  y  si  bé’s  desen- 
rotllanl’activitaty  la  riquesa, tambéaumentan 
la  degeneració  y’l  pauperisme.  Intelectual  y 
moralment  també’n  sufrim;  ens  adulteran 
la  parla,  y’is  inmigrants,  empesos  per  la 
Huyta  per  la  vida,  llensan  al  mar  el  lastre 
dels  escrúpuls,  y  desgraciadament  no  sempre 
son  de  lo  mellor  com  a  inteligencia  y  cultu¬ 
ra,  preocupats  avans  que  tot  en  arrelarse, 

Necessitém  derivatius  a  la  forsa  sobrera, 
cerquém  un  equilibri  pera  conservar  la  sa¬ 
lut;  a  la  llarga,  la  despopulació  dels  camps  y 
dels  conreus  a  favor  del  engrandiment  de  la 
ciutat  no  pot  menys  d’éssernos  fatal.  Y  si 
tota  la  regió  fos  plena  y  forta  y  viva,  Barce¬ 
lona  no  faria  més  que  guanyarhi,  orgullosa 
d’ésser  la  bella  capital  de  tan  hermosa 
patria. 

Vegi  qui  vulgui  si’ns  convé  la  descentra- 
lisació.  Ens  convé  y  la  desitjém  Voldriam 
veure  totas  las  comarcas  ricas  aprofitant  to- 
las  sas  fonts  de  benestar,  mantenint  sens 
esfors  à  tots  sos  naturals;  voldriam  la  re 
surrecció  de  las  ciutats  mortas;  que’l  port  de 
Tarragona  tornés  a  ésser  ple  de  tràfech;  que 
se’n  fundés  un  altre  à  Rosas;  que  a  tot  arreu 
s’escampés  la  feconda  vitalitat  de  la  energia 
catalana;  y  que  baix  tots  els  aspectes,  en  tots 
els  rams,  Catalunya,  tota  Catalunya,  tornés 
a  ésser  ((rica  y  plena)). 

Sebastià  Junyent 

Apuntes  pera  un  llibre  que  no  surtirà  may 
XVII 

Tres  son  els  actes  més  interessants  que  fa 
l’home:  neixe,  casarse,  morir.  Pel  primer  se 
lliga  ab  la  vida  y  ab  la  societat;  pel  segón 
se  lliga  ab  la  dona  y  la  familia;  pel  tercer  se 
lliga  ab  la  eternitat,  y  ab  Deu  0  la  natura- 

lesa  —  com  vulguin. —  Nota  característica: 
aquests  tres  actes,  els  més  trascendentals,  els 
fa  l’home  inconscientment.  Perque  en  realitat 
l’home  no  neix,  el  fan  neixe;  no’s  casa,’s 
deixa  casar;  no’s  mor,  se  mata  sense  do- 
narsen  compte.  En  aixó  troban  els  fatalistas 
y  deterministas  el  seu  argument  més  sólit 
pera  negar  la  llibertat  humana.  Si’ls  tres  ac¬ 
tes  que  compendian  tota  la  vida,  l’home’ls 
fa  inconscientment,  la  llibertat  es  un  mito. 
En  tot  cas  si  l’home  es  lliure,  sa  llibertat  de 
ben  poca  cosa  li  serveix.  . 

Mes  deixém  de  banda  aquesta  qüestió, 
aixís  com  la  referent  al  matrimoni  y  a  la 
mort,  y  fixemnos  en  el  primer  acte  del  home, 
sens  dubte’l  més  trascendental.  No  es  ne¬ 
cessari  demostrar  que  neixém  perque’ns  fan 
neixe,  que  neixém  fatalment.  Som  la  conse¬ 
qüència  d’un  acte  en  el  que  no  hi  tinguerem 
art  ni  part.  Aquest  acte  pot  ésser  considerat 
baix  diferents  punts  de  vista,  tots  ben  cu¬ 
riosos. 

i.er  Baix  el  punt  de  vista  religiós.  Mirat 
aixís,  es  la  poma  del  Evangeli,  es  un  pecat, 
no  ja  sols  pels  pares,  sinó  també  pels  fills.  No 
hi  fa  res  que’ls  fills  no  hi  tinguessin  res  que 
veure,  no’n  menjessin  de  poma;  no  hi  fa  res 
que  la  iglesia  autorisés  als  pares  pera  men- 
jarne  per  medi  d’un  sagrament.  A  pesar  de 
tot  es  un  pecat,  mellor  dit:  en  un  acte  dos 
pecats,  pecat  pels  pares  y  pecat  pel  fill.  Jo 
voldria  desembullar  aquesta  troca  y  no  puch. 
Es  l’etern  galimatías  de  la  iglesia  romana. 
No  hi  hà  medi  de  treuren  l’aygua  clara.  Jo 
m’imagino  per  un  moment  dos  homes,  un 
dels  quins  clava  una  ganivetada  per  la  es¬ 
quena  al  altre  y’l  deixa  mort,  y  tracto  de 
veure  en  aquell  acte  dos  crims,  el  del  assessi 
y’l  del  assessinat,  y  no’n  trobo  més  que  un, 
per  més  que  barrini.  Donchs  la  iglesia  en 
una  sola  poma  n'hi  troba  dos.  Bé  es  veritat 
que  la  iglesia  tan  aviat  n’hi  troba  dos  com 
cap,  donchs  ja  ho  hem  vist  avans  que’l  ma¬ 
trimoni  es  un  sagrament  que  vos  autorisa 
pera  menjar  poma. 

De  primer  antuvi,  aquesta  flagrant  contra¬ 
dicció,  que  fins  un  nen  troba  entre’ls  dos 
sagraments  de  la  iglesia  baptisme  y  ma¬ 
trimoni,  es  la  més  grossa  ensopegada  de  la 
religió  catòlica;  perque  fins  l’home  menys 
viu  se  recorda  tot  seguit  d'alló  que  diuhen 
els  castellans:  ((Si  votos,  ipara  què  rejas'ï  Si 

re/as,  ípara  qué  votos?))  Si’l  matrimoni  es  sa¬ 
grat,  {per  qué  rentarlo  ab  l’aygua  del  bap¬ 
tisme?  Y  si  no  es  sagrat,  si  es  brut,  si  s’ha 
de  rentar,  cper  qué  benehirlo?  Sembla  que 
això  es  evident,  es  lògica  pura.  Si:  però  hi 
hà  un’altra  lògica,  la  lògica  parda;  es  a 
dir,  la  lògica  de  la  ilógica. 

Tractaré  d’explicarme.  La  iglesia  romana, 
ab  aquell  gran  sentit  d’humanitat  que  la  ca- 
racterisa,  parteix  del  següent  principi  qu’es 
la  veritat  pura.  «L’home  es  el  sér  ilógich  per 
excelencia;  y  essent  aixis,  l’únich  medi  que 
no’s  pot  usar  pera  dominarlo  es  tractar  de 
convéncel.»  La  iglesia  diu:  «Si  rahoném,  estém 
perduts.  No  s’ha  de  parlar  à  la  reflexió,  sinó 
al  sentiment.  Ara  bé:  el  sentiment  es  fill  del 
instint:  afalaguém  donchs  l’instint,  y  l’home 
es  nostre.  L’instint  del  home  es  menjar 
poma:  deixemnhi  menjar,  y,  pera  que  trobi 
més  plaher  en  son  àpat,  per  un  refinament 
de  voluptuositat,  diguémli  qu’es  prohibit 
menjarne.  Lo  qu’es  privat  es  desitjat.»  Però 
no  es  privat  en  absolut:  hi  hà  una  salsa  pi- 
canta — el  sagrament  del  matrimoni — miijant- 
sant  la  qual  la  poma  qu’era  agra’s  torna 
agra-dolsa,  es  a  dir,  adquireix  la  quinta-es- 
sencia  del  bon  gust.  «Es  un  pecat, — diu  la 
iglesia,  bona  mare —  però  com  que  comprench 
las  humanas  flaquesas,  jo  faré’ls  ulls  gros¬ 
sos,  fins  te  donaré'l  passaport,  mes  ab  una 
condició:  que  un  cop  la  poma  menjada,  te’n 
penedeixis,  vinguis  a  demanarme  perdó. 
Mare  y  fill,  l’esca  y’l  fruyt  del  pecat,  heu  de 
venir  a  mi  a  purificarvos».  El  bateig  renta’l 
fruyt,  la  missa  de  velacions  deixa  a  la  mare 
com  nova.  Y  1  home  ho  troba  bonich  tot 
això.  Es  una  comèdia  d’espectacle  que  dona 
varietat  y  fa  més  interessant  l’argument. 

Si  la  iglesia’s  proposés  de  bona  fe  morali- 
sar  l'home,  evidentment  aquesta  teoria  fora 
bon  xich  imprudenta.  Perque,  es  clar,  tro- 
bantla  l’home  bonica  v  admirable,  l’ha  extesa 
tot  seguit.  Aplicada  a  un  pecat  venial — tan 
venial! — no  passava  d’un  joch  ignocent,  però 
ve  l’home  y  l’aplica  a  altres  pecats,  pecats 
capitals,  y  alashoras  l’assumpte  ja’s  com¬ 
plica.  «M’havías  dit:  no’s  pot  menjar  poma, 
y  hem  trobat  un  arreglo;  donchs  també’l 
podém  trobar  pera  que  jo  pugui  fer  tot  allò 
altre  que  tu  dius  que  no  puch  fer:  no  jurar, 
no  matar,  no  robar,  etc...»,  arguheix  l'home, 
que  quan  li  convé  sab  arguhir  capciosa- 


ment.  Y  la  iglesia,  que  no  s’ha  proposat  may 
de  bona  fe  moralisar  l’home,  diu.  «Està  bé, 
aquí  lents  el  sagrament  de  la  penitencia.» 
Sagrament  que  l’home  se  l  ha  pres  tan  en  se¬ 
rio,  qu’alló  de  la  contrició  sols  ho  accepta 
com  a  pura  fórmula.  Per’xò  l'home  y  la  igle¬ 
sia  catòlica  s’avenen  tan  bé.  «Ho  puch  fer  tot 
y  no  puch  fer  res.»  Conclusió:  «Faig  lo  que 
vull.» 

2.ón  Baix  el  punt  de  vista  social.  L’home 
neix  esclau.  Se  diu  que  progressém,  que’ns 
civilisém,  que  la  humanitat  camina  paulati- 
narnent  envers  sa  perfecció.  Aixó  ho  diuhen 
casi  bé  tots  els  fïlosops.  Es  necessari  que’ns 
entenguém  d’un  cop.  Si  la  perfecció  consis¬ 
teix  en  la  esclavitut  d’unas  cadenas  sabia- 
ment  penjadas,  ben  bonicas  y  ben  lluhentas, 
es  cert:  progressém.  Mes  si  la  perfecció  con¬ 
sisteix  en  la  llibertat  absoluta  del  home,  es 
fals:  cada  dia  som  menys  lliures.  Observém 
lo  que  passa:  un  home  neix,  y  encara  no  té 
temps  de  piular,  ja’s  troba  convertit  en  ciu¬ 
tadà  d’un  estat,  en  ovella  d'una  iglesia,  en 
membre  integrant  d’una  familia.  Com  qu’ell 
no  pot  contractar  y  obligarse,  els  altres  coilf- 
tractan  y  s’obligan  per  ell.  Solemnialment 
se’l  bateja  per  la  iglesia  y  pel  civil,  ab  pràc- 
ticas  y  fórmulas  més  o  menys  ridículas.  El 
xacolata  ab  ensiamada  y’l  xarop  que  acos¬ 
tuma  pagar  la  padrina  als  convidats  de  la 
petita  burgesia  o  menestrals  de  son  bras, 
n’es  una  bona  mostra.  Quan  sigui  gran  po¬ 
drà  eludir  els  compromisos  ab  la  iglesia  no 
sense  grans  perills;  podrà  fins  eludir  els  com¬ 
promisos  ab  la  familia  abandonantla  tran- 
quilament,  lo  qual  no  es  fàcil,  puig  els  llas- 
sos  creats  el  lligan  molt  estretament.  Entre 
altres,  el  1 1  as  del  agrahiment  y  del  carinyo 
fill  del  tracte  continuat,  es  difícil  de  trencar. 
No  hi  fa  res:  en  principi  l’home  pot  eludir 
aytals  obligacions.  Y  de  fet  ho  veyém  moltas 
vegadas,  especialment  quan  la  iglesia  o  la 
familia  posan  obstacles  massa  grans  al  lliure 
pas  de  la  personalitat  humana.  Si’n  veyém 
pochs  casos  es-  perque  generalment  aquei- 
xas  dugas  institucions  son  utilíssimas  a  qui 
sab  explotarlas.  Lo  que  no  podrém  eludir 
may  son  nostras  obligacions  ab  l'estat,  con- 
tretas  ab  el  bateig  civil.  La  cerimònia  no 
pot  ésser  més  senzilla.  Un  nom  posat  en  un 
registre  devant  de  personas  que  donguin  fe. 
Conseqüència:  un  ciutadà  més;  lliure,  si, 

molt  lliure,  si  no  fos  que...  l’estat  té  una 
constitució,  un  códich  penal,  un  códich  ci¬ 
vil  y  uns  quants  códichs  més;  té  un  cúmul 
de  lleys  esparverador  y  un  número  tan  gran 
d’autoritats,  funcionaris  y  gent  armada,  cada 
un  dels  quals  té  la  seva  missió  ben  definida 
pera  privarvos  concretament  de  fer  lo  que 
vos  dongui  la  gana,  que  sens  exageració 
pot  dirse  qu’en  els  estats  moderns  hi  hà  més 
gent  que  vigila  que  vigilada. 

De  manera  que  jo,  nascut  en  un  Estat  lliu¬ 
re  y  civilisat,  jo  que  segons  la  lley — oh  irris- 
sió! — no  puch  contractar  ni  obligarme  fins 
als  23  anys  perque  no  sé  lo  que'm  faig,  me 
trobo,  pel  sol  fet  d’estar  inscrit  en  un  registre 
sens  haverhi  tingut  art  ni  part:  1  .er  ab  una 
religió — la  del  estat — que  dech  respectar,  y 
ab  tota  una  jerarquia  eclesiàstica  —  desde’l 
San  Pare  que’m  potexcomunicar  fins  al  esco- 
lanet  que  pot  aixordarme  repicant  las  grans 
campanas — que’s  creurà  estar  en  son  dret  al 
predicarme,  ensenyarme,  y  molestarme  con¬ 
tínuament.  Cada  sotana  0  sotaneta  que  veig 
—  y  n’hi  hà  tantasl  — es  un  home  que'm  vi¬ 
gila.  2.°n  ab  una  patria  que  dech  honorar  y 
un  poder  moderador,  y  un  poder  legislatiu, 
y  un  poder  executiu,  y  un  poder  judicial, 
formant  un  teixit  tan  complicat  y  extens  en 
sas  ramificacions,  que  difícilment  trobaré  un 
lloch  pera  estar  un  minut  lliure.  Cada  soldat 
que  veig — 7  n’hi  hà  tants! — es  un  home  que’m 
vigila  y’m  diu:  «Tu  tindràs  de  venir  ab  nos¬ 
altres,  vulgas  o  no,  a  matar  0  a  morir.»  Ca¬ 
da  diputat  es  un  home  que’m  vigila  y’m  diu: 
«Jo  faré  novas  lleys  que’t  privaràn  de  quel¬ 
com.»  Cada  magistrat,  més  ben  dit,  cada 
toga  y  sos  satélits,  es  un  home  que’m  vigila 
y’m  diu:  «Cuydado  a  relliscar.»  Cada  guar¬ 
da  civil,  cada  policia,  cada  municipal,  etc., 
es  un  home  que’m  vigila  y’m  diu:  «Jo  soch 
la  forsa:  cuydado  ab  la  forsa  que  la  forsa  es 
el  dret.»  Y  aixis  per  l’estil  no  puch  donar  un 
pas  sense  trobarme  ab  un  funcionari,  partí¬ 
cula  més  0  menys  adherida  al  gran  poder  del 
estat,  que’m  dongui  el  quién  vive.  Aixó  sen¬ 
se  comptar  als  advocats,  metjes,  periodistas, 
societats  arrendatarias  o  monopolisadoras  de 
determinats  serveys,  casas  de  boigs  y  asils 
de  beneficencia  u  hospitals — eterns  fantas- 
mas  de  nostra  pensa  estemordida — banchs, 
companyias  de  segurs,  trust ,  etc.  Tots  ells,  ab 
las  ramificacions  que  suposan,  jquànts  mils  y 


mils  d’homes  no  representan  qu  estàn  com  vul¬ 
garment  se  diu  à  la  que  salta ,  pera  convencem 
ab  més  0  menys  brutalitat  de  que  jo  no  faig 
lo  que  tinch  de  fer  y  de  qu’es  precís  que  fassi 
las  cosas  d’altra  manera?  Y  3.er  ab  unas  cos¬ 
tums  que  dech  seguir.  Primerament  se  m’en- 
bolica  ab  volquers,  y  ab  un  tros  d’evori  0 
un  bergansi  se’m  fa  callar  quan  tinch  ga- 
nas  de  plorar;  després  se’m  calsa,  y  més 
tart  sempre  trobaré  en  las  modas,  en  el  què 
diràn ,  en  las  costums  acceptadas,  un  patró 
inexorable  pera  una  vestimenta.  De  petit  sols 
m’ensenyan  un  petit  nombre  de  cosas,  únicas 
que  puch  saber, que  se  m’imposan  categòrica¬ 
ment.  A  un  nen  sols  se  li  diu  que  té  devers. 
Una  màxima  absoluta  presideix  la  educació: 
el  respecte.  «Tens  de  respectar  al  mestre  y  als 
pares,  y  ells  te  diràn  tot  lo  qu’has  de  res¬ 
pectar  ademés  d’ells.»  May  se  tracta  de  con¬ 
vencé  a  las  criatures.  Sempre  se  las  obliga  a 
obehir.  Exemple:  si  agafas  la  cullera  ab  la 
mà  esquerra,  te  picaràn  els  dits,  y’l  mestre 
d’estudi  no’t  permetrà  tampoch  escriure  ab 
la  mà  malehida.  Una  ensenyansa  racional 
faria  practicar  abdugas  mans:  mes  la  costúm 
es  inexorable.  Hi  hà  veritats  que  no  pot  sa¬ 
ber  una  criatura,  altras  que  sols  podrà  saber 
quan  sigui  gran,  altras  en  fi  que  no  deu  sa- 
berlas  mav.  Exemple  de  las  primeras:,jquison 
els  reys  que  portan  las  criaturas  al  món  y 
joguinas  el  dia  de  sa  festa  als  nens  bons  mi¬ 
nyons?  De  las  segonas:  que  s’ensenyan  esca- 
lonadament,  pera  desfer  de  mica  en  mica’l 
concepte  fantàstich  qu’hem  format  de  la  vida. 
«La  vida  es  un  teixit  de  desenganys;  no  hi  hà 
res  de  color  de  rosa;  els  ideals  son  un  lastre 
feixuch.»  De  las  terceras:  «  Sigas  orgullós; 
segueix  cegament  els  teus  instints;  vulgas 
ésser  absolutament  lliure.»  El  que  sab  aques- 
tas  veritats,  si’s  proposa  seguirlas  es  home  a 
l’aygua. 

Si  tinguéssim  de  detallar  la  manera  cóm 
las  costums  ens  lligan,  no  acabaríam  may. 

En  resúm:  l’home  que  no  neix  voluntària¬ 
ment,  sinó  que’l  fan  neixe,  no  pot  viure  lliu¬ 
rement,  té  de  viure  lligat  per  aquell  pop  in- 
mens  ab  tres  grans  tentàculs  d’innombrables 
ramificacions,  que  s’entortolligan  en  nostra 
existència  y  ’s  denominan  :  Iglesia,  Estat, 
Convenció. 


Emili  Tintorer 

LITERATURA  ROSSELLONESA 

Al  Rosselló,  igual  que  a  València,  el  des¬ 
vetllament  de  la  literatura  ha  comensat  ab 
fonaments  vulgais  com  a  Catalunya  mateix, 
ahontla  llenguacatalanaestavaenterrada pels 
arxius, y  únicament  quedà  en  laliteratura  pera 
fer  riure,  y  es  clar  que  per’aytal  ofici  s’hi 
presta  més  el  llenguatje  vulgar,  encara  que 
algunas  vegadas  el  to  irónich  esdevingui  se¬ 
riós  y  punxant  vestit  ab  semblant  trajo.  Pri¬ 
mer  que  las  refiladas  del  Gayter  del  Llobregat 
y  las  profondas  armonias  del  Aguiló  y  tota  la 
pléyade  de  patriarcas,  se  feren  rotllo’ls  ver¬ 
sos  del  Rector  de  Vallfogona,  els  singlots 
poétichs  d’en  Pitarra,  els  assaigs  d’en  Ro- 
breno,  Robert  Robert,  etc.,  etc. 

Al  Rosselló  succehi  lo  mateix;  no  cal  més 
que  repassarlo’l  seu  desvetllament  literari,  y 
veurém  que  menires  las  poesias  d’en  Pe- 
pratx,  Bonafont  (Pastorellet  de  la  Vall  d'Ar- 
lés),  Boixeda,  etc.,  etc.,  no  tenian  ressò 
encara  en  el  cercle  de  gent  de  lletras,  las  ga- 
tadas  d’en  Albert  Saisset  (Ountal)  eran  cele- 
bradas  arreu  y’s  reimprimían  en  profusió 
ab  tot  y  l’adulteració  de  llenguatje  qu’en  ellas 
s’observava  o  s’observa.  Mes  vingué  la  en¬ 
caixada  ab  els  catalans  d’ Espanya,  y  surtint 
Verdaguer  ab  son  Canigó  colossal,  aumentà 
l’estol  de  devots  conreuhadors,  y  la  llengua 
catalana  al  Rosselló  comensà  sa  florida  exu¬ 
berant,  al  inrevés  de  Catalunya,  sobreeixint 
més  en  mérit  els  prosistas  que’ls  poetas,  més 
fàcil  d’adulterarse  la  cadència  ab  l’accent 
francès,  y  aixis  hem  pogut  notar  que,  ab  tot 
y  la  frescor  de  la  poesia  rossellonesa,  aques¬ 
ta,  literàriament,  no  omple  ab  escrupulositat 
las  reglas  justas;  mes  la  prosa  apareix  flo¬ 
rida,  sencera,  ab  grops  escayents  com  els 
cantells  de  serras  de  sas  cordilleras  geganti- 
nas.  D’aquesta  prosa  volém  parlar  avuy,  en¬ 
cara  que  a  corre-cuyta,  dolentnos  no  dispo¬ 
sar  de  prou  temps  y  espay  pera  remarcar  de 
ple  l’aspecte  dels  escriptors  que  la  conreuhan. 

Si  al  costat  de  las  antologías  publicadas 
per  mossèn  Bonafont  ( Pastorellet  de  la  Vall 
d’Arlés )  ab  el  titul  de  Garbera  catalana,  y  de 
Jules  Delpont  ab  el  de  Flors  rosselloneses,  re¬ 
ferent  tot  a  poesia,  se’n  hagués  publicat  una 
de  prosa,  s’hauria  pogut  veure  d’un  cop  d'ull 
la  importància  que  aquesta  té  al  Rosselló.  Pe¬ 


rò  ara  cal  anar  cercantla  entre  periódichs  y 
fullas,  cosa  ben  dificil  pels  que  no  tenen  a 
mà  totas  las  publicacions  d’aquesta  mena. 
Per  ara  parlarém  de  tres  prosistas  notables, 
guardant  per’altre  día  l’estudi  general  que 
tenim  intent  de  fer  de  la  literatura  d’aquella 
terra  regalada. 

Cap  al  alt  Conflent,  en  el  poble  d’Urba- 
nyà,  hi  viu  arreconadet  mossèn  Juli  Corno- 
vol,  a  qui  sense  miraments  podém  posar  com 
a  capitost  dels  prosistas.  Entre  altres  trevalls 
recordém,  y  no  se’ns  esborrarà  pas  més,  un 
quadret  que  publicarem  per  primera  volta  en 
aquestas  planas,  titulat  L'àliga  del  Canigó. 
Dit  fragment  podém  presentarlo  com  a  mo¬ 
del  de  prosa  catalana,  encara  qu’estigui  en 
rossellonès.  S’hi  nota,  a  més  del  escriptor 
refinat  en  la  forma,  l’observador,  y  aixis  ens 
dona  a  coneixe  ab  forsa  y  nirvi  una  visió  de 
verdader  poeta,  ab  tons  gegantins  y  ab  vo¬ 
lada  d’àliga. 

Allà  d’allà,  amunt  y  amunt  encare,  tant  com  los 
ulls  s’hi  poden  veure,  congestes  platejades  de  neu  dor¬ 
men  com  mar  rabiosa  tot  de  cop  gelada...  A  baix  la 
quietut  eterna  de  les  penyateres;  à  dalt,  la  quietut  dels 
ayres  sens  alé.  Sols  l’àliga  à  la  pica  de  Canigó,  aleieja 
ensà  y  enllà,  am  fregor,  escorcollant  tots  los  recons,  y 
potser  sentint  farúm  d’algún  isart  ó  d’alguna  dayna. 

Es  que  Canigó,  montanya  de  llamps,  esllavissades  y 
barranchs,  tot  sovint  sosmoguda  per  retrunys  espanto¬ 
sos,  es  la  casa  payral  de  l’àliga.  Hi  té  per  palau  lo  cin¬ 
gle  de  Tretze  Vents;  per  espills,  los  gorchs  de  Cadí; 
per  passeig,  los  rius  desde  Sant  Guillém  à  Sant  Martí; 
y  per  miranda,  la  pica  atrevida  de  Canigó  .. 

Altre  prosista’s  descubreix  per  un  prólech 
publicat  en  son  mateix  llibre  Ays,  pel  Pasto¬ 
rellet  de  la  Vall  d’Arlés;  potser  hi  ajudan 
també  a  formar  aytal  opinió  las  cartas  litera- 
rias  y  de  caràcter  privat  qu’hem  tingut  oca¬ 
sió  de  llegirli  y  en  las  que  s’hi  lluheix  mara- 
vellosament.  D’aquestas  no  podém  parlarne; 
examiném  el  prólech  susdit: 

Y  quan  nosaltres  cantém  y  parlém  com  lo  poble 
canta  y  parla;  quan  à  tots  fem  tocar  ab  lo  dit  que 
l’idioma  de  nostres  indrets  es  ple  de  seny,  de  virginal 
senzillés,  d'amistós  atreviment  y  de  may  prou  escorco- 
Uada  hermosura;  que  aixó  es  una  deixa  santa,  una 
herencia  sagrada  que  Deu  nos  guard  menyspreuhar... 
allavors  los  pagesos,  los  trevalladors,  los  menestrals, 
nostre  pare,  nostres  germans,  nostres  vehins,  alsan  lo 
cap- tots  estonats;  y  després  son  contents  y  després  nos 
escoltan  à  nosaltres;  y  nosaltres  n’aprofïlém  pels  hi 
tornar  quelcóm  de  tot  lo  qu’ells  nos  donan,  enjitant 
dins  llurs  fronts  encare  nous  la  riquesa  de  la  fe  y  de  la 
inteligencia.  Sí:  la  poesia  campeja  ab  tota  sa  prime¬ 
renca  verdor  al  mitj  del  poble.  Lector  amabilissim,  ve- 
taquí  lo  Segre,  la  Tet,  lo  Tech  y  los  rius  que  se  desay- 
guan  de  les  verdes  Albères,  del  rónech  pich  de  Costa- 

bona  y  del  abundós  Canigó;  ja  pots  pouhar  y  beure  à 
glopades  Diuhen  que  al  dematinet,  quan  lo  sol  s’aixeca, 
una  vapor  ptima  y  sedosament  envellutada  puja  del 
mar  blau:  es  la  flor  de  l’aygua.  De  rànima  del  pob'e  ix 
també  un  sentiment  suau  y  perfumat  com  una  viola 
boscatana:  eix  sentiment  es  la  verdadera  poesia. 

Quin  bell  dir  més  senzill  y  atrayent!  En¬ 
cisa  verament,  y  podém  ben  creure  que  la 
prosa  que  tant  tardà  a  mostrarse  a  tot  esclat 
a  Catalunya,  al  Rosselló  hi  ha  surtit  tot 
de  ple  anant  per  capdevantera  de  la  poesia. 
Solament  falta  allà,  en  aquella  terra,  la  em¬ 
penta  d'una  joventut  entusiasta. 

Y  ara  parlarém  de  la  prosa  de  nostre  bon 
amich  Delpont,  que  s’hi  distingeix  prou  de 
temps.  El  prólech  que  té  a  Flors  rossellone¬ 
ses  es  un  ver  primor;  en  ell  hi  mostra’l  ca- 
rinyo  ab  que  presenta  als  qu’han  cantat  sa 
terra  estimada,  no  solament  els  d’allà  a  sa 
terra,  sinó  també’ls  catalans,  mallorquins 
y  valencians. 

Quan  agafa  la  ploma  pera  descriure  l'en¬ 
torn  del  Canigó  o  la  plana  rossellonesa, 
verament  fa  venir  salivera...  Escoltemlo: 


...lo  campestre  y  la  naturalesa  s’han  tornat  una  joya 
de  verdura  y  de  flors.  De  daurada  ginesta,  de  verme- 
llins  manglaners,  d’enceses  roselles,  de  blauhets  y  de 
botons  d’or,  per  tot  se’n  veu  qu’es  un  pler;  lo  cel  can¬ 
sat  d’estar  embromat  es  més  blau,  més  seré,  més  llumi¬ 
nós;  à  moments  les  piques  del  Canigó  semblan  transpa¬ 
rentes,  y  les  congestes  de  Balatj  y  de  Batera  barbille- 
jan  com  uns  regalims  platejats;  l'aucellada  no  para  de 
cantar;  les  nits  son  del  tot  estelades;  à  vora  mar,  quan 
se  sent,  es  una  remor  bressoladissa  y  encantadora.  Lo 
vinyer,  los  prats,  los  camps,  tot  creix,  verdeja  y  ma¬ 
dura... 

Si  comensessim  a  retallar  y  copiar,  no  pa- 
rariam  pas  de  qualsevol  manera. 

Benehida  sia  ara  y  sempre  l’afició  que’s 
mostra,  'sà  y  enllà  dels  Pirineus  y  de  la  mar, 
per  nostra  estimada  llengua,  y  sia  ben  aviat 
que’l  Rosselló,  com  Catalunya  mateixa, 
aixampli  més  la  volada  y  aumenti  l’exércit 
de  creuhats  pera  la  conquesta  de  la  terra  de 
p  romissió. 


À  MARÍA 

EN  SA  GLORIOSA  ASSUMPCIÓ 

Replega,  oh  Mort,  ta  dallal  Fossers,  tanquéu  las  tombas! 
Jerusalém,  alégrat,  entona  un  himne  sant! 

La  humanitat  que  veres  captiva,  freda  y  morta, 
ja  trenca  sas  cadenas,  ja  en  buyt  deixa  la  fossa, 
pels  ayres  ja  s’eleva,  ja  escampa  raigs  de  glòria, 
y  està  trucant  las  portas  del  divinal  palau. 

Replega,  oh  Mort,  ta  dalla,  la  dalla  malehida 
que  un  jorn  cercà  sas  víctimas  a  dins  del  Paradís; 
d’un  cel  aquí  a  la  terra  un  munt  de  runas  vivas 
ne  feu,  d’Adàm  y  Eva  deixant  espahordidas 
las  ignòcentas  ànimas,  las  ànimas  amigas, 
hermosas  com  els  astres  que  solcan  l’infinit. 

Bellesa  tan  augusta,  ta  dalla  feridora 
d’enveja  boy  corpresa  per  lo  1  linatje  humà, 
vegé  prest  d’entelaria;  y  a  Eva  trobant  sola 
la  serp,  afalagantla:  «Seràs  més  bella,  oh  dona, 

—  va  dirli  ab  greu  perfídia  — si  menjas  de  la  poma 
que  Deu  va  prohibirte:  lo  fruyt  del  bé  y  del  mal.» 

Eva  al  parany  va  caure;  y  al  fons  del  negre  ab.sme 
rodaren  trontollantse  els  reys  del  univers. 

Ja’ls  àngels  no  hi  baixaren  jolius  pera  gaudirne; 
el  cel  barrà  sas  portas.  Y  tot  un  Deu,  sentintse 
ferit  en  sa  bonesa,  Uensà,  tot  malehinte, 
a  ta  copdicia  impura  la  imatje  de  son  sér. 

Guanyares  la  batalla!  Bé  deus  estar  contental 
Los  ceptres  ja  y  los  tronos  als  peus  los  tens  rendits; 
coronas  y  tiaras  se  quedan  sense  clepsa; 
ningú  del  món  n'escapa..  Ta  malehida  regla 
se  feu  inexorable,  y  arràn  d’aquella  gesta 
la  terra,  ans  tan  hermosa,  semblava  un  cementir. 


Tan  sols  al  home  haguessis  deixat  una  esperansa! 
Compost  de  cos  y  ànima,  dos  vidas  sabs  que  té: 
tallàresnhi  ja  una  sense  condol  ni  llàstima. 

Lo  cos  torna  a  la  terra:  permetli,  donchs,  a  l’ànima 
que  penedida  torni  al  Deu  que  va  criaria, 
ans  de  deixar  que’s  perdi  la  humanitat  en  pes! 


Mes  pas,  caygui  la  dalla!  Fossers,  tanquéu  las  tombas! 
Lo  Deu  de  las  venjansas  està  ja  satisfet! 

Del  fanch  impur  de  terra  n’isqué  semen  xamosa: 
Maria  s’anomena  la  planta  qu’ara’n  brota; 
la  fruyta  d'eixa  planta  l’Etern  l’ha  trobat  bona; 
las  paus  ja  estàn  firmadas;  la  Mort  el  plet  perdé! 

Jerusalém,  alégrat;  vesteixte  avuy  de  galal 
De  bat  a  bat  tas  portas  joyosa  baixa  a  obrir! 

No’ns  miris  ja  ab  recansa:  la  humanitat  salvada 
està,  la  Mort  ja  llensa  darreras  alenadas 
al  veure,  conduhida  dels  àngels  per  las  alas, 
empendre  al  cel  volada  la  Filla  de  David! 


Divina  sou  per  gracia,  Regina  per  natura! 

<;Cóm  may  ésser  podíau  esclava  de  Satàn? 

?Cóm  may  a  eix  front  de  Verge  tocar  sa  baba  inmunda? 
?Cóm  may  al  fanch  de  terra— oh  Emperatríu  augusta 
de  terra  y  cels!  —  podria  tornaus  un  Deu  sens  culpa, 
quan  ja  d’intent  va  fervos  exempta  de  pecat? 

Oh  Eva  benhaurada,  sens  baf  de  culpa  eixida! 

Felís  corredemptora  d'un  món  que  altre  perdé! 

Oh  Reyna  venturosa  a  qui  las  jerarquías 
celestials  saludan  y  aclaman  per  divina! 

Giréu  envers  nosaltres  la  vista  compassiva! 

Puig  som  de  Vos  herencia,  volgueunos  dalt  del  cel! 

Martirià  Peradalta,  pbre. 

*>S  QÜENTO  ANTICH  h<> 


LO  MAL  ARGENTER,  È  LO  BON 
GAVAYLHER,  afo  lo  miracle  que 
faeren  un  lheg  é  un  escuder,  é  al¬ 
tres  coses  que  se  remembran  ab 
ensenyança  fort  profitosa  é  lhoa- 
ble. 

e 

Gi  dix: 

na  vegada  eren  dos 
amichs,  é  non  pas 
del  mateixestament, 
car  l’un  n’era  un  gentil  §ca- 
vaylher,  é  l’altre  un  argenter 
xaruch  é  malestruch,  com 
tants  d’altres  que  n’hi  han, 
en  sense  ne  ésser  argenters 
ne  poch  ne  molt. 

E  lo  cavaylher  havia  stodiat  lhatí,  e  n’era 
gran  rimayre  é  gran  versayre,  é  gran  can- 
tayre,  ço  es,  gran  trovayre.  E  faea  troves,  sir- 
ventés,  é  endresses  pera  les  dames  gentils  é 
beylhes,  de  carns  atapahides  é  cos  fermós, 
com’si  ne  fos  pastat  ab  lhet  é  roses  édesempús 
glassat,  mes  no  fret  sinó  xardorós  d’amor. 

E  per  aytals  dames  eyl  n’era  foll,  é  eylhas 
d’eyl. 

E  tant  com  bon  trovayre  é  gay  aymador 
n’era  gentil  en  cort,  é  brau  é  ben  entés  en 
arts  de  guerra.  En  non  ne  era  grand  senyor 
que  non  lo  reclamàs  pera  comandar  sos  bay- 
Ihesters  é  altres  homes  d’armes,  en  quant  de¬ 
terminés  guerra  faer. 

E  aytal  esdevingué  un  jorn,  quel  bon  Rey 
en  Pere  Terç  d’Aragó  cridà’ls  cavaylhers  ca- 
talhans,  é  comtes  é  valvasors,  é  homs  de 
paratge  ab  Ihurs  manayes  é  massips  é  dami- 
seyls,  é  altres  homs  d’armes,  car  volia  non 
lheixar  passar  al  senyor  Rey  de  França  que 
ab  monjos  é  creuhats  aduc  ab  lo  lhegat  del 
Papa  de  Roma,  dejús  naltres  s’en  venian  pera 


castigar  crudelment  negres  heretgies  é  em- 
botxacar  aur  é  argent,  car  açi  escomunicat 
ne  era,  é  christià  calia  faerlo. 

E  lo  dit  cavaylher  era  nomenat  Mossèn 
Guerau  de  Vilanau. 

E  lo  altre  companyó  fils  d’un  mercayre 
n’era.  E  n’era  expert  en  art  d’argenteria, 
é  ne  fae  càlzers,  é  custodies,  é  patenes,  é 
creus,  é  imatges  beneites  de  Sancts  é  Sanc- 
tes  que  al  cel  son,  é  tot  ço  ho  faea  ab 
gran  primor  encar  que  tot  ço  aprés  ho  ha¬ 
gués  en  la  ilha  de  Maylhorca  en  casa  de  xue- 
tes,  ço  es,  juehus,  innimichs  de  NostreSenyor 
Deus  Sanet  Jesús  Christ. 

E  abdós  amichs  ne  eren  fors  piadosos  é 
devots,  é  anaven  à  missa  tots  els  jorns  à 
l’abadia  de  Sanet  Telm.  E  per  ço  ne  eren 
ben  miratz  per  l’Abat  que  era  un  sanct*hom 
que  faea  pessebre  Nadal  arrivat.  E  tots  gar- 
laven  ab  els  frares  en  la  dita  abadia,  é 
fins  ab  el  lheg  que  ne  era  un  ver  destrempa 
lhamps,  de  tant  enginy  com  ne  tenia. 

E  com  esdevingués  que’l  cavaylher  partis 
en  guerra  ab  son  comte  é  senyor  lo  Rey  En 
Pere  Terç  d’Aragó,  sen  anà  à  cal  argenter 
qu’eyl  creya  son  amich,  é  li  dix: 

«Que  lo  Senyor  Dom  Deus  sia  en  vostra 
companyia,  mestre  Johan!»  E  lo  mestre  ar¬ 
genter  li  respongué:  «Que  Eyl  vos  guard  de 
tot  mal  é  de  cap  desgracia,  que  bé  de  menes¬ 
ter  ho  hauretz,  car  tan  armat  ne  anatz,  que 
ben  bé  en  sembla  que  vuilhetz  vos  ficar  en 
forta  esbatussada  é  gran  batailha.» 

«Oc! » ,  li  respongué  lo  cavaylher,  «car  jo 
men  vaig  en  guerra  ab  mon  reyal  senyor 
En  Pere,  é  los  seus  braus  companyons,  en 
defensa  del  nostre  territori.  E  avans  vuyl 
faervos  gran  confiança.  Açi  vos  remetz  jo  un 
petit  baúl  ple  de  pedres  que  mos  pares,  que 
Dom  Deus  tinga  en  sa  sancta  companya,  me 
lhegaren  al  morir.  E  nengú  meylhor  que  vos 
pot  me’l  guardar  en  tant  que  partit  ne  so  en 
guerra.  E  si  jo  non  tornàs  car  ne  fos  occís 
en  eylha,  libratzlo  à  la  servanta  ó  damiselha 
que  nos  lo  reclam  de  part  de  Donna  Erme- 
senda  de  Montagut  que  de  mostrarvosha  com 
à  proba  l’altra  metat  d’eixa  cadena.»  E  ço 
dihent,  donà  à  mestre  Joan  un  troç  de  co- 
lhar  d’argent  fi.  «E  si  jo  en  revingués  triom¬ 
fant  ó  nafrat,  mel  rendretz,  à  mi  que  de  re- 
querirvoslo  he,  é  vos  de  tornàrmelo  havetz, 
tal  com  es  just.» 

E  respongué  l’argenter  obrintne  una  gran 
caixa:  «Posatzlo  vos  mateix  açi  dedins, 
que  en  lo  mateix  lhoch  en  que  lo  posaretz  lo 
trobaretz.»  E  ço  entenent,  lo  cavaylher  lheixà 
lo  baulhet  en  un  recó  de  l’arca,  é  l’argenter 
desempús  la  tancà  é  donà  tres  voltes  à  la 
clau  que  en  lo  pany  estava,  é  la  donà  al  ca¬ 
vaylher  dihent:  «Guardatzla  vos,  que  la 
caixa  non  s’obrirà  pus  fins  que  vos  ne  tor- 
natz  mort  ó  vivent,  6  vos  mateix  la  obriretz 
en  arrivant,  é  si  non  ne  arrivatz  serà  la  dami- 
selha  que  la  clau,  ab  lo  troç  de  colhar  me  pre- 
sentàs.» 

E  lo  cavaylher  guardà  la  clau  en  la  sua 
bossa,  é  abrassa  al  argenter  é  s’en  anà  desi l- 
jantli  tota  mena  de  fortuna. 


E  passaren  vint  é  vuyt  mesos,  é  en  aytal 
temps  l’argenter  s’emmaridà  ab  la  filha  d’un 
juheu  de  Maylhorca  molt  joliua  e  alegroya, 
mes  avans  la  feu  baptejar  com  costum  ne  es 
en  terra  de  christians.  En  ne  hagué  un  fils, 
é  desempús  d’haver  baptejat  l’infant,  se  li 
ocorregué  obrir  la  caixa  ab  altre  clau  que  eyl 
ne  guardava,  igual  à  la  que- al  cavaylher  do¬ 
nat  havia.  E  ne  tragué  lo  baulhet  é  lo  sots- 
pesà,  é  veyent  que  era  fort  pesant,  pensà 
queera  gran  tresor  lo  que  allidedins  hihavia. 
E  temptat  pel  dimoni  de  la  cobdícia,  començà 
à  forfolharne  lo  pany  é  forreylhat  ab  unaclau 
estranna  tota  de  ganxos,  que  à  grapa  de 
diable  ressemblava.  E  tant  ne  forfolhà  é  for¬ 
cejà  que  al  ultim  la  obri. 

Al  veurer  lo  que  de  dins  hi  havia  ne  quedà 
espelmat,  mes,  prest  ne  prenent  un  panyo 
gran,  buydà  sobre  d’evl  aytal  tresor.  Les  per- 
lhes,  los  topacis,  les  smeragdes,  los  brilhants, 
carbuncles,  zafirs  é  rubins  ne  anavan  saltant 
com  cascada  merveylhosa.  E  tantost  los  hagué 
ben  mesurat  é  comptat,  é  sguardat,  los  embo¬ 
licà  en  lo  dit  drap,  é  lhigantlo  fortement,  anà 
a  amagarlos  à  les  golfes  sots  lo  teulat.  E  pre- 
nentne  desempús  unes  pedrotes  e  trossos  de 
cagaferre,  ne  ompli  lo  baulhet  tornantlo  à 
tancar  ab  la  clau  de  ganxos,  é  lo  posà  altre 
colp  de  dins  de’l  arca  alli  ahont  lo  bon  ca¬ 
vaylher  lheixat  lo  havia. 

f  f  § 

E  lo  temps  passà,  car  tot  passa  açi  en  baixa 
terra. 


E  les  hosts  del  Rey  En  Pere  de  la  guerra 
ne  tornaren  desempús  d’haver  malmès,  squar- 
lerat  é  desconfit  los  creuhats  del  Rey  Eilip  de 
França  é  del  Ihegat  del  Papa,  deslhi urantne 
aixis  nostra  terra  de  feylhons  mal  volents  é 
malestruchs.  E  ne  tornaven  victoriosos  ab 
gran  conhort  e  joya  del  poble,  tots  plens  de 
la  pols  de  la  Ihuyta,  e  tots  coronats  de  lhors,  e 
portantne  devant  los  timbalers  e  fifres,  e  los 
que  sonaven  nacres  é  trompetes,  é  arrastrat- 
ne  1q.s  gonfalhons  papals  dels  creuhats  ab  la 
tiara  del  Papa  é  les  claus  de  Sanet  Pere  per 
haverne  intentat  faer  mal  us  de  aytals  coses 
sanctes  é  piadoses.  E  ensemps  ne  arrivà  lo 
bon  cavaylher  ab  lhongues  barbesé  tot  torrat 
del  sol,  é  en  descavalcant  s’en  anà  à  casa  del- 
argenter  ab  son  escuder  que’l  seguia  ab  lo 
fer  alt  é  la  roeylha. 

«iLhoat  ne  sia  lo  Senyor  Sanet  Jesús 
Christ — dix  lo  argenter — que  açi  vos  veig  de 
tornada,  mon  brau  amich  é  senyor!» 

E  rebentlo  en  lo  dinteyl  de  la  botiga  lo  fiu 
que  entràs,  é  li  racontà  com  per  eyl  cada  dia 
havia  resat  un  parenostre  al  altar  del  senyor 
Sanet  Jordi  patró  de  la  cavaylhería  perque  ’l 
deslhiuràs  de  tot  mal  é  de  cap  desgracia . 
E  desempús  li  va  contar  com  havia  pres  muy- 
lher  é  com  ne  fou  afavorit  d’un  fils,  é  invità 
al  cavaylherque  recolhís  lo  seu  baulhet, é  ain- 
si  fou  faict  obrintne  l’arca  lo  propi  cavaylher, 
lo  qual  partí  ab  eyl  dantlo  à  portar  al  es¬ 
cuder  que  acompanyat  lo  havia.  Mes  avans 
de  partir  lo  cavaylher  donà  al  argenter  una 
joya  dihentli.  «Prenetz  açó,  que  guanyat  ho 
he  en  bona  Ihuyta  à  un  crehuat  picart.  E  l’ar¬ 
genter  li  tornà  lo  mitj  colhar  que  lheixat  li 
havia  com  à  contrassenya. 

íg  §  íg 

Mes  arrivà  que  en  essent  En  Guerau  de  Vi- 
lanau  à  la  sua  casa,  ne  obrí  lo  baul  é  lo  trobà 
tot  ple  de  pedruscayl,  é  lhavors  prenentne  la 
espasa  núa,  s’en  ana  furiós  à  cal  argenter  fey- 
lhó  per  squarterarlo;  mes  l’altre  que  estava  al 
aguayt  à  les  golfes,  veyentlo  arrivar  tan  des- 
aforat,  fugi  per  l’hort  é  s’en  anà  à  pendre 
sagrat  en  l’abadia.  E  lo  cavaylher  lo  segui, 
e  arrivat  que  ne  fó  en  lo  sagrat  lhoc  ne 
parlhà  al  Abat  que  lo  deturà  é  li  dix  que  hom 
en  sagrat  non  pot  se  rendre,  é  que  eyl  ne 
parlharia  ab  l'argenter  que  amagat  se  havia 
en  un  altar  de  la  esgleya.  E  un  colp  parlhat  ne 

hagué,  ab  lo  xaruch  lo  bon  Abat  ne  dix  al  pecat;  é  l’Abat  li  dix  que  devia  de  retornar 
cavaylher  que  ço  miracle  ne  devia  d’ésser  lo  que  pres  ne  havia,  éque  per  çó  que  anàs 


per  los  seus  pecats,  car  partit  ne  havia  contra 
la  host  del  Papa,  é  Iheixar  volia  lo  seu  tresor 
à  una  maturranga  ab  la  qual  sols  lo  unia  lhu- 
xuria  é  desitj  immoderat  de  carnassa  de  fe- 
meylha.  E  qu’eyl  al  Iheixar  lo  baul  sols  ne  dix 
al  argenter  que  de  pedres  ple  ne  estava  en 
sense  dirne  quines,  é  que  Nostre  Senyor 
Sanet  Jesús  Christ  les  havia  tornat  pedrotes 
brutes  pera  castigarlo.  E  per  aytal  que  non 
sen  podian  negar  los  miracles.  E  lo  bon  ca¬ 
vaylher  s’en  anà  tot  contristat  é  esmarrehit. 

Mes  essentne  ya  Ihuny  del  convent,  lo  acon¬ 
seguí  lo  lheg  que  ab  son  escuder  venia,  é  li 
dix:  «Mossèn  Guerau  de  Vilanau,  non  ne 
hayetz  tanta  pena  éojatzmiquesi  vosvolhetz, 
é  m’en  donatz  comanda,  jo  he  de  faer  aytal 
miracle  que  lo  pedruscayl  ne  esdevendrà  al¬ 
tre  colp  tot  pedres  fines.»  E  lo  cavaylher  li 
dix  «Faetz!»,  é  li  donà  lo  baul. 

f  f  § 

E  vinguda  que  ne  fou  la  nit,  lo  frare  é  lo 
escuder  prengueren  un  cadeyl,é  entrant  furti- 
vament  à  la  casa  del  argenter  per  l’hort, 
queobert  ne  era,  ne  tragueren  lo  seu  infant  del 
breçol  é  hi  acotxaren  lo  cadeyl  embolcaylhat 
tal  qual  lo  nin,  é  ne  lheixaren  prop  lo  baulhet 
obert  ab  les  pedrotes.  E  l’en  sent  demà  al 
Ihevarse  l’argentera  ne  trobà  lo  seu  fils  trocat 
en  goç.  E  lo  baul  ab  les  pedres  ferriçes  E 
anaàlaesgleya  à  racontarho  al  seu  marit,  que 
en  fou  esglayat  é  cregué  aytal  gran  càstich 
de  Dom  Deus  per  la  seua  feylhonia.  E  dema¬ 
nà  confessió  al  Abat,  é  li  explicà  lo  seu  gran 


A  LA  VERGE  DEL  REMEY 

Carretera  enllà. 

Mare  de  Deu  del  Remey, 

Vos  que  sou  gran  remeyera, 
allargueunos  vostras  mans 
per  seguir  la  carretera. 

Als  que  pujém  de  ciutat 
ab  una  mirada  incerta, 
doneunos  la  claretat 
del  infant  quan  se  desperta; 
per  poder  fruhi’ls  bells  prats, 
el  repòs  de  las  montanyas, 
y  horitzons  asserenats 
que’ns  remoguin  las  entranyas. 


à  la  sua  casa  entrada  de  fosch  é  que  aportàs 
à  l’abadia  lo  baul  ab  les  pedres  fines,  pera 
ésser  retornat  al  cavaylher,  é  que  ne  restàs 
tota  la  nit  pregant  en  la  esgleya.  E  que  la  sua 
muylher  alhotjada  ne  seria  per  la  nit  en  lo 
convent  en  cel-la  apart.  E  ainsi  se  fiu.  E  lo 
lheg  ne  fou  encarregat  d’açó.  E quan  l’argenter 
ne  tornà  ab  lo  baulhet  ple  de  les  veres  pe¬ 
dres  precioses,  envià  al  escuder  à  retornar 
l’infant  à  son  breçol,  é  à  recuylhir  lo  goç,  é 
anà  à  tancar  l’argentera  à  la  cel-la.  E  lo 
mati  arrivat,  l’argenter  ab  sa  muylher  al  tor¬ 
nar  à  la  sua  casa  ne  trobaren  lo  seu  fils,  é 
cregueren  que  Dom  Deus  ja  los  havia  perdo¬ 
nat.  E  lo  cavaylher  recobrà  lo  seu  tresor  é 
regalà  à  l’abadia  moltes  perlhes  pera  la  coro¬ 
na  de  la  Verge.  E  l’argenter  é  la  sua  muylher 
des  lhors  anaren  sovint  al  convent. 

E  Nostre  Senyor  volgué  que  nou  mesos 
passatz  ne  haguessen  altre  infant  que  fors  al 
lheg  ne  ressemblava  per  lo  seu  esguart  beneyt 
é  piadós.E  lo  bon  cavaylher  ne  dix:  «Deu  sia 
lhoat!  Non  se  pot  negar  miracle!» 

Per  la  copia 
P ompeivs  Gener. 


Lliureunos  de  mals  intents 


y  de  «moscas-vironeras», 
que  son  els  flagells  eterns 
de  las  nostras  carreteras. 

Deunos  llum  com  al  espay, 
com  al  oreig  deunos  alas, 
fruyts  d’or  com  a  la  sarment, 
cansons  com  a  las  cigalas. 

Mare  de  Deu  del  Remey, 

Vos  que  sou  gran  remeyera, 
allargueunos  vostras  mans 
per  seguir  la  carretera. 

JosErH  Llfonart 

La  petita  ciutat  de  Vallfonda  (Bisbat,  Ins¬ 
titut  provincial  de  segona  ensenyansa,  Au¬ 
diència,  Comandancia  militar,  etc.,)  era  un 
terreny  admirable  pera’l  conreu  de  la  malal¬ 
tia  extranya  y  odiosa  que’ls  inglesos  anome- 
nan  spleen. 

Els  edificis  (quasi  tots  aixecats  en  el  segle 
xvni  y  comensament  del  xix)  donavan  una  po 
bra  idea  del  gust  artístich  dels  arquitectes  de 
Vallfonda.  A  la  ciutat  hi  havia  dos  cassinos 
ab  lleig  moblatje,  bruts  cortinatjes  y  mossos 
tristos  y  de  rostres  famolenchs,  ahont  a  las 
tardas  y  nits,  al  tresillo,  al  solo  o  al  burro, 
jugavan  quelcom  de  llurs  rendas  els  més 
grassos  y  richs  propietaris  de  Vallfonda.  Els 
presidents  successius  dels  cassinos  may  ha- 
vian  volgut  bibliotecas.  En  cambi,  a  cada  un 
d’ells,  dugas  vellas  taulas  de  billar  lluhian 
llurs  draps  verts  descolorits,  plens  de  sargits, 
per  hont  lliscavan  las  bolas  d’evori,  empesas 
pels  militars  y  empleats  civils,  puig  els  pro¬ 
pietaris,  bressats  per  una  vida  placévola  de 
quietut  y  de  repòs,  odiavan  els  exercicis 
corporals  y  tot  lo  que  pogués  contribuhir  a 
tréurels  de  llur  ensopiment  fisich,  moral  e  in- 
telectual.  No  hauria  afirmat  Ai  istótil,  contem- 
plantlos,  que  la  vida  consisteix  en  el  mo¬ 
viment. 

La  Seu,  majestuosa  construcció  gòtica,  era 
Túnica  nota  artística  de  la  ciutat.  Sa  massa 
colossal  dominava  triomfalment  las  lletjesas 
dels  terrats  nous  y  de  las  vellas  teuladas;  sas 
campanas,  de  sons  cristallins  las  unas  y  de 
veus  severas  las  altras,  llensavan  càntichs  vi- 
brants  y  joyosos  de  festa,  y  tristos  planys 
funeraris.  En  aquests  moments  la  ciutat  s’a¬ 
legrava  o  s’endolava.  Y  quan  las  vibracions 
se  perdian  al  lluny,  pel  cantó  del  mar  o  de  las 
montanyas  segons  el  vent,  el  silenci  y  l’en¬ 
sopiment  s’extenian  de  nou  més  dominants 
y  opressors  que  may  per  demunt  de  Vall¬ 
fonda, 

Els  carrers  eran  estrets  y  torts  quasi  tots, 
formant  foscos  y  bruts  laberintes,  desnive- 
llats,  empedrats  ab  grossos  palets  de  riera, 
que  pujavan  y  baixavan  bruscament,  desen¬ 
rotllant  curvas  inverosímils  y  rectas  dubto- 
sas.  Al  pas  d’algún  foraster  (comissionista  de 
vins  o  pagés  dels  voltants)  s’obrían  petitas 
finestras  sense  flors  y  sens  aucells,  y  noyas 
esgroguehidas,  lleganyosas  y  mal  pentina- 
das,  ensenyavan  llurs  rostres  tafaners,  mol- 
tas  vegadas  encara  sense  rentar,  sorpresas 
de  que  algún  ser  vivent  s'embranqués  per 
aquells  barris  humits  y  tristos.  Els  fadrins 
esclopers,  espardenyers  o  boters  sospenian 
llurs  cansons  castellanas  pera  observar  també 
al  intrús  invasor  de  llurs  dominis. 

En  el  passeig  principal  de  la  ciutat,  ombre- 
jat  per  plàtans  esquifits,  s’ohía  de  tant  en  tant 
el  sotrach  d’algún  carruatje  antich,  o  las  pet- 
jadas  solemnes  d’algún  noble  vell  sech  y 
altívol,  mirant  ab  ayre  despreciatiu  als  treva- 
lladors,  y  ab  ulls  carinyosos  a  las  criadas  de 
servey  guapetas,  jovas  y  plenas. 

Peró’ls  diumenges,  al  sortir  del  ofici,  se 
omplia’l  passeig  d’una  munió  de  senyoretas, 
de  gomosos ,  militars,  concos  y  mamàs  com- 
placentas  y  grossas.  Un  xerroteig  alegre  s’e¬ 
levava  vers  el  fullat je  dels  plàtans,  mesclant- 
se  ab  el  dols  llenguatje  dels  aucells. 

Els  militars  (primers  y  segons  tinents)  fe- 
yan  l’aleta  a  las  més  ricas  senyoretas  de 
Vallfonda.  Aquestas  se’ls  escoltavan  amables, 
ensenyàntelshi  las  dents,  jugant  ab  vanos  y 
ombrel-las ,  arrebossantse’ls  Ilarchs  vestits, 
y  responent  en  dubtós  castellà  a  las  galante- 
rias  que  tan  dolsament  rebian  llurs  orellas. 
Se  feyas  y  desfeyan  casaments,  se  murmura¬ 
va  de  tot  y  de  tothom,  se  descubrian  secrets, 
s’exhibian  miserias  y  debilitats. 

Sens  aquell  parell  d’horas  d’expansió’ls 
diumenges,  la  ciutat  hauria  semblat  un  ce¬ 
mentiri.  Peró  a  un  quart  de  dugas,  ja’ls  car¬ 
rers  esdevenian  tristissims,  d’un  ensopiment 
aclaparador.  Els  nobles  feyan  la  sesta,  els 
comerciants  y  propietaris  se’n  anavan  als  cas¬ 
sinos,  els  menestrals  als  cafés,  els  obrers  a 
las  tabernas,  els  sarauhistas  al  ball  del  arra- 
bal,  y’is  troneras  a  un  mal  café-concert  que 
hi  havia  al  carrer  de  Marina,  ahont  el  rebuig 
de  la  capital  cantava  cansons  bestials  y  llubia 
rostres  enfarinats,  formas  postissas  y  trajos 
descolorits,  d’un  luxe  pobre  y  desconsolador. 

La  naturalesa  era  digna  de  Vallfonda. 
Camps  cuberts  d’algunas  tiras  de  conreu,  pe- 
ladas  montanyas  ab  set  o  vuyt  chalets  de  mal 
gust,  una  riera  seca  quasi  tot  l’any,  y  alguns 
pins  migrats,  constituhían  totas  las  bellesas 
naturals. 

Tan"  sols  el  mar,  el  bell  mar  Mediterrà, 
transformant  successivament  las  grisencas 
notas  del  mati  en  tons  encesos  d’or  v  de 
argent,  en  coloracions  blavas,  fortasy  llumi- 
nosas,  en  tristos  y  nacrats  resplandors  cap- 
vesprals,  y  en  negrors  nocturnas  y  fosfores- 
centas,  cantava  al  peu  de  la  ciutat  melodías 
placévolas  y  suaus,  0  violents  himnes  de 
tempesta. 

II 

En  el  cassino  El  Recreo  de  las  Familias 
(era  al  estiu,  un  diumenge  a  la  nit)  jugavan 
als  escachs  el  primer  tinent  d’infanteria  don 
Aurelio  Fernàndez  de  Rebolledo  y  l’actuari 
don  Joseph  Pau  Golorons.  Aquest  senyor  se 
veya  un  xich  apurat:  una  jugada  de  cavall, 
hàbilment  preparada  pel  seu  enemich,  el  co- 
locava  en  situació  desfavorable.  El  vell  actua- 
ri  s’aixugava’l  front,  se  treva  y’s  posava  las 
ulleras,  v  suhava  d’engunia. 

Els  presents  profetisavan  en  alta  veu  la 
victorià  del  tinent,  ab  gran  mortificació  de 
don  Joseph.  De  tant  en  tant  trencava’l  silen 
ci  alguna  veu  eixida  de  la  sala  de  joch  cri¬ 
dant  triomfalment:  cap  y  qúa!  S’ohian  també 
crits  de:  burro!  bola!  cau! 

Don  Joseph  perdia’l  seny,  sentia  basqueig.. 
— Jaque  mate! — digué  de  prompte  en  Fernàn¬ 
dez,  y  l’actuari,  malhumorat,  s’alsà  barbote¬ 
jant  paraulas  confosas  y  amenassas  defuturas 
venjansas,  menties  els  concurrents  se’n  ana- 
van  també,  comentant  la  derrota  del  actuari. 

En  Fernàndez  restà  sol  devant  dels  reys, 
reynas,  cavalls,  alfils,  torras  y  peons,  barre¬ 
jats  y  cayguts  sobre’l  camp  de  batalla.  Sen¬ 
tia’l  monoton  aclaparament  de  la  ciutat  apo- 
derantse  de  nou  del  seu  esperit.  Las  vellas 
parets  del  cassino  li  semblava  que  volían  es- 
clafarlo,  els  mossos  li  eran  odiosos,  els  socis 
encara  més.  Las  senyoretas  l’embafavan  ab 
llurs  manyaguerias  estudiadas  y  ridiculas, 
els  paisàtjes  y’is  encontorns  de  Vallfonda’ls 
trobavad’una  lletjesa  insufrible.  — iQuévida! 
— murmurava. — jMevoy  à  volver  idiota! /Este 
país  es  la  mar  de  tonto !  ;Vaya  unos  memos! — 
Y  badallant,  agafava  y  deixava’ls  diaris  de 


la  població  La  Voz  de  la  Propiedad  y  El  Eco 
Comercial,  plens  de  tafanerias  ( Gacetilla)  y 
d’articles  pohtichs,  filosófichs,  sociológichs 
y  artistichs. 

La  Voz  de  la  Propiedad  portava  un  arti¬ 
cle  de  fondo  del  jove  advocat  y  propie¬ 
tari  Papilu  Comas  (José  MA  Comas  y  Coll ) 
enaltint  la  memòria  d’en  Cànovas  y  profeti- 
sant  la  ruína  de  las  modernas  societats  a 
causa  de  las  vagas  de  trevalladors,  de  las  no- 
velas  d’en'-Zola  y  de  las  exageradas  teorias 
individualistas  de  l’ibsen,  ese  oso  boreal  que 
ha  caído  sobre  nosotros  con  la  pesadez  caracte¬ 
rística  de  los  esquimales . 

El  Eco  Comercial  no  era  menys  interes¬ 
sant.  S'hi  llegia  un  article  critich  de  don  Jo 
seph  Pau  Golorons  (el  primer  filarmónich  de 
Vallfonda)  atacant  el  gènero  chico ,  recordant 
l’época  d’or  de  la  música,  (0  sigui'l  temps  de 
l’Arrieta,  en  Barbieri  y  en  Gaztambide), >  y 
afirmant  que  l’art  musical  d’Espanya  cami¬ 
nava  vers  una  innegable  decadència. 

En  Fernàndez,  fastiguejat  de  tanta  bestie¬ 
sa  (per  altra  banda  tant  se  li  endonavan  las 
vagas,  en  Zola  y  l'Ibsen  com  l’época  d’or  de 
la  música  a  Espanya)  pagà  son  café  y  surti 
del  cassino,  desitjós  de  donar  un  to'm  pel 
moll. 

Al  posar  el  peu  al  carrer  topà  ab  en  Papitu 
Comas,  l'autor  del  article  sociológich,  que 
quasi  bé  corria. 

— lA  dónde  vas ,  Pepel 

— Vina  noy!  Una  Cleo,  una  Cleo! 

— iQué  quieres  decir? 

— Que  ha  arribat  una  francesa  al  café  con¬ 
cert,  que  da  el  opio.  Fa  dugas  nits  que  canta! 
Anemhi!  Veuràs  qué  tipo! 

— /Gracias  à  Dios!  /A  ver  si  al  fin  nos  di- 
verlimos  un  poco! — 

Y’is  dos  joves  se’n  anaren,  atravessant  fos¬ 
cos  carrerons,  al  passeig  de  Marina,  entrant 
a  dins  d’un  cafeti  que  tenia  per  titul  La  Be- 
lle  Parisienne. 

(  Seguirà.) 

TEATRES 

La  Pecadora. — Las  alas.  — María  Stuardo. 

—  LOS  MERITORI  OS  . 

L’anunci  de  que  per  primera  vegada’s  po¬ 
sava  en  escena  la  traducció  castellana  del 
drama  d’en  Guimerà  La  Pecadora ,  va  atrau¬ 
re  gran  concurrència  al  teatre  de  la  plassa 
de  Catalunya  la  nit  del  benefici  de  la  se¬ 
nyora  Guerrero.  Coneguda  l’obra,  que  s’es¬ 
trenà  pel  mars  del  any  passat  al  teatre  Ro- 
mea,  y  considerada  com  una  de  las  mellors 
d’en  Guimerà,  l’interés  principal  y  quasi 
únich  de  la  majoria  dels  espectadors  era  co- 
neixe  la  interpretació  que  li  donarían  els 
actors  castellans.  Aixó  m’ha  decidit  a  ocupar 
avuy  el  lloch  que  temporalment  ha  deixat 
vacant  l’ausencia  del  amich  Tintorer  (a  qui 
envejo  l’esbarjo  que  disfruta  ara  lluny  de 
Barcelona  y  l’estalvi  de  teyna  ben  pesada), 
donchs  no’s  tracta  de  fer  crítica,  sinó  tan 
sols  una  petita  revista  en  la  que  m’ocuparé 
en  primer  lloch  d'aqueixa  obra  ja  sanciona¬ 
da  pel  públich  de  Barcelon. 

Dels  nous  intérpretes,  aexcepció  delasenyo- 
rela  Blanco,  encarregada  del  paper  de  Agna, 
que  va  dirlo  ab  ingenuitat  y  justesa,  cap 
d’ells  va  lograr  convencem.  La  beneficiada, 
desempenyant  el  paper  de  Daniela,  sols  tin¬ 
gué  algún  moment  lelis  en  la  escena  culmi¬ 
nant  ab  Ramón,  en  el  segón  acte,  y  al  final 
de  l’obra'.  En  cambi,  vaig  trobar  molt  poch 
apropiats  els  trajos  que  vestia.  Ab  l’afany  de 
lluhir  toilettes  luxosas,  oblidà  la  propietat  y 
justesa.  Crech  que  al  arribar  de  Paris  una 
senyora,  es  més  propi  que  vesteixi  un  trajo 
senzill  de  viatje,  que  pot  ésser  per’xó  ele¬ 
gant.  que  l’enfarfech  de  puntas,  cintas  y  llas- 
sos  que’s  posà  la  senyora  Guerrero  com  si 
volgués  donar  idea  d’un  ball  o  festa  y  no 
d’un  viatje.  En  el  segón  acte  vestia  un  altre 
trajo  elegantissim,  peró  impropi  també,  per 
lo  luxós  y  extremat,  de  la  Daniela  qu’arriba 
malalta  a  la  llar  oblidada  durant  catorze  o 
quinze  anys,  ab  el  propòsit  ferm  de  retornar 
a  la  vida  qu’anvora.  Lo  primer  que  se  li  ha 
d’ocorre  es  imitar  als  que  la  voltan,  fins  en  la 
manera  de  vestir,  encara  que  per  costums 
adquiridas  deixi  entreveure  sempre  sa  ele¬ 
gància  y  distinció.  Peró’s  veu  ben  clar  que 
la  companyia  Guerrero-Mendoza  no  s’hi  fixa 
en  aquests  detalls,  considerantlos  d’escassa 
importància.  La  qüestió  es  lluhir  y  fer  goig. 
També  crech  que  un  bon  director  d’escena 
no  devia  permetre  que’ls  personatjes,  espe¬ 
cialment  las  donas  de  poble,  portessin  en  el 
segón  acte  la  mateixa  roba  qu’en  l’anterior, 
donch  ha  transcorregut  un  mes  del  un  al  al¬ 
tre,  y  al  apareixe  ab  las  mateixas  faldillas, 
devantals  y  mocadors,  que’s  rentan  sovint, 
no  donavan  idea  del  temps  transcorregut. 

En  general,  tots  els  actors  de  la  compa¬ 
nyia’s  fixan  més  en  la  dicció,  a  la  que  donan 

tota  la  importància,  qu’en  la  execució  de  las 
obras,  y  son  trevall  se  reduheix  a  recitar  els 
parlaments  sens  interpretarlos,  ni  viurels; 
amén  dels  laliguillos  de  costum  y  las  tranzi- 
cions  fora  de  lloch.  Aixó,  que’ls  hi  pot  donar 
resultats  més  0  menys  relatius  en  moltas 
obras  de  la  seva  terra  devant  de  certa  mena 
de  públich,  no  encaixa  gens  ni  mica  ab  La 
Pecadora ,  y  la  manca  d’ànima  s’hi  deixa  veu¬ 
re  desseguida. 

Altra  falta  imperdonable,  de  la  que  jo’n 
faig  solidari  al  director  d’escena,  es  l’haver 
permès  desempenyar  el  paper  de  Monsa  a  la 
senyoreta  Colorado.  Aquest  personatje,  en 
mon  concepte'l  més  hermós  de  l’obra,  passa 
quasi  desapercebut  en  la  representació  de 
La  Pecadora  traduhida.  Ni  l’actriu  podia 
ferlo  per  sas  condicions,  ni’l  va  saber  carac- 
terisar  gota.  Ja’s  veu  que’l  senyor  Díaz  de 
Mendoza  no  s’ha  fet  càrrech  de  la  importàn¬ 
cia  del  paper  de  la  mestra  quan  el  reparti 
tan  malament,  en  perjudici  notable  del  con¬ 
junt  de  l’obra.  Sense  voler  anotar  compara¬ 
cions,  vaig  recordarme  de  la  Morera,  que 
l’estrenà  a  Romea  ab  gran  acert  y  sentiment; 
y  al  veure  y  ohir  als  altres  actors  de  la  com¬ 
panyia  Guerrero-Mendoza,  també’m  vingue¬ 
ren  a  la  memòria,  presentantsem  molt  triom¬ 
fants,  el  noms  de  la  Clemente,  en  Borràs,  en 
Virgili,  y’l  malaguanyat  Manso,  que  m’ha- 
vian  fet  coneixe  La  Pecadora  veritable. 

El  públich  en  general  rebé  ab  fredor  l’obra 
traduhida,  y  sos  aplaudiments  me  semblà 
quanavan  dirigits  a  correspondre  a  la  finesa 
de  la  senyora  Guerrero,  que  pera  son  bene¬ 
fici  havia  escullit  una  obra  del  nostre  gran 
autor  dramàtich  en  Angel  Guimerà.  Llàs¬ 
tima  de  bon  desitj,  pel  resultat  artistich  ob¬ 
tingut! 

Estich  per’xó  segur,  malgrat  tot  lo  que's 
digui,  que'l  talent  respectiu.de  la  senyora 
Guerrero  y’l  senyor  Díaz  de  Mendoza  ja  ha¬ 
via  previst  molt  de  lo  que  deixo  apuntat,  y 
altras  cosas  que’m  callo  y’m  descuydo. 

La  traducció’m  semblà  bastant  fidel,  en¬ 
cara  que  mancanthi  en  el  llenguatje  (qual 
propietat  no  m’atreveixo  a  judicar)  la  intensa 
humanitat  del  orignal.  En  la  escena  del  se¬ 
gón  acte  entre  Ramón,  Daniela  y  els  amichs 
francesos  d’aquesta,  hi  notarem  lleugeras 
supressions  que’ns  semblà  favoreixian  la  si¬ 
tuació,  endevinantshi  la  mà  del  autor  per  lo 
encertadas. 

La  funció  a  benefici  de  la  senyora  Guerrero 
termenà  ab  l’estreno  d’una  obreta  de  don 
Miquel  Echegaray  titulada  Las  alas ,  mansa 
y  descolorida,  d’argument  infantil  y  vulgar. 
Un  matrimoni  jove  qu’ha  d’anar  a  un  ball, 
espera,  impacientantse,  ell  el  frach  y  ella  la 
pentinadora.  Aquesta  no  pot  anarhi,  y’l  ma¬ 
rit  s’alegra  de  poder  acudir  sol  al  ball  per  la 
cita  que  li  ha  donat  una  baronesa.  La  jova 
muller  entrevéu  l’interés  del  seu  home  per 

anar  a  la  festa,  y  recordantse  d’un  consell  de 
l’avia  que  deya  «al  home  han  de  tallàrseli  las 
alas»,  tal  la’  ls  faldons  del  frach  que  acaba  de 
portar  el  sastre.  Una  dona  qu’obrés  aixís, 
en  comptes  de  las  paus  que  s’originan  en 
l'obra  del  senyor  Echegaray,  se  guanyaria 
un  escàndol  per  sa  lleugeresa  y  poca  solta. 
Sembla  extrany  que’ls  primers  actors  d  una 
companyia  seria  perdin  el  temps  ab  obras 
com  Las  alas...  Peró  ja  no’m  recordava  que 
els  personatjes  duhen  frach  y  vestit  ab  rós- 
sech,  y  això  ja  es  circunstancia  apreciable 
per’algunas  companyias. 

Els  senyors  Francos  Rodríguez  y  Gonzà- 
lez  Llana  conslruhiren ,  ab  escenas  de  Schï^ 
ller,  un  drama  sentimental  y  cansoner.  La 
Maria  Stuardo  del  gran  poeta  alemany  ha 
passat  a  la  escena  de  Castella  ab  unas  quan- 
tas  mutilacions  que  fan  més  còmoda  la  re¬ 
presentació.  No  sabém  fins  a  quin  punt  fou 
del  agrado  del  públich  castellà.  Nosaltres 
teníam  encara  fresch  el  recort  de  la  Maria 
Stuardo  que  un  any  y  mitj  enrera’ns  donà  la 
Vitaliani  a  Novetats,  y  francament,  varem 
trobar  que  Schïller  no  necessita  pera  sa  glò¬ 
ria  ni  arreglos  com  el  dels  senyors  Rodrí¬ 
guez  y  Llana,  ni  interpretacions  com  la  que 
pogué  donar  al  paper  de  protagonista  la  se¬ 
nyora  Guerrero,  que’s  trobava  aquella  nit  un 
xich  indisposada.  El  tan  ponderat  decorat, 
fou  regular  y  ab  prou  feynas.  El  vestuari, 
excelent. 

Ab  las  funcions  de  tarda  y  nit  del  diumen¬ 
ge  clogué  sas  tascas  la  companyia  de  que’m 
vinch  ocupant.  El  dia  avans  havia  celebrat 
son  benefici’l  senyor  Diaz  de  Mendoza  ab 
una  obra  de  don  Joseph  Echegaray  y  l’estre¬ 
no  del  pasillo  cómich  dels  germans  Alvarez 
Quintero  titulat  Los  meritorios.  No  hi  po¬ 
guérem  assistir  y’ns  dol,  donchs  els  germans 
Quintero  son  autors  qu’observan  bé’l  natu¬ 
ral,  tenint  com  a  únich  defecte  l’abusar  de 
sa  genuina  gracia  andalusa  y  prodigar  el 
xiste  en  desmasía,  lo  que  fa  que’ls  actors  si¬ 
guin  carrinclons  en  la  interpretació.  No  sé 
fins  a  quin  punt  se  pogueren  lliurar  d’aqueix 
defecte  la  senyora  Guerrero,  el  senyor  Diaz 
de  Mendoza  y  demés  intérpretes  de  Los  me¬ 
ritorios. 

Al  despedir  a  la  companyia  Guerrero-Men- 
doza,  no  puch  menys  de  reconeixe  sas  predi¬ 
leccions  pel  públich  barceloní;  peró  tampoch 
puch  menys  de  desitjarli,  en  bé  del  art  y  en 
previsió  de  desenganys 
prematurs,  una  mellor 
orientació  en  sas  tascas. 

Molt  me  temo  que  aixó 
darrer  ja  no  sia  possible. 


REVISTA  DE  REVISTAS 

Catalunya.  El  darrer  número  d’aquesta  re¬ 
vista  catalana  publica  un  bon  sumari:  tra¬ 
duccions  d’Horaci  y  de  Vincent  d’Indy,  per 
en  Lluis  Gispert  y  en  Joan  Llongueras;  poe- 
sias  d’en  Gabriel  Alomar  y  en  Arnau  Marti- 
nez  y  Serinà;  articles  literaris  y  sociológichs 
d’en  Jaume  Bofarull  y  en  J.  Algarray  Postius, 
etcètera.  Peró  lo  més  remarcable  del  número 
es  la  iniciativa  d’un  Homenatje  a  en  Joan  Ma- 
ragall ,  que  s’exposa  en  un  article  firmat  per 
la  Redacció  y  en  el  qual  hi  trobém  unas 
quantas  consideracions  tan  justas  y  tan  be¬ 
llament  exposadas,  que  no  podém  menys  de 
transçriurelas  a  continuació: 

Fa  anys,  uns  quants  amichs  d’En  Maragall  acorda¬ 
ren  ferli  un  bell  present  de  noces,  recullint  en  un 
volum  las  inspiradas  efusions  líricas  que  tenia  esparsas 
l’eminent  poeta. 

De  llavoras  ensà,  En  Maragall  ha  seguit  fixant  sas 
més  hermosas  inspiracions.  Ab  la  Poesia,  En  Maragall 
ha  parlat  als  joves,  sempre  d’ell  tan  estimats  V  l’úl¬ 
tima  onada  de  joventut,  reconeguda  al  poeta,  el  relle¬ 
geix,  y  l’estima,  y  fins  porta  en  alguns  de  sos  capitostos 
l'estela  del  Mestre,  ben  clara  y  viventa. 

Mes  si  parlar  als  joves  es  tasca  plena  d’encisos,  En 
Maragall  n’ha  feta  un’altra  de  dificultosa  y  estimabilís- 
sima.  Ha  parlat  als  vells,  y  els  hi  ha  parlat  desde’l  seu 
Diari;  per  ferlos  compendre  els  propis  entusiasmes, 
devegadas  els  ha  hagut  de  cenyir  dolorosament;  ha 
hagut  de  reposar  y  mitj  endormir  las  cosas  viventas  y 
bategadoras  que  en  ell  sentia;  s’ha  resignat  al  pergamí. 

La  vellesa  sempre  es  respectable,  en  els  homes  y  en 
els  diaris;  En  Maragall  entrà  en  el  vell  Diario  de  Bar¬ 
celona  dant  el  bras  a  un  vell:  a  don  Joan  Manyé  y  Fla- 
quer.  Aixís  comensà  la  gloriosa  gesta  periodística  d’En 
Maragall. 

El  Diatio  de  Barcelona  havia  publicat  admirables 
poesías  d’en  Rubió  y  Ors.  Més  tari  el  Diario  de  Barce¬ 
lona  publicà  admirables  poesias  d’En  Maragall.  D’En 
Rubió  y  Ors  a  n'En  Maragalll  S’havia  aixecat  una 
aurora...  Peró  els  vells  no  ho  entenían.  Y  En  Maragall, 
ab  sa  afabilitat  insinuant,  els  repetia  ab  paraulas  bri- 
llantas  que’l  sol  venia.  Y  els  vells  no  ho  entenían  tal 
vegada,  peró  s’extasiavan.  Era  al  contrari  de  sempre. 
Era  un  infant,  are,  el  que  contava  rondallas  als  vells. 

Pobres  vells!  En  Joan  Maragall,  per  assumptes  par¬ 
ticulars,  ha  sortit  del  Diario  de  Barcelona.  Quan  ells  ho 
llegiren  en  una  pobra  gazetilla,  en  quedaren  tristos. 
Y  fins  el  Diario  de  Barcelona ,  aquell  dia  va  sortir  més 
groch. 

Donchs,  ,iper  qué  s’han  de  perdre  aqueixas  rondallas 
maravellosas? 

A  nosaltres,  als  joves,  ens  toca  reunirlas  en  llibres, 
per  gaudiment  de  vells  y  joves.  Y  al  iniciar  aqueixa 
idea,  creyém  interpretar  una  aspiració  unanim.  Cal 
recullir  piadosament  l’obra  d’Er  Joan  Maragall  al 

Diario  de  Barcolona. 

Que  tothóm  hi  digui  el  seu  parer.  Vistas  las  primeras 
impressions,  Catalunya  convocarà  una  reunió  ahont 
estigui  representada  la  Prempsa  Catalana,  y  allí  dei¬ 
xarà  enterament  l’assumpte  en  mans  de  la  Comissió 
que’s  nomeni. 

La  Prempsa  Catalana  ha  de  ser  la  que  obri  suscrip- 
cions  y  dirigeixi  la  publicació  d’uns  exemplars  inobli¬ 
dables  de  periodisme  català  en  llengua  castellana. 

La  Redacció. 

Escritas  las  ratllas  qu’antecedeixen,  hem  rebut,  in- 

nombrables  adhesions  de  literats  catalans,  qual  llista 
farem  constar  en  el  nombre  vinent. 

No’ns  cal  dir  si  Joventut  s’adhereix  a  la 
idea.  En  Joan  Maragall  se  mereix  això  y 
molt  més,  y  als  que  som  amants  de  la  litera¬ 
tura  en  el  periodisme,  ens  semblara  que’ns 
sustrayém  de  las  impuresas  d’aquest  al  veure 
coleccionats  els  hermosos  trevalls,  sempre 
escrits  ab  altas  miras  y  ab  sinceritat  pel  no¬ 
table  periodista-poeta  que  tant  d’honor  fa  a 
Catalunya. 

La  Renaissance  Laline  de  Paris  publica  en 
son  número  de  juliol  la  continuació  de  Les 
Amitiés  fi ançaises,  de  Maurice  Barrés,  y  tre¬ 
valls  molt  interessants,  com  el  de  Paul-Bon- 
cour  sobre  La  République  et  la  Descentralisa- 
tion,  el  de  Louis  Guilaine  sobre  Le  Canal  de 
Panamà;  Le  Goút  de  la  Vie,  per  Paul  So- 
llier,  etc. 

Mercure  de  France  (Paris).  Son  notabi- 
lissims  els  trevalls  Les  Congrégations  en 
Chine,  per  Alexandra  Myrial;  Les  Petits  Ro¬ 
màntiques:  LJlrich  Gultinguer  et  ses  correspoti- 
dants ,  d'après  leurs  lettres  inédilles,  per  Léon 
Séché;  Le  Goút  musical ,  per  L  .  de  Lauren- 
cie,  y  altres;  sense  fer  esment  de  la  Revista 
del  mes,  tan  nodrida  com  sempre,  y  que 
aquest  mes  resulta  inieressantissima. 

Entre  las  revistas  catalanas  cal  consignar 
els  darrers  números  de  Pel  &  Ploma  y  del 
Butlletí  del  uCentre  Excursionista  de  Cata¬ 
lunya ));  entre  las  castellanas  La  Lectura ,  ab 
un  estudi  del  difunt  poeta  Núnez  de  Arce, 
per  Emilia  Pardo  Bazàn;  l·Iojas  Selectas,  His¬ 
pània,  La  Revista  Social,  Arquitectura  y  Co7is- 
trücción,  etc.;  entre  las  italianas  qu’hem 
rebut,  mereixen  especial  esment  La  Rassegna 
Inter nazionale,  y  entre  las  francesas  L'Euro- 
péen,  Le  Journal  des  Pyrenèes  Orientales,  la 
Terro  d’Óc,  etc. 


NOVAS 

Organisat  per  l'uAgrupació  de  Propaganda 
Catalanista»)  de  Barcelona,  tingué  lloch  diu¬ 
menge  un  important  meeting  en  el  vehi  poble 
de  Tiana.  Presidi’l  senyor  Ribas,  y  ademés 
d’ell  parlaren  els  senyors  Salvador  Millet, 
Joan  Campins,  Xavier  Casals,  Joseph  Dur- 
bàn,  Sebastià  Coca,  Miquel  Balmes,  Miquel 
Regàs,  y  Daniel  Roig  y  Pruna,  explicant  de¬ 
talladament  nostras  Bases  de  Manresa,  quins 
principis  autonomistas — digueren— han  d’en¬ 
trar  per  convicció.  F'eren  historia  de  l’época 
en  que  Catalunya’s  governava  ella  mateixa 

essent  país  de  vera  democràcia  y  llibertat- 
Combateren  las  llibertats  tirànicas  dels  de- 
mócratas  espanyols,  com  també  las  quintas 
y’l  servey  obligatori.  Remarcaren  que’l  Cata¬ 
lanisme.  tant  o  més  que  moviment  politich, 
es  moviment  social  que’s  funda  en  la  natu¬ 
ralesa  colectiva  e  individual  dels  pobles  pera 
conseguir  sa  llibertat,  la  qual  sols  pot  lo- 
grarse  mitjansant  una  absoluta  autonomia: 
aquesta  es  l’aspiració  que  a  tots  els  catala- 
nistas  ens  uneix,  sense  qu'hagim  de  barallar- 
nos  per  qüestions  religiosas  o  de  forma  de 
govern:  qüestions  que  solen  agitar  als  pobles 
turbulents  de  mena  y  mal  civilisats.  Cal 
que’ls  drets  de  nostra  terra’ls  defensém  ab 
tot  brahó,  donchs  es  ja  vergonyós  que  l’opri¬ 
mit  pagui  al  opressor  y  que  aquest  cobri  pera 
manar,  essent  lo  natural  que  al  menys,  si 
mana  algú,  sia  el  que  paga. 

Termenà  l’acte  manifestant  el  senyor  Ribas 
que  per  trobarse  malalt  el  president  de  la 
Unió  Catalanista  en  Joseph  M.a  Roca,  no  ha¬ 
via  pogut  assistir  al  meeting  com  era  son  de- 
sitj.  Grans  aplaudiments  coronaren  tots  els 
discursos,  sentintse  també  molts  viscas  a 
Catalunya.  El  poble  de  Tiana  conservarà  se¬ 
gurament  grat  recort  d’aquest  acte  de  propa¬ 
ganda  catalanista. 

La  Tribuna ,  orgue  d’en  Canalejas  a  Barce¬ 
lona,  en  un  article  titulat  Monàrquicos  y  re- 
publicanos,  se  dol  amargament  de  que’ls  crits 
africans  de  «Visca  la  república»  y  «Visca  la 
monarquia»  siguin  tota  la  propaganda  de  las 
eleccions  municipals  que  s’apropan,  y  tot 
l’ideal  (ideal  de  la  fórmula)  a  principis  del  si- 
gle  xx,  d’un  pais  que’s  diu  civilisat,  quan  als 
paisos  civilisats  de  debò  ja  ningú’s  preocupa 
de  la  forma  de  govern  devant  de  la  magnitut 
dels  problemas  del  dia  que  han  de  dur  la  de¬ 
mocràcia  verdadera,es/a  democràcia  que  no  es 
republicana  ni  monàrquica ,  que  està  por  enci- 
ma  de  la  monarquia  y  de  la  república ,  porque 
éstas  representan  la  forma ,  lo  accesorio,y  aqué- 
lla  lo  substancial,  lo  principal. 

cEins  ara  no  descubreix  La  Tribuna  aques- 
tas  veritats  que’l  Catalanisme  fa  tants  y  tants 
anys  que  predica?  Per  suposat  que  no  ho  pre- 
diquém  als  titulats  demócratas  espanyols: 
iora  massa  ignocencia  dirigirsede  bona  fe  a 
tants  curts  de  gambals  com  abundan  entre 
ells,  a  tants  y  tants  farsants  que’s  burlan  de 
la  llibertat  tot  advocant  per  ella,  y  a  tants  y 
tants  explotadors  de  la  massa  inculta  a  qui 
enganyan. 

Lo  trist  pera  La  Tribuna  es  que  també 
molts  falsos  demócratas  simpatisin  ab  el  se¬ 
nyor  Canalejas,  y  que  aquest  a  son  torn  sim- 
patisi  ab  certs  cacichs.  Com  qu’hem  parlat 
d’eleccions,  per  això  ho  dihém:  perque  en 
aquest  ram  nosaltres  no  tenim  cap  ceba 
que’ns  fassi  coure’ls  ulls. 

En  Dato,  el  conservador  Dato,  que  d’un 
quant  temps  ensà  demostra  un  gran  zel  per 
las  classes  trevalladoras,  ha  pronunciat  a 
Vitòria  un  discurs  elocuenie  sobre  la  qüestió 
social. 

No  ha  dit  res  del  altre  món,  y  ha  recoma¬ 
nat  l’ordre  (naturalment).  Llegint  certs  para- 
grafs  del  discurs,  a  un  li  sembla  llegir  el 
Brusi. 

No  obstant,  y  fins  tractantse  d’en  Dato, 
això  es,  d’un  enemich  de  Catalunya,  li  reco- 
neixém  bona  fe  en  varias  de  las  cosas  que  ha 
dit,  y  fins  las  estimém  encertadas. 

Però  s’ha  permès  algunas  bromas:  aquella 
de  las  grandes  condiciones  del  pueblo  espaiïol, 
per  exemple. 

No  sabém  si’ls  que  l'escoltavan  van  dir 
jolè  yal 

Encara’s  ve  parlant  de  la  famosa  carta  del 
distingit  republicà  don  Joaquim  Costa,  deia 
qüal  no’n  diguerem  res  en  els  anteriors  nú¬ 
meros  y  avuy  ne  copíém  el  següent  substan¬ 
ciós  paragraf,  que  casi  sembla  escrit  de  mà 
,de  catalanista: 

Son  las  aldeas  y  distritos  rurales  quienes  se  imponen 
y  aplast^n  por  el  número  à  la  ciudad;  que  no  es  el  si- 
^  glo  xx  quien  tira  del  xn,  sino  que  cada  una  de  ellos 
tira  pon  su  lado,  dando  como  promedio  ó  resultante  el 
•^síglo  XV,  que  es  la  etapa  de  civilización  en  que,  según 
notan  los  Sres.  Moret,  Silvela  y  otros,  se  encuentra  to- 
davía  ó  ha  venido  à  caer  otra  vez  el  Estado  espaiïol. 
Por  accidentes  ó  exigencias  históricas  que  no  es  ocasión 
de  aquilatar  ahora,  el  ejercicio  de  la  soberanía  se  basó 
aquí  en  un  criterio  mecànico:  «à  cada  espanol  de  tal 
edad,  por  el  mero  hecho  de  serio  un  voto»;  así  mate- 
màtícamente,  sin  hacer  cuenta  con  la  capacidad,  todos 
igual,  lo  mismo  si  han  avanzado  hasta  el  siglo  XX  que 
si  se  conquistaron  en  el  XII,  en  el  XIII  ó  en  el  Xiv. 

Es  evident  queaquestas  afirmacions  han  de 
haver  fet  molt  poca  gracia  al  pobreSalmerón, 
que  ab  sas  cuatro  unidades  y  son  sufragi  uni¬ 
versal  està  tan  passat  de  moda  com  las  casa- 


cas  y’is gorro-frigios  del  temps  deia  Gloriosa* 

Ens  sembla  que  sa  quefatura  està  en  perill 
inminent.  En  Costa  es  més  sabi,  més  guapo 
y  més  jove,  y  las  quefaturas,  qu t/tienen  nom¬ 
bre  de  mujer!  son  volubles  y  també  poden 
encapritxarshi  ab  la  joventut. 

Per  si  may  en  Costa  arriba  al  cim,  havém 
transcrit  un  paragraf  de  sa  carta.  Sempre  es 
bo  fer  constar  lo  qu’ha  dit  ara,  pera  veure  lo 
que  tindrà  de  progressiu  en  sas  evolucions 
aquest  demòcrata,  y  poder  dir,  si  tant  convé: 
Lo  que  va  de  ayer  à  hoy! 

El  mes  passat  mori  a  Chelsea,  prop  de 
Londres,  el  gran  artista-pintor  nort-americà 
Whistler,  un  dels  més  grans  entre’ls  que  flo¬ 
riren  en  el  sigle  fa  poch  extingit.  Fou  un 
sensitiu  y  un  refinat,  y  ab  ell  se  comensà  a 
marcar  una  orientació  diferenta  del  impres¬ 
sionisme  llurninista  que  tanta  volada  prengué 
en  l’ultim  quart  del  sigle. 

Tingué  l’honor  d’ésser  atacat  pel  granRus- 
kin  y’is  pre-rafaelitas,  que,  com  tots  els  inno¬ 
vadors,  eran  intranzigents.  Com  tantas  vega- 
das  ha  succehit,  li  fou  refusat  al  Saló  de 
París  el  primer  envio  que  hi  feu.  Lo  que  no 
fou  obstacle  pera  que,  als  pochs  anys,  sa  fa¬ 
ma  anés  extenentse  per  tot  el  món  inteligent. 
Ha  mort  deixant  un  nom  y  uns  quadros  de 
aquells  que  no’s  poden  oblidar. 

Publicacions  rebudas: 

Electra ,  drama  en  cinch  actes,  per  B.  Pérez 
Galdós.  Hem  rebut  un  exemplar  de  la  edició 
sisena  d’aquesta  afortunada  obra,  de  la  que 
se’n  han  imprès,  desde  son  estreno  fins  a  la 
fetxa,  3 1 .500  exemplars.  Preu,  2  pessetas. 

Schmid.  Cuentos  para  ninos ,  editats  per 
la  casa  editorial  de  Joan  Gili,  haventse  pu¬ 
blicat  fins  ara’ls  quatre  primers  quaderns. 

Fidel  Giró,  impressor. —  Carrer  de  València,  233 

PREUS  DE  SUSCR1PCIO 

CATALUNYA:  Un  any .  8  Pessetas. 

»  Mitj  any . . .  4  5°  * 

»  Trimestre .  2’25  » 

ALTRAS  REGIONS  D’ESPANYA.  Un  any .  9  » 

EXTRANGER:  Un  any .  10  Eranchs. 

Número  corrent .  20  Cèntims. 

»  atrassat,  ab  folletins .  4°  * 

»  »  sense  folletins .  2  5  * 

El  número  corrent  no’s  ven  sense  folletins. 


Redacció  y  Administració: 

Plassa  del  Teatre,  6,  entressol. 


NÚMERO  CORRENT . 20  CÈNTIMS. 

»  ATRASSAT,  AB  FOLLETINS .  .  40  » 

»  »  SENSE  FOLLETINS.  25  » 


SUMARI: 

El  Papa  Sarto,  per  Pompeyus  Gener.— Divagacions, 
per  Sebastià  Junyent.— Notas  de  sol,  per  I.  Soler  y 
Escofet.— Una  Cleo  (continuació),  per  Geroni  Zannè. 
—Somniant  a  Hamlet,  per  R.  Surinach  Senties.— Els 
noms  catalans  al  comtat  de  Nissa,  per  Joseph  Ala- 
dern.— Germinal,  per  R.  del  Río  y  Domingo. — L'apa¬ 
rició,  per  Jean  Lorrain,  traducció  de  Salvador  Vila- 
regut.— La  humanitat  d’avuy  y  la  de  demà,  per  Ola- 
guer  Massip.— Novas. 

FOLLETI: 

MARINES  Y  BOSCATJES,  per  Joaquim  Ruyra.  — 
Plech  30. 

MÉS  ENLLÀ  DE  LAS  FORSAS ,  per  Bjornstjerne 
Bjornson.— Traducció  catalana.— Plech  4. 


EL  PAPA  SARTO 

«Ja  tenim  Papa!»  vaig  sentir  que  deya  un 
menestral  pujant  al  tramvia  de  Gracia  en  que 
jo  anava.  Y  tot  seguit  un  baylet  va  entrar  cri¬ 
dant  «La  Tribuna ,  ab  el  retrato  del  Papa 
nou!...»  Jo  que  la  compro,  y’m  trobo  que'l  Pa¬ 
pa  nou  era  Pio  deu.  Y  encara  que  a  mi  tant  se 
me’n  dona  del  Papa  com  del  gran  rabi,  del 
gran  sultàn  de  Turquia,  o  del  gran  Tastapas- 
tas  (1)  la  tafaneria  natural  va  fer  que  llegís 
el  diari,  y  ab  agradable  sorpresa  vaig  veure 


(1)  Autor  del  Llibre  del  origen  de  totas  las  cosas,  y 
dels  homes,  y  d'algunas  cosas  més ,  com  se  pot  veure  en 
la  Teogonía  índia  publicada  a  Joventut,  voltím  II, 
pàg.  8. 


que’l  Papa  elegit  pel  cónclave’s  deya  Sarlo , 
qu’en  italià  vol  dir  ni  més  ni  menys  que 
Sastre.  Y  aixó’m  va  sumir  en  tan  profondas 
meditacions,  que’m  vaig  trobar  als  Josepets 
quan  jo  volia  aturarme  a  la  Gran-Via. 

Un  Papa  sastre!  ^Ja  saben  tots  lo  qu’aixó 
significa? 

Las  profecías  s’han  cumplert,  y  ningú  pot  ja 
dubtar  deia  influhencia  divina  sobre  la  Terra. 
En  Carlyle,  un  clarivident,  un  gran  pensa¬ 
dor,  ja  va  dir  que  del  món  sols  las  formas 
exteriors  ne  podiam  coneixe,  aixís  dels  ho¬ 
mes  com  de  las  cosas,  y  fins  de  las  ideas,  es 
a  dir,  que  lo  únich  que  afirmar  podiam  era 
que  tot  son  vestits,  donchs  Nostre  Senyor 
volia  que  no  coneguéssim  el  fons  de  las  co¬ 
sas.  Y  aixís  del  Esperit  Sant,  del  qual  els  teó- 
lechs  diuhen  qu’es  el  que’ns  envia’l  Verb, 
la  paraula,  l’eternal  moviment  del  esperit, 
aixó  es,  las  vestimentas  del  pensament  y  de 
las  ideas,  en  Carlyle’n  deya  L 'Esperit  Sastre; 
y’l  que  ho  dubti,  no  té  més  que  llegir  la  seva 
magistral  obra  Sartor  Resartus  (2).  Y  vetaqui 
que  ara  que’l  món  pugna  per  renovarse,  per 
renovar  las  institucions  económicas,  las  poli- 
ticas,  las  intelectuals,  es  a  dir,  els  vestits  que 
portan  els  homes,  y  que’ls  subjectan  y  qu’es- 
clatan  de  tots  costats,  donchs  la  Humanitat 


(2)  Vegis  mon  article  Sartor  Resartus ,  volúm  I  de 
Joventut,  pàg.  172. 

haventse  fet  ja  gran  no  cab  en  els  hàbits 
de  quan  era  xica,  ara,  que  s’havia  d’elegir 
un  Papa,  el  Sant  Esperit  que  inspira  al  Sa¬ 
cre  Colegi  de  Cardenals,  fa  que  surti  un  Papa 
sastre.  ?No  trobéu  això  espaterrant? 

En  Carlyle  va  tenir  rahó.  L’Esperit  Sant 
—  no  hi  hà  pas  cap  dubte — es  l’Esperit  Sastre, 
y’l  seu  representant  en  el  món  un  Papa  sas¬ 
tre,  l’únich  possible  avuy  que’s  tracta  de 
fernos  vestits  nous.  deixant  els  vells  que  ja’ns 
son  massa  estrets  y  curts  de  mida.  Ja  ho  va 
dir  el  profeta:  Et  renovavit  faciem  Ter- 
ram.  Per  aixó  aquella  beata,  al  resar  el  pare¬ 
nostre  en  llatí,  en  lloch  de  sanctificetur  no- 
men  tuum ,  deya,  sastre  ficetur  nomen  tuum. 

Ja  sé  qu’algú’m  dirà:  «iY  si  aquest  Papa, 
com  tants  d”altres,  ens  surt  un  papa  natas, 
un  papa  moscas,  un  papa  figas,  o  un  papa  di- 
neru ?»  «Alto!  — els  diré  jo.  ■—  El  potser  no 
s’ha  escrit  en  cap  llibre,  y  sí  sols  lo  qu’es, 
y  lo  qu’es,  es  que  aquest  Papa  es,  de  nom, 
Sastre,  y  encara  que  digui  un  refrà  mal  cre- 
yent  francès:  «Le  nom  ne  fait  rien  à  la  chose », 
jo  respondré  qu’en  aquest  cas  el  nom  es  el 
Verb  fet  home  y  fet  Papa,  per  obra  y  gracia 
del  Esperit  Sastre,  que  aquest  cop  vol  que’ls 
homes  portin  vestits  nous  a  mida,  adequats 
a  la  seva  manera  d’ésser,  es  a  dir,  que  vagin 
a  la  moda  psicològica  y  sociològica  de  la 
època  que’s  prepara. 

Y  quínas  transformacions  que  va  a  haverhi! 
Els  sastres,  com  elsllegisladors,  no  serànmés 
que  un  sol  ofici.  iQué  dich?  Un  sol  sacerdoci. 
Els  uns  faràn  els  vestits  pels  cossos,  els  al¬ 
tres  els  vestits  pera  la  societat,  inspirats  tots 
per  l’Esperit  dels  vestits,  de  las  formas,  ja 
preexistents  en  la  Eternitat,  dels  arquetipos , 
com  deyan  els  neoplatónichs  d’Alexandria, 
o’is  arquetrajos  com  ne  dihém  ara. 

Y  ,:quíns  vestits  tallarà  y  retallarà  aquest 
Papa  Sastre,  pera  la  Humanitat  que  ja  vol 
llensar  y  llensa’ls  vells  que  porta? 

Qui  sab!  Potser  dirà  «no  m’embolico»,  y 
deixarà  que’s  rovellin  las  sevas  estisoras  es¬ 
pirituals,  y  que  siguin  els  que  no  forman  pas 
en  el  gremi  de  la  iglesia  ’ls  que  treguin 
moda  y  donguin  els  figurins  sociológichs, 
psicológichs,  fisiológichs,  morals,  etc.,  etc., 
pera  que  d’aquí  en  endevant  els  homes  vagin 
a  la  moda. 

Peró’m  sembla  que  no,  ja  que  la  seva 


elecció  es  providencial.  Y  tal  volta  quan 
menys  ens  ho  pensém  ens  surti  ab  uns  figu¬ 
rins  tan  nous  y  esbojarrats,  qu’espaterrin  a 
tothom.  A  mi’m  sembla  que  a  aquestas  ho- 
ras  ja  està  posant  fil  a  l’agulla. 

Llavors  si  que  tots  exclamaràn.  «Qui  ho 
havia  de  dir!  Qui  s’ho  havia  de  pensar  que 
surtis  la  renovació  dels  trajos  del  món,  del 
Catolicisme,  que  tothom  creya  que  ja  havia 
fet  a  tots,  y  que  surtis  per  medi  d’un  Papa 
Sastre!  » 

Y  tots  admiraràn  el  geni  d’aquell  canonje 
malaguenyo,  que  va  posar  en  rimas  l’Evan¬ 
geli  de  Sant  Joan  ab  comentaris,  y  en  el 
qual  hi  havia  aquests  profondissims  versos: 

Cuando  Dios  vino  al  mundo 
fué  en  un  pesebre. 

Comentari: 

Donde  menosse  piensa 
salta  la  liebre. 

Y  ara  ha  passat  una  cosa  semblant. 

Peró  prescindint  de  lo  que  serà  o  no 
serà  (perque  aixó  no’s  pot  pas  preveure),  en¬ 
cara  que  no  pertenesquém  al  común  de  los 
fieles ,  ni  a  cap  altre  común,  ni  al  remat  apos- 
tólich ,  perque  may  hem  volgut  ésser  amolto- 
nats,  sinó  campàrnoslas  pel  nostre  comp¬ 
te;  ara,  dihém,  si  coneguéssim  a  aquest  bon 
senyor,  li  demanariam,  ab  tot  el  respecte  de¬ 
gut,  que  després  d’haver  rumiat  ben  bé  la 
mostra,  y  després  d’haver  demanat  la  inspira¬ 
ció  del  Esperit  Sastre,  vegés  si  convé  (que 
sí  que  creyém  que  convindria),  tallar  pera’Is 
homesuns  vestits  nousde  la  següent  forma: 

El  vestit  cosmogónich  de  laBiblia  Judayca, 
ab  tot  alló  dels  set  dias  y  de  la  Creació  que  va 
fer  el  bon  Deu  com  qui  fa  un  pessebre,  ab  alló 
de  que  un  manaya  feya  aturar  el  sol,  y  un  altre 
socio  feya  caure  llamps  y  trons  y  pedregada, 
y  tots  aquells  guarniments  y  sarrells  virolats 
del  arch  de  l’aliansa,  del  foch  a  las  verdis- 
sas,  etc.,  y  aquellas  capas  de  pesta,  y  ronya, 
y  sanch  y  desastres,  com  que  tot  aixó  ja, 
gracias  a  la  Ciència,  avuy  no’s  porta,  ho  po¬ 
dria  fer  desar  al  armari  número  i  del  Museu 
de  las  Religions  antigas ,  prestatje  3.er  de  las 
Supersticions  cósmicas.  Y  deixar  al  sabis  na- 
turalistas  que  treguessin  la  nova  moda  cos- 
mológica,  ab  els  seus  figurins  ben  observats 
que  ja’s  portan,  y  benehir  aquests  nous  ves- 

tits,  que  res  tenen  de  deshonestos  en  com¬ 
paració  dels  biblichs,  que  fins  permetian  als 
pares  que’s  fiquessin  al  llit  ab  las  sevas 
fillas,  y  altras  frioleras  per  l’estil. 

També  li  aconsellaria  que  fes — y  això  cal 
ferho  depressa — unas  sotanas  novas  pel  cle 
ro,  que’ls  permetessin  casarse  y  queno’ls  per¬ 
metessin  ni  tantas  nebodas,  ni  tantas  ma- 
jordonas.  Es  a  dir,  que  la  casulla  poguessin 
duria  ab  la  casaca.  Peró  aixó  encara  es  pe- 
cata  minuta.  Lo  que  si,  es  més  important,  es 
el  treure  al  clero  aquesta  capa  de  mansuetut 
y  capa  d’amistat,  que  usan,  especialment, 
els  jesuitas,  pera  entrar  per  tot  arreu,  y  des¬ 
prés  aprofitarsen.  Res  de  capas:  qu’entrin 
desembossats,  y  d’una  manera  lleal  y  franca, 
y  si  no,  caldrà  que  pleguin. 

Els  vestits  que  cal  tallar  prompte,  si  no 
vol  que  tot  se’n  vagi  a  rodar,  son  els  nous 
vestits  sociológichs.  Res  d’uniforme,  com 
voldrian  certs  socialistas  que  demanan  un 
hàbit  igual  pera  tothom,  que  oprimiria  als 
uns  y  vindria  balder  als  altres.  Res  d’aixó: 
que  cadascú  porti  un  vestit  tallat  a  mida 
que  li  vingui  bé,  més  aviat  ample  qu’estret, 
y  que  sigui  conforme  al  trevall  que  fassi  y 
a  las  facultats  que  tingui.  Els  bestias  que 
avuy  van  plens  d’or,  anírian  ab  caputxas  ab 
orellas  d’ase;  els  genis,  que  molts  van  espar¬ 
racats,  anirian  ab  vestits  tan  flexibles  y  tan 
lluminosos,  que’ls  bo  permetrian  tot,  tots  els 
moviments,  tots  els  viatjes,  totas  las  posi¬ 
cions  en  totas  las  esferas,  totas  las  satis¬ 
faccions  y  joyas  possibles,  é  irradiarian  llum 
que  aclararia  als  altres;  en  fi,  serian  com  els 
Arcàngels  de  la  Terra.  Els  virtuosos  durían 
uns  vestits  tan  blanchs  y  tan  purs,  que  tot¬ 
hom  els  obriria  pas  y’is  saludaria  al  véurels. 
Els  soldats  y  gent  de  guerra,  aixis  com  altres 
que  donan  la  mort,  anirian  negres.  Y’is  crimi¬ 
nals  durian  uns  vestits  que’ls  farian  invi¬ 
sibles.  Y’is  que  donan  la  vida,  o  la  conser- 
van,  els  metjes  conciensuts  y  honrats,  els 
bons  quimichs  y  farmacéutichs,  els  cirurjians 
e  higienistas,  durian  vestits  brodats  d’or  fi, 
y  mantells  de  púrpura,  com  si  fossin  els  reys 
de  la  terra  Els  trevalladors  portarian  vestits 
graciosos  y  amples  que’ls  permetessin  cum- 
plir  totas  las  sevas  necessitats,  y  armaduras 
que’ls  preservessin  de  la  explotació  y  de  tota 
desgracia.  Las  donzellas  anirian  totas  guar- 
nidas  de  flors.  Las  damas,  en  quant  fossin 

mares,  anirian  ab  vestits  solemnes,  fets  de 
admiració  y  respecte.  En  fi,  aixis  podríam 
indicarne  una  lletania  interminable. 

Altre  vestit,  y  aquest  també  es  de  la  ma¬ 
jor  utilitat,  y  de  gran  urgència: 

Cal  tallar,  ben  depressa,  un  mantell  decon- 
ciencia  en  que  hi  puguin  cabre  tots  els  bons 
y  tots  els  sabis,  tots  els  qu’estiman,  tots  els 
que  tenen  un  gran  cor,  un  cor  inmens,  aixis 
sian  católichs,  protestans,  cismàtichs,  ju- 
heus,  mahometans,  budhistas,  panteistas, 
deistas,  positivistas,  etc.,  etc.  Y  al  tallar 
aquest  gran  mantell,  cal  que  s’inspiri’l  Papa 
sastre,  no  sols  en  la  idea  de  Justícia,  sinó  en 
la  d’Amplicia.  El  cor  gran  y’l  pensament 
alt:  heusaqui  las  dugas  telas  de  qu’ha  d’estar 
feta  aquesta  capa  inmensa,  cusida  a  dret  fil, 
ab  el  fil  de  las  bonas  intencions,  y  tota  bro¬ 
dada  d’observació,  d’experimentació,  d’art, 
de  galanura  y  de  cavallerositat  perfecta.  Y’is 
forros  han  d’ésser  de  llibertat,  y  las  giras  de 
vida. 

Y  si  aixis  ho  fes,  crech  que  tothom  diria 
que’l  Sant  Esperit  ja  s’ha  fet  patent  sobre  la 
Terra.  Y  si  no  ho  fa,’m  sembla  a  mi  que 
aquest  sastre  va  a  riscos  d’haver  de  plegar  la 
botiga  y  haurà  de  desar  els  Sants  Patrons 
qu’avuy  dia  ja  no  serveixen  pas  de  gran 
cosa.  Amén. 

Y  ara  dispensin  la  humorada. 


DIVAGACIONS 

I 

El  Badell  d’or 

Ya  le  comen,  ya  le  comen 
por  do  màs  pecado  había. 

Ab  goig  contemplan  els  homes  d'ànima 
serena  l’atach  persistent,  continuu,  tenàs 
que’s  dirigeix  contra’l  soberch  palau,  contra’l 
temple  malehit  ahont  se  rendeix  culte  al  au- 
rifer  Badell,  qu’ampara  y  protegeix  ab  son 

dimoníach  poder  al  tirà,  al  plutócrata,  al  ex¬ 
plotador,  al  mal  lladre. 

No  en  va’ls  grechs  posaren  en  las  entra- 
nyas  de  la  terra’l  regne  de  Plutó,  ahont  se 
guardavan  riquíssims  tresors.  Tots  sos  de¬ 
vots  deurían  viure  en  sos  dominis  subterra¬ 
nis,  entre  jerras  plenas  d’or,  entre  columnas 
de  diamant,  sobre  paviments  de  pórfir,  sota 
sostres  de  rubins  y  esmeragdas:  deixantnos 
als  demés  mortals  viure  tranquilament  sobre 
la  crosta  de  la  terra,  respirant  l’ayre  pur  a 
ple  pulmó,  ífruhint  a  ple  sol,  banyantnos  de 
llum  purificadora. 

iPer  qué,  desde  que'l  món  fou  poblat,  des- 
de  que  la  bèstia  humana  petjà  ab  sa  planta 
pecadora  la  terra  verge, ’s  rendí  culte  al  idol 
llotós,  al  degradador  de  tota  bellesa?  Perque 
entre’ls  homes  s’hi  barrejà,  disfressada  ab 
forma  humana,  una  rassa  de  serpents  ab  afany 
d’oprimir,  de  possehir,  d’acaparar,  de  gosar 
ab  tots  els  plahers  més  baixos.  Y  las  genera¬ 
cions  corrompudas  constituhiren  el  temple 
malehit,  el  palau  soberch,  ahont  pogueren 
fer  presentalla  al  ídol  de  sos  cruhents  sacrifi¬ 
cis,  regant  el  temple  ab  la  sanch  de  sos  sem¬ 
blants;  esclavitzats,  destrossats  sota  sas 
urpas. 

Moltas  formas  ha  pres  la  opressió,  moltas 
la  revolta.  Els  altres  homes,  els  purs,  els  de 
cor  senzill  y  ànima  sencera,  sempre  s’han 
regirat  contra  l’infernal  palau,  sempre  han  si¬ 
gut  rebechs  a  la  esclavitut  y  han  conspirat 
pera  enrunarlo;  durant  sa  construcció  ja  s’hi 
dirigian  els  primers  atachs;els  cinichs  ab  son 
sarcasme,  els  estoichs  ab  son  menyspreu,  els 
cristians  ab  son  amor  al  pròxim,  tots  l’asset- 
javan,  tots  procuravan  minar  sos  fonaments, 
peró’l  palau-temple  anava  creixent,  creixent... 
y  enfortintse  malgrat  els  atachs  dels  purs, 
els  de  cor  senzill,  els  d’ànima  sencera.  Fins 
que  ha  assolit  las  imponents  proporcions 
actuals,  sa  mole  inmensa’ns  priva  del  dols 
oreig  de  l’alegria,  sa  ombra  s’extén  tètrica 
sobre  nostras  llars  y’ns  tapa  la  revifadora 
llum  del  sol.  Cranch  verinós,  s’aferra  ab  sas 
potas  al  malhaurat  planeta  y  escampa  arreu 
angunias  de  mort,  gemechs  de  sufriment. 

Mes  els  purs,  els  de  cor  senzill  y  ànima 
sencera,  ajudats  pels  rebechs  impurs ,  els  de 
cor  tempestuós,  els  de  violentas  passions, 
redoblan  sos  atachs;  y  un  jorn  d’energia,  un 
home  ardit,  un  ’néroe  ha  escrit  ab  lletras  de 


sanch,  en  el  frontis  del  soberch  palau,  la  pa¬ 
raula  LLADRE.  Un  altre  home  no  menys 
ardit  que’l  primer,  hi  ha  escrit  ab  llot  la 
paraula  COBART. 

Y  aqueixos  dos  estigmas  empremptats  en 
son  frontis  han  trontollat  la  inmensa  mole, 
fent  pressentir  a  sos  degradats  defensors,  als 
faritzeus  y  als  turiferaris,  el  principi  de  la  fi 
del  fastigós  culte,  l’aniquilament  del  idol 
empestat. 

II 

La  lluyta. 

La  unió  fa  la  fors'a. 

El  mateix  Deu  irat,  que  fins  en  elcàstichfou 
benéfich  y  que  digué  al  home-  «Guanyaràs 
el  pa  ab  la  suhor  del  teu  front»,  fou  el  que  li 
digué  per  boca  del  seu  fill:  «Més  fàcil  cosa  es 
passar  un  camell  pel  forat  d’una  agulla,  que 
entrar  el  rich  en  el  regne  del  cel.» 

Els  homes-serpents  adoradors  del  ídol  del 
Mal,  mistificaren  la  paraula  divina,  y  pera 
justificar  son  poder  digueren  al  home:  uLluy- 
taràs  per  la  vida.)) 

La  paraula  lluyta  llensada  entre’ls  homes 
era  la  teya  de  la  discòrdia,  era’l  llamp  de  la 
guerra,  era  la  consigna  del  desenfré,  de  las 
ambicions  desencadenadas.  Y  pera,  en  la  lluy¬ 
ta,  decantar  la  victorià  de  sa  part,  pera  resig¬ 
nar  als  vensuts,  han  rodejat  d’una  aurèola 
sagrada  la  paraula  trevall ,  sinònim  de  pena 
o  sufriment. 

aLluytaràsper  /awrfa/»Crudel,  terrible  con- 
dempnació  no  infligida  per  Deu,  sinó  pels  ho¬ 
mes.  No  hi  fa  res,  que  al  principi,  el  món  fos 
de  tothom;  no  hi  fa  res  que  sigui  prou  gran 
pera  que  tots  hi  càpigan  amplament;  ni  hi  fa 
res  que  la  terra  conresada  dongui  fruyts  so¬ 
brers  pera  tots:  ulluytaràs per  la  vida!))  No’n 
tens  prou  ab  lluytar  ab  la  natiira,  que  t’ame- 
nassa  ab  tempestas,  pedregadas  y  enferme- 
tats:  lluytaràs  ab  tos  semblants,  perque’l  teu 
vehi  t’envejarà’l  teu  fruyterar,  el  teu  senyor 
tindrà  dret  al  delme  de  ta  cullita,  l’estat  tin¬ 
drà  dret  al  fruyt  del  teu  trevall.  Y si’t  distreus, 
si  per  desgracia  en  las  estonas  de  descans  te 
sents  poeta,  surts  de  la  dura  realitat  y’t  des- 
cuydas  de  desconfiar  fins  de  la  teva  ombra,, 
els  altres  lluytadors  que  sotjan  ton  descuyt, 
faritzeus  hipócritas,  vils  mercaders  ab  unglas 
esmoladas,  t’arrencaràn  la  pell,  no  planye- 

ràn  ni  ta  salut  ni  tos  més  delicats  sentiments, 
s’aprofitaran  de  ton  esfors,  units  per  la  gran 
conxorxa  de  l'astucia,  de  la  mala  fe,  del  ro¬ 
bo  que  s’ampara  sota  l'estigma  llensat  desde 
el  temple  malehit:  aLluylaràs  per  la  vida.)) 
Tota  lluyta  suposa  vencedors  y  vensuts;  tu 
seràs  dels  vensuts,  seràs  una  de  las  victimas 
ofertas  a  la  innoble  divinitat  que  necessita 
esclaus  qu’omplenin  sas  jerras  y  altres  esclaus 
que  las  defensin. 

El  que  per  un  moment  pot  dar  una  ullada 
al  garbuix  del  combat,  se  queda  admirat  de 
la  tenacitat,  de  la  energia,  de  l'astucia  vera¬ 
ment  dimoniaca,  dels  complicats  recursos  y 
estratégicas  combinacions  que’s  desenrotllan 
en  el  camp  de  batalla. 

Mes,  enfront  del  tétrich  palau,  s’alsa  una 
altra  hostilitat:  la  dels  que  no’s  volen  sot¬ 
metre  a  la  terrible  lley,  la  dels  que  preferei¬ 
xen  la  lluyta  gran  a  la  mesquina,  s’alsa  la 
hostilitat  dels  rebechs  impurs,  els  de  cor 
tempestuós,  els  de  violentas  passions. 

Descolla  entre  ells  el  lluytador  clàssich,  el 
rebech  de  figura  cavalleresca,  el  bandoler 
rodejat  d’una  aurèola  llegendària.  Sa  figura, 
no  sense  rahó,  impressiona  la  imaginació 
dels  sotmesos  a  la  forsa  aclaparadora;  es  cert 
qu'ell  també’ls  domina  y’is  expolia,  peró 
no’l  poden  execrar  perque  ell  té’l  valor  que’ls 
altres  senten  en  estat  de  desitj,  se  revolta 
contra  tot  lo  existent,  y  sa  arrogant  figura’s 
planta  ferma  devant  de  la  organisació  del 
Mal,  sense  hipocresias,  tenint  la  franquesa 
heroica  de  sas  impetuosas  passions.  Cons¬ 
cient  de  que’s  juga  la  vida,  defensantla  com 
una  fera  de  las  feras  disfressadas  ab  pell  de 
ovella  que  defensan  el  temple  del  ídol  d'or. 
Sab  qu’ha  de  sucumbir  y  lluyta,  peró  lluyta  a 
pit  descubert. 

{Voléu  quelcom  més  imponent  que  la  fi¬ 
gura  d’en  Mamed  Casanovas,  que  presoner 
y  engrillonat  promou  una  revolta  a  la  presó 
y  en  el  moment  suprém  romp  els  grillons  y’s 
posa  al  cap  del  moti  empunyant  una  barra 
de  ferro  ab  sas  mans  ensangrentadas?  De¬ 
vant  d’aquest  fet,  un  el  considera  de  fusta 
d’héroes.  No  més  han  cambiat  els  antece¬ 
dents,  la  ocasió  y  la  causa.  Cambiat  aixó, 
qu’es  purament  accidental,  haguera  lluytat 
per  l’altre  bando,fora  un  defensor  del  temple, 
fora  un  conqueridor  mereixedor  de  que’s  per¬ 
petués  sa  memòria  ab  artístich  monument. 

El  lluytador  modern  pren  altres  aspectes 
no  menys  grandiosos  y  casi  tan  sugestius. 
L’assumpte  Humbert  ens  ne  dona  un  relle¬ 
vant  exemple.  Teresa  Daurignac,  la  grande 
Thèrése,  com  ab  tanta  rahó  li  deya  la  premp- 
sa  parisenca,  lluyta  ab  las  armas  de  sos  ene- 
michs,  valentse  de  la  intrincada  complicació 
dels  procediments  curialeschs,  ficantse  ardida 
en  l’enredat  laberinte  del  paper  sellat.  Ab  des¬ 
usat  vigor,  servida  per  una  portentosa  ima¬ 
ginació,  dotada  d’inagotable  inventiva,  enre¬ 
da  als  principals  lletrats,  al  món  oficial,  a  las 
mellors  fortunas  de  París.  Se  revolta,  admi¬ 
rablement  secundada  per  sa  cuadrilla ,  contra 
la  societat  moderna,  y  apar  que  li  digui:  «Ah, 
^es  a  dir,  que’l  món  ja  no  es  delsforsuts,  sinó 
dels  vius,  dels  astuts  sens  entranyas  que  pa- 
ran  las  rateras  pera  cassar  a  incautes  rato¬ 
lins  y  després  devorarlos  a  l’ombra  de  las 
lleys  del  tétrich  palau?  {Es  a  dir,  que  ab  vos¬ 
tres  procediments  teixiu  una  xarxa  pera  es¬ 
canyar  ignocents?  Donchs  jo  vos  pescaré  ab 
las  vostras  mallas!  Si  poguéssiu  m’enreda- 
riau,  doblegantme  al  jou  del  trevall  manual 
que  apenas  si’m  donaria  pera  viure.  El  tre¬ 
vall  opressor  no  s’ha  fet  pera  mi,  que  soch 
tan  forta  com  vosaltres;  vos  ho  vaig  a  pro- 
bar».  Y  ab  trassa  may  vista,  ab  desinvolta 
frescura,  ab  pols  segur,  teixeix  sa  tela  d’ara¬ 
nya  ahont  hi  cassa  alguna  mosca  y  tantas 
aranyas  com  vol.  Y  quan  cau  per  sa  dissort, 
encara  pot  dir  a  plena  veu:  «Soch  més  forta 
que  vosaltres,  perque  pera  edificar  sempre 
cerquéu  fonaments  y  antecedents  y  prece¬ 
dents,  y  jo  he  edificat  des  veritables  chateaux 
en  Espagne ,  es  a  dir,  en  l’ayre,  y  heu  caygut 
al  parany,  vos  he  sugestionat,  he  explotat 
vostre  afany  de  ganancias  y  he  sigut  supe¬ 
rior  a  vosaltres  perque  he  escampat  vostras 
riquesas  als  quatre  vents  ab  esplendidesa 
verament  principesca». 

Y  en  Mamed  y  la  Teresa,  las  dugas  grans 
figuras  de  la  protesta  impura  contra’l  satànich 
poder  del  innoble  ídol,  despertan  l’admiració, 
fins  la  veneració  de  tot  aquest  món  equívoch 
o  abjecte  que  borbolla  en  el  baix  fons  de  las 
desferras  socials,  en  el  món  dels  vensuts, 
dels  naufragats,  dels  escupits  en  la  terrible 
batalla  de  la  vida. 

Y  una  corrua  de  desditxats  qu’han  intentat 
resistir,  acaban  per  doblegarse  devant  de  la 
tremenda  lluyta,  y  adoran  al  Badell.  Pobres 

pera  oferir  victimas,  febles  encara,  se  sacri- 
fican  a  sí  mateixos.  Y’l  mercader  sacrifica  sa 
honradesa,  l’advocat  sa  conciencia,  el  jutje 
sa  rectitut,  l’artista  sa  inspiració,  el  guerrer 
son  ideal,  el  sacerdot  sa  fe,  la  donzella  sa 
virginalitat.  Perque  l’idol  corruptor  exigeix 
a  cada  hu  lo  mellor  que  té,  lo  que’l  dignifica, 
la  pròpia  puresa, 

Mentres  tant,  els  grans  pensadors,  que 
surten  dels  purs,  els  del  cor  senzill  y  ànima 
sencera,  l’atacan  ab  ideas  y  congrian  iras  en 
el  cor  dels  sotmesos,  repetint  las  paraulas  de 
Deu:  «Guanyaràs  el  pa  ab  la  suhor  del  teu 
rostre».  «Més  fàcil  es  passar  un  camell  pel 
foral  d’una  agulla,  qu’entrar  el  rich  al  regne 
del  cel».  Perque  es  fàcil  cosa  qu’hagi  sacrifi¬ 
cat  en  el  maléíich  temple,  qu’hagi  consultat 
las  entranyas  bategants  dels  anyels  degollats 
sobre  l'ara;  per  aixó  no  pot  gaudir  en  el  reg¬ 
ne  de  Deu:  sas  mans  y  sa  conciencia  son  ta- 
cadas. 

La  petita  lluyta  banal  y  aplanadora  afadiga 
a  tothom;  y’is  que  volen  guanyar  el  pa  ab  la 
suhor  del  seu  front,  però  no  volen  lluylar 
per  la  vida,  perque  no  volen  ésser  vencedors 
ni  vensuts,  ni  llops  ni  ovellas,  ni  devorar  ni 
ésser  devorats,  aquests  prefereixen  la  gran 
lluyta,  giran  tot  son  poder  contra  la  casa 
de  feras  y  prenen  com  a  divisa:  ((La  unió  fa 
la  forsa »,  y  com  a  crit  de  guerra:  ((Divideix  y 
vencerds » . 

III 

La  resistència. 

Morir  debemos. 

La  cova  de  feras  resisteix  als  atachs  ab 
malas  armas:  l’astucia  y  la  violència.  Pera 
espahordir  als  enemichs,  té  la  Misèria ,  qu’es- 
groguehida  y  seca,  es  la  digna  companya  del 
idol  miserable.  En  sas  presons  subterranias 
guarda  engrillonats  als  purs  y  als  impurs 
qu’han  renegat  massa  alt  de  la  terrible  opres¬ 
sió.  Aqueixa  es  la  resistència  del  palau. 

Al  seu  voltant  s’arrossega  una  multitut 
acotada  “  cap  [a  terra,  soportant  resignada 
sa  existència  precaria.  Son  els  més,  els  que 
no  tenen  prou  vigor  o  prou  joventut  per’aixe- 
car  sa  protesta.  Ajovats  sots  el  fusell  0  cor- 
vats  sobre  l’arada,  son  els  que  sirgan  tota  la 
vida,  sense  grans  necessitats,  sens  altas  as¬ 
piracions.  Resisteixen  ab  sa  resignació;  son 
expoliats  pera  sostindré  las  riquesas  del  pa¬ 


lau,  y  encara’ls  queda  prou  virtut  per’arre- 
conar  engrunas  ab  las  que  apuntalan  sa 
resistència. 

De  l’abundor  de  sa  suhor  se  regan  las 
plantas  verinosas  del  parch  empestat.  Son 
els  sotmesos,  acceptan  l’estigma  del  resignat, 
del  que  renuncia  a  son  dret,  del  que  s’ani¬ 
quila  y,  per’aconhortarse  en  sa  dissort,  creu 
en  la  santetat  del  trevall  y  en  la  dignitat  de 
la  pobresa,  com  si’l  trevall  forsat  no  fos  un 
jou,  com  si  la  pobresa  no  fos  una  degenera¬ 
ció  0  una  renunciació,  sempre  una  debi¬ 
litat. 

Quina  altra  altura  no  assoleixen  els  que 
renuncían  a  la  brega!  El  bohemi  indepen¬ 
dent  que  corre  món  ab  son  carro  y  sa  famí¬ 
lia,  estanyant  ferrats,  merodejant,  usant 
d’innombrables  petitas  astucias  pera  carn- 
pàrsela,  lliure  com  l’au  qu’atravessa  l’espay. 
O  aquell  altre  bohemi  que,  enlluhernat  pel 
miratje  de  la  glòria,  conduheix  sa  petita  nau 
entre  las  onadas.de  la  gran  ciutat  populosa, 
que’l  gronxan,  l’alsan  y  l'enfonzan,  el  con- 
duheixen  a  port  0  l’engoleixen.  O’l  noble 
tronat  vivint  de  miracles  y  d’equilibris,  hereu 
dilapidador  que  reventa  son  patrimoni  y 
s’enfonza  en  el  llot  dels  menyspreuhats.  Tots 
els  que  viuhen  inconscientment  tota  sa  vida 
de  papallona  son  admirables  y  tenen  quel¬ 
com  de  superior  als  resignats. 

La  por,  la  por  horrorosa  del  pervindre, 
negre,  la  por,  la  por  esferehidora  d’ésser 
aniquilat  per  la  Misèria ,  la  companya  infer¬ 
nal  del  deu  malehit  qu’agarra  a  sos  esclaus 
pel  ventrell,  es  la  que  junyeix  als  bons  al  tre¬ 
vall  forsat  y  desperta  en  ells  l’avaricia,  y  de 
la  rassa  de  las  formigas  ne  surt  la  de  las 
garsas,  aquesta  rassa  vividora  que  s’intro- 
duheix  allà  hont  hi  hà  engrunas  de  rich,  allà 
hont  pot  arreplegar  el  mos  de  pa  del  pobre 
0  l’os  mal  escurat  que  llensa’l  fart.  Y  de  pa¬ 
res  a  fills  se  continua  l’instint  de  rassa,  y 
naixen  trevalladoras  las  formiguetas  y  mer- 
caderas  las  garsas.  Quan  l’instint  del  merca- 
deig  degenera,  neix  el  de  l’avaricia:  per  aixó 
s’ha  dit  qu’es  la  passió  dels  vells,  perque’ls 
vells  son  febles,  son  temerosos,  no  poden 
comptar  ab  sas  forsas  y  la  experiencia’ls  diu 
que  no  cal  comptar  ab  el  socors  dels  demés. 

Y  aixís  prenen  ufana  y  s’assahonan  las 
plantas  verinosas  a  l’ombra  malehida  del 
temple  del  Badell.  La  concupiscència,  la  por, 

l’ambició,  la  expoliació,  la  deshonra,  el  tre- 
vall  degradant,  la  sòrdida  avarícia,  el  frau, 
la  falsificació,  la  desllealtat,  la  hipocresia. 
Y  la  sava  d’aquests  arbres  fatals  del  parch 
empestat,  se  nodreix  de  la  sanch  dels  igno- 
cents,  dels  sincers,  dels  órfens,  de  las  viu- 
das,  de  las  donzellas,  dels  poetas,  dels  ay- 
mants  d’ideal. 

Peró  més  enllà,  al  lluny,  més  enllà  de 
l’ombra  malehida,  s’hi  veu  clarejar  la  celis- 
tia  precursora  d’un  nou  jorn.  Entre  las  boy- 
ras  baixas  de  la  matinada  s’ovira  la  borrosa 
silueta  d’un  brau  guerrer,  armat  de  punta  en 
blanch,  cavaller  en  un  corcer  no  domat... 
Avensa  lentamant  pera  desfer  l’infernal  en¬ 
cís  que  pesa  sobre’ls  mísers  y’is  malhaurats, 
y  menties  avensa,  el  cavaller  IDEAL,  el  des- 
lliurador,  crida  ab  estentórea  veu: 

«Lluytéu,  vosaltres  assedegats  de  justícia, 


NOTAS 

La  batuda 

El  sol  hi  bat  de  ple  per  la  enllosada  era 
cuberta  ab  els  fruyts  d’or  del  groguench  blat  novell; 
el  sol  hi  bat  de  ple,  y  fina  polsaguera 
s’aixeca  com  encens  , 

El  sol  hi  bat  de  ple,  y  ardida  la  eugassada 
ab  ansia  va  voltant  per  entre  aquell  mar  d'or; 
el  sol  hi  bat  de  ple,  y  alegra  la  maynada 
s’hi  colga  de  grogor. 

El  sol  hi  bat  de  ple,  y  en  la  daurada  ona 
l’esprimatxat  baylet  hi  esgrana  una  cansó; 
el  sol  hi  bat  de  ple,  y  tot  himnes  entona, 
y  tot  es  vida  y  llum,  y  tot  es  vibració... 

S 

La  espigolera 

Sota  la  calda  forta  y  pesanta 
la  espigolera,  canta  que  canta, 
va  fent  manats: 

manats  d’espigas  rossas  y  plenas 
que  reblincantse  gràcils,  serenas, 
semblan  matronas  de  pits  inflats. 

La  cansó  grisa  que  hi  descapdella 
es  cansó  ayrosa,  es  cansó  bella 
qu'entra  en  el  cor, 


lluytéu  sens  treva,  aymants  de  llibertat,  con¬ 
tra  aqueixos  tarats  de  febre  d’or;  lluytéu,  cors 
grans  que  sols  glatiu  amors,  preparéu  ma 
obra! 

»Jo  saltaré’ls  més  pregons  abims,  jo  aixu- 
garé’ls  gorchs  més  negres,  jo  venceré’Is 
monstres  superbiosos,  esclafaré  la  testa  de 
las  més  verinosas  serpents!  Vostres  fills  y 
vostres  nets  encara  lluytaràn:  vostres  renets 
cantaran  victorià!» 

D’entre’l  formiguer  dels  rebechs,  s’aixecan 
remors  de  tempesta  al  oir  la  veu  màgica  del 
ardit  cavaller  qual  borrosa  silueta  s’ovira  en¬ 
tre  las  boyras  baixas  de  la  matinada;  s’aixe¬ 
can  punys  closos  amenassant  al  temple;  s’al- 
san  veus  iradas  que  diuhen:  « Morir  devéu /» 

De  dins  del  temple  surt  una  veu  farisayca 
y  cavernosa  que  respon  ab  sarcàstich  accent: 
((Prou  quho  sabém /)) 

Sebastià  Junyent 


SOL 

que  al  cor  se’n  entra,  que  l’aconsola, 
com  papallona  dins  la  corola 
de  gaya  flor. 

Y  tot  cantantla,  recull  joyosa 
l’herba  florida  que  al  blat  fa  nosa; 

fentne  un  pomell, 
pacient  separa  de  las  espigas 
sas  carinyosas  tendras  amigas 
de  cap  vermell. 

Aprés,  ayrosa,  la  espigolera 
se’n  torna  a  casa,  petjant  lleugera 
com  esquirol; 

y,  mentres  creuha  la  extensa  plana, 
sa  cansó  grisa  plàcida  esgrana... 

Y  va  fent  via  de  cara  al  sol. 

La  plana  caldejada 

Feixuga  y  grinyolant  avansa  la  carreta, 
avansa  plana  enllà  ab  càrrega  de  fems; 
diríau  que  al  sentir  son  traqueteig  monoton, 
la  plana  rutilant  de  joya  s’estremeix. 

La  plana  resplandent  qu’espera  famolenca 
el  such  benefactor  d’aquells  fems  nutritius; 
la  plana  caldejant  qu’espera  febrosenca 
tornar  els  arbres  xorchs  en  arbres  productius. 


I.  Soler  y  Escofet 

UNA  CLEO 

(Bosqueig  d’una  Novela) 


III 

Una  boyra  atapahida  surava  mandrosa- 
ment,  agombolantse  ’en  el  sostre  baix  del 
cafetí:  boyra  formada  ab  el  fum  del  tabach, 
ab  las  bravadas  dels  licors,  ab  la  respiració 
afadigada  d’un  públich  encés  per  violentas 
flamaradas  de  luxuria. 

Demunt  d’un  petit  escenari  (la  decoració 
representava  un  temple  grech)  ballava  acom¬ 
panyada  per  un  pianista  tisich  que  teclejava 
temps  de  quadrille  sobre  un  piano  desafinat, 
una  xicota  d’uns  divuyt  anys,  plena  y  esbel- 
ta,  de  bellesa  extranya  y  corprenedora.  Te- 
nia'ls  cabells  rojos,  d’una  rojor  ardenta  y 
lluminosa,  de  tons  calents,  pentinats  en  for¬ 
ma  de  bandeaux  plats,  ab  clenxa  al  mitj,  a  la 
Cleo  de  Mérode.  Sobre’l  fons  blanquinós  de 
la  decoració,  els  cabells  de  la  ballarina  res- 
plandían  ab  extranyas  coloracions  metàlli- 
cas,  irradiant  onas  de  sensualitats  refinadas, 
de  goigs  no  somniats,  de  perversions  y  de 
vicis  malaltissos  y  delirants. 

El  front  era  d’una  puresa  exquisida, 
blanch,  llis  y  satinat.  Els  ulls  verts,  d’una 
verdor  extraordinària  y  profonda,tenian  quel¬ 
com  del  encis  dels  mars,  quelcom  de  la  buy- 
dor  atrayenta  dels  abims,  quelcom  dels  ter¬ 
ribles  esguarts  dels  grans  serpents.  A  voltas 
eran  frets,  a  voltas  d’una  alegria  aixelabrada, 
d’una  crudel  malícia  o  d'una  voluptat  brutal. 
Eran  uns  ulls  irresistibles:  marejavan,  Uen- 
savan  foch,  s’endolsian;  y  las  cellas,  també 
molt  rojas,  dibuixàvan  sobre’ls  ulls  dos  archs 
admirables  y  purs.  El  nas  era  recte,  aristo- 
cràtich,  desdenyós  y  burleta.  Y  la  boca,  de 
llabis  prims  y  vermells,  revelava  un  caràc¬ 
ter  sencer  y  dominador,  deixant  veure,  al 
obrirse,  unas  dents  blancas  y  petitas,  unxich 
punxagudas,  felinas.  Y  tot  aixó  sobre  un 
óval  blanch  y  perfecte. 

El  cos  espléndit,  cubert  de  roba  vermella, 
recordava,  moventse,  las  flexibles  y  suaus 
inclinacions  de  las  palmeras,  els  salts  dels 


tigres,  el  monoton  gronxoleig  de  las  ayguas 
tranquilas:  però  quan  ab  sas  mans  enguan- 
tadas  la  ballarina  removia  sas  faldillas  y  ena- 
gus  planxats,  s’agitava  un  furiós  onatje  de 
colors  blanchs  y  vermells,  d’honl  eixian  or- 
gullosas,  arrodonidas,  cubertas  de  mitjas 
negras,  las  opulentas  camas,  elevantse  triom¬ 
fals  sobre’l  públich,  que,  semblant  a  un 
aixàm  de  feras,  bramulava,  a  punt  de  llensar- 
se  sobre  la  presa. 

Al  acabar  el  ball  esclatà  un  clamoreig  ai- 
xordador,  un  bram  formidable  de  desitjós 
retinguts,  barrejantse  ab  una  tempesta  de 
frenétichs  picaments  de  mans. 

IV 


Dugas  setmanas  feya  qu’havia  arribat  laba- 
llarina,  quan  tingué  lloch  en  el  cassino  El 
Recreo  de  las  Familias  una  d’aquellas  festas 
carrinclonas  que  de  molts  anysensà  omplian 
de  joya  als  habitants  de  Vallfonda. 

Entre’ls  concurrents  a  la  festa  s’havia  re¬ 
partit  el  següent 


J  PROGRAMA  $ 

PRIMERA  PARTE  ^ 

W  Introducciòn ,  por  la  orquesta. 

2  Walz  à  cuatro  manos,  por  las  sefioritas  Pla  ^ 
^  y  Bosch.  ^ 

^  Poesia ,  por  don  Jacinto  Llopis  y  Rossell. 

^  SEGUNDA  PARTE  ifc 

1  *  S 

jj  Serenata  de  Schubert,  por  la  senorita  Pepita 
^  Pons,  acompanada  al  piano  por  el  maestro  Sàn-  íj 

|  chez.  f 

^  Visca'l  vi  bo!,  poesia  humorística  por  don  w 
w  Pedro  Surinyach.  ^ 

2  Gran  Cantata ,  por  el  coro  La  Alianza  Uni-  ^ 

^  versal.  ^ 


Ademés  ja  se  sabia  que,  en  obsequio  al  bello 
sexo ,  la  Jiesta  terminaria  con  un  lucido  baile 
de  sociedad.  A  la  festa  hi  assistia  lo  bo  y  me- 
llor  de  Vallfonda.  Don  Joseph  Pau  Golorons, 
sa  esposa  y  sas  fillas,  els  militars  franchs  de 
servey,  el  jove  y  eloqüent  Papitu  Comas,  el 
quefe  de  la  guarda  civil,  el  jutje  de  primera 
instancia.  El  nombre  de  senyoretas  era  ex¬ 
traordinari.  Seyan  en  dos  rengles  de  cadiras 
arrambats  a  las  parets  de  la  sala  de  festas, 
habitació  llargaruda  y  un  xich  estreta,  ab  un 

balcó  que  menava  a  un  terrat  esquifit,  ador¬ 
nat  ab  hortensias,  dalias  y  clavellinas,  vore¬ 
jat  per  una  baraneta  de  tres  pams  y  mitj. 
Per  demunt  s’estenia  la  nit,  una  tebia  y  per¬ 
fumada  nit  d’estiu.  Milers  d’estels  parpelle- 
javan.  Un  alé  de  nocturna  poesia  flotava  per 
l'espay. 

A  dins  del  cassino  la  gentada  aumentava. 
Els  mossos  suhavan,  carregats  ab  safatas  cu- 
bertas  de  begudas  refrigerants.  Darrera  del 
taulell,  el  conserje  renegava  El  vocal  de  torn 
va  cridarlo  al  ordre.  Els  gomosos  s’arregla- 
van  las  corbatas,  estirantse  las  ermillas,  pro¬ 
curant  colocarse  devant  d’uns  miralls  ente¬ 
lats  quecubrían  las  parets,  pera  observar  si 
llurs  clenxas  conservavan  ab  tota  exactitut 
la  linia  recta.  El  més  conmogut  de  tots  era’l 
jove  poeta  Llopis  y  Rossell.  Alt,  escarda- 
lench,  barbamech,ab  uns  ullets  blaus  y  molls 
que  pampellugavan  y  ab  un  nas  llarch  y 
punxagut,  estrenyia  febrosench  un  paper  en¬ 
rotllat:  era  la  poesia  que  devia  llegir.  Quatre 
mesos  havia  passat  confeccionantla:  a  la  fi 
anava  a  veure  premiats  sos  trevalls  y  sa  cons¬ 
tància. 

En  la  sala  de  festas  un  minyó  espolsava’l 
piano;  els  músichs  afinavan;  el  vocal  de 
torn  se’ls  hi  acostà;  el  mestre  Sànchez  alsà 
la  batuta  y  s’estremi’l  cassino:  un  espetech 
aixordador  vibrà  barbrement.  Las  primeras 
columnas  de  la  sala  trontollaren.  La  riuhada 
de  sons  metàllichs,  sens  estroncarse,  fugia 
pels  balcons  oberts,  esvahintse  entre  las  te¬ 
biors  d’aquella  perfumada  nit  d'estiu.  Era 
una  fantasia  dels  Hugonots ,  arreglada  pel 
mestre  Sànchez. 

Després,  las  senyoretas  Pla  y  Bosch  se  di¬ 
rigiren  al  piano.  La  senyoreta  Pla  era  more¬ 
na,  baixeta,  ab  ulls  negres  y  grossos,  extraor¬ 
dinàriament  expressius,  y  llabis  d’un  color 
vermell  molt  encés  que  somreyan  ab  malicia. 
La  senyoreta  Bosch  era  rossa,  alta  y  prima. 
Anava  molt  elegant  (havia  estat  una  vegada 
a  Paris)  y  desprenia  un  fort  perfúm  de  vaini¬ 
lla.  Las  dugas  senyoretas,  acompanyadas 
respectivament  per  en  Papitu  Comas  y  un 
segón  tinent  andalús,  s’assegueren  devant 
del  piano.  Al  acabarse’l  walz  (el  walz  era  de 
Strauss)  foren  molt  aplaudidas.  Recullintse 
els  vestits  y  saludant  ab  amabilitat,  s’alsaren 
dels  tamborets. 

Una  figura  esblaymada’s  dibuixà  tot  seguit 


al, costat  del  piano,  brandant  ab  sa  mà  dreta 
un  paper  enrotllat.  Ab  veu  prima,  en  Llopis 
y  Rossell  comensà  a  llegir: 

A  la  Libertad 

La  noble  doncella  sus  ojos  al  cielo 
levanta  con  noble,  con  bravo  ademàn, 
sacude  las  manos  con  màgico  anhelo 
y  ruge  en  su  pecho  fogoso  volcàn. 

|Alcetnos  las  copas, 
bebamos,  brindemos 
por  la  Libertadl 

Ya  el  Oscurantismo  rechina  los  dientes, 
secuaces  malditos  armàndose  estan; 
oscuras  tinieblas  se  agitan  vivientes 
y  sienten  de  sangre  pletórico  afàn. 

|Alcemos  las  copas, 
bebamos,  brindemos 
por  la  Libertad! 

La  poesia  continuava  en  aquest  to  xardo- 
rós  y  vibrant:  la  tornada’s  repetia  tretze  ve- 
gadas.  Al  acabarse,  las  noyas  sospiraren 
com  si’s  lliuressin  d’un  mal  somni,  peró’ls 
joves  s’alsaren  picant  de  mans.  S’ohiren  crits 
de  /  Viva  la  República! 

—  Caps  calents! — murmurà  don  Joseph 
Pau  Golorons. 

— ;Fuera!  —  cridà,  roig  de  rabia,  el  tinent 
Fernàndez  de  Rebolledo. — / Fuera I 

— l'Viva  la  Revòlución! — respongueren  els 
joves. 

En  Llopis  y  Rossell  s’amagà  a  corre-cuyta. 
S’alsaren  bastons  y  sabres.  Las  senyoretas 
xisclavan.  Aquella  festa  tan  artislicament 
comensada  ^acabaria  ab  sanch?  No:  en  Papitu 
Comasinterposà  sa  preuhadainfluhencia.  Per- 
suadi  al  un,  convencé  al  altre:  se  dirigi  als 
més  exaltats  ab  veu  vibranta  d’emoció,  re- 
cordàntelshi  llurs  familias.  Recomanà  pru¬ 
dència  als  militars,  sanch  freda  als  republi¬ 
cans,  y  feu  compendre  al  jutjela  inoportunitat 
d’empresonar  al  desditxat  poeta.  Y  aquella 
nit  se  guanyà  la  presidència  del  cassino  en 
las  properas  eleccions. 

La  segona  part  del  programa  fou  més  tran- 
quila,  y,  al  acabar,  s'arreconaren  las  cadiras: 
havia  arribat  el  desitjat  moment.  Comensà’l 
primer  walz.  En  Papitu  ballava  ab  la  noya 
Pla,  la  moreneta;  el  tinent  Rebolledo  ab  la 
filla  gran  de  don  Joseph  Pau  Golorons;  el 
poeta  humoristich  Surinyach  ab  la  senyoreta 
Bosch.  Comensà  a  aixecarse  una  espessa  pol- 

saguera  de  la  catifa.  Las  noyas  suhavan,  la 
pols  d’arrós  desapareixia,  fosa  per  la  humi¬ 
tat  de  las  galtas.  El  pentinat  de  la  filla  de 
don'  Joseph  se  desfeya,  y’l  tinent  l’acompanyà 
al  costat  de  sa  mare,  que,  tot  rondinant,  li  ar¬ 
reglà’l  monyo. 

Don  Joseph  Pau  Golorons,  voltat  de  res¬ 
pectables  comerciants  y  propietaris,  cridava 
ab  veu  conmoguda: 

— Aixó  son  festas!  Aixó  si  qu’es  motiu  de 
joya  pera’ls  bons  pares!  Aqui,  lluny  del  vici, 
las  nostras  fillas,  honestas  e  ignocentas,  se 
diverteixen!  Las  festas  tranquilas  que’ls  nos¬ 
tres  pares  ens  llegaren,  nosaltres  las  llega- 
rém  a  nostres  fills,  perque  no  son  indecentas 
com  aquellas  disbauxas  que’s  celebran  en  el 
caíeti  d’en  Pep  Pons... — 

Don  Joseph  no  pogué  acabar:  en  aquell 
mateix  moment  entrava  la  Cleo,  la  ballarina, 
ab  son  óval  blanquissim  y  pur,  coronat  de 
cabell  roig,  ab  sos  ulls  verts  y  sos  llabis 
de  foch. 


SOMNIANT 

Hamlet  parla 

Han  passat  segles  y  t’he  anat  mirant, 
oh  món  dels  meus  dolors  y’is  meus  delirisl 
Desd’aquí  hont  soch  t’he  vist  sempre  petit, 
encara  més  petit  de  lo  que’t  veya. 

La  dalla  dé  la  Mort  ha  anat  segant 
generacions  caducas,  miseriosas... 

Entre  mitj  dels  cayguts  m’ha  fet  dolor 
véurehi  alguna  testa  jovenívola. 

Mes  a  tots  els  cayguts,  sense  pietat, 
una  capa  de  terra’l  cel  els  tapa. 

Darrera  dels  cayguts,  incessantment, 
he  vist  milions  de  sers  que’s  redressavan. 

Oh,  món  dels  meus  deliris  y  dolorsl 
Es  espantós  el  teu  afany  de  viurel 

A  Deu  li  he  preguntat  de  tu  y  per  tu, 
y  Deu  m’ha  dit  ab  una  veu  serena: 
de  tu  que  va  formarte  del  nores; 
que  si  ara  fos,  a  fer  no’t  formaria. 

Que  quan  joyós  te  va  llensà  al  espay, 
ab  la  llum  va  donarte  ànima  seva; 
peró  que  tu,  de  móuret  orgullós, 
has  cregut  que  tenías  vida  pròpia, 
y  en  lloch  de  viure  sols  entre  la  llum 
sabs  viure  y  agitarte  en  las  tenebras. 

Milió  hauria  sigut  —  deya’l  bon  Deu  — 
haverte  dat  la  vida  cada  dia: 
que  no  sabessis  may,  al  endemà, 


— A  fora  !a  bagassa! — bramulà’l  vell  aclua' 
ri,  mentres  els  balladors  s’aturavan  y’is  mú- 
sichsdeixavandetocar. — A  fora,  mala  bruixa, 
gabatxa,  bacona!  Tórnaten  a  París,  que  aqui 
no’t  volém!  — 

La  Cleo  rigué  aixelabradament.  S’alsà’l 
vestit:  sa  cama  s’elevà  per  demunt  de  son 
cap.  Son  gesto  de  cancaiïiste  feu  esclatar  fu¬ 
riosament  la  indignació  de  las  senyoras.  Sols 
s’ohiren  crits,  amenassas,  exclamacions.  La 
Cleo  fugi.  El  ball  s’acabà,  peró  no  l’esvalot. 

— Massa  barra! 

— Bona  pell! 

— cPer  qué  haurà  vingut? 

— A  quins  temps  hem  arribat! 

— Qui  l’hagi  feta  venir  sera  expulsat  del 
cassino! — barbotejava’l  vocal  de  torn. 

— Quina  cama! — sospirava'l  poeta  Llopis 
y  Rossell. — Quina  cama!  — 

Y  aixís  s’acabà  la  festa. 

(Seguirà).  Geroni  Zanné 


A  HAMLET 

quinas  son  las  poncellas  qu’han  d’obrirse.., 

que  no  sabessis  al  venir  l’estiu 

que'ls  camps  han  de  fer  blat  y'is  arbres  fruyta. 

Que  tot  sigués  confós,  irregular; 
y  allavors,  en  el  sí  de  las  sorpresas, 
constantment  hi  veurías  el  poder 
del  Deu  Omnipotent  que’t  veu  y  jutja. 

Li  he  preguntat tu,  y  a  Deu  llavors, 
se  li  ha  ennuvolat  l’augusta  cara. 

Indigne’t  veu  de  fóndret  en  la  llum 
e  indigne’s  sent  de  fóndret  en  la  fosca. 

Està  indecís  sobre  la  teva  fi, 
oh  món  dels  meus  dolors  y’is  meus  delirisl 

A’n  aquí  hont  soch,  per  sempre  he  acabat 
els  meus  pesars  y’is  neguitosos  somnis. 

Las  boyras  sols  se  veuhen  sobre  teu 

que  a  sobre  meu  no  n’hi  veig  cap  de  núvol. 

Mes  ayl  tich  un  delit  de  més  amunt: 
vull  arribar  fins  hont  s’assenta  Ofelia. 

Hi  voldria  arribar,  besarli’ls  peus... 
peró  no  puch.  Ofelia  es  massa  alta. 

Deu  no’m  deixa  assolir  el  cim  gloriós, 

Deu  vol  que  m’acontenti  sols  de  véurela, 

Deu  me  diu  que  li  parli  a  dintre  meu, 
que  Ofelia  es  una  verge  inmaculada. 

Diu  el  bon  Deu  que,  al  aproparmhi  jo, 
faria  recordaria  de  la  terral 


R.  SURINACH  SENTÍES 

ELS  NOMS  CATALANS 
AL  COMTAT  DE  NISSA 

En  Peire  Devoluy,  distingit  poeta  proven- 
sal,  actual  capoulié  del  felibrige  e  ilustrat 
capità  de  la  matina  de  guerra  francesa,  ha 
publicat  ara  de  poch  un  llibre  de  capdal  im¬ 
portància  pera  la  seva  terra  y  de  no  poch  in¬ 
terès  pera  nosaltres  els  catalans,  riberenchs 
d’un  mateix  mar  y  habitants  d’una  costa  ger¬ 
mana  de  la  seva.  Se  titula:  Les  noms  de  la 
Carte  dans  le  Midi.  —  Essai  sur  les  noms  de 
lieux  du  Comté  de  Nice. 

A  n’en  Devoluy  al  escriure  la  seva  obra, 
no  l’ha  guiat  pas  sols  la  idea  de  servir  a  inte¬ 
ressos  purament  locals,  com  podrian  creure 
alguns  dels  moderns  jacobins  curts  de  gam¬ 
ba  ls.  que  no  saben  veure  més  que  mesquinesa 
en  aquestas  manifestacions  del  esperit  parti- 
cularista,  sinó  qu’ha  volgut  donar  una  llissó. 
y  per  cert  ben  donada,  a  n'aqueixos  sabis  ofi¬ 
cials  posats  a  sou  per  l’Estat  qu’en  las  car- 
tas  geogràficas  d'Instituts,  Estats  majors 
y  plans  catastrals  de  Fransa  (com  de  tot 
arreu  y  particularment  d’Espanya)  tenen  la 
funesta  mania  d’estrafer  els  noms  dels  po¬ 
bles,  tlochs  y  cosas  creyent  pujarlos  a  un 
ranch  superior,  ennoblintlos,  quan  en  reali¬ 
tat  no  fan  més  que  desnaturalisarlos  y  llevàr- 
loshi  tota  la  expressiva  significació  del  nom 
ab  que’ls  ha  batejat  el  poble  que  ab  ells  ha 
nascut  e  hi  ha  viscut  Íntimament  connatura- 
lisat. 

En  Peire  Devoluy,  per  lo  mateix  qu’es  un 
poeta  que  canta  en  provensal,  li  agrada  que 
las  cosas  s’anomenin  pel  seu  propi  y  natural 
nom,  y  en  sou  llibre,  avans  d’entrar  en  ma¬ 
tèria,  explica  la  significació  de  la  seva  obra 
fent  una  xardorosa  defensa  dels  parlars  lo¬ 
cals,  a  quins  tant  deu  agrahir  la  llengua 
francesa,  puig  que  a  costas  d’ells  ha  pogut 
enriquirse  y  avuy  encara  li  poden  proporcio¬ 
nar  una  pila  de  noms  ben  hermosos  que  no 
té  y  que  deu  enmatllevar  a  llenguas  extranje- 
ras  quan  se’n  té  de  servir,  segons  demostra 
en  alguns  exemples. 

Ans  d’entrar  en  matèria,  posa  en  clar  tam¬ 
bé  la  tan  debatuda  qüestió  desi’l  Comtat  de 
Nissa,  étnicament,  pertany  a  Italia  o  a 
Fransa.  Els  noms  de  pobles,  montanvas, 
rius,  etc.,  que  generalment  s’escriuhen  en 
italià,  l’han  fet  pendre  a  alguns  qu’estudían 
en  els  llibres  y  no  en  la  naturalesa,  com  a  un 
tros  després  de  la  mare  patria  italiana,  mes 
en  Devoluy,  destruheix  aqueixa  falsa  creensa 
donantnos  els  noms  en  la  llengua  del  pais  y 
fentnos  veure  que’ls  noms  italians  conser¬ 
vats  en  las  cartas  geogràficas  no  son  més  que 
una  deixa  de  l’antiga  dominació  italiana. 
Aixís  la  Chiusa  delia  Spelonca-Nera ,  al  pais 
l’anomenan  Clusa  de  Balma  Negra  o  Bauma 
Negra ;  Granges  de  Venchette ,  Granges  de 
V Avenquet  (petit  avenc);  el  riu  Oglione,  d'Ali- 


555 

gona ,  y  aixis  en  tot,  com  si’ls  francesos,  diu 
en  Devoluy,  donéssim  a  la  perduda  ciutat  de 
Thionville  el  nom  alemany  de  Diedenkofen. 
Quelcom  de  semblant,  més  ben  dit  igual, 
ens  passa  als  catalans  quan  inconscientment 
dihém  Perpignan  per  Perpinyà;  Banyuls-sur- 
Mer  per  Banyuls  de  Mar;  Alghero  per  V Al¬ 
guer;  Alicante  per  Alacant;  Torrevieja  per 
Torrevella ,  y  fins  Sant  Baudili  per  Sant  Boy , 
y  molts  y  molts  d’altres  que  veyém  cambiats 
sobre’l  mapa. 

Aixís,  donchs,  revindicant  la  llengua  del 
país,  en  Devoluy  classifica’l  dialecte  Nissart 
com  a  una  rama  de  la  extensa  y  gloriosa 
llengua  d’Oc,  y  la  terra  de  Nissa,  com  a  part 
integrant  de  la  Provensa,  la  dita  Terra  Nova 
de  Provensa ,  aixís  mateix  anomenada  pels 
passats.  Aquesta  idea,  qu’es  la  qu’està  d’acort 
ab  la  etnografia,  fou  defensada  pel  propi  Ca- 
vour,  ab  un  brillant  discurs,  a  la  Cambra 
dels  Diputats  de  Turin  durant  la  sessió  del 
26  de  Maig  de  1 860. 

Una  curiositat  remarcable  pera  nosaltres 
ens  ofereix  aquesta  obra,  y  es  el  gran  nom¬ 
bre  de  noms  catalans  que  conté  y  ab  els 
quals  se  designan  montanyas,  promontoris, 
rius,  etc.,  etc.,  del  Comtat  de  Nissa.  Aixó  ve 
a  reforsar  més  y  més  lo  dit  per  alguns  de  que 
quan  la  marina  deguerra  aragonesa  era  mes¬ 
tressa  del  Mediterrà  y  nostras  naus  mercants 
visitavan  tots  els  ports  d'una  banda  y  altra 
del  nostre  mar  fins  al  punt  de  que  podia  dirse 
que’l  Mediterrà  era  el  llach  d' Aragó,  tot  en 
aquest  mar  era  nomenat  en  català  y  ab 
aquests  noms  se  feyan  entendre  nostres  ma¬ 
riners  desde  Tànger  a  Athenas,y  desde’l  golf 
de  Venecià  a  Alexandria. 

Vegi’l  lector  ab  una  senzilla  ullada  quànts 
noms  catalans  ens  ofereix  la  toponomàstica 
nissarda. 

Abric  o  Abrig,  lloch  abrigat  dels  tempo¬ 
rals  o  escalfat  pel  sol. 

Adré,  solell,  terra  de  cara  al  sol,  al  revés 
d’ubach. 

Aigo ,  aygua;  Aigo-vers,  aresta  que  des- 
comparteix  las  ayguas;  Aigo-pendent;  Aigua , 
Aiganera,  Aigaversa. 

Aire,  ayre. 

Amoras ,  (las)  lloch  plantat  de  moreras. 

Arenas ,  (las )  Areniera ,  Arenasses,  platjas 
arenosas. 

Albareda ,  Albarea ,  Albera ,  Albaret,  lloch 
plantat  d’albas  0  àubens. 

Alp,  Aup,  montanya  de  pasturatje. 

Antar ,  L'Antaret,  ( Coll  del  Antaret )  altar 
petit. 

Avelanié,  Avellanet,  avellaner,  La  Vellané. 

Avenc ,  Avenquet,  Gorges  del  Avenqet. 

Balma,  Balmeta,  Bauma,  Baumeta,  Bal- 
massa ,  cova,  profondetat  del  terrer. 

Bassera,  aygua  entollada. 

Bals ,  Baus,  roquer  escarpat,  bals,  abals. 

Bec,  punta  de  promontori. 

Beure,  beure;  Bevera,  beurada  pels  moltons. 

Blau ,  Gourg-blau ,  gorch  blau. 

Borda,  Las  Bordinas ,  masia,  casa  forenca: 
ben  viu  en  moltas  parts  de  Catalunya. 

Brau,  /os  braus ,  bous,  braus. 

Cabanal ,  lloch  0  agrupació  de  cabanas. 
Cagarello ,  Zes  Cagarelles ,  terra  fangosa 
que  s’esllavissa. 

Caire,  angle  d’un  cingle,  cayre.  f  Ca/re  ovos, 
cazre  petit,  cairons.) 

Calanc,  escarpament  espadat. 

Calmeta ,  calma,  plana  sobre  una  monta- 
nya;  en  castellà  meseta. 

Cap ,  caií,  cap;  Ferrat. 

Castellar,  castell  fort. 

Cengle ,  cingle,  cingle. 

Clap,  clap  de  pedra,  d’herba,  d’arenas,  etc. 
Clapissa,  clapiera. 

Claus,  Les  Claus ,  las  claus,  punt  estraté- 
gich. 

C/o/,  clot,  fondo. 

Clusa,  clúa ,  pas  estret. 

Conca,  las  concas ,  lo  conquet ,  conca,  fon- 
dalada. 

Devens,  devesa ,  lloch  de  pasturatje. 

Dona,  Collet  de  las  Donas. 

Dragoniera ,  roca  0  lloch  de  dragons. 
Eissart,  issart,  terra  conreuhada  de  fresch. 
Embut,  remolí  d’aygua,  gorja. 

£Vc,  erch ,  roquer,  ert  0  erch,  espadat  y 
sech. 

Fades, Les  Fades,  rocas  conegudas  ab aquest 
nom. 

Faisses ,  /es  faisses,  La  Faissa  d'Adea ,  Fais- 
salonga ,  faixas  de  terra. 

Fem,  femousa,  lloch  de  fems. 

Zew,  fench. 

Fer ,  fer,  espantós,  incult. 

Friligole ,  Fas  de  Friligola ,  farigola. 

Font ,  Font  Santa,  Font  Freia,  fonts. 
Fourmigue ,  Punta  de  Peire  Fourmigue. 
Gardiola,  guardiola,  gardivola ,  guardiola. 
Ginestiere ,  ginestera. 

Gourg, gourg-blau,  gorch  blau. 

Grau,  engrau,  grau,  escala,  talls  a  la  roca. 
Jas,  jas  o  jassa. 

Mir  al.  Riu  del  Miral,  del  Mirall. 

Negre ,  Costa  Negra,  Balma-negra ,  Roubi- 
nes  negras ,  Peire  negra ,  llochs  de  la  costa. 


Ort,  Ortas,  hort,  hortas. 

Oustal,  Collet  de  l'Oustal ,  /’ Oustalet. 

Pelenc,  pelen,  pelissó,  pelench. 

Pennas,  Cima  de  las  Pennas,  (penyas)  avuy 
encara  viu  tambó  a  Catalunya.  (La  Penna,  a 
Poblet.) 

Planas,  Las  Planas,  La  Planastra. 

Pujade,  La  Pujade. 

Prat,  pradet-,  prat. 

Puget ,  puig  petit. 

Ranc,  roca  escarpada, ranch. 

Rumeguera,  lloch  de  romagueras. 

Roure ,  roure. 

Salvia,  salvia. 

Serre,  la  serre,  le  serret,  cresta  de  mon- 
tanva. 

Sistre,  sistre,  agromollat  de  palets  y  c  i- 
ment  natural  en  las  lluancas. 

Teule ,  Taulissa,  La  Teulera,  lloch  de  la 
costa. 

Torracha ,  torratxa. 

Ubach,  les  ubagues,  aubach  0  ubach,  ves¬ 
sant  oposada  al  mitj  dia.  Las  Ubagas. 

Valia,  Vallat  des  Avellaniers. 

Vemeda,  verneda,  lloch  plantat  de  verns. 

Vilar ,  grupo  de  masías. 

Me  sembla  que  ab  aquesta  senzilla  espigo- 
lada  n’hi  hà  prou  pera  que’l  lector  se  fassi 
càrrech  de  la  gran  importància  que  un  temps 
tingué,  y  té  encara  avuy,  la  llengua  catalana 
a  lo  llarch  de  la  platja  mediterrània.  Ditxo- 
sos  temps  aquells  en  qu’era  coneguda  per  tot 
el  Mediterrà  y  estimada  de  tots  els  pobles  y 
no  perseguida  y  ultrajada  com  avuy  per  qui 
no  la  comprèn  ni  la  podrà  compendre  may, 
perque  viu  allunyat  de  tota  civilisació  euro¬ 
pea.  Benvingudas  sian  obras  com  las  d’en 
Peire  Devoluy,  el  distingit  poeta  y  filólech 
provensal,  que’ns  portan  a  la  memòria  tan 
agradosos  recorts  y’ns  encoratjan  pera  seguir 
avant  en  la  tasca  de  resurrecció  y  reivindica¬ 
ció  de  nostra  llengua,  un  temps  regna  del 
Mediterrà,  vibrant,  clara,  riallera,  enèrgica 
y  lluminosa  com  nostras  platjas,  y  queviura 
mentres  onegi  la  mar  que  besa  las  terras 
que  la  parlan. 

JOSEPH  ALADERN 


GERMINAL 


Dona,  segueixme: 
irém  al  cim  del  més  altiu  turó, 
ahont  creixi'l  lliri, 

ahont  no  hi  neixin  gatosas  ni  escardots, 

ahont  may  se  senti 

de  las  petjadas  d’home  la  remor... 

No  tinguis  por  que  vinguin,  tots  son  febles, 
y  allà  no  més  poden  pujarhi’ls  forts. 


La  cima  es  alta: 

peró,  qué  hi  fal  Quan  hi  serém,  quin  goig! 
Un  cel  més  ample, 

més  pur,  més  blau  ens  cubrirà  a  tots  dos. 
Vina  y  segueixme: 

irém  amunt,  com  més  amunt  mellor, 
y  allà’ls  dos  sols,  gaudint  la  vida  lliure, 
darém  de  rassa  nova  la  llevor. 


R.  del  Rfo  y  Domingo 

L'APARICIÓ 

per  Jean  Lorrain. 

{Son  d’un  qüento  de  la  veliuria  o  bé  d’un 
somni  de  ma  infantesa,  la  decoració  y’is  per- 
sonatjes  que’s  redressan  ara  al  devant  meu  y 
m’atrauhen  ab  forsa  desconeguda?  No  ho  sé 
pas.  Lo  que  si  puch  dir  es  que  la  obsessió 
va  creixent  fins  a  tal  punt,  que’m  produheix 
un  malestar  extrany,  inexplicable  :  y  que 
sense  poder  precisar  en  quin  llibre  de  llegen- 
das,  o  en  quin  recull  de  qüentos  de  fadas  he 
vist  la  enlluhernadora  y  misteriosa  imatje,  el 
seu  recort  m’embolcalla  persistent  a  totas 
horas,  y’m  trobo  dins  d’un  bosch  molt  fosch  y 
sobre  tot  molt  alt,  altíssim,  grandiós  com 
una  catedral,  ab  socas  de  gegantinas  albas, 
polidas  y  allisadas  com  pilastras,  ab  clapas 
d’abets  formidables,  quin  brancàm  revellit 
lluhenteja  tant  de  nit  com  de  dia,  acaronat 
per  un  somniós  clar  de  lluna. 

Quin  bosch  més  extrany!  Els  passos  no  hi 
fan  cap  remor:  en  las  buydors  dels  tronchs 
y  en  la  pinassa  que  l’encatifa,  no  hi  somriu 
ni  una  flor,  ni  un  bri  de  molsa.  Sols  de  tant 
en  tant  sembla  veures,  entre  mitj  dels  arbres, 
la  flamarada  blavenca  d’alguna  flor  mons¬ 
truosa,  o  bé  la  resplandor  rohenta  d’al- 
gún  matoll  infernal,  cremant  dins  de  la  cal¬ 
ma  profonda  y  alarmadora  de  la  boscuria; 
mes  quan  un  hi  es  ben  aprop,  s’adona  de 
que  no  es  altra  cosa  que  un  esqueix  de  llum 
caygut  de  las  frondositats  impenetrables  de 
las  voltas,  o  un  tros  d’escorxa  granelluda, 
tacada  d’or  per  un  raig  de  sol;  y  tot  esdevé 
blau  dins  d’aquest  bosch  de  somni  y  de  si¬ 
lenci,  però  d’un  silenci  tan  gran,  que  l’au- 
sencia  complerta  de  la  sonoritat  vos  omple 
de  temensas,  vos  angoixa  y  aclapara. 

ja  feya  una  pila  d’horas  que’l  Príncep  hi 
caminava  per  dintre  d'aquell  bosch.  Però 
tcóm  hi  havia  entrat?  Ni  ell  mateix  ho  sabia. 
Sols  se  recordava  de  que  havia  arribat  al  cap 
d’avall  del  parch  de  son  palau,  perseguint  a 
un  aucell  que  saltironava  de  branca  en  bran¬ 
ca,  botant  d’un  arbre  al  altre. 

Atret  pels  retilets,  caygué  en  la  seducció 
del  ensomni  (y  aixó  que  no  hi  era  pas  gens 
inclinat)  y’s  trobà  fora  dels  reixats  del  parch, 
y  tot  seguit  a  dintre  d’aquell  bosch  blavench 
y  silenciós,  qu’encara  no  havia  vist  may  ab 


tot  y  coneixe  sas  terras  pam  a  pam  ben  bé  a 
més  de  vint  horas  al  voltant,  donchs  era  ca¬ 
valler  incansable  ygran  cassador  de  singlars. 
L’aucell  havia  desaparegut;  dintre  del  bosch 
no  se’n  hi  sentia  refilar  pas  cap;  sols  hi  reg¬ 
nava  la  calma  ombrívola  y  profonda,  y  aquest 
gran  silenci  havia  en  un  principi  tranquilisat 
al  Princep,  donchs  lo  més  propi  de  las  bos- 
curias  encantadas  era  l’aparició  de  peus  nusos 
demunt  de  la  molsa,  o  sentir  argentins  sorolls 
de  rialladas,  músicas  llunyanas  y  veus 
insidiosas  y  jovenivolas.  Al  peu  de  las  socas 
gegantinas,  espayadas  las  unas  de  las  altras 
com  las  columnas  d’un  temple,  no  s’hi  veya 
ni  ohía  res  de  tot  aixó.  A  la  llarga,  aquella 
mateixa  simetria  dels  arbres  va  espantarlo,  y 
aquella  gran  calma  va  acabar  per  corpéndrel, 
essentlí  com  li  era  aquella  solitut  completa¬ 
ment  desconeguda. 

Com  una  inmensa  madrépora,  ella  havia 
brollat  tot  de  cop  devant  seu:  en  aixó  hi  ha¬ 
via  quelcom  de  sortilegi  y  de  deliri,  y  la  bos- 
curía  devia  ésser  grandiosa,  abarcant  una 
extensió  de  terras  incalculable,  donchs  feya 
una  pila  d’horas  que  caminava  aclaparat  per 
la  calma  espantosa  d’aquell  bosch  sens  au- 
cells,  de  fullatjes  inmóvils  y  en  el  que  lavida 
de  las  savas  semblava  haverse  petrificat, 
donchs  el  vent  no  cantava  a  través  del  bran¬ 
càm,  ni  cap  bosqueter  asclava  llenya  entre’ls 
rebolls  de  las  grans  arrels.  El  bosch  era  de¬ 
sert,  y  l’angoixa  d’aquell  abandón  era  tal, 
que’l  Princep  s’hauria  estimat  més  el  perill 
de  qualsevulga  mal  encontre  que  aquella 
solitut  extranya  y  desesperadora. 

Y  al  mateix  temps  que  un  terror  creixent 
li  comensava  a  mullar  las  galtas  d’una  suhor 
freda,  una  figura’s  redressà  tot  de  cop  al  seu 
devant:  un  cap  ple  d’angunia,  trist  y  xardo- 
rós,  uns  ulls  que  flamejants  y  buyts  reflectían 
una  aflicció  infinida,  una  cara  magra  y  des¬ 
carnada,  traspuhant,  sobre  tot  en  las  comi- 
suras  crispadas  dels  llabis,  una  expressió 
indefinible  desufriment  y  de  pietat. 

Una  corona  d’espinas — la  mateixa  corona 
que’ls  pintors  religiosos  trenan  al  voltant  del 
front  del  Salvador — s’irradiava  darrera  d’ella, 
gegantina;  y  demunt  d’aquest  nimbus  lívit, 
la  cara,  tota  solcada  de  llàgrimas,  s’hi  en¬ 
quadrava  com  una  hòstia  ab  grogors  de 
morta,  peró  de  morta  benhaurada,  donchs 
un  inexplicable  èxtasis  transfigurava  tot  el 

rostre  delicat  de  la  dolorosa  aparició.  Se 
mantenia  dreta  sobre'l  fons  blau-fosch  d’una 
clapa  d’abets,  y  ab  una  mà  tremolosa  de  de¬ 
falliment,  estrenyia,  apoyantla  ensa  vestidura 
y  en  el  lloch  del  cor,  una  garba  d’escardots 
de  mar,  d’un  blau  pàlit,  quinas  fullas  gri- 
sencas  eran  totas  tacadas  de  sanch;  y  tot  el 
seu  rostre  de  condempnada  a  mort  resplandia 
dintre  la  corona  d’espinas,  com  animat  per 
una  flama  blavenca,  de  la  blavor  mateixa  ab 
que  ubriagava’l  brill  de  sos  ulls  hermosos. 

El  Princep  s’havia  aturat,  corprès,  enllu- 
hernat,  espahordit,  y  ensemps  encisat. 

Alashoras  ab  una  veu  grave  y  profonda, 
l’aparició  parlà: 

— Tu  no’m  coneixes:  ets  encara  massa  jove 
per’haverme  trobat  en  ton  cami.  Els  que 
m’han  conegut,  aquells,  jay!  no  s’erran  pas 
y  no  tinch  necessitat  de  presentarme  devant 
d’ells  ab  tot  el  meu  esplendor  trist  y  fastuós, 
pera  véurels  cóm  cauhen  tot  seguit  a  mos 
genolls  y  cóm  m’imploran,  els  pobres,  ab 
crits  de  nin  y  ab  plors  de  dona.  Jo  soch  la 
Guardiana  d’aquest  bosch,  jo  sola  puch  fer- 
ten  surtir,  tornarte  ala  vida,  al  món,  a  tot 
al  1  ó  que  no  es  ilusió,  que  no  es  deliri,  des¬ 
engany  ni  enlluhernament.  Jo  tinch  més  de 
deu  mil  anys,  però  no  envelliré  may:  la 
sanch  de  mas  feridas  me  mantindrà  sempre 
jove.  El  meu  nom  es  El  Dolor. — 

El  Princep  instintivament  s’havia  ageno¬ 
llat,  beventse  ab  la  mirada  aquella  figura  ex¬ 
traordinària  de  dona  que  tenia  al  devant, 
quins  peus  descalsos  semblava  que  no  toca- 
van  la  terra. 

Alashoras  ella,  posant  en  el  front  del  Prín¬ 
cep  sa  mà  delicada,  que  pesava  espantosa¬ 
ment,  va  dirli: 

— Tu  fins  ignoras  el  nom  del  bosch  ahont 
t’ha  portat  l’aucell  captayre,  perque  tu  no 
has  entrat  aqui  ni  seguint  las  petjadas  del 
Amor,  ni  las  de  la  Jovenesa,  sinó  que  per 
distracció  has  cedit  al  sortilegi;  y  per  dis¬ 
tracció  també,  encara  puch  salvarte.  Ets 
dintre  del  bosch  del  Ensomni.  Aquestasgrans 
boscurias  de  silenci,  quina  augusta  tranqui- 
litat  t’espanta,  las  anyoraràs,  per’xó,  tota  ta 
vida.  Llur  recort  te  seguirà  ab  recansa  fins 
al  teu  ultim  dia,  y  ab  tot,  pots  benehir  l’ha- 
verme  trobat,  donchs  si  s’hagués  esmunyit 
tan  sols  una  hora  més,  podías  haverthi  ador¬ 
mit  per  sempre. 


Quànts  n’he  despertat,  en  mas  caminadas 
inquietas,  que  sense  mi  s’haurian  enfonzat 
en  la  dormida  eterna!  Per’alguns  he  arribat 
massa  tart,  pero  després — tinch  de  dirtho — 
moltas  voltas,  per  pietat,  els  deixava  que  dor¬ 
missin,  donchs  me  feyan  compassió’ls  seus 
pobres  rostres,  transfigurats  pel  reflex  del 
ensomni;  y  aprop  d’aquests  he  dubtat  al  véu¬ 
rels  tan  ditxosos  en  la  inmovilitat  de  sas  fan- 
tasías,  y  he  seguit  el  meu  cami  sens  apovar  el 
dit  sobre  sas  parpellas  closas,  tement  per 
ells  las  crudeidats  del  pervindre. — 

Y’l  Dolor,  ab  una  veu  tota  molla  de  tendre¬ 
sa,  va  afegir: 

— Peró  ja  se’t  tancan  els  ulls  cansats,  pobre 
nin!  Contestam,  fes  un  esfors:  (estàs  decidit 
a  seguirme?  Encara  puch  salvarte,  peró  no 
puch  tornarte  a  la  realitat  sense  punxentas 
engunias.  (Estàs  decidit  a  sufrir? — 

Y  veyent  al  Príncep  tremolant  de  por  y 
cercant,  ab  el  cap  baix  y  sense  trobaria,  una 
paraula  per  respondre,  encara  li  va  dir: 

— No  t’espantis,  que  jo  no  soch  una  aparició 
qualsevol,  vinguda  pera  ferte  vessar  llàgri- 
mas,  sinó  que  soch  la  realitat  mateixa  de  la 
vida.  El  meu  nom  es  el  Dolor,  y  no  he  vol¬ 
gut  pas  aterroritzarte  ab  mentidas,  pobre 
mortal!  Aquest  bosch  de  misteri  es  molt  més 
poblat  de  lo  que  tu’t  pensas:  mira!  — 

Y  la  figura  blavenca  va  extendre’l  bras  ab 
un  gran  gest,  y  las  profonditats  delaboscuria 
resplandiren  tot  de  sobte,  ab  clarors  tétricas 
y  esmortuhidas;  y,  barrejats  ab  l’evori  dels 
ossos  y  dels  cranis,  cossos  que  tant  podían 
ésser  homes  adormits  com  cadavres  inmó- 
vils  van  apareixe  entre  milj  del  brancàm  es¬ 
pès;  y’l  bosch  del  Ensomni’s  va  tornar,  per 
espay  d’uns  quants  minuts,  una  gran  cripta 
mortuoria. 

El  Príncep  s’alsà  depressa,  dihent  ab  veu 
feble: 

— Empórtatem  ,  empórtatem  ;  ja’t  seguiré, 
fantasma  compassiu,  perque  jo  no  puch  so- 
portar  pas  més  las  visions  sinistras  que  bro- 
llan  a  ta  veu! — 

Y’l  Dolor,  ab  una  pietat  inmensa  en  sos 
ulls  plens  de  llàgrimas,  va  contestarli: 

— Y  ab  els  peus  tots  sangnants,  las  palmas 
de  las  mans  foradadas  per  claus,  y  la  carn 
plena  de  llagas  (no’t  queixaràs? — 

Y  havent  el  Princep  fet  signe  que  no, — Vi- 
na! — li  digué’l  Dolor,  agafantlo  per  una  mà 

y  enduhentsel  a  travers  de  las  clarors  y  de 
las  ombras  qu’escampavan  y  projectavan  las 
socas  de  las  albas  y’l  brancàm  dels  abets. 
Peró  ell  ja  no  se  la  escoltava:  s’havia  aturat, 
ab  mirada  estàtica,  pera  contemplarlas  llumi- 
nosas  formas  de  donas  qu’havían  brollat  de 
sobte  en  las  cimas  dels  arbres.  Semblavan 
donzellas  penjadas  y  acotxadas  ab  els  plechs 
de  llurs  grans  alas,  entre  las  brancas  y’is  fu- 
llatjes,  poblant  las  voltas  mésaltas  del  bosch, 
y  llurs  vestiduras  volejantas  clapejavan  las 
verdors  com  blanquíssims  caramells  de 
gebre. 

— Son  els  Somnis — barbotejà  misteriosa¬ 
ment  el  Dolor,  posantse  un  dit  demunt  dels 
llabis. — No’ls  despertis  pas. — 

Peró,  entre  mitj  dels  ramatjes,  s’hi  senti 
corre,  molt  amunt,  una  melodiosa  esgarri- 
fansa  d'alas,y  alashoras,  ab  els  ulls  afollats, 
fils  en  las  atrayentas  figuras,  sense  ni  tan 
sols  fer  esment  de  que  quasi  totas  semblavan, 
mortas,  ab  llurs  parpellas  esblaymadas  y 
llurs  caras  de  cera,  com  reculadas  entre’l  re¬ 
plegament  de  llurs  alas  d’ombra;  sense  veure, 
per  fi,  que  n’hi  havia  algunas  de  rostre  tot 
verdós  y  contret  per  ganyotas  horribles, 
qu’amagavan  sas  caras  de  vella  dessota  d’alas 
membranosas  de  rata-pinyada,  el  Princep,  ca- 
yent  tot  de  cop  en  una  mena  d’éxtasis  mara- 
veilós,  va  desferse  de  las  mans  del  Dolor,  y 
agenollantse  a  sos  peus,  sobre  l’herba,  li  di¬ 
gué  ab  veu  sonmiosa  y  ofegada: 

— Vesten,  que’m  fa  por  aquesta  vestidura 
que  portas,  tota  plena  de  sanch;  vesten, 
que’m  fan  por  els  teus  ulls  de  boja,  tots  cre¬ 
mats  per  las  llàgrimas;  vesten  que  tinch  de¬ 
sitjós  d’adormirme;  vesten...  vesten!...  — 

Y’l  Dolor,  resignat  un  cop  més,  va  em- 
pendre’l  seu  camí  a  través  de  la  gran  boscu- 
ria,  de  la  qual  n'es  Guardià. 

Traducció  de 


LA  HUMANITAT  D’AVUY 
Y  LA  DE  DEMÀ 

— Qu’es  trista  la  humanitat  d’avuy! 

— Sí,  qué  trista,  peró  qué  degenerada! 

— No.hn  hà  remey  pera’l  seu  mal. 

— N’hi  hà,  peró’ls  homes  no  volen  cercar- 
lo.  No  més  trevallan  pel  fí  material. 

— No  senten  amor  pel  pròxim. 

— No  més  1  ’odi’ls  guia  desde  que  naixen. 

— No  més  els  alenta  l’esperit  de  discòrdia. 

— Menjan  per  guia,  no  pera  viure  y  cum- 
plir  l’alta  missió  que  tenen  en  la  vida. 

—  Estiman  per  luxuria:  l’amor  pur  y  bon¬ 
dadós  que  surt  de  l’ànima,  qué  pochs  el 
senten! 

—  Trevallan  pera  ésser  richs,  per’acaparar 
explotant  al  seu  semblant:  may  per  dever. 

— Y  una  humanitat  que  no  més  odia,  que 
no  sent  l’amor  ni  fruheix  la  vera  vida  ^vol 
salvarse? 

— No  té  pas  salvació  possible! 

— Pobra  humanitat!  — 


Mes,  enfront  de  la  humanitat  que  cau,  se’n 
aixeca  un’altra  plena  de  vida  y  de  bondat 
que  ve  a  substituhirla;  al  costat  del  casal  an- 
tich  de  la  societat  decadenta,  s’hi  basteix  l’e¬ 
difici  de  la  societat  moderna,  sentat  en  més 
amplas  bases  d’humanisme:  en  el  trevall  y 
en  la  educació. 

En  ell,  l’home  modern  que  desitja  la  lli¬ 
bertat,  s’hi  regenera  y  viu  la  vera  vida  de 
germanor,  de  veritat,  de  Natura. 

Els  fanatismes  de  l’antigor  s'aferran  al  home 
modern  pera  pervertirlo:  mes  ell  triomfa  de 
tots  sos  enemichs,  y  va  dretament  al  fi  pro¬ 
posat,  per  carreteras  amplas  y  espayosas. 

Oh,  qué  gran  la  veig  la  humanitat  vinen- 
ta!  Ella  serà  la  bona,  la  pura,  la  santa,  la 
perfecta,  la  mereixedora  d’un  regnat  etern 
de  Justicia! 

Olaguer  Massip 

NOVAS 

A  la  societat  «Catalunya  Federal»  venen 
celebrantshi  una  serie  de  conferencias  molt 
importants.  El  dia  6  del  corrent  hi  disertà’l 
doctor  Martí  y  Julià  sobre’l  tema  «Naciona¬ 
lisme  y  Autonomisme»,  y  darrerament  en 
Rafel  Folch  y  Capdevila  hi  desenrotllà  varias 
ideas  combatent  ab  molta  lògica  la  mania  de 
fer  grans  Estats  en  perjudici  de  las  llibertats 
individuals.  Un  y  altre  foren  molt  aplaudits, 
havent  assistit  a  las  conferencias  un  públich 
nombrós,  entre’l  que  hi  abundavan  els  cata- 
lanistas,  als  que  «Catalunya  Federal»  havia 
invitat  preferentment  ab  tot  y  ésser  las  vet- 
lladas  de  caràcter  públich. 

Publicacions  rebudas: 

Cartell  dels  Jochs  Florals  de  Girona,  pera 
els  que  s’ofereixen  dos  premis  ordinaris  y 
tretze  d’extraordinaris.  Els  trevalls  deuràn 
enviarse  al  secretari  del  jurat  (Pujada  de 
Sant  Martí,  2,  3.er,  2.a),  avans  del  dia  10  d’oc¬ 


tubre  vinent.  El  jurat  calificador  estarà  com¬ 
post  pels  senyors:  Francesch  Matheu,  presi¬ 
dent;  Joseph  Franquet  y  Serra,  Joaquim 
Fabrellas,  Francisco  Viver,  pbre.,  vocals;  y 
Prudenci  Bertrana,  secretari. 

Colegi  de  Sant  Jordi.  Prospecte  pera’l  vi¬ 
nent  curs,  detallantse  las  ventatjas  de  las  esco- 
las  catalanas  en  nostra  terra,  y’is  bons  resul¬ 
tats  fins  ara  obstinguts  en  el  dit  colegi,  en  el 
que  s’hi  procura  donar  una  ensenyansa  lò¬ 
gica  y  pràctica,  atenentse  al  perfeccionament 
de  la  cultura  individual  ensemps  que  a  treva- 
llar  per  la  dignitat  de  Catalunya. 

Gent  Nova.  Aquest  valent  setmanari  cata¬ 
lanista  que  veu  la  llum  a  Badalona,  ha  publi¬ 
cat  ab  motiu  de  la  festa  major  de  dita  ciutat 
un  important  número  extraordinari  en  el  que 
s’hi  llegeixen  hermosos  trevalls  literaris  y  de 
propaganda  autonomista  deguts  a  escriptors 
tan  reputats  com  Estrany,.  Martí  y  Julià,  Bo- 
ri  y  Fontestà,  Folch  y  Torres,  Marsans,  Pu¬ 
jol,  etc.,  figurantnhi  també  de  nostres  esti¬ 
mats  companys  de  redacció  Pompeyus  Gener 
y  Antón  Busquets  y  Punset. 

LLISSONS  DE  LA  EXPERIENCIA 

Dos  aspectes  devém  apreciar  en  la  qüestió 
social:  el  moral  y’l  material.  Y  es  ben  clar 
que,  dels  dos,  el  primer  hauria  d’ésser 
objecte  de  predilecció,  per  no  dir  que  sols 
ell  hauria  de  tenirse  en  compte,  donchs, 
a  més  dels  atributs  superiors  de  qu’està  pos- 
sehit,  s’ha  de  reconeixe  que,  resolt  el  pro¬ 
blema  baix  son  punt  de  vista  moral,  es¬ 
pontàniament  assoliria  la  solució  en  l’ordre 
material. 

No  obstant,  avuy  per  avuy,  referintnos  a 
Espanya  y  particularment  a  Catalunya  — 
apart  alguns  qu’estudian  la  qüestió  y  propa- 
gan  lo  qu’ells  reputan  la  seva  solució  ab  mi- 


ras  enlayradas,  per  altra  banda  incompre¬ 
sos  pels  obrers  y  pels  que  no  son  obrers,  —  es 
evident  que’ls  que’s  dirigeixen  directament  a 
la  classe  trevalladora  y  la  fan  moure,  procu- 
ran  interessaria  principalment  baix  l'aspecte 
material  o  económich  de  dita  qüestió.  Yls 
obrers,  obehint  els  consells  dels  seus  direc¬ 
tors,  pera  fer  valdre’ls  seus  drets  o  assolir  lo 
qu'ells  consideran  una  partida  a  compte  de 
llur  reparació,  dintre  d’aquest  terreny,  esgri¬ 
meixen  ab  una  freqüència  suicida  un’arma 
poderosa,  fins  poderosa  pel  mal  que  pot  fet¬ 
als  mateixos  que  la  manejan  ab  excessiva 
lleugeresa:  la  vaga. 

La  vaga,  la  resistència  passiva  {qué  es  en 
el  fons?  Una  lluyta  entre  interessos  mate¬ 
rials,  una  guerra  econòmica.  {Qui  n’ha  d’ei¬ 
xir  victoriós,  quan  no  es  forsa  motivada  o  no 
s’ha  tingut  ab  anterioritat  la  deguda  previ¬ 
sió?  {El  capitalista,  l’amo,  ab  sa  potencia 
material,  o’l  trevallador,  l'obrer,  careixent 
moltas  vegadas  de  lo  més  necessari  pera 
viure?  Aixó  sense  comptar  l’empobriment 
qu’en  tot  poble  provoca  la  falta  de  produc¬ 
ció,  del  que  necessàriament  han  de  ressentir- 
sen  més  aviat  els  menys  poderosos. 

{S’ha  d’entendre  ab  lo  que  deixém  escrit 
que  som  en  absolut  enemichs  de  las  vagas? 
No.  Creyém  qu’en  determinadas  ocasions,  si 
ha  sigut  precedida  d’un  estudi  que  demostri 
lo  justificat  de  la  seva  finalitat,  ensemps  que 

acordada  ab  la  deguda  previsió  pera  soste- 
nirla  convenientment,  es  un  medi  poderós 
per’assolir  alguna  mellora  en  las  condicions 
del  trevall.  Però  d’aixó  a  apelar  a  ella  per 
un  tres  y  no  res,  sense  saber  en  molts  casos 
ahont  se  va  o  careixent  de  medis  per’aguan- 
tarla,  hi  hà  molta  diferencia. 

Resseguiula,  obrers,  la  historia  de  las  va- 
gas  que  de  pochs  anys  a  n’aquesta  part  s’han 
anat  succehint  una  darrera  l’altra  a  Barce¬ 
lona.  Resseguiulas  aquellas  planas  de  la  mi¬ 
sèria,  y  diguéu  ab  sinceritat  si  l’havéu  rebut 
el  fruyt  de  tants  sacrificis,  si  ha  mellorat 
gayre  la  vostra  situació  econòmica.  Mostréu- 
loshi  vostre  estat  als  que  segueixen  aconse* 
llantvos  que  continuéu  pel  mateix  cami  de 
vagas  intermitents,  d’eterna  misèria,  de  per- 
fidiós  allunyarse  de  l’aubada  de  vostre  posi¬ 
tiu  mellorament;  mostréuloshi,  y  si  encara 
persisteixen  en  la  mateixa  deria,  abandoneu- 
los  en  la  seva  ignorància,  allunyeuvos  de  las 
tossuderias  dels  seus  cervells  petrificats,  0 
execreulos  per  la  seva  mala  fe,  ja  que,  si  no 
son  ignorants,  es  que  no  més  tractan  de 
fervos  actuar  de  comparsas  en  aquestas  co- 
medias  irònicament  anomenadas  emancipa- 
doras,  en  las  que  sempre’s  reservan  els  pri¬ 
mers  papers. 

,;Havéu  de  renunciar  per  aixó  al  vostre 
mellorament?  De  cap  manera,  ben  al  contrari. 
Aixó  tot  lo  més  vos  demostrarà  lo  inútil 
0  lo  perjudicial  de  las  vagas  la  inmensa  ma¬ 
joria  de  las  vegadas,  lo  que  deu  ferse  y  cóm 
deuhen  portarse  a  cap  en  cas  d’ésser  justifi¬ 
cat  l'apelar  a  aytal  extrém,  y  per  ultim,  la 
necessitat  de  fixarvos  en  altres  medis  pera 
assolir  melloras  de  caràcter  económich. 

S’ha  de  tenir  en  compte  que  las  dificultats 
d’ordre  material  ab  que  topan  els  obrers  pera 
satisfer  las  sevas  necessitats  son  degudas,  en 
molts  casos,  més  que  a  la  ganancia  del  amo 
obtinguda  escursant  el  jornal  dels  seus  tre- 
vallàdors,  per  un  costat,  al  estat  d’endarreri¬ 
ment  en  que’s  troban  moltas  industrias  en 
comparació  a  las  similars  del  extranjer,  y  que 
necessàriament  obliga  a  amos  y  obrers  a  limi¬ 
tar  llurs  g.uanys  pera  resistir  la  competència,  y 
per  l’altre,  a  lo  crescut  dels  presupósits  del 
Municipi  y  del  Estat,  quin  pes  deixa  sentirse, 
més  que  sobre  ningú,  sobre  las  classes  ne- 
cessitadas  pel  mer  fet  de  tenir  menys  resis¬ 
tència,  y  a  las  companyias  monopolisadoras 


que,  lliuradas  de  la  concurrència  per  obra  y 
gracia  del  Estat  totpoderós,  las  hi  es  permès 
repartirse  uns  dividendos  faulosos  que  no 
son  més  que  una  contribució  indirecta  que 
pesa  indistintament  sobre  totas  las  classes 
socials. 

Y  conegudas,  obrers,  las  causas  que  vos 
privan  d’anar  endevant,  heusaqui’ls  nous 
horitzons  cap  ahont  havéu  d’encaminar  els 
vostres  esforsos  para  mellorar  de  situació: 
Associeuvos,  pera  discutir  y  acordar  lo  qte 
vostres  representants  als  municipis,  a  las  di¬ 
putacions  y  a  las  corts  hagin  de  demanar. 
Associeuvos,  pera  que  arribi  a  ésser  un  fet 
la  creació  d’escolas  industrials  veritat,  pera 
que  vostre  trevall  competeixi  ab  l’extranjer. 
Associeuvos,  en  una  paraula,  pera  que  des¬ 
apareguin  tants  gastos  inútils,  tantas  sango- 
neras  qu’en  el  sí  dels  organismes  governa¬ 
mentals,  provincials  y  municipals  xuclan 
regaladament  lo  que  a  vosaltres  trevallant 
vos  manca,  y  en  íi,  pera  que  cessi’l  vergo¬ 
nyós  tribut  que,  ab  l’ajuda  del  Estat,  qua¬ 
tre  senyors  particulars,  tenedors  d’accions 
d’aquestas  companyias  monopolisadoras,  co- 
bran  de  tots  els  espanyols. 

Y  si  alguna  vegada  ensopeguéu  ab  alguna 
indústria  u  ofici  en  el  que  poguéu  demostrar 
d’un  modo  positiu  que  lo  crescut  dels  guanys 
permetria  als  amos  mellorar  las  condicions 
del  trevall,  y  ab  tot,  aquests  se  resistissin 
a  ferho,  prevenintvos  ab  temps  pera  poder 
aguantaria  ab  dignitat,  aprofitant  la  forsa  de 
vostra  associació,  acordéu  la  vaga  d’aquell 
art  u  ofici  y  exposéu  públicament  els  motius 
que  vos  obligan  a  pendre  aquesta  extrema 
determinació,  que  si  son  fonamentats,  no  os 
mancarà  l’ajuda  moral  del  poble  que  fa  gua¬ 
nyar  las  causas  justas. 

Joseph  M.a  Rosich 

«A  FORA» 

Juliol.  Menjador  d’una  casa  de  senyors. 
La  senyora,  viuda  de  X,  las  dugas  fill  as 
y’l  noy,  qu’es  el  més  gran,  assentats  vore¬ 
jant  la  taula;  la  mamà ,  escurant  un  pinyol 
de  préssech  qu’ha  reduhit  a  la  forma  de  fanal, 
ab  el  ganivet  va  fent  llencas  que  desaparei¬ 
xen  entre  sos  Ilabis  molsuts;  las  nenas  estan 
assentadas  llàngidament,  ab  sas  batas  de  per 
casa,  la  cara  tota  empolvada  al  extrém  de 
amagar  per  complert  el  rosat  de  la  pell,  els 
pentinats  poch  ben  deixats:  alguns  cabells 
campan  pel  seu  compte  y  jugan  sobre  llurs 
fronts  al  impuls  de  la  corrent  d’ayre  poch 
fresch  que  s’ha  establert  obrint  las  portas  opo- 
sadas.  El  noy  ha  acabat  d’encendre  un  cigar- 
ro  de  quinze  cèntims,  s’ha  anat  a  repapar  a 
una  chaise  longue,  y  ab  la  mirada  segueix  els 
dibuixos  del  florón.  Silenci.  El  pinyol  del 
préssech  va  quedant  despullat  a  las  mans 
de  la  mamà;  las  noyas  semblan  estar  abis- 
madas  en  fondas  reflexions;  fins  semblan 
mitj  entristidas...  el  cap  baix,  fent  piletas  de 
crostas  de  pa  ab  els  dits  per  dessobre  las  es- 
tovallas;  el  noy,  ab  ayre  d’indiferencia,  no 
sab  acabar  de  dissimular  un  algo  que’l  té 
preocupadot;  xucla  ab  dalit  el  cigarro,  y  cu- 
rullantse  la  boca  de  fum,  el  deixa  fugir  pere- 
sosament  per  entre’ls  Ilabis  mitj  oberts;  va 
al  bujfet  y  agafa  un  full  de  paper;  s’assenta 
novament,  y  dirigintse  a  la  mamà ,  diu  al  cap 
d’uns  moments: 

— Tant  que  n’haviam  parlat!...  Ba,  ba,  ma¬ 
mà.  Sembla  mentida  això,  vaja!...  Peró  fixis 
bé! ... — 

Una  de  las  noyas: 

— Deixaho  estar,  home!  Mira:  no  s’hi  va  y 
s’ha  acabat. — 

L’altra: 

— Y...  no  hi  pensém  més...  Después  tam¬ 
bé... 

—Peró...  fixis  bé — continúa'lnoy:—  «Apre¬ 
ciada  amiga:  C.  animadísimo ;  coticurrido  en 
extremo ;  pasamos  el  tiempo  deliciosamente;  los 
bailes  dan  gusto  de  ver,  con  su  polleria  elegan- 
te;  te  digo  que  solo  fallàis  vosotros  para  hacer 
un  conjunto  màs  acabado.  Pero  Ipor  què  no 
estàis  aquí  todavía?  íRecuerdas  el  ano  pasado ? 
Ya  sabes  que  como  entonces  hay  aquí  los  de 
N.,  la  família  S.  con  sus  dos  pollos  que  nos 
preguntan  por  vosotras ,  los  G.  los  H...,  en  fin , 

animadísimo.  Inútil  que  os  hable  de  Ramón,  à 
quien  se  conoce  que  vuestra  ausencia  causa  pro¬ 
funda  tristeza ;  apenas  baila;  se  pasa  las  noches 
sorbiendo  melancólicamente  su  manlecado .  Es¬ 
pero  que  como  dijo  tu  mamà...)) 

— SHo  sent,  mamà? ...«como  dijo  tu  mamà))... 

— Bé,  home  bé:  jo  ja  he  dit  el  què  y  no 
m’amohinis  més.  Ves!  Pera  dir  alguna  cosa 
potser  si  que  vaig  dirho,  home!...  Tantas 
cosas  se  diuhen... 

— Mamà ,  per  Deu!... — 

Las  noyas,  nirviosas,  ab  el  cap  més  baix 
que  may,  fan  y  desfan  pilonets  de  crostas  de 
pa  0  bé  ratllan  las  estovallas  ab  els  Iganive- 
tets  de  postres,  determinadas  de  no  interve¬ 
nir  ja  en  l’assumpte. 

El  noy  continuà: 

— ...  uque  como  dijo  tu  mamà ,  estàis  aquí  el 
domingo  próximo\  precisamenle  aquel  dia  hay 
baile  exlraordinario ,  y  toda  vez  que  venis  tenéis 
que  estar  ya  aquel  día  y  haréis  desaparecer 
tristezasy  os  podràn  abrazar  vuesiras  amigas...)) 

— Bueno ,  bueno ,  bueno!  —  diu  la  mamà , 
arrugant  el  front. 

— Calculi — diu  el  noy — el  paper  que  fem 
ara  no  acostantnos  a  C.,  a  C.  hont  ens  hi  co¬ 
neixen  dels  altres  anys,  hont  hi  Jià  aquests  a 
qui  vosté  va  assegurar... 

—  iQui  va  assegurar,  qué?...  Mira...  no  in¬ 
sisteixis;  y  vosaltras,  noyas,  els  contestéu  que 
no;  y  fora  satisfaccions...  Poch  me  trobo  en 
disposició  d'anar  a  C.  a  gastar  per  fondas  y 
romansos. . .  y  lo  que  ve  después.. .  Vaja,  prou 
y  no  se’n  parla  més.  Uy,  uy!  No  os  heu 
de  deixar  enlluhernar  d’aquesta  manera.  Si 
no  més  hi  fem  falta  nosaltres,  enhorabona: 
no  deixaran  de  fer  broma  ells  sols...  Sapi- 
guessin  els  meus  assumptes  y’is  meus  mal¬ 
decaps! 

— No,  dona,  no;  no  sigui  aixís  y  vulgqi 
entendre  las  cosas...  ^No  se’n  fa  càrrech  del 
paper  qu’aném  a  desempenyar-...  Allí  hi  hà 
en  Paco ,  alli  hi  hà  en  Salvador,  allí  hi  hà... 
el  de  Badia  y  tots  sos  companys,  que  tots  sa¬ 
ben  que  hi  hem  d’anar  y  m’esperan  d’un  dia 
al  altre  pera  pendre  part  en  las  festas  qu’or- 
ganisan. .. 

— Aixó  mateix:  organisar  festas!  Per’aixó 
eslém,  fill!  Vetaqui  la  feynade  tots  ells:  vinga 
organisar  festas  y  gastar  diners!...  Si  ells  te¬ 
nen  la  bossa  plena,  nosaltres  la  tenim  molt 
pansida. 

— Mamà ,  hi  hà  en  Ramón,  que  a  vosté  tant 
li  agrada  per’aquesta  y  que  ja  li  ha  indicat 
algo... — 

Una  de  las  noyas  alsa’l  cap  sobtadament, 
ab  els  ulls  oberts  de  bat  a  bat,  fixantlos  en 
la  mamà  pera  veure  si  aquell  argument  la 
convens,  y  diu,  ruborisada : 

— Si,  senyora;  y  també  en  Salvador  agrada 
a  n'aquesla,  y  aixis... 

— Calla,  beneyta! — diu  baix  l’altra,  mirant 
ràpidament  a  la  seva  mare,  abaixant  el  cap, 
tirant  per  terra  sense  donarsen  compte  un 
pilonet  de  crostas  de  pa  qu’havia  construhit. 

—  Nada  —  continúa’l  noy  —  se  va  a  C.  y 
s’hi  es  diumenge  que  ve!  — 

La  mamà  sembla  haverse  donat,  y  aquesta 
vegada,  mitj  indecisa,  repeteix: 

— No,  vaja,  no...  no  pot  ésser. 

— Mamà!...— exclaman  las  dugas  noyas. 

—  Bueno ,  sí,  ja  ho  veig — afegeix  el  noy. 
— ^Eh  que  sí?  Apa  dona!... 

— Aném  al  pati  del  os;  si,  aném;  aném 
à  C.,  peró  no  os  creguéu  estarhi  un  mes,  ni 
mitj. 

— Bueno ,  dona,  ja  ho  arreglarém!  — excla¬ 
man  a  chor  els  tres  germans. 

Y  las  noyas  atansantse  a  la  mamà ,  la  besan 
agrahidas. 


El  dissapte  vinent,  la  viuda  de  X,  acom¬ 
panyada  de  sos  tills,  se  dirigia  a  la  estació 
del  tren  en  cotxe  descubert.  Anavan  a  fora. 
Ja  s’havian  despedit  de  las  relacions  que, 
per  una  causa  0  altra,  no  anavan  a  fora  com 
ells.  Tots  vestits  de  rigorós  estiu,  feyan  goig 
de  mirar.  S’hi  veya  en  ells  a  la  familia  arre¬ 
glada  que  va  a  fora.  La  senyora,  vestida  de 
negre,  com  acostumava  desde  la  mort  del 
seu  marit  (al  cel  sia),  deixava  veure  en  son 
sombrero  de  palla  unas  floretas  de  tons  bas¬ 
tant  clars  que  feyan  flayre  d’estiu  d’una 
hora  lluny  y  davan  a  la  seva  figura  un  relleu 
marcat  de  senyora  qu'estiuheja.  Las  noyas, 
més  contentas  que  un  gos  ab  un  os,  ab  ayre 
de  marquesetas,  seriosas,  lluhían  toileííes 
vaporosíssimas,  ab  uns  sombreros  rublerts 
de  flors  de  tota  la  gama  de  colors,  y  ab  pen¬ 
jolls  allargats  demunt  del  clatell .  Y  1  jove. . .  oh 
el  jove!  Era  la  personifïcaciódela  moda  estiu- 
henca.  Lo  que  primer  se  li  veya,  per  la  seva 
alsada,  era  un  coll  de  ratllas;  sombrero  de 
boer,  de  palla,  graciosament  abaixat  cap  als 


ulls,  americana  blau-fosch,  y  un  pantalon 
blanch  com  la  neu  mateixa.  S’instalaren  en 
un  departament  de  tercera,  y  més  tart  arriba- 
van  a  C.,  ahont  els  esperava  lo  més  triat  y 
elegant  de  la  colonia.  Quàntas  abrassadas  y 
petons,  senyoras  ab  senyoras!  Y  quants  bar¬ 
rets  de  joves  descrivint  paràbolas  en  el  buyt! 
El  jove  prompte  trobà  agradosa  companyia, 
y  ab  una  colla  de  jovincels  escullits  com  ell, 
que  semblavarv  ferli  la  competència  lluhint 
colls  descomunals,  s’allunyà  pausadament 
per  un  passeig  de  plàtans  que  portava  al 
punt  de  reunió  de  la  colonia ,  y  ahont  se  pre¬ 
parava  un  colillón  pera  l’endemà  diumenge. 
Un  dels  joves  qu’enviava  correspondència 
als  diaris  de  Barcelona  desde  C.,  va  sepa- 
rarse  y  va  omplir  unas  cuartillas  en  la  secre¬ 
taria  del  balneari. 

Y  l’endemà’ls  diaris  barcelonins  portavan 
una  carta  de  C.  dient  que  aacababa  de  llegar 
à  C.  la  distinguida  y  acaudalada  familia 
de  X ,  de  esa  ciudad...)) 

Ildefons  Seguí  y  Pou 


cabàs  de  pobre 

El  futur  en  singular ,  y  encara. 

No  diguis  may:  cantarém  per  las  platjas  y 
pels  boscos.  Ja  faràs  prou,  si  pots  cumplir  ta 
promesa,  quan  diguis:  cantaré. 

Com  que  no  hi  hà'l  fet,  no  hi  hà  la  paraula. 

Serà  una  bona  senyal  d’haver  progressat, 
la  de  tenir  primera  persona  en  l’imperatiu 
dels  verbs.  Avuy  en  dia,  quan  ens  volém  ma¬ 
nar  una  cosa,  ho  fem  com  si’ns  dirigíssim  a 
un’altra  persona.  Es  qu’encara  no  estém  en 
nosaltres  mateixos;  ens  mirém  com  una  cosa 
extranya  a  nosaltres.  El  nostre  jo’ns  fa  por. 
Y  lo  qu’es  pitjor,  no’ns  auío-maném. 

En  el  tramvia. 

No  passava  un  minut  que  no  li  fes  quatre 
manyaguerías  al  nen  que  una  minyona  del 
costat  duya  a  la  falda.  L’afecte,  l’amor  de 
aquell  home  per  l’infant  va  captivarme.  Jo 
feya  estona  que  me’l  mirava  al  nen,  embada¬ 
lit;  y  al  veure  a  un  altre  home  manifestant 
els  mateixos  sentiments  que  jo  experimen¬ 
tava,  no  vaig  poder  menys  de  dirli:  «Li  agra- 

dan  las  criaturas,  ^veritat?»  Y  ell  va  esguar- 
darme  estranyat  y’m  respongué:  «Vostè  dirà: 
es  fill  meu!)) 

Poder. 

Tot  el  que’s  deixa  manar,  mereix  que ’l 
manin.  Tot  el  qui  mana,  mereix  ésser  elimi¬ 
nat.  Tot  el  qui  vol  manar,  mereix  el  despreci 
per  dos  motius:  pel  mal  gusten  endressar  sa 
voluntat,  y  per  sa  feblesa  en  limitarse  a  voler. 
El  que  vol  manar,  no  té’l  poder,  perque’l 
que  té'l  poder  mana  per  hàbit  sense  volerho. 
Y  si  feble  es  voler  quelcom  sens  assolirho, 
més  feble  es  encara  fer  actes  sense  voler.  Per 
això’l  qui  vol  manar  mereix  despreci  com  el 
qui  mana;  però  aquest  darrer  mereix  ésser 
eliminat,  ademés,  perque’l  primer  se  limita 
a  fer  actes  interns  contra’ls  que  sols  tenim  el 
dret  de  posarnos  en  guarda  prevenintnos,  y’l 
segón  actes  externs  que  recauhen  sobre  nos¬ 
altres  y  que  tenim  el  dret  d’impedir. 

Tenen  rahó'ls  pràctichs  (!); 

Si:  som  idealistas.  Tenim  tant'jd’horror  al 
centralisme,  que’ns  enlayrém  a  las  regions 
superterrenas  pera  fugir  del  centre  de  gra¬ 
vetat. 

L'única  classificació  dels  homes. 

Homes  grans  d’esperit  y  homes  d’esperit 
migrat.  Dels  darrers  serà’l  regne  dels  cels;  y 
ells  farían  bé,  bo  y  esperant  sense  moures, 
de  deixar  el  cuydado  de  la  terra  als  primers. 

No  té  ejectes  preventius. 

Aixis  com  hi  hà  tintas  que  sols  se  llegeixen 
al  escalf  d’una  llum,  aixis  la  lley  sols  se  lle¬ 
geix  al  caliu  d’un  delicte. 

El  tren. 

No  cal  pas  que  ab  ell  se’n  vagi  per  sempre 
més  algú  a  qui  estimém  molt,  ni  cal  tampoch 
que  se’ns  escapi  haventnos  deixat  ab  el  telé- 
grama  que’ns  cridava  pera  rebre  un  darrer 
sospir;  ni  cal,  en  fi,  qu’en  el  moment  donat 
que’ns  el  mirém  ell  representi  pera  nosaltres 
quelcom  de  nociu  que’s  realisa  o  quelcom  de 
hermós  que  manca.  Fins  quan  res  tenim  que 
veure  ab  ell,  el  tren  es  tràgich;  tragèdia 
que,  com  totas,  no  brolla  del  objecte,  sinó 
que’ns  torna  de  rebot,  després  d’haver  surtit 
de  nosaltres. 

Ens  banyém  en  un  mar  de  dolor  de  quinas 
ayguas  sempre  n'estém  xops,  y  no  toquém 
objecte  que  no’l  deixém  mullat.  Mes  hi  hà 
objectes  que  prompte  s’aixugan,  y  n’hi  hà  de 
altres  que  conservan  la  humitat  per  sempre 
més.  Si  per  un  moment  surttm  del  bany  y’ns 
aixuguém,  al  apoyar  la  mà  sobre  l’objecte 
humit  torném  a  mullarnos.  Es  ben  bé  ell 
qui’ns  ha  mullat,  peró  {no  som  per  ventura 
nosaltres  els  que  varem  acostarhi  l’aygua? 

El  tren  es  un  d’aqueixos  objectes  esponjo- 
sos,  malgrat  sa  ferrenya  constitució,  l  ots  hi 
hem  tingut  que  veure  ab  ell.  un  dia  0  altre; 
tots  hem  estret  al  seu  costat  una  mà  que  no  ha 
tornat;  tots  hem  mancat  un  jorn  qu’eram  es¬ 
perats,  y  l’hem  sentit  passar  indiferent  a  frech 
de  nostra  vila  sense  deixar  la  catta  qu’espe- 
ravam;  tots  l’hem  temut  al  travessar  a  peu 
una  foradada;  tots  hem  sentit  son  xisclet  mis¬ 
teriós  vibrar  en  la  fondaria  de  la  boscuria, 
acostantse  ab  son  ull  de  gegant,  blanch,  de 
mirada  freda,  y  perdres  altra  volta  en  la  fos¬ 
ca  ab  sas  remors,  mostrantnos  els  tres  punts 
roigs  de  sa  qúa.  Y  quan,  fins  ab  l’ànima 
tranquila,  el  veyém  aturat  a  una  estació 
prompte  a  surtir,  o’l  veyém  passar  xisclant 
per  lo  més  pregón  de  las  valls,  o’l  veyém  ar¬ 
ribar  esbufegant  y  abocar  sobre’ls  andens 
glopadas  d’humanitat,  no  podém  menys  de 
íer  memòria.  Y  fer  memòria  es  fer  tragèdia. 
Y  no  podém  menys  de  comparar.  Y  comparar 
es  fer  tragèdia  adhuch.  Perque  l’home  es 
sensible  y  envejós.  Veyém  moures  entorn  del 
tren  homes  apesarats  y  homes  felissos:  del  do¬ 
lor  d’uns  ens  ne  fem  participes;  de  l’alegria 
dels  altres,  envejosos. 

Antinomias. 

Tots  els  partits  polítichs  lliberals  establei¬ 
xen,  com  un  dels  punts  del  seu  programa,  la 
ensenyansa  obligatòria.  L’antinomia  no  pot 
ésser  més  clara,  y  posa  en  evidencia  la  falta 
de  sentit  científich  dels  partits  polítichs  exis¬ 
tents  d’ensà  de  la  Revolució  francesa.  De¬ 
mostra  ella  que’ls  partits  polítichs  demanan 
llibertat  pera  pobles  qu’encara  no  estàn  en 
disposició  de  fruhirla,  donchs  no  saben  apen- 
dre  espontàniament,  qualitat  que  distingeix 
als  homes  superiors,  subjectes  únichs  dintre 
la  societat— del  dret  de  llibertat. 

La  societat  no  es  un  fi,  sinó  un  medi  pera 
donar  amplitut  a  la  Vida,'  qu’es  l’únich  fi 

humà  racional.  £De  què  pot  servir,  donchs, 
la  llibertat  a  homes  qu’encara  no  s’han  donat 
compte  del  fí  que  deuhen  perseguir?  ;De  què 
serveix  una  ullera  a  qui  no  té  intenció  d’ob¬ 
servar  l’espay?  Tot  lo  més  la  pot  emplear 
com  a  bastó  pera  esberlar  algún  cap. 

Tots  els  partits  lliberals,  si  fossin  lógichs, 
s’unirian,  y  avans  de  proclamar  cap  punt  del 
seu  programa,  ni  de  dirse  lliberals,  se  pro- 
clamarían  dictadors  de  la  ensenyansa. 

Primer  fer  poble:  es  a  dir,  eliminar  de  la 
nació  la  major  cantitat  de  plebs  possible. 
Després,  demanar  cosas  pera’l  poble. 

Malgrat  els  lliberals  no  ho  proclamin,  tots 
ells  inconscientment  venen  a  acceptar  aixó, 
quan  reconeixen  que  pera  que  la  República 
pugui  sostenirse  cal  que  sigui  implantada 
pel  xarrasco  d’un  dictador. 

Pera  ésser  lliure  d'esperit. 

Diógenes,  pera  ésser  lliure,  va  donar  la  lli¬ 
bertat  al  seu  esclau.  Aixis  tot  esperit,  pera 
ésser  lliure,  ha  d’enjegar  via  fora  las  sevas 
conviccions. 

Las  conviccions  las  adquirim  a  forsa  de 
lògica;  engranant  unas  rahons  ab  altras  com 
s’engranan  las  mallas  d’una  cadena.  Y’l  mal 
no  està  en  qu’enrotllém  la  garlanda  de  silo- 
gismes  (diguemho  aixis  pera  no  ofendre’ls 
oidos  lógichs)  entorn  del  nostre  cos,  sinó  en 
queia  comensém  a  teixir  partint  d’una  ane¬ 
lla  de  Respecte,  empotrada  al  mur  de  la 
Bona-Fe  dels  nostres  antenats. 

Fins  al  infinit ,  sempre  aixis. 

Un  esperit  superior  no  s’aburreix  en  un 
lloch  perque  ho  mira  tot;  y  quan  ha  acabat 
de  mirarho  tot,  perque  acluca’ls  ulls  y  repassa ; 
y  quan  ha  acabat  de  repassar,  perque  torna 
a  mirar  las  cosas  novas  qu’han  comparegut. 

Caldria  ésser  disciplinat, y  no  volém  ésserho. 

Un  home  serà  tant  més  progressiu  quant 
menys  espantadis  sigui .  Qui  té  por  de 
perdres,  no’s  mou;  perque  son  molt  pochs 
els  homes  que  puguin  dir  lo  que’l  tinent  al 
general  que  l’envià  a  pendre  un  puig  y  veyent 
que  tremolava,  li  observà  rialler:  «Sembla 
que  tremoléu?»  A  lo  qu’ell  respongué:  «Tre¬ 
molo,  peró  hi  vaig.» 


Enganyiflas . 

Las  lleys  que  proclaman  la  llibertat  en 
aquesta  societat  en  que  l’home  s’ha  de  gua¬ 
nyar  la  vida  amorrantse  de  sol  a  sol  a  una 
tasca,  me  fan  l’efecte  d'una  lley  que  procla¬ 
més  el  dret  de  caminar  per  sobre’l  mar. 

Relativitat  de  la  bondat. 

— Es  un  bon  cavall:  no  tiracossas. 

— Es  igual:  jo’l  vull  pera  vendren  la  carn. 

— Es  un  bon  cavall:  miréu  quin  tou  d’ancas. 

— Bé,  es  que  jo  voldria  saber  si  la  seva 
carn  es  bona.. . 

— Vos  no  sou  pas  un  bon  comerciant. — 

Més  sobre  la  relativitat  de  la  bondat. 

Un  home  no  es  bo  pera  la  societat  en  tant 
qu’ell,  no  trobant  bona  a  la  societat,  s’hi  re- 
bela.  Un  lladre,  un  criminal,  un  incendiari, 
comet  els  seus  actes  mirant  el  seu  bé  parti¬ 
cular,  donant  satisfacció  als  seus  instints  0 
tractant  de  satisfer  sas  necessitats.  La  socie¬ 
tat  diu  d’ell  que  no  es  un  home  bo.  Peró  se 
suscita  una  guerra,  y  aquell  lladre,  criminal 
0  incendiari,  es  enviat  contra  l’enemich,  en- 
tre’l  que  dona  satisfacció  als  seus  instints  0 
satisfà  las  sevas  necessitats.  Tant  quant  més 
flagella  al  enemich,  la  societat  mateixa  de 
avans  diu  d’ell  qu’es  tant  més  bo. 

Y  no  obstant,  l’home  no  ha  cambiat:  peró 
si  las  circunstancias,  que  son  el  tot.  Gracias 
a  aquestas,  el  mateix  home  pot  trobarse  des- 
preciat  0  honorat.  Y  lo  mateix  qu’en  el  cas 
anterior  succeheix  en  ciència,  en  art  0  en  filo¬ 
sofia.  Per  aixó  jo  proposo  que  no  s’aixequin 
monuments  als  homes  per  la  societat,  sinó  a 
la  societatpels  homes.  Y  qu’enlloch  de  posar 
en  las  inscripcions:  A  Fulano  de  Tal,  en  tal 
fet ,  la  Societat  agrahida,  s’hi  posi:  A  tal  fet, 
en  tal  Societat,  Fulano  de  Tal  agrahil. 

F.  Pujulà  y  Vallés 

OBSERVACIONS  SOBRE 
LA  VIDA  MODERNA  (0 

Apuntes  pera  un  llibre  que  no  surtirà  may 
XVIII 

L’organisme  social  cristià’s  basa  en  la  fa¬ 
mília,  y  aquesta’s  forma  pel  matrimoni.  Sa¬ 
grament,  per  la  iglesia;  contracte  civil,  per 
la  lley.  Aquest  senzill  pacte,  inmoral  entre’ls 
inmorals,  explica’l  per  qué  la  humanitat  viu 
tan  hipòcrita  y  desordenadament.  Essent  la 
base  falsa  e  inmoral,  l’edifici  també  deu 
esserho. 

Que  aquella  ho  es,  se  demostra  senzilla¬ 
ment. 

Deixém  de  banda’l  matrimoni  canónich,  el 
sagrament  de  la  iglesia  que,  per  ésser  tal,  no 
admet  discussió.  Ens  trobém  devant  del  ar¬ 
gument  tancat:  la  fe  ab  sa  sanció  aclaparado¬ 
ra:  l’infern.  Ab  aquestas  dugas  armas la  igle¬ 
sia  ha  regularisat  la  unió  de  sexes  posanthi 
un  número  tal  d’entrebanchs  que,  si’ls  homes 
no  fóssim  uns  plagas  y  la  mateixa  iglesia, 
qu’ho  sab,  no  hagués  trobat  en  un  altre  sa¬ 
grament,  el  de  la  penitencia,  (v  que  n’es  de 
petit  Maquiavelo  al  costat  del  que  va  inven¬ 
tar  aquest  sagrament,  estira  y.  afluixa  que 
tot  ho  acomoda!)  la  manera  d’arreglarho  tot 
a  gust  dels  consumidors,  a  horas  d’ara’l 
món  estaria  ja  despoblat.  L’estat  de  virgini¬ 
tat  es  l’estat  perfecte;  l’abstinencia  dels  sen¬ 
tits  es  una  gran  virtut;  el  matrimoni  es 
indisoluble;  incapacitats,  incompatibilitats, 
llicencias,  cerimonias,  devers,  consells,  etcè¬ 
tera,  son  circunstancias  que  fan  meditar  a 
tothóm  que  sigui  fidel,  o  que  sens  esserho, 
ho  fassi  veure.  Mes  deixém  de  banda’l  matri- 
moni  canónich,  qu’en  el  fons  sols  se  prac¬ 
tica  per  convenció  y  per  lo  aparatós  de  la 
comèdia  qu’afalaga  las  petitas  vanitats  hu- 
manas.  Fem  notar  solzament  la  flagrant  con¬ 
tradicció  que  hi  hà  entre  tots  aquells  entre- 
banchs  de  la  iglesia  y  las  paraulas  que  Deu 
o’l  fill  de  Deu  diuhen  que  va  dir  aconsellant 
als  homes:  «Creixéu  y  multipliqueuvos .» 

Lo  interessant  es  el  matrimoni  civil,  el 
contracte.  Prescindim  dels  detalls:  incapaci- 

(È  Véginse’ls  números  107,  108,  112,  113,  120, 
126,  130,  131,  132,  133,  136,  152,  155  y  183  de  Jo¬ 
ventut. 

tats,  incompatibilitats,  drets  y  devers,  for¬ 
mulismes,  etc.,  y  fixemnos  en  lo  essencial: 
consentiment  dels  contrayents  pera  un  llas 
casi  indisoluble.  Heusaquí  la  gran  inmora- 
litat.  L’home  té  dret  a  consentir  a  tot  lo  que 
vulgui,  pot  renunciar  a  tot,  menys  a  una 
cosa:  a  sa  llibertat  intelectual,  afectiva  y  fi- 
sica.  Aquesta  última  avuy  està  plenament 
reconeguda.  Un  home,  encara  que  vulgui — 
tots, els  códichs  ho  reconeixen — no’s  pot  ven 
dre,  ni  tan  sols  pot  arrendar  sos  serveys  in¬ 
definidament.  ^Per  qué,  donchs,  ha  de  poder 
renunciar  absolutament  a  aquellas  altras  du¬ 
gas  menas  de  llibertat?  Se'ns  dirà  que,  de  fet, 
ningú’ns  priva  de  variar  continuament  de 
ideas  y  de  pensar  cada  dia  d'un  modo  dife¬ 
rent.  Es  cert,  però  pràcticament,  l’home  que 
no  pensa  sempre  igual  està  perdut.  L’home 
ha  d’ésser  conseqüent .  La  estupidesa  y’l  con¬ 
vencionalisme  humans  arriban  a  un  tal  grau, 
que’l  primer  testa-buyda  vos  farà  passar  per 
ximple  devant  dels  homes,  si  logra  probar 
qu’en  un’altra  ocasió  vareu  dir  0  vareu  es¬ 
criure  ideas  contradictorias  ab  las  que  sus- 
tentéu  actualment.  Y  lo  pitjor  del  cas  es 
que’ls  mateixos  homes  que’s  troban  en  tal  si¬ 
tuació,  lluny  de  contestar:  ((j;Y  qué?  Sí,  avans 
pensava  d’un’altra  manera  ,  es  qu’avans 
no  pensava  bé»,  lo  que  fan  es  intentar  con¬ 
vencé  de  que  no  hi  hà  tal  contradicció,  em- 
pleant  tota  mena  de  sofismas.  No  hi  hà  nin¬ 
gú  que  confessi  que  s’ha  contradit  may. 
Cóm  si’l  contradirse  no  fos  la  cosa  més  lò¬ 
gica  y  més  humana!  Jo  crech  que  l’home  que 
s’hagi  contradit  menys  en  el  món,  haurà  si¬ 
gut  el  més  tonto.  Las  Sagradas  Escripturas 
son  un  model  de  contradiccions,  y  qui  las  va 
fer — jo  crech  que’ls  católichs  hi  convindràn — 
no  podia  tenir  pel  de  tonto. 

Mes  torném  a  la  llibertat  afectiva,  qu'es  la 
que  se’ns  conculca  ab  el  matrimoni.  «Jo’m 
caso  ab  tu  perque  t’estimo,  y  juro  estimarte 
eternament;  tant  es  aixis,  que’ns  casém  pera 
sempre.»  Aixó  sols  ho  pot  dir  de  bona  fe  un 
enamorat,  un  home  temporalment  trastor¬ 
nat.  De  mala  fe  ho  diuhen  tots  els  Teno- 
rios  pera  fer  caure  la  fruyta  madura.  Donchs 
aixó,  aquest  absurd  Qcóm  ho  sé  jo  si  demà 
estimaré  com  avuy?)  es  lo  qu’exigeix  la 
lley.  L’esperit  de  la  lley,  s’entén;  puig  clar 
està  qu’essent  l’amor  la  essencia  mateixa  del 
matrimoni,  al  desapareixe  aquell  aquest  des- 

apareix,  de  fel;  y  al  dirvos  la  lley,  si  vos  ca- 
séu,  «tinguéu  ben  eniés  que  vos  caséu  pera 
sempre»,  es  clar  que  vos  diu  «teniu  d’estimar- 
vos  sempre».  Aixó  son  veritats  d e  Per o  Gru- 
llo.  Pràcticament  las  cosas  no  passan  aixís. 
Uns  estiman  sempre;  altres  deixan  d’esti¬ 
mar;  altres,  la  majoria,  no  han  comensal 
may  a  estimar. 

Teòricament,  o  filosòficament,  aquest  ab¬ 
surd  no  té  explicació  possible.  Vejém  pràc¬ 
ticament  las  rahons  que’s  donan. 

La  lley  filla  de  la  costum  es  freda  y  utili¬ 
tària.  Com  que  la  familia  es  la  base  de  la 
societat,  no  se:n  preocupa  del  amor.  Sols 
una  cosa  té  en  compte:  protegir  la  familia. 
Fent  el  1 1  as  indisoluble,  la  familia’s  perpe¬ 
tua.  Fins  en  casos  excepcionals — cas  de  di¬ 
vorci  vergonyant,  o  separació  de  cossos — la 
familia  subsisteix  y  la  lley  previsora  asse¬ 
gura  econòmicament  sa  subsistència  deta¬ 
llant  cóm  y  de  quina  manera’ls  cónjuxs 
deuhen  ajudarse  mútuament.  Lo  que  la  lley 
no  vol  es  que'ls  divorciats  puguin  fer  una 
familia  nova.  El  día  en  que  això’s  permetés — 
per  aixó  no  admet  el  divorci  absolut — s’ori¬ 
ginaria  una  tal  complicació  entre  las  dife- 
rentas  familias  que  ab  variats  creuhaments 
resultarian,  que  de  fet  la  familia  desaparei¬ 
xeria. 

Tot  aixó  sembla  qu’està  molt  bé,  peró  es 
especiós.  Suposém  per  un  moment  que  s’ac¬ 
cepta  l’amor  lliure.  No  t’espantis,  lector,  que 
no  -es  més  que  una  suposició,  y  per  altra 
part,  la  llibertat  del  amor  no  es  una  cosa  tan 
espantosa  com  sembla;  es  un  dret  innat,  in¬ 
violable,  imprescriptible,  etc.,  si  es  que  n’hi 
hà,  v  de  fet  es  un  dret  que  tots  podém  exer¬ 
citar  y  la  majoria  dels  homes  exercitan.  ^Quí 
pot  privar  a  dos  que  s’estiman  d’estimarse? 
Suposém,  donchs,  que  aquest  dret  es  re¬ 
conegut  legalment.  iQué  passaria?  ^Tronto¬ 
llaria  la  societat?  ^Desapareixeria,  com  molts 
creuhen,  la  familia?  Jo  crech  que  no.  Prime¬ 
rament  tenim:  que  l’amor  lliure  no  vol  supo¬ 
sar  la  desaparició  del  contracte  civil  del  ma¬ 
trimoni.  Aquest  podria  subsistir,  y  podrian 
els  contrayents  obligarse  a  tota  mena  de 
compromisos  sempre  que  no  fossin  inmorals 
y  contra-natura,  com  ho  es  la  indisolubili- 
tat.  En  segón  lloch,  no  hi  hà  cap  dubte  que 
la  majoria  dels  matrimonis  o  unions  verda- 
derament  racionals,  es  a  dir,  els  originats 


per  l’afecte  verdader,  pràcticament  subsisti- 
rian  per  tota  la  vida.  ^Qui  abandona  als  fills 
que  posa  al  món  y  a  la  dona  qu’estima?  Sols 
en  casos  excepcionals  aixó  succehiria,  en 
casos  d’una  incompatibilitat  absoluta  de  ca¬ 
ràcters  o  d’una  carència  absoluta  de  senti¬ 
ments  d’un  o  dels  dos  cónjuxs  Peró  <;es  que 
per  ventura  en  aquests  casos  excepcionals, 
avuy  per  avuy,  a  pesar  de  totas  las  lleys, 
pràcticament  no  passa  lo  mateix?  Si  un  pare 
vol  abandonar  a  sos  fills  y  a  sa  muller  y  vol 
unirse  ab  un’altra  dona  y  tenir  nous  fills  ab 
ella  ,mo  pot  burlar  fàcilment  la  lley,  qu’es 
impotenta  pera  tot  lo  irracional? 

Pera  mi,  la  forma  ideal  del  contracte  tin¬ 
dria  d’ésser  la  següent:  Dos  que  s’esti¬ 
man.—  «iCasemnos?»  — «Casemnos.» — «Tu’m 
donaràs  aixó;  jo’t  donaré  allò.» — «Perfecta¬ 
ment.»—  «cPer  quànt  temps?»  —  «Per  mentres 
ens  estimém;  si  un  dia  no’ns  estimém,  bé 
trobarém  la  manera  d’arreglarnos  del  me- 
11  or  modo  possible  segons  las  circunstan- 
cias.»  —  No  obstant,  preveyent  el  cas  po- 
drían  fixarse  determinadas  condicions  econó- 
micas. 

Ventatjas  de  tal  sistema:  i.ay  capital.  El 
contracte  seria  noble,  lleal  y  moral — avuy 
no  ho  es — perque’ls  contrayents  no’s  com- 
prometerian  a  res  que’ls  hi  fos  impossible 
cumplir.  El  jurament  de  fidelitat  eterna,  que 
presta’l  católich  es  un  dels  grans  renuncis 
en  qua  ha  caygut  aquesta  religió:  «No  juraràs 
el  sant  nom  de  Deu  en  va»,  diu  un  dels  ma¬ 
naments  de  la  lley  de  Deu.  Ara  digueume 
vosaltres,  innombrables  católichs  que  fa 
cinch  o  més  anys  que  sou  casats,  ab  la  mà 
al  pit,  digueume:  ^No  vos  sembla  que  vareu 
prestar  aquell  jurament  ab  molta  lleugeresa, 
vanamenl?  Ja  sé  que’m  diréu:  «Bé,  sí,  peró 
era  necessari  passar  per  aquí  o  per  la  porta.)) 
Argúcia  catòlica! 

2 ,a  Una  major  franquesa  y  armonia  en  las 
relacions  conjugals  y  familiars.  Sabent  que’l 
llas  se  pot  trencar,  se  té  de  trencar  necessà¬ 
riament  si  hi  hà  incompatibilitat  de  caràc¬ 
ters, .  aquests  se  manifestarían  espontània¬ 
ment  tot  seguit.  Avuy  s’amagan  mútua¬ 
ment  el  geni.  «Hem  de  viure  junts  sempre: 
<:pera  qué  barallarnos?  Tranzigim.»  La  vida 
matrimonial  es  una  tranzacció  continua.  De 
l’altra  manera  l’interés  d’abdós  els  portaria 
a  voler  coneixe  com  més  aviat  mellor  las  pro- 

habilitats  de  que  la  unió  fos  o  no  durable  y 
felis.  Abdós  compendrian  que,  a  haver  de 
rompre,  com  més  tart  més  dificultats  impli¬ 
caria. 

j.a  Els  matrimonis  se  farian  més  honra¬ 
dament,  ab  més  sinceritat.  L’art  de  la  coque¬ 
teria  y  de  la  ficció — qu’es  casi  bé  (oh,  ver¬ 
gonya!  )  1  única  educació  que  reben  las 

senyoretas  de  nostra  burgesia — seria  com- 
plertament  inútil.  El  credo  d’una  senyoreta 
es:  amagar  tots  els  defectes,  fer  ressaltartotas 
las  qualitats  y  fingir  virtuts  que  no’s  tenen. 
«Las  mevas  noyas — diu  la  senyora  Tuyas — 
saben  lo  qu'es  portar  una  casa;  las  hi  he  en¬ 
senyat  de  fer  tot.»  Miràntlashi’ls  dits  fins  y 
las  unglas  somrosadas,  se  veu  tot  seguit  que 
la  senyora  Tuyas  diu  mentida.  Consell  a  qui 
vulgui  una  dona  de  sa  casa:  «mirar  els  dits 
de  la  promesa.»  El  gran  argument,  donchs, 
causa  de  la  infelicitat  dels  matrimonis  ac¬ 
tuals,  que  consisteix  en  dir:  «la  qüestió  es 
casarse,  que  un  cop  casats,  com  que  la  cosa  no 
té  remey,  precis  serà  conformarse»,  desapa¬ 
reixeria,  substituhintlo  pel  següent  més  hon¬ 
rat,  més  útil  y  més  moral:  «Com  que’l  ca¬ 
sarse  es  un  acte  trascendental  y  las  bromas 
podrian  costarnos  caras,  cal  qu’avans  ens 
coneguém  ben  bé’ls  que’ns  volém  casar. 
Fem,  donchs,  mutuament  els  possibles  pera 
no  enganyarnos,  que  l’engany,  en  defini¬ 
tiva,  no  podria  durar  y...  sols  ens  exposém 
a  perdrehi.»  Las  senyoretas,  sobre  tot,  com¬ 
pendrian  la  solidesa  d’aquest  argument. 

4-a  Un  cop  terrible  donat  als  matrimonis 
d’interés  o  mercantils.  Es  la  gran  deria  mo¬ 
derna.  Joves  y  senyoretas  buscan  un  bon 
partit,  casarse  ab  un  que  sigui  rich.  Els  re¬ 
cursos  y’is  medis,  sovint  innobles,  que  pera 
lograrho’s  posan  en  pràctica,  son  innombra¬ 
bles  y  repugnants.  La  hipocresia,  base  de 
la  societat  moderna,  tracta  de  justificarlos 
ab  la  següent  consideració:  «Sense  diners 
no  hi  hà  felicitat.  L’amor  ja  vindrà  ab  el 
tracte.»  En  el  fons  volen  dir:  «L’amor  en 
el  matrimoni  es  una  cosa  inútil».  Resul¬ 
tat:  el  pobre,  home  o  dona,  procura  seduhir 
al  rich.  El  medi  més  corrent  es  fingir  una 
passió  esbojarrada;  si’l  peix  pica,’l  matri¬ 
moni  es  un  fet,  peró  l’endemà  mateix  el  rich 
comprèn  qu’ha  caygut  a  la  trampa.  Las  re¬ 
lacions  de  marit  y  muller  se  transforman  en 
relacions  mercantils:  «Demana  diners  al 

papà:  necessito  diners.»  Inútil  crech  demos' 
trar  que  aqueixa  mena  de  matrimonis,  sen¬ 
se  la  indisolubilitat ,  ni  tan  sols  s’intenta- 
rian. 

Moltas  més  ventatjas  reportaria’l  matri¬ 
moni  entés  d’aquesta  manera.  Ab  las  apun- 
tadas  y  las  que  facilmant  deduhirà’l  lector, 
crechque  n’hi  hà  proupera  convencesde  que’l 
matrimoni  tal  com  avuy  encara’s  practica, 
porta  en  son  origen  un  vici  d’inmoralitat 
d’una  trascendencia  tan  extraordinària,  que 
tot  l’organisme  social  se’n  ressent.  La  hipo¬ 
cresia,  l’engany  y  la  mala  fe  precedeixen  al 
ignominiós  contracte.  La  familia,  que  n'ha 
d'ésser  la  conseqüència  forsosament,  ha  de 
neixe  tarada  per  aqueixos  pecats  d’origen.  La 
vida  tota  n’ha  de  quedar  contaminada. 

{Quins  remeys  hi  hà  pera  evitar  tants 
mals?  No  més  que  un.  Peró  aquest  espanta 
a  tothom,  sobre  tot  al  llegislador.  Aquest 
l’ha  buscat  en  el  divorci  absolut,  peró  regla- 
mentantlo  y  exigint  determinats  requisits. 
Encara  que  fos  ben  ample,  encara  que  pera 
obtenirlo  n’hi  hagués  prou  ab  la  sola  volun¬ 
tat  d'un  dels  contrayents,  no’s  lograria  res. 
Es  quelcom  més  fondo  lo  que  s’ha  de  des- 
truhir.  Lo  que  s’ha  de  destruhir  es  aquesta 
convenció  estúpida  que  la  lley  y  la  iglesia 
han  infiltrat  al  cor  dels  homes  de  que 
l’acte  tan  natural  de  la  procreació  implica’l 
renunciament  absolut  de  la  pròpia  persona¬ 
litat,  de  la  llibertat  individual;  y  de  que  qui’s 
rebeli  contra  tal  renunciament  es  un  sér  de¬ 
generat  e  innoble.  No,  no  es  pas  aquest  el 
remey.  El  divorci  es  una  mistificació.  Pràc¬ 
ticament  a  Fransa  s'ha  demostrat  que  no 
cura  de  res.  La  conciencia  pública  y  la  cos- 
túm  l’han  inutilisat.  Ningú  que  s' estimi’s  di¬ 
vorcia.  Sols  un  remey  radical  seria  positiu: 
Yabolició  del  matrimoni...  Lo  qual  no  vol 
pas  dir  santificar  la  disbauxa  com  creuhen 
els  tontos.  Amor  lliure  vol  dir — ab  sols  in¬ 
ventar  els  termes  ja  no  sembla  tan  mons¬ 
truós — llibertat  pera  estimar  y  ésser  estimat , 
sense  més  trabas  ni  limitacions  que  las  que’l 
mateix  amor  imposi. 

{No  es  una  cosa  sobiranament  ridicula 
qu’en  ple  sigle  xx,  proclamats  ja’ls  drets  del 
home ,  entre  altres  el  dret  capital  de  llibertat, 
quan  per  la  llibertat  se  lluyta  y’s  mor,  ens 
trobém  ab  que  l’acte  més  trascendental  que 
fa  l’home,  l’acte  de  la  procreació,  sigui  un 

acte  de  renunciament  voluntari?  ^Qué  volen 
que’n  neixi  d'un  acte  d’esclavatje? 

Es  necessari  dirho  d’un  cop  ben  clara¬ 
ment:  el  dret  de  llibertat  ne  suposa  un  al¬ 
tre,  sense’l  quin,  aquest  no  es  més  que  un 
joch  de  paraulas:  suposa’l  dret  de  no  renun¬ 
ciar  may,  ni  per  un  sol  moment,  a  fer  us 
d'aquell  dret. 


CARN 

(prosa- vers) 

A  L.  Escardot. 

L’antich  temple  s’alsava  majestuós.  Aque¬ 
lla  massa  granítica,  ennegrida  de  fora  per 
l’acció  del  temps,  acusant  en  sos  macissos 
murs,  ferits  d’esquerdas,  la  pesantor  dels 
anys,  mostrava  un  interior  ple  de  fredat. 

Atravessant  per  l’ampla  portalada,  dessota 
aquellas  voltas  gegantinas,  sols  s’hi  veya  Tes- 
pay,  suprém  no-res,  hont  encara  hi  vagavan, 
bo  y  suspesas,  las  severas  notas  de  l’orga, 
que  acabava  d’omplir  tot  aquell  buyt  inmens, 
cercat  d’altars  barrochs,  rublerts  d’im  atjes 
sens  expressió  ni  art,  enllumenadas  per  tris- 
tas  y  solitarias  llantias  y  tebis  raigs  de  sol, 
que,  al  filtrarse  per  historiadas  vidrieras,  de 
dalt  a  baix  llensavan  sas  notas  de  color,  es- 
mortuhidas... 

A  la  esquerra  del  altar  major,  una  porta 
mitj  oberta  deixava  entreveure  la  sagristia, 
y  al  fons,  en  un  recó,  prop  de  colossal  arma¬ 
ri,  el  vell  sacerdot,  petit,  ventrut  y  satisfet, 
guardava  als  calaixos  las  brodadas  casu- 
1  las,  blancas,  negras,  verdas,  vermellas,  ta- 
ronjadas...  ab  faixas  d’or  y  argent,  segons 
las  rúbricas  senyalan  pera  las  festas  de  verges, 
difunts,  màrtirs,  o  confessors,  o  altras  solem¬ 
nitats.  La  porta  s’obri  del  tot,  pausadament, 
llensant  un  breu  grinyol;  una  ombra  endo- 
lada  avensà  y  caygué  de  genolls  als  peus  del 
sacerdot. 

— {Tu  aqui?  No  t’esperava. 


--Pobra  Isabel!  Molt  has  sufert.  La  teva 


confessió  m’arriba  a  l’ànima.  Deu  ho  ha  vol¬ 
gut  aixís,  y,  a  sos  designis,  cal  acotar  el  cap 
y  doblegarse.  Els  pecats  dels  pares  son  pe¬ 
nats  fins  a  la  quinta  generació.  Llensada  al 
mitj  del  món,  t’abandonaren,  deixante  per 
herencia  única  aqueix  temperament  fogós 
que  sols  la  neu  dels  anys  podrà  domptar,  y,  al 
embat  dels  perills  que’t  rodejavan,  dèbil  al 
fi,  has  caygut;  la  carn  es  flaca.  Vil  seductor 
t’afalagà  ab  dolsas  promesas;  la  temptació 
ubriacà’ls  teus  sentits;  y’t  mancava  una  veu, 
un  bras,  una  forsa  que’t  lliurés  del  perill: 
aquest  màgich  ressort  està  en  la  Iglesia;  mes 
acudeixes  tart:  ton  mal  no  té  remey.  L’arbre 
del  crim  ha  dat  son  fruyt...  ets  mare... 

— Deu  va  ésser  injust  ab  mi! 

— Blasfèmia  horrible!  Plora  y  resa,  Isabel; 
fes  lo  que’t  toca. 

— Y  aquell  home  malvat,  que  m’encisava 
convidant  al  plaher,  irresistible,  {no  tindrà, 
allà,  al  infern  de  sa  conciencia,  un  càstich 
exemplar?... 

— Deu  tot  ho  jutja. 

— Va  negarse  a  la  reparació, ’l  miserable; 
va  fugir,  y  al  deixarme  abandonada,  doble 
crim  fou  el  seu...  Lo  abominable,  lo  que  no 
té  perdó,  es  lo  que  d’ell  se  conta. 

— Crech  que’s  va  arrepentir,  y  potser  un 
dia’t  donarà  son  nom... 

— No  hi  hà  esperansa.  Estéu  mal  enterat.  Fa 
poch  que  corren  uns  fatidichs  remors.  Parent 
del  senyor  bisbe  y  ben  recomanar,  al  Semi¬ 
nari  ha  entrat,  com  criminal  per  falsa  porta, 
y  ara’n  surt  sacerdot...  Deu  no’m  mata? 

— Deu  es  un  Sér  tot  bé  y  misericòrdia. 
Plora,  resa,  Isabel,  y  en  Ell  confia. — 

La  víctima  infelis,  al  retirarse,  sanglotant 
mormolava: 

— Malehit  siga’l  jorn  en  que  vaig  neixe!  — 

En  tant  el  sacerdot,  servit  per  l’escolà  ale- 
groy  y  murri ,  deya,  assentat,  prenent  la  xa- 
colata: 

— Benehim  al  Senyor  y  a  sa  Justicia! — 

—El  número  19! 

— Present  y  servidor. 

— Ja  pot  passar. — 

El  criat  aixecà’l  feixuch  cortinatje,  obri 
elegant  mampara,  y’l  malalt  entrà  al  despatx 
del  senyor  metje. 

Taula  ministre  al  mitj,  a  un  costat  els  si- 

llons  operatoris;  al  altre,  majestuosa  y  se¬ 
vera  llibreria,  instruments  y  aparells  mo¬ 
derns;  per  las  parets  quadros  de  títuls  y 
diplomas;  tot  respirava  un  ambient  de  pro¬ 
grés,  bell  y  simpàtich. 

El  malalt  avensà.  Era  un  jove  d’una  tren¬ 
tena  d’anys,  envellit  pels  sufriments  o’l  vici. 
Se  n'hi  hauriam  fet  cinquanta.  Grisenchs  ca¬ 
bells  y  barba;  sech,  prim;  esgroguehida,  mes 
no  vulgar,  fesomia;  vestit  ab  poch  cuydado, 
llensava  a  dreta  y  a  esquerra,  a  dalt  y  a  baix, 
esguarts  d’inquietut,  semblant  al  nàufrech 
que  cerca  una  corda  o  fustàm  ab  que  sal- 
varse. 

El  doctorl’observava  sens  ésser  vist,  partde 
dins  d’una  glassada  vidriera,  solcada  de  di¬ 
buixos  al  transparent.  Per  fi  aparegué,  mos¬ 
trant  sa  varonil  figura  plena  de  joventut, 
calor  y  forsa.  De  rostre  inteligent,  ulls  vius 
y  negres,  cap  artístich,  amplas  espatllas, 
elegant  conjunt,  son  aspecte  inspirava  con- 
fiansa  convidant  a  la  expansió  y  a  la  fran¬ 
quesa. 


—  Uns  dolors  fulgurants,  pas  insegur, 
ofech...  Bah,  home,  assosseguis:  tot  això  pas¬ 
sarà.  Vosté  ha  heretat  una  naturalesa  ardent 
y  ha  viscut  molt  en  poca  estona.  Disgustos  y 
trevalls,  vicis  y  excessos...  Ha  cremat  la  can¬ 
dela  pels  dos  caps  y  ara’s  troba  agotat.  Sense 
la  educació  y  la  inteligencia,  abandonat  al 
imperi  de  la  carn,  que’s  manifesta  en  sos 
llabis  sensuals,  en  son  rostre  apassionat  y  viu, 
vosté  fora  un  monstre  d’incest  o  d’adulteri: 
una  víctima  més  de  la  matèria.  Y,  no  cregui: 
jo  soch  materialista  convensut.  Aqui  venen  .. 
de  tot,  a  consultarme;  y  he  vist  homes  que 
no  podian  estimar  per  causas  purament  fi- 
sicas,  com  l’eunuquisme;  y  sacerdots  que’m 
demanavan  potingas  per’aturar  las  veus  de 
la  natura:  banys  calents  y  cànfora!...  Po¬ 
bres  imbècils!  Comprench,  més  que  ningú, 
lo  poch  y’l  massa.  Els  goigs  del  esperit  son 
grans  y  elevan  a  la  sublimitat:  ho  concedeixo. 
Mes,  tot  està  posat  pera  que  serveixi,  y  lo  que 
no  funciona,  s’atrofia.  Homes  havém  nascut, 
no  bestias  ni  àngels...  Per  lo  demés,  el mellor 
tractament  està  en  la  higiene.  Un  xich  d’hi- 
droterapia,  poca  y  curta.  Res  de  carn  d’ani¬ 
mals  excitants:  pollastre,  colomí,  conill,  lla¬ 
gosta...  de  porch  no’n  parlém  pas:  llegums  y 
verduras...  Aygua  sola  pera  beure.  Poch  lle¬ 

gir,  caminar,  bonas  dormidas.  Distracció  y 
exercici.  ^No  li  agradà’l  cassar?  Fugi  de  Vé- 
nus!  La  carn  se  dompta  aixís... 

— Donchs,  vegi:  jo’m  temia  que  no  hi  eram 
a  temps  y  que  la  médula... 

— Està  ple  d’aprensions.  Bon  neurasténich 
tindríam  en  vosté!  Deixis  de  qüentos.  A  fer 
lo  que  li  dich... 

— jY  medicina? jQue’n  puch  pendre,  doctor? 

— Aygua  del...  Carme.  Tingui,  fumi  un 
pitillo  y  distreguis. 

— Ah,  donas,  donasl  La  natura  es  fràgil... 

—Ah,  tontos,  tontos,  que  menjéu  sense 
mida! . .. — 


El  malalt  al  carrer: 

— Tinch  esperansa! — 

El  doctor  al  despaitx: 

— Pobre  mielítich! — 

Lluís  de  Janer 


TAST 

Sobre  un  llibre  casi  català 

Un  dels  goigs  més  grans  pel  esperit  que 
estima  Catalunya,  es  poder  fer  veure  als  ene- 
michs  de  nostra  patria  y  de  nostra  rassa, 
que  aquella  no  es  tan  reduhida  com  se  pen- 
san,  ni’ls  ideals  dels  seus  fills  son  tan  retró- 
grados  com  volen  fer  creure,  entenent  per 
retrogradar  anar  contra’l  progrés. 

Hem  sostingut  algunas  vegadas  y  encara 
ho  sostindrém  moltas  més,  perque  tenim 
molts  documents  en  cartera  pera  demostrar- 
ho,  que  las  regions  del  Mitjorn  de  Fransa, 
fronterissas  ab  la  Catalunya  pròpiament  dita, 
com  obehint  al  esclat  d’una  mateixa  sava  es¬ 
calfada  ab  l’ardor  del  sol  primaverench  que 
fa  renaixe  la  nostra  patria,  renaixen  ellas 
també,  sentint  pregonament  la  necessitat  de 
viure  una  vida  independenta,  descentralisada 
del  Paris  devorador,  tant  en  matèria  política 
y  administrativa  com  literaria  y  artística, 
com  ho  justifican  y  proclaman  eloqüentment 
una  infinitat  de  publicacions  regionals  y  re- 
gionalistas  de  la  vehina  República. 

Un  fet  que’ns  crida  l’atenció  en  aquest 
renaixement,  es  que  a  mida  que  la  literatura 
aquella  va  descentralisantse,  desempellegant- 
se,  poch  a  poch,  de  la  influhencia  francesa 
com  nosaltres  ho  aném  fent  de  la  castellana, 
a  mida  que  va  nodrintse  més  directament  de 
la  sava  de  la  terra,  va  apareixent  més  cata¬ 
lana,  com  si  volgués  realisar  de  nou  aquella 
hermosa  unitat  que  la  feu  la  més  gran  y  la 
més  hermosa  en  temps  dels  trovadors.  No 
sembla  sinó  que  las  terras  pirenencas  d’una 

banda  y  altra  de  cordillera,  regadas  per  las 
ayguas  d’unas  mateixas  neus,  vagin  desfent- 
se,  literàriament,  de  sa  falsa  unió  ab  Fransa 
y  Espanya  pera  constituhir  un  nucle  pire- 
nench  realisant  la  glorificació  d’una  nova 
llengua  literaria  tan  important,  per  lo  menys, 
com  la  castellana  y  la  francesa. 

Tots  coneixém  la  literatura  provensal  dels 
Mistral,  Roumanille,  Arbanel,  Roumieux, 
etc.,  y  la  gascona  d’en  Jasmin,  Fourés,  Gon- 
dolin,  etc.,  mes  la  literatura  de  que  ara  par- 
lém  no  es  pas  aquesta,  es  com  una  conti¬ 
nuació  de  nostra  literatura  endins  de  Fransa, 
y  que  sorprendrà  agradosament  al  que  no  la 
conegui . 

Avuy  darém  a  coneixe  a  un  jove  poeta 
d’aquests  mitj  catalans,  fill  del  Carei,  (Quer- 
cy),  d’un  poblet  de  prop  de  Montauban,  (prop 
de  40  horas  lluny  de  la  frontera  catalana), 
ab  motiu  de  tenir  a  punt  de  publicar  un  lli¬ 
bre  de  poesias.  Se  diu  aquest  poeta,  Antonin 
Perbosc,  y’s  titula  son  llibre  Lo  Got  Occitan , 
el  qual  veurà  la  llum  à  primers  de  setembre. 

Admirador  de  nostra  Catalunya  v  desitjós 
de  que  aqui’s  conegui  sa  obra,  ens  ha  enviat 
las  probas  d’algunas  de  sas  poesias,  pj£r  cert 
ben  notables,  ab  la  següent  curiosa  y  engi¬ 
nyosa  dedicatòria:  Al  fraire  catalan  Jozep 
Aladern ,  aquestes  quatre  glops  del  « Got  Occi- 
tan»,  en  esperant  lo  grand  beure.  Coralament , 
A.  Perbosc. 

Aquestas  solas  quatre  paraulas  fan  esperar 
un  poeta  d’ànima  y  de  llengua  casi  catalana. 
Pera  que  vegi’l  lector  fins  a  quin  punt  arriba 
la  semblansa  de  nostra  llengua  ab  la  seva, 
insertém  seguidament  una  d’aqueixas  poe¬ 
sias,  que  pera  que  resultés  completament 
catalana  solament  caldria  cambiar  algunas 
paraulas,  las  quals  aclarirém  ab  notas,  pera 
mellor  inteligencia  del  lector  que  no  com¬ 
prengui  aquella  hermosa  parla. 

Héusela  aqui: 

LO  GOT  DEL  AVENIR 

/ 

Lo  Got  del  Avenir,  lo  Got  de  la  granda  Alba 
Qu’enfin  s’arborara,  raiantà' e  vincedora, 

De  las  Tenebras  d’ara, 

La  Copa  de  baudor  (1)  e  de  bonauransa  alba 
Ont  nostres  fils  beuran  sera  'mbelinadora  (2) 
Subrebloza  (3)  e  preclara. 


D’ela  montara  plus  cap  als  ornes  l’Azir,  (4) 

Los  afiscant,  (5)  africs  e  balucs,  als  patacs 
Del  orresc  chapladis,  (6) 

Lor  botant  dins  lo  cor  lo  barbaresc  dezir 
Per  los  poples  frairals  de  fargar  los  estacs 
Del  esclavisadis. 

No  trefolira  (7)  plus  als  clams  de  las  Victorias 
Urpadas,  dins  la  mort  e  dins  las  espaventas, 

Pels  reis  e  ’s  emperaires, 

Que,  sempre  e  sens  sadol,  an  abeurat  lors  Glorias 
Am  lo  sanc  dels  jovents  e  ’s  plors  de  las  joventas. 

Sus  totes  los  terraires. 

Nostres  fils  i  beuran  lo  lum  e  la  vertat, 

Lo  gauch,  l’alma  vertut  de  la  terra,  lo  sosc  (8) 

D’estre  conquistadors 
De  sabensa  e  de  pax,  d’amor  e  de  beltat, 

Renegant  lo  pasat  molastros,  aule  (9)  e  fosc 
Dont  sem  mantenidors. 

Las  armas  de  la  guerra  amb  orror  rebondudas,  (10) 

Las  vits  poparan  (n)plus  jos  terra,  am  lors  raísinas, 
Sanc  de  matrasaduras;  (12) 

Am  las  solas  ardors  del  Dius-Astre  escondudas 
Dins  vostres  gruns,  alara  asermaretz,  (13)  moisinas!  (14) 
Vostras  vendemiaduras. 

Lo  cant  que  montara  del  bel  Got  allegrant 
Serà  fresc  de  potets  (15)  qu’aurem  pas  conescuts, 

Mas  raibats  (16)  solament... 

Viurem  qu’ambe  lo  gauch,  per  nostre  cor  pro  grand, 
De  pensar  qu’aquels  jorns  seran  un  pauc  nascuts 
De  nostre  soscament.  (17) 

Bé’s  mereix  una  coral  abiassada  de  tots 
els  bons  catalans  aquest  jove  poeta  que  des¬ 
denyant  la  esplendorosa  llengua  francesa, 
que’s  parla  y  s’admira  per  tot  el  món,  entona 
ab  la  seva  llengua  patrial  cants  tan  hermosos 
y  tan  rublerts  d’esperit  de  progrés  y  de  sen¬ 
timents  humanitaris  tan  enlayrats,  dignifi¬ 
cant  ab  son  talent  a  una  llengua  oblidada 
que  bé  podém  considerar  com  a  una  germana 
bessona  de  la  nostra  idolatrada  llengua  ca¬ 
talana. 

Endevant  tots  per  aquest  cami,  que  la  fi 
de  nostra  jornada  serà  més  gloriosa  de  lo 
que  ningú’s  pot  creure. 

Joseph  Aladern 


Aclaracions:  1,  goig.  2,  encantadora.  3,  purissima. 
4,  odi.  5,  atiant.  6,  matansa  7,  frisarà.  8,  somni.  9,  si¬ 
nistre.  10  enterradas.  11,  xuparàn.  12,  matansas,  car- 
natjes.  13,  elaboraren.  14,  penjoll  de  rahims.  15,  pa- 
tons.  16,  somniats.  17,  somni. 


HEINE 


Sait  on  pourquoi  tu  fus  si  triste,  ó  Henri  Heine, 
Malgré  le  ton  moqueur  de  tes  vers  en  gaité? 

Ta  pauvre  àme,  pourquoi  n’a-t-elle  pas  goüté 
A  ce  calme  posthume  espéré  de  ta  peine? 

La  bètise  désarme,  hélas!  moins  que  la  haine. 
Qu’importe  un  bronze,  un  marbre  à  Pimmortalité 
De  ton  nom  de  poète  à  jamais  respecté, 

Toi  qu’aima  jusqu’au  culte  une  amoureuse  reinel 


Tes  ballades  et  tes  chansons  gardent  ton  coeur: 

A  chaque  ligne  on  croit  l’ironiste  vainqueur, 

Mais  on  s’aperçoit  tòt  qu'il  saigne  et  se  lamente 

L’amour  qui  ment  nous  dit  le  secret  de  tes  pleurs. 

Ton  éternel  exil  d’une  terre  inclémente 

Fait  que  ta  tombe,  ici,  se  perd  parmi  les  fleurs. 

Paul-Armand  Hirsch. 


París i  77  Septcmbre  IQ02. 

UNA  CLEO 

(Bosqueig  d’una  Novela) 


V 

La  Cleo  arribà  a!  cafeti  d’en  Pons  rihent 
com  una  boja.  Explicà  al  cafeter  l’efecte  de 
la  seva  entrada  al  cassino,  la  indignació  de 
las  senyoras  y’is  crits  de  don  Joseph.  En 
Pep  s’apretava’l  ventre,  rihent  també  com 
ella. 

— Bona  l'has  feta  xicota!  Si’s  sapigués 
qu-’en  Rebolledo  t’havia  donada  la  invitació, 
pobre  d’ell! 

—En  Rebolledo  desitjava  escandalitzar  als 
senyors  d’aqui.  Peró  ningú  ho  sabrà  si  vos 
no  bo  dibéu. 

—  No  tinguis  por. 

— Y  ara  doneume  la  clau,  mon  vieux.  Tinch 
son  y  avuy  dormo  sola. 

— Aqui  la  tens. 

—  Merci.  Dormiu  de  gust. 

— Fes  lo  mateix. — 

La  Cleo  se’n  anà  cap  a  una  casa  vella  qu’en 
Pep  Pons  tenia  a  cinch  portas  del  café.  En¬ 
cengué  un  misto,  pujà  la  escala,  obri  una  por¬ 
ta  qual  pany  grinyolà  tristament,  y  atraves- 
sant  dugas  saletas,  se  trobà  dins  d’un  quartet 
empaperat  de  color  blau  clar.  El  paper  queya 
a  trossos.  La  humitat  traspuava  arreu,  enfos- 
quintlo.  El  moblatje’s  composava  d’un  gran 
llit  de  matrimoni  ab  un  pabelló  color  de 
porpra,  mitja  dotzena  de  cadir3S  de  Viena 
(n’hi  havia  dugas  de  coixas),  un  armariet  de 
noguera,  un  banch  ab  un  rentamans  y  una 
tauleta  de  nit.  El  boudoir  de  la  ballarina  era 
ben  pobre. 

La  Cleo  apagà’l  llum,  obri  un  balcó.  El 
rellotje  de  la  Seu  sonà  trist  y  a  compàs.  Eran 
las  dugas  del  mati  La  Cleo  mirà  enlayre. 
Las  estrellas  parpellejavan  encara  en  el 
cel  fosch.  Un  panell  rondinà.  Veus  perdudas 
del  moll,  crits  ofegats,  suravan  per  l’atmós- 
fera:  de  cop  ohi  una  veu  propera  y  rogallosa, 
al  peu  del  balcó: 

— Noya:  ^vols  que  puji?  Porto  quartes!  — 

Y’l  borratxo  remenava  la  butxaca  de  son 
pantaló. 


—  Passa  de  llarch,  gandul! — 

Una  pedra  llensada  ab  forsa  brunzí  arran 
dels  rojos  cabells  de  la  Cleo,  petant  un  vidre. 
La  Cleo  xisclà,  el  borratxo  fugi,  y  per  la 
cantonada  llunyana  aparegué  un  fanal. 

Després  d’haver  tancat  el  balcó,  la  francesa 
s’ajegué  sobre’l  llit.  El  sommier  cruixi  al 
rebre'l  pes  de  son  cos  espléndit.  Ab  las 
mans  sota’l  cap  y'is  ulls  fits  en  el  pabelló 
color  de  porpra,  inconscienta  y  somniosa,  la 
Cleo  evocà  recorts  de  sa  infantesa. 

Evocà’ls  jochs  entorn  dels  pallers  ab  els 
ànechs  y  las  gallinas:  els  passeigs  sota  las 
albas  que  ombrejavan  el  riu  (el  Rose),  ab 
llurs  fullas  verdas  y  argentadas;  las  corre- 
dissas  dels  moltons  esquerps;  els  lladruchs 
dels  gossos.  Y  ho  veya  tot  tan  clar  com  en  el 
més  clar  dels  somnis.  Recordà  la  mort  de 
sos  pares,  pagesos  vells  y  pobres,  y’s  vegé 
sola:  recordà  una  tia  sorda  y  malcarada  que 
la  reculli.  Y  li  vingueren  a  la  memoria’ls 
mals  tractes  d’aquella  donota;  els  cops  de 
puny  sobre  sa  esquena,  una  esquena  tendre 
y  suau;  las  plantofadas  que  tan  sovint  enro- 
gían  sas  galtas,  unas  galtas  plenas  y  mol- 
sudas. 

Després  vingué  l’aparició  idrlica  de  las 
primeras  ilusions:  en  son  capet  niaren  els 
primers  desitjós  envers  una  joya  paradisíaca 
qu’ella  creya  filla  de  la  verdor  dels  arbres, 
de  la  blavor  del  cel  y  de  la  bondat  dels 
homes. 

A  quinze  anys  era  deliciosa.  A  quinze  anys 
y  mitj,  un  vell  pastor  la  forsà,  bestial.  No  li 
valgueren  crits  ni  plors. 

A  setze  anys  se  trobava  allotjada  en  una 
casa  de  prostitució  de  Marsella.  Allà  hi  co¬ 
negué  totas  las  miserias  de  la  vida,  totas  las 
vilesas,  totas  las  infamias  dels  homes.  Si’n 
conegué  de  mariners  italians,  sensuals  y  fe- 
rotjes,  de  pagesos  provensals,  grassos  y  ale¬ 
gres.  d’artistas  de  café  concert,  de  viatjants 
de  comers,  de  carboners  del  moll! 

Fugi  més  tart  ab  un  pierrot  tísich,  y  esde¬ 
vingué  cancanisie.  Abandonà  al  pierrot  per 
un  comissari  de  policia,  a  n’aquest  per  un 
pianista  de  café.  A  la  fi’s  proposà  viure  sola. 
Se’n  anà  a  Barcelona:  al  EcLen-Conceri  fou 
aclamada.  Son  cabell  roig,  sas  formas  mag- 
níficas,  la  blancor  rosada  de  sas  carns  li  feren 
guanyar  molts  diners.  Peró  tot  s’ho  gastava, 
may  tenia  un  cèntim. 

Un  jorn,  al  acabar  son  can-can ,  un  home 
petit  y  gras  se  li  acostà  fentli  proposicions 
pera  ballar  a  Vallfonda.  La  Cleo,  per  un  ex- 
trany  capritxo,  acceptà.  Y  a  la  nit  següent,  la 
Cleo  dormí  en  el  gran  llit  cubert  pel  pabelló 
color  de  porpra,  que’l  vell  cafeter  tenia  a  dis¬ 
posició  de  danseuses  y  chanteuses  en  son  ca¬ 
salot  del  passeig  de  Marina. 

La  Cleo  era  una  xicota  desvergonyida, 
malparlada.  Fumava,  bevia  rom  y  ginebra. 
Peró  quan  volia,  a  son  encis  natural,  al  per¬ 
fum  de  carn  que  son  cos  de  deesa  exhalava, 
hi  unia  la  encisera  gracia  de  lla  parisenca  y 
l’ubriagadora  passió  de  la  siciliana.  Era  hu¬ 
mil  y  falsa  com  la  dona  d’Orient,  freda  y 
calmosa  com  la  inglesa.  Un  xich  menys  de 
bohèmia,  y  la  Cleo,  per  sa  bellesa  y  son  en¬ 
giny  hauria  arribat  molt  lluny.  Peró  a  divuyt 
anys  ja  no’s  sentia  ab  prou  forsas  per’aixe- 
carse  del  fangueig  ahont  xipollejava. 

La  Cleo,  vestida,  dormia.  Las  primeras 
clarors  de  l’auba  entraren  poch  a  poch  en  son 
quartet.  Las  estrellas  s’havian  esborrat.  Un 
pardal  se  deturà  sobre  la  barana  del  balcó, 
movent  son  capet  ab  orgull.  Del  moll  arri- 
bavan  veus  més  claras.  La  sirena  d’un  vapor 
xiulà.  El  dia  vingué  lluminós.  Y  quan  la 
Cleo  obrí’ls  ulls,  al  rellotje  de  la  Seu  sona¬ 
ren  las  onze. 

Si  fóssim  dels  que’s  prenen  de  bona  fe  las 
baladrerías  de  las  massas  inconscienlas  y’is 
principis  de  moral  que  fingeixen  possehir  els 
governants  d’Europa,  tindríam  ara  un  des¬ 
engany  complert  ab  motiu  de  la  terrible  tra¬ 
gèdia  que’s  desenrotlla  a  Macedònia. 

Els  turchs  assessinan,  calanfoch,  enrunan, 
violan;  els  macedonians  responen  ab  iguals 
procediments,  barbres  sempre  peró  excusa¬ 
bles  quan  els  que’ls  posan  en  pràctica  son 
els  oprimits,  els  vexats,  els  esclaus...  y’is  po¬ 
bles  d’Europa  que  tant  s’enterniren  ab  la 
epopeya  boer,  contemplan  ara  tranquilament 
(sense  fer  comentaris  en  els  cafés),  la  lluyta 


que  la  implacable  crudeltat  dels  turchs  con¬ 
verteix  en  horrorosa  matansa. 

Els  governs  fan  com  els  pobles:  fan  el  des¬ 
entès.  Kàiser  Wilhelm ,  director  de  la  gran 
orquesta  de  la  tríplice ,  mira  ab  ulls  benèvols 
al  paternal  Sultà  dels  creyents,  qui’s  distréu 
dels  mals  de  cap  que  li  donà  anys  enrera  la 
tossuda  Armènia  (tossuda  en  no  voler  des- 
apareixejab  els  càstichs  y  torturas  que’ls  seus 
obedients  butxins  imposan  als  ingovernables 
macedonians.  La  republicana  Marianne ,  del 
bras  del  Autócrata  rus,  no  veu  res  de  lo  que 
passa:  las  donas  son  lleugeras  y  se  las  entre¬ 
té  fàcilment  ab  posturasy  manyaguerias.  En 
quant  al  Autócrata,  té  prou  feynas  ab  las  va- 
gas,  la  Mandchuria  y’l  Mikado  del  Japó.  Las 
nacions  grega,  serbia,  rumana,  etc.,  envejo- 
sas  de  la  preponderància  que  l’actual  movi¬ 
ment  macedonià  pot  donar  a  Bulgaria,  sim- 
patisan  ab  els  turchs  (may  ho  hauriam  cre¬ 
gut)  y  no’ls  hi  plau  l’esfors  dels  héroes  que 
combaten  per  sa  llibertat  y  la  de  sa  patria. 
Àustria  vol  treure  partit  dels  aconteixements 
apoderantse  de  la  Vella  Serbia  y  anexionant- 
la  a  la  Bosnia  y  a  la  Herzegowina,  que  pos- 
seheix  pel  dret  del  més  fort  y  que  històri¬ 
cament  pertanyen,  com  aquella,  al  actual 
reyalme  de  Serbia.  El  rey  Jordi  de  Grècia  vol 
visitar  al  Sultà  roig,  en  agrahiment  de  las 
llisadas  que  rebé  no  fa  molts  anys  de  sa  mà 
imperial  y  ferrenya.  El  papa  Pio  X  no  diu 
aquesta  boca  es  meva.  Y  mentres  tant  la 
sanch  corre,  la  vilas  y  vilatjes  creman,  y 
pels  carrers  de  Salònica  s’exhibeixen  mace¬ 
donians  sens  ulls,  pera  edificació  de  rebechs 
que-  no  creuhen. 

Y’is  pobles  que  compadiren  y  aymarenals 
héroes  boers  cper  qué  no  compadeixen  y  ay- 
man  als  malhaurats  fills  de  Macedònia,  tan 
dignes  d’admiració  com  aquells? 

Perque  la  momificada  Turquia  no  inspira 
tanta  enveja  com  la  gloriosa  Inglaterra. 

Ha  mort  el  gran  estadista  inglés  lord  Sa¬ 
lisbury,  quefe  qu’havia  sigut  fins  fa  poch 
del  partit  conservador  britànich;  sostenedor 
d’una  política  d’interessos  més  que  d’una 
política  d’ideals;  enemich  de  causas  tan 
grans  y  justas  com  las  del  autonomisme  ir¬ 
landès;  dòcil  instrument  de  son  ministre 
Chamberlain  en  la  crudel  guerra  del  Trans- 
vaal;  superbiós  e  inflexible  al  imposar  als 
dèbils  sa  lley;  contemporisador  quan  se  tro¬ 
bava  front  a  front  d’altres  Estats  que  podían 
competir  en  poder  y  forsa  ab  Inglaterra... 
Lord  Salisbury  fou  home  de  molt  sentit 
pràctich,  peró  devant  del  lliberal  Gladstone 
quedà  sempre  petit.  Durant  la  guerra  entre 
Espanya  y’is  Estats  Units,  lord  Salisbury’s 
digué  neutral,  peró  favorí  a  n’aquests,  guiat 
no  per  sa  conciencia,  sinó  per  l’esperit  pràc¬ 
tich  que,  com  hem  dit,  el  caracterisava  y  feya 
d’ell  un  inglés  model.  Fou  durant  aquella 
guerra  quan  pronuncià  son  famós  discurs 

augurant  la  ruina  fatal  y  forsosa  de  las  na¬ 
cions  moribondas  com  Espanya.  Cert  que  no 
anomenà  l’Estat  espanyol,  peró  l’aludi  visi¬ 
blement,  encara  que  d'un  modo  oficial  ho 
fes  desmentir.  Espanya’s  ressenti  de  las  pa- 
raulas  d’en  Salisbury,  quan  a  nostre  enten¬ 
dre  devia  meditarlas,  si  no  agrahirlas  com 
una  merescuda  llissó,  pera  estalviarse  aixis 
majors  mals.  Peró  ^qui  es  que  demana  sen¬ 
tit  pràctich  als  espanyols,  que  de  pràctichs 
no’n  volen  tenir  res,  y  que  com  a  espanyols, 
la  qualitat  que  tenen  en  més  estima  es  la 
que  més  els  perjudica,  o  sia  l’ésser  massa 
quijotes?  Al  menys  ho  fossin  sempre  de  cau- 
sas  justas! 

Torna  a  parlarse  de  la  revisió  del  procés 
de  Montjuich,  tan  vergonyós  pera  nostra 
ciutat. 

La  llàstima  es  que  qui  demana  que’s  re¬ 
visi’l  procés  pera  satisfer  la  vindicta  pública, 
son  els  eterns  fanatisadors  del  poble,  el»  que 
s’han  passat  la  vida  predicant  molt  y  no  fent 
res  de  profit;  els  constants  enemichs  de  la  cau¬ 
sa  de  Catalunya,  que  suman  adeptes  ab  tots 
els  catalans  descastats;  els  prohoms  del  repu¬ 
blicanisme  unitari,  els  mateixos  que  donaren 
lloch  a  las  monstruositats  del  famós  procés 
en  aquell  temps  en  que’l  seu  orgue  en  la 
prempsa,  La  Publicidad,  publicava’l  retrat 
d’en  Portas,  posant  a  las  estrellas  el  zel  in- 
quisitorial  del  allavors  tinent  de  la  guarda 
civil. 

La  llàstima  es  que  no  tots  hi  creuhen  en  la 
revisió  que  demanan,  que  tal  volta  resulta¬ 
ria  quelcom  semblant  al  parto  de  los  montes, 
o  una  comèdia  més  representada  per  las  vias 
legals,  com  tantas  se’n  han  representadas  a 
Fransa,  sense  que  volguém  referirnos  ara 
precisament  al  procés  Humbert,  quin  des- 
enllàs  manso  y  ridicul  sembla’l  d’una  mala 
comèdia  ja  que  no’l  d’una  farsa  grollera. 
Escàndols  legals  com  els  dels  processos  Pa¬ 
namà  y  Dreyfus  no’s  donan  a  Espanya,  ahont 
no  hi  hà  homes  del  talent  d’un  Zola  que  pu¬ 
guin  cridar  «Jo  acuso!)),  y  ahont  més  qu’es- 
càndols,  lo  que  calen  son  justicias. 

La  llàstima  es  que  s’acostan  las  eleccions 
municipals,  y’is  unitaris  llibertaris  s’esforsan 
per  tenir  al  poble  de  la  seva  banda  tocant  la 
qüestió  del  famós  procés  en  vista  de  que  lo 
de  las  vagas  se’ls  ha  anat  desacreditant  més 
que  depressa  y’l  menjar  capellà  a  tota  hora 
ja  no  nodreix  son  organisme  estragat,  com 
poden  testificarho  La  Publicidad ,  La  Esque¬ 
lla i,  La  Campana.. .  etc 

Gracias  a  las  sanas  propagandas  catalanis- 
tas,  desenmascaradoras  de  farsants,  escam- 
padoras  de  ver  esperit  d’avens  y  de  llibertat, 
el  poble  català,  que  vol  una  revisió  veritat, 
no  s’hi  acaba  d’entusiasmar  ab  la  revisió 
mentidera  o  incomplerta  a  que’ls  unitaris- 
lliberiaris  podrian  donar  lloch;  y’is  catalanis- 
tas,  que  foren  els  primers  qu’aixecaren  la 

veu  contra’ls  horrors  de  Montjuich,  ja  la  vo¬ 
len  la  revisió  del  procés,  peró  la  volen  tan 
fonda,  tan  radical  en  tots  sentits,  que’ls  ho¬ 
mes  de  La  Publicidad  y’is  amigos  delpueblo 
foran  dels  primers  que’n  gemegarian. 

Vinga  la  revisió,  peró  vinga  complerta,  y 
sobre  tot,  que’ns  la  portin  veus  més  autori- 
sadas,  conciencias  més  puras,  mans  més  ne- 
tas  que  las  de  semblant  gent,  a  quin  costat 
may  ens  hi  trobarém  nosaltres.  Vinga  la  re¬ 
visió  veritat,  y  vinga  l’enderrocament  del 
castell  oprobiós,  y  ab  ell  la  runa  d’aqueix  al¬ 
tre  edifici  de  maldats,  concupiscencias  gro- 
lleras,  avaricias  sórdidas  y  farsas  de  tota 
mena  qu’han  aixecat  tants  hipócritas  ab  nom 
de  lliberals,  pera  fomentar  la  ignorància  en¬ 
tre  las  classes  populars,  explotar  las  sevas 
suhors  y  fins  comprometre  las  sevas  vidas. 

El  joch  ja  se’ls  hi  va  coneixent;  ja  son  mol- 
tíssims  els  que  veuhen  que  la  demanda  de 
revisió  no  obeheix  a  rahons  d’humanitat, 
sinó  a  fins  politichs. 

Als  unitans-lliber taris  els  hi  convé  tornar 
sobre  sí,  y  no  explotar  cegament  el  rengle 
dels  sarcasmes. 

La  conferencia  darrerament  donada  a  «Ca¬ 
talunya  Federal»  anà  a  càrrech  de  don  De- 
metri  Danyans,  qui  fou  prèviament  presentat 
a  la  concurrència  per  l’individuu  del  Consell 
de  dita  entitat  don  Baldomer  Tona.  Aquest 
remarcà  la  enteresa  de  principis  del  senyor 
Danyans,  que  may  ha  prostituhit  sas  ideas 
d’autonomisme  y  federalisme  barrejantse  ab 
els  unitaris  com  darrerament  ho  feren  varis 
elements  que’s  diuhen  federals.  Acte  seguit 
el  senyor  Danyans  desenrotllà  sa  conferen¬ 
cia,  quin  tema  era  «Federalisme,  Llibertat  y 
Socialisme».  En  el  curs  de  sa  peroració, 
després  de  definir  ab  gran  acert  el  concepte 
de  Llibertat  en  tots  els  estats  individuals  y 
colectius,  comparà  l’unitarisme  ab  el  federa¬ 
lisme,  demostrant  que’l  primer  es  sempre 
tirànich,  sia  la  que’s  vulgui  la  forma  de  go¬ 
vern.  Digué  que’l  socialisme  no  podia  de  cap 
manera  resoldre  la  qüestió  social,  tota  ve¬ 
gada  que  precindeix  del  modo  d’ésser  y  na¬ 
turalesa  de  las  regions,  las  quals  tenen 
personalitat  pròpia  y  deuhen  emetre  particu¬ 
larment  las  lleys  que’ls  hi  convinguin  en 
comptes  d’haverse  d’enmotllar  a  lleys  gene¬ 
rals  talladas  per  un  mateix  patró  y  sense  te¬ 
nir  en  compte  las  especials  condicions  y 
necessitats  de  cada  poble  y  de  cada  comarca. 
Termenà  dihent  que  la  república  per  sí  sola 
no  es  altra  cosa  que  una  disfressa  de  mo¬ 
narquia,  y  que  lo  que  cal  es  que’ls  autono- 
mistas  s’uneixin  com  a  colaboradors  d’una 
gran  obra  comú  a  tots.  El  senyor  Danyans 
fou  justament  aplaudit  y  felicitat  per  son 
trevall,  com  avans  ho  havia  sigut  el  senyor 
Tona. 

La  nit  del  passat  dilluns  donà  l'Orfeó  de 

Sans  son  primer  concert  en  obsequi  als  socis 
protectors.  Aprofità  la  ocasió  de  celebrarse 
en  dit  día  la  festa  major  d’aquella  barriada 
pera  que  la  data  del  concert  fos  més  memo¬ 
rable  y  l'acte  resultés  ab  el  degut  Uuhiment, 
com  en  efecte  hi  resultà,  donchs  l’espayós 
local  del  Cassino  de  Sans,  ahont  el  concert 
tingué  lloch,  estava  ple  de  gom  a  gom  d’una 
concurrència  triadissima,  desitjosa  de  demos¬ 
trar  lo  molt  que  té  en  compte  l’obra  de  cul¬ 
tura  y  patriotisme  que  ab  tant  d’entusiasme 
ve  realisant  l’Orfeó  baix  la  direcció  del  mes¬ 
tre  n’Estanislau  Mateu. 

Comensà  la  vetllada  ab  un  hermós  parla¬ 
ment  del  president  del  Orfeó  en  E.  Laporta, 
qui  digué  que  essent  els  pobles  y  colectivi- 
tats,  com  els  individuus,  fills  de  sas  obras, 
l'Orfeó  de  Sans  tenia  a  gala  mostrar  l’obra 
seva,  el  fruyt  del  seu  trevall  conscient,  y  ho 
feya  en  diada  de  festa  major,  ben  convensut 
de  que  aixís  s’honorava  a  si  mateix,  al  revés 
d’aquells  pobles  degenerats  y  moribonds  que 
sols  ab  diversions  barbres  saben  donar  fe  de 
vida  en  diadas  semblants.  Comparà  las  can- 
sons  catalanas  als  lliris  blanchs  de  nostras 
platjas  qu’enrondan  las  llars  dels  mariners, 
quins,  al  atansarse  a  terra,  ja  percebeixen  ab 
sa  flayre’l  dols  baf  de  la  llar  estimada.  Aixís 
nosaltres,  guiats  per  la  flayre  dels  cants  po¬ 
pulars,  aném  de  dret  al  gran  casal  de  la 
patria,  al  gran  casal  nostre,  y  a  la  reivindi¬ 
cació  de  nostres  drets  y  llibertats. 

De  lo  exquisit  del  programa  pot  judicar- 
sen  per  las  següents  obras  que’l  componían. 
De  Mendelssohn,  Pels  camps  y  Lo  petit  aucell; 
de  Schuman,  Lo  fill  de  l’aygua,  que  fou  repe¬ 
tida,  y  Cansó  del  mariner;  del  difunt  mestre 
català  en  F.  Laporta,  La  mt ,  arreglada  pel 
mestre  Mateu  pera  las  tres  seccions  del  Or¬ 
feó,  y  en  quin  solo' s  distingí’l  senyor  Aleu; 
de  Lamotte  de  Grignon,  L'àngel  de  la  son, 
que  s'hagué  de  repetir  també;  de  Otto,  Sere¬ 
nata;  de  Borràs  de  Palau,  Lo  primer  poeta;  de 
Morera,  L'arbre  sagrat ,  que’s  repetí.  Ademés 
s’executaren  las  cansons  populars  La  fila¬ 
dora,  armonisada  per  en  Lapeyra  (repetida); 
Lo  testament  d’ Amèlia  y  Sant  Ramón  ( repe¬ 
tida),  armonisada  per  en  Morera;  La  pasto- 
leta,  armonisada  per  en  Vives;  y  La  filla  del 
marxant  y  L' estudiant  de  Vich  (repetidas  ab- 
dugas),  armonisadas  pel  director  del  Orfeó 
senyor  Mateu. 

Las  tres  seccions  d’homes,  donas  y  noys 
feren  gala  de  bon  gust  en  el  fraseig,  y  canta¬ 
ren  ab  molta  afinació  y.  sentiment,  captivant 
al  públich  sobre  tot  ab  Sani  Ramón  y  L'estu¬ 
diant  de  Vich ,  en  quin  solo's  distingí  nota¬ 
blement  la  professora  del  Orfeó  senyoreta 
Matilde  Figueras. 

Pera  tots  hi  hagué  aplaudiments  entusias- 
tas.  Nosaltres  els  felicitém,  y  d’un  modo  es¬ 
pecial  als  senyors  Laporta  y  Mateu,  president 
y  director  respectivament  del  Orfeó,  per  son 
zel  e  inteligencia  dignes  de  tots  els  elogis. 


La  festa  termenà  ab  els  cants  de  La  nostra 
bandera  (Maragall  y  Millet),  y  de  Els  Sega¬ 
dors,  que  foren  corejats  per  tots  els  presents. 

S’ha  constituhit  la  « Sociedad  Barcelonesa 
de  Quintetos »  (instruments  d’arch)  baix  la  di¬ 
recció  de  don  Robert  Goberna.  A  pesar  de 
son  títul,  aquesta  societat  podrà  adoptar  en 
sos  consecutius  concerts  las  combinacions 
de  sextetos,  septiminos,  etc.,  y  fins  la  de 
gran  or'questa.  El  personal  està  compost  de  33 
professors,  entre’ls  que  hi  figuran  distingits 
mestres.  A  últims  de  setembre  0  primers 
d’octubre  tindrà  lloch  el  primer  concert,  exe- 
cutantse  obras  de  Hummel,  Haydn,  Mozart, 
Beethoven,  Bach,  Boely  y  Schubert. 

Publicacions  rebudas: 

L'Arxiu.  La  llibreria  d’aquest  titul  ha  co- 
mensat  la  publicació  d  ’un  catàlech  de  las 
obras  que  té  a  la  venda.  El  primer  plech  de 
aquest  catàlech  (que’s  repartirà  per  plechs 
cada  més)  conté  uns  200  títuls  d’obras,  mol- 
tas  d’ellas  ben  raras,  lo  que’l  fa  doblement 
interessant  als  bibliòfils. 

El  Pacto,  setmanari  republicà  democràtich 
federal,  que  surt  a  Barcelona,  que  defensa 
l’autonomia  y  qu’està  redactat  en  castellà. 
Porta  publicats  quatre  números,  y  en  ells  no 
s’ha  mirat  gayre  a  combatre  valentment  als 
falsos  demócratas  unitaris  y  fuhetejar  tot  alló 
que  pugui  ésser  perillós  pera  la  integritat  y 
puresa  dels  dogmas  federals.  No  obstant 
aixó,  en  son  número  darrer  publica’l  retrat 
d’en  Vallés  y  Ribot  y  cerca  atenuants  a  la 
conducta  d’aqueix  polítich  tan  perillós  pera 
la  causa  del  autonomisme  català,  que  tots 
defensém. 


Fidel  Giró,  impressor. —  Carrer  de  València,  233 

Els  trevalls  se  publican  baix  la  exclusiva  responsabi¬ 
litat  de  sos  autors. 

No  s’admeten  els  que  no  sían  inèdits. 

No’s  tornan  els  originals. 

Se  donarà  compte  de  las  obras  rebudas  en  aquesta 
redacció,  y  de  las  qu’ho  mereixin  se’n  farà  crítica. 

Preus  de  suscripció: 


CATALUNYA:  Un  any . 8  Pessetas. 

»  Mitj  any . 4’SO  » 

»  Trimestre .  2’25  » 

ALTRAS  REGIONS  D'ESPANYA: 

Un  any .  9  > 

EXTRANGER:  Un  any . 10  Franchs. 

Número  corrent . 20  Cèntims. 

»  atrassat,  ab  folletins.  ...  40  » 

»  »  sense  folletins.  .  .  25  > 


El  número  corrent  no’s  ven  sense  folletins. 


Barcelona,  3  Setembre,  1903 

NÚMERO  CORRENT . 20  CÈNTIMS. 

>  ATRASSAT,  AB  FOLLETINS .  .  40  » 

»  >  SENSE  FOLLETINS.  25  ) 


SUMARI: 

Exercicis  a  la  barra,  per  F.  Pujulà  y  Vallés.— Observa¬ 
cions  sobre  la  vida  moderna  (continuació),  per  Emili 
Tintorer. — Dos  crepuscles,  per  Antón  Busquets  y 
Punset.— De  la  descastellanisació  de  Catalunya,  per 

EXERCICIS  A  LA  BARRA 

El  separatismo  es  la  guerra. 

Màximas  federales:  uNuevo  Règimen ». 

Vallés  y  Ribot. 

Hi  hà  cosas  que,  pera  dirlas,  cal  dirlas  en 
castellà.  Y  aquesta  es  una  d’aquellas  que, 
lògica  posada  en  boca  d’un  politich  a  la  ma¬ 
drilenya,  resulta  una  aberració  posada  en  boca 
de  qui  pretén  dirigir  el  partit  federal,.,  y’l 
dirigeix  pesi  als  rebelds  que,  convensuts 
del  equivocat  cami  que  segueix  el  seu  que- 
fe,  no  l’atacan  obertament  per  por  de  per¬ 
dre  popularitat. 

1 1 e  tingut  ocasió  de  parlar  particularment 


ab  el  senyor  Vallés  sobre  aquest  punt,  y  li 
he  sentit  emetre  ab  molta  brillantesa  y  soli¬ 
desa  la  seva  opinió — de  llavoras — sobre  ell. 
De  no  haver  sigut  aixis,  y  de  no  estar  con- 
vensut  del  talent...  politich  de  dit  senyor,  el 
creuria  caygut  en  pecat  d’ignorancia  y  heret- 
jia  federal,  mes  sols  me  cab  créurel  caygut 
en  pecat  de  pertorbació  de  la  base  fonamen¬ 
tal  del  Federalisme:  el  pacte. 

El  senyor  Vallés  y  Ribot  sab  molt  bé  que, 
pera  que  hi  hagi  pacte  entre  dos  individuus, 
es  necessari  que  la  llur  voluntat  se  pugui 
manifestar  lliurement,  y  que  altrament  no 
hi  hà  pacte  ni  cosa  que  s’hi  assembli  entre 
ells;  que  no  solzament  pera  pactar,  sinó  fins 
pera  discutir  es  necessària  la  llibertat,  com 
trobém  reconegut  en  las  lleys  qu’ordenan  el 
dipòsit  de  la  muller  fora  de  la  casa  del  marit 
contra’l  qui  vol  entaular  demanda  de  di¬ 
vorci  . 

Llibertat  pera  discutir  la  seva  autonomia 
demanan  las  nacions  oprimidas.  ;Cóm  seria 
y  cóm  es,  si  no,  possible  la  discussió? 

<;Es  que  per  ventura  la  federació  ha  de  ve¬ 
nir  imposada?  Si  es  aixis,  ^a  qué  predicar 
federació?  iNo’n  tenim  prou  d’imposicions 
pesant  a  sobre  nostre,  qu’ha  sigut  necessari 
que’ls  homes  de  ciencia’n  cerquessin  una  de 
nova? 

cEs  que  per  ventura  seria  possible  una  fe¬ 
deració  que  portés  per  base  la  imposició? 

(íNo  se  li  ocorreix  al  cervell  més  obscur  que 
son  incompatibles  els  conceptes  de  federació: 
pacte ,  llibertat ,  convenció  voluntària ,  y’is  d’im¬ 
posició:  tirania ,  opressió ,  anulament  de  la  vo¬ 
luntat  del  prohisme? 

Donchs  bé:  si  federarse  es  pactar,  y  pera 
pactar  es  necessari  ésser  lliures,  pera  federar 
varias  nacionalitats  cal  que  aquestas  nacio¬ 
nalitats  siguin  independentas,  cal  trencar 
avans  tota  imposició  que  pesi  sobre  ellas, 
cal  donàrlashi’l  lliure  domini  de  sa  volun¬ 
tat,  cal,  referintnos  al  cas  concret  d’Espanya, 
donar  la  independencia  a  las  nacionalitats 
iberas  (son  ideas  d’en  Pi  y  Margall)  pera 
que,  un  cop  independentas,  pactin  si  volen... 
y  si  no  volen ,  no  pactin. 

Dir,  donchs,  que’l  separatisme  es  la  guerra, 
es  dogmatisar  de  la  manera  més  antifederal 
que’s  pugui  fer.  La  guerra  de  Cuba  no  la 
promogueren  els  cubans,  sinó'ls  espanyols 
que’ls  hi  negavan  la  llibertat. 

Segons  la  teoria  d’en  Vallés  y  Ribot,  no 
es  un  pertorbador  un  assessí;  el  qui  promóu 
el  desordre  es  aquell  que  no’s  deixa  assessi- 
nar  pacífica  y  tranquilament. 

Si’l  senyor  Vallés  y  Ribot  ha  tractat  de 
passar  la  mà  per  la  cara  a  tots  els  imbècils 
que  se’l  escoltan,  digui  lo  que  digui,  y  que 
tenen  el  patriotismo  grande  ficat  dintre  del 
cos;  si  ha  pretès  donar  una  estreta  de  mà  al 
seu  quefe  Salmerón;  si  s’ha  imaginat,  al  dir 
que’l  separatisme  es  la  guerra,  que  molestava 
als  catalanistas,  sàpiga  que  si  algunas  ideas 
hi  hà  separatistas  a  Espanya,  ho  son  las  dels 
que  professém  las  federals.  El  Catalanisme, 
senyor  Vallés,  demada  l’autonomia  de  Cata¬ 
lunya  y  no’s  fica  en  més  dibuixos.  El  Federa¬ 
lisme  fonamentat  en  el  pacte,  demana  la 
federació,  y  per  lo  tant,  reconeix  que  hi  ha 
d’haver  un  moment  de  temps,  el  suficient 
pera  que  las  Corts  regionals  prenguin  acort 
sobre’l  particular,  durant  el  que  las  naciona¬ 
litats  han  de  disfrutar  de  tota  sa  indepen¬ 
dencia. 

Afirmar  lo  contrari  y  dir  que’l  separatisme 
es  la  guerra,  desde  la  cadira  de  la  pseudo- 
quefatura  del  Federalisme,  quan  qui  ho  fa  no 
es  un  ignorant  com  no  ho  es  el  senyor  Vallés 
y  Ribot,  es  farsejar,  es  embaucar  el  poble, 
es  corrompre  las  hermosas  ideas  federals,  es 
negar  la  llibertat,  es,  en  suma,  ésser  súbdit 
d’en  Salmerón  y  saber  que  s’es  quefe  d'una 


colla  de  babaus  que's  diuhen  federals,  pera 
deshonra  de  las  bellas  ideas  d’en  Pi,  ab  la 
mateixa  inconsciència  que  s’aprecia  en  tots 
els  partits  espanyols. 


OBSERVACIONS  SOBRE 
LA  VIDA  MODERNA  (0 


Apuntes  pera  un  llibre  que  no  surtirà  may 

Viene  la  morte,  ma  nessun  sa  quando; 

i  Beati  quei  che  irovera  vegliando! 

XIX 

Aquests  versos  son  molt  bonichs.  Tenen 
encara  un’altra  qualitat:  ens  presentan  la 
Mort  tal  com  tothóm  la  veu:  una  calavera 
embolicada  ab  mantell  negre,  empunyant  la 
dalla  simbòlica,  que  s’apropa  fatalment. 
Benaventurat  qui  estigui  despert  quan  ella 
arribi!  Aixó  ja  no  es  tan  clar.  Es  tant  poch 
clar  —  encara  que  sigui  tan  bonich — com  alló 
altre  que  ve  a  dir  lo  mateix:  Un  bel  morir 
tutta  una  vita  onora.  -Qué  volen  dirab  estar 
despert  y  ab  un  bell  morir?  Els  católichs  vos 
contestaràn  tot  seguit:  «Estar  en  gracia  de 
Deu.»  Lo  qual,  segons  sas  doctrinas,  es  bon 
xichdificil.  Mes  ^ypera’ls  que  nohoson?^Qué 
serà  pera  ells  morir  bellament?  Heusaquí  un 
problema  de  difícil  solució.  Nosaltres  no  po- 
dém  dir  com  ells:  «confessat,  combregaty  ex- 
tremaunciat,  mors  honradament.  Nosaltres, 
segons  ells,  morim  miserablement,  y  segons 
nosaltres  mateixos,  morim  fatalment.  La  fór¬ 
mula  de  la  bellesa  en  el  morir  jo  crech  que 
no  s’ha  trobat  encara,  precisament  perque 
partim  d’aquell  principi  absolutament  fals 
concretat  en  las  tres  paraulas:  Viene  la  mor- 
/e,  que  resumeixen  la  visió  de  la  mort  del  fa¬ 
talisme  antich  y  de  la  superstició  cristiana. 
Principi  fals,  perque  si  bé  es  veritat  que  no  hi 
hà  manera  d’evitar  la  mort,  lo  cert  es  que  no 
es  ella  la  que  lliurement  se’ns  apropa,  sinó 
nosaltres  mateixos  els  que  lliurement,  la  fem 

(p  Véginse’ls  números  107,  108,  112,  113,  120, 
126, '130,  131,  132,  133,  136,  152,  155,  183  y  185  de 
Joventut. 

acostar.  Si.  Acceptant  que  som  mortals,  hem 
de  reconeixe  que  morim  lliurement.  Y  adme¬ 
tent  això,  aquella  fórmula  del  morir  bell  y 
honorable  se  troba  tot  seguit  en  dugas  parau- 
las:  llibertat ,  serenitat.  Qui  mor  lliurement  y 
serenament,  fa  una  mort  bella. 

Lo  primer  es  molt  fàcil,  lo  segón  molt  di¬ 
fícil. 

Tan  fàcil  es  lo  primer,  que  pot  afirmarse  en 
absolut  que  tothom  mor  lliurement.  No 
morim,  ens  matém.  Casi  bé  no  hi  hà  neces¬ 
sitat  de  demostrarho.  Instintivament  tots  vo- 
lém  viure,  viure  tant  com  se  pugui;  peró  ^hi 
hà  ningú  que  conscientment  hi  posi  de  la  seva 
part  els  medis  pera  lograrho?  ;Hi  hà  ningú 
que  no  tingui  cap  passió,  cap  vici  ni  cap  ca- 
pritxo?  ^Hi  hà  ningú  que  no  tingui  una  deria, 
un  ideal  o  una  debilitat?  Donchs  bé:  cada 
home  sacrifica  voluntàriament  un  lapsus  de 
vida  més  o  menys  gran  pera  satisfer,  més  o 
menys  sovint,  aquella  passió,  aquella  deria, 
etcètera.  Lo  que  hi  hà,  es  qu’alguns — molt 
pochs — ho  fan  conscientment,  la  majoria  ab 
inconsciència.  Mes,  en  definitiva,  uns  y  altres 
cridan  ells  mateixos  a  la  mort,  que  s’apropa 
dòcilment. 

Els  inconscients,  la  majoria,  com  que  no 
se’n  donan  compte  d’aixó,  al  veures  ab  la 
mort  cara  a  cara  protestan,  prenen  tots  els 
posats  de  victimas  més  o  menys  resignadas, 
y  generalment  moren  tranquils:  may  serens. 
Es  la  tranquilitat  del  creyent  que  diu:  « Ja  he 
fet  a  tots  en  aquesta  vida;  lo  mellor  que  puch 
fer  es  creure  que  n’hihà  un’altra.»  Noobstant, 
el  rosech  del  dubte  que  no  desampara  may, 
fins  al  fanàtich,  se  transparenta  sempre,  y 
fins  en  l’agonia  més  tranquila  hi  veyém  la 
protesta  del  moribond  que  no  vol  morir.  La 
serenitat  manca;  lo  lleig  apareix.  El  cas  més 
repugnant  es  el  d’aquells — nombrosíssims 
per  cert — qu’havent  renegat  durant  tota  sa 
vida  de  Deu y  dels  sants,  a  última  hora  vo¬ 
len  creure,  volen  creure  per  forsa,  y  cridan 
al  capellà  y’s  confessan,  etc.  La  idolatria  dels 
moribonds,  com  ho  ha  calificat  un  autor  dra- 
màtich. 

Sols  els  conscients  poden  morir  bellament; 
sols  els  conscients  qu’han  comprés  bé  la  vida, 
qu’han  >  endevinat  el  gran  secret  d'aquesta, 
que  consisteix  no  en  viure  molt  en  cantitat 
de  temps,  sinó  en  calitat  e  intensitat;  sols 
els  conscients  que  saben  qu’es  més  gran,  més 


útil,  més  agradable  y  més  digna,  una  vida 
curta  viscuda  armónicament  ab  la  pròpia  na¬ 
turalesa,  els  propis  instints  y’is  propis  ideals, 
que  una  vida  llarga  estúpidament  monòtona 
y  teixida  de  renunciaments  envers  els  propis 
impulsos;  sols  aquells  poden  morir  y  moren 
ab  serenitat.  {Ne  voléu  exemples  d’aquests, 
que  son  escassos?  El  verdader  metje  que  sent 
imperiosament  la  passió  de  curar,  el  sabi  que 
sent  imperiosament  el  desitj  de  descubrir, 
l’artista  que  sent  imperiosament  la  necessi¬ 
tat  de  crear,  l’altruista  que  sent  imperiosa¬ 
ment  el  plaher  de  sacrificarse,  y  sobre  tots  y 
més  que  tots,  1’  escéptich  egoista  que  sols 
veu  en  el  món  una  cosa  sagrada:  ell  mateix. 

El  tipo  model  es  el  suicida. 

Es  a  dir,  el  suicida  model.  No’m  referei¬ 
xo  als  suicidas  vulgars:  el  que’s  mata  per- 
que  ha  renyit  ab  la  promesa,  o  per  gelos,  o 
perque  ha  perdut  en  el  joch,  o  perque  ha  co¬ 
mès  un  crim  y  té  por  de  la  justícia,  o  per  un 
punt  d’honor — el  militar  qu’hasigut  cobarten 
la  batalla — o  per  fatxenderia,  que  també  n'hi 
hà  cassos;  jo’m  refereixo  al  suicida  cons¬ 
cient,  al  que,estantcansat  de  la  vidaocreyent 
qu’en  ella  hi  ha  complert  ja  sa  missió,  diu: 
pleguém  el  ram  Aquest  mor  lliure  y  serena¬ 
ment;  y  —  iper  qué  no  dirho?  —  noblement. 
Diuhen  que’l  dret  a  la  vida  y’l  dret  a  la  lli¬ 
bertat  son  drets  innats,  inviolables,  impres- 
criptibles  etc.  Donchs  es  evident  que  fem  us 
d’aquest  dret  al  disposar  de  nostra  vida  lliu¬ 
rement.  Ningú  me  la  pot  violar  la  meva  vida, 
perquees  meva;  sols  jo  mateix  puch  disposar- 
ne.  Y  si  arriba’l  cas  en  quecrech  que  la  meva 
vida  es  inútil  y  fins  perjudicial  à  mi  mateix 
o  a  la  societat,  el  meu  acte  suprimintla  no 
solzament  es  legal ,  sinó  meritori.  Filosòfica¬ 
ment,  aquesta  mena  de  suicidi  no  ha  sigut 
victoriosament  combatut  per  ningú.  L’argu¬ 
ment  capdal,  essencialment  teológich,  l’ha 
presentat  la  iglesia:  «La  vida  la  deus  a  un  Sér 
superior  que  te  l’ha  dada  pera  cumplir  un  fi. 
Tens  d'esperar  qu’Ell — Deu — te  la  prengui, 
puig  que  sols  Ell  sab  quàn  has  cumplert  real¬ 
ment  ta  missió.»  Es  més:  «Renunciar  a  la 
vida,  renunciar  a  la  lluyta,  es  un  acte  de  co- 
bardia.» 

Pera  que  aquests  arguments  tinguessin 
forsa,  caldria  demostrar  d’un  modo  irre¬ 
batible  qu’en  realitat  devém  la  vida  a  un  sér 
superior,  y  que  aquest  sér  ens  ha  encomanat 

una  missió  concreta.  Aquesta  demostració 
no  l'ha  feta  ningú.  Per  la  meva  part  trobo 
que,  a  ésser  certa,  aquellsérens  fa  naixe  d’un 
modo  ben  estrany  y — diguemho  sens  irreve¬ 
rència —  ben  poch  digne  d’un  Deu.  L'acte  de 
la  procreació,  diguin  lo  que  vulguin  els  poe- 
tas,  es  un  acte  bestial,  inconscient,  instintiu. 

Si  en  ell  hi  intervé  Deu,  precis  se  fa  con¬ 
fessar  que  sa  intervenció  es  bon  xich  enig¬ 
màtica,  y  molt  poch  à  propòsit  pera  convén- 
cens  a  nosaltres,  sers  racionals,  que'ns  fa 
venir  pera  cumplir  quelcom.  Quan  un  gene¬ 
ral  congrega  als  seus  soldats  avans  de  la 
batalla,  no  celebra  una  bacanal,  sinó  que  se¬ 
riosament  els  hi  encomana’ls  seus  projectes. 
La  trascendencia  d’un  acte  reclama  la  major 
serietat  en  son  autor.  En  quant  a  allò  de  la 
cobardía,  no  té  cap  solidesa.  Encara  s’ha  de 
demostrar  que  la  cobardía  sigui  un  defecte. 
En  quant  al  cas  concret  del  suicida,  la  tal 
cobardía  no  existeix.  Cobart  serà’l  que  vo¬ 
lent,  desitjant,  sentint  necessitat  d’una  cosa 
0  d’un  ideal,  retrocedeix  per  por  d’un  mal 
físich  o  moral.  Mes  el  suicida  conscient,  no 
vol,  no  desitja  res;  més  ben  dit,  sí,  desitja 
morir  y  per  lo  tant,  cobart  fora  precisament 
quan,  desitjant  la  mort  y  aborrint  la  vida,  dei¬ 
xés  de  matarse  per  por  d’un  mal  físich  mo¬ 
mentani  0  per  una  superstició  ridícula. 

Per  altra  part,  aquells  arguments  son  sos¬ 
pitosos  per  venir  d’hont  venen.  La  iglesia’ls 
ha  patrocinat  perque  no  podia  fer  altra  cosa. 
Suposém  per  un  moment  que’l  dret  al  sui- 
cidi  es  admès.  Instantàniament  la  iglesia  ca¬ 
tòlica  desapareix.  Perque  una  de  dos,  0  bé 
els  católichs,  tots,  se  matan  tot  seguit — des¬ 
prés  d’haver  confessat  y  combregat — (qui  no 
portaria  pressa  per’anar  al  cel? — 0  bé  precís 
fora  reconeixe  que  de  fe  veritable  no  n'hi  hà 
gayre.  La  iglesia,  donchs,  no  tenia  més  remey 
que  condempnar  el  suicidi.  Podém,  sense 
pecar  d’excessivament  maliciosos,  titllar  els 
seus  arguments  d’interessats.  Tant  més 
quan  —  oh  etern  galimatías!  —  la  mateixa 
iglesia  que  sembla  s’horroritzi  del  acte  bru¬ 
tal  del  suicida,  ab  sa  doctrina,  ab  sa  historia 
y  en  sas  pràcticas  exalta’l  renunciament  a  la 
vida  fentne’l  summum  de  la  virtut.  Els  màr¬ 
tirs  fervents  foren  uns  suicidas;  las  germa. 
mas  de  la  caritat,  per  amor  de  Deu,  se  sui. 
cidan  lentament;  y  en  general — no  hi  hà 
necessitat  de  concretarho — tot  aquell  que 


segueix  al  peu  de  la  lletra  la  doctrina  catò¬ 
lica,  doctrina  de  renunciament,  d’abstinen- 
cia,  de  mansuetut,  que  considera’l  cos  humà 
com  una  enutjosa  càrrega  pera  l’esperit,  que 
sols  lograrà  redimirse  martiritzant  a  aquell, 
0  per  lo  menys  tenintlo  a  ratlla,  (no  es  evi¬ 
dent  que  s  suicida  poch  a  poch?  (Per  qué, 
donchs,  el  qu’ho  fa  conscientment  y  d’un  cop 
ha  d’ésser  considerat  poch  menys  que  com  un 
criminal,  y  aquests  altres  son  tinguts  casi  bé 
per  sants? 

S’han  confós  llastimosament  els  termes. 
Partint  del  principi  de  que  no  neixém  volun¬ 
tàriament,  se’ns  vol  negar  el  dret  de  morir 
voluntàriament.  Lo  qual  es  un  absurd.  (Hi  hà 
misteri  en  lo  primer?  Respectemlo  si  no  po¬ 
dém  esbrinarlo,  mes  no’n  treguém  conse- 
qüencias  que,  com  a  fillas  d’un  misteri,  han 
d’ésser  forsosament  aventuradas.  Lo  evident 
es  que  un  cop  nascuts,  després  d’uns  quants 
anys  de  nascuts,  som  racionals  -  pensém  y 
obrém — y  que  un  temps  arriba  en  que  se’ns 
reconeix  el  dret  d’emanciparnos.  Si,  donchs, 
quan  aquest  temps  arriba,  podém  fer  y  des¬ 
fer  en  tot — moltas  vegadas  perjudicant  als 
altres— -per  qué  se’ns  ha  de  negar  la  lliber¬ 
tat  de  disposar  de  nosaltres  mateixos?  Que’l 
suicidi  es  un  signe  de  degeneració?  Confor¬ 
mes.  Fins  acceptant  aixó,  sempre  tindrém  de 
convenir  en  que’l  suicida — baix  aquest  as¬ 
pecte  hi  entran  tots,  conscients  e  incons¬ 
cients — executa  un  acte  gran,  puig  que  al  su- 
primirse  desapareix  quelcom  d’inútil;  y  pera 
la  marxa  en  avant  de  la  humanitat  tot  lo  inú¬ 
til,  tot  lo  degenerat  cal  que  desaparegui; 
es  convenient  que  desaparegui.  Els  morts, 
que  s’enterrin.  Benaventurats  els  que,  vivint, 
saben  compendre  a  son  degut  temps  que  ja 
son  morts! 

Emili  Tintorer 

DOS  CREPUSCLES 

A  la  solana  de  Puigardit  hi  circulava  un 
ayre  fi  y  agradable.  Era  tarda  enllà  d’una 
diada  d’estiu  y’l  sol  havia  caldejat  tot  el  ter- 
rer;  las  cigalas  zigalusejavan  cap  a  baix  dels 
quintanars  y  cortals,  encomanant  la  ensopi- 
dora  calma  del  mitjorn.  Dels  pasturatjes  al- 
terosos  se’n  desprenia  quiscún  refilet  de  flo- 
viol  y  l’acompassat  esquelleig  de  las  rama- 
das,  ofegantlo  la  remor  de  la  fageda  d’en 
tant  en  tant  y  a  mida  que  l’oreig  prenia 
forsa. 

La  pastora,  dreta  y  ab  el  cinglant  a  la  mà, 
decantava  las  vacas  al  redós  del  turonell. 

— Tà,  Muscarda!  Racontra,  si  t’hi  vinch!  — 

Y  quan  no  lograva  ferlas  aviar,  enjegava 
alguna  pedra  que  al  rodolar  pel  cingle  eslla- 
vissava’ls  crostons  de  llicorella  primparats, 
fent  somorta  remor  que  acabava  al  pregon 
d’hont  n’eixia  esparverat  un  qu’altre  auce- 
llot,  xisclant  y  a  grans  voladas.  Bon  punt 
las  tingué  a  lloch  segur,  s’assegué  al  herbey, 
amonjoyà’ls  penjorells  de  la  cabellera  que’l 
ventijol  li  esbullava,  y  tirantse’l  trenot  en¬ 
rera,  se’l  lligà  ran  de  clatell,  atravessant- 
hi’l  boixet  que  hagué  de  cercar  perdut 
per  l’herba.  Ab  el  cansament  que  li  produhi 
la  tasca  d'acoblar  la  vacada,  sas  galtas  ha- 
vian  pres  un  color  vermell  que  li  acabava 
d’embellir  el  rostre  de  línias  accentuadas 
y  d’un  atractiu  que  contrastava  ab  sos  ayres 
de  dona  montanyesa. 

La  claror  somorta  d’un  crepuscle  de  posta 
la  feya  altament  hermosa  y  destacava  la  seva 
silueta  a  l’ombra  dels  faigs  que  apenas  bellu- 
gavan  llurs  brancas...  S’anà  apaybagant 
l’oreig,  y’l  silenci  regnà  per  complert,  dei- 
xantse  sentir  ben  clars  els  refilets  del  floviol, 
quinas  notas  semblavan  engojar  l’ànima  de 
la  pastoreta  a  mida  que  s’anavan  apropant. 

Ab  ayre  lleuger  e  inconscient  escapsava 
las  gayas  flors  que  treyan  el  capciró  per  en¬ 
tre  las  tijas  de  l’herba,  y  parant  la  orella, 
decantava’l  cos,  guaytant  cap  al  indret  d’hont 
venían  aquells  acorts  dolsos  que  li  feyan  re- 
florir  !a  esperansa  al  cor,  que  bategava  d’uns 
amors  novells  y  tendres  com  els  brinets  fe¬ 
bles  que  la  vacada  esbrotava. 

De  sobte  parà’l  refilar  del  floviol,  y  alla- 
vors  ella,  trencant  el  respir,  mitj  tremolosa, 
s’inclinà  més  al  oure’l  potejar  de  las  ove- 

llas  y’l  rutxecar  del  pastor  que  ja  enfilava’l 
curriol  de  la  solana.  Alashoras  la  pastoreta 
desclogué’ls  llabis  exhalant  un  sospir  fondo 
queia  feu  alentar  de  nou.  La  ramada  asso¬ 
tava  las  ginesteras  y’l  bruquetar,  belant  ara 
una  ovella,  ara  altra;  barrejanthi’l  pastor  al- 
gún  crit  desvetllador  que  donava  alas  al  gos, 
no  parant  d’afilerarlas,  dret  al  corriol  que 
dels  ubachs  de  Puigardit  porta  a  la  solana. 

El  pastor,  ab  el  barretinot  encatxat  a  la 
closca  y  xuclant  un  tanyet  de  llentrisca,  ara 
un  pas,  ara  un  altre  seguia,  seguia  d’esma. 
El  sol  tocava  no  més  que  la  cimalla  de  las 
Agudas,  y  tota  la  serralada  montsenyenca 
prenia’l  to  blavós  que’s  confonia  ab  la  ratlla 
del  horitzó,  blavenca  també  pel  cantó  de  lle¬ 
vant.  En  Calet  s’encisava  ab  aquell  especta¬ 
cle  de  la  posta,  sobre  tot  quan  a  la  banda 
ponentina  s’hi  agombolà  una  nuvolada  coto- 
nosa  que’l  sol,  a  mida  que  s’anava  enfonzant, 
inflamava  ab  tons  fantàstichs.  Tot  ulls,  ana¬ 
va  seguint  aquell  pas  corprenedor,  quan  una 
veu,  dolsa  com  el  rajoli  de  la  fontanella 
ahont  apagava  la  set  al  fort  de  la  soleyada, 
el  tragué  del  èxtasis... 

La  esparsa  li  arribà  al  bell  fons  de  l’àni¬ 
ma,  deixantlo  encisat,  mentres  que  instinti¬ 
vament  se  posava  l’instrument  a  la  boca,  se¬ 
guint  el  rescoble  de  la  cansó,  suau  com 
l’ambient  de  posta  qu’ embolcallava  tota 
l’afrau.  Y  la  ramada  anava  pujant  pel  mitj 
de  las  brollas,  fins  al  planeli  herbat  ahont 
se  rabejà  ab  frisansa  agosarada,  parant  de 
sobte’l  belar  y  sentintse  no  més  que’l  serreix 
de  l’herba  que  arrencava. 

Per  fí  arribà  en  Calet  al  lloch  ahont  la 
pastoreta  restava  somniosa  ab  el  recort  de 
son  estimat.  Al  sobtaria  en  son  anhelós  des- 
cuyt,  fresca  y  xamosa  com  un  pom  de  rosas 
boscanas,  las  sevas  galtas  prengueren  un  to 
amagranat  ab  la  forta  emoció,  que’s  reve¬ 
lava  en  tota  sa  persona. 

— ^Has  vist,  Calet,  quina  posta  de  soP 
— Si,  Ció,  bonica  a  tot  serho. 

— Donchs  ab  tot  y  sa  hermosor  m’ha  fet 
plorar,  com  may.  Al  esclat  d’aquell  foch  que 
capsava  las  acimadas  montanyas  de  ponent, 
t’hauna  volgut  aqui  devora  meu,  y  eras 
lluny,  y  sols  sentia’l  sanglotar  de  ton  floviol, 
quins  sons  fugian  allà  d’enllà. 

— cPer  qué’t  posas  trista?  íNo  sabs  que 
t’estimo  tant? 

— Per’xó,  que  d'aquest  amor  sols  ne  go- 
sém  curta  estona...  Ara  ja  deus  tancar  aviat," 
{no  fa? 

— Mira,  ara’l  ramat  fa  la  darrera  raijjada, 
y’l  gos  embestirà  tot  seguit...  Y  tu  {que  tar- 
das  a  tancar? 

—  Això  pla!  Me  toca  estar  aquí  fins  que’l 
vaquer  ve  a  cercar  las  vacas  pera  menarlas  a 
la  torrentera;  alashoras  faig  una  faldada  de 
rabanissas  a  las  feixas  de  baix,  v  cap  a  con- 
duhir  la  faràm. — 

El  minyó  esgarrià  la  vista  al  entorn,  y 
una  arruga  feble’s  marcà  en  son  front  enmo- 
renit  per  las  soleyadas.  De  sobte  parà  l’es- 
guart  al  mitj  del  rostre  de  la  Ció,  que  seguia 
encisada.  L’ayret  feble  esdevingué  més  viu,y 
li  assotava’ls  brins  de  cabells  esbulladissos, 
teixintli  com  un  vel  devant  dels  ulls  esmor- 
tuhits;  y  en  Calet  no  apartava’ls  seus  del  ros¬ 
tre  de  la  distreta  pastora,  com  voléntloshi 
revifar  ab  la  cremor  de  sa  mirada.  Per  fi,  al 
alsar  la  testa,  com  obehint  a  un  impuls  in¬ 
conscient,  trobà  la  llum  d’aquells  ulls  curu- 
llats  de  desitjós,  y  bella  estona  s’entretingue¬ 
ren,  ella  asserenantse  y  ell  cercant  una  es¬ 
purna  viva  del  rostre  d’ella,  que  sols  esbandia 
clarors  de  celistia...  Y  s’anavan  apropant, 
apropant  com  obehint  a  una  forsa  descone¬ 
guda.  Las  flors  de  la  falda  de  la  pastora  eran 
esfulladas  pels  dits  d’en  Calet. 

Al  anar  per  salvar  un  cap  blau  de  la  esfu- 
lladissa,  els  dits  de  la  Ció’s  trobaren  ab  els 
cremosos  d’en  Calet;  reculà  de  sobte,  v  al- 
santse  d’una  revolada  s’apoyà  al  marjal,  po- 
santse  tota  roja  de  galtas,  com  que'l  pastor 
li  hagués  enconat  aquella  cremor  que’l  feya 
parlar  ab  els  ulls,  puig  que  la  llengua  res¬ 
tava  travada. 

Las  miradas  que’s  creuhavan  contínua¬ 
ment  no  duyan  la  calma  serena  d’avans,  y’l 
cor  d’abdós  bategava  ab  violència.  Una  flor 
de  llacsó  que’s  cimbrejava  pel  marge  feu  al¬ 
sar  a  n’en  Calet,  que  la  trencà  sense  compas¬ 
sió,  duhentla  foll  de  desitj  al  pit  de  sa  com¬ 
panya.  Reposaren  de  nou  els  ulls  del  pastor 
sobre’ls  ulls  de  la  pastoreta,  y  seguiren  la 
muda  conversa  d’una  passió  naixent  ab  tota 
la  forsa  sugestiva  d’aquell  capvespre  estival... 

Las  vacas  acabavan  d’entrar  al  bosch  de 
baix,  ahont  las  esperava’l  vaquer  que  las  me¬ 
naria  a  la  torrentera;  y  las  ovellas,  esgarria- 
das  d’estona,  ab  las  escomesas  del  gos  d’atu¬ 


ra  s’haviau  ajegut  al  planell  enfront  de  llur 
pastor...  quietas,  corpresas  per  l’ensopiment 
y  com  esperant,  calmosas,  la  devallada  vers 
el  corral  de  la  masia. 

El  sereni  s’accentuava  més  y  més,  y’l  dia 
anava  morint.;  la  primera  estrella  somrigué 
en  la  volta  blava,  viva,  bellugosa  y  plena  de 
misteri. 

D’abaix  als  cortals  y  quintanars  muntava 
una  remor  sorda  com  la  forsa  qu’empentés 
el  vel  de  la  vesprada  qu’anava  abrigant, 
abrigant  tota  la  fageda.  Un  qu’altre  grill 
cantava’l  preludi  de  son  concert  nocturn,  y 
responia  al  lluny  la  fosca  complanta  del  mus¬ 
sol;  la  terra  llensava  un  baf  de  vida  ubriaga- 
dor  y  semblava  injectarlo  a  n’aquells  dos  sers 
sadolls  de  joventut  y  d’esperansa,  que  bres- 
sats  per  l’afalagador  oreig  perfumat,  s’acos¬ 
taren  els  rostres  confonent  son  alé.  Els  ca¬ 
bells  de  la  Ció,  que  l’ayre  feya  volejar,  pessi- 
gollejavan  la  cara  d’en  Calet,  qui,  en  un 
instant  d’apassionat  deliqui,  sentintse’ls  1 1  a- 
bis  cremants,  els  posà  a  la  galta  de  la  pas¬ 
toreta,  esclatant  un  bes  llarch,  que  feu  més 
estreta  l’abrassada  que’ls  unia. 

De  sobte,  en  la  calma  de  la  vesprada. ’s 
senti  clar,  argentí  y  llunyà’l  toch  d’oració 
donat  per  la  campana  de  la  ermita.  Com 
ferits  per  un  llampech  ,  caygueren  els 
brassos  qu’empresonavan  la  cintura  de  la 
pastoreta,  y  parà’l  respir  fadigós,  en  tant 
que’l  pastor  s’allunyava,  seguintlo  las  ove¬ 
llas  que’l  gos  feya  apressar. 

El  rostre  de  la  pastoreta  s’asserenà  de  nou. 
Girant  sos  ulls  vers  la  ermita  que  blanque¬ 
java  al  lluny  a  son  enfront,  la  Ció  donà  mer¬ 
cès  a  la  Verge  qu’estotjava...  Com  pera  treu¬ 
re  l’ardentor  de  sos  llabis,  besà  las  flors  del 
marge  totas  frescas  y  olorosas,  y  mirant  al 
seu  amor  que  s’allunyava,  li  envià  un  sospir 
fondo  que  l’oreig  s’endugué. 


Era  ben  fosch;  en  la  volta  serena  lluhian 
un  debolit  d’estrellas,  las  remors  de  la  nit 
deixavan  sentirse  ben  claras,  el  fresch  ven- 
tijol  movia  la  brancada  dels  arbres,  y  la  fa¬ 
geda  esclatà  en  concert  somort...  Algún 
qu’altre  esquelloteig  pujava  dels  cortals, 
barrejat  ab  la  remor  de  la  cascata  que  s’es¬ 
timbava  cingles  avall. 

Antón  Busquets  y  Punset 

DE  LA  DESCASTELLANISACIÓ  DE  CATALUNYA 


Ideas  atrassadas. —  Mala  alimentació.  —  La  escudella  y  la  carn  d’olla. 


a  tasca  de  descastella- 
nisar  Catalunya’s  fa 
cada  dia  més  necessà¬ 
ria;  y  qui  diu  Cata¬ 
lunya,  diu  Mallorca. 
Aixó  vol  dir,  no  sola¬ 
ment  fer  que  parli  la 
seva  llengua, expressió 
lògica  y  fisiològica  del 
organisme  de  la  rassa 
y  del  medi,  y  que  no  perdi  energias  adap- 
tantse  a  una  llengua  com  la  castellana,  que 
encara  que.  molt  perfecta  en  son  temps  (si¬ 
gles  xv,  xvi  y  xvn),  es  d’un  geni  completa¬ 
ment  oposat,  sinó  que  cal  que  deixi  totas  las 
costums  (malas  costums)  de  la  Espanya  de¬ 
cadent,  de  la  Espanya  castellana,  que  de 
grat  han  anat  empeltàntseli  0  per  forsa  se  li 
han  imposat.  Y’n  té  moltas,  y  lo  pitjor  es 
que  varias  d’ellas  las  defensan  molts  dels 
actuals  catalanistas  creyentse  que  forman 
part  del  esperit  català  més  auténtich.  Tant 
s’ban  incrustat  ja  en  la  pasta  del  poble. 

Per  exemple:  Molts  catalanistas  se  creuhen 
que  no’s  pot  ésser  bon  català  sens  ésser  ca- 
tólich  clerical,  quan  aixó  es  tot  al  revés. 
Durant  tota  la  Edat  Mitja  (que  molts  catala¬ 
nistas  ne  diuhen  la  Edat  Mitjana ,  essent 
aixís  que  aqui  no  hi  havia  res  de  mitjà  en 
ella),  durant  aqueixa  època  d'esplendor  pera 
la  nostra  terra,  ahont  de  nou  va  brillar  el 
geni  greco-llali,  en  aqueixos  temps,  dihém, 
tot  era  a  Catalunya  llibertat  y  humanisme. 
Gerbert  (Silvestre  II),  aquell  Papa  sabi  que 
pels  fanàtichs  passà  per  bruixot,  si  volgué 
saber  química  y  física  y  ciencias  naturals, 
hagué  de  venir  al  Comtat  de  Barcelona, 
únich  lloch  en  que  s’ensenyavan  aqueixas 
ciencias  en  paisos  cristians.  Moltas  foren 
las  vegadas  que’ls  comtes  de  la  Marca  y’Is 
reys  d’ Aragó  que  no  eran  pas  aragonesos  sinó 
catalans),  lluytaren  contra’l  Papa.  Pere  II 
mori  assessinat  pels  creuhats.  Jaume  I  tallà 


la  llengua  a  un  bisbe.  Pere  III  combaté  per 
tot  arreu  al  Papa  de  Roma.  Pere  IV  se  rigué 
de  las  excomunions.  Els  cavallers  catalans 
portavan  cap  per  avall,  arrossegant,  els  pe- 
nons  papals,  ab  la  tiara  y  las  claus  de  Sant 
Pere,  al  tornar  de  Panissars.  D’un  príncep 
de  Catalunya  forsa  lliberal  e  ilustrat  es  aque¬ 
lla  frase:  «Més  que  clergat  ne  val  un  lladre». 
Aqui  tothom  podia  expressar  las  sevas  ideas 
de  la  manera  que  mellor  li  semblés,  y  fins 
els  juheus,  mahometans,  albigesos,  etc.,  eran 
judicats  ab  llurs  lleys.  Y’is  sabis  respectats, 
diguessin  lo  que  diguessin.  Arnau  de  Vila¬ 
nova  y  Raymond  Llull  sols  aquí  trobaren  la 
pau  pera  escriure.  La  Inquisició  fou  rebut¬ 
jada  sempre,  y’is  llegats  del  Papa  que  venían 
a  instalarla,  condempnats  com  malfactors. 
Y  lo  mateix  passà  al  Renaixement,  malgrat 
la  casa  d’Austria,  que  per  forsa  s’empe- 
nyava  a  fernos  arrelar  l’absolutisme  católich 
y  la  sumissió  absoluta  a  la  monarquia.  Quan, 
en  temps  de  Felip  II,  vingueren  a  instalarse 
aqui’ls  inquisidors  provehits  d’una  butlla  del 
Papa,  ab  totas  las  eynas  de  fer  mal  ( y  los 
trnstos  de  matar ,  com  diria  un  madrileny 
d'ara),  el  poble,  guiat  pels  diputats,  va  tirar- 
ho  tot  al  mar:  trastos,  inquisidors  y  butlla. 
Els  qu’estudihin  bé  als  arxius  d’aqui  y  als 
de  Fransa.  veuràn  que’ls  cadells  (dels  temps 
de  Felip  III  y  Felip  IV)  eran  ni  més  ni  menys 
que  hugonots.  La  insurrecció  0  guerra  dels 
Segadors  (1640)  fou  una  guerra  de  llibertat 
religiosa.  L’abat  de  Sant  Cugat  del  Vallés 
escrivia  al  gran  Richelieu  demanantli  a  n’ell, 
com  a  cardenal  y  com  a  teólech,  si  Deu  pot 
cabre  dins  d’un  pa,  y  si  l’afirmació  y  adora¬ 
ció  de  la  presencia  real  y  corporal  de  la  Di¬ 
vinitat  en  l’hostia  consagrada  no  es  el  més 
horrible  dels  sacrilegis,  puig  converteix  en 
dogma  una  superstició,  y  d’un  simbol  ideal 
(el  pa  de  vida)  del  blat  qu’es  la  producció 
del  bon  Deu,  ne  fa’l  Deu  mateix  en  sa  in- 
mensitat  e  infinitat.  Y  Richelieu  li  contestà 

afirmativament,  (i)  Y  ara  vegis  cóm  aixó  es 
el  fonament  d’alló  de  que’ls  segadors  venían 
a  atacar  la  custodia’l  dia  de  Corpus.  La  in¬ 
surrecció  va  esclatar  al  crit  de  Visca Jesucrisl! 
y  en  ell  v  sols  en  ell  voli'an  creure,  lo  qual  es 
propi  sols  d’hugonots  y  presbiterians.  En 
Claris  no  es  ni  més  ni  menys  que  un  canonje 
presbiterià.  El  bando  del  comte  d’Arcourt, 
al  pendre’l  mando  del  comtat,  es  ben  clar. 
Als  exèrcits  catalans-francesos  hi  anavan 
gascons,  provensals  y  suissos,  tots  protes¬ 
tants.  Ab  els  espanyols  de  S.  M.  Catòlica,  no¬ 
menats  en  tota  la  guerra  els  católichs ,  hi  fi- 
guravan  irlandesos  escapats  del  seu  país  des¬ 
prés  de  la  mort  de  Carles  II  d’Inglaterra, 
mandsfelds  católichs  de  Munich,  e  italians 
de  las  Sicilias  y  de  Calabria,  ex-servidors  del 
Papa. — Y  lo  mateix  diriam  de  la  sumissió 
monàrquica. — Vegis,  donchs,  cóm  aquesta 
ortodoxia  catòlica  y  aquest  esperit  realista  no 
son  pas  catalans.  Els  catalans  no’n  vam  tenir 
may  de  reys,  en  l'época  de  nostra  indepen¬ 
dència.  Els  nostres  comtes  eran  reys  sols  a 
Aragó  y  altres  paisos,  fins  que  vingué  el  de 
Antequera. 

Tot  lo  que  antecedeix  ho  dihém  pera  de¬ 
mostrar  cóm,  dins  de  la  tradició  actual  cata¬ 
lana,  hi  hà  moltas  tendencias  y  usos  que  no 
son  pas  nostres.  Las  mateixas  Bases  de  Man- 
resa’n  pateixen  d’aixó,  y  per  aixó  demaném 
que’s  revisin.  El  Catalanisme  ha  de  tenir  per 
base  l’Autonomia  de  Catalunya,  tot  lo  que 
tendeixi  a  la  seva  llibertat,  al  seu  engrandi- 
ment,  al  seu  progrés,  tot  lo  que  sigui  energia 
humana  y  vida  pera  formar  un  estat  superior. 

A  aquest  fi  dedicarém  de  temps  en  temps, 
algún  article.  Y  aquí,  encara  que  sembli  ex- 
trany  ,  comensarém  per  atacar  una  falsa 
creencia  en  l’alimentació  del  nostre  poble. 
Parlém  del  us  de  la  escudella  y  la  carn  d’olla. 

Si’ns  remontém  a  la  Edat  Mitja,  encara 
que  sigui  a  la  primera  part,  veurém  que  ni 
un  ni  altre  menjar  existían  en  aquellas  épo- 
cas. 

Segons  las  crónicas,  ordinacions  y  altres 
escrits,  desde  la  primera  part  de  la  Edat 
Mitja’s  menjava  molt  bé  a  Catalunya,  y, 
després  d’expulsats  els  sarrahins,  a  Mallorca. 
L’alimentació  en  aquells  temps,  a  partir  dels 
comtats  de  Barcelona  fins  a  la  fi  dels  reys 
d’Aragó  de  nostra  rassa,  era  la  següent:  (2) 

Auceyls:  Pahons  ( pavos ),  faysans,  fran- 
colins  («y  destos  hay  en  Aragón  asaz )),  diu 
n’ Enrich  de  Villena),  grúes  ,  ansarones , 
ànechs,  oques,  sisons,  guatlles,  grives,  per- 


(1)  Vegis,  en  Les  Archives  de  France ,  la  secció  de 
la  correspondència  secreta  del  Cardenal  de  Richelieu. 

(2)  Recopilém  aixó  de  Les  ordinacions  del  Palau  del 
Senyor  Rey  de  Maylhorca ,  de  L' Art  de  Venería  de  Mestre 
Johan  Tramulles,  de  Vita  Christi  d'Eximenis,  y  de  El 
Arte  Cisoria  del  infant  d’Aragó  n’Enrich  de  Villena. 


dius,  perdigots,  coloms,  tudons,  tórtores, 
becades,  fojes,  torts,  sorsols,  cercetes,  ore¬ 
netes,  caruanes,  luanchs,  auderomies,  gar¬ 
ses,  pardals,  copades,  cogullades,  gayls, 
galhines,  polles,  capons,  y  altres  aucells.  (1) 

De  les  animalíes  de  quatre  potes:  Bous, 
vaques,  bufles.  (molts  ne  venen  de  terra 
d’alarbs,  de  Cordua  specialment),  cervs, 
gamuses  (que  venen  de  Navarra),  cardis, 
corsos,  gaseles  (que  venen  de  Granada),  lle¬ 
bres,  conills  boscans  e  casolans,  cabres  del 
pla  e  de  la  montanya,  moltons,  hardes,  ove¬ 
lles,  crestats,  meflons  (que  venen  de  May¬ 
lhorca),  porchs,  garrinets,  cinglans,  cameyls 
(ne  ménjen  los  alarbs  e  juheus  que  venen  a 
les  fires),  nutries,  erissons,  tasugs  e  altres. 

Dels  peixos  e  altres  animalíes  de  mar  e 
de  riu:  Balhenes,  peix  mular,  solray,  ?ol- 
lhenguat,  peix  espàa,  aguylhes,  mero,  congre, 
morena,  anguiles,  rodaylhes,  percebes  (ço’s 
menja  en  terra  de  sarrahins),  moseylhó, 
lhagostes,  lhomantos,  lhagostins,  cranchs, 
lhonchs  e  redons  de  riu  e  de  mar,  truytes, 
saumons,  acedies,  soyls,  pampans,  burros,  ra¬ 
tes,  escórpores, barats, sardina,  boga,  xanguet, 
xucla,  seitons,  rajades,  sipies,  osties,  póps, 
calamars,  tunyina,  dufí,  savayl,  besug.  pe- 
geyl,  barbs,  sabogues,  raps,  ihuernes,  lham- 
passes,  milans,  mussola,  1 1  us ,  gats  de  mar, 
rogets,  pelayes,  muscles,  petxines  de  Sant 
Jaques,  petxinetes,  barretets,  caragols,  na¬ 
cres,  corns,  teylherines,  camerons,  galeres, 
peixopalo,  bacaylhà  (ço  ve  d’Escocia,  e  de 
Holanda  e  de  Flandes). 

De  les  besties  reptilies,  aytals  com  ga- 
ripaus,  ilengardaixos  e  granotes:  Sols  ne 
menjen  los  sarrahins,  juheus  e  gitanos. 

De  les  fruytes,  que’s  menjen  crues,  pe¬ 
lades  0  partides:  Rahims  de  tota  mena,  ne¬ 
gres  e  blanchs,  panses,  somoys  e  altres;  me¬ 
lons,  sindries,  lhimones,  taronjes,  poncems, 
cogombres,  figues  de  moltes  menes,  peres, 
pomes,  préssechs,  aubercochs,  codonys,  pris- 
ques,  mores,  cireres,  cireres  d’arbós,  amet¬ 
lles,  avelhanes,  nous,  olives,  aglans,  casta¬ 
nyes,  pinyons,  alfóstichs,  magranes,  e  altres. 

De  les  lhegums:  Monjetes  seques  e  ten¬ 
dres,  rénegues,  negretes,  faves,  lhenties, 
guixes,  sigrons  (de  Casteylha),  pèsols  e  al¬ 
tres.  L’arrós  semenja  en  terra  de  sarrahins. 
Tot  ço  se  fa  coure  ab  aygua  e  sal.  L’arrós 
portat  ne  es  dels  alarbs  de  València. 

De  altres  coses  de  les  plantes:  Pebrots, 
tomàtechs,  cart,  àpit,  bledes  (ne  donen  als 
condempnats  pera  més  pena),  cols,  (ne  men¬ 
jen  sols  a  Casteylha,  e  diu  que’n  menjaven 
els  goths),  bròquil  e  col  e  flor  (ne  menjen 
los  sarrahins  de  València),  naps,  xerivies, 
(d’açó  non  ne  deuhen  menjar  los  cavaylhers, 


(t)  Hem  transmès  els  noms  y  las  observacions  en 
català  escrit  tal  com  està  en  els  originals  d’hont  hem 
tret  aquests  datos. 

ne  ciutadans,  car  put  fors),  cebes,  (ne  men- 
jen  en  lo  camp,  crues,  amanides  ab  oli  esal  e 
pebre  e  vinagre,  e  cuytes  ab  aygua  e  sal  los 
juheus  e  maurs),  toves,  pastanagues,  enci- 
sàm,  lhetugues,  escaroles,  xicoyres  dolses  e 
amargues,  lhacsons,  cosconilles,  créixems, 
ayls,  ortigues,  malves  (ço  se  menja  a  Cas- 
teylha),  borratxes,  alcaparres,  tapares,  ju¬ 
livert,  donzell,  matafaluga,  cumi,  anis,  mos¬ 
tassa,  pebre  negre  e  blanch,  bolets  de  totes 
menes,  sberginies  (ço’s  menja  cuyt  a  Castey- 
lha  e  en  terra  de  maurs). 

«  També  hi  hà  besties  que  les  menjen  gents 
exlranyes.  Los  turchs  e  tartres  menjen  ca- 
vavl,  los  scites  menjaven  home,  los  africans 
e  gitanos  menjen  serp,  los  lhauradors  de  les 
Andalusies  menjen  cigales,  los  casteylhans' 
los  cuchs  del  vi,  los  baschs  les  llagostes  dels 
camps.  A  Catalunya  e  a  Aragó  hi  hà,  al  alt 
Pirineu,  homs  que  cassen  e  menjen  ossos.» 

«Desempús  se  fan  embotits  ab  la  carn  del 
porch  e  d’altres;  aytals  son  botifarres,  llon¬ 
ganisses,  salsitjes,  lhom,  pernil,  e  pa  de 
lhengua,  e  altres.» 

Interminable  seria  la  serie  d’aliments  que 
podriam  citar,  tots  sans  y  molt  nutritius, 
que  s’empleavan  a  Catalunya,  essent  els  de 
major  consúm,  y  dels  que  hom  no  se'n  pot 
passar ))  segons  deya  Eximenis,  la  carn  de 
moltó,  la  de  porch  (uque  fa  coneixe  cristià 
de  juheu  e  alarb »),  la  cassa,  y  en  gran  quan¬ 
titat  el  peix  y  marisch.  Els  vegetals  eran 
usats  com  a  fruyts  de  postres,  0  com  en¬ 
ciams.  Sols  a  la  montanya  posavan  peras, 
pomas  y  castanyas  als  guisats,  costum  que 
sembla  venir  dels  goths  (1),  com  la  de  men¬ 
jar  cols  cuytas,  que  aquí  ni  cap  cavaller  ni 
cap  ciutadà  honrat  menjava.  Si  hem  de  creu¬ 
re  a  B.  Tresvents,  a  Arnau  de  Vilanova,  a 
Eximenis  y  a  molts  cronistas,  aqui  l’alimen¬ 
tació  era  suculenta,  donchs  no  sols  se  men¬ 
java  molta  carn  y  molt  peix,  ous,  sanch  y 
fetje,  cervell  y  altres  cosas  alimenticias,  sinó 
que  hi  havia  un  gran  consúm  de  mantega  de 
Fdandes,  uper  adobar  los  rostits)),  y  no’s  gastava 
l’oli  més  que  pera’l  peix  y’is  enciams,  fentse 
menos  us  del  llart  qu’ara.  La  manera  de 
guisar,  a  las  pagesías,  als  castells,  als  con¬ 
vents  y  a  las  ciutats  era’l  foch  nú,  en  gene¬ 
ral,  es  a  dir,  las  grahellas  y  1  ast.  L’olla  ser¬ 
via  pels  bullits,  la  cassola  pels  guisats,  y 
no’s  gastava  de  molt  tanta  pahella  com  ara. 
Se  feyan  caldos  de  tota  mena  de  carns,  en- 
tranthi  sols  productes  vegetals  com  l’àpit,  la 
orenga,  el  pebre,  el  llorer,  la  canyella,  la  sa- 
jolida,  el  julivert,  etc.,  per'aromatisarlos,  y  ab 
ells  se’n  feyan  sopas,  tal  com  avuy  dia’s  la 
a  Fransa.  Fonamentalment,  entre  la  cuyna 
catalana  antiga  y  la  cuyna  francesa,  no  hi 
havia  pas  cap  diferencia. 


(1)  Avuy  día  encara  a  Nuremberg,  Darmstadt  y 
Hannover  se  menjan  plalillos  ab  fruytas,  y  cosas  ensu- 
cradas. 


Com  a  vins,  se  bevian  tots  els  catalans 
qu’ara  coneixém,  negres  y  blanchs,  y  malva- 
sías,  garnatxas,  moscatells,  etc.,  etc.,  y  a 
més  vi  francès ,  que  no  he  pogut  saber  lo 
qu’era.  Sols  fa  constar  Guillém  el  Bergadà, 
en  una  poesia,  que  « alegra'l  cor  e  fa  faer 
fors  grand  gatzara)).  ({Seria’l  Champagne?) 
També  sembla  que  aqui’s  gastavan  vins  es- 
cumosos.  Se  parla  en  certs  documents  del  vi 
des  Maylhorques ,  y  de  vins  de  Sicilià  ( iLa- 
chrima  Christi?),  de  vi  grech  y  d’altres.  Se 
componian  aperitius  com  el  vi  ab  piment  y’l 
vi  ab  menta ,  y  també’s  coneixia  Tayguardent 
qu’avuy  se’n  diu  Holanda. 

De  la  llet  de  cabra  y  de  vaca  se’n  feya  gran 
us,  y  especialment  dels  lacticinis  que’n  pro¬ 
venen,  tals  com  mató,  formatjes,  natas,  cre- 
mas,  mantega,  xerigot,  etc,,  etc. 

S’usavan  forsa’ls  pastissòs,  de  carn,  de 
peix,  ó  siguin  empanadas ,  y  las  cocas,  pets 
de  monja,  secalls,  pa  de  pessich,  tortells, 
pa  de  figa,  confits,  mermaladas  y  altras  11a- 
minaduras. 

Com  se  podrà  veure,  Tus  inmoderat  de  ve¬ 
getals  cuyts,  fins  a  constituhir  la  base  de 
l’alimentació  del  poble  y  fins  de  la  gent  rica, 
avans  no  existia.  Tampoch  se  menjava  ceba 
cuyta,  ni  bròquil,  ni  coliflor,  ni  esbergi- 
nias,  ni  naps,  ni  bledas,  ni  xirivias,  ni  tot.  el 
rengle  de  cosas  poch  nutritivas  y  malsanas 
qu’avuy  en  general  tothóm  creu  indispensa¬ 
bles  en  l’alimentació  y  las  té  per  catalanas 
d’origen  (1).  L’arrós  també  es  d’importa¬ 
ció  d’ultra-Ebre.  En  cambi  aqui  ja’s  menjava 
bou  (y  no  badella  perque  fins  hi  hà  ordina- 
cions  qu’ho  prohibeixen,  «car  badeyl  non  es 
animal  faet  e  cal  Iheixarlo  créixer  en  pes  e 
sobstancia))),  per  lo  qual  se  veurà  que’ls  nos¬ 
tres  antepassats  d’aquells  bons  temps  tenian 
mellor  instint  de  nutrició  que  la  majoria  de 
la  gent  d’ara.  Aixís  se  comprèn  que  nostra 
rassa  fos  tan  forta  que  predominés  en  tot  el 
Mediterrà  y  en  altres  paisos. 

La  decadència  alimenticia  vingué  ab  la 
subjecció  política,  y  ab  ella  vingué  després, 
en  conseqüència,  la  decadendencia  de  la  ras¬ 
sa.  Alió  de  la  frugalitat,  que  fa  fort,  es  una 
superstició  castellana  dels  temps  en  que  Cas¬ 
tella  tingué  Yarriendo  d’aqueix  tinglado  del 
catolicisme  en  tot  el  món.  Es  un  gran  re¬ 
curs,  pera  dominar,  el  debilitar  al  vensut.  El 
mal  menjar  sols  dona  mal  génit,  malaltias  y 
res  més. 

Donchs,  segons  els  estudis  que  sobre’l 
particular  hem  fet,  resulta  que  al  castellani- 
sarse  Catalunya  va  anar  prenent  las  malas 
costums  alimenticias  dels  soldats;  y  aqui  te¬ 
nim  la  base  de  nostra  decadència  orgànica, 
y  de  cóm  ab  l’adopció  d’ideas  e  institucions 


(1)  Els  pagesos  pobres  menjavan  al  hivern,  a  la 
montanya,  farinetas  ab  carn  salada  tal  com  avuy;  peró 
després  molts  hi  afegiren  embotits,  com  botifarra,  etc. 

absolutas  vingué  ia  decadència  moral; havent 
sostingut  l’una  a  l’altra. 

Una  de  las  costums  en  el  menjar  origina- 
rias  de  Castella,  y  que  tothom  creu  genuina- 
ment  catalanas,  es  la  de  la  escudella  y  la 
carn  d'olla. 

Son  origen  es  el  següent,  tret  de  las  me- 
morias  del  Mayor  Santos  de  Londona  y 
de  las  dels  cronistas  francesos  La  Marca  y 
Mr.  le  Baron  de  Briseux. 

Després  de  la  batalla  de  Rocroy,  al  ésser 
desfeis  els  tercios  Castellanos ,  els  francesos  y 
d'altres  qu’anavan  ab  en  Condé,  més  hu¬ 
mans  qu’ells,  que  tot  ho  passavan  a  sanch  y 
a  foch,  els  varen  desarmar  y’is  hi  varen  do¬ 
nar  un  salvaconducte  pera  que  no  se’ls  mo¬ 
lestés  enlloch  en  el  trànzit  fins  a  Espanya. 
Lo  mateix  varen  fer  a  Suissa  ab  uns  que, 
atravessant  el  Luxemburg  y’l  Franch  Com¬ 
tat,  s’hi  refugiaren.  Al  Museu  municipal 
d’Armas,  de  Ginebra,  hi  hà’ls  seus  arcabu- 
sos  y  pistolets. 

Pera  venir  a  la  peninsula,  no  tenint  diners 
y  no  podent  robarne  pel  cami  ni  imposarse, 
donchs  anavan  desbandats  y  desarmats, 
molts  d’ells,  especialment  els  soldats  rasos, 
demanavan  caritat,  però  com  que  no’ls  ente- 
man,  puig  l’espanyol  d’ultra-Ebre  sempre 
s’ha  distingit  per  no  saber  parlar  cap  llen¬ 
gua  d’Europa  encara  que  passi  molt  temps 
en  una  nació  extranjera,  tingueren  d’engi- 
nyarse.  Lo  cert  es  que  molts  portavan  una 
olla  de  terra  0  calderó  d’aràm  penjat  al  coll 
ab  una  corda.  Quan  entravan  a  poblat,  de¬ 
manavan  per  signes,  allargant  la  mà  y  l’olla, 
algo  pera  menjar.  L’un  els  hi  dava  un  coll 
de  gallina,  l’altre  un  tros  de  cap  de  costellas, 
l'altre  una  mica  de  cansalada  0  pernil,  peró 
la  majoria’ls  davan  vegetals,  cols,  especial¬ 
ment  als  països  germànichs,  y  llegums. 
Quan  ne  tenian  bastant,  posavan  l’olla  0  la 
casserola  al  foch  ab  avgua  y  sal,  y  la  feyan 
bullir  horas  enteras.  Després  ab  rosegons  de 
pa  procedents  de  la  capta,  que  duyan  al 
sarró,  feyan  la  sopa,  qu’escaldavan  barre- 
janthi  las  llegums  ja  cuytas,  v  finalment  se 
menjavan  la  carn  y  lo  demés  que  quedava 
com  residuu  desprovehit  de  tota  substància. 
Hi  havian  collas  qu’anavan  ab  guitarras  y 
mandolinas,  y  aquests  captavan  cantant  y 
obtenian  mellors  presents,  com  embutits, 
llart,  trossos  d’aucells,  peró  tot  ho  tiravan  a 
l’olla,  y  aixís  va  neixe  l’o//a  podrida ,  o  el  pu- 
chero  com  se’n  va  dir  després;  y  la  escudilla 
0  sopa  era  lo  que's  feya  ab  pa  y  llegums  dins 
d’una  escudella  0  tassa.  En  el  molt  temps 
que  varen  trigar  a  arribar  a  casa  seva,  y  es¬ 
sent  gent  que  fins  alashoras  en  sas  casas  ma- 
teixas  havian  menjat  sempre  malament,  se 
varen  acostumar  a  tals  menjars  y’is  varen 
anar  perfeccionant.  Al  arribar  ho  varen  pro¬ 
pagar  per  tota  la  Espanya  castellana,  y 
d’allí’ns  fou  importat  a  nosaltres  ab  els  ter • 
cios  que  venian  a  dominar  a  Catalunya.  No 


obstant,  això  no  va  arrelar  mentres  Ca¬ 
talunya  tingué  per  comtes  Lluis  XIII  y 
Lluis  XIV:  peró,  retornada  a  Espanya  pels 
últims  temps  de  Felip  IV,  y  sobre  tot  durant 
l’época  de  Carles  II,  ab  la  gran  misèria  que 
s’extengué  per  tot  arreu,  tothom  va  menjar 
d’aquest  ranxo;  y  després,  ja  sistematisat, 
s'ha  fet  costum,  gayrebé  tothom  ne  menja, 
y’s  cieuhen  tots  qu’aixó  son  plats  catalans. 

Lo  qu’avansse  menjava,  com  avuy  a  Fran- 
sa,  era  la  sopa  feta  ab  caldos  forts  y  molt 
poch  pa,  adicionanthi  algún  condiment  com 
pebre,  àpit,  canyella  y  alguna  herba  aromà¬ 
tica.  La  misèria  va  portar  a  menjarse  la  carn 
sense  la  substància,  que  avans  sols  se  dava 
als  gossos.  També  la  misèria  de  la  domina¬ 
ció  fou  la  que  feu  fer  la  sopa  aromàtica  sols 
ab  pa,  aygua,  sal  y  oli,  ja  sigui  sopa  d’all,  ja 
de  ceba,  ja  de  farigola,  cosa's  may  menjadas 
a  Catalunya  en  sos  bons  temps.  Aqui  lo 
que’s  menjava  era  sopa  de  carn,  ab  pa  tor¬ 
rat  y  safrà,  dita  sopa  daurada ,  y  sopa  de 
such  de  carn,  ab  pebre  y  mandonguillas.  Pera 
fer  soportable  l’olla,  la  gent  va  fer  una  gros¬ 
sa  mandonguilla  de  carn  trinxada,  y  va  ti- 
rarlhi  ab  un  gran  tros  de  cansalada  pera  més 
substància. 


Y  ara  jo  pregunto: 

{No  seria  un  gran  progués  que,  tornant  a 
las  antigas  tradicions  alimenticias,  desterrés¬ 
sim  la  carn  d’olla  y  fins  la  escudella  quan  no 
fos  una  sopa  d’arrós  0  de  pastas  a  base  de 
caldo  molt  fort  y  aromàtich  fet  ab  varias 
carns  substanciosas?  {Hi  perdríam  res  en  dei¬ 
xar  de  banda  cols,  bròquils,  coliflors,  bledas, 
cebas  cuytas,  ab  els  corresponents  naps,  xi- 
rivias  y  esberginias?  {No  valdria  més  menjar 
més  carn,  més  peix,  més  ous  y  més  mantega, 
y  menjar  menos  arrós  y  menos  cigrons? 

Jo  estich  ben  segur  de  que  la  rassa  hi 
guanyaria. 

Pompeyus  Gener. 

El  Mestre 

Se  moquer  de  la  pjíilosophie , 
c  est  vraiment  philosopher . 

Pascal 

Al  dir  Mestre,  se  sol  voler  signi  ficar  lo  que 
hauria  d'ésser,  no  lo  que  realment  es.  En 
aquest  cas,  com  en  mil  y  mil  d’altres,  se  par¬ 
la  perimaginació . 

El  Mestre— abstracció,  entitat,  —  ha  sigut 
blanch  d’innombrables  eufemismes,  engala- 
nadas  fletxas  voladoras  llensadas  per  la  fan¬ 
tasia  dels  somniadors.  .  ab  formas  literarias. 
Se  l'ha  circuhit  d’un  nimbe  de  paraulas  bo- 
nicas,  paraulas  de  firatayre,  y  fins  ha  resultat 
poétich;  poétich  com  l’estadista,  com  el  ma¬ 
gistrat,  com  el  sacerdot,  com  el  militar  y 
altres  puntals  de  la  societat. 

En  la  galeria  social  hi  hà  una  pila  de  re¬ 
trats  de  fantasia. 

Nosaltres,  mesquinas  si  bé  presumptuosas 
garbelladuras  del  paganisme,  estimém  molt 
més  las  imatjes  dels  deus  que  als  deus  ma¬ 
teixos.  Els  retrats  els  retoquém  ab  carinyo 
d’artistas  delicats,  els  repintém  ab  minucio¬ 
sitat  de  restauradors  escrupulosos  de  lo  in¬ 
consistent  y  fictici,  els  trayém  la  pols  ab  dalé 
de  raspa  feynera  netejant  mobles  de  luxe. 
Els  originals  ..  ,>per  qué  cuydarsen··1  Després 
de  tot  <iahónt  son  els  originals?  ,;Es  que  ver- 
daderament  n’hi  hà  d’originals? 

El  Mestre,  en  pintura ,  es  un  pare  amantis- 
sim  pera  l'infant,  un  guia  virtuós  y  desinter 
ressat  pera  l’adult,  un  cultivador  solícit  e 
incansable  del  esperit  dels  seus  deixebles, 
model  de  laboriositat,  factor  importantissim 
del  progrés,  fervent  devot  de  la  ciència, 
anhelós  d’atresorar  més  y  més  coneixements 
peia  sembrarlos  després  ab  prodigalitat  y 
amor,  sacerdot  que  celebra  ab  càlzer  curull 
de  fel  y  vinagre  repetidas  vegadas  al  dia, 
devant  d’una  munió  d 'infidels  en  els  quals 
anhela  ab  tota  l’ànima  fer  penetrar  el  Sant 
Esperit  de  la  civilisació. 

Emperò  ^ahònt  es  l’original  d’aquest  re¬ 
trat?  iAhónt  trobar  el  cos  per’aquest  vestit 
de  gala? 

L’hem  somniat  aixis,  y’ns  basta’l  somni. 

Ab  els  ulls  ben  oberts  a  la  realitat,  ens 
dona’l  doctor  F.  A.  Berra,  en  sa  notabilissi- 
ma  obra,  modestament  intitulada  Apuntes 

para  un  curso  de  Pedagogia ,  la  fotografia  del 
Mestre  al  us. 

Es  común  en  nuestros  países,  y  aun  en  otros  que  no 
lo  son,  que  los  maestros  ejerzan  sn  profesión  sin  haber 
hecho  previamente  el  estudio  fisiológico  y  psicológico 
de  las  personas  à  quienes  estan  encargados  de  ensenar. 
Esta  omisión  es  lògica,  porque  resulta  delconcepto  que 
la  mayoría  de  los  maestros  tiene  de  su  oficio.  Su  obli¬ 
ga  ció  n  principal  consiste  en  ensefiar  à  leer,  à  escribir 
y  à  contar;  surlen  ensenar  también  la  gramàtica,  la 
geografia,  la  doctrina  de  la  religión  catòlica;  pero 
reputàndolas  materias  accesorias  Ensenan  à  leer  me- 
cànicamente,  poniendo  en  manos  de  los  ninos  la  po¬ 
pular  cartilla  ó  silabario,  y  haciéndoles  repetir  los  nom¬ 
bres  de  las  letras  una  y  mil  veces,  hasta  que  distingan 
todos  los  signos  del  alfabeto  por  sus  comunes  denomi- 
naciones  Conocidas  así  las  letras,  siguen  el  mismo 
ejercicio  con  las  sílabas,  y  luego  con  las  palabras  La 
edad  del  aprendiz,  sus  facultades  físicas  y  mentales,  su 
índole,  poco  importan,  porque  el  maestro  aplica  la  mis- 
ma  regla,  y  del  mismo  modo  à  todos.  La  escritura 
empieza  por  los  palotes,  continúa  por  los  elementos  de 
las  letras,  en  seguida  por  éstas,  y  termina  con  pala¬ 
bras,  cuyas  dimensiones  verticales  cambian  invariable- 
mente  de  la  letra  gruesa  à  la  mediana  y  de  ésta  à  la 
fina.  Todos,  adultos  y  ninos,  hombres  y  mujeres,  dis- 
puestos  ó  no  por  la  naturaleza  para  adelantar  en  estos 
ejercicios,  tienen  que  recórrer  camino  idéntico,  partien- 
do  del  mismo  punto,  llevando  el  mismo  rumbo,  ha- 
ciendo  iguales  etapas  y  arribando  à  semejante  altura. 
La  gramàtica,  la  aritmètica,  la  geografia,  la  religión,  se 
estudian  en  pequenos  catecismos,  cuyas  lecciones  de 
tantos  renglones  aprenden  los  alumnos  de  memòria,  à 
la  letra,  y  toman  los  maestros  ó  sus  ayudantes  sin  màs 
trabajo  que  el  de  contar  los  puntos,  es  decir  las  palabras 
cambiadas  ú  omitidas.  El  discípulo  sabebien  la  lección 
cuando  recita  sin  equivocar  una  coma,  ó,  según  el  len- 
guaje  técnico,  sin  punto;  la  sabe  regularmente,  cuando 
la  da  con  uno  ó  dos  puntos;  pero  si  altera  el  texto  en 
tres  palabras,  aunque  no  modifique  las  ideas,  si  incurre 
en  tres  puntos,  la  lección  es  mala.  Viene  la  palmeta  ó 
el  zurriago,  y  su  aplicación  prepara  la  memòria  para 
otro  esfuerzo  màs  feliz.  Contar  los  puntos  y  castigar: 
esta  es  la  principal  ciència  del  maestro;  leer  y  releer  el 
catecismo  en  voz  baja,  en  voz  alta  y  en  todos  los  to- 
nos,  hasta  que  los  sonidos  significados  por  el  impreso 
se  graben  en  la  memòria  perfectamnnte,  es  toda  la  ap¬ 
titud  que  necesita  el  estudiante;  los  grados  de  memòria 
se  compensan  con  el  tiempo  invertido  en  el  estudio;  el 
que  no  puede  aprender  la  lección  en  una  hora,  la 
aprende  en  dos.  Esto  es  indiferente  al  maestro:  nunca 
pregunta  por  el  trabajo  invertido;  su  interès  único  està 
en  no  tener  que  contar  puntos.  Dados  estos  antececen- 
tes,  se  comprende  la  razón  por  qué  los  que  ensenan  no 
se  preocupan  de  conocer  lasaptitudes  de  sus  discípulos, 
ni  las  suyas  propias:  ese  conocimienío  debe  parecerles 
inútil  Para  oir  recitaciones  y  contar  faltas  materiales, 
no  se  requiere  conocimientos  de  la  naturaleza  humana; 
para  que  el  alumno  aprenda  de  memòria  una  cantidad 
de  palabras,  no  necesita  el  maestro  saber  qué  aptitudes 
tiene  aquél;  si  tiene  memòria,  le  basta;  si  no  la  tiene, 
culpa  es  de  la  naturaleza.  Afortunadamente  empiezan  à 
desaparecer  de  entre  nosotros  tan  lamentables  pràcti- 
cas,  pero  la  rutina  impera. 

Y  a  continuació  afegeix  l’i  1  ustre  pedago- 
gista  americà: 

Justo  es  recordar  que  no  andaban,  hace  poco,  lejos 
de  pensar  del  mismo  modo  las  autoridades  escolares 
superiores,  como  lo  demuestra  el  hecho  de  otorgar  tí- 

tulos  de  suficiència  pedagògica  à  quienes  no  habrían 
sido  capaces  para  enumerar  las  potencias  de  su  mente, 
y  el  de  juzgar  el  éxito  de  los  exàmenes  de  fin  de  ano 
con  el  mismo  criterio  con  que  los  maestros  juzgan  las 
lecciones  diarias.  Como  las  autoridades  pensaron,  opi¬ 
na  la  generalidad  del  pueblo,  que  no  comprende  el 
saber  y  los  adelantos  de  la  juventud,  sino  cuando  la  ve 
cargada  la  cartera  de  libros,  y  la  memòria  de  largos  y 
brillantes  discursos 

Com  acertadament  suposa’l  doctor  Berra, 
aquesta  no  es  tan  sols  la  vera  efígie  del  nos¬ 
tres  mestres  ibero-americans.  En  ella  s’hi 
poden  reconeixe’ls  tan  ponderats  mestres 
suissos,  belgas  y  francesos,  de  més  llustre 
peró  no  de  major  solidesa. 

Aqui,  com  a  fora,  las  Escolas  Normals 
presentan  tots  el  sintomas  de  la  més  espar- 
veradora  anormalitat.  D’ellas  ne  surten  aquei¬ 
xos  mestres,  els  mestres  passats.,  per  aygua; 
peró  el  Mestre  no  apareix. 

En  ellas  s’hi  ensenya  lo  que’s  deuria  saber 
avans  d’entrarhi,  v  no  s’hi  aprèn  lo  que  s’ha 
d’ensenyar  després  d’eixirne. 

Els  pollets  nascuts  en  aqueixas  grolleras 
covadoras  aspiran  solzament  a  menjar  mill  0 
blat  de  moro;  y’s  disputan  a  cops  de  bech 
un  reconet  tranquil  ahont  se  retiran  com  la 
rata  de  la  faula  que 

Dans  un  fromage  de  Hollahde 
Se  retira  loin  du  tracas. 

Y  allà,  a  mil  Ueguas  de  la  seva  imatje ,  viu- 
hen  y  obran  ab  pàlida — si  no  nula — concien- 
cia  de  llur  responsabilitat,  aquella  responsa¬ 
bilitat  que  feu  exclamar  a  Scriver:  «A  un 
simple  mestre  li  està  sovint  confiada  la  espe- 
ransa  de  tota  una  ciutat.» 

L'acte  d 'ensenyar  es  d’una  trascendencia 
inmensa.  Ab  forma  brillantíssima  —  en 
l’original,  s’entén, —  ho  expressa’l  doctor 
W.  Smith: 

No  puch  concebir  una  aspiració  més  alta  de  gene¬ 
rosa  ambició  que  la  d’exercir  influhencia  sobre’ls  espe¬ 
rits,  pensaments,  opinions  y  caràcters  dels  homes.  Ara 
bé:  aytal  influhencia  la  exerceix  el  mestre  ab  una  ex¬ 
tensió  que  may  pot  ésser  calculada,  peró  qu’es  inqües¬ 
tionablement  molt  gran.  La  seva  grandesa  consisteix 
principalment  en  ésser  incalculable  Altras  influhencias 
poden  ésser  calculadas,  tant  més  quant  que  general¬ 
ment  consisteixen  en  la  modificació  o  reversió  d’opi¬ 
nions  ja  formadas  y  de  caràcters  ja  desenrotllats.  Peró 
la  influhencia  del  mestre  es  exercida  en  desenrotllar 
l’esperit  mateix,  y  quasi  bé  en  formarlo . 

Els  qu’estudían  las  ciencias  naturals  ens  diuhen  que 
las  ondulacions  o  pulsacions  del  ayre,  que  constituhei- 
xen  el  só  no  poden  may  cessar  completament,  sinó 
que  continiían  propagantse  fins  que  cada  partícula  del 
ayre  en  l’atmósfera  n’ha  rebut  l’impuls  que  la  fa  vibrar 
pei  sempre  encara  que  las  sevas  vibracions  siguin  creu- 


hadas  y  tornadas  a  creuhar  y  modificadas  per  la  infi¬ 
nitat  d’altras  vibracions  que  li  han  sigut  comunicadas 
per  altres  sons  De  manera  que  la  posició  dels  àtoms 
de  la  nostra  atmósfera  es  variada  per  una  paraula  dita 
en  veu  baixa;  per  una  agulla  que  cau  ..  Aixó  es  demos¬ 
trable,  malgrat  ésser  apenas  perceptible:  tan  infinita¬ 
ment  petit  es  l’efecte  causat  en  regions  remotas  per  un 
só  produhit  en  la  terra...  Igualment  real  y  més  potent 
es  la  influhencia  produhida  pel  mestre  sobre  un  esperit 
que  deu  necessàriament  influhirse  d’altres,  y  aquests,  a 
la  vegada,  d’altres,  fins  y  tant  que  tots  els  esperits  del 
món  sentin  la  seva  influhenàa,  una  influhencia  origina¬ 
da  potser  en  una  humil  escola  de  vileta. 

No  cal  dir  que’l  Mestre  no’n  té  la  culpa 
d’ésser  com  es.  Se  la  moglie  pecca  non  è  il 
marito  innocente.  Ell  no  «s’ha  nascut»,  l’han 
engendrat  ab  la  taca  del  pecat  original,  pit¬ 
jor  que  taca  d’oli.  Es  un  fill  natural  de  la  so¬ 
cietat,  d’aquesta  desgraciada  Mesalina,  que’l 
vol  impur  pera  que  no  l’afronti.  Feble  y  ma¬ 
laltís,  el  mesquinet  rebroll,  no  pot  ni  sab 
trobar  las  ayguas  redemptoras  del  Jordà 
ahont  purificarse. 

L’han  convertit  en  un  teixit  de  reglas  y 
principis  (sense  fi)  que  no  guarda  del  fret  ni 
de  la  calor  y  sols  serveix  pera  isolarlo  de  la 
Vida,  de  la  Vida  qu’hauría  de  respirar  a 
plens  pulmons,  pera  infundirla  eficasment, 
ab  forsa  incontrastable  en  sos  deixebles!  Per 
malestrugansa,  parla  la  Vida  un  llenguatje 
que’l  Mestre  no  entén,  aixordat  y  distret  per 
la  lluyta  pera  la  seva,  qu’es  una  vida  artifi¬ 
cial  com  la  que  tots  desgraciadament  vivim. 

Al  Mestre  oficial,  com  a  recompensa  de 
sos  serveys ,  se’l  dota  ab  un  sou  mesqui,  sala¬ 
ri  de  criat ,  jornalet  escàs  ab  casa  franca,  ver- 
duras  adjacents  y  dejunis  forsats...  per  fal¬ 
ta  de  pago. 

Si  reclama  sos  drets,  sa  veu,  assordinada 
per  la  feblesa  dels  mals  aliments  y  l’encon- 
giment  dels  humils  (dels  humiliats),  se  pert 
en  las  buydors  governamentals.  Els  gover¬ 
nants  d’avuy — sos  deixebles  d’ahir— sols  se’-n 
recordan  per  honrar-se. 

Els  Mestres  son  menys  atesos  que’ls  Estu¬ 
diants.  Las  atentas  súplicas  dels  primers  las 
reproduheixen  els  Monitors  del  ram.  Las  rt«- 
dosas  protestas  dels  segons  figuran  en  lloch 
preferent  en  la  prempsa  de  major  circulació. 

La  veritat  es  que’ls  Estudiants  han  conse- 
guit,  a  copia  de  repichs  de  campanas ,  ferse 
reconeixe  com  a  forsa  viva  positivament  uti- 
lisable...  a  cinch  cèntims  el  número. 

El  Mestre  deixarà  d’ésser  com  es  quan  la 
societat  el  necessiti  tal  com  ha  d’ésser.  Ara 

s’hi  avé  y  l’accepta  ab  totas  las  sevas  deficien- 
cias  per  alló  de  que  pour  faire  un  bon  mèna- 
ge  il  faut  que  l'homme  soit  sourd  el  la  femme 
aveugle.  Hi  hà  més:  un  mestre  que  volgués 
ésser  comme  il  faul ,  seria  mirat  com  un  ser 
extrany. 

La  missió  del  Mestre  es  d'una  sublimitat 
corprenedora. 

El  Mestre,  essent  com  hauria  d'ésser,  es¬ 
talviaria  caborias  al  llegislador,  treuría  al 

advocat  pretextes  de  defensa  d’ignocents  y 
culpables,  faria  innecesari  al  sacerdot  qu’ad- 
ministra  remeys  espirituals,  substituhiria  al 
artista  productor  de  ficcions  de  Vida,  dotant 
d’aptituts  als  esperits  pera  sentir  la  Vida  di¬ 
rectament,  sens  intermediaris.  En  una  pa¬ 
raula,  faria  individuus  de  mens  sana  in  cor- 
pore  sano ,  equilibrats,  ben  avinguts  ab  si 
mateixos  y  menys  necessitats  que’ls  d’avuy 
de  Providencia. 

Salvador  Albert. 


LA  PENEDIDA 


Sota  l’espés  parral  de  la  masia, 
voltat  de  pericons  ab  malvas-rosa, 
clavells,  y  violers,  y  didaleras; 
dessota  aquell  do'ser  hont  s’hi  apetonan 
els  aucells  al  matí,  y  a  ple  mitj  día 
abellas  d’or  y  blancas  papallonas; 
allí  sota’l  parral,  va  dominarme 
per  l'encís  que  rajava  de  sa  boca, 
pel  cel  que  ‘ls  seus  ulls  blaus  me  prometían, 
pel  frech  dels  nostres  cors;  y  jo,  ben  boja, 
encegada  per  ell,  l'ànima  al  llabis 
y  la  sanch  flamejantme  tot  el  rostre, 
li  vaig  dir  tremolant: — So  teva,  teval... — 

Ni  may  que  li  hagués  ditl  Desd'alashoras 
jo  l’he  vist  gallejant  per  balls  y  plassas, 
venut,  com  trasto  vell,  a  un'altra  dona, 
danise  ayres  de  senyor  qui  avans  tenia 
d’estripar  el  terrós  fins  a  la  posta; 
jo  l’he  vist  al  traydor  fer  magarrufas 
com  las  que’m  feya  a  mi,  tan  galindoyasl, 
a  la  pubilla,  malcarada  y  lletja, 
que  l’ha  pres  per  servili  de  riota.  . 

Tonta  de  mi,  que  al  joch  de  sa  palica 
vaig  entregarmel  Igual  que  una  panotxa 
desgranà  lo  meu  <íbr.  May  vaig  reptarlo. 

Ell  fou  amo,  fou  rey;  jo  seva  y  fora; 
seva  y  ben  seva  com  el  jech  que  duya, 
seva  y  ben  seva  com  sa  veuxamosa 
ab  la  qual  m’encisà,  com  els  encisa 
als  pardals  del  parany  la  mostayola... 

Mes  ara  li  tinch  odi,  l’aborreixo, 
fins  me  sab  greu  que  visca.  Si  fos  home, 


com  els  rahims  al  cup  resclafaríal... 

Tant  mateix  me  l’ha  feta  massa  grossal 
Perdó  de  Deu  no  pot  gaudir  quan  fini, 
ni  en  vida  ha  de  trobar  cap  hora  dolsa 
qui’l  cos  m’ha  blavejat  ab  sos  abrassos, 
qui  de  mas  galtas  ha  furtat  las  rosas, 
qui  ha  entelat  els  meus  ulls,  qui  de  naixensa 
com  l’escorpí  enmatzina  lo  que  toca... 


Altrament,  es  ben  guapo  y  ben  reguapol 
Tan  bé  qu’hauría  estat  a  ma  faldona, 
jo,  posantli  a  la  orella  brots  d’aufàbrega, 
y  ell,  fentme  ab  son  mostatxo  pessigollas!  .. 

Mes  jqué  dich  jo?  Si  algú’m  sentís  creuria 
que  l’estimo  un  bell  xich...  Y  ves,  ni  gota! 

M‘ha  fet  mal,  es  dolent:  dóchs  no  1‘estimo! 

No  hi  hà  ningú  qu’ estimi  a  la  gatosa. 

Me  penedesch  d’haverli  estat  promesa, 
d’haver  pres  d’ell  ni  un  bri  de  farigola, 
d’haverlo  abrigallat  ab  mas  caricias, 
d’haverli  dit  «so  teva...»  May  la  soca, 
serrada  ja,  tornar  pot  a  ser  arbre; 
montanya  amunt  els  xaragalls  no  hi  corren. 

Mes  |ah,  que’l  cor  se’m  núa!  Si  tornava, 
si  aqueils  ulls  me  miressin  altra  volta, 
si  aquesta  formigor  que  hi  hà  en  mas  venas 
ell  volgués  novament  demà  remoure, 
jo’m  fondría  a  sos  peus  y  li  diria: 

—  So  teva,  so  ben  teva,  teva  total— 

Claudi  Omar  y  Barrera 

UNA  CLEO 

(Bosqueig  d’una  Novela) 


VI 

Tots  els  dijous,  a  las  tres  de  la  tarda,  se 
celebravan  reunions  de  senyoras  a  casa  de 
don  Joseph  PauGolorons.  Donya  Esperansa, 
la  esposa  del  actuari,  dirigia  la  conversa. 
S’enrahonava  de  vestits,  de  criadas,  de  cria- 
turas  y  de  trapacerias.  L'arribada  del  perió- 
dich  El  Eco  de  la  Moda  era  saludada  com 
l’aparició  d’una  bona  nova  consoladora  y 
benèfica,  com  un  do  que  la  gran  ciutat  con¬ 
cedia  a  las  pobras  donas  de  las  capitals  pe- 
titas.  Després  se  relatavan  malifetas  de  didas 
y  criadas.  N’hi  havia  de  terribles.  L’una 
s’entenia  ab  l’amo;  l’altra,  cada  nit  sortia  ab 
un  sargent  d’enginyers;  l’altra  robava  mo¬ 
cadors  de  butxaca;  l’altra  era  bruta  y  mal- 
parlada;  l’altra’s  perfumava  y  vestia  ab  ele¬ 
gància.  Era  qüestió  de  no  acabar  may. 

Al  cap  d’una  estona  la  conversa  variava. 

—El  meu  nen  té  la  verola  borda. 

— La  meva  Luisita  s’ha  fet  un  trench. 

— L’Enriquet  ja  va  a  estudi. 

— Avuy  he  purgat  a  n’en  Paquitu.  Tot  ple¬ 
gat  res:  un  enfitorum  de  carmetlos. 

— La  nena  de  vosté  es  molt  mona... 

— Aixis  ho  diuhen,  peró  no  n’hi  hà  pera 
tant... — 

Y  a  la  fi,  las  senyoras  se  trobavan  a  gust. 
Comensavan  las  trapacerias.  Tothom  rebia. 
No’s  podia  moure  un  peu  a  la  ciutat  sense’ls 
corresponents  comentaris.  Y  aixis  passavan 
las  setmanas.  Las  trapacerias  eran  sempre 
las  mateixas;  sols  variavan  las  personas. 

El  dijous  següent  als  memorables  acon- 
teixements  del  cassino,  se  reuniren  a  casa  de 
don  Joseph,  baix  la  presidència  de  donya 
Esperansa,  las  senyoras  més  distingidas  de 
Vallfonda:  la  esposa  del  jutje,una  malague¬ 
nya  morena  y  biliosa;  la  senyora  Pla,  donya 
Emilia  Bosch,  la  generala  y  la  muller  del 
registrador  de  la  propietat. 


A  un  cantó  de  la  sala,  las  senyoretas  no 
garlavan  alegrament  com  altres  jorns.  L’ob¬ 
jecte  de  llur  conversa  eran  quasi  sempre’ls  sa¬ 
bres  y’is  pantalons  vermells.  De  tant  en  tant 
tocavan  el  piano  o  bé  cantavan  cansonetas 
d’en  Tosti.  Ademés  de  las  fill  as  de  don  Jo¬ 
seph,  Teresita,  Lolita  y  Conchita ,  hi  havia 
las  senyoretas  Pla  y  Bosch,  heroinas  de  la 
festa  passada,  que  fingían  grans  aficions  mu¬ 
sicals;  la  filla  del  jutje,  y  una  cosina  de  las 
noyas  de  la  casa. 

Mes,  per  l’atmósfera  del  saló,  surava  quel¬ 
com  d’extrany  aquella  tarda.  Las  noyas  se 
miravan  ab  malicia,  y  signes  expressius  se 
recordavan  el  gest  superb  de  la  ballarina. 
A  la  Consuelo  Bosch  li  escapava'l  riure.  Lo 
que  sentia  era’l  no  ésser  tan  ben  feta  com 
aquella  donota. 

— El  can-can  es  molt  bonich — deya: — l’he 
vist  ballar  a  París. — 

La  filla  del  jutje  explicava  a  mitja  veu  que 
més  li  agradavan  las  seguidillas  y  mala- 
guenas. 

—  Ezo, — afegia — ze  ha  de  ve  en  mi  tierra . 
Aqui  la  mujere  no  lienen  arma.  Vale  ma  la 
grasia  gitana  de  una  andalusa  que  -la  güena 
forma  de  toa  la  francesa  y  de  toa  la  cata- 
lana... — 

La  senyoreta  Pla  va  intervenir.  Peró  no 
tema  ganas  de  disputar.  Aquell  malestar  in¬ 
definible  la  corprenia  també.  Las  noyas  ca¬ 
llaren. 

Llavors  s’ohí’l  murmuri  de  las  senyoras. 

— Noyas — digué  donya  Esperansa  — anéu 
al  jardí. — 

Las  noyas  se’n  anaren,  y  un  silenci  solem- 
nial  regnà  a  la  sala.  Donya  Esperansa  ’s 
mossegava’ls  llabis.  A  la  fi  rompé’l  silenci. 

—  S’havían  vist  cosas  grans  a  Vallfonda, 
peró  com  la  de  l’altra  nit,  cap.  Alió  devia 
ésser  cosa  dels  militarots.  La  falta  de  creen- 
cias  ho  porta.  Créguinme,  senyoras:  hem 
arribat  a  una  situació  que  no  sé  cóm  ne  sur- 
tirém.  Lo  que  passa  aquí  es  escandalós  de 
debò. — 

Las  senyoras  callaren,  abaixant  el  cap.  Res 
s’hi  podia  fer!  Donya  Esperansa  sospirava. 
Peró  don  Joseph,  que  entrà  a  saludar  a  las 
senyoras,  se  mostrava  ara  més  tranzigent 
que  al  cassino. 

—  Cosas  de  la  joventut — deya. — Ja  sé  sab 
que  aquestas  donas  no  son  exemples  vivents 

de  moral.  Però  al  món  hi  ha  d’haver  gent 
de  tota  mena. — 

Donya  Esperansa,  gelosa  del  bon  nom  de 
Vallfonda,  patia  horriblement.  Se  sentia  ofe¬ 
sa  a  la  vegada  com  a  esposa  y  com  a  patriota. 
iAhónt  anirian  a  parar? 

Mentres  tant  don  Joseph  continuava  dis¬ 
culpant  a  la  ballarina. 

— Aquestas  xicotas  — deya —  son  verda- 
ders  caps  buyts.  No  tenen  cervell.  Lo  que  ha 
fet  no  passa  d’ésser  una  criaturada. — 

Donya  Esperansa  se’l  mirà  fit  a  fit.  Don  Jo- 
seph  tremolà,  recordant  el  geni  de  la  seva 
dona.  Las  senyoras  comprengueren  que  des- 
torbavan.  Cridaren  a  las  noyas,  que  reyan  al 
jardí.  Una  fresca  alenada  de  joventut  y  de 
perfums  penetrà  ab  ellas  al  saló. 

Y  quan  a  la  fi  don  Joseph  y  donya  Espe¬ 
ransa  quedaren  sols,  el  primer  semblava  un 
anyellet  a  punt  de  caure  a  las  urpas  d'un 
lleó  feréstech. 

La  tarda  se’n  anava.  EI  sol  desapareixia 
majestuosament.  La  encesa  capvesprada  te¬ 
nyia’l  jardi  ab  fortas  coloracions.  Els  aucells 
cantavan  esbojarrats,  ratllant  l’espay  cubert 
de  núvols  illuminats  per  un  color  roig  for- 
tissim.  Una  polsina  daurada's  gronxava  suau 
per  demunt  dels  fullatjes.  L’aygua  d’un  petit 
brollador  cantava  ab  tristesa. 

A  dins  del  salonet  l’ombra  y’l  silenci  au- 
mentavan.  Don  Joseph  no  sabia  qué  fer.  Mi- 
rava’ls  mobles,  antigas  cadiras  de  mollas  ab 
assentos  y  espatllers  de  domàs  verdós:  mira- 
va’ls  cortinatjes,  els  tapissos  vermells.  Des¬ 
prés,  sos  ulls  se  fixaren  sobre  un  retrat  de 
son  pare,  com  si  cerqués  socors  devant  de  la 
tempesta  propera. 

— Escolta,  Joseph — digué  de  cop  donya  Es¬ 
peransa: — fa  dos  días  que  no  ets  el  mateix 
d’avans.  No  menjas  ni  trevallas.  No  só  hónt 
tens  el  cap...  Es  a  dir,  massa  qu’ho  sé. 
Aquella  malehida  t’ha  embruixat.  Si  havias 
d’acabar  aixis,  no’t  calia  fer  el  bèstia  cridant 
en  contra  d’ella  com  vas  fer  al  cassino,  fas¬ 
tigós!  Digam:  <quàn  te  costa,  fins  ara? 

— Esperansa,  jo’t  juro  que... 

— No’m  vinguis  ab  mentidas.  Sé  qu’ets 
un  poca  vergonya  y  un  viciós.  Bé  ho  sé  prou 
qu’ahir  a  la  nit  no  vas  anar  a  cal  jutje!  A 
n’a  mi  no  m’enganyas!  Y  com  se’t  deu  rifar , 
la  vacassa!  Tan  vell  y  tan  boig! 

— Esperansa,  jo. . . 


— Calla!  Tens  sort  que  tenim  fillas.  Si  no 
fos  aixis,  ja  t’hauria  plantatl 

— Creume,  Esperansal  No  l’he  vista  més 
que  al  cassino.. .  Ahir  vaig  anar  a  cal  jutje, 
t’ho  juro!  Pregúntali! 

— Encara  tens  la  poca  vergonya  d'enraho- 
nar!  Sàpigas,  donchs,  qu’ara  mateix  la  seva 
senyora  m’ha  dit  que  no’t  va  veure.  íHo  tens 
entés? 

— Es  que... 

—  Prou!  Ja  hem  enrahonat  massa.  D’avuy 
endevant  jo  cobraré’ls  comptes  de  la  escriba- 
nía.  No  vuy  que  malmetis  els  dots  de  las 
tevas  fillas! 

—  D’aixó  te’n  guardaràs  prou! — cridà  don 
Joseph,  enfurismantse  de  cop. — Soch  l’amo  y 
faré  lo  que’m  dongui  la  gana! — 

Y  surti  del  salonet  tancant  la  porta  d’una 
revolada.  Donya  Esperansa  caygué  sobre’l 
sofà,  plorant.  Y  sas  tres  fillas  vingueren  a 
consolaria. 

(Seguirà.)  Geroni  Zanné 


NOVAS 

La  conferencia  donada  darrerament  a  l’as¬ 
sociació  «Catalunya  Federal»  anà  à  càr- 
rech  del  conegut  catalanista  en  Joseph  Ma- 
llofré,  qui  comensà  a  desenrotllar  el  tema 
«Partcularisme  y  Nacionalisme»  ab  tal  profu¬ 
sió  de  datos  y  exemples  instructius,  que  ab 
vera  fruhició  de  la  concurrència  transcorre- 
gué  tota  la  vetlla  sense  haver  agotat  el  con¬ 
ferenciant  la  matèria  qu’explanava  y  sobre 
la  qual  continuarà-  avuy  en  el  mateix  local  y 
en  una  segona  sessió,  que  segurament  se 
veurà  tan  concorreguda  com  la  primera,  de- 
mostrantse  la  simpatia  ab  que’l  públich  veu 
aquests  actes  de  cultura  y  patriotisme  que 
tan  assiduament  venen  celebrant  nostres 
companys  autonomistas  de  «Catalunya  Fe¬ 
deral.» 

El  Liberal  en  Barcelona  publicà  un  article 
ilustrat,  dedicat  a  la  incomparable  festa  ma¬ 
jor  de  Vilafranca,  segons  ell  de  Villafranca , 
ab  lo  que’s  pot  suposar  que  ni  la  festa  ni  la 
vila  son  catalanas. 

Aixó  es  senzillament  cómich. 

Lo  trist  es  que’l  diputat  per  aquella  po¬ 
blació  senyor  Zulueta,  en  un  hermós  y  cons- 
ciensut  preàmbul  al  dit  article  de  El  Liberal, 
també  escriu  0  li  fan  escriure  Villafranca. 

Ens  sembla  que’l  senyor  Zulueta  es  català. 

Y  que  deuria  protestarne. 

El  moviment  literari  catalanesch  de  Fransa 
y  d’Espanya  pren  cada  dia  més  vol,  y  la  im- 

portancia  d’aqueix  moviment,  degut  fins  ara 
al  llibre,  en  lo  successiu  serà  també  degut  al 
teatre,  donchs  nostre  Teatre  Català  va  a  és¬ 
ser  portat  a  Perpinyà  per  la  companyia  del 
Romea,  que  hi  darà  desd’avuy  una  curta 
serie  de  representacions,  posant  en  escena  , 
algunas  de  las  més  genials  obras  del  gran 
Guimerà,  y  las  del  teatre  modern  que,  degu- 
das  a  diferents  autors  de  nostra  terra,  han 
sigut  estrenadas  ab  éxit  a  Barcelona. 

Sembla  qu’es  gran  la  espectació  que  hi  hà 
a  Perpinyà  ab  tal  motiu. 

Totas  las  personas  un  xich  ilustradas  sa¬ 
ben  perfectament  qu’Aristófanes  fou  el  rey 
de  la  comèdia  helénica,  que  las  sevas  obras 
teatrals  son  models  de  vis  còmica,  d’intenció 
satirica  y  d’enginy,  y  que  serviren  en  son 
temps  de  xurriacas  pera  fuhetejar  vicis,  hi - 
pocresías  y  defectes  de  tota  mena. 

Per  consegüent,  l’acte  d'aplicar  a  un  perio¬ 
dista ’l  calificatíu  d 'aristofanesch  constitu- 
heix  no  una  censura,  sinó  un  elogi  dels  més 
entusiastas  que  puguin  ferse,  ^veritat? 

Aixís  ho  creyam,  peró  viviam  enganyats. 
Segons  llegim  en  un  periódich  local,  El  País , 
de  Madrid,  no  fa  gayres  dias,  usà’l  mot  aris¬ 
tofanesch  en  sentit  depressiu.  Y  quan  a  Ma¬ 
drid  ho  fan... 

La  cosa  ve  de  qu’en  Blasco  Ibànez  y’l 
senyor  don  Adolfo  Suàrez  de  Figueroa  tin¬ 
gueren  rahons  sobre  assumptes  que  no  fan 
al  cas.  Y  com  a  fi  de  festa  intervingué’l  pe¬ 
riódich  republicà-unitari  El  País,  y  pera 
aixafar  al  senyor  don  Adolf...  etc.,  li  etjegà’l 
terrorifich  adjectiu:  aristofanesch! 

Pobre  senyor  de  Figueroa!  Si  n’haurà  que¬ 
dat  d’esclafat!  No’s  pot  dirigir  a  un  home 
insult  més  terrible. 

Ja  ho  saben,  donchs,  nostres  llegidors.  Si 
demà’s  barallan,  per  exemple,  ab  un  poeta, 
poden  dirli  ab  tota  bona  fe:  «Calla,  qu’ets  poe¬ 
ta  com  el  Dant,  versificas  com  l’Heredia  y  en 
Verlaine  y  tens  més  imaginació  qu’en  Víctor 
Hugo!»  Y  si’l  poeta  no  s’enfada  (que  no  s’enfa¬ 
darà,  res  d’aixó),  ensényinli’l  número  de  El 
País  de  referencia  y.no  tindrà  altre  remey 
qu’enfadarse. 

No  hi  hà  com  certs  fills  de  la  coronada  vi- 
lla  del  oso  y  del  madrono  pera  trobar  insults 
nous. 

Ha  quedat  definitivament  constituhida  la 
societat  «Foment  del  Teatre  Lirich  Català», 
quin  objecte  es  trevallar  constantment  y  sen¬ 
se  treva  pera  la  creació,  implantació  y  pro¬ 
pagació  del  Teatre  Lirich  Català,  tant  dintre 
de  Catalunya  com  fora  d’ella. 

S’ha  encarregat  de  la  direcció  artística  de 
«Catalunya  Nova»’l  mestre  Joseph  M.a  Car¬ 
bonell,  qui  ha  fet  circular  un  volant  imprès 
donant  compte  d’haverse  reorganisat  en  dita 
societat  choral  las  classes  de  solfeig  pera 


noys  y  noyas,  y  haverse  creat  ademés  classes 
especials  de  teoria  e  historia  de  la  música,  de 
cant,  de  piano,  etc.,  totas  gratuhitas. 

El  senyor  Carbonell  expressa,  a  major 
abundament,  el  lloable  convenciment  de  que 
sa  obra  no  serà  estèril.  Aixís  ho  desitjém. 

Publicacions  rebudas: 

La  Vida  Nova ,  de  Dant  All ighieri ,  tradu- 
hida  al  català  per  Manuel  de  Montoliu,  ab  un 
prefaci  del  mateix  Aquesta  traducció  deia  fa¬ 
mosa  obra  del  inmortal  poeta  florentí  forma’l 
volúm  X  de  la  «Biblioteca  Popular»  que,  ab 
tant  acert  com  acceptació,  ve  publicant  la  lli¬ 
breria  y  estampa  de  «L’Avenç».  La  versió  ca¬ 
talana  de  la  incomparable  Vita  Nuova  fa  ho¬ 
nor  al  seu  traductor,  qui  al  posar  las  mans  en 
una  joya  tan  y  tan  preuhada  pera  vestiria  ab 
el  catalanesch  ropatje,  ha  sabut  conservar  els 
tresors  de  poesia  del  original. 

Com  en  la  traducció  de  la  Divina  Comme- 
dia  feta  en  el  sigle  XV  per  Andreu  Febrer, 
en  la  d’en  Manuel  de  Montoliu  s’hi  demostra 
ben  a  las  claras  la  potentosa  semblansa  que 
ab  el  nostre  català  clàssich  té  l’antiga  llengua 
italiana,  y  per  conseqüència,  la  superioritat 
d’aquell,  sobre’ls  demés  idiomas  llatins,  pera 
donar  una  idea  bon  xich  més  que  aproximada 
de  las  bellesas  que  rubleixen  l’espléndit  ori¬ 
ginal.  Preu,  50  cèntims. 

El  Regionalismo  ó  la  bancarrota ,  opúscul 
de  1 1  3  planas,  animosament  escrit  en  castellà 
per  don  Alberto  Pallàs  Montseny,  Licenciado 
en  Teologia  y  Derecho  Canónico ,  Examina¬ 
dor  Sinodal  de  Màlaga  y  Segundo  Capellàn 
de  la  Armada ,  y  publicat  ab  llicencia  del  Or¬ 
dinari  en  aquesta  ciutat,  per  la  llibreria  y 
estampa  de  Subirana  germans.  Hem  copiat 
els  tituls  que  l’autor  consigna  després  del  seu 
nom  en  la  portada  del  llibre,  pera  donar  una 
idea  als  nostres  llegidors  de  la  imparcialitat 
ab  que  hi  està  exposat,  en  el  mateix,  el  pro¬ 
blema  regionalista,  donchs  fentne  com  ne 
fa’l  senyor  Pallàs  una  apologia  complertà, 
fonamentada  ab  las  rahons  més  justas,  ati - 
nadas  y  plenas  de  bon  sentit,  y  tenint  en 
compte’ls  estaments  socials  de  que  forma 
part,  aquella  salta  més  a  la  vista  encara.  Es 
un  llibre  que’s  llegeix  ab  gust,  ple  de  veri¬ 
tats;  tenint  en  compte  sempre  que  l’autores 
un  regionalista  convensut,  que  defensa  1  re¬ 
gionalisme  en  tota  la  extensió  gramatical  de 
la  paraula:  peró  tes  més  quel  regionalisme. 
Colocantnos  dintre  del  seu  punt  de  mira,  té 
rahó,  y  per  aixó‘1  felicitém  agrahintli  1  envio 
del  seu  llibre.  Preu,  1  peseta. 

La  uniòn  de  los  jóvenes ,  comèdia  en  cinch 
actes  D  Enrich  Ibsen,  traduhida  al  castellà 
per  A.  Palau  yDulcet  y  publicada  per  la  «Bi¬ 
blioteca  del  Teatro  Antiguo y  Moderno)) ,  de  la 
que’n  forma’l  volúm  VIII,  venentse  com  tots 
els  anteriors  a  1  pesseta. 


Fidel  Giró,  impressor. —  Carrer  de  València,  233 

Número  CORRENT . 20  cíntims. 

»  ATRASSAT,  AB  FOLLETINS.  .  40  > 

»  >  SENSE  FOLLETINS.  25  » 


SUMARI: 


Cal  donar  l'exemple,  per  Lluís  Via.— «Banos  de  oleaje», 
per  Sebastià  Junyent. — Una  Cleo  (continuació),  per 
Geroni  Zanné.— Observacions  sobre  la  vida  moder¬ 
na  (continuació)  per  Emili  Tintorer.— Gent  de  bé, 
per  Felip  Palma.— Revista  de  revistas,  per  Ll.  V. — 
Novas. 

FOLLETI: 

MARINES  Y  BOSCATJES,  per  Joaquim  Ruyra.  — 
Plech  33. 

MÉS  ENLLÀ  DE  LAS  FORSAS,  per  Bjornstjerne 
Bjornson,— Traducció  catalana.— Plech  7. 


CAL  DONAR  L’  EXEMPLE 

Ab  sorpresa  llegirem  dias  enrera  lo  se¬ 
güent,  en  els  diaris  catalanistas: 

CERTAMEN  LITERARI  D’OLOT 

FALLO  DEL  JURAT 

Lo  Jurat  que  suscríu,  vistas  y  examinadas  detingu¬ 
dament  las  composicions  que,  optant  a  premi  en  lo  cer¬ 
tamen  d’enguany,  li  han  sigut  enviadas;  y  conformantse 
ab  lo  pare  r  de  la  Secció  de  Música  del  Imtiiut  Olotí  per 
lo  que’s  refereix  a  las  composicions  musicals,  té’l  sen¬ 
timent  de  fer  públich  son  acort  unanim  de  no  adjudi¬ 
car  cap  premi. 

Olot,  30  agost  de  1903  — Per  lo  Jurat,  lo  President, 
Ramón  Picó  y  Campamar — Lo  Secretari,  Joseph  Soler. 

Haventse  d’inspirar  en  la  justicia’ls  fallos 
dels  jurats  literaris,  com  els  de  tot  tribunal 


competent;  y  suposant  (suposant  tan  sols^ 
que  l’amor  més  desinteressat  a  la  justicia  y  a 
la  bellesa  hagi  mogut  al  jurat  d’Olot  a  usar 
tan  amplament  de  sas  atribucions  desafiant 
rancunias  y  no  tenint  pera  res  en  compte 
conveniencias  personals,  ens  caldria  a  nos¬ 
altres  donar  complerta  enhorabona  als  indi- 
viduus  que  aytal  jurat  formavan.  Emperò  no 
ho  farém,  puig  desconeixém  els  móvils  que 
hagin  pogut  guiarlos,  y’ns  limitarém  a  apun¬ 
tar  las  consideracions  que  sobre’ls  certàmens 
literaris  ens  ha  sugerit  el  dit  fallo. 

Lo  bo  no  abunda,  y,  desgraciadament,  de 
jurats  com  cal  no  se’n  troban  ni  pera'ls  Jochs 
F’iorals  de  Barcelona,  que  son  els  Jochs  mo¬ 
del  y’is  que  necessitan  jurats  mellors.  Hi  so- 
bran  jurats  vells  e  hi  faltan  jutjes  nous, 
bons  jutjes  dels  que  no  's  guian  sols  per 
la  lley,  dels  que  no  judican  pensant  que 
després  han  d’ésser  judicats,  sinó  qu’ho 
fan  atenentse  únicament  a  lo  que’ls  diu  sa 
conciencia. 

Lo  bo  no  abunda,  y  si  volém  qu’abundi, 
hem  de  comensar  per  fernos  menos  ilusions 
y  péndrens  las  cosas  més  en  serio.  El  fet  de 
nomenarse  Jochs  els  certàmens  literaris,  no 
vol  pas  dir  que  nosaltres  hagim  de  jugar  a 
ferne,  com  talment  sembla  que  hi  estém  ju¬ 
gant  d’uns  quants  anys  ensà.  Un  extranger 
que  tingui  noticia  dels  innombrables  certà¬ 
mens  literaris  qu’anyalment  se  celebran  a 

Catalunya,  es  probable  que’s  formi  un  alt 
concepte  de  nosaltres.  «Poble  ahont  se  pro- 
digan  tant  las  manifestacions  de  la  inteli- 
gencia — dirà— es  un  gran  poble.»  Y  nosal¬ 
tres,  pera  que’s  afermi  en  tal  Opinió,  aném 
multiplicant  els  certàmens.  Y  no  sembla  sinó 
que  l’amoi  al  art  s’hagi  extés  per  ciutats  y 
pobles  y  llogarets;  y  la  febre  de  la  emulació 
invadeix  a  tothom,  y’is  més  ignorants  se 
creuhen  inspirats,  y’is  més  xorchs  devenen 
feconds.  Mes,  de  sobte,  pot  apareixe  un  jurat 
conscient,  que’ns  fassi  caure  de  nostra  apoteo¬ 
sis  dihentnos:  «No,  poble  aturdit;  no,  poetas 
atolondrats  y  versayres  mentiders:  lo  bo  no 
abunda,  però  estém  en  condicions  de  ferho 
abundar.  Pera  lograrho,  nosaltres  refredém 
els  vostres  fútils  entusiasmes  carbassejant 
els  vostres  trevalls  carrinclons,  entre’ls  quals 
n’hi  hà  tal  volta  d’estimables,  peró  cap  digne 
d’optar  a  premi.  Pera  lograrho,  castiguém 
als  ineptes  pretensiosos  y  doném  lloch  a  que 
vinguin  els  seriós,  els  que  positivament  va¬ 
len  y  per  modèstia  estavan  retrets,  o  pera 
no  confondres  ab  vosaltres  se  retreyan.  Pera 
lograrho,  y  perque  os  volém  bé,  y  perque 
estimém  en  lo  que  valen  nostre  criteri  y  nos¬ 
tra  sinceritat,  hem  suspès  aquests  Jochs  Flo¬ 
rals.  Altra  cosa  no  podiam  fer,  perque  hau- 
riam  demostrat  que  no  eram  sincers,  que  no 
estavam  a  l’altura  de  nostra  delicada  missió, 
y  que,  per  lo  tant,  s’havian  equivocat  els 
que  van  elegirnos.  No,  no’s  van  equivocar, 
y  al  seu  bon  acert  o  a  la  seva  bona  fe  hem 
correspost,  evitant  la  celebració  d’uns  Jochs 
Florals  qu’haurían  resultat  una  parodia,  y 
donant  exemple  pera  qu’en  lo  successiu  sían 
suspesas  totas  las  parodias  que  s’intentin.» 

Nosaltres  reconeixeríam  tota  la  rahó  dels 
qu’aixó  fessin,  y  no’ns  doldria  gens  que,  abun¬ 
dant  en  aquestamaneradepensar,se  suprimís 
una  bona  part  de  tants  y  tants  torneigs  de 
gaya  ciència  com  arreu  se  celebran.  Una  cosa 
son  senzillas  festas  literarias,  y  altra  cosa 
son  uns  Jochs  Florals,  ab  reyna  y  tot,  en  els 
que’s  concedeixen  premis.  Son  tants  a  Cata- 
iunya’ls  escriptors  premiats ,  que  seguint  ai- 
xís,  els  Jochs  Florals  veritat  no  tindrian  rahó 
d’ésser;  sols  parodias  adotzenadas  se  cele- 
brarian;  y  encara  que  tart,  veuriam  llavors 
que  pera  demostrar  amor  a  la  patria,  a  las 
lletras,  a  la  bellesa,  no  cal  pas  adoptar  posi- 
turas  grotescas  de  lluytador,  ni  concorre  a 


cap  mena  de  certamen,  donchs  tota  persona 
qu’escrigui  en  serio  pot  explayarse  en  qual¬ 
sevol  periódich  (que  també  n’hi  hà  massa 
avuy  com  avuy),  y  posar  de  manifest  las  dots 
que  tingui  de  veritable  escriptor  o  poeta. 

L’abundancia  de  Jochs  Florals  fa  que  la 
cosa  sia  còmica  en  quant  als  aspirants  a  poe¬ 
ta  y  als  versayres  de  poch  més  o  menos:  peró 
altament  injusta  e  inmoral  per  lo  que  toca 
als  literats  de  merescuda  fama  que  per  com¬ 
promís  han  d’acceptar,  y  acceptan  tan  fre¬ 
qüentment,  la  presidència  o  un  altre  lloch 
del  jurat  en  qualsevol  dels  Jochs  més  o  me¬ 
nos  florals  y  més  o  menos  rurals  que’s  cele¬ 
bran.  No  devém  ésser  tan  cultes  els  catalans 
quan  n’hi  hà  tan  pochs  (si  es  que  n’hi  hà  al¬ 
guns)  que  puguin  viure  sols  de  las  lletras. 
Es  evident,  donchs,  que  qui  s’ha  de  guanyar 
la  vida  ab  altras  ocupacions,  no  disposa  de 
temps  o  d’humor  pera  poder  enterarse  de 
totas,  absolutament  totas  las  composicions 
que’s  reben  en  els  diversos  Jochs  Florals 
qu’ha  de  presidir  o  a  que  ha  d’assistir  set¬ 
mana  per  altra.  En  aquest  cas  (per  desgracia 
molt  lreqüent)  s’entera  sols  de  determinadas 
composicions,  y  lo  demés  ho  deixa  a  la  mà 
de  sos  companys  de  jurat.  D’aquests,  sol  ha- 
vernhi  que  gosan  de  tanta  competència  com 
ell,  peró  també  de  tanta  feyna  o  tan  poch 
humor  com  ell.  Y  tot  queda  a  mercè  del 
secretari  del  jurat  (que  sol  ésser  individuu 
de  l’associació  organisadora  dels  Jochs),  o 
d’algún  inleleclual  del  poble  ab  ideas  més 
o  menos  avensadas,  ab  molt  de  vent  al  cap, 
y  ab  una  ignorància  sols  comparable  ab 
sa  ignocencia.  Aquest  se  sent  omniscient, 
pletórich  de  sant  esperit  de  justícia  y,  alhora, 
de  santa  vanitat;  falla  com  un  jutje,  com  un 
rey,  com  un  deu,  y  ja  se  sab  que  del  fallo’n 
surten  favorescuts  alguns  nyébits  del  poble 
(a  casa  hi  ha  de  quedar  quelcom),  y  ab  ells 
els  poetas  floraleschs  de  costum,  els  més  mit¬ 
jans,  els  que  no  deixan  escapar  certamen.  El 
presidènt,  havent  acceptat  el  carrech  sense 
poder  acceptarlo  o  sense  ganas,  exerceix  sols 
de  figura  decorativa,  y  sovint  no  fa  més  que 
posar  la  firma  al  peu  del  vet  edicte  tal  com  li 
presenta’l  secretari,  que  per  sa  part  tampoch 
fa  altra  cosa  qu’estrafer  als  oficials  d’escriva- 
nía  aixerits,  refiats  de  la  bona  jey'a  o  la  cul¬ 
pable  displicència  del  jutje  quina  acció  assu¬ 
meixen  lot  fent  mans  y  mànegas  de  la  justi- 

ticia,  donchs  motius  tenen  pera  creure  que 
la  providencia  serà  sancionada  ab  el  consa- 
but  por  presentado  y  como  se  pide  o  altra 
fórmula  per  l’estil.  Y  ja  tota  la  feyna  del  pre¬ 
sident  queda  reduhida  a  fer  el  discurs  presi¬ 
dencial,  que  naturalment  resulta  lo  més 
remarcable  de  la  festa,  encara  que  sovint  no 
sia  més  que  una  digressió  dins  de  la  matei¬ 
xa,  que  ben  poch  té  que  veure  ab  ella. 

Un  jurat,  donchs,  qu’obrés  ab  la  energia 
qu'ha  obrat  el  d’Olot,  però  detallant  palesa¬ 
ment  en  una  Memòria,  a  fi  de  no  donar  lloch 
a  dubtes,  las  causas  que  l’han  determinat  a 
no  concedir  cap  premi,  ni  lo  qu’es  més  grave, 
cap  accèssit  ni  menció  honorífica,  demos¬ 
trant  que  sa  resolució  es  filla  del  propi 
convenciment  y  no  deguda  a  ingerencias  de 
ningú  ni  a  pressions  de  cap  mena;  un  jurat 
qu’aixó  fes,  anch  que  fos  a  despit  de  tothom, 
realisaria  un  acte  d’alta  honradesa  literariay 
de  pur  patriotisme  que  faria  honor  al  Jochs 
Florals,  institució  la  més  alta  de  la  Catalu¬ 
nya  nova,  que  tan  gran  volém  veure  y  que 
d’any  en  any  potser  perdi  sa  serietat  y’s  po¬ 
si  al  nivell  de  qualsevol  Jochs  Florals  de 
part  enllà  del  Ebre.  Bé  estan  en  altres  po¬ 
bles  els  versayres  carrinclons  o’is  espectacles 
patrioters.  Ja  que  de  nostra  hermosa  festa— 
de  la  festa  regeneradora  de  Catalunya  que 
sembla  portar  vintulada  la  cultura  de  la  pa- 
tria  —  se’n  ha  fet  un  simbol,  pensis  que’ls 
símbols  son  sagrats,  v’is  que  hi  creuhen  no 
deuhen  profanarlos. 

Volúm  hi  hà  dels  Jochs  Florals  de  Barce¬ 
lona  en  que  s’hi  troban  composicions  ben 
poch  mereixedoras  del  premi  qu’ostentan, 
no  sols  per  son  escàs  valor  literari,  sinó  pel 
ayre  escarransit  o  barroher  ab  que  cantan  la 
patria,  la  fe,  l'amor.  D’homes  es  l’errar,  y’is 
homes  que  foren  jurats  y  las  distingiren, 
s’erraren  per  manca  de  criteri  o  per  sobra  de 
benevolensa,  donchs  no  podém  pas  atrevir- 
nos  a  suposar  que’ls  erros  obehissin  a  favo¬ 
ritismes.  En  cambi,  en  altres  volums  dels 
mateixos  Jochs,  els  nostres  poetas  —  y  en 
aquests  darrers  anys  els  prosistas — posan  en 
lloch  ben  alt  la  literatura  catalana.  Com  a 
model  d’alta  poesia,  pot  citarse'l  volúm  de 
1877,  any  en  el  qu’en  Guimerà  guanyà’ls 
tres  premis  ordinaris,  en  Pagés  de  Puig 
dos  accèssits  merescudissims,  y  mossèn  Ja- 
cinto  Verdaguer  vegé  premiada  sa  Atlàntida. 


Donchs  bé:  pera  regenerar  els  Jochs  Florals, 
•  pera  posarlos  a  l’altura  que’ls  hi  correspon, 
en  aqueix  volúm  devém  inspirarnos;  en 
aqueix  volúm,  y  tant  com  en  ell,  en  exemples 
com  el  que  acaba  de  donar  el  jurat  del  da¬ 
rrer  certamen  d’Olot,  suposantli,  com  ja  hem 
dit,  bona  fe,  puig  no  es  missió  nostra  esbri¬ 
nar  la  moralilat  de  sa  conducta  D’altres  ho 
faran,  si’ls  interessa  y  son  cridats  a  ferho. 


«  BANOS  DE  OLEAJE  » 

t >Qué  escàndalo  ha  precedido 
à  la  invención  del  vestido? 

J.  M.  Bartrina 

Entre  fustàm  vell  y  ple  de  molsa,  del  que 
penjan  estoras  espellifadas.  sobre  una  platja 
curta  y  sobtada,  sufrint  l’embat  de  las  onas, 
dins  de  l’aygua  que  bruteja  posan  en  remull 
sas  pells  y  pelleringas  els  honestos  barcelo¬ 
nins  y  las  púdicas  barceloninas. 

Ciutat  corrompuda,  com  totas  las  ciutats 
grans  que  tacan  el  mapa  ab  sos  punts  ne¬ 
gres  voltats  d’una  circunferencia,  tens  la 
ventatja  sobre  tas  companyas  d’ésser  més 
hipòcrita,  guardas  més  las  formas,  te  donas 
un  ayre  morigerat,  y  sobre  tot,  procuras  que 
la  nuesa  no’s  vegi  sinó  que  s’endevini,  ab  lo 
que  adquireix  l’incentiu  malsà  de  las  cosas 
prohibidas  y  mal  defensadas.  Te  retratas  de 
cos  enter  en  ta  manera  de  banyarte;  apar 
que  cerquis  afrodisiachs  a  tos  sentits  exte¬ 
nuats;  te  banyas  pudorosament  com  mere- 
tríu  vergonyant  que  fuig  pera  que  la  per- 
seguexin,  que  s’amaga  pera  que  desitjin 
véurela,  que  baixa  las  parpellas  y  s’enrajola 
de  galtas,  tremolosa  de  desitj,  no  de  ver¬ 
gonya. 

Que  inflamables  deuhen  ésser  els  ciuta¬ 
dans,  quan  las  ciutadanas  no  creuhen  prou 
garantia  del  seu  pudor  ni’l  trajo  de  bany  ni 
la  llum  del  sol,  sinó  que  necessitan  de  la 
barraca  pera  resguardar  sas  formas  escarran- 
sidas  0  revingudas,  qu’oscilan  entre  las  de 
l’anguila  y  las  de  la  balena,  de  sas  miradas 

lúbricas!  0  bé  es  que  sense  la  barraca,  no  hi 
hauria  pecat  d’escàndol,  puig  els  ciutadans 
se  las  mirarían  de  reull  y  dissimuladament, 
sense  la  gatzara  qu’ara  s’arma  quan  per 
sota  las  fustas  s’ovira  l’estrip  d’alguna  ca¬ 
misa  vella  o  l’arrebussament  d’algunas  faldi- 
1 1  as  que  deixan  al  descubert  hemisferis  que 
darian  enveja  al  esblaymat  astre  de  la  nit. 

No  n’hi  hauria  prou  de  separar  ab  una 
llarga  corda  dugas  porcions  de  platja,  desti- 
nantne  una  a  cada  sexe,  com  ho  fan  al  Grao 
de  València,  ni  estaria  bé  que,  com  en  certs 
pobles,  ens  banyéssim  homes  y  donas  barre¬ 
jats  al  redós  d’una  cala.  Ens  convé  més  la 
barraca,  y’is  departaments,  y  las  estoras, 
perque’s  prestan  a  mil  petitas  peripecias  de 
sainete  que  donan  a  las  conquistas  cert  ayre 
novelesch.  La  prohibició  sembla  que  des¬ 
perta  la  prohitja  en  els  uns  de  veure,  en  las 
altras  d’ésser  vistas.  No  parlo  ja  d’aquells 
infelissos  sàtirs  que  com  un  mico  s’enfilan 
defora  de  las  barracas  al  indret  de  la  sorra, 
o  s’estiran  de  boca  terrosa  sobre  d’ella  pera 
poder  cercar  un  forat  d'ahont  poder  guipar 
carn  de  femella,  sinó  dels  que  nedan  y  van 
fent  d’admiradors,  de  la  banda  de  l'aygua,  de 
las  ondinas  aixamuradas  que  xisclan  y  rialle- 
jan  cada  cop  que  trenca  la  onada.  Prou 
renya’l  barquillero ,  peró  l’estol  no  s’escampa, 
y  del  departament  de  las  donas  surten,  ne¬ 
dant,  sostingudas  per  colossals  carbassas, 
las  més  atrevidas,  y  allí,  d’estoras  enfora, ’s 
brodan.  delicats  idilis,  y  tot  brassejant  y  ca- 
mejant  s’inician  diàlechs  que  acaban  qui  sab 
ahónt. 

Mes  lo  que  revolta  e  indigna,  en  aquest 
sistema  de  separacions,  son  els  odiosos  pri¬ 
vilegis,  per  exemple’l  dels  barquilleros  y  ma¬ 
riners  empleats  dels  banys.  A  mi  ningú’m 
fara  creure  que  aquells  mossetons  fornits  y 
ben  plantats  tinguin  sanch  d’aixarop  y  nirvis 
de  paper  continuu,  ningú’m  farà  creure  ni 
que  siguin  insensibles  als  atractius  de  nos- 
tras  bellesas  professionals  o  no,  ni  que  la 
costum  els  hi  hagi  refredat  el  cor  y  la  vista. 
Y  ab  tot,  gosan  del  privilegi,  ben  envejat 
per  cert,  de  vigilarlas,  d’ensenyàrlashi  de 
nedar  y  de  salvarlas  encara  que  s’ofeguin  ab 
poca  aygua.  Més  d’una  vegada  un  mariner 
afortunat  ha  despertat  en  el  cor  d ' encopetada 
dama  volcànica  passió,  a  despit  de  la  fredor 
de  l’aygua. 


Altre  privilegi  que  indigna,  es  el  que 
gosan  las  donas  ab  el  dret  de  mirar  als  ho¬ 
mes  quan  se  banyan,  essent  aixis  qu’ellas  no 
volen  (?)  ésser  miradas.  No  tan  sols  a  la  sec¬ 
ció  d’homes  no  hi  hà  estora  que  privi  mira¬ 
das  tafaneras,  sinó  que  qui  vulgui  podrà 
veure  a  la  galeria  de  La  Deliciosa  bon  nom¬ 
bre  de  bello  sexo  mirant  cóm  se  banya’l  sexe 
lleig,  que  no  deu  ésser  tan  lleig  cóm  aixó 
quan  se’l  miran.  Jo  no  he  sigut  may  dona  y 
no  puch  respondren,  peró’m  sembla  que 
també  deuhen  estar  subjectas  a  debilitats,  y 
que  alguna  volta  poden  infringir,  sisquera 
ab  la  intenció,  el  sisé  manament.  Si  es  aixis, 
ningú’m  respon  de  que  las  miradas  del  bello 
sexo  dirigidas  als  banyistas,  qu’en  sa  majo¬ 
ria  no  usan  més  que  taparrabos ,.  no  siguin 
lúbricas  com  las  de  las  bacants,  y  per  lo  tant 
ofensivas  al  pudor  dels  que  solzament  van 
als  banys  pera  refrescarse  y  no  pera  servir 
d’esca  de  pecat. 

No  m’agradan  gavre’ls  termes  mitjos:  o 
avergonyimnos  de  tot  o  tinguém  el  valor  de 
no  taparnos  ni  a  mitjas.  Si  no  fóssim  perver¬ 
tits,  si  no  desviéssim  cap  el  plaher  innoble 
nostre  instint  més  natural,  si  en  comptes  de 
bagassejar  aymessitn,  al  pich  del  estiu  y  tal 
volta  al  pich  del  hivern  aniriam  nuus  com 
els  altres  animals,  com  els  arbres,  com  las 
rocas,  com  tota  la  natura. 

Un  dia  (i),  ja  fa  temps,  no  recordo  si  era 
a  San  Miguel  o  al  Astillero ,  vaig  arribar  a  la 
barraca  al  temps  que  finia  una  disputa  entre 
la  senyora  del  taulell  y  un’altra  senyora  gua- 
píssima,  alta  y  garrida,  vestida  a  l’última 
moda  ab  suprema  elegancia,  que  anava 
acompanyada  d’una  nena  d’uns  sis  o  set 
anys.  Al  arribar  jo  se’n  anava  la  senyora 
trencant  la  discussió  ab  un  sobtat  silenci.  Ab 
pas  segur,  ab  ayre  de  regina  ofesa,  se’n 
anava  serena,  deixant  ab  la  paraula  a  la  boca 
a  la  bona  dona  del  despatx  qu’encara,  entre 
dents,  barbotejava  invectivas.  Vaig  demanar 
el  meu  bany,  y  com  qu’era  parroquià,’m 
vaig  atrevir  a  preguntarli’l  per  qué  d’aquellas 
rahons.  Ab  fort  astorament  de  ma  part,  me 
digué  lo  següent: 

— Afiguris...  ja  ho  ha  vist  si  anava  mu¬ 
dada  aquesta  pocavergonya.  Qualsevol  diria 
qu’es  una  senyorassa  de  debó...  Donchs  (ho 


(i)  Histórich. 

creuria  qu’ha  llogat  un  quarto  de  familia  y 
s’ha  ficat  a  l’aygua  tota  despullada?...  Afigu¬ 
ris,  ni  una  senzilla  camisa!...  Que’n  corre 
poca  pel  món!  Quinas  cosas  s’han  de  veure! 
Y  tan  mudada!  Afiguris!...— 

Prou,  massa  m’ho  afigurava.  Ja  no  vaig 
escoltar  més,  ma  boja  imaginació  recons- 
truhia  la  escena,  y  entre  las  onas  escumosas 
veya  sorgir  la  superba  nuesa  d’aquella  dona 
maravellosament  formada,  robusta  y  esbelta 
al  ensemps,  pura  y  grandiosa  de  línias,  en 
la  plenitut  de  sa  vida,  gosant  de  la  més  per¬ 
fecta  y  armónica  bellesa.  Y  no  sé  si  era  cata¬ 
lana,  no  ho  vull  creure:  era  grega,  era  la 
pròpia  Afrodita  apareixent  frescal  y  esplèn¬ 
dida  en  la  platja  de  la  mar  vella,  regalimant 
aygua  salada  per  son  cos  d'ivori,  enllume- 
nada  per  claps  de  sol  qu’entravan  per  l’en- 
grahellat  del  sostre,  espiada  per  algún  mari¬ 
ner ,  escandalitzada  per  la  bona  dona  del 
taulell...  No  comprenia  aquella  bona  dona 
qu’era’l  quartet  de  familia’l  que  justificava 
a  la  Venus  de  ficarse  núa  dins  del  mar,  puig 
si  no  son  pera  trobarshi  en  llibertat  (de  qué 
serveixen  els  compartiments?  Ba,  ba...  aque- 
1  las  separacions  de  porcions  de  platja  son 
pera  que  puguin  banyarse  a  son  pler  las  Ve¬ 
nus  rioleras. 

Y  encara  fora  molt  mellor  la  platja  lliure 
y  desembrassada  No  tapém  la  nuesa  de  la 
veritat  ab  el  vel  de  la  hipocresia.  (Per  qué 
disfressarnos?  Si  no  som  prou  ignocents,  no 
volguémsemblarho.  Purifiquemnos  de  malas 
costums  y  no  necessitarém  amanir  y  estimu¬ 
lar  la  més  natural  y  espontània  de  nostras 
necessitats  ab  el  pebre  de  la  prohibició  apa¬ 
rent.  Schopenhauer  ens  diria  que’ns  man¬ 
ca  obehir  cegament,  sense  mistificacions,  la 
voluntat  del  geni  de  la  especie. 

Falsos  pudors,  disfressas  de  moral  de  con¬ 
venció,  prohibicions  y  defensas,  manaments 
y  lleys,  sagraments  y  contractes,  sou  inútils. 
En  amor  la  humanitat  va  esgarriada  y  de 
fet  en  complerta  anarquia,  y  ja  podéu  predi¬ 
car  castedat  y  continencia:  avans  y  ara,  des¬ 
prés  y  sempre,  el  deu  entremaliat  jugarà  ab 
ella  perque...  perque  «allà  hont  hi  hà  cam- 
panas  hi  hà  batalls». 

Sebastià  Junyent 


'  VII 

L’arribada a  Vallfonda  de  laballarina,  que’s 
feya  anomenar  Lea  de  Beaubois,  però  qu’en 
Papitu  Comas  havia  batejat  ab  el  nom  de 
Cleo  mercès  a  son  pentinat,  fou  una  revela¬ 
ció  d’emocions  novas,  fou  un  daltabaix  de 
creencias,  ds  teorias,  de  virtuts  domésticas, 
de  principis  socials  y  politichs.  Un  malestar 
indefinible,  una  extranya  frisansa  dominaren 
la  ciutat.  Desde  las  primeras  autoritats  civils 
y  militars,  desde’ls  més  richs  y  greixosos 
propietaris  fins  als  mariners,  trevalladors  y 
pagesos,  tots  passaren  per  La  Belle  Parisien- 
ne ,  oblidant  llurs  esposas,  llurs  fills,  llurs 
negocis.  L’esquifit  ambient  d’aqúell  centre 
tan  petit  s’aixamplava  y  creixia.  Un  vent  de 
nous  desitjós  bufava  sobre  la  ciutat.  Els  ho¬ 
mes  dormian  neguitosos,  somniant  ab  las 
formas  espléndidas  de  la  ballarina  y  ab  sos 
moviments  insolents  y  provocatius.  Las  do- 
nas  perdian  la  calma,  odiavan  a  llurs  marits, 
veyentlos  a  tota  hora  capficats,  y  solicitavan 
la  intervenció  del  confés,  intervenció  ben 
inútil  en  aytals  moments. 

L’amo  del  cafeti,  en  Pep  Pons,  cada  dia 
estava  més  content.  —  Si  aixó  dura — deya — 
avans  de  tres  mesos  me  retiro. — 

Peró  las  principals  victimas  de  la  Cleo  fo¬ 
ren  en  Rebolledo,  en  Papitu  Comas,  don  Jo- 
seph  Pau  Golorons,  uncapità  de  barco  que’s 
deya  Ramón  Mas,  vell  de  xeixaDta  anys,  curt 
de  gambals,  vanitós  y  devot,  y  sobre  tot  el 
subjecte  conegut  per  en  Toni  guerxo,  trac¬ 
tant  en  porchs,  l’home  més  lleig,  més  rich  y 
més  bèstia  de  Vallfonda. 

En  Toni  era  un  ver  monstre.  Petit,  horri- 
blement  gras  y  coix,  tenia’l  llabi  fés  y  ense¬ 
nyava  dugas  dents  enormes  y  corcadas:  ade- 
més  era  guerxo  de  tots  dos  ulls, 

En  Fernàndez  de  Rebolledo  descuydà  las 
guardias,  s’oblidà  de  sos  devers  militars:  el 
coronel  de  son  regiment,  parent  seu,  patia 
d’engunia  ab  aytal  conducta. 

En  Papitu  va  perdre’l  cap  del  tot,  y  un  dia 

al  acabar  una  demanda  molt  interessant,  en 
lloch  d'escriure  al  final: 

En  su  virtud, 

Al juzgado  pido  y  suplico,  posà 

A  la  Cleo  pido  y  suplico,  erro  que  li  valgué 
una  enèrgica  protesta  del  procurador,  ena¬ 
morat  també  de  la  irresistible  Cleo.  Y  a  La 
Voz  de  la  Fropiedad,  ab  gran  escàndol  de  la 
gent  de  pes  qu’encara  conservava  certa  pu¬ 
resa  de  costums,  aparegué  un  article  firmat 
per  José  M.a  Comas  y  Coll,  demostrant  que 
l’art  de  la  dansa  (sobre  tot  la  dansa  francesa) 
era  molt  superior  al  cante  flamench,  y  que  a 
las  donas  d’óval  perfecte  las  hi  esqueya  me- 
llor  els  bandeaux  plats  que’l  pan  y  toros. 

Don  Joseph  Pau  Golorons  continuava  ba- 
rallantse  de  dia  y  de  nit  ab  sa  muller.  El  po¬ 
bre  actuari  havia  perdut  la  memòria  d’aytal 
manera,  que  ja  no  recordava  las  hermosas 
fórmulas  curials:  Por  presentado  y  como  se 
pide,  En  virtud  de  lo  dispuesto  por  el  Sr.  fuez, 
No  halugar,  etc.,  etc .,  alarmant  de  debò  a 
n’el  mateix  jutje. 

El  capità  Ramón  Mas  retrassava  sa  marxa 
tant  com  podia,  y  en  Toni  guerxo  preparava 
quartos. 

Després  d’en  Rebolledo,  el  més  atrevit  fou 
en  Papitu.  Se  feu  presentar  a  la  Cleo  per  en 
Pep  Pons,  y  aquella  mateixa  nit  se’n  anaren 
abdós,  després  de  sopar,  a  la  casa  vella  que 
l’amo  del  cafeti  havia  posat  a  disposició  de 
la  ballarina. 

Quan  en  Papitu  va  compendre  que  si  alló 
durava  no  tenia  diners  pera  molt  temps, 
tractà  de  fer  el  sonso,  però  al  punt  la  Cleo, 
cubrintlo  d’injurias  y  de  fastigosos  renechs, 
l’etjegà  de  casa  seva.  Al  cap  de  pochs  dias  en 
Papitu  tornà  més  humil  y  respectuós  que 
may:  havia  empenyat  una  vinya  y  portava 
quartos. 

A  l’hora  la  Cleo  agafà  a  don  Joseph  Pau 
Golorons,  menjàntseli’ls  seus  estalvis  y  cau- 
santli  terribles  disgustos  doméstichs  que 
acabaren  ab  una  demanda  de  divorci  presen¬ 
tada  per  la  vella  senyora  Golorons. 

En  Ramón  Mas  s’entengué  més  tart  ab  la 
Cleo,  y  una  matinada,  a  las  tres,  quan  la  ba¬ 
llarina,  després  d’haver  acompanyat  al  mari 
fins  a  la  porta  del  carrer,  voigué  entornarsen 
a  son  pis,  fou  subjectada  per  en  Toni  ger- 
xo  que  desde  las  deu  rondava  dessota’l  seu 
balcó,  dèbilment  illuminat,  foll  de  violents 


desitjós  y  de  bestial  gelosia.  La  Cleo,  horro- 
ritzada  devant  del  monstre,  llensà  un  crit  de 
por  y  de  fàstich,  peró  en  Toni  ab  llestesa  li 
mostrà  un  butxacó  ple  de  diners,  y  la  Cleo 
transformà  al  punt  sa  fesomia.  Mirà  amoro¬ 
sament  a  n’en  Toni,  y  després  de  besarli’l 
llabi  fés,  per  hont  apareixían  las  dugas  dents 
enormes  y  corcadas,  l’invità  amablement  a 
pujar.  Y  la  ballarina  y’l  nano  desaparegue¬ 
ren  rihent  per  las  foscors  de  la  escala. 

Una  nit,  la  Cleo  yen  Ramón  Mas  se  passe- 
javan  pel  moll.  Era  una  nit  de  lluna.  Las 
ayguas  reflectían  clarors  argentadas,  lluhen- 
tors  tremolosas.  El  mari’s  sentia  gronxat 
per  una  felicitat  calmosa  y  tranquila.  Havian 
desaparegut  del  tot  aquellas  violentas  explo¬ 
sions  sensuals  que  l’empenyían  avans  envers 
la  Cleo;  havia  perdut  l’impuls  que  mou  el 
mascle  devant  de  la  femella  nova,  d’encants 
poderosos  y  d’atracció  irresistible,  que  pro¬ 
met  nous  amors  y  nous  plers.  Al  furiós 
onatje  de  las  passions  remogudas,  succehia 
una  dolsa  ubriaguesa,  placévola  y  quieta. 

L’encis  d’aquella  nit  de  lluna,  aumentat 
per  la  estranya  y  fonda  poesia  del  mar,  arri¬ 
bava  a  l’ànima  del  mari. 

— Mira,Lea:ísabs  quéhe  pensat?Que  la/vi¬ 
da  que  portas  no  es  gens  bona,  ni  pera’l  cos 
ni  pera  l’esperit.  Si  tu  vols,  jo’t  juro  que  no’t 
faltarà  res.  Viurém  junts,  bé  y  honestament, 
y  potser  algún  fill  vindrà  a  alegrar  nostra 
vida  tranquila!  Aquests  luxes,  aquests  vicis, 
cnosabs  ahónt  conduheixen?A  la  misèria  més 
horrorosa,  a  la  fi  més  trista... — 

La  Cleo,  que  pera  burlarse  del  mari  li  ha¬ 
via  fet  veure  que  n’estava  enamorada,  sen- 
tintlo,  feya  grans  esforsos  pera  no  esclafir 
una  riallada  immensa.  Sos  ulls  verts  brilla¬ 
ren  burletas,  y  movent  orgullosament  son 
cap  cubert  de  cabell  roig,  contemplà  al  vell  y 
romàntich  mari  ab  un  ayre  que  volia  dirli: 
«Miram  bé:  jo  soch  la  eterna  filla  del  vici. 
Pera  mi  no  hi  hà  repòs  sobre  la  terra.  Viuré' 
fruhint  eternament.  Mas  trenas  han  vin¬ 
gut  al  món  pera  ésser  acariciadas,  pentina- 
das,  perfumadas:  han  vingut  a  desplegarse 
sobre’ls  llits  de  goig,  a  humitejarse  ab  els 
besos  de  milers  d’homes,  a  llensar  reflexes 
dejoyay  de  voluptat!  No  han  vingut  pera  res 
més.  Mira  mos  ulls,  mos  llabis,  mon  ventre 
suau  y  fi:  ni  mos  ulls  s’encantan  ab  las  cria- 
turas,  ni  mos  llabis  las  desitjan,  ni  mon  ven- 

trèvol  deformarse  ab  llur  pes!  Luxe  y  vici: 
vetaqui  lo  que’m  fa  viure!» 

El  mari  observava  la  extranya  transforma¬ 
ció  de  la  ballarina,  son  posat  insolent  y  mo¬ 
feta,  y  sentí  por.  No  li  semblà  una  dona:  li 
semblà  un  símbol  de  fanch,  una  personifica¬ 
ció  de  nostra  animalitat;  li  semblà  un  sér 
creat  pera  la  eterna  perdició  dels  homes. 

Y  desprenentse  del  bras  de  la  Cleo,  sense 
dir  un  mot,  se’n  anà  vers  son  bergantí,  àb 
l’intent  de  ferse  a  la  vela  l’endemà. 

La  Cleo  restà  un  moment  sorpresa:  des¬ 
prés  llensà  una  rialla  nirviosa,  que’s  perdé  de* 
munt  de  las  remogudas  ayguas  del  mar. 

— Que’n  son  de  bestias  els  homes! — pen¬ 
sava. —  Son  pitjors  que’ls  gossos  y  que’ls  mi¬ 
cos!  Vells  y  joves,  bruts  y  nets,  senyors  y 
obrers,  tots  me  fan  fàstich,  a  tots  aborreixo! 
Sense  diners,  que  pochs  me’n  miraria!  L’un 
es  un  avar,  l’altre  s’arruhina  en  quatre  dias, 
aquest  vol  casarse,  aquell  s’enfada  ab  sa  mu¬ 
ller,  n’hi  hà  que  fruheixen  besant  las  mevas 
mitjas  suhadas,  n’hi  hà  que  fruheixen  veyent- 
me  abrassada  per  un  altre  home;  n’hi  hà  de 
peluts  com  ossos,  ab  barbas  espinosas  y  bi¬ 
gotis  erissats;  n’hi  hà  d'afemellats  y  envilits, 
ab  veus  primas;  n’hi  hà  de  brutals  que’m 
tractan  com  una  esclava,  que’m  pegan  ab  el 
puny  clos,  que  m’arrossegan  pels  cabells; 
n’hi  hà  que  s’ajupen  a  mos  peus!...  Que’n 
son  de  bestias  tots  plegats!... — 

Mentres  tant  las  cadenas  dels  barcos  gri- 
nyolavan,  y  un  nuvolet  negre’s  deturà  devant 
de  la  lluna.  Llavors  la  Cleo  sentí  veus,  y’s 
trobà  voltada  per  uns  xicots  bruts  y  espitre- 
gats.  La  Cleo  no’s  resistí:  els  xicots  se  la  en- 
dugueren  triomfalment.  Y  aquella  nit  se  ce¬ 
lebrà  una  furiosa  disbauxa  darrera  d’uns 
munts  de  taulons  desembarcats  d’un  vapor 
inglés.  La  Cleo’n  fou  la  heroína. 

(Seguirà .) 


OBSERVACIONS  SOBRE 
LA  VIDA  MODERNA  (0 

Apuntes  pera  un  llibre  que  no  surtirà  may 

XX 

Aquesta  ja  llarga  serie  d’articles  podria 
conlinuarse  fins  al  infinit,  puig  que  la  vida, 
especialment  la  vida  moderna,  ofereix  en  sa 
complexitat  innombrables  aspectes  que  do- 
nan  lloch,  a  tot  esperit  mitjanament  obser¬ 
vador  y  reflexiu,  pera  meditar  y  treuren  con¬ 
clusions  d’índole  ben  diversa. 

La  justícia  històrica,  més  ben  dit,  l'ad¬ 
ministració  de  justícia  ab  sas  Ileys  egoístas, 
sos  códichs  petrificats,  son  formulisme  ar- 
caich,  sas  contradiccions  y  sa  petitesa  de 
miras; 

Las  autoritats  totas,  entronisadas  en  son 
pedestal  de  suficiència  y  superioritat;  ama¬ 
gant  sota’ls  seus  uniformes  més  o  menys 
llampants  un  esperit  mesquí,  rutinari  y  do¬ 
minador; 

El  luxe  de  la  burgesia  triomfant  y  de  la 
aristocracia  degenerada,  luxe  desmoralisador 
y  provocatiu  concitant  odis  de  classes  que 
avuy  comensan  a  espeternegar  y  amenassan 
ferse  perillosíssims  en  temps  no  llunyans  ; 

El  concepte  del  Honor,  paraula  buyda  que 
quiscún  interpreta  a  sa  manera  donant  lloch 
a  las  més  ridiculas  pràcticas  socials  y  las  més 
llastimosas  preocupacions; 

La  Glòria,  la  inefable  Glòria  més  o  menys 
inmortal  a  que  tothom  aspira — arlistas  y  po- 
lítichs,  comerciants  y  militars,  sabis  y  erudits 
de  poble,  metjes  y  criminals,  etc., —  enveri¬ 
nant  la  existència  dels  homes  ,  idólatras 
d’aqueixa  abstracció  més  perillosa  que  cap 
altra  perque  ella  domina  tots  els  sentits  y 
totas  las  facultats  ab  potencia  aclaparadora; 

L’amor  a  un  Deu — que  ningú  comprèn, 
casi  bé  tothóm  tem  y  alguns  anatemitzan, — 
que  pochs,  molt  pochs  senten  sincerament  y 
que  dona  lloch  a  una  serie  de  carnavals  reli¬ 
giosos  tan  variats  com  depriments; 

L’amor  a  la  Patria  manifestantse  irreflexi- 
vament  en  esclats  quixoteschs,  declamacions 
ampulosas,  crits,  marxas  bélicas,  manifes¬ 
tacions  tumultuosas,  etc.; 


(i)  Véginse’ls  números  107,  108,  112,  113,  120, 
126,  130,  131,  132,  133,  136,  152,  155,  183,  185  y 
186  de  Joventut. 

L’amor  al  Rey,  al  Emperador,  al  President, 
al  capdill  victoriós,  al  estadista  vident — lle¬ 
geixis:  «que  sab  embaucar  al  poble» — perpe¬ 
tuant  entre’ls  homes,  que’s  creuhen  progres¬ 
sar,  els  vells  privilegis,  las  prerrogativas y’is 
honors  diferencials  que  foren  un  dia  atribut 
de  las  castas  distingidas; 

L’amor  a  la  familia  o  entre’ls  individuus 
de  cada  familia,  més  extern  que  real,  en  el 
que,  a  poch  que  s’hi  profondisi,  hi  trobém 
com  a  base  l’egoisme  y  com  a  explicació  la 
recíproca  utilitat; 

L’amor  a  la  dona,  idealisació,  més  ben 
dit  mistificació  del  sensualisme,  que  cantan 
els  poetas  hipòcritament,  falsifican  els  pin¬ 
tors  cursis,  enalteixen  els  filosops  de  per 
riure  y  fan  semblant  de  pendres  en  serio’ls 
temperaments  sentimentals; 

La  dona  de  món  en  totas  sas  categorias, 
desde  la  que  té  cartilla  y  un  número  en  el 
bordell,  fins  a  la  desperta  cocotte  que  té  pa¬ 
lau  y  gasta  cotxe  y  dona  un  ample  exemple 
de  moralitat  al  venjarse  més  o  menys  incons¬ 
cientment  del  home  dèspota,  dominador  y 
egoista; 

L’home  qu’escriu  y’l  que  llegeix,  l’altru¬ 
ista  y’l  missàntrop,  el  sedentari  y  l’excursio¬ 
nista,  l’hipocondríach  y  l’expansiu,  l’avar 
y’l  malbaratador,  el  busca-rahons  y’l  tímit, 
l’hipòcrita  y’l  massa  franch,  l’home  de  bé — 
tonto  —  y’l  pillo  —  espabilat, — el  sentimen¬ 
tal  y’l  reflexiu  ,  el  fanàtich  y  l'escéptich, 
el  boig,  el  sabi,  el  malalt,  el  rich,  el  treva- 
llador,  el  captayre...  y  aixís  indefinidament, 
cada  hu  ab  sas  derias,  sas  ilusions,  sos  mals 
de  cap,  sas  incongruencias,  sas  petitas  vir¬ 
tuts  y  sas  miserias; 

Tot,  homes  e  institucions,  se  prestan  ma- 
ravellosament  a  la  observació  y  al  comentari. 
Els  la  mateixa  humanitat  de  sempre  que 
avensa  aturdida,  lleugera  e  inconscient  en¬ 
vers  lo  desconegut,  ab  una  serietat  que  des¬ 
espera.  Ningú  coneix  el  pervindre  y  tothom 
sembla  que  busqui  una  finalitat  qu'ha  de 
venir;  ningú  comprèn  el  passat  y  tothom  se 
gira  enrera;  y’l  present,  la  realitat  present, 
lo  únich  sà,  lo  únich  interessant,  lo  únich 
positiu,  es  despreciat  per  tothom.  Ningú 
fruheix  el  plaher  present,  tothom  trevalla 
pera  procurarse’l  plaher  futur;  en  una  pa¬ 
raula,  ningú  viu,  tothóm  se  mata  pera  viure 
demà,  demà  passat  y  l’altre... 


Tots  aquests  y  moltíssims  més  detalls  de 
la  vida  moderna,  se  prestan  a  curiosissimas 
observacions,  qu’anotaría  si’l  meu  objecte 
hagués  sigut  fer  un  llibre  ab  pretensions  de 
complert.  Ni  las  mevas  pretensions  ni  las 
mevas  facultats  arriban  a  tant.  Peraixó  sento 
avuy  la  necessitat  de  posarhi  fi.  Escrits 
aquests  articles  lleugerament  y  al  etzar  de 
momentanias  preocupacions  intelectuals,  se 
presentan  deslligats,  sens  aquell  ordre  o 
plan  preconcebut  y  meticulosament  portat  a 
cap,  que  sembla  condició  indispensable  del 
que  vol  fer  un  llibre  qu’ha  d’ostentar  un 
titul  interessant  y  sugestíu.  Jo  no  serveixo 
per’aixó;  me  plauhen  més  las  petitas  impres¬ 
sions  qu’en  un  moment  determinat  agitan 
nostra  pensa.  Ellas  tenen,  à  mon  entendre, 
la  enorme  ventatja  de  traduhir  estats  ani- 
michs  sincers,  variables  sovint  y  fins  con¬ 
tradictoris  en  molts  casos  —  pecat  aquest, 
d’inconseqüencia,  que  potser  un  dia’s  consi¬ 
derarà  com  una  virtut, — peró  sempre  espon¬ 
tanis  y  en  definitiva  sagellats  per  aquella 
ampla  y  delicadissima  unitat  que’ls  hi  dona 
el  criteri  personal  del  escriptor  que  no  volent 
ésser  absolut,  sab  conservar  la  serenitat  de¬ 
guda  de  judici. 

Apuntes  he  volgut  fer,  y  com  a  tals  potser 
encara’ls  he  extés  massa,  puig  que  pera  pro- 
bar  la  poca  convicció,  la  frevolitat  de  la  vida 
moderna,  ab  pochs  exemples  n’hi  havia  prou. 
Mes  lo  fet,  fet  està. 

Sols  voldria  afegir  algunas  paraulas  ex¬ 
plicant  lo  qu’entench  qu’es  la  causa,  si  no 
l’única,  la  més  important,  que  determina 
aquella  lleugeresa  y  frevolitat  características 
de  la  vida  actual,  que  tan  desordenament 
he  procurat  puntualisar. 

Aquesta  causa  jo  crech  qu’es  molt  clara. 
Es  l'esperit  d’eternitat  que  portém  dintre 
nostre  y’ns  aclapara.  Manifestació  positiva 
d’aquest  esperit  es  la  esperansa  en  sas  infi- 
nitas  gradacions:  desde  la  esperansa  en  la 
inmortalitat  ultra-terrena,  fins  à  la  esperansa 
en  una  satisfacció  qu’ha  de  seguir  un  mi¬ 
nut  després  del  actual.  Aquesta  esperansa,  ab 
sas  fill  as  directas  la  previsió,  l’estalvi,  el 
càlcul  de  probabilitats,  l’abstinencia,  la 
passió  del  trevall,  la  solidaritat,  las  precau¬ 
cions,  etc.,  es  l’origen  de  la  intranquilitat 
que  rosega  nostra  existència. 

Are  bé:  aquest  esperit  d’eternitat,  aquest 

estat  d  esperansa  continua  {es  realment  ins¬ 
tintiu  y  natural  en  l’home,  o  al  contrari,  es 
producte  d'un  llarch  atavisme?  O  més  clar, 
{es  producte  d’una  vida  social  mal  compresa 
que  fa  sigles  ve  durant?  Si  no  tothom,  la 
inmensa  majoria  dels  homes  y  dels  filosops 
vos  diran  qu’es  lo  primer.  No  obstant,  jo 
tinch  els  meus  dubtes.  Jo  acluco  per  un 
moment  els  ulls;  me  figuro  tot  l’organisme 
social  desaparegut;  contemplo  al  home  abso¬ 
lutament  lliure  sense  preocupacions  religio- 
sas,  sense  noció  d’un  Deu  justicier  y  d’un 
altre  món  esparverador,  sense’l  temor  que 
inspiran  las  lleys  y  las  autoritats — la  forsa 
legal — sense  pensar  en  la  crudeltat  y  la  cob¬ 
dícia  ajenas;  en  una  paraula,  jo’m  figuro, 
per  un  moment,  al  home  desprovehit  de  tot  lo 
que  la  societat  li  ha  ensenyat  y  li  ha  inculcat, 
y’m  pregunto:  {l’home  en  tal  estat,  en  estat 
natural,  sentiria  instintivament  la  esperansa? 
^pensaria  constantment  en  un  demà  proble- 
màtich?  Crech  que  no  Per  aixó,  ab  tot  y  re- 
coneixe  que  la  esperansa  es  el  nirvi  de  nostra 
vida,  nego  qu’ella  sigui  d’origen  instintiu. 

Y  no  essentne,  es  clar  qu’ha  d’ésser  per¬ 
niciosa  pera  la  humanitat.  Tant,  que  jo  crech 
que  la  base  verdadera  de  la  regeneració 
consistiria  en  combatre — fins  a  la  destrucció 
total — aquest  instint  adquirit;  de  manera  que 
l’home  retrobés  el  seu  equilibri  moral  ab  la 
ausencia  de  totas  aquellas  indefinidas  menas 
de  temor  que  acompanyan  necessàriament  a 
la  esperansa  d’un  bé  problemàtich. 

La  felicitat  y’l  plaher  deixan  d’ésser  no 
essent  actuals.  Mentres  las  busquém  en  el 
pervindre,  l’home  no  podrà  ésser  felis  ni  po¬ 
drà  fruhir. 

Jo  tinch  molta  por,  no  obstant,  de  que  no 
arribarém  may  a  convence  a  ningú  de  qu’es 
inmoral  y  contra  natura’l  matarse  avuy  pera 
viure  demà ,  menties  subsisteixi  la  gran  y 
ridícula  esperansa,  mare  de  las  petitas  espe- 
ransas  terrenas:  la  esperansa  en  una  eterni¬ 
tat  absurda  que  tan  bé  han  sapigut  explotar 
els  propagandistas  de  diferentas  religions 
enganyadoras. 


EMILI 

jintore 


GENT  DE  BÉ 

Era  una  tarda  de  juny,  y  encara  que’l  sol 
batia  de  ple,  no  tenia  res  de  calorosa.  Tot  el 
dia  avans  havia  plogut  pausadament;  aixe- 
cantse  després  una  brisa  suau  y  lleugera  que 
convidava  a  disfrutarne.  No’s  veya  un  núvol 
enlloch;  el  cel  per  tots  indrets  era  pur  y  net 
de  tota  tara,  y  las  gotas  d’aygua  deturadas 
sobre  las  fullas  pareixian  brillants  destacant 
sobre  la  verdor  neta  dels  arbres. 

D’entre  mitj  dels  olivars,  y  venint  del  cami 
de  la  Carrarada,  va  apareixe  un  home  d’uns 
seixanta  anys,  alt,  de  forta  musculatura  y  de 
cara  ferrenya.  La  fonda  arruga  que  tenia 
entre  mitj  de  las  cellas  demostrava  una  te¬ 
nacitat  y  tossuderia  molt  arreladas,  y  una 
manca  de  sentiments  molt  perillosa  pel  po¬ 
bre  que  hi  tenia  de  tractar.  Sos  ulls  petits  y 
blaus  tenian  una  expressió  freda  y  vaga, 
que’s  cambiava  tan  sols  quan  s’animavan  ab 
espurnas  luxuriosas.  El  seu  trajo  era  una 
barreja  de  menestral  y  de  senyor  de  fora. 
Duya  un  cistellet  a  la  mà,  y  s’apoyava  en  un 
fort  gayato  de  cirerer. 

Al  véurel  passar,  en  Zidro,  qu’estava  llau¬ 
rant,  va  deturar  el  cavall  pera  donarli  las 
bonas  tardas. 

— {Avuy  te’n  ets  determinat  de  llaurar, 
Zidro? 

— Si,  senyor:  soch  volgut  aprofitar  la  plu¬ 
ja,  y  com  que  tenim  el  segar  a  sobre,  aixís 
l’olivar  no  me’n  valdrà  de  menos. 

— Si  que  tens  rahó.  Y  veig  que  ja  acabas. 

— Tant  se  valdria.  Si  m’hi  soch  posat  que 
tot  just  llustrejava!  Els  bordays  es  lo 
que  m’ha  entretingut,  que  si  no,  ja  estaria 
llest  y  rellest.  Goiti  quina  mica  de  feix  que’n 
soch  fet.  Es  que  surt  com  el  gram  aixó! 

— Si,  lo  qu’es  trevalladorot,  ja  ho  ets,  ja. 

— Sort  ne  tinch,  senyor  Domingo.  Bé, 
vosté  ja  ho  sab  que  tot  ha  de  passar  per  mi; 
y  que  si  jo  no  besquejés,  potser  a  casa  algun 
dia  no  menjariam. 

— No  tant,  no  tant  tampoch.  Cadascú  tre- 
valla  a  la  seva  manera,  y  si  no  fan  tant  com 
tu,  també  en  cambi  tenen  més  bondat  y  cum- 
pleixen  com  Deu  mana. 

— Aixó  que  vosté  vol  dir,  si  no  ho  faig  es 
perque  no  puch. 

— Bé,  veuràs,  ja’n  parlarém  després.  Men- 
tres  tant  que  m’arribo  al  olivar  y  dich  el  ro- 

sari,  tu  enllesteixte  y’ns  en  anirém  plegats. 

— Au,  vatuadell!  —  va  dir  el  Zidro  aixis  que 
l’altre  va  haver  passat,  y  ventant  fuhetada  al 
cavall: — Arri,  macatxo,  qu’hem  d’agafar  co- 
ratje  pera  la  sumanta  que’m  daran!  — 

L'olivar  del  senyor  Domingo,  un  xich  més 
amunt  que’l  del  Zidro,  era  una  bona  finca. 
Feya  prop  de  deu  vessanas,  y  com  que’l  ter- 
reno  era  gras  y  frescal  y  las  oliveras  tendras, 
fins  l’any  que  no  li  tocava  l’anyada  ell  també 
hi  arreplegava  quelcom.  L’havia  fet  voltar 
d'espino  artificial ,  que  si  bé  no  li  guardava 
gran  cosa,  sempre  feya  un  xich  de  respecte, 
sobre  tot  als  pastors. 

Dins  de  la  finca,  y  arrambada  al  marge,  hi 
tenia  una  capelleta  d’obra,  ab  un  Sant  Crist 
de  desdibuixadas  formas  y  molta  sanch  po¬ 
sat  demunt  del  altar  entre  mitj  de  dos  ciris. 
Després  del  rosari,  que’l  senyor  Domingo  no 
hi  mancava  de  dir  cada  tarda,  mentres  fes 
bon  temps,  feya  cinch  reverencias,  una  per 
cada  llaga  del  Redemptor,  besava  a  terra  pera 
més  humilitat,  apagava'ls  ciris,  y  tancava 
aquell  gastament  d'ermita,  ficantse  la  clau  a 
la  butxaca.  Omplia  tot  seguit  el  cistellet  si 
es  que  hi  havia  quelcom  de  fruyta,  y  tot  xano 
xano  se’n  tornava  cap  a  la  vila,  arribant  a 
la  parròquia  just  a  l’hora  de  comensar  la 
funció. 

Al  ésser  aquell  dia  de  retorn  al  olivar  del 
Zidro,  aquest  ja  l’esperava,  ab  l’arada  carre¬ 
gada  y’l  cavall  enganxat. 

—  Donguim  el  cistell,  senyor  Domingo, 
que  li  posaré  al  carro.  Quínas  cireras  més 
macas! — segui  dihent,  mentres  l’altre  li  allar¬ 
gava. — Aquestas  si  que  son  de  bona  mena! 

— Y  n’han  carregat  un  futral  aquest  any. 
Empró  {vols  creure  que  la  maynada  ja  m’hi 
ha  arribat? 

—  Oh,  prou  proul  Ja  pot  tancar,  ja,  qu’ells 
arriban  per  tot. 

— Y  lo  que  més  m’indigna  es  qu’encara, 
pera  mofa  y  escarni,  deixan  la  mostra  vora 
mateix  de  la  capella. 

— Son  reconsagrats — va  dir  tot  somrihent 
el  Zidro. 

— Si  jo’ls  hi  atrapés,  poch  tindrian  fret  ni 
ganas  de  tornarhi,  ja  t’ho  be’n  júruch! 

— {Y  qué  hi  vol  fer,  senyor  Domingo?  Poch 
que  s’han  de  pendre  tant  a  la  valenta  aques¬ 
tas  cosas.  Tots  ho  hem  estat  de  canalla,  y 
tots  n’hem  fetas. 


— No  pas  com  els  d’avuy  dia.  {Y  sabs  per 
qué  es  aixó?  Pel  poch  temor  de  Deu  que  te¬ 
nen,  y’l  poch  bastó  qu’heuhen! 

— Ja  es  cert  que  la  maynada  s’han  d’adres- 
sar  com  els  arbres;  empró  si  per  mala  estru- 
gansa  li  surt  colltort  y  revés  com  el  meu,  ja 
pot  fer  y  ja  pot  dir. 

— Del  teu  noy  no  te’n  planyis,  que  tu  tens 
la  culpa  de  tot.  Molts  crits  ab  poca  solta  y 
molt  soroll,  aixó  si;  peró  {quins  bons  exem¬ 
ples  li  donas?  Veyàm,  esplicat. 

—  {Quins  bons  exemples?  Ay,  vatuadell! 
Els  exemples  d’un  home  honrat  y  un  bon 
trevallador! 

— Sí,  peró  gens  piadós. 

— D’aixó  ja  se’n  encarrega  sa  mare,  que  hi 
passa  tot  el  sant  dia;  y  vegi  també  si  n’hi  fa 
gayre  cas. 

— Perque  tu  tot  ho  etjegas  a  rodar  ab 
els  crits  y  esvalot  que  mous. 

— Jo  vaig  sentir  dir  un  cop  a  un  predica¬ 
dor,  que  diu  qu’ho  deya  un  sant,  que  la  dona 
casada  lo  primer  qu’ha  de  fer  es  no  deixar  la 
casa  y  cuydarse  de’l  marit;  que  pera  lo  de¬ 
més  sempre  hi  hà  temps,  si  se’n  vol  tenir. 

— Oydà,  minyó!  Poch  que’t  contava  tan 
sabí!  Veig  que  no  més  entens  lo  que't  con¬ 
vé  a  tu. 

—  Si;  y  vosté  y  la  Toneta  no  més  senten 
lo  que  volen. 

— Bé,  bé,  no  cridis,  no  cridis  que  no  soch 
sort,  gracias  a  Deu. 

—Es  que  si  a  vosté  li  passava  que  venint 
tip  de  trevallar,  trobés  la  vianda  freda  y  ha¬ 
gués  d’aparellarsho  tot,  també  faria  com  jo. 
Al  que  no  li  passa  ray,  es  molt  senzill  de  dir. 

—  La  paciència  y’l  ferte  càrrech  de  las  co- 
sas  no  ha  estat  may  el  teu  fort,  Zidro. 

— {Donchs  es  a  dir,  que  tenint  rahó  y  tot 
tinch  de  callar?  Vegi  quin  sant  del  cel  ho 
aguantaria  aixó! 

— Jo  te’n  trech  una.  A  la  Toneta,  sens 
ésser  cap  santa  com  tu  dius,  no  la  sents  quei- 
xarse  may;  y  aixó  qu’ha  d’anar  ben  escar- 
rassada,  pobra  xicota,  perque  jo’m  tinch  de 
refiar  d’ella,  que  a  casa  meva  no  hi  hà 
ningú. 

— Y  ben  net  que  no’s  queixarà!  Ella  ray 
que  hi  rosega  la  carn!  Li  toquessin  els  ossos 
com  a  mi,  ho  veuríam  lo  que  faria! 

— Es  més  agrahida  ella!  Quina  diferencia! 
Tu!  Si  sembla  que  tot  ho  fassis  per  forsa!  Ja 

ho  dich  moltas  vegadas:  «feu  pler  a  bestias, 
qu'os  ho  tornaran  ab  cossas!» 

— No  senyor,  va  errat.  Tot  lo  qu’es  pera 
vosté,  poch  que  me’n  sab  gota  de  greu.  Em¬ 
pro,  quan  un  hom  veu  que  va  de  tan  mal 
borràs  y  encara  s’ha  de  sentir  tot  això-.. 

— Tot  lo  que  tu  fas  no  es  més  qu’engrei- 
xar  a  la  gent. 

— {La  gent?  Poch  aue’ls  hi  fa  cap  falta 
que  jo  enrahoni;  bé  massa  qu’ells  diuhen. 
Y  que  si  un  hom  se’ls  escoltava,  ja  li  ben 
júruch  que  n’hi  hauria,  pera  tirar  el  barret 
al  foch  y  acabar  d’un  cop  ab  tothom. 

— A  tu  t’han  xiulat  las  orellas,  y  com 
qu’ets  tan  talòs,  may  sabs  de  quin  indret  re- 
pican  las  campanas. 

— Prou  qu’ho  sé,  més  que  vosté  no’s  pen¬ 
sa!  Y  ara  per  proba  li  vaig  a  dir  una  cosa. 
El  Met  sereno’m  deya  aquest  dia  qu’aixó  del 
tant  per  cent  ha  baixat,  y  qu’ell  m’hauria 
trobat  els  quartos  fins  al  cinch.  Y  m’ho  va 
endevinar  qu’era  vosté  que  me’n  feya  pagar 
el  deu. 

— Tu  lo  qu’ets  un  xerrayre!  {Qué’n  té  de 
fer  el  Met  de  las  nostras  cosas?  Si  te’ls  ha¬ 
guessin  deixat  al  cinch,  te  calia  vendre  cuyta 
corrent  algún  tros  de  terreno  quan  te’ls 
haguessin  demanat,  y  jo  aixó  poch  qu’ho 
faré  may  mentres  visqui. 

— Ja  ho  crech;  bé  massa  qu’ho  sé  que  no 
ho  farà!  Diguim  equina  terra  li  donaria  com 
aixó?  Y  sense  comptar  la  bona  dipoteca  que’s 
va  fer  fer.  No  crech  que  ningú  l’enganyi  a 
vosté;  ja  ha  d’ésser  ben  esquilat  de  clatell  el 
que’n  surti  bé;  0  si  no,  qu’ho  diguin  las  de 
casa  la  Martina,  que  las  ha  ben  guarnidas. 

— Fort,  per  tossudas!  Si  ellas  volguessin 
ja  fora  arreglat. 

—Es  que,  segons  tinch  entés,  poch  que 
s’ha  d’arreglar  res.  Si  diu  que’l  dret  de  casa 
seva,  que  vosté’ls  hi  demana,  ja’l  té  cobrat  y 
recobrat!  Diu  que  son  germà  li  va  dar  tot 
seguit  de  la  mort  del  pare,  y  qu’aixó’ls  pa¬ 
pers  ja  ho  cantan,  sinó  que  vosté’ls  fa  fone¬ 
dissos. — 

Al  sentir  aixó’l  senyor  Domingo’s  va  po¬ 
sar  tremolós  y  vermell  de  rabia,  veyentse 
endevinat  per  la  opinió  pública  que  li  par¬ 
lava  allavors  per  boca  del  Zidro.  Aquest,  in¬ 
conscient  del  mal  que  feya  a  n’aquell  home, 
poch  podia  preveure  que  de  retop  ell  ne  seria 
la  victima. 


— {Sabs  que  tots  plegats  sou  una  colla  de 
cedassers,  y  que  mereixeriau  qu’os  tallessin 
la  llengua?  Xerrayres,  més  que  xerrayes,  bes- 
cantadors,  embusterosl... 

— Aixó  ray;  posis  la  seva  cunyada  y  las 
noyas  a  casa,  vosté  que  no  té  ningú;  las  fa 
pubiilas,  y  veurà  cóm  callarà  llavors  la  gent. 

— Qui  ha  de  callar  ets  tu.  y  que  may  més 
te’n  senti  parlar  d’aixó!  Y  ara  que  hi  pen- 
such  — va  afegir  al  cap  d’una  estona — que  ja 
fa  dias  que  t’ho  volia  dir  y  sempre  me’n  des- 
cuydava.  {Qué  li  vas  dir  a  m’ossén  Benet  el 
dia  que  vas  anar  a  cercar  els  papers? 

— Qo?  Poch  que  me’n  recorduch.  Empró, 
vaja,  ja  sé  que  no  va  ésser  res  que'l  pogués 
ofendre. 

— Mira  que  n’hi  hà  un  tip!  Fins  fa  vergo¬ 
nya  d’enviarte  enlloch.  {Tu  no  li  vas  dir  que 
a  un  sacerdot  may  li  dirías  si  pare  y  no 
pare? 

— Y  ben  net  que  no  li  diré  may!  Ay,  va- 
tuadell!  Si  que  posaria  en  bon  lloch  a  la 
meva  mare,  qu’era  una  santa  dona! 

— Ay!  Ves  en  nom  de  Deu,  ves!  Poch 
qu’extranyo  gens  que  ningú  hi  lligui  ab  tul 
Si  jo  íos  la  teva  dona,  Deu  me’n  reguart  d’es- 
tarhi!  En  fugiria  més  lluny  que’l  dimoni  de 
la  creu! 

— Uy,  no  ho  digui  tan  alt,  que  potser  en¬ 
cara  ho  farà,  ab  els  consells  de  vosté.  S’hi 
miran  poch  a  ferne  de  groixudas  las  ratas 
d’igl... 

— Si  no  callas  te’l  trenco  pel  cap,  gran  des- 
vergonyit! — va  respondre'l  senyor  Domingo, 
enarborant  el  bastó. — Y  ja  t’ho  dich  per  ben 
dit  ara:  te  guardaràs  prou  may  més  de  posar 
els  peus  a  casa  meva!  {Ja  ho  tens  ben  entés? 
Per  un  may  més! — va  repetir,  trayent  ab  ra- 
bia’l  cistell  del  carro,  puig  en  aquell  bell 
punt  arribavan  a  casa  seva. 

Una  dona  d’uns  quaranta  anys,  blanca, 
grassona  y  ben  conservada,  molt  endressada 
al  demunt  d’ella  y  respirant  salut  y  benestar, 
els  estava  esperant  a  la  llinda  de  la  porta. 
Ni’l  Zidro,  ni  ella,  que  també  ho  havia  sen¬ 
tit,  varen  respondre  res  a  lo  que  acabava  de 
dir  el  senyor  Domingo. 

Al  véurela,  tota  la  fesomia  d’aquest  va 
trasmudarse,  asserenàntseli  la  cara  y  perdent 
en  un  moment  tota  la  expressió  de  rabia  y  de 
despit  qu’havía  anat  posant  durant  la  con¬ 
versa. 

—  {Qué  hi  hà  de  nou,  Toneta? — va  pre- 
guntarli  ab  veu  dolsa  al  mateix  temps  que  li 
íixava  la  luxuriosa  mirada  de  sos  petits  ulls. 

— Diu  que  vagi  dejorn  a  la  iglesia,  qu’han 
de  parlar  ab  el  senyor  rector. 

— Sí,  ja  sé  qué  vol.  {Que’n  tens  peragayre 
del  sopar? 

— Ja’s  pot  assentar  a  taula  ara  mateix. 

— Bona  minyona.  Y  en  Dominguet  {ja  es 
aquí? — va  seguir,  tot  entrant  cap  a  dintre 
sense  ni  menys  guaytarse  al  Zidro. 

— Deu  ésser  a  casa  que’s  muda.  Tu,  Zidro, 
— va  dir,  dirigintse  al  seu  home  —  vesten  y 
digali  que  vingui  tot  seguit,  que  ja  sopém. — 

El  Zidro  va  estrenye’ls  punys,  y  ventantse 
després  estrebada  a  la  gorra,  se  la  va  deixar 
de  gayrell,  que  gayre  bé  li  tapava  la  orella. 
Aquesta  maniobra  era  l’esbravament  de  la 
seva  impotència  devant  d’aquella  dona  que 
ni  menys  ell  sabia  si  aborria  0  desitjava, 
d'aquella  dona  qu’ell  s’havía  cercat  pera  que 
l’ajudés,  y  qu’hauría  volgut  com  las  dels  seus 
companys,  ben  colrada  y  envellida  avans 
d’hora  pel  sol  de  fora. 

Peró  la  Toneta,  sotmesa  sempre,  que  may 
havia  protestat,  y  ni  aixecava  tan  sols  la  veu 
quan  ell  cridava  y  esvalotava,  havia  oposat 
una  resistència  tan  extraordinària  a  tot  lo 
qu’ell  volia,  que  may,  desde  qu’eran  casats, 
havia  accedit  al  més  petit  dels  seus  desitjós. 
Al  boig  del  Zidro,  com  li  deya  la  gent,  no  li 
calia  més  que  doblegar  la  seva  voluntat  de¬ 
vant  la  mansuetut  de  la  seva  dona.  Per  altra 
part,  ella  s’havia  fet  indispensable  a  cal  se¬ 
nyor  Domingo,  y  encara  que  aquest  li  tenia 
una  dona  pera  fer  la  endressa  y  las  bugadas, 
no  se  li  acabava  may  la  feyna  en  aquella  casa. 

— Toneta— li  va  cridar  el  Zidro,  ja  de  tor¬ 
nada  y  sense  gosar  passar  la  porta:  —  m’ha 
dit  el  Bieló  que’l  noy  se’n  havia  anat  ab  tres 
o  quatre  companys  a  Llafranch  a  fer  una 
peixetada,  y  que  no  tornarà  fins  demà. 

— No  més  me  sab  greu  per  la  vianda  que 
queda  —  va  dir  aquesta  sense  donarhi  cap 
importància  y  tot  girant  esquena —  perque 
pel  demés,  com  qu’es  dissapte,  ja  pot  des¬ 
cansar. 

— Com  si  no  ho  fes  tota  la  setmana,  vatua- 
dell,  aquest  bagarro!  —  va  respondre’l  Zidro, 
tot  anantsen  y  ventant  de  nou  estrebada  a 
la  gorra. 


Tan  bell  punt  varen  comensar  las  campa- 
nas  a  tritllejar  pera  la  funció  del  tercer  dia  de 
Corpus,  surtían  de  casa  seva’l  senyor  Do¬ 
mingo  y  la  Toneta,  vestits  de  las  festas  y  ab 
tot  lo  bo  y  mellor  que  tenian.  Aquest,  aquell 
dia  era  cap  de  vuytava  junt  en  el  senyor 
Joan  Piera,  qu’era’l  qui  li  tocava  passar  els 
rams  que  duya  la  Toneta  en  dugas  paneras, 
puig  ella  havia  sigut  la  encarregada  de  cer¬ 
car  las  flors  y  de  ferlos.  La  iglesia  resplan- 
día  de  llums  y  estava  guarnida  ab  tot  lo  de 
las  grans  solemnitats.  E!  chor  de  senyoretas, 
acompanyat  al  armonium  per  una  de  ellas, 
cantava,  ab  veus  de  nas  embussat  y  totas 
iguals,  els  motets  del  Santíssim  Sagrament, 
repetits  després  per  tots  els  feligresos,  d'en¬ 
tre  quals  veus  sols  ressurtia  la  del  senyor 
Domingo,  fent  ambo  ab  el  drinch  dels  quar- 
tos  que’s  feya  tirar  a  la  bassina,  puig  l’acos¬ 
tava  tant  que  talment  pareixía’ls  volia  afey- 
tar.  Darrera  d'ell  el  seu  company  anava  re¬ 
partint  els  rams,  que  venían  a  ésser  com  la 
torna  de  lo  que  l’altre’s  feya  pagar  per  ende- 
vant. 

El  Met  s’esqueya  a  passar  quan  surtian 
las  darreras  donas  de  la  iglesia,  y  entre  mitj 
d’ellas  la  Toneta,  tota  escayenta  y  garbosa, 
ab  son  ayre  jovenívol  y  simpàtica  rialleta. 

—  Repunyal,  Zidro!  — va  dir  tot  seguit  que 
va  veure  a  n’aquest  a  la  porta  de  casa  seva 
acabantse  un  tros  de  pa. —  Y  quina  patxoca 
feya  la  teva  dona!  Sembla  una  senyo- 
rasa,  íoy? 

— Poch  que  la  soch  vista. 

— Ay,  ay.  {Que  no  s’ha  guarnit  aqui? 

-No. 

— {No?  Donchs  tu  estàs  molt  ben  acompa¬ 
nyat,  perque  també  soch  trobat  al  teu  xicot 
que  se’n  anava  a  Llafranch. 

— Aixís  ningú  m’ha  fet  nosa!  Ara  acabuch 
de  sopar,  y  tot  seguit  cap  a  joch. 

—Ben  fet  Zidro,  ben  fet.  El  que  dorm,  no 
pensa. 

—  {Qué  tinch  de  pensar  jo? 

— Bé,  res,  home,  res. 

— Es  que  ja  ho  soch  sentit  massas  cops,  y 
gayrebé  ho  endevinuch  lo  que  voléu  dir! 
Però  os  erréu  de  mitj  a  mitj,  vatuadell!  Y  com 
que  ja  n’estich  tip,  el  mellor  dia  escarmen¬ 
taré  a  algú. 

— No  t’acaloris,  Zidro,  no  t’acaloris.  En 
no  parlarten  més  estém  en  paus.  Y  ara  di- 

gas:  ique  vols  que’t  piqui  també  a  la  mati¬ 
nada? 

— Sí,  sí.  Veuràs,  com  que  no’t  costa  res... 

— Vaja,  donchs,  santa  nit,  Zidro. 

— Adéu,  Met. — 

Encara  hi  havia  estrellas,  que  ja’s  va  aixe¬ 
car  el  Zidro  sense  necessitat  de  que’l  crides¬ 
sin.  No  veyentse  la  seva  dona  al  costal,  va 
corre  tot  seguit  cap  a  la  porta,  trobantla  ensà 
y  tal  com  ell  l'havía  deixada.  Allavors  va 
sentirse  com  una  martellada  al  cor,  tol  va  gi¬ 
rar  al  seu  entorn,  van  flaquejarli  las  camasy 
hauria  caygut  a  terra  si  ab  tota  la  forsa  de  sas 
mans  no  s’hagués  agarrat  a  la  porta.  Allí’s 
quedà  guaytant  estúpidament  el  carrer,  las 
casas  tancadas,  las  finestras  closas:  tota  aque¬ 
lla  impassibilitat  y  quietut  que  no  li  aclaria 
res,  peró  que  li  feya  pujar  del  pit  a  la  gorja 
glopadas  d’ansia  que  fofegavan.  Lo  que  la 
gent  volia  qu’endevinés,  ell  ja  ho  pressentia. 

Tot  seguit  del  Angelus ,  las  campanas  de  la 
Parròquia  se  van  posar  a  tocar  a  morts. 
Aquell  to  tétrich,  acompassat  y  solemne  ab 
que  feyan  saber  que  un’ànima  acabava  de 
deixar  sa  despulla  mortal  per’anarsen  envers 
lo  desconegut,  li  va  donar  un  calíret  y  li  va 
fer  una  impressió  com  si  may  las  hagués  sen- 
tidas,  com  si  no  haguessin  bogat  pels  seus 
pares  v  pel  seu  fill  gran,  com  si  fos  la  pri¬ 
mera  vegada...  Li  pareixia  que’l  que  acabava 
de  finar  se’n  hi  enduya  quelcóm  seu;  sentia 
dintre’l  seu  cor  una  buydor,  un  afany,  un’an- 
sia  extranya  que  li  feya  estirar  maquinalment 
las  mans  al  espay,  com  si  volgués  agafar  0 
deturar  alguna  cosa. 

— Ja  m’ho  soch  temut  qu’ho  sabias.  Per 
aixó  no’t  soch  cridat,  veyas  -  li  va  dir  el  se- 
reno,  que  al  cap  de  poch  encertà  a  passar. — 

El  Zidro  se’l  guaytà  tot  extranyat. 

— {Volsthi  jugar  que  poch  que  sabs  res? 

— çDe  qué? 

— Mala  negada  fassin!  Miréu  que  n’hi  hà 
un  tip! 

— iVols  acabar  d’un  cop,  vatuanéu? 

— i  I  u  no  sabs  que’l  senyor  Domingo  cap 
a  la  una  s’ha  mort  de  repenta? 

— ;Mort?  — va  repetir  el  Zidro  agafantlo 
pel  bras  tot  esferehit. 

— Si;  la  teva  dona  m’ha  fet  anar  a  cercar 
el  metje,  y  quan  el  senyor  Casimiro  hi  ha 
arribat  ja  estava  fret  y  enrampat. 

— dius  qu'era  la  una? 


—Sí,  frech  a  frech  era  aquesta  hora.  Si  jo 
fins  te  volia  venir  a  cercar  {vols  creureho? 
Empró... 

— Y  si  ha  estat  d erepenta,  <;cóm  es  que  la 
Toneta  no  era  aquí  en  aquella  hora? — va  dir 
el  Zidro  en  veu  baixa,  com  si  s’ho  preguntés 
a  n’ell  mateix. — 

El  Met  li  anava  a  respondre  clar  tot  lo  que 
havia  vist  y  endevinat,  peró  li  va  fer  llàstima 
y’s  va  acontentar  ab  bellugar  el  cap  y  arron¬ 
sar  las  espatllas. 

— i Y  qui  hi  hà  ara  alli  ab  ells?— va  pre¬ 
guntar  el  Zidro  al  cap  d’una  estona. 

— La  seva  cunyada  y  las  noyas,  que  la  teva 
dona  m’ha  fet  anar  a  cercar  ara  tot  just. 

— Potser  aixó  serà  un  bé  per’aquestas  po- 
bras  donas. 

— No  ho  creguis,  al  revés.  Jo'm  pénsuch 
que’ls  en  hi  vindràn  de  més  grossas,  per- 
que’m  sembla  que  ni  en  mort  ni  en  vida 
perdonava  aquell  jan  fot...  Senyor,  deteniu- 
me  la  boca. 

— Tu’l  critiquejas  y  no  t'havia  fet  cap  mal. 

— Perque  no  va  poder. 

— Tenía’ls  seus  rampells  com  tothóm,  em¬ 
pró,  vaja,  ara  qu’es  mort,  £vols  creure  que 
fins  me  sembla  que  feya  bé  primerament  de 
estarli  agrahit? 

— Sí,  ja  hi  tocas,  ja  hi  tocas!  Y escolta  bé  lo 
que’t  dich:  Potser  tens  rahó  que  n’hi  hauràs 
d’estar,  perque  si  no  m’erro,  fins  me  sembla 
que’t  pervindrà  quelcóm  per  part  de  la  teva 
parenta. 

—Poch  que  sé  qué  vols  dir. 

— Ja  m’entendràs  un  altre  dia,  y  sabràs 
per  qué  vas  haver  de  treure’l  baptisme  del 
xicot  y  la  fe  de  casament. 

— iQue  hi  ha  anat  el  notari? 

— Jo  ja  fa  temps  que  filuch,  empró  com  que 
la  porta  era  tancada  sempre,  no  puch  dir  res. 
Algú  estarà  content,  empró  molts  ne  patiràn. 
Ten  compte  qui  t’ho  diu.  Vaja  Zidro,  Deu  te 
do  bon  dia,  que  fentla  petar  se  m’ha  fet  d’alló 
més  tart. 

— Bon  dia,  Met. — 

Y'l  Zidro  pera  no  veure  a  ningú  més,  y  fins 
pera  que’s  pensessin  qu’era  fora,  va  ajustar 
ben  bé  la  porta,  anantsen  a  seure  al  escó, 
ahont  va  quedar  talment  aclaparat  y  sens 
esma  ni  virior  pera  fer  res. 

A  las  vuyt  del  matí  del  endemà  va  sentir 
altre  cop  las  campanas,  tocant  pera  l’enterro. 

Va  esperar  que  senyalessin  l’ultim  ofici,  y 
allavors  se’n  va  anar  de  dret  cap  al  cementiri, 
amagantse  darrera  la  capella  pera  que  no’l 
vegés  ningú.  Desd’allí  va  veure  arribar  la  co¬ 
mitiva  y  anarsen  els  capellans  després  de 
cantadas  las  darreras  absoltas.  Portavan  el 
cap  del  dol  en  Dominguet  y’is  dos  obrers  que 
quedavan  a  la  parròquia,  companys  d’ell;  y 
de  donas,  las  parentas  junt  ab  la  Toneta,  to- 
tas  endolad'as  y  tapadas,  malgrat  la  calor  y  1 
poch  sentiment. 

Quan  tot  va  ésser  acabat,  y  aquell  lloch 
trist  va  tornar  a  quedar  sol  com  sempre,  va 
surtir  el  Zidro  del  seu  amagatall,  y  agarrat 
al  reixat  se  va  quedar  guaytant  fixo’l  clot, 
ahont  devia  consumirse  tot  lo  que  quedava 
d’aquell  home  que,  segons  deya,  tant  de  bé 
li  havia  volgut.  Altre  cop  va  sentir  aquell 
defalliment  de  sas  forsas  fisicas  y  morals,  y 
altre  cop  va  estendre  las  mans,  allavors  en¬ 
vers  la  tomba,  com  si  allí  li  haguessin  també 
soterrat  pera  sempre  tot  l’objecte  de  la  seva 
vida. 

Vuyt  dias  havian  passat,  y  encara  pera  res 
havia  vist  a  la  seva  dona  ni  al  noy.  Molts 
cops  s’havia  trobat  ja  a  més  de  mitj  cami  pera 
anarhi,  y  sempre  reculava;  sempre  veya  la 
dura  mirada  d’aquell  home,  privantlo  d’en¬ 
trar  per  un  may  més  a  casa  seva.  Al  ultim, 
al  arribar  un  dia  del  camp,  va  trobar  a  la  To¬ 
neta  v  al  noy,  regirant  calaixos  y  fent  farsells. 
Li  van  fer  saber  que  marxavan  a  Figueras, 
y  que  ja  li  escriurian  la  tornada,  puig  no 
sabian  quan  seria.  Era  tan  grossa  la  tribu¬ 
lació  del  Zidro  y  tant  lo  qu’estava  acobardit, 
que  no  va  dir  res.  Ni  un  crit  d’angoixa  o  de 
desfogament  va  surtir  d’aquell  pit  oprimit 
quan,  al  anarsen,  no  li  van  dar  més  que  un 
adeu  sech,  fret,  el  que’s  dona  per  un  cami 
al  primer  desconegut  que’s  troba. 

— {Y  donchs,  Zidro,  encara  no  volen  tor¬ 
nar  la  Toneta  y’l  noy?  Ells  sí  que  la  fan 
llarga !  — 

Dugas  llàgrimas  varen  caure  dels  ulls  del 
Zidro. 

—  {Fa  qu’ho  vaig  ben  endevinar  Zidro? 
No’t  vaig  voler  dir  res  aquella  nit;  empró, 
si  haguessis  vist  alló,  esgarrifava!  Per  aixó, 
perdona,  empró  t'ho  tinch  de  dir.  Tothom 
ho  coneixia  menos  tu.  Sembla  que  te’n  has 


d’arrossegar  el  món,  y  ets  més  ignocent  que 
una  maynada!  {Y  fa  qu’es  cert  qu’ara  son 
richs  y  no’t  volen? 

— {Qui  t’ho  ha  dit? 

— Las  de  cala  Martinas,  qu’en  comptes 
d’arreplegar  quelcom,  com  las  pertocaria  de 
dret,  diu  qu’ara  l’hereu  las  hi  seguirà  la  qües¬ 
tió  més  ferma  que  may.  Y  l’hereu  es  el  teu 
noy  després  que  sa  mare  falti,  {veritat? 

— íEl  meu  noy? — va  cridar  el  Zidro,  redres- 
santse  y  clohent  els  punys  ab  rabia. — Poch 
qu’en  tinch  cap  jo  de  noy!  No  es  meu,  no! 
Ara  ho  sentuch!  Es  fill  d’aquell  homel  Si  fos 
meu,  hauria  arreplegat  quelcom  de  la  meva 
honradesa  y  ganas  de  trevallar,  y  la  sanch 
li  hauria  dit  alguna  cosa,  pera  no  arreplegar 
la  herencia  d’odi  y  de  venjansa  que  aquell 
els  hi  ha  deixat  fins  més  enllà  de  la  tomba! 

— Ja  ets  ben  bé  de  planye,  ja  t’ho  asse- 
gúruch! 

— No,  Met,  no;  vas  errat;  ara  si  que  no! 
Avans  ho  era  perque’m  creya  que  tenia  fa¬ 
mília,  y  patia  de  no  podelshi  dar  tot  lo  que 
jo  desitjava  pera  ells.  Mira:  després  d’ha- 
velshi  mogut  un  xibarri,  fins  m’hauria  tros¬ 
sejat  la  llengua;  y’m  condempnava,  y’m  do¬ 
nava  la  culpa  a  mi  mateix  de  no  haver  sabut 
portar  la  Toneta.  Perque  ella  no  era  aixis 
quan  ens  vam  casar ;  la  va  fer  malbé’l  tracte 
d’aquell  home;  li  va  fer  veure  cosas  que  no 
li  pertocavan  y  que  jo  no  li  podia  dar. 

— Si  que  tens  rahó,  sí.  A  n’ell  li  va  trobar 
una  bondat  que  no  tenia,  y  a  tu,  al  revés... 
De  tu  tot  la  ofenia. 

— Perque  jo  deya  la  veritat:  per  aixó  li 
cohia.  El  cor  si  que  no  va  voler  veurel  may; 
y  creume,  Met,  que  n’hauria  fet  lo  qu’hagués 
volgut,  perque  era  ben  seu.  Per  aixó,  ara, 
no’m  planyis,  no’m  planyis  ni  una  gota!  Ara 
soch  sol,  deslligat  de  tothom;  ara  no  esti- 
much  a  ningú,  perque  ningú  m’ha  estimat  a 
mi;  y  estaré  bé  y  seré  felis,  t’ho  júruch,  ja  ho 
veuràs,  molt  felis,  molt  felis... — anava  repe¬ 
tint,  meDtres  omplia  de  llàgrimas  el  collar 
del  cavall  que  allavors  li  estava  posant. 

Felip  Palma 

REVISTA  DE  REVISTAS 

L' Humanitè  Nouvelle ,  en  son  número  de 
agost,  publica  una  Crítica  de  l'anarquia  deguda 
a  Alfred  Naquet,  examinant  la  manera  d’és¬ 
ser  dels  anarquistas  comunistas,  llur  con¬ 
cepció,  y  ademés  un  detallat  anàlisis  referent 
a  la  producció  y  consum  dels  productes. 
Ademés  publica  dita  revista  parisenca  un 
estudi  titulat  L  Ethique  et  la  Révolution  so- 
ciale,  per  Z. — R.  Walczewski,  en  que  s’exa¬ 
mina  la  moral  pràctica  dels  socialistas,  no  la 
de  llurs  leorias,  sinó  la  que's  desprèn  de 
llurs  actes.  En  la  part  literaria  hi  figuran 
remarcables  trevalls  de  Raymond  Duval,  de 
Toia  Doran  y  de  nostre  coloborador  Paul- 
Armand  Hirsch,  com  també  una  critica  del 
moviment  literari  neo-grech,  deguda  a  Phi- 
leas  Lebesgue.  De  la  secció  bibliogràfica, 
complertíssima  com  sempre,  son  dignes  d’es- 
mentarse  especialment  la  critica  d’etnogra- 
fia  d’Elisée  Reclús  y  la  crònica  de  lletras 
italianas  de  Antonio  Agresti. 

El  Mercure  de  France  publica  un  hermosis- 
sim  estudi  histórich-critich  de  Alexandre 
Myrial  sobre  Les  Congregations  en  Chine, 
que  l’autor  considera  destinadas  a  desapa- 
reixe  latalment,  si  bé  en  època  qu’encara 
creu  molt  llunyana.  Els  demés  trevalls,  de 
Léon  Séché,  Maurice  Beaubourg,  L.  de  la 
Laurencie,  etc.,  son  remarcables,  com  també 
els  de  critica  d’art  y  lletras  que  integran  la 
nodridíssima  Révue  du  mois. 

La  Renaissance  Latine  (Paris)  publica,  en¬ 
tre  altres  trevalls:  l’acabament  de  Les  Amitiés 
françaises,  de  Maurice  Barrés;  un  notable 
estudi  de  Les  Elections  au  Reichstag,  exami¬ 
nant  y  definint  la  nova  situació  creada  pels 
escrutinis  de  16  y  25  del  darrer  juny,  si¬ 
tuació  que  l’articulista,  Edgard  Milhaud, 
considera  favorable  a  la  causa  de  la  pau; 
unacrilicasobre’l  papa  Lleó XIII,  per  Georges 
Gaulis;  La  Civilisation  byzanline  en  Egypte , 
notable  article  d’Albert  Gayet,  y  l’acostu¬ 
mada  crònica  de  llibres  y  revistas. 

La  Nouvelle  Révue  Moderne  (Paris)  conté 
en  son  darrer  número  trevalls  literaris  bas¬ 
tant  apreciables  de  Massillon  Coicou,  Paul 
Souchon,  etc.,  y  crónicas  d’actualitats,  llibres 
y  revistas,  bastant  nodridas. 

L' Européen  (Paris).  El  número  de  5  de  se¬ 
tembre  d’aquesta  important  revista  setmanal 
publica,  com  de  costúm,  extensas  crónicas  del 
moviment  polítich  internacional,  consagrant 
especial  atenció  a  la  revolta  dels  macedo- 
nians  y  a  l’actitut  de  las  potencias  devant 
d’ella.  En  un  article  de  P.  de  la  Haye,  titulat 
La  Russxe  et  la  paix,  s’estudia  la  marxa  que 
segueix  la  diplomàcia  russa  en  son  propòsit 
d  apoderarse  de  Constantinopla  y  de  las  In- 
dias  creyent  aixis  arribar  a  senyora  del  món: 
ab  lo  que  no  fa  altra  cosa  que  seguir  las  ins¬ 
truccions  que  Pere’l  Gran  deixà  en  son  tes¬ 
tament,  que  l’articulista  reproduheix  fent  al¬ 


guna  observació  sobre  sa  autenticitat.  Aixis 
veyém  sempre  al  món  sols  dugas  grans  po- 
liticas  antagónicas  que’s  combaten  a  Cons¬ 
tantinopla,  a  Bulgaria,  a  Grècia,  a  Siria,  a 
Pèrsia,  als  Estats  Units,  al  Japó,  y  fins  a 
Italia  y  a  Fransa.  Y  aqueixas  dugas  pohticas 
son  la  inglesa  y  la  russa,  representantas  de 
dugas  nacions  tan  poderosas  com  interessa- 
das  y  ambiciosas. 

La  Revue  Provinciale  (Tolosa)  publica  en 
primer  lloch  un  article  de  Charles  Benet  ti¬ 
tulat  Le  Régionalisme  et  la  Démocraiie,  co¬ 
mentant  el  que  M.  J.  Paul-Boncour  va  pu¬ 
blicar  a  La  Renaissance  Latine  sobre  La 
Republique  el  la  Descentralisation ,  de  que  ja 
donarem  compte.  M.  Benet,  apoyantse  en 
teorias  de  Proudhon  y  altres  filosops,  de¬ 
mostra  plenament  que  sols  el  regim  auto¬ 
nomista  pot  dur  la  vera  democràcia  en  el 
governament  dels  pobles. 

Hi  hà,  ademés,  trevalls  literaris  y  crítichs 
de  Delbousquet,  Orliac,  Buron,  etc. 

La  Terro  d'Oc ,  de  Tolosa,  dona  una  com¬ 
plerta  informació  dels  darrers  Jochs  Florals 
de  dita  ciutat. 

Hojas  Selectas  (Barcelona).  El  darrer  nú¬ 
mero,  profusament  ilustrat  com  tots  els  que 
publica  aquesta  ‘  amena  revista,  conté,  entre 
altres  trevalls,  els  següents:  Los  espaiioles  en 
Rusia  durante  la  campana  napoleònica ,  per 
Juan  B.  Perales;  El  impeno  del  Sol  nacienle , 
per  A.  Garcia  Llansó;  Telefonia  sin  hilos ,  per 
Joaquin  Usunàriz;  La  música  de  Cake-Walk , 
pel  mestre  Walsata;  Las  alas  de  Lcaro ,  nove- 
la  grega  per  F.  Climent,  etc.  Las  notas  d’ac¬ 
tualitat,  serias  0  festivas,  resultan  molt  inte¬ 
ressants  y  contribuheixen  a  donar  varietat  a 
aquesta  revista,  verament  pròpia  pera  las  fa- 
milias. 

D’entre  las  altras  revistas  últimament  re- 
budas,  esmentarém  la  Revue  Franco-ltahenne 
et  du  Monde  Latin ,  de  Nàpols;  el  suplement 
de  El  Autonomista  de  Gerona  corresponent 
al  més  d’agost;  La  Lectura  y  Nuestro  Tiempo , 
de  Madrid;  La  Critique  Internationale ,  Le 
Ménéslrel ,  La  Revue  du  Bien  y  Catalunya- 
París ,  de  Paris;  Mont-Segur ,  de  Rennes-lo- 
Castel  (Aude);  Euskalduna,  de  Bilbao;  Re¬ 
vista  Homeopàtica  Catalana ,  Album-Salón, 
Revista  Social ,  Espana  Cartófila ,  Arquitec¬ 
tura  y  Construcción ,  Hispania ,  Bolelín  Juri- 
dico,  L'Art  del  Pagés ,  Butlletí  del  aCentre 
Excursionista  de  Catalunya »,  etc.,  de  Barce¬ 
lona;  Novy-Kult ,  de  Praga;  Alhambra,  de  Gra¬ 
nada,  etc.,  etc. 

Ll.  V. 

Com  era  de  preveure,  l’éxit  del  Teatre  Ca¬ 
talà  a  la  capital  del  Rosselló  ha  sigut  gran¬ 
diós.  Els  catalans  de  Fransa  y’is  d’Espanya, 
no  separats,  sinó  units  per  la  cordillera  piri¬ 
nenca  en  quin  si  hi  cova  e  hi  covarà  per 
llarchs  sigles  l’esperit  de  la  rassa  y’l  de  la 
llengua  mare,  s’han  sentit  més  units  encara 
per  la  influencia  poderosa  del  geni  calala- 
nesch  que  batega  en  las  obras  de  nostres 
poetas,  en  las  que  hi  està  vinculada  l’ànima 
del  poble,  sas  costums,  sas  passions,  sos 
sentimems.  Las  ovacions  que'ls  perpinya- 
nenchs  han  fet  als  actors  de  Romea,  no  po- 
dentlas  fer  a  n’en  Guimerà  per  no  haverhi 
aquest  assistit,  foren  de  las  que  no  s’oblidan. 
Al  esclat  d’aqueixas  ovacions,  que  retru¬ 
nyirà  sens  dubte  anys  a  venir  y  promourà 
emocions  novas,  acabarà  per  despertar  tot  el 
poble  català,  avuy  mitj  adormit  y  compara¬ 
ble  a  un  colós  que,  inconscient  de  sas  for- 
sas,  té  encara  en  la  inèrcia  molts  de  sos  mem¬ 
bres.  L’espectacle  d’aquest  poble  que  va  des 
pertant  per  l’art,  es  hermós  a  tot  serho.  Nos¬ 
altres  ja’ns  en  donavam  compte  d’aquesta 
hermosura  real,  y  nostres  germans  de  Fransa 
comensan  també  a  sentiria  y  compéndrela. 
Per’xó  L' Independent  de  Perpinyà,  arràn  de 
la  representació  de  Terra  baixa  pels  actors 
catalans,  deya:  «Ha  sigut  un  aconteixement 
qu’ha  engrandit  el  patrimoni  de  nostras 
sensacions  arlisticas,  y  que’ns  ha  iniciat  en 
una  bellesa  que  per  llarch  temps  encara  hau¬ 
ria  restat  ignorada  y  desconeguda  pera  nos¬ 
altres.» 

Els  rossellonesos  han  comprés  tot  lo  que 
val  la  llengua  catalana,  concisa  y  ruda,  mu¬ 
sical  y  tendra  alhora,  flexible,  en  fi,  y  rica 
com  pocas;  han  comprés  tot  l’esfors  realisat 
pel  Catalanisme;  y  han  comparat  nostre  tea¬ 
tre  ab  els  grans  teatres,  si  no  per  lo  qu’ha 
realisat,  per  lo  que  va  realisanl  v  lo  que  lo- 
grarà.  Y  en  Guimerà,  y  l’Iglesias,  en  Borràs 
y’is  seus  companys,  han  sigut  frenéticament 
aclamats. 

L’éxit  no  es  sols  d'ells:  es  del  públich 
y  la  prempsa  que  part  d’enllà  del  Pirineu  els 
ha  aplaudit;  l’éxit  es  també  nostre,  y  de  tots, 
perque  es  l’éxit  de  Catalunya. 

Els  catalanistas  de  Mollerusa  y  Guissona 
publicaren  fa  alguns  dias,  com  ja  saben  nos¬ 
tres  lectors  per  la  prempsa  diaria,  patrióticas 
y  entusiastas  alocucions  convocant  als  mee- 
tings  que  devian  tenir  lloch,  respectivament, 
els  dias  6  y  8  del  actual,  ab  assistència  de 
varis  individuus  de  la  Junta  Permanent  de  la 
Unia  Catalanista ,  incansables  com  sempre  en 
son  trevall  de  propaganda  constant  per  tota 
Catalunya.  Al  entrar  en  màquina  aquest  nú¬ 
mero  no  tenim  noticia  encara  del  meeling  de 


Guissona;  en  cambi  sabém  que  a  Mollerusa 
fou  aclamada  la  Permanent  de  la  Unió  y’is 
oradors  que  l’acompanyavan.  No  fou  menor 
l’entusiasme  a  Cervera,  ahont  també  anà  la 
Permanent  essent  festejada  ab  una  vetllada 
patriòtica  per  la  Escola  Catalana  de  dita  ciu¬ 
tat  y  per  l’Orfeó;  vetllada  en  que’ls  noys,  a 
més  de  son  art  en  la  execució  dels  cants  po¬ 
pulars  catalans,  demostraren  grans  coneixe¬ 
ments  de  la  historia  de  Catalunya  Aquesta 
vetllada  finalisà  ab  el  cant  de  La  nostra  ban¬ 
dera ,  que  fou  escoltat  de  peu  dret. 

Tot  indica  que  aquest  viatje  de  propa¬ 
ganda  de  la  Unió  ha  sigut  un  dels  més  profi- 
tosos.  Sentim  que  la  falta  d’espay  ens  privi 
d’entrar  en  tants  detalls  com  voldriam. 


El  senyor  Mallofré  acabà  de  desenrotllar 
el  passat  dijous  en  el  local  de  «Catalunya 
Federal»  sa  notable  conferencia  sobre  «Parti¬ 
cularisme  y  Nacionalisme»,  arribant,  per 
medi  del  anàlisis  cientifich,  aplicat  al  medi 
ambient  y  a  la  herencia  dels  sers,  dels  indi¬ 
viduus  y  dels  pobles,  a  la  definició  detallada 
y  complerta  de  la  patria  natural  o  sia  la  en¬ 
titat  politica  més  vital  y  justa.  Parlà  també 
de  la  necessitat  de  que  un  organisme  natural 
y  viu,  sia  també  natural  en  la  pràctica  dels 
fets  y  no  deixi  sas  costums  sanas  ni  fassi  al¬ 
tra  politica  que  la  que  naix  de  son  caràcter, 
la  que  convé  a  sas  necessitats  y  que  cal  esti¬ 
gui  constantment  enrobustida  ab  una  edu¬ 
cació  sòlida,  pausada  y  conscient.  El  senyor 
Mallofré  fou  molt  aplaudit  y  felicitat. 

La  delegació  de  la  «Lliga  Regionalista»  a 
la  Barceloneta,  ha  organisal  un  segón  con¬ 
curs  (el  primer  tingué  lloch  l’any  passat),  de 
llegir  y  escriure  català,  pera  estimular  als 
noys  en  l’estudi  y  coneixement  de  la  seva 
parla.  S’ofereixen  tres  premis,  consistents 
en  tres  vestits.  Els  exercicis  comensaràn  el 
dia  20  d’aquest  mes,  podent  pendrehi  part 
sols  aquells  noys  que,  essent  fills  de  la  Bar¬ 
celoneta  o  residinthi  habitualment,  no  tin¬ 
guin  més  de  dotze  anys  ni  hagin  obtingut 
cap  premi  en  l’anterior  concurs.  El  jurat  ca- 
lificador  estarà  compost  pels  senyors  Ferràn 
Agulló,  Joseph  Bernad  y  Joseph  Morató. 

La  societat  choral  «Catalunya  Nova»,  ha 
donat  dos  concerts  populars  al  Teatre  Nou, 
als  que  hi  ha  assistit  nombrós  públich.  El  da¬ 
rrer  concert,  celebrat  diumenge,  fou  notable, 
haventse  tingut  de  repetir  varias  de  las  pessas 
del  programa,  com  El  rossinyol ,  Els  tres 
tambors ,  La  nina  encantada  y  el  Crit  de  patria, 
d’en  Morera,  Els  pescadors,  d’en  Clavé,  y  La 
cansó  del  cassador,  de  Mendelsshon. 

Fidel  Giró,  impressor. —  Carrer  de  València,  233 

QÜESTIÓ  D'HIGIENE  SOCIAL 

Els  Estats  Units  y  la  Inglaterra,  dos  estats 
que  fins  ara  havian  tingut  obertas  de  bat  a 
bat  las  portas  pera  que  gent  de  tota  mena  y 
de  per  tot  arreu  pogués  inmigrarhi,  han  re¬ 
glamentat  suara  la  entrada  d’emigrants  d’al- 
tras  terras  restringintla,  dictant  entenimen- 
tadas  disposicions  dirigidas  a  realisar  una 
enèrgica  acció  selectiva  en  la  gentada  que  dei¬ 
xa  la  seva  patria  natural  y’n  cerca  de  nova 
pera  mellor  satisfer  necessitats  elementals  de 
la  vida,  o  bé  aspiracions  socials  del  esperit. 

Tant  els  Estats  Units  com  la  Inglaterra  vo¬ 
len  que’ls  individuus  que  hi  emigrin  sían  de 
bona  salut,  de  naturalesa  forta,  d’inteligen- 
cia  desenrotllada,  de  moral  dreturera,  que 


sian,  tant  per  la  robustesa  y  la  sanitat  del  cos 
com  per  las  aptituts  de  la  inteligencia  y  per  la 
conducta  social,  elements  profitosos  pera  la 
colectivitat,  elements  que  s’enmotllin  a  la  no¬ 
va  patria  afavorint  el  perfeccionament  social 
del  estat.  Per  aixó  en  las  lleys  novissimas  se 
priva  la  inmigració  dels  febles,  dels  malal¬ 
tissos,  dels  que  poden  encomanar  malaltías, 
dels  ineptes  en  el  sentit  social,  dels  inmorals 
y  dels  delirants  antisocials. 

Encara  no’m  som  adonat  de  que’lslliberals 
jacobins  y  regressius  que  pera  mal  de  Ca¬ 
talunya  campan  per  nostre  poble,  hagin  pro¬ 
testat  de  las  precaucions  que’ls  Estats  Units 
y  la  Inglaterra  han  pres  contra’ls  desviats  de 
tot  el  món  qu’anavan  a  n’aquellas  societats 
a  exercirhi  la  llur  acció  corruptora  y  pertor¬ 
badora.  Y  es  que’ls  dos  estats  de  llengua  in- 
glesa  tenen  fama  d’avensats  y  de  lliberahs- 
sims,  y  tot  lo  que  fan  y  tot  lo  que  disposan 
els  governs  d’Eduart  VII  y  d’en  Roosevelt, 
no  acostuma  a  ésser  discutit  pels  ignoran 
tissims  y  perversos  que  a  gratcient  malme- 
nan  el  nostre  poble.  Si  la  lògica  signifiqués 
quelcom  pera’ls  explotadors  polilichs  y  so¬ 
cials  que  s’anomenan  lliberalissims,  haurian 
de  protestar  y  combatre’l  fet,  qu’haunan  de 
considerar  antilliberal,  de  que  dos  estats  se 
defensin  contra  la  maldat,  contra  la  malaltia 
y  contra  tot  lo  que  pugui  causar  perjudici  a 
la  colectivitat 

Cal  considerar  com  disposició  de  veritable 
progrés  aqueixa  selecció  d  emigrants;  cal 
consideraria  com  una  lley  lliberal  de  bona 
soca;  cal  interpretaria  com  funció  normal  de 
societats  que  no  consenten  entrebanchs  en  la 
evolució  de  perfeccionament.  Mes  també  cal 
preguntarse  si’ls  jacobins  atàvichs  y  regres¬ 
sius  no  surtirian  de  pollaguera,  titllant  de 
reaccionari  y  de  missoneista  al  que  defensés 
que  a  la  nostra  Catalunya  hi  mancan  lleys 
selectivas  que  impedissin  la  inmigració  dels 
antisocials  de  totas  menas  que,  uns  ab  ple 
coneixement,  altres  ab  inconsciència,  venen 
al  nostre  poble  a  produhirhi  fonda  pertorba¬ 
ció,  a  desnacionalisarlo,  a  degenerarlo  des- 
viantlo,  a  ensopirli  la  consciència,  a  perver- 
tirli’ls  sentiments,  a  deturarlo  en  la  evolució 
de  progrés  y  de  perfeccionament,  a  llevarli 
virilitat,  a  degradarlo,  a  realisarhi  la  opro¬ 
biosa  acció  de  pretendre  anorrear  1  ànima 
d’un  poble. 

Ho  dich  ben  clar.  Jo  que’m  sento  a  tothora 
guiat  pel  desitj  de  veure  a  la  nostra  Cata¬ 
lunya  rica  y  plena,  progressiva,  y  evolucio¬ 
nant  a  la  devantera  de  tots  els  pobles,si  aixó 
es  possible,  me  dol  que,  per  mancarnos  1  au¬ 
tonomia,  no  poguém  promulgar  lleys  prohi- 
bitivas,  lleys  selectivas  que  sian  ferm  obsta¬ 
cle  pera  que  al  nostre  poble  s  hi  introduheixin 
elements  desorganisadors  y  antisocials. 

Escruixeix  el  deplorable  estat  social  de 
nostra  rassa,  en  la  que,  si  en  lo  més  pregón 
de  l’ànima  hi  esbatega  encara  lo  qu  es  tipich 
y  caracteristich  de  la  personalitat  catalana, en 
lo  extern,  en  las  relacions  socials,  en  lo  qu’es 
inconscient,  en  tot  lo  que  son  activitats  y  ma¬ 
nifestacions  que  determina  1  medi  ambient 
social,  s’hi  nota’l  predomini  d’un  criteri 
fals,  errat  y  dolent,  la  influhencia  d’una  igno¬ 
rància  y  d’una  falta  de  cultura  qu  avergo¬ 
nyeixen,  y  l’acció  d’un  egoisme  tan  des¬ 
enfrenat,  que  la  ordinariesa  es  la  senyora  y 
majora  dels  esperits. 

Por  afirmarse,  peró,  que  tots  aqueixos 
grandíssims  defectes  son  ara  per  ara  del  tot 
externs,  perque  no  s  han  endinzat  fins  al 
fons  del  esperit  del  nostre  poble,  ni  crech 
que  jamay  arribin  a  pervertirlo  del  tot,  perque 
la  personalitat  catalana  posseheix  elements 
fonamentals  de  rassa  y  per  aixó  indestructi¬ 
bles,  que  impideixen  la  disgregació  ydesoi- 
ganisació  de  las  particularitats  propias  de  la 


nostra  individualitat  ètnica.  Possehim  una 
deu  inestroncable  d’energias  pera  1  trevall, 
que  suposan  tremp  biológich  y  exigeixen  ac¬ 
tivitats  pera  espandirse;  el  nostre  esperit  es 
analitich  y  conscientment  no  somnia;  els  nos¬ 
tres  sentiments  normals  ens  mouhen  a  ger¬ 
manor  y  a  pietat. 

Mes  tot  servant  al  sí  de  la  nostra  rassa  tot 
lo  que  per  ésser  ingénit  y  fonamental  de  1  à- 
nima  catalana  no  pot  desapareixe,  cal  lluytar 
contra  l’estat  en  que’s  troba’l  nostre  poble, 
al  que’l  fet  actual  s’hi  imposa,  desprecia’l 
passat  y’s  burla  del  ideal  y  ajup  el  coll  pera 
que  l’esclavitzin  antisocials  degenerats  y  an¬ 
tisocials  d’altras  rassas  que  sempre  han  sigut 
inferiors  per  la  llur  calitat  ètnica  y  social. 
L’egoísme’ns  governa, ’ns  oposém  a  que  ls 
sentiments  de  germanor  y  de  pietat  ens  diri¬ 
geixin,  y  en  el  trevall  sols  s  hi  cerca  1  medi 
pera  satisfer  cuncupiscencias. 

Y  es  tota  la  nostra  rassa  la  que’s  troba  ai- 
xis  desviada:  poderosos  y  humils,  amos  y 
obrers,  ignorants  y  gent  que  passa  per  ins- 
truhida.  Tots,  tots  poch  o  molt  han  abdicat 
quelcom  de  lo  que  dignifica  al  home  y  als 
pobles;  tots,  tols  son  tranzigents  ab  la  inmo- 
ralitat;  tots,  tots  cercan  pera  us  propi  y  per¬ 
sonal  una  mena  de  llibertat  que’ls  fassi  lliu¬ 
res  a  n’ells  y  tiranisi  als  altres;  tots,  tots  ab 
gran  hipocresia  defensan  ideas  políticas  ó 
concepcions  filosóficas  y  creencias,  pera  que 
els  hi  afavoreixin  la  satisfacció  de  perversos 
sentiments; tots,  tots  se  rabejan  en  la  maldat, 
abolintse’l  pensar,  pervertintse’l  sentir,  ex- 
citantse  l’actuar,  mantenint  colgat  ab  cen- 
dras  exóticas  el  caliu  hont  hi  perduran  els 
grans  elements  morals  e  intelectuals  de  la 
nostra  nacionalitat.  Ignorància,  perversió  y 
excitació:  vetaquí  la  trilogia  qu  en  lo  extern 
desfigura  y  desequilibra  a  la  bona  gent  de  la 
nostra  Catalunya. 

La  causa  d’aquest  llastimós  estat  social 
no  es  pas  cap  altra  que  l’intromissió  al  nos¬ 
tre  poble  d’elements  personals,  intelectuals, 
morals  y  politichs,  degenerats  y  productes 
de  rassas  inferiors  y  ademés  decadents,  que 
ab  tota  llibertat  s’han  introduhit  a  Cata¬ 
lunya  exercinthi  l’acció  desorganisadora  que 
arreu  realisan  els  elements  biológichs  dege¬ 
nerats,  qu'es  lo  mateix  que  dir  elements  pro¬ 
ductors  de  malaltías  socials. 

En  lmdividuu,  en  la  familia,  en  els  usos  y 

costums,  en  las  activitats  del  trevall  y  en  las 
funcions  económicas,  en  la  política,  en  tot  lo 
que  son  elements  de  la  nostra  vida  social,  s’hi 
manifestalamalestrugainfluhencia  dels  dege¬ 
nerats  qu’han  infeccionat  dels  defectes  e  im¬ 
perfeccions  de  la  llur  rassa  a  lots  els  estaments 
del  nostre  poble.  Aquesta  acció  desorgani- 
sadora  que  pera  vergonya  nostra  s’ha  de  dir 
qu’han  afavorit  els  explotadors  politichs  de 
tots  els  partits,  ha  determinat  el  despreci 
de  la  nostra  personalitat  catalana  y  l’ad.mi- 
ració  y  la  imitació  d’una  rassa  que,  inadap- 
table  al  progrés,  resta  deturada  fa  sigles  en 
el  seu  desenrotllo  y  per  tant  no  evolucio¬ 
narà,  perque  fa  temps  ha  cumplert  la  seva 
elemental  missió  dintre  la  finalitat  de  las 
societats  humanas.  La  forsa  qu’encara  pos- 
seheix,  es  ben  relativa:  no  es  altra  que  la 
forsa  relativa  dels  organismes  elementals, 
productors  de  tranzitorias  pertorbacions,  ma- 
laltias,  en  els  organismessuperiors,  prouforts 
pera  deslliurarse  deia  morbositat  y  retornar 
al  estat  normal  de  salut. 

Els  micro-organismes  étnichs  que  desna- 
cionalisan  a  la  nostra  Catalunya,  realisant 
acció  patogénica  social,  no  surtiràn  pas  ab 
la  seva,  perque  l’organisme  del  nostre  poble 
es  fort,  y  encara  qu’estigui  malalt  tant  com 
se  vulgui,  no  sucumbirà.  La  reacció  contra  la 
malaltia  ja  hi  es,  creixerà  més,  s’extendrà 
arreu  per  tots  els  estaments  del  nostre  po¬ 
ble,  y  ls  micro-organismes  de  morbositat  so¬ 
cial  seràn  pera  sempre  més  foragitats  del 
organisme  de  la  nostra  nacionalitat.  Las 
energias  mentals  y  orgànicas  pera’l  trevall, 
la  reflexió  y  l’esperit  analitich  y’is  senti¬ 
ments  de  germanor  y  de  pietat  guiant  el  nos¬ 
tre  poble  vers  l’ideal  dels  pobles  progressius, 
venceràn  a  la  feblesa  orgànica,  a  la  superfi¬ 
cialitat  y  a  la  generalisació  y  als  sentiments 
egoístas,  agressius  y  sanguinaris  que’ns  vo¬ 
len  empeltar,  pera  llevarnos  virilitat  y  perso¬ 
nalitat  y  estimbarnos  al  abim  dels  pobles 
atàvichs. 

La  experiencia  social  mostra  ab  fets  que 
serà  aixis.  Més  d’un  cop  s'ha  vist  al  nostre 
poble  atiat  pels  gèrmens  socials  exótichs,  y 
governat  per  la  ignorància,  els  sentiments 
desviats  y  la  excitació  a  punt  d’explotar  en 
feréstega  revolució  d’inconscients  delirants; 
mes  al  mateix  moment  en  que  semblava 
que’l  cataclisme  social  era  inevitable,  l’ànima 

catalana’s  deixondia,  deixava  de  banda  -la 
inconsciència,  e  influhida  per  la  fortalesa  de 
muscles  que  s’han  de  contraure  perque  l’acti¬ 
vitat  els  hi  es  vida,  per  la  serenitat  de  la  re¬ 
flexió  analítica  y  per  la  generositat  dels  sen¬ 
timents  de  germanor,  tornava  a  la  normalitat, 
rebutjava  las  excitacions  dels  desequilibrats 
exótichs  y  realisava  actes  naturals  de  la  nos¬ 
tra  personalitat. 

El  Catalanisme,  que  representa  las  activi¬ 
tats  psicológicas  del  nostre  poble,  ha  de 
combatre  sense  treva  la  malaltia  desnaciona- 
lisadora ,  y’is  micro-organismes,  étnichs, 
exótichs  y  antisocials  que  pretenen  desorga- 
nisar  a  Catalunya,  fent  veure  a  tothom  que 
sols  els  pobles  qu’enforteixen  la  seva  perso¬ 
nalitat  y  la  perfeccionan  son  els  que  de  debó 
progressan,  son  els  que  resolen  tots  els  con¬ 
flictes  socials,  son  els  qu’evolucionan  ab  el 
progrés  de  la  humanitat. 

Perque’ls  drets  dels  catalans  a  Catalunya 
son  inalienables,  perque’l  primer  d'aquests 
drets  es  el  de  voler  la  conservació  y  per¬ 
feccionament  de  la  nostra  personalitat,  es 
just  exigir  a  tothom  que  trevalli  per’assolir 
la  renaixensa  de  la  nostra  personalitat  ètnica 
y  social,  y  es  ben  just  també  que  un  hom  se 
dolgui  de  no  poder,  tot  seguit,  promulgar 
com  la  Inglaterra  y’is  Estats  Units,  lleys 
prohibitivas,  selectivas,  que  permetessin  in- 
migrar  a  Catalunya  als  que  vinguessin  a 
catalanisarse,  però  que  privessin  del  tot  que 
s’introduhissin  al  nostre  poble  elements  des- 
caialanisadors.  Voler  ésser  ben  catalans,  o 
sia  voler  conservar  integra  la  salut  del 
nostre  poble,  es  avensat  y  es  progressiu  y  es 
civilisador;  ningú  podra  negarho  com  no 
sían  els  que  baladrejan  que  la  regressió  es 
progrés,  que  la  malaltia  social  es  avens,  que 
la  ordinariesa,  la  inmoralitat  y  l’agressivitat 
son  civilisació,  y  que’l  desapareixe  una  per¬ 
sonalitat  nacional  es  ufanosa  vida  ètnica. 

Si  pera  l’individuu  hi  hà  la  higiene  que  li 
ensenya  cóm  ha  d’evitar  la  inmigració  al  cos 
dels  microbis  productors  de  malaltias,  y  si 
també  li  ensenya  la  ciència  que  la  robustesa 
es  la  mellor  defensa  contra  l’acció  del  estats 
morbosos,  pera’ls  pobles  hi  hà  la  higiene  so¬ 
cial  que  mostra  cóm  ab  lleys  s’impideix  la 
intromissió  en  els  organismes  nacionals  dels 
elements  forasters  pertorbadors  y  productors 
conscients  o  inconscients  de  las  malaltias  dels 

pobles,  y  la  sociologia  ben  clar  determina 
que’l  progrés,  l’avens  y  la  llibertat  son,  en  els 
organismes  nacionals  més  diferenciats,  els 
que  tenen  més  ferma  y  enrobustida  la  seva 
personalitat  social  y  ètnica. 

Per  la  llibertat,  per  l’avens,  pel  progrés 
y  per  la  civilisació  de  Catalunya,  m’angunia 
l’esperit  que  no  possehim  l’autonomia,  que’ns 
permetria  realisar  la  desinfecció  social  del 
nostre  poble.  Es  qüestió  d’higiene  social,  y 
la  higiene  no  consent  la  llibertat  de  la  ma¬ 
laltia,  qu’es  la  llibertat  dels  que  pretenen 
desorganisarnos  tot  motejantnos  d’endarre¬ 
rits,  y  anomenantse  ells  avensats,  com  si  la 
evolució  humana  y  social  fos  la  conseqüèn¬ 
cia  inmediata  de  las  xacras  de  la  degenera¬ 
ció  y  del  atavisme.  Volém  estar  bons.  Aques¬ 
ta  es  la  veritable  llibertat. 

D.  Martí  y  Julià 


LA  REPÚBLICA  Y 
LA  MONARQUÍA 

La  contradicció  es  una  de  las  característi- 
cas  de  l’ànima  moderna.  Sentiréu  ressonar 
per  tots  els  àmbits  de  la  terra  entusiastas 
aclamacions  ubriagas  d’altruisme,  y  arreu 
veuréu  als  homes  enfangantse  en  pràcticas 
egoístas.  L’encís  que  pugui  produhirvos 
l’ohir  semblants  oracions  en  pro  de  la  ger¬ 
manor  y  la  tolerància,  no  trigara  gayre  a  des- 
truhirlo  l’espectacle  d’atapahidas  y  llargas 
rengleras  de  sers  pensants  convertits  en 
autómatas  complementaris  dels  fusells  que 
traginan.  Heusaquí  un  poble  que,  reconei¬ 
xent  qu’en  la  pràctica  de  la  virtut  hi  troba¬ 
rà’l  summum  del  plaher,  encara  s’entrega  a 
las  barroheras  y  bestials  parodias  del  gaudir 
que  proporciona’l  vici.  Aquest  fenomen  ex¬ 
plica  aixís  mateix  el  per  qué  encara  subsis¬ 
teixen  las  monarquias  en  las  nacions  civilisa- 
das.  Y  es  que  lo  que,  mirant  a  la  humanitat 
en  síntesis,  fugint  d’arràn  de  terra,  ens  apa¬ 
reix  com  una  contradicció  evidentissima, 
mirantho  d’aprop,  auscultant  a  la  humanitat, 
sense  fer  desapareixe  la  contradicció,  al 
menys  ho  trobarém  explicable. 

En  realitat  som  una  generació  que’l  male- 
rialisme’ns  ofega,  perque  es  un  materialisme 
despullat  d'aspiracions  enlayradas,  nobles  y 


justas;  y  en  nostre  afany  d’empetitirho  mo¬ 
ralment  tot,  qüestions  de  principis  las  con¬ 
vertim  en  migradas  diferencias  de  forma, 
qu’es  lo  que  passa  ab  els  conceptes  de  repú¬ 
blica  y  monarquia. 

S’ha  de  reconeixe:  avuy  la  diferencia  en- 
tre’ls  règims  monàrquich  y  republicà  queda 
reduhida  a  una  qüestió  de  forma.  S’explica 
qu’als  pobles  hont  regeixi  la  monarquia  a 
voltas  se’ls  hi  imposin  sacrificis  pera’l  soste¬ 
niment  d’aquésta,  qu’en  ells  hi  subsisteixin 
convencionalismes  y  preocupacions  mitj- 
evals,  en  fi,  qu’en  tots  els  actes  de  llur  vida 
pública  s’hi  deixi  sentir  la  influhencia  del 
medi  ambient,  la  presencia  del  amo.  Empe¬ 
rò  no  troba  justificació  més  qu’en  el  fet  de 
que  la  societat  moderna  es  impotenta  encara 
pera  sustraures  a  las  miserias  de  la  vida,  el 
que  las  repúblicas  s’imposin  sacrificis  egoís¬ 
tas,  respectin  convencionalismes  y  preocu¬ 
pacions  y  reconeguin  amos,  ni  més  ni  menys 
que  una  monarquia  qualsevol.  La  mateixa 
Fransa,  la  tan  retreta  Fransa  pels  nostres 
republicans  salmeronins,  no  es  més  que  una 
monarquia  ab  gorro-frigi.  Ella  té  establert  el 
servey  militar  obligatori  y  trevalla  febrosa- 
ment  pera  perfeccionar  las  sevas  màquinas 
de  guerra,  més  que  pera  la  seva  defensa, 
pera  no  quedar  a  la  qúa  en  la  tasca  d’arrebas- 
sar  la  llibertat  de  molts  pobles  demà  que  re¬ 
trunyi  per  Europa’l  crit  de  «campi  qui  pu¬ 
gui».  Com  si  anyorés  la  lluhissor  d’una  cort 
de  debó,  rodeja  als  seus  presidents  d’un  se¬ 
guici  llampant  y  nombrosissim;  adhuc  els 
seus  precedents,  s’estarrufa  joyosa  anant  de 
brasset  ab  el  més  monarca  dels  monarcas, 
l’autócrata  de  la  Rússia...  ^D’aixó  se’n  diu 
respondre  al  veritable  concepte  de  república? 

No.  Una  república  tal  com  hauria  d’ésser, 
aixó  es,  un  govern  del  poble  pel  poble,  hau¬ 
ria  de  comensar  per  soterrar  totas  las  preo¬ 
cupacions  heretadas  de  la  monarquia,  per 
esborrar  els  instints  guerrers,  per  democrati- 
sar  els  llochs  més  enlayrats  y  aixís  ferlos  ac¬ 
cessibles  a  las  classes  més  senzillas  del  po¬ 
ble.  La  república  significa  amor,  justícia  y 
respecte,  jamay  odi,  parcialitat  é  imposi¬ 
ció.  Ella  es  la  que'ns  ha  de  donar  l’esperit 
per’arribar  a  organisacions  més  perfectas,  y 
aixó  no  s’assoleix  mantenint  encesos  els  ins¬ 
tints  guerrers,  ni  deificant  a  un  home,  ni 
aliantse  ab  monarquias. 


JOVENTUT 


Se’ns  arguhirà  qu’estaria  ben  fresch  el  po¬ 
ble  que,  entre  mitj  de  la  societat  actual,  ins¬ 
pirés  els  seus  actes  en  ideal  nobles.  Perfec¬ 
tament  Som  els  primers  en  reconeixeho. 
Emperò  això  no  desmenteix  que,  deguda¬ 
ment  apreciats,  entre’ls  conceptes  de  repúbli¬ 
ca  y  monarquia  existeixin  diferencias  cap- 
dalíssimas,  y  que’l  que  subsisteixin  las 
actuals  monarquias  sia  degut  al  egoisme  de 
la  present  generació. 

Sí,  senyors  republicans  salmeronins.  Ja  no 
es  allò  de  considerar  no  més  que  qüestió  de 
forma’l  que  hi  hagi  monarquia  o  república. 
Reconeíxém  la  superioritat  d’aquestaenfront 
d’aquella,  peró  ab  tot,  no  os  engresquéu 
avans  d’hora,  no  som  dels  vostres.  No  ho 
som  perque  la  vostra  república’ns  es  indife¬ 
rent  y  perque  nosaltres,  ab  vostres  somnis 
d’engrandiment,  de  vistas  a  gran  potencia, 
encara  que  volguéu  no  podéu  ésser  dels  nos¬ 
tres.  Més  clar:  creyém  que  pel  cambi  que’ns 
prometéu,  no  val  la  pena  d'amohinarshi.  Per 
aixó’l  Catalanisme  considera  qüestió  de  for¬ 
ma’l  cambi  de  regim.  Com,  degut  al  modo 
d’ésser  actual  de  la  generalitat,  li  consideran 
els  pobles  més  progressius  d’Europa.  Tant 
se’ns  endona  d’una  república  que  acabaria 
d’anular  la  nostra  personalitat,  que  seguiria 
fentnos  anar  al  quartel  tant  sí  com  no  y  que 
de  tant  en  tant,  peró  que  no’ns  adonguessim 
tant  del  cambi,  ens  obsequiaria  ab  viatjes 
triomfals,  arribadas  entusiastas  y  techs  de 
dugas  menas:  els  espléndits  pera’ls  escullits, 
y’is  monstruos  pera  la  plebs. 

Y  a  fe  que  —  joh  ignocents  republicans, 
eterns  bufons  de  l’actual  dinastia!  —  os  havéu 
deixat  escapar  una  ocasió  magnifica  pera 
instauraria,  la  veritable  república.  Se  com¬ 
prèn  que  a  las  grans  potencias,  enfangadas 
com  estan  ab  llurs  presupósits  de  pau  armada 
y  las  mil  y  una  intrigas  de  llur  diplomàcia, 
els  hi  sia  impossible  tornar  endarrera:  son 
al  ball  y  han  de  ballar  segons  el  so  que  to- 
can.  Peró  Espanya,  després  de  las  darreras 
catàstrofes  colonials  que  li  permetian  entre- 
garse  a  una  vida  retirada  en  el  terreny  di- 
plomàtich,  no  s’hi  trobava  en  el  cas  de  las 
grans  potencias,  y  ab  tot,  no  vareu  saber 
aprofitar  la  ocasió  pera  encarrilar  al  poble 
cap  un  cambi  que  signifiqués  quelcom  més 
que  una  senzilla  variació  de  forma.  Peró  es 

clar:  conscient  0  inconscientment,  no  havíau 
de  desmentir  els  vostres  antecedents,  y  em- 
pleareu  totas  las  vostras  energias  en  sostenir 
l’actual  regim,  tirant  de  dret  contra’l  Cata¬ 
lanisme  qu’es  un  moviment  qu’hauria  donat 
y  donarà  encara  un  que  sentir  als  de  Madrid. 
Y  ara  ja  havéu  fet  tart  per’assolir  una  trans¬ 
formació  radical,  que  tampoch  vos  ha  passat 
may  pel  magí  feria  ben  feta.  Per  aixó  os  con- 
cretéu  a  cercar  no  més  que  un  senzill  cambi 
de  forma,  a  tapar  las  apariencias  com  si 
diguéssim,  y  encara  en  aixó  os  hauréu  de 
quedar  ab  las  ganas.  Ara  tot  es  tirar  amo- 
retas  als  militars,  y  lo  que  feu  es  estalviar 
feyna  als  monàrquichs,  que  de  ganas  se’n 
moren  de  tenirlos  ben  contents.  Y  com  que 
no  tenim  res  més  que  fer,  es  menester  que  ns 
ocupém  en  modificar  nuestra  polílica  de  ais- 
lamiento ,  y  si’l  poble  no  pot  aguantar  el  pes 
de  tanta  disbauxa,  que’s  reventi.  Qué  dimoni 
serà  que  d’aquí  uns  quants  anys  la  monar¬ 
quia  espanyola,  dintre  del  concierto  de  las 
naciones  europeas,  no  pugui  desempenyar  el 
paper  de  Cendrereta!  Qu’es,  capdevanters 
del  republicanisme,  ahont  al  cap  d’avall  ani" 
rém  a  parar  mercès  en  gran  part  a  vastra 
Iluhidissima  acción. 

La  veritat  es  que,  si  a  la  curta  0  a  la  llarga 
no’ns  fes  plorar  a  tots,  el  vostre  modo  de 
procedir  faria  riure. 

Joseph  M.  Rosich 


LA  PRESONERA 

Rondalla. 

Una  fada  perversa,  una  bruixota  d’aquei- 
xas  que’s  menjan  els  nens  crusos,  y’is  cors 
dels  joves  després  de  ben  torrats,  y  fereixen 
als  vells,  y  fan  que  als  sabis  sas  mullers  els 
enganyin,  y  que’ls  reys  perdin  en  las  guerras, 
y  que’ls  princeps  esdevinguin  lletjos,  un  dia, 
una  tarda  en  que’l  cel  era  d’un  blau  perlós 
com  vestit  de  reyna,  y  en  que’ls  camps  mos- 
travan  sa  alegria,  y’Is  boscos  son  content,  y 
las  montanyas  sa  jovenesa  insòlita,  agafà  a 
una  princesa  y  la  tancà  en  un  castell  ne- 
grench  de  parets  llisas  com  las  vidas  tran- 
quilas  y  altas  com  pins  vells;  la  portà  a 
aquest  castell  d’estretas  y  ojivals  finestras 
colocadas  al  cap  d’amunt  de  tot,  agafantla 
ben  fort  sota  l’ayxella,  estrenyentla  ab  furia 

com  aymant  a  sa  aymada,  amagantli  la  cara 
y  aclucantli  ademés  els  ulls,  pera  que  no 
vegés  res  del  camí  que  seguian;  y  la  dugué 
tot  cantant  cansons  horribles,  cansons  de  nit 
de  Valpurgis,  esparveradoras,  sinistras. 

La  princesa  era  hermosa  —  segons  deya 
un  cortisà  poeta — com  capoll  que’s  desclou; 
tenia’ls  cabells  pàlidament  daurats,  del  color 
d’alguns  núvols  al  capvespre,  y’is  ulls  ver- 
dosos  de  vert  d’eura;  era  alta  com  santa  de 
retaule;  sas  mans  eran  blancas  com  plomas 
de  cigne,  suaus  com  pel  de  gat,  primas 
com  de  retrat  de  regia  infanta,  llargas  com 
d'imatje  dadivosa;  y  tenía’l  pit  suaument 
ondulat,  com  verge  de  quinze  anys,  y’is 
brassos  llarchs  y  blanchs  com  nevadas  ser¬ 
pents,  y  las  caderas  sols  lleugerament  arron- 
donidas,  com  donzella  grega.  Y  era  alegra 
com  cant  d’arribada,  ingènua  com  pastora 
de  cansó  popular,  amable  com  marquesa  del 
sigle  xvm,  dolsa  com  abadesa,  bona  com 
vella  santa.  Se  deya  Arcàngela;  el  dia  del 
seu  bateig,  quan  la  noble  y  regia  comitiva 
anava  vers  la  patriarcal  esglesia  hont  jeyan 
"soterrats  catorze  sants,  dos  beats  v  tres  mar- 
tres,  la  mare  qu’havia  restat  en  son  palau 
de  pedra  grisa  com  els  núvols  tristos,  y  de 
marbre  blanch  com  els  volquers  de  la  nova 
princesa,  vegé  al  seu  sant  patró,  Sant  Miquel 
Arcàngel,  en  un  recó  de  sa  luxosa  cambra. 
Y’is  criats  montaren  a  cavall,  y’is  cavalls 
corregueren  vers  la  esglesia,  y  a  la  princesa 
li  posaren  Arcàngela  per  nom.  La  visió  de  la 
mare  profetisava  la  ditxa  de  la  filla,  que  va 
creixe  felissa  com  las  flors,  acariciadora  com 
las  ayguas,  creyent  com  pagesa,  respectuosa 
com  vell  servidor.  Quan  tingué  setze  anys, 
s’enamorà.  Va  ésser  en  una  gran  festa.  En  un 
palau  vehí,  nobles  senyors,  cosins  del  rey  y 
emparentats  ab  dos  cabdenals,  celebravan  las 
sevas  noces  d’or.  Eran  dos  vells  de  blan- 
quissims  cabells,  fronts  grans  y  grogrenchs, 
mirada  viva  y  llabis  esblaymats;  de  tots  sos 
passos  y  de  totas  sas  accions,  se’n  desprenia 
regia  majestat,  santa  noblesa.  Eran  nobles 
de  sanch;  els  seus  besavis  havian  1 1  uy tat 
junts  sota  la  mateixa  divinal  bandera,  en 
defensa  de  Deu,  del  Rey  y  de  la  Patria,  y 
en  aquella  guerra,  en  aquellas  llegendarias 
batallas,  abdós  s’havian  omplert  de  glòria  y 
d’heroisme.  Y  ara  feya’ls  cinquanta  anys  que 
dos  renets  d’aquells  héroes  s’havian  unit  en 


matrimoni,  del  que  n’havian  nascut  quatre 
princeps  y  quatre  princesas. 

La  festa  fou  regia;  els  grans  salons  del  res¬ 
pectat  palau,  sempre,  eternament  plens  de 
calma  y  quietut,  durant  tres  dias  ab  sas  nits 
vessaren  joya  com  bocas  de  dona.  Els  nobles 
del  reyalme,  els  grans  ministres,  las  nobles 
senyoras,  per  tres  dias  ompliren  aquells  mag- 
nifichs  salons,  hont  els  vells  quadros  resta- 
van  admirats  y  hont  els  vells  bustes  tremo- 
lavan  de  por...  Tanta  alegria,  tanta  joya  y 
content,  tant  soroll,  tant  burgit,  tanta  música 
y  balls,  tanta  gent  y  vestits,  tantas  espasas  y 
joyells,  tants  riures  y  somriures,  tants  es- 
guarts  y  furtius  petons,  estretas  y  amagadas 
abrassadas,  paraulas  amorosas,  omplían  las 
parets  de  tremolor  y’is  rostres  de  lascívia. 
Y  en  aquellas  grans  festas — ahont  una  verge 
filla  del  més  gran  duch  d’un  imperi  vehi,  en 
la  quietut  d’una  cambra  plena  de  joves , 
muts  y  quiets,  sentats  en  vells  sillons,  va 
apareixe  ab  sa  cara  oculta  sota  negre  y  sedós 
antifàs,  tota  núa  com  Venus  naixent  sobre 
las  onas,— Arcàngela  s’enamorà  d’un  jove  de 
vint  anys,  de  cabells  negres,  llabis  rojos, 
esguart  brillant  y  cara  bruna  com  de  vaga- 
bond  bohemi.  Y  a  1  li  mateix,  rodejats  de  la 
festa,  y  en  la  festa,  se  van  declarar  son 
amor  y  van  prometres  fidelitat  eterna,  y  pera 
sagellar  aquest  pacte,  ell  besà,  ab  sos  llabis 
humits  y  poruchs,  las  blancas  mans  d’ella. 

Y  va  ésser  per’xó,  perque  s’havia  enamo¬ 
rat,  per  lo  que  aquella  bruixota  de  cara  gro¬ 
ga  com  las  casas  vellas  y  de  llabis  grossos  y 
amples  com  gran  ferida  que  no  vessés  sanch, 
y  d’ulls  verdosos,  va  tancaria  en  aquell  cas¬ 
tell  de  parets  negres.  En  ell  la  va  deixar 
sola,  ben  sola,  en  la  més  alta  cambra,  prop 
dels  núvols  y  lluny  de  la  terra;  la  va  deixar 
en  una  cambra  blanca,  ahont  cada  jorn  aixis 
que’l  sol  neixía  hi  cantava  l’alosa,  y  ahont  mi¬ 
raculosa  mà  li  deixava,  sobre  una  blanca  tau¬ 
la,  blanch  menjar...  Li  deixava  entre  mitj  de 
magnolias,  jessamins,  gardenias  y  blanchs 
clavells,  llet,  formatjes,  pa  sense  crosta,  cla- 
ras  d’ous...  La  bruixa  volia,  desitjava — y’is 
seus  desitjós  eran  ordenaments  a  tot  arreu — 
que’ls  ulls  d’ella  no  vegessin  res  més  que 
cosas  blancas;  per’xó  en  la  seva  cambra  no 
hi  va  posar  mirall,  pera  qu’ella  no’s  pogués 
veure  ni’ls  llabis  ni’ls  ulls,  y  va  posarli  un 
vestit  més  blanch  que  las  aubadas,  y  va  lli- 

garli’ls  cabells  sobre’l  clatell  ab  fils  d’or  y  colocadas  més  aprop  del  cel  que  de  la  terra, 


argent  que  no’s  podian  ni  trencar  ni  desfer. 
Y  cada  vespre  aixis  que’l  sol  queya,  la  mà 
miraculosa  agafava  las  flors  pera  que  no’s 
marcissin  al  seu  devant  y  ella  no  pogués 
veure’l  color  groch-fosch  de  las  flors  mortas... 
Els  únichs  colors  que  li  deixava  veure  eran 
els  del  cel  y’is  de  la  terra.  Y  ella  miràntsels 
se  passava’l  dia  y  la  nit;  miràntsels  y  espe¬ 
rant.  Esperava  al  seu  amor,  al  seu  galàn, 
esperava  al  donzell  dels  seus  ensomnis,  al 
aymat,  al  desitjat,  esperava  al  donzell  de 
cara  bruna  que  li  havia  jurat  amor,  esperava 
al  seu  ideal,  al  deslliurador,  al  company,  al 
promès,  al  espòs  d’ànima,  al  futur  de  cos... 
L’esperava  ab  fe,  com  esperava  quan  era 
petita,  en  la  nit  de  reys,  la  matinada;  l’espe¬ 
rava  ab  amor,  creya  en  ell,  confiava  en  el 
seu  saber,  en  sa  ciència  y  sa  forsa;  confiava 
en  tot  ell... 

Y  mentres  ella  en  el  negrench  castell  es¬ 
perava  al  aymat,  com  mística  enamorada 
espera  a  Nostra  Senyora  la  Mort,  ell,  el  don¬ 
zell,  l’esperat,  l’ansiat,  la  cercava  arreu,  de 
dia  y  nit,  per  planas  y  montanyas,  vilas  y 
ciutats,  afanyós  de  trobaria,  boig  de  fatlera... 
Per  palaus  y  castells,  casals  y  covas,  masías 
y  hostals  la  va  cercar...  Un  dia  la  va  trobar; 
era  al  mítjdia.  El  cel  era  núvol  y  l’ayre  trist, 
boyrós  com  las  baladas  del  Nort.  Ell  cami¬ 
nava  per  una  plana  inmensa,  erma,  solitaria, 
quan  vegé  un  castell  de  parets  negras  qu’en 
el  gris  del  cel  ressaltava  com  burinot  sobre 
roba  bruta.  Esperansat,  al  castell  s’apropà, 
y  en  aquest,  en  una  de  las  ojivals  finestras 


BOYRADA  DE  SETEMBRE 

Desde’l  pla  silenciós 
guayto  l’ampla  serralada: 

•s»  carena  verdejant 
sobre’l  cel  dibuixa’s  clara. 

Del  fadigat  astre  rey 

la  llum  rogenca’s  deixata; 

els  núvols  van  invadint 

lentament  la  volta  blava; 

y,  nascuda  d'ells  potser, 

una  fumerola  blanca, 

qu’ab  prou  feynas  s'entrevéu, 

corona’l  cim  més  alt  de  la  montanya. 

Prompte  pren  formas  y  creix, 
y  esdevenint  més  opaca, 
va  corrent  d’assí  d’allà 
y  l’alterós  turó  tapa. 

Per  las  vessants  y  pels  colls 
estén  sas  humidas  plantas, 


la  vegé  a  n’ella,  a  Arcàngela,  abocada,  mirant 
ab  sos  ulls  la  plana  inmensa  y  ls  núvols  sen¬ 
se  fi.  Ell  al  véurela,  senti  un  tan  gran  pla- 
her,  que  restà  mut;  després  la  va  cridar... 
Van  parlarse  tres  horas  y  van  contarse  infi¬ 
nitat  de  cosas.  Però  la  qüestió  no  era  parlar, 
sinó  fugir,  anarsen,  deslliurarse.  <<Y  cóm 
ferho?  Els  cabells  d’ella  eran  llarchs,  llar- 
guíssims,  peró  estavan  lligats  y  no  podian 
ni  rompres  ni  desferse;  el  seu  vestit  era  de 
suau  seda,  que  al  sentirse  tivanta’s  desteixia; 
y’is  tronchs  de  las  flors  qu’hermosejavan  la 
seva  blanca  cambra,  eran  massa  febles  pera 
sostenir  el  seu  cos  verge...  cQué  fer?  iCóm 
anarsen?  ^Cóm  fugir?  Y  tots  dos,  ella  dalt 
del  castell  y  ell  a  la  plana,  pensavan  cóm 
ferho,  mentres  un  fret  inmens,  una  glassada 
enorme,  extraordinària,  s’escampava  arreu 
com  mala  nova.  Era  un  fret  horrible,  que 
ficantse  dintre’l  moll  dels  ossos,  el  glassava, 
y  refredava  la  vermella  sanch,  y  esblaymava 
la  rojor  dels  llabis  y  la  negror  dels  ulls.  Y 
en  mitj  d’aquell  fret,  y  al  pensar  qu’era  im¬ 
possible  fugir,  deslliurarse,  Arcàngela,  abo¬ 
cada  a  la  ojival  finestra,  comensà  a  plorar 
desesperadament.  Y  tant  va  plorar  y  tant  fret 
feya,  que  las  sevas  llàgrimas,  glassadas,  tot 
just  arribavan  a  baix,  formavan  gegantina 
columna  per  la  que’l  aymant,  l’amat,  l’an- 
siat,  va  pujar  al  castell,  deslliurant — nou 
cavaller  Sanet  Jordi  —  a  la  princesa  tancada 
per  una  mala  bruixa  d’ulls  verdosos  com 
coure  encés,  y  argentats  cabells  com  claror 
de  lluna. —  Claudi  Comabella 


s’entafura  pels  viaranys, 

las  verdas  feixas  escala 

y  tot  el  serrat  cubreix 

com,  en  tempestuosas  ayguas, 

las  desferras  del  vaixell 

colcàn  la  escuma  de  la  negra  onada. 

A  son  bes  humit  y  fret 

ploran  d’angoixa  las  plantas; 

tot  estremintse  la  flor, 

sa  llampant  corola  tanca; 

l'insecte  corre  frisós 

al  antre  fosch  a  encauharse; 

l’esparver,  baixant  rabent, 

bat  sas  silenciosas  alas, 

y  las  rocas  de  granit 

ab  sas  caricias  s'amaran 

de  suhor,  com  un  corcer 

ab  l’ardida  amassona  que’l  cavalca. 

Lluís  Salvador  y  Sarrà 

UNA  CLEO 

(Bosqueig  d’una  Novela) 


VIII 

Peró  la  nova  d’un  fet  escandalós  y  may 
vist  a  Vallfonda  s’escampà  per  la  ciutat  com 
un  mal  vent.  Don  Joseph  Pau  Golorons,  en 
Papitu  Comas,  el  tinent  Rebolledo,  la  Cleo 
y  un  tartaner  havian  sigut  trobats  a  redós 
d'una  pineda,  vora  la  ermita  de  Santa  Eu¬ 
gènia,  embriagats  y  mitj  nusos.  Heusaquí  lo 
que  havia  passat. 

Un  diumenge  d’agost,  a  las  sis  del  matí, 
pujava  arrabal  amunt  una  tartana  de  quatre 
assentos.  Menava’l  cavall  el  noy  Sagristà. 
— Arri,  arri,  Pajaritu! — cridava. 

La  tralla  petava  en  sas  mans,  y  molt  sovint 
s’entortolligava  per  las  orellas  del  cavall, 
bèstia  calmosa,  enamorada  d’un  trot  curt. 
Las  cortinetas  caygudas  amagavan  l’interior 
de  la  tartana,  peró  las  xafarderas  del  arrabal 
que  regavan  y  escombravan  el  carrer,  al  pas 
de  la  mateixa  obrian  uns  ulls  com  unas 
taronjas.  Una  d’elias,  més  ardida,  preguntà 
al  tartaner: — Ep,  Sagristà,  ^qué  hi  portas  a 
dins? — El  Sagristà  li  feu  l’ullet  y  s’enfonzà 
la  gorra  fins  a  las  orellas,  responent: — Arri, 
arri,  Pajaritu! — 

Aviat  la  tartana  surti  del  arrabal.  S’en- 
dinzà  per  un  carreró  que  serpejava  entre 
mitj  de  dugas  parets,  altas  y  emblanquina- 
das.  Els  galls  cantavan.  El  cel  era  blau. 
Llavors  s’alsaren  las  cortinetas.  Dins  de  la 
tartana  hi  seyan  don  Joseph  Pau  Golorons, 
en  Papitu  Comas,  en  Rebolledo...  y  la  Cleo! 
Tots  tres,  en  bona  amistat  y  companyia, 
s’enduyan  la  ballarina.  En  Papitu  era  l’autor 
de  la  idea. 

La  ballarina,  sense  res  al  cap,  ab  un  vestit 
d’alpaca  blanca,  cinturó  de  xarol  y  sabatetas 
rossas,  estava  més  temptadora  que  may.  Sas 
galtas  eran  frescas  y  rosadas,  sos  ulls  bri  - 


llavan  alegres.  Qué'n  feya  de  temps  que  no 
havia  vist  el  camp  d’aprop!  Semblava  una 
criatura.  Tan  sols  li  desagradavan  els  com¬ 
panys.  Don  Joseph  era  un  senyor  vell,  alt  y 
esprimatxat,  ab  llargas  patillas  biancas,  sen¬ 
se  bigoti  y  ab  el  cap  pelat.  Duya  un  barret 
de  jipi-japa ,  com  els  americanos ,  ermilla 
blanca  y  calsas  de  quadrets.  En  Papitu  era 
gras  y  vermell,  ab  ulls  blaus  y  sortits,  front 
estret,  galtas  infladas:  era  un  xich  ventrut  y 
curt  de  cama.  Y  en  Rebolledo  era  un  moreno , 
ab  bigoti  negre,  xato  y  malcarat:  tenia’l  geni 
pintat  a  la  cara.  Peró  al  aixecarse  las  corti¬ 
netas,  la  Cleo  vegé  al  tartaner.— Aquest  sí 
qu’es  un  home! — pensà.  Era  moreno,  prim  y 
esbelt;  sota  la  brusa  que’l  ventijol  inflava, 
s’endevinavan  sos  membres  ferrenys  y  alhora 
elegants.  Son  rostre  de  faccions  correctas  y 
virils,  sense  pel  y  fi  com  el  d’una  noya, 
apareixia  adornat  per  dos  xavos  que’s  cara- 
golavan  sobre  sos  polsos.  Una  piga  peluda 
aprop  de  sos  llabis  li  donava  un  aspecte 
resolt. 

La  ballarina  tenia  a  son  costat  a  don  Jo- 
seph:  a  llur  enfront  seyan  en  Papitu  y  en 
Rebolledo.  Don  Joseph  volia  conservar  la 
serietat.  En  Papitu  era’l  graciós  de  la  colla. 
Pessigava  las  rodonas  cuixas  de  la  Cleo, 
volia  aixecarli  las  faldillas.  El  jove  advocat 
celebrava  sas  bromas.  Don  Joseph  sentia  ge¬ 
losia.  En  Rebolledo  s’enfadava. 

— Aún  no  es  hora ,  hombre — rondinava  fri¬ 
sós. — Acuèrdate  de  que  esta  chica  no  es  para 
ti  solo. 

— Ahónt  va,  aquest  beneyt!  Fes  com  don 
Joseph!  Mira,  escolta  y  calla! 

— Vosaltres  sou  joves — murmurà  l'actuari 
— jo  soch  vell!  En  el  meu  temps  vos  hauria 
deixat  ab  un  pam  de  nas! 

— Escolta,  Cleo, — digué  en  Papitu  seguint 
la  broma— cqui  es  el  més  bon  mosso  de  tots 
nosaltres? 

— Aquest— respongué  la  ballarina  signant 
al  tartaner. 

En  Papitu' s  mossegà’ls  llabis.  En  Rebo¬ 
lledo  mirà  al  noy  Sagristà  ab  ayre  decidit. 
Don  Joseph  abaixà’l  cap. 

— Ets  molt  poch  amable! — digué  en  Papitu 
fent  veure  que  plorava. 

— Y  tu  molt  bèstia — li  contestà  la  Cleo. 

Els  homes  callaren.  El  noy  Sagristà, orgu¬ 
llós,  cridava: 

— Arri.  arri,  Pajaritu! — 

Encant  de  criadas  y  de  menestralas,  no 
per’xó's  sentia  menys  satisfet  d’aytal  triomf. 

La  conversa’s  feu  cada  volta  més  animada. 
La  Cleo  reya  sense  solta.  Don  Joseph  acari¬ 
ciava  un  bot  de  vi,  lligat  darrera  del  carruat- 
je.  En  Papitu  pessigava  als  pollastres  y  ju¬ 
gava  ab  un  pa  de  tres  lliuras. 

La  tartana  marxava  per  una  carretera  asso- 
leyada.  A  la  dreta  s’alsava  un  turó  cubert  de 
ceps  y  d’oliveras,  per  hont  serpejavan  via¬ 
ranys  polsosos.  A  la  esquerra  s’estenia  un  pla 
ab  dugas  arbredas  de  pollancres:  la  riera  de 
Vallfonda,  mostrant  son  llit  sech  y  blanqui¬ 
nós,  se  perdia  dessota’ls  fullat jes  de  las  ar¬ 
bredas.  Al  lluny  s’ovirava  la  ciutat,  embol¬ 
callada  per  una  boyrina  daurada.  Al  arribar 
a  la  creu  d’en  Licu ,  el  noy  Sagristà  deixà  la 
carretera,  tombant  per  un  cami  de  carro  que 
s’enfilava  vers  el  cim  del  turó  cubert  de  ceps 
y  d’oliveras,  arràn  d’un  torrent. 

Don  Joseph  tingué  por  d’estimbarse  y  bai¬ 
xà  de  la  tartana. 

Mes  al  assolir  el  cim  del  turó,  el  tartaner 
deturà’l  cavall  avans  de  baixar  la  costa,  y 
signant  devant  seu,  digué  a  n’els  de  dintre: 

— Mirin:  ja  hi  som!  — 

L’espectacle  era  grandiós.  Una  cadena  de 
turons  ab  sos  vessants  verdejants,  formava 
mitj  cercle  entorn  d’una  ermita  blanca,  om- 
brejada  per  pins  y  xiprers.  Fent  de  march  a 
la  ermita  y  a  las  negrencas  formas  dels  ar¬ 
bres,  s’estenia’l  mar,  blau  y  lluminós.  La 
costa  rocosa,  formant  calas  desiguals  y  ca- 
pritxosas,  rebía'ls  glops-suaus  de  las  ayguas 
que’s  desfeyan  escumejantas  contra  las  es- 
tretas  llencas  de  sorra  daurada  y  fina,  sens 
arribar  may  arràn  del  rocàm.  El  cel  era  blau 
com  el  mar,  peró  d’una  blavor  menys  en¬ 
cesa. 

La  tartana  devallà  fins  a  la  ermita  de  San¬ 
ta  Eugènia.  El  tartaner  aconduhí’l  cavall;  els 
ermitans,  pagesos  vells  y  aixerits,  ense¬ 
nyaren  als  forasters  la  capella  y’l  men¬ 
jador.  S’encarregaren  de  coure’l  dinar,  y 
havent  ja  arribat  don  Joseph,  tots  cinch 
devallaren  a  la  platja.  Els  excursionistas 
s’ajassaren  a  redós  de  las  rocas.  En  Papitu 
abrassà  a  la  Cleo. 

— {Prenguém  un  bany? — digué. 

— Ja  està  dit!— respongueren  tots,  menys 
don  Joseph. 


— Desnúdate ,  Cleo — afegi  en  Rebolledo — 
tú  la  primera. — 

La  Cleo,  sense  respondre  un  motAs'alsà  de 
terra.  L’ombra  de  sa  esbelta  figura  s’estengué 
per  demunt  del  sorral.  Comensà  a  despu- 
llarse  poch  a  poch.  Primer  caygué  son  cin¬ 
turó  de  xarol,  després  son  cos  y  sas  faldillas 
d’alpaca  blanca,  més  tart  son  faldellí  morat 
y  sa  cotilla  de  vellut  groch,  adornada  ab 
puntas  blancas. 

Els  quatre  homes,  ajassats  per  terra,  sem- 
blavan  llimachs  arrossegantse  entorn  dels 
marbres  que  trencan  la  verdor  dels  vells  jar¬ 
dins  senyorials, 

Peró  quan  la  Cleo  ab  gest  superb  se  tra¬ 
gué  la  blanca  y  fina  camisa,  quan  las  mitjas 
negras  y  las  sabatas  rossas  caygueren  de¬ 
munt  de  las  robas  extesas  a  son  devant,  el 
cos  de  la  Cleo  perdé  poch  a  poch  son  encis 
sensual  que’s  transformà  poèticament  en  una 
bellesa  serena  y  perfecta.  La  ballarina  fian- 
cesa  esdevenia  estatua  grega.  Estatua  viven- 
ta,  de  carns  rosadas  y  tons  marbrenchs,  ab 
suavitats  de  vellut  ,  coloracions  fugívolas 
d’ambre  y-  de  nacre,  la  Cleo,  embolcallada 
pel  daurat  polsim  que’l  sol  escampava  arreu, 
era  una  evocació  helénica,  una  deesa  olím¬ 
pica:  sas  formas  nimfals  al  bes  del  sol  s’ence- 
nían,  y  sos  peus  demanavan  un’ara  pera  enfi- 
larshi. 

— Es  Venus!  —  murmurava  don  Joseph,  que’s 
sentia  llatinista  després  de  trenta  anys  de  no 
haver  llegit  a  Virgili — sols  li  manca  la  coro¬ 
na  de  murtra:  Formosce  myrtus  Veneri... — 

El  sol  banyava  voluptuosament  el  cos  de 
la  Cleo.  El  cabell  roig  semblava  de  foch,  fe¬ 
rit  pels  raigs  lluminosos.  El  dols  pessigo¬ 
lleig  de  las  alenadas  marinas  acaronava 
la  estatua  grega,  fentla  estremir  suaument. 
Sas  carns  se  rabejavan  en  aquell  ambient  de 
sol  y  de  frescor,  de  salabror  y  de  vida. 

La  Cleo,  trepitjant  el  sorral,  se’n  anà  vora 
l’aygua.  Las  onas  clapotejavan,  humitejant 
els  cayres  molsosos  de  las  rocas.  El  sol  cre¬ 
mava.  El  mar,  ab  son  rondineig,  tenia  quel- 
cóm  de  joyós  y  de  bell:  pla  com  un  cristall, 
llis  y  tranquil,  apareixia  com  un  calmós  prat 
blavench,  sens  abims  ni  perills.  Semblava 
mentida  que  aquell  lloch  transparent  ama¬ 
gués  íondarias  insondejables  ,  monstres  y 
avenchs.  L’encis  frescal  de  las  ayguas  atreya. 
La  Cleo  s'hi  acostà  poch  a  poch,  s’ajupi, 

mullà  sos  cabells  rojos  y  s’esmunyí  de  cop 
dins  de  l’aygua.  Després  emergí  son  cap  ab 
els  cabells  esbullats.  Al  cap  de  poca  estona, 
el  noy  Sagristà,  en  Rebolledo  y  en  Papitu 
nedavan  a  son  entorn.  El  vell  don  Joseph 
se’ls  mirava  ab  tristesa  desde  la  platja. 

Els  quatre  eran  bons  nedadors.  L’ayguà 
escumejava,  bullia  llensant  ruixims  irisats, 
remoguda  per  la  Cleo  y  sos  companys.  Des¬ 
prés  la  marxa’s  feu  més  lenta. 

El  noy  Sagristà,  que  s’acostava  tant  com 
podia  a  la  Cleo,  li  digué  a  cau  d’orella: 

-—-•Vol  venir  a  la  cova  dels  frares? — 

— Anemhi! — li  respongué  la  ballarina. 

Avansaren  abdós,  però  prompte  en  Papitu 
y  en  Rebolledo’ls  assoliren. 

A  redós  d’un  promontori  van  ovirar  un 
estret  camí,  entre  rocas  graníticas,  ahont 
hi  niavan  cranchs  y  pops.  Ab  aygua  a  genoll 
els  quatre  varen  seguir  el  viarany.  L’aygua 
mimvava  al  aproparse  la  cova. 

Mentres  tant,  al  peu  de  la  ermita,  el  vell 
don  Joseph  esdevingut  llatinista  per  la  gra- 
cia  de  la  forma  femenina,  recitava’ls  versos 
sublims  de  Lucreci: 

Aeneadum  genetrix ,  hominum  divunque  voluptas. 

Alma  Venus... 


A  la  dreta  de  la  ermita,  mirant  al  mar, 
sota  una  pineda,  a  redós  dels  raigs  del  sol, 
els  excursionistas  dinavan  ab  gran  gatzara. 
L’abundor  del  vi’s  reflectia  sobre’ls  "rostres 
encesos.  La  Cleo,  mitj  despullada,  reya  sense 
solta.  A  la  fi  caygué  d’espatllas  y  quedà  ador¬ 
mida.  Don  Joseph,  en  cos  de  camisa,  s’ajas- 
sà,  roncant,  a  son  costat.  En  Papitu ,  barbo¬ 
tejant  couplets  francesos  y  mastegant  un  tros 
de  cigarro,  s’abrassà  ab  el  tartaner.  En  Re¬ 
bolledo  fent  tantinas  buydà’l  bot  de  vi  sobre 
la  Cleo,  que  no’s  despertà.  Son  rostre  vermell 
rebia  placévol  el  vi,  que  lliscava  entre  sos 
cabells,  s’esmunyia  per  son  coll  satinat,  ta¬ 
cant  els  blanchs  vestits  y  la  daurada  grogor 
de  la  cotilla. 

Aixís  que’l  tinent  hagué  buydat  el  bot,  ab 
ayre  satisfet,  rompé  un  porró  ple  d’ayguar- 
dent  contra  una  roca.  Després  va  caure  vora 
la  Cleo  y  s’abrassà  ab  una  de  las  sevas 
camas. 

Quan  els  ermitans,  a  entrada  de  fosch, 
trobant  extranya  la  tardansa  dels  senyors  de 


Vallfonda,  van  baixar  a  la  platja,  s’horrorit¬ 
zaren  devant  d’aytal  disbauxa.  Y’is  héroes 
de  la  festa  hagueren  de  passar  la  nit  al  ras, 
al  peu  de  la  ermita.  A  trench  d’auba  tornaren 
a  Vallfonda.  Peró’ls  ermitans  van  escam¬ 
par  la  noticia.  A  las  dotze  del  matí  tothom 
sabia’l  fet. 


OBSERVACIONS  SOBRE 
LA  VIDA  MODERNA  (0 

Apuntes  pera  un  llibre  que  no  surtirà  may 

XXI  Y  ULTIM 
A  TALL  d’ePÍLECH 

Video  meliora ,  probo- 
que  deteriora  sequor. 

Aquesta  sentencia  tan  depressiva  pera  la 
humanitat,  que  molt  sovint  veuréu  estampa¬ 
da  en  llibres  y  diaris,  es  essencialment  sofis¬ 
tica.  No  recordo  quin  filosop  la  va  enunciar. 
Lo  cert  es  que  s’accepta,  si  no  com  a  justifi¬ 
cant,  com  a  excusa  dels  actes  humans.  L'ho¬ 
me  es  feble ,  y  veyent  el  camí  mellor ,  segueix 
el  pitjor.  La  mateixa  iglesia,  d’acort  abella, 
perdona’ls  pecats.  Y  no  obstant,  no  solza- 
ment  es  sofistica,  sinó  qu’es  tonta.  Exami- 
nemla  per  parts.  Veig  lo  mellor.  {Qué  es  lo 
mellor?  Heusaqui’l  problema.  Lo  mellor  no 
esres.  Enabsolut,  lo  mellor  no  existeix;  ni  tan 
sols  la  veritat  absoluta  existeix;  sols  n’hi  hà 
de  relativas,  sols  relativament  existeix  lo 
mellor.  Una  veritat  pera  molts,  pera  tots,  pot 
no  esserho  pera  mi;  lo  mellor  pera  molts,  pera 
tots,  pot  ésser  lo  pitjor  pera  mi.  De  manera 
qu’en  tot  cas,  sols  podríam  acceptar  la  pre- 
misa  modificada  aixis:  Veig  lo  mellor  en  ge¬ 
neral. ,  es  a  dir,  lo  mellor  teòricament,  lo 
mellor  pera  la  majoria.  Examiném  ara  la  se- 

(l)  Véginse’ls  números  107,  108,  112,  113,  120, 
126,"  130,  131,  132,  133,  136,  152,  155,  183,  185, 
186  y  187  de  Joventut. 

gema  part:  peró  segueixo  lo  pitjor.  Tampoch  lo 
pitjor  existeix  en  absolut;  lo  qu’es  pitjor 
pera  tots,  pot  ésser  lo  mellor  pera  mi.  El  ra- 
honament  — clar  com  l’aygua  —  es  el  mateix 
d’avans.  De  manera  que  la  segona  part  tam¬ 
bé  la  tindríam  de  modificar  aixis:  peró  se¬ 
gueixo  lo  pitjor  en  general.  Y  la  sentencia 
queda  transformada  en  lo  següent:  Veig  lo 
mellor  en  general ,  peró  segueixo  lo  pitjor  en 
general.  Aixis  transformada,  pot  acceptarse 
a  ulls  cluchs;  peró  la  veritat  axiomàtica 
enunciada  pel  filosop  queda  destruhida.  No, 
no  hi  hà  ningú  que,  veyent  lo  mellor  pera 
ell,  segueixi  lo  pitjor  pera  ell.  L'home  pot  te¬ 
nir  la  serenitat  suficient  pera  compendre  que 
hi  hà  camins  genèricament  mellors,  peró  sols 
un  imbècil  podrà  seguirlos  si  comprèn  que 
pera  ell  aqueixos  camins  son  els  pitjors;  y  per 
aixó,  ab  tot  y  véureho  en  segueix  uns  altres 
que  pera  ell  seràn  els  mellors  ab  tot  y  reco- 
neixe  que  pera’ls  demés  no  ho  son. 

II  secreto  di  esser  felice  encara  no  l’ha  tro¬ 
bat  seriament  ningú;  y’l  secret  de  lo  mellor 
tampoch.  En  cambi,  deixant  de  banda  als 
imbècils,  tots  sabém  en  cada  cas  concret  lo 
que’ns  convé  més,  lo  qu’es  mellor  pera  nos¬ 
altres.  Y’ns  esforsém  pera  obtenirho  sigui 
o  no  sigui  bo  pera’ls  demés.  No  es  que  dei- 
xém  lo  bo  per  lo  dolent,  sinó  que  deixém  lo 
bo  pels  altres  y  dolent  pera  nosaltres  y’ns 
quedém  ab  lo  bo  pera  nosaltres  y  dolent  pera 
ells.  De  lo  qual  ne  resulta  que  aquella  sen¬ 
tencia,  interpretada  ab  criteri  individualista  y 
racional,  lluny  de  demostrar  la  feblesa  hu¬ 
mana,  es  signe  evident  de  son  esperit  d’inde- 
pendencia,  y  de  la  virtualitat  del  instint  humà 
que’ns  porta,  arribat  el  cas,  a  fer  lo  contrari 
de  lo  que  fariam  si’ns  haguéssim  de  regir 
pels  preceptes  y  màximas  dels  monopolisa- 
dors  de  la  veritat,  de  la  bellesa,  de  la  bon¬ 
dat,  de  la  justícia,  de  la  fe...  etc. 

Tot  aixó  es  tan  evident,  que  no  necessita 
demostració. 

Y  no  obstant,  pràcticament,  s’abusa  tant 
d’aquell  aforisme  y  del’argumentació  capcio¬ 
sa  que’l  fa  bo,  que  no  puch  estarme  d’insistir 
encara  qu’en  terreno  menys  abstracte. 

Me  concretaré  a  un  sol  cas;  el  més  gràfich: 
Un  escriptor  exposa  oralment  o  per  escrit 
sas  ideas  al  públich,  a  la  humanitat  en  gene¬ 
ral  o  a  un  núcleu  en  particular.  Suposém 
que  sigui  un  sabi,  desapassionat  y  altruista; 

es  clar  que  al  exposarlas  ho  farà  generosa¬ 
ment  tenint  en  compte’l  bé  del  conjunt,  de 
la  humanitat  0  dels  núcleus,  y  no  tractarà  de 
imposarlas  com  a  bonas  en  absolut  pera  tot¬ 
hom  y  en  tots  els  casos.  Donchs  bé:  las  dugas 
objeccions — qu’en  el  fons  son  una  sola  — que 
se  li  fan,  son  las  següents:  «Aquestas  teorias 
son  molt  bonicas,  peró  pràcticament  son 
irrealisables.»  «Vos  mateix  al  trobarvos  en 
contacte  ab  la  realitat,  obréu  molt  diferent¬ 
ment».  Ab  aixó  n’hi  hà  prou  pera  reduhir  a 
pols  tota  l’obra  d’un  pensador!  iQué  ha  pas¬ 
sat?  Que  aquell  sabi  no  ha  sigut  comprés; 
que  la  multitut  es  estúpida.  Ell  no  las  dona¬ 
va  pas  com  a  mellors  en  absolut  las  sevas 
ideas,  ni  tan  sols  tractava  de  que  sas  teorias 
se  portessin  per  tots  e  inmediatament  a  la 
pràctica;  ell  sols  las  enunciava  pera  que  quis- 
cún  las  medités,  las  sospesés  y  las  acceptés 
si  las  creya  bonas,  prescindint  de  la  realitat 
actual  pera  sols  tenirne  en  compte  un’altra 
de  futura,  prescindint  de  las  exigencias  de  la 
vida  material  y  de  las  diferentas  circunstan- 
cias  individuals.  Res  hi  val,  n’hi  hà  prou 
ab  que  un  papanatas  qualsevol  vos  digui 
«bé  si,  peró  aixó  es  utopia»  0  «ell  pot  dir  lo 
que  vulgui,  peró  pràcticament  ell  mateix  no 
fa  lo  que  predica»,  pera  que  tota  l’obra  del 
pensador  se’n  vingui  per  terra;  sense  tenir  en 
compte  que  si  aquellas  ideas  s’acceptessin  0 
al  menys  se  discutissin  en  son  verdader 
terreno,  podrían  fructificar  y  extendres,  po- 
drian  —  com  a  pesar  de  tot  aixis  succeheix 
encara  que  lentament — fer  poch  a  poch  una 
revolució  moral  que  preparés  el  terreno  pera 
un  dia  ferne  una  de  radical  y  positiva. 

hlxemples: 

Se  vos  predica  l’amor  lliure,  y  vos  espan- 
téu,  Se  vos  demostra  filosòfica  e  històrica¬ 
ment  que  la  humanitat  caminant  envers  sa 
perfecció  tendeix  a  la  desaparició  del  matri¬ 
moni  y  fins  de  la  familia  tal  com  avuy  s’en¬ 
tenen,  pera  donar  lloch  a  un  amor  més  am¬ 
ple  y  espontaniy  a  una  solidaritat  més  univer¬ 
sal,  y  cridéu  tot  seguit:  «Bé,  sí;  peró  tu’t 
casas,  tu  estimas  a  la  teva  mare  y  als  teus 
fills».  Imbècils!  Si  no  se  os  diu  pas  que  no 
os  caséu  y  que  no  estiméu  a  la  familia:  lo 
que  se  os  diu  es  qu’  escoltéu  las  ideas  y’l 
rahonament,  que  no  os  hi  fixéu  en  qui  las 
diu  ni  si  son  actualment  viables,  sinó  que 
las  meditéu,  y  si  las  trobéu,  teòricament  a| 

menys,  bonas,  que  las  acceptéu  y  las  propa- 
guéu;  qu’ellas  faran  son  camí  y  quan  hagin 
arrelat  prou,  ja  ho  veuréu  si  serà  fàcil  po- 
sarlas  en  pràctica. 

Se  vos  diu  y  se  vos  demostra  filosòfica  e 
històricament  que  l’estat  de  irreligió  es  pera 
l’home  l’estat  perfecte,  y  contestéu:  «Bé,  si; 
però  tu  vas  a  missa.» 

Se  vos  diu  y  se  vos  demostra  que’l  milita¬ 
risme  es  una  gran  plaga  social  y  una  de  las 
primeras  causas  del  endarreriment  dels  po¬ 
bles,  y  contestéu:  «Bé,  si;  però  tu  saludas  als 
militars.» 

Se  vos  predica  y  demostra  que  la  propie¬ 
tat  vinculada  es  una  injustícia,  y  contestéu: 
«Bé,  sí;  però  tu  no  donas  pas  lo  que  tens.» 

Se  vos  diu  que  tot  govern  es  tirania,  tota 
autoritat  despotisme  y  tota  lley  arbitrarietat, 
y  contestéu:  «Bé,  si;  però  tu  t’amparas  ab 
las  lleys,  ab  las  autoritats  y’is  governs.» 

Y  aixis  per  l’estil. 

Jo  recordo  qu’en  certa  ocasió  un  amich 
meu  d’ideas  avensadas,  va  vestirse  de  frach 
per’assistir  a  un  espectacle.  Lo  qual  li  va 
valer  una  carta  anònima  d’un  llegidor  seu, 
en  que  li  deya  poch  més  o  menys  lo  se¬ 
güent:  (i)  «cCóm  s’explica  que  vosté,  demò¬ 
crata  radical  y  casi  bé  anarquista,  que  tant 
se  preocupa  de  desterrar  las  convencions,  se 
disfressi  ab  frach,  corbata  blanca  y  botas  de 
xarol,  en  lloch  d’anar  vestit  ab  senzillesa? 
Obrant  vosté  aixis,  {quin  cas  podrém  ferne 
de  las  sevas  prédicas?)) 

«Tonto  —  li  hauria  dit  jo: — n’has  de  fer  el 
cas  que  las  prédicas  en  sí  mereixen.  Si  son 
bonas  y  t’agradan,  accéptalas;  si  no  déixalas; 
però  no  t’hi  fiquis  en  els  actes  particulars  del 
autor,  perque  aquests  poden  obehir  a  cir- 
cunstancias  casuisticas  que  tu  no  tens  dret  a 
soepesar.  Per  exemple,  al  meu  amich  podia 
convenirli  saber  si  tu  eras  o  no  un  tonto,  y 
sabent  que’t  trobaria  allí,  volia  posarte  a 
proba.  O  bé  volia  conquistar  a  una  xicota 
que  sense  frach  no  hauria  pogut  lograr,  o  bé 
va  tenir  el  capritxo  de  disfressarse,  o  bé  vo¬ 
lia  treure  la  roba  a  orejarse  pera  que  no 


(x)  Com  se  compendrà,  la  carta  era  tan  tonta,  que 
Sols  ens  va  fer  riure  y  ni  tan  sols  l’ha  conservada’l 
meu  amich.  Mes  si  ni  l’autor  ni  la  carta  tenen  impor¬ 
tància,  el  fet  ne  té  molta,  puig  demostra  que’l  món  dels 
pobres  d’esperit  es  molt  gran. 


s’arnés,  etc...  Tot  lo  qual  no  té  res  que  veu¬ 
re  ab  sas  teorías  sobre  la  indumentària.» 

Això  de  que  s’ha  de  predicar  ab  l’exemple 
es  una  gran  aberració,  es  una  de  las  tantas 
veritats  vellas  que  s’acceptan  sense  sospesar- 
las.  Serà  molt  útil  ferho  si  anéu  a  civilisar 
salvatjes,  si  voléu  edificar  a  las  ovellas  d’una 
iglesia  o  si  tractéu  de  convence  als  pobres 
d’esperit  (vulgo  llanuts),  però  no  té  cap  im¬ 
portància  si  vos  dirigiu  a  personas  de  mitjà 
criteri  o  solzament  qu’estiguin  exemptas  de 
tota  mena  de  fanatismes.  Aquestas  examina- 
ràn  el  valor  de  vostras  ideas  y  de  vostre  raho- 
nament,  y  ab  això’n  tindràn  prou.  Els  metjes 
hosaben  per  experiencia  això.  Y,  aixis,  quan 
se  las  heuhen  ab  una  criatura  o  ab  un  imbè¬ 
cil,  pera  ferli  pendre  una  medicina  li  diu- 
hen:  «Mira,  ^veus?  Jo  també’n  bech.»  Y  ho 
fan.  En  cambi  pera’ls  demés  s’acontentan  ab 
receptar. 

Sí,  es  necessari  acabar  d’un  cop  ab  aques¬ 
ta  ridícula  preocupació,  que  fa  més  mal  que 
pedra  seca.  La  idea  més  generosa,  el  concep¬ 
te  més  enlavrat,  la  veritat  més  potenta,  las 
teorías  més  altruístas,  troban  pera  obrirse 
pas,  casi  bé  sempre,  aqueix  obstacle  insupe¬ 
rable  que  sistemàticament  hi  oposan  els  ton- 
tos  y’is  fanàtichs.  Desacreditant  al  autor  o 
demostrant — ab  bona  o  mala  fe — que’s  con¬ 
tradiu,  encara  que  sols  sigui  aparentment, 
se  destruheix  d’un  cop  tot  un  edifici  moral 
qu’en  sí  mateix  seria  d’una  resistència  ex¬ 
traordinària. 

Jo  insisteixo  sobre  aquest  punt  perque 
crech  qu’es  d’importancia  capitalíssima.  Y 
perque  veig,  en  aqueixa  innoble  manera  de 
combatre,  un  atach  directe  a  la  individualitat 
dels  escriptors,  que  deu  ésser  cosa  sagrada. 
Jo  crech  que  ningú  té  dret  a  imposar  las  se¬ 
vas  ideas  més  que  ab  la  sola  forsa  de  la  rahó, 
però  crech  també  que  ningú  té  dret  a  des- 
truhirlas  valentse  de  la  mala  fe. 

La  tristament  memorable  data  del  14  de 
setembre  de  [714  ha  sigut  solemnisada  en¬ 
guany  pel  Catalanisme  ab  varias  vetlladas 
necrológicas  celebradas  per  diferentas  enti¬ 
tats,  com  r«Associació  Catalanista  del  Poble 
Sech)),  l’«Aplech  Catalanista»,  l’«Agrupació 
de  Propaganda  Catalanista»,  «L’Eura»,  «Ca¬ 
talunya  y  Avant»,  l’«Associació  Popular  Ca¬ 
talanista»,  el  «Centre  Autonomista  Fivaller», 
el  «Centre  Catalanista  Graciench»,  etc.,  et¬ 
cètera,  prenenthi  part  socis  de  las  mateixas 
entitats  y  oradors  d'altras  societats  de  caràc¬ 
ter  autonomista  tan  fraternalment  unidas  ab 
nosaltres  com  «Catalunya  Federal».  Totas 
se  vegeren  concorregudas  per  extraordinana 
concurrència  qu  aplaudí’ls  conceptes  patrió- 
tichs,  vibrants  d’indignació,  dels  apòstols 
y’is  poetas  del  Catalanisme,  que  no  descan- 
san  en  sa  justa  propaganda,  engroixida 
d’any  en  any  per  nous  estols  d’adeptes. 

La  causa  de  la  nacionalitat  catalana,  que 
brega  per  la  restauració  de  las  llibertats  per- 
dudas  en  1714,  es  avuy  una  causa  ben  viva. 
Las  corrents  modernas,  l’esperit  particularista 
mós  avensat,  al  servey  de  la  causa  de  nostras 
tradicions  y  de  nostra  historia,  fan  que 
aquesta  causa  de  justicia  hagi  també  esde¬ 
vingut  causa  de  progrés,  del  que  n’estan 
més  penetrats  cada  dia’l  catalans  conscients. 
Si  algún  cop  aquesta  causa  sembla  atuhida, 
novas  vexacions  del  centre  venen  à  desper¬ 
taria  y  enrobustiria,  com  succehi  ara  fa  dos 
anys,  el  mateix  dia  1 1  de  setembre,  al  ésser 
empresonats  trenta  dignes  catalans  per  ha¬ 
ver  volgut  honrar  la  memòria  d’en  Rafel  de 
Casanova,  mort  pel  bé  de  la  patria. 

Enguany  els  delegats  del  centre,  ab  criteri 
més  clar  que  1  funest  Socias,  no  han  comés 
barrabassada  semblant,  donchs  s’han  guardat 
bé  prou  de  fer  cap  mena  de  coacció  als'  cata¬ 
lans  que,  ab  permís  0  sense  permis  legal, 
han  volgut  honorar  al  fill  benemèrit  de  la 
patria.  Aixis,  quan  una  comissió  de  la  enti¬ 
tat  «La  Reixa»  anà  a  dipositar  una  corona 
de  llorer  a  la  estatua  d’en  Casanova,  ja  altres 
catalans  entusiastas  l’havian  enramada  sens 
haver  sigut  inquietats  pels  enemichs  insidio- 
sos  de  las  causas  grans.  Més  val  aixis. 

A  l’«Agrupacio  de  Propaganda  Catalanis¬ 
ta»,  a  la  delegació  de  la  «Lliga  Regionalista 
de  la  Barceloneta»,  al  «Orfeó  Català»,  al  «Co- 
iegi  de  Sant  Jordi»,  a  l’«Associació  Catala¬ 
nista  del  Poble  Sech»,  al  «Centre  Cata¬ 
lunya»  de  Sant  Marti  de  Provensals,  y  a  la 
Unió  Catalanista ,  hi  onejaren  tot  el  dia  grans 
banderas  barradas.  La  que’s  veya  als  bal¬ 
cons  de  la  Unió  era  la  de  las  donas  catala- 
nas,  estant  cubert  son  artistich  remat  ab 
grossas  glassas  negras.  La  gent  s’aturava  a 
admiraria,  essent  molts  els  que  ab  respecte’s 
descubrian  devant  d’ella. 


La  Unió  Catalanista  segueix  sa  tasca  de 
sana  propaganda  autonomista  per  tot  Cata¬ 
lunya.  AÍ  meeling  que  ab  gran  entusiasme’s 
celebrà  a  Guissona’l  dia  8  del  corrent,  ha  suc- 
cehit  el  meeting  de  Castellar  del  Vallés,  que 
tingué  lloch  el  passat  diumenge  dia  13  y  que 
resultà  un  acte  grandiós.  En  ell  leren  us  de 
la  paraula’ls  senyors  següents:  el  president 
de  la  "Lliga  Popular  Catalanista  de  Caste¬ 
llar»,  que  dirigi  una  afectuosa  salutació  a  la 
Unió  avans  de  cedir  la  presidència  a  en  Jo- 
seph  M.a  Roca;  el  senyor  Vergés,  secretari 
de  dita  entitat,  que  ressenvà’ls  irevalls  reali- 
sats  per  la  mateixa  y  explicà  lo  necessarias 
qu’eran  a  aquella  població  las  tascas  d’una 
societat  semblant;  el  senyor  Galceràn,  qu’ex- 
posà’l  sens  fi  d'agravis  que  del  centre  del  Es¬ 
tat  espanyol  té  rebuts  Catalunya  desde  la 
mort  de  Jaume’l  Desditxat,  remarcant  l’espe¬ 
rit  lliberal  y  progressiu  dels  catalans;  el  se¬ 
nyor  Gubern,  en  nom  de  la  «Lliga  de  Cata¬ 
lunya»,  que  feu  gala  d’un  catalanisme  radi- 
calissim  exposant  la  conhansa  que  li  inspira 
la  vitalitat  d’aquest  poble  individualista  per 
excelencia;  el  senyor  Marlet,  en  nom  de  la 
«Joventut  Catalanista»  de  Sabadell,  que  ana- 
lisà  las  Bases  de  Manresa,  especialment  la 
que  tracta  del  servey  voluntari;  el  senyor 
Bonhóm,  en  nom  del  «Centre  Catalunya»  de 
Sant  Marti  de  Provensals,  que’s  dolgué  de 
que’ls  obrers,  en  comptes  d’unir  sos  esiorsos 
als  que  trevallan  per  Catalunya,  s’ajuntin  ab 
els  vividors  de  la  politica  enemichs  de  nostra 
terra,  que'ls  predican  llibertats  mentideras  y 
tirànicas  explotant  sa  bona  fe  y  fomentant  sa 
ignorància;  nostre  company  Irinitat  Mone- 
gal,  que  combaté  las  panaceas  universals  de 
monarquia  y  república,  llochs  comuns  de  nos¬ 
tres  politichs,  fórmulas  manadas  retirar  de¬ 
vant  de  las  aspiracions  lliberahssimas  que’l 
Catalanisme  ha  aportat  y  que  la  sociologia 
ajuda  a  suministrar  al  home  modern,  a  pe¬ 
sar  de  las  prédicas  regressivas  de  republicans 
y  socialistas,  aferrats  tots  a  la  forma,  a  lo 
convencional,  a  lo  tirànich  y  antihumà,  com 
per  exemple’l  militarisme;  el  senyor  Marti  y 
Julià,  que  probà  lo  eminentment  democràtich 
y  conforme  a  naturalesa  qu’es  el  Catalanis¬ 
me,  comparant  nostre  programa  ab  els  dels 
partits  politichs  que  tant  trevallan  pera  em¬ 
brutir  al  poble;  ei  senyor  Folguera  y  Duràn, 
qu’explicà  y  feu  veure  cóm  el  Catalanisme  no 
es  cap  utopia  y  cóm  es  possible  y  necessari 
que  triomfi  dintre  d’Espanya,  com  altres  po¬ 
bles  han  sapigut  fer  triomfar  causas  semblants 
en  el  si  de  poderosos  estats  europeus;  y  final¬ 
ment  el  president  de  la  Unió  Catalanista  senyor 
Roca,  que  al  exposar  ab  tota  enteresa  y  radi¬ 
calisme  l'esperit  qu’anima  a  la  Unió ,  digué 
qu’era  precís  mantenirlo  sempre  igual  pera 
poder  bastir  sobre  nostras  Bases  el  casal  de 
la  nacionalitat  catalana.  Exhortà  als  fills 
de  Castellar  a  que  s’inspiressin  en  preclars 
exemples  de  patriotisme  de  sos  antenats,  y’is 

senyalà  la  obligació  que  tenen  de  defensar  la 
llibertat  de  Catalunya. 

Tots  els  oradors  foren  aplaudits,  y  alguns 
d’ells  ovacionats  en  distintas  ocasions  per  la 
gran  gentada  qu’havia  assistit  al  meeting  y 
que  ab  entusiasme  comentava  lo  qu’en  ell  se 
digué.  Creyém  que  aquest  acte  serà,  sense 
cap  mena  de  dubte,  altament  profitós  pera  la 
causa  catalanista  en  aquella  comarca,  ahont 
no  trigarà  a  granar  la  bona  llevor  sembrada. 

La  Junta  Permanent,  fentse  ressó  del  de- 
sitj  de  molts  de  nostres  companys,  de  que’s 
fes  un  distintiu  especial  pera'ls  adictes  a  la 
Unió,  acordà  temps  endarrera  la  reproduc¬ 
ció  d’un  model  que  fou  presentat  a  la  dita 
Junta,  encarregantne  una  gran  partida  a  una 
important  casa  de  Nova-York. 

Avuy  podém  anunciar  que’s  troban  ja  en 
cami  y’s  posaràn  a  la  venda  a  darrers  del 
mes  que  som. 

Dits  distintius  son  una  reproducció  en 
miniatura  de  la  hermosa  bandera  de  la  Unió 
Catalanista ,  en  colors  e  imitant  esmalt;  son 
de  forma  circular  llegintse  al  voltant  « Unió 
Catalanista)) ,  y  seràn  utilisables  pera  portar 
al  trau  del  gech  y  com  agulla  de  pit  pera  las 
senyoras,  lo  que  fa  creure  que  totas  las  que 
ompliren  las  llistas  de  suscripció  pera  fer 
present  de  la  bandera  a  la  Unió ,  n’adquiri- 
ràn  com  a  recort  de  sa  generosa  ofrena. 

El  preu  reduhit  a  que  podràn  expendres, 
farà  segurament  que’s  popularisi  per  tot  Ca¬ 
talunya  l’us  de’aquest  dintintiu. 

Lo  Camp  de  Tarragona ,  estimat  company 
nostre  de  Catalanisme,  ocupantse  del  mee¬ 
ting  federal  celebrat  el  dia  6  en  dita  ciutat,  el 
calificà  de  meeting  de  controvèrsia  per  la  dis¬ 
crepància  de  criteris  que  s’hi  retlexà,  sobre 
tot  al  tractarse  de  las  relacions  que  deyhen  o 
no  deuhen  existir  entre  federals  y  republi¬ 
cans  unitaris. 

En  aquest  punt  Lo  Camp  de  Tarragona 
fa’ls  honors  deguts  a  n’en  Vallés  y  Ribot, 
com  se  pot  veure  pels  paragrafs  que  trans¬ 
crivim: 

Lo  patró  que’n  podríam  dir  union ista  a  outrance , 
mantingut  pels  senyors  Esteve,  Ferrando,  Anglès  (i)  y 
algún  altre,  y  concretat  ab  la  frase  d’en  Vallés  y  Ri¬ 
bot  (2)  al  dir  que'ls  federals  aniràn  ab  los  demés  repu¬ 
blicans  encara  que  aquests  no'ls  vulguin,  no’s  compagi¬ 
nava  pas  ab  los  encertats  atachs  qu’en  Rovira,  Salva- 
tella  (3),  Juli  y  Gironella,  dirigiren  als  republicans 
unitaris,  tant  en  lo  que’s  relaciona  ab  la  insensata 
conducta  dels  darrers  quan  las  guerras  colonials,  com 
en  lo  que’s  refereix  a  l'actual  moviment  revolucionari 
sense  direcció  ni  finalitat  pràctica,  que  preconisan  los 


(1)  Se  comprèn,  perque  als  unitaris  deu  l’Anglés 
l’ésser  diputat. 

(2)  ídem,  idem. 

(3)  Era  ahir  qu'en  Salvatella  no  refusava  la  unió  ab 
els  unitaris,  y  serà  demà  que  hi  tornarà.  La  qüestió  es 
fer  la  balansa  ab  en  Vallés  quan  convingui. 


Lerroux,  Blasco  Tbàíïez  y  demés  comparsas  del  repu¬ 
blicanisme  espanyol. 

En  los  primers  s’hi  ovirà  un  decidit  propòsit  d’ante¬ 
posar  la  República,  la  qüestió  de  forma,  a  totas  las 
demés  qüestions,  obehint  probablement  a  las  indica¬ 
cions  rebudas  del  Centre,  com  ho  fan  pensar  los  elogis 
que  alguns  d’ells  dirigiren  a  n’en  Salmerón,  tan  ene- 
mich  ara  y  sempre  del  sistema  federatiu  y  tan  enamo¬ 
rat  del  centralisme  absorbent  y  despótich.  En  cambi, 
en  el  segón  grupo  d’oradors  s’hi  manifestà  una  fonda 
convicció  autonomista,  professada  ab  sinceritat  (i)  y 
proclamada  ab  valentia  que  no  bastaren  a  deturar  en 
alguns  moments  los  avisos  y  recomanacions  de  la  pre¬ 
sidència,  assustada  tal  volta  de  que  las  notas  radicals 
dadas  en  aquest  sentit  fossin  las  més  aplaudidas  per  la 
concurrència. 

Per  aixó  resultà  difícil,  casi  impossible,  la  tasca  de 
resumir  que  s’imposà  en  Vallés  y  Ribot,  y  per  aixó 
també  pocas  vegadas  haurà  estat  més  insegur  y  poch 
felís  lo  diputat  federal  per  Barcelona.  Fou  lo  seu  dis¬ 
curs  un  seguit  balanseig:  elogià  a  Salmerón,  fuhetejà 
als  governs  centralistas,  afalagà  als  republicans  unita¬ 
ris  ab  frases  tan  humiliants  com  las  que  avans  hem 
citat,  proclamà  la  diferencia  de  rassas  que  conviuhen 
dintre  del  Estat  espanyol...  pera  acabar  dihent  que 
s'ha  d’anar  a  las  eleccions  municipals  procurant  la 
major  armonía  entre  tots  los  republicans. 

Difícil  serà  que  aquesta  armonía’s  consegueixi  si’s 
celebran  gayres  meetings  com  lo  del  passat  diumenge, 
en  lo  que  tan  palesa  mostra’s  donà  de  la  fonda  diver¬ 
gència  que  regna  en  lo  sí  del  partit  federal  català,  si 
bé,  parlant  ab  franquesa,  la  esmentada  divergència  es 
més  fictícia  que  real,  puig  la  massa  —  al  menys  aquí — 
se  demostra  cada  día  més  convensudament  utono- 
mista. 

Ab  lo  qual  proba,  aquella  massa ,  que  va 
deixant  d’ésserho,  y  que  dels  comparsas  es¬ 
mentats,  Lerroux,  Blasco  Ibàftez,  etc.,  no'D 
fa  més  cas  del  que’s  mereixen;  com  tampoch 
deurà  ferne  del  senyor  Vallés  y  Ribot,  que’l 
títul  de  comparsa  se’l  té  guanyat  en  política 
tan  a  pols  com  qualsevol  atleta  de  circo. 

Tenim  en  nostras  ayguas  la  esquadra  in- 
glesa  del  Mediterrà. 

Devant  de  la  robustesa  física  de  sos  tripu¬ 
lants,  devant  del  poder  moral  y  material  que 
representan  aquells  formidables  aparells  de 
guerra,  la  gent  queda  bocabadada  d’a’dmi- 
ració,  las  autoritats  els  obsequían  ab  festas 
y  excursions,  y’is  inglesos  brindan  per  Es¬ 
panya,  y’is  espanyols  per  Inglaterra.  Ens 
apar  veure  de  brasset  per  un  moment  un  an¬ 
dalús  y  un  espartà. 

Lo  trist  es  que  aqueixa  gran  Inglater¬ 
ra,  quina  organisació  política  es  exemplar, 
donchs  a  ella  deu  son  gran  poderíu,  hagi  de 
tenir  encara,  y  tingui  cada  dia  més,  son  apo- 
yo  en  la  forsa,  y  que,  nació  colonisadora  per 
excelencia,  sigui  també  estat  absorbent  de 
pobles  y  rassas  que  comptan  ab  historia  y 
personalitat  ètnica  ben  definidas.  També  In¬ 
glaterra  s’apoya  en  vellas  convencions  e 
injusticias:  peró  creu  en  la  lley  del  fort  y  la 
practica,  y  en  aixó  es  lògica. 


(1)  ;Per  tots  o  sols  per  alguns? 


JOVENTUT 


Quin  contrast  veure'ls  tripulants  de  sas 
esquadras,  tots  voluntaris,  ben  menjats,  ben 
tractats,  respirant  salut  y  bonhomia,  y  veure 
els  nostres  tristos  soldats,  subjectes  al  servey 
per  la  lley  de  la  fam,  esgroguehits,  y,  si  han 
anat  a  la  guerra,  acreedors  del  estat  enemich 
del  individuu!  Uns  ab  cara  de  captayre,  al¬ 
tres  ab  cara  de  pinxo  barato... 

Per  això  no  hi  hà’l  servey  voluntari  a  Es¬ 
panya.  iQui'l  servirà  a  un  estat  qu’exigeix 
la  sanch  de  sos  súbdits  y  ni  las  caixaladas 
els  sab  pagar  com  cal?  Sols  els  ganduls,  els 
inútils,  els  que  buscan  la  perduda:  en  una 
paraula,  el  rebutj. 

Y  per  aixó’ls  catalans  volém  formar  un  po¬ 
ble  digne,  y  fort,  y  que  ab  el  rebutj  may  s’hi 
hagi  de  confondre. 

Si’ls  inglesos  han  comparat  nostra  ciutat 
ab  altras  del  litoral  espanyol,  ja  hauran  po¬ 
gut  adonarse  de  que  hi  hà  un  xich  de  dife¬ 
rencia. 

El  centre  catalanista  republicà  «Nova  Ca- 
thalonia»  ha  endressat  als  catalans  un  mani¬ 
fest  que’ns  sembla  en  tots  sentits  notable,  y 
que  reproduhim  en  sa  major  part  sentint  no 
disposar  d’espay  pera  publicarlo  sencer  com 
desitjariam,  ben  segurs  d’agradar  a  nostres 
llegidors,  que,  de  totas  maneras,  veuràn  ab 
gust  els  següents  paragrafs  del  dit  document: 


Som  catalanistas  y  som  republicans. 

Som  catalanistas  perque  catalana  es  la  sanch  de  las 
nostras  venas  y  ella’ns  dona  potentíssims  anhels  de 
llibertat,  de  tota  la  llibertat  pera’ls  homes  y  pera’ls 
pobles  que  tan  sols  pot  gaudirse  dintre  una  perfecta  y 
armónica  autonomia  individual  y  col-lectiva;  som  ca¬ 
talanistas  perque  sentim  en  nosaltres  la  positiva  exis¬ 
tència  de  la  nacionalitat  catalana  y  desitjém  lo  reco¬ 
neixement  ben  manifest  y  general  del  seu  dret  a  la 
vida;  rebutjém  de  sobre  d’ella  tota  tirania,  aixís  com 
no  volém  extendre  son  domini  envers  altres  pobles  y 
altras  rassas,  com  no  sigui’l  de  la  exemplaritat  de  sa 
major  altesa  moral. 

Som  republicans  perque  es  aquesta  forma  de  govern 
pròpia  dels  pobles  lliures,  única  compatible  ab 
la  autonomia,  única  que  la  garanteix,  posant  a  indivi- 
duus  y  a  col·lectivitats  a  cubert  dels  abusos  d’una  sobi¬ 
rania  falsament  delegada;  som  republicans  perque’l 
sentiment  de  la  dignitat  humana  nos  refusa’l  reconeixe¬ 
ment  de  qualsevulga  poder  que  no  tinga  sas  arrels  en 
nostre  propi  dret  y  deixi  d’ésser  un  expandiment  de 
nostra  mateixa  personalitat. 

Mes,  dintre  del  catalanisme,  trevallarém  pera  que  la 
nació  catalana,  al  organisarse  autonómicament,  esborri 
de  las  Bases  de  Manresa  tot  quant  pugui  ésser  un  obs¬ 
tacle  pera  l’exercici  de  la  llibertat.  Aixís,  en  l’ordre 
religiós  volém  que  un  respecte  sagrat  vetlli  sobre  las 
conciencias,  deslliurantlas  de  tota  opressió,  sigui  del 
color  que’s  vulgui,  per  medi  de  la  natural  y  digníssima 
separació  de  la  Iglesia  y  del  Estat.  Respecte  al  dret 
del  sufragi  hem  d’esforsarnos  pera  qne,  reconeixent 
los  distints  ordres  de  l’autonomia  individual  y  col-lec- 
tiva,  tinguin  sa  deguda  manifestació  y  exercici  en  un 
sistema  mixte  de  sufragi  universal  y  col·lectiu,  a  fi  de 
que  tota  mena  d’interessos  vinguin  fermament  garan¬ 
tits  en  cada  un  dels  organismes  llegislatius  y  adminis¬ 
tratius  de  la  nacionalitat  catalana.  Qualsevol  sistema 

exclusivista  deixa  desatès  algún  ordre  de  la  vida  hu¬ 
mana,  y  ja  es  ben  sabut  que  lo  que  s’allunya  de  la  rea¬ 
litat,  fereix  alguna  forma  del  dret  y  es  origen  d’indub¬ 
tables  y  llógicas  pertorbacions  socials. 

Després  d’exposar  nostras  arreladas  conviccions  au- 
tonomistas,  ^haurém  d’afegir  que  dintre  la  forma  de 
govern  republicana  no  podém  acceptar  ni  compendre 
altra  organisació  que  la  puntualisada  pel  venerable 
apòstol  del  federalisme  D.  Francisco  Pi  y  Margallf  No 
ens  caldrà  pas  ferho,  perque  l’autonomia  y  la  federació 
no  son  possibles  una  sense  l’altra;  no  ho  farém  tam- 
poch,  perque  en  lo  poble  català  no  hi  sabém  trobar 
conviccions  republicanas  que  no  portin  un  abundós 
llevat  federalista,  malgrat  las  desviacions  momentànias 
del  esperit  públich  y’is  moviments  convulsionaris  de¬ 
terminats  per  apòstols  de  ben  dubtosos  ideals.  Aymants 
dels  nostres  drets  y  dels  drets  de  Catalunya,  no  podém 
anar  de  costat  ab  qui,  mogut  d’un  afany  uniformista, 
comensa  per  negarlos  y’ns  posa  devant  dels  ulls  la 
trista  visió  d’una  república  montada  sobre’l  patró  de 
las  vellas  monarquías,  tan  absorbent,  tan  autocràtica 
y  tan  illógica  com  ellas  mateixas,  de  las  quals  única¬ 
ment  ha  de  diferenciarse  per  la  desvinculació  del  poder 
suprém,  mes  no  pel  veritable  concepte  del  dret  ni  pel 
cambi  radicalissim  y  fondo  del  rodatje  polítich  y  admi¬ 
nistratiu;  gelosos  de  la  nostra  dignitat,  ni  podém  accep¬ 
tar  una  república  vinguda  de  real  ordre,  ni  portada 
sobre  las  puntas  de  las  bayonetas,  mellors  pera  reforsar 
los  grillons  de  tota  mena  d’esclavatjes  que  pera  la  glo¬ 
rificació  de  la  llibertat  humana;  conseqüents  fermíssims 
en  nostras  conviccions,  hem  d’allunyarnos  ab  fàstich 
de  tothóm  que,  teòrica  o  pràcticament  y  ab  qualsevol 
excusa,  deixi  de  banda’ls  principis  inconmovibles  del 
autonomisme  y  de  la  federació. 

A  la  lluyta  pera  la  existència,  fórmula  sens  entranyas 
de  la  moderna  economia,  hem  d’oposarhi  resoltament 
l'universal  dret  a  la  vida  que  porta  com  a  complement 
en  lo  sí  de  la  humanitat  lo  suprém  dever  de  vetllar  pera 
que  tota  existència  humana  trobi  son  més  ample  des¬ 
enrotllo. 

En  nom  de  las  ríctimas  sens  nombre  que  causan  los 
trusts  y’is  agabelladors,  y  demés  brutalitats  del  capita¬ 
lisme,  exigirém  l’estricte  cumpliment  d'aquest  dever 
social;  en  nom  dels  febles  y  dels  humils,  aixecarém  nos¬ 
tra  ferma  protesta,  abominant  de  las  variadíssimas  for- 
mas  de  la  explotació  humana. 

Mes,  com  que  las  obras  negativas  de  la  rancúnia  no 
son  sólidas  y  de  durada,  en  Uoch  d’empényer  als  febles 
pel  camí  de  la  desesperació,  los  ajudarém  en  la  tasca 
del  seu  deslliurament  d’un  modo  pràctich,  positiu  y 
atemperat  a  justícia:  per  Son -propi  esfors,  per  obra  de 
son  propi  trevall,  digna  y  hermosa. 

Que  vagi  l’obrer  a  la  conquesta  de  la  propietat,  tre- 
vallant  pera  ell  mateix  y  juntant  federativament  sos  es- 
forsos  autonómichs,  pera  fermés  extensa  y  més  intensa 
la  seva  acció;  que  no  demani  ni  exigeixi  als  altres  lo 
que  té  a  las  sevas  mans,  lo  que  dretament  y  d’un  modo 
honrosissim  pot  portarlo  al  cumpliment  de  sas  aspira¬ 
cions  d’home  perfectament  lliure.  Las  cooperativas  de 
consum  y  de  producció  faràn  entrar  al  proletariat  en  pos¬ 
sessió  plena  dels  fruyts  del  trevall  y  de  las  eynas  y  me¬ 
dis  de  realisarlo,  com  ho  proban  d'un  modo  admirable 
los  resultats  que  la  classe  obrera  d’Inglaterra  ha  obtin¬ 
gut  y  que  tan  grandiosos  horitzons  estàn  obrint  pera 
un  jorn  molt  proper. 

Autonomia  de  la  vida  humana  federació  de  vidas  au- 
tonómicas  y  lliures:  aquesta  ha  d’esser  la  fórmula  de 
las  societats  futuras. 

Forem  invitats  el  passat  dilluns  a  la  inau¬ 
guració  de  la  Maison  Dorée ,  restaurant .  que 
a  la  plassa  de  Catalunya  han  obert  els  ger¬ 
mans  Pompidor,  en  qual  decoració  hi  han 
colaborat  els  artistas  senyors  Vancells,  Ur¬ 
gell  (fill),  Rius,  Gual,  Riquer  y  Ferrater. 
Ens  satisferen  els  plaíons  d’en  Riquer  y’is 
d'en  Ferrater  per  lo  fresch  de  la  entonació, 
el  d’en  Gual,  que  té  una  forsa  de  color,  un 
ambient  y  un  ayre  especials,  y’is  de  l’Urgell 
(fill)  que  mostran  la  frescor  y  la  gracia  dels 
VVateau,  adaptats  a  la  nostra  manera  de  sen¬ 
tir,  es  a  dir,  mós  abocetats  y  mós  impressio- 
nistas.  ttwd 

La  il·luminació  està  cen  entesa,  encara  que 
un  xich  pàlida  de  tons. 

L’estil  general  es  Lluís  XV,  tal  volta  més 
propi  de  boudoirs  que  de  restaurants,  als 
que  tant  els  hi  escau  l’estil  flamench  del  Re¬ 
naixement,  o  bé  Renaixement  de  qualsevuiga 
nació:  època  en  que’s  donà  a  l’alimentació  la 
deguda  importància,  ressucitantse  l’antigui¬ 
tat  pagana  y  reaccionant  la  Vida  contra’ls  de¬ 
junis  y  la  mala  alimentació  dels  cristians. 
Aixis  veyém  que’ls  grans  restaurants  d’Eu- 
ropa  son  d’aquest  estil.  Peró  això  no  vol  dir 
que’l  que  han  obert  aquí’ls  senyors  Pompi¬ 
dor  no  estigui  bé. 

L’arquitecte  director  de  las  obras  ha  sigut 
don  August  Font,  que  tant  havia  acreditat  ja 
son  bon  gust  en  obras  anteriors. 

El  lunch  d’inauguració  lou  espléndit.  El 
champagne  fou  bo  y  servit  en  abundancia. 
Els  jiambres  estavan  molt  ben  fets,  y’is  cuy- 
ners  mereixen  ésser  felicitats. 

No  tot  han  d’ésser  festas  de  senyors  cursis 
las  que  al  estiu  se  celebran  pels  hermosos  y 
tipichs  pobles  de  Catalunya  afavorits  per  co- 
lonia  estiuhenca...  o  veraniega ,  com  vul¬ 
guin.  Enguany  la  festa  major  de  Viladrau  ha 
sigut  ennoblida  ab  una  bella  nota  artística,  y 
aquella  colonia  estiuhenca  s’ha  honorat  a  sí 
mateixa  al  rendir  culte  al  art  en  el  temple 
que  al  art  mellor  li  escau,  o  sia  en  plena  na¬ 
turalesa. 

En  mitj  d’un  bosch  centenari,  propietat  de 
don  Ramón  Bofill  que’l  cedí  gustosissim,  te¬ 
nint  per  fons  las  crestas  del  Montseny  y  per 
llum  la  del  sol  que’s  filtrava  per  las  claria- 
nas,  el  «Teatre  Íntim»  que  dirigeix  en  Gual 
ha  interpretat,  entre  flayres  boscanas  y  can- 
turias  d’aucells,  la  inmortal  tragèdia  de  Goe- 
the  Ifigenia  a  Taurida ,  traduhida  al  català  y 
ja  representada  anys  endarrera  en  els  jardins 
del  labennte  del  marqués  d’Alfarràs. 

L’efecte  estétich  en  aquell  belhssim  esce¬ 
nari  de  las  Guillerias  ha  sigut  superb,  que¬ 
dant  captivats  tots  els  que  dels  encontorns 
de  Viladrau  y  de  Barcelona  hi  havian  acudit 
cercant  emocions  d’art  ben  puras.  La  inter¬ 
pretació  ha  resultat  excelent,  havent  sigut 
molt  aplaudit  el  primer  actor  senyor  Gimé¬ 
nez,  que  tant  de  bé  ha  fet  al  «Teatre  Íntim» 


no  negantli  may  son  desinteressat  concurs 
ab  tot  y  ésser  el  senyor  Giménez  actor  de 
professió.  Els  demés,  o  sian  la  senyoreta  Ca¬ 
zorla,  en  Gual,  en  Puiggarí  y  nostre  com¬ 
pany  Pujol,  foren  també  aplaudidíssims. 

Sembla  que  pera  festiu  pròxim  se  prepa- 
ran  a  Viladrau  importants  espectacles  artís- 
tichs  d’índole  semblant.  Ho  celebraríam  per 
lo  molt  qu’ells  contribuheixen  a  la  educació 
del  sentiment  popular. 

En  la  conferencia  donada’l  10  del  corrent  a 
«Catalunya  Federal»,  el  senyor  Rovira  y  Vir¬ 
gili  combaté  l’actual  agitació  republicana 
unitaria,  ab  sos  baladreigs  y  efectismes  fo¬ 
mentats  també  pels  falsos  federals.  De  la  in¬ 
teressant  disertació  del  senyor  Rovira’s  de- 
duheix  que  aqueixa  agitació  s’extingirà  aviat, 
ensemps  qu’arrelaràn  més  cada  dia  las  doc- 
trinas  autonomistas  en  nostre  poble. 

Publicacions  rebudas: 

L  Escanya-pobres,  estudi  d’una  passió  per 
Narcís  Oller.  La  «Biblioteca  Popular  de 
«L’Avenç»,  que  tan  bons  serveys  ve  fent  a 
la  pública  cultura  al  donar  a  llum,  en  condi¬ 
cions  ben  económicas  y  atrayentas,  las  me- 
llors  obras  de  nostre  renaixement  literari  y 
diversas  traduccions  del  extranger,  ha  publi¬ 
cat  la  tercera  edició  de  la  exquisida  noveleta 
L' Escanya-pobres,  una  de  las  primeras  qu’es- 
crigué  en  Narcís  Oller,  y  tal  volta  la  més 
perfecta,  ja  que  no  la  de  mós  volada  de  quan- 
tas  han  eixit  de  sa  reputada  ploma.  En 
molts  passatjes  d’aquesta  obra  hi  té  l’Oller 
tochs  de  mestre,  encara  que  l’ànima  artís¬ 
tica,  la  intensitat  del  temperament,  no’ls 
mostri  aquí  l’autor  en  major  ni  en  menor 
grau  qu’en  la  majoria  de  sas  obras  realistas. 
S’ha  de  remarcar  la  justesa  ab  que  l’Oller 
conreuhà  aquest  género  en  la  novela  cata¬ 
lana  en  uns  temps  en  qu’eran  molts  menys 
qu’ara  els  qu’en  català  escrivian.  Més  que 
com  a  psicólech,  com  a  narrador,  pàginas 
escrigué  l’Oller  en  L' Escanya-pobres  que 
no’ns  estariam  de  compararlas  ab  altras  d’en 
Pin  y  Soler,  en  Vilanova,  en  Pons  y  Massa- 
veu,  y,  més  modernament  d’en  Ruyra,  en 
Víctor  Català,  en  Massó  y  Torrent  y  en  Pous 
y  Pagés.  Aquesta  obra  forma  1  volum  onzé 
de  dita  biblioteca,  que’s  ven  com  tots  a 
50  cèntims. 

Cosas  del  avi,  poesias  humoristicas  per 
L’Avi  Riera.  Pertanyen  al  género  lleuger, 
desprovehit  per  complert  de  tota  condicio 
literaria,  y  resultan  moltas  d’ellas  veritables 
estirabots,  essent  encertadas  algunas  voltas 
las  notas  còmica  y  agre-dolsa,  per  las  pocas 
pretensions  y  la  ingenuïtat  ab  que  las  tracta 
l’autor,  qui  ja  reconeix  la  falta  d'altras  quali¬ 
tats  en  el  prólech  de  sa  obreta.  Preu  d’aques¬ 
ta,  2  rals. 


Fidel  Giró,  impressor. —  Carrer  de  València,  233 

EL  MONUMENT  A  RENAN 

El  dia  13  va  inaugurarse  a  Tréguier  (Bre¬ 
tanya)  un  monument  a  la  memòria,  del  gran 
pensador  Ernest  Renan,  qu’era  fill  d’aquell 
lloch.  Representa  al  dit  filosop  assentat  y 
meditatiu,  y  darrera  seu  s’alsa  majestuosa  la 
figura  de  la  Palas  Atenea  arborant  un  llorer, 
com  pera  coronarlo.  Es  una  alegoria  alusiva 
a  la  Oració  sobre  l' Acròpolis  d'Atenas,  una  de 
las  pàginas  més  sentidas  y  més  brillants  que 
may  s’hagin  escrit. 

A  pesar  d’haver  assistit  al  acte  de  la  inau¬ 
guració  personatjes  de  tanta  valua  com  Ana- 
tole  F’rance,  y  sobre  tot  com  el  gran  Berthelot, 


el  creador  de  la  síntesis  quimica,  amich  de  jo¬ 
ventut  del  gran  filosop  exageta;  a  pesar  de 
que  aquest  monument,  a  un  home  qu’estava 
per  sobre  dels  partits  y  que  sempre  va  predi¬ 
car  la  tolerància,  devia  ésser  signe  de  pau  y 
de  concordia,  va  ésser  tot  lo  contrari.  Els  ca- 
tólichs  van  protestar  fent  agressions  tumul- 
tuarias,  y’is  republicans  jacobins  dant  crits 
y  empentas. 

El  govern  francès  sapigué  mantenir  l’ordre. 

En  Renan,  presentat  pels  clericals  y  pels 
anticlericals,  es  sols  el  que  va  atacar  la  divi¬ 
nitat  de  Jesucrist.  Y  no  obstant,  ab  sa  obra 
sobre  Jesús  el  fa  admirable.  «Es  l’ultim  y’l 
més  gran  dels  panegiristas  cristians»,  va  dir 
un  sabi  alemany:  y  va  tenir  rahó.  Renan  no 
sols  fou  un  exageta  del  Cristianisme,  sinó 
que  també  ho  fou  del  Judaisme.  La  seva 
Historia  del  poble  d'Israel  es  un  monument 
admirable.  Y  ademés  era  un  gran  filosop,  un 
escriptor  artista  y  un  esperit  humanitari  y 
religiós  ensemps.  Sa  personalitat  resulta  tan 
gran,  que  no  cab  en  els  estrets  limits  d'una 
nació  ni  d’una  rassa.  Es  una  de  las  glorias 
del  planeta. 

Renan  y  Berthelot  han  sigut  dos  genis  que 
desde  joves  l’un  ha  completat  al  altre.  En 
Renan  va  inspirar  l’afició  de  las  lletras,  de 
la  filosofia,  de  las  generalisacions  a  en  Ber¬ 
thelot;  y  aquest  el  coneixement  de  la  Natu- 

ralesa,  ia  organisació  y  lleys  del  Univers  a 
en  Renan.  Sense’l  gran  químich,  en  Renan 
no  hauria  sigut  pas  el  filosop  que  va  ésser, 
y  sense  en  Renan,  ben  segur  qu’en  Berthe- 
lot  no  s’hauria  pas  remontat  a  la  síntesis 
quimica.  Quin  cas  més  maravellós!  Dos  ge¬ 
nis  completantse. 

En  Renan  haurà’  sigut  l’escriptor  qu’haurà 
contribuhit  més  a  formar  el  caràcter  tolerant 
dels  homes  del  sigle  xx,  enaltint  el  fenomen 
de  conciencia  y  sentant  que’l  sentiment  vera¬ 
ment  religiós  ha  d’ésser  aquest  fenomen 
sublimat  per  l’altruisme.  Aixis  ha  fet  exten¬ 
siu  un  sentiment  qu’estava  tancat  dintre  de 
formas  litúrgicas  a  tota  la  Humanitat  que 
sent  y  pensa,  separant  el  fetichisme  de  la 
més  sublim  manifestació  del  intelecte. 

Una  de  las  qualitats  més  grans  d’aquest 
gran  home  era’l  no  voler  fer  prossélits.  «El 
prosselitisme — deya  ell — es  propi  de  semitas, 
que's  creuhen  sempre  en  possessió  de  la  ve¬ 
ritat  absoluta  y  per  aixó  no  progressan.» 

Y  efectivament  es  aixis.  El  que  creu  que 
ja  ho  sab  tot,  tot  lo  que  de  cert  se  pot  saber, 
vol  en  conseqüència  fer  que’ls  altres  opinin  lo 
mateix,  imposantlos  un  motllo  al  cervell,  y 
obligantlos  a  marxar  igual  que  moltons  pel 
camí  de  lo  qu’ell  creu  qu’es  la  salvació.  Y 
res  més  antihumà.  Aquest  igualitarisme  es 
judaich,  es  oriental,  més  no  Ari.  Els  Aris 
(Grechs,  Llatins, Germans,  Anglesaxons,etc.) 
ensenyan,  difundeixen  lo  relatiu  y  volen  que 
cadascú’s  fassi  la  seva  opinió,  que  cadascú 
pensi  per  compte  propi,  y  senti  de  conformi¬ 
tat  ab  el  seu  organisme.  Llibertat,  individua¬ 
litat  potenta  y  diferenciada:  tal  es  la  seva 
tendencia.  Res  d’igualtat  ni  d’imposicions 
uniformes,  ja  sían  dogmas  religiosos,  poli- 
tichs,  socials,  etc.  Fa  molt  bé  a  la  Vida  y  al 
Progrés  un  petit  gra  d’escepticisme  alegre. 
El  pensar  que  lo  que  pensém  pot  no  ésser 
cert,  y  qu’en  tot  cas,  per  encertat  que  sia,  no 
té  ni  de  molt  tota  ia  certitut  possible,  y  que  lo 
únich  cert  es  que  cal  viure  y  viure  bé,  y  fer 
viure  bé  als  altres,  es  base  d’alt  humanita¬ 
risme. 

Alashoras  s’es  tolerant.  Y’l  món  apareix 
com  un  espectacle  artístich,  y’s  comprèn  tot, 
y’s  respecta  tot,  tot  lo  que  no  ataca  la  ex¬ 
pansió  de  la  Vida. 

Y  en  Renan  explicava,  en  ell,  aquesta  ten¬ 
dencia  sana  qu’hasugerit  alsigle  xx,  pels  seus 


atavismes.  Al  idealisme  bretó  d’uns  avis, 
s’àjuntava  la  rialla  vital  d’uns  altres  que 
eran  gascons  y  llenguadocians  de  naixensa. 

L’espay  ens  manca  per’acabar  de  dar  una 
idea  d’aquest  geni.  Lo  que  sí  dirém  pera  ter- 
menar,  es  que  més  qu’en  el  bronze  de  la  seva 
estatua,  quedarà  perpetuat  en  la  manera 
d’ésser  qu’ell  haurà  sugerit,  no  sols  a  la  ge¬ 
neració  actual,  sinó  a  totas  las  que  venen. 

ÍPoíMFlívsJ 

S’HA  PERDUT  UN  NOY... 

— Tu,  Maria,  ^qué  ha  cridat  el  nunci? — 
preguntà  la  Ció,  desde’l  portal  ahont  seya 
engrunant  una  faldada  de  pèsols,  a  una  ve- 
hina  que  tornava  de  la  Plasseta,  ahont  havia 
fet  una  crida’l  pregoner  del  poble. 

—  Que  s’ha  perdut  un  noy. 

— {D’ahónt? 

— Del  Llogaret,  el  petit  de  cal  Servent. 

— iQue  portava  dol  y  tenia  com  uns  cinch 
anys? 

— Justa! 

— Si  no’n  conech  d’altre!  Boy  cada  dia’l 
veya  passar  per  aqui  ab  dos  més,  quan  sor¬ 
tia  d’estudi. 

—  Donchs  tota  la  nit  que’l  buscan.  Ahir, 
veyent  que’s  feya  fosch  y’l  noy  no  tornava, 
s’arribà  son  pare  a  preguntar  per  ell  a  casa 
d’un  xicot  que  va  al  mateix  estudi,  y  al  dirli 
aquest  que’l  seu  a  la  tarda  havia  fet  campana 
y  que  al  tornar  l’havían  trobat  plorant  per  la 
carretera,- sense  que’ls  hagués  volgut  seguir, 
se  las  emprèn  fins  al  poble,  y  ni  troba’l 
noy,  ni  ningú  que  ni  sàpiga  donar  rahó. 
Pots  contar  quin  desespero  sa  mare! 

—  Qué  li  deu  haver  passat,  pobret! 

—  Vesho  a  saber.  Quatre  homes  del  Llo¬ 
garet,  a  més  de  son  pare,  cerca  que  cerca 
tota  la  santa  nit  sense  trobarlo,  y  per’xó 
aquest  mati  n’han  donat  part  al  jutje  de  pau, 
que  farà  surtir  el  somatent. 

— ^Y  ningú’l  va  veure  enlloch? 

— Ningú,  llevat  d’un  pastor  que  diu  que 

va  trobar  un  xicot,  que  potser  seria  ell,  sota 
d’una  olivera  del  Torrent  del  Salze,  prop 
del  pont.,. 

— {Y  si  se’l  hagués  menjat  una  bestiota? 

— No  ho  creguis;  fos  al  cor  del  hivern  en¬ 
cara,  que  devegadas  s’ha  vist  algún  llopot... 

—  Potser  ha  caygut  a  un  pou... 

— No  n’hi  hà  cap  per  aquells  encontorns, 
y  la  bassa  del  Mas  Roig,  hont  s’hi  recull 
l'aygua  de  la  carretera,  avuy,  a  primera 
hora,  ja  l’han  regirada  tota. 

— Per  mi  l’han  robat  uns  gitanos'o  alguns 
d’aquests  que  van  pel  món  fent  las  forsas. 
No’n  pot  ser  d’altra. 

— Es  clar;  que  si  no,  ab  las  passas  que 
s'han  fet,  viu  0  mort  l’haurían  trobat...  Es 
un  cas  molt  trist.  Jo,  al  de  casa,  li  diré  que 
desde  demà’s  prengui’l  recapte  al  demati, 
que  jo  no  estich  perque  la  mosseta  li  porti 
més  el  dinar  al  tros. 

— Trobo  que  faràs  bé,  noya. — 

Veyent  que  la  tenian  tan  armada,  s’hi 
atansà,  tot  fent  mitja,  una  dona  que  vivia  a 
l’altra  part  de  carrer,  devant  per  devant. 

—  {Que  parlavan  del  noy  que  s’ha  perdut? 

— Si,  filla,  si.  Quina  desgracia! 

— Jo  desd’ahir  al  vespre  qu’ho  sabia— afe- 
gi  la  vehina. — M’ho  va  dir  l’home  al  tornar 
d’aquella  vinya  que  mena  tocant  al  Lloga¬ 
ret.  Sa  mare,  aquella  cridayre’n  té  la  culpa. 

—  {Sa  mare?  —  preguntaren  al  mateix 
temps,  admiradàs  y  mortas  de  curiositat  la 
Cíó  y  la  Maria. 

— Sí,  sa  mare.  Prou  que  se’n  pica’l  cap. 
Diuhen  qu’ahir  semblava  boja.  Al  demati  li 
va  donar  dugas  pessetas  pera  pagar  la  me- 
sada  d’estudi,  ben  lligadas  ab  un  nus  del 
mocador,  y,  al  ésser  a  la  carretera,  al  borde- 
gàs  se  li  acut  mirarlas;  li  cauhen  y’n  pert 
una.  Al  mitj  dia,  a  casa  seva,  ja  va  estar  me¬ 
lindros  tot  el  dinar,  y  al  preguntarli:  «Noy, 
<que  te’n  passa  alguna,  que  no  estàs  bo,  que 
t’ha  renyat  el  mestre?))...  sempre  va  dir 
que  no,  que  no  tenia  res.  Al  ésser  fora  son 
pare,  al  punt  de  baixar  a  estudi,  ho  va  con- 

MITJDIA 

El  rellotje  de  sol  marca  las  dotze. 

La  plana  caldejada  y  xafogosa 
s'emboyra  ab  una  calda  ensopidora, 
el  sol  cau  aplomat  sobre  la  terra, 
dels  arbres  no’s  belluga  ni  una  branca, 
las  ayguas  remorejan  fent  llur  via, 


tar  tot  a  sa  mare.  {Ne  voléu  de  crits  y  plan- 
tofadas?  Y  li  va  dir  aixis — tot  plorant  ella 
ho  explica: — «Vesten,  vesten.  y  si  no  trobas 
la  pesseta,  no  tornis,  {ho  sents?,  no  tornis,  que 
ton  pare’t  matarà!...» 

— Ay  la  gran  no  sé  qué’m  digui! — exclamà 
la  Maria. 

— Veuràs,  dona, — replicà  la  Ció — pera  un 
pobre  es  molt  una  pesseta;  y  tots  quan  re- 
nyém  a  la  canalla  els  hi  dihém,  pera  ferlos 
creure,  lo  que  més  lluny  està  dels  nostres 
intents. .. 

— Y’l  noy  — segui  explicant  la  vehina  — 
com  que  no  va  trobar  la  pesseta,  de  cap  de 
las  passadas  va  voler  tornar  a  casa  seva,  per 
molt  que  hi  maldà  pera  darli  entenent  aquell 
vell  que  baixa  la  llet  del  Mas  Roig,  que  a 
entrada  de  fosch  el  va  trobar  per  la  carre¬ 
tera. — 


Repetintse  semblants  conversas  per  tots 
els  indrets  del  poble,  van  escamparhi  com 
una  boyra  de  tristesa.  Despertaren  en  tots 
els  enteniments,  adquirint  verosimilitut,  las 
rondallas  grisas  de  noyets  perduts  en  las 
soletats  de  boscams  misteriosos  voltats  de 
perills;  y  l’interés  que’l  cas  oferia  dins  la 
monòtona  vida  del  poblet,  y  la  compassió 
que’l  noy  esgarriat  inspirava,  feren  que,  al 
passar  el  fet  de  boca  en  boca,  s’enfosquissin 
els  tons  de  la  descripció  y  esdevinguessin 
cada  vegada  més  planyívols  els  comentaris. 

Y  per  uns  quants  dias,  baix  la  penosa  im¬ 
pressió  del  noy  perdut — que  trobaren  la  nit 
següent  adormidet  dins  la  barraca  d’una 
vinya — no  s’allunyà  la  maynada  dels  carrers 
del  poble,  deixant  tranquils  els  nius,  las  an- 
guilas  del  Pélach,  las  fruytas  de  las  hortas, 
el  buscat  pa  de-llop  0  las  cireras  d’arbós.  Y’is 
pares,  també  per  uns  quants  dias,  no  gayres, 
no  seguiren  la  mala  costúm  de  renyar  als 
fills,  per  un  tres  y  no  res,  ab  amenassas 
que’ls  esparveran. 

G.  Vilanova 


y  l’au  cerca  frescor  prop  la  riera, 
y  per  la  sorra's  frega,  revolcantshi. 

El  gos  cerca  l’ombríu,  y  s’hi  ajassa, 
la  viràm  per  la  palla  s’entafura.  . 

Y  a  fora  y  dins  del  mas  s’hi  estén  la  mandra. 

El  rellotje  de  sol  marca  las  dotze. 

Lluís  Manau  y  Avellanet 

UNIÓ  CATALANISTA 

Junta  Permanent 
Circular. 

Lo  prop-vinent  novembre  tindran  lloch  las  eleccions 
municipals.  Si  bé  en  lo  mes  de  janer  d’enguany,  cum- 
plint  la  missió  que’ns  està  confiada  per  la  Unió  Cata¬ 
lanista,  recordarem  a  las  entitats  adberidas  los  acorts 
que  respecte  a  lluytas  electorals  foren  presos  per  l'As- 
samblea  de  Reus  (1893)  y  ratificats  y  aclarits  en  la  de 
Tarrassa  (1901),  creyém  convenient  insistir  en  los  que 
fan  referencia  a  la  elecció  de  regidors  pera  que  si'ls 
catalanistas  d’algtín  districte  electoral  pretenguessin  en 
us  de  son  perfecte  dret  pendre  part  a  la  lluyta,  no  pu- 
gan  alegar  ignorància  de  las  reglas  a  que  deuben  sub¬ 
jectar  extrictament  la  seva  conducta. 

Assamblea  de  Reus 

Eleccions  municipals. — En  tots  los  municipis  se  pro¬ 
posaran  y  defensaràn  candidaluras  purament  adminis- 
trativas  que  representin  las  forsas  vivas  del  país,  essent 
compostas  per  las  personas  més  significadas  y  acredi- 
tadas  en  la  propietat,  la  inteligencia  y’l  trevall,  allu¬ 
nyant  en  absolut  de  l’administració  municipal  als 
que  no  tinguin  més  mèrits  que’ls  serveys  fets  a  sos 
partits. 

Las  candidaturas  seran  formadas  en  las  poblacions 
en  que  hi  hagi  una  o  varias  Associacions  catalanistas, 
per  lo  president  o  presidents  de  las  mateixas  y  pels 
delegats  de  la  Unió  en  la  localitat,  convocats  per  lo 
president  de  la  Societat  si  sols  n'hi  hà  una  o’l  president 
de  la  Societat  més  antiga  dintre  de  la  Unió  si  n’hi  hà 
varias;  en  las  altras  seràn  proposadas  pels  delegats  de 
la  Unió  o  pels  qu’especialment  se  nombrin  per  la 
Junta  Permanent,  associantse  en  comitè  ab  las  personas 
més  importants  de  la  població  que  sían  conegudas  per 
son  amor  a  la  terra  catalana  y  per  son  afecte  al  sistema 
d’elecció  per  classes. 

Assamblea  de  Tarrassa 

Eleccions  municipals  y  provincials. — Per  la  especial 
funció  que  realisa’l  municipi  en  la  vida  social  y  per  lo 
caràcter  solzament  administratiu  de  las  Diputacions 
Provincials,  y  considerant  que’l  Catalanisme  té  com  a 
fí  principalissim  la  normalisació  de  la  personalitat  cata¬ 
lana,  l’Assamblea  acorda  ratificarse  per  complert  en 
las  conclusions  de  la  de  Reus  que’s  refereixen  a  las 
eleccions  per  ajuntaments,  las  que  regiran  també  pera 
las  eleccions  provincials. 

L’Assamblea  recomana  que  tant  las  entitats  adheri- 
das  a  la  Unió  com  los  delegats  que  concorrin  a  las 
eleccions  municipals  y  provincials  ho  comuniquin  a  la 
Junta  Permanent  notificantli  després  lo  resultat. 

Observant,  donchs,  lo  estatuhit,  los  candidats  a  regi¬ 
dors  de  qualsevulga  població  de  Catalunya  que  no  sían 
degudament  designats  segons  prescriuhen  los  anteriors 
acorts,  no  poden  ésser  reconeguts  com  a  tals  candidats 
per  los  elements  que  constituheixen  la  Unió  Catala¬ 
nista. 

Lo  que  vos  comuniquém  pera  vostre  coneixement. 

Visquéu  molts  anys. 

Barcelona,  15  de  setembre  de  1903 — Per  acort  de 
la  Junta  Permanent. — Lo  President,  Joseph  M.a  Roca. 
—  Lo  Secretari,  Manel  Rocamora. 


EN  LLUCH  DE  LA  CALMA 

Ab  las  mans  a  la  butxaca  y  la  pipota  als 
morros,  el  Jan  guaytava  malhumorat  cóm  el 
Lluch  aparellava’l  carro  que  de  costúm  surtía 
de  vila  a  mitja  tarda  del  dimars.  Prou  l’hau- 
ria  ajudat,  mes  encara  qu’hagués  sabut  cóm 
ferho,  l’ésser  tan  groixut  y’l  tenir  tanta  panxa 
li  privava  d'esforsarse  gens  ni  mica;  y — tonto 
d’ell! — -aquell  matí  mateix  havia  donat  els 
despidos  a  n’enXeixa,  el  mosso  de  quadra, 
sense  rec'ordarse  de  que’l  seu  germà  tindria 
de  fer  tot  sol  la  càrrega  del  vehicul. 

— Veyàm,veyàm  quan  estaràs!... — rondinà 
l’hereu  al  veure  que’l  cha  avensava  y’l  germà 
poch  cabal  ne  feya. 

En  Lluch  de  la  Calma  (per  quin  sobrenom 
era  conegut)  sense  dir  mot,  prossegui’l  seu 
trevall. 

El  Galante  comensà  a  mostrarse  inquiet; 
com  si  arranqués,  dona  una  estrebada  que 
las  roda's  patinaren  un  bon  tros.  En  Lluch 
salta  del  carro,  agarrà  la  vara  de  las  xurria- 
cas  y  comensà  a  burxarlo  com  si  volgués 
remóureli  las  tripas... 

— Bèstia!  ique’l  vols  matar?  — cridà  en  Jan 
al  veure  la  brutalitat  d’en  Lluch,  tot  amansint 
el  dolor  al  Galante  que’s  queixava  de  mitj 
dia  d’estaqueta. 

En  Uuch  penjà  las  xurriacas  mossegantse’ls 
llabis,  y  clogué  la  boca  als  crits  del  hereu. 
Poch  cabal  n’hi  feya.  L’hereu  si  qu’era  unesbi- 
rro,  tractantlo'abpitjor  cruhesayseveritat  que 
no  pas  ell  al  Galante.  Comensava  a  estarne 
tip  de  tanta  cridòria  y  malas  paraulas.  Sinó 
qu’ell  callava  y  feya’l  fet:  ja  vindria  l’hora 
d’esbravarse. 

— Xo,  Galante!  —  cridà  en  Lluch  fent  el 
darrer  lligat  a  la  bossa  del  carro. 

Entrà  a  la  casa,  pera  sortir  als  pochs  mo¬ 
ments  ab  la  brusa  tirada  al  coll  y  portant  el 
galló  d’aygua,  que  de  primer  antuvi’l  Galante 
esquivà  no  donantse  per  entés.  En  Lluch  li 
apropà  de  nou  l’aygua  obligantlo  a  beure, 
donchs  fins  que  s’escaurían  al  Hostal  de  Ro- 
mella,  que  sempre  fora  mitja  nit,  no  podrían 
de  nou  ab  tot  descans  fer  beguda  l’animal  y 
ell. 

Deixà’l  galló  al  portal,  feu  petar  las  xurria¬ 
cas,  el  Galante  comensà  a  caminar  y’l  carro 
rodolà  carrer  avall  per’assolir  de  dret  la 
carretera. 

— Lluch,  no  t'oblidis  res... — 

En  Lluch  sense  tornarli  resposta  seguí  da- 
rrera’l  carro,  lligantse  bé  la  faixa.  Feva  de 
bon  manar  ab  las  mans  a  la  butxaca! 

— Ey!  Fins  a  la  tornada! — li  cridà  al  ex¬ 
trem  de  la  vila’l  ferrer,  qu’ajustava  làs  portas 
donant  per  llest  el  trevall  del  dia. 

—  Fins  a  la  tornada. — 

Quan  fou  a  la  carretera,  la  pressa  que  por¬ 
tava’l  Galante  s’encalmà:  venia  un  xich  de 
costa  y  s’esdernagava  massa.  Las  rodas  del 
carro  ja  no  feren  tanta  polsaguera;  sols  l’ani¬ 
mal,  aviciat  ab  son  caminar,  pareixia  que 
s’entretingués  ab  el  tou  de  pols. 

Al  acabar  el  terme,  en  Lluch,  agarrant  per 
la  brida  al  Galante ,  preparà’l  pas  del  pont. 
No  era  qüestió  de  fiarsen.  El  riu  passava  ple 
ab  senyals  d’eixir  de  mare  a  causa  dels  ay- 
guats  de  montanya,  era  al  capvespre,  y  no 
hauria  sigut  la  primera  vegada  d’encabri- 
tarse  un  animal  esverat  pel  fresseig  de  l’ay- 
gua  que  sense  fre  rebotia  contra’ls  pilans  del 
pont. 

— Lluch!  Lluch!... — 

En  Lluch  al  sentir  que’l  cridavan  aturà’l 
cavall  ans  d’entrar  al  pont,  y  son  esguart  fu- 
rejà  entre  la  fosca  qui  venia  darrera  seu  cor¬ 
rent  per’aconseguirlo.  Ovirà  un  home,  peró 
confosament. 

— Ola,  Xeixa! — exclamà  després,  ai  reco- 
néixel. 

—  Tinch  de  parlarte — respongué  l’antich 
mosso  del  hereu,  qu’ab  prou  feynas  podia 
respirar,  cansat  de  corre. 

— i A  mi? — murmurà  extranyat  en  Lluch. — 
Veuràs,  passém  el  pont,  fem  via,  l’hereu  des- 
de  la  porxada  guayta  fins  que’ns  pert  de 
vista. 

— Jo’t  fum!  No  hi  lluca  pas  ab  tanta  fosca! 
t^No  veus  qu’has  tardejat  tant? 

— So  carregat  tot  sol  el  carro,  noy. 

-cY  ell? 

— Ell...  mirantsho! — 

Passaren  el  pont,  y  a  l’altra  vora  comen- 
saren  a  creuhar  la  fajeda.  Al  ésser  al  bell 
mitj  del  bosch,  al  fontinyol,  estacà’l  Galante 
y’l  carro;  repenjantàe  al  bras,  va  treure  del 
butxacó  la  pipa  y  calà  foch  ab  l’esca. 

— Digas,  noy. 

— cja  sabs  la  del  matí? 

—De  cert  que  no’n  sé  ni  un  borrall. 

— Qu’extrany! 


— Extrany...  exlrany...  iQue  no  ho  sabs  lo 
cru  que’s  porta  ab  mi?...  Perque  es  l’amo 
dels  horts  y  del  carro  sembla  qui  sab!...  Soch 
un  trist  servent  ..  pitjor!...  Reira!... 

— Ens  hem  trabat  de  paraulas,  poca  cosa, 
{sabs? 

— cT’ha  despedit? 

— M’ha  enjegat...  Enfilantnos  com  una 
carbassera...  Peró  vull  venjarme! 

— Ay,  Xeixa!  Poch  sabs  ab  qui  tractas. 

— Més  que  qui  va  parirlo  !  T’haig  de 
parlar. 

— iA  mi? 

— Vaja,  qu’ets  massa  gran  perque  no  hi 
lluquis... 

— ; A  qui  ho  dius,  Xeixa?... — preguntà’l 
carreter,  no  capint  las  paraulas  del  mosso. 

— iQuànts  dias  passas  a  ciutat? 

— Tres  de  cada  setmana — respongué,  no 
sabent  a  què  treya  cap  la  pregunta. 

— Donchs  si  passessis  a  casa  aquestas  tres 
nits,  sabrías  que  des  que’l  Jan  enviudà  y  tu 
te’l  posares  a  casa,  quan  tu  ets  fora  dorm... 
preguntaho  a  la  dona  que  t’ho  dirà... 

— Redeu! — exclamà  irat  en  Lluch,  com  si 
l’hagués  fiblat  una  vespa. 

—No  t’encenguis  y  vetlla;  esbrina,  y  quan 
no  sia  cert,  m’estens  per  sempre.  Ab  sanch 
freda  y  molta  calma  veuràs  el  qué. — 

Sense  dirli  res  més,  satisfet,  0  venjat  de 
la  mala  treta  que  l’hereu  li  havia  fet,  s’allu¬ 
nyà  pel  mateix  cami  que  cercaren  el  fon¬ 
tinyol,  deixant  al  Lluch  capficat  ab  la  mala 
nova. 

En  Lluch  seguí  al  bras  del  carro,  malmi- 
rrós  y  sense  saber  qué  fer,  si  avensar  0  des¬ 
fer  el  camí  fet.  No  més  tal  nova  li  mancava 
pera  encalabrinarse  del  tot  contra  l’hereu. 
Ja’s  feya  càrrech  qu’en  Xeixa  sols  parlava  per 
despit;  més,  per’xó,  havia  de  fernhi  cabal, 
donchs  en  Xeixa  era  un  minyó  que  d’anys  y 
panys  coneixia  y  de  fals  no’n  tenia  res. 

El  Galante ,  impacient,  prou  picava  de  peus 
y  somovía’ls  esquellerins,  més  en  Lluch  se¬ 
guia  assegut  y  fumant. 

Senti  esgarrifansas  de  fret.  Al  mitj  del  fajà 
també  hi  feya  un  ventot  udolayre  dels  que 
arreplegan  al  desprevingut.  Saltà  del  bras 
del  carro,  desféu  la  manta  que  portava  ple¬ 
gada,  se  la  tirà  a  las  espatllas,  despenjà'l  gat 
del  vi  y  íeu  un  llarch  trago. 

Per  íi  resolgué.  Mirantho,  furejantho,  poch 

hi  perdia.  Estava  resolt,  no  seguia  avant 
perque  anit  volia  veure  la  veritat  de  la  nova 
d’en  Xeixa,  y  si  era  cert,  ell  mateix  se  faria 
la  lley. 

La  vila  ja  dormia.  Penjà  la  boteta  del  vi  y 
trabà  bé’l  carro,  lligant  el  morralet  al  Galan- 
te  pera  que  s’entretingués  en  tant  ell  feya  via 
al  poble. 

Creuhà  de  nou  el  pont,  y  la  remor  de  l’ay- 
gua,  ab  tanta  fosca,  li  recordà  la  nit  qu'ell  y 
carro  havian  saltat  al  riu.  Sort  del  seu  génit, 
0  si  no’s  negava. 

Quan  fou  a  las  casas  del  ferrer,  la  lluna 
esquinsà’l  vel  que  la  encubria.  Alashoras  en 
Lluch  fugi  del  raig  de  lluna:  el  sereno  l’hau¬ 
ria  pogut  escometre.  Girà  de  camí;  arresse- 
rat  a  las  parets,  assoli’l  corraló  de  la  casa 
ahont  ell  niuhava  ab  el  seu  germà. 

D’un  salt  entrà  al  hort,  cap  al  estable,  y 
quan  fou  dins,  en  veu  molt  baixa,  murmurà 
entre  dents: 

— Xich!...  xich!...  xi . . . i . . . ich S — 

Aviat  fini  l’udol,  y  frech  a  frech  senti’l 
rondinar  del  gos  qu’havia  conegut  l’amo, 
acostumat  ab  la  senya  de  quan  a  mitja  nit 
baixava  a  abeurar  al  Galante . 

Muntà  esgrahons,  y  com  un  lladregot 
s’atansà  a  la  cambra  ahont  dormia  l’hereu,  y 
mitj  obri  la  porta.  La  lluna  hi  batia  de  ple: 
el  llit  era  buyt,  ningú  hi  dormia.  En  Lluch, 
si’s  descuyda,  ho  tira  tot  en  orris.  Va  riure,  un 
riure  sarcàstich...  En  Xeixa  tenia  rahó!  El  Jan 
dormia  al  seu  lloch!  Aixis  li  pagava  la  mercè 
d’acullirlo  quan  se  trobà  sol  com  una  bes¬ 
tiola! 

— {Ho  diré  al  jutje?...  Qu’es  cas!  Si  son 
carn  y  ungla!...— 

Y  girà  grupa  pel  mateix  rastre. 

— Jan! — cridà  desde  l’hort. 

— dQué  hi  hà? — preguntà  esverat  en  Jan, 
reconeixentlo. 

— Ja  muntol  — 

Quan  entrà  a  la  cambra,  en  Jan  estava 
vestit.  Prou  temps  li  havia  donat  en  Lluch 
ronsejant  pera  encendre’l  fanaló  del  estable. 

Llambregà  la  cambra.  Sa  muller,  ben  abri- 
gada  y  assentada  al  llit,  l’esperava  ab  ansia... 
A  la  cadira  hont  ell  se  despullava  hi  havia’l 
gech  del  hereu. 

— tQuó  hi  hà-' — digué  aquest  al  véurel. 

— Ca!  El  Galante  encabritat!...  Ni  amunt 
ni  avall  segueix!... 


— {Y  per’xó?... 

— Sembla  que  vulgui  fer  la  fi  del  altre!... 
Ja’l  so  trabat! 

— No’m  convindria...  jo’t  toch!  Avuy  que 
no’l  tinch  ,  avuy  tenia  de  menester  a  n’en 
Xeixa!  — 

Prengué’l  gech  y  va  posàrsel  sense  capir 
qu’en  Lluch  sapigués  quelcóm  del  amistan- 
sament  d’abdós  cunyats,  y  surti  de  la  cam¬ 
bra. 

— Vaig  pel  tapabocas. — 

S’allunyà  per’anar  al  porxo,  ahont  recor¬ 
dava  haverlo  deixat  quan  contemplava’l  carro 
cóm  assolia  la  carretera. 

En  Lluch,  al  restar  sol  ab  sa  muller,  s’hi 
atansà,  y  rihent  li  digué  a  cau  d’orella: 

— Eh!  {Que  dormiu  junts?— 

Ella  feu  la  extranya  a  la  escomesa. 

— Vaja!...  Ja  ho  sé  tot!  El  Xeixa  tot  ho  ha 
xerrat!  — afegí,  ofegantli’l  somriure  un  esclat 
de  rabia. 

Com  una  bestiola  que’s  veu  perduda  y 
s’amaga,  ella  va  embolcallarse  ab  els  llen- 
sols. 

— {Sabs?...  Si  demà  no’l  vegessis...  {sabs? 
no’l  busquis.  A  las  bonas,  calla.  Hi  hà  testi¬ 
monis.  {Sents?...  Calla! — 

Enmudi  en  Lluch,  y  ella  esclatà  en  plors. 

— Lluch!  — cridà  la  veu  d’en  Jan,  confosa 
ab  el  trepitj  dels  esclops. 

— Vinch! — 

Al  estable  deixà’ls  esclops  y  preguntà: 

— {Qué  té?  cQue  plora? 

— Tem  que’l  Galante's,  mori. — 

Satisfet  de  la  resposta,  sortí  en  Jan  cap  al 
corraló,  y  feren  via  pel  mateix  cami  qu’en 
Lluch  havia  seguit  al  encaminarse  a  casa. 

—{Vols  dir  que  hi  hà  perill? — 

El  menut, com  el  Jan  anomenava  al  germà, 
no  va  respondre. 

Seguiren  carretera  amunt,  corrent  més  que 
caminant;  l’hereu,  esdernegat  de  tanta  pressa 
com  portavan,  al  ovirar  el  pont  del  riu  ex¬ 
clamà: 

— De  primer  entuvi  creya  que  cavall  y 
carro  volcaren  al  riu...  Fa  por  tanta  fressa!  — 

El  raig  de  lluna  mostrava  al  vianant  que 
no  era  tot  aygua  lo  que  devallava.  Las  pilas- 
tras  de  pedra  privavan  de  passar  pels  ulls  del 
pont  trossos  d’arbres  y  arbres  sencers,  tros¬ 
sos  també  d’alguna  palanca  que  la  furia  del 
riu  havia  arrencat...  En  aquells  llochs  no  des 

bordava  perque’l  congost  de  ia  montanya 
privava  de  que  surtis  del  llit  natural. 

El  carreter  se  mirava’l  riu,  y  pensava  que 
no  fora  mal  jas  pera  un  lladregot. 

— (Ahónt  es  el  Galante? 

— Al  fontinyol.  — 

Petjaren  el  pont,  y  al  ésser  al  bell  mitj  el 
Jan  se  sentí  un  colp  a  la  esquena;  un  núvol 
cubri  sos  ulls,  li  mancaren  las  forsas  y  cay- 
gué  rodolant  per  terra. 

— M’has  mort! — farfugà  en  l’agonia. 

— També  m’has  deshonrat!  — 

Sens  inmutarse  y  ab  gran  calma,  en  Lluch 
se  dirigi  a  la  fajeda,  tragué  del  carro  una 
corda  y  tornà  al  lloch  ahont  son  germà  jeya 
boca  terrosa,  aprés  de  revolcarse  per  la  pols 
ab  un  ferro  clavat  fins  al  pom,  sense  que  per 
aixó  del  seu  cos  n’hagués  brollat  la  sanch. 

En  Lluch  li  tragué’l  ganivet  de  la  carn, 
l’aixugà  ab  la  roba  del  cadavre,  li  passà  la 
corda  pel  coll,  la  lligà  a  un  roch,  arrastrà’l 
cadavre,  quina  testa  rebotia  per  terra,  va 
abocarlo  a  la  barana, y  d’una  esbranzida  ’l  cos 
restà  penjant,  perque  la  pedra  feya  de  contra¬ 
pès.  Seguí  la  pedra  y  al  riu  caygué’I  pes 
mort,  esquitxant  d’aygua’l  front  d’en  Lluch. 

L’aygua,  fent  sa  via  sense  fre,  al  aparent  ni 
rastre  va  deixarne.  Aquella  mort  feta  a  la 
llum  de  la  lluna,  restaria  oblidada  en  el  si¬ 
lenci  d’una  nit  d’hivern. 


Ab  el  carro,  boy  canturrejant,  feya  camí 
de  ciutat  en  Lluch,  sens  aturarse  al  hostal 
de  Romellas  perque  s’havia  torbat  massa  y 
era  cas  d’avensar  cami. 

I.  L.  Brichs  Quintana 


DEL  TRACTAT  D’AMOR 


A  terra  molt  ensota,  a  sota  terra, 
al  fons  de  tot  del  fons, 
amagada  hi  trobar  en  una  gerra 
ab  unsas  y  xinxons. 

— Ja  som  richsl  — digué  en  Met. — Ja  la  pubilla 
la  podrém  ben  casar... 

— Ja  es  rich!  —  de  baix  en  baix  deya  sa  filla — 
y  jo  vaig  a  captar! 

Capto  uns  ulls  que  m’encegan  a  miradas, 
y  no  monedas  d'or. 

Per  caritat  demano  las  besadas 
d’un  cor  sobre  mon  cor! 

Tinch  vint  anysl  Y  ma  rossa  cabellera 
no  ha  esbullada  ningú... 

Ans  la  fruyta  no’s  perdi  a  la  pomera, 

Amor,  cúllela  tu! — 

L’Amor  passa  de  llarch.  per  qué  hi  passa? 
Perque  l’han  espantat. 


La  pubilla  d’en  Met  s’enfloca  massa! 

Sembla  un  altar  daurat. 

Sempre  ha  cregut  que  al  deu  Amor  l’atreya 
la  roba  del  vestit, 

la  flor,  y’l  llas,  y’l  pentinat  ..  llureya 
d’un  vanitós  sentit! 

\ 

Y  al  Amor  no  l’atràu  la  fullaraca, 
l’atràu  el  fruyt  qu’es  bo. 

La  veu  de  lluny,  la  veu  de  lluny  la  taca 
del  més  petit  corcó! 

No’n  vol  de  fingiments.  Vol  la  nuesa 

del  cor  y  l’esperit.  , 

Dessobre’l  pedestal  de  la  Bellesa 
hi  ha  de  vibrar  el  pit. 

Pera  l’Amor  res  valen  de  la  gerra 
las  unsas  y’is  xinxons  .. 

Sols  val  el  sentiment  que  al  cor  s’aferra 
al  fons  de  tot  del  fons! 


Claudi  Omar  y  Barrera 


DEL  LLIBRE  DELS  HUMILS 

ijf,.  •  s.  .•  x 

I.  —  Aucells  Y  pidolayres  van  cayent,  com  si  fossin  vergassadas, 

dessobre  l’auditori  respectuós: 


Quan  l’ayre  glassa  y  en  silenci 
menuda  y  flonja  cau  la  neu, 
quan  son  més  aspras  y  feixugas 
las  batzegadas  del  hivern, 

en  las  aucellas  que  tremolan 
pensa  la  gent  que  compadeix, 
y,  en  cada  llar,  mans  diligentas 
un  finestral  deixan  obert. 

Pobres  aucellas  fredolicas, 
cóm  n’eixirían  del  mal  temps 
sens  un  recó  sota  teulada, 
sens  una  almosta  prop  del  bech! 

Y,  mentres  tant,  els  pidolayres 
erts,  demacrats  van  pels  carrers, 
quan  l’ayre  glassa  y  en  silenci 
menuda  y  flonja  cau  la  neu. 

No  tenen  pas,  per’abrigarse, 
sota  teulada  un  bon  racer, 
ni  poden  viure  de  l’almoyna 
ja  que  la  vila  es  un  desert. 

Ningú’ls  allarga  una  mà  amiga, 
ningií’ls  ajuda,  ningú’ls  veu; 
no  hi  hà  qui’ls  planyi  als  pidolayres 
que  demacrats  van  pels  carrers. 

Salvar  la  vida  a  pobres  bestias, 
tan  poch  que  costa,  ja  està  bé: 
quan  l’ayre  glassa  las  aus  moren, 
y  son  xamosos  els  aucells. 

Mes  altres  sers  cria  la  terra 
dignes  de  llàstima  també: 
pateixen  fam,  la  fredò’ls  mata, 
y  son  personas,  tan  mateix! 

11.  —  Els  cors 

(V 

Al  temple  sant —interrompent  l’ofici, 
solemne,  esplendorós  com  may  s’ha  vist — 

’M! 

un  missioner  comenta’l  sacrifici 

f. 

del  mendicant  ilustre,  Jesucrist. 

i 

Responsable  del  acte  del  calvari 

es,  segons  el  bon  pare,’l  món  pervers. 

m 

Y  diu:  «El  deïcidi  voluntari 

una  montanya  engendra  de  devers  » 

Del  clergue  las  paraulas  inflamadas, 
revestidas  d’un  to  malagradós, 

sSapiguéu  que’ls  qu’en  vida  delinqueixen 
al  altre  món  seràn  els  penedits. 

Germans  vos  ha  fet  Deu  dels  que  pateixen, 
y  aconsolar  devéu  als  afligits. 

Si  son  pels  desvalguts  las  vostras  solbras, 
entraréu  en  las  gracias  del  Etern. 

Mes  ohíu  lo  que  dich:  Las  malas  obras 
se  castigan  ab  penas  del  infern,  s 

Del  temple  surten  els  fidels  devots, 
al  reny  durissim  tremolant  encara. 

Van  seguintlos  un  núvol  de  xicots: 

— Una  almoyna,  senyor... 

— No  pas  per  ara. — 

III.  —  Oració  del  pidolayre 

Quan  l’hora  arribi  de  jutjarme  Vos, 
tinguéu,  Senyor,  tinguéu  pietat  de  mi. 

Allunyeume  del  càstich  espantós, 
del  antre  obscur  hont  son  els  pecadós: 
l’infern,  Senyor,  ja  l’he  sufert  aquí. 

Porteume  al  lloch  hont  els  més  dignes  van; 

Ni  diners  he  guanyat,  jugant  segü, 
ni  he  fet  malesas  que  molts  homes  fan. 

Tant  qu’he  viscut  sempre  he  patit  en  gran, 
y  ab  la  Misèria  m’he  tractat  de  tu. 

Si’l  pa  de  cada  jorn  no  me’l  donéu, 

— o’is  homes  no  me’l  donan,  qu’es  igual — 

Senyor  que  cels  y  terra  governéu, 
quan  a  Vos  me  presenti,  no’m  negéu 
un  bocinet  de  glòria  celestial. 

IV.  —  Oh,  Perdulari! 

Els  camps  s’amaran  d’abundosas  plujas, 

SECHS  y  sahó  prenen  y  a  la  vida  tornan; 

sota  la  terra  las  llevors  esclatan, 

y'is  rebrots  suhan  dalt  las  brancas  verdas. 

Per  las  feixas — més  tart — que  borrissolan, 
pardals  rastrejan,  papallonas  xuclan. 

Senyor  del  món,  l’Home  ufanós  arriba, 
recull,  garbella  y  esmicola  y  xafa, 
y’l  pa  fabrica,  de  rossenca  crosta 
Mare  dels  sers  augusta,  de  la  Vida 
al  festí  substanciós  ab  que  regala 
convida  a  tots  Naturalesa  esplénpida  .. 

Pro  tu  no  hi  ets  cridat,  oh,  Perdulari! 


P.  Riera  y  Riqué 


EL  FISCAL  SURT  DE  CASA 

Encesa  y  rihenta  la  cara  rodona, 
el  nas  més  florit  que  un  jardí  en  abril, 
en  cos  de  camisa,  menut  y  ab  panxona, 
sou,  senyor  Fiscal,  d’alló  més  gentil. 

Mentre  està’l  Fiscal  devant  de  la  dona, 
pren  un  cert  caràcter  d’home  bo  y  tranquil. 

Legalment,  la  dona  té  drets  innegables, 
y  ell,  tocant  a  dret,  es  respectuós; 
quan  està  en  familia  té'ls  gestos  amables 
y  es  molt  carinyós,  massa  carinyósl... 

La  mullè  es  tan  prima  que  sembla  un  espàrrech. 
No  pas  pels  disgustosl...  Qu’es  felís  la  mullè!... 

Ab  un  home  aixís,  que  té  tan  alt  càrrech, 
figureus  si’n  pot  sé!... 

El  Fiscal  surt  de  casa. 

Ben  mudat  el  Fiscal, 
s’estarrufa  y  camina  com  un  pahó  real. 

Abrassa  a  n’ella  y  va  cap  a  la  porta... 

La  dida,  tota  grassa,  ben  vermella, 
se  mou  pausadament;  als  brassos  porta, 
ben  arrapat  a  l’abundant  mamella, 
al  menut  qne  la  llet  xucla  golós... 

Y’l  Fiscal  s'hi  acosta;  bondadós 
fa  festas  al  petit. 

A  casa  es  carinyós,  molt  carinyós: 

—  «Oh,  ohl  Reyet  de  ma  vida!.,.»  — 

Y  fa  un  petó  en  el  pit 
exuberant  de  la  dida 


Mes  els  altres  els  segueixen 
y  van  fent  el' contrapunt. 

Els  han  tret  de  las  celdasl... 

Lo  que  ve  se’ls  en  fdm! 

Els  dos  reus  van  cargolantse, 
la  cansó  es  més  repugnant: 

<í . 

Els  dos  reus  van  despullantse„ 
las  vergonyas  ensenyant. 

<Crispín,  Crispànl.  .» 

Aixís  que  comensi’l  día 
vuyt  civils  se’ls  enduràn: 
ells  a  peu,  fins  a  presiri, 
y’is  civils  dalt  de  cavall. 

Si  no  tenen  espardenyas, 
els  peus  ja’ls  sanguejaràn. 

Si  no  tenen  tapabocas, 
per  qué  no’n  roban  avans... 

Si  han  nascut  sens  llum  a  l’àníma, 
ells  ab  ells  s’apanyarànl... 

Ja  ho  saben  que  la  justícia 
sols  té  grillets  y  tallants. 

PA!...  DEUNOS  PA! 

Las  caras  demacradas, 
els  vestits  esquinsats; 
las  donas  escabelladas 
y’is  homes  espitregats 


BALLAN  ELS  PRESOS 

Saltan  els  presos, 
cridan  y  voltan. 

Y’is  grillets  petan  sobre  las  pedras, 
giravoltant 
la  fatídica  sardana 
que’s  remóu  en  las  tenebras 
de  la  nit  que’s  va  acabant. 

Els  presos  ballan  al  pati  gran. 

«Crispin,  Crispànl...» 

Al  ull  de  la  sardana 
dos  reus  hi  estàn  cantant; 
l’un  té  cadena  perpetua 
y  al  altre  l’escanyaràn. 

Sapiguessiu  lo  que  cantan 
no  os  faria  riure  tant. 


Secas  y  terribles  se  badan  mil  bocas, 
negras  y  enduridas  s'aixecan  mil  mans: 

—  «Deunos  pa,  que’ls  fills  Jradallan  de  ganal.  . 
Volém  feyna,  que’ls  fills  se’ns  moren  de  faml. 

•=-«Si  teniu  fam,  també’n  tenim  nosaltres 
a  las  nou  l’esmorzar; 
plens  de  dalit  diném  al  ser  mitj  día, 
y  no  n’hi  hà  prou:  al  vespre  hem  de  sopar! 

En  quant  a  feyna...  Tornéu  un  altre  día... 
Ens  servim  de  las  màquinas...  Sou  tants!».  . 


—  «Si’s  trevallan  menos  horas, 
seràn  més  els  empleyats!!!...»  — 


Llampega,  s’ennuvola, 
y  cau  el  plom  a  ruixats. 


'  Rafel  Noguekas  y  Oller 

UNA  CLEO 

(Bosqueig  d’una  Novela) 


IX 

Arribà  la  tardor  y  las  boyras  primeras 
s’estengueren  per  Vallfonda.  La  Cleo  senti’l 
desitj  d’entornarsen  a  Fransa.  Cansada  dels 
homes  de  Vallfonda,  cada  jorn  més  encegats 
abella,  glatia  per  fugirne.  Per  tots  sentia’l 
mateix  odi.  Y’s  proposà  deixar  a  la  ciutat  un 
recort  durader  de  sa  presencia.  En  Toni 
guerxo  fou  la  victima  escullida. 

— Si  demà  no  m’ensenyas  las  mil  unsas 
que  tens  arreconadas,  no  tornis  may  més  a 
mirarme  la  cara— li  digué  la  Cleo  una  nit. 

— ;Per  qué  las  vols  veure? 

— No  n’has  de  fer  res.  Y  si  no,  ja  ho  sabs. 
Quan  surti’l  registrador  de  la  propietat,  que 
demà  vindrà  a  las  dotze,  esperam  abaix  ab 
las  mil  unsas!  Y  que  no  t’ho  tingui  de  dir 
dugas  vegadas!  Ah...  y  me'n  donaràs  tres  o 
quatre! — 

A  la  nit  següent,  quan  la  Cleo,  carinyosa, 
ab  els  ulls  reflectint  amor  y  tendresa,  despe- 
dia  al  vell  registrador  que  se’n  anava  tram- 
polant,  ubriach  de  recorts  enervadors,  en 
Toni  guerxo  s’acostà  a  la  ballarina,  dihentli 
a  cau  d’orella,  ab  veu  tremolosa: 

— Porto  las  unsas! 

— Passal — respongué  ab  duresa  la  Cleo, 
tancant  la  porta.  — 


En  Toni  guerxo,  després  de  pendre  café, 
seya  ensopit  en  una  cadira  coixa,  apretant  el 
butxacó  de  las  unsas.  A  son  devant,  la  Cleo, 
dreta,  ab  els  ulls  brillants  y’is  llabis  humits, 
somreya  amorosament.  May  en  Toni  guerxo 
l’havía  vista  com  aquella  nit.  L’encis  extraor¬ 
dinari  de  la  ballarina  creixia  y’l  dominava. 
Els  ulls  verts,  fondament  sensuals  y  pene¬ 
trants,  encenian  el  cos  esguerrat  del  nan, 
removentli  las  més  violentas  passions,  des- 


truhintli  la  voluntat  y  la  conciencia.  En  Toni 
perdia’l  cap.  La  figura  de  la  ballarina  s’en- 
grandía  a  sos  ulls,  s’engrandia  espantosa¬ 
ment.  Ja  no  era  una  dona,  era  un  espectre 
geganti  de  terrible  bellesa,  debrassosblanchs, 
ferms  y  poderosos  que  s’obrían  pera  escla- 
farlo.  Sos  ulls  no  eran  ulls:  eran  dos  estanys 
verts,  insondejables,  plens  de  monstres.  Sos 
cabells  eran  rius  de  foch  que’l  cremavan; 
horribles  torrentadas  de  lava,  carbons  ence¬ 
sos,  forns  vermells,  llamas  infernals.  Sos 
llabis  prims,  de  rialla  crudel  y  mofeta, 
s.’obrían  inmensos,  sortintne  dents  enormés, 
més  fortas  que  las  dels  lleons  africans,  més 
esmoladas  que  las  dallas,  més  llargas  que’ls 
caixals  dels  elefants.  Y  son  cos  se  redressava 
sapat,  ab  la  robustesa  dels  roures  milenaris: 
son  bust  semblava  una  cascata  de  carn,  blan¬ 
ca  y  perfumada,  y  sas  camas  tenian  la  majes¬ 
tat  de  las  antigas  torras  guerreras. 

Després  en  Toni  ho  va  confondre  tot.  Des¬ 
aparegueren  las  linias  inmensas  de  la  balla¬ 
rina  y  aquesta’s  feu  petita  com  un  gra  de 
sorra.  Y’s  presentaren  aixams  d’homes  em- 
paytantla,  y  ella  fugia  de  tots  dihent: — Jo 
soch  d’en  Toni  guerxo,  d’en  Toni  guerxo!  — 

Y  en  Toni  reya  com  un  ximple,  perque  era 
el  més  rich,  y  la  Cleo  sols  a  n’ell  estimava. 
Y  las  riallas  se  feren  tan  sorollosas,  que’l 
gra  de  sorra  li  tapà  la  boca  ab  una  mà  y  ab 
l’altra  li  prengué’l  butxacó  de  las  unsas.  Y 
en  Toni  restà  sol,  rihent,  rihent  com  un 
ximple. 

Al  endemà  en  Toni  guerxo  fou  trobat  per 
en  Pep  Pons,  el  jutje  y  l’actuari  don  Joseph 
Pau  Golorons,  quin  nas  ensumava,  pels  re- 
cons  de  la  saleta,  el  penetrant  y  ubriagador 
perfum  de  la  Cleo . 

Y  al  moment  s’estengué  per  Vallfonda  la 
noticia  de  que  la  ballarina  havia  fugit. 

Las  donas  estigueren  a  punt  de  cantar  un 
Te-Deum.  Els  homes  s’indignaren.  Molts  bo¬ 
tiguers,  víctimas  de  la  Cleo,  posaren  el  crit 
al  cel,  mostrant  un  aixàm  de  facturas  sense 
cobrar.  En  Toni  guerxo  jurà  (y  ningú’l  va 
creure)  que  la  festa  li  havia  costat  més  de 
mil  unsas,  arribant  a  punt  de  morir,  donchs 
la  dosis  d’opi  que  li  donà  la  Cleo  era  molt 
carregada.  Don  Joseph  feu  las  paus  ab  sa 
muller,  y  en  Papitu  Comas  va  casarse  ab 
sa  filla  gran.  En  Rebolledo  se’n  anà  de  Vall¬ 
fonda. 

En  Pep  Pons,  l’amo  del  cafeti  s’arrehcà’ls 
cabells  de  rabia.  Un  altre  més  com  els  pas¬ 
sats,  y’s  retirava  del  negoci! 

La  ciutat  poch  a  poch  anà  recobrant  son 
natural  aspecte.  Tornà  la  placévola  quietut 
a  endormiscar  els  cervells,  a  bressar  las  in- 
teligencias.  Els  cassinos  s’ensopiren  de  nou. 

Y  a  La  Voz  de~  la  Propiedad ,  en  Papitu 
Comas  publicà  un  article  titulat  Aves  de  paso , 
que  li  valgué  un  veritable  triomf  periodis- 
tich.  Heusaqui’l  final  del  article: 

Cual  pestíferas  emanaciones  de  los  grandes 
centros,  nos  llegan  de  vez  en  cuando  ciertas 
crialuras  físicamente  bellas  y  atractivas:  mo- 
ralmente ,  odiosas  y  feísimas.  Su  paso  se  conoce 
por  la  abigarrada  multitud  de  víctimas  que 
causan:  como  las  hórridas  tormentas  siembran 
doquier  la  desolación  y  el  espanto. 

Pero  su  aparición  enseha  à  los  hombres  se- 
renos  à  distinguir  los  viciosos  de  los  puros. 


L’ANARQUÍA  ORTOGRÀFICA  (0 

Als  directors  dels  periódichs  escrits  en  català. 

I 

Repetidas  voltas  yen  distintas  formas,  s’ha 
sentit  a  molts  escriptors  catalans  queixarse 
de  l’anarquia  ortogràfica  que  hi  hà  en  nostra 
literatura.  Això  de  que  cada  hu  tiri  pel  seu 
cantó,  escrivint  de  la  manera  que  més  racio¬ 
nal  li  sembli,  se’ls  fa  absolutament  insopor- 
table:  diuhen  que’l  prestigi  de  las  lletras  ca- 
talanas  se’n  ressent  y  que  la  serietat  reclama 
a  tota  pressa  la  unitat  ortogràfica.  Se  dolen 
de  que  no  tinguém  una  corporació  sabia  qui¬ 
na  autoritat  acati  tothom  qui  pretengui  es¬ 
criure  bé  en  nostra  parla,  y  voldrían  que’s 
constituhis  una  Acadèmia  de  la  Llengua  Ca¬ 
talana,  més  0  menys  als  estil  de  l’anomenada 

(1)  En  el  vinent  número  publicarém  una  contesta 
al  present  article  del  senyor  Mas  y  Jornet.  (N.  de 
la  R.) 


espanyola — no  sé  si  algú  fins  li  enveja  aquell 
cómich  lema  qu’apar  enmatllevat  a  un  gre¬ 
mi  d’enllustra-botas, — la  qual  dictés  lasopor- 
tunas  reglas  y  llensés  els  oportuns  anatemas 
al  objecte  d’acabar  ab  l’actual  desgavell. 

L 'Acadèmia,  intentada  alguna  vegada,  ha 
fracassat  sempre,  y  jo  crech  que’ns  en  hem 
d’alegrar.  Un  parell  de  dotzenas  de  respecta¬ 
bles  senyors  decretarian,  per  exemple,  que 
s’ha  d’escriure  harmonia  y  no  armonía,  o  al 
revés,  y  se’ls  tindria  de  seguir  com  el  remat 
al  manso,  baix  pena  d'excomunió.  Las  sen- 
tencias  académicas  sempre  farian  victimas, 
quan  no  de  la  escola  fonètica  de  la  etimolò¬ 
gica;  las  reformas  serian  lentas  y  dogmàti- 
cas;  las  resolucions,  tardanas  com  tocadas 
del  mal  del  espedienteig,  y  tot  lo  fabricat  a 
V Acadèmia  tindria  l’encarcarament  de  las 
cosas  oficials  y  la  fortor  dels  cadavres,  per- 
que  fora  imposat  y  antinatural. 

Ademés,  la  tasca  de  V Acadèmia  no’s  limi¬ 
taria  pas  a  dir  si  s’ha  de  prodigar,  restringir 
0  suprimir  la  h,  si’ls  noms  femenins  han  de 
fer  e!  plural  en  es  o  en  as,  ni  a  altras  qües¬ 
tions  que  com  aquestas  cal  tenir  per  secun- 
darias;  sinó  qu’hauria  de  dedicar  preferent 
atenció  a  donar  a  cada  so  un  signe  represen¬ 
tatiu  inequivoch,  y  aquí  trobaria  aquella  cor¬ 
poració  un  escull  ahont  per  forsa  s’estrellarían 
sos  bons  intents.  Al  Baix  Penadés  (Vendrell) 
pronuncian  cavall ,  anava ;  al  All  Penadés 
(Vilafranca)  pronunciém  caball,  anaba.  Els 
vilanovins  diuhen  bandera;  els  vilafranquins, 
bandera.  Y  las  variants  aixis  sabut  es  que  son 
incomptables  per  totsels  indrets  deCatalunya 
y  demés  terras  ahont  la  nostra  llengua’s  par¬ 
la.  ,;Quín  fallo  donaria  V Acadèmia?  ^Acor- 
daria  que  tal  vocal  en  català  es  oberta?  .-qu’es 
tancada?  Si  aixó  fes,^r  es  lo  més  probable, 
de  segur  que  s’ampararia  en  la  lley  de  las 
majorías,  de  la  que’n  som  enemichs  perque  es 
la  tirania  del  número,  ofegadora delas  humils 
minorías  que  no  per  llur  insignificancia  re¬ 
lativa  careixen  del  dret  de  viure:  per’xó  som 
autonomistas.  Y  alashoras  l’apurada  Acadè¬ 
mia,  avuy  ab  un  decret,  demà  ab  un  altre, 
pretendria  destruhir  la  rica  varietat  de  sons 
ab  que’l  nostre  idioma  viu  escampat  per 
plans  y  serras. 

II 

Hem  dit  avans  que’ns  alegrém  de  no  tenir 
Acadèmia  de  la  Llengua  Catalana.  Peró  té- 

ním  un  sens  fi  d 'academietas,  cada  una  de  las 
quals  dintre  sa  jurisdicció  imposa  sa  volun¬ 
tat  de  la  manera  més  absoluta,  y  aixó’ns  dol. 
Aquestas  academietas  son  la  major  part  dels 
periódichs  escrits  en  català — als  que  no  tinch 
pas  la  més  petita  intenció  de  molestar  mal¬ 
grat  el  calificatíu  que’ls  aplico. — Quasi  bé 
tots  els  mentals  periódichs  tenen  ortografia 
pròpia,  a  la  qu’es  amotllada  la  dels  trevalls 
de  tots  sos  redactors  y  coloboradors.  L’es¬ 
criptor  qu’en  us  del  seu  indiscutible  dret 
emplea  una  ortografia  dada,  que  jutja  bonà, 
no  pot  surtir  en  públich  vestint  a  gust:  ha 
d’anar  d’uniforme!  Y  en  un  periódich  suscríu 
un  trevall  escrit  d’una  manera,  y  en  altre 
apareix  ab  distint  criteri  ortogràfich,  sempre 
sufrint  la  humiliació  de  veure  sa  convicció 
menyspreuhada  y  estrafeta.  Entre  tant  seguim 
parlant  de  llibertat  y  d’autonomia.  {Encara 
no  hem  de  soportar  prou  imposicions  polí- 
tich-socials,  que  fins  en  qüestions  literarias 
cal  dur  el  jou?  El  geroni,  el  lleydetà,  el  vi- 
gatà,  el  tarragoní,  el  penadesench,  etc.,  que 
tantas  diferencias  mostrém  en  el  llenguatje 
oràl,  en  l’escrit,  llevat  d’algunas  paraulas, 
ens  confoném  en  la  homogenitat  ortogràfica 
del  periódich  a  que’ns  acullim.  {Per  qué  a 
mi  se  m’ha  de  fer  dir  ab,  lo ,  jo  ja ,  si  com 
mos  conterranis  pronuncio  am-amb ,  el,  yo , 
ya?  {Per  qué  se’ns  priva  de  conservar  els 
trets  caracteristichs  de  nostre  modo  propi  de 
parlar? 

Es  fàcil  que  s’objecti  que  una  cosa  es  el 
llenguatje  literari  y  altra  cosa’l  llenguatje 
corrent.  Aquest  argument  es  simplement  so- 
fistich,  puig  la  diferencia  ha  de  consistir  no 
més  en  las  paraulas;  però  si’s  volgués  fer 
valdré  coma  bo,  s’hauria  de  replicar  que’l 
llenguatje  corrent  es  el  viu,  y  si  en  ell  no's 
basa’l  literari,  aquest  serà  artificiós  y  mort. 
{Hi  haurà  qui  retregui  com  un  inconvenient 
per’acceptar  en  els  periódichs  tota  mena  de 
ortografias,  la  feynada  que’ls  correctors  po¬ 
guessin  tenir?  No  ho  volém  suposar. 

Convindria  que’ls  directors  de  nostres  pe¬ 
riódichs  autonomistas  prediquessin  ab  l’e¬ 
xemple  reconeixent  d’un  cop  l’autonomia 
del  escriptor.  No’ls  espanti  l’anarquia  orto¬ 
gràfica,  que  d’ella’n  surtirà  una  armonia 
rica  y  bella.  La  lluyta  dels  diversos  sistemas 
ortogràfichs  ilustraría  constantment  al  lector, 
permetentli  compararlos  y  triar  las  formas 


que  mellors  li  semblessin,  y  aixis,  de  mica 
en  mica,  pausadament  y  sòlidament,  s’ani¬ 
ria  realisant  una  selecció  natural  que  a  la 
llarga  tendiria  a  la  unificació  ortogràfica  en 
tot  alló  que  més  de  convencional  y  secundari 
té  la  ortografia,  ensemps  qu.e’s  respectaria  la 
hermosa  varietat  de  matisos  del  nostre  llen¬ 
guatje  viu  al  traduhirlo  en  escrit.  Els  direc¬ 
tors  dels  periódichs  catalans,  a  qui’m  diri¬ 
geixo  prescindint  de  ma  nula  significació 
literaria,  poden  respondre  qu’en  els  respec¬ 
tius  periódichs  fan  lo  que  tenen  per  conve¬ 
nient:  son  a  casa,  y  pot  estarse  d’entrarhi 
qui  no  vulgui  sotmetres  a  las  costums  que  hi 
hà  establertas.  Mes  després  de  tal  resposta 
quedaria  en  peu  lo  qu’he  insinuat;  això  es: 
que,  obrint  els  periódichs  a  tots  els  sistemas 
ortogràfichs,  l’autonomia  hi  guanyaria  tant 
com  nostra  llengua. 

Claudi  Mas  y  Jornet 


FIDELITAT 

«...Si,  estimada  amiga,  si,  ja  m’ho  pen¬ 
sava  qu’ell  te  diria  aixó;  era  natural  que  t’ho 
digués,  era  de  presumir...  Tu  ja  sabs  cóm  el 
vaig  coneixe;  va  ésser  a  casa  teva,  una  tarda 
de  maig,  blava,  serena,  plena  de  suaus  eflu¬ 
vis  y  de  calma.  Pels  carrers  la  gent  caminava 
joyosament,  contenta.  Una  gran  alegria  ho 
ínvadia  tot,  cossos  y  ànimas,  arbres  y  pas¬ 
seigs.  L’ayre  reya  acurullat  de  llum,  de  raigs 
de  sol,  y’l  seu  riure  suau  com  un  menuet,  en¬ 
trava  en  las  casas,  alegrantlas,  y  passava  per 
sobre  las  teuladas  com  vol  de  papallonas  iri- 
sadas  y  plenas  de  polsim  d’or,  blau  y  argent. 
Era  una  alegra  tarda;  del  cel  queya,  suau¬ 
ment  embolcallada,  dolsa  calma,  divinal 
quietut,  angèlica  bonansa.  En  una  tarda  tan 
joyosament  bella’l  vaig  coneixe;  tu  me’l  vas 
presentar.  Encara  me’n  recordo  del  seu  gest, 
del  posat  de  son  rostre,  quan  sa  mà  dreta  va 
estrenya  la  meva;  encara  me’n  recordo  de  la 
espurna  que  va  lluhir  en  sos  ulls,  quan  sos 
llabis  me  digueren  no  sé  quinas  paraulas 
cortisanas.  Aviat  intimarem;  aquell  jove’m 
fou  simpàtich  desde’l  primer  moment.  Par¬ 
lava  depressa,  empassantse  paraulas,  pro- 
nuntciantlas  d’una  manera  extranya,  peró 
bella,  encisadora,  dolsa.  Sentat  ell  en  el 

silló  blau  y  nosaltras  dugas  en  la  chaisse 
longe  de  la  saleta:  {te’n  recordas  lo  que’ns  va 
contar?  Jo  si  que  me’n  recordo:  encara’l  veig. 
vermellós  de  cara,  la  boca  un  xich  torta  y’is 
ulls  il·luminats,  contantnos  sa  única  aven¬ 
tura...  Després  me  digué  qué  feya,  qué  escri¬ 
via,  y'ns  narrà  l’argument  d’una  quasi  no- 
vela  que  acabava  de  fer,  de  termenar.  Y  aque¬ 
lla  tarda,  no  sé  si  te’n  recordas,  me  va  acom¬ 
panyar  fins  al  costat  de  casa,  galantment. 

»Te  dich  la  veritat:  desseguida’m  vaig  ena¬ 
morar  d’ell;  al  dia  següent  crech  que  ja  l’ay- 
mava.  Ell,  per  sa  banda,  també  desseguida 
s’enamorà  de  mi.  A  la  setmana  se’m  va  de¬ 
clarar;  també  va  ésser  a  casa  teva,  mentres 
tu’t  vestias.  Qu’emocionat  estava!  Las  pa- 
raulas  semblava  que  tremolavan  avans  d’ei- 
xirli  als  1 1  a bis,  y  aquests,  en  moviment  in¬ 
cessant,  també  tremolavan  de  por  y  de  te 
mensa.  Si,  m’estimava;  m’ho  deya  d'una  tan 
sentida  manera,  que  vaig  desde’l  primer  mo¬ 
ment  compendre  qu’era  veritat.  M’aymava, 
m’estimava,  m’adorava!...  Y’m  demanava 
que  jo  li  digués  algunas  paraulas,  que  jo  li 
respongués;  y  jo,  prudenta,  li  digui  qu’ho 
meditaria,  y  que  veuria.  Desd’aquell  dia 
ens  veyam  cada  tarda;  uns  dias  pel  carrer, 
altres  al  parch,  altres  a  casa  teva,  altras  fora 
de  la  ciutat,  pels  encontorns.  Un  diumenge, 
desvergonyidament,  vaig  anar  a  casa  seva. 
Ell  feya  temps  que  m’ho  demanava,  que  un 
dia  que  la  seva  familia  no  hi  sigués  l’anés 
a  visitar,  l’anés  a  veure,  li  anés  a  perfumar 
— aixis  me  deya— el  seu  despatx  y  arcoba, 
l’ayre  que  respirava  a  totas  horas.  Volia,  de¬ 
sitjava,  que’ls  meus  peus  trepitjessin  las  mar- 
brencas  rajolas  de  sa  cambra,  que  mas  mans 
se  rentessin  en  el  seu  rentamans  de  florida  y 
forta  porcellana,  que  mos  ulls  miressin  els 
quadros  qu’adornavan  el  seu  petit  despatx 
y’is  meus  llabis  besessin,  únicament  beses¬ 
sin,  el  blanch  coixi  hont  a  la  nit  ell  apoya- 
ría’l  seu  cap  bru.  Si’l  besava — me  deya, — li 
semblaria  al  vespre  que  sos  llabis  bevian 
mon  petó  y  que’ls  seus  ulls  contemplavan  els 
meus,  y  que’ls  seus  cabells,  negres  y  llarchs, 
sentian  el  róssech  dels  meus. 

»Carinyosa,  a  las  quatre  de  la  tarda  hi  vaig 
anar,  ab  mon  vestit  salmó  ab  llistas  blancas 
que  tant  li  agradava,  botas  rossas  y  mitjas 
com  las  botas,  a  la  moda.  Aixis  que  vaig  en¬ 
trar,  me  va  dur  a  sa  cambra,  una  sala  ab 


arcoba;  l’arcoba  pintada  de  verl  clar,  ab  un 
gran  llit  de  roure  al  seu  bell  mitj,  un  renta¬ 
mans  hermós  en  un  recó  y  un  armari  petit 
prop  de  la  porta.  Sobre  una  tauleta  colocada 
a  la  dreta  del  llit,  tenia  una  gran  llantia 
d’acer,  y  al  peu  d’aquesta,  en  la  esmentada 
taula,  un  llibre  francès,  Monsieur  de  Phocas , 
d’en  Jean  Lorrain. 

;>La  sala,  era  despatx;  al  fons  hi  havia  una 
llibreria  de  noguera,  dividida  en  dos  cossos; 
en  l’un  hi  tenia  las  obras  literarias,  en  l’altre 
lascienlificas.  Als  costats  s’hi  jveyan  dos  grans 
quadros,  un  original  d’un  amich  seu,  pintor 
que  comensava  a  lluhir  nom,  y  una  copia 
d’ignaci  Zuloaga.  Ademés,  tenia  escampats 
per  las  paret,  empaperadas  de  color  de  por¬ 
pra  ab  grans  flors  negras,  dibuixos  y  grabats, 
fotografías  y  paslelis  y  aquarelas. 

»Quan  vaig  ésser  a  sa  cambra  me  vaig 
asseure;  estava  lassa,  cansada,  rendida;  vaig 
seure  en  un  silló  de  vellut  verl-blavós,  ab 
brassos  de  noguera  tornejada.  Ell,  romànti¬ 
cament,  va  seure  a  mos  peus  sobre  un  coixi 
de  seda  rosa-pàlit,  y  agafantme  las  mans  que 
comparava  a  magnolias  obertas  en  cinch  fu- 
llas,  me  digué  cosas  preciosissimas,  paraulas 
amorosas  may  sentidas,  extranyas  expres¬ 
sions,  frases  melódicas,  paragrafs  armonio- 
sos,  mots  encisadors  y  ubriagants. ..  Y  jo,  que 
fins  allavors  no  li  havia  dit  may  que  l’esti¬ 
més,  en  aquella  hora  li  vaig  dir  que  si,  que 
l’aymava  desde  que’l  coneixia,  desde’l  dia  en 
que  per  primera  vegada’l  vaig  veure,  com 
diuhen  els  joves  quan  escriuhen  la  primera 
carta  a  una  donzella.  Li  vaig  dir  que  si,  que 
l’estimava,  qu’estava  boja  per  ell,  y  que  per 
ell  estava  a  tot  disposta...  Y  van  trucar  a  la 
porta.  Era  un  amich,  que  prengué  comiat 
als  deu  minuts;  deu  minuts  que  foren  pera 
mi  deu  mortals  sigles.  Y  altra  volta’l  duo 
comensà,  més  amorós  que  may,  més  dols 
que  may;  y  en  el  moment  que  jo  m’anava  a 
oferir,  en  el  moment  qu’estava  a  punt  de 
caure  en  els  seus  brassos  y  besarlo  a  la  boca 
y  estrényel,  altra  volta  trucaren  a  la  porta, 
arrencant  aquell  truch  un  fort  renech  als  ro¬ 
jos  llabis  d’ell...  Aquesta  vegada  era  sa  fami¬ 
lia,  que  s’havia  ensopit  tot  passejant  y  tor¬ 
nava  a  casa  pera  distreures.  Y  una  hora  vaig 
estar  jo  amagada,  sense  dir  paraula,  tremo¬ 
losa,  plena  d’una  gran  por;  a  l’hora — eran  ja 
quarts  de  set — la  familia  altra  volta  va  surtir, 

y  jo,  poruga,  quasi  darrera  d’ella  vaig  eixir 
ansiosa  d’ayrey  de  llum  viva.... 

»Jo  cada  dia  l’estimava  més.  Era  tan  sim- 
pàtich!  Y  ell  cada  dia’m  parlava  més  amoro¬ 
sament,  més  dolsament,  més  ubriagado- 
rament.  M’encisava  ab  sas  paraulas  divinal- 
ment  eróticas,  m’atreya  ab  sos  esguarts  plens 
de  passió,  me  delilava  ab  las  besadas  llar- 
gas  que  posava  sobre  sas  blàncas  mans...  El 
desitjava;  tenia  fam  d’ell,  fam  de  sa  carn,  de 
sa  sanch  y  sos  nirvis,  tenia  afany  de  besar- 
li’ls  ulls  y  las  orellas,  els  llabis  y’l  coll,  d’es- 
trényel  fortament,  d’ubriagarlo,  de  ferlo  es¬ 
clau  meu,  de  mos  espasmes,  de  mos  estre¬ 
miments,  de  mos  desvaris...  Ell,  alhora, 
també’m  desitjava...  Y’l  dia  no  arribava  per 
culpa  meva,  perque  jo,  decadenta  refinada, 
volia  que  trigués  a  arribar,  volia  glatir  y 
qu’el!  glatis  esperant  sa  arribada,  volia  sufrir 
el  dols  sufrir  de  la  eterna  espera.  Pensar 
en  possehirlo  y  may  estrényel,  may  gaudir 
de  sa  carn  y  sas  besadas  íntimas,  voluptuo- 
sas,  excitantas.  Vetaqui  mon  ideal,  ma 
ilusió:  desiljarlo  sempre  y  may  gaudirlo. 
Peró’l  dia  va  arribar;  va  ésser  fora  d’aqui, 
en  un  hòtel  situat  prop  del  mar,  en  una  isla 
blanca  com  d’Argelia,  tranquila  y  reposada. 
Va  ésser  a  la  nit,  a  altas  horas...  Y  entre’ls 
seus  brassos  vaig  gaudir,  y  ell  va  gaudir  en¬ 
tre’ls  meus... 


»Y  desd’aquell  dia,  ell  pera  mi  ja  no  va 
ésser  el  mateix,  va  ésser  un  altre,  molt  dife¬ 
rent,  quasi  bé  contrari;  ja  no  era’l  desitjat, 
sinó’l  gaudit;  ja  no  era’l  misteriós,  sinó’l 
conegut;  ja  no  era  ilusió,  ja  no  era  somni, 
sinó  realitat;  era  ja  un  altre.  Y  jo  estimava 
al  altre,  al  desitjat;  jo  estimava  al  donzell 
dels  meus  ensomnis,  al  que’m  desitjava,  al 
que  un  día  vaig  veure  tremolós  a  casa  seva, 
poruch  de  sa  familia,  dels  seus  pares.  Jo  esti¬ 
mava  an’aquell,  noalque,aixisque’mveya,’m 
besava  als  llabis  com  a  esposa  y  casi  com  a 
esposa’m  parlava;  jo  estimava  al  altre,  al 
misteriós,  no  al  conegut,  al  clar,  al  que’m 
tractava  com  si  fos  jo  sa  dona,  sa  muller. 
A  aquest  no’l  podia  estimar,  aymant  al  altre; 
jo  puch  estimar  a  un,  no  pas  a  dos.  Y  entre 
tots  dos,  entre’l  d’avans  y’l  d’ara,  per  fide¬ 
litat  y  per  constància,  m’he  decantat  pel  dels 
dias  passats,  pel  que’m  pregava  que  li  besés 
el  blanch  coixi  hont  ell  a  la  nit  apoyaría’l  seu 
bell  cap  bru.  Per  fidelitat,  donchs,  el  vaig 
deixar;  per  fidelitat  y  per  constància.  Y  ell 
ara’t  diu  que  jo  soch  infidel  e  inconstant... 
{Infidelí  ^Inconstant?...  Oh!  deixam  riure!... 

)) Sí ,  ma  estimada  amiga,  sí:  ja  m’ho  pen¬ 
sava  qu’ell  te  diria  aixó...  Era  natural  que 
t’ho  digués,  era  de  presumir.  Ab  ell  son  sis 
els  que  ja  ho  han  dit...» 

Claudi  Comabella 


NOTA 


La  mossa  tot  rihent,  espitregada 
y  ab  la  faldilla  al  cos  arrebussada, 
al  baylet  s’ha  mirat: 

— dQu'ho  dius  aixó  per  riure  o  de  vritat?  — 
Y’l  baylet,  ab  la  cara  assoleyada, 
d’amor  curulla  la  mirada, 
ab  un  cop  d’ull  tan  sols  li  ha  contestat. 

—  En  bona  fe,  aquest  noy  diu  unas  cosas 
tan  dolsas,  tan  ben  ditas,  tan  hermosasl... — 
la  mossa  ha  dit  per  sí; 


y,  enrogidas  sas  galtas  ufanosas, 

ab  las  parpellas  closas, 

li  fa:  -  Si  m’ho  volguessis  tornà  a  dll... — 

Y  en  acabant,  els  llabis  tremolosos 
y  pantejantli'ls  pits  freschs  y  xamosos, 
la  mossa,  tota  encesa  y  cambiada, 
ni  riu  ja,  ni  tampoch  va  espitregada... 

— Com  que  a  la  fí,  ja  ho  veig,  tinch  d’estimarlo, 
no  es  cosa  de  temptarme  ni  temptarlol... — 


J.  Forés 


JOVENTUT 


NOVAS 

En  el  local  de  l’((Associació  Catalanista» 
de  Premià  de  Mar  donà’l  passat  diumenge 
don  Antoni  Sunol,  ex-president  de  la  Unió 
Catalanista ,  una  notable  conferencia  desen¬ 
rotllant  el  tema  «El  Catalanisme  es  el  mellor 
amich  del  obrer». 

La  sessió  fou  comensada  per  l’actual  pre¬ 
sident  de  la  Unió  senyor  Roca,  que  feu  la 
presentació  del  conferenciant  y  remarcà 
que’l  Catalanisme  se’n  ha  preocupat  sempre 
del  obrer,  puig  qu’en  lo  social  no  tendeixen 
nostras  Bases  a  altra  cosa  que  a  son  mello- 
rament,  com  ho  proban  l’abolició  de  las 
quintas,  la  del  impost  de  consums,  la  im¬ 
plantació  de  la  contribució  progressiva  y  la 
intervenció  de  la  classe  obrera  en  la  gover¬ 
nació  del  Estat.  Diguó  també  que  l’esperit 
democràtich  y  regenerador  del  Catalanisme 
pogué  evidenciarse  durant  la  darrera  cam¬ 
panya  de  Cuba,  tan  funesta  pera  las  classes 
pobras  y  trevalladoras,  y  que  sols  pels  cata- 
lanistas  y  per  en  Pi  y  Margall  fou  combatuda 
com  era  degut. 

Seguidament  remarcà  las  bonas  qualitats 
que  com  a  catalanista  adornan  al  senyor 
Sunol.  Aquest  comensà  a  fer  us  de  la  paraula 
dihent  que’l  centralisme,  per  ésser  tal,  ja 
impossibilita  als  governants  de  coneixe  y 
satisfer  degudament  las  necessitats  de  las 
diversas  regions  y  classes  que  integran  l’Es- 
tat.  Ademés,  se  governa  a  la  lleugera,  passant 
els  alts  funcionaris  ràpidament  del  un  minis¬ 
teri  al  altre,  obrant  sempre  rutinariament  y 
no  coneixent  ni  estudiant  cap  dels  molts"pro- 
blemas  que  hi  hà  a  resoldre  y  que  constant¬ 
ment  se  presentan.  Enumerà  las  reformas 
que,  segons  el  programa  catalanista  s’intro- 
duhirian  en  la  governació  del  Estat,  fixantse 
en  las  ja  esmentadas  pel  senyor  Roca,  estu- 
diantlas  a  fons  y  demostrant  las  ventatjas  in- 
mensas  que  al  obrer  reportarían.  Aquest  res 
pràctich  lograrà  per  vagas  que  fassi  y  au- 
ments  de  jornal  que  demani,  si  avans  no 
logra,  per  medi  del  Catalanisme,  alleugerir 
las  càrregas  que  del  Estat  ve  soportant,  degu- 
das  als  gastos  oficials  que  tant  cal  suprimir  y 
que  may  se  suprimeixen.  Afegí  que,  ben  me- 
ditadas  nostras  doctrinas,  acabaran  per  ésser 
acceptadas  pels  nostres  obrers,  que  s’uniràn 
tots  baix  la  bandera  del  Catalanisme. 

El  senyor  Sunol  fou  escoltat  ab  gran  aten¬ 
ció  y  aplaudidissim,  com  se  mereixia,  lo 
mateix  que’l  senyor  Roca. 


La  societat  choral  «Catalunya  Nova»  donà 
al  teatre  Nou,  el  diumenge  al  mati,  el  tercer 
de  sos  celebrats  concerts  populars,  que’s  vegé 
molt  concorregut  ,  essent  aplaudidissimas 
totas  las  cansons  que  componian  el  progra¬ 
ma,  y  especialment  Els  Xiquets  de  Valls , 

d’en  Clavé,  que  fou  executada  fora  de  pro¬ 
grama  pera  complaure  al  públich.  Foren 
molt  aplaudits  els  chors  y  son  director  senyor 
Carbonell,  que  tanta  bona  voluntat  e  inteli- 
gencia  posa  al  servey  de  la  música  popular. 


Le  Figaró  de  Paris  ha  publicat  un  exce- 
lent  article  d’en  Xavier  de  Ricard  sobre  art 
dramàtich,  endresSat  a  demostrar  la  conve¬ 
niència  de  formar  companyias  regionals  sub- 
vencionadas,  ab  personal  estable.  Parlant  del 
éxit  que  la  companyia  del  Romea  tingué  a 
Perpinyà,  diu  al  final: 

No  hi  hà  en  aixó  cap  utopia,  perque  aixó  existeix  ja, 
o  poch  menys.  No  per  cert  a  Fransa,  peií>  aprop,  ja 
qu’es  en  país  llatí,  y  en  el  país  llatí  que  de  més  a  la 
vora’ns  toca.  Catalunya  té  son  teatre  regional,  y  aqueix 
teatre  acaba  de  donar  algunas  representacions  dintre 
la  Catalunya  francesa,  en  el  vell  Rosselló. 


Tot  era  català,  els  autors,  els  actors,  l’assumpte  y’l 
llenguatje  dels  dramas.  L’éxit  ha  sigut  inmens. 

Y’s  pot  augurar  que  la  companyia  barcelonina  del 
teatre  Romea  tornarà  a  Perpinyà.  dQuí  sab  si  aixó  son 
els  ensaigs  o,  més  aviat,  els  comensos  d’un  servey  re¬ 
gular?  La  Catalunya  francesa  y  espanyola  tindrà  potser 
ben  prompte  son  teatre  regional,  y  aixó  que  li  donarà 
un  caràcter  particular,  el  tindrà  al  ensemps  interna¬ 
cional. 

No  es  en  absolut  aixó  lo  que  nosaltres  desitjém  pera 
nostras  regions,  tota  vegada  que,  en  lloch  de  la  inicia¬ 
tiva  personal  d’un  director  de  teatre,  voldríam  l'interés 
y  la  participació  de  las  municipalitats  d’una  regió. 
Peró,  de  totas  maneras,  aixó  no  deixa  d’ésser  un  exem¬ 
ple,  y  un  encoratjament. 

Al  «Aplech  Catalanista»  tingué  lloch  e1 
dissapte  a  la  nit  una  sessió  literaria  en  la 
que’l  senyor  en  Antoni  Isern  donà  a  coneixe 
varias  de  las  composicions  que  integran  sa 
obra  Esplets  d'ànima  jove,  pròxima  a  pu- 
blicarse  mercès  a  la  suscripció  que  durant  la 
mateixa  vetlla  s’inicià  y  que  ben  prompte 
fou  cuberta  de  firmas.  Feu  la  presentació 
del  autor  el  senyor  Rómulus  S.  Rocamora,  y 
seguidament  el  senyor  Isern  llegi  varias  de 
las  poesias  de  son  llibre,  que  foren  molt 
aplaudidas  per  la  concurrència. 

De  primer  en  Mencheta  ab  El  Noticiero 
Universal ,  més  endevanl  el  Capitàn  Verdades 
ab  La  Patria,  més  tart  la  empresa  de  El  Li¬ 
beral  de  Madrid  fundant  El  Liberal  en  Barce¬ 
lona;  posteriorment  els  canalejins  ab  La  Tri¬ 
buna...  no  hi  hà  foraster  del  gremi  periodís- 
tich  que  no  vingui  a  probar  sort  a  Catalunya 
y  a  ésser  portavoz  de  la  opinión  catalana. 

Ara  es  en  Rodrigo  Soriano,  el  rival  d’en 
Blasco  Ibànez,  qui  diu  que  vol  fundar  un 
nou  diari  aquí.  Naturalment,  un  diari  repu¬ 
blicà,  peró  no  de  bandera  sinó  de  bandereta. 
Respecte  a  La  Publicidad ,  EL  Liberal ,  La 

Esquella  y  La  Campana ,  deurà  ésser  el  tal 
diari  a  Barcelona  lo  qu’es  a  València  El  Ra¬ 
dical  respecte  a  El  Pneblo. 

Y  en  Soriano  ja’s  porta  fet  el  reclam,  que, 
naturalment,  no  pot  ésser  altre  que’l  del  es¬ 
càndol.  Ara  com  ara  ja  ho  ha  dit  ben  clar 
qu’ell  es  honrat,  y  que  no  farà  com  en  Ler- 
roux,  que  vingué  a  Barcelona  ab  fondos  de 
Governació  pera  matar  al  Catalanisme. 

Trobém  qu’en  Soriano’s  lleva  massa  tart. 
Lo  que  diu  d’en  Lacandro  son  miserias 
d’aquellas  que  de  tan  sapigudas  ja  no  s’es- 
méntan.  No  se’n  fa  cas,  com  de  certas  neces¬ 
sitats  físicas  que  no  s’anomenan  ab  el  verda- 
der  nom  pera  no  fer  fàstich.  Qu’es  lo  que’ls 
passarà  a  n  en  Lerroux,  Soriano,  Junoy  y  de¬ 
més  republicans  barateros:  que’ls  seus  escàn¬ 
dols  arribaràn  a  repugnar  tant,  que'ls  aisla- 
ràn  del  poble  espontàniament. 

Y’l  Catalanisme  farà’l  seu  let,  y  ells  hau¬ 
ran  de  tornarsen  a  casa  seva.  Si  poden. 

Publicacions  rebudas: 

Kalendar  Revolucionant .  1904.  Publicat 
per  Estanislau  K.  Neumann  y  pertanyent  a  la 
Biblioteca  del  Novy-Kult ,  de  Praga.  Anyal¬ 
ment  publica’l  Novy-Kult  aquest  notable  ca¬ 
lendari,  y  anyalment  melloran  també  sas  con¬ 
dicions  artísticas.  El  que  tenim  a  la  vista  es 
verament  frappant ,  tant  pel  text  com  per  las 


ilustracions,  d’una  intenció  satírica  sagnanta 
la  majoria  d’ellas,  y  d’una  fermesa  de  trets 
de  tot  punt  notable.  En  el  text  hi  hà  tre- 
valls  de  Jan  Lamann,  Elisée  Reclús,  Rou- 
bille,  S.  Neumann,  Kropotkin,  Grave,  Des- 
caves,  Daudas,  Jossot,  y  altres  anarquistas 
y  revolucionaris  de  fama  universal. 

Vida  amarga,  monólech  dramàtich  origi¬ 
nal  de  Joan  Costa  Bonafont  (J.  Montabliz), 
estrenat  ab  gran  aplauso  en  el  «Centre  Pro¬ 
vincial  de  Lleyda»  (Barcelona)  la'  nit  del 
31  de  maig  de  1903.  Preu,  1  ral. 

La  geografia  por  el  dibujo ,  per  Pablo  Des- 
clós  y  Dols.  Çolecció  de  mapas  propis  pera 
ésser  copiats  pels  alumnes  de  las  escolas  y 
colegis  de  primera  ensenyansa.  Sens  dubte 
aquesta  publicació  es  de  gran  utilitat  pera’ls 
noys.  Cada  quadern  se  ven  a  80  cèntims.  La 
dotzena,  ó‘5o  pessetas. 

Archivio  Tipografico.  Publicació  tècnica 
dedicada  a  las  arts  gràficas,  edició  de  la 
«Ditta  Nebiolo  &  Comp»,  de  Torino.  Resulta 
aquesta  publicació  un  gran  catàlech  de  tipos 
d’imprenta,  y  un  model  d’impressió  per  la 
netedat  y’l  gust  artístich  que  s’hi  adverteix. 
La  casa  propietària  «Ditta  Nebiolo  &  Comp.» 
té  per  representant  a  Barcelona  al  senyor  Al¬ 
fred  Rolando,  Baixada  de  Sant  Miquel,  1. 


Fidel  Giró,  impressor. —  Carrer  de  València,  233 

IMPRESSIONS 
D’UNA  PASSEJADA 

Vaig  surtir  d’Hostalrich  en  el  tren  correu 
que  va  cap  a  Gerona.  Era  una  tarda  xafo¬ 
gosa  de  las  darrerias  d’agost.  El  sol  cremava 
de  valent:  el  ventijol  s’havia  dormit  entre’ls 
verts  fullatjes  de  las  arbredas.  El  cel  era 
blau,  d’un  color  blau  esblanquehit,  com  si  la 
forsa  del  sol,  que  se’n  anava  poch  a  poch  a 
la  posta,  desfés  la  puresa  dels  colors  llen- 
sant  sos  raigs  de  llums  dauradas,  pera  res- 
plandir  ab  sa  sola  y  gloriosa  magnificència 
en  la  inmensitat  del  espay,  per  demunt  dels 


Número  corrent.  . . 20  cèntims. 

>  ATRASSAT,  AB  FOLLETINS.  .  4-0  » 

>  >  SENSE  FOLLETINS.  25  » 


homes  y  dels  pobles,  dels  camps  y  de  las 
montanyas.  Helios  regnava  com  a  poderós 
senyor:  sa  llum  triomfal  de  foch  domptava 
l’alegra  verdor  dels  arbres,  el  color  terrós 
dels  plans,  la  fosca  y  llunyana  taca  de  las 
suredas,  la  blancor  de  las  masias  de  Massa- 
nas  y  de  Grions,  semblantas,  escampadas  sà 
y  enllà  per  carenas,  vessants  y  fondaladas,  a 
esbarts  de  blanchs  coloms  qu’havian  deixat 
caure’l  vol,  estabornits  per  la  xardor  de  la 
tarda. 


De  la  estació  vehina,  del  Empalme ,  n’eixia 
una  remor  confosa,  sostinguda,  acompas- 
sada,  que’s  destrià,  al  arribarhi’l  tren,  en 
veus  humanas  y  metàllicas,  esbufechs  gegan¬ 
tins  y  xiulets  de  màquinas  de  vapor,  cops  de 
martells,  sorrolls  de  cadenas...  El  drinch 
de  las  campanas  senyalant  la  marxa  dels 
trens  y’is  advertiments  dels  mossos  d’esta- 
ció’s  juntavan  ab  la  cridòria  dels  viatjers: 
riallas  de  noya,  mots  groixuts,  beneyterías, 
veus  de  comiat,  renechs,  crits  de  tota  mena. 

El  tren  correu  de  Fransa  marxà.  Després 
marxà’l  de  Barcelona.  La  cridòria  anava 
mimvant.  A  la  fi,  el  tren  de  Marina  marxà 
també,  desapareixent  entre  las  arbredas  de 
La  Selva  en  cerca  del  Mediterrà,  que  no  de¬ 
via  trobar  fins  a  Malgrat. 

Vaig  restar  sol.  Un  silenci  complert  m’en- 

voltava.  Al  tràfech  y  al  esvalot  succehía  un 
placévol  repòs.  Vagons  de  càrrega,  com 
membres  esquarterats  d’un  cos  de  gegant, 
mostravan  llurs  massas  negrosas;  els  mos¬ 
sos  d’estació,  vermells  y  suhats,  reposavan  a 
redós  dels  cuberts.  Un  oreig  lleuger  comensà 
a  bufar  per  las  arbredas,  produhint  remors 
de  gotellada. 


Al  altre  cantó  de  la  estació  del  Empalme, 
un  cop  passada  la  via  de  Marina,  s’hi  alsa 
un  turó  cubert  de  suros,  coronat  per  una 
caseta  blanca.  Vaig  empendren  el  camí.  No 
hi  havia  cap  corriol  que  hi  menés.  La  pujada 
era  forta.  Clavant  el  bastó  ,  en  terra,  arra- 
pantme  als  matolls  y  suros,  muntava  poch  a 
poch,  mentres  l’oreig  joganer  teclejava  sobre 
la  gran  orga  dels  fullatjes  una  llarga  melo- 
pea,  acompanyada  pels  cants  y  pels  brunzits 
de  cigalas,  burinots  y  moscas. 

El  bosch  esdevenia  espés.  La  brossa  s’en¬ 
tortolligava  pels  tronchs,  tapant  las  pedras, 
esborrant  els  corriols,  si  de  cas  avans  n'hi 
havia.  El  món  vegetal  s’espandía  ufanós  ab 
sa  verdor  luxurianta  y  sas  mil  formas  de 
vida.  Feya  temps  que’ls  estassadors  no  ha- 
vian  netejat  la  sureda.  Me’n  vaig  alegrar:  la 
espessor  del  bosch  contribuhía  al  encís  de  la 
meva  passejada. 

Quan  vaig  assolir  el  cim  del  turó,  la  ca¬ 
seta  blanca,  suhava  de  valent.  Mes,  quin  pa¬ 
norama!  Montanyas  y  fondaladas,  suros  y 
més  suros,  espessas  arbredas  d’ahont  n’ei- 
xían  remors  de  mar  tempestuosa,  y  cap  a  po¬ 
nent  el  Montseny,  el  gegant  català,  ferreny, 
inmens,  negrench,  ab  sa  eterna  positura  de 
monstre,  al  aguayt  del  enemich. 

La  caseta  blanca,  sense  sostre,  no  tenia 
més  fatxada  que  la  de  ponent,  foradada  per 
balas  de  canó;  la  porta  de  fusta  havia  des¬ 
aparegut,  els  darreras  de  la  caseta  no  eran 
més  que  munts  de  pedra. 

La  caseta  blanca  fou  teatre,  quan  la  dar¬ 
rera  carlinada,  d’una  espantosa  tragèdia, 
pels  temps  de  la  República  (1873),  d’aquella 
desnarida  República  filla  inesperada  de  la 
Gloriosa ,  morta  avans  d’hora,  segons  els 
unitaris  per  l’aixelabrament  dels  federals,  y 
segons  aquests  per  la  intranzigencia  y  jaco- 
binisme  dels  unitaris. 

La  guerra  carlina,  mentrestant,  ajudada 
pel  desgavell  governamental,  prenia  cada 


jorn  més  volada.  Per  las  montanyas  de  Cata¬ 
lunya,  soldats,  voluntaris  y  carlins  lluytavan 
a  mort.  Y  havent  prohibit  els  quefes  carlins 
baix  pena  de  la  vida  (la  guerra  havia  esde¬ 
vingut  ferotje  d’ensà  dels  fusellaments  de 
Berga  y  de  Ripoll)  la  circulació  del  trens,  el 
govern  disposà  qu’algunas  seccions  de  vo¬ 
luntaris  distribuhidas  per  las  estacions  de  la 
via  férrea,  las  protegissin  y  defensessin. 

Aytal  disposició  fou  causa  del  sagnant  epi¬ 
sodi  del  Empalme ,  insignificant  con  a  fet  de 
guerra,  però  tan  tràgich,  dolorós  y  planyí- 
vol,  considerat  en  sí  mateix,  com  las  tremen- 
das  desfetas  d’Alpens,  Oix  y  Castelló  d’Am- 
purias. 


Un  matí  de  mars,  al  despertarse’ls  volun¬ 
taris  allotjats  a  la  estació  del  Empalme,  s 
trobaren  voltats  pels  carlins.  No  hi  havia  fu¬ 
gida...  Mentres  els  cipayos  dormian,  els  car¬ 
lins,  a  la  quieta,  ocupavan  turons  y  fondala- 
las,  tancant  tots  els  punts  d’eixida.  De  la  es¬ 
tació  del  Empalme  y  de  la  caseta  blanca 
n’havían  fet  dugas  rateras.  Las  ratas  eran  uns 
quarantacinch  voluntaris,  menats  per  un  ca¬ 
pità  a  qui  anomenavan  en  Genaro  de  Ma¬ 
taró;  els  gats  eran  uns  cinchcents  o  siscents 
carlins,  a  las  ordres  d’en  Vila  de  Viladrau  y 
d’en  Manel  Socas. 

Els  carlins  tenían  un  canó  de  montanya 
que  pujaren  a  forsa  de  brassos  al  cim  del 
turó  d’en  Fonolledas,  desd’hont  esbatía  ba¬ 
las  rasas  contra  las  febles  parets  de  l’estació, 
Els  arbres  queyan  mitjpartits;  els  trets  de 
las  escopetas  feyan  caure  plujas  espessas  de 
branquillons. 

Els  republicans  no  pogueren  resistir  l’a- 
tach:  campi  qui  pugui,  arrapantse  als  ma¬ 
tolls,  comensaren  una  penosa  marxa  cap  al 
cim  del  turó,  la  caseta  blanca.  Alguns  com¬ 
panys  els  esperavan  a  dalt,  sense  saber  per 
hónt  fugir.  Las  balas  xiulavan,  rebotían  so¬ 
bre  las  pedras;  de  tant  en  tant  un  cipayo  fe¬ 
rit  llensava’l  fusell  y  rodolava  a  tomballons 
turó  avall.  El  canó  dominava  ab  sa  veu  ron¬ 
ca  l’espetech  de  las  escopetadas. 

Els  republicans,  a  travers  del  foch  que’ls 
delmava,  dalían  per’assolir  la  caseta,  punt 
de  salvació,  aparentment  al  abrich  de  las 
balas.  Mes  jsi’n  semblava  de  Uarch  el  cami! 
La  brossa  traydora,  els  arsos  y  romagueras, 
els  tronchs  y  brancas  dels  suros  barravan  el 

pas,  els  trossos  d’escorsa  escampats  per  terra 
feyan  relliscar  els  peus.  La  pujada  era  una 
marxa  a  la  mort;  peró  quan  a  la  fi’ls  volun¬ 
taris  arribaren  a  la  caseta,  hi  van  entrar  a 
empentas  y  revolcons,  esbojarrats,  frisosos, 
com  un  remat  de  xays  empaytats  pel  llop. 

No’ls  abrigà  gayre  temps  la  caseta,  a  n’els 
infelissos  republicans.  El  canó  els  en  tragué. 
Las  pedras  esmicoladas  volavan,  el  foch 
dels  carlins  foradava  las  blancas  parets,  el 
sostre  s’aclofà.  Els  voluntaris  surtiren  a  ven¬ 
dre  caras  llurs  vidas.  Quinze’n  quedavan: 
els  altres  havian  mort  a  dintre  la  caseta  o 
s’hi  revolcavan  nafrats,  esperant  el  darrer 
badall,  per  demunt  de  reguerons  de  sanch, 
parrachs  socarrimats  de  roba,  fusells  y  cor- 
retjas,  udolant,  sanglotant,  planyentse... 

Dels  quinze,  vuyt  responían  al  foch  del 
canó;  els  altres  set,  d’esquena  als  vuyt,  se 
defensavan  cóm  podían  dels  carlins  amagats 
per  las  suredas  de  Martorell. 

Altres  nou  voluntaris  caygueren  morts  o 
ferits:  el  petit  quadro  fou  desfet.  Els  sis  su¬ 
pervivents,  camas  ajudeume,  van  fugir  turó 
avall.  Tres  pogueren  entafurarse  pels  ama¬ 
gatalls  de  la  riera  de  Santa  Coloma,  que 
passa  vora  vora  de  la  estació  Els  altres  tres 
no  tingueren  tanta  sort:  els  carlins  muntats 
a  cavall  els  assoliren.  Un  voluntari  caygué 
bentost  ab  el  cap  badat  d’un  cop  de  sabre;  el 
segón  (un  minyó'  de  Caldas  de  Malavella, 
guapot,  aixerit  y  simpàtich)  s’entrebancà  ab 
la  brossa  y  rodolà  sota  las  potas  d’un  cavall 
al  galop.  El  carií  que’l  muntava’l  deturà,  y 
ferí  tres  vegadas  al  voluntari  indefens.  Una 
burxada  al  coll,  dugas  al  ventre.  El  pobre 
minyó  de  Caldas  quedà  extés  ab  els  brassos 
en  creu,  el  coll  y’l  ventre  oberts,  guaytantab 
sas  ninas  mortas  els  foscos  brancatjes  de  las 
suredas. 

El  ters  fugitiu  era’l  capità,  en  Genaro  de 
Mataró.  Abrassat  a  un  suro,  etjegà  debadas 
els  cinch  trets  de  son  revòlver  contra’l  carií 
que  l'empaytava.  El  carií,  sortejantlo,  botent 
y  ajupintse,’s  salvà  de  la  mort.  En  Genaro 
fou  nafrat  a  la  cama.  Més  tart  morí  asses- 
sinat,  com  altres  ferits,  companys  de  sa  dis¬ 
sort. 

Y  aquesta  tragèdia  tingué  lloch  un  jorn  de 
las  darrerías  del  hivern,  quan  s’apropava  la 
brotada  de  las  fullas,  quan  els  tronchs  mal- 
davan  pera  esponcellarse,  quan  la  neu  se  fo¬ 

nia  en  els  cimalls  del  Montseny,  y  la  prima¬ 
vera  que’s  deixondia  d  un  llarch  son,  aven- 
sava  lleugera  a  travers  de  las  últimas  boyras 
hivernals,  joyosa  de  vessar  a  mans  plenas, 
per  demunt  dels  pobres  estadants  de  la  Terra, 
flayres  de  flors  y  canturias  d’aucells,  dolsos 
oreigs  y  colors  purissims,  joya,  felicitat,  poe¬ 
sia...  predicant  pau  y  germanor  als  cors  dels 
homes... 


Per  la  via  férrea  vaig  tornar  a  peu  cap  a 
Hostalrich,  la  famosa  vila  romana,  l’antich 
Prcetorium ,  que  per  dissort  va  perdent  cada 
jorn  son  caràcter  propi  mercès  a  la  ignoràn¬ 
cia  y  descuyt  de  nostres  governants,  ene- 
michs  conscients  o  inconscients  de  tota  obra 
artística. 

El  sol  se’n  anava  a  la  posta,  omplint  el 
cel  de  llums  rogencas.  La  colossal  carena  del 
Montseny  se  dibuixava  sobre  un  fons  encés, 
vermellós  y  daurat  alhora. 

Al  lluny  l’antich  castell,  el  guayta  vigilant 
de  la  encontrada;  a  mon  entorn  plans  y  tu¬ 
rons,  pins  de  color  vert  fosch  y  albas  esbel- 
tas,  feixas  y  marges,  corriols  que’s  perdían 
entre  mitj  de  dossers  de  fullas,  vessants  cu- 
berts  de  suros...  tot  s'adormia  bressat  per  la 
placévola  non-non  del  capvespre  estiuhencb, 
mentres  mimvava  ab  dolsor  harmònica  y 
plena  sinfonia  dels  colors,  esvahintse  llurs 
infinits  matisos  dessota  l’obscur  mantell 
que  la  nit  comensava  a  extendre. 

Mentres  tant  s’apropavan  els  murs  y  las 
torras  d’Hostalrich,  dibuixant  llurs  altívolas 
figuras,  fermas  y  gloriosas,  comensant  a 
parlarme'l  llenguatje  mut  de  las  cosas  pas- 
sadas.  Entre  dos  llustres,  d’aquells  colossals 
fragments  del  gran  poema  de  pedra  que’ls 
romans  nomenaren  Prcetoriwn,  n’eixia  la 
profonda  veu  dels  segles  morts.  Y  retrunyint 
amenassadora,’m  deya  que’ls  homes  no  eram 
res...  Y’m  parlava  de  lluytas  titànicas;  m’ex¬ 
plicava  que  alans  y  goths,  sarrahins  y 
franchs,  castellans  y  francesos  havian  caygut 
a  cents  y  milers  pera  haver  aquellas  pedras 
gloriosas.  Y’m  mostrava’ls  recons  solitaris  v 
poétichs,  que  mos  ulls  ab  prou  feynas  veyan, 
com  a  fossars  inmensos;  bosquets  delitosos 
a  dalt,  blancas  osseras  a  baix. 

Com  en  ple  somni,  jo  veya  al  Geni  de  la 
guerra  brandant  son  glavi  de  foch  per  de¬ 
munt  dels  murs  y  de  las  torras.  Las  herbas 

s’estremían,  els  arbres  tremolavan:  la  terra 
semblava  somoguda  pel  furiós  y  soterrat  es¬ 
tol  dels  guerrers  morts,  que  volian  muntar 
de  llurs  tombas  pera  viure  y  lluytar... 

Mes  la  lluna  aparegué,  y  un  nocturn  dol- 
sissim  vibrà  al  meu  entorn.  La  calma  renai- 
xia.  Els  grills  y  tótils  repetían  llurs  notas 
ritmicas  y  poéticas.  Un  himne  fervoros  de 
pau  m’acaronava  dolsament. 

Y  contemplant  per  darrera  vegada  las  ine¬ 
fables  bellesas  d’aquella  clara  y  serena  nit 
d’estíu,  tot  recordantme  dels  pobres  morts 
qu’han  adobat,  en  el  curs  dels  segles,  la  en- 
contrada,  vaig  anarmen  cap  al  poble  mur¬ 
murant  els  versos  sublims  de  mossèn  Cinto: 

,;Per  qué  a  morir  volavau  aixís,  tribus  guerreras? 

ijPer  qué  pastors  no  us  feyau  d’aqueixas  torrenteras? 


LA  BONA  GENT 

De  totas  las  menas  de  gent  que  pel  món 
corren,  no  n’hi  hà  cap  que  sigui  tan  perjudi¬ 
cial  ni  que  fassi  tanta  nosa  com  aquesta. 
Pels  lladres  y  criminals,  hi  hà  presons,  la 
guarda  civil,  la  policia;  pels  bojos  hi  hà  met- 
jes  y  casas  de  curació;  pels  pobres,  ordenan- 
sas  y  municipals,  etc.,  etc...  Pera  la  bona 
gent  no  hi  hà  res,  ningú’ns  en  lliura.  Ens 
rodeja  desde  que  naixém,  y  ja  no’ns  deixa 
més  fins  que  morim.  Ella’ns  posa  las  prime- 
ras  emplastas  a  sobre,  y  ella  es  la  qu’ajuda 
a  vestir  nostre  cos,  quan  l’ànima’ns  fuig;  y 
durant  el  transcurs  de  nostra  vida,  la  du- 
hém  sempre  a  sobre  a  la  bona  gent. 

Ella  destorba  nostras  alegrías  y  aumenta 
nostras  tristesas,  uns  cops  ab  sas  riallas  sen¬ 
se  such,  altres  ab  sas  filosofías  vulgars  y 
repetidas,  y  sempre  ab  sa  xerrameca  sense 
solta.  Perque  això  sí,  no  hi  hà  cap  sort  ni 
cap  desgracia  per  grossas  que  siguin  que’ls 
deixin  muts.  No’n  tenen  prou  de  destorbar, 
han  de  dir  la  seva.  Per’alguna  cosa  tenen 
fórmulas  compostas  pera  tots  els  casos,  por- 


tantne  las  butxacas  plenas,  y  quan  troban 
que  poden  aplicarlas,  hi  fican  mà,  vos  las  ti- 
ran  a  la  cara,  y  quedan  satisfets  creyent 
qu’han  consolat  una  pena  o  qu’han  pres  part 
en  una  alegria. 

Abunda  tant  la  bona  gent,  està  en  tanta 
majoria,  qu’ella  monopolisa  las  costums,  fa 
la  moral  y  dicta  reglas  de  bon  viure,  sense 
saber  si  té  rahó,  sols  perque  sos  pares,  sos 
avis  y  rebesavis,  que  també  eran  bona  gent, 
els  hi  havían  aconsellat  en  sa  infantesa. 

La  bona  gent  solen  ésser  religiosos,  però 
de  la  religió  no  més  ne  practican  lo  que’ls 
hi  convé;  no  son  fanàtichs ,  y  lo  que  no  poden 
sufrir  es  la  més  petita  taca  en  son  honor, 
que’l  guardan  pur,  inmaculat  com  ;la  verge 
que,  ab  cap,  mans  y  peus  de  cera,  vestida  de 
satí  blau  ab  guarnicions  dauradas,  tenen 
dintre  l’escaparata  del  seu  quarto  fentla  és¬ 
ser  testimoni  de  sas  expansions  conjugals. 

Ells  també  volen  viure  tancats  trevallant 
(que’l  trevall  honra),  y  surten  solzament  els 
diumenges  ab  una  roba  feta  expresa,  passe¬ 
jant  de  passada  la  dona  y  las  criaturas  ab 
tanta  serietat  y  guardant  tal  ordre,  que  gay- 
rebé  sembla  qu’estiguin  cumplint  una  ceri¬ 
mònia. 

Diuhen  que’l  camp  els  hi  agrada,  y  del 
camp  no’n  saben  res,  sinó  que  d’ell  ne  surt 
el  pa,  el  vi  y  l’oli,  que  valen  diners.  De  la 
naturalesa  no’n  volen  sentir  parlar.  Qui  més 
qui  menys,  tots  ells  han  escoltat,  al  café,  al¬ 
guna  discussió  ab  algun  ateo,  y  com  aquella 
paraula  sembla  la  negació  de  Deu  y  aixís  ho 
hem  trobat  y  aixís  ho  hem  de  deixar ,  no  s’hi 
fican  y  fan  bé. 

Esclaus  del  calendari, ’s  mudan  quan  ell 
ho  diu,  vestintse  de  blanch  o  de  negre,  se¬ 
gons  la  festa  que  conmemoran.  S’afaytan  un 
dia  determinat  de  la  setmana  y  menjan  per 
Nadal  gall  d’indi,  anyell  per  Pasqua,  y  pane¬ 
llets  y  castanyas  per  Tots-Sants. 

Son  la  gent  del  mètode;  fan  sempre  lo  ma¬ 
teix  sense  cansarse  may;  tenen  el  pensament 
y’l  cor  arreglats  com  un  rellotje,  y  pasturan 
per  aquest  món  de  fadigas,  tranquils,  sens 
una  passió  fora  de  terme,  sense  desitjós, 
menjant  la  escudella  sentats  sempre  a  la 
mateixa  taula,  al  mateix  lloch  y  plegant  el 
tovalló  de  la  mateixa  manera. 

Ploran  y  riuhen  ab  mida,  sense  que  las 
plorallas  ni  las  riallas  els  hi  interrompin  el 

curs  dels  seus  negocis,  y  tots  ploran  y  riuhen 
fent  exactament  iguals  ganyotas,  que  per’ai- 
xó  també  tenen  costum  establerta. 

La  bona  gent  han  inventat  una  porció  de 
paraulas  que,  a  forsa  de  repetirlas,  las  hi  tro- 
ban  sentit;  y  poden  ésser  eloqüents  sense 
tenir  ideas.  Al  estiu  ens  diuhen  que  fa  calor, 
al  hivern  que  fa  fret,  a  las  dotze’ns  pregun- 
tan  si  hem  dinat,  al  vespre  si  hem  sopat,  y  a 
totas  horas  molestan  nostras  orellas  ab  un 
llenguatje  que  se  sent  y  no  s’escolta,  parlant 
del  temps  y  de  lo  que  acostuman  a  fer  quan 
se  mudan  de  camisa. 

Tenen  modos:  ens  donan  la  mà  sens  estre- 
nye  la  nostra  gran  cosa  en  tota  ocasió;  ]ens 
preguntan  si  estém  bé  encara  qu’aném  ab 
crossas;  ens  acompanyan  en  el  sentiment 
sempre  que  fem  el  dol  d’un  enterro  (mentres 
llensan  la  burilla  del  cigarro  que  pel  camí 
fumavan);  ens  donan  la  enhorabona  en  els 
bateigs  y  casaments,  y  desitjan  la  mellora 
per  més  que  sàpigan  que’l  malalt  no  tingui 
cura.  Tot  aixó  molestant  ab  son  ayre  de 
satisfacció  estúpida,  ab  son  posat  bondadós, 
ab  sa  cara  en  la  que,  com  en  un  llibre  en 
blanch,  res  pot  llegirshi. 

La  bona  gent  es  contraria  al  art;  no  per- 
que’l  combati,  que  ni  per’aixó  serveix,  sinó 
perque  s’oposa  a  son  avens  ab  la  forsa  del 
nombre  y  l’atura  ab  sa  espantosa  inèrcia, 
com  atura’l  tren  la  llagosta  en  las  desertas 
planas  de  Castella,  embussa  las  rodas  y  tot 
ho  empastifa  ab  la  greixina  flonja  qu’ha 
posat  remugant,  ab  la  tranquilitat  que  li 
dona  la  seva  pobresa  d’ànima. 

La  pintura,  la  tenen  a  casa  llur  represen¬ 
tada  per  las  flors  que  sas  fil  las  han  fet  ab  las 
monjas;  laesculptura,  per  las  imatjes  encarna- 
das  que  vesteixen  també  las  noyas;  la  músi¬ 
ca,  pel  vals  sonso  que  las  mateixas  tocan  al 
piano  y  que  ja’l  sab  de  memòria  la  criada 
que’l  canta  rentant  els  plats  y  fent  els  que¬ 
fers  de  casa.  En  quant  a  literatura,  no’n  vo¬ 
len  saber  res:  las  novelas  son  inmorals  y  no 
diuhen  la  veritat. 

Fins  quan  pagan  las  pocas  obras  que  per 
vanitat  éncarregan  algunas  vegadas  als  artis- 
tas,  els  insultan;  els  pagan  al  contado,  per¬ 
que  ells  (la  bona  gent)  no  volen  deutes.  Sem¬ 
bla  com  si  haguessin  notat  que’s  sospitava 
de  sa  honradesa,  y  no  permeten  que  per  un 
moment  la  idea  d’estafa  arreli  en  vostre  ma- 


gi,  y  de  passada  fan  ressaltar  la  necessitat 
dels  altres  y  la  seva  abundor  de  moneda. 

Tenen  llàstima  y  condempnana  totsels  que 
no  fan  sa  monòtona  y  aburrida  existència,  a 
tots  els  que  no  segueixen  el  seu  remat,  la 
seva  moral,  feta  per  ells,  pels  pobres  d’espe¬ 
rit,  que  no  saben  veure  més  que  una  cara 
del  prisma  de  la  vida,  precisament  la  més 
descolorida. 

Ells,  en  cambi,  educan  a  sas  fill  as  expres¬ 
sament  pera’l  matrimoni;  las  hi  ensenyan  lo 
qu’han  de  fer  per  cassar  al  mascle;  las  pas- 
sejan  per  saraus,  carrers  y  teatres,  com  pobra 
mercaderia  d’una  subasta  inmoral  que  a 
n’ells,  ab  fastigosa  ignorància,  els  hi  sembla 
que  no  ho  es.  Després  pregonan  pel  món  el 
dia  just  que  aquellas  han  de  perdre  la  virgi¬ 
nitat,  comprada  moltas  vegadas  no  ab  amor, 
sinó  ab  la  mateixa  moneda  que  cobran  las 
altras  donas  que's  solen  vendre  per  un  rato, 

De  la  bona  gent  viuhen  tots  els  espabilats 
que  inventan  cosas  que  pera  res  serveixen, 
tots  els  que  troban  una  trampa  pera  engres- 
carlos;  que  per’arrencàrloshi’ls  diners,  no  fa 
falta  brillar  en  cap  ram  del  saber  humà,  sinó 
fer  un  reclàm,  uns  mirallets,  y  enlluhernarlos 
com  a  aqueixas  bestioletas  petitas  que  tenen 
alas  y’n  dihém  alosas. 

El  mal  que  fa  la  bona  gent  es  inexplica¬ 
ble.  Quànts  artistas  ofegan  al  naixe!  Quànts 
que  serían  caps  d’ala  tenen  d’explotar  la  seva 
ignorància  y  convertirse  en  especuladors,  y 
quànts  d’aquests  passan  entre  ells  per  genis! 

No  parlém  de  las  desgracias  que  no  ente¬ 
nen  y  podentlas  aconsolar  no  las  consolan; 
no  parlém  de  son  fals  bon  cor,  perque  son 
ells  els  que  ploran  al  teatre  devant  de  rebus- 
cadas  llàstimas,  y  a  casa  seva  fan  cremar  els 
ulls  dels  aucellets  pera  que  cantin. 

Prudenci  Bertrana. 

PROPÒSIT 

Patiu  dos  grans  mals  qidheu 
heretat:  l' esperit  de  justícia  que 
no  es  sinó'l  de  venjansa  dis¬ 
fressat,  yl  sentimentalisme ,  ex¬ 
cusa  y  tapa-bruts  de  totas  las 
vostras  feblesas. 

1 

Quan  petit  de  xarrich  y  quan  gran  de  ma¬ 
riner,  s’havia  passat  la  vida  a  bordo  d’aque- 
llas  barcas  que  fan  el  cabotatje  de  Mallorca 
y  València,  tantost  ab  nolis  de  taronjas,  me¬ 
lons  0  tomàtechs  quan  s’escàu  la  estació, 
tantost  de  taulons,  rajolas  o  encàrrechs  que’s 
fan  venir  per  mar  perque  surt  més  a  compte 
que  per  terra.  Aquest  ofici  feyner  per  exce- 
lencia,  d’un  seguit  anar  y  venir  d’un  port  al 
altre  y  d’una  a  altra  badia  ahont,  quan  s’hi 
mullan  las  anclas,  hi  comensa  la  tasca  em- 
brutidora  de  la  càrrega  y  descàrrega,  no  li 
havia  donat  temps  de  ferse  ab  els  vicis  ab 
que  l’obrer  de  vila’s  fa,  ni'l  seu  temperament 
ab  els  del  esclau  del  mar  en  tocant  terra: 
donas  y  canya. 

Navegant,  en  els  llargos  quan  no  calia 
maniobrar,  parant  el  sol  al  hivern  o,  a 
sotavent  de  la  grossa  vela  llatina  al  estiu, 
rebent  la  rajant  del  vent,  forsa  vegadas 
havia  pensat  en  un  cambi  radical  de  sa  exis¬ 
tència.  Estalviar,  estalviar  encara  més  de  lo 
qu’estalviava,  y  ferse  ab  un  trossot  de  terra 
que  li  donguessin  ben  barato  y  qu’ell  a  copia 
de  trevall  y  més  trevall  faria  forsa  llevador; 
tenir  una  horta  quins  productes  baixaria  a 
vila,  a  mercarlos...  Somnis  e  ilusions  eran 
aquests  que  no’l  deixavan,  que’l  perseguian 
a  tota  hora,  en  els  moments  de  descans  0 
quan,  aferrat  a  la  canya  del  timó,  deixava 
perdre  la  vista  llà  d’enllà  per  la  proa,  ja  fent 
costejar  el  barco,  ja  fentlo  orsar  enfora  en 
cerca  del  vent,  sempre  a  la  vista  d’aquella 
terra  roja  a  la  tardor  com  llevant  sanch  de 


las  feridas  de  l’arada,  verda  més  tart,  més 
tart  florida, -y  qu’ell  se  mirava  de  qúa  d’ull 
com  per  por  d’aymarla  massa.  Somnis  e  ilu- 
sionsqueTubriagavanlas  tardas  dels  diumen¬ 
ges  passadas  a  port,  quan  els  companys,  en 
quinas  conxorxas  no  prenia  part,  deixavan  la 
barca  per’anarse  a  entafurar  en  algún  cul 
de  taberna,  y  ell  restava  sobre  cuberta  fent 
càlculs  y  combinacions  pera  l’esdevenir,  que 
a  voltas  s’intrincavan,  se  complicavan,  s’es- 
vahían  després  com  una  boyra  ara  espessa, 
més  tart  agrupada  en  núvols,  fosa  després 
quan  ell  s’adonava  qu’anava  massa  enllà  y 
la  desfeya  ab  un  xiulet,  y  fent  petar  la  llen¬ 
gua  com  apiadantse  d’ell  mateix. 

— Zuizd...  Tst...  Tant  mateix  ets  un  be- 
neyt!  — 

Alt,  prim,  tot  ell  ossada,  la  seva  barretina 
èls  días  de  tramontana  voleyava  sobre  son 
cap  menut  en  proporció  a  sa  talla,  com  las 
banderas  dels  cims  de  las  anlenas  que  sos¬ 
tenen  els  envelats.  Caminava  pausadament, 
ara  un  pas  assi  ara  un  enllà,  brandant  com 
un  vaixell  en  jornada  de  contrast  y  mar  de 
fondo,  els  peus  ficats  dintre  uns  esclops  des¬ 
comunals  que  colpejavan  las  llosanas  de  las 
aceras  ab  un  crach  sech  que  pregonava  es¬ 
tabilitat.  Sas  mans,  excessivas  com  sos  peus, 
las  duya  constantment  a  las  butxacas  de  sas 
calsas  de  vellut  color  de  canyella.  Son  nom 
era  Sebastia,  y  per  Tià’l  coneixían;  mes  com 
ell  pronunciava  las  vocals  forsa  tancadas, 
tothom  acabà  per  nomenarlo  Tió. 

Una  vegada,  al  entrar  a  Alacant,  la  barca 
feu  averia  grossa,  y  mentres  la  repararen, 
l’equipatje  s’allotjà  a  ciutat  y  a  dispesa.  En 
la  que  trià  en  Tió  hi  va  coneixe  a  na  Maria, 
ab  la  que  tot  seguit  simpatisà.  Era  una  noya 
de  mitja  talla,  un  xich  desgarbada  de  cos, 
mes  d’un  cayent  de  cara  atractívol,  simpà- 
tich,  respirant  dolsor  y  tendresa.  Una  mica, 
si  fa  no  fa,  fluixeta  de  cervell,  deya  pocas 
paraulas  sense  lligar  las  frases  ni  malgastar 
proposicions  ni  articles. 

— ,;Veniu  port  veure  barco? — preguntava  a 
n’en  Tió  quan  aquest  tornava  a  casa.  Y  quan 
la  partida  s’apropava,  li  demanava  cada  dia: 
— {Gayre  aviat  faréu  proa  mar  enfora? — 

Era  filla  de  la  dispesera,  viuda  d’un  pràc- 
tich  de  port  mort  de  desgracia,  y  feya  las 
feynas  de  la  casa  ab  diligència,  indiferenta 
als  renys  y  crits  y  alguna  qu’altra  bastonada 

que  sa  mare  li  ventava.  Sigui  per  la  compas¬ 
sió,  sigui  per  la  lluhentor  de  sos  grossos, 
ulls  negres,  en  Tió  va  demanaria  pera  muller. 
La  mare  va  dubtar  devant  de  lo  que  repre¬ 
sentava  desferse  d’aquell  parell  de  brassos 
tan  feyners  y  tan  poch  cars,  mes  a  la  fi,  pot¬ 
ser  ab  la  esperansa  de  qu  ella  restaria,  cedi. 

En  Tió  feu  dos  viatjes  més,  després  dels 
quins  se  varen  maridar,  y  no  restaren  pas  a 
Alacant.  En  Tió  volgué  endúrsela  al  seu 
poble ,  ahont  ,  deixant  l'ofici  de  mariner, 
prengué’l  de  manobre  ,  sempre  acaronant 
l’ideal  d’ésser  terrassa,  quina  realisació  li 
fora  de  més  bon  esperar  en  terra  ferma  vora 
sa  muller,  que  no  pas  sobre  las  ayguas  que 
aborria.  Avans  del  any  d’ésser  casats,  tin¬ 
gueren  una  filla. 

Cambiar  d’ofici,  pera  ell,  no  suposava 
pas  cambiar  de  manera  d’ésser.  Fou  el  ma¬ 
teix  Tió  d’avans;  y  si  quan  mariner  poca  cosa 
d’home  de  mar  tenia  llevat  de  la  samarreta 
a  quadros  verts  y  blaus,  poca  n’havia  de 
tindré  de  manobre  un  cop  aquest  ofici  triat, 
llevat  del  fistó  de  cimà  que  li  ornamentava 
las  unglas.  Ell  era  en  Tió,  el  Tió  de  sempre 
ab  sos  esclops  descomunals  per  base  y  sa 
menuda  barretina  per  panell.  Ab  igual  fer¬ 
mesa  y  gravetat  que  quan  empunyava’ls 
rems  0  la  canya  timonera,  empunyava  la 
llarga  pala  pera  remenar  cals  y  cimà  al  de¬ 
fora  de  las  obras;  tal  com  pujava  al  cim  de 
la  major  per’arreglar  una  curriola,  pujava  la 
escala  de  mà  desprenentse  dels  esclops  al 
comensarla,  ab  la  gaveta  al  cap  0  la  enfila  de 
mahons  humits  al  muscle.  Y,  acabada  la  fey- 
na,  picava  de  mans,  qui  sab  si  pera  espolsàr- 
selas,  qui  sab  si  per’aplaudir  la  tasca  feta.  Y 
com  quan  era  mariner,  res  de  conxorxas  ab 
sos  companys:  balansejant  el  seu  cos  llarch, 
ab  las  mans  a  las  butxacas,  fent  retrunyir  els 
esclops  per  las  aceras,  ab  pas  lent  y  a  frech 
de  las  parets,  las  emprenia  cap  a  sa  casa, 
ahont  hi  trobava  a  sa  muller  fent  la  cuyna  y 
a  la  marreca  brassejant  y  potejant  al  bressol. 

Cada  dia,  mentres  la  marreca  fou  petita, 
era’l  mateix  quadro.  Entrava  sense  donar  la 
bona  nit;  ella  ja’l  sabia  venint  y  a  voltas  ni 
menys  se  girava  pera  guaytarlo;  ell  s’aven- 
sava  cap  el  bressol,  el  prenia  ab  sas  manas- 
sas,  y  l’aixecava  fins  arràn  del  seu  cap.  Y 
aqui  del  neguit  d’ella.  A  voltas  la  criatura, 
que  dormia  ,’s  desvetllava  ,’s  posava  a  fer 


guech,  guech,  y  al  soroll,  na  Maria  hi  corria 
dihentli: 

— Un  dia  caurà,  Tió;  caurà,  caurà...  aixe- 
cas  massa... 

— Calla  la  boca! —li  feya  ell  sense  deixar 
d’esguardar  la  noya,  fentli  posturas  qu’en- 
cara  la  esveravan  més. 

— ^No  veus  que  la  fas  plorar? — 

Y  ell  deixava’l  bressol  a  terra,  y  fent  un 
xiulet  y  amenassantla  ab  sa  mà  dreta  grossa 
com  un  pàmpol,  que  Deu  nos  en  guart  l’ha¬ 
gués  deixada  caure, 

— Zuizd — li  feya. — Calla  la  boca  0  te  la 
vento! — 

Y  ella  se’l  mirava  de  mitj  cantó,  com  mi- 
ran  els  aucells,  ab  ayre  de  desafio  cómich, 
ab  una  mitja  rialleta  irònica,  y  se’n  tornava 
a  feynejar  a  la  cuyna,  murmurant: — Beneyt 
Tió!  Ets  beneyt,  Tió! — mentres  ell  baixava 
la  mà  y  s’assentava  a  taula  esperant  la  so¬ 
pera  fumejanta. 

Quan  la  noya  caminà,  ja  surtía  a  rébrel,  y 
en  Tió  se  la  muntava  a  coll  talment  com  una 
gaveta,  y  la  criatura,  que  durant  el  cami  ba- 
dava’ls  ulls  rodons  com  astorada  desd’aque- 
11a  altura,  prorrompia  en  crits  y  corredissas 
de  joya  al  ésser  deixada  sobre’l  sol  de  sa 
casa. 

— Beneyt  Tió!  Ets  beneyt,  Tió!... 

— Calla  la  boca,  tu!  Mira  que  te  la  ven¬ 
to!... — 

II 

Al  poch  temps  de  casats,  paletas  y  mano¬ 
bres  feren  vaga.  Ell  se  limità  a  assistir  a  las 
reunions  que  s’acordaren,  sense  dir  may  res, 
ohint  las  rahons  que’ls  capitosts  donavan, 
rahons  qu’ell  escoltà  sense  que’s  sapigués  si 
li  plavian  0  no.  Ell  no  parlà  sinó  quan  el 
president  demanà  un  per  un  si  s’acordava  0 
no  la  vaga.  Quan  va  tocarli’l  torn  de  res¬ 
pondre  a  n’en  Tió,  va  dir  un  si  profond,  ferm; 
un  sí  rodó,  labial,  que  retrunyí  per  la  sala; 
un  sí  que  s’endevinava  que  no  era  fill  dels 
rahonaments  sentits,  sinó  que  feya  temps 
que  covava  en  el  seu  convenciment  propi, 
apoyat  en  aquells  esclops  y  al  escalf  d’aque¬ 
lla  barretina.  Ya  dir  el  sí,  y  com  si  no  esperés 
altra  cosa.  va  girar  qúa,  y  del  foris  de  la 
sala  ahont  se  trobava  eixí  cap  al  carrer  y  la 
emprengué  vers  sa.  casa  tranquilament  com 
cada  día. 

Acordada  la  vaga  aixis  de  sobte,  qui'ls 
tingué,  com  en  Tió,  se  menjà  sos  pochs  es¬ 
talvis.  Al  comens  tot  anà  en  pau:  els  contrac- 
tistas  dihent  que  no,  fent  el  cor  fort,  y’is  va- 
guistas  aguantantse  com  podían  y  sabían. 
A  las  tres  setmanas  els  patrons,  per  alló  de 
la  forsa  moral,  intentaren  fer  rependre  la 
feyna,  y  arribaren  al  poble  tres  esquirols  de 
mocador  suhat  al  cap,  y  faixa  que’ls  hi  bai¬ 
xava  del  pit  a  mitja  cama.  Llavors  se  co- 
mensà  a  moure  fressa.  Al  anar  els  esquirols 
a  l’obra  y  al  surtirne,  escamots  de  vaguistas 
els  seguian  féntloshi  acompanyament  de  xiu¬ 
lets  y  malas  paraulas.  Aixó  durà  dos  dias; 
al  tercer  va  volar  alguna  pedra. 

Y  en  Tió  hi  va  intervenir: 

—  Y  deixeulos  estar!  Ells  saben  lo  que’s 
fan!  Tant  mateix  no  faràn  pas  tota  l'obra  ells 
tres! — 

Tothom  quedà  extranyat  de  sentir  al  Tió. 

— Té,  encara’ls  defensa  aquest! — va  dir  un. 

Y  en  Tió  se  senti  ferit  pel  to  ab  que  se  li 
havia  dit  alló. 

— Jo  no’ls  defenso,  brètol! — exclamà  diri- 
gintse  a  n’aquell. — Jo  dich  qu’ells  saben  lo 
que’s  fan! 

— Y  diu  que  no’ls  defensa! 

— Y  bé:  (si’ls  defensés? 

— Digas  que  tu  no  n’ets  per  por...  si  no... — 

En  Tió  va  riure;  feu  una  rialleta  despre- 
ciativa,  surtida  del  fons  d’aquell  convenci¬ 
ment  que  li  havia  fet  dir  sí;  una  rialleta  ab 
un  deix  d’amargor,  y  murmurà: 

— (Qu’os  agradaria  que’n  fos?— Sembla 
qu’ho  demanéu! 

— Y  donchs  (per  qué  no  deixas  fer? — excla¬ 
mà  un  paleta  rabassut.  Y  un  murmull  s’ex- 
tengué  per  tot  el  grupo,  que’s  disposava  a 
seguir  als  esquirols  que  ja  s’havian  allunyat. 

En  Tió,  plantat  al  cayre  de  l’acera,  tragué 
una  mà  de  sa  butxaca,  la  mogué  enlayre 
com  ventant  boyra,  y  ab  els  ulls  llampants 
cridà: 

— No  es  pas  ab  ells  que  s’ha  de  ferl — 

El  grupo  restà  quiet,  y  ell  continuà: 

— El  més  petit  té  la  dona  baldada,  y’l  més 
gran  ne  manté  cinch.  (Y  bé,  si’ls  hi  fa  por  la 
gana?  Son  mals  obrers,  sense  feyna  quan 
n’hi  hà  pera’ls  bons.  No’n  son  llestos  y  per 
aixó  no’ls  n’hi  donan.  Bé  se  l’han  de  campar 
quan  poden.  No  es  pas  ab  ells,  vos  dich,  no 


— (Y  donchs,  ab  qui? — va  exclamar  un  im¬ 
pacient. 

— Zuizd!  Ab  els  que  no’ls  en  hi  donan!  — 

En  Tió  havia  surtit  de  sa  calma  habitual; 
sa  cara  estava  encesa  y  respirava  fort,  tras- 
lluhintse  en  son  rostre  una  indignació  contra 
calque  cosa  desconeguda;  indignació  que 
may  ningú  hauria  suposat  sota  sa  persona¬ 
litat  pacienta  y  reposada. 

— Ab  els  que  no’ls  en  hi  donan! — repeti. 

•Y  aixecant  las  dugas  mans  enlayre,  com 
un  apòstol  predicant  la  bona  nova,  ab  un 
sotraqueig  de  tota  sa  persona,  com  exhalant 
quelcom  que  feya  temps,  molt  temps  qu’ho 
tenia  arrapat  al  canyó,  cridà: 

— (Voléu  qu’os  ho  digui?  (Si?  Donchs 
morin  els  richs! — 

Y  tot  el  grupo,  com  tocat  en  llaga  sensi¬ 
ble,  respongué  com  un  sol  home.  Y  oblidant 
als  esquirols,  la  emprengué  vila  amunt  al 
darrera  d’en  Tió,  alt,  dominantho  tot,  ab  sa 
barretina  voleyadora  talment  com  si  fos  la 
bandera  que  dirigís  la  manifestació.  Repe¬ 
tint  el  crit  donat  per  ell,  el  grupo,  cada  ve¬ 
gada  més  nombrós,  voltà  la  vila,  guaytat  de 
darrera  las  portas  ajustadas  per  las  vehinas, 
observat  pels  burgesos  amagats  en  llurs  jar¬ 
dins,  fent  tremolar  als  pacifichs,  esvalotant 
la  viràm  que  picotejava  al  bell  mitj  dels  car¬ 
rers. 

Al  tombar  d’un  carrer,  un  jovenet  pàlit, 
de  mirada  fonda,  s’atansà  a  n’en  Tió. 

— (Y  donchs,  Tió?  (Per  aquest  cami  tren- 
quéu? — li  demanà. 

— Fassi  la  seva  via,  senyoret.  Creguim: 
no  hi  va  res  ab  vosté;  fassi  la  seva  via. 

— (Contra  qui  anéu,  Tió,  per  aquest  cami? 

— Contra  ningú.  Fassi  la  seva  via,  senyo¬ 
ret...  Contra  ningú...  contra  tots.  Fassi  la 
seva  via!  Morin  els  richs!  — 

Y  un  gros  murmull  respongué  al  crit. 

(Seguirà) . 

No  manifestaríam  nostra  desconformitat 
ab  el  criteri  mantingut  pel  senyor  Mas  y 
Jornet  en  son  article  L' anarquia  ortogràfica , 
si  no’l  creguéssim  fill  d’un  erro  per  dissort 
massa  generalisat  no  sols  en  la  massa  del 
públich,  sinó  entre’ls  que’s  dedican  al  conreu 
de  la  literatura,  donant  lloch  a  una  confusió 
que  resulta  en  perjudici  de  la  cultura  cata¬ 
lana.  Ens  referim  a  la  preocupació  tan  arre¬ 
lada  de  que  pera  escriure  en  català  no’s  ne¬ 
cessita  gramàtica  ni  reglas  de  cap  mena,  y  de 
que  al  escriptor  no  li  cal  més  que  seguir  son 
capritxo,  com  si  la  llengua  d’un  poble  fos 
patrimoni  de  cada  un  dels  individuus  que  la 
parlan  y,  molt  sovint,  la  malparlan. 

Com  qu’aixó  sembla  despendres  del  arti¬ 
cle  del  nostre  colaborador,  lo  que  sols  podém 
atribuhir  a  un  malentès,  tractarém  de  des- 
ferho  manifestant  en  pocas  paraulas  algunas 
de  las  reflexions  que’nshem  fet  a  sa  lectura,  si 
bé  exposantlas  molt  a  la  lleugera,  perque 
aquest  es  un  assumpto  d’aquells  que  donan 
naixensa  a  una  serie  interminable  de  qües¬ 
tions,  que  no  tenim  ni  temps  ni  la  deguda 
competència  per’aprofondir. 

El  senyor  Mas  y  Jornet  ve  a  dir  en  concret: 

Qu’es  partidari  de  que  cadascú,  en  virtut 
de  l’autonomia  del  individuu  (!),  escrigui’l 
català  com  racionalment  li  sembli; 

Qu’es  enemich  de  la  creació  d’una  Acadè¬ 
mia  de  la  llengua  catalana  perque  com  a  tal 
seria  encarcarada  y  meticulosa,  y  pretenent 
unificar  l’idioma  li  faria  perdre  sa  frescor, 
sacrificant  la  rica  varietat  a  una  unitat  artifi¬ 
ciosa,  donant  preferencias  a  determinadas 
formas  per  la  solà  rahó  de  la  forsa  de  las 
majorias;  y  finalment: 

Que  troba  injust  que’ls  directors  dels  pe- 
riódichs  imposin  una  ortografia  determi¬ 
nada,  donchs  aixó  es  atentatori  a  la  llibertat 
del  escriptor. 

Suposém  que'l  senyor  Mas  y  Jornet  no 
deu  posar  en  dubte  la  existència  d’una  llen¬ 
gua  catalana  ab  diferencias  ben  definidas 
d’altras  brancas  germanas  existents  en  diver- 
sas  regions  d’Espanya  y  Fransa;  es  a  dir, 
que’l  senyor  Mas  y  Jornet  deu  admetre  que'ls 
habitants  del  pais  anomenat  Catalunya  te¬ 
nim  una  llengua  pròpia ,  una,  malgrat  las  va¬ 
riants  de  poca  importància  en  algunas  encon- 

tradas,  que  solen  reduhirse  a  modificacions 
prosódicas.  Donchs  si  tenim  llengua  y  lo 
qu’es  més,  una  literatura  de  la  que  tan  orgu¬ 
llosos  ens  mostrém,  nosaltres  voldriam  sa¬ 
ber:  {qué  som  els  catalans,  0  de  quina 
mena  es  nostre  idioma  que  no  pugui  ésser 
establert  cientificament,  y  sistemàticament 
regulat  com  totas  las  llenguas  antigas  y  mo- 
dernas,  clàssicas  y  vulgars? 

El  senyor  Mas  vol  que  cadascú  escrigui 
com  racionalment  li  sembli,  y  per’aixó  cal 
que  la  rahó  atengui,  al  determinarse  a  certs 
principis,  a  certas  lleys  qu’ha  de  trobar  fora 
d’ella.  {Creu  el  senyor  Mas  que  tot  escriptor 
té  la  suficient  cultura  pera  resoldre  qües¬ 
tions  d’aquest  género  qu’exigeixen  coneixe¬ 
ments  y  estudis  especials? 

El  llenguatje,  com  tota  cosa  viventa,  obe- 
heix  a  una  lley  que  presidí  sa  formació  y 
que’l  guia  en  son  desenrotllo.  Aquesta  lley 
natural,  constant,  no  absoluta  ni  inflexible, 
es  la  que  informa  son  organisme,  la  que  li 
dona  personalitat  pròpia  diferenciantlo,  y 
fentlo  persistir  a  través  de  las  modificacions  e 
influhencias  de  lloch,  temps  y  espay,  perme- 
tentli  assimilarse’ls  elements  que  convenen 
a  sa  naturalesa  y  rebutjar  els  que  li  son  ex^ 
tranys.  Es  una  aberració,  donchs,  creure 
qu’en  matèria  llingüistica’s  pugui  procedir 
convencionalment  0  arbitràriament, yguiarse 
exclusivament  per  l’instint,  com  ho  es  també 
la  tan  general  tendencia  a  considerar  pur  el 
llenguatje  de  la  gent  del  camp,  com  si  aques¬ 
ta  no  rebés  influhencias  extranyas  tant  com 
la  de  ciutat,  si  no  més,  donchs  per  lo  re¬ 
gular  la  seva  instrucció  es  més  incomplerta 
y  la  seva  cultura  més  escassa. 

En  aixó,  com  en  tot,  sempre  pequém  per 
carta  de  més  0  per  carta  de  menos. 

Hi  hà  certs  puristas  |que,  atenent  no  més 
que  al  elemeàt  tradicional, ;rebutjan  sistemà¬ 
ticament  tota  paraula  nova;  n’hi  hà  d’altres, 
en  cambi,  que  acceptan  a  cegas  un  mot  fo¬ 
raster  encara  que  repugni  al  caràcter  del 
idioma  y  existeixi  una  paraula  genuina  més 
gràfica  pera  expressar  la  mateixa  idea.  Al¬ 
guns  no  estiman  un  mot  si  no  té  certa  ranció 
0  ressabi  d’antiguitat;  altres  admetrian  sens 
escrúpul  locucions  viciosas  e  innecessarias,  y 
donarían  patent  de  llengua  al  més  incorrecte 
y  deslligat  argot.  Hem  de  fugir  dels  dos 
extrems. 

La  naturalesa  no  procedeix  per  salts.  Las 
llenguas  se  modifican  insensiblement  sense 
per  aixó  desnaturalisarse.  El  llenguatje  ha  de 
respondre  a  las  necessitats  actuals,  a  las  ma¬ 
nifestacions  d’aquells  estats  de  vida  de  qu’es 
expressió,  y  per  aixó  cal  atendre  tant  al  ele¬ 
ment  tradicional  com  al  actual,  y  una  socie¬ 
tat  culta  s’ha  de  preocupar  de  fixar  son  idio¬ 
ma,  no  inventantlo,  sinó  perfeccionantlo, 
corretjint  las  formas  viciosas,  espurgantlo 
dels  element  extranys,  acceptant  las  paraulas 
novas  espontàniament  nascudas  si  responen 
a  la  naturalesa  de  la  llengua,  y  fins,  quan 
mancan  mots  pera  indicar  ideas  novellas, 
formarne,  peró  seguint  la  lley  orgànica  de  la 
llengua. 

Aquest  trevall  de  selecció  ni  està  tothom 
én  condicions  de  ferlo,  donchs  se  necessitan 
coneixements  especials  0  técnichs,  ni  pot  és¬ 
ser  obra  del  sol  esfors  individual.  Per  aixó 
som  molts  els  que  somnién  en  una  Acadèmia 
catalana:  peró  no  la  voldriam  pas  tallada  pel 
patró  de  la  que,  ab  tochs  tan  exagerats,  pinta 
el  senyor  Mas  y  Jornet.  Nosaltres  la  voldriam 
composta  no  sols  de  filólechs,  sinó  també  de 
literats,  artistas  y  homes  de  ciència.  Els  uns 
vetllant  per  la  puresa  de  la  llengua,  els  al¬ 
tres  aportanthi’ls  elements  de  vida  nova, 
pera  formar  tots  junts  no  una  momia  de  mu¬ 
seu,  ni  un  mecanisme  artificiós,  sinó  un  or¬ 
ganisme  perfecte.  El  criteri  deuria  ésser  ben 
ample;  tothom  podria  durhi'ls  fruyts  de  sas 
investigacions  particulars;  peró,  com  ja  hem 
dit,  el  trevall  de  selecció  fora  l’Academia 
qui  deuria  ferlo.  Y  en  tot  aixó  no  hi  hà  res  de 
antinatural,  donchs  passa  com  en  l’ordre  po- 
litich,  que’l  poble  fa  la  costum  y’l  poder  1  le¬ 
gislatiu  las  lleys,  que  deuhen  inspirarse  en 
aquella  y  ésser  modificadas  sempre  que 
cambihi  l’estat  de  dret  a  que  responian. 

Una  corporació  ofereix  també  més  garantia 
d’imparcialitat,  y  no  hi  hà  tant  perill  de  que, 
per  un  mal  entés  esperit  regional  0  de  poblet, 
se  dongui  preferencia  a  una  forma  determina¬ 
da  en  perjudici  d’un’altra.  Totas  las  variants 
poden  admetres  quan  siguin  genuinas,  peró 
aquellas  quina  diferencia  consisteixi  en  un 
vici  de  pronunciació  0  d’ortografia  es  molt 
just  que  siguin  rebutjadas:  no  per  la  lley  de 
las  majorias,  com  tem  el  senyor  Mas,  qui 
deuria  recordar  que  si  aqueixas  son  odiosas 
quan  no  tenen  més  rahó  que  la  del  número, 


tampoch  las  minorias  han  d’ésser  respecta- 
das  si  no  tenen  altre  motiu  que  l’ésser  els 
menos.  Tant  Catalunya  es  Barcelona,  com 
el  poblet  més  amagat  de  la  montanya,  y  tant 
el  pagés,  com  l’home  ,de  ciència,  com  el  co¬ 
merciant,  reben  en  son  llenguatje  influheD- 
cias  que  molt  sovint  el  desnaturalisan.  No  hi 
hà,  donchs,  cap  rahó  pera  donar  preferencia 
al’  un  sobre  l’altre.  En  termes  d’art,  ciència, 
de  la  vida  intelectual  y  comercial,  etc.,  es 
clar  que  Barcelona  y’is  grans  centres  foran  els 
qu’aportaríah  més  elements;  en  cambi,  pels 
termes  geogràfichs  y  agricols,  per  exemple, 
caldria  acudir  a  las  poblacions  rurals,  com 
pels  noms  d’eynas,  aparells,  etc.,  etc.,  als 
oficis  respectius.  Y  tota  aquesta  tasca  ^creu 
el  senyor  Mas  que  pot  feria  una  sola  perso¬ 
na?  lY  tindria  aquesta  aquella  amplitut  de 
criteri  que  tots  desitjém,  y  que  tan  béexposa 
mossèn  Grandia  en  la  introducció  de  sa 
Gramàtica  Etimològica? : 

En  nostre  criteri  (que  es  ajustarse  a  la  veritat  dintre 
l’unitat,  y  fugir  eixa  unitat  fictícia  y  convencional  a 
que  s’atenen  moltes  llengües  escrites),  podrà  cada  es¬ 
criptor  usar  les  frases  rebudes  y  usuals,  y’is  termes  de 
sa  encontrada,  sempre  que  per  vici  vulgar  no  síen  con¬ 
traries  al  caràcter  general  de  la  llengua  o  a  les  regles 
de  bona  literatura.  El  qui  escriu,  dona  temps  per  con¬ 
sultar  el  diccionari,  que  deurà  tenir  els  mots  y  frases 
de  la  llengua  ahont  se  vulga’s  parlen. 

No  posém  divorci  entre’l  poble  y  la  ciència.  Adver¬ 
tim,  no  obstant,  que  en  l'us  dialectal  serà  bo  tenir  pre¬ 
sent  el  caràcter  dels  escrits.  Si  son  íntims,  com  mono¬ 
grafies,  poesies  per  certàmens,  etc.,  podrà  estremarse 
més  el  caràcter  local  de  la  llengua  que  no  pas  en  es¬ 
crits  científichs  de  caràcter  general.  Per  1‘ortografía 
serà  menester  acomodarse  a  la  general. 

Encara  que’l  senyor  Mas  y  Jornet  sols  se 
proposava  tractar  la  qüestió  ortogràfica,  lo 
cert  es  que  implicitament  n’hi  involucra 
d’altras,  per  exemple  al  parlar  del  llenguatje 
literari  contraposat  al  corrent,  demostrant 
ab  aixó  que  la  tasca  de  l’Academia  seria 
quelcom  més  important  que  posar  o  treure 
hh  y  cambiar  las  aa  en  ee.  El  to  elevat  o  vul¬ 
gar  de  la  composició  no  té  res  que  veure  ab 
la  ortografia,  donchs  la  correcció  d’estil  o  lo 
triat  de  las  paraulas  no  consisteix  en  el  modo 
cóm  aquestas  estàn  escritas.  Lo  que  cal  es 
que  hi  hagi  un  sistema  de  signes  pera  ex¬ 
pressar  tots  els  sons,  que  permeti  al  escrip¬ 
tor  ferse  entendre  de  tots  els  llegidors,  quins 
no  tenen  obligació  d’esbrinar  per  qué  cadascú 
escriu  una  paraula  a  sa  manera. 

Aquella  vulgaritat  de  que’ls  bons  autors 

no  saben  gayre  d’ortografia’s  pot  comparar 
ab  aquella  altra  de  que  tots  els  grans  homes 
tenen  mala  lletra.  Es  clar  que  aquests  defec¬ 
tes  son  ben  petits,  donchs  pot  fàcilment  es- 
menarlos  un  escrivent  o  un  corrector  de  pro- 
bas,  però  de  totas  maneras  revelan  una 
manca  d’instrucció.  Lo  que  no  té  perdó  es 
que  un  literat  no  sàpiga  la  seva  llengua;  y 
això,  que  passa  a  molts  y  molts  que’s  tenen 
per  escriptors  aquí  a  Catalunya,  revela  que’ns 
queda  encara  molt  camp  per  corre  per’assolir 
aquell  grau  de  perfecció  que  tenen  els  pobles 
verament  cultes.  Y  lo  més  sensible  es  que  una 
falta  comesa  per  un  autor  de  fama  acaba  per 
pendre  carta  de  naturalesa,  donch  d’altres 
que  incorren  en  la  mateixa  citan  en  son 
apoyo  l’autoritat  d’aquell  escriptor,  y  aixis 
de  mica  en  mica’s  va  corrompent  l’idioma, 
cosa  que,  si  a  molts  tant  se’ls  endona,  hauria 
de  preocupar  als  que  conreuhan  l’art  que 
té  per  medi  d’expressió  estètica  la  paraula. 

Lo  menys  que’s  pot  exigir  a  un  escriptor 
es  que  sàpiga  escriure,  perque  si  no,  ^quéha 
de  fer  el  vulgo?  Molta  gent,  pera  excusa  de 
sa  ignorància,  alega  que  no  li  han  ensenyat 
el  català,  ni  sab  en  quins  llibres  ha  d’estu- 
diarlo.  Pel  camí  qu’aném  seguint,  ens  sem¬ 
bla  que  n’hi  hà  per  temps  de  podérloshi  in¬ 
dicar.  Y  l’extranger  que  sentint  parlar  de 
nostra  literatura  desitja  coneixe’l  català, 
^ahónt  podrà  dirigirse?  <;A  Barcelona,  a  Vila¬ 
franca,  a  Vilanova  o  a  Gratallops?  tA  la  re¬ 
dacció  de  Joventut  o  a  la  de  La  Esquella ? 
Ni  aixó,  perque  segons  el  senyor  Mas  y  Jor¬ 
net,  cada  colaborador  pot  escriure  com  me- 
llor  li  sembli.  De  manera  que  no  li  quedarà 
més  recurs  que  renunciar  a  son  propòsit,  o 
esperar  que  per  instint  y  d'orella,  després  de 
llarga  residència,  s’arribi  a  formar  un  català 
racional  pera’l  seu  us  particular.  Y  encara 
qu’aixis  de  moment  contribuheixi  a  la  present 
anarquia,  no  hi  fa  res,  perque  d’ella  ha  de 
surtir  aquella  armonía  rica  y  bella  que  pro¬ 
nostica’l  senyor  Mas  y  Jornet,  qui  creu  que  la 
riquesa  de  sons  del  català  consisteix  en  que’l 
mateix  mot  tingui  varias  pronunciacions,  en¬ 
cara  que  viciosas:  ab  lo  qual  es  de  la  mateixa 
opinió  que  aquell  que  sabia  dir  pemóstich , 
pornóstich  y  prenóstich ,  aixó  es,  qu’ho  deya 
de  tres  maneras  diferentas  y  cap  de  bona, 
perque  la  bona...  aquesta  sí  que  no  la  sabia. 

Y  ara  no  extranyi’l  senyor  Mas  y  Jornet 

qu’haguém  fet  un  xich  de  broma,  perque  no 
volém  suposar  qu’ho  digui  en  serio  allò  dels 
periódichs.  ,;Qué  li  han  fet  els  pobres  lectors 
pera  que’ls  condempni  a  gastarse’ls  ulls  y’l 
cervell  desxifrant  aquella  sanfayna  d  orto- 
grafias  racionals  que  sortirían  si  prosperés  la 
seva  idea?  Es  clar  que  ía  extrany  que  un  au¬ 
tor  firmi  trevalls  ab  diferentas  ortografías: 
per  aixó  som  tants  els  que  reclamém  la  uni¬ 
ficació.  Peró  ino  li  sembla  qu’encara  faria 
més  mal  efecte  si  cada  hú  tirés  pel  seu  comp¬ 
te?  iY’ls  pobres  directors?  <;No’n  tenen  prou 
de  maldecaps  qu’encara’ls  en  hi  vol  donar 
més?  Miri,  sens  anar  més  lluny,  lo  que  a 
Joventut  va  passar: 

Vetaquí  que  (ja  fa  temps  d’aixó)  hi  havia 
un  jove  (prou  que  se’n  deuhen  recordar  nos¬ 
tres  lectors)  que  a  estonas  perdudas  escrivia; 
y  aquest  jove  no  tan  sols  tenia  una  ortogra¬ 
fia  diferenta  de  totas  las  altras,  sinó  que 
fins  inventava  paraulas,  y  a  altras  las  hi 
donava  diferent  significat  del  que  las  hi  do- 
ném  el  vulgo.  Donchs  velhiaqui  que  aqueix 
minyó  va  dir  en  un  folleto  que  Joventut 
no’s  podia  titular  lliberal,  perque,  després 
de  fer  constar  que’ls  autors  son  responsables 
de  llurs  trevalls,  la  direcció  li  havia  rebutjat 
un  article  que  considerava  impublicable. 
{Qué’n  pensa  vosté?  ^Qu’alló  era  agafar  el 
rave  per  las  fullas?  Dochs  miri,  mala  compa¬ 
ració:  per  lo  que  diu,  sembla  que  vosté  de 
l’autonomia’n  tingui’l  mateix  concepte  qu’ell 
de  la  llibertat.  No  diré  que’l  tingui,  peró  ho 
sembla. 

El  senyor  Mas  y  Jornet  dirà  qu’hem  carre¬ 
gat  el  quadro,  y  que  l’Academia  ideal  en  que 
somniém  deixaria  molt  que  desitjar  quan  se 
posés  a  la  pràctica.  Ho  reconeixém,  com  re- 
coneixém  las  moltas  dificultats  ab  que’s  to¬ 
paria  pera  triar  personas  aptas  sense  que 
prevalguessin  mesquins  personalismes,  y  la 
feynada  que  donaria  l’arreglo  d’un  idioma 
que  tant  y  tant  de  temps  hem  tingut  sense 
conreu  inteligent.  Peró  aixó  no’ns  ha  de  de¬ 
turar;  la  qüestió  es  comensar  a  trevallar, 
sense  precipitarse  ni  desmayar;  de  la  matei¬ 
xa  manera  que  no’ns  espantan  als  que  aspi- 
rém  a  l’autonomia  de  Catalunya  las  dificul¬ 
tats  qu’haurém  de  vence  dintre  mateix  de 
casa  fins  que'ls  catalans  hagin  reprès  l’babi- 
tut  política.  Y  avans  que  un  mateix  esperit 
bategui  per  tot  el  terrer,  molt  sovint  veurém 

gastarse  temps  y  energias  en  lluytas  bissan- 
tinas,  discutint,  per  exemple,  la  primacia 
del  Drach  de  Vilafranca  0  de  la  Patúm  de 
Berga. 


ELS  SET  PECATS  MORTALS 

Allà  hont  queda  al  descubert  el  torrent, 
avuy  convertit  en  claveguera,  que  mitjpartía 
la  vila  senyalant  el  límit  de  las  dugas  anti- 
gas  parroquias,  hi  hà  set  casinyots  ruinosos 
y  bruts,  habitats  per  la  misèria,  que’l  poble 
anomena  «Els  set  pecats  mortals»:  d’aspecte 
tan  desastrat  cataus  y  moradors,  que  sembla 
qu’allà  ho  hagin  anat  deixant,  com  casas  que 
feyan  fàstich,  com  gent  que  feya  nosa,  las 
ayguas  corrompudas  que  pel  torrent  atrosse- 
gan  en  repugnant  barreja  tot  lo  que  a  la 
vila’s  llensa. 

N'hi  hà  una  de  las  set  que  no  més  té  en  peu 
el  frontis,  ab  el  buyt  d’una  finestreta  com  un 
ull  que  mira  ja  rialler,  ja  trist,  segons  sigui’l 
tros  de  cel  que  retalla,  y  un  cubert  als  bai¬ 
xos,  hont  s’hi  acullen  de  nit  els  pobres  més 
pobres,  els  que  ni  poden  dormir  a  las  pallis- 
sas  dels  hostals.  A  l’altra  hi  viuhenen  amis- 
tansament  estrafalari,  escatifenyantse  sem¬ 
pre,  un  cego  y  una  vella  tocada  de  la  tremo¬ 
lor  convulsiva  ab  que  acaban  els  donats  a  la 
beguda.  A  la  porta  de  la  del  costat  hi  passa 
moltas  horas  una  dona  de  cara  vermella, 
lluhenta  y  embotornada,  ab  un  ventre  enor¬ 
me  que  li  penja:  sola,  com  endormiscada, 
tota  plena  de  moscas.  N’hi  hà  de  tancadas 
tot  el  dia  per  ésser  els  que  las  habitan  0  a 
captar,  0  bé  ocupats  a  la  vila  en  las  feynas 
més  baixas.  La  menys  trista  de  totas  es  la 
que  té  per  estadants  uns  gitanos.  Devegadas 
encara  cantan,  tot  esgarrapant  la  guitarra,  y 
això  que  la  misèria  se’ls  menja  com  als  seus 
vehins,  que  ben  clar  ho  ensenyan  els  brivalls 
mitj  nusos  qu’al  portal  jugan  o  ploran,  y  du¬ 
gas  rossas  qu’al  torrent  pasturan  entre  las 
ortigas,  un  qu’altre  escardot,  els  murcacols, 
las  malvas  raquíticas  y  la  pudenta  herba-sar- 
dinera,  que  creixen  polsosas  al  costat  dels 


munts  d’escombrarias,  las  carretadas  de  runa 
y  tota  mena  de  desferras. 

En  aquell  recó  malsà  una  vida  d’infor¬ 
tuni  hi  desenrotlla’ls  seus  quadros  repug- 
nants  y  tristos,  aprop  de  la  boca  negra  del 
torrent  per  hont  sempre  s’escorren  ayguotas 
corrompudas  que,  al  surtir  al  ayre  lliure, 
llensan  fums  espessos  de  pestilent  bafarada. 

La  gent  evita  passar  per  aquell  indret:  els 
grans  per  fàstich,  per  por  la  canalla,  y  tot¬ 
hom  anomena  aquellas  casas  «Els  set  pecats 
mortals». 

Jo’n  diria  «Las  set  desgracias» .  Me  va 
mellor  el  títul  d’oprobi  pera  batejar  altras 
casas  de  la  vila,  altres  edificis,  y  no’ls  més 
pobres,  ni’ls  més  petits,  ni’ls  menys  impor¬ 
tants... 

G.  Vilanova 


TEATRES 

I  PROVIN CIALI  A  PaRIGI.  —  El  CARRO  DEL  VI. — 

L’aniversari.  —  Fora  de  la  vida.  —  La 

barca. 

Després  de  dos  mesos  d’ensopiment,  al¬ 
guns  teatres  han  inaugurat  ja  la  temporada 
d’hivern  oferintnos  novetats  y  prometentne 
d’altras. 

El  primer  qu’obri  sas  portas  fou  el  de  la 
Gran  Via,  ahont  actualment  dona  las  últi- 
mas  representacions  d’una  curta  temporada 
la  companyia  de  la  Vitaliani,  aquella  mo¬ 
desta  y  sensible  actriu  italiana  de  qui  en  al¬ 
tras  ocasions  he  parlat  ab  la  detenció  y  elogi 
que’s  mereix.  Llàstima  gran  qu’ara  no’m 
dongui  lloch  a  dedicarli  més  espay!  El  reper¬ 
tori  qu’ha  servit  als  barcelonins  sembla  triat 
expressament  per’allunyarnos  del  teatre  als 
que  sols  motius  d’aburriment  trobém  en 
obras  tan  gastadas  e  insubstancials  com  La 
Tosca ,  Fedora  y  demés  qu’han  casi  bé  mono- 
polisat  el  cartell.  Sols  per  excepció’ns  ha  do¬ 
nat  Hedda  Gabler ,  y  encara  degut  a  la  inicia¬ 
tiva  d'un  centre  barceloni  que’s  preocupa 
seriament  del  art  modern.  Ja  en  altra  ocasió 
vaig  parlar  de  l’obra  y  de  l’actriu  represen- 
tantla.  Sols  rrte  resta  ara  expressar  mon  de- 
sitj  de  que  la  simpàtica  actriu  torni  a  Barce¬ 
lona,  peró  ab  un  bagatje  artistich  més  triat  y 
de  més  bon  gust. 

Una  sola  obra  nova’ns  ha  donat  la  compa¬ 
nyia,  y  aquesta  pera  que  descansés  la  pri¬ 
mera  actriu,  que  no  hi  surt.  Es  una  comèdia 
d’intriga  titulada  1  provinciali  a  Parigi,  de 
no  sé  quin  autor  francès,  que  fa  riure  de  tant 
en  tant,  peró  qu’adoleix  de  poca  originalitat 
y  llanguideja  sovint.  S’hi  distingiren  en  Duse 

y  dugas  damas  jovas  quins  noms  no  recordo. 

A  Romea,  inaugurant  la  temporada,  ens 
serviren  un  quadret  de  costums  d’en  Ramón 
Ramón  y  Vidales,  titulat  El  carro  del  vi,  mo¬ 
tiu  ab  que  son  coneguts  quatre  plagas  d’una 
vila  qu’ab  sas  cantadas  y  acudits  fan  riure 
al  publich  bon-jan  de  Romea.  El  quadret 
dramàtich  es  molt  poch  sentit  y  poch  interes¬ 
sant;  en  cambi’l  diàlech  es  fàcil  y  espontani. 
A  mon  entendre,  com  a  bosqueig  de  costums, 
en  Ramón  ha  fet  quadros  més  ensopegats  y 
menys  grollers.  La  interpretació  ben  discreta 
en  general. 

Nostre  company  de  redacció  en  Salvador 
Vilaregut  ha  obert  la  serie  d’estrenos  impor¬ 
tants  ab  un  drama,  L’ aniversari,  que  interessà 
fortament  al  públich,  el  qual  aplaudi  estrepi¬ 
tosament  després  de  cada  un  dels  tres  actes. 
Jo  diria  tranquilament  la  meva  opinió  sobre 
aquest  drama,  sense  por  d’ésser  parcial,  ni 
d’ofendre  al  autor  ab  mas  sinceras  observa¬ 
cions,  ni  d’adularlo  ab  mon  aplauso,  si  no 
visquéssim  en  una  terra  en  que  tant  abundan 
las  ànimas  mesquinas,  incapassas  de  com- 
pendre  que’s  pugui -parlar  francament  a  un 
amich.  Si  jo  alabés  a  n’en  Vilaregut,  se’m 
diria:  «Es  clar!  Com  que  sou  companys  de 
causal »  Si’l  critiqués,  se’m  diria:  «Aixó  es 
pose. i)  Y  no  faltaria  qui  afegis:  «Aixó  no’s  fa!» 

Tinch  de  limitarme,  donchs,  a  anotar  dos 
fets:  primer,  que  l’obra  tingué  un  éxit  franchy 
entusiasta;  y  segón,  que  la  critica  barceloni¬ 
na  s’ha  mostrat  a  l’altura  de  sempre.  Nostres 
critichs  han  parlat  més  del  autor  que  de 
l’obra,  alguns  ab  manifesta  mala  fe,  altres 
ab  ignorància  manifesta;  y  no  ha  faltat  qui  ab 
reticencias  o  insinuacions  jesuiticas. 

La  interpretació  fou  en  conjunt  ben  ajus¬ 
tada.  S’hi  distingi  d’un  modo  especial  en  Da- 
roqui  ab  son  paper  de  Gripau ,  que  digué  a 
la  perfecció.  També  estigué  encertat  en  Vi- 
iïas,  encara  que  a  mon  entendre  carregà  un 
xich  la  nota,  essent  en  ocasions  difícil  entén- 
drel.  La  Monner  tan  natural  y  ab  tant  do¬ 
mini  del  paper  com  sempre.  Els  demés  molt 
fluixets,  especialment  l’Oliver,  en  Marti  y  en 
Santolaria.  En  quant  a  en  Borràs,  tingué  mo¬ 
ments  molt  justos  en  els  actes  primer  y  se¬ 
gón;  en  el  tercer,  sobre  tot  al  final,  ab  aquell 
ploriqueig  y  aquella  veu  gutural,  estigué 
senzillament  detestable. 

La  direcció  escènica,  a  càrrech  del  mateix 
Borràs,  mereix  elogis  per  lo  molt  cuydada. 

Al  teatre  del  Circo  Espanol  ha  inaugu¬ 
rat  sas  tascas  una  companyia  de  declamació 
que,  en  català  y  castellà,  tracta  d'explotar  un 
extens  y  variat  repertori.  Lo  més  interessant 
seràn,  segurament,  las  representacions  que, 
organisadas  pel  "Centre  Fraternal  de  Cultu¬ 
ra»  y  l’agrupació  d’art  modern,  hi  tindràn  lloch 
els  dimecres  de  cada  setmana.  El  primer 
dimecres,  inaugurant  la  temporada,  se  posà 
en  escena’l  drama  d’en  Pagano  Fora  de  la 
vida  (quina  traducció  coneixen  nostres  lec¬ 

tors  pel  folleti  publicat),  del  que  vaig  parlar 
quan  la  Iggius  va  estrenarlo  en  italià  fa  prop 
d’un  any. 

La  interpretació  qu’han  donat  a  la  traduc¬ 
ció  catalana’ls  actors  del  Circo  Espanol  me¬ 
reix  el  més  sincer  aplauso.  Ells  han  fet  lo  que 
no  saben  0  no  volen  fer  els  presumptuosos 
actors  de  nostres  grrrans...  teatres;  es  a  dir, 
estudiar  seriament  una  obra  y  donar  a  cada 
personatje’l  relleu  degut.  Han  estudiat  ab  fe 
y  han  representat  ab  carinyo,  lo  qual  ha  fet 
que’s  surtissin  no  sols  ayrosos,  sinó  ab  ben 
guanyats  aplausos  de  sa  dificil  tasca.  Las 
senyoretas  Guitart  y  Caparó,  els  senyors  Ro¬ 
jas,  Barbosa,  Carnicero  y  Vinals,  la  senyora 
Morera  y  la  nena  Guitart,  trevallaren  ab  una 
fe  y  una  modèstia  dignas  d’entusiasta  aplau¬ 
so.  El  senyor  Rojas  el  mereix  doblement  per 
la  direcció  escènica,  que  fou  ben  pròpia  y 
ajustada. 

En  fi — puig  que  de  l’Eldorado  y  sas  gro- 
llerias  del  género  chico  no  hi  hà  per  qué  par- 
larne  y  dels  clowns  del  circo  eqüestre  tam- 
poch,  y  de  l’ópera  barata  de  Novetats  menos, 
— el  teatre  Principal  va  inaugurar  la  tempo¬ 
rada  ab  una  companyia  que  semblava  forma¬ 
da  ab  las  desferras  d’aquell  cèlebre  «Teatre 
Lirich-Català»  de  trista  recordansa.  Sense 
ficarme  ab  els  músichs,  perque  no  hi  en- 
tench,  no  puch  menys  de  dir  que’ls  actors, 
més  que  verdaders  actors,  ho  semblan  de 
bolos ,  y  que  ni  ells  ni’l  repertori  qu’explotan 
— ab  tot  y  haver  triat  lo  melloret  que  l’an- 
tich  «Teatre  Lirich-Català»  dona  de  si — arri- 
baràn  may  a  donarnos  la  ilusió  de  que  aquest 
género  teatral  té  existència  honorable  a  Bar¬ 
celona. 

La  barca ,  drama  lírich  en  un  acte,  de 
acte,  de  l’Apeles  Mestres,  única  obra  que 
han  estrenat,  més  que  tal  drama  es  un  poe- 
met  ple  de  poesia,  molt  fi  y  escrit  ab  el  garbo 
y  sentiment  caracteristichs  en  l’autor,  però 
poch  vibrant  y  de  poca  intensitat  dramàtica. 


NOVAS 

El  prop  passat  dijous,  23  de  setembre,  el 
centre  autonomista  «Nova  Cathalonia»  donà 
una  importantíssima  vetllada,  presidida  per 
don  Baldomer  Tona,  qu’obri  la  festa  salu¬ 
dant  a  totas  las  entitats  que  lluytan  per  l’au¬ 
tonomia  de  nostra  patria,  y  explicà  que'l 
centre  «Nova  Cathalonia»,  al  fer  propaganda 
catalanista  y  republicana,  entén  qu’aixis  po¬ 
drà  més  fàcilment  escampar  els  ideals  cata- 
lanistas  entre  las  classes  populars,  y  que  de 

cap  manera  preté  introduhir  la  discòrdia 
entre’ls  elements  autonomistas  que  hi  hà  a 
Catalunya,  puig  no  oblida  qu’ans  que  tot 
som  catalans  y  tots  devém  trevallar  per’as- 
solir  la  més  complerta  autonomia  de  Cata¬ 
lunya. 

Parlaren  després  els  senyors  Coca,  Es¬ 
trany,  Puig  y  Samper  per  la  «Lliga  Regio¬ 
nalista»,  Laporta  per  «Catalunya  Federal», 
Marti  y  Julià  per  la  Unió  Catalanista ,  y  Mo- 
negal  per  Joventut.  Aquests  combateren 
l’expedienteig  y  altres  vicis  del  centralisme; 
calificaren  d’apàticas  las  regions  espanyolas 
que  no  reclaman  sa  autonomia;  defensaren 
el  pacte  lliure;  atacaren  a  n’en  Salmerón  y 
als  que  fomentan  la  ignorància  del  poble, 
l’enganyan  y  l’explotan;  advocaren  per  la 
separació  de  la  Iglesia  y  l’Estat  pera  que  sia 
un  fet  la  vera  tolerància;  defensaren  l’us  de  la 
llengua  pròpia  y  la  implantació  de  l'autono¬ 
mia  per’afermar  la  diferenciació  de  pobles  y 
homes,  el  mutuu  respecte  y  amor,  y  la  des¬ 
aparició  de  la  tirania  qu’engendra  l’odi  en 
els  oprimits;  negaren  el  titllat  de  separatista 
que  al  Catalanisme  donan  molts,  y’l  d’anti- 
lliberal,  puig  Catalunya  gaudia  d’una  civili- 
sació  ampla  y  esplèndida  en  els  temps  en 
que  Castella’s  trobava  reduhida  al  recó  més 
petit  d’Espanya;  digueren  que  Catalunya 
may  ha  subjugat  als  pobles,  essent  sempre 
admirable  sa  llibertat  civil,  y  que  si  Cata¬ 
lunya  ab  son  sistema  autonómich  arribà  a 
un  alt  grau  d’esplendor,  en  cambi  Espanya 
ab  l’unitarisme,  ha  arribat  al  grau  més  baix 
de  la  decadència:  afirmaren  que  sols  està 
ben  organisat  a  Espanya’l  caciquisme,  que 
dona  soldada  al  agitador  d’ofici  pera  que  vin¬ 
gui  a  destruhir  el  caràcter  català;  demostra¬ 
ren  cóm  els  governants  espanyols,  desconei¬ 
xent  la  formació  natural  de  la  humanitat  en 
matrimoni,  familia,  municipi,  comarca,  na¬ 
ció,  y  estat  o  federació,  s’empenyan  en  gover¬ 
nar  a  tall  de  Quixot,  y  per  aixó  com  a  Qui¬ 
xots  han  sigut  revolcats  per  un  remat  de 
porchs  a  Ultramar;  afegiren  que  mercès  a 
aqueix  quixotisme  tirànich  ensemps  que  ri¬ 
dícul,  la  meytat  de  la  patria  catalana  es  avuy 
al  mitj  de  Fransa,  y  aixis  van  perdentho  tot 
uns  polítichs  que’s  pensan  que  las  regions 
son  fillas  d’Espanya  y  no  Espanya  de  las 
regions,  com  si  las  casas  servissin  pera  fer 
mahons,  y  no’ls  mahons  pera  fer  casas:  per 
aixó’ls  federals  d’en  Pi  y  Margall  no  poden 
may  unirse  ab  els  republicans  unitaris,  per- 
que’ls  federals,  els  regionalistas  y’is  catala- 
nistas  forman  las  tres  brancas  del  arbre  deia 
patria  catalana,  que  nostres  nets  han  de  veu¬ 
re  ben  alt  y  ufanós;  digueren  que’l  moviment 
autonomista  català  entranya  la  vera  demo¬ 
cràcia  y  ve  a  redimir  al  obrer,  malmenat 
pels  agitadors  assalariats  o  fanàtichs,  quinas 
falsas  prédicas  de  progrés  semblan  pervenir 
de  la  taberna;  remarcaren  qu’en  el  programa 
catalanista  hi  constan  els  grans  principis  ci- 


vilisadors,  els  més  expansiusy  més  pràctichs, 
puig  tendeixen  a  fer  renaixe  la  pròpia  perso¬ 
nalitat  de  cada  home,  y  de  la  nostra  nacio¬ 
nalitat  ;  demostraren  que’ls  republicans 
espanyols  no’s  diferencian  en  res  dels  monàr- 
quichs,  y  digueren  que’l  centre  «Nova  Catha- 
lonia»  no’s  declara  republicà  pel  sol  gust  de 
declararsen,  sinó  pera  oposarse  a  la  tirania 
del  Estat,  el  qual  sols  es  necessari  en  el  con¬ 
cepte  d’interi,  puig  esdevindrà  inútil  el  dia 
que  l’individuu  sia  perfecte;  advocaren  per 
una  Catalunya  esdevenidora  en  la  que  no 
s’hagin  de  recordar  lleys  ni  formas  de  go¬ 
vern,  tenintlas  arreconadas  als  arxius  d’anti¬ 
guitats  per  ésser  ja  complertament  lliure  l’in¬ 
di  viduu  y  tenir  verdadera  noció  de  sos  drets 
y  devers. 

Finalment  el  senyor  Tona  tornà  a  fer  us 
de  la  paraula  pera  resumir,  declarantse  ene- 
mich  de  la  monarquia,  peró  enemich  també 
de  tota  república  militarista,  del  servey  obli¬ 
gatori,  dels  falsos  demòcratas  que  predican 
sols  odi,  destrucció,  inútils  vagas,  etc.  Se 
mostrà  partidari  de  rellegar  a  la  familia  la 
qüestió  religiosa,  com  en  els  paissos  aven- 
sats;  advocà  per  las  bossas  de  trevall,  jurats 
mixtes,  etc. 

Pera  tots  hi  hagué  aplausos  en  gran.  La 
sala  estava  decorada  artísticament,  figurant 
en  l’escenari'ls  retrats  dels  ilustres  autono¬ 
mistas  Pi  y  Margall  y  Robert.  A  la  festa  hi 
assistí  una  gran  gentada,  qu’ompli’l  local  de 
gom  a  gom  y  que'n  surti  altament  satisfeta  y 
entusiasmada. 

El  diumenge  al  vespre  va  tenir  lloch  al 
«Foment  Autonomista  Català» ’l  meeting 
inaugural  d’aquesta  nova  entitat  catalanista, 
assistinthi  un  públich  nombrosíssim.  Obri  la 
sessió’l  president  senyor  Girona,  y  parlaren 
després  els  senyors  Sansalvador,  de  la  Junta 
Directiva,  Tona,  de  «Catalunya  Federal», 
Puig  Samper,  regionalista,  Coca,  de  «Cata¬ 
lunya  Federal»,  Ventosa,  de  la  «Lliga  Re¬ 
gionalista»,  y  Bonhome,  de  la  Unió  Catala¬ 
nista.  Els  oradors  feren  historia  deia  pèrdua 
de  nostras  llibertats,  y  fuhetejaren  el  desga¬ 
vell  politich  d’Espanya  que  acabà  ab  la  pèr¬ 
dua  de  Cuba  y  Filipinas,  hecatombes  que 
cap  experiencia  han  donat  encara  a  nostres 
funests  governants;  digueren  que  la  repú¬ 
blica  unitaria  que  demanan  altras  regions 
espanyolas,  no  suposa  cap  cambi  de  regim, 
mentres  que  l’autonomia  que  demaném  a 
Catalunya  es  l’únich  medi  de  salvació;  afe¬ 
giren  que  Catalanisme  no  es  separatisme, 
sinó  amor,  ben  al  revés  dels  programas 
d’aqueixos  redemptors  y  llibertaris  de  darre¬ 
ra  hora  que  sols  odis  y  divisions  congrian  en 
els  pobles,  pera  gaudirne  ells;  remarcaren 
que’l  Catalanisme  no  es  ja  sols  un  moviment 
literari  que’s  plany  romànticament  de  las 
perdudas  llibertats,  sinó  un  moviment  polí- 
tich  y  social  que  persisteix  y  persistirà  sens 

treva  fins  lograr  son  fi,  ab  la  constància  de 
la  gota  d’aygua  que  forada  las  rocas.  Final¬ 
ment  recomanaren  als  obrers  que  s’ajuntes¬ 
sin  sota  la  bandera  catalana  y  abrassessin 
nostre  programa  pera  lograr  sustraures 
a  la  perniciosa  influhencia  dels  enemichs  de 
Catalunya  que  volen  destruhir  nostre  caràc¬ 
ter  e  introduhir  en  nostra  terra  la  més  xorca 
guerra  social. 

El  president  donà  las  gracias  als  assistents 
y  a  las  entitats  adheridas,  finalisant  aixís 
aquesta  hermosa  festa,  durant  la  qual  sovin¬ 
tejaren  aplaudiments  entusiastas. 

Nostre  benvolgut  company  de  Catala¬ 
nisme,  el  setmanari  Llevant ,  feya  brometa 
en  son  darrer  número  a  propòsit  de  la  fulla 
que  donà  a  llum  el  republicà  Rodrigo  Soriano 
contra’ls  republicans  de  la  tayfade  La  Publici- 
dad:  fulla  que  acaba  de  fer  patents  la  gran 
armonia  y  concordia  que  regna  en  el  gran 
partit  republicà  espanyol  presidit  (?)  per 
l’home  de  las  cuatro  unidades. 

Tot  burlantse  de  La  Publicidad  y  del  ma¬ 
teix  Soriano,  el  Llevant ,  pera  que  no  se’l 
titllés  de  parcial,  feya  esment  de  la  raspa¬ 
llada  qu’en  Soriano  dedicà  als  catalanistas 
prometent  no  tractarlos  de  jesuítas. 

En  cambi,  ;may  dirian  qui'ns  hi  acaba  de 
tractar?  Donchs...  en  Vallés  y  Ribot.  Es  a 
dir,  aquell  autonomista  que,  quan  anava  al 
darrera  nostre,  deya  en  ple  dinar  dels  Jochs 
Florals  y  al  costat  d’en  Pi  y  Margall:  ((Nos¬ 
altres  els  catalanistas. ,.)) 

La  frase  quedà  incomplerta,  però  ja  sabém 
com  la  completà  en  Vallés  en  son  fur  intern. 
En  Vallés  digué  alashoras  pera  si  mateix,  lo 
qu’ha  dit  ara  obertament,  o  sia:  ((Nosaltres 
els  catalanistas,  som  uns  jesuitas.» 

(Ha  mentit  ara?  {Va  mentir  allavors?  No 
rumihin.  Allavors  y  ara. 

La  noticia’ns  l’ha  donada  La  Tribuna , 
qu’en  son  número  del  passat  dijous,  resse¬ 
nyant  el  meeting  del  Centre  Federal  del  dis¬ 
tricte  segón,  deya  qu’en  Vallés  y  Ribot 
((llamó  jesuítas  a  los  autonomistas  que  no  son 
federales.))  Ab  lo  qual  faltà  obertament  al 
programa  d’en  Pi  y  Margall,  qu’ab  l’auto¬ 
nomia  per  base  y’l  pacte  lliure  per  norma, 
rellega  la  federació  a  segón  llocb,  com  a  cosa 
circunstancial  y  filla  del  lliure  voler  d’indi- 
viduus  y  pobles  autònoms,  puig  sols  aixis 
pot  ésser  vàlida  y  sòlida  la  federació. 

Després  en  Vallés  (( atacó  à  los  Borbones  y 
recomendó  el  mantenimiento  de  la  unión  repu¬ 
blicana  para  conseguir  el  triunfo  definilivo .)) 

{Quin  triunfo?  Perque  ara  si  que  ja  no 
l’enteném  aqueix  bullit. 

Y  molt  menos  desde’l  dia  de  la  Mercè, 
que’ls  unitaris  presidits  per  en  Lerroux,  en 
Corominas,  l’Ardid  y  la  López  de  Ayala  do¬ 
naren  un  meeting  als  toros  per’animarse 
contra’ls  atachs  d’en  Soriano  que’ls  hi  vol 
estripar  la  grua. 

Sort  que  La  Tribuna  mateixa  ja’s  cuyda 
de  posarlos  en  solfa  a  to-ts  plegats,  perque 
diu  que  a  Barcelona  ja  hi  pot  venir  el  rey 
sense  témer  las  hostilitats  del  ((partido  repu- 
blicano ,  fuerte  y  bien  organizado)). 

Es  clar  qu’essent  aixis  ja  pot  venir  el  rey. 

S’han  retirat  de  la  politica  en  Chamber- 
lain  a  Inglaterra,  y  en  Silvela  a  Espanya.  El 
primer  després  de  grans  èxits  diplomàtichs; 
el  segón  després  de  fracassos  continuus.  En 
Silvela  ha  demostrat  ésser  una  nulitat  com  a 
home  de  govern,  y,  per’acabar  d’ésser  més 
patent  la  seva  insignificancia,  fins  té  la  des¬ 
gracia  de  que  sa  retirada  coincideixi  ab  la 
del  estadista  inglés. 

El  disident  d’en  Cànovas,  l’hereu  de  sa 
quefatura  y  de  sa  supèrbia,  que  tantas  espe- 
ransas  feu  concebir  un  dia  als  conservadors, 
ha  hagut  de  confessar  ell  mateix  que  no 
sirve,  y  que  totas  sas  pretensions,  tota  sa 
ciència  politica,  eran  fum. 

En  efecte:  ab  tot  desapassionadament  cre- 
yém,  y  creu  avuy  casi  bé  tothom,  qu’entre 
las  nulitats  politicas  que  tant  abundan  a  Es¬ 
panya  n’hi  hà  una  més  admirable  que  cap 
en  sa  buydor:  la  d’en  Silvela,  qu’era  tingut 
per  serio  y  s’havia  fet  respectar  com  pochs, 
pera  devenir  a  fi  de  comptes  un  xich  més  có- 
mich  que’l  mateix  Romero  Robledo:  un  xich 
més  cómich  perque  ha  resultat  bastant  més 
manso  e  infinitament  més  inepte:  qu’estot 
lo  que’s  pot  dir. 

La  societat  choral  «Catalunya  Nova»  con¬ 
tinua  donant  sos  concerts  populars  al  Teatre 
Nou,  ab  més  bona  voluntat  qu’éxit,  donchs 
es  molt  poch  el  públich  que  hi  assisteix.  No 
obstant,  dada  la  energia  que  revela’l  mestre 
Carbonell,  no  dubtém  que,  un  cop  hagi  afi¬ 
nat  las  massas  chorals,  perfeccionat  son  gust 
musical  y  lograt  una  interpretació  concien- 
suda  de  las  obras  que  figuran  en  els  progra- 
mas,  desapareixerà  l’actual  indiferentisme  y 
retrahiment  del  públich,  com  es  de  desitjar 
en  bé  d’una  institució  que,  si  no  es,  ha  sigut 
tan  notable  com  «Catalunya  Nova». 

L’«Associació  Protectora  de  la  Ensenyansa 
Catalana»  obrirà’l  vinent  mes  d’octubre’l  curs 
de  1903-1904,  continuant  els  dilluns  y  diven¬ 
dres  las  classes  nocturnas  de  gramàtica  cata¬ 
lana,  y’is  dimecres  las  d’historia  y  geografia 
de  Catalunya . 

Novament  aquesta  Associació  s’ha  vist  fa- 
vorescuda  ab  un  donatiu  de  500  pessetas  per 
part  del  mateix  donant  que  l’any  anterior, 
quantitat  que  serà  esmersada  en  premis  en 
metàlich  als  alumnes  que  més  sobressurtin, 
noys  0  noyas,  en  el  concurs  públich  d’exerci¬ 
cis  al  dictat  en  idioma  català.  Els  exercicis 
de  proba  s’efectuaràn  el  diumenge  16  de 
juny  a  las  nou  del  mati,  en  el  local  social, 
Colegi  de  Sant  Jordi,  situat  al  carrer  de 

Santa  Agna,  27,  pral.  Entre’ls  concursants 
hi  haurà  dos  grupos,  0  sían:  de  noys  que  no 
hagin  cumplert  els  12  anys,  y  d’altres  que 
no  hagin  cumplert  els  16,  quedant  exclosos 
del  present  concurs  els  qu’obtingueren  premi 
en  el  de  1903.  En  cas  de  presentarse  nous 
donatius,  s’adjudicarían  més  premis,  y  s’au- 
mentaria  la  quantitat  dels  oferts.  El  jurat  es¬ 
tarà  compost  pel  president  y’l  secretari  de 
l'Associació,  don  Francisco  Flos  y  Calcat, 
don  Joaquim  Riera  y  Bertràn  y  don  Manel 
Folch  y  Torres. 

Sidy-Blasco-Ibànez,  alarb  de  València  molt 
entés  en  lletras,  peró  alarb  a  la  fi,  ha  visitat 
Barcelona. 

Y  l’han  anat  a  rebre  milers  de  fanàtichs 
del  Islàm,  en  tribus  comanadas  pels  santons 
Corominas,  Lerroux,  Lletget,  Ardid  y  al¬ 
tres. 

Y  s’ha  corregut  la  pólvora  com  es  costúm 
entre  alarbs  lluytadors,  havent  esclatat  forta 
piula  en  la  via  férrea  de  Sarrià;  puig  propi 
es  també  de  sarrahins  malmetre  obras  ur- 
banas,  en  glòria  d’Alà  y  de  Sidy-Blasco- 
Ibànez. 

Aquest  ha  parlat.  Y  ha  retret  el  proverbi 
alarb  dels  gossos  que  lladran  al  .vianant. 
Y  ha  dit:  «Que  lladrin,  perque  no  son  més 
que  gossos!» 

Y  no  se  sab  si  parlava  per  Aben-Soriano  0 
per  alguns  dels  presents,  que  no  lladravan, 
mes  que  llensavan  forts  udols. 

Y  ha  emprés  valenta  esbatussada  contra  la 
reacció. 

Y  contra’l  clericalisme. 

Y  ha  malparlat  d’una  momia:  la  monar¬ 
quia. 

Y  fervorosament  ha  orat  devant  l’altar 
d’una  prostituta:  la  república  espanyola. 

Y  tots  els  sarrahins,  y’is  qu’empelt  tenen 
de  sanch  sarrahina  malgrat  sa  naturalesa  ca¬ 
talana,  han  aplaudit. 

Y  Sidy-Blasco-Ibànez  ha  rigut  ab  goig 
gran,  y  ha  dit  que  si,  qu’era  segur  el  triomf 
dels  moros  en  las  vinentas  eleccions. 

Y’is  moros  que  governan  han  rigut  també, 
allà  al  desert  central,  tot  dihent:  «Vosaltres 
ray!  Ja  estém  entesos,  y  sou  moros  que  no 
arribaréu  a  la  Meca!» 

Y  en  Lerroux,  en  Corominas,  en  Lletget, 
l’Ardid  y  altres  moros  de  regadiu,  s’han  íet 
l’ullet  y  han  dit:  «Uva!» 

Y’l  remat,  sens  adonarsen,  vinga  fer  ria- 
lladas  de  satisfacció,  confiansa  y  beneyteria, 
talment  com  escàu  a  moros  de  bona  fe,  autén- 
tichs  y  fanàtichs. 

Y  fins  nosaltres  hem  rigut. 

De  fàstich. 

El  conegut  folk-lorista  en  Aureli  Cap¬ 
many  donà’l  dimars  de  la  passada  setmana 
una  notable  conferencia  sobre  folk-lore  ca¬ 
talà  en  el  local  de  «Catalunya  Federal.» 


Ab  molt  art  explicà’l  conferenciant  la  im¬ 
portància  que  té’l  folk-lore,  ja  com  a  ciència 
entre’ls  iniciats,  ja  com  a  entreteniment  en¬ 
tre’ls  profans;  l’antiguitat  del  mateix,  el  ca¬ 
ràcter  que  pren  en  cada  país,  las  diferen- 
cias  que  s’observan  en  aquellas  rondallas 
que,  essent  quasi  universals,  determinan  els 
trets  caracteristich  de  cada  poble  en  la  ma¬ 
nera  cóm  son  contadas,  y  una  pila  de  detalls 
més  que  proban  la  molta  competència  y  eru¬ 
dició  del  senyor  Capmany  en  aquesta  branca 
del  renaixement  literari  de  Catalunya. 

Fou  aplaudidissim  per  la  nombrosa  con¬ 
currència  que  hi  havia  assistit. 

Publicacions  rebudas: 

Urania,  per  Camil  Flammarion,  traducció 
de  Rafel  Patxot  y  Jubert.  Forma’l  volum  12  de 
la  Biblioteca  Popular  de  «L’Avenç»  aquesta 
bellissima  obra  del  cèlebre  astronom-poeta 
francès,  trahuhida  al  català  ab  un  gust  un 
xich  arcaich,  peró  escayent,  pel  senyor  Pat¬ 
xot.  Se  ven  com  els  demés  volums  a  50  cèn¬ 
tims. 

Lo  Teatre  Católich  a  Antoni  Mas  y  Casa¬ 
nova.  Aplech  de  trevalls  en  prosa  y  en  vers 
dedicats  a  dit  escriptor  y  llegits  en  la  festa 
qu’en  son  honor  celebrà  l’Academia  Catòlica 
de  Sabadell  el  2  de  febrer  de  1901.  Pfirman 
dits  trevalls  els  senyors  Joan  Baptista  Lladó 
y  Figueras,  Francesch  Pradell,  Joan  Costa 
Deu,  Joseph  Abril  Virgili,  Joan  B.  Camps  y 
Parcet,  y  J.  C.  D. 

La  Batalla  de  Arapiles,  S’ha  publicat  la 
setena  edició  d’aquesta  obra,  original  del 
eminent  novelista  B.  Pérez  Galdós  y  perta¬ 
nyent  a  la  primera  serie  de  sos  celebrats 
Episodios  Nacionales.  Fins  ara  van  tirats  de 
dita  obra  36.000  exemplars.  Preu,  2  pessetas. 

Els  trevalls  se  publican  baix  la  exclusiva  responsabi¬ 
litat  de  sos  autors. 

No  s’admeten  els  que  no  sían  inèdits. 

No’s  tornan  els  originals. 

Se  donarà  compte  de  las  obras  rebudas  en  aquesta 
redacció,  y  de  las  qu’ho  mereixin  se’n  farà  crítica. 

Preus  de  suscripció: 


CATALUNYA:  Un  any . 8  Pessetas. 

»  Mitj  any .  4  5°  * 

s  Trimestre .  2’25  » 

ALTRAS  REGIONS  D’ESPANYA: 

Un  any .  9  > 

EXTRANGER:  Un  any . 10  Franchs. 

Número  corrent . 20  Cèntims. 

»  atrassat,  ab  folletins.  ...  40  » 

»  »  sense  folletins.  .  .  25  > 

El  número  corrent  no’s  ven  sense  folletins. 

Fidel  Giró,  impressor. —  Carrer  de  València,  233 


Redacció  y  Administració: 

Plassa  del  Teatre,  6,  entressol. 


NÚMERO  CORRENT . 20  CÈNTIMS. 

»  ATRASSAT,  AB  FOLLETINS.  .  40  » 

>  »  SENSE  FOLLETINS.  25  » 


SUMARI: 

Aclaracions,  per  Trinitat  Monegal.  —  «La  festa  del 
blat»,  per  Pompeyus  Gener.— Credo,  per  Jacobus 
Sabartés.— Heretjias:  El  Deixeble,  per  Salvador  Al¬ 
bert.—  Notas  bibliogràficas,  per  Geroni  Zanné.— En 
Tió  (continuació),  per  F.  Pujulà  y  Vallés. — Pintura, 
per  idem.— Revista  de  revistas,  per  Lluís  Via.— Tar¬ 
dor,  per  Trinitat  Catasús  y  Catasús. — Novas. 

FOLLETI: 

MARINES  Y  BOSCATJES,  per  Joaquim  Ruyra.  — 
Plech  37. 

MÉS  ENLLÀ  DE  LAS  FORSAS ,  per  Bjornstjerne 
Bjornson.— Traducció  catalana.— Plech  11. 


ACLARACIONS 

Diferentas  vegadas,  ja  en  conversas  par¬ 
ticulars,  ja  en  reunions  públicas,  hem  deixat 
entreveure  nostre  modo  de  pensar  sobre  l’es¬ 
tat  actual  del  Catalanisme,  indicant  que  cre- 
yam  de  tot  punt  necessari  ajudar  a  que  s’efec¬ 
tués  d  un  modo  pacifich  y  amistós  una 
diferenciació  que,  per  altra  part,  ja  existeix 
en  estat  latent  en  el  camp  del  Catalanisme 
entre’ls  nombrosos  elements  que  a  n’aquest 
estan  afiliats.  De  dita  diferenciació  naixeria 
una  separació  entre  elements  conservadors  y 
elements  reformistas ,  presentant  quiscún 
d’aquests  grans  grupos  diferents  matisos 
dintre  d’ells,  segons  certs  punts  de  mira  de 


sos  partidaris,  tenint  sols  de  comú  tots  ells 
el  programa  únich:  assolir  l’autonomía  de 
Catalunya. 

Estavam  esperant  ab  ansia  una  ocasió 
oportuna,  que  a  nostre  modo  d’entendre  era, 
y  es  encara,  la  celebració  d’una  Assamblea 
Catalanista  pera  la  revisió  y  reforma  de  las 
Bases  de  Manresa,  quan  las  circunstancias 
ens  han  obligat  a  parlar  del  assumpte.  Ab 
tot,  ne  parlarém  molt  per  sobre,  deixant  pera 
'quan  tingui  lloch  l’Assamblea  la  qüestió  en 
sa  integritat. 

En  efecte:  dos  articles  han  surtit  en  nostre 
confrare  La  Renaixensa ,  titulat  l’un  Adver¬ 
tència  y  l'altre  Catalanistas  y  res  més,  de  datas 
18  de  setembre  y  i  d’octubre.  En  el  primer 
(per  cert  publicat  com  article  de  fondo  en 
el  mateix  número  en  que  surtía'l  manifest 
del  centre  catalanista  republicà  «Nova  Ca- 
thalonia»,  y  que  ve  a  ésser,  si  no  m’equivo¬ 
co,  una  dissimulada  critica  del  esmentat  ma¬ 
nifest  y  del  titul  d’aquesta  novella  societat, 
hi  llegim  com  acabament: 

«Renuncihi  tothom  a  las  sevas  preferencias 
personals  devant  l'altar  de  la  patria  catalana, 
y  las  Bases  de  Manresa  acoblaran  altra  volta 
a  tots  els  catalans  que  de  cor  y  de  bona  fe 
trevallan  per  las  llegitimas  reivindicacions 
de  Catalunya,  sense  diferencias  de  dretas  ni 
esquerras,  que  no  tenen  rahó  d'ésser  ni  deu. 

hen  existir  en  una  causa  eminentment  patriò¬ 
tica  y  nacionalista.» 

El  segón,  degut  a  la  ploma  de  nostre  ben¬ 
volgut  company  y  amich  S.  Gubern,  diu 
d’una  manera  ben  clara  que  «/’ esquarterament 
del  estol  català  en  dos  grupos ,  en  dos  bandos , 
en  dugas  fraccions,  en  la  eterna  dreta  y  es¬ 
querra  de  la  política  efectiva »,  fora  de  funests 
resultats.  Y  sobre  aquest  punt  insisteix  l’ar¬ 
ticulista,  afirmant  que  devém  deixar  pera’l 
desitjat  jorn  en  que  lograda  l’autonomia  de 
Catalunya,  entrém  en  el  moment  constitu¬ 
cional,  l’estatuhir,  de  present,  tot  allò  qu’es 
propi  dels  estats  políticament  organisats. 
(Consell  que  no  tingueren  pas  en  compte’ls 
autors  de  las  Bases  de  Manresa,  com  suposo 
que  deu  reconeixe  en  Gubern). 

A  més,  resulta  que  no  hi  hà  gayres  días  que 
s’ inaugurà’l  centre  catalanista  republicà 
«Nova  Cathalonia»,  y  que  nosaltres,  galant- 
ment  invitats,  aplaudirem  y  encoratjarem  als 
socis  y  fundadors  de  la  novella  entitat,  no 
tan  sols  pels  calificatius  que  al  títul  posaren, 
(fent  nosaltres  els  deguts  distingos),  sinó 
també  perque  en  ella  veyam  (paraulas  tex¬ 
tuals)  «la  primera  pedra  de  l’ala  esquerra  del 
gran  edifici  del  Catalanisme.» 

Els  dos  articles  y  aquests  esmentats  fets 
son  els  motius  que'ns  obligan  a  publicar  las 
presents  aclaracions,  que  creyém  oportunas 
y  necessarias. 

En  primer  lloch,  atenentnos  als  fets,  es 
evident  qu’en  el  camp  catalanista  hi  exis¬ 
teixen  dugas  tendencias  determinadas,  per 
més  que  no  hagin  rebut  cap  denominació, 
ni  s’hagin  clarament  manifestat  al  exterior: 
tendencias  fillas  de  certas  apreciacions  doc¬ 
trinals;  y  al  dir  això,  ni  directa  ni  indirecta¬ 
ment  volém  parlar  de  las  divisions  fillas  de 
personalismes,  que  moltas  vegadas  van  ama- 
gadas  sota  la  capa  de  qüestions  de  procedi¬ 
ments. 

La  una  tendencia  es  la  conservadora,  v 
l’altra  la  reformista  o  lliberal. 

La  primera,  basada  en  gran  part  en  la  tra¬ 
dició  y  en  la  escola  històrica,  creu  que  Cata¬ 
lunya  deu  ésser  al  menys  autònoma  en  abso¬ 
lut,  no  tan  sols  perque  en  altre  temps  fruhí 
de  l’autonomia,  sinó  també  perque  fou  en 
temps  més  llunyans  una  nació  independent, 
y  ab  caràcter  propi,  y  ab  totas  las  condicions 
precisas  de  nacionalitat. 


L’altra,  basada  en  la  observació  y  la  expe¬ 
rimentació  del  present  y  dels  temps  passats, 
y  acceptant  com  a  criteri  la  rahó  (no  com  a 
font  de  sas  doctrinas),  examina  a  Catalunya 
en  sa  part  material  y  en  la  moral,  y  després 
d’un  ver  estudi  experimental  de  lo  actual  y 
lo  passat,  se  convens  de  que  Catalunya  es  un 
veritable  organisme  ab  totas  las  condicions 
de  vida  pròpia,  com  ho  fou  y  ha  sigut  desde’l 
comensament  de  sa  existència  com  a  orga¬ 
nisme  social.  No  la  menvspreuha  a  la  histo¬ 
ria:  la  fa  servir  com  a  medi  de  comprobació, 
y  no  com  a  font  de  doctrina.  (No  parlém 
avuy,  per  no  creure  oportú  parlarne,  de  la 
tendencia  autonomista  que  pren  com  a  punt 
de  partida  la  Rahó). 

Conseqüents  uns  y  altres  ab  sas  doctrinas, 
els  conservadors  histórichs  troban  bo’l  pas¬ 
sat,  l’admiran  y  voldrian  restablir  institu¬ 
cions  y  lleys  antigas  féntlashi  sufrir  una  sen¬ 
zilla  modificació  per’adaptarlas  a  las  costums 
actuals.  Y’is  reformistas,  tot  y  respectant  lo 
antich,  en  son  esperit,  volen  implantar  novas 
institucions  que  creuhen  més  d’acort  ab  la 
vida  y  civilisació  modernas,  y  preparar  el 
terreny  a  fi  y  efecte  de  poder  caminar  sem¬ 
pre  més  endevant  en  lo  possible,  tenint  com 
a  nort  la  llibertat  absoluta  del  individuu, 
sense  que  aquesta  tingui  altras  travas  que  la 
llibertat  dels  demés. 

Qu’existeixen  aquestas  diferentas  opinions, 
més  0  menys  exageradas,  en  el  Catalanisme, 
es  un  fet  probat.  Pera  estarne  convensut  n’hi 
hà  prou  ab  llegir  els  articles  (politichs  y  lite¬ 
raris)  qu’en  els  diferents  periódichs  catala- 
nistas  se  publican;  ab  escoltar  els  parlaments 
qu’en  els  meetings  y  conferencias  se  fan;  ab 
posar  atenció  a  las  conversas  particulars 
qu’entre  catalanistas  a  diari  se  sostenen. 

Es  ben  cert  també  que,  si’ns  fixém  en 
aquestas  manifestacions  del  Catalanisme, 
trobém  predominant  la  tendencia  conserva¬ 
dora  (no  confóndreho  ab  els  ridiculs  dicte- 
ris  que  ns  dirigeixen  nostres  ilusos  enemichs 
de  clericals  y  reaccionaris);  mes  no  deixa 
d’ésser  nombrosissim  l’estol  dels  reformistas, 
estol  que  creixeria  més  y  més  el  jorn  en  que, 
separats  els  camps,  poguessin  uns  y  altres 
predicar  ab  tota  sa  integritat  sas  doctrinas, 
sense  moures  ni  un  fil  del  programa  -comú, 
l’autonomia  de  Catalunya.  Ben  segur  que 
tots  els  individualistas  conscients,  y  tots  els  :■ 

veritables  lliberals,  correrian  a  aixoplugarse 
sota’ls  plechs  de  la  bandera  del  Catalanisme 
reformista. 

El  principal  argument,  el  més  fort  y  més 
poderós  dels  que  son  contraris  a  n’aquesta 
diferenciació  externa  en  el  camp  catalanista 
(y  d’aquests  n’hi  hà  de  totas  tendencias  y 
opinions),  es  que:  «essent  el  Catalanisme  un 
moviment  patriótich  y  nacionalista,  devém 
prescindir  d’opinions  y  preferencias  perso¬ 
nals  y  juntarnos  tots  pera  trevallar  a  la  una, 
a  fí  d’assolir  l’autonomia  integral  de  nostra 
patria.» 

En  primer  lloch,  l’existir  manifestament 
abdugas  tendencias,  0  més  si  fos  precís,  no 
fora  obstacle  a  aqueix  trevall  comú,  ja  que  tots 
tindrian  una  comunitat  de  programa,  quin 
fora  la  constitució  de  la  societat  catalana, 
com  a  estat  autònom.  Y  sense  contradir 
aquest  programa,  ni  surtirsen,  podrían  pre¬ 
dicar  y  extendre  quiscún  sas  doctrinas  en 
tota  sa  integritat,  ab  lo  que  fàcilment  podrían 
convence  al  que  fins  ara,  per  sas  teorias  par¬ 
ticulars,  ha  cregut  que  no  podia  entrar  en  el 
Catalanisme  per  no  véurelas  exposadas  en  sa 
plenitut  y  ab  carinyo  per  cap  dels  apòstols 
d’aquest.  Aixís  veurían  clar  els  verament  lli¬ 
berals  que  la  llibertat  no  està  involucrada  ab 
cap  forma  de  govern,  ni  consisteix  en  que’l 
governament  sia  desempenyat  per  un  de  sol, 
per  varis,  0  per  la  majoria  del  poble,  sinó 
en  dísminuhir  fins  al  minimum  possible  la 
esclavitzadora  acció  del  Estat. 

En  segón  lloch,  si’l  Catalanisme,  com  tots 
creyém,  es  un  moviment  nacionalista  que  té 
per  finalitat  la  restauració  de  la  integral  per¬ 
sonalitat  de  Catalunya,  deu  contenir  en  son 
si  totas  las  doctrinas  y  tendencias  que’s  tro- 
ban  en  els  Estats  degudament  organisats,  y 
aixis  com  el  moviment  se  demostra  caminant, 
la  existència  d’aquestas  tendencias  se  demos¬ 
tra  manifestantse  exteriorment. 

Altres  arguments  se  fan,  entre  ells  el  de 
que’l  jorn  en  que’s  planteji  aquesta  diferen¬ 
ciació,  molts  conservadors  desertaran  del 
camp  catalanista.  Aquest  pera  mi  no  es  ar¬ 
gument,  puig  qui  es  catalanista  de  veras,  no 
fuig  perque’s  fassi  públich  que  n’hi  hà  molts 
que  professan  opinions  diferentas,  y  si  ho 
fà...  es  ésser  molt  poch  catalanista  0  molt 
intolerant,  y  en  abdós  casos  es  mellor  que’s 
quedi  a  casa  y  no  vulgui  imposar  sas  ideas, 


ni  posar  obstacles  a  la  marxa  natural  de 
nostre  partit. 

Y  en  quant  a  la  oportunitat...  jo  crech 
qu’es  molt  oportú  ferho,  primer  perque  de 
fet  ja  existeix  la  diferenciació,  y  després  per¬ 
que  es  molt  possible  que  l’instint  de  defensa 
de  las  propias  doctrinas  fassi  qu’en  cada 
camp  s’hi  acoblin  tots  els  d’un  mateix  pensar, 
y  tal  volta  desapareixerían  alashoras  certas 
diferencias  de  procediments  y  certs  persona¬ 
lismes  que  cap  bé  fan  a  la  causa,  ans  la  per- 
judican. 

Del  fet  de  qu’en  tots  els  Estats  hi  hà  las 
dugas  grans  tendencias  n’estém  tots  conven- 
suts,  com  també  de  la  necessitat  de  sa  exis¬ 
tència,  puig  com  diu  molt  bé  Lord  Macaulay, 
la  lliberal  0  reformista  es  «la  vela  sense  la 
que  no  avensaría  res  la  societat»,  y  l’altra  es 
«el  lastre  sense’l  que  no  seria  prudent  nave¬ 
gar,  ni  possible  resistir  al  temporal».  (1) 

Els  conservadors  enamorats  de  las  institu¬ 
cions  y  lleys  existents  per  créurelas  adapta- 
das  a  las  condicions  de  vida  del  poble,  s’acon¬ 
tenta  ab  un  mellor  relatiu,  tement  per  altra 
part  totas  las  reformas  que  tendeixen  al  me¬ 
llor  absolut,  per  creure  que  produhirían  fort 
trontoll  en  la  societat;  y  per  aixó  estiman  ne¬ 
cessària  una  forta  acció  del  Estat.  Y’is  altres 
tendeixen  sempre  a  lo  mellor  absolut,  volent 
disminuhir  l’acció  d’aquest  pera  obtenir  més 
llibertat,  qu’es  son  ideal. 

Abdós  son  necessaris,  els  uns  pera  fer 
avensar  a  la  societat  en  el  cami  del  progrés, 
y’is  altres  pera  servir  de  contrapès  a  fí  de 
que  no’s  precipiti  la  marxa,  y  pera  lograr 
l’adaptació  de  las  novas  reformas. 

En  molts  Estats,  y  en  diferentas  épocas, 
las  tendencias  conservadoray  lliberal  no  sem¬ 
pre  han  correspost  a  sa  rahó  d’ésser,  com 
succehí  diferentas  voltas  a  Inglateira,  Ale¬ 
manya,  etc.,  etc.  En  altres  paíssos  la  lliberal 
ha  sigut  casi  sempre  falsificada,  puig  en  el 
fons  ha  sigut  tant  0  més  tirànica  que  sa  cor¬ 
relativa,  ja  que  sempre  ha  defensat  de  fet  0 
de  dret  una  forta  acció  del  Estat  sobre  l’in¬ 
di  viduu;  per  exemple,  en  l’Estat  espanyol 
del  sigle  passat  y  lo  que  va  d’aquest;  y  en 
épocas  revolucionarias  ,  y  en  l’actualitat  , 
Fransa. 

Y  aixó  es  fill  de  que  s’ha  oblidat  que’l  ca¬ 
ràcter  essencialment  distintiu  de  la  tendencia 


(1)  Estudis  biogràfichs:  Lord  Chatam. 

conservadora  es  que  «la  societat  deu  contenir 
al  individuu»;  y’l  de  la  lliberal  o  reformista 
que  «l'individuu  deu  ésser  lliure  enfront  del 
Estat.»  (i)  Y  que,  en  sa  conseqüència,  els 
lliberals  deuhen  procurar  disminuhir  sempre 
l’acció  del  Estat  sobre  l’individuu,  aixís  com 
la  intervención  que  pugui  tenir  en  las  rela¬ 
cions  entre  aquests,  y  que  la  cooperació  dels 
individuus  y  la  combinació  de  las  activitats 
d’aquests  dintre  l’Estat  sia  voluntària;  men- 
tres  que’ls  conservadors  deuhen  procurar 
mantenir  l’estat  de  cosas  actual  oposantse 
sempre  a  la  restricció  de  l’acció  del  Estat, 
acció  que  creuhen  necessària  no  tan  sols  pera 
la  conservació  del  ordre  (cosa  justa),  sinó 
també  pera  evitar  reformas  qu’alterin  l’estat 
actual  en  que  las  institucions  estan  ja  adapta- 
das  al  modo  d’ésser  de  la  societat;  y  creuhen 
que  la  cooperació  del  individuu  dintre  del 
Estat  es  obligatòria. 

Creyém  nosaltres,  en  resum,  en  la  neces¬ 
sitat  de  la  existència  y  exteriorisació  d’ab- 
dugas  tendencias  dintre  del  Catalanisme, 
presentant  cada  una  d’ellas  matisos  diferents, 
devent  tots  emperò,  reformistas  y  conserva¬ 
dors,  tenir  un  programa  comú,  veritablement 
nacionalista,  que  tendint  al  assoliment  de 
l’autonomia  integral  de  Catalunya  ,  tracti 
tan  sols  de  la  constitució  de  nostra  patria 
com  a  ver  organisme  compost  ab  vida 
pròpia. 

Y  existint  abdugas  tendencias,  s’obehirà  a 
la  lley  natural  de  la  evolució  dels  pobles,  y 
sols  aixis  la  marxa’s  farà  ab  regularitat  y  ab 
ritme,  tendint  com  es  natural  al  major  equi¬ 
libri  possible. 

Deixant  per’altra  ocasió  la  cabal  demos¬ 
tració  de  nostre  modo  de  pensar,  sols  me 
queda  manifestar  que  ab  la  diferenciació,  tal 
com  dihém  nosaltres,  jamay  el  Catalanisme, 
ni  cap  de  las  dugas  tendencias  podran  con- 
fondres  ab  els  partits  polítichs  espanyols, 
com  molts  temen,  puig  la  diferencia  serà 
sempre  essencial. 

Y  també  devém  dir  que  no  es  nostre  anim 
fer  crítica  de  lo  dit  en  els  esmentats  articles 
de  La  Renaixensa ,  a  quins  autors  apreciém 
massa,  sinó  presentar,  aprofitant  la  ocasió, 
las  primicias  de  la  demostració  de  nostras 
particulars  doctrinas. 

Trinitat  Monegal 


LA  FESTA  DEL  BLAT 


ara  vegada  passa, trac- 
tantse  d’un  mateix 
públich,  lo  que  ab 
aquesta  obra  ha  pas¬ 
sat.  Famésdesetanys 
que  aquest  drama  d’en 
Guimerà  va  estrenar- 
se  a  Romea.  He  assis¬ 
tit  a  sa  reprise ,  y  m’ha  fet  el  mateix  efecte 
que’l  primer  día.  Aixo  en  quant  al  drama.  En 
quant  al  públich,  l’efecte  ha  sigut  mellor, 
y  me’n  he  alegrat  en  honor  de  Barcelona. 
El  dia  del  estreno  (tots  ens  en  recordém) 
no  hi  va  haver  més  que  contraris.  Els  sec¬ 
taris  anarquistas  deyan  qu’  alló  no  era  un 
anarquista,  y  que’l  drama  res  tenia  de  revo¬ 
lucionari,  y  per  això  ’l  varen  xiular.  Els  sec¬ 
taris  conservadors  varen  arribar  a  dir  que  si 
a  Barcelona  ’s  tirava  un’altra  bomba  la  culpa 
seria  d’en  Guimerà,  donchs  havia  fet  l’apo¬ 
logia  d’un  anarquista  fins  a  dignificarlo  al 
morir  en  un  llit  d’una  casa  payral  catalana 
que  representava  la  bona  tradició  rural  de 
nostra  terra.  Tothom  l’acusava.  Fins  n’hi 
havia  (detall  edificant!)  que  xiulavan  ab  si- 
renas.  Els  intelectuals  de  cert  grupo  del  Ate¬ 
neu  hi  posavan  peros.  (Com  qu’en  Guimerà 
llavors  rompia  llansas  contra’ls  castellanisats 
llegint  al  Ateneu  son  discurs  presidencial  en 
català!)  Altres  autors  dramàtichs  y'is  seus 
amichs  aprofitavan  la  ocasió  pera  rebaixar 
un  competidor  gros  que’ls  feya  ombra.  Tots 
li  eran  contraris. 

Entre’ls  pochs  que  s’atreviren  a  defensar 
el  drama  y  las  sevas  tendencias,  jo  soch  (y 
permétissem  la  inmodestia)  el  que  ho  feu 
més  fort.  De  primer  de  viva  veu,  al  saló  de 
descans;  després  en  un  article  escrit  la  nit 
mateixa,  que  vaig  portar  als  pochs  dias  a  La 
Renaixensa ,  y  que  va  surtir  gracias  als  meus 
prechs,  y  a  pesar  de  que  ni  en  Guimerà  ni 
l’Aldavert  volian  insertarlo.  Avuy  torno  a 


( i )  H.  Spencer. 

llegir  l’article,  qu’era  una  Carta  oberta  al 
autor,  y  trobo  que,  entre  altras  cosas,  diu: 

Fins  aquí  en  els  teus  dramas  sols  presentavas  efectes 
passionals.  En  La  festa  del  blat  hi  hà  més,  molt  més. 
En  ell  hi  batega,  s’hi  fa  evident,  s’hi  glorifica  la  ten¬ 
dència  humanitaria  de  la  reivindicació  del  home  per 
l’amor,  la  que  fou  la  clau  de  volta  del  cristianisme,  l’à¬ 
nima  de  la  filantropia  grega,  l’esperit  del  humanitarisme 
del  passat  sigle,  el  fí  del  positivisme  de  A.  Compte, 
l’ideal  de  tota  filosofia  y  de  tota  religió  superior.  Sens 
amor  no  hi  hà  societat  possible.  Ell  es  en  las  societats 
humanas  lo  que  l’afinitat  en  els  compostos  químichs  y 
l'atracció  en  els  espays  siderals. 

Tu  presentas  la  reivindicació  per  l’amor,  l’amor  fent 
possible  la  solució  del  més  terrible  dels  problemas  so¬ 
cials,  l’amor,  que  sens  ell,  la  lluyta  per  la  vida  donaria 
en  l’época  present  la  rahó  a  Hobbes,  quan  deya  Ho7no 
homims  lupo. 

Fas  molt  bé.  Ets  digne  del  teu  nom  y  honras  las  ca- 
talanas  lletras  El  teu  Jaume,  ànima  noble  y  generosa, 
y  esperit  justicier,  tant  qu’en  virtut  del  mateix  se  des¬ 
via  y’s  fa  culpable,  exclama  al  expirar,  un  cop  ha  cone¬ 
gut  qu’en  la  terra  l’amor  pot  més,  molt  més  que  l’odi: 
Ensenyeu  a  estimar  als  que  no  n  saben. 

El  teu  magnífich  drama  va  produhir  controversias 
acaloradas,  protestas  crúas,  censuras  agras.  Pots  es- 
tarne  orgullós.  Una  part  dels  que  cridaren  son  gent  que 
no  pot  arribarte  ni  a  la  sola  de  la  sabata.  Eran  Zoilos 
contra  Homero  Eran  lo  que  la  Harpe  a  Shakespeare 
quan  d’ell  deya,  no  podent  igualarlo,  que  sacrificava  a 
la  canalla.  Eran  lo  que  Beaumeille  (que  ningú  avuy  sab 
qui  es)  quan  deya  que  X Eclesiastès  y  el  Càntich  dels  Càn- 
tichs  eran  obras  baixas  y  plenas  d’imatjes  y  d'expres¬ 
sions  grolleras.  També  Chaudun  (un  altre  desconegut) 
afirmava  del  Infern  del  Dante  qu’era  un  Salmi  gondis 
sense  cap  ni  peus.  Com  ell  no’n  tenia,  no  n’hi  trobava. 
Aixís  Benjonson,  autor  dramàtich  xiulat,  acusava  al 
mateix  Shakespeare  de  que  parlava  sense  coneixement 
psicológich  y  sense  talent  de  cap  mena.  No’n  feu  pas 
cas:  tot  aixó  es  la  enveja  de  Liliput;  la  impotència  con¬ 
tra  la  feconditat;  oratje  que  passa  sense  deixar  rastre,  y 
qu’es  necessari  pera  que’ls  arbres  grossos  creixin  y 
fructifiquin. 

Els  altres  cridaren  perque’l  teu  drama’ls  hi  destor¬ 
bava  la  tranquilitat  de  l'auca ,  com  deya  aquell  editor  de 
rodolins  a  un  amich  nostre  que  n’hi  va  presentar  una 
serie  en  ia  qual  n’hi  havia  un  que  no  estava  del.tot  con¬ 
forme  ab  els  interessos  existents. 

Altres  eran  aquells  que  creuhen  que  lo  bo  sols  es 
possible  en  llunyanas  lerras  y  aplaudeixen  sols  lo  que 
ve  de  fora.  Son  els  que  rebaixan  l’art  al  nivell  d’una 
moda,  y  creuhen  qu’avuy  la  moda  es  ésser  home  del 
Nort  ( nordista).  Fins  n’hi  hà  que  de  bona  fe  arriban  a 
creure  en  comarcas  privilegia das  y  no  troban  res  bo  si 
no  es  noruech  o  belga.  Aquests,  si’l  teu  drama’ls  hi 
haguessis  donat  baix  el  nom  d’un  Van  der  qualsevol  o 
d  un  que’s  terminés  en  o/o  ingen,  l’haurían  trobat  su¬ 
blim,  supershakesperià  en  fí,  la  meta  del  art  dramàtich. 
Per'aquests  el  teu  crim  es  ésser  de  casa.  Fora  dels  des- 
pitats,  dels  faritzeus  y  del  snobs ,  el  teu  drama  fou  aplau¬ 
dit  calurosament  tal  com  ell  se  mereixia. 

El  fiach  qu’en  tu  volían  trobar,  qu’era  l’amor  de  la 
Oriola  per  en  Jaume,  els  que  saben  sentir  y  han  sentit 
alguna  vegada  saben  que  l’amor,  aquesta  veu’ de  la  es- 
pecie,  es  superior  a  totas  las  tendencias  políticas  y  so¬ 
cials;  s’estima  perque  s’estima,  y  un  cop  s’estima  lo  de¬ 
més  es  lo  de  menos. 


La  reivindicació,  la  regeneració  per  l’amor:  jvoléu 
res  més  sublim  y  més  digne?  Si  es  la  doctrina  fona¬ 

mental  del  Cristianisme,  (lo  que'n  quedarà),  si  n’es  l’à¬ 
nima! 

Fins  els  qu’han  discutit  altres  principis  cristians  no 
han  pogut  posar  may  en  dubte  la  eficacia  de  la  redemp¬ 
ció  per  amor.  L’amor  com  regulador  y  norma  de  la  Hu¬ 
manitat,  podrà  ésser  una  teoria  d’origen  grech,  egipci 
o  semítich,  (i)  peró  es  humana,  fonamentalment  hu¬ 
mana.  Las  heretjías  posteriors  la  van  pendre  per  nor¬ 
ma,  com  las  exaltacions  místicas.  Arnau  de  Brescia, 
Pere  de  Bruys,  com  Sant  Francesch,  l’home  mellor 
qu’ha  existit  sobre  la  terra.  Sant  Francesch  la  extenía 
a  tots  els  sers  vivents,  als  aucells,  als  peixos,  als  insec¬ 
tes,  a  las  plantas.  1N0  matèu  las  papallonastn  deya  als 
noys  *No  pesqueu  els  peixets  de  Deutu  predicava  als  bar¬ 
quers.  <lNo  tiréu  fletxas  als  aucells  ni  a  las  llebres h>  cri¬ 
dava  als  cassadors.  Y  quan  li  responían  qu’aixó’ls  feya 
viure,  ell  els  deya:  ifo  vos  donaré'l  doble  de  lo  que  de  la 
vostra  cas  sa  o  la  vostra  pesca  al  mercat  vos  ne  donan.')> 

Vegis  si  no  es  aixó  l’esperit  del  drama.  El 
públich  ho  ha  comprés  perfectament,  aquest 
públich  més  educat  avuy  que  allavors.  El 
drama  ha  sigut  aplaudit,  y  més  que’l  drama 
passional,  las  sevas  tendencias.  iY  quínas 
son  aquestas?  Donchs  las  més  nobles,  las 
qu’han  fet  acceptable’l  Cristianisme,  las  de 
l’antiga  filosofia  grega,  las  dels  germans  del 
Evangeli  Eternal,  las'del  Sublim  Sant  Fran¬ 
cesch.  L’Amor  al  home,  que  aquí  a  Catalu¬ 
nya  sempre  va  ésser  proverbial  en  las 
pagesías  y  en  els  masos,  aquest  amor  que 
pot  fer  desapareixe  las  diferencias  de  classes, 
que  pot  fer  que  uns  per  afinament  de  con- 
ciencia  renuncihin  a  ésser  explotadors,  com 
pot  fer  que’ls  explotats  s’emancipin  sense  con¬ 
servar  rancunias;  si!  aquest  sentiment  noble 
es  el  que  campeja  en  tota  l’obra,  ab  una  fran¬ 
quesa  y  ab  un  alé  que  reconfortan  y  entu- 
siasman. 

Jo  crech,  sincerament,  que  aquesta  es  una 
de  las  més  grans  obras  dramàticas  d’en  Gui¬ 
merà.  Aixís  ho  corrobora  no  sols  l’éxit  inmens 
qu’ha  tingut  a  Roma  la  passada  prima¬ 
vera,  sinó’l  qu’ha  tingut  ara  fa  poch  a 
Buenos  Aires. 

Aixís  dirém  a  n’en  Guimerà,  com  a  tots 
els  nostres  autors  dramàtichs,  que  s’inspirin 
sempre  en  tendencias  tan  altas,  y  Catalunya 
en  bé  de  la  Humanitat  els  en  restarà  sempre 
fors  reconeguda,  y  la  Humanitat  a  Catalu¬ 
nya  per  haverlos  enlayrat  al  aplaudirlos. 

Pompeyus  Gener. 


(i)  Avuy  està  ja  demostrat  pels  exagetas  qu’es  d’o- 
rigen  grech.  A  l’época  en  que  escrívíam  aquestas  lí- 
nias  encara’s  dubtava. 

Crech  en  mi,  única  y  fermament. 

Tot  el  meu  esperit  viu  en  ma  conciencia: 
ma  conciencia  es  mon  Deu. 

Crech  que  la  conciencia  de  cada  hu,  ele¬ 
vada  al  infinit,  es  el  punt  únich  ahont  van  a 
parar  totas  las  miradas.  Aquest  punt,  al  meu 
entendre,  es  l'únich  Deu  de  tots.  Y  aquest 
Deu,  al  ésser  el  Deu  de  tothóm,  no  deixa 
d’ésser  el  de  cada  hu,  perque  es  la  essencia 
comuna . 

Crech  que  tots  tenim  dret  a  presentar  nos¬ 
tres  pensaments:  veusaquí  la  rahó  de  lo  que 
os  digui. 

Admeto  las  cosas  tals  com  son,  y  las  ad¬ 
miro  ab  la  ferma  creencia  de  que  tenen  rahó 
d’existir  ja  que  tenen  consistència. 

Crech  que  l'obra  es  una  especie  de  crítica 
de  la  naturalesa. 

Crech  que  la  critica  es  resultat  d’un  anàli¬ 
sis;  crech  que  aquest  anàlisis  està  al  alcans 
de  tothóm;  però  també  crech  que  no  hi  hà 
ningú  exempt  d’equivocació.  Veusaquí  per 
qué  dubto  de  tot  lo  que  no  tingui  relació  di¬ 
recta  ab  el  meu  jo. 

Admiro  las  cosas  que  s  consideran  grans, 
y  estimo  las  que  s  tenen  per  petitas,  perque 
estich  plenament  convensut  de  la  necessitat 
de  tots  per  tots. 

Crech  fermament  en  l’egoisme  com  a  forsa 
única:  veusaquí  cóm  aprecio  l’amistat. 

Crech  en  l’amor  com  a  satisfacció  de  dos 
egoismes  d’idénticas  miras:  veusaquí  dei 
modo  qu’aprecio  la  familia. 

Crech  que  la  fe  està  per  demunt  de  tot. 

Crech  que  la  sinceritat  es  apreciable. 

Y  com  que  crech  en  mi,  exposo  sincerament 
ma  fe,  per  lo  que  pugui  aprofitar. 

Jacobus  Sabartés 


HERETJÍAS 

El  Deixeble 

Pera  l'autor  de  Titellas  febles 

—  Veusenaquí  un  de  pagés,  aquest 
Kirilka  —  digué  Souchoff,  signantlo 
ab  el  dit.— Veusenaquí  un  de  pagés. 
Aném  a  interrogarlo...  Kirilkal  iQuí- 
na  utilitat  veus  en  la  instrucció,  en 
las  escolas? 

— Es  segons  —  respongué  Kirilka, 
acotant  el  cap. 

— Peró,  no:  tu  llegeixes:  y  ^quín 
profit  en  treus? 

— Cap  profit,  es  segur;  peró  si’ns 
instruheixen,  es  qu’aixó  deu  ésser 
útil...  pera  ells. 

— iQuí,  ells? 

— Els  mestres,  ben  segur,  els  zemsl- 
vos,  y  en  general. 

—  Qu’estúpit  qu’etsl  ;Es  útil  pera 
tu,  pera  tu?... 

—  Puig  que  Vostra  Noblesa,  qu’es 
el  nostre  quefe,  ens  ordena  que’ns 
instruhím,  es  qu’aixó  vos  es  útil. 

— Ves  al  diable! — 

Las  puntas  dels  bigotis  de  Sou¬ 
choff,  encés  de  rabia,  tremolaren. 

— ^Veyéu?  No  ha  dit  res,  peró  sa 
resposta  es  clara. ..- 

Maxim  Gorki. 

Empés  per  amenassas  dels  de  casa  y  per 
la  por  del  mestre,  s’encamina’l  parvulet  en¬ 
vers  la  escola.  Son  ayre  mandrós  traheix 
esllanguiments  de  son  interromput,  sos  be- 
llugosos  ulls  encuriosits  revelan  sa  passió 
per  la  vida  viva.  Camina  distret,  sabent 
ahónt  va,  peró  sense  pensarhi.  La  rutina’l 
guia;  cada  dia  fa  lo  mateix. 

De  casa  seva  a  la  escola  té  més  tempta¬ 
cions  que  Sant  Antoni  Abat.  A  cada  pas  que 
dona,  sent  el  segret  desitj  de  «fer  rodó.» 
Com  dos  fantasmas  amenassadors  sorgeixen, 
emperò,  devant  sos  ulls  de  mirar  verge,  las 
ombras  del  pare  etern  y  l’etern  mestre.  Ah! 
Si  no  fos  la  por  del  càstich!  Y  camina,  cami¬ 
na’l  mesquinet,  portant  una  direcció,  ja  tan 
petit,  una  direcció  imposada,  pobre  esquitx 
humà,  lleugera  bolva  racional  empesa  per 
l’huracà  implacable  del  dever. 

D’esma  ha  assolit  la  porta  de  la  escola. 
S’atura  al  llindar,  guayta  y  ensuma  com  ra¬ 
tolí  aixerit:  atacan  el  seu  nas  sentors  d’àcit 
sulfhídrich  y  exhalacions  reclosas  de  carn 
tendra,  que  contrastan  ab  l’ayre  purissim  del 
carrer.  Avans  d’entrar,  dona  una  mirada  a 
fora  com  si  s’hi  deixés  quelcóm  molt  esti¬ 
mat.  Se  decideix  per  fi.  Ja  dintre  l’aula, ’s 

lleva  la  gorra  d’esma,  s'assenta,  primer  una 
cama,  després  l’altra.  El  mestre’s  passeja 
amunt  y  avall,  silenciós,  esperant  als  que  no 
venen.  El  parvulet  se’l  mira  ab  mirada  llar¬ 
ga,  emperesida,  apoyada  la  galta  en  el  pal¬ 
mell  de  la  mà.  Abdós  esperan,  ab  paciència 
habitual,  que  hi  siguin  tots  pera  comensar... 
Si  al  arribar,  li  haguessin  dit  que’l  mestre 
estava  indisposat,  se’n  hauria  entornat,  com 
una  bala,  a  casa  a  donar  la  nova,  y  després 
a  corre,  a  recobrar  lo  qu’havía  deixat  al  ca¬ 
rrer  al  entrar  a  la  escola!  Peró’l  mestre  no 
ho  sol  pas  estar  indisposat,  boy  queixantse 
sempre  de  que  li  acaban  la  salut.  «Deu  ésser 
molt  fort  el  senyor  Mestre!»  medita’l  parvu¬ 
let. 

Quan  la  escola  ja  es  plena  de  cossos  que 
s’estiran,  de  caras  eczemàticas,  de  bocas 
que  badallan,  d’ulls  ensonyats  y  de  ditets 
que  gratan,  desvetlla  al  parvulet  la  veu  del 
mestre  que’s  disposa  a  comensar.  comen¬ 
sar?  Sí,  a  comensar,  com  cada  dia,  a  una 
llarga  distancia  del  principi. 

«Qu’aném  a  comensar!»  anuncia’l  mestre. 
La  sorollosa  bellugadissa  de  la  maynada 
traheix  un  desinterès  general.  El  respectable 
públich  no'n  vol  del  espectacle.  «Silenci!» 
crida’l  mestre  ab  veu  imperiosa.  Sobtat  per 
aquest  imperatiu  R.  1.  P.,  el  respectable 
públich  se  mossega’ls  llabis.  Ara  justament 
que’ls  parvulets  comensavan  a  deixondirse, 
a  sentirse  ells,  veyentse  tots  plegats,  els  uns 
prop  dels  altres,  farcits  d’impressions  viscu- 
das,  com  floretas  borratxas  d’ayre  y  llum, 
salta’l  jardiner  y  las  hi  mana  cloures!  No  hi 
hà  remey:  s’ha  d’obehir.  S’ha  d’obehir,  y,  ja 
dintre  l’hivernacle,  posar  sas  tendras  corolas 
a  la  disposició  del  jardiner  pera  que  las  re¬ 
bregui  y  torturi  sotmetentlas  a  un  tractament 
ortopédich  especial...  El  jardiner  ha  contret 
ab  la  Mestressa’l  compromís  d’assortiria  de 
toyas  a  gust  d’ella. 

Ja  las  llissons  han  comensat.  Ja  las  abellas 
botzinan  ab  remor  sorda  y  monòtona  en  son 
rusch  artificial. 

Dintre  alguns  mesos  tindrà  lloch  una  fun¬ 
ció  pública  de  petits  acróbatas.  Mentres 
tant,  el  director  se  dedica  a  torturarlos  y 
desconjuntarlos  a  sanch  freda,  seguint  a  ulls 
cluchs  las  indicacions  d'un  mètode  imposat, 
sense  fer  cas  dels  sufriments  dels  pobres  pe¬ 
tits  màrtirs.  Lo  important  es  que’ls  saltim¬ 


banquis  en  herbè  executin,  arribat  el  cas, 
exercicis  perillosos  y  tours  de  force ,  y  que’ls 
seus  cossos,  convenientment  (no  útilment) 
ensinistrats,  s’enmotllin  a  las  capritxosas 
exigencias  del  públich  que  paga...  y  no  reco¬ 
rre.  Més  tart,  quan  per  la  forsa  de  la  edat  se 
sentin  aptes  pera  la  fecondació  d’ideas  puras, 
seràn  degudament  capats,  també  segons  un 
mètode  especial,  y  destinats  a  formar  part  de 
la  invulnerable  guarda  negra  del  harém  de 
las  Preocupacions,  hont  fa  de  las  sevas  el 
prolifich  Error  a  tall  de  sultà  borratxo  de 
luxuria. 

Al  carrer  assoleyat  y  remorós  de  mil  re¬ 
mors  de  vida,  baixa  com  grisenca  boyrina  de 
capvespre’l  botzinar  somort  de  las  abellas  en 
plena  activitat...  deformadora. 

De  tant  en  tant  dugas  veus  se  destacan 
d’aquell  murmull  de  claustre;  la  una  colérica 
y  rogallosa:  es  la  veu  del  Càstich;  l’altra 
planyívola  y  atiplada:  es  la  veu  del  Dolor.  La 
veu  de  la  Veritat  no’s  destaca  may;  may  tras- 
cendeix  a  fora. 

Com  xamós  estol  de  colomas  missatjeras 
del  goig,  voleyan  per  l’espay  las  dotze  cam- 
panadas  de  mitjdia.  La  orella  alerta  del  par¬ 
vulet  reclòs  las  copsa  ab  fruhició,  com  cop¬ 
saria  una  flor  assedegada  dotze  llàgrimas  de 
núvol  en  temps  de  sequedat.  Una  alegra  re¬ 
mor  de  deslliuransa  saluda  l’hora  benhaura- 
da.  L’aixàm  ix  sorollós  del  rusch  y  s’escam¬ 
pa  per  la  vila  creuhada  per  las  formigas  sens 
alas  del  trevall,  d’un  trevall  igualment  odiat, 
deslliuradas  també  pel  toch  de  mitjdia. 

El  parvulet  arriba  a  casa  desganat  y  negui¬ 
tós.  Avans  de  posarse  a  taula  voldria  esbar- 
girse  una  mica,  desentumirse  cos  y  esperit 
torturats...  metódicament.  «Es  hora  de  men¬ 
jar!»  li  objecta  la  veuhassa  del  Dever.  No  hi 
hà  remey:  ha  de  menjar.  Y  menja,  peró  men¬ 
ja  sens  apetit  y  depressa,  una  mica  de  cada 
cosa,  pera  poder  desertar  prompte,  y  fuig... 
La  odiada  veuhaussa’l  persegueix  ab  crits  de 
«Tu,  ahónt  vas!  Acàbat  aixó!  Vina!  Vina,’t 
dich!  ,/No  m’escoltas?  Ja’m  sentiràs  quan 
tornis!!»  No’s  fan  càrrech  que  dintre  una 
hora  y  mitja  escassa  haurà  de  tornar  a  estu¬ 
di;  y  s’han  de  fer  las  probas  d’un  barquet  de 
suro  qu’es  l’admiració  dels  seus  companys. 
Ell  l’ha  construhit  aquell  barquet,  ell!  Y  aixó 
que’l  senyor  Mestre  li  ha  dit  «ase-/  y  fins 
l’ha  clusquejat ,  total  perque  no  ha  sapigut 

quants  feyan  7  —  4 .  També  l’ha  escridassat 
el  senyor  Mestre  per  haver  confegit  g  u-e, 
gile.  Lo  cert  es  que’l  Mestre  ja  li  havia  en¬ 
senyat  altras  vegadas;  però  lo  qu'es  ara  ja 
no  se  li  descuydarà  més,  perque  aquellas 
lletras  las  ha  vistas  y  ben  vistas  a  la  popa 
d’un  vapor  que  un  mariner  li  ha  dit  ésser  el 
Guerra...  Gu-e ,  gue.  També  parlant,  par¬ 
lant,  li  ha  dit  el  mariner  que’l  mar  que  veya 
era’l  Mar  Mediterrà,  qu’ell  comptava  qui  sab 
ahónt.  {Quí  ho  hauria  may  sapigut  pel  mapa 
d'estudi,  en  que  tot  se  confon,  en  que  tot 
es  per  tot!... 

Las  dugas!  Ha  de  tornar  a  estudi.  Ja’n 
porta  quatre  horas;  n’hi  tocan  tres  més.  De 
7  treyentne  4  ’n  quedan  3.  G-u-e ,  gue. 

Si  fos  dijous,  donaria  l’ultim  cop  de  mà  al 
barquet,  esmenant  certs  defectes  qu’han  re¬ 
velat  las  probas,  y  comensaría  una  gabía 
pera  grills  que  té  en  projecte.  Però  ha  de 
tornar  a  estudi.  G-u  e,  gue.  De  7  treyentne 
4  ’n  quedan  3. 

Las  festas,  més  que  santificarlas,  ell  las 
divinisa.  En  días  de  festa  li  sembla  que  tot 
es  més  bonich,  que  tot  somriu  y  que  Natura 
l’abrassa  carinyosa  com  una  mare  que  reco¬ 
bra  a  son  fill  anyorat.  Els  dias  d'estudi  son 
tan  buyts,  tan  negres,  tan  aburridors! 

Quan  serà  grandet,  el  posaran  en  una 
escola  menys  eczemàtica  y  pollosa,  li  com- 
praràn  una  cartera  més  gran,  passarà  llibres 
més  grossos.  Al  entrarhi  ja’l  sobta  la  mateixa 
fetor  de  comuna  y  ayre-moix.  El  mestre  crida 
y  renya  com  el  primer.  Y  quan  parla  no  l’en¬ 
tén  tampoch.  Y  son  també  set  horas,  las  ho¬ 
ras  de  reclusió.  Tot  es  igual  qu’avans,  menys 
la  cartera,  que  li  pesa  més.  A  casa  seva  en¬ 
cara  han  de  donarli  Voli  de  bacallà  y  ferlo 
menjar  per  forsa.  A  cada  punt  li  recordan 
que  Ja  es  gran,  queya  es  hora  de  que’ls  jochs 
acabin.  Ell  encara’s  creya  ésser  petit.  Aquest 
desengany  li  courà  tota  la  vida  a  l’ànima, 
com  incurable  llaga  virulenta. 

«A  estudi,  que’l  mestre’s  fa  vell!»  li  diuhen 
repetidament  pera  estimularlo. 

Ell  se  fa  gran,  el  mestre’s  fa  vell...  {Ahónt 
es,  donchs,  lo  que  naix  ab  somris  d’auba,  si 
arreu  se  troba  sols  lo  que  declina  ab  reflexes 
esmortuhits  de  posta? 

«Ten  compte  a  anar  a  mar!  Pobre  de  tu  si 
vas  a  la  montanya!  No  vajis  may  al  bosch! 
A  estudi!  A  estudi!» 


{Ahónt  es,  donchs,  el  món  somniat  d’eter¬ 
na  primavera  en  que’s  pugui  esplayar  l’au 
alegroya  que  sospira  pel  sol  que  li  es  vida? 

Aquestas  reflexions  un  dia  0  un  altre  li 
pintaràn  al  front  negras  arrugas. 

Quan  ja  sigui  més  gran,  li  faràn  seguir  el 
batxillerat.  Els  llibres  seràn  molt  grossos, 
las  llissons  molt  llargas.  A  fi  de  curs  haurà 
de  presentarse  devant  d’un  tribunal  a  donar 
compte  del  trevall  qu’haurà  fet,  de  las  horas 
qu’haurà  robat  al  són.  Si  va  al  examen  ab 
las  galtonas  rojas  de  salut,  l’esguart  clar  y 
seré,  se’l  miraràn  de  qua  d’ull  els  jutjes  y  se 
xiuxejaràn  a  cau  d’orella:  «Quin  gandulot 
n’hi  deu  haver  d’aquest!»  Y’l  sondaràn  de 
tots  costats  pera  veure  si  es  tot  salut  en  ell. 
Si’s  presenta  escanyolit,  el  color  pàlit,  el 
mirar  indecis,  s'atraurà  la  consideració  del 
tribunal,  qui.  al  primer  cop  d’ull,  apreciarà 
las  sevas  aptituts...  de  suicida.  El  fallo  favo¬ 
rable  del  jurat  serà  una  sentencia  condemp- 
natoria;  la  nota  de  sobressalient ,  com  una 
flor  sobre  un  cadàvre. 

Y’n  sufrirà  una  pila  d’exàmens  com  aqueix. 
Se  passarà  cinch  o  sis  anys  trevallant  pels 
tribunals  d’exàmens,  recorrent  en  tots  sen¬ 
tits,  com  mosca  presonera,  1  terenyina  del 
saber  oficial,  guardada  a  vista  per  l’aranya 
odiosa  qu’espera’l  bon  moment  de  ferne  un 
àpat. 

Quan  hagi  ja  acabat  els  seus  estudis,  serà 
sotmès  a  un  reconeixement  general,  y  ay 
d’ell  si  se  li  ha  empellat  alguna  de  las  mil 
feridas  que  li  foren  obertas!  No’l  donaràn 
pas  per  bo;  no  li  concediràn  pas  el  grau... 
un  grau  de  tisich. 

Ab  el  passaport  sota’l  bras,  trucarà  a  las 
portas  de  la  Universitat,  ahont  farà  un  novi- 
ciat  d’un  any,  pera  ingressar  després  en  la 
congregació  elegida  0  imposada.  Hi  passarà 
alguns  anys  fent  exercicis  espirituals,  deixu- 
plinantse  ab  crudeltat  estoica,  fins  a  quedar 
complertament  llatzerat.  Després  d’haver  re¬ 
but  ordres  majors ,  anirà  per  aquests  mons 
de  Deu  adorant  el  Badell  d'Or  principi  y 
fi  de  totas  las  vocacions  professionals.  Serà 
un  titul  més  que  un  home ;  serà  un  metje,  un 
advocat,  un  sacerdot,  un  militar,  un  produc¬ 
te,  en  fi,  d’industria  universitària,  y’s  farà 
esclau  dels  seus  vots  y’s  tancarà  dintre  l’hà¬ 
bit,  perdent  l'equilibri  en  quant  no’s  contra¬ 
pesin  las  alforjas. 

El  parvulet  s’ha  transformat  en  home  de 
carrera...  vertiginosa;  el  gra  fecond  en  espi¬ 
ga  buyda. 

Si  la  falta  d’apiituts  o  de  medis  priva  al 
aspirant  a  una  carrera  d'obtenir  el  canonet 
de  llauna  del  llicenciat ,  li  quedarà  un  recurs 
pera  Iliurarse  del  trevall  manual,  odiat  com 
tot  lo  noble. 

Si  no  ha  servit  per’apendre,  servirà  pera 
ensenyar. 

Se  farà  Mestre. 

Salvador  Albert 


NOTAS  BIBLIOGRÀFICAS 

De  solts  de  diari  amplificats  poden  cal  i  fi  - 
carse  quasi  tots  els  quadrets  del  llibre  d’en 
Ramón  Pomés  que  porta  per  titul  el  del  pri¬ 
mer  de  dits  quadrets,  La  Riallera.  Agaféu 
una  nova  de  diari  curta  y  malgirbada,  peró 
que  tanqui,  entre  sas  línias  de  prosa  de  re¬ 
porter ,  un  drama  punyent,  fill  del  vici  o  de 
la  misèria  y  devegadas  d’abdós  enllassats  en 
bestial  conxorxa,  y  aneula  desenrotllant;  es- 
brinéu  els  motius  del  fet,  estudiéu  els  caràc¬ 
ters  y’l  medi  ambient,  y  poch  a  poch  el  fet 
d’aquella  nova  vulgar,  qu’ab  prou  feynas 
cridà  vostra  atenció  al  llegir  el  diari,  se  re- 
dressarà  ab  la  forsa  d’un  drama  terrible, 
humanissim  y  dolorós,  tan  fondo  com  el  que 
més  pugui  esserho.  Ai'xó  ha  fet  en  Pomés. 

Una  baralla  de  taberna,  el  suicidi  d’una 
noya  o  d’un  pobre  soldat,  la  marxa  per  nos¬ 
tres  carrers  d’una  colla  d’esguerrats,  unasses- 
sinat  causat  per  la  gelosia  o  l’odi,  son  sem¬ 
pre  assumptes  artistichs  de  bona  mena  quan 
l’artista’ls  sent  de  debó  y  sab  expressarlos 
com  cal. 

Del  autor  de  La  Riallera' ns  plau  més  el 
temperament  que  las  obras.  En  Pomés  sem¬ 
bla  sentir  ab  forsa  lo  qu’escríu;  refinat,  nir- 
viós,  malaltís,  ple  de  compassió  pera’ls  mise¬ 
rables  y  desvalguts  y  enemich  dels  pode¬ 
rosos,  dels  egoistas  y  dels  hipócritas,  al 
ensemps  que’ns  pinta’ls  més  tristos  quadros 
de  la  vida,  ne  fuheteja  asprament  las  causas. 
En  Pomés  fuheteja  l’imbécil  patrioterismo 
de  las  massas,  que  tantas  llàgrimas  costa  a 
qui  té  de  pagarne  las  conseqüencias,  ab  foch 
y  amargor  alhora.  Tot  esperit  generós  y  al¬ 
truista  aprobarà  sa  conducta.  Fuheteja  tam¬ 
bé  l’egoisme  de  nostra  societat,  que  pro¬ 
paga’l  crim  abandonant  al  desvalgut  a  sas 
propias  y  escassas  forsas,  que  converteix  sos 
baixos  fons  en  escolas  de  maldats  y  de  mise- 
rias;  y  també  son  llohables  sos  intents 
d’obrir  els  ulls  als  poderosos  y  als  indife¬ 
rents. 

Peró  en  Pomés,  com  escriptor,  no  pot 
sempre,  ab  sa  ploma,  produhir  aquell  efecte 


665 

artistich-moral  que  tant  contribuheix  (recor¬ 
dis  La  Casa  dels  Morts  y  La  Novela  del  Pre¬ 
sidi  d’en  Dostoyewsky)  a  interessar  la  gene¬ 
rositat  y  simpatia  del  llegidor  a  favor  dels 
qui  pateixen  del  cos  y  del  esperit.  La  prosa 
d’en  Pomés,  devegadas  no  escassa  de  color 
y  de  vida,  resulta  sovint  deixatada  y  de  poca 
bellesa.  El  foch  y  l’entusiasme  del  autor  que’s 
traslluheixen  a  travers  de  las  linias  de  sa 
prosa  (y  no  se’ns  digui  qu'essent  en  Pomés 
un  pessimista  ha  de  mancarli  l’entusiasme, 
puig  el  pessimista  no  es  més  que  un  entu¬ 
siasta  al  revés)  ens  fan  altament  simpàtichs 
els  quadrets  del  llibre,  més,  molts  més  que 
llurs  qualitats  literarias.  No  obstant,  devém 
alabar  totalment  els  quadrets  La  gran  men¬ 
tida ,  Oydà!...,  Per  la  Patria ,  La  Pellingos, 
La  Font  del  Gat ,  Nota  viva ,  A  l' Àfrica,  min¬ 
yons!...  y  alguns  altres. 

La  literatura  mallorquina,  germana  de  la 
catalana,  s’ha  enriquit  ab  un  nou  llibre,  de¬ 
gut  a  en  Joan  Rosselló,  que  ha  editat  la  re¬ 
vista  Catalunya. 

Manyoch  de  fruyta  mallorquina's  titula  la 
nova  obra,  que  no  es  més  que  la  recopilació 
dels  articles  escampats  en  periódichs  y  revis- 
tas  durant  alguns  anys  per  son  autor. 

En  Joan  Rosselló  demostra,  en  sa  obreta, 
possehir  dots  gens  vulgars  d’escriptor:  sas 
narracions  son  interessants  y  mogudas,  dis- 
tingintse  algunas  d’ellas  per  la  brillantor  y 
puresa  del  llenguatje,  y  també  per  la  obser¬ 
vació  que  las  hi  dona  vida. 

En  Rosselló  que  es  un  ver  enamorat  de 
son  terrer,  sab  ferlo  agradós  al  lector:  sos 
quadrets  tenen  el  regust  propi  de  la  litera¬ 
tura  engendrada  pel  medi  ambient,  sense  su- 
frir  influhencias  extranyas  ni  artificis  de  cap 
mena. 

Entre’ls  quadrets  del  llibre  que  més  ens 
han  plagut  (alguns  d’ells  publicats  temps  en¬ 
rera  en  nostre  periódich),  devém  esmentar 
els  següents:  Cohanegra ,  La  veremada,  Las 
trescoladas  de  Son  Torrella ,  La  llegenda  del 
vell  palau,  El  betlém  de  Nadal,  Cants  de  ros¬ 
sinyol,  etc. 

L’obra  d’en  Rosselló  va  precedida  d’un 
prólech  de  mossèn  Costa  y  Llobera. 

Hem  rebut  també,  formant  part  dels  ma¬ 
nuals  enciclopédichs  Gili,  un  tractat  titulat 
Pnncipios  de  Derecho  Natural,  qu’ha  escrit 
en  Lluís  Mendizàbal  y  Martin,  catedràtich 
de  la  Universitat  de  Zaragoza. 

La  obreta  dona  a  coneixe  las  teorias  de 
Dret  Natural  que  solen  exposar  els  catedrà- 
tichs  espanyols  (ortodoxes  quasi  tots).  Es 
recomanable  per  la  claretat  del  mètode  se¬ 
guit  per  son  erudit  autor,  encara  qu’en  el 
fons  sols  sia  una  recopilació  d’opinions  d’al¬ 
tres  tractadistas  de  Dret,  ab  molt  poch  d’ori¬ 
ginal. 

Geroni  Zanné 

EN  TIÓ 

III 


La  por  als  uns,  la  fam  al  altres,  feren  tran- 
zigir.  Patrons  y  obrers  s’entengueren,  y  la 
feyna’s  recomensà;  més  no  debadas  havían 
tingut  lloch  aquests  aconteixements  y  altres 
que’s  succehiren.  Molts  s’havían  manifestat 
en  un  y  en  altre  bando,  y  bona  nota  jorna¬ 
lers  y  amos  ne  prengueren  de  tals  manifes¬ 
tacions  pera  l’esdevenir. 

En  Tió  tornà  a  la  feyna  com  sempre.  Pas¬ 
sada  aquella  diada  tornà  al  seu  estat  passiu, 
y  ab  las  mans  ribetejadas  de  cimà  a  las  but- 
xacas,  las  emprenia,  tot  balansejantse,  cap  a 
sa  casa  un  cop  la  feyna  era  finida. 

Un  dia — havia  plogut  y’is  carrers  estavan 
bruts  de  fanch — en  Tió  tornava  cap  al  tart  a 
casa  seva.  Feya  una  mitja  fosca  de  capves¬ 
pre,  y  ell  avensava  indiferent  als  tolls  d’ay- 
gua,  contrastant  sa  marxa  tranquila  ab  els 
saltets  que’ls  altres  vianants  donavan  pera 
evitar  els  clots  de  fanch  y’is  bassals.  Quan 
fou  aprop  de  sa  casa,  vegé  un  grupo  nom¬ 
brós  al  bell  mitj  del  carrer. 

El  formavan  noyas  y  obrers  que  surtían  de 
la  feyna,  vellas  que  passavan  per  allí,  y  ve- 
hinas;  voltat  a  son  torn  el  grupo  per  baylets 
que’s  dalían  per  ferse  lloch  y  passar  per  en¬ 
tre  las  camas  dels  grans,  a  fi  de  guaytar  com 
tots  quelcom  qu’era  a  terra.  Aixis  qu’en  Tió 
s’hi  atansà,  va  sentirse  un  ara!  general,  com 
un  sospir  que  posava  punt  a  la  impaciència, 
y  se  li  feu  pas.  En  Tió  guaytà  las  caras  de 
tots  y  anà  per  preguntar,  mes  no  tingué 
temps:  la  gent  se  li  abocà  a  sobre  volentli 
parlar  tots  alhora,  volent  tots  ósser  els  pri¬ 
mers  de  dirli,  de  dirli  quelcom  avans  que’ls 
altres;  desitj  lógich  y  natural,  donchs  no’s 
tractava  de  ferli  saber  qu’havia  tret  la  rifa. 

— Oh,  Tió,  bé  arribéu! 

— Oh,  Tió,  quin’una! 

— Oh,  Tió,  preneusho  que  sigui  pera  bél! 

— (Qué  hi  hà?  èQué  passa? — preguntà  ell 


esverat,  avensant  més,  apartant  ab  las  mans 
a  banda  y  banda’ls  que  se  li  havían  posat  al 
devant,  grans  y  maynada,  pera  guaytarli  la 
cara. 

— Veyàm,  deixéu  passar.  {Qué  hi  hàriQué 
hi  ha  hagut? 

— Miréusela,  la  pobretal  Verge  Maria!  Ja 
no  tustarà  més  a  la  porta  de  casa,  las  vetllas! 
— li  respongué  una  vehina  vella  y  grassa, 
aixecant  els  brassos  enlayre  com  un  frare  en 
oració. — Ja  no  us  pixarà  més  llensols  la  po- 
breta;  ja  no  us  malmetrà  més  esparde- 
nyas!... — 

En  Tió  va  recular  un  pas  al  veure  en  terra 
un  cos  d’infant,  las  camas  y  brassos  en  ban¬ 
da  com  mitjas  plenas  de  sorra,  el  vestit  en¬ 
fangat,  el  cap  esquerdat,  aixafat,  en  un  pas- 
titxo  de  sanch,  barrejada  ab  llot  y  cabells. 
Se  va  posar  las  mans  al  cap  fent  anar  d’un 
cantó  al  altre  la  barretina,  y  cridà: 

— Qui  ha  fet  aixól! 

—  Feu  llum,  feu  llum!— murmuraren  uns 
quants.  Y’is  qu’estavan  d’esquena  a  una  bo¬ 
tiga  s’obriren  en  banda,  y’l  raig  de  llum 
qu’eixía  per  la  porta  s’extengué  com  un  llen- 
sol  per  terra  y  llumenà’l  cos  de  la  criatura  y 
las  caras  dels  del  altre  cantó. 

— Qui  ha  fet  aixó!!— tornà  a  cridar  en  Tió 
— iQuí  ha  fet  aixó!!...  Digueumho!...  Qui  ha 
fet  aixó!!... — 

Estava  de  peus  en  un  bassal,  en  el  que  re- 
movía’ls  esclops  xapotejanthi,  esquitxant  a 
tots  els  de  la  vora,  y  brandava’ls  brassos  en* 
layre  com  dugas  palas  de  moli,  ab  las  ma* 
nassas  obertas,  desallotjant  columnas  d’ayre 
que  talment  semblava  que  feyan  oscilar  als 
del  grupo. 

—Qui  ho  ha  vist? — digué  encarantse  ab 
un.  Y  després  ab  altres: — cQuí  es  qu'ho  ha 
vist  de  vosaltres?...  Marioü...  {Ahónt  es  na 
Mario?...  Marioü... 

— No  hi  es  pas,  no  hi  es  pas;  es  a  casa 
teva — respongué  la  vella  grassa;  y  afegí  mi- 
rantse  al  infant,  ab  el  cap  acotat  y  las  mans 
creuhadas  sobre  la  panxa  tova: — Ay  Senyor! 
Ella  sí  que  no  us  tindrà  la  escarlatina! 

— ïTu  hi  eras? — tornà  en  Tió  esguardant, 
com  voléntsels  empassar,  als  que'l  voltavan. 
— ^Tu  hi  eras?...  Qui  hi  era  de  vosaltres?... 
Contamho  tu!...  Marioü...  Marioooü... — 

En  Tió  estava  fora  de  si;  de  la  seva  calma 
habitual  havia  passat  a  la  excitació  violenta 

que’l  possehia  en  els  grans  aconteixements. 
La  seva  vehemencia,  despullada  de  la  crosta 
d’indiferencia  que  son  estat  social  li  havia 
fet  adquirir,  surtia  ferma  y  clara,  punyenta, 
com  una  flama  qu’explota  d’un  paquet  de 
cotó  ressech  que  s’abrusa.  Preguntava  a 
tols,  indagava  ab  la  mirada,  investigava’ls 
gestos  dels  que  li  feyan  costat  pera  esbrinar 
cóm  y  de  quina  manera  y  qui  havia  posat 
punt  a  la  existència  de  la  seva  filleta.  Entre 
una  criatura,  una  vella,  y  un  baster  coix 
qu’ho  havia  vist  desde  la  porta  de  sa  casa, 
li  explicaren  cóm  la  nena  havia  surtit  cor¬ 
rent  de  casa  seva,  cóm  la  tartana  del  senyor 
Iscle  passava  carrer  avall,  sense  frenar  y  al 
galop,  y  cóm  va  ésser  cosa  d’un  moment. 

Sentint  la  relació  feta  a  glops,  ara  deixada 
per  un,  ara  represa  per  l’altre,  ara  pel  de 
més  enllà  detallada,  tantost  seguida,  tantost 
contradictòria,  en  Tió  anà  recobrant  altra 
vegada  sa  habitual  calma.  Sos  ulls  oberts 
s’havían  anat  clohent,  y  del  cayre  d’ells  ne 
degotavan  algunas  llàgrimas.  Poch  a  poch, 
primer  l’una  després  l’altra,  se  ficà  las  mans 
a  las  butxacas  de  las  calsas,  y  ab  el  cap  baix, 
balansejantlo,’s  guaytava  la  criatura  aixafada 
tot  ohint  als  relators. 

No  havia  pas  estat  el  senyor  Iscle,  sinó’l 
mosso,  qu’era  l’únich  qu’anava  en  la  tar¬ 
tana,  y  que  per  lo  vist  no  se’n  havia  adonat, 
perque  segui  avall,  avall,  sens  aturarse, 
ab  una  despulla  de  carn  y  roba  engan¬ 
xada  a  la  roda  del  carruatje,  giravoltant  com 
un  paper  o  com  una  fulla  seca  quan  s’hi  en- 
ganxan. 

— Ja  era  hora  de  que  li  passés  colcóm, — 
murmurà  la  vella.  —  Aixis  apendrà  de  no 
anar  per  la  vila  com  un  mal  esperiti  Ja  no  hi 
correrà  més  el  molt  borrango!  Ja’n  donarà 
bon  compte  a  la  justicia!  No’n  ballarà  pas 
gayres  més  de  sardanas  a  la  plassa!  — 

Tothom  parlava,  murmurava;  algú  cridava 
amenassant;  «Fos  meva  la  criatura!»;  els 
qu’arribavan  demanavan  explicacions  que’ls 
que  ja  hi  eran  donavan,  formant  grupos 
apart;  cridantse’ls  uns  als  altres,  dihentse 
cosas  a  la  orella,  amenassant,  imprecant, 
planyentse,  y  dominant  tot  el  brugit  els  plors 
aguts  d’una  criatura,  uns  plors  inconsolables 
per  sa  amigueta  y  per  la  nina  que,  haventli 
deixat,  també  jeya  esclafada  vora’l  cap  de  la 
morta,  oprimida  per  la  maneta  informe. 

— Jo  vull  la  ninaaa!...  Jo  vull  la  ninaaalü 
Eh,  eh,  eh,  eh!!!! 

— Ella  si  que  ja  no  hi  jugarà  may  més  a 
ninas,  la  pobreta! — 

En  Tió  ja  feya  estona  que  no  deya  res.  Ab 
las  cellas  contretas,  sa  cara  no  amagava  l’ira 
fonda  que  l’abrusava  tot  ell  en  aquell  mo¬ 
ment.  Sa  actitut  era  aplanada;  d’home  que 
està  sota’l  pes  de  quelcom  fatal,  peró  que 
remena  dintre  de  tot  de  l'ànima  la  protesta. 
Va  aixecar  els  muscles,  va  fer  el  xiulet,  petà 
la  llengua  y  reculli  la  criatura  ab  dugas 
mans  pera  no  perdren  res. 

—  Zuizd...  Tst.  Ja  ho  arreglaréml! — 

Llavoras  un  li  advertí  qu’alló  no  ho  podia 
fer;  que  no’s  podían  tocar  els  cossos  morts 
de  desgracia;  qu’era  precis  avans  que  la  jus¬ 
ticia  hi  dongués  un  cop  d’ull.  Y  en  Tió  se  va 
mitj  girar,  guaytà  una  estona  a  aquell  que  li 
parlava,  y  després  de  fer  una  tosseta  nassal, 
digué  despreciativament. 

— Oh,  el  cop  d’ull!...  Valdria  més  que’l  • 
dongués  sobre  las  banyas!  — 

Tothom  va  riure  pensant  en  la  jutjesa, 
que’s  feya  ab  un  taper. 

En  Tió  va  entrar  a  casa  seva  ab  sa  càrre¬ 
ga,  y  bell  quadro  hi  va  trobar.  Voltada  de 
vehinas  la  seva  dona  era  ajeguda  al  llit,  ara 
deixada  pér  un  trevalfi  ara  presa  per  un  al¬ 
tre.  Va  deixar  el  cos  mort  sobre’l  bressol,  y 
atansantse  a  sa  muller,  va  dirli,  a  punt  de 
trencar  el  plor; 

— No  fassis  cosas,  Marío!...  No  fem  pas 
cosas!... — 

Peró  ella  no’l  sentia  y  seguia  gemegant,  y 
estirantse’ls  cabells  y  esgarrapantse  la  cara 
quan  li  deixavan  anar  las  mans  las  vehinas 
que  las  hi  tenían.  Ell  s’hi  va  acostar  més, 
y  posantli  la  mà  vora  voia  de  la  cara,  li 
digué; 

— Mira  que  te  la  vento! — esforsantse  per 
somriure. 

Mes  ella  no  feu  pas  cap  postura;  la  mà 
lliscà  en  una  caricia  per  la  galta  d’ella,  y 
després  se  llevà  per’anar  a  aixugar  una  llà¬ 
grima,  d’en  Tió,  qui’s  va  posar  a  fer  toms 
pel  quarto... 

No  varen  pas  trigar  gayre  a  trucar.  Era’l 
cabo  de  civils  que,  enterat  de  lo  succehit, 
havia  acudit  al  carrer,  ahont  li  digueren 
que’l  pare  se'n  havia  endut  la  noya.  El  cabo, 
sens  esperar  que’l  sortissin  a  rebre,  després 

d’haver  trucat  se  va  ficar  endintre  de  la 
casa,  y  quan  trobà  a  n’en  Tió,  sense  donarli 
la  bona  nit,  li  va  abocar  al  dessobre  un 
desvassall  de  preguntas  en  aquella  llengua 
ab  la  que  se’ns  ensenya’l  maneig  de  las 
armas,  ab  la  que  se’ns  fa  avinent  qu’hem 
de  pagar  la  contribució  y  ab  la  que  se’ns 
administra  justícia  a  n’els  grans  cobarts  que 
som  els  catalans.  Ab  una  llibreteta  a  la  mà, 
ahont  de  tant  en  tant  hi  anotava  cosas,  li 
preguntà  de  tot:  el  seu  nom,  el  de  la  mare, 
el  de  la  criatura,  lo  que’n  sabia  del  fet  que 
havia  ocasionat  la  desgracia,  lo  que  no’n  sa¬ 
bia,  y’s  va  fer  conduhir  al  devant  del  cos 
mort.  En  Tió,  a  voltas  sorprès  per  las  pre¬ 
guntas,  a  voltas  per  no  enténdrelas,  se  las 
feya  repetir  ab  temor  de  respóndrelas  massa 
de  lleuger,  ab  aquella  desconfiansa  que  ins- 
piran  las  miradas  inquisitorials  y  las  de- 
mandas  investigadoras  fins  quan  menys  ens 
hi  va  eh  un  negoci.  Y  s’anava  posant  nirviós, 
s’excitava,  s’impacientava,  se  li  removian  las 
sanchs  sota’l  seu  posat  de  calma,  com  si 
aquella  veu  seca  e  interrogativa  del  cabo  se 
li  fiqués  carn  endins  y  li  capgirés  tot  el  seu 
sér. 

— {Me  voléu  creure?— va  dir  en  Tió. — ;Me 
voléu  creure?  Deixemho  estar.  Lo  fet,  fet. 
Deixemho  estar. — 

Peró’l  civil  continuà  en  sas  preguntas  y  en 
sa  investigació.  Se  va  guaytar  la  nova  extesa 
al  bressol,  y  murmurà: 

— Se  ve  claramente  que  la  muerte  ha  sido 
producida  por  un  golpe. 

— Vos  diréu.  Una  roda  de  tartana.. .'es  una 
roda  de  tartana!  < 

— Bah ,  bah ,  no  diga  usted  estupideces.  No 
somos  imbèciles  para  creer  que  los  carruajes  se 
introducen  por  las  viviendas. 

— Cóm  s’entén!...  Si  jo...  el  carrer...  la 
noya. . . 

— Bueno ,  bueno;  eso  lo  contarà  usted  à  quien 
haya  de  contar  lo.  Yo  no  hago  sino  cumplir 
con  mi  deber ,  que  es  atestar  lo  que  veo.  iLa 
nina  està  en  la  cuna ,  ó  no  està  en  la  cuna? 
iEstà  en  la  cuna?  Bueno;  pues  lo  demàs  no  es 
cuenta  mia. — 

Y’l  civil  va  somriure:  un  somrís  d’home 
que  veu  arribat  el  moment  de  passar  comp¬ 
tes  saldant  al  seu  favor;  un  somrís  que  va 
fer  veure  a  n’en  Tió  que  no  s’havia  esborrat 
d’aquell  cervell  la  memòria  dels  días  de  la 


vaga  aquella  en  que’l  cabo  havia  demostrat 
impotència  de  forsa  devant  sos  superiors,  y 
de  la  que’ls  burgesos  de  vila  esperavan  pen- 
dren  revenja,  a  la  que,  contribuhinthi,  ell 
s’hi  faria  de  bon  veure.  Y  en  Tió  ho  va  ende¬ 
vinar  y  tremolà  un  moment  malgrat  seu  y’l 
seu  convenciment  d’ignocencia;  tremolà  per 
tot  lo  que  se  li  venia  a  sobre  en  tant  se  subs¬ 
tanciós  y’s  posés  en  clar  lo  que  sempre  es 
clar  avans  de  que  la  justicia  hi  posi  las 
mans.  Y  fent  el  cor  fort,  humilment,  tornà  a 
murmurar: 

— Es  que...  si  jo...  el  carrer...  la  noya!!... 

—  Yo  no  hago  sino  cumplir  con  mi  deber. 
Y  de  momento ,  debo  detenerle. — 

Llavors  en  Tió’s  va  exaltar;  protestà  in¬ 
dignat  cada  vegada  més;  apelà  al  testimoni 
d’extranys  y  coneguts,  de  vehinas  y  passants; 
demanà,  suplicà;  y  quan  el  cabo,  rialler, 
anà  per  posarli  la  mà  sobre  del  muscle,  lla¬ 
vors  en  Tió  tornà  a  sí  mateix,  s’adressà 
com  una  antena,  la  cara  trasmudada,  las 
cellas  contretas,  els  ulls  lluhents,  y  tip,  re- 
tip,  fart  ja  d’aquell  home  fret,  excitat  com  un 
brau  devant  de  coloraynas,  ab  un  gest  ample 
de  patró  que  mena  una  maniobra,  extengué 
la  mà  cap  a  la  porta  y  secament  digué: 

— Au,  sortiu  desseguit! — 

El  civil  quedà  sorprès. 

— Au,  au,  sortiu,  vos  dich!... — repeti  en 
Tió,  més  amenassador. 

— iCómo  se  entiende? — murmurà’l  civil  po- 
santse  grave. 

Y  en  Tió,  ja  fora  desi,  s’abalansà  vers  ell, 
el  prengué  ab  sas  manassas  com  si  engrapés 
un  farsell,  y’l  traginà  fins  a  la  porta  llen- 
santlo  en  banda. 

— Qué  tanta  p...  aqui  ara! — 

El  civil,  tot  groch,  bullia  de  rabia.  El  seu 
primer  moviment  al  quedar  lliure  va  ésser 
girarse  cap  en  Tió  ab  la  mà  al  pom  del  sa¬ 
bre,  peró  ell  ja  se’n  havia  entornat  cap  a 
dintre,  y  sols  ovirà  sa  silueta  monumental 
perdentse  al  fons  del  corredor.  Y  va  sentirse 
desarmat  devant  d’aquella  indiferència. 

Ab  un  esguart  en  zigui-zaga  va  fuhetejar 
el  rostre  de  tots  els  acoblats  a  la  porta  de  la 
casa,  com  pera  recordarlos,  y  desaparegué, 
ensenyant  el  palmell  de  la  mà  dreta  a  la 
casa,  entre’l  xiu-xiu  del  grupo  que  feya  co¬ 
mentaris. 

Cinch  minuts  més  tart  reaparegué  seguit 

d’una  pareja  que,  sense  cap  dificultat,  se  feu 
compte  d’en  Tió.  Lo  de  la  mort  de  la  noya’s 
posaria  en  clar:  lo  que  no  caldria  posarho 
fora  l’insult  d’obra  y’l  desacat  a  l'autoritat. 


(  Seguirà  ). 


PINTURA 


Exposició  P.  Isern  y  Alié. 

Acabavan  d’arribar  a  Paris  els  chors  d’en 
Clavé.  A  la  tarda  havian  fet  una  ridícula  ma¬ 
nifestació  espanyolista,  a  bordo  dels  bateaux- 
mouches ,  Sena  avall,  sense  llevarse  la  barre¬ 
tina;  y  a  la  nit — una  nit  que  plovia  a  bots  y 
a  barrals — tenían  de  cantar  al  Pabelló  d’Es¬ 
panya.  A  fora,  a  la  terrassa,  descantaren 
La  Marsellesa.  Els  francesos  reyan...  y  nos¬ 
altres,  els  catalans  qu’estimém  el  bon  nom 
d  aquesta  terra,  xiularem  als  que,  de  brasset 
ab  embaixadors,  delegats,  y  olras  hierbas,  po- 
savan  en  ridicul  a  Catalunya,  terra  ahont 
si  no  s’hi  fa  art,  se  tracta  de  fernhi  ab  bona 
fe,  cosa  que  no  poder  dir  altras  nacions. 

Allí  ns  coneguerem.  Tots  els  que  parlavam 
català  y  no  eram  coro,  de  mica  en  mica’ns 
ajuntarem  sense  donàrnosen  compte.  Allí  hi 
havia  l’ Isern,  ab  dos  altres  artistas  més.  Ab  els 
demés  que  hi  eram,  aquella  manifestació 
sols  ens  va  donar  coneixensa;  ab  Tlsern  y  en 
Pidelasserra  y  en  Fontbona,  essent  artistas, 
ens  va  donar  amistat. 

Un  temps  més  tart  ani  al  estudi  que’ls  tres 
tenían  al  barri  Llatí.  Y  allí  ja  vaig  poder 
veure  que  no  eran  pas  uns  vulgars,  sinó  uns 
lluytadors.  L’Isern  era  ja  un  dev-ot  de  la 
llum:  c’est  quelque  chose.  n  est-pas?  L’isern 
era  ja  un  revolucionari.  (No  s  entusiasmi  en 
Lerroux  anotant  en  el  cens  republicà  a  un 
artista:  era  un  revolucionari  de  debó.) 

Han  passat  mesos  y  mesos,  y  suara  l’he 
trobat  a  ca  n  Parés.  Es  que  l’Isern  es 
d  aquells  que  trevallan  per  la  terra;  que  se’n 
van  a  recullir  a  fora,  ahont  hi  hà  quelcom 
que  recullir,  y  ho  portan  aquí  a  gratsient. 
Veusaquí  una  cosa  que’l  nostre  menestral 
(botiguer,  fabricant,  menestral  pròpiament 
dit)  no  sab  agrahir. 

En  lo  que  l’Isern  ens  exposa  jo  hi  be  vist 
un  gran  progrés.  iEs  que  ha  arribat  ja?  No: 
1  Isern  es  de  la  pasta  dels  que  no  arriban , 
dels  que  no  volen  arribar ,  perque  veuhen 
sempre  un  més  enllà.  No  es  pas  un  geni,  ni 
vol  serho:  es  un  senhdor,  té  visions  perso¬ 
nals,  y  es  felis  transmeientlas.  Anatema  sit, 
el  que  demani  més. 


L’Isern  es  dels  qu’ansían,  dels  que  desit- 
jan,  dels  que  frisan,  y  observant  els  seus 
quadros  hi  "notaréu  una  divagació...  que  no 
es  tal  divagació.  Ell  segueix  la  carretera  que 
conduheix  a  la  veritat;  tantost  passant  per  la 
cuneta  de  la  dreta,  tantost  per  la  de  la  es¬ 
querra,  tantost  pel  mitj;  peró’l  camí  hi  va  de 
dret.  A  voltas  el  veuréu  senzillament  ena¬ 
morat  de  la  llum  y  del  color  (exemple:  La 
Corda  (platja  catalana),  Pont-neuf);  a  voltas 
sembla  que  lluyta  pera  expressar  quelcom, 
com  en  Casaments ,  ab  son  fons  de  llum  arti¬ 
ficial  ahont  s’hi  verifican  els  casaments  vul¬ 
gars,  y  ab  son  primer  terme  alegre,  vital:  la 
parella  de  enamorats  potser  d’ocasió,  ella’l 
Trevall  ab  sa  capsa  de  barrèts  al  bras;  ell, 
YArt  ab  sa  carpeta  de  dibuixos;  a  voltas  la 
llum  y  la  idea  s’agermanan,  com  en  Crepuscle 
(escena  de  taller),  y  en  Al  aguayt;  a  voltas  es 
una  pau  intima  la  que  sent  el  seu  esperit, 
com  En  família.  Sempre  hi  veuréu  un  amor 
a  la  naturalesa,  lo  mateix  en  els  seus  retrats 
qu’en  sas  escenas  y  paisatjes;  y’is  seus  qua¬ 
dros  son  groixuts,  pastosos,  fets  ab  valentia. 

^Continuarà  l’Isern  pel  mateix  camí?... 
Nosaltres  no  podém  dir  lo  que  serém  demà. 
Las  poncellas  lo  mateix  poden  obrirse  en 
espléndidas  flors,  que  marcirse.  El  seu  camí 
no  es  pas  aquest  darrer.  Amunt  sempre,  jove 
artista,  sense  defallir!  Es  de  vosaltres  els  re¬ 
volucionaris  la  vida:  lluny  del  públich,  aprop 
de  vostra  personalitat! 

F.  Pujulà  y  Vallés 


REVISTA  DE  REVISTAS 

Ens  falta  temps  pera  poder  fer  ab  la  degu¬ 
da  extensió  la  revista  de  revistas  que,  mes  0 
menys  extensament,  publiquém  cada  mes. 
De  las  qu’hem  pogut  consultar  mereix  citarse 
’l  Mercure  de  France ,  que  inserta  en  son  nú¬ 
mero  del  présent  octubre  un  notable  trevall 
de  Remy  de  Gourmont  sobre  Le  Dimorphis- 
me  sexuel  et  le  Feminisme  dans  la  Nature,  y 
un  altre  de  Casimir  Stryienski  titulat  «Les 
Dossiers »  de  Stendhal.  En  la  Revue  du  mois 
s’hi  anotan  extensament  els  principals  acon- 
teixements  artistichs,  cientifichs  y  literaris, 
essent  remarcables  las  seccions  de  lletras  in- 
glesas  y  alemanyas,  la  de  varietats,  en  que’s 
parla  ab  alt  sentit  estétich  de  la  representa¬ 
ció  a  Orange,  y  al  ayre  lliure,  de  la  Ifigenia 
grega  segons  versió  0  arreglo  de  Jean 
Moréas,  y  la  secció  de  revistas  y  diaris,  en 
que’s  dona  compte  de  la  violenta  diatriba 
publicada  per  M.  Brunetière  al  Ouest-Eclair 
contra  Renan,  a  qui  ha  acusat  de  no  aymar  la 
veritat  per  la  veritat,  sinó  per  las  bellas  cosas 
qu’ella  li  inspirava  y  que’n  podia  dir,  consi- 
derantlo,  per  tant,  un  fals  filosop,  un  epi- 
cúrich,  0,  senzillament,  un  dileltante,  que's 
valgué  de  son  talent  d’erudit  pera  infiltrar  en 

els  esperits  son  baix  excepticisme.  Natural¬ 
ment  que  aquesta  injusta  y  apassionada  dia- 
triba  de  M.  Brunetiére  ha  promogut  enér- 
gicas  protestas,  suscitantse  polémicas  ab 
gran  llampegueigs  d’ideas  y  d’apassiona¬ 
ments  per  abdugas  bandas. 

Son  ben  dignes  d’esment  els  articles  Vers 
l' Entente  franco-anglaise ,  Pie  X,  La  Seconde 
Etape  du  Rapprochement  y  Au  Mont  Athos , 
firmats  respectivament  peraCharles  Dumont, 
Jacques  Vontade,  Charles  Loiseau  y  Henri 
Lebeau,  que  publica  en  son  número  de  se¬ 
tembre  La  Renaissance  Latine, 

La  Nouvelle  Revue  Moderne,  L' Européen, 
La  Revue  du  Bien  y  Le  Ménéstrel ,  de  París. 
La  Revue  Provinciale  y  La  Terro  d'Oc ,  de 
Tolosa,  publican  interessants  sumaris  en  sos 
darrers  números.  D’entre  las  revistas  i  tali a- 
nas,  fa  temps  que  no  hem  rebut  La  Rassegna 
Internazionale ,  de  Roma. 

Nuestro  Tiempo ,  de  Madrid,  continua  pu¬ 
blicant  els  Recuerdos  de  mi  vida ,  de  S.  Ra¬ 
mon  y  Cajal,  y  en  els  darrers  números  que 
hem  rebut  hi  hem  vist  ademés  trevalls  inte¬ 
ressants  com  el  titulat  La  educación  política 
en  Espafia  per  M.  Rafael  Labra,  y  Los  dos 
catolicismos,  per  E.  Gonzàlez  Blanco. 

La  Lectura ,  també  de  Madrid,  ha  publicat 
en  son  número  de  setembre  excelents  articles 
sobre  La  extensión  universitària  en  Asturias, 
per  Alvaro  de  Albornoz,  La  controvèrsia 
Bacon-Shakespeare ,  per  Carlos  Navarro  La- 
marca,  y  un  preciós  estudi  sobre  Maeterlinck, 
degut  a  Ramón  Pérez  de  Ayala. 

D’entre  las  revistas  castellanas  que’s  pu¬ 
blican  a  Barcelona,  cítarém  els  darrers  qua¬ 
derns  de  Materiales  y  Documentos  de  Arte 
Espanol ,  que  contenen  hermosas  làminas  re- 
produhint  obras  de  vidriería  de  colors,  ta¬ 


pissos  gótichs  y  vistas  de  monuments  mo¬ 
derns  y  antichs,  essent  notables  las  de  la 
catedral  de  Barcelona,  Sant  Cugat  del  Va¬ 
llés,  iglesia  parroquial  de  València,  San 
Juan  de  los  Reyes  de  Toledo,  etc. 

D’entre  las  catalanas,  es  notabilissim  el 
darrer  número  de  Pel  y  Ploma ,  ab  text  de 
Joan  Maragail,  Lluís  de  Zulueta,  Jacobus  Sa- 
bartés,  Pinzell,  Pierre  Louis  (traducció  de 
S.  Folch),  M.  Montoliu,  Apeles  Mestres  y 
Alfons  Danvila.  Els  grabats  son  reproduc¬ 
ció  d’obras  del  famós  pintor  inglés  mort 
fa  poch,  M.  N.  Whistler,  y  d’altras  d’Hoecker, 
un  dibuix  d’en  Gosé,  varis  dels  objectes 
d’art  religiós  antich  que  foren  robats  del 
Musen  Episcpal  Vigatà,  el  mosaich  romà 
descubert  y  conservat  a  Empurias.  y  un  dels 
admirables  tapits  de  la  catedral  de  Sara¬ 
gossa.  Lo  més  interessant  del  número  es 
pera  nosaltres  el  fac  simíl  que  s’acompanya 
en  obsequi  als  suscriptors  y  que  consisteix 
en  el  retrat,  fet  admirablement  per  en  Ra¬ 
món  Casas,  del  gran  poeta  y  dramaturch 
Angel  Guimerà.  Pocas  vegadas  ha  estat 
l’artista  tan  encertat,  lo  qual  es  molt  dir  trac- 
tanlse  d'un  retratista  tan  hàbil  com  en  Casas. 
En  la  primera  plana s’inserta  un  breu  estudi 
de  la  personalitat  literaria  d’en  Guimerà  fet 
per  nostre  company  de  redacció  en  Salvador 
Vilaregut,  y  a  continuació  las  poesias  L' any 
mil  y  Recorts ,  dugas  dé  las  més  remarcables 
del  genial  poeta. 


TARDOR 


Al  buf  de  la  tardor  cauhen  las  fullas 
que,  marcidas,  rodolan  plana  avall 
en  mitj  d’un  terbolí  que  las  barreja 
ab  la  pols  qu’entnantella’l  caminal. 

Y  al  rodolar  avall,  avall,  perdudas, 
els  arbres  sechs  las  miran,  tot  brandant; 
y  s’aixecan,  y  cauhen,  y  rodolan, 
y  s’aturan  y  corren  per  la  vall, 
enlayrantse  com  aus  que’l  riu  cerquessin 
entre  mitj  del  brancatje  despullat... 

El  vent  que,  rondinant,  se  las  emporta, 
arrastra  un  nuvolot  per  el  cel  blau. 

Gris  el  paisatje,  vermellós  el  núvol, 
arreu  se  sent  una  impressió  hivernal. 


Els  oronells,  xiscant,  l’espay  fendeixen 
despedintse  del  niu  abandonat... 
els  oronells,  xiscant,  deixan  la  serr^ 
y  traspassan  furients  la  blava  mar. 

Y  al  veure  voltejar  las  fullas  secas 

—  Veníul  veníul  —  els  cridan,  tot  xisclant.' 

— Veníul  Allà  hont  aném  el  vent  no  hi  bufa; 
veniu,  qu'allà  l’hivern  no  s’hi  extén  mayl  — 

Y  las  fullas  talment  sembla  que  diguin, 
corsecadas  y  solas,  tot  rodant: 

— Nosaltres  no  podém:  Som  de  la  terra  .. — 


Y’Is  oronells,  xisclant,  creuhan  la  mar. 

Trinitat  Catasús  y  Catasús 

La  Junta  Permanent  de  la  Unió  Catala¬ 
nista,  en  cumpliment  del  article  sisé  de  sos 
Estatuts,  ha  convocat  a  totas  las  entitats  ad- 
heridas  y  als  socis  individuals  al  Consell  ge¬ 
neral  que’s  reunirà’l  diumenge,  i  i  del  actual, 
a  las  deu  del  mati,  y  que’s  rependra  si  aixis 
convé  a  las  tres  de  la  tarda  del  mateix  día, 
en  son  nou  estatje  social  (Boters,  6,  princi¬ 
pal,  enfront  del  antich  domicili),  pera  tractar 
dels  següents  assumptes:  Estat  de  comptes. 
— Admissió  de  socis. — Elecció  de  càrrechs 
(president,  dos  vocals  y  secretari),  per  dispo¬ 
sició  reglamentaria. — Discussió  de  las  pro¬ 
posicions  que’s  presentin. 

La  Junta  recomana  a  tots  els  convocats  sa 
puntual  assistència,  pregant  als  presidents  y 
directors  de  las  entitats  adheridas  que  hi 
assisteixin  personalment,  y  sols  en  darrer  cas 
per  delegació. 


Acudint  a  la  convocatoria  que’l  «Centre 
Català»  de  Sant  Feliu  de  Guíxols  publicà 
profusament  días  enrera  per  tot  Catalunya, 
gran  nombre  de  fills  de  dita  vila  y  dels  po¬ 
bles  vehins  assistiren  el  dissapte  al  vespre  a 
la  Sala  Vidal,  ahont  el  meeting  se  celebrà. 
Feren  us  de  la  paraula’ls  senyors  següents: 

En  Joan  Casas  y  Arxer,  qu’avans  de  cedir 
la  presidència  al  president  de  la  Unió  Cata¬ 
lanista  senyor  Roca,  exhortà  als  presents  a 
qu’escoltessin  las  doctrinas  qu’anavan  a  ex¬ 
posar  els  oradors,  y  que  com  a  bons  catalans 
deixessin,  al  sentirlas,  la  passivitat,  qu’es  el 
principal  enemich  del  Catalanisme. 

En  Joan  Linares  parlà  en  nom  del  pe- 
riódich  Llibertat  y  dels  catalanistas  de  Pa¬ 
lafrugell;  atacà  als  tirans  moderns  que  venen 
disfressats  de  lliberals  y  demócratas,  atra- 
yentse  aixís  al  poble  per’acoblarlo  en  un  sol 
partit  que’s  diu  republicà,  que  no  té  progra¬ 
ma,  y  qu’es  presidit  per  un  sol  home  que 
pot  convertirse  en  dictador.  Recordà  las  pa- 
raulas  de  Pi  y  Margall  dihent  qu’es  tan  odio¬ 
sa  una  república  unitaria  com  una  monar¬ 
quia,  y  atacà  als  diputats  republicans  per  sa 
conducta  durant  la  guerra  de  Cuba. 

En  Baldomer  Tona,  de  «Catalunya  Fede¬ 
ral»,  digué  que  la  llibertat  sols  esta  en  l’au¬ 
tonomia,  aixis  colectiva  com  individual,  per 
més  que  no  podria  dar  sos  fruyts  la  indivi¬ 
dual  aqui  a  Espanya,  hont  la  lley  que  con- 
signa’ls  drets  individuals  es  trepitjada  per 
l’Estat.  Per  aixó  volém  l'autonomia  dels  mu¬ 
nicipis,  de  las  regions  y  de  las  nacionalitats 
del  actual  Estat  espanyol.  Advocà  per  la 
contribució  progressiva  y  la  supressió  del 
impost  de  consums,  y  digué  que  devíam  ins- 
pirarnos  en  las  coníederacions  republicanas 
helvètica  y  nortamericana,  y  jamay  en  l’ab¬ 
solutista  república  francesa. 

En  Bartomeu  Bonhome,  del  «Centre  Ca¬ 
talunya»  de  Sant  Martí  de  Provensals,  parlà 
com  obrer  y  desféu  la  preocupació  originada 
pels  falsos  republicans  (els  unitaris)  de  que’ls 
obrers  no  poden  trobar  la  satisfacció  de  sas 
necessitats  en  el  Catalanisme,  essent  aixís 
que’ls  republicans  s’han  assumit  gratuita- 
ment  la  representació  del  obrer,  que  no’ls  hi 
ha  donada,  mentres  que’l  Catalanisme  es  un 
alt  moviment  social  que  representa  a  totas 
las  classes  al  representar  a  tot  un  poble. 
Desféu  també  ab  gran  lógica’ls  titllats  de 
reaccionaris  que’ns  llensan  els  falsos  llibe¬ 
rals. 

Nostre  company  en  Trinitat  Monegal  di¬ 
gué  que  la  historia  de  la  tirania  es  tan  vella 
com  la  humanitat.  Digué  que  no  fou  lliberal 
la  república  romana,  qu’entre  tants  milions 
d’habitants  sols  tingué  20.000  homes  lliures; 
ni  ho  fou  la  revolució  francesa.  Demostrà 
que’ls  pobles  qu’han  volgut  dominarne  d’al¬ 
tres,  y  quins  individuus  han  perdut  llur  per¬ 
sonalitat  pera  fóndrela  en  la  de  llur  capdill, 
no  han  fet  més  que  tiranisar  pera  ésser  tira- 
nisats  y  absorbits,  y  afegí  qu’es  també  tirànich 
el  socialisme  al  afirmar  que  l’Estat  ho  es  tot, 
y  res  l'individuu.  Digué  que  la  forma  de  go¬ 
vern  més  lliberal  es  sols  aquella  que  mellor 
s’adapti  a  las  costums  y  necessitats  dels  indi¬ 
viduus  d’un  poble,  puig  l’individuu  es  natu¬ 
ralment  qui  ha  de  fer  las  lleys,  y  las  lleys 
no  poden  may  fer  l’individuu,  el  qual  cal 
qu’obri  per  convenciment  y  no  per  obligació. 
El  dia  que  tots  els  de  bona  fe  estiguin  aco¬ 
blats  sota  la  bandera  reivindicadora  de  Ca¬ 
talunya  y  dels  catalans,  aquests  individual¬ 
ment  s’hauràn  educat  lo  suficient  pera  no 
haver  de  tenir  sinó  la  menor  quantitat  possi¬ 
ble  de  govern. 

El  doctor  Martí  y  Julià  comparà’ls  estats 
absorbents  y  antiindividualistas  ab  els  auto- 
nómichs,  y  feu  historia  y  anàlisis  del  nacio¬ 
nalisme  català,  dihent  qu’ell  ens  recorda  que 
tenim  personalitat  pròpia  y  lliure,  que  som 
dignes  de  governarnos  nosaltres  mateixos, 
y  qu’ho  serém  més  a  mida  qu’estudiém  y 
progressém  com  es  nostre  dever.  Demostrà 
que  las  Bases  de  Manresa,  ab  la  organisació 
administrativa  y  governamental  que  dona- 
rian  a  Catalunya  tots  els  estaments  de  la 
terra,  aportarian  una  exigüitat  tal  de  govern, 
que  dificilment  pot  trobarsen  altra  en  els 
pobles  més  civilisats  del  món.  Acabà  fuhete- 
jant  els  jacobinismes  dels  qu’en  nom  del 
progrés  sols  predican  odis,  y  afirmant  qu’es 
sols  d’amor  y  de  germanor  l’obra  del  Cata¬ 
lanisme. 

El  president  en  Joseph  M.a  Roca  resumí 
magistralment  tot  lo  exposat  pels  anteriors 
oradors.  Digué  que’ls  catalanistas  admirém 
als  castellans  que  caygueren  a  Villalar  y 
aborrim  als  que  mataren  las  Germanias  de 
València;  qu’estimém  als  portuguesos  d’Al- 
jubarrota  y  execrém  als  qu’ajudaren  als 

inglesos  al  Transvaal.  Aixó  es,  aymém  al 
oprimit  y  odiém  al  opressor.  Nostra  doctrina 
es,  donchs,  d’amor  y  de  justícia.  Exhortà  a 
que  restablim  l’esperit  català  y  a  que  no 
deixém  las  costums  de  la  terra;  y  al  efecte 
feu  una  crida  a  las  mares.  Acabà  dihent  que 
pera  la  catalanisació  complerta  de  Catalunya 
trobém  exemples  en  nostres  avis,  v  ja  co- 
mensan  també  a  donàrnosels  nostres  fills. 

Tots  els  oradors  foren  aplaudits  ab  gran 
entusiasme.  Entre  las  moltíssimas  adhesions 
al  acte  hi  havia  la  de  la  «Lliga  Regionalis¬ 
ta»,  dolentse  de  no  haver  pogut  enviarhi  ora¬ 
dor.  També  excusà  sa  ausencia  l’autonomisat 
federal  en  Miquel  Laporta. 


Diumenge  passat  al  demati  va  donar  el 
seu  primer  concert  al  teatre  de  Novetats 
la  «Societat  Barcelonesa  de  Quintetos,»  fun¬ 
dada  y  dirigida  pel  distingit  compositor  y 
organista  don  Robert  Goberna. 

La  nova  societat  executà,  ab  més  bona  vo¬ 
luntat  qu’acert,  en  lo  tocant  a  interpretació 
y  claretat,  el  triat  programa,  que,  a  primera 
vista,  semblava  havia  d’atraure  al  nostre  pú- 
blich,  que  diuhen  qu’es  tan  filarmónich.  De 
vegadas  no  ho  sabém  veure  prou  qu’ho  sia 
tant,  peró  en  fi,  ho  diuheny  ja  es  lo  suficient 
pera  que  s’ho  cregui  y  brilli  en  absolut  per 
la  seva  ausencia  en  tota  manifestació  musical 
més  o  menys  seria;  y  de  seria  si  que  ho  fou 
la  que’ns  ocupa. 

Eran  all ó  que  se’n  diu  quatre  gats ,  que  va¬ 
ren  aplaudir  ab  gran  entusiasme  la  interpre¬ 
tació  de  totas  las  pessas,  y  d’una  manera 
especial  la  Sonata  en  sol  major  de  Mozart, 
exquisida  com  sempre;  la  Serenata  d’Haydn, 
la  Fuga  en  do  menor  de  J.  S.  Bach,  l’Alle- 
gretto  scherzando  de  la  Vuytena  Sinfonía  de 
Beethoven,  que,  si  val  a  dirho,  resulta  fluixet 
d’efecte  ab  corda  sola;  y’l  Gran  Quinteto  en 
mi  bemol  de  J.  N.  Hummel,  composició  me- 
ritíssima,  desenrotllada  ab  una  amplitut  y 
serietat  dignas  del  més  calurós  elogi. 

La  «Societat  Barcelonesa  de  Quintetos» 
comensa,  com  se  veu,  ab  més  glòria  que  pro¬ 
fit.  Coratje  y  avant!... 


A  Berlín  s’ha  inaugurat  un  monument  a 
Ricart  Wagner,  construhit  no  per  suscripció 
pública,  ni  a  expensas  del  Ajuntament  de  la 
capital  d’Alemanya,  sinó  per  la  iniciativa  y 
a  costas  d’un  senyor  particular. 

« Amigo  —  dirà  qualsevol  comerciant  de 
per  aquí — ara  si  que  no  podrém  retreure  alló 
de  que’ls  extranjers  saben  honrar  més  el  mè¬ 
rit  y  donan  probas  de  major  cultura,  de  ma¬ 
jor  civisme,  de  major  esplendidesa...»,  etcè¬ 
tera,  etc. 

Qui  tal  digui  s'errarà.  L’iniciador  del  mo¬ 
nument  a  Wagner  es  també  un  comerciant 


senzill,  encara  que  no  hagi  tingut  la  sort  de 
naixe  als  carrers  del  Hospital  0  de’n  Roig. 

El  poble  alemany,  en  general,  s’ha  portat 
malament  ab  Wagner,  com  també  l’Ajunta¬ 
ment  de  Berlín  (no  sabém  si  hi  figuran  gay- 
res  botiguers),  que  ni  ha  subvencionat  el 
monument  ni  ha  assistit  a  sa  inauguració. 
En  cambi  Temperador  ho  ha  entés  un  xich 
mellor,  haventhi  enviat  a  son  fill  segón.  Ha 
obrat,  donchs,  com  a  bon  músich  y  com  a 
bon  comerciant,  emulant  dignament  a  ab- 
dós,  qu’es  tot  lo  que  pot  fer  un  emperador. 


El  «Centre  Popular  Catalanista»  de  Sant 
Andreu  de  Palomar  ha  publicat  el  car¬ 
tell  del  certamen  literari  que  celebrarà’l 
dia  29  del  vinent  novembre.  S’ofereixen 
dotze  premis,  y’l  jurat  està  compost  pels 
senyors  Joaquim  Riera  y  Bertràn,  president; 
Antoni  Aulestia  y  Pijoan,  Joseph  Maria 
Valls  y  Vicens,  Domingo  Marti  y  Julià,  Nar¬ 
cís  Fuster  y  Domingo  y  Joseph  Alcoverro  y 
Carós,  vocals;  y  Joseph  Reventós  y  Casas, 
secretari.  Els  trevalls  deuhen  enviarse  al 
«Centre  Popular  Catalanista,»  carrer  de  Ca¬ 
sanovas,  45,  avans  del  dia  15  de  novembre. 


Publicacions  rebudas: 

La  Barca ,  drama  lirich  d’Apeles  Mestres,  en 
elquehi  brillan  las  qualitats  características 
d’aquest  poeta.  Recentment,  ab  motiu  de 
son  estreno,  se’n  ocupà  nostre  critich  teatral 
en  la  corresponent  secció.  L’obra’s  ven  a  una 
pesseta. 

Els  trevalls  se  publican  baix  la  exclusiva  responsabi¬ 
litat  de  sos  autors. 

No  s’admeten  els  que  no  sían  inèdits. 

No’s  tornan  els  originals. 

Se  donarà  compte  de  las  obras  rebudas  en  aquesta 
redacció,  y  de  las  qu’ho  mereixin  se’n  farà  crítica. 

Preus  de  suscripció: 


CATALUNYA:  Un  any . 8  Pessetas. 

j  Mitj  any . 4’5°  * 

1  Trimestre .  2’25  » 

ALTRAS  REGIONS  D’ESPANYA: 

Un  any .  9  * 

EXTRANGER:  Un  any . io  Franchs. 

Número  corrent . 20  Cèntims. 

»  atrassat,  ab  folletins.  ...  40  » 

»  »  sense  folletins.  .  .  25  > 


El  número  corrent  no’s  ven  sense  folletins. 


Fidel  Giró,  impressor. —  Carrer  de  València,  233 


Redacció  y  Administració: 

Plassa  del  Teatre,  6,  entressol. 


NÚMERO  CORRENT . 20  CÈNTIMS. 

>  ATRASSAT,  AB  FOLLETINS .  .  40  » 

»  »  SENSE  FOLLETINS.  25  > 


SUMARI: 

Prosseguim  la  lluyta,  per  Joseph  M.a  Rosich. — Unió 
Catalanista:  Consell  General  de  representants.  — 
Mès  sobre  l'anaiquía  ortogràfica,  per  Claudi  Mas  y 
Jornet.— Fragment  d'una  carta,  per  Xavier  de  Zen- 
gotita.— La  Majestat  no  té  peus,  per  Arnau  Martí¬ 
nez  y  Serinà.-  Sonets,  per  P.  Riera  y  Riqué:— Pre¬ 
garia,  per  Joseph  Brosa  Roger. — Teatres,  per  Emili 
Tintorer.— Lliga  Burgesa  contra  la  Putrefacció  Aris- 
to-àcrata:  Cabas  de  pobre,  per  F.  Pujulà  y  Vallés; 
Pera’l  cabàs,  per  Trinitat  Monegal;  El  meu  rosegó, 
per  Lluis  Via;  Una  engruna  més,  per  Oriol  Martí; 
Adhesió  incondicional,  per  Geroni  Zanné. — Novas. 

FOLLETI: 

MARINES  Y  BOSCATJES,  per  Joaquim  Ruyra.  — 
Plech  38. 

MÉS  ENLLÀ  DE  LAS  FORSAS ,  per  Bjornstjerne 
Bjornson.— Traducció  catalana.— Plech  12. 


PROSSEGUIM  LA  LLUYTA 

Ab  tres  obstacles  capdalissims  topa’l  Cata¬ 
lanisme  en  la  seva  tasca,  qu’es  principal¬ 
ment  de  restauració  del  esperit  català;  obs¬ 
tacles  que,  procedint  de  diferents  orígens, 
coincideixen  en  llurs  efectes.  El  meridiona- 
lisme,  com  a  meridionals  que  som,  la  difu¬ 
sió  del  temperament  castellà,  tan  oposat  al 
nostre,  desde  fa  tant  temps,  y’l  frévol  modo 
d’ósser  de  la  societat  moderna  en  general,  no 
podóm  menys  de  reconeixe  qu’han  exercit  y 
exerceixen,  poderosament  encara,  pertor¬ 


badora  influhencia  sobre’ls  catalans,  modi¬ 
ficant  llur  característica.  El  temperament 
primitiu  català  es  innegable  qu'es  dels  més 
equilibrats:  al  esperit  pràctich  dels  septen 
trionals  hi  ajuntava,  atemperant  la  fredor 
d’aquests,  el  sentimentalisme  de  las  rassas 
del  Sud,  justament  contraposat  a  la  vega¬ 
da  pel  modo  d’ésser  calculador  d’aquells; 
emperò  avuy  s’ha  de  confessar  qu’ha  dege¬ 
nerat  notablement,  y  no  té  res  d’extrany, 
donchsno  endebadas  som  homes  y  per  lo 
tant  modificables,  ni  en  va  passan  els  anys 
d’acció  degenerativa.  Y’is  catalanistas  ha- 
vém  de  comensar  aquesta  obra  de  restaura¬ 
ció  del  temperament  català  en  nosaltres  ma¬ 
teixos,  adquirint  las  virtuts  dels  nostres 
avant-passats.  El  Catalanisme  histórich  ja’ns 
ha  donat  l’exemple.  Observém  com  va  ab 
serenitat,  sense  defalliments  ni  entusias¬ 
mes  inmotivats,  prosseguint  la  seva  tasca,  y, 
encara  qu’en  apariencia  molt  poch  a  poch, 
cóm  avansa.  Passaren  els  entusiasmes  repu¬ 
blicans  del  1893  y’is  aixelabraments  patrio- 
ters  de  las  darreras  colonials...  y  han  tornat 
altra  volta  las  febradas  de  republicanisme 
que  tornaran  a  desapareixe,  peró’l  Catala¬ 
nisme  no  ha  mimvat;  ab  el  dalit  que  dona’l 
convenciment,  va  fent  via;  els  seus  homes, 
molts  d’ells  físicament  envellits,  encara’s 
senten  joves  per’anar  endevant. 

Tots  estém  conformes  en  que  quan  hagim 
assolit  catalanisar  a  Catalunya,  qu’es  lo  ma¬ 
teix  que  reconstituhir  el  caràcter  català,  hau- 
rém  assolit  la  victorià.  Ni’ls  sostenidors  del 
actual  regim  per  mediació  de  llurs  tentàculs 
xucladors,  els  cacichs  y  caciquets  de  totas 
las  categorías,  podràn  atuhir  el  lliure  voler 
del  poble,  ni  aquest  se  deixarà  enlluhernar 
pels  regressius  propagandistas  d’un  avens 
mentida.  Més  clar:  ni’ls  Planas  y  Casals,  ni 
els  Comas  Masferrer,  ni'ls  Clua,  ni’ls  Roure, 
ni’ls  Godó,  ni’ls  demés  cacichs  de  major  0 
menor  quantia  podràn  fer  y  desfer  com  ara 
al  seu  capritxo  y  ab  la  major  impunitat,  ni’ls 
Lerroux,  Junoy,  Vallés  y  Ribot  y  demés 
clowns  mal  intencionats,  fent  servir  d’arca- 
bota  a  la  pobra  República,  tindràn  püblich 
pera  las  sevas  grotescas  elucubracions  so¬ 
cialment  anorreadoras.  Donchs  per’assolir 
aquesta  transformació  en  el  modo  d’ésser 
actual  de  nostre  poble,  es  menester  que  co- 
mensém  per  adquirirlas  nosaltres  las  virtuts 
que  aspirém  practiquí’l  poble  català.  La  fer¬ 
mesa  de  caràcter,  la  perseverancia  en  nostre 
comés,  l’entusiasme  per  tot  lo  que  signifiqui 
avens,  la  conmiseració  pera’ls  contraris  que 
babejan  impotents,  el  renunciament  a  las 
recompensas  personals,  el  culte  de  la  bellesa: 
heusaquí  las  características  del  esperit  català 
fruyt  de  la  natural  evolució  del  temps,  des¬ 
pullat  de  las  influhencias  extranyas  que 
avuy  el  desfiguran.  Procurém  apropiàrnoslas 
aquestas  virtuts,  y  practiquemlas.  Ellas  ens 
donaràn  la  serenitat,  la  constància  y’l  dalit 
del  Catalanisme  histórich  y  com  aquest,  aju- 
dantlo  en  la  seva  tasca,  veurém  apareixe  y 
desapareixe  com  fochs  d’encenalls  els  movi¬ 
ments  convulsius  que,  momentàniament  y 
no  més  qu’en  apariencia,  ofegaràn  el  nostre, 
que  surarà,  si  no’ns  descoratjém,  resistint  els 
embats  de  las  més  desfetas  tempestats  de  pas¬ 
sions.  Si  no  abandoném  la  pràctica  d’aques- 
tas  virtuts,  no  sentirém  enfeblirnos  devant 
d’una  derrota  que  no  més  es  aparent,  0  del 
company  que  claudica  ocupant  un  lloch  de 
compromís.  Això  encara’ns  allissonarà  pera 
perseverar. 

De  tots  modos,  creyém  que’l  defalliment 
que  no  fa  gayre  s’havia  apoderat  dels  que 
darrerament  havian  ingressat  al  Catala¬ 
nisme  era  degut,  més  que  a  res  més,  a  no 
haverse  totalment  operat  en  ells  la  transfor¬ 


mació  indispensable.  S’assemblava  massa 
llur  empenta  a  la  que  caracterisa  als  movi¬ 
ments  de  poca  durada.  Fins  creyém  qu’ha 
sigut  saludable  pera  la  nostra  causa,  donchs 
ha  netejat  el  nostre  camp  de  febles  y  ambi¬ 
ciosos  concupiscents,  y  en  cambi  ha*  enro¬ 
bustit  als  perseverants  fentlos  més  aptes 
pera  la  lluyta.  Perque  cal  que  sempre  esti- 
guém  ben  amatents  pera  sostenirla  ben  en- 
layre  la  bandera  dels  nostres  ideals.  S’apro- 
pan  días  en  que,  com  vents  malestruchs, 
inhumanas  passions  enverinadas  per  gent 
que  no  tenen  cap  mena  d’afecció  a  la  nostra 
terra,  l’agitaràn  sense  compassió  valentse 
dels  febles,  dels  inconstants  y  dels  ambicio¬ 
sos,  y  havém  de  disposarnos  com  un  sol 
home  a  resistirlas  y  combàtrelas,  no  perque 
son  imperi  hagi  d’ésser  de  durada,  tota  ve¬ 
gada  que  no’s  fonamenta  en  res  sólit  ni  esta¬ 
ble,  sinó  per  l’obra  de  perversió  que  sempre 
realisan.  Y  com  que  la  finalitat  de  la  nostra 
causa  està  molt  per  sobre  dels  resultats,  fa¬ 
vorables  0  no,  d’una  lluyta  electoral — sense 
qu’aixó  vulgui  dir  qu’havém  de  renunciar  a 
pendrehi  part — un  cop  amaynada  la  excita¬ 
ció  barrohera  y  xorca,  devém  prosseguir  ab 
el  mateix  brahó  la  nostra  tasca  d’obrir  els 
ulls  als  catalans  y  d’ensenyàrloshi’l  camí  de 
llur  redempció. 

En  resum:  havém  de  pprtarnos  a  la  cata¬ 
lana,  prosseguint,  ab  el  coratje  y  constància 
propis  de  la  nostra  nissaga,  la  magna  obra 
del  Catalanisme  histórich  de  fer  recobrar  llur 
pròpia  naturalesa  als  nostres  germans.  Lluy- 
tém  sempre,  a  tota  hora,  sense  defallir  un 
sol  moment,  contra  tot  lo  que’ns  priva  de  lo 
qu’es  ben  nostre,  qu’aixis  com  la  imposanta 
riuhada  fa  desapareixe  del  fons  del  llit  del 
riu  tots  els  obstacles  que  s’oposan  a  la  seva 
poderosa  corrent  y  fertilisa’l  terreny  que 
inonda,  la  virtualitat  del  Catalanisme  farà 
desapareixe  del  fons  de  la  conciencia  cata¬ 
lana  tots  els  obstacles  qu’entorpeixen  el  seu 
natural  desenrotllo  de  que  parlavam  al  prin¬ 
cipi,  y  al  ensemps  farà  forts  y  aptes  als  que 
rebin  la  vivificanta  tebior  de  la  seva  alenada 
poderosa. 

Joseph  M.a  Rosich 

las  deu  del  matí  del  diumenge 
día  II  del  corrent  va  reunirse’l 
Consell  General  de  representants 
de  la  Unió  Catalanista.  Oberta 
la  sessió,  el  secretari  senyor  Ro¬ 
camora  llegí  l’acta  de  la  sessió 
anterior,  que  fou  sense  discussió 
aprobada.  El  president  senyor 
Roca  endressà  un  sentit  recort  als  catalanistas  difunts 
senyors  Gallissà,  Renyé  y  Viladot  y  Got  y  Anguera,  que 
pertanyían  a  la  Unió ,  com  també  al  senyor  Xuclà y  Mau- 
ricio,  redactor  de  La  Renaixensa  mort  recentment. 

Donà  compte  dels  actes  realisats  per  la  Unió,  ja  de 
pròpia  iniciativa,  ja  sols  prenenthi  part  en  bé  de  la 
causa  autonomista;  entre’ls  primers  el  meeting  celebrat  al 
Tívoli  en  29  de  mars  d’enguany,  y  altres  meetings  orga- 
nisats  per  la  Junta  Permanent  en  diversas  poblacions  de 
Catalunya.  Feu  esment  del  acte  d’entrega  de  la  ban¬ 
dera  a  la  Unió  Catalanista  per  las  donas  catalanas  en 
el  monastir  de  Poblet,  recabant  un  vot  de  gracias  pels 
senyors  Maragall  y  Millet,  autors  respectivament  de  la 
lletra  y  la  música  del  himne  de  dita  bandera.  Donà 
compte  d’haver  ofert  la  Junta  Permanent  premis  en 
diferents  certàmens.  Ocupantse  de  las  darreras  eleccions 
de  diputats  a  corts,  digué  que’l  Catalanisme  havia  Uuy- 
tat  en  tres  districtes,  feu  ressaltar  la  moralitat  ab  que 
s’havia  procedit,  atenentse  a  lo  establert  en  nostras  as- 
sambleas,  y  protestà  de  las  insidiosas  suposicions  y  falsas 
afirmacions  d’algún  periódich  que  s  havia  permès  dub¬ 
tar  de  la  extricta  correcció  ab  que  havían  procedit  els 
candidats  y  las  associacions  de  la  Unió.  «Aquest  perió¬ 
dich,  digué,  es  La  Devantera .» 

El  tresorer  senyor  Patxot  llegí  sa  memòria,  de  la 
que’s  desprèn  qu'ha  mellorat  considerablement  la  situa¬ 
ció  econòmica  de  la  Unió ,  y  en  la  que’s  dona  compte  de 
que  restan  actualment  en  caixa  i.oó7’22  pessetas. 

Els  senyors  Folguera  y  Duràn  y  Vidal  Valenciano 
proposaren  que  s  fes  imprimir  y’s  circulés  profusament 
dita  memòria,  acordantse  aixís. 

El  mateix  tresorer  proposà  concedir  a  las  entitats 
que  no  han  satisfet  sas  quotas,  un  plasso  fins  al  31  de 
desembre  vinent,  passat  el  qual  seràn  expulsadas  las 
que  no  hagin  cumplert.  Aixís  s’acordà.  El  senyor  Pat- 
xó  recomanà  l’us  de  sagells  de  la  Unió ,  reparuntse  en¬ 
tre’ls  presents  uns  talonaris  que  facilitan  la  manera  de 
fer  las  demandas. 

El  senyor  Roca  donà  compte  d’haver  cambiat  son 
nom  l'Associació  Popular  Regionalista  convertintse  en 
Associació  Popular  Catalanista,  y  d'haverse  refundit  va- 
rias  entitats  en  una  sola  ab  el  títul  de  Aplech  Catala¬ 
nista.  També  explicà  la  fusió  de  las  asociacions  de 


Pals  y  Palafrugell  y  la  conversió  de  l’agrupació  La 
Reixa  en  comissió  benèfica. 

Se  procedí  a  la  votació  de  las  adhesions  a  la  Unió , 
quedant  acceptats  com  a  socis  co.ectius: 

L’Associació  Catalanista  «Pau  Claris»,  de  Guissona. 

L’Associació  CalalamsLa,  de  Montblanch. 

El  Foment  Catalanista  «Verdaguer»,  de  Granadella. 

El  Centre  Catalanista  «L’Avens»,  de  Cornellà  del 
Llobregat. 

L’Associació  Catalanista  d’Agramunt  y  sa  comarca. 

La  Joventut  Catalanista  de  Tarragona,  y  l'agrupació 
«Lo  Sometent»  de  Barcelona. 

Y  com  a  soci  individual,  en  Felip  Dalmases  y  Gil,  de 
Barcelona. 

La  votació  fou  de  230  vots. 

A  la  una  de  la  tarda’s  suspengué  la  sessió  pera  re- 
péndrela  a  las  tres.  Al  renuarse,  s  dona  compte  de  la 
dimissió  presentada  pel  vocal  en  Frederich  Pujula  y 
Vallés,  que  fou  acceptada  donat  son  caràcter  dirrevo- 
cable. 

Se  procedeix  a  la  provisió  dels  càrrechs  vacants,  re¬ 
sultant  elegits  els  senyors  següents:  Domingo  Martí 
Julià,  Candi  Robert,  Trinitat  Monegal,  Andreu  Pons  y 
Santacreu  y  Jaume  Gubern;  quedant  constiluhida  la 
Junta  Permanent  de  la  Unió  en  la  torma  següent: 

President,  Domingo  Martí  y  Julià;  vis  president,  An¬ 
toni  Campmany;  vocals,  Candi  Robert,  Andreu  Pons  y 
Santacreu  y  Trinitat  Monegal;  tresorer,  F  erràn  Patxot, 
y  secretari,  Jaume  Gubern. 

Tot  seguit  s  aproban  per  aclamació  las  següents  pro¬ 
posicions  de  la  presidència:  Que  las  actas  dels  Consells 
generals  qu'en  lo  successiu  se  celebrin  se  redactin  sen¬ 
zilla  y  sobriament,  limitantse  a  consignar  els  acorts 
que’s  prenguin;  que’ls  socis  individuals  que  resideixen 
al  extranger  puguin  delegar  sa  representació  en  las 
Assambleas  y  Consells  generals;  (a  una  pregunta  d’un 
representat  contesta  la  presidència  puntualisant  lo  que 
s’enten  per  viure  al  extranger);  y  donar  las  gracias  a  las 
donas  catalanas  y  a  tots  els  que  contnbuhiren  a  la  testa 
organisada  a  Poblet  pera  la  solemne  entrega  de  la  ban¬ 
dera  a  la  Unió. 

Després  d'un  lleuger  incident  entre’ls  senyors  Roca 
y  Robert  sobre  la  oportunitat  y  forma  de  que  figuri  la 
bandera  en  determinats  actes  y  Uochs,  se  dona  lectura 
a  algunas  proposicions  presentadas. 

La  primera  es  la  del  senyor  Morera,  demanant  que 
las  votacions  pera  l’admissió  de  socis  individuals  siguin 
nominals,  obligantse  a  tot  aquell  que  voli  en  contra  de 
l’admissió  d’un  soci  a  qu’expliqui’ls  motius  del  seu  vot. 
Després  d’una  lleugera  discussió,  es  rebutjada  la  propo¬ 
sició  per  unanimitat,  lo  qual  sembla  molestar  al  senyor 

Morera,  qu’havía  pres  l’assumpte  baix  un  punt  de 
vista  massa  personal. 

Se’n  llegeix  un'altra  del  mateix  senyor,  proposant  la 
expulsió  del  periódich  La  Devantera;  peró  com  que’l 
senyor  Morera  s’ha  retirat  del  local  y  ningú  ha  fet  seva 
la  tal  proposició,  de  fet  ha  quedat  retirada. 

Després  el  senyor  Roca’n  llegeix  una  firmada  pels 
senyors  Oriol  Martí,  Trinitat  Monegal,  Joan  Serinà, 
Arnau  Martínez  y  Serinà,  Lluís  Via,  Lluís  Marsans, 
Candi  Closa,  etc.,  (en  representació’ls  tres  últims  de 
Joventut,  y  d’altras  entitats)  concebuda  en  els  següents 
termes: 

«Que’l  Consell  general  acordi  la  celebració,  dintre 
del  segón  trimestre  de  1904,  d’una  Assamblea  General 
de  Delegats  en  la  ciutat  de  Barcelona,  pera  tractar  y 
discutir  si  es  procedent  la  revisió ,  y  en  cas  necessari 
la  reforma  de  las  Bases  de  Manresa  » 

En  Oriol  Martí,  atenent  las  indicacions  de  la  presi¬ 
dència,  la  defensa  breument  peró  ab  energia.  Diu  que 
aquesta  proposició  es  filla  d’altras  que  durant  quatre, 
anys  venen  presentantse  tenint  en  compte  que  las  cir- 
cunstancias  en  que’s  trobava’l  Catalanisme  han  cambiat, 
y  per  lo  tant  creu  qu’algunas  modificacions  son  neces- 
sarias.  En  diferents  Consells  s'ha  convingut  en  que  las 
Bases  de  Manresa  son  revisables;  sols  s’ha  discutit  la 
oportunitat  «Nosaltres,  diu,  no  demaném  aquesta  re¬ 
visió  pera  que  triomfi  una  majoria  orgullosa  ni  pera 
que’n  quedi  una  minoria  ofesa:  lo  que  volém  es  tre- 
vallar  serena  y  clarament  en  bé  del  progrés  de  Cata¬ 
lunya.»  Diu  que  las  circunstancias  políticas  han  cam¬ 
biat,  y  que’l  verdader  perill  pera’l  Catalanisme  està  en 
que  no's  manifestin  clarament  las  diferentas  tendencias 
que  política  y  socialment  l’integran.  Defensa  que  la 
Assamblea’s  celebri  a  Barcelona,  y  fa  notar  que'l  con¬ 
cretar  la  fetxa  de  la  celebració  obeheix  al  desitj  de  lliu¬ 
rar  a  la  Junta  Permanent  de  tot  compromís  o  tot  dubte 
devant  de  la  susceptibilitat  dels  que  s’oposessin  a  la 
celebració  de  l’Assamblea,  donchs  d’aquesta  manera 
la  Permanent  no  faria  més  qu’atendres  a  lo  ja  acordat, 
al  convocaria. 

El  senyor  Casals  creu  que  las  Bases  son  reforma- 
blès,  peró  qu’ara  no  es  ocasió  oportuna.  No  obstant, 
opina  que  s’haurían  de  completar  per  lo  que  respecta 
a  la  qüestió  social. 

El  senyor  Marsans  defensa  la  proposició  insistint  en 
qu’ella  no  suposa  esperit  d’indisciplina,  sinó  un  vehe¬ 
ment  desitj  de  que  Catalunya  emprengui  un  camí  de 
progrés  y  llibertat. 

El  senyor  Món  diu  qu’està  conforme  en  que’s  celebri 
l’Assamblea,  y  que  sigui  a  Barcelona,  peró  may  pera 
modificar  unas  Bases  que  califica  de  memorables.  Diu 
que  no  hem  d’imitar  a  Espanya  que  cambía  contínua¬ 
ment  de  constitucions  y  de  lleys,  y  que  ab  el  sol  acort 
del  Consell  General  declarant  que  son  reformables  las 
Bases  de  Manresa,  aquestas  perdrían  forsa  moral.  En 
fí,  diu  que  ab  onze  anys  que  comptan  de  vida,  encara 
no  han  envellit.  Després  invoca’l  patriotisme  de  tots 
y  aconsella  qu’esperém,  pera  reformarlas,  a  que  hagim 
guanyat  el  plet  que  sostenim  ab  Castella 

En  Manel  Folguera  reconeix  la  importància  de  la 
qüestió,  y  diu  que  s’ha  d’examinar  ab  serenitat.  Defineix 
lo  que  fou  la  Unió  en  son  principi,  y  creu  que  realment 
las  circunstancias  han  cambiat.  Creu  que  sols  seria 
útil  l’Assamblea  si’s  tractés  d’atraure  elements  qu’avuy 
estan  fora;  y  confonent  l’esperit  de  la  proposició,  que 
califica  de  noble  y  desinteressada  en  sos  fins,  diu  que  té 
por  que  aqueds  elements  serían  pertorbadors  y  podrían 
no  estar  animats  d’aquell  ample  esperit  de  llibertat  y 
tolerància  de  que  fins  ara’  ha  donat  probas  la  Unió. 
També  manifesta’l  temor  de  que  sols  bi  acudissin  els 
exaltats  de  la  esquerra,  en  quin  cas  podrían  veures 
obligats  a  retirarse’ls  altres.  Per’xó  creu  que  sols  podria 


votarse  la  proposició  quan  la  Junta  Permanent  tingués 
la  seguritat  de  que  concorrerían  a  l’Assamblea  tots  els 
autonomistas,  y  de  que  aquests  tenen  l'esperit  de  lli¬ 
bertat  y  tolerància  tan  ample  com  nosaltres 

En  Trinitat  Monegal  defensa  calurosament  la  pro¬ 
posició,  esforsantse  en  demostrar  qu’ella  sols  obeheix  al 
desitj  de  que’l  camp  del  Catalanisme  sigui  ben  ample. 
Diu  que  l’any  passat  se  va  facultar  a  la  Junta  Perma¬ 
nent  pera  reunir  l’Assamblea  y  no  s’ha  reunit,  ignorant- 
se’l  per  qué.  El  senyor  Roca  interromp  dihent:  «Perque 
no  varem  creureho  oportú.»  En  Monegal,  respectant  els 
ignorats  poderosíssims  motius,  continúa  extenentse  en 
consideracions  pera  demostrar  que  las  Bases  de  Man¬ 
resa  adoleixen  d’ésser  fetas  pera  un  estatja  constituhit; 
y  s’ha  de  tenir  en  compte  que  Catalunya  no  ho  es. 
Una  cosa  es  l’esperit  de  las  Bases  de  Manresa,  que  tots 
respectém,  y  un’altra  la  lletra,  com  una  cosa  es  la 
Constitució  y  un’altra  la  organisació  política  positiva. 
Quan  se  tracta  de  lo  essencial,  o  sigui  de  l’Autonomia 
de  Catalunya,  tots  estém  conformes,  peró  quan  se  tracta 
de  la  organisació  política,  per  exemple  de  las  relacions 
entre  la  Iglesia  y  l’Estat,  del  sistema  electoral,  etcètera, 
mentiríam  si  diguéssim,  com  avuy  tenim  de  dir  al  de¬ 
fensar  incondicionalment  las  Bases  de  Manresa,  que 
tots  estém  completament  d’acort.  Diu  que  dintre’l  Ca¬ 
talanisme  hi  hà  un  element  conservador  y  un  altre 
reformista,  y  qu’abdós  tenen  dret  a  predicar  las  sevas 
ideas  y  a  discutirlas.  «Sobre  tot,  diu,  tenim  empenyo 
en  que’s  celebri  l’Assamblea  no  pera  imposar  las  nos- 
tras  ideas,  sinó  pera  que  se  sentin  nostras  paraulas  y’s 
vegi  d’una  vegada  clarament  que  dintre’l  camp  del 
Catalanisme  hi  hà  forsas  ben  nombrosas  qu’estàn  ani- 
madas  d’un  esperit  amplament  progressiu.» 

Per  fí,  després  de  varias  rectificacions,  el  senyor 
Folguera,  ab  una  habilitat  parlamentaria  molt  fina, 
presenta  una  nova  proposició  demanant  a  la  Junta 
Permanent  qu’en  la  vinenta  Assamblea,  si  estima  qu’ha 
d’ésser  pera’l  bé  del  Catalanisme, ’s  tracti  de  la  revisió 
de  las  Bases  de  Manresa  y  dels  acorts  d’altras  Assam- 
bleas,  y  si  no  ho  estima  convenient,  se  discuteixi’l  tema 
de  «El  Catalanisme  y  la  qüestió  social». 

Posadas  a  votació,  la  primera  es  rebutjada  per  130 
vots  contra  57  y  25  abstencions.  La  segona  es  aprobada 
per  gran  majoria. 

Y  acaba’l  Consell  ab  un  discurs  del  senyor  Roca  y 
un  vot  de  gracías  als  individuus  sortints,  proposat  pel 
senyor  Vidal  y  Valenciano. 

Ara  sols  falta  que  la  nova  Junta  Permanent,  com  es 
de  creure,  fassi  bon  us  del  vot  de  confiansa  otorgal. 
Nosaltres  confiém  que  las  poderosíssimas  y  reservadas 
rahons,  o  escrúpu'.s,  que  impediren  a  l’anterior  Junta 
Permanent  el  portar  a  cap  l’Assamblea,  desapareixe¬ 
ran,  y  podrà  aquesta  tenir  lloch  pera  bé  de  la  causa  que 
defensém. 


Estavan  representadas  al  Consell  las  següents  en¬ 
titats: 

Lliga  de  Catalunya,  id.  de  Nostra  Senyora  de  Mont¬ 
serrat  de  Barcelona,  id.  Regional  de  Manresa. 

Centre  Escolar  Catalanista,  Català  de  Sabadell,  Ca¬ 
talanista  de  Girona,  Català  de  Sant  Sadurní,  Catala¬ 
nista  de  Figueras,  Catalanista  Graciench,  Català  de 
Sant  Feliu  de  Guíxols,  Catalanista  de  Sant  Feliu  del 
Llobregat,  Català  de  Santiago  de  Cuba,  Popular  Cata¬ 
lanista  de  Sant  Andreu  de  Palomar  y  Català  de  Ma¬ 
taró. 

Associació  Catalanista  de  la  Costa  de  Llevant,  Obre¬ 
ra  de  Manresa,  Catalanista  de  Lleyda,  Catalunya  y  Avant, 
Catalunya  Autònoma,  Aplech  Catalanista,  Escut  Em- 
porità  de  La  Bisbal,  Protectora  de  la  Ensenyansa  Cata¬ 
lana,  Lu  Segrià  d’ Almenar,  Ralcl  de  Casanova  de  Mar,- 

lleu,  Catalunya  de  Lleyda,  Popular  Catalanista  de  Cas. 
tellar  del  Vallés,  Centre  Catalanista  Sarrianench,  Gent 
Nova  de  Badalona,  Catalanista  de  Sant  Boy,  La  Barre¬ 
tina  Torellonenca  de  Torelló,  Catalunya  de  Sant  Martí 
de  Provensals,  Catalanista  de  Molins  de  Rey,  Lo  Tràn- 
gul,  Catalanista  de  Sant  Joan  Despí,  Lliga  Autonomista 
dc  Calaf,  Artístich  Catalanista  del  Poble  Nou,  Lo  Clam 
d’Espluga  de  Francolí,  y  Catalanista  de  Premià. 

Agrupacions  de  Mollet,  Vilassar  de  Mar,  Sant  Feliu 
de  Codinas,  Cassino  Mercantil,  Targa,  Ramón  Llull 
Sallent,  Los  Segadors,  Olot,  Propaganda  Catalanista, 
Bach  de  Roda,  Agullana  y  altras. 

Periódichs:  La  Renaixensa ,  Lo  Geronés,  La  Costa  de 
Llevant,  Gent  Nova ,  La  Comarca  de  Lleyda ,  Llevant , 
Montserrat ,  La  Sembra ,  Lo  Vendrellench ,  La  Rierada  y 
Joventut. 


MÉS  SOBRE  L'ANARQUÍA 
ORTOGRÀFICA 

«Obrint  els  periódichs  a  tots  els  sistemas 
ortogràfichs,  l’autonomia  hi  guanyaria  tant 
com  nostra  llengua.» — Ab  aquestas  paraulas 
acabava  mon  article  L' anarquia  ortogrà¬ 
fica  (1),  conieslat  pel  redactor  de  Joventut 
don  Oriol  Martí  baix  el  titul  Ortografias  ra¬ 
cionals  (2),  y  ab  ellas  comenso  la  present  rè¬ 
plica  ja  que,  després  de  lo  dit  per  mon  ad- 
versant,  en  lloch  de  mudar  de  criteri  m’hi  he 
afermat  encara  més.  íQu’estich  en  un  erro?... 
No  seré  jo  qui  ho  negui  per  més  que’l  senyor 
Marti  no  me’n  ha  convensut;  y  no  es  que  jo 
intenti  convéncel  a  n’ell  ni  a  ningú  de  que  la 
veritat  està  de  la  meva  banda,  puig  may  me 
he  cregut  infalible,  sinó  que  ab  aquestas 
ratllas  me  proposo  únicament  exposar  las 
tahons  que’m  fan  persistir  en  la  opinió 
d’avans,  y  de  passada  contestar  a  certas 
preguntas  del  senyor  Marti,  qui  podria  atri- 
buhir  a  desatenció’l  meu  silenci. 

Donant  per  reproduhit  lo  que  alego  en  mon 
article  anterior,  aném  per  parts. 

I.  —  Obrint  els  periódichs  a  lots  els  sistemas 
ortogràfichs ,  l'autonomia  hi  guanyaria . — 
Crech  que  sols  a  un  abús  de  llenguatje  es 
degut  qu’ab  el  mateix  nom  de  lleys  se  designi 
aixis  las  relacions  de  causalitat  en  la  Natu¬ 
ralesa — matemàticas,  fatals,  suaus,  ex  visce- 
ribus  rei , — com  las  convencions  políticas  que 
regulan  la  vida  dels  pobles  y  dels  ciutadans, 
— arbitrarias  d'estira  y  afluixa,  aclaparado- 
ras,  imposadas.  Si  la  denominació  menta- 


(1)  Vegis  Joventut,  n  189. 
(2,  Id.,  id.  190. 


da’s  reservés  exclusivament  pel  primer  cas, 
en  que  la  paraula  lley  esdevindria  més  justa 
tot  y  essent  feta  pel  segón,  aclariria’l  dubte 
del  senyor  Marti  respecte  del  concepte  que 
tinch  de  l’autonomia,  dihent  que  la  entench  y 
la  desitjo  ampla,  ben  ampla,  sens  altras  limi¬ 
tacions  que  las  de  la  Lley.  Per’xó  com  nos¬ 
tre  gran  pensador  Pompeyus  Gener  (1)  soch 
amich  de  «llibertat,  individualitat  potenta  y 
y  diferenciada.. .  Res  d’igualtat  ni  d’imposi¬ 
cions  uniformes,  ja  sian  dogmas  religiosos, 
politichs,  socials,  etc.»  La  genteta  burgesa 
riu  maliciosament  devant  d  aqueixas  aspira¬ 
cions  que  seran  utópicas  fins  que’l  concepte 
kantià  de  la  llibertat  visqui  realment  en 
l’home  y  la  Moral  natural  no  passi  d’ésser 
lletra  morta  en  la  sublim  fórmula  evangèlica 
que’ns  ordena  estimar  al  pròxim  com  a  nos¬ 
altres  mateixos:  peró  entre  tant  no  hem  pas 
de  renunciar  al  ideal  que’ns  captiva  ab  sa 
bellesa,  sinó  que  de  mica  en  mica  hem 
d’anar,  per  sucessivas  reivindicacions,  acos- 
tantnos  lo  possible  al  deslliurament  y  a  la 
plenitut  del  jo. 

Partint  del  criteri  exposat,  haig  de  creure 
que  l’autonomia  hi  guanyaria  si  a  cada  es¬ 
criptor  se  li  respectés  la  ortografia  per  que 
senti  predilecció.  Y  ara,  si’l  senyor  Martí 
torna  a  la  mitja  rialla  que  l’altre  dia  li  pro¬ 
vocà  la  meva  defensa  de  l’autonomia  del  es¬ 
criptor,  bon  profit  y  que  duri.  Fins  de  lo  més 
noble  y  enlayrat  pot  riures  qui’n  tingui  ga- 
nas.  Qué  s’hi  farà!...  Las  notas  cómicas  tenen 
més  de  subjectiu  que  d’objectiu. 

II.  —  La  llengua  catalana  també  hi  guanya¬ 
ria. — Si’ls  escriptors  poguessin  valdres  del 
sistema  ortogràfich  que  mellor  els  semblés, 
entre  las  diversas  ortografias  ab  que  aparei- 
xerían  en  la  prempsa  periódica’ls  trevalls  que 
s’hi  publican,  s’entaularia  una  lluyta  paci¬ 
fica  que  a  la  llarga  daria  per  resultat  un 
acort  general,  voluntari,  conscient  ,  en  lo 
que’s  refereix  a  la  traducció  dels  sons  en  sig¬ 
nes.  Avuy,  per  exemple,  s’escriu  caxa-caixa , 
bo  y-boy-boi ,  mitx-mijt-mig ;  si  ve  una  Acadè¬ 
mia,  s’haurà  de  decidir  per  una  0  altra  de 
aqueixas  formas,  y  a  n’els  qui  no  las  usin  els 
recarà  doblegarse  a  la  imposició  acadèmica, 
sigui  encertada  0  no:  en  cambi,  si  totas  sur¬ 
ten  a  llum,  l’escriptor  podrà  escullir  las  que 


,  (1)  Joventut,  n.  189 ,  El  Monument  a  Renan . 

li  vagin  semblant  bonas,  a  mida  que  mediti 
sobre  una  forma  distinta  de  la  qu’ell  emplea 
y’s  convenci  de  que  traduheix  ab  més  exac- 
titut  la  paraula  viva  0  parlada.  D’aquest 
modo  la  iniciativa  individual  no’s  fa  patri¬ 
moni  d’uns  quants,  sinó  qu’s  deixa  a  tots,  y 
las  ventatjas  que  se’n  treurían  de  semblant 
llibertat  no  cal  pas  ferlas  veure  avuy  qu’en 
qüestions  cientificas  no’s  creu  a  ulls  cluchs 
el  magister  dixit  d’altres  temps  y  tothom  vol 
el  dret  d’investigar  pel  seu  compte  malgrat 
las  autoritats  reconegudas  0  per  reconeixe. 
Si  en  totas  las  revolucions  cientificas  un 
home  sol  ha  tingut  rahó  contra’l  món  en  pes, 
no  sé  veure’l  fonament  ab  que,  en  nom  de 
la  Ciència,  ’s  pretén  dogmatisar  y  privar  la 
labor  dels  que  no  siguin  dels  escullits  per 
més  que  figurin  entre’ls  cridats. 

En  l’article  anterior,  com  en  el  present, 
vaig  parlar  de  que’s  respectés  tots  els  sistemas 
ortogràfichs.  Sembla  que’l  senyor  Marti  ho 
devia  entendre  altrament,  perque’m  suposa 
ab  «la  preocupació  tan  arrelada  de  que  pera 
escriure  en  català  no’s  necessita  gramàtica  ni 
reglas  de  cap  mena,))  y  de  que  «al  escriptor 
no  li  cal  més  que  seguir  son  capritxo,  com  si 
la  llengua  d’un  poble  fos  patrimoni  de  cada 
un  dels  individuus  que  la  parlan  y,  molt  so¬ 
vint,  la  malparlan.))  Més  amunt  he  explicat 
el  concepte  que  tinch  de  l’autonomia,  fent, 
per  endevant  y  atenent  al  punt  qu’ara’ns 
ocupa,  la  distinció  que  jutjo  oportuna  entre 
las  lleys  de  la  Naturalesa  y  las  que’ls  homes 
confeccionan.  Ho  recordo  pera  remarcar  que 
la  Gramàtica  d’una  llengua  es,  pera  mi,  una 
veritable  lley  natural,  y  no’l  trevall  d’una 
Acadèmia  0  d’un  gramàtich  quina  tasca  no 
es  altra  cosa  que  un  ensaig  d'interpretació 
d’aquella  lley,  però  de  cap  modo  la  lley  ma¬ 
teixa.  Quan  el  gramàtich  vol  llegislar,  alla- 
voras  ve  la  lley  convencional,  ridícula  y 
tirànica  contra  la  que’s  revela’l  sentiment  de 
la  independencia.  Estich  ben  lluny  de  dema¬ 
nar  que’s  deixi  escriure  sense  gramàtica, 
sense  lley;  lo  que  pretench  es  que’s  deixi  in¬ 
terpretar  dita  lley  a  qui  vulgui'y  pugui.  Qui 
en  la  escriptura  prescindeixi  de  las  reglas 
que  qualsevol  sistema  ortogràfich  conté, 
sigui  per  no  saberne  més,  sigui  per  no  con¬ 
cedir  importància  a  la  ortografia,  es  clar  que 
no  podrà  reclamar  respecte  per  son  modo 
d’escriure,  que  no  respondrà|a  cap  sistema. 


El  senyor  Martí  s’escandalitza  de  pensar 
que  si  prosperés  la  meva  idea  s  condempna- 
ría  als  pobres  lectors  «a  gastarse’ls  ulls  y’l 
cervell  desxifrant  aquella  sanfayna  d'ortogra- 
fias  racionals  que  surtiría.»  Donchs,  miri:  a 
Las  Cuatre  Barras ,  Penades  Nou ,  Lo  Ven - 
drellench — qu’ha  tingut  la  mala  pensada  de 
reproduhir  mon  article  precedent  adherintshi 
quasi  per  complert, — y  en  altres  periódichs 
catalans,  fa  temps  que  s’hi  respecta  tota  mena 
d’ortografías  racionals ,  y  «aquella  sanfayna» 
no  sé  qu’hagi  escursat  la  vista  ni  atrofiat  el 
cervell  de  cap  lector.  Serà  casualitat,  si  vol  el 
senyor  Martí,  a  qui  tanta  llibertat  fa’l  pitjor 
efecte,  com  segurament  deu  fernhi’l  trobarse 
ab  un  aplech  de  catalans  de  distintas  encon- 
tradas  y  sentirlos  parlar  ab  tanta  diversitat 
fónica.  A  mi,  com  a  molts  altres,  me  son  ben 
plahentas  aqueixas  diferencias  naturals: — 
tot  es  qüestió  de  gustos. — cVol  dir  això  que  jo 
desmenteixi  «que’ls  habitants  del  país  ano¬ 
menat  Catalunya  tenim  una  llengua  pròpia , 
una ,  malgrat  las  variants  de  poca  impor¬ 
tància  en  algunas  encontradas»?  Al  menys 
pera  mi  la  conseqüència  fora  viciosa,  perque 
de  voler  que’s  considerin  catalanas  aqueixas 
variants,  sens  excepció,  no  se’n  ha  de  de- 
duhir  la  negació  de  la  unitat  de  llengua  ca¬ 
talana.  iPer  ventura  la  unitat  exclou  la  va¬ 
rietat?  Els  tots  homogenis  son  concepcions 
renyidas  ab  la  realitat.  Y  admetent  els  fets 
tal  com  son;  admetent  que  tan  catalana  es 
una  variant  com  un’altra  d’una  paraula 
dada  del  nostre  llenguatje,  cpe»  qué  en  la  es¬ 
criptura  hem  de  tolerar  privilegis  a  favor 
d’aquesta  variant  en  perjudici  de  las  demés? 
Sens  anar  gayre  lluny,  observarém  que  men- 
tres  en  Pompeu  Fabra  en  sa  Contribució  a  la 
Gramàtica  de  la  Llengua  Catalana  reconeix 
com  a  catalanas  las  variants  alashoras-allavo- 
ras,  ab-am-amb ,  Joventut  no  admet  més  que 
alashoras ,  ab.  ;Es  que  las  altras  variants  son 
corrompudas  o  que  responen  a  «un  mal  entés 
esperit  regional  0  de  poblet?  També  podria 
resultar  que  ab  aqueixas  restriccions  se  con- 
tribuhís  a  empobrir  la  llengua. 

Afirma’l  senyor  Martí  que  jo  crech  «que  la 
riquesa  de  sons  del  català  consisteix  en  que 
un  mateix  mot  tingui  varias  pronunciacions, 
encara  que  vic.iosas»,  y  certament  que  dita 
afirmació  es  ben  gratuita,  puig  no  li  he  dat 
peu  pera  feria.  La  riquesa  de  sons  del  català 

sé  bé  que  consisteix  en  altra  cosa:  en  la  ri¬ 
quesa  de  vocals  de  nostra  parla.  Per’xó  al 
demanar  respecte  pera  tots  els  sistemas  orto- 
gràfichs  vaig  senyalar,  com  una  de  las  ven- 
tatjas  que  se'n  reportarian,  la  possibilitat  de 
que  cada  escriptor  conservés  a  las  paraulas 
els  matisos  qu’ofereixen  en  el  llenguatje  par¬ 
lat:  per’xó  voldria  que’ls  periódichs  que  com 
Joventut  reduheixen  el  número  de  nostras 
vocals  a  sis,  suprimint  la  è  y  la  ò,  permetes¬ 
sin  en  llurs  planas  la  rica  armonia  de  las 
vuyt  vocals  catalanas.  Aixís  s’aniria  descas- 
tellanisant  la  nostra  ortografia,  y  l’extranger, 
sense  necessitat  de  dirigirse  «a  Barcelona,  a 
Vilafranca,  a  Vilanova  o  a  Gratallops»,  po¬ 
dria  coneixe’l  català  mellor  qu’ara. 

L’article  del  senyor  Marti’m  sugereix  bas- 
tantas  observacions  més,  que  deixo  al  tinter 
pera  no  abusar  de  la  hospitalitat  que  Joven¬ 
tut  me  dispensa.  Y,  com  que  no  tinch  intent 
de  seguir  cap  polèmica  sobre  aquest  assump- 
to,  ab  lo  dit  ja  dono  per  satisfet  el  desitj  que 
tenia  de  dir  el  per  qué  de  persistir  en  ma 
opinió  després  de  la  contesta  del  senyor 
Martí. 

Ara,  que  cada  hu  se’n  prengui  lo  que  vul¬ 
gui. 

Claudi  Mas  y  Jornet 


FRAGMENT  D’UNA  CARTA 

«...Y  aquell  dia  vaig  venir  al  teu  chalet 
pera  passar  una  estona  ab  tu  com  de  costúm. 
Y  venia  plena  d’alegria  com  sempre,  peró 
una  mena  d’alegria  diferenta,  una  satisfacció 
que’m  feya  somriure  pel  camí;  venia  a  por- 
tarte  la  bona  nova,  mos  pressentiments  eran 
certs,  haviam  fet  acte  de  vida. 

»En  sent  al  devant  del  teu  chalet  vaig  que¬ 
dar  tota  extranyada.  Tothom  semblava  in¬ 
quiet  y  atrafegat;  a  la  porta  una  elegant 
carretela  t’esperava  y’is  teus  criats  pujavany 
baixavan  ràpidament.  Vaig  entrar.  Arribada 
prop  teu,  te  vaig  trobar  distret  y  preocupat. 
Me  semblà  que  feyas  un  esfors  pera  respon¬ 
dre  a  mas  paraulas,  y  que  no  sabías  cóm  ferho 
pera  dirme  que  me’n  anés.  Estavas  agitat 
com  aucell  que  vol  empendre  la  volada.  Me 
digueres  «adeu»  estrenyentme  la  mà,  vas  pu¬ 
jar  a  la  carretela,  el  cotxer  feu  petar  las  xu- 
rriacas  y’is  cavalls  partiren  al  galop. 

»Jo’m  vaig  quedar  dreta,  aturdida,  plena 
d’estupefacció,  mirant  tristament  cóm  s’allu¬ 
nyava  la  teva  carretela.  Quan  el  cótxe’s  perdé 
de  vista  y  la  porta  de  casa  teva’s  va  tancar, 
jo’m  trobava  encara  inmóvil  en  mitj  del  car¬ 
rer,  sense  saber  qué  fer  ni  ahónt  anar.  Me 
semblà  de  prompte  que  la  gent  s’aturava  a 
mirarme  ab  posat  burleta,  y  me’n  aní  d’aquell 
lloch;  y  com  els  passeigs  me  semblavan  tris¬ 
tos  y  la  gent  seguia  mirantme  ab  tafaneria, 
vaig  decidirme  a  tornar  a  casa. 

»Vaig  entrar  al  meu  quarto,  vaig  obrir  la 
finestra  que  dona  al  jardi,  y  repenjantme 
en  l’empit,  vaig  mirar  al  devant  meu.  El 
sol  s’amagava  darrera  una  munió  de  núvols 
rojos  com  tacas  de  sanch.  Un  xich  enllà’l 
teu  chalet ,  voltat  de  magnolias,  semblava 
adormirse  en  la  esmortuhida  claror  del 
cap  al  tart.  L’havías  deixat  sol,  a  n’ell  y 
a  la  teva  amiga,  com  se  deixan  las  cosas 
qu’han  fet  el  seu  servey  y  que  no’s  necessi- 
tan  més...  Tota  jo’m  vaig  sentir  corpresa 
d’una  profonda  tristor. 

»iPer  qué  m'havías  rebut  ab  aquell  ayre 
desdenyós?  ^Per  qué  havías  fugit  sense  dir 
ahónt  anavas  ni  donarme  casi  l’adeu?  Altras 
vegadas',  havent  d’anarten,  m’havias  dit 
ahónt,  y  per  qué,  y  quan  tornarias;  peró 
aquesta  volta  res.  Al  contrari,  havías  procu¬ 
rat  que  ignorés  la  teva  marxa,  com  si  fugis- 
sis  de  mi! 

»Cóm  vaig  plorar!  Cada  dia’l  mateix  pen¬ 
sament  y  la  mateixa  esperansa.  Els  teus  pa¬ 
res  te  devían  haver  demanat  que  hi  anessis,  y 
deurias  tornar  prompte:  peró’ls  días  anavan 
passant,  y  ma  esperansa  s’esvania. 

«Gradualment  vaig  deixar  germinar  en 
mon  cor  sentiments  odiosos  envers  tu.  Te 
tenia  rancúnia  perque  m’havias  deixat  sola 
quan  més  me  calia  tenirte  al  meu  costat. 
Peró  l’infant  arribà,  y  allavors  tot  aquell 
odi  que  per  tu  sentia  devingué  agrahiment. 
Ja  no’m  trobava  sola,  m’havias  deixat  a  n’e//, 
tu  me  l’havias  dat,  y  era  a  tu  a  qui’l  devia. 
Llavors  més  que  may  vaig  sentir  el  desitj  de 
que  vinguessis  y  vegessis  al  teu  fill,  al  nos¬ 
tre  fill!  Ah!  Si  jo  hagués  sapigut  hónt  eras! 
Prou  t’hauria  fet  vindré  ab  els  meus  prechsl 
Peró’l  teu  chatet  voltat  de  magnolias,  qu’oviro 
desde  casa,  seguia  ab  sas  finestras  tancadas, 
ab  sa  fatxada  inmóvil,  grisa  y  trista,  d’una 
severitat  de  claustre. 

»Per  fi,  després  de  tant  temps  de  silenci, 
he  rebut  la  teva  carta.  Me  dius  que  te'n  vas 
anar  per  ell,  que  tenías  por  de  las  malas 
llenguas,  del  compromís...  lo  que  diuhen 
tots  els  homes  quan  ens  deixan,  qu’es  quan 
ens  haurían  d’estimar  més. 

wT’arrepenteixes,  confessas  la  teva  cobar- 
dia,  me  dius  que  tornaràs.  Oh!  si,  amich 
meu!  Torna  per  ell,  torna  per  mi!  ^Que’t  per¬ 
doni?  No,  no’m  vas  enganyar  com  dius,  per- 
que  al  donarme  tota  a  tu,  pensava  en  l’in¬ 
fant  que  devia  venir,  ben  al  contrari  de  tu 
que’l  temías  per  por  de  compromisos...  L’in¬ 
fant  ha  vingut  y  tu  tornaràs,  vindràs  a  esti- 
marlo  y  a  estimarme!  Tinch  un  fill,  tinch  un 
espós!... 

»Ab  las  mans  plegadas,  la  vista  al  cel, 
clar,  blau  y  pur,  el  cor  ple  de  joya,  de  sere¬ 
nitat  y  de  reconeixement,  demano  a  Deu 
perdó  dels  meus  planys  y  de  ma  ingratitut, 
y’l  remercío  de  totas  las  riquesas  que  m’ha 
prodigat.» 


Xavier  de  Zengotita. 


LA  MAJESTAT  NO  TÉ  PEUS 

((La  Majestat  no  té  peus»,  digué'l  gran 
Mirabeau  en  una  ocasió  solemne,  volent  sig¬ 
nificar  per  manera  clara  y  concisa  la  distinció 
entre  la  persona  moral  y  la  persona  física  de 
la  Majestat,  distinció  que  no  han  comprés, 
ni  van  en  camí  de  compendre  per  ara,  els  de- 
mócratas  espanyols:  aquestas  massas  in¬ 
conscients  que  son  republicanas  no  per  la 
convicció  de  las  excelencias  y  de  la  justicia 
de  las  ideas  democràticas,  no,  sinó  perque  ho 
era  en  Castelar  o  perque  ho  es  en  Salmerón. 
La  falta  d’instrucció  y  d’educació  del  poble 
es  en  aquest  punt  tan  manifesta  que  salta  a 
la  vista;  puig  demostra  palpablement  que  no 
sent  ni  coneix  l’esperit  de  la  democràcia 
l’home  que  segueix  a  un  home  y  no  a  una 
idea. 

El  democratisme  veritable  fuig  del  home: 
el  ciutadà  que  desempenya’l  càrrech  qu’en 
la  direcció  de  la  cosa  pública  li  han  conferit 
sos  conciutadans,  té  en  absolut  de  deixarse 
d’ésser  el  ciutadà  Fulano,  o  Mengano,  pera 
çonvertirse  en  el  Magistrat  tal  o  qual;  e! 


primer  magistrat  de  la  República  francesa 
desde’l  dia  de  sa  proclamació  haguera  hagut 
de  deixar  d’ésser  en  Loubet  pera  ésser  solza- 
ment  el  president  de  la  república.  Peró 
aquestas  son  cosas  que  no  entendran  may 
nostres  republicans,  que  igual  que  las  gra- 
notas  de  la  faula  volen  un  rey,  volen  un  jefe 
nato  é  indiscutible  que  dongui  ordres  y  que’ls 
mani,  y  qu’envihi  telégramas  com  aquell  tan 
cèlebre  d’en  Salmerón  als  republicans  de 
València,  capàs  de  donar  enveja  al  propi 
Tsar  de  totas  las  Russias.  El  partit  republicà 
espanyol  es  aixis,  y  per  lo  tant  res  d’extrany 
té  que’l  cap-pare  de  sos  capitosts  estigui  per 
aquellas  quatre  unitats  y  prediqui  una  repú¬ 
blica  ab  molta  artilleria  y  ab  molta  guarda 
civil,  y  que  un  altre  de  sos  aspirants  a  pro¬ 
hom,  una  patúm  racionalista  d’Oviedo  (i) 
abomini  en  sos  discursos  del  federalisme  y 
troni  contra  l’autonomia,  y  res  té  d’extrany 
la  campanya  que’ls  republicans  de  antano 
han  iniciat  contra  en  Costa,  que,  més  o 
menys  somniador,  es  un  veritable  talent  y 
molt  més  ilustrat  que  tots  sos  enemichs  ple¬ 
gats,  per  haverse,  aquest  insigne  pensador, 
declarat  contrari  del  sufragi  universal,  cosa 
qu'ha  fet  saltar  d’indignació  als  republicans 
netos,  als  de  la  noche  de  San  Daniel ,  y  ha¬ 
verse  dolgut  tantas  vegadas  en  sos  escrits  y 
en  sos  discursos  de  la  ignorància  del  poble 
espanyol,  a  qui  tan  convenient  es  mantenir 
ignorant  y  dispuesto  siempre  à  dar  su  sangre 
generosa  por  la  República...  y  pera’l  medro 
d’alguns  republicans. 

Arnau  Martínez  y  Serinà 


(i)  Els  sabis  d’Oviedo  son  els  «fills  del  cap  de 
Brahma»  del  republicanisme  y  socialisme  de  doublé 
espanyols. 

XXV.  —  El  patriota. 

Vaig  a  dirvos  un  fet  del  meu  viatje 
per  las  vilas  d’enllà  de  la  frontera. 

Cert  día  un  home,  no  recordo  ahónt  era, 
volgué  tenirme  aqueix  curiós  llenguatje: 

«Sou  en  terra  de  gent  de  bon  llinatje. 
Nostres  reys  ho  han  sigut  d’Europa  entera. 
Conten  pares  a  fills  que  temps  enrera 
forem  llensats  a  aquest  mesquí  paratje.» 

Portant  la  vista  en  direcció  a  una  rasa 
hont  jeu  un  gros  palau,  gegant  sens  vida, 
y  la  mà  al  pom  d’una  lluhenta  espasa: 

«Nosaltres  som  els  bons,  nosaltres — crida.  — 
No  més  son  sabias  las  costums  de  casa. 

Vos  no  parléu  com  jo.  Sembla  mentida  ..» 


XXVIII.  —  Foch  en  la  neu. 

Las  matinadas  curtas  y  estantissas 
del  trist  hivern,  pansidas  com  corolas 
de  vellas  flors,  son  las  que  arriban,  sola?, 
plenas  de  sugestions  anyoradissas 

L’ayre,  en  tl  prat,  corrent  entre  verdissas, 
fa  decantar  las  assecadas  violas, 
y  despenja  las  mortas  corretjolas 
tronch  avall  de  las  canyas  vmcladissas. 

El  món  s’adona  de  que  restan  mudas 
las  armonías  del  espay,  perdudas. 

Y  es  llavors  qu’en  complerta  benhauransa, 
plens  |oh,  ma  vidal  de  passió  sencera, 
els  nostres  cors  bategan  d’esperansa, 
com  si  ja  reflorís  la  primavera. 


XXVI. —  Vell  estil.  XXIX.—  Crisantema. 


Sol  qu’entenebra,  estel  que  no  s’aguanta, 
fortuna  humil,  dissort  consoladora, 
vici  honest,  veritat  enganyadora, 
remor  que  calla,  encís  que  desencanta. 

Fret  qu’enardeix,  coratje  que  s’espanta, 
alegria  de  viure  ensopidora, 
blancor  de  neu  en  verdissenca  mora, 
pel  Juheu  errant  repòs  en  Terra  Santa. 

Pausada  joventut,  vellesa  ardida, 
soletat  populosa,  cort  deserta, 
cervo  anyorant  del  bosch  l'herba  florida 
presoner  voluntari  en  gabia  oberta: 
Impossibles  qu’en  somnis  cobréu  vida, 
no  més  l’Amor  pot  fervos  cosa  certa. 

XXVII - A  UNA  DONA. 

En  nostre  amor  escassa  la  durada 
ha  sigut  del  combat,  llarga  es  la  treva. 
Encara,  valgam  Deu,  no  l’has  deixada 
eixa  fredor  solemne  que’m  subleva. 

Una  vegada  sola,  una  vegada 
t’he  tingut  ben  rendida  y  tota  meva. 

Quin  matí,  tan  mateix!  Quina  escapada! 
El  jorn  me’n  parla  cada  cop  que’s  lleva. 

Me  vas  fer  veure  una  vegada  sola 
cóm  la  ilusió  pren  forma  y  cóm  s’envola. 
Volgué  caure,  ta  extranya  fantasia, 
quan  s’agüantava  enlayre  més  segura. 
Ton  foch  fou  sol  de  glòria,  tot  llum  pura, 
que  passà  pel  meu  cel  no  més  up  dial 


L’anhel  d’insomnis  qu’en  tos  ulls  ressalta, 
la  finor  de  ta  pell  esgroguehida, 
proban  clar  que  la  empenta  de  la  vida, 
desvetlladora  d’emocions,  te  falta. 

Un  poch  t’aterra  y  un  no-res  t’exalta; 
ton  feble  cor  no  pot  ab  la  branzida; 
per  las  venas  ta  sanch  roda  empobrida; 
ton  esperit  se  fon:  estàs  malalta. 

Pro  tens  un  cert  deixat  qu’es  un  poema, 
tot  ell  refinament.  No  es  malastruga 
la  sort  que’t  nega  forsas  y  alegria. 

Guàrdal  aqueix  desmay  de  crisantema 
que  m'atréu  sempre  més  y  que’m  subjuga: 
la  ufana  del  clavell  no  t’escauria. 

XXX.  —  La  verge  y’l  poeta. 

L’aymant  me  diu:  «No’m  consideras  gayre 
Tas  dis'raccions  m’arrencan  justa  qu  ixa. 

En  l’àngel  trasplantat  qu’ets  tu  mateixa, 
cada  gest  indecís  sembla  un  desayre. 

Cor  qu’estima  es  galàn;  dona  sa  flayre, 
com  flor  quin  càlzer  de  tan  ple  s’esqueixa. 

Mes  al  teu  cor  la  sequetat  no’l  deixa, 
y  es  ars  que  no  respón  al  bes  del  ayre.> 

Llavors  m’acosto  al  trist  aymant,  vensuda. 
Mbn  cap  rossench  sobre  sa  espatlla’s  posa. 
Suaument  li  parlo  «Ta  influhencia  alaba: 

Ets,  en  tot  goig,  preparació  y  ajuda! 

Ets,  com  Deu,  el  perquè  de  cada  cosa! 

Ets  qui  comensa’l  món  y  qui  l’acaba! » 

P,  Riera  y  Riqué. 

PREGARIA 


Fervent  desde’l  seu  fons  el  meu  cor  dicta 
al  llabi  que  murmura  eixa  pregaria, 
feble  eco  d’un  desitj  que  sols  espera 
descans  per  l’ànima! 

Las  penas  han  trencat  sempre  ma  vida 
y  es  reliquiari  de  dissorts  ma  pensa: 
a  tot  allí  ahont  nasqué  un  brot  d’esperansa, 
coll-tort  se  bressa. 

Quin  romiatje’l  meu!  Cercà  ab  follia 
per  tot  arreu  del  món  l’hora  ditxosa 
del  suprém  goig  ..  y’l  buyt  de  ma  quimera, 
ben  enganyada, 

la  realitat  m’esvetlla  ab  son  imperi... 

Mon  ideal  s’es  fós  com  un  espectre 
y  vaig  errant  pel  món  sens  nort  ni  guia, 
orfe  d’afectes. 

^Per  qué’m  retens  al  món,  donchs,  vida  avara? 
Si  goig  no’m  pots  donar,  ^per  qué  no’m  deixas? 


TEATRES 

Lluny  de  creure  que  la  modèstia  sigui  una 
virtut,  jo  la  tinch  com  una  de  las  formas — 
potser  la  més  vergonyosa — de  la  hipocresia. 
Per’xó’m  plauhen  els  homes  coratjosos  que 
defensan  ab  fe  y  ab  convicció’ls  seus  ideals 
proclamantlos  impertorbablement  com  a 
mellors  y  més  perfectes.  Peró  de  la  inmo- 
destia  a  la  petulància  hi  hà  un  pas  molt  curt; 
pas  que’s  dona  fàcilment  quan  un  es  igno¬ 
rant  o  fanàtich;  sobre  tot  quan  es  abdugas 
cosas  conjuntament. 

Dich  aixó  a  propòsit  de  dos  actes  ta  poch 
realisats  pel  «Centre  Fraternal  de  Cultura», 
que  m’han  desilusionat  respecte  als  fins  y 
propòsits  que  jo’m  creya  animavan  a  la  fla- 
manta  agrupació.  Els  dos  actes  son:  una  es- 
pecie  de  protesta  ab  pretensions  de  crítica 
artística  que  Sa  esmentada  associació  repartí 
a  Romea’l  día  de  la  reprise  de  La  festa  del 
blat ,  y  la  funció  organisada  per  ella  mateixa 
al  teatre  del  Circo  Espanol  el  dia  7  del  cor¬ 
rent. 

En  una  y  altra  sols  hi  veig  jo  ignorància  y 
fanatisme,  donant  com  a  resultat  una  petu¬ 
lància  infinita. 


Si  sempre  ays  de  dolor  son  mas  canturias, 
íper  qué  no’ls  trencas? 

Si  ja  cap  ilusió  sens  marcir  guardo 
ni  darte  puch  per  nous  afanys  penyora, 
si  sols  me  resta  un’ànima  abrusada 
y  un  cos  sens  forsas, 

deixa  que  ma  existència  s’esvaneixi 
y  del  Destí  terminin  els  agravis; 
fes  que  s’apagui  la  funesta  estrella 
del  meu  calvari. 

Escolta  lo  meu  prech,  oh  Mort  augusta! 

El  darrer  són  deixa  dormi  a  mon  ànima 
y  aclucarse  per  sempre  mas  parpellas 
en  dolsa  calma; 

y  al  darme  joh  Mort!  ma  deslliuransa  eterna 
boy  fentme’l  teu  petó'm  veuràs  somriure 
felís,  perque  en  la  vida  al  fi  un  goig  trobo: 
el  de  morirme! 

Joseph  Brosa  Roger 


cS’han  cregut  per  ventura’ls  senyors  del 
«Centre  Fraternal  de  Cultura»  que  n’hi  hà 
prou  ab  qu’ells  ens  diguin  «tot  aixó  es  do¬ 
lent,  perque  nosaltres  ho  hem  decretat  aixis, 
y  sols  hi  hà  una  cosa  bona,  y  es  lo  que  nos¬ 
altres  farém»?  il·lem  patit  dinou  sigles  de 
catolicisme  infalible  pera  que’ns  vinguin  ara 
uns  quants  petits  papas  lliberadors  a  fixar- 
nos  la  pauta  reguladora  de  la  veritat  y  de  la 
bellesa?  Per  la  meva  part,  soch  prou  indepen¬ 
dent  en  mon  judici  pera  no  deixarme  impres¬ 
sionar  ab  fochs-follets  de  guardarropía.  Vos¬ 
tès  podràn  creures  tot  lo  avensats  y  altruistas 
que  vulguin,  peró  ab  actes  com  aquells  sols 
demostraràn  ésser  autoritaris  y  fanàtichs. 

Per  lo  que’s  refereix  al  primer,  sols  diré 
una  cosa,  y  es  que  si  bé  es  veritat  que  tot¬ 
hom  tédret  a  emetre  la  seva  opinió  sobre 
una  obra,  quan  se  fan  afirmacions  tan  cate- 
góricas  y  absolutas,  lo  menys  que’s  pot  de¬ 
manar  es  que  s  probin,  que’s  demostrin,  y 
ademés,  el  valor  de  las  conviccions  exigeix 
que's  tregui  la  cara.  Som  molts  elsquedesit- 
jaríam  coneixe’l  nom  del  autor  d’aquella  re- 
ventada.  Y  consti  que  jo  aquí  no  tracto  de 
rebaixar  ni  alabar  el  drama  d’en  Guimerà; 
sol's  dich  que,  pera  fer  una  0  altra  cosa,  s’ha 

de  fer  en  serio,  si  se’n  sab.  y  si  no,  no’s  fa. 

Aném  a  la  segona  part.  El  senyor  Cor- 
tiella,  a  qui  jo  havia  alabat  en  aquestas  ma- 
teixas  planas,  ens  va  donar  una  conferencia 
sobre  «L’obra  moratiniana  al  teatre  y  l’art 
dramàtich  de  nostres  temps.))  De  l’obra  rno- 
ratiniana  no’n  va  dir  gayre  bé  res:  un  xich 
de  biografia  y  l’argument  de  El  viejo  y  la 
nina,  transcrlvintne  unas  quantas  escenas. 
Impressió  0  judici  personal,  cap.  En  quant  al 
art  dramàtich  de  nostres  temps,  se  va  limitar 
a  fer  una  afirmació:  la  de  que  ni  aqui,  ni  a 
fora  d’aqui  hi  hà  cap  autor  dramàtich  qu’es- 
tigui  a  l’altura.  Els  dos  únichs  que  li  àgradan 
un  xich,  no  més  que  un  xich,  son  l’Ibsen  y 
en  Mirbeau,  y  encara  aquests  son  massa 
burgesos. 

Quan  un  home  tot  sol,  encara  que  aquest 
home’s  digui  Felip  Cortiella,  s’atreveix  a  fer 
una  tan  categòrica  afirmació,  sembla  que 
valdria  la  pena  de  demostraria.  Donchs  res 
d’aixó:  ell  ho  diu  y  tenim  de  creureho.  De 
tots  modos  jo  opino  que  va  tenir  por  de  que 
no  se’l  creguessin  sur  parole,  y  va  aduhir  uns 
arguments  aclaparadors:  aiTenorios  y  Don 
Alvaros?  Ex!...  (1)  Terra  baixa  es  una  terra 
massa  baixa;  Sol-ixent  es  un  sol  que  no  surt 
may;  La  de  San  Quintin  es  un  Quintin  sense 
sant,  etc...))  (2)  (Es  serio  aixó?  (Es  propi 
d’un  individuu  d’un  centre  de  cultura? 

Jo  respectaria  las  opinions  del  senyor 
Cortiella  si  las  fonamentés,  y  fins,  si  tan  bé 
ho  fes,  potser  me  convenceria  de  que  l’autor 
dramàtich  ideal  no  ha  nascut  encara,  0  en 
tot  cas,  si  ha  nascut  es  ell  mateix,  en  Cortie¬ 
lla,  com  al  final  de  sa  conferencia’ns  va  dei¬ 
xar  suposar.  Peró  ab  semblants  arguments 
confesso  que  no’m  va  convence. 

Sobre  tot  després  de  veure  la  seva  Dolora. 
(Qué’m  diria  ell  si  pera  demostrarli  qu’es 
dolenta’m  concretés  a  ferli  un  xiste  dels  seus? 
(Si  jo  li  digués,  per  exemple:  «Es  una  dolora 
sense  Campoamor?» 

Jo  no  acostumo  a  ferho  aixis,  y  per  això  li 
diré  qu’es  dolenta  perque  la  primera  escena 
entre’i  paleta  y’l  manobra,  a  més  de  no  tenir 
res  que  veure  ab  l’obra,  es  un  teixit  de  vul¬ 
garitats  d’anarquista  d'estar  per  casa;  perque 
la  segona  escena  entre  Aubel  y  Germinia  es 
pesada,  falsa  de  sentiment  y  absurda  d’ideas. 
Sens  dubte  l’Aubel,  com  en  Cortiella,  es 
partidari  del  amor  lliure;  peró  un  amor  lliure 
especial.  Aqueix  subjecte,  casat  y  ab  un  fill, 
pretén  que  Germinia’l  segueixi  y  s’uneixi  ab 


(1)  Y  que’n  tindria  de  feyna  en  Cortiella  si  hagués 
de  demostrar  que  l'obra  d’en  Zorrilla  y  la  del  Duch  de 
Rivas  estan  a  un  mateix  nivell  filosòfica  y  artística¬ 
ment! 

(2)  Els  xistes  baratos  d’en  Cortiella  posant  en  sol- 
fa’ls  títuls  de  las  obras  no’ls  copio  literalment  perque 
no’ls  recordo,  peró  eran  per  l’estil  d'aquests,  y  es  clar, 
tothóm  se  va  quedar  tan  trist. 


ell  quan  y  ahont  ell  vulgui,  al  mitj  del  bosch 
si  convé.  (Qu’ella  no  ho  vol?  (Qu’ella  sent 
escrúpuls?  «No  hi  fa  res!»  diu  ell.  jCasi  bé 
sembla  un  boch! 

No,  senyor  Cortiella.  L’amor  lliure  presu- 
posa  moltas  cosas.  Primera:  espontaneitat  en 
consentiment;  segona:  una  organisació  so¬ 
cial  diferenta  de  l’actual;  mentres  tant,  un 
home  com  l’Aubel,  que  s’ha  casat  y  té  un 
fill,  si’ls  abandona  es  un  poca  vergonya.  Si’s 
casa  y  voluntàriament  se  lliga,  no  pot  ell  tot 
sol  trencar  els  lligams.  Y  en  fi,  puig  no  puch 
extendrem,  pressuposa  que  l’exercici  del  tal 
amor  no  molesti  als  altres,  y  per  aixó  té  tota 
la  rahó  aquell  guarda  termes  quan  diu  a  la 
parella  que  se’n  vagin  a  fer  sas  porquerías 
ahont  ningú’ls  vegi. 

Els  nostres  llibertaris  son  d’una  ingenuitat 
encantadora.  Del  imperatiu  calegórich  d’en 
Kant  sols  ne  tenen  en  compte  la  primera  part: 
«L’home  té  d’ésser  completament  lliure.»  La 
segona  no  la  saben:  «ab  la  sola  limitació 
que  imposa  la  llibertat  dels  altres». 

L’Aubel,  com  sens  dubte  en  Cortiella,  en¬ 
tenen  qu’ésser  lliure  consisteix  en  que  tothóm 
se  subjecti  a  la  seva  sacresanta  voluntat. 

Ademés  d’aixó,  l’obra  literàriament  deixa 
molt  que  desitjar. 

La  senyoreta  Guitart  y’l  senyor  Barbosa 
digueren  la  escena  molt  bé.  Llàstima  de  tre- 
vall  y  d’estudi! 

Avans  se  representà,  molt  discretament 
per  cert,  El  café  d’en  Moratín.  El  senyor 
Cortiella  faria  bé  de  meditar  sobre’ls  atinats 
consells  que  a  n’aquell  pobre  autor  de  El 
Cerco  de  Viena  donan  don  Pedro  y  don  An- 
tonio. 

Un  detall  que  seria  curiós  aclarir.  (Qui  es 
el  que  ha  afegit  cosas  a  la  comèdia  d’en 
Moratin?  {Els  actors  o’is  organisadors  de  la 
funció?  Jo’n  vaig  notar  algunas  que  no  he 
sabut  trobar  en  cap  edició.  Per  exemple,  diu 
l’original: 


Hemos  comido  ratones, 
sapos  y  sucios  insectos. 

Don  Eleuterio. — (Qué  tal?  <>No  le  parece  à  usted 
bien?..  ,  etc. 

Y  varen  afegir,  després  de  lo  d 'insectos: 

Don  Antonio. — Esos  insectos  seran  moscas,  mos- 
quitos,  aranas... 

Don  Eleuterio. — Sí,  sí,  senor,  sí. 

Don  Antonio.—  |Valiente  ensalada  para  un  vento- 
rrillo  de  Cataluna! 

Tampoch  aixó  es  serio. 

LLIGA  BURGESA 

CONTRA  LA  PUTREFACCIÓ  ARISTO-ACRATA 


CABÀS  DE  POBRE  <■) 

Demano  per  ésser  burgès! 

Hem  arribat  al  període  àlgit  de  la  putrefac¬ 
ció ,  que  diria  en  Monegal.  Ni  una  sola  bolva 
s’escapa  del  putrej accionament ;  y  es  clar,  el 
torn  ha  tocat  a  las  ideas  anarquistas. 

Estavam  necessitats  d’intelectuals  treva- 
lladors,  y’ns  han  surtit  tota  una  serie  de  pro- 
fessons  cucurullescas — com  també  diría’l  bur¬ 
gès  ja  citat — sota  quinas  punxas  hi  bategan 
els  nous  elements  poli-soci-revolucionario- 
lógichs  de  la  classe  aristo-àcrata  dels  treva- 
lladors  intelectuals.  Putrefacció  pura! 

Ja  no’s  tracta  pas  d’aquella  classe  d'anar- 
quistas  indívidualistas  que  proclaman  la  su¬ 
perioritat  de  determinadas  mentalitats  ,  y 
qu’en  Joan  Grave  fuheteja,  en  Nietzsche  apo- 
ya  y  a  nosaltres  ens  tenen  .  sense  cuvdado; 
sinó  de  la  putrefacció  integra!  del  Verb. 
Perque  la  culpa  de  tot  la  té’l  Verb,  y  després 
del  Verb  el  Pronom;  donchs  en  tota  putre¬ 
facció  moral  hi  entran  els  dos  components 
de  la  Bestiesa:  el  verb  mal  entés,  pel  pronom 
colocat  en  un  altar  mercès  a  la  devoció  d’una 
capelleta  (conjunt  d’elementsp.  s.  z...  ógichs, 
pútrits). 

Las  emanacions  d’aqueixos  elements  se 
traduheixen  en  excomunions  en  las  que  la 
paraula  burgès  hi  està  repetida  tres  vegadas 
pel  cap  més  baix.  Y  es  clar,  tu,  lector,  que 
vols  ésser  tu  mateix ,  al  veure  que  s’aixeca 
una  cucurulla  aristo-àcrata  y  autocratisa  , 
t’indignas  y  dius:  «Donchs,  si,  senyor,  jo  soch 
dels  excomunicats;  jo’n  vull  ésser.»  Y  dema- 
nas  per  ésser  burgès,  que  à  la  cuenta  es  ésser 
de  lo  més  avensat  v  progressiu. 

Exemples: 

Propietat.  Diuhen  els  trevalladors  intelec¬ 
tuals  que  ningú  pot  estar  sol  a  l’ombra  d’una 
figuera,  donchs  l'ombra  es  de  tothom;  que 

(?)  Com  que  d’aquesta  Lliga  no’n  tenim  encara 
fets  els  estatuts,  ens  permetém  abocarho  tot  en  un  ca¬ 
bàs  de  pobre  ..  peró  honrat.  Aquest  està  depositat  a  la 
Redacció  de  Joventut,  ahont  deuhen  dirigirse  las 
adhesions,  o’is  rosegons. 


tothom  ha  d’anar  brut,  descals,  patir  fret  al 
hivern,  calor  a!  estiu,  y  menjar  bledas  y  anar 
a  peu  en  tot  temps.  Anatema  burgesibus  tot 
aquell  que  cregui  que  hi  hà  lloch  en  la  terra 
pera  tothom,  que  cadascú  ha  d’anar  de  la 
manera  que  li  dongui  la  gana,  y  aquell  que 
trobi  que  li  agrada  més  un  bon  palpis  de 
bou  que  una  fregida  d’espinachs.  Anatema 
tot  aquell  que  no  cregui,  digui  y  sostingui 
que’ls  cars  es  menja  burgesa. 

Amor  lliure.  Consisteix  segons  ells  en  can¬ 
tar  a  tota  hora  El  Joven  Telémaco.  Me  gust an 
todas,  me  gustan  todas ,  me  gustan  lodas  en 
general ,  suprimint  lo  de  que  las  rossas  li 
agradin  més  perque  aixó  ja  demostra  en 
l’opinant  una  tendencia  a  la  monogamia  pe¬ 
rillosament  burgesa;  y  en  declarar  baix  pena 
de  calíficació  de  burgès,  qu’hem  d’apoyar, 
sostenir,  y  fer  sostenir  als  altres  si’s  plau 
per  forsa,  que  tot  acte  vital  s’ha  de  fer  al  mitj 
del  carrer,  sobre  la  pols,  car  tota  comoditat  es 
burgesa.  Si  tu,  lector,  sostens  que  no’t  fan 
sentir  las  dona«,  no  ets  vital;  si  sostens  que 
sols  n’hi  hà  una  que’t  fa  sentir,  ets  burgès;  y 
tens  el  dret  de  bofetejar  a  la  primera  que  tro¬ 
bis,  si  no  li  ets  simpàtich  perque  dus  un  ull 
de  vidre.  (No’s  parla  de  las  condicions  morals 
que  motivan  la  simpatia,  perque  aixó  ja  es 
un  refinament  burgès). 

Feminisme.  Lluytar  pel  feminisme’s  redu- 
heix  a  trobar  la  pomada  que  gastava  Joana 
d’Arch  pera  eliminarse’ls  pits;  tallar  arràn 
totas  las  cabelleras  y  fer  pentinar  ab  cosmé- 
tich  lo  que’n  quedi;  protestar  de  la  infame 
desigualtat  que  fa  que  la  dona  solzament 
sigui  la  qu’estigui  prenys  y  pareixi,  y  esperar 
ab  fruhició’l  dia  que  las  donas  faràn  de  ca- 
màlich  v  de  cotxer.  Si  tu,  lector,  te  limitas 
a  demanar  igualtat  de  drets  y  condicions 
pera  la  diversitat  de  funcions  individuals,  si 
tu  respectas  a  la  dona  que  vol  ésser  camàli- 
ca,  peró  no  t’agrada  la  seva  silueta  ab  un 
bagul  a  coll  y  bé,  ets  un  burgès. 

Art.  En  el  teatral  han  de  surtir  necessària¬ 
ment  desheretats;  en  el  pictórich  s’han  de 
pintar  miserias;  en  l'esculptórich  s’han  de  re- 

produhir  llagas;  y  la  novela  s’ha  de  reduhir 
a  una  catilanaria  contra  la  burgesia. 

Etc  ,  etc.,  etc. 

En  vista  de  tot  lo  que,  aixeco  un  dit  en- 
layre  devant  d’aqueixos  mestres  ferotjes, 
com  fan  els  noys  a  estudi  (fno  es  veritat 
amich  Albert  qu’ho  fan  aixis  els  Deixebles? 
Jo  en  realitat  ne  tindria  d’aixecar  dos),  y 
demano  per...  ésser  burgès. 


PER  A’L  CABÀS 


Amich  Pujulà:  Veig  son  Cabàs  de  pobre ,  y 
m’entran  desitjós  de  ficarhi  dugas  mique- 
rellas. 

Jo  no  sols  demano  per  ésser  burgès ,  sinó 
que  declaro  qu  ho  he  sigut,  ho  soch  y  ho  seré , 
si  1  cervell,  invadit  per  l’ona  putre f acciona- 
dora ,  no’m  fa  fer  una  capitomba. 

Y  aquesta  declaració  la  crech  d’alta  neces¬ 
sitat,  puig  jo  predico  que’l  govern  es  un  mal 
que  devém  tolerar,  considerantlo  com  un 
mal  menor  en  comparació  al  de  trobarnos 
sense  govern  en  una  societat  en  que  la  igno¬ 
rància  predomina,  la  mala  fe  es  el  gran  llum 
que  ilumina  a  nostras  massas,  y’is  castells 
en  l'ayre’s  fabrican  arreu  y  per  tothom:  y 
que  1  ideal  d’una  societat  deu  ésser  viure 
sense  govern. 

Mes  avuy  sembla  que’ls  que,  poch  més  o 
menys,  haurian  de  pensar  com  nosaltres,  els 
anarquistas  (de  nostra  terra)  han  entés  no 
que  anarquia  vulgui  dir  no-govern  (per  ésser 
inútil  aquest  donat  l’avens  o  perfecció  social), 
sinó  desgovern,  galimatías  general  en  que 
tothom  (essent  anarquista,  aixó  es  evident), 
pugui  fer  tot  lo  que  vulgui,  y  sobre  tot  con- 
culcar  la  llibertat  y  drets  del  vehi.  Aixó  sense 
contar  que  s’han  volgut  constituhir  en  classe 
aisladà  y  superior  als  demés,  formant  una 
aristocracia  més  orgullosa  e  intolerant  que 
cap  altra. 

Y  com  que  a  mi  no  m’agradan  els  fums 
ridículs,  ni’ls  galimatías,  ni  las  classes  su¬ 
periors,  ni  las  intolerancias,  ni  intranzigen- 
cias,  declaro  ben  alt  a  fi  de  que  no  hi  hagi 
confusions,  que  / soch  burgès!,  y  ab  molta 

honra,  y  demano  pera  continuar  essentne 
sempre. 

Al  fi  y  al  cap  en  la  burgesia  hi  hà  menys 
galimatias,  menys  orgull  e  intolerància,  y 
més  llibertat. 

Si  algu  dubtés  de  lo  que  dihém  dels  anar¬ 
quistas  d’aqui,  que  llegeixi’ls  seus  dramas, 
qu’escolti  las  sevas  conferencias  y  meetings, 
y  que  tingui  conversas  ab  ells...  y  surtirà 
convensut  de  que  tot  ho  traduheixen  mala¬ 
ment  y  de  que  tenim  tota  la  rahó  al  parlar 
com  parlém . 


EL  MEU  ROSEGÓ 


Deixeume  tirar  la  meva  engruna  a  n’aqueix 
cabàs  de  pobre;  deixeume  formar  en  aqueixa 
Lliga  de  burgesos.  Es  clar  que  lo  de  burgès  y 
lo  de  pobre  no  lligan  massa,  pero  com  que 
jo  de  rich  no’n  tinch  res... 

Y  ara,  entenemnos.  Cal  dir  ben  alt,  devant 
dels  putrefactes ,  que  la  culpa  de  la  putrefac¬ 
ció  no  la  té’l  Verb,  com  afirma  en  Pujulà, 
ni  tampoch  la  té’l  Pronom.  Tinguém  calma 
y  no  deliberém  a  la  lleugera.  La  culpa  la  te¬ 
nen  diversos  ingredients  que,  combinantse, 
donan  lloch  à  la  fermentació,  qu’esdevé  pu¬ 
trefacció  y  acaba  en  descomposició. 

Es  clar  que,  primerament,  la  culpa  la  té’l 
clero,  y  després  la  inconsciència,  y  després 
la  ignorància,  y  després  el  fanatisme,  y  des¬ 
prés  la  barra.  Peró  1  fonament  de  tot,  la 
causa  de  tot,  consisteix  en  que’l  senyor  Cor- 
tiella  no  té  ermilla.  (1 ) 

Si’n  tingués,  guanyaria  en  presencia,  y 
sobre  tot  en  teorias.  Si’n  tingués,  pensaria 
que,  si  tothom  té’l  dret  de  ficar  li  la  mà  a  la 
butxaca  buscantli’ls  diners,  ell  té’l  dret  de 
fer  un  cap  nou  al  primer  que  fassi  la  proba- 
tura;  com  tinch  jo’l  dret  de  fer  passar,  no  ab 


(1)  Sens  ermilla  va  presentarse  aquest  subjecte  a 
llegir  sa  conferencia,  com  ho  poden  testimoniar  lots  els 
espectadors,  y  molt  particularment  en  Monegal  que’s 
va  encostipar  no  mes  de  veureho  y  qu’encara  estossega. 

una  escopeta  com  el  guarda  de  la  seva  Do- 
lora ,  sinó  ab  un  senzill  garrot,  els  desitjós 
carnals,  per  vitals  que  sian,  de  qualsevol  ar¬ 
tista  barato  que’ls  vulgui  satisfer  a  casa  me¬ 
va  en  us  també  del  seu  dret ,  segons  la  nova 
teoria  putrefacta. 

La  manca  d’ermilla  no  sols  té  l’inconve¬ 
nient  de  que’s  mostrin  tals  com  son  aquells 
cossos  mal  avinguts  ab  la  estètica,  sinó  que, 
ademés,  deixa  en  descubert  moltas  altras  co- 
sas  amagadas  en  las  profonditats  de  cada  jo; 
y  al  mateix  temps  sol  ésser  perjudicial  a  la 
salut.  Exemples: 

Als  uns  els  hi  posa  de  manifést  un  bati¬ 
bull  de  petitas  passions  qu’avans,  amaga¬ 
das,  ells  feyan  passar  per  enlayrats  ideals, 
per  més  que’ls  noms  d  aqueixos  ideals,  tra- 
duhits  al  llenguatje  vulgar,  fossin  enveja, 
despit...  et  sic  de  cceteris. 

Als  altres  no’ls  hi  descubreix  passions  do- 
lentas,  sinó  dolentas  qualitats,  com  son  im¬ 
potència,  ignorància,  pedanteria  y  totas  las 
que  integran  un  estat  perfecte  de  misèria 
moral.  Ja  no  parlo  de  misèria  fisica,  perque 
queda  sobrentés  que  quan  un  hom  ne  pateix, 
aixis  que’s  treu  la  ermilla  bé  prou  que  salta 
a  la  vista  qu’es  minso.  Y  si  es  per  pose  que 
se  la  treu,  no  vos  en  dich  res  de  la  ridicu¬ 
lesa. 

A  altres,  com  en  Monegal,  el  veure  a  un 
home  sens  ermilla’ls  encostipa. 

A  altres,  com  enPujulà,  els  remóu ,  fentlos 
aixecar  el  dit,  com  els  nens,  pera  feynas  ex- 
cusadas. 

Heusaqui,  donchs,  a  lo  que  conduheix  la 
falta  d’ermilla.  Ab  la  fresqueta  del  octubre 
al  cos  li  convé  aquest  abrich,  y  a  certs  cer¬ 
vells  els  hi  convé  tot  l’any,  perque  son  dè¬ 
bils  y  l’ayre’ls  reprèn,  com  els  reprèn  un 
trevall  excessiu  o  impropi  d’ells.  Aixis  du¬ 
rant  la  conferencia  cortiellesca,  sols  sentirem 
estornuts,  físichs  e  intelectuals;  els  primers 
d’en  Monegal,  y’is  segons  d’en  Cortiella, 

Vol  dir  tot  això  que,  com  sentà  En  Pom- 
peyus  Gener  temps  enrera  en  un  de  sos  ar¬ 
ticles,  s’imposa  la  creació  d’una  oligarquia 
de  la  inteligencia,  perque  si  no,  aviat  no 
guanyarém  per  desenganys  els  que,  amichs 
de  tota  expansió  intelectual,  gosavam  procu¬ 
rant  que  l’art  fos  patrimoni  de  tothóm,  en¬ 
tenent  que  realment  s’ilustravan  aqueixa  mu¬ 
nió  de  cervells  estrets,  que  cada  dia’s  tornan 


més  estrets  y  més  sectaris.  Nosaltres  ab 
aqueixos  reventadors  ens  hi  haviam  portat 
talment  com  l’oncle  Telm  de  La  festa  del  blat, 
aixó  es,  ab  tolerància,  ab  generositat,  ab 
amor,  y  ara  cayém  en  el  compte  de  que,  pro¬ 
cedint  aixis,  no  passavam  de  tristos  burgesos. 

Val  a  dirho:  ab  gran  satisfaccio  ns  sen¬ 
tim  burgesos  devant  dels  pedants.  Comparats 
ab  ells,  els  menestralets  que  forman  el  pú- 
blich  de  Romèa  (dels  quals  tants  mals  ave¬ 
ranys  n’hem  fet  y  farém),  ens  semblan  ado¬ 
rables,  perque  al  menys  no’s  vantan  d’ésser 
lo  que  no  son,  y  respectan  com  se  deu  tot  lo 
que  val,  encara  qu’ells  no  ho  capeixin  prou, 
y  reconeixen  als  autors  la  llibertat  d’opinar 
com  mellor  sentin  o  mellor  els  dongui  la 
gana:  exemple  que  per  lo  vist  no  saben  ni 
poden  seguir  certs  fanàtichs  intelectuals  sens 
ermilla  del  «Centre  Fraternal  de  Cultura». 

No’s  deu  criticar  lo  que  no  s’es  capàs  de 
compendre  ni  digne  d’emular.  No  deu  es- 
mersarse  en  voler  fer  art  qui  sens  dubte  pot 
fer  bon  paper  dedicantse  a  cosas  més  casula- 
nas  y  propias  del  seu  bras  o  de  la  seva  cul¬ 
tura. 

S’imposa,  donchs,  una  oligarquia  del  in- 
telecte.  La  llàstima  es  que  aytal  oligarquia 
no  pugui  realisarla  una  lliga  burgesa  com  la 
nostra.  Però,  si  hi  hà  oligarcas  que  valen, 
bé  ajudarém  nosaltres  a  ferlos  respectar,  y  a 
no  deixúrloshi  pendre  ni  profanar  la  feyna 
pels  sectaris,  pels  inútils  ni  pels  imbècils. 

Y  no  creguéu  pas  que  m’hi  enfadi  encara 
que  parli  tan  resolut.  Quan  no’m  va  fer  en¬ 
fadar  aquell  fanàtich  del  any  passat,  cavaller 
del  Gral  per  més  senyas  que’m  va  tractar  de 
deixat  de  la  mà  de  Deu,  ja  no  hi  hà  perill  de 
que’m  cremi  perquè  m  diguin  burgès.  Ves 
si’ls  en  dono  de  fil,  que  fins  me  faig  de  la 


UNA  ENGRUNA  MÉS 

Companys:  M’heu  invitat  a  formar  part  de 
la  Lliga  Burgesa ,  peró  arribo  tart  com  de 
costúm,  per  mandra.  Y  aquesta  es  la  mellor 
proba  de  burgesia,  perque,  com  diu  el  refrà 

català,  l’ofici  del  burgès  es  menjar,  beure  y 
no  fer  res.  Es  veritat  que  la  lectura  de  certs 
autors  m’havia  fet  somniar  en  ideals  de  re¬ 
generació  humana...  peró  desde  la  llissó 
que’ns  va  donar  el  senyor  Cortiella,  ja  hi 
he  renunciat,  perque  vaja,  a  l’Ibsen  no  hi 
arribaria,  y  com  que  diu  qu’es  burgès... 

Què  hi  farém!  Si  hem  de  passar  las  fatigas 
del  pobre  Aubel,  mal  per  mal  es  mellor  fer 
de  Lerroux. 

Els  Estatuts  de  la  Lliga  que  m’heu  enca¬ 
rregat,  no’ls  vull  fer,  perque  en  vista  dels 
exemples  que’ns  donan  certs  «Centres»,  jo 
m’inclino  a  la  periferia. 


ADHESIÓ  INCONDICIONAL 

Al  arribar  de  fora,  vaig  pujar  desseguida 
a  la  Redacció.  Quin  esvalot!  En  Via  feya 
un  discurs,  en  Marti  replicava,  en  Monegal 
l’interrompia,  en  Tintorer  reflexionava,  y  en 
Pujulà,  al  veurem,  ab  accent  profétich  y  veu 
de  tro  exclamà: — Tu  seràs  dels  nostres!  Mori 
l’Acracia! — 

Vaig  quedarme  badant.  Y  alashoras,  com 
qui  catequisa  a  un  neòfit,  en  Pujulà  m’ex¬ 
posà  tota  una  teoria  conservadora.  Y  ab  pa- 
raulas  que  vibravan  cantà  las  excelencias  de 
la  nova  Lliga  Burgesa  contra  la  Putrefacció 
Aristo- àcrata. 

Jo  que  (mal  m'està’l  dirho)  no  tinch  tira¬ 
da  a  l’Acracia,  vaig  abrassar  al  orador  ab 
entusiasme.  Y  sense  dirli  Tu  Marcellus  eris 
(perque  ja  ho  va  dir  en  Mistral  a  mossèn 
Cinto),  vaig  jurar  interiorment  seguirlo  en 
sa  novella  orientació,  ab  el  cor  y  ab  el  cap. 

Avant  cap  enrera! 

Y  com  que  soch  un  xich  impressionable 
(per  altra  banda’ls  àcratas  ab  llurs  boutades 
son  capassos  d'impressionar  a  qualsevol)  me 
proposo  encara  anar  més  lluny  que’l  mateix 
Pujulà.  Heusaqui  lo  que  faré  d’avuy  en- 
devant: 

Alabaré  la  memòria  d’en  Narvàez  y  d’en 
Cànovas,  y  la  lluminosa  politica  de  garrotazo 
y  tente  tieso.  Llegiré  versos  d’en  Carulla  y  del 
comte  de  Cheste.  Aconsellaré  a  mos  amichs 


que  votin  la  candidatura  monàrquica  en  las 
properas  eleccions  municipals.  Me  delectaré 
ab  els  articles  y  comedias  de  don  Teodor 
Baró.  Ploraré  (en  els  cafés)  la  pèrdua  de  las 
colonias... 


Oh  Acracia  ,  benehida  sigas!  Tu  m’has 
obert  els  ulls  del  tot!  Demà’m  suscrich  al 
Brusi! 


NOVAS 


A  pesar  dels  entrebaachs  oficials  que  s’hi 
han  posat  sens  treva,  s’ha  lograt  al  fí  la  im¬ 
plantació  a  Barcelona  de  dugas  càtedras,  de 
Dret  Català  y  d’Historia  de  Catalunya.  Las 
llissons  d’aquestas  assignaturas  no’s  dona- 
ràn  pas  a  la  Universitat,  d’ahont  per  lo  vist 
té  de  fugir  tota  ensenyansa  verament  útil  y 
profitosa  pera  Catalunya,  sinó  al  Ateneu 
Barcelonès,  que  a  son  torn  dona  aixis  llissons 
d'hospitalitat  y  de  cultura  a  qui  las  mereix. 

Els  resultats  del  Congrés  Universitari  Ca¬ 
talà  ja  comensém  a  tocarlos.  Las  càtedras 
d’Historia  de  Catalunya  y  de  Dret  Català  son 
sos  primers  saborosos  fruyts. 

Un  notable  escriptor  catalanista  acabém 
de  perdre:  en  Manel  Xuclà  y  Mauricio,  re¬ 
dactor  de  La  Renaixensa ,  en  quinas  colum- 
nas  quedan  una  munió  d’articles  que  son  al- 
tras  tantas  mostras  del  variats  coneixements 
de  tan  distingit  publicista. 

No  ha  vist  realisadas  sas  ilusions  de  con- 
tribuhir  a  la  ensenyansa  catalana  que  bons 
fills  de  nostra  terra’s  proposan  introduhir  en 
nostra  Universitat,  peró  de  totas  maneras, 
en  Xuclà  Mauricio  ha  sigut  dels  que  valen  y 
dels  qu’ab  sos  escrits  deixan  rastre  de  son 
valer  y  de  sa  personalitat,  consagrada  al  bé 
de  la  patria.  Per’xó  no  l’oblidaróm  tan  fàcil¬ 
ment  a  aquest  exemplar  company  de  Catala¬ 
nisme. 

Deliciosament  decoratiu  se’ns  ha  presentat 
en  Gosé.  Ferm  dibuixant  y  sentit  colorista, 
sos  dibuixos  encisan  a  primera  vista.  Fins 
avans  d’haver  vist  lo  que  contenen,  harmo¬ 
nia  del  color  y  la  bellesa  de  sas  linias  ja  vos 
han  atret.  En  una  nombrosa  colecció  de  qua- 
dros,  ens  ha  calcat  quelcom  de  la  vida:  la 
dona  en  lo  que  té  d’hermosa,  d’erótica,  de 

joguina  de  luxe;  es  la  vida.  en  fi,  esguardada 
per  un  dels  mil  costats  que’s  pot  esguardar; 
y  sobre  tot,  es  la  vida  del  Paris  per  J ora. 

Hi  hà  quelcom,  en  la  dona  de  Paris, 
d’atractivol,  artisticament  considerada,  sense 
profondisarhi;  y  aquest  quelcom  es  el  seu  re¬ 
finament,  originalitat  y  souplesse.  Veusaqui 
lo  qu’en  Gosé  hi  ha  vist,  y  ha  vist  bé.  La 
dona  de  París  sent  el  color  y  la  linia,  a  vol- 
tas  ab  extravagancias  de  neuròtica,  sempre 
ab  una  finesa  encantadora.  Sembla  com  si 
llurs  models  els  construhis  devant  de  las  es- 
tampas  japonesas,  afeginthi  lo  qu’en  ella  hi 
hà  de  sensual,  que  no  es  poch,  y  d’orienta¬ 
lista  de  la  Rue  de  la  Paix.  Y  en  Gosé  aixis 
ens  la  presenta,  ab  son  dibuix  concis,  ab  sa 
somniadora  coloració,  a  voltas  ab  una  ten¬ 
dència  a  la  caricatura  ben  justa  y  necessària. 
Ja  havém  dit  qu’ell  calca  quelcom  de  la  vida 
en  sos  dibuíxos. 

Baix  un  altre  aspecte  se  ns  presenta  ade- 
més  en  Gosé  en  la  mateixa  exposició  que 
aquesta  setmana  té  oberta  a  ca’n  Parés.  Ens 
referim  a  las  comptadas  y  magnificas  ilus- 
tracions  qu’exposa  del  poema  de  A.  Thevriet 
Chanson  Lithuanienne ,  qu’en  son  género  po¬ 
den  rivalisar  ab  las  dels  grans  mestres. 

Podém  dir  desd’ara  que  ab  en  Gosé, 
aquest  refinat  parisench  de  Catalunya,  comp- 
tém  ab  un  dibuixant  y  colorista  de  debó. 
Perque  (aixis  se’ns  ha  dit)  en  Gosé  ja  no’ns 
deixa.  Las  empresas  dels  setmanaris  ilustrats 
d’aquesta  culta  ciutat,  desitjosas  de  contri- 
buhir  a  la  cultura  del  poble,  retenen  a  n’en 
Gosé.  Se  parla  d’espléndits  sous,  y  de  que 
no  hi  haurà  exigencias  pera  que  menji  ca¬ 
pellà  ni  repassi’ls  grans  d’un  rosari.  Pro- 
gressém. 

Nosaltres  felicitém  a  tan  distingit  artista... 
y  li  desitjém  que  sa  estada  a  Paris,  ahont 
torna  dintre  pochs  dias,  li  sigui  tan  profitosa 
pera’ls  seus  avensos  com  fins  ara  li  ha  sigut. 


L’ « Associació  Wagneriana»  inaugurà'l 
passat  divendres  las  tascas  del  present  curs 
ab  una  vetllada  necrològica  en  honor  del 
malaguanyat  critich  musical  y  propagandista 
del  art  wagnerià  en  Joaquim  Marsillach. 

Nostre  company  en  Salvador  Vilaregut  lle¬ 
gí  varis  capituls  de  l’obra  d’aquest  notable 
propagandista  titulada  Ricardo  Wagner . 
Després  el  president,  en  Joaquim  Pena,  es¬ 
tudià  en  son  discurs  las  altas  qualitats  d’en 
Marsillach,  posant  de  relleu  sa  clarividència 
al  augurar  el  futur  triomf  del  art  wagnerià, 
y  son  entusiasme  que  li  donà’l  valor  de  sos¬ 
tenir  sas  conviccions  en  una  època  en  que, 
poch  coneguda  y  estudiada  la  música  de 
Wagner,  no  podia  ésser  compresa.  En  Mar¬ 
sillach,  que  per  sos  coneixements  y  mèrits 
arribà  a  contraure  amistat  ab  el  gran  mestre 
alemany,  mereix  realment,  com  digué  en 


Pena,  que  sos  compalricis  l’honorém  guar¬ 
dant  ab  orgull  la  seva  obra,  ab  la  que  de¬ 
mostrà  que  també  aqui  hi  hà  qui  sab  estar  a 
l’altura  dels  temps  y  evolucionar  com  els  po¬ 
bles  cultes. 

Felicitém  a  la  « Wagneriana»  per  sa  bona 
idea  al  celebrar  aquesta  vetllada. 


L’idnstitut  Obrer  Català»,  segons  mani¬ 
festa  en  una  circular  qu’hem  rebut,  ha  orga- 
nisat  un  plan  d’estudis  que  respongui  digna¬ 
ment  al  objecte  que’s  proposa,  o  sia  donar  a 
la  classe  obrera  una  instrucció  sòlida  y  ade¬ 
quada  a  sas  condicions,  aspiracions  y  neces¬ 
sitats.  Dit  plan,  que  comprèn  un  sistema 
d’educació  elemental,  general  y  tècnica  o  es¬ 
pecial,  se  realisarà  en  forma  de  cursos  que 
s’establiràn  en  son  local  social,  baix  la  direc¬ 
ció  de  professors  competents.  Igualment, 
comptant  ab  els  oferiments  de  professionals 
distingits  en  ciencias,  arts,  literatura,  histo¬ 
ria,  etc.,  organisarà  en  son  local  y  en  els  de 
diversas  corporacions  obreras  series  de  con- 
ferencias  o  conversas  de  caràcter  popular  en- 
dressadas  a  ilustrar  al  poble  en  aquell  cabal 
de  coneixements  útils  y  necessaris  a  tothom, 
qualsevulga  que  sia’l  lloch  que  ocupi  en 
la  societat,  o  d’aplicació  inmediata  a  las  con¬ 
dicions  de  la  vida  obrera. 

En  dita  circular  s’hi  acompanya’l  plan  d’es- 
tudis,  que  realment  es  molt  complert. 

La  duració  dels  cursos  serà  de  quatre  me¬ 
sos.  Els  honoraris  se  satisfaràn  per  medi  de 
matriculas,  quina  valua  serà  de  4  pessetas 
per  assignatura  en  els  estudis  elementals, 
de  6  en  els  generals,  y  de  vuyt  en  els  espe¬ 
cials  y  en  la  secció  comercial. 

Las  horas  de  classe  seran  de  8  a  10  ‘/s  de 
la  vetlla  en  el  local  del  Institut,  Cassadors,  4, 
primer. 


Publicacions  rebudas: 

Nueva  historia  y  monogra/ías  geogràficas 
de  las  provincias  de  Espaiïa.  Hem  rebut  el 
primer  quadern  d’aquesta  obra,  en  la  que, 
segons  sembla, ’s  desenrotllarà  un  complert 
estudi  histórich  geogràfich  d’Espanya  desde 
sa  fundació  fins  avuy  dia.  En  aquest  qua¬ 
dern  s’estudia  la  Espanya  prehistòrica,  el 
primitiu  espanyol,  la  formació  de  la  penin 
sula  ibèrica,  la  etimologia  del  mot  Espa¬ 
nya,  etc.,  acompanyantse  una  ilustració  geo¬ 
gràfica  de  aquesta  època,  y  estudiantse  a 
continuació  las  primilivas  rassas,  las  posi¬ 
cions  que  ocuparen  las  diversas  tribus,  sos 
usos  y  costums.  Edita  aquesta  obra,  que  va 
profusament  ilustrada,  la  casa  editorial  de 
A.  Pérez  Asensio  y  C.a,  de  Madrid. 


Fidel  Giró,  impressor. —  Carrer  de  València,  233 

SUMARI: 

Obra  profitosa,  per  J.  Marti  y  Sàbat.— Punt  final,  per 
Oriol  Martí.—  Impressió,  per  S.  Gubern.  —  Sonets, 
per  P.  Riera  y  Riqué.  —  Els  masells,  per  Alfons 
Trinxet.—  ,  per  G.  Vilanova.— La  Morgue,  per  Oc¬ 
tavi  Pell  Cuffí. — Donas,  per  J.  Cartanyà. — Odas  pa- 
ganas,  per  Joseph  Aladern.— En  Tió  (continuació), 
per  F.  Pujulà  y  Vallés.— Novas. 

FOLLETI: 

MARINES  Y  BOSCATJES,  per  Joaquim  Ruyra.  — 
Plech  39. 

MÉS  ENLLÀ  DE  LAS  FORSAS ,  per  Bjornstjerne 
Bjornson.— Traducció  catalana.— Plech  13. 


OBRA  PROFITOSA 

Cumplint  els  acorts  presos  en  el  Congrés 
Universitari  Catala  celebrat  la  prop-passa- 
da  primavera,  s’han  organisat,  degut  a  la 
iniciativa  de  bons  patricis,  càtedras  de  Dret 
civil  català  y  d’Historia  patria;  quinas  càte- 
dras,  com  saben  els  lectors,  se  donan  en  nos¬ 
tre  primer  centre  de  veritable  cultura,  en 
l’Ateneu  Barcelonès. 

La  importància  que  aquest  fet  revesteix 
pera  l’avenir  de  nostra  terra,  no’s  pot  posar 
en  dubte;  donchs  ditas  ensenyansas,  al  cap 
d’un  llarch  espay  de  temps,  contribuhiràn 
segurament  a  fer  coneixe  l’ànima  de  Cata¬ 
lunya —  la  concreció  de  sa  manera  de  pensar 
y  d’obrar  en  las  relacions  socials  y  jurídicas, 
el  successiu  desenrotllo  de  sa  vida,  durant  el 
curs  d’aquesta,  si  no  llarga  y  brillant,  al 


menys  gloriosa  y  civilisadora — a  molts  cata¬ 
lans  qu’avuy  la  ignoran,  degut  principalment 
a  la  manera  cóm  està  organisada  la  ense- 
nyansa  en  las  Universitats  d’aquest  Estat  en 
que  vivim,  tan  artificialment  constituhit  y 
que,  per  lo  tant,  sols  obras  falsas  y  demole- 
doras  pot  produhir. 

Avuy  dia,  per  rahó  del  estat  general  de  la 
cultura  europea,  s’admet  com  a  principi  quasi 
indiscutible  per  la  majoria  dels  homes  po- 
litichs  y  de  ciència,  queia  ensenyansa  no 
sols  no  es  funció  pròpia  permanent  del  Es¬ 
tat  — el  qui  sols  per  circunstancias  de  mo¬ 
ment  s’ha  hagut,  a  vegadas,  d’encarregarse 
de  proporcionaria,  —  sinó  que  actualment 
aquell  organisme,  representant  del  esperit 
militar  que  diria  Spencer,  en  contraposició 
y  11  uy ta  constant  ab  l’esperit  industrial,  d’ex¬ 
pansió,  de  llibertat,  cap  al  que  aném  evolu¬ 
cionant,  no  es  ni’l  més  a  propòsit,  ni’l  més 
apte  pera  proporcionar  la  cultura  intelectual, 
aquest  aliment  espiritual  tan  necessari  al 
home  com  el  material,  ja  que,  al  ensemps 
que  contribuheix  a  aumentar  la  comoditat  y 
las  facilitats  pera  la  vida  fisica,  l’enlayra  per 
demunt  de  las  fatals  miserias  de  la  huma¬ 
nitat. 

Si,  donchs,  la  tendencia  dominant  consis 
teix  en  retornar  aquesta  funció  social  a  la  so¬ 
cietat,  suprimint  l’exercici  de  la  mateixa  al  Es¬ 
tat,  encara  que  aquest  estigui  internament  tan 

ben  constituhit  que  no  hagi  de  lluytar  d’una 
manera  suicida  ab  alguna  0  algunas  nacio¬ 
nalitats  y  demés  organismes  socials  fills  de 
la  naturalesa,  calculis  si  dita  tendencia  ha 
de  portarse  inmediatament  a  la  pràctica  en 
Estats  que,  com  el  nostre,  per  sa  manera 
d’estar  organisats — -o  mellor  dit,  desorgani- 
sats ,  —  sembla  que’l  seu  únich  fi  es  anar  fent 
desapareixe  en  lots  els  terrenos  las  hermosas 
manifestacions  vitals  de  las  diferenlas  re¬ 
gions  que  l’integran. 

Pera  comprobar  lo  que  acabém  de  dir  no 
hi  hà  més  que  mirar  lo  que  passa  a  la  Uni¬ 
versitat  de  Barcelona.  Fins  avuy,  l’unich 
Dret  civil  qu’en  la  Universitat  catalana  s’ha 
ensenyat  ha  sigut  el  castellà,  el  que  oficial¬ 
ment  s’anomena  comün,  dret  completament 
oposat,  en  lo  qu’es  més  susceptible  de  varie¬ 
tats,  al  català,  ja  que  aquell  es  molt  més 
autoritari,  més  casuistich,  més  socialista,  po- 
dríam  dir,  mentres  que’l  nostre  es  fill  tot  ell 
de  la  llibertat  individual,  sense  deixar  d’oferir 
en  moltas  de  sas  institucions  la  existència  de 
arreladas  ideas  y  habituts  orgànich-socials, 
lo  que  s’explica  pel  caràcter  sintétich  y  equi¬ 
librat  en  totas  las  cosas,  tan  peculiar  de  la 
nostra  rassa. 

Altre  tant  se  pot  dir  de  la  ensenyansa  de 
la  Historia.  També  la  qu’en  aquesta  Univer¬ 
sitat  se  dona  es  sols  historia  castellana,  y 
aquells  fets  en  que  no’s  pot  menys  de  par¬ 
lar  de  la  de  Catalunya,  se  desfiguran  quasi 
sempre  intencionadament,  ab  l’únich  ob¬ 
jecte  de  contribuhir  a  l’obra  de  la  uniformi¬ 
tat  d’Espanya. 

Veyém,  donchs,  que’ls  estudiants  que  sur¬ 
ten  de  nostra  Universitat  se  troban  sense’ls 
coneixements  necessaris  en  aquells  dos  aspec¬ 
tes  tan  caracteristichs  de  la  civilisació  de  sa 
terra:  sa  Historia  y  son  Dret.  Mes  a  pesar  de 
tot,  si  bé  molt  n’han  patit  y’n  pateixen  Catalu¬ 
nya  y  la  veritat  científica  de  la  continuació 
de  tals  ensenyansas,  es  endebadas  que  per 
ellas  se  vulgui  destruhirlo  que  per  lley  na¬ 
tural  existeix.  Un  dia  o  altre  havia  d’arri¬ 
bar  pera  obtenir  públicament  una  repara¬ 
ció  de  las  injusticias  que  l’Estat  espanyol 
en  aquest  ram  de  la  instrucció  ha  fet  su- 
frir  a  nostra  terra;  aquest  dia  ha  arribat, 
la  reparació  s’ha  comensat  a  fer,  en  petita 
escala  avuy,  per  medi  de  la  creació  de  las 
càtedras  que  al  principi  d’aquest  article  ha- 


vém  indicat,  potser  demà  ab  mes  empenta 
y  extensió  organisant  ensenyansas  d’estudis 
superiors  de  Literatura,  Llengua,  Filosofia 
catalanas,  etc.,  no  parant  fins  a  conseguir  la 
creació  d’una  veritable  Universitat  popular, 
la  que  proporcionaria  no  sols  tots  aquells 
coneixements  d’ordre  intelectual  elevat,  sinó 
que  ademés  hauria  de  fer  arribar  a  la  major 
part  possible  de  catalans  els  mateixos  conei¬ 
xements  més  elementals,  pera  que,  sabent 
més  qu’avuy  lo  qu’ha  sigut  y  es  sa  Patria, 
poguessin  també  més  qu’avuy,  per  desgra¬ 
cia,  estimaria,  serviria  y  defensaria. 

Jo  me'n  alegro  qu’en  aquesta  obra  pa¬ 
triòtica  que  s’ha  comensat  ab  la  creació  dels 
Estudis  Universitaris  Catalans  no  hi  hagi  in- 
tervingit  pera  res  l’Estat,  qui  ans  al  contrari, 
més  aviat  hi  ha  posat  destorbs.  Aixis  podrém 
estar  més  segurs  de  qu’ella  anirà  endevant, 
conseguint  son  objecte,  estant  com  estarà  ins¬ 
pirada  sols  pels  sentiments  de  patria,  enlay- 
rats  y  potents.  Aixis  també’ns  correspondrà 
tota  la  glòria  de  la  mateixa. 

«Les  vrais  hommes  de  progrés  sont  ceux  qui 
ont  pour  point  de  départ  un  respect  profond 
du  passé.  Tout  ce  que  nous  faisons ,  tout  ce  que 
nous  sommes ,  est  l'aboutissant  d'un  travail 
seculaire.))  Aquestas  son  paraulas  de  Renan 
que  creyém  s’han  de  tenir  presents  sempre,  y 
molt  més  nosaltres,  els  catalans.  Avuy  n’hi 
hà  molts  que  las  olbidan,  degut  potser  més 
aviat  a  la  ignorància  que  al  convenciment. 
La  nostra  terra  qu’ha  sufert  tan  llarga  in- 
terrumpció  en  el  curs  natural  de  sa  existèn¬ 
cia,  per  causa  d’influhencias  extranyas  a  la 
mateixa,  pera  reconstituhirse  altra  vegada, 
qu’es  a  lo  qu’aspira  l’actual  moviment  catala¬ 
nista,  ha  d’inspirarse  en  l’esperit  propi,  quin 
esperit  s’ha  manifestat  en  el  curs  dels  sigles 
produhint  las  diferentas  manifestacions  de  sa 
vida,  el  conjunt  de  sa  civilisació,  manifesta¬ 
cions  que  per  lo  tant  s’han  de  tenir  en  compte 
pera  qu’en  el  dia  de  nostre  complert  Re¬ 
naixement,  pugui  altra  vegada  Catalunya  des- 
enrotllarsey  viure  una  vida  ben  propiayseva. 

Contribuhir  a  fer  coneixe,  donchs,  lo  que 
ha  sigut  Catalunya,  pera  que  demà  pugui 
tornarho  a  ésser,  es  lo  que  faràn  las  càtedras 
de  Dret  civil  y  d’Historia  catalana,  que  ab 
brillant  éxit  s’han  inaugurat  la  darrera  set¬ 
mana  al  Ateneu  Barcelonès. 

J.  Martí  y  Sàbat 

PUNT  FINAL 

Tan  convensut  estich  de  que  las  polémicas 
periodísticas  no  conduheixen  en  general  a 
cap  fi  pràctich,  com  de  que  la  barreja  d’or- 
tografías  en  els  periódichs  no  pot  donar 
altre  resultat  que  la  corrupció  del  idioma. 
No  crech  en  las  polémicas  perque  son  gayre 
bé  sempre  un  conjunt  d’exercicis  gimnàstichs 
del  cervell'dels  contrincants,  que,  esperonats 
principalment  per  son  amor  propi  exagerat, 
miran  molt  sovint,  més  que  la  causa  que  de- 
fensan,  l’efecte  que  produhiràn  en  el  públich, 
sempre  disposat  a  deixarse  enlluhernar  per 
las  frases  brillants  y  a  adormirse  ab  els  ra¬ 
ciocinis  despullats  de  galas  poélicas.  Per 
aixó  volia  limitarme  a  contestar  per  senzi- 
llas  notas  a  la  rectificació  del  senyor  Mas  y 
Jornet,  ab  estalvi  per  ma  part  de  feyna,  y 
per  la  dels  llegidors  de  paciència.  Peró  com 
que  sembla  que’l  códich  de  la  urbanitat  pe- 
riodistica  considera  aqueix  sistema  poch  de¬ 
licat,  m’haig  d’atendre  a  la  rutina,  y  co- 
menso,  segons  la  recepta  acostumada,  per 
dir  que’l  senyor  Mas  y  Jornet  ha  estat  molt 
bé,  peró  que  no  m’ha  convensut,  ni  jo  tam- 
poch  a  n’ell,  com  era  d’esperar.  Trobantme 
que  no  ha  destruhit  cap  de  las  mevas  afirma¬ 
cions,  podria  dar  per  acabada  ma  tasca  tan¬ 
cant  el  present  article  com  ell  el  seu  ab  un 
solemne  «Ara  que  cada  hu  se’n  prengui  lo 
que  vulgui»:  peró  com  que  desde  que  m’in¬ 
clino  a  la  patumancia  acadèmica  m’he  tornat 
d’alló  més  fi,’m  permeterédir  modestament 
«Ara  prenguin  la  bona  voluntat.» 

Deya  jo  que  semblava  que’l  senyor  Mas 
tingués  un  concepte  equivocat  de  l’autono- 
mía,  y  ara’m  refermo  en  aquesta  idea, 
donchs  ell  no  ha  volgut  explicàrmel,  segons 
diu,  perque  considera  «un  abús  de  llen- 
guatje  que  ab  el  mateix  nom  de  lleys  se  de¬ 
signin  las  relacions  de  causalitat  de  la  Natu¬ 
ralesa  y  las  convencions  politicas  que regu- 
lan  la  vida  dels  pobles.»  Francament,  jo  no 
sé  cóm  péndremho,  perque  seguint  per 
aquest  cami,  podria  dir  també  que  no  sab 
definir  lo  qu’ell  entén  per  llengua  perque 
considera  un  abús  de  llenguatje  que  ab  el 
mateix  mot  se  designi  un  idioma  y  la  llen¬ 
gua  de  badella.  Peró  no  vull  riure,  perque’l 
senyor  Mas  s’enfadaria  com  l’altra  vegada 
per  no  saber  compendre  que  quan  deya  que 

no’m  podia  pendre  en  serio  las  sevas  afir¬ 
macions  era  perque’m  semblava  impossible 
que  un  escriptor  com  ell — qu’en  varis  tre- 
valls  publicats  a  Joventut  ha  demostrat  te¬ 
nir  el  cap  ben  clar  y  una  ilustració  gens  vul¬ 
gar — se  perdés  en  afirmacions  gratuitas  y 
paradóxicas  en  comptes  d’aquells  rahona- 
ments  seriosos  y  ben  fonamentats  qu’em- 
pleà  en  La  Naturalesa  y  la  Influencia,  L' Hé- 
roe ,  etc.,  que  tant  me  van  agradar,  encara 
que  no  sé  si  també’ls  reproduhi  aquell  pe- 
riódich  que  diu  qu’ha  copiat  y  quasi  per 
complert  s’ha  adherit  a  sa  Anarquia  ortogrà¬ 
fica.  {Veu?  El  senyor  Mas  a  mi  no  m’ha  en¬ 
tès  y  jo  tampoch  a  n’ell,  al  revés  de  lo  que’m 
va  passar  ab  els  citats  articles,  als  quals 
«quasi  per  complert»  també  m’adhereixo. 

«La  Gramàtica  d'una  llengua  —  diu  el  se¬ 
nyor  Mas — es  pera  mi  una  veritable  lley  natu¬ 
ral,  y  no’l  trevall  d’una  Acadèmia  0  d’un 
gramàtich  quina  tasca  no  es  altra  cosa  que 
un  ensaig  d'interpretació  d’aquella  lley,  peró 
decapmodo  la  lley  mateixa.  Quan  el  gra¬ 
màtich  vol  llegislar,  allavoras  ve  la  lley  con¬ 
vencional,  ridícula  y  tirànica  contra  la  que’s 
rebela’l  sentiment  de  la  independencia.»  No 
s’ho  prengui  tan  fort,  senyor  Mas,  y  distin¬ 
geixi  com  jo  ho  feya,  la  lley  del  idioma  y  la 
regla  gramatical.  La  gramàtica  no  es  lo  que 
vosté  diu,  sinó  senzillament  un  códich.  (Y 
ara  no’m  digui  que  un  códich  es  un  conjunt 
de  lleys  falsas  y  tirànicas,  perque  no  aca- 
bariam  may.)  El  gramàtich  investiga  y  des- 
cubreix  la  lley  natural,  que  al  ésser  formu¬ 
lada  esdevé  regla.  Es  clar  que  si  aquesta  es 
artificiosa,  arbitraria  0  estreta,  mereixerà  las 
duras  calificacions  que’l  senyor  Mas  li  aplica, 
peró  si  respon  perfectament  a  la  naturalesa, 
no  sé  per  qué  ha  d’ésser  tirànica  y  ridícula, 
El  sabi  que  formulà,  per  exemple,  la  lley  de 
gravetat  dels  cossos  ;va  ab  aqueix  fet  desna- 
turalisarla  o  estraferla?  {Vulnerà  ab  ella  la 
independencia  de  ningú?  {Hi  hà  ningú  qu’en 
virtut  de  la  seva  autonomia  pugui  racional¬ 
ment  conlradirla? _ 

«Estich  ben  lluny  de  demanar  que’s  deixi 
escriure  sense  gramàtica,  sense  lley,  lo  que 
pretench  es  que’s  deixi  interpretar  dita  lley  a 
qui  vulgui  y  pugui.  Qui  en  la  escriptura 
prescindeixi  de  las  reglas  que  qualsevol  sis¬ 
tema  ortogràfich  conté,  sigui  per  no  saberne 
més,  sigui  per  no  concedir  importància  a  la 

ortografia,  es  clar  que  no  podrà  reclamar 
respecte  per  son  modo  d’escriure,  que  no  res¬ 
pondrà  a  cap  sistema.»  Està  bé:  però  aquei¬ 
xos  sistemas  establerts  cper  quina  rahó 
deuhen  ésser  respectats  si  desde’l  moment 
que  son  formulats,  segons  el  senyor  Mas,  ja 
atacan  a  ia  independencia  del  individuu? 
«Qui  vulgui  y  pugui!»  ^Ab  quin  criteri  s’ha 
de  judicar,  si  aixís  que  un  principi’s  forma- 
lisa  esdevé  tirànich  y  ridicul?  Y’is  directors 
de  periódich,  a  quins  el  senyor  Mas  nega 
fins  el  dret  d’adoptar  un  sistema  ortogràfich, 
iab  quina  autoritat  podràn  dir  «Tu’n  sabs  o 
no’n  sabs?»  Ja  ho  veu,  senyor  Masy  Jornet: 
la  dificultat  no  està  en  el  qui  vulgui,  sinó  en 
el  qui  pugui,  y  justament  en  fer  desapareixe 
aquest  conflicte  està  la  clau  del  problema. 
Allavors  se  veuria  quins  son  els  verament 
cridats  y’is  escullits,  fugint  d’aqueixa  falsa 
idea  d’igualtat  que  desconeix  que  cada  home 
té  diversas  aptituts,  y  que  una  societat  serà 
tant  més  culta  quant  més  ajudi  al  desenrotllo 
de  las  facultats  preeminents  de  cada  indivi- 
duu  a  fi  de  que  aquests  puguin  donar  la  di¬ 
recció  més  adequada  a  sa  activitat. 

No  podent  enténdrens  en  aquests  punts 
capdals,  es  inútil  que  m’entretingui  ab  las 
demés  afirmacions  del  senyor  Mas,  que  con¬ 
tinuo  considerant  fi  1 1  as  del  seu  erro  fona¬ 
mental. 

En  una  cosa  li  dono  la  rahó:  en  que  la 
ortografia  de  Joventut  es  deficient  y  defec¬ 
tuosa.  A  tots  ens  consta,  y  per  aixó  la  hem 
modificada  a  voltas,  y  per  aixó  tenim  ganas 
d’introduhirhi  desde  cap  d’any  modificacions 
més  radicals  qu’estimém  de  tot  punt  necessa- 
rias.  Però  cabalment  la  carència  en  que’ns 
trobém  a  Catalunya  d’una  entitat  competent 
y  per  lo  tant  autorisada,  es  en  part  principa- 
lissima  la  causa  de  que  Joventut  y  altras 
publicacions  semblants  tinguin  encara  en  sa 
ortografia  tants  defectes  a  corretjir. 

Perque  nosaltres  lo  que  volém  (y  no  es 
demanar  massa)  es  que  la  llengua  catalana 
no  estigui  en  un  grau  d’inferioritat  respecte 
a  sas  germanas.  Y  no  serém  may  d’aquells 
escriptors  que,  com  diu  el  senyor  Mas  y 
Jornet,  «els  hi  recaria  doblegarse  a  la  impo¬ 
sició  acadèmica,  fos  0  no  fos  encertada.» 
Aquells  no  foran  ni  racionals  ni  autonomis- 
tas,  donchs  per  ignorància  0  vanitat,  del 
concepte  kantià  de  la  llibertat  qu’esmeàta’l 


senyor  Mas  no  n’acceptan  més  que  la  pri¬ 
mera  part,  com  feya  notar  en  Tintorer  en  el 
número  passat.  Si's  vol  convence’l  senyor 
Mas  de  lo  que  dich,  li  recomano  que  repassi’ls 
seus  notables  articles  ja  citats.  Jo,  per  ara, 
no  puch  admetre  l’anarquia  ortogràfica,  y 
molt  menys  desdp  la  setmana  passada,  que 
formo  part  de  la  Lliga  Burgesa  contra  la 
PutreJ acció  Aristo-àcrata. 


IMPRESSIÓ 

No  vaig  a  parlar  del  efecte  qu’en  mon  es¬ 
perit  hagi  produhit  l’espectacle  de  la  Natura, 
fruhit  durant  l’estiu  en  las  obligadas  vaca- 
cions  que  tan  bé  escauhen  a  la  gent  burgesa, 
entre  la  que  declaro  comptarme,  sense  por  de 
ofendre’l  criteri  respectabilissim  de  varis  re¬ 
dactors  de  Joventut,  a  qual  Lliga  Burgesa 
m’adhereixo  de  tot  cor;  tampoch  vull  dir  res 
de  caràcter  politich  en  uns  temps  que,  com 
els  actuals,  tan  propicis  son  pera  fer  donar  en- 
sopegadas  y  fer  calendaris  de  mal  profeta; 
molt  menys  està  en  mon  anim  explicar  els 
meus  punts  de  vista  (tothom  té’ls  seus  punts) 
en  lo  qu’hem  acordat  dirne  qüestió  social. 
Res  d’aixó. 

La  meva  impressió  es  molt  personal,  psí¬ 
quica  y  deslligada  dels  problemas  polítich- 
socials.  Vull  tractar  d’una  cosa  agra-dolsa, 
joco-seria  (com  diria  un  critich  qualsevol  de 
qualsevulga  diari  foraster);  de  la  soletat  dels 
morts  y  de  la  broma  dels  vius;  del  despotisr 
me  de  Ta  moda  y  de  la  resignació  ab  que  la 
sufreixen,  con  todas  sus  consecuencias ,  las 
ànimas  tendras,  els  cors  més  esponjosos, 
las  més  delicadas  y  sensibles  flors  del  jardi 
de  la  Humanitat  que  va  comensar  ab  Eva  y 
que  iqui  sab  cóm  acabarà! 

Y  com  que  ab  tot  aixó  no  es  fàcil  que 
m'entengués  ningú,  puig  igual  podria  parlar 
d’una  fornal  que  d’una  portadora  (tot  se  pres¬ 
ta  a  riallas  y  plors,  tot  pot  donar  lloch  a  fi- 
losofias,  y  en  tot  hi  intervé,  pròxima  0  remo¬ 
tament,  la  dona),  concreto’l  problema:  vaig  a 
tractar,  breument,  de  la  impressió  que  a  mi 
m’ha  produhit  la  moda,  alguns  anys  enrera 

introduhida  y  avuy  extesa  com  taca  d’oli,  de 
portar  las  senyoras  viudas  ( ell  as  ne  tenen  la 
exclusiva)  un  cresponet  blanch  que’ls  rodeja’l 
barret,  terminat,  per  la  part  de  darrera,  ab 
una  qúa  negra  bastant  llarga,  de  la  mateixa 
tela. 

Perque — sense  ficarme  ara  en  disquisjcions 
sobre  si  es  o  no  es  racional  aixó  del  terno 
fúnebre  pera  portar  al  exterior  quelcom  que 
sigui  sombra  d’un  negre  estat  d’anim — es 
xocant,  verdaderament  xocant,  que  tots  els 
dols  siguin  igualment  manifestats  per  fora, 
menys  un,  un  d'especial,  sui-generis,  que 
recau  precisament  en  las  viudetas  y  que,  com 
qui  no  vol  la  cosa,  las  fa  distingir  d'una  hora 
lluny  de  totas  las  altras  donas  endoladas. 
Mercès  a  aquest  nouveau  jeu ,  podém  dir  al 
passar,  sense  por  d’errarnos:  «Vetaqui  una 
viudeta  jova!  Y  es  maca!  Pobra  senyora!.  .» 
etcètera,  etc. 

Avans  las  manifestacions  del  dol  ens  fe- 
yan  presumir,  tot  lo  més,  y  encara  a  riscos 
d’equivocarnos  (hi  ha  hagut  tipo  que  per  un 
cosí  mort,  que  li  ha  deixat  50.000  duros,  s’ha 
vestit  tot  de  glassa  negra)  si’l  difunt  era  un 
molt  pròxim  0  un  parent  llunyà.  No  s’arri¬ 
bava  a  més.  Sols  essent  amich  del  endolat  y 
havent,  com  vulgarment  se  diu,  pres  part  en 
sas  penas ,  podiam  afirmar  si  havia  perdut 
el  pare,  la  dona  0  un  cosí.  Las  diferencias 
del  dol  havían  consistit  sempre  en  carregar 
més  0  menys  el  to  seguint  la  lògica  del  sím¬ 
bol:  a  més  dolor,  més  negror. 

Avuy  aixó  ha  cambiat:  la  variació  es  petita, 
peró  es  molt  significativa,  com  ho  acostuman 
a  ésser  sempre  las  manifestacions  de  la  co¬ 
queteria. 

Se  mor  un  germà,  l’avi,  la  mare,  un  fill, 
un  nebot,  etc.:  el  dol  segueix,  com  avans,  ex- 
teriorisantse  ab  l’us  de  vestimenta  negra, 
tant  més  forta  quant  més  d’aprop  ens  afecta 
la  pena,  tant  més  lleu  quant  més  feble  es 
aquella.  Mes,  ah!  que  si’l  difunt  es  un  marit, 
la  cosa  ja  muda  d’aspecte. 

Sembla  que  la  viuda,  tractantse  de  la  pèr¬ 
dua  del  espòs —  y  admesa  la  moda  del  dol — 
hauria  d’anar  totalment  endolada,  de  negre 
rigorós,  vestida  talment  d’ombra  sinistra. 
Aixis  se  feu  avans ,  haventse  arribat,  extre¬ 
mant  la  nota,  a  convertir  a  las  pobras  viudas 
en  verdaders  papus ,  qu’afegían,  a  sa  pròpia 
pena,  las  d’espantar  a  las  criaturas  y  de  no 

poder  caminar  pels  carrers  sense  un  lazarillo 
que’ls  fes  d’acompanyament.  Ara  la  cosa  ja  es 
tota  un’altra. 

La  viuda  va  vestida  de  negre,  ab  trajo  se¬ 
rio,  elegant,  sever,  que  dona  majestat  y  re¬ 
lleu  a  las  línias  de  la  dona  esbelta;  y  ade- 
més...  porta  un  distintiu  blanch  (aquell 
cresponet  de  qu’he  parlat)  que  boy  distra- 
yent  la  monotonia  del  negre,  la  particularisa, 
la  senyala,  ens  la  presenta  de  cop,  y  sense 
cap  dubte,  com  a  viuda. 

;Ecco  il  problema! 

Heusaqui  la  impressió,  l’efecte  deplorable 
que  mil  cops  he  sentit  y  qu’ara  comunico. 

Pera  mi,  aquest  ditjós  crespó  blanch,  es 
com  un  rètol,  com  aquells  papers  lligats  als 
balcons  dels  pisos  sense  llogater,  ahont  un 
hom,  sense  veurehi  cap  lletra  escrita,  hi  lle¬ 
geix  un  se  alquila  com  una  casa.  No  hi  hà 
entre  aquell  y  aquest  més  que  una  diferencia: 
els  papers  blanchs  penjats  d’un  balcó  0  fi¬ 
nestra,  cridan  l’atenció  de  tothom,  home  o 
dona,  xich  0  gran,  que  tracti  de  llogar  pis; 
lo  crespó  de  las  viudas  no  fa  obrir  l’ull  més 
que  a  mitja  humanitat,  al  sexe  lletx  ,  als 
mascles:  es  para  hombres  solos. 

Potser  hi  hagi,  per  part  meva,  exageració 
en  lo  dit;  vull  creure  que  moltas  donas  que 
usan  el  distintiu  blanch  no  hi  donan  impor¬ 
tància,  ni  hi  veuhen  malicia.  Peró  la  frevo- 
litat  de  la  moda,  per  un  cantó;  la  inexplicable 
diferenciació  que  la  que’ns  ocupa  estableix; 
y  l’ayre  desinvolt  ab  que  algurias  viudas 
passejan  el  símbol,  ens  fa  cridar,  en  defensa 
de  las  ignocentas  y^com  enemichs  jurats  de 
la  hipocresia:  «A  fora’l  crespó  blanch!» 

Y  si  hi  hà  alguna  viuda  que  se’n  dolgui  y 
no  hi  estigui  conforme,  qu’aixequi’l  dit,  que 
la  volém  coneixe. 

S.  Gubern 


S’ONETS 


XXXI.  —  Aquella  gent. 

A  Esplugas  l’escometo  al  vell  Ferràn, 
y  es  el  meu  Deu-vos-guart:  <Quín  jayo  sou!» 
Ell  diu:  «El  pa  que  menjo  no  es  pas  tou, 
y  vegessis  mas  dents  com  se’n  desfàn. 

Aquí  hont  me  tens,  he  trevallat  en  gran 
l’any  vuyt,  per  res,  per  no  cambiar  de  jou. 
Gabatxots  he  tirat  al  fons  d’un  pou 
més  que  madamas  en  un  any  no’n  fan! 

S’aturavan  a  beure  a  Picalqués, 
ben  sovint,  els  soldats  de  nació  extranya: 
quan  era  un  francès  sol,  d’un  fort  revés 

l’ajeya,  per  xafal  com  bruta  aranya. 

Y  ara  veuràs:  com  engranall  no  més, 
vaig  posarhi  a  la  pica  un  broch  de  canya  > 

XXXII.  —  Ser  y  no  ser. 

La  fosca  de  la  nit  claror  del  día 
se  torna  al  sol  impuls  de  ta  mirada. 

Si  en  tos  ulls  la  passió  veig  reflectada, 
no  hi  hà  regust  que  pura  mel  no  sia. 

Pro  si  traheix,  ta  vista,  l’alegria 
ab  que  reposa  lluny  de  mi  extasiada, 
en  fosca  la  claror  trobo  cambiada, 
fel  amargant  se’m  torna  l’ambrosia. 

Segons  que  trista’m  guaytis  o  ab  dolcesa, 
la  pena  arriba  a  punt,  l’enutj  s’envola. 

Mon  cor  governas  ab  l’esguart,  princesa. 

Llambregant  donas  vida  o  la  retiras. 
Visch  y  no  visch  per  eixa  causa  sola: 
que  ara’m  rairas  de  grat  y  ara  no’m  miras. 

XXXIII.  -  Devoció. 

Es  el  meu  pit  capella  reservada 
hont  sacrifico  al  ser  qu’estimo  y  vull; 
y  la  Imatje  esplendenta  que  s’hi  acull, 
en  l'altar  del  meu  cor  la  tinch  posada. 

Graciosa  Imatje  de  la  dona  aymada! 
Tenirla  y  encensarla  es  mon  orgull. 

En  sa  llahor,  sovint,  el  dols  murmull 
se’n  ve,  als  meus  llabis,  d’oració  inflamada: 

«ídol  preuhat,  vostre  servent  s’anyora, 
fondres  voldria  en  Vos;  y  s’ubrïaga, 
pensant  qu’en  ell  viviu,  nue  vos  adora.» 

Llavors  al  pit  un  sentiment  s’hi  amaga, 
impregnat  d’eixa  essencia  encantadora 
que’l  desitj  treu  de  la  esperansa  vaga,  * 


XXXIV.  —  El  poeta. 

Per  mi  una  verge  que  al  bon  Deu  servia 
deixà  del  cel  las  lluminosas  salas. 

De  por  de  que  s’entorn»  al  mellor  día, 
li  escurso  a  cada  punt  las  blancas  alas. 

Sovint  li  dich:  «Es  teva  l’ambrosia 
dels  versos  qu’he  pensat.  Las  mevas  galas 
son  mas  cansons.  Te  las  endresso,  tria, 
ja  que,  servintme,  al  mateix  Deu  m’igualas. » 

Ella  respón:  «Del  cel  la  via  dreta 
no  pendré  pas,  que’m  tens  enamorada. 
íQuín  cel  més  cert  que’l  teu  casal,  poeta?» 

Y  a  mi  s’acosta,  encesa  la  mirada, 
pera  enllassarse  en  voluptuosa  estreta. 
^L’aventura  vos  plau?  Donchs  l’he  somniada. 

XXXV.  —  L’aymant  inconseqüent. 

Sagna’l  meu  cor  per  tan  crudel  ferida, 
la  meva  horrible  desventura  es  tanta, 
que  la  mort  perdurable  no  m’espanta, 
donchs  un  suplici  es  pera  mi  la  vida. 

Morir  voldria  quan  al  goig  convida 
naixent  el  jorn,  quan  més  el  viure  encanta: 
al  pis,  que  altar  jo  creya  d’una  santa, 
llavors,  boja  Friné,  tornas  rendida. 

Al  cementir  quin  bo  ha  de  fer  l’estarhi 
descansant  en  un  somni  sens  desvarií 
Si  no  fos  que  podrías  proposarte 

el  meu  lloch  de  repòs  visità  un  día, 
y,  que  ho  volguessis  tu,  despertaria 
perà  véuret  de  nou,  pera  adorarte! 

XXXVI.  —  Paolo  a  Francesca. 

Com  llas  teixit  per  fadas,  com  argolla 
feta  d’un  tendre  llir,  ton  bras  rodeja 
mon  coll;  ta  boca,  al  temps  que’m  petoneja, 
diu  mots  que  Amor  de  son  perfúm  sadolla. 

Llavors,  en  els  moments  de  passió  folla, 
quan  dels  sentits  la  brasa  guspireja, 
ni’m  repugna  l’incest,  ni’m  pren  la  enveja, 
ni  empenta  d’odis  el  meu  sér  trontolla. 

Llavors  la  vida,  al  teu  costat,  m’encanta. 
Del  món  desdenyo’ls  amagats  esculls 
quan  en  mon  cor  el  remordir  qu’espanta 

mimvas,  y’l  plor  deturas  en  mos  ulls: 
quan  ma  cansada  testa  que’s  decanta 
en  ta  blanera  falda  la  reculls. 


p.  Riera  y  Riqué. 

ELS  MASELLS 

A  las  acaballas  de  la  malaltia  y  al  veure 
qu’en  Constantí  ja  podia  empassarse  bé  la 
sopa  de  brou  y  las  patatas  bullidas,  y  que 
no  obstant  continuava  en  el  més  absolut  mu¬ 
tisme  y  sos  ulls  portavan  encara  l’espurneig 
de  la  febre,  sa  familia  comensà  a  preocuparse 
de  la  seva  sort  y  cregué  del  cas  que  l’hereu 
fes  via  al  mercat  de  Besalú  prop  vinent 
pera  llogar  al  metje.  Calia  pendre  prompte 
una  determinació. 

A  un  fadristern  inútil  pera’l  trevall,  l’hereu 
poch  el  volia  mantenir.  El  pare  estava  con- 
vensut  de  que  uns  brassos  morts  dintre  una 
casa  de  pagés  son  de  mala  estrugancia.  La 
mestressa  y  la  jova  callavan,  y  ab  una  mirada 
trista  donavan  la  rahó  a  llurs  esposos  res¬ 
pectius. 

El  sol  groguench  d’un  mars  fredeluch 
amoratava’ls  serrats  atapahits  de  faigs  y’is 
fondals  curulls  de  llentriscles  y  verdissers. 
A  las  masias'escampadas  assi  y  allà  de  la  her- 
mosa  carena  de  Bassegoda,  comensava’l  fres- 
seig  precursor  del  hermós  estiu,  el  temps 
esplendorós  qu’omplena  de  bon  blat  els  gra¬ 
ners  y  d’alegras  cansons  de  vida  las  afraus 
pirinencas. 

Homes  y  donas  del  mas  d’en  Bep  estavan 
atrafegats  ab  el  fadigós  herbeig  de  la  feixa 
ampla’l  dia  que’l  senyor  metje,  per  tenir  des- 
vagadas  algunas  horas ,  va  presentarse  a 
.  cavall  de  sa  mula  roja  en  aquell  indret  de 
món. 

— Que  Deu  vos  guart,  bona  gent. 

— Que  Deu  el  gort,  senyor  metje— respon¬ 
gué  ab  salema  y  a  chor  tota  la  familia. 

— ^Ahónt  teniu  el  malalt? — 

Las  donas  enviaren  un  esguart  a  n’en 
Constanti,  y  l’hereu,  nirviós,  extengué  son 
bras  forsut  envers  el  pobre  fadristern  que, 
ajocat  sota  unas  matas  de  ridortas  y  arsos, 
comptava  y  recomptava,  barrejanthi  un  se¬ 
guit  de  rialladas  de  dolsas  sonoritats,  tot  un 
munt  de  pedruscalls,  com  si  en  son  nombre 
y  formas  extranyas  hi  llegís  un  pervindre  no 
llunyà  ple  de  benestar  y  goig. 

Als  pochs  moments  d’ésser  el  doctor  entre 
i  aquells  montanyenchs,  feu  un  signe  al  hereu 
y  se’l  enmenà  poch  a  poch  cami  dels  con¬ 
reus. 


La  plàtica  va  durar  quelcom  més  que  la 
visita. 

Al  retornar  abdós  al  lloch  de  reunió,  el  noy 
Bep  digué  en  veu  baixa: 

— Lo  que’m  temia!  En  Constanti  es  home 
a  l’aygua. — Y  afegi  ab  cara  riallera  y  ab  to 
natural: — Bé,  ara  vos,  senyor  metje,  faréu 
cotrhores  ab  nosaltres,  si  no  us  sab  mal. 

— No,  no!  La  pujada  dels  rostos  d’Espinau, 
podéu  ben  creure  que  fa  venir  gana  al  més 
desmenjat. — 

La  jova  comensà  a  treure  d’un  covenet  de 
bims  tot  un  bé  de  Deu  de  formatje,  figas  se- 
cas  y  pa  moreno,  que  donava  alegria  de  mi¬ 
rar:  mes,  al  adonarsé  que  don  Pau,  el  metje, 
mirava  fit  a  fit  cóm  la  vella  llescava’l  pa, 
digué  ab  tristor: 

— Aquesta  vegada  poch  el  trobaréu  tan 
agradós  com  altras,  el  pa. 

— <Que  us  passà  alguna  malura’l  blat  de 
l’última  anyada? 

— No  senyor,  no!  Es  que  la  cullita  va  ésser 
escassa,  y  va  caldre  barrejarhi  favons  triats! 
Deu  fassi  que’l  qu’ara  herbejém  no's  mal- 
meni! 

—  Aixís  sia. — 

El  cel  comensà  a  enrogirse.  Las  notas  pau- 
sadas  qu’enviavan  al  vilatje  las  campanas 
de  la  ermita  romànica  feren  ajupir  el  cap  dels 
pagesos  d’aquellas  encontradas  y  barbotejar 
una  oració  trista  y  pesada. 

Mentres  tant,  en  Constantí  mirava  fixa¬ 
ment  las  rojors  del  horitzó  llunyà.  Els  seus 
ulls  grans  y  blaus  semblavan  menar  tota  la 
hermosura  placévola  de  la  volta  serena  d’un 
mitjdia  estiuhench. 

Quan  las  ombras  pujavan  de  las  fondala- 
das  pera  embolcallar  ab  son  vel  els  espadats 
de  Talaixa  y  Bassegoda,  tres  personas  xiu- 
xejavan  animadament,  asseguts  al  marjal 
més  proper  del  mas  d’en  Bep. 

La  lluna,  mitj  tapada  per  una  nuvolada 
cendrosa,  llensava  un  raig  de  llum  poruga 
que’s  perdia  en  els  alterosos  cimalls  de  Mont- 
grony. 

— A  vos  us  toca  dirli,  pare,  —  deya’l  més 
jove  de  la  colla. — A  vos  també  us  toca  do- 
narli  entenent.  Després  de  lo  que  m’ha  dit  el 
metje,  no’s  pot  pendre  cap  altra  mena  de 
determinació!  Ademés,  que’l  noy  no  ha  de  pa¬ 
tir  res:  el  bon  temps  s’acosta,  v  a  totas  las 
portas  de  la  Garrotxa  trobarà  un  mos  de  pa 

pera  fer  callar  el  grill,  y  un  traguinyol  d’ay-  — Surtiu  depressa,  si  no  voléu  que  vos  es- 


gua  gemada. 

— Però  jno’t  donà  cap  esperansa’l  metje? — 
va  piular  una  velleta. 

— Absolutament  cap.  Escoltéu  paraula  per 
paraula  sa  resposta:  «El  noy  ja  no  podrà 
agafar  per  un  may  més  l’aixada  ni  carregarse 
un  trist  gabayonot:  y  lo  més  trist  del  cas  es 
que  la  malaltia  pot  tenir  llarga  durada. 

— Mira,  demà  a  la  matina  li  diré  qué  pensa 
fer — contestà  resolt  l’avi. — {No’t  sembla,  noy? 

— Això  es,  pare!  Veuréu  cóm  se  posa  a  la 
rahó. — 

Efectivament,  en  Constantí  va  posarse  a  la 
rahó  tal  com  havia  previst  l’hereu. 

Quan  els  faigs  comensavan  a  destacarse 
dels  ermots  ,  el  fadristern ,  alt  y  escarda- 
lench,  devallava  pels  rostos.  Son  cap  no  va 
girarse  pera  donar  l’ultim  adeu  a  la  casa  de 
sos  pares,  sos  ulls  no  espurnejaren  de  tristor, 
sa  boca  no  va  donar  pas  a  cap  renech,  ni  a 
cap  sospir. 

S’havia  posat  a  la  rahó. 

El  noy  Bep  havia  comensat  a  cullir  el  ra- 
him  de  la  vinya,  quan  sa  muller  arribà  cor¬ 
rent  a  dirli  que  mentres  ella  feya’l  menjar  al 
lladoner  de  l’era,  un  home  havia  entrat  din¬ 
tre  la  masia. 

— De  segur  qu’es  un  lladre!... — deya  tre¬ 
molant  de  por. — Porta  unas  barbas  molt 
llargas!... — 

Son  marit,  sens  encomanarse  a  Deu  ni  al 
diable,  emprengué  adalerat  el  camí  de  sa  ca¬ 
sa.  Al  arribar  a  l’era  va  aturarse  y  escoltà  ab 
gran  atenció.  No  gosava  entrar,  pressentint 
que’s  tractava  d’una  mala  púa. 

A  la  poca  estona  d’estar  al  aguayt,  per  la 
portalada  del  porxo  vegé  passar  un  home 
alt  y  sapat.  Per  precaució  agafà  dugas  pe- 
dras,  y  va  cridar  ab  tota  la  forsa  de  sos  pul¬ 
mons: 


% 

%  * 

L'esbarzer  ja  ha  florit, 
tot  ell  s’ha  revestit 
d’hermosas  flors  rosadas. 
Mirarlo  dona  ho, 
tenint,  ab  tanta  fló, 
las  punxas  amagadas, 


berli  la  closca! — 

L’home  de  las  barbas  va  plantarse  al  bell 
mitj  de  la  porta  mirant  estúpidament  al  he 
reu;  als  pochs  moments,  girantse  ab  pausa, 
s’encaminava  mandrós  altra  volta  endins  del 
casal. 

El  bras  d’en  Bep  feu  sobtada  giravolta,  y 
la  pedra  que  tenia  closa  sa  mà  dreta  surti 
brunzenta,  fins  a  rebotre  a  la  testa  del  lladre, 
que  caygué  pesadament  a  terra  com  ferit  per 
un  llamp. 

L’hereu  restà  fet  un  enza,  fins  qu’arribà  sa 
muller  preguntant  a  grans  crits: 

— {L’ets  vist? 

— Mira! — digué'l  montanyench.  Y senyalà’l 
cos  que  jeya  a  terra. 

— iQu’es  mort? 

— No  ho  sé  pas!...  Cal  saberho. — Y  un  se- 
gón  pedruscall  passà  xiulant  a  frech  de  cara 
del  lladregot.  — Deu  ésser  mort,  Maria!...  La 
pedra  li  ha  passat  arràn  y  no  ha  fet  cap  mo¬ 
viment!  ... 

— {Vols  que  vagi  a  buscar  al  pare? 

— No,  dona,  no!  {Sabs  qué  hem  de  fer?... 
Veuràs,  porta’l  bayart  que  hi  hà  a  la  cambra 
de  dalt...  afànyat!... — 


Els  carboners  d’Espinau  trobaren  un  ca- 
davre  sota  l’espadat  de  Roca-Pastora.  El  cap 
de  colla,  en  Quelot,  després  de  netejar  la 
cara  del  mort  plena  de  sanch  negrosa  coagu¬ 
lada,  digué  a  sos  companys: 

— Es  el  boig  de  ca’n  Bep!  Pobre  Cons¬ 
tantí!...  Que  Deu  el  tinga  allà  hont  vulla... — 


Aquella  nit  l’hereu  y  sa  muller  tingueren 
un  son  llarch  y  tranquil  chorejat  ab  ronchs 
plens  de  satisfacció.  A  la  cabanya  hi  cantà 
una  xibeca  fins  queia  llum  del  nou  jorn  va 
inondar  de  tons  carminosos  las  serraladas  de 
Bassegoda  y  Talaixa. 

Alfons  Trinxet 


Las  flors  prompte  s’esfullan 
y  al  esbarzer  despullan 
del  seu  aspecte  gay. 

Las  punxas  afinadas 
qu’omplenan  sas  brancadas, 
eixas  cauhen  mayl 


G.  Vilanova 

LA  MORGUE 

(De  mas  imrressions  de  París) 

Al  mitj  del  Sena,  dintre  la  Cité  hont  s’ai 
xeca  Nòtre-Dame,  aqueixa  grandiosa  cons¬ 
trucció  ojival  ab  sas  torras,  son  absis,  sa 
fletxa  atrevida,  punxaguda  com  un  dit  ge¬ 
gant  que  senyalés  al  cel,  y  son  jardí  ombrí¬ 
vol,  hont  asseguts  en  banchs  s’arredossan  els 
que  fugen  de  la  gatzara  dels  carrers;  darrera 
d’aquell  monument  de  pedra  negrosa  hont 
las  estatuas  s’aixoplugan  dintre’ls  ninxos, 
una  petita  casa  de  fusta  ab  una  bandera  tri¬ 
color  s’aixeca  mitj  amagada  sobre’l  pont, 
sentint  el  Sena  que  fa  son  curs  solcat  per 
vaporets  y  barquetas,  y,  llepant  ab  sos  llabis 
verdosos  las  pilastras  dels  ponts  de  pedra, 
passa  per  Paris  embolcallat  de  boyra  y  se’n 
va  cap  als  camps  pera  desembocar  al  mar 
blau. 

La  gent  passa  depressa  devant  del  casalot 
de  fusta  hont  una  bandera  penja  inmóvil  y 
trista.  Els  pochs  que  hi  entran  per  curiositat, 
miran  ensilenci’ls  objectes  penjats  per  las  pa¬ 
rets,  com  si  fossin  els  exvotos  d’una  ermi¬ 
ta.  D’una  paret  de  fusta  qu’amaga  l’interior, 
obligant  a  entrar  pels  costats,  penjan  quadros 
plens  de  fotografias  macabras.  Rostres  con¬ 
trets  pels  sufriments;  ganyotas  de  dolor  glas- 
sadas  ab  la  mort;  bocas  obertas  com  si  cri¬ 
dessin,  mostrant  sa  rodona  fosca  voltada  de 
dents  blancas  y  la  llengua  carnosa  que  penja 
fora’ls  llabis;  cabells  de  tots  colors,  engan¬ 
xats  als  polsos  al  ressecarse  la  sanch  que 
surt  de  feridas  llargas  y  negrosas;  cossos 
cusits  a  punyaladas,  retorsentse  ab  contor¬ 
sions  indescriptibles;  y  despullas  informes, 
com  un  pilot  de  parrachs,  trobadas  qui  sab 
ahónt  y  conservadas  en  fotografia  pera  des- 
cubrir  el  misteri  que  s’amaga  en  aquell  munt 
de  carn  y  roba  trossejada. 

En  un  quadro  isolat,  trossos  d'un  cos  hu¬ 
mà  posats  en  ordre:  el  rostre,  hont  forats 
foscos  indicari  el  lloch  dels  ulls,  del  nas  y 
la  boca,  mutilacions  barbres  comesas  en  ple 
sigle  xx;  el  tronch  partit  pel  mitj  en  varis 
trossos;  els  brassos  y  camas  separats  també 
en  fragments;  tot  nu,  ressurtint  del  fons  ne¬ 
gre  de  la  íotografia  com  una  escena  de  ma- 
gia  repugnant  y  sagnosa.  Y  un  rètol  com 
pera  tots  els  quadros,  dihent  ahónt  (oren 


trobats  els  fragments,  donant  detalls  qu’hor- 
roritzan  y  afegint  el  nom  del  crim:  L'homme 
coupé  en  morceaux.  Vaig  recordarme  d’haver 
llegit  als  diaris  descripcions  semblants;  peró 
la  impressió  rebuda  era  crudel.  Aquells  res¬ 
tes  esquarterats  semblavan  las  despullas 
d’una  persona  rosegadas  per  una  fera  famo¬ 
lenca;  jamay  ningú  diria  que  aquell  refina¬ 
ment  fos  obra  d’un  altre  home. 

Altres  quadros  mostran  papers  escrits  ab 
tinta  que’l  temps  poch  a  poch  ha  anat  esbor¬ 
rant  y  encara  esperan  algú  que’ls  conegui  y 
dongui  detalls  a  la  oficina  qu  allí  mateix  està 
oberta  pera  escriure  en  llibres  lo  que’s  decla¬ 
ri,  las  historias  misteriosas  relacionadas  ab 
els  cadavres  u  objectes  allí  exposats. 

Papers  d’embolicar  ab  lletras  escritas,  ob¬ 
jectes  trobats  al  costat  d’un  cadavre,  tot  està 
darrera  vidres  ab  cartrons  que  donan  compte 
de  cóm  fou  adquirit  tot  alló.  Grans  rètols 
avisan  que  las  personas  que  donguin  detalls 
pera  esbrinar  quelcom  poden  passar  a  la  ofici¬ 
na  sense  que  la  formalitat  els  costi  cap  quarto. 
D  altres  ofereixen  premis  de  300  franchs  als 
qui  acreditin  coneixe  un  objecte  o  una  íoto¬ 
grafia  y  puguin  esbrinar  quelcom  que  guihi 
a  la  policia. 

Y  la  gentada  que  guayta’ls  quadros  tre¬ 
mola  interiorment  devant  d’aquells  testimo¬ 
nis  muts  que  necessitan  algú  que  tradu- 
heixi  en  paraulas  els  enigmas  que  tancan  en 
son  si.  Passan  mirantho  tot,  aturantse  y  en- 
rahonant  baix  uns  ab  altres. 

Y  al  fons,  darrera  aquella  paret  de  fusta 
que  l’amaga  al  entrar,  darrera  un  vidre  que’l 
fret  interior  glassa  y  per  quina  superfície 
relliscan  gotas  com  llàgrimas,  dintre  aquell 
march,  el  quadro  de  la  mort  se  presenta  als 
ulls  dels  visitants.  Es  una  cambra  ab  taulas 
com  llits,  ahónt  els  morts  restan  aje.guts,  el 
rostre  alsat  pera  que’s  pugui  conéixels.  Alli 
dintre  s’hi  manté  una  atmosfera  gelada  pera 
que’ls  cossos  no’s  pudreixen.  A  través  del  vi¬ 
dre  entelat  pel  tret  s’entreveuhen  aquellas  fi- 
guras  que  dormen  per  sempre,  separadas  dels 
vius.  Com  un  vel  boyrós  posat  darrera’l  vidre, 
confon  una  mica  la  vista.  Sembla  qu’estiguin 
dintre  una  caixa  gran  ab  una  paret  de  vidre 
pera  contemplarlos.  Son  com  els  peixos  morts 
dintre  un  aquarium.  Tots  son  miserables;  sos 
trajos  demostran  sa  misèria.  Parrachs  en¬ 
ganxats  sobre’ls  cossos  amagan  la  nuhesa.  Es 

un  quadro  trist,  y  la  gent  s’ho  mira  ab  ulls 
d’extranyesa. 

Hi  hà  quatre  taulas  plenas:  tres  en  primera 
lila  y  una  en  segona.  Una  dona  vella  ab  el 
rostre  apergaminat,  ple  d’arrugas,  y’is  ulls 
oberts  com  mirant  als  que  desde  devant  del 
vidre  se  la  contemplan;  els  pochs  cabells 
que  té  li  baixan  pel  rostre,  y  sas  mans  pun- 
xagudas  restan  crispadas,  com  ganxos  en- 
clohent  quelcom  que  li  han  pres.  Al  seu 
costat  hi  hà  un  home  d’uns  trenta  anys, 
ab  l’americana  descolorida  tirada  sobre  seu. 
Sembla  un  ofegat.  Potser  s’haurà  ofegat 
per  una  dona  que,  mentres  ell  jau  darrera’l 
vidre  glassat,  dorm  en  brassos  d’un  altre. 
Un  vell  ab  la  boca  oberta  desmesurament, 
el  nas  afinat,  els  ulls  cluchs,  y’is  cabells  gri¬ 
sos  enganxats  al  front.  Segons  hesapigut,  fa 
dias  que  hi  es.  Deu  ésser  un  vell  drapayre 
que  ningú  coneix  y  de  quina  mort  com  de  sa 
vida. ningú  n’ha  tingut  esment.  Pobre  vell, 
qu’has  passat  per  la  vida  com  una  flor  bos¬ 
cana  que  neix  ab  la  escalfor  del  sol,  e  igno¬ 
rat  de  tothom  t’has  marcit...  y  una  ventada 
t’ha  fet  caure!  En  ta  joventut  t’animavan  las 
passions;  has  estimat...  y  avuy  fas  una  ga¬ 
nyota  extranya  obrint  la  boca  com  en  un  ba¬ 
dall  de  fàstich  o  com  si  esclatessis  en  una  ria¬ 
llada  silenciosa.  <Qué  es  la  vida  pera  tu?  Una 
cosa  fastigosa  0  un  espectacle  ridícul .  No  sé 
qui  ets  ni  quina  llengua  parlas,  y  t’entench 
prou  bé,  pobre  vell! 

Un  altre  cadavre,  allí  al  fons,  reposa  tran- 
quilament...  0  al  menys  ho  sembla. 

Y  per  sobre’ls  morts  s’hi  sent  surar  una 
ombra  negra  que  imposa  silenci  als  que  vo¬ 
len  parlar.  Es  la  Mort  que  s’ha  fet  seus  els 
quatre  cadavres  y  no  vol  que  se  sàpiga  per 
quins  medis  han  anat  a  parar  a  las  sevas 
grapas.  Després  de  tot  ?qué’n  treuria  un  de 
enrahonar,  si’ls  morts  ja  no  ressucitan?  Res, 
amohinos  y  maldecaps  ab  las  declaracions 
y  las  fórmulas  judicials. 

Y’is  quatre  cadavres  restan  ajeguts.  Ells 
podrian  parlar,  y  la  mort  els  glassa  las  pa¬ 
raula?  com  els  ha  glassat  la  vida.  Pera  tenir- 
los  més  jorns,  gela  l’ayre  pera  que’ls  cossos 
erts  se  mantinguin  separats  dels  vius,  dintre 
la  cambra  freda  quin  vidre  glassat  plora  poch 
a  poch  gotas  que  relliscan  com  llàgrimas. 

Pel  vidre  glassat  s’entreveuhen,  que  dor¬ 


men  per  sempre.  Son  com  els  peixos  morts 
dintre  Yaquarium. 


Ab  la  emoció  intensa  produhida  peraque- 
1  las  escenas,  el  cap  ple  d’ideas  extranyas  que 
ballan  una  dansa  macabra,  doném  una  dar¬ 
rera  mirada  als  cadavres,  y  surtim  a  fora. 
El  sol  ens  enlluherna,  y  Nòtre-Dame  ab 
sas  torras,  son  absis,  sa  fletxa  esbelta  y  son 
jardí  d'arbres  foscos,  se’ns  apareix  alta  y 
grandiosa,  omplint  el  cel,  empetitint  la  bar¬ 
raca  de  fusta  ahont  els  morts  y’is  retrats  dor¬ 
men  embolcallats  pel  misteri. 

Octavi  Pell  Cuffí 


DONAS 

La  qu'alegra’l  cor  del  home,  la  que’l  con¬ 
sola  quan  sufreix,  y  ab  son  consell  l’anima 
pera  pujar  la  costa  de  la  vida,  pera  empen- 
dre  las  més  llargas  caminadas,  pera  escome¬ 
tre  coratjosament  las  més  grans  empresas. 

La  que’ns  omplena  de  caricias,  y’ns  fa 
fruhir  tots  els  goigs  de  la  naturalesa  que  po¬ 
den  endolsir  nostra  existència;  la  que,  sense 
respectar  cap  lley  divina  ni  humana,  ven  els 
plahers  carnals  que  son  cos  proporciona  al 
primer  home  que’ls  vulgui  comprar. 

La  que  juga  ab  el  nostre  cor,  y  no  per¬ 
dona  medi  pera  fer  sa  voluntat;  la  que  mal¬ 
met  els  projectes  del  home  y’l  conduheix  a 
voltas  al  crim,  fentli  perdre  la  rahó,  y  com  a 
únich  medi  de  salvació,  al  suicidi... 

Heusaqui  la  dona  baix  tres  aspectes  dis¬ 
tints.  La  primera  es  dona  pera  la  llar,  la  se¬ 
gona  pera’l  plaher,  y  la  tercera  pera  que’l 
dimoni  se  la  emporti. 

J.  Cartanyà 

OD  AS 

DE  LAS  «MEDITERRANIAS» 

Terra  submarina 

Sota  la  plana  inmensa  de  las  onas 
hi  hà  planas  y  valls  y  monts  altius 
y  frondosas  boscurias  habitadas 
per  cent  rassas  de  monstres  submarins. 

Es  sa  fauna  y  sa  flora  marvellosa 
com  jamay  ulls  humans  al  món  han  vist, 
es  un  caos  prenyat  d’extranya  vida 
qu’espera  un  altre  Fiat  per  florir. 

Sa  natura  recorda  de  la  terra 
los  temps  més  primitius, 
quan  poblada  de  boscos  y  de  monstres 
no  era  encara  del  home’l  gran  empríu. 

,iQuí  sab  si’ls  milenars  de  las  centurias, 
quan  est  món  sigui  sech  y  revellit 
com  a  rey  de  las  terras  submarinas 
faran  néixer  al  home  submarí? 


Quan  l’Adam  de  la  Mar  dintre  sa  pensa 
la  flor  del  pensament  senti  florir, 
aixecarà  a  sos  deus  altars  y  temples 
esmaltats  de  corals  y  de  jaspirs. 

En  las  planas  frondosas  y  pobladas 
las  ciutats  bastirà  ab  rochs  coralins, 
y  en  sos  parchs  plantarà  las  flors  més  raras 
cullidas  de  la  mar  als  llunys  confins. 

En  sos  carros  de  guerra  y  sas  carrossas 
hi  junyirà  dufins 
y  taurons  y  balenas  amansidas 
que  creuharàn  las  ayguas  sense  fí. 

Y  sempre  avant  la  Humanitat  novella 
veurà’l  món  reflorir 
quan  l’hivern  eternal  la  vella  Terra 
ab  son  mantell  de  glas  ’nirà  cubrint 


DE  LAS  «CAMPESTRES» 

Reus 

De  tots  els  indrets  del  Camp 
al  extendre  la  mirada, 
la  vista  va  com  un  llamp 
vers  la  Ciutat  Esforsada. 

Al  bell  mitj  del  Camp  frondós, 
com  al  mitj  del  Mar  una  illa, 
s’extén  Reus,  poble  joyós, 
del  Camp  la  rica  pubilla 

Y  surtint  més  d'aquest  mar, 
com  si  enfilés  un  estel, 


A  G  A  N  A  S 

s’alsa  l’ayrós  campanar, 

inmens  dit  que  signa  al  cel. 

« 

Prop  del  campanar  ayiós, 
més  prima  y  més  barrohera, 
com  escarnint  al  colós, 
també  s’alsa  una  fumera. 

Y  al  ensemps  que’l  campanar 
fent  vibrar  sas  grans  campanas 
pels  ayres  fa  ressonar 
tornaveus  de  veus  humanas, 

la  fumera  vomitant 
va  sa  negra  terbolina, 
y  ab  son  fum  negre  embrutant 
aquella  blavor  divina. 

L’espectacle  al  contemplar, 
el  meu  cor  que  res  espera 
sent  amor  pel  campanar 
y  odi  sent  per  la  fumera. 

Tots  dos  son  símbol  vivent 
d’una  opressió  malehida: 
l’un  va  comra’l  pensament 
y  l’altra  contra  la  vida. 

Mes  els  dos  al  contemplar 
en  la  florida  planera, 
qu’es  bonich  el  campanarl 
y  qu’es  lletja  la  fumera! 


DE  LAS  «MONTANYENCAS» 

El  pas  del  riu 

Sos  amples  peus  de  roca 
recula  la  Montanya 
pera  deixà’l  pas  lliure 
al  Riu  que  cantant  baixa. 

—Segueix,  segueix  ta  via, 

—  li  diu  la  serralada — 
corre  a  la  mar  que’t  crida, 
banya  la  seca  plana. 

Segueix  tot  fent  la  ruta 
que’l  gran  Deu  te  senyala: 
las  lleys  que  l’Etern  dicta 
sabiesa  es  respectarlas. 

També  a  ma  blanca  cima 
fa  pas  la  nuvolada, 
y,  al  sol  lluhint  hermosa, 
mirant  al  cel  s’encanta. 

Corre  a  mos  peus  que  s’obren 
a  ta  corrent  preuhada; 
ves  a  la  Mar  que’t  crida, 
ves  a  regar  la  plana. 

JOSEPH  ALADERN 


(j)  Del  voldro  que  ab  aquest  títul  apareixerà  un  d’aquests  días. 

EN  TIÓ 


IV 

Las  declaracions  testimonials  foren  ben 
claras  y  precisas.  Els  testimonis,  encara  que 
ab  temensa  de  malmetre’l  seu  pervindre, 
guanyantse’l  desagrado  de  llurs  amos,  no 
pogueren  menys  de  dir  la  veritat.  Algún 
que  volgué  negaria  o  amagaria,  caygué  en 
contradicció.  El  temor  per  una  banda  de  la 
justícia,  y  per  l’altra  dels  que  s’havian  mani¬ 
festat  desde’l  primer  moment  contra  en  Tió 
—  actitut  qu’esborrava  l’apariencia  de  tot 
rencor  pel  senyor  Iscle,  amo  de  la  tartana, 
que  per  altra  part  cap  culpa  hi  tenia,  si  bé 
semblava  volerla  pera  ell  portat  per  aquell 
sentiment  estúpit  de  solidaritat  entre’ls  i ndi- 
viduus  d’una  familia  y  que’s  fa  extensiu  als 
criats  y  a  las  cosas,  —  aquell  temor  feu 
difícil  la  situació  dels  testimonis.  Peró  a  la 
fi  la  veritat  surà,  y  no  tenian  cap  empenyo 
els  burgesos  en  que  no  fos  aixís.  Ans  aixó  va 
servírloshi  a  maravella  pera  posar  en  joch  la 
seva  bondat  y  la  seva  moral  rigida,  aymanta 
de  la  veritat...  y  confiada  en  qu’en  el  desa¬ 
catament  a  l’autoritat  comés  per  en  Tió  ja 
hi  trobarian  la  revenja. 

Per  lo  de  la  mort  de  la  criatura,  res  va 
caure  sobre  en  Tió.  El  fet  se  va  calificar 
d’imprudencia  temeraria  ab  infracció  dels  re¬ 
glaments,  y  la  justicia  qu’en  aquests  casos  té 
certa  llibertat,  tenint  en  compte...  o  conside¬ 
rant  que  si  bé  la  tartana  anava  rabenta  per 
llochs  que  no  podia  anarhi,  la  criatura,  ab 
negligència  per  part  dels  pares,  també  hi 
surti  de  casa  seva,  imposà  al  tartaner,  decla¬ 
rat  autor  del  fet,  un  mes  y  un  dia  d’arrest,  a 
lo  que  res  tingué  que  dirhi’l  senyor  Iscle, 
molt  més  no  recayent  a  sobre  d’ell  ni  moral¬ 
ment,  donchs  havia  despedit  al  mosso  de 
casa  seva. 

Mes  en  Tió  no  per’xó  va  ésser  posat  al  car¬ 
rer.  Si  bé  per  lo  de  la  mort  de  la  criatura, 
essent  las  cosas  tan  claras,  no’s  va  poder  tei¬ 
xir  entorn  d’ell  cap  capdell,  gracias  a  que 


1  ull  patriarcal  de  la  justicia  vetlla  pels  ciuta¬ 
dans  honrats,  en  cambi  pesava  sobre  d’ell  el 
delicte  d’haver  desacaiat  l’autoritat  en  l’exer¬ 
cici  de  sas  funcions:  de  lo,  que  n’hi  varen 
surtir  sis  mesos  de  presó. 

En  Tió,  donchs,  tret  del  costat  del  cadavre 
de  sa  filla,  no  va  poder  assistir  al  seu  enterro. 
Quin  enterro! 

Si  n’hi  hà  d’alegres,  el  de  la  noya  d’en  Tió 
va  ésser  dels  tristos.  Seguint  la  caixa,  portada 
a  coll  per  un  menestral  a  aquesta  feyna  dedi¬ 
cat,  no  arribavan  a  mitja  dotzena  las  perso- 
nas  que  hi  anavan.  Eran  aquestas:  la  lleva¬ 
dora,  dona  de  mitja  edat,  ab  sa  mantellina 
negra  cuydadosament  colocada  sobre’l  mo- 
nyo;  la  mare,  que  semblava  haverse  enxiquit 
més,  marxant  a -passos  menuts,  ab  sos  ulls 
grossos,  rogenchs  y  humits  clavats  sobre  la 
esquena  del  portador  de  la  caixa;  el  baster 
coix,  y  la  vella  grassa.  A  fora  vila,  al  tombar 
l’angle  del  caminal  ahont  comensa  la  rampa 
que  conduheix  fent  lleugeras  esses  al  cemen- 
tir,  s’hi  va  juntar  un  altre  acompanyant:  era’l 
jovenet  pàlit  y  ullerós  que  s’havia  acostat  a 
n’en  Tió’l  dia  de  la  gresca  dels  esquirols. 
Saludà  a  la  comitiva  tirant  el  cap  endarrera, 
y  mantenintse  a  una  banda,  ab  las  mans 
creuhadas  a  la  esquena,  seguí  ab  ella. 

Encara  que  no  leya  un  alé  d’ayre,  com  sia 
que  la  nit  passada  hagués  bufat  el  llevant, 
la  mar  estava  moguda  y  escumosa.  Penyas 
amunt  pujava  la  remor  de  las  onadas,  apla- 
nantse  com  vagarós  sospir  per  sobre  de  las 
herbas  y  dels  ceps,  punxantse  en  las  pitrassas 
llumenadas  per  la  groga  claror  d’un  tebi  sol 
d'hivern.  Y  costa  amunt  marxava  la  comitiva 
silenciosament,  ab  un  ritme  mandrós,  que 
semblava  dirigir  el  baster  ab  sa  crossa,  que  a 
temps  iguals  enfonzava  en  l’arenosa  terra  al 
apoyarshi. 

Res  de  capellà  ni  escolanet  ab  creu  alta  en 
el  seguici.  La  nit  avans,  que  varen  fer  l’au- 
topsia  al  cadavre,  mossèn  Genis  va  arri- 
barse  a  la  casa  pera  enrahonar  ab  la  mare; 
va  fer  surtir  a  las  vehinas  del  quarto  ahont 
na  Maria  encara  hi  jeya  presa  pels  trevalls, 
y  la  volgué  convence  de  que’s  fes  enterra¬ 
ment  católich  y  com  calia;  y  no  va  haverhi 
manera  de  ferli  dir  altra  cosa  que: 

— No  voldria  Tió,  no  voldria  Tió. 

—Peró  dona,  si  no  vos  en  faréu  sinó  set 
pessetas  y  mitja! — li  digué  mossèn  Genis. 

— No  voldria  Tió,  no  voldria  Tió. 

— Set  pessetas  y  mitja,  y  cumpliu  ab  Deu 
y  ab  la  societat! — afegi’l  capellà. 

— No  voldria  Tió,  no  voldria  Tió. 

—  Posemho  a  cinch.  Vaja,  <vos  va  bé? — 

Y  ella  vinga  plorar  pensant  en  la  seva 

filleta,  horroritzada,  estirantse’ls  cabells  y 
esgarrapantse  ab  las  mans  que  ningú  li  sos¬ 
tenia.  t 

— Posemho  a  setze  rals,  donchs. 

— No  voldria  Tió,  no  voldria  Tió. 

— Qué!  Cóm!  ^E1  voldríau  potser  de  fi  anch? 
iPer  la  vostra  bona  cara?  Je! — cridà  mossèn 
Genis. 

— No  voldria  Tió,  no  voldria  Tió!  — 

Llavoras  el  capellà  va  compendre  que  no’s 
tractava  dels  preus,  y  va  aixecarse  nirviosa- 
ment,  com  si  l’haguessin  insultat,  com  si  per 
forsa  li  haguessin  vomitat  sobre  la  cara  un 
grapat  d’heretjías. 

- — Ah,  valents  pocas  vergonyas!  Tinguéu- 
loshi  compassió!  Jo  qu’encara  li  anava  fent 
rebaixa!  Ja’t  juro  jo  que'l  tindreu  de  franch  y  1 
per  forsa,  l’enterro!... — 

Y  va  surtir  barroher,  depressa,  suhant  ira, 
prenentli  ayre’l  manteu  com  la  brusa  del 
noy  de  la  drogueria  que  va  a  fer  recados 
d’un  poble  al  altre  en  bicicleta.  Y  al  día  se¬ 
güent,  qui  sab  qué  hauria  passat  si’l  senyor 
Iscle,  haventse  enterat  la  mateixa  nit  de  lo 
ocorregut,  no  l’hagués  anat  a  trobar  y  li  ha¬ 
gués  dit,  després  de  besarli  la  mà: 

— Li  prego,  mossèn  Genis!  No  esventém 
la  cosa,  li  prego! — 

Res  d’obrers  ni  de  gent  del  poble  al  ente¬ 
rro.  En  primer  lloch  era  diada  de  trevall. 
Com  el  mar  no  havia  pas  aturat  sas  onas, 
ni’l  sol  sa  carrera,  las  màquinas  tampoch  els 
seus  volants.  A  las  obras  seguia  aixecantse 
paret  entre’ls  cops  de  las  paletas  y  las  can- 
sons  dels  jornalers;  als  tallers  de  las  fàbri- 
cas,  cadascú  devant  son  aparell,  la  boca  clo¬ 
sa,  seguia  fent  sa  feyna  entre’l  soroll  de  rusch 
del  corretjàm  y’is  engranatjes.  No  s’aturan 
pas,  la  vida  ni  la  mort,  per  la  mort  ni  per  la 
vida;  no’s  pert  pas  un  jornal  aixis  com  aixís... 
Hagués  estat  diumenge,  no  hi  hauria  hagut 
més  gent  al  seguici.  Lliure  l’obrer  de  sa  tas¬ 
ca,  es  presoner  de  las  taulas  del  truch  y  tuti 
del  cassino,  y  quan  pocas  se’n  tenen,  aixis 
com  aixis  no’s  pert  una  hora  d’alegria.  Hi 
havia  altrament  la  por  d’ésser  senyalat,  la 


por  del  fabricant,  y  las  creencias  particu¬ 
lars. 

— Cóm!  ^La  enterran  pel  civil?  No  tin- 
guéu  pas  por  que  hi  vagi!  Ja  ho  sabéu  bé, 
soch  anticlerical,  però  certas  cosas  també... 
vaja!...— 

De  las  sis  personas  que  al  enterro  forma- 
van,  la  llevadora  per  costúm,  y’l  menestral 
que  duya  la  caixa  per  ofici,  sols  quatre  hi 
eran  pel  sentiment.  La  mare;  el  baster,  jove 
viudo  tantost  casat,  lo  que  li  havia  deixat  en¬ 
tre  sos  ulls  un  vel  ben  negre;  la  vella  grassa, 
sola  al  món,  que  no  faltava  lo  mateix  a  enter- 
ros  que  a  bateigs,  plorant  arreu  segons  s’es- 
queya  d’alegria  0  tristor,  sempre  de  cor,  com 
desitjosa  de  pendrehi  una  part  que  li  fes 
companyia  en  els  sentiments  de  tots;  y’l  jove 
pàlit  y  ullerós  que  sols  se  deixava  veure  a 
vila  de  tant  en  tant,  en  els  grans  aconteixe- 
ments  o’is  qu’ell  tenia  per  tals. 

La  comitiva  va  pasar  per  devant  de  la  por¬ 
ta  gran  del  cementiri  sobre  la  qual  una  creu 
s’hi  aixecava,  y  va  ésser  rebuda  a  la  porta 
petita,  qu’ho  era  del  lliure,  pel  fosser,  un 
home  rabassut,  de  mans  grassas  y  peludas. 
La  fossa  era  ja  feta,  y  sols  mancava  baixarhi 
la  caixa,  operació  que’s  feu  tot  seguit  en 
mitj  d’un  silenci  general,  guaytada  d’un  can¬ 
tó  pel  baster,  que  ab  el  cap  apoyat  en  la  creu 
de  la  crossa  que  sostenia  ab  las  dugas  mans, 
y’l  peu  dret  cargolat,  talment  semblava  una 
cigonya  de  bech  monumental. 

Caygudas  las  primeras  paladas  de  terra  al 
clot,  la  mare,  que  fins  alashoras  s’havia 
mantingut  reconcentrada,  arrencà  fort  plor; 
y  la  vella  grassa  s’hi  atansà,  li  posà’l  brassos 
entorn  del  coll,  y  apoyanthi’l  seu  cap  blan¬ 
quinós,  també  negada  en  plors,  sanglotejà  a 
sas  orellas: 

— Ay  filleta  meva,  no  ploris;  no  ploris, 
filleta  meva!  Tant  mateix  la  pobreta  no  pa¬ 
tirà  pas  més!...  Ella  si  que  no  passarà  pas 
engunia  per’apendre  a  escayrar!  — 

Y’l  dol  se  disolgué.  El  jove  pàlit  saluda  y 
desaparegué  camps  a  travers,  la  llevadora’s 
despedí  a  entrada  de  vila,  y  la  vella  y’l  bas¬ 
ter  acompanyaren  a  na  Maria  fins  a  sa  casa, 
ahont  tota  trastornada,  perduda  altra  vegada 
la  calma  momentània  que  donan  sobtada¬ 
ment  els  grans  dolors,  plorà,  cridà, ’s  deixà 
caure  a  terra,  se  agenollà  vora’l  bressol  buyt 
que  gran  y  tot  no  havia  volgut  deixar  la  cria- 

tura,  y  enfonzà’l  cap  entre’ls  llensols,  mu- 
llantlos  de  llàgrimas,  fins  que,  ab  els  ulls 
ressechs,  fadigada  pels  tropells,  se  rendí  y 
comensà  a  parlar  d’en  Tió,  en  el  que,  fins 
alashoras,  no  hi  havia  pensat  encara  concre¬ 
tament. 

— Tió,  Tió!  Vull  veure  Tió!!... — 

Y  va  anar  a  la  presó,  ahont  no  la  deixaren 
entrar;  y  llavoras  li  comensaren  altra  vegada 
excitació  y  tropells,  tot  anant  cami  de  sa 
casa,  acompanyada  del  baster  quina  crossa 
retrunyia  sobre  l’acera  ab  un  cop  sech  que  li 
recordava  al  seu  marit  carretejant  els  esclops. 

«Crach...  crach...  crach...» 

Era  una  recordansa  entristidora;  entre  cop 
y  cop  n’hi  mancava  un  altre,  hi  havia  un  es- 
pay  de  temps  buyt... 


(Seguirà) . 


NOVAS 


La  Europa  està  revolta.  Macedonians  y 
turchs  continúan  barallantse,  mentres  els 
grans  Estats  s’ho  miran  tranquilament.  Ja¬ 
ponesos  y  russos  s’ensenyan  las  dents  y  s’a- 
menassan,  donant  lloch  a  una  serie  de  pro- 
fecias  que  fan  els  periódichs  sobre’l  resultat 
de  la  pròxima  guerra:  las  agencias  telegràfi- 
cas  no’s  cansan  d’escampar,  mentidas  y’is 
babaus  no’s  cansan  de  créurelas.  Els  bons 
parisenchs  van  fent  el  beneyt  entorn  dels 
reys  d’Italia;  el  mateix  Loubet  s’arriba  a 
creure  qu’es  de  sanch  reyal.  El  partit  conser¬ 
vador  inglés  pert  (per  ara)  la  cohesió  que 
tan  fort  el  feya:  en  Chamberlain  se  dedica 
preferentment  a  la  oraloria... 

<Y  a  Espanya?  A  Espanya  ho  fan  més  ma¬ 
lament  encara.  Clericals  y  lliberals  conver¬ 
teixen  Bilbao  en  un  camp  d’Agramante.  Els 
clericals  desan  (com  fan  sempre  que’ls  hi 
convé)  l'esperit  de  la  humilitat  cristiana;  els 
lliberals  retiran  per  inútil  l’esperit  de  tole¬ 
rància  y  de  respecte  a  la  opinió  del  prohis- 
me,  y  segueixen  considerant  com  atach  a  las 
sevas  creencias  tota  manifestació  de  las  ideas 
d’altri.  Els  salmeronians-  unitaris-  blasquistas 
de  València  se  las  heuhen  ab  els  federals, 
dessota  quins  gorros-frigis  hi  deuhen  veure 
la  boyna  carlina  o  la  hidra  del  separatismo . .. 

A  Europa  estan  molt  malament.  Sort  que 
a  Espanya  estém  pitjor! 


El  passat  dissapte,  dia  27,  va  reunirse  al 
nou  saló  de  sessions  de  Casa  la  Ciutat  el  cos 
d'adjunts  del  Consistori  dels  Jochs  Florals,  ab 
l’objecte  d’elegir  els  mantenedors  qu’han  de 
formar  el  jurat  del  any  vinent.  Llegida  pel  se¬ 
cretari  senyor  Bori  y  Fontestà  l’acta  de  la 
sessió  anterior  y  l’estat  de  comptes,  va  pro- 
cedirse  a  dita  elecció,  resultant  nombrats  els 
senyors  següents: 

Joaquim  Riera  y  Bertran,  Joaquim  Botet 
y  Sisó,  Ferran  de  Querol,  Ignasi  Iglesias, 
Vicens  de  Moragas  y  Manel  de  Montoliu. 


Havent  rebut  la  Junta  Permanent  de  la 
Unió  Catalanista’ Is  distintius  que  temps  en¬ 
rera  va  encarregar  y  que  oportunament  anun¬ 
ciarem,  fa  avinent  que’s  troban  de  venda  en 
la  secretaria  de  la  Unió  al  preu  de  o’2  5  cèn¬ 
tims  cada  un,  y  en  el  local  de  la  «Lliga  de  Ca¬ 
talunya»,  Boters,  6,  principal. 

Els  encàrrechs  s’han  de  dirigir  a  dits  punts, 
acompanyant  l’import.  Els  de  fora  han  d’en¬ 
viar,  ademés,  o’25  ptas.  pera’l  certificat. 

Dits  distintius,  que  serveixen  igualment 
pera  homes  y  donas,  son  una  reproducció  de 
la  bandera  regalada  a  la  Unió  per  las  donas 
catalanas. 


El  dijous  passat  se  celebrà  al  Ateneu  Bar¬ 
celonès  la  sessió  inaugural  del  curs  acadé- 
mich  de  1903  a  1904,  llegint  en  Joan  Mara- 
gall  son  discurs  presidencial,  que  consistí  en 
un  aElogi  de  la  Paraula.»  Pocas,  poquíssi- 
mas  vegadas  han  ressonat  en  aquella  sala 
accents  tan  purs,  nobles  y  sincers;  pocas 
vegadas  ha  parlat  ab  més  inspiració  y  senzi¬ 
llesa  un  poeta,  enaltint  la  paraula  en  aquell 
lloch  hont  tantas  veus  de  poeta  s’hi  han  sen¬ 
tit  y,  no  obstant,  tan  profanat  ha  sigut  ab 
disquisicions  de  paraulas  rebuscadas,  false- 
jadas,  grolleras.  La  paraula  viva,  senzilla  y 
pura,  lo  més  gran  que  hi  hà  en  nosaltres,  la 
revelació  més  espontània  y  admirable  del 
sentiment  universal  que  cristallisa  en  l'home, 
creu  en  Maragall  que  deu  ésser  objecte  de 
tota  l’atenció  dels  esperits  nobles  pera  con¬ 
servar  sa  puresa  y  regenerarnos  per  ella. 
En  Maragall  se  mostrà  en  aquest  discurs  lo 
que  sempre  hem  cregut  qu’era:  un  gran  sin¬ 
cer;  y,  si  no  temessim  incorre  en  fraseolo- 
gias  artificiosas,  diriam  també  un  gran 
modern;  donchs  sas  teorias  son  las  dels  nous 
artistas  qu’han  comprés  la  necessitat  de  sim¬ 
plificar  pera  fer  art  veritable;  son  també  las 
dels  esperits  purs,  profondament  sensitius, 
que  venen  a  iniciar  la  revolució  anorreadora 
de  la  carcassa  d’artificial  progrés  de  que  ve 
revestida  una  societat  que,  pera  disfressarho 
tot,  fins  ha  disfressat  el  verb,  qu’enclou  el 
sentiment  de  veritat  suprema.  El  retorn  a  la 
naturalesa  per  medi  de  la  paraula  viva.  pura, 

despullada  de  tot  artifici:  heusaqui  lo  qu’en 
sa  oració  proposa  en  Maragall;  heusaqui 
també  tota  la  seva  obra  poètica;  heusaqui 
l’anhel  dels  esperits  elevats,  enemichs  d’en- 
farfechs  aparatosos  y  de  convencions  mesqui- 
nas,  enamorats  sincers  de  lo  purament  bell  y 
gran;  heusaqui  l'home  en  sas  dugas  mani¬ 
festacions  més  hermosas:  com  a  creyent  y 
com  a  poeta.  Aixis  un  s’imagina  l’home  pur, 
l'home  primer,  y  aixis  també  un  s’imagina 
als  artistas  verament  grans  de  la  humanitat- 

En  Maragall  fou  escoltat  ab  delectació 
gran  y  aplaudit  ab  ver  entusiasme  per  la 
concurrència,  qu’era  nombrosissima,  figu- 
ranthi  lo  més  granat  qu’en  arts  y  lletras 
compta  Barcelona. 

Rebi  la  nostra  felicitació  més  coral. 


Hi  hà  verament  un  gran  moviment  artis- 
tich  en  aquesta  ciutat.  Dihém  aixó  referint- 
nos  als  artistas,  ja  que’l  públich  es  sempre’l 
mateix:  fret,  indiferent,  excéptich,  barceloní. 

Aquesta  setmana,  els  qu’exposan  a  ca’n 
Parés — lloeh  intermitj  de  la  eixida  de  missa 
de  dotze  del  Pi  y  de  las  natas  ab  punxa  y’Is 
matons  del  carrer  de  Petritxol,  qu’ha  esde¬ 
vingut  predilecte  y  consuetudinari  per’anar  a 
veurehi  art  la  bona  gent  de  casa, — els  que  hi 
exposan,  deyam,  son:  en  Ros  y  Güell,  pin¬ 
tor,  y  l’Enrich  Casanovas,  del  art  de  la  gra- 
pada. 

En  Ros  y  Güell,  en  una  munió  de  qua- 
dros-impressions  —  com  molt  justament  ell 
els  titula — ens  fa  avinent  que  sab  pintar  y 
qu’es  trevallador:  qualitats  abdugas  que  son 
molt  d’alabar  y  qu’ho  foran  més  si  anessin 
acompanyadas  d’una  manera  de  veure  perso¬ 
nal.  L’artista,  quan  parla  al  públich,  es  pera 
ferli  veure  la  seva  ànima  pròpia,  qu’ha  d’és¬ 
ser  diferenta  de  tota  altra,  0  bé,  cas  d’ésser 
semblanta  a  altras,  ha  de  tenir  matisos  per- 
sonalissims  que  justifiquin  la  molèstia  d’ha- 
verla  exteriorisada.  Cada  quadro,  cada  im¬ 
pressió  d’en  Ros  y  Güell  es  un  recort  d’altres 
pintors  de  casa.  Sembla  com  si  quan  ell 
viatja  portés  en  si  la  visió  d’altras  y  altras 
exposicions.  No  dihém  pas  aixó  ab  anim  de 
censurar:  ens  guardaríam  molt  de  ferho 
aqui  en  aquesta  terra,  ahont  tanta  malura 
prospera.  No  es  cas  de  censurar  als  que  ab 
bona  fe  tractan  de  /er,  encara  que’ls  hi  man¬ 
quin  conviccions.  A  més,  estém  segurissims 
de  qu’en  Ros  y  Güell  es  dels  cridats  a  obrir- 
se  pas.  No  li  manga  sinó  tenir  la  forsa  de  vo¬ 
luntat  suficient  per’azs/arse,  pera  ferse  ell 
mateix,  per’adquirir  un’ànima  y  manera  de 
veure  y  sentir  propias.  Ab  aixó  y  que  tingui 
sempre  present  la  màxima  «al  pintor  el  fa’l 
sentir  y  no’l  pintar»,  podrém  dir  que  si  ara 
tenim  un  bon  pintor,  tindrém  en  en  Ros  y 
Güell  un  bon  artista. 

Las  esculpturas  de  l’Enrich  Casanovas 


son  admirables.  La  Caravana  del  Trevall, 
L'home  del  batich ,  La  noya  de  la  cadira ,  El 
vell  que  pensa  y  La  petita  maynadera ,  son 
obras  que  revelan  un  artista  de  debò,  ab  sa 
factura  valenta,  ab  sa  concepció  simple,  ab 
l’esperit  qu’en  ellas  hi  batega.  Hem  donat 
els  noms  anteriors  a  sas  obras  per  la  neces¬ 
sitat  de  nomenarlas  dirigintnos  al  públich. 
No  es  que  l’autor  las  hagi  batejadas,  ni’n  te¬ 
nia  necessitat:  sas  obras  son  trossos  de  vida, 
y  viuhen.cQuin  mel  1  or  baptisme  de  sanch?  Cóm 
alegran  l’esperit  las  produccions  d’aquests 
joves!  Tenintlos  a  n’ells,  podém  dir  Som,  tot 
mostrantlos  ab  la  mà  extesa. 


La  nova  entitat  «Estudis  Universitaris  Ca¬ 
talans»  inaugurà’l  passat  divendres  al  Ate¬ 
neu  Barcelonès  el  primer  curs  de  las  càtedras 
d’Historia  y  Dret  de  Catalunya,  que  van  a 
carrech,  respectivament,  dels  senyors  Carre¬ 
ras  Candi  y  Trias  Giró.  Obri  l’acte’l  presi¬ 
dent  del  Ateneu  senyor  Maragall,  qui,  des¬ 
prés  de  breus  y  entusiastas  paraulas,  cedi 
son  lloeh  al  president  de  la  esmentada  enti¬ 
tat  «Estudis  Universitaris  Catalans»  senyor 
Borrell.  Llegiren  parlaments  el  mateix  se¬ 
nyor  Borrell  y’l  secretari  senyor  Maymó, 
exposant  els  propòsits  qu’animan  a  la  bene¬ 
mèrita  associació  organisadora  d’aquests  es¬ 
tudis,  que  lluytarà  sens  treva  contra  las  dis¬ 
posicions  del  poder  central  enemigas  de 
la  cultura  de  nostra  patria,  y  combatrà  la 
xorca  ensenyansa  oficial  que’s  reb  a  Cata¬ 
lunya,  fins  lograr  que  sia  un  fet  la  implan¬ 
tació  de  la  Universitat  Catalana. 

Assistiren  al  acte,  que  fou  molt  lluhit,  re¬ 
presentacions  dels  més  importants  centres  y 
entitats  de  nostra  capital. 


L’Adrià  Gual,  director  del  «Teatre  íntim», 
ha  comensat  una  serie  de  conferencias  pre- 
paratorias  de  la  tanda  de  representacions 
que  dita  institució  dramàtica  donarà  al  teatre 
de  las  Arts  els  dilluns  dels  pròxims  mesos  de 
novembre,  desembre  y  janer.  La  primera 
d’aqueixas  conferencias  tingué  lloeh  dissapte 
en  el  local  de  l’«Associació  Popular  Catala¬ 
nista»,  y  las  restants  las  anirà  donant  en 
Gual  en  entitats  diferentas,  a  fi  d’extendre 
més  la  propaganda  del  elevat  concepte  qu'ell 
té  del  art  dramàtich  y  de  la  manera  cóm  en¬ 
tén  que  deu  oferirse  al  públich. 

La  campanya  del  «Teatre  íntim»  promet 
aquesta  vegada  ésser  brillant,  atesos  els  tre- 
valls  qu’estàn  realisantse  pera  posar  en  esce¬ 
na  d’un  modo  digne  las  obras.  Aquestàs, 
com  ja  ha  dit  la  prempsa  diaria,  son  triadis- 
simas,  figurantnhi  d’Esquil,  de  Shakespeare, 
de  Molière,  Goethe,  Ibsen,  Hauptmann,  Pé¬ 
rez  Galdós,  Benavente,  Guimerà,  Gual,  etcè¬ 
tera,  y  estant  confiat  el  decorat  de  las  matei- 

xas  als  escenògrafs  Vilomara,  Moragas  y 
Alarma,  Urgellés,  O.  Junyent,  Gracia  y  al¬ 
tres. 

De  la  serietat  del  «Teatre  íntim»  es  d’es¬ 
perar  que  tan  escullit  programa’s  cumpleixi 
íntegrament,  pera  bé  del  art  y  de  la  cultura 
de  Barcelona. 

El  diumenge  tingué  lloch  a  la  «Lliga  Re¬ 
gionalista»  de  la  Barceloneta  l’acte  d’inaugu¬ 
ració  del  nou  local  y’l  repartiment  de  premis 
als  nens  que’ls  han  guanyat  en  el  segón 
concurs  de  llegir  y  escriure  en  català.  El 
doctor  Freixas  pronuncià  un  discurs  molt 
eloqüent  ocupantse  del  nivell  d’instrucció 
assolit  per  diferents  Estats  europeus  y  com- 
parantlo  ab  el  d’Espanya,  que  digué  no  puja 
més  que’l  de  Turquia,  rahó  per  la  qual 
s’  imposa  la  necessitat  de  que  Catalunya  tre- 
valii  sens  treva  pera  conseguir  ab  son  esfors 
elevar  son  nivell  intelectual.  El  secretari 
'senyor  Morató  llegí  la  memòria  v  donà  a 
coneixe’ls  noms  dels  nens  premiats,  que  in- 
mediatament  reberen  las  respectivas  recom- 
pensas.  Finalment  el  senyor  Ventosa  y  Cal- 
vell  pronuncià  un  discurs  felicitant  a  la 
delegació  de  la  «Lliga  Regionalista»  de  la 
Barceloneta  per  la  pròspera  via  que  va  fent 
y  per  la  importància  dels  actes  que  realisa, 
augurant  un  felis  pervindre  que  permeti  la 
realisació  dels  nostres  ideals. 

Tots  foren  molt  aplaudits,  havent  resultat 
molt  agradable  la  festa. 


Publicacions  rebudas: 

L'Hostal  de  la  Bolla ,  per  Miquel  S.  Oliver. 
La  Biblioteca  Popular  de  «L’Avenç»  ha  pu¬ 
blicat  en  son  volúm  13  aquesta  hermosa 
obreta  del  notable  prosista  mallorquí  en  Mi¬ 
quel  S.  Oliver.  L'Hostal  de  la  Bolla  es  un 
model  de  narracions,  sadollada  de  sentiment 
y  de  poesia,  ab  una  justesa  y  una  sobrietat 
qu’enamoran  en  la  pintura  dels  tipos.  L’autor 
fa  gala  de  sas  exquisidas  dots  de  literat  en 
una  prosa  amena  y  típica  a  tot  serho.  L'Hos¬ 
tal  de  la  Bolla1  que  no  es  obra  de  molta  em¬ 
penta,  quedarà  no  obstant  com  una  bella 
mostra  de  literatura  popular.  Se  ven,  com 
tots  els  volums  d’àquesta  biblioteca,  al  preu 
de  50  cèntims. 

Ideal  de  amor ,  per  Jacinto  Isern.  No  pot 
darse  títul  que  mellor  compendihi  aquesta 
obra  del  senyor  Isern.  Tot  lo  qu’en  ella’s  diu 
tendeix  a  la  redempció  del  home  per  l’amor, 
y,  alhora,  aqueixa  redempció  no  passa  d’és¬ 
ser  un  ideal  somniat;  ideal  hermós,  peró  que 
no  està  pas  en  vías  de  realisarse  en  una  so¬ 
cietat  que’s  distingeix  ben  poch  per  son  al¬ 
truisme.  Teòricament,  son  molts  els  que’s 
senten  prou  bons  pera  creure  qu’es  possible 
destruhir  totas  las  convencions  socials  sols 


per  l’amor,  y  sols  per  l’amor  regenerarse.  La 
pràctica,  la  brutal  pràctica  de  la  vida  es  lo 
que  destruheix  els  bons  propòsits,  que  sens 
dubte  pera’l  senyor  Isern  son  els  més  certs, 
precisament  perque  son  els  més  bons:  cosa 
que’ns  guardarém  prou  de  negarli. 

L'Orfeó  Català  en  l'any  7902.  Memoria- 
Resenya,  corresponent  al  any  1902,  llegida 
en  la  sessió  inaugural  de  curs  celebrada’l 
3  de  mars  de  1903,  pel  secretari  en  Frederich 
León  y  Luque.  A  continuació’s  dona  compte 
de  las  composicions  estrenadas  per  l’Orfeó 
en  1902,  transcrivintse  la  lletra  de  las  matei- 
xas.  Se  publican  també  varias  corresponden- 
cias  enviadas  per  en  Francesch  Pujol  desde 
Bruges,  a  quin  Congrés  de  Música  Religiosa 
assistí  ab  gran  éxit  l’Orfeó  Català;  el  discurs 
llegit  en  català  en  dit  Congrés  pel  vis-presi- 
dent  en  Vicens  de  Moragas;  la  conferencia 
donada  pel  mateix  a  son  retorn,  y  la  que 
donà  també’l  mestre  Salvat.  Al  final  hi  figura 
la  taula  de  totas  las  composicions  executa- 
das  per  l’Orfeó  Català  desde  sa  fundació. 

L’«Aplech  Catalanista»  ha  posat  a  la  venda 
la  primera  de  sas  publicacions,  que  baix  el 
titul  Virtualitat  de  Catalunya  conté  articles 
del  conegut  escriptor  catalanista  en  Pere 
Aldavert.  Aquestas  publicacions  se  vendràn 
a  5  cèntims  l’exemplar,  y  del  producte  de  la 
venda  se’n  farà  una  edició  pera  repartir  de 
franch  per  tot  Catalunya.  Els  encàrrechs  han 
de  ferse  al  carrer  de  Marlet,  1,  principal,  al 
president  de  la  secció  d’Ensenyansa  de  dita 
entitat,  acompanyant  l’import  y  gastos  de 
correu. 

Homenaje  à  Italia  Vitaliani,  quadern  pu¬ 
blicat  per  la  redacció  del  Diario  de  Sabadell , 
figuranthi  varis  trevalls  en  prosa  y  en  vers 
dedicats  a  aqueixa  notable  artista. 

Cant  del  orfe.  S’ha  publicat  aquesta  com¬ 
posició  musical  del  mestre  E.  Guiteras,  lletra 
de  mossèn  Jacinto  Verdaguer. 

REIVINDICACIÓ  DE 
MIQUEL  SERVET 

Avuy  que  fa  350  anys  que’l  gran  descubri- 
dor  de  la  circulació  de  la  sanch,  el  gran  filo- 
sop  y  teólech  reformador  fou  cremat  viu  a 
Ginebra  pel  sectari  Calvin,  casi  tots  els  pe- 
riódichs  seriós  de  Suissa,  de  Fransa  y  de 
Alemanya  s’ocupan  de  nostre  compatrici  rei- 
vindicantlo,  ab  motiu  del  monument  que 
s’inaugura  a  Ginebra  en  aquests  moments. 

L’any  passat,  el  dia  17  de  setembre,  s’obria 
a  la  dita  ciutat  suissa,  qu’avuy  es  centre  de 
llibertat,  de  tolerància  y  de  cultura,  s’obria, 
entre  altres,  dihém,  a  la  Universitat,  un  Con¬ 


grés  internacional  de  la  llibertat  de  pensar ,  a 
qual  hi  assistian  professors,  sabis  y  escrip¬ 
tors  de  tota  Europa  y  d'América.  Aprofitant 
la  ocasió,  y  ab  motiu  de  formar  part  del  dit 
Congrés  els  professors  de  la  Universitat  de 
Ginebra  y  ademés  individuus  del  Municipi, 
vaig  presentar  la  proposició  següent,  que 
firmaren  altres  delegats  d’Espanya: 

«Demaném  que  com  acte  de  perenne  pro¬ 
testa  del  crim  comés  pel  sectari  Calvin,  decre. 
mar  viu  a  en  Miquel  Servet  a  la  esplanada  de 
Champel,  s’erigeixi  alli  al  sabi  descubridor 
de  la  circulació  de  la  sanch  un  monument  ab 
la  seva  estatua.»  Firmat:  Pompeyus  Gener , 
prof.  Ferrer o ,  Belén ,  Sarraga ,  Lozano ,  So¬ 
riano. 

Trobantme  jo  un  poch  malalt  encara  d’una 
forta  angina,  va  llegir  la  proposició’l  profes¬ 
sor  Ferrero;  la  qual  fou  acceptada  per  una¬ 
nimitat,  en  mitj  de  grans  aplaudiments.  Va¬ 
ris  membres  del  Consell  de  Ginebra  varen 
oferir  el  que’l  Municipi  concedis  el  iloch  y 
pagués  el  material  d’obra.  Un  arquitecte  dels 
primers  (no  recordo  ara’l  nom  y  ho  sentoj’sva 
oferir  a  fer  els  plans  y  dirigir  el  monument. 
Fins  hi  hagué  propostas  d’esculptors  pera  la 
estatua.  Se  va  formar  una  comissió  presidida 
per  un  diputat  belga,  en  la  que  hi  formavan 
varis  francesos,  el  diputat  M.  Hubbard  entre 
ells,  y  la  cosa  va  moure  gran  rebombori. 
Però  desd’un  principi  va  anar  ja  massa  bé 

Y  dich  massa  bé,  pórque’ls  que  s’hi  havian 
d’oposar  s’hi  van  ficar  en  favor. 

Aixó  resultava  un  monument  d’oprobi  pel 
Calvinisme,  que  vol  passar  per  lliberal  y  evan* 
gélich,  y’is  protestants,  fentse  partidaris  de 
la  idea,  ara  han  desvirtuat  fins  a  cert  punt  la 
cosa.  De  primer  varen  dir  que  la  estatua  so¬ 
brava  al  monument.  Bastava  una  columna  ab 
el  bust,  0  mellor  sense’l  bust,  ab  una  simple 
placa.  Després,  fentse  ardents  partidaris  de 
de  la  reivindicació  de  Servet,  varen  tractar 
probar  (com  ja  ho  havian  intentat  avans)  que 
Servet  era  un  gran  adepte  de  la  Reforma,  y 
qu’era  un  esperit  no  ja  religiós,  sinó  litur- 
gich  o  eclesiàstich.  Varen  fer  desapareixe  al 
sabi  y  al  filosop,  inflant  alteólech.  Y digueren 
que  la  culpa  de  la  crema  no  era  d’en  Calvin 
ni  del  Protestantisme,  sinó  del  temps,  de 
las  costums,  etc.,  etc.  Aixó  que  sostenintho 
d'un  inquisidor  católich  com  Mateu  Orry  de 
Vienne,  que’l  va  condempnar  avans  (per  ins¬ 
tigacions  anónimas  d’en  Calvin)  podia  ésser 
mitj  argument,  per  un  capdill  de  la  Reforma 
que  proclamava’l  lliure  examen  no  té  ni  tan 
sols  sentit  comu.  D’en  Calvin  pot  dirsen  com 
d’aquell  descamisat  de  La  Marsellesa : 

El  pensamiento  libre 
proclamo  en  alta  voz 
y  muera  el  que  no  piense 
igual  que  pienso  yo. 

Ademés  que  Calvin  va  obrar  de  la  ma¬ 
nera  més  infame;  de  primer  delatantlo  ab  un 
anònim  quan  en  Servet  se  trobava  a  casa 
d’un  bisbe  católich  (Mngr.  de  Paumier)  ; 
després  agafantlo  sense  judici,  y  fentlo  ju¬ 
dicar  per  suposats  crims,  no  ja  pel  Gran  Con- 
cell  dels  Doscents ,  sinó  pel  Petit  Concell  dels 
Trenta ,  ahont  els  seus  eran  majoria.  No  obs¬ 
tant,  casi  may  n’hi  van  assistir  més  que  uns 
pochs,  els  més  fanàtichs,  y’l  dia  en  que  Per- 
rin  y  Berthelier,  els  quefes  del  partit  lliberal 
(anomenats  bevedors  franchs)  qual  fracció 
lliberal  era  enemiga  de  Calvin;  el  dia  que 
aquests  dos  varen  demanar  que  segons  la 
lley  la  causa  fos  judicada  en  ple  Gran  Con¬ 
sell,  Calvin,  tement  perdre  y  caure  del  po¬ 
der,  va  celebrar  una  petita  sessió  ab  el  seu 
secretari  y  quefe  de  la  policia  Lafontaine, 
en  d’Arlod,  síndich,  y  altres  fins  a  disset, 
dihentlos  qu’era  qüestió  de  vida  0  mort  pera 
ell,  pera  ells  y  pera  la  seva  causa,  y’is  va 
amenassar  pera  que  anessin  a  rebutjar  la  pro¬ 
posició  de  Perrin,  Berthelier  y’is  seus,  y 


condempnessin  desseguida  a  Servet  a  ésser 
cremat  viu.  Tot  aixó  ho  hem  vist  als  arxius 
de  Ginebra,  y’s  troba  en  els  dietaris,  en  las 
crónicas,  y  especialment  en  el  procés. 

Donchs  bé:  després  d’aixó,  els  calvinistas 
de  Ginebra — aprofitant  la  corrent  favorable 
d’aquell  poble  just, — a  la  nostra  proposició 
votada  al  Congrés,  gracias  a  haverse  enso¬ 
pit  la  comissió,  li  han  pres  la  devantera 
inaugurant  el  27  a  Ginebra  un  monument, 
a  lo  que  resulta  sens  estatua,  y  ab  una  làpida 
en  que’s  desfigura’l  sentit  de  la  cosa  en  pro 
del  Calvinisme: 

«El  27  d’octubre  morí  ( 1 )  a  Champel  en  Mi¬ 
quel  Servet,  de  Villanueva  de  Aragón ,  nas¬ 
cut  el  29  de  setembre  de  151 1. 

» Fil ls  respectuosos  y  agrahits  de  Calvin, 
nostregran  reformador,  mes  condempnantun 
erro  que  fou  del  seu  sigle,  y  fermament  afec¬ 
tes  a  la  llibertat  de  conciencia,  segons  els 
verdaders  principis  de  la  Reforma  del  Evan¬ 
geli,  erigim  aquest  monument  expiatori  el 
27  d’octubre  de  1903.» 

Y  com  qu’en  aquesta  inscripció  hi  hà  dos 
erros,  de  bona  fe  l’un,  de  mala  fe  l’altre, 
preném  la  ploma  ab  ple  coneixement  de 
causa  pera  desferlos. 

L’erro  de  mala  fe  es  el  de  que  Calvin  no 
es  responsable.  Ja  n’hem  dit  prou  aquí:  mes 
pera  piobarho  plenament ,  hem  escrit  un 
llarch  trevall  documentat,  que  veurà  la  llum 
a  la  revista  de  Madrid  La  Lectura ,  posada 
per  son  director  senyor  Acébal  galantment  a 
nostra  disposició.  El  dit  trevall  surtirà  en 
tres  0  més  articles,  y  després,  aumentat,  for¬ 
marà  un  petit  volúm. 

En  quant  al  erro  de  bona  fe,  es  el  fer  nài¬ 
xer  a  n’en  Servet  a  Villanueva  de  Aragón. 

En  aquell  temps  en  que  la  Espanya  no  es¬ 
tava  unificada,  més  que  com  una  part  del 
gran  imperi  de  Carles  V,  las  regions  s’ano- 
menavan  regnes  y  fins  tenian  llurs  lleys  y  llurs 
corts  segons  els  regnes  antinchs,  que  feya 
pochs  anys  eran  regits  per  un  sobirà  únich. 
Aixó  ha  fet  que  molts  catalans  ilustres  hagin 
passat  per  aragonesos,  puig  al  extranger  se 


(1)  ,)De  qué,  senyors  calvinistas?  Se’m  figura  que  no 
va  pas  ésser  de  cap  costipat,  sinó  que  aquest  mestre, 
Calvin,  del  qual  son  vostès  fills  respectuosos  y  agra¬ 
hits,  el  va  fer  cremar  viul  S'iguin  lógichs:  aquí  o  sobra 
monument  o  sobra  hipocresia. 

deya  d’ells  que  procedian  del  regne  d’Aragó. 
Aixis  passa  ab  Servet.  En  el  procés  y  enalties 
documents  se  llegeix  Vilanova?  filius  Aragonis 
Regnum:  Fill  de  Vilanova  del  Regne  d’Ara¬ 
gó.  Y  allavors  Catalunya  era  reputada  com 
part  del  regne  d’Aragó  pels  cronistas. 

Ara  aném  a  més  detalls.  En  Servet  se  deya 
Miquel  Servet  y  Rives,  noms  catalans  tots 
dos.  Va  comensar  a  estudiar  ab  el  sabi  Quin¬ 
tana  Català,  ultim  amich  y  conseller  de  Fer¬ 
ran  el  Católich,  aquí  a  Barcelona.  Y  aquest, 
que  fou  després  confessor  de  Carles  V,  el  va 
portar  a  la  cort.  A  Paris  s'ajunta  y  s’entén  ab 
gent  de  la  Provensa.  Y  un  cop  a  Vienne,  ca¬ 
pital  del  Delfinat,  Mngr.  Pierre  Paumier, 
bisbe  y  amicb  seu,  l'envia  sempre  que  se  li 
ocorre  com  a  missatjer  per  Avinyó,  Narbonne 
y  altres  paissos  de  prop  de  Catalunya,  « par - 
ce  que  il  estoit  maistre  en  cette  belle  langue  et 
la  parloit  à  merveille.))  Donchs  si  parlava  tan 
bé’l  provensal  y  llemosi,  o  romans  catala- 
nesch,  qu’es  lo  mateix,  es  més  que  probable 
que  fos  català. 

Hi  hà  un  altre  dato  sobre  d’ell  en  aquest 
sentit.  A  la  Biblioteca  Balaguer  hi  hà  un  lli¬ 
bre  que  tracta  de  la  circulació  de  la  sanch, 
firmat  ab  el  pseudònim  de  Dr.  Afontanya  de 
Montserrat.  Es  de  l'época,  y  va  ésser  perse¬ 
guit.  N’hi  hà  una  edició  catalana,  a  lo  que 
semblaaquimolt  extesa  enson temps. Donchs 
aquest  pseudònim,  els  pacientissims  bibliò¬ 
fils  alemanys,  entre  ells  Rens  y  Forster,  ens 
diuhen  que  l’usava  en  Servet.  Vegis,  donchs, 
cóm  totas  las  probabilitats  son  de  que  fos  ca¬ 
talà  y  no  aragonès,  encara  que  fos  del  alas- 
horas  nomenat  Regne  d’Aragó. 

Continuarém  en  un  altre  article,  probant 
que  fou  el  descubridor  de  la  circulació  de  la 
sanch,  la  gran  y  la  petita,  avans  qu’Harvey, 
que  Vesalius  y  que  Colombo  de  Cremona. 

Y  PROPOSARÉM  QUE  SE  LI  ALSI  UN  MONU¬ 
MENT  AB  LA  SEVA  ESTATUA  A  BARCELONA,  TAL 
COM  SE  MEREIX. 

MON  AMICH  BERNAT 

Un  dia  anava  jo  passeig  de  Gracia  avall, 
quan  vaig  veure  a  mon  amich  Bernat,  ex- 
condeixeble  meu,  y  un  xich  poeta,  y,  més 
d’un  xich,  boig.  Quan  ell  me  va  veure  se’m 
va  apropar  y  m’aturà,  preguntantme: 

— Escolta,  Claudi:  {tu  creus  en  la  vida? — 

Li  vaig  dir  sincerament  que  si;  creya  en  la 
vida.  Però  ell  me  va  dir  qu’estava  errat,  per- 
que  la  vida  no  existia  pas. 

— La  vida  no  existeix — me  va  dir. — Aixó 
de  viure  es  una  llegenda...  Al  món  tot  es 
mort  y  tots  son  morts.  Nosaltres  no  som  més 
que  cadavres  u  ombras  de  cadavres:  per’xó 
son  cadavérichs  els  nostres  afanys,  els  nos¬ 
tres  anhels.  Som  morts  que  desitjém  la  mort; 
cadavres  que,  creyentnos  vius,  volém  mo- 
rirnos. — 

Y  sense  despedirsé,  repentinament,  se  se¬ 
parà  de  mi  y’m  deixà  sol... 

Dos  dias  després  el  vaig  veure  seguint  a 
una  casada  d’ulls  negrissims  y  de  galtas  pin- 
tadas...  Y  vaig  pensar  que  verament  ell  era 
un  mort  que  cercava  la  mort.  Aquella  dona 
era  temptadora,  infernal;  sas  abrassadas  de- 
vian  ésser  delitosas  agonias. 

Quatre  mesos  després  el  vaig  trobar  altre 
cop.  Aquesta  vegada  aixis  que’m  vegé’m 
preguntà: 

— Claudi,  {creus  en  la  mort? — 

Y  jo  sincerament  li  vaig  dir  que  si;  creya 
en  la  mort.  Peró  ell  ja  no.  Al  món,  pera 
ell,  tot  vivia  y  volia,  tot  tenia  moviment  y 
ànima.  Aixis  me  va  parlar: 

— L’altre  dia  no  sabent  qué  fer,  vaig  anar 
al  cementiri.  Feya  temps  que’ls  meus  peus 
no  havian  petjat  la  maysó  trista.  Y  allí,  al 
cementiri,  se’m  va  revelar  tot  un  món  nou, 
va  comensar  pera  mi  una  nova  vida.  La 
transfiguració’m  va  iluminar...  Vaig  veure 
un  món  fins  allavors  desconegut  pera  mi;  un 
món  magnifich,  misteriós,  bellissim...  Vaig 
sentir  que  dintre  de  sas  tombas  els  morts  se 
parlavan,  y  cantavan  y  reyan  y  dansavan 
bojament;  que  d’una  tomba  a  l’alt ra’ls  cada¬ 
vres  se  cridavan  ab  melodiosa  veu  y’s  con- 
vidavan  a  nocturnals  orgías;  y  vaig  sentir 
exclamacions  de  joya  y  de  dolor,  de  gelos  y 
d’amor...  Vaig  veure  que’ls  morts  s’estima- 

van  y  s’odiavan  lo  mateix  que’ls  vius,  y  que, 
al  igual  que  aquests,  que  iguals  als  homes, 
també’ls  xiprers  s’aymavan  y  s’odiavan... 
Prop  d’un  hermós  sepulcre  dos  xiprers  vells, 
seriosos,  reposats,  teixian  son  amor  tranqui- 
lament,  mentres  vora  d’ells  dos  xiprers  joves 
se  llensavan  miradas  d’odi  y  exclamacions 
d’ira...  Y  al  exir  del  sant  lloch,  vaig  veure 
pels  carrers  que’ls  fanals  s’estimavan,  y  que 
els  arbres  volian  besarse  y  abrassarse,  y 
que’ls  cotxes  odiavan  als  carros  y  aymavan 
las  botigas  luxosas.  Y  al  arribar  a  casa  vaig 
veure  que  aquesta  estimava  y  desitjava  la  de 
la  cantonada,  enmaridada  ab  la  del  seu  cos¬ 
tat...  Creume,  Claudi:  al  món  tot  viu  y  tot 
estima-. . . — 

Ell  també  estimava.  Al  cementiri  havia  vist 
una  jova  endolada,  d’ulls  foscos  y  de  llargas 
cellas,  que  al  peu  d’un  ninxo  plorava  amar¬ 
gament  ab  el  rostre  ocult  entre  las  mans. 
L’havia  seguida  al  surtir  y  l’havia  seguida 
cada  dia,  peró  may  li  havia  dit  res.  Tenia 
por  de  qu’ella  no  correspongués  al  seu  amor. 

— Y  es  hermosa,  hermosa! — ’m  va  dir  ell. 
— Té  unas  cellas  tan  negras,  tan  suaus,  tan 
llargas  y  tan  finas,  que  un  hom  al  contem- 
plarlas  se  sent  desmayar  d’adoració...  Son 
verament  regiasl...  Y  ara,  adeu, — prosseguí 

—  que  son  las  vuyt  y  a  un  quart  de  nou  surt 
ella  del  taller...  ^Sabs?  Es  modista. 

Y  se’n  va  anar  content,  satisfet,  recitant 
en  veu  baixa: 

No  t'escàu  la  mirada  esmortuhida 
sota  l’arch  de  la  cella  ben  poblada... 

Quan  el  vaig  tornar  a  veure,  sa  alegria  era 
superabundant.  Ella  corresponia  a  son  amor 
y  cada  vespre,  a  un  quart  de  nou,  se  troba- 
van  y  del  bras — bras  dessus ,  bras  dessous — 
donavan  un  tom  pels  carrers  céntrichs,  con¬ 
templant  las  botigas  ab  ulls  forans.  Sa  Casta 

—  aixis  se  deya — cada  dia  estava  més  her¬ 
mosa  y  més  gentil;  sas  cellas  à  cada  instant 
eran  més  dolsas,  més  finas  y  més  llargas. 

Van  renyir  per  una  tontería,  per  una  fu- 
tesa,  per  una  estupidesa  casulana.  Peró  cap 
dels  dos  va  voler  demanar  perdó  ni,  simbòli¬ 
cament,  agenollarse  als  peus  del  altre.  Mú¬ 


tuament  se  donavan  la  culpa.  Pera  ell  Casta 
era  la  culpable,  pera  Casta’l  culpable  era 
ell...  Y  Casta,  que  l’aymava  bojament,  ab 
tot  l’entusiasme  d’un  primer  amor,  ab  tot  el 
foch  d’una  órfana  pobra,  lo  mateix  que  una 
romàntica  modista,  que  una  heroina  de  sen¬ 
timental  y  trista  novela,!s  va  morir  d’amor 
una  tarda  d’estiu  en  que  plovia  y  en  que’l 
cel  era  tot  llis...  Y  quan  en  Bernat  la  vegé 
al  cementiri,  dintre  la  blanca  caixa,  ves¬ 
tida  de  blanch  com  nuvia  verge,  ab  el  rostre 
tan  blanch  com  el  vestit  y  ls  cabells  negres 
com  misteris  y'ilarchs  com  plors  de  dona,  ro¬ 
dejant  el  seu  rostre  enmagrit,  plorà  desafo- 
radament  y  la  besà  en  els  llabis  pàlits  com 
aubadas,  y  en  las  cellas  llargas,  finas, 
dolsas... 

Y  desde  llavors  cada  dia  anava  al  cemen- 
tir,  y  li  duya  flors  que  colocava  al  peu  de 
son  ninxo;  y  li  parlava,  li  endressava  parau- 
las  amorosas,  demanantli  perdó.  Y  estava 
trist  perque  ella  may  el  perdonava,  perque  a 
sas  paraulas  pregadoras  ella  responia  ab  el 
silenci...  Peró  un  dia  ella’l  perdonà...  De 
dintre’l  ninxo  ell  senti  que  surtía  una  veu 
melodiosa  y  gentil...  Sa  veu  magnifica’l  per¬ 
donava,  li  otorgava’l  perdó!...  Y  ell  aquell 
dia’s  va  omplir  de  joya:  ja  era  digne  y  hon¬ 
rat;  el  perdó’l  dignificava,  l’honorava!... 

Y  aquell  vespre  entrà  furtivament  al  ce¬ 
mentiri,  ab  un  pom  de  violas  a  la  mà  es¬ 
querra,  la  del  costat  del  cor,  y  arribà  al 
ninxo  de  sa  aymada,  y  tregué  la  llosa  que’l 
tancava.  Y  un  cop  aquesta  fora,  ell  entrà. 
Silenciosament  altre  cop  la  posà,  s’agenollà 
devant  la  blanca  caixa,  ja  bruta,  y  després 
de  trucarhi  tres  cops  ab  el  puny  clos,  pausa¬ 
dament  va  tirarse  un  tiro. 

Al  dia  següent  vaig  tenir  temptació  d’anar 
a  sentir  lo  que’s  deyan... 

Claudi  Comabella 

«jRIDE,  PAGLIACCIO!» 

A  en  Manel  Grau. 

La  sala  del  gran  circh  presentava  aquella 
nit  l’aspecte  de  las  grans  solemnitats.  Una 
multitut  abigarrada  y  entusiasta  en  la  que 
hi  tenian  representació  tots  els  estaments 
socials,  s’apinyava  en  las  localitats  del  in- 
mens  saló  d’espectacles,  omplintlo  de  gom 
a  gom.  Els  focos  d’arch  voltaich  penjats  al 
sostre  enviavan  a  dolls  sa  claror  demunt  la 
pista,  qu’apareixía  esplendent  a  més  no  po¬ 
der.  L’atmósfera’s  caldejava  per  moments; 
y  en  tots  els  semblants  de  la  gent  al  li  aple¬ 
gada  s’hi  notava  la  expectació  precursora  de 
las  grans  emocions. 

Y  la  veritat  es  que  no  n’hi  havia  pera 
menys:  se  tractava  del  benefici  del  gran 
clown ,  del  rey  dels  clowns ,  com  l’anomena- 
van  els  seus  entusiastas,  del  joglar  de  fama 
universal,  del  incomparable  Tonny;  y  aquell 
públich  que  més  que  cap  altre  l’havia  acla¬ 
mat  eregintlo  ídol,  qué  havia  de  fer  aquella 
memorable  vetlla,  sinó  omplir  la  sala  del 
gran  circhl. . . 

El  programa  que  per’aq uella  serata  d'ho- 
nore  s’havia  combinat  s’anava  executant  ab 
tota  fidelitat,  peró’l  públich  acullia  tots  els 
trevalls  ab  marcada  fredor,  puig  un  altre 
era'l  móvil  d’haver  assistit  al  espectacle;  y 
tot  quant  s’hagués  fet  pera  distreure  sa  aten¬ 
ció  del  clown ,  hauria  sigut  debadas. 

La  impaciència  que’s  notava  desde  feya 
estona  en  el  públich  per  la  tardansa  en  apa¬ 
rèixer  Tonny,  s’anava  accentuant  per  mo¬ 
ments.  De  prompte’l  pallasso’s  presentà  a  la 
pista,  y  ressonà  una  forta  salva  d’aplaudi¬ 
ments.  Tonny,  després  de  regraciar  al  pú¬ 
blich,  ab  el  gest  y  la  mirada,  aquella  mani¬ 
festació  espontània  de  simpatia, ’s  disposà  a 
executar  els  excéntrichs  trevalls  que  compo- 
nían  el  seu  repertori. 

Comensà  a  barbotejar  una  serie  de  mots 
incoherents  acompanyats  de  ganyotas  gro- 
tescas  y  accionats  estrafalaris  que,  per  més 
que  ningú’ls  va  entendre,  feren  partir  de  riu¬ 
re  a  la  concurrència. 

Y  passà  tot  seguit  al  repertori  acrobàtich- 
mimich-musical,  d’interés  extraordinari  per 
lo  nou  y  variat. 

Al  finalisar  l’ultim  número,  una  tempestat 

aixordadora  d’aplausos  esclatà  en  el  circh. 
Alió  fou  una  manifestació  boja  d’entusiasme: 
el  públich  en  pes  s’aixecava  sobre’ls  setials 
aclamantlo  a  grans  crits;  els  homes  el  salu- 
davan  aixecant  els  brassos  enlayre,  ab  ade- 
mans  convulsius;  las  senyoras  y  senyoretas 
feyan  voleyar  llurs  mocadors,  llensant  xiscles 
de  joya  y  d’admiració;  en  fi,  tothom,  homes 
y  donas,  vells  y  criaturas  aplaudian  frené- 
tichs,  nirviosos,  ab  un  entusiasme  rialler  y 
delirant. 

Tonny,  visiblement  conmogut,  donava 
mercès,  fent  mil  acataments  y  reverencias  a 
aquell  públich  que  d’una  manera  tan  franca  li 
demostrava  sa  admiració. 

Y  era’l  cas  que  la  ovació  no  portava  tras- 
sas  de  terminar;  ben  al  contrari,  com  més 
anava  més  increment  prenia,  arribant  a  ad¬ 
quirir  proporcions  alarmants.  Entre  aquell 
terratrèmol  infernal  sols  se  sentían  els  crits 
de  «Visca’l  nostre  clown!))  «Visca’l  rey  dels 
pallassos!»  «Visca’l  gran  Tonny!»  y  algún 
altre  per  l’estil,  que’l  pallasso  escoltava  ab 
la  rialla  als  llabis,  no  acudíntseli  en  aquells 
moments  res  més  pera  correspondre  digna¬ 
ment  a  la  manifestació  de  carinyo  y  admi¬ 
ració  de  qu’era  objecte. 

De  prompte  no  pogué  fingir  més:  senti 
una  crudel  punyida  al  cor,  feu  dugas  0  tres 
tentinas  y  caygué  desplomat  al  mitj  de  la 
pista. 

Llavors  la  opinió,  en  el  públich,  se  dividí: 
mentres  uns  creyan  que  verdaderament  li 
havia  agafat  un  trevall,  altres — y  aquests 
eran  els  més — creyan  de  bona  fe,  que’s  trac¬ 
tava  d’un  acudit  de  clown ,  d’una  pensada  de 
última  hora,  del  veritable  mot  de  la  fin 
d’aquella  memorable  vetlla,  y  seguían  aplau¬ 
dint. 

Y  si  qu’ho  fou  el  mot  de  la  fin,  perque  1 
pobre  Tonny,  el  pallasso  per  autonomasia, 
el  clown  mimat  d’aquell  públich  entusiàs- 
tich,  ja  no’s  va  aixecar  més,  permaneixent  al 
mitj  de  la  pista  estirat,  inmóvil,  ert,  fent 
una  ganyota  horrible... 

Per  fi’ls  criats  del  circh  l’anaren  a  recullir, 
enduhéntsel  cap  a  son  camerino.  Al  arri- 
barhi,  Tonny  era  ja  cadavre. 

La  consternació  que’s  produhí  en  el  circh 
al  enterarse’l  públich  de  la  nova,  fou  gran. 
Un  paper  blau  rebregat  y  encara  humit,  que 
hi  havia  demunt  d’un  divàn,  explicà  a  tot- 

hóm  lo  que  pera  toihóm  era  sorprenem  e 
inexplicable:  la  causa  d’aquell  desenllàs  tan 
funest  com  inesperat.  En  aquell  despatx  se 
li  feya  saber  que  sa  tendra  filleta,  sa  angeli¬ 


cal  Totó,  qu’era’l  seu  únich  consol  en  aquesta 
vida  y’l  sér  per  qui  tan  sols  alenava,  havia 
pujat  al  cel  aquella  mateixa  tarda. 

Y’l  pobre  Tonny  tota  la  nit  que  reya... 

I.  Soler  y  Escofet. 


L’ENAMORAT  A  LA  ESPOSA  MORTA 


Follía  d’amor. 


Quan  vas  sentir,  trobante  en  l’agonía, 
els  passos  de  la  Mort 
venint  armada  de  la  dalla  impía 
pera  parar  ton  cor; 

quan,  de  tu  despedintse’ls  últims  hàlits 
ab  greu  forsat  panteix, 
prengueren  els  teus  membres,  erts  y  pàlits, 
un  funerari  deix; 

vas  dirme  ab  un  cert  dir  que’l  cor  destrossa 
y  ab  pidolayi'e  fas: 

—  «Quan  mon  cos  se  pudreixi  dins  la  fossa, 
dencar  m’estimaràs?...  t>  — 

II 

«dEncar  m’estimaràs?...»  — 

Fatídica  pregunta 

que’m  sembla,  d’aquell  jorn, 

que  sens  parà’m  formulas... 

Esposa  del  cor  meul 
dper  qué,  per  qué  ton  dubte, 
que  trist  y  acompassat 
com  pendoleig  mormuras? 
dNo  sabs  que  sense  tu 
la  vida  m’es  feixuga? 
dEt  pensas  qu’en  el  món 
trobà-hi  puch  la  ventura, 
en  mitj  sos  erms  sens  fí 
feconds  no  més  en  punxas?... 

«dEncar  m'estimaràs?»  — 

No’m  donguis  més  tortural 
Per  mi  tu  ho  eras  tot: 

sens  tu  ja  tot  me  pesa  y  tot  m’abrumal 

III 

Vinch  a  darte  la  contesta 
no  ab  paraulas,  ab  amor: 
vinch  a  gosà  eterna  festa: 
vinch  a  guarir  mon  dolorl 

Ja  m’esperas  dins  la  fossa 
com  en  nou  talem  nupcial. 


La  nostra  fortuna  es  grossal 
Espérans  ditxa  eternal. 

T’estrenyeré  entre  mos  brassos 
y’m  beuré  ton  mort  respir, 
y  demunt  mos  membres  lassos 
ja  podrà  la  Mort  venir! 

IV 

Y’is  teus  y’is  meus  àtoms 
s’enmaridaràn 
y  en  cada  molècula 
viuràn  abdós  sers — que  may  moriràn. 

Que’ls  rosers 
y’is  xiprers 

y’is  desmays  qu’entorn  s’enlayran 
xuclaràn 
y  faràn 

de  tu  y  jo  llur  jova  sava. 

Y  serém 
y  viurém 

en  mil  verms  abdós  alhora, 
y  a  las  nits 
ben  junyits 

brillarém  demunt  la  fossa. 

Beneyta  la  Mort, 
qu’aixl’ns  multiplica  1 
Beneyta  la  Mort, 
qu’aixi’ns  dona  vidal 
Beneyta  la  Mort, 
qu’aixi’ns  eternisal 

V 

Dius:  «dEncar  m’estimaràs?...»  — 
Vinch  a  darte  la  contesta; 
vinch  a  gosà  eterna  festa; 
vinch  a  dàr-t  l’etern  abràs! 

Alsém,  alsém  la  llamborda 
tot  desseguida! 

Ajudam,  no’t  fassis  sorda, 
la  meva  vidal 

Claudi  Mas  y  Jornet, 

LA  SOLETAT  DEL  CAP¬ 
VESPRE  EN  EL  CAMP 

ÇA  mon  respectable  amich  el  delicat  esculptor 

Manel  Fuxà ). 

Qu’es  agradosa  la  soletat  del  capvespre 
en  el  camp! 

Mentres  un  queda  embadalit  guaytant  per 
hont  ha  fugit  el  sol  y  contemplant  aquell  cel 
acarminat,  suaument  difús  ab  el  blau  pur 
d’ullim  terme,  aquell  cel  rialler  quecubrintse 
de  sas  mellors  galas  se  despedeix  del  sol  son 
dols  enamorat,  pensant  tal  vegada  que  l’en¬ 
demà  tornarà  a  véurel  y  podrà  petonejarlo 
mil  vegadas  més  enjoyat,  més  resplandent, 
més  bell;  llavors,  quan  poch  a  poch  va  en- 
fosquintse  la  terra  y  apareixent  en  el  cel  tot 
un  estol  de  resplandents  llumenetas  parpe¬ 
llejant  com  tendres  infantons  al  despertar 
d’un  somni  llarguissim,  peró  dols  y  reposat; 
quan  en  mitj  d’aquell  silenci  delitós  y  apa- 
cible,  el  que’ns  produheix  una  melangia 
dolsa  y  suau,  se  sent  tocar  el  capvespre,  la 
oració  mística  de  la  campana  de  la  iglesia  de 
la  quieta  vila  o  de  la  ermita  abandonada  y 
sola,  quina  silueta’s  destaca  entre  la  fosque- 
tat  inmensa  que  tot  ho  invadeix,  l'ànima’s 


ELS  POBRES 

Un  noy  d’una  noya  se’n  enamorà; 
la  noya  del  noy  tota  s’agradà. 

Ell,  com  ella,  es  pobre  que  ni  tenen  pa. 

Oydal... 

Tots  som  en  el  món  com  la  terra’ns  fa. 

Tan  joves  que  son,  si’n  saben  d’aymà! 
Malgrat  son  desitj  no’ls  deixan  casà. 

Si  avuy  son  pobres  també  ho  seran  demà; 
i y  tota  la  vida  s’hauràn  d’anyorà?... 

No  volguéu  que’s  migrin  de  pati  y  plorà. 

Oydà!... 

Las  cosas  quan  passan  s’han  d’aprofità. 

Ara  que  son  joves,  deixeulos  juntà, 
deixeulos  que  riguin  fins  a  reventà, 
deixeulos  que  gosin  el  goig  del  gosà, 
deixeulos  que’s  juntin  y  podran  fruytà... 

Oydà!... 

Qu’es  trista  la  vida  sense  l’esperà! 

Jacobus  Sabartés 


reconcentra,  l’ànima  que  poch  avans  estava 
endormiscada  per  la  mitja  llum  d’un  crepus¬ 
cle  de  vaguetats  indefinibles;  y  llavors  se 
desperta  en  mitj  de  la  fosquetat,  a  la  bri¬ 
llantor  de  las  estrellas  primeras  y  al  so  vi¬ 
brant  de  la  campana  qu’entona  l’ Ave-María, 
la  nota  última  d’aquell  cant  místich  que  resa 
tots  els  dias  per  las  ànimas  perdudas. 

Ella  també  entona  un  cant  d’alabansas  y 
prega  per  l’amiga  del  cor,  o  pels  pares  per¬ 
duts  fa  temps,  o  pels  germans  anyorats,  o 
pels  fills  morts  en  la  primavera  de  la  vida  y 
quan  més  goig  feyan.  Y  aixis,  evocant  tot  un 
passat  dols  y  rialler,  fa  reneixe  ab  aquell  si¬ 
lenci  vespertí  y  en  mitj  d’una  resignació  no 
concebuda,  la  pau  del  cor  y  la  tranquilitat  de 
l’ànima 

Y  ab  tot  aquell  recullimenty  aquella  quie- 
tut  dolsa  y  serena  hont  tan  bé  s’hi  troba, 
aixeca  la  vista  al  cel,  fixa,  sense  parpellejar, 
tal  vegada  pressentint  qu’allà  hi  habita’l  crea¬ 
dor  de  tanta  maravella,  de  tanta  grandesa. 

Y  com  donantli  las  gracias  per  las  horas 
de  consol  allí  rebudas,  extasiada  y  també  en 
silenci,  murmura  vagament; 

— Qu’es  agradosa  la  soletat  del  capvespre 
en  el  camp! —  . 

Jaume  Terrí 


LA  RIALLA  DELS  CRANIS 

Els  cranis  tenen  un  riure  sarcàstich, 
tenen  un  riure  glassat,  silenciós; 
els  cranis  tenen  un  riure  sarcàstich 
que’ns  persegueix  als  humans  com  un  càstich 
y’ns  embolcalla  d’un  vel  tenebrós. 

Els  cranis  riuhen:  la  boca  estrafeta, 
las  dents  mogudas,  els  ulls  enfonzats; 
els  cranis  riuhen  ab  riure  mofeta, 
la  testa  buyda,  la  boca  estrafeta, 
ressechs  els  ossos,  ressechs  y  badats. 

Els  cranis  riuhen  quiets  a  la  fossa, 
riuhen  de  días  y  riuhen  de  nits; 
el  temps  que  passa,  inmutable’ls  destrossa, 
y’is  cranis  grisos,  quiets  a  la  fossa, 
guaytan  irónichs  passà’ls  Infinits. 

Els  cranis  tenen  un  riure  sarcàstich, 
tenen  un  riure  glassat,  silenciós, 
que’ns  persegueix  als  humans  com  un  càstich. 

Quin  riure  cínich,  quin  riure  sarcàstich, 
sota  las  venas  que  viuhen,  té  l’os! 

Pere  Prat  Jabal-lj. 


712 


JOVENTUT 


TEATRES 

L’Enemich. 

En  una  petita  vila  catalana’ls  trevalladors 
de  la  terra  estan  excitadíssims  perque’ls  qua¬ 
tre  o  cinch  grans  propietaris  de  la  comarca 
han  acceptat  la  oferta  d’un  jove  e  inteligent 
enginyer  qu’ha  perfeccionat  unas  màquinas 
agrícolas  y  las  posa  a  sa  disposició  pera  fer 
una  probatura.  L’esfors  corporal  queda  casi 
bé  suprimit  y’l  trevall  se  fa  ab  més  perfecció 
y  economia.  Això,  si  s’accepta  pels  propieta¬ 
ris,  portarà  la  misèria  a  la  encontrada,  per- 
que  la  gent  de  la  vila  vivían  ab  penas  y  tre- 
valls  del  jornal  que  aquells  richs  propietaris 
se  veyan  obligats  a  pagàrloshi.  Jornal  mes¬ 
quí:  tant,  que  un  any  avans  els  trevalladors 
havian  conseguit  una  pesseta  d’aument.  Els 
propietaris  havian  tingut  de  tranzigir  obli¬ 
gats  per  las  circunstancias. 

L’anunci  de  l’arribada  de  las  màquinas 
conmóu  al  poble.  Tot  el  primer  acte  de 
IJ Enemich  està  destinat  a  descriure  aquesta 
excitació.  No  m’entretindré  a  explicar  las 
escenas:  sols  diré  que  l’acte’s  fa  pesadissim 
per  la  repetició  d’uns  mateixos  conceptes  ab 
una  monotonia  desesperant.  «Las  màquinas 
ens  portan  a  la  misèria.»  «No’ns  podém  pas 
morir  de  fam.»  «Cal  destruhir  las  màqui¬ 
nas.»  «Es  inútil,  no’n  treurém  res.»  Aixo  ho 
diuhen  y  repeteixen  tots  els  personatjes  sen¬ 
se  cansarsen  may.  Per  fi  la  escena  s’anima 
un  xich  ab  l’arribada  de  tots  els  trevalladors, 
que,  armats  ab  martells,  aixadas  y  garrots, 
se  proposan  portar  a  cap  l’amenassa.  Sols 
voldrian  que’l  cap  de  colla,  en  Valentí, 
qu’avans  era’l  més  decidit  y  avuy  sembla 
desencoratjat,  els  ajudés  en  sa  destructora 
tasca.  Picat  son  amor  propi,  logran  convén- 
cel,  acabantse  l’acte  ab  una  escena  bastant 
moguda  y  ben  sentida  per  l’autor.  Es  l’única 
escena  verament  dramàtica  de  l’obra. 

El  segón  acte  passa  a  casa  d’un  dels  pro¬ 
pietaris.  Las  màquinas  han  arribat  y  l’engi¬ 
nyer,  de  sobre-taula,  explica  las  sevas  ven- 
tatjas.  L'enginyer,  ab  tot  y  ésser  un  sabi, 
defensa  molt  feblement  el  progrés  qu’eilas 
signitican,  y  un  jove — que  crech  es  fill  d’un 
dels  propietaris— se  posa  de  part  del  poble 
ab  arguments  de  peu  de  banch.  Per  altra 
part,  els  propietaris  son  tipos  de  convenció — 
un  d’ells  de  verdadera  parodia— y...  es  clar: 
las  pobras  màquinas  pagan  els  plats  tren¬ 
cats.  El  poble  arriba  cegat  y  armat,  exigint 
la  retirada  de  las  màquinas.  «Que  si,  que 
no!  Que  no,  que  si!...  Donchs  ja  ho  arregla- 
rém  nosaltres!...»  Las  màquinas  quedan  fe- 
tas  pols,  l’enginyer  s’indigna,  els  propietaris 
s’esveran,  y  cau  el  teló  a  la  llum  d’una  teya 
qu’arbora’l  més  exaltat  de  tots. 

Prescindint  de  detalls,  diré  que  l’obra  en 
conjunt  me  produhí  un  efecte  desastrós,  so¬ 
cial  y  dramàticament.  Segons  totas  las  apa- 


riencias,  l’enemich  son  las  màquinas.-  «L’ho¬ 
me  té  dret  al  trevall,  y  las  màquinas  li  pre¬ 
nen  la  feyna.»  cHa  volgut  demostrar  aixó’l 
senyor  Pous  y  Pagès?  {Y  tracta  de  convén- 
cens,  ab  l’aparatós  final  de  l’obra,  de  que  ja 
ha  arribat  l’hora  de  que  destruhim  tota  mena 
de  màquinas,  desde  la  ventadora  Tasker  al 
automóvil,  desde  la  màquina  Sitiger  al  tran- 
vía  eléctrich,  pera  que  aixís  hi  hagi  molta 
feyna  pera  tothom,  molta  més  feyna  de  la 
qu’entre  tots  podriam  fer?  Si  tal  es  la  tesis  del 
senyor  Pous,  li  diré  que  a  mitjats  del  sigle 
passat  el  problema  de  las  màquinas  va  pre¬ 
ocupar  als  grans  economistas  y  sociólechs; 
aquest  problema  avuy  ja  està  resolt,  y  està 
resolt  en  el  sentit  següent:  «Que  l’ideal  pera 
la  humanitat  està  en  descubrir  la  màquina 
maravellosa  que  fassi  innecessari  tota  mena 
de  trevall  mecànich .»  Aixó  de  que  l’home  té 
dret  al  trevall  podrà  ésser  tan  evangélich  y 
católich  com  vulgui,  senyor  Pous,  peró  es 
antinatural.  L’home  a  lo  que  té  dret  es  a 
viure,  y  com  que  las  màquinas  facilitan  la 
vida,  las  màquinas  deuhen  ésser  sagradas. 

El  problema  social  està  plantejat  en  un  al¬ 
tre  terreno,  y’is  filosops,  sociólechs  y  autors 
dramàtichs  que  tinguin  las  pretensions  d’es- 
tudiarlo,  venen  obligats  a  ferho  ab  coneixe¬ 
ment  profond  del  assumpto,  si  no,  s’exposan 
a  fer  una  parodia  ridícula,  qu’es  lo  qu’ha 
fet  el  senyor  Pous  y  Pagés. 

Jo  no  li  diria  tot  aixó  al  autor  de  L' Enemich 
si  s’hagués  limitat  a  escriure  —  las  primeras 
escenas  del  drama  m’ho  havian  fet  creure 
aixís — un  senzill  drama  de  costums;  si  s’ha¬ 
gués  limitat,  per  exemple,  a  fernos  veure, 
per  medi  d’un  drama  ben  real  y  ben  humà, 
las  conseqüencias  fatals  que  pot  produhir  la 
introducció  sobtada  de  màquinas  agrícolas 
entre  pagesos  ignorants  que  sentiran  de  cop 
una  gran  pertorbació  en  sa  manera  de  viure. 
Peró  del  títul  de  l’obra  y  de  son  desenrotllo 
se’n  deduheix  que  l’autor  apunta  més  alt. 
Y  en  aquest  sentit  crech  jo  que’l  autor  ha  es 
crit  una  gran  tontería. 

Deixant  de  banda  que  dramàticament,  es 
a  dir,  naturalment,  el  drama  no  resulta 
menys  inverosímil  y  fals.  Un  exemple:  ^Hi 
hà  ningú  que  tingui  dos  dits  de  cervell  que 
pugui  admetre  que  un  propietari  que’s  veu 
de  prompte  rodejat  per  centenars  de  trevalla¬ 
dors  exaltats  sense  defensa  possible,  se  mos¬ 
tri  intranzigent  y  provoqui  ell  mateix  la  ca¬ 
tàstrofe?  Donchs  aixó  passa  en  el  segón  acte 
de  L’ Enemich.  jPer  qué?  Perque  l’autor  te¬ 
nia  empenyo  decidit  en  que’s  pulverisessin 
las  malehidas  màquinas. 

Tot  aixó  es  una  verdadera  llàstima,  per- 
que’l  senyor  Pous  ha  demostrat  en  altras 
obras,  especialment  en  una  noveleta  última¬ 
ment  publicada,  que  té  condicions  d’escrip¬ 
tor,  qu’observa  bé  del  natural  y  que  sab  do¬ 
nar  color  y  vida  a  las  sevas  impressions. 

La,  execució  en  conjunt  fou  ben  discreta, 

sense  que  individualment  sobressurtís  ningú. 
Qui  ho  feu  mellor  fou  la  Morera,  y  qui  pitjor 
l’Oliver.  La  presentació  escènica  ben  cuy- 
dada.  La  majoria  dels  tipos  perfectament  ca- 
racterisats,  especialment  el  que  feu  en  Bo¬ 
rràs,  qui  mereix  un  sincer  aplauso. 

En  el  meu  ultim  article — fa  ja  dos  núme¬ 
ros — parlant  de  El  Café  d’en  Moratin,  vaig 
dir  qu’eD  cap  de  las  edicions  per  mi  conegu- 
das  havia  trobat  alguns  conceptes  que 
digueren  els  actors  del  Circo  Espanol. 
Aquests,  ab  molta  cortesia,  m’ban  ensenyat 
una  edició  petita  en  que  aquells  conceptes 
hi  fïguran.  Consti,  donchs,  que’ls  actors  re- 
presentan  l’obra  honorablement.  Lo  qual  no 
vol  dir  que  jo  no  tingui’ls  meus  dubtes,  so¬ 
bre  si  en  Moratin  va  escriure  o  no  tals  con¬ 
ceptes.  Dificil  seria  aclarirho.  De  tots  modos, 
tinch  en  mon  favor  dos  arguments.  Primer, 
qu’en  las  mellors  edicions  no  s’hi  troban;  y 
segón,  qu’en  quells  temps  se  feyan  sovint 
edicions  clandestinas  d’obras  mestras  ab 
molt  poca  conciencia  y  grans  llibertats. 

De  tots  modos,  repeteixo  que  de  cap  ma¬ 
nera  tenia  jo  intenció  d’ofendre  als  esmen¬ 
tats  estudiosos  actors. 


NOTAS  BIBLIOGRÀFICAS 

René  Arcos. — L’ame  essentielle. — París. — 

I9°3· 

L'àme  essentielle  es  un  interessant  llibre  de 
versos.  En  René  Arcos,  culte  escriptor  que 
conreuha  la  literatura  francesa,  si  bé  no’ns 
dona  notas  poéticas  massa  novas,  segueix 
encertadament,  sens  arribar  may  a  la  pura 
imitació,  las  petjadas  d’altres  autors  qu’han 
format  escola.  En  Verhaeren  y  en  Dierx,  so¬ 
bre  tot,  han  influhit  (al  menys  aixis  ens  ho 
sembla)  en  la  formació  de  la  personalitat 
literaria  de  l’Arcos.  D’abdós  autors  reb 
aquest  la  influhencia;  d’en  Verhaeren  recorda 
devegadas  la  esbojarrada  fantasia,  la  genial 
independencia  y  la  riquesa  de  sons  y  de  co¬ 
lors:  d’en  Dierx  la  perfecció  de  la  forma,  el 
sentiment  y  la  serenitat. 

L'àme  essentielle  conté  cinch  parts:  L'ame 
nuptiale ,  L'àme  des  fleurs ,  L'àme  astrale , 
L'àme  des  nuits  y  L'àme  épiqne.  Totas  son 
galana  mostra  de  las  excelents  qualitats  lite- 
rarias  de  l’Arcos:  las  poesias  que  las  forman 
son  totas  bellas,  ben  sentidas,  ben  escritas  y 
ben  rimadas.  Son  molt  hermosas  las  titula- 

das  Femme,  Ses  lèvres ,  Ses  cheveux  (una  de 
las  que  més  ens  agradan),  Emphase,  Les  flo- 
raisons  du  ciel ,  Uépoinlles  (admirable  y  poè- 
tich  procés  de  las  transformacions  que  su- 
freix  durant  l’any  la  naturalesa),  etc. 

Pera  donar  una  idea  del  llibre,  reproduhi- 
rém  Mélancolie  (poesia  dedicada  al  cèlebre 
poeta  romanista  Jean  Moreas)  no  perque’n 
sigui  la  mellor,  sinó  perque  sas  curtas  di¬ 
mensions  la  fan  publicable.  Vegis: 

Com  me,  à  la  fin  du  bal,  les  ge  fites  demoisellles 

Lasses  de  volupte,  les  fleurs  s' en  soni  allées. 

L' automne  doux  s'est  assoupi  avec  ses  ailes. 

Les  arbres  ont  pleuré  de  l'or  par  les  allées. 

L^es  pluies  ont  réveillé  la  plainte  au  fonds  des  puits; 

Les  pluies,  dont  chaque  goute  est  iombée  comme  un  pleur. 

Le  ciel  s’est  imprégné  d’une  grande  douleur. 

Et  les  feux  ont  pàli  dans  la  longueur  des  nuits. 

Mor  ne,  la  solitude  erre  parini  les  plaines. 

La  route  semble  aller...  loin...  vers  des  amerlumes. 

Funébrement  gémit  le  spleen  aux  cantilenes . 

C’est  le  novembre  gris  des  veillées  et  des  brumes. 

Oh!  trislesse  du  buis  derriére  le  portrait , 

Dent  le  soir  doucement  mdécise  les  traits. 

Oh!  trisiesse  .itlardce  aux  èpiques  fumees 

Des  pa/ais  écroulés  en  buches  consumies. 

..  Dans  le  vol  des  douleurs  f  ai  reconnu  les  miennes. 

y  ai  regardé  des  joues  flétries ,  autrefois  roses. 

Mon  reve  souleva  des  dalles  anciennes... 

Et  longtemps...  j’ ai  pleui  é...  dans  la  brume  moro  se. 

M.  A.  Cantone. — Sonetti  Eterni. — Napoli. 

—1903. 

I  Sonetti  Eterni  formano  il  nucleo  proto- 
plastc  di  un  ciclo  lirico,  che  culmina  nella 
Canzone:  All’Anima-Essenza,  publicata  nel 
i8g8,  e  di  cui  l'ideale  epico  troverà  la  sua  espli- 
cazione  nei  due  poemi:  Ego  e  Panta  e  Lgci- 
noo.  Això  escriu  l’autor  com  petit  prefaci  de 
sos  sonets. 

No  coneixent,  donchs,  nosaltres  All’Ani- 
ma-Essenza  y  no  haventse  publicat  encara’ls 
poemas  Egò  e  Pànta  y  Lucinoo ,  ens  veyém 
privats  de  desentranyar  l’esperit  filosófich 
dels  disset  Sonnetti  Eterni  que  constituheixen 
el  llibre  d’en  Cantone.  No  obstant,  podém 
afirmar  qu’en  Cantone  es  un  notable  poeta  y 
que’ls  seus  sonets  son  correctíssims.  Pera 
que’l  lector  se’n  convenci,  farém  que’n  cone¬ 
gui  un,  Venus.  Héusel  aquí: 

Se  nel  limpido  azzurro  universale 
Splende  un  raggio  florivolo ,  dal  vago 
Riso,  farfalla  di  splendor;  se  l’ale 
A  un  sogno  die  la  fantasia  del  mago 
Noi  traenie  dal  nulla:  se  idea/e 
E  reale  è  il  tuo  core ,  onde  presago 
Forse  fu  il  cor  che  t’ adorà,  carnale 
Poema  ebro  di  palpiti  in  cui  pago 
E  il  mistero  infinito ; —  il  dolce  io  sento 
Enigma  tuo!  Freme  la  luce  al  biondo 
Apparire  di  Venere  solare. 

E  in  questo  sole  e  il  tuo  folle  tormento , 

E  in  questo  sole  e  il  mio  desio  profondo 
Cui  dic  il  foco  la  terra ,  e  il  ritmo  al  mare. 


7T4 


JOVENTUT 


R.  Surinach  Senties.  —  Croquis  Cubans. — 

Barcelona. — içoy. 

De  llibre  potser  únich  dintre  la  literatura 
catalana  pot  calificarse’l  darrerament  publi¬ 
cat  per  en  Ramón  Surinach  y  Senties,  Cro¬ 
quis  Cubans.  Y’l  califiquém  aixís  ja  qu’està 
destinat  a  narrar  costums  y  escenas  d’un 
pais  y  d’una  rassa  anticalans  per  excelencia. 
Y  no  obstant  (y  aixó  demostra  que  qui  té 
sentiment  artistich  pot  ferlo  extensiu  a  tot 
lo  qu’existeix)  no’ns  produheixen  cap  mala 
impressió’ls  quadrets  de  vida  cubana  que’ns 
descriu  en  Surinach  (sens  haver  estat  a 
Cuba)  perque  ha  sabut  identificarshi,  com¬ 
pletant  la  visió  obtinguda  per  relats  y  re- 
ferencias  ab  la  pròpia  intuició  de  lo  desco¬ 
negut,  veritable  element  primordial  indis¬ 
pensable  pera  donar  calor  y  moviment  a  la 
reproducció  artistica  d'un  fet  qualsevol,  vis¬ 
cut  o  no  viscut. 

No  causan,  donchs,  extranyesa  aquellas 
tràgicas  o  senzillas  historias  de  negres  refe- 
ridas  en  llengua  catalana,  ans  al  contrari;  no 
sabém  quin  secret  encís  ens  las  fa  més  agra- 
dosas  que  si  las  coneguéssim  mitjansant 
l’idioma  castellà.  Tal  com  las  narra  en  Suri¬ 
nach,  ens  fan  l’efecte  d’oirlas  de  boca  d’un 
amich  o  d’un  vehi  que  torna  de  Cuba  y,  bon 
català  avans  de  tot,  ens  las  conta  com  qui  no 
sab  avenirshi,  ab  compassió  y  simpatia,  peró 
sentintsen  ben  lluny,  per  l’esperit  y  per  la 
educació. 

Aixó  en  quant  als  temas  dels  quadrets. 
Si’ls  considerém  per  llurs  qualitats  litera¬ 
ri  as,  els  Croquis  Cubans  sorprenen  agradosa- 
ment.  En  Ramón  Surinach  no  es  encara  un 
prosista  d’empenta,  peró  sa  prosa  es  plena 
d'aquell  sentiment  suau  y  delicat  qu’embe- 
lleix  sempre  la  cosa  descrita,  per  vulgar  que 
aquestasigui.  Nosembla  perara  partidari  (no 
sabém  qué  farà  més  endevant)  de  complicar  la 
narració  dels  fets  ab  incidents  y  detalls.  Sas 
historias,  barreja  delitosa  quasi  totas  de  rea¬ 
litat  e  imaginació,  semblan  explicadas  (no 
1  legidas)  per  un  home  de  món,  que  ha  vist 
molt  y  ha  sentit  molt;  que  parla  ab  facilitat 
y  correcció,  peró  que  no  pensa  en  embellir 
els  fets  relatats  ab  las  galas  espléndidas  dels 
oradors  eminents. 

Aixís  escriu  en  Surinach.  Si’ls  fets  son  in¬ 
teressants  y  ell  sab  explicarlos,  <qué  més  te¬ 
nim  que  demanarli?  Si’ns  sab  emocionar  de 
debó  ab  quadrets  com  Els  nànigos,  Serafín , 
La  comparsa  de  La  Vieja ,  El  rey  Congo ,  Cu- 
quito,  Mamerto,  etc.,  no  usant  d’altres  medis 
que  la  senzillesa  y  naturalitat,  ;per  qué  deu- 
riam  exigirli  una  prosa  florida  y  brillant  com 
la  d’en  Maupassant  o  d’en  D’Annunzio? 

Geronj  Zanné 


OLYMPIA 

(De  mas  impressions  de  París). 

Tous  les  soirs  a  8.  h.  ‘/2. — 
Attractions  sensationelles.  —  «  Au 
Japon  >.  Mlle.  H.  Dulrien,  nLa 
fleche  humaine.D 

La  soirée  de  l’Olympia  es  un  lloch  de  reu¬ 
nió  dels  elements  del  demi-monde  a  París.  En 
aquest  teatret  rialler,  las  cocottes  y  rasta- 
quouères  lluheixen  vestits  y’s  passejan  mirant 
als  homes.  Una  barreja  de  sexes  que  s’atrau- 
hen  mutuament:  vetaqui  tota  la  concurrència 
del  teatre.  La  representació  sols  interessa  als 
forasters,  que  no  perden  un  detall  de  la  pan¬ 
tomima  ((Au  Japon »,  grand  ballet ,  musique 
de  Louis  Ganne,  qu’es  un  seguit  d’escenas 
ben  presentadas,ab  decoracions,  trajos  y  balls 
que  forman  un  conjunt  agradable.  Compar- 
sas  ab  vestits  japonesos,  dansant  ab  altres 
de  diferents  colors,  forman  una  gama  qu’ale- 
gra’ls  ulls  ab  una  claror  viva.  Els  actors,  ab 
sos  rostres  menuts  com  els  dels  cromos  ja¬ 
ponesos  ellas,  y  fent  unas  ganyotas  amplas, 
enarcant  las  cellas  ells,  tepresentan  ab  forsa 
caràcter.  Las  ballarinas,  ab  ombrellas,  vanos 
y  altres  objectes  més  o  menys  japonesos, 
dansan  al  compàs  d’una  música  lleugera,  fent 
resaltar  molt  el  quadro. 

Tota  la  sala,  ab  l’escenari  comprés,  té  un 
aspecte  simpàtich.  Es  un  refugi  frévol  com 
tota  la  vida  parisenca.  El  preu  d’entrada,  el 
promenoir ,  son  tres  franchs.  Els  sillons  y  pal- 
cos  com  se  comprèn  son  caríssims.  Peró’s 
veu  un  luxe  tal  esmersat  en  tot  (trajos,  de¬ 
corat,  mise  en  scéne),  que  ja’l  voldriam  pera 
nosaltres  en  las  representacions  dels  teatres 
de  Barcelona. 

La  vetlla  que  vaig  assistirhi’l  teatre  estava 
ple.  La  concurrència  era  variadíssima,  y  vaig 
observarhi  una  colecció  de  tipos  interessants, 
que  donarian  peu  a  varis  articles  si’s  volgués 
dissecar  llur  personalitat. 

La  familia  forastera  qu’ha  vingut  atreta 
pels  affiches  y,  no  fent  cabal  del  públich,  se¬ 
gueix  ab  interès  el  desenrotllo  del  variat 
programa. 

Els  norteamericans  ab  la  clenxa  netament 
dibuixada  sobre’l  cap,  de  cabells  negres  y 
lluhents;  el  rostre  afeytat;  trajo  negre  de  tea¬ 
tre  y  soirée ,  ab  camisa  blanca  en  quina  am¬ 
pla  pitrera  lluhen  botons  de  brillants,  Y  las 

sevas  mullers  eclipsant  a  las  parisencas,  llu- 
hint  trajos  fets  pels  millors  modistos:  Paquin, 
La  Ferríère,  Raudnitz... 

Vells  verts  que  s’escorren  entre  mitj  de  las 
donas  dihéntlashi  paraulas  atrevidas,  mirant- 
las  ab  sos  ullets  petits,  que’s  fixan  sobre  las 
corvas  esllanguidas  de  cocottes  ab  un  desver¬ 
gonyiment  fastigós.  Joves  snobs  qu’exhibei- 
xen  trajos  correctissims,  llisos,  sens  una  arru¬ 
ga,  ab  un  énfasis  y  una  pose  ridículs.  Sos 
barrets  petits  apuntats  al  cap  de  cabells  llu- 
hents,  plens  de  cosmétich,  tenen  las  formas 
més  variadas.  Sos  colls,  que'ls  arriban  a  las 
orellas,  els  fan  caminar  enravenats.  Fan 
broma  ab  las  cocottes  que  se’ls  escoltan  ab 
el  vano  posat  lleugerament  als  llabis  prims 
y  se’ls  miran  ab  sos  ulls  temptadors  y  burle- 
tas.  Sas  conversas  son  plenas  de  paraulas 
buydas,  en  que’ls  equivochs,  matisant  las 
frases  elegants  carregadas  d’agudesas,  pre 
nen  a  voltas  giros  altissonants  y  dissimulan 
sempre  un  desitj  sensual  que’ls  consum  a 
tots,  que’ls  fa  viure  sempre  ab  una  excitació 
falsa,  robantlos  en  un  moment  horas  y  jorns 
d’existencia. 

Passejant  entre  la  gentada,  vegi  ben  clar 
que  la  representació  sòls  era  una  excusa 
d’aplegarse  homes  y  donas.  Més  que  un  tea¬ 
tre,  alló  era  un  mercat  de  plahers,  hont  la 
carns’ofería  als  ulls  de  tothóm  mal  amagant- 
se  sota  trajos  extremats,  de  colors  llampants, 
que  marcan  en  relleu  las  formas  provocado- 
ras,  darrers  rebrots  d’una  rassa  que’s  mor. 
Tothóm  camina  indecís  com  cercant  algú 
per’apoyarse,  per’anar  tots  dos  del  bras  cap 
al  niu  d’amor.  Las  miradas  d’ellas,  sos  mo¬ 
viments,  tots  sos  posats  y  actituts  no  tenen 
altre  objecte  qu’excitar  las  passions  dels  ho¬ 
mes,  encéndrels  en  desitjós,  ferlos  seguir  hip- 
notisats,  sense  més  voluntat  que  la  de  possc 
hirlas  y  rabejarse  bestialment. 

Els  homes  afemellats  giravoltan  a  collas, 
mirantlas  a  n’ellas  o  enrahonanthi...  de  lo  de 
sempre.  Y  ab  sos  ulls  las  despullan  pera 
recordas  en  la  nuesa  de  la  nit  en  que  las  pos- 
sehiren.  Els  desitjós  s’encenen  altra  volta 
y’is  ulls  d’ella  insinúan  lo  que  son  cos  dema¬ 
na  estremintse  de  luxuria.  Y  si  ell  es  vensut, 
una  vegada  més  confonen  sos  cossos  al  sur- 
tir  de  la  vetllada. 

Las  cocottes  regiran  per  tot,  cercant  un  ho" 
me  pera  ellas  entre’ls  vçlls,  entre’ls  joves, 

sigui’l  que  vulgui’l  mascle  mentres  no  se’n 
tornin  solas.  Volen  estimar  y  tenen  enveja  de 
las  favorescudas  que,  menjantse  son  petit  que 
s’emportan,  fugen  rialleras,  estremintse  al 
pensar  en  lo  que  fruhiràn. 

Tota  la  sala  es  com  un  invernacle  de  flors 
malaltissas  que,  no  podent  veure’l  sol  perque 
las  mata,  reblincan  sas  tijas  esllanguidas  y 
badan  sos  pètals  de  colors  pàlits,  desitjosas 
d’un  raig  del  mateix  sol,  que  las  farà  fruhir 
matamlas  poch  à  poch. 

Mentres  tant  l’espectacle  del  escenari  con¬ 
tinua.  Un  monsieur  presenta  un  cavall  ensi¬ 
nistrat  que  trevalla  en  una  pista  aérea;  re¬ 
mena  las  potas  al  compàs  de  la  música,  s’ai¬ 
xeca  dret  y  saluda  al  públich  ab  el  cap  a  una 
senyal  del  domador,  que  somriu  sempre  ab 
ayre  de  superioritat.  Acabat  el  número,  dos 
criats  negres  ab  llureya  vermella,  calsa  cur¬ 
ta,  mitjas  blancas  y  sabatas  de  xarol,  ab  els 
ulls  que  fosforejan  y  ensenyant  unas  dents 
blancas  al  entreobir  els  llabis,  treuhen  el  car¬ 
tró  hont  hi  hà  marcat  el  número  anterior,  y 
posan  el  del  que  va  a  comensar. 

La  novetat  es  una  mademoiselle  que  canta 
y  balla  diferentas  dansas,  aixecant  ab  sos 
brassos  nusos  una  onada  de  puntas  de  tots 
colors,  fent  una  exhibició  de  roba  interior, 
acabant  ab  l’obligat  can-can.  Somrihent,  ab 
gestos  graciosos  de  gata,  demana  un  aplau¬ 
diment,  y  alguns  joves  que  mentres  balla¬ 
va  la  miravan  fixament,  sense  perdre  cap 
detall,  aplaudeixen  entusiasmats,  com  si’s 
fessin  la  competència;  mentres  ella  mira  amo¬ 
rosament,  ab  ulls  qu’amanyagan,  cap  els  in¬ 
drets  ahont  son  els  coneguts. 

Els  negres  cambían  el  número,  y  la  orques- 
ta  las  emprèn  ab  una  marxa  de  circo  eqües¬ 
tre.  Al  seu  compàs  surten  un  senyor  y  una 
senyora  de  frac ,  ab  fuhets  a  las  mans.  Avans 
un  groom  que  resta  al  fons  de  la  escena  ha 
escampat  tamburets,  cèrcols  y  altres  objectes 
de  fer  perdre  l’equilibri.  El  domador  fa  una 
senyal,  y  apareixen  quatre  gossos  danesos 
magnifichs,  grossos,  de  cos  elegant  sostingut 
per  unas  potas  àgils,  de  cap  gros,  ab  la  boca 
badada,  ensenyant  uns  uyals  blanchs  y  pun- 
xaguts  y  una  llengua  carnosa,  llarga  y  hu¬ 
mida;  tots  blanchs  ab  tacas  negras.  L’un  dar¬ 
rera  l'altre,  formant  una  cadena,  donan  vol- 
las  pausadament,  fins  que,  el  compàs  de  la 

música  apressantse,  corren;  y  van  baixant 
la  velocitat,  fins  que  s’aturan  per’asseures 
dalt  dels  tamburets,  ahont  restan  inmóvils. 
Saltan  fustas  a  diversas  alsadas;  passan  per 
dintre  cèrcols  y  fan  combinacions,  obehint 
dòcilment.  Y  jo  admiro  la  bellesa  dels  gossos 
blanchs  ab  tacas  negras  quins  collars  d’acer 
brillan  en  son  coll  rodó,  y  quin  picarol  gros 
sona  al  bellugarse.  L’un  darrera  l’altre,  com 
han  entrat  se’n  tornan,  y’n  surten  d’altres  que 
venen  a  fer  lo  mateix  ab  pocas  variants.  El 
programa’s  va  desenrotllant  a  nostres  ulls  en 
un  seguit  d’escenas  animadas  qu'entusias- 
man  al  públich  foraster,  mentres  la  majoria 
passeja  sense  ferne  cas. 


Desd’una  escala  ampla  me’ls  miro  cóm 
desfilan,  sempre  donant  voltas.  Las  donas 
altas  y  primas  duhen  grossos  capells  plens  de 
flors  que  m’amagan  l’óval  del  rostre.  Aguan¬ 
tant  la  qua  de  las  faldillas,  caminant  poch  a 
poch,  dugas  o  tres  plegadas,  miran  als  homes 
ab  sos  ulls  insondables  que  llampeguejan  de 
desitj.  Els  joves  forasters  las  miran  embada¬ 
lits,  trobantlas  bellas  y  extranyas,  no  atre- 
vintsea  dirlashi  res  si  fa  poch  qu’ells  arriba¬ 
ren  a  Paris.  Y  ellas  els  incitan  a  que  s’acos¬ 
tin  ab  somriures,  senyalantlos  ab  els  ulls  a 
las  amigas  y  enrahonant  baixet  entre  riallas 
ofegadas  inútilment  ab  el  vano  devant  de  la 
boca. 

Acabo  de  pujar  la  escala  pera  visitar  el 
primer  pis,  y  als  dos  costats  trobo  taulas  ab 
copas  y  ampollas  de  Champagne ,  tamburets 
alts  pera  seure,  y  al  darrera  dames  escotadas 
mostrant  la  carn  blanca,  qu’ab  llum  artifi¬ 
cial  pren  una  lluhentor  apagada.  Van  penti- 
nadas  extremadament;  acompanyan  a  beure 
al  darrer  parròquia,  qu’assaboreix  a  glops 
el  Champagne  de  sa  copa  de  cristall,  ampla  y 
rodona,  excitantse  al  sentir  la  frescor  dels 
terrossos  de  glas  que  nedan  dintre  la  copa. 
Enrahonan  tots  dos  com  bons  amichs.  Al 
parròquia,  mirantse  a  n’ella  escotada,  ense¬ 
nyant  sols  una  mica  de  son  cos  per  demos¬ 
trar  cóm  es  lo  que  s’amaga,  li  sembla  véure- 
la  núa  bevent  ab  ell;  els  glops  de  Champagne 
gelat  li  semblan  besos  dolsos,  frescos,  qu’ella 
li  fa  acostantshi,  fregantli  son  rostre,  fentli 
pessigollas  ab  sos  cabells  rossos. 

Peró  tot  aixó  no  passa  d’ilusió,  y  té  de 


deixar  son  lloch  a  un  altre  parròquia  quan 
demanan  una  copa  de  Champagne ;  y  se’n  va, 
veyent  cóm  el  nou  vingut  se  la  mira  fixa¬ 
ment  a  n’ella  entre  glopada  y  glopada  del 
Champagne  de  la  copa  de  cristall  ampla  y  ro¬ 
dona,  ahont  els  terrossos  de  glas  nedan. 

La  estona  aquella,  o  mellor,  la  copa,  li 
ha  costat  tres  franchs.  Es  una  mica  car,  peró 
es  la  tarifa.  Y  si  dona  una  pessa  de  cinch 
franchs  no  li  tornaran  pas  el  cambi.  La 
dame  s’ho  quedarà  com  una  finesa,  fentli  un 
somriure  ab  aquells  llabis  que  beuran  una 
copa  ab  l’altre  parròquia. 


El  clonm  Little-Tich ,  ab  sas  sabatas  de 
fusta,  llargas  y  planas,  ha  caminat  de  mil 
maneras,  cayent  entre  las  riallas  del  públich, 
aixecantse  rigit  com  si  fos  d’una  pessa.  Ha 
llensat  un  barret  petitó,  qu’ha  fugit  rodo¬ 
lant  mentres  se  sentia  una  trompa  d’automó- 
vil.  Ballava  ab  un  maniquí,  escarnint  la  pose 
dels  salons,  y  ha  acabat  per  revolcarse  ab  ella 
per  teria,  en  posicions  indiscriptibles  que 
feyan  ressonar  rialladas  y  xiscles  per  la  sala. 
Una  cocotte  grossa  que  reperijada  al  bras  d’un 
jove  tinch  al  meu  costat,  diu  tot  rihent,  en- 
nuagantse:  O  comme  c'est  chic.  Y’s  recargo¬ 
la  en  sa  passió  de  riure,  fentlo  seguirà  n’ell, 
que  somriu  pera  complàurela. 

Després’en  Little ,  fugint  del  gos  que  l’em- 
paytava,  s’ha  agafat  a  una  corda  que  penjava 
de  dalt  del  escenari,  y  ha  desaparegut  com 
volant,  ab  el  gos  agafat  ab  las  dents  al  seu 
frach  ridicul.  Y  novament  surt  a  escena 
per’acallar  els  aplaudiments  del  públich,  que 
comensa  a  interessarse  per  l’espectacle.  Ne 
fa  de  novas  per’acontentarlos,  y  las  riallas  y 
bravos  segueixen,  fins  que  l’home  no  pot  més. 

Un  darrera  l’altre  han  anal  passant  tots  els 
números  del  programa,  y’is  negres  han  sur- 
tit  a  retirar  el  cartró  del  número  anterior  y 
posar  el  del  darrer,  el  c/om,  el  succés  du  jour: 
(.(La  f'lèche  humaine »,  mademoiselle  Hélène 
Dutrien ,  qui  ab  bicicleta  té  de  fer  un  salt  de 
quinze  metres,  segons  diuhen  els  affiches  que 
per  tot  Paris  se  veuhen.  El  Looping  the  loop 
era  massa  vell  pera  Paris,  que  viu  sempre 
d’actualitats  y’s  cansa  de  tot.  Sols  mancava 
trobar  un  exercici  més  perillós  a  la  vista,  y’l 
Looping  era  mort.  Y  si’l  que’s  presta  a  fer 
d’héroe  es  una  mademoiselle ,  encara  mellor; 

sols  falta  ensopegar  un  titul  sugestíu  qu’atre- 
gui  a  tothom  prometent  un  espectacle  esgar¬ 
rifós,  y  està  tot  fet. 

Comensavan  els  preparatius.  Baixavan 
d’aprop  del  sostre,  ahont  estava  lligada,  una 
pista  de  fusta  inclinada,  fent  una  baixada 
molt  ràpida;  arreglaren  al  escenari,  lloch 
final  del  experiment,  un  pilot  de  matalassos 
y  alfombras;  posaren  una  malla  per  si  queya; 
guarniren  rengles  de  bombetas  eléctricas 
pera  illuminar  el  trajecte;  pujaren  homes  a 
la  pista,  arrapantse  en  cordas,  y  baixaren 
deixantse  relliscar,  picant  ab  el  peu  pera 
probar  si  era  prou  segur. 

Els  que  seyan  en  sillons  a  platea  tingué 
red  d’aixecarse  y  posarse  als  costats.  Tothom 
callava  com  si  tingués  d’apareixe  una  gran 
cosa  sobtadament. 

Un  monsieur  desde  dalt  del  pilot  format  al 
escenari,  com  si’s  trobés  dalt  d’una  monta- 
nya,  enrahonà  al  públich,  pregà  que’s  guar¬ 
dés  silenci  y  consideracions  a  la  mademoi- 
selle ;  feu  la  propaganda  del  experiment,  enu 
merant  las  probabilitats  que  hi  havia  de 
trencarse  la  crisma;  y  acabà  tenint  l’honor 
de  presentar  a  la  distingida  concurrència  a 
mademoiselle  Hélène  Dutrien  que  saludava 
ab  lleugeras  inclinacions  de  cap.  Quan  s’ha¬ 
gué  tret  l’abrich  de  seda  que  portava,  pujà 
per  la  pista  fent  a  peu  el  cami  que  devia  tor¬ 
nar  a  recorre  volant  en  bicicleta. 

A  dalt,  sobre  una  petita  plataforma  ahont 
era  la  bicicleta,  hi  muntà,  fent  probas  per  si 
estava  ben  dreta.  Agafant  la  forquilla  de  la 
roda  devantera,  tornantse  a  assegurar  y  pre¬ 
guntant  als  de  baix  si  tot  estava  prompte,  en 
mitj  d’un  silenci  absolut,  mentres  tothom  es¬ 
perava  tremolant  veure  una  desgracia,  tot 
d’un  plegat,  com  una  bala,  baixà  vertiginosa¬ 
ment,  feu  un  salt  y  caygué  per  terra  al  esce¬ 


TEMPESTA 

Núvols  espessos  van  tapant  la  lluna 
deixant  la  terra  espantadissa  y  fosca; 
llampechs  qu’esclatan  ab  claror  diürna, 
seguits  de  trons,  fan  tremolar  la  terra. 

L’aygua  descalsa  las  molsudas  rocas 
de  rius,  rieras,  caminals  y  timbas, 
y’l  vent,  que  xiscla  com  la  serp  calenta, 
desfulla'ls  arbres  y  llurs  socas  gronxa. 

El  riu  de-vora  y  per  las  hortas  corre 
semblant  la  mar  que  de  son  lloch  s’allunyi 


nari.  La  bicicleta  anà  a  parar  lluny  d’ella, 
que  rodolà  brutalment  arrossegada  per  la 
velocitat  que  duya.  Dos  0  tres  senyors  l’aixe¬ 
caren  posantli  sobre  las  espatlias  l’abrich  de 
seda,  mentres  ella  solemnament  pujava  dalt 
del  pilot  de  matalassos  ;pera  saludar  al  pú¬ 
blich  que,  delirant,  aplaudia,  cridava,  salu¬ 
dava  ab  els  mocadors,  y  feva  una  ovació 
grandiosa  entusiasmat,  fora  de  sí,  mitj  boig. 


Y  jo  me’n  vaig  anar,  somrihent  devant  de 
tanta  inconsciència.  Surtia  apretat  entre  mitj 
de  joves,  cocotles  y  rastaquouères.  M’empe- 
nyian  ofegantme  en  aquella  onada  de  carn 
que  s’agitava;  sentia  riallas,  paraulas  ar¬ 
dents;  molts  se’n  anavan  a  estimarse;  moltas 
cercavan  a  algú  pera  no  tornafsen  solas,  y’is 
homes  escorcollavan  per  si’n  veyan  alguna 
que  fos  desitjable. 

Flayrava  perfums  suaus  y  penetrants;  ohia 
conversas  d’amor  y  de  desitj,  riallas  burle- 
tas,  y  tota  aquella  onada  de  carn  m’apre- 
tava,  arrossegantme  cap  a  la  porta.  A  fora, 
fugint  de  miradas  de  cocottes ,  d’homes  sen¬ 
suals,  de  tot,  ab  el  recort  d’aquellBs  impres¬ 
sions,  somrihent  de  lo  qu’havia  vist,  esce- 
nas,  tipos,  espectacles...  me’n  anava  cap  a 
dormir. 

Y  en  els  grans  boulevards ,  plens  de  la  gen¬ 
tada  que  surtia  dels  teatres  y  qu’omplia  cer- 
veserías  y  írottoirs,  vaig  acabar  de  conven- 
cem  da  que  tota  aquella  rassa  se’n  anava  a 
rodar,  corcada  y  podrida.  Pressentia  que 
unas  novas  corrents  baixadas  del  Nort  arram- 
bavan  aquellas  corrents  de  decadència;  y  en 
son  lloch  el  sol  ple  de  vida  escalfava  la  terra 
feconda,  que  rebrotava  ufanosa,  llensant 
fora  de  son  sí  lo  que  tant  temps  hi  restà 
amagat. 

Octavi  Pell  y  Cuffí 


y  ab  grans  gambadas  per  las  llars  s’endinza 
fins  a  las  cambras  dels  humils  pagesos 

Dalt  d’una  ermita  la  campana  sona 
que  mà  ignocenta  fa  brandar,  sens  sebre 
que  més  perilla  sa  existència  qu’altres 
que  dintre’l  poble  la  campana  escoltan 

Y  mentre s  l’aygua  va  inondant  planuras 
y’l  vent  despulla  las  darreras  brancas, 
ocult  el  poble,  fins  llavors  incrèdul, 
sota  la  imatje  d’un  Sant  Cristo  resa. 

Joan  Mercader  y  Vives 

En  aquells  días  que  seguiren,  malgrat  sos 
dolors,  na  Maria  tingué  de  pensar  en  la  casa. 
La  cosa,  li  havían  dit,  anava  llarga,  trigaria 
temps  en  Tió  a  fer  jornals  y  a  dúrloshi;  y 
ella  no  tingué  més  remey  qu’oferirse  a  fer 
feynas  per  las  casas,  tals  com  esterrejar  set¬ 
manalment,  o  escombrar  a  diari  y  netejar 
els  vidres  y  persianas.  Poca  cosa’n  tregué 
dels  seus  serveys;  a  las  casas  dels  richs  els 
feyan  las  minyonas,  y  a  las  dels  pobres  ells 
mateixos,  o  tan  de  tart  en  tart  els  hi  encoma- 
navan,  que  la  cosa’s  prometia  magra. 

Un  dia,  travessant  un  carrer  ab  la  galleda 
y  la  escombra  a  las  mans,  va  trobar  al  jove 
pàlit  que  se  li  atansà  y  li  digué: 

— Demanéu  ajuda,  Maria. — 

Y  ella  va  caure  en  lo  que  no  havia  pensat, 
avesada  com  estava  a  sa  vida  pobra  peró  ca- 
sulana,  aislada  de  tothom,  protegida  per 
aquella  mena  de  providencia  de  mans  de 
gegant  y  ulls  de  criatura,  nomenada  Tió. 
Va  caure  en  qu’efectivament  hi  havia  gent 
al  seu  voltant  a  la  que  podia  extendre  las 
mans,  a  la  que  podia  suplicar,  que  podria 
ajudaria,  que’l  podria  ajudar  a  n’ell... 

Y  la  mateixa  nit  va  anar  a  trobar  al  secre¬ 
tari  d’una  societat  de  resistència  que’ls  obrers 
tenian  feta,  y  va  exposar  el  seu  desitj  d’ésser 
apoyada,  confosament,  ab  incoherència,  ab 
paraulas  y  frases  que  no  s’acabavan,  sense 
preposicions  ni  articles...  Y  va  ésser  rebut¬ 
jada.  Els  obrers  no  hi  podian  fer  res;  se  trac¬ 
tava  d’un  cas  individual  que  res  tenia  que 
veure  ab  el  trevall.  Ja  hi  havian  pensat, 
avans  qu’ella  ho  demanés,  en  un  acte  colec- 
tiu  que  fes  pressió,  senzillament  pressió;  no’s 
podia  fer  més...  peró  s’havia  desistit  tenint 
en  compte  que  precisament  en  Tió  no  hi  es¬ 
tava  gayre  bé  ab  la  societat,  semblava  que’n 
fugia  d’ella,  no’s  feya  ab  els  companys  als 
qui  semblava  despreciar,  y  recordavan  que 
certa  vegada  fins  s’havia  arribat  a  posar  del 
cantó  dels  esquirols.  Altrament,  no’s  podia 
comprometre  tot  un  poble  per  un  home. 


Y  na  Maria  se’n  anà  a  trucar  a  casa  dels 
richs.  Las  portas  dels  més  franchs  no  s’arri¬ 
baren  a  obrir;  altres  li  feren  pas  pera  mani- 
festarli  en  sent  a  dintre’l  bé  que  li  volían  a 
n’ella,  y  ferli  avinent  el  sentiment  de  no  po¬ 
der  fer  res,  malgrat  llurs  desitjós,  per  l’home 
qu’havia  pregonat  la  seva  mort  pels  carrers 
de  la  vila. 

Y  na  Maria  se’n  tornà  a  sa  casa. 

Passaren  dugassetmanas,  yse’nduguerena 

n’en  Tió  carretera  amunt.  La  poca  gent  del 
poble  que’s  feya  ab  na  Maria  s’anà  allu¬ 
nyant  d’ella.  Sols  el  baster  vehi,  que  treva- 
llava  al  carrer,  ara  mullant  el  cuyro,  ara 
rebotentlo  sobre  una  taula,  ara  cusintlo  ab 
sas  agullas  llargas,  bo  y  amparant  el  sol  que 
li  dava  cada  dia’l  Deu-vos-guart  allà  a  las 
nou  y  no’l  deixava  fins  qu’era  post,  sols  ell 
al  passar  na  Maria  li  dirigia  un  somris 
d’amistat,  y  un  saludo  que  a  voltas  prenia 
peu  y  esdevenia  conversa. 

De  tant  en  tant  na  Maria,  tot  lo  sovint 
que  li  permetian  els  seus  curts  cabals,  o  a 
voltas  ab  els  diners  jequits  pel  baster,  prenia 
la  tartana  del  ordinari  y  se’n  anava  a  véurel 
a  n’ell.  Llavoras  si  algú  la  demanava  pera 
encomanarli  feyna,  no  faltava  vehina  que  di¬ 
gués  ab  to  profond,  pera  comensar  una  con¬ 
versa  que  prenia  un  cayent  misteriós  a  cau 
d’orella: 

— Es  a  veure  al  seu  home,  que’l  té  a  pre- 
siri! — 


C Seguirà ) . 


NOVAS 


En  la  reunió  general  ordinaria  del  Cos 
d’Adjunts  darrerament  celebrada,  fou  acor¬ 
dat  facultar  amplament  al  Consistori  en  la 
mateixa  elegit  pera  1904,  pera  que  prosse¬ 
guís  las  gestions  encaminadas  a  obtenir  del 
Ajuntament  d’aquesta  ciutat,  protector  dels 
Jochs  Florals,  local  adequat  pera  instalarhi 
l'arxiu  de  dita  institució  y  custodiarhi’ls  au¬ 
tògrafs  de  celebritats  literarias  que’s  guardan 
actualment  en  condicions  poch  a  propòsit 
per’assegurar  sa  conservació.  També  fou 
acordat  encomanar  al  Consistori  la  confecció 
d’un  tapis  decoratiu,  seguint  la  serie  ja  co* 
mensada,  pera  honrar  la  memòria  dels  mes- 

tres  en  gay  saber  difunts,  indicantse  pera 
aquest  honor  al  eximi  poeta  mossèn  Jacinto 
Verdaguer. 

El  Consistori,  en  la  primera  reunió  que 
ha  celebrat,  deliberà  sobre  aquests  acorts, 
havent  resolt  donar  inmediat  cumpliment  a 
lo  relatiu  a  la  instalació  convenient  del  ar¬ 
xiu  dels  Jochs  Florals.  S’indica  un  local  ab 
baixos  de  Casa  la  Ciutat,  o  bé  un  departa¬ 
ment  del  Museu  del  Parch,  adornat  ab  alguns 
objectes  pertanyents  a  dita  institució  literà¬ 
ria.  Cas  d’obtenirse  lo  que’s  proposa’l  Con¬ 
sistori,  se  demanaria  als  autors  dramàtichs, 
poetas  y  prosistas  de  la  terra,  que  cedissin 
els  originals  de  sas  obras  publicadas  pera 
custodiarlos  ab  els  demés  que’s  posseheixen, 
y  d’aquesta  manera  reunir  una  colecció  d’au- 
tógrafs  que,  ab  el  temps,  tindria  un  interès 
indubtable,  salvantse  també  aixis  molts  ma¬ 
nuscrits  que  corren  perill  de  perdres  per  falta 
de  lloch  ahont  arxivarse  ab  las  degudas  con¬ 
dicions. 

Al  ((Aplech  Catalanista»  se  celebrà’l  passat 
dissapte  la  vetllada  inaugural  del  present 
curs,  essent  aquest  acte’l  primer  qu’ha  pre¬ 
sidit  el  doctor  Marti  y  Julià,  nou  president 
de  la  Unió  Catalanista,  circunstancia  que  feu 
qu’assistís  a  la  festa  una  concurrència  extra 
ordinaria. 

El  secretari  senyor  Poch,  en  sa  memòria, 
dedicà  un  sentit  recort  als  catalanistas  morts 
durant  l'anyada  darrera.  Parlaren  després  el 
president  del  «Aplech»  senyor  Serrat;  l’obrer 
senyor  Bonhome,  el  senyor  Roig  y  Pruna, 
el  senyor  Roca,  y  finalment  el  senyor  Marti 
y  Julià,  qui  afirmà  que  sense  la  regeneració 
individual  no  pot  assolirse  la  vera  renaixensa 
d’un  poble,  pera  la  qual  calen  la  propaganda 
interior  y  la  educació  continuada.  Insisti  en 
fer  veure  lanecessitat  de  que  sostingui  sempre 
la  Unió  son  esperit  nacionalista,  sense  perju¬ 
dici  de  las  altras  manifestacions  individuals 
y  accidentals.  Recomanà  la  germanor  entre 
tots  els  organismes  adictes  a  la  Unió,  pera 
contribuhir  aixis,  cadascú  ab  son  propi  ca¬ 
ràcter,  a  que  la  tasca  patriòtica  sia  sòlida. 

Tots  els  oradors  foren  aplaudidissims  en 
sos  notables  parlaments,  que  sentim  no  po¬ 
der  extractar  per  falta  d’espay. 

Al  acte  hi  assistiren  nombrosíssimas  re¬ 
presentacions  d’entitats  catalanistas,  abun¬ 
dant  també  las  adhesions  de  las  que  no  po¬ 
gueren  enviarhi  representant. 

En  Lacandro  se’ns  ha  revelat  autor  publi¬ 
cant  à  La  Publicidad  una  aulonovela  grollera 
y  ridicula,  perque’ls  recursos  son  puerils  y  es 
burda  la  trama;  peró  en  certs  moments  (ho  re- 
coneixém)  l’estil  del  narrador  arriba  a  assolir 
alturas  épicas  portat  e'n  alas  d’aquest  vocabu¬ 
lari:  sabandija ,  renacuajo,  pocilga ,  eic. 

Tot  aixó  pera  probar  qu’ell  es  una  persona 
decente,  un  hombre  de  honor.  Sinó  que  (ara 


vegin)  li  passa’l  cas  excepcional  d’haver  de 
fingir  que  no  té  honor  precisament  perque’n 
té...  y  d’haver  de  fingir  unas  cartas  que  no 
semblin  fingidas...  y  de... 

Peró  ,-qui  l’empeny  a  n’aquest  home  que 
tant  rodola? 

No  s’hi  amohinin,  y  bàstilshi  saber  que 
com  a  persona  decente  en  Lacandro  s’ha  vist 
apurat. 

Li  ha  semblat  que’s  trobava  al  principio 
del  fin. 

No  trigarém  gayre  a  sentir  que’ls  que  li 
deyan  viva!  li  diuhen  vóltal! 

Y  es  clar  que  aquests  no  seràn  pas  La  Cam¬ 
pana ,  La  Esquella  o  El  Liberal,  perque  tin- 
dràn  tanta  feyna  com  ell  a  amaynar  velas. 

Els  unitaris  celebraren  diumenge  la  colo- 
cació  de  la  primera  pedra  de  La  Casa  del 
Pueblo  (aixis  en  castellà),  assistinthi  també 
en  Vallés  y  Ribot. 

Res  diriam  d'aqueix  acte,  nobilissim  com 
el  que  més,  democràtich  com  el  que  més,  si 
els  seus  directors  fossin  també  com  el  que 
més  homes  de  bona  fe.  Peró  essent  molts 
d’ells  qui  son,  seguintlos  tanta  aixàm  de 
plebs  que  fins  d’aixó’n  diu  demócratas,  íno 
es  veritat  que  fa  l’efecte  d’una  gran  fira  de 
bestiar,  d’un  gran  remat  d’ovellas  a  las  que 
quatre  llops  disfressats  de  pastor  duhen  a 
vendre? 

No  parlém  precisament  per  en  Vallés. 
Aquest  a  pastor  no  hi  arriba,  y  per  lo  que’s 
veu,  las  ovellas  del  gran  remat  ja  no’l  respec- 
tan  ni  com  a  rabadà.  Vegis,  si  no,  lo  que’n 
deya  La  Veu  de  Catalunya  al  ressenyar  la 
festa ,  en  els  següents  paragrafs  titulats 
L’ànima  en  pena: 

L’exquefe  dels  federals,  senyor  Vallés  y  Ribot,  l’ho¬ 
me  que  algún  temps  havia  obtingut  popularitat,  iquàn 
llarga  y  trista  no  degué  trobar  la  tarda  d’ahirl  Sol  y 
vern,  vagava  per  la  montanya  del  Coll,  pujant  y  bai¬ 
xant  per  aquells  corriolets  animats  per  centenars  de 
curiosos  y  per  estols  de  massas  obreras  que  corrían 
esbojarradas  a  darrera  dels  seus  ídols  de  fanch,  sense 
que  a  n’ell,  al  qui  hauria  pogut  ser,  si  hagués  tingut 
enteniment  el  representant  de  las  doctrinas  democrà- 
ticas  d’en  Pi,  ningú  li  digués  rés,  ni  hi  detingués  tan 
sols  la  seva  mirada...  ..  Era  ben  bé  un’ànima  en  pena, 
en  Vallés  y  Ribot,  que  no  sabia  que  fer,  ni  cóm  orga- 
nisarse  un  grupet  ab  el  que  pogués  passejarse  pera 
semblar  qu’ell  també  representava  alguna  cosa.  |Pobre 
Vallésl 

Apuradas  totas  las  tentativas  de  revestir  a  la  seva 
persona  d’aureola  de  popularitat  y  dominat  del  més 
gran  aburriment,  va  entrar  al  restaurant  de  la  Casa  del 
Coll  y  passant  els  mateixos  apuros  en  la  part  del  café 
y  taberna,  va  arreconarse  en  un  extrém  del  menjador, 
ahont  va  trobar  algunas  personas  que  sense  més  idea 
que  anar  per  allí  a  matar  la  estona,  li  fessin  la  caritat 
de  donarli  conversa  (Pobre  Vallésl 

Y  aixó  que’l  pobre  Vallés  en  la  mateixa 
festa  havia  fet  mèrits  encensant  a  n’en  Ler- 
roux  en  altissonant  discurs,  dihent  que  la 
fundació  de  la  Casa  del  Poble  es  com  la  fun- 

dació  de  la  Iglesia  Catòlica  per  Sant  Pere,  y 
qu’en  Lerroux  es  en  Pere  de  la  República. 

A  la  cuenta  ell,  en  Vallés  ni  a  Pere  arriba. 
Es  l’escolà  d’en  Pere;  es  en  Peret. 

Y’is  que  se’n  adonan,  veyentlo  tan  sol,  lo 
més  que  fan  es  dir:  «Peleulo  al  pobre  Peret!» 
R.  I.  P. 


Per  fi,  després  d’una  pila  de  sigles  de  pa¬ 
tir  aquesta  desgraciada  Espanya  governs  do¬ 
lents,  impossibles,  ilógichs,  el  govern  actual 
acaba  de  realisar  un  acte  de  lògica  tan  gran, 
com  ho  seria,  per  exemple,  el  de  reconeixe 
l’autonomia  de  Catalunya. 

Ens  referim  a  la  elecció  d’en  Romero  pera 
president  del  Congrés.  iQui,  si  no  ell,  era’l 
més  indicat?  {Qui  hi  hà  que  sia  més  coneixe¬ 
dor,  que  tingui  més  domini  del  parlamenta¬ 
risme  espanyol  ? 

Nosaltres  aplaudim  de  cor,  ja  ho  hem  dit; 
casi  tan  de  cor  com  si’s  tractés  de  l’autonomia 
de  nostra  terra,  donchs  si  això  fos  diriam  lo 
mateix  qu’ara  dihém,  això  es:  «El  Congrés 
pera’IsRomeros;  Catalunya  pera'ls  catalans!» 
Lo  qual  vol  dir  «cadascú  a  casa  seva.» 


A  la  societat  «Catalunya  Federal»  conti- 
núan  celebrantse  tots  els  dijous  conferencias 
de  caràcter  autonomista  a  càrrech  de  distin- 
gidas  personalitats  del  Federalisme  y  del  Ca¬ 
talanisme. 

Las  conferencias  donadas  els  dijous  de  las 
tres  darreras  setmanas  han  anat  a  càrrech 
respectivament  dels  senyors  Narcís  Fuster, 
Eduart  Vidal  y  Felip  Soler,  que  desenrotlla¬ 
ren  importants  temas  essent  aplaudits  com  se 
mereixian  en  justicia. 


Molt  concorregut  se  vegé’l  concert  que  la 
societat  choral  «Catalunya  Nova»  va  donar 
la  nit  del  diumenge  en  obsequi  als  seus  so¬ 
cis  protèctors.  El  programa  fou  una  se¬ 
lecció  de  las  bonas  cansons  populars  que 
«Catalunya  Nova»  té  en  son  repertori,  las 
quals  foren  executadas  totas  ab  carinyo  y 
acert  baix  la  direcció  del  mestre  Carbonell, 
haventsen  de  repetir  varias  per’acallar  els 
aplausos  dels  concurrents.  Entre  las  pessas 
repetidas  recordém  El  Testament  d'Ameli , 
Plor  y  Enterro,  d’en  Morera,  cantadas  ab 
gust  y  sentiment  per  la  senyoreta  Coll;  La 
farigola ,  d’en  Borràs  de  Palau,  cantada  tam 
bé  per  la  senyoreta  Coll;  y  Els  Segadors. 

La  vetllada  fou  agradabilissima,  sortintne 
molt  satisfeta  la  concurrència. 


Sembla  que,  tant  mateix,  demà  passat 
dissapte  comensara  a  publicarse  en  aquesta 
ciutat  un  setmanari  titulat  La  Tralla ,  que 


ve  disposat  a  petar  fort  y  a  cantarlas  claras. 
Ens  sembla  que’ns  agradarà. 


Publicacions  rebudas: 

Metodo  Colarossi  per  ï insegnamento  delia 
lingua  italiana  agli  stranieri.  Forma  un  vo- 
lúm  de  prop  de  200  planas,  en  el  que’s  tro- 
ban  moltas  facilitats  per’apendre  a  parlar, 
llegir  y  escriure  l’italià  individuus  de  qual¬ 
sevol  país,  sense  necessitat  de  coneixe  sa 
llengua.  En  ell  la  lectura  s’ensenya  per  imi¬ 
tació  en  capitul  especial,  ahont  s’hi  troban 
aplegadas  las  dificultats  ortológicas.  Pera  la 
conversació  també’s  troban  en  secció  espe¬ 
cial,  aplicadas  pràcticament,  las  reglas  de 
gramàtica.  Conté  ademés  el  volúm  exem¬ 
ples  de  cartas  familiars  y  comercials,  un  re- 
súm  histórich  de  la  literatura  italiana  y  va¬ 
ris  datos  sobre  la  indústria,  comers  y  monu¬ 
ments  d’Italla. 

Hem  rebut  exemplars  d’una  segona  edició 
del  follet  anònim  que  sobre’l  drama  La  festa 
del  blat  fou  repartit  fa  algunas  setmanas  per 
la  secció  de  crítica  teatral  del  «Centre  Fra¬ 
ternal  de  Cultura».  L’autor  0  autors  d’aquest 
follet  han  modificat  un  xich  la  crítica  que 
feyan  de  dita  obra,  afeginthi  un  preàmbul 
pera  remarcar  las  bonas  intencions  en  que 
s’inspiraren  y  s’inspiran.  De  totas  maneras, 
ni  la  critica  actual  ens  convens  (com  no  con¬ 
vencé  l’anterior  al  nostre  critich  teatral), 
ni  trobém  encertat  el  procediment  que’l 
«Centre  Fraternal  de  Cultura»  emplea  pera 
fer  art.  Cert  qu’en  el  pecat  hi  trobà  la  peni¬ 
tencia,  donchs  quedà  més  enaltit  l’autor  a 
qui’s  pretenia  rebaixar,  com  no  podia  suc- 
cehir  d’altra  manera  essent  tan  migrat  el  pro¬ 
cediment.  Creyém  sincerament  que’ls  que 
de  bona  fe  estiman  l’art  y  trevallan  pera  sa 
evolució,  per  poch  que  valguin,  no’s  mos- 
tran  may  sectaris  0  apassionats:  qu’aixó  de¬ 
mostraren  ésser  els  dits  senyors,  segons  nos¬ 
tre  imparcial  modo  de  veure. 

Terras  cuytas  d'en  Lambert  Escaler.  Car¬ 
tell  anunciador  de  dit  article,  dibuixat  per 
A.  Utrillo. 

Capella  Catalana.  Ens  ha  sigut  enviat  un 
exemplar  del  estatuts  d’aquesta  novella  enti¬ 
tat  musical  catalana. 

El  carro  del  vi,  saynet  en  un  acte,  original 
del  reputat  escriptor  en  Ramón  Ramón  y 
Vidales,  estrenat  ab  molt  éxit,  com  saben 
nostres  lectors,  al  Teatre  Català  (Romea)  la 
nit  d’inauguració  de  la  present  temporada. 

Els  fabricants  del  paper  de  fumar  «Clac» 
ens  han  enviat  una  seríe  de  targetas  postals 
que  acaban  de  posar  en  circulació  y  en  las 
que  hi  hà  varias  vistas  del  port  de  Barcelona 
durant  la  visita  de  la  esquadra  inglesa. 


Fidel  Giró,  impressor. —  Carrer  de  València,  233 

REIVIDINCACIÓ  DE 
MIQUEL  SERVET 

1 1 

Servet  era  un  d’aquests  genis  del  Renaixe¬ 
ment  que  no  cabían  ni  en  un  pais  ni  en  una 
especialitat.  La  seva  patria  era’l  món,  el 
món  conegut  y  civilisat  alashoras;  el  seu 
camp  d’especulació  era  tota  la  Naturalesa. 
Aixis,  traduheix  la  Geografia  de  Ptolomeu,  y 
l’anota  y  la  comenta,  fent  el  primer  ensaig 
de  geografia  comparada.  Publica  també  un 
tractat  d’astronomia,  y  dona  cursos  de  filo¬ 
sofia  a  la  escola  dels  lombards  de  Paris. 


Traduheix  la  Biblia  y  l’anota  y  la  comenta, 
y  publica  un  notable  llibre  de  Trinitatis  erro- 
ribus ,  pera  demostrar  que  Deu  es  etern  e  in¬ 
finit,  y  lo  que  la  iglesia  ’n  denomina  tres 
personas  son  sols  tres  aspectes.  El  Deu  fill, 
el  Christ,  pera  ell  es  tan  sols  la  emanació  de 
Deu  que  fa  reneixe,  que  fa  rebrotar  la  Terra. 
Es  la  primavera,  es  l’esclat  de  Natura  ab  las 
flors  y  la  nova  vida,  son  las  generacions  no¬ 
vas,  sempre  mellors,  lo  que  fructifica,  lo  que 
arrela,  lo  que  palpita,  sigui  aucell,  papallo¬ 
na,  peix  o  planta,  hermosura  jovenil  huma¬ 
na,  vida  nova,  en  una  paraula.  El  Sant  Es¬ 
perit  es  la  inspiració  del  poeta,  la  generali- 
sació  del  filosop,  el  descubriment  del  sabi. 
Y’l  Deu  etern,  l’Etern  Pare,  ho  ha  fet  tot,  y 
no  sabém  si’s  manifesta  ab  altres  aspectes 
en  altres  mons  que  no  podém  coneixe.  La 
Creació  es  eterna,  coexistent  ab  Deu,  es  sa 
manifestació  intima,  puig  Deu  es  etern;  y  en 
Servet  el  veu  y’l  sent  per  tot  com  a  vida,  y 
com  a  vida  superior  y  hermosa. 

Peró  no’ns  abstreguém  en  sas  teorias  filo- 
sóficas-teológicas,  y  aném  a  la  reivindicació 
d’ell,  com  a  descubridor  de  la  circulació  de 
la  sanch. 

En  Servet  va  estudiar  la  medicina  a  Paris. 
Els  seus  mestres  foren  Silvius  y  Farnel. 
Prompte’s  va  dar  a  coneixe  per  un  tractat 
titulat  De  Siruporum  Universa  ratio,  en  el 
qual  ab  molt  humor  atacava  tots  els  prejudi- 


722 


JOVENTUT 


cis  de  la  medicina  del  seu  temps.  L'utile 
dulci ,  d’Horaci,  ho  aplicava  a  la  curació  y 
condempnava  als  metjes  que  ab  sangrías  y 
potingas  feyan  sufrir  al  malalt  com  si  fos  un 
culpable.  Peró’l  seu  gran  invent  fou  el  de  la 
circulació  de  la  sanch.  Aquest  han  cregut 
molts  que  no  era  d’ell.  Altres  sols  li  han 
concedit  lo  qu’en  Medicina  se’n  diu  la  petita 
circulació.  Peró  després  de  ben  estudiat 
l'assumpte,  avuy  dia  no  hi  hà  pas  cap  dubte 
de  qu’en  Servet  fou  el  primer  d’adonarse  de 
que  la  sanch  circulava  per  venas  y  per  arte- 
rias,  y  de  cóm  circulava.  Harvey,  a  qui  s’ha 
atribuhit  l’honor  del  descubriment  de  la  cir¬ 
culació  general  de  la  sanch,  va  neixe  a  Fol- 
kestone  l’any  1578.  Y  en  Servet  va  morir  cre¬ 
mat  a  Ginebra  l’any  1553,  es  a  dir,  vint  y 
cinch  anys  avans  que’l  metje  inglés  vingués 
al  món.  Aixó  sol  ja  proba  la  prioritat  del  in¬ 
vent.  Vegis  també  cóm  en  l’obra  citada  en 
l’article  anterior,  en  Servet,  baix  el  pseudò¬ 
nim  de  Doctor  Montanya  de  Montserrat,  ja 
descrivia  la  circulació  de  la  sanch.  Amén  de 
la  Reslitutio  Christianismi,  y  d’altres  escrits 
seus. 

En  Servet  va  dir,  el  primer,  contrariant  lo 
sental  per  Aristóteles  y  Galeno,  que  la  paret 
del  cor  no  era  pas  foradada.  Flourens  admet 
que  Vesalius  es  el  primer  en  descubrir  la  no 
perforació  de  la  paret  interventricular;  peró 
Tollin  ha  demostrat  ( 1)  perfectament  qu’en 
la  primera  edició  de  Vesalius,  el  passatje 
ahont  se  tracta  de  la  imperforació  de  la  paret 
interventricular  no  existeix. 

Solament  setroba  aquest  passatje  en  la  adi- 
ció  de  1 5  5  5,  dos  anys  després  de  la  publicació 
de  l’obra  magistral  d’en  Servet,  Reslitutio 
Christianismi .  Tan  sols  alashoras  en  Vesalius 
s’atreveix  a  afirmar  la  no  perforació.  Aixís 
es  que  l’erro  de  Galeno  relatiu  a  la  comuni¬ 
cació  dels  dos  ventriculs  es  desfet,  no  per  en 
Vesalius,  sinó  per  en  Servet. 

Y  si  Vesalius  no  parla  ni  un  mot  d’en  Ser¬ 
vet,  es  perque,  en  aquells  temps  d’intoleran- 
cia  religiosa,  el  sostenir  las  doctrinas  d’un 
gran  heresiarca  era  ja  un  perill  verdadera- 
ment  mortal. 

Alguns  anys  després  de  la  mort  d'en  Servet 
un  metje  italià,  Realdo  Colombo,  de  Cre- 

(1)  Vegis  la  important  obra  de  Mr  Henry  Tollin 
PortraU  et  caractere  de  Michel  Servet.  Traducció  francesa 
de  madame  Picherol  Dardier.—  París 


mona,  descriu  ab  gran  exactitut  la  circulació 
pulmonar.  Peró  no  hi  hà  més  que  cotejarels 
originals  pera  veure  que  las  expressions  de 
Realdo  Colombo  son  las  mateixas  que  las 
de  Servet.  «Es  evident  —  diu  el  professor 
Charles  Richet  de  Paris — que  Colombo  va 
copiar  a  Servet;  lo  que  res  té  d’extrany,  ja 
que’ls  deixebles  y’is  amichs  del  infortunat 
teolech  se  refugiaren  a  Italia,  especialment  a 
Padua  y  a  Venecin. 


Veusaqui’l  segón  erro  de  Galeno,  0  mellor 
dit  d’Aristóteles  acceptat  per  Galeno;  tal  es  el 
passatje  del  ayre  a  la  vena  pulmonar,  defini¬ 
tivament  desvanescut  per  las  investigacions 
del  gran  Servet.))  ( 1 ) 

Creyém  que  ab  lo  qu’hem  dit  basta  y  so¬ 
bra  pera  que  ningú  dubti  de  que  Servet  fou 
el  que  primer  va  descubrir  la  circulació  de 
la  sanch,  la  gran  y  la  petita. 

Als  metjes,  als  homes  de  ciència  de  nostra 
terra,  a  las  corporacions  cienlificas  y  a  tots 
els  bons  catalans  correspon,  donchs,  reivin- 
dicarlo  eregint  en  nostra  ciutat  un  monu-  ! 
ment  que  perpetuhi  la  memòria  del  que  con- 
siderém  un  compatrici  ilustre.  Enaltintlo  a 
n’ell,  enaltim  la  ciència  universal  y  fem  gran 
honor  a  Catalunya. 


MIQUEL  SERVET  Y 
BERNADÍ  MONTANYA 
DE  MONTSERRAT 

No  pot  ésser  més  simpàtica  la  figura  de 
Miquel  Servet,  un  dels  primers  espanyols 
qu’aprofitaren  la  dissecció  dels  cadavres  pera 
l’estudi  de  l’anatomia,  metje  sapientissim 
quina  fama  ha  sigut  sempre  ofegada  per  la 
seva  afició  a  la  «perillosa  y  reprobada  cièn¬ 
cia  alquímica.»  Passa  la  vida  recorrent  els 


( 1 )  Rev.  des  Deux  Mondes.  La  decouverte  de  la  cir- 
culation  du  sang.  Juny,  1879. 

principals  centres  de  civilasació  del  sigle  xvi, 
coneix  de  prop  las  filosofías  y  religions  que’s 
disputavan  alashoras  el  predomini  intelec- 
tual,  y  ab  aquest  contacte  arriba  a  adquirir 
una  independencia  de  pensament  que,  expo¬ 
sada  en  llibres,  li  val  una  condempna  de  la 
Inquisició  catòlica.  Pera  fugirne,’s  retira  a 
Suissa,  ahont  cau  en  mans  de  Calvin,  que’l 
fa  cremar  ab  tots  els  seus  llibres  «fins  que 
quedi  reduhit  a  cendras,»  y,  com  si  las  cosas 
tinguessin  més  clarividència  que  Yhomo  sa- 
piens,  la  llenya  de  la  foguera  no  vol  cremar, 
d’humida  de  rosada;  l’anguilejar  de  las  fia 
mas  atiadas  pels  executors  d’altas  obras,  du¬ 
ra  dugas  horas  entorn  del  miserable  cos  del 
Doctor,  fins  a  carbonisarlo,  rodejat  de  las 
runas  del  seu  llibre,  del  que  sols  ne  viuhen 
avuy  dia  dos  exemplars,  l’un  d’ells  marcat 
encara  per  las  llenguas  de  foch. 

Pera  probar  qu’en  Servet  es  català,  com-  ho 
fan  sospitar  sos  dos  noms  y’l  pseudònim  de 
Villanovanus  qu’algún  cop  usa,  mestre  Pom- 
peyus  Gener,  aplegant  datos,  troba  dos  bi¬ 
bliòfils,  Rens  y  Forster,  que  colocan  entre’ls 
pseudònims  de  Servet  el  de  Montanya  de 
Montserrat ,  y  se  li  ocorre  assimilarlo  al  autor 
d’un  llibre  que  sab  existent  a  la  Biblioteca- 
Museu  Balaguer,  de  Vilanova  y  Geltrú. 

Aquest  rarissim  volúm  diu  en  la  portada  a 
dugas  tintas,  impresas  ab  reservas: 

Libro  de  la  Anothomia  del  hombre  nneva- 
mente  compuesto  por  el  Doctor  Bernardino 
Montana  de  Montserrat ,  Medico  de  su  Mages- 
tad. . .  Juntamente  con  una  declaración  de  un 
sueíio  que  sonó  el  Ilustrísimo  senor  don  Luys 
Hurtado  de  Mendoça ,  Marqués  de  Mondejar . .. 
Con  Privilegio  Imperial...  En  el  colofó:  Fuè 
impresso  en  la  insigne  vi  lla  de  Valladolid  en 
Casa  de  Sebastiàn  Martínez  a  la  perrochia  de 
Sant  Andrés.  Acabose  a  dos  dias  de  Nobiem- 
bre  de  l'f'fi· 

L’estudi  del  doctor  Ràfols,  metje  vilanovi 
que  va  voler  demostrar  (1)  apoyantse  en 
aquest  llibre  la  prioritat.de  Montanya  de 
Montserrat  sobre  Servet  y  Harvey  en  el  des- 
cubriment  de  la  circulació  de  la  sanch,  es 
molt  important  y  probatiu,  però’s  ressent  de 
la  falla  de  datos  biogràfichs  precisos.  En 
Torres  Amat  diu  que’l  doctor  Montanya  fou 


( 1 )  Boletín  de  la  Biblioteca  -  Mitseo-Balaguer.  — 
Ano  II,  núms  7  y  8. 


metje  de  Carles  V,  y  que  després  de  45  anys 
d’experiencia  va  compondre  l’obra  de  la 
Anothomia  del  hombre  y  un  coloqui  del  Mar¬ 
qués  de  Mondejar;  donant  per  fetxa  de  pu¬ 
blicació  d’abdugas  cosas  l’any  1550.  En  Lluís 
Comenge ,  que  ressegueix  superficialment 
tota  la  historia  de  la  Medicina  ( 1 ),  sols  el 
cita  per  dos  cops  entre’ls  deixebles  del  metje 
granadí  Alfons  Rodríguez  de  Güevara,  di- 
hent  ademés  qu’en  1550  havia  cumplert  en 
Montanya’ls  70  anys.  (Han  vist  aquels  dos 
senyors  quelcom  més  que  la  portada  de  la 
obra. 

Consta  la  Anothomia  del  hombre  de  136 
folis,  essent  tractada  la  circulació  de  la  sanch 
en  els  47  y  48.  Els  7  últims  contenen  13  gra- 
bats  en  boix  representat  l’esquelet,  el  siste- 
nirviós,  els  muscles  y  las  venas,  essent  molt 
notable,  per  semblar  fet  devant  del  natural, 
el  dibuix  del  foli  133,  que  vol  representar  la 
figura  y  sitio  del  coraçon  y  de  los  livianos 
(pulmons)  en  el  pecho  según  y  cómo  se  hallan 
en  el  hombre  después  de  muerto ,  porque  el  si¬ 
tio  y  figura  de  los  dichos  miembros  quando  el 
hombre  està  vivo  se  muestra  en  la  figura  si- 
guiente.  (Aquesta  completament  imaginada. ) 

Ara  bé:  en  ditas  fullas,  47  y  48,  hi  hà  en 
rudiment  tota  la  teoria  de  la  circulació; 
son  estudiadas  las  venas  y  las  arterias, 
las  funcions  dels  ventriculs,  aurículas  ( ore - 
jas ),  orificis  y  vàlvulas,  prenent  peró  la 
vena  y  artèria  esplénicas  com  a  comple¬ 
ment  del  cercle  ab  el  fetje,  desconeixent  la 
funció  dels  pulmons  y,  com  es  natural,  igno¬ 
rant  la  intervenció  del  oxigen  en  las  trans¬ 
formacions  de  la  sanch.  Es  a  dir,  dels  dos 
cercles  en  forma  de  8  a  que  ha  sigut  reduhi- 
da  esquemàticament  la  circulació,  en  Monta¬ 
nya  coneix  el  gran;  al  petit,  al  pas  pels  pul¬ 
mons,  encara  no  hi  ha  arribat.  Dos  anys  més 
tart,  en  Servet  publica  la  Christianismi  Resti 
tutio,  enciclopèdia  de  genialitats  cientificas  y 
teológicas  en  que’s  dona  la  deguda  impor¬ 
tància  a  las  funcions  dels  pulmons  en  la  cir¬ 
culació  sanguínia  y  s’acaba  de  completar  el 
famós  8  ab  el  cor  a  la  intersecció,  que  tanta 
importància  havia  de  tenir  en  la  historia  de 
la  Medicina,  mancantii  tan  sols  a  en  Servet 
la  teoria  de  la  capilaritat  y’l  perfecte  conei- 


(1)  Luis  Comenge.  Clínica  Egregia.  —  Barcelona, 
1895,  pàgs.  577  y  578. 

xement  de  las  ultimas  ramificacions  venosas 
pera  explicarse’l  pas  de  la  sanch  arterial  gas¬ 
tada  a  las  venas  v  son  retorn  al  cor. 

El  petit  pas  que  representa,  per  una  inte- 
ligencia  que  trevalla  contínuament,  l’anar  de 
lo  dit  per  en  Montanya  (1551)  a  lo  dit  per  en 
Servet  (1553),  es  un  dato  més  pera  explicar 
la  unitat  de  personas  entre’ls  dos  metjes, 
d’aquesta  manera: 

En  Miquel  Servet  es  a  Fransa  l’any  1342, 
y  està  molt  de  temps  baix  la  protecció  del 
bisbe  de  Vienne  ( capital  del  Dufinat);  se 
prepara  allà  pera  pendre’l  Doctorat  en  la 
Universitat  de  Padua,  ahont  ía  un  viatje  ab 
aquest  objecte;  arriba  a  perdre  l’amistat  del 
prelat  francès,  y  alashoras  se’n  torna  a  Es¬ 
panya,  ahont  molt  probablement,  a  excitació 
d’amichs,  consent  en  donar  a  la  estampa  una 
obra  d’anatomia  que  contingués  els  rudi¬ 
ments  de  la  seva  teoria,  quan  encara  no  la 
dominava  del  tot,  barrejanthi  atrevidissims 
conceptes  sobre  l’ànima,  el  lliure  arbitri  y  la 
generació;  y  pera  reseivarse  la  plenitut  de 
la  glòria  pera  quan  tingués  la  doctrina  com¬ 
plerta,  va  firmar  ab  un  pseudònim,  el  mateix 
qu’havía  usat  d’estudiant  (?).  Podian  també 
obligarlo  a  anar  més  depressa  a  imprimiria, 
la  esperansa  d’obtenir  el  privilegi  imperial, 
venint  després  a  afegirse  a  n’aquesta  ventat- 
ja’l  titul  de  metje  del  Rey,  pera  quina  obten¬ 
ció  havían  de  servir  de  molt  las  amistats  de 
Joan  Quintana  Català, confessor  de  Carles  V, 
y  de  Lluis  Hurtado  de  Mendoza,  Marqués  de 
Mondéjar.  Ajuda  a  ferho  creure  la  circuns- 
tancia  d’ésser  las  universitats  visitadas  per 
en  Miquel  Servet  las  mateíxas  qu’alaba  en 
Montanya:  ...  vaya  a  aprender  este  exercicio 
(l’anatomia)  a  las  universidades  donde  se 
acostumbra  de  hazer  ordinariamenle,  como  en 
Francia  a  Mompiller ,  en  ltalia  a  Bolonia ,  en 
Espatla  a  Valladolid...  (foli  3  del  Prohemio ) 
essent  moll  de  notar  que  no  parli  de  la  impor- 
tantíssima  de  París,  d’hont  havia  sigut  expul¬ 
sat  en  Servet,  sense  poder  pendre’l  grau  de 
Doctor  a  causa  de  las  sevas  ideas  religiosas. 
Dos  anys  més  tart,  altre  cop  a  Vienne,  re- 
fiantse  de  la  major  tolerància,  escriu  y  es¬ 
tampa  secretament  la  Restauració  del  Cristia¬ 
nisme ,  peró  no  la  limita  a  Espanya  com  el 
Libro  de  la  Anothonua ,  sinó  que  li  vol  donar 
^ots  els  caràcters  de  la  universalitat  impri- 


mintla  en  llatí,  qu’era’l  llenguatje  cientifich 
de  tota  Europa. 

Contra  aquesta  hipòtesis,  que  no  deixa 
d'ésser  molt  bonica,  hi  hà  algunas  frases  del 
mateix  Montanya,  qu’afirma  no  haver  com¬ 
post  l’obra  sinó  després  de  45  anys  de  pràc¬ 
tica  constant,  lo  que  coloca  son  naixement 
entre’ls  anys  1480  a  1485.  En  el  foli  820,  diu 
també:  Ansi  mismo  elano  de  151 3  viniendo yo 
de  camino  para  Espaiïa,  vi  en  Tolosa  un  ca- 
vallero  con  un  apostema  duro  en  la  ingle.  Y 
com  qu’en  Servet  va  neixe  en  1511,  hauria 
tingut  dos  anys  en  aquella  època.  També  hi 
hà  lo  que  diuhen  els  historiadors  de  la  Medi¬ 
cina  espanyola  Morejón  y  Chinchilla  (1),  de 
que’s  feya  portar  en  llitera  a  las  classes  d’en 
Güevara,  a  Valladolid,  ja  que  no  hi  podia 
anar  per  sos  peus  per  mor  de  la  extremada 
edat  a  que  havia  arribat. 

Se  poden  atribuhir  las  dugas  primeras  in¬ 
dicacions,  referents  a  la  edat,  a  las  ganas  de 
reforsar  el  pseudònim.  En  quant  a  l’asseve¬ 
ració  dels  senyors  Morejón  y  Chinchilla, 
no’s  pot  rebatre  no  coneixent  com  no  conei- 
•xém  el  text  original. 

Ab  tot,  no  es  de  creure  que  sigui  prou  for¬ 
ta  per’anular  una  teoria  qu’explica  perfecta¬ 
ment  las  grans  clapas  de  la  historia  dels  dos 
metjes.  En  Montanya  no  es  conegut  y  citat 
sinó  en  1  època  en  que  Servet  amaga’l  nom 
y  trevalla,  madurantse  pera  la  glòria;  no  se 
sab  cap  dato  precis  sobre’l  lloch  y  època  de 
son  neixement;  s’ignoran  els  últims  anys  de 
la  seva  vida,  y  també  la  mort.  En  cambi, 
ab  un  caràcter  agitat  y  apassionat  com  el 
d’en  Servet,  costa  d’explicar  una  estada 
quieta  d’onze  anys  a  Vienne  (de  1542  a  1553), 
sols  interrompuda  per  la  presa  del  titul  de 
Doctor  a  Padua. 

Sigui  com  sigui,  tot  bon  català  s’ha  d’ad¬ 
herir  al  pensament  d’aixecar  una  estatua,  un 
recordatori  a  nostre  compatrici,  a  Miquel 
Servet-Montanya  de  Montserrat,  que  va  dei¬ 
xar  enrera  la  seva  època  com  a  sabi  y  com  a 
filosop,  y  va  patir  martiri  per  la  idea  que 
defensava. 

Víctor  Oliva 


(1)  Dechambre .  Dntionnaire  encyclopédique  des 

VI 

En  Tió  en  tant  anava  consumint  sa  exis¬ 
tència  d’un  calabós  a  un  altre.  Avesat  a  es¬ 
tar  sol  y  aymant  la  soletat,  no  podia  su- 
frir,  no  obstant,  aquella  que  no  tenia  per 
march  l’ayre  lliure.  Pensava  contínuament, 
remugava  las  ideas  donàntlashi  mil  voltas 
pel  seu  cervell;  mes  no  tenian  pas  aquella 
frescor  de  las  que  se  li  ocorrian  a  bordo  de 
las  barcas  o  a  la  batent  de  sol  de  fora  de  las 
obras  ahont  els  núvols  de  pols  de  cimà  y  cals 
semblavan  ferli  una  glòria.  Eran  ideas  tris- 
tas  las  que  se  li  ocorria  que  passavan 
de  llarch  deixant  un  regust  d’amargor,  y  que 
ell  tornava  a  cridar  per’assaborirlas  comple¬ 
tament;  ideas  grisas,  d’un  gris  pregón,  més 
bé  d’un  negre  trencat,  com  els  cúmulus  que 
formant  castells  s’aixecan  del  horitzó  empe¬ 
sos  pel  llevant  en  lasvetllas  de  tempesta.  Y 
com  formant  castells,  unas  ideas  pujavan 
sobre  las  altras,  talment  com  jugant  a  cavall 
fort,  y  s’aixecavan,  s’agombolavan,  projec¬ 
tant  grossas  ombras  sobre’l  seu  cap,  fins 
que’n  flaquejava  una,  ne  trontollava  un’al- 
tra,  y  tot  se’n  venia  abaix  deixant  en  el  seu 
cervell  com  un  endormiscament,  com  una 
boyra  disfuminadora  a  través  de  la  que  hau¬ 
ria  sempre  més  de  mirar  al  món.  Eran 
ideas  finas,  molt  finas,  erissadas  de  punxas, 
que  ab  moviments  de  serp  li  recorrian  las 
circunvolucions  del  cervell  féntlashi  sagnar. 

Quan  na  Maria  l’anava  a  veure,  ell  s'hi 
acostava  forsa,  y  la  flayrava  bellugant  las 
narinas  talment  com  un  gos,  per’aspirar  la 
farúm  de  casa  seva,  la  dels  carrers  de  la  vila, 
la  de  la  tramontana  de  la  que  al  fons  de  la 
presó  sols  hi  arribavan  els  xiulets,  mes  no  sa 
flayra  montanyenca  y  sa  caricia  freda.  A  n’ell 
li  semblava  qu’ella  ho  duva  a  sobre  tot  alló, 
y  que  li  portava  pera  fernhi  present,  y  ell  ho 
prenia  de  grat  ab  els  ulls,  ab  la  olor,  ohint 
sa  veu,  sentintli  contar  succehits  del  poble, 
sentintli  explicar  els  seus  projectes  pera  l’a¬ 


venir,  els  seus  consols,  las  sevas  esperansas. 
Era  un  balsam  el  que  li  portava  na  Maria 
ab  sas  visitas;  balsam  que’s  tornava  fel  aixis 
qu’ella  se’n  anava.  Llavors  las  ideas  torna- 
van  a  bellugarse  en  el  seu  cap,  cada  vegada 
més  extranyas  y  més  vagas.  Ella  li  havia 
contat  tot  ab  aquella  ignocencia  de  poca  cosa 
qu’era,  y  aquella  adhesió  de  bestioleta  fidel  y 
sufrida  que  li  tenia;  y  ell,  quina  finalitat  en 
la  vida  d’ensà  de  son  casament  semblava  no 
ésser  altra  que  la  protecció  a  n’aquella  dona 
tota  cor,  s’oblidava  dels  seus  dolors  propis  y 
sentia  en  el  fons  de  la  seva  ànima’l  plany  pels 
dolors  d’ella,  d’aquella  dona  que,  com  deya 
ell,  havia  perdut  la  seva  filla. 

Lo  que  comensava  en  ell  per  plany,  se 
convertia  en  indignació,  y  acabava  per  un 
aplanament  terrible  al  pes  de  lo  fatal,  sota’l 
que  hi  germinava  la  protesta,  feble  encara. 
Repassava  sa  vida  y’s  recordava,  com  si  fes 
anys  y  més  anys  d’aixó,  d’una  manera  vaga- 
rosa,  a  n’ell  mateix  vivint  sempre  aislat  com 
de  por  de  molestar,  y  aburrint  l’ésser  moles¬ 
tat  també;  recordava  sa  vida  lliscant  placé- 
vola  sens  una  queixa  als  llabis  per  tots  els 
mals  que  sentia  caure  sobre  ell  y  sa  classe; 
se  recordava  ab  sa  lleugera  càrrega  d’un 
ideal  de  vida  tranquila  menant  un  hort  amich 
del  sol  y  de  la  pluja,  que  no  perdés  aquests 
dons  com  ho  fa’l  mar...  Y  de  sobte  havia 
calgut  qu’algú  tregués  son  cavall  a  esbra¬ 
var  pera  que  no’s  feris  tip  de  la  bona  vida, 
y  qu’hagués  sa  filleta  relliscat  sota’l  car- 
ruatje,  pera  endúrseli,  després  d’haverse  pas¬ 
sejat  per  casa  seva,  la  mort,  la  justícia  y  la 
religió,  y  haverhi  tirat  com  a  grapats  de  llot 
sobre  la  finestra,  el  despreci  y  la  misèria... 

Y  sentia  rabia,  una  rabia  que  creixia  al 
veures  impotent  pera  lluytar,  clos  com  es¬ 
tava;  la  rabia  de  tot  aquell  que’s  veu  lligat 
devant  del  enemich;  rabia  y  odi  contra  tots 
aquells  qu’en  el  moment  de  perill  havían 
negat  a  sa  muller  un  apoyo  que  may  se’ls  hi 
havia  demanat  ni  s’havia  pensat  en  dema- 
nàrloshi;  odi  que  s’extenia  a  tothom,  lo 
mateix  als  seus  companys  que  als  richs  del 
poble,  que  ab  l’esguart  insolent  l’amidanan 
quan  tornés  y  passés  per  llur  vora;  un  odi  y 
un  despreci  en  el  que  hi  cabían  desde’ls  ulls 
ploraners  d’aquella  noya  qu’havia  deixat  la 
nina  a  sa  filleta,  fins  a  la  panxa  feixuga  dels 
fabricants  y  constructors  que’l  deixavan  tre- 

vallar...  Y  en  el  paroxisme  del  seu  dolor,  se 
colpejava'l  cap,  respirant  fort,  demanantse 
ab  tossuderia,  una  y  cent  voltas,  cóm  era 
possible,  cóm  se  comprenia  que  s'apilessin 
sobre  ell  que  may  s’havia  ficat  ab  ningú,  tot 
aquell  cúmul  de  circunstancias.  Y  aixecava 
els  ulls  enlayre  y  renegava  entre  dents,  po¬ 
sant  la  cara  bifia  y  las  cellas  contretas,  repe¬ 
tint  el  renech  com  un  cant  ab  compàs  de  dos 
per  quatre,  com  un  repiqueteig  de  martell 
que  rebla  un  clau.  Y  alló  semblava  conso- 
larlo,  y’s  calmava. 

Un  dia — feya  tres  setmanas  que  na  Maria 
no  l’havía  anat  a  veure — va  tenir  una  visió 
que’l  va  sugestionar,  que’s  va  anar  inflant 
fins  a  ocupar  tot  son  cervell  apoderantse 
d’ell  y  prenent  tots  els  caràcters  d’obsessió. 
S’havía  passat  el  mati  esperant  a  na  Maria; 
aquell  dia’l  cor  li  havia  dit  que  la  veuria,  y 
va  passar  el  demati,  y  la  tarda  va  passar, 
y  ella  no  comparegué.  Ideas  negras  creuha- 
ren  sota’l  seu  front;  un  enterniment  aniqui- 
lador  sentí  per  sa  muller,  y  pensà  que  si 
ella  al  menys  tingués  sa  filla,  sas  desgracias 
li  foran  més  passadoras.  Llavoras  va  atinar 
én  que  sols  a  la  mort  de  la  filla  ’s  devia  tot 
lo  que  succehía,  y  renasqué  en  ell  l’odi  per 
tot  el  poble,  tot,  absolutament  tot.  Y  vegé’l 
poble  ab  sas  casetas  blancas  ombrejadas  pels 
pins  y’is  taronjers,  enmirallantse  en  las  ay- 
guas  tranquilas  de  la  lluminosa  badia  en¬ 
quadrada  entre  rocas  enmantelladas  de  mol¬ 
sa;  y  ’l  vegé,  de  sobte,  aixecarse  entre  un 
núvol  de  fum  blanch,  y’l  vegé  tornar  a  caure 
esmicolat,  aixecant  un  altre  núvol  de  pols 


LLUNY  DE  CIUTAT  (0 

i 

El  baf  embrutidor  de  la  ciutat  clapada 
d’enveja  y  de  verí, 

me  fa  anyorà’l  rasser  més  xich  de  la  clotada 
d’un  misteriós  silenci,  de  pau  de  monasti. 

M’ofega’l  baf  impur  y  necessito  ayre, 
m’aixorda’l  clam  viciós  que  sura  en  las  ciutats. 
Desitjo  que’m  perfumi  la  delitosa  flayre 
dels  rehinosos  pins  y’is  ufanosos  blats. 

Voldria  per  companys  verdums  y  caderneras, 
falzías,  reyatons,  cuheretas  y  pinsans, 


(i)  Flor  natural  en  els  Jochs  Florals  de  la  «Lliga 
Autonomista»  de  Calaf. 


com  els  qu’aixecan  las  parets  de  las  casas 
quan  s'enrunan;  y  vegé’ls  esquitxos  gegants 
llensats  per  las  ayguas  al  rebre  en  son  si  al 
poble  en  pes,  y  vegé  gran  apilament  de  ru- 
nas;  y  després,  un  cop  aplacada  la  pols  y’l  cel 
seré  altra  volta,  se  vegé  ell  mateix  sobre  la 
montanya  de  terragada,  somrihent,  ab  las 
mans  a  las  butxacas,  ab  la  tranquilitat  del 
home  que  veu  complerta  sa  obra. 

Tinguda  la  visió,  com  si  se  li  hagués  pe¬ 
trificat  en  son  cervell,  ja  no  li  va  desapareixe. 
Y  ab  facilitat  assombrosa  va  trobar  tots  els 
medis  de  realisar  sa  visió,  de  convertiria  en 
un  fet.  Aixís  que  surtis ,  s’aplassaría  en  las 
obras  de  la  pedrera;  sabria  ahónt  guarda 
l’encarregat  la  dinamita;  una  nit  se’n  apo¬ 
deraria — ja  trobaria’l  medi — y  lo  demés  seria 
bufar  y  fer  ampollas. 

Llavoras  la  seva  ànima  s’aclarí  y  descansà, 
y’l  seu  odi  renasqué.  L'esperit  de  justícia  ab 
son  mantell  fret  l'havia  acariciat.  A  mida 
que  s’acostava  l’época  de  sa  delliuransa,  més 
dominat  se  sentia  pel  desitj  de  veure  reali- 
sada  sa  visió,  més  creixia  en  ell  l’odi,  y  ha¬ 
via  acabat  per  oblidar  a  sa  filla  morta  y  a  sa 
dona  en  la  misèria,  abstret  tot  ell  en  l’am¬ 
bient  justicier  en  que  se  sentia  gran  y  so¬ 
lemne,  com  missatjer  d’un  poder  omnipotent 
qu’es  enviat  a  realisar  quelcom  de  gran.... 

(Acabarà) 


trovayres  del  ple  jorn  que  mas  tristesas  reras 
vinguessin  a  endolsir  ab  sos  armónichs  cants. 

Voldria  per  amichs  els  batedors  garlayres 
y'is  sapadots  bouhers  que  furgan  bosch  endins; 

y  entre’ls  aucells  cantayres 
y  la  fartím  dels  blats  y’is  rehinosos  pins, 
m’oblidaria,  cert,  de  la  tristesa  fonda 
qu’escampa  la  ciutat  ab  son  inmens  trasbals, 
y’l  balsam  de  Natura  que  de  plaher  m’inonda 
clouria  tots  mos  mals. 

II 

Jo  sento  anyorament  de  goigs  qu’avuy  no  trobo 
creuhant  estretas  vías  de  ciutat; 

jo  vull  fugir  dels  cants  d’orgía  que  reprobo, 
que  brunzen  entorn  meu  com  llamp  de  tempestat. 

Visch  respirant  l’ambient  de  xurmas  vicïosas 
qu’escampan  son  verí, 

visch  envoltat  de  fanch  que  taca  las  blavosas 
y  blancas  ilusions  de  mon  destí... 

Y  m’empresona  tot  en  la  ciutat  malehida! 

Vull  deslligarm’y  extendre  cor-aixamplat  mol  vol 
y  anarmen  de  la  Mort  per  retrobar  la  Vida 
arran  arran  del  cel  y  frech  a  frech  del  sol. 

El  cingle  més  altiu  me  brinda  sa  cimalla 
ben  esplendent  de  llum,  rublerta  de  verdor, 
y’m  crida’l  llogaret  ab  un  ressò  de  gralla, 
y’m  cerca  la  corranda  senzilla  del  pastor. 

M’atràu  el  riu  fressós  quan  l'aygua  descapdella 
petonejant  las  albas  d’aprop  seu, 
y  en  son  murmurejar  hi  veig  la  maravella 
del  gran  poder  de  Deu. 

Adorador  me  sento  de  tot  quant  la  Natura 
fa  neixe  en  el  misteri  de  son  curs; 
per’xó  la  Vida  anhelo  y  ansío  la  ventura 
no  al  brill  de  la  ciutat,  als  cingles  més  obscurs. 

Oh,  dolsa  pau  boscana,  en  milj  de  la  qu’escolto 
las  trovas  del  festívol  rossinyol, 
y  anant  montanya  avall  joyós  m’envolto 
entre  petons  del  soll.  . 

Asceta  penitent,  fruhint  la  pau  ditxosa, 
viuria  de  bon  grat 

en  la  quietut  vital  de  la  montanya  ombrosa, 
més  que  ab  la  febre  d’or  de  la  ciutat. 

Donaume’l  grat  perfiím  de  las  flors  toscas, 
bosquerolas,  tan  vivas  de  color, 
deixaume  anar  per  las  vernedas  foscas 

quan  fon  el  sol  sos  frisos  grana  y  or, 
y  estimaré’l  capvespre  com  s’estima 
la  verge  que’ns  atrau  ab  sos  murmulls 
al  darnos  ab  sa  veu  la  hermosa  rima 
y’l  foch  d’amor  ab  sos  claríssims  ulls. 

Jo  esperaré’l  nou  día  qu’entre  flayres 
sorgirà  de  la  vesta  de  la  nit, 
del  sanitós  garbí  xuclaré’ls  ayres 

y  a  ple  pulmó’ls  aspirarà  mon  pit. 

Y  de  genolls  en  terra  quan  surti’l  sol  vivissim, 
me  trobarà  adorant  a  son  Creador, 
odiant  més  que  may  el  dol  tristissim 
de  la  ciutat  anémica  que’s  mor. 

III 

Feume  fruhir  la  festa  camperola 
enllumenada  per  un  cel  ben  blau, 
que  fins  en  llurs  sospirs  sembla  que  hi  vola 
l’àngel  blanch  de  la  pau. 

Deixaume  entrà ’a  la  llar  de  pagesia, 
que  hi  trobaré  mon  cel 
y  no  hi  veuré  l’espectre  ferreny  de  traydoría 
ni’l  got  a  punt  de  l’amarganta  fel. 

Portaume  al  fontinyol  de  la  ufanosa  arbreda 
hont  ballan  las  donzellas  y  minyons, 


y  allà’m  plaurà  molt  més  una  mirada  freda 
qu’en  la  ciutat  moixaynas  y  petons. 

Deixaume  entre  bouhers  y  porqueyrolas, 
per  consellers  donaume  mossicots, 
que  jo’n  faré  de  tots  poms  de  violas... 
y  allà  a  ciutat  pomello’ls  escardotsl 

Donaume  la  rialla  frescal  de  la  Natura 
y  os  donaré  de  joyas  els  esclats; 
brindaume  l’aygua  pura 
de  las  fonts  dels  penyals  més  ignorats, 
y  os  donaré’l  vi  d’or  qu’ardent  fulgura 
en  els  festins  de  prínceps  y  magnats. 

Donaume  un  raig  de  sol,  quina  xardosa 
besada  torna  al  feble  la  salut, 
y  la  catifa  os  donaré,  valiosa, 
qu’abriga  al  rey  ab  plechs  de  son  vellut. 

Donaume’l  cant  de  l’aucellada  dolsa 
quan  a  ple  jorn  entre’l  fullatje  espolsa 
el  seu  plomall  d’or  fi, 
y  os  donaré’ls  cants  frévols  de  cantayres 
qu’en  un  saló  exerceixen  de  trovayres 
sense  rima,  sens  art,  sens  res  diví. 

Deixaume  viure  al  Mas  entre  montanyas 
ab  sas  costums  pagesas  y  cor  franch, 
donaume  un  recó  trist  en  las  cabanyas 
y  os  donaré  palaus  de  marbre  blanch, 
per  fora  ab  or,  diamants,  pedras  extranyas, 
per  dintre  ab  cors  de  fanch. 

IV 

Un  raig  de  sol  m’ullprén  y  la  viola’m  dona 
son  delicat  perfúm... 

Oh,  sí,  de  flors  del  bosch  vull  fermen  la  corona 
pera  cofar  mon  cap  hont  bati’l  sol  sa  llum! 

Vull  esmunyirme  ardit  de  la  ciutat  somorta 
quin  baf  embrutidor  m’ofega  l’ideal; 
en  ella  hi  viu  la  flor  grogosa  y  mitj  colltorta, 
y  ja  mon  pobre  cor  també  s’hi  sent  malalt. 

Vull  respirar  efluvis  de  brisas  sanitosas 
y  a  pler  assoleyantme  trescar  ab  llibertat, 
vull  assolir  dels  monts  las  picas  alterosas, 
copsarhi’l  núvol  gris  y  ohir  la  tempestat. 

Vull  rebre  de  Natura  llurs  besos  de  bonansa 
y  retornalshi  ab  trovas  de  l’arpa  del  meu  cor. 

Jo  cantaré  la  Vida,  y  ab  himnes  d’esperansa 
fins  remouré  l’Amor... 

Si  endormiscat  l’oviro  pels  colls  de  las  montanyas 
faré  vibrar  las  cordas  de  l’arpa  ab  ressò  clà, 
y  entrantli  l’armonía  per  totas  las  entranyas, 
l’Amor  despertarà. 


Ja’t  deixo,  ciutat  negra,  ciutat  enterbolida 
pel  baf  del  vici  innoble  d’enverinat  perfúm. 

Mon  ànima  s’enlayra,  mon  cor  cerca  la  Vida, 
y  aprop  del  sol  espléndit  ja’s  banya  en  mars  de  llum. 

J.  Ayné  Rabell. 

LA  DAMNA T  10 N DE  FAUSTA 

Havent  Flckermann  un  dia  fet  avinent  al 
gran  Goethe  la  seva  convicció  de  que’l  Faust 
donaria  naixensa  a  música  que’n  fos  digna, 
el  mestre  respongué:  «Es  impossible.  Els 
accents  durs,  tristos,  terribles,  que  deuria 
cloure  en  son  si,  son  oposats  del  tot  al  nos¬ 
tre  temps.» 

Y  no  obstant  Goethe  s’errà,  a  causa  dels 
caràcters  d’universalitat  y  d’inactualitat  de 
la  seva  obra.  La  seva  obra  colossal  que  sem¬ 
bla  abrassar  el  món,  calificada  per  Madame 
Stael  de  enciclopèdia  poètica  inconmensurable 
y  per  Blaze  de  Bury  de  evangeli  del  pan¬ 
teisme,  es  un  resum  de  tot  lo  qu’existeix;  la 
humanitat  y  la  naturalesa,  aquella  ab  sas 
passions,  ideas,  desitjós  y  sentiments,  y 
aquesta  ab  sas  formas  variadas  al  infinit, 
viuhen  en  sas  pàginas  y  las  animan;  el  buf 
mateix  de  la  vida  sembla  somóurelas  eterna¬ 
ment.  Aixís  es  que  tant  per  sa  profonditat 
com  per  sos  aspectes  exteriors,  el  Faust  té 
intima  relació  ab  tots  els  temperaments.  El 
pensador  hi  veu  una  hermosissima  y  gran¬ 
diosa  concepció  de  la  vida;  pera  l’artista’l 
Faust  es  quelcom  d’inme  ns:  «no  es  dia- 
ma,  ni  tragèdia,  ni  novela;  té  molt  de  tots  els 
géneros  literaris,  sense  que’s  pugui  classifi¬ 
car  entre’ls  coneguts  (2))).  Y  cada  tempera¬ 
ment  artistich  pot  també  donarli’l  caràcter 
que  vulgui.  Pera’ls  uns  (deixant  de  banda 
l’armónica  rconcepció  filosòfica)  l’obra  es 
el  duo  de  Faust  y  de  Margarida,  pera’ls  al¬ 
tres  el  duo  de  Faust  y  d’Helena,  y  no  falta 
qui  hi  veu  (y  potser  aquest  hi  veu  més  clar) 
la  exaltació  del  etern  femení  ( das  Ewig- 
Weibliche)  o  sigui  de  lo  que  no  pot  compen¬ 
dies ,  de  lo  que  no  pot  explicarse ,  de  lo  que  no 
té  fi...  del  Sentiment ,  deslliurat  de  fórmulas, 
de  vanitat,  d’hipocresia,  d’orgull,  de  supèr¬ 
bia...  En  el  Faust  (exaltació  del  sentiment, 
com  acabém  de  dir)  hi  hà  la  substància  mare 
de  totas  las  arts,  potser  com  en  cap  altra 
obra.  Y  la  música,  que  viu  del  sentiment  y 
pera’l  sentiment,  raja  espontània  de  tots  els 
moments  de  l’obra  com  rajan  las  frescas 
fonts  de  las  montanyas.  Las  deus  puríssimas 
no  s’hi  estroncan  may:  <;qué  té,  donchs,  d’ex- 
trany  el  fet  de  que’ls  músichs  s’hi  hagin 
abocat,  assedegats  d’inspiració,  desitjosos 
d’extrauren,  com  diu  Berlioz,  la  substància 
musical  continguda ,  y  que  alguns  l’hagin 
trobada? 

La  Damnation  de  Faust ,  de  Berlioz,  es  una 
proba  (las  Scenen  aus  Goethe  s  Faust  de  Schu- 
mann  ne  son  la  primera)  de  que  l’esperit  de 
nostre  temps ,  com  deya  Goethe  en  el  seu,  no 


(1)  Obra  anunciada  pera  inaugurar  la  temporada 
d’ópera  en  el  teatre  del  Liceu. 

(2)  E.  Caro.  Philosophie  de  Goethe. 


s’oposa  a  una  interpretació  musical  del  gran 
poema  germànich. 

El  Faust  de  Goethe  es  un’obra  qu’ha  do¬ 
nat  lloch  a  nombrosas  interpretacions  musi¬ 
cals.  Si  Beethoven,  Mendelsshon,  Meyer- 
beer,  Rossini  y  Boïeldieu  tan  sols  ne  conce- 
biren  projectes,  son  molts  els  músichs  que 
al  escalf  de  son  valer  han  escrit  obras  sence- 
ras  0  escenas  deslligadas.  Darrera’ls  més 
sortosos  traductors  del  Faust ,  Schumann, 
Berlioz,  Wagner,  Liszt  y  Schubert,  s’hi  aco¬ 
bla  un  estol  atapahit  de  músichs  de  segón  y 
ters  ordre:  Joseph  Strauss,  Seyfried,  Bishop, 
Spohr,  Eberwein,  Béaucourt,  baró  de  Pe- 
llaert,  Louise  Bertin,  Lindpaintner,  Schulz, 
príncep  Radziwill,  Riètz,  Kreutzer,  Gor- 
digni,  Grégoir,  Cohen,  Hiller,  Gounod 
(aquest,  músich  admirable,  peró  pobre  tra¬ 
ductor  musical  de  Goethe),  Boito,  de  Roda 
y  Lassen. 

L’Hector  Berlioz  (1803-1869)  mereix  figu¬ 
rar  entre’ls  més  grans  comentaristas  musi¬ 
cals  de  Goethe:  bressat  per  la  inmensa  onada 
romàntica  de  son  temps  que’l  portava  a  sen¬ 
tir  y  admirar  las  obras  de  Shakespeare  y 
Beethoven,  Glück  y  Byron,  Weber  y  Hugo, 
el  poema  inmortal  de  Goethe,  per  son  su¬ 
blim  romanticisme,  devia  ésser  sa  deria  més 
arrelada. 

L’Hector  Berlioz  era  un  temperament 
entusiasta.  Fogós,  apassionat,  aymava  lo 
fantàstich,  lo  extravagant,  lo  nou:  era  un 
veritable  destructor  de  motllos  usats,  odiava 
lo  minso,  lo  vulgar,  lo  carrincló.  Avuy  ne 
dirian  un  reventador,  peró  era  un  reventa- 
dor  genial,  no  un  xerrayre  impotent.  Dar¬ 
rera  sas  épicas  boutades  podia,  ab  orgull, 
mostrar  la  Sinfonía  fantàstica ,  Harold  a  Ita- 
lia ,  Els  troyans ,  La  infantesa  de  Jesús  y  sobre 
tot  La  Damnació  de  Eaust,  sa  obra  mestra  v 
una  de  las  obras  mestras  del  art  musical. 

Malgrat  sa  adoració  per  Goethe,  Berlioz 
no  respectà’l  desenllàs  de  l’acció  dramàtica 
del  Faust.  Son  temperament,  sense  voler  es¬ 
menar  l’obra  del  colós  germànich  y  tot  sen- 
tintne  las  linias  generals,  rebutjava’l  pensa¬ 
ment  capdal.  Lo  que  pera  Goethe,  esperit 
superior  y  seré,  devia  finar  ab  una  inmensa 
abrassada  d’amor  y  de  perdó,  pera  Berlioz, 
esperit  atormentat,  devia  finar  ab  el  càstich 
de  Faust  y’l  triomf  de  Margarida;  la  damna¬ 
ció  de  la  culpa  y  la  exaltació  de  la  igno- 
cencia. 

Berlioz,  en  un  avant-propos  de  sa  obra, 
pera  justificar  sos  atreviments,  escrigué:  «El 
títul  sol  d’aquesta  obra  indica  que  no  té  per 
base  la  idea  principal  de  Goethe,  perque  en 
l’ilustre  poema,  Faust  se  salva.  L’autor  de 
La  Damnation  de  Faust  ha  pres  de  Goethe  un 
cert  nombre  d’escenas  que  podian  entrar  en 
e!  plan  per  ell  concebut,  escenas  qual  encis 
sobre’l  seu  esperit  era  irresistible.  Mes  en¬ 
cara  que  respectat  hagués  el  pensament  de 


JOVENTUT 


729 


Goethe,  no  hauria  evitat  el  retret  d’haver 
mutilat  un  monument .»  Y  afegeix,  com  dis¬ 
culpa  decissiva,  que  «de  tots  els  poemas  dra- 
màtichs,  el  Faust ,  sense  cap  dubte,  es  el  més 
dificil  de  posar  en  música  integralment,  d’un 
cap  al  altre.» 

Aquestas  rahons  de  Berlioz  podran  vàl- 
dreli  respecte  a  la  condensació  que  feu  del 
Faust  y  a  la  variació  d’algunas  escenas  de 
importància  relativa,  però  no  l’ absoldran 
d’haver  mixtificat  el  pensament  de  Goethe, 
d’haver  destruhit  la  imponderable  unció  del 
Chorus  myslicus.  Pera  Berlioz,  els  darrers 
versos  del  poema 

Das  Ewig-Weibliche 
Ziecht  uns  hinan , 

no  tenen  relació  ab  Faust,  quan,  segons  se 
traslluheix  del  pensament  de  Goethe,  fan 
referencia  a  la  humanitat  sencera. 

Deixant  aixó  de  banda,  La  Damnation  de 
Faust  es  una  superba  concepció  musical, 
d’una  bellesa  y  d’un  color  extraordinaris,  de 
caràcter  menys  intim  y  profond,  es  cert,  que 
las  Scetien  aus  Goethe's  Faust  de  Schumann, 
peró  més  brillant  y  magnifica  que  aquestas. 

Berlioz  que  recorda,  a  voltas,  la  puresa  de 
la  música  de  Glück  y  la  encisadora  y  romàn¬ 
tica  poesia  de  la  de  Weber,  peró  qual  tem¬ 
perament  el  conduhia  a  cercar  els  efectes 
més  extranys,  las  sonoritats  més  ardidas  y’is 
colors  més  enlluhernadors  y-  bells  de  la  infi- 
nida  riquesa  orquestal,  ens  dona  en  sa  Dam¬ 
nation  de  Faust  una  delitosa  barreja  de  sua¬ 
vitat  y  de  brutal  energia,  de  pur  classicisme 
y  de  romanticisme  esbojarrat,  de  senzillesa  y 
de  complicació...  Lo  bell  y  lo  grotesch,  lo 
pur  y  lo  atrevit,  la  célich  y  lo  diablesch,  apa¬ 
reixen  armónicament  combinats  en  La  Dam¬ 
nation  de  Faust ,  espléndit  reflexe  (no  pot  ne- 
garse,  en  quant  a  las  formas  externas)  del 
poema  original. 

Pera  donar  forma  a  sa  obra,  Berlioz  se  feu 
primerament  poeta:  aprofità  alguns  frag¬ 
ments  de  la  traducció  francesa  del  Faust , 
feta  per  en  Gerard  de  Nerval,  peró  la  quasi 
totalitat  del  llibre’s  deu  a  ell  mateix,  inspi- 
rantse  en  el  text  germànich.  Heusaqui’ls  pri¬ 
mers  versos  qu’escrigué  (Invocation  à  la  Na- 
ture)  y  que  demostran  lo  que  pot  la  voluntat: 

Nature  immense ,  inipénétrable  et  fiere! 

Toi  seule  donnes  treve  a  mon  ennui  sans  fin! 

Sur  ton  sein  tout puissant  je  sens  moins  ma  misere , 

je  retrouve  ma  force  et  je  crois  viure  enfin. 

Oui,  soufflez,  ou7  agans;  criez ,  forèts  prof  ondes; 

Croulez,  rochers;  torrents ,  précipitez  vos  ondes! 

À  vos  bruits  souverains  ma  voix  aime  a  s’unir. 

Forcts ,  rochers ,  torrents  je  vous  adore!  Mondes 

Qui  scintillez,  vers  vous  s' élance  le  désir 

d'un  cceur  trop  vasie  et  d'une  àme  altérée 
D'un  bonheur  qui  la  fuit... 

La  Damnation  de  Faust  no  es  un  drama 
lirich  0  un’ópera,  sinó  una  llegenda  dramà¬ 


tica  en  quatre  parts.  No  es,  donchs,  un’obra 
teatral,  es  un’obra  de  concert.  Constituheix 
una  serie  d’escenas  dramàtich-musicals  ins- 
piradas  (0  quasi  inspiradas)  en  el  poema  de 
Goethe. 

La  primera  part  comensa  ab  una  Pastoral. 
L’autor  ens  conduheix  a  las  planas  d’Hun- 
garia  (per’aprofitar  sa  famosa  Marxa  hunga- 
resa).  Faust,  en  mitj  dels  camps,  se  delecta 
ab  la  eixida  del  sol.  La  Pastoral  (andante 
placido)  comensa  com  un  suavissim  mur- 
mull:  de  la  orquesta’n  brollan  tendres  re¬ 
mors:  l’oreig  de  bon  mati  sembla  joguinejar 
a  travers  dels  arbres  y  del  herbàm,  las  boy- 
ras  s’esqueixan,  la  natura's  deixonda  El  mis¬ 
teriós  murmull  de  la  orquesta  creix  a  la  fi 
d’aquesta  superba  pàgina  lirica,  esdevenint 
colossat  fortissimo\  després  mimva;  de  son 
murmull  apacible’n  naix  un  cant  de  page¬ 
sos. ,  poétich  y  joyós.  La  frase  lírica  ab  que 
comensa  la  Pastoral  s’ou  com  un  plany,  en¬ 
tre  las  estrofas  dels  pagesos. 

Remors  de  marxa  de  soldats  s’ouhen  al 
lluny:  l’autor  ens  transporta  (ab  la  imagina¬ 
ció)  a  un’altra  part  de  la  plana.  L’esbart  de 
guerrers  hungaresos  avansa.  Berlioz  ens  fa 
ohir  la  gloriosa  marxa  de  Racokzi,  cant  na¬ 
cional  d’Hungaria,  desenrotllada  ab  aytal 
vigor,  forsa  y  riquesa  orquestal,  que  l’efecte 
es  indescriptible.  La  primera  part  de  La 
Damnation  de  Faust  acaba  en  las  darreras  y 
espléndidas  notas  de  la  marxa. 

La  segona  part  té  lloch  (al  comensar)  en  el 
laboratori  de  Faust.  Faust,  vell  y  trist,  des¬ 
enganyat  de  la  sabiesa  y  vensut  per  l’antich 
tcedium  vitce  dels  romans,  vol  morir.  Els 
cants  de  la  festa  de  Pasqua,  qu’escolta  al 
lluny,  li  inspiran  nous  desitjós  de  viure.  La 
música  del  comensament,  plena  d’accents 
ombrívols  y  misteriosos,  se  resol  en  el  mag- 
nifich  cant  de  la  festa  de  Pasqua,  seguint  un 
recitat  de  Faust  y  l’aparició  de  Mefistófe- 
les,  acompanyat  d’un  trevall  orquestal  de 
caràcter  estrafet.  Un  enérgich  allegro'  ns 
transporta  a  la  taberna  d’Auerbach,  a  Leip¬ 
zig.  Ressona  un  chor  de  bevedois.  Brander 
entona  la  cansó  de  la  rata ,  qual  cansó  dona 
lloch  a  Berlioz  d’escriure  una  fuga  magni¬ 
fica.  Mefistófeles  respon  ab  la  grotesca  cansó 
de  la  pussa.  Tota  aquesta  escena,  una  de  las 
més  originals  del  poema  de  Goethe,  la  tracta 
Berlioz  ab  insuperable  desinvoltura.  El  ca- 
càcter  mogut  y  burlesch  de  la  escena’s  tro¬ 
ba  fidelment  reproduhít  per  la  música. 

Ens  traslladém  als  bosquets  y  prats  vorans 
del  riu  Elbe.  L’ayre  de  Mefistófeles,  Voici 
des  roses,  es  una  misteriosa  melodia  que 
adormeix  a  Faust  dolsament.  Aixams  de 
gnoms  y  de  silfes  giravoltan  entorn  de 
Faust,  qui  somnia.  La  música  d’aquesta  es¬ 
cena  assoleix  el  caràcter  d’un  veritable  en¬ 
cantament :  lleugera  com  batechs  d’alas 
impalpables,  acaba  ab  el  cèlebre  y  hermo- 
sissim  ballet  dels  sil/es ,  joyell  de  la  llegenda, 

troballa  plena  d’encis  y  de  gracia.  Faust, 
somniant,  ha  vist  a  la  senzilla  y  delitosa 
Margarete ,  y  demana  a  Mefistófeles  que  li 
porti  a  sa  presencia.  Abdós  se’n  van  a  cer¬ 
caria.  La  segona  part  de  la  llegenda  acaba 
ab  chors  de  soldats  y  d'estudiants. 

Al  comensar  la  tersa  part,  s’ouhen  al 
lluny  las  notas  dels  clarins  y  tabals  que  so- 
nan  la  retreta.  Faust  entra  a  la  cambra  de 
Margarida.  Merci ,  doux  crépuscule ,  exclama. 
La  música  es  bellissima;  té  la  noblesa  y  la 
profonda  poesia  d’un ’aria  d'Armida  o  d'Al- 
ceste.  La  inspiració  de  Berlioz  assoleix  aquí’ls 
accents  de  la  més  alta  serenitat  clàssica. 

Faust,  poch  a  poch,  extàtich,  examina 
tots  els  recons  de  la  cambra  de  la  verge:  de¬ 
licats  dibuixos  orquestals,  executats  pianis- 
simo ,  revelan  las  sevas  inexplicables  emo¬ 
cions.  Margarida  arriba,  acompanyada  d’una 
música  delitosa,  expressiva  y  moguda,  ento¬ 
nant  la  balada  del  rey  de  Thulè,  dolsa  y  apas¬ 
sionada  cansó  gòtica. 

Després  Mefistófeles  invoca  als  follets  pera 
que  vinguin  a  ballar  vora  la  cambra  de  Mar¬ 
garida:  aixis  se  desenrotlla’l  magnífich  mi¬ 
nuet  dels  follets ,  pàgina  extravagant  que  pot 
compararse  als  més  originals  fragments  de  la 
Sinfonfa  fantàstica.  Ab  la  serenata  de  Mefis¬ 
tófeles  (escrita  sobre  la  darrera  part  del  mi¬ 
nuet  dels  follets)  y’is  espléndits  trio  y  chor , 
termena  la  tersa  part  de  la  llegenda. 

La  romansa  de  Margarida,  ab  que  co- 
mensa  la  quarta  part,  es  un  delicadissim 
fragment  melódicb,  potser  el  més  inspirat 
de  l’obra.  Margarida’s  plany  del  abandó  de 
Faust  y  de  sa  misèria,  y  cau  dolorosament  a 
terra,  sense  conhort  ni  esperansa,  mentres 
a  fora  vibran  las  notas  de  la  retreta,  els  cants 
dels  soldats  y  del  estudiantss. 

En  la  escena  següent  (boscos  y  avenchs), 
Faust  invoca  a  la  natura:  las  tempestas  de 
son  cor  demanan  també  l’esvalot  y  lluyta 
dels  elements.  La  música  ( andante  maestoso ) 
es  d’una  grandesa  extraordinària:  en  els  bai¬ 
xos  de  la  orquesta  semblan  bullir  totas  las 
enutjadas  veus  de  la  naturalesa,  que  responen 
majestuosament  al  clam  dolorós  de  Faust. 

Mefistófeles  arriba,  y  fa  saber  a  Faust 
l’apenediment  y  angoixa  de  Margarida,  son 
crim  (la  mort  de  son  fill)  y  sa  mort  propera. 
Faust  y  Mefistófeles,  allavors,  muntant  dos 
corcers  negres,  emprenen  una  furiosa  deva- 
llada  cap  als  avenchs  infernals.  La  orquesta 
descriu  maravellosament  la  horrible  caval¬ 
cada.  En  l’altra  escena,  Pandcemonium ,  las 
veus  del  infern  triomfant  ofegan  al  malhau- 
rat  Faust.  No  pot  descriures,  ab  paraulas,  la 
grandiositat  musical  d’aquesta  escena. 

Y  l’autor  acaba  la  llegenda  transportant- 
nos  al  cel,  a  fernos  veure,  entre  delitosos  y 
tranquils  arpegis,  la  gloriosa  ascensió  de 
Margarida.  La  seva  apoteosis  es  el  digne  co¬ 
ronament  de  La  Damnation  de  Faust. 

Tal  es,  de  gros  a  gros,  l’acció  de  la  lle¬ 


genda  dramàtica.  Berlioz,  ab  ella,  assoli  la 
inmortalitat,  posantse  vora  dels  més  grans 
músichs  qu’han  existit.  Sos  mèrits  artistichs 
son  tan  reals,  que  l’Adolphe  Jullien  (i),  un 
dels  mellors  y  més  concients  critichs  de  Ber¬ 
lioz,  ha  dedicat  a  sa  obra’ls  següents  mots 
justíssims,  gens  sospitosos  per  venir  de  qui 
considerà  a  Schumann  com  el  primer  traduc¬ 
tor  musical  del  Faust :  «Es  l’obra,  sense  cap 
dubte,  digna  de  figurar,  en  el  pervindre,  al 
costat  del  drama  original,  y,  com  els  dibui¬ 
xos  de  Delacroix,  hauria  arrencat  del  mateix 
Goethe,  si  l’hagués  coneguda,  paraulas  d’ad¬ 
miració.» 


DESTERRO 


L’ampla  y  llarga  balconada  del  sumptuós 
edifici  s’illumina  tota  ab  l’incendi  d’aquella 
posta  d’or. 

Abaix,  al  jardí,  els  aucells  s’ajocan,  xerro- 
tejant  bojament,  per  las  atapahidas  acacias. 

La  malalta  es  jova,  esblaymada  y  prima. 
Son  rostre  sembla  més  marcit  per  la  tristesa 
que  pels  sufriments  fisichs.  D’aquell  cos 
blincladís  apar  que  la  vida  s’hagi  refugiat 
als  ulls  claríssims  que,  enfonzats  en  las  con- 
cas  blàvencas,  sembla  que  la  guardin  tota 
en  sos  estotxos  d’àgata. 

Un  mal  misteriós  pera  tots,  menys  per 
ella,  se  la  endú  cap  al  fossar.  Prou  ho  co¬ 
neix,  y  fins  espera  ab  fruhició  l’hora  del  no¬ 
res,  en  que’s  fonen  totas  las  penas,  en  que 
finan  tots  els  torments  y  totas  las  anyo- 
ransas. 

Y  ajeguda  al  balansi,  que  gronxa  suau¬ 
ment,  guayta  al  entorn  ab  ulls  anyoradissos. 

El  cel,  d’un  blau  de  turquesa  pàlit,  s’es- 
blayma  cap  a  ponent,  confonentse  en  un  or 
suau  ’que  va  enrojintse  darrera  las  monta- 
nyas  llunyeras,  quinas  carenas  se  dibuixan 
fortament  en  negre  de  tinta  demunt  d’aquell 
fons  de  coure  brillant. 

La  vall  inmensa,  ab  sos  casals  d’una  blan- 


(i)  Autor  de  las  obras  Hcclor  Berlioz  y  Goethe  et  la 
musique . 

cor  quieta  entre  las  tacas  dels  garrofers 
qu’enfosqueixen  la  verdor  de  las  vinyas  nove- 
Uas,  s’extén entorn  del  Sanatori;  y  més  lluny  el 
mar  clar,  blavós,  sens  fí,  aplanat  y  monoton, 
sens  una  vela,  sens  un  vol  de  gavinas,  sens 
una  taca  que  dongui  senyals  de  sers  vius 
demunt  d’aquella  inmensitat. 

Cau  la  tarda  ab  una  quietut  serena  y  tran- 
quila,  com  qui  s’adorm  poch  a  poch. 

Ni  un  núvol  pinta  aqueix  cel  sempre  igual¬ 
ment  blau,  sota’l  que  la  dugueren,  pobra 
dona,  a  que  recobrés  la  salut. 

Son  esguart  se  pert  en  l’infinit  d’aquella 
volta  hermosa,  peró  ella  ’s  sent  més  ma¬ 
lalta  encara  quallà  d’hont  la  tragueren. 
Aquest  cel  no  es  el  seu,  aquest  ambient 
la  ofega,  aquestas  montanyas  alterosas  res 
j  diuhen  a  son  cor,  res  a  sa  memòria;  y  no 
volent  véurela  més.  aqueixa  blavor  intensa 
j  sota  la  que  s’agitan  els  sers  desconeguts, 
indiferents  0  malèvols  que  la  voltan,  gira'ls 
ulls  cap  al  mar. 

Si...  el  mar  es  més  son  amich.  Li  recorda 
tantas  cosas!...  Veu  en  la  dolsor  de  sos  re- 
corts — altre  cop — una  platja  deserta,  sota 
una  pedrera  que  banya  son  peu  en  las  ona- 
das;  el  túnel  enfosqueix  sa  gola  en  el  rocam 
grisench;  unas  barcas  restan  abandonadas  al 
repòs,  demunt  la  sorra  tova... 

Aquell  capvespre’l  mar  de  la  seva  patria 
tenia  la  quietut  d’un  mirall;  y  tots  dos,  as¬ 
sentats  en  el  sorràm,  contemplavan,  muts, 
cóm  la  inmensitat  del  aygua  s’anava  tornant 
del  gris  moradench  dels  lilàs  de  Pèrsia,  y’s 
confonia  ab  el  cel  en  un  horitzó  sense  fí... 
com  son  amor. 

Y  li  semblà  veure  encara  brillar  enllà’ls 
llums  d’aquella  humil  estació  de  la  costa, 
y  sentir  del  company  la  veu  aymada — avuy 
per  sempre  perduda, — plena  d’inflexions  ten- 
drissimas,  que  li  deya  tornantla  a  la  realitat: 
«Maria...  es  hora  d’entornansen.  .)) 

Era  a  primerías,  quan  comensava  a  tro- 
barse  malament.  Pobra  Maria!...  Ja  ni  podia 
plorar.  La  font  de  consol  de  las  llàgrimas  se 
li  havia  estroncat  per  sempre  més  el  dia  que 
se  .a  endugueren  dels  llochs  hont  havia  nas¬ 
cut,  viscut,  estimat,  fruhit  y  sufert,  perdent 
per  un  may  més  tot  lo  qu’havia  sigut  sa  vida. 

«Allà  guarirà»  havian  dit  alguns  pa¬ 
rents  sens  ànima  y  uns  quants  amichs 
egoistas. 


Y  ella  massa  ho  sabia  que  son  mal  no  te¬ 
nia  remey.  Son  mal  era’l  mal  de  viure. 

Els  havia  pregat  qu 'allà  la  deixessin,  si 
no  viure  en  la  seva  patria,  al  menys  morirhi 
voltada  de  tot  lo  qu’era  seu,  sota  aquell  cel 
qu’estimava,  entre  aquellas  parets  benvolgu- 
das  plenas  de  recorts,  en  aquella  terra  hont 
dórmian  una  son  eterna  aquells  que  l’havian 
aymada...  hont  sentia  prop  seu  encara  veus 
conegudas  que  li  parlavan  al  cor  y  l’acon- 
solavan  quan  laveyan  plorar,  rostres  amichs 
que  de  tota  la  vida  s’havian  barrejat  a  sa 
existència... 

Y  no  pogué  convéncels,  als  butxins!  ^Els 
hi  semblava  que  la  seva  agonia  durava  mas¬ 
sa?  Potser  si!  Y  l'havían  duta  allí,  en  aquell 
Sanatori  intelectual  hont  els  malalts  d’es¬ 
perit  devegadas  curavan,  mes  hont  las  ma- 
laltias  morals  acabavan  més  depressa  de  con¬ 
sumir  el  cos  ab  la  tortura  dels  recorts  y  la 
fredor  dels  anàlisis. 

El  sol  d’aquesta  terra  la  feria,  aquest  ayre 
l’abrusava...  Allí  li  deyan  que’s  moria,  aquí 
comprenia  que  la  matavan;  y  dintre  sa  po¬ 
bra  pensa  torturada,  a  voltas  hi  tornava  a 
neixe  la  esperansa  de  tornara  sentir  son  cos. 
avuy  migrat  y  feble,  estremirse  sota  un  es- 
plet  de  vida.  Per  instint,  creya  que  la  salut 
podia  tornar  a  escalfar  sa  sanch,  a  cubrirsos 
ossos  de  las  enciseras  curvas  d’avans  si’s 
sentis  transportada  als  llochs  aymats  de  la 
patria  seva.  Sentia  fam  d’ajeures  en  un  prat 
d’herbey  fresch  y  florit,  a  l’ombra  de  verns 
y  d’aubas.  Volia  veure  aprop,  ben  aprop, 
aquellas  montanyas  coronadas  de  pins  y  al- 
zinas,  y  sentir  a  sos  peus  la  remor  de  crista- 
llinas  rieras  baixant  joganeras  de  las  gayas 
vessants. 

Anyorava  follament  las  flayras  de  roma- 
nins  y  espígols,  els  boixos  d’esmeragdas,  els 
bruchs  florits  de  campanetas  xicas  de  color 
de  rosa,  las  verdissas  rublertas  de  moras 
d’etzavatxa,  els  caps-blaus  de  las  margena- 
das...  y  sobre  tot,  anyorava  l’aygua,  l’aygua 
corrent,  clara  v  cantadora,  com  may  se  veya 
en  aquesta  terra  seca  y  polsosa  ahont  l’ha¬ 
vian  desterrada  sens  compassió. 

Y  la  malalta  acota  tristament  la  testa  bru¬ 
na,  quin  cabell  s’enrojeig  ab  la  darrera  cla¬ 
ror  de  la  posta,  mentres  son  trist  esguart  cau 
demunt  sas  demacradas  mans,  extesas  sobre 
la  roda  flonja  de  son  vestit  de  dol. 

Ah!...  las  sevas  mans,  tals  com  son  ara... 
cóm  li  recordan  unas  altras  manetas  adora- 
das,  d’una  blancor  d’evori,  en  quins  dits 
massa  prims  giravoltavan  els  anells!...  Sa 
pensa  reviu  un  episodi  de  la  seva  infantesa, 
y’s  revéu,  ella  mateixa,  nena  de  cinch  anys, 
vestideta  de  blancas  musselinas,  els  rinxos 
bruns  lligats  ab  cintas  de  colors  de  cel,  as¬ 
sentada  als  peus  d’una  dona  molt  jova  y  molt 
hermosa,  sota  una  glorieta  de  vinya  verge 
hont  entra’l  sol  tamisat  per  las  fullas.  La 
cara  d’aquella  dona  es  d’un  blanch  de  mag¬ 
nòlia,  y  sos  ulls  blaus  tenen  la  dolsor  del  ve¬ 
llut;  son  cos  prim  s'enfonza  en  un  silló  en¬ 
coixinat,  com  ella,  en  la  balconada  del  Sana¬ 
tori,  enfonza  sa  feblesa  aquella  tarda 
d’agost  en  groixudas  robas  d’hivern...  Igual, 
tot  igual  que  sa  mare  trenta  anys  enrera!... 

«Mamà,  quínas  mans  més  flacas  que 
tens!»  deya  en  sa  parla  inconscient  d’infanti- 
vola  crudeltat,  mentres  jugava  ab  els  anells 
de  sa  mare,  trenantli’ls  dits  tota  manyaga... 
«cQué  tens?  ,-Per  qué  estàs  tan  flaca?...» 

^Qué  tenia  la  trista  mareta  de  rostre  de 
magnòlia  y  d’ulls  de  vellut  blau?...  Ho  va 
compendre  vuyt  dias  després,  quan  all u- 
nyantla  del  ambient  de  mort  qu’omplía  la 
casa,  la  vestiren  de  negre  y  lligaren  sos  rin¬ 
xos  d’un  llas  de  crespó. 

També  la  seva  mare  havia  mort,  com  ella 
moriria,  en  terra  extranya,  anyorant  el  cel 
sota’l  que  nasqué,  tot  allò  que  li  havia  sigut 
vida;  y  reposava  en  un  cementiri  hont  may 
ningú  anava  a  posarli  un  recort  demunt  la 
llosa  grisa,  hont  ningú  dels  seus  la  esperava, 
ni  aniria  a  ferli  companyia. 

De  sobte,  la  malalta  alsa’l  cap...  Un  xiu¬ 
let  estrindent  atravessa  vibrant  la  quietut  del 
capvespre.  D’allà  baix,  d’entre  las  vinyas  y’is 
garrofers,  una  remor  de  tro  llunyà  puja  fins 
a  la  balconada  del  Sanatori,  ofegant  els  anti- 
pàtichs  y  dissonants  acorts  d’un  piano,  en 
quin,  un  dels  convalescents,  executa  una 
Sinfonía  grotesca ,  improvisació  del  seu  cer¬ 
vell  malalt. 

De  ponent  ve  la  remor  y  va  acostantse, 
aixecant  a  son  pas  un  nuvolet  blanch  que 
seguidament  neix,  s’allarga,  y’s  fon  en  la 
fosca... 

El  tren,  el  tren  que  se’n  va  vers  aquella 
terra  que  may  serà  de  promissió  pera  ella,  y 
vers  la  que  s’envolan  sos  anhels!  El  tren  se’n 


va  cap  allà  hont  tot  ho  ha  deixat,  fins  el 
cor,  fins  la  darrera  llàgrima  sobre  la  darrera 
esperansa  de  vida...  Y  en  un  núvol  qu’atra- 
vessa  devant  sos  ulls,  veu  el  tren  que  va  a 
perdres  en  sa  ruta,  engolit  per  la  fosca  de  la 
nit  que  cau  sobre  la  vall  inmensa...  Li  sem¬ 
bla  ovirar  uns  capets  de  colegialas  quins 
rinxos  d’or  estàn  cuberts  de  crespó...  creu 
sentir  vibrar  a  la  seva  orella  la  veu  manyaga 
que  li  torna  a  dir:  «Maria,  aném...  es  hora.» 

Y  s’alsa  convulsivament,  com  moguda  per 
una  forsa  sobrehumana  que  temps  hà  no 
s’ha  sentit;  llensa  la  capa  que  cubreix  son 
bust  migrat,  y  fa  alguns  passos  tremolosos, 
insegurs,  per  l’ampla  balconada,  extenent  els 
brassos  cap  allà  lluny,  ahont  se’n  va’l  tren, 
ahont  comensa  sa  patria,  ahont  hi  hà  lo 
seu ,  lo  qu’ella  ha  estimat...  No  vol  morir 
aquí,  no!... 

Mes  els  ulls  d’àgata  s’enterboleixen,  la 
gola’s  núa  sota  una  mà  invisible  que  l’agar- 
rota  y  no  deixa  pas  a  un  gemech.  Una  cosa 
alta,  dura,  freda,  implacable,  detura’l  pas  a 
la  malalta. 

Es  la  barana  de  ferro  que  s’interposa. 

«Sempre  igual!»  sembla  que  diguin  els 
ulls  d’àgata  clohentse  per  la  fadiga  del  dar¬ 
rer  inútil  esfors,  mentres  el  cos  s’ajassa  com 
un  plom  sobre  la  freda  llosa. 

D’abaix  puja  Vallegro  de  la  Sinfonia  gro¬ 
tesca.  Mes  la  malalta  ja  no’l  sent.  Està  gua- 
rida. 

L.  Escardot 


TEATRES 

Els  dos  esperits 

L’«Agrupació  d’Art  Modern»  (no  confón- 
drela  ab  el  «Centre  Fraternal  de  Cultura») 
ha  organisat  un’altra  representació  al  teatre 
del  Circo  Espanol,  continuant  la  serie  de  las 
que  ab  tant  desinterès  y  lloable  fe  ve  do¬ 
nant. 

Constituhia’l  programa’l  drama  en  qua¬ 
tre  actes  d’en  Joan  Torrendell  titulat  Els  dos 
esperits ,  y’l  monólech  Filosofías  del  Cham- 
pagne—  que  per  cert  va  fer  riure  molt  al  pú- 
blich  —  de  nostre  company  de  redacció  en 
Pompeyus  Gener. 

L’autor  de  Els  encarrilats ,  a  qui  vaig  aplau¬ 
dir  sincerament  desd’aquestas  mateixas  pla¬ 
nas  quan  estrenà  l’obra  a  Novetats,  no  ha 

estat  aquesta  volta  de  bon  tros  tan  afortunat. 
Si  va  tocar  allí  magistralment  el  problema 
o  qüestió  del  caciquisme,  no  ha  fet  pas  lo 
mateix  ab  la  qüestió  o  problema  social,  qu’es 
lo  qu’estudía  y  tracta  de  resoldre  en  Els  dos 
esperits.  Cal  dirho:  l’autor  no  ha  estat  a 
l’altura  de  la  concepció  o  idea  inlormadora 
de  l’obra.  Més  aviat  sembla’l  drama  fet  d’un 
fanàtich  que  d’un  esperit  ample  y  tolerant,  y 
enlloch  se  veu  aquella  serenitat  de  criteri  ni 
aquell  coneixement  profond  de  problema  tan 
complexe  que  son  necessaris  pera  surtir  ay- 
rós  d’una  tasca  tan  pretensiosa. 

He  dit  que  semblava  l’obra  d’un  fanàtich, 
y  això  puch  demostrarho  fixantme  ab  els  tres 
tipos  que  personifican  els  tres  puntals  de  la 
societat  vella  que  l’autor  àb  noble  intent  vol¬ 
dria  enderrocar.  Aquests  son  el  capellà,  el 

I  militar  retirat  y  1 ' americano  rich,  es  a  dir,  la 
religió  y’l  clero,  la  forsa  y’l  diner,  motors 
podrits  d’una  societat  podrida.  Donchs  bé: 
aquells  tres  tipos  tals  com  els  presenta  en 
Torrendell,  son  barrohers,  ridículs  y  falsos, 
son  tipos  de  parodia.  jQu’en  la  realitat  hi  hà 
algún  tipo  que  s’assembla  als  presentats  per 
en  Torrendell?  Potser  si;  però  l’autor  tira 
més  alt  qu’estudiar  còmicament  una  excep¬ 
ció;  l’autor  pretén  pintar  un  esperit  genérich, 
y  en  aquest  sentit,  els  seus  personatjes  aca- 
ricaturats  son  falsos.  iQué  diria  en  Torren¬ 
dell  si  jo,  pretenent  fer  l’apologia  del  revo¬ 
lucionari  ideal,  me  concretés  per  exemple  a 
retratar  a  n’en  Lerroux,  com  laría’l  més  vul¬ 
gar  y’l  més  fanàtich  dels  seus  partidaris? 
jQu’entre  en  Lerroux  y’l  verdader  revolucio¬ 
nari  hi  hà  la  mateixa  diferencia  qu’entre’l  dia 
y  la  nit?  Donchs  lo  mateix  li  dichjodels  seus 
burgesos. 

Els  demés  personatjes,  psicològicament, 
estàn  a  la  mateixa  altura.  Tots  son  desdibui¬ 
xats  y  xerran  pels  colzes,  sugerintnos  la  visió 
aclaparadora  del  meeting  etern;  se  contra- 
diuhen  a  voltas  y  may  obran  com  a  sers  hu¬ 
mans,  com  a  sers  de  carn  y  ossos.  Especial¬ 
ment  el  tipo  de  la  Conxa  es  un  model  en 
aquest  sentit.  Ademés,  el  llenguatje  es  poch 
cuydat,  sovint  barroher  y  casi  sempre  para¬ 
doxal. 

Podria  citar  molts  exemples  pera  probar 
tot  aixó,  però  crech  que  no  val  la  pena.  Ab 
la  impressió  de  conjunt  n’hi  hà  prou,  y 
aquesta,  pera  mi,  fou  la  següent:  un  aburri- 
ment  conlinuu  durant  els  quatre  actes. 

Com  sempre  qu’estrenan  alguna  obra,  els 
actors  d’aquest  teatre  demostraren  haver  es¬ 
tudiat  els  papers  respectius  ab  un  interès  y 
amor  que  deurían  envejàrloshi'ls  dels  grans 
teatres.  Tots  sens  excepció  hi  posaren  l'àni¬ 
ma,  procurant  treure  partit  de  la  part  respec¬ 
tiva.  En  Barbosa  mereix  especial  esment. 

Emili  Tintorer 


REVISTA  DE  REVISTAS 

La  revista  parisenca  La  Critique  Interna¬ 
tionale  apareix  desde'l  mes  passat  ab  l’adició 
d '  Anthologie-Revue  en  son  titul ,  havent 
cambiat  també,  ab  considerable  mellora,  sas 
condicions  materials.  El  número  d’octubre  es 
notable,  sobressurtint  un  trevall  d’Edmond 
Pilon  sobre  Les  trois  empreintes  de  M .  Renan , 
estudiant  en  l’obra  d’aquest  gran  pensador 
las  influhencias  que  la  determinan. 

La  Renaissance  Latine  publica  en  son  nú¬ 
mero  d’octubre  un  hermós  estudi  del  teatre 
d’en  D’Annunzio  per  Léon  Blum,  y  un  arti¬ 
cle  molt  remarcable  d’en  Julien  Luchaire 
sobre  Alfieri . 

La  Vie  Normale  (Paris).  S’han  publicat 
per  ara  tres  números  d’aquesta  novella  re¬ 
vista  parisenca,  consagrada  a  estudis  psico- 
lógichs.  Son  director  el  doctor  Paul  Valen- 
tin  publica  en  el  número  darrer  una  curiosa 
conlerencia  sobre’l  tema  L'amitié  amoureuse  et 
le  misticisme  sentimental.  En  el  mateix  nú¬ 
mero  hi  figura  un  notable  trevall  sobre  Le 
cóté  psychotogique  de  í ajfaire  Humbert.  Ade¬ 
més  se  llegeixen  ab  gust  las  seccions  Chroni- 
que ,  Lauserie  médicale ,  Tnbune  libre  y  Va¬ 
ri  étés. 

Ivad  Nytt.  Hem  tingut  ocasió  de  fullejar 
els  darrers  números  d’aquesta  revista  que’s 
publica  a  Stokolm,  haventhi  trobat  quelcom 
que  als  catalans  ens  interessa,  o  sian  varias 
traduccions  dels  principals  autors  del  renai¬ 
xement  literari  català,  com  son  Guimerà, 
Verdaguer,  Apeles  Mestres,  etc.,  degudas  al 
doctor  Gòran  Bjòrkmann.  D’en  Guimerà,  ha 
sigut  esculhda  pel  traductor  la  poesia  Vida , 
una  de  las  varias  qu’expressament  pera  Jo¬ 
ventut  porta  escritas  l’eminent  poeta.  Molt 
ens  complàu  qu  en  tan  llunyanas  terras  hi 
hagi  qui's  preocupa  de  lo  que  val  y  significa’l 
nostre  renaixement  literari. 

Nuestro  Tiempo ,  de  Madrid,  ha  publicat 
darrerament  trevalls  molt  remarcables,  com 
El  trabajo  en  Aragón ,  per  Santiago  Corella, 
y  Un  plan  de  Hacienda ,  per  L.  Torres 
Munoz. 

La  Lectura ,  també  de  Madrid,  ademés  dels 
interessants  trevalls  literaris,  tilosófichs  y 
politichs  que  sol  publicar,  dona  en  cada  nú¬ 
mero  major  importància  a  la  secció  de  lli¬ 
bres  recents,  estudiantse  per  diferents  crí- 
tichs  las  obras  més  notables  que  van  aparei¬ 
xent  a  Espanya  y  fora  d'ella.  Es  sens  dubte 
aquesta  secció  la  més  important  de  dita 
revista  madrilenya,  qu’en  aquest  punt  poch 
té  qu’envejar  a  sas  similars  europeas. 

Per  sa  informació  internacional,  molt  no¬ 
drida,  son  dignes  també  d’esment  els  darrers 
números  de  L'Européen ,  de  París. 

D’entre  las  revistas  castellanas  que’s  pu- 
blican  a  Barcelona,  cal  esmentar  els  darrers 
números  de  Hojas  Selectas  y  Album  Salón,  la 

primera  per  l’acert  ab  que  cumpleix  son  ob¬ 
jecte,  y  la  segona,  en  mitj  de  sa  futilitat  de 
costum,  pels  autògrafs  que  publica  de  reys, 
prínceps  y  demés  aristócratas  de  la  sanch, 
del  diner  o  del...  talent  (?)  referents  a  la  festa 
de  la  caritat  darrerament  celebrada  a  Càdiz. 

Hem  llegit  ab  gust  els  últims  números  de 
Lo  Camp  de  Tarragona ,  Cn-Cut  (artística¬ 
ment  ilustrat),  Catalunya- Paris,  La  Costa  de 
Llevant ,  L' Autonomista,  Euskalduna ,  La  Co¬ 
marca  de  Lleyda,  Lo  Ger  ones.  Llevant ,  etc. 


NOVAS 

La  Junta  Permanent  de  la  Unió  Catalanis¬ 
ta,  cumplint  l’acort  del  Consell  General  de 
representants  celebrat  el  dia  11  del  passat 
octubre,  ha  enviat  a  donya  Agnés  Armengol 
de  Badia’l  següent  ofici: 

Unió  Catalanista. — Junta  Permanent.  -  Lo  Consell 
General  de  Representants  de  la  Unió  Catalanista,  re¬ 
unit  en  sessió  del  día  n  del  mes  que  som,  acordà  per 
aclamació  y  ple  d’entusiasme  donarvos  grans  mercès 
per  la  generosa  ofrena  que  per  vostra  patriòtica  inicia¬ 
tiva  feren  a  la  Unió  las  donas  de  Catalunya.  Com  ho 
feu  a  son  temps  la  Junta  Permanent,  lo  Consell  General 
referma  la  promesa  de  servar  sempre  honrada,  sempre 
digna  y  sempre  ben  alta  la  Bandera  que  tan  solemne¬ 
ment  va  rebre  de  vostras  mans  en  lo  memorable  jorn 
de  Pasqua  Granada  d’enguany,  y  al  ensemps  fa  entu¬ 
siasta  manifestació  de  sos  sincers  sentiments  d’agrahi- 
ment  envers  vos,  ilustre  patrícia,  y  las  gentils  coopera- 
doras  de  tan  noble  iniciativa  qu'encarna  y  representa 
las  justas  aspiracions  dels  catalans  de  cor  que  per  la 
llibertat  de  Catalunya  trevallan.  Y  acordà  dirigirse  a 
vos  pera  que  en  vos  rebin  la  expressió  del  agrahiment 
de  la  Unió  Catalanista  totas  las  compatricias  que  con- 
tribuhiren  a  portar  a  cap  tan  noble  y  patriòtica  empre¬ 
sa.  La  Patria ,  la  Fe  y  l’ Amor,  simbolisadas  en  nostra 
Bandera,  seran  nostre  guiatje  en  la  lluyta.  Per  la  Patria, 
y  no  més  que  per  la  Patria,  aniràn  destinats  nostres 
entusiasmes;  y  mentres  la  Fe  en  nostres  ideals  se  refer¬ 
marà  guaytant  los  plechs  de  nostra  Bandera,  V Amor 
serà  la  nostra  més  preuhada  arma  de  lluyta.  Per  Amor 
y  ab  Amor  prediquém  nostras  ideas  Amor  sentim  pe- 
ra’ls  companys  que’ns  ajudan  en  nostra  tasca,  com 
també  pera’ls  enemichs,  pera’ls  equivocats,  pera’ls  ce- 
gos  y  pera’ls  aixarrahits  de  cor.  Amor  serà  nostra  en¬ 
senya  perque  en  ell  s’hi  enclouhen  totas  las  nosiras 
aspiracions  d’amor  a  la  Llibertat,  a  la  Patria  y  a  la 
Humanitat  catalana.  La  Bandera  que’ns  oferireu  nos 
farà  present  a  tota  hora  nostres  devers;  ab  ella  per 
guiatje,  nostres  cors  s’enrobustiràn  en  lo  sant  amor  a 
Catalunya,  y  sos  colors  inmaculats  seràn  sempre  viva 
mostra  de  la  honradesa  de  nostra  causa.  Aquests  son 
los  sentiments  del  Consell  General  de  Representants 
de  la  Unió  Catalanista ,  que’s  complau  en  transmetre  ab 
sincera  expressió  la  Junta  Permanent  pera  que  manifes- 
tàntvosho  a  vos,  ne  rebin  també  sa  justa  part  las  gen¬ 


tils  catalanas  que  ab  sa  cooperació  tan  bdla  mostra 
han  donat  de  son  patriotisme  y  lleal  adhesió  a  la  cau¬ 
sa  de  Catalunya. — Deu  vos  guardi  molts  anys  pera  bé 
de  la  Patria.  Barcelona,  28  d’octubre  de  1903. — 
P.  A  del  C.  G. — -Lo  President,  D.  Marti  y  jfulià;  lo 
Secretari,  S.  Gubern. — A  la  senyora  na  Agnés  Armen¬ 
gol  de  Badia. 

Ab  gust  reproduhím  aquest  ofici  en  nos¬ 
tras  planas,  a  fi  de  contribuhir  a  que  arribi 
a  coneixement  de  totas  las  donas  catalanas 
que  contribuhiren  a  la  suscripció  de  la  ban¬ 
dera  de  la  Unió  Catalanista. 

Ahir  el  Cu-Cut,  avuy  La  Tralla:  els  perió- 
dichs  catalanistas  0  regionalistas  dé  caràcter 
satírich  aniràn  prenent  la  feyna  als  que  ab 
capa  de  lliberals  encibornan  a  las  massas.Za 
Tralla ,  ab  sa  primera  luhetada,  ha  deixat  fet 
un  pur  verdanch  a  n  en  Lacandro,  el  diputat 
dels  suplicatoris,  l’amo  de  periódich  acusat 
d’explotador  per  sos  caixistas,  l’injuriador 
d’adversaris  tan  dignes  y  respectables  com 
el  doctor  Robert;  el  promovedor,  agravador 
y  reductor  (!)  de  vagas  segons  confessió  prò¬ 
pia,  l’anarquista  d’ocasió,  el  burgès  de  fet, 
el  cavaller  a  qui,  si’ls  tribunals  de  justícia 
deixan  en  pau  acatant  las  decisions  de  la 
cambra  llegislativa,  els  tribunals  d’honor  li 
negan  beligerancia  pera  barallarse  ab  un 
Portas... 

Aixís  els  hi  passa  a  las  nulitats  com  ell, 
als  homes  poch  aprensius  com  ell,  que  dels 
ciutadans  ne  fan  munions  de  sectaris  fomen¬ 
tant  una  veritable  guerra  civil  pera  sos  fins 
particulars  y  pera  donar  més  armas  als  go¬ 
verns  funestos  que  oprimeixen  a  Catalunya. 

Per  sort,  aquí  encara  no  s’ha  arribat  a 
coalicions  sagnantas  com  a  València.  Las 
particulars  ambicions  de  dos  homes  no  po¬ 
den  tant  aquí.  El  poble  català  està  massa  ci- 
vilisat  pera  que  descendeixi  fàcilment  a  tanta 
degradació.  Ademés,  en  Lerroux  al  cap  y  a  la 
fi  es  conservador  (d’ell  y  de  sos  interessos), 
y  ara  com  ara,  certs  conflictes  que  podrían 
ésser  decisius  els  evita,  ben  convensut  de 
que  quien  ama  el  peligro  en  él  perece ,  qu’es 
la  historia  eterna  dels  agitadors  vulgars  com 
ell. 

Tenim,  donchs,  com  deyam,  encesa  una 
especie  de  guerra  civil,  quan  menys  en  la 
prempsa  satírica.  D’una  banda  La  Campana, 
La  Esquella  y  demés  tapa-bruts;  d’altra  ban¬ 
da’l  Cu-Cut  y  La  Tralla.  No  oblidin  aquests 
últims,  al  amidar  sas  forsas  ab  els  contraris, 
que  si  may  descendim  a  lluytar  al  terreny 
d’aquests,  en  cambi’ls  catalanistas  no’ns  va- 
lém  de  las  sevas  mateixas  armas  (la  mala  fe 
y  la  calumnia),  perque’ns  repugnan  y  per¬ 
que  no  las  necessitém.  Ells  lluytan  per 
fins  particulars,  y  nosaltres  per  una  gran 
causa;  ells  dihentse  redemptors  defensan 
las  vellas  convencions  y  corrupcions  políticas 
y  socials,  y  nosaltres  unas  ideas  novas  de 
vera  civilisació,  sense  que’ns  espantin  las 

més  radicals  quan  honradament  son  profes- 
sadas  v  quan  no  las  corrompen  els  vividors 
o’is  ignorants.  Aixis  lograrém  que’l  nostre 
poble,  progressiu,  independent  y  despreocu¬ 
pat  per  naturalesa,  arribi  a  treures  el  jou 
que’ls  ambiciosos  sense  conciencia,  els  mer¬ 
caders  y’is  fanàtichs  han  volgut  posarli.  Y 
com  que’l  poble  català,  al  cap  y  a  la  fi,  es 
ingénitament  refractari  a  la  reacció  y  a  la 
hipocresia,  irreligiós  y  tot  com  es  en  gene¬ 
ral,  s’apartarà  cada  día  més  d’aqueixos  reac¬ 
cionaris  qu’en  ple  sigle  xx  encara  menjan 
capellà  a  tot  pasto,  y  adulan  al  exèrcit  que 
nosaltres  volém  suprimir  y  qu’ells  volen  ferse 
seu  pera  triomfar  y,  advocan  pel  servey  obli¬ 
gatori  a  fi  de  que  las  mares  vagin  donant 
fills  pera  ferne  carn  de  canó,  o  per’atiarlos 
contra'l  mateix  poble  d’entre’l  que  han  eixit, 
el  dia  que  calgui  apaybagar  una  vaga.  Hem 
de  creure,  donchs,  que  aqueix  poble  acabarà 
per  treures  la  vena  dels  ulls  y  veurà  tan  bé 
com  nosaltres  que  s’ha  de  fer  molt  menys 
migrada,  molt  més  fonda  que  la  que  predican 
els  Lerroux,  la  revolució  moral  que’ns  du¬ 
gui  a  la  emancipació  complerta. 

Y,  ab  tot  y  lo  poch  qu’aixó  agrada  als  re¬ 
volucionaris  de  per  riure,  molt  sovint  ens 
sembla  véurens  ajudats  en  aqueixa  tasca  pel 
mateix  Lerroux  y  comparsas,  perque  no  hi  hà 
dubte  que  a  n’ells  el  predicar  ideals  en  que 
no  creuhen  els  hi  reporta  profit  material,  peró 
al  ensemps  s' acreditan  y  ens  acreditan. 

En  Nicolds  Salmerón,  a  qui  teníam  per  un 
sabi  passat  de  moda  y  carrincló,  s’ha  en¬ 
grandit  de  sobte.  L’enfarfegat  y  pesadissim 
orador  ha  deixat  de  repicar  (per  un  moment) 
las  esquerdadas  llaunas  kraussistas,  realisant 
un  descubriment  polítich  maravellós.  En  un 
discurs  atapahit  de  elocueníes  pàrrafos ,  com 
tots  els  seus,  ha  fet  saber  urbi  et  orbi  que 
entre’ls  republicans  unionistas  y’is  federals 
solzament  hi  hà  pequenas  diferencias. 

Y  té  rahó’l  darrer  panenteista:  pequenas , 
molt  pequenas  son  las  diferencias  que  hi  hà 
entre’ls  unionistas  y’is  federals...  com  en  Va¬ 
llés  y  Ribot. 

Y  aixó  qu’ara  han  renyit. 

Ab  motiu  de  la  diada  dels  morts  han  sigut 
moltas  las  entitats  barceloninas  qu’han  di¬ 
positat  coronas  sobre  las  tombas  de  mossèn 
Jacinto  Verdaguer  y  del  doctor  Robert.  El 
«Foment  Autonomista  Català»,  que’s  propo¬ 
sava  dur  coronas  a  abdós  eminents  patricis 
en  lluhida  manifestació  pública,  va  haver  de 
ferho  particularment  acatant  las  disposicions 
governativas,  aqueixas  disposicions  que  cohi¬ 
beixen  la  llibertat  dels  catalans  qu’en  us  de 
son  dret  volen  honorar  als  fills  ilustres  de  la 
terra,  y  permeten  qu’en  us  de  son  dret  orga- 
nisin  y  celebrin  els  forasters  com  en  Lerroux 
manifestacions  com  la  de  la  inauguració  de 
la  Casa  del  Pueblo ,  que  sens  dubte  hauria 


d’ésser  menys  agradable  a  Madrid  que  las 
manifestacions  nostras,  si  govern  y  oposi¬ 
cions  no  representessin  plegats  una  mateixa 
farsa,  actors  com  son  d'una  mateixa  compa¬ 
nyia  de  saltimbanquis  barrohers. 

A  propòsit,  senyor  Gonzàlez  Rhotwos. 

Ens  sembla  que  mossèn  Cinto  y’l  doctor 
Robert  son  dugas  glorias  més  llegitimas 
qu’en  Lerroux,  el  nou  Petrus. 

Y  que  vosté,  encara  que  sigui  governador. 

No  es  que’l  volguém  ofendre,  qu’es  cas, 
sinó  sols  ferli  avinent,  perque  al  ultim  vosté, 
ab  tant  Gonzàlez  Rhotwos  per  aquí  y  Gonzà¬ 
lez  Rhotwos  per  allà,  no  més  se  fixaria  en  el 
Rhotwos  y  no  i  preocuparia  dirse  Gonzàlez , 
essent  aixis  que  aquest  es  l’apellido  qu’ha 
d’usar  més  conscientment,  perque  créguins, 
de  Gonzàlez  no  passa,  y  obrant  com  ara 
obra,  qualsevol  diria  que  tira  per  muni¬ 
cipal. 

Ja  feya  temps  que’l  teníam  amidat,  no’s 
pensi.  Peró  com  que  totas  las  vagas  se  li  re- 
solían  bé,  no  se’ns  presentava  com  ara  oca¬ 
sió  de  dirli  a  quina  alsaria  arriba. 

Peret,  ara  sí  que  no  t’enteném. 

Ahir  deyas  Petrus  a  n’en  Lerroux,  y  ara’l 
deixas  perque  es  impossible  tractarhi  ja  que 
sos  excessos  els  ampara  la  massa.  No  es  mal 
cop  el  que  la  massa  d’en  Lerroux  t’ha  donat 
entre  cap  y  coll,  ara  que  ja  l'has  adulada  prou. 

{Ho  veus,  Peret?  Ja  t’ho  deyam.  Si  hagues¬ 
sis  fet  bondat,  si  haguessis  dit  bé  la  teva 
llissó  en  l’Assamblea  federal,  si  no  t’hagues¬ 
sis  apartat  de  la  escola  del  mestre  pera  bar- 
rejarte  ab  els  pillets  de  carrer  que  tampoch 
assisteixen  a  la  escola  de  bonas  costums  y  si 
fan  campana  no  es  pera  gosar  de  la  llibertat 
sinó  pera  tirar  pedras;  si  tot  aixó  haguessis 
fet,  avuy  foras  un  home  y  fins  haurias  pogut 
enganyar  als  catalanistas.  Ara  ja  no’t  creurà 
ningú.  Es  lo  que’ls  hi  passa  als  noys  menti¬ 
ders. 

<Ho  veus,  Peret,  cóm  l’ambició  fa  perdre? 
Nosaltres  ho  sentim,  creuho.  No  per  tu,  sinó 
perque’ns  havíam  equivocat:  per  tan  tonto 
no  t’hi  teniam.  L’altre  día  no  que  no’ns  vam 
equivocar  quan  te  vam  cantar  las  absoltas. 

{Ho  veus?  En  las  eleccions  municipals  del 
diumenge  vinent  els  enemichs  d’en  Lerroux 
y  teus,  els  regionalistas,  hi  guanyaràn  quel¬ 
com,  y  tu  qu’adulavas  a  n’en  Lerroux  y  mal- 
parlavas  d’ells,  no  hi  guanyaràs  res. 

{Ho  veus,  Peret? 

El  diumenge  a  la  tarda  tingué  lloch  a  Pre¬ 
mià  de  Alar  la  reunió  organisada  per  l’«As- 
sociació  Catalanista»  de  la  mateixa  població 
pera  donar  lloch  a  una  pública  controvèrsia 
que  ab  en  Lérroux  y  altres  havian  de  tenir 
els  catalanistas,  insultats  y  calumniats  en  un 
meeting  donat  dias  avans  en  dit  poble  per 
gent  forastera  que’s  deya  representanta  d’en 

L’acte,  que  no  pogué  ésser  de  controvèrsia 
per  mancarhi’ls  elements  republicans  (!)  fal¬ 
tant  a  la  paraula  que  teman  compromesa, 
esdevingué  meeting  y  resultà  hermossisim, 
tant  per  la  nombrosa  concurrència  que  hi 
havia,  procedent  de  las  vehinas  encontradas, 
com  pels  parlaments  dels  oradors,  profonds 
y  rublerts  de  doctrina,  radicals  y  alhora  cor¬ 
tesos  ab  tot  y  anar  dirigits  contra  uns  adver¬ 
saris  que  parlan  de  llibertat  y  la  insultan  al 
insultat  als  que  com  ells  no  pensan. 

Ben  clarament  se  pogué  veure  quins  eran 
els  lliberals  y’is  tolerants  comparant  el 
meeting  del  diumenge  ab  el  qu’havian  fet  els 
de  la  unió  revolucionaria  de  pa  sucat  ab  oli. 

L’acte  fou  obert  ab  frase  eloqüent  y  digna 
pel  president  de  l’Associació  senyor  Fontcu- 
berta,  qui  convidà  als  assistents  que  no  es- 
tessin  conformes  ab  lo  que’s  digués,  a  pendre 
la  paraula  y  rebàtreho.  Els  demés  catalanistas 
que  parlaren  foren  els  senyors  Alzina,  Bon- 
home,  president  del  ((Centre  Catalunya»  de 
Sant  Martí  de  Provensals,  Coca,  de  «Cata¬ 
lunya  Federal»,  Llorens,  y  Folch  y  Capde¬ 
vila,  de  l’«Associació  Popular  Catalanista». 
Com  hem  dit,  els  discursos  foren  molt  radi¬ 
cals  y  plens  de  rahonadas  consideracions, 
mereixent  els  oradors  grans  aplausos.  El 
públich,  entusiasmat  ab  tan  bellas  y  civili- 
sadoras  doctrinas,  no’s  resignava  a  que  finis 
l’acte  quan  ja  era  hora  de  tancarlo,  essent 
molts  els  que  demanaren  que  parlés  nostre 
company  de  redacció  en  Pujulà  y  Vallés,  qui 
pregunta  si  eslavan  en  vaga  y  revolts  els 
obrers  de  Premià,  si  las  tropas  havían  prés 
estratègicament  la  població,  si  s’enjegavan 
trets  o  si  hi  havia  un  perill  semblant  a  n’a¬ 
queixos,  tota  vegada  que  allà  no  veya  a  n’en 
Lerroux.  Científicament  probà  la  bondat  del 
autonomisme  y  l’avens  que  representa,  tota 
vegada  que  tendeix  a  destruhir  las  falsas  lli¬ 
bertats  y  a  fer  lliure  al  individuu. 

En  Pujulà  saludà  a  amichs  y  enemichs  en 


nom  de  Joventut,  donant  una  llissó  de  to’ 
lerancia  als  adversaris  ignorants  y  de  mala 
fe,  y  deixant  sentat  que  Joventut,  com  las 
demés  entitats  allí  representadas,  sempre  hi 
està  disposadaa  treure  la  careta  als  hipócritas 
y  a  ensenyar  lo  qu’es  progrés  y  lo  qu’es  urba¬ 
nitat  als  fanàtichs  enemichs  del  Catalanisme. 

Sols  ens  resta  felicitar  a  l’Associació  de 
Premià  y  als  catalanistas  d’aquella  població 
pel  triomf  obtingut  en  tan  hermós  acte. 

Enlre’ls  varis  trevails  qu’hem  rebut  aquests 
días  sobre  la  Reivindicació  de  Miquel  Ser¬ 
vet,  escrits  ab  lloable  intenció  y  notoria  bona 
fe,  hi  figura  un  plagi  descarat  d’un  fragment 
de  l’obra  deCastelar  LaRevolucíón  Religiosa. 
Aqueix  trevall  ve  firmat  (vergonya  fa’l  dirho) 
per  un  senyor  que’s  titula  catalanista  y  qui- 
nas  inicials,  J.  D.  y  B.,  doném  al  públich  a 
fi  de  que’l  tal  senyor  no  reincideixi  exposant- 
se  a  que  li  publiquém  el  nom  ab  totas  las 
lletras,  pera  son  escarment  y’l  dels  que 
abundin  en  semblant  manera  de  procedir. 

Home,  senyor  J.  D.  y  B.:  vosté  que’s  titula 
catalanista  y  que  sembla  participar  de  la 
opinió  de  que  Servet  es  compatrici  nostre, 
^cóm  es  que  no  ha  anat  a  cercar  un  autor  de 
més  llunyas  terras  y  menys  conegut  que 
Castelar,  de  qui  pren  (sense  ferho  constar) 
com  a  bona  la  historia  de  Servet,  essent 
aixis  qu’en  Castelar  el  fa  neixe  a  Aragó? 
O  vosté  no  creu  que  Servet  sia  català,  cosa 
que  no  nega,  o  vosté  no  creu  totas  las  de¬ 
més  noticias  que  pren  d’en  Castelar  y  que 
firma.  En  unyaltre  cas  vosté  parla  per  bocade 
ganso  y  firma  ab  ploma  de  plagiari.  Com  a 
escriptor,  com  a  català  y  com  a  catalanista’s 
veú  que  té  unas  conviccions  molt  especials. 
No  gasti  jochs  d’aquests  perque  hi  perdria. 
No  deu  ésser  la  primera  vegada  que’ls  usa, 
peró’m  sembla  que  ab  nosaltres  serà  la  úl¬ 
tima. 


Fidel  Giró,  impressor. —  Carrer  de  València,  233 

NOTAS  D'ACTUALITAT 

Quina  maror  no  ha  mogut  Yukase  dictat 
pel  lliberal  y  demòcrata,  ex-àcrata  y  ex-lli- 
bertari  don  Alexandre  Lerroux,  imposant 
Ell  (prescindint  de  la  voluntat  de  comitès  y 
corporacions)  la  candidatura  de  la  «Unió 
Republicana»  qu’ha  lluytat  en  las  eleccions 
de  regidors!  Y  tot  {per  què?  Perque  en  Le¬ 
rroux  ha  llensat  la  careta  ab  que  malament 
amagava  sos  propòsits  y  son  caràcter. 

Nosaltres  trobém  molt  natural  la  conducta 
d’aquest  senyor,  al  revés  de  lo  que  pensan 
nostres  conciutadans.  Y  es  que  nosaltres  sa- 
bém  que  sempre  dintre’l  cos  d'un  demagoch 
s'hi  ha  amagat ,  s'hi  amaga  y  s'hi  amagarà 


l'ànima  d'un  tirà.  Nosaltres  ja  desde  aques 
tas  planas  ho  hem  previst  y  ho  hem  dit  ab 
totas  nostras  forsas.  {Que’l  públich  no  n’ha 
fet  cas?  Què  hi  fa! 

Poch  coneixement  de  la  massa  y  dels  po- 
lítichs  han  demostrat  tenir  el  públich  y  la 
prempsa  barcelonins  al  creures  qu’en  Lerroux 
obehia  a  la  veu  y  aspiracions  del  poble.  Ilu- 
sos!  Es  aquest  el  qu’ha  obehit  a  la  veu,  més 
0  menys  de  mando,  d’aquell! 

Lo  més  ridicul,  que  tot  ho  ha  sigut  bon 
xich,  es  la  extranyesa  dels  republicans  y,  so¬ 
bre  tot,  d’alguns  capitosts.  No  podém  creure 
que  uns  y  altres  s’extranyin  y  protestin  de 
bona  fe,  puig  fora  demostrar  que  ni  un  mot 
saben  d’historia  (aquesta  ensenya  de  quina 
fusta  son  els  demagochs),  y  que  tenen  molt 
poch  senderi,  puig  no  han  sapigut  coneixe 
en  tant  temps  a  son  company  e  ilustrejefe. 
{Que  no’s  recordan  del  manifest  de  las  pas- 
sadas  eleccions,  en  que’l  tirà  ja  deya  pido , 
ruego ,  suplico  y  mando  que  volen  tal  candi¬ 
datura,  (en  que  ell  hi  era?)  {Que  volen  fernos 
creure  aqueixos  subjejes  qu’ells  no  son  tirans 
rebaixats  de  mida  ab  aspiracions  a  dictadors? 

El  més  franch  de  tots  ells  ha  sigut  en  Roca 
y  Roca,  que  per  alguna  cosa  deu  tenir  més 
talent  que  sos  companys  (segons  diuhen),  que 
diguél’altranit  qu'en  Lerrouxs’havia  guanyat 
els  entorxats.  De  general  a  dictador!... 

Mes  encara  nosaltres,  dissentint  de  tots 

nostres  conciutadans,  trobém  qu’ha  sigut 
conseqüent  y  qu’ha  obrat  bé  y  ha  fet  bona 
obra  a  Barcelona  y  a  nosaltres. 

Qu’ha  sigut  conseqüent  com  a  bon  de- 
magoch,  y  que  sa  conducta  ha  sigut  lògica, 
ja  ho  havém  insinuat.  Ha  obrat  com  qui  es 
y  sense  careta,  ensenyant  la  cara. 

iQu’ha  fet  bé?  Sí,  senyors,  ho  dihém  ben 
clar  y  ben  alt.  En  efecte,  el  seu  partit  es  la 
massa,  y  aquesta  es  sempre  ignorant  e  in¬ 
conscient,  y  no  pot  manar  may,  puig  fora 
la  tirania  de  la  ignorància,  la  pitjor  de  totas. 
En  segón  lloch,  la  massa’s  deixa  portar  per 
caciquets  de  tercera  0  quarta  fila  que  sols 
atenen  a  son  bé  particular,  no  al  del  poble. 

Y  aquesta  vegada,  com  totas,  la  designa¬ 
ció  de  candidats  no  la  feya’l  poble,  sinó’ls 
caciquets  qu’ens  volian  salvar.  Y  quina  can¬ 
didatura!  Arreu  se  sentian  queixas  y  críticas; 
alguns  protestavan  de  sos  companys  y  dimi- 
tian.  Era’l  prólech  de  lo  que  passaria  a  la 
casa  gran,  0  sia’l  descrèdit  del  partit  repu¬ 
blicà  barceloní. 

Y  en  Lerroux,  espantat  de  la  seva  obra 
(puig  se  diu  que  també  havia  contribuhit  a  la 
confecciódela  candidatura  primera),  fa  uncop 
d’estat  pera  salvar  a  son  partit  y  de  pas  a  Bar¬ 
celona  qu’hauría  estat  massa  ben  administrada 
(se  pot  pecar  per  excés  y  per  defecte),  e  im¬ 
posa  un’altra  candidatura,  quins  noms  no 
son  tan  criticats  corns  els  altres.  Y  si  a  això 
s’hi  afegeix  que  la  candidatura  dels  caciquets 
tendia  a  copar  la  casi  totalitat  dels  ilochs, 
sense  gayre  bé  deixarne  a  las  minorías,  (con¬ 
ducta  anti-democràtica  y  contraria  al  esperit 
del  sufragi  universal),  y  que’l  tirà  Lerroux 
sols  se  proposa  tenir  las  majorías,  deixant 
Ilochs  a  las  minorías,  tindrém  com  sempre 
que’ls  dictadors  son  més  lliberals  que’ls  caci¬ 
quets  demócratas. 

Els  republicans,  pera  ésser  lógichs,  y  co¬ 
neixent  sos  interessos,  haurian  de  agrahirli 
la  llissó  y,  ageijollantse  devant  d’en  Lerroux, 
dir:  Ave  Cesar! 

De  tots  modos  pera  Barcelona  y  pera  nos¬ 
altres  ha  estat  un  bé  l’acte  cesarista  d’en 
Lerroux,  puig  desd’ara  es  un  dictador  verita¬ 
ble,  un  ver  tirà,  y  en  aquesta  terra’ls  tirans 
hi  duran  poch,  y...  prompte’ls  vents  cam- 
biaràn. 

Favor  per  favor,  senyor  Lerroux.  Malgrat 
sia  nostre  enemich,  nosaltres  li  devém  recort 


dar  que  l’ofici  de  tirà  es  molt  perillós  y  poch 
socorregut,  y  sobre  tot,  que  molts  empera¬ 
dors  romans  foren  victimas  de  la  guardia 
pretoriana;  y  vosté  avuy  s’ha  enemistat  ab  la 
seva  de  guardia. 

Y  d’en  Vallés  y  Ribot,  el  divino ,  ^qué:n 
dirém?  Seguint  una  vella  costum,  malgrat 
no  hi  estiguém  conformes,  diguém:  «Pau  als 
morts»,  puig  el  gran  Vallés  es  ja  mort  y 
soterrat  baix  la  primera  piedra  de  la  casa  del 
poble,  Petrus  Lerroux. 

Pobre  Vallés!  Tantas  y  tantas  vegadas 
qu’en  sa  professió  d’advocat  deu  haver  de¬ 
manat  que  comdempnessin  a  la  part  co’ntra- 
ria  a  silencio  y  callamiento  perpetuo ,  y  ara  ha 
demanat  que  li  comdempnessin  a  n’el!  ma¬ 
teix!  Quin  erro  més  monumental! 

La  historia,  si  es  que  li  vol  fer  un  gran 
favor,  al  explicar  el  moviment  autonomista 
català  deixarà  de  parlar  d'ell,  que  si  no 
ho  fes  aixís,  iqué  dirían  las  gernacions  a  ve¬ 
nir  del  grande  y  divino  don  José  Maria! 

Havíam  escrit  las  anteriors  fiotas  en  vigi- 
lias  d’eleccions.  Aquestas  se  celebrarçn,  y'l 
resultat  tots  el  sabém.  La  candidatura  tirà- 
nich-lerrouxista  ha  guanyat  en  toda  la  linea , 
aixafant  per  complert  tota  altra  candidatura 
republicana. 

Entre’ls  republicans  imperialistas  y’is  re- 
gionalistas  han  acaparats  tots  els  Ilochs  del 
Ajuntament  pera’ls  que  s’havia  cridat  a  elec¬ 
cions.  Primera  llissó:  que  a  la  lluyta  electo¬ 
ral  s’hi  deu  anar,  pera  tenir  probabilitats  de 
guanyar,  ab  veritable  organisació,  0  si  no 
tot  esfors  resulta  inútil.  Segona:  que’l  poble 
no  està  per  mitjas  tintas  ni  per  indefinits, 
(independents).  Q  son  blanchs  o  vermells. 
Vol  personas  ab  compromisos  contrets,  de 
filiació  determinada.  Tercera:  que’l  caciquis¬ 
me  governamental  està  ja  soterrat,  y  si  algún 
aconteixement  imprevist  no’s  presenta,  el  jorn 
de  sa  resurrecció  està  aplassat  indefinida¬ 
ment.  Y  quarta:  que  Barcelona  està  en  re¬ 
solta  actitut  revolucionaria  (pacífica)  contra 
tot  govern  central,  y  que  a  las  actuals  insti¬ 
tucions  aqui  no  se  las  hi  guarda’l  carinyo  ni 
hi  tenen  el  predomini  que  deu  desitjar  el  go¬ 
vern  y  que  son  naturals  en  tot  estat  monàr- 
quich. 

Una  nota  simpàtica  y  afalagadora  pera’ls 

regionalistas  y  autonomistas  en  general,  es 
que  las  forsas  regionalistas  no  han  mimvat 
■  poch  ni  molt,  ab  tot  y  las  desfetas  de  las 
eleccions  de  diputats  provincials  y  a  corts: 
avans  al  contrari.  D’això  devèm  alegràrnosen 
tots  els  bons  catalans. 

Y  per  fi,  trobém  un  dato  molt  significatiu 
pera’ls  republicans,  y  es  que,  anant  de  vic¬ 
torià,  en  victorià,  en  plena  lluyta,  la  massa 
electoral  republicana  ha  sufert  una  desmem- 
bració  de  més  d’un  vinticinch  per  cent,  que 
molts  y  molts  sub-quefes  estan  descontents 
y  queixosos,  y  que  la  estela  que  deixan  aques- 
tas  eleccions  en  son  camp  es  gran  pèrdua  de 
forsas,  desunió  y  lo  qu’es  més,  un  llevat  d’o¬ 
dis  y  rancunias  dels  que  tardan  a  desapa- 
reixe,  puig  se  basan  en  personalismes.  O,  si¬ 
gui,  qu'aixó  es  el  principi  del  fi  y  digna  con¬ 
seqüència  de  la  tirania,  arbre  qu’en  nostra 
terra  no  hi  arrela. 

En  resúm,  el  monument  a  la  tirania  coro¬ 
nat  per  la  estatua  del  foraster  y  ex-anarquista 
Lerroux  trontolla,  cosa  que  no  vol  dir  que 
las  simpatias  per  la  idea  republicana  mim- 
vin,  no;  sinó  qu’es  possible  y  fins  probable 
que  sos  partidaris  prenguin  novas  orienta¬ 
cions,  quan  menys  la  determinació  de  no  vo¬ 
ler  ésser  ja  més  esclaus,  y  la  de  no  voler  ser¬ 
vir  de  material  inconscient  sobre’l  que  s’hi  ai¬ 
xequi  un  trono  pera’l  més  tirànich  de  tots  els 
tirans,  l’agitador  demagoch. 

Nosaltres  esperém  ab  ansia’l  jorn,  tot  volta 
no  molt  llunyà,  en  que  una  bona  escombrada 
netejarà  nostre  terrer  de  tots  els  extranjers 
explotadors  de  la  bona  fe  del  poble,  venentli 
ideals  falsificats  y  prostuhidors  de  las  bonas 
y  sanas  ideas  de  democràcia,  república  y  lli¬ 
bertat  veritables.  Aquest  jorn  el  poble  barce- 
loni  serà  digne  continuador  del  poble  dels 
antichs  consellers  y  del  gran  Fivaller;  serà 
de  nou  el  Poble  Català. 

En  espera  d’aqueix  jorn  de  joya  nosaltres, 
els  autonomistas  tots,  hem  de  continuar  nos¬ 
tra  tasca  predicant  arreu  las  sanas  y  santas 
doctrinas  de  reinvindicació  de  nostre  poble, 
ensemps  que  las  de  las  veras  llibertat  y  de¬ 
mocràcia,  y  devém  juntar  tots  nostres  esfor- 
sos  pera  enrunar  d’una  volta  y  per  sempre’ls 
idols  de  fanch  qu’avuy  trobém  aixecats  en 
l’altar  sant  de  nostra  mare  patria. 

Trinitat  Monegal 

ACLARACIÓ 

Hemrebutuna  cartafirmada  per  don  Manel 
Serra  y  Pous,  en  la  que  aquest  senyor  ens 
adverteix  (incluhintnos  un  retall  d’un  diari 
suís  al  apoyo),  qu’en  el  monument  elevat  a 
en  Servet  la  làpida  diu: 

Le  27  octobre  1553,  mourut  sur  le  búcher  à  Cham 
pel,  Michel  Servet,  de  Villeneuve  d’ Aragón,  né  le 
29  septembre  15 11. 

Fils  respectueux  et  reconnaissants  de  Calvin,  notre 
grand  réformateur,  mais  condamnant  une  erreur  qui 
fut  celle  de  son  siècle,  et  fermement  attachés  à  la  li- 
berté  de  conscience  selon  les  vrais  principes  de  la 
réformation  et  de  l'évangile,  nous  avons  élevé  ce  mo¬ 
nument  expiatoire  le  27  octobre  1903. 

Doném  las  gracias  al  que’ns  escriu,  y  de¬ 
vém  dirli  que  fa  ja  alguns  dias  el  doctor  Jo* 
seph  M.a  Roca  també’ns  havia  transmès  la 
mateixa  rectificació.  Amichs  de  la  veritat, 
hem  de  dir  que  la  inscripció  que  varem  dar 
nosaltres  (la  qual  sols  difereix  d’aquesta  en 
lo  de  morir  en  la  foguera ),  l’haviam  presa 
de  La  Dépéche  de  Tolosa,  la  qual,  segons 
deya,  la  copiava  del  Journal  de  Génève.  Des¬ 
prés  una  crònica  de  La  Publicidad  la  publi¬ 
cava  també  sense  lo  de  en  la  foguera.  Aixó 
va  ésser  la  causa  de  nostre  erro,  que  rectifi- 
quém  gustosos. 

Peró  en  quant  al  esperit  de  la  cosa,  que¬ 
da’l  mateix.  Servet  morí  en  la  foguera  a 
Champel,  condempnat  a  ella  per  en  Calvin 
ab  premeditació  y  alevosía ,  donchs  en  Cal¬ 
vin  el  va  fer  judicar  en  un  petit  consell,  y 
quasi  donant  un  cop  d'Estat,  jpuig  ningú  vo¬ 
lia  condempnarlo  sense  cap  motiu.  Ademés, 
avans  ja  havia  acusat  a  nostre  compatrici  al 
inquisidor  del  Dufinat.  Y’is  calvinistas,  des¬ 
figurant  lo  acordat  en  el  Congrés  de  Gine¬ 
bra,  li  alsan  ara  com  a  monument  un  trist 
bloch  de  pedra,  sens  estatua  ni  bust,  ab  una 
senzilla  làpida  en  que  fan  constar  que  si  va 
morir  en  el  foch,  no  fou  culpa  d’en  Calvin 
(!!!)  sinó  del  temps!  Y  ells  continúan  essent 
fills  respectuosos  y  agrahits  d’en  Calvin / 

Repetimho:  0  sobra  monument  o  sobra 
hipocresia.  Aquests  fanàtichs  que  volen  pas¬ 
sar  per  civilisats,  voldrían  rentar  al  assessí 
crudel  y  miserable,  estret  de  miras  y  malvat 
de  cor,  d’aqueixa  taca  de  la  qual  may ,  may 
mentres  hi  hagi  homes  que  pensin  y  que 
sentin  podrà  rentarse.  Créguins,  senyors  cal¬ 
vinistas:  ab  tota  l’aygua  del  llach  de  Gine- 

bra  y  afeginthi,  si  volen,  la  del  dels  Quatre 
Cantons  y  tota  la  que  vulguin  vostès,  no  n’hi 
hà  prou  pera  fer  qu’en  Calvin  d’un  malvat 
se  converteixi  en  un  héroe.  Y  vostès,  essent 
fills  respectuosos  y  agrahits  d'aquest  sectari 
vil ,  se  declaran  còmplices  d’ell  a  pesar  de 
tots  els  blochs  de  pedra  picada  y  de  totas  las 
inscripcions  que  posarhi  puguin. 

Si  en  Servet  tornés,  els  tiraria  pel  cap  el 
bloch  qu’han  alsat  a  la  reconada  dels  camins 
de  Beausejour,  y  de  la  Roseraie. 


ÍFWlivs 

FULLA  D’ALBUM 

Del  natural  l’he  treta.  Si  no  os  afecta,  no 
os  en  burléu;  si  fa  sentir,  giréu  els  ulls  y 
busquéu  al  redós  vostre  una  aucella  incons- 
cienta  y  esmaperduda,  y  si  tintineja,  lliu- 
reula  del  parany.  Jo  ho  hagués  fet! 

Tots  els  días  la  veya  al  peu  de  sa  boti- 
gueta,  seguda  al  portal,  entre  mans  els  boi- 
xets  del  coixi  de  puntas.  Restava  quieta, 
sens  un  cant  propi  de  la  seva  joventut.  Pas¬ 
sava  jo,  fent  via  cap  al  trevall,  y  sempre, 
afectuós  y  ab  respecte,  la  saludava: 

— Adeu,  Roser! 

— Adeu! —  responia,  fent  aquell  somriure 
que  satisfeya  ma  vanitat.  » 

Veya  en  ella  tot  un  cel  d’amor,  peró’m 
dava  per  content  ab  sols  ovirarla  celistia 
d’una  felicitat  qu’augurava. 

La  poncella  anava  tornantse  flor,  que  go- 
jós  volia  arrencar  no  pera  esfullarla,  sinó 
pera  embadalirme  ab  sa  flayre. 

Y  ella,  sempre  sola.  Prou  ne  passava  de 
gent  per  aquella  botiga,  mes  ningú  rebia  un 
saludo  tan  afalagador  com  el  que  ’m  con¬ 
cedia  a  mi 

Las  fadrinas  del  barri,  esbojarradas,  cor- 
rian,  ballavan  y’s  divertian,  sempre  ab  la 
inseparable  companyia  d’un  jovent  sense  cor. 
Moltas  riallas,  molts  xiscles...  Peró  la  Roser, 
lluny  d’envejàrloshi  aquella  vida,  semblava 
que  ab  sa  mitja  rialleta  las  compadís.  A  vol- 


tas,  atansàntseli,  la  pregavan  pera  que  s’ajun¬ 
tés  al  vol  d’aucellas  bojas.  Ella  lluny  del 
coixi,  abandonant  tan  bell  amich,  s’hauria 
sentit  malalta. 

Cada  punt,  qué  pensaments  li  guardava! 
Cada  plech  de  punta,  quin  rosari  de  recorts 
pera  esgranarlo  al  comptar  lafeyna  avensada! 

Estiu,  hivern,  primavera  y  tardor,  quan  jo 
surtia  del  meu  pobre  niu,  sempre  era  ella’l 
primer  Deu  te  guart  del  dia.  Al  cercar  jo’l 
recull,  ja  no  la  veya  a  la  botiga.  Mirava  al 
balconet  del  fons,  y  part  darrera  las  cortinas 
dels  vidres,  la  llum  m’indicava  que  la  verge 
també  cercava’l  descans. 

El  coixi  penjava  en  un  recó  fins  al  matí 
següent,  en  que,  al  despertar  de  nou  la  don¬ 
zella,  altre  cop  el  prenia  fent  saltironar  els 
boixets  entre  sos  dits. 

Era’l  vesprejar  d’un  diumenje.  Venia  mal¬ 
humorat  quan,  al  passar,  las  xavacanas  notas 
d’un  manubri'm  feren  girar  pera  veure  l’a- 
conteixement  que  desensopía  aquella  boti- 
gueta. 

Profanació  de  la  quietut!  Las  collas  esbo¬ 
jarradas  de  la  plassa  giravoltavan  aparella- 
das,  callant  massa,  empenyentse  tot  callant. 
Un  home  de  brusa,  ab  la  gorra  de  gayrell, 
feya  rodar  la  maneta  del  manubri. 

A  la  botiga,  la  donzella  tota  empolaynada 
seya  rihent...  Al  seu  enfront,  abalansantse, 
un  jove  més  ridícul  qu’elegant  llensava  amo- 
retas  que  no  envermellían,  de  cert,  a  la  que 
reya  sense  to  ni  so. 

Vaig  miraria  y  vaig  seguir  avall,  sense  sa¬ 
ludar  a  la  que  parava’l  riure  sabentli  mal  la 
meva  sorpresa.  Vaig  sentir  despreci  per 
la  fadrina  que  tant  m’havia  intrigat  ab  sa 
vida  solitaria... 

Al  trobarme  al  llit,  cansat  del  dia,  no 
podia  aclucar  els  ulls,  giravoltant  ma  pensa 
entorn  d’aquella  flor  ab  espinas  y  aixor- 
dantsem  las  orellas  ab  l’estrident  toch  del 
manubri. 

Al  endemà  de  bon  mati,  passant  per  la 
botigueta,  vegi  a  la  donzella  tenint  sobre  sa 
falda  robas  enflocadas  que  recusía.  Saludà 
riallera  parant  el  seu  cant...  Jo,  asprament, 
torni  la  salutació. 

Quin  cambi!  No’m  semblava  pas  la  ma¬ 
teixa. 


JOVENTUT 


741 


Molt  temps  sense  véurela,  molt  temps 
sense  rebre’l  Deu  te  guart  que  m’estarrufava 
vanitosament.  Mirava,  y  sols  veya,  com  re- 
cort  d’ella,  el  coixí  arreconat,  orfe  de  mans 
que’l  manejessin  tot  clavant  agullas,  tot  apun¬ 
tant  ilusions  y  follias. 

Era  negra  nit,  plovia  y  se  sentia  fret,  per 
lo  avensat  del  temps. 

La  llum  del  quinqué  illuminava’l  vetllador. 
Pels  entelats  vidres  de  la  vidriera  vaig  reco- 
neixe  a  la  fadrina  que  seya  prop  del  vetlllador 
cusint  roba  blanca...  Era  ella! 

Vaig  obrir  a  mitjas  la  vidriera,  aturantme 
al  sentir  el  tranteix;  vaig  aixecar  els  ulls  al 
balconet,  y  un  cant  de  bressol  va  nuhar  ma 
pregunta. 

Ella,  al  notar  ma  sorpresa,  restà  mirantme 
y  clogué’ls  ulls. 

— Adeu,  Roser! — ofegant  un  sospir  vaig 
dirli,  fugint  espahordit  pel  bres  del  infantó 
y  pels  recorts  del  temps  passat. 


Quan  hi  passo,  saludo  a  la  mare  y  miro  al 
infant.  No  trenco  ma  costum. 

A  la  plassa  totas  las  festas  balla  y  corre 
enjogassada  la  esbojarrada  colla,  fadrins  y 
fadrinas...  Mes  a  la  botiga  cap  d’  ells  s’  hi 
atansa  a  compadir  a  una  mare  y  una  vella 
mitj  mortas  de  vergonya... 

I.  L.  Brichs  Quintana. 


LA  ESQUERRA 

Dintre’ls  rengles  del  estol  catalanista  s’es¬ 
tà  debatent  aquests  días  la  necessitat  0  in¬ 
conveniència  d’  exteriorisar  d’  una  manera 
franca  y  noble  lo  que  podríam  dirne  la  es¬ 
querra  del  moviment  nacionalista  català. 

Es  clar  qu’en  el  Catalanisme  es  incompa¬ 
tible  la  existència  de  demagochs  y  menja- 
capellans;  perque’ls  catalanistas  avensats  ho 
son  per  l’estudi  y  la  reflexió,  y  com  a  tals 
posseheixen  la  veritable  idea  de  llibertat,  que 
no  tractan  jamay  d’imposar,  sinó  de  feria 
entendre  d’un  modo  convenient  a  n’aquells 
a  quins  se  dirigeixen. 

Mes  aixó  no  vol  pas  dir  que  no  sigui  un 
fet  de  tot  punt  innegable  qu’entre  mitj  dels 
autonomistas  catalans  hi  figuran,  y  no  pas 


en  proporció  petita,  individuus  als  quins  no 
espantan  las  ideas  més  radicals  aixís  en  po¬ 
lítica  com  en  sociologia. 

Aquest  estat  latent  dintre  del  Catalanisme 
(especialment  entre’ls  que  segueixen  las  ins¬ 
piracions  de  la  Unió  Catalanista )  es  lo  que’s 
tracta  de  fer  surtir  a  la  llum  del  dia,  pera 
que  tothom  pugui  ferse  càrrech  de  que’l  mo¬ 
viment  nacionalista  català  no  està  pas  signi¬ 
ficat  per  un  to  únich,  general  y  uniforme; 
sinó  que,  tot  al  contrari,  es  un  conjunt  ar- 
mónich  de  colors  distints,  que  pastats  pel 
més  intens  amor  a  Catalunya,  produheixen 
la  entonació  que  més  pot  convenir  a  un  poble 
civilisat. 

Aquesta  sola  rahó  seria  més  que  suficient 
per’aconsellar  que’s  manifestés  palesament 
tan  noble  tendencia,  que  no  té  res  de  pertor¬ 
badora  y  que,  al  cap  y  al  ultim,  es  un  fet 
real  y  positiu,  qu’avuy  existeix  encara  que  no 
del  tot  exteriorisat. 

Se  tracta  única  y  exclusivament  (0  al  menys 
aquest  es  el  meu  criteri)  no  de  fer  una  divi¬ 
sió  de  forsas,  tal  com  avuy  s’entenen  sempre 
aquestas  divisions:  se  tracta  d’aplegar  a  tots 
els  bons  autonomistas ,  pera  ferne  dugas  grans 
divisions  que,  ajuntadas  sempre  per  l’amor 
a  nostra  autonomia,  trevallarían  cada  una 
pel  seu  compte  en  tot  allò  que  no  sigués  pas 
fonamental  a  las  ideas  nacionalistas.  Y  tre- 
vallant  tots  en  quant  a  nacionalisme’s  refe- 
fereixi,  aniriam  preparant  el  jorn  en  que  po- 
driam  combàtrens  cara  a  cara  per’assolir  nos- 
tras  particulars  ideas;  jorn  ditxós  pera  nostra 
terra,  perque  quan  aixó  succeheixi  serà  se¬ 
nyal  ben  certa  de  que  nostres  cors  s’hauràn  ja 
rejovenit  veyent  a  Catalunya  llibertada. 

Miquel  Argimón 

SOMNI  D’UNA  NIT  DE  TARDOR 

Al  finir  la  carrera  en  Pere  Serra  feu  e!  pro¬ 
pòsit  ferm  de  divertirse,  de  gaudir  de  la  vida 
y  de  las  donas,  del  ayre  y  de  la  llum.  Durant 
els  seus  estudis  no  havia  tingut  cap  alegria 
digna  de  perpetua  recordansa;  ni  un  sol  goig 
havia  perfumat  la  seva  ànima  y  transportat 
son  cor,  sedent  d’idilis,  als  espays  de  las 
afrodisiacas  armonias.  Ni  una  sola  vegada 
durant  la  seva  vida  d’estudiant,  durant  els 
sis  anys  de  la  carrera,  lo  imprevist,  lo  som¬ 
niat,  lo  novelesch,  lo  desitjat  havian  alegrat 
el  seu  esperit  com  alegran  als  dias  els  cels 
blaus.  Com  rellisca  l’aygua  sobre’l  marbre, 
va  relliscar  sobre’l  temps  sa  vida,  sens  un 
entrebanch,  plàcidament,  com  la  de  las  page- 
sas  idílicas  y’is  pastors  de  las  églogas.  La 
xafogor  pesanta  y  fatigosa  dels  mitj-dias  en- 
nuvolats  d’estiu  s’havia  infiltrat  en  la  seva 
ànima  com  s’infiltra  la  humitat  en  la  terra, 
y  com  acompanyan  als  mars  foscos  els  cels 
tenebrosos  y  terribles,  contínuament  la  va 
acompanyar. 

Sis  anys  va  viure  en  quietut  d’esperit, 
sens  una  novela  ni  un  idili:  però  aquella  vida 
lluny  d’enervarlo,  lluny  de  tréureli  forsas,  las 
hi  anà  acumulant.  Per  això  al  finiria,  al  dei¬ 
xar  per  sempre’ls  bulliciosos  claustres  y  las 
aulas  plenas  de  ciència  buyda  y  rovellada,  al 
veures  lliure  dels  estudis  pesants  y  dogmà- 
tichs,  se  sentí  fort  y  sà,  y  famolench  de  goig 
y  de  plaher.  Y  pera  satisfer  sa  fam,  son  afany 
de  viure  y  de  gosar,  resolgué  entrar,  com 
mística  donzella  en  un  convent,  en  el  món 
especial  de  las  novelas,  en  el  de  las  classes 
altas  y  poderosas,  en  la  societat  dels  homes 
febles  y  de  las  verges  càndidament  impúdi- 
cas,  de  las  enmaridadas  somniadoras  y  de  las 
viudas  jovas  y  joyosas.  Com  héroe  balzaccià 
somnià  en  honrosas  innombrables  conques- 
tas  femenils.  En  aqueix  món  hi  veya  un  per- 
vindré  hermós,  ple  de  dolsas  y  senyorials  de- 
licias.  Al  seu  devant  veya  un  bosch  ple  de 
flors  rojas:  eran  las  bocas  qu’oferian  besadas 
y  plahers.  Somniava  en  las  marquesas  y 
comtesas  de  las  aristocràticas  novelas;  mar¬ 
quesas  qu’en  els  seus  entressols  secrets  y  tebis 
rebian  a  poetas  primerenchs,  barbamechs, 
senzills;  comtesas  qu’en  sas  cambras  perfu- 
madas  rebian  als  seus  amichs  mitj  despulla- 
das,4iermosament  lascivas... 


Volia  viure  en  aqueix  món  subtil  y  refinat 
sense  grans  passions  ni  grans  afanys.  Ab 
aqueix  objecte’s  feu  presentar  per  un  amich 
insubstancial  y  fret  a  casa  dels  barons  de 
Vallfangosa,  d’antiga  noblesa,  dadivosos  com 
castellans  antichs,  que  galantment,  ab  sa 
gentilesa  incomparable,  l’invitaren  pera’l 
primer  ball  d’aquell  hivern. 

Ab  camisa  nova  y  ab  frach  nou  va  anarhi 
en  tou  cupé  de  rodas  engomadas  y  cotxer  se¬ 
riosament  vestit.  A  quarts  d’onze  va  arribar  a 
la  casa.  A  son  enfront  els  cotxes  s’aturavan, 
guerrerament  bufavan  els  cavalls,  y  s’obrían 
las  negras  portellas  en  silenci.  Després,  un 
cop  buyts,  petava’l  fuhet  y’is  cavalls  potejant 
herculiament  comensavan  a  corre  entre  la 
fosca.  En  Pere  Serra  baixà  del  cotxe,  y  ab  la 
cara  encesa  d’emoció,  com  una  nuvia,  y  ab 
l’abrich  al  bras  esquerra,  pujà  la  escala  de 
gòtica  barana,  la  regia  escala  tota  de  marbre 
blanch  ab  venas  blavas  com  de  dona.  Y  arri¬ 
bà  al  primer  pis,  en  quin  replà  un  devassall 
de  llum  profetisava  divinals  clarors  corpre- 
nedoras.  La  porta  era  oberta,  y  vora  d’ella 
un  groom  de  vermella  cara  y  ulls  grisos,  de¬ 
manava’l  nom  als  qui  pujavan,  recullía  sos 
capells  y  abrichs  y  entregava  una  contrasse- 
nya  pera  poderlos  recullir  després. 

Nirviós  y  tremolant  com  quan  seya  en 
l’aislada  cadira  dels  exàmens,  entrà  en  Pere 
Serra  a  la  sala.  Toyas  de  llum  d’irisats  co¬ 
lors  penjavan  del  sostre,  com  rahims  d’una 
gran  parra;  y  la  llum  s’escampava  triomfado¬ 
ra  arreu  de  la  sala,  entonant  daurat  himne, 
boja,  alegra,  ubriagada  de  sa  pròpia  orgia 
y  banyantse  en  la  llum  las  parents,  tapissa- 
das  de  sedas  claríssimas,  apareixían  regia- 
ment  lluhentas.  La  llum,  voluptuosa,  com 
caricia  de  gat,  s’amagava  en  els  plechs  dels 
richs  cortinatjes,  reya  en  ells  miralls  d’antich 
march,  besava  la  tova  catifa  rosicler  y’is  mo¬ 
bles  venerables  de  la  velluria;  y  atrevida  y 
diabòlica  besava’ls  collars  que  cenyían  els  fe¬ 
menins  colls  suaus,  y’is  solitaris  que  com  in- 
mensas  llàgrimas  penjavan  de  las  complica- 
díssimas  orellas;  besava  las  polseras  hont  las 
esmeragdas  aviciavan  y’is  rubins  mostravan 
sa  vergonya;  besava’ls  anells  hont  las  perlas 
malaltas  y  tristas  recordavan  las  flors  tropi¬ 
cals  dels  hirvenacles  y  las  tendras  comtesas 
pompadours  en  els  seus  boudoirs  rodejadas 
d’esclaus  antillans  y  de  poetas;  jugava  ab  els 

flonjos  cabells  com  els  rems  ab  la  escuma,  y 
jugava  ab  las  dents  blancas,  com  las  gotas 
de  rosada  jugan  ab  las  flors  de  jessami, 
arrencantne  deliciosas  espurnas. 

Un  cop  en  la  gran  sala,  cerimoniosament 
saludà  als  barons  y  a  una  família  coneguda 
seva.  Donà  una  volta  y  vegé  a  uns  quants 
amichs  ab  quins  parlà,  y  a  algunas  conegu- 
das  a  las  qui  saludà  inclinant  el  cap.  Després 
eixí  a  la  tribuna,  decorada  modern  style  pre¬ 
ciós.  Un  xich  marejat  per  la  molta  llum  y  pel 
soroll  dels  joves  y  las  jovas,  segué  en  una 
butaca  y  contemplà  ab  els  ulls  molt  oberts  el 
cel  negrench,  rublert  d’estrellas. 

La  orquesta  preludià;  vagas  cadencias  s’es¬ 
camparen  solemnes  per  la  sala;  las  jovas 
somrigueren;  el  seus  ulls,  com  ideals  gots, 
s’ompliren  d’alegria,  y’Is  seus  pits,  misterio- 
sas  urnas,  tremolaren  com  capolls  al  vent. 
Somniavan  despertas,  y  en  sos  somnis  fru- 
hian  el  plaher  de  las  abrassadas  cortisanas. 
Pressentian,  en  lo  més  pregon  dels  seus  sen¬ 
tits,  gaudiments  inefables  y  subtils,  refinats 
y  nous,  goigs  que  las  omplirian  de  desitj  y 
que  per  un  moment  descubririan  l’ignorat 
plaher  de  las  afrodisiacas  comunions. 

La  orquesta  callà;  las  parellas  s’anaren 
formant  alegrament,  mentres  las  verges  se- 
guían  somrihent  y  las  casadas  ansiosas  de 
fruhir  y  las  jovas  viudas  admirables  mostra- 
van  veladament  sas  linias  puras  y  prometían 
ab  sas  bocas  rojas,  y  rodonas  com  estrellas 
rojas,  delicias  picantas  y  atractívolas. 

En  Pere  Serra,  afanyós  de  viure  y  de  gau¬ 
dir,  cercà  parella  y  la  trobà.  Era  una  dona 
alta,  ben  formada,  ab  admirables  ulls  y  boca 
grossa,  sensual,  luxurianta.  Mostrava  sobre 
un  vestit  a  linias  blancas,  negras  y  grisen- 
cas,  un  pit  blanch  com  d’estatua,  fort  y  ple, 
evocador  de  goigs  inexplicables  y  d’espas¬ 
mes  sublims.  Va  ballar  ab  ella’l  primer  ball 
de  tots,  y  tenintla  en  sos  brassos,  arrosse- 
gantla,  bevent  sa  flayra  y  respirant  son  alé, 
va  disfrutar  voluptuós  suplici.  Tot  ballant, 
ella  s’entregava,  s’oferia, ’s  donava  com  cor- 
tisana  al  contemplar  diners,  brindava’l  seu 
cos  al  ballador  y  s’introduhia  carinyosa  fins 
al  fons  dels  brassos  que  sentia  que  la  estre- 
nyían  y  la  desitjavan.  Ballava  ab  cos  y  àni¬ 
ma;  s’entregava  a  la  música  y  al  home  que  li 
feya  sentir  el  goig  d’aquesta;  s'oferia,  com 
monja  al  Senyor,  als  llabis  que  veya  arràn 


de  boca  y  als  ulls  que  la  inondavan  de  cla¬ 
ror.  Y  en  Serra,  tenintla  abrassada,  sentí 
que  la  sanch  se  li  encenia  com  la  terra  al  es¬ 
tiu,  y  que’ls  muscles  se  li  omplían  de  deli¬ 
cias  cadenciosas,  y  que  se  li  posavan  tivants 
els  nirvis  joves  y  excitables.  Aquella  dona’l 
possessionava  del  món  dels  seus  somnis,  de 
las  tendras  aventuras  desitjadas,  dels  idilis 
aymats...  La  música  callà,  y  las  parellas  jo- 
yosas  se  desferen. 

En  Pere  Serra  necessitava  ayre.  Com  des¬ 
prés  d’haver  comtemplat  molta  claror  se  de¬ 
sitja  la  fosca,  després  d’haver  tingut  aquella 
dona,  d’haverla  possehida  durant  un  ball, 
d’haver  sentit  sas  carns  y  sas  caricias  velada¬ 
ment  donadas,  desitjava  fresquívola  quietut, 
calma  tranquila.  Pausadament  se’n  anà  a  la 
tribuna,  solitaria  com  esglesia  al  vespre, 
quasi  fosca  y  plena  de  poesia  y  repòs.  L’àni¬ 
ma  refinada  dels  bells  mobles  de  fustas  orien¬ 
tals  y  extranyas  robas  s’escampava  contenta 
per  l’ayre,  satisfeta  d’aquella  solitut,  d’aquell 
ambient  del  qu’en  Pere  Serra  s’aconsellava. 

Va  mirar  al  carrer:  dugas  fileras  de 
negres  cotxes  s’extenian  paralelament  a  las 
aceras,  sobre  l’empedrat,  il·luminant  ab  sos 
fanals  encesos  las  fatxadas  de  las  casas.  No 
feya  gens  de  fret  ni  un  alé  d’ayre;  era  una 
nit  d’estiu  en  mitj  de  la  tardor  agonitzanta. 

Contemplant  als  cotxers,  l'ànima  d’en  Pere 
Serra  s’omplí  d’una  tristesa  melangiosa.  Els 
hi  tenia  llàstima  y  enveja:  llàstima  perque’ls 
veya  en  sumissió  perpetua,  com  esclaus;  en¬ 
veja  perque’ls  veya  confidents  d’aventuras  y 
orgías.  Se  recordà  d’un  qu’havía  conegut  en 
un  café  una  tarda  d’hivern  aixuta  y  freda  y 
que  alegrament  li  contà  sa  feyna  en  aquells 
días.  La  seva  mestressa,  la  senyora  a  la  qui 
ell  servia,  havia  fundat  ab  altras  cinch  ami- 
gas  una  missa  negra  setmanal.  Cada  dime¬ 
cres  se’n  anava  en  cotxe  a  una  casa  isolada, 
al  mitj  del  camp,  en  plenas  aforas.  Allí  acu- 
dían  sas  amigas,  y  mentres  els  seus  cotxers 
las  bescantavan  desde’ls  pescants,  ellas  en 
cambras  misteriosas  e  ignoradas  dansavan 
dansas  bojas  y  secretas,  y  oficiavan  en  rojos 
altars.  Y  devegadas,  a  n’aquellas  missas  in¬ 
fernals  en  las  que’s  bevia  sanch  y  fel  y  llà" 
grimas,  hi  conduhian  verges  de  quinze  anys, 
que  al  eixirne  tenian  els  ulls  nimbats  de 
morat,  com  els  arbres  en  certas  postas  de  sol. 

Recordava  aixó  en  Pere  Serra,  quan  senti 

que  una  mà  s’apoyava  en  sa  espaltlla.  Era 
una  mà  d’ella.  Se  miraren  en  profond  silenci 
llarga  estona,  com  temerosos  de  dir  lo  que 
volian  abdós  y  abdós  desitjavan.  Ell  estava 
segur  de  que  aquella  dona  desitjava  son  cos 
y  l’esperava;  ho  coneixia  en  el  mirar  lasciu 
d'aquells  ulls  negres  y  en  el  gest  magnífich 
d’aquella  boca.  Era  una  hermosa  dona;  sa 
figura  recordava  la  de  las  cortisanas  atenien- 
cas;  son  pit  fort  y  nu  semblava  invertida  rosa 
blanca  quina  tija  era’l  coll... 

Ella  fou  la  primera  d’enrahonar.  De  sa 
boca  adorable  comensaren  a  surtir  paraulas 
com  surt  l’aygua  de  las  fonts,  seguidament, 
suau,  ab  etern  ritme.  Li  preguntà  mil  de¬ 
talls,  quí  era,  qué  feya,  qué  esperava,  cóm 
pensava  viure  y  quina  vida  havia  fet  avans; 
li  preguntà  si  aymava  y  pretenia,  si  tenia 
dona  ab  qui  somniar  o  a  qui  besar,  y,  tenint- 
la,  si  l’aymava  o  solzament  la  volia  per  son 
cos,  per  sas  caricias  o  per  sas  estrambóticas 
ideas.  Ell  a  tot  contestà,  e  ignocentment  li 
digué  la  veritat;  ni  una  mentida  eixi  dels  seus 
llabis  esblanquehits  per  la  passió  febrosa 
que  neixía  en  sa  carn  y  en  sa  sanch,  en  son 
cor  y  en  son  cervell. 

Aquella  dona  ab  sas  preguntas  claras  y 
atrevidas  li  semblava  diabòlica,  peró  esplèn¬ 
dida.  Era  l’ultim  rebrot  d’una  familia,  era 
flor  de  luxuria,  hereva  de  mil  passions  vo- 
luptuosas.  A  una  gran  elegancia  unia  un  cos 
ardent,  y  aquell  cos  ardent  tancava  un’àni- 
ma  malalta  y  decadenta.  En  ella  finían  una 
familia  y  una  rassa,  familia  adinerada  y  ras- 
sa  artista.  De  sa  mare  havia  heretat  la  ele¬ 
gancia  y  la  flebesa,  de  son  pare  las  passions 
y’is  diners.  Al  extremat  misticisme  matern 
s’havia  unit  la  sensualitat  inmensa  de  son 
pare,  y  per’xó  ella  era  misticament  carnal. 
S'havia  casat  als  divuyt  anys,  y  als  vint  ja 
era  viuda.  El  seu  espós  havia  mort  després 
d’ubriaganta  agonia;  son  cos,  feble  com  el 
de  las  flors,  no  havia  pogut  resistir  las  ansias 
sensualment  bojas  d’ella.  Com  moren  las 
onas  en  las  rocas,  cayent  sobre  ellas  suau¬ 
ment  després  de  la  topada,  aixis  son  cos  mo¬ 
ri  sobre’l  cos  voluptuós  de  sa  muller.  Y 
aquesta,  un  cop  mort,  trobantlo  hermós  en 
sa  palidesa  de  cadavre,  se  llensà  sobre  d’ell 
y’l  besa  en  els  llabis  morats  y  sense  vida, 
mentres  els  grochs  ciris  tremolavan  de  por  y 
de  temensa.  Era  un  sacrilegi,  ho  comprenia, 


peró  aquells  llabis,  ja  sense  desitjós,  li  feyan 
recordar  tots  els  plahers  gaudits  en  dos  anys, 
com  els  frets  días  hivernals  fan  recordar  l’es¬ 
tiu.  Comprenia  que  allò  havia  sigut  profana¬ 
ció,  violació,  pecat,  peró  al  ensemps  havia 
sigut  delicia  inexplicable  aquell  counubi  de 
carn  morta  y  carn  viva.  Com  al  capvespre’s 
barrejan  la  fosca  y  la  claror,  en  el  silenci  té- 
trich  de  la  cambra  hont  els  ciris  cremavan 
grogament,  els  impulsos  de  la  sanch  se  ba¬ 
rrejaren  ab  els  recorts  de  l’última  ranera  de 
l’agonia. 

A  la  gran  sala  la  dansa  continuava;  las  pa- 
rellas,  confosas,  s’entregavan  a  las  vivas  ca- 
dencias  de  la  orquesta  com  s’entregan  al  vent 
las  fullas  mortas.  Era  una  alegria  triomfal; 
tot  era  festa  y  somriures;  els  vells  quadros 
patinats  pel  temps,  contemplantho,  somnia- 
vanabelssigles  soterratsy  abelsantichs  abats 
y  damiselas.  A  la  tribuna'ls  sorolls  de  la  or¬ 
questa  hi  arribavan  sordament,  com  els  lleus 
trons  a  dintre  las  cambras  ben  tancadas.  Allí 
tot  era  repòs,  y’is  bells  mobles  permaneixian 
impassibles  donchs  sas  ànimas  senzillas  y 
femeninas  no  arribavan  a  capir  la  dolcesa  del 
bressarse  al  compàs  d’aquellas  cadencias, 
mentres  somniavan  ab  las  actrius  de  cabells 
rojos  que  sobre’ls  seus  germans  escatian 
d’art  y  d’afeccions  ab  els  seus  autors  favo¬ 
rits,  com  antichs  lluytadcrs  al  eixir  dels 
circhs  del  seus  ensomnis. 

Y  en  Pere  Serra  sentia  vora  seu  el  cos 
uberrim  de  la  dona  ardenta,  de  la  refinada 
passional,  del  símbol  luxuriós  per  excelen- 
cia,  de  la  flor  lasciva,  del  capoll  de  pecat,  del 
vici  viu;  sentia  vora  seu  el  cos  magnifich  de 
bellesa  clàssica,  y’is  dos  ulls  qu’eran  dos 
pous  de  miradas,  y’l  nas  com  dit  de  tisica,  y 
la  boca  com  badat  llombrigol;  sentia  al  seu 
costat  un  cos  viciós,  desitjós  de  fruhiry  d’en- 
tregarse,  de  riure  bojament  y  de  rendirse.  Y 
pel  seu  cap  febrós  passà  tota  sa  historia,  y 
contemplà  la  teoria  sagrada  del  seus  somnis 
que  arribava  per  fi  al  temple  ansiat.  Tot  son 
afany  d’idili  y  de  novela,  d’aventurasy  amor, 
anava  a  realisarse,  finalment!... 

Y  quan,  ja  abrassats,  anavan  a  entrar  en 
la  noble  arcoba  dels  barons,  las  parellas  de- 
sitjosas  d’ayre  y  frescor  invadiren  bojament 
la  tribuna,  impedint  l’idili  voluptuós,  l’aven¬ 
tura  somniada  y  desitjada. 

Claudi  Comabella. 

A  llunyas  terras  fuig  la  Jovenesa 
las  alas  extenent:  demunt  la  boyra, 
sa  dalla  branda  la  Tardor  marcida 
segant  cabells  y  fullas. 

Dolsos  esplets  primaverenchs,  ohiume. 
|Qué  tristos  ara  os  veig  y  qu’enganyosos! 

De  la  groga  Tardo  a  qui  menyspreuhareu 
guaytéu  l’aspra  revenjal 

Y  vosaltres,  companys  qui  foreu  joves 
y  aymavau  l’alegria,  no  adonantvos 
dels  vents  de  la  Tardor  que’l  bosch  assecan 
dels  vint  anys  jovenívols; 

Vosaltres  qui  de  murta  coronareu 
de  las  hetayras  las  aymadas  testas, 
besant  llurs  bocas  rojas  quan  glatian 
obertas  de  luxuria; 

Vosaltres  qui  ab  la  pensa  enterbolida 
heu  guaytat  somrihent  dintre  las  copas 
del  vi  revifador  lo  nota  bàquica 

que  bull  con  sanch  novella; 

Vosaltres,  héroes  forts  d’altas  nissagas 
qui  dels  reys  barbres  vils  esclaus  ne  fereu 
y  devant  las  mercès  de  Roma  augusta 
d'ergull  vos  estremireu, 

Com  cau  giravoltant  del  sech  brancatje 
d'encartronadas  fullas  groguench  núvol, 
així  ara  llensaréu  per  vostra  via 
grapats  d’ilusions  mortas. 

Allunyéu  de  la  pensa  las  miradas 
de  las  verges  cercant  dins  horts  flayrosos 
rosas  pera  embaumar  llurs  cabelleras 
que’l  pur  oreig  esbulla. 

Oblideu,  com  recorts  que’ls  anys  mustigan, 
veus  qu’omplenar  podrían  la  deu  màgica 


que  abeura  als  grans  poetas  y  als  grans  músichs 
si  vivas  retornessin... 

Aymadas  veus  que’l  dols  secret  clohían 
d’obrir  dels  mons  daurats  las  portas  blavas, 
mons  hont  florí  a’l  bes,  alè  de  Venus, 
d’Eros  queixa  somortal 

]Oh  vell  Anacreó,  deixam  ta  lira, 
que  la  meva  vibrar  no  pot  suaral 
En  sas  cordas  torsadas,  la  mà  trémola 
gemechs  tan  sols  hi  troba. 

Y  jo  voldria  encara  ab  las  despullas 
dels  boschs  de  nostras  vidas  que’s  marceixen, 
teixir  d’antichs  recorts  una  corona, 
ramell  de  perpetuinas. 

Corona  que  ab  clarors  de  llarch  crepuscle 
illuminés  nostra  esblaymada  posta 
quan  las  Parcas  el  fil  de  nostra  vida 
ab  mà  segura  tallin; 

Quan  bramuli  Plutó  dessota  terra 
y’l  vell  barquer  d’esblanquehida  barba 
solcant  las  ayguas  de  la  Estigia’ns  dugui 
al  regne  de  las  ombras... 

Mes  debadas  daleixo:  com  boyrinas 
qu’Helios  dispersa  ab  sos  torrents  de  flama, 
així  la  Mort  la  remembransa  allunya 
de  nostras  horas  bellas. 

Bolvas  som!  Acotém  la  testa  blanca 
y  guaytém  a  la  Terra  que’ns  estima 
y  vers  son  sí’ns  atràu.  Ella  perdura. 

La  Jovenesa  es  folla. 

Geroni  Zanne 

PINTURA 

Exposició  Nonell. 

Pochs  artistas  hi  hà  que  com  en  Nonell  ha¬ 
gin  estat  tan  combatuts,  si  bé  privadament  y 
no  en  públich,  perque  en  Nonell  ha  sigut 
innovador  en  aquesta  terra,  y  la  ignorància, 
qu’odia  als  innovadors,  es  no  obstant  amiga 
d'espatarrar  a  la  menestralalla,  loquelogra 
fent  veure  que  mira  ab  bons  ulls  lo  que  a 
n’ella  la  esvera  y  li  dona  neguit. 

D’en  Nonell  s’ha  dit  tot;  s’ha  dit  que  no 
sabia  dibuixar,  que  ve  a  ésser  com  dir  que 
no  coneix  las  lleys  de  la  rima  un  poeta  que  no 
tracta  de  fer  versos;  s’ha  dit  que  no  sentia’l 
color,  qu’era  extravagant,  qu’era  monoton... 
y  pera  dirho  tot,  se’l  ha  criticat  per  la  seva 
persistència  en  fer  gitanas  y  gent  pobre,  com 
si  l’artista  no  tingués  el  dret  de  sentir  lo  que 
volgués,  y  com  si  hi  hagués  en  aquest  pais 
altra  cosa  de  caràcter:  aquest,  el  pais  clas- 
sich  de  la  xaronería  y  del  pauperisme  perfu¬ 
mat  o  recubert  de  crostas,  que  pel  cas  es 
igual. 

Val  a  dir  que  l’animadversió  qu’en  Nonell 
hagi  despertat  entre’ls  comptats  que  tenen  la 
bona  fe  d’ocuparse  d’art  aquí,  malgrat  sigui 
pera  reventar  tot  lo  que  aspiri  a  quelcom 
d’elevat  per  sobre  del  nivell  general,  té  una 
excusa,  no  molt  artística  però  si  molt  barce¬ 
lonina:  en  Nonell  es  antipàtich.  Y  ho  es  per¬ 
que,  revolucionaria  com  es  la  seva  ànima,  té 
una  rialleta  sarcàstica  pera  cada  una  de  las 
vulgaritas  elevadas  al  trono  del  geni  per 
las  llumaneras  del  terrer;  té  una  frase  fiblanta 
pera  cada  patum,  un  gest  de  despreci  pera  cada 
mitjania  presumptuosa.  Senyor,  Deu  nostre! 
Això  es  pecat  mortal  en  la  terra  dels  intangi¬ 
bles!...  Y  a  més — donchs  ells  ho  diuhen  deu 
ésser  cert — l’antipatia  d'una  persona  resta 
qualitats  de  bondat  a  l’obra...  Es  molt  ca¬ 
talana...  de  l’actual  època  del  esclavatje 
aquesta  manera  de  concebir! 

Quan  s’ha  agafat  la  ploma  ab  l’intent  d’ala- 
barlo,  se  l'ha  calificat  de  poeta  de  lo  negre, 
de  pintor  de  lo  trist.  S’ha  volgut  dir  ab  això 
que’l  decadentisme  l’havia  subjugat,  qu’era 
un  fugitiu  de  la  vida,  un  aymador  de  la  ne¬ 
gació.  Aqueixas  apreciacions  son  fillas  del 
concepte  equivocat  que  del  pessimisme’s  té 
per  la  majoria.  Hi  hà  un  desconeixement  ab¬ 
solut  de  la  lley  del  contrast.  S’ignora  que, 
quant  més  s’estima  la  vida,  més  sensaciona  lo 
que  la  nega;  no’s  vol  recordar  que  qui  més 
parla  de  mals  y  s’atura  a  analisarlos  es  preci¬ 
sament  el  metje,  perque  vol  curarlos;  no’s  té 
present  que’l  pessimisme  que  porta  l’agror  a 
dintre  de  tot,  s’exteriorisa  generalment  ab  la 
rialla,  es  humorista  per  exelencia,  moqueur , 
burleta;  y  que’l  que  marxa  per  la  vida  com 
per  un  camí  de  flors,  ab  l’ànima  alegra  y  de- [ 
sitjosa  de  plahers,  s’atura  sovint  devant  de  lo 


lleig,  de  lo  innoble,  de  lo  fastigós,  y  ho  se 
nyala...  pera  que  sigui  tret  y  allunyat. 

Es  aquest  el  Nonell  tal  com  jo’l  sento. 

Las  gitanas  posan  ab  el  cap  cot,  aclapara- 
das,  aixafadas  com  per  una  maledicció  pe¬ 
sant  sobre  llur  rassa;  traspúan  llurs  vestits  y 
carnaduras,  misèria,  ronya,  y  mesquinesa 
d’esperit.  Hi  hà  dintre  d’aquells  caps  tempes- 
tas  d’imaginació  meridional,  peró  dels  ulls 
d’aquells  cranis  no’n  eixirà  ni  un  sol  esgiiart 
cap  al  esdevenir,  cap  a  la  llum  indecisa  de  lo 
Anhelat...  iVoléu  cant  més  hermós  a  la  vida? 
?No  vos  fa  fredat  contemplar  la  baixa  huma¬ 
nitat,  las  despullas  de  lo  qu’existeix  per  inèr¬ 
cia,  sense  cap  forsa  interna  qu’ho  impulsi  y 
sostingui?  Donchs,  caminéu  endevant. 

El  quadro  d’en  Xíró. 

Si  no  coneguéssim  a  n’en  Xiró  per  son 
primer  quadro  Fantasia  Nietzscheana,  de  qui¬ 
na  empenta  sols  els  migrats  poden  dubtarne, 
el  coneixeriam  pel  que  ab  el  títul  La  mort  del 
Sol  ha  exposat  a  ca’n  Parés;  y’l  coneixeriam 
com  a  artista  de  valua  y  com  a  profond  pen¬ 
sador,  si  cal  afegir  aixó  un  cop  dit  qu’es  un 
artista. 

En  Xiró  ha  progressat.  Tal  es  la  impressió 
que  n’he  tret  de  la  visió  de  son  darrer  qua¬ 
dro  en  lo  referent  a  la  tècnica.  Mellor  pera 
ell,  donchs  aixó  li  facilitarà'l  trevall  d'exte- 
riorisació  de  sas  concepcions.  No  per  aixó 
val  als  meus  ulls  més  de  lo  que  ja  valia.  La 
concepció  de  la  Mort  del  Sol  es  pera  mi  tan 
gran  com  la  de  la  Fantasia:  si  a  primera- 
vista  pot  no  semblar  aixís,  es  degut  a  la  gran¬ 
diositat  del  títul  de  sa  segona  obra. 

El  sol  a  la  posta,  mort  de  sa  pròpia  mà; 
las  ombras  de  la  nit  envoltant  la  lluna  galo¬ 
pant  per  l’espay  anant  vers  ell.  Ab  la  mort 
de  la  llum  pren  forma  tot  lo  desagradable  de 
la  vida.  Heusaquí  en  síntesis  l’ànima  del 
quadro.  Hi  hà  molt  y  molt  més  dintre  d’ell, 
que  sols  en  ell  pot  llegirse,  que  no  es  possi¬ 
ble  exteriorisar  ab  la  ploma,  y  precisament 
per  aixó  té  rahó  d’ésser  el  quadro:  perque 
transmet  determinadas  sensacions  del  do¬ 
mini  de  la  pintura. 

En  Xiró  no  ha  demostrat  ab  son  quadro 
ésser  solzament  pintor,  sinó  adhuch  tenir 
gran  cultura.  Es  un  plaher,  rara  avis ,  poder 
dir  aixó:  es  un  verdader  plaher.  Tant  de  bo 
fos  un  exemple  a  seguir  per  molts! 


4 


JOVENTUT 


747 


EN  TIÓ 

VII 


Quan  va  surtir  de  la  presó,  la  seva  dona 
l’esperava.  Entraren  a  vila  de  nit.  Durant  tot 
el  cami,  tot  just  si  en  Tió  va  dir  dugas  pa- 
raulas.  Se’n  anaren  a  casa  seva  y’s  ficaren  al 
llit,  y  després  d’estimarse,  dormiren  un  son 
dols,  com  de  molt  temps  no  havian  pogut 
trencar.  Semblava  com  si  no  hagués  passat 
res  en  el  curs  de  la  seva  vida;  ans  els  sem¬ 
blava  que  aquesta  s’havia  endolsit. 

Al  demati,  quan  se  llevaren,  en  Tió  corre- 
gué  a  la  finestra,  guaytà  al  poble,  del  que’s 
veyan  las  teuladas,  y  somrigué  ab  un  somrís 
irónich,  d’aquells  qu’amagan  una  cosa  em¬ 
però  advertint  que  no  trigarà  gayre  a  ésser 
mostrada  y  que’ns  sorpendrà.  Després  clo¬ 
gué’l  puny  y  l’allargà  cap  al  poble,  com  si’l 
volgués  deixar  caure  y  esmicolarho  tot...  Y 
surti  cap  a  la  pedrera  a  cercar  feyna. 

Tres  dias  feya  que  hi  trevallava.  A  la  nit 
del  tercer  no  volgué  ficarse  al  llit  pretextant 
qu’havia  de  surtir;  y  malgrat  el  fret,  obri  la 
finestra  de  bat  a  bat.  Feya  lluna:  una  lluna 
freda  que  s’extenia  sobre  las  teuladas  pro¬ 
jectant  negras  ombras,  y  sobre  la  badia  fent 
cabrejar  las  ayguas  y  llumenant  els  vaixells 
que’s  gronxavan  al  pes  de  sas  arboladurasin- 
trincadas. 


DE  LA  CAR 

Seguint  ma  via  pels  carrers  d’un  poble, 
veig  la  finestra  d’un  casal  runat, 
miro  vers  dintre,  y  al  demunt  d’un  moble 
veig  una  imatje  de  Jesús  clavat. 

Sobre  una  caixa,  agenollada,  besa 
una  velleta  del  Sant  Cristo’l  front; 
cuydant  al  fill  de  sas  entranyas  resa: 
sens  ell  iqué  fora,  tota  sola  al  món? 

Un  vas  ple  d’oli  hont  una  llantia  sura 
deixa  la  cambra  que  impressiona’ls  cors: 
es  el  crepuscle  d'una  nit  futura 
plena  d’angunias,  de  sospirs,  de  plors. 


De  colzes  a  la  finestra,  restà  forsa  estona 
guaytant  el  paisatje  ab  ulls  feréstechs.  De 
sobte  s’aixecà,  y  extenent  els  dos  punys,  més 
descomunals  que  may,  com  inflats  per  tot  el 
seu  odi,  cridà: 

— Brètols,  brètols,  brètols!!... — 

Y  na  Maria  que  restava  allà,  en  una  cadi¬ 
ra,  embolcallada  en  una  manta,  li  digué  ai- 
xecantse  esverada: 

— Beneyt  Tió...  Maria  de  Deu!...  Ets  be- 
neyt,  Tió!  — 

Y  en  Tió’s  va  girar  sobtat  cap  a  n’ella,  de 
la  que  no’s  recordava,  y  se  la  guaytà  com  qui 
per  primera  vegada  veu  una  cosa  sorpre- 
nenta.  Pel  seu  front  passà  la  idea  de  la  presó 
altra  volta:  d’una  presó  quin  mal  consistia 
en  estar  separat  d’ella,  de  na  Maria... 

Hi  hagué  un  moment  de  silenci;  després 
ell  se  passà  las  mans  per  la  cara,  se  las  ficà 
a  las  butxacas,  prengué  l’ayre  tranquil  de 
sempre  y  murmurà,  mirant  al  poble  y  des¬ 
prés  a  n’ella: 

— No  t’ho  agrahiràn  pas  els  brètols! 

— <>A  mi  agrahir?  {Qué  agrahir  a  mi?  Be¬ 
neyt  Tió! 

— No’ t’ho  agrahiràn  pas  els  brètols!  — 

Y  en  Tió’s  guaylava  a  la  seva  dona  fixa¬ 
ment.  De  sobte  s’abalansà  vers  ella,  la  pren¬ 
gué  en  sos  brassos,  la  petonejà  fort,  ben  fort, 
y  arrencant  un  gros  plor,  un  plor  com  may 
en  sa  vida  llevat  de  quan  era  criatura  havia 
arrencat,  digué  sanglotant: 

— Redeu,  Marío,  si  no  t’estimés  tant!!... — 

F.  Pujulà  y  Vallés 


D’UN  BOHEMI 

Vull  allunyarme,  pro’l  misteri’m  crida; 
plora  la  mare  y’l  seu  fill  també. 

Sembla  que’s  diguin:  iSi  tu  perts  la  vida, 
ab  tu  la  vida  jo  també  perdré.* 

Vaig  allunyantme  capficat  y  ab  pena 
del  tétrich  quadro  qu’he  tingut  devant, 
y  ab  el  misteri  que  ma  testa  omplena 
fujo  del  poble  emocionat,  pensant: 

Quí  sab  si’ls  ayres  de  llunyanas  terras 
han  fet  que  creixi  d’aquell  sér  el  mall 
Tal  volta’l  pes  de  malehidas  guerras 
han  sigut  causa  d’eix  moment  fatal!.  . 

Joan  Mercader  y  Vives 

EL  BORRATXO 

Las  ombras  del  capvespre  comensavan  a 
invadir  l’estret  carreró;  el  sol,  anant  cap  a  la 
posta,  llumenava  dèbilment  las  torratxas 
y’is  terrats;  el  cel,  tenyit  de  carmí,  semblava 
encendres.  Las  sirenas  de  las  fàbricas  vehi- 
nas,  ab  to  estrident,  acabavan  de  dar  la 
senya  de  plegar,  y  l'atabaladora  remor  de 
la  fàbrica  de  filats  y’is  cops  de  mall  de  la 
fundició  pararen  a  un  mateix  temps.  Y  l’es¬ 
tret  carreró,  poch  avans  quiet  y  solitari, ’s 
veya  invadit  d’homes  que  vomitats  per  aque- 
llas  fàbricas  anavan  carrer  amunt  uns,  y 
carer  avall  altres,  deturantse’ls  més  canso- 
ners  en  la  propera  taberna. 


La  Encarnació,  amagada  darrera  la  cor¬ 
tina  del  balcó,  tristament  ho  contemplava. 
Havia  vist  a  son  pare  surtir  del  taller,  anar- 
sen  ab  sos  companys  de  cada  tarda  y  en- 
cauharse  en  la  taberna  del  cap  d’avall  del 
carreró.  Y’l  cor  li  pantejà  ab  forsa,  li  espur¬ 
nejaren  els  ulls,  y  dugas  llàgrimas  molt 
grossas  rodolaren  per  sas  molsudas  galto- 
nas.  Sos  prechs  no  havian  servit  de  res. 
Com  cada  vetlla  son  pare  havia  anat  a  la  ta¬ 
berna.  Y  seguit,  seguit,  son  cervell  s'endinzà 
en  pensaments  tristos.  Mentres  havia  viscut 
sa  mare,  son  pare  no  s’havia  deixat  guiar 
pels  companys,  y  si  alguna  volta  anava  ab 
ells  a  la  taberna  era  pera  eixirne  prompte. 
Mes,  desde  que  sa  mare  era  morta,  hi 
anava  cada  vetlla  y  no’n  surtía  fins  que’l 
vi  li  havia  trastornat  el  cervell,  y  mol- 
tas  voltas  fins  que  l’en  treyan.  A  sa  filla  no 
la  escoltava,  ni  la  creya,  ni  la  temia;  y  ella 
patia  y  plorava. 

Aquella  vetlla  la  Encarnació  va  estarse  al 
balcó  fins  tart.  Apoyada  de  brassos  a  la  ba¬ 
rana,  acaronat  son  rostre  pel  bes  suau  del 
ayret  qu’anava  accentuantse  més  com  més 
la  vetlla  avensava,  rumiava  cóm  trobar  el 
medi  d’alleugerir  sas  penas;  y  després  de 
molt  pensar,  sols  un  ne  trobà  dé  rahonable: 
ell!...  Peró  aquest  la  espantava. 

Ab  tot,  sentia  son  cor  inclinat  vers  aquell 
home  que  la  perseguia  constantment  ab  mi- 
radas  de  foch,  ab  parauletas  amorosas;  sen¬ 
tia  que  una  forsa  extranya  l’atreya  cap  a 


n 'ell  y  li  feya  escoltar,  seriosa  per  primera 
volta,  aquellas  paraulas  que  may  havia  tro¬ 
bat  escayentas  en  boca  de  cap  home  perque 
cap  las  hi  havia  ditas  ab  tanta  dolcesa ; 
sentia’l  desitj  de  tornar  a  conversar  ab  e//, 
com  la  primera  volta  que’s  vegeren...  Y  aixis 
pensant,  mirava  fixament  al  carrer,  cap  a  la 
propera  cantonada,  desd’hont  ell  la  esguar¬ 
dava  cada  vetlla. 

En  tant  la  fosca  de  la  nit  regnava  en 
l’estret  carreró,  y  la  feble  y  oscilanta  claror 
dels  fanals  la  omplia  d’ombras  belluga- 
dissas,  A  la  taberna  d’enfront  havian  tret 
dugas  taulas  al  carrer,  y  bon  nombre  de 
concurrents  las  rodejavan  fent  la  manilla  y 
buydant  gots  de  vi  y  d’ayguardent.  Els  de  la 
carnicería  de  més  avall,  havent  endressat 
la  tenda,  reposavan  asseguts  al  peu  de  la 
porta,  y  la  vida  y  animació  renaixian  per  tot 
arreu. 

Desde  son  balcó,  la  pobreta  Encarnació  ho 
contemplava,  y  cada  un  dels  tranzeunts  que 
venint  del  cap  d’avall  del  carreró  passava  pel 
devant  de  casa  seva,  li  semblava  qu’era  ell , 
y  a  cada  un  rebia  una  nova  decepció. 

Tot  d’una  son  cor  sotraquejà  sorollós,  y’is 
ulls  li  espurnejaren.  L’havia  vist:  era  ell 
qu’avensava  calmosament  carrer  amunt,  ab 
els  ulls  fits  en  son  balcó.  Era  ell,  si,  era  ell; 
no  hi  havia  dubte. 


Ab  quin  pas  més  lleuger  caminava  la  En¬ 
carnació  pera  fugir  prompte  de  las  miradas 
dels  botiguerets  vehins,  que,  tot  prenent  la 
fresca,  escorcollavan  fins  el  més  petit  movi¬ 
ment  del  infelis  que  passava! 

Quan  hagué  trencat  de  carrer,  respirà; 
mirà  endarrera,  y  sos  ullets  blaus  se  troba¬ 
ren  ab  els  d 'ell.  que  la  seguia;  y  roja  y  aver- 
gonyida,  segui  carrer  amunt,  fins  a  la  font. 

— Noya — senti  qu’ell  li  deya  baixet,  bai- 
xet,  tot  apropàntseli.  Més  ella  no  contestà. 

— Encarnació! — feu  ell  altra  volta,  en  tant 
qu’ella  tornava  a  empendre’l  camí  de  casa 
seva. 

— Senyoreta — digué  ell.  alashoras:  —  Fas- 
sim  l’obsequi  d’ohirme  un  moment. 

-ijo? 

— Si,  senyoreta. 

— Digui  —  respongué  ella  sens  aturarse  — 
digui. 

— Vosté  ja  sab  qui  soch  jo,  {no  es  cert? 

— Tant  com  saber  qui  es  vosté... 

— {Peró’m  recorda? 

— Sí,  senyor. 

— Donchs  ja  veu — digué  ell  posàntseli  al 
costat — que  no  fa  pas  quatre  días  que  la  co- 
nech.  Desd’aquella  tarda  que  la  vaig  veure  a 
casa  d’aquell  amich  meu...  {recorda? 

— Recordo...  sí. 

— Donchs,  desd’aquella  tarda,  no  sé  qu’es 
lo  que’m  passa  que...  No  sé  cóm  dirli... 
Sempre  més  la  he  -tinguda  fixament  dintre 
del  cervell.  {M’entén,  Encarnació? — 

Y,  aixó  dihentli,  se  la  mirava  fixament, 
com  escorcollant  en  el  rostre  d’ella  l’efecte 
qu’havian  de  produhirli  aquellas  paraulas. 

— Digui m:  {vosté  s’ha  recordat  tant  de  mi? — 

La  Encarnació  baixà’ls  ulls,  mirant  fixa¬ 
ment  a  terra,  y  la  rojor  li  pujà  novament  al 
rostre.  Y  tant  com  se’n  havia  recordat! 

^{Qué’m  contesta? 

— {Qué  Vol  que  li  digui? 

— Escoltim.  No  es  sols  el  pensar  contínua¬ 
ment  en  vosté  lo  que’m  martiritza,  no,  sinó 
que...  {no  s’enfadarà?...  Sento  que  la  es¬ 
timo! 

i 

— {A  mP — feu  ella,  reprimint  la  rialleta  de 
goig  que  anava  a  eixirli  als  llabis. 

— Si,  bojament,  ab  una  estimació  que  may 
havia  sentit  per  ningú.  Encarnació,  escoltim. 
Jo  a  vosté  no  la  estimo  lo  mateix  que’ls  al¬ 
tres  homes  estiman  a  las  altras  donas.  La 
estimo  perque  la  conech,  y  sé  qui  es... 
{Qué’m  contesta? 

— {Qué  haig  de  contestar,  pobra  de  mi! 

— {Y  no  ha  sentit  per  mi  cap  simpatia? 

— Els  homes...  son  tan  falsos...  tots  els 
homes!... 

— Li  juro,  li  juro  per  lo  que  vulgui! 

— Si  es... — «Si  es  aixis,  soch  seva»,  ana¬ 
va  per  dir  ella  seguint  els  impulsos  de  son 
cor;  mes  n©  acabà.  Sos  ulls  havían  ovirat 
un  home  que,  descrivint  enormes  esses  y  en¬ 
sopegant  a  cada  pas,  caminava  carrer  amunt; 
y  abaixant  el  cap,  ab  els  ulls  plens  de  llàgri- 
mas,  la  pobrissona  Encarnació  fugi  avergo- 
nyida.  Era  son  pare. 

— Encarnació!  — li  cridà’l  jove. 

— Deixim,  deixim! — respongué,  allunyantse 
y  plorant,  desesperada. 


En  tant,  el  borratxo  seguia  carrer  amunt, 
ensopegant  a  cada  pas,  tambalejantse  des- 
compassadament,  amenassant  irat  a  la  canalla, 
que  rihent  y  atormentantlo’l  seguian;  aven- 
sava  malehint  y  parlant  en  alta  veu,  posantse 
bé  la  gorra  que  li  queya  cap  endevant  ta- 
pantli’ls  ulls.  Y’is  vehins,  desde’l  peu  de  sas 
botigas,  se’l  contemplavan  ab  estúpida  mi¬ 
rada  y  la  rialleta  als  llabis. 

Tot  d’una’l  borratxo  ensopegà,  y  donant 
dos  o  tres  passos  llarchs,  caygué  sobre  las 
duras  pedras  del  carrer,  tot  recargolantse, 
mentres  que  per  sa  boca  surtía  la  vinassa, 
espessa,  tufosa. 

—  Reyna!  —  cridà  una  vehina,  acudinthi 
pressosa. 

— {Qui  es? — preguntà  e//,  que  s’hi  havia 
atansat. 

—  Un  borratxo — respongué  un  altre. 

— {Un  borratxo? 

— Y  quin  cop  de  cap  ha  pegatl — seguia 
dihent  la  vehina. 

— {No  es  en  Quim? 

—{Qui? 

— {El  pare  de  la  del  tercer  pis? 

— {Qui  es? — preguntavan  encara. 

—Res,  un  borratxo. — 

Y’is  vehins,  després  de  miràrsel  compas¬ 
sius,  escupian  y  s’allunyavan. 


Jaume  Aymà  y  Ayala 

FILOSOFÍAS  EN  VERS 


Al  meu  distingit  a?nich  t inteligent  escriptor  Frederich 
Pujulà  y  Vallés. 

I 

Un  amich 

Els  amichs  que  jo  tinch  vaig  volè  un  día 
contarlos  d’un  a  un  y  ferne  tria; 
però  quina  no  fou  la  meva  pena 
quan  vegi  qu’entre  tots  sols  ne  tenia 
dotze  vegadas  menys  que  una  dotzena! 

Sols  un  d’entre  tots  ells  vaig  reconeixe 
qu’era  un  verdadé  amich:  un  que  no’m  deixa 
y  procura  per  mi,  un  que  m’anima 
en  la  vida  ascendent.  El  vaig  coneixe 
el  día  que  vaig  neixe. 

Que  m’estima 

bé  ho  sé  bé  prou;  no  cal  pas  que  m’ho  diga 
que  com  ell  no  tindré  ni  amich  ni  amiga. 

Aquest  company  fidel  que  may  me  deix 
{sabéu  quin  amich  es?  Soch  jo  mateix. 

II 

Experiència 

Ab  un  vell  l’altre  día  conversava. 

Atent  y  respectuós  jo  m'escoltava 
son  eloqüent  discurs  ab  gran  paciència. 

El  pobre  home’s  queixava 


NOVAS 

Han  triomfat  set  regionalistas  en  las  elec¬ 
cions  municipals  celebradas  el  passat  diu¬ 
menge. 

Els  republicans  lerrouxistas  se  vantan 
d’haver  obtingut  ells  la  gran  victorià  perque 
han  tret  més  regidors.  Fa  pena  verdadera- 
ment  veure  l’esperit  de  partit  tan  entronisat 
en  aqueixa  lluyta  per’assolir  els  alts  llochs  de 
la  casa  comunal,  a  quina  autonomia  ja  aten¬ 
ta  tot  aquell  que  hi  entri  ab  color  politich, 
desvirtuant  son  únich  caràcter  de  represen¬ 
tant  de  la  ciutat. 

Deixant  això  de  banda,  lo  cert  es  qu’en  las 
eleccions  de  diumenge  no  han  triomfat  els 
republicans:  ha  triomfat  en  Lerroux.  El  gran 
remat,  tan  inconscient  com  obedient,  no  ha 
fet  més  que  aplegarse  a  la  veu  del  pastor. 
No  s’han  acoblat  pas  las  pobras  ovellas 
per’assolir  la  vera  república,  sinó  pera  que 
tingués  la  satisfacció  de  recomptar  sas  exis- 
tencias  aqueix  gran  mercader  en  llana. 


de  que  als  joves  ens  manca  la  experiencia. 

— Si  durant  vostra  vida  sapiguessiu 
del  modo  qu’heu  d’obrar,  y  sempre  obréssiu 
posant  un  xich  de  compte  en  fer  las  cosas, 
no  os  punxaríau  quan  cullir  volguéssiu 
del  jardí  de  la  vida  algunas  rosas. 

No  creguéu  que  las  penas  qu’he  passadas 
las  tornés  a  passar,  si  las  anyadas 
que  com  un  fardo  a  sobre  meu  tragino 
me  tornessin  la  edat  d’altras  diadas... — 

Aixi  opinava’l  vell,  y  aixi  jo  opino: 
sols  que  no  entench  ni  he  pogut  may  entendre 
per  qué  l’home  caduch  no  vol  compendre 
que’l  tenir  experiencia  molt  ens  costa 
y  de  res  ens  serveix,  puig  l’hem  d’apendre 
quan  ja’l  sol  de  la  vida  va  a  la  posta. 

III 

El  difunt 

— Quan  la  Ciència  hi  ha  fet  tots  els  possibles, 
a  la  mà  del  Destí  s’ha  de  deixar. 

{Creyéu  potser  qu’han  d’ésser  infalibles 
els  medis  de  que’m  valch  pera  curar? 

El  malalt  se’ns  ha  mort.  No’ns  hem  de  planye 
perque  sobtadament  aixís  ens  deixa. 

Aquest  es  son  destí  o  sa  sort  extranya... 

— {Pro  de  qué  ha  mort,  doctor? 

— Del  mal  de  neixe  — 

Xavier  de  Zengotita. 


Peró’ls  rabadans  (planyém  a  las  ovellas) 
qu’en  el  pastor  hi  veuhen  un  tirà,  conspiran; 
y’l  pastor,  qu’encara  se  sent  amo  d’un  remat 
que  veya  del  tot  seu,  no  deixa  d’alarmarse 
trobantlo  un  xich  mermat. 

En  Lerroux,  pera  evitar  la  desbandada  que 
tart  o  dejorn  s’iniciarà  francament,  sembla 
que  apela  a  la  política  revolucionaria,  qu’es 
la  que  li  ha  dat  més  bon  resultat.  Fins  se’ns 
diu  que  l’endemà  de  las  eleccions,  a  la  «Fra¬ 
ternitat  Republicana»  manifestà  que  un  altre 
cop  ja  no  seria  qüestió  d’elegir  elj  com  ara, 
dictatorialment,  uns  candidats  pera  menarlos 
al  municipi,  sinó  pera  menarlos  dreturera- 
ment  a  la  revolució,  seguits  de  tot  el  poble. 
Aixís  pretén  eniluhernar  per  més  temps  als 
babaus  que’s  creuhen  tenir  sanch  guerrera. 
Els  anomena  exèrcit  pera  que  s’oblidin  de 
que  son  ovellas  y  continuhint  formant  remat. 

La  historia  contemporània  y  la  senzilla 
observació’ns  diuhen  prou  qu’en  un  poble 
desnaturalisat  y  desviat  com  en  gran  part  es 
el  nostre,  essent  buydas  las  prédicas  qu’es- 
colta  y  falsos  els  ideals  que  se  li  inculcan,  el 

ver  esperit  revolucionari  no  existeix.  Y  en 
Lerroux,  inconsistent  com  a  sociólech  y  com 
a  republicà  (per  més  que  sigui  ell  y  no'l  be- 
neyt  d’en  Salmerón  el  jefe  único ),  serà  ende¬ 
rrocat  o  caurà  naturalment  de  son  pedestal. 
Y  prou  farà'l  gran  pastor  si  pot  anar  a  cam- 
pàrsela  lluny  d’aqui  fent  de  rabadà  d’altres 
remats. 


Deya  La  Renaixensa : 

Lo  regidor  electe  senyor  Nello  ha  dirigit  un  remitit 
à  diferents  periódichs  locals  anunciant  que  ab  tot  y 
haver  resultat  triomfant  en  las  eleccions  municipals 
d’ahir,  no  pendra  possessió  de  son  lloch  al  Ajuntament. 

Se  creu  qu’entre  los  proclamats  en  la  candidatura 
autoritaria  d’en  Lerroux  encara  hi  haurà  algunas  altras 
personas  ab  prou  dignitat  pera  renunciar  lo  càrrech. 

Es  opinió  general  en  los  círcols  politichs  de  Barce¬ 
lona,  que’ls  candidats  lerrouxistas  que  ahir  triomfaren 
entraran  al  municipi  bastant  quebrantats  per  lo  vici 
d’origen  de  sa  proclamació. 

Es  clar  que  sí! 


La  Tribuna ,  orgue  d’en  Canalejas  a  Barce¬ 
lona,  no  sab  per  quínas  mars  navega.  Del  re¬ 
sultat  de  las  eleccions,  favorable  als  republi¬ 
cans,  ne  deduheix  que  la  democràcia  lleva 
venta  ja. 

;Qué’n  dirà  d’aixó’l  monàrquich  Canalejas, 
y  cóm  pot  sostenirho  la  mateixa  Tribuna , 
que  altras  vegadas  ha  dat  probas  de  bon  sen¬ 
tit  fent  consideracions  sobre  las  formas  de 
govern?  Per  aquest  cami  guanyarém  els  que 
de  govern  no’n  voldriam  de  cap  mena. 

Vaja,  senyors  de  La  Tribuna:  s’ha  de  con¬ 
fessar  qu’en  Canalejas  n’es  d’espabilat,  y 
qu’ls  deixa  molt  enrera,  perque  segons  sem¬ 
bla,  vostès  encara  son  republicans,  y  aixo  es 
una  antigalla  que  no  deu  tolerar  el  joven  (!) 
ex-ministro.  Vull  dir  el  Lerroux  de  la  mo¬ 
narquia. 

iQu’en  Canalejas  té  més  talent  y  es  més 
ilustrat,  y  no  passan  per  que  se’l  compari  ab 
en  Lacandro?  Donchs  tampoch  nosaltres  hi 
passém  per  lo  de  que  la  democràcia  porti 
ventatja  quan  s’elevan  els  homes  que  la 
prostituheixen. 

Ho  dihém  per  la  democràcia  catalana,  que 
no’n  coneixém  d’altra;  perque  en  tot  cas,  la 
d’aqueixos  senyors  serà  una  democràcia  cas¬ 
tellana  importada. 

Las  historias  ne  parlan  bé  prou  de  La  m- 
vasión  de  los  bàrbar  os,  y  fins  en  Moreno  Car- 
bonero’n  va  pintar  un  quadro. 

Eran  gent  que,  segons  els  romans,  bevían 
els  orins  dels  cavalls.  Per  lo  demés  eran  molt 
demócratas. 

A  València,  en  las  darreras  eleccions,  han 
triomfat  el  blasquistas.  L’orgue  dels  soria- 
nistas,  El  Radical ,  ab  lletja  parlaria,  califica 
lo  ocorregut  de  victorià  de  los  ladrones  del 
sufragio. 

Ladrones  ó  no  ladrones ,  de  lo  que’s  tracta 
entre’ls  moros  de  València  es  de  que  ha 
guanyat  la  kabila  contraria,  com  aqui  a  Bar¬ 
celona  ha  guanyat  el  remat.  Digas  moros, 
digas  moltons:  peró  no  diguis  democràcia. 


El  divendres  de  la  setmana  passada,  el 
mestre  Crickboom  inaugurà  en  el  teatre 
Principal  la  temporada  de  concerts,  ab  el 
concurs  del  jove  pianista  Jean  Du  Chastain. 

El  mestre  Crickboom  dirigi  la  Sinfonia 
Italiana  de  Mendelsshon,  la  Obertura  de  San¬ 
cho,  comèdia  lirica  de  Jacques  Dalcroze,  el 
Preludi  de  Lohengrin  de  YVagner  y  la  Rap¬ 
sòdia  noruega  de  Lalo. 

No  fou  del  tot  justa  la  execució  de  la  Sin¬ 
fonia  Italiana  (res  tenim  que  dir  de  sa  inter¬ 
pretació),  notantse  algunas  faltas  de  compe¬ 
netració  entre’l  metall  y  la  corda  y  la  fusta, 
peró  las  demés  composicions  orquestals  ob¬ 
tingueren  excelent  execució.  La  Obertura  de 
Sancho  es  una  notable  pàgina  descriptiva, 
de  linias  melódicas  ben  dibuixadas,  de  ca¬ 
ràcter  marcadament  cómich  (suposém  qu’es 
inspirada  per  l’ilustre  Sancho  Panza  de  Cer- 
vantes),  escrita  ab  gran  coneixement  dels 
efectes  orquestals  y  ab  desinvoltura  inne¬ 
gable. 

El  Preludi  de  Lohengrin  meresqué,  per  la 
seriosa  y  acabada  interpretació  de  que  fou 
objecte,  ls  honors  de  la  repetició,  y’l  mestre 
Crickboom  fou  festejat  ab  grans  y  justos 
aplaudiments. 

En  Du  Chastain  es  un  distingit  pianista, 
potser  no  segur  encara  de  sí  mateix,  peró  de 
brillant  pervindre  a  judicar  per  las  probas 
de  son  talent  que’ns  donà  en  la  sessió  musi¬ 
cal  passada.  Si  en  el  Concertstüch  de  Robert 
Schumann  no’ns  demostrà  del  tot  sas  quali¬ 
tats  artisticas,  en  la  tocata  y  fuga  d’orga  de 
Bach,  transcrita  pera  piano  per  Ferruccio 
B.  Busoni,  y  en  el  Nocturn  en  re  bemol  de 
Chopin,  se'ns  presentà  com  un  mestre,  tant 
per  lo  que  respecta  a  la  execució  com  a  la  in¬ 
terpretació.  Agilitat,  forsa  y  pulcritut  en- 
semps  que  bon  gust,  sentiment  y  serietat,  son 
las  qualitats  que  més  devém  alabar  en  el  no¬ 
table  pianista  francès. 

El  públich  l’aplaudí  ab  entusiasme. 


Ab  el  títul  de  Schola  Orpheonica  s  ha 
constituhit  una  nova  societat  de  concerts  vo¬ 
cals,  dirigida  pel  conegut  mestre  Arthur 
Marcet. 

La  nova  societat  que,  per  lo  que  sembla, 
es  una  ampliació  de  la  nomenada  Ars  Cho- 
rum,  donà  son  primer  concert  el  dissapte 
passat,  en  el  local  propi,  carrer  de  Mendi- 
zàbal. 

S’executaren  composicions  de  Gevaert, 
Morera,  Josephon,  Marcet,  Nicolau,  Men- 
delsshon,  Vives  y  Frank.  El  mestre  Marcet 
y’isorfeonistasforen  molt  aplaudits.  A  aquells 
aplaudiments  hi  unim  el  nostre,  desitjant  a 
la  novella  entitat  choral  tota  mena  de  pros¬ 
peritats,  a  fi  de  que  resulti  profitosa  pera  la 
cultura  musical  barcelonina. 


Publicacions  rebudas: 

Jochs  Florals  del  Canigó. — Recort  dels 
Jochs  Florals  de  Barcelona  de  1902,  suspesos 
per  l’autoritat  militar  el  dia  4  de  maig  y  ce 
lebrats  el  dia  1 1  de  novembre  a  Sant  Martí 
de  Canigó.  Preciós  llibret  que’ls  mantene- 
dors  dels  Jochs  Florals  de  1902  han  fet  im¬ 
primir  en  obsequi  a  las  personas  que  volgue¬ 
ren  pendre  part  en  la  suscripció  iniciada 
pera  refer  als  jochs  Florals  els  diners  gas¬ 
tats  inútilment  en  els  preparatius  de  la  festa 
suspesa  a  Barcelona.  Conté  l’acta  de  la  festa, 
el  discurs  del  bisbe  de  Perpinyà  M.  Carsela- 


de  du  Pont,  el  discurs  del  mantenedor  en 
Joseph  M.a  Roca,  el  de  la  reyna  de  la  festa, 
el  del  mantenedor  en  Mariàn  Vayreda,  y 
l’hermosissim  y  entusiasta  de!  president  en 
Francesch  Matheu.  En  el  volum  hi  figuran 
dugas  hermosas  vistas,  una  interior  y  l’altra 
exterior,  de  l’abadia  de  Sant  Màrtí  de  Cani¬ 
gó,  alberch  que  fou  de  nostres  Jochs  Florals, 
qu’en  son  recinte’s  celebraren;  fora  d’Espa¬ 
nya,  si,  ja  que  aixís  ho  volian  las  mal  acon- 
selladas  autoritats:  peró  dintre  de  Catalunya. 

Infancia:  Métndo  completo  de  lectura. — Ru- 
dimentos  de  derecho. — Aquestas  dugas  obras, 
la  primera  formant  el  segón  volúm  del  mè¬ 
tode  de  lectura,  y  la  segona  un  excelent  ex¬ 
tracte  de  totas  las  brancas  del  Dret,  degudas 
a  la  ploma  del  professor  normal  de  Gerona 
en  Joseph  Dalmau  y  Carles,  se  recomanan 
pera  la  ensenyansa  en  els  colegis  ahont  se 
parla  castellà;  eslàn  fetas  obehint  a  las  més 
avensadas  conclusions  pedagógicas.  Preu,  10 
pessetas  cada  una. 

Silabari  català,  per  Pompeu  Fabra,  publi¬ 
cat  per  «L’Avenç».  Aquest  silabari,  compler- 
tissim  en  comparació  dels  castellans  que  co¬ 
rren,  deu  ésser  passat  pels  noys  simultània¬ 
ment  ab  el  Primer  llibre  de  lectura  del  mateix 
autor.  Preu,  2  pessetas. 

Fidel  Giró,  impressor. —  Carrer  de  València,  233 


JOVENTUT 

SETMANARI  CATALANISTA 

Els  trevalls  se  publican  baix  la  exclusiva  responsabilitat  de  sos 
autors. 

No  s’admeten  els  que  no  sían  inèdits. 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 

PREUS  DE  SUSCRIPCIÓ 


CATALUNYA:  Un  any . 8  Pessetas. 

»  Mitj  any . 4’ 50  » 

»  Trimestre . 2 '25  » 

ALTRAS  REGIONS  D’ESPANYA:  Un  any..  .  9 

EXTRANGER:  Un  any . 10  Franchs. 

Número  corrent. . . . 20  Cèntims. 

>  atrassat,  ab  folletins . 40  » 

»  »  sense  folletins . 25  » 

El  número  corrent  no’s  ven  sense  folletins. 


Redacció  y  Administració: 

Plassa  del  Teatre,  6,  entressol. 


NÚMERO  CORRENT . 20  CÈNTIMS. 

»  ATRASSATl  AB  FOLLETINS .  .  40  » 

»  »  SENSE  FOLLETINS.  25  » 


SUMARI: 

Lluyta,  per  F.  Pujulà  y  Vallés.— El  Musardo,  per  Joa¬ 
quim  Pla.— El  carro  dels  bohemis,  per  I.  Soler  y 
Escofet.— Els  mendicants,  per  Lluis  Salvador  y  Sa¬ 
rró.— Teatres,  per  Emili  Tintorer.— Novembre,  per 
E.  Verhaeren,  traducció  de  E.  Guanyabéns.— El  nou 
municipi  barceloní,  per  Trinitat  Monegal.  —  Cara¬ 
mella,  per  Jacobus  Sabartés.— Notas  bibliogràficas, 
per  Geroni  Zanné. — La  mort  de  la  Mixa,  per  Alfons 
Trinxet.— Novas. 

FOLLETI: 

MARINES  Y  BOSCATJES,  per  Joaquim  Ruyra.  — 
Plech  43. 

MÉS  ENLLA  DE  LAS  FORSAS ,  per  Bjornstjerne 
Bjornson  — Traducció  catalana. — Plech  17. 


LLUYTA 

A  mida  que  l’estat  de  conciencia  apareix 
y  aumenta  en  un  individuu,  aquest  se  va 
allunyant  de  la  lluyta. 

La  lluyta  ha  sigut  sempre  patrimoni  dels 
inferiors.  Se  lluyta  perque  es  necessari  vèn¬ 
cer;  donchs,  qui  té  necessitat  de  vèncer,  no 
ha  pas  vensut.  Per  la  opinió  dels  altres  o  per 
la  seva  mateixa  opinió  —  lo  qu’es  pitjor  — 
ocupa  encara  un  grahó  sobre’l  qual  n’hi  hà 
d’altres  que  li  precisa  assolir. 

Las  antigas  humanitats  lluytavan  com  las 
actuals.  La  forsa  era’l  principi  regulador  de 
la  existència  com  ho  es  avuy  dia.  La  patria 
— vida  del  conjunt, — la  familia,  l’individuu, 


en  la  forsa  s’han  apoyat  y  s’apoyan  pera  sub¬ 
sistir,  inferiors  com  som,  entre  la  gran  tem¬ 
pesta  d’altras  existencias  que  també  volen 
assolir  grahons  y  defensar  els  que  ocupan. 
La  lluyta  per  la  existència:  heusaqui’l  dogma, 
anticientífich,  brutal;  frase  que  vol  dir  una 
cosa  y  se  n’hi  fa  dir  un’altra  tota  diferenta: 
dogma  a  la  fí.La  forsa:  heusaqui’l  medi  pera 
sostindrela  a  tort  y  a  dret. 

El  múscul  s’ha  cultivat  y’s  cultiva  no  pera 
armonisar  el  cos — menssana  in  corporesano , — 
sinó  pera  desplegarlo  contra’l  rostre  del  vehí 
y  desfigurarlo  d’un  cop  de  puny;  perque  hi 
hà  l’odi  de  las  personalitats,  de  las  formas 
definidas  y  propias,  y  perque  es  concepció  de 
sér  inferior  la  de  que  un  cambi  de  forma 
traumàtich  inferiorisa.  Atavisme  dels  Judicis 
de  Deu,  avuy;  divinisació  de  las  Forsas  Ma¬ 
terials,  en  temps  pagans. 

Ab  tot,  hi  ha  hagut  un  descens.  Avans  la 
forsa’s  tenia, ’s  cultivava  y  s’adorava  pera’l 
servey  del  Jo.  Avuy  la  forsa  no’s  té:’s  com¬ 
pra;  y  si’s  té,  es  pera  véndrela  y  posaria  al 
servey  d’altri.  Una  màgica  combinació  de 
sofismas  sobre'l  valor,  moneda ,  ha  posat  en 
mans  dels  més  febles — son  els  menos — la 
forsa,  que  una  sorprenenta  regressió  en  la 
dignitat  humana  ha  fet  que’ls  forts  els  hi  je- 
quissin.  Y — oh  talent  dels  inventors  dels  so¬ 
fismas! — la  forsa  dels  forts  es  empleada  pera 
dominar  als  mateixos  forlsl  Ha  sigut  neces- 

sari  un  gran  coneixement  de  la  bestiesa  hu¬ 
mana  pera  cóncebir  sembjant  organisació. 
La  lley  de  la  gravetat  eliminant  la  lley  de  la 
gravetat!  El  problema’s  resol  per  medi  de 
la  balansa...  <da  de  la  Justícia?  Sí,  la  de  la 
Justícia,  hm  teoria’l  problema  està  resolt, 
perque  la  Justícia  té  també  un  sabre  pera  es- 
capsar  tot  alló  que  sobri.  En  teoria  l’equili¬ 
bri  es  absolut;  no  s’admeten  las  tornas... 
però  s’hi  torna  a  fer  de  torna ,  perque  ella  es 
l’alegria  de  la  vida,  lo  desigual,  lo  variat,  la 
quintaessencia  de  la  naturalesa. 

Mes,  si  en  teoria  un  pes  elimina  un  altre 
pes  per  medi  de  la  balansa,  en  la  pràctica, 
qu’es  el  diccionari  complert  de  las  teorias — 
cal  sols  saberhi  llegir — pesos  y  balansa  gra- 
vitan  sobre  la  terra.  Es  debadas  que’l  sabre 
escapsi  y  la  forsa  afegeixi:  la  terra  es  flonja  y 
tot  s’enfonzarà  cercant  el  centre;  tot ,  pesos  y 
balansa,  sabre  y  controleurs.  D’aquesta  po- 
dridura,  la  terra  sempre  espléndida’n  sa¬ 
brà  llevar  fresca  llevor.  Tot  en  el  món  es  fey- 
na  llarga:  centenars  de  sigles  s’ha  passat  la 
humanitat  fentse  fems. 

La  joventut,  qu’entre  sas  molt  bonas  qua¬ 
litats  té’l  gran  defecte  d’entusiasmarse  a 
priori — defecte  peculiar  de  las  massas — ayma 
la  lluyta  perque  ella  té  dibuix  d’heroich.  La 
primera  volada  es  lluytadora  per  essencia. 
Lluytas  son  els  jochs  dels  infants,  fins  aquells 
que  menys  ho  semblan.  Las  nenas  que  jugan 
a  senyoras  y  minyonas  no  fan,  al  donarse’l 
grahó ,  sinó  posarse  en  ordre  de  combat. 

En  el  tecnicisme  de  bon  to  no  s’usa  may 
la  paraula  lluytar.  D’aquest  fet  brutal  se’n  diu 
obrirse  pas.  Y  obrirse  pas  consisteix  en 
aixamplarse  de  colzes  per’aparentar  més  vo¬ 
lum  del  que  realment  se  té,  y  fer  escorre 
avant  el  cos,  ben  prim,  forsas  vegadas,  pel 
canal  obert  entre  la  massa.  La  finalitat  de 
aquesta  marxa  gimnàstica  no  es  altra  que’l 
tros  de  pa.  Hi  hà  qui  opina  qu’ho  es  la  glò¬ 
ria;  pero  estém  avisats  de  que  la  glòria  es 
cosa  cotisable. 

Pera  entregarse  en  cos  y  ànima  a  la  tasca 
d’obrirse  pas,  es  necessari  un  despreci  gran 
de  l'as  propias  forsas  y  de  la  pròpia  dignitat, 
que  permeti  en  cas  de  fracàs  donarse  per  ven- 
sut  ab  indiferència.  Es  necessari,  adhuch,  un 
gran  rebaixament  moral,  donchs  la  lluyta  va 
acompanyada  de  fregadissas  de  pit  y  colzes 
no  pas  higienisats,  y  cap  persona  neta  y  pul i- 


da  ayma  refregarse  ab  pollosos.  Es  necessa¬ 
ri  àixís  mateix  una  gran  insensibilitat,  donchs 
un  sol  crit  de  joya  o  de  dolor  crida  l'atenció 
sobre’l  lluytador,  y  ésser  el  centre  de  las  mi- 
radas  de  la  massa,  que  també  vol  obrirse 
pas,  equival  a  ésser  el  centre  dels  punys,  y 
en  aquest  cas  ve  alló  del  desfigurament  del 
rostre,  de  la  pèrdua  de  personalitat  formal ,  y 
ja  no  hi  hà  obertura  possible.  Ab  el  nas  sag¬ 
nant  un  lluytador  dels  que  s’obren  pas,  està 
als  últims  compassos.  En  l’esquifit  teatre 
de  sa  lluyta  tràgich-cómich-famolenca.  li  es 
arribat  el  moment  d’arriar  teló. 

Y’l  conscient  repugna  tot  aixó.  Té  sas  for¬ 
sas,  grans  o  petitas,  qu’aixó  es  lo  de  menys, 
perfectament  amidadap,  arrodonidas,  y  las 
cuyda,  las  estima,  las  venera,  las  idolatra  so¬ 
bre  l’ara  de  la  seva  personalitat;  y  a  sos  peus 
hi  sacrifica  de  tot,  menys  vida,  ni  pròpia  ni 
d’altri.  La  sola  idea  d’un  contacte  forà,’l  con- 
mou,  l’atemoritza.  De  clova  pròpia  y  defini¬ 
da,  y  sensible  com  el  caragol,  el  conscient 
també  ha  tractat  d’obrirse  pas,  també  ha  si¬ 
gut  lluytador — equí  no  ha  sigut  jove? — mes 
al  sentir  sobre  sas  antenas  el  contacte  impur 
de  la  massa,  s’ha  arreplegat  dintre  sa  clova  a 
meditar,  a  purgarse  de  las  impuresas  fora- 
nas,  a  tonisar  sa  epidermis  conmoguda. 

Y  i ay !  es  en  aquesta  situació  que  pereix 
esclafat  per  la  pota  d’un  cavall,  per  la  roda 
d’un  carro— no  tots  els  conscients  saben  ni 
poden  escullir  el  lloch  de  refugi, — o  bastone¬ 
jat  pel  primer  vianant  barroher,  d’aquells 
que,  tot  fent  sa  via,  van  colpejant  las  tijas  de 
las  flors  y  picant  de  peus — ^ressabis? — pera 
esverar  als  gats  que  troban. 

Mes,  si  no  pereix,  de  sas  meditacions  ne 
treu  "gran  such.  De  moment  un  odi  mortal 
per  la  lluyta  forana,  y  un  amor  ple  per  la 
lluyta  interna.  Gran,  com  tot  conscient  per 
petitas  que  siguin  sas  forsas,  no  vol  ésser  sal- 
timbanquis  mercenari;  la  lluyta  la  vol  a  dins 
d’ell  mateix  pera  ésser,  ensemps  que  pro  y 
contra,  ’l  teatre  de  la  lluyta. 

Meditant,  ha  elaborat  la  bíblica  frase 
«guanyaràs  el  pa  ab  la  suhor  del  teu  rostre», 
y  l’ha  convertida  en  la  següent:  «no’t  farà  pro¬ 
fit  a  tu  mateix ,  sinó  la  col  que  tu  mateix  ha¬ 
gis  cullida.»  Y  ha  girat  el  pensament  vers  la 
naturalesa;  y  s’ha  vist  a  ell  mateix  darrera  de 
l’arada  grabant  solchs  sobre  la  terra — es- 
culptura  sublim! — s’ha  vist  en  contacte  ab 

els  elements,  esperant  fervent  els  núvols 
prenyats  d’aygua,  llensant  com  el  manà  so¬ 
bre  la  terra  l’atapahída  llevor  luxuriosa  de 
suchs,  fent  verdejar  las  ermas  planas,  esmi¬ 
colant  els  roquers,  fent  caure’ls  truyts  ma¬ 
durs  y  sentintse  regalimar  pels  llabis  sa  esen- 
cia  saborosa.  S’ha  vist  aclaparat  dessota’l 
núvol  negre  pïetórich  de  metralla,  s’ha  vist 
rendit  de  fadiga  d’acariciar  terras  ingratas,  y 
ha  sentit  cóm  a  vora  seu  els  elements  tots 
prenían  forma, ’s  personalisavan,  bategavan 
com  a  vers  sers.  Y  ha  sentit  qu’arreu  glatia 
la  vida  al  seu  entorn,  y  ha  aymat  aquesta 
mena  de  lluyta  de  la  que,  quan  se’n  surt  vic¬ 
toriós,  es  quan  s’ha  donat  la  vida  al  comba¬ 
tent,  de  la  que  quan  se’n  surt  guanyador,  es 
quan  s’ha  fet  produhir  a  lo  altre. 

Y’l  conscient  ha  volgut  eixir  de  sa  clova,  y 
al  ovirar  la  terra  tota  murada,  voltada  de  ta- 
pias  y  espins.artificials,  s’ha  reclòs  altra  vol¬ 
ta  ab  més  fel  en  son  sí,  y  s’ha  entregat  a 
l’auto  agricultura.  Ha  anat  llevant  d’un  a  un 
els  rochs  del  seu  cervell;  ha  planat  son  espe¬ 
rit  com  femella  en  zel  pera  rebre  sobre  ell  la 
fecondadora  pluja  dels  genials;  ha  extés  so¬ 
bre  ell  la  macissa  llevor  de  la  rebeldia... 

En  l’Arcadia  felis  del  interior ,  el  conscient 
llevora,  llevora,  esperant  la  fructificació.  Ni 
una  sola  de  sas  antenas  veurà  la  llum  del  día, 
com  no  sigui  pera  dur  el  compàs  al  himne  de 
la  revolució. 


EL  MUSARDO 

A  mà  esquerra,  un  xiquet  després  del  hos¬ 
tal  de  '.a  República,  en  la  carretera  de  Gi¬ 
rona  a  Banvolas,  s’ovira  un  poblet  negrench, 
mitj  amagat  en  el  racer  d’una  montanya  ru- 
blerta  de  verdor.  Las  casas  del  poblet  son 
d’aqueix  color  terrós  de  las  pedras  envelli- 
das,  y’is  teulats,  bruts  y  descuydats,  amagan 
llur  brutícia  entre  alts  roures  y  grossas  alzi- 
nas,  que  s’enfilan  per  la  montanya. 

Per  demunt  d’aquellas  construccions  róne- 
gas  s’alsa’l  cloquer  no  acabat  de  la  iglesia, 
ensenyant  sas  petitas  campanas,  que  dugas 
vegadas  al  dia,  tocant  a  oració,  escampan  el 
seu  esmortuhit  so  per  la  vall  condormida. 

Un  camí  vorejat  de  verdissas  emblanqui- 


das  per  la  pols  de  la  carretera,  uneix  aquesta 
ab  el  poblet,  a  quina  entrada  hi  hà  una  bassa 
d’aygua  bruta  y  empestada,  en  que  s’hi  cap- 
bussan  una  munió  d’ànechs  ganduls  y  gallo- 
fos  qu’ofegan  ab  son  mach ,  mach,  el  cant  ves¬ 
pertí  de  las  granotas,  y  en  las  horas  del  sol  el 
de  las  cigalas. 

Després,  a  abdós  costats,  deu  o  dotze  ca¬ 
sas  vellas  forman  un  carrer  silenciós  y 
trist.  En  ell  s’hi  veuhen  dos  o  tres  carros 
sense  llurs  cavallerías,  entre  pilots_.de  fems  y 
escorxas  de  melons  y  cindrias;  alguna  qu’al- 
tra  vella  tafanera  ab  el  nas  a  la  porta  y  es- 
perantne  un’altra  pera  fer  un  rail;  y,  barre- 
jantse  per  tot,  algunas  dotzenas  de  gallinas, 
pollastres  y  ànechs,  que  picotejan  els  fems, 
se  revolcan  per  la  palla,  pujan  a  las  baranas 
dels  carros  y  barrejan  llur  cridòria  ab  els  bu¬ 
fets  dels  porchs,  que  tancats  a  la  cort  o  lliu¬ 
res  pels  carrers,  menjan  las  escorxas  y’is 
aglans  ab  llorda  fruhició. 

Lo  demés  resta  silenciós.  De  tant  en  tant, 
el  sotraqueig  d’una  carreta  de  bous  y  la  veu 
aspra  del  ganyà  que  la  mena,  la  remor  d’una 
propenca  sinia,  la  cansó  llunyana  d’algún 
pagés  o’l  lladrar,  llunyà  també,  d’un  gos,  son 
las  únicas  remors  que  interrompen  la  calma 
d’aquella  naturalesa  salvatje  y  bruta,  feconda 
y  grandiosa. 

Al  ferse  fosch,  all ó  s’anima  un  xich.  Dugas 
o  tres  carretas  de  bous  se’n  tornan  a  llur  casal, 
algún  pagés  ab  el  tràmech,  la  podadora  o  la 
fanga.  s’acull  a  llur  casa,  y  la  campana  pe¬ 
tita  de  la  iglesia  envia  son  ressó  molt  lluny, 
omplenant  d’armonia  la  vall,  que  llumenada 
per  la  rojor  del  sol  ponent,  va  cubrintse  de 
boyra. 

En  aquell  poblet  tothóm  vos  hauria  dit 
quí  era’l  saludador.  Tenia  sa  casa  enfront 
de  la  esglesia,  y  tenia  per  pastor  al  Musardo. 

El  Musardo  era  alt,  gros,  d’uns  cinquanta 
anys,  ab  una  cara  ferrenya  que  feya  por,  ab 
un  parlar  rogallós,  y  un  mirar  que  denotava 
un  fondo  dolent. 

Portava  uns  pantalons  de  vellut  apedassats 
del  assiento  v  dels  genolls,  ab  uns  punts 
grossos  de  fil  blanch  sobre’l  vellut  d’un  color 
d’oli,  esblanquehit  per  l’us. 

Sa  camisa  de  quadros,  casi  sempre  des¬ 
feta,  posava  al  descubert  un  pit  vermellench, 
ab  uns  pels  llarchs,  blanchs  y  negres.  Sa  cama 

dreta,  ferida  quan  la  guerra  dels  carlins,  su¬ 
purava  una  matèria  grassa,  blanquinosa, 
que  formava  un  crostisser  en  el  que  hi  que¬ 
dava  enganxada  la  pelussera  del  entorn.  Sos 
ulls  petits  y  brillants  surtían  d’entre  unas 
pestanyas  pobladas  y  fondas,  vorejadas  pel 
cèrcol  vermell  de  la  mucosa  inflamada.  En 
son  cap,  poblat  de  cabells  llarchs,  grisos 
alguns,  blanquinosos  altres,  s’hi  amagava 
un  món  de  mengía;  y  tot  plegat,  deixava 
anar  un  baf  barreja  d’ayguardent,  suhor  y 
brutícia. 

Se  passava’l  día  al  bosch,  guardant  ovellas 
y  bous.  Arribada  la  nit,  després  d’haverse 
menjat  un  bon  plat  de  sopas  y  una  bullida 
de  cols  0  bròquil,  anava  a  dormir  a  la  pallis¬ 
sa,  ahont,  a  voltas,  hi  trobava  algún  pido- 
layre,  recullit  allí  si  era  nit  de  tempesta. 

La  pallissa  era  un  porxo  a  algunas  passas 
de  la  casa;  d’aquella  casa  de  pedra  negra  ab 
els  voltants  de  portas  y  finestras  emblanqui- 
nats;  ab  penjolls  de  blat  demoro  a  las  fines¬ 
tras  y  moltas  creus  de  palma  a  las  portas  pera 
fer  fugir  els  llamps. 

A  dintre  la  cuyna  s’hi  veya  una  taula 
tota  esberlada  ab  banchs  a  cada  costat  y 
un  porró  a  sobre;  uns  fogons  mitj  fets  malbé; 
uns  goigs  de  Sant  Silvestre  clavats  a  la  pa¬ 
ret;  y,  sobre  la  xemeneya  de  la  llar,  ab  llei- 
xas  de  mahó  y  posats  sobre  papers  verts,  fo¬ 
radats  y  formant  ondas,  hi  havia  una  dot¬ 
zena  de  plats  grochs,  un  llum  d’oli  rovellat 
y  un  ventall  tot  ple  de  cagaradas  de  mosca. 

Arribà'l  diumenge.  El  Musardo,  ab  ca¬ 
misa  neta,  espardenyas  novas  y  ’l  jech  a  la 
espatlla,  després  de  dinar,  poch  a  poquet  va 
enfilar  la  carretera  envers  l’hostal  de  la  Re¬ 
pública. 

Poch  1’  importava  la  calor  xafogosa  que 
queya  com  plom,  y  la  polsaguera  que  aixe¬ 
cava  ’l  cotxe  d’Olot  que  passà  llavoras,  y  las 
fondaladas  ombrívolas  y  verdencas  que  a 
cada  costat  de  la  carretera  ovirava.  Sa  deria 
era  anar  a  la  taberna,  beure  forsa,  aixó  sí, 
que  ningú  pogués  dir  qu’engolía  més  ay- 
guardent  que’l  Musardo. 

Y  arribà  polsós,  acalorat,  oubert  de  suhor 
malgrat  lo  curt  del  trajecte  que  degué  reco¬ 
rre.  S’assentà  en  un  banch  despintat,  apoyà 
’ls  brassos  sobre  una  taula  negrenca  y  esga- 
vellada  que  poch  a  poch  se  desfeya  no  po¬ 


dent  sòportar  el  pes  dels  anys,  y  demanà  un 
porró  de  vi. 

— Desseguida,  Musardo — feu  la  mestressa, 
una  dona  groixuda  y  petitona,  ab  els  bras¬ 
sos  arremangats  y  ab  un  devantal  ple  d’un- 
talls  y  brutícia. 

El  Musardo  omplenà  ’l  got,  begué  ’l  con¬ 
tingut  d’un  trago,  y’s  fregà  ’ls  llabis  ab  la 
mànega  de  la  camisa. 

— Conxo!  il·lem  pas  de  jugar  avuy? — feu 
el  Musardo  dirigintse  a  n’en  Piula  y  ’l  Cla¬ 
pat,  dos  pastors  dels  voltants,  companyons 
els  diumenges  del  Musardo  al  hostal. 

— Bony!  que  si— feu  en  Piula. — Llamp  me 
mati  ,  que’m  mori  per  fere  una  partida  al 
truch!  tu,  Clapat?  {Somhi? — 

Agafaren  els  tres  las  cartas,  y  jugaren 
llarga  estona,  envoltats  pels  carreters  qu’arri- 
bavan  al  hostal  pera  mullar  la  gorja,  seca  de 
la  calor  y  la  polsaguera  del  camí. 

— Mariona — feu  el  Musardo — portam  vi, 
que  m’afogui. 

— Conxo!  N’havéu  begut  sis  porrons.  Te¬ 
niu. — 

Y  continuaren  jugant,  bevent  sempre,  en¬ 
voltats  pels  carreters  que  bromejavan  ab  las 
jugadas,  respirant  tots  un  baf  de  vi  y  un  fum 
de  tabaco  dolent  y  agre  que  feya  tossir,  y  en¬ 
llumenats,  puig  ja’s  feya  tart,  per  la  groguen¬ 
ca  y  esmortuhida  claror  d’una  llumanera. 

El  Musardo  perdia.  A  cada  partida,  sos 
ulls  encesos  miravan  ab  més  rabia  al  Clapat, 
y  sas  dents  carrisquejavan  afogant  els  re- 
nechs  que  li  pujavan  a  la  gorja. 

Conxo!  El  Clapat,  aquell  malehit,  se  li  em¬ 
portava  ’ls  diners  de  la  setmana.  Ja  l’altre 
diumenge  anaren  a  cops  de  puny,  y  sort  del 
hostaler...  que  si  no...  jmala  negada!  Encara 
’s  recordava  ’l  Musardo  d’unas  batussas  qu’hi 
va  tenir,  un  cop  queabdós  foren  contractats 
en  una  masia  y  portaren  el  remat  al  Pirineu 
a  pasturar.  Li  duya  votada  de  temps,  y...  jma- 
lehitsiga!  se’n  recordaria. 

Tot  aixo  pensava  ’l  Musardo  ensemps  que 
acabava  ’ls  calers. 

Una  carta  caygué  de  las  mans  del  Clapat 
al  sol,  y  ’1  Musardo,  alsantse  irat,  donà  un 
cop  de  puny  a  la  taula,  llensà  un  renech  ab 
veu  fosca  y  alé  vinatós,  y  mastegà  algunas 
paraulotas. 

— Lladre!  Foscut  lladre!  Malehitsiga  la 
teva  sanch!...  Has  fet  trampas!... 

— iQui? — digué  ’l  Clapat. 

— Tu...  tu...  foscut  pillo!...  Pro...  pro  me 
la  pagaràs!  Vatúa!  me  la  pagaràsl  — 

Y  ’l  Musardo  s’abalansà  sobre  ’l  Clapat, 
tirant  per  terra  la  taula  desllorigada  y  vella, 
ab  trencadissa  de  porrons  y  gots.  S’hi  acostà, 
però  ’l  Clapat,  més  seré  que  son  adversari, 
li  donà  una  empenta  fentli  perdre  ’l  equilibri; 
y’l  Musardo  rodolà  per  terra. 

Llavors  vingué  ’l  escàndol.  El  Musardo 
s’aixecà  irat,  groch  com  la  cera,  posant  la 
mà  al  mànech  d'un  ganivet  que  portava  a  la 
faixa,  y  vomitant  insults  y  renechs. 

— Vatúa  Deu!  M’has  pegat...  però  ’t  ma¬ 
taré...  malehit  siga  la  sanch! — 

Els  carreters  el  deturaren,  l’hostaler  li  di¬ 
gué  que  a  casa  seva  no  volia  escàndol,  y  entre 
tots  el  tiraren  a  empentas  a  fora,  tot  espi- 
tregat,  brut  de  la  cayguda,  la  faixa  desfeta 
y  ’ls  ulls  brillants  com  de  fera  empresonada. 

Fora  del  hostal,  emprengué  d’esma  ’lcamí, 
arossegant  la  faixa  per  la  polsosa  carretera, 
fent  tintinas,  renegant  y  malehint  per  mil 
voltas  al  Clapat. 

Al  ésser  al  cap  d’avall  de  la  baixada  re¬ 
cordà  que  ’l  Clapat  li  havia  pegat,  recordà 
las  batussas  vora  aquell  ubach  del  Pirineu, 
y,  cego  de  rabia,  resolgué  aturarse  y  espe- 
rarlo,  que  poch  tardaria  a  dirigirse  a  la 
masia. 

Era  una  nit  fosca  del  mes  d’agost;  res 
s’ovirava  un  xiquet  lluny.  Dalt  del  cel,  els 
estels,  a  milers,  donavan  una  llum  tan  suau, 
que  no  arribava  a  fer  que’s  distingis  el  po- 
blet  ab  tot  y  no  ésser  més  que  a  dos  trets  de 
pedra.  Tot  estava  calmós.  El  torrent  qu'allà 
aprop  anguilejava  sobre  un  llit  de  pedras, 
produhia  un  murmuri  continuat.  Alguna  gra¬ 
nota  y  algún  grill  deixavan  anar  sas  cansons 
nocturnas.  Un  griso  que  venia  del  costat 
d’Olot  feya  fresca  la  vesprada.  Del  poblet 
pujava  una  remor  esmortuhida,  barreja  de 
bels  dels  xays,  de  grinyols  dels  forrellats, 
tancaments  de  portas  y  lladrar  de  gossos. 
Lluny,  carretera  enllà,  se  sentia’l  sotraqueig 
reposat  y  continuu  d’un  carro.  El  Musardo 
esperava  amagat  darrera  una  alzina,  dalt  del 
racer  de  la  carretera.  Res  li  parlava  a  n’el 
Musardo;  no’n  comprenia  res  d’aquella  ma¬ 
jestat  salvatje  en  que  semblava  dormir  la 


naturalesa,  torbat  son  cervell  pels  vapors  del 
vi  y  assedegat  pel  desitj  de  la  venjansa. 

Sos  ulls  petits  y  brillants  estavan  fixos 
dalt  de  la  pujada,  en  la  porta  del  hostal.  Per 
fi  feu  un  bot  y  somrigué.  Acabava  de  surtir 
del  hostal  el  Clapat,  que  s’anà  acostant.  Sols 
se  distingia  per  la  punta  del  cigarro  que  por¬ 
tava  ençés  y  que  a  cada  xuclada  enllumenava 
sos  llabis  grossos  y  molsuts  y  part  de  son 
nas  y  galtas. 

Ja  arribava  ahont  era  ’l  Musardo...  Ne 
passà  un  xich,  y  un  crit  esgarrifós  surti  de  la 
gorja  del  Clapat,  ensemps  que  son  cos  queya 
a  terra  sobre  un  munt  de  grava  de  la  carre¬ 
tera. 

El  Musardo,  lleuger  com  una  anguila,  ha¬ 
via  saltat  el  racer,  y  enfonzat  son  ganivet 
fins  al  puny  en  aquell  infelís,  per  la  esquena. 
Sos  llabis  s’obriren  pera  donar  pas  a  un  re- 
nech  que’s  barrejà  ab  el  crit  de  la  victima. 

— Vatúa!  {No  t’ho  deya?  Gran  lladre!  Ja 
me  las  pagas...  malehitsiga!  Vull  beurem  la 
teva  sanch!.. . — 

Y  mentres  tant  enfonzava  repetidament  la 
fulla  ampla  de  son  ganivet,  mullantse  las 
mans  en  la  sanch  tebia  y  lleficosa  que  rajava 
per  vint  feiidas. 

Y  ab  dalit  de  fera,  emborratxat  pel  crim 
que  cometia,  llensà  ’l  ganivet,  y  agafant  un 
roch  gros  del  munt  de  grava,  comensà  a  pi- 
carli  la  closca  fentli  trossos  els  ossos,  fins 
a  deixarlo  desfigurat  completament. 

Després  se’l  carregà  a  coll,  agafà  ’l  cami 
de  la  torrentera  y  arribà  al  single,  baix  del 
que  saltironejava’l  torrent  ajogassat.  Volgué 
estimbarlo,  mes,  borratxo  com  estava,  el  cap 
li  rodà,  perdé  sol...  y  dos  espetechs  terribles 
conmogueren  el  llit  de  roca  del  torrent.  L’un 
era  ’l,  que  produhia  ’l  cos  del  Clapat  al  caure 
a  l’aygua;  l’altre’l  que  produhia’l  cap  del 
Musardo  al  topar  ab  una  roca  punxaguda 
del  gorch. 

Moments  després  la  campana  petita  del 
cloquer  del  poble  tocava  las  deu,  y  un  carro 
passava  per  la  carretera,  ab  el  fanal  encés, 
escampant  una  llum  esmortuhida  y  feble; 
adormit  el  carreter  y  sotraquejant  el  carro, 
que  feya  via  acompassat  y  sense  pressa. 

Jqaquím  Pla 

EL  CARRO  DELS  BOHEMIS 

La  carretera  deserta  y  silenciosa,  de  sobte 
sembla  estremirse  de  llarch  a  llarch.  Es  que 
ha  sentit  quelcom  que  s’acosta  lentament, 
peresosament,  ab  passos  mesurats,  deixon- 
dintla  de  son  somni  enervador...  Y’l  soroll 
se  va  atansant,  sentintse  ja’ls  cops  sechs  y 
acompassats  d’unas  rodas  al  topar  ab  el  bas¬ 
timent  a  que  van  junyidas  com  si  tractessin 
de  desferse  d’aquell  jou  feixuch...  Y’l  carro 
de  bohemis,  deslluhit  y  ombrívol,  apareix  en 
un  dels  retorns  de  la  carretera,  sotraquejant, 
grinyolant,  com  plorant  la  dissort  dels  sers 
qu’en  son  si  aixopluga...  Y  avansa,  avansa 
lentament,  y’is  bohemis,  dintre  d’aquella 
casa  de  fusta,  cantan  una  cansó  grisa  apresa 


qui  sab  ahónt,  qu’entra  a  l’ànima,  d’un  ca- 
yent  melangiós,  d’un  ritme  lúgubre...  Y’l 
cavall  qu’arrossega’l  carro  ab  prou  feynas 
pot  tirar  de  tan  sech  y  esquàlit...  y  las  mans 
que  pel  finestró  del  devant  ixen  son  tan  pri- 
mas  y  desneridas,  qu’ab  prou  trevalls  poden 
aguantar  las  regnas...  Y’is  que  van  a  dins 
son  artistas,  artistas  de  cor  y  pensa  que  tan 
sols  aspiran  a  viure,  a  cambi  de  portar  un  bri 
de  poesia  als  pobles  ensopits  que  no  saben 
quina  cosa  es  el  goig  de  la  vida  lliure  y  cons¬ 
cient...  Y’l  carro  de  bohemis  avansa  per  la 
carretera  deserta  y  somniosa,  caminant  al 
etzar,  rodolant  a  la  ventura,  y’is  seus  cants 
inspirats  y  planyivols  se  van  perdent  en  la 
buydor  del  silenci... 

I.  Soler  y  Escofet 


ELS  MENDICANTS  , 

Fregantse  al  dematí  sas  mans  y  brassos 
ab  sarmentosas  fullas  de  vidauba, 
fentse  aixís  unas  llagas  passatjeras 
que  als  ulls  dels  altres  cuyda  de  mostrarlas; 
arrossegant  els  peus,  xarucb,  decrèpit, 
aparentment  tot  ell  plagat  de  nafras, 
y’l  gayato  de  freixa  a  la  ma  dreta, 
qu’esquiva  al  gos  que  per  instint  ja’l  lladra, 
recitant  la  cansó  de  temps  apresa, 
segueix  el  mendicant  casa  per  casa, 
amorrat,  com  l’infant  a  la  mamella, 
a  la  gran  deu  de  la  pietat  humana, 
que  pel  captayre  que  partit  sab  treuren, 
encar  que  a  gotas  sempiterna  raja. 

Al  seu  costat  camina  una  donota 
més  fastigosa  qu'ell,  espellifada; 
la  va  trobà  al  camí  fa  molt  pochs  días 
y,  enrahonant,  convingueren  acoblarse... 
fins  que  l’aburriment  o  las  rancunias 
del  ofià' ls  allunyin  l’un  del  altre. 

Ha  deixat  la  caseta  del  seu  poble, 
entafurat  al  cor  de  la  montanya, 
hont  hi  té’l  menester:  bon  xich  de  xeixa, 
quatre  fasols,  un  sach  ple  de  patatas, 
ordi,  tocino...  y  la  ventruda  gerra 
enterrada  en  cert  lloch  qu’ell  sab  hónt  para. 

Ja  ha  colgat  la  llevo  en  sas  dugas  feixas, 
y,  generosa  ab  ell  com  una  mare, 
la  natura  un  vestit  de  sa  neu  flonja 
hi  hà  extés,  salvant  el  gra  de  las  glassadas. 

De  tot  se’n  gaudirà  al  bon  temps,  quan  torni, 
ple’l  sarró  y  curulladas  las  butxacas. 

Cada  any  fa  igual.  Quan  Sant  Martí’s  despenja 
ab  las  primeras  neus,  y  arrossegantse 


la  boyra  espesa,  malcarada  y  trista, 
cubreix  aquellas  serras  solitarias, 
pren  comiat  dels  fills  y  de  la  dona, 
despenja’l  sach  de  un  clau,  la  porta  barra. 
Aquells,  per  ell  ensinistrats  de  sobras, 
per  altre  indret  també  van  a  la  capta. 

Quina  mirada  dona  de  despreci 
al  vell  pagés,  quan  al  cayent  de  tarda 
ve  del  tros,  pel  trevall  de  tot  el  dia 
aixafat,  y  ab  el  tràmech  a  la  espatlla! 

Y  quin  somrís  més  expressiu  dibuixan 
els  seus  llabis,  quan  plega  de  la  fàbrica 
la  professó  de  cossos  sechs,  anémichs, 
asfixiats  per  atmósferas  malsanasl... 

Pel  beure,  pel  menjar  y  pels  estalvis 
no’s  necessitan  pas  tantas  suhadas: 
ell  ja’n  té  prou  ab  son  posat  estúpit 
y’is  peus  de  montanyés  que  may  se  cansan. 

Quan  arriba  la  nit,  son  mantell  negre 
extenent  pels  turons  y  per  la  plana, 
y  quan  apar  que  vetllin  las  estrellas 
el  somni  de  la  terra  fadigada, 
per  un  camí  atravessan  dugas  ombras 
caminant  a  bon  pas,  sens  deturarse. 

Van  a  cercar  racer  dintre  una  cova 
que  hi  hà  a  mitja  hora  de  la  vila,  escassa. 

Ell,  tal  com  es,  finida  la  comèdia, 
espitregat  y  fort,  ample  d’espatllas, 
boy  enfebrat  per  certs  fervents  desitjós 
sense  pó  al  fret  que  ja  la  nit  escampa. 

Com  un  llop  s’abrahona  als  llabis  d’ella, 
ab  ulls  brillants,  ple  de  salvatjes  ansias, 
y’s  desenrotlla  dins  la  negra  gruta 
un  repugnant  amor  que’l  cel  ampara. 

Lluís  Salvador  y  SarrX 

TEATRES 

El  Barber  de  Sevilla 

El  «Teatre  Íntim»,  que  ab  tanta  constàn¬ 
cia,  desinterès  y  amor  dirigeix  l’Adrià  Gual, 
ha  inaugurat  una  nova  serie  de  representa¬ 
cions  que  promet  ésser  interessantissima,  no 
sols  per  las  obras  escullidas,  sinó  també  per 
la  seva  presentació. 

Quan  s’hagi  acabat  la  serie  podré,  ab  més 
fonaments  qu'ara,  donar  la  meva  opinió 
lleal  sobre  l'obra  d’aqueix  valent  campió  del 
art  escénich  que,  a  despit  d’envejas  y  desen¬ 
ganys,  segueix  impertorbable  una  tasca  tan 
lloable  com  es  la  de  la  purificació  y  ennobli- 
ment  de  la  escena  catalana. 

Mentres  tant,  me  limitaré  a  donar  compte 
de  las  representacions  succéssivas,  que  per 
lo  variadas  y  per  lo  granat  dels  autors  escu- 
llits,  han  lograt  interessar  vivament  al  pú- 
blich  barceloni  fins  al  punt  d’  omplenar,  com 
succehi  la  primera  nit,  l’ampla  sala  d’espec¬ 
tacles  del  teatre  de  las  Arts. 

L’obra  escullida  pera  la  inauguració  fou 
El  Barber  de  Sevilla  d’en  Caron  de  Beau- 
marchais  ,  l’autor  revolucionari  satirich  y 
humà  que  sapigué  durant  l’última  meytat  del 
sigle  divuyt  posar  a  la  picota  del  ridicul  una 
societat  y  unas  costums  que,  sens  dubte  més 
prompte  de  lo  qu’ell  se  creya,  anavan  a  des- 
apareixe  per  sempre  més.  Ab  El  Barber  de 
Sevilla ,  y  sobretot  ab  Las  bodas  de  Figaró , 
en  Beaumarchais  s’acredità  d’autor  dramàtich 
genial.  No  es  ja  sols  l’observació  de  las  pe- 
titas  miserias  y  petitas  passions  dels  seus 
contemporanis  que  li  permet  construhir  fau- 
las  més  o  menys  enginyosas  pera  divertir  al 
públich  lo  que  admirém  en  Beaumarchais, 
sinó  aquell  do  superior  que  sols  els  escullits 
posseheixen  de  penetrar  fins  a  l’ànima  ma¬ 
teixa  d’una  generació  que  surt  retratada  fi¬ 
delment  en  uns  quants  tipos  tant  més  humans 
y  reals  quant  ells  son  una  verdadera  síntesis 
del  modo  de  pensar  y  de  sentir  de  tota  una 
societat.  Lo  qual  no  impedeix  que  cada  un 
visqui  en  escena  la  seva  vida  pròpia,  y  que’ls 
caràcters  respectius  s’acusin  netament  ab 
una  fermesa  de  linías  incomparable. 

Sols  aixis  s’explica  l’interés  qu  ’  encafa 
avuy  despertan  en  nosaltres  obras  que,  com 
El  Barber  de  Sevilla  y  tantas  d’altras  d’autors 
no  menys  ilustres,  segons  els  moderns  pro¬ 
cediments  artistichs  y’l  refinament  del  gust 
públich  actual  ens  apareixen  d’una  ingenui- 
tat  y  candor  puerils.  Res  més  gastat  que 
l’argument  d’aquesta  comèdia;  res  més  inge- 
nuu  que’ls  recursos  escénichs  qu’emplea  l’au¬ 
tor  pera  complicar  y  enredar  una  acció 
que’ns  fa  somriure;  res  més  convencional  y 
previst  que’l  desenllàs  ditxós  que  tot  ho  arre¬ 
gla  ab  grossa  satisfacció  del  públich  bon  jan; 
res  més  clàssich  que  aquesta  comèdia  tit¬ 
llada  en  son  temps  de  revolucionaria.  Y  no 


obstant,  avuy  la  veyém  sobre  las  taulas  ab 
una  fruhició  y  un  interès  que  potser  sobre- 
pujan  als  que  despertà  alashoras.  Y  dich 
sóbrepujan,  no  en  el  sentit  de  que  la  impres¬ 
sió  sigui  pera  nosaltres  més  forta,  sinó  per- 
que  fruhím  sense  cap  apassionament.  Alas¬ 
horas  provocà  discussions,  odis,  rencors  y 
amenassas;  avuy  provoca  nostra  rialla  fran¬ 
ca,  y  ab  ella  l’admiració  per  un  home  que  sa- 
pigué  ésser  sincer  y  sapigué  elevarse  a  las 
alruras  serenas  desd’ahont  pot  contemplarse 
la  humanitat  lluytant  febrosenca  per’assolir 
els  petits  ideals  y  satisfer  las  petitas  passions 
qu’eternament  l’agitan. 

En  aquest  sentit  las  figuras  de  Figaró,  l’es- 
traíalari  barber,  de  Almaviva,  el  noble  altiu 
y  fogós,  de  Rosina,  la  desperta  y  enamorada 
filla  d’Eva,  de  Don  Barlolo,  el  vell  avar  y  lli¬ 
cenciés,  y  en  fi,  de  Don  Basilio,  l’organista  y 
mestre  de  música  adulador,  egoista,  envejós 
é  hipòcrita,  adquireixen  a  nostres  ulls  pro¬ 
porcions  extraordinarias.  Son  tipos  verament 
humans,  d’avuy  com  d’ahir,  d’ahir  com  de 
sempre,  y’ns  impressionan  fondament  per- 
que  ab  un  petit  esíors,  prescindint  de  la  fau¬ 
la  grollera  de  la  comèdia,  els  transportém  a 
la  vida  actual,  els  fem  viure  entre  nosaltres. 
Y  al  tombar  el  cap,  podém  veure  assentats  a 
las  butacas  arrengleradas,  als  palcos  enllu- 
hernadors  y  a  las  galerias  atapahidas,  aquells 
mateixos  Figaró,  Almaviva,  Rosina,  Bartolo 
y  Basilio,  agitats  per  las  mateixas  passions, 
vicis,  virtuts  y  petitas  miserias,  encara  que 
vesteixin  altras  galas  y’is  seus  rostres  portin 
caretas  més  atapahidas  de  por  de  que’ls  en- 
deviném  ala  llum  esplèndida  que  la  electri¬ 
citat  projecta  sobre  seu. 

En  Gual  mereix,  donchs,  un  sincer  aplau- 
so  per  haver  donat  a  coneixe  Íntegrament 
una  obra  que  essent  vella  es  moderna,  y  que 
sols  se  coneixia  aqui  per  l’estrafalari  llibret 
d’una  òpera  dolenta.  El  mereix  també  per  la 
direcció  escènica,  enque  no  descuydà’l  més  pe¬ 
tit  detall.  Entre  ell  y’is  senyors  Junyent  (Ola- 
guer)  y  Gracia,  autors  de  dugas  decoracions 
de  magnifica  entonació  y  perspectiva,  logra- 
ren  presentar  la  escena  ab  propietat  y  rique¬ 
sa  poch  vistas  a  Barcelona.  Lo  mateix  dech 
dir  dels  trajos. 

En  quant  a  la  execució,  l’aplauso  no  pot 
ésser  tan  incondicional.  En  conjunt  no’s  pot 
deixar  de  reconeixe  als  actors  delTeatre íntim 
la  bona  voluntat,  l’estudi  minuciós  dels  res¬ 
pectius  papers  y  l’amor  y  fe  ab  que  trevallan. 
Peró  individualment  la  execució  resultà  des¬ 
igual.  S’ha  de  convenir  en  que  hi  hà  papers 
quesonsuperiors  a  lasforsasd’algúnd’ells.  No 
voldria  ofendre  a  ningú,  y  per  aixó  no  citaré 
cap  nom.  Sols  faré  una  excepció  pera  en  San- 
pere,  que  interpretà’l  paper  de  Don  Basilio  ab 
un  aplom,  un  art  y  un  domini  de  la  escena 
que  ja  voldrian  pera  ells  molts  d’aquells 
que’s  titulan  primers  actors.  En  Sanpere  feu 
un  tipo  perfecte,  perque  tenint  facultats  sa- 

pigué  indentifïcarse  ab  ell,  sapigué  sentir  el 
personatje,  logrant  donarli  un  relleu  extraor¬ 
dinari. 

Heusaquí  la  impressió  que’m  produhi  la  pri¬ 
mera  sessió  del  «Teatre  íntim»,  qu’obtingué 
un  éxit  incontestable.  Tant  de  bo  que  aquest 
l’acompanyi  en  las  vinents  pera  bé  del  art 
dramàtich  català,  satisfacció  d’en  Gual  y  de¬ 
més  companys  que  l’ajudan,  y  pera  estimul 


NOVEMBRE 

DE  E.  Verhaeren 

Els  grans  camins  dibuixan  creus 
a  través  boscos  y  conreus; 
els  grans  camins  dibuixan  creus  llunyanas 
al  infinit,  travessant  planas; 
els  grans  camins  dibuixan  creus 
en  l'ayre  fret,  hont  veus 
sonan  dels  vents  que  van,  ab  etern  crit, 
escabellats,  al  infinit. 

Arbres  y  vents,  als  pelegrins  semblants, 
arbres  tristos  y  folls  hont  l’oratje  s’aplana, 
arbres  que  la  corrua  sembléu  de  tots  els  sants, 
de  tots  els  morts  quan  sonà  arreu 
s’ou  la  campana; 

% 

arbres  que  contra’l  nort  breguéu 
y  vents  que  destrosséu  el  mónl 
Penediments  y  plors  y  queixas  qu’exhaléu 
cóm  van  lluytant  y  penetrant  en  l'esperit  pregónl 

Vora  la  llar  Novembre  s’ha  assegut 
y  escalfa  sos  dits  magres  en  el  foch. 

Miréu,  al  lluny,  que  morts  sens  foch  ni  llochl 
Miréu  que  vents  tustant  l’immoble  mur  tossut, 
y  rebatuts  y  rebutjats 
cap  a  lo  ignot  per  tots  costats! 

Que  noms  y  noms  de  sants  fent  llarga  lletania! 
y  que  arbres,  allà  baix! 
y’is  vocables  de  sants  |cóm,  ab  monotonia, 
a  la  memòria,  desfilant,  s’abocanl 
que  brassos  sechs  que  al  cel  invocan! 
y  que  brancàm  s’extén  desconhortat 
vers  no  se  sab  quin  crist  als  horitzons  penjat! 


de  tots  aquells  que’s  creuhen  que  l’art  y  la 
indústria  son  una  mateixa  cosa. 


Novembre,  ab  capa  grisa,  un  petit  lloch, 
tot  arrupit,  ocupa  prop  del  foch, 
mirant  ab  vista  esporuguida, 
pels  vidres  que  fets  trossos  van  cayent, 
las  convulsions  dels  arbres  y  del  vent 
en  la  extensió  esblaymada  y  doloridal 

Els  sants,  els  morts,  els  arbres,  la  ventada! 
quíu  corteig  tan  igual  y  enfollidor 
voltant,  en  nits  de  neu,  per  la  fredor! 

Els  sants,  els  morts,  els  arbres,  la  ventada! 

cóm  se  confonen  tots,  juntantse  en  la  memòria, 

a  cada  batallada 

que,  fent  saber  sas  afliccions, 

envia,  la  campana,  als  horitzons 

desde  la  torre  imprecatorial 

Y  Novembre,  arrupit  aprop  del  foch, 
ab  dits  esperansats  hi  acosta’l  broch 
de  la  llantia,  conhort  de  sa  foscor; 
y  Novembre,  humilment,  plora  y  prega,  allavoras, 
mirant  de  enterni’l  cor  mecànich  de  las  horas! 

Peró  segueix,  a  fora,  encara,  el  cel,  de  fosch  color, 
y  passan  vents,  y  sants  y  morts, 
ab  aquell  séquit  tan  profond 
dels  arbres  folls  y  de  brancatjes  torts 
que  viatjan  de  l’un  a  l’altre  cap  de  món. 

Miréu  els  grans  camins  formant  com  creus 
al  infinit,  entre  las  planas! 
els  grans  camins  y  las  llurs  creus  llanyanas 
al  infinit,  per  prats,  per  boscos  y  conreus! 

E.  Guanyabéns,  trad. 


r 

EL  NOU  MUNICIPI  BARCELONÍ 

Ab  las  últimas  eleccions  municipals  l’Ajun¬ 
tament  de  Barcelona  presenta  un  caràcter 
complertament  distint  del  qu’havia  presentat 
fins  ara:  es  revolucionari. 

En  efecte:  sa  majoria,  composta  de  28  con¬ 
sellers  republicans,  està  en  complerta  oposi¬ 
ció  ab  el  regim  actual,  qu'es  monàrquich,  y 
en  pugna  per  tant  ab  el  govern  que  dirigeix 
la  marxa  del  Estat  espayol.  La  importantís- 
sima  minoria  regionalista,  prescindint  del 
carinyo  0  simpatia  que  puguin  tenir  tots 
disset  individuus  que  la  componen,  0  alguns 
d’ells,  està  en  oberta  y  total  oposició  ab  el 
sistema  de  governació  present,  es  autono¬ 
mista  y  per  tant  eminentment  descentralisa- 
dora  y  contraria  de  tot  punt  al  centralisme 
que  impera  ab  tota  sa  cruesa. 

F’ins  la  minoria  xica ,  composta  de  quatre 
individuus  qu’estàn  en  estretas  relacions  ab 
el  antichs  cacichs,  es  lliberal  y  per  tant  depo¬ 
sició  a  la  situació  conservadora  del  actual 
govern. 

Es  indubtable,  donchs,  que’l  cami  que 
deurà  seguir  el  nou  Ajuntament  serà  penós 
y  ple  d’obstacles. 

En  primer  lloch  ,  té’l  dever  ineludible 
d’administrar  bé,  sense  malbaratar  els  ca¬ 
bals  del  Municipi,  ni  perjudicar  els  dels  ciu¬ 
tadans;  té  d’implantar  reformas  que  mellorin 
la  situació  moral  y  econòmica  de  la  ciutat,  y 
arrencar  d’arrel  tota  manifestació  del  antich 
caciquisme;  y  per  ultim,  y  en  certs  casos,  té 
de  fer  política,  no  la  petita  y  mesquina 
d’avans,  sinó  enlayrada  y  d’acort  ab  els  prin¬ 
cipis  moderns  que  pretenen  sustentar  tots 
els  nous  consellers. 

La  tasca  principal  està,  com  es  natural, 
encarregada  a  la  majoria,  de  qui  deurà  ésser, 
per  tant,  tota  la  responsabilitat.  Desde’l  pri¬ 
mer  de  janer  els  republicans  tenen  la  obliga¬ 
ció  de  cumplir  tot  lo  que  prometeren  durant 
el  llarch  número  d’anys  que  aspiran  als  llochs 
del  consell,  d’implantar  l’adminïstració  hon¬ 
rada  qu’han  predicat  y  las  reformas  de- 
mocràticas  y  lliberals  qu'han  promès  al  po¬ 
ble  barceloní. 

La  missió  dels  regionalistas  es  la  de  vigi¬ 
lar  a  la  majoria  en  bé  de  la  ciutat,  protestar 
dels  abusos  y  descubrirlos  en  el  cas  de  que 
siguincomesos;  y  absa  inspecció  y  critica,  ells 

sony  deuhen ésser  lagarantia  de  queno  seràn 
malbaratats  els  interessos  del  municipi  y 
dels  ciutadans  sense  una  ferma  y  pública 
protesta  en  la  que  s’expliquin  els  abusos 
y’s  designi  clarament  als  autors.  Aquesta  es 
la  missió  que’ls  hi  encarrega  la  ciutat  de 
Barcelona  al  elegirlos  per  minoria,  apart  de 
la  natural  que  tenen  de,  en  sa  esfera,  procu¬ 
rar  la  reivindicació  dels  drets  de  Catalunya. 

La  feyna  dels  caciquistas  no  la  sabèm;  de¬ 
pèn  del  contracte  que  firmaren  ab  els  amos 
que’ls  nombraren  y  de  las  ordres  que  d’ells 
rebin:  es  un  secret. 

^Estàn  uns  y  altres  al  nivell  de  sa  missió? 

La  majoria  republicana,  composta  de  du- 
gas  seccions  com  la  regionalista,  una  de  las 
passadas  eleccions  y  altra  de  las  actuals,  té 
com  ja  hem  indicat  la  tasca  més  difícil,  y  cre- 
yém  nosaltres  que  de  cap  modo  pot  respon¬ 
dre  a  la  missió  que  té  de  cumplir. 

En  efecte:  en  sa  major  part  no  es  filla  de 
la  voluntat  espontània  del  poble,  sinó  im¬ 
posada  en  un  moment  d’exaltació  per  un  dic¬ 
tador,  que  pot,  moralment  al  menys,  exigir 
als  regidors  que  desempenyin  a  gust  d’ell  el 
càrrech,  o  si  no,  tenen  la  obligació  moral  de 
renunciar  a’n  aquest.  Els  vots  ab  que  han 
sigut  elegits  estàn  emesos,  descomptant  els 
dels  subjectes  d’en  Lerroux,  en  gran  part  per 
la  colonia  castellana  y  forastera  per  odi  als 
regionalistas:  circunstancià  que  tampoch  els 
hi  dona  massa  forsa  moral  en  bé  de  la  Ciu¬ 
tat,  y  ajuda  a  lligàrloshi’ls  brassos  treyént- 
loshi  independencia.  Son  esclaus  d’un  y 
d’altres. 

Com  a  condicions,  els  de  la  secció  primera, 
ja  hem  vist  lo  qu’han  donat  de  si.  N’hi  hà 
prou  ab  haver  seguit  las  sessions  del  Ajunta¬ 
ment,  llegit  els  diaris  (de  tots  cantons)  y  es¬ 
coltat  las  opinions  de  partidaris  de  tots  els 
grupos  de  consellers.  No  es  nostra  tasca  re- 
petirho. 

Els  nous:  heusaqui  una  incògnita.  Més 
si’ns  ateném  als  únichs  datos  de  que  avuy 
disposém,  que  son  els  de  las  opinions  perso¬ 
nals,  no’ns  fan  creure  que  puguin  fer  gran 
cosa  més  que...  costat  als  antichs  companys 
de  las  anteriors  eleccions. 

Entre  uns  y  altres  no  hi  veyém  cap  talent 
organisador,  ni  administrador,  y  molt  menys, 
si  no’s  descubreix  a  última  hora,  cap  refor- 

mador  que  sigui  capàs  de  deixar  un  gran 
nom  y  de  qui’s  parli  com  d’un  gran  home. 
Es,  segons  diuhen,  un  conjunt  de  mitjanías 
que  no  suman  un  home  de  talent.  iS’equivo- 
carà  la  opinió  pública? 

Té  la  majoria  republicana  un  altre  gros  de¬ 
fecte.  Es  majoria  de  dret,  es  ben  cert:  iserà 
una  majoria  de  fet? 

Las  últimas  eleccions  passadas  han  deixat, 
com  ja  diguerem,  un  llevat  d’odis,  rancunias 
y  envejas  en  el  camp  republicà,  y  es  indub¬ 
table  y  lógich  que’s  traduheixin  en  el  Muni¬ 
cipi.  A  més,  tota  majoria,  y  aixó  es  una  de 
las  primeras  reglas  del  parlamentarisme,  ne¬ 
cessita  un  leader ,  y  molt  dubtém  que’s  posin 
d’acort  tots  els  republicans  en  la  designació 
d’aquest.  No  hi  trobém  ningú  ab  prou  condi¬ 
cions  que  l’imposin  a  sos  companys,  ni  ve- 
yém  en  aquests  prou  humilitat  y  desprendi- 
ment  pera  reconéixelas  a  ningú,  encara  que 
las  tingués. 

A  nostre  entendre,  donchs,  la  majoria  re¬ 
publicana  fracassarà  en  el  Municipi  barce¬ 
loní.  Lo  mellor  que  pot  fer  es  moure  forsa 
escàndol  pera  ferse  suspendre  avans  de  fer 
veure  qu’es  inútil. 

Els  regionalistas  tenen  més  planer  el  camí. 
Sobre  tot  si’s  reduheixen  a  fer  de  minoria 
inspectora  y  defensora  dels  interessos  de  la 
població. 

En  sa  elecció  no  hi  hà  vici  d’origen.  Son 
nombrats  lliurement  pel  poble  barceloní, 
que’ls  hi  ha  deixat  llibertat  d'acció  sense 
més  que  dugas  trabas:  vigilància  de  l’admi¬ 
nistració  municipal,  ab  obligació  de  parlar 


clar  y  alt,  y  de  recordarse  que  son  catala- 
nistas. 

La  primera  secció  cumplí,  dintre  de  lo  que 
podia,  bastant  bé  sa  missió,  y  es  d'esperàr 
que  ab  el  nou  refors  podrà  cumplirla  del  tot. 
Els  nous  regidors,  y  aixó  ho  hem  vist  reco¬ 
negut,  ab  gust  per  cert,  per  un  periódich 
gens  sospitós  (  1  ),  tenen  tots  condicions 
d’honradesa  y  talent,  condicions  que  tenían 
els  altres  (tots)  la  primera  y  alguns  la  se¬ 
gona  (al  parlar  de  talent  ens  referim  al  ne¬ 
cessari  pera  ésser  un  bon  conseller  de  Bar¬ 
celona),  y  a  més  molts  coneixements  técnichs 
y  d’administració. 

Creyém  que  si  saben  enlayrarse  (no  bai¬ 
xant  may  al  terreno  de  las  petitesas)  deixaràn 
un  bon  recort  en  el  Municipi  y  preparat  el 
camp  para  poder,  essent  majoria,  implantar 
las  reformas  y  doctrinas  en  bé  de  nostra  ciu¬ 
tat.  Y  aixís  ho  desitjém. 

De  que’ls  caciquistas  estàn  al  nivell  de  sa 
missió,  ningú’n  dubta,  puig  aquesta  es  fàcil. 
Ho  hem  pogut  comprobar  en  el  gran  número 
d’anys  qu’hem  fruhit  ajuntaments  caciquis- 
tas.  La  feyna  d’obehir  a  un  amo  (com  en 
dit  llarch  periode  han  fet  molls  regidors  ca¬ 
ciquistas)  costa  poch  y  no  exigeix  molt  ta¬ 
lent,  sinó  sols  bona  voluntat  y  una  esquena 
doblegadissa. 


(1)  El  Diluvio. 


CARAMELLA  (0 

Despértat ,  mon  amor, 
llévat,  aymada, 
ara  que's  fon  la  nit 
ab  la  rosada, 
y  vina  ab  la  claror 
de  ta  mirada 
a  encendre  dins  mon  pit 
un’altra  aubada. 

Com  las  noyas  que  van  al  jardí 
al  ferse  día, 

vull  que't  llevis  y  vinguis  ab  mi, 
aymada  mía, 

y  a  tot  raig  regarém  de  petons 
la  nostra  vida, 

perque  abdós  abrassats,  creixent  junts, 
treguém  florida. 


Jardins  de  la  vida, 
jardins  del  amor; 
els  fruyts  que  s'hi  culle?i 
guareixen  el  cor. 

El  primc  a  fruhirlos 
s' emporta  la  olor; 
si  la  llevor  queda , 
no  queda  la  Jlor. 

Despértat,  mon  amor, 
llévat,  aymada, 
ara  que’s  fon  la  nit 
ab  la  rosada, 
y  aclariràs  mon  cor 
ab  llum  d’aubada 
si’m  donas  la  claror 
de  ta  mirada. 


(1)  Posat  en  música  per  Narcisa  Freixas. 


Jacobus  Sabaktés. 

Cebrià  Montoliu.  —  Institucions  de  cultura 

social.  —  Con/erencias  al  ((.Institut  Obrer 

Català)). — Barcelona. — L' Avenç. —  igoy. 

Es  nostra  època  un  camp  inmens  de  lluyta 
y  de  discusió,  un  veritable  combat  d’ideas. 
La  febre  sociològica,  el  desitj  de  mellorar  la 
trista  condició  dels  qui  pateixen,  la  simpatia 
pels  desheretats  de  la  capritxosa  fortuna  y’l 
dalé  nobilissim  d’enlayrai  los  ab  la  instruc¬ 
ció,  se  barrejnn  ab  las  buydas  peroracions 
dels  explotadors  politichs,  ab  els  mots  gro¬ 
llers  que  fan  vibrar  l'ànima  de  las  multituts 
ignorants  com  si  fossin  cops  de  fuhet,  ab  els 
insults  personals  y  las  barroherias  innobles. 

De  nostra  ciutat  (  parlemne  pera  exemple, 
ja  que’ns  hi  trobém)  els  xerrayres  d’ofici,  els 
vividors  impudents  y’is  ximples  ab  preten- 
cions  de  sabis,  n’han  fet  una  merienda  de 
negros.  Las  multituts  ineducadas,  com  re¬ 
mats  de  xays,  han  marxat  pels  camins  que’ls 
hi  indicavan  els  renechs  dels  mals  pastors, 
els  xiulets  de  las  trallas  y’is  lladruchs  dels 
mastins.  La  onada  popular  sols  aixis  ha  po¬ 
gut  donar  un  pas  cap  a  la  república  unitaria, 
migrat  ideal  del  krausista  Salmerón,  del  ai- 
xerit  Lerroux  y  de  tota  la  nombrosa  compar- 
seria  que’ls  acompanya,  may  del  poble  ca¬ 
talà. 

Peró  no  tindrían  els  esmentats  ciutadans 
e!  concurs  incondicional  dèl  poble,  si  aquest 
escoltés  las  veus  que  de  tant  en  tant  s’ouhen 
en  mitj  l’enrogallat  desconcert  dels  cridayres 
inútils.  D’en  Cebrià  Montoliu  ha  eixit  una 
d’aquestas  veus,  donant  al  «Institut  Obrer 
Català  »  conferencias  sociológicas  qu’han 
degut  ressonar  en  l’ànima  dels  obrers 
cultes,  de  manera  ben  agradosa.  En  Monto¬ 
liu  ha  parlat  com  un  home  seré  e  instruhit, 
qu’exposa  lo  que  considera  profitos  al  esta¬ 
ment  obrer,  sense  volerlo  enganyar  ni  adu¬ 
lar.  Sa  veu  es  de  concordia  y  no  d’odi;  sa  pa¬ 
raula  es  la  d’un  pensador  y  no  la  d’un  sectari. 
Pera  instruhir,  va  a  cercar  exemples  als  es¬ 
tats  en  els  quals  tot  està  més  ben  organisat 
que  en  l’espanyol,  particularment  a  Anglate¬ 
rra;  pera  ennoblir  al  poble  nostre  y  allu- 
nyarlo  de  las  antihumanas  doctrinas  que  li 
inculcan  els  mals  politichs,  li  retréu  las  her- 
mosas  paraulas  d’en  Gabriel  Séailles:  «La 
ciència  y  l’art  no  son  pas  supérfluus,  si  s’ha 
de  confessar  que  la  humanitat  no  es  solza- 
men  un  luxe  pera  l’home;  en  graus  -diversos 
importa  que  tots  hi  participin  pera  que  la  so¬ 
cietat  no  juxtaposi  individuus  extranjers  els 
uns  als  altres,  incapassos  de  compendres  y, 
per  consegüent,  d’amarse.»  ,jHan  parlat  may 
aixis  els  nostres  redemptors? 

Las  conferencias  d’en  Montoliu,  aplegadas 
en  un  volúm  ab  el  titul  de  «Institucions  de 
cultura  social»,  seràn  més  útils  als  obrers 
que  vulguin  estudiarlas,  que  totas  las  prédi- 

cas  dels  politicayres  a  la  madrilenya,  enca- 
minadas  a  una  revolució  xorca,  a  cambiar  el 
rey  ab  corona  per  un  rey  sense  corona,  tallat 
pel  patró  d’un  Fèlix  Faure  0  d’un  Emile 
Loubet. 

Joseph  A ladern .  —  Odas  Paganas. — Barcelona. 

—  Tipografia  catalana.  —  rçoy. 

Odas  Paganas  ha  posat  per  titul  el  distin¬ 
git  escriptor  en  Joseph  Aladern  a  un  aplech 
de  versos  publicats  no  fa  gayres  dias.  cPer 
qué  Odas  Paganas?  ^No’ls  hi  escauria  mellor 
l’adjectiu  de  Tarragoninas? 

Totas  ellas  son  inspiradas  per  l’amor  al 
terrer  nadiu.  Del  hermós  camp  de  Tarragona 
ne  son  fills  els  versos  de  l’Aladern.De  la  mar, 
del  pla,  de  la  montanya  n’ha  tret  l’Aladern 
sas  fonts  d’inspiració  ;  sas  poesias  son  , 
donchs,  veras  impressions  de  naturalesa,  re- 
budas  per  qui  sab,  després,  reflexarlas  es¬ 
pontàniament. 

Com  versayre,  l’Aladern  ens  resulta  avuy 
un  xich  suranné;  se  coneix  prou  que  no  es 
eixit  del  modern  estol  poètich.  Sa  forma  li- 
teraria’ns  recorda  la  dels  passats  conreuha- 
dors  de  la  poesia  catalana.  A  més  se  li  nota 
sovint  mancament  d’entonació  poètica,  y  de 
tant  en  tant  certa  tendencia  al  prosaísme. 
Aquests  son  sos  defectes. 

Sas  qualitats  son  espontaneitat,  sentiment 
y  una  visió  justa  de  las  bellesas  exposadas. 
Els  versos  seus  no  semblan  escrits  ab  esfors, 
y’s  troban  sadollats  d’emoció  y  d’ingenuitat. 

Recomaném  el  llibre  de  l’Aladern  a  nos¬ 
tres  lectors,  no  tan  sols  pels  mèrits  literaris 
que  l’avaloran,  sinó  perque  dona  una  nota 
de  bona  fe  poètica  que  deu  encoratjarse. 


LA  MORT  DE  LA  MIXA 

Quan  els  pagesos,  acoblats  a  la  ben  en- 
llosada  era  del  Mas  Planells,  vegeren  vole- 
yar  l’última  daurada  bolva  de  boll  y  caure’l 
darrer  ruixim  de  gra  a  la  pila,  una  exclama¬ 
ció  de  goig  se  feu  mestressa  y  senyora  de 
tothóm. 

El  sol  esplendorós  d’una  diada  estival 
s’ajocava  darrera  una  serralada,  com  cansat 
d’enllumenar  el  miserable  trevall  d’una  ba¬ 
tuda  a  montanya. 

Sobre’ls  pilons  de  boll  y  palla  escadussera, 
homes  y  donas  ajassats  garlavan  fort,  men- 
tres  el  porró  curull  de  marsinada  refrescava 
una  a  una  las  golas  enduridas  d’aquells  tre- 
valladors. 

Escudat  per  la  fosca,  algun  jove  acostava 
sos  carnosos  llabis  0  sas  nirvudas  mans  a  la 
femella  ajogassada.  Alashoras  el  xerriqueig 
d’un  vell  esdentegat  ofegava  una  esgarri- 
fansa  sensual,  o’l  lladruch  llarch  y  trist  d’un 
gos  de  remat  el  xiscle  alegroy  de  la  mossa 
plena  de  salut. 

— Tu,  mans  llargas! — va  cridar  de  sobte 
una  noya  roja  de  cabells  y  pigada  de  cara  — 
{Que  no  sabs  ab  qué  matar  el  temps  el  dia 
que  la  Mixa  no  jeu  a  ton  costat)  Has  de  tru¬ 
car  més  avall  per  si  de  cas. 

— Vaja,  que  ben  pregadotal...  Tan  que 
m’agradan  las  donas  que  com  tu  menan  una 
bona  panxa  d’ànech  gras! — li  contestà  ab 
catxassa  un  homenàs  més  ben  plantat  que  la 
mangala  d’en  Roland. — Apa,  digas... 

— Ets  pla  massa  moreno  pera  mi.  Seria 
pitjor  que  menjar  pa  de  fajol  y  fabons. 

— {Vols  dir  que  no  puch  pensar  en  tu? 
{Tens  gallofaria  o't  donas  vergonya  de  con¬ 
testar) 

— Ves  ab  la  Mixa,  home,  que  no’s  fa  pre¬ 
gar  gay re. 

— {Voléu  deixar  als  mort  en  pau  y  quietut) 
— digué  a  saltirons  un  vellet. 

— {Per  qué  ho  dihéu? 

— La  pobra  Mixa  ahir  va  entregarla.  El 
pastor  la  vegé  morir. 

— {En  Janot) 

— Sí.  Jo  vaig  ajudaria  en  els  últims  mo¬ 
ments — mormolà  baix,  molt  baix,  un  jove 
esprimatxat  y  de  faccions  ben  nobles. 

— Ja  ho  sentiu — roncava  esgargamellada 
la  dona  roja. — Ja  os  planyo  a  tots  vosal¬ 
tres!...  Ara  si  que  tindréu  de  baixar  a  Girona 
sovint!...  Qué’n  farém  de  tota  aquesta  corrua 
de  galls  en  vagal 

— Bé  podrias  callar  tu,  roja.  Potser,  si  ho 
vegessim  tot,  també  hi  trobaríam  brutícia  a 
casa  teva. 

— Que  calli  tothom  y  deixéu  a  n’en  Janot 
que’ns  conti  tot  lo  que  sab. 

— Quietut! — cridaren  alhora  varias  veus. 

— Donchs,  escoltéu. — 

Y’l  pastor  digué  aixis 

— «Las  vacas  ja  feya  nou  dias  que  pastura¬ 


ven  als  bachs  d’Espinau,  ahont  las  llistone- 
ras  gemadas  per  las  plujas  seguidas  pujavan 
més  dretas  y  contentas  que  un  gínjol...  L’avi 
Cargol,  aquell  captayre,  va  dirme  a  cau 
d’orella,  al  surtir  diumenge  de  missa  mati¬ 
nal:  «Si’m  pagas  el  pa  y  trago’t  diré  una  cosa 
que  no  t’ha  de  desagradar)).  Al  cap  de  poca 
estona,  ab  la  boca  plena  de  pa  blanch  y  sos¬ 
tenint  sas  tremolosas  mans  un  porró  ple  de 
bon  vi  vert,  aquell  vell  va  ferme  saber  que 
l’endemà  la  Mixa  vindria  a  trobarme  al  bach 
ahont  feya  alguns  jorns  qu’enjegava.  «Mer¬ 
cès,  avi.»  «De  res,  noy:  adeu.»  Y  vaig  dei- 
xarlo  mirant  ab  delitós  llampegueig  la  hos¬ 
talera  de  Guiolà:  una  dona  de  cabells  més 
rossos  que  la  palla  del  blat  grosser...  La 
Mixa,  després  de  corre  d’assí  y  d’allà  donant 
caricias  a  cambi  d’una  moneda  0  un  plat  de 
vianda,  feya  algún  temps  que  no  s'ovirava 
enlloch.  L’última  volta  que  l’havia  vista 
m’havia  fet  fàstich  y  llàstima  alhora:  tanta 
era  la  misèria  y  gana  qu’havía  sufert.  De  to- 
tas  maneras,  la  nova  del  avi  no’m  va  venir 
del  tot  malament.  Al  surtir  el  sol  sobre’l  mar 
de  Rosas,  el  remat  ja  trescava  corriols  enllà 
cap  als  bachs  plens  de  bona  herba,  y  jo  da¬ 
rrera  d’ell  cantant  a  veu  plena  la  cansó  ab 
que  sempre  feyam  enfadar  a  la  meuca  quan 
estava  de  criada  a  cal  moliner,  segons  deya 
ell. 

Fadrins  que  hi  anéu 
al  pla  de  Llovera, 
comanéu  l’amor 
a  la  molinera. 

Una  xica’n  té 
qu’es  molt  falaguera 
sab  cuynà  y  pastà 
de  tota  manera. 

Al  arribar  a  lloch  ja  vaig  trobaria  que 
m’esperava.  Tenia  la  cara  de  color  d’oli  no¬ 
vell  y’is  ossos  talment  semblavan  atravessarli 
la  pell.  Encara  no’m  tingué  aprop  va  dirme 
somicant:  «Si  tu,  Janot,  no  m’ajudas,  soch 
ben  mortal  Pobra  de  mi!»  Y  va  posarse  a 
plorar  com  una  Magdalena.  Era  la  primera 
vegada  que  veya  rodolar  las  llàgrimas  cara 
avall  d’aquella  dona,  y  creguéu  que  va  cor- 
pendrem.  Entre  sanglot  y  queixa’m  deya: 
«Fa  sis  mesos  que  qansada  del  mal  viure 
vaig  llogarme  per  minyona  a  ca’n  Sala  de 
Talaixà.  Ni  may  qu’ho  hagués  fet!  L’hereu 
va  fer  ab  mi  tot  lo  que  ja  vosaltres  estavau 
cansats  de  fer,  ab  la  prometensa  d’ampararme 
fins  que  fos  arribada  ma  darrera  hora...  Fa 

dos  días  que  aquell  brètol,  sabent  qu’estava 
prenyada  y  perque  no  vaig  poder  ventar  la 
batuda  del  dia  avans,  va  comensar  a  pegarme 
lo  mateix  qu’hauria  fet  ab  una  vaca  que  no 
seguis  bé  la  rega.  Engelosida  del  mal  tracte 
que  donava  a  son  fill  y  -que  jo  tan  joyosa 
guardava,  vaig  fastiguejarlo  fins  que'l  gran 
bacó  va  darme  tan  fort  cop  al  pit  que  caygui 
sense  sentits.  .)) 

— Potser  sí  que’s  pensava  estar  com  una 
reyna ,  la  bagassa!  — interrompé  un  del 
rotllo. 

— «Calla  bèstia!  Donchs,  podéu  ben  creure 
que  feya  llàstima  veure  aquella  dona  més 
morta  que  viva...  Vaig  donarli  dos  ensats  de 
llet  y  no  pogué  empassarsen  ni  un  glop. 
Alashoras,  veyent  que  la  malura  era  molt 
forta,  jo  y’l  Cavallé  la  portarem  a  la  pallissa 
ab  un  bayart.  A  las  pocas  horas  d’esserhi  va 
posarse  a  cridar  com  una  esperitada  Prou  li 
posarem  greix  de  gallina  al  ventre,  mes  fou 
endebadas.  Va  entregarla  en  mitj  de  grossos 
sufriments...  Creguéu  que  vaig  plorar,  y  que 
may  per  may  podré  veure  al  hereu  Sala.» 

Finida  la  historia  de  la  meuca,  la  quietut 
més  absoluta  va  regnar. 

L’avi  recomplà’ls  jornalers,  y  trobà  a 
mancar  la  dona  de  cabells  rojos  y’l  mosso 
que  li  agradavan  las  donas  ab  panxa  d’anech 
gras.  Una  llàgrima  li  caygué  cara  avall,  un 
renech  se  li  ofegà  a  la  gola  y  la  barbeta  li 
tremolà  nirviosament: 

La  mestressa,  dreta  a  la  portalada,  llensà 
fort  espinguet: 

— La  sopa  es  a  taula!  — 

Alfons  Trinxet 


NOVAS 


Al  centre  catalanista  republicà  «Nova  Ca- 
thalonia>'  va  celebrarshi’l  passat  divendres  a 
la  nit  un  meeling  de  protesta,  ja  anunciat 
molts  dias  avans,  contra’ls  actes  antidemo- 
cràtichs  realisats  per  cert  quefe  del  repu¬ 
blicanisme  unitari. 

Obert  l’acte  y  explicat  l’objecte  del  mateix 
pel  president  senyor  Tona,  parlà’l  senyor 
Martinez  y  Serinà,  qui  sentà  que’l  Catala¬ 
nisme  no  es  fundat  pel  doctor  Robert,  ni  per 
l’Assamblea  de  Manresa,  sinó  que’es  causa 
nacionalista  que  compta  ja  cinch  sigles,  ha¬ 
vent  comensat  a  abrassarla’ls  primers  cata¬ 
lans  que  protestaren  dels  atentats  reals  con¬ 
tra  nostras  llibertats.  Remarcà  que  l’autono- 
misme  es  l’únich  moviment  de  vera  demo¬ 
cràcia,  y  que’ls  catalanistas  no  podém  sentir 
odi  per  las  demés  regions  ja  que  admirém 
als  seus  homes  y  a  las  sevas  institucions  que 
trevallaren  per  son  bé,  com  son  els  Comune- 
ros  de  Castella,  las  Germanias  de  València, 
en  Lanuza  d’Aragó. 

El  senyor  Coca  feu  veure  que’ls  anome¬ 
nats  redemptors  del  poble  son  antidemócra- 
tas  en  quant  destruheixen  l’armonia  social  y 
esclavitzan  la  conciencia  del  obrer  a  sa  vo¬ 
luntat  sobirana.  Excità  als  obrers  a  que 
s’acoblessin  dintre’l  Catalanisme  pera  trobar 
la  veritable  democràcia. 

El  senyor  Llorens  manifestà  que  per  tres 
voltas  ha  sigut  convidat  en  Lerroux  a  mee- 
lings  de  controvèrsia  ab  catalanistas,  prome¬ 
tent  anarhi  y  no  assistinthi  may.  Posà  de 
manifest  las  contradiccions  dels  republicans 
que  com  en  Salmerón  volen  democratisar  al 
poble  tot  proclamant  el  brutal  servey  obliga¬ 
tori.  Endressà  un  sentit  recort  al  gran  Pi  y 
Margall,  de  quinas  sanas  doctrinas  autono- 
mistas  el  poble  ha  sigut  allunyat  pels  far¬ 
sants. 

Nostre  company  Monegal,  després  de  re¬ 
cordar  que  Catalunya  quan  era  lliure  dava 
exemples  de  llibertat  a  tot  el  món  civilisat, 
digué  que  aquesta  mateixa  Catalunya  deu 
conservar  aquell  gran  esperit  democràtich,  y 
puig  no’s  doblegà  ni  devant  de  sos  reys,  no 
deu  doblegarse  devant  d’un  tirà  de  darrera 
fila  com  en  Lerroux.  Aquest  ha  d’ésser  tan 
odiós  pera  tot  bon  català  com  els  cacichs 
més  repugnants.  El  poble  català  ha  de  rebe- 
larse  contra  las  tiranías.  Si  ls  tirans  son  fo¬ 
rasters,  els  hi  hem  de  fer  passar  l  Ebre;  si 
son  d’aquí,  en  el  moll  hi  trobarém  un  altre 
Ebre  pera  llensarloshi. 

El  senyor  Fuster  afirmà  que’ls  curanderos 
republicans  han  lograt  crear  una  onada  de 
jacobinisme,  peró  que  serà  passatjera,  ja 
que’ls  que  l’atian  son  gent  forastera  que  cap 
bé’ns  vol  ni’ns  pot  voler.  Feu  varias  consi¬ 
deracions  sobre  la  manera  antidemocràtica 

com  se  solucionan  las  vagas,  y  protestà  de 
las  imposicions  que’s  fan  a  la  massa. 

El  senyor  Tona  resumí  evocant  la  memò¬ 
ria  d’en  Pi  y  Margall,  el  més  gran  dels  de- 
mócratas,  qu’en  sa  darrera  vinguda  a  Bar¬ 
celona  fou  rebut  pels  federals  y’is  catalanis- 
tas,mesno  perla  massa  obrera,  sugestionada 
per  la  tirania  dels  oradors  que  la  fanatisan  y 
enganyan,  aqueixos  mateixos  oradors  que 
pera  més  sarcasme  ara  han  dit  Tu  es  Pelrus  a 
un  demòcrata  de  fanch.  Es  la  diferencia  en- 
tre’ls  Arístides  y’is  Temistocles,  els  Silas  y’is 
Gracos,  els  Lerroux  y’is  Pi  y  Margall.  Definí 
la  teoria  autonomista-federal  d’en  Pi  com  la 
verament  republicana,  la  més  gran  y  pro¬ 
gressiva,  y  digué  preferir  cent  voltas  las  Ba¬ 
ses  de  Manresa  dels  catalanistas  a  la  repú¬ 
blica  dels  Salmerón  y  dels  Lerroux,  veritable 
monarquia  disfressada  ab  el  gorro  frigi  y 
animada  per  un  caciquisme  tant  o  més  funest 
que'l  d’en  Planas  y  Casals.  Acabà  dihent 
qu’estavam  preparats  pera  proclamar  l’Auto¬ 
nomia  de  Catalunya  quan  vingui  la  desfeta. 

El  públich,  qu’omplía  de  gom  a  gom  el 
local,  aplaudi  xardorosament  els  alts  con¬ 
ceptes  emesos  pels  oradors.  Entre’ls  que 
més  aplaudian  hi  figuravan  molts  obrers. 

El  dissapte  a  la  nit  celebrà  la  sessió  inau¬ 
gural  del  present  curs  el  «Centre  Autono¬ 
mista  de  Dependents  del  Comers  y  de  la  In¬ 
dústria.» 

Presidi  l’acte’l  president  de  la  Unió  Cata¬ 
lanista  doctor  Martí  y  Julià.  La  sessió  co- 
mensà  usant  de  la  paraula'l  secretari  de  la 
secció  d’enseyansa  de  dita  entitat,  qui  re¬ 
marcà  la  gran  importància  y  significació  que 
pera’ls  pobles  té’l  comers. 

Seguidament  el  senyor  Bofarull  enumerà 
las  moltas  dificultats  que’l  centralisme  ha 
posat  sempre  al  desenrotllo  del  comers  y  la 
indústria  de  Catalunya. 

El  senyor  Montllor,  en  representació  de  la 
«Lliga  Regionalista»  feu  l’apologia  del  auto- 
nomisme,  recomanà  la  perseverancia  en  la 
lluyta  que  pera  recobrar  nostra  autonomia 
sostenim  y  ab  la  qual  ens  fem  dignes,  y  ad¬ 
vocà  per  la  unió  de  tots  els  autonomistas  con¬ 
tra’l  comú  enemich. 

El  senyor  Tona,  president  del  centre  «Nova 
Cathalonia»,  digué  que  ab  sa  assistència  al 
acte  volia  demostrar  lo  necessària  que  creu 
la  unió  entre  totas  las  societats  catalanas  que 
tenen  com  a  principi  suprém  l’assoliment  de 
l’autonomia  de  nostra  terra.  Enalti  la  histo¬ 
ria  comercial  de  Catalunya  y  protestà  de 
que’ls  del  céntre  titllin  d’egoistas  als  cata¬ 
lans,  als  qui  oprimiren  dintre  un  cercle  de 
ferro  obligantlos  a  estalviarho  tol,  havent 
conservat  el  nostre  poble  per  son  propi  es- 
fors  lo  poch  que  li  queda  gracias  a  son  geni 
trevallador.  Digué  qu’en  l’autonomisme  ca¬ 
talà  hi  caben  y  deuhen  entrari  tots  els  ele¬ 
ments  que  forman  el  poble,  pera  poder  entre 


tots  conquistar  l’autonomia,  que  las  altras  re¬ 
gions  poden  obtenir  també  inspirantse  en 
nostre  exemple,  a  fi  de  constituhir  la  federa¬ 
ció  ibèrica.  Nostre  exemple  ho  serà  de  demo¬ 
cràcia,  perque  essent  democràtich  l’esperit 
català,  forsosament  hauràn  de  resultarho  las 
corts  catalanas  el  dia  que’s  fassin.  Atacà  a 
n’en  Salmerón,  quina  república  unitaria  ca- 
li ficà  de  mitjeval  com  ell  calificà  un  dia  de 
mitjeval  al  Catalanisme.  Sols  l’autonomia 
pot  resoldre’ls  problemas  socials  plantejats  a 
Catalunya:  no’l  parlamentarisme,  que  com¬ 
baté  per  perjudicial,  ni  la  república  antide¬ 
mocràtica  y  antilliberal  dels  Salmerons  y’is 
Lerroux. 

El  senyorMarti  y  Juliàelogià  a  l’associació 
per  l’acte  que  s’estava  realisant,  y  manifestà 
el  goig  ab  que  la  Unió  Catalanista  assisteix  a 
semblants  actes  de  cultura  y  educació  popu¬ 
lar,  els  quals  preparan  y  melloran  als  indivi- 
duus  en  bé  de  las  rassas  que  reclaman  y 
mereixen  ésser  autónomas.  Estudià  la  diferen¬ 
ciació  y  trets  distintius  de  las  rassas,  nacio¬ 
nalitats  e  individuus.  Quan  aquest  sian  forts 
mercès  a  la  educació  rebuda,  serà  inútil  tot 
esfors  contra  llur  personalitat,  y  vindrà  l’au- 
tonomía  desitjada.  Acabà  recomanan  que’s 
seguís  aytal  tasca  educativa  sense  defalli¬ 
ments. 

Els  oradors  foren  aplaudits  repetidament 
y  ab  gran  entusiasme  durant  sos  magnifichs 
parlaments.  Va  posarse  fi  a  tan  hermós  acte 
anunciantse  a  la  nombrosa  concurrència  que 
demà  passat  dissapte  nostre  company  en 
Pompeyus  Gener  donaria  una  conferencia 
tractant  de  la  «Reivindicació  de  Miquel  Ser- 
vet»,  qüestió  iniciada  com  saben  nostres  lec- 
torsen  aquestas  planas,  y  sobre  la  que’ns 
proposém  insistir  en  vinents  números. 

Encara  que  ja  fa  dias  que  la  qüestió  està 
sobre  el  tapete,  no’ns  haviam  ocupat  de  la 
subvenció  de  dos  milions  anyals  que’l  go¬ 
vern  vol  que  paguin  al  municipi  madrileny 
las  provincias  espanyolas  ab  el  sant  intent 
de...  fer  més  odiosa  la  capital  del  Estat. 

Y  no’ns  haviam  ocupat  de  la  cosa,  ni  l’ha- 
viam  impugnada  ab  els  calificatius  que  tan 
ignominiós  projecte’s  mereix,  esperant  qu’ho 
fessin  els  amigos  del  pueblo  y  de  la  igualdad , 
els  diputats  per  Barcelona  Lerroux  y  Salme¬ 
rón,  ells  que  tant  estiman  al  obrero  cataldn, 
a  qui’s  tracta  d’expoliar  ab  la  excusa  de  do¬ 
nar  feyna  ab  dita  subvenció  als  obrers  ma¬ 
drilenys  que,  segons  el  govern,  no’n  tenen. 

«cPer  qué  no’ls  fa  trevallar  el  govern  en 
obras  públicas?»  dirà  tothom. 

Perque  al  govern  tant  se  li’n  dona  que’s 
trevalli  com  que  no’s  trevalli,  y  perque  de  lo 
que's  tracta  no  es  de  fer  trevallar  als  obrers 
sense  feyna,  sinó  de  fer  que  paguin  els  que 
trevallan  pera  mantenir  a  tants  y  tants  pa- 
ràssits  com  hi  hà  a  Madrid  ab  nòmina  no 
del  tot  assegurada. 

Els  obrers  de  Madrid  ja  l’han  anat  a  tro¬ 
bar  a  n’en  Salmerón  pera  que’s  decanti  cap 
al  centre,  y  aixís  esperém  qu’ho  fassi’l  de¬ 
mòcrata  centralista  de  las  cuatro  unidades , 
que  ab  sas  vacilacions  tant  compromet  a  la 
democràcia,  y  tant  la  corromp  ab  sos  actes  y 
sos  discursos. 

Ocupantse  de  las  darreras  eleccions  y  del 
regionalisme,  diu  un  antich  setmanari  repu¬ 
blicà  de  patacada: 

«Mes  aixís  com  ells  internaren  realisar  un  moviment 
esquifit,  aislat  y  exclusivista,  el  nostre  es  ample,  gene¬ 
rós,  simpàtich,  y  la  proba  està  en  qu’Espanya  entera’s 
disposa  a  secundarlo  inflamada  de  sant  entusiasme». 

Ja  ho  sents,  massa:  el  moviment  autono¬ 
mista  es  esquifit,  aislat  y  exclusivista ,  perque 
voi  que  cada  regió,  cada  municipalitat  y 
cada  individuu  sian  amos  de  si  mateixos  y 
s’emancipin  de  tot  jou  pera  formar  una  vera 
comunió  de  pobles  y  homes  lliures.  En  cam- 
bi’l  moviment  republicà  unitari  es  ample  fins 
al  punt  de  que  las  iniciativas  individuals 
desapareixen  anorreadas  per  la  dictadura  de 
qualsevol  llibertari  de  quarlo’l  rengle;  es 
ample  com  ancha  es  Castilla ,  aqueixa  Castella 
qu’es  concentració  de  tants  vividors  y  enemi¬ 
ga  declarada  de  tota  expansió ;  es  tan  ample 
y  tan  generós ,  que  imposa  una  llengua,  am¬ 
plifica  la  patria  de  tal  manera  que  se  li 
desmembra  a  trossos  (Portugal,  Cuba,  Fili¬ 
pinas,  etc.,  poden  parlar),  proclama  obliga¬ 
tòria  la  contribució  de  sanch,  canta  per  boca 
d’en  Salmerón  himnes  als  exèrcits  de  mar  y 
terra  al  Congrés  y  a  las  plazas  de  toros,  y  atia 
als  govers  pera  que  sacrifiquin  per  centenars 
de  mils  als  fills  del  poble  i.liure  (!l)  en  els 
camps  de  Cuba  y  en  ayguas  de  Santiago  y 
Cavite. 

Sí,  massa:  aqueix  moviment  que  se  t’em¬ 
porta  fatalment  com  un  terbolí  las  fullas  mor- 
tas  qu’han  d’ésser  fems,  es  molt  ample  y  molt 
generós...  y  es  també  molt  simpàtich  als  que 
no  poden  menys  de  veure  ab  simpatia  cóm 
els  diferents  pobles  d’Espanya  ab  horrible 
inconsciència  van  perdent  llur  personalitat 
y  formant  el  remat  inmens  que  per  ells  ha 
d’ésser  tonrat  y  sacrificat  mil  voltas. 

Y  en  veritat,  massa ,  que  si  no  fossis  tan 
desventurada,  no  valdrian  la  pena’ls  vividors 
que  t’explotan  de  que  ningú  agafés  la  ploma 
pera  dirlos  que  menteixen  descaradament  y 
que  sols  pots  creure  en  ells  qui  ho  té  meres¬ 
cut  per  ésser  un  imbècil. 

Llastimós  es  l’efecte  qu’ha  produhit  l’As- 
samblea  celebrada  pels  lliberals  dinàstichs 
pera  designar  al  qui  ha  desuccehir  a  n’en 
Sàgasta  en  la  quefatura  del  partit.  Ni  una 
baralla  de  pescateras,  ni  una  colissió  entre 
moros  valencians,  tenen  res  qu’envejar  als 
escàndols  que,  ab  amaniment  de  cops  de 
puny  y  garrotadas,  han  promogut  en  dita 

Assamblea  las  ambicions  baixas  dels  Moret, 
dels  Vega  de  Armijo  y  dels  Romanones. 

Casi  eslém  a  punt  de  retirar  las  acerbas 
criticas  que’ns  han  sugerit  a  voltas  las  sag- 
nantas  barallas  de  València  entre  sorianistas 
y  blasquistas.  iQué  han  de  fer  aquests  infe- 
lissos  moros  de  regadiu,  si’ls  moros  autén- 
tichs,  els  governamentals,  també’s  barallan 
com  marmanyeras? 

Resultat,  que’l  partit  lliberal  queda  sense 
quefe  tal  com  estava. 

Y  que’l  deplorable  efecto  que’ls  ambiciosos 
de  tota  mena  (canalejins  inclusiu)  diuhen 
que’ls  ha  produhit  la  cosa,  pera  nosaltres  ha 
sigut  un  efecte  d’alló  més  cómich,  perque’ns 
hi  hem  fet  un  panxó  de  riure. 

El  periódich  catalanista  La  Devantera  ha 
sigut  denunciat  per  la  majoria  dels  trevalls 
publicats  en  son  número  corresponent  al 
30  del  passat  setembre. 

Ho  deplorém  sincerament,  desitjant  que’n 
surti  en  bé. 

El  concert  celebrat  el  divendres  de  la  set¬ 
mana  passada  al  teatre  Principal,  fou  un 
éxit  tan  gran  com  merescut  pera’ls  mestres 
Crickboom  y  Du  Chastain. 

Abdós  notables  artistas,  el  primer  en  el 
violí  y’l  segón  en  el  piano,  tocaren  magis¬ 
tralment  obras  de  Mozart,  Haendel,  Corelli, 
Bach  y  Beethoven,  executant  respectiva¬ 
ment,  fora  de  programa,  pera  correspondre 
als  aplaudiments  del  publich,  dugas  compo¬ 
sicions  de  Fauré  y  Schubert. 

En  Crickboom  sobre  tot  en  V andante  de  la 
Sonata  en  si  bemol  major  (pera  piano  y  violi), 
en  La  Follia  de  Corelli  y  en  el  minuetto  de  la 
Sonata  en  sol  major  (també  pera  piano  y 
violi)  de  Beethoven,  desenrotllà  un  exquisit 
trevall  artistich,  mostranlse’l  violinista  de 
sempre,  elegant,  segur,  seriós  y  d'interpreta¬ 
ció  perfecta. 

En  Du  Chastain  també  mereix  entusiastas 
elogis  per  la  manera  com  interpretà’l  Noc¬ 
turn  en  do  sostingut  menor  y  l’ Estudi  n.°  4  de 
Chopin  y’l  minuetto  de  Schubert,  que  tocà 
fora  de  programa. 

El  dissapte  passat  s’inaugurà  la  tempo¬ 
rada  del  gran  teatre  del  Liceu,  no  ab  La 
Damnation  de  Faust ,  com  creyam,  sinó  ab 
Lohengrin. 

La  representació  de  Lohengrin  anà  à  càr- 
rech  de  las  senyoras  Giudice  y  Dalhander  y 
dels  senyors  Vinas,  De  la  Torre,  Torres  de 
Luna  y  Mentasti,  dirigint  la  orquesta’l  mes¬ 
tre  Mascheroni.  Tots  ells  reberen  mostras 
del  apreci  del  públich,  que’ls  saludà  ab  sal- 
vas  repetidas  de  picaments  de  mans. 

En  el  pròxim  número  parlarém  de  La 
Damnation  de  Faust ,  obra  nova  a  Barcelona 
(en  el  teatre),  qual  execució,  si  no’s  retrassa? 

ja  haurà  tingut  lloch  al  eixir  las  presents  rat- 
llas. 

El  teatre  del  Liceu,  aquesta  temporada,  ha 
sufert  algunas  modificacions  d’importancia; 
algunas  d’ellas  tan  sols  contribuheixen  al 
embelliment  y  confort  del  teatre,  però  d’al- 
tras  se  relacionan  ab  la  presentació  escènica 
de  las  obras  lírich-dramàticas.  Las  taulas 
s’han  fet  recular  prop  de  dos  metres,  y  s’ha 
dissimulat  la  petxina  del  apuntador  y  la 
linia  de  reflectors.  A  més,  la  orquesta  ocupa 
ara’l  lloch  qu’han  deixat  las  taulas  al  recu¬ 
lar,  y’l  director  se  troba  amagat  a  la  vista 
del  públich. 

El  diumenge  passat  al  matí  tingué  lloch 
al  teatre  de  Novetats  el  tercer  concert  dels 
dirigits  pel  mestre  Goberna. 

El  públich  aplaudí’l  trevall  de  dit  mestre 
y  la  bona  voluntat  dels  músich  a  sas  ordres, 
celebrant  particularment  la  interpretació  que 
obtingueren  el  Quintet  en  do  de  Beethoven  y 
la  Sonata  en  la  de  Mozart. 

La  ((Escola  Jordiana-Orfeó  Canigó»,  ab  el 
propòsit  d’extendre  son  camp  d’acció  y  em- 
pendre  una  orientació  nova  y  profitosa,  ha 
acordat,  en  junta  general  extraordinària,  con¬ 
fiar  sa  direcció  al  professor  senyor  Piqué  Sal¬ 
vat,  a  qui  ajudaran  en  sa  tasca  la  professora 
senyoreta  Aurea  Puig  y’l  mestre  en  Rafel 
Pedrol. 

L’associació  «Foment  del  Teatre  Lirich 
Català»  participa  als  entusiastas  de  la  idea 
que  persegueix,  que  per  tot  el  corrent  any 
quedan  lliures  del  pago  de  tota  quota  d’in¬ 
grés  y  considerats  com  a  socis  fundadors  els 
que  dintre  l’esmentat  plasso  hi  quedin  ins¬ 
crits. 

Se’ns  diu  que’l  «Centre  Fraternal  de  Cul¬ 
tura»  ha  quedat  disolt,  y  aixis  sembla  confir- 
marho  una  mena  de  manifest  suscrit  en  llen- 
guantje  molt  retórich  per  dita  societat,  y  re¬ 
but  en  nostra  redacció. 

Nosaltres,  fundadors  de  la  «Lliga  Burgesa 
contra  la  Putrefacció  Aristo-àcrata»,  ho  sen¬ 
tim  de  tot  cor,  més  que  més  essent  tantas  las 
adhesions  que  rebém  y  que’ns  mouhen  a  de¬ 
plorar  la  soletat  en  que  han  mort  els  del 
«Centre  Fraternal». 

Ells  se  venjan  d’aqueix  abandón  dihent 
que’ls  homes  que’ls  han  abandonat  no  va- 
lían,  sinó  que  no  més  ho  semblava  que  val¬ 
guessin.  En  part  potser  tinguin  rahó.  Peró 
també  es  cert  que  no’ls  abandonaren  sols  per 
veure  ignorants  a  varis  d’ells,  sinó  per  tro- 
barlos  pretensiosos.  La  ignorància  y  las  pre¬ 
tensions  sempre  posan  en  ridicul,  y  ja  se  sab 
que’l  qu’està  en  ridícul  queda  aislat.  Aixó  es 
lo  que  li  ha  succehil  al  «Centre  Fraternal  de 
Cultura». 


Repeiim  la  expressió  de  nostre  condol. 

Y  desitjém  que’l  «Centre  Fraternal  de  Cul¬ 
tura»  torni  a  referse  pera  poder  seguir  ab 
més  acert  el  programa  que  publicà  al  cons- 
tituhirse  y  que  coralment  li  alabarem  com 
se  mereixia. 

Publicacions  rebudas: 

Contes  de  Lleó  Tolstoy.  Segona  serie 
dels  publicats  per  la  Biblioteca  Popular  de 
«L’Avenç»,  formant  el  volúm  14  de  la  ma¬ 
teixa.  Preu,  50  cèntims. 

Cinnost  HospodàrskoRevolncni ,  per  V.  Cer- 
kesov.  Fascicle  publicat  perla  Biblioteca  del 
Novy-Kii.lt ,  de  Praga. 

;Tartl,  per  Prudenci  Bertrana.  Obreta  pre¬ 
miada  en  els  Jochs  Florals  organisats  pel 
Centre  Catalanista  d’Arenys  de  Mar  en  l’any 
de  1902. 

.  Sociedad  anònima  « La  Neoiipia)) .  Estatu- 
tos.  Flavém  rebut  els  estatuts  impresos  de 
la  societat  que  ab  dit  títul  se  proposa  fundar 
y  explotar  un  establiment  tipogràfich  y  d’in- 
dustrias  similars  mitjansant  una  organisació 
del  trevall  que,  en  l’ordre  económich,  subor¬ 
dini  complertament  al  interès  de  la  comu¬ 
nitat  l’individual  dels  associats,  que  deuràn 
ésser  tots  trevalladors.  Conseqüència  d’aquest 
objecte  principal  serà  la  pràctica  d’actes  de 
solidaritat  ab  els  obrers  d’altras  manifesta¬ 
cions  de  la  producció,  y  en  especial  ab  els 
que  fundin  entitats  anàlogas  a  aquesta,  que 
per  lo  dit  no  deixa  d’éssernos  molt  simpàtica, 
més  que  més  representant  un  important 
avens  pera’ls  obrers. 


Fidel  Giró,  impressor.  —  Carrer  de  València,  233 

Els  trevalls  se  publican  baix  la  exclusiva  responsabi¬ 
litat  de  sos  autors. 

No  s’admeten  els  que  no  sían  inèdits. 

No’s  tornan  els  originals. 

Se  donarà  compte  de  las  obras  rebudas  en  aquesta 
redacció,  y  de  las  qu’ho  mereixin  se’n  farà  crítica. 

Preus  de  suscripció: 


CATALUNYA:  Un  any . 8  Pessetas. 

»  Mitj  any . 4’S°  * 

j  Trimestre .  2’25  > 

ALTRAS  REGIONS  D’ESPANYA: 

Un  any .  9  * 

EXTRANGER:  Un  any . io  Franchs. 

Número  corrent . 20  Cèntims. 

»  atrassat,  ab  folletins.  ...  40  » 

>  >  sense  folletins.  .  .  25  » 


El  número  corrent  no's  ven  sense  folletins. 


Redacció  y  Administració: 

Plassa  del  Teatre,  6,  entressol. 


NÚMERO  CORRENT . 20  CÈNTIMS. 

>  ATRASSAT,  AB  FOLLETINS.  .  40  » 

»  »  SENSE  FOLLETINS.  25  » 


SUMARI: 

La  subvenció  dels  dos  milions,  per  Trinitat  Monegal. — 
Teatres,  per  Emili  Tintorer. — Aniversari,  per  Jau¬ 
me  Terri.— Poema  de  Maig,  per  Miquel  de  Palol. — 
Flors  de  cera,  per  P.  Riera  y  Riqué. — A  propòsit  del 
monument  expiatori  de  Genève,  pel  Dr.  Benet  Rou¬ 
ra  Barrios.— Revista  musical,  per  Geroni  Zanné.— 
Novas. 

FOLLETI: 

MARINES  Y  BOSCATJES,  per  Joaquim  Ruyrp.  — 
Index  y  portadas. 

MÉS  ENLLÀ  DE  LAS  FORSAS ,  per  Bjornstjerne 
Bjornson.— Traducció  catalana.— Plech  18. 


LA  SUBVENCIÓ 

DELS  DOS  MILIONS 

Prenons  garde  aux  accroissements 
de  l’Etat,  et  ne  souffrons  pas  qu’il 
soit  autre  chose  qu’un  ehien  de  gar¬ 
de.  Pendant  que  les  autres  hòtes  de 
la  maison  laissaient  èmousser  leurs 
dents  et  leurs  ongles,  ses  erocs  sont 
devenus  formidables;  il  est  colossal 
aujourd’hui,  et  il  n’y  a  plus  que  lui 
qui  ait  encore  l’habitude  des  batai- 
lles.  Nourrissons  le  largement  contre 
les  loups;  mais  que  jamais  il  ne  tou- 
che  à  ses  commensaux  pacifiques; 
l’appétit  lui  viendrait  en  mangeant: 
bientót  il  serait  lui-mème  un  loup, 
le  plus  dévorant  des  loups,  à  domi- 
cile.  II  importe  de  le  tenir  à  la  chaine 
et  dans  son  enclòs. — Taine:  Origines 
de  la  France  Contemporaine. 

-  Segons  clarament  han  dit  els  periódíchs, 
lo  mateix  els  d’aqui  que’ls  d’altras  regions, 


els  obrers ,  junt  ab  altres  elements  de  Madrid, 
apoyats  pel  municipi  y  diputats  d’alli  y  ab  la 
promesa  d’ésser  ajudats  per  diputats  d’altres 
districtes,  entre  ells  dels  senyors  Anglès,  Ju- 
noy,  etc.,  qu’ho  son  per  Barcelona,  han  de¬ 
manat  al  govern  del  Estat  espanyol  que  sub¬ 
vencioni  a  la  capital  del  Estat  ab  la  cantitat 
de  dos  milions  de  pessetas  anyals,  o  sigui 
l’interéS  al  quatre  per  cent  de  cinquanta  mi¬ 
lions  (1)  ab  la  santa  intenció  d’ajudar  a  Ma¬ 
drid  à  dur  la  càrrega  de  la  capitalitat  y  en- 
semps  salvar  la  situació  dels  trevalladors 
qu’en  ella  viuhen  y  menjan. 

Com  es  natural,  aixó  ha  produhit  certa 
maror  en  moltas  poblacions  del  Estat,  molt 
més  quan  s’ha  sapigut  que  la  tal  petició  era 
ben  acullida  pel  govern  y  fins  per  gran  part 
dels  diputats  a  Corts  y  dels  senadors,  qu’ab 
aquell  y’l  rey  venen  a  constituhir  la  repre¬ 
sentació  del  Estat  espanyol. 

Nosaltres  devém  protestar  de  la  petició  y 
de  l’actitut  de  la  representació  del  Estat.  Ens 
es  igual  que  la  subvenció  demanada  sigui  de 
dos  milions,  que  de  deu,  que  si  fos  de  tres- 
centas  pessetas.  Ho  discutim  per  dugas 
rahons;  primera,  perque  l’Estat  no  té  dret  a 


(1)  Quin  capital  de  cincuanta  milions  es  com  si  la 
riquesa  pública  el  tingués  inmovilisat  pera  que  de  son 
producte’n  gaudeixi  tan  sols  el  municipi  madrileny.  En 
aixó  cal  fixarshi  bé. 

donar  tal  subvenció,  y  segona,  perque  no  es 
convenient  que  la  dongui. 

L’Estat,  segons  ens  ensenyan  la  historia 
y  la  sociologia,  degué  son  origen  a  la  neces¬ 
sitat  que  sentiren  las  diferentas  agrupacions 
humanas  de  defensarse  dels  enemichs  del 
defora  (de  l’agrupació),  y  ensemps  pera  con¬ 
servar  la  tranquilitat  y  equilibri  interiors 
pertorbats  per  las  passions  dels  individuus 
components  de  l’agrupació. 

Y  avuy,  com  avans,  la  missió  del  Estat  y 
de  sa  representació,  sigui  quina  sigui  sa  for* 
ma,  com  es  lógich  y  natural,  no  es  altra  que 
lliurar  la  societat  o  societats  que’l  consti- 
tuheixen  dels  enemichs  del  defora  (las  altras 
societats)  y  dels  de  dins  (els  individuus  que, 
desconeixent  sos  drets  y  devers,  s’extralimi¬ 
tin  en  l’exercici  d’aquells,  y  •  no  recordan  ni 
practican  aquests. 

Aquesta  es  sa  missió  natural.  Ell  té  de 
vetllar  per  la  seguritat  dels  individuus  y  en¬ 
titats  que’l  componen;  aquests  tenen  la  obli¬ 
gació  de  proporcionarli’ls  medis  per’assolir 
son  fi.  Y  al  dever  d’aquest  correspón,  com  a 
correlatiu,  el  dret  del  Estat  d’exigirlos  el 
cumpliment  de  sa  obligació,  o  sigui  que  li 
proporcionin  els  medis  necessaris.  Aquest 
es  el  crèdit  del  Estat  contra  l’individuu; 
aquell  el  deute  dels  individuus  envers  l’Estat. 

Mes  l’Estat  no  pot  exigir  res  més,  y  si  ho 
fes  cometria  un  abús,  encara  que  a  son  cos¬ 
tat,  pera  pendre  qualsevol  mida,  hi  tingués 
la  inmensa  majoria  dels  individuus,  la  tota¬ 
litat  menys  un. 

Se’ns  pot  objectar  que  l’Estat  presta  altres 
serveys  que’ls  de  pura  defensa  interior:  es 
ben  cert.  Mes  ho  ha  fet  y  ho  fa  en  l’actuali¬ 
tat  interinament ,  tenint  en  compte  l’estat 
actual  d’endarreriment  de  la  societat,  y  ab 
Yobjecte  d’assolir  un  avens ;  aixis,  per  exem¬ 
ple,  fa  de  regulador,  tenint  en  compte  l'interès 
públich ,  de  las  relacions  entre’ls  individuus, 
devent  atendres  al  esperit  del  poble;  ajuda 
als  petits  a  fi  de  que  s’ilustrin,  als  incapaci¬ 
tats  els  hi  dona  l’apoyo  just  pera  nivellarlos 
als  demés  sense  perjudicar  en  lo  més  minim 
a  aquests;  y  ab  la  mateixa  condició’s  cons- 
tituheix  en  defensor  dels  desgraciats,  física  y 
moralment,  completàntloshi  sa  personalitat. 
Mes  tot  aixó  ho  fa  per  necessitat  y  en  repre¬ 
sentació  de  tots  els  individuus  del  Estat,  inte¬ 


rinament  y  comptant  ab  l’assentiment  exprés 
o  tàcit  de  la  totalitat,  y  en  interès  de  tothóm, 
y  ab  el  sol  objecte  d’assolir  un  grau  més  de 
perfecció  pera  la  societat  que  regenta.  Y,  a 
mida  que  aquesta’s  perfecciona,  la  esfera 
d’acció  del  Estat  se  reduheix,  fins  arribar  al 
ideal,  qu’es  la  desaparició  de  sa  representa¬ 
ció  en  las  societats  humanas. 

Ara  bé:  la  mida  que  demanan  al  Estat  es¬ 
panyol  al  fer  la  petició  de  la  cantitat  que 
com  a  subvenció’s  vol  concedir  a  Madrid 
dcau  dintre  la  esfera  d’acció  del  Estat? 

No,  indubtablement. 

En  primer  lloch,  no  cau  dintre  de  la  esfera 
d’acció  natural.  No  es  una  mida  de  defensa 
contra’ls  elements  del  defora  de  la  societat; 
no  es  una  mida  de  defensa  contra’ls  enemichs 
de  dins.  Respecte  d’aquests,  no  pot  fer  altra 
cosa  que  impedir  que  pertorbin  l’ordre  social 
y  que  conculquin  els  drets  dels  demés  indivi¬ 
duus. 

Es  evident  que  la  mida  demanada  es  de 
protecció  a  una  ciutat  determinada  dintre  del 
Estat. 

dEs  aytal  mida  en  pro  del  interès  general 
del  Estat,  que  pugui  ésser  beneficiosa  pera 
tothóm? 

Menys  encara.  No  tan  sols  no  es  pro¬ 
fitosa  pera  tothóm,  sinó  qu’es  en  favor 
d’uns  y  en  detriment  d’altres:  es  un  privilegi 
qu’afavoreix  a  una  entitat  determinada,  a  un 
cert  nombre  d’individuus. 

Aquella  y  aquests  resultaran  favorescuts,y 
ensemps  perjudicats  el  reste  d' individuus  del 
Estat,  qu’hauràn  de  despendres  d’una  part 
de  son  peculi  més  o  menys  petita  per’ajudar 
a  una  ciutat,  pera  mantenir  a  alguns  indivi¬ 
duus.  El  profit  pera’ls  uns,  el  perjudici  pe- 
ra’ls  demés.  (Es  aixó  una  mida  justa?  dEn 
qué’s  fundan  elsuns  pera  demanar  y’is  altres 
pera  cometre  aytal  arbitrarietat? 

dY  aixó  ho  proposan  y  defensan  elements 
lliberals  y — soi-disant — demócratas? 

Jo  no  sé  en  quina  teoria’s  fundan  aquests 
lliberals  y  demócratas  pera  defensar  tal  abús; 
lo  que  jo  sé  es  qu’han  oblidat  quan  menys, 
que:  Si,  dans  toute  constitution  moderne,  le 
domaine  de  l'État  doit  étre  borné,  cest  dans 
la  démocratie  moderne  quil  doit  étre  le  plus 
restreint  (i). 

(i)  H.  Taine:  Les  Origines  de  la  France  Coniempo • 
raine.  (Le  programe  jacobin). 

El  que’s  concedeixi  la  subvenció  demana¬ 
da  a  Madrid  íes  de  tal  conveniència  que  don- 
gui  lloch  à  que  nosaltres  poguém  permetre 
a  la  representació  del  Estat  que  prengui  una 
mida  que  no  cau  dintre  de  sa  esfera  d’acció 
natural,  ni  dintre  de  l’ampliada  d’atendre  al 
interès  general? 

No,  avans  al  contrari. 

En  efecte:  en  tota  societat  constituhida  els 
individuus,  ja  en  edat  de  trevallar,  obtenen 
tants  més  beneficis  com  més  son  llurs  mèrits 
y  serveys.  «Per  mèrits y  per  serveys  enteném  la 
capacitat  de  provehir  a  las  necessitats  de  la 
vida ,  de  procurarse  l' alimentació,  assegurarse 
un  abrich,  apartar  ,a  sos  enemichs  ( i ) . ))  «En 
la  lluyta  per  la  vida  l’individuu  més  ben 
provehit  de  medis  per’atendre  y  defensar  sa 
èxistencia  té  ventatja  sobre’ls  demés.» 

«Es  lógich,  donchs,  que  si  una  societat 
vol  tenir  mellors  condicions  de  vida,  ajudi 
avans  als  individuus  mellor  capacitats  que 
als  incapacitats  (pera  la  lluyta),  puig  si  ho 
feya  al  revés,  ne  resultaria  una  degeneració 
progressiva  y  no  estaria  en  condicions  pera 
lluytar  ab  las  altras  societats. 

Això  que’s  diu  referent  als  individuus, 
se  deu  entendre  a  las  entitats  compostas 
d’aquests,  per  exemple’ls  municipis.  O  sigui, 
que  sense  perjudicar  als  municipis  menys 
capassos  pera  la  lluyta,  deu  afavorir  als  me¬ 
llor  capacitats,  0  al  menys  tractarlos  igual: 
may  ajudar  als  incapacitats  contra' Is  altres. 

Es  aixis  que’l  municipi  0  ciutat  Madrid  se 
sent  feble,  incapacitat  pera  la  lluyta,  y  de¬ 
mana  protecció  al  Estat,  y  la  representació 
d’aquest  en  tals  condicions  el  creu,  puig  està 
a  punt  de  protegirlo.  ...  Donchs,  si  l’Estat 
sab  sa  obligació,  si  vol  cumplir  ab  sa  missió 
veritable,  deu  negarli  la  subvenció,  puig  es 
en  perjudici  del  reste  del  Estat,  ja  que  afa¬ 
voreix  a  una  entitat  feble  en  detriment  de 
las  altras  més  fortas. 

Més  encara:  Els  individuus  febles  0  inca¬ 
pacitats  (voluntària  0  involuntàriament)  se 
reproduheíxen  o  continúan,  generalment,  en 
sers  iguals  0  pitjors.  ^Qué  hi  guanyarà  l’Es- 
tat  espanyol  en  protegir  a  una  ciutat  feble  0 
incapacitada?  El  que  la  població  de  Madrid 
sigui  demà  igual  0  pitjor  qu’avuy:  may 
mellor. 


(1)  H.  Spencer:  Individuu  contra  V Estat 


Si,  com  nosaltres  creyém,  el  malestar  de 
Madrid  es  fill  tan  sols  de  tenir  en  son  si  un 
excés  de  població  trevalladora  en  relació  ab 
sa  vida  industrial  y  mercantil,  que  prengui 
l’Estat  una  mida  extraordinària,  y  es:  la 
d'enviar  els  sobrers  a  altras  regions  necessita- 
das  de  brassos  a  fi  de  que  las  trevallin.  Ab 
aixó  hi  guanyarà  Madrid  (se  treurà  un  excés 
de  població  inútil),  hi  guanyaràn  las  regions 
ahont  els  envihin  (puig  creixerà  sa  riquesa), 
hi  guanyarà  l’Estat  (veyent  sa  riquesa  au- 
mentada  y  disminuhit  el  nombre  de  sango- 
neras  que  se'l  xuclan).  Serà  una  mida  d’inte- 
rés  general  y,  per  tant,  que  cab  dintre  la 
esfera  d’acció  del  Estat. 

Y  al  ferho  l’aplaudirém  [tots,  y  no  dos  mi¬ 
lions,  no,  cinquannta  que’n  gasti  si  vol,no’ls 
hi  regatejarà  ningú. 

Fíxishi  bé’l  govern,  pénsishi  avans  d’acce¬ 
dir  a  la  petició  que  li  fan,  y  no  oblidi  que  no 
es  en  va  que’s  cometen  arbitrarietats:  un 
jorn  0  altre  tenen  son  just  càstich. 

Al  Estat  toca  cumplir  sa  missió:  a  nosal¬ 
tres,  procurar  que  no  abusi  de  son  poder. 


TEATRES 


La  Margarideta. — En  Coquelin. — Els  ven- 
suts.  — L’avar. 

En  una  advertència  qu’en  Joan  Maragall  ha 
escrit  pera  explicarnos  el  seu  intent  al  tradu- 
hir  algunas  escenas  del  Faust  de  Goethe,  diu 
qu’en  ell  hi  hà  una  part,  la  més  viva,  que 
s’ha  fet  popular  per  tot  arreu:  el  drama  de  la 
Margarideta,  drama  punyent  y  humà,  que 
casi  bé  sols  es  conegut  a  través  del  conven¬ 
cionalisme  de  l’ópera. 

En  Maragall  diu: 

Jo  crech  que  un  drama  tan  fortament  huma  com 
aquest,  seria  molt  profitós  ferlo  coneixe  en  l»t  nostra 
llengua,  no  solzament  sense  miísicas,  sinó  també  re 
presentat  com  si  passés  avuy  y  aquí,  perque  en  realitat 
passa  per  tot  y  sempre.  La  Margarideta  es  aquella 
noya  menestrala  que  trobavam  cada  día  pel  nostre  ca¬ 
rrer  riallera  y  enjogassada  ab  amigas  sevas;  que  des¬ 
prés  observavam  que  un  senyor  la  seguia — un  senyor 
encara  jove  peró  molt  serio,  qu'anava  sempre  ab  un 
altre  antipàtich,  burleta,  mala  fatxa; — que  després  la 
veyam  menos,  y  un  día  la  varem  trobar  tota  trasmudada, 
com  marcida,  y  varem  pensar:  «Alguna  n’hi  passa.» 

Després  l’hem  perduda  de  vista...  O  potser  l’hem  cone¬ 
guda  més  de  aprop  a  la  Margarideta,  y  li  sabém  la  tris¬ 
ta  historia...  O  potser  per  un  costat  o  altre  la  tenim  so¬ 
bre  la  conciencia.  Donchs  a  véurela,  a  veure  la  vida 
feta  art,  es  dir,  bellament  intensificada  y  redemptorament 
punyenta;  a  veure’l  drama  pur,  nu  d’accidents  destor- 
badors. 

No’s  pot  dir  mellor  una  gran  veritat.  L’epi¬ 
sodi  del  Faust  es  un  drama  d’ahir  y  es  un 
drama  de  sempre,  perque  es  humà;  y’is  que 
ho  son,  en  tot  temps  ens  corprenen. 

Després  afegeix  en  Maragall: 

Fixeuse  en  las  obras  d’Eskyl,  Shakespeare  o  Mo- 
lière,  y  restaréu  maravellats  de  lo  poch  qu'hauríau  de 
tocar  d’algunas  de  ellas  pera  ferlas  sentir  com  dramas 
d’avuy.  Corneille  o  Racine,  Lope  o  Calderón,  no  re- 
sistirían  tan  bé  la  probatura:  l’acció  y’l  sentiment  dels 
seus  personatjes  potser  encara  s’aguantaria,  peró  pera 
donarho  com  cosa  d’avuy  els  hauríau  de  fer  parlar  de 
un’altra  manera;  el  seu  llenguatje  està  massa  acondi- 
cionat  a  una  superficial  moda  literària. 

Ab  això  ultim  jo  no  hi  estich  pas  tan  con¬ 
forme.  No  ja  tractantse  d’en  Calderón  0  d’en 
Racine,  d’en  Corneille  0  d’en  Lope,  sinó 
tractantse  d’aquells  grans  homes  que’s  di¬ 
gueren  Eskil,  Shakespeare  y  Moliére,  tin- 
drém  de  modificar  molt  si  volém  transportar 
l’acció  de  las  sevas  obras  als  temps  actuals; 
fins  el  llenguatje’l  tindrém  de  modificar.  El 
drama  no;  el  fons  podrà  ésser  el  mateix,  peró 
la  seva  exteriorisació  tindrà  d’enmotllarse  al 
ambient  moral,  .estétich  y  social  en  que’l 
drama’s  desenrotlli.  A  nosaltres  ens  serà,  si 
no  fàcil,  possible  imaginarnos  que  som  a  la 
Grècia  antiga,  per  exemple;  y  ja  per  cultura, 
ja  perintuició,  podrém  posarnos  en  situació 
d’anim  favorable  pera  capir  las  lamentacions 
del  Prometeu  d’Eskil;  peró  aixó  sols  ho  lo- 
grarém  si  la  escena’ns  reproduheix  aquell 
medi  en  que  la  tragèdia  ’s  desenrotllava. 
D’altra  manera  no.  <Quín  efecte’ns  faria  veu¬ 
re  en  escena  a  un  revolucionari  d’avuy  vestit 
ab  brusa  y  lligat  a  un  arbre,  patint  fam  y 
set,  y  declamantnos  ab  énfasis  las  magistrals 
estrofas  d’Eskil  sense  treuren  una  coma?  Jo 
crech  que’ns  faria  riure,  a  pesar  de  que,  si 
escoltéssim,  podriam  endevinar  un  gran  dra¬ 
ma,  ben  humà. 

Per’xó  jo  crech  qu’en  Maragall  s’ha  equi¬ 
vocat  al  transportar  l’acció  episòdica  del 
Faust  al  medi  ambient  de  nostres  temps,  con¬ 
servant  íntegrament  el  llenguatje  y  l’acció 
del  original.  En  La  Margarideta,  desde  la 
primera  paraula  a  l’última,  la  traducció  es 
literal  y  feta  ab  aquella  escrupulositat  y  ca- 
rinyo  que  sab  posar  l’ilustre  poeta  català  en 
totas  las  traduccions  que  fa  de  las  obras  dels 
autors  qu’admira.  La  sinceritat  del  seu  entu¬ 
siasme’l  porta  a  voltas  fins  a  sacrificar  lo 
que’ls  puristas  ne  diuhen  reglas  poéticas. 
No’n  faltaràn  qu’ara,com  en  altras  ocasions, 
el  califiquin  d’incorrecte.  Jo,  qu’en  qüestió 
de  reglas  poéticas,  com  en  moltas  altras  co- 
sas,  soch  anarquista,  no  ho  diré  pas  aixís: 


avans  al  contrari,  faré  constar  que’ls  seus 
versos,  traduhint  exactament  l’esperit  y  la 
lletra  de  l’obra  d’en  Goethe,  me  produhiren 
en  escena  un  efecte  grandiós.  No  es,  donchs, 
per  aquest  costat  que  critico  l’obra  d’en  Ma¬ 
ragall. 

Si  a  la  lletra  y  a  l’acció  hi  hagués  acom¬ 
panyat  el  medi  y’is  personatjes  y  lot,  si  en- 
lloch  de  modistas,  mals  companys,  militars, 
senyoretas,  etc.,  hagués  conservat  els  perso¬ 
natjes  del  Faust  en  tota  sa  grandiositat  y  va¬ 
guetat  poemàticas,  jo  sols  aplaudiments  y 
enhorabona  tindria  pera  l’autor,  quina  tra¬ 
ducció  y  bon  intent  admiro  com  se  mereixen. 

Peró,  tal  com  ho  ha  fet,  jo  crech  que  s’ha 
equivocat,  crech  que’l  drama  de  la  Margari¬ 
deta  que  vegerem  al  «Teatre  íntim»,  si  bé 
humanissim  y  punyent  en  el  fons,  se  resent 
de  grans  inverosimilittus,  puerilitats  y  fins 
falsetats  en  els  detalls,  en  l’acció  y  en  la  psi¬ 
cologia  mateixa  dels  personatjes,  si’l  consi- 
derém  com  un  drama  d’avuy  que  passa  entre 
tiposde  nostres  temps.  Y  tot  aixó  contribu- 
heix  a  que  la  impressió  sigui  menys  fonda. 
Desorientats  y  extranyats  molt  sovint  per 
aquestas  petitas  incongruencias  y  per  lo  des¬ 
lligat  de  l’acció,  el  nostre  esfors  pera  entrar 
de  ple  en  el  drama  ha  d’ésser  doble,  puig  a 
cada  instant  las  paraulas  y  fins  el  mateix 
obrar  dels  personatjes,  que  físicament  veyém 
com  si  fossin  d’ara,  ens  fan  recordar  qu’era 
en  un  món  més  abstracte  y  més  fantàstich,  y 
qu’eran  unas  altras  costums  y  un  altre  medi 
els  qu’en  Goethe  reflectia  y  pintava. 

Para  demostrar  aixó,  vaig  a  citarne  algu- 
nas  d’aquestas  petitas  incongruencias  0  de¬ 
fectes  d’exteriorisació  qu’en  res  afectan  al 
fons  del  drama. 

Els  dos  primers  quadros,  curtissims,  re- 
sultan  en  escena  deslligats  y  coníosos.  Tota 
aquella  serie  de  tipos,  senyoretas,  trevalla- 
dors,  raspas,  burgesos,  estudiants,  etc.,  que 
diuhen  quatre  0  cinch  paraulas  cada  hu,  ens 
produheixen  un  efecte  molt  extrany.  Vestits 
com  van,  no  poden  dir  lo  que  diuhen,  0  al 
menys  no  ho  poden  dir  de  la  manera  qu’ho 
diuhen.  (Es  un  drama  d’avuy?  Donchs  avuy 
se  parla  diferent.  Y  aquest  efecte  extrany  el 
ressentirém  casi  bé  durant  tota  l’obra.  Ex¬ 
trany  ens  semblarà  que  l'Enrich  y’l  mal  com¬ 
pany  se  puguin  introduhir  tan  fàcilment  din- 
tre’l  quarto  de  la  Margarideta;  extranya  y  ab¬ 
surda  la  relació  de  la  presa  d’un  vaixell  turch, 
que  fa’l  company  a  la  Marta;  extrany  el  desa¬ 
fio  entre  en  Valenti  y  l’Enrich  al  mitj  del  ca¬ 
rrer,  ab  sabre  l’ultim  y  ab  bastó-estoch  l’altre, 
mentres  el  company  para’ls  cops  del  mili¬ 
tar;  extranya  aquella  presó  en  que  dos  ho¬ 
mes  poden  entrar  y  surtir  lliurement  durant 
un  llarch  espay  de  temps  y  no  logran  endur- 
sen,  si  os  plau  per  forsa,  a  una  noya  que — si 
no  fem  un  gran  esfors  d’abstracció  —  ens 
sembla  que  desvarieja  d’un  modo  també  ex¬ 
trany;  y  en  íi,  pera  no  fixarme  en  detalls,  ex- 

trany  ens  sembla  aquell  crit  de  «Enrich,  En- 
rich»,  que  aqui  no  sabém  d’hónt  ve  y  en 
l’obra  de  Goethe  endeviném  fàcilment  son 
símbol. 

Y  ^per  qué  tot  això?  A  mon  entendre  per- 
que  en  Maragall,  al  voler  modernisar  el  dra¬ 
ma  de  la  Margarideta,  ha  volgut  ésser  al 
mateix  temps  massa  respectuós  ab  Goethe. 

Jo  crech  sincerament,  com  ell,  que  aquest 
drama  es  d’avuy,  com  fou  d’ahir  y  com  serà 
de  demà;  peró  sols  ho  es  la  essencia  del  dra¬ 
ma.  Ni’ls  personatjes,  ni  l’acció,  ni’l  mateix 
llenguatje  ho  son  ni  ho  poden  ésser  de  tots 
els  temps.  Y  pera  fer  el  drama  de  la  Marga¬ 
rideta  d’avuy,  tot  aixó  també  tenia  d’ésserho, 
per  més  que’l  fons  del  drama  fos  el  mateix. 

Y  també  crech  sincerament  qu’en  Mara¬ 
gall  podia  ferlo  aquest  drama  de  la  Margari¬ 
deta  d’ara,  perque  en  Maragall  comprèn  el 
cor  humà,  sent  bategar  la  vida  y  sab  cantar¬ 
ia  armoniosament.  La  seva  adoració  per  en 
Goethe,  y  més  que  tot  la  seva  modèstia,  son 
pera  mi  las  dugas  únicas  rahons  qu’explican 
el  per  qué  no  ha  fet  una  obra  menys  literal, 
peró  més  real,  y  per  lo  tant  més  dramàtica 
y  punyenta. 

Lo  qual  no  vol  dir  que,  tal  com  està,  l’obra 
no  impressioní  fondament.  Per  la  meva  part 
confesso  que  la  majoria  dels  quadros  me 
produhiren  una  emoció  intensissima.  Bé  es 
veritat  que  jo  ni  per  un  instant  vaig  créureho 
que’ls  personatjes  fossin  d’avuy:  a  través  dels 
seus  ropatjes  hi  veya  sempre’ls  vagarosos  y 
boy  fantàstichs  tipos  del  gran  poema  ale¬ 
many. 

La  execució,  en  conjunt,  casi  bé  perfecta. 
Jo  crech  que  tant  en  Gual  com  els  actors  del 
«íntim»  no  hi  poden  posar  més  carinyo  ni 
més  entusiasme  pera  que  l’obra  resulti  escè¬ 
nicament.  S’endevina  l’estudi  que  fan  dels 
respectius  papers  y’l  gran  número  d’ensaigs 
pera  lograrho.  Individualment,  tots  estigue¬ 
ren  més  encertats  qu’en  El  Barber  de  Sevilla. 
També  avuy  tinch  de  fer  una  excepció  en  fa¬ 
vor  de  la  senyoreta  Ferrer.  Sentir  el  paper 
d’aquella  candorosa  y  apassionada  Margari¬ 
deta  y  viurel  sobre  la  escena,  reflectint  sem¬ 
pre’ls  estats  d’anim  tan  punyents  perque  pas¬ 
sa,  ab  sinceritat,  ab  amor  y  ab  justesa,  no 
ho  veyém  pas  cada  dia.  La  senyoreta  Ferrer 
ho  feu  aixis,  y  es  qu’ella  té  ànima  d’artista, 
y  a  més  té  facultats  d'actriu. 

Las  decoracions,  degudas  als  senyors 
O.  Junyent,  Moragas  y  Alarma,  y  Urgellés, 
molt  justas.  La  que  m’agradà  més  feu  la  del 
tercer  acte,  deguda  als  segons,  magistral  de 
prespectiva  y  de  color.  La  del  ultim  quadro’m 
va  semblar  massa  bonica. 

En  fí,  un  aplauso  al  Orfeó  Català,  que  can¬ 
tà  perfectament  el  Dies  irce  en  l’acte  de  la 
iglesia,  y  un  aplauso  ben  fort  a  n’en  Gual 
per  la  direcció  escènica,  que  resultà  admi¬ 
rable. 


77  3 

Lo  que  m’indigna  més  quan  ve  una  com¬ 
panyia  de  cómichs  francesos  a  Barcelona,  es 
la  s ans  façon  ab  que’s  presentan.  Venen  a 
demanarnos  molts  quartos  y  a  fernos  un  ai- 
xech,  com  si  fóssim  a  Bagnuls-sur-Mer . 

En  Coquelin  y’l  seu  empresari  se’n  hau- 
ràn  anat  de  Barcelona  molt  satisfets  ab  las 
butxacas  plenas  y  fent  la  rialleta,  perque  en 
realitat  la  prempsa  y’l  públich  sembla  que 
s’hagin  deixat  ensarronar  y  han  demostrat 
una  cortesia  que  jo  crech  no’s  merexian. 

Un  repertori  gastadissim  escullit  expressa¬ 
ment  pera  que’l  tenor — vull  dir  l’actor— pu¬ 
gui  lluhir  las  sevas  facultats  en  algunas  es- 
cenas  d’efecte;  un  decorat  que  ni  las  barracas 
del  Paralelo  l’aprofitarían,  y  una  companyia 
de  cómichs  de  bolos  que  si  fossin  catalans 
fins  a  Riudevitlles  els  xiularían,  servint  de 
march  a  un  actor  de  més  renóm  que  valua: 
heusaqui  en  qué  consisteix  la  vinguda  d’en 
Coquelin  a  Barcelona. 

^Qué  s’ha  fet  d’aquell  públich  que  xiulava 
a  la  Patti  perque  no  la  trobava  a  l’altura 
del  preu  qu’exigíai1  Se’m  dirà  que  la  majoria 
dels  espectadors  qu’han  anat  a  veure  a  n’en 
Coquelin  eran  de  la  colonia  francesa.  Aixó 
es  cert:  peró  també  hi  havia  catalans  que 
tenian  de  protestar,  ja  que  no  ho  feren 
aquells  qu’eran  els  que  hi  estavan  més  obli¬ 
gats.  Hi  estavan  obligats  per  dugas  rahons: 
primera  perque  s’exposan  a  que’ns  formém 
un  molt  pobre  concepte  de  la  seva  cultura 
artística,  y  segona  pera  evitar  que’ns  po- 
guém  creure  que  l’art  dramàtich  francès  es  un 
art  de  per  riure. 

Jo  no  vull  negar  qu’en  Coquelin  sigui  un 
actor  notable,  que’s  mou  ab  gran  desembràs, 
que  posseheix  una  dicció  admirable  y  fa  gala 
d’una  gran  flexibilitat  de  recursos:  peró  ab 
aixó  no  n’hi  hà  prou  pera  entusiasmarnos. 
A  mon  entendre  li  falta  lo  principal:  el  sen¬ 
timent  y  la  sinceritat.  Ell  no  viu  els  perso¬ 
natjes,  sinó  que’ls  disfressa,  y’is  disfressa  a 
gust  del  públich,  y  fins  en  las  situacions  més 
dramàticas,  quan  declama  ab  més  calor, 
no’ns  arriba  may  a  l’ànima  perque  endeviném 
la  composició  y  la  fredor  interna  d’aquell 
home  que  domina’ls  efectes  escénichs  y’is 
recursos  clàssichs  pera  enlluhernar.  Per  aixó 
els  papers  à  panache  li  van  tan  bé. 

El  dia  que  va  fer  Cyrano  de  Bergerac  va 
demostrar  tot  aixó  ab  un  petit  detall,  qu’es 
el  següent:  Hi  hà  un  tros  al  principi  del 
quart  acte  en  que  Cyrano,  pera  calmar  als 
cadets ,  fa  tocar  una  tonada  de  la  terra  reci¬ 
tant  ell  uns  versos  tal  volta’ls  més  sentits  y 
hermosos  de  l’obra.  Donchs  bé:  <;per  qué  en 
Coquelin,  que  no  va  tallar  un  sol  vers  en  al- 
tras  tiradas  llarguissimas,  va  suprimir  per 
complert  aquesta  escena  en  que  un  actor  de 
cor  pot  lluhirshi  de  debò?  Per  lo  qu’he  dk 
avans,  perque  aqui  no  pot  declamar  ab  én- 
fasis  ni  pot  fer  fochs-follets  qu’enlluhernin, 
ni  aquella  cantarella  clàssica  de  la  escola  fran- 

cesa,  qu’en  general  tant  ens  molesta  a  nosal¬ 
tres,  a  qui  embafa  sempre  tot  lo  artificial. 

Heusaqui  la  impressió  que  m’ha  produhit 
aquesta  estrella  del  art  dramàtich  parisench, 
impressió  tant  més  deplorable  quan,  com  ja 
he  dit  avans,  estich  convensut  de  qu’en  la 
toumée  d’en  Coquelin  per  Espanya,  com  en 
casi  bé  totas  las  que  fan  las  companyías  fran- 
cesas,  s’hi  veuhen  tals  indicis,  que’ns  fan 
sospitar  que  de  lo  que’s  tracta  es  de  pén- 
drens  el  pel  y...  quelcom  més. 

El  protagoista  de  Els  vensuts ,  comèdia  en 
quatre  actes  original  del  senyor  Gomila,  que 
fa  dias  estrenaren  a  Romea,  diu  al  final  de 
l’obra:  «Nosaltres  podrém  quedar  vensuts, 
peró  may  enfangats».  Es  un  jove  carregat  de 
bons  intents,  qu’estima  a  sa  mare  y  a  sa  jova 
muller,  qu’ha  plantat  una  fàbrica  ab  tots  els 
avensos  moderns,  que  paga  bé  als  trevalla- 
dors,  qu’elabora  género  de  confiansa,  que  no 
explota  al  consumidor,  etc.  Enfront  d’ell  y 
de  las  sevas  dona  y  mare,  que  son  uns  àngels 
de  bondat,  hi  posa  l’autor  a  un  oncle,  a  sa 
filla  qu’es  viuda  y  capritxosa,  y  a  un  ameri- 
cano  rich,  qu’estàn  per  lo  pràctich,  lo  ruti¬ 
nari,  lo  que  dona  rendiments  quantiosos: 
subjectes,  com  se  veu,  d'una  moral  ben 
poch  recorrfanable. 

Tot  aixó,  lligat  en  una  acció  dramàtica 
bastant  grollera  y  diluhida,  y  dialogat  ab  un 
llenguatje  més  groller  encara,  no  logra  in¬ 


teressar  a  ningú:  de  manera  que’ls  quatre 
actes  de  Els  vensuts  foren  quatre  actes 
d’aburriment  continuu. 

La  execució  a  l’altura  de  l'obra.  Semblava 
que’ls  actors  s’aburrissin  igual  que’ls  espec¬ 
tadors. 

Pera  tercera  funció  de  la  serie’ns  ha  donat 
en  Gual  la  traducció,  ben  discreta  per  cert, 
qu’ha  fet  en  J.  Roca  y  Cupull  de  L’Avar , 
d'en  Molière. 

Precis  se  fa  confessar  que’l  gran  autor 
francès  no  va  estar  en  aquesta  obra  tan  afor¬ 
tunat  com  en  altras.  Fins  admetent  el  con¬ 
vencionalisme  propi  del  teatre  d’aquells 
temps,  es  tal  la  tranquilitat  del  autor,  sobre 
tot  en  l’ultim  acte,  que’ns  fa  l’efecte  d’un 
qtlento  à  dormir  debout ,  com  diuhen  els 
francesos.  Dels  personatjes  sols  el  de  Harpa- 
gon  se  sosté,  y  encara  més  en  detalls  qu’en 
conjunt. 

La  execució,  en  conjunt,  molt  fluixa.  La 
decoració  del  senyor  Gracia,  fina  de  color, 
peró  potser  feya  l’efecte  d’ésser  massa  nova. 
La  escena  molt  cuydada. 


ANIVERSARI 

A  ma  germana  Marieta 

Recordante 

En  silenci  cada  any  al  mateix  día 
entristit  penso  en  tu,  germana  meva; 
revolcante’t  vaig  veure  en  l’agonía, 
la  mirada  confosa,  ja  perduda. 

la  boca  seca  y  muda... 

Un  món  de  penas  que  no  coneixia 
descubriren  al  cor  la  lluyta  teva. 

Avuy  t’he  cullit  fiors,  y  al  olorarlas 
el  cor  s’ha  conmogut  d'un  modo  extrany: 
demà  de  bon  matí  vindré  a  portarlas 
fent  la  ruta  mateixa  de  cada  any, 
aquell  camí  que  faig  casi  bé  d’esma 
silenciós,  pensatíu,  mes,  ple  d’afany. 

Al  mar 

Te  trobo  trist,  molt  trist;  cantas  com  d’esma... 

La  remó  persistent  de  tas  onadas 
sembla’l  cant  d’anyoransa  de  passadas 
horas  plahentas; 


y  encar  que  tas  remors  son  diferentas, 
no  sé,  te  trobo  trist  com  cada  volta 
que  faig  el  trist  camí  del  cementiri... 
y  fins  el  lliri 

tan  fresch  avans,  decanta’l  cap  y  plora. 

Vagant  pel  cementiri 

Ahir  tot  era  goig,  avuy  tristesa; 
vida  y  escalf  avans,  ara  fredó; 
una  esperansa  més  tota  malmesa, 
una  esperansa  més  y  una  ilusió. 

Terrible  soletatl  Soletat  morta 
d’ànimas  al  etzar  pel  món  perdudas; 
afectes  d’altre  temps,  goig  y  esperansas, 
tot  ho  engoleix  la  mort  y  tot  ho  esborra, 
tot  a  n’aquí  s'hi  consumeix  y’s  fon... 

Qu’es  terrible’l  silenci  qu’embolcalla 
totas  las  cosas  d’aquest  altre  món!... 

Jaume  Terrí 

POEMA  DE  MAIG 

Digué  la  verge: 


M’ha  despertat  aqueixa  aubada 
una  frisanta  tremolor 
com  de  coloma  enamorada, 
com  d’ametller  ubriach  de  flor. 

Qu'he  vist  jugà  ab  ma  cabellera 
la  llum  naixent  d’un  jorn  novell, 
una  llum  blava,  riallera, 
folla  d’espasmes  del  temps  bell. 

Mos  llabis  roigs  s'embolcallavan 
ab  una  boyra  de  petons, 
e  inconscientment  entre  ells  ffisavan 
incoherencias  y  oracions; 

quelcóm  que’m  deya  a  cau  d’orella 
ab  un  llenguatje  misteriós:  * 

—  Mira  en  el  cel  quànta  d’aucelía! 

Mira  en  el  món  quàntas  de  flors! 

Som  al  bon  temps  de  las  frisansas 
y  dels  somriures  inconcients; 
a  cada  flor,  mil  esperansas, 
a  cada  cant,  mil  sentiments. — 

Al  deseotxarse  confiada, 
la  llum  del  sol  m’ha  avergonyit, 
que  al  esmunyirs  prop  meu,  callada, 
m’ha  dat  un  bes  al  mitj  del  pit. 

Y  han  tremolat  mas  carns  tebiosas 
ondulejant  hermosament, 
y  s’han  badat  com  dugas  rosas 
mos  febles  pits,  calladament. 

En  mos  ulls  cluchs,  entre  mas  trenas, 
hi  ha  encés  desitjs  la  llum  vibrant, 
y  ha  circulat  dintre  mas  venas 
un  doll  de  foch  remorejant; 

un  doll  hermós  de  sanch  encesa 
brollant  suaument  del  fons  del  cor, 
duhent  un  somni,  una  promesa 
y  un  inconscient  desitj  de  flor. 


A  una  rojor  sobtada  y  bella 
s’ha  hermosejat  mon  cos  de  neu 
com  una  flor  tot  just  poncella 
que  sent  l'aroma  a  dintre  seu. 

Y  m’he  acostat,  voluptuosa, 
per  cop  primer  vora’l  mirall: 
quina  rialla  més  hermosa 
s’ha  dibuixat  en  el  cristall! 

Mes,  despertadas  a  l’alegria, 
he  vist  mos  ulls  humits  de  plor; 
per  cop  primer  la  llum  del  dia 
m'ha  dat  esment  de  la  buydor, 

al  repetirme  a  cau  d’orella 
ab  son  llenguatje  misteriós: 

- —  Mira  en  el  cel  quànta  d’aucella! 

Mira  en  el  món  quàntas  de  flors!  — 

Miquel  de  Palol 


FLORS  DE  CERA 

Son  flors  de  tracte  humil.  Avans  tenían 
colors  llampants  y  flayre  delicat, 
pro  en  obsequi  a  companyas  que  dalían 
s’anaren  desprenent  del  seu  esclat. 

Del  tot  perduda  la  bullenta  sava, 
sense  volerho  s’han  guarnit  després 
d’un  cert  perfàm  d’encens  que  no  s’esbrava, 
d’una  grogor  modesta  qu’escàu  més. 

Per  ellas  baixa  al  món  la  primavera 
que  de  passada  al  bosch  fa  reverdí, 
si  bé  no  se’n  gaudeixen,  flors  de  cera 
recullidas  en  èxtasis  diví. 

Per  ellas  cau  expressa  la  rosada, 
homenatje  que’ls  ve  del  cel  en  plors, 
y  per  ellas  del  sol  la  llum  daurada... 

Mes  |ay!  se’n  aprofitan  altras  flors. 

P.  Riera  y  Riqué. 

Altar  de  la  família  Servet  f.n  la  iglesia 
de  Vilanova  de  Sijena 

A  PROPÒSIT  DEL  MONUMENT 
EXPIATORI  DE  GENEVE 

En  1890,  quan  jo  visitava’l  laboratori  de 
fisiologia  de  la  universitat  de  Genève,  diri¬ 
git  pel  professor  doctor  Maurici  Schiff, 
aquest  simpàtich  vellet,  admirador  entusiasta 
d’en  Miquel  Servet,  me  manifestà’l  gust  ab 
que  veuria’s  trobessin  obras  del  descubridor 
de  la  petita  circulació  de  la  sanch,  estant  ell 
disposat  a  pagarlas  a  bon  preu.  Me  pregà 
las  cerqués  per  la  terra  nadiua  d’en  Servet; 
m’  expressà  lo  molt  que  sentia  que  ni  una 
sola  llosa  recordés  el  lloch  ahont  el  crema¬ 
ren  viu,  y  que  sols  un  cami  portés  el  nom  de 
Chemin  Michel  Servet. 


Aixó,  per  mi,  s’explicava 
per  certas  intranzigencias 
que  del  temps  d’en  Calvin 
fins  gayre  bé  a  n’aquells 
días  sembla  qu’han  impe¬ 
rat  a  Genève.  Me  recordà  a 
n’en  Carteret,  el  polítich 
alabat  pels  uns  y  discutit 
pels  altres  dels  habitants 
d'aquell  petit  cantó  helvé- 
tich.  Bé  prou  se  coneixia 
que’l  doctor  Schiff  era  dels 
qu’havian  sufert  persecu¬ 
cions.  Y  aixis  era  realment. 
Nat  a  Frankfort  S.  M.  en 
1823,  fou  expulsat  en  1854 
pel  govern  hannoverià  per- 
que  volia  ensenyar  zoolo¬ 
gia  com  privat  docent:  peró 
la  vera  causa  d’aqueixa  ex¬ 
pulsió  era  sens  dubte’l  sem¬ 
blar  perillosas  pera’l  jovent 
las  doctrinas  qu’ell  "expli¬ 
cava.  La  expulsió  del  seu 
terrer  li  valgué  la  càtedra 
d’anatomia  comparada  de 
la  universitat  de  Berne, 
passant  en  1863  a  explicar 
fisiologia  en  la  facultat  de 
medicina  de  Firenze,  cà- 
rrech  que  desempenyà  fins 
a  1876,  en  que,  ab  motiu 
de  certs  topaments  ab  au¬ 
toritats  eclesiàsticas,  marxà 
a  Genève  a  ensenyar  la  ma 
teixa  assignatura,  deixant 
la  càtedra  de  quimica  al  seu  germà  Huch. 

Aquest  era  l’home  que’m  parlava  de  lo 
just  que  seria  colocar  una  làpida,  per  senzi¬ 
lla  que  fos,  que  recordés  el  martiri  del  gran 
Servet. 

De  retorn  a  Barcelona,  la  casualitat  me  feu 
coneixe  al  mestre  de  dibuix  senyor  Navarro, 
que’m  digué  tenia  un  apunte  del  altar  de  la 
familia  Servet,  pres  quan  estigué  encarregat 
de  pintar  els  retrats  de  las  abadesas  del  real 
monastir  de  Sijena  0  Sixena. 

Al  estiu  següent  prenguerem  el  tren  fins 
al  oasis  de  Sarinena,  y  d’allí,  en  diligència, 
atravessarem  las  secas  y  ermas  encontradas 
d’Albalatillo  y  Sena,  fins  arribar  a  Villanue¬ 
va  de  Sijena. 

L’hostal  ahont  devíam  romandre  era  un 
gran  casal,  «Casa  Reves»,  pertanyent  en 
l’antigor  al  notari  Servet,  pare  del  nostre 
metje-teólech.  Alli,  en  l’ample  vestíbul,  par¬ 
larem  d’en  Servet  ab  las  personas  de  la  vila 
que  vingueren,  y  que’m  recordaren  la  «To¬ 
rre  de  Reves»,  una  propietat  de  la  pagesia. 

Visitarem  el  proper  monastir  de  Sijena, 
de  religiosas  sanjuanistas,  fundat  per  la  rey- 
na  Sanxa,  esposa  d’  Anfós  II  d’Aragó,  a  las 
voras  del  riu  Alcanadre,  y  ahont  estan  ente- 
rradas  las  despullas  d’alguns  dels  morts  a  la 
batalla  de  Muret  defensant  als  albigesos. 
Del  arxiu  d’aquest  histórich  monastir  ens 
caldrà  parlarne  ben  aviat. 

Anàrem  a  la  rectoria,  parlarem  la  llengua 
catalana  ab  el  vellet  senyor  rector,  qu’era 
fill  de  Balaguer,  y  obtinguérem  permis  pera 
visitar  la  iglesia  parroquial,  que  forma  part 
del  bisbat  de  Lleyda,  corresponent  el  poble  a 


El  retaule  (del  que  n’acompanyo  una  re¬ 
producció  que  fa  dos  mesos  vaig  publicar 
en  tarjetas  postals)  va  perdent  de  dia  en 
dia.  En  varis  punts  s’ha  esgratinyat  y  no 
permet  fixar  l’any  en  que  s’acabà,  perque 
entre  la  D  y  la  primera  X  de  la  inscripció  hi 
hà  un  espay  ahont  sols  se  veu  un  trosset 
com  d’una  altra  X,  en  quin  cas  seria  del  any 
1558  (MDLVI1I). 

{Son  la  mare  y’l  germà  d’en  Miquel  Ser¬ 
vet  aquellas  dugas  figuras  qu’hem  dit?  No 
existint  retrats  d’en  Servet,  l’esculptor  enca¬ 
rregat  de  fer  la  estatua  qu’avuy  se  veu  a  la 
fatxada  de  la  facultat  de  medicina  de  Zara- 
gosa  anà  a  veure  aquest  retaule  per  si  era 
possible  treuren  algún  detall  de  la  familia  y 
no  imitar  el  bust  qu’existeix  al  peristil  del 
Museu  Velasco  de  Madrid,  ni’l  medalló  del 


la  provincià  d’Osca,  partit  judicial  de  Sari- 
nena. 

La  llum  del  sol  entrava  y  permetia  contem¬ 
plar  un  altar  ab  un  preciós  retaule,  qu’en  el 
retauló  lateral  inferior  esquer  té  dugas  figu¬ 
ras:  en  primer  terme  un  home  ab  barba  y 
trajo  talar,  que  sembla  estar  fent  oració;  y 
darrera  d’ell  se  veu  la  cara  d’una  persona 
d'edat,  una  dona.  En  el  guardapols  hi  figu- 
ran  tres  escuts:  un  per  cada  costat  y  un  ter¬ 
cer  sobre’l  retauló  de  dalt.  Cada  escut  està 
dividit  en  dos  quartels:  un  en  que,  sobre 
camp  d’argent,  se  veu  un  arbre  (una  serve- 
ra)  que  té  al  cim  una  creuheta,  y  l’altre  en 
que,  sobre  un  fons  roig,  hi  hà  dos  rohels. 
Per  demunt  de  la  cornisa’s  llegeix  la  següent 
inscripció,  que  reproduhím  ab  la  fidelitat 
possible,  deixanthi  varias  lletras  gastadas  0 
incomplertas  tal  com  se  veuhen  en  el  re¬ 
taule: 


paranimf  de  la  universitat  de  Barcelona,  ni’l 
retrat  qu’es  a  la  portada  de  la  tesis  d’All- 
voerden,  que  lo  mateix  pot  ésser  en  Servet 
qu’en  Donato  Jiménez  fent  La  muerte  en  los 
labios  d’Echegaray.  L’advocat  que  m’acom- 
panyava’m  digué  que  un  dia  un  alemany  anà 
directament  de  la  diligència  a  la  iglesia  pera 
treure  un  dibuix  y  tornar  a  marxar,  mes  tro- 
bantla  tancada  trucà  a  la  casa  vehina,  ahont 
viu  dit  advocat  y  propietari. 

Aquest  senyor  advocat  me  feu  coneixe 
l’adressa  del  senyor  Pano,  persona  molt 
ilustrada,  qu’obtingué  permis  pera  fer  estu¬ 
dis  al  arxiu  del  monastir  de  Sijena,  ahont 
ha  trobat  alguns  pergamins  interessants  per 
ésser  firmats  del  notari  pare  d’en  Servet. 

El  primer  porta  la  data  de  19  Novembre 
15//,  y  es  una  carta  de  procuració  a  favor 

de  donya  Maria  de  Albión,  religiosa  de  Si- 
jena,  autorisada  pel  « discreto  Anthon  Serveto 
alias  Reves,  habitante  en  Villanueva  de  Sixe- 
na  y  notario )). 

Ne  copiarém  alguns  altres: 

l'j  Abril  1518.  El  Esguart ,  ab  llicencia, 
de  la  muyt  noble  y  reverent  senyora  donya  Ma¬ 
ria  de  Hurrea ,  priora ,  dona  a  treudo  perpé- 
tuo  varias  propietats  als  vehins  del  llogaret 
de  Sena.  aSignum  de  mihi  Anthon  Serveto 
alias  Reves  habitant  en  el  lugar  de  Vilanova  de 
Sixena  et  per  autoridatreal  notario  público  por 
toda  la  tierra  é  senioría  del  Serenísimo  Sehor 
Rey  de  Aragón  y  Castilla)). 

yj  Desembre  152/.  «Isabel  de  Pano  y  An- 
tonio  de  Fluxà,  venden...  Anthonius  Serveto 
alias  Reves  loci  Vilanova  de  Sixena.)) 

5  Octubre  15 22.  «Dona  Beatriz  de  Olzine* 
llas  y  el  Convento  de  Sijena  de  una  parte,  y 
el  Consejo  de  Lanaja  de  otra...  notarios  An¬ 
thon  Serveto  alias  Reves  habitante  en  el 
lugar  de  Villanueva,  y  Juan  de  Montaner  ha- 
bitante  en  Lanaja.» 

9  Maig  152 9.  Domingo  Fontova  y  Joana 
Torrents,  cónjugs  vehins  del  llogaret  de  Se¬ 
na,  venen  al  prior...  ((Signum  mei  Anthonii 
Serveto  alias  Reves  habitatoris  loci  Vilanova 
de  Sixena  autoritati  regia  notarii  publici  per 
totam  terram  et  dominationem  Serenisimi  Do¬ 
mini  Regis  Aragonum  et  Castella)). 

1  Juliot  7529.  Pascasio  Caxal  e  Isabel  de 
Lax...  uAnthonio  Serveto  alias  Reves)). 

En  la  escriptura  del  18  d'Octubre  1 529  es 
ahont  apareix  per  primera  volta  la  firma  An- 
thonio  Serveto  alias  Reves  infançon,  que  fi¬ 
gura  en  las  del  31  Agost  1531,  30  Octubre 
1531,  3  Setembre  1534,  essent  la  darrera  la 
del  8  Abril  /53S,  venda  a  favor  de  la  confra¬ 
ria  de  Sant  Joan  Baptista  otorgada  per  An¬ 
toni  Ripoll  y  Esperansa  de  Roda,  « Signum 
mehi  Antonii  Serveto  alias  Reves ,  infantio- 
nis  habitantis  loci  Vilanova  de  Sixena.))  La 
escriptura  que  segueix  en  ordre  es  del  9 
de  Maig  de  1554,  y  es  la  primera  de  las 
que  firma’l  notari  de  Vilanova  de  Sijena  en 
Pere  de  Lax. 

iMoriria  alashoras  el  notari  Servei?  La 
mare  y'l  fill  capellà,  donadas  las  costums  re- 
lígiosas  de  l’época,  ^aixecadan  dit  retaule 
com  una  expiació  pera  en  Miquel  Servet,  o 
l’aixecarian  a  la  memòria  del  notari?  Dita 
senyora  Conesa  ^era  filla  de  Tudela  y  and  a 


deslliurar  a  la  casa  payral,  suposant  qu'en 
Servet  visqués  ja  a  Vilanova  avans  de  la  da¬ 
ta  de  la  primera  escriptura  que  citém?  {O  es 
que,  inmediatament  després  de  nat  en  Mi¬ 
quel,  vingueren  a  establirse  a  Vilanova,  y 
en  Servet,  quan  declara  a  Genève  qu’es  fill 
d’aquesta  vila,  es  que  pren  per  patria  la  terra 
en  que  viu  y  que  coneix? 

Aixó  es  lo  que  deixa  fosch  el  lloch  de  la 
seva  naixensa;  y  es  de  doldre  que’l  president 
dels  Jochs  Florals  de  Zaragoza  d’enguany 
no  hagi  publicat  el  trevall  qu’obtingué’l  pre¬ 
mi  de  la  reyna  regent,  trevall  que  tal  volta 
donaria  llum  en  lo  relatiu  al  naixement  d’en 
Servet.  En  cambi  deu  agrahirseli  lo  publi¬ 
cat  a  La  Lectura  Catòlica  y  a  la  Revista  de 
Aragón  (1901),  com  tot  trevall  encaminat  a 
fer  llum  en  lo  relatiu  al  naixement  d’aquell 
gran  home. 

Podrà  arguhirse  que  Serveto  no  es  Ser¬ 
vet:  mes  també  cal  pensar  que  Colombo  y 
Colón  son  un  mateix  personatje. 

Hem  insinuat  qu’era  filla  de  Tudela  (Nava¬ 
rra)  la  mare  d’en  Servet,  perque  se  sab  que 
de  Tudela  procedia  son  espós  el  notari;  mes 
no  s’han  trobat  las  fes  de  baptisme  d’ell, 
d’ella  ni  dels  seus  fills. 

A  Zaragoza  vivían  els  Serveto  de  Aniiïón, 
quin  fill  petit,  Miquel,  nasqué  en  1528,  y 
ningú  fa  figurar  l’apellido  de  la  seva  mare, 
N’Agna  de  Ranz,  mes  si’l  del  seu  pare. 

A  Villanueva  de  Sijena  nasqué  també  un 
capellà  qu’anà  a  Zaragoza:  en  March  Antoni 
Serveto  de  Reves. 

Es  Villanueva  de  Sijena  (y  no  Vilanova, 
ni  l’altra  Villanueva  de  la  provincià  d’Osca, 
ni  cap  de  las  de  Terol  y  Zaragoza),  per  ésser 
en  ella  ahont  se  troba  un  notari  que  porta 
l’apellido  Servet  ( 1 ). 

L’intent  d’aixecar  dit  monument  aChampel 
existia  de  temps.  El  Journal  de  Gen'eve ,  en  la 
edició  del  dia  que  s’inaugurà,  feya  notar  la  part 
que  hi  prengué  la  comunitat  dels  quakers  per 
medi  del  senyor  Schmit,  qui  fa  quinze  anys 
tingué  conferencias  ab  el  professor  August 


(1)  Y  ara  que  parlém  de  Vilanovas,  bo  serà  recor¬ 
dar  a  en  Arnau  de  Vilanova,  que  no  se  sab  en  quina 
de  las  quatre  que  hi  hà  a  Lleyda,  ni  de  las  altras  deu 
qu’ existeixen  a  Catalunya,  Cerdanya  y  Rosselló  nasqué. 
Y  a  propòsit  d’aixó  esmentaré  que,  assistint  jo  a  las  llis- 
sons  del  professor  Laboulbene  (París),  li  sentí  dir  «Ar¬ 
nau  de  Vilanova  es  francès».  Tot  perque  als  homes  de 
mèrit  tothóm  els  vol  parents  ®  compatricis. 

Bouvier  tractant  d’aixecar  un  monument  (i). 

Y  a  propòsit  de  la  inscripció:  Ab  quanta 
rahó  l’actual  ministre  del  Tresor  d’Italia,  en 
L.  Luzzati,’s  dol  «perque’ls  calvinistas  no 
tenen  una  paraula  de  benevolensa  pel  martre 
Servet»!  Rahó  qu’ell  mateix  dona  quan  diu: 
« Quante  volte  i  teologi  non  confondono  l'a- 
more  di  sé  con  l’amore  di  Dio /» 

A  Genève  sols  s’han  ocupat  del  teólech, 
no  del  fisiólech,  que  com  a  tal  es  com  Ser¬ 
vet  té  més  mèrits  adquirits. 

Finalment:  Essent  tan  pocas  las  obras  que 
d'en  Servet  tenim,  ^per  qué  no  adquirir  el 
retaule  que  acabém  de  descriure  avans  que 
se’l  emportin  a  un  museu  extranjer? 

Dr.  Benet  Roura  Barrios 
i 9  novembre ,  /903. 


REVISTA  MUSICAL 

«La  Damnation  de  Faust»  al  Liceu 

Deyam  en  un  article  publicat  alguns  nú¬ 
meros  enrera  (2): 

La  Damnation  de  Faust  «no  es  un  drama 
lirich  0  una  òpera,  sinó  una  llegenda  drartà- 
tica  en  quatre  parts.  No  es,  donchs,  una  obra 
teatral,  es  una  obra  de  concert.  Constituheix 
una  serie  d’escenas  dramàtich-musicals  ins- 
piradas  (0  quasi  inspiradas)  en  el  poema  de 
Goethe.»  En  aquest  concepte  fou  escrita  per 
Berlioz,  qui’s  trobava  ben  lluny  de  créurela 
representable. 

La  idea  de  convertir  La  Damnation  de 
Faust  en  ópera’s  deu  al  mestre  Gunsburg. 
Aquest  (desconeixent  el  veritable  caràcter  del 
poema)  el  traslladà  a  la  escena,  resultantne 
una  obra  déplacée ,  tal  com  hi  resultaria  la 
Novena  Sinfonía  de  Beethoven  0  Una  vida 
d'héroe  de  Strauss,  si  algún  altre  Gunsburg 
tingués  l’atreviment  d’inventarne  personatjes 
y  veus.  La  Damnation  de  Faust ,  donchs,  com 


(1)  Per  coincidencias  de  la  vida,  en  el  mateix  any 
que  s'inaugura  a  Suissa  un  monument  expiatori  a  la 
memòria  d’en  Servet  a  Praha'ls  txechs  trevallan  pera 
acabar  el  d’en  Joan  Hus,  el  seu  germà  de  patria,  cre¬ 
mat  per  ordre  del  Concili  de  Konstanz. 

El  monument  expiatori  dedicat  a  Servet  consisteix 
en  un  bloch  de  granit  que,  a  mena  de  pedra  sobtaria 
de  glacier,  s’aixeca  en  l’espay  triangular  qu’existeix  en- 
tre’ls  camins  de  la  Roseraie  y  Bonsejour.  Aquest  lloch 
es  el  més  proper  possible,  peró  no  es  el  maíetx  ahont 
cremaren  a  Servet,  o  sia  el  número  6  del  camí  de 
Champel,  propietat  particular.  La  quantitat  invertida 
en  el  monument  es  de  6,300  franchs.  \ 

(2)  La  Damnation  de  Faust,  pàg.  728. 


obra  teatral  resulta  pobra  y  deslligada:  las 
escenas  no  guardan  relació,  la  durada  dels 
actes  no  es  ben  calculada,  l’acció  es  fluixa  y 
l’espectador  no  s’explica  clarament  molts  in¬ 
cidents  que’s  desenrotllan  a  sa  vista.  Els 
personatjes  obran  y’s  mouhen  quasi  sempre 
sens  obehir  a  cap  rahó,  llurs  actes  no  tenen 
finalitat;  Faust  no  té  caràcter  de  cap  mena, 
Margarida  apareix  desdibuixada,  Mefistófe- 
les  ni  arriba  a  un  esblaymat  reflexe  del  ori¬ 
ginal  personatje  goethià. 

Retrets  son  aquests  que  no’s  poden  fer  ab 
justícia  al  gran  Hector  Berlioz,  qui  solzament 
escrigué  una  llegenda  dramàtica,  un  comen¬ 
tari  musical  a  certas  escenas  del  Faust  de 
Goethe:  aquests  retrets  s’han  de  dirigir  al 
mestre  Gunsburg,  transformador  del  poema 
en  òpera. 

Gunsburg  convertí  las  quatre  parts  de  la 
llegenda  en  cinch  actes  d’ópera.  El  primer 
d’aquesta  correspon  exactament  a  la  primera 
d’aquella;  el  segón  comprèn  desde’l  comen- 
sament  de  la  segona  part  fins  al  final  de  la 
escena  de  la  taberna  d’Auerbach;  el  ters,  la 
escena  del  encantament  de  Faust;  el  quart 
comensa  ab  els  chors  de  soldats  y  d’estu¬ 
diants  (final  de  la  segona  part),  unintse  ab 
tota  la  tersa  part;  el  quint  y  epilech  compre¬ 
nen  tota  la  quarta  part. 

Descriurém  breument  els  efectes  del  arre- 
glament  de  Gunsburg  y  sa  presentació  al 
Liceu.  Berlioz  modificà  a  Goethe:  Gunsburg 
modificà  a  Berlioz.  Cercant  l’efecte  teatral, 
Gunsburg  imaginà  escenas  quasi  bé  novas. 
A  Faust,  en  el  primer  acte,  el  coloca  dins 
d’una  habitació,  a  Hungaria,  en  lloch  de  co- 
locarlo  en  mitj  d’una  plana  de  la  esmentada 
nació.  A  travers  dels  vidres  de  la  habitació, 
ens  fa  presenciar  el  ball  dels  camperols  y  la 
marxa  dels  soldats,  inventant  una  cerimònia 
bélich-religiosa  pera  entretenir  l’atenció  del 
públich.  En  el  segón  acte’ns  fa  veure  a  tra¬ 
vers  dels  murs  de  la  estada  gòtica  de  Faust 
(aquí  l’acció’s  trasllada  al  nort  d’Alemanya) 
l’interior  d’un  temple  íQuí  pot  realisar 
aquesta  fantasmagoria?  Mefistófeles  encara 
no  s’ha  fet  visible:  l’esperit  del  Bé,  volent 
salvar  a  Faust,  no  l’hauria  abandonat  tot  se¬ 
guit  als  infernals  poders.  Faust  deu  sentir, 
sense  cap  intervenció  de  poders  sobrenatu¬ 
rals,  els  cants  religiosos  qu’entonan  els  fi¬ 
dels  dins  d’una  esglesia  vehina  de  sa  estada. 

En  cambi  la  taberna  d’Auerbach  resulta 
en  escena  un  quadro  pintoresch,  ple  de  mo¬ 
viment  y  animació.  En  el  Liceu,  els  beve¬ 
dors  estigueren  ben  colocats,  moventse  ab 
marejador  va  y  ve,  pels  efectes  d’una  gene¬ 
ral  embriaguesa. 

L’acte  ters,  qual  acció  transporta  Guns¬ 
burg  de  las  riberas  y  bosquets  del  Elbe  a  un 
hort  encantat  ple  d’arbres  y  d’aygua,  aclarit 
per  una  llum  blau-verdosa,  també  resulta 
molt  escénich,  no  obstant  la  simplicitat  de 
l’acció,  reduhida  a  Varia  de  Mefistófeles, 

Voici  des  roses ,  y  als  moviments  de  silfes  y 
gnoms  entorn  de  Faust  adormit. 

En  el  quart  acte,  Gunsburg  divideix  la  es¬ 
cena  en  dugas  meytats;  a  la  dreta  cambra 
de  Margarida,  a  la  esquerra  porxo  d’una  es¬ 
glésia.  L’arreglador  inventà  una  escena  mí¬ 
mica;  Margarida,  voltada  pels  follets,  sufreix 
l’encís  de  Mefistófeles,  qui,  com  una  aluci- 
nada,  la  fa  marxar  per  la  escena. 

En  l’acte  quint,  Gunsburg  combinà  extra- 
nyas  escenas  fantàsticas,  cavalcadas  d’espec¬ 
tres  y  dansas  infernals,  y  en  l’epílech,  vola- 
durias  d’àngels  que  s’enduhen  al  cel  el  cos  de 
Margarida. 

El  mestre  Mascheroni,  director  y  concer- 
tador  de  l'obra,  menà  la  orquesta  com  acos¬ 
tuma  a  ferho  sempre:  ab  serietat  v  concien- 
cia  artística.  Ajudat  per  la  nova  colocació  de 
la  orquesta  (en  el  número  anterior  ja’n  do¬ 
narem  compte),  conseguí,  com  pocas  vega- 
das,  fusionar  els  timbres  dels  instruments  en 
un  conjunt  armónich,  suavisant  en  lo  possi¬ 
ble  las  asprors  del  metall,  quals  veus  se  fon- 
gueren  dolsament  ab  las  de  la  corda  y  de  la 
fusta.  Fou  digne  d’aplaudiments  durant  tota 
la  representació  de  l’obra,  sobressurtint  son 
trevall  en  la  marxa  hungaresa  y  en  l’acte  ters, 
en  el  qual  la  orquesta  acompanyà  perfecta¬ 
ment  el  moviment  escénich,  fent  remarcar  la 
corda  ab  gran  dolsor  y  ab  delicadissims  pia- 
nissimi ,  el  caràcter  aeri  y  vaporós  de  la  mú¬ 
sica  ab  que  Berlioz  va  ilustrarlo. 

La  senyora  Berlendi  representà  discreta¬ 
ment  son  paper  de  Margarida ,  distingintse 
en  la  balada  del  rey  de  Thule  y  en  la  romansa 
del  acte  quint.  Sa  veu  es  agradosa  y  ben 
timbrada,  no  mancantli  sentiment. 

El  tenor  Dianni  es  d’escassas  facultats  vo¬ 
cals;  a  son  defecte’s  deu  (al  menys  aixis  ho 
creyém)  la  supressió  de  la  Invocació  a  la  Na¬ 
tura. ,  un  dels  mellors  fragments  de  La  Dam- 
nalion  de  Faust ,  y  qual  supressió  mereix  las 
censuras  més  aspras. 

El  bariton  Blancbart  feu  un  Mefistófeles 
qu’en  res  recordara’l  de  Goethe:  en  lloch 
d’un  diable  sarcàstich  y  burleta  resultà  un 
diable  sentimental,  quasi  ploraner.  Això  ho 
dihém  respectant  sempre  sas  innegables 
qualitats  de  cantant. 

El  senyor  Torres  de  Luna  desempenyà’l 
curt  paper  de  Brander,  ab  discreció. 

Els  chors  cantaren  quasi  sempre  ajustats, 
distingintse  en  la  Fuga  sobre  la  cansó  de 
Brander ,  peró  flaquejant  en  els  cants  de  la 
festa  de  Pasqua. 

La  mise  en  scène  aparegué  més  cuydada  de 
lo  que  s’acostuma  al  Liceu;  el  decorat  y’is 
trajos  produheixen  bona  impressió,  notant- 
shi  no  obstant  algunas  imperfeccions,  per 
exemple  la  cambra  de  Margarida  (acte  quint), 
que  resulta  massa  sumptuosa,  y’is  trajos 
dels  bevedors  de  la  taberna  d’Auerbach, 
massa  nous  y  llampants. 


El  públich  rebé  l’obra  ab  molta  fredor, 
que  no  justifican  del  tot  el  desgraciat  arre- 
glament  de  Gunsburg  y  la  mitjana  execució 
de  que  fou  objecte. 

Que  l’esperit  de  Berlioz  perdoni  a  nostres 
filarmónichs,  recordant  qu’en  el  Liceu  bar¬ 
celoní,  menys  sortós  fou  encara  son  ilustre 
devancier ,  el  gran  Cristòfol  Willibald  Gluck, 
autor  de  la  Ifigenia  a  Taurida! 

Concert  Crickboom 

De  ver  aconteixement  musical  deu  califi- 
carse’l  ters  y  penúltim  concert  (que  com  els 
anteriors  tingué  lloch  en  el  teatre  Principal) 
de  la  serie  ab  que  comensà  la  present  tempo¬ 
rada  lírica’l  mestre  Crickboom. 

Aquest  eminent  violinista,  ab  el  concurs 
de  la  senyoreta  Franuisca  Vidal  (violoncelo) 
y  del  mestre  Enrich  Granados  (piano),  exe¬ 
cutà’l  següent  programa:  Trio  en  mi  bemol 
major ,  Haydn;  Andante  con  moto  y  Allegro 
molto ,  César  Franck;  Andante  con  moto  tran- 
quillo  y  Scherzo ,  leggiero  e  vivace  Mendels- 
sohn;  Trio  en  sol  major ,  Beethoven. 

No  tenim  paraulas  per’alabar  el  trevall 
dels  tres  meritíssims  artistas;  tots  feren 
maravellas  d’expressió  y  d’execució,  compe- 
netrantse  las  veus  dels  instruments  de  ma¬ 
nera  prodigiosa. Tot  el  concert  fou  un  devas- 
sall  de  sentiment,  de  vigor,  de  riquesa  de 
matisos,  de  dicció  pura,  arribant  els  tres  ar¬ 
tistas  al  summum  en  Y andante  y  Y allegro  de 
Franck  (obras  d’extraordinari  valor  musical) 
y  en  l’espléndit  largo  de  Beethoven,  respecte 
a  la  expressió  e  intensitat  lírica,  y  produhint 
admirables  efectes  de  gracia  y  delicadesa  en 
el  Trio  de  Haydn  y  en  Y Andante  y  Y Allegro 
de  Mendelssohn. 

Als  tres  artistas,  que  tant  contribuheixen  al 
espandiment  de  la  cultura  musical  a  Barce¬ 
lona,  els  hi  enviém  nostres  aplaudiments 
més  entusiastas. 

Geroni  Zanné 

Magnífich  resultà’]  meeting  que,  organisat 
pel  «Foment  Autonomista  Català»,  tingué 
ïloch  el  matí  del  passat  diumenge  en  el  tea¬ 
tre  de  la  Gran  Via  pera  protestar  de  la  con¬ 
cessió  de  dos  milions  qu’en  concepte  de  ca¬ 
pitalitat  demana  l’Ajuntament  de  Madrid. 

El  local  estava  ple  a  vessar,  assistinthi  re¬ 
presentacions  de  nombrosas  entitats  perta- 
nyents  a  las  tres  brancas  del  autonomisme 
català,  de  la  prempsa  catalanista  y  de  varis 
Ajuntaments  de  Catalunya. 

Ocupava  la  presidència  en  Joseph  Girona, 
president  del  «Foment  Autonomista  Català», 
y  tenia  a  la  dreta  al  representant  de  la  Unió 
Catalanista  senyor  Gubern,  y  al  de  «Cata¬ 
lunya  Federal»  senor  Laporta,  y  a  la  esque¬ 
rra  a  en  Francisco  Albó  en  representació 
dels  diputats  regionalistas,  y  al  senyor  Tona, 
de  «Catalunya  Federal».  També  assistia  al 
acte’l  president  de  «Catalunya  Federal»  se¬ 
nyor  Pi  y  Suner.No  tenim  espay  pera  extrac¬ 
tar  els  magnífichs  discursos  que’s  pronuncia¬ 
ren:  sols  dirém  que’ls  oradors  eran  freqüent¬ 
ment  interromputs  per  viscas  y  aplaudiments, 
tributàntselshi  al  final  tan  grans  ovacions, 
que’ls  obligavan  a  dirigir  de  nou  al  públich 
breus  paraulas. 

El  president,  després  de  manifestar  l’ob¬ 
jecte  del  meeting ,  concedí  la  paraula  a  en 
Albert  Lleó,  del  «Foment  Autonomista  Ca¬ 
talà»,  qui  feu  remarcar  els  privilegis  que  Ma¬ 
drid,  desde  que  fou  escullit  per  Felip  11  com  a 
lugar  ameno ,  ve  disfrutant  en  perjudici  de  las 
regions,  com  per  exemple  la  conducció  d’ay- 
guas,  las  clavegueras,  l’empedrat  y  fins  el 
teatre  real  y  l'hipodrom,  que  son  pagats 
pel  reste  d’Espanya. 

En  Baldomer  Tona,  de  «Catalunya  Fede¬ 
ral»,  digué  queaqueixanova  fuhetada  del  cen¬ 
tralisme  revelava  quàn  justa  fou  la  frase  d’en 
Pi  y  Margall  quan  va  atribuhir  la  primera 
causa  de  la  decadència  d’Espanya  al  fet  de 
haverse  substituhit  el  regim  tirànich  dels 
reys  absoluts  pel  despotisme  d’un  Estat 
centralisador.  Afegí  que  preveya  que  serían 
inútils  els  esforsos  de  Catalunya  pera  des¬ 
vetllar  a  las  demés  regions  espanyolas,  peró 
que  tenia  la  confiansa  de  que  nostra  terra  se 
salvaria  en  mitj  del  naufragi  del  Estat  es¬ 
panyol,  perque’ls  catalans  tenen  viu  en  son 
cor  el  sentiment  de  l’autonomia  y  de  la  veri¬ 
table  llibertat. 

El  regidor  en  Francesch  Cambó,  en  nom 
de  la  «Lliga  Regionalista»,  feu  remarcar  la 
injusta  conducta  del  govern,  que  mentres 
afavoreix  al  Ajuntament  de  Madrid  ab  nous 
privilegis,  no  atén  las  reclamacions  del  Mu¬ 
nicipi  barceloní,  que  no  pot  conseguir  se  li 
retornin  las  quantitats  que  li  pertanyeny  que 
injusta  y  descaradament  li  reté  l’Estat.  Afe- 
gi  que  si  tots  els  municipis  d’Espanya  tenen 

una  existència  migrada,  es  perque  no  disfru- 
tan  d’una  vera  vida  municipal  y  no  son,  com 
deurian  ésser,  organismes  naturals,  sinó  sen¬ 
zills  engranatjes  de  la  màquina  administra¬ 
tiva  que  mou  a  son  grat  el  govern. 

El  senyor  Sansalvador,  del  «Foment  Auto¬ 
nomista  Català»,  fa  notar  lo  ridicul  del  pre¬ 
text  pera  concedir  la  subvenció,  donchs  la 
condició  de  capitalitat  no  sols  no  ocasiona 
perjudici  a  Madrid,  sinó  qu’encara  li  dona 
grans  ventatjas. 

El  senyor  Laporta,  de  «Catalunya  Fede¬ 
ral»,  digué  ab  fina  ironia  qu’ell  no  volia  pro¬ 
testar,  perque  creya  que  a  Madrid  tenen  dret 
a  demanar  aixó  y  molt  mes,  donchs  el  homes 
se  divideixen  en  dugas  classes,  els  que  su- 
han  y  els  que  fan  suhar,  y  per  aixó’ls  madri¬ 
lenys  ho  esperan  tot  dels  àngels  de  la  polí¬ 
tica,  imitant  al  seu  patró  Sant  Isidro,  que  si 
bé  cobrava  la  soldada  de  son  amo,  deixava 
que  li  fessin  la  feyna’ls  àngels.  Afegí  que 
aquestas  vergassadas  desvetllaràn  a  tots  els 
catalans,  quins  no  deuhen  esperar  que  vin¬ 
gui’l  remey  de  coronas  ni  de  gorros  frigis, 
sinó  de  las  doctrinas  nacionalistas,  bastint 
el  casal  de  la  seva  autonomia  sobre  la  ferma 
roca  de  la  democràcia. 

En  Jaume  Gubern,  en  nom  de  la  Unió  Ca¬ 
talanista :,  manifestà  que  aquesta  acut  sempre 
a  la  primera  crida  quan  se  tracta  de  defensar 
la  dignitat  de  la  patria.  Establí  un  parale- 
lisme  entre  la  vida  superficial  de  Madrid  que 
té  per  lema  pan  :y  toros ,  y  la  de  nostre  po¬ 
ble  que  no  demana  [més  que  salut  y  feyna. 
Afegí  que  no  es  la  enveja,  sinó  la  indignació 
que’ns  fa  parlar,  y  acabà  dihent  que  Cata¬ 
lunya  de  grat  0  per  forsa  assolirà  sa  auto¬ 
nomia. 

En  Francisco  Albó,  en  nom  dels  diputats 
regionalistas,  manifestà  que  no  volia  fer  un 
discurs,  perque  aquest  el  guardava  pera  fer- 
lo  en  el  Parlament  espanyol,  que  no  havia 
assistit  al  acte  més  que  pera  fer  vibrar  son 
cor  al  unisson  del  poble  català,  y  que  ja  que 
aquest  havia  formulat  sa  protesta,  ara  tenian 
la  paraula’ls  representants  de  Catalunya. 

El  president  resumi’ls  discursos  y  donà 
lectura  a  las  següents  conclusions,  que  foren 
aprobadas  per  aclamació. 

Primera:  Protestar  enèrgicament  del  pro¬ 
jecte  de  concessió  de  dos  milions  de  pessetas 
al  Ajuntament  de  Madrid  en  concepte  de  ca¬ 
pitalitat,  per  considerarho  injust,  anticonsti¬ 
tucional,  atentatori  a  la  igualtat  dels  mu¬ 
nicipis  y  a  la  dignitat  dels  ciutadans  no 
privilegiats. 

Segona:  Dirigirse  a  tots  els  representants 
de  Catalunya  en  las  Corts  del  Estat  espanyol 
pera  que  s’oposin  a  l’aprobació  de  l’esmentat 
projecte. 

Tercera:  Dirigir  el  següent  telegrama: 

«Els  reunits  en  gran  meeting  teatre  Gran- 
via,  ajuntaments,  entitats  y  periódichs  adhe¬ 
rits,  protestan  del  projecte  de  concessió  Mu- 

nicipi  Madrid  subvenció  anyal  dos  milions 
pessetas  concepte  capitalitat,  atentatori  igual¬ 
tat  municipis.)) 

■En  mitj  de  xardorosos  viscas  y  entusiastas 
aplaudiments,  se  disolgué’l  meeting ,  que  re¬ 
sultà  fortament  encoratjador. 


El  senyor  Sanpere  y  Miquel,  que  tants 
anys  hà  que  tira  per  sabi  sens  acabarhi 
d’  arribar  may,  ha  publicat  a  La  Publicidad 
dos  articles,  el  darrer  fetxat  a  Valladolid, 
atacant  a  nostre  company  Pompeyus  Gener 
per  las  asseveracions  que  a  propòsit  de  la 
reivindicació  de  Miquel  Servet  va  fer,  y  ata¬ 
cant  de  pas  a  Joventut  per  haverlas  publi- 
cadas. 

Miris,  senyor  Sanpere  y  Miquel:  si  no  vol 
rebre  un  idem,  ab  Joventut  no  s’  hi  fiqui 
gayre.  Avans  de  que  vosté  parlés  dels  disset 
documents  que,  segons  vosté,  proban  qu’  en 
Servet  es  aragonès  y  no  català;  avans  de  que 
cités  els  articles  del  senyor  Pano  publicats  a 
La  Lectura  Catòlica  y  a  la  Revista  de  Ara¬ 
gón,  els  de  Joventut  ja  sabiam  tot  lo  que  ’ns 
diu,  y  molt  més  que  li  ensenyarém  el  dia  que 
volguém  convertirlo  en  sabi  auténtich. 

Ab  aixó  consideri  si  ’n  tenim  de  ciència 
nosaltres.  Ja  se  ’n  anirà  convencent.  Ens  fem 
càrrech  de  qu’  es  massa  vell  per’  apendre 
d’  escriure:  per  aixó  li  aconsellém  que,  enca¬ 
ra  que  tart,  procuri  al  menos  saber  de  llegdr, 
que  si’n  sapigués  hauria  vist  que  a  Joventut 
ni  en  Pompeyus  Gener,  ni  en  Victor  Oliva, 
han  donat  rodonament  per  català  a  n’en  Ser¬ 
vet,  sinó  qu’  han  aportat  datos  pera  contri- 
buhir  al  estudi  de  si  realment  ho  era,  com 
ells  opinan. 

Estaran  o  no  en  lo  cert  els  senyors  Gener  y 
Oliva;  serà  0  no  serà  català  en  Miquel  Ser¬ 
vet:  però  lo  que  li  assegurém  es  que’l  cridat 
a  posarho  en  clar  no  serà  pas  vosté;  com 
també  li  assegurém  que  ’l  senyor  Pano  no  ’s 
formarà  may  de  Joventut  el  pobre  concepte 
que  vosté  suposa  perque  hagim  publicat, 
enaltint  la  memòria  d’  en  Servet,  trevalls  que 
per  ésser  de  qui  son  sempre  tindràn  més 
fondo  que  ’ls  enfarfegats  articles  d’  un  català 
que,  com  vosté,  tan  malament  escriu  la  llen¬ 
gua  dels  palpizots. 

Encara  qu'  en  aquestas  planas  s’  hagi  su¬ 
posat  a  n’  en  Servet  català  al  tractar  de  rei- 
vindicarlo,  no  ’n  som  de  chauvinistes ,  ni  te¬ 
nim  tants  pels  de  tonto  com  vosté,  que  tot 
es  barba.  Y  ab  aixó  no  li  retreyém  aquell 
ditxo  tan  generalisat  de  que  tot  es  barba  y  si 
se  la  treya  no  ’n  quedaPa  res. 

Desis,  y  reimprimeixi  La  Emancipación  del 
Hombre ,  si  es  que  ’ls  botiguers  no  han  inver¬ 
tit  tots  els  quaderns  en  paperinas  pera  ci¬ 
grons;  0  bé  continuhi  la  Historia  de  Barcelo¬ 
na,  a  la  que  alguns  de  nosaltres  haviam 
tingut  la  debilitat  de  suscnurens  (ey,  no  pel 


text  sinó  per  las  làminas),  y  que  ’s  va  plan¬ 
tar  al  quadern  2 1 . 

(Ens  expliquém?  Si  li  sembla,  se  conti¬ 
nuarà. 


A  «Catalunya  Federal»  donà’l  passat  di¬ 
jous  a  la  nit  el  senyor  Pi  y  Suner  una  nota¬ 
ble  conferencia  sobre  la  «Naturalesa  y  exce- 
lencia  dels  drets  individuals»,  fentne  una 
rahonada  explicació  y  demostrant  que  la 
pràctica  dels  mateixos  es  la  negació  del  pro¬ 
cedir  actual  dels  elements  jacobins  y  vera¬ 
ment  tirànichs  de  Madrid  y  Barcelona,  donchs 
el  compendi  d’aquells  drets  es  la  dignitat 
humana.  Feu  estudi  de  las  modernas  consti¬ 
tucions  qu’han  procurat  garantir  els  drets 
del  home  desde  la  revolució  francesa.  De¬ 
mostrà  que,  considerats  els  drets  en  l’home 
concret,  prenen  diferentas  modalitats  segons 
el  pais  y’l  temps,  donant  caràcter  especial  al 
dret  polítich  de  cada  poble.  Digué  que  «Ca¬ 
talunya  Federal»  s’havia  formar  a  arrel  de 
l’Assamblea  Federal  de  Madrid  per  entendre 
que’l  directori  que  per  dita  Assamblea  fou 
creat  no  es  fill  dels  organismes  regionals  que 
teneny  deuhen  tenir  vida  y  conducta  propias. 
Finalment  excità  a  propagar  las  doctrinas 
del  gran  Pi  y  Margall  pera  bé  de  Catalunya 
y  demés  regions. 

Fou  molt  aplaudit. 


Al  «Centre  Escolar  Catalanista»  celebrà’l 
dissapte  darrer,  la  secció  de  farmacia,  la  ses¬ 
sió  inaugural  de  las  tascas  del  present  curs, 
presidint  l’acte’l  doctor  en  Rafel  Calvel.  Des¬ 
prés  de  llegida  pel  secretari  de  la  secció  la 
memòria  dels  actes  verificats  durant  l'ultim 
curs,  el  president  en  Manel  López  Coll  llegí 
una  hermosa  disertació  sobre  «La  farmacia 
y  las  ciencias  farmacéuticas»,  explicant  el 
desenrotllo  que  tingueren  a  Catalunya,  pais 
avensat  entre’ls  avensats,  durant  la  Edat 
Mitja,  y  excitant  a  que’s  cultivés  la  ciència, 
donchs  per  ella  més  que  per  res  lograrém  la 
reivindicació  de  nostra  terra. 

El  senyor  Calvet  agrahi  la  distinció  de  que 
se’l  havia  fet  objecte  y  elogià  calurosament 
el  discurs  del  senyor  López  Coll,  y  finalment 
el  vispresident  senyor  Pasqual  y  Tapias  lle¬ 
gí  el  discurs  de  gracias,  en  elqu’excità  a  la 
creació  de  càtedras  catalanas  cientificas,  com 
ja  se’n  han  creat  de  Dret  y  d’Historia. 

Tots  foren  molt  aplaudits,  surtint  la  con¬ 
currència  molt  complascuda  de  la  vetllada. 


Heusaqui’l  programa  del  concert  que  l’«Or- 
feó  de  Sans»,  dirigit  pel  mestre  Estanislau 
Mateu,  donà’l  dissapte  de  la  setmana  passa- 

da  al  Ateneu  Barcelonès:  Pels  camps ,  de  Men- 
delssohn;  Lo  Rossinyol ,  de  Morera;  Lo  fill 
de  l'aygua ,  de  Schumann;  Sant  Ramón,  de 
Morera;  La  Nit,  de  Laporta;  La  Filadora , 
de  Lapeyra;  L1  estudiant  de  Vich,  de  Mateu; 
L'angel  de  la  son ,  de  Lamote  de  Grignon; 
La  filla  de  Maria ,  de  Nicolau;  Lo  petit  aucell, 
de  Mendelssohn;  La  pastoreta ,  de  Vives,  y 
Serenata ,  d’Otto. 

L’aOrfeó  de  Sans»  demostrà  tenir  condi¬ 
cions  sobreras  per’arribar  a  ésser  una  insti¬ 
tució  musical  seriosa.  Els  orfeonistas,  mal¬ 
grat  la  emoció  que’ls  dominava,  interpreta¬ 
ren  a  conciencia  las  composicions  del 
programa,  frasejant,  accentuant  y  matisant 
de  manera  recomanable. 

Cal  felicitar  al  mestre  Mateu,  no  solzament 
com  a  director  del  «Orfeó»,  sinó  com  a  bon 
coneixedor  de  la  música  popular.  L’armoni- 
sació  de  L' estudiant  de  Vich,  a  ell  deguda  y 
qu’en  altra  ocasió  ja  haviam  pogut  apreciar- 
li,  mereix  elogis  per  lo  encertada  y  bella. 

El  públich  aplaudí  totas  las  pessas  del 
programa,  fent  repetir  Lo  fill  de  l'aygua , 
L' estudiant  de  Vich ,  La  filla  de  Maria,  La 
pastoreta  y  Serenata. 


Invitats  per  nostre  amich  en  Jaume  Vila¬ 
llonga,  visitarem  l’establiment  d’antiguitats 
qu’ha  obert  al  carrer  d’Avinyó.  Mancava  a 
Barcelona  un  establiment  com  aquest,  ahont 
els  aficionats  a  lo  antich  poguessin  adquirir 
no  objectes  polsosos  y  arnats,  sinó  veras  jo- 
yas  d’art  propias  pera  figurar  en  els  mu¬ 
seus. 

Vegerem  allí  hermosos  retaules,  algunas 
telas  de  Murillo  y  altres  pintors,  y  un  gran 
nombre  d’objectes  antichs  triats  ab  molt 
gust. 

Desitjém  un  gran  éxit  a  nostre  amich,  y 
esperém  que’ls  que  volen  fer  de  senyors 
aprofitaran  aquesta  ocasió  per’ adquirir 
aquells  objectes  artistichs  que  a  la  llarga  van 
sempre  a  parar  al  extranjer. 


La  direcció  de  la  revista  Materiales  y  Do- 
cumentos  de  Arte  Espahol  que  publica  la  lli¬ 
breria  Parera  d’aquesta  ciutat,  ha  organisat 
un  segón  concurs  públich  pera  premiar  els 
mellors  projectes  d’una  reixa  de  ferro  forjat 
d’estil  modern.  Els  projectes  deuran  entre- 
garse  per  tot  el  31  de  janer  pròxim  a  la  se¬ 
cretaria  del  Círcul  Artistich  de  Barcelona. 
Se  concediran  cinch  premis,  consistent  el  pri¬ 
mer  en  100  pessetas  en  metàlich,  y’is  res¬ 
tants  en  diferents  exemplars  de  llibres,  de 
valor  respectivament  80,  50,  42^0  y  15  pes¬ 
setas.  Ademés,  els  arlistas  premiats  rebran 
un  diploma  especial.  El  jurat  calificador  es- 

tarà  compost  de  dos  mestres  cerrallers,  dos 
arquitectes  y  un  professor  de  la  Escola  de 
Bellas  Arts  de  Barcelona. 


Publicacions  rebudas: 

Del  Montseny,  per  A.  Busquets  y  Punset. 
La  «Biblioteca  Popular  de  «L’Avenç»  ha  pu¬ 
blicat  son  volúm  XV,  format  per  una  serie 
de  narracions  montanyencas,  sobre  las  quals 
ens  abstenim  d’emetre  judici  per  ésser  son 
autor  company  nostre,  y  més  que  més  per- 
que  ja  son  ben  conegudas  de  nostres  lectors 
las  condicions  d’escriptor  d’en  Busquets.  Va- 
rias  de  ditas  narracions  han  sigut  ja  publi- 
cadas  a  Joventut.  Es  digna  d’elogi  la  tria 
que’ls  editors  han  fet  al  coleccionar  las  deu 
narracions  que  integran  el  volúm.  Preu,  50 
cèntims. 

Lucha  eterna,  drama  en  cinch  actes  y  un 
prólech,  per  H.  de  Balzac,  traducció  caste- 
lana  de  B.  Ch.  Ha  sigut  publicat  per  la 
« Biblioteca  delTeatro  Antiguo  y  Moderno)), 
de  la  que’n  forma’l  volúm  IX.  Preu,  una 
pesseta. 

Esplets  d'ànima  jove ,  per  Antón  Isern. 
Aplech  de  poesias  rublertas  d’ingenuitat  y 
de  frescor,  a  manca  d’altres  mèrits  literaris. 
Com  diu  en  Joseph  Aladern  en  el  prefaci  del 
llibre,  aquest  està  format  per  «un  ramell  de 
frescas  flors,  cullidas  realment  y  no  de  metà¬ 
fora,  en  ple  camp,  per  unas  mans  que  acaban 
de  deixar  l’aixada  0  la  podadora.»  L’autor  es 
un  pagés,  un  jove  del  camp  desprovehit 
de  tota  cultura,  mes  ab  condicions  per’arri¬ 
bar  a  ésser  un  escriptor,  si  modestament  se¬ 
gueix  aprofitant  els  consells  dels  que,  descu- 
brint  en  ell  vera  intuició  poètica,  han  procu¬ 
rat  encaminar  sas  lloables  aficions.  El  lli¬ 
bre’s  ven  a  1  pesseta. 

Los  carteles  en  la  pedagogia  moderna ,  per 
José  Corcó.  Olot.  Obret-a  utilissima  pera’ls 
que’s  dedican  a  la  ensenyansa  primaria.  L’au¬ 
tor  demostra  que  per  medi  dels  cartells  pot 
ensenyarse  d’una  manera  molt  senzilla,  y 
sobre  tot  molt  racional  y  profitosa,  a  llegir 
als  noys  en  las  escolas.  Al  efecte  acompanya 
sis  cartells  ilustrats  ab  grabats,  els  quals, 
comensant  per  donar  idea  gràfica  de  la  emis¬ 
sió  dels  sons  més  simples,  acaban  per  fer  lle¬ 
gir  als  petits  alumnes  d’una  manera  cabal  y 
conscient. 

Cançons  de  Nadal  dedicadas  ai  Infant  Je¬ 
sús.  Petit  folleto  propi  pera  repartir  entre’ls 
nens  durant  las  festas  de  Nadal.  Aixís  com 
fins  avuy  aquests  llibrets  solian  estar  com¬ 
postos  en  català  y  castellà,  figuranthi  can- 
sons  poch  apropiadas  pera  son  objecte, 

aquest  es  exclusivament  català.  Pera’ls  encà-  amants  de  la  bona  literatura  cata- 
rrechs,  dirigirse  a  don  Frederich  Martinho, 
editor,  Sabadell.  lana. 

—  La  setmana  entrant  repartirém  el 

Ab  aquest  número  acabém  la  pu-  retrat  de  son  eminent  autor  en  Joa- 

blicació  de  l’admirable  obra  Marines  quím  Ruyra. 

y  Boscatjes,  qu’en  nostre  folletí  hem  - - 

anat  repartint  ab  gran  SatisfaCCiÓ  dels  Fidel  Giró-  ‘“P^sor.  -Carrer  de  València,  233 

Els  trevalls  se  publican  baix  la  exclusiva  responsabilitat  de  sos 
autors. 

No  s’admeten  els  que  no  sían  inèdits. 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 

PREUS  DE  SUSCRIPCIO 

CATALUNYA:  Un  any . 8  Pessetas. 

>  Mitj  any. . 4/50  » 

>  Trimestre . 2 '25  » 

ALTRAS  REGIONS  D’ESPANYA:  Un  any..  .  9 

EXTRANGER:  Uo  any . .  .  10  Franchs. 

Número  corrent.  . 20  Cèntims. 

»  atrassat,  ab  folletins . 40  » 

»  »  sense  folletins . 25  » 

El  número  corrent  no’s  ven  sense  folletins. 


Redacció  y  Administració: 

Plassa  del  Teatre,  6,  entressol. 


NÚMERO  CORRENT . 20  CÈNTIMS. 

*  ATRASSAT,  AB  FOLLETINS .  .  40  » 

»  »  SENSE  FOLLETINS.  25  » 


SUMARI: 

Un  partit  d’odis,  per  Arnau  Martínez  y  Serinà. — Re¬ 
pública  y  Catalanisme,  per  Manel  Torné. — El  dever 
professional,  per  Lluís  Via.— Baladas,  per  Antón 
Busquets  y  Punset.— La  patria  de  Miquel  Servet, 
per  Víctor  Oliva.— Més  llum  sobie  l’assumpto  Ser¬ 
vet,  per  Pompeyus  Gener.— Pintura,  per  F.  Pujulà 
y  Vallés.— Sa  Ezcelencia,  per  Carles  Arro  y  Arro. 
— Novas. 

FOLLETI; 

MARINES  Y  BOSCATJES,  per  Joaquim  Ruyra.  — 
Retrat  del  autor. 

MÉS  ENLLA  DE  LAS  FORSAS ,  per  Bjornstjerne 
Bjornson.— Traducció  catalana. — Plech  19. 


UN  PARTIT  D’ODIS 

Es  tan  desatentat,  es  tan  extrany,  es  tan 
indigne’l  procedir  del  partit  republicà  espa¬ 
nyol,  que  sembla  que’ls  que’l  mangonejan 
s’hagin  proposat  sublevar  las  conciencias 
dels  que  desde  nostres  primers  anys  venim 
professant  honrat  y  fervent  culte  a  la  forma 
republicana.  Las  intemperancias  han  arri¬ 
bat  a  un  punt  tan  escandalós,  que  a  no  tri¬ 
gar  gayre  dirém  que  som  republicans  ab  la 
vergonya  y’l  misteri  del  que  confessa  un  de¬ 
licte,  del  que’s  declara  culpable  d’un  defecte 
incorretjible. 

Un  dia  es  en  Junoy,  que  pera  confondre , 
per  'aterrar  a  l’Albó,  y  de  passada  pera  captar* 


se  rastrerament  els  aplaudiments  del  coro  de 
aldeanos  del  Congrés,  acusa  al  diputat  auto¬ 
nomista  de  separatista,  com  si  pera  un  home 
que,  com  en  Junoy,  predica  contínuament  la 
llibertat  de  pensament,  fos  un  delicte  ésser 
separatista  o  deixar  d’ésserho! 

Un  altre  dia  es  un  altre  republicà  unitari 
furibond  qui,  en  un  diari  del  partit,  em- 
penyantse  en  demostrar  que  republicà  y 
enemich  a  mort  de  Catalunya  son  conceptes 
sinònims,  anuncia  ab  lletras  grossas  y  com 
celebrantho,  qu’en  Miquel  Servet  no  es  ca- 
talàl 

Un  altre  dia  es  la  minoria  republicana  del 
Congrés,  que  obehint  als  pensaments  su¬ 
blims  (!)  y  a  l’alta  diplomàcia  (!)  d’en  Sal- 
merón,  acorda  seguir  una  política  obstruccio¬ 
nista  que,  sobre  no  conduhir  a  res  positiu, 
serveix  admirablement  pera  desacreditar 
d’una  manera  pràctica  y  eloqüentíssima’l 
regim  parlamentari,  aquest  regim  quinas 
excelencias  tant  han  elogiat  sempre  las  es- 
colas  democràticas. 

Un  altre  dia  son  els  diputats  republicans 
per  Catalunya,  que  mentres  tot  el  pais  en 
massa  clama  indignat  contra  la  concessió  de 
dos  milions  de  pessetas  que’s  volen  robar  al 
Estat  pera  regalarlos  al  municipi  de  Madrid, 
a  un  municipi  privilegiat,  ells  oblidantse  del 
principi  de  la  igualtat  absoluta  que  a  tota 
hora  predican,  se  reuneixen  y  acordan  qu’es 

una  concessió  justíssima,  perque  seran  des¬ 
tinats  a  fins  que  beneficiaran  als  obrers  de 
la  capital!...  y’is  obreros  provincianos  sense 
feyna,  si  tenen  fam  que  prenguin  paciència, 
perque  quan  hi  hà  fraternitad  y  solidcnidad 
com  la  qu’ells  proclaman  y’is  incautes  obrers 
acceptan,  0  sia  cuando  dos  se  quieren  bien... 
con  uno  que  coma  basta.  Arribant  la  petu¬ 
lància  y  la  supèrbia  del  Drach  del  partit,  a 
excomunicar  al  desventurat  Vallés  y  Ribot 
que  per  un  reste  de  pudor  polítich  0  per  al- 
tras  causas  s’oposava  a  tan  irritant  y  ver¬ 
gonyós  acort,  y  a  anunciar  que  si  Barcelona 
s’oposava  a  dita  concessió,  Ell  renunciaria 
a  la  seva  acta. 

Un  altre  dia  la  falta  de  conseqüència  y  de 
dignitat  dels  republicans  se  manifesta  per 
boca  del  Verb  de  la  Democràcia,  tributant 
tremendas  y  humiliants  encensadas  al  milita¬ 
risme,  al  exèrcit,  a  la  forsa  armada,  als  fu¬ 
sells  que  mataren  a  en  Bellés  y  a  en  Ferràn- 
diz,  als  sabres  que  a  las  ordres  d’en  Pavia 
disolgueren  el  Parlament,  a  las  espasas  que 
fent  costat  a  en  Martinez  Campos  proclama¬ 
ren,  allà  a  Sagunto,  al  rey  Don  Alfons  XII; 
prometent  una  república  ab  servey  militar 
obligatori,  una  república  ab  un  exèrcit  y  una 
marina  formidables  que,  conforme  va  deixar 
compendre’l  propi  Salmerón  al  associarse  a 
las  esperansas  del  carli  Gil  Robles,  pugui 
revenjarse  un  dia  de  la  tremenda  llissó  que’ns 
donaren  els  Estats  Units.  Bonich  camí  pera 
arribar  al  desarmament  universal  y  al  arbi- 
tratje,  aspiracions  supremas  y  humanissi- 
mas  del  Dret  Internacional  modern! 

Es  precís  confessarho,  es  la  veritat  pura: 
sembla  que’l  partit  republicà  s’hagi  propo¬ 
sat  demostrar  ab  tots  els  seus  actes,  qu’es 
solzament  un  partit  d’odis  y  de  sectarismes, 
qu’es  un  partit  que,  careixent  d’homes  y 
d’afirmacions,  per’allargar  la  vida  que  se  li 
acaba  ha  emprés  el  camí  dels  desesperats  y 
dels  mesquins,  el  camí  de  las  negacions,  y 
ha  adoptat  una  política  d’odis.  Y  aixís  ens 
trobém  ab  un  partit  sense  cap  programa  po¬ 
sitiu,  que  lluny  de  seguir  las  novas  orienta¬ 
cions  que  li  mostravan  els  homes  a  la  mo¬ 
derna  com  en  Jooquím  Costa,  ha  anat  des- 
fentse  de  la  poca  gent  nova  que’l  volia 
modernisar,  y  s’ha  llensat  als  brassos  d'un 
Salmerón,  d’aqueix  home  que’ls  nostres  ve¬ 
nerables  y  senzills  progenitors  consideravan 


com  a  sabi  y  auster  filosop  perque  ab  ges¬ 
tos  y  veu  de  comendador  parla  sempre  del 
imperativo  categórico,  0  de  los  atributos  del 
ente ,  0  d’altras  cosas  enrevessadas  per  l’estil, 
que  la  massa  popular  no  entén  y  que  preci¬ 
sament  perque  no  las  entén,  creu  que  son 
conceptes  elevadíssims  y  quintaessencials; 
peró  qual  sabiduria  y  fonda  filosofia  no  hem 
sabut  trobar  may  en  cap  obra,  ni  en  cap  lli¬ 
bre,  qu’es  ahont  els  homes  de  mérit  acredi- 
tan  el  seu  valer  y’l  seu  talent,  nosaltres  que 
malpensém  sempre  dels  viejos  iribunos  ova¬ 
cionats  per  la  plebs,  y  dels  catedràtichs  ma- 
yestàticos  ovacionats  també  per  la  plebs  de 
levita. 

En  una  paraula,  ens  trobém  ab  que’l  par¬ 
tit  republicà  espanyol  es  un  partit  sense 
amor  a  res,  es  un  partit  que  no’s  mou  en 
virtut  de  cap  forsa  humana  y  expansiva,  es 
un  partit  que  no  afirma  res,  peró  que  s’opo¬ 
sa  a  tot.  El  partit  republicà  espanyol  es  un 
partit  an/f-clerical,  anti- burgès,  anti- monàr- 
quich,  anii-catalanista;  es  un  partit  d 'antis; 
essent  aixis  que’l  concepte  à’anti  es  essencial¬ 
ment  anti-lliberal,  es  essencialment  anti- 
democràtich.  Perque  la  Democràcia  no  pot 
fonamentarse  may  en  limitacions,  en  antago¬ 
nismes,  ni  en  negacions;  ans  al  contrari,  tant 
més  pura  serà  la  Democràcia,  quant  més 
s’acosti  al  respecte  absolut  a  las  llibérrimas 
manifestacions  de  las  voluntats  dels  indi— 
viduus. 

Arnau  Martínez  y  Serinà 


REPÚBLICA  Y  CATALANISME 

{El  Catalanisme  es  enemich  de  la  Repúbli¬ 
ca?  Si  féssiu  aquesta  absurda  pregunta,  la 
inmensa  majoria  de  l’anomenada  massa  re¬ 
publicana  vos  la  contestaria  afirmativament. 
Mentida  sembla  que’ls  avuy  directors  del  mo¬ 
viment  republicà  a  Catalunya  hagin  tingut 
tan  gran  atreviment  com  es  el  dellensar  sobre 
l’enlayrat  y  noble  ideal  de  Patria  aqueixa 
calumniosa  afirmació  de  que  l’enemich  més 
declarat  que  la  República  té  a  Catalunya  es 
el  Catalanisme. 

Fixémnoshi  ara  que,  ja  passat  el  batibull 
de  las  eleccions,  restan  mitj  adormidas  las 
forsas  qu’ab  tanta  sanya’ns  escometeren  en 
aquella  lluyta.  Cal  no  més  assistir  a  un 

meeting  quin  fi  deuria  ésser  la  propaganda 
dels  ideals  republicans,  y’l  veyém  convertit 
en  meeting  d’odi  y  d’escarni  envers  el  Catala¬ 
nisme  y  tot  quant  a  n’ell  se  refereixi.  Els 
que  tal  fan  saben  que’l  Catalanisme,  al  vo- 
lerse  defensar  del  insults  barrohers  que  se  li 
han  dirigit,  haurà  de  lluytar  ab  la  opinió  de 
la  massa  inconscient  que’ls  volta,  y  per  aixó 
a  n’aquesta  li  han  fet  creure  que  l’anar  con- 
tra’ls  mals  procediments  ab  que’s  predica  un 
ideal,  es  anar  directament  contra  l’ideal 
mateix. 

Emperò  menteixen  descaradament  els 
qu’aixó  diuhen  constàntioshi  que’l  Catala¬ 
nisme  no  es  ni  ha  sigut  may  enemich  de  la 
República,  y  que  si’l  Catalanisme  pogués 
tot  d’una  arreconar  al  govern  monàrquich 
qu’avuy  ens  malmena,  no  faria  pas  com 
aquells  que,  tot  dihentse  republicans,  acotan 
el  cap  devant  dels  representants  de  la  mo¬ 
narquia  y  fins  els  hi  donan,  si  a  mà  ve,  son 
més  decidit  auxili. 

Ja  arribarà’l  dia  en  que’l  poble  pugui  judi¬ 
car  de  la  nostra  conducta  y  de  la  dels  que’l 
conduheixen  per  viaranys  que  no  portan  pas 
al  assoliment  de  la  llibertat.  Molts  som  els 
catalanistas  que  desitjém  la  República:  peró 
no  una  República  unitaria  y  centralista  com 
la  de  Fransa,  sinó  una  República  de  pobles 
lliures  y  federats,  que  reconeixent  per  prin¬ 
cipi  l’autonomia  de  quiscún,  els  hi  dongui 
la  manera  de  proporcionarse  tot  el  benestar 
possible. 

Aquesta  República  es  la  que  desitjém,  y 
es  endebadas  que  vosaltres,  cacichs  de  la 
idea  republicana,  ens  llenséu  tots  els  insults 
del  vostre  repertori  sense  per  aixó  treureus 
de  la  boca’ls  mots  de  llibertat,  igualtat  y  fra¬ 
ternitat  que  may  heu  cregut  ni  sentit. 

Nosaltres  farém  nostra  via  per  demunt  dels 
entrebanchs  que’ns  anéu  posant,  y  continua- 
rém  nostra  tasca  fent  partidaris  convensuts, 
no massas  inconscients,  fent  un  poble  que  pen¬ 
si  y  en  conseqüència  obri,  no  uun  pueblo  que 
no  discute  y  vota »,  com  deya  en  Lerroux.  Y 
serém  nosaltres  ab  nostra  obra  educativa  els 
que  arribarém  a  implantar  una  República 
ben  democràtica  a  Catalunya:  may  vosaltres 
ab  vostras  rancunias  y  odis  africans. 

Manel  Torné 

EL  DEVER  PROFESSIONAL 

Ens  queixém  de  lo  poch  qu’abundan  els 
jutjes  Magnaud,  els  bons  jutjes,  peró  tant 
com  la  manca  d’aquests,  es  de  doldre  la 
manca  de  bons  metjes. 

Jo  tinch  un  amich  que  fa  honor  a  la  clas¬ 
se.  L’altre  dia  llegiam  tots  dos  al  diari’l  relat 
del  crim  del  dia,  dividit  a  tall  de  novela  en 
capituls  sensacionals  que’s  titulavan  En  de¬ 
fensa  de  su  honra,  íHubo  violación?,  Muerta 
por  celos,  etc. 

Tot  burlantse  de  la  falsa  moral  que  aquests 
tituls  implican — moral  filla  de  nostra  feblesa 
y  fatalment  imposada  per  l’egoisme  dels 
febles, — el  meu  amich  va  explicarme  la  forta 
impressió  que  li  produhi’l  primer  cas  mé- 
dich-legal  en  que  hagué  de  intervenir  tot  just 
surtit  de  las  aulas. 

Se  tractava  de  la  mort  violenta  d’una  noya 
en  circunstancias  molt  semblants  a  las  que 
concorrían  en  el  sagnant  succés  que  acaba- 
vam  de  llegir.  Me  las  explicà  ab  tants  detalls 
com  sabia,  y  eran  tals,  que  vaig  compendre 
perfectament  sa  repugnància  quan  fou  arri¬ 
bat  el  moment  de  fer  l’autopsia  al  cadavre. 

«Vaig  estar  sol  ab  ella  molta  estona — ’m 
digué. — La  soletat  estableix  tan  intima  comu¬ 
nicació  ab  tot  lo  que’ns  rodeja,  que  may 
veig  al  home  tan  ben  acompanyat  com  quan 
se  troba  en  soletat  absoluta.  Cada  objecte 
esdevé  un  sér,  no  indiferent,  sinó  compla- 
cent,  en  sa  inèrcia,  als  nostres  sentiments 
més  delicats.  Imaginat  la  soletat  ab  un  cada¬ 
vre.  Quina  soletat  més  soia ,  vull  dir,  més 
prenyada  d'emocions  y  de  tendresas  pera  un 
jove  com  era  jo,  un  xich  observador  y  bastant 
romàntich! 

Peró  lo  que  jo  sentia  alashoras  no  era  una 
emoció  de  metje  novell;  no  era  la  emoció 
causada  per  la  vista  del  cadavre;  no  la  mo¬ 
tivava  tampoch  la  consideració  de  lo  tras- 
cendent  de  mon  ministeri  en  aquells  instants 
en  que  la  vindicta  pública  ho  esperava  tot 
del  resultat  de  l’autopsia  qu’anavam  a  fer. 
Ma  emoció  era  una  barreja  de  respecte  y  de 
vergonya  devant  d’aquella  hermosura  morta 
en  flor;  era  una  instintiva  temensa  de  profa¬ 
nar  quelcom  més  respectable  que’l  cos  que  ja 
tal  volta  un  altre  home  havia  possehit.  íQui 
sab  si  ella  s’havia  entregat  voluntàriament? 
Peró,  en  tot  cas,  s’havia  entregat  en  secret, 

en  soletat  sagrada.  {Y  jo  havia  de  valdrem  co- 
bardament  de  la  soletat  de  la  mort  pera  des- 
cubrir  un  secret,  quan  ella  s’havia  valgut 
de  la  soletat  sols  per’amagarlo?  {Ab  quin 
dret  podia  jo  ferho,  ni  cometre  l’escàndol  de 
revelar  a  la  justicia  humana’l  meu  descubri- 
ment? 

Perque  jo  no  hi  podia  pas  creure  en  una 
justicia  que  penava’l  pecat  contra’l  pudor  tot 
ultratjant  al  pudor  ab  el  pecat  del  escàndol; 
en  una  justicia  que  al  violar  una  conciencia 
y  extreuren  un  secret  d’honra,  consumava 
una  violació  més  repugnant  que  la  del  seduc¬ 
tor  a  qui  tal  vegada  s’havia  entregat  la  mor¬ 
ta  ab  ple  amor  y  ab  ple  discerniment. 

Ella  sempre  havia  passat  per  honrada.  No 
sé  quin  concepte  tenia  de  la  pròpia  honra¬ 
desa,  peró  {hauria  en  vida  volgut  may  do¬ 
nar  lloch  a  las  hipòtesis  que  alasboras  feyam 
sobre  la  seva  virtut  y’is  seus  sentiments  més 
secrets? 

Cada  cop  més  torbat  y  avergonyit,  jo’m 
contestava  que  no.  Fins  la  seva  inmovilitat, 
la  seva  no-resistencia  a  mas  indagacions 
cientificas,  me  confonia  més...  Y’m  va  sem¬ 
blar  qu’era  a  mi  a  qui  s’entregava  noblement 
la  morta...  y’m  vaig  prometre  correspondre 
a  tanta  generositat  afirmant  devant  del  món 


sa  virginitat,  encara  que  aquesta  no  existís- 

Y  tot  seguit  me  vaig  sentir  mesqui.  {Era  un 
enamorament  loque  m’invadía? No, no  hoera. 
El  bon  enamorat  sab  respectar,  y  jo  era  tan 
hipòcrita,  qu’en  comptes  de  dar  probas  del 
meu  amor  respectant  aquell  cos,  negantme 
a  profanarlo  ab  l’autopsia,  volia  donarlas  ab 
una  vergonyosa  mentida.  Anava  ridícula¬ 
ment  a  ferli  una  almoyna  d'honra  que  tal 
volta  ella  no  necessitava;  anava  romàntica¬ 
ment  a  fer  gala  de  cavalleresca  discreció  des¬ 
prés  d’haver  sigut  indiscret  y  vil. 

Tornaren  l’altre  facultatiu  y’is  ajudants.. 
La  conciencia  del  meu  dever  professional  me 
donà  valor,  y  ja  anava  a  palpar  las  carns  de 
la  morta  y  a  explorar  brutalment  sas  entra- 
nyas,  quan,  tot  de  cop,  me  semblà  que  al  ca- 
davre  sé  li  enrogían  las  galtas  com  a  la  verge 
més  plena  de  vida;  y  vaig  recular  esferehit 
de  mi  mateix,  sens  haver  arribat  a  tocaria. 

Y  quan  el  julje  m’interrogà  si  havia  sigut 
violada,  vaig  contestar  que  no  rodonament, 
y  vaig  dir  la  veritat.  La  inspecció  mèdica  era 
en  aquell  cas  la  verdadera,  l’única  violació 
possible,  y  la  més  mesquina  de  las  inmora- 
litats:  y  jo  a  la  pobra  morta  no  l’havia  ins¬ 
peccionada  pas,  no  l’havia  pas  violada!» 

Lluís  Via 


BALADAS 

Del  Montseny 

La  donzella  va  pujant  montanya  amunt 
tota  sola  y  tota  trista: 
ha  perdut  el  seu  amor  a  pich  de  jorn 
y  se’n  plany  anyoradissa. 

«Amor  meu  dels  meus  amors  ^ahónt  has  volat? 

^per  la  vall  o  per  la  plana?» 

La  resposta  li  du’l  vent  embolcallant 
el  dols  perfum  de  las  pradas. 

Y  ella  cerca  y  crida:  «Amor  dels  meus  amors, 
a  mos  brassos  vina,  vina, 
que  al  mancarme’ls  teus  petons  y’is  teus  sospirs 
de  greu  dol  sento  morirme.» 

Boy  cridant  y  sospirant  li  escampa’l  vent 
sa  cabellera  daurada; 
ja  n’hi  volan  papellons  arreu,  arreu, 
y  s’hi  fonen  y  s’hi  ubriagan. 

El  va-y-vé  dels  papellons  amorosits 
a  la  donzella  n’encisa. 

«Amor  meu,  els  teus  sospirs  y’is  teus  petons 
m’han  tornat  de  mort  a  vida.» 


La  donzella  va  pujant  montanya  amunt, 
y  al  tombar  l’aspra  carena 
se’n  gelavan  un  a  un  sos  tristos  clams 
a  la  boca  del  gorch  negre. 


Als  castanyers  de  Montserrat 
jay  d’aquell  que  hi  vajal 
Al  cor  de  la  nit 
hi  rondan  las  fadas 

Els  carboners  y  pastors 
que  hi  bosquerolejan 
s’allunyan  poruchs 
al  venï’l  capvespre. 

A  mi  no  m'esglayan  pas 
las  fadas  traydoras: 
temps  hà  som  amichs 
y’is  hi  sé  llurs  cosas. 

Per’xó  no’m  trahiràn  may: 

|y  qué  han  de  trahirme, 
si  de  llurs  secrets 
puch  omplirne  llibres! 

Quan  ellas  baixan  cantant 
deixant  las  cofurnas, 
las  miro  dansar 
al  bell  clar  de  lluna. 

Y  enrotllantme,  somrihents, 
m’omplenan  de  rosas, 
rosas  del  bon  temps, 
flayrants  y  xamosas. 

Als  castanyers  del  Montseny 
|ay  d’aquell  que  hi  vajal 
Al  cor  de  la  nit 
hi  rondan  las  fadas. 

Antón  Busquets  y  Punset. 

LA  PATRIA  DE  MIQUEL  SERVET 

Els  testimonis  contemporanis  d’en  Servet 
discordan  d’una  manera  extranya  sobre’l 
lloch  de  son  naixement,  y  aquesta  discordan- 
cia’s  reflexa  en  els  estudis  actuals  sobre  1 
gran  metje.  En  el  procés  portat  contra  ell 
per  la  inquisició  catòlica  de  Vienne,  y  en  els 
registres  de  la  universitat  de  Paris,  consta 
com  a  navarro  y  fill  de  I  udela;  figura  com  a 
vilanovi  d’Aragó  en  el  procés  de  Ginebra;  es 
considerat  com  a  català  pel  bisbe  Paulmier 
y  per  son  deixeble  Alfons  Lingurio,  que 
l’anomena  Tarraconensis;  hi  hà  francesos 
que’l  volen  per  compatriota  fundantse  en  que 
alguns  cops  firma  Michel  de  Villeneufve;  La 
Fuenta,  historiador  de  la  Iglesia  espanyola, 
diu  qu’es  més  probablement  mallorquí ,  y  en 
Latassa  anota  la  opinió  d’alguns  que’l  supo- 
san  nascut  a  Tortosa.  Son  ben  perdonables, 
donchs,  els  que  inventan  novas  hipòtesis 
pera  explicar  tanta  contradicció,  y'is  que 
s’adhereixen  a  una  qualsevol  de  las  citadas, 
ignorant  la  suma  dels  estudis  que  s’han  por¬ 
tat  a  cap  pera  fixar  definitivamént  la  patria 
d’un  home  tan  cèlebre,  quina  celebritat  no 
pot  venir  a  aumentar  en  res  aquest  dubte 
purament  erudit. 

Es  inútil  repetir  una  per  una  las  que  sem- 
blan  probas  innegables  de  la  nacionalitat 
catalana  de  Servet:  lo  important  seria  poder 
precisar  en  quina  Vilanova  tingué  lloch  el 
naixement  En  el  principat  se  comptan  setze 
poblacions  d’aquest  nom:  Vilanova  de  l’Agu¬ 
da,  d’Alpicat,  de  las  Avellanas,  de  la  Barca, 
de  Bellpuig,  de  Benant,  del  Camí,  d’Escor- 
nalbou,  d’Espoya,  d’Isanta,  de  Meyà,  de  la 
Muga,  de  Prades,  de  Sau,  de  Segrià,  y  per 
fi  Vilanova  y  Geltrú,  anomenada  avans  Vila¬ 
nova  de  Cubeyles  o  Cubellas,  y  també  Vi¬ 
lanova  de  sa  Llacuna. 

Aquesta  darrera  vila,  a  la  vora  del  mar, 
colocada  entre  Tarragona  y  Barcelona  y  a 
igual  distancia  (uns  50  kilómetres)  de  las 
dugas,  molt  indicada  pera  tenir  vistas  a 
Europa  en  virtut  de  la  facilitat  de  relacions, 
es  la  que  sembla  reunir  major  suma  de  pro¬ 
babilitats  per’haver  vist  la  naixensa  d’en 
Servet,  y  si  hi  hagués  nascut  li  escauria  molt 
bé’l  calificatíu  de  Tarragoní ,  ja  qu’en  el  se¬ 
gle  xvi  Vilanova  de  Cubeyles  pertanyia  al 
bisbat  de  Tarragona;  se  compendria  la  fàcil 


visita  a  Barcelona,  pera  comensarhi  la  car¬ 
rera  com  a  estudiant  y  com  a  protegit  d’En 
Quintana,  y  fins  s’explicaría’l  pseudònim  de 
Montanya  de  Montserrat  que  s’atribuheix  a 
nostre  discutit  filosop,  per  ésser  aquella 
montanya  l’espectacle  més  hermós  que’s  dis¬ 
tingeix  desde’l  cim  de  la  serra  de  Montgrós, 
vehina  de  la  vila,  en  las  matinadas  claras. 
Si  fos  veritat  que  Servet  usà  aquell  nom,  ab 
quin  gust  devia  escriurel,  quin  poema  havia 
d’ésser  pera  ell  el  recort  d’aquell  panorama, 
el  primer  verdaderament  poétich  que  pot 
contemplar  un  vilanoví,  cansat  de  veure  las 
properas  comas,  tan  ermas,  sense  boscàm, 
sense  tons  pintoreschs! 

Al  arxiu  de  la  parròquia  de  Sant  Antoni 
de  Vilanova  y  Geltrú’s  troba  un  llibre  reto¬ 
lat:  f  Batismes  desde  1504  fins  a  1590  y  Ma¬ 
nual;  a  la  guarda  hi  hà  una  nota:  Faltan  los 
Batismes  desde  1514  fins  lo  1562;  però  ni 
en  1509,  ni  en  1 5 1 1 ,  ni  en  cap  dels  anys  suc¬ 
cessius  ni  anteriors,  se  registra  cap  partida 
a  nom  de  Servet  0  de  Reves,  ni  en  cap  par¬ 
tida  figuran  com  a  padrins  0  testimonis  gent 
d’aquests  noms.  Al  arxiu  parroquial  de  la 
Geltrú,  el  primer  llibre  conservat  porta:  Ba¬ 
tismes  del  any  161 2  fins  lo  any  1650,  y  en  ell 
tampoch  figura  may  en  cap  sentit  el  nom  de 
la  familia  Servet. 

Es  dubtós  que  aquest  trevall  eliminatori 
practicat  en  totas  las  parroquias  catalanas  de 
nom  de  Vilanova  portés  a  un  resultat  pràc- 
tich. 

En  cambi,  si’l  nom  Reves  se  pren  com  ape- 
llido  matern  0  apelatíu  [motiu)  familiar,  y  no 
com  una  forma  del  català  Rives ,  ni  com  ana¬ 
grama  imperfecte  de  Servet,  s’ha  de  consi¬ 
derar  a  nostre  metje  com  a  parent  de  tota 
una  familia  de  Servets  0  Servetos  que  flori¬ 
ren  en  ple  segle  xvi  y  que  ilustraren  la  his¬ 
toria  d’Aragó  ab  homes  com:  Micer  Andreu 
Serveto  de  Aninón,  catedràtich  de  la  univer¬ 
sitat  de  Saragossa;  el  pare  March  Antoni 
Serveto  de  Reves,  abat  de  Montaragón;  el 
canonje  Miquel  Serveto  de  Aninón  y  Ranz; 
Micer  Agustí  de  Aninón,  jurispérit  insigne, 
y’l  notari  Antón  Servet  alias  Reves,  origi¬ 
naris  uns  y  nascuts  altres  a  Villanueva  de 
Sijena  0  Sixena,  llogaret  de  la  provincià 
d’Osca  proper  de  Sijena  y  de  son  famós  mo- 
naslir. 

Y  en  aquest  poble  si  que  no  n’hi  faltan  de 

datos  sobre  Servet.  A  la  iglesia  hi  hà  un  re¬ 
taule  encarregat  per  la  sevafamilia;  s'aguan¬ 
ta  encara,  segons  sembla,  la  casa  en  que 
nasqué;  se  conservan  escripturas  autorisa- 
das  com  a  notari  per  son  pare;  y  ademés, 
per’aquest  poble  son  els  vots  de  las  personas 
qu’ab  més  competència  han  estudiat  la  deba¬ 
tuda  qüestió. 

Ara  bé:  aixís  com  Vilanova  y  Geltrú,  Vi¬ 
lanova  de  la  Barca  y  Vilanova  d’Alpicat,  ben 
catalanas  de  població  y  ben  catalanas  de 
nom,  s’han  vist  rebatejadas  ab  el  temps  y 
avuy  figuran  en  els  documents  oficials:  Vi¬ 
llanueva  y  Geltrú ,  Villanueva  de  la  Barca  y 
Villanueva  de  Alpicat ,  com  si  fossin  pobla¬ 
cions  del  rinón  de  Castilla,  de  la  mateixa 
manera  Sijena  y  Villanueva  de  Sijena’s  di¬ 
gueren  ja  fa  molts  anys  Xixena  y  Vilanova 
de  Xixenay  foren  catalanas,  tan  catalanas  com 
Miralsol,  Vallvarca,  Bellver,  Sena  y  Urgelet 
que  dins  de  la  mateixa  provincià  d’Osca  per 
aquells  entorns  se  troban.  Xixena  y  Vila¬ 
nova  de  Xixena  foren  habitadas  per  gent 
que  parlavan  català,  qu’en  català  redactaren 
llurs  primeras  escripturas,  (i)  y  qu’avuy  en 
dia  encara  depenen  per  tot  lo  eclesiàstich  de 
la  catalana  diòcesis  de  Lleyda. 

Y  ja  que  Miquel  Servet  alias  Reves,  na- 
tutal  de  Vilanova  de  Xixena,  fou  català  y 
com  a  bon  català  sapigué  honrar  la  terra  en 
que  nasqué  y  la  ciència  que  professava,  ens 
toca  honrarlo  a  n’ell  elevant  a  la  seva  memò¬ 
ria  un  monument  que  serà  un  acte  de  justí¬ 
cia:  tardana  justícia  en  la  que  ja’ns  han  pas¬ 
sat  al  devant  els  aragonesos  a  Saragossa,  els 
francesos  a  Paris  y’is  suissos  a  Ginebra. 

Víctor  Oliva 


(i)  Consta  en  la  pàgina  85  del  llibre  de  José  Ma¬ 
ria  Quadrado  Recuerdos  y  Bellezas  de  Espana.  —  Ara¬ 
gón,  publicat  en  1844  ab  litografías  d’en  t’arcerisa. 


Pera  que’s  vegi  a  quí’s  deu  el  monument  (!) 
de  Ginebra,  es  a  dir,  la  roca  mitj  amagada 
en  el  recó  de  la  Roseraie  a  la  qual  s’hi  ha 
posat  una  làpida,  no  en  honor  d’en  Servet, 
sinó  en  disculpa  d’en  Calvin,  tenim  de  dir  lo 
següent,  segons  un  llibre  que  acabém  de  re¬ 
bre  y  varias  altras  noticias. 

Un  dels  primers,  per  no  dir  el  primer, 
qu’han  portat  la  cosa  aixis,  desvirtuant  la 
nostra  idea,  tement  que’s  realisés  tal  com  se 
devia,  ha  sigut  el  pastor  protestant  calvinis¬ 
ta  Eugeni  Choisy,  esperit  estret  y  mesquí, 
religionari  fanàtich  qu’en  la  seva  obra  La 
Theocratie  à  Genève  falseja  la  veritat  per’acri- 
minar  a  en  Servet  y  fer  creure  qu’en  Calvin 
va  ésser  just  y  fins  compassiu.  Diu  aixís  al 
ocuparse  del  procés  (a  la  seva  manera): 

«Fins  aqui  Calvin  no  desitjava  pas  la  mort 
de  Servet.  S’hauría  acontentat  ab  una  retrac" 
tació  explicita  dels  seus  erros.  Mes  quan  va 
veure  qu’en  Servet  s’obstinava  a  sostenir  las 
sevas  opinions  impias  y  anticristianas  sobre 
la  Trininat,  el  bateig  dels  infants  acabats  de 
neixe  (1),  el  pecat  original  (2),  l’esborrament 
dels  nostres  pecats  y’l  perdó  de  nostras  ini¬ 
quitats  (3),  y  qu’encara  l’acusava  a  n’ell,  Cal¬ 
vin,  d’ensenyar  doctrinas  equivocadas  (4),  va 
esperar  alashoras  que  la  pena  capital  fos  pro¬ 
nunciada  contra  ell.  Calvin  volgué  solament 
que’s  dolcifiqués  (!!)  l’horror  del  suplici,  es 
dir,  probablement  qu’en  Servet  morís  per  la 
espasa  y  no  a  la  foguera  (5).  No  va  pas  de- 

(1)  Efectivament,  en  Servet  sostenia  que  pera  en¬ 
trar  a  la  comunió  cristiana’s  devia  tenir  plena  concien- 
cia,  y  per  lo  tant  pendre’l  baptisme  quan  un  determinés 
espontàniament  ésser  cristià.  El  mateix  Jesús  se  feu 
batejar  essent  ja  home  fet. 

(2)  El  pecat  original  el  negava,  com  la  predestina¬ 
ció  a  ésser  condempnat  o  salvat,  puig  deya  que  no  hi 
havia  pecat  en  lo  que  un  no  havia  comés  y  que,  per 
tant,  un  Deu  just  no  podia  castigarho. 

(3)  El  que  quedessin  esborrats  els  pecats  e  iniqui¬ 
tats  deya  que  moltas  vegadas  era  una  injustícia,  donchs 
assegurava  al  criminal  la  mateixa  recompensa  que  al 
just,  y  qu’aixó  era  sols  una  diplomàcia  per’atreures  els 
pitjors. 

(4)  Sí:  deya  d’en  Calvin  qu’ensenyava  ideas  més 
equivocadas  y  menys  racionals  que’ls  prelats  humanis- 
tas  partidaris  del  Renaixement. 

(5)  Tot  aquest  paragraf  d’en  Choisy  es  mentida 
d’un  cap  al  altre.  No  té  més  qu’anar  als  arxius  y  véu- 
reho.  En  Calvin  va  fer  agafar  a  en  Servei,  el  va  fer 
acusar  desseguida  de  crims  imaginaris,  el  va  fer  tortu¬ 
rar,  y  com  que’l  Consell  no  volgué  condempnarlo,  ell 

manar  com  els  jutjes  de  Vienne  íi)  que  se’l 
cremés  a  foch  lent. 

^Per  qué  va  cambiar  de  modo  de  veure  un 
home  que  coneixia  a  en  Servet  y  desde  molt 
temps?  Perque  en  Calvin  no  perseguia  ni  una 
venjansa  personal  ni  una  venjansa  teològica. 
No  tingué  més  que  un  objectiu:  fer  avensar 
la  glòria  de  Deu  y  mantenir  el  seu  honor,  fer 
respectar  la  veritat  divina,  la  voluntat  de 
Deu  sobirà.  Desde’l  moment  qu’en  Servet 
s’obstina  a  atacar  aquesta  veritat...  aquest 

HERETJE  ES  UN  CRIMINAL  CONVENSUT  DE  LESA 
MAJESTAT  DIVINA!  El  DEVER  DEL  MAGISTRAT  FI¬ 
DEL  ES  TALLARLO,  PERA  SEPARARLO  DE  LA  CO¬ 
MUNITAT;  AMPUTAR,  AB  VALOR,  EI.  MEMBRE 
PODRIT  (2)  QUE  VA  A  RISCOS  D’INFECTAR  EL  COS 

tot  enter  »  (Vegis  l’obra  La  Theocratie  d 
Genève  au  temps  de  Calvin.  E.  Choisy,  pà¬ 
gina  133.) 

A  més,  tracta  de  desfigurar  l’esfors  de  Pe- 
rrin,  de  Berthelier  y  altres  pera  salvarlo,  ca¬ 
llant  totas  las  bretoladas  y  crudeltats  d’en 
Calvin,  el  seu  mestre.  (La  mateixa  obra, 
pàgina  145.) 

Ja  veuhen  alguns  diaris  d’aqui  yde  Madrid 
qu’han  aplaudit  el  trist  roch  posat  en  un  recó 
d’un  cami,  qui  es  el  que  l’ha  fet  posar,  y  ab 
quin  fi.  El  de  salvar  a  Calvin  y  als  calvinis- 
tas  d’un  monument  d’oprobi  etern  que  se’ls 
anava  a  alsar,  magnifich,  grandiós,  en  glori¬ 
ficació  de  aquell  sabi  que  aquest  pastor  fa- 
nàtich  titula  heretje  y  criminal.  Per  aixó  hi¬ 
pòcritament  han  torsat  la  idea. 

Peró’l  monument  s’alsarà  (si  no  es  a  Gine¬ 
bra  que  sigui  a  Barcelona),  y  constarà  en  ell 
la  baixesa  dels  calvinistas  que’s  declaran  dei¬ 
xebles  sumisos  d’  un  tal  mestre! 

Pompeyus  Gener 


va  donar  un  cop  d’Estat  fentlo  condempnar  en  petit 
consell  y  executar  desseguida;  y  allí’s  troba  l’acta  de 
cóm  morí  cremat,  y  de  quina  horrible  manera.  Senyor 
Choisy,  vosté  es  un  mentider  que  pera  defensar  al  seu 
mestre  falta  a  la  veritat  hipócriíament. 

(1)  No  ho  va  demanar,  peró  ho  va  fer  fentlo  cremar 
ab  llenya  mullada.  Aixís  en  Servet  va  dir  a  en  Lafon- 
taine:  «^Encara  no’n  teniu  prou  ab  las  joyas  y’is  mils 
escuts  que  m’heu  robat,  pera  comprar  més  llenya  y  més 
seca?»  Y  ademés,  si  a  Vienne  van  condempnar  a  n’en 
Servet  a  ésser  cremat  ab  poch  foch,  fou  per  instigació 
d’en  Calvin.  Es  un  fet  probat. 

(2)  Els  vers  focos  d'infecció  del  cos  social  son  els 
sectaris  com  vosté;  y’is  ginebrins  farían  gran  servey  a 
la  higiene,  a  la  veritat  y  a  la  justícia  si  l’ amputessin, 
tirantlo  al  lloch  ahont  van  a  parar  las  desferras  malsa- 
nas  que’s  Uensan. 


PINTURA 

Al  Ateneu:  MariAn  Pidelaserra  y  Brias. 

En  Pidalaserra  es  un  artista.  (Cal  d’ara  en 
avant  usar  aquest  nom  en  contraposició  al 
de  pintor  al  que  tants  hi  tenen  dret  en  aques¬ 
ta  terra).  Es  un  artista,  perque  sent  y  tracta 
de  transmetre  sas  sensacions  als  demés. 
Y  donchs  ell  logra  aixó  darrer,  podém  afir¬ 
mar  qu’en  Pidelaserra  es  un  bon  artista. 

Potser,  admetent  el  dret  d’escorcollar  las 
ànimas,  si  alguna  cosa  haviam  de  dir,  seria 
en  lo  que  respecta  a  la  calitat  de  las  sensa¬ 
cions  percebudas  per  ell  alguna  volta.  Jo  no 
hi  crech  pas  en  aquell  dret,  y  me’n  guarda¬ 
ria  molt  bé  de  no  donarme  per  satisfet  ab 
que  se’m  hagi  fet  sentir  sigui  lo  que  sigui, 
si  no  tingués  el  convenciment  de  qu’en  Pide¬ 
laserra  no  s’ha  plantar  pas,  no’ns  ofereix 
els  seus  quadros  del  Ateneu  com  un  punt 
final  a  sa  obra,  sinó  que  lo  que’ns  mostra  ab 
ells  es  cami,  cami  que  va  lluny,  cami 
d’aquells  qu’emprenen  els  que  valen  y  que 
fan  oscilant:  oscilacions  que  no  son  altra 
cosa  que  vibracions  d’una  ànima  ferma,  en¬ 
cara  que’l  vulgo  las  prengui  sovint  per  diva¬ 
gacions. 

Vaig  a  explicarme.  Entre  las  moltas  quali¬ 
tats  qu’avaloran  fa  aquest  xicot,  s’hi  compta 
la  d’una  honradesa  gran  en  l’art  que  cultiva. 

Aixó’s  veu  en  sos  quadros  d’ara  y  en  els 
que  va  ensenyarnos  no  fa  pas  gayre.  Ell  no 
tracta  d’espatarrar;  la  sorpresa  del  espectador 
no  entra  pera  res  en  sos  medis  de  transme¬ 
tre  una  sensació.  No  tracta  d’ésser  pintor:  se 
val  de  la  pintura  perque  es  l’art  que  s’enmot- 
11a  mellor  a  la  seva  manera  de  sentir.  Hi  hà 
qui’ls  sentiments  els  traduheix  en  son  inte¬ 
rior  en  sons:  ell  els  traduheix  en  colors,  y 
observéu  sas  obras  y  veuréu  qu’ho  son  d’un 
colorista.  Sembla,  y  aixis  es  en  efecte,  al  mi¬ 
rar  sos  quadros,  que  l’autor  es  un  enamorat 
de  lo  senzill;  y  precisament  aquest  mateix 
amor  a  la  senzillesa  es  lo  que  fa  que  la  cerqui 
de  tota  voluntat  y  per  una  associació  de  facul¬ 
tats  confongui  la  de  la  emissió  ab  la  de  la 
percepció ,  y  vagi  a  buscar  en  la  senzillesa 
d’aquesta  lo  que’s  proposava  trobar  en 
aquella. 

Aixís,  planta’l  cavallet  devant  d’unas  Ga- 
lerías  d'unas  casas  a  Barcelona ,  d 'Un  tros 
d'una  torre  a  Sariià  y  d 'Una  torre  a  la  falda 
de  la  montanya  de  V allvidrera ,  confonent  la 
ingenuitat  del  assumpto,  que  desgraciada¬ 
ment  troba,  ab  la  de  la  expressió  de  lo  sentit 
que  no  logra.  Cal  ésser  ingenuu,  peró  cal  que 
en  el  fons  de  la  ingenuitat  hi  bategui  quel¬ 
com  de  gran:  altrament  la  ingenuitat  no  con- 
móu.  Jo  no  vull  dir  ab  aixó  que  una  casa, 
una  galeria,  un  test,  una  teulada  0  un  arbre 
no  puguin  tancar  y  no  tanquin  una  ànima 
gran;  tot  ho  es  de  gran  si’s  mira  per  dintre; 
cal  sols  saberhi  mirar,  y’m  temo  qu’en 

Pidelaserra  en  aquests  quadros  no  s’hagi 
donat  massa  compte  de  que  vol  ésser  senzill, 
y  no  hagi  caygut  en  l’extrém  oposat  als  que 
volen  ésser  complicats  y  no’ns  fan  sentir.  Ho 
he  dit  avans:  cal  ésser  ingenuu,  es  a  dir,  no 
n’hi  hà  prou  ab  volerho  ésser.  Volentho, 
aixó  sí,  s’hi  pot  arribar.  Y  observéu  cóm  l’ar¬ 
tista  de  que  parlém  hi  arriba  en  La  Guillería 
desdel  Montseny ,  en  .4  dalt  de  la  montanya, 
en  Desde  Sant  Segimón,  y  en  casi  tots  els  al¬ 
tres  quadros.  En  aquests  tres  qu’anomeno 
la  visió  es  simple  y  l’ànima  que  tanca  gran. 
Es  en  ells  ahont  jo  vull  veure  en  Pidelaserra, 
considerant  las  altras  obras  purament  com 
assaig.  En  ells  els  últims  termes  son  d’una 
poesia  encantadora,  l’ambient  justissim  y’is 
celatjes  de  mà  mestra. 

En  quant  a  la  factura,  se’ns  presenta  com 
un  ecléctich  entre  la  taca  y’l  punt,  cayent 
més  en  aquest  qu’en  las  penúltimas  obras 
qu’exposà.  A  mi  m’agradaria  més  véurel  de 
ple  en  la  taca,  de  moment  perque  respondria 
més  a  sa  manera  de  veure,  y  després  per- 
que’ls  efectes  que’s  proposa’ls  lograria  molt 
mellor.  Sempre  m’ha  semblat  veure  en  tot 
puntillista  un  erudit  del  color  qu’ha  de 
treure  un  compte  avans  de  donar  la  pinze¬ 
llada;  y  com  qu’en  Pidelaserra  dista  molt 
d’ésser  aixó,  me  sab  greu  que  a  voltas  m’ho 
sembli,  y  me’n  sab  de  debó  perque  estimo 
tant  als  que  caminan ,  que’m  miro  sas  obras 
com  si  fossin  mevas. 

Una  cosa.  En  el  catàlech  de  las  obras,  a 
més  del  titul,  hi  hà  per  cada  una  d’ellas  una 
petita  explicació  sobre  l’hora  en  que  s'ha  vist 
el  quadro.  He  vist  al  extranjer  forsa  artistas 
(que  no  cito  perque  sempre  he  trobat  pedant 
citar  noms  que’s  troban  obrint  la  cartera  de 
las  invitacions  o’is  diccionaris)  que  fan 
aquesta  explicació.  No  m’agrada  aixó,  que 
està  molt  bé  en  els  concursos  de  fotografías 
en  que’s  premia  la  dificultat.  Soch  en  aixó 
tan  extremat,  que  fins  els  títuls  m’hi  sobran 
en  tot  quadro.  Tot  ha  de  surtir  de  l’obra 
mateixa,  y  donchs  hi  surt  en  moltas  de  las 
d’en  Pidelasserra,  no  necessitava  pas  expli- 
carho. 

Pera  termenar:  un  aplauso  al  nostre  com- 
patrici. 

A  ca’n  Parés:  Felíu  de  Lemus. 

Exposa  una  colecció  de  dibuixos  y  pastels, 
sobris  y  elegants.  Reca,  al  véurela,  que’l  ar¬ 
tista  no  se’ns  hagi  manifestat  ab  una  més 
nombrosa  colecció,  o  ab  obras  de  la  volada 
qu’ell  pot  empendre  donadas  las  qualitats 
de  que  fa  gala  en  sos  dibuixos. 

L.  Barrau. 

Una  colecció  de  quadros  al  oli  sense  cap 
personalitat,  vacilants,  y  que  d’una  hora 
lluny  estàn  dihent  que  foren  fels  perque  sí, 
sense  necessitat  d’ésser  creats  pel  pintor. 
L’autor  al  embrutar  la  tela  ha  tingut  devant 


dels  seus  ulls  las  obras  d’altres  autors  reno- 
menats  de  Catalunya:  no’l  natural.  Destaca 
per  son  mal  gust  y  manca  de  sentit,  una 
tela  representant  una  fàbrica  de  taps.  Ni 
alló  ha  estat  may  una  fàbrica  de  taps,  ni 
l’ambient  ha  estat  may  el  de  cap  d’ellas, 
ni  las  taperas  son  taperas,  ni  en  cap  fàbrica 
de  taps  posan  las  obreras  el  carrach  a  lloch 
totas  a  l’hora.  Hi  hà  en  una  fabrica  de  taps 
quelcom  d’artistich  a  fer;  y  donchs  el  pintor 
posa’l  cavallet  (que  no  li  deu  haver  posat) 
en  un  medi  tan  prosaich  com  es  el  d’una  fà¬ 
brica,  podia  haver  insinuat  la  tragèdia  de  la 
opressió  de  la  dona,  o  l’alegria  que  dona’l 
trevall...  qué  sé  jo!  Qualsevol  cosa  per  poch 
pictòrica  que  fos,  que  no  ho  hauria  estat 
menys  que  aquellas  quatre  donas  tan  mal 
agrupadas  y  vistas ,  que  fan  entrar  ganas  de 
donatse  de  baixa  del  Empordà  als  que  hi  es¬ 
tén!  registrats  y  l’admirém. 

Carles  Vàzquez. 

Exposa  una  colecció  de  pinturas  que  unas 
ab  altras  no  arriban  a  fer  las  paus,  donchs 
si  bonichs  son  els  glaciers  qu’algunas  d’ellas 
representan,  no  ho  son  tant  que  compensin  y 
esborrin  la  impressió  que’l  mal  gust  de  las 
altras  deixa  en  l’anim. 

Bagarías. 

Paisatjes  al  oli.  Per  descuyt  involuntari 
vaig  deixar  de  parlarne  la  setmana  passada, 
qu’ell  exposava  ab  en  Nonell  y  en  Xiró.  Es 
jove;  en  sas  telas  s’hi  veuhen  influhencias 
extranyas,  qu’es  més  que  probable  ques’ani- 
ràn  esvahint  al  escalf  de  sa  bona  fe,  y  al  des- 
enrotllarse  sa  personalitat. 


SA  EXCELENCIA 

S.  E.  el  marqués  de  Vallnovell,  ministre 
dimissionari  d’afers  extranjers,  surti  del  pa¬ 
lau  real  a  las  quatre  horas  de  la  tarda.  Pujà 
al  cotxe,  y  aquest  el  portà  a  casa  seva  pels 
carrers  extrems  de  la  ciutat.  S.  E.  no  volia 
soroll,  sinó  calma  y  quietut.  Aymava  l’or¬ 
dre;  era  conservador.  Havia  sempre  militat 
en  el  partit  católich,  antilliberal,  però  tran- 
zigent  ab  els  partits  extrems  en  alguns 
punts;  perque  ells  volian  en  primer  lloch  el 
rey  y  per  aquest  a  tot  estavan  disposats,  tot 
ho  farian.  Y  S.  E.  algún  cop  els  hi  havia 
dit  que  tranzigissin,  y  havian  tranzigit  tot 


JOVENTUT 


79  3 


planyentse  de  la  decadència  dels  monarcas, 
de  la  descomposició  de  la  sanch  real. 

S.  E.  havia  dimitit.  Aquell  mati  a  quarts 
de  nou  el  president  del  Consell  de  minis¬ 
tres  havia  rebut  una  carta  d’ell  anunciantli 
la  seva  dimissió  a  causa  del  estat  llastimós 
de  sa  salut;  y  a  las  deu  l’havia  anat  a  veure, 
y  de  paraula  li  havia  altre  cop  presentat  la 
renuncia  del  càrrech,  pretextant  qu’estava 
malalt,  que  li  era  necessari'l  descans.  El 
metje — director  general  de  sanitat — li  havia 
dit  que’s  retirés  durant  un  quant  temps  de 
la  politica,  y  ell,  com  bon  conservador,  volia 
seguir  els  doctrinals  consells,  las  paraulas 
dels  homes  sabis.  Volia  descansar,  ho  desit¬ 
java,  ho  necessitava,  el  descans  era  indis¬ 
pensable  a  sa  salut  atropelladissima  per 
l’excesíu  trevall  que  de  temps  soportava. 
Peró’l  president  no’l  volia  creure.  {Malalt 
ell,  l’home  més  sà  de  cos  del  seu  partit,  y’l 
més  sà  d’esperit  de  la  nació?  No,  no  era  veri¬ 
tat:  allà  hi  havia  quelcom  amagat,  algún  dis¬ 
gust,  algún  rossament...  {Era  qué  potser  no 
estava  conforme  ab  la  marxa  que  seguia 
el  govern?  {Era  qu’algún  company  de  mi¬ 
nisteri  no  l’havia  atés?  {Era  que  a  Palau  se  li 
havia  posat  mala  cara?  {No  era  res  d’aixó? 

Res  d’aixó  era.  Ell  estava  conforme,  com¬ 
pletament  conforme  ab  la  marxa  que’l  go¬ 
vern  seguia,  y  estava  disposat  a  dirho  y  a 
probarho  en  totas  ocasions.  .Tots  els  seus 
companys  de  ministeri  l’havían  atés  galant- 
ment  en  tots  els  seus  desitjós  y  volers.  Y  en 
fi,  a  Palau  l’havían  rebut  sempre  massa  bé, 
casi  massa  bé.  Si  ell  se’n  anava  del  govern, 
era — ho  repetia — perque  necessitava  reposar, 
distreures,  viure;  volia  passar  prop  de  tres 
mesos  en  complertas  vacansas,  sense  pen¬ 
sar  en  res,  gaudint  del  viure  no  com  sabi  o 
poeta,  sinó  com  infant,  com  dona,  com  ané- 
mich.  Pensava  anar  a  Carlsbad,  Viena  y 
Berlin;  després,  al  retornar,  s’aturaria  a 
Suissa  y  Est  de  Fransa.  {Li  admetia,  donchs, 
la  dimissió?  Sí,  li  admetia.  Li  sabia  molt 
greu  que  se’n  anés,  que’Is  deixés  sense’l  seu 
concurs,  sense  la  seva  ajuda,  mes  si  estava 
malalt,  era  natural  que  dimitis  y  que  cerqués 
repòs  y  mellora.  Peró  comptava  que,  aixís 
que’s  curés,  altra  volta  seria’l  seu  company 
de  ministeri,  altra  volta  ab  ells,  ab  el  partit, 
trevallaría  pel  bé  de  la  patria,  del  rey  y  real 
familia,  y  de  la  fe. 


El  cotxe  s’aturà:  havían  arribat  a  casa 
seva.  Pujà  la  blanca  escala  de  marbre  italià, 
ab  barana  de  ferro  y  acer,  y  entrà  en  el  seu 
despatx.  Un  criat,  alt  y  vestit  de  frach,  en¬ 
cengué’l  llum  y  tancà  la  porta  suaument, 
sense  fer  soroll:  el  soroll  de  las  portas  al 
tancarse,  y’is  grinyols  de  quan  se  las  fa 
moure,  irritavan  de  forta  manera  a  Sa  Exe- 
lencia.  Aquesta  s’assentà  darrera’ls  vidres 
del  ample  saló,  posà  las  camas  sobre  un  tam¬ 
boret,  aclucà’ls  ulls  y’s  ventà  una  mica  ab 
un  vano  japonès.  Després,  quan  deixà  de 
ventarse,  casi  bé  s’adormi.  Tenia  la  boca 
mitj  badada,  las  galtas  vermellas,  las  mans 
sobre’l  ventre,  y’l  pit,  ample  y  elevat,  segui¬ 
dament  anava  inflantse  y  desinflantse,  crei¬ 
xent  y  mimvant,  com  una  manxa. 

Estava  bo,rben[;.bo.  Sa  salut  era  perfectis- 
sima,  no  tenia  res,  com  no  fos  un  xich  massa 
de  greix  sota  l’estómach,  peró  aixó — un  met¬ 
je  li  havia  dit — no  tenia  cap  importància,  no 
podia  de  cap  manera  ferli  mal.  Tots  tenían 
cosas  com  aquestas,  en  son  cos.  Ell  mateix, 
el  metje,  tenia  no  sé  qué  dins  del  ventre,  y 
malgrat  aixó  ho  feya  tot  com  si  no  tingués 
res.  Ningú  podia  estar  completament  bo;  ell 
era  l’únich  de  tots  els  seus  clients  que  no  te¬ 
nia  dintre  del  seu  cos  cap  procés  patológich, 
cap  cosa;  que  no  fos  corrent,  natural,  sana, 
llegítima. 

Estava  bo,  ben  bo,  si,  ja  ho  sabia;  ben 
bo  de  cos,  peró  grave,  molt  grave  d’es¬ 
perit.  Si  la  seva  salut  corporal  era  excelent, 
sa  salut  anímica  era  migrada,  imperfecta. 
Sa  Excelencia  estava  enamorat.  Ell,  persona 
seria,  reposada,  conservadora,  d’ordre,  s’ha¬ 
via  enamorat  com  un  estudiant,  com  un  ar¬ 
tista;  havia  sentit  corre  per  Sas  venas  crema¬ 
dora  sanch,  y  per  sos  nirvis  extranyas  y  dol- 
sas  sensacions.  S’havia  enamorat  com  jove 
que  surt  del  pensionat,  sense  mirar  de  qui, 
sens  amidar  totas  las  conseqüencias  que 
d’aquell  amor  neixerian.  Ell,  sempre  pru¬ 
dent  y  previsor,  s’havia  esbojarrat,  s’ha¬ 
via  perdut,  havia  abandonat  tot  el  seu  seny 
empaytat  per  aquell  amor  desordenat,  inmo- 
ral,  inich.  Sa  sanch  havia  jugat  ab  son  cer¬ 
vell,  son  cor  ab  sa  pensa,  sos  instints  ab  sa 
educació.  Lo  més  pregón  d’ell,  lo  més  sal- 
vatje,  qu’estava  soterrat  dintre  sos  ossos  y 
dintre  sos  muscles,  eixi,  a  las  dolsas  mira- 
das  d’una  dona,  a  flor  de  cor  y  arràn  de  pen- 

sa,  y  en  la  lluyta  interna  entre’l  cap  y’l  cor, 
la  eterna  lluyta  de  tots  els  humans,  el  seu 
cortriomfà,  anant  son  cap,  glòria  de  la  patria 
y  del  partit,  per  terra,  com  fruyta  podrida 
que’l  vent  fa  caure  del  arbre.  Inconscient¬ 
ment  s’havia  enamorat  S.  E.;  instintivament, 
sense  donarsen  compte,  sense  sentirho.  Sols 
ho  va  coneixe  quan  ja  estava  enamorat  del 
tot,  quan  ja  no  hi  havia  remey  imaginable, 
quan  la  seva  ànima  ja  vagava  com  ànima  de 
mort  al  entorn  d’altre.  Y  s’havia  enamorat 
per  culpa  seva,  perque  va  inconscientament 
voler,  perque’s  va  abandonar,  com  fulla  al 
vent,  a  una  gran  simpatia  que  per  forsa  ha¬ 
via  de  finir  en  gran  amor. 

Aixis  que  l’embaixador  dels  Estats  Units 
arribà  a  la  cort,  S.  E.  el  ministre  d’afers  ex- 
tranjers  el  convidà  a  sopar.  Era  sa  cos¬ 
tum.  Aixis  qu’arribava  un  embaixador  o  mi¬ 
nistre  plenipotenciari,  el  convidava  a  sopar 
a  casa  seva,  ahont  vivia  ab  sa  germana  y  sa 
neboda,  una  nova  rossa,  alta  y  prima,  ab  un 
nas  molt  gran,  las  galtas  pàlidas  y  las  orellas 
amplas.  Y’l  sopar  tingué  lloch  una  nit  de  ja- 
ner  en  que  nevava  y  feya  un  gran  fret.  Els 
carrers  estavan  deserts,  en  las  grans  plassas 
las  estatuas  morian  de  fredor,  y  en  las  casas 
se  sentia  la  essencia  benfactora  de  la  llar, 
el  caliu  sens  igual  de  la  familia.  L’embaixa- 
dor  hi  anà  ab  sa  esposa,  yanki  com  ell,  alta, 
plena,  de  divinal  figura.  Era  rossa,  tenia’ls 
ulls  d’indefinible  y  misteriós  color,  las  cellas 
curtas,  las  pestanyas  llargas,  els  parpres 
moll  oberts,  el  nas  molt  fi,  la  boca  petita  y 
la  barba  rodona  y  ampla.  Era  riallera;  sem¬ 
pre  reya.  En  sos  ulls  una  eterna  alegria  i  1  u— 
minava  la  nina,  taca  negrenca  en  un  cèrcol 
lot  extrany  misteri,  y  en  sa  boca  un  sempi¬ 
tern  somriure  hermosejava  la  suau  rojor  dels 
petits  llabis.  Era  amable,  bondadosa;  narra¬ 
va  ab  simpàtica  gracia  episodis  d’un  alt  hu¬ 
morisme,  y  trobava  fins  en  els  detalls  més 
quotidians,  més  nimis  y  subtils,  lleugera 
gracia  que  la  feya  riure  com  a  un  infant  dol- 
sas  pessigollas.  Sa  conversa  era  sempre  ani¬ 
mada,  sempre  rica  en  paraulas  novas  y  en  re- 
finadas  gracias.  Ademés,  sabia  de  tot;  poca 
cosa,  peró  sabia  de  tot,  y  de  tot  parlava  y 
discutia  ab  sa  veu  suau  y  sas  surtidas  sem¬ 
pre  graciosas.  Escoltantla,  S.  E.  se  sentia 
mellor;  la  veu  d’ella  li  recordava  las  nolas 


musicals,  y  sas  paraulas,  tota  sa  conversa, 
tenia  pera  ell  el  màgich  fi  del  art,  l’efecte  es- 
tétich  cercat  per  tots  els  artistas.  Tot  escol¬ 
tantla,  sentia  que  una  simpatia  fins  alasho- 
ras  desconeguda’l  dominava  completament, 
del  tot.  Inconscientment  aquella  hermosa 
dona  comensà  a  dominarlo,  a  possehirlo,  a 
fer  d’ell  son  esclau;  perque  ohintla,  Sa  Ex- 
celencia  notava  qu’en  la  seva  ànima  fins 
alashoras  verge  d’afeccions  intensasy  grans, 
una  gran  rosa  anava  florint,  rosa  superba, 
de  dolcíssima  flayre  y  espléndits  colors,  peró 
plena  d’espinas  verinosas.  Notava  que  la 
seva  ànima,  guiada  per  sa  orella,  seguia  una 
a  una  las  paraulas  de  la  extranjera,  peró, 
cech  per  l’atracció  y  la  simpatia,  no  vegé  que 
aquellas  dolsament  el  conduhian  a  la  regió 
agitada  dels  amors.  Cregué,  ignocent  en  las 
cosas  d’amor,  qu’alló  seria  solzament  sim¬ 
patia,  y  no  vegé  que  no’s  pot  continuar  en  la 
terra  y  seguir  al  ensemps  una  estrella.  Pen¬ 
sà,  donchs,  en  els  mesos  primers  de  sa  co- 
neixensa,  que  lo  que  a  ella  l’atreya  era  una 
gran  simpatia,  una  amistat  puríssima;  per 
això  quan  un  dia  comprengué  que  no  era  pas 
al  1  ó  lo  que  a  ella  el  duya,  que  no  era  única¬ 
ment  simpatia  lo  que  son  cor  sentia  per  la 
yanki,  tingué  un  gran  disgust,  experimentà 
un  dolor  profond,  un  malestar  horrible. 
Aquell  amor  destruhia  totas  sas  teorias.  Sas 
ideas,  empaytadas  per  ell,  emprenian  volada 
y  fugian,  y  fins  tots  els  seus  sentiments  su- 
friren  una  gran  conmoció.  La  estimava:  era 
inútil  negarho;  la  estimava  forsa,  peró  veya, 
coneixia,  sabia  que  aquell  amor  era  crimi¬ 
nal,  inmoral,  denigrant.  Per  això  calia  com 
foco  variolós  destruhirlo,  per  aixó  havia  pen¬ 
sat  en  dimitir  y  en  viatjar  tres  mesos,  y  per 
aixó  havia  anat  a  despedirse  d’ella,  la  nit 
avans. 

Estava  sola.  L’embaixador  no  hi  era,  havia 
anat  al  teatre  ab  sos  arnichs,  a  un  teatre  ale¬ 
gre  hont  las  tiples  reyan  més  que  cantavan, 
y  encara  ensenyavan  més  que  no  pas  re¬ 
yan.  Tornaria  tart:  sempre  qu'anava  a  un 
d’aquets  teatres  tornava  molt  tart,  perque 
casi  sempre’n  surtía  ab  companyia  que  no 
podia  deixar  en  la  solitut  d’un  carrer  qual¬ 
sevol:  calia  conduhirla  a  casa  seva  a  aquella 
companyia,  y  moltas  nits,  com  qu’estava 
cansat,  volia  descansar  y  descansava  en  las 
casas  d’aqueixas  amigas  sevas  que,  pruden- 

tas,  li  deixavan  dormir  fins  a  altas  horas,  en 
sos  mateixos  llits. 

La  yanki  estava  sola,  en  sa  sala  de  rebre 
empaperada  de  verdós  paper  ab  grans  llirs 
lletosos  y  malalts.  Van  comensar  a  parlar  de 
cosas  nimias,  tontas,  quotidianas,  de  las  co- 
sas  de  que  sempre  parlavan,  ensopidas,  na- 
rradas  per  tothom,  peró  qu’ella  feya  gracio- 
sas  e  interessants  infiltranthi  joya  y  picardia. 

Y  van  parlar  de  sas  coneixensas,  d’un  senyor 
de  rodona  panxa  y  primas  camas,  de  mans 
amplas  y  brassos  prims,  que  al  parlar  pro¬ 
nunciava  las  esses  d’una  manera  extranya 
que  feya  riure;  y  lo  que  feya  riure  més  era 
sa  vida,  sa  historia,  las  conquistas  que’havia 
fet  de  jove,  y  una  aventura  qu’ara,  darrera¬ 
ment,  havia  tingut  al  extranjer.  Ell  se  creya 
estar  sol  a  Munich,  y  per  aixó  allà  feya  vida 
de  jove,  de  solter,  y  seguia  aventuras  y  feya 

i  conquistas  y  anava  per  tot  arreu  com  fill  de 
familia  que  consegueix  lliurarse  dels  seus 
pares  per  uns  quants  dias,  per  tot  un  viatje. 
Un  dia,  en  un  carrer  molt  céntrich,  va  tro- 
barse  ab  una  modista  molt  hermosa,  de  gen¬ 
til  figura  y  blanca  cara:  La  va  conquistar,  y 
van  quedar  en  que  a  una  hora  fixa’s  trova- 
rian  en  cert  restaurant.  Va  anarhi  l’afortunat 
senyor,  vessant  alegria.  Alió  era  tota  una 
aventura.  Ella  era  divina,  celestial,  tenia  uns 
ulls  magnifichs,  unas  galtas  sanas,  un  bo- 
nich  nas  y  una  bella  boca.  Allò  era  tota  una 
dona  y  tota  una  conquista!  Arribà  al  restau¬ 
rant,  y,  nirviosissim,  pujà’ls  grahons  de  la 
superba  escala  estil  Lluis  XV;  entrà  en  l’an- 
siada  cambra,  y  en  ella,  mollament  sentada 
hi  trobà  a  sa  esposa,  que  l’havia  seguit  boja 
de  gelosia  y  sedenta  de  venjansa.  Lo  que 
alli  havia  passat  ningú  ho  sabia.  Quatre  dias 
després  havian  ja  retornat  a  sa  casa,  a  son 
palau,  ell  trist  y  ensopit,  ella  contenta. 

Y  la  embaixadora,  la  extranjera,  la  yanki 
va  parlar  després  de  sa  familia,  d’uns  nebots 
que  tenia  a  Nova-York,  y  va  descriure  la 
bellesa  d’aquests,  sos  ulls  blavosos  com 
anells  de  cel,  sos  cabells  rossos  com  reflexes 
de  sol,  sos  llabis  pàlits  com  desmayats  cla¬ 
vells.  Y  va  descriure  la  vida  que  feyan,  els 
seus  jochs  y  sas  malifetas  y  entremaliaduras. 

Y  escoltantla,  s’extasià  S.  E.  Seguint  aquella 
pluja  de  pat  aulas,  aquella  lletania  d’alegrias. 
el  ministre  sentia  que  son  ànima  fugia  vers 
uns  espays  espléndits;  ohintla,  rebent  en  sas 


orellas  el  seguit  picar  dels  seus  mots  dolsos, 
notava  que  tot  el  seu  esperit,  tota  sa  essèn¬ 
cia  s’inondava  d’  un  plaher  especialissim  que 
com  corrent  d’ayre’l  feya  estremir,  y  com  sa¬ 
grada  música  aclucar  els  ulls  y  badar  el  cor. 
La  seva  ànima  arribava  a  un  estat  d’in¬ 
finita  benhauransa.  Y  obri  un  xich  la  bo¬ 
ca,  s’inclinà  endevant  y  entrebadà’ls  ulls.  Y 
aixís  estigué,  ubriagantse  ab  el  dir  d’ella, 
fins  qu’ella  se’n  adonà  y  ho  comprengué  tol. 
Tot  ho  senti,  tot  ho  conegué,  sas  galtas 
s’ompliren  de  rojor,  en  sos  ulls  espurnejaren 
varias  llàgrimas,  y  plorà.  Y  S.  E.  la  va  acon- 
solar;  l’agafà  pels  colzes  y  li  preguntà  qué 
tenia,  quina  era  la  causa  de  son  plor.  Y 
l’amanyagà,  l’acaricià,  sentint,  al  tocarli 
suaument  el  rostre  ab  las  mans,  beatifica  sen¬ 
sació,  inefable  deliqui.  Y  paulatinament  en 
sa  sala  de  rebre  empaperada  de  verdós  paper 
ab  grans  llirs  lletosos  y  malalts,  ella  s’anà 
entregant;  primer  els  llabis  d’ell  li  besaren 
las  mans,  després  la  cara,  darrerement  la 
boca.. .  L’armónich  y  cadenciós  caure  de  do¬ 
na  altre  cop  ressonà,  al  so  de  llàgrimas  que 
morianrsuaument. 

Y  tots  dos  convingueren  que  calia  deixar 
de  veures  si  no  volian  exposarse  a  sufrir  do¬ 
lors  horribles;  que  calia  separarse  pera  sem¬ 
pre,  deixar  morir  dintre  seu  el  foch  que’ls 
atreya  y’is  unia,  ofegar  pera  sempre’l  seu 
amor,  negar  en  el  riu  dels  bons  recorts  l’epi¬ 
sodi  aquell,  dolsa  rialla  en  mitj  dels  ensopi- 
piments  de  sas  dugas  vidas.  Y  pera  no  véu- 
rela,  pera  no  caure  en  tentació  amorosa  un 
altre  cop,  ell  cregué  que  lo  mellor  era  anar- 
sen  ben  lluny  y  viure  tres  mesos  nova  vida. 
Per  aixó  va  presentar  la  dimissió,  pretextant 
qu’estava  malalt  y  que  son  cos  volia  des¬ 
cans.  Y  aquell  vespre  va  partir  en  el  tren 
ràpit,  y  a  despedirse  d’ell  anaren  els  ministres, 
las  autoritast,  tot  el  cos  diplomàtich  y  consu¬ 
lar,  e  infinitat  d’amichs  politichs,  y  particu¬ 
lars,  y  de  totas  menas.  Y’is  diaris  l’elogiaren 
en  llarchs  y  seriosos  articles,  y  las  ilustra- 
cions  publicaren  sa  imatje  entre’l  d’una  co- 
cotte  acusada  d’haver  enverinat  al  seu  ay - 
mant,  y’l  d’un  invent  d’un  nou  telègraf... 

Quan,  tres  mesos  després,  un  clar  mati, 
arribà  a  la  cort  l’Excm.  Sr.  marqués  de 
Vallnovell,  lo  primer  que  feu  fou  anar  a  sa 
casa.  Allí’s  rentà  y’s  vestí  elegantment:  des- 

prés,  prenent  un  cotxe, ’s  feu  conduhir  a  la 
embaixada  dels  Estats  Units...  Que  la  fruyta 
a  la  que  solzament  se  li  ha  dat  una  mos¬ 
segada,  ens  atrau  ab  atracció  invencible. 

Dos  dias  després  ella,  la  yanki,  anava  a  un 
entressol  situat  en  un  desert  carrer,  vestida 
dç  negre,  ab  botas  rossas  y  mitjas  com  las 
botas,  duhent  en  la  bossa  que  penjava  del 
seu  bras  esquer,  una  pinta  d’evori  y  una 
capsa  de  polvos.  Deu  minuts  avans  qu’ella  ha¬ 
via  entrat  en  aquell  entressol  l’Excm.  senyor 
marqués  de  Vallnovell,  ex-ministre,  y  soci 
honorari  de  la  Real  Associació  Catòlica,  de 
la  que  havia  sigut  president;  y  dugas  horas 
encara  avans  d’aquest,  havia  entrat  en  aquell 
entressol  un  criat  ab  ampollas  de  Champa- 
gne,  dolsos  de  totas  classes  y  fiambres. 

S.  E.,  als  cinquanta  anys  de  sa  vida,  co- 
mensava  a  viure. 

Carles  Arro  y  Arro 


NOVAS 

El  dia  29  del  passat  novembre’s  cumpli- 
ren  dos  anys  de  !a  mort  del  més  avensat,  del 
més  honrat  y  gloriós  dels  politichs  espa¬ 
nyols,  nostre  compatrici  en  Francisco  Pi  y 
Margall,  a  qui  aytals  calificatius  poden  apli- 
càrseli  també  com  a  filosop,  com  a  advocat 
y  com  a  home  espill  de  ciutadans. 

Entre  las  diferentes  vetlladas  que  se  li  han 
dedicat,  son  dignas  d’esmentarse  especial¬ 
ment  la  que  donà  la  nit  del  dissapte  passat 
l’uAplech  Catalanista»,  en  la  que  hi  pren¬ 
gueren  part  el  president  de  la  societat  senyor 
Serrat,  el  senyor  Argimón,  el  senyor  Llo¬ 
rens,  el  senyor  Tona,  president  de  «Nova 
Cathalonia»,  el  senyor  Pi  y  Suner,  presi¬ 
dent  de  «Catalunya  Federal»,  y’l  senyor  Gu- 
bern,  de  la  Unió  Catalanista ,  a  qui  fou  cedi¬ 
da  la  presidència  atenent  a  sa  representació. 
Tots  els  discursos  tingueren  per  fi  enaltir 
l’autonomia  per  la  que  tant  trevallà  en  Pi  v 
Margall,  en  quinas  ensenyansas  y  en  quina 
conducta  deuhen  inspirarse  pera  trevallar 
units  els  que  desitjan  l’autonomia  de  Cata¬ 
lunya.  La  inmensa  gentada  qu'omplia’l  local 
manifestà  son  entusiasme  aplaudint  repeti¬ 
dament  tots  els  discursos. 

No  menys  important  fou  la  vetllada  que 
«Catalunya  Federal»  va  donar  el  diumenge 
baix  la  presidència  del  senyor  Pi  y  Suner, 
qui  obri  la  sessió  dedicant  sentidas  frases  al 
gran  autonomista  qual  memòria  s’honora¬ 
va,  cedint  seguidament  la  paraula  al  senyor 
Verdu,  que  donà  lectura  al  discurs  que 


pera’ls  nostres  Jochs  Florals  de  1901  va  es¬ 
criure  en  Pi  y  Margall. 

Després  el  senyor  Gregori  llegi  un  breu 
discurs  enaltint  la  honradesa  politica,  el  ta¬ 
lent  y  la  clarividència  d’en  Pi  y  Margall  y 
sos  escrits  contra  las  campanyas  colonials, 
que  li  valgueren  el  dictat  de  separatista  y  que 
després  han  hagut  d’ésser  reconeguts  com 
a  profecias  per  sos  mateixos  detractors. 

El  senyor  Laporta .(Miquel)  pronuncià  un 
discurs  admirable.  Se  dolgué  del  estat  en  que 
avuy  se  troba’l  federalisme,  plagat  d’homes 
que’s  dihuen  federals  sense  serho,  pagats 
sols  del  nom,  que’ls  sona  bé.  Vivim  en  un 
ambient  viciós  en  el  qu’existeix  la  creencia 
de  que  la  canlitat  es  preferible  a  la  qualitat. 
Aludí  als  mils  forasters  que  aqui’s  troban 
fugint  del  seu  terrer  miserable,  y  que  cons- 
tituhei.xen  la  gran  massa  pròpia  pera  ésser 
enlluhernada  ab  fantasias  de  ràpida  reforma 
social;  massa  impotenta,  estèril,  incapassa 
de  fer  res  útil,  mal  guiada  pel  Pere  de  la  Re¬ 
pública ,  en  virtut  de  quinas  prédicas  bullan- 
gueras  se  prescindeix  de  lo  que  convé  a  nos¬ 
tra  patria  y  al  nostre  particular  modo  d’ésser, 
y  al  qui  serveixen  de  corifeus  els  que  més  obli¬ 
gats  estan  a  evitar  que’ls  del  centre  vinguin 
aqui  a  desorganisar  el  trevall,  a  esgarrapar 
com  si  Catalunya  fos  Cuba  0  Filipinas,  y  a  fer 
patria  de  dugas  menas:  espanyola  y  de  ven- 
trell.  Cal,  donchs,  que’ls  deixebles  del  Pere 
de  debó  refermén  la  tasca  educativa  conser¬ 
vant  l’esperit  català,  que  no  ha  de  desapareixe 
pas  per  l’aument  d’inmigrats,  donchs  ells  sa- 
bràn  retornar  ab  agrahiment  el  pa  que  aquí 
menjan.  No  hem  de  dirnos  federals  catalans ,  si¬ 
nó  catalans  federals ,  puig  en  l’ordrede  nostras 
aspiracions,  sustentadas  per  en  Pi,  la  patria 
natural  y  l’autonomia  son  la  base  dels  indivi- 
duus  y  dels  pobles  lliures  que  vulguin  fede- 
rarse.  Per  aixó  «Catalunya  Federal»  esta¬ 
bleix  qu’ha  d’ésser  complerta  la  solidaritat 
entre  federals,  catalanistas  y  regionalistas, 
puig  per  demunt  de  tots  està  l’amor  a  la  pa- 
tria  catalana. 

El  senyor  Tona  estudià  la  personalitat 
d’en  Pi  y  Margall  com  a  filosop,  com  a  poli- 
tich  y  com  a  literat,  remarcant  qu’era  un 
gran  cor,  peró  que  son  cervell  clarivident 
predominava  sempre  en  tot  quant  afirmava  0 
feya.  Era  un  esperit  reflexiu,  al  qui  las  evo¬ 
lucions  socials,  que  tenia  previstas,  no  dei- 
xavan  may  enrera  com  els  hi  passa  als  Sal- 
merón  y  demés  filosops  sistemàtichs  y  petri- 
ficats.  Feu  veure  que  ja  en  Pi  sentà  que  no 
es  la  forma  de  govern  lo  que  fa  la  democrà¬ 
cia  dels  pobles,  y  que  la  república  no  es  tal, 
ni  es  per  tant  democràtica  si  no  es  filla  de 
l’autonomia  individual,  de  la  dels  municipis 
y  de  la  de  las  regions.  Si  avuy  els  unitaris 
implantessin  la  seva  república  (que  no  la  im- 
plantaràn),  passaria  exactament  lo  que  passà 
ab  la  república  del  73,  que  fou  disolta  per  un 
general,  un  militar  com  els  qu’ara  son  adu- 

lats  pels  unitaris.  Recordà  qu’en  Pi  y  Mar¬ 
gall  fou  qui  evità'l  conflicte  internacional  en 
que  anava  a  caure  Espanya  en  1866,  quan 
digué  que  l’Estat  espanyol  no  signiflcava  res 
internacionalment  y  si  vivia  era  per  voluntat 
de  las  potencias.  Recordà  també  sa  defensa 
de  l’autonomia  que  ab  tanta  justícia  reclama¬ 
va  Cuba.  Apostrofà  als  unitaris  que  aplau- 
dian  aquella  injusta  guerra  acompayant  al 
degollador  als  infelissos  soldats  y  maltrac- 
tantnos  a  nosaltres  perque’ns  oposavam  a 
tanta  infamia. 

El  senyor  Roig  y  Armengol  remarcà  que 
«Catalunya  Federal»  es  republicana,  però 
autonomista  avans  que  tot,  sense  que  se  la 
pugui  titllar  d’exclusivista,  donchs  natural  es 
que  cadascú  vulgui  y  gaudeixi  de  lo  seu,  y 
nosaltres  sempre  veurém  ab  gust  que  las  de¬ 
més  regions  reclamin  y  fruheixin  lo  que’ls  hi 
pertany,  com  ho  reclama  y  ho  vol  fruhir  Ca¬ 
talunya.  El  republicanisme  de  «Catalunya 
Federal»  no  es  el  jacobinisme  dels  descas- 
tats.  L’autonomia  es  l’única  garantia  de  la 
llibertat  veritable.  Considerà  com  a  com¬ 
panys  als  regionalistas  y  catalanistas  que 
conceptían  indiferent  la  forma  de  govern  ab 
un  criteri  verament  ample  y  lliberal.  Reco¬ 
manà  la  gran  obra  de  Pi  y  Margall  Las  Na- 
cionalidades ,  y’l  programa  federal  de  22  de 
juny  de  1894. 

El  president  senyor  Pi  y  Suner  resumí  ab 
bellas  imatjes  lo  qu’ab  tanta  eloqüència  ha- 
vian  dit  els  anteriors  oradors.  Son  breu  par¬ 
lament,  que  resultà  un  xardorós  e  inspirat 
elogi  del  gran  home  a  qui  s’honorava,  fou 
aplaudidissim  com  ho  havian  sigut  els  de  sos 
companys,  que  diferentas  vegadas  feren  es¬ 
clatar  en  llargas  ovacions  a  la  nombrosa 
concurrència  qu’havía  assistit  al  acte. 

En  Sabí  Arana,  el  campió  del  nacionalis¬ 
me  basch,  ha  mort  a  Bilbao.  Nosaltres  ens 
planyém  de  sa  mort  com  de  la  d’un  verita¬ 
ble  germà  de  patria,  donchs  son  germans 
nostres  tots  els  homes  que’ns  han  donat 
exemples  de  civisme  y  abnegació  lluytant 
per  la  llibertat  y  l’autonomia  de  la  seva 
terra. 

Pera  la  causa  del  nacionalisme  basch  la 
pèrdua  de  l’Arana  es  certament  ben  doloro¬ 
sa:  emperò,  causas  tan  grans  com  aquestas 
no  poden  morir,  perque  son  la  mateixa  àni¬ 
ma  dels  pobles.  Ni’l  nacionalisme  basch, 
ni’l  nacionalisme  català  han  pogut  may  vin- 
cularse  en  un  sol  home.  Per  cada  campió 
que  sucumbeix,  surt  tot  un  estol  d’adeptes 
com  esplèndida  broxada  de  la  llevor  qu’ell 
sembrà. 

Descansi  en  pau  en  Sabi  Arana.  Dolguem- 
nos  de  sa  mort,  però  imitém  sas  obras. 

L’assumpto  de  la  subvenció  dels  dos  mi¬ 
lions  a  iavor  del  municipi  madrileny,  el  del 
cupo  del  reemplàs  pera  l’exércit  qu’assigna 


a  Catalunya  varis  centenars  d’homes  més 
dels  qu’en  justícia  deu  apoitar,  y  altras 
qüestions  de  no  menor  importància  pera 
nostra  terra,  estàn  reclamant  la  presencia  a 
Madrid,  y  al  Congrés  de  diputats,  dels  regio¬ 
nalistas  que  acceptaren  la  representació  de 
Catalunya  a  las  Corts,  comprometentse  a 
defensaria  dels  atropells  que  li  infereixi 
l’Estat. 

Y  no  sabém  pas  que  al  Congrés  hi  sian 
tots  els  diputats  regionalistas  que  tenen 
aqueix  dever  a  cumplir;  ni  la  meytal  tan  sols. 
Y  esperém  que  hi  vagin,  no  sols  pera’l  bé  de 
Catalunya,  que  poch  ens  vindrà  de  Madrid, 
sinó  pel  bé  dels  diputats  mateixos. 

Aixís  sia. 

La  entitat  «Catalunya  Federal»  ha  dirigit 
una  instancia  a  l’alcaldia  demanant  que  a  la 
galeria  de  catalans  ílusties  de  Casa  la  Ciutat 
hi  sia  colocat  el  retrat  d’en  Pi  y  Margall. 

No  cab  dubtar  que  la  instancia  sia  atesa 
resolent  l’Ajuntament  de  coniormitat  ab  ella; 
al  menys  ho  espeiém  aixis  tots  els  qu’esti- 
mém  a  Catalunya  y  a  sos  fills  ilustres. 

Lo  de  sempre: 

El  Lerroux  de  la  monarquia,  l’empedrehit 
menjacapellans,  el  terrible  Canalejas,  ha 
claudicat;  era  un  erissó  y  s’ha  tornat  una 
malva. 

Per  lo  que  pogués  ésser,  arràn  de  la  mort 
d’en  Sagasta  ja  va  suspendre  las  sevas  tour- 
nées  de  propaganda  semi-àcrata  per  pobles  y 
ciutats,  y  ara,  veyent  dividit  el  partit  lliberal 
y  pensant  acabar  de  tirar  a  fons  a  son  mortal 
enemich  Moret,  anomena  quefe  indiscutible 
a  n’en  Montero  Ríos  acostantse  respectuosa¬ 
ment  tant  a  n’aquest  com  a  n’en  Vega  de 
Armijo.  v/Lsta  es  la  mia! — s’ha  dit: — La  que- 
íatura  del  partit  haig  d’heretaria  jo,  y  es 
qüestió  de  tornarme  a  posar  el  barret  de 
copa  y  llensar  al  arroyo'  1  gorro-írigi  que 
m’havia  encasquetat  quan  no  tenia  més  re- 
mey  quefer  progandas  incendiarias.» 

Y  tant  s’han  tornat  aygua  de  borrassas  sas 
antigas  campanyas  exclusivistas  contra’l  cle- 
ro,  que  ja  diu  que  una  cosa  es  l’ideal  v  altra 
cosa  la  legalitat,  que  pera  1  clero  ha  d’ésser 
igual  que  pera  l’altra  gent. 

Sort  qu’en  Romanones,  ab  la  barra  que’l 
caracterisa,  s’ha  encarat  ab  en  Canalejas  can- 
tàntlashi  claras  y  deixantlo  let  un  enza,  pera 
proclamarse  ell  [en  Romanones)  anticlerical 
decidit  ( adiós ,  Combes  segundo),  y  lliberal 
de  soca  a  arrel  (tan  lliberal,  que  demà  que 
pugués  tractaria  de  privarnos  en  un  tot  de 
parlar  la  nostra  llengua,  com  ja  va  privarho  a 
las  escolas.) 

A  més  d’en  Romanones,  han  reventat  a 
n’en  Canalejas  en  Nocedal,  en  Celleruelo  y 
altres,  y  sembla  que  se  continuarà. 

Ens  en  alegrarém  para  bien  de  la  pairia , 

sobre  tot  si  la  cosa  acaba  a  trompadas  com 
ja  va  estar  a  punt  d’acabarhi  l’altre  dia. 

Per  lo  demés,  a  nosaltres  no’ns  extranyarà 
gens  qu’en  Canalejas  acabi  per  protegir  al 
clero,  donchs  veurém  lo  de  sempre,  es  dir, 
exactament  lo  mateix  que  farían  els  altres 
revolucionaris  de  pega  que  tenim,  0  sian  els 
distingits  burgesos  don  Alexandre  Lerroux, 
don  Emili  Junoy,  don  Joseph  Roca  y  Roca 
y  demés  amichs  del  poble  que  bada. 

La  conferencia  del  passat  dijous  donada 
en  el  local  de  l’activa  associació  «Catalunya 
Federal»,  anà  a  càrrech  del  senyor  J.  Riera 
Colóm,  qui  disertà  sobre'l  tema  «El  Catala¬ 
nisme  com  a  medi  de  perfecció.»  Feta  la  pre¬ 
sentació  del  disertant  per  don  F.  Pi  y  Su- 
ner,  comensà  aquell  examinant  els  principis 
y  conceptes  anàrquichs,  dihent  que  no  passa- 
van  avuy  d’ésser  nocions  abstractas  que  cap 
aplicació  inmediata  podian  tenir  dintre  la 
vida  corrent.  Digué  que  las  dugas  tendencias 
comunista  y  colectivista  s’encaminan  ac¬ 
tualment  a  fondres  en  una  sola  d'aplicació 
pràctica.  Afirma  que’l  Catalanisme  com  a 
moviment  social  es  progressiu,  ja  que,  parti- 
culansant  l’acció  de  las  nacionalitats  natu¬ 
rals,  dona  a  aquestas  son  medi  propi  pera 
mamfestarse,  proporcionant  camp  a  propò¬ 
sit  pera  que  la  evolucio  de  las  modernas 
ideas  pugui  ferse  d’un  modo  normal.  Aixis, 
donchs, — segui  dihent, — aspirar  a  la  llibertat 
d’acció  dels  grupos  afins  socials  es  fer  verda- 
der  progrés,  es  fer  particularisme,  autono¬ 
mia.  Afirmà  que’l  moviment  catalanista  no 
es  una  finalitat,  sídó  un  medi  lógich  per’arri- 
bar  a  una  perfecció  dels  pobles.  Feu  un 
esbós  dels  principals  conceptes  de  las  Bases 
de  Manresa,  demostrant  que  com  a  plan  de 
constitució  estavan  inspiradas  en  una  verda- 
dera  idea  de  llibertat  y  germanor,  y  que  sol- 
zament  ab  aquest  esperit  y  essencia  podian 
las  societats  desenrotilarse  gradual  y  lògica¬ 
ment  envers  un  ideal  de  perfecció,  cap  un 
conjunt  social  ahont  els  individuus  conscients 
obranan  integralment  ab  tota  la  plenitut  de 
la  seva  vida.  Acabà  dirigintse  als  agitadors 
quin  fi  no  es  altre  que  la  satisfacció  de  gro- 
lleras  concupiscencias  materials,  dihent  que 
farian  obra  meritòria  y  digna  si  en  sos  es¬ 
crits  y  parlaments  recordessin  aquell  hermós 
concepte  que  diu  Estimeusè Is  uns  als  altres! 
El  conferenciant  fou  llargament  aplaudit  per 
la  nombrosa  concurrència. 

Al  «Centre  Autonomista  de  Dependents 
del  Comers  y  de  la  Indústria»  donà’l  passat 
dijous  nostre  company  en  Pompeyus  Gener 
sa  anunciada  conferencia  sobre  la  «Reivindi¬ 
cació  de  Miquel  Servet.»  El  conferenciant 
remarcà  sa  creencia  d’ésser  català  en  Servet, 
aduhint  rahons  plenas  de  lògica.  Analisà 
ademés  els  móvils  qu’han  induhit  als  calvi- 
nistas  a  reivindicar  la  seva  memòria;  afirmà 


qu’ho  havian  fet  d’una  manera  migrada,  y 
s’extengué  en  consideracions  sobre  las  altas 
doctrinas  del  lliberal  Servet,  posant  de  ma¬ 
nifest  l’altesa  de  miras  del  gran  home  enfront 
del  miserable  procedir  dels  sectaris  enemichs 
seus. 

Fou  molt  aplaudit  per  la  nombrosa  con¬ 
currència  que  assisti  a  la  vetllada. 

Nostre  company  en  Trinitat  Monegal  donà 
el  passat  dissapte  una  «Conversa  sobre  Ca¬ 
talanisme»  al  Ateneu  Democràtich  Regiona¬ 
lista  del  Poble  Nou,  estudiant  els  conceptes 
de  patria  y  llibertat,  y  fixantse  en  que  l’es- 
perit  lliberal  ha  sigut  sempre’l  distintiu  de  la 
nostra  nacionalitat,  desde  que  aquesta’s  ma¬ 
nifestà.  Digué  que  Catalunya  may  ha  con¬ 
quistat  pobles:  lo  qu’ha  fet  es  redimirlos, 
vessant  la  sanch  pròpia  per  la  llibertat  dels 
altres,  fins  qu’arribà  un  moment  en  que  la 
tingué  de  vessar  també  per  la  pròpia  lliber¬ 
tat,  amenassada  per  las  tiranías  reals.  L’es- 
perit  lliberal  el  porta  tanarrelat  la  nostra  ras- 
sa,  qu’en  tot  català,  si  hi  gratém,  acabém  per 
descubrirhi  un  catalanista,  ja  que’l  Catala¬ 
nisme  no  es  altra  cosa  que’l  rebrot,  la  soca 
nova  eixida  de  las  antigas  arrels  generosas, 
colgadas  per  l’acció  del  temps  y  la  dissort, 
però  plenas  de  sava.  L’arbre  creix,  sas  bran- 
cas  se  multiplican  y  prenen  ufana,  la  seva 
vitalitat  es  innegable.  Digué  que’l  programa 
catalanista  conté  l’ànima  de  Catalunya,  y’l 
devém  respectar  fins  els  que  pensém  que  tal 
volta  no  s’avé  en  un  tot  al  ambient  actual. 
Cal  respectar  lo  antich  que  s’enmotlli  a  lo 
present,  y  cal  també  que  siguém  pràctichs 
acceptant  las  ideas  modernas.  Fidels  a  nostra 
naturalesa  catalana,  hem  de  posar  com  nos¬ 
tres  avis  al  Estat  per  dessota  del  individuu. 
L’Estat,  servidor  dels  individuus,  no  té  altra 
missió  que  la  d’ensenyarlos  el  cumpliment 
de  sos  drets  y  devers.  Dedicà,  ademés,  senti- 
das  frases  a  la  memòria  dels  grans  patricis 
Robert  y  Pi  y  Margall.  Feu  constar  que  par¬ 
lava  interpretant  las  ideas  de  Joventut. 

Fou  escoltat  ab  agrado,  y  molt  aplaudit  y 
felicitat. 

També  al  «Centre  Català  Republicà  Fede¬ 
ralista»  de  la  plassa  de  Santa  Agna  va  cele- 
barse  una  vetllada  en  honor  d’en  Pi  y  Mar¬ 
gall,  assistinthi  en  Vallés  y  Ribot,  alias 
Peret,  que,  segons  hem  llegit,  pronuncià  un 
discurs  eloqüent. 

En  Vallés  va  doldres  de  qu’en  Pi,  essent 
un  gran  escriptor,  no  hagués  entrat  a  i’Aca- 
demia  de  la  Llengua;  de  que,  essent  un 
gran  historiador,  no  hagués  arribat  a  aca- 
démich  de  la  de  la  Historia;  y  en  fi,  de  que, 
essent  un  gran  sociólech  y  un  gran  econo¬ 
mista,  no  hagués  ingressat  a  l’Academia  de 
Ciencias,  ni  hagués  ocupat  la  presidència 
del  Ateneu  de  Madrid. 

Y  aixó  ho  explica’l  mateix  Vallés  dihent 

que’ls  homes  que  com  en  Pi  valen  realment, 
no  tenen  ambició  pera  ocupar  certs  alts  cà- 
rrechs,  que  son  confiats  per  lo  regular  a  sa- 
bis  de  cartró. 

Por  la  boca  muere  el  pez. 

En  Vallés  semblava  que  parlés  d’ell  al  par¬ 
lar  dels  ambiciosos.  Devia  pensar:  «Si  jo, 
que  de  sabi  no’n  tinch  gran  cosa,  m’hagués 
trobat  al  lloch  d’en  Pi,  ja  hauria  acaparat 
pera  mi  sol  tots  els  càrrechs  haguts  y  per 
haver.» 

Peró  s’oblidava  una  cosa,  y  es:  que  com 
a  ambiciós  tal  vegada  se’ls  hauria  guanyat, 
peró  com  a  cursi  no  hauria  arribat  a  ocupar- 
los.  (Encara  no  n’està  desenganyat  ab  tants 
xascos  com  porta  rebuts? 

Miréu  qu’es  prou  aquest  home,  que  no  se 
sàpiga  treure  del  magi  la  mania  de  las  gran- 
desas  ni  quan  tracta  d’enaltir  al  mestre  Pi  y 
Margall,  tan  sabi,  tan  senzill,  tan  modest, 
en  una  paraula,  tan  antitétich  ab  ell! 

jEncara  no  se'n  dona  vergonya? 

L’ultim  concert  de  la  serie  organisada  pel 
mestre  Crickboom,  fou  un  nou  y  extraordi¬ 
nari  éxit,  tant  per’aquest  violinista  com 
pera’ls  demés  artistas  que  prengueren  part 
en  el  concert,  senyoreta  Vidal  y  senyors  Gra¬ 
nados,  Perelló  y  F’orns.  El  públich  qu’om- 
plía’l  teatre  Principal  aplaudi  ab  entusiasme 
totas  las  composicions  del  programa. 

Extraordinarias  alabansas  mereix  la  ma¬ 
nera  com  la  senyoreta  Vidal  y’is  mestres 
Crickboom  y  Granados  interpretaren  Y an¬ 
dante  y  1  ’allegro  de  César  Franck  y’l  Quintet 
de  Robert  Schumann,  auxiliats  en  aquest 
ultim  pels  senyors  Perelló  (violi)  y  Forns 
(viola).  El  mestre  Granados  fou  també  molt 
aplaudit  en  la  Sonata  XIV  de  Beethoveny  en 
tres  composicions  de  Chopin  ( nocturn ,  polo¬ 
nesa  y  balada ).  Fora  de  programa  executà  una 
Pastoral  de  Scarlotti.  La  senyoreta  Vidal, 
aixis  mateix  ab  gran  éxit,  interpretà  las  Va¬ 
riacions  sin/ónicas  de  Boellmann,  Sarabanda 
de  Bach  y  allegro  apassionato  de  Saint- 
Saens,  corresponent  la  distingida  violence- 
lista  als  aplaudiments  del  públich  tocant 
una  romansa  de  Popper. 

No  detallarém  els  mèrits  de  la  execució  de 
totas  aquestas  obras,  puig  als  artistas  que 
las  interpretaren  se  deu,  en  primer  terme  al 
mestre  Crickboom,  la  conservació  de  la  cul¬ 
tura  musical  barcelonina. 

Al  Congrés  segueix  la  broma  presidida 
pel  bromista  Romero. 

Ja  ha  parlat  en  Moret  y  las  ha  empresas 
de  dret  a  dret  contra  en  Montero  Rios  y  en 
Canalejas,  deixantlos  com  nous. 

Y  en  Canalejas  s’ha  revifat  y  ha  deixat  a 
n’en  Moret  com  un  drap  brut. 

Tots  dos  tenen  rahól 


El  «Centre  Barceloní  d’Estudis  Psicoló- 
gichsi),  desitjant  escampar  la  cultura  entre’l 
element  popular,  ha  acordat  establir  classes 
de  diferentas  assignaturas.  ensenyadas  de 
conformitat  ab  els  principis  de  la  pedagogia 
moderna.  Avuy  queda  obert  el  curs  de  No¬ 
cions  d’Anatomia  y  Fisiologia  (dijous  y  .dis- 
saptes  al  vespre.)  La  matricula  es  gra- 
tuhita. 

Ens  haurém  de  reconciliar  ab  el  gover¬ 
nador. 

Encara  que  devegadas  s’hagi  portat  mala¬ 
ment  ab  els  catalanistas,  y  encara  que’s  digui 
Gonzalez,  avuy  reconeixém  que  per’alguna 
cosa  deu  dirse  també  Rothwos,  qu’es  nom 
que  vesteix. 

Y,  per  amor  al  contrast,  està  disposat  a 
ordenar  que  las  senyoras  se  despullin...  del 
cap,  als  teatres,  pera  no  empipar  barrohera- 
ment  al  pròxim  ab  els  seus  barrets,  com  ho 
han  estat  fent  fins  ara. 

El  senyor  Rothwos  (centralista  a  la  fi!)  no 
fa  més  que  imitar  una  mida  presa  pel  gover¬ 
nador  de  Madrid;  peró  ja  veu  si  som  lliberals, 
que  ab  tot  y  ab  aixó  l’aplaudim.  Y  ab  tot  el 
ceceo  de  la  tierra,  tractantse  de  certas  senyo¬ 
ras  mal  educadas,  fins  l’atiarém  com  se  fa 
als  toreros  contra’ls  toros  dihent:  \  Venga  de 
ahi ,  y  duro ,  y  à  la  cabezal 

Y  no  ho  dihém  tan  en  broma  com  sembla, 
perque  la  veritat  es  que  aqueixas  senyoras 
ab  la  seva  falta  de  delicadesa,  a  més  de  mo- 
lestarnos  en's  fan  desempenyar  un  paper  bas¬ 
tant  ridícul  devant  d’aquells  forasters  que, 
acostumats  a  trobarse  entre’l  públich  culte 
dels  teatres  europeus,  venen  a  nostres  teatres 
y’s  barrejan  també  ab  nosaltres  prenentnos 
per  cultes. 

I 

Al  publicar  avuy  altres  dos  articles  sobre 
la  qüestió  Servet,  devém  fer  constar  que 
l’autor  d’un  d’ells,  en  Víctor  Oliva,  no  es  pas 
el  bibliotecari  de  la  Biblioteca-Museu-Bala- 
guer  com  algú  ha  afirmat,  sinó  el  fill  de  dit 
senyor. 

Publicacions  rebudas: 

Relació  de  Lohengiín ,  traducció  en  vers 
català,  adaptat  a  la  música,  que  ha  publicat 
l’«Associació  Wagneriana»  ab  gran  conten- 
tament  de  sos  molts  prossélits  y  de  tots  els 
que  trevallan  pera  que’ls  dramas  lirichs  de 
Wagner  puguin  ésser  representats  en  català 
y  ab  la  deguda  propietat.  Aquesta  traducció 
del  fragment  que  rutinariament  es  calificat 
de  racconto  pels  operistas,  fou  cantada  al 
Liceu  el  passat  diumenge  a  la  tarda  pel  tenor 
senyor  Vinyas,  produhint  un  gran  efecte’ls 
tons  virils  y  eufónichs  de  nostra  hermosa 
llengua,  que  provocaren  una  gran  ovació. 

Algunas  cuestiones  fundamentales  relativas 
al  diagnostico  de  los  càlculos  del  rinón  por 
medio  de  los  rayos  Ròntgen.  Comunicació  al 

XIV  Congrés  Internacional  de  Medicina  difícil  segons  sian  els  aparells  y  Is  índivi- 
(Madrid,  1903),  pels  doctors  César  Comas  y  duus  que  sexaminan.  Els  autors  recomanan 
Agustí  Prió.  En  aquest  fascicle’s  fa  veure  la  c0™a  m0  J  ventatjós  pera  la  exploració  re- 
gran  importància  clínica  del  diagnóstich  dels  nal  l  aparell  compressor  del  doctor  Albers- 

càlculs  renals  per  medi  dels  raigs  Ròntgen,  ocnònberg. _ 

quina  aplicació  no  deixa  d’ésser  en  extrém  Fidel  Giró,  impressor.  —  Carrer  de  València,  233 

NOSTRE  FOLLETÍ 

Terminada  la  publicació  de  l’obra 

*  MARINES  Y  BOSC ATJES 

que  ab  tan  gran  éxit  hem  repartit  en  nostre  folletí,  publiquém  avuy  el  retrat 
del  autor  en  Joaquim  Ruyra,  a  fí  de  que  nostres  lectors  puguin  incluhirlo  en 
el  volúm  que  íorma  dita  obra,  pera  qual  enquadernació  repartirém,  la  setmana 
entrant,  la  cuberta  qu’ha  dibuixat  nostre  company  en  J.  Pujol  y  Brull. 

Seguidament  comensarém  la  publicació  d’un  aplech  de  poesías  tituladas 

LES  DISPERSES 

en  part  originals  y  en  part  traduhidas  de  Goethe  per  en  Joan  Maragall. 

SETMANARI  CATALANISTA 

Els  trevalls  se  publican  baix  la  exclusiva  responsabilitat  de  sos 
autors. 

No  s’admeten  els  que  no  sían  inèdits. 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 

POLÍTICA  ECONÒMICA 

I.  —  Crítica 

No  hi  hà  dubte  que  l’aspiració  capdal  de 
itots  els  catalans  hauria  d’ésser  l’assoliment 
]de  la  complerta  autonomia  de  nostra  te¬ 
lera;  peró  hem  de  reconeixe  que,  desgracia¬ 
dament,  avuy  encara  no  ho  es.  Son  molts  els 
germans  nostres  qu’encara  no  s’han  desper- 
liat  als  crits  de  llur  naturalesa,  de  la  rahó  y 
de  la  historia;  son  molts  encara’ls  que  dei- 
Rantse  portar  per  un  xorch  egoisme  o  per  un 
pnal  entés  amor  universal,  o  bé  bregant  co¬ 
ratjosament  per  cosas  circunstancials  y  se- 
:undarias,  donan  la  espatlla  als  vers  ideals 
le  justícia  y  amor.  Emperò  hi  hà  altres  in- 
eressos,  innegablement  d’ordremés  inferior 

per  ésser  materials,  peró  no  menys  impor¬ 
tants,  y  la  necessitat  de  ben  administrarlos 
segurament  té'l  caràcter  d’una  aspiració  més 
general. 

No  es  ara  nostre  propòsit  esbrinar  las  cau- 
sas  d'aquesta  predilecció,  entre  las  quinas 
probablement  hi  trobariam,  y  no  com  de  las 
menys  importants,  la  que  podriam  dirne’l 
mal  del  sigle.  Se  presenta  aixis  el  problema, 
y  cal  cercarli  una  bona  solució.  Mentres  tant, 
el  Catalanisme  pot  prosseguir  la  seva  patriò¬ 
tica  tasca  sense  deturarse,  sempre  ab  la  ma¬ 
teixa  fe,  qu'en  ultim  terme  la  finalitat  que 
persegueix  es  lo  únich  que  pot  portar  la  feli¬ 
citat  a  Catalunya. 

Fetas  aquestas  salvetats,  no  cal  dir  qu’ara 
prescindirém  d’estudiar  el  problema  econó- 
mich  tal  com  ho  faríam  si  Catalunya  gosés 
de  la  seva  autonomia  dintre  del  Estat  espa¬ 
nyol,  y  per  lo  tant,  que  sols  tractarém  de 
quinas,  en  nostre  concepte,  haurian  d’ésser 
las  actuals  aspiracions  económicas  dels  cata¬ 
lans  dintre  de  la  organisació  política  impe¬ 
rant. 

Com  en  tots  els  demés  ordres,  en  l’econó- 
mich,  la  politica  espanyola  ha  patit,  y  pa¬ 
teix,  del  gros  defecte  de  prescindir  de  la 
realitat.  Aixó  ha  motivat — ab  tot  y  ésser  mi¬ 
grada — una  potencia  econòmica  fictícia;  ha 
sigut  la  causa  de  la  nostra  tradicional  mise- 

ria;  ha  contribuit  a  crear — mès  o  menys  im¬ 
portant —  una  riquesa,  sí,  però  una  riquesa 
sempre  en  perill,  una  riquesa  qu’ha  de  soste- 
nirse  per  medis  artificiosos.  Examiném  la 
riquesa  d’Espanya:  fora  de  la  producció  vi¬ 
nícola  y  la  poca  mineria  que  hi  hà,  y  alguns 
productes  de  la  terra  que  quasi  s’obtenen  es¬ 
pontàniament  (oli,  fruyta,  suro  y  pochs  més) 
íqué  queda?  ;Qué  seria  de  la  producció  del 
blat  y  d’una  bona  part  de  las  industrias  fa- 
brils,  si  no  fossin  els  crescuts  marges  protec¬ 
tors  dels  aranzels?  Molta  n’hi  hà,  peró  molta, 
de  riquesa  creada  que  si  desapareguessin 
aquestas  crossas  que  se’n  diuhen  drets  aran- 
zelaris  cauria  per  terra  complertament  inuti- 
lisada.  Y  la  nostra  Catalunya  també’n  pati¬ 
ria  molt.  També  aqui’ls  economistas  con¬ 
vencionals  han  fet  de  las  sevas.  També  la 
ficció  es  un  dels  puntals  més  ferms  d’una 
gran  part  de  la  nostra  riquesa.  A  substituhir 
aquest  puntal  per  obra  ferma  havém  d’afa- 
nyarnos,  avans  de  que'l  capritxo  d’un  minis¬ 
tre  ignorant  no’ns  el  tregui  a  deshora,  o  bé, 
si  triguém  massa,  que  la  rahó  a  la  fi  triom- 
fanta  no’ns  tiri  per  terra. 

Fixémnoshi  en  la  política  econòmica  dels 
governs  de  Madrid  d’aquests  darrers  vinti- 
cinch  anys,  admirablement  secundada  pels 
parvenus  d’aquí.  Els  d’alli,  no  tenint  altre 
ideal  económich  qu’obtenir  recursos  pera 
mantenir  tota  la  gandulada  que  viu  del  pre- 
supost,  y’is  d’aquí  no  perseguint  cap  més  fina¬ 
litat  que  fer  uns  bons  balansos  a  copia  d’as¬ 
solir  auments  en  els  drets  del  aranzel  pera 
evitar  la  competència  de  fora,  malgrat  els 
egoismes  de  tots  plegats  sian  causa  de  que  a 
la  generalitat  la  subsistencia’ls  costi  doble 
més  cara  de  lo  just.  S’ha  d’ésser  franch:  en 
els  bons  temps  d’en  Cànovas,  en  que’ls  ha¬ 
bitants  d’Espanya  y  sus  colonias  consentían 
mansament  totas  las  arbitrarietats  dels  go¬ 
verns,  entre  aquests  y’is  fabricants  d’aquí — 
y  omitím  els  productors  del  restant  d’Es¬ 
panya  perque’ns  referim  d’un  modo  especial 
a  Catalunya — s’havia  establert  aquest  con¬ 
tracte:  «Tu  deixam  guanyar  la  vida,  y  jo’t 
toleraré  que  malmenis  els  cabals  del  poble; 
deixam  atiparme  y  seré  cego.  sort  y  mut  en 
presencia  de  las  tevas  disbauixas.»  Heus 
aquí  a  qué  s’ha  concretat,  fins  ara,  tota  la 
política  econòmica  d’aquest  malhaurat  Es¬ 
tat:  a  un  groller  do  ut  des.  Res  de  vías  de 


comunicació,  ni  de  canals,  ni  de  pantanos,  ni 
d’escolas  industrials  y  agricolas  veritat,  ni  de 
universitats  ben  dotadas,  ni  de  res  que  con- 
tribuheixi  al  avens  positiu  del  poble.  Aixó  sí, 
molts  generals,  quefes  y  oficials  de  mar  y 
terra,  molts  bisbes  y  canonges,  y,  per  torna, 
un  exèrcit  nombrosissim  d’empleats  civils  de 
totas  menas  y  condicions.  Grans  dressanas 
que  per  la  seva  inutilitat  venen  à  ésser  in- 
mensas  casas  de  beneficencia,  y  universitats 
que  també  ho  son,  encara  qu’ab  l 'atenuant 
de  que  n’hi  hà  d’altras  que  las  mantenen,  y 
per  fi  de  comptes  uns  aranzels  deixats  de  la 
mà  de  Deu,  que  fan  que  mols  articles  de  pri¬ 
mera  necessitat  estiguin  a  un  ull  de  la  cara. 

cQué  hi  hà  en  el  fons  de  tot  aixó?  çEs  real¬ 
ment  la  mala  fe  lo  que  impulsa  a  empendre 
aquesta  obra?  No.  Al  nostre  entendre,  aquí 
no  hi  hà  més  que  una  espontània  manifesta¬ 
ció  del  temperament  espanyol.  No  hi  hà  res 
més  que,  d’una  banda,  l’innat  desitj  que  sen¬ 
ten  molts  dels  naturals  d’aquest  Estat  d’arri¬ 
bar  a  ésser  funcionaris  públichs,  y  de  l’altra, 
la  poca  afició  al  estudi  positiu,  l’aversió  al 
anàlisis  y,  com  a  conseqüència,  el  nostre 
lleuger  modo  d’obrar.  Se’ns  podria  objectar 
que’l  monopoli  que  podia  exercir  la  metrò¬ 
poli  sobre’ls  mercats  colonials  li  consentia  o 
quan  menys  li  dissimulava  la  seva  política 
negativa,  peró  ni  acceptant  com  a  passador 
aquest  subterfugi,  queda  en  molt  bon  lloch  la 
previsió  dels  nostres  estadistas,  toda  vegada 
que  feren  tot  lo  possible  pera  no  conser- 
varlos. 

Emperò  tots  son  fets  consumats,  y  no  es 
ara  l’hora  de  retréurels  pera  entretenirnos  en 
planys  inútils,  sinó  pera  que’ns  serveixin 
d’experiencia.  Per  altra  banda,  a  l’ombra 
d’aquest  desgavell  económich  s’han  creat  in¬ 
teressos  que  al  cap  y  a  la  fí — malgrat  sia 
d’una  manera  mesquina — ajudan  a  que  no 
sia  tan  evident  la  nostra  pobresa,  interessos 
que,  molts  d’ells,  son  premi  llegitim  d’uns 
esforsos  que  no  més  tenen  el  defecte  d’haver 
sigut  mal  encarrilats,  y  si  alguns  son  fruyt 
d’injustos  privilegis,  cal  no  oblidar  que  si’s 
tirés  de  dret  contra  ells  també’n  patirían  els 
altres,  molts  dels  que  han  assolit  arrelarse 
després  de  sacrificis  quantiosos.  Y  en  tot  cas 
no  fora  l’Estat,  o  sia  l’encarregat  de  reptar- 
los,  el  més  autorisat  pera  ferho,  donchs  a 
més  de  que’ls  havia  donat  la  seva  conformi- 

tat,  cal  reconeixe  que  per  cada  concessió  in¬ 
deguda  qu'otorgava,  ell  se  permetia  una 
acció  doblement  vituperable.  Aixis,  donchs, 
no  es  pel  cami  de  las  midas  radicals  en  el 
sentit  de  que  quedessin  sobtadament  inutili- 
sadas  las  deus  de  producció — que  més  o 
menys  artificiosament,  s’han  arrelat  durant 
aquests  anys  d’obscuritat  absoluta  —  per 
hont  havém  d’anar;  pel  camí  de  las  midas 
radicals  hi  havém  d’anar,  si  de  cas,  en  lo  to¬ 
cant  a  modificar  els  procediments  que  fins 
ara  s’han  seguit,  aixó  es,  en  lo  referent  a  la 
forma  en  que  fins  ara’l  govern  ha  portat 
la  seva  tasca,  fentli  veure  que’l  poble  no  es 
pera  ell,  sinó  ell  pera’l  poble.  Cal  no  deixar- 
nos  portar  per  la  nostra  lleugeresa  o  la  nos¬ 
tra  impressionabilitat;  cal  deturar  els  es¬ 
bojarraments  que  sembla  comensan  a  gira¬ 
voltar  pels  cervells  malaltissos  dels  elements 
directius  de  la  política  espanyola. 

Siguém  reflexius.  En  tota  obra  econòmica 
deuhen  tenirse  en  compte  dos  factors  impor- 
tantissims:  las  condicions  del  terreny  y  las 
aptituts  dels  seus  habitants.  Y  un  cop  estu- 
diadas  unas  y  altràs,  s’han  de  dirigir  tots 
els  esforsos  a  completar  l’obra  de  la  natura¬ 
lesa,  aprofitantlas  y  explotantlas  convenient¬ 
ment  o  bé  educantlas  de  modo  que  contribu- 
heixin  al  avens  general  y  positiu  del  país.  Y 
havém  de  reconeixe  que  aquí  no  s’ha  fet  res 
d’aixó.  Y’is  catalans  y  tots  els  espanyols  ha¬ 
vém  d’exigirho  que’s  realisi;  havém  de  felshi 
veure  als  capdevanters  de  la  política  espa¬ 
nyola  històrica— encarcarada  y  xorca — que 
ja  es  hora  de  comensar.  Y  cal  també  qu’ells, 
els  polítichs,  si  no  volen  que’l  seu  imperi 
se’ls  en  vagi  de  las  mans  desfet  com  un  bo- 
lado,  cal — repetim — que’s  despertin,  que  re- 
nuncihin  als  seus  quixotismes,  que’s  fixin  en 
que,  avans  de  pensar  en  la  caixa  de  guardar 
els  cabals,  havém  de  fer  per  manera  de  te- 
nirlos;  en  una  paraula,  qu’en  primer  terme, 
més  qu’exércit  y  marina,  ens  convenen  ense- 
nyansas  teóricas  y  pràcticas  veritat,  y  vias  de 
comunicació,  y  obras  hidràulicas  d’  interès 
general,  es  a  dir,  qu’avans  d’encalabrinar- 
nos  ab  gastos  que  son  un  gran  perill  econó- 
mich  y  objecte  de  la  preocupació  dels  homes 
pensadors,  adhuch  en  els  paissos  de  més  po¬ 
tencia  financiera,  es  precís  procurarnos  els 
medis  pera  sostenirlos. 

Joseph  M.a  Rosich 

LLAMP  D’ALEGRÍA 

A  en  Salvador  Vilarregut 

El  sol  s’atansava  lentament  a  las  serras 
del  horitzó,  el  mar  havia  perdut  aquell  blau 
fort  que’l  vent  li  donava  al  remóurel  y 
aquells  blancalls  d’escuma  que  per  sobre  las 
onadas  s’acostavan  a  la  platja.  Las  barcas 
fondejadas  no  brandavan  tant,  y’l  soroll  de 
las  ratxas  de  garbí  qu’empenyían  vers  al  po¬ 
ble  las  velas  llatinas  enfiladas  dalt  dels  ar¬ 
bres  dels  llaguts  palangrers,  ja  no’s  sentia; 
venia  l’ambient  somort  y  tranquil  del  cap¬ 
vespre,  que  convida  a  la  més  devota  contem¬ 
plació  de  la  natura. 

Els  mestres  d’aixa  ja  havian  berenat.  La 
destral  qu’havía  restat  clavada  en  la  soca 
d’una  alzina,  altre  cop  enlayrava  son  tall 
lluhent  pera  enfonzarse  en  las  entranyas  de 
la  fusta  y  esmicolaria,  treyent  de  la  flayrosa 
soca  una  munió  de  flochs  cargoladissos  que 
més  tart  potser  en  una  llar  reviscolarian  al 
vell  esmortuhit  per  l’hivern.  La  serra  altra 
volta  era  bullenta  pel  trevall;  sas  dents  afila- 
das  s’endinzavan  en  els  tronchs  seguint  la 
ratlla  del  llapis,  mentres  queya  com  llàgri- 
mas  de  dolor  una  pluja  de  serradinas  que, 
tot  lluhint  al  sol  y  volejant  empesas  pel  vent 
feble  que  regnava,  acabavan  per  encatifar  la 
terra. 

Era  hora  d’anar  de  prima.  Un  cop  els  sar- 
dinalers  tenían  la  xarxa  ben  estivada  sota’l 
curié  de  popa  y  ja’l  porró  penjava  sota  proa, 
allà  en  la  foscuria  junt  ab  els  queviures  y  las 
mantas,  els  remitjers,  apoyant  sas  espatllas 
en  las  taulas  descoloridas  dels  llaguts  y  po- 
sadas  sas  mans  sobre’ls  genolls,  forsejavan, 
mentres  els  peus  se’ls  hi  colgavan  en  la  sorra, 
y  la  embarcació  trontollant,  trontollant  s’es- 
munyía  lentament  per  sobre’ls  travessers  un- 
tats  deseu  ajassats  devantde  l’aygua.  Després 
pujava’l  patró,  s’espolsava  la  sorra  dels 
peus,  y,  posat  a  popa,  llensava'l  palanquí 
qu’aguantava’l  llagut  com  las  regnas  al  cavall. 
Els  mariners  seguian  al  llagut  en  sa  embranzi¬ 
da  empenyentlo  més,  y  tots  aprofitavan  la  da. 
rrera  petjada  impresa  en  l’arena  pera  fer  un 
salt  y  pujar  demunt  de  l’orla.  Llavors  el  lla¬ 
gut  se  capbusava  ab  majestat,  y  mentres  ab 
la  empenta  pujava  orgullós  per  sobre  las 
onadas,  el  patró,  armat  el  timó  y  posat  l’ar- 

jau,  tot  seguit  virava  pera  fugir  de  las  rocas. 
Entre  tant  els  remitjers  issavan  la  vela,  y’s 
sentia  a  cada  estiragassada’l  grinyoleig  de 
las  curriolas.  Y  aixís,  l’un  darrera  l’altre, 
eixian  els  llaguts,  y  en  la  platja’s  quedava’l 
paler  aparellant  els  revinguts  palanquis  lli¬ 
gats  a  las  estacas  y’is  pals  lliscosos  solcats 
pel  frech  de  la  quilla  y  las  escovas. 

Quan  ja  sols  quedavan  las  embarcacions 
enrunadas  y  aquellas  que  son  amo  té  arrau- 
lidas  prop  de  las  casas  per  no  quedarli  ja 
un  bri  d’esperansa,  en  Josepet,  que  s’es¬ 
tava  sota  la  enramada  de  la  mestransa,  digué 
al  cego  que  com  sempre  escoltava  ab  gran 
atenció: — íVos  venir  a  llevar  las  nansas? — 
Y’l  ceguet,  aquell  jove  mariner,  va  respon¬ 
dre: — Aném. — En  Josepet  va  posarli’l  bras 
sobre  la  espatlla,  y  tots  dos  s’allunyaren  de 
la  mestransa,  ahont,  entre’ls  sorolls  de  las 
eynas  y  de  las  riallas  barrejadas  ab  lasparau- 
las,  s’hi  sentia’l  tossir  d’un  vell  que  quan  aca¬ 
bava  escupía  y  deya  enquimerat  una  reste- 
llera  de  renechs  esgarrifosos. 

En  Josepet  y’l  cego  eran  prop  de  las  onas. 
Després  de  posar  els  escàlams,  enseuhar  els 
pals  y  tapar  el  diu,  atansaren  la  barqueta  cap 
a  l’aygua,  el  ceguet  hi  va  pujar,  hi  va  seure 
y  s’estigué  esperant  la  fusa.  La  veu  d’aquell 
paler  sorrut  y  bifi  va  dir  aquets  mots: — Hi 
hà  molta  timba  aqui. — Y  va  posarse  d’esque¬ 
na  a  las  onadas  que  pujavan  y  baixavan  pei¬ 
xos  morts,  algas  y  trossos  de  suro,  s’ajupi, 
enfonzà  sas  mans  en  la  sorra  humida,  y  a 
grapats  la  llensà  al  ayre  per  entre  sas  camas 
aixampladas,  ab  tanta  pressa  y  abundor,  que 
quan  queya  sobre  l’aygua,  en  treya  uns  es¬ 
quitxos  com  d’una  pedregada  forta. 

Al  varar,  en  Josepet  va  errar  el  salt  y  va 
mullarse  fins  al  ventre,  y  mentres  pels  em- 
bons  queyan  arquejats  rajolins  d’aygua 
qu’havia  entrat  per  proa  a  la  varada,  d’allà  a 
la  platja’s  sentían  las  riallas  que  feu  esclafir 
la  mullena  d’en  Josepet,  qui,  apretant  las 
dents,  armà’l  timó  ab  llestesa  y  ab  dalit  issà 
la  vela  apedassada  que  no  aprofitava  un  alé 
de  vent.  Entre  tant,  el  cego  havia  palpat  tot 
lo  dels  corredors,  y  després  d’armar  els  rems 
y  preguntar  «si  hi  havia  res  per  proa»,  va 
posarse  a  bogar  de  cara  a  popa  ab  el  peu 
apuntalat  al  banch  del  seu  devant  y’is  ulls 
envers  al  cel.  Son  company,  veyent  la  calma 
xitxa,  arrià  y  aferrà  la  vela  y  ab  el  parell  de 


rems  de  popa’s  posà  a  bogar  també,  tot  tre¬ 
molant  de  camas  per  la  frescor  de  la  mullena. 
Tots  dos  alhora  juntavan  els  esforsos,  y  en 
la  tranquilitat  del  mar  se  sentia’l  soroll  acom- 
passat  dels  rems. 

Aviat  van  surtir  d’aquellas  dugas  serras 
que,  avensant  mar  endins,  tancavan  un  xich 
de  mar,  talment  com  las  mans  d’un  pesca¬ 
dor  quan  vol  agafar  alguna  gamba.  Al  ésser 
devant  d’un  freu  que  per  passarhi’s  té 
d’ésser  mariner,  en  Josepet  va  posarse  a  bo¬ 
gar  a  la  sia  pera  governar  mellor,  y  vegé 
a  n’en  Joan  pescant  ab  canya  sobre  una 
roca  voltada  d’aygua  que,  quan  emergia  en¬ 
tre  ona  y  ona,  deixava  veure  una  munió  de 
musclos  petits  y  algas  rogencas  que  queda¬ 
van  penjant  al  seu  entorn.  Al  véurel  en  Jose¬ 
pet  va  cridar  ab  cantarella: — Pescador  de 
canya,  pescador  de  fam. — En  Joan  se  girà  y 
escorcollà  ab  sos  ulls  fins  que  vegé  al  seu 
amich.  El  cego  somrigué.  En  Josepet  conti¬ 
nuà  entre’l  silenci  del  capvespre: 

— íQuànts  n’ets  ajats? 

— Mira  —  digué’l  pescador  de  canya  tot 
mostrantli  un  sart  que  guardava  com  una 
joya  en  un  clot  de  la  roca. 

— Deu  n’hi  do!  {Qu’escas  ab  cargolí? 

— No,  qu’esco  ab  cuch. — 

Aquesta  conversa’ls  distregué  y  no  van 
veure  tres  dufins  que  de  tant  en  tant  surtian 
de  l'aygua  ab  majestat  y  que  més  enllà  farian 
enfadar  als  sardinalers  fondejats  qu’espera- 
van  que  la  sardina  s’empresonés  entre  las 
mallas  de  las  xarxas  extesas  al  fons. 

Sense  pendre  comiat  van  allunyarse,  el 
pescador  del  sart  va  seguir  mirant  com  exta¬ 
siat  aquella  canya  blincadora  que’l  mar  en- 
mirallava  ab  una  imatje  bellugadissa  com  la 
d’una  anguila.  No  sentint  cap  estrebada,  tra¬ 
gué  de  la  foscor  del  mar  l’am  que’l  peix  me¬ 
nut  havia  deixat  nu,  tornà  a  escar  ab  un 
d’aquells  cuchs  que’s  troban  entre  las  algas 
mitj  podridas  de  la  platja,  y  altre  cop  va  es¬ 
perar  llarga  estona  mentres  las  onadas  li  mu- 
llavan  els  peus  descalsos. 

En  Josepet  y’l  cego  s’allunyavan  entre  las 
rocas.  Mentres  aquest  bogava  fluix,  tot  mi¬ 
rant  al  cel,  l’altre,  dret  a  popa,  tot  llambre- 
gant  d’un  cantó  al  altre,  siavadel  rem  d’enfora 
y  bogava  ab  el  d’en  terra.  Per  babor  deixavan 
una  seca  tot  just  cuberta  per  dos  dits  d’aygua, 
y  aixis  anguilejant  anavan  per  entre  las  ro- 

cas  voltadas  del  mar,  aquellas  rocas  que  re- 
bian  el  petó  llarch  de  las  parditllas,  que 
feyan  de  niu  als  surissos  y  de  terrer  al  pel  de 
roca  que  seguia  ab  lentitut  el  moviment  pau¬ 
sat  de  l’aygua. 

— {Com  era’l  peix  qu’ha  ajat  aquell? — va 
fer  el  cego  tot  tancant  els  ulls  qu'havían  re¬ 
but  un  ruixim  qu’aixecà’l  rem  d’estribor  d’en 
Josepet. 

— {Que  no  l’est  vist? — va  dir  son  company 
ab  naturalitat;  mes,  de  sobte,  el  silenci  del 
cego  va  ferli  sentir  una  punyida  de  penedi¬ 
ment,  y  pera  esmenarse  afegí  despressa: — 
Cosa  d’un  pam. — Y  no  quedà  tranquil.  Qui¬ 
na  pregunta  de  fer  al  pobre  cego,  que  d’ensà 
qu’es  nat  no  ha  vist  un  bri  de  llum!  Segui 
remant  en  silenci,  fent  a  cada  cop  de  rem 
una  munió  de  bombollas  que  s'enfonzavan,  y 
remolins  que  foradant  l’aygua  quedavan  en¬ 
rera  mentres  per  proa  n’eixían  divergents  un 
estol  d’ondetas,  esborrantse  al  ensemps  que 
s’allunyavan.  L’amargor  del  penediment  no 
deixava  a  n’en  Josepet  per  haver  fet  aque¬ 
lla  pregunta  a  un  orb,  y  dominat  per  la  idea 
de  que’l  cego  s’ho  havia  pres  malament,  va 
dirli: 

— {Que’m  fas  mala  cara? 

— {Jo? — contestà’l  ceguet  que  tenia’ls  ulls 
envers  ell. 

— Si,  tu. 

—No. 

— Com  que  t’he  dit  alló,  si  havias  vist 
aquell  peix...  {sabs?  No  t’ho  prenguis  a  mal, 
{sents? 

— Fuigme  d’aqui!  Tu  m’has  parlat  com  si 
tinguós  la  felicitat  de  tenir  vista.  Es  clar, 
n’hi  hà  tants  que  hi  veuhen,  qu’ara’m  parla- 
vas  com  si  jo  tingués  aquesta  sort.  {Y  aixó 
vols  que  m’enfadi? 

— Com  que  fas  aquesta  cara!... 

— Oh!  una  cosa  es  estar  enquimerat  y  altra 
estar  trist!  — 

Quan  sos  llabis  trenavan  aquesta  conver¬ 
sa,  passavan  per  devant  d’una  cova  hont  hi 
havia  un  cavall  mort  que  las  onadas  llensa- 
ren  quan  vingué  ab  la  rierada.  Potser  son 
amo  encara’l  crida  per  entre  las  clotadas  que 
hi  passà  l’ayguat.  Allà  s’estava  nodrint  a 
una  dotzena  de  corps  foscos  y  llustrosos 
que  al  sentir  las  veus  dels  dos  companys  van 
alsarse  cel  amunt,  mentres  el  ceguet  ab  to¬ 
nada  amorosa  va  parlar  al  seu  company  pera 

tréurel  del  dubte  y  ferli  veure  que  no  estava 
ressentit. 

— Ja  sé  que’t  casas,  ja. 

— Si,  noy — contestà,  y  senti  l’alegria  que 
dona  la  conquesta  d’una  amistat  perduda. 

— Ab  la  Pepeta  de  cal  pintor,  {oy? — 

Al  sentir  en  Josepet  el  nom  desa  promesa, 
oblidà  la  malifeta  que  aquella  tarda  havia  co¬ 
mès  sa  llengua  entramaliada.  Tan  entrama- 
liada  la  tenia,  que  l’altre  jorn  li  havia  fet 
enrogir  las  galtas  a  la  sagristia,  donchs  no 
recordantse  de  lo  qu’havia  de  contestar  a 
una  pregunta  que  li  feren  de  doctrina,  va  et¬ 
zibar,  com  exclamació  de  pena,  un  renech 
tan  cargolat  que’l  vicari  va  senyarse  y’l  se¬ 
nyor  rector  digué  devotament  «Jesús,  Maria 
y  Joseph!))  Senti  en  son  cor  niar  l’entusias¬ 
me  y  en  sos  llabis  la  prohitja  de  parlar  d’ella, 
y  probà  de  posar  ab  sas  paraulas  dintre’l 
cervell  del  cego  la  imatje  fidel  d’aquella  her- 
mosa  pescadora. 

— Ronda!  Quina  sort  que  tinchl  May,  may 
m’ho  haguera  cregut  que  sigués  meua!  {Que’t 
creus  qu’es  poch  bonica?...  De  maca  maca, 
d’alló  que  se’n  diu  molt  maca,  no  n’es;  peró, 
si  té  aquell  parlar  que  val  un,  un... — 

Y  no  trobava  cosa  de  prou  valua  pera  es¬ 
tablir  la  comparansa;  tot  li  semblava  poch  al 
costat  de  la  seva  Pepeta. 

— Vaja,  no  diguis,  hi  hà  noyas  macas,  peró 
solen  ésser  encantadas.  Aquesta  no  serà  tan 
maca  com  un’altra,  peró  té  una  cosa,  un 
deix...  no  sé...  té  un  posat...  un  riure...  un 
parlar...  que  vaja,  m’agrada  y  prou! — 

Llavors  anavan  per  sobre  una  aygua  en¬ 
fosquida  per  l’ombra  d’unas  rocas  altas,  es- 
padadas,  entre  quins  cayres  hi  brandavan  els 
flayrosos  fonolls  marins.  En  Josepet  conti¬ 
nuà,  després  d’una  pausa: 

— Y  després,  es  una  bona  xicota  perque 
si,  {eh?  Es  una  noya  caramasera  y  que  té 
unas  mans  pera  fer  anar  els  boixets!...  No 
cal  que  t’ho  digui:  ja  l’has  vista  prou  tu...  — 

Altra  volta’l  cor  del  pobre  ceguet  senti 
fonda  sotagrada,  peró  dissimulà,  y,  bogant 
sense  fer  forsa,  li  digué: 

— {Y  no  tens  por  de  cansarte  de  viure  ab 
ella,  tota  la  vida? — 

Y  afegi: 

— Com  que  hi  hà  matrimonis  tan  infe- 
lissos! 

— {Jo  cansarme?  {Jo?  Ca,  home!  Si  no  la 

veig  un  minut,  l’anyoro.  íCóm  vols  que’m 
cansi  de  viure  ab  ella?  Creume:  si  no’m  ca¬ 
sés  me  moriria,  ja  veus!  — 

El  ceguet  sospirà  fondament,y  parlà  entre 
llàgrimas.  Ell  sols  coneixia  las  noyas  per  la 
veu,  que  la  trobava  més  gentil,  més  dolsa  y 
agradosa;  per  la  finor  de  la  pell,  si  may  li 
donavan  comiat...  El  pobre  cego’s  trobava 
molt  bé  entre  aquellas  armoniosas  veus  de 
noya,  aquellas  riallas  y  aquell  parlar;  escol¬ 
tava  boca-badat,  escoltava  y  sentia  son  cor 
fortament  atret  per  una  veuheta  o  una  rialla. 
Quan  alguna  nena  de  vehinat  li  feya  algún 
petó,  la  suavitat  dels  llabis  y’l  caliu  de  l’alé 
d’infant  el  rejovenían,  li  feyan  sentir  el  pla- 
her  d’una  guspira  d’esperansa,  que  ben  aviat 
s’apagava  pera  quedar  altre  cop  ensorrat  so¬ 
ta'l  pes  de  la  tristor  que  l’aclaparava. 

Els  cervells  dels  orbs  son  un  enigma.  Qui 
sab  cóm  s’hi  forman  las  imatjes  dels  sers! 
Cóm  hi  deuheu  jaure’ls  conceptes  del  món, 
sense’ls  ulls  pera  esbrinar!... 

Un  vespre  s’estava  sota  un  llagut  ab  un 
amich  que,  tot  concirós,  agafava  grapats  de 
sorra  y  fent  un  rajoli  entre  sos  dits  molsuts, 
la  deixava  anar  a  l’altra  mà  fins  que  la  om- 
plenava.  Entre  tant  el  cego  anava  lluytant  ab 
si  mateix;  volia  fer  una  pregunta,  sentia  fort 
acorament  y  cercava  rahons  pera  enganyarse, 
quedar  tranquil  y  no  descubrirse...  Per  fi  no 
pogué  més,  y  temerós  y  ab  el  cap  baix,  des¬ 
prés  de  preguntar  si  per  allà  hi  havia  qui 
pogués  sentirlo,  va  dir:  nEscolta,  tu:  quan 
sento  cantar  a  la  Mariagneta  estich  content; 
sento  una  cosa  que’m  sembla  qu’es  estima¬ 
ció...  Escolta,  tu:  ^qu’es  maca?» 

El  seu  amich  se’l  quedà  mirant  ab  la  llàs¬ 
tima  dibuixada  als  ulls,  y  després  li  digué 
que  aquella  noya  era  una  mala  llengua,  que 
tot  ho  bescantava,  qu’era  molt  envejosa  y 
més  lletja  que  un  pecat.  El  cego  sufrí  un 
desengany,  y,  tot  trist,  va  sentir  esfumarse  la 
idea  d’aquell  àngel  que  son  cor  guardava, 
y’s  preguntà,  acotat  sota  una  tristor  profonda: 
«iCóm  deuhen  ésser  las  macas?» 

Quan,  algún  cop,  sentia  qu’algú’s  feya 
creus  de  que  un  ceguet  fos  pescador,  ell 
pensava:  «Deu  ésser  molt  fàcil  fer  las  cosas 
veyenthi»;  y  quan  li  deyan  lo  qu’era  la  lluna, 
lo  qu’eran  el  mar,  el  cel,  las  montanyasy’lsol, 
escoltava,  escoltava  ab  atenció...  y  després 
plorava  silenciosament. 


Planyentse  aquell  capvespre  de  sa  cegue- 
ra,  en  Josepet  va  dirli: 

— Hi  hà  cosas  qu’es  mellor  no  véurelas! 

— No  ho  sé  si  es  mellor!  Com  que  no  he 
vist  res,  mal  puch  triar...  Tu’t  casas!...  Jo... 
jo  may  podré  ferho! 

— Oy  que  si! — feu  ab  vivesa  en  Josepet. — 
Si  trobessis  una  cega  com  tu  y  que  t’estimés 
forsa,  bé  podrías  casarte!  — 

Llavors  en  el  cor  del  pobre  cego  va  esban- 
dirshi  un  ambient  d’alegria  que  may  havia 
sentit.  Al  pensar  que  un  mateix  amor  els 
uniria  per  una  mateixa  dissort,  va  revisco- 
larse,  senti  un  afany  gran  de  coneixe  una 
cegueta,  y  de  cop  y  volta  va  imaginarse  ten- 
drament  tot  un  món  de  felicitat  dins  de  la 
fosca.  «Una  cega  com  jo,  una  companya  de 
desgracia!  Cóm  ens  estimaria'm!!.. .»  Y  tot  se¬ 
guit  va  semblarli  que  unas  mans  l’amanya- 
gavan  lliurantlo  d’aquella  tristor  que  l’acla¬ 
parava. 

— Poch  n’hi  hà  cap  al  poble! — feu  ab  me¬ 
langia. 

— Al  poble  no,  peró  al  del  costat  n’hi  hà 
una.  Y  qu’es  maca,  noy!  Si  no  hagués  estat 
cega,  qui  sab!  qui  sab  si  haguera  dit  res  a  la 
Pepeta!  — 

El  ceguet,  entusiasmat,  no  va  callar  fins  a 
convence  ab  prechs,  y  fins  ab  alguna  ame- 
nassa,  a  n’en  Josepet  d’anar  al  poble  de  la 
cega.  En  Josepet,  seduhit  per  aquell  desitj 
tan  intens,  va  acatar  la  voluntat  del  cego, 
que  per  primera  volta  sentia  interès  per  al¬ 
guna  cosa. 

Tombaren  cap  al  poble  vehi.  La  conversa 
durà  poch.  En  el  cor  verge  d’aquell  mariner 
hi  havia  esclatat  una  esperansa,  florit  una 
ilusió,  y  una  espurna  d’alegria  va  fer  riure 
aquells  llabis  quasi  sempre  closos.  Pobre  ce- 
gol  Ja’s  veya  un  home,  ja’s  veya  digne  d’una 
esposa  que  l’acaronés,  que  li  fes  dolsas  las 
penas  y  li  saciés  ab  sa  companyia  la  set  de 
parlar,  de  dir  tot  lo  que  pensava  y  sentia.  En 
els  jorns  d’amarga  soletat,  ique  n’estava  de 
cofoy  al  pensar  que  tan  aprop  del  seu  poble 
hi  havia  una  dona  com  ell,  sempre  sense  un 
raig  de  llum! 

Deixaren  per  sotavent  la  cala  ahont  pen¬ 
saren  fer  esquer  per  las  nansas,  y  per  barlo- 
vent  els  suros  de  las  mateixas,  y  tot  terra, 
terra,  avensavan  bogant  tan  fort  com  po- 
dian.  El  ceguet  ho  feya  com  un  boig;  em- 

punyava  ab  tota  sa  forsa’ls  rems  descolorits, 
feya  las  paladas  llargas,  y  a  cada  una  s’alsava 
quasi  dret  y's  deixava  caure,  y  per  cada  can¬ 
tó  de  la  quilla  surtían  dos  blancalls  d’escuma 
que  semblavan  uns  brassos  que  volguessin 
abrassar  la  barqueta.  Ab  la  remor  feyan 
deixondir  als  aucells  que  per  las  brancas  ja 
dormían;  las  munions  de  peixets  de  sobte 
s’aclarian,  y’is  cranchs  s’amagavan  en  la  fos¬ 
cor  de  sos  cataus.  Y  ells  seguian  revents. 
May  el  cego  havia  bogat  tan  fort,  may  havia 
pensat  en  un  pervindre  tan  enlluhernador. 

Era  de  nit  quan  la  quilla  solcava  la  sorra 
fina  de  la  platja  del  poble  vehí.  Després  de 
fer  pujar  un  xich  la  barqueta  sobre  un  rem 
que  li  feya  de  pal,  van  allunyarse  cap  a  casa 
la  cega,  y  allà’l  ceguet  va  quedarse  al  cancell 
respirant  depressa  pel  cansanci  y  la  emoció, 
y  en  Josepet  se  llevà  la  gorra  y  va  parlar  en 
veu  alta  ab  la  mare  de  la  desgraciada  perque 
volia  que  son  company  sentis  ab  quina  ale¬ 
gria  rebrian  la  proposició  del  casament... 

Mes  no  fou  aixis.  Pobre  ceguet!  Quan 
aquella  bona  dona  senti  parlar  de  sa  filla, 
trencà  un  plor  qu’esgarrifava,  y  entre’ls  san- 
glots  que  feya,  va  sentirseli  dir  confosament. 

— La  meva  filla!  Si  fa  catorze  dias  qu’es 
enterrada! — 

El  cego  s’esglayà  en  gran  manera.  Aquell 
cop  fou  massa  fort  pera  ell,  no  podia  capirlo 
tan  sobtadament,  y  allí  s’haguera  quedat  es- 
ferehit  y  esmaperdut  si  son  company  no  l’ha¬ 
gués  tret  depressa  com  fugint  d’un  gran  pe¬ 
rill.  Sense  dirse  res  van  caminar  fins  a  la 
barqueta  y  van  vararla.  Altre  cop  el  ceguet 
tornava  a  comensar  aquella  vida  de  tristors 
que  per  un  instant  s’havia  suspesa.  Després 
d’aquellas  ilusions,  no’s  veya  ab  cor  de  tor¬ 
nar  a  empréndela! 

Bogavan  seguit;  aviat  els  llums  ja  encesos 
del  poble  van  alegrar  al  Josepet,  qu’estava 
molt  enguniós.  Un  rem  del  cego  va  trencarse 
ab  fort  estrèpit,  y  ell  caygué  de  memòria  sota 
proa.  El  cop  material  va  omplirlo  més  de 
pena  y’s  posà  a  plorar  amargament,  desfo- 
gantse  d’un  nus  que  sentia  a  la  gola  y  que 
l'ofegava. 

Al  ésser  en  terra,  el  cego  prou  volia  plorar 
silenciosament,  mes  el  recort  d’aquell  flagell 
que’l  cor  feri,  y’l  penediment  d’haver  surtit 
aquella  tarda,  van  ferli  fer  un  sospir  que 
acabà  ab  un  plor  d’infant.  Se  llensà  a  la  so¬ 

rra,  y,  boca-terrosa,  quàntas  llàgrimas  bro¬ 
llaren  de  sos  ulls,  y  quàntas  ne  va  xuclar 
aquella  arena  freda  per  l’ayguatje  de  la  nit! 

— cQu’es  aixór  iQué  tens?  íQué’t  passa?  — 
va  dir  el  paler  sorrut  y  bifi.  Y  en  Josepet  li 
explicà  acorat.  Quan  acabà,  aquell  home 
qu’escoltava  va  mirarlo  entre  la  foscuria  de 
la  nit  qu’amagava  la  cara  del  jove,  compun- 
gida  pel  dolor  d’un  penediment  crudel,  y  li  di¬ 
gué  enquimerat,  com  may  li  havia  vist  cap 
mariner  d’aquella  platja: 

— Ximplet!  més  que..QY’t  vols  casar,  sense 
tenir  seny?  Sembla  mentida!  Y  si  la  cega  ha¬ 
gués  estat  viva,  <;ja  sabías  si  a  n’ell  l’hague- 
ran  volgut  per’aventurarse  d’aquesta  manera? 
^Eh?  Digas,  digas!...  Fuig,  fuig  perque  no  sé 
qué’t  faria!  — 

En  Josepet,  alacaygut  y  avergonyit,  va 
quedarse  dret  arràn  del  mar.  No  sabia  lo  que 
li  pasava.  Se  considerava  un  mal  home, 
qu’havía  fet  sentir  ilusions  a  un  cor  verge 
pera  donarli  un  desengany.  Quin  greu!  Ha¬ 
ver  fet  posar  ilusions  sense  saber  si  la  reali¬ 
tat  podia  saciarlas!... 

Aquell  home  sorrut  y  bifi,  assegut  a  terra, 
treya  la  barqueta  ab  un  coratje  de  gegant.  EI 
grinyoleig  dels  busells  va  ofegar  aquell  plor 
llastimós  del  cego,  y  fins  els  sanglots  d’en 
Josepet.  Quan  el  paler  hagué  tret  de  l’aygua 
aquella  barqueta  que’!  cego  malehía,  tocà’l 
muscle  d’en  Josepet,  y  ab  veu  ronca  y  ab 
posat  majestuós  va  dirli: 

— Avans  de  prometre  mel,  mira  si’n  tens 
al  rebost! — 

Joseph  Roig  y  Raventós 

TEATRES 

Joan  Gabriel  Borkman.  —  Soldats  de  la 

vida. — El  Místich. 

En  Joan  Gabriel  Borkman  es  un  dels  tipos 
més  humans,  més  grandiosos  y  al  mateix 
temps  més  senzills,  que  l’Ibsen  copiant  de  la 
realitat  ha  ennoblit  ab  sa  fantasia  d’artista. 
Es  un  tipo  del  Nort  y  del  Sud,  d’ahir  y  de 
demà;  y’l  seu  drama,  com  el  drama  de  cada 
un  dels  personatjes  que  integran  l’obra,  es 
un  drama  punyent  e  intens  perque  ho  son  els 
dramas  de  sers  humans  que,  per  un  costat  0 
un  altre,  representan  quelcom  d’excepcional. 

Vegemlos  suscintament  aquests  dramas. 

El  d’en  Borkman  es  el  següent:  Un  homa 
de  pensa  clara,  altruista,  de  voluntat  ferme 

y  d’ideals  serens,  concebeix  una  empresa 
grandiosa,  una  empresa  tal  volta  superior  a 
las  sevas  forsas,  peró  qu'ell  intenta  realisar 
a  pesar  de  tot  y  de  tots.  Ell  veu  en  somnis 
eh  grans  tresors  amagats  al  fons  de  la  terra, 
els  metalls  preciosos  qu’esperan  el  jorn  de  la 
seva  deslliuransa  pera  ésser  útils  a  la  huma¬ 
nitat,  y  en  Borkman  vol  ésser  el  seu  deslliu- 
rador.  «Un  jorn,  pensa  ell,  aqueixos  tresors 
transformaran  la  vida  humana»,  y  pressent  la 
gran  revolució  qu’en  la  indústria,  el  comers 
y  fins  en  la  ciència  aytals  riquesas  operaran. 
En  Borkman  se  sent  ab  forsas  pera  fer  tot 
aixó,  y  a  la  seva  missió  ho  sacrifica  tot.  Es 
de  la  pasta  dels  genis.  «Semblo  un  Napo- 
león,  diu,  a  qui  haguessin  malferit  en  la 
primera  batalla.»  {Voléu  res  més  humà  que 
aquest  tipo?  En  las  arts  de  la  guerra  y  de 
la  pau,  en  la  ciència  y  en  la  indústria,  en  el 
comers  y  en  las  arts  bellas,  la  historia  de  la 
humanitat  registra  unasquantas  dotzenas  de 
Borkmans  no  més,  es  a  dir,  de  Borkmans 
afortunats;  perque  la  historia  no  registra’ls 
milers  y  milers  de  Borkmans  desgraciats  que, 
essent  tan  grans  com  els  altres,  han  passat  a 
la  categoria  de  vensuts  o  de  criminals  vul¬ 
gars  degut  a  una  petita  casualitat  u  obstacle 
imprevist. 

D’aquests  últims  es  en  Borkman.  La  trai- 
ció  d’un  amich  tira  per  terra  instantàniament 
un  edifici  comensat  ab  tans  trevalls  y  sacrifi¬ 
cis.  Y  en  Joan  Gabriel,  el  director  del  Banch, 
popular  y  honrat,  y  que  probablement,  sense 
aquella  petita  traició,  hauria  sigut  un  geni 
financier,  se  veu  empresonat  y  aniquilat  per 
la  societat  mateixa  que  sense  aixó  un  dia  li 
hauria  aixecat  estatuas.  íNe  voléu  un  de 
Borkman  casi  bé  modern  en  sos  dos  aspectes 
de  vencedor  y  vensut?  En  Lesseps.  El  del 
canal  de  Súez  y’l  canal  de  Panamà.  Pel 
primer  se’l  declarà  geni,  pel  segón  criminal! 
El  Borkman  de  l’Ibsen  es  el  Lesseps  del 
canal  de  Panamà.  Las  víctimas  —  totas 
las  grans  revolucions  ne  fan  de  víctimas  — 
se  venjan  del  geni  caygut  y  l’avergonyei¬ 
xen.  Mes  en  Borkman  s’absol  ell  mateix,  y 
l’Ibsen  l’absol  també.  «  Soch  home,  diu, 
pera  portar  tot  sol  el  meu  nom  deshonrat  y 
malehit.»  Lo  que  no  li  perdona  l’Ibsen — y 
aquí  trobém  un  altre  drama  d’ordre  senti¬ 
mental,  el  drama  d’Ella  Rentheim,  la  sensi¬ 
tiva  cunyada  d’ell — es  aquell  pecat,  «pecat 
sense  remissió»,  que  va  cometre  quan  era 
jove:  En  Borkman  va  sacrificar  a  una  dona  a 
qui  estimava  y  de  qui  era  bojament  estimat 
perque  ho  cregué  necessari  pera  realisar  la 
seva  missió.  Aquell  amich  que  després  el 
traiciona  també  la  estimava  a  Ella,  y  necessi¬ 
tant  el  seu  concurs,  en  Borkman  se  casa 
ab  sa  germana  bessona  pera  que  Ella, 
perduda  tota  esperansa,  se  casi  ab  son 
amich.  Y  aquella  poncella  exuberant  de  ten¬ 
dresa,  d’amor  y  d’ilusions,  se  marceix  prema¬ 
turament  ab  la  recansa  d’una  vida  mancada. 


«Tu  has  destruhit  en  mi  la  vida  d’amor,  li 
diu  Ella,  y  aqueix  pecat  no  té  perdó.  Y  en 
Borkman  morirà  de  fret,  de  fret  al  cor  allà 
mateix  ahont  de  petit  parlava  d’amor  ab  sa 
estimada;  a  dalt  de  la  montanya,  en  un  pla- 
nell  cubert  de  neu,  després  d’evocar  inútil¬ 
ment  aquells  somnis  de  glòria,  de  poder  y  de 
grandesa  que  no  haurà  pogut  realisar.  Va 
sacrificar  el  cor  a  la  pensa,  y’l  cor  el  mata. 

Com  sempre,  l’Ibsen  se  mostra  inflexible. 
No  n’hi  hà  prou  ab  tenir  la  pensa  clara,  s’ha 
de  tenir  el  cor  gran,  y’l  sacrifici  del  un  per 
l’altre  portarà  fatalment  a  la  impotència. 
Mancat  en  Borkman  d’aquest  equilibri  mo¬ 
ral,  sa  vida  resultarà  estèril  pera  ell  y  perni¬ 
ciosa  pera’ls  altres. 

i?  Un  altre  drama  es  el  de  la  muller  de  Bork- 
man,  la  germana  bessona  d’Ella.  Freda, 
egoista  y  de  caràcter  ferm,  sols  rencor  guar¬ 
da  pera’l  seu  marit  que  l’ha  humiliada,  qu’ha 
deshonrat  el  nom  de  la  familia  y  l’ha  portada 
a  la  misèria.  Com  la  societat,  sols  veu  al  ven- 
sut,  al  director  del  Banch  qu’ha  quebrat 
arruinant  al  poble;  y  la  presó  ab  que  la  so¬ 
cietat  se  venja  del  culpable  es  la  expressió  de 
la  justícia  infalible.  Peró  ni  ella  ni’l  seu  fill 
hi  tenen  cap  culpa:  per  aixó  la  seva  exaspe¬ 
ració  no  té  límits.  Considerant  aixís  el  cas, 
el  crim  s’ha  de  rentar,  la  taca  s’ha  d’esborrar, 
y  per’xo  la  veurém  desde’ls  primers  instants 
ab  aquesta  idea  fixa:  El  fill  d’en  Joan  Gabriel 
rentarà’ls  pecats  del  pare.  ^Cóm?  Per  medi 
d’una  vida  exemplar  d’abnegació  y  de  recti- 
tut.  En  Borkman,  ella  y’l  mateix  Eduart,  li 
diràn  que  ningú  al  món  pot  ésser  responsa¬ 
ble,  de  lo  qu’hagi  fet  un  altre,  ni  esborrarho; 
peró  li  diràn  en  va,  perque  ella  representa  la 
moral  estreta  y  convencional  fruyt  de  la  civi- 
lisació  cristiana:  aSi' Is  pecats  dels  pares  deuhen 
pagarlos  els  fills  fins  a  la  sèptima  generació , 
es  lógich  que’ls  fills  puguin  esborrar  els  pe¬ 
cats  dels  pares.»  U'ibsen  no  ho  entén  pas 
aixis,  ni  l’Eduart  tampoch:  «Una  missió  com 
aquesta,  ve  a  dir  a  sa  mare,  ademés  d’absur¬ 
da  es  superior  a  mas  forsas.  No  soch  missio¬ 
ner  jo.»  Y  cansat  de  la  seva  mare  que’n  vol 
fer  un  missioner,  cansat  de  sa  tia  que’n  vol 
fer  un  cuyda-malalts,  indiferent  ab  son  pare 
a  qui  no  coneix  ni  comprèn,  se’n  va  a  viure 
lliurement  segons  els  seus  propis  impulsos. 
S’ha  creuhat  per  son  camí  una  dona  hermo- 
sa  que  se  li  ha  ofert  francament;  una  dona 
divorciada  que,  quan  menys  momentània¬ 
ment,  li  procurarà’l  plaher,  la  felicitat,  el  goig 
de  la  vida,  finalitat  suprema  a  que  tots  aspi- 
rém  y  cada  hu  busca  segons  el  propi  tempe- 
rament;y  l’Eduart  se’n  anirà  ab  aquelladona, 
que  dirà  superbament  a  la  muller  d’en  Bork¬ 
man  las  següents  paraulas  d’una  veritat  in¬ 
contestable:  «  ..Hi  hà  en  la  vida  humana 
forsas  que  sembla  que  ignoréu,  y  son  las  que 
obligan  a  dos  sers  a  juntar  els  seus  destins... 
a  pesar  de  tot.  » 

Heusaqui  lleugerament  apuntats  els  dra- 

mas  punyents  que's  troban  en  aquesta 
obra  de  l’Ibsen.  Y  encara  me’n  he  deixat  al¬ 
guns:  el  d’en  Foldal,  l’amich  senzill  y  des¬ 
interessat  d’en  Borkman:  petit  poeta  sempre 
ilusionat  a  qui  passaran  sempre  per  sobre 
malmetentlo’ls  homes  enérgichs  que  se¬ 
gueixen  un  fi  definit.  Y  ell,  el  bo  y  magnà¬ 
nim,  s’aixecarà  com  pugui,  sempre  satisfet  y 
rialler,  no  arribant  a  sospitar  la  crudel  ironia 
que  s’enclóu  en  sa  vida  d’autómata.  Hi  hà 
el  drama  de  la  filla  d’aquest  ànima  esculli- 
da,  en  que  s’hi  concentra  més  música  que  la 
qu'ella  toca  al  piano  y  que  també  serà 
víctima  del  egoisme  d’una  dona  y  de  la  bru¬ 
talitat  d’un  mascle.  Y  encara  s’oviran  els 
dramas  de  totas  las  victimas  del  director  Joan 
Gabriel  Borkman,  que  l’adularen  quan  els 
hi  prometia  montanyas  d’or  y  cridaren  des¬ 
prés  esferehits  quan  l’cr  se  convertí  en  i  1  u- 
sions  vanas.  Y  en  li,  hi  hà’l  gran  drama  de 
la  societat  actual,  tan  implacable  y  venjativa 
ab  el  vensut  com  es  servil  y  complacenta  ab 
el  victoriós. 

No  disposo  d’espay  pera  extendrem  com 
voldria  parlant  d’aquesta  obra,  una  de  las 
més  valentas  y  grans  de  l’Ibsen.  En  ella,  com 
he  dit  avans,  tot  es  humà  y  vibrant  de  vida. 
Els  tipos  tots  son  d’una  psicologia  subtil  y 
d’una  consistència  maravellsosa.  La  frase 
es  curta  y  gràfica;  com  fuhetada  de  doma¬ 
dor,  ella  fibla  venint  a  ferir  fins  a  fer  sanch 
en  ple  rostre  del  modern  organisme  social. 
No,  no  es  un  drama  d’unas  altras  terras  en 
que  hi  regeixen  unas  altras  costums  y  unas 
altras  lleys,  com  pretenen  alguns:  també  es  el 
drama  d’aqui,  també  es  el  nostre  drama.  El 
públich  qu'omplenava’l  teatre  de  las  Arts, 
públich  en  que  hi  eran  representadas  totas 
las  classes  socials,  no  se’l  escoltà  pas  com 
qui  contempla  un  objecte  raro  y  exótich.  Uns 
aplaudiren  ab  entusiasme,  aítres  protesta- 
van  en  veu  molt  baixa,  però  tots  estavan 
emocionats,  tots  sentian  dintre  seu,  dintre 
son  cor  intranquil  y  dintre  sa  pensa  estimu¬ 
lada,  els  grans  sotrachs  que  produheixen  en 
els  homes  las  veritats  ditas  sense  paliatius  y 
exposadas  en  forma  bella.  Alguns,  jo  crech 
que  pochs,  vegeren  en  l’obra  ideals  nobles 
qu’es  precís  assolir;  altres,  jo  crech  que 
molts,  s’hi  vegeren  retratats  en  cos  y  ànima; 
y  en  fi,  els  demés,  jo  crech  que  la  majoria, 
formant  el  gran  estol  de  Foldals  inconcients 
e  infelissos,  se  deixaren  trepitjar  indiferents, 
aixecantse  després  ab  l’estúpit  somris  als  11a- 
bis,  pel  trineu  triomfal  que  l’Ibsen  mena  ab 
mà  serena  e  inflexible  a  través  d’aquella 
gran  plana  de  neu  que  se’n  diu  estupidesa 
humana. 

Enla  interpretació  s’hi  distingí’l  senyor  Gi¬ 
ménez,  qui,  sobre  tot  en  el  segón  acte,  detalla 
finament  el  personatje,  y  la  senyoreta  Ferrer 
que  tingué  raptes  de  gran  sinceritat.  El  se¬ 
nyor  Cunill,  molt  bé  de  tipo,me  semblà  que, 
sobre  tot  en  el  tercer  acte,  no  dona  al  tipo  la 


energia,  convicció  e  ironia  que  a  mon  enten¬ 
dre  aquell  reclama.  També’l  senyor  Puig- 
gari’m  va  semblar  que  feya  massa  cómich  el 
seu  paper.  De  tots  modos,  tant  ells  com  els 
demés  presentaren  un  conjunt  ben  notable. 
En  lo  qual,  com  en  la  presentació  escènica, 
s’hi  veu  la  mà  experta  d’en  Gual  qu’ab  la 
representació  d’aquesta  obra  ha  obtingut  a 
mon  entendre  un  triomf  dels  més  llegítims. 
Sobre  tot  els  qu’en  art  dramàtich  som  revo¬ 
lucionaris  y  progressius,  tenim  d’agrahirli  de 
tot  cor. 

Las  dugas  decoracions  del  ultim  acte,  de- 
gudas  als  senyors  Moragas  y  Alarma, ’m  pro- 
duhiren  molt  bon  efecte,  especialment  els  úl¬ 
tims  termes  de  la  primera,  qu’eran  d’una  ilu- 
sió  perfecta:  justíssims  de  color  y  de  pers¬ 
pectiva. 

La  traducció,  més  literal  que  literaria.  Hi 
hà  una  serie  de  galicismes  y  castellanismes 
que  fa  fredat. 

E11  el  teatre  del  Circo  Espanol  s’ha  estre¬ 
nat — degut  a  la  iniciativa  de  1’ «Agrupació 
d’Art  Modern»  —  un  drama  en  tres  actes,  Sol¬ 
dats  de  la  vida ,  del  meu  amich  y  colaborador 
de  Joventut  en  Salvador  Albert . 

Es  un  drama  d’ideas.  Predica  l’autor  la  fi¬ 
lantropia  y  l’altruisme  com  fruyts  els  més 
dignes  de  la  humanitat  forta  y  vital.  Els  sol¬ 
dats  de  la  vida,  es  a  dir,  els  homes  forts, 
deuhen  ferse  superiors  a  las  petitas  miserias, 
debilitats  y  passions  caracteristicas  en  els 
sers  dèbils  y  egoístas,  entre  ellas  l’amor  car¬ 
nal — ilusió  passatjera  y  depriment — peracon- 
sagrarse  a  viure  la  vida  d’amor  universal 
qu’ensenyan  la  natura  esplendorosa,  el  sol 
fecondant  arreu  e  indistintament  totas  las 
energias  latents,  y’is  homes  senzills  plens 
d’abnegació  y  de  bondat 

En  Robert,  jove  doctor  qu’ha  estudiat 
molt,  estima  a  Aurora,  joveneta  feble  de  vo¬ 
luntat  que,  a  pesar  d’estimarlo  també  ab 
deliri, ‘s  casarà  ab  un  marqués  no  atrevintse 
a  desobehir  al  seu  pare,  a  qui — home  vulgar 
y  pretensiós — fa  denteta  un  titul  nobiliari. 
Las  conseqüencias  seràn  fatals  pera  ella.  El 
marqués,  qu’es  un  perdut,  arribarà  fins  a 
maltractaria,  y  l’Aurora  compendrà  massa 
tart  que  la  seva  felicitat  sols  al  costat  d’en 
Robert  podia  trobaria.  Peró  aquest,  passada 
la  crisis  de  sensibilitat  que  la  pèrdua  d'aquell 
amor  va  ocasionarli,  desperta  a  una  nova 
vida,  vida  d’indiferencia  pera’ls  vensuts  y 
cobarts,  vida  d’abnegació  pera'ls  que  lluytan 
y  trevallan.  Per  això  quan  l’Aurora,  deses¬ 
perada,  ve  a  oferirli  aquell  amor  qu’avans 
per  debilitat  va  negarli,  li  contesta  que  sols 
lluytant  com  ha  liuytat  ell  pot  redimirse: 
lluytant  ab  son  pare  y  ab  son  marit  cara  a 
cara.  En  quant  a  ell,  en  Robert,  ja  s’ha  fet 
superior  a  las  petitas  flaquesas  humanas; 
sols  pot  acceptaria  al  seu  costat  com  a  un  nou 
soldat  de  la  vida,  que  lluyti  serenament  al 

seu  costat  y  al  costat  d’aquells  que  com  ell 
saben  cumplir  una  missió  tan  enlayrada. 
L’Aurora,  que  no  ho  pot  compendre  tot  aixó 
perquees  feble,  trobantse  en  el  pahorós  di¬ 
lema  d’escullir  entre’ls  soldats  de  la  vida  y’is 
soldats  de  fusta  de  la  convenció  social  repre¬ 
sentats  per  son  pare  y  son  marit  qu’en  nom 
de  la  11  ey  venen  a  reclamaria,  trenca  pel  ca¬ 
mí  del  mitj  suicidantse.  Ultim  erro  d’un’àni- 
ma  extremadament  sensible  y  feble. 

Aquestas  son,  si  las  he  entesas  bé,  las 
ideas  fonamentals  del  drama  de  l’ Albert; 
ideas  ab  las  que  jo  no  estich  pas  del  tol  con¬ 
forme,  peró  que  indubtablement  tenen  quel¬ 
com  de  gran  y  de  generós.  Al  emetre  la  me¬ 
va  impressió  sobre  la  seva  obra,  tinch  d’ac- 
ceptarlas  sense  discussió,  y  per  aixó  diré 
qu’ellas  li  han  donat  lloch  pera  fer  un  dra¬ 
ma  ben  interessant,  encara  que,  baix  el 
punt  de  vista  dramàtich,  bastant  xiefectuós. 

A  mon  entendre’l  drama  de  l’Albert  ado- 
leix  d’un  gran  defecte,  considerat  baix  el 
punt  de  vista  escénich:  qu’es  massa  abstrac¬ 
te.  Els  tipos  tots,  més  que»  tipos  humans, 
son  ideas  personificadas.  Elevantse  l’autor 
a  las  serenas  regions  de  la  pensa,  ens  els 
presenta  massa  inflexibles,  massa  sechs, 
massa  d’una  pessa  pera  que’ns  conmoguin 
com  a  sers  reals  y  vivents.  Els  soldats  de 
la  vida,  es  a  dir,  en  Robert  y’is  que  l’ajudan, 
a  pesar  del  seu  altruisme  sembla  que  no  te¬ 
nen  cor,  y’is  soldats  de  la  mort,  es  a  dir, 
l’Aurora,  el  seu  pare  y’l  marqués,  sembla 
que  no  tinguin  cervell.  Es  clar  qu’aixó,  din¬ 
tre  d’un  terreno  purament  filosófich,  consi¬ 
derats  com  a  elements  d’argumentació,  no 
té  cap  importància;  peró  en  el  teatre,  desgra¬ 
ciadament,  ne  lé  molta.  Y  si’ls  espectadors 
que  saben  sobreposarse  poden  admirar  com 
se  mereixen  el  talent  y  las  ideas  del  autor,  els 
que  sols  se  fixan  en  el  drama  humà  y’is  que 
com  jo  creuhen  qu’en  l’obra  escènica  perfecta 
del  art  modern  abdós  elements  deuhen  com- 
penetrarshi  y  armonisarshi,  escoltan  ab  una 
certa  recansa  dramas  que  com  el  de  l’Albert, 
entranyant  un  gran  y  bermós  fons  moral, 
sé’ns  presentan  descuydats  baix  el  punt  de 
vista  prosaicament  humà.  Y’Is  dol  tant  més 
quan  creuhen,  com  jo  particularment  crech, 
qu’aixó’s  deu,  més  que  a  falta  de  facultats 
en  l’autor,  a  un  sistemàtich  desdeny  pera  lo 
qu’ell,  esperit  pensador,  considera  de  poca 
importància. 

El  drama  obtingué  un  éxit  franch,  espe¬ 
cialment  el  segon  acte,  que  fineix  ab  una  es¬ 
cena  d’una  poesia  y  serenitat  exquisidas;  y’is 
actors  el  representaren  ab  gran  carinyo  v 
bona  voluntat.  Tant  en  Rojas,  com  la  Gui¬ 
tart  ( E .),  la  Caparó,  en  Guilemany,  en  Car- 
nicero,  en  Barbosa  y  demés  que  hi  prengue¬ 
ren  part,  mereixen  un  sincer  aplauso. 

Jo  declaro  sincerament  que  durant  tota  la 
representació  de  El  Místich  no  vaig  poder 


sustreurem  a  laobsessió  d’unaltredramamolt 
llarch,  molt  punyent  y  molt  misteriós  quin 
protagonista  fou  un  home  ilustre:  mossèn 
Jacinto  Verdaguer.  Bon  xich  desfigurats,  els 
personatjes  y  moltas  situacions  escénicas  ens 
recordan  els  que  la  llegenda,  que  tant  desfi¬ 
gura  també  la  veritat,  feya  figurar  en  dit  dra¬ 
ma,  y  aixó  es  lo  que  m’indigna  més  en  l’obra 
d’enRusinol.  Sols  una  disculpa  tenia  pera 
justificarlaseva obra  al  presentar  públicament 
en  escena  personatjes  quins  fets — per  altra 
part  no  comprobats — pertanyen  a  la  vida  pri¬ 
vada,  y  aquesta  disculpa  era  l’intent  de  rei¬ 
vindicar  la  memòria  d’un  home  qu’ell  cregués 
havia  sigut  mal  judicat.  Si  en  Rusinol  s’ha 
sentit  redemptor,  tenia  d’agafar  lacreu  a  coll  y 
parlar  sense  embuts,  exposantse  a  las  conse- 
qüencias;  tenia  de  dir  els  noms  y  apellidos  y 
presentar  els  fets  en  tota  sa  brutalitat  pera 
tréurens  de  dubtes.  No  fentho  aixis,  valia 
més  que  deixés  en  pau  als  morts  y  als  vius, 
als  que  jo  crech  qu’ha  fet  un  molt  flach 
servey. 

Deixant  aixó  de  banda.  El  Místich ,  consi¬ 
derat  com  a  drama  psicológich,  es  de  lo  més 
fluix  qu’hagi  fet  l’autor.  En  Rusinol,  qu’es  un 
gran  observador  de  detalls  y  de  lo  extern, 
sembla  que  no  pugui  penetrar  may  fins  al 
fons  de  las  ànimas,  y  per  aixó’ls  seus  tipos 
sols  son  reals  superficialment:  en  el  fons 
sempre  son  encarcarats  y  sovint  se  contra- 
diuhen.  En  El  Místich ,  de  verament  humà 
no  n’hi  he  sabut  veure  cap,  y  fins  el  prota¬ 
gonista,  qu’es  el  que  més  se  sosté  per  lo  con¬ 
vencional  del  seu  misticisme,  s’assembla  més 
a  un  cromo  que  a  un  aygua-fort  Y  no  vull 
dir  res  d’aquell  bisbe  que  al  primer  acte  sem¬ 
bla  un  sant  y  després  se  porta  com  un  di¬ 
moni  encara  que  no  torni  a  surtir  a  escena, 
ni  d’aquell  anarquista  d’estar  per  casa,  ni 
del  poeta,  ni  de  tots  els  demés,  que  si  po- 
drian  anar  pera  un  melodrama  vulgar,  fan 
riure  tractantse  d’un  drama  que  vol  ésser 
psicológich. 

En  quant  a  l’acció,  deslligadissima,  no 
arriba  a  interessar  may.  Sols  en  el  tercer 
acte  adquireix  verdadera  intensitat  dramà¬ 
tica.  En  ell  hi  hà  algunas  escenas  ben  nota¬ 
bles,  especialment  la  que  té  lloch  entre  mos¬ 
sèn  Ramon  y’l  secretari  del  bisbe,  qu’es  d'una 
sàtira  finíssima  y  està  dialogada  magistral¬ 
ment;  peró’l  final  del  acte  ja  es  dramón  pur. 
Com  tot  l’acte  quart,  el  més  valent  y  pesat 
de  l’obra.  Alió  no  pot  ésser  l’agonia  d’un 
gran  mistich,  allò  es  l’agonia  de  la  vulgaritat, 
d’una  vulgaritat  cansonera,  y’l  final  per  lo 
cursi  recorda,  com  me  deya  un  amich,  els  de 
las  novelas  d’en  Pérez  Escrich. 

En  quant  a  xistes  y  frases  d’efecte,  n’hi  hà 
bastants.  Els  primers,  salvantne  dos  o  tres, 
son  ben  xabacans;  las  segonas  semblan  escri- 
tas  expressament  pera’ls  morenos.  Aquests  se 
varen  entusiasmar  en  el  segón  acte,  quan 
varen  sentir  al  1  ó  de:  «Sou  uns  católichs  que 

voléu  anar  al  cel  en  cotxe!)),  y  «Si  Jesucrist 
tornava,  el  crucificariau  altre  cop!»  Un  gran 
mistich,  y  també’l  mateix  home  que’J  prota¬ 
gonista  sembla  voler  personificar,  trobaria 
frases  un  xich  més  novas  y  menys  vulgars. 
{No  li  sembla,  senyor  Rusinol,  que  si  aques- 
tas  surtidas  las  deixavam  pera  en  Lerroux 
y  companyia,  que’n  tenen  Varriendo ,  l’art  no 
hi  perdria  res? 

La  execució  a  pesar  de  que  tots  trevalla- 
ren  ab  gran  fe  y  carinvo,  resultà  molt  flui¬ 
xa;  fins  me  va  semblar  qu’alguns  no  sabian 
el  paper.  Els  qu’ho  feren  mellor  foren  la  Mo¬ 
rera,  en  Soler  y  en  Santolaria. 

La  decoració  d’en  Vilamara  molt  justa,  es¬ 
pecialment  els  primers  termes. 


GRAN  TEATRE  DEL  LICEU 

Acté 

S’ha  de  confessar  que  l’ópera  ,4c/é,  del 
mestre  Joan  Manén,  revela  musicalment  un 
innegable  avens  respecte  a  Giovanna  di  Na- 
poli.  Acté ,  ab  tot  y  sos  nombrosos  defectes, 
es  una  obra  més  consistent,  y  pot  resistir 
l’anàlisis  ab  més  ventatja  que  la  primera 
obra  del  mestre  català. 

En  Manén  ( i ),  com  Ricart  Wagner,  com 
l’Enrich  Boito,  com  en  Gustau  Charpentier, 
ha  escrit  ell  mateix  el  poema  de  sa  òpera, 
peró  creyém  que  s’ha  ficat  dins  un  terreny 
perillós.  En  Manén  no  es  un  poeta;  els  frag¬ 
ments  entesos  a  en  Blanchart  y  alguns  altres 
insertats  per  un  periódich  local,  ens  donan  a 
entendre  clarament  que  Deu  no  ha  cridat  al 
jove  músich  al  conreu  de  la  literatura.  De 
totas  maneras,  en  Manén,  a  qui  s’ha  d’ala¬ 
bar  per  son  desitj  (no  més  que  per  son  desitj) 
d’escriure  una  obra  complerta,  concebint  la 
música  després  d’haver  sentit  l'element  lite¬ 
rari  que  devia  donarli  vida,  revela,  a  falla 
de  positivas  qualitats  literarias,  cert  instint 
pera  la  confecció  del  llibret  d’ópera  de  gran 
espectacle.  En  Manén  sab  trobar  efectes 
/ rappcints ,  preparar  escenas  y  entretenir  la 
atenció  del  públich. 

L’obra  d’en  Manén  té  per  assumpto’ls 
amors  de  Neró  y  Acté.  L’acció  no  careix  de 
situacions  emocionals  y  patéticas,  peró’ns 


(i)  Suposém,  per  la  redacció  dels  cartells  anuncia¬ 
dors  d 'Acté  y  per  las  afirmacions  d’un  periódich  local, 
afirmacions  que  no  han  provocat  cap  protesta  d'en 
Manén,  que  aquest  es  l’autor  del  llibret  de  sa  òpera  Si 
no  ho  es,  lo  escrit  va  pera  qui  ho  sigui. 


porta’l  recort  del  magnifïch  Nerone  de  Boito 
(pel  fons  del  drama,  no  per  l’acció)  y  compa¬ 
rada  Acté  (iqui  se’n  sab  estar  de  comparar!) 
ab  l’obra  mestra  d’un  dels  primers  poetas, 
sinó’l  primer,  ab  que  compta  avuy  l’anome¬ 
nada  rassa  llatina,  produheix  escènicament 
una  impressió  melodramàtica  de  gust  dubtós. 

L’obra  té  quatre  actes.  El  primer  té  lloch 
en  el  Palatí,  ahont  las  esclavas  cantan  la 
tradició  grega  d’Orestes,  tot  vetllant  el  foch 
de  Vesta,  que  nosaltres  creyam  que  solza- 
ment  era  vetllat  en  els  temples  (encara  se’n 
pot  veure  un  a  Roma)  erigits  a  la  deesa. 
Agripina,  mare  de  Neró,  vol  que  son  fill 
abandoni  a  la  esclava  Acté,  sa  aymada; 
Neró  no  vol  obehirla,  y  Tigelli,  son  confi¬ 
dent,  li  aconsella  després  venjansa  contra’ls 
mals  intents  de  sa  mare.  Arriba  Acté,  canta 
un  duo  ab  Neró,  y  s’acaba  l’acte. 

L’acte  segón  se  desenrotlla  en  un  jardi  del 
Palatí.  El  cristià  March  catequisa  a  la  es¬ 
clava  Acté,  qui’s  decideix  a  rompre  l’amor 
que  la  uneix  ab  Neró;  aquest  creu  culpable 
a  sa  mare  de  la  decisió  d’Acté,  y  la  fa  em¬ 
presonar  per  Tigelli. 

Al  comensar  l’acte  ters,  Neró,  Tigelli  y 
alguns  pretorians  son  al  aguayt  dels  cristians 
entafurats  en  las  catacombas.  Surten  els  cris¬ 
tians,  els  soldats  els  agafan  y  Nero  mateix 
detura  a  Acté,  qui  li  fa  avinent  sa  conversió 
al  cristianisme.  March,  presoner  també,  re¬ 
vela  qu’es  ell  qui  convertí  a  la  esclava. 
Neró’ls  condempna  a  mort. 

L’acte  quart  té  lloch  en  un  terrat  del  Pa¬ 
latí.  Després  d'una  dansa  d’esclavas,  Tigelli 
explica  al  César  la  resignació  d’Acté  devant 
del  suplici  proper,  deguda  a  las  exhortacions 
de  March.  Arriban  els  cristians  que  van  a 
morir  trossejats  per  las  feras  en  el  Circh  Mà¬ 
xim,  entre  ells  Acté  y  March;  Neró  escanya 
a  n’aquest,  per  haverli  pres  l’amor  d’Acté. 
Alashoras  comensa  l’incendi  de  Roma.  El 
poble  demana’l  castich  y’l  César  acusa  als 
cristians,  ordenant  una  matansa  general. 
Acté  mateixa  mor  a  mans  de  la  plebs  enfu¬ 
rismada.  Aixis  acaba  l’obra. 

Musicalment,  Acté ,  se  ressent  en  general 
de  monotonia  y  de  mancament  de  volada, 
peró  poden  apreciarshi  algunas  innegables 
bellesas.  El  cant  de  las  esclavas,  ab  que  co- 
mensa’l  primer  acte,  es  fluix,  careix  de  forsa 
tràgica:  l’assumpto  que  l’informa  (la  tragè¬ 
dia  d’Orestes)  requereix  més  empenta  y  més 
brahó.  El  duo  de  Neró  y  Agripina,  ab  tot  y 
reflexar  musicalment  els  diferents  estats 
d’anim  d’aquesta  y  no  mancarli  accents  apas¬ 
sionats  y  virils,  resulta,  en  conjunt,  esllan¬ 
guit  y  pobre.  El  cant  qu’entona  Acté  al  apa- 
reixe  per  primera  vegada,  tampoch  té  res  de 
nou,  peró’l  duo  d’Acté  y  Neró  es  sentit  y  vi¬ 
brant,  trobantshi  frases  patéticas  e  inspi- 
radas. 

En  el  segón  acte  deu  recomanarse  la  es¬ 
cena  de  March  y  Acté,  poètica  y  bella.  La 

música  reflexa  placévolament  la  tendra  pe- 
roració  del  apOstol  cristià.  En  cambi,  l’inter- 
mitj  orquestal  que  vol  descriure  l’aubada,  y’l 
chor  següent  son  de  lo  més  fluix  qu’existeix 
en  l’art  lírich-dramàtich.  L’himne  a  Venus, 
de  Neró,  no'ns  produhi  mal  efecte,  yfla  dan¬ 
sa...  la  dansa  mereix  capitulo  aparle. 

El  mestre  Manén  ha  escrit  per’aquest  acte 
uns  balls  sorollosos  y  efectistas,  y  entre  mitj 
hi  hacolocat  (desfigurada) la  bellissima  cansó 
catalana  El  Mariner.  Aquesta  despreocupació 
del  jove  mestre  mereix  censurarse,  tant  més 
quan  ha  mixtificat  l’esperit  de  la  cansó,  po- 
santla  a  un  temps  vivissim,  tal  com  va  fer  el 
mestre  Tomàs  Bretón  (y  per  cert  que  li  val¬ 
gué  severs  retrets  dels  mateixos  que  potser 
avuv  aplaudeixen  a  en  Manén)  ab  la  Filla 
del  Marxant ,  cansoneta  malmesa  pel  mestre 
castellà  (a  tall  de  pas  doble)  en  l’acte  quart 
de  Garín. 

L’acte  ters  es  més  fluix  que’ls  altres,  ha- 
venthi  per’xó,  un  duo  de  Neró  y  Acté,  inte¬ 
ressant. 

En  l’acte  quart  es  notable  la  relació  de 
Tigellí,  que’l  bariton  Blanchart  embellí  ab 
son  fraseig  perfecte  y  sa  magnífica  escola 
de  cant.  Al  surtir  els  cristians  condempnats, 
s’ou  una  mena  de  marxa  al  suplici,  de  tristos 
accents  y  ritme  majestuós,  y  l’incendi  de 
Roma  va  acompanyat  d’un  tutti  d’orquesta, 
del  quin  estigué  a  punt  d’eixirne  la  cavalcada 
de  las  walkyrias. 

El  mestre  Manén,  que  dirigí  la  orquesta, 
ha  demostrat  també  en  l’art  d’instrumentar  un 


notable  avens,  d’ensà  la  seva  Giovanna  diNa- 
poli.  No  obstant,  en  alguns  moments,  la  or¬ 
questa  ofegà  las  veus,  no  sabent  nosaltres  si 
d’aixó  deu  culparse  a  en  Manén  com  a  com¬ 
positor  o  com  a  director. 

Els  artistas,  senyoretas  Giudice  (Acté)  y 
Dalhander  (Agripina),  y  senyors  Angioletti 
(Neró),  Blanchart  (Tigellí)  y  Torres  de  Luna 
(March),  trevallaren  ab  bona  fe,  peró  per  de¬ 
fecte  de  vocalisació  no’ls  entenguerem  gayre 
(exceptuant  a  en  Blanchart). 

L’obra’s  cantà  en  català  (ja  era  hora  de 
que  nostre  llenguatje  arribés  a  las  taulas  del 
Liceu),  enteràntnosen  per  en  Blanchart  y 
per  alguns  mots  de  l’Angioletti  y  Torres  de 
Luna.  Las  senyoretas  Giudice  y  Dalhander 
no  deixaren  entendre’l  llenguatje  que  par- 
lavan. 

El  públich  (suposém  que  seria  pel  fet  d’en¬ 
trar  en  el  Liceu  nostre  estimat  idioma)  ova¬ 
cionà  al  mestre  Manén  ab  veritable  deliri. 
Més  agrahit  deu  quedar,  donchs,  aquest 
mestre  de  nostres  filarmónichs,  que  no  pas 
las  ombras  augustas  del  gran  Héctor  Ber- 
lioz  y  del  encara  més  gran  Cristòfol  Gluck. 


MEDITACIÓ  SOBRE  LA  MORT 


Viene  il  Signore  ma  nessun  sa  quando. 
Beati  quei  che  trovera.  vegliando . 

Boito 


Anima,  en  el  revolt  mé»  ignorat 
del  camí  de  la  vida, 
la  Mort  espera. 

Guyata’ls  jardins  y  la  verdor  del  prat 
d’hont  Primavera  somrihenta’t  crida, 
y  pensa  que  la  joya  es  passatjera. 

Vanitat  com  el  fum.  Tal  son  las  festas 
dels  seguidors  del  món;  perfums  y  càntichs 
y  joyells  y  saraus,  pobras  conquestas 
que’s  desfan  com  ardits  de  nigromàntichs. 

Guayta  la  cambra  del  convit:  las  copas 
rodan  despresas  de  las  mans  incertas, 
y  las  figuras  ertas 


dels  ubriachs  en  la  penombra  jauhen: 
es  el  lloch  del  combat  hont  tots  hi  cauhen, 
vensuts  y  vencedors.  La  mort  arriba, 
y  ab  sas  al  as  fatídicas  obertas 
regna  demunt  la  joya  fugitiva. 

Un  llum,  ànima,  hi  hà  que  no  s’apaga, 
tínich  estel  de  nostra  nit  de  dol; 
endebadas  la  vida  t’afalaga 
si  t’allunyas,  al  viure,  d’eix  consol. 

Resplandor  del  festí  d’eterna  dura, 
envolta  al  Vencedor  de  tota  mort; 
pels  mars  del  món  caminarà  segura 
ta  nau,  si  sabs  guiaria  a  n’aquest  port. 

Anima  meva,  que  ta  llantia  encesa 
pugui  aclarir  el  misteriós  camí, 
quan,  desfent  els  lligams  que’t  tenan  presa, 
Jesús  te  cridi  al  celestial  festí. 


Xavier  Viurà 

REVISTA  DE  REVISTAS 

El  número  corresponent  a  aquest  mes  de 
la  revista  Mercure  de  France  publica  escullits 
trevalls  de  Chateaubriand,  Adrien  Timmer- 
mans,  "Saint-Paul-Roux,  Marcel  Montandon, 
Henri  Mazel,  Emile  Bernard,  Charles  Mau- 
rice,  etc.  Al  comens  de  la  Revue  du  mois  en 
Remy  de  Gourmont,  en  sos  Epilogues ,  hi  pu¬ 
blica  una  notable  disquisició:  Si  l'ont  peut 
penser  librement?  Aquesta  qüestió,  que  tants 
consideran  resolta  com  son  mateix  enunciat 
ho  indica,  donchs  res  hi  hà  al  món  que  sia 
considerat  tan  lliure  com  la  pensa  pels  que 
creuhen  qu’ella  es  inmaterial,  està  no  obstant 
exposada  a  moitas  contingencias,  donchs  no 
falta  qui  sosté  qu’es  material,  opinant  que  la 
sustancia  única  es  la  matèria  Per’aquest,  la 
pensa  es  com  si  diguéssim  la  matèria  esperi- 
tualisada.  Ademés,  ho  es  tant  poch  d’inma- 
terial,  que  no  pot  manifestarse  sinó  baix  una 
forma  particularment  sensible:  la  paraula,  la 
escriptura,  las  combinacions  del  dibuix  y  de 
la  música.  La  pensa  no  existeix  sinó  adhuch 
fentse  plàstica;  y  ja  avans  de  que  s’exterio- 
risi,  se  sent  sa  materialitat,  tant,  que  deve- 
gadas,  a  copia  de  pensar,  s’agafa  forta  mi¬ 
granya. 

«Que  l’home  y’l  seu  pensament  sian  o  no 
considerats  com  a  lliures  —  diu  en  Remy  de 
Gourmont, — aixó  no  pot  tenir  cap  influhen- 
cia  sobre  l’home  total,  ni  en  particular  sobre 
son  pensament.  Las  creencias  filosóficas  o 
religiosas  no  son  pas  principis:  son  resul¬ 
tats.  La  sensibilitat  ens  mena  aqui  o  allà, 
vers  lo  que’ns  convé,  com  la  sed  porta  al 
cervo  a  la  font.  Devegadas  no  sabém  quin  es 
el  desitj  que’ns  atormenta,  y  aném  esmaper¬ 
duts,  encara  que’l  xaragalí  lluheixi  entre  las 
canyas,  y  experimentóm  alhora  las  angunias 
de  la  necessitat  y’l  goig  de  satisferla.  Vegéu 
aqueixos  angle-saxons  d’América,  tan  forta¬ 
ment  atormentats  per  la  fam  religiosa,  ab 
quins  crits  d’assentiment  se  llensan  vers  el 
gran  tambor  del  Exèrcit  de  la  salut,  el  tam¬ 
bor  del  nou  Elías.  Y  entre  nosaltres,  <;no  n'hi 
hà  prou  ab  agitar  una  bandereta  ahont  s’hi 
ha  escrit  Rahó ,  pera  que  milers  d’alosas  sen¬ 
tin  la  fretura  del  besch  qu’ha  de  subjectar¬ 
ia5'1»  Y  aixó  que  sembla  aplicarho  l’articu¬ 
lista  a  las  massas,  ho  aplica  també  als  índi- 
viduus,  als  qui  considera  esclaus  de  sa 
sensibilitat  no  sols  obrant,  sinó  pensant. 

La  Renaissance  Latine  (París),  en  son  nú¬ 
mero  de  novembre,  presenta  firmas  tan  re- 
putadas  com  las  de  Pierre  La  Chesnais, 
Charles  Loiseau,  Maurice  Muret,  Léon  Blum, 
Florencio  Odero  y  Xavier  de  Ricard,  qui,  en 
sa  secció  de  critica  literaria,  s’ocupa  ab  elogi 
de  1  obra  Fora  de  la  vida ,  d’en  Joseph  L.  Pa- 
gano,  publicada  en  el  folleti  de  Joventut, 
dihent:  «En  tant  que’ls  monómans  prediu- 
hen  la  decadència  irremediable  dels  pobles 

mediterranis,  aquest  se  preparan  a  una  soli¬ 
daritat  futura  per  una  compenetració  artís¬ 
tica  y  literaria  cada  cop  més  íntima.  Heusen 
aqui  una  nova  proba.» 

La  Revue  du  Nouveau  Siècle  (París).  Pu¬ 
blica  en  son  darrer  número  la  continuació 
d’un  remarcable  trevall  de  A.-N.  Parthénis 
sobre  Antisemites  et  Phi/osemites,  la  de  la 
novela  de  Nonce  Casanova  L'Image  des  Tè- 
nèbres,  y  una  extensa  informació  literaria  y 
y  artística. 

La  Vie  Normale ,  La  Revue  du  Bien ,  la 
Anthologie  -  Revue  et  Critique  Internatio¬ 
nale ,  L' Européen,  Le  Ménéstrel ,  Le  Carnet 
(Paris),  La  Revue  Provinciale ,  La  Terro 
d'Oc  (Tolosa),  La  Revue  Franco-Italienne  et 
du  Monde  Latin  (Nàpols),  han  enviat  sos 
darrers  números  ab  trevalls  molt  aprecia¬ 
bles;  com  també  A  Ilha  Graciosa ,  valent  pe- 
riódich  regionalista  de  las  illas  Azores,  y 
O  Archivo  Illustrado,  de  Sào  Paulo  (Brasil). 

També  hem  rebut  La  Lectura ,  de  Madrid; 
Alhambra,  de  Granada;  Hojas  Selectas ,  de 
Barcelona,  quin  darrer  número  es  per  cert 
ben  notable  tant  pels  grabats  com  pel  text; 
Euskalduna ,  de  Bilbao,  que  consagra  la  me- 
llor  part  dels  darrers  números  a  honorar  al 
malaguanyat  nacionalista  en  Sabí  Arana; 
Pel  &  Ploma ,  de  Barcelona;  Butlletí  del  Cen¬ 
tre  Excursionista  de  Catalunya,  també  de 
Barcelona;  Nori-Kult ,  de  Praga;  y  tots  els 
periódichs  catalanistas  importants  que’s  pu- 
blican  a  Catalunya. 

Revista  Ibérica  de  Exlibris.  El  gran  movi¬ 
ment  literari  contemporani  no  ha  pogut 
menys  de  motivar  a  Europa  en  general,  y 
molt  marcadament  en  aquellas  regions  més 
caracterisadas  per  son  avens,  lo  que  podnam 
dirne^e/  gust  del  llibre ,  qu’es  la  qualitat  del 
bibliòfil,  el  qual  posa  especial  empenyo  en 
que’ls  volums  de  sa  biblioteca  ostentin,  en 
la  marca  distintiva  de  sa  propietat,  verdader 
caràcter  artistich.  D’entre  las  regions  espa- 
nyolas,  Catalunya  es  la  que  més  se  distin¬ 
geix  en  aquest  punt,  y  l’afició  que  als  exlibris 
han  demostrat  nostres  artistas  y  bibliòfils  es 
tal,  que  havent  logral  exténdrela  ja  molt  en¬ 
fora  de  Catalunya,  han  cregut  necessari 
fomentaria  per  medi  de  la  Revista  Ibérica  de 
Exlibris ,  qu’han  fundat  els  senyors  Riquer, 
Triadó,  Font  de  Rubinat,  Miquel  Planas  y 
Víctor  Oliva.  El  primer  número  es  magnifich 
y  fa  honor  a  sos  fundadors  y  especialment  a 
la  casa  tipogràfica  de  l’Oliva,  de  Vilanova, 
que’s  cuyda  de  la  impressió.  El  text,  firmat 
pels  senyors  esmentats  darrerament  y  pel 
doctor  Schultze,  es  notable,  com  també  la 
Bibliografia  y’l  Catàlech  descriptiu  d 'exlibris 
que,  format  pel  senyor  Miquel  y  Planas,  se 
publica  en  plech  apart.  En  aquest  primerqua- 
dern  hi  figuran  vintitres  hermosas  reproduc¬ 
cions  d 'exlibris. 


Lluís  Vía 

Al  centre  catalanista-republicà'  «Nova  Ca- 
thalonia»’s  celebrà'l  passat  dijous  una  vet¬ 
llada  en  honor  d’en  Pi  y  Margall,  ab  motiu 
d’haverse  cumplert  el  29  del  passat  novem¬ 
bre  dos  anys  de  la  seva  mort. 

Oberta  la  sessió  pel  president  senyor 
Tona,  qui  expressà  la  significació  del  acte, 
prengué  la  paraula’l  senyor  Ribé.  Aquest  feu 
un  estudi  de  la  personalitat  d’en  Pi  y  Margall 
recomanant  que  procuréssim  fer  la  revolució 
tenint  per  barricadas  las  obras  d’aquella 
clara  inteligencia,  y  per  armas  las  de  la  ilus- 
tració  y’l  trevall. 

Parlà  després  el  senyor  Puig  Samper,  de 
la  «Lliga  Regionalista»,  que’s  dolgué  de  que 
al  enterrarse  a  n’en  Pi  en  terra  forastera,  li 
fes  el  panegírich  en  Lerroux,  es  a  dir,  un 
aventurer  de  la  politica,  lo  qual  resultà  un 
sarcasme,  més  que  més  quan  no  poden  ésser 
panegiristas  del  gran  esperit  d’en  Pi  ni  un 
home,  ni  una  entitat,  ni  un  partit,  sinó  tot 
el  poble  català.  Fuhetejà  a  n’en  Salmerón,  el 
de  las  quatre  unitats,  pels  elogis  que  va  de¬ 
dicar  a  n’en  Pi,  elogis  que  calificà  de  fari- 
saichs.  Digué  que  la  mellor  corona  que  po- 
dém  oferir  al  gran  defensor  de  la  llibertat  y 
de  l’autonomia  es  la  unió  de  tots  els  auto- 
nomistas  pera  reconquerir'  las  llibertats  de 
la  terra. 

El  senyor  Coca  feu  notar  que  sols  en  Pi  y 
Margall  havia  coincidit  ab  els  catalanistas  al 
profetisar  las  desfetas  de  Cuba  y  Filipinas. 
Els  castellans  li  deyan  l'home  de  glas  perque 
no  capían  ni  capeixen  els  alts  entusiasmes, 
els  quals  els  trobà  en  Pi  en  nostra  Cata¬ 
lunya  quan  presidí’ls  Jochs  Florals  de  1901, 
y  per  aixó  digué  després  que  catalanistas  y 
federals  eran  afins  en  ideas  y  aspiracions. 
Recomanà  també  la  unió. 

El  senyor  Llorens,  del  «Centre  Catalu¬ 
nya»  de  Sant  Martí  de  Provensals,  feu  un 
estudi  del  concepte  autonomista,  punt  de 
partida  de  tota  llibertat,  y  feu  veure  la  con¬ 
tradicció  dels  que  alhora’s  diuhen  lliberals  y 
unitaris,  com  els  Salmerón  y  Lerroux,  tot 
volent  implantar  ab  el  sabre  la  seva  repú¬ 
blica. 

A  continuació  fou  llegida  pel  senyor  Ca¬ 
sals  una  vibranta  poesia  dedicada  a  n’en  Pi. 

Parlà  després  el  senyor  Balmas,  del 
«Apleeh  Catalanista»,  que  rebaté  las  parau- 
las  d’en  Salmerón  al  calificar  de  mer  propa¬ 
gandista  a  n’en  Pi  y  Margall,  el  gran  creador 
del  més  gran  dels  credos  politichs,  qu’hagué 
de  sufrir  las  traicions  de  tants  Judas.  Afirmà 
que  si  república  vol  dir  llibertat,  el  Catala¬ 
nisme  es  lliberalissim,  donchs  no  pagantse 
de  paraulas  ni  de  formas  de  govern  circuns- 
tancial,  té  en  son  si  associacions  com  la 
«Nova  Cathalonia»,  que’s  diu  republicana,  y 
en  cambi  no’n  té  cap  que’s  digui  monàr¬ 
quica. 


Nostre  company  Pujulà  y  Vallés  digué 
que  prenia  part  en  l’acte  no  ja  pera  fer  pro¬ 
paganda,  sinó  pera  honorar  al  gran  fill  de 
Catalunya  Pi  y  Margall,  que  pel  reste  d’Es¬ 
panya  fou  tractat  de  boig.  Si  ell  visqués,  els 
diputats  federals  cumplirian  mellor  las  obli¬ 
gacions  contretas  ab  sos  districtes;  si  ell  vis¬ 
qués,  molta  part  del  poble  no’s  deixaria  por¬ 
tar  pel  primer  que  li  predica  llibertat,  encara 
que  sia  llibertat  de  per  riure.  Demostrà  que 
son  antitétichs  els  conceptes  de  reacció  y 
autonomia.  Digué  que  Pi  y  Margall,  en  sas 
obras,  més  que  mostrarse  partidari  d'una 
determinada  forma  de  govern,  revela  que 
accepta  la  república  sols  com  a  medi,  tenint 
per  fi  l’anorreament  de  tot  poder  constituhit 
y  l’anarquia  més  perfecta  en  la  humanitat 
civilisada.  Afirmà  que’l  programa  federal  y 
las  Bases  de  Manresa’s  diferencían  sols  en 
lo  circuntancial,  essent  idéntichs  en  essèn¬ 
cia.  Digué  qu'ab  nosaltres  devian  venir  els 
convensuts,  puig  els  altres  no  fan  més  que 
nosa. 

El  senyor  Tona,  en  son  resúm  dels  dis¬ 
cursos  pronunciats,  remarcà  la  clarividència 
d’en  Pi  y  Margall  al  vaticinar  els  desastres 
colonials  y  al  dir  que  federals  y  catalanistas 
eran  afins,  donchs  avuy  els  veyém  juntarse 
per  la  llibertat  de  Catalunya.  Calificà  d’ab- 
solutistas  als  pobles  constituhits  unitària¬ 
ment.  Defensà  la  separació  de  la  Iglesia  y  del 
Estat  y  advocà  per-  una  complerta  toleràn¬ 
cia  en  la  qüestió  religiosa.  Exaltà’ls  ideals 
de  catalanistas,  regionalistas  y  federals, 
dihent  qu’eran  els  mateixos  d’en  Pi.  Feu  una 
crida  als  obrers  catalans,  fent  veure  que 
deuhen  venir  a  nosaltres  pera  trobar  la  vera 
democràcia.  Sas  frases  finals  foren  de  xardo- 
rós  elogi  pera  en  Pi  y  Margall. 

Durant  tots  els  discursos  esclatà  repetidas 
voltas  l’entusiasme  del  públich,  qu’era  nom- 
brosissim  y  que  surti  altament  satisfet  de 
tan  important  vetllada. 

La  setmana  passada’ns  dolíam  de  que  no 
tots  els  diputats  regionalistas  haguessin  anat 
a  ocupar  a  las  Corts  el  lloch  que’ls  hi  per¬ 
toca  en  la  discussió  dels  graves  problemas 
qu’afectan  a  Catalunya. 

De  lo  que  diguerem  no  n’hem  de  retirar 
una  paraula.  Únicament  devém  dir,  y  ho 
dihém  ab  satisfacció,  qu’hem  rebut  una  carta 
del  diputat  don  Lluis  Domènech  y  Montaner, 
en  la  que  aquest  senyor  ens  manifesta’l  sen¬ 
timent  qu’experimenta  perque  un  assumpto 
de  quantiosa  importància  pera  Barcelona,  y 
en  el  que  hi  estàn  empenyats  son  dever  y 
dignitat  professional,  el  reté  aquí;  afegint 
que  tan  prompte  com  li  permetin  las  obliga¬ 
cions  ineludibles  qu’ara’í  retenen,  anirà  a 
ocupar  son  lloch  al  Congrés,  sia  0  no  sia  útil 
la  seva  presencia. 

Consti,  donchs,  aixis,  y  consti  també  la 
nostra  satisfacció  al  ferho  públich.  El  senyor 

Domènech,  al  donarnos  atentament  unas  ex¬ 
plicacions  que  l’honran,  demostra  tenir  ple¬ 
na  conciencia  dels  seus  devers  y  apreciar  la 
nostra  sinceritat.  Per  lo  tant,  las  alusions 
qu’en  nostre  anterior  número  feyam  no 
l’afectan  a  n’ell,  sinó  sols  a  altres  diputats 
que  per  motius  que  no  alegan,  o  que  no  te¬ 
nen,  deixan  de  cumplir  la  obligació  contreta 
ab  sos  electors.l 

S'ha  de  confessar  qu’en  Maura  es  un  home 
'  hàbil. 

Quan  tothom  el  creya  cansat  y  aburrit  de 
las  contrarietats  experimentadas  essent  mi¬ 
nistre  d’en  Silvela;  quan  queya’l  gabinet 
conservador  que  presidia  aquest  ultim,  y  pu¬ 
java  en  Villaverde  al  poder,  en  Maura  ja  es¬ 
tava  parant  la  xarxa  en  que  tots,  amichs  y 
enemichs,  han  quedat  presos  y  poch  menys 
que  inutilisats.  Inutilisat  en  Silvela,  que  va 
despedirse  de  la  politica  activa  com  un  po¬ 
bre  home;  inútil  en  Villaverde,  que  s’ha  gas¬ 
tat  en  quatre  días  cayent  ab  son  ministeri; 
inútil  el  fantoche  Romero,  que  queda  més 
fantoche  que  may;  inútils  els  de  la  oposició 
lliberal,  en  Montero  Rios,  en  Vega  de  Ar¬ 
mi  jo,  en  Moret  y  en  Canalejas,  Yex  joven .. . 
Aquí  no  hi  hà  més  joven  ni  més  pinxo 
qu’en  Maura,  el  que  volia  fer  la  revolución 
desde  arriba  y  l’ha  feta  inutilisant  a  tots  y 
erigintse  en  poder. 

En  quant  als  republicans,  creyém  que 
poca  por  deuhen  ferli. 

En  Maura,  proclamat  quefe  del  partit  con¬ 
servador,  ha  lograt  en  ben  poch  temps  lo 
que’s  proposava,  y  ara  es  l’home  del  día.  No 
dirém  que  n’hi  hagi  per  molt  tem'ps,  aixó 
no;  peró  aixó  tampoch  ho  diríam  de  l’actual 
Espanya. 

A  ca’n  Parés  hi  hà  oberta  aquesta  setmana 
una  exposició  de  quadros  deguts  als  artistas 
que  forman  la  «Societat  Artística  y  Lite¬ 
rària». 

Ne  parlarém  degudament  la  setmana  en¬ 
trant. 

Las  grans  obras  del  teatre  català  obtenen 
a  Nort-América  veritables  triomfs.  Aixis  ha 
passat  ab  Terra  baixa ,  representada  en  in- 
glés.  Els  dramas  d’en  Guimerà,  que  tradu- 
hits  a  diferentas  llenguas  han  sigut  ja  cele¬ 
brats  en  els  teatres  europeus,  poden  sumar 
aquest  altre  éxit  als  varis  que  ja  han  assolit. 
Ara  a  1  ’Opéra  Comique  de  Paris  està  a  punt 
d’estrenarse  la  Terra  baixa  convertida  en 
òpera,  y  la  colonia  catalana  prepara  grans 
festeigs  al  autor  català,  quina  estancia  à  Pa¬ 
rís  serà  aprofitada  pera  donarli  a  coneixe  la 
traducció  francesa  de  Mar  y  cel\  que’s  re¬ 
presentarà  aviat. 

Ens  felicitém  de  que  pera’l  teatre  català 
corrin  tan  bons  vents. 

Al  «Foment  Autonomista  Català»  va  cele- 
brarshi  diumenge  una  lluhida  vetllada  lite- 
raria-musical,  executantse  un  triat  programa 
en  el  que  s’hi  distingiren  notablement  la 
senyora  Werlhe,  senyoretas  Pomar,  Rodés, 
Picas  y  Pujadas,  senyors  Salvat  y  Marshall, 
y’l  noy  Costa.  La  concurrència,  qu’era  molt 
nombrosa  y  distingida,  no  escassejà  sos 
aplausos. 

Publicacions  rebudas: 

Creuhant  la  plana  morta ,  per  F.  Pujulà  y 
Vallés.  Aquesta  obreta,  qual  contingut  no 
judicarém  a  causa  de  la  estreta  amistat  que’ns 
uneix  ab  son  autor,  nostre  estimat  company 
de  redacció,  es  la  primera  de  la  serie  que’s 
proposa  donar  a  llum  la  Biblioteca  «Nova 
Catalunya»,  al  inverosimil  preu  d’un  ral. 
Els  propòsits  del  editor  no  poden  menys 
d'ésser  grats  a  tothom  qui  desitji  la  popula- 
risació  de  bonas  lecturas  catalanas:  aixis  es 
que  sols  ens  toca  augurarli  un  gran  éxit,  no 
dubtant  que  l’obtindrà  com  se  mereix  per 
l’obra  de  cultura  que  ve  a  realisar. 

L' aniversari ,  drama  en  tres  actes  per  Sal¬ 
vador  Vilaregut.  S’ha  publicat  una  elegant 
èdició  d’àquest  drama  de  nostre  estimat  com¬ 
pany,  que  tan  gran  éxit  obtingué  a  Romea 
al  estranarse’l  passat  mes  de  setembre.  Se 
ven  a  2  pessetas  l'exemplar. 

Vetllada- homenatje  a  la  bona  memòria  dels 
doctors  en  Lluís  de  Góngora,  l’Emerencià 
Roig  y  Bofill  y  en  Bartomeu  Robert,  presi¬ 
dents  que  foren  de  l’Academia  y  Laboratori 
de  Ciencias  Médicas  de  Catalunya.  Forma 
un  elegant  quadern  en  que  hi  figuran  els  tre- 
valls  llegits  en  la  vetllada  qu’en  dita  Acade- 
mia’s  celebrà’l  día  16  de  maig  d’enguany,  o 
sia,  la  Nota  dels  acorts  llegida  pel  secretari 
doctor  Tarruella,  y’is  magmfichs  estudis  ne- 
crológichs  dels  doctors  citats,  llegits  respec-  / 
tivament  pels  doctors  en  Salvador  Cardenal, 
en  Lluís  Suné  y  Molist  y  en  Joaquim  Duràn. 
La  Nota  dels  acorts  y  l’estudi  necrológich  del 
doctor  Robert  foren  llegits  y  estàn  redactats 
en  català,  com  també  l’acta  de  la  vetllada. 

Cansó  de  la  pussa ,  traducció  directa  del 
Faust  de  Goethe  per  Xavier  Viura  y  Antoni 
Ribera.  La  traducció  d’aquest  original  frag¬ 
ment  del,  poema  germànich,  feta  a  conciencia 
per  nostres  amichs,  té  avuy  gran  actualitat 
per  cantarse  en  La  Dampation  de  Faust ,  obra 
estrenada  aquesta  temporada  al  Liceu. 

Calendari  Català  pera  l'any  igoq.  El  cone¬ 
gut  llibreter  en  Joan  B.  Batlle  ha  publicat 
com  cada  any  aquest  interessant  calen¬ 
dari,  que  consta  de  160  planas  nodridas  de 
trevalls  en  vers  y  en  prosa  deguts  a  re- 
putadissims  escriptors  de  nostra  terra.  Entre 
aquests  trevalls  literaris  s’hi  llegeixen,  com 
de  costúm,  notables  revistas,  com  son  la  ne¬ 
crològica,  la  literaria,  la  teatral,  la  musical, 
la  de  sport  y  la  del  moviment  catalanista.  No 
podém  menys  de  felicitar  al  senyor  Batlle  y 

de  recomanar  a  nostres  lectors  l’adquisició 
del  Calendari  Català. 

Dramas  rurals  (segona  edició)  per  Victor 
Català.  S’ha  publicat  lu  segona  edició,  ele¬ 
gantment  impresa  a  «L’Avenç»,  d’aquesta 
notabilissima  obra  que  constituheix  una  de 
las  més  preuhadas  joyas  de  la  moderna  lite¬ 
ratura  catalana,  y  que  ( rara  avis  en  aquesta 
terra)  ha  sigut  un  gran  éxit  de  llibreria,  lo 
que  celebrém  coralment. 

L' Emperador  del  Paralelo ,  gatada  pitar- 
resca  en  un  acte  y  en  vers  bilingüe,  per 
A.  Nónim.  Se  llegeix  ab  gust  aquesta  obreta, 


plena  de  sàtiras  tan  cómicas  com  punyentas. 
Preu,  2  rals. 

Biblioteca  de  Materiales  y  Documentos  de 
Arte  Espanol:  Mallorca  Artística ,  Arqueolò¬ 
gica  y  Monumental.  S’ha  comensat  a  publi¬ 
car  la  segona  edició  d’aquesta  magnífica 
obra,  baix  la  direcció  de  M.  P.  S.,  ab  ilus- 
tracions  de  P’abrés,  Riquer,  Pascó,  Parera, 
Casanovas,  Fabré,  Campà  y  altres.  S'hi 
acompanyan  preciosas  vistas  de  Mallorca  en 
fototipia.  Felicitém  al  editor  nostre  amich 
senyor  Parera. 

Fidel  Giró,  impressor.  —  Carrer  de  València,  233 


NOSTRE  FOLLETÍ 


Al  arribar  avuy  JOVENTUT  al  número  200  de  sa  publicació, 
no  podém  menys  de  mostrarnos  satisfets  de  la  tasca  realisada,  tant 
ab  nostras  campanyas  políticas,  socials  y  artísticas,  com  ab  la  d’es- 
campar  cultura  publicant  en  el  folletí  de  JOVENTUT  preuhadíssimas 
obras  dels  més  notables  e  inspirats  escriptors  y  poetas  de  Catalunya. 
Mossèn  Cinto,  Apeles  Mestres,  Tompeyus  Gener,  Adrià  Gual,  Joa¬ 
quim  Ruyra,  Joan  Maragall,  Víctor  Català,  ens  han  ofert  sas  obras 
valiosíssimas,  a  las  que’n  seguiràn  d’altras  de  firmas  no  menys  repu- 
tadas  si,  com  no  dubtem,  els  nostres  esforsos  d’aquí  endevant  ens 
proporcionan  la  mateixa  consideració  que  fins  ara  hem  lograt  de  part 
dels  escriptors  y  del  públich. 

Conseqüents  ab  nostres  propòsits  de  que  la_  Biblioteca  de  JO¬ 
VENTUT  sia  model  de  bona  literatura  catalana,  a  partir  del  vinent 
número  201  publicarém  setmanalment  en  nostre  folletí  un  magnífich 
aplech  de  poesías  baix  el  títul  de 

LES  DISPERSES 

en  part  originals  y  en  part  traduhidas  de  Goethe  per  en  Joan  Maragall. 

Pera  enquadernar  la  hermosa  obra  d’en  Joaquim  Ruyra 

MARINES  Y  BOSCATJES 

repartim  avuy,  conforme  anunciarem,  la  cuberta  qu’ha  dibuixat  en 
J.  Pujol  y  Brull.  L’obra  queda  posada  a  la  venda  en  totas  las  llibre- 
rías  al  preu  de  3  pessetas  l’exemplar.  Aquells  de  nostres  suscriptors 
y  compradors  que  conservin  en  bon  estat  tots  els  folletins,  poden 
portarlos  junt  ab  la  cuberta  a  aquesta  Administració,  ahont,  mitjan- 
sant  la  entrega  de  20  cèntims,  se’ls  hi  retornarà  al  acte  l’obra  en¬ 
quadernada  en  rústica.  També,  com  de  costum,  podém  oferir  enqua¬ 
dernacions  cartonnè  al  preu  de  50  cèntims. 


Redacció  y  Administració: 

Plassa  del  Teatre,  6,  entressol. 


NÚMERO  CORRENT . 20  CÈNTIMS. 

*  ATRASSAT,  AB  FOLLETINS .  .  40  » 

»  »  SENSE  FOLLETINS.  25  > 


SUMARI: 

TEXT:  Herbert  Spencer  y  sa  obra,  per  Trinitat  Mone- 
gal.— Carta,  per  Antón  Sabater  Mur.— Política  eco¬ 
nòmica:  II,  Política  racional,  per  Josepb  M.aRosicb- 
— Meditació  sobre  la  mort,  per  Pere  Prat  Jabal-li. — 
Pintura,  per  F.  Pujulà  y  Vallés.— Pobra  florista!, 
per  Joseph  Lleonart.— La  viuda  pobra,  per  Claudi 
Mas  y  Jornet.  —  Teatres,  per  Emili  Tintorer.— Le 
masgue,  per  Paul-Armand  Hirsch — Intima,  per  En- 
ricb  Rafel  y  Surell— Notas  bibliogràíicas,  per  Gero- 
ni  Zanné.— Orfeó  Català,  per  idem.— Anyoransa,  per 
Lluís  Solé  y  Mitjans. — Novas. 

GRABATS:  Retrat  d’Herbert  Spencer. 

FOLLETÍ: 

LES  DISPERSES,  per  Joan  Maragall  — Plecb  1, 

MÉS  ENLLÀ  DE  LAS  FORSAS ,  per  Bjornstjerne 
Bjornson.— Traducció  catalana. — Plech  21. 


HERBERT  SPENCER  Y  SA  OBRA 

De  tart  en  tart,  en  el  firmament  de  la  Hu¬ 
manitat,  hi  apareixen  astres  esplendents  que 
serveixen  pera  illuminarla  en  son  llarch  ro- 
miatje  per  la  terra. 

Aquests  astres,  ja  sigui  per  culpa  de  la  ne¬ 
bulosa  que’ls  rodeja  quan  estan  en  el  període 
de  formació;  ja  de  la  boyra  que  puja  de  la 
terra,  boyra  filla  de  vellas  doctrinas  y  opi¬ 
nions  arreu  escampadas,  no  son  descuberts 
fins  bon  xich  després  de  sa  aparició,  y  no 
son  admirats  fins  que  llur  potencia  llumínica 


ha  arribat  a  desfer  ab  el  seu  calor  la  nebulosa 
y  ha  destriat  més  y  més  la  boyra:  y  al 
desapareixe  deixan  una  estela  brillant  més 
potent  encara  que  la  llum  directa  del  astre. 


Herbert  Spencer 

Acaba  de  desapareixe  un  d’aquests  astres 
ab  la  mort  del  gran  filósop  inglés  Herbert 
Spencer,  y  nosaltres  estém  plenament  con- 
vensuts  de  que  la  brillant  estela  que  deixa 
illuminarà  per  molts  y  molts  anys  els  via¬ 
ranys  que  deuhen  seguir  els  homes  que  vul¬ 
guin  dedicarse  al  estudi  de  la  filosofia,  y  en 
particular  de  la  ciència  social. 

Aquest  gran  home  ha  mort  després  d’ha¬ 
ver  vist  extesa,  reconeguda  y  admirada,  sa 
obra  gegantina:  obra  desconeguda  al  prin¬ 
cipi,  criticada  y  menyspreuhada  més  tart, 
triomfant  per  ultim  sobre  las  miserias  y  peti- 
tesas  humanas. 

Mes  els  fruyts  portentosos  d’ella  no'ls  ha 
vist  ell,  no’ls  veurém  tal  volta  nosaltres;  això 
queda  reservat  a  altras  generacions;  ellas  veu¬ 
ran  la  Gran  Obra,  acabada  pels  sabis  que 
guiats  per  la  estela  lluminosa  del  gran  posi¬ 
tivista  y  seguint  els  viaranys  per  ell  descu- 
berts,  se  dediquin  al  estudi  de  la  filosofia  y 
de  la  ciència  social,  completantla  y  perfeccio- 
nantla. 

Alashoras  y  sols  alashoras  la  humanitat 
compendrà’l  deute  que  té  contret  ab  l’emi¬ 
nent  filosop  qu’avuy  desapareix  del  món  dels 
vius  després  de  llarga  vidad’estudi  y  trevall, 
destinada  a  desvetllar  l’intelecte  dels  homes, 
ensemps  que’l  veritable  esperit  dels  pobles. 

Volent  fer  obra  complerta,  Spencer  co- 
mensà,  com  vulgarment  se  diu,  pel  comensa- 
ment,  escrivint  son  inmortal  volúm  Primers 
principis. 

En  ell  s’hi  troban  precisats  els  fonaments 
de  sa  obra:  es  la  base  de  sa  filosofia. 

Fill  de  las  ciencias  naturals,  admirador 
d’ellas,  prescindeix  de  dogmas  y  abstraccions 
arreu  admesas,  dels  principis  absoluts  reco¬ 
neguts  pels  metafisichs,  y  aplica  pera  fer  sos 
estudis  el  mètode  experimental. 

Partint  dels  fets,  busca’ls  principis,  prin¬ 
cipis  que  no  proclama,  ab  tot  y  haverlos  tro¬ 
bat  pel  procediment  inductiu,  fins  després 
d’haver  comprobat  plenament  la  operació 
aplicant  el  procediment  deductiu. 

Y  al  comensar  se  topa  ab  quelcóm  supe¬ 
rior,  ab  lo  Incognoscible;  y  alashoras  reconeix, 
després  de  llarch  y  detingut  estudi,  lo  Absolut 
e  Infinit,  y  comprèn  que  aquest  no  pot  ésser 
objecte  del  coneixement  huma;  puig  si  po¬ 
gués  ésser  objecte  d’aquest  ja  no  fora  ni  ab¬ 


solut,  ni  infinit,  sinó  relatiu,  finit  y  limitat. 
En  conseqüència,  reduheix  son  estudi  a  lo 
que  pot  ésser  objecte  del  coneixement,  lo  re¬ 
latiu,  després  de  demostrar  magistralment  la 
relativitat  de  tota  coneixensa. 

Es  tal  volta  aquesta  primera  part  lo  mellor 
d’aquest  volúm.  En  ella,  després  d’estudiar 
l’antagonisme,  las  pretesas  lluytas  entre  la 
Religió  y  la  Ciència,  arriba  a  assolir  la  com¬ 
plerta  demostració  de  la  reconciliació  entre 
las  dugas.  Y  exposa  com  a  conseqüència  la 
hermosa  doctrina  de  la  veritable  tolerància, 
aixis  com  el  dever  de  tot  el  que's  creu  posse- 
hir  novas  veritats,  o  nous  aspectes  de  la  ve¬ 
ritat,  de  predicarlos  arreu  sigui  quin  sigui’l 
resultat  de  sas  prédicas. 

En  la  segona  part  del  volúm  entra  de  ple 
a  exposar  lo  Cognoscible,  y  determina  las 
bases  y’l  camp  d’acció  de  la  vera  filosofia.  Y 
després  d’explicar  la  teoria  de  las  cosas ,  o  si¬ 
gui’l  pas  d’aquestas  de  lo  imperceptible  a  lo 
perceptible,  y’l  de  lo  perceptible  a  lo  imper¬ 
ceptible,  procés  que  determina  ab  las  parau- 
las  evolució  y  disolució,  precisa  com  no  hem 
vist  qu’ho  fes  cap  altre  autor  la  lley  de  la 
evolució. 

A  fí  de  fer  obra  més  útil  a  la  humanitat 
deixa  pera  altres  l’estudi  de  la  evolució  inor¬ 
gànica  (per  més  que  ja  està  lleugerament  ex¬ 
plicada  al  tractar  de  la  evolució  en  general), 
y  emprèn  en  la  Biologia  (dos  volums)  y  Psi¬ 
cologia  (dos  volums)  l’examen  de  la  evolució 
orgànica,  demostrant  profonds  coneixements 
en  las  ciencias  naturals.  En  abdugas  obras 
aplica  sa  teoria  evolucionista  y  demostra  la 
existència  de  la  lley  de  la  evolució. 

Y  per  ultim,  en  sos  Principis  de  Sociologia 
explica  la  evolució  superorgànica  y  dona  a 
coneixe  sos  opinions  en  el  camp  de  la  socio¬ 
logia  y  la  política,  opinions  que  manifesta 
també  en  Principis  de  Moral ,  ab  que 
acaba  y  completa  sa  gran  obra  filosòfica. 
Tot  lo  exposat  en  las  demés  obras,  opúsculs 
y  llibrets  per  Spencer  escrits,  està  contingut 
virtualment  en  els  volums  de  qu’hem  parlat. 

Son  els  Principis  de  Sociologia ,  com  els 
Primers  principis ,  las  parts  més  útils  pera 
nosaltres  de  l’obra  spenceriana.  En  aquells 
hi  trobém  la  teoria  dels  fenòmens  socials. 
Segons  l’autor,  aquests  son  diferents  segons 
siguin  els  factors  socials  interns  y  externs 
que'ls  produheixen;  y  per  tant  las  societats 

seran  diíerentas  en  sa  organísacíó  y  caràcter 
segons  siguin  els  fenòmens  que  las  influhei- 
xen. 

En  els  Principis  de  Sociologia ,  com  en 
totas  sas  obras,  aplica’l  mét^de  inductiu, 
servintse  en  absolut  de  la  observació  y  expe¬ 
rimentació.  Mitjansant  aquestas  concreta'ls 
Dominis  de  la  Sociologia ;  defineix  la  societat 
com  un  organisme;  explica’lsórguens  d’aques¬ 
ta  y  presenta’ls  tipos  y  constitucions  socials, 
ensemps  que  las  metamorfosis  d’aquests. 

Estudia  la  familia  desde  son  origen,  y 
examina  las  evolucions  qu’ha  sufert  fins 
arribar  a  l'época  actual,  com  ho  fa  també  ab 
las  institucions  cerimonials,  las  políticas  y 
las  eclesiàsticís.  Y  al  final  del  estudi  de  cada 
una  d’el  1  as,  en  un  capítul  titulat  Passat  y  es¬ 
devenir  (de  las  institucions  qu’ha  tractat) 
llensa  ardidament  sa  opinió,  exposa  clara¬ 
ment  son  pensament  respecte  del  esdevenir 
de  la  institució  examinada,  formant  en  con¬ 
junt  com  una  profecia  sobre’l  demà  de  las 
societats. 

L’Herbert  Spencer  desd’aquest  moment 
es  l’apóstol  de  la  llibertat,  l’evangelista  del 
individualisme.  Pera  ell  l’individuu  deu 
ésserho  tot;  l’Estat  el  servidor  del  individuu, 
el  complement  d’aquest,  mentres  no  arribi  a 
assolir  l’ideal  de  perfecció. 

En  aquest  punt  la  teoria  spenceriana  es 
resoltament  contraria  a  l’antiga  concepció 
del  Estat,  a  las  opinions  dels  enciclopedis- 
tas,  a  la  doctrina  rousseauniana  y  dels  jaco¬ 
bins  francesos,  y  a  la  dels  socialistas  de  la 
època  present.  Pera  tots  aquests,  en  més  0 
menys  escala,  l’Estat  deu  dominar  al  indivi- 
duu:  y  aquest  té  per  missió  primordial  ser¬ 
vir  al  Estat.  Spencer  creu  que  l’Estat  y  son 
representant  el  govern,  son  un  mal  avuy 
necessari,  que  devém  soportar  tan  sols  per 
la  utilitat  que  presta  y  sempre  y  quan  al  do¬ 
nar  sos  serveys  no  fassi  altra  cosa  que  suplir 
las  deficiencias  dei  individuu,  que  li  di fi— 
cultan  l’assoliment  de  son  fi  particular. 

Sobre  aquest  punt  insisteix  en  altras  obras 
y  follets,  sobre  tot  en  L' Individuu  contra 
ÏEstat  (colecció  d’articles  publicats  en  la 
Contemporany  Review ,  1884).  En  el  prefaci, 
repeteix  un  pensament  qu’exposà  l’any  1860, 
en  la  Revista  de  Westniinsler:  «A  menys 
ques  prenguin  las  convenients  precaucions, 

1  acreixement  de  la  llibertat  aparent  serà  se¬ 


guit  d’una  disminució  de  la  llibertat  real.» 
Pensament  qu’han  desconegut  els  lliberals  y 
republicans  francesos  y  espanyols,  y  qu’avuy 
al  llegirlo  faria  apareixer  en  so.n  rostre  som¬ 
rís  irónich  y  pujar  a  sa  boca  la  parauia  fatí¬ 
dica  / reaccionari !  Mes  el  gran  inglés  escri- 
gué’ls  articles  esmentats,  y’is  coleccionà  al 
veure  complerta  sa  trista  profecia,  en  sa  prò¬ 
pia  patria,  bressol  de  la  vera  llibertat.  Y  al 
escriurels,  avisà  en  el  prefaci:  «Cap  fet  ha 
sobrevingut  qu’hagi  pogut  cambiar  la  opinió 
emesa  llavors.  Després,  en  aquesta  època  la 
llegislació  ha  seguit  el  curs  que  jo  indicava; 
las  midas  dictatorials,  multiplicantse  ràpida¬ 
ment,  han  contínuament  tirant  a  restrenye  las 
llibertats  individuals,  y  aixó  de  dugas  mane- 
ras;  las  reglamentacions  han  sigut  establer- 
tas  cada  any  en  més  gran  nombre,  que  im- 
posan  una  traba  al  ciutadà  allà  hont  sos 
actes  eran  avans  complertament  lliures,  y 
l’obligan  a  cumplir  actes  qu’ell  podia  avans 
cumplir  o  deixarlos  de  cumplir,  segons  sa 
voluntat.  Al  mateix  temps,  las  càrregas  pú- 
blicas,  més  y  més  pesantas,  sobre  tot  las 
locals,  han  restret  més  encara  sa  llibertat  al 
disminuhir  aquesta  porció  dels  seus  profits 
qu’ell  pot  gastar  a 'son  gust,  y  al  aumentar 
la  porció  que  li  es  presa  pera  ésser  gastada 
segons  la  voluntat  y  plaher  dels  agents  pú- 
blichs.»  Y  al  veure  que  las  causas  subsistei¬ 
xen,  vegé  aumentar  el  perill  pera’l  demà,  y’s 
decidí  a  donar  el  crit  d’alerta  malgrat  li  val¬ 
gués  la  crítica  sens  ànima  dels  anomenats 
lliberals  y  socialistas  de  la  gran  nació  in- 
glesa. 

En  aquests  articles,  digna  protesta  contra 
la  tirania  y  alta  defensa  de  la  vera  llibertat, 
criticà  y  fuhetejà  als  lliberals  inglesos,  que’s 
tornaren  més  conservadors  que’ls  mateixos 
torys;  exposà  al  públich  l’esclavatje  futur, 
pitjor  que  l’antich,  en  que  caurà  l’individuu 
si  arriban  a  aplicarse  en  sa  integritat  las 
doctrinas  socialistas  qu’arreu  predican  la 
omnipotencia  del  Estat,  del  que  no  serà  l’in¬ 
di  v  i  d  u  u  més  que  una  molècula  indefensa; 
reculli  y  comentà  las  faltas  y  pecats  comesos 
pels  llegisladors  inglesos  contra  la  llibertat; 
explicà  la  gran  superstició  política  que  im-  & 
pera  en  l’actualitat,  tan  ridicula  com  l’aja- 
tiga  (avans  els  pobles  creyan  e«  el  dret  diví 
dels  reys,  y  avuy  en  el  dre*  diví  dels  parfà- 
ments),  y  aconsellà^als  yers  lliberals  qu’aixís 

com  avans  lluytaren  contra  l’absolutisme 
dels  reys,  lluytessin  avuy,  ab  més  dalit  si 
cab,  contra  la  nova  tirania,  l’absolutisme 
dels  parlaments.  Ab  son  esperit  practich  y 
clarivident  prevegé  la  dificultat  d’arribar  a  lo 
qu’ell  anomenava  doctrina  de  la  limitació ,  y 
acabà  sentant  una  gran  veritat,  que  deurian 
tenir  present  sempre’ls  governants  dels  Es¬ 
tats  moderns  y’is  individuus  que  a  n’aquests 
componen,  y  es:  que  la  política  interior  y 
exterior  d’una  societat  estan  lligadas  l’una  a 
l’altra ,  tant ,  que  no  hi  pot  haver  mellorament 
essencial  de  l'una ,  sense'l  mellorament  essen¬ 
cial  de  l'altra;  y  que,  per  tant,  si  volém  que 
nostra  organisació  interior  sigui  conforme 
als  principis  de  justícia  més  elevats,  devém 
procurar  en  nostras  relacions  exteriors  con- 
formarnos  habitualment  als  elevats  prin¬ 
cipis  de  justicia.  Veusaqui  la  vera  política 
humanitaria  que  deurian  seguir  els  Estats 
moderns. 

Aquest  ambient  d’hermosissim  individua¬ 
lisme  que’s  respira  en  las  obras  del  gran 
inglés,  se  respira  també  com  es  lógich  en  els 
Principis  de  Moral.  En  aquesta  obra  defi¬ 
neix  Spencer  la  moral  y  concreta  son  camp; 
estudia  la  justicia;  precisa’ls  drets  indivi¬ 
duals  sense  fonamentarse  pera .  res  en  els 
vells  dogmas  jacobins  ni  en  las  encarcaradas 
abstraccions  dels  enciclopedistas:  se  fona¬ 
menta  tan  sols  en  la  naturalesa  humana,  va- 
lentse  pera  trobarlos  del  mètode  experi¬ 
mental. 

Y,  a  la  fí  d’aquesta  obra,  tracta  de  la 
beneficencia,  declarantse  partidari  de  la  in¬ 
dividual  per  ésser  més  justa  y  profitosa,  en 
contraposició  ab  la  beneficencia  del  Estat, 
per  ésser  perjudicial,  contraproduhent  y  con- 
culcadora  dels  drets  e  interessos  del  indi- 
viduu. 

Ab  aquestas  ratllas  no  hem  tractat  més 
que  de  donar  una  lleugerissima  idea  de  la 
importància  y  grandiositat  de  l’obra  del  fi I o- 
sop  del  segle  xix  Herbert  Spencer. 

Al  mateix  temps,  pera  nosaltres  era  una 
obligació’l  donar  una  mostra  de  respecte  al 
mestre  que’ns  ha  ensenyat  ab  sos  llibres  in- 
mortals.  En  aquests  hem  trobat,  a  nostre 
entendre,  el  veritable  fonament  científich 
del  autonomisme,  y  sobre  tot,  en  sa  teoria 


dels  fenòmens  socials,  la  base  de  nostre  Ca¬ 
talanisme. 

A  n’ell  devém  l’ideal  de  federació  univer¬ 
sal  y  la  esperansa  d'un  demà  en  que’ls  ho¬ 
mes,  perfeccionats  ja,  coneixedors  de  sos 
drets  y  de  sos  devers,  puguin  prescindir  del 
govern,  veritable  representació  del  Estat. 

Mes  devém  també  a  n’ell,  com  al  gran  filo- 
sop  positivista  Taine,  el  convenciment  de  no 
ésser  possible,  ni  convenient,  alterar  la  mar¬ 
xa  natural  de  la  evolució  social,  y  ésser  con¬ 
traris,  per  tant,  de  las  revolucions  violentas, 
ab  las  que’ls  homes  doctrinaris  volen  d’un 
cop  enrunar  el  vell  edifici  de  la  societat  y 
aixecarne  un  altre  d’acort  en  tot  ab  sas  ideas 
y  son  plan,  sense  preocuparse  de  si  en  el 
vell  hi  hà  quelcom  de  bo  y  útil,  y  en  el  nou 
molt  que  no  correspongui  als  temps  y  a  la 
manera  d’ésser  del  poble  en  que’s  tracti 
d’aixecar. 

Y  per  ultim,  li  devém  el  coneixe  la  vera 
tolerància,  que  voldriam  trobar  en  tots  els 
nostres  compatricis,  y  la  decisió  de  predicar 
nostras  opinions  sense  preocuparnos  massa 
de  si  las  veurém  arreladas,  com  desitjariam, 
en  el  cap  y  en  el  cor  de  nostres  conciuta¬ 
dans,  convensuts  de  que  no  serém  nosaltres 
que  las  veurém  posadas  en  pràctica.  Si  ho 
veyém,  està  bé;  si  no,  esta  bé  també,  encara 
que  menys  bé ,  com  digué’l  mestre. 

Per  totas  aquestas  rahons  hem  dedicat  el 
present  recort  al  avuy  difunt  Herbert  Spen¬ 
cer,  sentint  en  l’ànima  que’l  recort  sigui  tan 
petit,  tractantse  d’un  tan  gran  home. 


CARTA 

Amich  meu:  T’escrich  aquesta  lletra  desde 
la  presó,  ahont  estich  reclòs,  potser  pera  no 
surtirne  més,  pel  delicte  d’infanticidi. 

No  sabria  ferte’ls  cumpliments  de  sem¬ 
blants  casos,  y  per  lo  tant  vaig  a  posarte  al 
corrent  sense  gastar  gayres  paraulas. 

Lo  que  tu  sospitavas — y  jo  també — era  y 
es  una  desgraciada  veritat:  estich  tuberculós. 

Peró  jo,  ilús,  encegat  pel  desitj  d’assolir  un 
ideal  en  el  que  ja  no  crech,  havia  volgut  en- 
ganyarme  a  mi  mateix  y  gayrebé  ho  havia 
lograt,  encara  que  per  poch  temps. 

Vaig  coneixe  a  una  noya  y  varem  simpati- 
sar  tot  seguit,  fins  al  punt  de  trobar  cabuda 
en  son  cervell  tots  els  meus  ideals,  totas  las 
mevas  utopias  y  fantasias.  Com  jo  vaig  ésser 
el  primer  de  parlarli,y  ho  vaigfer  tan  sincera¬ 
ment,  ab  tanta  bona  fe,  el  dubte  no  va  niaren 
ella  un  sol  moment,  y  nostres  esperits  arri¬ 
baren  a  fusionarse  com  si  fossin  un  esperit 
sol,  del  que’n  surtia  una  sola  voluntat  mutua 
pera’ls  nostres  desitjós;  y  dich  nostres  perque 
may  se  donà’l  cas  de  que’l  desitj  del  un  fos 
repugnat  per  l’altre:  baix  aquest  punt  de 
vista  havíam  ja  assolit  el  meu  ideal  pur  y 
gran. 

Com  es  natural,  donada  la  naturalesa  de 
nostras  ideas,  eliminarem  de  nosaltres  tot  lo 
que  no  s’avingués  Íntegrament  ab  el  nostre 
fi  y  ab  la  nostra  manera  de  pensar. 

Com  s’havian  ajuntat  en  comunió  sense 
màcula’ls  nostres  esperits,  s’ajuntaren  tam- 
bé’ls  nostres  cossos  en  conscienta  unió  se¬ 
xual,  sense  que  ni  un  sol  instant  el  lúbrich 
encegament  que  porta  en  si’l  goig  de  la  carn 
per  la  carn  enterbolís  la  nostra  pensa. 

Lo  anoimal  del  meu  estat  me  priva  de  ferte 
una  descripció  fidel  dels  nostres  pensaments, 
ni  del  nostre  acte  sublim  en  aquells  moments 
en  que  arribarem  a  desempenyar  dignament 
la  missió  que  correspón  al  Home  en  la  Na¬ 
tura.  Son  els  únichs  moments  en  qu’he  vis¬ 
cut  la  Vida. 

D’aquella  amorosa  unió  n’haguerem  fruyt. 

Quan  las  fogositats  propias  del  que  co- 
mensa  una  tasca  agradosa’s  normalisaren  un 
xich,  entrà  en  mon  cervell  una  terrible  ob¬ 
sessió.  Ho  vaig  explicar  a  n’ella,  com  li  ex¬ 
plicava  tots  els  meus  pensaments. 

Alashoras  fou  quan  vaig  creurem  tubercu¬ 
lós  de  debó.  Y  se’m  presentà  al  devant  la  fas¬ 
tigosa  lley  d’herencia,  que’s  converti  en  pe- 
sadilla  enervant  que  no’m  deixava  may.  Jo 
ja’m  veya  a  aquell  pobre  infantó  qu’havíade 
venir,  xacrós,  fet  una  crosta  de  mal,  menut, 
patint  horrorosament;  veya  en  ell  la  encar¬ 
nació  y’l  futur  procreador  d'una  nova  gene¬ 
ració  de  tisichs  que’s  multiplicava  y  s’extenía 
arreu,  com  vent  de  mala  nova. 

Y  aquesta  imatje  horrorosa  del  meu  fill 


sempre  fixa  entre  cella  y  cella,  era  com  pena 
del  Talió,  no  deixantme  oblidar  que  jo  era  la 
causa  de  que  un  sér  que  tenia  tant  dret  com 
jo  a  viure,  vingués  ja  condempnat  del  ventre 
de  sa  mare  a  morir  entre  la  podridura  dels 
seus  propis  mals,  generats  per  mi  en  el  mo¬ 
ment  en  que  més  gran  y  més  sublim  havia 
concebut  la  vida.  * 

Ella  deslliurà,  y’l  nen  (era  un  nen)  surti 
tuberculós.  Jo  crech  que’ls  meus  pressenti¬ 
ments  funests,  que  comunicava  a  n’ella,  fe¬ 
ren  pressió  al  feto  dins  la  cambra  materna, 
per  la  mateixa  sugestió  de  la  por  que  tenia 
sa  mare  de  que’s  realisessin;  y  no  sols  ad- 
quiri’l  meu  mal  (molts  fills  de  pares  tubercu- 
losos  neixen  sans),  sinó,  ademés,  la  recopi¬ 
lació  de  tots  els  mals  més  repugnants  que  a 
la  terra  hi  hagi.  La  imatje  del  infant  cubert  de 
Uagas,  que  contínuament  se’m  apareixia — y 
que  també  iomunicava  a  n’ella — prengué  tal 
forsa,  que  l’infant  nasqué  fet  un  pilot  de  mal, 
lleig,  repugnant,  horrorós...  lo  més  fastigós 
que  puguis  imaginarte. 

A  n’ella  no  l’assisti  ningú  més  que  la  lle¬ 
vadora  y  jo.  El  part  fou  felís. 

Quan  vaig  rebre  en  mos  brassos  aquell  com¬ 
plement  de  llagas  y  porqucrias  socials,  vaig 
ajuntar  las  mans  ab  forsa  en  un  moment  rà- 
pit  com  un  llamp,  y’l  vaig  xafar  entre’ls  meus 
dits  com  una  coca.  Aixó  mentres  la  lleva¬ 
dora,  sens  haverlo  mirat,  me  deya:  «Miris- 
sel,  qu’es  bufó!))...  Oh,  hipocresia  humana! 

Lo  demés  ja  t’ho  pots  pensar.  Estich  re¬ 
clòs  per  assessi  y  ella  està  molt  malalta  del 
trastorn.  Ademés,  estich  al  ultim  grau  y  no 
trigarà  una  forta  hemoptisis  a  deixarme 
mort.  Avans  de  que  aixó  succeheixi  t’escrich; 
aixis  no  podràs  pensar  que  me’n  he  anat 
sense  posarte  al  corrent  per  falta  d’atenció. 
Moltas  cosas  deixo  de  dirte:  ja’t  faràs  càrrech 
de  que  ara  no’m  vinguin  totas  a  la  memòria. 
També  excusaràs  las  incongruencias  d’aques¬ 
ta  lletra,  ja  que’l  meu  estat  no’m  permet 
més. 

Ara  vaig  a  escriure  a  n’ella,  y  després 
m'ocuparé  en  acusar  a  tothom  de  parricida. 

Ja  veus  si  he  fet  poch  cami:  ves  si  tu  arri¬ 
bas  més  amunt. 

Fins  may  més. 

Antón  Sabater  Mur 

POLÍTICA  ECONÒMICA 

II.  —  Política  racional 

No  negarém  que’l  sistema  económich  ano¬ 
menat  lliure cambi  mereix  totas  las  nostras 
simpatias;  emperó’l  nostre  entusiasme  en¬ 
vers  ell  no  arriba  al  extrém  de  convertirnos 
en  apassionats  sectaris  que  no  reconeixen 
els  seus  perills  quan  s’implanta  sense  la  pre¬ 
paració  deguda.  Enteném,  no  obstant,  qu’ha 
d’ésser  una  aspiració  indeturable  en  la  que 
tots  hi  havém  de  posar  el  coll  pera  véurela 
realisada  com  més  aviat  mellor,  donchs  es 
innegable  que  quan  un  Estat  assoleix  im¬ 
plantar  impunement  el  lliure  cambi,  es  qu’ha 
arribat  a  la  plenitut  del  seu  poder  econó¬ 
mich.  No  volém  dir  ab  aixó  que,  si  s’asso. 
leix  aquest  punt,  s’hagi  de  practicar  d’una 
manera  absoluta  e  incondicional.  Tinguis  en 
compte  que  parlavam  en  termes  generals  y 
que  per  altra  banda,  avuy  com  avuy,  hi  hà 
corrents  de  continuu  rezel  entre’ls  diferents 
paissos  productors.  Volíam  dir,  no  precisa¬ 
ment  que  tinguém  d’establirlo,  sinó  que’ns 
hem  de  posar  en  condicions  de  poderlo  esta¬ 
blir,  ja  que  d’aquesta  manera  un  se  troba  en 
situació  de  pactar  tractats  de  comers,  obte¬ 
nint  per  reciprocitat  iguals  ventatjas.  Perse¬ 
guint  aquest  fí,  abocaríam  a  Espanya  pels 
camins  de  la  política  qu’havém  lleument  ex¬ 
posat  en  el  capitul  anterior. 

En  primer  terme  s’hauria  de  fer  una  revi¬ 
sió  a  conciencia  del  aranzel  vigent,  guaytant 
al  esdevenir,  emperò  convenient  pera’l  pais. 
Y  al  ensemps  que  aquesta  tasca,  que  vindria 
a  ésser  el  primer  toch  del  judici  final  pera  lo 
caduch  e  inútil,  més  ben  dit,  pera  lo  insoste¬ 
nible,  s’haurían  de  posar  els  fonaments  de 
l’obra  nova,  de  la  que,  sobre  puntals  més 
ferms,  ha  de  substituhir  a  la  vella,  si  no’s 
vol  que  definitivament  se  cumpleixin  els  fatí- 
dichs  auguris  del,  desde  fa  poch  difunt,  mar¬ 
qués  de  Salisbury.  Si:  al  mateix  temps  que 
s’anés  confeccionant  el  nou  aranzel,  l’Estat — 
ja  que  vol  absorbir  lo  que  no  haurían  d’ésser 
atribucions  sevas — tindria  de  fomentar  l’agri¬ 
cultura  y  la  mineria,  ensenyant  els  nous 
procediments  que  aconsella  la  ciència  y 
construhint  aquellas  obras  que  facilitan  la 
obtenció  y  extracció  dels  productes  que’ns 
ofereix  generosa  la  naturalesa.  Y  a  n’aquellas 
altras  regions  en  que,  com  la  nostra,  els  ha¬ 


bitants  demostran  grans  aptituts  pera  la  in¬ 
dústria,  el  comers  y  la  navegació,  deuria 
perfeccionàrlashi  educantlas  ab  mètodes  no- 
víssims,  y  procurar  que  no’s  desviessin,  fent 
per  manera  que  fossin  degudament  aplicadas 
en  la  transformació,  cambi  y  transport  dels 
productes  de  las  comarcas  eminentment  agri- 
colas  y  mineras. 

Y  un  cop  implantat  el  nou  aranzel,  quinas 
partidas,  pera  las  relacions  ab  els  paísos 
més  favorescuts,  al  nostre  entendre,  deurían 
rebaixarse  gradual  y  periòdicament,  podrían 
pactarse  tractats  de  comers  si’s  presentava 
ocasió  favorable.  D’aquesta  manera,  aquellas 
produccions  que  realment  no  tenen  vida 
pròpia,  no  sufrirían  els  efectes  d’un  cambi 
sobtat  y  radical  que  las  arruinaría  totalment 
y  en  cambi, ’s  donaria  lloch  a  que,  ab  el  me¬ 
nor  perjudici  possible,  una  gran  part  dels 
capitals  y  aptituts  en  ellas  empleadas  anes¬ 
sin  de  mica  en  mica  esmersantse  en  las  que 
forsosament  las  anirían  substituhint.  Ade- 
més,  moltas  de  las  industrias  avuy  existents, 
que  valgudas  dels  privilegis  de  que  gosan 
no’s  perfeccionan  y  que,  per  altra  banda, 
tampoch  poden  posarse  de  cop  y  volta  a  l’al¬ 
tura- de  las  similars  del  extranjer,  mellora- 
rian  els  seus  procediments  obligadas  per  la 
necessitat,  sense  passar  el  perill  de  perdres 
per  no  haver  tingut  temps  de  ferho.  Y  las 
qu’han  assolit  un  alt  grau  de  perfecciona¬ 
ment  y  que  pera  competir  ab  llurs  consem- 
blants  del  extranjer,  no  més  els  hi  ‘  manca 
llibertat  pera  expandirse,  podrían  acullirse  à 
las  ventatjas  que  dona  la  institució  econò¬ 
mica  anomenada  admissió  temporal  pera  llurs 
materias  primas,  mentres  la  situació  general 
de  las  forsas  productoras  no  permetés  apli¬ 
car  un  regim  amplament  lliberal  pera  totas 
ellas. 

Aquesta  es  en  linias  generals  la  política 
econòmica  a  que — segons  el  nostre  modo  de 
veure — deuria  aspirar  Catalunya.  Una  polí¬ 
tica  que,  reconeixent  lo  molt  artificiós  de  lo 
existent,  donaria  medis  de  fer  obra  nova  apro¬ 
fitant  tot  lo  aprofitable  de  lo  vell;  que  al  ma¬ 
teix  temps  qu'enrobustiria  a  Catalunya  com 
a  centre  productor,  enrobustiria  al  reste 
d’Espanya  com  a  font  de  producció  de  mate¬ 
rias  primas  pera  moltas  industrias  d’aquí,  y 
al  mateix  temps  com  a  mercat  consumidor 
dels  nostres  productes  elaborats,  y  aixó  cal 

tenirho  molt  en  compte,  tota  vegada  que  per 
moltas  rahons,  totas  ben  explicables,  un  dels 
principals  mercats  de  la  indústria  catalana 
es  el  peninsular.  No  cal  dir  que  aquesta  po¬ 
lítica — que  requereix  que  una  gran  part  dels 
recursos  del  Estat  se  destinin  a  afavorir  di¬ 
rectament  la  producció — significa  restricció 
en  lo  referent  a  aquells  gastos  que,  com  els 
militars,  els  de  representació  diplomàtica  y 
els  del  clero,  no  poden  justificarse,  si  son 

molt  crescuts,  mentres  el  país  no  pugui  sa- 
tisferlos  còmodament.  Per  aixó  creyém 
qu’Espanya,  ara  com  ara,  en  lo  tocant  a  re¬ 
lacions  exteriors,  fora  de  las  purament  mer¬ 
cantils,  hauria  de  procurar  abstenirse,  con- 
cretarse  a  una  actitut  modesta,  però  seria:  res 
d’embolicarse  ab  aliansas  que  forsosament 
han  de  resultarli  onerosas. 

Joseph  M.a  Rosich 


MEDITACIÓ  SOBRE  LA  MORT 


Al  amich  poeta  Xavier  Vitira 

Anima ,  en  el  revolt  més  ignorat 
del  camí  de  la  vida , 
la  Mort  espera. 

Anima,  si  deturas  el  combat 
que  a  tot’hora’t  crida, 
seràs  presonera. 

La  Mort  sembra  en  els  camps  una  llevor 

qu’es  groga  y  no  germina; 

la  imatje  de  la  Mort  sembra’l  dolor, 

y  la  imatje  divina 

d’un  sol  primaveral, 

ànima, ’t  deixa. 

Cada  gra  de  llevor  es  una  espina. 

Branda  la  Mort  sa  dalla  solemnial 
després,  y  ni  una  queixa 
fa  moure’l  teu  dalit... 

Prens  comiat  del  dolor 
que’t  feu  gaudir  la  Terral 
Vols  assolir  el  cel  indefinit 
y  n’esperas  no  més  un  lloch  petit. 

Anima,  {has  vist  en  somnis  l’altra  vida? 

Las  imatjes  nascudas  son  d’Aquesta. 

Fuges  de  la  tempesta 
y  oblidas  la  missió  que  va  crearte... 

No  ho  pensis  que  la  Mort  vindrà  a  besarte! 

{Sents,  ànima, ’l  caliu 
del  foch  de  Primavera 
qu’avansa  vers  l’Estiu? 


Guayta  al  cel  esclarissat 
y  gaudeix  de  sas  glorias.  {Passatjera 
me  dius  qu’es  en  el  món  la  Primavera? 

El  dolor  t’ha  corcat 
y  no  pensas  qu’encara  pots  ser  forta. 

La  llum  t’obre  la  porta 
del  temple  del  somriure. 

Anima  morta: 

{per  qué  no  aprens  a  viure? 

Després,  quí  sabl  Las  copas  escumosas 

temptan  als  Uabis.  Dolsament  las  rosas 

cauhen  encesas  d’ubriach;  si  cauhen 

las  cosas  vivas, 

sas  llevors  may  captivas 

s’alsaràn  al  nou  foch  d’un’altra  volta. 

La  Tardor  es  l’ensomni 
de  la  Terra  revolta... 

L’Hivern  es  el  descans.  Després,  la  joya 
novament  creuha’ls  fronts;  la  Mort  no  lliura; 
aprèn  a  concebir  el  goig  de  viure. 

Anima, ’t  crida’l  terrenal  festí 

ahont  l’Amor  hi  vessa 

la  escuma  de  sas  copas  inflamadas; 

oblida  que’l  destí 

mena  la  nau  que’t  porta 

y  ves  seguint  las  rojas  abrassadas... 

Si  t’espera  la  Mort, 

al  trobarthi  devant,  la  Mort  afronta, 

parteix  ab  el  coltell 

la  boyrosa  negror  del  seu  mantell, 

fes  un  bes  al  passat,  y  després,  fonte. 


{Per  qué  vas  ab  la  Mort,  si  tot  es  viu? 


Pere  Prat  Jabal·lí. 

Exposició  de  la  «Sociedad  Artística  y  Li¬ 
terària  » 

No  sé  pas  del  cert  d’ahónt  la  recordo 
aquesta  impressió  de  noy:  crech  que  dels  Es¬ 
tats  Units.  Era  un  circh  molt  gran,  ahont 
ensemps  s’hi  donavan  varis  espectacles.  En 
un  escenari  adequat  s’hi  escorrian  els  inci¬ 
dents  silenciosos  d’una  pantomima;  lliscava 
sobre  un  fil-ferro,  la  ombrella  a  la  mà, 
lleugera  volatinera;  sobre  un  cavall  que  vol¬ 
tava  la  pista  hi  feya  contorsions  la  clàssica 
damisela  de  vaporosas  faldillas;  una  parella 
de  temeraris  tantost  cap  per’  munt  com  cap 
per’  vall,  se  recargolavan  en  l’espay  sospesos 
d’un  doble  trapeci  giravoltador;  y  un  clown 
feya  burradas  corrent  d’una  banda  a  l’altra. 
Tot  alhora,  una  orquesta  esferehidora  feya 
de  subratllat  als  números ,  els  que,  un  cop 
finits,  feyan  plassa  a  altres:  al  jongleur ,  al 
desllorigat,  al  saltarí,  al  barrista,  al  gourmet 
d’estopa  inflamada,  etc..  etc...  La  sensació 
que  alló  va  produhirme  fou  de  neguit,  d’ansie¬ 
tat,  d’impaciencia;  després  seva  convertiren 
una  recansa  fonda,  la  recansa  que  segueix  al 
plaher  qu’ha  passat  a  frech  nostre  y  no  hem 
gaudit.  Tota  aquella  complicació  s’avenia 
molt  poch  ab  la  meva  ànima  de  noy,  desco¬ 
neixedora  de  la  necessitat  actual  d’especta¬ 
cles  de  cantitat  qu’esborrin  la  impressió  qu’en 
l’esperit  deixa  cotidianament  la  mala  calitat 
de  lo  que’ns  volta;  y  com  baylet  que,  abando¬ 
nat  en  una  pastisseria,  bada  sos  ulls  rodons 
esguardant  ansiosament  totas  las  platas,  y  a 
copia  d'esguardar  no  tasta  pas  cap  dols,  aixís 
sense  tastar  aquellas  emocions,  ni  corpen- 
drem  las  temeritats  que  tant  fan  fruhir  a  las 
ànimas  febles,  ni  admirar  boca-badat  l’habi¬ 
litat  ab  que  vasos,  ampollas  y  ganivets  de 
doble  fil  eran  recullits  després  d'haver  sigut 
llensats  al  ayre,  vaig  surtir  del  circh  verge  de 
tota  altra  emoció  que  la  produhida  per  un  en¬ 
farfegament,  y  per  una  no-satisfacció  de  de- 
sitj,  motivada  per  l’abundancia,  qu’es  tan 
mala  companya  com  la  mancansa. 

Aquesta  impressió  havia  de  recordàrmela 
l’entrar  l’altre  dia  a  ca’n  Parés  y  veure  aquell 
charivari  de  telas. 

Res  hi  hà  tan  individualista  com  l’Art;  es 
més:  res  hi  hà  com  l’Art  que  degui  esserho 
tant.  Si  l’Art  té  rahó  d’ésser,  es  precisament 
perque  ab  ell  s’exteriorisan  las  ànimas.  Aixis, 
donchs,  quan  vegéu  que’ls  artistas  se  sociali- 
san,  teniu  el  dret  de  pensar  que  la  seva  asso¬ 
ciació  té  per  objecte  fer  més  factible  la  llur 
finalitat,  may  convertir  la  societat  en  un  fi... 
Ah,  peró  tenir  el  dret,  no  vol  dir  que  no 
anéu  equivocats!  Se  pot  perdonar  a  un  ar¬ 
tista  la  exposició  d’un  conjunt  de  sas  obras, 
perque  si  bé  cada  una  d’ellas  tanca  una  emo¬ 
ció  diferenta,  estàn  subratlladas  pel  comú  de¬ 


nominador  de  sa  personalitat.  Peró  fer  en  nom 
del  Art  un  agombolament  d’impressions  di- 
ferentas,  de  diferent  denominador,  es  imper¬ 
donable.  Els  bazars  son  pràclichs  pera’ls 
que  van  de  viatje  y  volen  provehir  de  tot,  no 
pera’l  que  cerca’ls  objectes  mellors,quequan 
hi  son  en  un  bazar — que  may  hi  son — la  vista 
difícilment  els  troba. 

Ab  neguit  vaig  passejarme  per  la  sala  de 
ca’n  Parés,  quinas  parets  eran  cubertas  pels 
quadros  de  la  Asociación  Artística  y  Literaria 
de  Cataluna;  ab  recansa  vaig  surtirne,  re¬ 
cansa  doble  de  no  haver  tastat  cap  dols  y 
d’haverme  convensut  de  que  no  n’hi  havia.  Y 
en  mitj  de  tot,  potser  es  una  sort  aquell 
agombolament  que  impedeix  reconcentrarse 
en  unas  llàgrimas  eternas  exteriorisadas  ab 
aygua-ras,  0  en  unas  afeminacions  celestials 
carregadas  en  el  compte  corrent  del  bon  Sant 
Pere;  o  en  una  buydor  esparveradora  mani¬ 
festada  per  tots  els  procediments  que’l  ju¬ 
daisme  mercantilista  no  s’atreviria  a  reco¬ 
manar... 

En  Ricart  Urgell,  en  Galvey  y  en  Vila¬ 
llonga  logran  escaparse  del  naufragi  general 
en  algunas  de  sas  obras.  Es  una  senzilla  pre¬ 
sumpció  que  faig,  perque  jo  no  veig  possible 
sentir  cap  impressió  devant  d’un  quadret  de 
pam  amagat  vora’l  march  de  telas  d’alguns 
metres  de  dimensions  qu’estàn  demanant  a 
crits  un  banch  del  Passeig  de  Gracia 
per’aguantarshi.  Com  no  sé  veure  cóm  se  po¬ 
dria  justificar  que’ls  quadros  d’en  Vilallonga, 
delicats  y  sentits,  estiguin  espargits  per’quí  y 
per’llà,  al  costat  de  pinturas  llampantas  que 
semblan  fer  la  traveta  al  esguart  que  vers 
aquells  se  dirigeix. 

La  recansa  que’m  va  deixar  aquella  barri- 
ja-barreja  de  pseudo-impressions,  ve  com¬ 
pensada  per  una  consideració  que’m  vaig  fer: 
«Tot  deu  manifestarse.  De  tant  en  tant  ens 
alegran  las  manifestacions  de  lo  que  ve:  tam¬ 
bé  deuhen  alegrarnos  las  manifestacions  de 
lo  que  se'n  va ,  donchs  ens  donan  la  ocasió  de 
donar  l’adeusiau.  )) 

Pera  restar  tranquils  com  si  res  hagués 
passat,  donemlo.  Diguém:  Adeusiau! 

F.  Pujulà  y  Vallés 

POBRA  FLORISTA! 


CANSÓ  DE  CIUTAT 

El  pobre  pare  era  un  perdut, 
la  meva  mare  una  bagassa, 
y  a  mi  per  plassas  y  carrers 
me  senyala  ab  el  dit  tothóm  qui  passa. 

Soch  la  florista  del  jovent, 
vaig  per  cafés  y  per  teatres, 
sembrant  desitjós  pel  camí 
y  somrihent  als  uns  y  als  àtres. 

A  las  senyoras  dels  banquers, 
mal  se'm  trosseji’l  cor  d’enveja, 
tinch  d’abocalshi’l  meu  cistell 
mentre’l  marit  me  galanteja. 

El  pobre  pare  era  un  perdut, 
la  meva  mare  una  bagassa, 
y  a  mi  per  plassas  y  carrers 
me  senyala  ab  el  dit  tothóm  qui  passa. 

No  més  tenia  disset  anys 
que  comensava  a  ser  florista, 
y  va  robarme'ls  disset  anys 
un  calavera  curt  de  vista. 

Entre  dos  copas  de  xampany 
se  me’n  va  endur  la  flor  més  bella; 
després  »adeu>...  y  a  corre  món 
tot  malehint  la  meva  estrella. 

Me  van  robant  la  joventut 
y’m  robaran  tota  la  vida, 
y  vench  las  flors  per  desenganys 
desd’ aquella  hora  malehida. 

Quan  ne  veig  un  semblant  a  n’ell, 
els  ulls  me  ploran...  d’alegria, 
y,  tot  posantli  una  fló  al  trau, 
ab  quin  dalit  l’escanyaria! 


Pro  diuhen  ells  que  hi  he  nascut, 
y  un  vell  qu’es  metje  diu  qu’es  mal  de  rassa. 
Jo  rich,  ^veyéu?...  Donchs  estich  trista. 

Ell  era  un  monstre  curt  de  vista! 

El  pobre  pare  era  un  perdut, 
la  meva  mare  una  bagassa, 
y  a  mi  per  plassas  y  carrers 
me  senyala  ab  el  dit  tothóm  qui  passa. 

JOSEPH  LlEONART 


LA  VIUDA  POBRA 

Els  fills  demanan  pa 
y  a  casa  no  n’hi  hà. 

D’ensà  que  l’home  se  li  ha  mort, 
la  pobra  viuda  està  esverada: 
la  persegueix  la  Mala  Sort 
sens  darli  treva,  despiadada. 

Prou  que  trevalla  nit  y  dia 
per  treure’l  such  del  cap  dels  dits; 
mes,  es  en  va,  no  pot  fer  via. 

Son  els  jornals  tan  esquifits!... 

Fa  temps  que  un  vell  de  rostre  ardent 
y  de  butxaca  provehida 
li  va  oferir  un  passament 
pera  endolsir  sa  amarga  vida. 

La  pobra  viuda,  digna  y  forta, 
al  cap  del  vil  reboté  l’am. 

Després,  sentí  trucar  la  porta. 

Qui  demanava  era  la  Fam. 

Y  un  xich  avuy,  un  xich  demà, 
quedà  la  casa  desparada: 

tot  ho  va  vendre  o  empenyà 
pera  ompli’l  plat  de  la  maynada. 

Tot  ho  vengué  la  dona  ardida: 
tot,  per  lluytà  ab  la  Mala  Sort! 

Pro  la  maynada  de  nou  crida; 
de  nou  la  Fam  truca  y  més  fort. 

Y  ella  regira  al  entorn  seu 
y  sola’s  veu  y  sens  ajuda: 
cerca  una  eixida  ab  ansia  greu, 
y  el  seny  li  diu  qu’està  perduda 

Prou  que  trevalla  nit  y  dia, 
pro’l  guany  no  abasta  de  bon  tros. 

Y  enlloch  del  món  ningú  li  fia, 
y  no  li  resta  més  que’l  cos. 

Qui  sab  si  se’l  vendrà! 

Els  fills  demanan  pa, 
y  a  casa  no  n’hi  hà! 

Claudi  Mas  y  Jornet 

TEATRES 

La  casa  de  la  ditxa.  — Eridón  y  Amina 

La  quinta  sessió  que’ns  ha  donat  el  «Teatre 
íntim»  l’han  constituhida  tres  obretas  en  un 
acte. 

La  primera,  El  casament  per  (orsa  d’en 
Molière,  ja  era  coneguda  del  públich  per  ha- 
verse  representat  baix  la  direcció  del  mateix 
Gual  a  Novetats,  no  fa  pas  gayre  temps. 
Com  alashoras,  la  comedieta  del  gran  có- 
mich  francès  feu  riure  de  bon  grat  al  públich 
qu’admirà'l  seu  ingeni  y  la  excelent  presen¬ 
tació  de  l’obra.  Llàstima  que  també  ara  com 
alashoras,  la  execució  en  conjunt  no  resultés 
tan  perfecta  com  fora  de  desitjar. 

La  segona  es  un  quadret  original  d’en 
Benavente,  traduhit  pel  mateix  Gual,  titulat 
La  casa  de  la  ditxa.  Més  que  un  quadro  dra- 
màtich,  l’obra  del  conegut  autor  castellà  es 
el  bocet  d’un  drama.  Seguint  els  procedi¬ 
ments  d’alguns  autors  francesos  moderns 
que  sembla  han  format  una  petita  escola, 
l’autor  tracta  d’impressionarnos  presentant 
un  d’aquells  contrasts  violents  qu’ofereix  la 
vida  actual  aparentment  tranquila,  però  en 
el  fons  febrosa  y  agitada.  La  casa  de  la  ditxa 
es  una  llar  en  que  l’amor,  la  pau  y  la  felici¬ 
tat  sembla  que  hi  hagin  fet  son  niu;  tothóm 
admira  y  fins  enveja  tanta  felicitat;  peró,  de 
prompte,  apareix  la  justícia  que  ve  a  empre¬ 
sonar  al  pare,  acusat  de  moneder  fals,  y  cau 
el  teló  tallant  els  comentaris  dels  vehins, 
que’s  ían  creus  del  petit  drama. 

Com  se  veu,  la  intenció  d’en  Benavente  es 
produhir  en  l’auditori  una  impressió  de  te¬ 
rror  per  medi  del  contrast,  pintant  primer 
un  medi  tranquil,  que  després  se  transforma 
sobtadament. 

Jo  que  crech  qu’en  el  teatre  tots  els  proce¬ 
diments  son  bons  si’s  logra  produhir  la  emo¬ 
ció  dramàtica,  aplaudiria’l  quadret  d’en  Be¬ 
navente  si  en  realitat  logrés  aquest  resultat, 
com  va  lograrlo  per  exemple  l’autor  de  Al  te¬ 
lefono,  que  va  donarnos  en  Zacconi  a  Nove¬ 
tats  y  de  que  vaig  ocuparme  oportunament. 
En  Benavente  no  ho  ha  lograt,  primerament 


per  falta  de  color  y  fins  de  veritat  en  el  qua¬ 
dro  de  familia  que  pinta,  y  segonament  per 
la  vulgaritat  del  final.  La  sobrietat  es  una 
gran  cosa,  y’l  fugir  dels  efectes  escénichs 
també;  peró  si’l  drama  no  resulta  prou  inte¬ 
ressant  y  original,  l’efecte  que  produheix  es 
de  indiferència,  qu’es  el  que  causà  en  el  pú¬ 
blich  l’obra  d’en  Benavente. 

La  tercera  del  programa  consistia  en  una 
pastoral  d’en  Goethe,  magistralment  tra- 
duhida  en  versos  catalans  per  en  Joan  Ma- 
ragall.  La  exquisida  poesia  y  la  delicadesa 
de  sentiment  qu’adornan  l’original  y  que  tan 
bé  ha  sabut  conservar  el  traductor,  la 
magnifica  decoració  d’en  Maurici  Vilomara, 
que  junt'  ab  els  trajos  y  demés  detalls  de 
presentació  escènica  tant  s’avenia  ab  l’idili 
imaginat,  la  llum  esplèndida  y’is  sons  llun¬ 
yans  de  la  festa  pastoril  que  de  tant  en  tant 
se  sentian,  tot  contribuhia  a  fernos  somniar 
placévolament  y  a  enternirnos  ab  las  amore- 
tas,  recriminacions  y  dolsas  queixas  d’aquells 
pastors  d’ànima  senzilla  y  tendra,  sens  dubte 
habitants  d’aquella  Arcadia  que  tan  bé  sent 
el  poeta  alemany. 

L’efecte  plàstich,  al  descorres  la  cortina, 
fou  prodigiós.  Semblava  un  d’aquells  tapis¬ 
sos  antichs  tan  fins  y  poétichs  qu’admirém 
en  els  museus,  peró  ab  més  llum,  ab  més 
color  y  ab  més  vida.  En  Vilomara  en  primer 
lloch  mereix  un  entusiasta  aplauso  per  la 
decoració,  y  en  Gual  per  la  direcció  escèni¬ 
ca,  que  resultà  perfecta. 

De  la  traducció  d’en  Maragall,  ab  dir  que 
no  semblava  traducció  sinó  original,  ja  està 
dit  ,t 0 1 .  Las  senyoretas  Ferrer  y  Cazorla,  y’is 
senyors  Cunill  y  Gatuellas,  digueren  ab  molt 
sentiment  els  seus  papers  y  contribuhiren  al 
bon  efecte  del  conjunt,  que  com  he  dit  resul¬ 
tà  armónich. 


LE  MASQUE 

Depuis  longtemps  ma  lyre  est  lasse  et  monocorde; 
je  l’avais  délaissée  au  point  de  l’oublier, 
mes  l’angoisse  en  mon  coeur  a  su  la  réveiller: 

au  rythme  de  détresse  il  faut  qu’elle  s’accorde. 

0 

Avec  les  ans  les  lourds  soucis,  telle  une  horde, 
m’assaillent  sans  répit,  à  me  faire  crien 
seul  le  rève  permet  de  se  réfugier 
dans  l’oasis  oü  règne  la  miséricorde. 


N’empéchons  pas  nos  pleurs,  mais  pleurons  en  secret: 
l’homme  est  féroce  à  qui  se  révèle  inquiet, 
le  monde  sans  pitié  pour  les  larmes  sincères; 

l’hypocrite  civilité  ne  conçoit  point 

qu’on  ose  dire  encor  sa  peine  et  ses  chimères: 

c’est  pourquoi  les  chanteurs  s’en  vont,  montrant  le 

[poing! 


Paul-Armand  Hirsch. 

ÍNTIMA 

T’he  somniat.  Hermós  somni,  aymada 
anyorada,  pera  contàrtel  a  frech  de  llabi  — 

Pr  i  merament  m’han  atormentat  en  mon 
somni,  en  indescriptible  confusió,  recorts 
foscos,  evocadors  de  fets  alegres  y  tristos  d’un 
temps  passat  qu’he  mitj  reviscut  en  pesada 
visió.  Entre  boyras  he  vist  las  imatjes  vi- 
ventas  de  tots  aquells  sers  a  qui  per  compas¬ 
sió  fingia  estimar,  tot  aborrintlos.  Si’ls  ha¬ 
guessis  vist!...  Tots  junts,  agenollats,  lle- 
pantme’ls  peus,  fent  mil  gestos  ab  sos  brassos 
y  ab  tot  son  cos,  gemegant  adolorits  ab  ge- 
mech  esglayador,  s’acusavan  hipòcrita  y  co- 
bardament,  y’s  declaravan  butxints  traidors, 
peró  inconscients,  empenediís...  [M’implora- 
van  perdó,  ara  que  ja  es  tart,  pel  màl  que’m 
feren...  Cóm  he  gosat!...  Necessitava  venjar- 
me,  y  he  escupit  en  sas  caras  tot  el  fàstich 
que  m’inspiran,  com  pus  de  la  ferida  incura¬ 
ble  que  m’inferiren  al  cor. 

Mas  riallas,  qu’eran  fortas,  aumentavan  el 
seu  dolor.  Delirants,  folls,  rastrejant  y  cara- 
golantse  com  serps  feridas,  aixordantme  ab 
son  crit  seguit  y  ploraner,  m’han  fet  llàsti¬ 
ma,  m’han  vensut...  y’is  he  perdonat.  Alla- 
vors,  quina  desfeta!  El  dolor  s’ha  tornat  ale¬ 
gria  esbojarrada.  Com  esclaus  que’ls  desi  1  i u- 
ran,  0  com  famolenchs  que’s  sacian,  s’han 
aixecat  de  sa  postració  humilianta.  Ab  sos 
llabis  aixuts  e  impurs,  d’alé  pudent,  han  vol¬ 
gut  besarme  las  mans,  qu’he  aixecadas  ràpit 
pera  lliurarlas  de  tal  inmondicia,  al  ensemps 
que’ls  he  senyalat  el  camí  per  hont  devian 
seguir...  Y  l’han  emprés,  avergonyits  els  uns 
pels  altres ,  empenyentse  y  atropellantse  com 
estol  descompost  de  guerrers  vensuts,  y  des¬ 
apareixent  com  las  ombras  al  ésser  persegui- 
das  per  la  llum. 

Y  eran  lluny,  lluny,  y  encara  xiulava  en 
mas  orellas  aquell  gemech  esglayador,  de  to 
llastimós,  de  plor  sense  llàgrimas  y  sense 
consol... 


Esclau  de  tranquila  obsessió,  sobtada¬ 
ment  he  sentit  en  mon  coll  la  frescor  d’una 
carn  viva,  que  dolsament  me  lligava:  eran 
tos  brassos,  que  m’abrassavan  placévols.  En 
ma  boca  he  sentit  una  tebior  consoladora:  la 
dels  teus  llabis  ardents  y  generosos,  que’m 
besavan.  Els  meus  ulls  s’han  extasiat  en  una 


llum  infinita,  de  divinals  resplandors:  la  dels 
teus  ulls,  qu’ab  amor  y  joya’m  miravan  fit 
a  fit... 

Viviam  tots  dos  sols,  lluny  de  tot  y  de 
tothom,  sens  altre  amor,  sens  altra  amistat: 
per’xó  eram  felissos.  El  màgich  misteri  del 
somni  feya  corre’l  temps  depressa,  acostant- 
nos  al  dia  més  sublim  de  la  vida  dels  que 
s’estiman.  Ja  feya  temps  qu’eras  meva,  y  or¬ 
gullosa  portavas  en  tas  entranyas  el  fruyt 
primer  de  nostre  amor.  El  nostre  goig  era 
inmens,  donchs  el  fill  que  tindriam  era  fill 
del  amor,  no  de  la  luxuria  delirant,  com  tants 
n'hi  hà.  Esperant  el  sublim  moment  parla- 
vam  d’ell,  y’ns  havíam  dit  unas  cosas  tan 
grans,  que  sols  somniant  se  poden  dir...  Y 
quan  més  gosavam,  el  plor  suau  d’un  nin 
hermós  com  un  àngel  m’ha  despertat. 

Quin  despertar,  m’aymia!  Lluny  de  tu, 
sense  fill,  aborrintho  tot  y  a  tothom,  orfe 
d’ilusions  y  esperansasl... 

Sol  en  ma  cambra,  estoig  de  tristos  re¬ 
corts  d’un  passat  alegre,  he  refet  tot  el  som¬ 
ni,  y  he  tornat  a  sentir  el  plor  suau  que 
m’havía  despertat.  Mes  no  era’l  plor  de  cap 
nin:  era’l  plor  del  meu  cor  que’t  desitja,  her¬ 
mós  somni,  aymada  anyorada,  pera  contàr¬ 
tel  a  frech  de  llabi. 

Enrich  Rafel  y  Surell 


NOTAS  BIBLIOGRÀFICAS 

Del  llibre  Amors  y  Amoretas  de  l’Enrich  de 
Fuentes,  podriam  escriure,  si  fa  0  no  fa,  lo 
qu’escriguerem  de  son  anterior  llibre,  Aplech. 
Distints,  naturalment,  els  assumptos  dels 
quadrets  que  constituheixen  abdós  llibres, 
tenen  per  1  las,  llas  ben  estret  per  cert,  l’in¬ 
variable  sentimentalisme  del  autor,  puig  en 
Fuentes  es  sempre’l  mateix,  el  psicólech  de 
las  petitas  passions,  l’artista  dels  petits  dra- 
mas.  En  Amors y  Amoretas  poden  apreciarshi 
las  caracteristicas  qualitats  literarias  d’en 
F’uentes,  qualitats  per’xó  que  no  hi  resplan- 
deixen  com  en  sas  altras  obras.  El  llibre 
aquest  resulta  inferior  als  demés  llibres  d’en 
Fuentes,  Prosa ,  Estudis  y  Aplech.  Sense 
creure  en  decadencias  prematuras,  ens  sem¬ 
bla  més  aviat  que  Amors  y  Amoretas  es  una 
recopilació  d’articles  y  quadrets  qu’en  Fuen¬ 
tes  rebutjà  al  fer  la  tria  pera  sas  primeras 
obras  y  que  ara  ha  aprofitat  pera  publicar  la 
quarta.  En  bé  del  distingit  prosista  desitjém 
no  errarnos. 

Ab  tot,  en  mitj  del  excés  de  psicologia  fe¬ 
menina  qu’omplena’l  llibre,  en  mitj  dels 
eterns  y  petits  dramets  que  tant  enamoran  a 
en  Fuentes  ab  llurs  sentimentalismes  y  llà- 
grimas,  ressonan  algunas  notas  fortas  y  enér- 
gicas:  la  prosa  d’en  Fuentes  sembla  alasho- 
ras  rebre  una  alenada  de  vida,  la  psicologia 
esdevé  color,  l’anàlisis  subtil  se  transforma 
en  acció  y  moviment.  Aixis,  voltada  de  bells 
colors,  ens  presenta  en  Fuentes  la  original 
figura  del  dimoni ,  héroe  del  quadret  del  ma¬ 
teix  títul,  revestit  de  certa  grandesa  poemà- 
tica,  que’l  distingueix  dels  demés  quadrets 
del  llibre.  Y  d'aquests  devém  elogiar  ( per- 
que’l  sentimentalisme  es  de  debò),  Recort , 
Moneders  falsos ,  La  més  maca ,  etc. 

El  llibre  té,  donchs,  algunas  notas  interes¬ 
sants,  y  sense  que  s’hi  trobi  un  sol  conte 
comparable  a  La  Forastera ,  la  obreta  mestra 
d’en  Fuentes  y  un  dels  contes  més  originals 
y  bells  de  la  literatura  catalana,  deu  recoma- 
narse  a  tots  aquells  qu’estudian  seriosament 
l’avens  de  nostras  lletras. 


Mossèn  Antón  Navarro,  autor  del  llibre  de 
versos  Pirinenques ,  es  un  poeta  de  la  escola 
verdagueriana.  No  té,  naturalment,  el  geni 
del  gran  autor  de  L' Atlàntida  (de  mossèn 
Cinto  solzament  n’hi  ha  hagut  un)  peró  es 
un  correcte  poeta  que  no  careix  d’imaginació 
y  qual  llenguatje  es  expressiu  y  bell. 

Del  Pirineu,  com  altres  poetas  catalans 
(Maragall,  Massó,  etc)  mossèn  Navarro  n’es 
un  admirador  entusiasta:  els  arbres,  els  xa- 
ragalls,  las  cascatas  y  las  flors  d’aquellas 
montanyas  li  donan  hermosíssims  temas. 
Donada  la  grandiositat  y  poesia  dels  temas 
y’l  bon  gust  y  talent  de  mossèn  Navarro, 
iqué  té  d’extrany  el  valor  de  quasi  tots  els 
seus  versos? 

Pera  que’l  lector  judiqui,  copiarém,  com 
a  exemple,  la  poesia  que  porta  per  titul  Els 
Estanys: 

Perque  fossen  miralls  de  les  estrelles 
los  posà  en  les  montanyes  l’Infinit; 
son  de  la  terra  virginals  parpelles 
pera  gosar  del  cel  les  maravelles 
en  l’ombra  de  la  nit. 

Semblan  petites  mars  de  fosa  plata, 
mes  quan  les  besa’l  sol  ho  son  de  mel; 
de  son  sí  melodiós  naix  la  cascata 
com  arpa  de  cristall  qn’en  sons  esclata 
tot  rodolant  del  cel. 

Al  pas  del  vent  ses  ones  van  y  venen, 
cobrint  d’escumes  los  propers  afraus, 
com  blanques  fades  que  sos  vels  estenen 
y  en  dances  misterioses  se  destrenen 
en  torn  dels  lliris  blaus. 

Los  telis  florits  hi  abocan  ses  corones 
vessanthi  ab  pluja  dolça  torrents  d’or, 
com  estels  d’ubriacades  papellones 
que  anessen  a  cercar  entre  ses  ones 
lo  néctar  del  amor. 

Sota’l  verdós  fullam  de  ses  falgueres 


lo  moixó  de  la  neu  llança  sos  planys 
entre’l  gotim  que  ploran  les  geleres... 

Son  les  notes  primeres 
qu’al  deixondirse  cantan  els  estanys. 

El  distingit  gramàtich  en  Pompeu  Fabra 
ha  publicat  un  tractat  d 'Ortografia  Catalana, 
obreta  didàctica  en  la  qual  (son  paraulas  del 
autor)  no’s  fa  la  exposició  y  defensa  d’un  sis¬ 
tema  ortogràfich  determinat,  sinó  que  s’hi 
explica  la  ortografia  usual. 

Recomaném  al  lector  el  notable  trevall  de 
vulgarisació  ortogràfica  escrit  per  en  Pom¬ 
peu  Fabra,  d’utilitat  innegable  pera’ls  que 
vulguin  estudiar,  com  cal,  l’idioma  català. 


ORFEÓ  CATALÀ 

L’anterior  diumenge  donà  l’Orfeó  Català 
un  concert  (en  el  teatre  Onofri)  en  obsequi 
als  seus  socis  protectors,  prenenthi  part  las 
tres  seccions  de  senyoretas,  homes  y  noys, 
baix  la  direcció  del  mestre  Lluís  Millet  y  ab 
la  cooperació  de  la  professora  senyora 
Wehrle  y  dels  sub-director  y  professors  se¬ 
nyors  Comella,  Salvat  y  Pujol.  Se  cantaren 
las  següents  composicions:  Lo  Cant  de  la  Se¬ 
nyera,  Millet;  La  filla  del  marxant,  Vives; 
La  Pastoreta ,  Vives;  Don  Joan  y  Don  Ramón , 
Pedrell;  Oh,  quin  bon  ecot,  Rolland  de 
Lassus;  Divendres  Sant,  Nicolau;  De  bon 
mati,  Clavé;  Lo  Somni  de  Gentil,  Gibert; 
Catalonia,  Garcia  Robles;  Los  Segadors, 
Millet. 

No  parlarém  de  las  pessas,  ja  conegudas  de 
nostre  públich,  fent  constar  tan  sols  que 
l’Orfeó  las  cantà  com  sempre,  es  dir,  d’una 
manera  admirable,  ab  gran  expressió,  senti¬ 
ment  y  justesa,  essent  en  totas  ellas  ovacio¬ 
nat  ab  gran  entusiasme. 

Lo  Somni  de  Gentil  (una  de  las  obras  no- 
vas)  es  una  delicada  pàgina  vocal,  .qu’en 
Gibert  ha  escrit  inspirantse  en  un  dels  més 
bells  passatjes  del  poema  Canigó.  La  tasca 
del  músich  resulta  dificil  (digna  de  Wagner, 
de  Gluck  y  de  Berlioz),  puig  ha  de  reprodu- 
hir  no  tan  sols  la  bellesa  dels  versos  verda- 
guerians,  sinó  la  intensa  poesia  del  medi 
ambient  creat  pel  poeta.  S’ha  de  confessar 
qu’en  Gibert  ha  tractat  de  reflexar  ab  la  mú¬ 
sica  (y  ho  ha  conseguit  devegadas)  els  dife¬ 
rents  matisos  poétichs  que  van  apareixent  en 

els  versos  de  mossèn  Cinto,  peró  son  chor 
(que  per  cert  fou  molt  ben  interpretat  per  las 
senyoretas  del  Orfeó)  no  traduheix  del  tot 
bé’l  profond  y  misteriós  encis  qu'envolta  la 
acció  poètica.  En  Gibert  fou  molt  aplaudit  y 
cridat  a  las  taulas. 

L’altra  obra  nova,  la  trilogia  choral  Cata- 
lotiia ,  deguda  a  en  R.  Picó  y  Campamar  y  al 
mestre  Garcia  Robles,  es  un  magnifich  poe¬ 
ma  musical,  de  gran  brahó  y  majestuosas 
formas.  No’s  pot,  ab  una  sola  audició,  do- 
narne  un  judici  complert;  peró’s  pot  assegu¬ 
rar  qujen  Garcia  Robles  s’hi  presenta  com  a 
técnich  distingit  y  al  ensemps  com  a  músich 
que  sent  las  impressions  artisticas  que  no 
tothom  es  cridat  a  sentir. 

El  públich  ovacionà  al  autor,  al  mestre  Mi- 
llet  y  al  «Orfeó»,  acabant  el  concert  ab 
l’himne  patriótich  Els  Segadors,  que  fou  es¬ 
coltat  a  peu  dret  per  tothom. 

G.  Z. 


ANYORANSA 

Al  despertar  avuy  a  matinada 
lo  sol  prou  t’ha  buscat: 
prou  t’ha  buscat  per  tot  oh!  ma  estimada, 
peró  en  lloch  t’ha  trobatl 
A  travers  de  la  closa  persiana 
los  primers  raig  de  foch 
s'han  filtrat  atrevits  com  dits  de  grana.. 
No  t‘ha  trobat  en  lloch. 


Apeles  Mestbes. 

Totes  foscuria  y  tristor  d’ensà  que  la  teva 
imatje,  que  avans  m’era  grat  contemplar  ab 
goig  inmens,  ha  desaparegut  sobtadament, 
deixant  la  meva  ànima  embolcallada  per 
melangiosas  ombras  vagarosas  al  meu  en¬ 
torn  y  com  perdudas  en  l’etern  infinit. 

Las  més  negras  tenebras  se  gronxan  pel 
carrer  ahont  crech  viure,  donant  naixensa  a 
una  fredor  que  glassa  y  fa  estremir  d’angoi- 
xa’l  meu  cor. 

Quàntas  voltas,  avans,  un  impuls  irresis¬ 
tible  m’atreya  vers  el  balcó,  pera  desd’alli 
esguardar  ab  fixesa,  en  amorosa  contempla¬ 
ció,  ja’l  bellugueig  dels  teus  ditets  de  rosa 
sostenint  un  ganxet  que  seguidament  estira¬ 
va  y  nuava  el  blanch  teixit  de  finas  mallas, 
sense  forma  definida  en  aquells  instants,  ja 
el  va-y-vé  acompassat  de  l’agulla  que  feria 
sense  culpa!...  Y  allavors,  en  un  moment  de 
repòs,  y  com  endevinant  l’atrevida  observa¬ 
ció  de  qu’eras  objecte,  aixecavas  tos  hermo- 
sqs  ulls  de  color  de  cel,  que’s  trobavan  ab 


el  meus.  Y  m’enviavas  carinyós  deuvosguart 
y  delitós  somris,  omplenantme  de  plaher  y 
ditxa  sens  fi!... 

Y  quàntas  voltas,  ara,  he  mirat  vers  aquell 
indret,  creyent  veure  la  resplandor  suau  y 
atractivola  de  la  teva  imatje...  mes,  en  lloch 
de  raigs  de  llum  esplendents,  he  vist  la  ne¬ 
gror  de  las  nits  boyrosas  y  sense  lluna;  en 
lloch  dels  hermosos  matisos  d’una  flor  bos¬ 
cana,  sols  he  vist  unas  persianas  closas  y 
polsosas  que  may  s’obrian,  ab  l’aspecte  d’an- 
tich  palau  abandonat,  y  uns  retalls  blanchs 
empresonats  en  el  ferros  de  la  barana  ahont 
a  estonas  alegrement  te  recolzavas...  En 
lloch  de  la  remor  de  la  vida,  potent  y  vigoro¬ 
sa,  el  silenci  del  sepulcre,  la  quietut  dels 
fossars... 

En  mitj  de  las  negrors  que’m  rodejan, 
aquellas  senyals  blancas,  fals  e  impropi  sím¬ 
bol  de  la  buydor  y  del  abandó,  m’enlluher- 
nan  y’m  fereixen  el  cor...  ,;Per  què  no  es 
el  fatidich  color  negre’l  d’aquells  signes 
de  dol,  com  aixis  s’acostuma  quan  se  sufreix 
dolorosa  pèrdua?  Que  tristos  restan  ara 
aquells  barrots  de  ferro  sense  las  caricias 
d’un  àngel  de  bondat  y  de  candidesa!... 

Ja  may  més  r he  guaytat  pel  meu  balcó; 
mos  ulls  no  miran  ja  vers  aquellas  persianas 
grisas  ysolitarias,  que  ploran  silenciosament 
al  trobarse  a  mancar  tan  benvolgut  tresor. 
Un  sentiment  dolorós  s’entortolliga  per  la 
meva  ànima  d’ensà  que  la  teva  radiant  pre¬ 
sencia  ha  deixat  d’adornar  joyosament  aquell 
lloch,  en  altre  temps  tan  preferit  d’esguar- 
darlo  ab  intensa  passió.  Mos-  parpres  s’hu- 
mifejan  sense  darmen  compte,  una  sensació 
d’angoixa  y  d’ombra  misteriosa  embolcalla’l 
meu  cor...  me  trobo  sol,  me  falta  quelcom 
que’m  feya  viure...  es  l’anyoransa  que’m  té 
corprès  del  tot  y  que,  arrelantse  ab  constant 
pessigolleig  en  el  fons  de  mon  sér,  fa  creixer 
d’una  manera  intensa’l  purissim  amor  que 
per  tu  atresora  mon  cor... 

Has  dirigit  tos  passos  vers  un’altra  maysó, 
allunyante  d’un  cor  que  batega  al  impuls  de 
la  més  sublim  de  las  passions...  mes  si  lluny 
de  mos  ulls  restas  tu,  estimada  meva,  ben 
aprop  del  cor  permaneix  la  teva  imatje  que 
al  vibrant  escalf  de  son  grat  recort,  intenta 
vence  la  fredor  de  neu  eixida  en  mitj  de  l’au- 
sencia  del  sér  a  qui  s’estima...  y  que  perse- 
guintme  arreu  y  consolant  ab  dolcesa  mon 

esperit  de  l’anyorans  que’l  domina,  el  con¬ 
forta  al  ensemps  ab  tendra  espera,  en  mitj 
del  dolor  y  de  la  melangia  que  l'encadenan. .. 

Luis  Solé  y  Mitjans. 


NOVAS 

Avuy  comensém  en  nostre  folleti  la  publica¬ 
ció  d’una  nova  y  notable  obra,  o  sia  del 
aplech  de  poesías  titulat  Les  Disperses ,  del 
eminent  poeta  en  Joan  Maragall 

També  ab  aquest  número  acompanyém  el 
prospecte  de  Joventut  pera’l  pròxim  any 
1904. 


El  diumenge  a  la  tarda  en  el  «Centre  Ca¬ 
talà»  de  Sabadell  va  eelebrarse  la  sessió 
inaugural  del  present  curs,  ab  assistència 
dels  representants  de  varias  societats  de  Sa¬ 
badell  y  d’altras  de  tot  Catalunya  de  caràcter 
autonomista.  La  sessió  havia  despertat  gran- 
dissim  interès  per  haverse  de  tractar  en  ella’l 
tema  «El  Catalanisme  y  la  qüestió  social». 

L’acte  fou  presidit  pel  senyor  Campmany, 
vispresident  de  la  Unió  Catalanista ,  en  subs¬ 
titució  del  president  senyor  Marti  y  Julià, 
que's  vegé  privat  d’assistirhi  per  dolorosas 
causas  que  aquests  dias  el  retenen  en  sa 
llar. 

Obert  l’acte  pel  senyor  Campmany,  s’ai- 
xeci’l  senyor  Casals  y  donà  lectura  al  trevall 
que  baix  l’esmentat  titul  de  «El  Catalanisme 
y  la  qüestió  social»  havia  escrit,  fixantse  en 
el  caràcter  alarmant  que  la  qüestió  social  va 
prenent  en  l’actualitat,  y  remarcant  la  neces¬ 
sitat  de  ben  encaminar  la  evolució  que’s  ma¬ 
nifesta,  conduhint  degudament  l’acció  social 
ensemps  que  la  econòmica.  Per  lo  que  toca 
a  Catalunya,  nostra  societat  deu  purgarse 
avans  que  tot  d’influhencias  exóticas  que  la 
desnaturalisan,  y  aixó  deu  lograrho’l  Catala¬ 
nisme,  que  s’inspira  en  la  democràcia  y  se¬ 
gueix  el  progrés  modern.  Cal  portar  a  la 
pràctica  las  aspiracions  dels  obrers  en  lo 
molt  que  tenen  de  justas.  S'ha  de  tenir  en 
compte  que  l’home  es  per  naturalesa  social. 
Sos  afectes  estàn  reconcentrats  en  la  família, 
d'aquesta  passan  al  municipi,  després  a  la 
comarca,  després  a  la  regió  y  en  fi  a  tota 
la  humanitat,  ja  més  debilitats.  Aquest  gran 
conjunt  de  relacions  entre’ls  individuus, 
origina  forsosament  drets  y  devers,  y  lo 
que  falta  es  trobar  entre  aquests  devers  y 
aquests  drets  el  just  medi,  a  fi  de  que  l’ac¬ 
ció  social  no  perjudiqui  a  la  privada,  ni 
aquesta  a  aquella. 

Estudià’l  disertant  els  diversos  aspectes  de 
la  qüestió  social  en  totas  las  épocas,  fixantse 
en  la  romana,  en  que’s  solucionà’l  problema 
agrari  combatent  el  pauperisme  y  repartint 


terrenos  del  erari,  d’acort  ab  el  dret  consue¬ 
tudinari  que’s  fundava  en  un  gran  altruisme, 
establintse  aixis  corrents  d’amor  entre  amos 
y  trevalladors.  Se  fixà  en  el  feudalisme,  qu’en 
son  fons  contenia  un  gran  respecte  al  indivi- 
duu  y  que  per  lo  mateix,  quan  degenerà, 
no  tingué  en  nostra  terra  un  caràcter  tan  vio¬ 
lent  com  en  altres  punts,  donchs  Catalunya 
ha  sigut  sempre,  al  ensemps  qu’eminentment 
individualista,  profondament  democràtica. 

Estudià  després  la  organisació  gremial  de 
Catalunya  en  la  Edat  Mitja,  posant  de  relleu 
las  corals  relacions  que  hi  havia  entr'e  amos, 
trevalladors  y  aprenents,  que  tots  plegats 
formavan  una  familia  democràtica  ajuntada 
per  l’amor,  y  per  lo  tant,  tan  fortaque  podia 
prevenir  y  resistir  ab  ventatja’ls  abusos  de  la 
noblesa  y  del  rey. 

Ahont  més  s’extengué  ’l  disertant  fou  en 
l’estudi  de  la  qüestió  social  en  nostres  días, 
econòmica,  jurídica  y  politicament,  conside¬ 
rant  un  dret  natural  la  propietat,  remarcant 
que’l  trevall  ha  d’ésser  proporcionat  al  i ndi— 
viduu  y  mostrantse  partidari  del  preu  fet  y 
participació  en  els  beneficis,  a  fi  de  que’ls 
interessos  d’obrers  y  amos  estiguin  en  armo- 
nia,  y  s’estableixin  una  vera  estabilitat  y  una 
vera  solidaritat  basadas  en  el  més  perfecte 
individualisme.  Se  dolgué  del  egoisme  de 
aquells  amos  que  a  aixó  s’oposan,  y  de  la  des¬ 
viació  dels  obrers  que  sovint  demanan  impos¬ 
sibles,  malmenats  per  las  prédicas  de  gent 
extranya,  aqueixa  gent  que  son  els  qu’han 
enverinat  a  Catalunya  la  qüestió  social  pro¬ 
movent  l’actual  tivantor  entre  patronsy  obrers 
y  desnaturalisant  nostre  caràcter.  Per  aixó 
digué  que  políticament  podia  ajudarse  a  la 
solució  del  problema  concedint  l’autonomia, 
donchs  ab  ella,  cada  regió’s  governaria 
d’acort  ab  son  caràcter  y  naturalesa,  satis- 
fent  sas  necessitats.  En  aquest  punt  esmentà 
las  democràticas  reformas  que’l  Catalanisme 
té  en  sas  Bases,  com  son  servey  militar  vo¬ 
luntari,  supressió  de  consums  e  implantació 
de  la  contribució  progressiva  sobre  la  renda. 
Acabà  recomanant  la  fermesa  en  nostres 
ideals,  que’ns  sustrauràn  a  la  influhencia  de 
la  gent  extranya  que’ns  ha  pres  lo  nostre. 

El  senyor  Campmany  glosà  y  resumi  bri¬ 
llantment  lo  dit  pel  senyor  Casals,  y  donà 
per  obert  el  present  curs. 

El  senyor  Casals  fou  aplaudidissim  per 
.son  notable  trevall,  com  també’l  senyor 
Campmany  per  las  paraulas  que  pronuncià. 
Al  acte  hi  havia  assistit  gran  gentada,  que 
omplia’l  local  per  complert. 


La  comissió  organisadora  de  l’«Associació 
de  Lectura  Catalana»  ens  ha  enviat  unas 
notas  explicativas  de  las  ideas  que  dita  co- 
lectivitat  se  proposa  desenrotllar  una  volta 
constituhida. 

Sos  objectes  son:  vulgarisació  y  difusió  de 
la  literatura  y  la  poesia  catalanas  entre  totas 
las  classes  socials,  y  molt  més  particular¬ 
ment  entre  las  obreras;  creació  d’una  biblio¬ 
teca  pública  genuinament  catalana,  oberta  a 
totas  horas  del  dia  y  algunas  de  la  nit;  y  or- 
ganisació  de  càtedras  especials  públicas  y 
gratuhitas  de  literatura  catalana. 

Aixis  se  proposa  dita  entitat  cultivar  l’es¬ 
perit  de  las  massas  qu’encegadas  per  las  pré- 
dicasd’exótichspoliticayres  restan  allunyadas 
encara,  eu  sa  majoria,  del  clar  coneixement 
de  nostras  benfactoras  ideas  autonomistas, 
no  per  conscient  repugnància  a  aquests 
ideals,  sino  per  desconeixe  en  absolut  nos¬ 
tras  doctrinas.  No  veqen  a  nostras  associa¬ 
cions,  no  llegeixen  nostra  prempsa,  a  nostres 
meetings  y  festas  n’hi  acudeixen  pochs,  y 
aquets  pochs  estan  previnguts  y  rezelosos,  y 
en  els  més  enlayrats  y  lliberals  conceptes  de 
nostres  oradors  hi  creuhen  endevinar  foscos 
paranys  a  llur  llibertat.  Del  moviment  au¬ 
tonomista  no’n  saben  més  que  lo  que’ls  hi 
fan  saber  sos  capitosts  ab  esperit  ben  parcial 
y  ben  migrat,  perque  es  ben  interessat . 

L’«Associació  de  Lectura  Catalana»  se  se¬ 
nyala  una  missió  semblant  a  la  dels  nostres 
orfeons,  ab  els  que  té  molta  analogia,  donchs 
seproposafer  adeptes  suauy  pacíficament, per 
medi  del  sentiment,  persuadida  de  que  tants 
partidaris  poden  ferse  ab  un  bon  meeting  de 
propaganda  nacionalista  com  ab  un  concert 
popular  y  ab  la  pacienta  lectura  de  nostres 
escriptors  y  poetas.  El  reglament  de  YArlis- 
tich  Reading  Assotiation  inglesa,  sembla  ins¬ 
pirat  en  el  del  nostre  Orfeó  Català,  o  al 
revés. 

Per  altra  part,  aqui  que  no’s  compran  lli¬ 
bres  son  indispensables  las  bibliotecas  si’s 
vol  sustraure  al  obrer  a  las  mesquinesas  del 
odi  sectari  que  troba  en  els  periódichs  que 
llegeix,  rublerts  de  crímenes  del  dia ,  de  poli- 
tiquerias  xorcas  o  pornografias  fastigosas. 
Per  aixó  molta  part  del  poble  no  pensa  per 
compte  propi,  y  necessita  sempre  redemptors 
que  comerciegin  ab  la  seva  ignorància. 

A  extirpar  aquests  mals  es  a  lo  que  aspira 
l’«Associació  de  Lectura  Catalana»,  y  no  po- 
dém  menys  de  fernos  ressò  d’aspiracions  tan 
enlayradas  y  tan  favorables  a  Catalunya, 
per  si  aixis  contribuhim  a  que’s  realisin, 
donant  lloch  a  que  dita  entitat  se  constitu- 
heixi  aviat:  però  comptant  ab  la  bona  organi- 
sació  y  la  perseverancia  que's  requereixen 
pera  tan  lloables  fins. 

(( Afirmo  que  es  compatible  la  autonomia 
con  la  unidad  de  la  patria.)) 

Sényinse,  qu’aixó  ho  ha  dit  ara  mateix  en 
Salmerón  en  un  meeting ,  encara  que  no  ha 
explicat  quina  patria  ni  quina  autonomia. 

Ey,  per’xó  ni  ganas. 

Ens  maliciém  que  d'autonomia  n’hi  deu 


haver  més  d’una;  y  tota  vegada  qu’en  Krausse 
petit  defensa  las  quatre  unitats,  beneyt  com 
es,  de  segur  qu’es  capàs  de  defensar  las  qua¬ 
tre  autonomias  de  las  mateixas:  una  per 
barba  y  una  per  barra. 

D’aqui  endevant,  la  frase  popular  «aixó  es 
un’olla»  no  tindrà  rahó  d’ésser.  Dihent  «aixó 
es  un  Salmerón»  quedarém  entesos. 


L’Orfeó  de  Sans  donà’l  dimars  de  la  set¬ 
mana  passada  un  concert  a  benefici  dels  po¬ 
bres  de  Sans,  prenenthi  part  las  tres  seccions 
del  Orfeó  (senyoretas,  homes  y  noys),  baix 
la  direcció  del  mestre  Estanislau  Mateu  y 
ab  la  cooperació  de  la  professora  senyoreta 
Matilde  Figueras  y  de  l’auxiliar  senyoreta 
Jacinta  Torras.  El  concert  tingué  lloch  en  el 
teatre  del  Ateneu  de  Sans. 

Els  choristas  executaren  las  composicions 
que  tant  d’éxit  obtingueren  al  Ateneu  Barce¬ 
lonès,  la  nit  del  21  del  passat  novembre, 
cantant  a  més  La  nostra  Bandera ,  de  Mara- 
gall  y  Millet,  y’l  chor  de  monjos  de  la  trilo¬ 
gia  Els  Pirineus ,  de  Pedreil.  L’Orfeó  fou 
molt  aplaudit  pel  públich  que  l’escoltava,  a 
quals  aplaudiments  hi  unim  el  nostre. 


Al  local  del  Foment  del  Ensanxe  tin¬ 
gué  lloch  el  dissapte  passat  un  concert  a  càr- 
rech  de  la  «Escola  Jordiana- Orfeó  Canigó», 
que  dirigeix  el  mestre  F.  Piqué  y  Salvat. 
S’executaren  composicions  de  Morera,  Rillé, 
Mas  y  Serracant,  Grieg,  Lamothe  de  Grig- 
non,  Vives,  Lassus,  Schumann,  Wagner, 
Piqué  y  Salvat  y  Mendelssohn.  Fou  discreta 
la  execució  de  Montanyas  de  Canigó  de  Mas 
y  Serracant,  y  de  Sant  Ramón  de  Morera 
(en  quals  solos  se  distingí  la  senyoreta  Aurea 
Puig);  de  L' Emigrant  de  Vives,  de  La  Ve¬ 
rema  de  Lassus,  y  de  Lo  Pardal  de  Morera. 

El  públich  aplaudi  al  mestre  Piqué,  als 
solistas  y  als  choristas  de  la  «Escola  Jordíana- 
Orfeó  Canigó.» 


Al  local  de  la  «Colonia  Gironina»  s’hi  ce¬ 
lebrà  diumenge  un  notable  concert  de  sarda- 
nas  dirigit  pel  mestre  senyor  Guiteras. 

Director  y  executants  se  feren  aplaudir  ab 
justícia,  obtenint  verdader  éxit  moltas  de  las 
sardanas,  qu’en  sa  totalitat  eran  originals 
del  esmentat  mestre. 


Publicacions  rebudas: 

Brand,  poema  dramàtich  en  cinch  actes 
per  Enrich  Ibsen,  traduhit  al  castellà  per 
Pedro  Pellicena,  ab  un  prólech  del  mateix. 
Pertany  a  la  biblioteca  « Teatro  Antiguo  y 
Modernov  aquesta  preciosa  obra,  que  forma’l 
volúm  X.  Preu,  1  pesseta. 

Album-Guía  artístichy  anunciador  de  Saba¬ 
dell.  Conté  una  bonica  vista  total  de  la  ciu¬ 
tat  y  diversas  vistas  dels  principals  carrers, 
plassas  y  edificis,  havent  anat  sa  publicació 
a  càrrech  de  nostre  company  de  causa  en 
F.  Armengol  v  Duran.  Preu,  i  pesseta. 

Fidel  Giró,  impressor.  —  Carrer  de  València,  233 

Els  trevalls  se  publican  baix  la  exclusiva  responsabilitat  de  sos 
autors. 

No  s’admeten  els  que  no  sían  inèdits. 

No’s  tornan  els  originals. 

Se  donarà  compte  de  las  obras  rebudas  en  aquesta  redacció,  y  de 
las  qu’ho  mereixin  se’n  farà  crítica. 

PREUS  DE  SUSCRIPCIO 

CATALUNYA:  Un  any . 

»  Mitj  any . 

»  Trimestre . 

ALTRAS  REGIONS  D’ESPANYA:  Un  any.. 

EXTRANGER:  Un  any . 

Número  corrent . 

»  atrassat,  ab  folletins . 

»  »  sense  folletins . 

El  número  corrent  no’s  ven  sense  folletins. 

Primers  Jochs  Florals  de  l' associació  regio¬ 
nalista  a L’Escut  Emporità)),  de  La  Bisbal ,  ce¬ 
lebrats  el  16  d'agost  d’enguay.  S'ha  publicat 
el  volúm  que  conté  totas  las  composicions 
premiadas,  haventnhi  varias  de  reputats  es¬ 
criptors,  el  discurs  del  president  en  Bona¬ 
ventura  Bassegoda,  memòria  del  secretari 
y  discurs  de  gracias.  El  volúm  conté  més  de 
cent  planas  d’agradosa  lectura 


Redacció  y  Administració: 

Plassa  del  Teatre,  6,  entressol. 


NÚMERO  CORRENT . 20  CÈNTIMS. 

»  ATRASSAT,  AB  FOLLETINS.  .  40  » 

»  >  SENSE  FOLLETINS.  25  » 


SUMARI: 

Sabi  oficial,  per  S.  Gubern.— Política  econòmica:  III  y 
últim,  Política  d’aliansas,  per  Joseph  M.a  Rosich. — 
Interior,  per  Joseph  M.‘  Folch  y  Torres.— Boyra- 
das  matineras,  per  Jaume  Cartanyà. — Intima  per 
E.  Justy  Pastor.— Consistori  dels  Jochs  Florals  de 
Barcelona:  Convocatoria  y  cartell  pera’ls  de  1904. — 
Plany,  per  Trinitat  Catasús  y  Catasús. — Del  mèto¬ 
de,  per  Claudi  Mas  y  Jornet. — Notas  bibliogràlicas, 
per  Geroni  Zanné.— Infidel,  per  Xavier  de  Zengoti- 
ta  — Nota  d’hivern,  per  J.  Delpont.  —  La  felicitat 
d’un  «groom» ,  per  Carles  Arro  y  Arro. — Las  llantias 
que  s’encenen  s’apagaràn,  per  Jacobus  Sabartés. — 
Novas. 

FOLLETÍ: 

LES  DISPERSES,  per  Joan  Maragall. — Plech  2. 

MÉS  ENLLA  DE  LAS  FORSASI,  per  Bjornstjerne 
Bjornson.— Traducció  catalana. — Plech  22. 


SABI  OFICIAL 

Un  senyor  Altamira  (Don  Rafael)  que  si 
hagués  entrat  a  la  milicia  hauria  estat  bi- 
zarro  y  si  fos  funcionari  judicial  seria  celoso 
y  digno ,  peró  qu’havent  tirat  per  catedràtich 
s’ha  quedat  a  sabio  (nominal),  ha  tingut  la 
debilitat  d’ocuparse  del  Catalanisme  en  dos 
articles  bastant  llarchs  (gayre  bé  tant  com 
dolents)  que  publicà  la  revista  de  Paris 
L Européen,  en  sos  números  del  4  d’abril 
y  12  de  desembre  del  corrent  any. 

En  el  primer,  baix  el  titul  de  El  Catala¬ 
nisme  y'is  lliberals  espanyols ,  se  diuhen, 
per  son  autor,  un  seguit  de  tonterias  y  de 
falsetats  que  deuhen  pesar  molt  en  la  con- 


ciencia  del  senyor  Altamira,  si  es  que’n  té 
de  lo  qu’ha  escrit;  y  en  el  darrer,  quin  titul 
es  Espanya  y'is  catalanistas,  ab  el  pretext 
d’explicar  el  per  qué  de  l’antipatia  que  molts 
espanyols  senten  pel  moviment  autonomista, 
posa  en  evidencia  la  seva  ignorància  de  co- 
sas  que  té’l  dever  de  saber  y,  de  passada, 
ensenya  la  orella  com  a  chauviniste  y  catala- 
nófobo,  magüer  tracti  d’ocultarho  ab  paraulas 
més  0  menys  dolsas  e  hipócritas. 

No  es  el  meu  propòsit  seguir  a  Don  Rafael 
en  sas  disquisicions  políticas,  criticas  e  his- 
tóricas;  que  si  ell  pera  falsejar  la  veritat  ha 
necessitat  dotze  columnas  de  L' Européen, 
jo,  pera  restablir  las  cosas  a  son  lloch,  en 
necessitaria  altras  tantas  de  Joventut.  Y  la 
veritat,  ni’ls  lectors  d’aquest  periódich  tenen 
cap  culpa  de  que  l’Altamira  escrigui  incon- 
gruencias ,  ni,  d’altra  part,  el  trevall  d’aquest 
senyor  requereix,  pera  quedar  com  nou,  una 
critica  detallada  y  extensa.  Pera  demostrar 
que  no  sab  de  qué  va,  quan  de  Catalanisme 
tracta,  n’hi  haurà  prou  ab  que  donguém  a 
coneixe  al  1  ó  que  vol  passar  per  substancial 
en  els  articles  de  l’Altamira. 

Ja  veuràn  com  ab  un  parell  de  botones  que. 
daràn  convensuts.  Vegis  la  mostra. 

Diu  l’Altamira  en  son  article  uLe  Catala¬ 
nisme  et  les  Libéraux  Espagnols » — y  en  aixó 
consisteix  la  tesis  del  mateix — que  ab  tot  y 
que  l’aspiració  autonomista  dels  catalanistas 

sembla  concordar  ab  el  programa  dels  ele¬ 
ments  radicals  del  republicanisme  y  en  ge¬ 
neral  del  lliberalisme  espanyol,  es  lo  cert 
que  son  anticatalanistas  la  inmensa  majoria 
de  lliberals  (catalans  y  no  catalans)  y  la  ma¬ 
teixa  massa  obrera  de  la  regió  ahont  varen 
neixer  las  Bases  de  Manresa  de  1892.  Y  pera 
probarho  cita,  com  autoritats  indiscutibles, 
paraulas  y  escrits  d’en  Lerroux,  enjunoy, 
en  Corominas,  La  Publicidad ,  El  Diluvio  y 
El  Pueblo. 

{Qué’ls  hi  sembla?  cNo  es  veritat  que  fa 
catedràtich  espanol  tot  aixó?  Perque  solza- 
ment  un  home  qu’hagi  llegit  molt,  hagi  cor¬ 
regut  molt  y  ho  conegui  tot  molt,  se  pot 
atrevir  a  formular  una  premisa  com  la  es¬ 
mentada  y  apoyarla  ab  arguments  tan  sólits 
com  representan  els  noms  respectabilissims , 
dintre’l  republicanisme  y  lliberalisme  espa¬ 
nyols,  d’en  Lerroux,  Corominas, Junoy,  etcè¬ 
tera,  etc. 

{Què  té  que  veure’l  Catalanisme  ab  els 
lliberals  espanyols?  iQuins  son  els  punts  de 
nostre  programa  que  concordan  ab  el  dels 
republicans  radicals — suposant  que  aquests 
darrers  en  tinguin — ?  cQuínas  relacions  exis¬ 
teixen  entre  en  Salmerón,  en  Lerroux,  en 
Blasco  y  en  Corominas  y’is  nostres  ideals, 
clarament  exposats?  iQue  viu  a  Babia’l  se¬ 
nyor  Altamira? 

Posat  a  fer,  ens  podia  presentar  de  brasset 
a  Christ  y  a  Confuci,  a  Mahoma  y  a  Luther; 
que  al  fi  y  al  cap  si’ls  catalanislas  y’is  repu¬ 
blicans  fan  politica  (ben  distinta  l’una  de 
l’altra),  aquells  fonamentaren  y  produhiren 
manifestacions  de  caràcter  religiós,  diferen- 
tas  si,  peró  encaminadas  totas  a  relacionar 
al  home  ab  un  Ser  superior. 

Mes  no  es  aixó  tot.  Segurament  l’aixerit 
catedràtich  d’ Oviedo  deu  descendir  per 
branca  directa  d’algún  andalús  xusco,  puig 
després  de  lo  dit,  y  com  si  no  fos  ja  massa, 
floreja  la  seva  informació  cienti/ïca  ab  guat- 
1  las  del  següent  calibre:  que’ls  federals,  des¬ 
prés  de  la  darrera  Assamblea  de  Madrid, 
s’aliaren  ab  nosaltres;  qu’en  Duràn  y  Bas  y 
en  Mané  y  Flaquer  han  estat  quefes  del  mo¬ 
viment  autonomista;  que’l  Catalanisme  es 
un  instrument  de  la  reacció  que  deu  sa  forsa 
al  carlisme  actual;  que  hi  hà  certs  elements 
que’s  volen  divorciar  dels  clericals,  com  ho 
demostran  las  declaracions  lliberals  fetas  re¬ 


centment  per  en  Guimerà  en  un  meeting... 
Y  i  viva  la  Pepa! 

El  senyor  Altamira,  que  tant  s’enfadava 
anys  enrera  (avans  de  pendre  l’alternativa 
en  els  periódichs  francesos)  de  que’ls  nostres 
vehins  ens  tractessin  ab  despreci;  el  senyor 
Altamira,  qu’atribuhía  aixó  a  que  no  rebían 
directament  d’Espanya  las  informacions;  el 
senyor  Altamira,  que’ns  vol  fer  creure  qu’ha 
estudiat  la  psicologia  del  poble  espanyol 
icómesqu'ara  queinforma  alsfrancesos  sobre 
cosas  d’Espanya  (me  penso  que  l’Altamira 
deu  creure  que  Catalunya  es  encara  espa¬ 
nyola),  els  hi  endossa  tantas  mentidas,  tan- 
tas  patotxadas  com  podria  ferho  qualsevulga 
touriste  ignoscent  0  mal  intencionat? 

Si  Don  Rafael  Altamira  s’ha  ficat  a  Fransa 
pera  contàrloshi  aquestas  cosassas,  ja  ha  fet 
prou,  perque  d’aquí  en  avant,  quan  a  la 
propera  república  parlin  dels  espanyols,  se- 
guiràn  dihent  que  son  ignorants,  pretensio- 
sos,  incults,  blaguistas ,  etc.  Y  tindràn  rahó 
si’s  fixan  en  lo  qu’escríu  Don  Rafael  Alta¬ 
mira. 

Per’acabar,  dirém  dugas  paraulas  respecte 
al  article  L’ Espagne  et  les  Catalanistes , 
ahont  hi  traspua  Yamor  que  per  nosaltres 
sent  el  senyor  Altamira,  qui,  bo  y  cantant 
himnes  a  la  unitat  nacional,  ens  enjega 
cada...  carinyo,  que  no  se  compadece  (com 
diria  ell)  ab  la  serietat  de  la  toga,  ni  ab  la 
clàssica  hidalguía ,  etc.,  etc. 

Diu  el  senyor  Altamira  que’ls  catalans  ab 
nostras  exageracions,  y  per  nostre  esperit  de 
discòrdia,  hem  suscitat  la  repulsió  de  molts 
(ell  no  se’n  amaga  pas)  per  la  causa  autono¬ 
mista.  Y  aixó  es  axiomàtich,  vull  dir  que  no 
admet  rahons. 

iAhónt  s’es  vist — diu  indignat  Don  Rafael 
— que’ls  catalans,  perque  trevallan  y  perque 
tenen  y  perque  poden,  se  creguin  superiors 
als  castellans?  {Ahónt  s’es  vist — afegeix — 
que’s  converteixi  la  llegenda  d’en  Jaume 
d’Urgell  en  arma  de  combat  pera  fer  odiable 
la  dinastia  espanola ?  ^Ahónt  s’es  vist — diu 
per  ultim — que’s  desnaturalisi  la  decisió  de 
Casp  posant  en  dubte  sa  legalitat  y  justícia? 

Y’s  queda  tan  descansat.  Perque’s  veu  que 
no  té  en  compte  que  si’ls  catalans  tenim  y 
podém,  ja  som  quelcóm  més  que’ls  que  no 
poden  ni  tenen,  a  voltas  per  mandra  de  te¬ 
nir;  perque  no’s  recorda  que  per  cal  i  fica  r  de 

llegenda  la  historia  del  Comte  d’Urgell  se 
necessita  ésser  un  negat,  puig  a  Catalunya’s 
guardan  probas  feacients,  indubitables  (do¬ 
cumentals  algunas  d’ellas),  que  demostran  la 
trista  certesa  de  la  traició  de  que  aquell  fou 
victima;  y  perque  no  sab,  tocant  a  la  senten¬ 
cia  de  Casp,  de  25  de  juny  de  1312,  qu’es 
evident  qu’en  l’Assamblea  ahont  se  pronun¬ 
cià  no  hi  tingueren  la  intervenció  deguda  ni 
Mallorca,  ni  Sicilià,  ni  Sardenya,  tenintnhi, 
en  cambi,  sobrera,  el  Papa  Benet  XIII,  favo- 
reixedor  declarat  del  infant  Ferran.  Aixó, 
apart  de  que  no  ha  existit  may  la  dinastia 
espanola  de  que'ns  parla’l  docto  catedràtich, 
donchs  en  Ferran  à' Antequera  portà  tan  sols 
la  dinastia  castellana,  a  la  que  segui  l’aus- 
triaca  després,  y  més  tart  la  borbònica. 

Però  iqué  li  contarém  al  senyor  Altamira 
(Don  Rafael)  si  per  lo  vist  no  ha  passat  en¬ 
cara  de  la  Historia  d'Espanya  de  Don  Felipe 
Picatosteü  Res  més  podém  fer  qu’alegrarnos 
y  riure  de  sos  catúfuls;  perque  quan  homes 
com  ell,  no  catalanes  ni  catalanistas,  peró 
sabis  oficials ,  donan  proba  d’una  intelectua- 
litat  tan  migrada,  la  veritat,  nosaltres,  pre¬ 
nent  per  tipo  al  castila  ilustrat,  ens  hem  de 
sentir  per  forsa  super-homes. 

Finalment  l’articulista,  segurament  pera 
donar  una  proba  més  de  cultura  y  de  capaci¬ 
tat,  se  fa  ressó  de  las  parauletas  escritas  0 
pronunciadas  per  sos  amichs  los  republica- 
nos  radicales ,  y  acaba  fent  un  va-y-tot  tit- 
llantnos  de  clericals  y  retrógados,  contraris 
a  la  civilisació,  obscurantistas  dels  temps 
feudals  y  no  sé  quàntas  cosas  més,  que’ns 
venen  d’alló  més  justas,  si  tenim  en  compte 
que — segons  assegura’l  senyor  Altamira — 
Us  institucions  socials  catalanas  han  sigut 
sempre  oligàrquicas  y  contrarias  a  l’autono¬ 
mia  individual,  de  la  qu’ell — en  teoria — n’es 
un  campió  esforsat  y  entusiasta. 

^Veritat  qu’es  maco?  <No  es  cert  qu’ab  ho¬ 
mes  aixis  un  s’hi  pot  fer  un  panxó  de  riure, 
peró  no  discutirhi  seriament? 

{Què  si  no  llibertat,  y  de  la  més  pura,  re¬ 
presenta’l  nostre  Dret,  basat  en  la  més  am¬ 
pla  y  lliure  acció  social,  que  mitjansant 
la  costum,  malgrat  sia  contra  lley,  conver¬ 
teix  al  poble  en  sobirà,  en  verdader  llegis- 
lador? 

iQué  si  no  llibertat  significa’l  nostre  an- 
tich  regim  representatiu,  ahont  hi  tenían 

cabuda  tots  els  estaments  qu’encarnavan  la 
vida  social? 

iQué  altra  cosa  que  llibertat,  plena  y  am¬ 
pla,  significa  l’autonomia  integral  que  de- 
fensém,  comensant  per  l'individuu,  passant 
pel  municipi  y  acabant  en  la  regió? 

tQuési  no  llibertat  trobém  a  Catalunya  en 
la  contractació,  en  el  dret  de  familia,  en  el 
de  propietat  y  en  el  successori,  ahont  l’home 
pot  disposar  lliurement  de  sos  cabals,  drets 
e  interessos,  sense  limitacions  legals  d’usu- 
fructes,  sense  tercios ,  quintos ,  ni  mejoras  in¬ 
ventats  per  esperits  jacobins  que  no  veuhen 
altra  llibertat  que  la  francesa? 

Va  equivocat  el  senyor  Altamira  si’s  creu 
que  per  aquest  cantó  farà  forrolla.  Ab  aytals 
rahonaments  podrà  donar  gust  als  kraussis- 
tas  com  ell,  que  no  haventse  mogut  del 
any  70,  confonen  encara,  llastimosament,  els 
conceptes d’Estat  y  deNació  y  s’empasSancom 
a  veritats  las  mentidas  més  grossas;  podrà, 
tal  volta,  pescar  quelcom  quan  don  Nicolàs  1 
ens  porti  alló  que  no  sabém  encara  si  serà 
mascle  0  femella,  per  més  que  fa  ja  temps 
que’ns  anuncían  las  angunias  del  part; 
fins  podrà  succehir  que  un  govern  espanol  li 
dongui  alguna  cosa,  una  prebenda,  un  titul. 
Peró  créguins,  las  personas  seriosas  y  ente- 
nimentadas,  els  catalans  de  cervell,  els  llibe¬ 
rals  de  debó,  no  n’hi  daràn  més  que  un:  el 
d’ignorant. 

El  senyor  Altamira  podrà  creure  que’l  Ca¬ 
talanisme  es  arcaich  y  que  lo  que  interessa 
es  tenir  assegurats  els  intangibles  derechos 
que  a  tots  els  espanyols  dona  l’actual  Cons¬ 
titució  afrancesada;  peró  nosaltres,  els  cata¬ 
lans,  li  dirém  no  tan  sols  que’ls  drets  consti¬ 
tucionals  son  pura  ficció  (un  verdader  mito) 
sinó  que’ls  otórga  l’Estat  centralista  a  costa 
de  tantas  cargas,  de  tantas  limitacions,  arre- 
bassant  tant  y  tant  la  llibertat  individual, 
qu’estimém  més  lliures  als  nostres  ascen¬ 
dents  qu'en  ple  feudalisme  renunciaren  a 
part  de  sa  individualitat  en  mans  d’un  se¬ 
nyor,  que  pas  a  nosaltres,  qu’ab  tota  la  feixu¬ 
ga  càrrega  de  drets  inalienables  no  tenim  en 
cambi  l’autonomia  franca  y  cientifica  que  la 
vida  moderna  fa  necessària.  Al  fi  y  al  cap,  ja 
es  sabut  (per  més  que  Don  Rafael  ho  negui) 
que  Catalunya,  fins  en  els  temps  de  jurisdic¬ 
ció  senyorial,  gosà  d’una  atmosfera  de  lli¬ 
bertat,  que  li  permeté  desenrotllar  unas  ins- 

titucions  qu’avuy,  en  mitj  de  las  novas 
conquistas  socials,  encara  envejém  (1). 

Y  ara,  per'acabar,  un  consell:  créguins 
Don  Rafael  Altamira,  estudihi  tant  com  vul¬ 
gui  al  pueblo  espanol ,  parli  de  càntabros  y  as- 
tures ,  del  pendón  morado  de  Castilla  y  de  la 
rojo-gualda  sin  mancilla;  però  ab  nosaltres 
no  s’hi  fiqui.  El  pueblo  espanol  segura¬ 
ment  no  li  dirà  res,  però  nosaltres,  si  s’hi 
empenya,  l’anirém  gratant  per  fora  fins  a  po- 
sarli  en  descubert  tota  la  seva  encarcarada 
buydor.  Que  per  molt  catedràtich  que  sia, 
no’ns  fora  pas  dificil  demostrar  qu’ell,  com 
va  dir  el  poeta,  lo  mejor  que  tiene  es  la 
figura. 

Y  ara  prou.  Serveixi  lo  dit  d’avís  y  procuri, 
;oh  sabio  doctor /,  no  tornar  a  relliscar. 

S.  Gubern 


POLÍTICA  ECONÒMICA 

III  y  ultim.  —  Política  d’aliansas 

No  sabém  si’ls  entusiasmes  que  senten  els 
directors  dels  partits  usufructuaris  del  poder 
per  la  idea  de  convertir  a  Espanya  en  una 
potencia  militar,  pera  poder  aliarnos  digna¬ 
ment  ab  la  que  pugui  convenirnos  més,  y  que 
per  lley  d’afinitat  s’ha  encomanat  als  de  las 
oposicions  que  més  allunyats  sembla  qu’hau- 
rían  d’estarne,  son  reals  0  fingits.  No  sabém 
si  s’han  fet  de  bona  fe  la  ilusió  de  que  dis- 
fressantnos  de  potencia  europea  assoliríam, 
com  per  art  d’encantament,  las  alturas  en 
que  respecte  a  nosaltres  se  troban  totas  ellas 
baix  molts  punts  de  vista,  0  bé  si  fan  el  cor 
fort  devant  de  certas  insinuacions  que  de- 
mostrarian  que’l  Jinis  Hispanice  està  acordat 
en  las  altas  esferas  de  la  política  internacio¬ 
nal.  Perque  no’ns  ho  podém  explicar  d’altra 
manera.  A  cap  de  las  nacions  ab  que  Espa¬ 
nya  compta  ab  més  probabilitats  d’aliarse, 
considerat  seriosament,  li  podém  exigir  res. 
Ben  al  contrari — y  no  creyém  que  se’ns  pu¬ 
gui  titllar  de  maliciosos  si  ho  suposém  aixís 
— lo  més  segur  es  que  si  alguna’s  decidia  a 
dispensarnos  el  favor  d’ésser  la  nostra  alia¬ 
da,  fora  a  cambi  de  concessions  ruinosas 
pera  nostra  producció,  0  bé  de  formal  ajuda 


(1)  Aulestia.  Historia  de  Catalunya.  Voliím  I,er, 
pàgina  172. 


en  cas  de  guerra,  lo  qual  suposa  haver  de 
sostenir  un  poderós  exèrcit  permanent  de 
mar  y  terra,  superior  a  las  nostras  forsas  pels 
gastos  que  reporta,  0  sia  un  altre  modo 
d’arruinarnos.  Y  encara  lo  més  probable  es 
que  fos  a  cambi  de  totas  dugas  cosas. 

En  un  cas  no  més  podria  acceptarse  aques¬ 
ta  política  d’aliansas:  en  el  cas  de  que  pos- 
sehissim  una  forsa  productora  positiva  que 
pera  desenrotllarse  sols  li  manqués  camp  ben 
ample;  en  el  cas  de  qu’espontaniament  sen- 
tissim  la  seva  necessitat.  Alashoras  l’Estat 
podria  emplear  gran  part  dels  seus  recursos 
per’afermar  son  poderíu  militar  y,  sense  que 
mimvés  el  seu  crèdit,  contractar  emprèstits 
per’aplicarlos  al  foment  de  la  Producció. 
Solzament  aixís  podria  anarshi  cap  a  l’alian- 
sa.  Peró  aquí  equina  aplicació  s’ha  donat  als 
emprèstits,  quins  interessos  absorbeixen  una 
bona  part  del  ingresos  de  la  hisenda  públi¬ 
ca?  Perque  aqui’s  pot  dir  qu’es  ben  difícil 
trobar  una  obra  que  justifiqui’ls  enormes 
deutes  del  Estat.  Els  emprèstits  no  més  te¬ 
nen  rahó  de  contractarse  quan  s’aplican  en 
obras  de  las  que  també  puguin  gaudirsen  las 
generacions  futuras,  ja  que  sobre  d’ellas 
també  gravitan  el  seus  efçctes;  y  aquí  equina 
obra  hi  hà  feta  pera  l’esdevenir?  Ab  prou 
fèynas  ne  trobaríam  una.  No’ns  caldria  sinó 
repetir  lo  qu’havém  dit  anteriorment  pera 
demostrarho.  Aixís,  donchs,  ademés  de  que, 
en  conciencia,  l’Estat  no  té  dret  a  contractar 
més  emprèstits — ni  ara  ni  en  molt  temps — 
ens  trobém  ab  que’ls  seus  antecedents  res¬ 
pecte  al  us  qu’ha  fet  d’aquest  medi  econó- 
mich,  no  son  cap  garantia  pera’l  que  podria 
ferne  dels  que  més  endevant  pogués  contrac¬ 
tar.  Peró  volém  prescindir  d’aquests  ineqn- 
venients,  volém  reconeixe  que  sense  cap  es- 
crúpul  se  pot  endogalar  més  al  país,  y  que 
aquesta  vegada’s  donaria  l’aplicació  deguda 
als  recursos  aixis  obtinguts;  acceptém  bona¬ 
ment  que  aquests  obstacles  son  una  nimietat 
devant  dels  altres.  Perque  realment  n’hi  hà 
d’altres,  n’hi  hà  un  sobre  tot,  qu’es  dificilis- 
sim  de  vencer,  y  es  la  feblesa  de  nostra  forsa 
productora,  evidentment  impotenta  pera  re¬ 
sistir  las  enormes  càrregas  d’una  potencia 
militar  y  pera  contractar  nous  emprèstits 
sense  detriment  del  seu  decaygut  crèdit. 

Cal  no  ferse  ilusions.  Es  veritat  que’l  te¬ 
rritori  espanyol  tanca  dintre’l  seu  ventre  ri- 

quesas  incalculables,  que’ls  minerals  y  las 
terras  fèrtils  hi  abundan,  y  que  la  seva  situa¬ 
ció  geogràfica  es  magnifica:  peró  es  precis 
reconeixe  que  una  gran  part  dels  seus  habi¬ 
tants  no  estàn  proporcionalment  tan  ben  do¬ 
tats  per  la  naturalesa  com  la  terra  que  trepit- 
jan,  y  aixis  ens  trobém  que  la  major  part 
d’aquellas  riquesas  permaneixen  inexplota- 
das  per  falta  de  ciència.  Y  aixó  no  s’impro¬ 
visa. 

Repetimho:  Espanya  pera  salvarse  ha  de 
procurar  concentrarse  en  sí  mateixa,  no 
pensar  més  qu’en  reconstituhirse,  y  aixó  li 
exigeix  qu’en  l’ordre  internacional  usi  d’una 
gran  sobrietat.  Més  endevant,  quan  seria- 
ment  hagi  emprés  el  cami  de  la  seva  recons- 
titució,  si  rahons  d'alta  conveniència  o  de 
necessitat  ho  aconsellan,  podria  pensarshi  en 
eixir  d’aquest  prudencial  retrahiment,  peró 
ferho  ara  seria  estimbarse  a  gratsient  per  la 
pendent  d’una  total  ruina. 

Ara  bé:  si  l’entusiasme  dels  nostres  gover¬ 
nants  pera  la  política  d’aliansas  fos  fingit,  si 
realment  fos  fruyt  de  determínadas  indica¬ 
cions  0  de  fonamentats  temors  de  que  sian 
fetas,  reconeixém  que  la  qüestió  seria  forsa 
més  greu  y  quedaria  aquell  en  gran  part  jus¬ 
tificat,  si’s  té  en  compte  la  nostra  impressio- 
nabilitat...  Peró,  ab  tot,  avans  de  precipitar- 
nos  a  una  política  que  inevitablement  ens 
hauria  de  conduhir  a  la  ruina,  optariam  per 
fer  el  sort  als  consellers  interessats  y  esmer- 
sar  tots  els  nostres  esforsos  en  obra  positiva. 
Cal  tenir  en  compte,  que  hi  hà  moltas  pro¬ 
babilitats  de  que  subsisteixi’l  rezel  que,  ab 
apariencia  de  la  més  franca  coralitat,  regna 
entre  las  grans  potencias  y  que  molt  sovint 
es  causa  de  que  alguna,  0  algunas  en  colecti- 
vitat,  no  puguin  realisar  determinats  propò¬ 
sits;  y  sobre  tot,  si  cayguessim  després  d’ha¬ 
ver  agotat  totas  las  nostras  forsas,  ens  fora 
molt  més  difícil  aixecarnos  que  si’ns  fan 
caure  quan  no  las  hagim  perdudas  del  tot  y 
.estiguém  en  camí  de  recobrar  las  que’hs 
mancan. 

Joseph  M.a  Rosich 


INTERIOR 

Aprop  dels  vidres  el  malalt  passa  las  ho- 
ras,  els  dias,  els  mesos.  Jovenàs  y  tot,  la 
malaltia’l  té  capolat,  impedit;  li  té  robada  la 
vivesa  del  mirar,  la  expressió  del  somriure 
y’l  do  del  parlar.  La  llengua  balva  parla  un 
llenguatge  sort  y  confós,  sols  comprensible 
pera  la  jova  viuda  d’un  espòs  que  no  ha 
mort. 

Es  hermosa  ella  com  una  reyna  endolada; 
es  santa  y  bona  com  las  santas  del  cel,  y  ab 
tot,  el  malalt,  de  por  de  véuresela  dolenta, 
sufreix  l’infern  de  dubtar  de  sa  bondat. 

— Es  clar — se  diu  ell,  per  dintre  forsant  la 
seva  entorpida  imaginació, — es  clar:  jo  me’n 
tinch  la  culpa,  tota  la  culpa.  M’hi  he  casat  y 
la  he  deixada  sense  marit  quan  devia  tenir 
el  dret  de  gaudirme  més  que  may. — 

Y’l  malalt  deu  plorar  per  dintre,  perque’ls 
ulls  se  li  enrogeixen  y  la  boca  se  li  contrau 
horriblement. 

— Ma  esposa! — li  cridaconfosament.  Y  ella, 
amatenta  y  cuydadosa,  s’hi  atansa.  Li  arre- 
gla’ls  panys  del  mocador  mentres  escolta 
atentament  lo  que  va  a  dirli  son  espòs,  per 
no  perdre  ni  un  sol  d’aquells  sons  extranys 
qu’ab  prou  esfors  arriban  a  eixir  dels  llabis 
pansits  del  malalt. 

— tQué  vols,  Joan- 

— Vull...  que  t’estiguis  aqui,  ben  a  la  vora 
meu.. . — 

Aixó  ho  diu  ab  els  ulls  morts  clavats  en  els 
d’ella,  que  se  li  asséu  ben  a  la  vora,  sospira 
fondament,  y  ab  las  dugas  mans  n’hi  pren 
una  pera  caliuharli. 

— ,iPer  qué  has  fet  aixó? 

— cQ ué  he  fet,  Joan? 

—  Has  sospirat...  (oy  qu’has  sospirat? 

—  Si,  Joan.  He  sospirat  pels  teus  sufri- 
ments. — 

El  malalt  rexucla  l’aygua  de  la  boca.  Ella 
li  passa’l  mocador  pels  llabis  y  li  torna  a 
apariar  els  panys  del  d’abrich. 

El  malalt,  com  si  sanglotés,  gemega  un  sol 
gemech  y’s  queda  entontit,  inmóvil,  com  si 
la  vida  se  li  hagués  encallat  de  sobte.  Des¬ 
prés  gira  altre  cop  els  ulls  envers  el  rostre 
esblanquehit  de  la  seva  esposa,  y  ab  prou 
feynas  pot  dir  aixó:  * 

— iOy  que  tu’m  diràs  tota  la  veritat  si  jo 
te  la  pregunto? 

— Si,  Joan,  tota  la  veritat. 

— ^Oy  que  tinch  mal  per  temps?...  Calla! 
deixam  dir...  ?Oy  que’l  meu  mal  durarà  molt, 
molt  temps?  iOy  que  durarà  tant  com  la  meva 
vida? 

— Y  no!... 

— Calla!  ,-Oy  que  més  valdria  que  la  meva 
vida  fos  curta,  curta,  que  s’acabés  ara,  ara 
mateix? ... 

— Joan! 

— Calla!... — Y’l  malalt  fent  un  esfors  pera 
concentrar  bé’l  seu  pensament  ab  las  paraulas 
que  van  brollant  estroncadas,  fa  atansar  més 
a  la  seva  esposa,  fins  que’l  seu  cap  de  rulls 
de  seda  s’arrepenja  damunt  del  pit  pantejant 
y  sorollós  del  impedit. 

— cOy  que  més  me  valdria  que’m  moris? 
<;Y  oy  que  tu...  que  tu’t  casarías  altre  cop... 
ab  un  altre  home...  ab  un  altre  jove... — 

Ella  treu  sobtadament  el  cap  de  son  repòs, 
y  ab  la  mirada  brillejant  esguarda  al  seu  ma¬ 
rit...  Mes  el  veu  tan  mort,  tan  pansit,  tan 
inmóvil,  que  la  resposta  se  li  glassa  als 
llabis. 

La  fosca  vela’ls  vidres  del  balcó.  La  cam¬ 
bra  ja  es  tota  negra.  No  més  llu  al  fons  de 
tot  un  gerro  de  bronze  que  trenca  en  sos  re¬ 
lleus  la  darrera  migrada  claror  de  la  tarda. 


El  malalt  ha  sentit  trucar  a  la  porta  del 


BOYRADAS  MATINERAS 

Boyradas  del  cel 
baixan  a  la  terra, 
besan  ab  dalit 
las  tofas  de  l’herba, 
escampan  frescor 
per  planas  y  arbredas 
dant  vida  a  las  flors 
y  sahó  a  la  terra. 

El  sol  apareix 
y’s  quedan  corpresas, 
se  desfà  llur  grop, 
y  deixant  la  terra 
se’n  tornan  al  cel 
sens  cor  y  sens  esma. 

El  sol  que  ab  son  bes 
anima  a  la  terra, 
las  mata  traidor 
bon  punt  que  las  besa. 

Jaume  Cartanyà 


pis.  Després  ha  entrat  el  criat  y  ha  parlat 
baix  ab  la  senyora.  Aquell  criat  té  cara  de 
diable. 

Ha  dit: — Senyoreta:  hi  hà  la  senyora  Jor¬ 
dana. — 

Peró’I  malalt  no  ha  sentit  res  d’aixó  y  ha 
pensat  lo  més  dolent. 

La  senyora,  la  seva  dona  s’ha  alsat  ama- 
tenta,  y  potser  alegra  y  tot.  Son  antigas 
amigas  ab  la  senyora  Jordana. 

Passa  una  estona...  però  no  passa,  que  la 
estona  es  llarga,  llarga  que  no  s’acaba  may. 

El  malalt  sent  parlar  a  la  saleta  del  costat. 
Sembla  veu  d'home.  No  sent  res  clar,  y  do¬ 
naria  l’ànima  per  sentirho...  Torna  a  escoltar, 
y  la  sent  la  veu  d’home...  Y’l  seu  cervell  se 
va  espessehint,  y’is  seus  ulls  se  van  enrogint, 
y  morts  y  tot,  sembla  que  llampeguin  en  la 
fosca  d’aquella  cambra  quieta  y  tancada. 

Sent  dintre  seu  la  punyida  del  desitj  d’al- 
sarse  y  escoltar. 

— <Qué  deuhen  dir?... — 

En  la  fosca  tenebrosa  s’alsa  la  silueta  del 
impedit  més  negra  encara  que  la  fosca.  S’al¬ 
sa...  y’s  fon  de  sobte  esfondrada  en  terra. 

El  silló  es  buyt  y  a  sos  peus  jau  en  un 
munt  el  cos  sens  ànima  del  impedit. 

...Y  la  conversa  de  la  saleta  del  costat  va 
seguint,  seguint... 

Joseph  M.a  Folch  y  Torres. 


INTIMA 

He  somniat  un  món  ideal, 
una  humanitat  perfecta 
basada  en  el  ver  amor, 
y  m’ha  dit  boig  la  gent  seria. 

A  la  dona  qu’ha  volgut 
per  sobre  de  tot  ser  meva, 
la  bondat  del  amor  meu 
li  he  dat  per  única  ofrena, 
y  ’ls  més  bons  y  ’ls  més  honrats 
m’han  dit  lladre.  A  la  defensa 
dels  meus  ideals  he  surtit 
ab  pregón  desitj  de  veure 
realisat  mon  somni  hermós 
d’armonía  y  de  bellesa 
qu’eixis  com  un  sol  potent 
llumenant  tota  la  terra, 
y  tothóm  se  ’n  ha  rigut, 
y  rihent  m’han  dit:  poeta. 

E.  Just  y  Pastor. 


JOVENTUT 


CONSISTORI  DELS  JOCHS  FLORALS 

DE  BARCELONA 

Convocatoria  pera' Is  del  any  1904. 

Als  honorables  poetes  y  prosadors  de  Catalunya  y 
de  tots  los  territoris  ahon  la  nostra  llengua  es  parlada 
ò  coneguda,  los  VII  Mantepedors  del  Consistori  dels 
Jochs  Florals  de  Barcelona,  en  l’any  XLVI  de  llur  res¬ 
tauració,  salut. 

A  fí  de  donar  bon  cumpliment  à  la  honrosa  coman¬ 
da  que’l  respectable  Cos  d’Adjunts  nos  feu  lo  dia  17 
d’Octubre  d’aquest  any,  vos  convidàm  à  pendre  part  en 
los  Jochs  Florals  de  1904  que,  segons  los  Estatuts  y 
bones  costums  establertes,  se  regiran  per  lo  següent 

CARTELL 

Lo  primer  diumenge  de  Maig  que  s’escàu  lo  dia  I, 
se  celebrarà  la  poètica  festa,  en  la  qual  seran  adjudi¬ 
cats  als  autors  de  les  mellofs  poesies  que  hi  opten,  los 
premis  ordinaris  que  ofereix  cada  anys  l’Excm.  Ajunta¬ 
ment  de  Barcelona,  protector  y  ja  de  temps  antich  ay- 
mador  de  la  Gaya  Ciència,  ò  sían:  la  Englatina,  la 
Viola  y  la  Flor  Natural,  que  corresponen  als  mots  que 
forman  lo  lema  de  la  Institució. 

La  Engtatiua  d'or  se  donarà  al  autor  de  la  mellor 
poesia  sobre  fets  històrichs  ò  gestes  glorioses  de  Cata¬ 
lunya,  ò  be  sobre  usatges  y  costums  de  nostra  benvol¬ 
guda  terra,  essent  preferida  en  igualtat  de  mèrit  la  es¬ 
crita  en  forma  narrativa  de  romanç  ò  de  llegenda. 

Deia  Viola  d'or  y  argent  se’n  farà  entrega  al  autor 
de  la  mellor  poesia  lírica,  relligiosa  ò  moral. 

La  Flor  natural,  premi  anomenat  d’honor  y  cortesia, 
s’adjudicarà  à  la  mellor  composició  en  vers  sobre  tema 
que’s  dexa  al  bon  gust  y  franch  àrbitre  del  autor.  Se¬ 
guint  la  bella  costum  d’antich  establerta, ’l  qui  obtinga 
aquest  premi  deurà  ferne  present  à  la  dama  de  sa  elec¬ 
ció,  la  qual,  proclamada  Reyna  dt  la  Festa,  entregarà 
tots  els  altres  premis  als  qui  guanyadors  ne  síen. 

PREMIS  ESTRAORDINARIS 

Una  copa  artística  que  ofereix  lo  Consistori  à  la  me¬ 
llor  composició  en  prosa,  tema  ygénero  literari  que’s 
dexa  al  bon  gust  del  autor. 

Un  objecte  artístich,  que  també  ofereix  lo  Consistori, 
à  la  mellor  lletra  pera  un  himne  dels  Jochs  Florals. 

Un  objecte  d'ari,  ofrena  del  Eminentíssim  y  Reve- 
rendíssim  Senyor  Cardenal  Casanas,  Bisbe  d’aquesta 
Diòcesis,  al  autor  del  mellor  treball  que  desenrotlli’l 
tema:  «La  fè  catòlica  va  fer  gran  à  Catalunya.» 

Una  obra  d'art ,  oferta  per  l’Eminentíssim  y  Reve- 

rendíssim  Senyor  Cardenal  Fra  Joseph  de  Calasanz 
Vives,  al  autor  del  mellor  romanç  històrich  à  la  Mare 
de  Deu  de  la  Mercè,  fent  principalment  ressaltar  la 
glòria  que  nostra  pairia  y’is  reys  de  nostra  terra  obtin¬ 
gueren  per  mediació  de  Maria  Redemptora. 

Un  objecte  decoratiu,  consistent  en  lo  sagell  de  la 
«Unió  Catalanista»,  incrustat  ab  or  sobre  planxa  d’acer, 
que  ofereix  dita  entitat  al  autor  de  la  mellor  col·lecció 
composta  de  tres  contes  en  prosa  referents  à  la  vida 
ciutadana. 

Un  objecte  artístich,  ofert  per  la  Lliga  Espiritual  de 
Nostra  Senyora  de  Montserrat,  à  la  mellor  composició 
relligiosa  ò  moral,  en  vers  ò  en  prosa,  essent  preferida 
la  que’s  referesca  à  fills  de  Catalunya  que  hagin  sigut 
canonisats  ò  beatificats  per  la  Iglesia. 

Un  objecte  d'ait ,  ofrena  del  Utm.  y  Rvdm.  Sr.  Bisbe 
de  Vich  al  autor  d’un  article  d’investigació  històrica, 
tradicional  y  litúrgica  sobre  Sant  Pau  de  Narbona  y  sas 
relacions  ab  la  Diòcesis  ausetana. 

D’acort  ab  los  Estatuts  dels  Jochs  Florals,  podràn 
concedirse  ademés  los  premis,  accèssits  y  mencions 
honorífiques  que’l  Consistori  judiqui  ben  merescuts. 

Totes  les  composicions  deuràn  esser  rigorosament 
inèdites  y  escrites  en  antich  ò  modern  català  d’aquest 
Principat,  de  Mallorca,  de  València  ò  del  Roselló. 

Tots  los  treballs  ab  lletra  clara  é  inteligible,  y  si 
comprenen  varis  fulls,  cusits  ó  relligats,  se  remeteràn 
al  Consistori,  à  son  domicili,  carrer  de  Templaris,  nú¬ 
mero  3,  abans  del  mitjdia  del  15  de  Març  vinent,  junt 
cada  hú  ab  un  plech  clos  que  continga’l  nom  del  autor 
y  duga  demunt  escrit  lo  títol  y  lema  de  la  composició 

No  s’entregarà’l  premi  al  autor  qual  nom  no  conste 
clarament  expressat  en  lo  plech  respectiu,  ò  vaja  en 
forma  d’anagrama,  pseudònim  ò  altra  contrasenya. 

Los  plechs  que  continguen  los  noms  dels  autors  no 
premiats  se  cremaràn,  com  de  costum,  acabada  la  re¬ 
partició  dels  premis. 

Lo  Consistori’s  reserva  per  un  any,  à  comptar  del 
dia  de  la  festa,  la  propietat  de  les  obres  premiades. 

D’acort  ab  lo  prescrit  en  los  Estatuts,  se  publicarà 
un  Cartell  estraordinari  en  lo  cas  de  rebre  altres  pre¬ 
mis,  sempre  que’l  Consistori  consideri  que  queda  temps 
pera  la  presentació  de  treballs  que  hi  opten. 

Que’l  Senyor  vos  donga  inspiració  pera  cantar  ab  es¬ 
perit  verament  català  la  Patna,  la  Fe,  y  l’ Amor,  y  à 
nosaltres  discreció  en  judicar  y  acert  en  premiar  als 
més  dignes. 

Fou  escrit  y  firmat  lo  present  Cartell  en  la  ciutat  de 
Barcelona  als  12  dies  del  mes  de  Desembre  de  1903, 
per  los  VII  Mantenedors.  —  Joaquim  Riera  y  Bertràn, 
President.  —  Joaquim  Botet  y  Sisó.  —  Vicens  de  Mo- 
ragas.  —  Ferràn  de  Querol.  —  Ignaci  Iglesias.  —  An¬ 
toni  Bori  y  Fontestà.  —  Manuel  de  Montoliu,  Secretari. 


PLANY 

Vindrà  1’hivern:  els  gels  y  mestraladas 
ben  prompte  la  floresta  marciràn.  * 
Vindrà  l’hivern:  las  neus  cauràn  pausadas, 
las  brancas,  a  son  pes,  desmayaràn. 

Quina  tristor  farà  en  tota  la  plana 
no  trobarhi  una  flor  ni  un  tendre  brot! 
Quina  tristor  sentir  la  tramontana 
xiulant  furienta  y  arrasantho  totl 

Inmensa  tomba  semblarà  la  terra, 
tapada  per  la  llosa  de  la  neu; 
l'arbre  sens  fullas,  coronant  la  serra, 
d'aqueixa  tomba  semblarà  la  veu. 


La  serra  mostrarà  sa  blanca  testa 
tallant  la  espessa  boyra  allà  d’enllà, 
y  als  cops  de  tramontana,  la  congesta, 
com  destrialls  d’encens,  la  voltarà. 

El  cel  de  color  gris,  la  vall  nevada, 
perdut  en  mitj  de  boyras  mon  casal... 
que  trista  que  serà  la  capvesprada, 
arreu  sentintse  bramulà  ’l  mestral! 

Que  trista  que  serà!  La  pobra  aucella 
sota  ’ls  porxos  del  màs  s’arrupirà 
bo  y  cantant  una  feble  cantarellla 
qu’en  sas  ombras  la  nit  engolirà!... 

Trinitat  Catasús  y  Catasús 

DEL  MÈTODE 

Quicquid  probatur  de  aliqua  re  ipsam  rem, 
et  per  natura  propriara,  maxime  certum  est. 

Sibiude. — Liber  Creaturarum ,  tit.  I. 

Si  per'assolir  la  evidencia’ls  axiomas  re¬ 
querissin  demostració,  pera  fer  evident  la  dita 
de  Sibiude  bastaria  recordar  la  historia  de 
las  ciencias  naturals,  puig  cap  d'ellas  des¬ 
cansà  demunt  de  basa  ferma  fins  que’s  reco- 
negué*la  incontestable  importància  dels  fets; 
fins  que  s’estudià  de  debó  en  el  llibre  mestre 
de  la  Naturalesa.  Desde  alashoras,  cada  dia 
més,  s’ha  anat  patentisant  la  impotència  de 
la  especulació  per’-atrapar  la  Veritat:  els 
mónsqu’en  sas lucubracions  construhila vella 
Metafísica  s’han  desvanescut  com  ridículas 
quimeras,  y  l’antropomorfisació  de  las  forsas, 
dels  elements  y  dels  fenòmens  naturals  ha 
esdevingut  irrissoria  fora  de  la  ficció  poètica. 
Las  lleys  inmutables  de  la  Naturalesa  tot 
sorgint  del  Misteri  confonen  l’orgull  dels 
ideólechs  y  anorrean  la  mitologia  y  la  supers¬ 
tició.  Mes,  cap  esfors  precisa  esmersar  en 
apoyo  de  las  paraulas  del  filosop  barceloní, 
tota  vegada  que  la  veritat  qu’expressan  s’im¬ 
posa  per  sí  sola  y  s’ha  de  convenir  en  que, 
com  ell  diu,  «lo  més  cert  serà  allò  que’s  probi 
d’una  cosa  per  ella  mateixa  y  per  sa  pròpia 
naturalesa.» 

Corolari  del  aforisme  sibiudià  es  el  següent 
principi  del  positivismecientifich:  «Cappropo- 
sició  no  demostrada  experimentalment  mereix 
crèdit.»  Y  que  n’es  corolari  no  pot  pas  dub- 
tarse,  perque’l  resultat  de  probar  quelcóm 
d’una  cosa  per  ella  mateixa  y  per  sa  pròpia 
naturalesa  es,  senzillament,  la  resposta  que 
la  mateixa  cosa  y  sa  pròpia  naturalesa  donan 
a  las  interrogacions  experimentals  que  se’ls 
dirigeixen. 

De  modo  que  la  Ciència  ha  de  tenir  per  fí 
y  per  medi  la  Naturalesa;  aixó  es:  la  Ciència 
ha  de  ser  ben  natural.  Ab  rahó  deya  Bacón  en 
son  admirable  Novum  organum  (1):  «Ningú 
esperi  un  gran  progrés  en  las  ciencias  (sobre 
tot  en  llur  part  pràctica),  mentres  la  filosofia 
natural  no  penetri  en  las  ciencias  particulars 
y  al  ensemps  no  tornin  aquestas  a  la  filosofia 
natural.  Aquesta  causa  explica’l  per  qué  l’as¬ 
tronomia,  l’óptica,  la  música,  la  major  part 

(1)  Bacon. — Novum  organum,  Aforismes.  Llibre 
primer,  80. 


de  las  arts  mecànicas,  la  mateixa  medicina, 
y,  lo  que  semblàra  més  maravellós  encara,  la 
filosofia  moral  y  civil,  aixís  com  las  ciencias 
lógicas,  quasi  no  tenen  profonditat  y  s’exte- 
nen  sobre  la  superfície  y  las  varietats  apa¬ 
rents  de  la  Naturalesa  (1).» 

Inútil  fora  ja  insistir  sobre  quin  sistema 
convé  adoptar  pera  la  investigació  científica, 
perque  està  vist  qu’altre  no  pot  ésser  que  l’in¬ 
ductiu.  Però,  gens  extrany  seria  que  s’objec¬ 
tés  que  la  imperfecció  dels  sentits  y  dels  ins¬ 
truments  destinats  a  ajudarlos  nega  tot  valor 
al  testimoni  dels  sentits,  basa  de  la  inducció: 
— y  es  precís  demostrar  que  semblant  objec¬ 
ció  no  té  la  forsa  qu’aparenta.  Es  cert,  per 
exemple,  que  al  contemplar  la  estelada  a  sim¬ 
ple  vista  sols  veyém  un  curt  nombre  dels  as¬ 
tres  que’l  telescopi  hi  descubreix;  es  cert 
qu’al  fixar  els  ulls  en  la  crestallina  gota 
d’aygua  ni’ns  ve  la  sospita  de  que  la  pobli 
tot  un  món  d’infusoris,  com  revela’l  micros¬ 
copi:  es  cert  que’l  telescopi  y  el  microscopi 
primitius  mostravan  camps  d'observació  molt 
més  reduhits  que’ls  que’ns  ofereixen  el's  po¬ 
tents  instruments  óptichs  actuals;  y  es  cert 
també  que  possibles  avensos  probablement 
obriràn  nous  horitzons  macrocósmichs  y  mi- 
crocósmichs.  Aquests  fets  no  argüeixen  pas  en 
contra  del  mètode  experimental  o  inductiu.  A 
simple  vista— seguint  el  cas  particular  proposat 
més  amunt — hem  arribat  al  coneixement  d’un 
cert  nombre  de  veritats:  ab  els  telescopis  y’is 
microscópichs  primitius,  a  n’aquellas  veritats 
se  n’hi  afegiren  bastantas  més:  mitjansant 
els  darrers  instruments  óptichs  s’han  sumat 
més  veritats  encara,  y  sens  dubte  que  més  ne 
sumaràn  las  generacions  vinentas  al  compàs 
de  successivas  perfeccions  en  els  medis  d’ob¬ 
servació.  {Quin  mal  ve,  donchs,  de  la  imper¬ 
fecció  dels  sentits?  En  rigor,  cap.  Els  erros 
provenen  certament  d’una  altra  causa:  de  la 
desastrosa  traducció  quesolém  fer  de  nostras 
sensacions.  «La  sensació  era  tal  com  havia 
d’ésser, — ha  dit  Balmes  (2) — però  jo  li  he  fet 
dir  lo  qu’ella  no’m  deya.»  Si  en  ple  dia  also’ls 
ulls  vers  la  volta  blava,  y  perque  no  hi  des- 


(1)  No  s'oblidi  que  Bacón  feya  aqueixas  aprecia¬ 
cions  a  las  acaballas  del  sigle  XVI  y  a  comensos  del  xvn, 
y  qu’ell  ab  sa  feconda  reforma  filosòfica  donà  a  la  cièn¬ 
cia  moderna’l  formidable  impuls  que  tant  l’ha  feta 
avensar. 

(2)  Balmes,  El  Criteri,  Cap.  V,  §  II. 

cubreixo  cap  estel  afirmo  que  «de  dia  l’espay 
està  desert  de  tot  astre  que  no  sigui’l  sol,»  es 
evident  que  traduheixo  ab  infidelitat  la  sen¬ 
sació  rebuda,  la  qual  se  limita  a  dir:  «de  dia 
al  cel  no  hi  veig  més  que’l  sol.»  Ademés  he 
desohit  la  veu  de  la  experiencia,  que  recorda 
que  lux  in  tenebris  lucet ,  0,  capgirant  la  pro¬ 
posició,  que  a  la  llum  del  sol  las  altras  llums 
no  lluhen.  Fem  un  veritable  abús  de  la  gene- 
ralisació:  repassém  els  nostres  escrits,  fins 
els  més  insignificants,  y  fixemnos  en  las  nos- 
tras  conversas  y  en  las  nostras  meditacions, 
fins  las  més  nimias.  Tot  seguit  formulém 
lleys,  sens  veure  que  quasi  sempre  sols  ens 
apoyém  en  alguns  casos  mal  observats;  ape- 
nas  sabém  fer  una  afirmació  o  una  negació 
que  no  tingui’l  caràcter  absolut  de  las  ideas 
de  tot ,  res ,  sempre ,  may.  Y  aixís,  per  aqueix 
abús  de  la  generalisació  de  que’l  llenguatje 
més  planer  adoleix  tant  com  el  del  a.ti  1  dat 
académich,  per  aqueixa  observació  defec¬ 
tuosa  en  que  de  continuu  confiém  ab  forsa 
inconsciència,  objectivant  lo  qu’es  purament 
subjectiu,  es  com  l’home  comercia  ab  false- 
tats,  moltas  vegadas  sense  darsen  compte 
fins  que  la  realitat  el  desmenteix  ab  amarchs 
desenganys.  Fora  insensat  imputar  al  méto- 
de’ls  erros  a  que  porta  sa  mala  aplicació,  per 
desatendre’l  consell  de  Bacón  quan  adver¬ 
teix  (1)  «que’l  veritable  mètode  experimental 
ans  que  tot  encén  l’antorxa,  y  a  sa  claror 
mostra  seguidament  el  camí,  comensant  per 
una  experiencia  ben  regulada  y  profonda, 
que  no  surt  de  sos  limits,  en  la  que  no  s’hi 
escorre  l’erro.  D’aqueixa  experiencia  induheix 
lleys  generals,  y,  reciprocament,  d’aqueixas 
lleys  generals  ben  establerlas,  experiencias 
novas.»  Las  lleys  de  Képler  y  Newton,  for- 
muladas  després  d’observacions  y  d’experi¬ 
mentacions  nombrosíssimas  y  seriosas,  £po- 
dian  tenir  mellor  confirmació  que  la  que 
reberen  en  1846,  quan  Neptú  fou  descu'oert 
pel  matemàtich  Leverrier,  de  qui’s  digué 
qu’havia  trobat  el  nou  planeta  a  la  punta  de 
sa  ploma?  De  segur  que  no,  y  ni’l  mètode  ex¬ 
perimental  podia  obtenir  més  complerta  pa¬ 
tent  de  bondat.  Per  altra  part,  els  qui  ata- 
can  aqueix  mètode  perque’s  basa  en  el  testi¬ 
moni  dels  sentits,  que  per  tan  imperfectes 
tenen,  ens  haurian  de  probar  avans  que  no 


(1)  Bacon. — Obra  cit.  Aforismes ,  82. 


son  els  sentits  la  font  de  tots  els  nostres  co¬ 
neixements. 

Tot  reconeixent  las  excelencias  del  mètode 
experimental  pera  la  investigació  en  las  cien- 
cias  anomenadas  naturals,  molts  han  sigut 
els  contraris  d’aplicarlo  a  las  ciencias  cone- 
gudas  per  lógicas,  morals  y  politicas,  y  prin¬ 
cipalment  a  la  psicològica;  y  molts  més  han 
sigut  potser  els  qui  l’han  mixtificat,  a  dretas 
0  inconscientment,  no  atrevintse  contradir  al 
Lord  de  Verulam.  El  celeberrim  «coneixte  a 
tu  mateix»  que  ab  Sócrates  venen  repetint 
innombrables  filosops,  desde  l’antiguitat 
fins  a  nostres  días,  no  ha  pogut  pas  fer 
efectiva  tota  sa  feconditat,  perque  tan  ex- 
celent  llavor  més  sovint  ha  trobat  are¬ 
nals  y  pedregars  que  terras  grassas  hont 
germinar.  ,jCóm  arribarém  a  conéixens 
a  nosaltres  mateixos  si  comensém  per  vo- 
lernos  veure  d'una  manera  determinada,  en 
lloch  de  voler  veure  de  quina  manera  som? 
Partint  de  prejudicis  que  de  cop  s’havían  de 
desterrar,  hi  ha  hagut  interès  en  estudiar  al 
home,  en  quant  a  sér  pensador  y  conscient, 
com  quelcom  extra-natural:  s’ha  comensat 
sentant  qu'es  la  unió  de  dos  principis  con¬ 
traposats,  y  arrencant  d’aquesta  afirmació 
apriorística  s’ha  tractat  al  cos  segons  els  de¬ 
més  sers  de  la  Naturalesa,  subjectes  a  lleys 
fatals,  matemàticas,  y  a  l 'ànima  se  l’ha  con¬ 
siderada  independent,  arbitraria,  extranya  a 
tota  lley  natural,  obrant  del  modo  que’l  vul- 
go  creu  qu’obran  els  folls. 

«Coneixte  a  tu  mateix,»  se  va  dihent,  y  en 
general  hi  hà  afany  de  Jabricarnos  de  confor¬ 
mitat  a  patrons  preconcebuts,  en  lloch  de 
procurar  honradament  el  coneixement  a  que’s 
preté  arribar.  Bona  part  de  culpa  d’aixó  la 
té  la  humiliant  condició  d’aucillce  theologice 
en  que,  com  tant  se’n  dolía  Schopenhauer, 
la  filosofia’s  troba;  mes,  es  ben  cert  que  no 
ve  d’aquí  tot  el  mal.  Aucilloe  theologícn  han 
sigut  també  las  demés  brancas  del  saber,  y, 
malgrat  els  anatemas  y  las  persecucions  y  las 
fogueras,  la  terra  fa  son  curs  entorn  del  sol, 
la  sanch  circula  pel  cos...  y  las  ciencias  ex¬ 
perimentals  s’han  nodrit  d’altas  veritats.  Lo 
que  hi  hà  es  que  l’objecte  d’aqueixas  cien¬ 
cias,  relativament  grosser  y  simple,  cau  de 
ple  en  el  domini  inmediat  dels  sentits,  y  per 
lo  tant  no  oposa  dificultats  extraordinarias  a 
la  observació  y  a  la  experimentació,  mentres 

que  l’objecte  de  las  ciencias  filosóficas,  guar¬ 
dant  ab  els  sentits  relacions  inmediatas  y  re- 
motas,  per  sa  subtilitat  y  complexitat  es  poch 
dòcil  a  las  cridas  del  mètode  experimental. 
Si’l  pensament  se  pogués  pesar  y  descom¬ 
pondre,  si  las  passions  fossin  amidables,  si 
disposéssim  de  medis  pet’analisar  y  refer 
els  fenòmens  psiquichs  de  tota  mena,  no  hi 
hà  dubte  que’ls  esforsos  de  las  preocupacions 
y  de  la  ignorància  s’haurían  estrellat  y  la 
Psicologia  hauria  avensat  ab  pas  ferm  y  rà- 
pit  com  la  Geologia  y  la  Mineralogia,  com  la 
Física  y  la  Química,  com  la  Botànica  y  la 
Zoologia,  com  l’Astronomia  y  la  Meteorolo¬ 
gia,  com  tantas  altras  ciencias  ditas  naturals. 

El  gran  pensador  vilafranqui  Llorens  y 
Barba,  d’acort  ab  el  precepte  socràtich,  opi¬ 
na  (1)  «que  a  la  observació  psicològica  y  a  la 
critica  a  que  aqueixa  dona  origen  podém  fiar 
la  sort  de  nostre  desenrotllament  filosófich.» 
Tal  volta  fora  més  encertat  dir  «qu’hem  de 
fiar  la  sort  de  nostre  desenrotllament  filosó¬ 
fich  a  la  observació  integral  del  home.»  Qui 
vulgui  valdres  del  mètode  experimental, 
que’s  despulli  completament  del  enfarfech  de 
prejudicis  que  l’envolta  y  entrebanca:  a  fora 
totas  las  prevencions,  grossas  y  xicas,  y  aixís 
disminuhirém  las  dificultats  de  nostres  movi¬ 
ments.  (No  veu  tothom,  fins  el  menys  obser¬ 
vador,  que  causas  reconegudament  fisiológi- 
cas  tenen  conseqüencias  de  caràcter  psíquich, 
y  al  revés?  Altrament  ihónt  es  la  línia  divisò¬ 
ria  dels  dos  camps?  Existeix?  ;No  existeix?  En 
el  dubte  abstinguemnos  y  ans  de  fer  una  afir¬ 
mació  gratuhita  prenguemnos  el  trevall  d’as- 
segurarnos  de  lo  que  de  cert  hi  hagi. 

Al  sentir  proclamar  la  independencia  de  la 
Psicologia,  els  esperits  febles  s’encandalit- 
zan  y’is  hipócritas  fan  també  l’escandalitzat. 
De  debò  que  no  hi  hà  per  qué.  Si  la  Veritat 
es  una ,  si  no  hi  pot  haver  veritats  contradic- 
torias,  cqué  temen?  La  Veritat  es  forsa:  la 
Mentida,  feblesa;  y  la  Forsa  no  sucumbreix 
bregant  ab  el  fantasma  de  la  seva  negació. 
^Acceptéu  l’axioma  sibiudià?  Donchs  siguéu 
conseqüents  y  no  interceptéu  la  via  que  ab 
ell  se  fassi,  que  al  erro  no  hi  anirà;  y  fiscali- 
séu  ab  tot  escrúpul  cada  pas  que’s  dongui,  y 
quan  trobéu  una  fontana  de  veritat  no  la  en- 


(1)  Llorens  y  Barba. — Discurs  inaugural  dèl curs 
de  I&S4SS  «  la  Universitat  de  Barcelona. 


terboliu  tiranthi  fanch.  Els  assedegats,  ^cóm 
ho  farían?  ;cóm  ho  faríau  vosaltres  mateixos? 
Que’l  despit  del  vensut  no  os  cegui. 

Claudi  Mas  y  Jornet 

NOTAS  BIBLIOGRÀFICAS 

Esteve  Suiïol. — Llibre  de  memòries. — Llibre? 

ría  de  Francesch  Puig.  — 1903. — Barcelona . 

Resulta  dificil  fer  crítica  d’un  llibre  com  el 
d’en  Suiïol.  El  Llibre  de  memòries  es  un 
aplech  d’articles  publicats  temps  ha,  diversas 
manifestacions  del  temperament  del  autor  al 
sentir  las  impressions  de  las  grans  bellesas 
de  la  ciència,  del  art  y  de  la  natura  y  las 
grans  ridiculesas  y  debilitats  dels  homes.  En 
Sunol  reflexa  ab  la  mateixa  intensitat  las 
unas  que  las  altras.  Els  grans  espectacles  de 
las  montanyas,  las  grans  obras  artísticas  e 
industrials  parlan  al  seu  esperit  ab  tanta 
forsa  com  las  grollerias  del  flamenquismo  y 
de  la  torería ,  com  las  innobles  costums  d’una 
política  africana  que  seria  còmica  si  no  fos 
de  tant  en  tant  tràgica. 

El  llibre  té,  donchs,  un  agredols  ben  mar¬ 
cat:  l’agredols  produhit  per  la  topada  d’ele¬ 
ments  oposats,  y  per’xó  es  un  llibre  humà. 
La  marxa  de  la  humanitat  vers  l’assoliment 
de  la  perfecció  no  es  una  marxa  serena  y  se¬ 
gura:  es  un  trevall  feixuch  de  fer  y  desfer.  A 
cada  volada  del  esperit  segueix  una  ensope¬ 
gada  en  la  terra. 

Si  un  Beethoven  escriu  sa  Novena  Sinfo- 
nía ,  un  Fernàndez  Villaverde  dona  ocasió  al 
tancament  de  caixas  del  comers  barceloní;  si 
desde’l  Puigmal  l’esperit  asserenat  gaudeix 
bellesas  infinidas,  a  la  Central  de  Telégrafos , 
un  empleyat  inconsútil  prohibeix  la  circula¬ 
ció  d’un  telégrama  redactat  en  llengua  cata¬ 
lana;  si’l  pont  de  Forth  es  una  maravella 
d’enginyeria,  las  societats  madrilenyas  El 
Cuerno  y  El  cante  (que  si  no  existeixen  me¬ 
reixen  existir)  son  dugas  maravellas  d’igno- 
rancia,  de  mal  gust  y  de  bestiesa... 

Qué  hi  farém!  Tot  forma  part  de  la  hu¬ 
manitat  y  té  dret  a  existir.  Pera  aytals  con¬ 
trasts  solzament  hi  hà  un  remey:  admirar  lo 
gran  y  riure  de  lo  petit.  Aixís  ho  fa  en  Su¬ 
nol  y  aixis  devém  ferho  tots. 

En  el  Llibre  de  memòries  hi  trobarém  la 
tasca  d’un  esperit  observador  que  no  desvia 
may  els  ulls,  sigui  bona  0  dolenta  la  cosa 
contemplada.  En  Sunol  pren  nota  de  tot  lo 
que  veu;  son  llibre  es  un  aplech  de  notas 
montanyencas,  industrials,  pintorescas,  musi¬ 
cals,  politicas,  socials,  satiricas,  curiosas... 
Llegeixis  el  Llibre  de  memòries  y's  veurà  que 
qui  sab  espigolar  ab  tanta  trassa  per  camps 
tan  diferents  mereix  atenció  y  respecte,  puig 
may  pot  ésser  un  esperit  vulgar. 

Essaisur«L’Alantida»  etle  «Canigó»  de  Ja- 

cinto  Verdaguer,  par  Emile  Leguiel ,  avec 

préface  de  M.  /.  Delpont.  —  Barcelone , 

L'Avenç;  Ceret,  Librairie  L.  Lamiot.—  1904. 

Un  escriptor  francès,  M.  Emile  Leguiel,  ha 
publicat  un  Essai  sur  <(L’ Atlàntida))  et  « Cani¬ 
gó »  de  facinto  Verdaguer.  Si  l’autor  s’ha  pro¬ 
posat  descubrirnos,  a  nosaltres  catalans,  las 
obras  mestras  del  gran  poeta,  ha  errat  el 
cami,  puig  las  coneixém  mellor  qu’ell:  si  s’ha 
proposat  donarlas  a  coneixe  als  francesos, 
sos  compatricis,  la  seva  intenció  es  lloable, 
peró’ls  procediments  de  que’s  val  ja  no  ho 
son  tant. 

L’estudi  d’en  Leguiel  se  reduheix  a  fer 
Yargument  dels  dos  poemas,  copiantne  ver¬ 
sos  y  traduhintlos  en  casulana  prosa  france¬ 
sa  y  a  la  seva  manera  (:),  y  afegint  al  final 
de  cada  argument  algunas  consideracions 
per  compte  propi,  justas  algunas,  erronias 
las  altras. 

Al  analisar  els  dos  poemas  verdaguerians, 
en  Leguiel  exposa  una  crítica  sabia,  a  lo 
Sainte-Beuve,  peró  l’aplica  malament.  Mos¬ 
sèn  Verdaguer,  al  escriure  sas  obras  no’s 
proposà  fer  sinó  lo  que  feu.  Es  inútil  cer- 
carhi  lo  que  no  deu  trobarshi:  tot  lo  que’n 
Leguiel  cerca  debadas  en  L’ Atlàntida,  ho 
trobarà  en  Le  rouge  et  le  noir  de  Stendhal  0 
en  Mensonges  d’en  Paul  Bourget  En  Verda¬ 
guer  escrigué  obras  purament  poéticas,  sense 
trascendencia,  sense  subtilitats  psicológi- 
cas,  sense  proposarse  pintar  la  humanitat  y 
la  lluyta  de  las  passions,  peró  produhint  de 
tant  en  tant,  y  de  manera  espontània,  notas 
humanissimas  de  debó,  per  més  qu’en  Le¬ 
guiel  pensi  lo  contrari. 

En  Leguiel  qu’es  un  admirador  d’en  Ver¬ 
daguer  condicional,  troba  també  (entre 
mitj  de  moltas  altras  cosas  que  troba)  fosca 
l’acció  de  Canigó  .  Donchs  miri,  M.  Leguiel: 
també  ho  es  la  del  Faust.  jQue  vosté  posaria 
en  situació  apurada  a  n’aquell  a  qui  pregun¬ 
tés  quin  es  l’assumpto  del  poema  pirenench? 
Donchs  aGoethe  també  li  posaren  al  pregun- 
tarli  qué’s  proposava  ab  son  Faust.  Tractant- 
se  de  certas  obras  hi  hà  preguntas  verament 
ridiculas. 

Molt  podríam  escriure  respecte  del  llibre 
d’en  Leguiel,  refutant  una  per  una  sas  afir¬ 
macions  erronias,  peró  ja  que’l  critich  fran¬ 
cès  escriu  per  endevant:  f’imagine  que  mes 
critiques  soulèveront  de  violentes  clameurs  par- 
mi  certains  thurifér aires  de  Verdaguer;  je  de- 
vine  à  mon  adresse  de  fougueuses  et  peu  Jlat- 
teuses  interpellations ,  no  volém  deixarlo  del 
tot  content,  peró  si  li  farém  saber  que  l’Art 


(1)  Un  exemple.  Al  traduhir  Mr.  Leguiel  el  vers 
del  cant  X  de  L' Atlàntida,  Les  filles  que  d' Alades  tin¬ 
gué  en  Hesperia  alegra ,  confón  Hesperia  (Espanya)  ab 
la  regina  Hesperis ,  traduhint  el  vers  aixís:  Les  filles  que 
la  charinante  Hesperis  conçut  d'Heratle. 


843 

a  Catalunya  compta  ab  tres  grans  manifesta¬ 
cions,  que  tots  els  Leguiels  del  món  no  po- 
dràn  enxiquir:  l’arquitectura  mitjeval,  la 
cansó  popular  y  l’obra  literaria  de  mossèn 
Jacinto  Verdaguer. 

AnUARIO  EsTADÍSTICO  DE  LA  CIUDAD  DE  BaR- 

celona.  —  Barcelona ,  rqoy.  — Imprenta  de 

Henrich  y  C.a  en  comandita. 

L’alcalde  accidental  d’aquesta  ciutat,  don 
Francesch  Berenguer,  ens  ha  enviat  ab  un 
afent  B.  L.  M.  el  primer  Anuari ,  que  ab 
acert  ha  redactat  el  Negociat  d’Estadislica, 
Padró  y  Eleccions  d’aquesta  ciutat.  La  veri¬ 
tat  es  que  no  podia  ésser  més  encertat  l’acort 
que’s  prengué  per  la  comissió  corresponent, 
donchs  una  ben  estudiada  estadística  es  un 
dels  elements  capdals  ab  que’s  deu  comptar 
per'arribar  a  una  bona  administració. 

Es  clar  que’l  poch  temps  de  que  s’ha  dis¬ 
posat — més  tractantse  de  matèria  qu’en 
aquest  país  tan  descuydada  està — fa  que 
aquest  trevall  no  pugui  considerarse  sinó 
com  un  afortunat  assaig;  es  evident  que’ls 
datos  en  que  ha  volgut  basarse  aquest  Anua¬ 
ri  no  son  tot  lo  exactes  0  precisos  que  fora 
de  desitjar,  donchs  caldria  comptar  ab  un 
cens  veritable  pera  saber  quina  es  la  pobla¬ 
ció  de  fet  de  Barcelona;  peró  es  de  justicia 
recooeixe  que  la  tasca  qu’ha  cumplert  el  Ne¬ 
gociat  d’Estadística  es  lloable  y  meritòria,  y 
que  donadas  las  circunstancias  y’is  medis  de 
que  ha  pogut  disposar,  ha  fet  molt  més  de 
lo  que  podia  exigírseli,  mereixent  especial 
elogi’l  quefe  de  dit  Negociat  y  director  del 
Anuari  don  Manel  Escudé  y  Bartoli,  qui  ha 
demostrat  una  activitat  e  inteligencia  dignas 
de  tota  alabansa.  Nc  podém  menys  de  co¬ 
piar  un  dels  paragrafs  de  la  Conclusió  qu’es- 
tampa  al  final  del  volúm,  y  que  diu  aixis: 

Desde  fecha  remota  se  han  forjado  y  propalado  le- 
yendas  respecto  à  Barcelona,  que  han  perjudicado  ex- 
traordinariamente  el  buen  nombre  de  esta  capital. 
Aquí  mismo  han  nacido  los  malos  conceptos  que  se 
tienen  de  la  vida  de  los  habitantes  de  Barcelona,  pro- 
palando  urbis  et  orle  la  gran  mortalidad  de  esta  Ciudad, 
siendo  así  que  tanto  por  su  clima  como  por  las  demàs 
circunstancias,  es  esta  capital  la  que  menos  contingente 
da  à  la  muerte.  Hace  pocos  días  se  ha  afirmado  de  un 
modo  gratuito  que  aquí  no  hay  policia  urbana,  que  no 
hay  higiene,  que  hay  falta  absoluta  de  luz  en  nuestras 
vías  y  que  el  Ayuntamiento  tiene  olvidados  todos  los 
servicios;  siendo  así  que  la  estadística  demuestra  que 
en  cuanto  à  empedrados  figuramos  en  buen  puesto  en¬ 
tre  las  grandes  ciudades  de  Europa;  que  ninguna  posee 
la  riqueza  de  arbolado  de  nuestro  Ensanche;  que  en 
cuanto  à  Beneficencia,  el  gran  número  de  instituciones 
de  esta  clase  y  la  respetable  cantidad  que  el  presupues- 
to  municipal  dedica  à  este  ramo,  hace  que  no  ocurra, 
como  en  alguna  otra  ciudad,  que  sabiendo  las  cantida- 
des  gastadas  en  el  establecimiento  de  Asilos,  se  sabe 
lo  gastado  para  lograr  en  definitiva  que  mueran  de 
hambre  muchos  albergados  en  ellos;  y  en  cuanto  à 
Higiene,  la  R.  O.  reciente  de  la  Dirección  general  de 

Sanidad,  dando  las  gracias  al  Excmo.  Ayuntamiento 
por  las  buenas  condiciones  higiénicas  de  esta  pobla- 
ción,  desmiente  las  malas  afirmaciones  que  à  este  ramo 
se  refieren. 


Los  obstàculos  é  inconvenientes  con  que  he  tenido 
que  luchar  para  coleccionar  las  cifras  que  se  consignan, 
riébense  à  la  premura  con  que  se  ha  tenido  que  publi¬ 
car  este  primer  Anuario  y  à  la  inèrcia  natural  de  toda 
nueva  empresa  Muchos  datos  que  es  conveniente  vul- 
garizar  yacen  en  el  fondo  de  esas  oficinas,  dispersos  ó 
acumulados  en  multitud  de  expedientes  y  que  no  nos 
ha  sido  dable  utilizar. 


...  siendo  de  esperar,  como  confiadamente  espera- 
mos,  que  en  lo  sucesivo  podremos  ampliar  las  estadís- 
ticas  que  hoy  publicamos  y  formar  otras  respecto  a  las 
cuestiones  sociales,  auxiliados  por  las  corporaciones  y 
entidades  patronales  y  obreras  de  las  que  esperamos 
nos  facilitaran  datos  para  formar  màs  perfecto  conoci- 
miento  de  los  fenómenos  de  todo  linaje  que  se  produ- 
cen  en  el  complejo  organismo  de  nuestra  querida 
Ciudad. 

L’obra  està  elegantment  impresa  e  ilustra- 
da  ab  vistas  gràficas  de  Barcelona  en  els  se¬ 
gles  xvi  y  xvn,  en  1818,  en  1858  y  en  1902, 
plans  de  la  demarcació  dels  districtes  y  ba¬ 
rris,  dels  partits  judicials,  dels  jutjats  muni¬ 
cipals,  de  las  eleccions,  de  las  parroquias, 
etc.,  etc. 

Geroni  Zanné 


INFIDEL 

«Sí:  m’he  decidit  a  deixarte  perque  estava 
ja  lassa  d’aquesta  vida  quotidiana  ab  sa 
marxa  regular  monòtona  y  banal. 

Quina  sorpresa,  quina  rancúnia  y  quin 
despit  sentiràs  al  llegir  aquesla  carta!  No 
t’ho  esperas  que  jo,  sempre  pacienta  com  he 
sigut,  me  rebeli  justament  ara  que  tu’t  cre- 
yas  m’havia  resignat  a  sacrificarme  per  tu!... 

Vosaltres  els  homes  voléu  viure  en  l’amor 
constant  d’una  dona,  y  com  aquell  que  s’ajéu 
en  un  balansi,  voldriau  ésser  bressats  en 
els  seus  brassos  y  afalagats  ab  sas  caricias 
veyent  el  reste  del  món  com  en  un  somni  y 
sentint  tot  lo  que  os  envolta  com  una  remor 
llunyana  que  no  arriba  a  torbar  vostre  repòs. 
Y  aixó  voldriau  que  durés  sempre,  peró  ab  la 
condició  de  que  aquest  balandreig  que  somóu 
el  vostre  balansi  fos  regular  y  constant,  sense 
deturarse  un  moment  en  son  moviment  ca¬ 
denciós,  permetentvos  el  podervos  desvet¬ 
llar,  aixecarvos.  baixar  a  terra  y  tornàrvoshi 
a  extendre  quan  os  vingués  mellor.  Meu  nas¬ 
cut  infidels,  no  podéu  passar  sense  trahir,  y 
juguéu  ab  el  cor  de  la  dona  al  vostre  ca- 
pritxo. 


Ile  sufert  molt;  durant  els  sis  anys  que  fa 
que  som  casats  he  conegut  totas  las  decep¬ 
cions.  Al  principi  vaig  ésser  gelosa;  t’es¬ 
piava,  torturava’l  meu  cor  volentme  con¬ 
vencé  de  que  m’enganyavas,  y  vaig  probar 
de  lluytar,  peró  prompte  comprenguí  la  inuti¬ 
litat  dels  meus  esforsos  contra’l  teu  caràcter 
incorretgible.  Voldrias  que  totas  las  donas 
t’estimessin  y  que  la  teva  muller  fos  com  una 
dona  de  reserva  pera  remey  de  las  tevas  de¬ 
cepcions. 

Pobre  ignocent!  M’estimo  massa  a  mi  ma¬ 
teixa  pera  resignarme  a  viure  tancada  en 
aquest  cercle  estret  dels  devers  exclusius  de 
la  muller,  tal  com  la  entens  tu  y  la  entenen 
molts  altres.  Soch  massa  orgullosa,  massa 
altiva  pera  que’m  subjecti  a ésser  aconsellada 
y  guiada  per  qui  exigeix  de  mi  una  obedièn¬ 
cia  passiva  y  cega. 

M’he  rebelat  contra  tu,  contra  aquesta  tris¬ 
ta  condició  a  que’m  creyas  resignada,  y  que 
no  puch  ni  vull  soportar. 

No’t  sàpiga  greu;  tart  0  d’hora  t’hauria  dei¬ 
xat,  y  ara  ja  està  fet.  Peró,  ben  mirat,  {no 
has  sigut  tu  mateix  qui  m’ha  donat  l’exem¬ 
ple?  {Per  qué  no  eras  tu  tot  meu,  ja  que 
volias  qúe  fos  jo  tota  teva? 

A  vosaltres  els  homes  de  bé,  els  trevalla- 
dors  que  crehéu  vostra  situació,  y  os  gua- 
nyéu  la  vida  ab  vostre  inteligent.  trevall,  os 
cal  una  dona  llegítima ,  senzilla  y  honesta 
que  procuri  sempre  complaureus  en  els  vos¬ 
tres  desitjós  y  exigencias,  una  dona  que  s’es- 
playi  en  aquesta  atmosfera  calmosa  y  repo¬ 
sada  del  interior,  y  que  al  ésser  vosaltres  a 
las  vostras  ocupacions  no’s  preocupi  de  lo 
que  feu  a  fora  de  la  llar,  y  s’estigui  a  casa 
cusint  pacientment,  ditxosa  d’esperarvos... 

Al  anarmen  no  volia  deixarte  més  que 
aquestas  breus  paraulas:  «Me’n  vaig,  no’m 
veuràs  més.»  Trobava  qu’era  aixó  lo  únich 
que  tenia  de  dirte:  peró  com  qu’he  comprés 
que  aquest  laconisme  brutal  t’hauria  deses¬ 
perat,  t’he  tingut  un  xich  de  compassió  y 
m’he  decidit  a  escriuret  aquestas  ratllas. 

Y  ara  que  ja  t'ho  he  contat  tot  y  que  sens 
dubte  sents  que  tinch  rahó,  ja  no  tens  pas 
rancúnia,  {veritat?...» 


Xavier  de  Zengotita 


NOTA  D’HIVERN 

(Rossellonès) 

Canigó  s’ha  posat  le  caperutxa  blanca, 
l’aucell  canta  pas  més  per  la  florida  branca; 
lo  cap  del  nas  gebrat,  sempre  ab  un  estornut, 
una  vegada  més  l'hivern  se’n  es  vingut. 

Vos  saill  de  tot  arreu  una  mal  corrent  d’ayre; 
es  rauch,  es  apurat  lo  desditxat  cantayre; 
per  tocar  l’aygua  freda  tothom  va  poch  a  poch; 
del  dematí  a  la  nit  sempre  vos  cal  fer  foch. 


LA  FELICITAT  D’UN  GROOM 

Era  ros,  molt  ros,  com  bona  fada  de  mii- 
jeval  llegenda,  y  tenia’ls  ulls  blaus,  més 
blaus  que’l  cel  qu’hermosos  retratavan,  y  la 
cara  més  blanca  que  la  escuma  que  quan  era 
petit  sos  peus  llepava  ab  caricias  suaus  y  vo- 
luptuosas.  Havia  nascut  a  la  costa,  en  una 
platja  hermosa,  rica  en  sol  y  rica  en  onadas, 
neta  y  llisa,  blanca  y  delitosa;  en  una  platja 
pura  com  el  cel  que,  blau,  somreya  a  aquella 
vila,  alegrada  al  estiu  per  gents  vingudas  de 
ciutat  per’alegrarse  y  respirar  l’alenada  de 
las  ayguas...  Quan  va  tenir  quinze  anys,  uns 
senyors,  un  estiu,  un  hermós  mitjdia  calo¬ 
rós,  li  van  dir  si  volia  anar  ab  ells,  si  volia 
ésser  groom ,  si  volia  viure  a  casa  seva,  en 
un  hermós  palau  de  la  ciutat.  Y  ell  va  dir 
que  si,  y  pel  mes  d’octubre  ab  els  senyors  se’n 
va  anar  de  la  platja,  de  la  vila  tranquila  y  de¬ 
litosa  ahont  havia  nascut,  ahont  haviacrescut, 
ahont  havia  jugat  ab  sos  amichs  y  ab  la  sorra 
y  las  ayguas.  Va  anarsen  a  ciutat,  content  y 
alegre,  satisfet  y  joyós,  ab  els  senyors,  in¬ 
dustrials  enriquits,  bons  y  amables,  entusias- 
tas  del  luxe,  la  riquesa  y  el  boato.  Y  arribà  a 
ciutat  en  tebia  nit,  y  la  trobà  admirable,  la 
trobà  magnifica  y  esplèndida,  armónica  y 
gentil,  grandiosa  y  somrihenta.  Y  li  va  agra¬ 
dar,  el  va  encisar  com  a  las  blancas  nuvias 
encisan  las  besadas  primeras. .. 

Un  cop  a  ciutat  y  ab  els  senyors,  y  vestit 
d’uniforme,  per  primera  vegada  vegé’l  món 
y’l  comprengué  una  mica...  Vegé  sas  mi- 
serias  y  sos  vicis,  sas  bellesas  y  goigs,  els 
seus  misteris  y  las  sevas  maldats  y  corrup¬ 
cions...  Mes  pera  tot — filosop  de  naixensa — 
tingué  compassió,  y  mil  ideas  nascudas  en 
son  cap  li  donaren  la  rahó  d’ésser  d’aquella 


La  Tet  se’n  baixa  ab  un  rossegadís  d’escumes; 
lo  cel  de  cap  a  cap  es  enfosquit  de  brumes; 
o  bé’l  tramontanal,  com  un  enrabiat, 
de  Salses  a  Banyuls  ho  té  tot  regirat. 

L’hivern  sols  es  per  vos,  oh  pirinenques  fades, 
un  temps  de  senyoríu  y  festes  anyorades; 
de  sardanes,  de  cants  les  cimes  rodejéu 
com  més  sem  balbs  de  fret  y  més  vos  ayrejéu. 

J.  Delpont 


decadència,  d’aquellas  extremadas  degenera¬ 
cions  y  corrupcions,  qu’arreu  suravan  com 
las  fullas  mortas  sobre’ls  rius  després  dels 
temporals  de  tardor. 

Era  hermós  y  simpàtich.  Las  cambreras  ju- 
gavan  ab  ell,  el  desitjavan,  l’aymavan  y  ado- 
ravan.  Lashi  agradava,  d’ell,  la  hermosa  cara, 
els  ulls  com  flors,  els  llabis  rojos  y’l  cutis 
suau  com  pel  de  gat;  las  hi  agradava  sa  ale¬ 
gria  eterna,  perennal,  y  las  sevas  frases  igno- 
centas...  Jugavan  ab  ell  com  nenas  ab  ninas, 
tocantlo  y  besantlo,  acariciantlo,  dihentli  pa- 
raulas  dolsas  y  agradosas,  que  poch  a  poch 
despullaren  la  seva  ànima  infantivola  del 
mantell  d’ignocencia  que  desde  petit  la  en- 
volcallava...  Jugavan  ab  ell  y  li  contavan  pi- 
cantas  historias  de  ciutat,  contes  lúbrichs.  Y 
ell  reya  al  escoltarlos,  y’is  seus  llabis,  ba- 
dantse,  mostravan  la  blancor  de  sas  dents 
iguals  y  rectas.  Y’s  deixava  besar  y  acariciar, 
abrassar  y  palpar  com  mistica  imatje. 

Peró  no  volgué  res  més.  De  contemplar  als 
senyors,  de  viure  ab  ells,  la  seva  ànima  s’aris- 
tocratisà ,  y  volgué-  ésser  aristòcrata  malgrat 
ésser  groom.  Y  com  qu’havia,  en  sas  horas 
d’oci,  llegit  forsa  novelas  de  Paul  Bourget, 
Gustave  Flaubert  y  Théophile  Gautier,  sabia 
quelcóm'de  las  costums  dels  grooms  aristócra- 
tas,  y  coneixia  no  solzament  tots  els  seus  de¬ 
vers  y  obligacions,  sinó  també  tots  sos  drets 
y  honors...  Per  aixó  no  volgué  ab  las  cambre¬ 
ras  altra  cosa  que  jugar  y  parlar,  que  riure  y 
besarse  y  abrassarse...  Com  els  grooms  del 
segle  xviii  jugavan  darrera’ls  paravents  ab  las 
cambreras,  mentres  sas  mestressas  las  gen¬ 
tils  marquesetas  parlavan  d’amor  ab  sos  co¬ 
sins,  marquesos  0  abats,  ell,  ara,  entre  plat 
y  plat,  en  els  grans  àpats,  darrera’ls  para¬ 
vents  besava  a  las  cambreras  en  la  nuca,  en 

las  mans  0  en  el  front...  Peró  res  més,  res 
més  qu’aixó,  res  més!  Que’l  seu  senyor  dor¬ 
mis  ab  las  cambreras,  que  possehís  son  cos 
empresonantlo,  ho  trobava  gentil,  noble,  fi¬ 
níssim;  peró  qu’ell  ab  ellas  dormis,  li  sem¬ 
blava  ordinari,  bestial,  antiartístich. ..  Pera 
ell,  l’aristocracia,  quasi  bé  consistia  tota,  ade- 
més  d’en  una  extremada  superficialitat,  en  la 
barreja,  no  en  la  confusió,  de  las  dugas  clas¬ 
ses  més  contrarias,  de  la  rica  y  la  pobra,  dels 
senyors  y’is  sirvents...  Que  un  marqués  ja¬ 
gués  ab  sa  cambrera,  era  cosa  fina,  senyo- 
rial...  Els  mans  dels  seus  avis  no’s  deshon- 
rarian  pas  per  aixó:  altrament,  joyosas,  llurs 
efígies  somriurían  dintre’ls  daurats  marchs 
que  las  ofegavan...  Peró  las  ombres  dels 
seus  avis,  honrats  en  sa  pobresa,  si  que  s’in- 
dignarian  si  sabessin  que’l  seu  net,  fet  groom , 
jeya  ab  las  cambreras  com  qualsevol  criat 
de  repugnant  novela  naturista...  Ell  juga¬ 
ria  ab  las  cambreras,  besaria’ls  seus  llabis 
molsuts  y’is  seus  colls  amples,  peró  no  em¬ 
presonaria  entre’ls  seus  brassos  aquells  cos¬ 
sos  de  carn  dura  y  desitjable. 

Y  un  dia,  vetaqui  que  una  casada  jova,  ale¬ 
gra  y  rica,  li  va  dir  qu’anés  a  casa  seva, 
qu’havia  de  dirli  quelcóm  d’interessant  y  de 
secret.  Y  ell,  satisfet,  hi  va  anar;  va  anarhi 
tot  net,  ab  el  cap  perfumat,  las  mans  suavis- 
simas,  las  botas  de  xarol...  La  casada  aque¬ 
lla's  trobava  en  situació  horrible;  se  trobava 
en  el  més  bell  capitul  d’una  novela  psicolò¬ 
gica...  Ella  estimava  al  seu  espós,  qu’era  un 
home  bo,  senzill,  magnanim...  Peró  també 
estimava  a  un  amich  seu,  y  forsa,  forsa,  for- 
sa,  potser  més  que  al  espós,  molt  més,  molt 
més...  Tant  l’estimava,  que  aquell  mateix 
vespre,  y  en  el  mateix  saló  ahont  enrahona- 
van,  tindrian  una  cita,  dolsa,  eròtica...  Peró 
per’aixó  calia  que  l’espós  s’estigués  fora, 
qu’algú’l  cridés,  qu’algú  se’l  endugués  lluny, 
fora  de  casa,  fins  fora  de  ciutat...  Y  acos- 
tantse  al  groom ,  la  bona  amiga  li  pregà 
qu’ell  ho  fes  alló  d’allunyar  al  espós,  que 
inventés  una  historia  per’allunyarlo,  una 
historia  que,  extasiantlo,  el  tregués  aquell 
vespre  de  sa  casa. 

Peró’l  groom  s’hi  negà.  No’n  sabia  cap 
d’historia  aixis,  ni  sabia  inventaria.  Mes  ella, 
acariciantlo,  li  digué  bellas  cosas  melodiosas, 
li  elogià’ls  rojos  llabis  y  ls  blaus  ulls,  els  per- 
fumats  cabells  y  las  mans  suaus...  Y  agafant 


aquestas  entre  las  sevas,  las  estrenyé  ab 
forsa,  y  aixecantlas,  se  las  portà  a  la  boca  y 
las  besà.  Llavors  el  groom  ja  no  va  dubtar 
més.  Aquells  petons,  els  primers  senyorials 
que  rebia,  l’omplian  d’un  plaher  extremadis- 
sim,  que  fentli  aclucar  els  ulls,  el  conduhia  a 
las  regions  més  dolsas  de  la  joya.  Pensaria 
unahistoriaqualsevol,  unaqualsevol  llegenda 
0  embolich,  per’allunyar  aquell  vespre  al  es¬ 
pós  de  sa  casa  estimada,  ahont  Afrodita,  las¬ 
civa,  fruhiria.  La  pensaria,  si,  la  pensaria!... 

Y  comensà  a  pensaria,  peró  no  la  pensà,  no 
la  forjà,  perque  no’s  trobava  inspirat,  per- 
que’l  seu  cap  no  la  sabia  crear  aquella  his¬ 
toria  en  el  moment  aquell...  No  li  surtia,  no 
li  floria...  Y’s  va  disgustar  y  va  plorar.  Li 
sabia  greu  no  poder  fer  aquell  petit  favor  a 
una  damisela,  a  una  jova  tan  maca  y  tan 
gentil,  que  tenia  uns  ulls  tan  atractivols  y 
una  cara  tan  blanca  y  somrihenta. 

Ella  l’aconsolà  y  li  digué  que  no  era  per 
tant,  que  no  era  pas  aixó  tan  grave  pera  po- 
sarse  a  plorar,  pera  buydarse  en  llàgrimas  y 
en  plors...  Y  l’acaronà,  y  li  palpà  las  mans 
y  las  munyecas,  els  brassos  y’is  cabells... 

Y  ell  allavors  va  tornar  a  parlar...  y  un  gran 
misteri’s  va  descubrir,  un  gran  secret  va  dei¬ 
xar  d’esserho...®L’aymava,  la  estimava!...  No 
plorava  pas  per  no  poder  ferli  un  favor,  sinó 
per  gelosia,  per  amor...  L’aymava  feya 
temps,  feya  molt  temps,  desde  una  nit,  al 
teatre...  Desde  llavors  l’aymava  fortament, 
peró  no  gosava  pas  a  dirli  per  respecte,  per 
por,  per  temensa...  Peró  ja  no  podia  més;  y 
per  aixó  li  deya  que  l’aymava  bojament,  que’s 
feya  son  esclau,  son  patje,  son  gos,  que  vol¬ 
dria  ésser  sempre  al  seu  costat,  contemplant 
els  seus  ulls,  flayrant  son  alé,  respirant  son 
perfum.  L’aymava  ab  la  fidelitat  d’una  bèstia 
mansa  y  ab  tot  l’entusiasme  d’un  amor  pri¬ 
mer.  Al  contemplaria,  tot  ell  tremolava,  y  al 
sentiria  parlar,  llargas  esgarrifansasdeplaher 
recorrian  son  cos,  mentres  sos  ulls  de  joya 
s’aclucavan...  L’aymava...  y  agafantli  las 
mans,  acariciantlas,  li  digué  quàn  gran  era’l 
seu  dolor  per  no  poderli  dir  cosas  bonicas,  tal¬ 
ment  com  els  poetas,  fentla  plorar  d’emoció 
ab  sas  paraulas.  Sentia  no  ésser  mestre  en  el 
ben  dir,  no  saber  encisar  ab  lo  que  deya... 

Y  seguia  parlant  y  ponderant  son  amor,  sa 
idolatria,  mentres  ella  contenta,  satisfeta 
d’aquell  descubriment,  d’aquell  amor,  s’ama- 

gava’l  mitj-riure  voluptuós  que  floria  en  sos 
llabis,  sota’l  país  grisench  del  seu  bell  vano. 

Y’s  van  seguir  parlant,  y  tot  parlant  se 
varen  apropar  com  aygua  y  roca,  y  com  roca 
y  aygua  varen  besarse  ab  besadas  llargas  y 
dolsas.  Y  tant  varen  aproparse,  y  tant  varen 
besarse  sobre’l  tou  divà  de  la  gran  sala,  que 
naturalment,  senzillament,  els  esguarts  en 
deliri  d’ell  se  van  confondre  ab  els  molt  bri¬ 
llants  esguarts  d’ella,  en  l’amable  foscuria 
del  capvespre...  Y  en  aquesta  foscuria  pro- 
tectívola  la  felicitat  d’ell  esclatà  ab  forsa,  y 
un  idili  flori  en  la  preuhada  vida  de  l’amiga: 
— la  eterna  hermosa  dona  dels  voluptuosos 
primerenchs  ensomnis. 

Carles  Arro  y  Arro 


LAS  LLANTIAS  QUE  S’ENCENEN 

S’APAGARÀN 

Jo  conech  dugas  estadas  que,  tot  y  essent 
iguals,  no  son  semblants. 

En  una  hi  dorm  una  vella  que  ja  no’s  des¬ 
pertarà  may  més;  y  en  l’altra  un  nen  llen- 
sant  al  vol  sas  cametas  v  exhalant  son  pri¬ 
mer  crit  de  vida. 

No  son  gayre  11  uy  l’una  de  l’altra  abdugas 
estadas;  peró  no  son  gens  aprop  encara 
que’s  toquin. 

Un  envà  las  separa. 

La  vella  feu  construhirse  unas  parets  que 
la  guardessin.  Aquestas  parets  ara  li  guar- 
dan  la  soletat,  y  l’allunyan  de  l’alegria. 

El  nen  ja  ha  trobat  l’envà  fet.  Qui  sab  si’l 
trencarà!...  Hi  està  tan  bé  entre  las  quatre 
parets!...  Sembla  talment  una  llantia  en  el 
moment  d’encendres:  son  bressol  net  y  rich 
apar  el  jas  d’oli  nou  que  semblant  a  una 
mar  d’or  s’ofereix  a  la  xinxeta,  que  com  nau 
segura  viatja  per  la  vida  envers  la  mort... 
Las  llantias  que  s'encenen  s' apagaran... 

L’altra  cambra  es  d’igual  cabuda  que  la 
del  nen,  peró  sembla  més  gran  ab  tanta  sole¬ 
tat...  La  vella  s’adorm  resignada  sota  l’ata- 
pahit  vel  de  la  mort,  com  la  xinxeta  de  la 
llantia  qu’oscilant  s’apaga  demunt  del  oli 
brut  del  llantió  trencat. 

Si  ara  fos  a  íer,  qui  sab  si  l’aixecaría’l  ma- 
lehit  envà!  Qui  sab!...  Potser  no  ho  sabia 
que  la  llantia  que  s'encén  s'apagarà!... 

Jacobus  Sabartés 


NOVAS 

Seguint  la  ‘costúm  d’obsequiar  cada  cap 
d’any  a  nostres  abonats  ab  un  número  ex¬ 
traordinari  qu’es  una  manifestació  brillant 
de  la  colaboració  ab  que  compta  Joventut, 
estém  preparant  també  enguany  un  número 
de  caràcter  artistich  qu’en  sa  part  gràfica  es¬ 
tarà  dedicat  als  pintors  joves,  y  ostentarà  en 
el  text  las  més  valiosas  firmas  del  renaixa- 
ment  literari  català. 

De  la  organisació  de  la  part  artística  se’n 
ha  encarregat  nostre  benvolgut  amich  en 
Sebastià  Junyent. 

La  setmana  entrant  donarém  més  detalls 
d’aquest  número  extraordinari,  que  surtirà’l 
dia  7  de  janer. 

Joventut  ha  p.ublicat  unas  tarjetas  pos¬ 
tals  en  que  hi  figura  una  reproducció  de  la 
nova  cuberta  que  l’Apeles  Mestres  ha  dibui¬ 
xat  pera  l’any  vinent.  Al  peu  de  dita  repro¬ 
ducció  hi  hà  estampats  diversos  lemas  ó 
adagis.  Ademés  n’hem  fet  un  tiratje  apart 
que  poden  servir  pera  felicitacions  de  Nadal 
y  Cap  d’any.  Se  venen  en  tots  els  kioscos  al 
preu  de  10  cèntims  cada  tarjeta.  Nostres  sus- 
criptors  poden  obtenir  coleccions  de  deu  tar¬ 
jetas  ab  un  25  per  100  de  rebaixa,  en  aquesta 
administració. 

La  Unió  Catalanista  ha  posat  enguany  a 
la  venda  unas  novas  postals  de  felicitació 
pera  Nadal  y  Cap  d’any,  qual  dibuix  fou  en¬ 
carregat  a  nostre  estimat  company  en  J.  Pu¬ 
jol  y  Brull. 

Se  venen  a  10  cèntims  en  tots  el  kioscos  y 
en  la  secretaria  de  la  Unió,  ahont  las  entitats 
adheridas  podràn  obtenir  las  coleccions  que 
desitjin  ab  un  25  per  xoo  de  rebaixa. 

Alguns  lectors  ens  han  preguntat  per  qué 
no  deyam  res  de  la  conferencia  donada  al 
«Foment  del  Trevall  Nacional»  per  en  Grand- 
montagne. 

La  rahó  es  molt  senzilla.  Nosaltres  no  vo- 
lém  fer  el  joch  dels  arrenca- caixalis  politichs 
que’s  proposan  viure  a  costas  dels  badochs. 
Si  els  que  segueixen  las  inspiracions  de  La 
Publicidad  y  companyia  tenen  interès  en  que 
aquell  subjecte  parli,  que’l  paguin.  Si  algú 
com  la  Trasatlàntica  creu  convenient  ferli 
cloure’l  bech,  qu’ho  fassi.  Nosaltres  estém 
ben  tranquils,  pensant  al  1  ó  de  dime  con  quién 
and  as  y  te  dvè  quién  eres ,  y  lo  de  brams  d’ase 
no  pujan  al  cel. 

La  «Federació  Escolar  Catalana»  ha  orga- 
nisat  un  concurs  fotogràfich  donant  els  se¬ 
güents  temas:  Fotografia  científica;  Quadros 
de  género  e  interior;  Paisatje  y  vistas  de  ciu- 

tat;  Vistas  estereoscópicas  sobre  cristall,  y 
Colecció  de  postals  relacionadas  ab  las  festas 
de  Nadal.  El  plasso  d’admissió  dels  trevalls, 
qu'han  d’ésser  inèdits,  acabarà’l  15  de  janer 
de  1904.  Els  envios  deuhen  ferse  al  secretari 
de  la  «Federació  Escolar  Catalana»  (Riera 
de  Sant  Joan,  22,  pral.)  La  llista  y  distribu¬ 
ció  dels  premis  se  publicarà  oportunament. 

En  la  revista  L'Avant-Scène.  orgue  de 
YAssociation  d’Auteurs  et  Gompositeurs  « L'Art 
Dramatiquen ,  llegim  que  dita  associació  acaba 
de  nombrar  delegat  general  pera  Espanya, 
lo  qual  podrà  facilitar  y  estrenye  las  rela¬ 
cions  entre'ls  autors  francesos  y  espanyols, 
donchs  l’objecte  principal  de  «L’ Art  Drama - 
liquen  es  la  descentralisació  en  matèria  lite¬ 
rària,  0  sia’l  desenrotllo  intelectual  fora  de 
tot  centralisme,  qu’atuheix  y  aniquila  tan- 
tas  bonas  iniciativas.  Dit  delegat  es  el  cone¬ 
gut  publicista  en  Jules  Villeneau. 

Cal  no  confondre  «ZV Art  Dramatiquen  ab 
la  uSociété  des  Auteurs  et  Compositeurs  Dra¬ 
màtiques »,  ja  que  son  modo  d’ésser  es  com- 
plertament  diferent,  donchs  la  una  associa¬ 
ció  té  per  únich  objecte  la  defensa  de  la  pro¬ 
pietat,  y  l’altra  el  procurar  que  dita  propietat 
produheixi. 

Fora  de  desitjar  que  la  sort  coronés  els 
esforsos  que’s  fan  en  aquest  sentit,  y  nosal¬ 
tres  ho  desitjaríam  particularment  per  las 
lletras  catalanas,  a  íí  de  que  ocupessin  el 
just  lloch  que  mereixen. 

Ens  manifesta  en  Ramón  Capmany  que 
desd’aquesta  setmana  ell  y’is  senyors  quere- 
dactavan  el  periódich  satirich  catalanista  La 
Tralla,  ne  publicaràn  un  altre  que  baix  el  títul 
de  La  Tralla  del  Carreter  defensarà  las  ma- 
teixas  tendencias  que  fins  ara  aquell  havia 
defensat. 

Tenim,  donchs,  dugas  Trallas  manejadas 
per  dos  brassos  diferents  y  que  no  pertanyen 
pas  al  mateix  cos.  Desitjém  que  abdugas  pe¬ 
tin  bé  y  fort;  o  mellor  dit,  desitjém  acert  als 
dos  periódichs. 

Croquis  Pirenencs  ( segona  serie)  ,  per 
J.  Massó  Torrents.  La  Biblioteca  Popular  de 
«L’Avenç»  ha  publicat  la  segona  serie 
d’aquests  admirables  quadros  montanyenchs 
d’en  Massó,  figuranthi  çls  sis  següents:  Re- 
corts  de  noy,  En  Janret ,  La  sirena  de  monta • 
nya ,  L’anyorament,  En  Valentí ,  Interior.  For- 
man  el  volum  16  de  dita  Biblioteca,  y’s  venen 
a  50  cèntims. 

Primers  rudiments  de  Gramàtica  Catalana , 
per  el  P.  Jaume  Nonell,  escrits  pera’ls  noys 
com  a  preparació  pera  més  seriosos  estudis 
gramaticals.  L’autor  posa  en  aquesta  obreta, 
com  a  cosa  més  important,  la  conjugació 
dels  verbs  y  las  reglas  ortológicas  pera  llegir 
correctament. 


Monòlegs  humorístichs ,  per  Pompeyus  Ge¬ 
ner.  Forma’l  segón  volum  de  la  popular  Bi¬ 
blioteca  «Nova  Catalunya»  aquesta  obreta  de 
nostre  estimat  company  de  redacció.  Preu, 
25  cèntims. 


Noticia  sensacional: 

Diuhen  que  l’espléndit  poeta  y  delicat  in¬ 
dustrial  en  Jaume  Xaró,  qu’ara  s'ha  dat  al 
trayato  y  qu’es  un  especialista  en  això  de  fer 
dramas  al  viu,  ens  vol  portar  a  nosaltres,  els 
de  Joventut,  a  las  taulas,  à  cuyo  efecto  ens 
proposarà  que  li  venguém  uns  quants  xistos 
ben  barato  pera  poder  ab  ells  farcir  l’obra 
com  un  gall. 

En  Xaró  ja  ho  sab  que  de  xistos,  a  ratos 
perduts,  també’n  sabém  fer  nosaltres;  peró 
també  sabém  que  no’ns  avindriam  abel  preu, 
0  qu’en  tot  cas  no’ns  els  pagaria,  y  preferim 
guardarlos  pera  un’altra  obra  escènica:  una 
tragicomèdia  en  molts  actes  qu’estém  prepa¬ 
rant  en  justa  correspondència  a  la  seva,  y 
que’s  titularà  probablement  L'ou  ferrat  o  El 
ronyó  del  amo. 

Y  la  mateixa  nit  que  s’estreni  la  comèdia 
d’en  Xaró  a  Romeya ,  nosaltres  estrenarém  la 
nostra  als  Cacauhets. 

Prepàrinse  a  riure! 


Fidel  Giró,  impressor.  —  Carrer  de  València,  233 

Els  trevalls  se  publican  baix  la  exclusiva  responsabi¬ 
litat  de  sos  autors. 

No  s’admeten  els  que  no  sían  inèdits. 

No’s  tornan  els  originals. 

Se  donarà  compte  de  las  obras  rebudas  en  aquesta 
redacció,  y  de  las  qu’ho  mereixin  se’n  farà  crítica. 

Preuà  de  suscripció: 


CATALUNYA:  Un  any . 8  Pessetas. 

»  Mitj  any . 4’S0  » 

»  Trimestre .  2’25  » 


ALTRAS  REGIONS  D’ESPANYA 


Un  any .  9  * 

EXTRANGER:  Un  any . 10  Franchs. 

Número  corrent . 20  Cèntims. 

j  atrassat,  ab  folletins.  ...  40  » 

»  »  sense  folletins.  .  .  25  » 


El  número  corrent  no’s  ven  sense  folletins. 


Redacció  y  Administració: 

Plassa  del  Teatre,  6,  entressol. 


NÚMERO  CORRENT.  .  . . 20  CÈNTIMS. 

>  ATRASSAT,  AB  FOLLETINS .  .  40  » 

»  »  SENSE  FOLLETINS.  25  » 


SUMARI: 


La  nostra  minoria,  per  Lluís  Via. — La  mort  del  Xech, 
per  Joaquim  Pla.— Sanpere  y  Miquel  no  fou  català 
ni  res,  per  Miquel  Servet  (a)  Raves. — Pim!  Pam! 
Pum!  o  la  planxa  d’uns  liceistas,  per  Joaquim  Pena. 
Una  nit  a  Montmartre,  per  Octavi  Pell  Cuffí  —Tea¬ 
tres,  per  Emili  Tintorer. — Revista  musical,  per  Ge- 
roni  Zanné.— Novas.— Advertencias  als  lectors  de 
JOVENTUT. 

FOLLETÍ: 

LES  DISPERSES,  per  Joan  Maragall — Plech  3 

MÉS  ENLLÀ  DE  LAS  FORSAS|,  per  Bjornstjerne 
Bjornson. — Traducció  catalana.— Plech  23. 


LA  NOSTRA  MINORIA 

Els  particularistas  que  no  creyém  en  la 
lley  de  las  majorias,  peró  qu’hem  d’acataria 
en  la  vida  interior  de  nostres  organismes  po- 
litichs  y  socials,  ens  aconsolém,  quan  som 
vensuts,  sentintnos  individualistas,  y  pen¬ 
sant  que  la  minoria  que  formém  es  una 
mena  de  selecció.  Mes  l’individualisme  sols 
podrà  existir  de  fet  quan  siguém  prou  cultes 
pera  poder  esvanir  tantas  farsas  socials  com 
ensesclavitzan  yentretant,elméspur  egoisme 
es  lo  que’ns  fa  aymar  la  nostra  minoria,  que 
per  ésser  tal,  la  trobém  més  conscient,  més 
conforme  ab  la  nostra  individualitat. 

L’egoisme  es  per  lo  comú  la  base  y  l’im¬ 


pulsor  de  tots  nostres  sentiments,  fins  quan 
més  disfressat  apareix  ab  els  noms  d’altruis¬ 
me,  desinterès  y  magnanimitat.  L’home  de 
carrera  que  11  uy ta  pera  engrandir  el  camp 
de  las  ciencias  y  ésser  útil  a  la  humanitat, 
lluyta  també  per  l’egoisme  del  saber,  y  lluy- 
ta  ab  altres  campions  pera  véncels  y  pera 
poder  avans  qu’ells  ostentar  son  títul  d’ad¬ 
vocat,  de  metje,  d’arquitecte...  Aixó  quan 
l’egoisme  es  noble;  quan  no  ho  es,  sols  pas¬ 
sions  baixas  origina,  convertint  als  homes 
que’l  senten  en  cacichs  despótichs  de  lloga¬ 
ret,  o  en  hipócritas  quefes  de  partit:  uns  y 
altres  verdaders  tirans. 

Nosaltres,  dins  del  Catalanisme,  pel  sol 
fet  d’ésser  els  menys  no  hem  pas  d’afirmar 
que  siguém  els  escullits,  donchs  en  aixó  com 
en  tot  hi  entra  la  idea  de  lo  relatiu;  lo  qu’es 
cert  es  que  sentim,  no  l’egoisme  de  l’ambi¬ 
ció,  sinó’l  de  nostras  conviccions,  y  aquest 
egoisme’ns  permet  tenir  un  criteri  de  tan 
ampla  llibertat,  que  si  logressim  generali- 
serlo  entre  tots  els  catalanistas,  ben  prompte 
la  inmensa  majoria  dels  ciutadans,  aqueixa 
multitut  inconscient,  aqueixa  massa—  com  se 
l’anomena  ab  justesa  —  deixaria  d’ésserho, 
se  deslliuraria  dels  apriorismes  y  conven¬ 
cions  que  la  embruteixen,  llensaría  tot  el 
bagatje  inútil  ab  que  l’han  carregada  els 
que  al  fomentar  l’esperit  barbre  de  majorias 
y  minorias,  lomenian  la  estupidesa  dels 

pobles,  y  fora  verament  civilisada  y  fervoro¬ 
sament  autonomista.  El  dia  que’l  naciona¬ 
lisme  català  declari  categòricament  sa  indi¬ 
ferència  per  tolas  las  religions,  com  l’ha 
declarada  per  totas  las  forrnas  de  govern 
(y  no  fent  concessions  que  no  deu  fer,  sinó 
cumplint  ab  els  democràtichs  principis  que 
l’informan),  aquell  dia  donarà  un  pas  decisiu 
pel  cami  que  porta  al  triomf. 

Baix  aquest  punt  de  vista  es  com  nosaltres 
entenem  (dit  sia  ab  inmodestia)  formar  se¬ 
lecció  dint  re’l  Ca  tal  anisme  militant  ;y  aixó  sen¬ 
se  que  hi  càpiga  la  sospita  de  que’ns  sentim 
dèbils  devant  dels  enemichs  o  dels  ignorants, 
y  de  que  tranzigím  ab  ells.  Es  l’egoisme 
de  nostras  conviccions  lo  que’ns  fa  parlar 
aixis;  egoisme  que  s’ampara  en  la  rectitut  de 
nostra  conciencia  y  que  no  es  may  tirànich, 
en  quant  el  volóm  extés  a  tothom  indivi¬ 
dualment,  destruhint  las  tjiassas  y  fent  verda- 
ders  homes.  Joventut  ha  demostrat  fre¬ 
qüentment  sa  molta  independencía  en  aquest 
punt.  Tant  en  l’ordre  politich  com  en  l’artís- 
tich,  tant  tractantse  d’adversaris  declarats 
com  de  companys  de  Catalanisme,  ha  seguit 
sempre,  acertadament  o  erròniament,  peró 
ab  llealtat  y  ab  brahó,  el  cami  que  li  ha 
marcat  sa  conciencia,  desitjant  que  tothom 
fes  lo  mateix  y  volent  no  obstant  ésser  amich 
de  tothom,  germà  de  tothom  qui  procedís 
llealment  y  fos  autonomista  de  cor,  tot  y  te¬ 
nint  un  criteri  oposat  en  moltas  qüestions. 
Aixis  Joventut  ha  lluytat  moltas  vegadas 
contra  la  corrent  ab  risch  d’enfonzarse.  No 
ha  enganyat  al  poble  ni  ha  volgut  enga- 
nyarse  a  sí  mateixa;  ha  sigut  franca  fins  al 
extrém  de  crearse  enemichs  implacables  pre- 
ferintlos  als  amichs  aparents;  no  ha  merca- 
dejat  afalagant  baixas  passions  populars, 
com  tant  se  fa  per  desgracia,  ni  ha  tranzigit 
ab  criteris  ja  estantissos;  ha  dit  imbècil  al 
poble  quan  ha  cregut  qu’ho  era,  y  ho  ha  dit 
a  molts  altres  qu’en  efecte  ho  son;  y  més  s’ha 
estimat  anar  sola  ab  la  rahó,  que  mal  acom¬ 
panyada. 

Y  a  pesar  de  tot,  sola  no  s’hi  ha  quedat, 
ni  a  dins  ni  a  fora  del  Catalanisme.  Ben  al 
contrari,  avuy  està  satisfeta  d’haver  aportat 
al  Catalanisme  nous  y  valiosos  elements,  y 
d’haver  suscitat  en  nostre  camp  certas  qües¬ 
tions  que  temps  hà  qu’haurían  d'estar  obvia- 
das  dins  d’una  causa  tan  avensada  com  es  la 


nostra,  y  que  precisament  perque  no  estàn 
obviadas  esveran  a  molts,  els  qual  ab  sos 
subterfugis  semblan  amenassar  ab  una  reti¬ 
rada  vergonyosa,  talment  com  si  aixis  vol¬ 
guessin  desarmarnos  y  privar  la  entrada  en 
nostra  comunitat  a  altres  que,  desprenentse 
de  sa  poch  patriòtica  indiferència  o  de  las 
xorcas  convencions  politicas  espanyolas  (tant 
las  reaccionarias  com  las  revolucionarias), 
desitjan  ingressarhi. 

Nosaltres  —  que  tampoch  volém  en  nos¬ 
tre  camp  polítichs  d’ofici  ni  desferras  envi- 
lidas  de  partits  corcats  —  nosaltres  ens  ma- 
ravellém  sovint  de  certs  escrúpuls  de  monja, 
massa  accentuats  en  varis  de  nostres  com¬ 
panys  de  Catalanisme;  perque  al  cap  y  a  la 
fi  a  tots  ens  consta  que  n’hi  hà  molts  que 
sens  haverse  adherit  al  nostre  programa  son 
capassos  de  lluytar  ab  honrat  desinterès  per 
l’autonomia  de  Catalunya,  fent  en  aquesta 
lluyta  mil  sacrificis.  iPer  què,  donchs,  ens 
hem  d’esverar  y  preveure  conflictes,  y  dar 
per  segur  que  quan  arribi’l  cas,  lo  incidental 
y  secundari  s’imposarà  a  lo  principal?  Se¬ 
gurs  estém  de  què  en  tals  moments  cap  au¬ 
tonomista  de  cor  (y  en  coneixém  a  molts  de 
tota  la  vida)  negaria  son  concurs  a  la  causa 
de  Catalunya  com  no  li  ha  negat  fins  ara. 
Els  que  li  neguessin,  els  que  per  qüestions 
secundarias  se  retiressin,  no  foran,  pas  els 
catalanistas  verdaders.  Mes  nosaltres  no’ns 
hem  de  preocupar  de  semblants  petitesas. 
Nosaltres  creyém  que  fins  els  homes  de  Cri¬ 
teri  més  dogmàtich  y  tancat,  s’arribaràn  a 
convence  de  que’l  Catalanisme,  causa  viva 
com  la  que  més,  ha  d’experimentar  las  crisis 
y  evolucions  propias  de  tot  lo  que  viu  y  creix. 
Catalunya  parla  avuy  la  mateixa  llengua  que 
deu  sigles  enrera;  la  seva  ànima  es  la  ma¬ 
teixa;  y  no  obstant,  Catalunya  ha  evolucio¬ 
nat,  ha  tornat  a  ferse  rica,  y  va  reprenent 
la  conciencia  de  sa  personalitat,  que  li 
havían  anorreada.  Y  heusaquí  que  al  re- 
péndrela,  apareix  el  Catalanisme.  Ell  apa¬ 
reix  com  verb  viu  d’una  regió  viva,  dintre 
d’un  Estat  agónich.  Donchs,  si  Catalunya 
viu  y  evoluciona  com  a  poble  modern,  ^cóm 
es  possible  impedir  qu’evolucioni’l  Catala¬ 
nisme,  y  qu’evolucioni  a  la  llum  del  dia? 

Per  aixó  seguirém  plens  de  respecte  y 
amor,  peró  plens  també  de  dalit  y  energia, 
combatent  prejudicis.  Si  no  ho  féssim,  pro- 

cediríam  hipòcritament.  En  el  darrer  Con¬ 
sell  general  de  representants  de  la  Unió  Ca¬ 
talanista  forem  encara  minoria;  tal  volta 
continuarém  essentho’l  día  que’s  celebri 
Assamblea  general  de  delegats;  però  com 
que  no  preteném  imposarnos,  sinó  fer  triom¬ 
far  la  rahó,  estém  tan  segurs  de  que  lluyta- 
rém  resoltament,  com  ho  estém  de  que’l 
nostre  exemple  de  tolerància  quedarà  tan 
alt,  qu’ell  sol  serà  prou  pera  que  tots  els  es¬ 
perits  nobles  segueixin  en  las  funcions  polí- 
ticas  y  socials  els  honrats  preceptes  que  nos- 
tras  Bases  estatuheixen  y  s’agermanin  pera 
defensar  lo  únich  a  que  tots  estém  obligats: 
l’absoluta  autonomia  de  Catalunya.  Y  el  jorn 
en  que  nosaltres  no  siguém  ja  minoria,  aquell 
jorn  tampoch  hi  haura  majoria  de  cap  mena, 
perque  un  ben  entés  individualisme  haurà 
lograt  que  la  tolerància  sia  general. 

Cinch  anys  fa  que’s  publica  Joventut,  y 
durant  aquest  temps  ha  anat  accentuant  son 
criteri  antiexclusivista,  d’ampla  llibertat  en 
tots  el  ordres  y  en  totas  las  qüestions,  menys 
una:  l’autonomia  de  nostra  terra,  que  la  vo- 
lém  complerta  tant  pera  ella  com  pera  sos 
fills,  partint  sempre  del  principi  de  que  cal 
redimir  a  las  massas  fanàticas  convertint 
els  elements  que  las  forman,  més  qu’en 
adeptes  nostres,  en  individuus  conscients 
y  en  dignes  ciutadans. 


LA  MORT  DEL  XECH 

Mil  voltas  l’havia  malehit  el  Xech  aquell 
ferrocarril,  donchs  li  malmeteren  l’horta 
pera  ferlo;  mes  ara,  com  que  per’anar  a  vila 
feya  dressera  passant  per  la  via,  no  tan  sols 
no'l  malehia,  sinó  que  devegadas  s’alegrava 
de  que  l’haguessin  fet. 

Ab  tot,  el  Xech  no  perdonava  aixis  com 
aixis  que  aquell  talut  de  terra  li  privés  del 
sol  a  las  tomaqueras  y  a  una  feixa  de  faso- 
las,  que  creixían  esllanguidas  y  pobrissonas 
a  l’ombra  d’aquells  canyers  reconsagrats 
qu’omplenavan  abdós  costats  del  talut  de 
la  via. 

Lo  qu’es  pel  Xech,  el  tren  poch  hi  haguera 

passat  per  la  seva  horta.  Ca!  Emperò...  res: 
el  govern  hi  prengué  cartas,  y’l  Xech  no  tin¬ 
gué  més  remey  qu’arronsar  las  espatllas  y 
cobrar  els  pochs  cabals  que  li  donà  la  com¬ 
panyia  pel  terreno  que  li  aprofitava. 

Peró  pujar  may  al  tren,  aixó  no,  maliat- 
siga!  Tot  lo  més,  y  en  certas  circunstancias, 
aprofitar  la  via  com  a  camí  per’arribar  a 
vila.  Donar  dos  rals  a  la  companyia,  pujar 
a  un  wagó  y  passar  per  demunt  de  l’horta, 
veyent  las  tomaqueras  esgroguehidas  y’is 
fasols  malaltissos  y  migrats,  no...  mil  voltas 
no!  El  Xech  tenia  dignitat,  y,.com  ell  deya: 

— Me  van  pendre  un  tros  d’horta,  peró 
cinch  cèntims  no  me’ls  heuràn  pas  may  els 
lladres  reconsagrats  de  la  companyia.  Pri¬ 
mer  el  Xech  no  serà’l  Xech! — 

Mes  aquell  día,  malgrat  la  tirria  que  a  la 
companyia  portava,  y  malgrat  no  estar  de 
bon  humor,  eixi  de  casa  seva  ab  el  jech  a  la 
espatlla  y  un  cigarret  encés  als  llabis. 

Pujà  a  la  via  y  prengué  la  direcció  cap  a 
vila,  saludant,  desde’l  talut  del  tren,  als 
vehins  que  trevallavan  las  hortas  properas  a 
la  seva.  Guaytà  las  tomaqueras  y’is  fasols 
ab  tristesa,  y  allargant  el  pas,  prompte’s 
perdé  de  vista  darrera’l  primer  revolt  de 
la  via. 

Anava  a  vila  per  una  medicina  que’l  se¬ 
nyor  Jordi,  el  metje  del  poblet,  havia  recep¬ 
tat  a  la  seva  dona,  malalta  y  al  llit  feya  vuyt 
días  d’un  rediantre  de  cansament  que  li  do¬ 
nava  una  tos  molt  forta. 

El  Xech  era  home  d’anys,  la  seva  dona'n 
comptava  ja  més  de  seixanta,  y  a  n’aquesta 
edat  las  malaltías  no  fan  gayre  goig.  Y  lo 
qu’enrabiava  més  al  Xech  era  que  la  jova 
no  volia  acostarse  a  casa  seva,  y  fins  havia 
lograt  qu’en  Janet,  el  fill  del  Xech,  passés  a 
voltas  selmanas  y  mesos  sense  dir  als  vells 
ase  ni  bèstia,  ab  tot  lo  qual  la  dona  no  podia 
estar  gayre  ben  cuydada. 

Ja  era  tardet  quan  el  Xech,  ab  la  medicina 
a  la  butxaca,  eixia  de  vila  en  direcció  al 
poblet. 

Un  ventijol  que  venia  del  costat  de  mar 
humitejava  y  feya  fresca  la  vesprada.  El  Xech 
se  ficà  las  mans  a  las  butxacas  y’s  posà  a 
xiular,  puig  aixis,  de  segur  que’l  camí  li 
semblaria  més  curt. 

Al  cap  de  poca  estona  de  caminar,  co- 
mensà  a  sentir  uns  formigons  a  las  camas; 
pensà  qu’era’l  cansament  y  resolgué  atu- 
rarse;  prengué  assiento  a  la  cuneta,  y  encen¬ 
gué  un  cigarro. 

Peró  ca!  Els  formigons  a  las  camas,  en 
lloch  de  cedir,  aumentavan,  y  ara  sentia  pes¬ 
sigolleigs  per  tot  el  cos.  S’aixecà  y  continuà 
caminant.  Sentia  un  capolament  com  si  l’ha¬ 
guessin  garrotejat,  la  picor  anà  féntseli  més 
forta  y  més  general,  y  notà  que’l  cap  se  li 
escalfava.  Llavors  recordà  que  tot  allò  ho 
havia  tingut  un’altra  volta,  feya  dos  0  tres 
anys,  y  que  de  resultas  va  quedar  impossibi¬ 
litat  durant  més  de  dos  mesos. 

— Mal  llamp! — digué. — No  més  me  faltava 
aquesta!  La  dona  al  llit  y  jo  sense  poder  fer 
res.  Lo  qu’es  a  casa  estarém  ben  lluhits, 
caray!  Es  qüestió  d’arribar  a  casa  aviat. 
L’altra  volta’m  va  remorejar  un  dia:  apretém 
el  pas,  Xech,  ans  no’s  fassi  més  fosch!  — 

Mes  las  camas  li  feyan  tintinas,  el  cigarro 
li  caygué  dels  dits,  y,  quan  comprengué  que 
no  podria  arribar  a  casa,  resolgue  tirarse  a 
baix  del  talut  del  tren.  Mes  ja  era  tart:  al 
intentar  girarse,  las  camas  no  obehiren  a  sa 
voluntat,  y  caygué  ben  llarch  al  mitj  de  la 
via. 

Volgué  arrossegarse,  moures,  fugir  d'al¬ 
guna  manera  d’aquellas  vias  malehidas... 
mes  ni  sas  camas  ni  sos  brassos  podían  fer 
un  moviment. 

Llavors  comensà  a  renegar  entre  dents, 
malehintho  tot.  Vegé,  sugestionat,  a  sa  mu¬ 
ller  morintse  y  demanantli  la  medicina; 
comprengué  qu’alli  s’havia  de  morir  ell  si 
ningú  li  donava  socors,  y  volgué  cridar... 
Inútil:  sos  llabis  no  s’obrían;  sols  tenia  lli u- 
re’l  pensament;  una  paràlisis  complerta  li 
impedia  moure  brassos,  cos  y  camas. 

Comprengué  lo  horrorós  de  sa  situa¬ 
ció.  Dintre  ben  poch  devia  passar  un  tren; 
ell  ab  sos  crits  no  podria  prevenir  el  pe¬ 
rill,  ni  fugir  d’ell...  Li  semblà  que’s  tornava 
boig,  li  semblà  que  son  cervell  se  capgirava, 
y  ab  esforsos  titànichs  de  voluntat  probava 
de  despertar  sos  muscles,  de  donar  activitat 
a  sos  brassos  y  camas,  sisquera  per  un  mo¬ 
ment,  pera  poder  salvar  el  curt  trajecte  de 
la  via  a  la  pendent  del  talut. 

Li  semblà  al  Xech  percebre  una  trepidació 


llunyana...  Passats  alguns  moments  senti  un 
xiulet,  y  després  la  trepidació  anà  fentse  més 
perceptible. 

El  Xech  lluytava  desesperat  ab  aquella 
inmovilitat  terrible  de  sas  extremitats;  sos 
ulls,  oberts  y  desencaixats,  expressavan  un 
terror  suprém.  Fins  la  claror,  l’únich  recurs 
que  podia  salvarlo  denotant  al  maquinista 
la  presencia  d’un  obstacle  a  la  via,  fins  la 
claror  no  l’afavoria;  la  nit  era  fosca  com 
gola  de  llop,  no’s  veya  gota  de  lluna,  y  uns 
núvols  negres  y  apilonats  tapavan  la  es- 
mortuhida  claror  dels  estels. 

Un  xiulet  fort  marcà  la  proximitat  del 
tren;  un  soroll  de  ferro  y  una  trepidació  més 
accentuada  acabaren  de  denotar  que’l  tren 
s’acostava,  poderós,  bestial,  inconscient. 

El  Xech,  en  el  paroxisme  de  la  desespera¬ 
ció,  vegé  aquell  fanal  gros  de  la  màquina,  y 
a  abdós  costats  altres  dos  fanalets,  vermell 
l’un  y  vert  l’altre,  y  li  semblaren  els  ulls 
d’un  monstre  que  llambregava  ab  satisfac¬ 
ció  sa  presa  indefensa.  Intentant  un  esfors 
suprém,  volgué  conmoure  sos  nirvis  y  mus¬ 
cles,  volgué  ferlos  reviure...  Tot  inútil:  restà 
quiet,  en  la  inmovilitat  terrible  de  la  impo¬ 
tència. 

Llavors  malehí  sa  naturalesa,  incapassa 
de  cumplir  el  dret  sublim  de  conservar  la 
vida,  y  desesperat,  boig,  mitj  desvanescut 
pel  terror,  malehi,  de  pensament,  a  Deu. 

Uns  bufets  horrorosos  se  sentiren  aprop; 
un  soroll  aixordador  de  ferros,  lliscar  de  ro- 
das  y  bamboleig  de  cadenas;  un  xiulet  estri¬ 
dent  conmogué  l’espay,  y  la  massa  enorme 
de  la  màquina  empenyé  ab  forsa’l  cos  del 
Xech  qui,  aterroritzat,  senti  la  esferehidora 
fressa  del  vapor  al  surtir  de  las  vàlvulas, 
senti  un  dolor  intensissim,  crudel,  horroros, 
indescriptible... 

Després,  no  sentí  ja  res.  Sos  ossos  se  fe¬ 
ren  bossins,  sos  membres  se  desferen  a  tros¬ 
sos,  y  son  cos,  fet  un  pilot  de  carn,  era  tal¬ 
ment  trinxat  per  las  rodas  del  tren  al  lliscar 
sobre  la  via. 

Al  arribar  a  la  estació  de  la  vila,  ningú 
s’havia  donat  compte  de  la  desgracia.  Las 
rodas  de  la  màquina,  esquitxadas  de  sanch, 
conservavan  un  tros  de  roba  del  Xech  y  un 
penjoll  de  carn  sagnanta  y  esqueixada. 

Joaquim  Pla 

SANPERE  Y  MIQUEL  NO 
FOU  CATALÀ  NI  RES  (0 

ESTUDI  DE  PRE  CRÍTICA  INDUCTIVA 

Es  forsa  interessant  considerar  lo  despro- 
vehides  defonament  que  son  la  majoria  de  les 
llegendes  dels  segles  passats  que  son  arriba¬ 
des  fins  nosaltres.  Sortosament  la  critica 
induct-iconoclàstica  dels  temps  moderns, 
iniciada  ja  en  el  nostre  pais  en  el  segle  xix  ab 
les  obres  del  eruditissim  Nibrunet  Nibellet  (2) 
y  qu’avuy  tenim  reduhida  a  principis  cienti- 
fichs,  ha  desvanescut  aytals  erros  histórichs, 
y  axis  sabèm  pel  cert  que  jamay  han  existit 
Homer,  Shakespeare,  Napoleón  ni  en  Pi- 
Margall,  com  tantes  meres  personificacions 
de  tendencies  polítiques,  socials  y  artístiques 
dels  temps  de  l’Avior. 

Complint  els  desitjós  de  l’Academia  Uni¬ 
versal  de  Totes  les  Lletres  y  ab  motiu  del 
primer  centenari  de  la  Confederació  Llatina, 
vaig  a  estudiar  un’altra  de  les  fingides  per¬ 
sonalitats  del  segle  xix:  la  del  escriptor  San- 
pedro  y  Miguel,  qu’apareix  citat  en  alguns 
escrits  de  l’época  com  català  y  que  s’ha 
volgut  fer  viure  també  en  el  segle  xvi,  encara 
que’ls  més  el  posan  en  les  derreríes  del  xix  y 
comensos  del  xx.  Jo  tractaré,  primerament, 
de  negar  que’l  tal  subjecte  fos  català,  y  per 
fi.  de  desvaneixer  la  creensa  de  que  tan  sols 
hagi  pogut  existir  may. 

Lo  primer  que  pot  afirmarse  sobre  Sanpe- 
dro  0  Sanpere  (acceptant  per  un  moment  sa 
possible  existensa)  es  que  no  pogué  ésser 
català;  y  aixó  judicant  pel  nom  y  per  les 
obres  que  se  li  atribuheixen. 

El  nom  Sanpere  y  Miquel  (que  uns  donan 
pel  verdader)  no  revela  cap  nacionalitat  de¬ 
terminada;  de  cada  un  d’aquests  cognoms 
se’n  coneixen  de  molt  diverses  encontrades,  y 
aixís  tenim  els  castellans  Sanpedro  y  Gua- 
rimos.  Rodrigo  Sanpedro,  Raimundo  de 
Miguel,  el  francès  Bernardin  de  Saint- 
Pierre,  l’italià  Giuseppe  Micali,  el  tudesch 
J.  H.  Michaelis,  tots  dels  segles  xvm  y  xix  y 
quina  existensa  real  encara  no  ha  estat  ne¬ 
gada  en  absolut  per  la  critica  positiva.  En 
fi,  que  Sant  Pere  y  Sant  Miquel  foren  de  lo 
més  vulgar  en  aquella  època:  reminiscències 
d’una  edat  mitjana  fanatisada  (3). 


(1)  En  la  eternitat  tot  es  present,  segons  diuhen 
els  teólechs.  El  passat  y  l’esdevenir,  com  lo  actual,  tot 
està  en  el  mateix  plan.  En  aquesta  baixa  terra  passa  lo 
que  ja  està  previst,  creat,  en  la  esfera  celest  dels  arque- 
tipos,  o  lo  qu’estava  escrit  segons  els  musulmans  Aixís 
no  extranyém  la  comunicació  que’ns  envia  en  Miquel 
Servet  desde  l’altre  món,  situantse  en  una  fetxa  qu’en- 
cara  ha  de  venir,  ell  que  visqué  en  un  temps  que...  en 
fa  molt  qu’ha  passat.  (N.  de  la  R.) 

(2)  Ni  iberos  ni  fenicios  (Barcelona,  1887)  Ni  arios 
m  indoarios  (Barcelona,  1889).  Ni  vivo  ni  rnuerto  (Bar¬ 
celona,  1904). 

(3)  Ruca  y  Roca.  Necesidad  de  que  cl  esiado  repu- 


Les  obres  que  s’atribuheixen  al  suposat  es¬ 
criptor,  també  son  tals  que  desfarían  elles 
soles  la  llegenda  d’ésser  un  català  l’autor  de 
les  mateixes.  Les  d’indole  o  assumpto  vera¬ 
ment  català  no  han  arribat  fins  nosaltres 
més  que  pels  titols,  y  en  quant  a  les  demés, 
son  ben  comptats  els  exemplars  que  se’n  co¬ 
neixen  y  que  passan  per  curiositats  bibliogrà¬ 
fiques,  mancades  com  estàn  de  tot  altre  mè¬ 
rit.  Alguns  volen  explicar  aquest  fet,  fun- 
dantse  en  les  vicissituts  polítiques  d’aquell 
període,  histórich,  y  al  efecte  recordan  que 
en  el  curt  domini  de  la  república-àcrata 
( 1905- 1906)  y  durant  el  temps  de  la  reacció 
absolutista  ( 1907- 191 3)  foren  moltíssims  els 
llibres  destruhits  per  les  dues  intoleràncies 
oposades;  aquells  establint  el  Tribunal  de 
Salvación  Pública  (1),  els  darrers  ab  el  resta¬ 
bliment  de  la  Inquisició  (2).  Mes  aquesta 
explicació  enginyosa  no  m’acaba  pas  de  sa¬ 
tisfer,  ni  satisfà  a  cap  crítich  a  la  moderna. 
Se  sab  ab  plena  seguretat  que  la  Historia  de 
los  pueblos  de  la  Corona  de  Aragón  no 
arribà  may  a  escriures,  que  la  Historia  de 
Barcelona  no  passà  lampoch  de  les  estampes 
qu’havían  d’ilustrarla;  y  aquestes  precisa¬ 
ment  son  les  obres  més  alabades  d’en  San¬ 
pere.  Ara,  en  quant  a  les  demés,  son  sempre 
de  tendencia  manifestament  anticatalana.  La 
Toponomdslica  es  feta  ab  el  propòsit  de  ridi- 
culisar  a  Catalunya  valentse  dels  noms  geo- 
gràfichs;  empró’l  ridicol  caygué  de  ple  sobre 
l'autor  segons  se  veu  en  un  curiós  dictamen 
que  acompanya  al  llibre.  Aixis  mateix  cons¬ 
ta  que  intentà  refutar  l’origen  català  del  Ser¬ 
vet  cremat  a  Ginebra  (3);  que  volgué  discu¬ 
tir  la  prioritat  del  primer  llibre  imprès  a 
Barcelona  (4);  y  que  arribà  a  negar  la  mateixa 
existensa  de  Catalunya  (5).  Mes  aquestes 
obres  sols  se  coneixen  per  les  rèpliques  a  que 
donaren  Uoch. 

Encara  existeix  un  altre  dato  prou  signifi¬ 
catiu  que  tendeix  a  probar  que’l  supost  es¬ 
criptor  no  podia  ésser  nascut  a  la  terra  cata¬ 
lana,  y  es  el  llibre  publicat  escarnint  al  emi¬ 
nent  H.  Spencer  (6),  y  en  el  quin,  ab  el  nom 
d’adaptació,  se  manifesta  un  poch  escrúpol 
que  no  ha  tingut  may  cap  fill  de  Catalunya. 


blicano  prohiba  para  las  personas  el  uso  de  nombns  de 
Santos  y  objetos  materiales,  como  atentatorio  à  la  digni- 
dad  humana  (Barcelona,  1906). 

(1)  Marquina.  La  segunda  repiiblica  espanola  y  sus 
hombres  (València,  1906). 

(2)  VÀZQUEZ  Mella.  Historia  del  glorioso  reinado 
de  Carlos  VII y  de  su  política  de  salvación  eterna  (Guer¬ 
nica,  1922). 

(3)  Oliva.  Ressenya  de  la  inauguració  del  monu¬ 
ment  a  Miquel  Servet  (Miropeix,  1918). 

(4)  Canibkli,.  Reimpressió  del  < Pro  Condendis »  ab 
notes  critiques.  (Vilanova,  1907). 

(5)  Gener.  La  Catalogne  et  son  « Conceyl  dels  cent 
conceylsn  (París,  1914) 

(6)  El  Universo  Social  (Barcelona,  188...) 

Empró  tots  aquests  arguments  semblarian 
febles  tal  vegada  devant  d’un  dato  qualificat 
de  decisiu,  si  aquest  dato  no  fos  precisa¬ 
ment  el  qu’es.  El  Diccionario  biogràjico , 
bibliogràfico  y  humorístico  de  escrit  ores  y  ar- 
tistas  catalanes  del  siglo  xix  dona  la  referen- 
cia  d’un  tal  Salvador  Sanpere  y  Miquel 
fentne  una  llarga  novela.  Aixó  sols  pogué 
ésser  pres  en  serio  per  un  ignocent  com  en 
Planas,  donchs  se  veu  tot  seguit  qu’es  pura 
imaginació,  com  la  referencia  sobre  un  tal 
Barat  o  Barado,  pretingut  català  que  men¬ 
ciona’l  mateix  Diccionari,  y  com  la  menció 
d’en  Joan  Carles  Amat,  que’s  fa  ressucitar 
en  el  segle  xix  havent  ja  viscut  trescents 
anys  més  aviat;  en  cambi  no’s  troba  en  el 
Diccionari  an’en  Marian  Aguilóy  ab  prou  fey- 
nes  a  n’en  Valentí  Almirall.  Total,  un  llibre 
que  ningú  té  per  obra  seria,  donchs  es  fruyt 
d’un  autor  satirich,  el  més  graciós  d’aquells 
temps  y  digne  parió  del  autor  de  la  famosa 
Historia  Primitiva  Ignorada  (i). 

També  es  pura  fantasia  un  escrit  de  la 
Revista  de  Bibliografia  Catalana,  ahont  se  re¬ 
treu  una  obra  del  segle  xvi,  d’un  altre  San 
Pedro,  castellà,  defensada  pel  Sanpere 
català.  Jo  no  veig  en  tot  aixó  mes  que  una 
humorada  enginyosa  d’aquell  bibliófl  Massó 
quin  nom  verdader  era’l  de  Paul-Lecroix  (2). 

Veusaqui  ara  l’argument  decisiu  per  mi 
sobre’l  tal  Sanpere:  la  Historia  del  Lujo, 
quin  únich  exemplar  he  consultat  fa  poch  en 
el  British  Museum.  En  aquest  llibre,  el  San¬ 
pere  y  Miquel  que  figura  serne  autor,  se  des¬ 
cobreix  al  final,  confessant  dirse  don  Luis 
Fernando  de  Castilla  (!!). 

iQué  tal?  {Ahónt  son  els  qu’afirman  la 
existensa  d’un  escriptor  català  del  segle  xx 
ab  el  nom  de  Sanpere?  Que  reconeguen 
l’erro;  que  reconeguen  ésser  fals  com  la  tiara 
de  Saitafarnés  el  suposat  retrato  del  mateix 
Sanpere  descobert  a  Madrid  fa  poch  (3)  y 
que  no  es  més  que’l  Coria  de  Velàzquez.  El 
tal  escriptor  no  ha  existit  may  ni  aqui  ni  en- 
lloch. 

Lo  que  hi  hà  es  qu’en  l’accidentat  període 
que  precedí  a  la  nostra  independencia,  base 
de  la  Confederació  Llatina  quin  centenari 
conmemorém  ara,  foren  més  que  may  enco¬ 
berts  els  atachs  dels  enemichs  de  Catalunya. 
Una  tàcita  consigna  degué  fer  adoptar  als 
detractors  de  Catalunya  un  pseudònim  comú 
que  precisament  es  el  mateix  que  jo  avuy 
exposo  a  la  riota  universal,  desvaneixent 
un’altra  de  les  preocupacions  llegendàries. 


(1)  Vegis  el  curiós  estudi  sobre  en  Rubió  y  Almirall, 
d’en  Pagano,  en  la  3.“  serie  A  Iraverso  la  Spagna  Lel. 
teraria  (Torino,  1907). 

(2)  Barcelona,  1902. 

(3)  Schulze-Pfalz  Madrid,  -oille  abandonnée  du  xix 
siecle  (París,  2114). 


Quedém,  donchs,  en  que  dir  Sanpedro  y 
Miguel  es  no  dir  res. 

M.  Servet  (a)  Raves  (i) 

Barcinópolis,  diada  del  28  desembre  2116. 


PIM !  PAM!  PUM! 

o 

LA  PLANXA  D’UNS  LICEISTAS 

{No  recordéu  aquellas  barracas  de  ninots 
que  tant  ens  atreyan  de  criaturas?  Ab  dos 
quartos  no  més  os  donavan  tol  un  munt  de 
pilotas  que  ni  ab  las  dugas  mans  podiau 
abastar,  y  pi  ml...  pam  !...  aquest  vull  y  aquest 
deixo,  en  pochs  moments  haviau  tombat  tot 
un  rengle  de  titellas. 

{No  os  semblan  ara  aquells  llochs  d’esbar¬ 
jo  de  criaturas  la  imatje  fidel,  com  si  digués¬ 
sim  la  quinta  essencia  dels  nostres  llochs  d’es¬ 
barjo  de  grans?  Allà  hi  trobavau  represen¬ 
tada  en  uns  quants  personatjes  de  llampants 
vestits  tan  buyts  de  cervell  com  plens  de  ser- 
raduras,  tota  la  nata y  flor  de  la  societat.  {Que 
un  general  os  feya  pessa?..  pim  !,  --que  cridava 
vostra  atenció  un  polítich...  pam!,  {qu’en- 
tre  aquells  caps  grossos  hi  descubriau  un 
marqués  inflat,  un  tronera,  un  sabater,  en 
una  paraula,  un  ningú?...  pum!  El  diverti¬ 
ment  no  podia  ésser  més  ignocent:  total  un 
cop  de  pilota  que  deixavaals  ninots  camas  en- 
layre  sense  felshi  ni  tan  sols  una  nafra,  y 
desseguida  ab  un  senzill  copet  donat  pel  ho¬ 
me  que’ls  tenia  compte,  y  que  repartía’ls  car- 
mel-los  de  premi,  tornavan  tots  a  sa  posició 
natural,  sens  haver  vingut  a  menys  la  respec¬ 
tabilitat  d’aquells  personatjes,  puig  ni  temps 
hi  havia  d’adonarsen.  {Y  no  os  venen  ganas 
tot  sovint;  dins  d’aquella  altra  inmensa  bar¬ 
raca  que  tots  coneixéu,  de  tenir  a  mà  també 
unas  quantas  pilotas  pera  rabejarvos  una  es¬ 
tona  ab  aquellas  rengleras  de  personatjes  tan 
encarcarats,  tan  ridiculs,  que  tant  s’assem- 
blan  a  n’els  titellas  de  la  barraca? 

Peró,  ben  mirat,  la  feyna  foramassa  llarga: 
aixís  es  qu’en  aixó,  com  en  tantas  altras  co- 
sas  s’imposa  la  selecció,  y  aquesta  selecció 
allà  hont  hi  hà  tant  material  disponible,  gay- 
rebé  tant  com  música  dolenta  s’ha  fet  a  Ita- 
lia,  resulta  verament  difícil.  Un  hom  sols  pot 
donarse  aquest  gust  en  ocasions  com  la  pre¬ 
sent,  en  que  la  tria  ja  os  la  donan  feta,  en  que 
d’aquell  munt  de  senyors  mudats  se’n  aixe- 
can  disset  ab  pretensions  de  representar  als 
demés  confrares  pera  redimirlos  deia  tirania 
artística  d’un  empressari  que  no  se’l  merei- 


(1)  La  i  de  Rives,  qu’en  l·is  escripturas  notarials 
y  en  la  ploma  d’en  Sanpere  y  Miquel  se  torna  e  (Reves), 
en  l’esdevenir  esdevé  a  (Raves).  Ab  el  temps  fins  las 
vocals  s’cngreixan. 

xen,  perque  d’art  encara’n  fa  massa...  y  me- 
1 1  or  fora  que’ls  dongués  per  la  banda  fenthi 
circo-equestre. 

Dochs  si,  aquest  disset  liceistas  m’ho  do- 
nan  tot  fet:  ells  mateixos  s’han  sortejat,  s’han 
arrenglerat,  s’han  posat  en  evidencia  (llegei¬ 
xis  ridícul;  encara  que  no  s’ho  veyan  pas  ve¬ 
nir);  per  manera  qu’es  com  si  m’haguessin 
dit:  «Aquí’ns  té...  si  es  servit:  ja  pot  amanir 
pilotas!» 

Ja  tenia  rahó  la  vella...  Prou  que  n’hem 
vistas  de  cosas  cèlebres  tractantse  del  Liceu, 
però  encara’ns  faltava  la  mellor,  y  aquesta 
ha  sigut  la  exposició  (y  tant!)  d’aquells  disset 
senyors,  que  després  descubriré  al  curioso 
lector.  Aquesta  exposició  endressada  a  la 
Junta  de  propietaris  y  qu’en  apariencia  va 
contra  l’empressari,  contra  qui  va  en  realitat 
es  contra  la  Junta,  justament  la  primera  qu’ha 
demostrat  saber  sa  obligació.  Tothom  ha  de 
reconeixe  que  per  primera  vegada  hem  vist 
al  Liceu  una  Junta  qu’ha  volgut  fer  quelcom, 
qu’ho  ha  fet,  dins  dels  medis  que  de  moment 
se  li  oferían,  passant  per  demunt  de  mil  obs¬ 
tacles  y  malgrat  la  opinió  contraria  de  la  ma¬ 
jor  part  de  liceistas  estantissos,  y  de  la  qual, 
per  tant,  hi  hà  dret  a  esperarne  altras  mello- 
ras  més  importants  que  la  de  que  s’abaixin  0 
s’encenguin  els  llums.  Si  n’hi  hà  de  cosas  per 
criticary  per  corretjir  en  aquella  casa!  Si’nte- 
nian  de  tela  tallada’ls  exposicionistas!  Donchs 
la  queixa  a  la  Junta  no  ha  sigut  pera  dema¬ 
nar  la  tan  indispensable  reforma  de  la  orques- 
ta,  ni  la  dels  chors,  ni  la  del  escenari,  ni  la 
del  personal,  ni  la  del  repertori...  res  d’aixó, 
puig  totas  aquestas  qüestions  se  refereixen  a 
la  part  artística  y  ells  ja  ho  confessan  ben 
clar  que  per  Art  no  hi  estan.  Lo  que  volenho 
diu  també  clar  una  paraula,  que  molt  bé  pot 
aplicarse  a  n’ells  mateixos:  Llum!  Llum!,  0 
en  aquell  castellà  qu’alguns  d’ells  parlan: 
Llus!  Llus!...  Si  senyors;  teniu  tota  la  rahó; 
os  havéu  conegut. 

Justament  ara  que  jo  pensava  dir  al  simpà- 
tich  Bernis:  (( Xóquila ,  que  per  aqui’s  comen- 
sa,  donchs  entre  això  dels  llums,  la  Dampna- 
ció  y  la  Lluisa...  qué  dimontri!»...  donchsara, 
després  de  tants  anys  d’aguantarlo,  es  quan 
els  seus  parroquians  se  li  tiran  al  demunt  y 
l’acusan  d’un  « abuso  ya  intolerable )).  Encen¬ 
gui,  senyor  Bernis,  encengui  que  si  no  rebrà! 

Calma  y  aném  per  parts,  puig  aquesta  cè¬ 
lebre  exposició,  que  ja  la  tinch  posada  en  un 
march  de  preu  y  penjada  al  meu  escriptori 
entre  en  Wagner  y  en  Beethoven,  mereix 
tots  els  honors  d’una  autòpsia;  mes  avans, 
com  en  els  folletins,  hagamos  un  poco  de  his¬ 
toria. 

Ja  fa  temps  qu’era  una  queja  undnimemen- 
te  sentida.  En  els  palcos  del  Liceu  no’s  par¬ 
lava  de  res  més,  y  d’uns  quants  del  primer 
pis  surtiren  els  primers  trets.  Las  senyoras, 
indignadas,  apelavan  a  totas  las  excitacions 
prop  d’aquells  que  podían  posarhi  remey,  y’is 


marquesos  anavan  y  venían  qu’era  un  con - 
tento.  Peró’ls  excitats...  nada ,  como  de  hielo. 
Quina  infamia,  haventhi  senyora  que  s’havia 
fet  cinquanta  trajos  pera  las  cinquanta  fun¬ 
cions  de  la  temporada  y  no’ls  hi  deixavan  11  u- 
hir,  com  diuhen  molt  bé’ls  seus  poderdantes , 
més  qu’en  els  intermedis  «de  quince  0  treinta 
minutoscada  uno»!...  Y  aquells  vestits  anavan 
a  passar  de  moda,  y  sas  ricas  propietarias  se 
veurian  obligadas,  no  a  donarlos  a  n’alguna 
amiga  necessitada,  sinó  a  ferhi  totas  aque- 
llas  reformas  y  martingalas  que’ls  deixan 
desconeguts  pera  tothom  que  no'ls  ha  vist 
avans.  Nada, era  qüestió  de  fer  un  cop  de  cap, 
de  buscar  un  hombre  que  armar a  la  cosa,  y 
aquest  home  va  surtir  d’una  de  las  tertulias 
que  més  se  distingeixen  per  sa  animació  y 
lluhiment  entre  las  moltas  dels  palcos  de  pri¬ 
mer  pis.  Era  don  Roman  de  Grassot. 

— Compare ,  qué’m  dius!  Me  sembla  que 
aquest  nom  me  sona  per  las  orellas  y  no  sé 
de  qué.  <;Que  potser  ve  d’aquell  camp? 

— No,  crech  que  ve  del  hort.  — 

Alanta ,  ja  tenim  héroe,  que  diria  en  Rusi- 
nol.  Donchs,  a  luclyxr,  0  sigui  a  escriure  una 
mena  de  carta  exposició  que  no  té  ni  cap  ni 
peus,  peró  té  molta  molla  de  pa,  encara  que 
la  pobra  gramàtica’n  sigui  la  víctima.  Jo 
me’n  guardaré  prou,  com  que  no  ho  he  vist,' 
de  dir  que  aquell  bon  senyor  l’hagi  escrita, 
puig  d'escriure  malament  també  se’n  ha  de 
saber;  peró  sí  que  puch  afirmar  qu’ell  es  el 
que  la  encabeza,  y  en  això  del  encabezar  s’hi 
ha  d’anar  molt  ab  compte.  Per  altra  part,  ell 
l’ha  traginada  una  pila  de  días  a  la  butxaca 
anant  d’un  cantó  al  altre  en  cerca  de  firmas, 
fins  que  total  ha  enxarpat  a  disset  bons  jans. 

Y  que  n’ha  rebuts  de:  «Deu  l’amparil»  Ja 
veuhen,  donchs,  si  se  l’ha  ben  guanyada  la 
glòria  del  cel,  y  si’n  té  de  mèrits  pera  que  li 
fem  l’auca;  peró  sense  redolins.  en  prosa, 
que  fa  més  modernista. 

Aném  ara  al  contingut  del  escrit.  Lo  pri¬ 
mer  que,  si T  volguéssim  criticar,  posariam  de 
relleu,  es  sa  gran  falta  de  modos  en  el  fons, 
malgrat  totas  las  cortesías  de  forma.  De  no 
ésser  aixis,  els  firmantss’haurian  limitat  a  ex¬ 
posar  l’assumpto  dejàndolo  al  ilustrado  crite- 
rio  de  la  digna  Junta ,  com  estém  tips  de  lle¬ 
gir  en  casos  semblants.  Peró  «jno’n  gastan  de 
modos?))  se’m  dirà.  Sí,  ja  se  n'hi  troban  d’en 
tant  en  tant,  peró’ls  modos  quedan  desfets 
com  un  bolado,  ja  que  comensan  demanant  a 
la  Junta:  orden  terminantey  absoluta  con¬ 
tra  l’empressari,  y  al  final  tornan  encara  ab 
la  orden  terminante ,  per  si’ls  de  la  Junta  ba- 
davan.  La  cosa,  donchs,  no  pot  ésser  més  ter¬ 
minante. 

Tot  seguit  d’exigir  allò  de  la  orden ,  enje- 
gan  la  gran  bola.  No  ho  volém  calificar  d’al¬ 
tra  manera,  puig  els  hauriam  de  dir  embús- 
teros,  quan  afirman  que’l  teatre  queda  acom- 
pletamente  d  obscuras  durante  las  represenla- 
' dones .))  Es  molt  valor  el  d’escriure  un 

completamente  com  aquest,  puig  may  ha 
estat  aixis  per  més  qu’algún  dia  s’hagi  abai¬ 
xat  el  llum  fins  a  un  punt  mol  decent  (1). 

Però  no  vull  fer  estar  més  neguitosos  als 
lectors,  y  els  hi  aboco  tot  un  tall  pera  que’l 
fruheixin  y  vegin  si  hi  troban  la  punta,  ja 
que  no  podran  trobarhi  la  lògica: 

«La  obscaridad  en  la  sala  de  los  teatros,  copia  de 
lo  que  se  realiza  en  algunos  del  extranjero  y  especial- 
mente  en  los  de  la  escuela  wagneriana,  no  puede  tener 
una  completa  aplicación  à  nuestra  escena,  por  no  estar 
en  idénticas  condiciones.» 

Es  a  dir,  que  pera  vostès,  la  escena  es  la 
que  no  està  en  condicions  pera  deixaria  fos¬ 
ca.  Homes,  si  la  festa  justament  se  fa  pera 
que’s  vegi  la  escena  mellor  qu’ara.  Vostès 
hauran  volgut  dir  la  sa/a,  qu’es  molt  diferent, 
encara  que  aquests  dias  la  pobreta  no  se’n 
ha  queixat  pas,  sinó  que  fins  més  aviat  sem¬ 
bla  estar  contenta  de  que  li  dissimulin  a  es- 
tonas  aquells  artíslicos  antepechos.  ^Saben 
qu’es  lo  que  realment  no  està  en  idénticas 
condiciones  ab  l’extranjer?  La  cultura  de 
vostès.  Aquesta  es  l’esca  del  pecat,  aquestes 
l’únich  y  veritable  motiu  de  que  no’s  puguin 
abaixar  els  llums,  y  lot  lo  demés  son  ca- 
màndulas. 

Per  altra  part,  això  dels  teatres  del  extran- 
jer  y  de  la  escuela  wagneriana  ja’ns  ho  que- 
daràn  a  deure.  No  hi  hà  tal  escuela ,  ni  tal  aca 
ni  barraca.  No  més  a  Bayreuth  se  troba  un 
teatre  consagrat  a  Wagner:  els  demés  fan  de 
tot,  y  d 'escuela  no  n’hi  hà  en  lloch. 

M’agradaria  saber  per  hónt  han  viatjat 
vostès,  ab  tant  de  panis  com  la  gent  els  hi  fa. 
^Que  hi  han  estat  als  teatres  d’ópera  a 
Paris,  a  Londres,  a  qualsevol  punt  d’Ale¬ 
manya,  y  fins  a  Italia?.Donchs  no’s  coneix,  0 
bé  han  tingut  molta  sort.  Sens  dubte  serà 
que  al  saber  que  unas  eminencias  com  vostès 
assistían  al  teatre,  las  empresas  han  tingut  la 
galanteria  de  deixàrloshi  tot  ben  encés,  com 
dihent  «070/,  que  aquest  es  asíduo  concurrente 
del  Liceu  de  Barcelona  y  allà  sí  que  no’ls  hi 
amagan  l’ou.))  O  bé,  y  això  es  lo  més  proba¬ 
ble,  vostès  son  d’aquells  que’l  mateix  dia 
d’arribar  a  París  assedegats  d’una  veritable 
sensació  artística,  se’n  van  al  Moulin  Rouge , 
y  l’endemà  pera  refermaria  s’arriban  a  VOlym- 
pia ,  al  Casino ,  0  a  qualsevol  temple  d’aquell 
veritable  art,  tan  nacional  com  els  nostres  (?) 
toros.  Y  està  clar  qu’allà  hi  troban  els  llums 
encesos,  y  ab  aquest  patró  volen  judicar  lo 


(1)  A  n’els  palquistas  que  tinguin  fillas  per  casar 
els  hi  demano  (no  la  filla,  puig  ja  sé  que  no  me  la  do- 
narían),  sinó  que’m  contestin  a  lo  següent:  Si  un  de 
aquells  gomosos  que  tant  s’acostan  a  la  noya  en  el  pal- 
co  y  que  devegadas  ne  fan  un  xich  massa ...  per  la 
massa  poca  distancia,  s’hagués  atrevit  a  suprimir  aques¬ 
ta,  ^qu’ho  haurían  filat  vostès? — Home,  si  tant  diu,  està 
clar— contestaran  sens  dubte.—  Donehs  ja  veuhen  si  es 
decenta  l’abaixada;  jo’ls  asseguro  que  a  Bayreuth  no  ho 
filarían  pas. 


que  succeheix  en  els  teatres  seriós.  Mes,  si’ls 
hi  preguntavan  per  cal  Antoine,  per  can  Mo- 
liére  o  can  Favart,  {sabrian  ahónt  es?  Allà  es 
hont  els  podrian  informar  d’aixó  dels  llums, 
com  els  informarian  al  Covent-Garden  0  al 
Liceum,  y  no  cal  passar  el  Rhin,  sinó  que  fins 
en  la  mateixa  terra  de  la  música  predilecta  de 
vostès,  els  teatres  son  foscos,  aixis  a  la  Scala, 
com  al  Constanz ,  com  al  San  Cario ,  y  no  quan 
fan  art  tedesco,  sinó  ab  la  mateixa  Bohème ,  la 
Fedora ,  Viris,  0  qualsevol  altra  partitura  in- 
mortal.  Quedém,  donehs,  qu’en  això  de  la 
informació  extranjera  també  beuhen  a  galet. 

(Que  saben  de  sintaxis  els  meus  lectors? 
Donehs  fassin  el  favor  de  donarhi  un  cop  d’ull 
a  n’aquest  parrafet: 

«Los  teatros  sin  abono,  los  concurrentes  van  al  mis- 
mo  única  y  exclusivamente  para  saborear  las  delicias 
de  la  música  y  los  encantos  de  la  ejecución,  porque 
los  que  asisten  à  los  mismos  sólo  presencian  la  repre- 
sentación  una  ó  dos  veces  à  lo  sumo.» 

Aquest  parrafet  si  que  no  hi  hà  dubte  que 
es  del  senyor  en  Grassot.  Havia  de  comensar 
ab  un  en,  sant  cristià,  en!  èQue  s’ha  cregut 
que  deixantse  Ven  a  casa  no  li  coneixerian 
qu’es  català?  Ademés  resulta  que  los  concu¬ 
rrentes  no  van  al  teatre,  sinó  al  abono,  puig 
hauria  dit  à  los  mismos.  En  cambi,  pera  de¬ 
mostrar  conseqüència,  en  la  mateixa  oració 
aquest  mismo  passa  de  singular  a  plural, 
quan  lo  correcte  era  dir  d  ellos.  Y  segueix: 
( dos  que  asisten  d  los  mismos  sólo  presencian 
la  representación  una  ó  dos  veces  à  lo  sumo.'» 
Aquest  sólo  presencian  val  un  imperi;  els  que 
hi  assisteixen  ho  presencian  tantas  vegadas 
com  hi  van;  lo  que’l  pobre  senyor  volia  dir,  es 
que  la  mateixa  gent  sols  hi  va  una  0  dugas 
vegadas,  lo  qual,  per  altra  part,  tampoch  es 
veritat. 

Es  qüestió  de  reposar  un  xich  v  agafarse 
ben  fort,  perque  ara  ve’l  gran  espetech,  el 
clou,  0  pera  dirho  ab  termes  adequats  al 
assumpto,  la  romansa  del  tenor: 

«Hay  que  desenganarse  y  decir  la  verdad  por  com¬ 
pleto,  el  Liceo  de  Barcelona  es  casi  el  único  ó  poco 
menos,  hermoso  sitio  de  verdadera  sociabilidad,  y  si 
bikn  la  representación  escènica  es  un  atractivo  que 
motiva  la  asistencia  al  teatro,  el  interès  principal 

SE  CsNCENTRA  EN  LA  SALA  MÀS  QUE  EN  EL  ESCENA- 
rio,  y,  por  consecuencia,  la  iluminación  de  la  misma 
es  de  un  caràcter  preferente,  pues  sin  luz  no 

EXISTE  ALICIENTE  ALGUNO  para  la  MUTUA  EXPANSIÓN 
de  los  habituales  concurrentes 

^Quànt  ne  volen  d’aquesta  declaració?  ^Deu 
anys  de  vida?  Prenguin,  que  s’ho  han  ben 
guanyat.  Oh,  paragraf  inmortal!  Tu’ns  donas 
el  perfecte  retrat  del  liceísta  barceloní,  fet  pel 
propio  cosechero  y  legalisat  ab  disset  firmas 
que’n  donan  fe.  Ells  ens  desenganyan  pera 
sempre,  ells  ens  diuben  la  veritat  complerta, 
ells  no  hl  van  al  teatre  pera  la  funció  que 
sols  n’es  la  escusa,  sinó  qu’ells  se  concentran 
en  la  sala!  Y  nosaltres  que’ns  pensavam  lo 

contrari!  Oh,  mercès,  perque  heu  sigut  uns 
veritables  héroes  al  posarho  en  lletras  de 
motllo  y  al  firmarho!  Quina  barra!  «Sin  luz 
no  existe  aliciente  alguno !))  Aixis  m’agrada, 
progressius!  Abajo  el  obscur antismo! 

Per  ésser  massa  relliscós,  no  vull  entrar 
en  el  terreno  de  la  «mutu*  expansión »,  pera 
la  qual  demanan  tanta  llum.  Aquesta  gent 
deu  dur  el  cap  al  revés,  puig  lo  lógich  y  na¬ 
tural  fora  que  si  tant  daleixen  per  la  mútua 
expansión  en  el  mateix  teatre  si  no  tenen  es¬ 
pera,  demanessin  estar  ben  a  las  foscas.  A 
n’a  mi  si  que  me  l’han  donada  la  expansión , 
però  no  es  mútua  perque  son  disset  que’m 
donan  gust  y  jo  no’ls  hi  puch  donar  res  (com 
no  sigui  un  disgust),  y  creguin  qu’estich 
més  arrapat  a  n’aquest  manifest  que  una 
criatura  de  volquers  a  la  grossa.  Però  cal  en¬ 
llestir,  y  deixant  de  banda  altres  consideran- 
dos,  aném  de  dret  a  las  conclusions,  formu- 
ladas  en  forma  d’amenassa  que  no  pot  ésser 
més  suculenta: 

«El  lujo  en  los  trajes  de  las  senoras  que  tanta  impor 
tancia  da  al  teatro  del  Liceo  en  beneficio  de  nuestra 
indústria  de  lujo,  se  halla  seriaraente  amenazada  de 
continuar  el  abuso  de  tener  el  teatro  à  obscuras  casi 
toda  la  noche,  pues  ya  las  senoras  se  quejan  diciendo 
que  realmente  no  vale  la  pena  de  gastar  en  trajes  y 
molestarse  en  adquirir  joyas  y  acicalarse  si  sólo  pueden 
lucirlas  durante  dos  ó  tres  interraedios  de  quince  ó 
treinta  minutos  cada  uno,  en  toda  una  noche  de  fun- 
ción.  Si  el  desaliento  de  nuestras  encopetadas  damas 
cundiera,  el  hermoso  aspecto  de  nuestro  coliseo  sufriría 
un  terrible  golpe,  quedando  el  teatro  al  nivel  de  los  de 
tercero  ó  cuarto  orden.» 

iQué  tal?  /M uy...  muy...  muy!  Aquest 
paragraf  val  pera’l  seu  autor  el  titul  honorí- 
fich  de  Pom  d’Escala,  lliure  de  gastos, 
{Femlo  marqués?  No,  perque  dels  disset  n’hi 
hà  un  qu’ho  es  fa  temps  y  altre  que  hi  tira. 
{Vol  dir  qu’aixó  no  sembla  una  Ola...  no? 
Ca  home,  per  mi  fa  olor  també  d’en  Gras- 
sot,  y  per  si  0  per  no’l  faig  marqués  del  Pom 
d’Escala,  que  per  encabezar  la  cosa  prou  s’ho 
té  ben  merescut. 

iÇon  que :  el  luxo  serveix  pera  beneficiar  a 
la  indústria  de  luxoL..  una;  «el  lujo...  se 
halla  seriamente  amenazada»,  dugas;  «las  se¬ 
noras  se  quejan  diciendo»  (donchs  cóm  vol 
que’s  queixin  {tirant  cossas?)...  tres;  «moles¬ 
tarse  en  adquirir  joyas  y  acicalarse »,  quinas 
molestias  tan  espantosas,  pobras  senyoras, 
las  planyo...  y  si  no  més  vale  la  pena  de  mo¬ 
lestarse  per  lo  que’s  veu,  jcóm  deuhen  dur  tot 
lo  que  no’s  veu!;  «nuestras  encopetadas  da¬ 
mas))...  me  sembla  que  las  insultan;  «que 
daria  el  teatro  al  nivel  de  los  de  tercero  ó  cuar¬ 
to  ordenn.. .  {donchs  a  quin  qrden  se  pensan 
qu’estém  ara?  En  fi,  jo  ja  he  perdut  el  compte 
de  tantas  ximplerias. 

Ab  aquesta  alusión  als  industrials,  eis  fi r- 
mants,  ens  amenassan  ab  treure’l  Sant  Cristo 
gros.  Donchs  jo  també  me’l  treuré,  senyors 
del  llums.  Si  vostès,  els  que  la  veu  pública’ls 
hi  atribuheix  grans  fortunas,  els  que  van  tan 


carregats  de  joyas,  els  que  viuhen  en  magni- 
ficas  habitacions,  y  alguns  fins  en  espléndits 
palaus,  se  dediquessin  a  protegir  més  als  co¬ 
merciants  de  Barcelona  ja  que  no  protegeixen 
l’art,  jque  n’aniriam  de  bé!  Vull  dir,  que  si 
vostès  y  nostra  aristocracia  de  la  sangre y  del 
dinero,  cumplint  ab  un  veritable  dever  social 
a  que  venen  obligats  per  la  seva  posició, 
pensessin  en  quelcom  més  qu’en  afalagar  sa 
vanitat  (y  encara  quan  aquests  afalachs  els 
hi  surten  à  bon  marché ),  si  obrint  els  seus  sa¬ 
lons  (molts  plens  d’arnas  y  trenyinas),  don- 
guessin  a  casa  seva  las  festas  que  donan  las 
classes  directoras  en  totas  las  grans  capitals, 
ab  las  que  ’l  comers  ne  surt  més  favorescut 
qu’ab  totas  las  funcions  de  teatre,  jah!  a  11a- 
voras  sí  que  no  haurian  d’anar  al  Liceu  a  ex- 
hibirse,  a  xerrar,  a  faltar  a  las  reglas  d’edu¬ 
cació  y  a  cercar  esbarjos  quins  únichs  llochs 
adequats  son,  com  dihém,  els  salons  de  tots 
aquells  que’n  tenen.  Quinas  recepcions  s’hi 
podrían  fer  en  el  palacio  del  marqués  abajo 
firmado!  En  una  paraula,  si  aquí  no  hi  ha¬ 
gués  tanta  tacanyería  y  més  cultura  social, 
tot  aixó  no  passaria,  la  gent  aniria  al  teatre 
per  la  funció,  com  en  totas  las  capitals  del 
extranjer,  y’is  qu’encara  tenim  la  debilitat 
de  desitjar  y  procurar  el  mellorament  intelec- 
tual  y  artistich  dels  nostres  paisans  no  re- 
briam  aquestas  sotragadas,  no  llegiríam 
aquestas  exposicions  en  que  cada  paraula  es 
una  bestiesa,  y  que  fan  venir  ganas  d’enje- 
garho  tot  al  botavant.  He  dicho. 

La  carta-queixa  0  lo  que  sigui  qu’he  tin¬ 
gut  el  disgust  de  comentar,  fou  enviada  pels 
firmants  a  varis  diaris  pera  que  la  publi¬ 
quessin,  per  si  de  cas  la  Junta  a  qui  anava 
dirigida  no  satisfeya’ls  seus  desitjós.  Aixó, 
en  mon  concepte,  es  un’altra  gran  falta  de 
correcció  per  part  dels  que  n’haurian  de 
tenir  tanta.  Sa  publicació  en  la  prempsa  no 
tenia  altre  objecte  que’l  de  fer  pressió ,  y  si 
aixó  may  està  be,  menys  encara  en  aquestas 
qüestions.  Peró  lo  més  xocant  es  que  ningú 
va  tenir  el  valor  de  firmaria,  y’s  varen  limi¬ 
tar  a  posarhi  a  sota  la  nota  de  rigor:  siguen 
las  firmas.  (Ja  ho  veuréu  si  siguen ).  Es  a  dir, 
que  cap  dels  disset  ha  tingut  el  valor  de  las 
sevas  conviccions,  0  girantho  a  la  inversa, 
que  tots  tenian  com  un  presagi,  sospita  o 
convicció  intima  del  paper  ridícul  qu’anavan 
a  fer.  Ah,  la  veu  de  la  conciencia!  Si  l’ha- 
guessiu  escoltada!  Al  menys,  si  no  ho  ha¬ 
guéssiu  portat  al  públich,  jo  ara  os  respecta¬ 
ria.  Vosaltres  heu  volgut  aixecar  la  manta 
fins  allà  hont  os  ha  convingut:  donchs  jo 
l’acabo  d'estirar  fins  allà  hont  me  convé. 
Heu  volgut  anar  al  domini  públich  ab  la  ca¬ 
reta  posada:  donchs  afora  caretas,  y  cada 
confrare  qu’aguanti’l  seu  ciri,  si  no’l  té  apa¬ 
gat.  Y  ara  ve  la  custodia.  TatarH... 

Héusels  aquí  als  que  representan  las  clas¬ 
ses  directoras  de  la  nostra  cultura,  ab  tots 
els  noms  y  apellidos  y  professions:  Romàn  de 

Grassot  (  compare).  —  El  marqués  de  Soto- 
Hermoso  (marqués). — Luis  de  Miquel  (n’hi  hà 
molts,  no’l  conech). — Aljonso  de  Camps  (ger¬ 
mà  de  marqués). — Rafael  Puig y  Valls  (plan- 
tador  d’arbres  que  no  creixen). — Juan  Maria 
Forgas  y  Frigola  (polítich  de  altura ). — Narci- 
so  de  Olano  (res...  ah!  sí,  anti-wagnerista). — 
Pedro  Bosch  y  Blat  (tampoch  res  més  que 
nebot  del  anterior). — José  Sabater  (mètje  molt 
homeopàtich). — Antonio  Sabater  (  son  germà: 
influhencias  de  la  familia). — Matias  Munta- 
das  (amo  de  fàbrica).  —  Joaquín  Alorda  (tam¬ 
bé). — Narciso  Barrera  (  molt  bona  persona,  y 
ho  sento,  però  la  justícia  deu  ésser  pera  tots). 
— Francisco  de  Verdonces  (goma,  aygua-lifa 
y  altras  herbas). — /.  Mas  (aquest  ens  amaga., 
el  nom).  —  Fernando  de  Corradi  (militar:  no 
fem  bromas). — Antoni  Ribas  (vulgo  Anto- 
«e/,  gendre  del  difunt  marqués  d’ Alella). — 
Total:  15  socis  del  Círcul  del  Liceu  y  dos 
passavolants. — -No  siguen  mds  firmas  (perque 
han  tingut  por).  Se  admitiràn  rectificaciones 
à  iiucio  de  la  Comisión . 

A  tots  aquests  senyors  que  no  conech,  ex¬ 
cepte  dos  0  tres,  els  hi  dech  una  única  expli¬ 
cació:  que  particularment  no  tinch  res  que 
dir  de  cap  d’ells  y’is  respecto  y  considero 
tant  com  valer  puguin;  qu’ls  he  dut  al  pú- 
blich  perque  ells  hi  han  dut  primer  l’assump- 
to;  que  tot  lo  que  surt  en  lletras  de  motllo  ha 
de  tenir  un  editor  responsable,  y  quan  no 
surt  se’l  busca  hns  que  se’l  troba;  y  que  per 
lo  demés  no  he  tingut  cap  intenció  de  morti- 
ficarlos,  haventme  deixat  al  tinter  moltas 
cosas  que  podían  semblarho. 

Al  lector,  després  d’abusar  tant  d’ell,  li 
dech  un’altra  explicació.  Fa  un  any  que  no 
havia  escrit  pera’l  públich,  y  aixís  se  farà 
càrrech  de  que  tenia  molta  feyna  atrassada; 
dispensi  si  m’he  excedit.’  Crech  haver  inter¬ 
pretat  el  desitj  de  molts  al  empendre  aquest 
trevall  d'higiene ,  que  més  porta  disgustos 
qu’altra  cosa.  Espero  que  servirà  d’escar¬ 
ment  y  que  d’exposicions  com  la  que’ns  ha 
ocupat,  per  una  bona  temporada  no’n  veu- 
rém  cap  més. 

Y  ara,  ab  aquest  pes  tret  de  sobre,  altra 
volta  cap  a  nostra  feyna,  si  no  més  pesada, 
en  cambi  més  agrahida;  peró  sempre  ab  un 
ull  al  wagnerisme  y  un  altre  al  liceísme.  Y  a 
cada  nova  etzegallada...  jpam!  cop  de  pilota. 

Joaquím  Pena 


UNA  NIT  A  MONTMARTRE 

(De  mas  impressions  de  París) 

— Je  suis  bien  súr  que  ça  ne  vous  -plaira  pas ; 
il  y  a  d'autres  spectacles  plus  jolis  à  Paris , 
pour  s'amuser ,  mais  si  vous  étes  obsliné  d'y 
aller ,  nous  trons  ce  soir.  —  Aixó’m  responia 
mon  amich  de  Paris,  cada  volta  que  jo  li  par¬ 
lava  d’anar  a  Montmartre.  Totas  mas  ilu- 
sions  de  jove  que  visita  per  primera  vegada 
a  Paris,  m’empenyian  al  barri  dels  artistas 
bohemis,  ahont  me  creya  poder  viure,  per  uns 
moments  tan  sols,aquellas  escenas  llegidas,y 
ahont  estava  segur  de  veure’l  model  original 
dels  dibuixos  dels  joves  que  desde  Paris  els 
envian  pera  que’ls  que  no  hi  han  estat  puguin 
omplirse’ls  ulls  de  tipos  somniats,  que  volen 
imitar  moltas  vegadas  en  sos  trajos  y  en  sas 
costums.  No  las  volia  escoltar  jo  las  adver- 
tencias  que’m  feyan  de  que  Montmartre  es¬ 
tava  en  decadència.  Jo  estava  ben  cert  de  que 
m’agradaria  veureho  una  volta,  talment  com 
als  extranjers  que  van  a  Espanya  y  s’entu- 
siasman  ab  las  corridas  de  toros.  Ja  ho  veya 
que  hi  havia  una  mica  de  diferencia  d’una 
cosa  a  l’altra,  peró  una  novetat  sempre  ho 
era,  y  aqueixa  cosa  nova  era  lo  que  desitjava 
veure  y  fruhir. 

A  la  porta,  un  home  ab  gorra  de  lletrero, 
al  véurens  arribar,  picà  fort  ab  el  puny  clos, 
y’is  de  dintre  obriren  Entrar  nosaltres, y  po- 
sarse  a  cridar  y  cantar  els  de  dintre  va  ésser 
tot  hu.  Ens  insultaren  ab  paraulàs  del  argot 
parisench,  peró  com  qu’anavam  avisats,  no’n 
ferem  cabal.  Després  ens  volgueren  fer  treu- 
re’ls  capells,  y  un  home  gras,  vestit  de  vellut, 
se’ns  acostà  ab  els  brassos  oberts,  dubtant 
nosaltres  si’ns  volia  pegar  o  abrassar. 

Asseguts  entorn  d’una  taula  vella  y  bruta, 
mirém  al  voltant  y  veyém  set  0  vuyt  persó- 
nas  escampadas  en  taulas  com  la  nostra.  Per 
las  parets  quadros  ab  dibuixos  montmartrois, 
ab  sagell  de  negoci,  0  sia  pera  vendre  a  bon 
preu.  Un  piano  ab  son  pianista,  tipo  mitj 
calvo  y  ab  els  pochs  cabells  que  li  quedan 
erissats  com  un  raspall.  Sos  dits  llargaruts, 
grossos  y  bruts  de  tabach,  corren  sobre  las 
teclas  brutas  com  ells.  Toca  tant  de  memòria , 
que  gira’l  cap  pera  mirar  als  nous  vinguts  y 
a  voltas  tanca’ls  ulls  com  si  s’adormis.  Me  fa 
l’efecte  d’un  nou  fenómeno ,  que  passa  al 

piano  vuytanta  horas  seguidas  0  més.  Darre¬ 
ra  aquest  moble,  sobre  una  barana  venturera 
de  teatre,  veig  una  estatueta  representant  un 
Cupido  negrós,  quina  patina  han  produhit  el 
fum  y  el  fàstich  d’estarse  aguantant  un  llum 
de  gas  dalt  d’una  tija  de  plom,  hont  el  gros- 
hotnme,  tot  afeylat,  va  a  encendre  la  pipa,  gi- 
rantla  pera  que  la  flama  entri  a  dintre. 

Un’altra  esculptura,  potser  exposada  al 
salon  fa  uns  quants  anys,  s’està  sobre’l  piano 
portant  al  cap  el  barret  tronat  del  pianista. 
Un  relleu  de  guix  omple  un  pany  de  paret, 
negrós  com  tot  lo  que’ns  volta,  ab  noms  de 
gents  anónimas  marcats  ab  algún  objecte  de 
punxa.  Com  un  banch  escó,  veig  un  moble 
indefinible.  Y  tota  la  cambra  es  bruta,  negra 
y  vella. 

Al  cap  d’una  estona,  un  tipo  s’acosta  al  pia¬ 
no.  No  té  res  de  montmartrois,  ni  res  de  par¬ 
ticular.  Porta  un  paper,  que  posa  devant  del 
pianista,  y  ell,  apoyat  al  pianod'esquena,ydo- 
nant  la  cara  al  públich,  canta  una  cosa  que 
no entench.  Acabat  passan  un  gerro  de  estany 
pels  rotllos  y’l  posan  sobre  la  taula,  ab  gran 
soroll  de  diners.  Al  rebre  la  sotragada  tron- 
tollan  las  copas,  y  nosaltres  mitj  ens  espan- 
tém.  Posém  deu  cèntims  a  la  guardiola,  y  el 
chansonier  agafa’l  gerro  y  va  a  un’altra  taula. 
Un  altre  tipo,  alt  y  prim,  canta  una  cansó  tot 
remenant  els  peus  y  allargant  las  mans.  Tor- 
nan  a  passar  un  altre  gerro  donant  els  corres¬ 
ponents  cops  sobre  las  taulas. 

Se  sent  trucar  a  la  porta;  obren,  y  entran 
dugas  models  molt  ben  vestidas.  Els  cants 
ab  que’ns  han  obsequiat  a  nostra  arribada 
tornan  a  comensar: 

Oh  là  làl 
oh  là  là! 
clte  gueule 
c’tte  binette 
oh  là  là! 
oh  là  là! 

c'tte  gueule  qu'il  a! 

Las  nou  vingudas  no  fan  cabal  tampoch 
del  escàndol,  en  el  que  pren  part  tota  la  con¬ 
currència  a  chor.  Cercan  una  taula  y  troban 
un  amich  que’ls  hi  somriu;  se  li  acostan  y 
s’asseuhen  al  seu  costat. 

Le  groshomme,  el  director,  ve  a  nostra 
taula,  agafa  la  copa  y  brinda  a  nostra  salut. 
Li  agrahim.  Y  alsant  el  bras  fins  a  la  boca, 
d’una  vegada  s’empassa  tota  la  copa  de  cer¬ 


vesa,  tan  dolenta  que  nosaltres  no’ns  la  po- 
dém  beure.  Han  portat  cinch  bocks:  un  pera 
cada  hu  de  nosaltres  quatre,  y  l’altre  pel  di¬ 
rector  del  cabaret ,  que  accepta  l’honor  de  beu¬ 
re  a  totas  las  taulas,  pagant  els  parroquians 
com  se  comprèn.  L’home,  que  al  entrar  sem¬ 
blava  intractable,  ens  busca  conversa  dema- 
nantnos  si  som  extranjers  y  si’ns  interessan 
les  poetes  de  Montmartre.  Ens  ofereix  ense- 
nyarnos  llibres  y  s’aixeca  per’anar  a  una 
mena  d’escriptori  hont  n’hi  hà  un  pilot  de 
quatre  o  cinch.  L’amich  de  Paris  que’ns 
acompanya  li  contesta  per  nosaltres  que  no’n 
volém  veure.  Y  s’aixeca  per’anar  a  trobar  al 
home,  que  tornava  ab  un  parell  de  llibres.  El 
vol  convence  de  que  no  desitjém  mirarlos  per- 
que...  ja’ls  tenim,  ja’ls  hem  llegit...  Y  l’home 
vol  que’ls  mirém,  solsament  que’ls  fullejém. 
No  hi  hà  cap  compromís,  segons  diu.  El  meu 
amich  arriba  a  conseguir  que  torni’ls  llibres 
al  escriptori,  yjtornant  ell  a  seure  ab  nosaltres, 
ens  explica  per  qué  no’ls  hi  ha  deixat  portar. 
Llibre  a  las  mans,  es  llibre  que  no  torna  al 
escriptori  encara  que  no’l  volguéu.  No  vos 
servirà  de  res  el  dir  que  no  vos  agrada;  si 
l’heu  mirat  ha  sigut  perque  vos  l’han  posat  a 
las  mans;  peró  res  d’aixó  vos  eximeix  de  pa- 
garlo.  {L’heu  mirat,  l’heu  fullejat?  Donchs  es 
vostre  pagant  lo  que  vos  ne  demanin:  cinch, 
sis  franchs.  Els  mateixos  els  he  vist  al  mati  en 
una  llibreria  dels  Grands  Boulevards ,  mar¬ 
cats  a  3  franchs.  L’aument  es  degut  al  mérit 
de  comprarlo  al  cabaret. 

Aixó’m  comensa  a  desenganyar.  Fins  aqui 
domina  l’afany  de  negoci,  d’explotar  als  fo¬ 
rasters,  d’atràurels  a  dins  dihent  que  sols  se 
paga  la  consumació,  qu’es  dolenta  y  val  60 
cèntims  de  franch. 

No  tinch  temps  de  fer  gayres  filosofias, 
perque  Vhomme ,  desde  nostra  taula,  ha  anat 
a  beure’l  seu  bock  a  un’altra,  y  ha  comensat 
a  cantar. 

Y  quins  crits  més  aixordadors!  Amunt  y 
avall  de  la  sala,  ab  las  mans  al  darrera,  aixe¬ 
cant  el  cap  y  posant  la  boca  torta,  obrintla 
tant  com  pot,  canta  ab  una  tonada  monòtona 
que’m  fa  l’efecte  d’un  continuu  martelleig  al 
cervell;  fent  ganyotas  als  concurrents  quan 
no  poden  véurel,  mentres  els  all  res  riuhen 
inconscientment.  La  cansó  acaba  ab  un  crit 
llarch,  mentres  l’home  s’atura  pera  tenir  més 
forsas;  y’is  concurrents  a  chor  contestan  ab 

el  refrain  acostumat,  set  o  vuyt  paraulas  in¬ 
variables. 

La  festa  s’arrossega  pesadament.  Comenso 
a  aburrirme.  Els  cants  continúan,  acompa¬ 
nyats  del  refrain ,  com  unas  absoltas  ridicu- 
las.  Y  cansat  de  respirar  aquell  ayre  ple  de 
fum,  de  veure  aquellas  parets  foscas  y  aquells 
rostres  ahont  s’hi  marca  l’aburriment  d’una 
vida  morta;  ab  el  mal  gust  a  la  boca  de  la 
poca  cervesa  qu’he  tastat;  embafat  de  crits  y 
bestiesas,  d’aquell  piano  malalt  que  gemega 
sense  callar  may;  de  posar  deux  sous  als 
gerros  que  cauhen  sobre  la  taula  ab  un  terra¬ 
bastall  de  fusta  y  diners,  y  desenganyat  per 
complert  de  tolas  mas  ilusions,  vaig  dir 
d’anàrnosen.  Ens  aixecarem  saludant  als  pre¬ 
sents,  que  per  tota  resposta  tornaren  a  ata- 
balarnos  ab  sos  crits  y  cants.  Aquesta  vegada 
eran  cants  d’arreveure.  Obriren  la  porta,  y 
encara  sentiam  l’escàndol  intern  quan  fou 
tancada  darrera  nostre.  Copío’l  cant  com  a 
mostra  de  la  poca  solta  qu’allí  domina: 

Tous  nos  clients  sont  des  cochons 
et  sürtout  ce  qui  s'en  vont. 

El  passeig  o  carrer  ahont  se  troban  els 
principals  cabarets  estava  adornat  ab  uns  ar¬ 
bres  raquitichs,  sense  fullas. 

A  cada  banda  veyam  altres  cabarets  sem¬ 
blants  al  qu’haviam  entrat,  y  algún  restaurant 
dels  que  no’s  tancan  en  tota  la  nit,  y  en  quins 
s’hi  va  a  sopar  a  totas  horas  menjanthi  el 
tipich  écrévisses  y  choucroutte.  Entre  altres 
Le  Rat  mort  y  L' Abbaye  de  Thélème. 

Le  Cabaret  du  Néant;  el  d ' Aristide  Bruant; 
des  Quat' z-Arts; L' Ane  Rouge;  La  Boïteà  Fursy 
(Tabarin),  qu’està  obert  solzament  en  certa 
època  del  any,  sempre  ple  de  les  gents  du 
grand  monde;  Le  Cabaret  des  Assassins;  des 
Noctàmbules...  tots  ells  més  o  menys  artis- 
tichs,  y  alguns  de  preus  carissims  y  de  con¬ 
currència  poch  o  molt  escullida;  tots  aquests 
barrejats  ab  altres  de  poca  vida  que  naixen 
morts  o  portan  una  existència  ensopida, 
cambiant  de  lloch  y  titul  pera  viure,  o  pro- 
barho  tan  sols,  un  quant  temps  més. 

Le  Cabaret  de  la  Mort ,  d’apariencia  fúnebre, 
hont  vos  serveixen  las  begudas  sobre  caixas 
de  mort  y  respiréu  una  atmósfera  de  tomba 
artificial  qu’espanta  a  la  gent  ignocenta  ; 
L'Enfer ,  quin  titul  ja  explica  prou  bé  las  es- 
cenas  y  medis  de  que’s  valen  pera  épaier  le 


bourgeois;  Le  Ciel ,  quina  entrada  plena  de 
llum  blanca,  ab  àngels  que  volan,  es  celestial 
al  costat  de  la  del  Enfer  de  llum  vermellosa, 
ab  dimonisy serps,  tot  infernal.  Y  al  veureus, 
els  encarregats  de  fer  la  propaganda  vos  cri- 
dan  pera  que  hi  anéu  a  veure  a  Sant  Pere  o 
Satanàs;  se  vos  disputan  com  l’àngel  y  el  di¬ 
moni’s  disputan  l’ànima.  També’s  disputaren 
a  nosaltres,  qu’escullirem  Le  Ciel.  Passarem 
sota’ls  núvols  destriats  que  guarnían  la  por¬ 
ta,  entrarem  dintre  una  sala  ab  parets  de 
suro,  representant  una  cova,  y  com  en  l’altre 
cabaret ,  ens  vingué  a  rebre  un  home,  aquest 
ab  un  vestit  blanquinós,  representant  Sant 
Pere,  qui’ns  aculli  ab  paraulas  amables:  En- 
trez ,  mes  chers  frères ,  entrez;  y  mentres  tant 
ab  una  mena  de  salpassé’ns  benehía.  Torna¬ 
rem  a  pendre  las  consomations ,  fastigosas, 
tastantlas  una  mica  perque  si. 

Al  voltant  d’una  taula  llarga  eram  vuyt  o 
deu  ab  la  copa  al  devant,  parant  orellas  al 
sermó  que  un  fingit  capellà’ns  predicava  des- 
de  una  trona.  Pocas  paraulas  n’entenia 
d’aquell  argot  tan  diferent  delfrancés  corrent. 

Y  acabat,  dintre  un  petit  escenari  com  un 
cau,  representaren  las  temptacions  de  Sant 
Antoni.  Pregava’l  bon  vell,  mentres  una  co- 
cotte  escotada  li  feya  pessigollas,  voltava 
aprop  seu,  incitantlo,  somrihent,  temptantlo. 

Y  el  sant  no  era  prou  fort,  y  allargava  sas  mans 
que  tenia  creuhadas  sobre'l  pit,  pera  tocaria 
a  n’ella,  que  fugia. 

Surtiren  angelets,  y  fins  el  porch  clàssich 
que  sempre  acompanya  al  Sant.  Totas  aque¬ 
llas  escenas  eran  ridiculas  y  pesadas,  fent 
riure  sols  a  quatre  babaus  a  quins  tot  feya 
gracia. 

De  la  sala  d’espera  pujarem  a  un’altra  ata- 
pahida  de  gent,  també  ab  suro  à  las  parets  y 
un  escenari  al  fons.  Las  escenas  d’avans  se 
repetiren  ben  poch  cambiadas.  Donas  vesti- 
das  de  tots  colors  y  ab  tota  mena  de  trajos 
curts  allargaren  aquella  vetllada  que  resul¬ 
tava  interminable.  Surtirem  aborrerts,  y  al¬ 
tra  volta’ns  insultaren. 

Ens  digueren  cochons.  ^Quina  solta  deuhen 
trobarhi’ls  francesos  en  dir  cochon  a  tothom, 
vingui  a  tom  o  no  hi  vingui? 

Com  a  recort  d’aquella  visita  al  Ce/,  guar¬ 
do  un  prospecte  y  una  medalla  que’m  dona¬ 
ren.  En  el  prospecte  s’hi  llegeixen  els  se¬ 
güent  versos: 

Frères,  célestement  St-Pierre  vous  convie 
Aux  Splendeurs  de  l’Olympe  et  des  illusions, 

Venez  ouir  et  voir  «Suaves  visions» 

Au  «Ciel»  le  doux  Seigneur  du  lieu  donne  lavie. 

Oftre  un  divin  Calice  à  ses  sacrés  élus 

Tout  en  vous  délectant,  vos  eervelles  en  féte, 

Iront  là  haut,  là  haut,  Satan  Gardant  la  téte 
Vous  monterez  aux  Cieux  sept  fois  et  méme  plus. 

Vaig  veure’l  Mouliti  Rouge  illuminat,  ab 
son  moli  que  volta  ple  de  llums,  sa  caseta, 
sas  torras,  y  cap  al  fons  l’elefant  en  quin  in¬ 
terior  ballan  la  dansa  del  ventre.  Eclipsant 
als  demés,  ple  de  claror  ressurtint  de  la  fosca 
com  un  incendi,  el  vegi  al  passar.  Es  la  da¬ 
rrera  impressió  que  tinch  de  Montmartre  y 
de  Paris.  L’endemà  al  mati  marxavam. 

Vetaqui  las  mevas  impressions  d’una  nit 
a  Montmartre.  Si  son  doléntas  no’n  tinch  jo 
la  culpa. 

Octavi  Pell  Cuffí 


TEATRES 

Crònica. — Cassius  y  Helena 

El  «Teatre  íntim»  va  donarnosen  sa  sexta 
funció  d’abono  L'ordinari  Henschel,  aquell 
drama  tan  punyent  y  tan  humà  del  alemany 
Hauptmann  que  va  estrenar  aquí  en  Zacconi 
ab  éxit  indiscutible.  Alashoras  vaig  parlarne 
ab  detenció.  Sols  tinch  de  dir  avuy  que  la 
traducció  catalana  d’en  A.  Pi  y  Suneres  ben 
discreta,  y  que’ls  actors  del  «Teatre  íntim» 
la  interpretaren  ab  molt  amor.  Els  conjunts, 
sobre  tot,  surtiren  ben  rodons,  en  lo  que  si 
vegé  la  ma  experta  d'en  Gual,  com  també  en 
la  direcció  escènica  y  en  la  presentació  de 
l’obra,  que  tant  pel  decorat  com  pels  trajos 
y  demés  accessoris  feu  honor  a  n’en  Gual  y 
als  pintors  escenògrafs  senyors  Moragas, 
Alarma  y  J  unyent. 

La  séptima  d’abono  la  constituhiren  dugas 
obras  en  dos  actes:  Silenci ,  d’en  Gual,  y 
Cassius  y  Helena ,  d’en  Güell  y  López. 

El  Silenci,  drama  psicológich  de  forsa  in¬ 
tensitat  ja  ben  conegut  del  públich,  fou  pre¬ 
sentat  a  la  perfecció,  y’is  actors  senyors  Gi¬ 
ménez,  Capdevila,  Balot  y  Capmany,  y  las 
senyoras  Cazorla  y  Cardaldas  el  digueren 
ab  molta  intenció  y  sentiment,  produhint  en 
el  públich  fonda  impressió. 

El  poema  dramàtich  d’en  Güell  se  ressent 
d’una  gran  difusió  y  vaguetat  que  cansaren  al 
públich.  L’autor  vol  presentar  la  lluyta  eter¬ 
na  entre’l  sentiment  y  la  rahó,  entre’ls  ins¬ 
tints  y  la  reflexió,  entre  la  conciencia  del  de- 
ver,  que  imposa  al  sabi  u  home  de  ciència 
sacrificis  dolorosos  d’ordre  sentimental,  y 
l’amor  pur  y  senzill  que  sols  parla  en  nom 
de  la  vida  instintiva;  representat  aquest  per 
una  joveneta  ingènua  y  apassionada.  Tot 
aixó  es  molt  bonich,  y  com  a  concepció, 


just  es  confessar  qu’en  Güell  sab  enlayrarse. 
Llàstima  que  no  hagi  estat  a  la  mateixa  al¬ 
tura  com  a  execució.  Al  exteriorisarho,  l’au- 
■  tor  se  nega  en  un  mar  de  vulgaritats  filosó- 
ficas,  poéticas  y  morals,  y  no  logra  donar 
relleu  a  las  figuras,  que’s  mouhen  en  un  qua¬ 
dro  convencionalissim.  Sobre  tot,  el  major 
pecat  de  l’obra,  imperdonable  més  qu’en 
lloch  en  el  teatre,  es  el  de  la  difusió,  qu’es- 
pecialment  en  el  segón  acte  arriba  a  aburrir. 

Las  decoracions  degudas  al  senyor  Urge- 
llés,  una  de  tardor  y  un’altra  de  primavera, 
d’excelent  perspectiva  y  color.  Els  actors 
feren  lo  que  pogueren  pera  surtir  en  bé  de 
son  comés. 

Emili  Tintorer 


REVISTA  MUSICAL 

Orfeó  Català 

El  segón  concert  donat  per  l’Orfeó  Català 
en  obsequi  als  seus  socis  protectors  (que  tin¬ 
gué  lloch,  com  el  primer,  en  el  teatre  Ono- 
fri),  fou  un  ver  aconteixement  musical,  tant 
per  la  calitat  de  las  pessas  que  formavan  el 
programa,  com  per  la  interpretació  que  ob¬ 
tingueren.  Foren  cantadas  las  composicions 
següents:  Lo  Cant  de  la  Senyera ,  Millet; 
Primaveral ,  Borràs  de  Palau;  Las  sagetas 
que  amor  tira,  Brudieu;  La  Mare  de  Deu , 
Nicolau;  Lo  JS/oy  de  la  Mare,  Nicolau;  Cala- 
lonia ,  Garcia  Robles;  De  bon  matí ,  Clavé; 
Serenata  de  quatre  galants  a  una  dama ,  Boro- 
dine;  Teresa ,  Nicolau;  No't  deixo ,  / esús , 
Bach;  Aucellada ,  Jannequin;  Los  Segadors, 
Millet. 

L’Orfeó  Català  demostrà  en  totas  ellas 
perfecta  seguretat,  color  y  sentiment,  no 
obstant  d’haverhi  al  programa  obras  de  na¬ 
turalesa  y  caràcter  ben  distints;  si  en  La  Mare 
de  Deu  y  Lo  Noy  de  la  Mare,  de  Nicolau,  feu 
ressaltar  la  ingenuitat  dolsa  y  poètica  de 
nostra  música  popular,  en  el  motet  a  dos 
chors  de  J.  S.  Bach,  No't  deixo,  Jesús,  sapi- 
gué  comunicar  l’encís  potent  de  tan  grandio¬ 
sa  obra,  que  per  son  enlayrament,  severitat, 
unció  y  proporció  de  linias  melódicas  resul¬ 
ta  un  model  de  música  religiosa. 

Las  obras  cantadas  per  primera  vegada 
eran:  Serenata  de  quatre  galants  a  una  dama, 
pessa  humoresca  del  rus  Borodine,  y  Teresa, 
de  Nicolau,  escrita  sobre  la  poesia  del  ma¬ 
teix  titul  de  mossèn  Jacinto  Verdaguer. 

La  Serenata  de  Borodine  es  una  curta  y 
característica  composició,  en  la  qual  las 
veus  humanas,  a  més  del  cant  que  las  hi  co¬ 
rrespon,  imitan  ab  perlecció’l  punteig  de 
guitarras  y  bandurrias.  La  melodia’s  desen¬ 
rotlla  burlescament,  molt  apropiada  a  la  lle¬ 
tra  de  la  cansoneta. 

Teresa,  de  Nicolau,  té  per  base  la  cansó 
popular  L' Estudiant  de  Vich,  molt  ben  apli¬ 
cada  pel  mestre  català  al  text  de  mossèn 

Cinto.  En  Nicolau  ha  probat,  una  volta  més, 
son  entusiasme  per  la  música  popular  de 
Catalunya  y  alhora  son  bon  gust  y  profonds 
coneixements  d’armonía. 

El  públich  ovacionà,  ab  justícia,  al  mestre 
Millet  y  al  Orfeó,  com  també  als  mestres 
Nicolau  y  Garcia  Robles,  que’s  trobavan  al 
teatre,  demanant  la  repetició  de  La  Mare  de 
Deu ,  De  bon  matí ,  Serenata  y  Teresa. 

Lorenza 

La  empresa  del  Liceu,  després  de  la  exe¬ 
cució  de  las  óperas  Mignon,  Aida  y  Sansone 
e  Dalila ,  prou  conegudas  de  nostre  públich, 
ha  posat  en  escena  l’ópera  Lorenza,  llibre 
d’en  Lluis  Illica,  música  del  mestre  Eduart 
Mascheroni. 

L’ópera  Lorenza' ns  produhi  un  efecte  de¬ 
plorable.  No  volém  entrar  en  detalls,  fent 
observacions  respecte  a  la  musicalitat  del 
llibre;  respecte  a  si  aquest  consent,  per  son 
excés  de  forsa  dramàtica,  gayres  situacions 
líricas;  respecte  a  la  inspiració  melòdica  del 
mestre  (sos  coneixements  d’armonia  y  d’or- 
questació  no’ls  hi  regatejarém) ;  respecte  a 
l’adaptació  de  la  música  al  text;  respecte  a 
la  preponderància  que  segons  las  situacions 
de  l’obra  deuhen  adquirir  successivament  els 
elements  musical  y  literari:  farém  constar 
tan  sols  que  Lorenza  es  un  vulgar  melodra¬ 
ma  anti-musical  (sobre  tot  l’acte  segón)  y  que 
ab  aytal  base  no  podia’l  mestre  Mascheroni 
fer  res  de  bo. 

Lorenza ,  y  L'amico  Fritz,  y  Tosca ,  e  Iris ,  y 
Fedora,  y  Andrea  Chénier  v  Adriana  Lecou- 
vreur ,  no  son  més  que  la  perllongada  ranera 
d’una  escola  caduca  y  moribonda.  L’antiga 
y  gloriosa  escola  lirich-dramàtica  italiana, 
que  arriba  a  son  grau  maxim  de  vida  en 
mans  de  Pergolese,  Cimarosa  y  Spontini, 
pera  decaure  ab  Rossini,  Mercadante,  etc.,  y 
referse  de  moment  ab  Verdi  (el  Verdi  d'Aida 
y  d'Otello ),  agoneja  avuy,  ab  els  seus  actuals 
conreuhadors.  A  la  gracia,  l’enginy  y  la  fa¬ 
cilitat  agradosa,  succeheixen  la  buydor  y 
l’ensopiment:  a  la  moderna  escola  italiana 
no  li  valen  empelts  germànichs  pera  revifar- 
se.  Y’l  poema  segueix  també  igual  marxa 
decadent  que  la  música,  ab  la  sola  excepció 
d’en  Boito. 

L’ópera  d’en  Mascheroni  (molt  ben  dirigi¬ 
da  per  son  autor)  y  en  la  qual  la  senyoreta 
Berlendi  demostrà  ésser  tota  una  artista,  fou 
ben  rebuda  pel  públich,  molt  benèvol  d’algún 
temps  ensà  ab  certas  obras. 

Geroni  Zanné 


NOVAS 

La  subvenció  dels  dos  milions  al  Ajunta¬ 
ment  de  Madrid  en  concepte  de  capitalitat, 
ha  sigut  per  fi  barbrement  aprobada  al  Con¬ 


grés  per  una  majoria  inmensa,  composta  de 
tants  inconscients  y  tants  panxa-contentas 
com  ostentan  la  representació  popular.  Hi 
ha  hagut  algunas  honrosas  excepcions,  entre 
las  que  hi  figuran  els  diputats  regionalistas 
senyors  Albó  y  Soler  y  March,  els  quals,  al 
oposarshi  enèrgicament  en  nom  del  poble 
català,  han  fet  a  n’aquest  el  degut  honor, 
ben  al  revés  dels  diputats  republicans,  com 
en  Junoy  y  companyia,  que  no  semblava  sinó 
que  representessin  a  un  poble  inconscient  o 
imbècil.  Y  realment  ho  es  en  gran  part, 
puig  encara’ls  tolera  y  fins  els  hi  para  esque- 
neta  pera  ferlos  pujar  al  lloch  d’honor  des- 
d'ahont  l’escupen. 

Al  Saló-Exposició  de  la  Portaferrissa,  1 6, 
el  conegut  dibuixant  senyor  Brunet  hi  té  ex¬ 
posada  desde’l  21  d’aquest  mes  una  colecció 
de  dibuixos  que  pot  visitarse  fins  al  6  del 
vinent  Janer. 

Publicacions  rebudas: 

Calendari  de  ujCucut /»  pera  /904.  El  po¬ 
pular  setmanari  catalanista  d’aquest  títul  ha 
publicat  enguany  un  magnifich  calendari 
pera  1904,  atapahit  de  trevalls  literaris  y  ar- 
tistichs  de  reputats  escriptors  y  dibuixants. 
Hi  predomina  la  nota  humorística,  que  res- 
plandeix  en  quasi  totas  las  planas,  oferint  el 
conjunt  molta  amenitat.  Es  recomanable  la 
cuberta  per  sa  molta  intenció.  Lorma  aquest 
almanach  un  volúm  de  1 50  jplanas  del  ma¬ 
teix  tamany  que’l  periódich,  y’s  ven  al  mó- 
dich  preu  de  1  pesseta. 

L'Idili  dels  Nyanyos ,  per  Joseph  Carner. 
Llibret  de  46  planas  en  octau,  en  el  que  s’hi 
aprecian  l’estil  y  qualitats  literarias  d’aquest 
jove  escriptor.  Preu,  o'75  pessetas. 

Discursos  llegits  per  en  Claudi  Ornar  y  Ba¬ 
rrera  y  en  Joseph  Puig  y  Cadafalch  en  la  so¬ 
lemne  sessió  necrològica  que  l’Ajuntament 
de  Mataró  celebrà’l  dia  29  de  juliol  d’en¬ 
guany  a  la  memòria  del  mestre  en  gay  saber 
en  Terenci  Thos  y  Codina.  Abdós  trevalls 
son  ún  xardorós  elogi  a  las  excelents  quali¬ 
tats  del  malaguanyat  Thos,  quina  personali¬ 
tat  posan  ben  bé  de  relleu.  Lorman  aquests 
discursos  un  elegant  fascicle  de  32  planas. 

Michel  Servet ,  fascicle,  por  L.  Clapere- 
de,  publicat  a  Ginebra  ab  motiu  del  monu¬ 
ment  qu’en  honor  del  gran  Servet  va  aixe- 
carse  en  dita  ciutat. 

També  hem  rebut  una  serie  de  cinch  bo- 
nicas  tarjetas  postals  editadas  per  l’«Aso- 
ciación  de  la  Dependencia  Mercantil»  ab  el 
fi  d’aplegar  recursos  pera  la  instauració  del 
Restaurant  Cooperatiu.  Estan  artísticament 
dibuixadas  per  L.  Vidal,  figuranthi  lemas 
apropiats. 


Fidel  Giró  impressor,  carrer  de  València,  233. 

Acompanyan  al  present  número  la  portada  y  l’index  pera  enquadernar  el  volúm  quart 
de  Joventut.  Com  ja  diguerem,  l’afamat  artista  Apeles  Mestres  ha  dibuixat  las  tapas,  quina 
confecció  s’està  ultimant.  Se  vendran  soltas  al  preu  de  2^0  pessetas.  Aquesta  Administra¬ 
ció  s’encarrega  de  fer  enquadernar  las  coleccions  que  se  li  entreguin  pel  preu  de  3  pessetas, 
compresas  tapas  y  enquadernació. 

Advertim  a  las  personas  que  vulguin  enquadernar  pel  seu  compte’l  volúm  quart  de  Jo¬ 
ventut,  que’s  clou  ab  el  present  número,  que’l  Suplement  artistich  dedicat  a  Ermete  Zacconi 
deu  colocarse  inmediatament  després  del  número  163,  a  que  correspon,  y  que’l  Suplement 
artistich  dedicat  a  la  bandera  de  la  Unió  Catalanista  deu  colocarse  inmediatament  després 
del  número  172,  a  que  correspon  també. 

Seguint  la  costúm  de  cada  any,  Joventut  donarà  caràcter  artistich  al  primer  número  del 
pròxim  volúm  quint,  que  surtirà’l  vinent  dijous  dia  7  de  janer.  Aquest  número,  verament 
extraordinari,  serà  ilustrat  pels  pintors  joves  de  més  marcada  personalitat  y  quin  esperit 
revolucionari  exerceix  ja  innegable  y  poderosa  influhencia  en  las  actuals  corrents  de  nostre 
art  pictórich.  La  direcció  artistica  d’aquest  número  extraordinari  va  a  càrrech  d’en  Sebastià 
Junyent,  quin  criteri  artistich  tanlas  vegadas  han  pogut  apreciar  y  celebrar  nostres  lectors 
en  aquestas  planas. 

En  la  part  literaria  s’hi  advertiràn  algunas  reformas  ortogràficas,  com  son,  entre  altras, 
l’us  de  tots  els  accents,  que  seguirém  en  lo  successiu.  No  figurarà  en  dita  part  literari  cap 
redactor  de  Joventut.  Deguda  tota  ella  als  més  afamats  escriptors  y  poetas  de  nostra  terra, 
que  ab  son  concurs  tant  ens  honran,  serà  una  proba  més  de  que  nostre  periódich  té  la 
fortuna  d’ésser  el  que  compta  ab  major  y  més  brillant  coloboració  entre  tots  els  que, 
redactats  en  nostra  llengua, ’s  publican  a  Catalunya.  Firmaràn  els  articles  politichs  et  presi¬ 
dent  de  la  Unió  y’is  més  avensats  autonomistas  catalans;  els  piosistas  y  poetas  estaràn 
també  representats  per  reputadissimas  firmas,  entre  ellas  la  del  gran  Jacinto  Verdaguer, 
de  qui  publicarém  un  hermosissim  trevall  que  devém  a  l’amabilitat  de  nostre  bon  amich  en 
Ll.  C.  Viada  y  Lluch. 

Pera  que’s  pugui  judicar  de  la  importància  del  pròxim  número  de  Joventut,  vegis  el 
sumari. 

TEXT :  El  dever  de  tots,  per  D.  Marti  y  Julià.  — Autonomia  y  llibertat ,  per  Francisco 
Pi  y  Suner.  —  Lo  cornamusayre ,  per  Jacinto  Verdaguer.  —  Els  pintors  joves,  per  Sebastià 
Junyent.  — -  Any  nou ,  vida  nova,  per  B.  Tona  Xiberta.  —  Trànzit ,  perVictor  Català.  —  Polí¬ 
tica  catalana ,  per  Ildefons  Sunol.  —  L'ànima  de  canti,  per  Apeles  Mestres.  —  L'arbre  y 
l’aucell,  per  Joseph  Marti  y  Folguera.  —  ***1  Per  Angel  Guimerà  —  Els  tres  arcàngels ,  tra¬ 
ducció  de  Goethe  per  Joan  Maragall.  —  Cap  d'any,  per  E.  Guanyabéns. 

GRABATS  :  Primavera  (portada),  fragment  d’un  cuadro  de  Sandro  Botticelli.  —  Mont¬ 
seny:  Santuari  de  Sant  Segimón,  per  M.  Pidelaserra.  —  Spleen,  per  X.  Gosé.  —  Estudi  a  la 
ploma ,  per  R.  Picasso. —  Estudi  al  llapis ,  per  F.  Gimeno.  —  Al  Eden,  per  I.  Nonell.  — 
Aforas  de  Barcelona,  per  A.  Bori.  —  Aquarel·la ,  per 
X.  Nogués.  — Pintura  al  oli,  per  R.  Picasso. —  Voras 
del  Rhin,  per  O.  Junyent.  —  Recort  d1  Holanda,  per 
O.  Junyent.  —  Blasée ,  per  Sebastià  Junyent.  —  El  Destí, 
per  J.  M.  Xiró.  - —  Dibuix ,  per  F.  Gimeno.  —  De  al' hòs¬ 
tia»,  per  R.  Pichot.  —  Vell  gareno,  per  I.  Nonell.  — Re¬ 
trat  d’una  dama,  per  Domenico  Theotocopuli,  dit  el  Greco, 

Frisos  y  culs  de  llantia  d’Apeles  Mestres  y  altres. 

Aquest  extraordinari  constara  de  24  pàginas  hermo- 
sament  tiradas  a  varias  tintas  sobre  paper  mate  superior, 
no  anirà  acompanyat  de  folletins  y’s  vendrà  al  preu  de 
50  cèntims.  _ 

Al  cloure  las  tascas  del  any  qu’avuy  fina  y  preparar- 
nos  pera  las  del  any  vinent,  publiquém  la  reducció  de 
la  cuberta  que  durant  1904  portaràn  els  números  ordina¬ 
ris  de  nostre  periódich,  y  qu’es  la  mateixa  que  figura  en 
las  tarjetas  postals  que  darrerament  ha  posat  a  la  venda 
Joventut  desitjant  a  sos  lectors  y  a  Catalunya  un 

ANY  NOU 

Els  trevalls  se  publican  baix  la  exclusiva  responsabilitat  de  sos  autors. —  No  s’admeten  els  que 
no  sían  inèdits.  —  No’s  tornan  els  originals.  - —  Se  donarà  compte  de  las  obras  rebudas  en  aquesta 
redacció,  y  de  las  qu’ho  mereixin  se’n  farà  crítica. 

PREUS  DE  SUSCRIPCIO 

CATALUNYA:  Un  any . 

»  Mitj  any . 

»  Trimestre . 

ALTRAS  REGIONS  D’ESPANYA.  Un  any 

EXTRANGER:  Un  any . 

Número  corrent. . . 

»  atrassat,  ab  folletins . 

»  »  sense  folletins . 

El  número  corrent  no’s  ven  sense  folletins. 


8  Pessetas. 

45°  » 

2*25  » 

9  » 

10  Franchs. 
20  Cèntims. 
40  » 

25  » 


Coleccions  de  JOVENTUT  enquadernadas 

Pessetas 

Any  primet:  (1900,  ab  tapas  dibuixadas  per  A.  de  Riquer. )  Ja  agotada  aquesta  co- 
lecció,  hem  reimprés  determinats  números  y  lograt  reunir  uns  pochs 


tomos  que’s  venen  cada  un  al  preu  de .  25 

Any  segon:  ( 1901,  ab  tapas  de  J.  Triadó),  que’s  venen  sense’ls  folletins  al  preu  de. .  10 

Any  ters:  ( 1902,  ab  tapas  de  A.  Gual),  id.  id.  id...'...  10 

Any  quart:  ( 1903,  ab  tapas  de  Apeles  Mestres),  id.  id.  id .  10. 


Biblioteca  JOVENTUT 

Obras  publicadas: 

Ayres  del  Montseny;  per  Mossèn  Jacinto  Verdaguer.  Edició  ilustrada  pels  més  re- 


putats  artisias  de  nostra  terra .  3 

Quan  ens  despertarem  d’entre’ls  morts,  per  Enrich  Ibsen.  Traducció  catalana.  . .  2 

Ton  y  Guida  (Hànsel  und  GreíelJ ,  llibre  de  Adelaida  Wette,  música  de  E.  Humper- 

dinck,  traducció  de  J.  Maragall  y  A.  Ribera .  1 

Por!...,  quadro  dramàtich,  per  Modest  Urgell,  ilustrat  pel  mateix. . .  0^0 

Senyors  de  paper!,  drama  en  tres  actes,  per  Pompeyus  Gener .  2’ço 

L’Emigrant,  drama  de  món,  en  tres  actes,  per  Adrià  Gual .  2’50 

Francisco  Pi  y  Margall,,  per  F.  Pujulà  y  Vallés,  ab  prólech  de  Joseph  M.a  Vallés 

y  Ribot.  Edició  de  propaganda . . .  o’50 

L’inspector  Axel  Borg  (I  Hafsbandet),  novela  per  August  Strindberg.  Traducció 

catalana . 3 

Croquis  ciutadans,  album  de  poesias,  per  Apeles  Mestres .  3 

Titellas  febles,  per  F.  Pujulà  y  Vallés . . .  2 

Natura.  Aplech  d’estudis  y  descripcions  de  sas  beliesas,  per  John  Ruskin,  truduc- 

ció  de  Cebrià  Montoliu .  3 

Fora  de  la  vida  ( Oltre  la  vita),  drama  en  tres  actes,  per  Joseph  L.  Pagano.  Tra¬ 
ducció  catalana .  2 

Marines  y  boscatjes.  Aplech  d’estudis  en  prosa,  originals  de  Joaquim  Ruyra .  3 


En  publicació : 

Més  enllà  de  las  forsas,  per  Bjòrnsjerne  Bjòrnson.  Traducció  catalana. 

Les  Disperses,  poesias  de  Joan  Maragall. 

Els  suscriptors  poden  obtenir  aquestas  obras  ab  un  25  per  100  de  rebaixa. 

Fí  DEL  VOLÚM  QUART 

